
ARTICLES  POLÍTICHS 

LA  PATRIA 

La  Patria:  veus  aquí,  estimats  llegidors,  la  pa¬ 
raula  de  que  tant  s'ha  abusat  y  tant  s’abusa  en 
profit  dels  qu’explotan  la  governació  dels  po¬ 
bles;  paraula  à  la  que  tantas  interpretacions  s’han 
donat  y’s  donan,  que  fins  han  arribat  al  punt  de 
desnaturalisarla  complertament  y  al  extrém  de 
que  puguin  tenir  apariencias  de  verossimilitut 
las  ideas  de  certas  escolas  que  negan  la  existèn¬ 
cia  de  lo  qu’ella  sintetisa. 

Y  no  obstant,  no  hi  ha  res  més  real  que  la  Pa¬ 
tria:  ella  existeix,  ha  existit  y  existirà  mentres  el 
món  sia  món,  perque  sa  existència  no  es  fruyt 
de  l’activitat,  ni  obra  de  la  voluntat  dels  homes, 
sinó  que,  si  no  es  la  mateixa  naturalesa,  en  ella 
hi  té  son  més  fort  fonament,  en  ella  viu  tan  arre¬ 
lada,  que’ls  més  poderosos  esforsos  de  las  colecti- 
vitats  humanas,  son  impotents  pera  desarrelarla. 

Observeuho  bé:  la  mateixa  paraula  Patria,  indi¬ 
ca  ja  una  idea  tan  natural,  tan  imprescindible  y 
tan  necessària,  com  la  de  la  paternitat:  una  y  altra 
tenen  ja  un  mateix  origen,  la  mateixa  etimologia. 
No  pot  ser,  donchs,  la  Patria,  contra  lo  que  al¬ 
guns  sostenen,  un  tros  de  territori,  un  conjunt  de 
pobles  subjectes  à  un  mateix  poder,  aixó  es,  l’Es- 
tat;  com  may  la  Patria,  que  té  un  origen  natural, 
pot  ésser  l’obra  d’un  conqueridor,  ni  d’un  diplo- 
màtich . 

L’home  no  es  un  ser  nascut  pera  viure  aislat:  la 
societat  li  es  imprescindible  y  necessària,  com  ho 


comproban  la  mateixa  existència  dels  seus  sen¬ 
tits,  els  medis  de  relació  que  posseheix  v’l  caràc¬ 
ter  de  sas  propias  necessitats.  Peró  entre  mitj  del 
gran  conjunt  que  íorma  la  Humanitat,  s’hi  mou- 
hen.  viuhen  y  prosperan  un  número  inmens  de 
caràcters,  constitucions  y  llenguas  que  donan 
una  inmensa  varietat  à  la  gran  unitat  humana: 
varietat  que,  al  dividir  als  homes  en  diferentas 
agrupiacions,  assenyala’ls  veritables  límits  de  las 
verdaderas  Patrias. 

Un  home  de  talent,  un  home  qu’hagi  estudiat 
ab  profit  la  constitució  delshomes.  ó  un  altre  que 
hagi  observat  las  manifestacions  psíquicas  dels 
pobles  y  hagi  sapigut  treure  conseqüencias  de 
aquesta  observació,  vos  diràn  ab  certesa  ahónt 
comensa  y  ahónt  acaba  una  Patria;  ahónt  comen- 
sa  y  ahónt  acaba  una  d’aquestas  agrupacions  en 
que  naturalment  se  divideix  la  humanitat;  peró 
aixó  no  està  pas  al  alcans  de  totas  las  inteligen- 
cias,  ni  fins  d’aquellas  que  s’han  dedicat  à  altra 
mena  d’estudis.  Per  eix  motiu,  si  son  aquestos 
medis  molt  positius  pera  descubrir  la  existència 
de  las  Patrias.  son  caràcter  massa  científich  y  la 
especialitat  dels  coneixements  qu’exigeixen  , 
no’ls  posan  en  condició  apropósit  pera  servir  à 
la  generalitat  com  à  proba  convincent  de  lo  que 
verdaderament  es  la  Patria. 

No  obstant  el  caràcter  de  la  Patria  es  fàcil  de 
demostrar  ab  rahons  y  ab  probas,  quina  certesa 
està  al  alcans  de  totas  las  inteligencias,  sense  cap 
mena  d’estudi  ni  preparació. 

Y  si  no  probemho. 

Viu  l’home,  y  al  viure  entremitj  de  sos  sem¬ 
blants,  té  més  llassos  naturals  que  l’uneixen  ab 
els  uns  que  ab  els  altres.  No  hem  pas  d’enfondir 
gayre  nostra  observació  pera  convencens  de  que’l 
primer  y  més  poderós  dels  llassos  que’ns  unei¬ 
xen  ab  una  part  de  nostres  semblants,  es  el  de  la 
sanch:  els  sers  ab  qui  _estém  més  íntimament 
units  son  aquells  que  "portan  nostra  mateixa 
sanch,  els  que  constituheixen  la  família,  institu¬ 
ció  tan  natural  y  necessària,  que  no  pot  deixar 
d’existir  sense  que  desaparegui  la  mateixa  huma 
nitat. 


II  JOVENTUT 


De  la  mateixa  manera,  donchs,  que  ab  tanta  fa¬ 
cilitat  y  fins  d’una  manera  instintiva,  fa  l’home 
aquesta  divisió  de  la  humanitat  entre  las  perso- 
nas  de  sa  sanch  y  las  de  sanch  extranya,  al  posar- 
se  en  relació  ab  una  massa  innumerable,  divi¬ 
deix  à  tota  la  colectivitat  humana  en  dugas  grans 
agrupacions  ben  clarament  definidas:  la  una  la 
constituheixen  tots  aquells  homes  ab  quins  pot 
relacionarse  ab  sa  llengua  natural:  l’altra  com¬ 
prèn  tots  aquells  altres  à  qui  no  entén  per  parlar 
en  llengua  extranya.  Veusaquí  la  veritable  divi¬ 
sió  de  las  Patrias:  la  Patria  d’un  individuu  acaba 
allà  ahont  s’acaban  els  homes  ab  quins,  sense  un 
estudi  previ,  se  pot  entendre. 

Aquest  concepte  de  Patria,  l’únich  verdader  que 
se  li  pot  donar,  pot  comprobarse  fàcilment  per  al¬ 
tres  medis,  perque  la  llengua  es  la  gran  síntessis 
de  totas  las  virtuts  y  de  tots  els  defectes  d’un  po¬ 
ble.  Un  bon  filólech,  ben  coneixedor  deia  llengua 
de  qualsevol  nacionalitat,  sense  cap  més  detall, 
vos  donarà  rahó  de  tots  els  elements  qu’han  con- 
tribuit  à  la  formació  y  desenrotllo  d’aquell  poble, 
de  totas  las  qualitats  y  fins  de  las  condicions  geo- 
gràficas  del  tros  de  terra  en  que  viu. 

Per  aquesta  rahó,  el  Catalanisme,  que  no  es  res 
més  que  la  generosa  aspiració  dels  catalans  pera 
retornar  à  sa  nació  la  personalitat  que  avuy  li  ne¬ 
ga  la  política  imperant,  ha  donat  una  importàn¬ 
cia  capital  al  us,  estudi  y  conréu  de  nostra  llen¬ 
gua,  donchs  ell,  qu’aspira  com  à  fí  últim  al  de  do¬ 
nar  à  la  Patria  totas  las  condicions  precisas  pera 
un  lliure  desenrotllo,  reconeix,  y  aixís  ho  procla¬ 
ma,  à  la  llengua  catalana  com  à  signe  més  evi¬ 
dent  del  caràcter  nacional  de  Catalunya  y  com  à 
externa  manifestació  de  la  Patria,  que  més  convé 
conservar  y  enaltir.  Aixís  ho  ha  fet  constar  en  tots 
sos  documents  y  aixís  ho  ha  demostrat  en  tots 
sos  actes;  y  sa  virtualitat  ha  sigut  tan  probada, 
que  totas  las  manifestacions  catalanistas  que  fal¬ 
tant  à  aquest  principi  han  volgut  armonisar  l’us 
de  nostra  llengua  ó  la  propaganda  regionalista, 
ab  l’us  d’una  llengua  forastera,  ó  han  mort  al  nei- 
xe  ó  han  tingut  una  vida  migrada  qu’ha  desapa¬ 
regut  aviat. 

Tots  els  pobles  cayguts  han  tornat  à  alsarse 
quan  sa  llengua  ha  tornat  à  treure  ufana;  totas 
las  nacions  han  vistcoincidir  els  sigles  d’or  de  sa 
literatura,  ab  la  plenitutdel  seu  poder;  Catalunya 
va  caure  quan  els  catalans  comensavan  à  menys¬ 
prear  sa  llengua;  Catalunya  ha  reviscut  quan  sos 
trobadors  l’han  despertada  al  so  d’himnes  ento¬ 
nats  ab  la  llengua  de  la  terra;  Catalunya  triomfa¬ 
rà  quan  tots  els  catalans  proclamém  ab  convicció 
que  nostra  llengua  es  la  millor,  la  mésarmoniosa 
y  la  més  rica  de  totas  las  llenguas  del  món. 

Alashoras  es  quan  tots  estarém  convensuts  de 
que  la  llengua  es  la  senyal  més  evident  de  lo  que 
es  la  Patria. 

Lluís  Marsans. 


EL  CATALANISME  Y  ELS  CATALANISTAS 

Creuhen  molts  que  ’l  Catalanisme  no  es  res  més 
que  un  cos  de  doctrina,  quinas  línias  generals 
estan  compresas  en  las  Bases  aprobadas  per  l’As- 
samblea  de  Manresa,  detalladas  en  las  de  Reus, 
Balaguer  y  Olot,  y  confirmadas  en  la  de  Girona. 
Y  no  es  aixó:  el  Catalanisme  es  quelcom  més  im¬ 
portant,  arrela  molt  més  fondo;  aquellas  bases  no 
son  més  que  una  manera  de  las  moltas  ab  que’s 
pot  donar  forma  al  Catalanisme,  que’ls-  aplegats 
à  Manresa  en  i  8q2,  van  creure  la  més  convenient 
per  agermanar  voluntats,  y  qu’encara  avuy  els 
catalanistas  militants  la  creyém  apropiada  als  ac¬ 
tuals  moments. 

Essent,  donchs,  las  Bases  de  Manresa  una  forma, 
poden  ser  accidentals;  y  sense  que  pugui  culpar- 
sens  ni  de  cambi  d’opinió  ni  d’abdicaments  d’ide¬ 
als,  podém  en  qualsevol  moment  donarlashi  una 
nova  forma,  tant  si  respecta  l’actual  unitat  espan¬ 
yola,  com  si  tendeix  à  una  més  ampla  llibertat. 


Aixó  es,  perque’l  fonament  del  Catalanisme, 
arrencant  de  la  convicció  de  la  existència  d’una 
entitat  nacional  catalana  ben  definida,  consisteix 
en  la  noble  aspiració  de  dotaria  de  totas  las  con¬ 
dicions  necessarias  pera  que  totas  sas  activitats 
se  moguin,  se  desenrotllin  y  prosperin  ab  la  in¬ 
dispensable  llibertat. 

Aquesta  es,  donchs,  la  base  del  Catalanisme: 
dintre  d’ella  poden  haverhi  gran  varietat  de  for- 
mas;  fora  d’ella  podràn  haverhi  descentralisa- 
dors,  autonomistas,  regionalistas;  peró  may,  ab¬ 
solutament  may,  catalanistas. 

Per  eixa  mateixa  rahó,  el  verdader  Catalanisme, 
si  no  vol  deixar  sa  tradicional  tàctica  de  trevallar 
à  plena  llum  y  ab  la  bandera  ben  desplegada;  si 
no  vol  cambiar  son  constant  sistema  de  comba¬ 
tre  al  enemich  ab  las  armas  de  la  llealtat  y  la 
noblesa;  si  no  vol  acceptar  el  procediment  de  l’as¬ 
túcia  y  l’engany  contra’l  dominador,  no  pot  may 
ler  trossos  de  son  programa,  si’l  primer  de  tots 
no  es  precisament  l’autonomia  de  la  Nació  Cata¬ 
lana. 

Ni  un  concert  económich  un  xich  millor  que’l 
qu’ara’s  demana,  ni  l’autonomia  administrativa, 
ni  l’abolició  de  las  quintas  y  els  consums,  ni’l 
dret  electoral  per  estaments,  poden  considerarse 
com  à  concessions  àfavor  del  Catalanisme,  si  no 
venen  acompanyadas  del  regoneixement  del  dret 
que  té  Catalunya  al  complert  us  de  la  seva  lli¬ 
bertat. 

Mes  aixó  no  vol  dir  que ’is  catalanistas  hagim 
de  rebutjar  y  oposarnos  à  reformas  d’aquesta 
mena.  Nosaltres  aplaudim  y  tenim  obligació  d’ 
encoratjar  als  que  trevallin  pera  conquistar  re¬ 
formas  que  tendeixin  à  donar  una  llibertad  més 
ó  menos  limitada  à  Catalunya;  peró  may  podrém 
admetre  que  sían  catalanistas  els  que  gastin  sas 
forsas  en  aquestos  trevalls,  ja  que  al  ferho,  ab  la 
més  gran  bona  fe,  oblidan,  per  cosas  accidentals, 
la  idea  fonamental,  el  verdader  esperit  del  Cata¬ 
lanisme. 

Els  catalans  que  lluytan  à  favor  de  qualsevol 
dels  detalls  de  lo  que  avuy  es  símbol  y  bandera 
del  Catalanisme  militant,  han  de  sernos  simpà- 
tichs,  perque  son  catalans  que  venen  cap  à  nos¬ 
altres,  y  ab  nostre  interès  d’acoblar  el  major 
número  de  catalans  possible,  els  hem  d’atreure 
al  nostre  camp;  peró  may  hem  d’  apartarnos  del 
aixopluch  de  nostras  banderas,  per  anar  à  empe- 
nye  al  que  s’acosta.  Si’l  català  ve  cap  à  nosal¬ 
tres  ben  convensut  de  que  arriba  à  nostre  camp 
per  la  sola  lorsa  de  nostras  ideas,  s’  acontentarà 
en  ser  un  soldat  més  de  la  causa,  sense  pretendre 
que  se  li  regoneguin  mèrits  que  no  ha  contret;  en 
cambi,  si  hi  arriba  portat,  no  per  sos  desenganys 
y  per  sas  conviccions,  sinó  perque  nosaltres  li 
empenyém  d’una  manera  directa,  se  considerarà 
quan  menos  igual  als  vells  soldats  de  la  causa, 
y  pretendrà  que  li  acceptin  com  à  mèrits  contrets 
à  favor  de  la  idea,  els  sacrificis  fets  en  pro  de  lo 
que  fins  alashoras  hagi  cregut  útil  al  benestar 
y  à  la  grandesa  de  la  Patria. 

T  no  convenen  à  cap  causa  sobrevinguts  ab 
pretensions  de  valdré.  A  totas  las  causas,  y  à  la 
catalanista  més  que  totas,  sols  li  convenen  homes 
desinteressats  que  no  busquin,  ja  que  la  utilitat 
es  impossible,  la  representació  honorífica.  Tots 
els  catalanistas  han  entrat  y  deuhen  entrar  sem¬ 
pre  com  à  soldats  de  fila,  sens  ambicions  de  cap 
mena.  Si  sos  mèrits  son  positius,  si  sos  sacrificis 
son  de  bona  lley,  ai  son  trevall  es  constant  y  son 
entussiasme  no  falla,  sos  companys  li  donaràn  la 
categoria  que  li  correspon.  Y  si  un  dia,  posat  en 
un  lloch  distingit,  s’equivoca  de  bona  fe  y  pert 
la  confiansa  del  Catalanisme,  deu  sacrificar  son 
amor  propi,  deu  tornarsen  à  trevallar  per  la  Pa¬ 
tria,  més  decidit  à  que  sos  companys  oblidin  sas 
erradas.que  pretenent  erigirse  en  il·legítima  au¬ 
toritat  disposada  à  combatre  als  qu’ocupanels 
llochs  de  perill  per  la  voluntat  de  la  majoria  dels 
que  militan  en  el  Catalanisme.  Dintre  nostra  cau¬ 
sa,  l’ home  no  ha  de  deixar  de  ser  home;  peró  deu 

sacrificar  son  amor  propi,  sempre  que  sigui  con¬ 
venient  à  la  bona  germanor  de  tots  sos  adherits 
y  à  la  grandesa  del  ideal  que’ns  guia. 

Qui  per  sas  condicions  de  caràcter,  per  sas  am¬ 
bicions  ó  per  sas  rancunias  no  pugui  fer  aquest 
sacrifici,  no  cal  que  vingui  ab  nosaltres,  perque 
sols  rebrà  desenganys. 

La  honrada  bandera  del  Catalanisme,  fins  avuy 
ben  neta  de  las  tacas  qu’omplan  las  dels  partits 
polítichs,  vol  seguir  conservant  sa  inmaculada 
netedat,  y  per  més  que ’s  vulgui  la  conservarà, 
perque  ’ls  que  la  conservan  y’is  que  la  defensan, 
vetllan  y  vetllaràn  sempre  pel  bon  nom  de  nos¬ 
tra  causa,  única  que  simbolisa  ’l  verdader  esperit 
nacional  de  Catalunya. 

Aixó  es  el  Catalanisme  y  aixís  han  de  ser  els 
catalanistas.  Si  algú  creu  lo  contrari,  no  fa  més 
que  trevallar  à  favor  del  enemich. 

Lluís  Marsans. 


Ó  TOT  Ó  RES 

Veus  aquí’l  lema  que,  segons  alguns,  inspira 
tots  el  trevalls  del  Catalanisme  militant;  peró  si 
algú  volgués  que’ls  inventors  del  tal  lema  expli¬ 
quessin  d’ahónt  han  tretla  seva  afirmació,  se  veu- 
rían  molt  enfeynats  pera  sortir  del  compromís  y  à 
la  fí  no  tindrían  més  remey  qu’anar  à  buscar  al- 
gún  solt  de  diari  ó  algún  escrit  d’algún  particu¬ 
lar,  que,  encara  que  fossin  ben  interpretats,  no 
tindrían  més  lorsa  que’l  d’una  opinió  individual. 

Donchs,  digui  qualsevol  lo  que  vulgui,  la  veri¬ 
tat  es  que’J  Catalanisme  oficialment  no  ha  fet  may 
semblant  afirmació,  y  no  sols  no  l’ha  feta,  sinó 
qu’en  el  darrer  manifest  de  VUnió  Calalanistasen- 
ta  d’una  manera  ben  terminant  una  declaració  so¬ 
bre  aquest  punt,  que  no  està  pas  conforme  ab  la 
idea  que  del  Catalanisme  volen  donar  els  qu’ara, 
darrerament,  pels  motius  qu’ells  se  saben,  han 
deixat  de  formar  en  las  filas  dels  que  lluytém  per 
la  llibertat  de  la  Patria. 

El  Catalanisme  no  es  un  partit  polítich,  no  as¬ 
pira  à  un  senzill  cambi  d’organisació  del  Estat  es¬ 
panyol.  El  Catalanisme  es  una  idea  nacional  que 
representa  alguna  cosa  més  que  lo  que  suposan 
els  que’l  voldrían  embolicar  en  la  lluyta  dels  par¬ 
tits  espanyols,  per  anar  esgarrapant  lo  que  po¬ 
guessin  de  son  programa. 

El  Catalanisme  es  ,1a  protesta  d’un  poble  que 
veu  sa  dignitat  ofesa  y  sa  llibertat  perduda.  Y 
may,  absolutament  may,  la  colectivital  qu’aixeca 
una  bandera  de  protesta  contra  las  imposicions 
de  la  forsa,  pot  admetre  tractes  ni  contemporisa- 
cions  ab  qui  ha  befat  la  dignitat  y  ha  detentat 
la  llibertat  de  Catalunya.  Si  nosaltres,  per  exem¬ 
ple,  aceptavam  el  concert  económich  qu’ab  tan 
poch  éxit  se  trevalla  per  obtenir,  com  à  homes 
dignes  hauríam  també  de  posar  nostras  forsas 
al  costat  de  las  del  Govern  que’ns  el  concedís, 
donchs  no  seria  serio  ni  formal  que  nosaltres, 
una  vegada  obtingut  aquell  concert,  trevallessim 
per  arrencar  més  concessions  d’un  Govern  que 
hauria  tingut  la  bona  fe  de  creures  qu’havía  sa¬ 
tisfet  nostres  desitjós  concedintnos  tot  lo  que  li 
havíam  demanat. 

Las  Bases  de  Manresa  son  ja  un  programa  de 
transacció.  En  ellas  hem  renunciat  à  una  part  de 
lo  que  tenim  dret  à  voler  els  catalans,  pera  que’l 
centralisme  no  ns  obligués  à  caminar  forsosa- 
ment  pel  camí  revolucionari,  ja  que,  de  voler  ob¬ 
tenir  tot  lo  que  las  reivindicacions  catalanas  en- 
clouhen,  no  tindríam  més  remey  que  seguir,  pe¬ 
ra  la  reconquista, ’ls  mateixos  procediments  que’l 
Centralisme  usà  pera  furtarnos  l’anyorada  lli¬ 
bertat. 

Ademés,  el  nostre  credo  forma  un  conjunt  ar- 
mónich;  totas  sas  parts  hi  son  necessarias.  Apli- 
queune  una  de  sola,  ó  apliqueulas  totas  prescin- 
dintne  d’una  un  xich  important,  y’l  sistema  no 
resultarà. 

Ab  tot,  aixó  no  vol  dir  que  nosaltres  ho  vol- 


guém  ni  que  no  ho  volguém  tot  al  plegat.  Vol 
dir  que  nosaltres,  com  à  catalanistas,  no  podém 
admetre  concessions  à  compte,  perque  no  podém 
confiar  en  sa  eficacia;  peró  aixó  tampoch  vol  dir 
que  nosaltres  no  poguém  veure  ab  bons  ulls  y 
fins  aplaudir  que  sense  cap  compromís  per  nos¬ 
tra  part  algú  dongui  à  Catalunya  qualsevol  detall 
de  lo  que  li  es  convenient,  donchs  de  donarho  un 
govern  per  voluntad  pròpia  ó  per  exigencias  de 
catalans  no  pertanyents  à  nostra  colectivitat,  à 
donarho  per  haverho  demanat  el  Catalanisme,  hi 
ha  una  diferencia  molt  gran.  En  el  primer  cas, 
quedém  nosaltres  ben  lliures  de  seguir  predicant 
la  integritat  de  nostre  programa,  perque  ni  di¬ 
recta  ni  indirectament  hem  contret  cap  compro¬ 
mís;  mentres  qu’en  el  segón  cas,  nostra  bona  fe 
no  quedaria  pas  en  bon  lloch  si  gastéssim  nostras 
forsas  volent  obtenir  novas  concessions,  en  comp¬ 
tes  de  posarlas  ab  bona  voluntad  al  servey  del 
Govern,  quan  no  fos  per  altra  cosa,  per  asegurar 
l’éxit  de  lo  qu’havíam  demanat. 

Aquet  es  el  tot  ó  res  del  Catalanisme. 

Els  que  volen  fer  creure  que  no  volém  admetre 
cap  concessió,  els  que,  perque  fem  la  contra  al 
concert  económich  del  Foment,  volen  fer  enten¬ 
dre  que  som  contraris  de  tota  mena  de  concerts, 
obran  ab  manifesta  mala  fe,  y’is  fins  que’ls  guían 
son  tan  despreciables,  com  despreciables  son  els 
motius  que’ls  fan  dir  que  tots  els  enemichs  del 
esmentat  concert  son  els  polítichs  d’ofici  y’is 
partidaris  del  Centralisme  imperant. 

El  Catalanisme  no  està  compost  de  polítichs 
d’ofici,  y  es  tan  enemich  declarat  d’aquell  con¬ 
cert,  com  de  la  centralisació  que’ns  aclapara. 

Lluís  Marsans. 


LO  DE  LLEYDA 

À  Lleyda  tenen  tot  un  senyor  Governador  Civil, 
vingut  de  Filipinas,  que’s  diu  Martos  O’Neale. 
Aquest  senyor  ha  tingut  la  humorada  de  ferse  cè¬ 
lebre,  y  com  aquell  personatje  del  qüento,  pera 
fer  parlar  d’ell  no  ha  tingut  por  de  caure  en  el  ri¬ 
dícul. 

El  cas  es  el  següent:  desitjosa  la  Unió  Catala¬ 
nista  d’extendre  sa  acció  à  totas  las  provincias 
catalanas,  en  cumpliment  de  lalley  d’Associacions 
qu’ara  regeix,  envià  sos  estatuts  à  registrar  al 
Govern  Civil  de  Lleyda.  El  Governador  va  firmar- 
ne  un  ejemplar  com  es  de  lley,  y  quan  la  cosa  ja 
semblava  acabada,  envià  oficis  díhent  que  se  sus¬ 
pengués  la  constitució  de  la  Unió  Catalanista, 
perque  havia  portat  sos  estatuts  als  tribunals.  Ab 
aixó  va  fer  la  primera  ensopegada,  perque  va 
considerar  à  la  Unió  com  una  societat  en  projec¬ 
te,  y  precisament  se  tracta  de  una  entitat  que  ja 
fa  molts  anys  funciona  legalment.  La  legalitat  de 
la  Unió,  era  à  Barcelona,  ahont  està  domiciliada, 
el  lloch  en  que  podia  discutirse;  may  à  Lleyda, 
ahont  sols  pretenia  establir  sucursals  ó  depen- 
dencias. 

Peró  la  bona  ha  sigut,  qu’aqueix  senyor  Gover¬ 
nador  ha  trobat  un  jutje  prou  inteligeni  qu’ha 
tingut  l’atreviment  de  fallar  que,  en  efecte,  els 
fins  que  la  Unió  Catalanista  ’s  proposa,  que  las 
Bases  de  Manresa,  son  atentatorias  à  la  integritat 
d’Espanya,  y  que,  per  lo  tant,  son  ilegals.  Un  jut¬ 
je  d’aquesta  mena,  en  un  país  civilisat,  hauria  si¬ 
gut  inmediatament  declarat  cessant  ab  mala  nota 
després  d’una  afirmació  per  aquest  istil. 

Las  Bases  de  Manresa,  permesas  y  autorisadas 
en  ple  estat  de  siti  pel  ex-capità  general  de  Cata¬ 
lunya  senyor  Despujol,  y  propagadas  desde  i  892 
sense  cap  mena  d’entrabanch,  sols  poden  ser  cali- 
ficadas  de  separatistas  per  la  mala  fe  ó  per  la  ig¬ 
norància.  Precisamentel  primer  dels  seus  articles 
admet  y  assenyala’ls  drets  d’un  Poder  Central  es¬ 
panyol,  y  ab  aquesta  indicació  sola,  es  ben  clar  y 
ben  evident  que  res  tenen  ni  de  separatistas,  ni 
d’anexionistas  à  cap  estat  extranger.  Y  si  aixó  no 
fos  prou,  el  mateix  Silvela  va  declarar  fa  pochs 

días  en  plenas  Corts  la  legalitat  d’aquells  princi¬ 
pis,  y  d’una  manera  més  explícita  en  una  carta 
dirigida  à  la  mateixa  Unió  Catalanista  en  nom  de 
la  Reyna  Regent  en  27  d’octubre  del  any  passat. 
Vegis,  si  nO,  lo  que  diu  textualment: 

«Este  Gobierno  respeta  todas  las  propagandas 
que  sc  verifiquen  dentro  de  las  leyes  y  sin  atentar 
à  la  existència  nacional,  y  sabe  bien  que  el  pro¬ 
grama  de  la  Unió  no  atenta  à  ese  sentimiento, 
aunque  difiera  mucho  del  régimen  bajo  el  cual  vi- 
vimos;  no  le  toca,  por  lo  tanto,  otra  cosa  que  ha- 
cer  si  no  es  respetarlo  como  propaganda  legítima 
de  ideales  màs  ó  menos  pràcticos,  pero  perfecta- 
mente  lícitos.» 

Me  sembla,  doncbs,  qu’es  ben  evident  lalegali- 
tat  de  lo  que  propaga  la  Unió  Catalanista;  lo  que 
no’s  veu  clar  es  el  perqué’l  senyor  Governador  de 
Lleyda  ha  posat  al  Catalanisme  un  entrebanch 
que  no  era  d’esperar.  {Serà  per  ordres  de  Madrid? 
Ho  duptém,  perque  may  podém  creure  qu’ells  ma¬ 
teixos  contradiguin  sas  propias  afirmacions.  {Se¬ 
ran  influencias  del  caciquisme  lleydetà,  pera  difi¬ 
cultar  la  propaganda  d’una  idea  que  tan  directa¬ 
ment  l’ataca?  Ho  duptém  també,  perque  no  creyém 
que’l  senyor  Martos  s’exposi  à  reconvencions  del 
seu  quefe,  per  satisfer  las  ambicions  dels  domi¬ 
nadors  d’aquella  provincià. 

{Qué  pot  ser,  donchs?  Per  nosaltres  sols  pot  ser 
ó’l  desitj  de  distingirse  d’una  inteligencia  obtusa, 
ó  las  ganas  de  fer  mèrits  devant  dels  polítichs 
d’ofici  que  senten  un  odi  reconcentrat  à  tot  lo 
que’s  digui  català. 

Si  no  es  una  d’aquestas  cosas,  no  sabém  pas  qué 
veurehi,  donchs  la  ensopegada  es  tan  grossa  y’l 
ridícul  tan  colossal,  que,  de  tot  lo  que  fins  ara 
s’ha  fet  contra’l  Catalanisme,  no  hi  ha  res  que  se 
li  pugui  comparar. 

No  obstant,  à  nosaltres  no’ns  sab  gens  de  greu. 
Governadors  com  el  senyor  Martos  son  els  que 
convenen  pera  fer  creixe’ls  partidaris  de  nostras 
ideas,  donchs  han  fet  més  catalanistas  las  exage¬ 
racions  de  nostres  enemichs,  que  totas  nostras 
constants  propagandas. 

Es  què’l  Catalanisme,  tots  els  catalans  el  portém 
ja  al  neixe  en  nostre  interior,  y’l  desperta  més  la 
fuhetada  del  enemich,  que  la  prèdica  del  apòstol. 

Lluís  Maksans 


LA  VIDA  MUNICIPAL  Y  L’ESPERIT  REGIONAL 

L’obra  tal  vegada  més  aterradora  dels  princi¬ 
pis  de  la  Revolució,  aplicats  aquest  sigle  al  go¬ 
vern  deia  majoria  de  las  nacions  continentals,  es 
la  preparació  y  ajuda  qu’han  donat  à  la  desapa¬ 
rició  del  esperit  familiar  ab  l’anorreament  de  la 
vida  municipal  en  el  propi  y  verdader  sentit 
d’eixa  paraula. 

Y  com  els  principis  de  sociologia  y  de  política, 
proclamats  per  aquesta  filla  de  la  Reforma,  son 
obertament  antitétichs  al  esperit  regional,  es  clar 
qu’aquest,  en  son  actual  desenrotllo  y  propera 
implantació  à  la  nostra  patria,  ha  de  coneixe  y 
apreciar  la  extensió  del  mal  causat  per  aquells  en 
la  vida  de  la  població,  local  ó  municipal,  pera 
curailos  tornantla  al  seu  degut  esplendor. 

La  vida  de  municipi  tendeix  principalment  à 
donar  cohessió  à  la  entitat  -poble ,  pera  poderse 
estrevar  en  ella  al  bastir  l’edifici  del  organisme 
regional;  y  com  es  principi  fonamental  de  las  mo- 
dernas  escolas  jacobinas  y  centralistas  el  d’aislar 
l’individuu  fins  à  deixarlo  sol  y  desarmat  devant 
del  Estat  encarnat  en  el  Centre  tot  poderós,  ab 
omnipotencia  que’s  resol  casi  bé  sempre  en  opres¬ 
sió  més  brutal  y  despòtica  que  la  del  antich  rè¬ 
gim,  es  clar  que  la  tasca  en  que  més  ha  d’empen- 
yarse  y  entossudirse,  es  la  de  suprimir  tots  els 
centres  de  cohessió  hont  podria’l  ciutadà  fortifi- 
carse  devant  d’aytals  opressors  despotismes. 

Per  aixó’l  primer  cuydado  dels  sostenidors 
d’aquest  antinatural  règim  centralista,  es  esbor¬ 
rar  del  cor  del  individuu’l  sentiment  de  poble, 


com  el  de  la  verdadera  y  única  patria,  pera  subs- 
tituhirlo  ab  el  de  la  patria  gran ,  fantasma  darre¬ 
ra!  qual  no  més  hi  hala  creació  artificial  del  Es¬ 
tat;  y’l  segón  es  enlluhernarlo  ab  els  títuls  y  fin- 
gits  honors  d’una  participació  directa  en  las  fun¬ 
cions  directivas  del  Estat,  que  ve  sempre  à  resol 
dres  en  una  mentida  garantida  per  la  Lley,  pera 
aixís  ferli.  apartar  la  vista  del  govern  natural  de 
la  societat  local;  y  aixís  se  veu  en  nostres  días 
com,  mentre’ls  fills  d’un  mateix  poble  s’abraho- 
nan  uns  contra  altres  aquissats  per  llurs  ídols 
respectius,  els  caps  ó  capets  del  partit  polítich 
corresponent  qu’en  el  Centre,  de  sa  influencia  y 
pera  son  sosteniment  viu  y  prospera,  el  govern 
d^aquell  està  en  mans  dels  més  totxos  ó’is  més 
pillos,  sempre’ls  més  ineptes;  y  mentre’Is  ciuta¬ 
dans  aspiran  ab  llurs  vots  al  arreglo  per  llurs  di¬ 
putats  ó  ab  llurs  propias  iniciativas  del  Estat,  des- 
cuydan  el  de  la  pròpia  vila,  y  ve  aquesta  à  morir 
miserament. 

D’altra  banda,  quedan  anuladas  per  eix  règim, 
com  s’ha  indicat,  las  autoritats  socials  que  natu¬ 
ralment  venen  à  governar  la  societat  local;  per¬ 
que  darrera  l’arrassador  de  la  igualtat  pseudo- 
liiberal  que  nivella  als  homes  per  llur  sol  caràcter 
de  tals,  sens  apreciar  lo  que  valguin  per  llurs  ta¬ 
lents  ó  llur  posició,  venen  la  representació  de  la 
ciència  ó  de  la  propietat  à  quedar  brutalment  ar- 
ranadas,  desconegudas  y  suprimidas,  y  com  sens 
autoritat  no  pot  subsistir  la  societat,  sinó  que  ve 
l’anarquia,  neix  el  caciquisme  pera  substituhir  ab 
una  autoritat  borda  la  d’aquellas,  llegítima  y  na¬ 
tural;  y  sens  aquest  no  pot  subsistir  el  regim  ac¬ 
tual,  mal  que  pesi  als  qui,  xarrupantne  algún pro¬ 
fit,  s’esbalegan  contra’ls  cacichs  ab  motllos  fets  y 
frasses  antigas.  Y  es  ben  cert  qu’ha  d’anar  dalt¬ 
abaix  tot  el  règim,  com  demaném  els  regionalis- 
tas,  ó  no’s  poden  fer  perdre’ls  cacichs  sense  que’l 
funcionament  del  Estat  s’esllanegui  y  ensolcihi; 
y  es  d’ignocents  creure  en  las  promesas  que’is 
polítichs  que’s  volen  fer  passar  per  defensors  de 
la  moralitat  fan  à  vegadas  de  que  governaran  la 
nació  prescindint  d’aquells  reyetons  absoluts  de 
mala  mena.  Ni  en  el  negat  supòsit  de  qu’ho  vol¬ 
guessin  de  bona  fe,  podrían  íerho. 

Mes  tornant  à  la  vida  municipal,  es  clar  que’ls 
mateixos  ciutadans  que  l’han  menyspreuhada  y 
abandonada,  han  posat  en  mans  del  Centre  las  ca- 
denas  ab  que  l’ha  fermada  en  l’ordre  administra¬ 
tiu,  fins  à  convertir  son  organisme,  l’Ajuntament, 
d’honrosíssim  cos  governatiu  y  en  certmodo  lle- 
gislatiu,  en  una  oficina  gratuita,  més  aviat  paga¬ 
na,  de  recaudació  d’impostos,  y  en  un  executor 
de  sos  manaments,  bastó  cohent  molts  cops  ab 
que  son  bras  rencorós  arriba  més  segurament  à 
sobre’ls  simples  ciutadans. 

Qué  caldrà,  donchs,  fer,  pera  que,  tota  corrup¬ 
ció  extinguida,  torni  la  vida  local  à  desempenyar 
son  natural  y  necessari  paper  en  el  govern  de 
las  societats  humanas  que’n  dihém  nacions? 

La  resposta  prou  es  ben  clara:  restaurar  en  tot 
y  del  tot  l’esperit  regional.  Quan  els  nostres  des¬ 
cendents,  rihentse  à  boca  plena  d’aquestas  men- 
tideras  llibertats  individuals  per  las  que  s’ha  ves¬ 
sat  tanta  sanch  malaguanyada  en  el  sigle  qu’aca- 
ba,  hagin  assolit  la  reconquesta  de  las  llibertats 
corporativas,  únicas  verdaderas  y  naturals  y  que 
cooperan  ab  empenta  à  la  regularitat  del  exercici 
del  poder;  quan,  retornat  l’imperi  de  la  rahó  y  la 
sana  ètica,  sia  cada  home  tingut  en  lo  qu’es  din¬ 
tre  la  societat,  ab  la  magnífica  igualtat  que  dona 
drets  desiguals  als  qui  son  desiguals  per  lleys 
que  no  poden  cambiarse;  quan,  coincidint  ab  e! 
regoneixement  de  la  regió,  qu’es  la  nacionalitat, 
dintre  la  societat  estatal  ó  interestatal,  tornin  à 
posar  els  dos  grans  y  eterns  carreus  de  la  propie¬ 
tat  y  la  familia  com  à  base  y  fonament  inconmo- 
vible  de  la  vida  interior  de  la  regió;  quan  hagi 
alcansat  tot  son  desenrotllament  la  moralitat  so¬ 
cial  qu’aquesta  vida  afavoreix  y  fomenta,  veuse 
aquí  que  la  vida  local  renaixerà  esplendenta  y’l 
municipi,  familia  de  las  familias  aplegadas  al  re- 

dós  del  mateix  campanar,  escola  dels  magistrats 
qu’un  dia  han  de  governar  la  regió  de  la  que  son, 
moral  més  que  físicament,  fills  y  deixebles,  tor¬ 
narà  à  ocupar  el  lloch  que  l’etern  Autor  de  la  so¬ 
cietat  li  té  assenyalat. 

Joan  Poblet. 


L’ENEMICH  DEL  REGIONALISME 

A  mon  estimat  amich  en  Pere  Vayreda. 

No’s  tracta  casi  may  del  regionalisme  à  Cata¬ 
lunya  (y  aixó  qu’al  present  se’n  parla  y  escriu 
molt,  sense  que,  al  esmentar  sos  enemichs,  no’s 
posi  al  devant,  com  al  capdal  y  pitjor,  à  \& políti¬ 
ca.  Y  pera  molts  es  una  veritat  inconcusa  que 
atuhida  aquesta,  (privada  d’extendre  la  malèfica 
bavarada  ab  que,  al  satisfer  las  concupiscencias 
de  sos  sostenidors,  enganya  miserablement  al 
poble  fentli  veure  que  la  direcció  de  la  societat 
politica  es  un  terrer  vedat  en  que  cap  acció  pot 
aportarhi  sinó  la  enlluhernadora,  peró  falsíssima, 
que  se  li  permet  ab  uns  drets  individuals  irris- 
soris),  el  regionalisme  arribarà  totseguit  à  la  im¬ 
plantació  dc  son  sistema  de  govern. 

Tot  aixó  no  es  cert,  ó  mellor,  no  ho  es  més  que 
en  part,  y  sols  ho  sosté  una  falsa  idea,  per  dissort 
massa  extesa,  del  regionalisme.  Perque  en  reali¬ 
tat  ne  té  aquest  un  altre  de  contrari,  molt  més 
dolent  que  la  política;  y  també  més  fort,  tota  ve¬ 
gada  que  no  pot  com  ella  desapareixe  en  un  dalt¬ 
abaix  general  qu’esfondri  gran  part  d’eixas  car- 
cassas  anomenadas  Estats  centralistas. 

Creuhen  aquells  que  deyam,  esperits  lluscos, 
que’l  regionalisme  no  es  més  que  la  substitució 
del  actual  sistema  polítich  per  un  altre  que,  mer¬ 
cès  à  la  virtualitat  qu’entranyan  sos  principis  y’is 
procediments  ab  que  s’aplica  al  país,  impossibi¬ 
lita’l  desbordament  de  la  inmoralitat  pública, 
simplifica  y  saneja  l’administració,  y,  respectant 
y  afavorint  els  organismes  naturals  del  Estat, 
porta  à  aquest  per  vías  dretas  y  racionals  à  pro- 
duhir  el  benestar  del  país. 

Peró  ignoran  ú  oblidan  eixos  tals  que  l’ordre 
polítich  que  pretenen  sia  sanejat  y  vivificat  pel 
regionalisme,  està  lligat  íntima  y  permanentment 
ab  l’ordre  social,  ab  la  relació  del  reguer  al  es¬ 
tany  d’hont  neix,  que,  per  ben  conduhit  y  dirigit 
qu’estiga,  no  durà  ayguas  puras  y  lerlilisants  si 
no  las  té  aquest  que  li  dona  origen;  ab  la  relació 
dels  materials  al  edifici,  que  podrà  ser  molt  bo- 
nich  de  part  defora  y  fins  útil  algún  temps,  peró 
que  dú  en  son  sí  la  feblesa  que  l’aterrarà  aviat  si 
no  son  ben  sans  y  resistents  els  minerals  ó  fus- 
tàm  ab  que  ha  sigut  bastit. 

Donchs,  el  regionalisme  no  es  un  sistema  po- 
litich  que’s  pugui  aplicar  à  un  poble,  qualsevol 
que  sia  l'ambent  de  sa  vida  social:  té,  aixó  sí,  son 
sistema  de  govern,  lo  únich  d’ell  que  molts  veu- 
hen  y  pretenen  restaurar,  peró  radicalment  no 
mira  al  govern,  sinó  al  país;  no  à  l’administració, 
sinó  à  la  societat;  no  à  regir  un  poble  ab  deter¬ 
minats  principis,  sinó  à  fer  renaixe  à  n’aquest  po¬ 
ble  pera  darli  la  forma  substancial  y  pròpia  que’l 
sistema  de  govern  regionalista  vindrà  à  enmot- 
llar.  Y  aixisté  d’ésser,  puig  d’altra  manera’s  crea¬ 
ria  un  ordre  polítich  que,  sense  base  en  lo  social, 
no  podria  desenrotllarse  en  tota  sa  amplitut,  y 
cauria  míserament,  com  un  arbre  desarrelat  à  la 
primera  empenta  del  llenyatayre. 

El  camp  d’acció,  per  lo  tant,  del  regionalisme, 
es  la  societat;  y  en  aquest  punt,  ,-serà  la  política 
son  principal  y  pitjor  enemich?  No:  perque  sa  in¬ 
fluencia’s  reduheix  à  fer  perdre  al  poble  la  fe  en 
si  mateix,  inspirantli  fàstich  y  aversió  à  l’admi¬ 
nistració  dels  interessos  comunals.  El  verdader 
y  terrible  enemich  del  regionalisme  es  un  altre: 
es  la  falta  d’esperit  del  poble  al  qual  va  per  apli¬ 
car  son  sistema  polítich  y  administratiu;  molt 
més  temible  qu’aquella,  perque  sa  desaparició 
es  obra  de  molts  y  molts  anys.  Si’l  poble  no  té 


un  esperit  fort,  la  política  serà  una  de  tantas  ma- 
luras  que’i  perverteixin. 

El  regionalisme  polítich  consisteix  en  portar 
à  aquest  ordre  l’esperit  del  poble  per  medi  de 
lleys  nascudas  de  sas  propias  entranyas,  de  sas 
costums  y  sas  pràcticas,  y  aixó,  j-cóm  fora  possi¬ 
ble  (se  pot  dir  estraíent  à  un  sabi  sociólech  cata¬ 
là),  si’l  poble  no  tingués  esperit  propi?  El  regio¬ 
nalisme  polítich  es  l’espandiment  en  la  esfera 
governativa  de  la  substància  nacional,  y  aixó, 
{com  serà,  si’l  poble  no  té  substància  que  pugui 
expandirse? 

Y  aquest  esperit  y  aquesta  substància,  que’s 
manifesta  pràcticament  en  la  existència  d’un  ca¬ 
ràcter  nacional  peculiar,  en  l’amor  à  lo  de  casa, 
lleys,  parla,  costums,  tradicions,  en  el  vivissim 
empenyo  de  conservarho  y  restaurarho,  en  l’a¬ 
fany  d’infiltrar  la  manera|d’ésser  de  la  rassa  en  las 
institucions  que  las  novas  necessitats  socials  re- 
claman,  en  la  forsa  d’assimilació  dels  organismes 
exótichs  y  quina  falta  es  Venemich  del  regionalis¬ 
me ,  tota  vegada  que  fa  impossible  sa  implanta¬ 
ció  fructífera,  sols  ab  un  remey  pot  restaurarse: 
ab  l’amor  à  la  tradició  nacional. 

Hont  hi  ha  tradició,  com  à  Catalunya,  hi  ha 
rassa,  hi  ha  poble,  hi  ha  nacionalitat;  hont  hi  ha 
nacionalitat,  pot  reviure  per  esmortehida  qu’es¬ 
tiga. 

Posemnos,  en  forsa  d’aquell  amor,  la  tradició 
catalana  per  guia  y  nort  de  tots  nostres  actes  de 
vers  fills  de  la  patria,  y  las  prop  vinentas  gene¬ 
racions  veuràn  renaixe,  forta,  gran,  inmortal,  la 
nostra  adorada  Catalunya. 

Joan  Poblet. 


BARCELONINAS 

i 

L’orgull  y  l’amor  que  per  Barcelona  senten  els 
seus  fills  es  molt  gran,  encara  que,  si  escoltéssiu 
cóm  alguns  d’ells  la  alaban  ó  rebaixan  sense  sol¬ 
ta,  en  moltas  ocasions  no  ho  creuríau.  Y  es  que 
à  n’el  món  son  molts  els  qu’estiman,  y  pochs  els 
que  saben  estimar.  Gran  ó  petita  la  esfera  en  que 
viu,  l’amor  necessita  ser  ben  dirigit,  s’ha  de  pro¬ 
curar  que  no  sia  cego.  Y  no’n  dich  res  del  amor 
à  la  Patria!  Els  catalans,  qu’ns  alabém  de  ser  apas¬ 
sionats,  peró  serise  exageració,  y  reflexius,  jquàn- 
tas  vegadas  ens  deixém  portar  per  un  entussias- 
me  tals,  enganyador,  é  incorrém  en  lo  mateix  que 
critiquém  als  de  fora  casa! 

jY  aquest  malehit  esperit  de  comparació  que  no 
ens  sabém  treure  de  sobre!  No's  pot  dir  que  una 
cosa  sia  bona  ó  dolenta:  ha  de  ser  millor  ó  pitjor 
que  un’altra.  Sempre  lo  relatiu,  la  mesquinesa, 
fins  tractantse  de  las  cosas  més  grans!  Aquest  es 
un  de  nostres  capdals  defectes.  Per  exemple,  sen- 
tiréu:  —  Oh,  Barcelona!  Es  un  petit  París!  O  bé: 
—  Pché!  Barcelona,  es  un  Sabadell  en  gran! — 
Qui  declara  qu’es  un  niu  d’artistas,  qui  que  no  es 
més  qu’un  taulell  molt  gros  ahont  tot  se  ven  y  tot 
se  compra. 

^Eh,  qué  sembla  impossible  que  sían  barcelo¬ 
nins  els  qu’aixis  parlan?  Donchs  ho  son,  y  la  es- 
timan  à  Barcelona;  peró,  lo  que  deya:  no’n  saben 
d’estimar. 

Barcelona  no  es  un  poble,  peró  n  té  molts  de¬ 
fectes,  sense  cap  de  sas  bonas  qualitats.  Barcelo¬ 
na  es  una  ciutat  gran,  peró  té  elements  pera  es¬ 
devenir  una  gran  ciutat.  Mes  cal  dirigirlos  bé 
aqueixos  elements. 

S’ha  de  mirar  endevant,  sempre  endevant,  sens 
oblidar  per’xo  lo  bo  que  queda  endarrera;  y  lo 
que  resta  de  la  vella  Barcelona,  y  que  sa  creixen- 
sa  y  sas  novas  necessitats  n’exigeixen  la  desapa¬ 
rició,  al ló  no  s’ha  d’oblidar,  peró  no  s’hi  té  de 
pensar  massa;  que’l  camí  per  recorre  es  llarch  y 
pas  planer,  y’s  necessitan  moltas  forsas  y  molt 
temps  per  arribar  al  terme. 

S’ha  d’anar  depressa  sense  corre  massa;  s’ha 

d’apendre,  peró  may  imitar  servilment,  puig  mol- 
tas  vegadas  la  imitación  es  una  parodia.  Nos’han 
de  voler  fruyts  primerenchs,  may  tan  agradosos 
ni  tan  sans,  com  els  ben  assahonats.  La  precoci- 
tat  de  las  criaturas  que  íomentan  els  pares  mal 
aconsellats,  sols  dona  fruyts  malaltissos. 

Vegis  lo  qu’ha  sigut  Barcelona,  lo  qu’es  y  lo 
que  deu  ésser. 

Barcelona  no  es  una  ciutat  francesa,  ni  una  ca¬ 
pital  de  provincià  à  la  espanyola,  ni  es,  si  val  à 
dirho,  una  vila  catalana. 

Es,  ara  per  ara,  una  esperansa.  Si  la  poncella 
esclata  ab  vigor,  si  las  geladas  no  la  migran,  ni 
las  maluras  la  corsecan,  pot  ser  la  ciutat  mo¬ 
derna. 

En  tota  època  ella  ha  ocupat  un  lloch  preferent 
en  el  món  civilisat,  (y  aixó  que  moltas  vegadas 
ha  anat  mal  acompanyada)  y  té  elements  per 
avansar  en  el  camí  del  verdader  progrés. 

Prou  ha  fet  ab  sas  solas  forsas,  mimvadas  en 
cara  pels  qu’en  lloch  de  donarli  empenta  y  feria 
volar,  han  procurar  tallarli  las  alas. 

Barcelona  es  catalana  y  no  s’assembla  à  cap  al¬ 
tra  població  de  Catalunya.  Es  el  tipo  perfecte  de  la 
capital.  Ella  serà’l  cap  que  pensi,  dirigeixi  y  don- 
gui  vida  als  altres  membres  del  seu  organisme 
natural ,  que  també  à  n’ella  la  nodreixen,  mes  que 
ab  ella  creixen  y’s  desenrotllat  armónicament. 
No  hi  ha  perill  de  que  may  sia  un  núcleu  centra- 
lisador,  com  l’absorbent  París  ó’l  destructor  Ma¬ 
drid;  Barcelona  s’assimila  y  transforma,  may  ab¬ 
sorbeix  ni  aniquila. 

Si  es  lo  que’s  mereix  Catalunya,  serà  una  gran 
ciutat;  si  no,  sols  podrà  dírseli  gran  per  sas  di¬ 
mensions. 

jQué  n’hi  ha  de  perills  per  sortejar!  Barcelona, 
pera  deixondirse  del  ensopiment  de  mort  en  que 
jeya  per  culpa  d’altri,  ha  necessitat  fer  grans  es- 
lorsos,  y  trevallaDt  s’ha  fet  rica,  y  moltas  vegadas 
no  ha  pensat  en  res  més,  y  fins  ha  oblidat  qu’es 
catalana 

Reconeguém  lo  que  val,  y  admirém  lo  bo  que 
tenim,  mes  pensém  sempre  en  lo  que’ns  falta,  y 
sobre  tot  en  lo  que’ns  sobra.  Més  qu’alabar  las 
bonas  qualitats,  cal  regoneixe’ls  defectes.  Dos  vi¬ 
cis  petits  bastan  per  ofegar  una  gran  virtut,  y 
dels  petits  vicis  se’n  fan  els  grans  viciosos. 

En  aquesta  secció’m  proposo  examinar  el  caràc¬ 
ter  del  poble  barceloní,  en  sas  més  insignificants 
manifestacions.  No  os  creguéu  trobarhi  un  estudi 
serio  y  profond.  No’n  sabria,  ni  es  aquest  el  seu 
lloch.  No  hi  trobaréu  més  qu’una  abservació  lleu¬ 
gera;  lo  que’s  diu  entre  quatre  amichs,  posat  en 
lletras  de  motllo. 

Si  moltas  de  las  cosas  que  digui  vos  semblan 
petitas,  apart  de  que  podéu  atríbuirho  à  la  meva 
poca  trassa,  penséu  que  lo  més  petit  no  es  lo  més 
despreciable,  y  que  per  arribar  à  ser  grans,  hem 
de  comensar  per  corretgir  nostras  més  insignifi¬ 
cants  faltas. 

2 8  desembre,  i8gg. 

Si,  concretantnos  à  Barcelona,  examiném  las 
evolucions  qu’han  portat  à  molts  elements  al  Ca¬ 
talanisme,  podrém  deduhirne  curiosas  experien- 
cias. 

Qui  ho  havia  de  dir,  no  fa  pas  gayres  anys,  que 
aquells  individuus  que’ns  titllavan  d’exagerats 
(perque  ells  eran  catalans ,  peró  no  catalanistas), 
havían  de  fer  servir  nostra  bandera  pera  cubrir 
el  seu  mesquí  esperit  de  banderíal 

Si  algú  havia  pogut  duptar  de  la  vitalitat  de 
nostra  idea,  prompte’l  devia  convence  la  persecu¬ 
ció  incalificable  de  nostres  enemichs  de  sempre, 
atacant  els  actes  més  ignocents  y  castigant  fins 
las  manifestacions  teóricas  del  Catalanisme.  Y,  si 
no  n’hi  hagués  prou,  la  proba  més  clara  de  que’l 
Catalanisme  s’imposa  es  que  ja  tenim  enemichs 
dins  de  casa  nostra. 


Sens  haver  de  recorre  à  cap  dels  procediments 
usats  pels  polítichs  d’ofici,  sense  l’auxili  y  ajuda 
dels  catalanistas  de  l’última  fornada,  y  sense  que 
els  qu’ara’ns  motejan  de  reaccionaris  se’n  ha¬ 
guessin  adonat,  per  la  sola  forsa  de  la  Idea ,  per 
la  justícia  de  la  Causa ,  va  creixe  cada  dia  més 
ufanós  el  Catalanisme. 

Els  més  inteligents  dirigían  el  moviment  ab  cal¬ 
ma  y  serenitat,  y’is  altres  devots  obehían  y  treba- 
llavan  ab  llealtat,  ab  entussiasme,  peró  sense  im- 
paciencias  més  ó  menos  egoístas.  Y  la  desgracia, 
da  política  centralista,  anant  de  fracàs  en  fracàs- 
també’ns  ajudava;  y  aixís  vapanetrar  la  llum 
dins  de  moltas  closcas  enduridas. 

Ni  pactes,  ni  aliansas,  ni  proteccions  oficials,  res 
va  caldre  de  tot  aixó.  Tan  ufanós  va  creixe  l’ar¬ 
bre,  que  van  corre  à  aixoplugarse  sota  sas  bran- 
cas  els  desenganyats  de  tots  els  partits.  Entenem  ■ 
nos:  no’ls  convensuts  de  la  falsetat  de  la  idea  que 
defensavan,  sinó’ls  despitats,  els  desayrats  que 
sols  estavan  certs  de  que  ni  servían  pera  fer  polí¬ 
tica  à  la  espanyola,  que  ja  es  ben  poca  cosa! 

La  divisió  que’ls  enemichs  del  Catalanisme  diu- 
hen  existeix  en  son  sí,  jes  real?  En  tota  causa  hi 
ha  dos  elements  de  bona  íe:  els  convensuts  y’Js 
inconscients;  y  també’ls  acompanyan  uns  altres: 
els  que  fan  més  soroll,  els  buscadors  de  gangas. 
Si  alguns  dels  que  creyam  elements  sans  han  de¬ 
mostrat  que  deuhen  ésser  classificats  en  la  terce¬ 
ra  categoria,  naturalment  deu  dóldrens  (sempre 
una  desilusió  es  amarga);  peró  si  un  fet  qualsevol 
ens  demostra  que’ns  erravam  y’ns  facilita’l  trevall 
de  selecció,  devém  benehir  aquella  hora  en  que 
ells  mateixos  se  passan  per  ull  de  garvell.  Al  prin¬ 
cipi  no  voldríam  creure  que  hi  hagués  tanta  bros¬ 
sa,  peró  després,  com  més  fi  sía’l  sedàs,  compre- 
ném  que  la  feyna  ha  sigut  més  ben  feta  y  que  po- 
dém  tancar  ben  tranquils  el  blat  en  el  graner 
qu’en  son  día  farà  pa  de  xeixa. 

No  n’hi  ha  de  divisió  en  el  Catalanisme.  No  es  lo 
mateix  dividir  que  separar.  Es  clar  qu’aquells  ele¬ 
ments  cridaners  y  bulliciosos  s’emportaràn  alguns 
dels  inconscients:  peró  si  aquestos  no  ho  son  tant 
qu’algún  dia  no  puguin  obrirels  ulls, ja tornaràn 
à  la  casa  payral  é  hi  seràn  ben  rebuts,  com  à  fills 
pródichs  repenedits.  Si  la  seva  inconsciència  es 
tan  gran  que  no  puguin  veure  la  llum,  que’s  que¬ 
din  allà  hon  sían:  El  Catalanisme  no  necessita  als 
cegos  de  enteniment,  ni  als  de  conveniència. 

El  jutjador  imparcial  y  seré  que  no’s  fia  de  pa- 
raulas,  sinó  de  fets,  no  espera  que’s  treguin  la  ca¬ 
reta;  mes  quan  arribi’l  moment  en  que,  cansats  de 
fer  comèdia,  ensenyin  la  seva  varitable  fesomia, 
si  bé  exclamarà:— Ja  era  hora!,— afegirà  també 
entre  dents:— Ja  fa  temps  qu’os  coneixia!— 

Quan  una  cosa  val,  totseguit  ne  surten  falsifi¬ 
cacions,  perque  no  mereixen  la  pena  d’ésser  fal- 
sificadas  las  cosas  dolentas.  Aquest  es  un  dels 
vicis  dels  mals  barcelonins.  Un  exemple: 

La  Unió  Catalanista  fa,  inspirada  per  una  noble 
idea,  emissions  se  sagells,  y  al  moment  els  trafi¬ 
cants  en  fan  d’altras,  disfressant  el  negoci  ab  le- 
mas  patriótichs.  Aixís  passa  ab  aqueixos  catala¬ 
nistas  d’ocasió.  Ja  poden  pintar  en  sos  sagells  las 
imatjes  de  Fivaller  y  Claris,  que  l’inteligent  no’s 
deixarà  enganyar.  Compendrà  sas  miras  interes- 
sadas  y  dirà  somrihentab  despreci.-^-Aquel  s  sa¬ 
gells  son  falsos!— 

5 janer,  igoo. 

III 

La  nota  d’actualitat  es  la  publicació  de  la  Pas¬ 
toral  del  bisbe  de  Barcelona  prescribint  la  predi- 
cació  y  la  ensanyansa  del  Catecisme  en  llengua 
catalana. 

No’s  podia  esperar  menos  deia  clara  inteligen- 
cia  del  doctor  Morgades,  en  qui’l  zel  en  el  cum- 
pliment  de  son  delicat  ministeri  s’aparella  ab  son 
gran  amor  per  la  Patria  Catalana.  Per  aquets  mo¬ 
tius  fou  sa  elecció  acullida  ab  tanta  joya  pels  bar¬ 
celonins  y’is  bons  catalans  en  general. 

Mes  las  circunstancias  en  que  fou  portat  à 

aquesta  diòcesis,  y  certs  actes  y  divisions  poste¬ 
riors,  feren  duptar  à  alguns  si  seria  ben  ferm  son 
catalanisme.  No  era’l  dupte  injustificat.  Nasqué’l 
doctor  Morgades  en  època  anterior  al  Renaixe¬ 
ment  Catalanesch,  y  si  bé  al  sobrevenir  aquest 
fou  un  dels  seus  més  convensuts  apòstols,  com 
que  la  Renaixensa  de  Catalunya  era  en  un  princi¬ 
pi  gayre  bé  exclussivament  literaria  y  artística, 
ab  quelcóm  d 'arqueològica,  cabia  la  sospita  de 
que  no  hagués  pogut  nostre  prelat  sustreures  al 
platonisme  característich  d’aquell  temps. 

Ab  sa  Pastoral  ha  revelat  que  no  devíam  duptar 
d’ell.  Es  aqueixa  pastoral  una  obra  mestra,  clara, 
breu,  erudita,  irrefutable,  sense  tenir  l’istil  inflat 
del  sabi  que’s  pensa  serho,  ni  aquella  const-ucció 
artificiosa  tan  pròpia  dels  escrits  eclesiàstichs 
que  contenen  tants  ressabis  de  Seminari,  tants 
vicis  propis  de  la  instrucció  escolàstica,  ab  son 
inevitable  encarcarament.  En  ella  defensa’ls  drets 
de  la  Naturalesa,  la  més  viva  manifestació  de  son 
Creador,  y  per  això  tot  en  ella  es  natural.  Es  à 
dir,  tot,  no.  Verament  causa  una  impresió  ben 
extranya  llegir  aquells  conceptes  tan  espontanis, 
tan  sentits,  en  llengua  forastera.  Mes  no  podém 
culpar  per  això  al  doctor  Morgades:  ja  es  bo  que 
se’ls  parli  en  sa  llengua  à  aquells  qu’ab  prous 
afanys  la  entenen,  quan  menos  la  d’altri;  y,  sobre¬ 
tot,  es  fàcil  d’esmenar  aqueix  defecte  fent  llegir 
desde  la  trona  en  català  la  Pastoral,  cosa  que  deu¬ 
ria  manar  el  doctor  Morgades  pera  no  contradirse. 

«La  sola  enunciación  desemejante  tema— diu  al 
comensar,-  producirà,  por  ventura,  mal  efecto  à 
ciertos  espíritus  superficiales  y  excitarà  quizàs 
las  pasiones  de  muchos  que  parecen  interesados 
en  que  la  Divina  Palabra  no  produzca  fruto  en  las 
almas  y  que  se  ignore  y  se  desconozca  lo  doctri¬ 
na  cristiana.» 

Ja  preveya  sens  dupte’l  desori  que  promouria  à 
Madrid  entre’ls  polítichs  de  plantilla;  y  si  res  fal¬ 
tava  pera  demostrar  el  mérit  y  rahó  de  la  Pasto¬ 
ral,  basti  dir  que  la  combateren  els  eterns  ene- 
michs  de  Catalunya,  els  defensors  de  tota  mala 
causa,  capitanejats  pels  inevitables  Romero  Roble- 
do  y  El  Imparcial. 

Ben  mirat,  no  li  calia  al  doctor  Morgades  es¬ 
criure  la  Pastoral  en  castellà.  De  res  li  servirà 
son  estudi  científich  pera  demostrar  «que  las  len- 
guas  toman  su  caràcter  intelectual  de  los  pueblos 
que  las  hablan,  de  donde  se  sigue  que  estàn  de 
tal  modo  identificadas  con  ellos,  que  una  lengua 
no  muere  mientras  el  pueblo  que  le  dió  vida  no 
cambie  su  modo  de  ser  característico  »  Es  inútil 
que’ls  hi  digui  que  «es  querer  violentar  la  nalu- 
raleza  de  las  cosas,  màs  aún,  empenarse  en  un 
absurdo  y  ejercer  por  lo  tanto  un  PODER  T1RÀ- 
NICO  sobre  un  pueblo,  obligarle  à  usar  en  sus 
relaciones  civiles  una  lengua  que  no  le  es  natu¬ 
ral.»  Ells  lo  únich  que  saben  dir  es  que  à  Espana 
é  islas  adyacentes,  (per  ara,  que  las  Indias  vola- 
verunt ),  no  hi  ha  més  que  un  idioma,  la  rica  y  so¬ 
nora  lengua  de  Castilla;  tot  lo  demés  son  dialec- 
tos ;  y  això  ho  demostran  irrefutablement  ab  el 
clàssich  porque  sí,  de  la  mateixa  manera  que  la 
espanola  infanteria  es  valiente  porque  sí,  malgrat 
las  pallissas  porque  sí  rebudas. 

<Qué’n  treurían  de  llegir,  per  exemple,  lo  se¬ 
güent?: 

«Poco  importa  que  tales  pueblos  de  diverso 
lenguaje  formen  una  sola  nación  (volia  dir  Estat); 
lo  que  es  contra  naturaleza  siempre  serà  tirdnico, 
por  lo  que,  si  se  les  puede  imponer  (j  dislingo  !) 
una  lengua  común  para  las  relaciones  oficiales 
con  el  Estado  por  exigirlo  así  alguna  razón  de 
conveniència  política,  nunca  se  les  podrà  impo¬ 
ner  la  lengua  oficial  para  las  relaciones  civiles; 
y  esto,  ademàs  de  la  razón  fundamental  expues- 
ta,  por  otra  razón  también  de  estricta  justícia, 
cual  es,  que  las  leyes  deben  ser  equitativas,  es 
to  es,  favorecer  y  obligar  por  igual  à  todos  los 
ciudadanos,  y  no  lo  seria  la  ley  que  promulgase 
la  imposición  de  una  lengua  particular  de  una  re- 
gión  à  todas  las  regiones  de  un  Estado  de  diver- 


sas  lenguas,  pues  éstas  resultarían  perjudicadas 
y  la  región  particular  favorecida.» 

De  tot  aixó  el  s  no  n’han  de  fer  res;  ells  no  veu- 
hen  més  que’l  següent  pdrra/o: 

«Ya  que,  con  paciència  apenas  concebible ,  su/ri- 
mos  hace  tanto  tiempo  el  YUGO  de  ser  adminisira- 
dos ,  ensenados  y  juzgados  en  castellano,  lo  cual 
nos  perjudica  gravemente,  seamos  exigentes, 
al  menos ,  en  ser  instruídos  en  catalàn  en  lo  que 
mira  al  Cielo  y  nos  pone  en  relación  con  Dios  en 
nuestros  apuros  y  tribulacioncs,  en  nuestros  de- 
seos  y  esperanzas,  en  los  desahogos  de  nuestra  al- 
ma,  porque  si  podemos  prescindir  de  los  benefi¬ 
ciós  de  este  mundo,  perecederos  y  caducos  en 
verdad,  aunque  muy  conducentes  al  bienestar 
honesto  de  esta  vida,  no  podemos  en  manera  al¬ 
guna  renunciar,  ni  permitir  que  sufran  perjuicio 
ni  merma  de  ninguna  clase  los  intereses  del  Cie¬ 
lo,  porque  son  eternos,  y  el  fin  ultimo  de  la  crea- 
ción  y  redención  humana.  Y  tal  es,  ni  màs  ni  me¬ 
nos ,  la  importància  que  tiene  predicar  y  ensehar 
el  Caiecismo  en  lengua  catalana.  » 

Peró  no  son  difícils  d’acontentar;  basta  que  surti 
un  diputat  cunero  qualsevulga  que  ab  aprobació 
y  aplauso  de  la  mayoría ,  digui  que  Catalunya  es¬ 
tima  à  la  noble  Espanya,  y  Espanya  à  la  industrio- 
sa  Catalunya,  y  ja’n  tenen  prou. 

jQuína  llàstima  que  no  tinguin  temps  de  mirar 
lo  que  deya -El  Diario  de  Sesiones  en  aquella  èpo¬ 
ca  en  que’ls  cubans,  «cada  dia  mds  espanoles,  pro- 
testaban  de  las  demasías  de  cuatro  bandoleros,  y 
significaban  su  amor  acendrado  y  su  incondicio¬ 
nal  adhesión  d  la  Madre  Patrial »  Ja  té  rahó’IBrwsi 
(per  casualitat  ó  potser  perque’s  tracta  de  delen- 
sar  àun  Bisbe),  ja  té  rahó  quan  diu  que’ls  que  fo- 
mentan  el  separatisme  son  uns  quants  diaris  de 
Madrid  y  quatre  diputats  xerrayres! 

No  es  possibje  seguir  lletra  per  lletra  l’admira¬ 
ble  obra  del  doctor  Morgades  (qu’ab  gust  publi- 
caríam  íntegra),  magnífich  monument  que  sem¬ 
pre  venerarà  Catalunya. 

Després  de  senyalar  els  caràcters  distintius  de 
abdós  idiomas,  demostrant  que  cap  semblansa  te¬ 
nen  entre  sí,  puig  més  aviat  guarda’l  català  ana¬ 
logia  ab  el  francès  y  l’italià  qu’ab  la  llengua  de 
Castella,  s’esforsa’l  doctor  Morgades  en  probar 
que  la  predicació  deuferse  en  la  parlanatural  del 
orador  y  del  auditori,  pera  que  s’estableixi  la  in¬ 
dispensable  relació  d’ideas  entre  un  y  altre,  y  fa¬ 
ciliti  la  expresió  del  qu’enrahona  y  la  compren¬ 
sió  del  qu’escolta.  Aixó  als  de  Madrid  tant  se’ls  hi 
en  dona!  Acostumats  à  la  música  ensopidora  de 
aquells  discursos  que  ni  entenen,  y  que  sols  al 
acabar  un  período' s  desvetllan  per  aplaudir  al 
orador,  y  à  n’aquellas  tiradas  de  versos  sense 
sentit  ab  que’ls  gronxan  ab  sa  rima  cadenciosa, 
aquells  adoradors  de  la  forma,  <qué  n’han  de  fer 
del  fondo?  Los  espanoles  han  de  hablar  en  espanol, 
y  qui  no’ls  entengui  que’s  compongui,  que  tam- 
poch  s’entenen  ells,  y  aixó  que  viuhen  à  la  me- 
seia. 

(Quin  interès  poden  tenir  en  que’l  Catecisme 
s’ensenyi  als  noys  en  la  forma  natural  pera  que 
pugui  grabarse  en  sas  tendras  inteligencias?  De  la 
mateixa  manera  que  fan  llicenciats  y  doctors  sen¬ 
se  més  suficiència  que  la  que’ls  hi  dona'l  títul, 
també  per  ells  es  indiferent  que  la  ensenyansa  re¬ 
ligiosa,  en  comptes  de  guanyar  creyents  y  apòs¬ 
tols,  no  produheixi  més  que  incrèduls  ó  fanàtichs 
y  beatos  d’aquells  que  més  consideran  el  culte 
que’l  dogma,  y  més  respectan  una  sotana  que  à 
la  persona  que  la  porta,  y  tan  sagrada  reputan  la 
sagristia  com  l’altar  major. 

La  Pastoral  del  bisbe  de  Barcelona,  —  ha  decla¬ 
rat  el  Govern,  —  no  es  criminal ,  com  algú  supo¬ 
sava,  peró  sí  inoportuna,  tant  com  es  inoportú’l 
que  desperta  à  deshora  al  gandul  que  dormia’l 
son  de  la  mandra.  Peró’l  doctor  Morgades,  que  no 
vol  qu’en  sa  diócessis  s’hi  perpetuhi  la  nissaga 
dels  Gerundios  de  Campazas,que  vol  fidels  que 
resin  y  no  gent  que  remugui,  sabrà  imposarse  à 
tots,  als  de  dalt  y  als  de  baix,  ensenyant  à  cada§- 

cú  à  manar  y  àobehir;  perque  dins  del  mateix  cle- 
ro  hi  trobarà  una  oposició  ben  forta.  jQué’ls  hi 
costarà  à  certs  predicadors  despullarse  d’aquella 
oratoria  inflada  y  buyda,  qu’acompanyan  ab  una 
mímica  ridícula  y  grotesca!  Y  altras  y  altras  co- 
sas.  Recordo  que,  no  fa  molts  anys,  en  una  de  las 
principals  parroquias  de  la  vella  Barcelona,  un 
capellà  català  va  expedir  una  fe  de  baptisme  en 
que  deya:  «Consta  en  el  libro  tantos  de  mi  parrò¬ 
quia  una  partida  que  traducida  del  dialecto  cata- 
Idn  dice...»  etc.  Y  com  aquell  n’hi  ha  molts.  iQuí 
sab?  Potser  encara’ls  veurem  bisbes  algún  día. 

Volém  creure  que  la  exhortació  del  doctor  Mor- 
gades  no  necessitarà’l  manament  especial  que’ls 
anuncia  en  cas  de  desobediencia  ó  negligència. 
Si'l  cas  arriba,  no  duptém  qu’l  bisbe  de  Barcelo¬ 
na  cumplirà  lo  promès.  Ara’m  ve  à  lamemoria  un 
amich  meu,  un  d’aquells  beatos  inconscients  de 
qui  parlava  (no  vuy  dir  devot),  qu’al  anomenar 
las  autoritats  de  Barcelona,  per  exemple,  deya: 
l’alcalde,  el  governador,  el  senyor  Bisbe,  el  gene¬ 
ral,  etc.  Moltas  vegadas  m’havía  fet  riure  aquell 
respecte  pueril;  avuy  comprench  que  fins  en  la 
conversació  familiar  convé  donarli  un  distintiu 
al  bisbe  de  Barcelona,  pera  demostrar  que  hi  ha 
classes. 

Tantdebó  que  vingués  prompte’l  día  en  que’ls 
barcelonins  poguéssim  dir  senyors  à  totas  las  au¬ 
toritats. 

Deu  li  pagui,  senyor  Morgades,  y  fassi  que  li 
pugui  pagar  aviat  Catalunya’l  bé  qu’ha  fet  la  seva 
última  obra,  qu’es  tan  gran,  que  fins  fa  petitas  las 
dugas  més  gloriosas  gestas  de  son  pontificat:  la 
restauració  del  Monastir  de  Ripoll  y  la  creació  del 
Museu  de  Vich. 

Oriol  Marti. 


2 1 janer,  igoo. 

«ELS  SEGADORS»  A  MONTANYA 

Allà  es  hont  cal  sentirlos,  al  cor  del  Pireneu, 
en  aquell  feréstech  escenari  de  serras  geganti- 
nas,  de  boscurias  misteriosas,  encatifat  de  pra- 
das  tofudas  d’esmeragda  enlluhernadora ,  sota 
d’aquells  cels  blavenchs  y  encesos,  hont  s’agom- 
bolan  bromas  inmensas  com  montanyas  d’ensom- 
ni,  per  ahont  cavalcan  els  trons  y  el  llamp  serpe- 
ja;  vora  del  curs  aixordador  dels  rius  que  s’es- 
timban  entre  pedruscall  y  rocas;  vora  dels  estanys 
blavosos  que  clouhen  en  son  sí  tantas  llegendas, 
hont  s’emmirallan  els  núvols  y  els  remats,  els 
pastors  y  els  astres...  Allà  es  hont  cal  sentirlos:  à 
ple  ayre,  à  plena  natura,  rebent  ulladas  de  sol, 
petoneig  humit  de  boyra,  fuetadas  de  pluja,  be¬ 
sos  glassats  de  neu,  abrassadas  furiosas  del  vent; 
tot  pensant  que  cap  aquí’s  va  à  Ripoll,  cap  allà’s 
va  à  Núria,  als  Gorchs  de  Carensà,  al  Canigó;  san¬ 
tuaris  de  nostra  fe,  de  nostra  patria  y  del  art 
nostre. 

Ab  quina  potencia  tan  esparveradora  y  ab  qui¬ 
na  magestat  tan  misteriosa  ressonan  las  severas 
estrofas  del  himne  popular  en  aquell  clos  de  mon¬ 
tanyas  enaspradas!  Quin  efecte  més  intens  pro- 
duheix  la  seriosa  tonada!  Qué  bé  hi  escàu!  Cóm 
s’hi  agermana!  Y  que  n’es  de  veritat,  cantar  des - 
de  allà  dalt:  Catalunya ,  comtal  gran — qui  V ha  vist 
tan  rica  y  plena!...  Perque  en  lloch  com  allà  «Els 
Segadors»  se  troban  tan  à  casa  seva!  Perque,  ara 
per  ara,  en  lloch  com  allà  dalt,  un  se  troba  tant  à 
Catalunya! 


El  primer  cop  que’ls  vaig  sentir  era  un  capves¬ 
pre  daurat  del  mes  d’agost.  La  xamosa  vila  pire- 
nenca  s’havia  vestit  de  festa  pera  rebre  à  un 
aplech  de  cantayres  catalans  que  venia  de  ciutat 
à  esbargirnos  perla  festa  major.  La  gentada  s’es¬ 
tremia  de  goig  à  la  moradenca  llum  que  devalla- 
va  del  cel,  hont  parpellejavan  ja  las  primeras  es- 


trellas.  Al  cim  de  las  serras  properas  l’alé  de  la 
vesprada  desplegava  las  banderas  catalanas.  Els 
carrers  guarnits:  finestrals  y  balcons  endomas- 
sats,  plens  de  flors,  de  joventut  y  de  gatzara;  la 
plassa  de  gom  à  gom;  la  barretina  vermellejant 
demunt  de  totas  las  testas.  Onejavan  els  penons 
de  Sant  Jordi  y  del  Comte  Jofre.  Músicas,  aplau¬ 
diments,  voleyar  frenétich  de  mocadors,  plujas 
de  llorer,  flamejar  rogench  d’atxas,  víctors,  crits 
de  joya...  L’Orfeó  Català  entrava  à  la  plassa.  Una 
taca  morada  de  barretinas  voltava  la  Senyera.  Al 
resplandor  dels  llums,  lluhían,  brodadas  rica¬ 
ment,  l’arpa  del  Rey  David  y’l  capell  gloriós  del 
Rey  Conqueridor,  símbol  sagrat  del  art  y  de  la 
patria.  Era  un  moment  sublim.  De  cop  regnà  un 
gran  silenci;  els  primers  raigs  de  lluna  platejaren 
barretinas  y  domassos,  penons  y  caras  bonico- 
yas,  y  brollaren  al  voltant  de  la  Senyera,  solem¬ 
nes,  claras  y  potents,  las  estrofas  de  «Els  Sega¬ 
dors.»  Cóm  corprengueren  à  tothom!  L’efecte 
produhit  era  inexplicable,  misteriós.  Alió  era  un 
plany,  un  cant  d’anyorament  de  venturas  passa- 
das.  Aquell  teixit  d’armonías  tan  severas,  me 
despertà  tot  un  món  d’impresions,  tot  un  seguit 
d’imatjes,  de  llochs,  de  recorts  d’altres  temps, 
de  visions  que  dormían  escampadas,  peró  tot  de 
cop  evocadas  per  la  cansó  :y  redressantse  de- 
vant  meu  vivas  y  ben  despertas  com  per  virtut 
de  nigromancia...! 

iHónt  es  vostre  capità?...  cantavan  ab  imperiosa 
tristesa  las  veus  plenas  dels  baixos  y  barítons. 
iHónt  es  la  vostra  bandera? ...  afegían  las  veus 
tendras  dels  noys.  Las  dels  primers  feyan  pensar 
en  absoltas  de  monjos  vetllant  un  gran  cos  nar- 
cotisat,  entre  mormulls  atapahits  de  pregarias  y 
gemechs  de  ploraneras,  elevantse  sota  voltas  fei- 
xugas  de  temple  romànich  ab  pinturas  de  sants 
encarcarats  sobre  fondo  d’or  y  fonentse  entre 
vels  d’incens  qu’esqueixavan  com  unglas  de  foch 
las  flimas  esmortuhidas  dels  blandons  blasonats 
de  cera  groga. 

Aquest  cant  tenia  no  sé  qué  de  psalmodia  de 
Divendres  Sant,  ab  esperansas  rosadas  de  Pas- 
cua  Florida;  ens  portava  à  la  imaginació  visions 
negrosas  y  emboyradas  de  catedrals  góticas,  ab 
estols  inmensos  de  ciris  encesos,  altars  majors 
esplendents,  mitrats  vestits  d’or  oficiant,  chors 
amples  ab  restelleras  de  sillons,  d’escuts  heràl- 
dichs;  plenas  de  gramallas,  de  perpunts  de  seda, 
de  coronas  y  tonsuras;  tacas  negrosas  de  genta¬ 
da  de  genolls  en  terra,  tot  entre  núvols  de  blan¬ 
ca  fumera.  Sentíam  flayre  d’incens,  de  romanins 
y  de  farigolas. 

Las  veus  dels  nens  sonavan  com  alegrías  sa- 
gradas  de  Diumenge  de  Rams,  com  primaveras  à 
punt  d’esclatar.  Al  sentirlas,  entreveyam  gronxa- 
ments  luxuriants  de  palmons  llassats  de  tots 
colors  y  esgarrifansas  sorollosas  de  llaurers  als 
crits  de:  Juli!  Juli!  Sentíam  cridorias  d’infants  que 
senyalavan  ab  joya  inconscient  un  sol  molt  jove 
encara  que  tot  just  apuntava  y  feria  feblement 
els  vidres  colorits  dels  finestrals  del  àbsis;  y 
oviravam  cels  assoyelats  de  Corpus,  plujas  de 
ginesta,  testas  de  gegants  y  custodias  d’or  y  pe¬ 
dreria  guarnidas  de  clavells,  sota  dossers  argen¬ 
tats  portats  per  nobles;  giravoltar  alegre  de 
campanas  entre  vols  de  coloms  y  onejar  majes¬ 
tuós  de  banderas  barradas  de  sanch. 

«Els  Segadors»,  en  aquell  vespre  daurat,  me 
semblaren  una  queixa,  ben  catalana  per  cert,  de 
místioh  patriotisme! 


L’última  volta  que’ls  vaig  sentir  cantar,  me 
produhiren  una  impresió  ben  diferenta.  Era  cap 
à  la  matinada.  Després  de  tres  días  de  festa  gros¬ 
sa  y  d’esbarjo  artístich  à  ple  ayre,  els  cantayres 
s’entornavan  cap  à  ciutat.  Tot  el  jovent  y  un  bon 
nombre  d’homes  fets,  els  acompanyarem  fora  de 
la  vila.  Tothóm  embarretinat  La  nit  era  fosca  y. 
malgrat  de  ser  en  las  darrerías  d’agost,  lrescota 
y  ennuvolada.  Els  trons  udolavan  fondos  cap 

à  la  banda  de  Núria.  Bufava  de  tant  en  tant  el 
Canigonench.  Una  professó  negrosa,  una  massa 
fosca  y  atapahida  d’homes  feu  via  enfilant  el  car¬ 
rer  Major.  Quietut  somorta  regnava  per  tot.  Por- 
tas  y  finestras  barradas.  La  vila  dormia  contenta 
y  refiada.  Tacas  febles  de  llum  groguenca’s  veyan 
assí  y  enllà.  El  riu  rondinava  fressós.  Las  monta- 
nyas  y  ’ls  boscos  del  voltant,  recullits  en  silenci, 
aguantavan  las  ratxas  furiosas  del  vent.  De  cop 
esclataren  «Els  Segadors»;  cantayres  y  jovent, 
tothom  cantava. 

Las  estrofas  sonavan  ab  ira,  tallavan  l’ayre  ab 
furia,  cantelludas,  incissivas,  vivíssimas;  y  la 
gentada  s’escorria  carrer  avall  ab  passos  ràpits, 
enlayrant  la  Senyera,  hont  à  la  llum  dels  fanals 
guspirejavan  de  tant  en  tant  las  barras  catala- 
nas.  Ara'l  rey  nostre  senyor— declarada'ns  té  la 
guerra!  cridavan  veus  ben  mascles.  En  las  altas 
horas  de  la  nit  en  que’ns  trobavam,  entre  mitj 
de  la  ioscor  que  per  tot  regnava,  y  entre  mitj  de 
las  empentas  de  tants  homes  que  caminavan  ab 
pressa,  la  cansó  semblava  aspre  udol  de  las  mon- 
tanyas,  despertament  frisós  y  guerrer  de  gent 
robusta,  xisclet  d’àliga  forsejant  y  esvolategant 
per  empendre’l  vol  enlayre,  ben  enlayre.  Se’m 
presentavan,  à  mida  qu’anavan  passant  totas  las 
estrofas,  visions  de  sacrilegis,  resplandors  d’in¬ 
cendis  de  temples,  munts  d’albas  y  casullas,  càl- 
zers  y  patenas,  nodrint  las  fogueras;  relicaris  es- 
panyats  per  unglas  de  lladres  forasters.  Més  en¬ 
llà,  assessinats  de  sacerdots  oficiant,  matansas  de 
cavallers  ab  punyaladas  à  la  esquena,  disbauxas 
horribles  de  invasors  salvatjes...  Y  enardit  pel 
cant  mascle,  cantat  més  fort  que  may  ab  retru- 
nyer  de  clarins  y  espetech  de  fuselladas:  Aquí 
es  nostre  capità  ,—aqui  es  nostra  bandera!  A  las 
armas,  catalans,— que'ns  han  declarat  la  guerra/, 
se’m  presentà,  entre  fum  de  pólvora,  baf  de 
sanch,  pols  de  murallas  enderrocadas  y  brandar 
furiós  de  campanas  tocant  à  somatent,  la  silueta 
fosca  de  Crist  clavat  en  creu,  tot  cubert  ab  un 
vel  negre,  enlayrat  per  cent  mans,  voltat  de  ba- 
rretinas,  al  cap  de  munt  del  estol. 

Ja  eram  fora  del  poble,  en  plena  carretera.  Ja 
ens  havíam  despedit  dels  cantayres,  que  s’allu- 
nyavan  al  cap  de  vall  cantant  encara.  Els  trons 
rodolavan  ab  més  forsa.  Ratxas  de  pluja’ns  asso- 
tavan  els  rostres.  El  vent  ens  portava  l’últim 
adéu  dels  cantayres:  Bon  cop  de  fals,  defensors  de 
la  terra!  Y  nosaltres,  tot  mirantlos  entornarsen 
cap  à  ciutat  y  desapareixe  entre  dugas  serras, 
quals  cims  destacavan  ja  demunt  de  la  esmortu- 
hida  claror  del  alba,  contestarem  à  chor:  Bon  cop 
dejalsl,  que  ressonà  de  serra  en  serra,  de  vall  en 
vall,  de  cim  en  cim,  com  un  alerta  frisós  de  la 
montanya. 

Salvador  Vilaregut. 


ELS  GRACIOSOS 

Son  una  plaga  fi  de  sigle,  molt  pitjor  que  las 
llagostas  bíblicas,  las  moscas  de  Sant  Narcís  y’is 
microbis  indostànichs.  Ho  empestan  tot,  tot  ho 
malejan,  per  tot  arréu  se  fican,  y,  reproduhintse, 
horrorosament,  tot  ho  rebregan.  Avuy  en  dia’n 
trobaréu  per  tot  de  graciosos.  Pels  carrers,  tea¬ 
tres,  reunions,  balls,  cafés;  à  casa  dels  amichs,  à 
la  bolsa ,  als  tallers  dels  pintors,  als  círculs  aristo- 
cràtichs,  als  cossos  colegisladors,  als  tribunals  de 
justícia,  à  fora  (si  hi  anéu  à  passar  l’estiu),  als 
cassinos  polítichs,  à  las  redaccions  dels  diaris, 
als  bateigs,  als  casaments  y  fins...  als  enterros! 

Avans  la  humanitat  era  més  felissa,  perque’Is 
graciosos  ocupavan  el  lloch  que’ls  hi  pertanyia, 
y  la  major  part  ho  eran  de  debó.  Perdut  en  las 
buydors  del  temps  el  ressó  frescal  de  las  heléni- 
cas  rialladas,  produhidas  per  las  punxentas  agu- 
desas  de  las  granotas,  aucells  y  escarbats  aristo- 
faneschs,  las  cort  de  gentilesa  de  la  Edat  Mitjana 
gaudían,  tot  rihent,  els  acudits,  ganyotas  y  estre- 
mituts  d’una  munió  d’esguerrats  (coixos,  ven- 


truts,  bornis  y  geperuts),  quevestían  sedasllam- 
pantas,  enribetadas  de  picarols;  peró  va  passar  el 
temps,  y’is  joglars  y’is  bufons  desaparegueren 
dels  palaus  y  castells,  y  capbussant  en  el  mar  de 
la  vida,  tornaren  à  sortir  al  cap  d’una  pila  d’anys 
en  las  taulas  dels  teatres,  mes  tan  cambiats,  que 
ab  prou  feynas  se’ls  coneixia.  L’enginy  privile¬ 
giat  d’uns  quants  homes  s’encarregà  de  transfor- 
marlos.  Semblavan  nous  de  trinca.  Eran  molt  més 
aixerits,  trapasserots  com  un  dimoni,  y  fins  par- 
lavan  en  vers.  Se  deyan  Polillas,  Tarsos,  Clari- 
nes,  Cabelleras  y  Mosquitos  en  els  corrals  caste¬ 
llans;  Scapins,  Mascarilles,  Sganarelles  y  Argans 
à  la  Versalles  de  Lluís  XIV  y  à  la  casa  de  Molière; 
clowns  al  teatre  del  Globe  de  Londres  y  à  la  cort 
de  Isabel  de  Inglaterra,  y  pulcinellas  y  arlecchi- 
nos  à  las  farsas  italianas.  Ells,  tots  sols,  aixelabra- 
van  y  feyan  estremir  de  goig  rialler  al  poble  y  à 
la  noblesa  de  sas  épocas. 

Mes  tot  aixó  es  historia  vella.  Avuy  en  dia,  els 
grans  dramaturchs  del  sigle  han  tret  à  puntadas 
de  peu  als  graciosos  dels  seus  dramas,  y  han  fet 
santament.  No  n’hi  trobaréu  ni  un  per  remey  à 
l’ibsen,  al  Strinberg  à  n’en  Sudermann,  à  n’en 
Maeterlinck,  à  l’Hautpmann,  à  n’en  Praga  y  à  n’en 
Pérez  Galdós.  Si  algún  dramaturch  ens  en  presen¬ 
ta  algún,  de  tant  en  tant,  el  veuréu  minso,  sense 
color  y  sense  vida,  aguantantse  ab  prou  feynas 
entre  mitj  de  las  ventadas  de  serietat  que  s’alsan 
en  els  problemas  dramàtichs  en  que  feblement 
intervé.  Peró  com  que  la  nissaga  graciosa  ha  con¬ 
tinuat  existint  y  s’ha  anat  engruixint  cada  dia 
més,  (qué  ha  succehit?  Tot  de  cop  han  rebrotat 
els  graciosos  en  las  pistas  dels  circos  de  cavalls, 
peró  ab  un  salto  airàs  (que  diuhen  els  cubans) 
esparverador.  Ja  no  s’assemblan  de  res  als  fills 
simpàtichs  de  Molière  y  de  Tirs  de  Molina;  tenen 
quelcom,  molt  llunyà,  dels  de  Shakspeare,  y  son 
fets  y  pastats  als  joglars  de  la  Edat  Mitjana.  Du- 
hen  la  cara  enfarinada  ab  horribles  llapissadas  de 
mangra,  fan  descomunals  llengotas,  se  pegan, 
saltan,  udolan  y  arriban  à  un  rebaixament  humà 
desconsolador.  Y  encara’ls  dels  circos  son  lo  que 
en  podém  dir  Varistocr  icia  dels  pallassos,  perque 
van  nets,  n’hi  ha  d’elegants  y  distingits,  els  pa- 
gan  bé;  peró  si  pensém  ab  el  proletariat  de  la  pa- 
llassería ,  alashoras  sí  que  venen  las  llàgrimas  als 
ulls!  Van  bruts,  espellifats,  dalt  d’un  carrot  ple 
de  trastos,  pel  llarch  dels  camins,  tomant  el  sol 
d’agost  y’l  fret  del  janer,  aturantse  pels  pobles  à 
fer  gracia,  pidolant  un  tros  de  pa,  à  cambi  d’uns 
quants  desllorigaments  y  unas  quantas  tambore- 
llasl... 

Ara’ns  trobém  que’ls  graciosos  s’han  reproduhit 
horrorosament,  y  fugint  dels  escenaris  y  de  las 
pistas,  s’han  escampat  per  tot  arréu;  peró  com 
que  n’hi  ha  tants,  la  gracia  veritable,  avans  patri¬ 
moni  d’uns  quants  centenars,  reproduhintse  en¬ 
tre  tants  milers,  ha  anat  decandint,  tornantse  fe¬ 
ble  y  estantissa,  diluhintse,  migrantse  y  esvahint- 
se  tan  per  complert,  que  no  més  ens  han  quedat, 
ben  descarnadas  y  ben  al  viu,  la  bestiesa  y  la 
ximpleria,  com  à  font  de  chistes,  acudits  y  gracias 
dels  graciosos  moderníssims. 

Son  insufribles.  N’hi  ha  de  vells  y  joves,  ho¬ 
mes  y  donas.  Quan  estàn  voltats  de  gent,  vinga 
dir  gracias,  totas  saturadas  de  la  més  insubstan¬ 
cial  beneytería;  y  lo  pitjor  es  que  generalment 
son  celebradas  ab  riallas.  Barcelona  n’es  plena, 
cada  dia  més,  y  aquí  la  planta  ha  arrelat  fonda¬ 
ment,  arrencant  una  brotada  ben  ufanosa,  per- 
que’ls  catalans,  per  regla  general,  quan  estàn  en 
societat  no  saben  qué  dir,  y  com  que  no  saben 
qué  dir,  diuhen  bestiesas.  No  hi  fa  pas  res  que 
del  chiste  improvisat,  y  fundat  casi  bé  sempre 
en  una  mentida, ’n  surti  malmesa  una  honra  ó  bé 
ferida  una  reputació.  La  qüestió  es  fer  gracia. 

Ja  no  vuy  parlar  d’aquets  graciosos  tendres  que 
marcan  tots  el  tipo  més  acabat  del  memo  fí  de  si¬ 
gle.  Es  una  casta  molt  curiosa  y  de  la  qual  à  Bar- 
celona’n  tenim  hermosos  exemplars.  Al  Liceu  en 
veuréu  sempre  un  formiguer.  Son  altots,  sechs, 

esprimatxats  y  barbamechs.  Ei  pel  abundós  del 
mascle,  no  hi  arrelarà  may  en  aquellas  caras,  er- 
mas  com  camps  malehits.  Els  coneixeréu  pels 
colls  de  dos  pams  que  portan,  per  sa  veu  atipla- 
da,  per  sas  clenxas  rabiosas  y  sos  cabells  atapa- 
hits  y  planxadets,  lluhents  com  un  mirall.  Tots 
parlan  castellà,  peró  un  castellà  de  procedència 
ben  catalana,  de  la  que  renegan  porque  es  cursi 
y  ordinaria.  Pobrets !  Si  pogués  tornar  el  rey 
Herodes...  que’n  vindria  de  bé! 

Constituheixen  una  secció  ben  nodrida  del  gran 
batalló  de  graciosos  barcelonins.  Rihent  estúpi¬ 
dament,  gaudeixen  y  viuhen.  No’s  prenen  res  en 
serio.  Fins  en  els  enterros  riuhen.  Las  grans  obras 
d’art  (poesia,  música,  esculptura,  pintura  y  arquir 
tectura),  aturdeixen  sa  migrada  inteligencia ,  y 
com  que  no  hi  caben  dintre  del  seu  esquifit  cer¬ 
vell,  en  diuhen  latas.  El  mal  es  que  devegadas  la 
gran  massa  sensata’s  decanta  unxich  cap  à  n’ells, 
perque  d’ilustració  artística,  sentit  comú  y  cultu¬ 
ra  social,  ara  per  ara,  no’ns  en  sobra  pas  à  Barce¬ 
lona.  N’hi  ha  d’altres  (catalans  y  forasters),  que 
sent  el  pol  oposat  dels  anteriors,  se  disfressan 
moralment  d’artistas,  de  bohemis  íy  de  satírichs, 
y  renegant  de  tots  el  defectes  de  la  massa  comú 
dels  homes,  no  saben  veure’ls  lluscos  que’ls  por 
tan  à  demunt,  ben  corretgits  y  aumentats.  S’ho 
miran  totab  despreci  y  també  fan  el  graciós.  Re- 
dactan  periódichs  satírichs  y  seccions  de  broma 
als  diaris,  desde  hont,  més  ó  menos  veladament, 
se  pensan  fuetejarho  toty  posarhotot  en  ridícul; 
peró...  respiréu,  víctimas  1  que’ls  morts  qu’ells 
matan  tots  tenen  bona  salut,  gracias  à  DeuI  Y  per 
sort  la  tralla  de  Juvenal  no  hi  peta  en  sas  mans, 
perque’ls  hi  manca  forsa  de  munyeca  y  no’n  sa¬ 
ben  de  manejaria,  lo  qual  dona  per  resultat  uns 
acudits  mullats  y  unas  gracias  tristotas  y  desma- 
yadas,  com  aquells  cohets  que  fan  figa  perque  à 
dintre  hi  ha  més  serraduras  que  pólvora. 

Jo  tenia  un  mestre  d’historia  molt  trempat,  que 
quan  algú  de  la  classe  volia  dir  alguna  gracia,  ell 
tot  serio’s  posava’l  mocador  als  ulls  ydeya  somi¬ 
cant:  « )Ay ...  queplorol...»  Generalment  aquestaes 
la  resposta  que  s’hauria  de  dar  als  graciosos  in- 
dígenas  y  exótichs.  Si’l  pobre  mestre  (que  ja  es 
mort)  pogués  tornar  à  la  vida,’m  sembla  que  se’n 
faria  molts  de  tips  de  plorar. 

Salvador  Vilaregut. 


AIXÍS  VA  PARLAR  ZARATHUSTRA 

Un  llibre  per  tothom  y  per 
ningú,  per  Frederich  Nietzsche. 

Els  grans  llibres  son  molt  escassos.  Un  de 
aquets  pochs  es  el  d’en  Nietzsche,  que  porta 
aquest  títol,  el  qual  avuy  dia  sembía  esdevenir 
el  llibre  profétich  de  las  generacions  novas.  Tal 
es  el  furor  ab  que  s’ha  pres  sa  lectura  en  tota 
la  Europa  civilisada.  Sols  à  Madrid  ha  incitat 
menyspreu  é  ira  en  escriptors  que  no’l  coneixen 
més  que  d'oido.  Pera  coneixer  à  en  Nietzsche  se 
l’ha  de  llegir,  y  de  saber  llegirlo,  y  en  sa  pròpia 
llengua.  Las  traduccions  qu’han  sortit  ara  fa 
poch,— la  italiana  y  la  inglesa,— son  molt  infiels. 
Aquesta  última,  à  forsa  de  voler  ser  literal,  no’n 
dona  idea,  ni  s’entén,  ni  diu  lo  que  vol  dir  en 
Nietzsche.  Sobre  tot  li  falta’l  foch  y’l  ritme,  qu’en 
aquest  autor  es  tan  principal  com  las  ideas.  La 
francesa  es  la  que  pot  anar  millor,  peró  també 
es  literal  y  poch  sentida  (i). 

En  Nietzsche  es  un  poeta  y  un  filosop  al  ma¬ 
teix  temps.  Clarivident,  intens,  abrupte,  elevat  y 
atrevit;  ens  fa  l’efecte  d’un  Sinahí  ple  de  llam- 
pechs.  N’hi  ha  qu’enlluhernan!  Es  l’escriptor  més 
franch  y  més  directe  que  may  hagi  existit,  essent 
profond  y  brillant  al  mateix  temps.  Els  cants  del 
poema  de  que’ns  ocupém  igualan,  si  no  superan, 
als  del  Dant;  sas  tiradas  son  com  las  del  Prome- 


(')  Aquesta  es  la  qu’ha  publicat  Le  Mercure  de  Fra-nce,  en 
ía  secció  d'autors  extrangers. 


teu  d’Eskilos.  La  idea  filosòfica,  l’esperit  crítich, 
se’ns  presentan  en  quadros  que  cap  autor  dra- 
màtich  ha  superat  fins  ara,  dignes  dels  primers 
escenógrafos  y  d’un  gran  músich.  Perque  se’n 
pugui  judicar,  aquí’n  va  un  que  no  es  pas  encara 
dels  més  coloristas. 

Figura  que  Zoroastre  (ó  Zarathustra,  com  es- 
cribían  els  Persas  ó  Iranis),  al  baixar  del  cim  de 
la  Montanya  Sagrada  ahont  s’havia  retirat  feya 
ja  molts  sigles,  troba  la  civilisació  actual,  y  s’es¬ 
panta  de  la  seva  petitesa  y  antinaturalitat,  y’s 
posa  à  predicar  una  nova  lley.  Ell  se  figurava 
que  l’home,  com  las  demés  especies,  en  tants 
anys,  havia  evolucionat  tornantse  un  tipo  supe¬ 
rior,  casi  diví,  y’l  troba  més  petit,  més  esclau  y 
més  ridícul.  Al  passar  per  devant  dels  grans  Es¬ 
tats  moderns,  d’aquestos  agregats  artificials  fets 
pels  polítichs,  després  de  veure  que  las  genera¬ 
cions  presents  fan  gala  de  no  adorar  cap  ídol, 
aixís  parla  als  seus  deixebles: 

DEL  NOU  ÍDOL 

«Encara  en  alguna  part  hi  ha  Pobles,  com  hi 
ha  remats  de  bestiar;  peró  entre  nosaltres,  ger¬ 
mans  meus,  ni  aixó  hi  ha;  sols  hi  ha  Estats. 

«jL’EsTAT?  ^Qué  es  aixó? 

»Veníu!  Obriu  las  orellas,  que  vaig  à  parlarvos 
de  la  mort  dels  pobles!  Escoltéu! 

«L’Estat  es  el  més  fret  de  tots  els  monstres 
frets.  Y  també  ment  fredament;  y  veus  aquí  la 
mentida  que  com  gelada  bava  cau  de  la  seva 
boca: — Jo,  l’Estat,  jo  soch  el  Poble. — 

«Mentida!  Fals!  Els  que  van  formar  els  pobles 
eran  Creadors,  y  sobre  d’ells  van  posarhi  una  Fe 
y  un  Amor.  Aixís  van  servir  la  Vida. 

»Y  els  que  paran  paranys  per  las  majorías,  y 
que  d’aixó’n  diuhen  un  Estat,  son  destructors. 
Sobre  del  número,  aquests,  hi  posan  un  sabre  y 
cent  apetits.  Y  per  de  sobre  de  tot,  la  malafe  y  la 
bestiesa. 

«Allà  ahont  encara  hi  ha’l  Poble,  aquest  no 
comprèn  l’Estat,  y’l  detesta  com  la  mala  ullada, 
com  la  derogació  de  las  costums  y  de  las  lleys  de 
Natura. 

«Jo  vos  dono  aquest  signe:  cada  poble  té  la 
seva  llengua  del  Bé  y  del  Mal,  que’l  seu  vehí  no 
comprèn  pas.  La  seva  llengua  ell  se  l’ha  inven¬ 
tada  per  las  sevas  costums  y  las  sevas  lleys. 

«Peró  l’Estat  ment  ab  totas  las  sevas  llenguas 
del  Bé  y  del  Mal.  Y  en  tot  lo  que  diu  sempre  diu 
mentida. 

»Y  tot  lo  que  diu  ho  ha  robat. 

«Tot  es  fals  en  ell.  Fins  mossega  ab  dents  roba- 
das,  el  golafrel  Falsas  són  també  las  sevas  en- 
tranyas! 

«Una  confusió  del  llenguatge  del  Bé  y  del  Mal: 
veus  aquí’l  signe  del  Estat.  En  veritat  qu’es  vo¬ 
luntat  de  mort  lo  que’ns  indica  aquest  signe.  Es¬ 
coltéu  cóm  crida  als  predicadors  de  la  Mort! 

«Al  món  hi  ha  massa  homes.  L’Estat  ha  sigut 
inventat  pels  que  hi  sobran. 

«Miréu  cóm  s’atràu  als  superflus  y  al  inútils! 
Cóm  els  lliga,  cóm  els  rosega  y  cóm  els  mastega! 
Y  d’ells  ne  fa  carn  de  sa  carn  y  sanch  de  la  seva 
sanch! 

nSobre  la  terra  no  hi  ha  pas  res  més  gran  que 
Jo.  Jo  soch  el  dit  ordenador  de  Deu. 

«Aixís  flastoma’l  monstre.  Y  no  solzament  cau- 
hen  devant  d’ell  de  genolls  en  terra’ls  que  te¬ 
nen  els  ulls  curts  y  las  orellas  llargas,  sinó  enca¬ 
ra  d’altres! 

«Sí!  També  vos  endevina  à  vosaltres,  vence¬ 
dors  del  Deu  antich.  El  combat  vos  ha  fatigat,  y 
ara  la  vostra  fatiga  serveix  magníficament  à  n’el 
Nou  Idol. 

«Mes,  ayl  qu’à  vosaltres  també,  oh  grans  Espe¬ 
rits,  vos  mormura  à  l’orella  las  sevas  foscas  men- 
tidas!  Ay,  qu’endevina  els  cors  richs  que  desit- 
jan  esparramarse! 

«Sí!  Ell  vos  endevina  à  tots,  à  tots  els  actius, 
als  del  cor  y  als  de  la  pensa.  També  ell  voldria  ro- 

dejarse  d’héroes  y  d’homes  honrats,  com  els  an- 
tichs.  Ell,  el  Nou  Ídol! 

»Com  qu’es  tot  fret,  el  monstre,  li  agrada  es- 
calfarse  al  sol  de  la  bona  conciencia  que  li  falta! 

»E11  vol  donàrvosho  tot,  si  l’adoréu,  el  Nou 
ídol!  Aixís  vol  comprarse’l  brill  de  vostra  Virtut, 
y  la  forta  mirada  dels  vostres  ulls,  per  enlluher- 
nar  al  Número! 

»Ab  vosaltres  vol  acontentar  als  superflus.  Si! 
Ab  aixó  ha  inventat  un  joch  del  Infern,  un  cavall 
de  la  Mort  tot  guarnit,  endiumenjat,  mirallejant 
ab  las  joyas  dels  homes  divins. 

»Sí!  Ha  inventat  una  Mort  pel  més  gran  núme¬ 
ro;  una  Mort  que  s’alaba  d’ésser  la  Vida;  una  ser- 
vitut  tal  com  agrada  als  predicadors  de  la  Mort, 
que  tot  ho  assecan! 

»L’  Estat  el  trobaréu  allà  ahont  tots  beuhen 
matzinas,  tant  els  bons  com  els  dolents;  allà 
ahont  del  suicidi  lent  de  tots  y  del  ensopiment 
de  la  conciencia’n  diuhen  la  Vida! 

»Miréus  aquests  superflus!  Com  son  estèrils,  ro- 
ban  las  obras  dels  inventors  y’is  tresors  dels  sa- 
bis!  Y  d’aqueix  robo’n  diuhen  Civilisació,  y  tot 
se’ls  tornan  contratemps  y  malaltías! 

«Miréusels  aquests  superflus!  Sempre  cstàn  ma 
laltissos  y  van  escupint  el  fel  que’n  diuhen  dia¬ 
ris.  Uns  ab  altres  se  devoran  y  no  poden  dige- 
rirse. 

«Miréusels  bé,  aquests  superflus!  Adquireixen 
riquesas  tot  tornantse  pobres.  Volen  potencia, 
peró  avans  que  tot,  el  llevat  de  la  potencia;  y 
sols  acaparan  el  signe  mort  de  la  potencia...  molt 
diner...  aquests  impotents! 

»Més  amunt,  més  amunt!...  Miréu  cóm  pujan 
aquests  micos  llestos!  Cóm  s’enfilan  els  uns  sobre 
els  altres,  y  cóm  s’estiran  per  la  cúa  y’s  fan  caure 
en  el  fanch,  rodolant  fins  al  abím!... 

«Tots  volen  aproximarse  al  Trono:  es  la  seva 
mania.  Com  si  la  Felicitat  s’hi  trobés  sobre  del 
trono!  Sovint  es  el  fanch  lo  que  hi  ha  sobre  del 
trono;  y  sovint  també’l  trono’s  troba  al  fanch. 

»Per  mi,  tots  son  boigs  aquests  micos  bullidors 
y  ballarins.  El  seu  ídol  fa  pudó,  el  fret  monstre! 
Y  també  ells  fan  pudó,  aquests  idólatras! 

«Germans  meus,  no  volguéu  ofegarvos  ab  la 
exhalació  fètida  de  las  sevas  golas  y  dels  seus 
apetits!  Trenquéu  els  vidres  d’aquest  edifici  em¬ 
pestat,  y  saltéu  en  ple  ayre  lliure! 

«Evitéu  la  fetor!  Allunyeuvos  de  la  idolatria 
dels  superflus! 

«Fugiu  de  la  pudó!  Aneusen  lluny,  ben  lluny 
del  fum  dels  humans  sacrificis! 

«Per  ara,  encara’l  món  es  lliure  pera  las  grans 
Àn  imas.  Pels  que  son  solitaris  ó  son  dos,  encara 
hi  ha  molts  llochs  ahont  hi  bufan  las  sanas  ale- 
nadas  de  las  mars  silenciosas. 

«Una  vida  lliure  encara’s  presenta  oberta  à  n’els 
Magnànims!  Y  en  veritat,  que’l  que  poch  posse- 
heix,  també  ben  poch  es  possehit!  Benehida  sia 
la  pobresa!...  peró  no  la  de  l’ànima! 

«Miréu!  Allà  baix,  allà  ahont  acaba  l’Estat,  co- 
mensa  solzament  l’Home  que  no  es  pas  superflu. 
Allà  comensa’l  Cant  necessari  d’aquells  que  son 
necessaris,  la  Melodia  Unica  é  indispensable! 

«Allà  baix  ahont  ja  ha  acabat  l’Estat,  mireuhi, 
donchs,  germans  meus!  <Que  no  hi  veyéu  al  Cel 
l’Arch  de  Sant  Martí  v’l  pont  magnífich  del  Su¬ 
perhome  sobre  la  terra? 

«Mentres  que’ls  Deus  baixan,  l’Home  puja.» 

Aixís  va  parlar  Zarathustra. 

Frederich  Nietzsche. 

Veritat  qu’aquest  poema  té  la  empenta  dels  es¬ 
crits  profétichs,  y  la  poesia  dels  poemas  dels 
grans  genis? 

Pompeyus  Gener. 


UN  TRAGINER  FILOSOP 

( Qüento  casí  serio  ) 
D’aixó  que  vaig  à  contarvos  fa  un  grapat  de 
anys. 


Era  l’istíu  del  8  r ,  si  mal  no  recordo,  y  jo  m’es¬ 
tava  alashoras  al  Castell  de  Foixà.  Devegadas, 
per  anar  à  buscar  els  llibres  y  diaris  que  m’en- 
viavan  de  París  ó  de  Barcelona,  ó  pera  veure  y 
parlar  ab  algún  amich  que  passava  ab  el  tren  de 
Fransa.  agafava  la  tartaneta,  jarri,  tatà!  y  cap  à 
Flassà  falta  gent.  Un  d’aquests  días,  en  que  per 
cert  havia  rebut  llibres  y  revistas  estrangeras, 
me  vaig  aturar  pel  camí  en  un  hostal,  conegut  ab 
el  nom  d 'Hostal  de  la  Pera ,  ahont  se  podia  menjar 
regularment.  Era  l’hora  d’esmorsar,y  l’haver  ma- 
tinejat  me  va  fer  gana.  Aixís  es  que,  deixant  la 
tartaneta  y’l  cavallet  al  cuydadodel  mosso  que’m 
va  obrir  la  portella,  vaig  encarregar  que’m  fes¬ 
sin  alguna  cosa. 

Per  entretenirme  vaig  agafar  un  dels  llibres  que 
havia  rebut,  y’m  vaig  posar  à  una  taula  esperant 
que’m  portessin  el  menjar,  tot  llegint. 

Al  hostal  no  hi  havia  molta  gent.  Era  època 
d’eleccions  de  diputats.  Sentat  prop  d’una  taula, 
no  lluny  de  la  meva,  hi  havia  un  senyor  gros, 
d’aquests  que’n  diuhen  d 'arraigu,  y  dels  que  creu- 
hen  en  Madrid,  en  l’Estat  Espanyol,  en  el  govern 
de  forsa.  Era  conservador  y  predicava  que  gover¬ 
nar  es  dominar,  reprimir,  resistir  à  las  corrents 
populars  que’ns  portarían  qui  sab  ahónt.  Discu¬ 
tia  ab  ell,  tot  fenthi  petar  un  trago,  un  jove  tra¬ 
giner  que  duya  la  clàssica  barretina  ampurdane- 
sa,  vermella,  ab  gira  negra,  posada  com  els 
frigis. 

Era  lleugerament  moreno  y  de  faccions  correc- 
tas  é  inteligents,  tant,  que  semblava  un  grech  an- 
tich,  al  contrari  del  seu  interlocutor,  qu’era  fei- 
xuch  y  bast,  ab  unas  faccions  duras  y  vulgars, 
que  pareixia  un  moro  de  regadiu. 

— jCreume,  Pep!— exclamava  aquest  dirigintse 
al  jove  ampurdanés— el  Govern  ha  de  resistir 
sempre;  y  al  que’s  mogui,  llenya;  si  no,  ahónt 
aniríam  à  parar? 

—Donchs  jo  no  ho  veig  pas  aixís,— li  responia’l 
minyó;— aixó  del  Govern,  ben  mirat,  ben  mirat, 
es...  com  si  diguéssim...  ja  veurà:  nosoltres  quan 
portém  un  carro  ó  una  galera,  ab  una  recua  de 
mulas,  la  conduhím  anant  sempre  marxant,  y 
després  d’havelshi  procurat  el  pinso  necesari,  y 
de  deixarlas  beure  quan  tenen  set,  no’ls  hi  hem 
de  pegar,  ni  d’estirar  las  riendas,  ni  res,  sinó  que 
/I  devant  d’ellas  y  tot  cantanthi  unacansó,  y  ara 
anomenant  l’una,  ara  l’altra,  y  «arri,  majorala!» 
«arri,  curunela!»,  aixís  aném  fent  camí  y  arribém 
àpuesto.  Ben  frescos  estariam  que  las  retingués¬ 
sim  fort-per  la  brida,  y  vingan  garrotadas!  Des- 
truhiríam  e!  bestià,  y  no  aniríam  may  en  lloch. 
Gregui  que’l  carreter  qu’afarta  de  garrotadas  à 
las  bestias,  no  es  pas  bon  carreter.  Y  lo  mateix 
es  el  Govern. 

—  Qué  ha  de  ser  home,  qué  ha  de  ser:  tu  ets  un 
tarambana  y  no’n  sabs  res  d’aixó  de  la  política. 

—Es  veritat  que  no  tinch  lletra,  peró...  ja  veu¬ 
rà,  per  mi  el  traginer  y  el  majoral,  es  el  Govern; 
el  poble  es  el  bestià,  y  el  carro  es  la  nació. 
Donchs  per  anar  bé’l  carreter,  ha  de  guiar  al  ca¬ 
rro  y  caminar,  anar  endevant  y  desencallarlo  si 
s’encalla.  Y  el  govern  es  lo  mateix:  un  bon  Go¬ 
vern  no  ha  de  pegar;  en  lloch  de  dir  xoool  ha  de 
dir  arriiil  y  quan  ve  un  mal  pas,  anar  al  devant, 
sempre  al  devant;  si  no,  cóm  seguirían?  Peró  vos¬ 
tès  fan  qu’en  lloch  de  dir  arriii.  diguin  xooo!  y 
ademés  voldrían  que’l  carro  català’l  guiessin  car¬ 
reters  castellans,  que’s  beurían  el  vi  y’s  menja- 
rían  la  carn  y’s  clavarían  à  jeure,  y  al  que  digués 
res,  garrotada  de  cego.  Y  creguim,  senyor  Jo- 
seph:  nosaltres  volém  anar  endevant,  sempre  en¬ 
devant,  per  la  carretera  de  Fransa,  y  cap  amunt. 


Veritat  qu’aquest  traginer  tenia  més  filosofia 
que  molts  doctors  de  la  Universitat  de  Salamanca? 


Pompeyus  Gener. 

LA  CAMBRERA 

MONÓLEGH  DE  CH.  GROS 

L’actriu  surt  ab  devantal  y  un  plumero  y,  tot  di- 
henl  el  monólech,  espolsa  ó  frega'ls  mobles  de 
la  sala  en  que’s  troba,  descansant  de  tant  en 
quant. 

Ay!  y  qu’ha  de  costar  à  ciutat  conservar  una 
bona  casa!  Aquesta,  per  la  feyna  y  per  la  senyo¬ 
ra,  no  es  pas  dolenta,  peró...  si  jo  ho  hagués  sa¬ 
but,  no’m  moch  del  poble,  de  la  rectoria  ahont 
servia. 

Sinó  que  la  ciutat  té  ganxo,  la  senyora  va  sa¬ 
ber  ensiburnd  à  la  mare  y... 

Y  à  te  que,  de  la  senyora,  com  no  sigui  quan  té 
els  nirvis  com  ahir  vespre,  no  me’n  puch  pas 
queixar.  Rondina,  sí,  y  algún  cop  reganya  fort  y 
tot;  peró,  quina  senyora  no  rondina  y  reganya  à 
las  criadas?  Si  jo  fos  mestressa,  faria  lo  meteix. 
Sinó,  ves  en  qué  se’m  coneixeria’l  senyoríu! 

El  dia  que  vaig  arribar  aquí— deu  fer  vuyt  días 
—la  senyora’m  va  ensenyar  la  meva  obligació: 
endressà’l  seu  quarto,  tenirli  ben  net  tot  aquell 
munt  d’andimarias  y  galindoynas  que  té,  no  sé 
per  qué,’n  el  prestatge  de  la  paret.  El  quarto  de 
la  senyoreta  ja  se  l’endressa  ella  meteixa  pera 
que  hi  estigui  avesada  quan  se  casi  Tot  lo  demés 
ho  fa  la  cuynera...  una  cuynera  gravada!  Peró 
tan  bona  xicota  que,  afigureuvos,  me  fa  hasta'  1 
llit  y  escombra  per  mi.  Res,  que  no  vol  que’m 
cansi.  Aixís  es  que  tota  la  meva  feyna  queda  re- 
duhida  à  espolsar  aquells  ninotets  y  à  passar 
una  mica’l  plumero  per  aquí.  Per  cert  que,  ahir, 
ne  vaig  trencar  un  d’aquells  ninotets.  Sinó  que, 
bé  y  qué?  Era  més  lleig! — Endemés,  sí,  molt  bona 
xicota  es  la  cuynera,  molt.  Al  matí’m  fa  l’esmor¬ 
zar,  me  pentina,  y  sempre’m  compra  ayguas  de 
olor.  Se  pot  dir  que  tinch  cambrera.  Oy,  que 
quan  jo  sigui  rica,  vos  dich  que  la  pendré.  Ey! 
la  pendré  per  cuynera;  perque...  per  cambrera... 
es  massa  gravada...  vaja,  no  va...  no  faria  goig. 

Empués ,  la  senyora’m  va  manar  qu’anés  sempre 
ben  neta  y  endressada  pera  obrir  la  porta  quan 
truquessin.  Van  trucar  y  ella  que’m  diu,  diu: 
«Ves,  obra,  son  las  cinch,  deu  ser  el  senyor,  que 
cada  dia  vé  à  n’aquesta  hora.»— Vaig  anar  à  obrir 
y...  fillas,  quin  senyor  més  estirat!  No  porta  man- 
gala,  ni  sabre;  peró  sembla  que  n’hauria  de  dur. 
Vaig  ajudarlo  à  treures  el  sobretodu,  ab  una  por! 
Com  qu’es  tant  ferrenyo  y  ja  deu  tenir  anys... 
perque’l  senyoret  Eugeni,  el  gran,  que  diu  que 
fa  negocis,  ja’n  té  vintisís,  la  senyoreta  dinou  y 
en  Cuito,  el  petit,  que  va  venir  del  col-legi,  ne 
farà  aviat  disset... 

A  dinar,  aquell  dia,  vem  tenir  dos  convidats:  el 
senyor  Marquet,  amich  d’infancia  de  l’amo,  y  un 
que  li  diuhen  don  Oscar,  que  jo  crech  que’l  volen 
per  la  senyoreta. 

En  havent  dinat  (aquí  dinan  à  la  francesa),  el 
senyoret  Eugeni,  el  gran,  que  ja  té  vintisís  anys 
y  que  ja  es  tan  estirat  y  ferrenyo  com  son  pare, 
el  senyoret  Eugeni,  dich,  se’n  va  anar.  Al  ser  al 
recibidor ,  ell  que’m  diu:  «Acostim  la  palmatoria 
pera  encendre’l  puro.  Y’s  va  quedar  mirantme  ab 
uns  ulls  tan  no  sé  cóm,  que,  veyent  que  se’m  tor  • 
nava  à  atansar...  me  poso  à  tremolar,  me  cau  la 
palmatoria,  se’m  trenca  l’arandela,  y  jo  que... 
paf'  pego  empenta  à  la  porta.  Alashoras  el  senyo¬ 
ret  Culio  va  corre  à  veure  qué  era.  Jo  li  vaig  fer 
creure  qu’un  cop  de  vent,  y  ell  va  dir  à  sa  mare 
que  l’arandela  l’havia  trencada  ell.  Pobre  xicot, 
es  molt  maco!  Quina  llàstima  que  l’indemà’l  fes¬ 
sin  marxar  cap  à  Esplugas  à  passar  las  vagas  ab 
una  tia  seva!  Ves  qué  hi  farà  un  senyoret  com 
ell,  ja  tan  gran  y  ab  aquells  ullassos  que  té,  à  Es¬ 
plugas,  à  cà  sa  tia?  Malenguanyat  xicot!  Prou  se 
distrauría  més  aquí,  ell  que  ja  s’aborreix  tant  à 
la  presó  d’hivern,  que’n  diu  del  col-legi  de  Mata¬ 
ró!  Tan  manyach  qu’es!  Aqueix  sí  que  no  té  er- 
gull!  Al  contrari,  quan  parla,  hasta  ni  sé  cóm  es 
que  ni  gosa  mirar.  Jo  crech  qu’ha  fet  lacreixensa 


massa  depressa.  Vaja...  es  llàstima...  ab  aquells 
ulls  tan  bonichs!... 

A  la  vetlla,  la  senyora  va  agafà’l  seu  tetxado  y 
la  senyoreta’l  crochet.  L’amo,  el  senyor  Marquet 
(son  amich  d’infancia)  y  don  Oscar  (aquell  que 
casaràn  ab  la  senyoreta),  es  van  posar  à  jugar  à 
cartas,  y  no  sé  qué  s’empatollavan  de  matar  y  de 
mort.  Jo’m  vaig  pensar  que  parlavan  d’algún 
vehí  y  ja  tremolava  tota...  peró  diu  qu’era  cosa 
del  joch.  No  hi  entench  ré. 

Alashoras,  el  senyoret  Culio  se’n  va  venir  à  la 
cuyna  à  fumar  un  cigarret.  Uy,  y  que’ns  va  fer 
riure  ab  las  sevas  historias!  Jo  dinava  ab  la  cuy¬ 
nera.  (Quina  llàstima  que  sigui  tan  gravada!)  Y 
ens  va  contar  que  no’l  deixan  sortir  sinó  un  di¬ 
jous  qu’altre,  per’anar  à  casa  uns  amichs.  Peró 
diu  que,  l’any  vinent,  ja’s  quedarà  aquí  à  fer  de 
estudiant.  Vem  sentir  la  campaneta,  y  el  pobre 
Culio  va  fugir,  perque  la  senyora  no  ho  vol  que 
vinga  à  fumar  à  la  cuyna. 

Quan  vaig  dur  el  thé  à  la  sala,  el  senyó’s  bara¬ 
llava  ab  el  senyor  Marquet  (l’amich  d’infancia). 
La  senyora  deya  que’l  senyor  Marquet  tenia  rahó, 
y  don  Oscar  (aquell  que  casaràn  ab  la  noya)  sos¬ 
tenia  que  no  senyor,  que  no’n  tenia.  La  senyore¬ 
ta,  entretinguda  comptant  els  punts  del  crochet, 
no  obria  boca  Cada  vespre,  cada  vetlla,  el  senyor 
y  el  senyor  Marquet  se  disputan  aixís,  y  l’un  no’s 
pot  passar  de  l’altre!  Ben  sovint,  abans  de  dinar, 
la  senyora’s  posa  tota  frenètica  perque’l  senyor 
Marquet  ve  tart,  y’l  senyor  pregunta:  «qu’encara 
no  es  aquí  en  Marquet?»  Peró’l  senyor  Marquet 
no  falta:  à  l’hora  de  posar  el  dinar  à  taula...  plaf ! 
ja’l  tenim  aquí. 

Empués  del  thé,  el  senyor  Marquet  (l’amich  de 
infancia  del  senyor)  y  don  Oscar  (aquell  que  ca¬ 
saràn  ab  la  senyoreta),  se’n  van  anar.  Jo’ls  feya 
llum.  A  la  porta’s  van  mirar  l’un  à  l’altre  y  no  sé 
qué’s  devían  dir,  que’ls  va  escapà’l  riure.  Jo  me’ls 
contemplava  de  lluny  per  por  de  trencar  un’altra 
arandela...  quan,  heus  aquí  que...  el  senyor  Mar 
quet  arrenca  cap  à  mi  y,  de  cop,  se  para  y  posa 
una  cara  més  animal,  més  bèstia!.-.  Era  que  la  se¬ 
nyora  s’havia  presentat  derrera  meu  de  cop  y 
volta.  Ells  dos  encara  fugen  ara;  va  ser  com  un 
llampeeh. 

La  senyora’m  va  dir  que’m  guardés  de  fer  bro- 
meta  ab  els  senyors,  que’l  senyor  Marquet  tenia 
mals  jochs  y  que  no  me  l’escoltés  gayre.  Ay!  no 
cal  pas  que’l  vigili  tant  al  senyor  Marquet,  no! 
Vaya  un  goig  que  fa’l  beneyt  ab  aquella  perruca 
y’l  seu  reuma!  Es  més  fastigós!  No  passo  de  ser 
una  cambrera,  y  Deu  me’n  reguart  d’escoltar  à 
aquell  carcamal.  Ja’m  pot  venir  ensenyant  calde- 
rilla  y  confits  com  l’altre  dia  ja!  Qué’s  pensa  que 
só  una  mona?  Arri  allà,  mussol! 

Abans  d’ahir  nit,  vaig  passar  una  feredat!  Veu- 
ràn  que  tinch  el  quarto  al  cap-de-vall  del  corre¬ 
dor;  un  quarto  molt  maquet  y  aconduhit,  que  la 
cuynera  me’l  neteja  cada  dia,  cada  dia!  (Llàstima 
que  sigui  tan  gravada,  pobra  xicota!)  A’n  aqueix 
corredor  hi  tenim  un  bagul  y  una  escaleta,  una 
escala  d’aquellas  de  fusta  que’s  plegan  y  que  ser¬ 
veix  pera  posar  cortinas.  Velshiaquí  que,  à  mitja 
nit...  barrabóm!...  l’escala  cau  demunt  del  bagul. 
Jo  que  faig  un  xiscle  y  sento  al  senyor  qu’excla- 
ma:  «A  quin  dimoni  se  li  acut  deixà  aquesta  es¬ 
cala  al  pas?»  Tot  seguit  va  compareixe  la  senyo¬ 
ra,  y  vinga  refunfunyar  tot  preguntant  al  seu 
marit  qué  hi  venia  à  fer  allí,  sense  llum...  Es  clar, 
també  ho  pregunto  jo;  qué  hi  venia  à  fer?...  Ells 
que  se’n  van,  tot  rondinant  ell,  y  ella  cridant  tan 
fort  com  quan  diu  que  té  nirvis...  Peró  al  cap  de 
una  estona,  torna  la  senyora  ab  una  candela  à  la 
mà  y’m  truca.  Obro  y  veig  que,  d’nna  llambrega¬ 
da,  ressegueix  tot  el  quarto  y,  clavantme  una  mi¬ 
rada  tremenda,  ella  que’m  diu,  diu:  «A’n  aquestas 
horas,  se  dorm  y  no  s’està  desperta  » 

Res,  com  si  fos  tan  fàcil  dormir  ab  escalas  que 
trapussan  tota  la  nit  ab  el  bagul  del  costat!  Vaya 
una  casa!  Qué?  que  ni  sé  cóm  encara  tinch  esma 
per  estarme  aquí  garlunt  aixíns,  empués  de  lo 

que’m  va  passar  ahir  y  que  m’ha  passat  avuy. 
Oh,  sí,  si,  tinch  una  por!... 

Velshiaquí  que,  ahir  al  matí,  el  senyor  se  va 
afeytar  com  de  costum.  (El  senyor  té  la  mania 
d’afeytarse  cada  día  tan  ras,  tan  ras,  que  casi’n 
raja  sanch.)  Y  ell  que,  en  sortint  del  quarto, 
m’atrapa  pel  corredor  y  {qué  fa?  diu  que...  si  li 
vull  estrenar  la  barba.  — Ay!  mirin,  me  va  dar  un 
esglay,  qu’encara’m  tremolan  las  camas!  Quan  me 
veig  un  senyor  tan  ferrenyo  com  ell...  ( Tremolant .) 
Uy,  uy,  que’l  sento!...  No’l  senten  cóm  se  moca? 

Esmorzant  van  decidir  que  la  senyora  se’n  iria 
à  Mataró.  (Crech  qu’es  per  calcóm  del  casament 
de  la  senyoreta.  La  senyoreta  ara  es  à  Esplugas, 
à  cà  sa  tia.)  Quan  havían  pres  el  café,  el  senyor 
Marquet  (l’amich  d’infancia  del  senyor),  ell  que 
m’emprén  y’m  pregunta  si  jo  me’n  iria  ab  la  se¬ 
nyora.  Per  veure  qué  faria,  li  vaig  dir  que  sí.  Ell 
que’s  posa  tot  content,  y  tot  d’una’s  torna  à  treu¬ 
re  la  bossa.  De  segur  que’m  volia  oferir  altra  ve¬ 
gada  quartos  y  admetllas  dolsas.  Jo  que,  alasho- 
ras,  li  dich  que  no  es  veritat  y  arrenco  à  corre. 
Ahónt  va  aquell  vellot  ab  aquella  perruca?  Si 
sembla  arnat!  Y  ab  aquellas  olorotas  que  tragina! 
Puhé! 

Don  Oscar  (el  pretingut  de  la  senyoreta)  també 
volia  que  me’n  anés  à  Esplugas  Res,  com  si  la 
meva  íeyna  no  fos  aquí,  à  netejar  els  ninotets  de 
la  senyora!  (Té  un  ensurt.)  El  senyó’s  torna  à  mo¬ 
car.  Qué  no’l  senten? 

Si  de  cas  anés  à  Esplugas,  no  fora  pas  per  don 
Oscar,  ves!...  sinó  pel  senyoret  Culio  que,  sense 
fer  res,  no  s’hi  ha  d’aburrir  poch,  pobre  noy! 

Qué  bèstia  qu’es  don  Oscar!  Ves;  me  deya  que. 
un  cop  casat  ab  la  senyoreta,  si  ho  volia’m  pen- 
dría  per  cambrera!  Sí,  ara  hi  corro!  Deu  me’n 
guart  d’un  femelleta  com  ell!  Sempre’m  pregunta 
quan  han  comprat  tal  cosa,  quan  han  comprat  tal 
altra,  quant  guanyo,  quant  pagan  de  lloguer... 
D’aixó  s’ha  d’ocupar  un  animorat? 

Tots,  tots  volían  que  me’n  anés,  fins  la  senyo¬ 
ra!  Sinó  que’l  senyor  va  dir:  «Y  si  us  en  anéu 
tots,  qui’m  farà  las  cosas?»  Com  qu’ell  no  sab  que 
qui  ho  fa  tot  aquí  es  la  cuynera!  (Pobra  xicota, 
llàstima  que  siga  tan  gravada!) 

Peró  tan  meteix,  aixó  de  quedarme  no  més  que 
ab  la  cuynera  y  el  senyor,  ja  dich  que’m  fa  molt 
poca  gracia.  Es  tan  ferrenyo’l  senvor!  Al  menos 
s’hagués  quedat  el  senyoret  Eugeni.  Peró  no,  no, 
qu’aquest,  ab  tot  y  ser  més  jove,  ja  es  tan  ferre¬ 
nyo  com  son  pare.  Sort  que  la  cuynera  no  s’ha 
mogut  y  que  no  se’n  va  may  al  llit  sense  entrar 
al  meu  quarto  à  preguntar  si’m  manca  res. 

Ahir  vespre’s  van  disputar.  El  senyor  Marquet 
se  planyia  del  dolor  reumàtich  y  deya  que  no  hi 
aniria  à  Mataró,  tot  mirantme  d’un  modo  que 
semblava  dirme:  «Ves  à  mi  qué  m’esplican!»  El 
senyor  vinga  predicarli  que  lo  que  li  convenia 
era  anarsen  à  casa  y  estarse  al  llit  uns  quants 
días.  La  senyora  tenia  nirvis,  y  aquest  matí  se’n 
es  anat,  dihentme  que  tornaria  ab  l’últim  trench; 
peró  jo  no  la  crech,  perque  he  ensumat  que  al 
menos  s’estarà  cinch  días  fora. 

Tant  de  bo  que  tornés,  tinch  una  por!  No  ho  sé; 
el  senyor,  aquest  matí,  quan  s’afeytava,  m’ha  mi¬ 
rat  d’un  modo...  Anéu  à  saber  qué  voldria  dir  un 
home  tan  serio,  y  ferrenyo  com  ell! 

Bo,  ara  que  hi  penso!  Ay,  Maria  Santíssima!  Si 
la  cuynera  ha  sortit!  Ay,  quina  por!  Tinguin,  el 
senyor  ja’s  torna  à  mocar!  Me’n  vaig,  me’n  vaig. 
Peró.  .  y  ahónt?  Calla,  à  baix  à  la  entrada?  Ay!  ay! 
que  sento  passos!...  Sí,  sí,  son  d’ell,  son  d’home!... 
Me  ficaré  al  quarto...  Peró  y  si  l’escala  torna  à  cau- 
re?Quín  esglay!  Seria  capassa  de  tirarme  pel  balcó! 

(Escoltant.)  Calla,  no,  que  trnean.  Diria  qu’es 
la  veu  de  la  senyora.  Sí,  sí  qu’ho  es;  la  veu  de 
quan  té  nirvis!  Oh,  sí,  sí,  y  la  del  senyor  Mar¬ 
quet.  (Anantsen  saltant.)  Uy,  ara  ray;  ja’s  poden 
mocar  tots! 

TELÓ 

Traduhit  -per 
Narcís  Oller. 


L’IDEAL  D’EN  PERET 

En  Peret,  el  pobre  Peret,  com  jo  li  deya,  era  un 
xicot  dels  que  creuhen  que  l’home  no  es  tan  sols 
esperit  ó  matèria,  sinó  un  ser  compost  de  cos  y 
ànima.  Ell  ho  creya:  aixó  es  ben  cert.  No  sabia,  ni 
volia  saber,  qué  son  l’un  y  l’altra.  Sabia  qu’exis- 
teixen,  y  ja’n  tenia  prou. 

Creya  que’l  cos  té  sos  desitjós  y  sas  necessi¬ 
tats,  y  que  també  té  uns  y  altras  l’ànima;  y  que 
l’home  deu  donar  cumpliment  à  tots,  tant  als  del 
un  com  als  de  l’altra:  que  pera  ser  felis  l’home 
deu  procurar  que  vagin  abdós  tot  lo  més  junts 
possible,  no  posantse  mutuament  obstacle  al 
cumpliment  de  llurs  objectius.  Aquesta  era  la 
teoria  d’en  Peret. 

Conseqüent  ab  ella,  deya  que,  sent  l’amor  pel 
cos  un  desitj  y  una  necessitat,  com  ho  es  també 
pera  l’ànima,  l’home  deu  buscar,  pera  satisfer  al 
amor  material,  à  aquell  ser  qual  ànima  sia  la  més 
apropósit  pera  satisfer  també’ls  desitjós  y  neces¬ 
sitats  del  amor  que  la  seva  senti;  l’ànima  compa¬ 
nya  de  la  seva,  l’ànima  femella  de  sa  anima  mas¬ 
cle.  En  resúm:  que’l  cos  y  l’ànima  del  un  y  l’al- 
tra’s  completin;  qu’alashoras  y  sols  alashoras  el 
ver  amor  existirà;  qu’aixó  es  ïa  felicitat;  qu’aixó 
es  l’Ideal. 

Quínas  caborias!...  Y  corria  adelerat  buscantho, 
creyent  poderho  trobar!...  Pobre  Peret! 

Anys  enrera,  en  Peret,  no  trobantho,  transigí. 
Conegué  una  dona  molt  alegroya,  jove,  alta, 
guapassa,  de  port  elegant  y  distingit.  Son  tipo 
era  sensual,  sos  llabis  carnosos,  sos  ulls  negres 
y  grossos,  sas  formas  exhuberants,  sense  que, 
per  aixó,  fos  grossa  en  desmasía.  Al  passar,  els 
homes  se  giravan  à  miraria,  y  en  sas  caras  s’hi 
revelava’l  desitj  de  possehirla  à  n’aquella  estatua 
vivent. 

En  Peret  s’hi  entregà.  A  n’ell  l’omplia  y  l’afala¬ 
gava:  n’estava  orgullós,  puig  de  tothóm  era  de¬ 
sitjada.  Mes  no  se  li  ocorregué  coneixe  l’ànima 
d’aquella  dona.  La  creya  tan  petita!...  Y  pera  que 
ferse  ilusions?  La  Emilia’l  satisfeya  en  lo  qu’ell 
volia,  y  prou  Es  clar  qu’en  Peret  no  era  felis, 
perque  tenia  l’ànima  necessitada  d’amor;  y  un 
día  va  pensar: — Buscaré  un’ànima  pera  la  meva, 
y  si  la  trobo  ja  seré  íelís,  ja  ho  tindré  tot  — 

Més  endevant  va  ferse  amich  de  la  Blanca,  una 
dona  romàntica,  somniadora,  inteligent,  expres¬ 
siva,  tota  ànima;  magra,  esgroguehida,  d’ulls  de 
color  de  cel.  Sa  mirada  era  trista,  com  sa  mitja 
rialla.  Aquella  dona  no  hi  pensava  en  els  goigs 
materials;  tant  era  aixís,  qu’havía  aborrit  al  seu 
espós  al  poch  temps  de  casada,  perque  era  home 
que  feya  d’aqueixos  goigs  objecte  principal  del 
matrimoni. 

En  Peret  cregué  haver  trobat  l’ànima  pariona 
de  la  seva,  com  ja  havia  trobat  el  cos  que  conve¬ 
nia  al  seu  .  —«Ja  estich  complert!  Ja  sacrificaré  al 
Amor  tal  com  dech!» — 

Qué  bé  que’s  comprenían  en  Peret  y  la  Blanca! 
Quin  maridatje  espiritual  més  perfecte!  Ara  en 
quant  à  perfeccions  físicas,  ó  no’n  tenia  aquella 
dona,  ó  ell  no  las  hi  sabia  veure.  El  físich  de  la 
Blanca  no  li  agradava.  Sols  à  l’ànima  havia  mi¬ 
rat,  y  se’n  havia  enamorat,  y  la  educava  y  cuy- 
dava  à  son  gust,  ab  gran  precaució,  com  si  temés 
sachsejarla  y  trencaria. 

Com  més  anava,  més  sovint  la  veya  à  la  Blan¬ 
ca:  ja  à  ciutat,  ja  al  camp.  Feyan  junts  llargas 
passejadas,  mirantse  llargas  estonas  sense  par¬ 
lar  apenas;  y  aixís  fruhían  la  mutua  companyia, 
l’afecte,  l’amor  espiritual.  Els  cossos,  com  si  no 
existissin,  com  si  fossin  sols  un  estoig  pera  guar¬ 
dar  l’ànima.  Mes,  si  algún  cop  s’ajuntavan  sas 
mans,  no’s  refugían,  no’s  separavan.  {Per  qué 
s’havían  de  separar?  No  la  sentían,  no,  la  sensació 
material!  Ni  à  passeig,  ni  à  casa  trobantse  sols... 
resi  Ni  un  pensament! 

A  la  Emilia  en  Peret  també  la  veya.  Ab  ella  son 
cos  despertava,  y  els  llochs  ahont  se  trobavan 
els  convertían  en  temples  al  amor  material.  Tots 
dos  plegats,  eran  dignes  d’haver  viscut  en  els 
temps  en  que  tenia  temple  y  cuit  la  deesa  dels 
sentits.  Sos  cossos  eran  ben  bé  l’un  pera  l’altre. 
Mes,  quan  en  Peret  s’apartava  de  la  Emilia,  sen¬ 
tia  una  alenada  de  fàstich,  com  si  un  dinar  abun¬ 
dós  l’hagués  embafat.  Ja’n  tenia  prou  de  matèria, 
y  son  esperit  ressucitava  triomfant;  ja  no  volia 
recordarsen  de  la  Emilia,  y  sols  pensava  en  la 
Blanca. 

Vivint  d’aquesta  manera,  à  voltas  se  creya  fe- 
lís;  en  altras  ocasions,  prou  se’n  dava  compte  de 
que  ab  alló  no’s  satisfeya;  peró,  qué  hi  podia  fer 
ell?  L’home  es  sempre  home! 

Passaren  mesos  y  mesos,  y  aixís  visqué  uns 
dos  anys. 

Devegadas,  trobantse  al  costat  de  la  Emilia,  li 
parlava,  no  com  sempre,  sinó  d’unas  cosas  per 
ella  extranyas,  que  may  las  havia  sentit  y  que  li 
agradava  molt  sentirlas.  Y  quedava  embadalida 
escoltantlo,  y  la  seva  ànima  s’anava  despertant 
poch  à  poquet.  Era  petita  l’ànima,  peró  existia; 
era  tan  petita,  qu’en  Peret  no  l’havia  vista  y  no’n 
feya  cas.  Aixís  es  que  no  podia  adonarsen  de  son 
desvetllament.  Sols  vegé  que  la  Emilia  era  més 
carinyosa;  que,  al  parlar  ell,  se’l  escoltava  sense 
moures  gens;  qu’en  sos  ulls  hi  brillava  una  ten¬ 
dresa,  una  alegria...  y  en  tots  sos  moviments  se 
notava  un  deix  de  puresa.  .  com  no  li  havia  repa¬ 
rat  may.  Y  ella  se’l  haguera  escoltat  horas  y  ho- 
ras,  días  y  días...  més  que  may  enamorada  d’ell, 
de  quelcóm  qu’en  ell  hi  havia,  no  en  sa  materia¬ 
litat,  sinó  endintre,  endintre,  allà  hont  neixen 
aqueixos  dolls  de  sentiment  que’s  troban  en  la 
veu,  y  en  la  mirada,  y  fins  en  el  respir  del  ser  à 
qui  de  debó  s’estima.  L'ànima  de  la  Emilia  era 
esclava  de  la  d’en  Peret.  Ell  no  ho  entenia  ó  no 
ho  volia  entendre...  Qui  sab! 

Un  dia,  al  arribar  en  Peret  à  casa  de  la  Emilia, 
desitjós  com  sempre,  se  li  acostà,  y  ella,  rebut- 
jantlo  mitj  plorosa,  li  digué: — «Ves,  Peret.  Assén- 
tat  y  enrahonam.  Estimam  més!  No  sías  com  els 
altres!»...— Y  arrencà  un  plor  silenciós. 

En  Peret  restà  quiet,  confós.  Ho  comprengué 
tot,  la  besà  al  front  y  sortí  sense  dir  paraula.  Ella 
volia  lo  qu’ell  no  li  podia  donar:  l’ànima.— «Adéu 
per  sempre,  pobra  Emilia!  Mon  cos  es  ja  viudo! 
La  meva  ànima  no  es  pera  tu!»— 

Ja  sols  pensà  en  la  Blanca.  Si  hagués  pogut,  no 
s’hauria  mogut  may  d’aprop  d’ella.  En  Peret  ja 
era  tot  ànima. 

Ja  callats,  ja  enrahonant,  s’entenían  sempre. 
No  necessitavan  més  que  veures  y  contem- 
plarse. 

Aquell  any,  al  comensar  la  primavera,  la  Blan¬ 
ca  sortí  al  camp  à  voreta  del  mar,  y  allà  va  se¬ 
guiria  en  Peret.  Qué  felissos  eran  en  sas  llargas 
passejadas!  Cada  dia’s  trobavan,  ja  als  boscos,  ja 
à  la  platja;  ja  de  bon  matí,  ja  de  nit  à  la  claror  de 
la  lluna,  ja  à  posta  de  sol  entre  dos  llustres.  A 
voltas  s’assentavan  à  la  sorra,  de  cara  al  mar;  sos 
ulls  se  buscavan,  y  després  miravan  l’aygua,  y 
lluny,  molt  lluny,  també’s  trobavan.  Quina  placi¬ 
desa!...  Y  sos  cossos,  com  si  no  fossin  de  carn. 

Poch  à  poquet,  el  cos  de  la  Blanca  s’anà  des¬ 
pertant,  sia  perque  comensés  à  agradarli’l  d’en 
Peret,  sia  perque  sa  matèria  protestés  de  la  quie- 
tut  en  que  la  tenia.  Y  à  voltas  sas  mans  febrosen- 
cas  buscavan  las  del  home  estimat,  tota  ella  se  li 
acostava  com  pera  gosarlo  enter,  y  en  sos  ulls  hi 
brillavan  llamps  de  desitj,  de  luxuria.  No  la  te¬ 
nia,  no,  la  tranquilitat  d’avans,  y  coneixentho 
ella,  patia  y  plorava  estant  sola.  La  pobreta  ho 
veya  clar  que  al  dirli  «— T’ estimo!»— ja  no  ho 
deya  à  l’ànima  d’en  Peret,  sinó  à  tot  ell,  ànima  y 
cos.  Qué  hi  podia  fer? 

Una  tarde,  à  posta  de  sol,  se  trobaren  al  bosch: 
ella  inquieta,  febrosa;  ell  nirviós,  extrany.  El 


bosch  era  frondós,  ple  d’herbas  y  de  brossa;  las 
flors  bosquetanas  omplían  d’aromas  l’ayre;  tot 
era  primavera,  tot  era  quietut,  y  tot  procreava, 
las  bestias  y  las  plantas,  cumplint  el  precepte 
«Creixéu  y  multipliqueuvos»  y  entonant  un  him¬ 
ne  silenciós  à  Natura  plena.  L’ayre  era  tebi,  vo¬ 
luptuós:  al  lluny  se  sentían  las  onadas  arrosse- 
gantse  per  la  platja.  Era  l’hora  en  que’i  mar  besa 
à  sa  amiga  la  terra  ab  més  cuydado  y  dolsor.  Per 
tot  vibravan  gèrmens  de  vida;  la  Vida  era  reyna 
del  món. 

Feya  estona  que  no’s  deyan  res  el  Peret  y  la 
Blanca.  Estavan  inquiets  tots  dos.  Al  peu  d’un 
gros  roure  s’assegueren,  y  sas  mans  s’ajuntaren: 
cremavan!  Fixos  els  ulls  del  un  en  els  de  l’altra, 
quina  brillantor  tenían!  Sas  respiracions  eran 
fatigosas  y  descompassadas.  S’acostaren  més... 
—«T’estimo!»— li  digué  ella,  esbategantli  ab  for- 
sa’l  cor.  — «T’estimo!»— respongué  ell  febrós;  y’s 
parlaren  baixet,  esporuguits,  y  sas  bocas  s’uni¬ 
ren  fortament,  sense  ja  separarse... 

Se  sentí  una  gran  cridòria  dels  aucells;  una 
cridòria  alegra;  las  fullas  mormolavan;  el  mar 
besava  ab  més  forsa  à  sa  amiga...  La  Natura  esta¬ 
va  contenta:  havia  guanyat.  La  Matèria  eralafor 
ta,  l’Esperit  el  feble. 

Pobre  Peret!  El  mateix  jorn  tornà  à  ciutat  tot 
trist.  Adéu,  ilusions!  La  Blanca  era  una  dona  com 
las  altras!  La  seva  ànima  era  també  viuda  ja! 

Y  fugi  en  Peret,  buscant  son  Ideal...  May  més 
l’he  vist. 

Trinitat  Monegal. 


LA  FELICITAT  A  MONTANYA 

El  Quico  de  la  Teyeda  y  la  Pauleta  del  Bernol 
feya  qui  sab  el  temps  que  vivían  1’  un  per  l’altre: 
enamorats  de  debó  sense  que  ni  un  parrach  de 
boyra  hagués  gosat  entelar  el  cel  pur  del  seus 
amors  florits  à  la  montanya.  Tota  la  encontrada 
n’estava  al  corrent:  desde’l  pla  de  las  Arenas  à 
Collsesplanas,  no’s  parlava  d’altra  cosa  entre  la 
fadrinalla,  quins  ab  enveja,  quins  ab  benevo- 
lensa. 

Donava  gust  véurels  per  aquellas  afraus,  men- 
tre’ls  remats  pasturavan,  garlar  dessota’ls  ombrí¬ 
vols  castanyers  al  istíu,  y  pels  marges  soleyosos 
al  hivern;  ell  ab  la  barretina  enfonsada  fins  à  las 
orellas  y  las  mans  à  la  butxaca,  y  ella  arredossa- 
da  ab  la  caputxeta.  Aixó  quan  feya  fret,  puig  en 
temps  de  calor,  el  Quico  solia  anar  espitregat  y 
nu  de  camas,  y  ella  en  cos  de  camisola,  veyéntse- 
li  per  dessota  la  corbata,  que  l’ayret  feya  bellu¬ 
gar,  el  cordonet  blanch  de  la  cotilla  y  un  bé  de 
Deu  de  brassos  rodanxons  y  morenos,  modelats 
ab  tot  el  primor.  En  el  temps  de  forta  calor  tres 
cavan  sempre  per  torrenteras,  rabejantse  de  peus 
y  camas  en  la  fresca  aygua,  cassant  al  ensemps 
granotas  qu’enfilavan  gojosos  pera  cóurelas  cap 
al  tart,  à  l’hora  de  la  brena,  à  la  barraca  del  Bit- 
xach,  ahont  sempre  hi  eran  rebuts  ab  bon  esta¬ 
ment  pel  seu  possessor,  que’ls  deixava  lliure  la 
entrada  y’l  testarrall  de  foch,  ahont  hi  rostían  la 
pesca  dolsa. 

Aixís  passavan  els  días  feyners;  peró  en  arri¬ 
bant  la  festa,  jsants  del  celi,  allavors  disfrutavan 
de  debó.  De  bon  matí  ja  s’esperavan  al  tossalet  de 
ca’n  Formiga  per  anar  plegats  à  missa  àEspinel- 
vas,  ahont  sempre  hi  arribavan  tart,  puig  com 
ningú’Js  apressava,  garlant,  garlant,  el  temps  els 
fugia  depressa.  Arribant  al  poble,  lo  primer  que 
feyan  erajanar  de  dret  al  hostal,  y  solían  demanar 
la  coca  y  l’alioli,  que  feyan  passar  ab  la  catalana 
barreja.  Fent-se  ler  lloch  à  la  rodona  de  pagesos, 
s’estavan  à  la  gran  cuyna  del  hostal,  fins  que  re- 
catavanla  missa  major,  ahont  anavan  ja  més  re¬ 
vinguts  y  ufanosos.  Ella  ab  el  virolat  faldellí  d’in¬ 
diana,  giponet  ornat  de  floquets  negres  y  vi- 
driets,  la  corbata  negra  també  vorejada  d’un  cor¬ 
donet  blau  de  cel,  y’l  mocadoret  de  seda  que  do¬ 
nava  à  sa  carona  morena  liniacions  d’estatua 

grega;  ell  ab  trajo  de  vellut  negre  ratllat,  faixa 
de  dos  pams,  corbatí  ab  caprixós  nuet  y  vermella 
barretina  posada  de  garbí,  calsant  son  peu  espar¬ 
denya  de  cinch  betas  que  feya  ressaltar  la  blan¬ 
cor  dels  mitjons.  Ademés,  no  faltava  may  el  brot 
d’aufàbrega,  ó  à  la  gira  de  la  barretina  ó  à  l'aure- 
11a,  y’l  garrot  encorretjat  sobre’l  bras,  quan  no’l 
feya  jugar  capritxosament  en  sas  mans. 

Eixint  de  missa,  se’n  tornavan  à  dinar  à  pagés. 
y  à  la  tarde  altra  volta  à  Espinelvas,  ahont  passa- 
van  la  estona  ballant  à  la  plassa,  qu’aliavors  hi 
refilava’l  fluviol  en  Trixaya,  acompanyant  la  cor- 
namusa  que  tocava’l  xich  Turné,  El  ballet,  con- 
trapàs  y  llestas  hi  eran  al  bo  de  la  florida,  y  do¬ 
nava  gust  veure  cóm  aquella  sapada  gent  ho  ser- 
vavan. 

Quàntas  vegadas,  anant  de  Sant  Hilari  à  Vich, 
tenia  ocasió  de  veure  al  Quico  de  la  Teyeda  y  à 
la  Pauleta  del  Barnol  festejant  yomplintse  de  sa¬ 
lut  per  aquellas  esplanadas  y  turons,  covant  un 
amor  que  després  havia  de  florir!...  Els  havia 
atrapat  als  tarters  de  la  Fàbrega  y  als  voltants  de 
la  Casota,  com  al  pla  de  las  Arenas  y  à  la  barraca 
del  Bitxach,  ahont  hi  solia  entrar  quan  el  fret 
m’arraulia  ó  la  pluja  y  la  neu  no’m  deixavan 
trescar;  y  sobretot,  à  Espinelvas  molts  jorns  de 
festa,  guaytant  jo  embadalit  els  típichs  balls  de 
la  velluria  que  tant  al  viu  retratan  el  caràcter  ca¬ 
talà. 


Feya  una  pila  de  temps  que  no  havia  passat 
pels  varals  del  pla  d’Arenas  ni  per  Espinelvas,  y 
l’altre  dia  ab  goig  de  mon  cor  tinguí  bella  ocasió, 
y  travessava  acjuell  terrer  cjue’m  serva  tants  de 
recorts  y  llàgrimas  entre  riallas  y  jochs  d’infan- 
tesa. 

Era  en  plena  estiuhada  y  ja  havia  guanyat  la 
forta  pujada  de  ca’n  Formiga,  esperant  trobar 
un’ombra  pera  rependre  forsas,  quan  de  cop  me 
vingué’l  desitj  d’anarmen  à  una  caseta  que  blan¬ 
queja  entre  un  tros  de  restoble,  voltadeta  de 
quintà  y  besada  per  una  font  que  tot  seguit  se 
torna  torrentó  pera  regar  aquell  bé  de  Deu  de 
vianda  que  verdeja  al  entorn  de  la  caseta,  ahont 
d’un  tros  lluny  ja  s’hiveu  la  felicitat  verdadera. 
M’hi  vaig  encaminar  ab  el  desitj  de  refrescar  ma 
gola,  quan,  per  aquí  de  trenta  passas  ans  d’arri- 
barhi,  me  surtiien  à  rebre’ls  gossos  ab  llur  11a- 
dradissa  aixordadora  que  percutia  per  aquellas 
afraus  y  fondaladas.  Tot  seguit  se  sentiren  els 
crits  d’una  noyeta  rossa  com  el  blat  de  juny,  y’is 
d’un  baylet  més  xich,  ab  un  bastó,  volent  fer  re¬ 
cular  la  gossada  que  semblava  estés  disposta  à 
festejarme  ab  malas  festas.  Per  fi,  després  de 
molts  trevalls,  poguí  deseixirmen,  logrant  posar 
els  peus  à  la  entrada  de  la  caseta,  ahont  me  rebe¬ 
ren  una  jove  y  un  home  sapadàs,  que  no  eran 
altres  que  la  Pauleta  del  Barnol  y’l  Quico  de  la 
Teyeda;  ella  ab  sa  mateixa  morenor  y  liniació  d’es- 
tatua  grega,  ensenyant  encara  per  sota  la  corba¬ 
ta’l  cordonet  de  la  cotilla  y  un  bé  de  Deu  de  bras- 
sos  rodanxons;  y  ell  tot  espitregat  y  camanú.  Al 
veurem,  talment  semblava  que  no  cabían  à  la 
pell;  tot  seguit  pararen  taula,  y  mentres  ella, 
ayrosa  y  lleugera,  m’arrenjava  una  mica  de  brena 
y  trago,  ell,  content  y  joyós,  m’ensenyava’l  fruyt 
d’aquell  amor  que  jo  havia  vist  covar  temps  en¬ 
rera,  y’m  deya:— Per  res  del  món  brataría  jo’l  meu 
estament  ab  cap  ser  de  la  terra.  Vivim  felissos 
assí  dalt  y  esperant  una  vellesa  reposada,  que 
Deu  vulga’ns  dongan  aqueixos  dos  brivalls 
que  corran  per  aquí,  ab  els  que  compartim 
l’amor. 

—Jo,  quan  só  passat  pel  pla  d’Arenas,  prou  só 
pensat  ab  vosaltres,  y  os  cercava  per  las  ombrívo- 
las  castanyedas;  mes  sols  sentia’l  tritllejar  d’es- 
quellas  del  remat,  fins  qu’os  só  trobat  aquí  ca¬ 
sualment.  Vosaltres  à  ben  segur  que  ja  may  més 
havíau  pensat  en  mi,  de  quan  vos  atrapava  per 
aquellas  torrenteras  pescant  granotas  y  festejant 


devant  del  cel  que  benehía’l  vostre  amor  que  tan 
bella  florida  havia  de  treure.— 

Jordi  d’Osor. 


NOTA  PIRENENCA 

En  las  primeras  horas  de  la  tarde  no  corria  ni 
un  alé  d’ayre.  Per  la  vall,  com  mantell  d’or  s’es¬ 
tenia  un  sol  calent,  xafagós,  que  feya  aclucar  els 
ulls  ab  sos  raigs  aplomats. 

El  mas  estava  tranquil  y  silenciós.  À  baix  à  las 
feixas,  els  mossos  de  la  casa  arrencavan  els  re- 
bolls  y  la  mala  herba  ajupits,  com  si’ls  aclaparés 
la  fatiga.  De  tant  en  tant  se  sentían  els  esquellote 
dels  remats  que  rondinavan  sota’ls  pins-abets  da 
la  fresca  y  om  bri  vola  vaga.  Desde  la  encimbellad, 
masia,  escalonantse,  boy  confonentse  ab  el  cel- 
s’allunyavan  las  punxagudas  y  mal  talladas  sers 
ras  pirenencas,  per  sobre  las  que,  allà  al  lluny, 
treyan  el  cap  las  blancas  boyras,  majestuosament 
engrandintse,  pujant  cel  amunt  tot  modelantse 
ab  tintas  violadas. 

— Tindrém  mala  vesprada!— deya  un  dels  mos¬ 
sos  més  vells,  à  baix  à  las  feixas,  tot  mirant  els 
núvols  blanchs  y  aixugantse  la  suhor  del  colrat 
front,  que  brillava  ferit  per  un  raig  de  sol. 

Y  tenia  rahó.  Aquells  núvols  blanquinosos  crei- 
xían,  creixían  molt  depressa,  sortint  darrera  las 
serras  de  Llevant;  prompte  taparen  el  sol  à  las 
llunyanas  serras,  que’s  tornaren  d’un  color  blau 
fosch,  y  poch  després  algún  tro  fondo  va  anunciar 
la  tempesta. 

Aviat  las  montanyas  foren  d’igual  color  que’l 
cel:  al  lluny  ja  hi  plovia,  mentres  las  valls  prope- 
ras  tot  just  comensavan  à  ennegrirse...  Als  vols 
de  la  masia  tot  era  més  quiet  que  may;  un  sol  molt 
groch  enviava  de  tant  en  tant  sos  raigs  ja  de 
esquitllentas,  fent  uns  batiments  blavosos  molt 
llarchs,  y  ja  ni  un  alé  de  vent  movia  las  fullas 
dels  arbres  .  Els  mossos  seguían  trevallant  aju¬ 
pits  sobre’ls  terrosos,  mentres  una  llum  tota  es¬ 
tranya  omplenava  la  vall  enfosquint  el  vert  dels 
prats  y  el  vermell  torrat  de  las  terras  conreu- 
hadas.  Els  trons  gradualment  se  sentían  més  forts. 
Un  núvol  negre  acabà  per  tapar  el  sol... 

De  cop  una  ventada  seca  que  brunzia  per  entre 
las  verdissas,  portà  las  primeras  gotas  ab  que  la 
terra’s  vegé  assedegada.  Els  pagesos  reculliren 
sas  eynasy  s’amagaren  dintre  la  barraca  de  terra 
y  pedras.  Una  segona  ventada  aplanà’ls  arbres 
y  portà’l  soroll  d’un  tro  proper...  El  jayo  del  mas 
mirava  ab  ansia  desde  l’era  si  venían  els  remats. 
A  baix,  sortint  d’entre  la  fosca  boyra  de  la  vaga, 
se  sentían  las  esquellas  que  dringavan  cada  volta 
més  aprop,  y  no  tardà’l  bon  vell  à  posar  la  cara 
alegra  al  véurels  sortir  per  darrera  de  las  marje- 
nadas. 

Els  pastors  aquissaren  els  gossos  negres  y  pe¬ 
luts  com  els  llops;  las  ovellas,  saltant  lleugeras, 
animadas  pels  sagals,  en  un  instant  arribaren  à 
la  porta  dels  corrals,  y  mentres  hi  entravan  de¬ 
pressa,  la  borrasca  passava  sobre’l  mas... 

Tot  era  fosch;  espessa  pluja,  soroll  confós  de 
trons,  un  etern  llampegar...  Las  donas  de  la  ma¬ 
sia,  ab  un  ciri  encés  al  monument,  resavan  à  cada 
llamp  la  oració  aquella: 

Sant  March...  Santa  Creu... 

Santa  Bàrbara,  no’ns  deixéu... 

Ja  ha  passat...  tira  avall  cap  à  Ponent...  No  ha 
portat  pedra,  gracias  à  Deu!  A  Llevant  ja  està 
seré,  ja  surten  els  pagesos  de  la  barraca,  y  ab  las 
eynas  à  coll  caminan  cap  al  mas  cantant,  cantant 
una  tonada  de  la  terra.  Els  bens  llensan  sos  úl¬ 
tims  gemechs  avans  d’adormirse;  el  ventijol  bufa 
fresquet  portant  l’ayre  humit,  impregnat  de  la 
mullena  de  la  terra;  y  ve  la  nit  serena,  en  quin 
blau  mantell  va  embolcallantse  poch  à  poch  la 
mare  naturalesa. 

E.  Pelegrí  Ferrer 

CRÍTICA 

EL  TEATRE  CATALÀ 

El  renaixement  literari  català  que,  coincidint 
ab  el  general  de  totas  las  demés  arts  y’l  de  la  in¬ 
dústria,  s’inicià  al  comensar  la  segona  meytat  de 
aquest  sigle,  necessitava,  com  à  complement  in¬ 
dispensable  pera  que’s  manifestessin  ab  tot  son 
esplendor  las  maravellosas  energías  qu’endor- 
miscadas  restavan  en  la  sach  de  nostre  poble, 
l’aparició  y  desenrotllament  d’una  institució  que 
sempre,  en  totas  épocas,  ha  sigut  el  més  fidel  mi¬ 
rall  per  aquilatar  els  graus  de  cultura,  de  progrés 
y  de  civilisació  d’una  rassa,  al  reflectir  ab  tota 
puresa’l  caràcter,  las  costums,  els  vicis,  defectes 
y  qualitats  morals  que  constituheixen  sa  parti¬ 
cular  idiosincracia.  Aqueixa  institució  es  el  tea¬ 
tre. 

Catalunya  comensava  ab  asombrosa  activitat  sa 
marxa  en  avant,  y’l  teatre  no  apareixia.  L’art  dra- 
màtich,  entre  totas  las  arts  bellas,  que  poch  à 
poch  van  enlayrantse,  no  donava  senyals  de  vida. 
De  sopte  apareix  un  home:  es  l’apóstol  esperat, 
pressentit  per  l’ànima  del  poble  català,  y  tal  volta 
inconscient  de  sa  missió.  Sas  qualitats  preemi¬ 
nents  son  la  fe,  la  constància  y  la  inspiració.  Ab 
ellas  s’arriba  sempre:  ab  ellas  Frederich  Soler 
arribà.  El  teatre  català  va  ser  un  fet. 

Que  la  terra  estava  à  punt  pera  que  la  nova 
planta  s’arrelés  ab  fermesa  y  dongués  hermosos 
y  abundants  fruyts,  ho  demostra’l  ràpit  desenrot¬ 
llament  qu’adquireix  desseguida.  Tots  els  ele¬ 
ments  apareixen  com  per  encant.  AJ  apòstol  que 
predica  ab  l’exemple,  donant  al  teatre  català 
obras  y  més  obras  ab  feconditat  é  ingeni  incom¬ 
parables,  responen  els  deixebles  catequisats,  y 
un  aixàm  de  poetas  de  gran  talent  y  plens  d’en- 
tussiasme,  donant  à  llum  aquella  serie  d’obras 
dramàticas  que  ben  prompte  íeren  del  teatre  ca¬ 
talà  un  teatre  típich,  característich,  de  vida  prò¬ 
pia  y  definida  y  ben  digne  del  poble  à  qui  ve  à 
deleitar  é  instruir.  Tot  d’una,  també,  apareix 
aquella  munió  d’actors  y  actrius,  quins  noms  tots 
recordém  ab  melangia.  Per  ells  escribían  confiats 
els  autors  sas  obras,  y  à  ells  se  deu  part  molt 
bona  del  éxit  que  coronà  la  meritòria  tasca.  Y 
també,  com  per  encant,  apareix  el  públich,  aqueix 
públich  sempre  tan  calumniat,  aqueix  públich  à 
qui  sempre’s  volen  fer  pagar  els  plats  que  tren- 
can  els  autors  pretensiosos  y’is  actors  inflats;  y 
aqueix  públich  apareix  y  respón  desde’ls  primers 
instants  ab  entussiasme  y  bona  fe,  venint  à  san¬ 
cionar,  ab  son  aplauso  y  son  fallo  definitiu,  l’obra 
més  hermosa,  qu’es  al  mateix  temps  síntessis  su¬ 
prema  de  totas  las  obras  del  inmortal  Piíarra. 

No’ns  proposém  (ni  aquest  es  lloch  apropiat), 
fer  la  historia  del  teatre  català,  seguintlo  pas  à 
pas  desde  sos  principis  fins  arribar  à  son  estat 
actual,  estat,  trist  es  confesarho,  de  postració  y 
de  decadència,  tan  llastimós,  que  fins  hi  ha  qui 
profetisa,  pera  temps  no  llunyans,  la  complerta 
ruina  d’una  institució  tan  ben  arrelada.  No  hi 
creyém  pas,  nosaltres.  Mentres  Catalunya  visca, 
mentres  vagi  endevant  y  à  primera  fila  entre’ls 
pobles  cuits,  mentres  sa  rica  llengua’s  parli,  Ca¬ 
talunya  tindrà  un  teatre  seu,  ben  seu.  Es  veritat 
qu’està  passant  un  período  de  crissis,  qu’està  un 
bon  xich  malalt,  mes  la  soca  es  robusta,  la  malal¬ 
tia  passarà  y  vindràn  días  de  glòria. 

No  pot  pas  ser  d’altra  manera.  El  mal  que  mina 
sa  existència  prevé  de  causas  accidentals  y  pas- 
satjeras.  El  remey  no  falta,  ni  es  difícil  de  trobar. 
Lo  que  falta  es  un  metje  qu’apliqui  la  medecina. 
Sortirà  aquest  metje?  Sí.  Tart  ó  aviat,  sortirà. 

Mentres  tant,  vegém  si,  fentnos  càrrech  del  es¬ 
tat  actual  del  teatre  català  y  estudiant  las  causas 
que’l  corsecan  y  aniquilan,  es  tan  difícil  com 
molts  creuhen  trobar  el  remey  que  li  falta. 

El  Teatre  Català  s’instalà  definitivament  en  el 
Teatre  Romea,  y  en  aquest  teatre  va  assolir  son 
major  grau  d’esplendor.  Encara  avuy,  el  teatre 


genuinament  català,  el  que  cultivan  la  majoria 
d’autors  catalans,  aquell  que  ve  inspirant  sas  pro¬ 
duccions  en  el  caràcter,  costums,  sentiments  y 
passions,  defectes  y  qualitats  de  nostre  poble, 
aquell  en  quehi  permaneixen  tots  ó  casi  tots  els 
actors  qu’han  sobreviscut  als  malhaurats  com¬ 
panys  de  glòria;  en  una  paraula:  aquell  que  guar¬ 
da’l  foch  sagrat  (per  més  que  no’l  guarda  ab  el 
zel  y  la  constància  que  nosaltres  voldríam),  se¬ 
gueix  instalat  en  el  Teatre  Romea. 

No  preteném,  dihent  aixó,  restar  mèrits  ni  es¬ 
catimar  aplausos  als  més  ó  menos  distingits  es¬ 
criptors  y  actors  (de  tot  hi  ha  hagut),  qu’en  algún 
altre  teatre,  especialment  en  el  Principal,  han 
donat  à  coneixe,  ab  més  bon  zel  que  fortuna,  no- 
vas  produccions.  Obras  de  mérit  s’han  estrenat 
alli,  y  conjunts  discrets  s’han  obtingut,  dignes 
de  tota  alabansa;  peró, per  la  intermitència  ab  que 
las  probaturas  s’han  fet,  per  la  preponderància 
que  casi  sempre  s’ha  donat  al  teatre  exótich,  per 
la  poca  homogeneitat  y  cohessió  qu’hem  notat 
gayrebé  sempre  en  sas  compayías,  en  las  quals 
abundavan  els  actors  que  sent  catalans  s’han  de¬ 
dicat  ab  preferencia  al  teatre  castellà,  y  sobre  tot 
perque,  com  els  errors  y  equivocacions  (ademés 
dels  apuntats  propis  y  privatius  del  Principal) 
que’ns  proposém  senyalar,  lo  mateix  poden  apli- 
carse  à  l’un  que  à  l’altre,  puig  tots  han  seguit  el 
mateix  camí,  ens  concretarém  à  parlar  del  Teatre 
Romea,  simplificant  aixís  la  nostra  tasca. 

La  primera  grossa  equivocació  ó  falta  que  s’ha 
comés,  està  en  el  lloch  mateix  en  que  actúa’l  Tea¬ 
tre  .Català,  es  à  dir,  el  Teatre  Romea,  considerat 
com  à  local  pera  representacions. 

Sia  que’l  públich  modern  (acostumat  à  locals 
espayosos,  elegants  y  cómodos,  dotats  d’escena¬ 
ris  més  grans  y  ben  acondicionats  pera  satisfer 
totas  las  exigencias  baix  el  punt  de  vista  esceno- 
gràfich  y  de  perspectiva),  s’hagi  cansat  d’acudir 
à  una  sala  petita  qual  escenari  se  li  entra  pe’ls 
ulls;  quals  actors  com  fiutxinel-lis  se  mouhen  y 
accionan  bo  y  tocant  als  espectadors,  per  manera 
que  à  n’aquests  no’ls  hi  passa  desapercebut  cap 
petit  detall;  quals  decoracions  se  li  venen  al  de- 
munt,  podentse  contar  el  número  de  pinzelladas 
que  té  un  teló  de  fondo  ó’l  de  botons  que  mancan 
al  gipó  de  la  característica;  en  una  paraula:  ve- 
yent  com  veu  ab  cristall  d’aument  totas  aquellas 
petitas  convencions  inevitables,  peró  que  passan 
desapercebudas  en  locals  més  espayosos; 

Sia  que,  al  tancarse’l  teatre  del  Odeón,  la  gros- 
se  foule  invadís  el  Romea  portant  el  desordre  y 
la  confusió  dintre  d’aquest  teatre  ab  son  gust  es- 
tragat,  que  sols  podían  satisfer  las  matansas  co- 
lectívas  de  traidors  y  no  traidors  de  melodrama 
ab  tots  els  horrors  folietineschs  propis  del  gé- 
nero; 

Sia  que,  ab  la  transformació  qu’ha  sufert  Bar¬ 
celona,  el  centre  de  sa  vida  qu’avans  era’l  pla  de 
la  Boquería  s’ha  trasladat  à  la  plassa  de  Catalu¬ 
nya,  fins  al  punt  de  que,  tot  y  semblant  mentida, 
es  lo  cert  qu’avuy  tothóm  troba  lo  més  natural 
del  món  anarsen  tot  passejant  fins  à  Eldorado,  ó 
à  Novetats,  ó  à  la  Gran-Vía,  y  en  cambi  li  ve  à 
repel  y  li  es  necessari  un  gran  esfors  pera  donar 
cinchcents  passos  carrer  del  Hospital  endins; 

Sia  una  d’aqueixas  causas  ó  totas  juntas,  sia  un 
de  tants  misteris  com  en  el  teatre  s’observan  y 
may  s’explican,  sia  lo  que’s  vulgui,  lo  cert,  lo 
evident,  lo  que  salta  à  la  vista  es:  que’l  públich 
barceloní  ha  aburrit  el  Teatre  Romea. 

Y  empenyarse  en  sostenir  el  Teatre  Català,  el 
Teatre  nostre,  el  de  la  terra,  en  un  local  que,  ade¬ 
més  d’ésser  insuficient,  li  resulta  antipàtich  al 
públich,  es  un  crim  artístich  y’l  primer  dels 
grans  errors  ó  causas  qu’explican  sa  decadència. 

Tal  vegada  se’ns  objectarà  qu’en  el  Teatre  Ro¬ 
mea  d’espectadors  no  n’hi  faltan,  que  fins  al  cap 
del  any  s’hi  guanyan  bons  dinerets  Es  cert,  molt 
cert  que  n’hi  van  d’espectadors  à  Romea;  mes  el 
públich  que  hi  va  à  Romea  no  es  el  públich  bar¬ 
celoní:  es  un  i>üblich\  lo  qual  es  molt  distint.  El 

públich  de  Romea  es  un  públich  limitadíssim, 
sempre’l  mateix,  característich,  curiosíssim.  Es- 
tudiemlo  aquest  públich,  puig  val  la  pena  y  en 
ell  hi  trobarem  el  segón,  tal  vegada’l  més  grave, 
dels  errors  que  preteném  estudiar. 

Aixó  no  vol  dir  que  no  hi  hagi  algúff  día,  quan 
se  tracta  del  estreno  de  l’obra  d’un  autor  de  pri¬ 
mera  fila  (per  exemple,  d’un  drama  d’en  Guime¬ 
rà,  l’autor  avuy  de  més  prestigi  per  la  grandiosi¬ 
tat  de  sas  concepcions  y  per  la  forsa,  vigor  y  des¬ 
tresa  en  la  forma  de  desenrotllarlas),  en  que’s 
logri  veure’l  teatre  invadit  per  la  flor  del  jovent 
intelectual  y  literari,  pels  aficionats  de  debó  y 
pels  que  no  faltan  à  cap  estreno;  peró  aixó  es  un 
día...  Després  torna  à  apoderarse  del  teatre’l  pú¬ 
blich  seu,  l’usufructuari:  en  una  paraula:  Las  So¬ 
cietats. 

Estudiemlas.  Las  societats  ó  centres  que,  baix 
títuls  més  ó  menos  pomposos  y  retumbants,  son 
desde  fa  molts  anys  un  element  importantíssim 
de  la  vida  de  diversió  barcelonina,  han  comptat  y 
continúan  comptant  com  à  principal  medi  d’ex¬ 
pansió,  ab  el  sardu.  Las  vigilias  de  festa  y'is  días 
de  festa  à  la  tarde,  s’omplenan  las  salas  de  sos 
locals,  y  la  joventut  alegra  y  enardida  festeja  tot 
ballant  y  balla  tot  festejant,  mentres  las  mares  y 
sogras  s’esplican  las  petitas  penas,  disgustos  y 
goigs  propis  deTa  vida  sedentària  y  monòtona 
que  caracterisa  à  la  classe  menestrala  y  trevalla- 
dora  de  nostra  ciutat. 

Avans  qu’invadissin  el  Teatre  Romea  moltas 
d’ellas,  y  encara  avuy  las  que  per  no  comptar  ab 
elements  suficients  no  poden  permetres  aquest 
luxo,  pera  dar  una  mica  de  varietat  à  sas  diver¬ 
sions,  organisavan  funcions  de  teatre  en  las  que 
hi  prenían  part,  com  à  actors,  els  socis  aficionats, 
reforsats  per  altres  que  contractavan  entre’ls  que 
ho  son  de  professió,  professió  à  la  que’s  dedican 
moltíssims,  sobre  tot  donas,  que,  aspirant  à  en¬ 
trar  en  son  día  en  un  teatre  regular,  fan  pràctica 
mentrestant,  tot  guanyantela  vida  en  aytals  cen¬ 
tres  y  anant  à  fer  bolos  per  las  poblacions  ve- 
hinas. 

Entrém  un  día  en  que’s  dona  funció  de  teatre 
en  una  qualsevol  de  ditas  societats.  La  sala  d’es¬ 
pectacles  està  plena  à  vessar,  y  en  las  portas  de 
las  vehinas  s’hi  apilotan  els  qu’han  arribat  tart. 
Falta  bona  estona  pera  que’l  teló  s’aixequi,  y  ja 
fa  rato  que’l  públich  s’espera.  Lo  primer  que’ns 
sorprèn  es  no  notar  la  més  petita  senyal  d’impa- 
ciencia.  Diríau  que  tant  se  l’hi  endona  de  la  co¬ 
mèdia  qu’han  de  fer,  y  es  la  pura  veritat.  Escol- 
tém  per  aquí  y  per  allà;  ningú’n  parla  del  drama. 
Sols  en  un  recó,  el  recó  de  las  sogras,  se’n  ocu- 
pan;  mes  no  del  drama  en  sí,  sinó  dels  embolichs 
qu’ha  ocasionat.  La  senyora  Pona  esplica  cóm  el 
qu’havía  de  fer  el  primer  galàn  ho  ha  deixat  cor¬ 
re,  perque  la  Lolita,  la  seva  filla,  se  va  sentir 
gelosa  y  li  va  fer  tota  una  escena  després  del 
gran  disgust  que  va  tenir  quan  la  mare  de  la  En- 
carnación  (aquella  poca  solta),  li  va  tirar  certas 
indirectas  sobre  si  la  dameta  jove  (una  dels  bolos) 
era  guapa  ó  no,  y  si  s’havían  de  fer  petons  en  es¬ 
cena,  etc.,  etc.  Com  que’l  vol  per  sa  filial... 

Per  aqueix  estil,  ja  referents  à  la  funció,  ja  al 
ball  del  dissapte  passat,  ja  à  fets  y  mormuracions 
de  dintre  y  fora  de  la  casa,  son  totas  las  cònver- 
sas  qu’entre  las  mares,  furiosas  aspirantas  à  so¬ 
gra, ’s  sostenen  ab  calor,  sense  cuydarse  de  si  las 
senten  ó  no’ls  interessats.  Ellas  forman  secció 
apart,  y  no  se’n  preocupan  pas  gayre  de  vigilar  à 
la  fadrinalla.  Sols  una  idea  fixa  las  domina:  la  del 
casori  de  sas  fillas.  Y  se’n  senten  unas!...  En  sur¬ 
ten  de  drapets  al  sol!... 

Encara  que  s’hi  veuhen  moltas  criaturas,  el  jo¬ 
vent  es  qui  ompla  la  sala  gran  en  sas  tres  quartas 
parts:  modistas,  dependentas  y  dependents  de 
comers,  algún  qu’altre  estudiant  esgarriat  y  pochs 
representants  de  la  petita  indústria,  forman  el 
núcleu  d’aquixa  joventut.  Son  distintiu  es  l’ale¬ 
gria  y  la  expansió  propis  de  la  edat  y  de  la  vida 
metòdica  y  arreglada.  Sas  únicas  preocupacions 


se  reduheixen,  per  part  d’ellas,  à  pescar  lo  més 
prompte  possible  (sa  mares  es  qui’ls  hi  dona  pres¬ 
sa),  el  marit  que  las  farà  ditxosas;  y  per  part  de 
ells,  à  donar  llargas  al  assum-plo,  fent  brometa  ab 
totas,  pera  divertirse  y  ferlas  enrabiar,  encara 
que  interiorment  estiguin  ben  convensuts  de  que, 
un  día  ó  altre,  n’hi  haurà  una  que  la  sabrà  més 
llarga  y  acabarà  per  entabanarlos,  arrencàrloshi 
la  paraula  de  casament  y  ferlos  casar,  en  fí,  quan 
puguin  y  Deu  vulgui 

Aqueixa  es  l’atmóslera  qu’ompla  la  sala,  atmos¬ 
fera  simpàtica,  plena  de  vida,  d’agitació  y  bullici, 
de  lluyta  amagada,  peró  sense  quartet ,  en  cerca 
del  ideal  únich  que’ls  congrega,  usant  de  totas 
las  armas  que  l’ingeni  y  l’astucia  més  refinats  su- 
gereixen.  DemaneuDe  de  riallas  estrepitosas,  de 
miradas  incendiarias,  de  totas  aqueixas  petitas 
maniobras  que  la  gelosia,  l’amor  y’l  desitj  in- 
ventan! 

Tal  es,  al  aixecarse’l  teló  l’estat  d’ànim  d’aqueix 
públich.  que  per  altra  part,  y  feta  abstracció  de 
ia  fal·lera  que’l  domina,  es  un  públich  bon  Jan , 
que  s’estima  més  riure  que  plorar,  poch  exigent 
y  ple  de  bona  fe.  Donchs  bé:  un  públich  aixís  for¬ 
mat  y,  en  general,  de  poca  cultura  literaria,  sols 
distretament  fixarà  sa  atenció  en  lo  que  passa  à 
la  escena,  puig  que,  ben  mirat,  no  hi  ha  pas  anat 
peraveure  la  comèdia,  y  sols  se  logra  interessarlo 
mitjanament  donantli  un  drama  d’acció  senzilla, 
que  no  sigui  massa  trist,  y  millor  si  de  tant  en 
tant  hi  ha  una  escena  que  fassi  riure.  No  li  anéu 
pas  ab  problemas,  passions  y  sentiments  que 
s’apartin  massa  dels  problemas,  passions  y  senti¬ 
ments  queconstituheixenlasola  y  constant  preo¬ 
cupació  de  sa  existència.  Colectivament  conside¬ 
rat,  no  hi  entén  res  ni  hi  vol  entendre,  y  per  aixó 
notaréu  sempre,  tant  en  els  entreactes  com  du¬ 
rant  la  representació,  un  burgit  misteriós,  produ- 
hit  per  riallas  retingudas,  per  xiu-xius  apagats, 
per  miradas  de  foch  que  caldejan  l’ayre,  y  per 
totas  las  complexas  remors  que  surten  exponta- 
nias  de  lo  més  íntim  dels  cors  d’aquella  que  ca- 
lificarém  de  bona  gent. 

Vol  dir  aixó  que  las  personas  que  componen 
aqueix  públich  siguin,  individualment,  incapas- 
sas  de  compendre,  d’apreciar  en  son  just  valor 
una  obra  dramàtica?  Res  seria  més  fals  que  sem¬ 
blant  afirmació.  Tots  y  un  per  un  se’n  aniràn  un 
altre  dia  à  un  teatre  regular,  allà  ahont  els  portin 
sos  especials  gustos  y  aficions;  un  cop  allí’s  con- 
fondràn  inconscientment  ab  l’altre  públich,  el 
verdader,  el  que  dintre  de  sa  heterogeneitat  y 
per  rahó  d’ella  mateixa,  sols  troba  y  pot  trobar 
una  base  d’unió,  la  que,  sense  donarsen  compte, 
busca  sempre  tota  multitud;  y  aqueixa  base  d’unió 
serà  sa  afició  literaria.  Per  ella  ha  anat  al  teatre; 
per  ella  posarà  atenció  à  la  escena  rellegant  à 
segón  lloch  las  peculiars  preocupacions  indivi¬ 
duals;  per  ella  s’entussiasmarà,  y  per  ella  y  sols 
per  ella  judicarà,  ab  criteri  més  ó  menos  apassio¬ 
nat,  peró  sempre  espontani,  l’obra  dramàtica  del 
autor  y’l  trevall  dels  actors,  encoratjantlos,  al  un 
y  als  altres,  à  seguir  ab  fe  sa  tasca,  ab  la  seguri- 
tat  y  garantia  que’ls  hi  dona  al  escoltarlos  y  judi- 
carlos  ab  simpatia  y  respecte. 

Tal  es,  encara  que  lleugerament  esbossat,  el 
caràcter  que,  estudiadas  com  à  públich,  ofereixen 
ditas  societats  ó  centres,  y  aqueix  caràcter  es  tan 
desconsolador,  que  no  duptém  en  afirmarho:  las 
incapacita  en  absolut  pera  judicar  y  entendre, 
dins  del  medi  en  que  viuhen,  una  obra  dramàtica. 

cQui  va  ser  el  desdixat  que  se  li  va  ocorre  tras- 
ladar  aqueixas  representacions  privadas  desde’l 
mesquí  escenari  de  la  societat  ó  centre  tal  ó  qual 
al  escenari  d’un  teatre  regular,  y  al  ferho  escu¬ 
lli’l  de  Romea?  Y  desgraciadament  la  malura  s’ha 
comunicat  al  Principal  y’s  comunicarà  à  tots  els 
teatres  que,  per  circunstancias  determinadas,  se 
trobin  en  decadència  llastimosa.  <Quín  va  ser 
l’empresari  que,  sense  conciencia  artística  y  ab 
desconeixement  absolut  del  artescénich,  consen¬ 
tí  en  tal  pacte  pera  procurarse  ingressos  segurs, 

encara  que  migrats,  jugantse  en  la  partida  no  ja 
sols  la  vida  y  progrés  del  Teatre  Català,  sinó’ls 
propis  interessos,  qu’en  definitiva  van  lligats  de 
un  modo  indisoluble  ab  sa  existència? 

No’ns  interessa,  ni  volém  saber  qui  es  el  culpa¬ 
ble;  lo  que  sí  sabem  es  que’l  Teatre  Català  no  po¬ 
dia  ni  pot  morir,  que  si  bé  es  veritat  qu’està  pas¬ 
sant  una  època  de  críssis,  al  agravarse  aquesta 
devían  haverse  buscat  las  causas;  y  trasladantlo 
à  un  local  més  apropósit,  y  corretgint  vicis  y  de¬ 
fectes  que  l’enemistaren  ab  el  públich,  s’hauría 
conseguit  reconquistarlo  à  n’aquest  públich  y 
reanimar  altre  cop  el  teatre  de  la  terra. 

En  lloch  de  fer  aixó,  s’acceptaren  las  migradas 
proposicions  de  las  societats  que  venían  à  asse¬ 
gurar  un  ingrés  raquítich,  peró  positiu,  sense  tal 
vegada  darse  compte  de  que  la  entrada  de  sem¬ 
blants  colectivitats,  antiartísticas  per  naturalesa, 
significava  la  destrucció  paulatina,  peró  inevita¬ 
ble,  de  l’obra  tan  laboriosament  aixecada  per  en 
Pitarra. 

Vegemlos  els  efectes  que  sa  intrusió  ha  pro- 
duhit. 

Anemsen  una  nit  qualsevol  de  la  setmana  à  Ro- 
mea.  Toca’l  torn  à  la  societat  Tal.  La  primera  im- 
presió  que  rebém  es  casi  idèntica  à  la  que  rebe- 
rem  al  entrar  al  local  de  la  societat.  El  públich 
està  tranquil  y  distret;  en  lo  que  menos  pensa  es 
en  Pobra  que  van  à  representar;  y  aixó  que  la 
mateixa  societat  casi  bé  imposa  las  obras  qu’han 
de  donarli.  No  li  agradan  pas  las  cosas  complica- 
das.  Fixéuvoshi  més,  y  veuréu  desseguida  la 
gran  armonía  d’aspiracions  y  gustos  que  uneix  à 
tots  els  espectadors,  la  familiaritat  que’ls  lliga. 
Allí  hi  veuréu  à  la  mateixa  senyora  Pona  ab  la 
Lolita  y  la  pocasolta  de  la  mare  de  la  Encarna- 
ción,  y  aquesta,  y’l  promès  de  l’una,  y  la  enveja 
de  la  mare  de  l’altra;  allí  sentiréu  las  mateixas 
conversas,  el  mateix  burgit  y  la  mateixa  preocu¬ 
pació  del  casori  elevantse  pels  àmbits  de  la  sala, 
viciantho  y  malejantho  tot  com  impalpable  mi¬ 
crobi  d’una  peste  moral. 

Y  s’aixeca’l  teló,  y  la  societat  segueix  ab  mar¬ 
cada  indiferencia’l  curs  de  la  representació;  riu 
una  mica  de  tant  en  tant  ab  sorprenent  unanimi¬ 
tat,  fa  aixecar  el  teló  per  cortesia  (recordantse  de 
quan  ho  feyan  els  aficionats)  una  vegada  al  final 
de  cada  acte,  se’n  va  cap  d  caseta  d  dormir  la 
nona,  comentant  el  xasco  que’l  promès  de  la 
Lolita  ha  donat  à  la|mare  de  la  Encarnación ,  sens 
haverse  enterat  de  lo  qu’ha  passat  al  escenari. 

Y  à  tot  aixó,  mentres  el  públich  de  la  societat 
se  sent  soci  y  estossega  ab  tota  franquesa  quan 
n’hi  venen  ganas,  el  veritable  públich  se  sent  in¬ 
trús,  se  troba  desorientat  no  haventhi  cap  llas 
que’l  pugui  lligar  ab  l’altre,  y’s  dona’l  cas,  sense 
precedents,  de  la  existència  en  un  mateix  teatre 
de  dos  públichs,  abdós  de  bona  fe,  que  no’s  po¬ 
den  entendre.  Resultat:  l’últim  abandona  la  par¬ 
tida  y  queda  la  societat  cada  dia  més  duena  abso¬ 
luta  del  campo. 

Y  aixó  es  lo  que  no’s  pot  consentir,  y  aixó  es  lo 
que  no  potdurar;  perque’ls  autors  (els  bons,  ey!) 
Se’n  cansan  d’escriure  obras  per  un  públich  inca- 
pàs  de  compéndrelas  y  que  se  las  escolta  ab  tan 
esglayadora  indiferència;  y  à  falta  dels  bons,  en- 
tran  els  adotzenats,  els  qu’escriuhen  un  drama  en 
cinco  minutos  y  un  altre  en  otros  cinco  mds ,  y  las 
empresas  els  hi  aceptan  perquc  ja  saben  ab  quin 
públich  se  las  heuhen,  ab  un  públich  que  no  vol 
pas  entendre  lo  que  passa,  que  lo  únich  que  li 
agrada  es  la  varietat  y  lo  únich  que’l  disgusta  es 
veure  sempre’ls  mateixos  personatjes  sobre  la 
escena,  ab  els  mateixos  vestits.  Ja  la  vol  la  matei¬ 
xa  vianda  servida  pels  mateixos  criats;  peró  vol  la 
vianda  ab  altra  mà,  y’is  criats  ab  altra  casaca. 

D’aqueixa  gran  falta,  la  més  grave  sens  dupte 
de  quantas  se’n  han  comés,  n’han  nascut  altras 
de  més  ó  menos  bulto  qu’acaban  de  matar  al 
Teatre  Català,  divorciantlo  cada  dia  més  del  pú¬ 
blich  veritable. 

Fixeuvos  en  las  decoracions  y  demés  detalls  de 


escenografia  é  indumentària,  y  veuréu  que’i  Tea¬ 
tre  Romea,  sense  tenir  pera  res  en  compte’ls  pro¬ 
gressos  qu’aqueixas  arts  complementarias  han 
realisat  en  els  últims  temps  y  lo  molt  y  bo  qu’ha 
aprés  el  públich  d’ellas,  ha  permanescut  en  els 
llims  del  estancament,  si  per  cas  no  ha  tornat  en¬ 
rera,  puigqu’encara  avuy  recordém  tots  ab  frui- 
ció,  per  lo  que  respecta  al  modo  devestirse  y  ca- 
racterisarse,  aquells  bons  temps  d’en  Fontova  y 
la  Mirambell,  per  desgracia  del  art  català  en  mala 
hora  desapareguts. 

També’n  tenen  la  culpa  d’aixó  las  societats, 
puig  que  per  ellas  y  sols  per  ellas  se  trevalla  en 
el  Teatre  Romea  yno  es  pas  difícil  acontentarlas; 
per  sa  indiferència  en  primer  lloch,  y  perque  en 
definitiva  troban  qu’encara  està  tot  millor  que 
quan  ho  veyan  en  son  local  fet  per  aficionats  y 
per  els  dels  bolos. 

Passém  ara  als  actors,  y  veurém  la  perniciosa 
influencia  que  sobre  d’ells  exerceixen  las  socie¬ 
tats,  influencia  que’ls  desencoratja,  els  abarraga- 
na  y’is  momifica  insensiblement  al  sentirse  acla¬ 
parats  pel  més  terrible  dels  frets:  el  de  la  indife¬ 
rència. 

Ja  no’s  troban  devant  d’un  públich  anònim,  de 
un  públich  verdaderament  aficionat,  de  natura¬ 
lesa  complexa  é  indefinida,  ab  totas  sas  incon- 
gruencias  é  intemperancias,  sas  vacilacions  y  sos 
capritxos;  públich  al  qual  solzament  ab  l’art, 
l’art  suprém  de  la  declamació  y  de  la  dicció  ar- 
moniosa  y  correcta,  logran  conquistar  y  ferse 
seu,  à  costas  de  trevall  y  estudi  continuat,  tre- 
vall  y  estudi  que  sols  imposa  la  fe  en  un  audito¬ 
ri  inteligent  y  entussiasta  que  premiarà  ab  son 
aplauso  espontani  els  resultats  obtinguts  en  tan 
meritòria  tasca.  Ja  no  s’hi  troban,  no,  devant 
d’aqueix  públich,  sinó  devant  d’un  públich  cone¬ 
gut,  ben  definit,  indiferent,  faltat  d’entussiasme 
y  per  naturalesa  rutinari.  Bé  prou  qu’ho  sab  el 
primer  actor,  y  el  barba,  y  el  galàn  jove,  y  la 
dameta  y  tots;  bé  prou  qu’ho  saben  lo  que  li 
agrada  al  seu  públich;  una  per  una  las  coneixen 
totas  las  caras,  tots  els  gustos  y  aficions  dels  seus 
amichs  vells  y  complascents;  bé  prou  qu’ho  sa¬ 
ben  cóm  els  han  de  dir  els  acudits  pera  fer  riure 
à  la  jovenalla,  y  las  frasses  sentimentals  pera  fer 
plorar  à  las  matronas  d’ànima  senzilla;  bé  prou 
qu’ho  sab  el  traydor  ab  quin  gesto  y  quina  mira¬ 
da  esglayarà  à  n’aquellas  tres  criaturas  que  van 
sempre  al  palco  número  tants.  Y  com  que  tot 
aixó,  y  altras  cosas,  ja  ho  saben,  no  necessitan 
saber  res  més,  y  de  mica  en  mica  van  perdent  las 
sevas  bonas  qualitats  innatas  en  lloch  de  perfec- 
cionarlas  per  medi  del  estudi  y  de  la  observació, 
acabant  en  definitiva  per  contribuhir  de  rebotà 
la  corrupció  d’aquell  mateix  públich  à  qui,  com 
à  tot  públich,  ells  junts  ab  els  autors  tenian  obli¬ 
gació  d’educar  y  guiarlo  sempre  en  avant  pel 
camí  del  bon  gust  y  de  la  bellesa. 

Aquí  la  teniu  la  situació  desesperada  en  que’s 
troba  avuy  el  Teatre  Català.  Reclòs  en  un  local 
que  cada  dia  respón  menos  à  las  exigencias  del 
art  y  dels  auditoris  moderns,  monopolisat  per 
un  pÚDlich  rutinari  y  sense  ideal  artístich,  des¬ 
cuidat  y  tal  vegada  desdenyat  per  la  majoria  dels 
autors,  que  no  troban  recompensats  ni  moral  ni 
materialment  sos  esforsos  en  bé  del  art,  y  per 
ultim,  menyspreuhat  pels  mateixos  actors,  con- 
vensuts  de  la  inutilitat  del  trevall  fet  per  una 
concurrència  insubstancial,  incapassa  de  com- 
péndrel  y  apreciarlo. 

{Hi  haurà  algú  qu’aixequi  la  bandera  que  jeu 
per  terra  d’aqueix  teatre  en  descomposició?  Nos¬ 
altres  estém  convensuts  de  que  sí;  nosaltres  cre- 
yém  que  un  dia  ó  altre  sortirà  un  nou  Pitarra  pera 
dur  à  cap  empresa  tan  gloriosa.  Veritat  es  que 
s’ha  de  fer  una  verdadera  revolució,  que’s  corren 
molts  perills  si’s  fa  mal  fet,  mes  també  es  veritat 
que,  si  hi  ha  fe,  constància  y  entussiasme,  à  la 
llarga’s  reculliràn  els  fruyts  més  dolsos  à  que 
pot  aspirar  l’home  en  la  terra:  l’admiració  y  l’en- 
tussiasta  aplauso  de  la  patria  reconeguda. 

Y  dc  que’ls  resultats  han  de  correspondre  à  ' 
nostras  esperansas  no  se’n  pot  pas  duptar,  si  te¬ 
nim  present  que’s  disposa  de  la  primera  matèria , 
dels  elements  essencials,  únichs  que  no  s’impro- 
visan.  Efectivament:  si’ns  fixem  en  els  autors, 
trobarém  que  no’n  mancan  pas.  Molts  n’hi  ha, 
dels  que  contribuhiren  adonar  esplendor  al  Tea¬ 
tre  Català  en  sos  bons  temps,  qu’encara  escriuhen 
y  encara  trevallan;  molts  n’hi  ha  que,  si  se’n  han 
deixat,  es  per  descoratjement;  y  en  fi,  n’hi  ha 
molts  y  molts  en  aquesta  numerosíssima  aixàm 
de  la  joventut  intelectual  cataiana,  que,  més  ó 
menos  extraviats  ensas  tendencias,  tenen  condi¬ 
cions  excepcionals  pera  donar  días  de  glòria  à  la 
nostra  escena.  Y  tots  junts  sols  esperan  el  crit 
d'alerta ,  y’I  dia  qu’aqueix  se  dongui,  respondràn 
ab  l’entussiasme  y  la  fe  pròpia  dels  verdaders 
artistas. 

En  quant  als  actors,  tampoch  ne  faltan.  Dintre 
del  mateix  Teatre  Romea  n’hi  ha  una  pila  de 
bons,  que  podrían  formar  un  quadro  de  compa¬ 
nyia  escullit,  unintse  ab  altres  que  s’esgarrían 
per  eixos  mons  de  Deu,  desorientats  y  corrom¬ 
puts  per  las  barrejas  incestuosas  d’idiomas  y  gé- 
neros  complertament  oposats;  barrejas  à  que’ls 
obliga  la  falta  d’estabilitat  que’ls  hi  procuraria 
una  empresa  formal.  Y  dihém  que  podrían  for¬ 
mar  un  excelent  quadro  de  companyia,  perque 
(no’ns  cansarém  de  repetirho)  els  principals  de¬ 
fectes  qu’avuy  tenen  y  que  ja  havém  senyalat, 
son  fàcils,  molt  fàcils  de  corretjir  ab  estudi,  tre- 
vall  v  estímul. 

Y  finalment:  en  quant  à  local,  no’n  faltan  pas 
de  teatres  à  Barcelona.  Tenim  el  Principal  (y  si 
no  servís,  bé  prou  que  se’n  trobaria  un  altre), 
que  com  à  teatre  pera  declamació  està  à  bona  al¬ 
tura,  de  condicions  acústicas  sorprenents,  ab  sala 
elegant  y  confortable  y  ab  un  escenari  espayós 
que  compta  ab  tots  els  elements  necessaris  pera 
satisfer  las  més  extremadas  exigencias  que  la 
moderna  escenografia  pugui  demanar. 

Sols  falta,  donchs,  un  home,  y  quidiu  un  home, 
diu  una  empresa,  una  entitat  qualsevulga  que, 
al  entussiasmey  fe  indispensables,  uneixi’ls  ele¬ 
ments  económichs  necessaris  pera  realisar  una 
obra  en  la  que,  si  bé  al  principi  hi  trobaria  entre- 
banchs  y  dificultats,  en  definitiva  fins  li  resulta¬ 
ria;  un  bon  negoci. 

Nosaltres  estém  ben  certs  de  que,  per  aqueixos 
ó  per  semblants  camins,  la  regeneració  del  Tea¬ 
tre  Català  seria  un  fet  avans  de  pochs  anys;  y 
n’estém  certs  per  aquella  rahó  tansenzilla  de  que 
hi  ha  cosas  que  s’imposan  fatalment;  y  puig  el 
Teatre  Català  no  pot  pas  morir  y  avuy  s’ofega, 
forsosament  té  de  reviure,  coincidint  sa  resur¬ 
recció  ab  el  despertament  de  totas  las  energías 
de  la  rassa  catalana,  despertament  del  qual  ja’s 
notan  els  signes  precursors. 

Aquí  hauríam  de  dar  fí  à  aquest  lleuger  estudi; 
mes  no  ho  farém  sense  recordar  un  projecte  que, 
iniciat,  si  no’ns  equivoquém,  per  un  distingit  ju- 
risconsult  y  home  molt  entés  en  assumptos  tea¬ 
trals.  podria,  si’s  portés  à  cap,  ser  la  solució  més 
natural,  més  Uógica  y  al  mateix  temps  d’éxit  més 
probable  y  durader,  pera’l  problema  que’ns  ocu¬ 
pa.  La  solució  es  la  següent  Que  l’Ajuntamept  de 
Barcelona,  ja  per  compra,  ja  per  arrendament  à 
llarch  plasso.’s  quedés  ab  el  Teatre  Principal  y’l 
convertís  en  Teatre  Català,  com  à  París  hi  ha  la 
Comèdia  Francesa  y  à  Madrid  el  Teatre  Espa¬ 
nyol. 

No  entrarém  à  estudiar  la  organisació  que  se  li 
hauria  de  donar,  la  forma  en  que  l’Ajuntament 
podrja  cedir  el  teatre,  las  garantías  que's  tindrían 
d’exigir  als  concessionaris  y  tantas  y  tantas  qües¬ 
tions  que  tan  íntima  relació  tenen  ab  el  porvenir 
de  dit  Teatre  Català,  com  per  exemple  la  creació 
d’una  ben  montada  càtedra  de  declamació  y  dic¬ 
ció.  No  disposém  d’espay  ni  tenim  competència 
pera  estudiar,  ab  el  deteniment  y  el  discerniment 
deguts,  assumpto  de  tal  trascendencia.  No  falta¬ 
ria  qui  ho  fes  si  l’Ajuntament  acullis  la  idea. 


Nosaltres,  y  ab  nosaltres  tots  els  bons  catalans, 
lo  que  voldríam  es  qu’en  principi  fos  acceptada, 
y  després  ja  donaria  consells  qui’ls  pogués  do¬ 
nar. 

Mes  no  ho  farà  aixó  l’Ajuntament,  perque  à  la 
Casa  Gran  tenen  altres  mals  de  cap.  No’n  tenen 
pas  poca  de  feyna  corrent  al  darrera  de  las  plo- 
mas  d’aygua  de  Moncada,  plomas  que  volan... 
que  volan!...  No’n  tenen  pas  poca  de  feyna  per 
arreglar  las  llistas  electorals  y  per  atendre  à  las 
exigencias  dels  cacichs  màxims  de  Madrid  y  dels 
mitjans  de  Barcelona  y  dels  mínims  deia  provin¬ 
cial...  No’ls  hi  porta  pas  poch  amohino’l  tenir  que 
contractar  emprèstits,  presidir  subastas,  inspec¬ 
cionar  serveys,  etc.,  etc...  Y  com  que’n  tenen  tan¬ 
ta  de  feyna,  no  se’n  poden  pas  ocupar  d’aqueixas 
menudencias  que’ls  somnía-truy tas  en  diuhen 
interessos  morals  del  poble.  Donchs,  bé:  escol- 
temlos  à  n’aqueixos  polítichs  de  tres  dos  quartos; 
escoltemlos  y  sentirém  cóm  parlande  la  regene¬ 
ració;  de  la  regeneració  que  s’imposa,  qu’es  ne- 
cesaria,  que  ja  s’inicia,  que  ja  la  tenim  aquí... 
Desditxats!  La  regeneració  s’ha  de  fer  en  las  con- 
ciencias,  en  las  costums,  que  s’han  de  moralisar, 
en  la  educació  que’s  ha  d’extendre,  en  el  bon 
gust  que  s’ha  de  popularisar,  en  la  rutina  embru- 
tidora,  que  s’ha  de  combatre  com  la  lepra. 

No  volem  examinar  detingudament  aqueixa 
qüestió,  que’ns  portaria  molt  lluny  del  nostre 
tema  y  que  recomano  al  amich  Martí  pera  sas  no- 
tas  barceloninas.  Si  tal  qüestió  hem  tractat  efe 
perque  (y  aixó  ho  sab  tothóm)  el  teatre  es  una  de 
las  institucions  que  parlan  més  directament  y  més 
impresionan  l’ànima  del  poble,  y  fa  llàstima  veure 
qu’al  poble  català,  aficionat  com  pochs  al  art  dra- 
màtich,  no  li  queda  més  recurs,  si  vol  veure  obras 
y  companyías  dignas  de  sa  cultura  artística,  que 
esperar  que  vinguin  del  estranger,  de  Fransa,  de 
ltalia  ó  de  Madrid,  y  mentres  espera  que  vinguin, 
s’ha  d’acontentar  ab  lo  que  troba,  y  lo  que  troba 
son  las  sarsueletas  del  gènero  chico  que’ns  envían 
à  carretadas  desde’l  Centre,  com  s’envían  à  Mar¬ 
sella  las  taronjas  podridas  desde  València. 

Troba  als  antichs  saltimbanquis  modernisats, 
qu’ab  més  lleugeresa,  ab  més  refinament  y  tal 
vegada  ab  més  trampa,  actúan  en  uns  locals  ro¬ 
dons  que’n  diuhen  Circos.  Y  tot  aixó  que  troba 
es  desastrós  per  ell,  perque’Is  teatres  d’aquell 
género  chico  sols  serveixen,  generalment,  pera 
excitar  sa  luxuria  ab  obscenitats  disíressadas  de 
chiste  qu’à  dolls  li  abocan.  Y  en  els  circos,  sal¬ 
vant  raras  excepcions,  tots  el  números  se  compo¬ 
nen  d’exercicis  que,  si  se’n  treu  el  perill  en  que 
constantment  està  la  vida  humana,  ó  bé  la  pre¬ 
sumpció  dels  sufriments  qu’han  degut  soportar 
homes  ó  bestias  per  arribar  à  lluhir  sas  habili¬ 
tats,  no’n  queda  res.  En  els  primers  s’excita  la 
sensualitat  del  públich;  en  els  segons  se  l‘ense- 
nya  à  ser  salvatje. 

L’Ajuntament,  donchs,  qu’encara  que  no  ho  sia, 
tindria  d‘ésser  el  fidel  representant  del  poble,  y 
que  com  à  tal  té  la  obligació,  no  ja  sols  d‘admi- 
nistrarlo,  sinó  també  de  dirigirlo  y  encaminarlo, 
s’hi  hauria  de  fixar  en  totas  aqueixas  cosas;  y  si 
s’hi  fixés  é  hi  dediqués  una  petita  part  del  temps 
y  dels  recursos  qu’en  altras  malgasta,  hi  contri- 
buhiría  més  directament  à  aqueixa  regeneració 
que  tant  voldríam. 

Emili  Tintorer. 


«TR1STAN  E  1SOLDA»  A  BARCELONA 
I 

Al  encarregarnos  d’aquesta  secció  de  la  Set¬ 
mana  Catalanista ,  volém  avans  de  tot  fer  cons¬ 
tar  nostre  propòsit.  No  venim  à  posar  càtedra, 
no  preteném  imposar  nostre  radical  criteri  res¬ 
pecte  al  modo  com  deu  exercirse  la  crítica;  peró 
desitjém  qu’arribi  fins  al  públich  una  opinió 
més,  procurant  inspirarnos  sempre  en  la  veritat 
més  absoluta  al  formar  nostres  judicis,  y  en  la 

més  ferma  indt  pendencia  al  donarlos  a  llum.  Per 
endevant  ens  despullém  de  tota  mena  de  preten¬ 
sions,  sent  l’únich  móvil  que’ns  empeny  à  una 
tasca  tan  dificultosa,  la  indignació  produhida  tot 
sovint  en  nosaltres  pel  poch  respecte  ab  que’s 
tractan  y  s'executan  aquí  las  grans  creacions  mu¬ 
sicals,  particularment  en  el  iamós  Grrr...an  Tea¬ 
tre  del  Liceu,  convertit  ja  fa  temps  en  verdader 
bordell  del  art. 

Proba  ben  recent  y  palpable  la  tenim  en  la  pro¬ 
fanació  de  que  ha  sigut  objecte’l  «Tristan»  à  Bar¬ 
celona,  profanació  que  per  sa  magnitut  sols  po- 
dém  compararia  ab  la  que’s  va  perpetrar  ab  «La 
Walkyria»  en  la  temporada  anterior.  Nostre  pú- 
blich  creurà  sens  dupte  qu’ha  vist  y  sentit  el 
«Tristan  é  Isolda»  de  Ricart  Wagner,  sent  aixís 
que  l’han  enganyat  per  complert,  donchs  en  lloch 
d’aqueixa  inmensa  obra  artística,  li  han  donat 
sols  una  ridícula  parodia,  com  ben  clar  fins  els 
mateixos  cartells  ho  confessan:  «La  Opera  de  es- 
pectàculo  Tristan  É  Isotta»,  qu’es  un  bon  tros 
diferenta  del  drama  musical,  sin  espectdculo, 
qu’en  Wagner  va  compondre.  {Qui  n’ha  tingut  la 
culpa?  Tots,  ó  casi  bé  tots  els  que  hi  han  intervin¬ 
gut:  la  Empresa  y  el  director  artístich,  el  mestre 
Colonne,  tots  els  cantants  (excepció  feta  de  la  se¬ 
nyora  Adiny),  el  director  d’escena,  el  dibuixant 
dels  figurins  y  el  pintor  escenógrafo.  Anem  per 
parts. 

La  Empresa,  al  acoblar  els  elements  necessaris 
pera  posar  en  escena  l’obra  de  que  parlem,  ha  co¬ 
mès  un  munt  de  disbarats,  qu’en  sa  major  part 
tenen  per  causa’l  seu  desconeixement  absolut  del 
drama  wagnerià,  en  general,  y  especialment  del 
«Tristan».  <De  qué  ha  servit  aquell  famós  viatje 
à  Alemania  junt  ab  el  director  artístich  senyor 
Soler  y  Rovirosa,  que  à  so  de  tabals  anuncià  la 
prempsa’l  darrer  estiu?  <;Es  aixís  cóm  han  vist  allà 
representat  el  «Tristan?»  Donchs,  en  vista  dels 
fruyts  de  la  seva  promenade ,  els  hi  va  com  anell 
al  dit  alló  que  diuhen  els  castellans:  Para  este 
viaje  no  se  necesitan  alforjas ;  y  consti  qu’aixó  de 
las  alforjas  no  es  pas  cap  alusió. 

Tant  à  Bayreuth  com  aMunich,  podían  enterar- 
Se  del  modo  com  se  tractan  las  obras  de  Wagner, 
podían  haverse  adressat  à  en  Fuchs,  en  Possart, 
ó  molts  d’altres,  qu’ab  molt  gust  els  haurian  faci¬ 
litat  un  aplech  de  datos  sobre  Inscenierung ,  aixó 
es,  la  misse  en  scene,  y  la  interpretació  de  ditas 
obras;  y  per  fí,  en  qualsevol  llibreria  ó  magatzém 
de  música  podían  haver  adquirit  la  magnífica  y 
utilíssima  obra  publicada  per  la  casa  musical 
Breitkopf  &  Hartel  que  té  la  propietat  del  «Tris- 
tan,»  ahont  s’hi  troban  tots  els  datos  indispensa¬ 
bles  pera  representar  aquesta  obra,  pianos  dels 
escenaris,  fotografías  dels  personatjes,  y  una  ex¬ 
tensa  relació  de  tots  els  trajos,  feta  en  quatre  idio- 
mas,  segons  ho  deixà  establert  el  mateix  Wagner. 
Y  ja  que  la  Empressa  tenía’l  propòsit  de  confiar 
la  direcció  à  un  mestre  de  debó,  prescindint  per 
aquesta  vegada  dels  pasteleros  que  tot  sovint  im- 
posan  las  casas  agavelladoras  d’italia,  no  calia  la 
pena  de  deturarse  à  Fransa  pera  contractar  à  un 
mestre  qu’havía  de  comensar  per  estudiar  l’obra, 
per  ser  la  primera  volta  que  la  dirigia.  Sense  pre- 
cissió  de  recorre  à  una  de  las  eminencias  de  la  ba¬ 
tuta  wagneriana  com  en  Richter  y  en  Mottl,  hau¬ 
ria  trobat  en  aquellas  terras  multitut  de  directors, 
qual  contracta  no  es  molt  difícil,  com  Strauss  y 
Kogel,  que  ja  coneix  nostre  públich  ventatjosa- 
ment,  ó  d’altres  com  en  Fischer,  en  Zumpe,  en 
Weingartner,  en  Nickisch,  y  cent  més,  reputats 
en  tot  el  món  musical  per  son  coneixement  de 
las  obras  de  Wagner,  que  venen  dirigint  desde 
llarch  temps. 

No  més  encertada  ha  estat  la  Empresa  al  con¬ 
tractar  els  artistas.  Sols  respecte  de  dos  podém 
tributarli  nostres  elogis:  la  de  la  artista  eminent 
que  creà  «La  Walkyria»  y  que,  axis  mateix,  ens 
ha  donat  una  interpretació  verament  wagneriana 
de  la  Isolda,  y  la  del  mestre  Marty,  que,  com  à 
substitut  d’en  Colonne,  ens  ha  fet  sentir  bastant 


millor  qu’aquest  alguns  passatjes.  Peró,  en  cam- 
bi  ;cóm  va  ocórreseli  encarregar  el  dificilíssim 
personatje  de  Tristan  à  una  nulitat  artística  com 
en  Cardinali,  qu’es  de  las  calamitats  més  grossas 
entre  las  moltas  que  fan  l 'ofici  de  tenor?  Y  aixó 
que  un  distingit  músich  català,  qu’en  un  principi 
li  ensenyava  aquesta  particella,  deya  molt  seria- 
ment  per  tot  arréu  que  si  en  Wagner  pogués  sen- 
tirlo  à  n’en  Cardinali,’!  proclamaria’l  seu  Tristan 
IDEAL  (?).  Pobre  Wagner!  Quàntas  xurriacadas 
repartiria  entre’ls  faritzeus  que  mercadejan  ab 
las  sevas  creacions  en  aqueix  gran  casalot  barce¬ 
loní,  qual  desaparició  tant  de  bé  produhiría  baix 
el  puntjde  vista  del  progrés  de  la  cultura  musical 
en  nostra  ciutat! 

En  fí,  en  els  pròxims  números  anirém  exami¬ 
nant  tots  els  elements  anti-artístichs,  tant  de  teló 
endins  com  de  teló  enfora,  qu’han  intervingut  en 
la  darrera  de  las  creacions  wagnerianas  proíana- 
das  à  Barcelona. 

II 

El  responsable  de  la  execució  de  tota  obra  líri¬ 
ca  es,  en  nostre  concepte,  el  mestre  director  y 
concertador,  tant  si’s  tracta  d’una  obra  sinfónica 
ó  d’una  pessa  de  concert,  com  d’una  òpera  ó  d’un 
drama  lírich.  Fixantnos  en  aquest  darrer,  qu’es 
el  que  ara’ns  ocupa,  ben  clar  se  veu  que  sobre’l 
director  recàu  la  tasca  més  important  y,  si  té  con- 
ciencia  de  la  seva  obligació,  no  han  d’ésser  pochs 
els  disgustos  que  l’esperin  en  un  teatre  com  el 
nostre  Liceu,  ahont  tothom  se  creu  bo  pera  ma¬ 
nar  y  ningú  pera  obehir,  y  en  el  que,  à  pesar  de 
lo  que  anuncían  els  cartells  d’abono,  la  direcció 
artística  no  existeix,  ni  jamay  n’hi  ha  hagut.  Per 
aixó,  al  venir  per  primer  cop  aquí  un  mestre  no 
italià,  es  à  dir,  un  mestre  acostumat  à  pendres 
l’art  una  mica  en  serio,  se  troba  tan  perdut  en 
mitj  d’aquell  indescriptible  desordre  que  regna 
en  lo  que  deuria  ésser  temple  de  la  música,  que 
devant  de  las  exigencias  y  fins  estúpidas  imposi¬ 
cions  d’uns  y  altres,  Empresa  y  propietaris,  mú- 
sichs  y  cantants,  sols  pot  triar  dos  camins:  llen- 
sar  en  el  primer  ensaig  la  batuta  pel  cap  de  tots 
y  entornarsen  l’endemà  mateix  à  la  seva  terra,  ó 
bé  transigir  ab  tot,  passar  pel  capritxo  qu’imposa 
tanta  ignorància  y  tanta  vanitat  plegadas,  y,  en 
un  mot,  deixar  fer  à  cadascú  lo  que  li  dongui  la 
gana.  Tal  li  va  succehir  à  n’el  pobre  Mertens  en 
aquell  calvari  tan  tremendo  qu’hagué  de  passar 
avans  de  fer,  ó  millor,  de  desfer  «La  Walkyria», 
y  altre  tant  podém  dir  d’en  Colonne  ab  el  «Tris¬ 
tan»,  sinó  qu’aquest,  més  pràctich  en  semblants 
embolichs,  va  tirar  al  dret,  y  en  sols  sis  días  va 
deixarho  tot  llest,  perque  segons  ell,  «lo  que  no 
va  bé  ab  deu  ensaigs,  tampoch  hi  aniria  ab  vint». 
Ell  ja  ho  va  coneixe  tot  seguit  que,  ab  els  ele¬ 
ments  de  que  disposava,  la  emoció  artística  no 
la  produhiría  pas,  puig  d’aquells  cantants  devia 
rebutjarsen,  en  conciencia,  la  major  part,  y  de 
aquella  orquesta  tan  desguitarrada  molt  poch  de 
profit  ne  podria  treure;  mes,  ab  tot,  va  faltarli 
abnegació  pera  sacrificarse  avans  qu’autorisar 
semblant  profanació,  pot  ser  perque  comptava  ab 
la  ignorància  del  públich,  ó  tal  volta  per  no  ferse 
prou  càrrech  de  la  magnitut  de  la  creació  que 
anava  à  espatllar. 

No’ns  mena  la  intenció  de  posar  taras  en  la  justa 
anomenada  que’l  mestre  Colonne  arréu  s’ha  con¬ 
quistat.  De  bon  grat  varem  aplaudirlo  en  els  con¬ 
certs  de  la  Quaresma  passada,  quan  ab  sols  un 
parell  d’ensaigs  ens  donà  una  interpretació  tan 
brillant  de  la  original  y  complicada  «Sinfonía 
fantàstica»  de  Berlioz,  y  ara  com  alashoras  li  re- 
coneixém  un  domini  extraordinari  del  métier  per 
enquibir  en  el  cap  dels  músichs  tot  un  munt  de 
soltas  en  unas  quantas  llegidas,per  emmotllar  ab 
la  major  rapidesa  l’obra  més  enrevessada,  pera 
despertar  als  músichs  de  son  habitual  ensopi¬ 
ment  y,  arrossegantlos  ab  l’encís  de  sa  excelent 
batuta,  treuren  efectes  tan  atrevits  com  brillants, 
y  pera  fascinar  al  públich  ab  la  seva  pose ,  qu’à 

forsa  de  dominar  com  cap  altre,  li  escau  com  la 
cosa  més  natural,  ensemps  qu’atén  en  ordre  molt 
secundari  à  la  part  interna  de  l’obra,  à  las  belle- 
sas  de  sentiment  y  poesia  que  d’ella’s  desprenen. 
Per  aixó  ha  sigut  sempre  Berlioz  son  campositor 
predilecte,  alcansant  els  grandiosos  èxits  que 
l’han  convertit  en  verdader  apòstol  de  sas  obras, 
avans  sense  motiu  tan  menyspreuhadas;  y  per 
aqueixa  rahó  també  li  neguém  qu’estigui  de  bon 
tros  al  mateix  nivell  interpretant  à  Wagner. 
Aquest  requereix  altcas  qualitats  molt  diferentas 
y  sobretot  un  estudi  tan  llarch  com  fondo  de  las 
sevas  obras,  que  no  hem  trobat  en  l’audició  del 
«Tristan».  No  es  lo  mateix  dirigir  un  concert  que 
osar  en  escena  un  drama  lírich,  com  diferencia 
i  ha  de  las  ardidas  concepcions  del  revolucio¬ 
nari  francès,  à  las  inspiradas  creacions  del  geni 
alemany. 

En  la  interpretació  de  «Tristan  é  Isolda»  hi 
hem  notat,  en  primer  lloch,  gran  manca  de  sen¬ 
timent  y  d’espontaneitat  en  els  executants.  Tot- 
hóm  llegia,  tothóm  feya’ls  possibles  pera  dir  las 
notas  escritas  en  la  partitura;  peró  pochs  ho 
expressavan,  ningú  ho  sentia.  Y  encara  que  prou 
sabém  qu’aixó  està  en  la  pasta  dels  músichs,  no 
hi  ha  dupte  qu’en  gran  part  pot  no  obstant  con- 
tribuhir  el  coneixement  y  domini  que’l  mestre 
tingui  de  l’obra  que  dirigeix.  L’obra  ha  anat,  per 
lo  general,  bastant  concertada,  bastant  justa  (ex¬ 
ceptuant  algún  passatje,  ccm  el  final  del  primer 
acte);  peró  no  hi  hem  trobat  la  expressió,  el  clar 
obscur,  la  dicció  que  requereix  cada  frasse  mu¬ 
sical.  Sempre  las  eternas  mitjas  tintas,  sense 
creixe  fins  arribar  al  triple  fortíssim,  ni  descen¬ 
dir  al  triple  pianissim  qu’en  Wagner  tant  sovint 
senyala  en  la  partitura,  y  sense  fer  apenas  cas  de 
las  claus  que  casi  en  cada  compàs  donan  al  mú- 
sich  la  mida  de  la  expressió. 

La  hermosa  pàgina  del  preludi,  es  la  primera 
mostra  de  lo  qu’estém  afirmant.  Tota  aquella  ma- 
ravellosa  explossió  de  sentiment  que,  contingu¬ 
da  en  principi  ab  els  temas  de  la  declaració  y  del 
desitj,  esclata  en  potenta  passió  declarada,  fins  à 
convertirse  en  dolor  amorós,  qu’ha  d’arrebatar 
sempre  que’ls  intérpretes  tinguin  cor  pera  sen¬ 
tiria,  no’ns  ha  produhit  cap  efecte,  à  causa  en 
primer  terme  de  la  falta  d’expressió  dels  violon- 
celos,ydela  poca  sonoritat  dels  instruments  de 
fusta,  principalment  del  oboe,  que  més  que  oboe, 
sembla  una  canya.  Ni’ls  motius  del  desitj  y  la  mi¬ 
rada,  ni’l  característich  del  deslliurament,  han  si¬ 
gut  expressats  ab  justesa,  y  molt  menys  encara 
la  graduació  del  crescendo  fins  arribar  al  esclat 
culminant  de  la  passió  en  el  poderós  fortíssim, 
ue  nostra  orquesta  no  ha  dit  jamay.  La  cansó 
el  mariner,  al  descorrers  la  cortina,  ab  que 
W agner  descriu  tan  magistralment  l’anyoransa  de 
la  patria,  la  hem  trobat  deslligada  y  duta  àtemps 
molt  més  lent  del  degut,  fins  à  convertirse  la  me- 
lancolía  en  verdader  ensopiment.  Aixís  mateix 
hauríam  desitjat  un  moviment  més  rítmich  en  el 
motiu  del  viatje ,  qu’es  essencialment  descriptiu, 
y  més  ànima,  major  furor  al  expressar  la  orquesta 
la  còlera  que  acompanya  constantment  las  impre¬ 
cacions  de  Isolda.  Y  en  la  valenta  cansó  de  Mo- 
rold,  al  acompanyar  la  orquesta  ab  cromàticas 
la  frasse  de  Kurwenal,  no  era  pas  petita  la  confu¬ 
sió  entre  barítono,  director  y  orquesta,  sobretot 
el  metall;  y  ja  que  no  podían  ajuntarse  de  nou  en 
el  tradicional  calderó  de  lasóperas,  havían  d’aca¬ 
bar  ofegats  per  la  represa  que  de  la  esmentada 
cansó  fan  els  tripulants  ab  uns  crits  tan  fora  de 
to  com  ja  es  de  costum  en  aquell  teatre. 

Com  més  avansa  l’acte,  més  van  creixent  els 
erros  en  la  execució.  La  entrada  de  Tristan  en 
la  cambra,  produheix  una  emoció  tan  gran,  una 
impresió  tan  fonda,  qu’ab  dificultat  té  d’esborrar- 
se  à  qui  l’ha  sentida  tal  com  s’ha  d’executar.  La 
majestuosa  frasse  de  la  venjansa  deu  atacaria’l 
metall  ab  energia,  d’un  modo  estrident  sense  in¬ 
corre  en  dissonància,  obriria  en  un  molto  crescen¬ 
do,  y  sostenir  aquesta  nota  durant  sis  compassos, 


en  els  que  s’intercalan  els  acorts  soptats  ab  que 
tota  la  corda  al  unísson  retrata  fidelment  la  resis¬ 
tència  y’l  temor  de  Tristan.  L’efecte  es  colossal, 
si’l  director  sab  arrossegar  à  l’orquesta  ab  sa  ba¬ 
tuta  y  (siguém  també  imparcials),  si  pot  dispo¬ 
sar  de  millors  instruments  y  professors  que’ls 
qu’aquí  se  li  han  donat,  per  qual  motiu  la  gran¬ 
diositat  d’aquesta  escena  ha  passat  casi  desaper¬ 
cebuda.  Y  lo  que  dihém  d’ella  podém  aplicarho 
també  al  moment  suprém  del  acte:  la  beguda  del 
filtre.  Impotent  la  paraula  humana  pera  descriu¬ 
re  la  situació  dels  dos  amants  després  d’apurar 
lo  qu’ells  imaginan  brebatje  de  mort,  la  poesia 
cedeix  alashoras  s'on  lloch  à  la  música,  y  aquesta 
ompla  à  maravella’l  seu  fi.  En  el  paroxisme  del 
deliri’s  reproduheix  en  la  orquesta  tota  la  part 
capital  del  preludi,  y  aquí  es  ahont  més  que 
may  hem  trobat  à  íaltar  el  sentiment,  la  passió, 
l’anhel,  Tardor  amorós  en  qu’s  reflexa  la  tremen¬ 
da  lluyta  dels  amants  fins  à  esclatar  en  aquell 
efecte  sublim  de  sensualitat  y  de  renunciament. 
Heus  aquí  cóm  en  Colonne,  el  mestre  dels  efec¬ 
tes,  resulta  fret,  sense  donar  color  à  aquesta  her 
mosa  pàgina,  perque  no  n’està  prou  impregnat, 
perque  no  la  sent  la  emoció  que  s’apodera  de 
l’ànima  dels  protagonistas. 

Y  arribém  al  quadro  final,  en  el  que’l  descon¬ 
cert  ha  anat  encara  més  enllà  de  lo  imaginable. 
No  sembla  sinó  qu’en  el  vaixell,  en  comptes  d’un 
motiu  de  joya,  com  es  l’arribada  al  port,  hi  ocorre 
un  abordatje;  com  si,  en  lloch  de  la  nau  real,  s’hi 
atansés  un  barco  pirata.  Tant  en  la  orquesta  com 
en  !a  escena,  cadascú  la  enfila  pel  seu  cantó,  y  el 
desgavell  més  formidable’s  fa  amo  de  tots.  Can¬ 
tants,  coristas  y  músichs,  converteixen  la  situa¬ 
ció  en  un  verdader  embolich  de  cordas  que  coro¬ 
na  dignament  la  fanfare  de  dins  de  la  escena,  sor- 
tintse  de  to  y  de  temps  en  el  moment  de  caure’l 
teló. 

jQuín  final!  Senyor  mestre  Colonne:  faixis  ha 
cregut  vosté  honrar  la  memòria  del  Geni? 

III 

La  execució  del  segón  acte  ha  sigut  encara  més 
desditxada  que  la  del  primer,  per  rahó  de  la  ma¬ 
jor  grandiositat  que’l  drama  lírich  va  adquirint, 
la  que  posa  més  de  relléu  la  ineptitut  de  sos  in¬ 
térpretes.  Las  Jan/ares  qu’en  el  comensament  de 
aquest  acte  anuncían  l’allunyament  de  la  partida 
de  cassa,  son  altra  proba  de  lo  qu’estém  afirmant. 
Aquellas  senzillas  quatre  notas,  aquella  deliciosa 
melodia  que’ns  arriba  de  lluny,  portada  pel  oreig, 
ni  un  sol  cop  hem  pogut  sentiria  ab  claretat  y 
justesa  en  nostre  teatre.  El  so  dels  corns  deu 
anar  debilitantse  per  gradacions,  fins  apagarse, 
ensemps  que’s  va  allunyant  la  expedició;  peró  ha 
succehit  tot  lo  contrari,  puig  à  c.ada  represa’s 
sentían  de  més  à  la  vora.  Es  un  nou  efecte  d’acús- 
tica’l  d’aquests  quatre  trompas  de  dins  l’esce¬ 
nari,  que’l  mestre  director  no  hauria  degut  tole¬ 
rar.  En  la  primera  escena,  entre  Isolda  y  sa  ser¬ 
venta,  hauríam  desitjat  més  dolsura  y  tendresa 
en  la  orquesta,  particularment  al  expressar  els 
motius  d’amor  y  d 'entussiasme  plegats,  y  sobre 
tot  un  major  cuydado  del  director  en  no  ofegar 
la  veu  dels  artistas,  que  casi  bé’s  feya  impercep¬ 
tible.  Y  al  fer  Isolda  la  senyal  convinguda  ab  son 
amant,  ha  mancat  per  complert  la  creixent  exal¬ 
tació  que  la  impaciència  produheix  en  la  seva 
ànima  fins  esclatar  1  ’éxtassis  ab  un  potentissim 
efecte  que,  com  tants  d’altres,  el  mestre  Colonne 
s’ha  deixat  en  el  paper. 

Per  aquest  motiu  l’arribada  de  Tristan  ha  re¬ 
sultat  freda,  sense  color  ni  expressió.  L’efecte 
que  produheix  aquella  torrentada  de  melodia, 
aquell  desbordament  de  la  passió  sempre  crei¬ 
xent  en  la  orquesta,  es,  interpretat  com  l’autor 
ho  concebí,  intensissim.  Donchs  aquí  justament, 
al  enllassarse  Tristan  é  Isolda  en  aquella  sublim 
abrassada  y  prorrompre  en  sos  apassionats  trans¬ 
ports  amorosos,  es  ahont  més  clarament  s’ha  vist 
lo  poch  que’l  mestre  coneixia  l’obra,  y  lo  menys 

encara  que  la  sentia.  La  lentitut  extraordinària 
ab  qu’en  Colonne  la  porta,  destruheix  tot  l’efecte 
de  la  situació;  y  que  la  rahó  es  nostra  ho  ha  de¬ 
mostrat  el  mestre  Marty  al  conduhirla  ab  una 
expressió  y  un  relléu  bon  xich  diferents  del  seu 
predecessor.  En  el  transcurs  d’aquest  inmens 
diàlech  amorós  qu’omplena  gran  part  del  acte,  hi 
hem  trobat  mancament  d’unitat,  es  à  dir,  de  com¬ 
penetració  entre’l  drama  lírich  y  sos  interpretes, 
majorment  al  arribar  la  hermosíssima  invocació 
à  la  Nit,  qu’ha  quedat  despullada  del  misteri  en¬ 
cisador  que  deu  envoltaria:  aquí  més  que  may  se 
requereix  en  el  director  la  identificació  absoluta 
ab  el  pensament  del  músich,pèra  transportarnos 
à  las  regions  ideals  en  que  s’enfonza  l’amorosa 
parella  Si  bé,  en  quant  al  temps,  es  aquest  un 
dels  trossos  qu’hem  trobat  més  ajustats,  no  po- 
dém  dir  altre  tant  del  trevall  de  la  orquesta,  que 
deuria  haver  sigut  molt  més  delicat  y  suau,  com 
gronxant  las  encisadoras  frasses  d’aquell  cant 
sublim,  y  fent  destacar  més  netament,  sense  sor¬ 
tir  del  pianíssim,  la  succesiva  aparició  de  tots 
els  temas.  Entre’ls  instruments  qu’han  contri- 
buhit  à  destrossar  aquest  passatje,hem  de  donar 
la  preferencia.  ademés  dels  violoncellos,  à  tota 
la  fusta,  especialment  l’oboe,  peró  més  que  tots 
encara  han  descarrilat  las  arpas,  manejadas  per 
dugas  bonas  senyoras  que,  entre  bacayna  y  ba- 
cayna,  quan  se’ls  hi  presenta  un  tros  per  esgar¬ 
rapar,  el  deixan  que  ni’l  seu  autor  el  coneixeria. 

El  cant  d’alerta  de  Brangania  ha  sigut  portat, 
creyém  que  per  exigencias  de  1’  intérprete,  à 
temps  moltissim  més  viu  de  lo  degut,  destru- 
hintne  tot  l’ambent  poétich;  com  tampoch  hem 
comprés  la  precipitació  del  mestre  en  la  entrada 
del  cant  de  Mort.  La  primera  frasse  del  tenor 
en  aquesta  darrera  part,  tal  com  la  porta  en  Co¬ 
lonne,  desnaturalisa  per  complert  el  sentit  d’un 
tema  tan  hermós,  y  al  mateix  temps  ha  de  fadi- 
gar  en  gran  manera  al  cantant.  Els  variats  matis- 
sos  de  la  orquesta  en  aquest  cant,  qu’expressan 
la  felicitat,  la  unió  eterna  y  las  supremas  delicias, 
han  sigut  dits  ab  molta  confusió,  sense  desta- 
carse  quan,  al  passar  d’un  instrument  al  altre, 
s’entrellassan  fins  al  infinit.  Y  en  quant  al  gran¬ 
diós  crescendo,  que  clou  aquesta  escena  ab  el 
desbordament  de  l 'ardor  amorós,  hi  ha  mancat 
tot:  la  expressió,  la  forsa,  la  claretat,  el  senti¬ 
ment,  el  clarobscur;  tot  ens  ho  han  quedat  à 
deure.  Nostres  músichs  no  poden  sentirlo  de  cap 
manera  aquest  ardor  amorós;  y  menys  encara 
ferlo  creixe  fins  à  son  grau  extrém,  perque  per 
aixó  es  menester  un’altra  pasta,  no  tenir  buyt  el 
lloch  en  que  Deu  hi  posà’l  cor,  y  quan  la  batuta 
demana  ànima,  sentiment,  donar  lo  poch  que’s 
tingui,  sense  pensar  en  el  funeral  ó  í’ensaig  de 
l’endemà,  ni  en  l’excés  de  trevall  que  la  execució 
de  l’obra  de  Wagner  els  proporciona. 

IV 

Tot  quant  hem  censurat  relatiu  à  la  desgracia¬ 
da  interpretació  dels  dos  primers  actes,  es  poch 
devant  de  lo  qu’hauríam  de  dir  referent’al  tercer. 
La  major  grandiositat  que  va  prenent  la  tragè¬ 
dia,  fa  que  las  dificultats  sían  més  grossas  pera 
férnosla  sentir  com  es  degut;  aixís  es  que,  sense 
tenir  d’amohinarse  gayre,  els  executants  n’han 
fet  un  complert  desastre.  El  lloch  d’honor  corres- 
pón  al  tenor,  qui  ab  un  atreviment  sens  exemple 
ha  malmès  la  terrible  agonia  del  héroe,  la  escena 
més  grandiosa  de  l’obra,  que  ab  tal  execució  ha 
esdevingut  ridícula.  Mes  deixém  per  ara  al  di- 
vo,  que  prou  li  arribarà’l  seu  torn,  y  acabém  ab  el 
mestre. 

L’hermós  preludi  del  tercer  acte  descriu  magis¬ 
tralment  la  escena  que’l  segueix,  y’ns  dona,  per 
endevant,  la  sensació  de  la  fatalitat  y  la  soletat 
qu’envoltan  à  Tristan,  com  à  conseqüència  de  la 
privació  d'amar,  à  que’l  condempna  son  voluntari 
desterro.  Y  qué  malament  ho  ha  expresat  tot  aixó 
la  nostra  orquesta!  En  particular  la  escala  ascen¬ 
dent  ab  que’ls  instruments  de  corda  reflexan  la 


soletat,  el  mestre  devia  haverla  conduhit  ab  més 
dolsura  y  sobretot  més  pianissimo.  Peró’l  disba¬ 
rat  principal,  ha  estat  en  la  sentida  melodia  trista, 
aquesta  bella  pàgina  que  tan  diferent  efecte  hau¬ 
ria  produhit  si  hagués  sigut  ben  executada.  Y 
aquí  preguntém  al  senyor  Colonne:  ^Quí  l’ha  au- 
torisat  pera  fer  tocar  al  oboe  lo  qu’està  escrit  pe¬ 
ra  corn  inglés,  segons  marca  la  partitura?  <Pot 
tolerarho  aixó  un  mestre  serio?  Es  menester  no 
tenir  orellas,  tot  y  mereixent  durlas  ben  llargas 
el  que  autórisi  semblant  profanació.  En  proba  de 
nostra  afirmació,  recordarém  l’efecte  ben  distint 
que  produhí  aquest  preludi  al  executarse  per  pri¬ 
mera  vegada  en  els  memorables  concerts  d’indy, 
quan  un  solista  vingut  exprés,  un  veritable  corn 
inglés,  interpretà  l’esmentat  preludi  d’un  modo 
perfecte.  Donchs  lo  mateix  devia  haverse  fet  ara: 
si  aquí  no’s  trobava  aquest  instrument,  podia  en- 
viarse  à  buscar,  puig  no  creyém  qu’aixó  fes  que- 
brar  à  la  Empresa;  y  com  aquesta  es  inconscient 
en  tot  lo  relatiu  al  art,  la  culpa  recàu  sobre’l  di¬ 
rector  qu’ho  ha  tolerat.  Y  per  altra  part,  gayre  bé 
no  es  possible  trobar  un  músich  pitjor  que  l’en¬ 
carregat  de  l’oboe.  Cada  vegada  que  la  trista  me¬ 
langia,  que  tot  sovint  apareix  durant  l’acte,  havia 
de  reproduhir  son  desolador  plany,  nostra  des- 
ilusió  no  podia  ser  més  grossa  al  sentir  espatlla- 
das  las  notas  de  més  sentiment  de  tota  la  parti¬ 
tura  per  un  instrument  que,  com  ja  hem  dit,  mi¬ 
llor  que  oboe  semblava  una  canya. 

Durant  el  transcurs  del  acte, ’l  trevall  orquestal 
ha  resultat  bastant  confós.  Els  dos  nous  motius 
qu’apareixen  en  la  primera  escena’ls  hèm  trobat 
invertits  en  quant  al  temps  respectiu:  el  de  Ka- 
reol  que  simbolisa  las  alegrías  de  la  joventut  de 
Tristan,  els  recorts  dels  jochs  de  sa  infantesa  en 
aquell  mateix  terrer  patri,  té  de  dirse  à  temps  viu, 
joganer,  com  un  scherzo,  y  no  pas  del  modo  des¬ 
lligat  y  feixuch  com  aquí  l’hem  sentit.  En  cambi, 
en  el  d e.  jubilació  la  orquesta  n’ha  fet  massa,  puig 
à  forsa  de  corre  perdia  del  tot  el  tema  son  ritme 
y  quadratura.  Y  aixó  es  una  de  tantas  probas  del 
desconeixement  de  l’obra  en  sa  essencia,  en  el 
valor  poétich  de  cada  frasse  musical,  sensé  qual 
estudi  no’s  pot  fer  altra  cosa  que  dur  el  compàs. 

Al  sentirse  la  melodia  alegra,  ab  que’l  pastor 
anuncia  l’aparició  del  vaixell  de  Isolda,  el  mestre 
director  ha  arribat  ab  sas  tolerancias  fins  l’ul- 
tim  extrém.  Executa  la  esmentada  melodia  la 
mateixa  caramella  del  pastor  que  fins  alashoras 
havia  fet  sentir  la  cansó  planyidora.  Donchs,  bé: 
el  mateix  corn  inglés  qu’avans  no  han  reparat  en 
substituir  per  un  oboe,  ara’l  cambian  perun  jcor- 
netí  ab  sordina!  produhint  el  més  deplorable  efec¬ 
te.  <Quí  dels  qu’han  anat  à  veure  l'ópera,  no  ha 
sentit  aquella  verdadera  trompeta  de  fira?  Sàpi- 
gan,  donchs,  qu’alló  no  ho  va  escriure  en  Wagner, 
que  sols  aplica’l  cornetí  ab  sordina  à  las  escenas 
del  xibarri  dels  Mestres  cantors.  Y  vegi  qualsevol 
que  conegui  abdugas  obras,  si’ls  extréms  son 
oposats.  Mes,  un  cop  resolts  à  esmenar  la  plana 
al  autor,  no  ve  d’un  pam. 

Arribém  à  la  escena  final,  à  la  gràndiosa  mort 
de  Isolda,  que’ns  ha  produhit  un  efecte  (baix  l’as¬ 
pecte  musical)  molt  inferior  al  d’alguns  concerts 
en  que  l’havíam  sentida.  En  Vincent  d’Indy, 
l’Strauss,  en  Kògel,  ne  varen  treure  molt  més 
partit  dels  nostres  músichs  al  ferlos  dir  aquellas 
sublims  armonías.  En  el  Liceu  la  grandiositat  de  la 
música  ha  desaparegut,  perdent  tot  el  colorit,  to¬ 
ta  la  forsa  d’expressió  que  requereix  aquest  tros. 
Lo  que  varem  dir  al  parlar  del  cant  de  Mort  en 
el  segón  acte.  podém  aplicarho  aquí  novament, 
peró  la  falta  d’expressió  y  sentiment  en  la  orques¬ 
ta  s’ha  posat  encara  més  de  relléu,  per  ser  el  frag¬ 
ment  més  conegut.  Hi  havia  que  veure’l  fàstich 
ab  que’ls  músichs  la  deyan  aquesta  mort  de  Isol¬ 
da,  després  de  més  de  tres  horas  interminables 
de  rascar  y  bufar,  cobrant  pel  trevall  lo  mateix 
que  pera  tocar  «La  Boheme».  jVaya  unas  bromas 
que  gastava  l’estrafalari  mestre  alemany,  el  mú¬ 
sich  del  soroll  y  la  trompeteria,  pera  tapar  la  falta 

d’inspiració!  jY  que’n  diríam  de  cosas  sobre 
aquest  tema,  si  no  fos  sortirnos  de  lo  qu’ara’ns 
ocupa!  Aném,  donchs,  à  liquidar  d’una  vegada  ab 
el  mestre  Colonne,  que  ja  fa  días  ens  va  abando¬ 
nar,  y  deixém  per  altra  ocasió  als  nostres  mú- 
sichs,  que,  no  moventse  d’aquí,  prou  que’ls  hau- 
rém  de  patir  encara. 

Resumint  lo  qu’fiem  exposat,  podém  afirmar 
qu’en  Colonne,  mestre  molt  apreciable  pera  la  di¬ 
recció  de  concerts  sinfónichs,  sobretot  en  sa  es¬ 
pecialitat  de  la  música  de  Berlioz,  no  serveix 
pera  dirigir  óperas,  y  molt  menys  pera  dramas 
musicals ,  essent  casi  absolut  son  desconeixement 
dels  wagnerians,  sí  hem  de  judicarlo  per  el  «Tris- 
tan  é  Isolda».  Apart  dels  defectes  que  li  hem  anat 
senyalant,  n’hi  ha  un  de  principalissim  que  con¬ 
firma  lo  que  dihém,  y  que  tot  el  públich,  sense 
necessitat  de  coneixe  l’obra,  ha  pogut  molt  bé 
apreciar.  L’únich  objecte,  la  sola  atenció  d’en 
Colonne  es  la  seva  orquesta;  tot  lo  demés,  de  teló 
endins,  el  té  sense  cuydado.  Els  cantants  quedan 
desamparats  per  complert,  abandonats  al  seu 
propi  impuls  y  al  coneixement  que  tinguin  de  la 
seva  part,  y,  en  conseqüència,  quan  no  han  fet 
un  fondo  estudi  de  Wagner  (com  el  qu’ha  demos¬ 
trat  la  senyora  Adiny),  entran  y  surten  al  seu 
plaher  y’s  perden,  com  ha  succehit  repetidas  vol- 
tas.  Per  altra  part,  aquest  abandono  dels  cantants 
fa  que  la  orquesta  soni  moltas  vegadas  més  fort 
de  lo  que  seria  menester  pera  que,  no  ja’l  cant, 
sinó  fins  la  lletra  arribi  al  públich,  y  encara  que 
ja  es  costum  en  nostra  terra  no  entendre  un  sol 
mot  de  lo  qu’expressan  els  artistas  d’ópera,  po- 
cas  vegadas  s’ha  posat  tant  en  evidencia  aixó 
com  en  el  «Tristan».  Els  recitats  de  Isolda  en  el 
primer  acte,  el  final  del  mateix,  tota  la  escena  de 
Isolda  ab  Branganiay  gran  part  del  diàlech  amo¬ 
rós  del  acte  segón  y  sobretot  la  escena  de  l’ago- 
nía  de  Tristan,  no’ns  deixaran  mentir.  Si  en  Co¬ 
lonne  hagués  estat  compenetrat  de  l’obra,  podia 
haverho  evitat,  si  no  del  tot  (puig  en  aixó  també 
influheixen  las  condicions  acústicas  de  la  sala), 
al  menys  en  gran  part,  supeditant  el  trevall  or- 
questal  à  las  exigencias  del  diàlech:  y  en  aixó  hi 
ha  que  reconeixe  que’l  mestre  director  no  hi  en¬ 
tenia  res.  En  cambi,  una  de  las  millors  qualitats 
del  mestre  Marty  ha  sigut  la  de  posar  un  xich 
més  d’atenció  al  escenari,  y  recullir,  en  lo  possi¬ 
ble,  las  freqüents  descarriladas  dels  cantants, 
sense  perjudici  d’haver  demostrat  també  un  ma¬ 
jor  coneixement  de  l’obra  y  portat  alguns  írag- 
ments  més  à  son  temps  degut.  Entre  aquests  frag¬ 
ments  pot  citarse  com  à  més  notable  tota  la 
primera  part  del  diàlech  amorós  del  acte  segón. 
Per  lo  demés,  la  execució  portava’l  pecat  de 
naixensa  y  no  ha  pogut  separarse  gayre  del  camí 
senyalat  pel  mestre  que  va  ensajarla. 

Réstans,  per  acabar  ab  el  director,  senyalarli 
una  falta  y  atreviment  que  no  li  perdoném.  Ens 
referim  à  las  supressions  qu’ha  fet  en  l’obra.  Molt 
hi  ha  per  dir  referentà  aquesta  costúm,  puig  s’ha 
fet  corrent  e©  nostres  teatres  tallar  trossos  y  més 
trossos  de  las  concepcions  wagnerianas;  peró  li- 
mitemnos  per  ara  al  «Tristan».  De  tots  els  dramas 
musicals  qu’en  Wagner  va  compondre,  es  aquest 
l’únich  en  que  l’autor  ha  autorisat  (per  excepció, 
puig  era  enemich  de  las  supressions),  que  s’en 
tallés  algún  tros  pera  no  fatigar  ab  excés  l’aten¬ 
ció  del  espectador,  y  per  tal  motiu  va  senyalar 
ell  mateix  dos  supressions  únicas  en  la  partitu¬ 
ra:  una  en  el  diàlech  amorós  del  acte  segón,  ahont 
autorisa  pera  tallar  centquatre  compassos, y una 
altra  en  l’acte  tercer,  que  comprèn  xeixanta  nou 
compassos.  Donchs  aquests  cent  setanta  tres  com¬ 
passos,  el  mestre  Colonne,  à  pesar  d’afirmar  molt 
seriament  qu’ell  no  faria  altras  supressions  que 
las  autorisadas  per  l’autor,  els  ha  aumentat  fins 
à  vuytcents  trenta  tres,  que  son  els  que  s’han  do¬ 
nat  de  menos  en  nostre  teatre.  En  la  primera  part 
del  diàlech  amorós  la  supressió  ha  comensat  al 
apareixe’l  motiu  del  Dia,  desnaturalisant  per 
complert  l'efecte  ideat  per  l’autor,  puig  suprimi- 


das  per  complert  las  imprecacions  que  l’amorosa 
parella  dirigeix  al  Día,  desapareix  el  contrast  ab 
l’himne  d’invocació  à  la  Nit,  antítessis  d’aquell. 
Aquí  ha  tallat  el  director  d’un  cop  trescents  vint 
y  un  compassos:  pocas  pàginas  després,  vuy tanta 
cinch  compassos  més:  y  en  la  escena  del  rey  Mar- 
ke  uns  altres  cent  vint  y  quatre  compassos,  que 
creyém  son  absolutament  indispensables  pera 
que’s  comprenguí  bé  aquest  personatje.  Y  en  l’ac¬ 
te  tercer,  l’agonía  de  Tristan  hem  liagut  de  sen¬ 
tiria  à  glops,  puig  n’han  tret  per  un  cantó  cent 
onze  compassos,  després  cent  vint  y  nou,  més 
avall  trenta  vuyt;  y  últimament  vinty  cinch.  Di- 
ràn  alguns,  y  no  sense  rahó,  que  per  haver  de 
soportar  els  brams  que’ns  prodigava  en  Cardina- 
li,  encara  s’ha  tallat  poch;  peró  posats  à  fer  fey- 
na,  lo  millor  era  suprimir  tota  la  escena;  morint 
al  aixecarse’I  teló,  tots  hauríam  sortit  guanyant. 
Mes,  entre  tants  disbarats,  el  més  gros  es  el  pe¬ 
núltim  dels  citats,  que  té  lloch  quan  Tristan  que¬ 
da  sol  en  escena.  Aquells  moments  son  indispen¬ 
sables  pera  donar  temps  àlsoldade  pujar  desde’l 
barco  al  castell,  y  acostarse  lo  més  possible  à  la 
realitat  dins  de  las  conveniencias  escénicas,  que, 
suprimintne  trenta  vuyt  compassos  en  un  temps 
relativament  curt,  han  quedat  molt  mal  paradas. 

Probas  son  totas  aquestasdel  poch  estudi  que’l 
mestre  Colonne  ha  fet  del  drama  wagnerià,  que, 
junt  ab  las  qu’hem  anat  apuntant,  venen  à  de¬ 
mostrar  cóm  ell  ha  sigut  el  primer  y  principal  res¬ 
ponsable  de  la  desastrosa  execució  que  à  dit  dra¬ 
ma  ha  capigut. 

Y  ara,  aném  cap  à  dins  del  escenari. 

Joaquim  Pena, 


POESÍAS 

LO  LLIRI  BLAU 

Del  lliri  blau  las  fullas 
pel  riberal  aixut 
lluheixen  com  despullas 
d’un  tros  de  cel  caygut. 

Del  sol  morent  hi  juga 
totjust  l’ultim  consol; 
quan  l’ombra  se’l  enduga 
la  nit  li  farà’l  dol. 

La  nit...  quan  ella  esflori 
sa  rellentor  suàu, 
serà  un  llagrimatori 
lo  front  del  lliri  blau. 

A.  Bori  y  Fontestà. 


CANTS  DE  JOVENTUT 

ELL 

Vina  à  apagar  ma  set  d’amor,  oh  dona, 
y  aquest  afany  de  goigs; 
qu’escolti  jo  ta  veu  amorosida; 
que’m  cremin  tas  miradas  com  el  foch. 

Ton  cap  vora  del  meu...  que  m’esborroni 
ton  coll  al  refregarse  ab  el  meu  coll; 
y  ajunta  als  meus  tos  xardorosos  llabis 
y  acosta  ensemps  ton  cor  sobre  mon  cor. 

Si  ab  tos  brassos,  mon  bé,  per  sempre’m  lligas, 
si  ab  tos  cabells  cubreixes  el  meu  cos, 
si  nostra  sanch,  bullint,  glateix  alhora, 
y  en  nostre  himne  de  goigs 

alhora  hi  prenen  part  tots  els  que  saben 
qué  es  estimar  al  món, 

jqué  hi  fa’l  menyspréu  dels  pobres  que  no  esti- 
aquests  tísichs  del  cor!  [man, 

ELLA 

Si  la  forsa  tens  tu  y  jo  la  hermosura 
y  soch  per  tu  un  tresor, 
subjectam  à  ton  pit.  Forsa  y  Bellesa: 
no  té  atributs  més  grans  la  Creació. 

Subjectam  à  ton  pit...  Bellesa  y  Forsa 
unintse  per  l’Amor. 

Deu  t’ha  fet  mon  senyor;  soch  tota  teva; 
gosém  plegats  sens  embrutirns,  espós; 
gosém  plegats:  com  els  aucells  som  lliures: 
gosém  com  els  aucells  el  nostre  amor. 

Aspirant  al  bé  etern  fem  nostra  via: 
si  soch  Eva,  es  l’amor  ma  redempció; 
aspirant  al  bé  etern  gosém  la  Vida 
mirant  de  fit  à  fit  al  Creador. 

Lluís  Vía 


AMUNT  SEMPRE 

Alsém  el  vol.  germans. 

Alsemnos  en  l’espay 
pera  enfortir  las  alas. 

En  terra  no  hi  mirém: 
à  terra  hi  ha  las  serps 
qu’empresonan  y  aturan  la  volada. 

Mirém  l’espay  qué  pur! 

Mirém  quin  món  de  llum, 
de  blau  de  mar  y  porpra! 

Encisa  fort  y  ull-pren!... 

Pujém,  germans,  pujém 

sens  parar  may,  per  esgrahons  de  bromas. 

Aném  al  camp  fecond 
de  Ciència  y  Art,  que’l  sol 
tot’hora  petoneja. 

Allí’s  respira  à  pler... 

Pujém,  germans,  pujém 

els  que’ns  sentim  artistas  y  poetas. 

Ben  lluny  de  son  verí, 
el  món  veurem  petit 
fruhint  la  eterna  orgia. 

Pujém,  germans,  pujém 
à  trevallar  ab  fe 

pera  donar  al  món  la  nova  Vida. 

Sufrím,  sufrím,  germans: 
sufrím  dolors  qu’al  part 
li  duhen  l’avansada. 

Mes,  no:  no  abortarém!... 

Pujém,  germans,  pujém 

pera  cridar:  La  Terra  es  deslliurada! 

J.  Puig  y  Ferrater 


FRAGMENT  DEL  «RAMAYANA» 

— Ni’l  trobarme  tan  lluny  dels  que  m’estiman, 
ni  la  pèrdua,  oh  Sita!  del  meu  regne, 
poden  darme  tristesa  mentres  miro 
el  paisatje  grandiós  que  m’enlluherna. 

Mira  allà  dalt,  ahont  sols  hi  puja  l’àliga, 
cóm  llú  la  neu,  en  aquells  cims  que’s  perden 
entre  boyras  divinas,  destriantse 
cap  à  regions  de  llum  que  al  home  cegan. 

Las  congestas  d’eix  rey  de  las  montanyas 
s’esbadían  avall  com  fils  de  perlas. 

Y  aquellas  altras  serras  qu’enllassadas 
estàn  com  els  anells  d’escolopendras, 
si  llur  cor  es  de  ferro,  llurs  espatllas 
son  verdejantas  y  de  flors  ben  plenas. 

Mira  cóm  à  las  voras  de  las  rocas 
.  à  parellas  las  aus  esvolategan; 
mira  cóm  las  groguencas  papallonas 
besan  las  flors,  saltironant  lleugeras; 
y  als  baobabs  gegants,  de  l’aucellada 
<sents  el  fresseig  y  cantadissa  alegra 
mentres  que  dins  la  soca  revellida 
brunz  tot  teixint  el  buch  melós  l’abella?...' 

La  montanya  es  sublim!  Sas  fonts  que  cantan, 
sas  cascadas,  sas  penyas,  sas  arbredas, 
sos  murmuris,  sas  veus  y  sas  complantas, 
sa  vida  y  moviment,  cóm  molt  s’assemblan 
à  un  elefant  que  sobre’ls  prats  revolca’s 
ubriach  dels  fruyts  silvestres  de  la  terra! 

{Qui  no’s  sent  defallir  à  la  bufada 
del  ventijol  enjogassat  que’ns  besa 
venint  de  las  cascadas  ressonantas, 
de  tants  remors  y  tant  misteri  plenas? 

Mira  la  flor  que  quan  la  nit  arriba 
llú  com  trémola  flama  d’una  ofrena! 

Al  sentirme  en  eix  món,  no  sé’l  que’m  passa; 
mos  somnis  y  esperansas  se  despertan! 

Qué  bell,  qué  falaguer  per  mi  seria 

poderhi  passà  ab  tu  la  vida  entera, 

lliure  d’engunias  y  punxents  desitjós, 

de  la  beguda  amarga  de  las  penas! 

jCóm  es  vritat  alló  que’ls  sabis  diuhen 

als  reys  y  à  tots  els  grans  que  hi  ha  en  la  terra!: 

—«Més  dolsa  que  hidromel  es  mil  vegadas 

la  solitut  profonda  de  las  selvas!...»— 

Havent  parlat  aixts  devalla  Rama 
d'altivas  rocas  que  cubreix  la  molsa, 
y  mostra  d  sa  muller  las  ayguas  puras 
y  la  corrent  suau  del  sagrat  Ganges. 

Y'l  gentil  príncep  d'ulls  de  flor  de  lotus , 
acostantse  altre  cop  d  sa  estimada 
que  s'asembla  d  la  lluna  esblanquehida 
quan  surt  entre  las  ombras  dels  boscatjes, 

— Mira— li  diu— las  ayguas  cóm  s’esmunyen 
reflectint  al  seu  fons  à  las  estrellas; 
las  illas  verdas  qne’l  seu  curs  deturan 
y  de  cignes  blanquíssims  en  son  plenas!... 

Las  ombrívolas  voras  cóm  recordan 
las  grans  covas  del  Deu  de  las  riquesasl... 

Aquí’ls  sants  ermitans  pasan  la  vida 
tot  nodrintse  de  fruyts  y  arrels  silvestres: 
mullan  son  cos  en  la  estació  sagrada, 
dormen  demunt  la  molsa  sempre  verda, 
enlayran  à  trench  d’alba  sas  miradas 
vers  Llevant  lluminós  que’ls  enlluherna, 
y  alsan  al  cel  els  amorosos  brassos 
y  al  Sol  càntichs  sublims  d’amor  endressan! 

Llavors  enamorat  el  vent  amoixa 
boscurias  y  florestas,  pradas  verdas, 
y  esclatan  vora’l  riu  d’aygua  sagrada 
aixams  de  flors  que  l’ayre  atapaheixen 
de  novellas  aromas  qu’embriagan, 
eixint  de  llurs  corolas  ben  encesas!.-. 

Y  se  sent  el  panteig  de  las  montanyas, 
y’is  fonaments  del  món  al  lluny  cruixeixenl— 

Traducció  de 

Salvador  Vilaregut. 


TEATRES 

ROMEA 

Lo  COMTE  L'ARNAD. 

Sempre  es  perillosíssim,  encara  que’s  tracti  de 
las  obras  dels  grans  autors,  desenterrarlas;  per- 
que  una  de  dugas:  ó  bé’s  presentan  tal  com  foren 
escritas,  y  la  natural  evolució  del  gust  públich 
las  perjudica,  ó  bé  se  li  esmena  la  plana  al  mestre, 
à  riscos  de  cometre  una  profanació.  Els  cartells 
diuhen  clar:  «Llegenda  tràgica  en  vers  original». 
Ho  hem  de  creure,  donchs,  y  creyentho  no  podém 
menos  de  dir  que  «  Lo  comte  l’Arnau  »,  es  una 
gran  equivocació  d’en  Pitarra.  Ni  té’l  nirvi  y  la 
grandiositat  propis  d’una  llegenda  tràgica,  ni’ls 
versos  casulans  y’is  recursos  vulgars  y  melodra- 
màtichs  que  l’autor  emplea,  s’avenen  ab  la  seve¬ 
ritat  y  senzillesa  de  línias  características  del  gé- 
nero. 

No  farém  pas  un  estudi  de  l’obra,  com  era  nos¬ 
tre  propòsit,  perque  tindríam  de  dir  veritats  mas¬ 
sa  amargas,  y  com  nosaltres  la  respectém  de  de¬ 
bò  la  memòria  del  patriarca  del  Teatre  Català,  no 
dirém  una  paraula  més  sinó  pera  dóldrens  de  que 
ab  tanta  lleugeresa  s’hagi  procedit  al  exposar  à 
n’en  Soler  à  rebre  l’afront  d’un  fracàs  pòstum. 

En  quant  à  la  execució,  sols  podém  dir  que  va 
estar  à  l’altura  de  l’obra.  Els  senyors  Martí  y  Gui¬ 
tart,  sens  dupte  no  saben  que’ls  laiiguillos  han 
passat  de  moda,  y’n  feyan  uns  que  semblavan  tra- 
llazos.  El  paper  de  Rosa  li  ve  ample,  molt  ample 
à  la  senyora  Sala,  y’is  demés  en  general  tindrían 
de  fer  exercicis  de  dicció,  perque  son  molt  difícils 
de  dir  certs  versos  als  que  no  hi  té  de  faltar  la 
entonació  tràgica.  Sols  la  senyora  Monner  y’is  se¬ 
nyors  Borràs  y  Soler,  estigueren  discrets  en  sas 
parts  respectivas. 

Per  acabar:  nostra  més  entussiasta  enhorabona 
al  senyor  Soler  y  Rovirosa.  Totas  quatre  decora¬ 
cions  son  dignas  del  mestre,  revelant  un  coneixe¬ 
ment  de  la  escena  insuperable.  També  s’han  llu- 
hit  de  debó  en  Labarta  fent  els  figurins,  y  la  casa 
Vassallo  Malatesta  confeccionant  els  trajos. 

En  fi:  puig  la  empresa  de  Romea  ha  fet  un  cop 
de  cap ,  posant  una  obra  ab  propietat  y  riquesa, 
que  no’s  desanimi.  El  Teatre  Català’n  necessita 
molts  de  cops  de  cap. 

E.  T. 


NOVETATS 

Tristi  amori  ,  drama  en  tres  actes  de  Giuseppe 

Giacosa. 

Contan  que  un  dia’s  presentà  à  n’en  Dumas,  fill, 
un  jovenet,  demanantli  assumpto  per  un  drama. 
—  {Assumpto?  —  digué  en  Dumas.  —  Aquí’l  teniu: 
Un  marit  y  sa  muller,  un  amant  d’aquesta  y  des- 
cubriment  del  adulteri.  Peró  ,  —  afegí  —  l’éxit 
correspondrà  al  vostre  talent.  —  En  Dumas  volia 
dir  ab  aixó,  qu’en  tot  assumpto,  per  vulgar,  per 
adotzenat  que  sia,  hi  ha  pasta  pera  fer  un  bon 
drama.  La  qüestió  es  tenir  talent.  Y  aixó’ns  ho  de¬ 
mostra  en  Giacosa  al  tractar  en  son  drama  «Tristi 
amori»  el  tan  gastat  problema  del  adulteri. 

Un  comte  vell,  un  cínich,  un  home  de  vida  cra- 
pulosa,  té  un  fill,  Fabrici,  honrat  y  de  molt  talent, 
qu’està  de  passant  ab  un  advocat.  Som  à  casa  del 
advocat,  qui  s’estima  molt  al  seu  passant,  com 
s’estima  molt  à  sa  esposa,  Emma,  ignorant  las  ín- 
timas  relacions  queà  Fabrici  la  lligan.  Ningú  sos¬ 
pita  aqueixas  relacions;  mes  el  compte,  à  qui  la 
resistència  de  son  fill  à  casarse  ventatjosament 
(lo  qual  el  treuría  à  n’ell  d’apuros),  ha  fet  cavilar 
molt,  ho  descubreix  al  fí,  y  en  una  escena  hermo- 
síssima,  ab  insinuacions  primer,  y  ab  amenassas 
després,  demana  à  Emma  que  l’ajudi  à  vencer  la 
resistència  de  son  fill.  Es  una  escena  feta  de  mà 
mestra.  El  comte,  ab  una  finura  y  una  intenció 
que  retratan  maravellosament  son  vil  caràcter,  y 
Emma  que,  bojament  enamorada  de  Fabrici,  co- 
mensa  per  sentirse  gelosa  y  acaba  indignantse 
devant  de  tanta  infamia,  fan  un  contrast  tan  in¬ 
tens,  al  lluytar,  ell  per  l’interés  y  l’avaricia,  y  ella 
per  passió  y  per  temor,  que  bastaria  aqueixa  es¬ 
cena  per  acreditar  à  un  autor.  Esferehida  Emma, 
fuig,  y  s’acaba  l’acte  ab  una  escena,  molt  ben  feta 
també,  entre  pare  y  fill,  en  la  qual  se  posa  de  ma¬ 
nifest  Í’abím  moral  que’ls  separa.  Ja  no’l  veurém 
més  al  comte,  y  sols  incidentalment  intervindrà 
en  l’acció  del  drama. 

L’autor  ha  fet  un  primer  acte  molt  hermós;  ha 
lligat  l’acció  ab  una  netedat  y  una  energia  extra- 
ordinarias;  mes  aqueixas  mateixas  escenas  que  li 
han  servit  pera  presentarnos  un  tipo  tan  acabat 
com  el  del  comte,  ens  desorientaràn  després  al 
veure  que’l  problema  plantejat  queda  sense  solu¬ 
ció  y  segueix  el  drama  per  nous  camins.  De  lo 
qual  resulta  qu’éssent  aqueix  primer  acte  un  acte 
net,  concís,  gràfich  en  la  presentació  dels  perso- 
natjes  y  naturalíssim  en  el  lligament  de  l’acció, 
es,  no  obstant,  un  acte  dolent  com  à  exposició  del 
drama  que’s  desenrotllarà.  Més  clar:  aqueix  acte 
seria  perfecte  si  n’hi  fessin  un  según  de  nou,  com 
ho  es  el  segón  per  sí  mateix,  encara  que  demaní 
un  primer  acte  diferent. 

En  el  segón  acte’ns  diuhen  que’l  comte  ha  fir¬ 
mat  una  lletra  falsificant  la  firma  del  advocat,  y 
quan  aquest,  exasperat,  tracta  de  denunciarlo,’s 
recorda  del  fill,  del  seu  passant,  del  seu  amich. 
Per  no  deshonrarlo  pagarà  y  callarà.  La  escena 
entre’ls  dos  es  molt  hermosa.  El  desinterès  y  la 
bona  fe  del  advocat  arriban  al  cor  d’en  Fabrici,  y 
es  molt  natural  la  repugnància  que  manifesta 
aquest  en  aceptar  tal  benefici  d’un  home  à  qui 
paga  robantli’l  carinyo  de  sa  esposa.  Aclaparat 
Fabrici  per  tan  complexas  emocions,  sols  troba 
escusas  vulgars  per  apoyar  sa  negativa,  y  quan 
l’advocat  crida  à  sa  esposa  pera  que’l  convenci, 
Fabrici’s  desconcerta  de  tal  manera,  que’l  marit 
ja  comensa  à  veure  quelcóm  d’estrany  en  sa  con¬ 
ducta.  La  dona  es  de  la  opinió  d’en  Fabrici:  no, 
aquest  no  deu  aceptar;  y  la  sorpresa  del  advocat 
aumenta,  convertintse  en  recel  al  veure  la  com- 

filerta  concordia  que’s  manifesta,  fins  ab  l’us  de 
as  mateixas  paraulas,  al  rebutjar  una  oferta  que 
ell  troba  tan  natural.  Del  recel  passa  à  la  sospi¬ 
ta  y  de  la  sospita  al  convenciment,  mentres  els 
altres  van  trahintse  de  mica  en  mica  y  acaban  per 
confessar  l’aterradora  veritat. 

La  escena  es  perfecta.  En  Giacosa,  qu’ha  sapi- 
gut  crear  tres  tipos  ben  definits,  ha  sapigut  tam- 

bé  ferlos  parlar  y  sentir  ab  una  veritat  pasmosa, 
y’s  desenrotlla  la  escena  ab  un  crescendo  de  pas¬ 
sions  tan  humanas  y  sentidas,  que,  al  esclatar  al 
fí,  produheixen  en  el  públich  una  emoció  inten- 
síssima,  com  sols  s’obté  quan  aquell  s’identifica 
ab  els  personatjes  yab  l’acció. 

El  tercer  acte  es  molt  fluixet.  Sembla  que  l’au¬ 
tor,  qu’ha  viscut  en  sos  personatjes,  els  hagi  per¬ 
dut  de  vista,  y  no  coneixentlos  prou  bé,  dupta 
cercant  la  solució  qu’han  de  donar  al  conflicte. 
La  falta  de  convicció  en  l’autor  se  traduheix  en 
l’excés  de  vacilacions  dels  personatjes.  Ja  no  son 
definits:  ja  son  borrosos. 

La  interpretació  resulta  esmeradíssima.  La  Ma- 
rianivzw  el  paper  d’Emma.  La  dona  qu’havent  es¬ 
timat  à  son  marit  sols  li  conserva  amistós  afecte 
y  que,  per  altra  part,  convensuda  de  sa  falta, ’s 
veu  dominada  per  passió  irresistible,  ens  la  pre¬ 
senta  la  Mariani  fent  ressortir  ab  hermosos  detalls 
la  lluyta  entre  l’amor  y’l  dever;  l’amor,  ab  raptes 
de  passió  esbojarrada,  y’l  dever,  ab  els  sobres- 
salts  y  la  tristesa  que  constantment  la  dominan. 
En  el  segón  acte,  també  reflecta  ab  prodigiosa  na¬ 
turalitat  la  preocupació  constant  de  la  seva  àni¬ 
ma;  y  l’esferehiment  que  s’apodera  d’ella  al  veu- 
res  perduda,  l’expressa  ab  gran  veritat  y  forsa, 
sense  mica  d’afectació.  En  l’acte  ters,  tal  vegada 
més  per  culpa  del  autor  que  seva,  ens  sembla 
qu’exagera  un  xich  la  nota  sentimental.  Ella,  com 
l’autor,  no  senten  ab  veritat  la  situació.  El  senyor 
Palidini  fa  del  advocat  una  verdadera  creació.  No 
acabaríam  may  si  tinguéssim  de  dar  compte  dels 
mil  matissos  ab  que  adorna  son  paper.  Sols  dirém 
qu’en  la  escena  culminant  del  segón  acte  detalla 
tan  bé  la  transició,  desde’l  primer  dupte  fins  à  la 
evidencia  que  l’aterra,  que  creyém  no’s  pot  fer 
millor.  Els  senyors  Piacentini,  Zampieri  y  Ferre- 
ro,  diuhen  els  seus  papers sentintlos  de  debó.  En 
fí:  el  conjunt  es  excelent. 

L’aplauso  espontani  ab  que’l  públich  premià’l 
treball  d’autor  y  qctors,  deu  encoratjar  à  aquests 
pera  que’ns  donguin  à  coneixe  totas  las  obras  mo- 
dernas  que’ns  oferiren  en  la  llista  de  la  compa¬ 
nyia  y  que,  per  lo  tant,  ens  deuhen. 

E.  T. 


Un  fallimento  ({de  Bjornson ?) 

Els  aficionats  à  la  literatura  dramàtica  qu’assis- 
tirem  al  Teatre  de  Novetats  creyent  veure  repre¬ 
sentar,  com  se’nshavía promès, una  traducció  del 
drama  de  Bjornstjerne  Bjornson  «Una  quiebra», 
en  quatre  actes  y  cinch  quadros,  quedarem  ben 
sorpresos  al  veure  una  cosa  titulada  «Un  fallimen¬ 
to»,  en  tres  actes  . 

Ja  es  sabut  que  las  troapes  estrangeras,  quan 
se  dedican  à  fer  toumées,  solen  portar  un  reper¬ 
tori  molt  rebregat,  mes  la  companyia  Paladini- 
Mariani,  que  va  fer  l’any  passat  en  el  mateix  tea¬ 
tre  una  campanya  tan  liarga  com  per  ella  produc¬ 
tiva,  y  ab  éxit  per  cert  molt  afalagador,  no’s  troba 
en  el  mateix  cas.  Al  tornar  à  visitar  una  població 
que’ls  hi  havia  demostrat  que  sab  apreciar  l’art 
en  sas  variadas  manifestacions,  fins  en  las  moder- 
níssimas.  calia  que  pensés  una  mica  las  obras  que 
li  havia  d’oferir.  Passi  que,  pera  complaure  als 
abonats  de  moda ,  reproduhís  els  folletineschs  dra- 
mas  d’en  Sardou;  aixó  sempre  es  bo  pera  la  taqui¬ 
lla,  y  cal  desenganyarse:  una  empresa  artística  no 
pot  sempre  desatendrà  las  conveniencias.  ó,  per 
millor  dir,  exigencias  mercantils;  mes  lo  que  no 
pot  perdonàrseli  ;may,  es  que  pretengui  donar 
garsa  per  perdiu,  anunciant  un’obra  y  presen- 
tantne  una  parodia  ab  gran  desprestigi  propi  y, 
sobre  tot,  del  autor,  que  cap  culpa  hi  té. 

«La  quiebra»,  d  en  Bjornson,  no  era  desconegu¬ 
da  del  element  intelectual  del  públich  barceloní, 
que  la  coneixia  per  sas  traduccions  francesas,  y 
una  gran  part  d’ell  l’havia  vista  representar  l’any 


94  per  la  companyia  d’en  Tutau,  que  fou  qui  pri¬ 
merament  donà  à  coneixe  las  produccions  del 
teatre  noruech.  No  vaig  assistirhi,  ni  conech  la 
traducció  d’en  Jordà  y  en  Costa,  peró  conech  à 
n’aquests, y  suposo  que,  com  en  sas  altras  traduc¬ 
cions,  hauràn  guardat  el  respecte  degut  al  autor. 
Vaig  anar  al  teatre  després  d’haver  llegit  nova- 
vent  la  traducció  lrancesa  d’en  August  Monnnier 
pera  refrescar  la  memòria.  Quina  no  fou  la  meva 
sorpresa  al  trobarme  ab  un’obra  totalment  dife- 
renta  de  la  que  coneixia!  Consti  que  no  crech  que 
el  drama  de  que  parlo  estigui  à  l’altura  de  tants 
altres  del  teatre  escandinàu  que’s  representan  per 
tot  el  món:  mes  just  es  confessar  que  s’hi  veu  en 
ell  una  idea  gran,  tipos  admirablement  observats 
y  unas  quantas  escenas  que  fan  per  sí  solas  obli¬ 
dar  lo  feble  de  la  trama  y’l  to  mansoy  que  sovint 
se  nota  en  l’obra. 

La  condempna  de  la  vida  artificial  produhida 
per  la  especulació  insensata  y  la  regenaració  per 
medi  del  trevall  ben  dirigit,  son  las  ideascapdals 
que  l’autor  desenrrotlla.  Tal  volta  en  ellas  s’ins¬ 
pirà  en  Galdós  al  escriure  sa  comèdia  «Voluntad», 
tan  mal  compresa  com  totas  las  sevas  altras.  «II 
fallimento»,  que’ns  van  donar  à  Novetats,  no  es 
ni  més  ni  menos  que  una  farsa  italiana.  La  refun- 
dició  (que  no  pot  dirsen  traducció)  es  una  confu¬ 
sió  d’escenas  presas  caprixosament  de  tots  els  ac¬ 
tes,  conservant  solzament  l’argument  descarnat, 
y  encara  desnaturalisat,  suprimint  tot  alló  que  li 
donava  caràcter  y  podia  fer  compendre  al  espec¬ 
tador  en  quin  medi’s  desenrotlla  l’acció.  Del  pri¬ 
mer  acte  no’n  queda  res,  aixís  es  que  ni’l  més  fí 
observador  pot  capir  la  psicologia  dels  personat¬ 
jes.  El  comerciant  Tiaelde,  l’aventurer  que  la  set 
de  riquesas  li  fa  malgastar  sa  poderosa  activitat 
en  una  lluyta  estèril,  portantlo  fatalment  à  la  rui- 
na;  sa  muller,  la  martre  incompresa,  la  resignada 
víctima  del  amor  que  plora  silenciosament  las 
desgracias  que  prevéu  y  no  pot  evitar;  Signe,  la 
filla  inconscient,  aburrida  del  benestar  que  gosa 
sens  apreciarlo,  la  que  no  sab  fer  res ,  com  ella 
mateixa  confessa;  el  tinent  Hamar,  son  promès, 
l’insubstancial  cassador  de  dots,  l’esperit  frívol 
que  posa  l’alecte  à  sa  estimada  per  dessota  de  sa 
passió  pels  cavalls;  l’advocat  Bérent,  vera  perso¬ 
nificació  de  la  realitat  despiadada,  de  la  llógica 
inflexible;  Sannaess,  l’home  senzill  é  incult,  en  qui 
sos  sentiments  y  passions  nobles  y  honrats  se 
mostran  ab  tota  la  rudesa  natural;  y  finalment,  la 
gran  Valborg,  la  filla  pensadora,  la  dona  forta,  la 
rahó  indiscutible,  la  conciencia  recta  que  con¬ 
dempna  l’error  y  la  voluntat  ferma  que  repara 
sos  desvaris;  tots  aquests  personatjes  qu’en  el  dra¬ 
ma  de  Bjornson  viuhen  y  pensan,  en  l’arreglo  ita¬ 
lià  no  son  més  que  ridículs  putxinel·lis  moguts 
pel  fil  d’una  acció  grollera  y  deslligada.  Y  no’n 
parlém  dels  secundaris,  d’aquells  que,  ocupant 
els  últims  termes,  deuhen  arrodonir  el  quadro  y 
donarli  apariencia  de  vida! 

^Cóm  pot  capir  l’espectador  de  més  bona  fe  la 
lluyta  terrible,  ja  íntima,  esquinsant  las  entranyas 
dels  personatjes,  ja  en  sa  exteriorisació  brutal? 
iCóm  pot  trobarse  en  l’atmósfera  en  que  aquells 
respiran  ó  s'hi  ofegan?No  pot  preveure  la  desgra¬ 
cia  que’s  congria  sobre’ls  seus  caps,  ni  pot  sentir 
las  sevas  angoixas  produhidas  per  aquella  exis¬ 
tència  artificial  qu’havía  creat  una  passió  desorde¬ 
nada  de  riquesa,  y  la  especulació  cega,  febrosa,  y 
aquell  benestar  ultim,  aquella  dolsa  tranquilitat 
que  torna  la  pau  à  la  familia  Tiaelde  al  respirar 
l’atmósfera  pura  d’una  vida  natural  y  sanitosa,  y 
sentirse  regenerats  pel  trevall  honrat  y  racionaí, 
per  la  satisfacció  dolcíssima  del  dever  qu’han 
cumplert. 

No’n  parlém  de  la  execució.  En  un’obra  dolen¬ 
ta  no  hi  pot  haver  bons  actors.  Tots  estigueren  ri¬ 
dículs;  fins  en  Paladini,  un  dels  actors  més  remar¬ 
cables  ab  que  compta’l  teatre  coutemporani,’s 
trobava  fora  de  son  lloch;  ab  son  talent  se  feya 
escoltar,  peró  no’s  podia  fer  compendre. 

L’obra  mal  arreglada,  mal  representada,  mal 

vestida,  sols  podia  demanar  com  à  sagell  d’igno- 
minia  1  aplaudiment  de  la  part  estúpida  del  pú- 
blich,  y  ni  aixó  li  va  mancar;  y  els  devots,  al  sor¬ 
tir  del  teatre  ab  l’amargor  d’una  ilusió  perduda, 
sols  podían  formular  un  vot  ben  ardent:  qu’aque- 
11a  profanació  fos  l’última. 

O.  M. 


PINTURA 

Saló  Parés 

L’Aureli  Tolosa  hi  té  exposat  un  quadro  que 
l’acredita  una  vegada  més  com  à  paissatjista. 
Aquella  herba  humilda  barrejada  ab  fullas  secas  y 
clapada  pels  raigs  del  sol  qu’atravessan  el  bran- 
catje,  es  molt  justa  de  color,  tant  com  lo  demés 
de  l’obra. 

Els  bodegons  d’Enrich  Creci  son  admirables. 
No  sols  per  la  soltura  ab  que  estan  pintats,  sinó 
perque  d’un  tema  tan  vulgar  n’ha  sapigut  expre- 
mer  l’art,  cosa  que  no  consegueixen  tots  els  qu’ho 
pretenen.  També  hi  té  un  capet  de  dona  vella. 
Aquest  „es  llàstima  que  sia  tractat  d’igual  ma¬ 
nera  que  las  sebas  dels  quadros  que  l’acompa- 
nyan. 

Girant  sobre’l  mateix  tema,  y  ab  l’esblaimament 
de  sempre,  hi  ha  tres  quadrets  d’en  Berenguer 
que  no  deixan  de  tenir  cert  atractiu  per  lo  perso¬ 
nal  de  la  execurció. 

En  Sebastià  Junyent  se’ns  ha  presentat  com  à 
pintor  que  sent  y  pensa  ab  sas  telas  «Una  prome- 
tensa»  y  «Clorossis».  Son  plenas  de  veritat,  y  es¬ 
pecialment  la  primera  captiva  per  la  justesa  de  la 
la  llum  que,  dèbil  y  tremolosa,  s’escampa  reves¬ 
tint  de  misteri  las  figuras  y  objectes  que  las  ro- 
dejan. 

Son  dugas  obras  de  mérit  ab  quinas  el  senyor 
Junyenttha  donat  son  primer  pas  dins  l’art  que  fa 
sentir,  l’art  de  debó. 


Digna  d’imitarse  es  la  exposició  que  actual¬ 
ment  hi  ha  en  el  Saló  Parés  dels  originals 
reproduhits  per  la  revista  Hispania.  Dich  digna, 
perque  no  es  tot  hú  veure  l’original  ó  bé  sa  re¬ 
producció,  ab  la  que  poch  ó  molt  sempre  pert, 
especialment  la  ilustració  colorida,  que  per  ésser 
el  color  més  net,  resulta  sense  aquell  ambent 
qu’en  els  originals  s’hi  troba. 

Al  contemplar  l’original  d’un’obra,  sembla 
que’s  vegi’l  caràcter,  el  temperament;  sembla 
que’s  vegi  al  artista  desenrotllant  l’obra  ab 
pinzelladas  atrevidas,  ó  bé  modelant  ab  amor; 
fins  sembla  que’s  hi  troban  detalls  nous,  com  si 
ab  la  reproducció,  per  ben  feta  que  sia.,  sols  ha¬ 
gués  vist  una  copia  fosca  ó,  millor  dit,  poch  pre¬ 
cisada.  Aquest  efecte  moral  se  posa  en  evidencia 
en  el  Saló  Parés,  ahont  s’hi  van  à  veure  las  obras 
que  dita  revista  ja’ns  ha  donat  à  coneixe  ab  re¬ 
produccions  bastant  ajustadas. 

La  exposicio  es  de  notable  importància  artísti¬ 
ca,  per  la  veritat  y  calitat,  figurant  en  primera 
ratlla  las  ilustracions  de  Urrabieta  Vierge,  que 
posadas  en  lloch  preferent,  s’imposan  per  sa 
grandiositat  unas,  per  sa  elegancia  y  expressió 
altras,  dominant  en  totas  ellas  aquella  execució 
tan  personal  que’l  caracterisa.  Hiha  altras  firmas, 
de  tan  reconegut  mérit  com  C.  Vàzquez;  en  Sala 
ab  trevalls  preciosos  y  d’exquisida  elegancia;  en 
Llimona,  en  Mir,  ab  sos  dibuixos  al  carbó;  en  Fe¬ 
liu  de  L.,  ab  aquella  sobrietat  de  clar  y  fosch  que 
tan  bé  li  escàu;  en  Clapés,  ab  una  alegoría;  en 
Borrell,  en  Torres,  en  García,  en  Sardà  y  altres 
que  sento  molt  no  recordarmen.  L’últim  dels  es¬ 
mentats  hi  té  dugas  composicións  que,  si  bé  de 


la  una  no  hi  ha  res  que  dir,  l’altra,  la  dels  bom¬ 
bers,  el  denuncia  com  à  poch  observador.  De  di¬ 
buix  està  molt  correcta,  més  lo  que  m’extranya 
es  que  las  figuras  que  ruixan  aguantin  impassi¬ 
bles  y  sense  cap  esfors  el  retrocés  de  la  mangue- 
ra.  Detall  qu’hauría  dat  molt  més  mohiment  al 
conjunt. 

El  senyor  Torres  García,  ab  sos  apunts  de  pas¬ 
seig,  me  desfà  lo  qu’he  dit  al  comensament  de 
aquestas  ratllas.  Es  d’aquells  que,  en  lloch  de  per¬ 
dre  al  ser  reproduhits,  els  hi  passa  al  revés,  atri- 
buhintselshi  aixís  mérit  que  no  tenen. 


La  secció  de  Bellas  Arts  de  «Els  Montanyenchs» 
té  exposats  en  son  local,  carrer  d’Escudellers 
Blanchs,  8,  ters,  una  nombrosa  colecció  de  car¬ 
tells  estrangers  y  tots  els  que  últimament  s’han 
fet  aquí.  Entre  aquests  últims  n’hi  figuran  d’en 
Rusinol,  R.  Casas,  A.  Riquer,  A  y  M.  Utrillo  y  l’ele- 
gantíssim  d’en  Tubilla.  Felicitém  als  organisa- 
dors  y  creyém  qu’aquesta  exposició  serà  anunci 
d’altras  en  quinas  exhibeixin  las  qualitats  que’ls 
adornan. 


Exposició  Fabrés 

Son  molt  visitadas  las  obras  que  l’Antoni  Fa¬ 
brés  té  exposadas  al  Saló  Robira,  del  carrer  de 
Fernando.  Moltas  d’ellas  produheixen  à  uns  gran 
admiració,  y  en  cambi  per  altres  son  miradas  com 
à  model  de  paciència  y  encara  més  com  à  una  ex- 
tranyesa,  cosa  que’s  comprèn  fàcilment  fentse 
càrrechdelo  fondament  arrelada  qu’aquí  tenim 
à  la  escola  impresionista. 

Deixantnos  de  mirar  à  través  d’escolasy  jutjant 
ab  tota  imparcialitat,  dirém  que  tant  pel  dibuix 
com  pel  pintat,  son  els  quadros  d’en  Fabrés  de- 
talladíssims  fins  al  extrém  de  lo  detallat.  Com 
armonía  entre’ls  tons,  no’s  pot  demanar  més,  y 
com  à  justesa  de  llum,  n’hi  ha  de  debó  en  aquell 
de  las  dugas  criaturas  africanas,  despertant  ab 
precaució  à  una  serp  qu’està  prenent  el  sol.  El 
color  fosch  del  mar  y  del  cel,  ab  la  taca  fosca  del 
canyar,  fan  que  reboti  à  dolls  la  llum,  respirant- 
shi  la  calitja  pròpia  d’aquells  llochs. 

D’altres  n’hi  ha  qu’estàn  à  l’altura  d’aquest,  y 
encarà  més  el  de  las  flors.  Els  innombrables  de¬ 
talls  qu’en  ell  hi  ha,  espantan  à  primera  vista.  Es 
precís  ésser  de  la  fornada  d’en  Job  per  acabar 
un’obra  com  ella.  En  cambi,  els  paisatjes  son 
ben  senzills,  especialment  el  que  no  hi  ha  la  llu¬ 
na.  Sa  factura  té  quelcóm  de  modernista;  mes 
aquell  color  pobre  de  matissos  fa  creure  qu’es 
inspirat  à  dins  de  casa. 

Las  ilustracions  son  trassadíssimas,  y  revestei¬ 
xen  totas  ellas  la  exquisida  elegancia  pròpia  del 
autor. 

No  hauríam  tingut  més  que  parlarne,  si  no  ha¬ 
guéssim  topat  ab  un  detall  que  verdaderament 
ens  ha  estranyat  molt,  no  podent  menos  de  pre¬ 
guntar  al  senyor  Fabrés,  si  en  aquell  quadro  de 
la  bandera  hi  ha  volgut  pintar  un  espanyol  de 
aquest  sigle,  disfressat  de  mosqueter,  ó  bé  un 
mosqueter  qu’ha  ressucitat  després  de  dos 
cents  anys  d’enterro.  Té  d’ésser  una  cosa  aixís, 
perque  no’sjcomprén  cóm  un  mosqueter  del  si¬ 
gle  xvn  porta  la  bandera  gualdo  roja  que,  tot  es  • 
tirant,  totjust  compta  cent  anys  de  vida. 

Antoni  Solé. 


Fidel  Giró,  impressor.  —  Carrer  de  València,  31 1. 

las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  i’5o  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Aquest  Número  antecedent  se  regala  à  tots  els  suscriptors  del 
periódich. 

Als  suscriptors  per  un  any  se’ls  hi  regalarà  ademés  el  cartell 
anunciador  del  periódich,  magnífica  obra  de  l’Alexandre  de  Riquer. 

PRESENTACIÓ 

Som  els  mateixos  qu’en  el  primer  número 
de  la  Setmana  Catalanista  feyam,  entre  allr'as 
manifestacions,  las  següents: 


«Procurarém  interpretar  y  posar  de  mani¬ 
fest  els  més  vitals  y  avansats  ideals  del  nos¬ 
tre  poble,  ja  que  d’un  quant  temps  ensà 
han  esclatat  ab  una  empenta  y  una  fermesa 
en  que  s’hi  ha  sentit  bategar  l’esperit  de  la 
rassa.  Aixis  enteném  donar  un  pas  endevant 
en  el  cami  de  la  restauració  d’aquesta  anti¬ 
ga  nacionalitat,  qu’encara  es  y  vol  ésser 
Catalunya. 

)>Tantdebó  que’l  nostre  procedir  servís 
d’exemple,  y’Is  confrares  de  la  prempsa  pe¬ 
riòdica  fessin  en  aquest  punt  com  fem  nosal¬ 
tres;  perque  ja  va  resultant  massa  fora  de 
lloch,  en  aquesta  època  de  desvetllament, 
aixó  de  que’ls  catalans,  à  Catalunya,  escri¬ 
guin  en  castellà’ls  seus  periódichs,  y  lo  qu’es 


pitjor,  pensin  com  pensan  al  reste  d’Espa¬ 
nya,  que’s  pensar  ben  poch,  y  ben  atrassat. 

»Cert  que,  si  culpa  hi  ha,  es  de  tots,  qu’es- 
tavam  ensopits  per  la  rutina;  mes  ara  que 
tot  lo  rutinari  trontolla,  y  que’ns  dem  comp¬ 
te  de  la  nostra  missió,  cal  qu’en  tots  els  nos¬ 
tres  actes  y  en  totas  las  nostras  manifesta¬ 
cions  procedim  à  la  catalana. 

»No  hem  de  definir  nostre  programa  poli- 
tich,  perque  en  aquest  punt  ens  aleném  à  las 
Bases  que  la  Unió  Catalanista  ha  establert  en 
sas  diferentas  Assambleas. 

»Tots  els  que  formém  la  Redacció  som  ca¬ 
talans  y  estimém  com  el  que  més  à  Catalu¬ 
nya,  y  perque  la  estimém,  voldríam  que  tor¬ 
nés  à  ser  lo  que  va  ser  en  els  sigles  xn,  xm 
y  xiv,  es  à  dir,  la  primera  de  las  nacions  11a- 
tinas,  y  à  voltas  la  primera  de  tot  Europa. 
Peró  voldríam  que  ho  fos,  no  reproduhint 
aquellas  mateixas  costums  qu’ara  serían  molt 
atrassadas,  sinó  que  ho  fos  relativament  à  la 
nostra  època.  Sil  La  voldríam  veure  la  més 
lliberal,  la  més  avansada,  aquella  en  que  hi 
floreixessin  las  arts,  las  ciencías  y  la  filoso¬ 
fia;  en  fí,  en  que  hi  tinguessin  el  més  alt 
preu  las  més  intensas  expressions  del  pensa¬ 
ment  humà,  sempre  renovadas,  sempre  pro- 
gressivas,  sensetraba  ni  barrera  de  cap  mena. 

Creyém  que’l  nostre  poble  es  d’una  rassa 
superior  à  la  de  la  majoria  dels  que  forman 
la  Espanya.  Sabém  per  la  ciència  que  som 
Arias;  ja  pels  autoctens  Celtas;  ja  pelsGrechs, 
Romans,  Visigots,  Ostrogots,  Franchsy  d’al¬ 
tres  qu’aquí  vingueren;  y  per  tant,  volém 
ser  dignes  descendents  de  rassas  tan  nobles, 
y  volém  marxar  d’acort  ab  els  demés  pobles 
lliures  d’Europa,  y  com  el  que  més,  anar  al 
devant  de  la  civilisació;  y  per  civilisació  no 
enteném  sols  la  part  mecànica:  carrils,  tram- 
wais,  telégrafos,  llums,  etc.,  etc.,  sinó’Is 
avensos  de  la  pensa,  del  sentiment  y  de  la 
conciencia,  això  que  millora  la  especie  y  la 
ennobleix. 

»Aixís,  si  en  algún  punt  deixaren  rastre 
els  pochs  Fenicis  traficants  ab  tot,  fins  ab  la 
conciencia,  qu’en  els  temps  passats  aquí  vin¬ 
gueren,  aquest  rastre  volém  esborrarlo.  El 
sentiment,  el  pensament  pur,  la  justícia, 
guiaran  nostres  actes;  y  es  lo  qu’aplaudirém 
en  els  dels  altres.  Al  interès  egoista  y  per¬ 
sonal  que  sols  inspira’l  tràfich,  li  farém  gue¬ 
rra.  També  tendirém  à  expulsar  tot  alló 
que’ns  fou  importat  dels  Semitas  de  ultra 
Ebro:  costums  de  Moros  fatalistas,  hàbits  de 
peresa,  d’obediencia  cega,  de  crueltat,  de 
despilfarro,  d’inmovilisme,  d’ agitanament,  de 
bandería  y  de  suficiència  estúpida.  Aixis 
combatrém  lo  mateix  als  Cananeus  del  art  y 
de  la  conciencia,  qu’als  Alarbs  de  la  moral  y 
de  la  política.  Tirarém  à  mort  contra’l  Badell 
d'or  y  contra’ls  Cacichs,  per  tot  ahont  vul¬ 
guin  deturar  ó  rebaixar  l’ascendent  progres¬ 
sió  humana. 

«Creyém  inútil  remarcar  que,  lot  sent  molt 
catalans  com  som,  de  la  nostra  terra  no  ho 
alabarém  pas  tot,  tan  sols  perque  de  la  terra 
sia.  N’alabarém  lo  bo,  lo  humà,  lo  vital;  y 
lo  que  contrarií  las  tendencias  de  Vida,  y 
d’una  vida  superior,  ho  combatrém  sense 
treva,  qu’à  la  Patria  se  li  fa  un  gran  favor 
allunyantli  tot  lo  que  pot  contribuhir  à  mer- 
marla,  à  inferiorisarla,  ó  à  fer  que,  petri fica¬ 
da,  ’s  quedi  enrera. 

»Y  com  que,  à  mes  d’ésser  catalans  de  cor, 
som  supernacionals,  com  que  admirém  lo  bo 
sense  distinció  de  nacionalitat,  també’ns  ocu- 
parém  de  tot  lo  genial  que  surti  en  els  demés 
pobles  civilisats,  pera  exemple  del  nostre, 
perque  lo  d’enmurallarse  à  dins  de  casa  com 
els  Xinos  à  la  Xina,  sols  produheix  decaden- 


cias  com  la  que  sufreixen  certas  rassas  de 
l’Assia  y  certas  altras  que  forman  la  majoria 
de  las  d’Espanya.  La  ventilació  moral  es  tan 
necessària  à  las  nacions,  com  la  material  ho 
es  à  la  salut  dels  cossos. 

»En  quant  à  las  tendencias  d’a^uest  perió- 
dich,  després  de  lo  qu’hem  dit,  las  tindrà 
totas  y  no’n  tindrà  cap  de  determinada.  No 
som  ni  una  iglesia,  ni  una  capella,  ni  un  de¬ 
finitori,  ni  una  secta,  ni  un  partit,  ni  tan  sols 
una  escola. 

«Escribím,  donchs,  en  el  propi  idioma, 
procurant  enaltir  la  nostra  Patria,  y  avans 
que  tot  saludém  en  català  à  nostres  bons  pa¬ 
tricis,  com  també  à  tota  la  prempsa,  y  en  es¬ 
pecial  à  la  verament  catalanista.» 


A  lo  que  llavors  diguerem,  ens  hi  ateném 
ara.  Els  ideals  que  defensavam  en  las  colum- 
nas  de  nostre  confrare  la  Setmana  Catalanis¬ 
ta ,  els  seguirém  defensant  en  las  planas  de 
Joventut.  Y  aquest  títul  que  doném  al  nou 
periódich  no  vol  dir  que’ns  dediquém  à  enal¬ 
tir  tot  alló  que  tingui  quelcom  de  nou  ó  que 
sia  jove,  pel  mer  fet  de  reunir  aquestas  solas 
qualitats.  No  vol  dir  tampoch  que  sian  jo¬ 
ves  tots  els  qu’aquí  escriuhen.  Sabém  per 
experiencia  que  hi  ha  homes  que  semblan 
noys  tota  sa  vida,  y  que  n’hi  ha  d’altres  qu’en 
la  flor  de  sa  joventut  donan  obras  plenas  de 
maduresa.  En  els  joves  ens  repugna  veurehi 
la  poquedat  ó  l’agotament  d’un  vell,  com  ens 
repugna  veure  la  decrepitut  disfressada,  tant 
ab  la  capa  d’un  bon  sentit  fictici,  com  ab  la 
de  la  extravagancia.  Enteném  per  Joventut 
tot  alló  que  reveli  una  aspiració  franca  y  no¬ 
ble,  un  sentiment  espontani  y  elevat;  tot  alló 
que  sia  veritat  y  vida,  art  y  amor;  enteném 
per  Joventut  l’actual  renaixensa  y  progres¬ 
siu  floreixement  de  las  arts  y  las  lletras  cata- 
lanas,  ab  que’s  revela,  no  obstant,  l’antich 
esperit  de  la  rassa.  Qu’aquest  esperit  se  man¬ 
tingui  sempre  jove,  es  lo  que  desitjém  y  lo 
que  convé  à  la  Patria. 

La  Redacció. 

EL  CATALANISME 

Las  lleys  de  la  Naturalesa  no’s  aturan  may 
per  sempre  més.  Quan  1’  ambició  dels  que 
disposan  de  la  forsa,  ó  la  conveniència  dels 
que  tenen  en  sas  mans  la  direcció  dels  es¬ 
tats,  han  volgut  prescindir  del  ordre  natural, 
sa  obra  ha  sigut  sempre  de  poca  durada. 
Desde’ls  temps  prehistórichs  fins  à  la  època 
present,  innombrables  han  sigut  els  que  per 
uns  ó  altres  medis  han  arribat  à  la  domina¬ 
ció  de  grans  extensions  de  territori  poblats 
per  diversitat  de  pobles  y  de  rassas,  y  sempre 
sa  obra  ha  representat  un  petit  moment  en 
la  vida  de  la  Humanitat.  Els  pobles  subjec¬ 
tats  al  primitiu  jou,  han  tingut  conciencia 
de  la  llibertat,  han  bregat  per  la  independèn¬ 
cia  y  han  reconquerit  el  dret  de  dirigir  sos 
passos  cap  ahont  els  ha  guiat  son  caràcter 
nacional. 

Aquesta  ha  sigut  una  lley  constant  en  la 
vida  de  la  Humanitat,  lley  de  la  que  deuran 
sufrir  las  conseqüencias  totas  aquellas  na¬ 
cions  que,  mal  encaminadas  per  l’egoisme  ó 
l’orgull  de  sa  personalitat,  pretenen  ofegar 
la  vida  y  fer  perdre  la  existència  de  qualse¬ 
vol  altra  nacionalitat  qu’  en  virtud  de  las 
lleys  de  la  naturalesa  te  dret  à  la  vida  y  à  la 
llibertad. 

El  renaixement  català  no  es  res  més  que 
una  nova  manifestació  d’aquesta  lley  immu¬ 
table.  A  Catalunya,  al  venir  1’  època  de  sa 
cayguda,  no  li  havia  pas  encara  arribat  1’  ho¬ 
ra  de  sa  mort.  Catalunya  va  caure  perque 
la  traició  dels  uns  y  la  forsa  dels  altres  van 
poder  més  que’l  coratge  de  sos  fills;  peró 
ni  ells  van  perdre  res  de  son  génit,  ni  fins 
avuy  encara,  ha  sigut  possible  que’l  foraste- 
risme  li  arrebassés  cap  dels  atributs  que  sa- 
gellan  son  indiscutible  caràcter  nacional. 
Molt  al  contrari:  gracias  à  ell,  ha  vingut  lo 


que’n  diuhen  renaixensa  catalana  à  probar 
ben  clar  que  l’esperit  de  Catalunya  es  enca¬ 
ra  viu,  y  viu  no  pera  vegetar  sens  esperan- 
sa,  sinó  per  arriscarse  à  las  més  grans  em- 
presas  y  fer  la  via  que  li  marca  un  passat 
ple  de  glòria,  un  present  ple  de  vida  y  un  de¬ 
mà  ple  d’esperansas. 

Tots  els  pobles  han  fet  el  mateix  camí  de 
Catalunya:  sa  renaixensa  va  fonamentarse 
en  la  conservació  y  conréu  d’una  llengua 
pròpia,  va  comensar  ab  els  cants  dels  poetas, 
va  seguir  ab  las  investigacions  dels  arqueó- 
lechs  y’is  estudis  dels  historiayres,  va  ser 
confirmat  per  las  teorias  dels  filosops  y  va 
rebre  forma  positiva  ab  las  afirmacions  dels 
polítichs.  Pera  tot  aixó  han  sigut  necessaris 
molts  anys  d’una  evolució  continuada,  y  en 
cada  un  de  so^  períodes  ha  tingut  sa  fesomia 
pròpia  y  en  cada  una  de  sas  épocas  ha  con¬ 
sumit  moltas  activitats,  aparentment  antité- 
ticas  moltas  vegadas;  peró  sempre  realment 
encaminadas  àun  fí  únich,  precís,  invariable 
y  superior  à  la  voluntal  dels  mateixos  homes 
que  hi  dedicavan  son  esfors,  el  fi  del  cumpli- 
ment  d’aquella  lley  natural  de  que.  parlavam 
al  principi,  de  la  saludable  rebeldia  dels  drets 
de  la  Naturalesa,  detentats  per  una  forsa  ar¬ 
tificial  sempre  inferior  à  la  forsa  natural. 

De  lo  qu’es  y  del  estat  en  que’s  troba  avuy 
el  Catalanisme,  no  cal  ferne  esment:  de  tot¬ 
hom  es  conegut  y  tothom  sab  quínas  son  sas 
aspiracions,  ab  tanta  mala  fe  combatudas 
pe’ls  que  no  saben  dirigir  sa  mirada  més  en¬ 
llà  d’una  actualitat  que  no  creuhen  pugui  va¬ 
riar  radicalment. 

Mes,  jo  que  crech  que  la  evolució  del 
Catalanisme  no  es  pas  acabada,  jo  que  tinch 
la  convicció  de  que  sa  missió  no  està  encara 
determinada,  jo  que  veig  ab  goigà  un  jovent 
entussiasta  que  no  s’acontenta  ab  els  dog- 
mas  d’avuy  y  aspira  à  una  major  perfecció, 
dech  fer  constar  ben  categòricament  que’ls 
que  pretenen  estancarlo  en  la  situació  actual, 
els  que  per  un  pas  més  en  aquesta  indispen¬ 
sable  evolució,  posan  el  crit  al  cel  acusant- 
nos  de  un  cambi  d’ideas  ó  d’un  cambi  de 
procediments,  donan  proba  ben  clara  de  que 
desconeixen  per  complert  la  lley  natural  à 
que  obeheix  el  Catalanisme  y’l  darrer  fí  à 
que’s  dirigeix  el  desvetllament  dels  pobles. 
Ni’ls  dogmas  assentats  pe’ls  que  ab  glòria 
ens  precediren,  ni’ls  interessos  creats  per  un 

passat  ni  per  un  present,  ni  la  mateixa  exis¬ 
tència  dels  millors  capdills  d’avuy,  represen- 
tan  gran  forsa  en  la  marxa  versl’ideal.  Son  fac¬ 
tors  apreciables,  son  elements  convenients; 
peró  sens  ells,  la  idea  seria  la  mateixa  idea; 
el  principi  en  que’s  funda,  seria’l  mateix 
principi;  la  lley  à  que  obeheix,  seria  la  ma¬ 
teixa  lley.  Per  aixó  faria  la  mateixa  via,  per- 
que  l’avens  d’una  idea  no’l  porta  la  condició 
dels  homes,  sinó  sa  pròpia  virtualitat. 

Aquest  es  el  motiu  perque’l  Catalanisme 
anirà  sempre  endevant,  malgrat  totas  las 
ambicions  y  rutinarismes,  y  arribarà  à  son 
fi,  si  avans  no  troba  en  sa  marxa  un  medi 
estable,  que  dongui  una  satisfacció  incom- 
plerta,  peró  positiva,  à  aquella  lley  natural 
de  que  totas  las  varietats  necessitan  ambent 
propi  pera  viure  y  progressar. 

Si  aquest  medi  nol’atura  à  temps,  el  Cata¬ 
lanisme  farà  per  complert  son  cami.  No  sé 
cóm,  ni  sé  fins  ahónt  fixarà  definitivament 
son  objecte  mediat;  peró  que  no  son  las  Ba¬ 
ses  de  Manresa,  no’n  tinguéu  cap  dupte.  Exa- 
minéu  als  catalanistas  militants  y  hi  troba- 
réu  la  proba.  Tots  ells  representan  diferen- 
tas  generacions:  cada  generació  aspira  à  una 
forma  nova,  tant  més  nova,  tant  més  perfec¬ 
ta  com  més  jove  es  l’element  que  la  sosté. 

Fem  pas,  donchs,à  la  joventut  que  plena  de 
vida  ve  à  la  lluyta:  d’ella  es  el  pervindre, 
ella  fixarà’l  fi  darrer  de  nostra  renaixensa 
y’l  procediment  segur  de  sa  victorià. 

Lluís  Marsans. 


EL  PATI  DELS  MALALTS 

Apilotats  darrera’ls  vidres  de  la  cambra 
que  donava  al  pati,  s’estavan  els  malalts.  Sa 
impaciència  per  no  poderhi  eixir  era  grandí- 
sima.  Tots  estavan  silenciosos,  tristos,  d’una 
tristesa  que’s  reflectia  en  sos  rostres  abaixats 
à  terra,  en  sa  mirada  indefinida  d’anyora- 
ment  dels  goig  y  plahers  d’altres  jorns. 

El  dia  avansava  ab  recansa,  y’is  malalts, 
condempnats  à  mirar  al  seu  pati  desde  da¬ 
rrera’ls  vidres  de  la  cambra,  s’anavan  entris¬ 
tint  més  y  més.  EI  silenci  era  glassat,  y’l 
trobavan  més  imponent  al  veure  que’l  sol  no 
eixia,  que  no  volia  revifarlos  ab  sa  escalfor 
de  vida...  No  més  un  d’ells  estava  alegre,  un 
nen  molt  petit  que  s’afanyava  volent  comu¬ 
nicar  à  tots  sa  joya,  brincant  per  la  cambra, 


pujant  y  baixant  ab  rapidesa  pels  llits...  Els 
demés  companys,  sempre  tristos...  El  sol,  el 
ditxós  sol  els  havia  abandonat,  y  sols  els  nú¬ 
vols,  sos  enemichs  eterns  é  implacables,  vo- 
lían  vetllar  à  la  vora  del  pati’ls  somnis  dels 
malalts.  Y  per  aixó  no  hi  eixían  al  pati,  y 
per  aixó  tenian  els  ulls  fits  en  terra...  que’ls 
malalts  no  hi  volen  res  ab  els  núvols. 

Els  malalts  anavan  deixondintse  del  enso¬ 
piment.  Un  clap  de  cel  blau  que  s’ovirava  en 
l’espay  inméns  els  hi  feya  obrir  el  cor  à  la 
esperansa...  y  tots  miravan  ab  dalit,  ab  fe- 
brositat,  aquella  pinzellada  d’un  blau  puris- 
sim  que  s’anava  extenent  poch  à  poch,  men- 
tres  las  sevas  ànimas,  inconscientment,  en- 
tonavan  un  himne  de  gralitut  al  etern  revifa- 
dor  de  sa  salut  que  per  allí  apareixeria...  Y 
va  apareixer,  hermós  y  enciser  com  sempre, 
vessant  arréu  sa  llum  vivificadora! 

Els  malalts,  al  véurel ,  mogueren  llurs 
caps  à  tols  indrets  com  cercant  algú.  Y  vin¬ 
gué  una  germana  de  las  que'ls  cuydavan,  y 
obríntloshi  la  porta  de  la  cambra, ’ls  hi  digué 
que  podían  eixir  à  fora.  Y  tots  hi  anaren, 
empenyentse  l’un  al  altre,  procurant  quiscún 
eixir  més  aviat  pera  contemplar  al  seu  amich. 

Una  volta  en  el  pati,  tots  alsaren  al  cel  la 
vista,  quedant  com  extassiats;  y  rebent  el  sol 
en  plena  cara,  volían  fruhir  la  major  forsa 
possible  de  sa  escalfor  saludable.  Un  d’ells 
no  pogué  resistir  més,  y  ab  veu  forta,  poten- 
ta,  ple  d’entussiasme  gran  y  ab  un  convenci¬ 
ment  qu’enternia’ls  cors,  exclamà: 

— Visca’l  Sol! 

— Visca! — respongueren  els  seus  com¬ 
panys,  deixondits,  ab  un  crit  qu’era  un  esclat 
de  vida. 

— Visca’l  nostre  benfactor! — cridà  llavors 
una  veu  atipíada. 

— Visca! — contestaren  tots. 

Y  se’n  anaren  à  seure  pels  banchs  del  pati, 
quedant  adormits  al  cap  de  poca  estona,  ab 
els  caps  aixecats,  com  demanant  al  sol  que’ls 
hi  vetllés  els  seus  somnis. 

Y  mentres  el  sol  els  hi  vetllava’ls  somnis, 
el  pati  restava  en  un  aplanament  místich, 
un  aplanament  somort  que  corprenia  ’ls 
ànims  y  que  inspirava  respecte  y  compassió 
à  la  vegada. 


Alfons  Sans  y  Rossell. 

LO  FILADOR  D’OR 

A  en  Joaquim  Cabot  y  Rovira. 


N’hi  ha  un  argenter 

Quan  vora  Paltar 

à  l’Argenteria; 

son  cabell  deslliga, 

de  tant  filar  or 

n’apar  un  riu  d’or 

li  diuhen  Orfila. 

que  surt  de  la  riva 

Lo  fila  tan  prim 

ó  un  camp  de  forment 

que  totjust  s’ovira; 

que  la  fals  inclina. 

n’apar  un  cabell 

Son  pare  que’l  pert 

del  front  d’una  nina. 

recull  las  espigas. 

Lo  filador  d’or 

y  trist  y  solet 

diu  que’n  té  una  filla; 

torna  à  la  botiga 

qu’es  un  pom  de  flors 

la  garba  de  rulls 

no  cal  que  os  ho  diga; 

que  al  matí  n’eixia. 

fila  l’or  com  ell 

y  la  plata  fina, 

N’hi  ha  un  argenter 

retalla  brillants 

à  l’Argenteria; 

y  perlas  enfila. 

de  tant  filar  or 

Qui  s'hi  casarà 

li  diuhen  Orfila. 

pot  plantar  botiga; 

Mes,  ay!  pel  vehinat 

no’s  casa  ella,  no, 

no  falta  qui  diga 

que’s  fa  caputxina 

que  ven  per  fils  d’or 

lo  primer  dijous 

cabells  de  sa  filla. 

de  Pascua  Florida. 

Jacinto  Verdaguer,  Pbre. 

AUBREY  BEARDSLEY 

El  dibuixant  més  caracteristich  del  sigle  xix, 
l’esperit  refinat,  el  pervers  intelectual,  que 
fou  Aubrey  Beardsley,  va  comensar  sa  vida 
del  modo  digne  d’un»  home  que  tot  ho  fa  avans 
d’hora.  Sembla  un  d’aquells  silenciosos  de  que 
parla  Maeterlink,  sembla  que  guardi’l  terri¬ 
ble  secret  de  clarvidencia  que  fa  pressentir  la 
mort  estalonantlo,  fent  que  s’afanyi  à  escam¬ 
par  pel  món  la  seva-  producció  malaltissa,  in- 
cissiva.  penetrant,  extranya  barreja  que  atrau 
y  repugna  tot  à  l’hora. 

A  cinch  anys  dirigia  à  Londres  uns  con¬ 
certs  que  sorprenian  l’auditori;  als  deu  va  en¬ 
trar  à  estudi,  y  poch  després,  apretat  per  las 
necessitats  de  la  vida,  viatjava  acompanyat 
de  sa  germana  pels  voltants  de  la  capital,  re¬ 
citant  y  representant  comedias  en  las  que  se 
endevinava’l  gust  exquisit  del  nen  descone¬ 
gut. 

Aquell  nensentía  dintre  d’ell  las  aspiracions 


del  artista;  apassionat  per  la  literatura,  en- 
tussiasta  de  la  música,  fervent  devot  de  la 
pintura  y  del  dibuix  en  que  resumia  totas  las 
esperansas  de  la  seva  ànima,  y  qu’estudiava 
sol  per  falta  de  mestres,  encarinyantse  y  con¬ 
templant  admirat  las  manifestacions  més  hu¬ 
mils  del  art  japonès  que  veya  en  els  apara¬ 
dors  de  Picadilli,  y.  ab  las  obras  incompara¬ 
bles  de  Bourne  Jones;  aquell  nen  havia  d’és¬ 
ser  un  talent  reconegut  en  vida,  apassiona¬ 
dament  discutit  y  apassionadament  alabat. 

Al  entrar  als  quinze  anys,  seguía’ls  cursos 
de  la  Escola  de  Bellas  Arts  que  prompte  tin¬ 
gué  de  deixar  per  entrar  al  comers,  acceptant 
una  colocació  que  l’ajudava  à  viure  à  n’ell,  à 
la  mare  y  à  la  germana. 

En  aquells  tristos  días  la  seva  ànima’s  re¬ 
velava  contra  las  imposicions  de  la  necessi¬ 
tat.  Aubrey  Beardsley  no  havia  nascut  per  tra¬ 
ficant  de  géneros  ni  drogas;  se  sentia  artista 
y  no  botiguer;  las  lecturas  qu’havia  fet,  sol  ó 
acompanyat  de  sa  germana,  l’havian  conver¬ 
tit,  en  algunas  especialitats,  en  un  dels  ho¬ 
mes  més  instruhits  de  Inglaterra,  y  podían 
comptarse  ab  els  dits  d’una  mà  las  eminen- 
cias  que  coneguessin  y  haguessin  estudiat 
tan  fondament  com  ell  als  dramaturgs  ingle- 
sos  de  la  era  de  Isabel. 

En  1892,  quan  no  tenia  més  que  divuyt 
anys,  aparegué  per  primera  vegada  com  à  il- 
lustrador.  Els  senyors  Dent  &  C.°,  publica- 
van  una  serie  de  Bons  mots;  Beardsley  va 
dibuixarhi  uns  groteschs  per  decorarne  un  to¬ 
mo,  y  els  seus  dibuixos,  encara  que  faltats 
de  conexió  ab  el  text,  cridaren  tan  podero¬ 
sament  l’atenció,  que  l’editor  va  encarregarli 
la  ilustració  de  La  mort  d’Arthur,  per  la  que 
buscava  dibuixant  ja  feya  temps. 

La  empresa  era  enorme,  exigia  un  trevall 
constant  y  regular;  y  no  fou  poca  l’admiració 
dels  que  la  coneixían,  al  veure  qu’en  l’espay 
de  dos  anys  quedava  terminada. 

Avans  de  que  acabés  aquesta  obra  impor- 
tantíssima,  Beardsley  era  conegut  en  Ingla¬ 
terra  y  Amèrica,  degut  al  trevall  qu’executa- 
va  per  altres  editors.  Un  article  que  publicà 
The  Studio  en  son  primer  número  firmat  per 
Pennell,  li  obrí  las  portas  de  la  celebritat  eu¬ 
ropea. 

No  n’hi  havia  per  menos;  aquesta  celebri¬ 
tat  era  ben  deguda  al  seu  talent  original,  que 
rompia  de  cop  motllos  y  rutina. 

Lo  que  transcriu  Beardsley,  tot  té  un  ca¬ 
ràcter  original,  el  seu,  que  s’assembla  à  ell  y 
à  ningú  més.  Son  modo  d'expressió  sorprèn, 
alarma;  inspira  recel  y  simpatia,  aquella  me¬ 
na  de  perversitat  repulsiva  y  falaguera. 

Sense  fer  cas  de  precedents  establerts,  sen¬ 
se  delitarse  ab  llicencias  estrafalarias,  sinó 
adoptant  nous  medis,  no  menos  rigits  que’ls 
d’escola,  va  obehir  sempre  irreflexivament  à 
las  propias  reglas. 

Possehit  de  que  pintura  y  dibuix  son  du- 
gas  cosas  diferents,  que  la  expressió  d’una 
idea  per  pura  línia  ó  per  medi  de  tons  es  cosa 
diametralment  oposada,  sapigué  apropiar  ma¬ 
gistralment  els  medis  à  l’obra  sense  que  refu¬ 
gis  may  una  dificultat  per  gran  que  fos  bus¬ 
cant  amparo  en  las  cruesas  del  realisme, 
quan  la  seva  obra  no  tenia  cap  mena  de  rela¬ 
ció  ab  la  naturalesa. 

Existeixen  multitut  de  medis  d’us  entera¬ 
ment  convencional  al  expressarse  per  blanch 
y  negre  y  representar  la  naturalesa;  mes  tots 
aquests  medis  son  convencionalismes  variants 
que  no  conduhirían  may  à  la  justesa,  puig 
qu’en  el  natural  tot  es  color;  donchs  el  medi 
d’expressió  es  de  primera  importància  en 
aquest  art. 

Mr.  Pennell,  al  parlar  de  Beardsley,  recal¬ 
ca  especialment  son  modo  d’expressió  per  me¬ 
di  de  la  linia,  tot  reconeixentli  las  finissimas 
qualitats  qu’adornan  sos  dibuixos.  La  linia 
igual,  nirviosa  de  Beardsley,  era  grandiosa  à 
sa  manera,  com  ho  era’l  modo  d’omplir  un 
espay  per  massas  unidas,  com  ho  eran  sas 
línias  blancas  y’is  seus  puntillats  sugestius. 

La  Mort  d'Arthur  es  un’obra  potent,  digna 
del  propòsit  d’un  mestre.  Decorada  à  la  ma¬ 
nera  dels  moderns  ilustradors  inglesos  de 
desde  que  Morris  creà  en  els  tallers  de  Mor- 
ton  sas  famosas  edicions  qu’han  servit  de  ti- 
po  al  llibre  d’art  y  que  no  son  sinó  un  pas 
enrera  pera  fer  reviure  las  maravellosas  edi¬ 
cions  dels  Guttembergs,  Fausts  y  Volgue- 
muts,  las  modernas  prempsas  inglesas  y  des¬ 
prés  las  americanas  han  passat  à  ser  avuy  dia 
las  més  importants  del  món  civilisat,  intro- 
duhint  un  modernisme  qu'es  de  cinch  sigles 
enrera,  qu’  admira  al  ilustrat  coneixedor  y 
sorprèn  com  à  cosa  nova  al  tanasi  bocabadat 
que  no  sab  per  quina  banda  suri  el  sol.  Men- 
tres  que’ls  nostres  editors  (-')  espanyols,  ru- 
•qinaris  y  vulgars,  fins  quan  neixen,  neixen 


vells  y  forrats  de  mal  gust,  cap  al  Nort,  el  que 
imprimeix  un  llibre,  l’imprimeix  ab  coneixe¬ 
ment  de  causa,  y  havent  estudiat  fondament 
l’art  admirable  qu’aquí  es  poch  menos  que 
desconegut.  Cada  editor,  allà,  es  un  entus- 
siasta  coleccionista  de  llibres  antichs  que  pa¬ 
ga  à  alts  preus  segur  de  que  fa  benefici;  aquí 
la  escusa  que  donan  pera  seguir  venent  res- 
mas  de  paper  brut,  es  la  de  que’l  públich  no 
està  à  l’altura,  j Ells  son  els  que  no  hi  estàn 
y  volen  amagar  la  seva  ignorància  ab  posat 
de  sabi  que’ls  fa  semblar  tanocas!  iA  quina 
altura  estava  lnglaterra  à  principis  de  sigle, 
avans  de  que  Willelm  Morris  fundés  la 
prempsa  de  Klemskot?  No  es  el  públich  qui 
té  la  culpa  de  que  aqui  no  s’fassin  edicions 
d’art:  els  que  la  tenen  son  els  editors  que  dor¬ 
men  bressats  per  la  dolcíssima  son  dels  be¬ 
neficis  que  produheixen  els  clixés  baratos. 

La  Mort  d'Arthur  es  un  model  de  bon  gust; 
més  de  trescentas  ilustracions  decoran  els 
dos  volums  de  que’s  compon,  y  en  ellas  Au- 
brey  Beardsley  fa  prodigis.  Els  dos  ayguaforts 
que  fan  de  capsalera  à  cada  un  d’ells  son  ad¬ 
mirable^1  Un  misteri  extrany  de  llegendas 
mitjevals,  de  fatalismes  de  bruixots  y  poten- 
cias  màgicas  se  desprèn  de  la  ilustració  ab 
tot  l’encant  d’una  poesia  ben  sentida;  un  per¬ 
fum  de  música  somniada,  una  tristesa  pene¬ 
trant  y  dolsa  s’escampa  de  per  tota  l’obra,  y 
desde’l  Rey  Arthus  fins  à  Tristan  é  Isolda, 
de  Merlin  à  Viviana,  els  cavallers  de  la  Tau¬ 
la  Rodona’s  mouhen  com  en  una  atmósfera 
de  temps  llunyans  y  anyorats  qu’es  ben  bé  la 
que’ls  correspon.  Las  orlas  son  de  gust  ex¬ 
quisit,  las  vinyetas  ab  un  sentiment  de  prer- 
rafaelisme  à  lo  Bourne  Jones. 

El  somni  de  Lancelot  es  una  poesia  de 
Beardsley  més  que  del  llibre;  el  brindis  de 
Tristan  es  una  plana  decorativa  japonisant 
riquissima,  aixís  com  el  full  ahont  representa 
la  bella  Isolda  escribint  à  Sir  Tristam,  es 
d’una  concepció  mitjeval  digna  de  Volgue- 
mut.  Fada  Morganda  fent  entrega  del  escut 
à  Sir  Tristam,  reuneix  totaslasqualitats  que’s 
poden  desitjar  en  una  plana  de  llibre  d’art, 
es  una  obra  mestra.  Y  tot  aixó  sempre  dintre 
de  la  més  perfecta  unitat  de  caràcter,  conser¬ 
vant  sempre  aquella  seductora  originalitat 
que  fa  de  Beardsley  un  geni  inimitable. 

En  la  segona  part,  la  fantasia  de  Beardsley 
s’estén,  y  sembla  com  si  l’espay  li  manqui. 

à  l’altra  omplint  dos  fulls;  la  facilitat  creix; 
la  composició  s’aixampla  ab  més  franquesa  y 
ab  una  empenta  que  demostra’ls  avensos  del 
jove  ilustrador  de  divuyt  anys  que  va  indivi- 
dualisantse  més  y  més,  perdent  fins  aquella 
lleugera  semblansa  que  confesava  sa  admi¬ 
ració  per  Bourne  Jones. 

Ara  ja  es  l’artista  originalissim,  de  caràc¬ 
ter  propi,  sense  precedent.  Ben  clar  ho  diu- 
hen  aquellas  planas  de  Lancelot  y  la  bella 
Elena,  y  sobre  totas,  la  de  la  mort  d’Àrthur. 
Representa  quan  per  tercera  vegada’l  Rey, 
ferit,  mana  à  Giflet  de  llensar  la  seva  espasa 
Escalibur  dintre  d’un  llach  profond.  Del  mo¬ 
ment  que  la  espasa  ha  sigut  llensada,  à 
l’aygua,’s  veu  sortir  una  mà,  després  un  bras 
que  tres  cops  branda  Escalibur  avans  de 
desapareixe.  El  criat  del  Rey,  desde  terra, 
entremitj  de  jonqueras,  corprès,  alsa’l  bras. 
Sa  figura  es  rígida,  vigorosament  contorne- 
jada,  y  del  fons  de  l’aygua  surgeix  el  bras  in¬ 
cògnit  aferrant  la  espasa  avans  de  submer- 
girse. 


Aubrey  Beardsley  va  publicar  després  la 
Salome  de  Oscart  Wilde ,  qu  aixecà  vivissi- 
mas  discusions.  La  revista  d’art  The  Studio 


sumir  la  responsabilitat  de  divulgar  las  més 
atrevidas. 

A  continuació  va  empendre  un  llibre  titu¬ 
lat  El  mont  de  Venus,  qu’està  fundat  en  la  lle¬ 
genda  del  Tannhauser  y  devia  revestir  la  for¬ 
ma  dels  llibres  de  vinyetas  francesas  del  si- 
gle  xvni.  Es  un  llibre  qu’ell  anunciava  com 
una  obra  eròtica  y  com  la  empresa  més  im1 
portant  de  la  seva  vida,  però  que,  fins  avuy, 
no  s’ha  publicat. 


Trevallador  infatigable,  semblava  que  te¬ 
nia  un  cuidado  especial  en  amagar  la  pròpia 
activitat,  de  tal  manera,  que  may  ningú’l  va 
veure  trevallant:  tot  lo  més  se’l  sorprenia 
indolentment  assentat  y  llegint. 

Li  agradava  que’l  prenguessin  per  un  ociós 
que  tan  sols  disfrutava  en  la  lectura  que  tant 
va  il-lustrarlo  y  tant  va  afinar  son  esperit. 
Pot  ser  com  els  seus  amichs  coneixían  la 
terrible  malaltia  que’l  minava,  s’amagava 
d’ells  perque  no  li  aconsellessin  el  repòs. 

Per  fugir  de  la  tristesa  que  l’invadía,  cer- 

cava'l  moviment  aixordador,  els  colors  vius, 
la  llum  vibrant.  La  vida  que  fugia  del  seu 
organisme  glacial,  la  buscava  en  el  món 
exterior  y  pels  sentits.  Quan  ho  tenia,  que¬ 
dava  casibé  extrany  al  moviment  exagerat 
que  rebuscava  y  en  el  que  prenia  part  no 
com  autor,  _sinó  com  espectador,  y  aquella 
espectació  servia  d’aliment  als  seus  concep¬ 
tes  d’artista. 

Se’l  trobava  sempre  afable  y  gentil,  sem¬ 
pre  ferm  en  els  propis  conceptes  d’art.  Ni 
las  censuras  asprasy  punyentas  de  la  crítica, 
ni’ls  consells  dels  amichs,  ni  l’alabansa,  van 
mourel  may  ni  una  línia  del  camí  que  s’ha¬ 
via  imposat  obehint  al  seu  geni.  Si  algún 
cop  se  defensava,  la  tissis,  sa  terrible  malal¬ 
tia, ’s  tornava  contra  éll,  y  sa  paraula  no 
arribava  à  traduhir  més  que’l  sentiment  pe¬ 
nós  del  seu  esfors. 

À  l’aparició  del  Llibre  groch,  sos  dibuixos 
semblavan  críticas  desapiadadas.  En  molts 


CARTELL  DEL 
LLIBRE  GROCH 


d’ells  l’autór  hi  havia  estampat  ab  tot  conei¬ 
xement  un  caràcter  repulsiu.  Semblava  im¬ 
possible  que  un  jove  genial,  agradable,  mo¬ 
del  d’educació  y  cortesia  britànica,  com  de 
pietat  filial  y  fraternal,  s’entretingués  en 
motius  duptosos,  casibé  malfactors.  Y  com 
més  el  criticavan,  més  gust  trobava  en  refi- 
narlos  d’un  escepticisme  suptil  y  pervers. 

Un  dia  va  publicarse  en  el  Llibre  groch  un 
cap  de  Mantegna  firmat  per  Brungthon,  y  la 
reproducció  d’un  pastel,  retrato  d  una  dama 
francesa,  firmat  Forster.  Els  critichs,  desse- 
guida,  y  referintse  à  aquestas  dugas  obras, 
en  especial  al  cap  de  Mantegna,  d’accentuat 
estil  clàssich  y  que  revelava  un  estudi  cons¬ 
cient  dels  grans  mestres,  en  van  treure  par¬ 
tit  per  aixecar  contra  de  Beardsley  el  concert 
de  la  seva  ira  y  aconsellarli  que  seguís  el 
camí  dels  '  referits  artistas  .  Figureuvos  la 
seva  decepció  quan  sapigueren  que  Brung¬ 
thon,  Forster  y  Beardsley  eran  una  sola  y 
única  persona,  que  Beardsley  els  havia  pa¬ 
rat  la  ratera  y’is  havia  cassat. 

Als  tretze  volums  del  Llibre  groch,  que 
son  una  esplèndida  y  avuy  introbable  mostra 
de  la  literatura  y  .del  art  inglés  en  nostre 
temps,  va  seguir  The  Savoy,  fundat  y  dirigit 
per  Aubrey  Beardsley. 

Com  à  cartellista  no  podia  menys  qu’ocu- 
par  un  lloch  entre’ls  primers,  ja  que’l  seu 
género  y’l  bon  gust  que  domina  en  las  con- 
tadas  obras  de  color  qu’ha  deixat  eran  qua¬ 
litats  rellevants  per  aquest  art. 

Els  seus  cartells  tingueren  ressonància  y 
crearen  envejosos. 

Una  munió  d’imitadors  va  sortir;  mes  si 
alguna  creació  ha  sigut  may  del  domini  d’un 
sol  home,,  es  ben  bé  la  de  Beardsley.  Als  imi¬ 
tadors  els  hi  faltava  aquella  seguritat  de  la 
línia  nirviosa,  aquell  subjectivisme  extrany 
de  las  massas  negras,  aquella  vida  extranya 
com  de  món  desconegut  qu’animan  la  seva 
obra  y  l’avaloran  fentne’l  producte  d’una 
personalitat  única.  Per  aixó’ls  dibuixos  dels 
imitadors  se  converteixen  en  parodias  vul¬ 
gars,  exageracions  de  la  nota  extranya,  sens 
expresió  ni  delicadesa. 

{Qui  podria  imitar  la  verdaderament  ini¬ 
mitable  ilustració  de  Rape  of  Loch  ni  de 
Coiffing? 

En  el  Llibre  groch,  la  educació  sentimen¬ 
tal  de  la  que  sembla  que’n  sigui’l  resultat 

Night  Piece,  el  cínich  retrato  de  M.  Pa- 
trick  Gambell,  el  de  Mme.  Réjane  y  el  de 
Miss  Winifred  Emery,  el  misteriós  jardi  de 
las  rosas,  las  portadas  y  las  tapas  dels  qua¬ 
tre  primers  tomos,  son  d'una  frescor,  d’una 
novetat  en  art,  que’ls  seus  successors  no  han 
pogut  mantenir  malgrat  l’esfors  que  revelan 
per  conservar  lo  inesperat,  lo  sorprenent  de 
Beardsley. 

El  The  Savoy  es  la  revista  qu’ell  fundà  en 
Janer  del  1896,  editada  per  Leonard  Smit- 
hers,  y  foran  llargas  de  contar  las  hermo- 
sas  planas  qu’ocupan  els  dibuixos  del  mes¬ 
tre.  Citaré  tan  sols  Moska. — La  Toilet  dins 


del  género  de  Rape  of  Loch. — El  pentinat. — 
La  mort  de  Pierrot. — Ave  atque  Valle ,  y  las 
portadas,  especialment  la  del  número  cinch 
de  la  publicació.  En  The  Savoy,  Breardsley 
va  donarse  à  coneixe  com  à  poeta  y  com  à 
prosista  romàntich;  mes,  per  molt  qu’hagués 
trevallat,  may  la  seva  glòria  d’escriptor  hau¬ 
ria  igualat  la  seva  fama  de  dibuixant.  En  la 
Mort  de  Pierrot  demostra  clarament  que  ab 
un  senzill  contorn  pot  sugerirse’l  modelat. 
La  careta  dei  protagonista  resulta  cadavè¬ 
rica  y  contreta,  d’una  sugestió  tal,  que  sem¬ 
bla  que  s’hi  vegi  clarament  el  color  de  la 
mort,  y  aixó  expressat  ab  tanta  sobrietat  de 
medis,  que  las  pocas  ratllas  que  dibuixan  la 
cara  semblan  trassadas  ab  la  rigidesa  é  in- 
flexibi litat  d’un  dibuix  d’arquitecte,  ab  el 
trasso  mesquí  d’un  instrument  de  matemà- 
ticas. 

Beardsley  no  fa  una  ratlla  que  no  obeheixi 
à  un  propòsit:  cada  una  d’ellas  té’l  seu  en¬ 
cant,  revela  un  descubriment.  La  bellesa 


verdadera  de  l’obra  de  Beardsley  es  pocas 
vegadas  apreciada,  perque  no  es  compresa. 
Veritat  que  molt  sovint  no  es  bonica  y  està 
en  desacort  ab  els  cànons  académichs,  peró 
sempre  es  nova,  sempre  vivament  interes¬ 
sant,  y  no  hi  ha  dupte  qu’ha  tingut  ver¬ 
dadera  influencia  en  las  obras  de  dibuixants 
posteriors  de  gran  vàlua. 

La  seva  aparició  va  ser,  com  diu  Penell 
referintse  al  públich,  una  verdadera  presa 
per  assalt,  quan  encara  era  l’humil  depen- 
dentet  d’una  casa  de  géneros  de  la  Cité;  mes 
la  crítica  apassionada’l  prengué  per  assalt 
també  à  ell.  Els  periódichs  satírichs  tracta¬ 
ren  de  ridiculisarlo  à  sa  manera. 

El  Punch  va  ferho  varias  ocasions  ab  bas¬ 
tant  éxit.  Una  parodia  de  la  «beneita  donze¬ 
lla»  es  testimoni  de  las  iras  del  poble  ame¬ 
ricà  en  contra  d’ell.  Beardsley  no  era  prer- 
rafaelista,  ni  de  la  escola  de  decoradors,  ni 
académichs,  y’l  públich  no  l’entema,  com  no 
havia  entés  anteriorment  las  doctrinas  de 
John  Rusekin.  No  era  impresionista,- n\  in¬ 
quiet,  ni  actualista:  era’l  representant  d’una 
sortida  nova  que  no  revelava’l  secret  del  seu 
estil,  que  no  podia  classificarse;  y  varen  ha¬ 
ver  de  ser  els  artistas  reconeguts,  els  classi¬ 
ficats  y  acceptats,  els  que  tingueren  de  dei- 
xarli  un  lloch  en  el  sitial  de  la  glòria.  Foren 
Bourne  Jones,  Aymer  Vallance,  Evarts  y  al¬ 
tres,  els  que’l  colocaren  en  el  lloch  que  li 
corresponia;  fou  1’  admiració  dels  artistas 
desapassionats  qui  va  classificarlo,  al  mateix 
temps  qu’ell  s’imposava  ab  la  seva  pro¬ 
ducció. 

Com  diu  S.  W.,  el  crítich  qu’escríu  la  seva 
necrologia  en  The  Studio ,  Aubrey  Beardsley 
era  un  refinat  inconscient,  artista  fins  al  cap 
dels  dits.  Trobarse  assentat  darrera  d’ell  un 
día  d’execució  de  Tristan  é  Isolda ,  observar 
las  sevas  mans  trasparents  cóm  agarravan  el 
silló  del  devant,  cóm  s’estremían  à  la  emoció 
musical,  era  una  experiencia  maravellosa. 
Cap  instrument  de  la  orquesta  vibrava  se¬ 
guint  las  variacions  de  la  música,  desde 
l’apassionament  fins  à  la  desesperació,  com 
vibraba’l  seu  cos. 

Beardsley  dormia  poch;  trevallava  fins 
altas  horas  de  la  nit,  aixís  com  de  dia.  No 
olvidava  may  l’extrany  món  ideal  qu’estu- 
diava;  sa  imaginació  traspassava’ls  limits; 
sas'»  extravagancias  eran  intolerables  per 

molts;  el  seu  despreci  pel  decoro  era  ende- 
moniat,  peró’l  seu  art,  serio. 

Son  ingeni,  que  inventava  contínuament 
motius  nous,  es  superior  à  tota  alabansa. 
Aubrey  Beardsley  va  morir  sent  un  jove; 


mes  per  jove  que  fos  ha  mort  haventse  con¬ 
quistat  una  celebritat  positiva.  Al  parlar  del 
art  del  nostre  temps,  sigui  per  alabarlo  ó  per 
recriminarlo,  sempre  deurà  parlarse  de  la 
seva  obra,  y  si’s  parla  d’ell  sorpendrà  sem¬ 
pre  qu’hagi  mort  à  vintiquatre  anys,  deixant 
la  herencia  que  deixa,  quan  tants  y  tants 
moren  de  fatiga,  rendíts  per  la  lluyta  sense 
poderne  dir  altre  tant. 

Va  morir  à  la  corniche,  cristianament, 
havent  confessat  y  combregat,  entre’ls  bras- 
sos  de  la  mare  y  la  germana. 

A.  de  Riquer. 


i  i 

TEATRES 

NOVETATS 

La  Dame  de  chez  Maxim. 

La  Dame  de  chez  Maxim ,  que  traduhit  al 
italià’ns  ha  dat  à  coneixe  la  Mariani,  es  un 
vaudeville,  obra  mestra  en  son  género.  Gé- 
nero  superficial  y  lleuger,  es  característich  en 
la  dramàtica  francesa.  Son  fi  únich  es  fer 
riure,  y  com  no’s  proposa  res  més,  clar  està 
que  no  s’hi  estudia  cap  problema  social  ó  fi- 
losófich,  ni  s’hi  analisa’l  cor  humà  en  sas 
lluytas  y  passions,  produhidas  al  toparse  con¬ 
traposats  caràcters.  La  vida  presa  desde  un 
punt  de  mira  cómich  y  grotesch  es  son  ob¬ 
jecte,  y  la  frivolitat,  la  cursileria ,  la  estupi- 
dés,  las  flaquesas  y  la  tontería  humanas,  hà¬ 
bilment  observadas,  donan  un  material  abun¬ 
dós  pera  que  l’ingeni  d’un  autor  se  manifesti 
en  una  serie  de  quadros  ràpits  y  vius,  de  si¬ 
tuacions  cómicas  y  grolleras,  de  quid  pro 
quos  y  de  trucs  en  que  la  observació  d’un  es¬ 
perit  escéptich  y  la  imaginació  desbordada 
d'un  temperament  satirich  é  irónich  fan  de 
las  sevas,  excitant  la  riallera  d’un  públich 
bon  jan  qu’ab  tota  la  bona  fe  no  demana  res 
més  sinó  que’l  fassin  riure. 

Deyam  que  La  Dame  de  chez  Maxim  es  una 
obra  mestra,  y  es  la  pura  veritat.  En  Fey- 
deau  ens  presenta  una  serie  de  personatjes, 
tots  ab  justesa  esbossats,  contrastant  al  mou- 
res  ridículs  y  atrafegats  entorn  d’una  acció 
que,  sent  complicadíssima,  resulta  clara  per 
l’espectador.  Las  situacions  grotescas  se  suc- 
ceheixen  durant  tres  llargas  horas  sense  can- 
sanci  del  públich,  qual  atenció,  contínuament 
excitada,  no  té  temps  pera  fixarse  en  las  in- 
verosimilituts  y  petits  defectes  de  construcció 
que  casibé  son  necessaris  en  aqueixa  classe 
d’obras  .  En  Feydeau  domina’l  mecanisme 
teatral.  Embolica  l’acció  per  medi  d’incidents 
inesperats,  ab  una  gracia  y  un  ingeni  incom¬ 
parables,  y  té  una  trassa  extraordinària  per 
treuren  partit.  Per  medi  d’una  paraula  ó  de 
una  frasse  que  casibé  passa  desapercebuda, 
prepara  una  situació  altament  còmica  que 
com  à  conseqüència  d’aquella’s  desenrotlla 
quan  ja’l  públich  no  se’n  recordava.  Per  exem¬ 
ple:  en  el  segón  acte  sentiréu  un  personatje 
que  demana  veure’l  vestit  de  la  nuvia,  y 
quan  al  cap  de  bona  estona’s  presenta’l  criat 
ab  el  vestit  tot  blanch  cubrint  un  maniqui, 
el  terror  que  s’apodera  de  la  vella  al  creure 
que  se  li  apareix  novament  un  fantasma,  fa 
esclatar  la  rialla  del  públich,  que  ja  no’s  re¬ 
cordava  del  vestit  ni  del  fantasma,  y  troba 
molt  natural  l’esferehiment  d’aquella  dona, 
puig  à  ell  mateix  li  ha  costat  un  bon  xich  ex- 
plicarse’l  motiu  d’aquella  aparició. 

No  volém  extendrens  més  en  l’estudi  de 
aquesta  obra,  perque  al  fi  no  es  més  qu’un 
vaudeville.  Y  puig  obras  tals  no  profondisan 

ni  tenen  conseqüència,  tampochhem  de  pro- 
fondisar  nosaltres.  Si’ns  hem  ocupat  d’ella, 
es  perque  creyém  qu’encara  que  semblants 
obras  no  entran  dins  del  art  serio,  no  obs¬ 
tant,  revelan  grans  qualitats  en  qui  las  sab 
fer;  y  no  es  pas  tan  fàcil  com  molts  creuhen, 
fer  riure  tres  horas  seguidas.  En  Feydeau  ho 
logra  y  demostra’l  seu  talent.  Val  més  això 
qu’un  drama  mal  fet. 

Aquí  hauríam  d’acabar,  peró’ns  resta  fer 
una  observació.  La  Dame  de  chez  Maxim  es, 
segons  nostre  modo  d’entendre ,  una  obra 
verdaderament  inmoral.  Si  l’espectador  no 
està,  com  vulgarment  se  diu,  curat  d’espant, 
veurà  y  sentirà  cosas  molt  grossas.  No  som 
pas  dels  que  filan  molt  prim,  mes  hem  de 
confessar  que'ns  espanta  més  per  sos  efectes 
aqueixa  inmoralitat  mansa  y  lleugera  que 
respira  tota  l’obra,  que  la  suposada  inmora¬ 
litat  de  certas  d’altras  qu’essent  fillas  d’un 
pensador,  tenen  al  menys  un  fons  de  sen¬ 
tit  moral.  Esperits  rutinaris  y  ridículas  preo¬ 
cupacions  socials  han  fet  cridar  moltas  vega- 
das  à  més  de  quatre  qu’avuy  no  diuhen  res. 
Y,  no  obstant,  ara  seria  l’hora. 

Es  un  tema  aqueix,  el  de  la  moral  en  el 
teatre,  del  qual  hi  ha  molt  que  dir.  Tal  vega¬ 
da  un  altre  dia,  ab  més  espay  y  temps,  en 
parlarém  ab  calma,  puig  es  interessantíssim. 

E.  T. 


Amanti. 

La  comèdia  d’en  Maurice  Donnay,  pertany 
à  un  género  especialissim  y  encara  no  ben 
determinat,  que  té  per  portant  veus — à  París, 
à  n’ell  y  à  l’Henri  Lavedan,  els  quals,  à  més 
de  ser  dos  bons  autors  dramàtichs,  son,  so¬ 
bretot,  dos  satírichs  de  primera  forsa.  Llurs 
comedias  se  componen,  com  tot  lo  qu’està 
encara  en  formació,  d’elements  ben  distints 
y  del  tot  oposats.  Sos  fonaments  son  sens 
dupte  l’alta  comèdia  d’en  Dumas,  fill,  y’l  vau- 
deville  del  Palais  Royal;  però  ab  més  solta, 
ab  més  refinament  y  ab  més  distinció  que  la 
primera  y  sense  els  apallassaments,  carrin- 
clonerias  y  desvergonyiments  del  segón.  A 
voltas  recordan,  per  la  punxenta  sàtira  que 
brunz  en  el  diàlech,  las  antigas  comedias 
gregas  d’Aristófanes  (  qu’en  Donnay  té  ve¬ 
neració  pel  gran  satirich  grech,  ho  demos¬ 
tra  sa  admirable  imitació  de  la  Lysislrata  es¬ 
trenada  à  París  per  la  Réjane  ab  éxit  colos- 
sal)y  devega  das  ens  presentan  quadros 
qu’encaixan  dintre  dels  motllos  del  teatre 
romàntich  y  que,  cal  dirho,  resultan  al  costat 
de  ïesprit  y  la  intencionada  sàtira  qu’embol- 
calla  tot  lo  altre,  forsa  minsos  y  desfocats. 

Malgrat  el  comptar  ab  obras  de  la  forsa  y 
mérit  de  La  Douloureuse ,  del  propi  Donnay, 
el  género  està  encara  fentse  y  sos  fruyts  no 
son  pas  ben  madurs  y  saborosos.  General¬ 
ment  las  obras  tenen  acció  escassa  ó  nula, 


peró  sovintejan  els  actes  hermosament  arro¬ 
donits,  y,  per  demunt  de  tot,  uns  diàlechs 
d’  una  vivor  extraordinària,  hontbrollan  fras- 
ses  que  fiblan,  y  mossegan,  ab  una  distin¬ 
ció  y  exquisitat  suprema,  sent  en  l’espur¬ 
neig  de  paraulas  y  en  la  incissiva  forsa  del 
diàlech  allà  hont  se’ns  presenta,  ab  més  for¬ 
sa  potser  qu’  en  cap  altre  element  dramà- 
tich,  el  talent  innegable  y  la  trassa  refinadis- 
sima  d’en  Donnay.  Es  clar  que  las  obras  re¬ 
sultan  deslligadas,  faltadas  totalment  d’uni¬ 
tat  y  fins  desballestadas.  ^Serà  això  à  causa 
potser  de  que’l  género  no  ha  esclatat,  encara 
ab  tota  sa  forsa!1  El  temps  ho  dirà.  De  totas 
maneras,  un  públich  refinat  se  deixarà  sedu- 
hir,  encara  que  no  més  sia  de  moment,  pels 
admirables  exemplars  del  género. 

L’acció  dels  Amants  no  pot  ser  més  senzi¬ 
lla.  Es  un  bri  de  seda  finíssim  que  lliga  una 
serie  de  quadros  de  la  vida  parisenca  moder- 
níssima,  interveninthi  una  mena  de  gent, 
quals  donas  fluctúan  entre  l’alta  cocotteria  y’l 
demi  monde ,  y  quals  homes  (aristócratas,  ar- 
tistas  y  viveurs),  buscan,  entre  mitj  del  can¬ 
sament  moral  produhit  per  la  frenètica  ca¬ 
rrera  del  fí  de  sigle,  un  ideal  de  que  estén  as¬ 
sedegats,  peró  que  no  defineixen  prou  bé,  y 
tot  sentintlo  à  dins,  no  saben  trobarlo,  lo 
qual  els  porta  à  passarse  la  vida  fent  probatu- 
ras.  Tot  això  dins  d’una  atmosfera  mal  sana, 
composta  de  perfums  de  vins  y  menjars  ex¬ 
quisits  ,  barrejats  ab  aromas  pertorbadoras 
de  tocadors  femenins  y  flayras  fortas  de  flors 
d’estufa;  entre  fum  blavós  de  cigarros,  res- 
plandors  mates  de  llums  incandescents,  telas 
riquissimas  de  colors  desmayats  y  escots  de 
donas  apetitosas  de  cabells  daurats  y  ulls 
verdosos. 

Claudina  Rozay  coneix  à  Georges  Vetheuil. 
Claudina  té  per  amich  seriós  à  un  home  molt 
rich,  el  comte  de  Ruyseux  de  qui  ha  tingut 
una  filla,  y  pren  à  Georges  per  amich  del  cor. 
Aquest  espera  à  las  dugas  de  la  matinada,  y 
malgrat  la  neu  que  cau,  que  Ruyseux  surti 
per  entrar  ell.  Mes  la  parella  d’amants  no  fa 
més  que  disputar  sempre.  Claudina  té  gelo¬ 
sia  de  qualsevol:  prohibeix  à  son  amich  que 
vagi  à  cavall  à  l'Avenue  des  Acàcies ,  perque 
hi  podria  veure  altras  donas.  Georges  s’en¬ 
fada  y  resol  plantaria.  Ho  fa,  peró  tornan  à 
ser  amichs,  pera  tornar  à  comensar  las  dispu- 
tas,  y  al  ultim  Georges  se’n  va  à  fer  un  gran 
viatje.  La  despedida  es  crudel.  Claudina  no’s 
pensa  pas  sobreviurehi;  peró  no’s  mor;  al 
contrari:  resol  casarse  ab  el  vell  comte  de 
Ruyseux.  Georges,  de  tornada  ja  de  son  viat¬ 
je, ’s  casa  també.  Els  amants  se  troban  una 
nit  en  una  festa  y’s  donan  la  mà  sense  cap 
emoció. 

Las  qualitats  y  defectes  del  género,  apun- 
tadas  més  amunt,  abrillantan  y  enfosqueixen 
els  Amants .  Els  tres  primers  actes,  tenen  tots 
forsa  qualitats  de  las  que  distingeixen  à  son 
autor.  El  diàlech  atràu,  encisa,  enlluherna. 

L’acte  quart  decau  molt,  perque  hi  apareix 
la  nota  romàntica,  que,  à  mon  entendre,  des 
diu  per  complert  del  género.  Y  el  quint  té 
una  escena  que  per  sí  sola  aguanta  tot  l’acte, 
de  cayguda  segui  a  sense  tal  palanca.  Las  tres 
figuras  principals,  Çlaudina,  Vetheuil  y  Ruy- 
seux  son  de  cos  enter,  admirablement  trassa- 
das,  especialment  la  del  darrer,  que  consti- 
tuheix  un  tipo  dificilissim  de  presentar  à  las 
taulas,  perque  ha  de  resultar  ridícul  per  for- 
sa,  peró  que  l’enginy  d’en  Donnay  fa  que  sia 
altament  simpàtich. 

Com  que  l'obra  es  tan  exquisidament  pa- 
risensca,  crech  tasca  molt  difícil,  per  actors 
que  no  ho  sían,  encarnar  bé,  sobre  tot,  els  dos 
personatjes  dels  amants.  Ab  tot,  la  Mariani  y 
en  Zampieri  van  estar  molt  bé,  y  si  no  varen 
poder  fer  sentir  al  públich  la  veritable  im- 
presió  de  vida  parisenca,  no  es  pas  culpa  se¬ 
va.  En  Paladini,  perfectament  encaixat  en  el 
Comte  de  Ruyseux. 

L’efecte  que  feu  l’obra  al  nostre  públich, 
fou  en  general  bo,  essent  molt  aplaudida. 

S.  V. 


Il  MATR1MONIO  d’AlBERTO. 

Es  una  comedieta  en  un  acte  de  Camilo 
A.  Traversi,  que  la  Mariani  representà  en  la 
funció-mosaich  à  benefici  de  l’Associació  de 
la  Prempsa.  Del  efecte  que  feu  el  trevall 
de  la  gentil  artista  italiana,  després  de  sentir 
la  Banda  Municipal  y  de  veure  à  la  Campos 
en  La  muela  del  juicio ,  val  més  no  parlarne, 
per  alló  que  diuhen  de  que  las  comparaciones 
son  siempre  odiosas...  y  tan  odiosas! 

La  comedieta  d’en  Traversi  es  un  quadret 
hermosissim,  en  el  que  se’ns  presenta  el  des¬ 
plegament  del  caràcter  veritable  d’una  no- 
ya,  atiada  per  l’amor  que  sent  per  un  jove. 
Aquest  jove  la  creu  una  de  tantas  ximples 
buydas  de  cap  y  de  cor  (que  tant  abundan 
avuy  dia  en  las  familias  més  principals,  pro¬ 
ductes  híbrits  de  la  educació  conventual),  y’s 
troba  ab  tot  una  dona,  ab  cervell  intel·ligent 
y  cor  enamorat,  ab  qui  acaba  casantse.  La 
escena  capdal  de  la  obreta  es  delicadíssima, 
té  també  la  seva  sàtira  social,  ben  aguda  per 
cert,  y  comensant  ab  un  caràcter  cómich  del 
més  bon  gust,  acaba  polsant  felisment  la 
corda  sentimental,  que  conmóu  de  veras.  La 
Mariani  hi  estigué  admirable  sent  ella  y 
la  obreta  molt  aplaudidas. 

S.  V. 


La  Mamma. 

Frederich  Capralba,  viciós  vulgar,  egoista 
refinat,  qu’ab  sos  modals  distingits  encubreix 
un  natural  salvatje  ab  tots  sos  baixos  instints 
y  apetits  que’s  despertan  sols  al  violent  cop 
del  fuet,  va  ferir  à  sa  muller  Fulvia  en  sa 

dignitat  de  dona  y  esposa,  apassionada  en- 
semps  que  pensadora,  y  que  cercava  en  el 
matrimoni  la  satisfacció  honrada  del  amor, 
únich  objectiu  y  fi  de  la  dona  en  la  vida;  que 
ab  goig  acceptava  sos  devers,  que  creya  com 
pensats  per  drets  tan  sagrats  com  aqueixos. 
Ofesa  en  sos  sentiments  y  en  son  amor  pro¬ 
pi,  se  llensà  als  brassos  d’un  amant  no  menys 
vulgar  tal  volta  que  son  marit.  Comesa 
la  falta,  volgué  1  marit,  pel  rastrer  respecte  à 
la  hipòcrita  moral  de  la  societat  avuy  en  us, 
si  no  reparar  lo  irreparable,  qu’allò  era  im¬ 
possible,  salvar,  com  se  diu,  las  apariencias, 
salvo-conducte  qu'obra  las  fronteras  del  pu- 
ritanisme  à  primera  vista  infranquejables. 

Fulvia  no  accedí  à  conservar  sa  posició 
social  mercès  à  una  mentida,  y  preferí  con¬ 
fessar  la  veritat  y  afrontar  el  despreci  del 
món,  que  tot  ho  perdona  menys  el  delicte 
d’ésser  franch. 

Han  passat  vuyt  anys.  Fulvia  fa  una  vida 
retirada  y  modesta,  en  companyia  del  seu 
amant  Manel  Molteno,  que  si  bé  comensa  à 
sentir  l’inevitable  enuig  y  coneix  el  dret  que 
la  lley  humana  li  dona  de  rompre  aquell  lli¬ 
gam,  creu  que  son  dever  no  li  permet  usar 
de  sa  llibertat.  Fulvia  no  es  felís:  desprecía 
la  societat  que  rebutja  à  la  dona  à  qui  nosab 
defensar,  peró  no  pot  oblidar  qu’es  mare,  y 
al  enterarse  de  que  sa  filla  gran,  Julia,  va  à 
casarse  ab  un  home  que  li  ha  imposat  son 
pare  y  qu’ella  no  pot  estimar,  sent  remoures 
en  son  si’l  sentiment  de  maternitat,  y  un  es¬ 
perit  de  revolta  que  la  induheix  à  reclamar 
els  drets  que  li  ha  donat  la  naturalesa,  per 
sobre  de  totas  las  lleys  escritas.  Julia  té  un 
temperament  impresionable,  peró  son  caràc¬ 
ter  es  serio  y  reflexiu.  Anyora  à  sa  mare,  à 
qui  conegué  en  sa  infantesa,  y  no  ignora  que 
quelcóm  trist,  terrible,  la  separa  d’ella.  Son 
cor  tendre  es  fet  pera  l’amor  y  no  pera  l’odi, 
y  per  igual  estima  à  sos  pares,  de  quins  en¬ 
devina  las  faltas  mutuas  qne  tenen  que  per- 
donarse. 

Aixis  com  en  certa  malaltia,  en  el  deliri  de 
la  febre,  cridava  ab  veu  planyívola  à  la  mam- 
ma ,  al  sentirse  esgarrifada  devant  del  ver¬ 
gonyós  sacrifici  à  qu’es  condempnada,  corra 
als  brassos  de  sa  mare  en  cerca  del  consol 
que  li  manca. — «Has  pensat  en  mi  perque 
ets  desgraciada» — li  diu  aquesta  ab  carinyo- 
sa  amargor. — «(Tant  se  val;  jo’t  salvaré!» — 
Peró,  icóm  lograrho?  La  tristesa  de  Julia 
arriba  à  impresionar  à  en  Capralba,  qu’ab 
certa  recansa’s  disposa  à  rompre’l  tracte  ab 
que  pensava  assegurar  la  felicitat  de  sa  filla 
aquell  home  lleuger  que’s  creya  bon  pare 
perque  donava  à  sas  fillas  tots  els  gustos  ma¬ 
terials;  peró  ja’s  cuyda  d’advertir  à  la  filla 
ingrata  que  al  negarse  à  aquell  matrimoni 
de  conveniència  (per  ell),  no  sols  deixa  mal¬ 
mesa  sa  formalitat  y  sa  autoritat  paternal, 
sinó  que  fins  compromet  el  pervindre  de  sa 
germaneta,  la  malcriada  Fanny-.  Julia’s  re- 

signa,  peró  al  enterarse  de  la  vergonyosa 
imposició  de  son  futur  espós,  qu’ofén  el  nom 
de  sa  mare  obligantla  à  renunciar  en  els  ca- 
pítuls  matrimonials  tot  lo  que  d’ella  li  pugui 
pervindre,  ’s  rebela  resoltament  y  diu  que 
may  consentirà  tal  infamia. — «No  sabs  qui 
es  ta  mare!» — li  diu  en  Capralba  sobrexcitat. 
«Tu  pots  judicar  à  la  dona,  no  à  la  mare,» 
exclama  Julia;  y  quan  son  pare,  revingut  de 
l’aclaparament  que  li  ocasiona  aquell  acte 
d’insubordinació,  crida:  —  Donchs,  ves  ab 
ella!»,  — Julia  ho  efectua  sens  escoltar  els 
prechs  de  Fanny,  que,  no  havent  conegut  à 
sa  mare,  sols  recorda  ’ls  enuigs  que’ls  hi  ha 
causat,  y  la  considera  tan  molestosa  com  el 
cap  de  núvol  qu’ha  aygualit  son  passeig 
aquell  mati. 

Aquí  acaba  en  realitat  el  drama.  Del  ter¬ 
cer  acte  més  val  no  parlarne,  perque  destru- 
heix  la  impresió  dels  dos  primers. 

En  veritat,  no  crech  qu'aquesta  obra  fes 
la  reputació  d’en  March  Praga,  si  no  n’ha¬ 
gués  escrit  d’altras  justament  aplaudidas. 
Més  que  sa  última  obra,  sembla  la  primera. 

La  claritat  y  sobrietat  d’exposició,  la  nir- 
viositat  de  las  escenas  y  la  naturalitat  del 
diàlech  que  caracterisan  l’estil  del  autor,  sols 
apareixen  en  breus  moments.  El  to  senten¬ 
ciós  y  declamatori  fa  semblar  revellida  aquei¬ 
xa  comèdia  que  tan  senzilla  y  frescal  podia 
ésser.  Just  es  confessar,  no  obstant,  que  s’hi 
troban  tipos  molt  ben  encertats,  com  el  pare 
y  las  íillas,  y  fins  la  mare,  si  bé  aquesta  es 
sovint  molt  borrosa  é  indecisa;  y  escenas 
hermosas,  com  la  culminant  del  segón  acte 
entre  pare  y  filla,  y  la  final  del  primer,  en 
que  al  entrar  la  filla  y  toparse  ab  l’amant  de 
sa  mare,  aquesta  la  separa  ab  un  moviment 
instintiu,  y  li  pregunta  si  encara  creu  que 
pot  fer  quelcóm  per  ella;  mes  el  conjunt  no 
resulta. 

La  execució,  bona.  El  genial  Paladini,  com 
sempre,  y  ja  està  dit  tot;  la  Mariani,  com 
els  dias  qu’està  bé,  y  la  Farina  com  may,  si 
s’exceptúa  ’l  tercer  acte  de  L'Onore;  els  de¬ 
més,  justos. 

Llàstima  que  la  senyoreta  Brignione  no 
comprengués  son  paper  de  noya  mal  criada 
é  impertinenta,  que  tant  podia  adaptarse  à 
sas  facultats,  y’ns  presentés  una  nina,  que  si 
com  à  tal  era  massa  grossa,  com  à  artista 
resultava  bon  xich  massa  petita. 

El  públich,  com  el  de  qualsevol  dia  de 
moda,  aplaudí  inconscientment  segons  cos¬ 
tum  las  frasses  brillants  y  moltas  altras  co- 
sas  bonas  y  dolentas  que  ni  tan  sols  entenia. 

O.  M. 

Hem  rebut  l’envio  que’ns  ha  fet  Le  Mercu- 
re  de  France  de  las  dugas  últimas  traduccions 
de  las  obras  de  F.  Nietszche  Humain,  trop 


humain ,  y  Le  Crepuscule  des  Idoles.  Son  du¬ 
gas  obras  de  gran  valor,  que  revelan  la  gran 
potencia  crítica  y  la  clara  visió  de  las  cosas 
del  filosop  avans  citat,  qu’avuy  es  el  que  més 
serveix  de  guia  à  tota  la  joventut  intelectual 
europea,  d’aquest  gran  pensador  que  deya 
als  seus  deixebles:  «Deixeume  si  m'heu  tro¬ 
bat;  no’m  volguéu  seguir;  busqueuvos,  tro- 
beuvos  y  seguiuvos  vosaltres  mateixos...  Si 
tot  pujant  la  montanya  un  me  preguntés  quin 
es  el  cami  per  anar  al  cim,  jo  li  diria:  «De 
camí  no  n’hi  ha.  Féuvos’el.  Aquest  que  jo 
segueixo  es  el  meu  cami;  vos  potser  per  un 
un  altre  hi  arribaréu  millor.  Aquest  es  el  meu 
camí;  l’altre  serà  ’l  vostre.  De  camí  fet,  no 
n’hi  ha  cap  que  conduheixi  al  cim;  vos  l’heu 
de  fer  si  voléu  pujarhi  »  (Aixís  parlà  Zara- 
thustra). 

En  Nietszche,  en  Carlyle  y  l’Emmerson, 
ab  Max  Stirner,  son  els  filosops  que  semblan 
destinats  à  formar  l’ànima  del  sigle  xx. 

Lo  més  bonich  d’aquest  pensador  es  que 
no  dona  ni  un  plan  tancat  del  Univers,  ni 
una  doctrina  de  reforma  absoluta  del  Món, 
ni  una  recepta  pera  la  Felicitat.  Lo  altament 
símpàtich  d’ell,  es  que  no  vol  fer  prosselitis- 
me.  Aquesta  herencia  judaica  ell  no  la  té;  es 
antijudaich,  especialment  antijudaich,  donchs 
acusa  als  Juheus  d’haver  introduhit  al  món 
un  caràcter  d’esclaus,  baix,  utilitari  y  renco- 
rós.  Pren  l’home  en  son  desenrotllo  helénich 
y  vol  alsarlo  més,  molt  més  encara,  fins  à 
convertirlo  en  una  especie  superior:  el  Su- 
per-home. 

L 'humain  trop  humain  va  ésser  publicat  en 
alemany  del  80  al  82.  El  forman  una  serie 
de  ideas  y  d’aforismes  probant  que  la  majo¬ 
ria  dels  idealismes  qu’adorém  son  encara 
massa  fills  de  las  imperfectas  condicions  hu- 
manas.  Ocupantse  del  Art  té  ideas  originalís- 
simas,  lo  mateix  que  ocupantse  de  la  litera¬ 
tura. 

El  Crepuscule  des  Idoles  es  una  obra  ja  més 
fonda,  y  va  ésser  publicada  en  alemany  en 
r  888 .  En  ella  hi  ha  resumit  el  perque  va  ata¬ 
car  à  en  Wagner.  No  es  cap  motiu  personal, 
sinó  un  motiu  filosófich:  el  cambi  qu’bavía 
fet  en  Wagner. 

Avans  en  Wagner,  quan  jove,  havia  sigut 
partidari  de  la  Vida,  del  sentit  altament  hu¬ 
mà  y  fortificant  que’ls  grechs  havian  dat  al 
Art;  y  desprès,  baix  la  influencia  pessimista 
de  Schopenhauer,  havia  acceptat  la  morali¬ 
tat  inmoral  del  renunciament ,  de  la  decadèn¬ 
cia ,  proclamant  la  necessitat  d’una  redemp¬ 
ció  mística,  y  fent  un  art  corruptor.  Per  aixó 
Nietszche  va  atacar  à  Wagner. 

Creyém  que  la  revista  intelectual,  avuy  la 
primera  d’Europa,  Le  Mercure  de  France ,  fa 
un  gran  bé  à  las  generacions  novas  dels  pais- 
sos  llatins  donant  traduhidas  en  llengua  fran¬ 
cesa  aquestas  y  altras  obras  de  pensadors 
germànichs  ó  anglo-saxons  que  passarían 
desconegudas  en  nostres  paissos  y  que,  en- 

cara  que  no  tinguin  més  influencia  que  la  del 
contrast,  aqueixa  influencia  ha  d’ésser  rege¬ 
neradora  per  l’ànima  llatina,  donchs  l’espe¬ 
rit,  com  el  cos,  necessita  una  alimentació 
variada  pera  nodrirse  bé;  si  no,  degenera. 
Exemple:  l’esperit  castellà  que,  dedicat  al 
unp  mismo  y  rebutjant  tot  lo  dels  altres  por 
exlranjero,  s’ha  quedat  mort,  tot  enterch  y 
corsecat. 

Remerciém,  donchs,  al  Mercure  de  France 
pel  seu  envio.  , 

Pompeyus  Gener. 


DE  PINTURA 

La  impresió  que  produheix  una  visita  al 
Saló  Parés,  hont  hi  ha  acobladas  en  exposi¬ 
ció  general  las  mellors  firmas  de  pintors  de 
nostra  ciutat,  desconhorta  al  qu’estima  l’art 
y  deixa  una  profonda  tristesa. 

Un  hi  entra  ab  tota  bona  fe,  ab  cert  esplay 
à  l’ànima,  desitjosa  de  despendres  per  un  mo¬ 
ment  de  las  baixesas  materials  y  enlayrarse 
en  la  contemplació  del  esfors  del  sentiment 
y  del  esperit  humà  que  lluheix  en  tota  obra 
artística,  y  surt  à  poch  entristit  y  dominat 
per  amargas  reflexions. 

Es  en  va  que  cerquéu  en  aquellas  parets 
recubertas  de  quadros  quelcóm  del  esperit  del 
nostre  poble,  quelcóm  del  sentiment  dels  nos¬ 
tres  artistas.  La  Pintura  del  Saló  Parés,  — 
en  aquesta  darrera  exposició,  —  es  com  l’art 
dramàtich  del  teatre  Eldorado.  Es  genero  chi- 
co  de  la  pintura.  A  l’Eldorado,  obras  buydas 
sense  cap  art,  sense  ànima,  paraulas  vulgars 
entortolligadas  unas  ab  altres  pera  fer  riure; 
al  Saló,  quadros  sense  ànima  també,  obras 
buydas,  colors  posats  perque  sí  barrejantse  y 
embrutant  telas,  quadros  ab  casas  de  cartró 
y  figuras  de  guardarropia.  Allí,  faramalla  per 
afalagar  els  instints  brutals  de  la  gent  incul¬ 
ta;  en  l’altra  part,  brossa  no  més  per  acon¬ 
tentar  y  no  despertar  el  mal  gust  de  las  gents 
d’esperit  vulgar. 

Y  un  se  pregunta:  - —  ^No  hi  hà  pintors  à 
Barcelona?  —  Y  si  sols  ha  vist  aquella  ó  sem¬ 
blants  exposicions,  se  respon  resoltament:  — 
Sí:  hi  ha  pintors,  peró  no  hi  ha  artistas.  — 
Y  encara  que  no  es  veritat  l’afirmació,  es  ló- 
gich  qu’aixis  se  pensi.  La  producció  (gene¬ 
ralment  parlant)  dels  pintors,  y  qu’es  la  que 
s’exteriorisa,  no  respon  al  noble  objectiu  de 
fer  art,  de  satisfer  la  necessitat  de  produhir 
obras  artisticas  com  l’arbre  de  dar  fruyts,  si¬ 
nó  que  respon  solzament  à  un  prejudici  per 


atreures  el  benestar  material,  pera  fer  nego¬ 
ci.  L’art  no  es  ja  una  missió,  es  un  ofici,  una 
indústria  com  qualsevulga  altra. 

Vegéu  sinó’l  Saló  Parés  y  escoltéu,  per 
acabar  de  convéncens,  als  pintors  mateixos. 
En  els  quadros,  lo  que  la  gent  vol.  Aquí  un 
carmetlo  ab  cara  de  dona  y  molta  roba  de  sa- 
ti  y  carn  de  porcellana;  el  cromo  de  sempre, 
sense  vida  per  agradar  ó  fer  els  mirallets  à 
las  senyoras  de  fabricant  ó  de  bolsista;  més 
enllà  un  paissatje  ben  bonich  ó  ben  trits,  pe¬ 
ró  abdós  fets  com  el  motllo  que  dona  bon  re¬ 
sultat  y  que  agrada  al  senyor,  satisfet  de  la 
seva  venda,  ó  à  la  senyora  que  tira  per  me- 
lancólica;  en  un  costat,  el  quadro  d’un  pintor 
de  talent,  peró  que’s  decanta  à  lo  productiu, 
à  lo  que  dona  diners;  y  per  tot,  telas  no  més, 
telas  més  ó  menys  lluhentas,  ben  arrenglera- 
das,  com  las  d’un  aparador  de  botiga  del  cò¬ 
rners  de  la  Boquería  hont  las  senyoras  hi 
passan  horas  tafanejant. 

Ni  tansols  algún  qu’altre  jove  que’s  vol 
dar  à  coneixer  ab  notas  novas,  passa  de  vul¬ 
gar. 

El  que’s  vol  separar  dels  demés  y  crida  ab 
pose  de  genial,  sempre  resulta  extrany;  jmay 
ni  sisquera  esbojarrat! 

Y  després  escoltéu  parlar  à  molts  dels  pin¬ 
tors.  Tots  parlan  de  que  no’s  veu  res,  y  de 
que  això  està  molt  malament ,  referintse  al  ne¬ 
goci,  igual  que’l  farinayre  que  s’exclama  per- 
que  han  pujat  els  cambis. 

Y  un  diu:  —  No  hi  ha  artistas  à  Barcelo¬ 
na...  No  la  senten  la  pintura’ls  catalans... — 
Y  ho  juraria  sinó’s  trobés  de  quant  en  quant 
ab  que’l  desmenteix  alguna  obra  verdadera- 
ment  artística. 

A  ca’n  Parés  n’hi  ha  una  solsament,  y  co- 
locada  al  capdemunt  del  segón  rengle,  es  à 
dir,  molt  mal  colocada. 

Es  un  quadro  d’en  Mir;  un  delicadíssím 
tros  del  laberinte  del  marqués  d’Alfarràs,  un 
estany  d’una  poesia  refinada  que’l  pintor  ha 
conservat  y  que  potser  exagera  un  xich.  Es 
el  quadro  d’un  verdader  artista.  En  Mir  no 
sols  ha  trobat  el  quadro  en  el  laberinto,  sinó 
que,  al  saber  véurel,  ha  sapigut  trobarhi’l 
seu  sentiment,  ha  vist  y  ha  trasladat  à  la  te¬ 
la  aquella  noblesa  que  respira’l  jardí,  y  al 
trobar  la  nota  justa  en  la  expressió  del  natu¬ 
ral,  ha  poetisat  aquest  ab  verdader  carinyo  y 
refinament  d’artista. 

Llàstima  que’l  quadro  d’en  Mir  no  tingui 
cap  éxit  material  dels  que  desitjan  sos  demés 
col-legas  per  ells  mateixos. 

Tot  lo  demés  de  ca’n  Parés...  molt  apro- 
pósit  pel  gust  dels  senyors  de  Barcelona. 

Nota.  —  Un’altra  excepció  de  lo  dit  al  prin¬ 
cipi,  y  que  s’ha  de  citar  per  lo  raras  que  son 
las  tals,  se  veu  à  ca’n  Robira.  Es  un  hermo- 
síssim  paisatje  d’en  Galwey  que  regenera’l 
aparador  d’aquella  botiga,  després  de  la  ex¬ 
posició  aparatosa  dels  mosqueteros  d’en  Fa- 
brés. 

-  J.  M.a  Jordà. 


ADVERTENCIAS 

La  precipitació  ab  que  s’han  hagut  de  rea- 
lisar  els  trevalls  d’organisació  d’aquest  pe- 
riódích,  no’ns  ha  permès  presentarlo  tal  com 
hauriam  volgut.  Confiém  en  que  aviat  que¬ 
daran  corretgidas  las  faltas  qu’ara  s’hi  ve¬ 
gin,  y  en  que  prompte’ns  trobarém  en  condi¬ 
cions  de  desenrotllar  tot  el  nostre  plan. 

Entre’ls  molts  originals  que  reservém  po- 
dém  anunciar  pera’l  pròxim  número  una  va¬ 
lenta  poesia  de  nostre  gran  Angel  Guimerà, 
y  un  article  del  apòstol  del  Catalanisme  en 
Pere  Aldavert,  abdós  trevalls  escrits  expres¬ 
sament  pera  nostre  periódich  .  En  Narcís 
Oller,  en  Maragall,  y  molts  altres,  vindran 
prompte  à  honrar  aquestas  planas. 

No  ha  pogut  sortir  simultàniament  ab 
aquest  primer  número,  com  desitjavam,  un 
que  titulém  Antecedent,  y  que  contindrà’ls 
trevalls  que  nostres  colaboradors  havían  pu¬ 
blicat  en  la  Setmana  Catalanista.  Creyém  ne¬ 
cessària  la  publicació  d’aqueixos  escrits,  no 
sols  perque  alguns  deuhen  ésser  continuats, 
sinó  també,  y  principalment,  perque  tots  do- 
nan  à  coneixe  nostre  caràcter  y  tendencia. 

Aqueix  voluminós  número,  imprès  en  ca¬ 
ràcters  clars  y  menuts,  destinat  als  suscrip- 
tors,  se  posarà  à  la  venda  al  preu  de  25  cèn¬ 
tims,  pera  que’ls  aficionats  puguin  comple¬ 
tar  la  colecció.  Vegis  el  sumari: 

Articles  polítichs:  La  Patria ,  El  Catala¬ 
nisme  y  els  catalanistas ,  Tot  ó  res ,  Lo  de 
Lleyda ,  per  Lluís  Marsans;  La  vida  munici¬ 
pal  y  l'esperit  regional ,  L' enemich  del  regio¬ 
nalisme ,  per  Joan  Poblet. 

Barceloninas,  per  Oriol  Martí. 


Articles  literaris:  « Els  Segadors »  à  mon- 
tanya ,  Els  Graciosos ,  per  Salvador  Vilaregut; 
Aixís  va  parlar  Zarathustra,  Un  traginer  filo- 

nya,  per  Jordi  d  Osor;  Nota  pirenenca ,  per 
E.  Pelegrí  Ferrer. 

Catalunya:  Trimestre,  1  ,$0  pessetas;  un  any, 

Reste  d’Espanya:  Mitj  any,  4  pessetas;  un  any, 

7  pessetas. 

Extranger:  Un  any,  8  pessetas. 

Número  corrent,  10  cèntims;  atrassat,  25  cèn¬ 
tims. 

A  tots  els  suscriptors  se’ls  hi  regalarà  ‘1  Nú¬ 
mero  antecedent,  que’s  publica  simultàniament 
ab  el  primer  y’s  ven  al  preu  de  25  cèntims. 

Als  qu’s  suscriguin  per  un  any  se’ls  hi  rega¬ 

magnífica  obra  de  l’Alexandre  de  Riquer. 

SUMARI :  Molt  soroll  de  boixets  y  pocas  puntas,  per 
P.  Aldavert. — Causa  guanyada,  perLl.V — Quina 
es  la  millor  obra  deWagner?,  per  Antoni  Ribera.  — 
Redempció,  per  Angel  Guimerà  —  Un  cant  de  Iam- 
blicus,  per  Pompeyus  Gener.—  «Tristan  é  Isolda»  à 
Barcelona,  per  Joaquim  Pena.  —  Teatres,  per  S.  V. 
— Literatura?,  per  E.  Molinè  y  Brasés. —  Llibres  re¬ 
buts,  per  O.  M.  —  Novas. 

MOLT  SOROLL  DE  BOIXETS 
Y  POCAS  PUNTAS 

Lo  que  ha  passat  aquests  días  al  Parla¬ 
ment  espanyol,  me  referma  més  cada  dia  en 
la  idea  que  tinch  de  que  als  catalanistas  nos 
convé  molt  poch  ficarnos  allà  ahont  no’nsde- 
manan. 

Telegrafiadas  y  passadas  per  l’alambí  deu 
ó  dotze  vegadas  per  estalviar  algunas  pesse- 
tonas,  las  oracions  parlamentarias  semblan 
qui  sap  qué;  sembla  que’ls  que  han  pres  la 
defensa  del  programa  catalanista  hagin  dit 
als  diputats  unas  cosas  molt  groixudas.  Sem¬ 
bla  que  ab  una  gota  d’aquella  essencia  n’hi 
té  d’haver  pera  embalsamar  mitja  Catalunya, 
y  quan  arriban  després  impresas  al  Diari  de 
Sessions  un  pert  totas  las  ilusions  que  s'ha 
format,  si  no  es  d'aquells  que,  pera  creurelas 
cosas,  tenen  de  palparlas. 

No;  no  n'hi  ha  per  embalsamar  mitja  Ca¬ 


talunya  ab  lo  que  digueren  al  Congrés.  Pera 
poder  dir  com  à  deu  de  regionalisme,  tant  si 
ve  à  tom  com  si  no,’s  comprometen  com  à 
cent  ab  negacions  que’ls  treuhen  per  demà 
tota  la  forsa,  si  es  que,  enfadats  de  las  gros- 
serias  que  diuhen  los  altres  diputats  contra 
Catalunya,  volen  donar  un  pas  més  endevant 
en  reivindicar  la  seva  personalitat. 

Santa  ignocencia!  Per  qué  las  fan  certas 
confessions  que  no  venen  à  to?  Per  qué  hi 
van  à  la  guerra  ab  fusells  de  canya,  y  s’apres- 
san  à  ensenyar  ells  mateixos  que  son  de  ca¬ 
nya  quan  los  altres,  esverats,  los  havian  pres 
per  fusells  de  debò? 

Si’l  catalanisme  hagués  d’avansar  desde’l 
Congrés,  faria  molt  poch  camí;  menos  que 
no’n  fa  una  formiga  quan  se’n  endú  al  cau 
un  gra  d’ordi,  que  se  li  encalla  per  tot  arreu 
ab  l’aresta.  Vindrían  al  Catalanisme  aquesta 
gent  desvagada  qu’en  las  batussas  del  Con¬ 
grés  hi  veuhen  un  entreteniment  pels  dias  de 
feyna  que’ls  ajuda  à  matar  las  horas  que  no 
poden  acabar  de  matar  al  Cassino  jugant  à 
tresillo,  y  un  motiu  més  de  fer  lo  gallaret  los 
diumenges  quan  surten  los  pagesos  d’ofici  y 
esperan  l’hora  de  dinar  fent  rotllo  à  la  plassa' 
de  devant  de  la  iglesia.  D’aquestos  ne  vin¬ 
drían  alguns  si  tinguéssim  uns  quants  dipu- 

tats  que  se  las  tinguessin  tiessas  ab  los  di¬ 
putats  vells  que  consideran  lo  saló  de  ses¬ 
sions  com  un  Joch  de  pilota.  Peró  dels  que 
n’estàn  cansats  de  tanta  comèdia  no  n’arre¬ 
plegaria  cap  lo  Catalanisme,  perque'ls  cauria 
l’ànima  als  peus  veyent  las  confessions  que’s 
tenen  de  fer  pera  poder  dir  la  meytat  de  lo 
que  dihém  tots  devant  de  qualsevol  que’ns 
vulga  sentir  y  que  sia  dels  que  trevallant  se 
guanyan  la  vida,  peró  qu’es  pecat  mortal  dir- 
ho  devant  dels  que  han  trobat  la  quadratura 
del  círcul  sens  altra  feyna  que  vestirse  de  di- 
ferenta  manera  que  la  demés  gent.  No  sé  si 
m’explico. 

Qu’es  cas  de  fer  arrencar  lo  Catalanisme 
de  la  cayguda  de  Balaguer!  Això  als  regio- 
nalistas  parlamentaris  los  hi  faria  més  horror 
que  una  paraulada  dita  per  una  boca  de  se- 
rafi.  Lo  qui  arriba  més  enllà  s’atura  al  temps 
del  primer  Borbó,  y,  encara,  no  per  reclamar 
tot  lo  qu’ell  va  arrebassar  després  de  la  he- 
royca  defensa  de  Barcelona,  sinó  una  part  pe- 
titeta,  una  part  que  no’ls  puga  fer  confondre 
ab  los  exaltats.  Alguns,  los  més,  ja  s’acon- 
tentarían  ab  tornar  al  any  quaranta  quan  lo 
centralisme  feya  lo  mateix  que  fa  avuy,  sinó 
que  no  s’havian  inventat  tants  cordillets  y 
tants  cartrons  pera  fer  anar  bé  la  màquina 
Jacquart  ab  que  teixeixen  ara  las  florejadas 
sedas  de  nostra  Regeneració.  Y  com  que  uns 
ab  altres  dels  que’l  govern  deixarà  sortir  de 
las  urnas  no  tindràn  lo  génit  fort,  tant  avuy, 
com  demà,  com  sempre,  al  Congrés  no  hi 
veurém  may  llensar  lo  crit  de  guerra  contra 
lo  que  ab  nosaltres  no  pot  estar  may  en  pau. 
La  guerra  s’hi  farà  à  tall  de  xileno,  peró  no 
de  xileno  de  debò,  d’aquells  que  à  las  tro- 
pas  europeas  las  hi  varen  ensenyar  fa  pochs 
anys  cóm  se  tenen  de  batre’ls  soldats  en  las 
batallas,  sinó  de  xilenos  de  sarsuela,  dels  que 
no  més  parlan  de  liritos  y  que’ls  tiritos 
se’ls  tiran  haventhi  una  montanya  de  per 
mitj. 

No  parió  per  ningú  y  parlo  per  tothom. 
Està  renyit  lo  sistema  parlamentari  espanyol 
ab  la  exposició  nua  y  crua  de  una  doctrina 
que,  per  lo  mateix  qu’es  la  que’ns  pot  salvar, 
es  la  que  troban  més  horrible’ls  que  viuhen 
de  la  sava  de  las  regions  no  mortas  encara. 
Lo  dia  que  un  diputat  los  plantés  cara  de 
debó  als  gendres  dels  ministres,  y  als  amichs 
dels  gendres  dels  ministres,  y  als  duchs  y 


comtes  y  marquesos  que  forman  lo  march 
del  Congrés,  y  als  fills  de  generals,  y  als  ge¬ 
nerals,  y  als  amichs  dels  generals  que  arro¬ 
doneixen  lo  quadro,  aquell  dia,  igual  que 
si  estrenessin  una  obra  bona  d’un  autor  à  qui 
tinguessin  rabia,  picariandepeusydemans  y, 
cridant  com  uns  carreters,  treurian  del  Con¬ 
grés  al  que  s’atrevís  à  dirlos  las  cosas  pel  seu 
nom,  sense  fer  protestas  de  que  s’es  un’altra 
cosa  pera  ferlos  empassar  la  píndola.  Tant 
que  li  convé  l’oli  de  fetje  de  bacallà  al  Estat 
Espanyol,  y  tantas  rabequerias  que  fa  per 
péndrel!  Y  tant  com  al  Estat  Espanyol,  pot¬ 
ser  los  hi  convé  als  que  avuy  fan  d’interme¬ 
diaris  entre’l  Catalanisme  y’is  polítichs,  per- 
que  uns  ab  altres  tenen  las  sanchs  pobras, 
massa  pobras  per  los  insidiosos  atachs  del 
Centralisme,  que  segueix  y  seguirà  en  la  seva 
deria  de  convertir  nostra  patria  en  una  colo- 
nia  peninsular  à  truco  de  rescabalarse  de  la 
pèrdua  de  las  que  avans  explotava. 

Y  encara  avuy  ray!  Avuy  alguns  regiona- 
listas,  dos  ó  tres,  se  troban  diputats  com  qui 
diu  sense  haver  hagut  d’anar  à  l’aranya  estira 
cabells  ab  los  candidats  del  govern,  y  aixó 
mateix  los  hi  dona  certa  independencia  que 
no  podràn  tenir  uns  altres  avuy  per  demà  que 
desgraciadament  lo  país  se  llensés  de  ple  en 
la  comèdia  electoral  que  tant  agrada  als  que 
s’acostaren  à  n’en  Polaviejay  demà  pactaràn 
ab  lo  dimoni,  si’l  dimoni  no’ls  ensenya  la  for- 
queta  per  las  dugas  punxas. 

Pobres  de  nosaltres  lo  dia  que  semblants 
pollastres  puguin  arribaràcantar  al  Congrésl 
Llavoras  si  qu’haurém  malbaratat  en  tres 
mesos  la  feyna  de  vint  anys,  perque,  com 
hauran  arribat  à  possehir  un’acta  ajupintse  à 
la  voluntat  del  govern,  v  anant  à  veure  als  al¬ 
caldes  y  al  governador,  y  ajuntantse  ab  qual¬ 
sevol  que’ls  ofereixi  vots,  s’emetin  ó  no  s’eme¬ 
tin  per  los  que  poden  darne...  si  semblants 
pollastres  arriban  à  fer  quiquirich  desde  Ma¬ 
drid,  llavoras  sí  que  serà  qüestió  d’apretar  à 
corre.  Son  dels  que  troban  que’l  blat  de  mo¬ 
ro  es  més  bo  que’l  sagó  remullat,  dels  que 
creuhen  que’l  fi  justifica’ls  medis,  encara  que 
de  fi  no’n  tingan  cap  més  que’l  d’arreplegar 
lo  títul  de  Senyoria  y’l  de  fer  los  gegants  ab 
altras  senyorias  igualment  ilustres  qu’ells,  y 
tan  ben  intencionadas  com  ells,  y  tan  despreo- 
cupadas  com  ells  en  aixó  d’arreplegar  vots 
ploguin  d’allí  hont  ploguin,  sense  voler  saber 

si’ls  eleclors  s’han  passat  la  tarde  del  diu¬ 
menge  trencant  pinyons  ó  anant  à  tirar  un 
paperet  blanch  dintre  del  pot  de  vidre  de 
adroguer,  que’l  dissapte  al  vespre  encara  es¬ 
tava  ple  d’atmetllas  torradas. 

Si  d’alguna  cosa  pecan  los  diputats  que 
avuy  nos  defensan,  es  de  tenir  poca  sanch  ó 
de  tenirla  massa  freda.  Cap  més  defecte  gros 
los  hi  coneixém.  Als  que  temém  son  als  aixe- 
rits ,  als  que  troban  que  l’anar  ab  lo  cor  à  la 
mà  fa  criatura.  D’aquestos  si  que  liberanos 
Domine.  Son  molt  lluny  las  eleccions,  y  ja 
sembla  que  tingan  lo  ball  de  Sant  Víctor. 
Com  varen  perdre  la  joventut  defensant  una 
idea,  ara  volen  defensar  la  seva  persona,  que 
fora  llàstima  arribés  als  cinquanta  anys  sen¬ 
se  ser  lo  que’ls  que’s  posaren  à  temps  sota 
las  alas  d’en  Planas  y  Casals  varen  ser  als 
trenta.  No  n’hi  ha  pochs  d’ulls  clavats  en  los 
districtes  electorals  de  diputats  provincials! 
No  se’n  llensan  pochs  de  sospirs  per  un’acta 
de  regidor!  No  se’n  escriuhen  pocas  de  car- 
tas  pera  ferse  ben  voler  dels  qu’enmotllan 
diputats  à  Corts  com  aquell  qu’enmotlla  san- 
tidiguixis! 

Los  dos  ó  tres  diputats  qu’ara’ns  defen¬ 
san  pecan  no  més  que  de  no  tenir  embesti- 
da.  Nos  fan  un  xich  de  bé,  fentse  en  cambi 
ells  gran  mal,  perque’s  lligan  tontament  ab 
confessions  que  podían  molt  ben  guardàrse- 
las,  perque  Deu  sab  demà  qué’ls  hi  convin¬ 
drà  més  fer.  Han  sortit  ab  son  propi  esfors  y 
ab  la  benevolensa  d’un  governador  polavieji 
que  no  sabia  la  terra  que  trepitjava,  sense 
comprometre  pera  res  la  idea.  Al  cap  y  à  la 
fi  de  sos  actes  y  de  sas  confessions  no  n’han 
de  donar  compte  à  ningú.  Si  alguna  cosa  de 
bo  fan,  Deu  los  hi  pagui. 

Peró  ay  del  dia  que’ls  aixerits  poguessin 
parlar  en  nom  de  Catalunya!  ay  dels  que’ls 
fessin  nosa  pera  las  sevas  combinacions!  que 
potser  no  esperarían  com  cert  regidor  de  Pal¬ 
ma  que  no  fa  encara  dos  anys  tractava  d’egois- 
tas  als  fabricants  del  Foment  y  avuy  va  de 
tronch  ab  ells  à  que  un  llamp  del  cel  me  cay- 
gués  al  mitj  del  cap  en  lloch  d’entretenirse  à 
obrir  un  roure;  potser  ells  mateixos  nos  de- 
nunciarían  als  que  fem  arrencar  las  reivindi¬ 
cacions  de  la  cayguda  de  Balaguer,  com  ja 
caritativament  va  fer  en  cert  diari  un  evolutiu 
que  no’sfirmà  al  ferd’espieta  del  Portal  Nou, 
peró  que  per  l’estil  del  .escriure  era  també 


dels  de  Balaguer  avans  del  manifest  d'en 
Polavieja. 

Passaria  llavoras  en  la  idea  nostra  lo  que 
ha  passat  ab  lo  Somatent,  que  la  bellugarían 
los  que  van  més  darrera  del  figurar  que  d’al¬ 
tra  cosa.  Pau,  Pau  y  sempre  Pau.  Bon  lema 
per  una  nació  cansada  de  la  guerra,  peró 
símbol  també  d’un  altra  cosa  que  diu  l’adagi, 
y  tamburet  per  enfilarse  alguns  hisendats 
que  més  valdria  que’s  cuydessin  de  la  seva 
hisenda.  Igual  nos  passaria  als  catalanistas 
lo  dia  en  que’ns  tornéssim  parlamentaris, 
perque  com  las  actas  de  diputats  seràn  sem¬ 
pre  pels  més  afamats,  los  que  de  bona  fe 
anessin  à  las  eleccions  pera  fer  sentir  al  Con¬ 
grés  las  reivindicacions  positivas  del  Catala¬ 
nisme’s  quedarían  en  terra,  mentres  los  que 
no  tenen  escrúpuls  electorals  ni  d'altra  mena 
se  n’empujarian  al  tren  ab  aquell  ayre  que 
hi  tenen  los  viatjants  de  casas  de  comers. 

Me  n’ha  acabat  de  convencer  lo  qu’està  pas¬ 
sant.  Si  per  dirlos  part  de  lo  que  pensém  ja 
s’esvalotan  y  amenassan  à  Madrid,  qué  no 
farían  si’ls  hi  diguéssim  tot?  Reyna  Santíssi¬ 
ma!  Ab  acta  y  sens  acta’ns  tirarían  escalas 
avall  y’ns  bandejarian  del  Sagrario  de  las 
Leyes . 

Si  algún  dels  ferms  solicita’ls  vots  dels 
catalanistas,  faràn  bé  de  votarlo;  que  no’s 
diga  després  que  no  s’ha  probat  tot.  Peró  si 
es  dels  que,  un  cop  cantadas  las  veritats,  se¬ 
gueix  arreglant  assumptos  de  districte  agen¬ 
ciant  carreteras;  si  es  dels  que  preparan  ab 
temps  unas  eleccions  com  aquell  que  prepara 
pells  de  bou  pera  fer  sabatas,  que  crech  que 
necessítan  dos  anys  d’estar  enterradas  ab 
roldó  y  escorsa  de  pi,  que  se’n  malfihin,  que 
ja  n’està  plena  la  Historia  de  lo  que  fa  aques¬ 
ta  mena  de  gent:  un  dia  al  any,  quan  l’amo  y 
senyor  los  hi  dona  permís,  defensan  à  la  seva 
terra,  y’is  altres  tres  cents  xeixanta  quatre 
dias  Hauran  per  allà  hont  volen  los  ministres. 

Que  també’ls  grans  polítichs  ho  fan  deve- 
gadas  lo  que  certs  pares  que  no  volen  que’l 
seu  hereu  passi  per  pobre,  peró  que  tampoch 
consenten  que’ls  hi  gasti  un  quarto  mala¬ 
ment. 

Ja  la  deuhen  saber  la  recepta:  li  donan 
un  duro  en  pessa  y  mitja  pesseteta  cada  diu¬ 
menge  pels  mals  gastos.  Lo  duro  pera  ferlo 
trincar;  la  mitja  pesseteta  per  lo  que  con- 
vinga. 

Y  com  que’ls  diputats  que  surten  de  tras- 
cantó  no  se’l  poden  gastar  lo  duro  en  pessa, 
per  aixó  es  que  no  som  partidaris  de  que  n’hi 
hagi.  Si  de  cas,  que  sian  dels  que’l  bescam- 
bian  quan  convé,  agradi  ó  no  agradi  al  pare. 

Lo  dia  que  un  d’aquestos  vagi  al  Congrés, 
s’hi  coneixerà  de  veras,  sobretot  si  no  més  hi 
va  al  discuti'rse  cosas  de  veritable  importàn¬ 
cia  pera  la  nostra  patria,  entornantsen  un  cop 
llesta  la  feyna  per  que  especialment  ha  dei¬ 
xat  sas  obligacions. 

Los  que  van  adalerats  darrera  un’acta,  no 
parantse  en  escrúpuls  per  obtenirla,  son,  si’s 
vol,  uns  bons  agents  de  negocis  pel  distric¬ 
te,  peró  surtin  ab  lo  dictat  que’s  vulga,  de 
republicans,  de  carlins  ó  de  regionalistas, 
son  iguals  que’ls  independientes  de  'que’s 
burlava’l  marqués  d’Albaida  ab  tant  ayre, 
diputats  que  de  silaba  en  sílaba  van  perdent 
la  categoria  de  personatjes  fins  à  quedarse 
reduhits  à  las  duas  darreras,  en  quin  estat 
es  quan  los  peixan  més  bé’ls  ministres,  per- 
que  es  quan  los  hi  donan  menos  disgustos  y 
quan  los  hi  fan  menos  nosa. 

Llavors  es  quan  pels  districtes  se  sent  molt 
soroll  de  boixets,  quan  no’s  parla  més  que 
de  carreteras  en  projecte,  y  de  regalos  de  bi- 
bliotecas  als  cassinos,y  de  consignacions  per 
algún  Ateneu  del  districte  en  que’s  dona  al¬ 
guna  classe  de  dibuix  lineal. 

Peró  las  puntas  del  coixi  no  avansan.  Ni’l 
districte  com  à  districte,  ni  la  comarca  com 
à  comarca,  ni  Catalunya  com  à  patria  nos¬ 
tra,  hi  guanyan  res.  Los  únichs  que  hi  gua- 
nyan  son  alguns  particulars  que  veuhen  re¬ 
solts  assumptos  extranys,  y’is  músichs  lo  día 
que  donan  al  diputat  la  serenata  d’arribada. 

No  sé  veure  que  de  diputats  eixits  de  con- 
xorxas  ne  pugui  sortir  res  més.  Son  d’altra 
pasta’Is  que  tenen  d’esglayar  als  governs  es¬ 
panyols.  A  Madrid  n’hi  poden  escalfar  molt 
pocas  de  cadiras. 

P.  Aldavert. 


CAUSA  GUANYADA 

Ho  es,  y  ben  guanyada,  la  del  Catalanis¬ 
me,  encara  que’ls  governants  no  tinguin  la 
llealtat  de  confesarho.  Aixis  ho  hem  afirmat 
moltas  vegadas  els  catalanistas,  peró  desde’l 
meeting  celebrat  à  Lleyda’l  passat  diumenge, 
ho  repetim  ab  més  convicció  que  may.  El 


triomf  complert  de  la  Causa  es  ja  qüestió  de 
pochs  anys,  com  sembla  qüestió  de  pochs 
días  la  gestió  del  governador  centralista  que 
pateix  aquella  provincià  catalana. 

Va  ser  un  acte  hermós  y  de  trascendencia’l 
del  diumenge,  y  va  quedar  demostrat  que  la 
comarca  lleydetana,  com  totas  las  del  terrer 
català,  tenen  verdader  esperit  patri,  y  que 
aquest  esperit  s’anirà  desvetllant  à  cada  nova 
vexació  dels  que  volen  introduhir,  en  nom  de 
la  unidad  de  la  patria,  diferencias  manifestas 
entre  poble  y  poble.  Com  si  no  sapiguessim 
els  catalans  que  de  patria  no  més  n'hi  ha  una, 
com  no  hi  ha  més  que  una  mare! 

Desconeixent  y  atropellant  el  verdader  sen¬ 
tit  de  patria,  es  com  se  tendeix  solzament  à 
fer  desapareixe  la  necessària  germanor  en- 
tre’ls  pobles  d’un  mateix  estat;  y  nosaltres  no 
ho  volém  que’s  crehin  odis  entre  regions 
que’s  diuhen  germanas,  detentant  els  drets 
de  las  unas  pera  ensoperbir  més  à  las  altras; 
no  volém  ésser  menos  havent  sigut  més;  no 
consentim  que  se’ns  desnaturalisi,  privantnos 
d’usar  la  nostra  llengua  dintre  de  casa  nos¬ 
tra.  Aixís  el  diumenge  ultim  à  Lleyda,  entre 
tantas  emocions  falagueras,  ne  tinguerem 
una  de  ben  trista  al  llegir  en  el  portal  mateix 
de  la  ciutat  aquest  lletrero:  Ciudad  de  Lérida 
y  capital  de  su  provincià.  Una  ciutat  tan  típi¬ 
ca,  tan  catalana,  y  que  ab  prou  feynas  se  sab 
esplicar  ab  altra  llengua  que  la  seva,  tenir 
d’anunciarse  en  castellà!  No  es  aixó  ridícuP 
Al  bestiar  també  se’l  marca,  sense  qu’ell  ne 
tingui  conciencia;  peró  tractantse  d’un  poble, 
d’un  poble  ben  característich,  d’un  poble  de 
historia  gloriosa,  es  doblement  trist,  per  ell 
y  pels  que’l  governan. 

Mes  ja  Lleyda,  com  las  altras  comarcas  de 
Catalunya,  gracias  sobretot  à  las  vexacions  de 
que  son  objecte,  se’n  van  adonant  cada  día 
més  de  que  no  hi  ha  millor  llengua  que  la 
pròpia,  la  que  no  disfressa  ni’ls  sentiments 
ni  las  ideas.  Y  que  la  nostra  llengua  sia  la 
oficial,  y’l  nostre  programa  de  Manresa  sia 
reconegut  y  acceptat  totalment,  se  lograrà  tant 
més  aviat  com  més  abundin  eís  governadors 
civils  de  la  mena  del  senyor  Martos  O’Neale. 

El  meeting ,  al  que  tinguerem  l’honra  d’as¬ 
sistir  en  representació  d’aquest  periódich,  va 
resultar  un  acte  imponent,  conmovedor.  Els 
oradors  senyors  Renyé,  Mallofré,  Closa,  Mon, 
Roca,  Fiter,  Permanyer  y  Folguera,  predi- 

caren  la  més  sana  doctrina,  combatent  ab 
tota  l’ànima  al  centralisme  que’ns  embru¬ 
teix  y’ns  ofega. 

La  gentada,  qu’era  inmensa,’ls  aplaudi  ab 
entussiasme  y  protestà  en  massa  de  la  con¬ 
ducta  del  governador  d’aquella  provincià. 
S’acordà  pregonar  que'l  Catalanisme  man¬ 
tindrà  sempre  ben  alt  son  únich  programa, 
vinculat  en  las  Bases  de  Manresa. 

La  despedida  que’l  poble  lleydetà  feu  als 
benemèrits  patricis  deda  Unió  Catalanista 
y  à  sos  companys  de  Barcelona,  ens  va  con- 
moure  de  debó.  Als  coristas  de  Lleyda  se’ls 
havia  privat  de  sortir  al  andén ,  peró  fou  im¬ 
possible  contenirlos,  à  ells  y  à  la  gentada 
(entre  la  que  hi  abundavan  las  donas),  que 
ab  atxas  encesas,  cantant  nostre  himne  na¬ 
cional  y  victorejant  à  Catalunya, ’ns  donaren 
l’adeussiau. 

Al  retornàrloshi,’ls  fem  present  que  convé 
no  defallir.  Com  que’s  tracta  d’una  causa  gua¬ 
nyada,  cal  no  precipitarse  ni  perdre  la  sere¬ 
nitat.  Mantinguemnos  en  lo  just  sense  may 
transigir,  y’s  veurà  que  la  rahó  dels  pobles 
que  son  pobles  y  dels  homes  que  son  homes, 
es  com  el  cer,  que  no’s  doblega. 

Ll.  V. 


QUINA  ES  LA  MILLOR 
OBRA  DE  WAGNER? 

DESDE  CARLSRUHE 

El  músich  Hugo  Tomicich  ha  dirigit  à  dis- 
tintas  conegudas  personalitats  aquesta  pre¬ 
gunta:  Quina  obra  de  W agner  considera  vos¬ 
tè  qu  es  la  millor?  Las  diferentas  respostas, 
Tomicich  las  inclou  en  un  llibret  que  de  se¬ 
gur  interessarà  à  n’els  circuls  musicals.  El 
llibre’s  compon  de  xeixanta  respostas.  Onze 
dels  preguntats  responen  ab  evassivas,  setze 
s’inclinan  pels  Mestres  cantors,  onze  per  Tris- 
tan  é  Isolda ,  cinch  per  L'anell  del  Nibelung, 
tres  per  Lohengrin,  tres  per  Parsifal ,  dos  per 
Tannhàuser  y  un  per  L' Holandès  volant ,  La 
Walkyria  y’l  Crespúscul  dels  deus.  Las  res¬ 
postas  restants  s’inclinan  vers  obras  aisladas. 

Pera  satisfer  la  curiositat  dels  que’m  llegei¬ 
xin,  me  complauré  en  traduhir  algunas  de  las 
opinions  dels  artistas  més  coneguts.  Comen- 
sém  pel  celebrat  compositor  August  Bun- 
gert. 

«Quina  obra  considero  millor  de  Wagner? 
Jo  dupto  entre  Mestres  cantors  y  Tristan .)) 

L’eminent  cantant  Eugeni  Guradiu:  «^Cóm 

puch  pretendre  donar  resposta  à  la  seva  pre¬ 
gunta  «quina  obra  considero  millor  de  Wag¬ 
ner?»  Mil  mercès  devém  donar  al  geni  de 
Wagnerq^er  havernos  fet  el  do  d’una  serie 
d’obras  magnificas  é  inmortals  que  logran 
consolar,  enlayrar  y  redimir  à  tots  aquells 
que  saben  saborejarlas.» 

El  conegut  compositor  Guillém  Kienzl  es¬ 
criu:  «La  seva  pregunta’m  sembla  que  no  té 
resposta,  puig  que  cada  obra  dramàtica  de 
Wagner  en  sa  manera  es  la  millor;  s’hauria 
de  dir  en  una  paraula  L'obra  de  la  vida  de 
Wagner.  Y  lo  qu’aixó  significa,  ho  sab  tot 
aquell  que  coneix  y  comprèn  la  vida,  el  gran 
poder  qu’exerceix  sobre  el  desenrotllo  en 
la  cultura  del  seu  temps.» 

El  propietari  de  la  renomenada  sala  de 
concerts  de  Munich,  Dr.  Franz  Kaim,  diu: 
«Deixo  com  à  dilettanti  à  músichs  de  valer  la 
contestació  més  fundada,  y  sols  dich  senzi¬ 
llament  que  l’obra  que’m  satisfà  més  de 
Wagner  es  els  Mestrers  cantors .» 

Conrat  Kühner  diu:  «Vosté’m  pregunta 
quina  obra  de  Wagner  es  la  millor?  Donchs, 
naturalment:  L’ Anell  del  Nibelung;  y  de  las 
quatre  que  conté,  potser  el  Siegfried  (no  vuy 
pas  dir  el  compositor  del  Bàrenhànter!)  Vis 
à  vis  dels  músichs,  un  rahonament  seria  per 
ma  part  superflu.  Senyoretas  é  institutrius, 
naturalment,  s’inclinarian  pel  Lohengrin  y 
Tannhàuser ; un  principiant  en  el  wagnerisme 
(aqui  hi  ha  un  joch  de  paraulas  intraduhi- 
blejs’entussiasmaria  ab  la  Partitura  del  Tris¬ 
tan  y  dels  Mestres  cantors.  La  música  dels 
Nibelungs  sembla  concebuda  al  mateix  temps 
que  las  paraulas  del  text;  es  una  especie  de 
música  primordial,  si  es  veritat  que  Wagner 
l’ha  composta;  peró  fortament  influhida  per 
Wotan  y  l’augusta  nissaga  divina.» 

El  director  y  compositor  modern  Joan  L. 
Nicodé,  diu:  «A  la  seva  pregunta  responch 
senzillament  que  la  millor  obra  de  Wagner 
es  Tristan.  Aquesta  encarna  enterament  la 
grandiosa  personalitat  y’l  trevall  de  tota  la 
vida  de  Wagner  en  un  cristall  únich  y  ra¬ 
diant.  » 

El  director  d’orquesta  Juli  Prüwer  diu: 
«Llàstima  que  tinch  tan  poch  temps  per  allar- 
garme  en  la  contestació:  Tristan ,  per  mi,  es 
la  millor.» 

El  director  Felix  Weingartuer:  «De  las 
obras  de  sa  joventut,'  el  Tannhàuser;  de  las 
últimas,  els  Mestres .» 

Finalment,  Ricart  Sternfeld:  «Si  vosté’m 
pregunta  quina  obra  considero  millor  de  las 
d’en  Wagner,  li  contesto:  Sempre  aquella  en 
que  m'hi  compenetro  mirant,  escoltant  y  pen¬ 
sant.)) 

Jo  afegeixo  que  la  millor  per  mi  es  l’últi¬ 
ma  que  sento. 

Antoni  Ribera. 

Carlsruhe ,  14  febrer,  igoo. 

Redempció 

Ja  surten  de  la  torre 
los  tres  botxins  reals; 
llensa  l’un  l'atxa  à  terra, 
Laltre  enveyna’l  punyal, 
l’ultim  tanca  la  porta; 
tots  tres  qu’alegres  van!... 

Y  a  dintre  de  la  torre 
lo  comte’s  nega  en  sanch. 

— Hónt  li  obrirém  la  fossa?— 
preguntan  als  infants. 

— Vora’i  portal  del  temple, 
que'l  trepitjin  passant; 
no  hi  poséu  creus  assobre, 
que  no’l  sabran  ni’l  sants: 
feula  soma,  ben  sorna, 
y’is  gossos  l’en  treuràn.— 

A  dalt  tot  son  estrellas, 
à  baix  tot  fosquetat. 

—Senyor  Deu  meu!— sospira 
lo  comte  agonitzant. 


La  porta  de  là  torre 
s’ha  obert  de  bat  à  bat: 
ja’l  comte’ls  ulls  aixeca,5 
ja  un  home  té  al  devant. 

Ja’s  miran  y’s  remiran, 
ja’s  tornan  à  mirar. 

— Jaume  d’  Urgell,  coneixme. 
—Qui  sou?  No  os  conech  pas. 
—  Soch  ton  amich  que  t'ayma. 
— D’amichs  ja  no’n  tinch  cap. 
— A  Balaguer  tu’m  veyas. 
—Balaguer  va  finar: 

Finà  tota  la  Terra 
de  des  Castella  al  mar. 

—Tot  temps  sobre  la  terra 
mos  brassos  he  aixamplat.— 
Lo  foraster  li  mostra 
ferits  costat  y  mans, 
al  front  corona  d’arsos. 

Lo  comte  arrenca  en  plany. 


— A  Balaguer  jo  os  veya 
en  creu  sobre  l’altar. 

—La  creu,  pera  abrassarte, 
d’abrassarla  he  deixat. 

T’han  oblidat  los  homes, 
jo  may  t’he  d’oblidar.— 

Sobre’l  pit  del  Deu  martre 
l’altre  martre  té’l  cap. 

— Senyor,  qu’es  de  mon  poble 
—Ton  poble  es  enjaecat: 
pecats  que  son  dels  pobles 
bé  costan  de  rentar! 

Lo  meu  fins  l’ultim  dia 
pel  món  anirà  errant: 
al  teu  li  calen  sigles 
pera  tornarse  à  alsar. 

A  sanch  y  à  foch  cent  voltas 
estrangers  l’entraràn; 
pitjor  qu’  estrangeria 
seràn  los  de  ta  sanch; 
los  fills  vendran  als  pares, 
los  germans  als  germans, 
que  jo  he  tingut  un  Judas 
y’is  teus  no’s  contaran.— 


La  fossa  ja  es  oberta; 
ja’l  comte  es  dalt  à  baix. 
Vuyt  pams  sols  té  la  fossa 
y  à  dintre  tot  hi  cap, 
que  hi  tiran  lo  cadavre 
de  regnes  y  comtats, 
y  ab  quatre  cops  d’aixada 
la  terra  hi  han  tornat... 


Mes  lo  Sant  Crist  dels  avis 
à  Balaguer  s’està 
demunt  del  nostre  poble 
los  brassos  aixamplant, 
y’is  ulls  girats  à  terra 
per  véurel  aixecar; 
que  ja  ha  rentat  sas  culpas 
y  sent  la  llibertat. 

Àngel  Guimerà 
Barcelona ,  12  Jebrer ,  igoo. 

UN  CANT  DE  1AMBLICUS 

El  doctor  Hans  Sprenkel,  sabi  helenista 
alemany,  acaba  de  descubrir,  en  son  viatje 
al  Assia  Menor  y  al  Egipte,  prop  d’Alexan- 
dría,  un  papirus  de  la  època  deia  decadència 
del  Imperi  Romà,  en  que  hi  ha  transcrits  en 
grech  uns  cants  filosófichs  que’l  sabi  germà- 
nich  atribuheix  à  Iamblicus,  el  cèlebre  neo- 
platónich  de  la  Escola  d’Alexandría.  Sem- 
blan  dirigits  contra  dels  Cèsars  y  del  govern 
de  Roma. 

Perque  se’n  pugui  judicar  ab  fonament, 
aquí’n  transcriurém  un:  (1) 

«Hi  ha  una  superstició  política,  com  hi  ha 
una  superstició  cosmogónica.  El  Rey  (2),  que 
deuria  ser  el  primer  de  cada  poble  que  tin¬ 
gui  Rey,  sols  es  ja  un  símbol  d’aquesta  pri¬ 
macia.  Y  lo  mateix  es  dels  altres  que  manan 
sota  d’ell.  Sols  son  noms,  purs  lletreros, 
simbuls  morts,  ampollas  buydas  y  aparato- 
sas  que  ja  se’ls  hi  ha  evaporat  la  essencia. 
Representan,  peró  no  son. 

Consideris  com  se  vulga,  el  govern,  tal 
com  està  constituhit  avuy,  ha  nascut  de  la 
agressió.  Son  apoyo  son  sols  las  legions.  Si 
no  hi  hagués  pretorians,  ja  s’hauría  enfonsat 
el  trono.  En  las  petitas  societats  primitivas, 
patriarcals,  ahont  una  pau  complerta  hi  ha 
regnat  durant  sigles,  res  existeix  que  se  sem¬ 
bli  à  n’aixó  qu’ara’n  dihém  el  govern.  Allí  no 
hi  ha  cap  organisació  coercitiva  de  la  vitali¬ 
tat  humana:  sols  hi  ha  una  supremacia  ho¬ 
noraria,  quan  una  supremacia  existeix.  Tot¬ 
hom  creu  lo  que  vol.  Lo  pensar  diferent  no 
es  pas  un  crim.  En  tals  comunions  excepcio¬ 
nals,  que  no  son  pas  agressivas,  y  que  per 
causas  especials  no  estàn  exposadas  à  cap 
atach,  la  Veritat,  la  Justicia,  la  Honradesa  y 
la  Generositat,  hi  son  practicadas  lliurement. 
En  quant  à  legislació,  basta  que  la  opinió 
pública  hi  sia  convocada  de  temps  en  temps 
à  una  assamblea  dels  més  judiciosos.  Viuhen 
en  Santa  República. 

En  cambi,  allà  ahont  hi  ha  guerra,  el  mando 
s'hi  dibuixa  tot  seguit  en  la  persona  del  cap- 


(1)  Hem  procurat  fer  la  traducció  lo  més  ajus¬ 
tada  possible,  peró  à  pesar  de  tot  hi  ha  noms 
qu’hem  tingut  d’assimilarlos  à  d’altres  actuals 
que  corresponen  sols  à  usos  parescuts. 

(2)  Nosaltres  traduhím  Rey  la  paraula  Basi- 
leus,  que  Sprenkel  traduheix  per  Kcenig.  Tal  vol¬ 
ta  Iamblicus  volia  dir  Emperador. 


dill  més  fort,  més  astut  ó  més  brutal,  y  després 
aquest  persisteix  acabada  la  guerra,  y  conti- 
núa  y’s  fortifica  apoyat  pels  inconscients  y 
pels  violents.  Després  sa  tirania  s’engrandeix 
per  la  conquista  ó  pel  domini  dels  pobles 
que’l  rodejan  y  fins  dels  qu'estàn  més  lluny. 
La  tribu  triomfant  se  creu  superior  é  imposa 
la  lley,  la  llengua  y  las  costums  à  las  altras, 
encara  que  ditas  lleys,  costums  y  llengua 
sian  inferiors  y  barbres;  y  d’aixó  se’n  diu 
Govern;  y  del  més  violent  se’n  diu  el  Rey,  y 
després  per  costum  se  segueix  adorant  als 
que’l  succeheixen. 

«Govern,  Autoritat!»  Els  grechs  d’Atenas 
sols  conegueren  la  Arjia,  ò  sigui  la  ordena¬ 
ció,  l’arquitecturament,  ó  la  creació  de  la 
República.  Governar  vol  dir  guiar  y  produ- 
hir;  conduhir  la  Vida  ab  una  marxa  ascen¬ 
dent,  no  comprimiria  en  motllos  vells  en 
profit  de  nulitats;  no  deixaria  morir  de  fam 
dantli  sols  per  aliment  paraulas  buydas, 
oblfgantla  à  ser  estèril.  Autoritat  vol  dir 
ésser  autor  d’alguna  cosa:  ésser  creador;  y 
mal  podrà  serho  qui  no  sia  autor  de  res,  ó 
autor  de  desastres!  Governar,  à  lo  més,  es 
funció  de  demiurgos,  funció  de  segón  ordre, 
funció  baixa. 

Per  aixó  aquí  en  tots  els  partits  hi  ha  je- 
fes ,  autoritats  exercidas  imperativament  pels 
superflus,  pels  morts,  pels  inútils.  La  Vida 
sacrificada  à  la  Mort!  Voléu  res  més  ho¬ 
rrible? 

La  Vida,  la  Vida  intensiva,  extensiva,  as¬ 
cendent:  veus  aquí  la  Suprema  lley,  veus  aqúi 
lo  Sagrat,  el  Logos,  el  Verb  present  y  pai- 
pitant  en  la  carn  nostra.  Lo  menos  vital  té 
que  cedir  à  lo  qu’ho  es  més,  ó  vivificarse 
en  progressió  creixent.  Posar  límits  à  la 
Vida:  veus  aquí’l  gran  sacrilegi.  Propagaria 
y  superiorisarla:  veus  aquí  la  Religió  qu’es 
la  font  del  Comanament  dels  pobles;  aixó  es: 
el  dret  diví.  Sa  realisació’s  diu  Bellesa,  Con- 
ciencia  perfecta  y  Ciència  total.  Agta  Sofia! 

Siguéu  creadors,  peró  no  de  mots.  Con¬ 
servadors,  mayl  La  millor  manera  de  conser¬ 
var  es  anar  avansant.  Feu  fills,  y  anéu  ente¬ 
rrant  als  morts.  (1)  Conservarlos,  es  un  crim; 
dàrloshi  sepultura,  una  religió.  Conservar 


(1)  Se  vtu  qu’aquesla  era  una  idea  de  l’épo- 
ca.  L’evangelista  cristià  es  més  radical  encara,  ja 
que  fa  dir  à  Jesu-Crist :  «Deixeu  als  moris  qu' ente¬ 
rrin  els  moris.» 

y  pararse,  es  destruhir  y  decaure.  Durar  no 
es  viure,  Propagar  la  putrefacció,  extendre 
la  mort  y  adorar  las  momias,  aixó  fan  els 
conservadors! 

Tot  conservador  es  tal,  per  mengua  d’or- 
ganisació,  per  degeneració,  per  afeminació 
de  temperament-,  els  mascles  crean.  Tots  ells 
son  invàlits  que  sols  poden  batres  à  la  de¬ 
fensiva;  impotents  que  pretenen  privar  d’en¬ 
gendrar  als  feconds.  Son  el  gel,  que  voldria 
apagar  el  sol  de  por  que  no’l  fongui! 

Els  forts,  els  vitals,  son  actius,  evolutius, 
nous,  sempre  nous;  creadors!  Durs  y  bri¬ 
llants  com  el  diamant,  inexorables  en  la  seva 
marxa  en  avant  com  la  fletxa  que  surt  del 
arch,  com  la  pedra  de  la  catapulta  en  la  seva 
trajectòria,  com  el  planeta  en  l’espay  que 
marxa  sense  cuydarse  dels  pentacles  dels  as- 
trólechs. 

Tot  en  el  món  es  moviment  y  lluyta.  La 
única  manera  d’extendre  la  Vida,  es  anar 
lluytant.  La  pau  s’obté  després  del  triomf. 
Enveynar  la  espasa,  es  firmar  la  esclavitut; 
sellar  la  tomba. 

No  adorém  las  momias;  respectém  als 
morts,  peró  enterremlos.  Y  conti nuém  can¬ 
tant  joyosos  pel  cami  de  la  Vida,  sembrant 
l’ideal  pels  nostres  fills.  L’ideal  es  lo  real;  lo 
més  poétich,  lo  més  pràctich.» 

Per  la  traducció , 

P ompeyus  Gener. 


«TRISTAN  E  ISOLDA  » 
A  BARCELONA  (i) 
v 

De  tots  els  artistas,  ó  millor  cantants,  que 
han  executat  l’obra  wagneriana  que’ns  ocu¬ 
pa,  solzament  podém  senyalarne  un  qu’hagi 
estat  al  nivell  de  sà  tasca;  la  senyora  Adiny 
es  l’única  qu’ha  sentit  el  drama  musical,  do- 
nantnos  una  interpretació  digna  y  seria  de 
la  sublim  Isolda.  Y  ja  que’ls  organisadors 
d’aquestas  desgraciadas  representacions  ens 
han  obligat  à  prodigar  tantas  censuras,  just 


(i)  Els  quatre  articles  anteriors  loren  publi¬ 
cats  en  la  Setmana  Catalanista,  y’Is  hem  repro- 
duhit  en  el  número  antecedent  d’aquest  pcrió- 
dich.  Ab  tot  y’l  temps  transcurregut  desde  son 
estreno,  seguim  ocupantnos  del  Tristan,  donada 
la  importància  de  l’obra  y  la  escassetat,  per  altra 
part,  d’aconteixements  musicals. 


es  que  no  regatejém  l’elogi  quan  la  ocasió 
ens  ho  permet.  L’Adiny  es  una  de  las  po- 
quissimas  artistas  que  coneix  nostre  públich, 
qu’han  estudiat  à  Wagner  degudament,  que 
s’han  compenetrat  ab  la  essencia  de  sas  crea¬ 
cions,  que  senten  de  debó’l  personatje,  y  qual 
interpretació  resta  fidel  à  la  concepció  del  au¬ 
tor.  Tant  Brunhilda  com  Isolda  han  sigut  in- 
terpretadas  per  l’Adiny  segons  la  veritable 
tradició  wagneriana,  comunicant  à  abdugas 
creacions  un  sentiment  y  forsa  d’expressio, 
una  vida  y  un  relléu,  que  contrastava  notable 
ment  ab  la  profanació  de  qu’eran  objecte’ls 
restants  personatjes,  confiats  à  gent  inepta  pe 
ra’l  cas.  Ah,  si  tots  els  encarregats  de  fer  mal¬ 
bé  La  Walkyria  y  Tristan  é  Isolda  en  nostre 
teatre  haguessin  possehit  el  talent  de  la  se¬ 
nyora  Adiny!  Quin  efecte  tant  distint  haurian 
produhit  aquellas  obras!  Mes  el  públich,  fins 
no  dominant  la  partitura,  ha  pogut  ja  apre¬ 
ciar  las  tals  diferencias  ab  sols  comparar  l'es¬ 
til  d’expressió,  tant  en  la  dicció  com  en  la 
plàstica,  de  la  senyora  Adiny,  ab  el  dels  al¬ 
tres  cantants. 

Pera  fer  un  judici  del  tot  imparcial  de  las 
qualitats  d’aquesta  artista,  hem  de  posar  en 
primer  terme  sa  plàstica  admirable  y  sa  dic¬ 
ció  esquisida,  y  en  segón  lloch  sas  facultats 
vocals.  El  talent  natural  de  l’Adiny,  junt  ab 
el  profond  estudi  dels  personatjes  y’is  conei¬ 
xements  qu’ha  adquirit  en  bonas  fonts,  li  han 
proporcionat  un  extraordinari  domini  de  las 
concepcions  wagnerianas.  Sa  majestuosa  fi¬ 
gura,  sa  ànima  gran,  son  temperament  apas¬ 
sionat,  li  donan  els  medis  pera  fer  arribar 
als  espectadors  tota  la  emoció  del  personatje. 
Si  possible  fos  retornar  à  sos  òrgans  vocals  la 
frescor  d’uns  quants  anys  enrera,  no  podria 
demanarse  més  perfecció.  Peró  si  en  alguns 
arriscadissims  passatjes  sa  emissió  vocal  no 
té  tota  la  potencia  y  brillantor  desitjables, 
la  seva  ànima  en  cambi  no  defalleix  ja- 
may,  y  la  expressió  es  tan  sentida  y  artística, 
que  de  bon  grat  se  perdonan  aquellas  faltas. 
Heus  aquí’l  secret  del  drama  lírich  wagne¬ 
rià:  els  verdaders  artistas,  ab  més  ó  menos 
facultats,  faràn  fruhir  sempre  la  emoció  de 
l’obra;  aquells  que's  converteixen  en  màqui- 
nas  de  llensar  aguts,  sols  fàstich  vos  produ- 
hiràn. 

El  primer  acte  de  Tristan  es  un  del  més  es- 
pressos  pera  posar  à  proba’l  talent  y  facultats 

d’una  artista.  La  tremenda  lluyta  que  sosté 
durant  tot  ell  l’ànima  de  Isolda,  ha  sigut  ex¬ 
pressada  maravellosament  per  la  senyora 
Adiny.  Sa  ira  al  contemplar  la  impassibilitat 
de  Tristan,  la  relació  dels  aconteixements  es¬ 
devinguts  quan  va  fer  sa  coneixensa,  y’l  des¬ 
bordament  de  còlera  al  invocar  als  elements 
y  triar  el  filtre  mortal,  ha  fet  sentirnoslos  en 
tota  sa  intensitat.  La  expressió  de  son  rostre, 
las  actituts  tràgicas  y  ajustadas  à  cada  situa¬ 
ció,  la  intenció  posada  en  cada  frasse  sens 
exageraria,  donavan  al  personatje  un  relléu 
qu’arribava  moltas  vegadas  fins  ahont  sem¬ 
blava  no  havían  de  permetreho  las  facultats 
vocals  de  la  intérprete.  Y  més  enllà,  al  enca- 
rarse  ab  son  amant,  iquín  art  tan  exquisit  per 
expressar  la  ironia  ab  que  intenta  ofegar  sa 
passió,  y  més  que  may  al  oferirli  la  beguda 
escarnint  la  turbació  del  héroe!  Es  aquest  un 
dels  principals  passatjes  en  que  dita  artista, 
compenetrada  ab  la  idea  del  autor,  ens  ha 
produhit  el  sentiment  exacte  de  la  situació. 

En  el  transport  amorós  del  final  del  pri¬ 
mer  acte,  com  també  en  la  primera  y  darrera 
part  del  diàlech  del  segón,  no  ha  lograt  l’Adi - 
ny  arribar  al  mateix  nivell,  degut,  sens  dup- 
te,  en  gran  part,  à  la  mala  companyia  ab  que 
anava.  Impossible  es  que  ab  semblant  Tris¬ 
tan  hi  hagi  cap  Isolda  que  no  acabi  per  des- 
compondres  y  perdre  fins  la  noció  de  lo  que 
està  representant,  puig  essent  escrits,  aixis  el 
cant  de  joya  com  el  cant  de  mort,  à  duo ,  com 
diuhen  els  italians,  forsosament  el  cantant  do¬ 
lent  ha  d’ofegar  y  deslluhir  la  feyna  del  bo.  En 
cambi,  en  l’altra  part  del  diàlech  amorós,  es¬ 
pecialment  en  la  invocació  à  la  Nit,  el  talent 
de  l’ Adiny  s’ha  manifestat  en  tot  son  esplen¬ 
dor,  embolcallant  aquella  pàgina  sublim  abun 
encís  indescriptible.  Y  finalment,  en  la  mort 
de  Isolda,  encara  que  la  part  del  cant  queda¬ 
va  casi  ofegada  per  la  orquesta  (culpa  im¬ 
perdonable  del  mestre  director),  tot  ho  cubría 
la  plàstica  admirable  de  l’actriu,  que  més 
qu’enlloch  arribava  en  aquells  sublims  mo¬ 
ments  à  sa  perfecció. 

Tal  ha  estat,  en  breus  termes,  el  trevall  ar. 
tistich  de  la  senyora  Adiny,  l’única  nota  con¬ 
soladora  en  mitj  de  tant  desgavell.  Un  detall 
hem  d’afegir,  del  que  ben  pochs  espectadors 
n’han  fet  esment.  La  versió  italiana  del  poe¬ 
ma,  que,  ab  tot  y  anar  firmada  per  en  Boito, 
es  de  lo  pitjor  en  son  género,  ha  sigut  rebut¬ 


jada  per  l’Adiny  en  sa  major  part,  substitu- 
hintla  per  un’altra  feta  ab  molta  conciencia 
per  la  pròpia  artista,  que  la  trobém  per  com¬ 
plert  fidel  al  text  alemany.  Això  dona  idea 
del  seu  talent  y  del  amor  y  veneració  que  sent 
per  las  creacions  wagnerianas. 


No  malgastarém  gayre  tinta  ni  espay  pera 
judicar  el  trevall  del  tenor  Cardinali,  la  nu- 
litat  més  monstruosa  d’entre  las  moltas  que 
hem  tingut  de  soportar  en  el  Liceu.  Com  ja 
diguerem,  la  culpa  no  es  tota  seva,  sinó  dels 
que’l  contractaren  ab  tot  coneixement  de  cau¬ 
sa  després  de  las  moltas  temporadas  que  l’ha- 
viam  patit  y  de  las  moltas  voltas  que’l  pú- 
blich  l’havia  rebutjat.  En  Cardinali  es,  con¬ 
siderat  com  artista,  la  negació  absoluta  de 
tot  quant  fassi  relació  ab  l’art  veritable,  y  per 
tant,  no  pot  menys  que  destrossar  tot  paper 
de  que  s’encarregui.  Si  aixó  ho  hem  cregut 
sempre,  en  TOTAS  quantas  obras  l’hem  sen¬ 
tit  (  inclús  ïOtello  ),  jutjis  lo  que  serà  des¬ 
prés  de  la  profanació  qu’ha  comés  ab  el 
Tristan.  Y  creyém  no  havernos  d’esforsar 
gayre  en  demostrarho,  perque’l  públich,  que 
sols  va  tolerarlo’l  primer  dia  per  respecte  à 
l’obra  que  s’estrenava,  s’ha  encarregat  des¬ 
prés  d’anarli  fent  la  deguda  justícia,  que  va 
ésser  ben  complerta  per  cert  en  la  darrera  re¬ 
presentació. 

No  es  la  deficencia  ben  patent  de  sas  facul¬ 
tats  vocals  lo  que  principalment  li  hem  de  re¬ 
treure,  ab  tot  y  ésser  ben  necessarias  pera  can¬ 
tar  una  part  tan  dificilíssima  y  fatigosa:  es 
sa  pèssima  escola  de  cant,  que  no  podém  ad¬ 
metre,  y  més  encara  la  sans  façon  (per  no  dir 
cosa  pitjor),  ab  que  s’ha  atrevit  à  desnatura- 
lisar  el  personatje.  Son  desconeixement  de 
l’obra  wagneriana  es  tan  absolut  com  sa  tran- 
quilitat  per  esmenar  la  partitura  à  mida  del 
seu  gust.  Aixis  com  l’Adiny  estudia  la  part  à 
conciencia  fins  assimilàrsela,  y  la  interpreta 
ab  tota  la  intensitat  d’expressió  que  li  es  pos¬ 
sible,  y  ab  una  fidelitat  que  demostra  sa  ve¬ 
neració  per  l’autor,  en  Cardinali  no  li  guarda 
el  més  petit  respecte;  s’aprén  la  llissó  en  qua¬ 
tre  dias  sense  capficarse  ab  el  sentit  de  lo  que 
troba  escrit  ni  ab  la  naturalesa  del  personat¬ 
je,  y  pera  no  respectar  res,  ni  tan  sols  segueix 
el  metrónomo,  perque  segons  ell  diu,  «con  me- 

trónomo  non  e  possibile  l  interpretazione  per¬ 
sonals)'). 

Senyalar  el  tros  en  que  ha  estat  pitjor  es 
tasca  ben  difícil,  perque  en  tota  l’obra  l’hem 
trobat  igualment,  desencaixat,  sempre  deslli¬ 
gant  las  frasses,  sempre  cridant  fora  de  to, 
may  identificantse  ab  els  sentiments  del  hé- 
roe  wagnerià.  Sa  entrada  en  la  cambra  de 
Isolda  deu  ésser  molt  més  solemne,  més 
grandiosa,  y  no  ab  la  tranquilitat  ab  que  ho 
fa  en  Cardinali.  En  sas  primeras  frasses  deu 
mostrar  el  respecte  à  la  sobirana,  peró  tam¬ 
bé  l’orgull  y  la  dignitat  del  héroe,  que  no  hi 
hem  sapigut  veure  may  en  aquest  tenor,  sols 
preocupat  en  dir  notas  mancadas  de  sentit 
y  d’expressió,  escursantlas,  allargantlas  ó 
transportantlas  segons  sa  conveniència.  El 
jurament  de  Tristan  al  pendre’l  filtre  deu  és¬ 
ser  ab  expressió  sentida  y  melancólica,  y  no 
ab  l’aspresa  y  brusquetat  que  hi  dona  dit 
tenor.  jY  quina  pantomima  tan  ridícula  per 
expressar  els  efectes  de  la  beguda!  No  hem 
vist  may  uns  gestos  y  actituts  més  propis 
pera  convertir  en  cómich  lo  que  deu  ésser 
sublim.  Y  al  caure  en  brassos  de  sa  aymada, 
iquín  talent  d’expressió  el  d’en  Cardinali  per 
dir  aquell  donna  celeste  ab  un  bram  tan  for¬ 
midable  com  fora  de  lloch! 

En  el  diàlech  del  segón  acte,  res  tampoch 
ha  deixat  que  desitjar.  Desde’Is  crits  de  la 
sortida,  fins  als  crits  del  cant  de  mort,  tot 
anà  per  un  mateix  estil.  En  els  passatjes  de 
forsa  y  ardor,  com  els  indicats,  ni  una  nota 
justa  y  sentida,  sempre  fora  de  temps  y  de 
to;  en  els  trossos  tranquils  y  delicats,  com  la 
invocació  à  la  Nit,  no  es  possible  major  de¬ 
sastre,  puig  mancal  en  Cardinali  de  mitja 
veu,  s’escanya  aixís  que  intenta  modular. 
També  hem  de  dirli  que  no  ha  comprés  la 
escena  del  combat.  Fixantse  una  mica  en  el 
sentit  de  la  contestació  que  dona  al  rey  Mar- 
ke,  ben  clar  se  veu  que  Tristan  busca  la 
mort,  y  per  tant,  en  lloch  de  combatre  ab 
Melot,  com  fa  en  Cardinali,  deu  llensar  la 
espasa  à  la  primera  topada,  y  deixarse  ferir. 
Creyém  qu’aixó  es  quelcom  més  que  un  de¬ 
tall,  y  per  lo  mateix,  ferho  de  modo  diferent 
es  desnaturalisar  el  poema,  revelant  un  com¬ 
plert  desconeixement  en  l’intérprete. 

-  Finalment,  la  grandiosa  escena  de  l’agonía 
qu’omplena’l  tercer  acte,  ha  resultat  el  dis¬ 
barat  més  gros  entre’ls  molts  qu’aquest  te¬ 


nor  ha  comés.  La  sublimitat  d’aquesta  esce¬ 
na  segueix  sent  desconeguda  per  nostre  pú- 
blich,  qual  paciència  pera  soportarla  ab  sem¬ 
blant  execució  casi  hem  d’admirar.  Un  home 
ferit  mortalment  no  ha  de  cridar,  baladrejar 
y  descompondres  de  tal  manera,  ni  aixís  ho 
ha  escrit  en  Wagner.  Ja  han  passat  aquells 
temps  de  las  óperas,  en  que  un  agonitzant 
etjegava  à  plens  pulmons  í’aria  de  reglament, 
que  després  taral-lejava’l  públich  al  sortir  del 
teatre.  Si  en  Cardinali  tingués  talent,  podia 
haverse  lluhit  de  debó  en  aquest  acte,  donchs 
las  deficiencias  de  sa  veu  casi  bé  l’afavorían 
pera  donar  à  la  situació  un  sentit  de  realitat 
qu’ara  hi  ha  faltat  en  absolut.  En  cambi,  de 
crits  n’hi  ha  hagut  al  engrós,  desfent  el  sen¬ 
tit  de  las  frasses  y’l  conjunt  de  la  situació, 
sobretot  al  arribar  à  la  visió  ó  somni  de 
Tristan,  hermosíssim  fragment  qu’ hauria 
conmogut  al  públich  si  hagués  sigut  cantat 
per  un  artista  de  cor.  Y  per  complement, 
hem  d’afegir  la  descabellada  mímica  d’aquest 
tenor,  que  si  ha  sigut  deplorable  en  tota  la 
obra,  molt  més  encara  en  el  deliri  del.ultim 
acte,  en  que,  ab  sos  ridículs  ademans,  millor 
qu’ expressar  la  lluyta  entre  la  vida  y-la 
mort,  ens  feya  l’efecte  de  que  li  havia  vingut 
un  rampell  de  bogeria.  Creyém  qu’en  reali¬ 
tat  deu  estar  atacat  d’ella  qui,  ab  els  erros 
senyalats,  s’ha  atrevit  à  profanar  un  dels  per- 
sonatjes  més  hermosos  del  teatre  wagnerià. 


Pocas  parauías  mereix  la  interpretació 
dels  restants.  Tani  Branganía  com  Kurwe- 
nal  y  Marke,  encarregats  à  gent  italiana, 
han  sigut  desnatur-alisats  per  complert.  La 
senyora  Borlinetto,  ab  sa  veu  trémola  en 
excés,  sos  aguts  desafinats  y  xiscladors  y  sa 
escola  de  cant  en  extrém  amanerada,  ens  ha 
fet  malbé’l  tipo  de  la  serventa  de  Isolda.  Son 
hermós  cant  d’apaybagament  y  persuassió 
en  el  primer  acte,  es  precís  dirlo  ab  tota  la 
dolsura.y  melangia  possibles,  y  sempre  à 
mitja  veu  y  no  ab  els  crits  desaforats  d’aques¬ 
ta  contralt.  El  cant  d’alerta  del  acte  segón, 
que  segueix  à  la  invocació  à  la  Nit,  deu  ser 
dit  à  temps  molt  més  lent ,  pera  que  aquellas 
notas  graves  y  monótonas  produheixin  l’efec¬ 
te  verdader  de  la  situació;  mes  la  Borlinetto, 
tant  per  la  deficiència  visible  de  sas  facul- 

tats;  com  per  sa  ignorància  de  lo  que  inter¬ 
preta,  ha  destruhit  del  tot  l’ambent  poétich 
de  tan  hermosa  escena.  Y  com  actriu,  n’hi 
ha  prou  ab  dir  qu’ho  ha  fet  ben  bé  à  la  ita¬ 
liana.  Al  portar  à  Tristan  el  missatje  de  Isol- 
da,  ni  un  moment  l’hem  vista  dirigirse  al 
héroe,  sinó  sempre  girada  cap  al  públich. 
En  sos  diàlechs  àb  Isolda  adoptava  tot  so¬ 
vint  actituts  de  melodrama,  y  més  qu’enlloch 
al  cambiar  à  espatllas  dels  amants  el  filtre 
mortal  per  l’amorós.  Alli  va  fer  una  panto¬ 
mima  tan  ridícula,  que’ns  trobavam  trans¬ 
portats  al  tercer  acte  de  La  Gioconda,  qual 
obra,  model  d'óperas,  encaixa  tant  de  ple  en 
las  condicions  artísticas  de  la  senyora  Borli- 
netto  y  encara  fa  las  delicias  dels  dillettanti 
de  nostre  Liceu  y  del  Real  de  Madrid. 

Si’l  barítono  Giraldoni,  dotat  d’una  her¬ 
mosa  y  potenta  veu,  tingués  sas  facultats 
artisticas  al  mateix  nivell  de  las  vocals,  res 
tindríam  qu’objectarli  en  la  interpretació 
del  fidel  escuder  de  Tristan.  Peró,  educat 
també  dins  de  la  rònega  escola  italiana, 
prescindeix  en  absolut  del  personatje  que 
representa  pera  cuydarse  tan  sols  de  la  emis¬ 
sió  de  la  veu,  introduhint  tals  fiorilures  en  la 
partitura,  que  jamay  son  autor  las  va  som¬ 
niar.  Millor  hauria  sigut  ajustarse  à  lo  que 
aquella  mana  en  la  valenta  cansó  de  Morold, 
que  ni  un  sol  día  varem  sentir  à  temps,  tant 
per  culpa  d’en  Kurwenal,  com  del  mestre 
director.  Y  durant  tot  el  tercer  acte,  hem 
trobat  à  aquest  barítono  ben  fora  del  perso¬ 
natje,  buscant  per  tot  l’efecte,  cantant  à  tall 
de  romansa  aixís  que  la  ocasió  se  li  presen¬ 
tava,  allargant  exageradament  els  finals  de 
las  frasses,  inventant  el  calderó  allà  ahont 
no  hi  es  escrit,  y  per  ultim,  empleant  unas 
actituts  que  per  lo  grotescas  sols  poden  com- 
pararse  ab  las  d’en  Cardinali.  En  comptes 
de  la  figura  noble  del  escuder,  hi  hem  vist 
senzillament  un  ninot  qu’en  la  escena  de  la 
mort  sols  fer  riure  ha  lograt. 

El  rey  Marke  ha  tingut  un  intérprete  pit¬ 
jor  encara  que’ls  anteriors.  Si  la  contralt  y’l 
baritono’s  distingian  per  sa  dolenta  escola 
de  cant,  el  baix  Cromberg  no  té  ni  escola, 
ni  veu,  ni  tampoch  sentit  comú  pera  com- 
pendre  que  no  serveix  ni  com  à  cantant  ni 
com  artista.  En  cambi,  de  bon  grat  li  reco- 
neixém  una  gran  dossis  de  tranqmlitat  pera 
desafinar  de  la  primera  à  la  darrqra  nota  y 

pera  transportarne  la  major  part  à  son  ca- 
pritxo.  Y  no  parlém  del  actor  per  no  trobar 
calificatíu  prou  fort  per  aplicarli.  Las  quei- 
xas  d’amargura,  la  consternació  que  s’apo¬ 
dera  de  l’ànima  del  soberà,  en  comptes  de 
traduhirla  en  planys  fondos  y  sentits,  ho  ha 
fet  ab  crits  desaforats,  ab  accionats  de  rey 
d 'òpera  que  li  davan  un  caràcter  del  tot  opo¬ 
sat  al  verdader. 

Fins  en  las  parts  secundarias  s’hi  ha  vist  el 
desconcert  degut  à  la  falta  de  direcció  artís¬ 
tica.  Tant  el  traydor  Melot,  com  el  mariner, 
el  pastor  y  el  pilot,  han  portat  son  gra  de 
sorra  al  desgavell  general,  cosa  tan  fàcil 
d’evitar  si  algún  dels  que  duyan  la  direcció 
s’hagués  pres  la  molèstia  d’ensenyàrloshi  la 
expressió  de  las  curtas  frasses  que’ls  hi  per- 
tocavan.  Peró  de  lo  queportém  apuntat  bé’s 
deduheix  que  solzament  una  artista  coneixia 
el  terreno  que  trepitjava  y  ha  guardat,  per 
tant,  à  l’obra’l  respecte  degut;  tots  els  demés 
han  empleat  sos  esforsos  en  profanaria,  hns 
al  punt  de  que  hauríam  d’atribuirho  à  mala 
fe,  si  tant  clar  no  s’hagués  patentisat  qu’era 
sols  el  fruyt  de  la  ignorància  més  absoluta. 

Joaquím  Pena. 


TEATRES  • 

NOVETATS 

Le  Vergini 

Son  las  tres  fillas  de  Delfina  Tossi  (la 
viuda  del  buon  Tossi),  y  à  la  vegada  las  pro- 
tagonistas  de  la  comèdia  d’en  March  Pra¬ 
ga.  No  volguéu  res  més  aixalabrat  y  més  cap 
de  cascabell  que  Nini,  (la  mitjana  de  las  no- 
yas),  més  ximple  y  beneyt  que  Selene  (la  pe¬ 
tita),  y  sobre  tot,  res  més  inconscientment  ci- 
nich  que  aquella  buona  Delfina,  aquella  ma- 
rassa ,  que  parlant  de  las  escandalosas  esca- 
padas  de  sas  fillas  à  vegliones ,  à  casas  d’a- 
michs,  à  gabinetti  de  restaurant  y  à  llochs 
molt  pitjors,  diu  resignadament: — «Ybé... 
qué  hi  farém...  son  cosas  de  joves!» — Y  quan 
els  balls  que  donaà  casa  seva  arriban  al  grau 
més  elevat  d’animació  y  de  gatzara,  s’adorm 
pacificament  en  un  sofà. — «Questa  madre  é 
veramente  romana » — exclama  ab  to  sentenciós 
de  broma'l  simpàtich  Vittorio  Olgiati,  un 
dels  íntims  de  la  casa. 

Ja  té  rahó,  ja,  signor  Olgiati:  es  ben  bé 
romana,  y  si  no  li  sab  greu,  ben  barcelonina. 
<[Que’s  pensa  que  no’n  tenim  per  aqui  de  bo¬ 
nàs  mares  que  saben  adormirse  à  temps  y 
que,  al  tractarse  de  las  màculas  morals  de 
llurs  fillas,  troban  qu’es  un  atenuant  la  cir- 
cunstancia  d’ésser  joves?  Desgraciadament, 
ja’n  comensém  à  tenir  massa,  y  no  pas  din¬ 
tre  la  classe  social  à  que  per  boca  de  vosté’s 
refereix  el  signor  Praga.  No,  no;  més  amunt, 
entre  la  gent  que  s’ha  fet  rica  en  pochs  anys 
y  avuy  fan  de  senyor  y  no  saben  lo  que’s  te¬ 
nen. 

Torném  al  cas.  Pe'ró,  com  diuhen  els  per- 
sonatjes  de  Le  Vergini , — aquestas  dugas  no- 
yas,  Selene  y  Nini,  ab  tota  llur  apariencia  de 
descoco ,  tenen  sempre  un  non  pins  ultra , 
que  las  manté  à  ratlla  y  del  que  no  passan: 
el  dintell  d’una  alcoba.  En  cambi,  sa  germa¬ 
na  gran,  la  espiritual  Paolina,  la  severa  noya 
vestida  de  negre,  la  personificació  del  sentit 
moral,  sempre  trista,  mirant  y  sospesant  ab 
repugnància  resignada  la  vida  y’is  fets  de  sa 
mare  y  sas  germanas,  y  de  la  que  s’enamora 
perdudament  Dario,  un  dels  joves  de  cor 
més  noble  que  freqüentan  la  casa;  aqueixa, 
donchs,  es  la  que’ns  resulta  la  més  culpable, 
puig  casi  en  sa  infantesa  fou  l’amistansada 
del  signor  Vercellini,  un  intim  amich  del 
seu  pare  difunt. 

Paolina,  que  per  sa  part  estima  de  veras  à 
Dario,  cada  vegada  que  aquest  li  parla  de 
casament  muda  de  conversa,  perque  no  vol 
enganyarlo,  diferint  aixís  son  consentiment; 
peró  Dario,  malgrat  las  mofetas  de  sos 
amichs,  resol  casarse  ab  ella,  y  ja  faltan  no  més 
que  vuyt  días  per  la  boda.  Se  tracta  de  quins 
seran  els  testimonis  d’ella,  y  la  mare  pensa 
en  el  signor  Vercellini.  Paolina  refusa  obs¬ 
tinadament  y  confessa  sa  falta  à  Dario.  El  ca¬ 
sament  se  desfà,  mes  Dario  proposa  à  Paoli¬ 
na  de  fugir  ab  ell. — «Sense  ser  ta  esposa... 
may!— diu  Paolina—  Ara  veig  ben  clar  que 
no  m’estimas.  Jo  soch  superior  à  tu,  m’hi 
sento.  No  vaig  voler  enganyarte,  y  avans 
de  la  boda  vaig  dirte  la  veritat,  y  ara  qu  ho 
sabs,  pagas  la  meva  llealtat  y’l  meu  amor, 
proposantme’l  ser  la  teva  amistansada.  Aixó 
mayl...  Adéu!)) — Y’s  despedeixen  per  sempre! 

Aixis  acaba  la  comèdia,  hermosament  des¬ 
enrotllada,  justíssima  de  diàlech  (tant,  que 
hi  ha  estonas  en  que  las  escenas  semblan 


trossos  de  vida,  desapareixent  la  ficció  teatral 
per  complert),  y  sagellada  tot’ella  per  la 
personalitat  literaria  y  dramàtica  d’en  Praga, 
que  hi  brilla  molt  més  qu’en  La  mamma  y  ab 
la  mateixa  forsa  qu’en  1  ’Alleluja,  La  moglie 
ideale ,  L'innamorata ,  L' amico  y  L'erede. 
Aquestas  quatre  últímas  las  desitjaríam  veu¬ 
re  representadas  per  la  companyia  Maria- 
ni,  que  tan  bé  interpreta  (y  es  molt  natu¬ 
ral)  las  obras  que  son  de  casa  seva.  Le  Vergi¬ 
ni  va  agradar  casi  à  tothom,  essent  molt 
aplaudits  y  molt  festejats  la  Mariani,  la  Fa¬ 
rina  y  en  Ferrero  per  la  justa  encarnació  de 
las  figuras  de  Paolina,  Nini  y  Vittorio  Ol¬ 
giati. 

S.  V. 


i  LITERATURA  ? 

No,  no  es  literatura’l  contingut  de  dos  ó 
tres  llibres  que  tenim  sobre lataula  acabadets 
de  sortir  pera  diversió  y  entreteniment  dels 
plagas  que  gosém  el  ridicul  que  resulta  de 
la  fatuitat  ó’l  desequilibri.  iQue  potser  con¬ 
vindria  no  fer  cas  dels  qu’encara  qu’ho  fas- 
sin  de  bona  fe  arriban  al  món  literari  ab 
mirada  de  sabi  qu’han  copiat  dels  bons  au¬ 
tors  y  ab  la  veu  més  buyda  que’l  ressó  d’un 
vaixell  de  cent  cargas  d’un  país  filoxerat? 
Donchs,  no  senyor.  Es  permès  y  dispensa- 
ble  l’erro  del  principiant  que  modestament 
confegeix  sos  primers  versos,  emporpradas 
las  galtas  ab  vergonya  de  verge  que  sent  las 
primeras  declaracions  d’amor,  mes  no  pot 
serho  l’obra  del  versista  reincident  ni  la  del 
pobre  infatuat  que’s  creu  que  las  lletras  de 
motllo  tenen  el  màgich  do  de  fer  passadoras 
y  fins  clàssicas  las  bestiesas  del  seu  cervell 
escorregut. 

Ben  mirat,  té  dispensa  cert  poeta-carboner 
qu’acaba  d’escriure  un  diàlech  representable 
titulat:  Del  modo  com  faig  los  versos.  En 
aquest  diàlech  no  hi  ha  por  de  pendrehi  mal. 
Éls  personatjes  son  l’autor  y  un  altre  poeia 
rich.  Comensa  la  escena  llegint  aquest  una 
poesia  molt  dolenta  del  primer,  y  un  cop  lle¬ 
gida  diu: 

No  es  dolenta  la  poesia, 
per  lo  tant  s’imprimirà 
si  pot  sé  à  n’el  pròxim  número 
del  periódich  Lo  Fanal. 

y  l’altre  respon: 

Se  li  estima  molt  l’obsequi 
y  mil  gracias  p’endevant. 

Van  seguint  els  elogis  y’is  ripis.  El  poeta 
rich  li  retréu  un’altra  obra;  diu  que  l’ha  lle¬ 
gida  quatre  vegadas, 

Y  més  sempre  m’ha  agradat, 
per  lo  cual’l  felicito. 

—  Gracias  mil,  etc.  — 

Aquesta  literatura  es  dispensable  un  cop 
s’entera’l  pacient  lector  de  que’l  llibre’s  regala 
als  parroquians  del  carboner-poeta.  Mentres 
aquest  no’ls  hi  quiti  carbó  del  pes,  tot  va  bé. 
Molt  millor  que’l  llibre  Tonterías ,  d’un  colo- 
borador  de  La  Esquella ,  que  pot  y  deu  aixe- 
carse  de  la  tremenda  cayguda  literaria  que 
representa  l’haverlo  publicat... 

Y  sobre  tot,  anant  al  objecte  principal 
que’ns  ha  decidit  à  escriure  aquest  article,  lo 
pitjor  que  puga  sortir  de  ploma  humana  no 
arribarà  à  eclipsar  la  glòria  literaria  guanya¬ 
da  per  don  Pablo  Espel  y  Comas ,  autor  de 
varias  obras  d’ensenyansa  elemental,  la  der- 
rera  de  las  quals,  única  que  m’ha  vingut  en¬ 
tre  mans,  es  la  Elocuencia  moderna  prosaica 
y  poètica ,  ó  sea  repertorio  selecto  de  literatura 
espanola.  Si  aquest  bon  senyor  no  fos  direc¬ 
tor  d’un  colegi  d’aquesta  ciutat,  potser  no’ns 
hauríam  permès  el  gust  de  denunciaria  à  la 
pública  tafaneria  y  fer  indirectament  la  pro¬ 
paganda  del  llibre.  Mes  essent  el  senyor  Es¬ 
pel  Director  del  Colegio  de  San  Ramón  de 
primera  ensenanza ,  elemental ,  superior  y  pàr- 
vulo s,y  sabent  per  bonas  referencias  que  son 
de  xeixanta  à  setanta’ls  xicots  exposats  à  lle¬ 
gir  aquesta  Elocuencia,  creyém  fer  una  bona 
obra  si  la  doném  à  coneixe  à  tothom... 
que’ns  llegeixi.  Els  uns  s’hi  divertiran,  els 
altres  s’indignaràn,  y  entre  tots  parlaran  del 
llibre  y  fins  alguns  el  compraran. 

Y  donchs,  parlemne.  Aquesta  Elocuencia 
ó  repertorio  selecto  se  compon  en  primer 
lloch  del  retrato  y  firma  autógrafa  del  senyor 
Espel:  à  tout  seigneur . . .  Segueix  la  part  se¬ 
lecta  de  prosa  espanola ,  que's  compon  de 
quaranta  capituls  (  continguts  en  més  de 
trescentas  planas  )  originals  totas  del  autor, 
del  senyor  Espel;  ell  sol  s’ha  encarregat  de 
la  part  prosaica  del  llibre  (y  tal  prosa  y  tal 
dolor!)  La  part  poètica  està  formada  per  unas 
cinquanta  poesías  de  molts  autors,  entre  ells 


en  Cervantes.  Ell  no’n  vol  res  de  prosa  d’en 
Cervantes;  l’inclou  al  tal  Cervantes  com  au¬ 
tor  de  la  poesia  Lanso  y  santas  pascuas.  Pro¬ 
sa  espanyola:  don  Pablo  Espel  y  Comas. 
Tot  lo  demés  son  versos,  ó,  com  si  diguéssim, 
romansos. 

Me  descuydava  de  dir  que  precedeix  als 
quaranta  capituls  de  prosa  espanola  selecta , 
un  prólech  y...  vaja!  comensém  pel  prólech. 

Agàfinse  bé  y  llegeixin:  «La  inteligencia 
desprende  su  curso  invisible,  cuya  ciència  es 
un  sueno  cual  liquido  ó  substància  es  un 
companerismo  que  forman  el  cuerpo  y  el 
alma,  según  su  conciencia  da  vida  à  su  ins- 
tinción  y  prepara  su  jardin  llamado  natura- 
leza,  que  es  el  primer  elemento  de  la  filoso¬ 
fia.  Y  de  ella  nos  empieza  à  fulminar  la 
imaginación  y  nos  produce  un  desarrollo 
literario  de  mayor  ó  menor  elocuencia,  da 
lugar  à  explanar  el  sentido  de  los  ideales 
fines  que  se  ha  propuesto;  el  hombre  para 
que  se  esparcen  aquellas  aromas  que  forman 
un  conjunto  de  los  perfumes  distintos,  y  va- 
riados  colores  que  afluyen  por  el  espacio  del 
firmamento  solar,  esos  frutos  que  se  inter- 
calan  entre  los  luceros  juveniles.» 

Va  seguint  d’aquest  tenor  tan  engrescador, 
com  poden  veure,  fins  arribar  à  la  següent 
alusió  als  critichs,  que  tinch  el  dever  de  re- 
cullir  (l’alusió  <-eh?): 

«Recorred  à  esos  que  pretenden  pasar  por 
bibliogràficos,  que  quieren  sancionar  y  cri¬ 
ticar  escritos  y  libros,  desmoralizando  el 
sentido  de  la  causa  de  lo  que  contiene  y  sólo 
ven  una  anècdota  caprichosa  dentro  el  juicio 
que  forman  de  los  autores,  demostrando  va- 
rios  pareceres  que  se  incautan  sensaciones, 
abogando  sin  premeditar  la  claridad  de  con¬ 
ciencia  y  concisión  de  lo  que  se  trata,  diva- 
gando  su  raciocinio  por  carecer  de  conoci- 
mientos  para  alcanzar  el  don  de  la  critica  por 
faltaries  la  supremacia;  los  cuales  se  hallan 
acostumbrados  engalanarse  esos  criticos  de 
colectivismo  que  les  protege  la  misera  igno¬ 
rància.» 

Com  se  veu,  la  embestida  es  de  mestre. 
Fins  la  contestaria...  si  entengués  lo  que 
diu. 

L’estil  clar  y  eloqüent  d’aquestos  dos  mor- 
ceaux ,  es  el  mateix  de  tot  el  llibre  en  la  part 
prosaica. 

Vegin  qué  diu  al  parlar  de  la  ensenyansa: 

«Pues,  comprofesores,  todos  en  conjunto  de- 
bemos  prestar  auxilio  al  jefe  de  la  locomoto¬ 
ra  elèctrica,  para  que  este  expida  un  alambre 
por  todo  el  suelo  espanol  que  florezca  de 
excelentes  perfumes  líricos  entre  los  alambi- 
ques  por  medio  de  sus  correspondientes  ser- 
pentinas...  Pobre  Magisterio  espanol  si  la 
pbscuridad  sigue  se  verà  en  un  cadalso  por 
íaltarle  la  corriente  elèctrica...») 

Llegiu  aquestos  substanciosos  parrafets  y 
i ay !  penséu  en  els  pobres  noyets  del  colegi 
de  Sant  Ramón.  Obriu  el  llibre  per  qualse¬ 
vol  plana  y  trobaréu  aquest  desbarrament  de 
paraulas  y  conceptes. 

En  la  plana  37  vol  definir  la  Física  y  diu: 
«es  la  fomentación  de  sensaciones  que  pro- 
duce  en  nuestro  organismo  de  distintas  for 
mas  al  vislumbrar  las  regiones  de  diferentes 
estados  de  los  fenómenos  llamados  cuerpos, 
cuyos  objetos  no  varian  sus  agentes  natura- 
les,  ya  sean  de  mayor  ó  menor  tamano  de 
su  naturaleza,  cuya  ciència  no  olvida  su  pro- 
piedad.» 

cQué’n  treurém  de  copiar  més  trozos  esco- 
gidos,  si  tot  es  per  l’estil  de  lo  copiat?  <Qué 
sabran  més  quan  hagin  llegit  que’l  telégrafo 
es  una  «invención  francesa  descubierta  en  el 
ano  1793,  y  al  despedir  la  demanda  la  cual 
se  traslada  vertiginosamente  al  lado  opues- 
to...»?  que’l  fonógrafo  es  una  «invención  de 
recuerdos  y  memorias  de  épocas  pasadas  ya 
sean  parientes,  amigos  por  medio  del  ame- 
ricano  Edisson,  en  cuyo  aparato  absorve  el 
eco  de  las  modulaciones,  ya  sea  un  discurso, 
ó  recitar  un  acto  literario,  pues  los  sonidos 
de  las  palabras  quedan  estampados  y  aque¬ 
lla  voz  humana  puede  volverse  à  oiralgunas 
veces,  pareciendo  el  primero  y  segundo,  etc., 
de  quien  se  recopilo»? 

Parla  de  Jesucrist  y  diu  qu’es  un  arbre  de 
molta  gigcintosidad ;  se  plany  de  las  angunias 
del  pagès  y'ns  descriu  una  tempestat:  «por 
desgracia  cubre  todo  aquel  terreno  de  agua 
y  pedrisco,  todo  por  la  chispa  elèctrica  cons- 
tante,  donde  no  se  ve  vislumbrar  màs  que  el 
rayo  y  el  trueno.» 

Al  descriure  un  paisatjediu  que  «se  halla 
poblado  de  àrboles  por  completo,  es  una  gi- 
gantería  de  robles,  encinas,  pinos,  pinabetes, 
alcornoques,  arbustos,  yerbas  ,  todo  en 
abundancia,  que  està  hecho  un  verdadero 
paraiso.  Los  vinedos  en  prolija  escala,  etc.» 


Tot  el  llibre  es  copiable:  no’s  pot  .despre- 
ciar  una  ratlla;  quan  diu  que’l  mar  «cubre 
las  tres  terceras  partes  del  globo,  siendo  sa- 
lado  en  todos  sus  espacios  y  dividido  en  es- 
cepciones»;  quan  diu  que  s’ignora  la  època 
de  la  mnerte  positiva  d’en  Rioja;  quan  diu 
qu’en  Ruiz  Zorrilla  era  notable  kombre  pu¬ 
blico  entre  los  espanoles  grandilocuentes. 

Decididament,  no  volém  copiarne  més  frag¬ 
ments.  Tanquém  el  llibre  d’una  revolada  per 
treure  de  devant  nostre  y  dels  pacients  lec¬ 
tors,  la  pesadilla  d’aquest  garbuix  horrible,  y 
acabém  (per  fi!)  demanant  à  tots  que’s  re¬ 
cordin  dels  infelissos  que  per  sa  desgracia 
han  caygut  en  el  colegi  de  Sant  Ramón. 

Al  tal  senyor  Espel  li  dirém  ab  paraulas 
d’en  Juvenal:  «Trenca  la  ploma,  pobret;  esbo¬ 
rra  las  parrafadas  que  t’han  costat  tantas 
vetllas.  Aixó  que  tu  escrius,  tot  lo  més  te 
valdrà  alguna  corona,  potser  una  estatua 
magra  com  tu!  No  esperis  més;  avuy  els  nos¬ 
tres  avaros  richs  no  saben  concedir  al  talent 
altra  cosa  qu’alabansas  y  la  estèril  admiració 
dels  nens  pels  pavos  reals...  Y  tu’t  vas  fent 
vell!» 

E.  Moliné  y  Brases. 


LLIBRES  REBUTS 

Breu  compendi  de  la  historia  de  la  Lite¬ 
ratura  Catalana,  per  Norbert  Font  y  Sa- 
gué. — Barcelona,  Estampa  «La  Catalana», 
1900.  —  1  pesseta. 

En  Jaume  Puigventós,  l’infatigable  estam¬ 
pador  que  ab  sas  publicacions  tant  de  bé  ha 
fet  à  la  causa  de  la  Patria,  acaba  de  donar  à 
llum  una  importantissima  obreta  del  distingit 
escriptor  y  entussiasta  propagador  en  Nor¬ 
bert  Font  y  Sagué.  En  una  carta  que  à  tall 
de  prólech  hi  va  impresa,  diu  l’autor  que  son 
ensaig,  fet  molts  anys  enrera,  tal  volta  neces¬ 
sitaria  serias  correccions  y  adicions. 

Cert  es  que  podria  trobarse  alguna  omissió 
important,  y  en  certs  punts  seria  de  desitjar 
més  precissió  y  fermesa,  mes  ab  goig  devém 
consignar  qu’es  un’obra  altament  recoma¬ 
nable  y  que  per  son  estil  se  fa  no  solzament 
necessària  al  jovent  avuy  esperansa  de  Cata¬ 
lunya,  sinó  que  molts  y  molts  que  conreuhan 
la  literatura  catalana  hi  poden  trobar  ense- 
nyansas  profitosas. 

Remerciém  l’envio  y  donem  als  autor  y 
editor  la  més  coral  enhorabona,  y’is  encorat- 
jém  francament  pera  que  següeixin  sa  lloable 
tasca  en  bé  de  la  Literatura  y  la  Patria  Cata¬ 
lana. 

La  tasca  del  Catalanisme.  —  Lo  moviment 
dels  gremis,  lo  concert  económich  y’l  Ca¬ 
talanisme,  per  Jordi  Franch.  —  Barcelona, 
Imprempta  «La  Renaixensa»,  1900. 

La  sola  anunciació  del  titul  d’aquest  follet 
(firmat  ab  un  pseudònim  qu’encubreix  un 
valent  escriptor  à  qui  creyém  coneixer),  basta 
pera  que’s  comprengui  la  seva  importància. 
Un  criteri  clar,  un  estil  senzill,  la  doctrina 
més  pura:  veus  aqui  las  condicions  qu’avalo- 
ran  aquesta  obreta,  petita  per  sas  dimensions 
y  gran  per  son  esperit.  Tots  els  bons  catala- 
nistas,'els  veritables,  la  llegiran  ab  gust;  als 
altres,  més  que  à  ningú, ’ls  convé  estudiaria 
y  Deu  fassi  que’ls  hi  aprofiti.  No’ns  sabém 
estar  de  copiar  el  final:  , 

«Nosaltres  que  som  els  primers  en  reco- 
neixe  la  bona  fe  y  enlayradas  intencions 
d’alguns  d’ells,  no  tots,  desitjém  de  tot  cor 
que  segueixin  trevallant  pera  la  redempció  de 
nostra  estimada  Pútria,  y  per  aixó,  fem  pú- 
blich  el  nostre  parer,  perque  enteném  que 
lo  succehit  deu  servir  à  tots  d’experiencia 
pera  1  demà,  y  de  profitosa  llissó  que’ns 
ensenyi  ahónt  havém  de  trobar  l’única  ban¬ 
dera  que  pot  conduhirnos  à  la  desitjada  vic¬ 
torià.  Aquesta  bandera  es  la  que  temps  ha 
tremola  en  mans  de  la  «Unió  Catalanista», 
es  la  senyera  qu’arborà  Catalunya  al  donar 
el  primer  crit  de  mare  ultratjada  contra  una 
gent  que  la  té  empresonada  y  mal  cria’ls 
seus  fills,  es  el  penó  sagrat  que  devém  se¬ 
guir  y  defensar  tots  els  catalans,  no  ab  els 
ulls  fixos  à  la  butxaca,  sinó  ab  el  cor  vessant 
d’amor  à  nostra  Patria  y  al  crit  únich  y  deci¬ 
dit  de  jVisca  Catalunya!» 

L’Arxíu.  —  Llibreria  de  Joan  B.a  Batlle.  — 
Catàlech. — Estampa  «La  Catalana,»  1900. 

L’aparició  d’en  Batlle  entre’ls  molts  que 
fan  à  Barcelona  Y  ofici  de  llibreter  rutinaria- 
ment  y  sense  més  coneixements  que  una 
pràctica  estantissa,  fou  una  sorpresa  per  cert 
ben  afalagadora.  Sa  inteligencia,  son  criteri, 
son  esperit  rebuscador,  son  condicions  que  li 


han  permès  colocarse  en  primer  lloch  entre 
aquells  que  poderosament  han  d’influir  en  el 
desenrotllo  del  esperit  literari  v  artistich  del 
nostre  poble.  Son  amor  à  Catalunya  bé  l’ha 
demostrat  ressucitant  el  Calendari  Català 
fundat  pel  may  prou  plorat  Pelay  y  Briz,  y 
sas  especials  qualitats  pera  la  difícil  tasca  à 
que’s  dedica,  poden  veures  al  llegir  els  catà- 
lechs  que  sovint  dona  à  llum.  Ben  fermament 
pot  assegurarse  que  lo  que  no’s  trobi  en  sa 
casa,  no  cal  cercarho  à  fora.  Per  aixó  las  prin¬ 
cipals  bibliotecas  y  llibrerías  estrangeras  à 
ell  se  dirigeixen  al  cercar  un  llibre  raro.  En 
la  especialitat  dels  llibres  catalans,  pot  afir- 
marse  que  no  té  parió. 

Desitjém  que  perseveri  en  sa  lloable  em¬ 
presa. 

O.  M. 


NOVAS 

Junt  ab  el  número  tercer,  apareixerà  la 
setmana  próxima’l  número  antecedent,  que 
regalarém  als  nostres  suscriptors. 

A  primers  del  mes  entrant  l’agrupació  ar¬ 
tística  Teatre  intim,  donarà  en  sessió  privada 
una  representació  del  famós  drama  d’Ibsen: 
Gengangere  (Espectres),  traduhit  al  català 
per  en  Joaquim  Casas  y  Carbó  y  en  Pompéu 
Fabra,  baix  la  següent  distribució  de  papers: 
Helena  Alving,  senyora  de  Mena. — Regina 
Engstrand ,  senyoreta  Alcalà. — Oswald  Al¬ 
ving ,  senyor  Gual. — El  pastor  Manders,  se¬ 
nyor  Giménez. — Engstrand,  senyor  Puigga- 
ri.  L’obra  serà  posada  en  escena  baix  la 
exclusiva  direcció  de  l’Adrià  Gual. 

Nostre  amich  el  mestre  Ribera'ns  escriu 
que’l  compositor  català  qu’hagi  escrit  una 
obra  orquestal  de  no  molt  llargas  dimen¬ 
sions  y  genuinament  catalana,  y  desitji  que 
se  li  executi  à  Nüremberg  y  més  tart  à  Mu- 
nich,  fassi’l  favor  d’enviarli  partitura  y  parts 
d’orquesta  avans  del  6  de  mars  à  Bayreuth, 
poste  restante. 

S’  ha  constituhit  à  Barcelona  una  nova 
agrupació  que,  baix  el  nom  «Art  &  Patria» 
trevallarà  pera  acoblar  las  energías  artís- 
ticas  dels  joves  de  la  nostra  terra. 

Hem  rebut  els  periódichs  L’Atlàntida,  La 
Veu  del  Segre,  La  Veu  del  Montserrat ,  Mont¬ 
serrat ,  Gent  Nova,  El  V endrellense  y  La  Veu 
del  Ampurdà ,  ab  els  qu’establím  el  cambi. 

Fidel  Giró,  impressor.  —  Carrer  de  València,  31 1. 


32 


JOVENTUT 


SETMANARI  CATALANISTA 


Els  trevalls  se  publican  baix  la  exclusiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 


CONDICIONS  DE  SUSCRIPCIÓ 


Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


A  tots  els  suscriptors  se’ls  hi  regalarà’l  Número  antecedent, 
que’s  vendrà  al  preu  de  25  cèntims. 

Als  que’s  suscriguin  per  un  any  se’ls  hi  regalarà  ademés  el  cartell 
anunciador  del  periódich,  magnífica  obra  de  l’ Alexandre  de  Riquer. 


Barcelona,  ier  Mars,  1900. 


Director  literari;  Lluís  Vía. 

Director  artístich:  Alexandre 

de  Riquer. 

Redacció  y  Administració: 

Número  corrent. 

IO  CÈNTIMS. 

Plassa  del  Teatre,  6,  entressol. 

))  ATRASSAT. 

25  )) 

SUMARI :  La  conciencia  nacional,  per  Lluís  Marsans. 

—  La  política  còmica,  per  J.  M.  Jordà.  —  En  Barto- 
méu,  per  Alexandre  de  Riquer.  —  Joventut,  per  Ra- 
món  Surinyach  Baell.  —  Paràbola  del  home  rich  y 
del  pobre  Llàtzer,  per  Gabriele  d’Annunzio. — Mestre 
Olaguer,  per  Pompeyus  Gener.  —  Teatres,  per  S.  V. 

—  «Tristan  é  Isolda»  à  Barcelona,  per  Joaquim  Pe¬ 
na.  —  Novas. 


,  LA  CONCIENCIA  NACIONAL 

Las  nacionalitats  caygudas,  aquellas  que, 
reunint  tots  els  caràcters  d’una  colectivitat 
nacional,  viuhen  com  miserables  esclaus, 
sense  llibertat  y  sense  nom,  necessitan  pera 
recobrar  un  dia’ls  drets  en  malhora  arrebas- 
sats  per  l’ambició,  que  son  poble  tingui  co¬ 
neixement  de  la  pròpia  existència,  de  lo  que 
es,  de  lo  que  té  dret  à  ser;  en  una  paraula, 
que  tingui  conciencia  nacional. 

Aquesta  condició  existeix  d’una  manera 
precisa  y  necessària  à  tot  arréu  ahont  existeix 
una  entitat  nacional,  lliure  ó  esclava,  domi¬ 
nadora  ó  dominada;  peró  no  sempre’s  mani¬ 
festa  ab  el  mateix  grau  d’intensitat.  Quan 
més  digne  es  un  poble  de  sa  llibertat,  major 
es  la  forsa  ab  que’s  manifesta  la  seva  con¬ 
ciencia  nacional. 

Víctima  un  poble  de  las  crudeltats  d’un 
dèspota,  que  pretén  ab  sa  forsa  destruhir  lo 


indestructible,  cau  en  l’ensopiment  fins  à 
perdrer  la  noció  de  sa  pròpia  existència;  pe¬ 
ró  aquest  estat  de  degeneració  no  pot  ésser 
etern,  la  forsa  natural  se  manifesta  un  ó  al¬ 
tre  dia,  y  aquell  poble  desperta,  ’s  coneix  à 
si  mateix,  se  dona  rahó  de  sa  pròpia  existèn¬ 
cia.  Mes  aquest  desvetllament,  que  sempre’s 
veu  va  creixent  y  extenentse  poch  à  poch, 
no  necessita  pas  un  constant  trevall  intelec- 
tual  pera  despertarlo:  com  naturalment  exis¬ 
teix  en  el  sí  de  tothom,  una  forma  ó  una  ex¬ 
pressió  que  pugui  moure’l  sentiment  es  prou 
pera  despertar  la  conciencia  de  la  pròpia  na¬ 
cionalitat. 

Aquesta  veritat  se  manifesta  contínuament 
en  la  vida  pràctica,  d’una  manera  tant  més 
evident  y  precisa,  com  menys  inficionat  està 
l’home  pels  mil  y  un  falsos  prejudicis  que 
des  de  petit  se  li  ensenyan  en  las  escolas. 
Tots  ho  poden  hqver  vist.  Situeuvos  en  un 
país  qu’estigui  en  ple  período  d’un  desvet¬ 
llament  nacional,  seguiu  als  seus  apòstols 
quan  deixin  la  tranquilitat  de  la  llar  per 
anar  à  predicar  la  bona  nova  à  un  poble 
ahont  may  hagi  arribat  ni  l’anunci  de  la  idea 
nova,  y  examinéu  al  poble  quan  escolta  aque¬ 
llas  paraulas  plenas  d’amor  al  terrer  y  d’en- 
tussiasme  per  la  llibertat.  No  tardaréu  en 

veure  cóm  aquell  poble,  fins  allavors  verge 
d’aquella  idea,  aviat  se  compenetra  ab  la  pa¬ 
raula  del  orador,  ab  ell  s’entussiasma,  ab  ell 
clama  venjansa,  ab  ell  aixeca'l  més  majestuós 
dels  altars  à  la  patria,  ab  ell  alaba,  ab  ell 
maleheix,  ab  ell  recorda  las  glorias  passa- 
das  y  ab  ell  canta  las  esperansas  del  demà. 
Aquella  gent  no  havia  sentit  may  res  de 
tot  alló;  aquella  gent  no  s’entussiasma  per 
tot  lo  que’ls  predican.  qué’s  deu,  donchs, 
el  miracle?  A  que  sa  conciencia  nacional  s’ha 
desenrotllat,  ha  vist  un  món  nou,  gracias  à 
las  parauias  d’un  apòstol  que,  ab  sas  fermas 
conviccions  y  guiat  per  aquella  mateixa  con¬ 
ciencia,  ha  sapigut  trobar  la  forma  de  des¬ 
pertar  el  sentiment  nacional  d’aquella  massa 
que,  guardantlo  innat  al  fons  de  sa  ànima, 
fins  en  aquells  moments  no  ha  sapigut  do- 
narsen  compte  d’una  manera  complerta  y  aca 
bada. 

Y  no  hi  ha’l  per  qué  tenir  por  de  que  aquell 
esperit  fals  de  nacionalitat  que  sempre’l  do¬ 
minador  procurà  inculcar  als  dominats,  pu¬ 
gui  tenir  prou  forsa  pera  destruir  el  desvet¬ 
llament  de  la  veritable  conciencia  nacional. 
La  mentida,  la  falsetat  no  pot  may  subsistir 
devant  per  devant  de  lo  qu’es  de  lley  natural, 
de  lo  que  sempre  ha  subsistit  y  subsistirà  per 
més  que  s’hi  oposi  la  legalitat  fixada  pel  voler 
dels  homes;  y  en  el  cas  concret  de  que  trac- 
tém,  com  l’esperit  d’una  nacionalitat  se  des- 
çübreix  fàcilment  per  medi  de  mil  diferentas 
manifestacions,  sempre  claras  y  evidents, 
no’s  pot  may  temer  que  lo  postis,  lo  in¬ 
ventat  pera  conservar  la  concupiscència  del 
dominador,  pugui  res  contra  lo  qu’es  fill  de 
la  mateixa  naturalesa,  que’s  complàu  en  sa- 
gellarla  ab  signes  evidentissims  pera  que  las 
rnteligencias  formadas  dintre  la  esfera  espe¬ 
culativa,  lluny  de  poder  demostrar  una  false¬ 
tat  que  no  existeix,  descubreixin  y  propa¬ 
guin  novas  rahons,  novas  probas  pera  tes¬ 
timoniar  qu’es  una  veritat  indiscutible  lo  que 
comensà  pel  desvetllament  d’un  sentiment 
innat  y  ha  d’acabar  ab  el  símbol  d’una  na¬ 
cionalitat  cayguda  y  ab  la  bandera  d’un  poble 
digne  que,  veyent  detentada  la  llibertat  que 
per  dret  natural  li  pertoca,  lluyta  ab  fe,  ab 
constància  y  ab  coratje  pera  reconqueriria. 

Per  arribar  à  aquest  fi,  lluytan  y  deuhen 
lluytar  sempre  las  nacionalitats  esborradas 
dels  mapas  moderns  per  la  forsa  de  las  ar- 


mas  ó  pels  contractes  diplomàtichs;  y  men- 
tres  sas  íorsas  no  sían  prou  per  empendre 
aquesta  lluyta  ab  la  convicció  de  que  l’éxit 
ha  de  coronar  l’esfors,  els  propagandistas  de 
la  nova  idea  han  de  procurar  sempre,  no 
predicar  a-1  poble  milloras  en  la  materialitat 
de  son  present,  sinó  lograr  el  desvetllament 
de  sa  conciencia  nacional,  com  à  primer  y  més 
ferm  fonament  d’aquell  esplendor  y  d’aque¬ 
lla  grandesa  que  sols  poden  obtenir  els  po¬ 
bles  lliures. 

Lluís  Marsans. 

LA  POLÍTICA  CÒMICA 

S’acostavan  las  eleccions;  el  nostre  diari 
omplia  las  columnas  de  noticias  electorals 
y’l  pobre  director  se  passava’l  dia  sentint 
parlar  à  n’els  politichs  dels  pobles  vehins  de 
si  las  actas  serían  en  blanch  ó  en  vert,  ó  en 
vermell  ó  en  negre. 

Faltavan  quatre  días  per  la  elecció  y  ja’n 
feya  altres  quatre  que’l  director  y’is  redac¬ 
tors  del  diari  anavam  enflaquint,  y  alló  era 
un  no  parar!  A  qualsevol  hora  que  s’arribés 
à  la  redacció,  ja’s  trobavan  mitja  dotzena  de 
regidors  y  presidents  de  cassinos  y  comitès 
que  venian  à  cercar  instruccions,  à  fer  pro- 
nóstichs  ó  à  parlar  mal  els  uns  dels  altres. 
Un  dia’l  governador  els  hi  havia  dit  que  hi 
hauria  ordre,  l’altre  dia’ls  hi  havia  dit  que 
guanyarían,  l’altre  al  contrari,  l’altre  no’ls 
hi  havia  dit  res;  el  dilluns  que  si  hi  havia 
hagut  reunió  del  comitè,  el  dimars  que  si 
faltavan  interventors,  el  dimecres  que  si’n 
sobravan,  ara  que  si’ls  conservadors  pacta- 
van  ab  uns,  ara  que  si’ls  carlins  presentavan 
candidat  nou,  després  que  si’l  socialista  feya 
el  raro  y  s’embolicaria  ab  el  republicà...  y 
tot  era  motiu  d’angunias  y  sobressalts,  y  tot 
venia  cap  al  nostre  diari,  y  tot  ho  havíam 
d’escoltar,  pera  ferne  gacetillas,  els  redac¬ 
tors. 

Y  es  qu’aquell  any  la  cosa  tenia  impor¬ 
tància  y  trascendencia.  En  Romero  Roble- 
do’s  presentava  candidat,  després  d'empas- 
sarse  als  lliberals  d’en  Sagasta,  y  lluytava 
contra  un  conservador  mitj  carií  que  prepa¬ 
rava  un  munt  d’embolichs  pera  guanyar  la 
plassa.  Eran  els  dos  únichs  candidats,  y  à 
n’en  Romero  l’apoyavan  tots  els  que’s  deyan 
lliberals. 

La  veritat  es  que’s  trevallava.  En  Romero, 

sobre  tot,  semblava  una  ilansadora.  Feya 
vuyt  dias  qu’  havia  arribat  y  portava  fets 
trenta  sis  sermons.  Alió  no  era  una  persona, 
sinó  una  màquina  de  fer  discursos  bons.  Ell, 
sol  moltas  vegadas,  y  altras  acompanyat, 
anava  à  veure  à  tothom  à  tots  els  cassinos 
politichs  y  no  politichs,  à  totas  las  societats 
recreativas  y  fins  de  ball,  à  tots  els  comitès 
y  fins  à  tots  els  alcaldes  de  barri.  Cada  de- 
mati,  cada  tarde  y  cada  vespre  convocava 
electors  en  un  poble  ó  altre,  en  un  cassino  ó 
en  un  teatret,  y  alli’ls  esplicavà  qué  era  aixó 
de  la  política  y  del  proteccionisme  (que  de- 
yan  que’n  sabia  molt),  y  al  li  tothom  l’escol¬ 
tava  ab  la  boca  oberta,  aplaudint  quan  l’en- 
tenian,  y  quan  no  l’entenian...  també. 

Un  dels  dias  aquestos,  m’estava  jo  à  la 
redacció,  tranquilament,  fent  els  sucesos  y 
esplicant  al  lector  del  següent  dia  si  un  car¬ 
ro  havia  mort  una  criatura,  ó  un  cassino  ha¬ 
via  cambiat  de  Junta  Directiva,  quan  varen 
arribar  tres  senyors  que  ja  coneixia  y  que 
anavan  molt  ficats  en  aixó  de  la  política  d’un 
dels  pobles  vehins. 

Un  d’ells  era  síndich  y  tenia  una  revende- 
ría,  home  serio  que  parlava  escoltantse  y 
admirantse;  l’altre  era  vocal  d’un  comitè  y, 
encara  qu’havía  sigut  antich  progressista, 
desde  que  tenia  una  caseta  y  una  vinya  era 
del  Cassino  Dinàstico;y,  finalment,  l’altre  no 
era  res,  peró  havia  sigut  una  vegada  regidor 
y  era'l  cafeter  d’una  societat  de  recreo. 

Van  arribar,  com  deya,  y  després  de  par¬ 
lar  ab  el  director,  surt  aquest  y’m  diu: 

— Vegi,  escolti  als  senyors  y  fassi  una 
ressenya  de  la  visita  d’en  Romero  al  Cassino 
Familiar , 

— Ah!  En  Romero  ha  anat  al  seu  cassino? 

—  Si,  senyor — van  respondre  tots  tres  à 
chor. 

— Vostès  diran. — 

El  director  se’n  entrà  de  nou  al  seu  des¬ 
patx,  y’l  síndich  ab  molta  calma  prengué  la 
paraula: 

— Ja  veuià.  Vostè  sab  que’l  Cassino  Fa¬ 
miliar  no  es  politich. 

— Sí,  es  familiar. 

— Justament.  Peró  encara  que  no  es  polí- 
tich,  com  que  hi  ha  politichs  y’l  comitè  de 
que  tinch  l'honor  de  formar  part  es  el  llibe¬ 
ral,  y’l  candidat  conservador  no’ns  ha  visi¬ 
tat,  podém  apoyar  de  certa  manera... 


— De  certa  manera? 

— Aixó  no’s  pot  dir  encara  ben  bé;  peró, 
sab?... 

—Ah! 

— Si,  senyor.  Y  com  en  Romero’ns  ha 
fet  una  visita  d’atenció...  nosaltres,  per  ca¬ 
sualitat,  hem  sapigut  que  vindria  y  l’hem 
rebut  obsequiantlo...  Per  aixó  voldríam  que 
el  diari  ho  espliqués.  En  Romero  Robledo 
ha  fet  un  discurset  y  nosaltres  també  hem 
dit  quatre  paraulas. 

— Veurà,— vaig  contestar;  —  lo  millor  es 
que  vostè  mateix  fassi  la  gacetilla,  ó  l’arti- 
clet,  ó  lo  que  vulgui...  M’ho  dona,  y  aixis 
sortirà  millor  y  més  à  gust  de  vostès  ma¬ 
teixos... 

— Molt  bé  diu.  Se  pot  fer  aqui? 

—Si,  si.  Aqui  té  ploma  y  quartillas. — 

Emprench  jo  de  nou  la  meva  feyna,  y 
aquells  senyors,  tots  tres,  comensan  à  es¬ 
criure  mirant  de  tant  en  tant  las  bigas  del 
sostre. 

Al  cap  de  mitja  hora  llarga  s’alsa’l  pri¬ 
mer.  Li  demano  qu’esperi  un  moment  que 
acabin  els  altres,  y,  poca  estona  després,  tots 
tres  me  presentan  els  memorials. 

Llegeixo’l  primer  y’m  trobo  ab  un  discurs 
que  comensava  ab  allò  de  la  consecuencia 
política,  la  actitud  manifiesta  del  partido,  la 
mistificación  del  sufragio,  las  conquistas  de- 
mocràlicas,  los  depositarios  de  la  opinión  pú¬ 
blica,  y  un  remat  de  cosas  més. 

— Aixó  es  lo  que  jo  he  dit — digué'l  senyor 
síndich. 

— Ah!— 

Y  llegeixo  l’altre  memorial,  y  era  un  altre 
discurs  semblant;  y  llegeixo'l  tercer,  y  lo 
mateix. 

■  — Jo  he  dit  aixó  à  n’en  Romero — diu  l’un. 
— Qué  li  sembla? 

— Molt  bé... 

— A  mi’m  sembla — diu  l’altre — que  ab 
aixó  ultim  que  vosté  ha  llegit  y  qu’es  lo  que 
he  dit  jo,  esplico  bé  la  nostra  actitut,  ceh? 

— Molt  ben  esplicada — vaig  contestar  jo; — 
peró,  y  en  Romero  Robledo,  {quin  discurs 
ha  fet?  ;Qué  ha  dit? 

— Ah! — responen  tots  tres; — allò  que  diu 
sempre;  com  li  sembli;  aixó  vosté  mateix  ja 
s’ho  arreglarà! 

J.  M.  Jordà. 

EN  BARTOMEU 

K  j.  M.  TAMBURINI 

L’Isidret  s’havía  assegut  à  pendre’l  sol  del 
rasser  del  molí.  Las  parets  de  la  pallissa  y 
del  corraló,  fent  escayre,’!  salvavan  del  ayre 
fret  de  montanya,  y-s’hi  trobava  tan  bé,  que 
s’havía  adormit  ab  el  cap  enlayre,  babejant 
ab  la  boca  badada  y  la  barretina  enrera,  qua- 
sibé  fora  del  cap.  Com  las  calsas  li  venían 
curtas,  las  moscas,  que  ja  comensavan  à 
volar  sentint  la  primavera,  el  fiblavan,  y  ell 
tot  adormit  arronsava’l  peu  dins  de  la  espar¬ 
denya  ó  movia  la  cama  per  axurriarlas,  mes 
ni  ell  conseguía  ferlas  fugir,  ni  ellas  desper- 
tarlo.  Roncava  com  un  benaventurat  qu’aca- 
ba  de  cumplir  els  deu  anys  sense  penas  ni 
glorias. 

D’aquell  rasser, potser  l’en  hauria  hagut  de 
treure’l  fret  de  la  vesprada,  si  per  la  canto¬ 
nada  de  la  pallissa  no  hagués  comparegut  el 
Jep  tot  gratantse  y  dihent: 

— Sidro,  Sidro!  Qué  redimoni  dorms?  El 
pastor  ja  està  à  punt  d’enjegar. — 

El  Sidro  seguia  dormint  com  si  tal  cosa,  y 
el  Jep,  ab  una  branca  que  duya  à  la  mà  li  va 
plantar  una  vergassada. 

— Qué  redimoni  dorms?  Es  hora  d’engegarl 

— Ja  veuràs  tu,  animal!  Si’m  tornas  à  to¬ 
car  et  fumo  un  cop  de  roch!  Perque  tens  un 
any  més  que  jo’t  pensas... — 

El  Sidro,  tornant  à  posar  el  cap  à  la  paret, 
sense  la  barretina  qu’havía  rodolat  à  terra, 
tornava  à  tancar  els  ulls  pera  rependrer  la 
tasca. 

— Ho  vaig  à  dir  al  pare!  Mira:  el  pastor  ja 
té’l  sarró  arreglat,  y’m  sembla  que  si  no’t 
mous  prou  te’n  hauràs  d’anar  sense  beguda. 

— No  hi  vuy  anar  à  guardar!  Que  hi  vagi’l 
pastor  sol,  y  sinó  perque’m  pegava  aquest 
matí! 

— Escolta  tu,  Sidret:  que  no  sabs  qui  ha 
vingut? 

— Qui  ha  vingut? 

— No  ho  dirías  may! 

■ — L’  oncle  de  la  Tolrana. 

— En  Bartoméu. — 

El  Jep  havia  pronunciat  aquest  nom  tot 
baix,  guaytant  per  tot  arréu,  recelós  de  que’l 
poguessin  sentir. 

Al  sentir  el  nom,  l’Isidro  d’un  brinco 
s’havia  posat  dret. 


— En  Bartoméu?  Ca! 

— Et  dich  que  sí;  en  Bartoméu.  Escolta; 
mes,  cremat  sigas  si  ho  dius  à  ningú.  L’han 
portat  ferit  aquesta  nit  passada.  Te’n  recor- 
das  avans  d’ahir  aquell  foch  que  sentíam  cap 
à  l’altra  banda  de  las  costas  de  Taús,  à  la  vall 
de  Sallés?  Allavoras  el  devían  ferir. — 

L’Is.idret  s’anava  tornant  groch,  y  tot  tre¬ 
molós  preguntava: 

— Que  l’has  vist  tu? 

— Jo  sí.  El  pare  y  la  mare’s  pensavan  que 
no  ho  sentia,  y  anit  passada  ho  vaig  veu¬ 
re  tot  de  des  que  van  obrir  la  porta  fins 
que  va  ser  ficat  al  llit  de  dalt  à  la  cambra  de 
las  golfas.  El  van  dur  dos  voluntaris,  à  ca¬ 
vall  d’un  matxo.  El  pare  aguantava’l  llum 
tot  tremolant,  y  la  mare  plorava,  plorava! 
Tots  parlavan  baix,  y’l  Bartoméu  va  fer  un 
gemech  quan  el  van  baixar  de  à  cavall  pera 
durlo  à  la  cambra.  Està  més  groch!...  Jo  ho 
veya  tot  per  l’aspitllera  del  estable,  y  quan 
van  haver  passat  vaig  seguir  escala  amunt 
darrera  d’ells.  El  pare  que’m  va  veure,  va 
dirme  que  si  deya  res  vindrían  soldats  y  l’aca- 
barían  de  matar.  Ara  tu  no  ho  xerris! 

— No  tinguis  por.  Que  l’ha  vingut  à  veu¬ 
re’l  senyor  metje,  qu’he  vist  que  pujava 
aquest  matí  à  dalt  à  casa? 

— Sí;  diu  que  la  bala’l  va  travessar  del  cos¬ 
tat  y  que  potser  se  morirà.  Calla,  no  ploris, 
que’t  sentirian  els  de  casa.  Vesten  à  guardar, 
y  jo  ja’t  diré  tot  lo  que  passi. 

— Jo’l  vuy  veure,  jo’l  vuy  veure! — 

Poca  estona  després,  s’obrian  las  portas 
del  corral.  El  pastor  al  devant  de  la  ramada 
feya: — «Ruuxiquée,  Ruuxiquée,  Bita!  Vina 
assà,  Blanca!  Ah,  si  t’hi  baixo,  mala  pell,  ja't 
faré  tussar  la  sagalla!  Ruu!  Ruu!)) — Y  aixís, 
tot  caminant  y  donant  trossos  de  pa  à  la 
manyaga,  seguían  carrera  avall  cap  à  tras¬ 
passar  la  riera  y  empendre  la  pujada  bosch 
amunt,  emboyrats  per  la  polsaguera  qu’alsa- 
van. 

L’Isidret,  contra  sa  costum,  no  feya  corre 
las  ovellas,  ni  tirava  rochs,  ni  bornava  ab  el 
gos  ramader:  seguia  ab  el  cap  baix,  las  mans 
à  las  butxacas  y’l  bastó  atravessat  sota  l’ai¬ 
xella. 

Tots  els  de  la  casa  dormían.  El  ferit  sem¬ 
blava  com  si  estés millor,  y  à  prechs  d’ell,  son 
pare  y  sa  mare  havían  anat  à  retiro. 

A  la  porta  de  la  cambra,  baix,  molt  baix, 
l’Isidret  preguntava: 

'  — Bartoméu? — 

A  dins  no  responían. 

— Bartoméu? — 

Res. 

— Ja  ho  sé  qu’ets  aquí.  El  Jep  m’ho  ha  dit. 
Per  qué  no  ho  vols  qu’entri?...  Bartoméu, 
que  dorms?... — 

Allavors  una  veu  dèbil  va  fer  de  la  banda 
de  dins: 

— Sidret;  vina,  escolta:  pujam  el  selló  de 
l’aygua;  tinch  una  set!... — 

Tot  alegroy  de  poderlo  aliviar,  l’Isidro  va 
anar  à  buscar  el  cantiret.  Va  sentir  com  son 
germà  s’assentava  gemegant  y  ab  fruició  en- 
gullia  l’aygua  fresca  bona  estona,  bona  es¬ 
tona...  Un  trago  molt  rellarch!  Va  sentir  el 
sospir  fondo  que  feya  son  germà,  com  si  ab 
aquella  alenada  volgués  llensar  tot  el  foch 
de  la  febre. 

— Té,  pren  el  selló;  ves  alerta  que  no’m  to¬ 
quis;  aixís.  Fesme  un  petó. — 

Per  la  escala  varen  sentirse  passos;  pujava 
llum,  y  en  Bartoméu  va  dir: 

— No’t  moguis,  Sidret;  quédat;  no’t  dirà 
res  la  mare.  Oy,  mare? — 

La  pobra  dona  va  entrar  à  poch  à  poch,  ab 
els  cabells  desfets,  en  cos  de  camisa  y  des- 
calsa;  las  fandillas  de  borrà«  fetas  de  trossos, 
flaca,  els  ulls  ensorrats.  Ab  una  mà  sostenia’l 
mocador  del  coll  y  ab  l'altra’1  gresol. 

— Qué  hi  fa  aquest  aquí?  Per  qué  no  ets  à 
dormir  tu,  Sidro?  Quí  t’ho  ha  dit?  Ay,  Reyna 
Santíssima,  qué  cosas,  qué  cosas! — 

Y  dirigintse  al  gran: 

— Ajeute,  home,  y  estigas  quiet!  Rema- 
lehidas  guerras,  que’n  feu  de  mal!  Vols  pen- 
dre  la  medecina?  Mitja  xicreta.  Tu  vesten  à 
dormir,  Sidret,  y  si  ho  dius  à  ningú  que  ton 
germà  es  aquí,  ton  pare’t  matarà! — 

L’Isidret  va  baixar  escala  avall  tot  contris- 
tat,  y  la  mare  va  quedarse  en  aquella  cambra 
fumada  per  las  teyas,  ab  la  poca  claror  del 
llumet  d’oli  que  il·luminava  fantàsticament 
al  ferit  y,  retallava  son  perfil  groch  part  de- 
munt  de  las  parets  negras,  allargassant  una 
ombra  exagerada  qu’arribava  fins  à  las  bigas 
trenyinosas  del  sostre. 


clarejés,  pel  cantó  del  poble,  avall,  tocavan 
las  campanas  tristas,  anyoradissas  que  sem- 
blavan  un  plor. 

Ja  ho  podia  saber  tothom  qu’en  Bartoméu 
havia  vingutl  Aquell  xicot  fort  y  robust  que 
sempre  fou  la  enveja  de  las  mares  del  poble, 
que  las  fadrinas  més  ricas  miravan  ab  ulls 
dolsos,  trevallador  ferm,  seré  y  clar  ab  tot¬ 
hom  y  ab  totas  las  cosas,  perque  no  havia 
d’amagar  res  à  ningú,  havia  tornat  à  la  casa 
payral,  mes  per  anarsen  cap  al  cel  sense 
que’ls  cuydados  y  l’abnegació  fins  al  sacrifici 
dels  seus  pares  hi  poguessin  res  ab  aquella 
terrible  ferida. 

Un  dia  avans  el  Rector  li  havia  adminis¬ 
trat  el  Sants  Sagraments  aprofitant  una  es¬ 
tona  en  que  tenia’l  cap  seréy  tan  sols  se  pla¬ 
nyia  d’aquella  set  ardenta  que  no’l  deixava 
viure. 

Avuy  se’l  enduyan  al  fossar  del  poble;  el 
Rector  y’l  Vicari  cantavan  las  absoltas;  la 
celistia  apuntava  ab  una  ratlla  de  llum  de 
un  groch  intens  que  partia  la  nuvolada  pere- 
sosa;  las  montanyas  negrencas  se  precisavan 
demunt  del  cel  obscur;  la  torre  y’l  castell  del 
poble’s  perfilavan  al  lluny;  la  verdor  dels 
blats,  ferma  y  potent,  se  distingia,  y  l’aygua 
de  la  riera  semblava  lluminosa. 

Un  home  embolicat  ab  la  manta  y  l’aixada 
al  coll,  se  deturava  entre  mitj  dels  bancals 
d’una  vinya  trayentse  la  gorra  al  passar  l’en¬ 
terro,  y  las  alosas  cantavan  enlayre  mentres 
que  las  orenetas  passavan  brunzint  arràn  de 
terra. 

Els  capellans  s’anavan  perdent  entre  mitj 
dels  sàlzers  y  pollancres  de  la  riera,  y  la  dis¬ 
tancia  apagava’ls  seus  cants,  que’s  perdian 
avàll  pel  caminet  del  cementiri,  confosos  ab 
el  remoreig  de  la  fullaraca  novella  que’s  dei¬ 
xondia. 

Dalt  al  bosch  el  bestiar  pasturava  tranqui- 
lament;  el  fluviol  del  pastor  cantava  trist;  y 
l’Isidret,  que  del  peu  d’un  marge  havia  anat 
seguint  l’enterro  ab  els  ulls  fixos  mentres 
que  las  llàgrimas  mudas  li  relliscavan  cara 
avall,  quan  ja  no’l  va  veure’s  deixà  caure 
boca  terrosa,  arrencant  un  plor  esgarrifós, 
de  desesperat,  dihent  entre’l  panteig  que 
l’embargava: 

— Bartoméu,  Bartoméu! — 


Passaren  días,  y  una  matinada,  avans  que 


Alexandre  de  Riquer. 

Cóm  me  plau  la  primavera! 
Valgam  Crist,  y  cóm  me  plau! 

Tot  recobra  nova  vida, 
tot  verdeja,, tot  renaix! 

Si’l  jovent  pensés  com  pensa 
qui  pentina  un  cap  ben  blanch, 
si’n  treuría  d’ensenyansas 
dels  miracles  que  fa’l  maig! 

Peró’s  creuhen,  com  jo’m  creya, 
qu’aquell  mes  torna  cada  any, 
que  si  un  camp  l’hivern  despulla 
ja  un  estiu  lo  vestirà. 

Sent  aixís  que  res  pot  fondre 
la  nevada  del  meu  cap 
prou  calent,  ab  tot,  per  dirvos 
ab  alé  sagramental: 

—«Jovenalla  de  ma  terra, 
no  us  fiéu  del  que  vindrà, 
y’l  que  valtres  pugueu  fervos 
no  ho  capteu  pas  dels  estranys. 

Com  alosas  matineras 
aixequeu  lo  vol  y’l  cant, 
y  del  auba  que  clareja 
no’n  perdéu  sisquera  un  raig. 

Com  formigas  ben-feyneras 
trevalléu  sense  descans, 
y’is  graners  ab  fe  y  constància 
tingueu  sempre  curullats. 


Per  guardar  vostres  masías 
vetlléu  sempre,  com  fà’l  cà, 
y  si  un  jorn  la  patria  us  crida 
sigueu  forts,  com  lleons  braus. 

Joventut:  sols  tu  à  la  patria 
lo  seu  brill  pots  retornar 
com  revifa’l  pla  y  la  serra 
sols  un  bes  del  mes  de  maig. 

Joventut  vol  dí  alegria, 
nova  sava,  roja  sanch, 
vol  dí  enginy,  salut  y  forsa 
y  esperansa  en  un  demà. 

Un  demà  qu’ab  entussiasme 
heu  d’anarvos  apropant 
ab  amor  y  ab  fe  sens  límits, 
trevallantho  pam  à  pam. 

Trist  de  mi  que  me’n  adono 
quan  ja  gayre  bé  hi  fet  tart; 
quan  ni’l  sistre  per  cantarvos 
aguantar  puch  en  las  mans. 

Peró  ab  tot,  si’l  demà  arriba 
y  en  bon-hora  arriba  en  pau, 
si  jo  visch,  en  los  meus  brassos 
un  per  un  tinch  d’abrassà’us. 

Y  si  no...  vull  ser  la  víctima; 
llamp  de  Deu!...  prenéu  ma  sanch 
per  pintar  de  nou  las  barras 
del  escut  que  us  salvarà.»  — 

Ramón  Surinach  Baell. 


21  febrer ,  igoo. 


PARÀBOLA 

i  DEL 

HOME  RICH  Y’L  POBRE  LLÀTZE-R 

PER  GABRIELE  d’aNNUNZIO. 

Hi  havia  un  home  rich  que’s  vestia  de  porpra  y  de 
lli  finíssim;  y  cada  jorn  tenia  convits  espléndits. 
Hi  havia  allà  un  pobre  anomenat  Llàtzer,  que  jeya 
à  la  porta  del  rich,  ple  de  llagas.  Desitjava  no- 
drirse  de  las  engrunas  que  queyan  de  la  taula 
del  rich,  y  ningú  las  hi  donava;  pro  venían  els 
gossos  y  lillepavan  las  llagas.  Y  succehí  que  va 
morir  aquell  pobre  y’is  àngels  se’l  emportaren 
cap  al  sí  d’Abraham.  Y’l  rich  va  morir  també  y  fou 
sepultat  al  infern.  (Lluch.  xvi.  19,  20,21  y  22.) 

Hi  havia  un  home  rich,  opulent,  que  ves¬ 
tia  porpra  y  seda  de  mar,  y  passava  sos  dias 
entre  mitj  d’espléndidas  disbauxas. 

Gaudia  en  sos  bells  palaus  y  magnifichs 
vergers,  aquells  rublerts  de  musichs  y  corti- 
sanas,  aquestos  de  fruytas  yd’aromas.  Y  tots 
els  jorns,  al  despertar,  se  trobava  com  terrer 
abundós,  disposat  à  reverdir,  sentint  sempre 
nous  desitjós,  que  brollavan  de  sa  carn  com 
fonts  de  joya. 

Gaudia  contemplant  la  forma  pura  de  las 
columnas  ab  que  artista  excelent  havia  ador¬ 
nat  sos  vestíbuls;  gaudia  mirant  las  àgils*  y 
robustas  camas  del  foner,  plantadas  en  terra 
al  temps  de  giravoltar  sa  fona,  y’l  pas  del  lle¬ 
brer  cassayre  à  través  de  las  pradas,  ràpit 
com  la  flama  que  fa  cendras  las  cabanas,  atia¬ 
da  per  las  ventadas  del  capvespre. 

Com  els  reys  de  Media  y  Pèrsia  ablania’ls 
cossos  de  sas  donas  ab  olis  aromàtichs,  y  vo¬ 
lia  que’l  mestre  de  sos  ungüentaris  li  cerqués 
cada  jorn  un  nou  perfum,  extret  de  las  flors, 
de  las  rehinas  dels  arbres  y  de  las  glàndolas 
de  las  bestias. 

Mes  quan  las  plujas  estivals  inundavan  la 
terra  xardorosa  y  esquerdada,  ell  aspirava 
fortament  la  humida  flayra  terrala,  recullit 
en  silenci,  mitj  closas  las  parpellas,  oblidant- 
se  del  bany  de  sa  favorida  y  rebutjant  per 
aquell  dia  las  àmforas  dauradas  plenas  de 
perfums. 

Aymava  follament  els  festins  de  la  nit  y’is 
del  dia,  y’is  menjars  més  delicats,  en  la  vai¬ 
xella  més  estranya  per  sa  riquesa,  y  las  con- 
fïturas  may  assaboridas,  en  que  no’s  podia 
regonéixer  fàcilment  el  gust  de  las  fruytas, 
sublimadas  pel  temps  y’l  foch;  y’is  vins  que 
davan  sa  sanch  à  las  divinitats  de  la  faula, 
representadas  en  ciselladas  copas;  y  tot  lo 
que  tenia  aspecte  especial  y  estranger,  en  lo 
que  sols  un  gust  molt  refinat  hi  podia  trobar 
joya. 

Els  cuyners  sabían  cercar,  en  els  cossos  de 
las  bestias  sacrificadas  ,  el  bossí  esquisit, 
amagat  entre  la  massa  dels  músculs,  fondo 
com  un  cor:  y  del  mateix  modo  que’ls  mú- 
sichs  alinan  sos  esturments,  ells  sabían  apay- 

bagar,  per  medi  de  graellas,  amplas  ó  estre- 
tas,  las  xardors  del  foch. 

Mes,  per’xo,  moltas  vegadas  el  veyan  des¬ 
cavalcar  pera  recullir  un  raig  de  mel  de  la  es- 
corsa  d’un  arbre,  y,  senzillot  com  un  pastor, 
treure  la  cera  barrejada  ab  la  mel  silvestre  y 
beure  aygua  en  el  doll  mateix  de  las  fonts, 
tot  xarrupantla  del  clot  que  feya  ab  sas  mans 
plegadas. 

Y  encara  més  se  delitava  disfrutant  de  las 
dolcesas  de  las  cosas  ab  aquell  sentit  que  te¬ 
nia  difús  per  tota  sa  persona,  y  tan  altament 
despert  en  las  puntas  de  sos  dits,  que  sem¬ 
blava  traspassar  las  fitas  de  son  cos,  com  la 
llum  qu’atravessa  l’alabastre  d’una  llantia. 

Pera  gaudir  més  lentament,  manava  qu’en 
la  foscor  y  en  silenci,  sos  servidors  li  portes¬ 
sin  una  dona  cenyida  de  cent  túnicas  de  tei¬ 
xits  diferents,  com  un  fruyt  tancat  dintre  de 
moltas  escorsas,  perque  palpant  desde  la  pri¬ 
mera  à  l’última  vestidura,  sos  dits  pressentis¬ 
sin,  per  una  varietat  de  plaher,  la  finesa  y  la 
tevior  de  la  pell  maravellosa,  y  fossin  condu- 
hits  gradualment  fins  allà  hont  era  ben  tan¬ 
gible  la  qualitad  divina  desitjada. 

Mes  la  sorra  dels  mars  y  dels  rius,  rojenca 
y  aspra  com  las  crins  dels  cadells  de  lleó,  ó 
tova  com  el  pel  del  cervo  tendre,  ó  argenta- 

da  com  el  bor'ralló  llanut  del  anyellet,  agra¬ 
dava  à  sos  peus  nusos. 

Y’l  cor  no  sols  botia  en  son  pit  al  so  de  las 
flautas  y  dels  himnes  cantats  en  sa  lloansa: 
també  s’estremia  sentint  el  clar  renill  que 
s’escapava  pels  nassos  fumejants  de  sos  no¬ 
bles  cavalls,  quan,  arribada  l’hora  del  pinso, 
els  palafreners  s’hi  acostavan  pera  dalshi  el 
calent  aufals  demunt  de  safatas  d’aràm. 

Y  era  capàs  igualment  de  grans  generosi¬ 
tats,  y  de  plorar,  y  de  matar,  y  d’inventar  un 
suplici,  y  d’afalagar  en  silenci’ls  pensaments 
més  hermosos.  Un  cop  regalà  una  nau  molt 
lleugera  y  ben  tallada  à  un  jove  desconegut 
que  desde  la  platja  solitaria  contemplava  ab 
tristesa  la  ratlla  llunyana  del  horitzó. 

Y  succehí  que  un  jorn  se  trobava  devant 
d’una  taula,  parada  sota  d’un  pórtich  obert 
cap  à  la  banda  dels  jardins,  tenint  à  sa  dreta 
y  à  sa  esquerra  dugas  cortisanas  triadas  en¬ 
tre  trescentas,  que  s’anomenavan  Adonia  y 
Elisamma.  Aprop  d’ell  hi  havia  músichs,  una 
cantatriu  y  un  nen  etiop,  qual  rostre,  untat 
ab  oli,  lluhía  com  l'évano  pulit. 

Adonia’s  tombava  cap  à  la  banda  hont  so- 
navan  la  veu  y’is  esturments,  acotant  sa  tes¬ 
ta  com  una  esclava,  perque  l’esperit  qu’ani- 
mava  sos  membres  voluptuosos  era  de  tal 
mena,  que  la  música  l’atreya,  com  el  vent 
domina  las  flamas  volubles.  Y  sos  dits,  aprop 
de  sos  llabis,  semblavan  espigas  d’or  voltant 
una  rosella,  y  tota  la  xardor  dels  mitj-dias 
d’estiu  guspirejava  en  sa  cabellera,  marave- 
llosament  trenada. 

Elisamma  assaboria  las  fruytas  que  tenia 
al  devant,  demunt  de  plat  riquissim,  sem- 
blantas  à  dàtils  petitets  conservats  dintre  de 
àmbar  soluble.  Y  son  pit,  mitj  nu,  resplandia 
rosat  fora  del  bust,  com  la  llum  quan  apa¬ 
reix  per  las  cimas  dels  turons;  y  tota  sa  carn 
semblava  resplandir  també  à  través  del  ves¬ 
tit,  com  las  flamas  d’un  canalobre  à  través  de 
foschs  cortinatjes. 

Adonia  sentia  de  tant  en  tant,  y  al  parar  la 
música,  els  renills  d’un  cavall,  y  un  crit  agut 
y  ronch,  y  son  cor  glatia  fortament  perque 
endevinava  que  més  enllà  dels  pórtichs  l’her- 
mós  domador  Talmai  adestrava  un  cavall  sal- 
vatje. 

Elisamma  també  sentia’ls  renills  y’is  crits, 
y  també  glatia,  perque  la  bellesa  y  la  forsa 
de  Talmai  havian  deixat,  al  passar  per  sa 
carn  resplandent,  solch  de  xardor  fonda,  com 
els  vents  abrusadors  de  la  Llibia  quan  pas- 
san  à  través  dels  sorrals. 

El  Senyor,  el  Gran,  el  Magnifich,  mirava 
alternativament  à  l’una  y  à  l’altra,  ab  ulls 
tendres  y  crudels  à  la  vegada,  donchs  ende¬ 
vinava’l  desitj  qu’anirnava  à  las  dugas  vers 
la  sanch  del  esclàu  y  havia  resolt  gaudir  per 
darrer  cop  de  sa  bellesa,  fentlas  morir  des¬ 
prés;  y  complagut  las  contemplava,  tan  her- 
mosas,  voltadas  de  la  mort! 

Y  afalagava  à  l’una  y  à  l’altra,  y  lloant 


amorosament  llurs  encants,  las  hi  deya:  — 
«Oh!  Elisamma!  Elisamma!  May  t’he  trobat 
tan  hermosa  com  avuy  te  trobo!  Oh!  Elisam¬ 
ma!  Tos  pits  resplandeixen  com  la  lluna, 
quan  s’alsa  per  demunt  dels  serrats  frondo¬ 
sos!  Tos  llabis  son  com  l’humit  buch  de  mel 
rosada!  Tos  ulls  com  els  ports  d’un  realme 
quan  hi  arriban  las  naus  plenas  de  vi,  de  ce¬ 
dres,  de  narts  y  de  cinamomo!..»  — 

Y  afalagava  à  l’una  y  à  l’altra,  y  lloava 
amorosament  llurs  encants,  tot  dihent  :  — 
«Oh!  Adonia!  Tu  no  has  pas  may  estat  tan 
dolsa,  onejant  y  daurada  com  ara!  Oh!  Ado¬ 
nia!  1  u  ets  l’ona  del  so,’l  manat  de  tendres 
rebolls  de  sàlzer  vora  l’aygua  cristal·lina!  Tos 
llabis  son  com  una  paraula  qu’encara  no  s’ha 
ditl  Tas  trenas  com  l’estiu  dins  d’un  laberin- 
te!  Tos  ulls  com  els  ports  d’un  realme  quan 
hi  arriban  els  navilis  dels  embaixadors,  fent 
voleyar  innombrables  gallarets  al  llarch  de 
sas  vergas !...)) — 

Y  las  dugas  cortisanas  sentiren,  tot  escol- 
tantlo,  que  sos  cors  s’oprimian,  perque  ve- 
yan  que  sos  ulls  eran  com  el  palàu  d’un  real¬ 
me  en  el  que  tots  els  llums  son  encesos  me- 
nos  un,  prop  del  qual  el  butxi  hi  vetlla. 

Y  encara  digué’l  Senyor,  al  acabar  la  mú¬ 
sica:  —  «Talmai  ha  domat  son  cavall!»  — 

Y  per  alguns  moments  regnà  un  gran  si¬ 
lenci  pels  vestíbuls  y  pels  jardins  y  pel  buyt 
dels  esturments;  y  tot  brillava,  com  al  pas 
d’una  potencia  divina,  mentres  el  vent  del 
mitj-día  escampava  per  tot  arréu  un  polsim 
maravellós,  arrebassat  à  las  flors  llunyanas. 

Y  va  sentirse  dins  del  verger  esbadellarse 
una  magrana  de  l’anyada  darrera,  vessant 
prop  d’una  corola  mitj  badada. 

Llavors  el  Senyor  Magnifich  pensà  en  las 
donas  desconegudas  queà  n’aquella  hora  ve- 
nian  demunt  de  camells,  à  través  del  desert, 
escoltadas  per  sos  criats  y  destinadas  à  son 
llit;  y  somnià  en  la  fusta  d’algummium  que 
sos  servidors  havian  de  portarli  pera  la  cons¬ 
trucció  d’un  llit  nou.  D’aquella  fusta  may  s’en 
havia  vist  en  llurs  dominis,  y  allà  hont  crei¬ 
xia’n  feyan  cimbals. 

De  cop  Adonia  va  exclamar:  —  «  i  Qui’s 
queixa  aquí,  prop  de  la  porta?»  — 

Elisamma  també  va  dir: — «Algú  s’ha  quei¬ 
xat  prop  de  la  porta!»  — 

Y’is  gossos  lladraren.  Y’l  Senyor  digué  al 
nen  negre: — «Ves,  y  mira  loquesucceheix!» — 

Y’l  nen  va  anarhi;  y  va  obrir;  y’is  gossos 
pararen  de  lladrar;  y’s  va  sentir  altra  volta 
una  queixa. 

Era  un  pobre,  anomenat  Llàtzer,  que  jeya 
prop  de  la  porta,  tot  cubert  de  llagas,  y  de¬ 
manava  que  li  deixessin  apagar  sa  fam  ab 
las  engrunas  de  la  taula  del  rich.  Els  gossos 
mateixos  li  llepavan  las  llagas. 

Elisamma  digué: — «Es  un  pobre  que  s’està 
morint!» — Y  ella  y  Adonia,  al  veure  al  home 
llagat,  apartaren  d’ell  sos  ulls  cristallins  y 
sentiren  tremolar  sas  carns  inmaculadas. 

Adonia  digué  al  nen  negre:  —  «Dónali  un 
pa  y  tanca  la  porta.» — 

Mes  el  rich  va  dir:  —  ((  No:  feslo  entrar  y 
que  s’atansi.  Vuy  que  sàpiga’l  qu’es  gau¬ 
dir!» — 

Y’l  nen  va  acostar  al  pobre  à  la  taula.  Y 
las  carns  del  pobre  semblavan  els  pàmpols 
tallats  à  la  tardor  d’un  vinyat  despullat  de 
raims.  Caygué  demunt  del  marbre  esplendo¬ 
rós.  Els  gossos  el  voltavan  inofensius,  y  las 
donas  no  se’l  miravan. 

Y  l'home  rich  digué  contemplantlo: — «Qui 
ets?...» — 

Y’l  pobre  respongué: — «Soch  Llàtzer!» — 

Y’l  Magnifich  li  preguntà:  —  «Y  d’ahónt 
vens  tu,  Llàtzer?» — 

Y’l  pobre  digué: — «Vinch  d’arrossegarme 
per  la  pols  de  las  ciutats  desoladas!...» — 

Y’l  Magnifich  digué  encara:  —  «Y  ara  qué 
desitjas,  Llàtzer?» — Y  pronuncià  aquestas  pa- 
raulas  com  un  sobirà,  disposat  à  ferli’l  més 
gran  present. 

Mes  Llàtzer  respongué: — «Deixeume,  Se¬ 
nyor,  que’m  nodreixi  ab  las  engrunas  que 
cauhen  de  vostra  taula.» — 

Y  son  rostre  era  groguench  y  sas  galtas 
enfonzadas,  com  un  solch  fet  en  las  cendras, 
y  l’ombra  de  la  mort  s’endevinava  en  sas 
parpellas,  y  quan  parlava’s  veya  que  no  te¬ 
nia  sana  més  que  la  pell  que  li  voltava  las 
dents.  Y  sa  ànima  feble  era  tota  en  els  pal¬ 
mells  de  sas  mans. 

Traducció  de 

(Seguirà.)  S.  Vilaregut. 

MESTRE  OLAGUER 

Y  SA  «MISE  EN  SCÈNE» 

Varem  tenir  ocasió  d’assistir,  el  divendres 
passat,  à  la  funció  catalanista  del  teatre  Prin¬ 
cipal,  y  de  fixarnos  en  la  manera  com  l’her- 
mós  monólech  patriótich  de  nostre  genial 
amich  Angel  Guimerà  era  posat  en  escena, 
dolentnos  de  veras  que  fos  representat  sense 
cap  mica  de  propietat  històrica.  Y  aixó  que 
dihém  d’aquesta  funció,  ho  dihém  també  de 
totas  las  vegadas  qu’hem  vist  posar  l’esmen¬ 
tat  monólech  en  escena,  lo  mateix  al  Teatre 
Romea  qu’en  altres  de  Catalunya. 

De  primer,  en  el  punt  ahont  se  bat  mestre 
Olaguer,  à  no  haverhi  una  trinxera  en  tota 
regla  (com  eran  las  que  formavan  la  segona 
defensa  interior  de  Barcelona  quan  l’ultim 
assalt)  ,  la  barricada  deuria  estar  feta  ab 
grossas  botas  y  sachs  de  terra  ó  d’arena;  las 
finestras  de  las  casas,  tapadas  ab  matalassos 
ó  espitlleradas;  dalt  de  la  barricada  ó  bastió, 
si  no  hi  flotava  en  alguna  balconada  d’asso- 
bre,  hi  devia  haver  la  bandera  de  las  quatre 
barras  ab  el  número  de  la  companyia,  y  l’es¬ 
cut  del  capità  ó’l  sant  ó  santa  qual  nom  por¬ 
tava’l  gremi.  Moltas  eran  à  quartels  esviai- 
xats:  en  els  dos  laterals  hi  havia  las  quatre 
barras;  en  els  de  dalt  y  baix  la  creu  de  Sant 
Jordi,  y  al  mitj  l’escut  ó  imatje. 

A  mestre  Olaguer,  lo  mateix  qu’als  morts 
que  hi  ha  per  la  escena, ’ls  presentan  vestits 
de  pagesos  catalans  del  primer  ters  d’aquest 
sigle,  ab  barretina  vermella  curta,  calsa  curta 
estreta,  jech  curt,  faixa,  espardenyas,  etc.,  et¬ 
cètera,  y  van  rapats  y  afeitats.  Y  no  hi  ha  res 
de  tot  aixó.  Mestre  Olaguer  y’is  seus  com¬ 
panys  defensors  de  la  barricada  ó  bastió,  no 
eran  pas  pagesos,  sinó  ciutadans  honrats  de 
Barcelona,  y  no  vivian  en  1 830,  sinó  en  1714. 
El  vestit  que  deurian  portar, y  l’armament,  es 
el  següent: 

En  primer  lloch,  el  cabell  ha  d’ésser  llarch, 
partit  en  clenxa  pel  mitj  y  tallat  arràn  d’es¬ 
patlla.  La  cara  afeytada,  ab  bigoti  sol  ó  bi¬ 
goti  y  mosca,  no  tractantse  de  barbamechs. 
Com  que  ja  fa  dias  que’s  baten,  poden  dur 
un  xich  de  barba  y  las  grenyas  un  poch  més 
llargas  de  lo  regular.  Els  ciutadans  honrats 
de  Barcelona  estavan  afiliats  tots  en  compa- 
nyias  ó  esquadras  formadas  pels  gremis,  y 
aquestos  tenian  armament  y  pessas  suple- 
mentarias  de  reglament.  Aquestas  eran:  un 

mosquet  de  pedra,  y  una  espasa  o  sabre  (se¬ 
gons  els  cassos),  d’un  sol  tall  y  punta.  La  es¬ 
pasa  era  d’acer  no  molt  llarga,  bastant  am¬ 
pla  y  ab  guardas  de  petxina,  ó  de  fanal,  per 
l’estil  de  las  d’abordatje  actuals,  ó  de  las  de 
dos  cnnchas  usadas  pels  espanyols.  Els  sabres 
eran  ab  guarda  y  pom  à  la  valona.  Creuha- 
van  el  pit  una  xarpa  ó  tahali  de  cuyro  ros, 
del  que  penjava  la  espasa  ó  sabre,  y  una  ban¬ 
dolera  de  la  que  penjavan  molts  canons  que 
contenian  càrregas  pel  mosquet.  Al  capde- 
vall  de  la  bandolera  hi  havian  una  bossa 
plena  de  balas  y  un  polvorí ,  ó  sia  una  figueta 
de  banya  plena  de  pólvora  fina  per  encebar 
las  cassóletas  de  las  armas  de  foch.  N’hi  ha¬ 
via  que,  ademés,  portavan  pistolas  y  fins  una 
daga  de  vela.  Això  en  quant  al  armament  . 

En  quant  al  vestit,  era.  per  lo  regular,  de 
vellut  de  cotó  de  color  d’oli,  d'estamenya 
fosca,  ó  de  burell,  els  més  pobres.  Consistia 
en  una  jupa  ab  mànega  ab  voltas,  ab  botons 
d’acer  ó  de  banya  bastant  grossos,  unas  cal- 
sas  curtas  amplas,  ab  botonada  al  costat;  es 
à  dir,  vestit  à  la  xamberga,  ó  à  la  vigatana , 
com  aquí's  deya.  La  camisa  era  de  lli  sense 
blanquejar,  ab  mànegas  molt  amplas  y  coll 
y  punys  girats  à  la  mosquetera,  lligats  ab 
betas  y  sense  planxar.  El  coll  era  també  molt 
ample,  formant  casi  una  valona  sobre’l  cos 
de  la  jupa.  Duyan  barret  rodó  d’alas  amplas, 
baix  de  copa  com  l’usat  en  l’época  de  Car¬ 
les  II,  y  portavan  mitjas  de  cotó  blau,  ó  ne¬ 
gre,  excepte’ls  de  la  coronela ,  que  las  duyan 
vermellas,  com  lo  restant  del  vestit.  Als  peus 
sabatas  rossas  de  baqueta,  de  pala  alta  y  ab 
talons  bastant  alls.  Per  abrigarse  duyan  un 
capot  com  el  qu’hem  vist  portar  no  fa  molts 
anys  als  mossos  de  la  esquadra ,  ó  una  capa 
gascona,  qu’era  una  valona  llarga  ab  coll 
ample  girat  y  sardinetas  de  dalt  à  baix,  que 
servi-an  pera  tancaria  pel  devant;  peró,  per 
lo  regular,  tant  capa  com  capot,  si  no  feya 
pas  molt  fret  ho  duyan  tirat  sobre  la  espatlla 
esquerra. 

Tal  era’l  vestit  de  tots  els  defensors  de 
Barcelona.  Havent  durat  molts  anys  el  siti, 
tots  anavan,  si  no  del  tots  uniformats,  al 
menys  vestits  tal  com  requeria  la  guerra 
d’aquell  temps. 

Considerant  que  la  escena  passa  sobre'l 
mes  de  setembre,  mestre  Olaguer  podria, 
si’s  vol,  anar  en  mànegas  de  camisa,  peró 


may  prescindir  de  la  bandolera,  de  la  xarpa 
y  de  la  espasa  de  trinxera,  ni  del  vestit  y  de¬ 
més  prendas  qu’hem  esplicat.  Sols  podria 
tenir  tirada  per  allí  la  jupa,  encara  qu’estava 
prohibit  per  la  ordenansa’l  despullarse  de  cap 
de  las  prendas  en  els  moments  de  combat. 

Aixis,  recomaném  al  senyor  Borràs  y  de¬ 
més  actors  que  se’ls  ocorri  posar  en  escena'l 
Mestre  Olaguer ,  que  segueixin  aquestas  ins¬ 
truccions,  y  d’aquest  modo  presentaran  un 
verdader  quadro  histórich.  Totas  las  guar- 
darropías  tenen  vestits  xambergs.  Els  demés 
son  petits  detalls  que’s  poden  arreglar  fàcil¬ 
ment,  y  seria  una  llàstima  que  per  tan  poca 
cosa’s  fes  malbé  l’efecte  histórich  de  tan 
hermós  mon  dech.  Nosaltres  estém  à  la  dis¬ 
posició  dels  actors  que  vulguin  consultarnos, 
pera  dàrloshi  tols  els  resenvements  possi¬ 
bles,  no  sols  per  aquests  personatjes  histó- 
richs,  sinó  per  tot  lo  que’s  refereixi  à  indu¬ 
mentària  de  la  Historia  de  Catalunya. 

Pompeyus  Gener. 


TEATRES 


NOVETATS 

La  RealtA. 

D’en  Gerolamo  Rovetta  no’n  coneixíam 
més  que  un  drama  anomenat  I  Disonesti ,  re¬ 
presentat  per  en  Novelli  en  una  de  las  mol- 
tas  visitas  que’ns  ha  fet  à  Barcelona  (algunas 
ben  mal  correspostas  per  part  de  nostre  pú- 
blich).  Recordo  qu’era  una  nit  d’abril  al  tea¬ 
tre  Lírich,  y  que’l  drama  va  agradar  molt, 
ab  tot  y  tenir  bastants  defectes,  y  que  va  im- 
posarse  de  cop  y  volta.  Se  veu  qu’en  Rovetta 
no  s  adorm  pas  com  fan  nuestros  màs  insig¬ 
nes  dramaturgos ,  sinó  que  trevalla  de  fort  y 
de  ferm,  sense  descans  y  sense  treva,  y  fruyts 
de  sa  valenta  tasca  son  dramas  com  La  Real- 
tà,  que  sent  com  son  ben  sapats  y  fornits  per 
la  sava  xardorosa  de  sa  terra  que’ls  nodreix 
y  vivifica, ’s  veu  que  son  autor  els  ha  exposat 
ben  sovint  à  las  ventadas  ibsenianas  que  ve¬ 
nen  del  Nort,  y  aixis  s’ayrejan,  se  fant  forts 
y  tenen  dret  à  disfrutar  de  llarga  vida. 

La  Realtà  es  un  drama  d’empenta,  hont 
s’exposa  un  problema  ben  trascendental  avuy 
en  dia:  la  lluyta  entre  l’ideal  y  la  realitat  de 
la  vida.  L’ibsen  ja’ns  el  presenta  en  Y  Halvard 
Solness ,  y  en  Gabriel  d’Annunzio,  encara  que 
en  forma  exclussivament  poètica  y  d’altre  mo- 
do,  en  sos  dos  darrers  dramas  La  Gioconda  y 
La  Glòria.  En  Rovetta,  sens  arribar  à  la  for- 
sa  titànica  y  al  profétich  y  aclaparador  cop 
d’ull  del  gran  mestre  noruech,  ni  à  las  vi- 

sions  eminentment  estéticas,  de  poesia  forta 
y  pertorbadora  com  el  perfum  de  las  rosas  de 
maig,  del  admirable  poeta  italià,  tracta  en 
esfera  més  modesta  y  potser  més  natural  y 
veritable’l  problema  tal  com  ell  el  veu.  Ab 
gran  sobrietat  y  ab  gran  senzillesa  de  medis 
l’e.xposa,  fa  esclatar  el  conflicte  y’l  resol  tal 
com  ell  creu  qu’ha  de  resoldres,  peró  ab  un 
nirvi  dramàtich  de  tal  mena,  que  la  impre- 
sió  que  produheix  la  representació  del  dra¬ 
ma  es  fondissima,  d’aquellas  que  no  s’es- 
borran. 

Francesco  Quarnarolo,  caràcter  hermosis- 
sim  y  altament  simpàtich,  es  un  home  de 
gran  imaginació  y  de  cor  inmens,  excitable, 
inquiet,  emprenedor,  d’aquells  homes  que 
semblan  tenir  alas,  que  somnia  sempre  en 
grans  empresas,  vessant  amor  per  tothom; 
trevallador  infatigable,  es  un  verdader  atleta 
moral  que  desde  casi  sa  infantesa  lluyta  cons¬ 
tantment  y  sense  donarsen  compte  ab  la  que 
ha  de  ser  sa  eterna  enemiga,  la  més  odiosa  y 
execrable  pels  grans  homes:  la  realitat.  Als 
vint  anys  s'enamora  perdudament,  ab  tota  la 
forsa  del  seu  gran  cor,  d’una  dona  que  som¬ 
nia  també  ab  la  glòria,  acariciant  la  dolsa 
idea  d’arribar  à  ser  una  gran  artista  lírica. 
Se  casa  ab  ella  v  d'ella  té  una  íilla:  Sofia.  A 
n’en  Francesco  tot  li  va  bé  fins  aqui,  peró  la 
realitat  ja  l’espera  pera  ventar  à  sas  alas  el 
primer  cop  d’estisoras.  Sa  muller  fuig  de  la 
casa  marital  per  anarsen  darrera  d’un  amant. 
En  Francesco’s  desespera,  té  un  disgust  de 
mort.  Li  han  tallat  moltas  plomas;  sas  alas 
sagnan;  mes  poch  à  poch  se  va  revifant.  Sos 
devers  de  pare  envers  Sofia,  que  va  crei¬ 
xent,  l’obligan  à  tornarse  à  llensar  à  la  lluyta 
ab  més  coratje  que  may.  Sab  que  sa  muller 
s’ha  despertat  de  sos  somnis  de  glòria  pera 
tornarse  una  viciosa.  A  sa  filla  li  diu  que  sa 
mare  es  morta,  y  la  noya’s  va  tornan  dona, 
criada  y  educada  pel  seu  pare  à  qui  cada  dia 
s’assembla  més:  es  intel·ligent,  resolta,  de 
gran  cor,  seriosa,  venerant  constantment  la 
memòria  de  sa  mare.  La  Sofia  Quarnarolo,  al¬ 
tre  tipo  y  caràcter  bellissim,  es  ben  bé  l'ideal 
de  la  dona  moderna. 

Lluytant  y  trevallant  de  ferm,  en  Frances¬ 
co  ha  arribat  à  fundar  una  gran  federació 
d’associacions  obreras,  y  estimat  de  tots  els 
que’n  forman  part  arriba  (  quan  comensa 
l’obra  ),  à  ser  elegit  president  per  milers  de 
vots,  y’l  vevém  radiant  de  goig,  remerciant 
desde’ls  balcons  de  sa  casa  à  n’el  poble  que 
ompla  de  gom  à  gom  la  plassa  y  l’aclama  y’l 
victoreja.  La  joya  no  cap  en  son  pit.  Se  con¬ 
sidera  felís,  tot  li  somriu.  A  fora’ls  plaudi- 
ments,  las  caricias  del  poble  que  l’adora;  à 
dins,  l’amor  de  sa  filla  que  festeja  ab  en 
Giordano  Gandia,  un  xicot  de  talent,  fill  de 
rica  familia  y  ardent  apostol  de  sa  causa.  Y 
perque  res  hi  falti,  en  Quarnarolo  es  cor¬ 
respost  per  l’Anna  Santer,  la  mestra  suissa 
de  las  escolas  de  la  federació,  à  qui  estima 

bojament  y  ab  la  que  s'unirà  ab  1 1 as  etern, 
no  benehit  per  la  Iglesia  ni  amparat  per  la 
lley  civil,  perque  son  matrimoni  anterior  ab 
aquella  perduda  que  va  rodolant  pels  gra- 
hons  més  baixos  del  vici  li  priva  de  ferho, 
sinó  consagrat  per  un  jurament  d’amor  etern 
que’s  fan  tots  dos.  La  volada  d’en  Quarna¬ 
rolo,  com  se  veu,  no  pot  ser  més  esplèndida. 
S’ha  sortit  de  la  realitat,  mes  l’alé  no  li  man¬ 
ca:  la  victorià  es  ben  seva.  Peró,  com  ja  li 
profetisa  1  signor  Marino  (  un  pobre  home 
desenganyat  de  las  falsas  voladas  vers  la  glò¬ 
ria,  un  verdader  nàufrech  social  y  un  dels  ti- 
pos  més  ben  dibuixats  del  drama),  no  cal  en- 
lluhernarse  ab  resplandors  defochs  de  palla, 
y  si  no’s  pot  volar  ben  enlayre,  fora  del  al- 
cans  dels  trets  dels  cassadors,  val  més  arro- 
segarse  per  la  terra.  El  cassador,  quan  s’alsa 
l'auceil,  es  quan  li  engega’l  tret. — -«Vos  alseu 
vos  y  no  tinguéu  pon) — li  diu; — -«la  realitat 
ja  vos  està  apuntant  à  horas  d’ara». — En  efec¬ 
te:  el  tret  de  la  realitat  no’s  fa  pas  esperar. 
El  dia  mateix  del  triomf,  el  govern  destitu- 
heix  à  lAnna  Santer  de  son  empleu  de  mes¬ 
tra  de  las  escolas.  Arriba  un  capellà  monta- 
nyench,  Guglielmo  Nordel,  y  de  part  d’una 
tia  d’Anna,  malalta  en  llur  poblet  nadiu,  li 
ve  à  recordar  que  la  vida  que  fa  no  es  correc 
ta  y  sí  molt  pecaminosa.  Els  diaris  del  ves¬ 
pre  ja  donan  compte  de  la  destitució  de  la 
mestra. 

Mes  aixó  encara  no  es  res.  El  temps  passa 
y  las  acusacions  dels  contraris  d’en  Quarna¬ 
rolo  son  cada  dia  més  nombrosas  y  més 
graves.  El  dupte  comensa  à  torturar  à  sos 
amichs,  els  quals  encara’l  defensan,  peró  ve 
un  dia  en  que’s  reuneixen  els  caps  d’ala  à 
casa  seva  y  li  exposan  clar  y  net  totas  las 
acusacions,  una  per  una,  perque  las  aixafi 
y  las  desfassi  ab  probas  ben  complertas. 
En  Francesco  comensa  à  torbarse  al  veure 
aquella  nuvolada  de  desconfïansa,  d’odis 
y  de  traydorías  que  l’amenassa.  Sas  expli¬ 
cacions  no  semblan  prou  claras,  no  satisfàn 
prou  als  amichs,  els  quals  li  aconsellan  que 
dimiteixi  son  càrrech  de  President  de  la 
federació,  y  al  ultim  (en  una  escena  magis¬ 
tral),  un  d’ells,  cabalment  un  obrer,  l’in¬ 
sulta,  y  en  Quarnarolo’l  bofeteja,  cego  de 
rabia,  entre  las  empentas  dels  amichs  que 
forsejan  per  separarlos. 

Un  per  un,  van  deixantlo  sol;  fins  son  fu¬ 
tur  gendre  l’abandona.  L’Anna  Santer  no  hi 
es  tampoch  per  aconsolarlo,  perque,  cedint 
als  prechs  del  capellà  del  seu  poble,  se’n  ha 
anat  à  veure  à  sa  tia  malalta,  y  no  més  li 
queda  sa  filla,  sa  volguda  Sofia,  que  om- 
plintlo  de  petons,  li  aixuga  las  llàgrimas 
dels  ulls  y  la  suhor  que  regala  del  seu  front 
d’atleta. 

La  necessitat  els  obliga  à  viure  modesta¬ 
ment,  abandonats  de  tothom,  menos  del 
filosop  signor  Marino,  que’ls  serveix  y  acon- 
sola  en  sa  desgracia;  y  ab  la  perspectiva  de 

tres  mesos  de  presó,  qu’haurà  de  sufrir  en 
Quarnarolo  à  conseqüència  d’una  denuncia 
presentada  per  un  dels  associats  de  la  fe¬ 
deració,  acusantlo  d’haver  robat  del  fondo 
social. 

En  Giordano  Candia  ve  à  despedirse  de 
Sofia  per  rompre  definitivament  ab  ella.  Li 
torna  las  cartaS.  —  «  Per  qué?  »  —  diu  ella 
no  sabent  darse  compte  de  lo  que  li  passa. 
—  «  Perque  m’has  enganyat  »,  —  contesta 
ell.  —  «Tu  no  vas  dirme  que  ta  mare  era 
viva  y  que  fos  lo  qu’es !... ))  —  «  Que  la  meva 
mare  es  viva?»  —  exclama  Sofia  transportada 
de  goig,  delirant,  en  el  mateix  moment  en 
qu’entra  en  Quarnarolo,  que  li  havia  dit 
sempre  qu’era  morta.  —  Y  aquí,  un  cop  fora 
en  Giordano,  esclata  entre  pare  y  filla  una 
escena  espantosa.  Ell  respon  als  càrrechs  de 
Sofia  dihentli  que  sí,  que  sa  mare  es  viva, 
peró  que  aquella  mare  desnaturalisada  no 
es  la  que  s’han  forjat  la  imaginació  y’l  cor 
d’ella.  El  cop  es  fort  pera  la  pobre  Sofia.  La 
realitat  triomfa  y  gosa  ab  l'agonia  de  sas 
dugas  victimas  que,  sense  forsas  pera  lluytar 
més,  cauhen  rendidas,  completament  vensu- 
das,  deixant  que  suri  l’imperi  dels  imbècils  y 
dels  ignorants  ensoperbits.  Ells  prefereixen 
morir,  y’s  matan,  adormintse  abrassats  pare 
y  filla,  y  asfixiantse  ab  las  emanacions  del 
carbó,  ab  el  baf  de  la  negra  realitat  que  tot 
ho  enmalzina. 

Tal  es  el  drama  d’en  Rovetta,  vigorós, 
mascle,  tot  ell  de  ferro  (si  se’ns  permet  la 
frasse),  é  interpretat  d’un  modo  admirable 
per  tota  la  companyia.  Pocas  vegadas  hem 
vist  en  nostres  teatres  conjunts  tan  justos  y 
veritables  com  el  d’aquella  escena  de  la  ba¬ 
ralla  del  segón  acte,  que  fa  esgarrifar  de  debó 
y  ahont,  com  en  tota  l’obra,  en  Paladini 
(Francesco  Quarnarolo)  va  estar  fet  un  co¬ 
lós.  L’alsaria  à  que’s  va  remontar  l’eminent 
actor,  fou  verament  insuperable.  Al  enviarli 
desde  nostras  columnas  l’aplauso  més  calu- 
rós,  li  fem  avinent  la  grossa  recansa  que 
sentim  al  veure  que  se’n  ha  anat  d’una  com¬ 
panyia  de  la  qual  era’l  nirvi  principal,  y  s’ha 
despedit  d’un  públich  que- tant  l’estima. 

La  Mariani  molt  bé,  sobretot  en  el  tercer 
acte.  En  Brignone  (signor  Marino),  en  Ber- 
nardi,  en  D’Antoni,  en  fi,  tots,  en  una  pa¬ 
raula,  à  l’alsaria  de  l’obra.  Crech  qu’es  l’elo¬ 
gi  més  falaguer  que  de  son  trevall  pot  ferse. 

S.  V. 


«  TRISTAN  È  ISOLDA  » 
A  BARCELONA 

VI  Y  ULTIM 

La  personalitat  del  mestre  Soler  y  Rovi- 
rosa,  l’eminent  pintor  escenògraf  que  tantas 
obras  d’art  ens  ha  fet  admirar  en  el  trans¬ 


curs  de  sa  llarga  carrera,  ha  sigut  sempre 
objecte  de  nostre  especial  estimació.  Dolorós 
ens  ha  d'ésser,  per  tant,  no  poder  tributarli, 
en  la  primera  ocasió  que  tenim  de  parlarne 
en  la  prempsa,  els  çlogis  que  son  gran  talent 
artístich  tan  soyint  ha  fet  brollar  de  nostres 
llabis;  peró’l  dever  que’ns  hem  imposat  de 
no  deixar  passar  en  silenci  res  de  quant  ha 
contribuhit  à  profanar  el  Tristan  à  Barcelo¬ 
na,  ’ns  conduheix  à  ocuparnos,  pera  cloure 
aquests  articles,  dels  autors  del  decorat  y 
trajos,  aixís  com  de  la  direcció  artistica,  en¬ 
carregada  al  ja  esmentat  senyor  Soler  y  Ro- 
virosa. 

Al  publicarse  las  llistas  de  la  darrera  tem¬ 
porada,  y  veure  en  ellas  que’l  senyor  Soler 
figurava  com  à  director  artístich,  espera- 
vam  que  l’obra  de  Wagner  seria  posada  ab 
là  serietat  y  respecte  à  que  era  acreedora, 
majorment  després  del  viatje  à  Alemania  que 
ab  aquest  objecte  verificà  dit  artista  en  com¬ 
panyia  del  empressari.  Mes,  com  ja  digué¬ 
rem  en  el  primer  d’aquests  estudis,  de  ben 
poch  va  servir  semblant  excursió,  donchs  re¬ 
tornaren  empressari  y  director  à  nostra  terra 
ben  poch  coneixedors  de  sa  obligació,  à  ju¬ 
dicar  pels  fruyts  que  dita  excursió  ha  donat. 
Y  com  que’l  fi  primordial  de  la  Empresa  ja 
sabém  qu’es  tot  lo  contrari  del  verdader  Art, 
y  en  cambi  jamay  gosariam  dir  altre  tant  de 
la  persona  encarregada  de  la  direcció  artis¬ 
tica,  aném  à  demostrar  à  n’en  Soler,  qu’ell 
té  la  culpa  dels  errors  comesos  en  tot  quant 
no’s  refereix  à  la  execució  vocal  é  instrumen¬ 
tal  de  l’obra,  culpa  que  sols  hem  d’atribuhir 
à  son  desconeixement,  per  falta  d’un  estudi 
profond,  de  las  obras  de  Wagner. 

El  primer  y  sens  dupte’l  més  capital  dels 
errors  d’en  Soler  y  Rovirosa,  es  el  cambi 
d’épqea  del  poema.  {Qui  autorisà  al  artista 
semblant  atreviment?  ^Cóm  podém  tolerar 
que’ns  transporti  al  sigle  xii  l’acció  que 
Wagner  posà  en  el  SIGLE  VI?  Si  en  Soler 
hagués  regirat  una  mica  las  obras  que  d’aixó 
tractan,  s’hauria  convensut  de  la  equivocació 
en  qu’estava  al  creures  autorisat  pera  posar 
l’acció  en  plena  Edat  Mitjana.  Pera  demos- 
trarli  que  la  rahó  es  nostra,  li  citarém  el 
testimoni  del  propi  Wagner,  qu’ell  sens 
dupte  no  ha  sapigut  trobar  enlloch.  En 
Wagner,  trobantse  à  París  en  1860,  va  pu¬ 
blicar,  en  un  volum  titulat  Quatre  poèmes 
d'operas,  el  text  integro,  traduhit  per  ell  ma¬ 
teix  en  prosa  francesa,  dels  seus  dramas  lí- 
richs  Vaixell  fantasma,  Tannhauser,  Lohen- 
grin  y  Tristan  é  Isolda,  y  en  la  primera  plana 
d’aquest  ultim  s’hi  llegeix  textualment:  «La 
scène  se  passe  vers  le  vie  siècle».  Creyém 
qu’aixó,  dit  pel  propi  Wagner,  no  admet  rè¬ 
plica,  y  no  cumplirho  es  cometre  un  atentat 
contra  la  seva  obra  artística.  La  diferencia 
d’una  època  à  1  altra  obliga  à  fer  un  salt 
massa  gros  y  à  presentar  ab  decorat  y  trajos 
dels  sigles  xii,  xm  y  xiv,  lo  que  deuria  ser 

mitj  barbre  (i).  Aixis  es  com  ho  volia  en 
Wagner,  aixis  se  presenta  en  totas  las  grans 
escenas  d’Alemania,  y  fins  à  Paris  recent¬ 
ment  el  malhaurat  mestre  Lamoureux,  infa¬ 
tigable  apòstol  del  wagnerisme,  va  respectar 
la  verdadera  tradició,  com  pot  comprobarse 
en  el  número  de  la  magnifica  revista  d’es¬ 
pectacles  Le  Theatre  del  passat  novembre. 
Comparis  la  indumentària  de  Paris  ab  la 
nostra,  y  vegis  de  quina  part  està  la  rahó. 
Aquest  ha  sigut,  donchs,  el  punt  de  partida 
de  tots  els  demés  disbarats  qu’en  lo  que’s 
refereix  à  la  mise  en  scène  s’han  anat  suc- 
cehint. 

Las  decoracions  del  Tristan  ens  han  satis¬ 
fet  poquissim.  Cap  d’ellas  la  trobém  ajustada 
à  las  anotacions  que  hi  ha  al  llibre,  del  qual 
n’ha  prescindit  el  pintor  sempre  que  li  ha' 
convingut.  En  el  vaixell  del  primer  acte  hi 
hem  trobat  falta  de  grandiositat  y  fins  des¬ 
proporció  entre  la  tenda  de  Isolda  y  lo  res¬ 
tant.  Donadas  las  dimensions  del  escenari 
del  Liceu,  creyém  que  se’n  podia  haver  tret 
molt  més  partit,  sobretot  en  lo  que’s  refereix 
al  segón  terme.  La  popa  de  la  embarcació 
l’hauriam  desitjat  més  llunyana  y  més  ma¬ 
jestuosa,  ja  qu’es  natural  que’l  rey  de  Cor- 
nouailles  enviés  el  seu  millor  vaixell  pera 
cercar  à  sa  promesa,  la  princesa  de  Irlanda. 
Els  cortinatjes  que  tancan  la  tenda’ns  han 
semblat  de  tons  massa  vius  y  poch  adequats 
pera  que’ls  personatjes  se  destaquessin  ab  el 
degut  relléu;  el  llit  de  repòs  de  Isolda  bon 
xich  senzill;  y  la  tauleta  ab  la  seva  cobertura 
semblava  més  apropósit  pera  posarhi  las  ca- 
nadellas,  al  costat  d’un  altar,  que  no  pels 
filtres  màgichs.  Y  apropósit  d’aquests,  mana 
Wagner  que’l  filtre  amorós  sia  representat 
per  un  pot  daurat,  y’l  brebatje  de  mort  per 
un  de  negre,  com  indican  las  paraulas  « di 
color  fosco)),  que  diu  Isolda  al  mostrarlo; 
peró  aquí  sols  n’hi  havia  un  de  daurat,  que 
sortia  dos  cops  de  dintre  la  capsa.  La  escala 
que  pera.  baixar  al  interior  del  vaixell  deu 
veures  al  costat  dret,  ha  sigut  suprimida  com 
article  de  luxo,  ja  que  cap  servey  hi  fa. 
La  copa  en  que’s  serveix  la  beguda  deu  te¬ 
nir,  pera  ésser  d’época,  la  forma  d’un  corn; 
res  de  tassa  com  la  qu’aquí’s  presentava, 
y  que  després  rodolava  per  terra  ab  soroll  de 
llauna.  Citém  tots  aquests  detalls  que  à  al¬ 
guns  semblaràn  secundaris  sent  aixis  que 
tenen  una  importància  capital  en  las  obras 
de  Wagner,  pera  que’s  vegi’l  poch  coneixe¬ 
ment  que  la  direcció  artística  tenia  de  l’obra. 
Y  al  final  d’aquest  acte,  quin  efecte  més 


(i)  Cosa  semblant  succeheix  ab  Lohengrin. 
L’época  de  l’acció  es  el  sigle  x,  puig  el  rey  En- 
rich  V Aucellayre  es  un  personatje  histórich,  y 
per  aixó  à  Alemania  hem  vist  vestir  dita  obra  ab 
trajos  bizantins.  Aquí,  y  en  altras  escenas  igual¬ 
ment  poch  escrupulosas,  s’ha  trasladat  al  si¬ 
gle  xm,  ab  el  pretext  de  que’ls  trajos  resultan 
més  brillants  ó  més  baratos. 

deplorable  veure  caminar  à  empentas  dels 
maquinistas  el  castell  del  rey  Marke,  pera 
simular  l’arribada  à  port  del  vaixell!  L’esce- 
nograf  va  tenir  una  bona  pensada,  peró  va 
sortirli  un  xich  desigual  en  la  pràctica;  mi¬ 
llor  hauria  sigut  com  se  fa  en  altres  teatres, 
qu’apareix  ja  tot  el  castell  al  descorres  las 
cortinas.  L’efecte  d’aquest  final  no  pot  haver 
sigut  més  raquítich:  no  hi  ha  hagut  direcció 
pera  moure  las  massas  y  ferlas  esclatar  en  la 
desbordant  joya  que  deu  produhir  l’arribada 
à  port.  Y  per  ultim,  aquella  cayguda  de  teló 
tan  anti-estética  qu’en  Soler  y  Rovirosa  po¬ 
dia  haver  suprimit  d’un  cop  per  sempre, 
substituhintla  pel  joch  de  cortinas  que  ab 
molt  bon  acert  havia  disposat  al  comensar 
l’acte. 

No  gayre  més  ens  ha  satisfet  la  decoració 
del  segón  acte.  Prescindint  de  l’arquitectura 
del  palàu,  forsada  pel  cambi  d’época  de 
l’obra,  hi  trobém  també  bastants  detalls  que 
s’apartan  dels  desitjós  del  autor.  La  torre 
del  castell  es  un  dels  trossos  que  més  ens 
han  agradat,  sobretot  el  finestral  de  la  part 
superior,  ab  un  efecte  de  lluna  molt  ben 
combinat;  peró  aquesta  torre  deu  ésser  prac¬ 
ticable,  y  en  son  ultim  terme  hi  falta  una 
escala  (també  practicable)  que  conduheixi  à 
una  terrasa  desde  ahont  deu  vetllar  Branga- 
nia,  amagada,  durant  el  diàlech  amorós.  El 
banch  ahont  aquest  té  lloch  destruheix  tot 
l’efecte  estétich  de  la  situació,  puig  devia  és¬ 
ser  un  banch  de  flors  y  fullatje,  colocat  dis¬ 
simuladament  en  una  recolzada  del  jardí,  y 
no  de  marbre  y  tan  mesquí  y  pelat  com 
s’ha  presentat  aquí.  En  cambi,  l’escenograf 
hi  ha  afegit  de  la  seva  cullita  dugas  colum- 
netas  ab  uns  reys  esquifits  que  semblavan 
dos  santidi guixis.  En  quant  à  la  part  de 
jardí,  té  d’ésser  molt  més  frondós,  sobretot 
en  l’ultim  terme,  formant  un  verdader  carrer 
d’arbres  corpulents,  per  ahont  entra  Tristan, 
y  sense  que’s  vegi  al  fons  cap  altre  edifici  ( i ). 
Ademés,  ,jno  podia’l  director  artistich  haver 
suprimit  la  tradicional  lluna  d’aquell  teatre, 
quals  projeccions  tan  desastrós  efecte  pro- 
duheixen,  y  substituhirla  per  una  de  més 
autèntica,  cosa  gens  dificil  avuy  dia  en  qual¬ 
sevol  teatre  de  segón  ordre? 

En  el  tercer  acte  es  ahont  el  pintor  més 
llibertats  s’ha  permès,  no  subjectantse  pera 
res  à  la  voluntat  del  autor,  fins  el  punt  de 
que  aquest  mateix  no  coneixeria  que  la  de¬ 
coració  fos  pintada  pera’l  seu  Tristan.  En 
Soler  y  Rovirosa,  desconeixedor  de  l’obra, 
ha  pres  lo  secundari  per  lo  principal,  y  sols 
hi  ha  trobat  ocasió  pera  presentarnos  las  ruí- 
nas  d’un  castell,  que  no  diu  el  llibre  que  sia 
■  enderrocat,  sinó  tan  sols  abandonat.  Y  aquest 
castell,  després  de  cambiarlo  de  lloch,  puig 


(i)  Hem  cregut  veurer  aprofitada  en  aquesta 
decoració,  bona  part  de  la  del  darrer  acte  de 
Falstaff. 


JOVENTUT 


4  6 

deu  apareixer  à  la  esquerra  del  espectador, 
omplena  ab  excés  l’escenari,  no  deixant  gay- 
re  espay  al  element  que  deuria  predominar 
sobre  tot  lo  demés.  Mar,  molt  mar,  molt 
horitzont  es  lo  que  volia  Wagner  pera  re- 
flexar  la  idea  d’aquest  acte,  que  no  es  altra 
que  la  tristesa,  la  desolació  y  la  soletat  que 
envoltan  al  héroe  agonitzant.  El  pintor  ha 
suprimit  ademés  la  torre  de  guayta,  que  tant 
servey  deuria  fer  durant  tot  l’acte;  de  mane¬ 
ra  que  tant  el  pastor,  com  en  Kurwenal,  y 
després  el  pilot,  tenian  d’endevinarho  tot 
desde  dalt  d’un  pedrís.  Y  posat  l’escenograf 
à  cambiarho  tot,  ni  tan  sols  ha  respectat  l’ar¬ 
bre,  substituhint  per  un  roure  lo  que  l’autor 
mana  molt  expressament  que  sia  un  teli.  Las 
llums  donadas  à  aquesta  decoració,  las  tro- 
bém  també  molt  impropias:  massa  claror, 
excés  d’alegria  hi  ha  al  comensar  l’acte,,  com 
poca  gradació  de  llums  després,  pera  ferse 
vespre  de  la  manera  falsíssima  que’s  fa  sem¬ 
pre  en  el  Liceu,  ó  sia,  tancant  de  cop  las  ai- 
xetas  del  gas.  Ja  que’l  senyor  Soler  volia  pre- 
sentarnosla  seva  decoració  ab  dos  efectes  de 
llum  distints  (cosa  que  l’obra  no  ho  marca), 
podia  haverse  cuydat  una  mica  més  de  la 
transició  de  l'un  à  l’altre.  {Que  no  s’hi  va 
fixar  l’estiu  passat  en  els  admirables  jochs 
de  ljums  del  escenari  de  Bayreuth? 

La  direcció  artística  ha  comés  la  derrera  y 
potser  la  més  important  equivocació  al  final 
de  l’obra.  L’assalt  de  la  fortalesa  per  la  gent 
del  rey  ha  resultat  una  comèdia  complerta, 
puig  impossible  es  veure  una  lluyta  més  pa¬ 
cifica.  Feya  riurela  tranquilitat  abque  aquells 
guerrers  esbotsavan  la  porta.  Y  pitjor  sortí 
encara’l  quadro  final,  en  que  totas  las  figu- 
ras  estavan  descompostas  y  fora  de  lloch  y 
d’expressió,  convertint  en  còmica  tan  hermo- 
sa  situació  tràgica.  No  es  la  culpa  de  Wagner 
per  fer  morir  quatre  personatjes  alhora,  ni 
de  Shakspeare  quan  fa  altre  tant  en  el  final 
del  Hamlet;e,  1  publich  no  riuria,  avans  al  con¬ 
trari,  entraria  de  ple  en  la  situació,  ab  artis- 
tas  de  debó,  que  sentissin  el  personatje  que 
interpretan,  y  ab  directors  artistichs  que  tin¬ 
guessin  conciencia  del  seu  càrrech  y  forsa 
de  voluntad  pera  posar  à  ratlla  à  tothom  que 
volgués  profanar  la  creació  del  Geni. 

Molt  ens  dol  haver  d’expressarnos.  aixis, 
majorment  al  tractar  d’una  persona  del  ta¬ 
lent  é  ilustració  d’en  Soler  y  Rovirosa.  Però 
reconegui  aquest  mestre  ab  sinceritat  que 
no  es  tot  hú  fer  el  decorat  de  La  Redoma  y 
De  la  Terra  al  Sol ,  ó’l  de  Tristan  é  Isolda.  Y 
la  veritat:  en  aquestas  decoracions,  particu¬ 
larment  la  del  segón  acte,  hi  trobém  bastant 
de  comèdia  de  màgica.  En  Soler  neva  tenir 
prou  ab  saber  que  primer  sortia  un  barco, 
després  un  jardí,  y  al  ultim  un  castell;  el 
mestre  de  Bayreuth  exigeix,  en  cambi,  que 
tots  els  elements  que  intervenen  en  sos  dra- 
mas  lirichs  se  compenetrin  ab  son  pensament 
generador  y  que  l’encarregat  de  posarlo  en 


escena  sigui  apte  pera  capir  que’l  drama 
wagnerià  es  bon  tros  diferent  d’una  òpera  de 
espectàculo. 

Altre  tant  hem  de  dir  al  dibuixant  senyor 
Labarta,  puig  la  indumentària  de  l’obra  ha 
anat  de  parella  ab  el  decorat.  N’hi  ha  hagut 
pera  totsels  gustos,  desde’l  trajo  del  rey,  qu’es 
bizantí  pur,  fins  el  de  Tristan,  qu’es  de  ple 
sigle  xv.  El  dibuixant  dels  figurins,  iníluhit 
sens  dupte  pel  pintor,  ha  patit  del  mateix 
defecte  d’aquest,  ó  sia  ignorar  el  terreno  que 
trepitjava.  No  n’hi  ha  prou,  senyor  Labarta, 
ab  dir  qu’en  Wagner  podia  saber  de  música, 
peró  qu’en  las  altras  arts  era  un  ignorant. 
Avans  d'esmenar  la  plana  al  mestre,  es  me¬ 
nester  conéixel  per  quelcom  més  que  per 
referencias.  Sapigut  es  que  Wagner  va  cedir 
el  drets  de  propietat  de  Tristan  é  Isolda  à  la 
casa  «Breitkopf  Hàrtel»,  de  Leipzig.  Aques¬ 
ta  casa,  que  podém  donchs  considerar  com  la 
més  autorisada  en  la  matèria,  reculli  tot  lo 
que  Wagner  ordenà  respecte  al  decorat  y 
trajos  de  l’obra  que’ns  ocupa,  y  ho  publicà, 
pera  coneixement  dels  directors,  pintors  y 
dibuixants  de  tot  el  món,  en  quatre  distints 
idiomas;  alemany,  inglés,  francès  y  fins 
grech.  Com  à  mostra  transcriurem  la  descrip¬ 
ció  del  trajo  de  Tristan: 

«Túnica  blava  de  llana  groixuda,  de  fils 
espessos,  qu’arriba  fins  els  genolls,  ab  mà- 
negas  curtas  que  cubreixen  la  meytat  dels 
brassos.  La  túnica  va  guarnida,  en  sas  voras 
inferiors  y  en  sas  mànegas,‘de  pell  de  gat 
gris. — Amples  brassalets  de  metall  à  cada 
bras. : — Corassa  de  metall,  subjectada  per 
medi  de  corretjas  de  cuyro  natural. — Cintu¬ 
ró  ample  de  igual  cuyro,  destinat  pera  por¬ 
tar  las  armas,  y  guarnit  de  metall. — Gran 
capa  blava,  més  fosca  que  la  túnica,  sense 
cap  adorno. — Casco  de  ferro  ab  guarniments 
de  metall. — Espasa  curta  y  ampla,  ab  mà- 
nech  de  ferro,  y  veyna  de  cuyro  natural, 
guarnida  de  metall.— Mallas  de  color  de  carn 
fins  als  dits  dels  peus.  —  Sandalias  de  cuyro 
natural,  lligadas  fins  el  genoll;  sota  ’ls  lli¬ 
gams  de  cuyro,  una  pell  de  gat,  gris,  enrot- 
llada  al  voltant  de  las  camas;  assobre  y  de- 
vant,  genolleras  de  metall. — Cabells  rossos 
y  rissats  cayent  sobre’l  coll;  gran  barba,  una 
mica  més  clara,  tallada  en  punta.» 

Compari’l  lector  el  trajo  descrit  ab  el  de 
Cristòfol  Colóm  que  duya’l  Tristan  del  Liceu, 
y  després  trihi’l  que  més  li  agradi. 

També  podriam  copiar  la  descripció  dels 
trajos  dels  altres  personatjes,  peró  com  à 
mostra  es  suficient  lo  qu’hem  transcrit.  Hau- 
riam  volgut  més  sencillesa  en  el  vestit  do 
Isolda.  Son  manto  es  precis  que  sia  d’un  to 
vermell  pujat,  qu’es  el  color  més  adequat  al 
estat  de  la  seva  ànima.  Brangania  estaria  més 
apropiada  ab  una  túnica  gris  y  senzilla,  que 
ab  el  trajo  de  dibuixos  y  coloraynas  qu’aqui 

li  posaren.  El  trajo  del  rey  Marke,  el  millor 
dels  que’s  presentaren,  tenia  també’l  defecte 
de  la  impropietat.  Pera  rebre  en  son  palau 
estaria  adequat,  peró  per  venir  d’una  cassera 
nocturna,  com  en  el  segón  acte,  ó  fer  un 
viatje  per  mar,  com  en  el  tercer,  no  es  aquell 
el  vestit  més  indicat.  Y  això  de  que  un  sobi¬ 
rà  degui  anar  sempre  disfressat  ab  las  sevas 
insignias,  sense  llevarse  del  cap  la  corona  ni 
quan  va  de  cassa  ni  quan  va  per  mar,  ho  tro- 
bém  senzillament  ridicul,  senyor  Labarta. 

De  totas  las  equivocacions  de  indumentà¬ 
ria,  la  més  inconcebible  es  la  referent  à  Kur- 
wenal.  El  vell  escuder  que  fa  casi  bé  de  pare 
al  héroe,  que  li  parla  en  el  llit  de  mort  dels 
jorns  de  sa  infantesa,  han  tingut  el  mal  acert 
de  caracterisarlo  tan  jove,  que  més  aviat 
semblava  ell  fill  de  Tristan,  La  barba  de 
Kurwenal  deu  blanquejar  un  xich,  en  comp¬ 
tes  d’ésser  tan  rossa  y  rissada  com  la  que 
duya  en  Giraldoni.  Y,  per  altra  part,  ià  qué 
ve  suprimir  el  casco',  igual  que  ab  Tristan,  y 
fer  anar  als  guerreros  pel  món  ab  el  cap  des- 
cubert?  El  trajo  del  escuder  consisteix  en 
túnica  fosca  cuberta  de  pells,  manto  llarch, 
calsat  com  Tristan,  els  brasos  nusos,  y  casco 
de  metall  ab  banyas.  Qué  li  sembla,  senyor 
Labarta?  ^Noes  més  artistich  y  d’época  que’l 
que  vosté  va  inventar?  No  parlém  de  la  indu¬ 
mentària  de  la  comparsería,  perque  ademés 
de  la  impropietat,  ni  tan  sols  el  mérit  d’ésser 
nova  tenia,  fent  constar  tan  sols  que  l’únich 
vestit  dels  pastors  eran  las  pells  del  seu  re¬ 
mat  y  aixís  està  manat  que  vesteixi’l  que 
surt  en  el  Tristan. 


Aqui  finalisém  aquests  apunts  sobre  l’aten- 
lat  artistich  comés  en  el  Liceu.  Repetim, 
com  diguerem  al  comensar,  que  no’ns  ha 
mogut  passió  de  cap  mena  ni  ha  sigut  nostra 
intenció  la  de  molestar  à  ningú  dels  que  per 
forsa  hem  tingut  d’atacar.  Nostre  únich  ob¬ 
jectiu  es  lluytar  ab  totas  las  forsas  pera  que 
las  creacions  artisticas  sían  respectadas  com 
se  mereixen,  y’l  públich  no  sia  victima  tan 
sovint  de  semblants  enganys  per  part  dels 
que,  atents  sols  à  explotarlo,  no  reparan  en 
profanar  las  obras  del  Geni. 

Y  fins  als  vinents  concerts. 

Joaquím  Pena. 


NOVAS 

Avuy  repartim  als  nostres  suscriptors  el 
Número  antecedent,  que  conté’ls  trevalls  pu¬ 
blicats  per  nostres  colaboradors  en  la  Setma¬ 
na  catalanista.  Com  ja  varem  dir,  creyém  ne¬ 
cessària  la  publicació  d’aquestos  trevalls, 
perque  alguns  cl’ells  s’han  continuat  en  las 
planas  de  Joventut  y,  principalment,  perque 


tots  donan  à  coneixe  nostre  caràcter  y  ten¬ 
dència. 

El  Número  antecedent  se  posa  à  la  venda 
al  preu  de  25  cèntims  pera  que’ls  aficionats 
puguin  completar  la  colecció:  peró  als  sus¬ 
criptors  se’ls  hi  regala.  Vegis  el  sumari: 

Articles  polítichs:  La  Patria,  El  Catala¬ 
nisme  y  els  catalanistas,  Tot  ó  res ,  Lo  de 
Lleyda ,  per  Lluís  Marsans;  La  vida  munici¬ 
pal  y  l’esperit  regional ,  L'enemich  del  regio¬ 
nalisme ,  per  Joan  Poblet. 

Barceloninas,  per  Oriol  Martí. 

Articles  literaris:  «£7s  Segadors »  à  mon- 
tanya,Els  Graciosos ,  per  Salvador  Vilaregut; 
Aixís  va  parlar  Zarathustra,  Un  traginer filo- 
sop,  per  Pompeyus  Gener;  La  Cambrera,  tra¬ 
ducció  de  Narcis  Oller;  L'ideal  d'en  Peret , 
per  Trinitat  Monegal;  La  felicitat  à  monta- 
nya,  per  Jordi  d’Osor;  Nota  pirenenca ,  per 
E.  Pelegrí  Ferrer. 

Articles  crítichs:  El  Teatre  Català ,  per 
Emili  Tintorer;  « Tristan  é  Isolda »  à  Barcelo¬ 
na ,  per  Joaquím  Pena. 

Poesías:  El  lliri  blau ,  per  A.  Bori  y  Fon- 
testà;  Cants  de  joventut, per  Lluís  Via;  Amunt 
sempre ,  per  J.  Puig  y  Ferrater;  Fragment  del 
« Ramayana »,  per  Salvador  Vilaregut. 

Teatres:  Lo  comte  i  Arnau,  Tristi  amori , 
per  E.  T.;  Un  fallimento ,  per  0.  M. 

Pintura:  per  A.  Solé. 


La  funció  donada  al  Principal  el  dia  23  del 
passat  febrer  à  benefici  de  l’Associació  de  la 
Ensenyansa  Catalana,  estigué  concorregu- 
dissima.  Dita  Associació  l’havia  dedicada  à 
la  Unió  Catalanista,  é  hi  prenia  part  la  socie¬ 
tat  coral  Catalunya  Nova ,  la  que,  després  de 
representarse  «Lo  ferrer  de  tall)),  va  execu¬ 
tar  triadas  pessas,  tals  com  ((Ells  tres  tam¬ 
bors»  y  él  valent  «Crit  de  Patria»,  acabant 
ab  «Els  Segadors»,  que  la  concurrència  va 
escoltar  à  peu  dret  y  va  aplaudir  ab  entus- 
siasme  gran,  donant  continuats  viscas  à  Ca¬ 
talunya  y  à  sa  autonomia. 

Després  el  primer  actor  del  teatre  català 
senyor  Borràs  va  interpretar  el  famos  monó- 
lech  d’en  Guimerà  «Mestre  Olaguer»,  obte¬ 
nint  els  aplausos  de  sempre.  Al  acabarse  la 
funció,  una  bona  part  del  públich  va  dirigir- 
se  Rambla  amunt  cantant  nostre  himne  na¬ 
cional’ 

Doném  la  enhorabona  à  l’Associació  de  la 
Ensenyansa  Catalana,  y  desitjém  que’s  repe¬ 
teixin  sovint  en  nostres  teatres  festas  tan  pa- 
trióticas  com  la  que’ns  ocupa,  y  que  tant  de 
bé  reportan  al  Catalanisme. 


La  casa  editorial  de  música  Breitkopff  & 
Hàrtel,  de  Leipzig,  ha  comensat  la  publi¬ 
cació  de  las  obras  complertag  deBerlioz.  La 

colecció’s  compondrà  de  vint  tomos,  al  preu 
de  quinze  marks  cada  un. 

Molt  ens  complau  poder  donar  compte 
d’un  nou  triomf  de  nostre  colaborador  y 
benvolgut  amich  el  mestre  Antoni  Ribera, 
obtingut  en  el  concert  que  donà’l  día  14  del 
passat  febrer  en  la  Sala  Kaim,  de  Munich. 
Els  professors  de  la  orquesta  (qu’es  la  del  cè¬ 
lebre  Weingarstner).  en  el  primer  ensaig,  al 
acabar  el  preludi  dels  «Mestres  cantors», 
ovacionaren  al  mestre  català.  El  príncep 
Lluís  Ferran  assistí  al  ensaig,  ab  la  infanta 
Pau,  qui  al  acabar  el  concert  cridà  à  son  pal- 
co  al  mestre  y  li  regalà  un  barril  d’or  que  re¬ 
presenta  Munich;  en  el  cèrcol  de  dalt  hi  ha 
estampat  el  programa,  y  en  el  de  baix,  la 
mateixa  infanta  hi  grabà  la  data  y  son  nom. 
Las  felicitacions  generals  rebudas  encoratjan 
à  l’Antoni  Ribera  per  avansar  en  son  dur  y 
gloriós  camí,  y  en  son  pròxim  concert  dona¬ 
rà  à  coneixer  al  públich  de  Nüremberg  la 
música  catalana.  Rebi  nostra  més  coral  en¬ 
horabona. 

Han  visitat  nostra  redacció’lsperiódichs  Lo 
Pi  de  las  tres  Brancas ,  de  Berga;  L'Aliga  Tar- 
reguense,  de  Tàrrega;  El  Autonomista ,  El 
Correo  de  la  Tarde  y  Lo  Geronés ,  de  Girona, 
y  ademés,  Pel  &  Ploma,  Catalonia  y  Catalu¬ 
nya  Nova ,  de  Barcelona. 

Agrahim  la  visita  y  establim  el  cambi. 

La  Unió  Catalanista  va  invitarnos  al  mee- 
ting  celebrat  à  Crespià’l  dissapte  ultim,  ab 
motiu  de  la  festa  inaugural  de  l’Agrupació 


Catalanista  d’aquella  localitat.  Per  més  que 
no  hi  varem  poder  assistir,  ens  hi  adherirem 
de  tot  cor,  acompanyant  en  esperit  als  com¬ 
panys  de  causa  que  tan  alt  parlaren  en  la  de- 
lensa  dels  drets  de  la  terra. 

Assistiren  al  meeting  més  de  1.500  perso- 
nas,  haventhi  molts  catalanistas  de  las  co- 
marcas  del  Ampurdà,  Castelló  d’Ampurias, 
Figueras,  Besalú  y  altres  pobles. 

Resumi’ls  discursos  en  Joaquim  Botet  y 
Sisó,  vocal  de  la  Junta  Permanent  de  la 
Unió  Catalanista,  qui  tancà  l’acte  dihent: 

«Reclamém  pera  Catalunya’ls  drets  que 
constan  en  nostre  programa,  perque’l  po¬ 
ble  català  l’ha  fet  Deu  que’ns  els  donà  y  no’ls 
polítichs  que’ns  els  volen  pehdre,  y  que  cada 
día  motejan  à  la  nostra  parla  de  dialecte  ab 
gran  desconeixement  de  la  matèria.  Ens  diu- 
hen  separatistas,  y’is  verdaders  separatistas 
son  aqueixos  que’ns  insultan,  perque  si  no 
consideran  com  espanyola  à  la  llengua  cata¬ 
lana,  à  nosaltres  ens  donan  dret  pera  deixar 
d’és.ser  espanyols.  Trevallém  sense  descans 
en  favor  dels  principis  que  integran  nostre 
programa,  y  podrém  contemplar  el  complert 
renaixement  de  Catalunya,  donchs  el  dret  y 
la  justícia  estan  molt  per  demunt  del  orgull 
dels  pobles.» 

Acabà  la  festa  ab  gran  entussiasme,  can¬ 
tant  tothom  «Els  Segadors». 

El  vinent  diumenge  tindrà  lloch  à  Espar- 
rraguera  la  festa  inaugural  de  l’Agrupació 
Catàlanista  «La  Coronela».  Ab  tal  motiu 
regna  gran  entussiasme  en  aquella  comarca. 

Fidel  Giró,  impressor.  —  Carrer  de  València,  3'* 

Els  trevalls  se  publican  baix  la  exclusiva  responsabilitat  de  sos 
autors. 

No’s  tornan  els  originals. 

CONDICIONS  DE  SUSCRIPCIÓ 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  ío  cèntims;  atrassat,  25  cèntims. 


Director  literari:  Lluís  Via.  Director  artístich:  Alexandre  dè  Rtquer. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

COLABORADORS  D’AQUEST  PERIÓDICH 


Francisco  Albó  y  Martí,  Pere  Aldavert,  Ferran  d’Arteaga,  Bonaventura  Bassegoda, 
Hans  Bethge,  Joan  Boada,  A.  Bori  y  Fontestà,  Jaume  Brossa,  A.  Busquets  y  Pun- 
set,  Jascinto  Capella,  Enrich  Clarassó,  Ramón  N.  Comas,  Alexandre  Cortada,  Car¬ 
les  Costa,  Agustí  Creuheras,  Pompéu  Fabra,  Joseph  M.a  Folch  y  Torres,  Enrich  de  Fuen¬ 
tes,  Joan  Gay,  Pompeyus  Gener,  Adrià  Gual,  Angel  Guimerà,  Joseph  M.a  Jordà,  Al¬ 
bert  de  S.  Llanas,  Joan  Maragall,  Pere  G.  Maristany,  Eduart  Marquina,  Lluís  Marsans, 
Oriol  Marti  y  Ballés,  Joseph  Mas  y  Casanovas,  Francesch  Matheu,  Apeles  Mestres,  E. 
Moliné  y  Brasés,  Trinitat  Monegal,  Lluís  Noguera,  Narcís  Oller,  Eduart  Pelegrí,  Joa¬ 
quim  Pena,  Claudi  Planas  y  Font,  Joan  Poblet,  Frederich  Rahola,  Antoni  Ribera,  Ale¬ 
xandre  de  Riquer,  Manel  Rocamora,  Joseph  M.a  Roca,  Santiago  Rusinol,  Alfons  Sans  y 
Rossell,  Valeri  Serra  y  Boldú,  Antoni  Solé,  Ignaci  Soler  y  Escofet,  Ramón  Surinach 
Baell,  Joseph  M.a  Tamburini,  Emili  Tintorer,  Joan  Tusquets,  Modest  Urgell,  Mique 
Utrillo,  Jascinto  Verdaguer,  Pbre.,  Lluís  Via,  Salvador  Vilaregut,  Mariàn  Wayreda, 
Lluís  de  Zulueta,  y  altres. 


SUMARI :  Comèdia  política,  per  Oriol  Marti.  —  De  bo¬ 
na  mena,  per  A.  Bori  y  Fontestà.  —  La  ventura  d’un 
bordet,  per  Jordi  d'Osor.  —  Nocturna,  per  Xavier 
Viura.  —  Paràbola  del  home  rich  y  del  pobre  Llàtzer 
(acabament),  per  Gabriele  d’Annunzio.  —  Els  con¬ 
certs  del  Liceu,  per  Joaquim  Pena.  —  Cançó  de  l’Alo¬ 
sa,  per  Joseph  Mas  Casanovas.  —  Novas. 

COMÈDIA  POLÍTICA 
La  cosa  ja  no  ofereix  dupte.  Segons  diu- 
hen  àMadrid,  el  Catalanisme  es  un  verdader 
perill  y  s’han  de  reprimir  con  mano  fuerie  las 
sevas  manifestacions.  tCóm  es  possible  que 
uns  neurótichs  retrógrados,  ab  sos  espiays  de 


literat  y  artista,  puguin  fer  trontollar  aquella 
unidad  que  tanta  sangre  nos  cuesta?  Vagin  à 
saberho! 

Peró  de  que  la  cosa  es  seria  ja’n  poden  es¬ 
tar  segurs.  Ho  han  dit  tots  els  diputats  rege¬ 
neradors,  ho  ha  dit  en  Romero  Robledo,  el 
polítich  més  formal,  l’home  de  més  conse¬ 
qüència  política  d’Espanya,  y  fins  en  Villa¬ 
nueva,  que  si  bé  à  Cuba  apoyava  als  ele¬ 
ments  autonomistas,  allissonat  per  la  expe- 
riencia  deu  pensar  ara  que  per  la  forsa  d’una 
idea,  cuatro  bandolens  y  cuatro  gatos  poden 

multiplicarse  com  els  pans  y’is  peixos  del 
Evangeli. 

{Y  en  Silvela?  A  n’ell  sí  que  li  ha  passat 
alló  que  tan  sovint  succeheix  en  las  compa- 
nyias  cómico-dramdticas.  Veuran  un  galàn 
jove,  aixerit,  inteligent,  estudiós,  sempre 
en  situació  y  à  punt  pera  que  no’s  descom- 
pongui’l  quadro,  y  que  fins  à  voltas  se  fa 
aplaudir  més  que’l  primer  actor  ja  vell,  el 
qual,  per  son  càrrech  de  director  y  empres- 
sari,  té  de  doblegarse  moltas  vegadas  à  las 
exigencias  del  mal  gust  dels  abonats. 

El  galàn  jove,  en  son  quartet,  diu  en  con- 
fiansa  à  sos  admiradors: — «Fulano  (el  direc¬ 
tor)  ha  sigut  un  gran  artista,  peró  avuy  es  ja 
una  ruina.  Jo,  per  afecte  y  per  respecte  à  qui 
ha  sigut  mon  mestre,  dech  soportar  sas  imper- 
tinencias,  peró’l  dia  que  pugui  formar  una 
companyia  ben  meva ,  ja  veuran  cóm  sabré 
prescindir  d’aqueix  art  ranci  y  rutinari,  y  se¬ 
guiré  las  corrents  modernissimas,  ilustraré 
al  públich,  no  sufriré  las  imposicions  dels 
autors  vells  que  per  sa  autoritat,  adquirida 
per  antigüetat,  ens  condempnan  à  represen¬ 
tar  obras  fòssils ,  sense  vida,  contrarias  al 
progrés  incessant  del  art.  No  cal  dir  que  vos¬ 
tès  (dirigintse  als  periodistas  que  l’escoltan 
y  que  portan  induptablement  son  drama  à  la 
butxaca),  no  cal  dir  que  vostès  sortiran  de 
la  categoria  d’autors  anònims  y  m’ajudaràn 
en  ma  regeneradora  tasca.» 

— «Qu’es  bonich  aixó!  Que  n’es  d’inteli- 
gent  aquest  xicot!» — exclaman  tots;  peró  ar¬ 
riba’l  dia  en  que  per  qualsevol  futesa  renyeix 
ab  el  gueto,  y  la  cosa  ja  varia  d’aspecie.  Ja 
poden  tenir  per  segur  que  debutarà  ab  l’ Aldea 
de  San  Lorenzo,  La  Carcajada  ó,  tot  lo  més, 
ab  el  Drama  nnevo. 

{Que  surt  la  critica  y  l’ataca  ab  sos  matei¬ 
xos  arguments:  Ja’s  cuydarà  de  dir  que 
ese  chisgaravís  li  té  rabia  porque  li  ha  rebut¬ 
jat  un  infundio  qu’ell  ne  deya  drama.  {Que 
continua  la  campanya?  Allavors  crida  al  ad¬ 
ministrador:  —  «Oiga  usted,  Sànchez;  desde 
manana  le  retira  usted  el  pase  à  ese  papelu- 
cho .»  —  {Que  xiula’l  verdader  públich?  A  re- 
forsar  la  claque ,  que  ja  té  bé  prou  mans  pera 
fersoroll!  Ab  aixó y  representar  una  comedieta 
d’un  periodista  influyent,  encara  que  sia  una 
lata ,  per  alló  de  que  la  prensa  es  la  palanca... 
etcètera,  ja  està  tot  arreglat;  y’l  dia  del  be¬ 
nefici,  ab  las  fullas  de  llaurer  y  coronas  de 


vert  pagadas  pel  beneficiat  que  cauhen  de 
las  bambalinas ,  ab  els  versos  que  plouhen  del 
sostre,  fets  pel  primer  apunle,  ab  els  aplau- 
sos  dels  amichs  à  qui  ha  regalat  els  palcos, 
y  ab  l’article  de  contaduría  que  inserta  El 
Eco  de  la  Localidad ,  cada  dia  creix  més  la 
seva  reputació.  Ja  diu  ell  en  confiansa  que, 
encara  que  ü  repugna,  convé  ser  pràctich,  y 
que'l  públich  que  paga  té  drets  molt  respec¬ 
tables,  perque  s’apoyan  en  la  taquilla-,  y  fi¬ 
nalment,  no  cal  ferse  ilusions:  la  gent  no  vol 
patir  al  teatre,  sinó  riure,  y  no  està  per  filo- 
sofías;  lo  que  li  agrada  son  aquellas  tiradas 
de  versos  sonoros  que  l’ensopeixen,  y  aquells 
finals  de  latiguillo  que’l  fan  aixecar  de  la 
lluneta. 

Naturalment,  tots  els  públichs  no  son 
iguals:  n’hi  ha  que  no’s  deixan  enlluhernar 
per  la  pedreria  falsa;  pieró,  lo  que  diu  ell:  no 
son  las  provincias  que  li  han  de  donar  fama: 
—  i«Qué  me  importa  que  me  pateen  esos  bru- 
tos,  cuando  tanto  me  han  aplaudido  en  Ma¬ 
drid!  {Se  acuerda  usted,  Sànchez,  (l’adminis¬ 
trador)  de  mi  calda  de  marras,  y  de  aquel 
mutis?  iCómo  que  por  esto  abandoné  à  mi 
maestro!»  — 

Que  farian  riure  aqueixas  miserias  de  bas¬ 
tidors,  si  la  serietat,  si  la  santetat  del  ART 
no  fossin  tan  respectables! 

Oriol  Martí. 


DE  BONA  MENA 

Si  al  arribar  à  Campdevànol,  per  la  carre¬ 
tera  de  Ribas,  agaféu  per  la  esquerra  y  pont 
enllà  com  qui  enfila’l  camí  de  La  Pobla,  os 
trobaréu  à  las  dugas  horas  ab  una  dressera 
que  porta  à  un  recó  de  món,  quina  gent  hi 
viu  satisfeta  y  à  conciencia  de  que’ls  mals 
vents  no  hi  arriban.  Un  campanaret  aixerit, 
surmontant  una  iglesia  més  aixerida  encara, 
os  assenyala  un  poblet  ignorat  de  qui  no  co¬ 
neix  el  Santuari  de  Montgrony,  quina  capella 
romànica  es  de  las  més  antigas  de  la  nostra 
estimada  Catalunya.  El  poble  s’anomena 
Gombreny,  y  es  d'una  puresa  de  costums 
admirable.  Avesat  al  tràngol  de  las  guerras 
civils,  no  heu  pas  de  parlar  als  vehins  de  lo 
qu’es  la  hospitalitat;  no’ls  heu  pas  de  dir 
cóm  se  cuyda  un  ferit,  cóm  se  tracta  un  ma¬ 
lalt,  cóm  s’acull  y’s  defensa  à  un  fugitiu  sia 
del  color  que’s  vulga...  Els  hi  ha  tocat  tant  el 

fer  de  pare-pedàs  en  las  guerras!  Y  aquest 
tracte  humanitari,  que  molts  podrían  desvir- 
tuarlo  ab  la  escusa  de  que’ls  pobles  petits  no’s 
poden  comprometre  en  temps  de  bullangas, 
el  tenen  els  gombrenesos  heretat  de  molt 
temps;  son  catalans  de  pura  nissaga:  llen- 
guatje,  costums,  bonhomia,  tot  aixó  que’s  va 
esborrant  d’alguns  pobles,  ho  mantenen  ells 
ab  una  escrupulositat  tan  segura,  que,  per 
ara,  no  hi  ha  pas  cap  perill  de  que  s’en  des- 
fassin. 

Son  d’ells  encara  aquellas  tipicas  carmille- 
ras  de  la  vigilia  de  Pasqua  florida,  ab  l’arre¬ 
plega  d’ous  y  de  xays,  ab  las  endressas  y 
cansons  de  la  terra,  per  las  fadrinas  que  no 
s’amagan  de  deixarse  galejar  y  de  servir  al 
jovent  à  la  taula;  son  d’ells  encara  aquellas 
sujestivas  festas  majors,  ab  el  bon  jorn  al 
mati,  ab  l’ofici  solempnial  presidit  per 
l’Ajuntament  y  la  Pabordia,  ab  el  llevant  de 
taula  ahont  pidolan  els  baciners  per  la  il·lu¬ 
minació  del  rosari,  ab  els  balls  de  la  terra 
que  honora’l  Rector  presidinllos  à  plassa,  ab 
l’ofici  anyal  pels  difunts,  ab  las  tornabodas 
alegras,  ab  las  visitas  à  la  Verge  trobada,  ab 
las  ballas  à  l’era  del  Santuari,  y  l’anada  à  la 
font,  y  la  tornada  à  la  hermita,  y’is  goigs 
cantats  y’l  rosari;  son  d’ells  encara  la  proces¬ 
só  y  la  entalamada  de  la  festa  del  Corpus; 
las  ofertas  del  pa  y  del  formatje  en  la  missa 
major;  l’adoració  per  Nadal  ab  els  pastorets 
enflocats  y  la  xiuladera  dels  flaviols  de 
saúch...;  son  d’ells  encara  totas  eixas  cos¬ 
tums;  y  la  visita  als  malalts,  y  l’ajudarseen 
las  feynas  en  las  tongadas  del  segar  y  del 
batre,  quan  el  pobrissó  comparet  necessita 
de  brassos,  ho  tenen  com  à  molt  ben  entés  y 
com  à  cosa  sagrada. 

Son  franchs  com  la  taula  que  brindan  à 
tothóm;  son  aixuts  de  paraulas,  ab  la  parla 
neta  de  tot  ressabi  foraster,  ab  la  desconei- 
xensa  de  mots  banals  y  d’ofenosa  taleya; 
sostenen  un  compromís  encara  que’ls  pesi 
l’haverlo  contret,  y  no  s’avergonyeixen  de 
confessar  els  seus  erros,  essent  forsa  tossuts 
en  defensar  la  veritat  que  desitjan  en  tot  y 
per  tot:  en  el  pensament  com  en  l’obra. 

Y  no’ls  parleu  pas  de  presentarse  d’altra 
manera  com  son;  ni  ho  volen  fer,  ni’n  sa- 
brian.  En  punt  à  vestir,  fan  gala  d’intransi¬ 
gents;  roba  de  drap,  barretina  vermella,  es- 
pardenyas  de  beta,  y  «qui  aprofita  la  roba 


ve  que  s'ho  troba»,  diuhen  ells,  que  no  n’es- 
trenan  pas  gayre.  Aixís  se’ls  veu  ab  aquell 
tirat  primitiu  y  se’ls  assenyala  per  tot  sense 
qu’ells  s’en  ofenguin;  perque,  contat  y  deba¬ 
tut,  treuhen  en  clar  qu’ab  els  diners  que 
per  roba  estalvían  n’hi  ha  pera  refer  els  con¬ 
reus,  per  ajudarse  ells  mateixos  y  per  aques¬ 
tos  dimonis  d’impostos  que  llurs  ascendents 
no  coneixían  y  qu’ara  ells  han  de  soportar 
com  pedra  seca  y  maligne. 

Y  com  no  s’ofenen  de  que  se’ls  assenyali 
per  l’antigor  de  la  roba,  tampoch  s’ofenen  de 
que  se’ls  retregui  la  cantarella  ab  que  parlan. 
S’han  fet  l’adagi  «el  parlar  com  el  vestir»,  y 
qui  volgués  esbrinarne  la  substància,  tal  ve¬ 
gada  hi  trobaria  que  l’un  com  l’altre  ha  de 
ser  net  y  senzill,  ab  el  jayent  que  la  roba 
pren  al  cos  com  la  paraula  allà  hont  es  par¬ 
lada.  Anéu,  ensenyeulos  de  filosofar. 

Y  aquesta  gent  que,  pobra  com  es,  no 
permet  que  cap  vellet  vagi  à  captar;  que 
adinera ’ls  emprius  y  acarbona  las  bagas 
pera  treuren  lo  menester  à  lliurar  del  servey 
de  las  armas  al  jovent  que  sortejan;  aquesta 
gent  que  té  confiansa  en  Deu  y  en  la  Verge 
de  Montgroy,  conformantse  en  las  tribula¬ 
cions  y  malas  tongadas,  s’esgarrifa  de  pen¬ 
sar  com  posada  à  la  vida  moderna  hauria  de 
cambiar  de  fora  com  de  dins,  per  no  passar 
com  una  nota  endarrerida  ab  tot  y  conser¬ 
var,  com  s’en  alaba,  la  empenta  d’una  sanch 
sanitosa,  d’una  conciencia  honrada,  d’una 
puresa  de  costums  que  la  fa  digna  de  tota 
mena  de  consideracions  y  de  respectes. 

— No,  no, —  diuhen  els  gombrenesos;  —  ni 
may  que  puji  aquesta  vida  de  ciutat;  podríam 
tenir  més  diners,  anar  més  bonichs,  peró... 
estariam  més  tristos. — 

Y  es  que  la  terra  hont  s’ha  nascut,  es  més 
alegra  com  més  verge  d’influencias  estra- 
nyas. 

A.  Bori  y  Fontestà. 

LA  VENTURA  D’UN  BORDET 

I 

Per  més  toms  que  hi  dongués,  no  sabia 
pas  cóm  arreglarsho  pera  dir  clar  y  net  al  avi 
que  se’n  volia  anar.  Y  aixó  que’l  Xepallí  era 
una  espurna  que  ja,  ja! 

Peró  res;  ab  tot  y  aixó,  à  n’ell  li  havían  fet 

de  pares  à  Campdelarit;  y  considerava'  una 
ingratitut  deixarlos  de  cop  y  volta  no  pen¬ 
sant  qu’ell  ja’s  guanyava  de  sobras  las  ga- 
rrofas.  Allò  era  un  seguit  que  feya  pena: 
«Xepalli,  vesme  à  cercar  un  brassat  de  jas 
pels  garrins»;  «Xepalli,  portam  un  grapat 
d’encenalls  pera  fer  bullir  la  perola»;  ((Xe¬ 
palli,  escatam  una  cistella  de  naps»...  Y 
encara,  paciència  mentres  l’avia  no  l’enjon- 
qués  à  bressolar  al  marrech.  Tot  això  des¬ 
prés  d’haver  fet  jornal  llarch  al  camp  ó  à  la 
vinya,  ahont,  pobrissó,  passava’l  rosari  de 
sas  penas  esperant  l’arch  de  Sant  Martí  que 
eixís  à  bell  esclat  en  aquella  tempesta  esgar¬ 
rifosa  qu’assotava  son  cor  tendroy. 

Y  li  sortí.  Era  un  capvespre  de  maig;  em- 
peresida  la  terra,  veya  fugir  turons  enllà  al 
sol  que  la  besava  tot  el  jorn;  els  aucells  eran 
al  bo  de  llurs .  canturias  y  trenavan  l’himne 
del  amor  ab  floridas  passadas,  sobretot  el 
rossinyol  ab  sa  veu  escotorida  y  galana.  El 
pobrissó  del  Xepalli  s’estava  estirat  al  marge 
guaytant  la  posta  del  sol,  com  si  darrera  d’ell 
vegés  póndreshi  sas  més  bel  las  esperansas. 
Quan  més  follivol  estava  en  lo  recompte  de 
sas  desventuras,  se  li  atansà  tota  xiroya  y 
vistosa  la  pubilleta  del  Raulet:  una  mosseta 
de  disset  anys,  alta,  garrida  y  guapassa,  que 
feya  glatir  un  estol  de  fadristerns  de  bonas 
casas  que  la  pretenían.  Encaràntseli  ella  ab 
atractiva  desinvoltura,  comensà: 

— Malagonyat  minyó  pels  de  Campde¬ 
larit!  — 

Ell,  alsantse  esparverat  y  sorprès,  contestà: 

— Tingàu  en  compte,  minyona,  que  m’han 
fet  de  pares,  y  l’agrahiment  es  la  prenda  per¬ 
sonal  més  estimada. 

— Pro  no  coneixes,  pobret,  que  t’esplotan, 
fente  trevallar  sense  donarte  res  més  que  las 
caixaladas  que  un  gos  se  las  gonya  boy  y  es- 
tantse  tot  lo  dia  estarnayat  de  panxa  al  sol? 
Al  Raulet  no  ho  fem  pas  aixís. 

— Pro  penséu,  pubilleta,  que  no  vaig  anar 
à  parar  al  Raulet,  sinó  à  Campdelarit,  y  fins 
que  Deu  m’obri  un  camí’m  veig  obligat,  y 
encara  bon  goig,  à  ésser  servidor  fidel  y  con¬ 
format  d’aquella  bona  gent  qu’ab  tot  y  aixó 
m’estiman  y’m  tractan  ni  més  ni  menys  que 
com  à  un  fill  propi;  y  aixó  val  molt. 

— Pensa  també  que  à  Campdelarit  quan 
un  fill  ó  filla’s  voldrà  acomodar  li  donaràn 
son  just  cabal  vistós,  y  tu,  pobre  bordet,  te 


n’hauràs  d’eixir  ab  la  roba  de  la  esquena.  — 

Al  sentir  la  paraula  bordet  no’s  pogué  pas 
contenir,  sobretot  dita  ab  aquell  interès  per 
una  minyona;  y  las  dugas  llàgrimas  entre- 
tingudas  en  sas  parpellas,  si  cauhen  no  cau- 
hen,  se  tornaren  filet  seguit,  acompanyadas 
d’un  gemech  fondo,  fondo. 

—  Plora!  plora!  Desfogat  à  mon  devant, 
que  jo  vull  lliurarte  d’aquest  jou  qu’amenas- 
sa  eternisarse  sobre  teu,  procurante  una  vi¬ 
da  trista.  Demà  t’esperém  al  Raulet  ab  mi¬ 
llors  tractes  y...  qui  sap  si  darrera  d’aques¬ 
tos  tractes  hi  anirà  quelcom  més  que  farà  ta 
felicitat  y  la  d’altre  ser. — 

Al  dir  aquestas  paraulas  sospirà  fonda¬ 
ment,  cullint  ab  son  blanch  mocadoret  una 
perleta  que  rodolava  lleugera  persa  gemada 
galtona.  Y  s’escapà  depressa,  deixant  al  Xe¬ 
palli  encantat  y  com  aturdit. 

Allavors  en  lo  cor  del  bordegàs  s’hi  comen¬ 
sà  à  despertar  un  sentiment  nou  per  ell,  des¬ 
conegut,  y  que  li  feu  pressentir  una  dolcesa 
estranya...  L’amor...  l’amor  sembrat  per  las 
paraulas  d’una  nina  xamosa,  felissa,  en  qui 
jamay  ell  havia  atinat.  La  coneixia...  sí...  de 
véurela  à  missa’ls  días  festius...  la  conei¬ 
xia...  sí...  de  trobaria  pels  pradells  cullint 
floretas,  ab  son  cistelló  enflocat.  Qui  no  la 
coneixia  à  la  pubilla  del  Raulet!  Era  l’angel 
de  aquells  entorns,  que  sabia  tant  d’aixugar 
las  llàgrimas  als  desvalguts! 

El  pobre  Xepalli  no  va  pas  adonarsen  que 
se  li  fes  fosch  y  qu’era  l’hora  de  retornar  à  la 
masia;  tan  abstret  lo  deixaren  las  parauletas 
de  la  nina,  que  no  s’hauria  pas  mogut  del 
tros,  si  no  l’haguessin  desensopit  lo  xiulet  y’l 
bram  estrafet  del  pastor  que  l’avisà  desde’l 
tossal.  Cullí  las  eynas  y’l  paneró  de  la  brena 
y  feu  via  concirós,  no  podentse  treure  del 
magi  aquellas  paraulas  secas  y  ditas  entre 
llàgrimas  furtivas:  «Demà  t’esperém  al  Rau¬ 
let  ab  millors  tractes  y...  qui  sap  si  darrera 
d’aquestos  tractes  hi  anirà  quelcom  més  que 
farà  ta  felicitat  y  la  d’altre  ser.» 

II 

Encara’l  sol  no  dava  senyals  d’eixida,  que’l 
Xepalli  ja  s’estava  al  finestró  de  sa  cambra 
guaytant  de  dret  al  Raulet.  .  al  niu  dels  seus 
somnis,  al  cimall  de  sas  esperansas  més  flo¬ 
ridas;  allà  ahont  volaria  gojós  bon  punt  ha- 

gués  pres  comiat  de  Campdelarit...  Però  cóm 
fersho  ell  pera  pendre  comiat  d’una  casa  que 
l’havian  acullit  de  xich  y  desamparat  y  ahont 
se’l  miravan  com  à  propi?  Y’s  deya  y  repetia 
una  y  cent  voltas:  «Si  tu  fossis  com  el  Jepa- 
na,  que  té  tracte  fet  ab  l’amo  y  cobra  sou, 
aviat-estaría  llest:  anirías  de  dret  al  avi  y  li 
dirias  sech  y  net:  L’avi,  m’ha  eixit  una  casa 
que’m  fan  uns  tractes  que  vos  no  me’ls  po- 
déu  fer;  y  aqueixos  tractes  me  convenen  com 
el  pa  que  menjo;  per  lo  tant,  si  en  quelcom 
vos  puch  ésser  convenient,  al  Raulet  me  tro- 
baréu;  per’xo,  amichs  com  sempre.  Aixis  ma¬ 
teix  li  diria;  pro  ara,  cóm  ferho  per  no  que¬ 
dar  malament  ahont  m’han  fet  home?  Cal 
pensarhi,  cal  pensarhi.»  Y  en  demés,  ell  veu¬ 
ria  à  la  Núria  y  s’ho  enrahonarian,  obrintli 
ella  un  cami,  al  ensemps  qu’acabaría  d’es- 
planar  aquellas  paraulas  del  dia  avans  y  pot¬ 
ser  fins  n'hi  faria  saltar  alguna  altra  que  fos 
clar  estel  en  la  nit  pahorosa  de  sa  infantesa 
y  joventut  denarida.  Enfonsat  en  aytals  con¬ 
sideracions  lo  trobà’l  sol,  assenyalantli  l’hora 
d'anar  al  tros,  ahont  hi  trescava  solet  tot  lo 
sant  dia,  y  ahont  la  mosseta  l’aniria  à  trobar, 
estranyada  de  no  veurel  à  casa  llur,  que’l  de- 
vian  esperar  de  bon’hora. 

Baixà  à  la  cuynassa  dels  mossos  y  pren¬ 
gué’l  cistelló  del  esmorsar,  y  agafant  del  bar- 
ri’ls  càvechs  y  arpellas,  feu  via  al  trevall 
mormolant  aquella  cansoneta  tristoya: 

Lo  mal  del  amor 
n’es  mal  de  migranya; 
nineta  gentil 
me’l  encomanava, 
y  me’l  curarà 
sols  la  enamorada. 

Arribà  al  tros  tristoy  y  agobiat,  no  sabent 
cóm  pararia  tot  alló  del  jorn  avans,  y  espera¬ 
va  ab  delió  à  la  Núria,  pensant  confiat  que 
ella  trobaria  eixida  satisfactòria  per  aytal 
assumpto.  La  esperava  ab  delió,  peró  barre¬ 
jada  ab  temensa,  veyentse  avergonyit  de 
tindré  d’aguaytarse  à  una  pubilla  com  la 
Núria  del  Raulet,  que  si  bé  era  cert  que  li 
havia  indicat  de  bell  antuvi  y  entre  llàgrimas, 
que  l’estimava,  ab  tot,  la  gent  l’assenyala¬ 
ria  ab  el  dit,  tatxantlo  per  haver  corferit  à 
la  pubilla  més  rica  y  vistosa  de  vint  horas  al 
vol.  Ell,  qu’era  pobre  y...  bortl  Y  al  conside- 
rarho’s  desfeya  en  un  mar  de  plors  qu’  aixu- 
gà  tot  seguit  la  nina,  que’l  vigilava  d’estona 


desde’l  marge  del  empríu,  ahont  havia  ana1 
tementse  del  apocament  d’en  Xepalli  pera 
donar  de  cop  lo  comiat  dels  seus  amos. 

— Y  donchs,  Biel,  qui’t  fa  menjar  sopas  à 
Campdelarit  avuy?  No  quedarem  que  vin- 
drias  de  bon’hora  al  Raulet?  Que  potser  te 
n’has  desdit?— 

Al  sentirse  anomenar  per  son  propi  nom, 
experimentà  un  goig  inesplicable.  Ell,  que 
sempre  havia  de  sentirse,  encara  que  no  se’n 
ofenia,  «Xepalli  aixó,  Xepalli  alló,»  Es  dir. ..! 
que  ab  tot  y  tractarlo  com  à  propi  à  la  masia 
ahont  io  pujaren,  may  se  pogueren  estar  de 
cridarlo  ab  aquell  motiu  trist,  del  tot  trist 
per  ell,  pobrissó;  y  per’xó  al  escoltar  de  llabis 
d’aquella  minyoneta  son  nom  veritable,  se 
sentí  felís,  augurant  cosa  millor  encara.  Tor¬ 
nat  en  sí  de  son  aclaparador  estat  y  animat 
per  aquell  tractament,  s’apressà  à  contestar: 

—  Sabéu,  Núria,  que  no  goso  pas  donarlos 
comiat  als  de  Campdelarit?  Si  vos  no  m’obriu 
camí,’m  veig  perdut,  en  bona  fe.  N’estich  tan 
agrahit  d’aquella  gent!  Pro  també’m  plauria 
tant  víndremen  al  Raulet,  que,  vaja...  no 
atino  entre  aytal  goig  trobar  una  eixida... 
una  escusa  que’m  posés  à  xopluch  del  tracta¬ 
ment  d’ingrat  per  part  dels  meus  benfactors. 

— No  t’espantis;  tot  ho  farém;  avuy  me’n 
aniré  à  trobar  al  senyor  Rector,  y  ell,  no  hi 
ha  dupte  que’t  portarà  à  bon  lloch;  estigas 
tranquil  y  seré,  y  la  cosa  vindrà  per  ella 
mateixa. — 

Garlaren  bella  estona,  jugant  llurs  cors  en 
un  cel  d’amor  que  s’esbadellava  à  son  entorn, 
seré  y  rublert  d’una  felicitat  jamay  sentida 
per  aquells  dos  sers  que  de  bell  antuvi’s  ju¬ 
raren,  en  nom  de  Deu,  estimació  eterna,  fide¬ 
litat  intrencable;  en  tant  que’l  rossinyol  glo- 
sava  aquell  idili  dols,  cast  y  tendrivol. 

III 

En  Xepalli  ja  feya  un  any  qu’era  al  Raulet, 
y  per  anarhi  no  havia  tingut  pas  de  donarlos 
comiat:  l’avi  mateix  li  donà  à  n’ell,  fentli 
proposicions  d’una  casa  que’l  demanavan  y 
ahont  faria  à  bon  segur  més  carrera  que  à 
Campdelarit,  perque  allà,  passat  de  las  gar- 
rofas,  vestir  y  calsar,  no  podian  pas  fer  més. 
Ell  deixà  anar  quatre  llàgrimas  y  feu  via  al 
Raulet,  quedant  en  bon  terreno  ab  la  casa 
ahont  fins  allavors  li  havian  fet  de  pares. 

inmens  y  contenta  d'haver  lograt  à  més  del 
objecte  de  son  cor,  fer  home  à  un  minyó  que 
hauria  sens  dupte  passat  à  la  ventura  un 
calvari  de  penas  y  trevalls. 

En  Xepallí,  fet  lo  cap-de  casa  del  Raulet, 
la  feu  prosperar  aumentant  llurs  cabals  que 
allavors  eran  propis.  Y  encara  avuy  pot  veu- 
res  al  Raulet  com  la  masia  més  potenta  de  la 
Guilleria  y  baix  Montseny.  En  Xepallí  ja  es 
vellet,  la  Núria  no  tant,  peró  ja’s  mostra  un 
tant  aclofada  pel  pes  dels  anys.  A  llur  entorn 
fressejan  sos  nets  enjogassats,  cuydant  ara’l 
casal  l’hereuhet,  qu’arreplegà,  com  son  pare, 
bona  companyia. 

Jordí  d’Osor. 


NOCTURNA 


Ara’s  trobava  millor,  y  de  bon  tros!  No 
feya  res  més  que  vigilar  als  trevalladors,  anar 
pels  mercats  trafiquejant,  y  fins  li  feren 
apendre  de  lletra  ab  un  estudiant  teólech 
que  hi  anava  cada  vespre.  La  pubilleta  n’es¬ 
tava  qui  sab-lo  enamorada,  y  tant,  que  fins 
parlà  ab  sa  mare  pera  casarshi  ab  el  bordet. 
No  deixà  de  sorpréndrela  aquesta  resolució 
de  sa  filleta,  y  ab  tot,  no  li  repugnava  pas 
gens.  Li  feu  algunas  observacions  de  lo  que 
diria’l  poble, ’ls  parents,  coneguts...  en  fi,  feu 
l’ofici  de  mare.  Peró  la  noya,  no’s  mogué  de 
son  ideal,  y  al  cap  de  mitj  any  ja  era  la  es¬ 
posa  del  Biel,  felissa,  plena  d’un  benestar 


EI  carré  es  tot  desert.  La  claror  blanca 
de  la  lluna  en  son  ple,  cau  en  la  vila 
y  llumena  palaus  y  casas  vellas. 

El  carré  es  tot  desert...  Y’is  palaus  gótichs 
dels  richs  que  ja  reposan  el  mitj-tancan; 
els  arbres  el  confonen;  la  llum  groga 
dels  fanals  el  rabeja  de  penombras. 

Las  notas  apagadas  d’un  piano 
cantan  una  cansó,  boy  confonentse 
ab  el  raig  blanch  que’s  filtra  en  las  persianas 
y  que  s’estén  d’aquell  carré  en  la  ratlla 
y  que’s  per  llà  d’enllà. 

De  sobte,  secas 

com  si  anessin  à  rompres,  las  grans  rodas 
d’un  carro  vell  se  topan  ab  las  pedras... 

Pobre  cavall!  Talment  sembla  un  espectre 
qu’avansa  lentament  al  clar  de  lluna... 


Pobre  cavall!...  Es  condempnat  à  duria 
la  càrrega  feixuga  de  inmondicias, 
y  à  vetllar  dolorós  en  las  tranquilas 
horas  d’aquella  nit... 

Avansa,  víctima! 

Bèstia  noble  y  més  gran  que  molts  del  homes! 
No  sents  el  cant  febrós  d’aqueix  piano? 

Es  el  cant  de  ta  marxa...  Avansa,  avansa, 
fent  sentir  de  las  rodas  el  sinistre 
traquetejarl... 

Y  avall,  avall  per  sempre 
s’endinza  l’animal  ab  la  gran  càrrega, 
y’s  pert  al  lluny  aquell  soroll  de  rodas. 

Y’s  torna  à  quedar  sol  el  carré  amplissim, 

y  las  darreras  notas  del  piano 

en  la  buydor  del  clar  de  lluna’s  perden... 

Xavier  Viura. 

PARÀBOLA 

DEL 

HOME  RICH  Y’L  POBRE  LLÀTZER 

PER  GABRIELE  d’aNNUNZIO. 

(  Acabament ) 

Y’l  gran  Senyor  va  dirli:  —  «Jo  ompliré  ta 
boca  de  plaher  y  tos  llabis  de  joya.» — 

Y  va  ordenar  al  nen  negre  que  presentés 
al  famolench  el  menjar  més  delicat  dintre  de 
la  més  rica  vaixella.  El  nen  negre  va  posarli 
al  devant  un  plat  tot  d’or.  Peró  Llàtzer  no 
s’atreví  à  profanar  ab  sas  mans  vils  aquell 
menjar  de  reys.  Quedà  com  un  cego;  las  llà- 
grimas  brollavan  de  sos  ulls  y  semblava  de¬ 
fallir,  perque  la  fam  li  havia  ressecat  el  moll 
dels  ossos,  y  aquestos  eran  buyts  com  el 
dintre  de  las  canyas.  Y’is  gossos  que’l  vol- 
tavan  varen  devorar  tot  seguit  els  menjars 
del  plat  d’or.  Llavoras  el  rich  li  digué : 
— «Malhaurat  ets  tu!...)) — 

Y  va  ordenar  al  nen  negre  que  portés  pel 
pobre’l  vi  més  saborós  dintre  de  la  copa  més 
cisellada,  y  ’l  nen  va  obehir,  presentantli  una 
copa  més  hermosa  que’ls  topacis  d’Etiopia. 

Mes  las  mans  de  Llàtzer  tremolaren  tant, 
que  la  copa  li  lliscà,  fentse  trossos  sobre’l 
marbre,  y  ’l  vi,  esbargint  sa  aroma,  s’espar- 
ramà  entre  las  potas  dels  gossos. " 

El  Magnífich  digué  encara:  —  «Malhaurat 
ets  tu!» — 

Y  va  dar  ordre  al  nen  negre  de  que  cer¬ 
qués  una  túnica  de  Siria  y  la  portés  al 
pobre.  A  poch  tornà’l  nen  ab  una  túnica 
brodada  de  mil  colors,  y  va  posaria  en  las 
mans  de  Llàtzer. 

L’home  rich  digué: — «Aixécat,  Llàtzer,  y 
pósat  aquesta  túnica  preciosa».  —  Y  Llàtzer 
va  alsarse;  mes  al  ferho,  posà  son  peu  llagat 
sobre  un  tros  de  la  túnica  lleugera,  que's  va 
esquinsar  tota,  produhint  un  so  semblant  al 
xiscle  de  l’aureneta. 

El  Magnífich  digué  encara  una  volta: 
— «Malhaurat  ets  tu!» — 

Y  allavors  passava  al  lluny,  pels  jardins, 
el  domador  Talmai,  portant  per  las  regnas 
el  cavall  domat,  quals  nassos  inflats  encar 
escumejavan. 

Y’l  Senyor  al  véurel  va  cridarlo,  y  ab 
una  mà  subjectà  pel  bras  à  Adonía  y  ab  l’al¬ 
tra  à  Elisamma.  Y  las  donas  s’esgarrifaren 
perque  vegeren  que  sos  ulls  eran  com  el  pa- 
iàu  d’un  reyalme  hont  totas  las  antorxas  son 
encesas,  menos  una  prop  de  la  qual  el  butxi 
hi  vetlla. 

El  Senyor  digué: — «Talmai,  acostat  ab  el 
cavall  domat». — Y  Talmai  va  acostarse  ab 
son  cavall,  que  tenia  las  potas  sonorosas  y’l 
coll  tremolós,  y  tot  passant  la  mà  pel  coll  de 
la  bèstia,  digué  romrihent: — «Mira,  Senyor: 
l’he  domat,  deixantel  com  un  anyell.»  — 

Y  aytal  victorià  de  sa  forsa,  li  esborrava 

del  front  el  signe  deia  esclavitut. Talmai  res¬ 
tava  dret  entre  dugas  columnas,  amarat  de 
suhor;  son  posat  era  atlétich,  completament 
hermós.  Y’l  cavall  tremolava,  perquesa  sanch 
sentia  horror  per  l’home  leprós;  y  la  noblesa 
de  sa  rassa  cremava  dintre  sas  venas  com 
flama  inestingible,  y  las  venas  del  coll  y  del 
pit  s’entrelligavan. 

El  Senyor,  confortat  ab  aytal  espectacle  y 
ab  els  ulls  fits  en  el  pobre,  exclamà: — «Ton 
coratje  tindrà  bon  premi,  Talmai.  Vina, 
donchs;  treu  al  cavall  las  bellas  regnas  ab 
que  l’has  somtés,  y  pórtamelas  tot  seguit. 
Aquí  t’espero.»  — 

Y  deya  aixó,  perque  bullia  dintre  son  cap 
un  pensament  desde  que  subjectava  ab  sas 
mans  à  las  dugas  cortisanas,  qu’havian  tre¬ 
molat  de  desitj  al  veure’l  domador  y  ara 
tremolavan  de  por  fins  als  ossos. 

Y  tot  seguit  digué  à  Llàtzer: — «Oh,  Llàt¬ 
zer!  Donchs  ton  paladar  no  sab  distingir  las 
cosas  bonas  de  las  dolentas,  y  ni’l  plat,  ni 
la  copa,  ni  la  túnica  t’han  pogut  retornar,  jo 
vuy  fer  l’última  proba...  l’amor!  Aquestas 
donas  seràn  tevas;  jo  te  las  donaré.» — 

Y  Adonía  va  queixarse  dihent:  —  «^Qué’n 
vols  fer  de  mi,  Senyor?» — 

Y  Elisamma  va  queixarse  també: — «iQué’n 
vols  fer  de  mi,  Senyor?» — 

Y  abdugas,  tremolosas,  ploravan:  sa  carn 
tenia  horror  envers  l’home  llagat. 

Y  Adonía  sospirava  dihent: — «iNo’m  de- 
yas  que  may  havia  sigut  tan  dolsa  pera  tu 
com  ara,  Senyor?» — 

Y  Elisamma: — «iNo’m  deyas  que  mos  pits 
resplandian  com  la  lluna  pera  tu,  Senyor?» — 

Y  tremolavan  mentres  el  Senyor,  impassi¬ 
ble,  las  despullava.  Y  Adonia  li  pregava 
aixís :  —  «No  m’envileixis,  Senyor,  si  t’he 
agradat!»  — 

Y’l  Senyor  contestà:  —  «Heus  aquí  à  Tal¬ 
mai  que  porta  las  bellas  regnas.  Oh,  Ado¬ 
nia!  Oh,  Elisamma!» — 

Y’l  domador  s’atansà  portant  las  llargas 
bandas  vermellas,  semblants  à  llassos  for- 
tíssims.  Y’l  Senyor  digué  al  pobre:  —  «Oh, 
Llàtzer!  Aquestas  donas  que  tanta  joya 
m’han  donat,  son  tevas.  Ara  es  precís  unirte 
ab  ellas.» — Y  exposà  son  pensament  ab  gran 
imperi . 

Llavors  el  nen  negre  estengué  una  catifa 
sobre’l  marbre,  y  demunt  de  la  catifa  hi  van 
ajeure  à  Llàtzer,  y  las  dugas  cortisanas  fu- 
riosas  foren  lligadas  estretament  al  home 
llagat;  foren  lligadas  y  enroscadas  ab  las 
regnas  del  domador.  Y  Llàtzer  semblava  un 
pàmpol  tallat  à  la  tardor,  entre  mitj  de  dos 
hermosos  raims  blanchs. 

Y’l  Magnífich  digué  al  mestre  dels  mú- 
sichs,  volent  ofegar  la  cridòria: — «Que  so¬ 
nin  els  esturments  sorollosament!...» — 

Mes  las  donas  no  cridaren,  ni's  mogue¬ 
ren.  Semblavan  entumidas  per  l’horror.  El 
nen  negre  va  extendre  demunt  del  suplici 

una  tela  de  color  escarlata.  Y  las  ombras  de 
las  columnas  s’allargaren  al  pondres  el  sol. 

El  Magnifich  digué:  —  «Ara  vina  ab  mi, 
Talmai.  Vaig  à  darte  un  bon  premi.»  —  Y 
s’endinzà  ab  el  jove  pels  jardins,  fins  arribar 
à  un  clos  hont  un  estatuari  vingut  del  He- 
llas  y  anomenat  Apolodor  modelava  tals  es- 
tatuas,  que  al  véurelas  se  sentia  caure  l’oblit 
com  una  rosada  sobre  l’ànima. 

Al  arribar  al  dintell  va  deturarse,  y  mi- 
rantse  al  domador,  somrihent,  va  dirli  : 
—  «Tu  ets  massa  bell,  oh  Talmai!  Peró  la 
bellesa  del  mortal  passa  y  s’acaba.  La  vida 
de  la  bellesa  va  tan  depressa  com  la  llansa- 
dora  dels  teixidors.  Jo  vuy  eternisar  ta  per¬ 
fecció.  Aquí  tens  el  bon  premi.»  — 

Y  va  entrar  dintre’l  clos,  y  digué  al  esta¬ 
tuari: —  «Aquest  jove  ha  domat  avuy  un 
cavall  salvatje.  Es  encara  tan  fort  com  her- 
mós  y,  oh  Apolodor!,  ben  digne  de  que  tu’l 
representis  pera  la  posteritat  en  el  bronze 
més  pur.)) — 

Y’l  grech  admirava  al  assiàtich  qu’aixís 
concedia  l’honor  diví  d’una  estatua  à  un  jove 
pel  sol  fet  de  domar  un  cavall.  Y  venia  à  sa 
memòria  la  ciutat  sagrada  d’Olympia  sobre’l 
riu  Alféu.  ab  sas  verdas  espessuras,  y  la  so¬ 
lemnitat  dels  jochs  olímpichs,  y  la  estatua 
feta  d’ell  per  un  atleta  il·lustre,  anomenat 
Psaumidas,  à  qui’l  famós  Píndar  havia  lloat 
en  himnes  cadenciosos.  Y’s  recordava  del 
esplendor  dels  deus  benfactors,  y  de  la  pe¬ 
nínsula  retallada  demunt  del  mar  com  una 
fulla  de  morera. 

Y’l  Magnifich  continuà:  — «Jo’t  faig  entre- 
ga,  oh  Apolodor,  d’aquest  jove  mortal  pera 
que  me’l  tornis  inmortal.» — Y  sentint  aprop 
d’ell  el  bramul  del  foch  que  fonia’ls  metalls, 
digué  en  veu  baixa  al  estatuari:  —  «i  No  po- 
drias  treure’l  motllo  sobre’l  mateix  home 
viu,  y  fóndrel  tot  seguit  com  fons  la  cera?» — 

Y  dirigintse  à  Talmai,  va  dirli:  —  «Ja  no 
seràs  més  esclàu.  Avuv  comensa  la  eternitat 
pera  ta  bellesa,  oh  Talmai!  Consagraré  las 
regnas  del  cavall  domat  à  la  teva  estatua  de 
bronze.»  — 

Y  s’allunyà  del  esguart  de  llurs  servidors. 
Y  tot  allunyantse,  pensavaenel  goigmisteriós 
que  sent  el  cor  quan  se  contemplan  las  es- 
tatuas,  goig  pur  que  no  porta  en  sí  desitj  de 
cap  mena.  Y  al  anar  à  pujar  à  la  més  alta 
torre  pera  veure  si  ja  s’oviravan  pel  cantó  de 
terra  y  per  la  banda  de  mar  las  caravanas  de 
Saba  y  las  naus  de  Tarsis  que  li  portavan 
nous  encisos  pera  sa  vida,  va  trobar  al  nen 
negre  que  li  digué: 

— «Els  àngels  han  devallat  fins  al  vestíbul 
y  s’han  endut  demunt  de  sas  alas  al  pobre 
cap  al  cel;  peró  un  dels  àngels  s’ha  quedat  y 
s’està  prop  de  las  donas  mortas.» — 

El  Senyor  no  volgué  dar  crèdit  à  tal  ma- 
ravella,  peró,  incrèdul  y  tot,  feu  via  altre 
cop  vers  el  vestíbul. 

Era  ja  nit:  milers  d’estrellas  guspirejavan 


desde  las  profonditats  del  firmament  y  las 
flors  nocturnas  se  badavan  en  els  jardins 
exhalant  una  alenada  voluptuosa.  Tan  gran 
era’l  silenci,  que’s  sentia  dintre  las  piscinas 
cóm  capbussavan  els  peixos  y  cóm  obrían  sas 
bocas  à  flor  d’aygua.  El  nen  va  exclamar  es¬ 
poruguit:  —  «  ^ Que  no’l  veus  al  àngel,  Se¬ 
nyor?»  — 

Y’l  Senyor  vegé  efectivament  à  la  criatura 
celestial,  perque  era  cert  que  un  dels  àngels 
havia  sigut  tentat  per  la  bellesa  d’Adonía  y 
Elisamma ,  que  jeyan  allà  completament 
núas  y  mortas,  respïandint  sas  carns  com  el 
sílex. 

Y  en  aquell  lloch  las  columnas  del  pór- 
tich,  foradadas  pel  foch  angélich,  s’havían 
tornat  trasparents  com  el  cristall;  y  la  tela 
de  color  escarlata  s’havia  tornat  blanca  com 
la  neu;  y  las  regnas  eran  fluixas  perque  Llàt¬ 
zer  ja  no  hi  era,  donchs  els  àngels  se’l  ha- 
vían  endut  cap  al  sí  d’Abrahàm. 

Y  l’home  rich  digué  à  la  criatura  celestial: 

—  «Hoste  maravellós,  ben  vingut  sias  à  mon 
palàu.  Tot  lo  que  tinch  serà  teu  si  t’agrada 
viure  y  reposar  à  mon  costat!» — 

Y  l’Angel  respongué:  —  «Restaré  à  ton 
costat  y  gaudiré  de  tos  bens.»  —  Peró  las 
grans  alas  que  tenia  plegadas,  caygueren  de 
sa  espatlla  com  talladas  de  repent  per  un  col¬ 
tell  invisible;  caygueren  com  las  fullas  del 
bosch,  sense  soroll;  caygueren  y  palpitaren 
demunt  del  marbre,  prop  de  las  donas  núas 
y  mortas;  palpitaren  ab  totas  sas  plomas, 
lluhiren  ab  resplandor  suprém  y  quedaren 
extesas  demunt  la  pedra. 

Y’l  Magnifich  digué:  —  «Ara  vina  al  festi, 
hoste  maravellós,  alleugerit  de  ton  plomatje, 
y  gaudirém  plegats.  Las  caravanas  de  Saba 
V  las  naus  de  Tarsis  estàn  promptas  à  arri¬ 
bar  plenas  de  donas,  cavalls,  vestits,  vins, 
aromas  y  totas  las  cosas  bellas  que  tan  agra¬ 
dosa  fan  la  vida  als  homes . »  —  Y  aquella  nit 
celebrà  un  gran  festí  ab  músicas  y  dansas.  Y 
va  mostrar  à  la  criatura  del  cel  las  voluptats 
de  la  terra. 

Y  desd’aquella  nit,  tots  els  días  tingué 
per  companyó  de  sa  vida  alegra  al  àngel  sens 
alas,  qu’era  molt  hermós,  no  com  Talmai, 
sinó  al  estil  d’una  verge  filla  de  reys. 

Peró  duya  en  sas  espatllas  dugas  senyals 
rojencas  qu’  à  voltas  s’inflamavan,  y  alasho- 
ras  sentia  una  xardor  que’l  desesperava  y  li 
feya  demanar  à  la  terra  goigs  qu’eran  impos¬ 
sibles.  Y  succehí,  per  fi,  que  l’àngel  va  tro- 
barse  heréu  del  home  rich,  perque  aquest  va 
morir  sens  haverse  sadollat  prou  dels  goigs 
de  la  vida. 

Y  trobantse’l  rich  en  els  martiris  del  in¬ 
fern,  alsà’ls  ulls  y  vegé  al  lluny  à  Abrahàm, 
y  en  son  sí  à  Llàtzer.  Y  va  queixarse  dihent: 

—  «Pare  Abrahàm,  tingàu  pietat  de  mi;  di- 
gàu  à  Llàtzer  que,  mulladas  las  puntas  de 
sos  dits,  vingui  à  refrescar  ma  llenga,  per- 
que’l  foch  m’atormenta.» — 

Peró  Abrahàm  respongué:  —  «  Fill  meu, 
recordat  que  tu  has  rebut  els  bens  en  vida  y 
Llàtzer  els  mals;  ell  es  ara  consolat  mentres 
que  tu  pateixes  torments.  Y  ademés,  hi  ha 
un  abím  fondissim  entre  nosaltres  y  vosal¬ 
tres,  de  manera  que’ls  d’aqui  que  desitjessin 
anar  ab  vosaltres,  no  podrían,  del  mateix 
modo  que’ls  d’assí  baix  no  podriau  venir 
fins  à  nosaltres.» — 

Y  ell  va  dir :  —  <(  Jo’t  prech,  oh  Pare,  que 
l'enviis  à  casa  de  mon  pare,  perque  tinch 
cinch  germans  y  perque’ls  hi  digui  lo  molt 
que  jo  pateixo;  y  aixis  creuran  y  no  vindran 
à  parar  ells  també  à  n’aquest  líoch  de  mar¬ 
tiris.» — 

Y  Abrahàm  li  replicà:  —  «Ja  tenen  à  Moi¬ 
sès  y  als  profetas;  que’ls  escoltin.»  —  Y  ell 
digué:  —  «No,  Pare  Abrahàm;  que  si  algún 
mort  anés  à  véurels,  potser  s’esmenarían.»  — 
Abrahàm  digué:  — «Si  no  s’escoltan  à  Moi¬ 
sès  y  als  profetas,  tampoch  s’escoltaràn  al 
mort  ressucitat  que  se  ls  presenti.» — Y  ell 
encara  digué:  —  «Si  hi  anés  jo  mateix, 
creurian,  y  jo  portaria  també  à  n’aquell 
àngel  qu’ha  heretat  jtots  mos  bens.  Jo’t  prech, 
donchs,  que  m’hi  envíis.» — 

Y  no  sabia  demanar  altra  cosa  que  ressu- 
citar  y  trobarse  altra  volta  ab  sos  bens  ay- 
mats.  Peró  Abrahàm  no  respongué,  y  Llàtzer 
quedà  mut  é  inmóvil  en  el  si  del  Pare,  vestit 
de  llum. 

Y  ell  digué:  —  «Oh,  Llàtzer!  Recordat  que 
jo  vaig  oferirte  manjars  esquisits  dintre  plats 


d’or  que  tu  no  vas  gosar  à  pendre  y’is  gossos 
els  devoraren  ràpidament.  Malhaurat!  No 
sabs  lo  qu’es  el  goig  del  paladar!...»  —  Y 
Llàtzer  continuava  mut  é  inmóvil  en  el 
si  d’Abrahàm. 

Y’l  rich  li  digué:  —  «Llàtzer,  ite’n  recordas 
que’t  vaig  fer  servir  el  vi  més  saborós  dintre 
preciosa  copa,  y  la  vas  deixar  caure  en  terra 
esparramantse  tot  el  vi?  Malhaurat!  No  conei¬ 
xes  el  poder  de  la  beguda!...»  —  Y  Llàtzer 
seguia  mut  é  inmóvil  en  el  sí  d’Abrahàm. 

Y’l  rich  li  digué:  —  «Llàtzer,  ite’n  lecordas 
que’t  vaig  donar  una  túnica  de  Siria  brodada 
de  mil  colors,  y  la  vas  esquinsar  ab  ton  peu? 
Malhaurat!  No  has  sentit  may  demunt  la  pell 
la  suau  dolcesa  dels,teixits  sedosos!...»  —  Y 
Llàtzer  sempre  mut  é  inmóvil  en  el  si  d’Abra¬ 
hàm. 

Y  li  digué’l  rich:  —  «Llàtzer!  cTe’n  recor¬ 
das  que’t  vaig  fer  lligar  demunt  d’una  catifa 
ab  dugas  cortisanas  triadas  entre  trescen- 
tas?  Te  vaig  fer  lligar  ab  Adonia  y  Elisamma 
com  un  pàmpol  entre  dos  raims  d’or,  y’t  vas 
morir,  y’is  àngels  se  t’emportaren!  Pensa,  oh 
Llàtzer!  qué  dolsas  devían  ser  aquellas 
carns  quan  un  d’aquells  àngels  missatgers 
fou  tentat,  ab  tot  y  ser  ellas  mortas!  Mal- 
hauratl  Malhaurat!...  No  has  gaudit  may  del 
amor!...»  —  Y  Llàtzer,  al  sentir  aixó,  s’estre- 
mía  en  el  sí  d’Abrahàm. 

Y’l  rich  li  digué:  —  «Oh,  Llàtzer!  Jo  can¬ 
taré  eternament  els  bens  de  que  tu  no  has 
gaudit,  y  las  flamas  seràn  la  meva  lira!»  —  Y 
à  son  voltant  las  flamas  brunzían  y  zumze- 
javan  com  milers  d’arpas  rojencas,  y  ell  can¬ 
tava  enumerant  y  lloant  els  bens  d’aquesta 
vida.  Y  tot  cantant  li  deya:  —  «Mos  ulls  han 
vist  totas  las  cosas,  mas  orellas  las  han  escol- 
tadas,  ma  llengua  las  ha  assaboridas,  mon 
olfat  las  ha  oloradas,  tota  ma  carn  s’ha  sa¬ 
dollat  d’ellas!...»  — 

Y  totas  las  formas  d’aquestas  gaubansas  se 
destacavan  precisas  en  sa  memòria,  y  sem¬ 
blava  que  las  caravanas  de  Saba  y  las  naus 
de  Tarsis  feyan  via  ab  llurs  cargaments  vers 
aquell  lloch  xardorós...  Y  ell  cantava  l’him¬ 
ne  de  sa  bona  vida. 

Y  Llàtzer  va  sortir  del  sí  d’Abrahàm  per 
escoltar  el  cant  de  la  bona  vida;  y  va  acostar- 
se  tot  escoltant,  va  acostarse  fins  à  ran  del 
abím. 

Y’l  que  li  havia  ofert  el  plat,  la  copa,  la 
túnica  y  l’amor,  l’home  rich,  el  Magnífich,  li 
digué  encara  cridant  entre  l’espetech  de  las 
flamas  que  la  embranzida  de  llur  cant  atia¬ 
va  y  removia  dàntlashi  formas  de  joya;  li  di¬ 
gué,  donchs,  encara: — «Malhaurat  ets  tu, 
Llàtzer!  Malhaurat  ets  tu,  perque  no  t’has  no¬ 
drit  més  que  d’engrunas!  Mos  ulls  han  vist 
totas  las  cosas,  mas  orellas  las  han  escolta- 
das,  ma  llengua  las  ha  assaboridas,  mon  ol¬ 
fat  las  ha  oloradas,  y  mas  mans  las  han  pal- 
padas,  y  tota  ma  carn  s’ha  sadollat  d’ 
ellas!...  — 

Y  Llàtzer,  decantantse  follament,  al  sentir 
aixó,  cap  à  las  bellesas  de  las  cosas  vanas, 
caygué  precipitat  dintre  l’abím. 

Traducció  de 

S.  VlLAREGUT. 


ELS  CONCERTS  DEL  LICEU 

I 

Els  mestres  Nicolau  y  Millet  han  organi- 
sat,  pera  la  present  Quaresma,  una  serie  de 
deu  concerts  vocals  é  instrumentals,  el  pri¬ 
mer  dels  quals  està  anunciat  pera’l  dia  que 
sortiràn  à  llum  las  presents  ratlias.  Consti- 
tuheixen  la  base  d’aquestas  audicions  las  nou 
sinfonías  de  Beethoven,  y  l’atractiu  prin¬ 
cipal  està  en  la  execució  de  la  Novena  Sinfo- 
nía  ab  parts  y  coros,  interpretats  aquests  per 
l’Orfeó  Català,  que  ademés  cantarà  moltas 
altras  composicions  triadas  de  son  repertori, 
y  entre  ellas  la  gran  escena  de  la  Consagra¬ 
ció  del  Graal ,  del  Parsifal  de  Wagner.  Els 
programas  resultan,  donchs,  de  primer  or¬ 
dre,  y  si  tots  els  elements  qu’han  de  inter- 
pretarlos  estiguessin  al  seu  nivell ,  fora 
aquest  un  dels  aconteixements  musicals  més 
grans  qu’aqui  haurían  tingut  lloch. 

Ara  bé:  sent  la  orquesta’l  primer  element 
de  tot  concert,  hem  de  preguntar:  ^existeix 
en  realitat  à  Barcelona  una  orquesta  de  con¬ 
certs?  Si  hem  de  judicar  pel  gran  número  que 
d’aquests  s’han  donat,  la  contestació  fora 
afirmativa;  mes  fixantnos  en  els  resultats 
obtinguts,  hem  de  negarho  en  absolut.  En 
nostra  ciutat  podrà  haverhi  una  colla  de  mú- 
sichs  que’s  llogan  à  qualsevol  preu,  pera  to¬ 
car  qualsevol  cosa  de  qualsevol  manera  (sal- 
vém  alguna  rara  excepció);  que  s’asseuhen 
devant  del  faristol  capficats  solzament  ab  el 
número  de  planas  qu’han  de  girar;  qu’apro- 
fitan  els  compassos  d’espera  pera  llegir  el 
diari  ó  pera  fer  la  bacayna;  que  sols  esperan 
ab  delit  el  permís  pera  fer  el  cigarro  y  més 
encara’l  moment  de  plegar;  que  s’escoltan 
com  qui  sent  ploure  las  observacions  dels 
directors;  que  jamay  se’ls  acut  endurse’l  pa¬ 
per  à  casa  per  estudiarlo  y  pulirlo;  en  una 
paraula,  que  converteixen  en  baix  ofici  lo 
que  fou  calificat  d’art  diví.  Ab  semblants 
elements  podràn  donarse  óperas,  con  ó  sin 


espectàculo;  podràn  ferse  balls  de  màscaras, 
de  màgica,  y  també  d’envelat;  podràn  cele- 
brarse  oficis  solemnes;  missas  pastorils  ó  de 
las  altras;  primeras  comunions  de  noyas  de 
casas  bonas;  funerals  à  gran  orquesta  ab 
Requiems  de  tant  aparato  com  falta  d’esperit 
religiós,  y  fins  festivals  d’una  pila  de  cents 
executants  en  la  in-acústica  sala  de  concerts 
del  Palàu  de  Bellas  Arts:  tot  aixó  no  hi  té 
res  que  veurer  ab  l’art  veritable.  Peró  es 
irrisori  qu’aquestos  mateixos  elements  sían 
els  únichs  ab  que’s  conta  pera  las  audicions 
de  concerts  sinfónichs. 

No  es  aquesta  l’ocasió  d’esbrinar  las  cau- 
sas  del  atràs  de  la  cultura  musical  catalana; 
prou  que’ns  vagarà  pera  ferho.  Peró  si  que 
apuntarém,  com  à  principal,  l’egoisme  de 
las  empresas  que  llensan  milers  de  pessetas 
y  fins  de  duros  per  la  contracta  d’un  divo  ó 
diva  escadussers,  y  regatejan  indignament  el 
sou  d’un  músich  (r).  Poden  senyalarse  tam¬ 
bé  la  ignorància  y  estultícia  de  totas  las  Jun- 
tas  de  propietaris  del  Gran  Teatre,  que, 
entre  moltas  altras  cosas,  podian  haver  re¬ 
glamentat  las  massas  instrumentals  y  corals 
posantlasà  unnivelldignedel  mateix; l’endro- 
piment  y  falta  de  sentiment  artístich  dels 
pochs  músichs  que,  valent  alguna  cosa,  (ben 
poca),  s’han  estimat  més  la  vida  gandula  y 
ben  pagada  de  quartetos  de  cafés  y  teatres; 
las  rivalitats  de  tota  mena  que  contínuament 
hi  ha  hagut  entre’ls  mateixos  del  ofici,  ofe¬ 
gant  moltas  iniciativas  y  menyspreuhant  tota 
idea  que  no  sortís  del  seu  grupo;  el  caciquis¬ 
me  de  certs  acobladors  d’orquestas  ben  cone¬ 
guts,  que  cobran  el  seu  tant  per  cent  del 
mesquí  sou  de  cada  músich;  y  per  fi,  la  in- 
constancia  y  volubilitat  del  públich,  qu’  ab 
tot  y  tenirse  per  tan  filarmónich,  no  ha  res¬ 
post  moltas  vegadas  com  devia  als  esforsos 
fets  per  enlayrarlo  de  son  nivell  habitual. 

En  tals  condicions  no  es,  per  consegüent, 
possible  la  existència  d’una  orquesta  seria 
de  concerts,  que  pugui  fernos  sentir  d’una 
manera  tan  sols  acceptable  las  obras  mestras 
de  la  música  sinfónica.  Bé  es  veritat  qu’en 


(i)  Ens  consta  per  conducte  digne  de  crèdit 
que  hi  ha  músich  al  Liceu  que  cobrà  TRES  RALS 
per  tocar  tarde  y  nit  el  Tristan  é  Isolda  com¬ 
plert,  el  día  del  ensaig  general  igualment  que 
tots  els  ensaigs  anteriors. 

certas  ocasions  nostres  músichs  han  fet  molt 
més  de  lo  habitual  y,  despertant  de  son  tra¬ 
dicional  ensopiment,  han  donat  probas  de  lo 
molt  que  s’en  podria  treure  si  hi  hagués 
qui  s’encarregués  d’educarlos.  Las  excelents 
batutas  d’un  Vincent  d’Indy  ó  d’un  Strauss, 
d'un  Kògel  ó  d’un  Colonne,  han  realisat  mi¬ 
racles;  s’entén,  d’execució  molt  més  que  de 
dicció.  Els  músichs  catalans,  que  tenen  fa¬ 
cultats  naturals  pera  llegir  ab  més  prompti- 
tut  que  molts  d’altres  las  composicions  més 
enrevesadas,  y  per  enmotllarse  en  un  parell 
d’ensaigs  als  desitjós  d'una  batuta  mascle, 
han  respost  valentment  al  sentir  la  xurriaca- 
da  d’un  verdader  mestre,  y  en  la  Sinfonía  de 
Tannhàuser  ó  en  la  Pastoral  ab  en  d’Indy,  en 
la  Heroica  ó  en  Don  Joan  ab  l’Strauss,  com 
en  la  Fantàstica  ab  en  Colonne,  per  no  citar- 
ne  d'altras,  la  orquesta  no  semblava  la  que 
estém  condempnats  à  patir  ordinàriament. 
iPodém  dirne  altre  tant  de  las  moltas  vega- 
das  que  l’hem  sentida  baix  la  direcció  del 
mestre  Nicolàu? 

Molt  ens  extendríam  sobre’l  concepte 
que’ns  ha  merescut  aquest  director,  ja  al 
encarregarse  de  la  Societat  catalana  de  con¬ 
certs  y  estrenar  à  Barcelona  la  Consagració 
del  Graal,  ja  al  donarnos  per  son  compte 
aquella  colecció  de  retalls  de  L'anell  del  Ni- 
belung,  ó  ja  també  quan  els  concerts  matinals 
de  Novetats,  ahont,  en  mitj  de  la  més  com¬ 
plerta  soletat,  varem  poder  apreciar  las  dots 
del  senyor  Nicolau  en  la  interpretació  de 
vuyt  sinfonías  de  Beethoven,  y  à  més  d’una 
cosa  que’ls  programas  deyan  qu’era  la  Nove¬ 
na  Sinfonía.  Nosaltres,  que  creyam  ja  curat 
al  mestre  Nicolau  del  seu  sport  de  donar  se¬ 
ries  de  concerts  per  recreo  de  butacas,  palcos 
y  acomodadors  ( ja  que  l’abandono  del  pú- 
blich  forsosament  li  ha  de  produhir  no  pochs 
sacrificis  pecuniaris),  esperavam  no  haver 
d’ocuparnos  de  cosas  ja  fa  temps  esdevingu- 
das,  quina  millor  condempna  es  el  silenci  y 
l’oblit.  Peró  la  reincidència  que’ns  anuncian 
els  cartells  del  Liceu  per  forsa’ns  portarà  à 
parlar  de  lo  que  prefeririam  no  tractar  ja- 
may,  y  à  dir  las  cosas  pel  seu  nom,  puig  que 
no  creyém  gayre  probable  un  cambi  en  el 
temperament  artístich  del  mestre  Nicolau. 
Tantdebó  fóssim  constringits  à  rectificarnos! 

Aném  ara  à  lo  més  interessant.  La  empre¬ 
sa  de  posar  la  Novena  Sinfonía  ab  coros 


(única  manera  com  deu  executarse)  es  arris- 
cadíssima  y  requereix  aptituts  molt  especials 
tant  en  el  director  com  en  els  executants. 
Wagner,  que  tan  gran  admiració  sentia  per 
aquesta  obra,  que  fou  el  verdader  descubri- 
dor  de  sas  innombrables  bellesas,  el  que  la 
rehabilità  en  1846  del  menyspréu  ab  que  la 
miravan  els  sabis  d’aquell  temps  y  qui  esta¬ 
blí  las  reglas  pera  la  seva  verdadera  execu¬ 
ció,  ens  diu,  en  el  tomo  II  dels  seus  escrits, 
qu’aquesta  Sinfonía  no  pot  conmoure  al  pú- 
blich  sinó  «à  condició  de  que  las  extraordi- 
narias  dificultats  qu’ofereixen  els  coros  sían 
superadas  d’un  modo  ideal,  cosa  que  no’s 
pot  obtenir  més  qu’ab  una  massa  coral  im¬ 
ponent  y  entussiasta».  {Se’n  ha  assegurat  bé 
el  mestre  Nicolàu  dels  elements  que  recoma¬ 
na  una  autoritat  tan  respectable  com  en 
Wagner?  ^Estima  suficient  el  concurs  del  Or¬ 
feó  Català  per  una  obra  tan  complicada? 
Nosaltres  que  coneixém  à  fons  la  Novena 
Sinfonía  ab  coros,  que  n’hem  sentidas  exe¬ 
cucions  molt  notables  en  diferents  centres 
musicals,  molt  temém  que  l’Orfeó  Català,  al 
qu’hem  de  regoneixe  de  bon  grat  qualitats 
molt  recomanables,  no  pugui  produhirnos 
en  aquesta  obra  la  veritable  emoció  artística. 
Ni’l  número  ni  la  calitat  de  las  veus  ab  que 
conta,  creyém  que  sían  els  més  adequats  à  la 
tessitura  altíssima  en  que  Beethoven  posà 
X'Oda  à  la  Joya ,  de  Schiller.  Y  per  altra 
part:  cà  quins  artistas  ha  encarregat  la  exe¬ 
cució  de  las  parts  à  solo?  Res  ne  parlan  els 
cartells,  per  lo  qual  sospitém  que  quatre 
partiquins  despatxaran  com  puguin  las  difi- 
cilíssimas  parts  de  baritono  y  de  tenor,  de 
tiple  y  de  contralt,  que  requereixen  ésser 
confiadas  à  cantants  de  primer  ordre.  Si 
aném  ó  no  errats,  aviat  ho  hem  de  veure. 

Ab  lo  qu’hem  dit  no  preteném  judicar  el 
resultat  probable  d’aquests  concerts,  ni 
emetre  nostre  criteri  sobre  la  execució  que 
obtindràn  las  obras  anunciadas,  puig  ben 
clar  pensém  exposarlo  després  de  l’audició 
de  cada  una  d'ellas.  Lo  que  si  volém  que 
consti  per  endevant,  es  que  no  ha  de  modifi¬ 
car  ni  atenuar  nostras  apreciacions  la  cir- 
cunstancia  d’ésser  tots  els  elements  que  hi 
prenen  part,  directors  y  executants,  de  nos¬ 
tra  terra,  y  fins  alguns  amichs  y  dignes 
companys  de  causa.  Dihém  aixó ,  perque 
desde  llarch  temps  venim  observant  en  las 

criticas  musicals  de  la  prempsa  catalanista 
la  costúm  d’alabar,  vingui  ó  no  à  to,  tot  lo 
que  fan  els  artistas  de  casa  y  principalment 
els  seus  correligionaris.  Catalanistas  com  el 
que  més,  no  seguirém,  ab  tot,  aquest  siste¬ 
ma;  en  primer  lloch,  per  la  rahó  tan  sapigu- 
da  de  que  l’art  no  reconeix  patria,  y  en  se¬ 
gon,  perque  la  millor  proba  d’estimació  als 
que’ns  son  grats  es  férloshi  notar  sos  defec¬ 
tes  y  equivocacions,  en  comptes  d’enganyar- 
los  ab  elogis  exagerats  que  cap  bé’ls  hi  re- 


portan.  Quants  y  quants  artistas  han  sortit 
en  nostre  pais  ab  facultats  y  talent  per  arri¬ 
bar  molt  amunt,  y  han  quedat  estacionaris 
per  las  falsas  adulacions  dels  amichs,  els 
aplaudiments  exagerats  del  públich  y’is  elo¬ 
gis  intempestius  de  la  prempsa! 

Que  l’ombra  venerable  del  gran  Beetho- 
ven  inspiri  y  tingui  de  sa  mà  à  tots,  direc¬ 
tor,  músichs  y  cantants! 

Joaquim  Pena. 


CANÇÓ  DE  L’ALOSA 


Com  sageta  disparada, 
cada  día,  à  trench  d’albada, 
de  mon  solch  m’alço  d’un  vol. 
De  la  llum  enamorada, 
só  matinera, 
só  la  primera 
que  veu  lo  sol. 


Peró  avuy,  més  dormidora, 
no  he  pogut  veure  à  l’aurora 
que  suara  haurà  passat: 
aquell  núvol  que’s  colora 
es  la  rodera, 
la  polsaguera 
que  ella  ha  dexat. 


Prou  ans  d’hora  avuy  clareja!... 
En  dolcíssima  barreja 
s’ouen  lluny  arpes  y  chors... 

Es  desembre  y  abrileja... 

Morta  com  era, 
ja  es  la  ribera 
com  riu  de  flors. 


Una  angèlica  embaxada 
veig  que  passa  endiumenjada, 
vestes  d’or  y  ales  de  neu: 
dú  una  tendra  flor  gemada, 
flor  remeyera 
que’l  mon  espera: 
lo  Fill  de  Deu. 


De  Bethlém  veig  la  Establia 
que  es  la  cambra  de  Maria; 
plomes  d’àngels  per  trespol; 
à  Jesús  i ay !  qui'l  veuria!... 

Só  matinera, 
só  la  primera 
que  he  vist  lo  Sol! 


Desembre ,  18  99. 


Joseph  Mas  y  Casanovas. 

NOVAS 

La  Revista  Homeopàtica  ha  publicat  un 
número  que  dedica  à  la  memòria  del  doctor 
don  Joan  Sanllehy  y  Metjes,  mort  en  aques¬ 
ta  ciutat  el  13  de  janer  prop  passat. 

Era’l  doctor  Sanllehy  un  caràcter  tan  cata¬ 
là,  y  especialment  tan  barceloní,  que’ns  dol 
de  veras  no  poder  parlarne  ab  la  extensió 
que’s  mereixia.  No  esplicarém,  donchs,  els 
remarcables  fets  desa  brillantissima  carrera, 
y  sols  dirém  que  fou  l’implantador  y  mante- 
nedor  més  decidit  de  la  doctrina  de  Hahne- 
mann  en  nostra  patria.  Convensut  de  sa 
bondat,  ab  la  fermesa  d’un  apòstol  sostin¬ 
gué,  sense  defallir  may,  una  terrible  cam¬ 
panya,  rebatent  els  atachs  de  sos  enemichs, 
més  d’una  volta  esperonats  per  la  mala  fe  y 
per  la  enveja.  Aixis  com  la  lluyta  no  amargà 
son  caràcter  afable  y  bondadós,  tampoch  el 
triomf  definitiu  li  feu  perdre  sa  senzillesa  y 
humilitat  caracteristicas.  En  tota  sa  persona, 
en  sos  més  insignificants  actes,  hi  resplandia 
sa  distinció  natural,  y  sa  inteligencia  privi¬ 
legiada’s  mostrava  en  tota  ocasió.  L’afecte 
que  sentia  per  sos  malalts,  era  per  ells  cor¬ 
respost  ab  un  respecte  que  bé  pot  dirsen  ve¬ 
neració.  Parlava  poch;  mes  en  sas  breus 
paraulas,  qui’l  coneixia  hi  endevinava  son  ju¬ 
dici,  que  podia  considerarse  sentencia.  Son 
esperit  ordenat  com  pochs  n’hi  hagi,  li  per¬ 
metia  atendre  à  sa  obligació  y  aplicarse  en 
l’estudi  de  las  més  vatiadas  manifestacions 
del  art  y  de  la  ciència.  . 

Pobres  y  richs  eran  per  ell  atesos  ab  la 
mateixa  solicitut.  Bé  pot  dirse  qu’empleà  sa 
llarga  existència  en  bé  de  la  humanitat. 
Aclaparat  pels  anys  y  per  una'  grave  malal¬ 
tia,  may  abandonà  l’estudi,  ni  descansà  en 
el  cumpliment  de  sa  missió.  Mitj'hora  avans 
d’entrar  en  l’agonia,  rebéencara  àuna  familia 
qu’acudía  à  ell  demanantli  sos  serveys,  y  en 
ei  deliri  no’s  recordava  de  sos  mals,  preocu¬ 
pat  pels  dels  altres.  xVlay  oblidarà  Barcelona 
à  un  de  sos  fills  que  tant  l’ha  honrada. 


Durant  la  vetlla  del  ultim  dissapte,  la  sec¬ 
ció  de  Carreras  Especials  y  Bellas  Arts  del 
«Centre  Escolar  Catalanista»  celebrà  la  inau¬ 
gural  de  las  tascas  académicas  del  present 
curs,  ocupant  la  presidència  nostre  distingit 


company  de  causa  en  Bonaventura  Basse- 
goda. 

El  secretari  en  Joseph  Ros  y  Güell  va  es- 
plicar  en  un  breu  y  acertat  parlament,  els 
trevalls  que  intenta  portar  à  cap  dita  secció, 
entre’ls  que  hi  figura  com  à  principal  la  or- 
ganisació  d’una  serie  de  concursos  anyals  en 
que  hi  pugui  pendre  part  tot  el  jovent  català 
que’s  dedica  à  la  ciència  y  bellas  arts,  à  qual 
efecte  la  secció  circularà  dintre  pochs  dias 
una  alocució  dirigida  al  esmentat  -jovent,  la 
que  fou  llegida  en  l’acte. 

El  piesident  en  Joan  Banús  y  Moréu  llegi 
son  discurs,  quin  tema  «Ciència  y  cientifichs» 
desenrotllà,  posant  de  manifest  la  germanor 
que  hi  ha  entre  la  ciència  y  l’art. 

Seguidament  feu  us  de  la  paraula  en  Bas- 
segoda,  recordant  al  jovent  escolar  del  seu 
temps  y  comparantlo  ab  el  qu’  avuy  se 
associa  baix  els  lemas  de  Ciència,  Patria  y 
Art,  especialment  els  del  «Centre  Escolar», 
à  quins  alentà  à  que  prossegueixin  ab  la  fe  y 
enteresa  que  fins  ara  han  demostrat  en  sas 
aspiracions,  encomanàntlosi  que  no  deixin 
de  conservar  ben  altius  y  honrats  els  lemas 
qu’adornan  son  sagell,  y  que  no  creguin,  com 
alguns,  que  si  Catalunya  ha  despertat  del 
seu  ensopiment  es  degut  sols  à  n’ells,  quins 
se  pensan  ser  la  gota  d’aygua  que  fa  vessar 
el  got,  comsiferlo  sobreixirsofsfos  produhit 
per  la  gota  y  no  per  las  que  ja’l  got  omplían. 

Els  encarregà  també  que  mantinguessin 
sempre  ardent  l’amor  envers  sa  única  patria, 
per  quina  reveindicació  deuhen  trevallar 
sense  preocuparse  del  profit  que  d’ ella’n 
puguin  treure,  perque  de  lo  contrari  cau- 
rian  al  costat  dels  que  més  mal  ocasionan  à 
Catalunya,  pertorbant  la  marxa  de  nostra 
gran  empresa. 

El  vispresident,  nostre  volgut  amich  An¬ 
toni  Solé  y  Plà,  en  un  magnífich  parlament 
donà  las  gracias  àla  triada  concurrència  que 
assistí  al  acte,  pregant  molta  fermesa  y  unió 
pera  la  consecució  dels  ideals  catalanistas. 

Tots  els  oradors  foren  merescudament 
aplaudits  pels  assistents,  entre’ls  que  hi  figu- 
ravan  bon  nombre  de  representants  de  dife- 
rentas  entitats  aderidas  à  la  Unió  Catalanista. 

Per  fi  de  festa’s  cantaren  Els  segadors. 

L’Agrupació  Catalanista  de  Sans  «Els  Se- 

gadors»  ha  organisat,  pera’l  día  24  d’agost  . 
vinent,  un  certamen  literari  al  que  hi  coope¬ 
raran  tots  els  elements  catalanistas  d’aquella 
localitat. 

El  jurat  calificador  està  format  pels  se¬ 
nyors:  don  Angel  Guimerà,  president;  don 
Joseph  Pin  y  Soler,  don  Joaquim  Ruyra  y 
Oms,  don  Pere  Riera,  don  Jascinto  Laporta, 
don  Ramón  E.  Bassegoda  y  don  Manel  Ro¬ 
camora,  secretari. 

Nostres  dignes  companys  de  causa  senyors 
Renyé,  Espluga  y  Arderíu,  s’han  separat  de 
la  redacció  del  setmanari  lleydetà  La  Veu 
del  Segre. 

Hem  rebut  l’idili  poemàtich  Boyra  y  sol, 
de  nostre  estimat  colaborador  A.  Bori  y  Fon- 
testà. 

Un  gran  amor  per  las  costums  de  la  terra 
catalana;  un  gust  depurat  en  la  narració;  una 
versificació  armoniosa,  y,  per  sobre  de  tot, 
un  alt  sentiment  poétich,  son  las  condicions 
que’s  troban  en  aquesta  obra  y  que  mante¬ 
nen  al  senyor  Bori  y  Fontestà  en  el  lloch  de 
honor  que  tan  ben  guanyat  té,  ja  fa  temps, 
entre’ls  poetas  de  Catalunya. 

En  la  primera  de  las  conferencías  que’s 
proposa  donar  la  «Lliga  de  Catalunya,))  ce¬ 
lebrada’l  passat  divendres,  el  reputat  nove- 
lista  català  en  Narcis  Oller,  oferí  las  primicias 
de  son  llibre  «Teatre  d’aficionats.)) 

Unim  nostras  felicitacions  à  las  moltas  re- 
budas  pel  senyor  Oller  en  aquell  acte  y  re- 
merciém  à  nostre  distingit  colaborador  per 
l’envio  de  sa  notable  obra,  de  la  que’n  parla- 
rém  ab  la  extensió  que’s  mereix  en  un  altre 
número. 

Hem  rebut  la  «Guia  pràctica  de  los  ferro- 
carriles  de  Espana»,  per  don  M.  Grajo.  Es 
una  obreta  molt  útil  que  facilita  en  gran  ma¬ 
nera  al  viatjer  els  datos  que  li  son  necessaris; 
conté  un  index  marginal  per  ordre  alfabetich 
de  las  principals  línias;  un  mapa  general  en 
très  colors,  y  26  itineraris  gràfichs.  Se  ven  à 
1  pesseta. 


S’ha  publicat  el  número  pertanyent  als 
mesos  de  mars  y  abril  d’aquest  any,  de  la 
Revista  de  la  «Asociación  Artístico-Arqueoló- 
gica  Barcelonesa  »,  que  dirigeix  nostre  com¬ 
pany  de  causa  en  Pelegrí  Casades  y  Gra- 
matxes,  contenint  el  següent  sumari:  I.  Do- 
menicos  Theotokopoulos  (el  Greco),  per  en 
Salvador  Sanpere  y  Miquel. — II.  Descripció 
de  la  iglesia  y  convent  de  Sant  Francesch  de 
Barcelona,  segons  el  llibre  manuscrit  del 
P.  Comes. — III.  Els  Hetheus.  Notas  críticas 
à  propòsit  d’un  opúscul  en  que’s  tracta  de 
si’ls  hetheus  colonisaren  Catalunya,  per  en 
Joseph  Brunet  y  Bellet.  Ilustran  l’estudi  so¬ 
bre’l  Greco  varias  fototipias,  reproducció  de 
retratos  del  cèlebre  pintor  cretench  y  de  sa 
familia. 

Sentim  las  denuncias  de  que  días  passats 
foren  objecte’ls  periódichs  La  Veu  de  Cata¬ 
lunya,  de  Barcelona,  y  La  Veu  del  Segre ,  de 
Lleyda,  desitjantlos  que’n  surtin  en  bé. 

Publiquém  avuy  la  poesia  Cançó  de  l’Alo¬ 
sa,  d’en  Joseph  Mas  y  Casanovas,  que  per 
omissió  involuntària  deixà  de  figurar  en  el 
Número  antecedent. 

Son  molts  els  periódichs  catalanistas  que 
han  reproduhit  el  patriótich  article  aEls  Se¬ 
gadors »  à  montanya,  de  nostre  company  de 
redacció  en  Salvador  Vilaregut. 

Aquest  y  altres  trevalls  patriótichs  poden 
veures  en  el  Número  antecedent,  qu’s  ven  al 
preu  de  25  cèntims. 

Invitats  per  la  Unió  Catalanista,  assistirem 
el  darrer  diumenge  al  meeting  catalanista 
d’Esparraguera,  hont  hi  estavan  representats 
gran  número  d’associacions,  periódichs  y 
entitats  catalanistas. 

El  meeting  va  celebrarse  en  el  teatre  del 
Café  Nou,  assistinthi  un  públich  numero- 
sissim. 

Ocupà  la  presidencia’l  senyor  Folguera, 
president  de  la  Unió.  Feren  us  de  la  paraula 
els  senyors  Folguera,  Salat,  Pascual  y  Ami- 
gó,  Mallofré,  Colomer  y  Marsans,  sent  in- 

terromput  aquest  ultim  per  uris  quants  es¬ 
valotadors  catequisats  per  l’Odón  de  Buen, 
aqueix  catedràtich  castellà  que,  tot  y  dihent- 
se  molt  lliberal,  se  va  permetre,  días  enda¬ 
rrera,  insultar  al  Catalanisme. 

Hem  de  fer  constar  que’ls  escandalosos 
que  pertorbaren  l’ordre,  atropellant  el  dret 
dels  que  celebravan  l’acte  ab  el  degut  permís 
de  l’autoritat,  no  foren  expulsats  del  local 
per  aquesta,  ab  tot  y  creures  ells  que  se’ls 
expulsaria,  puig  promogueren  l’esvalot  tot 
acostantse  cap  à  la  porta,  per  lo  que’ls  po¬ 
gués  succehir. 

Els  delegats  catalanistas  s’abstingueren  en 
absolut  de  tota  manifestació  incorrecta,  y 
encara  que’l  meeting  va  tenirse  de  suspen¬ 
dre,  va  quedar  sentat  pel  senyor  Folguera 
que  «en  mitj  d’aquest  mar  de  confusions  la 
nostra  bandera  sura  gloriosa,  enlayrantse 
entre  l’espetech  d’hipocresías  y  travdorías 
que’ns  envoltan.  Peró  nosaltres  anirém  fent 
la  via  esplèndida  que  tenim  senyalada.  Vo- 
lém  llibertat,  y  la  llibertat  volém  que  tothom 
la  entengui  de  la  manera  que  li  dicti’l  seu 
cap  y  la  seva  conciencia.  Nosaltres  volém 
salvar  à  Catalunya  y  la  nostra  doctrina  es 
solzament  d’amor  y  de  patriotisme». 

Y  la  nostra  propaganda  no  serà  estèril,  à 
pesar  de  la  guerra  que’ns  fan  els  incons¬ 
cients  y’is  malvats. 

El  passat  diumenge  à  la  tarde  tinguerem 
el  gust  d’assistir  à  la  sessió  qu’en  el  local 
dels  «Montanyenchs»  donà  nostre  estimat 
amich  y  colaborador  Antoni  Busquets  y.Pun- 
set,  qui  llegí  varias  de  sas  més  escullidas 
composicions  en  prosa  y  vers,  sent  molt 
aplaudit  per  la  numerosissima  concurrèn¬ 
cia  qu’omplia’l  local  de  gom  à  gom. 

L’acte  fou  amenisat  ab  cansons  catalanas, 
que  foren  escoltadas  ab  gran  fruhició.  Tro- 
bantshi  present  mossèn  Jascinto  Verdaguer, 
nostre  amich  y  colaborador  en  Joseph  M.a 
Folch  y  Torres  llegi  un  fragment  del  Poema 
de  Santa  Eularia,  del  gran  poeta,  que  fou  es¬ 
trepitosament  aplaudit,  lo  mateix  que  una 
valenta  poesia  del  propi  senyor  Folch  y  To¬ 
rres,  llegida  en  darrer  lloch. 

Felicitém  al  senyor  Busquets  y  Punset  per 
l’éxit  obtingut  en  tan  agradable  sessió. 

Acabà  l’acte  com  de  costum,  entonantse 

( 


l’himne  nacional  català  per  tota  la  concur¬ 
rència.  N 

A  Badalona’s  tracta  de  constituhir  un  Cen¬ 
tre  Catalanista  que,  tot  y  tenint  caràcter  re¬ 
creatiu,  tendeixi  à  desterrar  hàbits  forasters 
tan  perniciosos  y  embrutidors  com  el  fla- 
menquisme  y  plagas  semblants. 

Deya  nostre  estimat  y  respectable  confrare 
La  Renaixensa,  en  son  número  del  ultim  di 
lluns: 

«  En  la  catedral  de  Barcelona  la  parla  ca¬ 
talana  acaba  de  guanyar  un  llegitim  triomf. 
Aquest  any  el  poble  torna  à  escoltar  els  ser¬ 
mons  de  quaresma  en  sa  pròpia  llengua. 
Tantdebó  qu’aqueix  hermós  fet  s’hagués 
repetit  en  totas  las  catedrals  de  nostra  Terra! 

Als  catalaníssims  fills  de  la  inmortal  Giro¬ 
na  encara  no’ls  hi  ha  arribat  l’hora  de  fruhir 
aqueix  dret  indiscutible.  Y  à  fe  que  no  es 
pas  per  mala  voluntat  del  sacerdot  qu’està 
encarregat  d’endressalshi  la  paraula. 

— Fills  meus,  voldria  parlarvos  en  la  nos¬ 
tra  llengua — ’ls  hi  deya  ple  d’unció  evangè¬ 
lica  en  sa  primera  quaresmal. — Jo  que’m 
dirigeixo  de  dret  al  cor,  he  de  trobar  mil  di¬ 
ficultats  expressantme  en  una  llengua  foras¬ 
tera.  Perdoneume,  si  cumplint  lo  que  se 
m’ha  encarregat,  no  sé  infiltrar  en  vostras 
ànimas  tot  alló  que  fàcilment  hi  entraria 
predicantvos  en  aquella  parla  qu’es  la  meva, 
per  la  rahó  senzilla  d’ésser  també  la  vostra.» 

La  vetlla  del  17  del  corrent  tindrà  lloch  al 
Saló  Parés  una  sessió  de  música  de  César 
Franck,  Robert  Schumann  y  Ricart  Wag- 
ner,  à  cant  y  piano,  essent  executants  donya 
Maria  Pichot  de  Gay  y  en  Joan  Gay. 

Oportunament  enterarém  à  nostres  llegi¬ 
dors  del  resultat  d’aquesta  festa  artística, 
que  promet  resultar  brillant. 

A  ca’n  Parés,  à  «L'Avenç»  y  en  els  ma¬ 
gatzems  de  música  dels  senyors  Pujol  y  Sal¬ 
vat,  se  despatxan  bitllets. 

S’estàn  repartint  els  programas,  en  els  que 
hi  figura  una  reproducció  del  magnifich  car¬ 
tell  anunciador. 

Lo  Somatent,  de  Reus;  La  Nació  Catalana , 
el  Boletín  Jurídico  y  La  Barretina,  de  Bar¬ 
celona. 

Ab  gust  establim  el  cambi. 

Advertim  à  aquells  de  nostres  suscriptors 
de  fora  que  no  hagin  satisfet  l’import  de  la 
suscripció,  que  pera  posarse  al  corrent  ab 
aquesta  administració  tenen  de  temps  tot  el 
mes  actual.  Si  passat  aquest  no  haguessin 
satisfet  sas  cuotas,  ens  veuriam  obligats  à 
suspendre  l’envio  del  periódich. 

Fidel  Giró,  impressor.  —  Carrer  de  València,  311. 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  Ú50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


A  tots  els  suscriptors  del  periódich  se’ls  regala’l  Número  an¬ 
tecedent. 

Als  suscriptors  per  un  any  se’ls  hi  regala  ademés  el  cartell 
anunciador  del  periódich,  magnífica  obra  de  l’Alexandre  de  Riquer. 


A  fi  de  poder  insertar,  sense  que  nostres 
llegidors  trobin  una  merma  en  el  text,  els 
molts  anuncis  qual  publicació  se’ns  solicita, 
dintre  de  poch  acompanyaran  als  números 
de  Joventut  unas  elegants  cubertas,  desti- 
nadas  à  estamparhi  la  secció  anunciadora. 

L’éxit  cada  dia  creixent  qu’obté’l  nostre 
periódich,  ens  obliga  à  introduhir  aquesta 
millora. 

Publicacions  rebudas: 

fiem  rebut  la  visita  dels  periódichs  Avant 
sempre,  sempre  avant ,  valent  defensor  de  la 
nostra  causa  à  Manila;  La  Costa  de  Llevant; 


Director  literari:  LluÍS  VÍA.  Director  artístich:  ALEXANDRE  DE  RlQUER. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

25  )) 

COLABORADORS  D’AQUEST  PER1ÓDICH 
Francisco  Albó  y  Marti,  Pere  Aldavert,  Ferran  d’Arteaga,  Ramón  E.  Bassegoda,  Bona¬ 
ventura  Bassegoda,  Joseph  Bernad  Duran,  Hans  Bethge,  Joan  Boada,  A.  Bori  y  Fontestà, 
Jaume  Brossa,  A.  Busquets  y  Punset,  Jascinto  Capella,  Enrich  Clarassó,  Ramón  N.  Comas, 
Alexandre  Cortada,  Carles  Costa,  Agustí  Creuheras,  Pompéu  Fabra,  Joseph  M.a  Folch  y 
Torres,  Enrich  de  Fuentes,  Joan  Gay,  Pompeyus  Gener,  Adrià  Gual,  Angel  Guimerà, 
joseph  M.a  Jordà,  Albert  de  S.  Llanas,  Joan  Maragall,  Pere  G.  Maristany,  Eduart  Marqui¬ 
na,  Lluís  Marsans,  Oriol  Martí  y  Ballés,  Joseph  Mas  y  Casanovas,  Francesch  Matheu, 
Apeles  Mestres,  E.  Moliné  y  Brasés,  Trinitat  Monegal,  Lluis  Noguera,  Joan  Oliva  Bridgman, 
Narcís  Oller,  Eduart  Pelegrí,  Joaquim  Pena,  Claudi  Planas  y  Font,  Joan  Poblet,  Frederich 
Rahola,  Antoni  Ribera,  Alexandre  de  Riquer,  Manel  Rocamora,  Joseph  M.a  Roca,  Joaquim 
Ruyra  y  Oms,  Santiago  Rusinol,  Alfons  Sans  y  Rossell,  Valeri  Serra  y  Boldú,  Antoni  Solé, 
Ignaci  Soler  y  Escofet,  Ramón  Surinach  Baell,  Joseph  M.a  Tamburini,  Emili  Tintorer,  Joan 
Tusquets,  Modest  Urgell,  Miquel  Utrillo,  Jascinto  Verdaguer,  Pbre.,  Lluis  Via,  Salvador 
Vilaregut,  Xavier  Viura,  Mariàn  Wayreda,  Lluis  de  Zulueta,  y  altres. 


SUMARI: 

Supernacionals ! ,  per  Pompeyus  Gener. 

—  La  primera  escena  del  primer  qua¬ 
dro  del  primer  acte  de  la  primera  co¬ 
mèdia,  per  Albert  Llanas.  —  Sacrifici, 
per  Trinitat  Monegal.  —  Els  ulls  de  la 
Verge,  per  A.  Bori  y  Fontestà.  —  Els 
Concerts  del  Licéu,  per  Joaquim  Pena. 

—  Teatres  :  Romea,  per  J. ;  Novetats, 
per  S.  V.  —  Bibliografia,  per  Oriol  Mar¬ 
ti.  —  Consistori  dels  Jochs  Florals:  Llis¬ 
ta  de  las  composicions  rebudas  en  Se¬ 
cretaria.  —  Novas. 


SUPERNACIONALS! 

La  paraula  ha  fet  fortuna. 

Poch  podíam  pensarnos,  quan  escribiam 
el  manifest  de  la  Setmana  Catalanista  (que 
avuy  es  el  de  Joventut)  y  deyam:  «A  més 
d'ésser  Catalans  de  cor  som  Supernacionals, 
com  que  admirém  tot  lo  bo  sense  distinció  de 
nacionalitat...  etc.»,  que  aqueix  mot  fes  tanta 
impresió  à  Madrid,  que  avuy  sigui  ja  un 
simbol  del  desdoblament  de  la  Espanya,  y 

una  bandera  pels  vitals,  pels  forts,  pels 
sans.  Com  un  edifici  vell  que  hi  ha  caygut 
el  llamp,  la  Espanya  s’enfonza;  peró  lo  qu’era 
de  màrmol  y  de  bronze,  lo  qu’era  ferm,  resta 
en  peu,  sobressurt  d’entre  la  runa  y  queda 
formant  part  de  tot  lo  permanent.  Això, 
donchs,  es  lo  supernacional,  segons  ara 
mateix  allà  à  Madrid  ho  diuhen. 


Després  del  nostre  manifest,  l’Ortiz  de  La 
Publicidad,  va  ferne  una  xirigota  en  la  Vida 
Nueva,  de  Madrid,  y  per  aclarar  lo  qu’ell 
deya,  varem  escriure  l’article  «Los  supernacio- 
nales  de  Cataluna )).  Poch  podiam  pensarnos 
l’efecte  que  produhiría.  Crits  en  tots  els  dia¬ 
ris,  anatemas  en  las  penyas  de  la  coronada 
villa,  interpelacions  al  Congrés...  Un  perió- 
dich  digué  que  prompte’ls  supemacionals , 
després  d’haver  guanyat  La  Batalla  de  Léii- 
da  (i),  farian  La  Conquista  de  Madrid  y  Ven- 
ganza  Catalana.  L' Imparcial  s'arrencava  ab 
un  article  en  que’s  demanava  (com  qui  no 
diu  res)  que’ns  tallessin  els  queviures  (!!),  es 
dir,  proposava  la  creació  d’una  lliga  contra’l 
comers  y  la  indústria  de  Catalunya;  y  fins 
se’m  digué  qu’algún  valiente ,  en  un  café,  ar¬ 
ribà  à  demanar  el  meu  cap. 

Lo  de  La  Sublime  Puerta  y  la  Puerla  del 
Sol  els  va  treure  de  tino,  y  jo  vaig  contestar 
explicant  lo  que  volia  dir. 


La  Puerta  del  So/,  els  deya  qu’era  un  sím¬ 
bol  de  tot  aqueix  món  politich,  curt  d’ideas, 
aussent  de  cor,  paralitich,  retrospectiu  y  aca- 
nallat  que  regna  à  Madrid.  Els  deya  qu’era 
la  Espanya  obstinantse  en  els  seus  erros,  en 
els  seus  defectes,  en  la  crueltat  y  la  negror 
que  hi  havian  imperat  durant  la  dinastia  aus- 
triaca,  y  que  revisqueren  al  fi  de  la  borbò¬ 
nica.  Els  deya  qu’era  els  chulos  acanallats, 
hermafroditas,  els  polítichs  à  l’africana,  els 
fanàtichs  fetichistas,  els  esbirros  torturadors, 
ab  un  refinament  de  baixa  crueltat  que  no 
vegé  la  inquisició  de  Felip  II.  Els  hi  deya 


( i )  Quan  els  nostres  amichs  anaren  al  meeting 
de  Lleyda. 


qu’era  els  que’s  deixan  conduhir  al  matade- 
ro,  impassibles  com  l’alarb  que’s  deixa  des- 
truhir  per  una  epidemia,  conformantse  ab  la 
voluntat  d’Alà  perque  estava  escrit.  Els  hi 
deya  qu’era,  aqueixa  botiga  de  cartaginesos 
ahont  se  ven  tot  lo  de  la  nació,  y  aqueixa 
nació  degenerada  que  s’ho  deixa  vendre  tot 
sense  gens  enfondarshi.  Y  per  fí,  acabava 
dihent  que  tot  aixó  ha  de  desapareixe,  y 
que’ls  forts  y’is  vitals  han  de  caurehi  assobre 
pera  destruhirho;  posanthi  al  final  la  frase 
de  Catón:  Delenda  est  Cartago! 


L’article  fou  denunciat.  Jo  havia  delinquit 
per  dir  la  veritat  devant  del  món,  per  no 
ésser,  ni  estúpit  pera  no  compendre  tot  aixó, 
ni  hipòcrita  pera  callarho  després  d’haverho 
comprés. 

Donchs  bé:  ara  se’m  dona  la  rahó,  no  sols 
en  La  Dèpéche ,  de  Toulouse;  en  La  Gironde, 
de  Burdeos,  y  en  diaris  de  París  y  d’Alema- 
nia,  sinó  en  un  periódich  de  Madrid  tan  sen¬ 
sat  com  El  Espanol.  Aquest  periódich,  en  son 
número  del  dia  7  d’aquest  mes,  després  de 
confessar  l’abatiment  d’Espanya,  la  seva  rui- 
na,  etc.,  etc.,  ens  mira  à  tots  els  intelectuals 
de  Catalunya  ab  por  y  respecte,  com  el  cre- 
yent  que  veu  una  terrible  visió  profètica;  y 
exclama:  «Esa  palabra,  los  supernacionales, 
es  la  hnella  que  en  el  lexicón  caslellano  dejarà 
la  crisis  de  la  nación.n  Y  després  de  dir  que 
fracassan  las  tendencias  que  no  troban  ex¬ 
pressió  adequada,  las  que  no  anima’l  Verb 
vivent ;  afirma  que  «prosperan  y  vencen  aque- 
llas  cuyo  apostolado  se  ejercita  con  términos 
matrices  claros  y  conocidos.))  Y  afegeix:  « Esta 
palabra ,  supernacional,  es  el  síntoma  màs 
alarmante  de  este  periodo  critico  de  nuestra 
historia  contemporànea .))  Y  continua  dihent 
1’  articulista  que  si  ell  fos  historiayre,  faria 
un  capitul,  al  arribar  à  la  època  present,  ab 
solas  dugas  frases:  « Perdió  Espaiïa  las  colo- 
nias.  Y  los  hombres  en  ella  nacidos  se  llama- 
ron  supernacionales.))  Si.  Tots  els  qu’en  ella 
han  nascut  y’s  senten  homes,  homes  tal  com 
els  concebiren  els  Grechs,  homes  forts,  se 
diuhen  supernacionals.  Té  rahó  l’articulis¬ 
ta.  L’home  no  pot  formar  ab  els  que  accep- 
tan  sense  protestar  el  jou  d’un  passat  mort  y 
d’un  present  culpable. 

Y  continua  l’articulista,  que  sembla  il·lu¬ 
minat  per  la  llum  divina: 

«Para  mz,  el  supernacionalismo  es  la  brecha 
may  or  abierta  en  el  seno  de  la  patna  espahola. 
Y  ese  vocablo ,  con  sus  adjetivaciones  corres- 
pondientes,  el  arma  mas  terrible  de  la  revolu- 
ción  del  porvenir.n 

Quin  ariete  portava  jo!  Y  no’n  sabia  res! 
Quina  catapulta!  Ja  ho  deya  Cromwell  quan 
afirmava  que  la  creencia  era  millor  arma¬ 
ment  que’ls  arcabusos: — uCreyéu  en  Deu  y 
mulléu  la  pólvora!)) — Aixís  cridava  al  seus 
puritans  avans  de  la  batalla. 

Madrid  ens  ha  batejat;  Madrid  ens  arma 
cavallers;  Madrid  ens  proclama  instrument 
sagrat  de  la  Fatalitat,  llibertadors  del  Perve¬ 
nir,  invencibles! 

Tu  dixisti. 

Galanteria  per  galanteria.  Noblesa  obliga. 
A  tal  consagració  in  extremis ,  contestarém 
saludant  à  la  Espanya  agonitzant,  posant  un 
genoll  en  terra,  y  resantli  la  caritativa  ab¬ 
solta:  Requiescat  in  pace! 

Pompeyus  Gener. 


LA  PRIMERA  ESCENA  DEL  PRIMER 
QUADRO  DEL  PRIMER  ACTE 
DE  LA  PRIMERA  COMÈDIA 

Decoració:  La  escena  representa  un  jardí  tan 
gran,  que  no  s’acaba  may.  En  aquest  jardí  hi  ha 
de  tot:  flors  de  las  que  fan  olor  y  de  las  que  no 
més  fan  goig,  canya  dolsa,  arbres  fruyters  que 
produheixen  de  tot:  figas,  nous  y  atmetllas,  y  fins 
plàtanos,  dàtils,  cocos,  etc.,  etc.  Verduras  pe’l 
pare  y  per  la  mare;  cols  de  la  terra  y  cols  de 
Brusselas;  patatas  rodonas,  de  las  de  bolado  y  de 
las  de  Màlaga;  pèsols,  favas,  escarxofas,  àpits, 
espàrrechs,  créixems,  etc.,  etc.  Bestias  de  totas 
classes,  de  las  que  s’arrossegan  per  terra,  de  las 
que  caminan,  de  las  que  saltan  y  de  las  que  vo- 
lan;  de  las  que  casi  no’s  veuhen,  com  es  ara  las 
pussas  menors  d’edat,  y  fins  megateris  dels  de 
major  grandaria,  etc.,  etc.  En  primer  terme,  (per- 
que  aixís  se  vegi  ben  bé),  assota  d’un  arbre,  un 
be  adormit  que  té’l  cap  sobre  de  la  panxa  d’un 
llop  qu’està  ben  despert,  y  que  ni  fa  cap  mal  al 
xay,  ni  pensa  fernhi.  Al  costat  del  llop,  tres  ó 
quatre  gats  qu’en  companyia  d’una  pila  de  ratas 
saltan  y  ballan,  sense  esgarraparse.  A  dalt  del 
arbre  un  esparver  y  un  colóm  fentse  pessigollas, 
ab  un  carinyo  que  conmóu  fin3  à  las  hienas.  Tot 
es  alegria,  no  fa  fret  ni  calor,  cap  malura  fa  mal¬ 
bé  las  plantas,  ni  cap  passa  mortifica  à  las  bes¬ 
tias,  perque  cap  microbi  envenena l’ayre.  L’aygua 
es  de  primera,  y  aixó  que  un  dels  quatre  rius  que 
atravessan  el  jardí  es  el  Ganges.  En  resúm:  un 

estar  d’àngels;  un  verdader  paradís.  Al  aixecarse 
el  teló,  apareix  un  minyó  jove,  molt  ben  plantat, 
molt  maco  y  molt  simpàtich,  y  aixó  que  porta’l 
cabell  despentinat  y  la  barba  tan  descuydada, 
que’s  veu  tot  seguit  que  ni’l  seu  amo  ni  cap  bar¬ 
ber  l’han  acariciada  may.  Entre  aixó  y  que  no 
porta  à  sobre  cap  mena  de  vestit,  ni  cap  pell,  ni 
cap  fulla  de  figuera, ’s  pot  dir  qu’està  fet  un 
Adàm.  Té  una  salut  qu’enamora;  no  té  cap  nafra; 
ni  sisquera  un  ull  de  poll.  Té’l  cap  molt  clar  y’l 
cor  molt  encés,  peró  es  una  mica  dèbil  de  caràc¬ 
ter.  Aixó  perdrà  à  n’ell  y  perdrà  à  tothóm. 


ESCENA  PRIMERA  Y  ÚNICA 
Adàm,  y  tot  seguit  un  Angel 
Adàm,  entra  pel  foro,  y  al  veure  tantas  y  tan- 
tas  bestias ,  se  queda  espantat  y  diu:  —  j Ah ! 
( Dirigint  la  veu  à  dreta  y  esquerra :)  j  Socorro! 
i  Socorro!  (Dirigint  ara  la  veu  a  las  bambali- 
nas:)  [Socorro!  ijSocorroü  jjjSocorroü! 

Un  Angel,  baixant  de  las  bambalinas. 

—  {Qu’es  això?  {Qui  es  que  crida  d’aquesta 
manera? 

Adam.  —  jEra  jo,  era  jo! 

Angel.  —  Peró  {perquè  cridas?  {De  qué 
tremolas? 

Adàm.  —  i  Vegi  si  estich  gayre  segur  entre 
totas  aquestas  Heras! 

Angel.  —  {Peró  de  qué  tens  por? 

Adàm.  —  jAy,  ay,  de  que  se’m  menjin  de  viu 
en  viu! 

Angel.  —  No  t’espantis,  home,  no  t’espan¬ 
tis.  Tu  sigas  bon  minyó  y  cap  d’aquestas  bes- 
tias  te  farà  cap  mal;  ni't  picaran  las  pussas, 
ni’ls  mosquits,  ni  las  abellas;  ni  t’esgarrapa- 
ràn  els  tigres,  ni  las  hienas;  ni’ls  elefants  te 
clavaran  cap  trompada,  ni  se’t  menjaran  els 
lleons.  Tu  fes  bondat,  y  no  tingas  cap  por 
dels  animals,  que  tu  seràs  el  seu  rey.  Tu  se¬ 
ràs  l’amo  de  tot  lo  que  veus.  Els  fruyts  de  las 
plantas  y’is  fruyts  del  arbres,  tot  es  pera  tu. 
Cap  d’aquestos  fruyts  te  farà  may  mal  de  ven¬ 
tre;  molt  al  contrari,  ho  podràs  aprofitar 
tot  pera  recrearte’l  paladar  y  per  anar  reno¬ 
vant  las  forsas  que  gastis.  iY  qué’n  seràs  de 
felis  si  no’t  tenta  l’orgull,  si  no  oblidas  may 
que  tu  ets  fet  de  fanch! 

Adàm,  molt  espantat:  —  {Jo  soch  de  fanch? 
jAy  pobre  de  mi! 

Angel.  —  jNo  tinguis  cap  por,  tarambana! 
Deu  t’ha  fet  de  fanch,  peró  com  Ell  t’ha  do¬ 
nat  vida,  mentres  tinguis  vida  no  t’has  d’es¬ 
pantar.  Aquesta  vida  serà  eterna  si  tu  no  ets 
orgullós;  peró  si  ho  ets,  pobre  de  tu,  Deu  te 
condempnarà  à  que  la  vida’t  duri  molt  poch, 
y  un  cop  te  moris,  allavoras  sí  que  tornaràs  à 
ésser  fanch. 

Adàm. — Peró,  {qué  vol  dir  ésser  orgullós? 

Angel. — Tenir  la  pretensió  imbècil  de  vo¬ 
ler  ésser  tan  sabi  y  tan  poderós  com  el  Deu 
que  t’ha  tret  del  fanch,  y  que  ha  creat  tot  lo 
que  veus. 

Adàm. — No  ho  soch  pas  d’home  de  preten¬ 
sions.  No  hi  ha  perill  de  que  m’emboliqui ! 

Angel. — Es  que’t  tentarà’l  dimoni;  el  di¬ 
moni  ho  farà  tot  pera  pérdret  à  tu  y  à  la  teva 
descendencia. 

Adàm. — {Y  qui  es  el  dimoni?  {Que  n’hi  ha 
gayres  de  dimonis? 

Angel.  —  j  Més  que  un  foch  no’n  cremaria! 
De  tots  els  qu’eram  àngels  n’hi  va  haver  la 
tercera  part  que,  la  setmana  passada,  capita¬ 
nejats  per  un  tal  Llucifer,  l’ambició’ls  va 


pujar  al  cap,  y  Deu  els  va  fer  treure  del  Cel  à 
puntadas  de  peu  en  el  mateix  instant  en  que, 
havent  comprés  malament  la  excelencia  que 
tenían,  volgueren  ésser  tan  poderosos  com 
el  Deu  que’ls  havia  fet. 

Adàm.  —  jXimples,  més  que  ximples!  {Y 
ahónt  han  anat  à  parar  aqueixos  pocassoltas? 

Angel.  — Cap  al  Infern,  à  socarrimarse  per 
sempre  més.  Son  ells  els  que’t  faràn  perdre 
à  tu  y  à  tota  la  humanitat  si  te’ls  escoltas. 

Adàm.  —  Qué’m  tinch  d’escoltar!  Qué'm 
tinch  d’escoltar! 

Angel.  —  Fixat  bé  en  lo  que’t  vaig  à  dir 
ara.  Tot  lo  que  veus  aqui  y  tot  lo  que’t  tro¬ 
baràs  fora  d’aqui,  tot  es  pera  tu,  tot  menos  la 
fruyta  d'aquesta  pomera.  Pobre  de  tu  que 
la  toquis! 

Adàm.  —  [Me’n  guardaré  com  d’escaldarmeí 

Angel.  —  Aixó  ja  ho  veurém,  perque  ja 
pots  contar  qu’en  Llucifer  y  la  seva  gent  no 
deixaràn  res  per  vert  perque  tu’t  perdis;  per¬ 
que  perdente,  tu  serias  molt  desgraciat  y  ho 
seria  tota  la  teva  descendencia;  tota  la  huma¬ 
nitat  ho  seria  desgraciada.  Tu  estigas  ben 
alerta,  perque’ls  dimonis  te  faràn  creure  que 
menjant  del  fruyt  d’aquesta  -pomera  seràs 
molt  més  felis. 

Adàm.  —  Peró  si  ja  ho  soch  prou  de  felis! 
{Qué  pot  desitjar  més  un  hom  que  menjar, 
beure  y  no  fer  res? 

Angel.  —  També  eran  molt  felissos  els 
meus  companys;  eran  al  Cel  y  no’n  varen 
tenir  prou  de  felicitat:  volian  governar,  ho 
volian  tot,  y  ara  no  tenen  res. 

Adàm.— {Vol  dir  que  jo  seré  ben  felis,  que 
no  m’aburriré  tot  sol  com  un  mussol? 

Angel.  —  Tu  deixa  fer,  que  no  ho  estaràs 
pas  de  sol!  Desseguida  que  jo  me’n  vagi, 
t’agafarà  una  son  estranya,  y  un  cop  estiguis 
adormit  te  treuràn  una  costella. 

Adàm,  molt  esgarrifat: — jAy  la  mare! 

Angel. — jNo  tingas  cap  por,  que  no’t  faràn 
cap  mal!  jSi  ni  tan  sols  te'n  sentiràs! 

Adàm.  —  j Peró  tindré  una  costella  menos! 

Angel.  —  Que  no’t  farà  cap  falta,  perque 
ja  te  l’han  posada  de  més  à  més. 

Adàm. — Peró,  {per  qué  me  l’han  donada,  si 
me  l’havian  de  pendre? 

Angel.  —  cja  comensém?  Tu  calla  y  deixa 
fer!  {Que  no  ho  veus,  infelís,  que  comparat 
ab  Deu  tu  no  ets  ningú?  May  hi  arribaràs  à 
poder  saber  cóm  passan  las  cosas  que  pas- 

sin.  Si  no  sabs  cóm  passan,  ^cóm  vols  des- 
cubrir  per  qué  passan? 

Adàm.  —  Si  senyor,  si;  ja  ho  reconech  que 
no  soch  ningú! 

Angel. — Escoltam  bé!  D’aquesta  costella 
en  treurà  Deu  una  dona  casi  tan  gran  com 
tu,  que  serà  la  teva  muller. 

Adam,  enriotanlshe:  —  <D’una  costella  me¬ 
va’n  treuràn  una  dona  que  casi  serà  tan  gran 
com  jo? 

Angel.  —  Noy,  ves  ab  cuydado;  jmira  que 
aném  molt  malament!  Tu  escolta  y  calla, 
que  cosas  molt  més  grossas  veuràs,  que  ab 
la  mica  de  cervell  que  tens  no  podràs  arribar 
à  compendre  may. 

Adàm. — Dispensim,  que  ja  no  diré  res  més. 

Angel.  —  Ab  aqueixa  dona,  qu’aviat  la 
tindràs  aqui,  veshi  ab  molt  cuydado  que  no't 
tenti  y’t  fassi  menjar  pomas  d’aqueixa  pome¬ 
ra  que  t’he  dit. 

Adàm.  —  No’m  deixaré  pas  enganyar. 

Angel. — Mira  que  tu  no  sabs  lo  que  serà 
aquesta  dona;  mira  que  tindrà  un  ulls  que 
mirante’ls  teus  te  farà  tornar  tarumba;  mira 
que  tindrà  una  veu  tan  dolsa,  tan  dolsa,  que 
quan  ella  t’enrahonarà  sentiràs  pessigollas 
desde  la  closca  de  dalt  de  tot  del  cap  fins 
à  las  plantas  dels  peus. 

Adàm.  — Ja  pot  fer  tot  lo  que  vulgui,  que 
no  m  deixaré  engalipar. 

Angel.  —  Ay  de  tu,  y  ay  de  la  humanitat, 
si’t  deixas  engalipar!  ;Veus,  totas  aquestas 
plantas  qu’  ara  gastan  tanta  salut?  Si  no 
arribas  à  fer  bondat,  ellas  pagaràn  la  festa, 
perque  com  que  las  plantas  y’is  íruyts  dels 
arbres  tot  es  pera  tu,  Deu  farà  que  hi  hagi 
cambis  violents  de  temperatura  que  matin 
els  fruvts,  y  que  hi  hagi  maluras  que  matin 
las  plantas  y’is  arbres.  Aquestas  bestias  que 
ara  viuhen  sense  ferse  cap  mal,  desde’l  mo¬ 
ment  que't  passi  pel  magí’l  voler  ésser  tant 
com  el  teu  Creador,  casi  totas  ellas,  de  man- 
sas  se  tornaràn  fieras,  y  moltas  d’ellas  ani- 
ràn  contra  tu  y  contra  la  teva  descendencia, 
y  fins  aquestas  bestioletas  que  casi  no’s  veu- 
hen  t'atormentaràn  à  totas  horas.  Te  picaràn 
las  pussas,  te  picaràn  els  mosquits  y’t  fasti- 
guejaràn  las  moscas.  Y  de  lo  que’t  faràn  las 
fieras  no  te’n  dich  res;  totas  t’empaytaràn  y 
se’t  menjaràn  de  viu  en  viu.  Fins  n’hi  haurà 
que’t  faràn  mal;  no  per  menjarte,  no  més  que 
pel  gust  de  fer  mal,  t’enfonsaràn  las  banyas 


al  pit  y  per  tot  arréu.  Creume  à  mi,  no  ho 
siguis  pas  d’orgullós,  perque  si  ho  fossis, 
pobre  de  la  humanitat!  tot  serian  desgracias! 
Hi  hauria  homes  més  dolents  que  las  bes¬ 
tias  més  dolentas:  hi  hauria  avaros,  envejo- 
sos,  hipócritas,  estafas,  lladres,  traydors, 
assessinos  y  desagrahits;  y  fins  hi  hauria 
donas  sense  gens  de  vergonya!  De  plagas 
sobre  de  la  humanitat  n’hi  plourían  cada 
dia  de  novas.  Hi  hauria  personas  que  no  hi 
sentirían  de  cap  orella,  n’hi  hauria  que  no 
hi  veurian  més  que  d’un  ull,  y  n’hi  hauria 
que  no  hi  veurian  de  cap;  hi  hauria  gepe¬ 
ruts,  hi  hauria  mancos,  hi  hauria  coixos,  y 
fins  n’hi  hauria  que  tindrían  cervell  que  no 
els  rodaria  de  cap  manera,  que’ls  dirían  xim¬ 
ples;  y  fins  n’hi  hauria  que’ls  rodaria  al 
revés,  que’ls  dirian  bojos.  Ay  de  tu  que  no 
fassis  bondat,  perque  si  no’n  fas,  fins  entre 
las  bestias  que’ls  teus  descendents  creurian 
més  mansas,  (que  fins  las  tindrían  à  casa 
y  tot),  hi  hauria  una  malaltia  tan  terrible  que 
seria  malaltia  mortal  de  las  més  terribles; 
totas  las  bestias  que  l’arrepleguessin  mori- 
rian  rabiosas,  y  las  altras  bestias  y  las  per¬ 
sonas  que  mosseguessin  las  bestias  rabiosas, 
també  hi  moririan  d’aqueixa  mort  tan  terri¬ 
ble;  la  més  terrible  de  totas  las  morts.  Si  tu 
no  fossis  bon  minyó,  els  teus  descendents  en¬ 
cara  serian  pitjor  que  las  fieràs  més  fieras.  Els 
gats  no  esgarraparian  als  gats;  llops  ab  llops 
no’s  mossegarían;  peró  homes  ab  homes  se 
matarían,  y’s  matarian  al  engrós;  per  mils  y 
per  milions  y  ab  tota  classe  d'eynas  de  fer 
mal  se  matarian. 

Adàm. — Si  qu’estariam  ben  frescos  si  això 
succehís! 

Angel.  —  Tot  està  à  la  teva  mà.  Si  tu  ets 
humil,  tot  serà  benestar,  tot  serà  felicitat;  y 
si  ets  orgullós,  Deu  t’humiliarà,  y  fins  t’hau¬ 
ràs  de  guanyar  las  caixaladas  ab  la  suhor  de 
la  cara  y  ab  la  suhor  de  tot  el  cos. 

Adàm,  molt  esgarrifat:  —  iAy,  Deu  nos  en 
guart! 

Angel.  —  Pera  no  ésser  orgullós,  recordat 
sempre  de  que  en  tu  no  hi  ha  de  tu  sinó  una 
tercera  part,  perque  si  pesas  xeixanta  quilos, 
per  exemple,  no  més  n’hi  ha  vint  de  carn  y 
ossos,  y  quaranta  d'aygua,  humors  y...  dai- 
xonsas.  Recordat  sempre  q-ue  fins  en  la  teva 
sanch,  qu’es  lo  que’t  dona  la  vida,  de  cada 
mil  parts  n’hi  ha  setcentas  noranta  cinch 

d’aygua.  [No  siguis  orgullós,  home,  no  si¬ 
guis  orgullós!  jHasta  la  vista! 

Adam.  —  i  Estigui  bonet! 

EI  minyó’s  queda  com  qui  veu  visions.  Li  agafa 
un  mal  de  cap  d’alló  més  dols,  s’adorm,  li  fan  la 
operació,  apareix  Eva  y...  bona  nit  y  bon’hora. 
Se  sent  el  bram  de  las  fieras,  l’espetech  dels 
trons,  cau  per  tot  arréu  la  gran  pedregada  y... 
cau  el  teló. 

Albert  Llanas. 


SACRIFICI 

Era  un  capvespre  trist  d’hivern.  Queya  la 
pluja  pausada  y  monòtona.  La  Mercè  s’acos¬ 
tà  al  balcó,  y  apoyant  son  front  xardorós  en 
els  cristalls,  mirà  al  carrer  ab  la  insistència 
del  qu’espera  à  algú.  A  poch  va  retirarse  del 
balcó,  fent  un  sospir,  y’s  deixà  caure  en  un 
silló,  prop  de  la  llar. 

Y  aixis  se  quedà,  com  ensomniada,  tot 
contemplant  las  flamas  que  s’allargavan  pre¬ 
nent  fantàsticas  formas.  No  hi  havia  à  la 
cambra  altra  claror  que  la  de  la  llar  encesa, 
ni’s  sentia  més  brugit  que’ls  espetechs  de  la 
llenya  al  consumiria’l  foch. 

La  Mercè  repassava  sa  historia.  Veya  sa 
infantesa  descolorida,  sa  existencía  de  noya 
malaltissa  que  no  ha  assaborit  els  petons  de 
la  mare,  sempre  al  costat  d’un  pare  rígit  y 
sever,  que  li  donava  tot,  menys  lo  que  son 
cor  desitjava:  unas  engrunas  d’amor.  Recor¬ 
dava  ’ls  llarchs  días  de  col-legi,  aquella  pre¬ 
só  tan  odiada,  sense  més  consols  que’ls  que 
li  portava  la  nit  compassiva  bressantla  en 
aquells  somnis  en  que  se  li  apareixia,  com 
en  un  qüento  de  fadas,  un  princep  de  vistós 
trajo  y  de  cara  d’àngel  que  la  besava  amoro¬ 
sament  y  se  la  enduya  à  son  realme,  lluny 
d’aquell  desterro. 

Se  li  representava  sa  jovenesa,  no  gayre 
més  alegra,  y  sos  somnis  de  verge  qu’ende- 
vina  lo  que  no  pot  capir  encara.  Ja  no’l  veya 
al  príncep  de  sa  infantesa,  sinó  à  un  jove 
rich  y  hermós,  qu’ab  el  primer  tenia  no  obs¬ 
tant  certa  semblansa.  Mes,  al  tornar  à  sa 
casa,  influhida  malgrat  seu  per  las  ideas  po- 
sitivistas  de  son  temps,  no  feya  altra  cosa 
que  cambiar  de  presó,  y  sos  desitjós  eran  en 
essencia’ls  mateixos:  estimar  y  ser  estimada. 

Y  tot  havia  passat;  sas  ilusions  havían  cay- 


gut  una  per  una,  deixant  son  cor  nu  y  trist 
com  un  arbre  en  ple  hivern. 

Com  que  ni  l’hermós  príncep,  ni  l’esperat 
donzell  aparegueren,  acceptà,  passivament  y 
sens  ilusió  de  cap  mena,  à  n’en  Ramón  per 
marit.  En  Ramón  era  un  xicot  de  bona  posi¬ 
ció,  de  inmellorables  condicions,  honrat  y 
trevallador;  en  fí,  un  home  que,  segons  pa¬ 
rer  de  tothom,  li  resultava  up  bon  partit  y 
podia  feria  ditxosa.  Mes  ella  no  ho  era,  no, 
encara  que  tots  li  creguessin.  No  li  faltava 
res,  res;  peró  no  tem'a’l  bé  que  sempre  havia 
desitjat  sense  may  assolirlo:  l’amor. 

En  mitj  d’aquella  pau  ensopidora,  son  cor 
va  rebre  un  fort  sotrach  al  perdre  aquells 
dos  angelets  rossos  que’l  cel  li  havia  donat 
per  únich  consol.  L’amor  de  mare  va  poder 
manifestarse  poch  temps;  el  de  dona,  no  po¬ 
dria  manifestarse  may.  cQui  podria  ferli  sen¬ 
tir?  Son  marit  no,  perque  may  l’havia  com¬ 
presa.  ^Un  altre?  Tampoch.  La  Mercè  era 
honrada.  Y  somniava,  somniava  y  s’aver¬ 
gonyia  de  sos  somnis,  que  creya  criminals  y 
que  al  despertar  la  deixavan  més  abatuda  y 
nirviosa  y  li  feyan  plorar  llàgrimas  tristas 
com  la  pluja  que  queya  sense  fer  remor  en 
aquell  melangiós  capvespre. 

Tot  son  cos  s’estremi  al  recordar  l’arriba¬ 
da  d’en  Lluis,  à  qui  havia  conegut  en  sa  in¬ 
fantesa  y  qu’era  l’amich  intim,  casi’l  germà 
de  son  marit;  aquell  que  tant  feya  riure  à 
sos  angelets  plorats;  el  que’s  va  fer  indis¬ 
pensable  en  aquella  casa  per  tots,  fins  per 
ella;  à  qui  tots  estimavan,  y  ella  més  que 
ningú!... 

Esperava  sa  vinguda  ab  una  ansia  inexpli¬ 
cable;  una  angoixa  terrible  la  ofegava;  y  à  la 
nit,  feya  esforsos  pera  no  adormirse,  tement 
anomenarlo  en  somnis;  y  sa  imatje  la  tenia 
sempre  al  devant,  y  tancava  las  parpellas 
pera  no  véurela;  mes  la  veya,  la  veya  sem¬ 
pre,  y,  folla  d’amor,  li  enviava  besos  ab  el 
pensament. . . 


Trucaren,  y  la  Mercé’s  despertà  ab  sobres- 
salt,dibuixantse  en  sos  llabis  un  somrís.  Prou 
li  deya’l  cor  qu’era  ell,  ell  que  no  sabia  que 
estés  sola! 

Com  en  altras  ocasions  semblants,  en 
Lluís,  torbàl,  prengué  un  llibre  y  llegí  en 

veu  alta  à  vora  d’ella.  Abdós  comprenian  que 
aixís  evitavan  una  conversa  que'ls  podria 
trahir  obligàntloshi  à  revelar  un  secret  que 
no  ignoravan,  però  que  volian  mantenir  din¬ 
tre  del  cor  sense  que  may  l'esmentés  la  boca. 
Tenian  por  d’ells  mateixos. 

Sense  darsen  compte,  per  una  atracció 
inevitable,  s’acostaren.  Sa  respiració  era  un 
panteig  fatigós;  sos  rostres,  encesos,  casi’s 
tocavan...  En  Lluis,  marejat  per  la  flayra  de 
joventut  y  vida  de  sa  estimada,  en  va  procu¬ 
rava  apartar  d’ella’ls  ulls;  y  la  Mercè  tremo¬ 
lava,  poruga  de  que  brollés  dels  llabis  de  son 
amant  aquella  paraula  tan  temuda  y  tan  de¬ 
sitjada. 

En  Lluis,  ab  un  esfors  suprém,  s’aixecà,  y 
mirant  fixament  à  la  Mercè,  va  anarsen  sen¬ 
se  pronunciarun  mot.  El  secret  ja  se’l  havían 
dit;  calia  fugir,  y  fugi,  victoriós  de  la  terri¬ 
ble  lluyta  que  contra’l  desitj  havia  sostingut 
aferrantse  à  l’Amistat  y  al  Amor.  Respectà  à 
la  Mercè  per  ser  la  muller  de  son  amich,  y 
perque  la  estimava  de  debó.  La  estimava 
honrada  y  pura.  Y  com  més  dèbil  la  vegés, 
més  la  respectaria.  Molts  de  sos  amichs,  si 
ho  haguessin  sapigut,  l’haurian  tractat  de 
boig...  Qui  sab!  Peró,  si  ho  era,  no  se’n 
dolía. 

Y  en  Lluis  emprengué  un  viatje  molt 
llarch. 


Al  retornar,  trobà  à  la  Mercè  tota  endola- 
da:  en  Ramón  havia  mort.  La  passió  d’en 
Lluis  era  ben  viva  encara;  y  ell  no  la  podia 
abandonar  à  la  Mercè,  que  prou  abandonada 
estava  y  perseguida’s  veya  pels  parents  del 
seu  marit. 

En  Lluis  cumpli  sa  missió;  y  haventla  aca¬ 
bada,  un  jorn  se  trobaren  en  la  mateixa  sala, 
llegint  ell  el  mateix  llibre;  yaltra  volta  aque¬ 
lla  atracció  misteriosa’ls  acostà  à  tots  dos.  Y 
en  Lluís  tornà  à  fugir!...  <;Per  què  no  havia 
de  fugir  l’obstacle  que’ls  separava? 

Pera  vencer  sa  passió,  en  Lluis  havia  en¬ 
dormiscat  son  cor  ab  l’encis  estrany  que  té’l 
sacrifici  de  la  pròpia  felicitat,  aquell  sacrifici 
qu’ell  feya  en  aras  de  l’Amistat  y  l’Amor.  A 
sa  estimada  volia  véurela  rodejada  d’aquella 


aurèola  de  martre  que  la  feya  gayrebé  divi¬ 
na;  y  si  ell  hagués  gosat  l’amor  de  la  Mercè 
en  tals  moments,  hauria  cregut  no  sols  ofen¬ 
dre  la  memòria  del  amich  mort,  sinó  també 
profanar  y  trossejar  la  corona  d’espinas  que 
cenyia’l  cap  d’aquella  dona  y  la  feya  més 
adorable  encara. 


La  Mercè  abandonà  la  ciutat  malehida 
ahont  sols  dolors  havia  trobat,  y’s  refugià  en 
un  poblet,  buscant  la  pau  de  l’ànima  en 
aquella  soletat.  Allà  era  desconeguda  detots, 
y  allà  esperava  sempre  à  n’en  Lluis,  de  qui 
guardava  un  retrato,  ja  mitj  esborrat  de  tant 
besarlo.Y  pensava  abesglay: — «^S’esborrarà 
també  la  meva  imatje  del  seu  cor?...» — Y  co- 
mensà  à  migrarse,  y  s’enmalalti,  y  prompte 
vegé  que  sos  dias  eran  contats. 

No  li  dolía  deixar  aquest  món,  que  per  ella 
havia  sigut  sempre  una  vall  d’amargor;  mes 
avans  de  deixarlo,  volia  veure  à  son  estimat 
al  menys  una  vegada.  Y  no  li  fou  negat 
aqueix  consol.  Al  entrar  en  Lluís  en  la  cam¬ 
bra,  un  somris  de  goig  va  dibuixarse  en  la 
cara  de  cera  deia  Mercè,  y  brillaren  sos  ulls, 
hont  s’hi  havia  concentrat  tota  sa  vida,  y  sos 
llabis  morats  s’enrogiren. — ((T’estimo,  Lluis, 
—li  digué;  —  t'he  estimat  sempre.  Tu  eras  el 
príncep  que’m  besava  en  mos  somnis  de  ne¬ 
na,  tu’l  donzell  à  qui  adorava  en  mos  des¬ 
vetllaments  de  donzella,  tu  l’estimat  de  mos 
somnis  pecadors  de  casada...  Tu  m’has  en¬ 
senyat  à  ser  honrada.  No  has  volgut  mon 
cos...  Gracias!  Pren  la  me?a  ànima,  que 
sempre  ha  sigut  teva!.. ,»  —Y’s  repenjà  à  son 
coll,  y  besà  son  front  y  sos  ulls,  apretanthi 
fortament  els  llabis...  Un  bes  llarch,  molt 
llarch,  sols  interromput  per  la  Mort! 

Després,  decantà’l  cap  enrera  y  quedà  com 
dormida.  Somreya.  Havia  sigut  felís  avans 
de  morir.  En  Lluis,  agenollat  prop  del  cadà- 
vre,  interrompia  ab  sos  senglots  el  silenci  de 
la  cambra.  Afora  plovia  pausadament:  pluja 
d'hivern,  monòtona  y  trista  com  un  plor  de 
la  Natura  devant  d’aquell  sacrifici  d’amor  tan 
sublim  com  inútil. 


Trinitat  Monegal. 

LOS  ULLS  DE  LA  VERGE 

La  Mare  de  Deu 
quan  era  xiqueta 
tenía’ls  ullets 
com  dugas  estrellas. 

Girantlos  al  sol, 
lo  sol  hi  somreya ; 
la  lluna,  à  la  nit, 
n’estava  contenta; 

y  tot  lo  del  cel, 
del  cel  y  la  terra, 
glatia  aquells  ulls 
com  dugas  estrellas. 

Los  lliris  dels  camps 
s’obrían  pervéurels; 
entorn  los  aucells 
hi  feyan  l’aleta ; 

abellas  y  fonts 
y  rius  y  poncellas, 
tot  era  glatir 
aquella  llum  fresca. 

La  Mare  de  Deu 
quan  era  xiqueta 
tenia’ls  ullets 
com  dugas  estrellas. 

Girantlos  al  cel, 
lo  sol  hi  somreya; 
girantlos  al  món, 
floria  la  terra. 

A.  Bori  y  Fontestà. 

ELS  CONCERTS  DEL  LICEU 

ii 

Figuravan  en  el  programa  del  primer  con- 
ceit,  una  darrera  l’altra,  las  dugas  primeras 
Sinfonías  de  Beethoven.  Ab  una  sola  n’hi 
havia  prou  pera  saborejar  la  música  del  gran 
clàssich  y  evitar  la  monotonia  que  forsosa- 
ment  resulta  de  l'audició  seguida  de  dugas 
obras  tan  similars  en  son  estil  com  la  Pri¬ 
mera  y  Segona  Sinfonías ,  majorment  dis¬ 
posant  de  deu  concerts  pera  donarnos  las  nou 
Sinfonías  anunciadas. 

La  execució  de  la  Primera  Sinjonía  resul¬ 
tà  ben  deficient.  La  orquesta  anà  llegint  els 
quatre  temps  que  conté,  ajustada  en  alguns 
trossos,  bastant  deslligada  en  altres,  sempre 
ab  gran  desequilibri  entre’ls  instruments  de 
corda  y’is  de  fusta,  resultant  la  part  d’aquests 
la  pitjor,  y  sense  que’l  director  dongués  in¬ 
terpretació  de  cap  mena  al  marcar  el  compàs 
ab  l’ensopiment  qu’en  ell  es  tradicional.  Ai- 
xis  es  qu’en  V al·legro  con  brío ,  aquest  brio 
ens  el  quedà  à  deure  per  complert,  y  las  gra¬ 
dacions  en  que  successivament  se  va  desen¬ 
rotllant  el  tema  musical  no  sortiren  de  la 
eterna  mitja  tinta  à  que’l  senyor  Nicolau  ens 
té  tan  acostumats.  L 'andante  y  el  minuetto, 
dugas  parts  tan  hermosas  com’  senzillas,  fo¬ 
ren  ditas  sense  cap  matis  ni  expressió,  molt 
poch  cantat  el  tema  de  X andante  y  faltat  de  la 
elegancia  que  requereix  el  minuetto ,  que,  per 
altra  part,  fou  dut  à  un  temps  massa  lent, 
puig  fixantshi’l  director  podia  enterarse  de 
que  Beethoven  no  demana’l  temps  natural 
del  minuet,  sinó  que  posa  la  indicació  à' al·le¬ 
gro  molto  é  vivace.  Y  en  1  al·legro  final  la  or¬ 
questa  anà  més  deslligada  qu’en  els  temps 
anteriors  per  lo  mateix  qu’es  el  de  més  exe¬ 
cució,  y  ai)  molt  poca  netedat  els  instruments 
de  corda,  sobretot  cap  als  últims  compassos. 

La  Segona  Sinfonía  fou,  senzillament,  des¬ 
trossada.  En  la  anterior,  al  menys,  els  mú- 
sichs  anavan  en  general  tots  à  una,  mes  en 
aquesta  cadascú  la  enfilà  pel  seu  cantó,  fal- 
tanthi  per  tant  la  unitat  desde  son  comensa- 
ment  fins  al  final.  En  el  primer  temps  faltà 
expressió  en  el  característich  grupetto  ab  que 
s  inicia’l  tema  en  las  violas  y  violoncellos, 
passant  després  aquesta  falta  d’expressió  als 
instruments  de  fusta  que,  particularment 
1  oboe  y  la  flauta,  ho  feren  pèssimament.  Del 
mateix  modo  en  la  melodia  que  hi  va  inter¬ 
calada,  qu’entonan  els  clarinets  y  fagots  apo- 
yats  pel  metall  y  que  després  reprèn  tota  la 
orquesta,  observarem  una  falta  de  claretat  y 
de  justesa  extraordinarias  entre’ls  varis  ins¬ 
truments  al  cantar  el  mateix  motiu. 

Segueix  després  el  larghetio ,  hermosissim 
temps  que  s’imposa  desde  son  principi  per  lo 
inspirat  de  sa  melodia  y  lo  deliciós  de  sa  fac¬ 
tura  y  desas variadas  modulacions.  Enaquest 
temps,  Beethoven  dona  un  gran  pas  en  la 
obra  total  de  la  Sinfonía  y  fins  creyém  des- 

cubrirhi  ja  algunas  espurnas  de  lo  que  més 
tart  serà  l’incomensurable  adagio  de  la  No¬ 
vena.  Y  com  més  gran  es  l’obra,  més  de  re- 
lléu  se  posan  las  deficiencias  de  nostra  or¬ 
questa.  Donada  la  lentitut  del  temps,  no 
havia  de  vence’l  director  grans  dificultats  de 
execució,  peró  si  qu’estava  obligat  à  treure 
de  sos  músichs  una  puresa  y  riquesa  en  la 
dicció  que  hi  han  mancat  en  absolut.  Cap 
dels  instruments  que  cantan  a  solo  l’hermós 
tema  ho  ha  fet  ab  sentida  expressió,  per  la 
senzilla  rahó  de  que  la  orquesta  no  té  solis- 
tas  qu’estiguin  al  nivell  de  sa  tasca.  La  falta 
de  dicció  en  els  instruments  de  corda,  la  po¬ 
ca  dolcesa  y  sonoritat  de  la  fusta,  y  las  con- 
tinuas  desafinacions  del  metall,  han  contri- 
buhit  per  igual  à  fer  malbé  aquesta  deliciosa 
part. 

En  el  scherzo  l’orquesta  anà  perduda  del 
tot,  sobressortint,  per  la  pèssima  interpreta¬ 
ció,  l’oboe  y  la  trompa.  Y’l  director  tan  tran¬ 
quil,  sense  amohinarse  en  recullir  ab  la  ba- 
tuta’ls  descarrilaments  de  sos  músichs.  Per 
altra  part:  iquàn  se  convencerà’l  senyor  Ni- 
colàu  de  que’ls  scherzos  (com  èl  seu  nom 
clarament  indica)  deuhen  darse  més  lleuge¬ 
rament,  à  temps  més  viu  y  joganer,  en  comp¬ 
tes  de  la  pesadesa  y  ensopiment  ab  qu’ell  els 
porta?  En  V al·legro  final,  animat  de  la  matei¬ 
xa  joya  que  dominava  en  el  temps  precedent, 
tampoch  hi  ha  hagut  colorit  de  cap  mena, 
quedant  sense  la  expressió  deguda’l  decres- 
cendo  del  final,  pera  convertirse  després  en 
un  fortissim  que,  com  de  costúm,  tampoch 
varem  poder  sentir. 

La  impresió  qu’en  conjunt  ens  ha  deixat 
la  execució  d’aquestas  dugas  Sinfonías ,  es  de 
qu’el  mestre  Nicolàu  es  el  mateix  de  sempre. 
Ell  agafa  ab  tota  catxassa  la  batuta,  dona  la 
entrada  à  la  orquesta,  y  desde  llavors  cada 
músich  queda  autorisat  pera  fer  lo  que  mi¬ 
llor  li  sembli,  ja  que’l  director,  portant  ab 
prou  feynas  el  compàs,  mitj  adormit,  pera 
res  se  cuyda  de  la  diferenta  expressió  que 
cada  passatje  requereix.  La  interpretació  de 
las  Sinfonías  de  Beethoven  ha  de  portar  sem- 
pre’l  sagell  característich  del  temperament 
del  mestre  que  las  dirigeix.  Ab  en  Nicolàu  es 
inútil  cercar  l’estil  d’interpretació.  Com  qu’en 
el  terreno  del  art  es  tan  sols  una  personalitat 
momificada,  no  pot  comunicar  als  que  se¬ 
gueixen  sa  batuta  res  més  que  l’ensopiment 
en  que  perpetuament  sembla  trobarse  la  seva 
ànima. 

La  Consagració  del  Graal  omplenà  l’úl¬ 
tima  part  del  primer  concert,  en  el  que 
Wagner  y  Beethoven  ne  sortiren  sacrificats 
casi  per  igual.  La  grandiosa  escena  del  pri¬ 
mer  acte  d eParsifal  ha  quedat  ara  com  avans, 
en  mans  del  mestre  Nicolàu,  despullada  de 
tot  son  encis  diví,  de  la  indispensable  unció 
religiosa  ab  que  deu  executarse;  y  per  tant 
ab  més  rahó  que  may  podém  dir  que  s’ha 

comés  ab  ella  una  verdadera  profanació.  Ei 
primer  tema  que  apareix,  representant  la  veu 
del  Montsalvat,  es  portat  massa  depressa, 
sense  quadratura,  sentintse  bastant  confosa- 
ment;  el  tema  del  Graal  surt  molt  deslligat  y 
també  massa  depressa,  y  en  cambi,  s’adorm 
aviat  la  orquesta  sense  donar  cap  relléu  al 
crescendo  que  segueix,  en  el  que  als  instru¬ 
ments  de  metall,  faltats  de  la  necessària  ho- 
mogeneitat,  no  es  possible  ferlos  anar  may 
d’acort.  La  frasse  penetrant  que  expresa’l  do¬ 
lor  de  la  ferida  sagnanta  d’Amfortas,  es  dita 
sense  la  menor  expressió,  donchs  el  director 
permet  que  la  estrident  queixa  dels  cornetins, 
que  deuria  sentirse  per  sobre  de  tot,  quedi 
ofegada  per  lo  restant  de  la  orquesta.  El  con¬ 
junt  de  tot  aquest  tros,  portat  ab  el  desconei¬ 
xement  de  que  dona  proba  tan  evident  el 
mestre  Nicolau,  pert  la  grandiositat  que  l’au¬ 
tor  va  donarli. 

Las  campanas  qu’acompanyan  la  entrada 
dels  cavallers  del  Graal  en  el  temple,  consti- 
tuheixen  un  element  essencial  en  aquesta  es¬ 
cena.  No  trobém  calificatiu  prou  fort  pera 
condempnar  l’atreviment  ab  que  s’ha  destru- 
hit  tot  son  efecte  en  el  Liceu.  {Ab  quin  títul 
y  autoritat  gosa’l  senyor  Nicolau  transportar 
descaradament  las  notas  d’un  extrém  al  al¬ 
tre  del  pentagrama?  {Que  no  té  ulls  pera  lle¬ 
gir  à  quina  baixa  octava  estan  èscritas  aque- 
1 1  as  quatre  notas  en  la  partitura?  {Ni  té  tam- 
poch  orellas  pera  sentir  la  impossibilitat  de 
reproduhirlas  en  el  to  altíssim  en  que’s  troba 
l’instrument  que  s’usa  al  Liceu?  Y  encara  té’l 
valor  d’anunciar  en  els  programas  qu’ho 
executa  en  la  forma  indicada  per  Wagner! 
Mal  per  mal,  resultava  millor  el  sistema  em¬ 
pleat  la  primera  vegada  en  el  Lírich;  ó  tam¬ 
bé’s  logra  un  efecte  molt  aceptable  per  medi 
d’un  piano  de  cúa  combinat  ab  dos  instru¬ 
ments  coneguts  per  tan-tan,  en  dos  diferents 
tons,  un  per  las  notas  altas  y  un  altre  per  las 
baixas 

La  escena  de  la  Consagració  es  impossible 
que  produheixi  son  efecte,  dada  la  falta  de 
sentiment  del  director  y  dels  violoncellos  ab 
que  conta  pera  expressar  la  frasse  sublim  que 
l’acompanya.  Ni’l  to  sech  y  apagat  dels  ins¬ 
truments,  ni  la  poca  inteligencia  dels  músichs 
en  donar  el  clar-obscur  que’s  requereix,  po¬ 
den  portarnos  altre  resultat  que'l  migrat 
qu’aqui  hem  vist.  La  entrada  dels  cavallers 
després  de  la  consagració  y  tota  la  escena 
que  segueix,  es  dirigida  pel  mestre  à  un 
temps  tan  precipitat,  que  resulta  exagerada¬ 
ment  vulgar  y  trivial  lo  que  hauria  d’expre- 
sar  la  energia  y  la  ferma  fe  dels  guardadors 
del  Graal. 

La  part  coral  d’aquest  fragment,  encarre¬ 
gada  al  Orfeó  Català,  ha  deixat  bastant  que 
desitjar.  Hi  trobém  algun  avens,  comparan- 
tho  ab  la  primera  vegada  que  la  sentirem  al 
mateix  Orfeó;  però  la  veritat  es  qu’espera- 
vam  del  mestre  Millet  que  ab  el  temps  trans¬ 


corregut  y  ab  els  elements  vaiiosos  que 
componen  actualment  lasocietat  quedirigeix, 
ens  donaria  una  interpretació  que  s’acostés 
ab  fidelitat  al  esperit  de  l’obra  wagneriana, 
al  menys  com  ho  fa  al  interpretar  à  Vittoria 
y  Palestrina.  Els  coros  han  anat  ben  ajustats, 
es  cert,  peró  no’ns  han  produhit  la  emoció 
interna  que  dimana  de  l’obra,  per  cantar  en 
general  massa  fort,  sense  usar  la  mitja  veu, 
per  l’aspresa  del  coro  de  cavallers,  per  faltar 
alguna  forsa  en  el  de  joves,  y  per  lleugeras 
desafinacions  en  el  de  noys;  Potser  aquests 
interpretaren  millor  que  tot  la  frasse  augusta 
del  moment  de  la  consagració.  Hauriam  vol¬ 
gut,  per  ultim,  quel’Orfeó  hagués  cantat  d’un 
modo  més  inteligible  la  fidel  y  hermosa  tra¬ 
ducció  catalana  d’en  Maragall,  quals  frasses 
no’s  sentian  gens  clarament,  y  que  la  coloca- 
ció  dels  coros  interiors  fos  exactament  à  la 
distancia  y  alsada  exigidas  pel  mestre  de 
Bayreuth. 

Joaquim  Pena. 


TEATRES 


ROMEA 

Cendras  d’amor 

En  la  funció  à  benefici  d’en  Borràs,  s’es- 
trenà’l  quadro  dramàtich  de  l’Ignaci  Iglesias 
Cendras  d'amor. 

L’Iglesias  no  ha  volgut  en  aquesta  darrera 
obra,  com  en  altras  sevas,  presentar  cap  dels 
problemas  socials  que  li  donan  personalitat 
en  llurs  dramas,  sinó  senzillament  commou¬ 
re,  dominar  al  públich  ab  un  quadro  plàs- 
tich.  Ha  deixat  de  banda  la  sociologia,  l’art 
ibsenià,  de  pensador,  pera  presentarse  solza- 
ment  poeta.  No  ha  volgut  convence,  sinó  fer 
sentir;  no  ha  pretengut  entussiasmar,  sinó 
fer  plorar,  arribar  à  l’ànima  del  públich,  fent 
vibrar  el  seu  sentiment,  el  seu  millor  fondo. 
Per  arribar  à  convence  à  un  auditori,  encara 
que  sia  per  medi  de  la  ficció  dramàtica,  n’hi 
ha  prou  moltas  vegadas  ab  la  originalitat 
d’un  tema,  ab  l’ardidesa  d’una  idea,  ab  la 
forsa  ab  que’s  presenta  una  teoria.  Pot  ferse 
un  gran  drama  social  essent  un  pensador. 
En  cambi,  pera  fer  sentir  à  un  públich,  pera 
ferlo  plorar,  pera  dominarlo,  es  necessari 
que  l'autor  sia  un  artista,  que’ls  seus  senti¬ 
ments  sían  superiors,  més  intensos,  més  re¬ 
finats  que’ls  mateixos  del  públich  à  qui’s 
dirigeix.  Si  vis  me  flere... 

En  aquest  sentit,  el  drama  de  l’Ignaci 
Iglesias  es  meritissim,  perque  es  obra  del 
poeta,  perque  porta  quelcom  de  l’ànima  gran 
del  artista,  del  seu  millor  fondo,  dels  seus 
sentiments. 

No  hi  ha  en  Cendras  d'amor  la  forsa  inte- 
lectual  d’altres  dramas  del  mateix  autor,  com 
Fruclidor  y  Els  Conscients ,  per  exemple; 
peró  hi  ha  més  poesia,  més  potencia  imagi- 

nativa,  més  creació  purament  artística  y  ab 
més  art  expressada. 

El  tema  no  pot  ésser  més  senzill.  Es  un 
sol  quadro,  peró  un  quadro  hont  hi  palpita 
un  drama  intern,  un  moment  dramàtich  que 
deixa  una  impresió  fondissima  y  pel  que 
s’endevina,  velat  hermosament,  un  drama 
sagnant  de  la  realitat  impura. 

Presenta  l’aulo'r  un  cementiri  nevat,  en 
una  de  las  foscas  matinadas  del  hivern;  un 
cementiri  poétich,  voltat  de  pebrers  yxipres- 
sos  majestuosament  tristos,  ombrejant  las 
tombas.  En  primer  terme’l  vell  sepulturer 
cava  una  fossa  ahont  hi  ha  d’enterrar  un  al- 
bat,  un  nen  ros  mort  apenas  nascut;  y  l  ha 
d’enterrar  d'amagat,  perque  es  el  fruyt  d’un 
amor  culpable. 

El  pare  de  la  criatura  la  porta,  envolcalla- 
da  la  caixeta  blanca,  y  veu  enterraria.  L’au¬ 
tor  ha  trobat  la  nota  justa  en  aquella  escena 
terrible,  entre’l  pare  sanglotant,  entontit, 
sense  dir  paraula,  y’l  fosser  inquiet,  teme- 
rós,  qu’en  aquella  feyna  sols  hi  veu  el  medi 
d’enriquirse. 

El  drama  exterior  no’s  veu,.peró  s’ende¬ 
vina;  el  descriu  el  sepulturer  responent  à  la 
seva  dona  en  molt  pocas  paraulas,  peró  tan 
justas,  que  la  figura  de  la  dona  enamorada 
y  culpable  sembla  veures  apareixe  en  aque¬ 
lla  carretera  del  fons.  per  ahont  passava  la 
senyoreta  rossa,  hermosissima ,  muntada  à  ca¬ 
vall  ab  son  enamorat.  Y  acaban  de  dar  la  im¬ 
presió  del  drama  que  no’s  veu  els  breus 
planys  del  pare,  que  al  veure  enterrat  à  son 
fill,  li  demana  perdó  per  no  haver  sapigut, 
cobart,  sustreures  à  las  convencions  socials, 
per  no  haver  gosat  4  estimarlo  ab  el  front 
alt,  ab  tota  la  expansió  de  l’ànima  y  ab  tota 
la  forsa  de  la  seva  sanch  jove. 

El  final  no  pot  ésser  tractat  ab  més  sim¬ 
plicitat,  y  produheix  una  emoció  inexplica¬ 
ble  quan  el  sepulturer  demana  al  senyoret 
que  vagi  à  la  primera  missa  qu’anuncían  las 
campanas,  y  que  resi... 

Té  quelcom  el  dramet,  dintre  de  sa  pròpia 
originalitat,  de  las  concepcions  maeterlinkia- 
nas.  Més  ben  dit:  l’objectiu  del  autor  no  es 
altre  que’l  del  mestre  de  Gant:  produhir  una 
intensa  emoció  en  el  públich  per  medi  de  la 
plàstica  y  de  las  sugestions  qu’aquesta  de¬ 
termina. 

L  éxit  qu  obtingué  Cendras  d'amor  va  és¬ 
ser  ben  afalagador  pera  l’autor,  que  degué 
sortir  à  escena  à  rebre’ls  aplausos,  per  més 
qu’en  un  públich  avesat,  com  el  de  Romea, 
à  las  rutinarias  obras  que  tants  anys  han  si¬ 
gut  son  aliment,  la  novetat  y  l’artistica  sim¬ 
plicitat  de  l'obra’l  deixaren  fret  al  principi  y 
no  lograren  entussiasmarlo  del  tot  al  final. 

L’obra  fou  ben  presentada,  y  tant  el  se¬ 
nyor  Borràs  com  la  senyora  Monner  y’l  se¬ 
nyor  Guitart,  son  dignes,  per  son  trevall,  de 
tot  elogi. 

■J. 


NOVETATS 

La  Parisienne 

Durant  un  dels  intermedis,  vaig  cullir  al 
vol  y  de  boca  d’un  conegut  escriptor  barce¬ 
loní,  una  frasse  clavada  respecte  à  la  comè¬ 
dia  de  l’Henry  Becque,  frasse  que  per  si  sola 
constituheix  el  judici  critich  més  complert  v 
més  encertat  de  dita  obra:  «Té  tota  la 
gracia  maliciosa  y  tota  la  perversitat  refi¬ 
nada  d'un  dibuix  d’en  Forain.)) 

En  efecte  la  frasse  no  pot  ésser  més  justa, 
donchs  els  tres  personatjes  principals,  els 
que  integran  la  comèdia,  Clotilde,  son  marit 
Adolphe  Du  Mesnil,  y  l’amich  del  segón  y 
amant  de  la  primera,  Lafont,  estàn  dibuixats 
ab  aquella  trassa  incorrecta  y  ab  aquell  des- 
garbament  que  tant  seduheix  y  qu’es  tan 
propi  del  famós  artista  parisench. 

La  comedia’s  reduheix  à  presentar  l’etern 
menage  à  trois ,  la  casada  perversa,  astuta, 
variable,  sense  nort  ni  direcció  fixa  de  senti¬ 
ments,  qu’enganya  al  seu  marit,  al  principi 
potser  creyent  en  un  amor  nou  envers  son 
primer  amant,  peró  ben  prompte  convensuda 
de  que  tal  passió  no  existeix  y  gaudint  alas- 
horas  del  misteri,  del  capritxo,  donantse 
quan  no  té  res  més  que  fer,  el  dia  que  s’abur- 
reix,  quan  li  ve  bé,  y  exigint  del  amant  que 
la  deixi  tranquila  cuydarse  de  sa  casa,  del 
ascens  de  son  marit,  y  li  permeti  portar  una 
vida  reposada  ab  totas  las  apariencias  de  ca- 
sadeta,  tan  aixerida  y  elegant  com  dona  de 
sa  casa  y  enamorada  de  son  marit. 

Mes  l’amant,  l’apassionat  Lafont,  no  s’hi 
conforma  ab  aqueix  paper  d’enamorat  à  esto- 
nas;  la  vol  tóta  per  ell  à  la  charmante  Clotil¬ 
de,  està  gelós,  vol  saber  ahónt  va  quan  surt 
de  casa  tota  sola,  y  de  qui  son  las  cartas  que 
reb;  peró  ab  sas  perfidiosas  insistencias  y  ab 
sas  gelosias,  no  fa  més  qu’enervarla  à  n’ella, 
que’l  troba  pesat,  ridicul,  empalagós  y  fins 
faltat  de  cortesia.  «Vesten,  que’m  fas  nosa, 
em  fastiguejas» — li  diu.  Peró  ca!  En  Lafont, 
ferm  que  ferm,  prega,  amenassa  y  acusa. — 
«Això  es  que  tens  un  altre  amant.  Y  jo’l  co- 
nech.  Es...l’Ernest  Mercier.» — «No,— respon 
ella  ab  una  tranquilitat  y  desvergonyiment 
aclaparadors  —  es  l’Alfred  Mercier!...» — En 
Lafont  ja  no  pot  més:  esclata, ’s  posa  à  plo¬ 
rar  y  se’n  va  desesperat. — «Gracias  à  Deu!» 
— diu  ella,  respirant  ab  forsa  com  qui  s’ha 
tret  un  gran  pes  de  sobre. — «Era  inaguanta¬ 
ble!  Veyàm  si  al  ultim  no  més  estaré  tran¬ 
quila  al  costat  del  meu  marit!»  exclama 
al  final  del  segón  acte.  Y’l  pobre  marit  no  li 
pot  dar  las  gracias  d’aquest  devouement,  per¬ 
que  com  que  no'n  sab  res ,  el  pobre  home!... 

Al  cap  de  temps,  Clotilde,  després  d’haver 
intentat  altras  afeccions,  troba  que’ls  joves 
del  dia  no  valen  pas  la  pena  de  que  una  se 
ocupi  d’ells.  Son  sechs,  plens  de  pretensions. 
poseurs ,  y  vetohaqui  tot.  Alashoras  se  recor¬ 
da  del  pobre  Lafont,  qu’era  l’home  qu’ella 

necessitava,  un  amich  excelent,  un  segón  ma¬ 
rit...  Y  l’anyora...  ’l  troba  à  faltar.  Y  sona’l 
timbre,  y  en  Lafont  se  presenta  timidament. 
Ella  1  reb  ab  palmas,  peró  prompte  tornan  à 
sortir  els  topaments  de  caràcter  de  l’una  y 
l'altre,  afortunadament  per  darrera  volta, 
perque  ab  l’arribada  del  bon  Du  Mesnil,  del 
marit  bonatxàs  é  ignorant,  que  també  reb  ab 
palmas  à  son  estimat  Lafont,  se  referma  d’un 
cop  per  sempre  l'ideal  de  Clotilde,  partidaria 
convensuda  d’un  benentès  menage  à  trois. 

Y  aixis  se  clou  la  comèdia  d’en  Becque, 
tota  ella  esquisida,  trassada  de  mà  mestra  y 
deixant  al  espectador  que  no  bada,  una  emo¬ 
ció  artistica  finissima,  castissament  parisen¬ 
ca,  d’actractiu  encisador,  tant  per  la  cons¬ 
trucció  sòlida  y  ben  entesa  de  la  comèdia, 
com  per  la  vivesa  del  diàlech.  Peró  de  tal 
emoció,  y  del  ayre  excepcionalment  pari- 
sench,  ben  poch,  per  no  dir  gens,  ens  en  va 
arribar  al  veure  la  comèdia  d’en  Becque  feta 
per  la  Mariani.  Ho  hem  de  dir  ab  franquesa: 
la  celebrada  actriu  italiana  va  estar  del  tot 
desencertada  en  la  interpretació  de  la  pari- 
sienne  Clotilde.  Ni  sas  facultats  intelectuals, 
ni  las  físicas  (per  cert  ben  apreciables)  poden 
plegarse  fins  al  punt  de  sentir  é  interpretar 
el  tipo  trassat  per  en  Becque.  La  varem  tro¬ 
bar,  sobre  tot  en  els  dos  primers  actes,  fal¬ 
tada  d'esprit,  de  distinció,  de  chic ;  en  una 
paraula:  presentant  el  personatje  grollera¬ 
ment,  à  batzegadas,  exagerant  constantment 
la  nota  y,  per  lo  tant,  desfigurantio  per  com¬ 
plert.  Escoltantnos  à  la  Mariani,  no’ns  va¬ 
rem  poder  treure  del  cap,  tota  la  nit,  à  la 
Réjane.  Cóm  hi  deu  estar  la  gran  actriu  pa¬ 
risenca  en  La  Parisiennel  Qüinas  finesas, 
quinas  nuances ,  quina  spiritosa  perversitat  y 
quina  suprema  elegancia  deu  posar  en  la 
interpretació  de  l’obra  de  Becque! 

També  hem  de  regoneixe  que  una  actriu, 
pera  fer  aquesta  comèdia,  té  d'ésser  forsosa- 
ment  parisenca,  lo  qual  vol  dir  que  la  culpa 
de  que  la  Mariani  no'ns  agradés,  no  es  pas 
tota  d’ella.  En  Zampieri  y  en  Masi  no  més 
que  regulars.  Tampoch  es  aixó.  En  fi,  no’n 
parlém  més  y  aném  com  à  nota  final  à  consig¬ 
nar  una  apreciació  sobre  la  nova  companyia 
de  la  Mariani.  Lo  qu’es  ab  semblant  cambi 
y  ab  l'allunyament  d’en  Paladini,  malgrat  la 
discreció  d’alguns  artistas  nous,  hi  hem  per¬ 
dut  bastant. 

S.  V. 


BIBLIOGRAFIA 

Teatre  d’aficionats  — Comedias  y  monó- 
lechs  per  Narcis  Oller.  —  Fidel  Giro,  im¬ 
pressor.  Barcelona,  1900, 

Al  apareixe  una  obra  firmada  per  un  autor 
tan  conegut  y  apreciat  com  en  Narcís  Oller, 
pot  ben  bé  considerarse  inútil  el  trevali 
de  publicarne  un  judici.  La  tasca  del  crí< 
tich  queda  realment  reduhida  à  establir,  se¬ 


gons  sa  opinió  particular,  el  valor  relatiu  del 
llibre  recentment  publicat,  respecte  als  ante¬ 
riors  eixits  de  la  mateixa  ploma.  Peró  com 
l’obra  de  que  parlém  pertany  a  un  género  no 
conreuhat  per  aqueix  escriptor,  y  nou  en 
nostra  literatura,  creyém  convenient  fer  re¬ 
marcar  la  seva  oportunitat. 

Ja  esplica  l’Oller  ben  clar  en  el  prólech 
quins  son  els  seus  propòsits:  oferir  als  afi¬ 
cionats,  cada  dia  més  nombrosos,  à  represen¬ 
tar  obras  clramàticas,  una  colecciò  que,  per 
sas  especials  condicions,  sia  adequada  pera 
els  teatres  ó  salons  particulars,  evitant  el 
ridícul  en  que  tants  y  tants  cauhen  escullint 
pessas  superiors  a  sas  facultats  é  impropias 
del  lloch  ahont  se  representan,  y  allunyant 
al  aficionat  novell  del  terrible  perill  de  imi¬ 
tar  à  determinat  actor. 

A  Barcelona,  especialment,  s’hi  nota  la 
falta  d’un  repertori  de  saló.  La  heterogénea 
societat  barcelonina,  producte  de  la  creixensa 
ràpida  y  desordenada  de  la  ciutat,  ab  sa  con- 
fusi  >  de  classes  é  indeterminació  de  caràc¬ 
ter,  no  conta  ab  aquells  centres  de  reunió, 
tan  necessaris  pera  la  vida  de  relació,  qu’exis- 
teixen  en  altras  capitals. 

Las  grans  recepcions  y  balls  no  han  pogut 
pendre  aqui  carta  de  naturalesa,  y  tots  els 
ensaigs  fets  han  resultat  ridículas  parodias. 
Cal.  donchs,  trobar  un  medi  pera  reunir  las 
familias,  sense  recorre  à  las  tertulias  cursis 
que  no  tenen  altre  atractiu  que  la  murmura¬ 
ció  ó’l  Jlist  més  ó  menys  ignocent. 

Creyém  que’l  teatre  casulà  es  l’únich  medi 
pera  lograrho. 

Las  alenadas  de  vida  moderna  que  de  l’al¬ 
tra  banda  dels  Pireneus  rebém,  han  fet  neixe 
en  el  si  d’aquesta  societat,  que  desgraciada¬ 
ment  té  pernota  característica  un  mercantilis¬ 
me  desesperador,  un  sentiment  d’art  dèbil  y 
vagarós  encara,  peró  que  promet  desvetilarse 
quan  trobi  un  ambent  adequat  Avuy  ja  fins 
els  més  vulgars  burgesos  enriquits  creuhen 
indispensable  donarse  un  cert  barnís  d  ilus- 
tració,  y  encara  que  compran  quadros  à  me¬ 
tros,  tal  com  venen  las  pessas  eixidas  de  sas 
fàbricas,  y  omplenan  sa  biblioteca  de  llibres 
ben  enquadernats  pera  que  fassin  goig,  tot  ai¬ 
xó  revela,  com  à  signe  dels  temps,  que  no  es 
tal  volta  molt  llunyà’l  dia  en  que  s’anuncii 
la  bona  nova.  Ben  clar  ho  indica  l’esclat  de 
vida  d!aqueixa  jovenalla  qu  ab  tanta  fe  y 
entussiasme’s  dedica  al  estudi  y  al  conréu  de 
las  arts  y  las  lletras;  y  fins  els  altres,  els  noys 
de  casa  bona  qu’avans  sols  se  preocupavan 
d’estrafer  els  figurins  estrangers,  avuy  ja  s 
disfressan  de  bohemis.  Els  que  senten  vera¬ 
ment  l’art,  seràn  elements  vaíiosos  pera  crear 
ó  pera  preparar,  al  menys,  la  nova  genera¬ 
ció;  els  que  sols  el  pressenten  y  ho  poden 
capirlo,  aquells,  se  tallaran  sas  cabelleras  à 
lo  modernista;  y’s  faràn  diputats  ó  menaràn 
carruatje,  ja  que  ni  útils  podrían  ésser  pera 
tirar  un  carro,  per  falta  deforsas.  Las  noyas 

també  la  senten  eixa  alenada  de  vida,  ab 
tot  y  la  instrucció  estantissa  de  las  pensions , 
que  las  converteix  en  bonichs  estotxos  que 
no  guardan  cap  joyell,  malgrat  la  educació 
que  reben  de  la  miss  esllanguida  ó  de  la  ro- 
danxona  demoiselle ,  que  comensan  à  com 
pendre  que  pera  la  dona  l’art  no’s  reduheix  à 
pintar  flors  y  papallonas  en  vanos  ó  sombri- 
1  las  ó  à  fer  arpegios  en  el  piano,  ó  à  brodar 
tovallolas  que  després  d’exposadas  à  ca'n 
Garcerie  ó  à  ca’n  Mitjans,  «sm  lavar ,»  no  han 
ting,ut  altra  utilitat  que  la  que  reportan  als 
betas  y  fils  que  las  hi  han  venut  els  rodets  y 
las  agullas.  Sense  desnaturalisar  à  la  dona, 
pot  conseguirse  que  no  sia  un  moble  de  luxo, 
educantla  per  medi  del  art  que  no  sols  des¬ 
enrotlla  sa  inteligencia,  sinó  que  regula  sa 
sensibilitat.  Vegis,  donchs,  cóm  el  teatre  pot 
ésser  no  sols  un  esplay,  sinó  fins  un  medi 
d’higiene  moral. 

Es  un  fet  ben  reconegut  que  generalment 
els  joves  fugen  del  costat  de  las  noyas  de  bé, 
ó  perque  s’hi  aburreixen,  ó  perque,  com 
confessan  cinicament,  creuhen  que  no’n  po¬ 
den  treure  res.  Els  més  estúpits,  se  deixan 
ensopir  per  la  insubstancial  conversa  dels 
salons  burgesos,  y  devallan  à  la  categoria  de 
trastos  inútils;  els  demés,  cercan  en  altre 
lloch  la  diversió  qu  allí  no  hi  troban. 

El  teatre  casulà  pot  ésser  un  poderós  medi 
d’atracció  peraque’ls  joves  sans  de  cos  y  d’es¬ 
perit  comprenguin  que  individuús  de  dife¬ 
rent  sexo  poden  relacionarse  sense  necessitat 
de  jerse  l'amor  pera  passar  el  rato,  y  qu’en- 
tre  ells  y  ellas  pot  establirse  una  corrent 
simpàtica  d’amistat  pura  y  desinteressada,  y 
coneixentse  y  comprenentse,  si  l'amor  s’hi 
fica  pera  fer  de  las  sevas,  fins  pot  esperarse 
que  resulti  algún  matrimoni  que  no  sia  com 
la  majoria  delsd’avuy:  un  contracte  ó  una 
especulació.  No  tinguin  por  els  pobres  d’es¬ 
perit!  No  perilla  la  moral,  ni  la  dignitat  de 
la  dona,  si  ella  sab  guardaria.  Naturalment, 
deuhen  triarse  ab  molt  cuydado  las  obras; 
peró,  en  aqueixa  selecció,  s’ha  de  procurar 
sobre  tot  que  no  sian  mansas ,  perque  llavors 
els  resultats  serian  negatius.  Creyém  que 
raras  vegadas  deu  recorres  à  obras  estrange- 
ras:  com  més  las  personas  se  vegin  retratadas 
en  els  personatjes  que  deuhen  encarnar,  ma¬ 
jor  serà  la  impresió  moral  y  artistica.  El 
camp  es  molt  vast;  en  ell  poden  esbravarshi 
els  autors  novells;  allí  hi  lluhirían  aquellas 
obretas  delicadas  que  no’s  íepresentan  en  un 
teatre  de  debò  perque  no  son  prou  teatrals; 
y  finalment,  al  li  la  simplicitat  dels  medis  de 
que's  disposa  ensenyaria  à  molts  à  prescindir 
de  certs  convencionalismes  de  las  taulas. 

Doném,  donchs,  la  enhorabona  al  senyor 
Oller  qu’ha  posat  la  primera  pedra,  y  fem 
vots  pera  que,  com  sovint  passa,  no’s  fassi 
esperar  la  segona...  y  las  al’.ras.  Ell  que  tan 
admirablement  atrapa’ls  tipos  v  retrata  las 
costums  de  casa,  pot  y  deu  donarhi  una  vi¬ 

gorosa  empenta,  y  de  segur  que  l’ajudaràn 
molts  y  molts  autors  (com  per  exemple  l’ Al¬ 
bert  Llanas,  en  quals  obras  hi  ha  un  sagell 
de  distinció  y  bon  gust  no  superats  encara), 
que  tenen  las  condicions  especials  pera’l 
conréu  d’aqueix  género  dramàtich  que  ab 
tan  bon  acert  tracta  d’implantar  el  reputat 
novelista. 

Oriol  Martí. 


JOCHS  FLORALS  DE  BARCELONA 

DEL  ANV  I9OO 

Llista  de  las  composicions  rebudas  en  Secretaria. 

fins  lo  dia  d’ avuy. 

Número  1.  Lisa.  Lema:  Fulls  de  la  vida. —  2.  Lo 
testament  del  soldat.  Lema:  Fragment. —  3.  Re¬ 
dempció.  L.  Sentiu?— 4.  Lo  poema  de  la  nit. 
L.  Fantasia  d’amor.— 5.  Himne  de  Sant  Bernat. 
L.  Traducció. — 6.  L’himne  litúrgich  «Ave  Maris 
Stella»,  traduhit  en  vers  català.— 7.  Traducció 
del  Ave  Maris  Stella,  pera  ésser  cantat  ab  la  ma¬ 
teixa  tonada  de  la  lletra  llatina. — 8.  La  cendrosa. 
L.  ...ma  lyre  toutefois  -s’eveillait  ecoutant  ces 
plaintes,  cette  voix.  ( A.  Chénier.J—g.  Credo.  Sen¬ 
se  lema. —  io.  La  darrera  carta.  L.  Recorts  de  la 
guerra.—  1  1.  L’hivern  à  montanya.  L.  Quadret. — 
12.  La  mort  del  poeta.  L.  O  mort!  Est-ce  ta  voix 
qui  frappe  mon  oreille?  (Lamartine). — 13.  Con- 
fiteor.  L.  Jo  pecador...— 1  4.  La  nevada.  L.  Hélas! 
plus  de  grandeur  contient  plus  de  néant!  (V.  Hu- 
go). — 13.  Cansó  de  la  espasa.— 1  6.  Alegoiía.  L. 
Fe,  Amor  y  Esperansa.— 1  7 .  Ave  Maris  Stella. 
L.  Ad  te  suspiramus.—  1  8.  Las  absol tas  del  segle. 
L.  Tout  es  grand,  tout  es  beau,  mais  ont  meurt 
dans  votre  air.  (A.  de  Musset. — Rolla ).  -  1  9.  La 
Mortalla.  L.  ...y  viu  no  més  d’amor.  (Pagès  de 
Puig).—  20.  La  ratxada.  L.  Lo  cel.  la  terra,  i’ona y 
tot  à  la  una  remoch  à  mon  albir.  (F.  Agulló). — 

21.  Lo  Deu  de  las  venjansas.  L.  Lo  Deu  de  las 
venjansas  es  lo  Senyor,  etc.  (Ps.  XCIII,v.  1). — 

22.  Diàlech  espiritual.  L.  Magna  sunt  enim  judi- 
cia  tua  Domine,  et  inenarrabilia  verba  tua.  (Lli¬ 
bre  de  la  Sabiduria.  (Capit  XVII,  1 .) — 23.  Als 
poetas  germans.  L.  Hem  sentit  tots  en  las  venas, 
etcètera.  (Collell).  —  24.  Cant  de  las  bruixas.  L. 
Moi,  j’ai  l’ombre  muetce.  (A.  de  Vigny).— 23.  Las 
noyas  del  Ampurdà.  L.  Cansó.— 26.  La  cansó  del 
Taper.  L.  Honor  al  travall.— 27.  L’antich  Profeta 
vivent.  L.  Sic  amplificatus  est  Elias  in  mirabili- 
bus  suis.  (Eccles.  XLVIII,  4'). — 28.  En  las  ombras. 
Poemet.  L.  Post  nubila  Fsebus.— 29.  Tornarà? 
L.  Lo  temps  torna;  la  joventut,  no.— 30.  La  meva 
vinya.  L.  Fe  y  constància  en  lo  travall.— 3  1 .  Las 
quatre  poncellas.  L.  Qué  hermosos  plansons  los 
de  la  Quica!— 32.  Poblet.  L.  Populetus  est, 
fuit,  eritque,  inmortalis.— 3  3.  Lo  poeta  en  lo  fes¬ 
tí  L.  Sa  Santé,  chose  étrange!  à  tué  son  talent. 
(H.  Blaze).— 34.  La  terra.  L.  La  mture...  s’éléve 
ainsi  qu’un  temple  solenne.  (Cbàteaubriand). — 
35.  En  la  nit  dels  morts.  L.  Esperit  agitatara  re¬ 
posa...!  Hamlet.  (Shakespeare). —  36.  Lo  corn  de 
cassa. — 37.  La  llegenda  de  la  Reyna.  L.  Fides. — 
38.  Quadro  del  model.  L.  A  mon  taller.— 39.  Pe¬ 
tons.  L.  A  una  ladrineta.  -  40.  Lletra.  L.  Vivre 
mème  inconnu  dans  un  songe  de  femme...  (La¬ 
martine). — 41.  Lo  sacrifici.  L.  Qum  postquam 
gesta  sunt,  etc.  (Gen.  XXII,  1 ) —42.  La  víctima 
d’amor.  L  [Desditxada!— 43 .  La  rosa.  L.  Bonheur 
vain!  fol  espoir!  delire  ü’une  fièvre!  (Sainte-Beu- 
ve). — 44  D’un  poeta  à  un  altre  L  Perque’l  riu 
tot  plegat  s’asseca  y’ns  deixa  altre  cop  consu- 
mintnos  de  set!  (Goetiie.  —  Faust) — 43.  París. 
L.  Oh  vergonya,  vergonya,  vergonya!  ongfe- 
llow). — 46.  Lo  plor  de  la  ginesta.  L.  Recort  del 
«Corpus»  —47  Confessió.  L.  He  pecat!  (Amorosa 
de  vano  estil  Lluís  XV).  — 48.  Idilis  del  camp. 

L.  «La  poesia  del  camp  es  verdadera  poesia'» 
(E.  Moliné  y  Brasés).— 49.  Elegia.  L.  Bucòlica.— 
ío.  Historia  d’amor.— 5  1 .  Salve.  L.  Llum  eterna. 
_ç2.  Lo  Rossinyol.  L.  Goig  perdut.— 53.  Boda 
mortal.— 54.  Lo  Sant  Crist  de  Lepant.  L.  Hajan 
dolor  de  la  dolor  de  mi.  ( Ausias  March)  —35. 
Setze  anvs.  L  Un  rayon  de  soleil  brille  a  leur  ho- 
rizon.  ( Th .  Gautier) .—  56.  Mecenas  y’l  poeta.— 
37.  Quan  seré  gran...  L.  Recort  —  38.  Floralía. 
L  Salvéula  vos,  Regina. —  39.  Rondalla  de  fadas. 
—60.  Boscatanas.— 6 1.  Foch  y  neu.— 62.  Ave 
Mans  Stella.  L.  En  lo  mar  del  meu  cor— Verge 
Maria— tu  ets  ma  estrella  d’amor— de  nit  y  dia.— 
63.  Als  barbres.  L.  Poète  aux  longs  regards, 
vois  les  races  futures.  (  aprade).— 64.  Barcelona. 
L.  Hmc  alias  inter  caput  extulit  urbes.  {Virgili, 
Egloga  1).— 63.  Traducció  del  himne  litúrgich 
«Ave  Maris  Stella».  L.  Eva  divina.— 66.  Beatriu 
L.  Per  la  selva  forla  e  scura.  (Gra/).— 67.  La  por- 
càyrola.  L.  Alegoria  popular.  68.  L’adéu  del 
guerrer.  L.  Fuyons,  fuyons;  voici  l’instant. 
(G.  Nadaud)  —69.  Las  Vespras  Sicilianas.  L.  Li 
berté!  pur  flambeau  de  la  gloie  orageuse  ( V.  Hu- 
a0),  — 7o.  Epissodis.  L.  De  la  terra —71 .  Super 
fiumina.  L.  (Paràfrasis  del  Psalm  CXXXVI).  Pa- 
tria. —  -7 2.  L’Esfinx. — 73.  Lo  jurament  d’Aníbal. 
L.  L’amour  de  la  Patrie  est  le  prémier  amour. 
(Verlaine).— 74.  Cansons.  L.  Per  vosaltres,  may- 
nadeta  —  7  3 .  A  Santa  Eulalia.  Pregaria  L.  Sancta 
Eulalia,  ora  pro  nobis. — 76.  La  Fira  del  Hostal  del 
Vilar.  jT’estimo! — 77.  Batechs  del  cor.  L.  Oquam 
te  memorem,  virgo?  etc.  ( Virgili .  dïneida.  Llibre 
primer).— 78.  A  la  Lluna.  Oda.  L.  Post  nubila 
Phoebus.  —  79  La  boyra.  L.  Del  mar.— 80.  La  par¬ 
la  de  la  terra.  L.  Parla  de  reys,  de  sants,  de  tro- 
vadors  y  sabis,  parla  d’un  poble  brau,  noble  y 
fidel  (A.  Blanch).— 81 .  L’any  1900.  (Fi  del  si- 
gle  xix).  L.  Eres  siglo  de  fósforos  y  globos;— 
sólo  siglo  de  luz  para  los  bobos.  (J .  Zornlla). — 
82.  Per  las  montanyas.  L.  Impresions  d’una  ex¬ 
cursió  pels  Pirineus.— 83-  La  llegenda  del  amor. 
-84.  Advent —83.  Vaguetat.  L.  Mot  suprém.— 
86.  Colecció  de  cansonetas.  L.  Odéfilo.— 87.  Mi- 
Horía.  L.  Si  Deu  ho  vol.— 88.  Miserere.  L.  J’im- 
plore  ta  pitié.  Toi,  l’unique  que  jaime...  ( Bxude - 
laire)  —89.  La  negació.  L  ...après  votre  nuït  se 
leve  le  jour  blanc...  (A.  Ferdinand  Harold).— 
90.  Quaresma.— 91.  Lo  primer  crim.  L.  Remordi¬ 
ment. — 92.  Los  Segadors.  L.  Cansó  de  guerra. 
93.  Mon  espós.  L.  Amore  Langueo.-94.  Compa- 
ransa  entre’ls  regnats  de  Jaume  I  de  la  Confede¬ 
ració  Catalana-Aragonesa  y  Felip  II  de  Castella. 
L.  laume  I  y  Felip  II. -95.  iQué  passa?— 96.  La 
veu  de  la  Montanya.  L.  jPatrial— 97.  Roland. 
L.  Llibertat.— 98  La  vida  fosca.  L.  Sugestions  — 
99.  Las  campanas  vellas.  L.  Per  in  srecula  sm:u- 
lorum. —  1  00.  Ave  Maris  Stella,  etc.—  1  o  1.  Him¬ 
ne,  traducció  en  vers  català  del  cant  litúrgich: 
Ave  Maris  Stella.  L.  Ave.— 1  02.  Arnor.  L.  Tot.— 
1  03.  La  Rondalla.  L.  Avant.— 104.  La  capsa  dels 
Reys.  L.  Desitj  cumplert.— 1  o 5 .  Herodías.  L.  Fi- 
des.— 106  Orgull.— 107.  Lo  rey  de  la  mort  — 
1  08.  Orígens  del  Cristianisme  en  la  illa  de  Me¬ 
norca  y  fasses  per  que  passà  fins  à  la  invasió 
serrahna.  L.  Ego  plantavi  ..  sed  Deus  incremeu 
tum  dedit.  (I.  Corinth.  III,  6). 

També  s'ha  rebut  un  plech  ab  lo  tema:  «Ave 
Maris  Stella».  mes  senseja  composició. 

Barcelona.  4  de  Mars  de  1 900.- Lo  Secretari, 
Sebastià  Trullol  y  Plana. 

El  meeting  que  la  Unió  Catalanista  va  do¬ 
nar  à  Vilassar  el  passat  diumenge,  va  atraure 
à  la  espayosa  sala  del  Circul  Vilassanés  una 
concurrència  que  la  omplia  à  vessar.  El  local 
estava  adornat  ab  escuts  de  Catalunya  y  car 
telis  ab  noms  de  patricis  de  gloriosa  recor- 
dansa,  y  al  fons  del  escenari,  al  mitj  d’una 


bandera  catalana,  hi  rumbejava  l’escut  de 
Vilassar.  La  mesa  estava  constituhida  pel 
senyor  president  y  membres  de  la  junta  de 
l’Agrupació  local,  els  individuus  de  la  Junta 
Permanent  de  la  Unió  Catalanista  senyors 
Folguera,  Roca  y  Marsans,  y’l  delegat  de’l 
governador  civil.  Oberta  la  sessió, ’l  presi¬ 
dent  senyor  Just  digué  que’l  meeting  tenia 
per  objecte  escampar  las  ideas  caialanistas  y 
escoltar  als  apòstols  de  la  causa,  y  acabà  ce¬ 
dint  son  lloch  al  president  de  la  f/md,  don 
Manel  Folguera,  que  fou  saludat  ab  grans 
aplaudiments  y  viscas  à  la  Unió.  El  senyor 
Folguera  evocà’l  recort  del  malaguanyat 
senyor  Arús  y  recomanà  gran  prudència  y 
moderació  als  oradors  y  al  públich. 

Se  concedí  la  paraula  à  en  Emili  Vallés, 
delegat  de  l’Agrupació  Catalanista  de  Barce 
lona  «Ramón  Lluli»,  qui  manifestà  que  l’es¬ 
perit  de  la  Unió  Catalanista  es  radical  com 
sempre,  y  reclamà  l’esfors  de  tots  el  catalans 
pera  conseguir  la  revindicació  de  Catalunya. 

Acte  seguit,  el  secretari  va  llegir  una  nom¬ 
brosa  llista  de  delegats,  adhesions  y  perió- 
dichs  representats,  entre’ls  que  hi  figurava 
Joventut. 

Usà  també  de  la  paraula  don  Rafel  Mon¬ 
jo,  de  l’Agrupació  de  Vilassar,  qui  llegí  un 
eruditissim  trevall,  tractant  d’una  manera 
magistral  las  Bases  de  nostre  programa  que’s 
refereixen  à  la  Llengua  catalana,  Servey  mi¬ 
litar  y  Tributació;  sent  interromput  varias 
voltaspels  entussiastas  aplaussos  del  públich, 
y  objecte  d’una  ovació  al  terminar. 

Don  Enrich  Duràn,  del  «Centre  Català»  de 
Sabadell,  declarà  que’l  Catalanisme  sols  vol 
homes  honrats;  y  defensantnos  del  dictat  de 
reaccionaris,  ab  que’ns  atacan  nostres  ene- 
michs,  fieu  constar  que  nostra  causa  no  se¬ 
gueix  à  partit  polítich  de  cap  color;  y  en 
quant  à  l’acusació  de  separatistas,  digué  que 
sols  ne  som  dels  vividors  qu’han  malbaratat 
l’Estat  espanyol. 

El  senyor  Frías,  en  nom  del  Jovent  Catala¬ 
nista  de  Lleyda ,  esplicà  detingudament  el 
Compromís  de  Casp,  fent  notar  lo  desastrós 
que  fou  el  seu  fallo  pera  nostra  Patria. 

Don  Narcís  Fuster,  de  l’Agrupació  de  Ripo¬ 
llet,  digué,  en  eloqüents  períodos,  que’ls  ca- 
talanistas  no’ns  tenim  d’aixecar  ni  sublevar, 
sinó  que’ns  devém  enfonzar  y  arrelar  bé  en 
l’esperit  de  la  terra,  pera  sadollarnos  del  pa¬ 
triotisme  necessari  pera  conseguir  nostras 
aspiracions. 

El  President  de  la  Unió  Catalanista,  don 
Manel  Folguera, s’alsà  peradirque’l  poble  de 
Vilassar  no  necessita  que  seTinicii  en  el  Ca¬ 
talanisme,  puig  que  ja  ho  està  de  molt  temps 
ensà,  gracias  als  esforsos  d’alguns  de  sos 
fills.  Digué  que’l  Programa  Catalanista  no 
es  de  cap  personalitat  ni  de  cap  tendencia, 
sinó  qu’es  de  Catalunya;  manifestà  que’l  Ca¬ 
talanisme  no  farà  pactes  ab  cap  partit  polí¬ 
tich,  y  que  als  que  s’han  apartat  de  la  Unió. 

ningú'ls  en  ha  tret;  son  ells  que  se’n  han 
apartat.  En  quant  à  la  campanya  electoral, 
manifestà  que’l  Catalanisme  es  partidari  del 
retraiment  mentres  no  puga  lluytar  honrada¬ 
ment;  respecte  à  las  eleccions  municipals, 
digué  que’s  deuhen  apoyar  à  las  personas 
honradas  y  aptas  pera  l’administració,  pres¬ 
cindint  de  tot  color  polítich.  Presentà  al  sem¬ 
pre  anyorat  Arús  com  à  model  à  la  joventut, 
y’s  despedí  de  la  població  en  nom  de  la  Unió , 
aixecantse  la  sessió  entre  viscas  à  Catalunya, 
à  Vilassar  y  à  la  Unió  Catalanista ,  y  entonant 
el  coro  «Lo  Planter»  y  tot  el  públich,  l’himne 
«Los  Segadors»  ab  gran  entussiasme,  que’s 
desbordà  en  la  estació  al  arrencar  el  tren. 


Ha  aparegut  à  Barcelona’l  primer  número 
de  La  Ilustració  Llevantina ,  revista  artístich- 
literaria  de  Catalunya,  València,  Mallorca  y 
Rosselló,  que  conté  exquisits  trevalls  de  nos¬ 
tres  primers  escriptors,  y  ademés  magnifichs 
grabats  de  coneguts  artistas  catalans,  aixís 
com  també  reproduccions  de  importants  mo¬ 
numents  de  la  nostra  patria. 

La  part  material  es  digna  de  tot  elogi,  y  la 
netedat  del  tiratje  honra  al  establiment  tipo- 
gràfich  d'en  Fidel  Giró. 

Benvinguda  sia  la  nova  publicació,  ab  la 
qu’establím  desd’ara’l  cambi. 


Desde’l  pròxim  número,  la  Joventut  sorti¬ 
rà  ab  vistosas  cubertas,  en  las  que  hi  figura¬ 
rà  la  secció  anunciadora. 

Advertim  à  tots  els  que  hi  vulguin  posar 
algún  anunci  que,  en  el  cas  de  donarlo  per 
una  llarga  temporada,  la  casa’s  cuydarà  de 
encarregar  el  dibuix  adequat  y  fins  de  treu- 
ren  el  corresponent  cliché,  donchses  condició 
indispensable  que  hi  hagi  un  cliché  especial 
pera  cada  anunci. 

Pera  més  detalls,  dirigirse  à  l'administra¬ 
ció  del  periódich. 


Publicacions  rebudas  en  aquesta  redacció 
durant  la  última  setmana. 

De  fora  Barcelona: 

El  Diaiio  de  Gerona ,  La  Veu  de  Mallorca , 
La  Veu  del  Vallés,  La  Veu  de  Tortosa ,  Bole- 
tín  de  la  Biblioleca-Museo  Balaguer ,  La  Sema- 
na  Catòlica,  de  València,  y  El  Eco  de  Siljes. 

De  Barcelona: 

La  revista  Arquitectura  y  construcción,  El 
Fomento ,  El  Teatro  Católich  y  La  Creu  del 
Montseny. 

Ab  totas  aquestas  publicacions  hi  establim 
gustosos  el  cambi. 

Nostre  colaborador  y  amich  en  Jascinto 
Capella  ha  publicat,  baix  el  títul  de  «Inti- 

mas»,  un  aplech  de  poesias.  En  parlarém, 
després  de  llegirlas,  ab  la  extenció  deguda. 


Definitivament  el  dia  20  el  «Teatre  intim,» 
que  dirigeix  nostre  amich  y  colaborador 
l’Adrià  Gual,  posarà  en  escena  l’obra  Espec¬ 
tres,  de  Ibsen.  De  la  part  d’Oswald  se’n  en¬ 
carrega’l  senyor  Gual,  com  ja  diguerem. 

A  Sitjes  regna  gran  entussiasme  per  la 
festa  catalanista  del  pròxim  diumenge,  que 
organisa  la  Unió. 

Prometém  assistirhi. 


A  nostre  estimat  company  La  Renaixensa 
li  ha  sigut  imposada  una  multa  de  500  pes- 
setas,  per  un  solt  publicat  en  sa  edició  del 
dilluns  ultim. 

Ho  sentim  de  tot  cor. 


La  nostra  llengua  es  oficial  A  Fransa 

Com  s’haurà  pogut  veure  pe’ls  telégra- 
mas  aquí  rebuts,  y  pe’ls  diaris  de  Paris,  la 
antiga  y  hermosa  Llengua  d'Oc,  dita  també 
Provençal ,  Llemosí  ó  Romanç  Catalanesch  ( 1), 
ha  sigut  declarada  llengua  oficial  à  Fransa, 
pera  totas  las  regions  del  Mitjdia,  podent 
servir  pera'ls  actes  oficials  y  ésser  el  medi 
d’ensenyansa  en  las  Universitats. 

Quina  llissó  pel  govern  espanyol  y  sobre 
tot  per  aquest  remat  d’imbécils  que  desde’ls 
banchs  de  la  majoria,  cridavan  à  Madrid: 
Dialectal  Dialeclo! ...  jFan  llàstima! 

Els  nostres  germans  de  Fransa,  els  Pro- 
vensals,  els  de  Tolosa  y  altres,  podran  ja  ex- 
pressarse  en  la  llengua  del  pais  en  que  nas¬ 
queren  y  cultivaria  y  feria  reviure  y  brillar, 
apoyada  per  l’Estat.  Y  la  República  Francesa 
no  s’en  sentirà  pas  disminuida,  sinó  encara 
més  forta,  donchs  ells,  els  de  la  nostra  sanch 
y  de  la  nostra  rassa,  seràn  els  més  entussias- 
tas  defensors  d’una  Nació  que’s  va  formant  à 
la  moderna  per  diferenciació ,  y  per  conver¬ 
gència  (2).  El  Sol  de  Paris,  la  Ville  Lumière , 
ha  irradiat  llum  y  vida. 

Quina  diferencia  ab  el  pop  d’Espanya,  la 
coronada  vila  tentacular,  qu’aramés  que  may 
allarga  las  sevas  prolongacions,  sols  pera 
xuclar  la  vida  y  estrenyer  la  seva  presa,  que 
sent  que  se  li  escapa! 

L’esperit  castellà  es  incorreígible;  sense 


(1)  Vegis:  P.  Gener,  Heregías,  la  historia  de 
aquesta  llengua,  la  primera  de  las  neollatinas, 
usada  y  parlada  del  Limoges  à  Alacant,  com  fou 
la  mateixa,  en  totas  las  comarcas  compresas  en 
els  dits  termes. 

(2)  D’aquesta  formació  de  las  nacions  moder- 
nas,  lenta  y  progressiva,  à  Madrid  no’n  sabenYes. 

Envegem  de  tot  cor  la  sort  dels  nostres 
germans  de  l’altra  part  de  las  serras  pirenen- 
cas. 

Si,  per  qualsevol  accident  de  la  política 
internacional,  arribés  lo  que  tots  esperém, 
hi  haurían  dos  París  à  Europa:  el  del  Nort, 
y  el  del  Mar  llatí: ‘Barcelona ,  que  veuria 
afluirhi,  ab  la  bona  administració,  la  riquesa 
y’l  moviment  de  tot  el  Mitjdia! 
iQuín  somni! 

Somniém,  somniém,  que  à  voltas  els  som¬ 
nis  son  profétichs. . .  y’s  realisan. 

G. 


Fidel  Giró,  impressor.  —  Carrer  de  València  3  1  1 . 

SETMANARI  CATALANISTA 


Els  trevalls  se  publican  baix  la  exclusiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  Ú50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


mitjos  tons  ni  flexibilitat.  Enterch,  dur,  tot 
d’una  pessa,  aixís  se  quedarà  momificat  pels 
sigles  dels  sigles,  si  las  regions  vitals,  ó 
un’altra  nació,  no’s  cuydan  d’enterrarlo.  De 
res  li  han  servit  las  llissons  que  rebé  à  Holan¬ 
da,  à  Flandes,  à  Italia;  de  res  el  que  se  li 
separés  Portugal  y  Catalunya  en  1640;  de  res 
la  pèrdua  de  totas  las  Américas,  y  ahir  la  de 
las  Anlillas  y  Filipinas.  Encara  vol  compri- 
mirho  tot  en  el  mateix  motllo  vell,  y  subjec- 
tarho  tot  à  la  seva  ignorància. 

Quina  diferencia  ab  Fransa, vital,  progres¬ 
siva,  humana,  justiciera,  dominant  y  casti¬ 
gant  fins  als  alts  poders  del  Estat',  quan  son 
excessius  ó  quan  faltan! 


A  tots  els  suscriptors  del  periódich  se’ls  regala’l  Número  an¬ 

tecedent. 

Als  suscriptors  per  un  any  se’ls  hi  regala  ademés  el  cartell 
anunciador  del  periódich,  magnífica  obra  de  l’Alexandre  de  Riquer. 


Director  literari:  Lluís  VÍA.  Director  artístich:  Alexandre  de  RlQUER. 


Redacció  y  Administració: 

Número  corrent. 

10  CÈNTIMS.  1 

Plassa  del  Teatre,  6,  entressol. 

))  ATRASSAT. 

25  )) 

COLABORADORS  D’AQUEST  PERIÒDICH 

Francisco  Albó  y  Martí,  Pere  Aldavert,  Ferran  d’Arteaga,  Ramón  E.  Bassegoda.  Bona¬ 
ventura  Bassegoda,  Joseph  Bernad  Duran,  Mans  Bethge,  Joan  Boada,  A.  Bori  y  Fontestà, 
Jaume  Brossa,  A.  Busquets  y  Punset,  Jascinto  Capella,  Enrich  Clarassó,  Ramón  N.  Comas, 
Alexandre  Cortada,  Carles  Costa,  Agustí  Creuheras,  Pompéu  Fabra,  Joseph  M.a  Folch  y 
Torres,  Enrich  de  Fuentes,  Joan  Gay,  Pompeyus  Gener,  Adrià  Gual,  Angel  Guimerà, 
Joseph  M.a  Jordà,  Albert  de  S.  Llanas,  Joseph  Mallofré.  Joan  Maragall,  Pere  G.  Maristany, 
Eduart  Marquina,  Lluís  Marsans,  Oriol  Martí  y  Ballés,  Joseph  Mas  y  Casanovas,  Fran- 
cesch  Matheu,  Apeles  Mestres,  E.  Moliné  y  Brasés,  Trinitat  Monegal,  Lluís  Noguera,  Joan 
Oliva  Bridgman,  Narcís  Oller,  Eduart  Pelegrí,  Joaquim  Pena,  Claudi  Planas  y  Font,  Joan 
Poblet,  Frederich  Rahola,  Antoni  Ribera,  Alexandre  de  Riquer,  Manel  Rocamora,  Joseph 
M.a  Roca,  Joaquim  Ruyra  y  Oms,  Santiago  Rusinol,  Alfons  Sans  y  Rossell,  Valeri  Serra  y 
Boldú,  Antoni  Solé,  Ignaci  Soler  y  Escofet,  Ramón  Surinach  Baell,  Joseph  M.a  Tamburini, 
Emili  Tintorer,  Joan  Tusquets,  Modest  Urgell ,  Miquel  Utrillo,  Jascinto  Verdaguer,  Pbre., 
Lluis  Via,  Emili  Vilanova,  Salvador  Vilaregut,  Jules  Villeneau,  Xavier  Viura,  Marian  Way- 
reda,  Lluís  de  Zulueta,  y  altres. 


SUMARI:  Cap  a!  suicidi,  per  Ll.  Marsans.  —  El  comte 
Arnàu,  per  X.  Viura.  — Dos  malalts,  per  A.  Llanas  — 
Crit  de  vida,  per  J.  Oller  y  Rabassa  — Primavera, 
per  A.  Martinez  y  Serinyà.  —  L'alegria  gris,  per  A. 
Sans  y  Rossell.— Salut  s-ls  joves !,  per  J  Oliva  Bridg¬ 
man.  —  Els  concerts  del  Liceu,  per  J.  Pena.  —  Tea¬ 
tres,  per  E.  T.  —  Llibres  rebuts,  per  O.  M.  —  Consis¬ 
tori  dels  Jochs  Elorals:  Llista  de  las  composicions 
rebudas  en  Secretaria.  —  Novas. 


CAP  AL  SUICIDI 
Quatre  sigles  de  continuats  escarments,  no 
han  servit  pera  res  al  Estat  espanyol.  No  vol, 
ni  pot  cambiar  una  tàctica  que  li  ha  fet  per¬ 
dre’l  més  extens  dels  imperis:  sempre  treva- 
11a  per  enxiquir  el  territori  subjecte  à  sa  do¬ 
minació. 

El  seu  sistema  no  ha  variat  ni  un  pensa¬ 


ment:  allà  hont  hi  ha  vist  una  petita  demos¬ 
tració  d’esperit  de  llibertat  y  vida,  l’ha 
hagut  de  perseguir  y  maltractar  y  ha  pretès 
ofegarlo  per  medi  de  las  persecucions,  dels 
desterros  v  de  la  sanch.  Tot  ha  sigut  sempre 
en  va:  ella  no  se  n  ha  donat  compte,  peró  1 
fet  ha  sigut  qu’aquesta  tàctica,  en  lloch  de 
fer  minvar  el  desitj  de  llibertat,  li  ha  donat 
sempre  més  forsa  y  més  volada,  acabant  ab 
el  mateix  resultat,  quan  no  ha  sigut  per  la 
forsa  pròpia  dels  perseguits,  per  l’aussi li  que 
directa  ó  indirectament  han  rebut  de  nacions 
extrangeras  impulsadas  per  un  esperit  hu¬ 
manitari  ó  per  un  interès  material. 

Perdudas  ja  tota  l’América,  las  colonias 
oceanicas,  els  territoris  que  tenia  à  Europa 
y  fins  el  Rosselló,  Portugal  y  Gibrahar,  no 
pot  seguir  aquella  tàctica  à  Cuba  y  Filipinas, 
separadas  per  sempre  més  del  imperi  colo¬ 
nial  espanyol,  y  aixis  els  seus  homes  no  hi 
poden  viure. 

Catalunya,  terra  ab  pròpia  fesomia,  sem¬ 
pre  ha  viscut  enamorada  de  la  llibertat,  -à  la 
que  deu  sa  vida,  sas  institucions  y  sas  glo- 
rias.  Aquesta  aspiració,  avuy  s’ha  encarnat 
en  el  Catalanisme,  y  aquest  ideal,  que  no 
respecta  cap  dels  vells  y  corcats  motilos  de 
la  política  espanyola,  es  avuy  víctima  d’una 
d’aquellas  injustas  persecucions  que  tan  so¬ 
vint  se  troban  en  las  planas  de  la  historia 
d’Espanya.  Per  més  que  de  dret  no  sigui 
aixís,  y  per  més  que’l  mateix  Govern  hagi 
afirmat  solemnement  sa  legalitat,  el  Catala 
pisme  es  considerat  de  fet  com  ilegal,  y’is 
seus  partidaris  han  sigut  posats  fora  de  la 
lley. 

Pera  nostres  periódichs  no  son  prou  ja’ls 
càstichs  dels  tribunals  de  justicia:  las  multas 
d’importancia  estan  à  l’ordre  del  dia  y  las 
suspensions  no  tardaran  à  arribar.  Las  reu¬ 
nions  de  propaganda  son  prohibidas,  mil 
obstacles  s’oposan  à  la  fundació  de  novas 
associacions. 

Son  els  primers  passos  del  cami  fatal,  de 
aquell  camí  que  porta  al  suicidi. 

Encara  s’hi  pot  ser  à  temps:  encara  una 
inteligencia  serena,  un  home  de  talent,  po¬ 
dria  evitar  el  resultat  que,  al  pas' que’ s  va,  es 
inevitable.  Las  tendencias  catalanistas  no 
deuhen  despreciarse,  ni  perseguirse  sense 
més  ni  més;  son  aspiracions  dignas  y  honra- 
das  que  deuhen  estudiarse  fondament  y  do- 
nàrlashi  la  satisfacció  que  l’esperit  de  Cata¬ 
lunya  exigeix.  Si’l  Govern  espanyol,  per 
compte  de  seguir  aquests  concells,  prefereix 
seguir  l’antiga  tàctica  espanyola;  si  confia 
que  las  persecucions  han  de  donar  à  Cata¬ 
lunya  un  resultat  diferent  del  qu’han  donat 
sempre;  si  creu  que'l  sistema  d’opressió  ha 
d’evitar  la  creixensa  del  Catalanisme,  quan 
may  ha  evitat  ni  las  segregacions  territorials 
ni  las  revolucions  interiors;  alashoras,  inde¬ 
fectiblement,  vindrà  lo  que  ha  vingut'  sem¬ 
pre,  vindrà  lo  que  ab  las  presents  persecu¬ 
cions  se  busca. 

Mes,  ho  dihém  ab  tota  franquesa:  nosal¬ 


tres  no  creyém  pas  gens  que’ls  de  Madrid  se 
esmenin.  Si  tinguessin  un  home  ab  prou  ta¬ 
lent  pera  salvar  aquesta  situació,  Forgull  de 
la  rassa’n  faria  sortir  cent  que  li  privarían 
de  fer  la  bona  obra.  Y  si  aquell  home  fos 
prou  ferm  pera  resistir  la  oposició  de  tota 
una  rassa,  no  podria  resistir  à  la  desastrosa 
situació  moral  y  econòmica  del  actual  Estat 
espanyol.  Si  avans  rich  y  respectat  no  sapi- 
gué  adonarsen  dels  mals  camins  que  porta¬ 
va,  no  se’n  adonaria  tampoch  avuy,  donchs 
quan  quatre  sigles  d’errors  no  han  inspirat 
una  esmena,  no  la  inspiraràn  els  desastres 
de  Cuba  y  Filipinas,  de  molt  poca  importàn¬ 
cia  comparats  ab  altres  ocorreguts  en  temps 
antichs. 

Per  aixó  afirmén  que  fa  via  al  suicidi. 

Lluís  Marsans. 


EL  COMTE  ARNAU  (i) 

— ^Quín'hora  es  que'l  gall  ja  canta— muller  lleal, 
Quín’hora  es  que'l  gall  ja  canta — viudets  igual? 

— Les  dotzhore»  son  tocades— comt^  1*  Arnau, 

Les  dotz’hores  «on  tocades  — valgam  Deu,  va  ! 

Es  el  cant  dolorós  y  profond  de  l’ànima  del 
poble;  es  la  melodia  d’espant  y  de  tristesa 
qu’os  fa  alsar  els  cabells  y  os  fa  cloure’ls 
punys  ab  angoixa...  es  una  nota  de  terror 
sortida  de  dins  de  tot  de  nostra  estimada  Ca¬ 
talunya!..  Es  el  cant  nocturn  y  creyent  ple 
de  fe  y  de  misteri;  el  cant  qu’os  farà  ageno¬ 
llar  y  qu’ab  sa  gravetat  imponent  os  farà 
descubrir  la  testa. .. 

Cansons  ignoradas  fins  avuy;  esparsas  de 
poesia  y  d’esperansa,  -ahont  erau  que  no  heu 
sortit  fins  ara?  Os  hem  hagut  de  cercar  en  las 
murallas  dels  castells  oblidats;  os  hem  ha¬ 
gut  de  veure  en  las  runas  dels  monastirs  y 
en  els  vestigis  de  las  masías. 

Oh,  tu,  melodia  profonda  y  sacrossanta 
que  semblas  eixir  del  fons  de  la  terra!  Tu 
portas  l'esperit  del  nostre  poble;  tu  eimboli- 
sas  un  sentiment  de  Catalunya.  En  las  nits 
de  tempesta,  mentres  els  trons  udolavan  pels 
carrers  de  la  ciutat  ,  ta  armonía  solemne 
m’ha  fet  agenollar  devant  de  la  imatge... 


(i)  Trevall  llegit  en  la  vetllada  dada  per  La 
Creu  del  Montseny,  en  obsequi  d’En  Juli  Delpont. 

D’ahónt  ha  sortit  la  gravetat,  la  por  sobre¬ 
natural,  l’ambent  de  sublimital  incomprensi¬ 
ble  de  ta  música? 

Jo  he  vist  la  figura  malehida  del  comte 
Arnau,  voltar  dalt  del  cavall  els  murs  del 
castell  ombriu,  ab  els  cabells  erissats  y 
ab  la  mirada  fixa;  jo  he  vist  el  rastre  de 
foch  que  deixava  y  he  sentit  la  veu  de  la  mu¬ 
ller  y  de  las  fillas  qu’ab  els  criats  del  casal 
deyan  pregarias... 

Y,  barrejada  ab  la  veu  dels  trons,  he  sen¬ 
tit  la  veu  dels  gossos  malehits  y’is  udols  de 
fera  dels  corns  de  cassa,  y  mos  ulls  han  mi¬ 
rat  las  ombras  dels  cassadors  feréstechs,  que 
corrian  à  la  llum  dels  llampechs  y  à  la  claror 
groguenca  de  las  atxas. 

Y  tot  ho  he  vist  y  ho  he  sentit  en  la  melo¬ 
dia  infinita  de  ton  cant,  en  l'ànima  de  tas  no- 
tas  y  en  la  concissió  severa  de  tos  versos. 

Canso  que  semblas  un  udol,  canso  que 
semblas  un  gemech!...  Ressona,  ressona  en 
las  orellas  y  en  el  cor  de  tots  els  fills  de  Ca¬ 
talunya,  que  quan  aquests  te  sentin,  se  sen¬ 
tiran  sugestionats  ab  l’impuls  esglayador 
qu’arréu  escampas... 

Cansó  que  semblas  un  udol!...  Quina  to¬ 
nada  es  la  teva!...  Es  tonada  com  de  trons!... 
Sembla  un  bram  de  l'aixordadora  tramonta- 
na;  sembla  un  crit  d’angunia  d’algú  que  pa¬ 
teixi...  sembla’l  clam  d’un  fantasma...! 

Y  ta  historia,  qu’es  la  historia  terriblement 
poètica,  fa  posar  fret  à  qui  la  escolta  en  las 
nits  d’hivern  feréstegas ,  en  aquellas  nits 
que’l  vent  de  la  montanya  s’abrassa  ab  el 
vent  del  mar,  y  arrasseix  y  trinxa  y  fa  malbé 
en  sa  èpica  abrassada! 

Aquellas  minas  de  Sant  Joan,  quàntas 
voltas  s’han  recordat  ab  feresa!  Aquells  en- 
contorns  del  convent  enrunat,  quàntas  voltas 
han  sigut  visitats  per  la  dona  qu’ha  cantat 
conmosa  ton  cant.  pel  poeta  remembrador  de 
las  sagradas  bellesas  de  la  patrial... 

Allà  en  aquellas  planurias  catalanas,  en 
las  horas  del  crepuscle;  allavors  que,  per  la 


tardor,  els  genis  de  l’ombra  dibuixan  mons¬ 
tres  en  las  creuheras  dels  camins,  y  las  cla¬ 
rors  incertas  fan  recordar  las  fantàsticas 
sardanas  de  las  nuas  bruixas  al  voltant  dels 
roures  gegantins  y  de  las  majestuosas  alzi- 
nas  ..  alashoras  que’l  so  llunyà  de  la  campa¬ 
na  convida  à  la  oració,  alashoras  heu  de  sen¬ 
tiria  aqueixa  cansó,  alashoras  heu  de  sentiria, 
que  sentintla  vos  esferehiréu  com  criaturas 
y  cercaréu  en  l’horitzó’l  punt  de  llum  que 
deu  senyalar  vostra  masia!... 

Catalans!...  Al  sentir  aqueix  cant,  el  cant 
de  lo  pahorós  y  de  lo  terrible,  recordeuvos 
del  castell  malehit.yrecordéu  també  que  cada 
una  de  las  notas  d’aqueix  cant  ha  de  ressonar 
sordament  en  el  cap  dels  que’ns  oprimei¬ 
xen!.  . . 

Xavier  Viura. 

Diada  de  Nadal  del  any  i8gy. 


DOS  MALALTS 

L'euga  del  tronch  d’eugas  del  senyor  mar¬ 
qués  de  X  estava  molt  malalta. 

També  estava  molt  malalt,  més  malalt 
que  l’euga,  el  pare  del  pobre  Jaume. 

De  la  curació  de  l’euga  n’estava  encarre¬ 
gat  el  manescal  més  sabi  y  més  experimen¬ 
tat  de  Barcelona. 

Al  pare  del  pobre  Jaume’l  visitava  de  tant 
en  tant  un  metje  qu'havía  acabat  la  carrera 
feya  molt  poch,  y  que  ademés  de  no  tenir 
cap  experiencia,  era  molt  animal,  que  també 
n’hi  ha  de  metjes  à  Barcelona  casi  tan  bur¬ 
ros  com  un  que  jo’n  vaig  coneixe  à  Madrid, 
que  va  dir  à  un  dels  seus  malalts,  amich 
meu:  «Sz  té fèbre,  diguimho ,  no  m'enganyi.)) 

A  l’euga  del  senyor  Marqués  no  li  faltava 
res  absolutament.  El  senyor  Marqués  era 
riquissim  ,  y  encara  que  molt  avaro  ,  era 
molt  espléndit  ab  els  seus  cavalls,  ab  els* 
gossos  y  ab  las  Celestinas  que  li  proporcio¬ 
nava  n  Melibeas. 

Al  pare  del  pobre  Jaume  li  faliavan  visi- 
tas  del  metje,  medecinas  y  cuydados.  No 
més  tenia’ls  del  seu  fill  que,  pobret,  no  po¬ 
dia  estar  al  costat  del  seu  pare  à  totas  horas, 
sinó  qu’havia  de  sortir  molt  sovint  à  gua¬ 
nyar  alguna  pessetota  traginant  baguls,  y  lo 
que  sortís. 

El  matalàs  ahont  descansava’l  pobre  ma- 

] alt  era  de  palla  de  blat  de  moro.  L'amo  de  al  teatre,  perque  no  hi  havia  funció,  y  perque 


la  casa  d’empenyós,  que  ja  guardava’ls  llen- 
sols  y  tot  lo  que  tenia  empenyable’l  malalt, 
ja  havia  posat  al  seu  balcó  un  lletrero  que 
deya:  ((  Alhajas,  ropas  y  efectos  que  conven- 
gan.))  Y  no  li  convenían  ni’l  matalàs,  ni  Túni¬ 
ca  cadira  que  quedava  en  la  casa,  que,  com 
que  tenia  molts  anys  de  serveys,  ja  no  hi  po- 
dían  seure  ni  criaturas  escardalencas. 


El  pobre  Jaume  ho  va  fer  tot  pera  trobar 
una  col·locació,  y  removent  cel  y  terra  va 
poder  entrar  de  lacayo  à  casa  del  senyor  Mar¬ 
qués,  que  no’l  va  pas  col-locar  ni  per  fer  una 
obra  de  caritat,  ni  per  complaure  al  amich 
que  li  va  recomanar,  sinó  perque,  per  ca¬ 
sualitat,  en  Jaume  era  tan  bon  mosso  com  el 
lacayo  qu’havia  fugit  ab  la  filla  gran  del  se¬ 
nyor  Marqués.  Li  va  donar  la  plassa  aquest 
senyor  Marqués  quan  va  veure  que  la  lli- 
brea  del  lacayo  fugitiu  li  anava  que  ni  pin¬ 
tada. 

També  hi  va  ajudar  molt  en  la  decissió 
del  senyor  Marqués  el  vot  de  la  senyora 
Marquesa,  à  qui  à  la  cuenta  també  li  agra- 
davan  d’al  1  ó  més  els  lacayos  joves,  forts  y 
bons  mossos. 

El  cotxero  de  la  casa,  qu’havia  recoma¬ 
nat  molt  à  un  parent  seu,  que  no  era  bon 
mosso,  va  rebre  à  n’en  Jaume  ab  molts  mals 
modos,  peró  no  va  tenir  més  remey  que  do- 
narli  possessió  del  càrrech  ,  y  entregarli’l 
barret,  la  levita  negra,  l’armilla  negra  y  els 
pantalons  negres.  Es  à  dir,  l’uniforme  negre, 
perque’ls  senyors  duyan  dol  d’un  oncle  que 
s'havia  mort  deixantlos  moltas  terras,  mol- 
tas  casas  y  moltas  Fransas. 

A  pesar  del  dol,  com  qu’aquell  dia  debu¬ 
tava  en  el  Liceu  una  diva  molt  guapa  y  de 
*molta  historia,  els  senyors  varen  tenir  à  bé 
anar  al  Gran  Teatre. 

A  las  dugas  de  la  matinada’l  pobre  Jau¬ 
me  ja  havia  acabat  la  feyna,  i  ja  era  lliure!  y 
corrents  y  depressa  se’n  va  anar  cap  à  casa  à 
donar  al  seu  pare  la  fausta  noticia  de  la  col- 
locació;  peró...  com  l’home  no  més  proposa, 
la  seva  mala  estrella  havia  disposat  que’l 
pobre  malalt  ja  hagués  perdut  el  coneixe¬ 
ment,  pera  no  recobrarlo  may  més. 

La  nit  següent,  els  senyors  no  varen  anar 


el  senyor  Marqués  tenia  una  cita,  y  la  senyo¬ 
ra  Marquesa  un  altra. 

El  pobre  Jaume  ja’s  creya  poder  anar  al 
costat  del  seu  pare,  que  s’estava  acabant. 

Peró  veliaqui  que’l  manescal  va  deixar 
l’ordre  de  que  vetllessin  aquella  nit  à  la  po¬ 
bre  euga,  y’l  senyor  .Marqués  va  disposar 
que  fos  el  Jaume  el  que’s  quedés  tota  la  nit 
à  vetllar  à  la  bèstia...  jPobre  Jaume!  jQue’n 
va  ésser  per  ell  de  llarga  aquella  nit!  No 
s’acabava  may!  No’s  va  morir  perqu’era  molt 
fort,  dels  homes  més  forts! 


Quan  se  va  llevar  el  cotxero,  va  permetre 
que’l  pobre  Jaume  s’arribés  à  casa  à  veure 
qué  feya’l  seu  pare. 

A  tothom  qu’anava  pels  carrers  li  va  cri¬ 
dar  l’atenció  aquell  bon  mosso  que  corria 
tan  desesperat.  iY,  pobret,  corria  inútilment! 
Quan  va  arribar  à  casa  seva,  va  trovar  al  seu, 
pare  que  ja  havia  acabat  els  sufriments. 

Va  malehir  al  senyor  Marqués,  va  malehir 
al  manescal  y  va  malehir  à  l’euga. 

El  senyor  Marqués  li  va  adelantar,  d  comp¬ 
te  de  la  soldada.'\s  diners  pera  la  caixa  y  pera 
l’enterro. 

Enterrat  el  seu  pare,  el  pobre  Jaume,  pera 
poder  pagar  lo  que  devia  al  senyor  Marqués, 
va  tornar  à  la  casa  del  seu  amo  aquell  ma¬ 
teix  dia,  aquell  dia  en  que  precisament  els 
senyors  Marquesos  havian  decidit  treures 
el  dol,  y  que  Teuga,  que  ja’s  trobava  millor, 
ja  va  poder  sortir  à  pendre’l  sol,  duhentla  del 
ronsal  el  pobre  Jaume,  que  ab  la  llibrea  de 
coloraynas  feya  un  goig  d’alló  més. 

jPobre  Jaume ! 

Albert  Llanas. 


CRIT  DE  VIDA 
Era  al  mitj  del  estiu.  Un  dia  hermosissim; 
un  cel  ras,  blau,  sense  cap  núvol,  un  sol  ria¬ 
ller,  una  plana  alegra,  encara  fresca  per  la 
pluja  de  la  nit,  y  un  xerroteig  d’aucells  es¬ 
bojarrat,  ple  de  vida. 

En  una  jardinera  anavam  d’excursió  uns, 
quants  joves  y  noyas.  L’oreig  del  matí  juga¬ 
va  ab  nostres  cabells  y’ns  refrescava  la  cara; 
tothom  reya,  tothom  garlava  à  l’hora.  L’ale¬ 
gria  poètica  del  paisatje  havia  filtrat  fins  al: 

fons  de  l’ànima  de  cada  hú.  jQuin  dia  més 
felís!  Ningú  pensava  en  las  penas  de  la  vida; 
tot  s’havia  olvidat. 

La  conversa  recaygué  sobre’l  pervindre. 
Aquella  colla  de  joves  lots  hi  creyan,  tots 
somniavan  ab  el  demà.  Jo,  l’únich  malalt  de 
entre  ells,  al  pensar  en  el  pervindre,  vaig 
sentir  una  fiblada  fonda  y  per  tot  mon  ser 
va  desbordarse  una  corrent  de  glas. 

Y  vaig  girar  la  cara  per  amagaria  de  las 
miradas,  y  mos  ulls  se  clavaren  en  la  carre¬ 
tera  dreta  y  monòtona  que  al  compàs  dels 
cascabells,  s’anava  estirant  darrera  nostre. 

— D’aquí  un  any — pensava  jo — ; q u i  sab 
ahont  seré!  Tal  volta  ja  m’estigui  podrint  à 
dins  d'un  d’aquells  ninxos  humits  del  cemen¬ 
tiri  infecte  de  la  ciutat!...  Y  aquesta  vall  tor¬ 
narà  à  estar  tan  alegra,  tan  poètica,  y’is  au- 
cells,  com  avuy,  cantaràn  esbojarrats,  y  ells. 


els  meus  companys,  seguiràn  vivint,  vivint, 
disfrutant  d'aquest  patir  que  tant  ens  agra¬ 
da,  d’aquest  sufrir  que  se’n  diu  vida...  Y  en 
tant  jo  reposaré  sol  y  ben  olvidat  de  tots,  y 
aquest  olvit,  aquesta  soletat,  m’espantan, 
m’esgarrifan...  iVuy  viure!...  jVuy  viure! — 

Y  pera  distreurem,  vaig  tombar  la  cara  cap 
à  dins  del  carruatje,  al  mateix  temps  que'm 
trobava  més  abatut,  més  malament  que  may. 

No  hi  ha  remey:  la  realitat  es  crudel.  Quan 
arribi  l’hora,  jo  moriré,  y  la  vall  quedarà 
alegra  y  ells  seguiràn  vivint  y’is  aucells  can¬ 
taràn  esbojarrats  la  cansó  de  l’alegria, 
aquesta  cansó  que’m  fa  tan  mal,  que  se’m 
filtra  al  moll  dels  ossos  escarnintme. 

Y  jo,  impotent,  fins  als  darrers  moments, 
seguiré  cridant  sempre: — jVuy  viure! — 

Joan  Oller  y  Rabassa. 


PRIMAVERA 

Lo  trist  Hivern  queda  enrera 
y  lo  bon  temps  ja  somriu; 
ja  ha  arribat  la  Primavera 
y’is  moixons  ja  fan  son  niu. 

Tot  son  flayrès,  llum  y  vida; 
lo  Món  torna  à  despertar 
y  la  Natura’ns  convida... 

Oh,  dona!  Anemhi  à  gosar! 

Anemhi  à  gosar,  oh  dona! 
à  eix  edén  ubriagador 
hont  tot  lo  creat  entona 
.  l’himne  gegant  del  Amor. 


Enguany  com  altres  anys  la  primavera 
ha  arribat  somrisenta  y  perfumada 
vessant  flayre  de  flors, 
enguany  com  altres  anys,  dona  encisera, 
enfront  de  ton  balcó  cada  vesprada) 
cantarà’l  rossinyol  sos  gays  amors. 

Un  any  més,  un  any  més,  ma  dolsa  vida! 
Un  altre  any,  y  la  vall,  fins  avuy  erma, 
altre  cop  florirà. 

Es  lo  pas  del  vell  temps,  qu’en  sa  fugida 
va  arrossegantnos  sempres  fins  al  terme 
que  comensa  en  la  porta  del  fossar!... 

Arnau  Martínez  y  Serinyà 

L’ALEGRIA  GRIS 

Un  día  que  la  vaig  veure  à  plena  llum  va 
encisarme.  Anava  ab  sa  mare,  y  abdugas  se 
passejavan  pel  carrer  més  aristocràtich  de 
la  ciutat.  Sa  cara  era  hermosa,  d’una  her- 
mosura  inmaculada;  sos  ulls  negres,  d’una 
negror  semrihenta,  semblava  que  llansessin 
espurnas  de  foch  à  cada  llambregada.  Cami¬ 
nava  à  passets  iguals,  d’una  armonía  dolsa, 
y  moltas  vegadas  girava’l  cap  enrera  com  si 
cerqués  à  algú,  ab  un  giravolta  ràpida,  lleu¬ 
gera  y  graciosa.  Restava  parada  una  estone- 
ta,  mes  després,  fent  uns  saltets  menuts, 
anava  à  reunirse  ab  sa  mare,  que,  adonantse 
de  la  falta  d'ella,  s’aturava,  esperantla  ab 
posat  de  resignada. 

Moltas  vegadas  la  veya,  y  m’estranyava 
qu’allà.  en  ple  carrer,  s’aturés  de  sobte  y  des¬ 
prés  se  posés  à  corre  fent  aquells  saltets- me 
nuts,  bufons.  M’estranyava  també  son  etern 
posat  de  cümplascenla,  el  somrís  que  moltas 
vegadas  apareixia  en  sos  llabis  sense  més  ni 
més...  —  iQuina  noya  més  felís! — jne  deya. — 
Ella  si  qu’aquest  món  el  deu  trobar  perfecte, 
deliciós! . . . — 

Y  aixó’m  capficava.  Jo  volia  saber  el  per 
què  aquella  noya  sempre  estava  joyosa.  Y  va 
entrarme  la  mania,  la  estranya  mania  de  que 
aquella  noya  m’havia  de  comunicar  l’alegria 
que  à  n’ella  fins  potser  li  sobrava.  —  D’ale¬ 
gria  n’hi  sobra  —  repetia;  —  en  té  massa!... 
Donchs  jo’n  vuy,  jo  vuy  péndrenhi  una  mica, 
una  mica  que’s  desprengui  dels  seus  actes, 
de  las  sevas  miradas...  Jo’n  vuy  de  alegria, 
vuy  saber  la  sensació  que  dona  aquesta... — 

Y  vaig  seguir  à  la  noya,  y  vaig  franquejar- 
mhi.  Va  semblarme  que,  d’ensà  que’m  conei¬ 
xia,  no  reya  tant  com  avans;  semblava  que  la 
meva  coneixensa  l’hagués  feta  posar  seriosa, 
trista.  Peró  la  cara  seriosa  no  més  la  feva 
quan  venia  al  meu  costat,  que  quan  jo  era 
fora,  prou  reya,  prou  se  li  desbordava’l  goig 
que  devia  tenir  concentrat  per  esclatar  à  la 
hora  menys  pensada,  al  moment  més  ino¬ 
portú. 

Volia  saber  el  motiu  dels  seus  sobtats  esclats 
dejoya,y  volia  que  me’ls  comuniqués. ..  {Cóm 
ferhoL..  Pensava  y  tornava  à  pensar,  y  no 
trobava  cap  medi  convenient.  Vaig  posarme 
à  meditar  forsa,  forsa...  y’l  medi  fou  trobat. 

M’havia  agafat  una  estimació  gran  per 
ella. — Donchs,  aniré  à  casa  seva  y  la  dema¬ 


naré  per  esposa — ’m  vaig  dir.  —  Aixís  la  tin¬ 
dré  sempre  al  meu  costat...  y  bé  riuré  algu¬ 
na  vegada,  quan  menys! — 

Vaig  anarhi,  y  vaig  exposar  els  motius  de 
fe  meva  visita.  La  mare,  qu’era  la  que  m’ha¬ 
via  vingut  à  rebre,  res  contestava.  No  més 
me  mirava  fixament,  ab  els  ulls  mitj  ploio- 
sos.  Al  ultim,  un  cop  jo  m’havia  esplicat,  va 
ferme  senyal  de  que  la  seguís.  Vaig  anarla 
seguint,  y’m  conduhí  à  una  galeria  que  do¬ 
nava  al  jardi  de  la  casa. 

Allà  al  jardi,  sota  un  taronjer  de  brancàm 
caygut  qu’amorosament  la  tapava  dels  raigs 
del  sol,  s’estava  la  noya  asseguda  en  un  ba¬ 
lancí  y  amanyagant  y  bressant  à  una  nina 
com  pera  feria  dormir  un  somni  color  de  rosa, 
un  somni  lliure  dels  malsdecap  de  la  vida... 
Al  véurens  parà  de  bressarse,  restà  com  aton- 
tada,  mirant  alternativament  al  blanch  sur- 
tidor  qu’allà  prop  dels  seus  peus  s’estenia,  y 
à  nosaltres.  Y  sa  mirada  era  vaga,  sens  ex¬ 
pressió. 

Sa  mare  la  cridà;  mes  ella  continuà  mirant 
fixament;  tornà  à  cridaria,  y  llavors  esclatà 
en  una  rialla  tremolosa...  y  continuà  bres- 
santse  y  amanyagant  à  la  nina. 

Llavors  la  mare,  giranse  cap  à  mi,  va  mi- 
rarme  ab  ulls  interrogatius.  No  vaig  po¬ 
der  resistir  sa  mirada,  y  corrent,  ab  el  cor 
trossejat,  vaig  sortir  d’aquella  casa. 

Per  efecte  de  la  rapidesa  ab  que  vaig  anar- 
men,  no’s  fixà  en  res  mon  cervell.  No  més 
me  recordo  del  soroll  feble  que  feyo  l’avgua 
del  surtidor  cayentacompassadament...  Sem¬ 
blava  que  plorés. 

Oh!  sí,  sí!  Devia  plorar...  devia  plorar  per 
aquella  noya  que  fins  allavors  jo  no  havia 
comprés...  devia  plórar  per  aquella  noya  que 
reya  molt,  molt,  sense  més  ni  més,  y  per  sa 
pobre  mare...  D’aquest  poema  teixit  ab  las 
ayguas  llagrimejants  del  surtidor,  també  de¬ 
via  haverhi  una  esparsa  per  la  meva  alegria, 
per  la  meva  alegria  perduda...  aquella  ale¬ 
gria  que  no’m  pot  comunicar  ningú,  y  que, 
per  havérmela  de  comunicar  aquella  noya, 
era  preferible  no  c.onéixela. 

Val  més  la  tristesa.  Aquesta  es  sincera,  es 
conscient...  Y  ay!  qué  n’es  d’horrorosa  1  ale¬ 
gria  gris,  l’alegria  sense  fruhició!...  Desgra 
ciat  del  que  la  té! 

Ai.fons  Sans  y  Rossell. 

SALUT  ALS  JOVES  ! 

Y  tot  mirant  als  pobles  que  venían, 
aixís  va  parlar  l’H.  me  : 

—L’ampla  terra 

es  teva,  Joventut;  jo  te  1 1  dono! 

Ab  tu  qu’cts  la  potenta  sanch.  la  sava 
que  nodreix  als  nous  arbres,  va  la  Vida. 
L’Amor  es  ton  marit,  Jovt.  ntut  bella! 

Els  ídols  aixecats  per  la  ignorància 
y  adorats  pels  estúpits.  endcrrócals; 
ílensa’ls  fruyts  de  t’anemia  à  la  fossana 
inmensa  de  lo  inútil.  Lluyta  sempre; 
lluyta  com  els  atlctas,  sens  rendirte. 
Primer  mort  que  vensut!  Ab  brava  forsa 
trevalla  com  els  fills  de  las  Ideas, 
sens  temor  als  lladruchs  de  la  rutina. 

Pas  à  ton  pas,  oh  Joventut! 

L’atmósfera 

plena  està  de  microbis:  la  tempesta 
ab  son  alé  potent  la  purifica. 

S-as  tu  la  tempest  1  benhaurada 
que  sobre  de  las  runas  del  vell  temple 
aixequi’l  nou.  Desperta! 

Pas  als  joves! 

Sagrada  es  la  missió;  tens  de  cumpürla. 
Per’  xó  l’han  engendrat;  per’  xó  las  mares 
nodreixen  als  s.us  fills;  per’  xó  la  Historia 
ens  ensenya’l  camí.  Companys,  seguimlo, 
y’l  món  avansarà. 

Cantém  la  Vida, 

no  aqueixa  miserable  dels  que  viuhen 
sentint  la  febre  d’or:  la  vida  heroica 
qu’es  la  vida  dels  deus,  la  vida  santa, 
la  dels  que  deixan  fruyts  sobre  la  terra. 

Besa’l  front  dels  que  cayguin  en  la  lluyta, 
y  adora  son  r<.cort  Ells  son  els  únichs 
que  sobrt’ls  pedestals  han  d’aixecarse: 
ells  han  deixat  un  rastre  y  un  exemple. 

Els  pobles  agrahits  son  grans.  Els  héroes 
à  Grècia  foren  deus,  y  deus  à  Roma. 

Pas  à  ton  pas,  on  Joventut! 

La  terra 

sotraqueji  à  ton  pas.  D’aqueixos  bronzes 


alsats  per  la  ignorància  als  predilectes 
de  la  boja  fortuna,  d’eixos  marbres 
que  insultan  la  memor  a  dels  il-lustres 
fills  de  la  Inteligencia  que  moriren, 
ni  l’ombra  has  de  deixar.  Ab  mà  valenta 
romp  aqueixas  cadenas  quV ngendraren 
l’Orgull  y  l’Avaricia  Son  l’estigma 
que  flagella  ton  rostre  deshonrente. 

Pas  à  ton  pas,  oh  Joventut!  t 

La  forsa 

vital  es  ta  companya;  la  grandesa 
d’accions  neix  de  la  forsa.  Es  trist,  deforme, 
el  fruyt  del  raquitisme.  Quan  es  sana 
una  naturalesa,  son  magnifichs 
y  bells  els  fruyts  que  dona! 

Lluyta,  lluyta, 

perque  es  la  lluyta  eterna  de  la  vida. 
la  dels  grans  sentiments  y  las  miserias, 
la  lluyta  que  t’espera. 

Ets  la  esperansa 

dels  qu’adoran  la  Vida;  ets  la  novella 
Primavera,  qu’al  món  ha  de  cubrirlo 
de  flors  y  de  perlums  Al  contemplarte 
potenta  y  brava,  tots,  tots  els  qu’esperan 
te  saludan,  y’is  càntichs  de  victorià 
f  m  tremolar  els  llabis,  y  las  venas 
s’aixamplan  ab  la  sanch  ve  la  enardida. 

Tan  sols  els  impotents,  els  fills  estúpits 
de  i’Anemia’t  trcmolan  y  t’insultan... 

Aixàfals  à  ton  pas! 

La  cancó  hermosa, 
la  cansó  de  la  Vida  y  la  Bellesa, 
no  deixis  de  cantar.  Nostra  nissaga 
proclamemla  ab  forts  crits.  Els  nostres  pares 
per’xó’ns  han  engendrat;  per’  xó’ns  nodriren 
Jas  mares  ah  amor;  per’  xó  la  Historia 
ens  ensenya’l  camí.  Companys,  seguimlo, 
y’l  món  avansara!... 

Salut  als  joves! 


Joan  Olava  Bridgman. 

7  Jebrer ,  igoo. 

ELS  CONCERTS  DEL  LICEU 
in 

El  segón  concert  donat  pel  mestre  Nicolau 
ab  la  cooperació  del  Orfeó  Català,  resultà 
pel  contrari  un  concert  del  Orfeó  Català 
ab  la  cooperació  del  mestre  Nicolau,  lleus 
aquí  com  aquest  senyor,  que  fins  ara  anava 
esgarrant  quantas  empresas  intentava,  ha 
tingut  el  bon  nas  d’embolicar  al  Orfeó  en 
aquestas  audicions,  fent  aixís  un  darrer  es- 
fors  per  atraure  à  un  publich  que  li  havia 
girat  la  cara  d’un  modo  tan  constant  com  elo¬ 
qüent.  Y  en  efecte:  aquella  distingida  socie¬ 
tat  coral  ha  sigut  l’esquer  pera  pescar  una 
concurrència  que  d’altra  manera,  ó  sia  a-b 
l’anunci  sols  de  concerts  sinfónichs. no  hauria, 
ara  com  las  altras  vegadas,  obtingut.  Consti 
aixís,  pera  que  quedin  las  cosas  en  son  degut 
lloch. 

Per  causas  imperiosas  ens  vegerem  pri¬ 
vats,  ben  contra  nostres  desitjós,  d’assistir  à 
aquest  concert.  Al  fullejar  l’endemà  la  premp- 
sa,  ens  van  sorpendre,  donantnos  al  mateix 
temps  la  mida  de  lo  succehit,  las  apreciacions 
de  certs  revisters  admiradores  sinceros  del 
maeslro  que,  acostumats  à  lregarli  ordinà¬ 
riament  l'incenser  pels  nassos,  no  titubeja- 
van  en  atacailo  de  valent.  Molt  grossa  havia 
d’ésser  la  falta  del  mestre  pera  girar  la  llure 
ya  de  la  prempsa  adicla.  Amichs  nostres, 
qual  criteri  estimém  tant  com  el  propi,  ens 
feren  un  relat  imparcial  de  lo  succehit,  que 
resumirém  en  breus  termes. 

La  Sinfonia  Heroica ,  com  s’anomena  la 
tercera  qu’escrigué  Beethoven,  fou  implaca¬ 
blement  destrossada.  Sempre  ha  sigut  aques¬ 
ta  una  de  las  sinfonias  pitjor  entesas  y  pitjor 
executadas  pel  mestre  Nicolau  però  l’atentat 
últimament  comés  ha  deixat  molt  enrera  als 
anteriors.  Els  quatre  temps  de  que  consta 
foren  dits  no  tan  sols  sense  cap  expressió  ni 
colorit,  sinó  que  fins  ni  concertats  anaren. 
Desconcert  semblant  no  s’havia  sentit  may. 
No  cal  ja  parlar  de  las  rcglamentarias  enso- 
pegadas  de  las  trompas  en  el  scherzo ,  puig 
això  fora  secundari  si  aquest  temps  hagués 
sigut  portat  ab  la  precissió,  ritme  y  claretat 
de  que  hem  pogut  fruhir  quan  l’han  dirigit 
altres  mestres  ab  la  mateixa  orquesla  y’l  ma¬ 
teix  insoportable  metall.  ^Sab,  senyo, r  Nico- 
làu,  que  indica  molta...  sanch  freda,  per  no 
dir  cosa  pitjor,  el  repetir  aquest  tros  en  mitj 
de  la  protesta  de  la  majoria  del  públichl  Això 
no  ho  fa  cap  mestre  serio.  Inútil,  ab  tot,  es 
demanar  respecte  vers  el  públich  à  qui  no’n 
té  cap  pera  las  creacions  del  inmortal  Beetho- 
ven.  Sembla  com  si  la  seva  Tercera  l’hagues¬ 
sin  titulat  Heroica  preveyent  la  heroicit.ü  del 
públich,  nojjpera  sentiria,  com  deya  un  critich, 
sinó  pera  soportarla  malmesa  fins  al  punt  en 
que’ns  la  deixa’l  mestre  Nicolau. 

L’Orfeó  Català  cantà  en  aquest  concert  al- 
gunas  escullidas  composicions  de  son  reper¬ 


tori,  que  ja  coneixiam  Com  qu’en  ellas  se 
troba  en  son  verdader  terreno,  no  es  d’es- 
tranvar  qu’entusiasmés  al  publich,  motivant 
l’única  ovació  d’aquests  conceits.  De  bon 
grat  el  felicitém  per  l’ajust  y  c-olorit  ab  que 
interpretà  totas  las  obras,  particularment  la 
hermosíssima  Aucellada ,  de  Jannequin,  y’l 
sentit  y  ben  armonisat  quadret  La  mort  del 
escolà  d’en  Nicolàu.  Aixis  es  com  voldriam 
sentir  sempre  al  Orfeó,  y  no  hem  de  cansar- 
nos  de  recomanarli  que  procuri  mantenirse  à 
igual  nivell  quan,  sortintse  del  medi  en  que 
habitualment  se  mou,  s’arrisqui  en  la  execu¬ 
ció  de  las  més  grandiosas  y  atrevidas  compo¬ 
sicions. 

La  Quarta  Sinfonia  de  Beethoven  y’l  poe¬ 
ma  Hènora  de  NicoLu,  son  las  dugas  únicas 
obras  qu’aquest  ens  ha  donat  en  el  tercer 
concert. 

Transcorregué  la  vetllada  en  mitj  de  la 
major  fredor  y  aburriment,  puig  ni  la  execu¬ 
ció  de  la  primera  ni’l  valor  musical  de  la  se¬ 
gona  de  ditas  obras  lograren  desensopir  al 
públich. 

El  primer  allegro  de  la  Quarta  Sinfonia 
fou  dit  regularment  per  la  corda,  però  molt 
m'alament  per  tota  la  fusta,  en  particular  las 
flaulas,  y  no  tingueren  cap  relléu  las  entra- 
das  del  metall.  L’hermosissím  adagio  que 
segueix,  no  apreciat  encara  per  nostre  pú¬ 
blich  en  tot  son  valor,  el  portà’l  mestre 
completament  deslligat,  sense  cap  matis,  fal¬ 
tat  de  dolcesa  en  els  pianíssims  y  de  relléu  en 
els  crcscendos.  Els  primers  violins  llegiren  sa 
part  ab  bastanta  netedat,  peró’l  quarteto  de 
fusta  va  ferho  pitjor  que  may,  sense  unitat 
ni  lligament,  distingintse’l  clarinet  per  sas 
desafinacions  continuas  y  falta  d’expressió 
en  el  deliciós  cantabile  que  té  aquesta  part. 

Al  arribar  l 'scherzo  fou  ahont  millor  se 
mostra  la  falta  de  coneixement  y  domini  de 
la  orquesta  per  son  director,  que  hi  anà  del 
tot  perdut.  El  ritme  à  contratemps  d’aquest 
scherzo,  fa  que  la  frasse  ritmada  à  dos  temps 
se  vegi  obligada  à  entrar  en  compassos  de 
tres  temps,  y  per  tant,  si’l  mestre  no  porta 
recullida  la  orquesta.  com  aquí  ha  succehit, 
forsosament  ha  de  faltar  la  unió.  Y  en  el  trio 
tampoch  sentirem’els  setze  compassos  de  gra¬ 
dació  del  crescendo  en  els  jnstruments  de  fus¬ 
ta,  que  marcaren  de  sobte  la  transició  al 
fortissim.  Per  ultim,  en  l’ allegro  final,  que 
porta  la  indicació  d 'allegro  ma  non  troppo.  el 
mestre  senyalà  un  temps  tan  vivissim,’que’ls 
músichs  tingueren  de  fer  miracles  tan  sols 
pera  llegirlo.  La  corda  digué  tota  aquesta  part 
ab  una  confusió  indescriptible,  fent  del  tot 
ininteligibles  la  majoria  dels  passatjes;  y’is 
instruments  de  vent  se  mantingueren  à  igual 
nivell,  ademés  d’entrar  sempre  ab  retràs, 
costúm  ja  antiquissima  en  nostraorquesta.  En 
resúm,  el  mestre  Nicolau  dona  una  nova  mos 
tra,  en  la  interpretació  deia  Quarta  Sinfonia , 

de  sas  qualitats  negativas  (que’s  resumeixen 
en  la  falta  de  batuta),  reveladas  en  las  sinfo- 
mas  precedents. 

La  llegenda  musical  Hènora ,  reflexa  per 
complert  el  temperament  de  son  autor,  tant, 
que  podríam  dir  qu’en  ella  l'ànima  del  mes¬ 
tre  Nicolau  s’hi  veu  maravellosament  retra¬ 
tada.  Comensa  la  primera  part  ab  un  preludi 
que  no  està  inspirat,  sinó  calcat  en  el  de 
Lohengrin ,  que  segurament  seria  Túnica  obra 
de  Wagner  que  coneixia'l  mestre  quan  el  va 
escriure.  Després  d  un  vulgar  coro  de  pesca¬ 
dors,  segueix  un  diàlech  de  tiple  y  contralt 
qu’es  de  lo  més  buyt  qu’hem  sentit,  puig  res 
s’hi  troba:  ni  motiu,  ni  sentit  en  el  recitat,  ni 
trevall  orquestal.  Las  notas  se  succeheixen 
unas  à  altras  sense  la  més  mínima  correlació 
de  ideas.  Ab  la  entrada  del  barítono  torném 
cap  à  Wagner.  es  à  dir,  cap  al  autor  de  Lo- 
hengnn.  Barrejats  ab  la  major  indecissió,  hi 
descubrim  els  temas  del  Graal  y  de  la  espe- 
ransa,  y  fins  un  tros  del  duo  d’amor.  Aixó 
dura poch,  puig  després  d’un  difús  diàlech  en 
que  res  se  treu  en  clar,  ni  dels  cantants  ni  de 
la  orquesta,  ve  un  tros  de  punts  suspensius 
en  el  programa  ab  un  paréntessis  que  diu  en 
èxtasis.  Aqui  es  ahont  esperavam  veure  des- 
plegarse’l  talent  musical  d’en  Nicolàu  puig 
la  situació  dava  de  si  per  expressar  ab  un  tros 
sinfónich  lo  que  la  paraula  humana  es  impo¬ 
tent  pera  descriure,  com  fan  els  grans  mes¬ 
tres,  ó  bé  pera  Uuhirseab  un  intennezzo  efec¬ 
tista  sense  cap  concordancia  ab  el  llibre,  com 
fan  els  italians.  Donchs  ni  una  ni  altra  cosa. 
Ab  sols  un  parell  de  compassos  de  silenci, 
embesteix  el  barítono  tot  un  raconto  de  lo 
més  cursi  y  amanerat  que  s’hagi  escrit.  Alió 
sembla  purament  Chapí  y,  encara,  pera  més 
precisar,  ens  recorda  bastant  La  Tempestad . 
Si’s  compara  aquest  tros  musical  ab  la  lletra 
que  vol  interpretar,  plena  tota  del  més  ar¬ 
dorós  misticisme,  no’s  pot  menys  d’admirar 
la  tranquilitat  del  autor  de  la  música  per  es¬ 
trafer  ab  tan  poca  solta  la  idea  del  autor  del 
poema.  Després  d’un  altre  diàlech,  tan  in¬ 
substancial  (musicalment)  com  el  primer,  se 
llensa  Tautor  al  final  cap  al  imprescindible 
crescendo  à  tota  màquina,  ab  un  tema  ( per 
ultim  n’apareix  un)  vulgarissim,  entonat  per 
tota  la  orquesta  al  unísono  y  à  tall  de  concer¬ 
tant  de  Gioconda ,  pera  convertirse  al  ultim 
en  himne  d’apoteossis  de -ball  d’espectacle. 
En  poca  estona  hem  recorregut  tots  el  gé- 
neros,  sense  sortir  per  aixó  de  la  més  deses¬ 
perant  monotonia. 

Altre  tant  podríam  dir  de  la  segona  part 
d  Hènora.  El  monólech  de  barítono  ab  que 
comensa,  torna  à  recordarnos  la  esmentada 
obra  wagneriana,  peró  lot  ell  sense  cap  coor¬ 
dinació,  en  mitj  d’una  insoportable  llangui- 
desa.  Segueix  un  altre  crescendo  tan  cursi 
com  l’avans  citat,  en  el  que,  reproduhint  el 
motiu  del  raconto ,  també  al  unísono  pera  ma¬ 
jor  varietat,  s  hi  troba  un  trevall  d’instrumen¬ 

tació  tan  deficient  com  equivocat,  pel  mal  lli" 
gament  de  la  corda  ab  el  metall.  El  cant  d' Hè¬ 
nora  no’s  distingeix  gayre  de  tots  els  que 
l’han  precedit,  puig  sa  extraordinària  vulga¬ 
ritat  el  fa  més  propi  d’una  sarsuela  que  d’un 
poema  musical.  Y  fineix  aquesta  obra  ab  el 
cant  del  miserere ,  qu’entona  el  coro,  y  ens 
dona  per  primera  vegada  en  el  poema,  sortint 
de  las  eternas  divagacions,  una  idea  fixa.  un 
objectiu  realisat  pel  compositor.  Aquest  co¬ 
ral  està  ben  portat  en  son  comensament,  pe¬ 
ró  després  perl  el  sabor  religiós,  perhaverlo 
sacrificat  al  efectisme  del  imprescindible  cj-es- 
cendo ,  que  resulta  massa  teatral  y  busca  sols 
Taplauso  final. 

L’Orfeó  Català  interpretà  tot  aquest  final 
ab  molt  bona  entonació  y  colorit,  despertant- 
nos  del  ensopiment  que’ns  envoltava  desde’l 
comensament  de  l’obra.  La  orquesta.  un  xich 
millor  qu’en  las  sinfonias  de  Beethoven, 
potser  perque'I  classicisme  d’en  Nicolàu  li  es 
més  assequible  que’l  del  mestre  de  Bonn.  El 
barítono  senyor  Puiggener  interpretà  sa  part 
de  la  manera  que’ns  té  acostumats.  Las  de¬ 
butants  .Marina  Canizares  y  Amalia  Gonzà- 
lez  se  revelaren  dignas  deixeblas  del  autor 
de  l’obra,  y  las  hi  profetisém  qu’anií  àn  molt 
lluny  per  aquest  camí,  sobretot  si,  com  supo- 
sém,  també  fican  cullerada  en  la  més  que 
probable  profanació  de  la  Novena.,  que  des¬ 
graciadament  s’acosta  à  passos  de  gegant. 


No’ns  queda  espay  pera  parlar  en  aquest 
número  dels  concerts  de  diumenge  y  dilluns 
últims.  En  darém  compte  en  el  pròxim. 

Joaquím  Pena. 


TEATRES 


NOVETATS 


COME  LE  FOGLIE . 


Las  fullas  del  arbre  d’arrels  corcadas  per 
la  malura  cauhen  y  g’escampan  à  la  primera 
ventada.  Unas,  per  ésser  més  feixugas,  sembla 
que  vulguin  arraparse  à  la  mateixa  socayàlas 
brancas:  altras  no  paran  fins  arribar  à  terra, 
aguantantse  intranquilas  sobre  parets  y  mar¬ 
ges;  y  altras,  per  íí,  las  més  lleugeras,  rodo- 
lan  tot  seguit  al  fons  del  barranch,  ahont 
van  à  podrirse  entremitj  del  fanch  y  la  in- 
mondicia.  Allí  aniràn  à  retrobarlas  totas  las 
altras,  arrossegadas  per  nous  vents. 

La  familia  Rosani  es  aqueix  arbre  debili¬ 
tat.  El  pare,  soca  impotent,  es  un  home  de 
caràcter  dèbil  y  tolerant.  Té  la  voluntat  atro- 
fiada;  no  esclatarà  may  enèrgica  y  viril  pera 
afrontar  las  contrarietats  xicas  y  grans  de 
la  vida.  Irreflexiu,  s’ha  casat  per  segona  ve¬ 
gada,  y  sa  muller  y  sos  fills,  volubles  y  lleu¬ 
gers  per  naturalesa,  no  trobaràn  en  ell  una 
forsa  que’ls  contingui,  ó  que’ls  redressi.  Sa 

educació  serà  tan  refinada  com  inútil,  y  tot¬ 
hom  farà’l  seu  capritxo  sense  tenir  pera  res 
en  compte  que  son  pare  es  molt  bo,  y  sabent 
com  saben  que  ab  una  caricia’l  faràn  con¬ 
tent.  El  luxo  y  la  vanitat  del  gran  món.  ar- 
ruinan  la  familia.  Qué  trist  es  el  desespero 
del  pare  impotent,  que  no  pot  fer  compendre 
à  tots  aquells  caps  buyts'  lo  que  representa 
per  ells  aquella  iuina!  Sols  un  nebot  de 
voluntat  ferma  y  cor  sencer,  tractarà,  de  re- 
generarlos,  mes  serà  inútil:  tots  se’n  burla- 
ràn,  retreyentli  sa  falta  de  gust  en  el  vestir, 
y,  vanitosos,  li  diràn  qu’ell  es  d’una  rassa 
diferent.  —  «Trevalldu  y  lluytéu — dirà  ell — 
qu’en  el  trevall  y  en  la  lluyta  es  ahont  s’hi 
troba  la  vera  forsa  y  la  vera  bellesa!» — Peró, 
insubstancials,  li  contestaràn  rihent  que  ja 
trevallan  la  madrastra  pintant  quadrets  de 
budoir,  la  noya  estudiant  la  gramàtica  ita¬ 
liana  pera  donar  llissons  de  inglés,  y’l  noy 
anantsen  à  jugar  à  casa  d’una  perduda  enri¬ 
quida  entre'l  llot  de  la  societat.  Aqueixos  son 
els  únichs  trevalls  dignes  de  sa  rassal  Novas 
ventadas  vindran,  y  totas  aquellas  fullas  ja 
despresas  rodolaran  fatalment  cap  al  abim. 
No  n’hi  ha  pas  de  salvació  possible  pera  cap 
d’ells,  puig  tots  son  impotents  pera  lluytar 
ab  la  vida. 

No  obstant,  el  desenllàs  tràgich  que  casibé 
s’imposava,  sembla  qu’hagi  espantat  à  l’au¬ 
tor,  y  sa  fantasia  li  ha  inspirat  un  medi 
de  ferlo  més  consolador.  No:  no  totas  las  fu¬ 
llas  aniràn  a  podrirse  al  femer:  una  n’hi 
haurà,  la  més  feixuga,  que  detinguda  per  un 
etzar  al  precipitarse,  reaccionara,  y  la  fiileta 
compendrà  que  son  pare,  encara  que  dèbil, 
era  bo,  y  que  sas  sospitas  eran  infundadas,  y 
que  Max,  son  cosí,  encara  que  ferrenyo,  té  un 
bon  cor  y  una  gran  forsa.  Consolant  al  pri 
mer  y  obehint  al  segón,  encara  pot  salvarse 
tot;  y  un  raig  de  llum  y  de  consol,  precursor 
de  redemptoras  esperansas,  entra  al  caure’l 
teló  per  la  finestra  oberta. 

Heus  aquí  aqui’l  drama  d’en  Giacosa;  dra¬ 
ma  exuberant,  ple  de  vida,  d’una  observació 
serena  y  d’una  sàtira  sangrenta.  Desde  Tristi 
amon ,  trobem  qu’en  Giacosa  ha  donat  un 
pas  ben  llarch.  Come  le  foglies  desenrotlla 
ab  una  acció  més  unida  y  més  valenta;  els  ti- 
pos,  sobretot  pare  y  fill,  se  sostenen  ab  pas- 
mosa  veritat,  y  la  nota  sentimental  qu’à  vol- 
tas  fascina  al  autor,  no  arriba  may  a  por- 
tarnos  à  situacions  romànticas  é  inverosímils. 

Aqueix  .  sentimentalisme  ,  no  obstant,  es 
l’unich  defecte  que  trobém  en  la  obra.  Hi 
ha  algunas  escenas,  com  per  exemple  la  del 
tercer  acte  entre’ls  dos  germans,  y  la  del 
acte  quart,  que  son  hermosissimas ,  d’una 
fibra  dramàtica  extraordinària;  mes  son  mas¬ 
sa  llargas.  Quant  la  tensió  y  la  intensitat 
dramàtica  arríban  à  apoderarse  del  públich, 
es  molt  perillós  insistir  massa,  y  en  Gia¬ 
cosa  sembla  que  gosi  fentlo  patir,  à  riscos 
d’arribar  à  enervarlo.  En  las  situacions  for¬ 


tament  dramàticas  es  quan  més  se  necessita 
la  concissió,  las  frasses  contundents  y  breus, 
y  l’accionat  expressiu  y  gràfich.  Per  aixó  sem¬ 
bla  que  l’obra  sia  massa  llarga,  y  en  veritat 
creyém  que  se’n  podria  retallar  un  bon  xich. 

La  execució,  molt  desigual.  La  Mariani 
va  estar  molt  bé,  admirable.  Sense  dubte, 
sent  molt  millor  las  obras  de  sa  casa  que  las 
exóticas;  per  aixó  las  fa  viure  ab  tant  vigor  y 
tanta  justesa.  D’en  Zampieri  casi  hem  de  dir 
lo  mateix,  y  en  quant  à  n’en  Chiantoni,  sols 
dirém  qu’es  difícil  ferho  millor.  Es  un  actor 
aquest  de  grans  qualitats.  Estudia  y  sab  com- 
pendre’l  personatjeà  fons,  y’s  mou  en  escena 
ab  desembràs,  sense  mica  d’amanerament. 
Llàstima  que  sas  facultats  vocals  sían  una 
micà  deficients.  Sa  veu  resulta  à  voltas  apa¬ 
gada  y  à  volras,  en  situacions  fortas,  estri¬ 
dent.  Els  demés  no  estigueren  gens  afortu¬ 
nats,  especialment  el  que  fa  de  pare.  Tan 
malament  ho  va  fer,  que  un  paper  que  sense 
dupte  es  el  millor  de  l’obra,  passà  casi  des¬ 
apercebut  pel  públich. 

E.  T. 


LLIBRES  REBUTS 

Intimas,  de  Jascinto  Capella,  ab  un  prólech 

de  Ignaci  Iglesias.  Barcelona.  Estampa  de 

Torrella  y  Toll.  1900. 

Aconsella’l  bon  sentit  al  que’s  proposa 
llegir  ab  fruyt  un  llibre,  comensar  la  lectura 
pel  prólech,  si  es  aquest  del  mateix  autor, 
perqu’es  de  suposar  qu’en  ell  esplicarà  la 
idea  generativa  de  la  seva  obra,  y  farà  totas 
aquellas  aclaraciens  que  creu  necessarias 
pera  feria  compendre  y  pera  posar  al  lector 
en  el  lloch  ahont  l’autor  ha  volgut  colo- 
carse. 

Si  es  el  prólech  producte  d’altra  ploma,  ja 
sia  d’amich  ó  de  mestre,  es  més  convenient 
no  llegirlo  fins  que  s'hagi  acabat  el  llibre, 
donchs  aixís  cap  influencia  estranya  podrà 
desnaturalisar  la  impresió  rebuda,  y  la  opi¬ 
nió  que’n  resulti  serà  verament  personal. 

Al  terminar,  donchs,  la  lectura  del  tomet 
de  nostre  colaborador  en  Jascinto  Capella, 
llegirem  el  notable  prólech  de  l’Ignaci  Igle¬ 
sias,  y  molt  ens  complagué  trobar  qu’ha- 
víam  coincidit  en  nostras  apreciacions. 

L’Iglesias  demostra  ab  ell,  qu’es  no  sols 
un  bon  escriptor,  sinó  també  un  bon  amich. 
No  ha  incorregut  en  el  defecte,  tan  comú  en 
els  prologuistas,  d’alabar  inconsideradament 
l’obra  que  deuhen  presentar  al  públich;  molt 
al  revés,  ab  notable  llealtat  y  bon  criteri, 
adverteix  al  autor  aquells  defectes  que,  se¬ 
gons  sa  opinió,  deu  corretjir  pera  que  pugui 
desenrotllar  convenientment  sas  qualitats, 
que’s  complau  en  reconéixeli,  y  esdevenir  ab 
temps  y  estudi  lo  que  promet  ésser,  si  no 
erra  de  camí. 

Com  pensém  lo  mateix  que  1 ' Iglesias,  co- 

piarém  alguns  dels  seus  pàrrafos,  que  millor 
que  nosaltres  faran  la  critica  del  llibret  que 
examiném. 

«  La  generalitat  dels  joves  actuals,  cedint 
à  las  impulsions  dels  ardors  primerenchs  de 
la  joventut,  ull-presos  per  las  gracias  exte¬ 
riors  de  la  dona,  confonen,  sens  adonarsen, 
l’alambicament  del  instint  luxuriós  ab  las 
ansias  del  amor  del  esperit:  llegiu,  si  nó,. 
llurs  obras,  que,  en  sintessis,  sols  hi  troba- 
réu  els  plors  y’Is  deliris  promoguts  per  la 
absència  de  la  carn  qu'ha  excitat  subtilment 
llur  instint  y  llur  imaginació.  No  es  l’amor 
lo  qu’ells  cantan;  no  es  el  ser  estimat  ab  qui 
el  nostre  pensament  se  compenetra  y  à  qui 
els  sentiments  ens  cor-lligan,  lo  que  inspira 
llurs  cants;  no  es  el  desitj  sagrat  de  la  poses- 
sió  pel  fruyt  que  després  hermoseja  y  subli¬ 
ma  à  la  dona  estimada  tot  perpetuant  y 
enfortint  la  vera  afecció  espiritual:  es  el 
sensualisme  intelectualisat  y  poetisat,  que 
significa  decadència  humana...» 


«La  qualitat  més  bona  d’en  Capella’s  ma¬ 
nifesta  en  que,  ab  tot  y  ésser  un  sentimental, 
no  li  mancan  may  ideas  pera  fiscalisar  la 
naixensa  dels  seus  sentiments.»  «  En  las  se- 
vas  poesías  se  veuhen  tres  matisos,  els  tres 
ben  antitétichs.  En  el  primer,  l’autor  se’ns 
presenta  ab  tot  l’esplet  de  la  joventut  aixela- 
brada,  ab  cert  ayre  mondain,  propi  dels  bo¬ 
hemis  francesos;  en  el  segón,  tot  malhumo¬ 
rat,  excéptich  y  envellit,  com  si  ja  estés 
desenganyat  del  món;  y  en  el  tercer,  infan- 
tivol,  ab  totas  las  raresas  y  follias  d’un 
adolescent.»  «No’s  cregui,  peró,  que’l  llibre 
d’en  Capella  sia  del  tot  malaltís.  Aquest  jove 
poeta  no  sent  potser  encara  la  vida  à  ple 
ayre  y  à  plena  llum,  natural  y  forta:  reflec¬ 
teix  no  més  la  vida  grisenca  de  la  ciutat,  ab 
els  seus  refinaments  sensuals;  s’encisa  ab  las 
donas  que  jo’n  dich  artificials,  perque  en 
ellas  tot  es  adob  y  artifici;  petoneja  llabis 
pintats  de  carmí,  ressechs  de  tant  ésser  be- 
sats,  y  s’encanta  devant  de  linias  delicadas, 
peró  poch  vigorosas.  La  vida  fecondant,  la 
vida  intensa  que  vessa  dolls  de  sentiment  y 
de  pensament,  no’s  troba  gayrebé  en  las  In- 
timas  d’en  Jascinto  Capella...» 

«Ab  el  temps,  qu’es  el  gran  depurador,  ell 
se  perfeccionarà,  sobretot  si  logra  desferse 
del  sensualisme  actual,  entregantse,  ab  el 
cor  flamejant  d’amor  sà,  à  cantar  las  lluytas 
humanas  tot  mirant  ab  serenitat  enlayre.  . 
Quan  en  Capella’l  senti  el  fort,  el  pur  y  veri¬ 
table  amor,  aquell  en  que’s  petoneja  la  dona 
estimada  ab  l’afany  de  véurela  convertida  en 
mare,  els  seus  versos  hauran  perdut  el  to 
malaltís  que  tenen  avuv,  y  la  seva  imagina¬ 
ció  no  veurà’l  món  ab  el  pessimisme  d’ara.» 

Eixas  admirables  observacions  de  l’Igle- 
sias  deuhen  ésser  molt  seriament  meditadas, 


perque  retratan  de  mà  mestra  aqueixa  anè¬ 
mia  moral,  aqueixa  neura,stenia  intelectual 
que  s’ha  apoderat  dels  joves  literals  y  artis- 
tas.  Més  que  imitar  procurin  estudiar,  y  so¬ 
bretot  à  sentir;  mes  ab  esclat,  ab  forsa,  com 
pertoca  à  un  jove  sà  de  cos  y  d’esperit,  que 
tant  en  sas  manifestacions  sensualistas  com 
en  las  niés  espirituals,  deu  vessar  un  doll  de 
vida  sanitosa,  regeneradora. 

Esperém,  donchs,  ab  en  Capella  (y  ab  al¬ 
tres  com  ell)  que,  com  diu  molt  bé  l'iglesias, 
«  cal  confiarhi,  perqu’es  jove  y  es  actiu,  per¬ 
que  té  ambicions  y  no  pren  l’Art  com  un 
passatemps,  sinó  com  una  necessitat  abso¬ 
luta  d’expansió  pera  la  seva  ànima.» 

Anuari  Català.  Revista  del  moviment  li¬ 
terari  regional,  per  Joan  Umbert.  (Any  6. 

1899).  Barcelona.  Establiment  tipogràfich. 

Casanova,  13.  1900. 

No  coneixém  al  senyor  Umbert,  ni  es  nos¬ 
tra  intenció  molestarlo  ab  lo  qu’  aném  à  dir 
de  son  opúscul.  Respectém  com  el  que  més 
à  tots  els  que  d’un  modo  ó  ahre’s  dedican  al 
conréu  de  las  arts  ó  de  las  ciencias,  encara 
qu’ho  fassin  sens  acert;  peró  al  tenir  que  do¬ 
nar  nostra  opinió,  volém  ferho  ab  tota  lleal- 
tat  y  franquesa,  ja  qu’  aqueixas  son  las  úni- 
cas  qualitats  de  que  podém  enorgullirnos. 

Hem  dit  que  no  coneixém  al  senyor  Um¬ 
bert;  peró  se’ns  figura  que  deu  ésser  un 
jovenet  aficionat  à  la  literatura,  lector  de 
molts  llibres,  potser  de  massa,  y  ab  un  cert 
convenciment,  tal  volta  exagerat,  de  sos  mè¬ 
rits  propis.  Dihém  aixó,  perque  ja  ho  revela 
el  sol  títul  del  seu  llibre.  Dir  Anuari  Català 
d’una  colecció  de  cinch  articles,  y  pretendre 
reflectir  en  ells  el  moviment  de  la  literatura 
catalana  durant  l’any  1899,  ja  es  una  exage¬ 
ració.  No  vol  aixó  dir  que  degués  inclourehi 
totas  las  obras,  peró  si  las  més  notables;  y 
la  omissió  d’  algunas  de  las  més  capdals  no 
s’esplica  quan  dona  cabuda  à  la  crítica  d’al- 
gunas  insignificants. 

El  senyor  Umbert  fa  com  aquells  que  men- 
jan  molt  y  paheixen  malament.  Aixó  no  pot 
nodrir  el  cos,  y  sol  crear  una  naturalesa  en 
apariencia  robusta,  peró  fluixa  en  realitat  y 
malaltissa.  El  to  de- suficiència  qu’adopta 
generalment,  no  pot  ferse  gayre  simpàtich,  y 
l’estil  inflat  y  enrevessat  qu’emplea  arriba  à 
marejar  y  fa  difícil  compendre  lo  que’s  rol 
dir,  y  quan  se  consegueix,  fa  l’efecte  de  que’l 
crítich  ha  triat  las  obras  qu’examina  com  à 
pretext  pera  lluhirshi,  enfosquint  la  persona¬ 
litat  del  autor  pera  fer  lluhir  més  la  seva. 

Ja  notarem  molts  d’aquests  defectes  en  sa 
obreta  titulada  Jardí  de  l'ànima,  en  la  que 
s’hi  ve\  a  un  afany  inmoderat  de  singulari- 
sarse. 

Repetim  que  sentjríam  que  nostre  llen- 
guatje  l'ofengués.  Llealmentconfessém  que'ns 
dol  veure  que  un  jove  malmet  sas  facultats, 

que  tal  volta,  ben  dirigidas,  podrían  donar 
bons  fruyst.  Y  puig  té  aíició  per  la  literatura 
y’s  nota  que  llegeix  bastant,  ja  té  molt  gua¬ 
nyat  pera  esmenarse,  si’s  dedica  à  un  estudi 
serio  y  ben  ordenat.  Un  jove  pot  corretgir 
els  seus  defectes,  si  no  es  orgullós,  ni  presu¬ 
mit.  Aconsellém  al  senyor  Umbert  que  no 
oblidi  que  més  tart  no  hi  seria  à  temps. 

O.  M. 


JO^HS  FLORALS  DE  BARCELONA 

DEL  ANY  1900 

Segona,  llista  de  las  composicions  rebudas  en  Se¬ 
cretaria  desde  la  primera  publi  ada'l  dia  4  del 
corrent  mes  de  mars ,  fins  lo  dia  d'avuy ,  terme 
senyalat  en  lo  cariell  de  convocatoria  pera  l'ad¬ 
missió  de  trevalls. 

Número  1  09:  Pagesadas.  Lema:  Per  l’abundor 
del  cor  la  boca’n  parla. —  1  io.  Tristesas.  L.  Son 
mas  alegrías.— 1  1  1.  Lluny  de  la  terra.  L.  Ay  bay- 
lets  que  juguéu  are.  etc.— 1  1  2.  Al  cel.  L  jDolsa 
morada!— 11  3.  Ave  Maris  Stella.  L.  Litúrgia. — 

1  14.  Anima  enamorada.  L.  Amore  langueo.— 1  1  5. 
Maria  de  Magdala.  L.  Deo  cara. —  1  1  6.  Idili  blau. 
L.  Le  ciel  était  trop  bleu,  trop  tendre...  ( Paul 
Verlaine)  —  1  17.  La  meva  estimada.—  1  1  8.  L’adeu 
del  apòstol.  L.  Pàtria  meva  — 119.  Entre  .nfants. 
L.  Tradició  del  Vallés.— 120.  Lo  Si  1 1 .  L.  Qüento. 

—  1  2  1 .  Lo  poeta  pobre.—  122.  Las  flors  del  gerro 
blau. —  1  23  Dos  pessebres.  L.  A  hir  y  avuy. — 124. 
Resurrecció  L.  (Fragment  'd’un  poema  inèdit).— 
123.  Ave  Maris  Stella.  Traduçir  siendo  fiel  al 
sentimiento  y  en  lo  posibleàla  letra.  ( Campmany ). 

—  i2Ó.Arpegi.  L.  Exurge  psalterium  et  cithara: 
exurgam  diluculo.  (Del  Psalm  CV11I  —  3).—  1  27. 
Natura.  L.  Díptich  —128.  Trist  Nadal.  L.  Anyó- 
ransa.  — 129.  Las  flors  primeras.  L.  Als  Martres 
del  Ideal. — 130.  Traducció  del  himne  litúrgich 
Ave  Maris  Stella.  L.  Faelix  cseli  porta. —  1  3  1 .  Ave 
Maris  Stella.  Lema:  Bon  vent  y  barca — 132.  En¬ 
rera!  L  Òptima  quaeque  dies  miseris  mortalibus 
aevi  Prima  fugit..  (Virg.  Georg.  III,  67).—  1  3  a. 
Ave  del  mar  estrella.  L.  Janua  caeli.— 1  34.  Nit  se¬ 
rena  en  alta  mar.  L.  Ton  casal  no  es  à  la  terra — es 
més  amunt  ton  casal.  (A.  Blanch  y  Cortada)  — 
133.  La  derrera  flor.  L.  jPobreta! —  1  36.  Cansons 
escolars.  L.  ...y  si  cantant,  lo  noy  sent  y  pensa,  la 
cansó  es  bona.  (Fróebel).—  1  37.  La  Vepa  (Monó- 
lech).  Ho  perduto  tutto:  sono  un  tronco  che  sente 
é  pena  ( Leopardi ). —  1  38.  La  barca  del  pescador. 

—  139.  L’Angdus.  L.  Les  sons  et  les  parfums 
tournent  dans  l’air  du  soir.  ( Ch .  Baudelaire)  — 
140.  L’enderroch.  14 1.  Lo  llenyatayre. — 142. 
Ramell  de  cansonetas.  L.  Encare  me’n  quedan  — 
143.  Enhorabona.  L.  A  mos  amichs  N.  N.  y  N  N. 
en  lo  tercer  aniversari  de  llur  boda.— 144.  Del 
seu  album.  L.  Amor  — 1  43.  Pregaria.  Lema:  Pie¬ 
tat,  Senyor* 1—  1  46  L’home.  L.  Rey  de  la  Creació. 
— Cuch  de  la  Terra. — 147.  A  Jesucrist  Redemp  - 
tor.  L.  Fides.—  1 48.  L’última  oreneta.  L.  Se’n  va. 

—  1  49.  La  torrentera.  L  Hi  viu  la  primavera.— 
1  30.  Mon  amich  (?).  L.  Canis  Fidelis.— 1  5  1.  Cata¬ 
lunya!  L.  1714,  no  t’oblidaré.— 1  3  2.  La  Gran 
Obra.  L.  T’has  posat  à  la  gran  obra— Sense  treva, 
ni  descans.  (F.  Matheu).—  133.  Invocació.  L.  ...su 
ciel  l’inlluence  secréte.  ( Boileau ). — 154.  La  cura 
maravellosa.  L.  Música...  música! — 135.  jMare! 
L.  Excelsior. — 136.  A  Reus.  L.  jDeu  te  guart  y 
l’Angel  bo!—  1  3  7.Téssis.  L  La  Pàtria,  es  Pàtria.— 
1  5 8.  Ave  Maris  Stella.  L.  Traduçir  siendo  fiel  al 
sentido  y  en  lo  posible  à  la  letra.  [Campmany). — 
1  59.  Terras  de  llum.  L  S’embarcorà  acompanyat 
de  Minerva,  etc. — 160.  Las  tres  tonadas  de  la  vi¬ 
da.  L.  lustus  de  angustia  liberatus  est.— (Prover¬ 
bis.— XI,  8).—  1  6  1 .  Lo  pastor.  L.  Ell  es  lo  rey  dels 


singles,— las  bo  .  ras  y ’l  mal  temps.—  162.  Las 
fonts  del  Llobregat.  L.  Lo  travall  de  Catalunya. 
— 163.  Vora’l  foch.  L.  Ma  languissante  vercure 
ne  laisseapréselleancun  fruit. '  Millevoye) 164. 
Ave  Maris  Stella.  L.  A  tu  t’anomena  tot  llavi — A 
tu  t’aclama  tot  pit.  (Llorente).— 163.  Amors  del 
cel.  L.  Allà  dalt  ja’ns  veurém. —  166.  Cansons  de 
escola  L.  Elevons  la  voix  de  l’innocence.  (Lamar- 
tine). — 167.  La  Beata  Margarida.  L.  Calvari  de 
amor.— [68.  Romanceret  del  Beato  Ramón  Llull. 
L.  «Bon  Jesús  agonitzant — me  volguesseu  per 
deixeble». — 169.  Serras  blavas.  L.  Son  el  las  l’ideal 
d’una  ventura  vaga,  etc. —  1  70.  Lo  mal  Conceller. 
L.  Dura  lex,  sed  lex  —  1  7  1 .  La  molinera.  L.  Fes 
que  la  taca  no  hi  sia.—  1  7 2 .  Intimas.  L.  Recorts. 
— 173.  Nocturn.  L.  jOh  Verge  de  mos  somnis! — 
174.  De  la  vida  leudal.-L.  «Sensualisme».— 1  7  3. 
La  cansó  de  la  fals  L.  Patria  Fides,  Amor. —  1  76. 
Soleyada.  L.  Apuntació.—  177 .  Nocturn.  L.  Pende 
la  luna  sul  divin  silenzio.  (Gabriele  d’Annu»zio). — 
178.  Ala  Verge  de  Montserrat.  L.  Fides.— 179. 
Quadret.  L.  Del  natural. — 180.  Lo  desterrat.  L. 
jPatria  meva,  cóm  t’anyoro!— 1  8  i .  Quadret.  L. 
Vocació?— 1  82.  La  pastoreta.  L.  Amorosa. — 183. 
Pregaria  à  la  Verge.  L.  Escut  dels  pecadors. — 184. 
Los  Xiquets  de  Valls.  L.  Pro  Cathalonia  patria 
mea.—  183.  La  Hora  Santa.  L.Alpeudcl  llit,  Him- 
ne’ls  flams  ajunta.— 186.  La  Fatxendera.  L.  Qui 
no  vulgui  pols...— 1  87.  Amor.  L.  L’ausencia  en¬ 
geloseix  y  mata  l’enteniment.—  1  88.  Al  peu  del 
Sagrari.  L.  Quan  l’ànima  parla— tot  un  Deu  la  es¬ 
colta.—  1 89.  Un  miracle.  L.  ...sols  un  miracle  -  ha 
donat  vida  à  son  cor.  -  1 90.  Lo  Jubileu  de  la  Por- 
ciuncula.  L.  Fe  y  amor  te  regan, — per  cada  any 
fiori. — 191.  Despedida.  L.  Oh  llengua  catalana, — 
llengua  de  mon  amor. — 192.  La  marinereta.  L. 
jVisca’l  regionalisme  català!  — 193.  Lo  pergamí. 
l.  Notum  sit  cunctis  — 194.  La  Mare  de  Deu  de  la 
Mercè  (Romans  histórich).  L.  Ad  te  suspiramus 

—  Advocata  nostra.— 193.  Rebuig  deia  guerra. 
L.  No  per  la  Patria. — 106.  La  pluja  desitjada.  L. 
La  Fe  aplana  montanyas. —  1 97.  Epílech  de  dis- 
bauixa.  Lema:  Vida  que  fuig. — 198  Lo  nou  Escut 
de  la  Patria.  Lema:  Quatre  barras  de  sang  sobre 
camp  d’or  y  una  fals  d’argent. — 199.  La  festa 
del  barri  obrer.  L.  Anake.  — 200.  Don  Joan.  L.  11 
pénétra  dans  la  chapelle  qu’il  referma...  (E.  Ver- 
haeren). — 201.  Lo  llop. — 202.  A  Montserrat.  L.  No 
es  bon  casat... — 203.  Lo  geni  de  las  montanyas. 
L.  Ell  estima  dolsament. — 204.  Caliu  entre  cen- 
dras.  L.  Recorts. — 203 .  Lo  cant  del  picot.  L.  Gutta, 
gutta  cavat  lapidem. —  206.  Lo  camí  de  la  vida.  L. 
Barretina  catalana... — roja  de  color  de  sang... — 

209.  La  Presentalla.  L.  jPubilleta,  à  Deu  siàu!— 

210.  Breus  consideracions  sobre  la  excelentísima 
oració  del  Pare-nostre.  Excitació  à  resarlo  bé.  L. 
Fiat  voluntas  tua. —  2  1  1 .  Anyoransa.  L.  Sugestió. 

—  2  1  2.  Lo  vent.  L.  Monstre. — 2  1  3.  La  fàbrica  ca¬ 
talana.  L.  Qui  trevalla  resa.  — 2  14.  Poema  del  sol. 
L.  S’allunyan  las  tenebras  —Un  dia  més  nascut. — 
213.  Lo  Rey  dels  arbres.  L.  Excelsior. — 216.  La 
Caixa  Pobre.  L.  Pallida  mors.  —  2  17.  Lo  mal  vent. 
L.  Passarà.— 2  1  8.  Ave  Maris  Stella.  L.  Salva  nos, 
perimus.  —  2  19.  Ramellet.  L.  Mes  de  Maria. —  220. 
«Deu  es  caritat».  —  221.  Lo  Miserere  à  Ripoll.  L. 
Fides.  —  222.  Versió  del  «Ave  Maris  Stella».  L. 
«Respice  stellam — Voca  Mariam».  (Sant  Bernat). — 
223.  Revicturis.  L.  Ossa  arida  audite  verbum. 
(Ezequiel  XXXV1L— 4). — 224.  Lo  «Ave  Maris  Ste¬ 
lla»  en  català.  L.  La  Mare  de  Deu — un  roser  plan¬ 
tava.  (Popular).—  223.  Aplech  de  cansons  pera 
noys  y  noyas.  L.  De  la  terra. — 226.  Boyra  y  mon- 
tanya. —  227.  Poncellas.  L.  «A  la  memòria  de  ma 
filla».— 228.  j  LI  i  bertat!  L.  Si  fortas  son  las  opres- 
soras,  etc.— 229.  La  Setmana.  L.  «Dominuml»— 
230.  Ave  Maris  Stella.  L.  Spesnostra, salve. — 23  1. 
Los  desposoris  de  Maria.  L.  Auba. — 232.  Lo  tem¬ 
poral.  L.  ;Sant  March,  Santa  Creu!— 2  3  3.  A  la  San¬ 
ta  Verge  de  Lluch  (Oda).  L.  Augusta  Inspiradora. 
— 234.  La  flordel  bosch.  L.  Viola  boscana— floreta 
de  llir. — 235.  i  Sempre  aixís! — 2  36.  Lo  monjo  mort. 
L  Nescitis  diem...— 237.  Amor  diví.  L.  «Deu  es 

caritat»  (Sant  Pau). — 238.  Catalans:  qui  no  sem¬ 
bra  no  cull.  L.  Jochs  Florals  de  1900. — 23.9.  Al 
Montseny.  L.  Mon  senex  —240.  La  Verge  de  la 
Mercè  L.  RedemptriX  Captivòrum  Ora  pro  nobis. 
—241.  Los  dos  aymadors.— 242.  Lo  gra  de  blat. 

—  243,  Corpus. — 244.  Lo  Sermó  de  la  Montanya. 
L.  Evangeli  de  Sant  Matheu,  Cap.  V,  VI  y  VII. — 
245.  L’ultim  cant.  L.  Quiatempusnoneritamplius 
(Apocalípsis,  cap.  X,  vers.  4). — 246.  La  Torre  de 
la  minyona.  Tradició.  L.  No  alberga  dolsos  senti¬ 
ments  cn  son  cor,'  etc. —  247.  Lo  cant  de  la  vida.  L. 
Quíndolsescalfen  tots  los  cors...! — 248.  La  masia 
trista.  L.  jPerdull— 249  Cegueras  de  Rey.— 250. 
La  Pubilla.  L.  Costums.—  2 5  1 .  D’ahir  à  avuy.  L. 
Cansoneta.— 252.Fidelitat.L-.  Adeu  per  sempre.— 
253.  Llegat.  L.  DepareSàfills.— 254.  La  meka  vall. 
L.  Primer  ella. — 2  5  5.  Esposallas.  L.  Deu  vos  fassa 
ben  casats.— 2  56.  Eterna  primavera.  L.  Alia  d’allà. 

—  257.  Un  àngel  més.  L.  Aynoransa.— 2  5  8.  La 
allau  L.  Natura. — 259.  Narracions.  L.  Tres. —  260 
Judith.  L.  Fortitudo. — 26  1 .  Missa  nova.  L.  Sacri¬ 
fici— 262.  Romanceret  del  Beato  Ramón  Llull. 
L.  i  Fi  1 1  preclar  de  la  dolsa  Illa,  etc.— 263.  Tretze 
cansonetas.  L.  Eternel,  mon  Dieu,  sois  loué!  — 
J’ai  travaillé  j’ai  ri,  joué  ..  (Ratisbonne).  —  2 64. 
Ave  Marís  Stella.  (Himne  litúrgich).  L.  Maria  tota 
ratio  spei  mtse.  (Div.  Rem). — 265.  Diàlech  de  la 
Mort.  L.  Serenament —266.  Traducció  del  «Ave 
Maris  Stella».  L.  (Himnede  IaVerge). — 267,  Cant 
d’estrellas.  L.  Corona. — 268.  Estiuhench.  L.  Ec- 
ce  haereditas  Domini  filii.  (Pfp.  126—  1).— 269. 
A  las  estrclias  L.  La  lumière  est  errante  aux 
cieux...  ( A .  Moekel)'.  —  270.  L'àngel  caygut.  L. 
L’esca  del  pecat  - 27  1 .  Los  gitanets  hórfens.  L. 
Los  paries.— 27 2.  Negant  la  existència  del  Home. 
L.  Comparansa.  — 273.  La  germana  del  fill  pró- 
dich.  L.  Elle  est  la  grande  soeur  de  l’Enfant  pro- 
digue  etc.  — 274.  L’aranya  misteriosa.  L.  La  mu- 
sique  produhit  sur  les  animaux  des  eflets,  etc  — 
275.  Tardorencas.  L.  Notas. — 276.  La  meva  amor. 
L  Serà  eterna —277.  Himne  Ave  Maris  Stella-, 
(Traducció)  L.  M  ria.—  278  Lo  vestit  blanch. 
L.  Es  la  nostra  reliq uia.  —  2 7 9.  Tempesta  y  bo- 
nansa  — 280  Patria.  L.  ...la  Patria  es  una  comu¬ 
nitat  històrica,  etc.  ( Doctrina  Catalanista). — 281. 
Lo  cor  y  l’ànima.  Lema:  ldili  —  282.  Rey  des¬ 
tronat.  L.  jPobretl—  283.  La  Por.  Lema:  Misteri. 

—  284.  Ferràn  II.  Lema:  Deu  lo  perdo! — 285. 
De  la  meva  cartera.  L  Notas.  — 286.  Palimpsest. 
L.  Intelligenti  pau  ca.  —  287.  P-alm.  L.  Cantate  Do¬ 
mino  canticum  novum.  —  288.  Ave  Maris  Stella. 
L.  Advocada  nostra.-  289.  Redimida...!  L.  Patria 
y  Fe.— 290.  Lo  Missioner.  L.  Més  enllà.—  29  1 .  Ab- 
soltas  L.  (A  Barcelona  antiga)  —  292.  Traducció 
del  «Ave  Maris  Stelh  »  L.  Ut  videntes  Jesum — sem- 
per  coll  ‘Ctemur.—  293.  La  Samaritana.  L.  jSiti o! 

—  294.  Traducció  catalana  del  himne  litúrgich 
«Ave  Maris  Stella». —  295.  La  gota  d’aygua.  L. 
[Salve! — 296.  A  la  Verge  Maria.  L.  Tota  pulchra. 
—297.  Vida  per  vida.  L.  Qüento.—  298.  Carta.  L. 
Desclosa. — 299.  Lo  rey  Midi  s. —  300.  La  pipa. — 
3or.Quisestiste.quivenitdeEdom...  —  302. Pels 
ayres.  L.  ^Vols  navegaria,  gentil  nineta— La  mar 
blavosa  de  l’infinit?  (  Casas y  Amigo). —  303 .  L’ho¬ 
me  y  l’aucell.  L.  Marina. —  304.  Follia  d’amor.  L. 
Jo  sento  en  mon  pit  viure  inmens  desitj...  etc.  ( J . 
Torres  y  Reyató).  —  305!  Amor  de  Mare.  L.  ...més 
enllà  de  la  fosa...  —  306.  Los  Segadors.  L.  Lo  corn 
de  Catalunya. —  307.  Lecturas  perillosas.  L.  Exal- 
tan  la  imaginació. —  308.  La  estrella  del  vespre. — 
309.  Roméu  de  glòria.  L.  Amor  ha  fet  dels  seus 
bons  servidors,  etc. —  3  1  o.  Batechs  d’un  cor  cata¬ 
là.  L.  Confiansa  en  Deu  y  via  fora  als  opresors. — 
3  1  1  •  Los  dos  crepuscles.  L.  Si  l’any  te  primavera, 
també’n  té’l  cor.  (Casas  y  Arniçó). — 3  1  2 .  Traduc¬ 
ció  del  Hymne  «Ave  Maris  Stell  ».  L.  Per  cantar- 
la’l  poble.  —  3  1  3.  RondMIas  y  Cansons.  L.  Patria. 

—  314.  Loki  i  Segün.  (Lh  genda  de  la  Mito  ogía 
Germànica).  L.  Loki’l  viciós  encadenat  gemega. — 
31  5.  Fidelitat.  L.  Mon  secret  estchtretchércma 
souffrance;  etc.— 316.  Primer  dolor.  L.  Fides. — 
317.  La  mort.  L.  ...et  la  garde  qui  vieille  aux  bar- 

rieres  du  Louvre,  etc.— 318.  L’Avi.  L.  Senectus 
venerabilis.— 3  1  9.  Una  cosa  al  mon.  L.  Vanitas. — 
320.  Lo  cant  del  au  celi.  L.  ...un  toeh  al  cor. — 321. 
Recort.  L.  Remember. —  322.  Lo  Crist  solitari.  L. 
Non  es  recordata  dierum  adolescentioe  tuae,  [Pze- 
quiel,  xvj,  22).— 323.  Nuvial.  L.  Trenta  anys  des¬ 
prés.— 324.  Càstich  del  cel.  L.  Jo  t’aborresch. — 
325.  Miniaturas.  L.  Intimas.  —  326  La  sembrada. 
L.  Cansó  de  voleya. —  327.  Un  tom  d’arrabals. — 
328.  Planys  d’en  Claris.  L.  [Patria! — 329.  Lallan- 
tia.  L.  Só  l’astre  que  enllumena  tot  un  cel. —  330. 
Lo  Captayre.  L.  «Popular». — 331.  Lo  Testament. 
L.  La  mort  té  sas  revelacions.  (Víctor  Hugo).— 
332.  Remors  del  bosch.  L.  Suavitat.— 3  3  3 .  Flors 
marcidàs.  L.  ...no’n  fassis  cas.—  334.  Lo  plor  dels 
paisatjes.  L.  Amors  blanchs,  sinfonía  nocturna.— 

335.  La  mort  del  Comte.  L.  D’aquells  temps.— 

336.  Lo  meu  ideal.  L.  Confidencias.— 337.  Lo  Se- 
nyoríu  de  Bellpuig.  Genealogia  cronologia  de 
duas  Familias  .Catalanas.  L.  Anglesola  y  Cardona. 
—  338.  Enfilall.  L.  V  Sonets.— 339.  Fret  de  dins. 
L.  Planys  íntims. — 340.  La  flor  marcida.  L.  |Mi- 
réula! — 341.  Intima.  L.  Cada  aucell— troba  son 
niu  bell.  (  luís  Roumieux). —  342.  Natura.  L.  Mare 
nostra. —  343.  Mos  somnis.  L.  Deliris.— 344.  La 
Malalta  enamorada.  L.  Ves  quí  ho  diria. — 345. 
Goig  de  viure.  L.  Per  la  campanya. —  346.  Los  dos 
crepuscles.  L.  Si  l’any  té  primavera  també’n  té’l 
cor.  (Casas  y  Amigó).—  347.  La  desitjada  pluja. 
L.  Las  deus  son  estroncadas.  — 348.  La  cansó  del 
vell  xaruch.  L.  Miserere  nobis.—  349.  La  barca  ve¬ 
lla.  L.  Elegia. 

Barcelona,  à  mitjdía  del  dia  quinze  de  Mars  de 
mil  noucents.  —  Lo  Secretari,  Sebastià  Trullol 
y  Plana. 

Nota.— No  han  sigut  admesas  quatre  composi¬ 
cions,  per  venir  firmadas;  y  altras  nou  per  haver- 
se  rebut  després  de  la  hora  fixada  en  lo  Cartell 
de  Convocatoria. 


NO  VAS 

El  Cenlre  Escolar  Catalanista  ha  publiqat 
la  següent  alocució  al  jovent  català: 

.  ((Companys:  El  desvetllament  de  Catalu- 
yna  es  un  fet. 

»A1  posarvos  devant  dels  ulls  la  felís  renab 
xensa  de  la  Patria,  sentim  un  goig  extraordi¬ 
nari  en  fer  constar  que'ls  estudiants  y  tot  el 
jovent  d’aquesta  privilegiada  terra  som  els 
qu’  en  més  nombre  y  valentia  formém  à  las 
avansadas  en  las  honradas  fil  as  del  Catala¬ 
nisme. 

«Nosaltres  volém  que  l’avens  dels  ideals 
catalanistas  no  sigui  cosa  de  per  riure:  volém 
que  nostras  aspiracions  s’estenguin  à  tots  els 
ordres  y  que’s  mereixin  el  respecte  de  tots  els 
homes  pensadors  de  la  època,  pel  seu  noble 
esperit  y  per  sa  finalitat  ben  profitosa  que 
respongui  à  las  imperiosas  exigencias  del  si- 
gle  y  à  las  envejables  aptituts  de  nostra  em¬ 
prenedora  nissaga. 

)) Al  nostre  càrrech  està  que’l  nom  de  Cafa- 
lunya  figuri  à  n’el  catàlech  dels  pobles  més 
ilustrats  y  trevalladors  d’Europa;  y  en  lloch 
d’espantarnos  la  empresa  per  la  inmensitat 
de  la  seva  amplaría,  cobrém  nou  dalit  cada 
día,  refermantse  nostra  esperansa  de  que  no 
hem  de  trigar  gavre  en  veure  cumplerts  nos¬ 
tres  desitjós. 

«Aprenents  avuy  del  saber  y  cridats  à  ser 
demà’ls  directors  dels  negocis  públichs,  tam- 

bé  podém  fer  Patria  à  la  nostra  manera,  po- 
dém  fer  Patria  intelectual;  en  altres  termes, 
hem  de  procurar  conseguir  que  la  cultura 
que’ls  catalans  posseheixin  sigui  netament  à 
la  catalana. 

»lnspirantse  en  aquestos  generosos  senti¬ 
ments,  la  Secció  de  Carreras  Especials  y  Be- 
llas  Arts  del  Centre  Escolar  Catalanista  de 
Barcelona,  os  fa  sapiguer  que  projecta  orga- 
nisar  una  serie  de  concursos  anyals  en  cada 
un  dels  quals  no’s  proposarà  més  que  un 
premi,  procurantse  que’s  cambihi  oportuna¬ 
ment  el  tema  de  modo  que  un  any  corres¬ 
pongui  à  estudis  d’Enginyeria,  altre  d’Arqui¬ 
tectura,  de  Ciencias,  Pintura,  etz.,  perque 
aixis  puguin  optarhi  à  bon  torn  els  alumnes 
de  totas  las  professions  qu’  en  la  nostra  Sec¬ 
ció  venen  compresas,  sense  que  això  sigui 
obstacle  perque  en  alguna  ocasió’s  fixi  un  te¬ 
ma  de  caràcter  general  que  estiga  al  alcans 
dels  estudiants  de  varias  carreras,  com  per 
exemple  «Estat  de  la  indústria  à  Catalunya» 
y  altres  per  l’estil.  Mes  pera  inaugurar  ab 
í’aparato  que’s  mereix  tan  enlayrada  tasca, 
comensarém  aquest  any  ab  un  Certamen  més 
ampli,  quins  premis  y  punts  d'estudi  s’anun- 
ciaràn  degudament,  si,  com  esperém,  mercès 
als  esforsos  de  tots  pren  peu  y  prospera  à  sa¬ 
tisfacció  la  nostra  idea. 

»Comptant  ab  vostra  ajuda  en  tot  lo  que 
contribuhexi  al  progrés  de  la  Patria,  os  de- 
maném  ab  insistència  que  miréu  de  fomentar 
la  concessió  d’objetes  que’s  puguin  proposar 
com  à  premis  del  projectat  Certamen  y  que 
cooperéu  en  tot  quant  de  vosaltres  depengui 
al  éxit  del  Concurs,  à  qual  fi  podéu  dirigirvos 
à  la  nostra  Secció  ab  aquest  adrés:  Secreta¬ 
ria  de  la  Secció  de  Carreras  Especials  y  Be- 
llas  Arts  del  Centre  Escolar  Catalanista  de 
Barcelona,  Canuda,  7,  principal. — Barcelona 
i.er  de  Mars  de  1900. — jjCatalunya  y  avant!! 
— El  President,  Joan  Banús  v  Moreu. — El 
Secretari,  Joseph  Ros  y  Güell.» 

En  el  passat  número  varem  dar  compte  de 
la  multa  de  500  pessetas  imposada  à  La  Re- 
naixensa.  Avuy  devém  afegir  que  dit  perió- 
dich  també  fou  denunciat,  y  últimament  se 
li  ha  imposat  un’altra  penyora  de  100  pes¬ 
setas.  La  Nació  Catalana  també  ha  sigut  de¬ 
nunciada  y  multada  ab  250  pessetas. 

Manifestà’l  governador  qu’es  per  haver  fal¬ 
tat  à  las  prevencions  fetas  à  la  prempsa,  en 
substitució  de  la  censura,  mentres  segueixin 
suspesas  las  garantias  ( ! )  constitucionals. 

Lo  que’s  veu  clarament  es  la  tossuneria 
del  govern  que,  en  lloch  d’esmenar  la  seva 
funesta  politica,  sembla  decidit  à  reprimir  las 
manifestacions  del  Catalanisme,  com  ho  pro- 
ban,  ademés  de  las  esmentadas  denuncias, 
las  suspensions  d’aquells  actes  de  propagan¬ 
da,  com  el  meeting  de  Sitjesy  altres,  que  fins 
ara  havían  sigut  considerats  legals. 


Ens  fa  pena  la  conducta  del  govern,  peró 
no  ha  de  doldre  al  Catalanisme.  Com  més  se 
tracti  d’ofegar  l’esperit  d’un  poble,  més  fort 
serà’l  sentiment  de  justícia  que’s  desvetllarà. 

Ben  clarament  ho  demostra  la  suscripció 
iniciada  per  l’Associaci  i  Popular  Regionalis¬ 
ta  pera  pagar  las  mullas  imposadas  à  dits  pe 
riódichs.  Tant  en  aquesta  administració  com 
en  els  altres  llochs  designats  pera  rebre  do¬ 
natius.  hi  acudeixen  en  gran  número’ls  bons 
catalans,  que  al  depositar  els  to  cèntims  (tas¬ 
sa  màxima  fixada),  fan  constar  la  seva  pro¬ 
testa  devant  d’aqueixa  persecució  inmotivada 
que  vanament  s’esforsan  en  disfressar  ab  al¬ 
tres  noms. 


En  vista  del  ofici  dirigit  pel  governador  ci¬ 
vil  à  La  Renaixensa ,  prohibint  la  publicació 
de  la  llista  de  donatius  que’ls  catalanistas  fan 
pera  sufragar  las  multas  imposadas  à  dit  pe- 
riódich  y  à  La  Nació  Catalana,  hem  de  deixar 
de  publicar  la  llista  de  las  suscripcions  recu- 
llidas  en  nostra  administració,  que  actual¬ 
ment  s’elevan  à  molts  centenars. 

Dita  llista’s  posarà  de  manifest  en  la  redac¬ 
ció  de  Joventut  à  tots  els  que  desitjin  consul¬ 
taria. 


Nostre  estimat  colaborador  l’i  1  ustrat  perio¬ 
dista  francès  Mr.  Jules  Villeneau  se  troba 
actualment  à  París  pera  gestionar  la  repre¬ 
sentació  de  la  seva  traducció  de  Maria  Rosa, 
d’en  Guimerà.  La  traducció  es  notabilíssima 
y  està  feta  segons  las  modificacions  que  l’au¬ 
tor  ha  introduhit  en  certs  passatjes  del  dra¬ 
ma,  especialment  en  el  segón  acte,  que  li 
donan  encara  més  forsa.  Segons  la  carta 
qu’hem  rebut,  sembla  que’s  representarà  en 
un  dels  principals  teatres,  y  encarnarà’l  per- 
sonatje  de  Maria  Rosa  una  de  las  prime- 
ras  actrius  francesas.  Ab  aquestas  condicions 
y  ab  el  valor  de  l’obra  y  son  caràcter  espe¬ 
cial,  es  de  creure  qu’obtindrà  à  París  éxit 
major  encara  que’l  merescut  per  Terra  baixa. 

Molt  ens  complàu  poder  donar  aquesta 
nova  tan  grata  pels  amants  de  nostra  litera¬ 
tura. 


A  Manlléu  s’ha  constituhit  una  Associació 
Catalanista  baix  el  títul  de  «En  Rafel  de  Ca¬ 
sanova»  y  adherida  à  la  Unió  Catalanista. 

Ho  celebrém,  desitjant  que  la  nova  Asso¬ 
ciació  perseveri  en  sos  nobles  propòsits,  pera 
bé  del  Catalanisme. 


Hem  rebut  els  periódichs  El  Nuevo  Régi- 
men ,  de  Madrid;  L'Oloti,  d’Olot;  Las  Esti- 

soras,  de  Palafrugell;  Las  Quatre  Barras ,  de 
Vilafranca;  Lo  Jovent  Català ,  Lo  Mestre  Ti- 
tas  y  La  Rosa  Blanca,  de  Barcelona. 

Queda  establert  el  cambi. 


El  segón  número  de  La  Iluslració  Llevan¬ 
tina  no  desmereix  del  anterior.  Publica,  en¬ 
tre  altres  trevalls,  un  notable  article  de  salu¬ 
tació  à  la  prempsa  catalanista,  y  reproduheix 
las  primeras  planas  de  tots  els  periódichs 
defensors  de  la  Causa. 


Ab  motiu  de  sa  entrada  à  la  capital  de  sa 
diócessis,  el  nou  Bisbe  de  Perpinyà,  mon¬ 
senyor  de  Carsalade  de  Pont.  ha  dirigit  una 
notable  pastoral  als  fidels  d’aquell  recó  de 
la  Catalunya  francesa,  en  la  que  s’hi  veu  que 
ans  d’ocupar  la  cadira  de  son  pontificat,  ha 
volgut  estudiar  la  historia,  costums  y  monu¬ 
ments  de  tota  aquella  part  de  Rosselló,  y 
per  cert  qu’al  parlar  dels  enderrocats  mo- 
nastirs  de  Sant  Marti  de  Cuixà,  Serrabona  y 
Sant  Miquel,  recorda  alguns  fragments  de 
la  hermosa  poesia  de  nostre  gran  mossèn 
Cinto.  Los  dos  campanars.  Nosaltres  ens  en 
fem  glòria  per  la  part  que’ns  toca. 


Vergonya  de  las  vergonyas! 

Copiém  del  nostre  benvolgut  confrare  La 
Renaixensa ,  del  dilluns  ultim,  el  següent  re¬ 
lat  de  lo  succehit  el  dia  de  San  Joseph  en  el 
temple  del  ART  NACIONAL  que  per  des¬ 
honra  de  nostra  ciutat  hi  ha  à  la  Barceloneta: 

«Per  edificant,  l’espectacle  qu’ahir  se  pre¬ 
sencià  en  la  Plassa  de  Toros. 

»A1  lidiarse’ I  quint  toro,  y  aixó  que  diuhen 
els  del  ofici  que  no  hay  quinto  toro  malo ,  per 
una  errada  del  President,  ó  del  toro,  ó  del 
torero,  la  cosa  no  marxava  segons  las  reglas 
del  arte  nacional,  y’l  públich  comensà  à  tirar 
al  rotllo  ampollas  y  taronjas  y  tot  lo  que 
tenia  à  mà  que  no  fos  flonjo.  S’arrencaren 
banchs  y  contrabarreras  y  també  ho  llensa- 
ren  al  mitj  com  si  s’anés  à  preparar  un  foch 
de  Sant  Joan.  Y’is  crits  y  brahols  dels  homes 
y’is  xiscles  de  las  donas  acabavan  de  donar 
al  escàndol  el  to  que  li  faltava.  Y’is  civils  al 
tendido  argumentant  ab  la  boca  de  la  perso¬ 
na  y  ab  la  culata  dels  fusells.  Y’is  especta¬ 
dors  de  sanch  més  torera  torejant  al  toro, 
qu’estava  esverat  al  veures  entre  mitj  de  tan¬ 
ta  bèstia...  Y  vinga  xibarri  y  moviment,  y  la 
bandera  gualda  y  roja  voleyant  al  cim  de  la 
porta  principal. 

)>Y  si’ls  argentins  ho  haguessin  presenciat, 
se  creurían  que  l’aixàm  de  xemeneyas  que 
s’alsan  del  pla  de  Barcelona  eran  minarets  y 
las  fàbricas  mesquitas.» 


No  hi  volém  fer  cap  comentari,  perque 
serían  massa  forts.  Sols  dirém  que  à  la  Plas¬ 
sa  se  n’hi  veyan  molts  de  marinos  argentins, 
que  podràn,  de  retorn  à  sa  terra  ferne  un 
bell  relat  de  la  BARBARIE  ESPANYOLA. 


Aquesta  setmana’s  publicarà’l  quadro  dra- 
màtich  del  genial  escriptor  en  Santiago  Rusi- 
hol,  ab  música  del  reputat  mestre  Joan  Gay, 
que  porta  per  titul  El  jardí  abandonat. 


Havém  rebut  el  llibre  de  versos  titulat 
Cantos  nuevos ,  de  don  Rafael  Ruiz  López. 
La  obreta  porta  un  prólech  de  J.  F.  Lujàn. 


El  dia  16  donà  la  Sociedad  Filarmónica 
que  dirigeix  Mr.  Criekboom,  un  de  sos  acos¬ 
tumats  concerts  en  la  Sala  Estela.  Comensà 
la  sessió  ab  un  Cuarteto  de  Borodine  pera 
instruments  de  corda,  que  trobarem  molt  de¬ 
ficient,  tant  en  el  trevall  melódich  com  en  el 
de  composició.  Tampoch  ens  va  satisfer  la 
execució  d’aquesta  obra,  donchs  tant  el  mes- 
tie  Criekboom,  com  sos  aventatjats  deixebles 
semblavan  estar  dominats  per  la  indecissió  y 
falta  de  consistència  que  regna  en  tota  l’obra. 

S’executà  després  un  Poema  de  Chausson, 
pera  violi  y  piano,  qu’es  de  totas  las  obras 
que  coneixém  d’aquest  autor  la  que  més  bona 
impresió’ns  ha  produhit. -Domina  en  tota  la 
compossició  una  gran  expressió  melòdica, 
ben  armonisada  y  en  progressió  creixent  fins 
à  son  final.  En  Criekboom  interpretà  aques¬ 
ta  obra  d'un  modo  acabadissim,  podém  dir 
perfecte,  aixis  en  la  dicció  com  en  la  execució, 
sent  en  nostre  concepte  una  de  las  obras  més 
magistralment  per  ell  executadas.  de  quan- 
tas  li  hem  sentit.  La  senyora  Criekboom  di¬ 
gué  discretament  la  part  de  piano. 

Y  per  ultim,  vingué  un  Concert  pera  violi 
y  orquesta  del  inmens  Bach,  el  verdader  pare 
de  la  música,  obra  tan  perfecta  en  inspiració 
y  grandiositat  com  totas  las  sevas.  Tant  el 
mestre  Criekboom  com  la  petita  orquesta  di¬ 
rigida  pel  senyor  Mas,  se  lluhiren  de  debó  en 
la  execució  d’aquesta  obra,  sobressortint  en 
l’ andante,  que  fou  repetit.  Al  final  de  cada 
temps  el  públich  va  tributar  una  ovació  als 
intérpretes  en  premi  al  seu  exquisit  trevall. 


En  el  Saló  Parés  tingué  lloch  el  dia  17  un 
agradable  concert  de  cant  y  piano  donat  pel 
reputat  mestre  Joan  Gay  y  sa  esposa  Maria 
Pichot.  Aquesta’ns  feu  passar  una  vetlla  en 
extrém  agradable,  cantant  de  la  manera  de¬ 
liciosa  qu’ella  sab,  cinch  delicadas  melodías 

de. César  Francky  y  cinch  inspiradíssims  poe- 
mas  de  Ricard  YVagncr,  que  denotan  ben 
clarament  la  seva  paternitat.  D’entre  totas, 
ens  entussiasmaren  principalment  per  sa  ex¬ 
quisida  interpretació.  Le  mariage  des  Roses, 
de  Franck,  y  L' Ange  y  Rèves ,  de  Wagner. 

,  Entre  unas  y  altraspen  Joan  Gay  executà 
brillantment  al  piano  varias  escullidas  y  de- 
licadas  composicions  de  Schumann  que  li 
valgueren  forsa  aplausos. 


Al  final.de  la  sessió,  la  senyora  Pichot  de 
Gay,  pera  correspondre  als  desitjós  dels 
assistents,,  cantà  dugas  preciosas  cansons 
populars  catalanas,  Maria  A gneta jy  E l  Pas¬ 
toret,  delitantnos  extraordinàriament  à  tots 
ab  l’art  exquisit  ab  que  interpretà  d’una  ma¬ 
nera  acabada  las  cansons  de  la  nostra  terra. 

P. 


Fidel  Giró,  impressor.  —  Carrer- de  València  3  1.  1 . 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors.  '  j 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  i’5o  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


A  tots  els  suscriptors  del  periódich  se’ls  regala’l  Número  an¬ 
tecedent. 

Als  suscriptors  per  un  any  se’ls  hi  regala  ademés  el  cartell 
anunciador  del  periódich,  magnífica  obra  de  l’Alexandre  de  Riquer. 


Director  literari:  Lluís  VÍA. 

Director  artístich:  Alexandre 

de  Riquer. 

Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

25  )) 

SUMARI:  Si  jo  ,fos  en  Silvela,  per  Pere  Aldavert.— 
El  triomf  de  la  «  Senyera  »  ó  la  conquista  del  Liceu, 
per  Salvador  Vilaregut.  —  El  Cant  à  la  Joventut  de 
Zarathustra,  per  Pompeyus  Gener. —Patriarcal,  per 
Lluis  Via. —  Desvari,  per  Xavier  Viura.  —  Cant  de 
joya;  poesia  de  Schiller;  traducció  de  Joan  Mara- 
gall. —  Els  Concerts  del  Liceu,  per  Joaquim  Pena. 
—Teatres,  per  E.  T.,  S.  V.  y  O.  M.  —  De  pintura,  per 
A.  R.— Consell  General  de  representants  de  la  «Unió 
Catalanista».  —  Novas. 


SI  JO  FOS  EN  SILVELA 

En  Silvela  està  molt  amohinat  ab  lo  que 
li  diuhen  los  diputats  sobre'l  Catalanisme,  y 
la  veritat  es  que  s’ho  té  ben  merescut.  No 
per  lo  que  li  retreuhen  los  toca-timbals  de 


Madrid,  de  qu’ell  li  hagi  donat  alas,  que 
prou  ’ns  vaga  als  catalanistas  de  saber  qué 
es  una  novela  de  à  cuartillo  de  real  la  e?itre- 
ga ,  sinó  perque  als  tontos  que  volen  passar 
per  sabis,  los  hi  està  bé  que’ls  fassin  ense¬ 
nyar  las  orellas. 

Volen  saber  lo  que’ls  hi  diria  jo  als  dipu¬ 
tats  lliberals  si  fos  d’en  Silvela?  Donchs, 
senzillament:  que  si  volen  fer  de  guardia- 
civils  que’s  posin  lo  bicorni,  y  si  volen  fer 
de  fiscals  que’s  fiquin  la  toga.  Que  com  à 
diputats  los  hi  està  molt  més  bé  atacar  al 
govern  si  de  la  persecució’n  fa  un  gra  mas¬ 
sa,  que  no  atiarlo  per  aquest  cami.  Que  com 

à  dinàstichs  que  quan  convé  caen  del  lado  de 
la  libertad ,  los  està  molt  malament  atacar 
sense  to  ni  so  als  catalanistas,  que  si  se’ls 
persegueix  com  à  cans  folls,  endonàntsels 
tan  pocn  com  se’ls  endona  de  la  República 
com  de  la  Monarquia,  lo  mateix  podrian 
caer ,  desesperats,  del  lado  de  la  República 
federal  que  d’un  altre  lado,  puig  en  tots 
dos  lados  tenen  pretendents  bon  xich  més 
guapos  y  ben  plantats  que’ls  que  se’ls  pre- 
sentan  à  las  Corts  de  Madrid,  que  sem¬ 
blaria  que  s’haguessin  begut  l’enteniment  si 
no  fes  ja  moltas  dotzenas  d’anys  que  se’l  va¬ 
ren  beure. 

Y  un  cop  jo  hagués  caído  del  lado  del  sen¬ 
tit  comú,  ells  que  cayguessin  del  lado  que 
volguessin,  que  de  segur  se  farían  molt  més 
mal  que  no  pas  jo. 

Y  si  fossin  diputats  ó  senadors  lopezdo- 
minguistas  ó  republicans  dels  que  no  paran 
may  de  coaligarse  perque  la  goma  aràbiga 
d’ensà  que  s’hi  va  fer  rich  en  Vilaclara  may 
més  l’hem  vista  anar  à  bon  preu,  si  fossin 
demócratas  ó  republicans  los  que  m’aixe¬ 
quessin  lo  coure,  Uavoras  encara  parlaria 
més  clar,  perque  no  n’hi  ha  prou  ab  dir 
Vi-va  Es-paiïa  pera  fer  lo  que  à  un  li  dona 
la  gana.  A  aquesta  mena  de  republicanets 
los  hi  sembla  que  ab  semblant  butlla  poden 
anar  per  tot  arréu,  lo  mateix  à  la  revolució 
armada  que  à  las  eleccions  de  conxorxa.  Es 
un  cúralo  todo ,  com  lo  sistema  Kneipp,  sinó 
que  no  ho  pot  curar  quan  lo  mal  ve  de  fora, 
dels  Estats-Units,  per  exemple. 

Si  jo  fos  d’en  Silvela,  ls  hi  diria  aixó  y  ls 
hi  recordaria  que  podria  molt  ben  ser  que  ab 
las  deixuplinas  als  dits  m  entressin  ganas  de 
declarar  fuera  de  la  ley  à  los  republicanos , 
perque  tal  com  pels  unitaris  es  pecat  mortal 
ser  catalanista,  pels  monàrquichs  de  veras 
es  encara  més  pecat  mortal  ser  republicà; 
perque  ab  las  Bases  de  Manresa  hi  es  molt 
compatible  la  vida  armónica  de  las  regions 
espanyolas,  mentres  que  no  hi  ha  compatibi¬ 
litat  de  cap  mena  entre  la  monarquia  actual 
y  la  república,  encara  que  sia  una  república 
de  fira  com  la  que  volia  en  Castelar. 

Y  com  per  aquest  cantó  caeria  també  del 
lado  del  sentit  comú,  deixaria  qu’ells  cay¬ 
guessin  de  clatell  ó  de  cara. 

Y  si  m’ho  digués  en  Romero  Robledo  que 
perseguís  al  Catalanisme,  li  respondria  que 


no  ho  faig  perquè  no  m’atabalés  demà  de- 
fensantlo. 

Si  en  Silvela  tingués  dos  dits  de  front, 
aixó  fora  lo  que’ls  hi  contestaria  als  diputats 
y  senadors  qu’ara  l’amohinan. 

Peró,  com  qu’es  un  infelís,  un  ànech  que 
ni  neda  bé,  ni  vola  bé,  ni  casi  sab  de  cami¬ 
nar,  seguirà  fent  coro  als  qu’escampan  la 
boyra,  sense  fixarse  que  si  Europa  s’arriba  à 
enterar  per  sos  propis  llabis  de  cóm  està  la 
cosa,  no’ls  deixarà  un  xavo  partit  pel  mitj, 
encara  que  li  demanin  agenollats,  pagantli 
un  quinze  per  cent  d’interés  y  donantli  per 
garantia  totas  las  rendas  que  s’han  de  cobrar 
en  mitja  centúria. 

Encara  que  no  fos  per  res  més  que  perque 
es  una  pobra  que  demà  tindrà  d’enmatllevar 
diners  fora  de  casa,  no  li  convé  à  Espanya 
escandalitzar  de  la  manera  que  ho  fan  los 
diputats  y  senadors.  Precisament  las  casas 
que’s  troban  en  aquesta  necessitat,  lo  primer 
que  procuran  es  que’ls  de  fora  no  s’enterin 
de  las  miserias  de  dintre. 

Aquí  no:  lo  mateix  los  pares  que’ls  avis  de 
la  patria,  mereixerían  que’ls  portessin,  no  à 
estudi  ab  un  mestre,  sinó  à  costura  ab  una 
mestra.  Ab  una  mestra  que’ls  hi  ensenyés  lo 
Bendita  sea  tu  pureza  al  demati  y’l  siete  por 
ocho  cincuenta  y  seis  à  la  tarde.  Solzament 
aixis  hi  hauria  salvació. 

Pere  Aldavert. 


EL  TRIOMF  DE  LA  «SENYERA» 
Ó  LA  CONQUISTA  DEL  LICEU 

Tan  grossa  era  la  victorià  del  Orfeó  Català 
que  fins  al  Liceu  havia  lograt  imposarse, 
fent  ressonar,  entre  aclamacions  y  llarchs 
aplaudiments,  els  cants  de  nostra  terra,  y  es¬ 
ventant,  ab  las  bravadas  de  sanitós  ayre  de 
montanya,  el  baf  malaltís  y  corromput  qu’en- 
sopeix  al  auditori  escampat  per  palcos  y  pla¬ 
tea  y  ensenyorit  de  tots  els  àmbits  de  la  ma¬ 
jestuosa  sala.  Y  encara  la  victorià  era  més 
complerta.  L’Orfeó  Català,  que  representa 
en  l’actualitat,  per  una  serie  de  causas  fillas 
de  son  indiscutible  valer  y  també  de  la  sort 
capritxosa,  l’esperit  verament  catalanesch 
desvetllat  de  fresch,  se  sent  jove,  brau,  ardit, 
y  com  Orféu,  va  infiltrantlo,  tot  puntejant  sa 
lira  de  tres  cordas,  dins  dels  cors  catalans 
que  dormian  narcotisats  per  ventadas  ponen. 

tínas,  y  va  amansint  à  las  feras  de  la  terra 
que  tenen  empeltada  la  rabia  moresca,  tot 
tallant  els  xucladors  que  desde  Castella  fun- 
cionavan  perfidiosament,  tenint  als  pobres 
castellanisats  en  excitació  constant  y  promp¬ 
tes  à  devorarse  els  uns  als  altres,  per  més 
germans  que  fossin.  Aquell  aprelat  grupo 
de  cantayres,  aquells  homes,  aquellas  noyas 
y  aquells  nens,  empenyentse,  tots  abras- 
sats,  al  voltant  de  sa  Senyera,  sempre  m’han 
semblat  las  primeras  collas  d’una  creuhada, 
d’una  riuhada  humana  prompte  à  inundar  la 
terra  malmesa,  pera  donarli  nous  esplets  de 
fecondació  y  de  vida.  Sempre  m’han  sem¬ 
blat  els  primers  creuhats  que  ja  comensan  à 
passar,  però  sens  armas,  ni  caras  ferrenyas, 
sinó  alegroys,  tot  cantant  per  atiar  ab  sas 
canturias  als  altres  que  venen  darrera.  En 
tots  els  exèrcits  de  la  historia  de  las  conquis- 
tas,  hi  ha  hagut  la  música  per  enardir  als 
guerrers  y  dàrloshi  coratje.  També’n  duyan 
els  creuhats  de  Pere  l’ermità  y  de  Godofred: 
iper  qué  no  n’hem  de  dur  nosaltres;1  Y  aque¬ 
lla  Senyera,  que  sembla  despenjada  de  sota 
una  arcada  de  catedral  gòtica,  patinada  pel 
temps,  petonejada  contínuament  per  l’alé 
amorós  de  las  pregarias  y  embolcallada  en- 
tre’ls  vels  finíssims  de  las  glopadas  d’en¬ 
cens;  aquella  Senyera  benehída  per  mans 
de  prelat  ilustre  als  peus  de  la  Verge  negra 
de  nostra  Montanya,  després  d’haver  rebut 
l’homenatje  del  vent  del  rocam,  ple  de  flay- 
res  boscans,  queixas  de  l’aucellada  y  xerro- 
teig  de  fonts  misteriosas;  aquella  Senyera, 
donchs,  simbolisa  avuy  en  día  l’esperit  cata¬ 
là,  purissim,  sense  màcula;  representa  avuy 
en  día  la  Bandera  Catalana. 

Y  l’ürfeó  havia  cantat  al  voltant  de  la  Se¬ 
nyera,  à  las  taulas  del  Liceu,  qu’es  com  si 
diguéssim  el  darrer  baluart  del  Castellanis¬ 
me,  ahont  una  migrada  reunió  de  catalans 
esquifits  van  disfressats  de  madrilenys,  tot 
mastegant  un  castellà  que  fins  fora  rebutjat 
en  terra  de  Castella;  y  havia  triomfat  en 
aquell  Liceu,  que  més  que  teatre  sembla  una 
mesquita  per  un  cantó,  y  un  bassar  moresch 
per  un  altre.  Una  mesquita,  perque  deixant 
apart  l’esperit  muslímich  dels  castellanisats 
que  hi  van  à  jeure,  es  allà  hont  hi  refilan 
de  valent  els  tenors  com  els  muezzims  dalt  de 
la  punxaguda  torre;  es  allà  hont  donan  el 
do  de  pit  que’ls  afolla;  es  allà  hont  las  ti- 


ples  lleugeras  llensan  al  vol  sas  fermatas,  pi¬ 
cats,  voladas,  trinos  y  demés  requincallas  de 
música  serrahina,  ab  cayents  innobles  de  pe- 
tenerasyseguidillas;  allà  hont  las  ballarinas 
han  reblincat  la  nuesa  de  llurs  cossos  ab  las- 
situts  voluptuosas  d’almea  desenfrenada;  y 
en  fi,  es  allà  hont  l’art  veritable  se’ns  pre¬ 
senta  desfigurat,  y  allà  hont  ab  tot  desca¬ 
ro’s  disfressa  de  bufón  la  figura  venerable 
del  mestre  de  Bayreuth.  Un  bassar,  perque 
en  aquells  palcos,  com  en  paneras  forradas 
de  vellut,  s’hi  exposan,  ben  empolaynadas  y 
ben  ensucradas,  las  ninas  humanas  desit- 
josas  de  fer  un  bon  partit,  y  perque  allà  s’hi 
fanaltras  contractacions  (avans  fins  s’hi  juga¬ 
va  à  la  Bolsa),  algunas  d’un  género  ben  re¬ 
lliscós  y  de  moralitat  ben  duptosa. 

Donchs  bé:  aytal  victorià  del  Orfeó  Cata¬ 
là,  y,  per  conseqüència,  del  esperit  català, 
aclamat  en  ple  Liceu,  havia  de  fer  que  suc- 
cehís  per  forsa  lo  que  ha  succehit. 

Tota  la  taifa  d’empleats  del  emir  de  Caste¬ 
lla  va  rosegarse’ls  puyns  y  va  grinyolar  de 
rabia,  aixordada  per  las  sorollosas  ova¬ 
cions  y  per  la  cridòria  y  espetech  d’aplaudi¬ 
ments  ab  qu’eran  rebuts  els  cants  del  Orfeó 
qu’  en  català  cantava;  y  ells  que  sí,  íquína’n 
fan?  ab  la  escusa  de  que  no  han  pagat  un  tri¬ 
but  que  no  deuhen,  els  hi  prenen  la  Senye¬ 
ra,  clavan  l'urpa  en  lo  més  sagrat. —  Ya  no 
ienéis  bandera! — exclaman  irònicament,  ab 
rialla  de  beduhins  que  fugen  ab  la  presa;  y 
quan  la  nova  d’aytal  malifeta  s’escampa  per 
la  ciutat  catalana,  la  indignació  brolla  espon¬ 
tània  per  tot  arréu,  fins  en  els  més  indife¬ 
rents;  y,  oh  miracle!  fins  en  els  castellani¬ 
sats,  que  sembla  que’s  revifan  y’s  desensopei- 
xen.  Y  ve’l  vespre,  y  ’l  poble  barceloní  om- 
pla  de  gom  à  gom  el  Liceu,  que  sembla  ja  una 
mesquita  conquistada  ahont  la  gentada  s’aco¬ 
bla  y  s’empeny,  tot  esperant  qu’arribin  els 
creuhats  victoriosos.  Y  l’angunia  es  inmensa, 
la  sala  grandiosa  bull,  l’ayre  es  tan  caldejat 
que  sembla  foch,  l’Orfeó  està  à  punt  de  sor¬ 
tir,  y’l  poble  català  à  punt  de  preguntarli: 
— Ahónt  es  la  vostra  bandera?... — 

Y  veus  aqui  que’ls  creuhats  van  sortint 
d’un  à  un;  y’l  poble  pica  de  mans;  y  quan  hi 
son  tots,  surt  també,  més  hermosa  que  may, 
la  Senyera  deslliurada,  perque  la  taifa  mo¬ 
resca  ha  tingut  por  y,  repensantse,  els  hi  ha 
retornat  la  prenda  ussurpada,  y  al  véurela’l 

poble,  esclata  una  ovació  delirant,  tothom  <( Also  Sprach  Zarathustra)) ,  ja  qu’aquí  es  el 


s’aixeca,  tothom  pica  de  mans,  voleyantfrené- 
ticament  per  tota  la  sala  infinitat  de  mocadors 
com  banderetas  blancas  que  saludan  à  la 
mare,  y  un  orfeonista  clava  la  Senyera  al 
bell  mitj  del  prosceni,  allà  hont  hi  refilavan 
els  muezzims  tenors,  y  allà  continua’l  poble 
aclamantla,  victorejantla,  Un  deliri  tan  in- 
mens  no  l’hem  vist  pas  may.  Y  la  Bandera 
Catalana,  eixida  de  son  curt  cautiveri,  sem¬ 
bla  més  que  may  despenjada  d’una  arcada 
gòtica,  benehida  als  ulls  de  la  Verge  negra 
de  nostra  Montanya;  y  després  del  petoneig 
amorós  de  las  pregarias,  del  incens  y  de  las 
ventadas  montanyencas,  reb  el  petó  febrós  y 
l’abrassada  delirant  de  tot  un  poble  que  sen- 
tintse  fort,  contesta  enorgullit  à  las  taifas  fo- 
rasteras,  content  y  joyós  d’haverla  recobrada 
y  apretantla  ben  fort  perque  no  li  prenguin 
may  més: — Aquí  es  la  nostra  bandera! ... — 

Salvador  Vilaregut. 


EL  CANT  A  LA  JOVENTUT 
DE  ZARATHUSTRA 

Frederich  Nietzsche,  en  la  seva  obra  Also 
Sprach  Zarathustra ,  per  exposar  ell  las  sevas 
profondas  y  atrevidas  ideas  sobre  la  societat 
y  l’Univers,  se  serveix  de  la  ficció  de  que 
Zoroastre  torna  à  baixar  de  la  Montanya  Sa¬ 
grada.  Peró  en  Nietzsche,  al  voler  fer  parlar 
al  reformador  dels  Aris  del  Iràn,  se  va  im¬ 
pregnar  d’aquella  doctrina  superior,  exposa¬ 
da  en  ÏAvesta  y  demés  escrits  Zendas  ( i), 
tant,  que  moltas  vegadas  no  fa  més  que 
transcriure,  en  estil  concentrat,  las  ideas  del 
creador  del  Maçdeisme.  Fullejant  aquestos 
días  la  excelent  traducció  del  Avesta  de 
J.  Dermesteter,  ens  va  impresionar  lo  que’l 
dit  reformador  dels  fills  del  Iràn  predicava  à 
la  joventut  del  seu  temps,  molts  sigles  avans 
de  J.  C.  y  ab  anterioritat  als  filosops  de  Grè¬ 
cia.  Aixís  ho  transcribim  fent  lo  que  va  fer 
en  Nietzsche,  es  à  dir,  concentrantho  y  po- 
santho  en  estil  inteligible.  No  s’estranyi 
ningú,  donchs,  de  la  ressemblansa  d’aquest 
Cant  de  Joventut  ab  alguns  dels  passatjes  de 


(i)  Nosaltres  varem  exposar  com  en  Nietzsche 
las  ideas  sanas  y  fortas  de  Zoroastre  ó  Zarathus¬ 
tra,  en  La  Mort  et  te  Diable,  i.»  part,  cap.  n,  Per- 
se ,  y  2.*  part,  cap.  n,  Arinian. 


propi  Zoroastre  el  qui  parla.  Diu  aixís: 

«Joventut!,  planta  nova,  flor  d’Humanitat, 
llev-or  de  vida!  Escoltam! 

Escoltam,  oh  Joventut!  que’t  vuy  parlar 
pera  que  no’t  perdis,  pera  que  las  energías 
qu’en  tu  portas  no  passin  y  desapareguin 
sense  fructificar,  com  l’aygua  fecondant  del 
ruixat  que’l  vent  tira  cap  enllà  à  dins  de  la 
mar  profonda. 

Oh  Joventut!  Obra’ls  ulls  y  mira.  Mira 
cap  à  fora  pera  veure  lo  que  al  Univers  se 
passa;  y  cap  à  dins  pera  sentir  tot  lo  qu’en 
tu  precontens  y  portas. 

Ara  jo’t  vaig  à  dir  una  gran  veritat  que’t 
semblarà  un  somni: 

«  El  Món  de  las  apariencias,  es  el  sol  Món 
real));  y  tu,  y  aquest  Món  aparent,  forméu 
una  sola  cosa,  y  no  n’hi  ha  d’altra  possible. 
Peró  en  això  que  veus  à  fora  y  sents  à  din¬ 
tre,  hi  ha  eternal  moviment,  progressió  y 
decadència,  vida  ascendent  y  vida  descen¬ 
dent,  creixement  y  minvansa.  Y  tu  ets  el 
creixement,  la  vida  ascendent,  la  Creació  en 
Potencia.  Fes  que’s  transformi  en  Acte. 

Com  el  que,  formant  part  d’una  carava¬ 
na,  va  marxant,  tu  formas  part  d’un  exèrcit 
qu’avansa.  Mira  als  que  van  ab  tu;  y,  ab 
delit  d’anar  més  endevant  sempre,  considera 
com  van  poch  à  poch.  Mira’ls  que  coixe- 
jan,  els  que  cauhen,  els  que’s  quedan  enre¬ 
ra,  y’is  cobarts  que  t’estiran  la  capa  perque 
no  segueixis  avansant...  Déixals  la  capa  y 
marxa!  Y  sempre  endevant,  endevant  sempre! 
Si  algú  cau  mort,  entérral  y  plóral,  peró  no’t 
deturis.  Fes  sempre  via! 

Joventut!  Sigas  pessimista  del  present, 
pera  ser  optimista  del  avenir.  Compara  lo 
actual,  terra  à  terra,  ab  la  brillant  estrella 
que  al  horitzó’t  guia,  y  digas: — «  ]Qué  fosch 
es  tot  aixó,  qué  rocallós  é  imperfecte!))  — 
Aixís  sigas  inactual,  profondament  inactual, 
pera  crearte’l  Paradís  del  Pervindre.  Si’l  teu 
camí’l  trobessis  tan  bo  qu’esdevingués  la 
teva  casa  plantanthi  la  tenda,  (cóm  anirias 
endevant  envers  la  llum  de  l’alta  estrella? 
Endevant!  Endevant!  Fes  sempre  via!  Si  no 
trobas  l’avuy  insuficient,  may  voldràs  anar 
à  un  demà  millor.  Deixa  als  vells  que’s  plan¬ 
tin  en  l’avuy,  als  vells  de  l’ànima! 

Joventut!  Tot  anant  caminant,  sembra  y 

planta.  Els  que  vindran  darrera,  ja  reculli- 
ràn  els  fruyts,  com  tu  reculleixes  els  dels 
que  t’han  precedit.  Y  marxa  sempre  ende- 
vant,  y  canta  y  balla;  y  balla  d’alegria,  que 
la  vida  es  sempre  nova;  y  beu  en  las  fonts 
abundants  y  frescas.  Y  si  passas  aprop  de 
las  estatuas,  salúdalas,  peró  passa  de  llarch, 
que  son  fredas  y  estan  paradas;  que  l’admi¬ 
ració  no’t  fixi  sota  d’ellas ,  que’t  podrían 
caure  assobre  y  aixafarte.  Quants  n'hi  ha 
qu’han  quedat  morts  per  sempre,  devant  d’al¬ 
guna  estatua!  Fes  via  ab  el  seu  recort;  mes 
.  no  giris  la  cara,  que’t  petrificarías. 

Ves  endevant  y  puja  la  Montanya,  la  Mon- 
tanya  sanitosa  desd’ahont  s’ovira’l  Cel  in- 
mens  y  la  Mar  ampla.  Y  puja,  ves  pujant! 
que  quant  més  pujis  més  gran  seràs,  encara 
que’ls  altres  te  vegin  més  petit;  els  altres 
que  s’han  quedat  endarrerits  y  empantane¬ 
gats  en  las  ayguas  llotosas  de  la  plana. 

Y,  pera  pujar,  apoya  ferm  els  peus  en  ter¬ 
ra.  No  fos  que,  mirant  massa  enlayre  cay- 
guessis  en  un  pou!  Y  apoya  fort  els  peus  en 
terra  pera  saltar  més  alt,  més,  y  cada  dia 
més  vers  à  la  cima! 

Pera  pujar  ben  alt,  sigas  viril  ó  virtuós, 
qu’es  lo  mateix.  Sigas  alegre,  y  riu  d’un  riu¬ 
re  franch  y  lleal;  no  d’un  riure  estret  y  con¬ 
tret,  com  els  que  barrejan  fel  à  la  mel,  y 
matzinas  à  l’aygua  cristallina.  Riu  d’una 
rialla  oberta,  ab  el  riure  sagrat  de  la  Bellesa 
contenta. 

Que  la  teva  Virtut  sigui  hermosa  y  forta, 
activa  y  desinteressada,  com  l’Amor  de  la 
Mare  que’s  projecta  y  compenetra  ab  el  Fill, 
fet  d’amor  y  de  la  seva  substància;  y  la  Mare 
no  vol  que  se  li  pagui  aquest  amor;  y  la  que 
vol  que  li  paguin,  ja  no  es  Mare,  qu’es  es¬ 
tèril  prostituta. 

Aixís  no  has  de  voler  que’t  paguin  la  Vir¬ 
tut  ab  cap  mena  de  recompensa,  ni  Aqui,  ni 
al  Cel.  La  Virtut  ja’s  porta  la  pròpia  paga  ab 
la  pròpia  alegria.  Aquesta  es  divina  moneda 
d’Héroes;  lo  altre  es  sols  tràfich  y  usura. 

Que  ta  Virtut  no  sigui  resignació  à  cosas 
tristas,  à  opressions,  à  sufriments,  à  tira- 
nías,  à  vida  descendent;  ni  voluntat  de  mort, 
en  cap  manera. 

Que  tampoch  sigui  l’acte  d’ahir  convertit 
avuy  en  rutina. 

Ni  santa  obediència  à  l’Autoritat,  fins  à 
l'autoritat  manca,  ó  coixa,  y  estèril.  Digas: 


«  Honor  al  qu es  Autor  ó  Creador  d'obras  de 
Vida,  de  Vida  ascendent,  de  Vida  ampla!)) 
Y  també  :  «  Honor  al  qu  es  Destructor  de  trabas 
y  barreras!)) ,  perque  la  Vida  en  gran  pugui 
aixís  esparramarse  sens  obstacles.  L’autori¬ 
tat  que  res  millora,  que  no  cumpleix  ab 
aquesta  lley  sagrada,  es  un  mort  ocupant  el 
lloch  del  Creador.  Gran  sacrilegi!  Llamps 
y  centellas  que  l’aniquilin! 

Que  la  teva  Virtut  no  sigui  pas  por  à  càs- 
tich,  perque  la  por  es  minva,  y  la  Virtut  es 
sobras. 

Que  tampoch  sigui  ineptitut  pel  Vici,  pe¬ 
resa  de  gosar,  mancansa  de  forsa,  que  cap 
mérit  té  abstenirse  de  lo  que  no’s  pot  heure. 

Que  no  sigui  com  els  que,  junyits  à  pesants 
carros,  baixan  montanya  avall  trabats,  es¬ 
tret  el  mos,  las  bridas  tirantas.  Y  baixan  à 
poch  à  poch,  tot  grinyolant,  que’ls  frens  els 
fan  patir  y  no’ls  deixan  pas  corre,  ni  desbo- 
carse.  La  Virtut  no  es  pas  fre,  ni’ls  homes 
son  recua. 

cVeus  aquestas  gotas  que  cauhen  sempre 
iguals,  pausadament,  cap  à  la  vall  profonda, 
sempre  ab  el  mateix  tich-tach,  com  una  fun¬ 
ció  monòtona?  Tampoch  aixó  es  cap  Virtut; 
dintre  de  l’ànima  sols  seria  regularitat  de 
funció,  pròpia  de  màquina. 

No  siguis  crudel  ab  tu  mateix,  no’t  contra¬ 
diguis.  La  bèstia  que  portas  dintre,  ben 
guiada  pot  portarte  molt  lluny,  muntanthi  à 
sobre;  peró  si  la  destruheixes,  caus  y  t’es- 
tancas. 

No  vulguis  fer  virtut  sols  d’un  grapat  de 
Justícia.  Ser  inflexible  é  inexorable,  es  casi 
sempre  pretext  pera  ser  crudel,  es  sols  un  mo- 
do  de  donar  desfogament  legal  à  ressabis  de 
carnívoro.  Pensa  que’l  butxi  es  l’antipoda  del 
Héroe. 

Tampoch  es  Virtut  estarse  quiet,  encla¬ 
vat  en  el  llot  d’un  ayguamoll,  contentantse 
com  las  granotas  à  no  mossegar  y  evitar  las 
mossegadas,  ó  xiular  com  els  gripaus  entre 
las  canyas,  segons  el  vent  que  bufa. 

Tampoch  sigui  la  teva  Virtut  tan  sols  un 
gesto.  Ni  agenollat,  ni  ab  las  mans  plega- 
das,  se  crea  l’Esdevenir,  ni’s  redimeix  als 
que  sufreixen. 

Ni  tampoch  la  devoció  à  fórmulas  màgi- 
cas,  donchs  la  Divinitat  no’s  deixa  corrom¬ 
pre  ab  las  pregarias.  Incorruptible  qu’es,  sols 
baixa  ab  actes,  actes  hermosos. 

Que  ta  Virtut  no  sigui’l  ferte  cassador  de 
defectes,  que  no  es  virtut  propia’l  trobar  er- 
ros  dels  altres;  y  un  no  proba  qu’es  alt  de¬ 
mostrant  que  tots  els  demés  son  molt  més 
baixos. 

Per  fí:  que  ta  Virtut  no’s  confongui  ab  la 
necessitat,  qu’aquesta,  ab  la  Virtut,  res  té  de 
ferhi. 

Que  la  teva  Virtut  sia  la  superabundancia 
de  tu  mateix,  oh  Jovent!  Que  sigui  potenta, 
irradiadora  de  Vida.  Més  que  Justícia,  que 
sigui  Amplicia,  forta  y  hermosa.  La  Virtut 
dona,  irradia;  es  com  el  Sol  que  tot  ho  dau¬ 
ra;  com  l’or,  qu’alegra’l  cor  y  la  vista. 

Tu  mateix,  oh  Jovent,  has  d’ésser  ofrena 
y  rich  present  d’aquesta'Terra  Mare.  La  teva 
ànima  deu  aspirar  incessantment  à  absorbir 
tresors  inmensos  pera  redonarlos  millorats, 
multiplicats,  agrandits,  nous,  als  que  post 
vinguin. 

Tens  de  forsar  à  totas  las  cosas  del  Cel  y 
de  la  Terra  à  entrar  en  tu;  y  un  cop  aixís  ple, 
tu  tens  d’entrar  en  tot  ab  un  inmens  amor, 
y  fecondarho. 

No  tinguis  l’egoisme  pobre  dels  malalts,  ó 
dels  paràssits,  que  rodan  entorn  de  la  taula 
del  que  dona.  No! 

Tingas  l’egoisme  inmens  del  Conquistador 
mundial  que  no  vol  pendrer  per  ell,  sinó  pera 
tornar  superiorisat  lo  que  conquista.  Absor¬ 
beix  pera  donar  sempre,  y  pera  que’l  teu  do 
sigui  de  mil  voltas  superior  à  la  teva  presa. 

Y  de  tant  absorbir  y  dominar,  de  tant  donar 
y  crear,  tu’n  seràs  agrandit  y  hermosejat,  y 
aniràs  pujant  la  Montanya  desd’ahont  veuràs 
petits  els  que  s’han  quedat  baix  d’ella. 

Y  allí,  per  dessobre  de  la  reprobació  y  del 
elogi,  ab  la  ferma  voluntat  plena  d’amor  de 
manar  sobre  de  totas  las  cosas  y  millorarlas, 
domptant  la  Natura,  irradiant  Vida  sobre  del 
Món  y  plaher  sobre  dels  Homes,  hermós 
com  estatua  eterna,  oh  Jovent!,  tu  seràs  el 
Deu  Creador,  la  llum  d’Ormuzd  que  inten¬ 
sifica,  colora  y  forma  la  Creació  sensible! 

Y  sobre’l  Cel  brillarà  llavors  el  coneixe¬ 
ment  perfecte,  fort  per  la  Potencia  y  daurat 
per  la  Bellesa  eterna,  com  el  teu  nimbus  ra¬ 
diant  de  Glòria. » 

Aixó  ho  digué  Zarathustra,  y  aixís  ho  he 
llegit  en  el  Zenda  Avesta ,  ab  els  ulls  dels 
sentits  y  ab  els  de  l’ànima. 

Pompeyus  Gener. 


PATRIARCAL 

Sortia  jo  de  la  vila  al  cop  de  la  soleyada, 
y  ala,  ala,  per  la  carretera,  ó  molts  cops  vi- 
nyas  à  través,  no  parava  fins  arribar  al  tos- 
sal  d’en  Gorina,  que  s’alsa  engallardit  à  un 
tret  de  fona  de  Bellmaig. 

La  caminada  no  era  curta:  un’hora  y  mitja 
anant  à  bon  pas,  encara  que  ia  major  part 
de  las  vegadas,  no  portant  pressa,  hi  emple- 
yava  molt  més  temps.  M’agradava  la  quietut 
inmensa  dels  camps,  y,  contemplant  per 
tots  indrets  la  terra  desplegada  en  mansas 
comas,  mos  passos  anavan  emperesintse  y 
escursantse,y  ni’m  sentia  del  sol,  que'm  feya 
suhar  de  valent.  Els  aucells  à  mon  pas  fu- 
gían  alarmats  de  l’una  à  l’altra  de  las  enso- 
pidas  oliveras;  aixams  de  papallonas  sortian 
esvolotadas  de  las  farigolas  y’is  timons... 
Sols  las  serps,  redressadas  vora'ls  marges  de 
la  carretera  interminable,  restavan  inmóvils, 
impassibles,  emborratxantse  de  sol. 

Qué  dols  es  viure  quàn  en  nostra  ànima 
sols  hi  influheix  l’augusta  serenitat  de  la  na¬ 
tura!  May  com  en  tals  moments  he  pensat  ab 
més  amor  en  las  personas  qu’estimo,  ni  may 
com  alashoras  m’he  trobat  lliure  de  pas¬ 
sions. 

Al  enfilar  pel  corriol  que  mena  al  cim  del 
tossal,  els  gossos  de  ca’n  Gorina  ja  m’havían 
flayrat  y  s’acostavan  à  rebrem.  Un  cop  à  dalt, 
el  jayo’s  disposava  à  darme  conversa,  y  sa 
neta’m  pouhava  un  canti  d’aygua  fresca,  que 
no’m  deixavan  tastar  fins  que’m  veyan  sense 
gota  de  suhor  y  refet  del  cansanci. 

Y  jo  girava  la  vista  pels  voltants,  hont  hi 
blanquejavan  una  munió  de  poblets  silencio¬ 
sos.  Y  conversavam  llarch  l’avi  y  jo,  y  nos¬ 
tra  conversa  era  sols  interrompuda  de  tant 
en  tant  per  la  campana  de  Bellmaig,  que 
dolsament  brandava. 

Era  una  tarda  de  las  darrerías  d’agost 
quan  vaig  pujar  per  ultim  cop  al  tossal.  Me 
trobava  bastant  afadigat,  y  pera  ferme  beure 
aygua  ben  fresca  y  sanitosa,  m’acompanya¬ 
ren  el  bon  vell  y  sa  neta  (els  altres  de  la  casa 
trevallavan  com  sempre),  à  la  font  de  Mont- 
guillém,  que  raja  à  unas  trescentas  passas 
darrera  de  ca’n  Gorina. 

Y  assegut  vora  la  font,  tot  gosant  d’un  pa¬ 
norama  espléndit,  li  deya  jo  al  avi: 


JOVENTUT 


— La  comprench  la  felicitat,  coneixentvos 
à  vos  y  prenentvos  per  patró  de  lo  que  deu- 
hen  ser  els  vehins  d’aqueixa  munió  de  po- 
blets. — 

Y  ell,  que  s’havia  acalorat  un  xich  ab  la 
caminadeta,’s  tirà  enrrera  la  barretina,  dei¬ 
xant  veure,  à  més  del  front  venerable,  bona 
part  de  la  calva  closca;  y  respongué  pausa¬ 
dament: 

— Aixó  té  de  bo  la  terra  nostra.  Per  tots 
indrets  la  veuréu  conreuhada,  y  de  tant  en 
tant  trobaréu  un  poble  gran  ó  petit,  familia 
de  familias  que  trevallan  y  s’estiman.  La  ve¬ 
ritable  riquesa,  aquí  la  tenim,  en  la  terra 
que’ns  torna  agrahida’l  fruyt  del  nostre  tre- 
vall.  No  la  busquéu  la  perfecció  en  las  ciu¬ 
tats:  la  perfecció  es  aquí,  y  tot  el  món  hauria 
d’ésser  un  aplech  de  petits  pobles.  Els  ho¬ 
mes  foran  homes  sencers,  la  vida  fora  vida 
veritable,  y  ni’ls  ambiciosos  la  trobarian  pe¬ 
tita,  ni  s’hi  perdrian  els  pobres  d’esperit. 
Veyéu  de  qué  serveixen  las  grans  ciutats,  si’l 
món  no  està  poblat  més  qu’à  mitjas,  y  no 
s’acaban  las  sectas,  ni  la  barbarie,  ni’l  crim. — 
No  vaig  volerli  parlar  al  bondadós  avi  de 
la  necessitat  dels  grans  centres  industrials, 
ni  de  las  lluytas  dels  artistas  per  l’ideal  que 
dignifica  als  homes.  No  m’hauria  entés,  per 
més  qu’en  sa  ignocencia  s’hi  revelava  un 
sentiment  d’art  exquisit.  Ell  prou  que’s  feya 
entendre,  y  jo,  sentintlo,  prou  que  me’n  em- 
prendava  d’aquell  home  que  tan  ben  compe¬ 
netrat  estava  ab  son  medi  habitual. 

Entre  tant  la  noya  havia  omplert  un  got  y 
me’l  oferia  somrihent.  Me  vaig  beure’l  con¬ 
tingut  d’una  tirada,  y  va  anar  per  un  altre. 
Y  acotada  endevant,  ab  la  mà  dreta  sostenia 
el  got  y  tomava  l’aygua,  mentres  s’apoyava, 
ab  el  bras  esquer  enlayrat,  en  la  roca  mol- 
sosa.  Son  cos  destacava  ab  gran  puresa  de  li- 
nias,  y  sa  descuydada  actitut  no  podia  ser 
més  bella.  Jamay  una  figura  de  dona,  ni 
Rebeca  à  la  font,  ni  cap  hermosura  bíblica, 
ha  resultat  pera  mi  més  poètica  y  encisado¬ 
ra.  Y  encara  avuy  se’m  representa  plàcida  y 
hermosa  aquella  mosseta  plena  de  vida,  y’m 
sembla  véurela  mitj  perduda  en  la  buydor 
d’un  fons  amplissim,  lluminós  y  blau. 

Va  ser  com  una  sugestió  d’oassis  en  ple 
desert;  va  ser,  en  mitj  d’aquell  esclat  de  sol, 
com  una  impresió  fresquissima  de  lluna. 

Y  à  clar  de  lluna  era  quan  vaig  deixar,  tal 


vegada  per  sempre,  à  aquells  bons  amichs. 
Y  al  entornarmen,  qué  gran,  qué  quieta  era 
la  plana!  Un  sentiment  d’amor  y  de  benestar 
era  sobirà  del  món.  Y  tot  fent  cami,’m  deli- 
tava  veyent  entorn  meu  apilotarse  capritxo- 
sas,  com  per  amagar  nius  d’amor,  las  om- 
bras  ja  duras,  ja  indecisas,  de  las  marjadas 
rocosas,  de  las  socas  retortas  y  dels  matolls 
esburrifats. 

Lluís  Via. 


DESVARI 

jOh,  qu’es  hermosa  l’hora  dels  desvaris 
sublims  y  dels  sentiments  fondos!... 

Ell,  el  tísich,  està  pantejant  dolsament, 
devant  dels  sorolls  misteriosos  del  rellotje, 
del  rellotje  inflexible,  inmutable,  que  li  con- 
ta’ls  minuts  y’is  segons  que  li  quedan  en  la 
terra. 

El  tísich  desvarieja.  Pressent  sensacions 
supremas  é  inacabables;  recorda  melodias 
d’amor  y  de  tendresa;  percebeix  imatjes  in- 
materials  y  confosas;  sent  cansons  que  no 
sab  d’ahónt  surten...  Entremitj  dels  cruixi- 
ments  de  la  cambra,  el  tísich  prega. 

Prega  per  la  Dona  que  pressent  y  que  no 
ha  trobat;  prega  pels  ulls  inconeguts  y  mis¬ 
teriosos  que’l  miran  fit  à  fit  ab  un  esguart 
de  dolcesa  consoladora;  prega  per  tots  y  per 
totas  las  cosas. 

Y  somnia  ab  els  jardins  deserts  y  glassats; 
ab  la  pau  de  las  tombas;  ab  las  tenebras  de 
la  esglesia;  ab  la  desolació  de  las  runas;  ab 
la  majestat  de  las  naturalesas  mortas... 

Y’l  rellotje,  inflexible  é  inmutable,  va  con- 
tantli’ls  minuts  y’is  segons  que  li  quedan  en 
la  terra. 

Y  al  compàs  dels  seus  sorolls,  el  tisich,  à 
la  fi,  s’adorm  somniant  y  remembrant  men¬ 
tres  panteja...  y  enllà,  lluny,  hont  el  cos  no 
hi  arriba,  el  tisich  pressent  las  sensacions 
febles  y  profondas  de  la  Bellesa  suprema,  y 
voltada  de  núvols  d’or,  blanca  com  una 
coloma  verge,  el  tísich  veu  la  ciutat  dels 
desgraciats,  la  ciutat  dels  que  fugen,  la  ciu¬ 
tat  dels  que  cauhen  vensuts ;  y  mentres 
s’adorm,  somriu  ab  consol  y  ab  angunia,  y 
sa  respiració  fadigosa’s  pert  en  l’ambent 
malaltís  de  la  cambra... 

;Oh,  qu’es  hermosa  l’hora  dels  desvaris 
sublims  y  dels  sentiments  fondos!... 

Xavier  Viura. 


JOVENTUT 

CANTS  DE  LA  NOVENA 
S1NFONÍA  DE  BEETHOVEN 


CANT  DE  JOYA 


Si  ajuntarse’Is  cors  demanan 
que  un  mal  vent  va  separant, 
tots  els  homes  s’agermanan 
hont  tas  alas  van  tocant. 


Si  fortuna  generosa 
ens  ha  dat  un  bon  company 
ó  companya  graciosa, 
cantarém  ab  més  afany. 

Sols  si  un  cor  hem  fet  ben  nostre 
forta  veu  podrém  lluhí; 
pro  mes  d’un  girant  el  rostre 
fugirà  plorant  d’aquí. 


Joya  tots  voldríam  heure 
bo  y  seguint  son  pas  florit, 
y  de  joya  tot  s’abeura 
de  natura  en  l’ample  pit. 

Joya  es  bes  y  primavera, 
joya  bons  amichs  ens  feu: 
goig  fou  dat  al  cuch  en  terra, 
goig  al  àngel  prop  de  Deu. 


Goig!  Els  astres  cantan  glòria; 
van  pel  cel  rihent  triomfants. 
Goig!  Corrém  rihent,  germans; 
héroes  som  cantant  victorià. 


(  POESIA  DE  SCHILLER) 

RECITAT 

Germans:  à  fora  tristesas!  Altres  cants  més  jo- 
yosos  entonats  are  sían;  de  joya  ressonanta. 

CANTS 

Joya,  qu’ets  dels  deus  guspira 
generada  dalt  del  cel: 
vent  de  foch  el  pit  respira 
sota  ’ls  plechs  del  teu  sant  vel. 


Abrasseuvos,  homes,  are! 

Un  gran  bes  inflama  ’ls  cels: 
germans,  sobre’ls  bells  estels 
hi  ha  l’Amor  inmens  d’un  Pare. 


Humiliat,  oh!  món,  are! 
[Criador  de  terra  y  cels! 

Dins  la  llum  de  mils  estels, 
dins  la  llum  cerquemte  encare! 

Traducció  de 


Joan  Maragall 


JOVENTUT 


ELS  CONCERTS  DEL  LICEU 
IV 

Arribà  son  torn  à  las  Sinfonías  més  cone- 
gudas  y  preferidas  del  públich  barceloní,  la 
Quinta  y  la  Sexta,  que  respectivament  van 
ésser  sacrificadas  en  els  concerts  quart  y 
quint  d’aquesta  temporada. 

El  majestuós  tema  de  quatre  notas  ab  que 
Beethoven  comensa  sa  Quinta  Sinfonía  y  re- 
produheix  indefinidament  d’un  cap  al  altre 
del  al·legro,  pert  tota  sa  grandesa  en  mans 
del  mestre  Nicolau.  No  n’hi  ha  prou  ab  que’s 
diguin  aquellas  senzillas  quatre  notas:  es 
menester  donàrlashi  tota  sa  expressió,  mar¬ 
cant  degudament  son  ritme  pera  que  l’efecte 
resulti.  Y  aquí  lo  únich  qu’  ha  resultat  es  la 
falta  de  quadratura.  La  orquesta  no  ha  fet 
més  que  llegir  ab  una  aussencia  absoluta  de 
colorit  y  ab  bastant  desequilibri  entre’ls  ins¬ 
truments  de  corda  y  els  de  vent,  correspo¬ 
nent  à  aquests,  com  de  costum,  la  pitjor  part, 
en  especial  cap  al  final  d’aquest  temps  en 
que  atacavan  el  tema  sense  cap  mena  d’ajust 
_  y  sempre  ab  retràs. 

En  l'andante,  la  hermosissima  melodia 
dolsa  y  suàu  en  que  Beethoven  hi  vessà  la 
inspiració,  fou  dita  sense  sentiment,  com  no 
pot  menys  de  succehir  ab  uns  violoncellos  y 
violas  qu’en  lloch  de  cantar  y  frassejar,  tan 
sols  rascan  las-  cordas.  Ademés,  andante  no 
vol  dir  dormida,  y’l  senyor  Nicolàu  en  aquest 
temps  hi  fa  to  t’una  mitjdiada,y  no  ho  dihém 
precisament  per  la  duració  del  mateix,  sinó 
pel  moviment  desdibuixat  ab  que’l  porta.  No 
hi  dona  ’l  clar-obscur  necessari,  ni  fa  obser¬ 
var  als  músichs  las  indicacions  dolce  y  sem¬ 
pre  pp ,  que  tan  sovint  marca  la  partitura.  Y 
quan  en  el  crescendo' ls  violins  reprenen  la 
melodia,  y  la  fusta  la  repeteix  casi  un  com¬ 
pàs  més  tart  en  forma  de  canon,  aquesta 
imitació  que’s  fan  uns  instruments  ab  altres 
s’ha  de  distingir  ab  molta  més  claretat,  puig 
el  quarteto  de  fusta  (qu’es  de  lo  pitjor  de  la 
orquesta)  no  sab  lo  qu’es  el  tocar  net,  ni  fer 
els  lligaments  ni  matisos  que’s  porta  cada 
frasse.  Las  entradas  del  metall  en  aquesta 
part,  que  deuhen  ser  sempre  ab  tota  forsa 
pera  marcar  el  ple  d’orquesta,  ab  dificultat 
se  sentían,  llevant  aixís  tota  la  grandiositat 
al  motiu  y  acabantho  d’espatllar  ab  el  seu 
to  tan  desafinat  y  tan  dolent  com  de  costúm. 

La  entrada  del  sckerzo  té  d’ésser  més  gran¬ 
diosa,  marcantse  més  estacat  el  ritme  del 
tema.  Y  quina  desgracia’n  va  fer  la  corda 
del  célebr efugalo,  d’aquesta  part!  L’efecte 
qu’en  Nicolàu  fa  fer  (ó  tolera  que  fassin)  als 
contrabaixos,  es  talment  de  circo  eqüestre. 
El  crescendo  que  prepara  la  entrada  del  al·le¬ 
gro  final  el  va  portar,  com  tots  els  altres, 
sense  cap  relléu  y  faltanthi  la  brillantés  al  arri¬ 
bar  al  punt  culminant.  En  aquestos  passatjes 
es  ahont  convé  més  una  batuta  forta  que 
s’imposi  à  tota  la  orquesta  pera  contenirla 

en  el  comensament  y  per  arrossegaria  al 
plegat  quan  l’autor  ho  exigeix.  Tot  l’ultim 
temps  va  ésser  un  verdader  desgavell.  Aixís 
que’l  director  etjegà  l'al·legro ,  vingué  la  des- 
carrilada  de  la  orquesta,  y  desd’aquest  mo¬ 
ment,  impossible  fou  treuren  l’aygua  clara. 
El  cant  triomfal  ab  que’s  clou  aquesta  Sin¬ 
fonía,  quedà  destrossat  en  mans  d’uns  mú¬ 
sichs  qu’anavan  més  perduts  encara  de  lo 
que  perdut  estava  son  director. 

Aixís  es  com  hem  sentit  en  el  Liceu  aques¬ 
ta  magnífica  obra,  que  semblava  que  ni  tan 
sols  s’havía  ensajat.  Y  aixó  que,  respecte  à 
aquest  punt,  bé  prou  ne  podrían  donar  rahó 
els  que  tingueren  de  pagar  las  quatre  mil 
pessetas  à  que  pujaren  els  ensaigs  de  la 
Quinta  Sinfonía  de  Beethoven  en  els  concerts 
que  dirigí’l  mateix  Nicolàu  anys  enrera,  en  el 
teatre  Principal. 

L’endemà  de  la  Quinta  ns  donaren  la 
Sexta,  qu’es  com  si  diguéssim  que,  després 
d’un  disbarat  com  un  temple,  ’n  vingué  un  al¬ 
tre  com  una  catedral.  D’entre  totas  las  Sin- 
fonias  de  Beethoven,  apart  de  la  Novena ,  es 
en  nostre  concepte  la  Pastoral  la  que  reque¬ 
reix  una  interpretació  més  de  virtuose,  y  la 
millor,  per  tant,  pera  posar  à  proba’l  valer 
d’una  orquesta  y  de  son  director.  Y  en  efec¬ 
te:  ben  patenta  ha  quedat  després  de  la  ca¬ 
tàstrofe  musical  del  día  de  Sant  Joseph  (ens 
en  recordarém  tota  la  vida),  la  ineptitut  del 
mestre  Nicolàu  y  dels  músichs  à  sas  ordres. 
Nosaltres,  qual  únich  móvil  es  dir  clar  y  ca¬ 
talà  lo  que’Is  altres  no  gosan  tot  y  tenint 
més  dots  y  autoritat  pera  ferho,  no'ns  ensa- 
nyarém  ara  ab  el  desditxat  mestre  xiulat  pel 
públich  y  abandonat  de  tots,  fins  del  seu  gat 
vell  que  per  fi,  al  menys  en  aquesta  ocasió, 
ha  esbotzat  el  bombo  y  cantat  la  palinodia. 
Aixó  dona  la  mida  del  trevall,  à  totas  llums 
indefensable,  del  pobre  Nicolàu. 

N’hem  sentidas  rnohas  y  moltas  de  Pasto¬ 
rals,  dirigidas  per  mestres  bons  y  per  do¬ 
lents,  més  d’aquestos  que  dels  altres;  però 
cap  com  l’última.  Qui  no  va  assistirhi  no 
pot  imaginarsho,  perque  à  estonas  fins  ens 
figuravam  qu’ho  feyan  expressament.  f^a  cosa 
comensà  bastant  mansa  en  un  principi;  sem¬ 
blava  que  l’atentat  no  aniria  més  enllà  que 
els  de  la  Tercera  y  de  la  Quinta;  peró  poch  à 
poch  s’embolicà  fins  à  tal  grau,  qu’al  arribar 
la  tempestat,  ja  hi  havia  hagut  una  desfeta. 
Inútil  es  analisar  temps  per  temps  tots  els 
erros  comesos.  La  magnitut  d’aquestos  ens 
faria  interminables,  donchs  ens  obligaria  à 
repetir  tot  lo  qu’hem  apuntat  al  parlar  de  las 
anteriors  sinfonías,  peró  corretgit  y  aumen- 
tat  cent  voltas.  Si  en  Nicolàu  se  distingeix 
sempre  per  la  falta  de  dicció,  de  colorit,  de 
clar-obscur,  en  lloch  com  en  la  Pastoral,  la 
més  descriptiva  de  totas  las  sinfonías,  poden 
comprobarse  aquestas  qualitats  negativas. 

Per  aixó’l  primer  allegro' ns  resultà  d’una 

monotonia  insoportable  y  l 'andante  descolo¬ 
rit,  sense’l  més  petit  frasseig  ni  lligament,  y 
sense  veures  cap  matis  en  el  llarch  trevall 
orquestal  per  que  atravessan  els  temas  fona¬ 
mentals.  Exceptuant  els  primers  violins,  que 
quan  menys  llegian  ab  bastanta  claretat,  el 
reste  no  arribà  ni  à  dir  lo  qu’estava  escrit. 
Dels  segons  violins  y  violas  sols  podém  dir 
que  no  semblava  que  hi  fossin,  puig  may 
donaren  fe  de  vida.  Els  violoncellos,  ab  el 
seu  to  tan  aspre  com  de  costúm  y  sa  falta 
absoluta  de  sentiment;  y  els  contrabaixos 
produhint  una  confussió  extraordinària  en 
tots  els  passatjes  en  que  intervenían.  La  fus¬ 
ta  més  malament  encara  que’ls  altres  dias, 
per  la  senzilla  rahó  de  que  aquesta  es  una 
sinfonía  pera  solistas,  pera  verdaders  mes¬ 
tres,  y’is  nostres  ni  à  aprenents  arriban.  No’s 
pot  donar  res  més  mal  tocat  que  V andante 
que  sentirem  ab  aquell  oboe  y  aquellas  flau- 
tas,  y  pitjor  encara  ab  aquell  clarinet  desafi¬ 
nat,  xisclant  contínuament,  no  modulant 
may.  Quin  modo  de  glopejar  els  passatjes  en 
tercerasl  Y  quina  manera  de  dibuixar  la  fusta 
las  filigranas  del  final! 

En  l’última  part  vingué  la  verdadera  deba- 
cle.  Desde  la  primera  frasse  en  que’l  corn 
donà  la  senyal  pera  desbandarse,  ja  no  fou 
possible  tornarlos  à  sentir  encarrilats.  Nin¬ 
gú,  absolutament  ningú  va  arribar  ni  à  lle- 
girlo’l  seu  paper,  y  menys  encara’l  mestre, 
qu’anava  à  remolch  dels  seus  músichs.  Tot 
desencaixat,  tothom  perdut  en  mitj  d’una 
tempestat  que  no  arribava  ni  à  parodia  de 
la  que  deuria  haver  fet  esclatar  el  geni  de 
Beethoven  pe’l  demunt  del  director  y  de  sa 
orquesta.  N’hem  tingut  de  sentir  de  profana¬ 
cions  d’obras  mestras,  però  repetim  que  com 
aquesta  de  la  Pastoral ,  ben  pocas.  Y  pensar 
qu’encara  no  som  allà  ahont  aném! 

La  ovació  única,  verdadera  y  merescuda 
del  quint  concert,  ha  sigut  pera  l’Orfeó  Ca¬ 
talà,  al  interpretar  magistralment  la  Missa 
del  Papa  Marcelo  de  Palestrina.  En  ella’s  tro¬ 
ba  l’Orfeó  en  son  verdader  terreno,  puig  de 
las  moltas  obras  que  li  hem  sentit,  es  en  las 
d’aquesta  naturalesa  ahont  més  ens  ha  en- 
tussiasmat.  Es  notabilissim  l’ajust  ab  que’ls 
coros  d’en  Ali llet  cantan  aquesta  obra,  que 
tan  bé  encaixa  en  sas  veus,  y  la  expres¬ 
sió  y  relléu  que  donan  als  principals  pas¬ 
satjes,  entre’ls  que  descolla  per  sobre  de  tots 
el  final  del  Credo ,  en  que’l  coro’s  creix  per 
moments  fins  à  produhir  un  efecte  tan  admi¬ 
rable  com  llegitim.  Pot  ben  afirmarse  qu’en 
obras  com  aquesta  arriba  l’Orfeó,  en  lo  rela¬ 
tiu  al  mecanisme,  à  un  alt  grau  de  perfecció. 
Peró  es  deplorable  que  la  Missa  de  Palestrina 
sols  pugui  ésser  apreciada  en  tot  son  valor 
quan  s’executa  en  el  teatre,  ahont  may  podrà 
produhir  tan  hermós  efecte  com  sota  las  vol- 
tas  d’un  temple;  mes  s’oposan  à  aixó  ultim 
las  rónegas  disposicions  eclesiàsticas  qu'ex- 
cluheixen  dels  oficis  litúrgichs  las  veus  fe- 


meninas,  encara  que,  per  altra  part,  toleran 
contínuament  la  execució  de  trossos  d’óperas 
y  sarsuelas,  y  de  tota  mena  de  música  exenta 
de  sabor  religiós.  Quan  el  temps  ens  vagui, 
ens  proposém  dir  quatre  veritatssobre  aquest 
importantissim  tema. 

Pera  final  d’aquest  concert,  el  mestre  Ni¬ 
colau  s’encarregà  de  fer  malbé  tres  conegu- 
díssims  trossos  de  Wagner.  No  sempre  ha  de 
ser  Beethoven  qui  pagui  la  festa.  Els  famo¬ 
sos  Remors  de  la  selva  els  porta  en  Nicolàu 
ab  un  desconeixement  absolut  de  l’obra,  co- 
mensant  ab  exagerada  lentitut,  pera  conver- 
tirse  després  en  un  temps  massa  viu  y  fins 
precipitat  cap  a!  final  sense  motiu  qu’ho  jus¬ 
tifiqui.  Tot  el  cant  del  aucell  fou  dit  no  sols 
sense  matís  ni  expressió,  sinó  que  ni  l’oboe 
ni’l  clarinet  llegiren  correctament  las  notas 
escritas.  El  preludi  y  la  mort  de  Tristan  é 
Isolda ,  foren  tan  mal  executats  com  la  pes- 
sa  anterior,  puig  allí  ahont  tot  es  senti¬ 
ment,  passió,  desitj,  ardor  amorós,  i  qué 
voléu  que’n  surti  de  l’ànima  petrificada  del 
senyor  Nicolàu?  Devém  fer  especial  menció 
del  extraordinari  ensopiment  ab  que  conduhi 
el  preludi  allargant  las  frasses  de  tan  exage¬ 
rat  modo,  que  foren  enterament  desnaturali- 
sadas. 

La  Séptima  Sinfonía  de  Beethoven  obria  ’l 
programa  del  sisé  concert.  El  públich,  que  ja 
va  cansantse  de  la  indigna  execució  qu’obte- 
nen  las  obras  d’aquest  mestre,  fa  més  enèr¬ 
gica  à  cada  concert  la  seva  protesta,  arribant 
en  la  Séptima  à  demostrarho  d’un  modo  bas¬ 
tant  significatiu.  Y  no  es  que  la  interpreta¬ 
ció  d’aquesta  Sinfonía  fos  pitjor  que  la  de  las 
sis  anteriors;  lo  que  hi  ha  en  realitat  es  que’ls 
disbarats  se  posan  més  de  relléu  à  causa  de 
la  major  complicació  y  progrés  en  1’  estil  de 
composició  de  las  últimas  sinfonias. 

En  el  primer  temps,  las  escalas  dels  ins¬ 
truments  de  corda  en  el  poco  soslenuto  foren 
ditas  ab  molt  poca  netedat,  y  altre  tant  dirém 
dels  dibuixos  d’acompanyament  en  el  vivace , 
particularment  dels  segons  violins,  que  no’s 
sentiren  may.  La  fusta,  que  tan  gran  paper 
bi  juga,  estigué  com  de  costúm  molt  dese¬ 
quilibrada  y  llegint  sa  part  ab  gran  incorrec¬ 
ció.  L’atrevit  y  genial  moviment  rítmich  de 
aquest  temps,  ab  els  seus  cambis  d’armonia, 
salts  d’un  registre  al  altre,  interrupcions  sob- 
tadas  y  transició  continua  dels  pianíssims 
als  fortíssims,  quedà  perfectament  incomprès 
pel  mestre  Nicolàu. 

El  prodigiós  allegretto ,  el  magnífich  tros, 
un  dels  més  hermosos  que  Beethoven  va  es¬ 
criure,  no  produhí’l  menor  efecte;  tant,  que 
creyém  es  la  primera  vegada  que’l  sentim 
sense  repetició.  La  deliciosa  melodia  que  co- 
mensa  en  els  baixos  y  va  pujant  progressiva¬ 
ment  fins  als  instruments  més  aguts,  fou  dita 
d’un  modo  tan  descolorit,  y  ab  tan  defectuo¬ 
sa  gradació,  que  feya  verdadera  llàstima  sen- 

tir  destrossar  un  fragment  tan  sublim.  Y  per 
mostra  d’execució  bruta  y  desdibuixada,  po- 
dém  citar  tot  el  fugat  de  corda  del  final  de 
aquest  temps. 

Major  fou  encara’l  desgavell  en  els  dos  úl¬ 
tims  temps.  El  presto  anà  sense  cap  precissió, 
ab  sobrada  pesadés,  y  molt  mal  accentuadas 
las  escalas  descendents  que  cantan  el  tema 
dominant  d’aquest  temps.  Y  en  1  ’allegro  final 
la  orquesta’s  va  descompondre  més  que  may, 
tocant  els  músichs  completament  perduts  de 
un  cap  al  altre;  tot  aixó  adornat  ab  unas  des- 
afinacions  horrorosas  del  metall  y  de  la  fus¬ 
ta.  El  brio  que  requereix  aquest  allegro  no’l 
poguerem  veure  en  la  batuta  mandrosa  del 
senyor  Nicolau.  La  ovació  que  li  tributà’l  pú- 
blich  fou  ben  merescuda. 

Disfrutarem  en  la  segona  part  de  tot  un 
poema  sinfónich,  del  senyor  Lamote  de 
Grignon,  autor  d’aquella  cèlebre  Sinfonia 
Catalana  que  sentirem  l’any  passat  al  Lírich. 
El  poema  Medora  es  un  teixit  de  notas  y  més 
notas  posadas  per  l’autor  sense  la  més  petita 
concordancia,  com  tampoch  no’n  guardan  ab 
el  cant  de  Lord  Byron  en  que  l’autor  vol  ha- 
verse  inspirat.  Aixó  es  lo  que  més  hi  hem 
trobat  à  faltar:  la  inspiració;  no  anant  tam¬ 
poch  gayre  més  enllà  l’obra  com  à  trevall  de 
composició,  puig  l’autor  desconeix  bastant 
els  efectes  que’s  poden  treure  dels  diferents 
instruments  de  la  orquesta.  Las  frases  son 
ditas  constantment  per  aquesta  al  unissono, 
y  el  motiu  principal  no’s  mou  (com  es  de  su¬ 
posar)  dels  primers  violins.  El  públich  s’ho 
escoltà  com  qui  sent  ploure,  rahó  per  la  qual 
no  volém  enfondir  més  per  ara  en  la  perso¬ 
nalitat  artística  del  senyor  Lamote  de  Grig¬ 
non. 

Y  per  ultim,  s’executaren  com  à  novetats, 
el  magnífich  Ofertori  del  Requiem  de  Berlioz, 
en  que  s’hi  notà  un  gran  desequilibri  entre 
la  orquesta  y  els  coros,  puig  si  bé  aquests 
cantaren  à  conciencia  sa  part,  quedavan  con¬ 
tínuament  ofegats  per  la  orquesta  que  tocava 
bon  xich  més  fort  de  lo  degut;  y  VAlleluya 
del  Mesías ,  de  Haendel,  que  produhí  escàs 
efecte,  potser  principalment  per  la  pobresa  y 
monotonia  de  la  orquestació.  El  Credo  de 
Palestrina^  executat  per  l’Orfeó  ab  la  brillan- 
tés  de  sempre,  fou  l’éxit  veritable  d’aquest 
concert,  apart  de  la  ovació  delirant  qu’obtin- 
gué  la  Senyera  del  Orfeó,  al  apareixe  des¬ 
lliurada  de  la  iniquitat  comesa  per  nostres 
tirans. 

Joaquim  Pena 

TEATRES 

TEATRE  INTIM 

Gengangere  ( Espectres ). 

Coneguda  ja  del  públich  l’obra  de  l’Ibsen, 
per  haverla  representada  en  Novelli,  y  cone¬ 
guda  també  dels  aficionats  la  traducció  cata¬ 

lana  d’en  Joaquim  Casas  y  en  Pompeu  Fa¬ 
bra,  per  estar  impresa  y  perque’s  representà 
una  volta  en  el  teatre  Olimpo,  no’ns  en  ocu- 
parém  del  drama  del  genial  autor  noruech 
ni  de  las  qualitats  de  la  esmentada  traduc¬ 
ció.  Arribém  tart  pera  judicarlos,  y,  per  altra 
part,  no  disposém  avuy  del  espay  suficient 
pera  ferho  com  se  mereixen. 

Concretantnos,  donchs,  à  donar  compte  de 
la  impresió  que’ns  produhí  la  representació 
donada  en  el  teatre  Lírich,  y  encara  que  l’a¬ 
mistat  ens  lliga  ab  en  Gual,  procurarém 
ferho  ab  bona  imparcialitat  y  millor  intenció. 

Comensém  per  dir  que’l  Teatre  íntim,  es 
molt  simpàtich,  y  encara  ho*es  més  l’esfors 
d’en  Gual  y  sos  colaboradors  al  dar  à  coneixe 
las  obras  modernas  nacionals  y  estrangeras, 
presentantlas  ab  una  propietat  y  riquesa  de 
detalls  à  que  no  estavam  acostumats.  Aixís 
ho  han  fet  ab  Gengangere  y,  diguemho  tot 
seguit,  un  gros  pes  que  portavam  sobre  nos¬ 
tre  esperit  ens  va  caure  al  aixecarse’l  teló  y 
veure  aquella  sala  presentada  ab  un  coneixe¬ 
ment  tan  intens  de  l’obra,  del  autor,  de  las 
costums  y  de  l’ambent  social  en  que’l  dra¬ 
ma’s  desenrotlla;  y  al  sortir  els  primers  per- 
sonatjes,  vestits  ab  escrupulosa  propietat  y 
moventse  ab  naturalitat  no  afectada,  desapa¬ 
regueren  per  complert  nostres  recels,  puig 
hem  de  confessar  ab  franquesa  que  teníam 
molta  por  de  que  l’obra  de  l’Ibsen  fos  profa- 
nada.  Bé  prou  qu’ho  sabiam  qu’era  en  Gual 
qui  la  presentava,  y  que  per  aquesta  part  no 
hi  havia  perill;  lo  que’ns  feya  por  era  la  exe¬ 
cució.  (Va  ésser  aquesta  encertada?  Sí;  l’obra 
de  l’Ibsen  va  sortir,  en  conjunt,  ben  arrodo¬ 
nida,  y  va  produhir  en  el  públich  que  silen¬ 
ciós  la  escoltà,  la  impresió  intensíssima  que 
sols  s’obté  en  aquesta  classe  d’obras  quan 
son  ben  interpretadas .  Lluny  de  resultar 
una  profanació,  sigué  un  éxit  pera  tothom, 
y’ns  en  alegrém  moltissim,  no  ja  sols  per 
ells,  sinó  perque’ns  varem  acabar  de  cónven- 
ce  de  que  no  es  pas  impossible’l  posar  en 
escena  obras  d’aqueixa  empenta;  y  à  nosal¬ 
tres  que’ns  entussiasman,  aqueixa  sola  pos¬ 
sibilitat  ens  produheix  gran  satisfacció. 

Vol  dir  aixó  que  la  execució  fos  perfecta? 
No.  Bon  xich  se’n  falta.  Tots  varen  fer  lo  que 
van  poder;  tots  se  sabían  el  paper  à  la  per¬ 
fecció;  tots,  els  homes  especialment,  conei- 
xían  l’obra  à  fons  y  tenen  suficient  criteri 
per  enténdrela;  y  tots  (aixó  es  lo  més  es¬ 
trany)  han  demostrat  tenir  condicions  pera 
representar.  Donchs  bé:  à  pesar  d’aixó,  no 
n’hi  va  haver  cap  que’ns  satisfés  del  tot.  En 
primer  lloch,  de  cada  cent  paraulas  no’n  va¬ 
rem  entendre  la  meytat,  lo  qual  vol  dir  que 
si  no  haguéssim  conegut  l’obra  casi  de  me¬ 
mòria, ’ns  hagueram  quedat  à  las  capsas.  Lo 
primer  que’s  necessita  pera  fruhir  en  el  tea¬ 
tre,  es  sentir  lo  que  diuhen  els  actors,  y  en 
obras  com  las  de  l’Ibsen  més  que  may,  per- 
que  en  ellas  no  hi  ha  palla;  tot  es  essencial; 

cada  frasse  que’s  pronuncia  contribuheix  à 
arrodonir  un  tipo,  à  esplicar  sa  psicologia 
y’l  per  qué  de  son  obrar;  de  manera  que’l 
públich  no’n  pot  perdre  cap,  sinó  no  cpm- 
pendrà  res.  Nosaltres  desafiém  à  qualsevol 
dels  qu’assistiren  à  la  representació  sense 
coneixe’ls  Espectres,  à  qu’espliquin  el  sentit 
de  l’obra.  Hi  ha  que  desenganyarse:  mentres 
se  representi  en  un  escenari  gran  per  un  pú¬ 
blich  qu’està  en  una  sala  més  gran  encara, 
no’s  pot  parlar  com  se  parla  à  casa;  es  neces¬ 
sari  dir,  y  dir  teatralment.  La  dicció,  millor 
dit,  la  falta  de  dicció,  es  la  causa  de  que 
no  se’ls  senti.  No  hi  ha  pas  necessitat  de  que 
s’esgargamellin  à  crits;  lo  que  falta  es  saber 
respirar  y  fer  pausas  à  temps,  saber  modular 
la  veu  y  tonalis^rla  de  manera  qu’arribi  cla¬ 
ra  al'  espectador.  En  comptes  cl’aixó,  tant  en 
Gual  com  els  demés,  semblava  que  no  re¬ 
presentessin  pel  públich,  sinó  per  ells  ma¬ 
teixos,  y  es  clar  que  si  ells  se  sentían  ab 
veu  natural,  nosaltres  no’ls  sentíam  de 
cap  manera.  Per  més  esforsos  que  féssim,  no 
logravam  entendrels,  y’l  públich  verament 
aficionat  arribava  al  final  dels  actes  rendit  y 
afadigat,  més  que  per  la  emoció,  que  no  ar¬ 
ribava  à  experimentar,  per  la  tensió  nirviosa 
produhida  al  concentrarse  à  fí  de  poder  en¬ 
devinar  lo  que  per  medi  dels  sentits  no  per¬ 
cebia. 

No  volém  insistir  més  sobre  aixó,  ni  par- 
larém  d’altres  detalls  menys  importants,  per- 
que  nostras  observacions  son  de  sentit  comú. 
Si  n'hem  parlat,  es  perque  creyém  qu’en 
obras  d’aquest  género  s’ha  de  filar  molt 
prim,  y'ns  sab  greu  qu’en  Gual  no  s’hi  fixi 
en  aixó,  puig  gent  qu’ha  vensut  y  sab  vence 
dificultats  més  grossas,  si  hi  reflexionessin  y 
ab  bona  voluntat  se  proposessin  superarlas, 
ho  lograrían  y  darian  un  gran  pas  pera  que’l 
públich  li  anés  prenent  gust  à  aquest  teatre, 
que  tant  à  ells  com  à  nosaltres  ens  captiva  y 
enamora. 

E.  T. 


NOVETATS 

L’érede. 

Com  en  totas  las  obras  dramàticas  de 
Marco  Praga,  s’hi  troba  en  aquesta  una  ad¬ 
mirable  disposició  d’escenas,  un  diàlech  viu, 
sempre  vibrant,  pastós,  y  sobre  tot,  un  inle 
rés  que  va  creixent  sempre  y  manté  en  cons¬ 
tant  expectació  al  auditori,  sens  enervarlo 
may  ab  escenas  massa  diluhidas,ni  ensopirlo 
ab  actes  llarguissims  y  pesats.  La  justesa  y 
la  proporció,  son  potser  las  qualitats  capdals 
de  Marco  Praga,  es  dir,  el  verdader  sentit 
del  teatre,  que  desgraciadament  brilla  per  sa 
aussencia  en  totas  ó  quasi  bé  totas  las  obras 
mestras  del  teatre  intelectual  modernissim, 
per  exemple,  Espectres  de  Ibsen  y  Come  le  Jo - 
glie  d’en  Giacosa;  y  cito  aquestas  dugas  per 
que  las  acabo  de  veure  representadas  y  la 


impresió  es  ben  fresca.  Es  clar  que,  de  L'ere- 
de  à  n’ellas,  hi  ha  una  gran  diferencia,  y  es 
clar  que,  si’m  davan  à  escullir,  me  quedaria 
sense  pensarmhi  gens  ab  las  dugas  obras  es- 
mentadas,  perque  admiro  com  el  que  més  y 
soch  devot  veritable  del  geni  de  Bergen  y 
dels  drmaturchs  escandinaus,  belgas,  ale¬ 
manys  é  italians  qu’ab  tanta  fe  y  talent  tre- 
vallan  per  enlayrar  el  TEATRE,  cadascú  à 
sa  manera,  y  fer  que  sigui  quelcom  més  que 
un  mer  passatemps ,  retornantli  l’esplendor 
que  tingué  en  altras  épocas. 

Peró  voldria  que’s  preocupessin  un  poch 
més  de  lo  qu  es  el  teatre ;  en  una  paraula:  que 
fossin  més  poetas  y  autors  dramàtichs,  que 
pensadors  y  filosops. 

Tornant  al  drama  d’en  Praga,  té  un  pri¬ 
mer  acte,  tallat  à  manera  de  prólech  de  me¬ 
lodrama,  justissim,  molt  ben  fet  y  ab  un  fi¬ 
nal  forsa  atrevit;  dos  actes  hermosament  ar¬ 
rodonits  y  un  quart  acte  un  xich  desigual, 
ahont  decau  no  poch  la  forsa  ab  qu’estava 
trassat  en  els  actes  anteriors  el  caràcter  més 
bonich  del  drama,  el  de  Constanza,  la  filla 
del  Marqués  Capiago  d’Arda,  que  pera  repa¬ 
rar  la  mala  acció  comesa  per  son  difunt  pare 
en  la  honrada  familia  Sthor  y  en  la  persona 
de  la  noya,’s  casà  ab  el  germà  d’aquesta,  do- 
nantli  son  cor,  son  blasó  y  sa  fortuna,  y  des- 
preciant  els  parers  y  consells  de  sos  parents, 
que  momificats  en  un  criteri  mitj-eval  de  di¬ 
ferencia  de  classes  y  de  miraments  socials, 
volían  pagar  ab  un  grapat  d’or  la  deshonra  de 
la  noya  Sthor,  comesa  pel  Marqués,  son  cap 
de  familia. 

La  interpretació  fou  excelent  per  lo  que 
toca  à  la  Mariani,  à  la  Montrezza  y  à  n’en 
Chiantoni,  y  regular  per  part  de  tots  els  al¬ 
tres. 

S.  V. 


Il  duello. 

Quan  la  senyora  Mariani  decidi  cambiar 
els  elements  de  sa  companyia,  creguerem 
molt  exposat  que  prescindís  d’un  actor  y  di¬ 
rector  tan  consumat  com  el  genial  Paladini. 

Els  èxits  obtinguts  per  certas  obras  d’un 
gust  artistich  refinadissim,  ens  feren  conce¬ 
bi  r  falagueras  esperansas  de  regeneració 
pera  la  cultura  de  nostre  públich. 

Al  veure  que  las  funcions  de  l’actual  com¬ 
panyia  Mariani  (en  la  qual  sols  hi  hem  vist 
un  artista  notable,  el  jove  Chiantoni),  no 
atreyan  al  teatre  aquella  gentada  que  í’om- 
plenava  pochs  días  avans,  poguerem  sospi¬ 
tar  qu’encara  hi  havia  bon  gust  à  Barcelona. 
Nostras  ilusions  prompte  s’esvaniren:  molts 
d’aquells  senyors  qu’havían  aplaudit  ab  en- 
tussiasme  las  admirables  obras  d’en  Praga, 
Sudermann,  Giacosa,  etc.,  y  el  delicat  tre- 
vall  d’en  Paladini,  avuy  se  cargolan  de  riure 
ab  las  pallassadas  d’en  Massi,  à  qui  sols  se 
li  pot  dir  artista  perque  també  aixís  s’ano- 

menan  els  clowns  del  circo  eqüestre;  y  plo- 
ran  com  criaturas  devant  de  dramas  revellits, 
falsos,  encarcarats  y  ridículs  com  II  duello , 
d’en  Ferrari,  representat  el  dissapte. 

No  caldria  parlarnesi  no  fos  perque  ab  ell 
va  presentarse’l  nou  director  senyor  Pietro- 
boni.  Pel  sol  fet  de  triar  tal  obra,  ja  podria 
férseli  la  sentencia. 

En  Pietroboni  es  un  senyor  de  certa  edat, 
de  bon  regent,  que  no  faria  cap  mal  paper 
en  la  directiva  d'un  Fomento,  ó  en  la  presi¬ 
dència  d’una  Asociación  de  fabricantes;  peró 
per  director  d’una  companyia  seria,  resulta 
molt  passat  de  moda.  Es  el  tipo  ideal  per 
director  d’un  Conservatori,  es  à  dir,  d’una 
d’aqueixas  grans  fàbricas  de  conservas  artísti- 
cas.  Es  d’aquells  que  glopejan  las  paraulas  y 
sempre  sembla  que  parlin  en  vers,  d’aquells 
que  no  oblidan  cap  detall  d’expressió  dels 
apuntats  en  el  llibre  de  text,  dels  que  saben, 
per  exemple,  que  Y  admiració's  demostra  ar- 
quejant  las  cellas  y  badant  la  boca,  y’l  dolor 
fent  el  patarrell  com  una  criatura  rebeca... 
Y’l  sentiment?...  El  sentiment  veritable... 
Ja  veuran:  en  el  teatre  tot  es  convencional! 
Donchs  bé:  l’obra  d’en  Ferrari  es  un  rescal¬ 
fat;  en  Pietroboni  es  alló  qu’ara’ls  artistas 
joves  en  diuhen  una  patúm;  y’l  públich  va 
trobar  qu’estava  d’alló  més  bé.  iQué  hi  fa- 
rém?  Confessar  que’ns  havíam  equivocat  y 
qu’ha  fet  molt  bé  la  empresa  Mariani  ab  lo 
qu’ha  fet,  perque  sembla  que  serà  veritat 
alló  que  diuhen  de  que  cada  públich  té’ls 
autors  y  artistas  que’s  mereix. 

O.  M. 


DE  PINTURA 

-  Un  dia’m  deya  un  amich  que  podria  con- 
sígnarse  en  el  Baedecker,  com  à  nota  inte¬ 
ressant  als  que  viatjan,  que  à  Barcelona  tots 
els  pintors  s’assemblan;  y  la  gran  justesa  de 
la  seva  afirmació  se’m  quedà  grabada  à  la 
memòria. 

En  Carles  Vàzquez,  qu’ha  exposat  à  can 
Romeu  ( Quatre  Gats)  ,  també  s’assembla; 
també  es  de  la  colla  dels  que  quan  van 
à  Llotja  fan  vermell ,  quan  van  à  París,  Bèl¬ 
gica,  Granada  ó  la  Mancha,  corren  per 
aqueixos  mons  de  Deu  desprovehits  d’un 
ideal  que’is  guihi,  ab  el  lastre  feixuch  de  la 
visió  d’altras  obras  que’ls  han  impresionat  y 
que  donan  al  públich  com  la  traducció  de  la 
traducció  d’un’altra  traducció  debilitada  y 
aygualida,  renyida  en  absolut  ab  la  creació 
personal. 

En  las  obras  del  senyor  Vàzquez  s’hi  des- 
cubreix  més  aviat  un  estudiós  ab  ganas  de 
vence  las  dificultats  del  metierisme ,  que  un 
preocupat  de  donarse  à  coneixe  ingènua¬ 
ment.  Estudia  més  per  pintor  que  per  artis¬ 
ta,  y  es  digne  de  figurar  entre  la  colla  dels 
que  forman  la  nota  curiosa  pel  Baedecker. 

A  ca’n  Parés,  res  de  nou.  Pintura  d’aquella 

que’n  volen  dir  catalana  y  que  no  té  res  que 
veure  ab  el  nostre  modo  de  ser  ni  ab  els  nos¬ 
tres  tipos,  ni  ab  las  nostras  costums,  ni 
ab  las  nostras  encontradas.  Desconeixement 
complert  de  las  nostras  valls  emboyradas 
per  la  fada  nebulosa  del  Pirenéu,  res  que 
recordi  el  remoreig  dels  nostres  boscos  ni  la 
potent  poesia  de  las  nostras  valls.  Recorts, 
recorts  y  més  recorts  d’alguns  mesos  passats 
à  fora  entremitj  de  francesos  ó  d’italians, 
y’is  que  no  hi  han  estat  imitan  als  que  n’han 
vingut. 

Tanta  y  tanta  semblansa,  que  més  que 
semblansa  arriba  à  ser  uniformitat  dintre  de 
la  nostra  Barcelona, ’m  fa  pensar  en  un  fet 
que’m  succehí  à  París  l’any  de  la  darrera 
Exposició  Universal.  Vaig  allotjarme  al  Ho¬ 
tel  des  Pays  Bas ,  y  la  dame  de  comptoir ,  al 
entregarme’l  número  de  l’habitació’m  va  dir 
ab  seguritat: — Vos  sou  de  Barcelona!  N’han 
vinguts  molts  de  barcelonins  y,  vist  un,  vis¬ 
tos  tots.  La  mateixa  barba  tallada  del  mateix 
modo,  el  mateix  vestit,  el  mateix  barret  y 
exactament  la  mateixa  llargada  de  punys  y 
alsada  de  coll  tancat  per  una  corbata  simi¬ 
lar.  Vist  un...  vaja,  que’ls  coneixeria  per  tot 
arréu. — 

Tot  s’assembla,  homes,  vestits,  pintura, 
etcètera,  y  tot  fa  pensar  ab  el  qüento  d’en 
Pep  Llimona  dels  dos  gossos,  el  Layón  y  el 
Tigre:  dos  gossos  que  s’assemblavan  tant, 
que  no  podían  assemblarse  més,  com  dugas 
gotas  d’aygua;  peró...  el  que  s’assemblava 
més  era’l  Layón. 

Si  seguim  per  aquest  camí,  l’art  de  Barce¬ 
lona  dintre  de  poch  encara  serà  pitjor  que’l 
Layón. 

A.  R. 

CONSELL  GENERAL 
de  representants  de  la  « Unió  Catalanista)). 

El  diumenge  25  del  corrent,  va  tenir  lloch 
en  el  local  de  la  Unió  Catalanista  la  reunió 
del  Consell  General  per  admetre  à  las  enti¬ 
tats,  periódichs  y  particulars  que  tenen  soli— 
citat  l’ingrés. 

La  Junta  Permanent  hi  asistí  en  ple,  y 
després  de  llegirse  y  aprobarse  l’acta  del 
Consell  General  anterior,  varen  ser  admesas 
las  següents  entitats:  Agrupacions  Catala- 
nistas  de  Sant  Andreu  de  la  Barca,  Palafru¬ 
gell,  «Art  y  Patria»  de  Rubí,  «La  Coronela» 
d’Esparraguera.  «Lo  Tràngul»  de  la  Barce- 
loneta,  «Lo  Renaixement»  de  Barcelona,  de 
Granollers,  de  Crespià,  de  Molins  de  Rey, 
«1714»  de  Celrà,  «Lliga  Catalanista  de  Ri- 
poil  y  sa  comarca»,  Associació  Catalanista 
de  Vilanova  y  Geltrú,  Centre  Catalanista  de 
Figueras,  «Rafel  de  Casanova»  de  Manlléu, 
periódich  Gent  Nova  de  Badalona  y  «Centre 
Catalanista  Graciench». 

A  continuació, ’l  President  explicà  la  gestió 
de  l’actual  Junta  Permanent,  donant  lectura 

al  notabilissim  document  que  à  continuació 
transcribím : 

UNIÓ  CATALANISTA 

La  Junta  Permanent  de  la  Unió  Catalanista , 
crida  à  las  colectivitats  adheridas  y  als  socis  in¬ 
dividuals  al  Consell  General  que’s  reunirà  a  Bar¬ 
celona  en  lo  local  de  la  «Lliga  de  Catalunya»’! 
día  2  ç  de  mars,  pera  esplicalshi  la  conducta  per 
ella  seguida  desde’l  día  de  son  nombrament  sots- 
metentla  à  la  seva  aprobació. 

Ben  lluny  tenia  del  pensament  lo  donar  compte 
de  sos  actes  avans  del  temps  reglamentari,  per- 
que  no  li  remordeix  la  conciencia  d’haver  fet  res 
que  contradís  al  honrós  encarrech  que  li  feu  en 
lo  día  de  sa  elecció  la  Unió  Catalanista;  peró, 
apenada  l’ànima  per  una  ja  massa  llarga  y  enut¬ 
josa  campanya  d’acusacions  y  fins  d’insults  ober¬ 
ta  contra  elia  per  alguns  periódichs  de  qual  cata¬ 
lanisme  no  volen  que’s  dubti,  se  sent  la  necessi¬ 
tat  de  recorre  al  Consell  General  pera  saber  de 
una  vegada  quin  valor  ha  de  donar  à  tan  estrepi¬ 
tosa  cridòria,  pera  justificarse  devant  dels  que 
de  bona  fe  hajan  posat  en  dubte  la  correcció  de 
son  procedir  y  pera  veure  si  en  realitat  sos  fets 
estàn  en  desacort  ab  lo  criteri  que  las  entitats 
adheridas  s’hauràn  anat  formant  en  presencia  de 
tan  desagradable  brega. 

Mes,  sia  la  que  sia  la  decisió  que  prenga’l  Con¬ 
sell  General  al  escoltar  y  sospesar  las  detalladas 
esplicacions  que  la  Junta  Permanent  donarà  de 
sa  conducta,  aqueixa  creu  del  cas  fer  públicas  ja 
desde  ara  algunas  declaracions  que,  ab  lo  fi  d’es¬ 
bargir  la  boyrada  de  falsas  acusacions  y  de  ínmo- 
tivats  judicis  de  que  ha  sigutobjecte,  desitja  que 
arribin  à  coneixement  de  tothóm. 

Lo  primer  que  té  interès  en  manifestar  ab  ben 
alta  veu  es  que  ni  ha  impulsat  may  ni  promogut 
las  deplorables  desavinensas  escaygudas  en  lo 
camp  del  Catalanisme,  avans  exemple  de  cordura 
y  d’estreta  germanor  entre  sos  entussiastas  afi¬ 
liats.  En  los  moments  actuals  que  poden  ser  de 
persecució  y  de  proba  y  en  los  que’s  fa  més  que 
may  necessària  la  cohessió  de  forsas  de  quants 
posin  per  demunt  de  tot  altre  interès  l’amor  à 
Catalunya,  pesaria  sobre  la  seva  conciencia  l’ha¬ 
ver  intencionadament  trevallat  per  atiar  en  nos- 
tras  filas  lo  foch  de  la  discòrdia. 

Desgraciadament  la  divisió  existia  ja.y  per  cert 
no  gayre  encoberta  y  en  lo  ions  ab  la  mateixa  in¬ 
tensitat  que  ara,  molt  avans  de  la  constitució  de 
la  actual  Junta  Permanent.  Mancava  sols  una 
ocasió,  una  excusa  ab  que  poderla  fer  ostensi¬ 
ble  ab  apariencias  d’oportunitat,  y’l  Manifest  di¬ 
rigit  «Al  poble  català»  à  fi  d’orientarlo  en  mitj  del 
rebombori  promogut  per  la  proclamació  d’un 
projecte  de  concert  económich  provincial,  vingué 
com  l’anell  al  dit  als  elements  de  la  Unió  Catala¬ 
nista  que  desaprobaren  aquell  document,  pera 
trobar  que  era  arribada  l’hora  de  que  la  disi- 
dencia  esclatés  públicament. 

La  Junta,  àla  que  tan  sense  justícia  s’acusa  de 
haver  excitat  la  dissensió  latent,  se  limità  en 
aquellas  circunstancias  à  cumplir  ab  lo  que  ente¬ 
nia  que  estava  obligada  à  fer.  Mal  podia  prestar 
son  consentiment  à  unas  bases  de  concert  econó¬ 
mich  que  estavan  en  evident  desacort  ab  las  del 
programa  sostingut  en  las  sevas  Assambleas,  ni 
à  un  projecte  que  partia  del  artifici  de  la  divisió 
de  Catalunya  en  provincias,  y  que’ls  mateixos 
presidents  de  las  cinch  associacions  que’i  formu¬ 
laren  no  volgueren  donar  à  coneixer  à  la  Unió 
Catalanista ,  segurs  de  que  aquesta  no  podia  con- 
tribuhír  à  la  seva  redacció. 

Y  la  Junta  combaté’i  projecte,  no  pas,  com  s’ha 
dit,  per  posar  en  dubte  la  bona  intenció  de  sos 
autors,  sinó  pera  doldres  amargament  de  que’ls 
entussiasmes  irreflexius  y  las  energías  malagua- 
nyadas  que  llavors  se  despertaren  no  s’haguessin 
sabut  ben  dirigir  cap  à  la  petició  de  solucions 
més  amplas  y  més  complertas  y  generosas  ja  que, 


aixís  com  aixís,  s’havia  d’estar  molt  encegat  pera 
no  veure  que’ls  governs  actuals  no  havían  d’otor- 
gar  la  més  mínima  concessió  adhuc  essent  tan  po¬ 
bre  y  tan  mesquina  com  la  que’s  solicitava. 

Lo  cert  es  que  per  aquest  sol  acte  La  Veu  de 
Cata'unya  y’is  socis  individuals  ab  son  criteri 
identificats  se  cregueren  ab  motiu  suficient  pera 
no  continuar  en  las  filas  de  la  Unió  Catalanista , 
decisió  digna  de  ser  doblement  sentida  per  lo 
que  alguns  d’ells  havían  treballat  en  sa  creació  y 
sosteniment  y  per  la  calitat  dels  mateixos,  peró 
que  ni’ls  acusava  de  massa  tolerants  ni  semblava 
que  havia  d’autorisarlos  pera  empendre  una 
campanya  tan  crúa  y  enverinada  com  la  que  sos¬ 
tingué’l  referit  diari,  convertit  en  dipòsit  ahont 
s’hi  recullían  pacientment  tots  los  dicteris  y  totas 
las  recriminacions  que  altres  periódichs  havían 
anat  escampant  contra  la  Junta. 

Passà  al  fi  la  turbonada,  y  com,  agotat  ja’l  tema 
del  desventurat  concert  económich,  no  hi  havia 
més  remey  que  tornar  à  deixar  à  la  Junta  en  pau, 
se  feu  necessari  pera  revifar  lo  foch  que  anava 
esmortuhintse  cercar  un  altre  fet  qualsevol,  un 
petit  incident  que  al  ser  discutit  pogués  pendre 
fàcilment  proporcions  desmesuradas.  Y’l  íet  oco- 
rregué  à  Lleyda  ab  motiu  del  miting  organisat 
per  iniciativa  deia  Unió  posada  d’acort  ab  la«  Asso¬ 
ciació  Catalanista»  d’aquella  ciutat  com  à  protesta 
per  la  arbitraria  persecució,  sols  concebible  à 
Espanya,  que  en  la  regió  lleydatana  sufreixen 
nostres  germans  de  causa. 

Ja  distribuhits  los  torns  y  horas,  avans  de  que 
arribessin  los  companys  de  las  altras  regions  à 
Lleyda,  dos  distingits  oradors  catalanistas  y  par¬ 
ticularment  molt  estimats  per  aquesta  Junta,  l’un 
representant  d’un  Centre  molt  novell  qual  exis¬ 
tència  oficial  desconeix  la  Unió  y  l’altre  d’un  dia¬ 
ri  avuy  dissident,  se  presentaren  com  à  invitats 
pera  pendre  part  en  lo  meeting,  demanant  per 
consegüent  lo  lloch  que  en  lo  mateix  se’is  se¬ 
nyalava. 

Desconeguda  per  la  Junta  que  suscriu  la  oficio- 
sitat  de  tal  invitació  y  en  la  imposibilitat  de  pen¬ 
dre  cap  acort  per  falta  material  de  temps,  y, 
sobretot,  enfront  del  perill  inminent  de  que  la 
fatal  divisió  que  deploiém  s’accentués  encara 
més  al  trobarse  devant  per  devant  los  avuy  ene¬ 
mistats,  lo  President  de  la  Unió ,  que  allí’s  troba¬ 
va,  no  considerantse  ab  cap  dret  pera  imposar 
als  oradors  adherits  y  à  las  entitats  expediciona- 
rias  adictas  la  intervenció  en  lo  meeting  de  co¬ 
lectivitats  desafectes,  ab  las  quals,  ab  rahó  ó 
sense,  aquellas  potser  no  voldrían  públicament 
alternar,  se  cregué  obligat  à  avisar  à  la  Associa¬ 
ció’l  conflicte  que  podia  sobrevenir  pera  defugirne 
tota  responsabilitat,  retirantse  devant  de  la  seva 
indecisió’ls  oradors  esmentats. 

La  Junta  Permanent,  al  ferse  seva  la  conducta 
observada  per  la  presidència,  la  qual  reconegué 
à  la  Associació  de  Lleyda  la  llibertat  en  que  es¬ 
tava  d’haver  pogut  prescindir  de  son  concurs  si 
tal  hagués  sigut  sa  intenció,  entén  que  sériament 
no’n  podia  seguir  cap  altra.  Ningú  la  guanya  en 
lo  desitj  de  reconciliar  à  tots  los  elements  del 
Catalanisme  avuy  en  desacort,  peró  aquesta  unió 
la  vol  oberta,  franca  y  definitiva,  y  à  saber  que’ls 
referits  oradors  s’oferían  à  pendre  part  en  lo 
meeting,  hauria  fet  tots  los  esforsos  possibles 
pera  que  sa  admissió  fos  tal  vegada  lo  prelimi¬ 
nar  d’una  avinensa  que  ab  lo  temps  s’imposarà. 
Peró  tampoch  la  guanya  ningú  en  respectar  la 
lliure  acció  de  las  sevas  entitats  y  dels  seus  socis 
y  hauria  sigut  un  acte  autoritari  y  verdaderament 
absolutista  lo  d’imposar  per  sorpresa  la  ingerèn¬ 
cia  en  lo  meeting  de  representacions  ab  las  quals 
moltíssimas  d’aquellas  no  volían  comptar.  Y,  en 
fi,  ab  la  mà  posada  al  pit,  contesti  qualsevol  dels 
que  més  condempnan  la  Junta:  obligada  à  triar 
entre’is  dos  representants,  sols  y  verns,  de  duas 
entitats  no  afectas  à  la  Unió ,  y’is  quatre  ó  cinch 
cents  expedicionaris  adherits  que  ab  ells  allí  no 
comptavan,  devant  de  la  imposibilitat  d’intentar 

una  reconciliació  que  hauria  sigut  ridícola  si  se 
havia  de  trencar  al  endemà,  quina  es  la  Junta 
Permanet  que  s’hauria  atrevit  à  optar  per  los 
primers? 

Peró  l’objecte  principal  quedava  realisat.  Ha¬ 
ver  lograt  posar  en  un  moment  de  compromís  à 
la  Unió  Catalanista,  y  àla  «Associació  de  Lleyda», 
la  qual,  per  cert,  oficialment  tampoch  havia  invi¬ 
tat  al  aludits  representants  à  usar  de  la  paraula 
en  lo  meeting;  haver  trobat  lo  medi  de  fer  rajar 
una  altra  plujeta  d’insults  y  de  paraulas  grossas 
sobre  aquesta  Junta  Permanent,  aixó  si,  no  ad¬ 
metent  en  lo  diari  que  té  dret  à  estampar  qualse¬ 
vol  injuria,  la  publicitat  d’una  rectificació  sense 
mutilaria  ó  falsificaria  ab  graciosos  comentaris; 
haver,  en  fi,  motivat  la  nova  deserció  d’un  Cen¬ 
tre  y  de  dos  ó  tres  periódichs  adherits;  tals  han 
sigut  las  gloriosas  despullas  de  la  victorià  alcan- 
sada  per  los  dissidents  en  la  última  batalla. 

Y  veyeusaqui’ls  dos  gran  crims  comesos  per  la 
Junta  Permanent  als  que’s  vol  fer  passar  com  à 
promovedors  de  la  divisió  catalanista.  La  Junta 
sols  demana  à  Deu  que  no’s  puga  fer  mereixedo¬ 
ra  de  més  grossos  càrrechs,  puig  dels  dos  únichs 
fets  de  que  se  l’acusa  ni’s  disposa  à  sentirne  pro¬ 
pòsit  d’esmena,  ni  pensa  ab  ells  haver  arribat 
més  enllà  d’ahont  lodever  li  manava.  Respecte 
al  primer,  lo  de  sa  marcada  oposició  al  deficien- 
tissim  projecte  de  concert  económich  avuy  ja  en¬ 
terrat,  parlin  de  son  acert  en  no  posarhi  cap  con- 
fiansa,  no  per  cert  la  estúpida  desatenció  del 
Parlament  espanyol,  de  la  qual  no  fa  cap  cas,  si¬ 
nó  la  gelada  fredor  ab  que  avuy  ne  parlan  los  que 
n’eran  sos  més  fogosos  partidaris,  la  diversitat 
de  criteris  sostinguts  per  los  encarregats  de  de- 
fensarlo,  y,  sobretot,  las  modificacions  y  adobs 
que  ja  s’han  anunciat  y  ab  que  se’l  vol  refer  lo 
dia  que’s  cregui  propici  pera  presentarlo  de  nou. 

En  quant  al  segón,  ó  sía’l  de  la  actitut  que  in¬ 
voluntàriament  se  vejé  obligada  à  pendre  en  lo 
meeting  de  Lleyda,  contesti  per  ella  la  Societat 
més  directament  interessada  en  la  qüestió:  la 
«Associació  Catalanista»  d’aquella  ciutat  acordà 
en  Junta  general,  en  sessió  celebrada’l  dia  8  de 
aquest  mes,  refermarse  en  sa  adhessió  à  la  Unió 
Catalanista. 

Peró,  fins  suposant  que  en  qualsevol  d’aques¬ 
tos  cassos  hagués  anat  errada,  fins  donant  per 
admès  que  en  algún  de  sos  actes,  mentres  no  sían 
los  que  pertanyen  à  la  essencia  del  Catalanisme, 
hagués  obrat  d’una  manera  inoportuna  ó  poch 
apropiada,  {faria  lloable  tot  aixó  la  tasca  de  qui 
hagués  anat  estant  al  aguayt  d’una  relliscada  pos¬ 
sible  ó  d’un  descuyt  excusable,  pera  recriminaria 
ab  tant  calor  y  ab  tanta  aspresa  com  la  manifesta¬ 
da  per  los  que  ara  s’han  declarat  sos  adversaris? 
Si  en  lloch  de  demanar,  per  medi  del  Consell  Ge¬ 
neral,  la  rectificació  de  sa  conducta,  s’optés  sem¬ 
pre  pel  fàcil  medi  de  desertar  del  costat  de  la  Jun¬ 
ta,  quan  sembla  que  aquesta  no  ha  obrat  prou  bé, 
{quina  lliga  d’associacions,  conservadoras  de  sa 
vida  pròpia  y  autònoma,  seria  may  possible?  Si 
fos  cert,  que  no  ho  es  pas  ni  pot  serho,  que  la 
unió  del  Catalanisme  depenia  de  causas  tan  peti- 
tas,  s’hauria  de  comensar  per  confessar  que’ls 
llassos  que  semblavan  juntar  tan  amorosament  à 
totas  las  sevas  entitats  eran  en  bona  fe  ben  febles 
y  ben  esquinsadissos. 

Altra  declaració  que  la  Junta  Permanent  ve 
obligada  à  publicar  es  la  de  que  no  pot  admetre 
que  haja  donat  may  dret  à  que  se  la  considerés 
com  à  sistemàticament  partidaria  d’una  política 
catalanista  radical  é  intranzigent.  La  fórmula  del 
tot  ó  res  que  ab  estranya  persistència  se  li  ha  vin¬ 
gut  atribuhint,  es  una  nova  invenzió  no  llegitima- 
da  per  cap  de  sos  actes. 

Arribin  fins  allí  hont  se  vulga  las  aspiracions 
nacionalistas  dels  individuos  que  la  componen; 
ella,  com  à  entitat,  no  ha  deixat  ni  un  moment 
d’enmotllarse  al  criteri  amplissim  que  represen¬ 
ta’l  programa  que  li  ha  sigut  confiat  y  dins  del 
qual  hi  caben  tots  los  més  variats  matissos  del 


Catalanisme,  lo  mateix  las  tendencias  més  con¬ 
servadoras  que  las  més  exaltadas. 

Res  més  pueril,  per  lo  tant,  que  l’haverla  supo¬ 
sat  entretinguda  en  anar  fent  classificacions  de 
catalanistas  en  purs  ó  impurs,  revolucionaris  ó 
evolutius,  vells  y  joves,  radicals  y  oportunistas,  y 
demés  variants  de  tan  ridícola  frasseologia  lo- 
rastera,  contra  qual  aplicació  sembla  que  protesti 
la  grandesa  de  nostra  causa.  Un  sol  integrisme, 
una  sola  intranzigencia’s  ccmplau  en  professar 
aquesta  Junta:  la  del  manteniment  intacte  de  las 
Bases  de  Manresa  tal  com  entengué  que  li  fou  en¬ 
carregat  per  la  Unió  Catalanista  que  la  elegí,  y  en 
la  mutilació  de  las  quals  creu  que  no  pot  consen¬ 
tir  de  cap  manera. 

Es  clar  que  las  Bases  de  Manresa  no  son  intan¬ 
gibles.  Es  clar  que  ellas  mateixas  son  fillas  de  la 
evolució  natural  del  Catalanisme,  que  de  literari 
que  fou  en  un  principi  s’anà  transformant  fins 
arribar  à  aquella  clara  definició  política  de  nos- 
tras  aspiracións  actuals,  aixís  com  no  es  menos 
clar  ni  menos  natural  suposar  racionalment  que 
dita  evolució  anirà  continuant  y  no  pas  pera  des¬ 
fer  lo  fet  y  tornar  enrera,  sinó  en  sentit  ascen¬ 
dent  y  progressiu;  peró  es  únicament  la  Unió  Ca¬ 
talanista  la  que  per  medi  de  sos  Consells  y  Assam- 
bleas  pot  senyalar  las  modificacions  necessarias 
ó  pertinents,  tocantli  no  més  à  la  Juntaactual,  y  à 
las  altras  que  vindràn,  la  missió  de  respectar  y 
de  vetllar  per  lo  cumpliment  de  sos  acorts  sense 
ferhi  la  més  menuda  alteració. 

Y  à  aqueix  estricte  cumpliment  s’ha  limitat  la 
gestió  de  la  Junta.  No  ha  dogmatisat  ni  tampoch  ha 
obert  cap  cisma;  no  ha  sentat  doctrina  nova  ni  en 
la  qüestió  econòmica  ni  en  cap  altra.  Sab  de  so- 
bras  fins  ahont  arriba’l  poder  de  la  seva  autoritat, 
que  té  per  delegació  y  no  per  dret  propi,  y  no  ha¬ 
via  d’exposarse  à  gratcient  à  ferse  mereixedora 
de  cap  de  las  aspras  censuras  que  té  la  seguretat 
de  que  no  se  li  haurian  dirigit  en  días  menos  tem- 
pestuosos. 

Y  en  quant  à  la  seva  bescantada  intolerància 
ab  los  dissidents,  bé  l’ha  de  reconeixer  com  à  la 
més  calumniosa  de  las  acusacions  qualsevol  que 
s’haja  fixat  una  mica  en  lo  procedir  de  la  Junta  en 
aqueixa  qüestió.  No  l’ha  perduda  may  la  sereni 
tat,  gracias  à  Deu,  fins  à  no  saber  resistir  ab  tota 
energia  las  excitacions  de  moltas  entitats  que, 
frisosas  de  posar  un  correctiu  à  las  insidiosas 
provocacions  d’algún  periódich,  demanavan  à 
boca  plena  sa  expulsió  de  la  Unió  Catalanista ;  no 
l’ha  perduda  may,  fins  à  no  deixar  que  obrés  to- 
thóm  ab  tota  la  llibertat  à  que  tenia  dret,  sufrint 
com  alguns  periódichs  adherits  judicavan,  deve- 
gadas  sense  cap  fonament,  la  seva  conducta,  dei¬ 
xant  passar  ab  resignació’ls  càrrechs  d’absolutis¬ 
ta  y  de  demagògica  ab  que  indistintament  se  la 
obsequiava  y  soportant  lo  títol  de  repartidora 
d’excomunions  que  ni  ha  llensat  may  ni  vol  llen- 
sar  contra  ningú. 

May  ha  expulsat  à  ningú  de  son  costat;  se  n’ha 
anat  qui  ha  volgut.  Que  no  es  pas  ella  la  que  con- 
cebeixi  mesquinament  à  la  Unió  Catalamista ,  com 
un  conjunt  d’entitats  arrengleradas  y  regidas  per 
una  disciplina  de  quartel  ó  de  partit  polítich  es¬ 
panyol:  sinó  que,  al  contrari,  no  creu  que  ningú 
í’aventatji  en  saber  respectar  la  autonomia  y  la 
vida  pròpia  de  cada  colectivitat,  volguentlas  à 
totas  agermanadas,  no  pas  per  un  mateix  regla¬ 
ment,  sinó  per  una  mateixa  idea. 

Y  precisament  la  Junta  té  la  pretensió  de  que  à 
aquesta  actitut  deu  lo  manteniment  casi  intacte 
de  la  Unió  Catalanista,  que  al  cap  y  à  la  (fi,  des¬ 
prés  de  tanta  cridadissa  y  per  respectables  que 
sian  alguns  dels  dimitents,  de  prop  de  un  cente¬ 
nar  de  colecti vitats  de  que  avuy  se  compón  la 
Unió,  un  sol  Centre  y  tres  ó  quatre  periódichs 
son  en  conjunt  los  que  l’han  abandonada. 

Y  encara  creu  més:  enten  que  fora  de  la  Unió 
pot  ferse  també  bona  feyna  en  favor  de  Catalu¬ 
nya,  y  confia  en  que’ls  que  avuy  han  fugit,  no  per 
aixó  trevallaràn  menos  afanyosament  per  la  re- 

dempció  de  la  nostra  desventurada  patria.  Ells 
saben  sens  dubte  lo  que’s  proposan,  y  no  hi  ha 
dret  à  contrariarlos  mentres  no’s  cuydin  d’entor¬ 
pir  ni  entrebancar  la  marxa  de  la  Unió..  Si  es  cert 
que  van  al  mateix  fi  que  aném  nosaltres,  que  hi 
vajanpel  camí  que  vulgan:  ja’ns  trobarém. 

Finalment,  al  declarar  la  Junta  Permanent  lo 
desitj  d’una  concordia  entre  tothóm  pera  dirigir 
los  generals  esforsos  contra  nostre  enemich  co¬ 
mú,  lo  repugnant  centralisme  que  ara  més  que 
may  nos  amenassa,  prega  de  nou  als  periódichs 
adherits  que  dongaii  ja  per  terminat  lo  llastimós 
espectacle  de  las  bregas  que  fins  ara  han  agitat 
lo  camp  catalanista,  no  contestant  à  cap  provo¬ 
cació  ó  a  las  insinuacions  més  ó  menos  molesto- 
sas  dels  altres,  deixant  sols  en  sa  trista  tasca  als 
que’s  vulgan  entretenir  en  continuaria. 

Després  d’aixó,  indicat  ja’l  criteri  en  que  la  Jun- 
taha  basat  la  seva  conducta  en  las  difícils  circuns- 
tancias  que  han  fet  un  bon  xich  més  pesants  sos 
càrrechs,  resta  ja  no  més  que  donar  de  la  matei¬ 
xa  totas  las  esplicacions  que  li  sían  demanadas. 
Aixís  pensa  ferho  devant  del  Consell  General  de 
la  Unió  Catalanista,  à  qual  superior  autoritat  las 
vol  sotsmetre;  la  seva  decissió  serà  la  sentencia 
que  li  pertocarà  acatar. 

Barcelona,  i  3  de  mars  del  any  1900. 

Manel  Folguera  y  Duràn,  de  Sabadell,  Presi¬ 
dent.  —  Joseph  Franqmesa  y  Gomis,  de  Barcelona, 
Vis-President.  —  Joaquim  Botet  y  Sisó,  de  Giro¬ 
na,  Tresorer.  —  Joseph  M.a  Roca  y  Domingo  Mar¬ 
tí  y  Julià,  de  Barcelona,  y  Frederich  Renyé  y  Vi- 
ladot,  de  Lleyda,  Vocals .—  Lluís  Marsans,  de  Bar¬ 
celona,  Secretari. 

La  gestió  de  l’actual  Junta  Permanent  fou 
aprobada  per  unanimitat  en  votació  nominal 
per  volerho  aixís  tots  els  representants,  à  pe¬ 
sar  dels  desitjós  de  dita  Junta  de  que  la  vo¬ 
tació  fos  secreta  à  fí  de  deixar  à  tothóm  en 
complerta  llibertat  d’acció. 

S’acordà,  per  ultím,  ratificarse  en  lo  acor¬ 
dat  en  el  meeting  de  Lleyda;  això  es:  Prego¬ 
nar  ben  alt  que’l  Catalanisme  referma  y  man¬ 
tindrà,  com  ho  ha  fet  fins  ara,  son  únich  y 
exclussíu  Programa  vinculat  en  las  Bases  de 
la  Constitució  Regional  Catalana  aprobadas 
en  l’Assamblea  de  Manresa  de  1892  y  en 
las  demés  Assambleas  catalanistas;  fent  cons¬ 
tar  que  desitja  poder  seguirlo  propagant  din¬ 
tre  de  la  legalitat,  de  la  qual  no  sent  cap 
necessitat  d’apartarsen  pera  perseguir  la 
única  regeneració  possible  de  Catalunya  din¬ 
tre  l’Estat  espanyol.  Ab  tot,  y  per  si  algún 
dia  l’encegament  dels  polítichs  centralistas 
arribés  més  enllà  de  lo  rahonat  y  lo  just,  se 
sent  obligat  el  Catalanisme  à  declarar  ja 
desd’ara  qu’estima  la  justícia  de  sa  causa 
molt  per  sobre  de  tots  els  anatemas  que  con¬ 
tra  d’ell  se  poguessin  fulminar,  considerant 
sempre  y  à  despit  de  tot,  la  reivindicació  de 
la  dignitat  y  dels  drets  de  Catalunya  com  à 
aspiració  nobilissima  que’ls  catalans  tenen 
sacratissim  dever  de  portar  à  la  pràctica. 

Acabà  l’acte  ab  gran  entussiasme,  can- 
tantse  Els  Segadors  per  tota  la  concurrència. 


NOVAS 

El  divendres  prop  passat  tingué  lloch  en 
la  ((Lliga  de  Catalunya»  una  agradable  vet¬ 
llada  literaria,  en  la  que  l’eminent  prosista 


català  en  Mariàn  Vayreda  donà  lectura  à 
diversos  fragments  de  sa  novela  Sanch  nova , 
qu’aquesta  setmana  s’ha  posat  à  la  venda. 

La  sala  d’actes  de  la  «Lliga»  estava  plena 
d’un  públich  ilustradissim,  que  va  celebrar 
y  aplaudir  com  se  mereix  tan  notable  obra, 
de  la  que  n’hem  rebut  un  exemplar  y’ns  pro- 
posém  parlarne  com  se  mereix. 

A  las  moltas  felicitacions  que  va  rebre’l 
senyor  Vayreda,  hi  afegim  la  nostra. 

Hem  rebut  la  revista  Esperia ,  que’s  publi¬ 
ca  à  Caserta  (Italia),  y  la  Revista  de  Ciencias 
y  Letras ,  de  Madrid. 

Queda  establert  el  cambi. 

El  passat  diumenge  mori  en  aquesta  ciu¬ 
tat  el  llicenciat  en  filosofia  y  lletras  Pere 
Alsina.  Era  dels  mestres,  per  desgracia  poch 
abundants,  que  prenen  en  serio  la  ense- 
nyansa,  y  per  això  lograva  tenir  bons  dei¬ 
xebles,  qu’eran  per  ell  bons  amichs. 

Hem  rebut  el  Catàlech  d’aparatos,  articles 
y  productes  químicament  purs  pera  la  foto¬ 
grafia,  recentment  publicat  per  la  Viuda  de 
Fernando  Rus.  Per  lo  molt  complert,  se  re¬ 
comana  aquest  Catàlech  à  tots  els  fotògrafs 
y'is  bons  aficionats. 

Don  Eveli  Doria  y  Bonaplata  ’ns  ha  enviat 
un  exemplar  de  Lo  nostre  plet,  conferencia 
per  ell  donada  en  l’Academia  de  la  Joventut 
Cató*lica  de  Barcelona’l  dia  10  de  janer-d’a- 
quest  any. 

En  aquesta  obreta’s  fan  atinadas  conside¬ 
racions  sobre  las  causas  del  enervament  per 
que  ha  passat  Catalunya  durant  els  últims 
segles,  y  s’exposa  la  conveniència  de  regene¬ 
rar  à  la  multitut  pera  que  l’actual  renaixe¬ 
ment  sia  estable  y  l’autonomia  de  Catalunya 
dintre  de  la  unitat  espanyola  sia  un  fet. 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCR1PCIÓ 
Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  23  cèn¬ 
tims. 

A  tots  els  suscriptors  se’ls  hi  regalarà’l  Núme¬ 
ro  antecedent ,  que’s  ven  al  preu  de  25  cèntims. 

Als  qu’s  suscriguin  per  un  any  se’ls  hi  regalarà 
ademés  el  cartell  anunciador  del  periódich,  mag¬ 
nífica  obra  de  l’Alexandre  de  Riquer. 

Fidel  Giró,  impressor.  —  Carrer  de  València  311. 

TREVA 

Quan  sortirà  aquest  article,  las  Corts  se 
deuràn  ja  haver  tancat.  No  hi  fa  res:  ab 
Corts  ó  sense,  el  Govern  sempre  ha  fet  lo 
que  li  ha  dat  la  gana.  Els  conills  de  guix  de 
la  majoria  à  tot  han  dit  que  si,  y  las  mino- 
rias  ja  sabém  qu’eran  encasilladas. 


Diu  que  van  à  comensar  las  repressions; 
diu  que  no  podrém  dir  lo  que  sentim;  diu 
que’l  Govern  posarà  à  coto  aixó  d’aqueixa 
efervescencia  autonomista,  regionalista,  ca¬ 
talanista,  etc.,  etc.,  que  aquí  hi  ha.  Tant  pis 
ponr  lui.  Las  tendencias  fortas  fan  com  el 
ferro:  se  trempan  à  cops  de  martell.  Tapar 
hermèticament  una  olla  que  bull,  es  voler 
feria  explotar.  El  foch,  al  ayre  lliure,  s’es¬ 
bargeix;  cobat  y  comprimit,  pot  ser  explos- 
siu,  causa  d'incendi.  Deus  dementat  prius  quos 
vuit  perdere.  Desitjariam  que’l  Govern  no 
procedís  de  manera  tan  desatentada. 

Nosaltres  continuarém  sent  lo  qu’hem  si- 

gut  fins  ara,  ab  ó  sense  repressió.  Avuy  altra 
vegada  afirmarém  el  nostre  programa.  Som 
su  per  nacionals  ,  perque  defensém  un  ideal 
^superior  al  que  s’enclóu  en  els  estrets  y 
mesquins  limits  morals  de  lo  qu’avuy  se’n 
diu  aquí  nació.  Somniém  en  una  Catalunya 
rica  y  gran,  lliure  y  sabia,  ahont  tothom  hi 
trobi’ls  medis  de  desenrotllar  las  energias 
qu’en  son  si  porta  precontingudas,  lo  mateix 
las  fisicas  que  las  que  tendeixen  à  produhirli 
una  vida  genial  y  heroica,  donchs  tendim  à 
produhir  un  tipo  superior  d’home.  Volém 
qu’en  la  nostra  terra  tothom  pugui  implan- 
tarhi  totas  las  superioritats  de  tota  mena; 
que  tot  ideal  hi  pugui  ser  defensat;  que  ca¬ 
dascú  pugui  en  la  seva  conciencia  adorarhi 
la  divinitat  baix  las  formas  que  millor  li 
sembli,  y  fins  sense  cap  forma,  si  troba  que 
cap  forma  pot  enclóurela. 

Volém  que  hi  sigui  benvingut  tothóm  que 
hi  arribi  ab  quelcom  de  vital,  ab  quelcom 
qu’ajudi  à  la  marxa  ascendent  de  la  especie 
humana.  Som  inactuals ,  perque  l’actualitat 
no’ns  ofereix  res  de  tot  aixó,  ni  dins  ni  à  fora 
de  la  nostra  terra.  La  nostra  terra,  dominada 
fa  molts  sigles  per  gents  que  l’han  conside¬ 
rada  com  à  cosa  conquistada  y  explotable, 
ha  adquirit,  gracias  à  una  selecció  al  revés , 
tots  el  caràcters  regressius  d'un  país  oprimit. 
Plena  de  vida,  peró  decapitada,  la  seva  ac¬ 
tivitat  ha  sigut  sols  una  activitat  inferior  or¬ 
gànica;  y  prou  els  governs  centrals  s’han  cuy- 
dat  de  no  apoyar  res  més  que  lo  que  à  tal 
activitat  pogués  concorrer. 

Aixís  s’ha  dat  protecció  sols  al  manufactu¬ 
rer;  se  li  ha  dit  al  Català  en  so  d’alabansa 
qu’era  laboriós,  industriós,  etc.,  etc.,  y  tot 
s’ha  enclòs  en  aquell  elogi  sarcàstich  de  la 
Balada  d’en  Ventura  Ruiz  Aguilera: 

Cataluiïa  tiene  un  hijo, 

tiette  un  hijo  menestral. 

Si!  Un  fill  menestral  sols  se  li  ha  volgut 
regonéixer. . .  En  cambi,  cap  fill  sabi,  cap  fill 
cavaller.. . 

Donchs  la  joventut  d’avuy  qu’estudía  y 
s’instruheix,  que  viatja,  veu  y  s’identifica  ab 
lo  que  passa  à  Europa,  que  no  pot  conten- 
tarse  ab  certs  ideals  buyts  que  fan  un  so  vell 
y  esquerdat  y  que  serveixen  de  melodia  pera 
que  segueixin  els  remats  d’altras  comarcas, 
respon  en  alta  veu : 


Catalunya  ne  té  un  Fill 
Cavaller  del  Ideal , 
ne  té  un  Fill  de  sanch  heroica, 
un  Fill  que.  .  .  .  . 

L’esdevenir  continuarà  la  Balada  segons  el 
to  ab  que  l’acompanyin  el  governs  d’Espa¬ 
nya. 

Pompeyus  Gener. 


CLAR  Y  CATALA 

Resposta  A  E.  Sunol, 

CRÍTICH  (?)  MUSICAL. 

Ab  verdader  delit  he  llegit  l’article  de  vos¬ 
tè  en  que’s  permet  atacarme  per  primera  ve¬ 
gada,  endressantme  tot  un  rengle  de  sas  ha¬ 
bituals  y  grosseras  brometas  ,  encara  que 
aparentment  no’s  tracta  de  mi,  sinó  d’un  tal 
Dallonsas,  qu’es  un  senyor  que  fa  riallas  de 
pena  ó  de poca-pena.  (i)  Vaya,  vaya,  quin  gat 
dels  frares  qu’es  el  senyor  Sunol  ,  alias 
Marramau!  Vegi:  vosté’s  pensa  haver  dit  una 
ocurrència  nova,  sent  aixís  que  al  1  ó  de  poca- 
pena  ja  m’ho  va  dir  à  estudi’l  mestre  una  ve¬ 
gada  que  li  vaig  posar  la  llufa.  Bueno:  que- 
dém,  per  tant,  en  que’m  puch  donar  per  alu- 
dit  y  en  que  tinch  perfecte  dret  à  esbravarme. 
Donchs,  somhi. 

Dech  avans  advertirli  que  detesto  y  detes¬ 
taré  sempre’ls  atachs  personals,  dels  quals 
sols  (per  excepció)  en  faré  us  quan  el  que 
m’ataca’ls  hagi  avans  empleat  ab  mi,  tornant- 
nhi  sempre  cent  per  hú.  Y  crech  que  precisa¬ 
ment  ara’ns  trobém  en  aquest  cas.  Vosté, 
com  à  paladí  perpetuo  del  senyor  Nicolàu, 
podia  haver  combatut  els  meus  articles,  (ab 
els  quals  protesto  en  absolut  d’haver  volgut 
inferir  el  menor  agravi  à  la  personalitat  pri¬ 
vada  d’aquest  director);  podia,  repeteixo,  ó 
devia,  millor,  haverlos  impugnat  ab  armas 
de  lley,  ab  las  únicas  armas  de  la  crítica,  re¬ 
batent  ab  arguments  fonamentats  cada  un 
dels  que  jo  he  empleat  pera  demostrar,  en 
cada  temps  de  cada  Sinfonia,  la  desastrosa 
execució  obtinguda.  Aixís  ens  hauriam  entés; 
aixís  s’hauria  pogut  entaular  una  polèmica 
franca  y  noble,  en  la  que  res  hi  hauria  per¬ 
dut  ningú,  ni  s’hauria  ofés  cap  sentiment  in- 


(i)  L’article  de  relerencia  pot  trobarlo  el  que 
ho  vulgui  en  La  Veu  de  Catalunya  dels  días  31 
de  mars  y  1"  d’abril,  edicions  del  vespre  y  del 
matí  respectivament. 

tim;  en  la  que  jo,  tot  contestant  à  vosté,  hau-  bé  dels  qu’han  anat  à  Bayreuth  (ja  li  veig  la 


ria  pogut  refermar  mos  arguments  ab  altres 
qu’ara  he  callat,  en  part  per  no  ferme  pesat 
y  en  part  per  no  ferme’l  sabí;  y  finalment, 
potser  alashoras.  ficantli  jo’ls  dits  à  la  boca, 
(com  vulgarment  se  diu),  hauriam  conseguit 
saber  lo  que  fa  tan  temps  esperém  tots,  aixó 
es,  el  per  qué  resulta  tan  maravellosa  la  exe¬ 
cució  de  las  Sin/onías  de  Beethoven  pel  se¬ 
nyor  Nicolau,  segons  V autorisada  opinió  del 
seu  majordom,  en  Sunol,  qui  en  sos  xava- 
cans  articles,  no’ns  ha  donat  may  altra  rahó 
de  sas  ensabonadas  al  mestre  que  l’etern  per¬ 
que  sí ,  ó  sia  perque  à  mi'm  dona  la  gana  de 
dirho.  Magister  dixit. 

Ben  lluny  de  seguir  el  noble  procediment 
qu’acabo  de  senyalar,  n’ha  empleat  el 
senyor  Sunol  un  altre  completament  opo¬ 
sat,  peró  en  cambi  molt  més  cómodo.  Y  es 
el  seu  procediment  baix  de  sempre,  impro¬ 
pi  de  tota  persona  seria  y  que  tingui  con¬ 
viccions.  Las  cosas  (y  molt  més  els  atachs), 
s’han  de  dir  front  à  front,  ab  el  cap  ben  alt  y 
sens  amagar  la  cara,  anant  de  dret  al  fi  que 
un  se  proposa.  Mes  en  Marramau,  quan  no 
té  d'encensar  al  seu  Deu,  embesteix  sempre 
de  trascantó,  ja  passejantse  als  pobres  mú- 
sichs  que  no  volen  combregar  en  la  seva 
confraria,  ja  atacant,  molt  encubertament, 
(peró  ab  tot  se  li  veu  la  orella)  à  las  eminen- 
cias  musicals  que  del  estranger  han  vingut. 
Donchs  per  aquesta  vegada  heu  errat  el  tret, 
mestre,  perque  jo  ni  soch  músich  dels  que 
ab  tot  y  rebre’ls  hi  convé  més  callar  per  mor 
de  no  perdre  la  vinya ,  ni  soch  tampoch  cap 
eminent  director  (que  jo  sàpiga)  d’aquells  als 
que  ni  tan  sols  els  hi  arriban  els  esquitxos  de 
vostra  baba.  Soch  senzillament  un  modest 
aficionat  que  sense  pretensions  de  sabi  té  la 
seba  de  voler  que  las  creacions  musicalss’exe- 
cutin  tal  com  son  autor  las  va  concebir, 
sense  profanacions,  y  de  no  voler  acceptar, 
en  qüestions  d’Art,  els  termes  mitjos;  es  à 
dir,  que  ó’s  fan  las  cosas  tal  com  se  deu.  ó 
no’s  fan,  perque  en  Art  tot  lo  que  no 
arriba  à  bo,  es,  senzillament,  dolent.  Soch 
dels  que,  desde  que  tenim  us  de  rahó,  hem 
fet  del  Art  una  Relligió,  y  com  nous  cava¬ 
llers  del  Graal  vetllarém  sempre  y  ab  totas 
las  forsas  per  sa  eterna  puresa,  combatent 
sense  treva  ni  descans  contra  la  mala  fe  dels 
vividors  y  la  ignorància  del  vulgo.  Soch  tam- 


mitja  rialleta),  no  pera  donarme  to  com  fan 
alguns,  sinó  pera  conèixer  y  capir  las  sublims 
concepcions  wagnerianas  en  tota  sa  grandio¬ 
sitat  y  no  tornar  aquí  ab  el  cap  vuyt  com  un 
Bernis  ó  un  Nicolau.  Y  soch,  per  fi,  dels  que 
s’han  dedicat  durant  molts  anys,  diàriament, 
al  estudi  de  las  obras  de  tots  els  grans  mes¬ 
tres  de  la  música,  y  després  de  sentirne  exe¬ 
cucions  molt  notables  en  diferents  capitals 
extrangeras,  me  disposo  ara,  aprofitant  la 
fundació  de  periódich  tan  independent  com 
Joventut,  à  sortir  à  la  palestra  ab  I’únich 
móvil  de  lluytar  per  l'Art  veritable,  pesi  à 
qui  pesi,  caygui  qui  caygui.  Ademés ,  no 
soch,  ni  he  sigut  may,  dels  pequeiios  ni  dels 
grans,  dels  blanchs  ni  dels  negres,  dels  d’en 
Millet  ni  dels  d’en  Morera,  dels  modernistas 
ni  dels  anti-modernistas:  admeto  totas  las 
escolas  y  tots  els  grupos,  y  aplaudiré  sempre 
lo  bo,  vingui  d’ahont  vingui. 

Tornant  al  seu  article,  senyor  Sunol,  no 
hi  ha  en  tot  ell  una  ratlla,  ni*una  sola  parau¬ 
la,  que  combati,  ni  demostri,  ni  tan  sols  ex¬ 
posi  cap  error  de  cap  dels  meus  escrits.  Peró 
si  no  fa  aix-ó,  que  fora  lo  únich  serio  y  decent, 
s’entreté  en  cambi  ab  una  serie  de  bestiesas 
qu’ademés  de  referirse  à  actes  privats  y.no  à 
cap  concepte  escrit  per  mi,  estan  per  altra 
banda  completament  desprovehidas  de  fona¬ 
ment.  Y  qui  tal  fa,  bé  pot  ser  calificat  d’em- 
bustero.  Vosté  afirma  que  jo  seguia  la  exe¬ 
cució  de  la  Novena  ab  la  partitura  de  piano, 
lo  qual  es  absolutament  fals,  y  es  que  vosté, 
espiantme  contínuament,  ab  la  seva  sarcàs¬ 
tica  rialleta,  desde  l’altra  banda  del  tercer 
pis,  me  va  veure  ab  un  llibre  en  octàu  als 
dits,  deduhintne,  ab  tot  el  seu  perspicàs  in- 
geni,  que,  donat  son  tamany,  tenia  d’ésser 
forsosament  de  piano;  y  sense  pendre  cap 
altre  informe  té  la  barra  de  sostenirho  rotun¬ 
dament  en  lletras  de  motllo.  Donchs,  vegi  lo 
que  son  las  cosas:  era  una  partitura  d’or- 
questa,  com  totas  las  que  tinch  de  las  altras 
Sinjonías  de  Beethoven;  y  pera  que  vosté  no 
tingui  cap  dupte  de  lo  qu’afirmo,  invoco’l 
testimoni  de  nostre  comú  amich  el  director 
artístich  d’aquest  periódich,  y  encara,  pera 
major  fe,  el  d’un  que’n  dona  públicament  y 
es  també  amich  de  vosté,  el  senyor  Puig 
Samper,  qu’ha  estat  varis  dias  en  mon  pal- 
co  y  n’hi  pot  donar  rahó  sobrada.  Bé,  ara 

no’s  quedi  com  un  gat  escaldat,  senyor  Ma- 
rramau ,  que  ja  li  esplicaré  cóm  ha  sigut  aixó. 
En  las  principals  nacions  civilisadas,  musi¬ 
calment,  (aqui  encara  som  en  plena  barbà¬ 
rie),  tothom,  homes  y  donas,  se’n  va  à 
sentir  l’obra  ab  la  partitura  sota’l  bras,  fins 
al  punt  de  que  al  girar  full  se  sent  un  soroll 
casi  tan  molest  com  aqui  quan  estossegan. 
Es  una  sefta  com  qualsevol' altra,  y  vosté 
que  també  ha  viatjat ,  bé  prou  qu’ho  deu 
saber.  Peró  lo  que  no  sab,  puig  d’altre  modo 
no  hauria  fet  una  planxa  semblant,  es  que 
per  evitar  la  molèstia  de  traginar  uns  proto¬ 
cols  tan  grossos  com  els  que  forman  una 
partitura  d’orquesta  (majorment  tractantse 
de  la  Novena ),  s’han  publicat  unas  reduc¬ 
cions  (de  tamanyo)  en  octau,  que  se’n  diuhen 
edicions  de  butxaca,  y  que  son  d’us  molt  cor¬ 
rent  à  Alemania  é  Inglaterra,  editadas  per 
las  casas  Ernst  Eulenburg,  de  Leipzig,  y  E. 
Donajowski,  de  Londres,  i  Veritat  qu’es  cu¬ 
riós  aixó?  Donchs  si  vejés  la  que  jo  tinch  en 
quedaria  emprendat,  perqu’es  tot’una  mo¬ 
nada. 

Per  lo  demés,  li  agraheixo  la  intenció  ab 
que  ho  ha  tret  aixó  de  la  partitura,  puig  en¬ 
cara  que  realment  hagués  sigut  de  piano  ^ab 
quin  dret  s’hi  fica  vosté  en  un  acte  de  caràc¬ 
ter  exclussivament  privat?  Ademés,  aixó  de  la 
seba  de  dur  la  partitura  no  vaig  tenirla  jo  sol; 
si  vosté  no  hagués  estat  tan  enfeynat  seguint 
punt  per  punt  tots  els  meus  moviments,  po¬ 
dia  haverne  vist  en  el  mateix  tercer  pis  una  de 
ben  grossa,  de  las  que  semblan  un  protocol, 
y  abaix  al  anfiteatre  dugas,  que  potser  si 
qu’eran  de  piano,  y  que  s’havían  de  veure 
molt  bé  desde  las  butacas  gratis  que  vosté 
té  al  tercer  pis. 

Ab  aixó. de  la  partitura  de  piano  li  passa 
que  ha  sentit  campanas  y  no  sab  ahónt.  A 
vosté  li  roda  pel  cap  qu’ha  vist  usarne  algu¬ 
na  fora  de  lloch  y  no  recorda  quàn.  Veyàm 
si  jo  n’hi  faré  memòria.  Era  al  mateix  Licéu  y 
s’ensajava’l  Tristan.  L’Albeniz  que  comensà 
els  ensaigs  (sens  dupte  per  equivocació), ’s  va 
veure  un  dia  tip  de  bregar  ab  aquella  gent 

y’is  va  etjegar  à .  passeig.  La  Empresa, 

veyentse  perduda,  buscava  un  director  qual¬ 
sevol  qu’ensajés  l’obra  fins  l’arribada  d’en 
Colonne,  encara  llunyana,  y  com  à  últim  re¬ 
curs  va  contractar  un  mestre  què’s  diu  Nico¬ 
lau;  no  se  si  vosté’l  coneix.  Donchs:  aquest 


senyor,  sens  dupte  perque  coneixia  massa 
l’obra,  va  tenirne  suficient  ab  una  partitura 
de  piano,  y  ab  ella  dirigí  tots  els  ensaigs. 
Alió  semblava  un  camp  perdut,  ningú  sabia 
lo  que  tocava,  perque  de  indicacions  de  la 
boca  del  director  no’n  va  sortir  ni  una.  Pera 
més  informes,  preguntiho  als  mateixos  mú- 
sichs  y  als  que  com  jo  varen  sentir  excla- 
marse  al  propi  mestre  Colonne  de  lo  ben  pre¬ 
parada  qu’havía  trobat  la  orquesta. 

Ja  veu  com,  al  volersem  rifar  à  mi,  m’ha 
fet  comensar  à  treurer  drapets  al  sol.  En 
tinch  tot’una  preciosa  colecció  que  guardó 
en  cartera. y  que,  si  vosté  no  hi  té  inconve¬ 
nient,  aniran  sortint.  Jo  no  desitjava  altra 
cosa,  li  confesso,  perque’n  fa  molt  de  temps 
que’m  reventa  en  Marramau ;  peró  volia 
qu’ell  tirés  la  primera  pedra.  Vosté  hi  ha 
caygut  de  pla,  peró  ha  fet  una  espifiada  que 
ni  la  dels  corns  en  la  Tercera.  Nada ,  ja 
ho  diuhen  els  castellans:  al  primer  tapón. 
zurrapa. 

Si  no’n  té  prou,  torni  per  un  altra,  senyor 
Sunol,  ó  senyor  Bunyol,  perque  jo  sempre 
estaré  à  punt.  Peró  un  altra,  vegada,  si  vol 
un  bon  consell,  avans  d’espifiar  enguixi. 

Joaquím  Pena. 


LA  FILLA  DEL  MAR 

Don  Angel  Guimerà’ns  ha  autorisat  pera 
publicar  dos  fragments  de  son  drama  La 
filla  del  mar,  que  té  d’estrenarse  demà  à 
Romea. 

També  en  Maurici  Vilomara  ha  tingut  la 
galantería  de  deixarnos  reproduhir  la  deco¬ 
ració  que  li  fou  encarregada  pera  dita  obra, 
y  que  correspon  als  actes  primer  y  tercer. 

D’aquesta  decoració  podém  dir,  judicant 
pel  bosset,  qu’es  mòlt  justa  de  perspectiva, 
y  que  per  sa  bonica  tonalitat,  creyém  que 
acreditarà  una  vegada  més  à  son  autor -com 
à  excelent  colorista. 

Respecte  al  drama,  ’ns  abstenim  de  fer 
per  endevant  cap  consideració.  Els  dos  frag¬ 
ments  à  continuació  transcrits  ja’s  recoma- 
nan  per  sí  mateixos. 

La  Joventut  fa  gala  avuy  de  poder  ofe¬ 
rir  à  sos  llegidors  las  primicias  de  l’últi¬ 
ma  producció  de  nostre  gran  autor  dra- 
màtich. 

Decoració  d'en  Maurici  Vilomara.  —  Actes  I  y  III 


ACTE  PRIMER  —  ESCENA  VII 

Catarina,  Agata,  Baltasanet,  Gregori;  Fi- 
lomena,  Lluiseta  y  altras  noyas;  Rufet, 
Mòllera  y  altres  minyons. 


Lluiseta.  —  Per  això  t’has  tirat  avuy  à 
l’aygua. 

Agata.  —  Oy  que  no,  que  hi  he  caygut, 
mala  negada!  (Riu,  animantse.) 

Mòllera.  —  Y  que  deus  haver  fet  un 
xap!...  (Riuhen  tols.) 

Agata.  —  Y  que  si  fa  no  fa  hi  havia  deu 
brassas  d’aygua.  Y  que  hi  estava  bé  à  sota! 
Com  que  veya  la  teyera  d’un  vert  de  mare- 
perla  més  hermós!...  Veuréu,  tireushi  un 
dia  vosaltres.  (Las  altras  fan  que  no.) 

Filomena.  —  Si,  ves  si’ns  hi  tirarém  de 
cap  à  mar  nosaltres! 

Agata,  nhenl  desdenyosa.  —  Tenen  por! 
No  gosan! 

Lluiseta.  —  Y  si’ns  hi  quedavam? 

Agata,  ab  entussiasme. —  Per  sortir,  mira: 
picas  à  terra  ab  el  peu,  obras  els  brassos,  y 
amunt!  Ara,  per  no  sortir  may  més...  ajun- 
_tas  els  brassos  ben  estrets  assobre’l  pit,  com 
si  estessis  sola  al  món  y  pera  despedirte,  no 
tenint  à  ningú  à  qui  abrassar,  t’abrassessis 
ben  fort  à  tu  mateixa...  Y  no  tornarías  may 


més  assobre  l’aygua.  May  més.  May  més. 

Filomena.  —  Dius  unas  cosas  devegadas! . . 
(L' Agata  riu  fort.) 

Lluiseta.  —  Veuràs,  no  volém  estar  tris- 
tas  nosaltras.  T’hi  deus  haver  deixat  caure 
per  broma  à  l’aygua,  tu.  (Totas  diuhen  que 
sí  rihent  y  fent  gresca.) 

Agata,  cremada ,  ab  violència  de  cop.  — 
Que  os  he  dit  que  no!  Tossudas!  Que  no! 

Rufet.  —  Donchs  cóm  ha  estat? 

Agata.  —  Ha  estat...  (Poch  à  poch  cam- 
biant,  y  al  ultim  rihent .)  Veuréu  cóm  ha  es¬ 
tat,  veuréu.  Donchs  que  al  caure  las  dotze 
horas  de  la  nit,  en  Baltasanet  que  feya  d’ar- 
borayre  m’ha  emprés  dihentme:  «Veyàm, 
veyàm,  Agata,  ara  que  comensa  l  teu  gran 
dia  cóm  te  lluheixes  ab  la  fitora!»  Perque 
avuy  hem  pescat  à  la  encesa.  «Que  cóm  me 
lluheixo?  Ja  ho  veuréu  ara!»  Jo  que  m’he 
posat  dreta  à"  la  prova,  he  engrapat  l’eyna, 
m’he  senyat,  y  à  mirar  sota  meu  dintre  de 
l’aygua.  Tot  era  quiet;  ni  una  manxada  de 
vent,  y’l  mar  planer,  planer  que  una  hi  ca¬ 
minaria  per  sobre.  Vetaquí  que  al  cap  d’un 
Pare  Nostre’m  veig  venir  à  la  clara  de  l’ay- 
gua,  cuejant  com  una  senyo'rassa,  y  més 
contenta,  una  surella;  y  ras,  fitora  avall;  y 
ras,  fitora  amunt:  la  surella  clavada!  (Riu.) 
Y  l’ull  viu  altre  cop!  Calléu,  calléu,  qu’ara 

ve  un  retxetó  més  botzo  y  presumit!...  Sem¬ 
blava’l  senyor  notari  de  vila;  y  ras!  al  mitj 
de  la  esquena  y  al  cove!  ( Molt  exaltada ;  des¬ 
prés  festosa  per  lo  que  va  à  dir.)  Y  després 
me  veig  que  pujan  à  la  llampa  de  l’aygua 
dos  peixets  més  aixerits,  que  tan  aviat  eran 
de  plata  com  d’or,  l’un  al  costat  del  altre,  ab 
els  capets  aprop,  que  talment  semblava  que 
festejessin  y  s’anessin  dihent  cosas  bonicas. 
Jo  que  poch  à  poquet  he  anat  retirant  la  fi- 
tora  perque  no  s’espantessin  els  pobrissons, 
y’m  deya  mirant  al  més  xicarró:  «Aquest  ets 
tu,  Agata.»  Y  mirantme  al  altre  que  sembla¬ 
va  que  fos  l’home  y  que  fes  l’ullet:  «Aquest 
es...  es...»  (Riu  ella.) 

•Filomena.- — Si,  sí.  Qui’t  semblava,  qui? 

Agata. —L’altre?...  L’altre’l  xicot  qu’à  mi 
m’estimarà  algún  día,  vaja! 


ACTE  SEGON  -  ESCENA  X 
Mariona,  Pere  Màrtir,  Cinquenas  jy  Agata. 


Agata,  ananlhi.  —  Qué  li  deyas  à  la  Ma¬ 
riona?  Li  parlavas  de  mi,  veritat? 

P.  Màrtir.  —  Si,  sí;  de  tu  parlavam. 

Agata.  —  Oy  qu’es  maca  la  Mariona? 

Mariona,  cremada.  —  Sí,  maca!  Apartat! 

Cinquenas.  —  Mariona!  ( Cridanlla  ab  im¬ 
peri.) 

Mariona,  ananlhi. —  (Si  no  la  deixa’m  tor¬ 
naré  boja!) 

Agata,  à  Pere  Màrtir.  —  Sabs  aquella  can¬ 
so?  Ja  la  sé  tota,  tota. 

P.  Màrtir.  —  Y  t’agrada?  Dígamho  que 
t’agrada. 

Agata.  —  Si  m’agrada?  Com  que  m’has 
dit  que  la  teva  mare’t  feya  adormir  ab  ella! 
(La  Mariona  procura  apartarse  d'en  Cinque¬ 
nas.  Aquest  la  obliga  à  seure.) 

Cinquenas.  — Veuràs,  assentém  lo  qu'hem 
pagat.  Y  fes  els  comptes  que’t  diré.  (La  Ma¬ 
riana  mira  als  altres.)  Escriu,  dona! 

Mariona.  —  Bueno,  ja  escrich.  (Cremada.) 

(En  Cinquenas  anirà  dictant  à  la  Mariona ; 
en  Pere  Màrtir  ha  anat  seguint  baixel  el  cant 
de  C Agata ,  que  també  cantava  baixel). 

Agata,  interrompenlse  de  cop.  —  A  quàn- 
ta  de  gent  la  deus  haver  ensenyada,  oy?  (Ab 
tristesa.) 

P.  Màrtir.  —  A  ningú.  Malviatje’l  món 


dolent!  T’ho  juro!  Y  aixó.  que  sempre  l’he 
sapiguda;  y  moltas  vegadas,  quan  he  estat 
trist  y  sol,  me  la  he  cantada  jo  mateix,  sense 
dir  res,  baixet,  sabs?  Y  m’aconsolava. 

Agata,  de  cop.  —  Ay!  Ara  voldria  aguantar 
à  algú,  à  la  Mariona...  (Ananthi  y  tornant  en¬ 
rera.)  Pera  feria  adormir  cantantli  .  (Anant 
d'una  banda  à  l'altra ,  movent  els  brassos  y  can¬ 
tant  entre  dents  com  si  fes  adormir  à  unq.  cria¬ 
tura  . ) 

P.  Màrtir.  —  (Està  llest:  avuy  es  l’ultim 
cop  que  veig  à  la  Mariona.  Y  ab  aquesta  m’hi 
caso,  y  prou  bojejar.) 

Agata.  — Tu  estàs  tristot  y  jo  no  vuy  qu’ho 
estiguis. 

P.  Màrtir,  emportànlsela  més  lluny  d’en 
Cinquenas  y  la  Mariona.  —  Si  qu’ho  estich, 
y  es  perque  t’estimo  tant,  tant,  Agata,  que 
no  voldria  qu’ho  sapigués...  ningú  que  t’es¬ 
timo.  (Per  la  Mariona.) 

Agata.  —  Y  aixó’t  posa  trist?  Donchs  à 
mi’m  dona  una  alegria  més  regrossa!  Y  tant 
seme’n  dona  qu'ho  sàpigan.  Perque  qui  m’ho 
havia  de  dir  à  mi  que  vindria  un  temps  en 
que  m’agradés  tant  ser  al  món!  Y  aixó  que 
ara’l  món  es  més  petit.  Mira.  està  entre  tu  y 
jo;  va  d’aqui  à  aquí,  y  prou. 

P.  Màrtir.  —  Si,  Agata,  sí;  y  quan  tu't 
vas  acostant  y’ns  mirém,  ell  se  va  tornant  en¬ 
cara  més  petit;  (Acostantshi  ell)  y  ves  ahónt  es 
el  món,  y’l  cel,  y  tot  entre  nosaltres...  (Va  à 
besaria  à  la  boca.) 

Agata.  —  No,  aixó  no.  Y  no  hi  tornis.  (Li 
pega  à  la  boca  ab  una  rosa  que  té  à  la  mà , 
rihent ). 

Mariona.  —  No  escrich  ni  conto  més  jo! 

Cinquenas.  —  Vaja,  dona.  (Torna  à  seure 
Mariona  al  veure  que  Is  altres  dos  s'han  apar¬ 
tat.) 

P.  Màrtir.  —  Si,  sí,  Agata;  si,  perdonam; 
que  ja  ho  sé  que  tu  no  ets  com  las  altras,  ni  jo 
ho  vuy  ser  com  era.  (Ella  mitj  avergonyida  va 
arrencant  ab  els  llabis  fullas  de  la  rosa  )  Que 
à  mi  qui  m’ho  havia  de  dir,  Agata,  que  pren¬ 
gués  en  serio  moltas  cosas:  l’estimar  à  una 
dona...  Perque  jo  avans  no  hi  veya...  icóm 
t’ho  diré?  sinó  vanitat  en  que  coneguessin  els 
meus  amors,  sabs?  Y  ja  ho  sentia  à  dir  jo 
que  s’estimava  d’altra  manera  que  no  era  pas 
la  meva,  peró  jo  no  ho  creya.  (Riu  ell  tot  sa¬ 
tisfet;  ella  segueix  desfullant  la  rosa ,  tirantli 
ab  els  llabis  las  fullas  à  la  cara.) 

Agata.  —  Ves  dihent,  que  m’agrada  més 
sentirte!... 

P.  Màrtir.  —  Y  qu’ho  sé  jo’l  que’t  dich! 
Si  m’he  tornat,  de  vell  qu’era,  en  un  nen  pe¬ 
tit,  petit.  Y  tan  cambiat  estich,  quevuy  carn- 
biarho  tot  desd’ara. 

Agata.  —  A  qué  vols  cambiar?  A  qué? 

P.  Màrtir.  —  Vuy  ser  un  altre  home.  Vuy 
poderte  estimar  à  tu  sola.  Àgata,  estàs  dis¬ 
posada  à  tot  pera  ser  la  meva  donai- 

Agata,  estranyada.  —  Y  si!  A  tot! 

P.  Màrtir.  —  En  quí  tens  més  confiansa 
al  poble,  pera  que’t  fassi  costat  y't  defensi? 

Agata.  —  En  la  Mariona 

P.  Màrtir.  —  Oh,  no;  cap  dona. 

Agata.  —  El  Baltasanet 

P.  Màrtir.  —  Sí,  el  Baltasanet.  [Al  veure 
un  moviment  de  la  Mariona,  que' s  vol  tornar 
à  alsar.)  Y  ara,  separemnos.  (Apartantse  de 
l'Agata.)  (Demà  jo  me’n  vaig  del  poble,  y 
ella  vindrà  ab  el  Baltasanet,  y’ns  casarém.) 

Agata,  acostantshi  estranyada.  —  Peró  qué 
hi  ha,  Pere  Màrtir? 

P.  Màrtir. — Que  demà...  [Mirant  cap  à  la 
Mariona  y  conteninlse.)  No,  no,  ja  ho  sabràs 
dema  mateix,  Agata. 

Agata. — Que  t’has  enfadat  ab  mi  per...  lo 
petó,  potser? 

P.  Màrtir. — No,  Agata,  no. 

Agata. — Es  que,  si  t’has  enfadat,  fésmel. 

F.  Màrtir.  —Si  no  es  aixó;  si  t’estimo  més 
encara. 

Agata.— Es  que  si  tu  no  me’l  fas  te’l  faig 
jo  à  tu.  Que  tantas  cansons!  Vina!  [Agafant- 
lo  pel  coll  y  rihent.  Fa  una  estona  que  se  las 
heu  la  Mariona  distreta  ab  en  Cinquenas.  Al 
veure  l'acció  de  l'Agata  ho  deixa  tot,  ananthi.) 

Mariona,  furiosa.  —  Agata!  Agata! 

P.  Màrtir,  d  Mariona.  —  Qué  vols  tu  ? 
Déixans  estar  à  nosaltres!  [Apartant  à  la  Ma¬ 
riona.) 


Angel  Guimerà. 


BÉ  PER  MAL 

Aixó  de  que  al  nàixer  l’home  ja  estigui 
feta  la  gracia,  aixó  de  que  las  criaturas  al  fer 
la  seva  entrada  al  món  ja  portin  la  seva  pla¬ 
neta  dessota  l’aixella,  es  una  mentida  com 
una  casa. 


No  es  pas  veritat  que  hi  hagi  homes  que 
neixin  bons  y  homes  que  neixin  dolents.  Ho 
afirmo  aixís,  en  absolut,  perque  ho  he  vist  y 
ho  he  tocat.  He  vist  y  he  tocat  que  quan  el 
temperament  es  dèbil,  las  passions  també  ho 
son,  y  que  quan  es  de  gran  forsa,  aqueixa 
mateixa  forsa  es  la  que’ns  ajuda  à  fugir  del 
mal,  quan  ho  fem  tot  pera  fugirne. 

D’aquestos  ximples  que  creuhen,  aclucats 
d’ulls,  que  tot  està  escrit ,  que  totas  las  des- 
gracias  venen  perque  han  de  venir,  sense 
que  poguém  ferhi  res  per  esquivarlas,  jo’n  co- 
nech  un  que  may  ha  volgut  dur  parayguas  ni 
chubasquero,  y  que  quan  l’arreplega  la  pluja, 
segueix  impertèrrit  el  seu  camí,  sens  anar 
més  depressa  qu’avans  de  ploure.  Aqueix 
infelis  fatalista  diu:  «que  com  que  ja  està  es¬ 
crit  el  número  de  porrons  d’aygua  que  li  han 
de  caure  à  sobre  mentres  serà  al  món,  tots 
els  qu’ell  podria  esquivar  un  dia,  ja’ls  hi  tira- 
rian  per  sobre  un’altre  dia. 

Aquí  tenim  en  Joanet,  que  no  es  bo  ni  es 
dolent,  que  serà  lo  que  vulgui  ésser,  segons 
els  companys  que  tingui,  perque,  pobre  xicot, 
d’ell  no  se’n  ha  cuydat  ningú.  Sab  qu’ha 
tingut  pares  perque  tothom  en  té  de  pare  y 
mare;  peró  ell  ni  menos  els  ha  conegut. 

Sense  saber  cóm,  en  Joanet,  quan  tenia 
dotze  anys,  se  trobava  d’aprenent  en  la  gran 
fàbrica  de  quincalla  establerta  en  un  dels 
extrems  del  Nort  de  Paris,  de  la  que  n’era 
amo  un  tal  Mr.  Charles  X. 

En  Joanet  no  tenia  cap  ocupació  determi¬ 
nada,  feya  lo  que  li  manava’l  seu  amo,  por¬ 
tava  recados,  regava’ls  arbres  y  las  plantas 
del  jardi  que  voltava  la  fàbrica,  y  tenia  al  seu 
cuydado  al  León ,  qu’era  un  gos  de  Terra¬ 
nova  que  feya  com  els  altres  gossos,  acari¬ 
ciava  molt  més  al  aprenent  qu’à  l’amo, 
perque  aquest  no  li  donava  sinó  terrossos  de 
sucre  de  tant  en  tant,  y  en  Joanet  li  donava 
menjar  y  beure  cada  dia,  cada  dia. 

Velsaquí  que’l  pobre  León  va  perdre  la 
gana  tot  d’un  plegat,  y  velsaqui  que  l’apre¬ 
nent  ho  va  comunicar  à  Mr.  Charles;  y  com 
qu’aixó  va  succehir  en  dissapte,  l’amo  va 
donar  l’ordre  à  n’en  Joanet  de  que  portés 
l’endemà’l  gos  à  casa  d’un  manescal  molt 
entés,  peró  que  vivia  al  Sud  de  Paris;  es  à 
dir,  dugas  horas  lluny  de  la  fàbrica. 

L’ordre  verbal  de  Mr.  Charles  va  ésser  El  trinxeraire,  en  comptes  de  donar  auxili 


aquesta:  «Si’l  León  té  cura,  que’l  manescal 
digui  per  escrit  tot  lo  -que  s’ha  de  fer,  y  si  no 
té  cura,  que  se’l  quedi;  que’l  mati  si  creu 
que  s’ha  de  matar.» 

— Ay  pobra  bèstia!  —  va  exclamar  l’apre¬ 
nent.  L’endemà  diumenje  un  cop  va  haver 
regat  l’hort  y’l  jardí  de  Mr.  Charles,  en  Joa¬ 
net  va  sortir  ab  el  gos,  ab  el  propòsit  d’anar 
à  casa  del  manescal  y  ab  la  esperansa  de  que 
fent  lo  que  manés  el  veterinari  y  cuydant 
molt  à  la  pobra  bèstia,  la  bestia’s  curaria. 

Havia  caminat  cosa  d’un  quart,  quan  izas! 
se  topa  ab  un  trinxerayre  d’aquella  terra,  que 
tots  els  diumenges  esperava  à  n’en  Joanet 
per  anar  ab  ell  à  una  taberna  ahont  se  reu- 
nian  una  pila  de  companys,  tots  ells  fills  de 
bonas  casas ,  que  casi  sempre  feyan  pagar  el 
gasto  à  n’en  Joanet. 

L’aprenent  va  manifestar  al  trinxerayre 
explotador  que  de  cap  manera  podia  anar 
aquell  dia  à  la  taberna,  perque  entre  l'anada 
à  cal  manescal,  la  estada  al  li,  y  la  tornada  à 
la  fàbrica,  ja  necessitava  tot  el  dematí. 

— Però  ,-qué  hi  vas  à  fer  à  cal  manescal?  — 
va  dir  el  trinxeraire. 

—  A  saber  si’l  gos  té  cura  ó  si  no’n  té, 
qu’en  aquest  cas,  potser  podré  venir  més 
tart  à  la  taberna. 

— Aixó  ray,  digas  al  teu  amo  que’l  gos  no 
en  tenia  de  cura,  y  deixal  estar. 

— i  Perque  se’n  torni  à  la  fàbrica  y’l  meu 
amo  vegi  que  no  faig  lo  que’m  manan  y’s 
cregui  que  no  estimo  al  León! 

— ^Peró  que  no  ho  veus  que  no  té  cura 
aquesta  bèstia? 

— No  que  no  ho  veig,  perque  no  hi  entench. 

— jjo  si  que  hi  entench!  Si  tu  l’estimessis, 
com  dius,  isabs  lo  qu’haurias  de  fer?  Tirar- 
lo  al  Sena  perque  no  pateixi  més,  pobra  bès¬ 
tia! — 

Encara  qu’en  Joanet  va  comensar  horrorit- 
zantse  ab  la  proposició  del  trinxeraire,  com 
qu’aquest  era  lo  que  se’n  diu  un  dimoni,  va 
acabar  per  convence  al  aprenent,  y  entre  tots 
dos  varen  anar  à  tirar  l’animal  al  riu. 

La  pobra  bestia’s  va  defensar  tant  com  va 
poder,  peró  com  qu’eran  dos  contra  un,  al 
ultim  va  perdre’l  gos,  y  jpatatum!  va  cau¬ 
re  al  aygua,  peró..  darrera  d’ell  també  hi  va 
caure  en  Joanet. 


al  aprenent,  ó  anar  à  avisar  perque’l  salve- 
sin,  pera  no  comprometres,  corre  que  corre¬ 
ràs. 

En  Joanet,  à  conseqüència  del  susto,  avans 
d’arribar  à  l’aygua  ja  havia  perdut  el  conei¬ 
xement. 

El  pobre  gos  anava  nadan-t  y  nadant  pera 
guanyar  una  especie  de  desembarcadero  que 
hi  havia  à  la  dreta  del  riu,  peró  quan  casi  bé 
ja  hi  era,  va  veure-  qu’en  l’altre  costat  la 
corrent  del  Sena  s’enduya  al  aprenent. 

Desseguida  que’l  gos  va  veure  à  n’en 
Joanet  flotant  sobre  l’aygua,  va  cambiar  de 
rumbo,  y.  fent  esforsos  verament  heroichs 
va  poder  atrapar  al  bordegàs,  el  va  poder 
agafar  per  la  blusa,  y  ab  l’ajuda  de  la  gent 
que,  plena  d’entussiasme  pe’l  gos,  havia  con¬ 
templat  tota  la  escena,  va  poder  posar  à  salvo 
al  aprenent. 

Un  cop  en  terra,  va  ésser  tan  ben  cuydat, 
que  al  cap  de  dugas  horas,  ab  el  vestit  ben 
aixut,  perque  l’havían  assecat  al  foch,  en 
Joanet  va  tornar  à  la  fàbrica  en  companyia 
del  León. 

Allí  va  confessarho  tot  al  seu  amo,  li  va 
demanar  perdó,  que  li  va  ésser  concedit  ab 
la  confiansa  de  que  aquesta  llissó  tan  tre¬ 
menda  li  serviria  d’escarment,  y  deixaria  las 
malas  companyías  per  sempre  més. 

Aquella  mateixa  tarde  en  Joanet  va  dur  al 
León  à  casa  del  manescal,  que  va  donar  re- 
mey  perque’l  gos  se  curés  en  molt  pochs 
dias. 

Desde  llavors,  l’aprenent  va  deixar  als 
mals  companys.  En  comptes  d’anar  à  las 
tabernas,  se  quedava  à  la  fàbrica;  per  entre¬ 
teniment  va  apendrer  tot  sol  de  llegir;  y’l 
seu  amo,  veyentlo  tan  bon  minyó  y  tan  apli¬ 
cat,  li  va  buscar  y  li  va  pagar  un  bon  mestre, 
que  fomentés  las  aptituts  del  noy,  que  d’apre¬ 
nent  va  passar  à  fadri  y  de  fadrí  à  major¬ 
dom. 

En  comptes  d’un  perdut  va  ésser  un  home 
útil  à  la  societat.  Si  en  l’infern  havian  escrit 
qu’en  Joanet  seria  un  home  dolent,  ho  va¬ 
ren  haver  d’esborrar. 

Albert  Llanas. 

ÍNTIMA  S 

Rabéjat  bé  d’amors 
sadóllat  bé  de  viure; 
no  hi  pensis  més  en  mi, 
que’l  món  es  dels  qu’olvidan. 

Desde’i  jorn  en  que  l’aymía 
va  negarme’l  seu  amor, 
un  pomell  de  semprevivas 
porto  sempre  sobre’l  cor; 
un  pomell  de  semprevivas, 
perque  son  las  flors  dels  morts. 

Li  vaig  pendre  d’amagat 
el  llibre  d’anar  à  missa 
y  vaig  trobar  entre’ls  fulls 
els  gays  secrets  de  l’aymía. 

Una  flor  que  li  vaig  dar 
y  ella  prengué  avergonyida, 
la  carta  en  que  li  vaig  dir 
que’m  moro  de  melangia... 
tot  barrejat  ab  estampas 
de  Sants,  y  ab  pregarias  místicas. 

Qu’hermós  qu’cs  l’amor  profà 
quan  la  dona  que’ns  estima 
divinisa’ls  seu  secrets 
dintre’l  llibre  d’anà  à  missa! 

Arnau  Martínez  y  Serinyà. 


—Si  renyíssim— ella’m  deya — 
y  d’un  altre  hagués  de  ser, 
mon  ànima  teva  fora, 
sols  teva  y  de  ningú  més.— 

Y  avuy,  qu’ella  ja  es  casada, 
penso  sempre  quan  la  veig: 
ílo'.que  dins  d'ella  batega, 
de  quí  durà’l  pensament? 

Voltada  de  sos  fillets 
la  vaig’contemplar  un  día, 
y’m  va  fer  un  mal  al  cor 
el  veure  que  s’enrogia! 

Manel  Rocamora. 


I  Dl  LI 

A  un  raig  de  sol  filtrantse  en  las  falzías, 
dos  papallons  s’han  vist  y  enamorat; 
tu  hi  gosavas  miràntels  y’is  séguías 
ab  la  mirada  ingènua 
d’un  cor  aponcellat. 

Volant  y  revolant  ab  dalé  boja, 
han  fugit  endinsantse  en  la  foscor; 
t’has  tornat,  alashoras,  tota  roja 
y  has  acalat  la  vista... 

<:Per  qué  ho  has  fet,  amor? 

A.  Bori y  Fonte8tà 

AL  COR  DEL  MONTSENY 

Lliscant  desde  las  puntas  del  Home  y  Ma¬ 
tagalls,  Montseny  avall  baixa  joganer  el  ven- 
titjol,  petonejant  arbossos  y  alzinars,  inter¬ 
rompent  el  silenci  sagrat  de  las  montanyas 
ab  remors  amplissims  que  ressonan  de  vall 
en  vall  com  trench  d’onadas. 

Retallat  per  las  serras,  un  cel  blau  y  tras- 
parent  se’n  puja  volta  amunt. 

Abaix,  sota  la  vaga  humida,  s’escorra  la 
riera  blanquinosa,  rebullint  presonera,  anyo- 
rant  no  poder  pujar  com  l’ayre  serra  amunt 
envers  el  cel,  cantant,  cantant  plorosa  l’him¬ 
ne  nostàlgich  à  sa  anyorada  llibertat.  Gar- 
sas  y  gaigs,  tudons  y  merlas,  atravessan  ra- 
vents  la  fonda  vall  llit  de  la  riera,  xisclant, 
cridantse  àmorosidas,  demanant  al  bosch 
palau  pera  sos  amors,  rasser  pera  son  cos... 
Y’l  sol,  l’astre  del  dia,  font  de  vida  y  de 
llum,  desde’l  mitj  de  la  emboyrada  esfera 
envia  sos  raigs  d’or,  besant  à  boca  plena’ls 
camps  sembrats,  filtrantse  entre  las  fullas, 
amanyagant  la  herbeta  de  sota  la  boscuria, 
esclafantse  contra'ls  rochs,  abrassantho  tot, 
confonentse  ab  tot,  majestuós,  alegroy,  fe- 
condant  la  terra... 

Com  un  diamant  brilla  la  hermita  emblan- 
quinada,  dibuixantse  en  sas  parets  l’ombra 
blavosa  del  xipressos  del  petit  cementiri  que 
volta  per  un  costat  à  la  vella  sufragànea.  La 
nota  més  brillant  d’aquell  quadro  de  llum,  es 
aquella  capelleta  que  surt  per  clar  sobre’l  fons 
vert-fosch  dels  alzinars,  mitj  tapada  pels 
quatre  xipressos  majestuosos,  altíssims;  els 
tres  envellutats,  plens  de  vida  y  verdor,  ata 
pahits  com  si  las  fullas  se  busquessin  pera 
besarse,  guardadoras  de  nius,  gronxantse  al 
impuls  del  ventitjolp  l’altre,  trist,  rigit,  mitj 
mort,  ab  fullas  sols  en  els  extrems,  ensenyant 
sos  tronchs  magres,  morintse  poch  à  poch, 
plorant  à  cada  volta  que’l  vent  passa  joganer 
per  entre  sos  nirvis  de  fusta.  Tots  quatre 
plegats  fan  ombra  al  petit  cementiri  sense 
ninxos  ni  altres  adornos  que  las  marga- 
ridoyas  que  brillan  en  mitj  d’aquella  herbeta 
sense  nom  que  creix  en  els  llochs  tristos. 

Per  las  parets  las  sargantanas  prenen  el 
sol  de  dugas  en  dugas,  y  las  cigalas  dalt 
dels  xipresos  llensan  sa  rítmica  tonada,  fent 
més  quieta  encara  la  quietut  de  la  vall... 

La  Natural  reposa,  gaudint  endormiscada 
las  caricias  del  sol ,  rebent  voluptuosa  las 


alenadas  del  vent  que  rondina  en  la  boscuria. 

Després  de  tocar  las  nou  batalladas  la 
vella  campana  deia  hermita,  anunciant  VAn- 
gelus  del  mitj  jorn,’  els  pagesos  que  per 
camps  y  feixas  trevallan  en  silenci,  deixan 
las  eynas  y  poch  à  poch  buscan  sota  algún 
marje  ó  baix  alguna  alzina  bona  ombra,  y, 
tranquilament,  Se  posan  à  dinar  sense  que’ls 
hi  falti  may  lo  indispensable  per  ferho  de 
gust:  bona  gana. 


Cada  dia,  à  là  mateixa  hora,  cap  allà  à 
tres  quarts  de  dotze,  la  minyona  de  ca’n  Illa, 
vorejant  las  feixas  ,  rebent  sobre  la  testa 
aquell  sol  calent  qu’envoltava  sos  cabells 
com  ab  una  aurèola  d’or,  portava’l  dinar  als 
quatre  mossos  del  mas  que  recavavan  els 
blats  de  moro,  arrencavan  las  ravenissas  del 
fajol  ó  espurgavan  las  patateras. 

Al  toch  d’oració  tots  deixavan  els  càvechs, 
y  plegats  se’n  anavan  à  dinar;  tots  menys  en 
Peret,  el  que  feya  cinch  de  la  colla.  Aquest 
no  menjava  à  la  casa:  tot  sol  pujava  cami¬ 
nals  amunt  cap  al  porxo  de  la  hermita,  allà 
esperava  un  ratet  y  no  trigava  à  veure  brillar 
entre’ls  sembrats  el  mocador  vermell  de  la 
Loretas,  la  seva  dona  que,  somrihent  y  ab 
la  carona  vermella  com  las  rosellas,  ab  el  ca¬ 
bàs  del  dinar  à  la  mà,  més  que  caminar, 
volava  camps  à  través  cap  à  la  hermita.  En 
arribanthi,  tot  seguit  parava  taula  baix  l’om¬ 
bra  d’algún  xiprer,  sobre  la  herbeta  fosca  y 
humida  d’aquella  estancia  trista.  Y  abdós 
asseguts  cara  à  cara,  dinavan  alegroys,  xerro- 
tejant,  fent  la  competència  à  las  cardinas  que 
cantavan  sos  amors  entre  mitj  de  las  fullas 
dels  xipressos. 

Després  de  dinar,  ell  encenia  la  pipa  de 
cirerer,  y  arrambat  al  tronch  del  xiprer  que 
li  feya  ombra,  fumava  endormiscat  mentres 
ella  recullía  ab  cuydado,  tot  mirant  de  cúa 
d’ull  à  n’en  Peret,  els  plats  y  altres  andró- 
minas,  ficantho  tot  dintre’l  cabàs,  que  tapa¬ 
va  ab  las  estovallas  de  lli  cru,  blancas  com 
un  glop  de  llet... 

Quan  era  hora  de  tornarhi,  la  Loras,  ab  el 
cabàs  à  la  mà,  com  una  estatua,  mirava  fit  à 
fit  à  n’en  Peret;  aquest  s’hi  acostava  poch  à 
poch,  ab  son  nervut  bras  li  voltava’l  cos,  y 
aixís  anavan  caminant  fins  prop  del  porxo 
d’entrada. 

—  Adéu,  Loras;  fins  à  posta  de  sol!  —  de- 
ya  ell. 

Y’s  miravan  enamorats,  joyosos  d’estimar- 
se;  y  s’acostavan  més  fins  à  confondres,  y 
se  sentia  un  petó  apretat,  xardorós  y  expan¬ 
siu,  ple  de  plahers  y  d’armonias,  que’l  vent 
afanyós  recullia,  emportantsel  entre  sas  onas 
joganeras. 

Y  era  sublim  veure  aquell  home  v  aquella 
dona  besantse  apassionats  sobre  aquella 
terra  sagrada,  bressol  d’un’altra  vida  qui  sab 
si  tomba  de  sos  pares!  Era  quelcom  qu’ale- 
grava’l  cor,  y  feya  cantar  y  riure! 

E.  Pelegrí  Ferrer. 


SOL  IXENT 

Mil  voltas  l’havia  contemplat  l’hermós  es¬ 
pectacle  del  despertar  del  dia,  y  ab  tot,  es¬ 
perava  ansiós  que  la  fosca  s’esbahis  deixant 
pas  à  las  hermosuras  precursoras  del  sol 
ixent. 

Poch  à  poch  la  negror  se  tornà  en  un  gris 
clarissim,  y  més  tart  una  blavor  esmortuhi- 
da  anà  avansant  lentament,  mitj  carminada, 
allà  baix,  al  horitzó,  com  las  galtonas  d’una 
donzella  al  sentir  el  primer  «t’estim!»  dels 
llabis  del  jovincel  preferit. 

Totas  mas  miradas  s’hi  dirigiren  al  punt 
enrogit,  que  à  cada  instant  prenia’l  to  més 
encés  fins  à  semblarse  à  una  colossal  fogue- 
rada  qu’eixint  d’en  terra  s’escampés  atrevida 
per  la  volta  inmensa. 

Ab  l’afany  de  gosar,  mos  ulls  inmóvils 
s’entretenian  esguardant  aquell  espectacle,  y 
ansiós  esperava’l  moment  en  que’l  sol  apun¬ 
tés  darrera  l’alta  serralada:  tan  gran,  tan  en¬ 
cés,  escampant  aquells  raigs  que,  ajassantse 
per  la  plana,  ara  aixamplantse  y  extenentse 
més  y  més,  semblavan  un  riu  de  porpra  eixit 
de  mare. 

Y’l  moment  arriba,  y  tot  jo,  invadit  per  una 
esgarrifansa  d’emoció,  m’adormo,  en  un  éx- 
tassis  sublim,  v  llavors,  dominant  la  inmensa 
plana  que  s’extén  à  una  y  altra  banda, 
m’enorgulleixo  d’ésser  testimoni  de  tan  gran¬ 
diós  espectacle,  y  un  desitj  esbojarrat,  egois¬ 
ta,  se’m  acut:  el  de  que,  quan  la  humanitat 
desperti,  el  sol  s’amagui  à  sos  ulls  y  jo  llavors 
pugui  alabarme  d’haver  estat  sol  testimoni 
d’aquellas  hermosuras  negadas  als  demés... 

Ab  tot,  mon  cor  no’n  té  prou.  Li  manca 
quelcom  en  mitj  del  goig  que  fruheix... 

Ja  ho  sé!  Anyoro  à  n’ellà.  Sento’l  desitj  de 
compartir  mos  goigs  ab  els  de  ma  estima¬ 
da.  Oh,  si!  Goig  complert!  Un  mati  com  el 
d’avuy,  peró  ab  ella  aprop,  ben  aprop  meu; 
abdós  sentir  aquest  goig  dolcissim  y  extas- 
siarnos  abdós  en  la  contemplació  del  naixe¬ 
ment  del  dia,  y  ella,  al  sentir  enson  cor  el  bes 
dols  de  la  riolera  natura,  emocionada  y  cor¬ 
presa,  atansarse  més  à mi  yarraulirse  en  mos 
brassos,  defallida  de  goig,  ubriagada  d'amor 
y  entussiasme  y  encisada  per  la  llum  esplen- 
denta  del  sol  ruhent  que’ns  besaria  amorosit 
y’ns  ajocaria  plascent  dintre  sos  raigs,  for¬ 
mant  ininens  dosser  estés  dessobre  nostras 
testas.  Oh,  sí!  Llavors  sí  que’l  goig  fora  com- 


JOVENTUT 


124 

plert  y  la  meva  ànima  somniadora’s  satis¬ 
faria  de  gosar! 

A  trench  d’auba,  ella  y  jo,  agafats  del  bras, 
esperavam  delitosos  el  primer  bes  del  sol. 

Com  sempre,  va  encisarme  aquell  cel  ab 
aquellas  clarors  primer  porugas,  y  més  tart 
fortas  y  marcadas  ab  matisos  nacrerins  que 
afalagavan  l’ànima. 

El  sol  estava  à  punt  d’eixir. 

Ella  s’impacientava.  Va  doldrem.  Jo  may 
m’hi  havia  impacientat. 

Per  fi  sortí’l  sol,  voltat  de  flamas  y  de  boy- 
ras  encesas  y  esplendentas. 

Conmogut  per  la  ditxa  qu’en  tot  mon  ser 
sentia,  vaig  cercar  una  mà  d’ella,  y  entussias- 
mat,  foll  d’alegria,  vaig  exclamar: 

— Quànta  grandesa! — 

Ella’  m  guaytà  somrihent,  amanyagantme 
ab  sa  dolsa  mirada. 

— Quànta  grandesa! — vaig  refermar  jo. 

— Si,  molthermós — digué  ellaà  la  fi,  sense 
deixar  de  mirarme. — Molt  hermós... — 

Y  afegí: 

— (Estàs  content?  Ja  t’he  acompanyat.  M’ho 
pregavas  tant...  Tinch  son;  m’he  llevat  tan 
dejorn...  Digas,  (estàs  content? — tornà. 

—  Sí,  si. — 

En  sos  ulls  hermosíssims  vareig  endevi- 
narhi  un’ànima  tan  diferenta  de  la  meva! 

El  sol  ja  era  ben  alt,  y  un  de  sos  raigs,  per 
befa  ó  per  consol,  s’enmiralla  en  una  llàgri¬ 
ma  qu’eixia  de  mos  ulls. 

Joseph  M.a  Folch  y  Torres. 

Les  amants  d’Arles. 

Tal  es  el  títul  del  poema  dramàtich  origi¬ 
nal  del  jove  escriptor  provensal  Henry  Ma- 
zel,  qu’hem  rebut  elegantment  editat  per  la 
Societat  Editorial  del  Mercure  de  France. 

L’acció  passa  en  la  època  de  la  decadència 
del  Imperi  Romà,  ó  siga  de  la  baixa  llatini¬ 
tat,  à  Arlés  y  à  las  voras  del  Mediterrani. 

Encara  que  la  factura  del  drama  es  essen¬ 
cialment  moderna,  es  una  reconstrucció,  ó 
una  evocació,  d’aquella  època,  tal  com  lo 
que  Flaubert  va  fer  ab  Cartago,  al  escriure 
la  seva  Salambó ,  Litton  Buller  ab  Els  úl¬ 
tims  días  de  Pompeya ,  y  fa  poch  ha  fet  Pierre 
Louys  ab  Aphrodite ,  que'ns  presenta  l’impe¬ 
ri  grech  d’Alexandría. 

L’obra  està  admirablement  escrita,  perque 
en  Mazel,  à  més  d’ésser  poeta  que  dona  color 
y  relléu  à  las  cosas,  es  un  pensador  que  hi 


posa  l’ànima.  Es  llibre  que’s  recomana  als 
que  vulguin  dedicarse,  ó  siguin  aficionats, 
als  dramas  histórichs.  Dona  idea  clara  del 
temps,  del  lloch  y  de  las  gents  qu’en  ell  se 
mouhen,  lo  mateix  els  Imperials  cristians 
que’l  Barbre  Gandovald,  y’is  altres. 

Sentim  no  poder  ésser  més  extensos,  per¬ 
que  l’espay  de  que  disposém  no’ns  ho  per¬ 
met,  per  ser  obra  digna  de  tot  elogi. 

Felicitém  à  n’en  Mazel  per  la  seva  obra  y 
li  desitjém  que  continuhi,  y  qu’en  la  pròxi¬ 
ma,  en  lloch  de  cantar  temps  de  decadència, 
canti’l  Sol  y  la  Vida,  que  tan  esplèndida  es  en 
la  regió  de  Provensa,  germana  de  la  nostra. 

Actes. 

Aixis  se  titula  un  curt  poemet  en  vers  de 
Ivanhoé  Rambusson,  edició  de  bibliòfil  de 
J.  Gentil,  tirada  solzament  en  número  de 
cent  exemplars,  en  paper  fort  satinal,  y  deu 
en  paper  d’Holanda,  tots  numerats: 

Es  la  historia  breu  d’una  crissis  de  l’àn-ima 
del  autor,  contada  per  ell  mateix  en  hermo- 
sos  y  sincers  versos.  Gom  diu  en  YAvant- 
propos ,  el  poema  ha  sigut  escrit  ab  un  gran 
esfors  d’ingenuitat,  y  nosaltres  el  respectém 
com  tot  lo  qu’es  ingenuo,  encara  qu’enclogui 
sentiments  é  ideas  que  no  son  els  nostres. 

Sembla  qu’aquest  poeta  no  destina’l  seu 
poema  à  la  venda,  sinó  à  dar  compte  à  al- 
gunas  ànimas  escullidas  de  la  crissis  perque 
ha  passat  la  seva.  Admirém  al  cristià  sincer 
qu’entre’ls  cent  à  qui  esculleix  pera  contarlos 
com  va  sublimarse  en  la  fe  per  un  esfors  de 
la  voluntat,  ens  hi  ha  contat  à  nosaltres,  de- 
dicantnos  personalment  Yexemplar  So,  cons- 
tantli  com  li  constan  las  nostras  ideas  filosó- 
ficas,  ben  diferentas  de!  seu  misticisme. 

Mil  gracias  per  la  gentilesa,  estimat  con¬ 
frare. 

Acabém  de  rebre’l  volúm  de  crítica  filosò¬ 
fica,  editat  pel  Mercure,  de  France ,  titulat  De 
Kant  à  Nietzsche ,  degut  à  la  ploma  del  intel- 
ligentissim  crítich  T.  de  Gaultier. 

Ens  en  ocuparém  com  se  mereix  obra  de 
tal  importància,  en  el  número  pròxim. 

P.  Gener. 

ELS  CONCERTS  DEL  LICEU 

V  Y  ULTIM 

Y  per  major  escarni  li  posaren  inri. 

Sí;  perque  en  el  verdader  Calvari  qu’han 
tingut  de  passar  las  Sinfonias  de  Beethoven 
destrossadas  sense  pietat  pel  senyor  Nicolau, 
hi  faltava’l  darrer  sacrifici,  la  més  grollera  y 
sarcàstica  de  las  mofas,  la  escupinada  al  geni 
inmortal;  y  tot  aixó  s’ha  cumplert  plenament 
ab  la  execució  de  la  Novena,  no  ja  feta  mal- 

bé,  no  profanadacom  deyam  de  las  anteriors, 
sinó  que,  aplicanthi  el  verdader  mot,  hem  de 
dir  qu’ha  sigut  prostituhida. 

Encara’ns  sembla  qu’ho  somniém.  A  vol- 
tas  no’ns  acabém  de  convencer  de  la  realitat 
de  tan  monstruós  atreviment,  perque  sembla 
impossible  que  hi  hagi  qui's  tingui  per  mes¬ 
tre ,  ó  per  musico  concienzudo,  com  li  diuhen 
els  seus  turiferaris,  y  no  tingui  sentit  comu 
pera  capir  que  lo  que  fa  ab  las  obras  de  Bee- 
thoven  es  tota  una  iniquitat  tan  sols  tolera¬ 
ble  per  la  ignorància  de  bona  part  del  audi¬ 
tori;  que  de  profanació  en  profanació,  el  ge¬ 
ni,  personificat  en  sas  concepcions,  ha  sigut 
afrontosament  arrossegat  fins  al  capdemunt 
d’aquest  nou  Gólgota,  y  qu’el  dia  Jausto  (30 
de  mars)  del  estreno  de  la  Sinfonia  ab  coros, 
fou  crucificat  en  nostre  Liceu  Immortal  deu 
Beethovén,  que,  ab  Wagner  y  Bach,  cons- 
tituheix  la  trinitat  augusta  en  la  relligió  del 
Art  musical. 

No  hem  de  venir  ara  à  fer  d  apóstols  de  la 
creació  més  grandiosa  del  mestre  de  Bonn. 
No  omplirém  columnas  senceras,  com  fan  al¬ 
guns,  desçubrint  las  bellesas  innumerables 
d’un’obra  que  conta  prop  d'un  sigle  d’exis- 
tencia  y  de  la  que  ja  han  dit  tot  quant  hi  ha¬ 
via  pera  dir  els  pon  ti  fi  ces  de  la  critica  musical. 
No  farém  gala  d’una  erudició  llogada,  abo¬ 
cant  aqui,  com  à  propis,  conceptes  y  judicis 
afanats  (sense  dirho)  dels  magnifichs  estudis 
crítichs  (1)  que  sobre  aquesta  Sinfonia  s’han 
publicat.  Peró  apuntarém  resumidas  nostras 
impresions  sobre  la  execució  obtinguda,  pe¬ 
ra  demostrar  el  fonament  de  lo  que  à  alguns 
podran  semblar  exageracions  injustificadas 
en  gran  part.  Com  diguerem  al  comensar 
aquests  articles,  fa  moit  y  molt  temps  q-ue  1^ 
coneixém  la  Sinfonia  ab  coros ,  de  la  que 
n’hem  sentit  interpretacions  molt  notables,  y 
per  aixó  hem  anat  al  Liceu  ab  tot  coneixe¬ 
ment  de  causa  y  tenim  perfecte  dret  à  judicar, 
y  à  fer  públich  nostre  judici  sense  traba  de 
cap  mena. 

Comensà  V  al·legro,  y  comensarem  nosaltres 
à  patir.  Aquest  primer  temps,  el  més  dramà- 
tich  y  per  nosaltres  un  dels  més  hermosos  de 
la  Novena ,  fou  dit  sens  expressió,  sense  vigor 
y  sense  unitat.  La  lluyta  entre’ls  sentiments 
de  l’ànima  que  se  succeheixen  en  aquesta 
hermosa  pàgina,  las  frasses  qu’expressan  la 
opressió,  la  resistència,  l’aspiració,  el  combat, 
l’anhel,  l’aflicció,  el  decahiment  y  la  postra- 
ció,  que  tenen  son  lloch  senyajat  en  cada  ins¬ 
trument  y  en  cada  frasse  de  la  orquesta,  ni 
aquesta  las  sentia  ni  menys  encara’ns  las  po¬ 
dia  fer  sentir.  Comensaren  perduts,  y  fins  des- 


(1)  Adressém  al  lector  als  excelents  estudis 
de  Wagner,  Schumann,  Mendelssohn  ,  Berlioz, 
Rubinstein,  Düremhcrg,  Porges,  Schindler,  Gro- 
ve,  Ernouf,  Brenet,  Baroedetle,  Lenz,  Lucas,  Kuf- 
ferath,  Sehuré,  Wilder,  Soubies,  Colombani  y 
altres. 

prés  de  bastants  compassos  no  pogué  la  batu¬ 
ta  directora  recullir  la  orquesta.  Fins  els 
instruments  de  corda  anaren  destarotats  per 
complert,  no  marcantse’Is  dibuixos  dels  vio¬ 
lins  ni’ls  subratllats  dels  contrabaixos.  Els 
grupettos  de  semicorxeas  que  passant  d’uns 
instruments  als  altres  marcan  el  contrast 
dramatich,  deuhen  dirse  sobtadament,  ab 
una  energia  y  sequedat  qu’ha  estat  molt 
lluny  d’expressar  la  orquesta.  Al  arribar 
el  primer  cambi  de  to,  la  melodia  que  can¬ 
ta  la  fusta  ha  de  ser  com  un  prech  temerós, 
dita  piano  v  dolsament  y  no  ab  l’accent 
forsat,  sech  y  deslligat  ab  que  l’hem  sen¬ 
tida,  quedant  ademés  constantment  ofegada 
per  la  corda.  El  moviment  contraposat  de 
aquesta,  uns  compassos  més  avall,  que  sem¬ 
bla  la  lluyta  entre  dos  gegants,  requereix 
una  molt  més  gran  y  més  sobtada  expres¬ 
sió.  Las  escalas  cromàticas  que  segueixen 
deuhen  ser  sempre  pianissim  durant  setze 
compassos,  mes  per  aixó’s  necessita  saber 
tocar  net;  d’altre  modo,  ó  sia  com  la  orques¬ 
ta  ha  dit  aquest  passatje,  es  impossible  gra¬ 
duar  el  crescendo  que  segueix  y  que  aqui  no 
ha  resultat  tal.  Més  avall  hi  ha  un  motiu  del 
oboe,  al  que  en  el  compàs  següent  se  li  ajun¬ 
ta  la  flauta,  que  traduheix  un  sentiment  de 
consol  y  que,  per  tant,  requereix  una  dicció 
fondament  expressiva  y  lligada;  peró  inútil  es 
demanar  cap  modulació  als  dos  solistas  que 
d’aquests  instrumenis  hi  ha  al  Liceu.  Y’is 
acompanyaments  bruscos  de  la  corda  y  el 
metall,  s’han  de  marcar  ab  dos  cops  fortís- 
sims  y  un  piano,  sobtats  y  enérgichs,  qu’en 
Nicolàu  ni  ha  somniat.  Tots  els  passatjes  que 
segueixen  foren  llegits  confosament  per  la 
corda,  que  tan  gran  paper  hi  juga.  Peró  la 
confusió-  major  fou  al  arribar  el  poderós  for- 
tissim ,  quin  ple  d’orquesta  resultà  ben  buyt 
per  falta  d’ànima  en  la  batuta  del  director. 
No  compreném  ahónt  aquest  té  las  orellas 
pera  no  sentir  que  la  corda  ofega  constant¬ 
ment  el  quarteto  de  la  fusta,  y  que’l  metall 
casi  bé  may  l’hi  entra  à  temps.  En  el  final 
d’aquesta  part  els  magnifichs  tremolos  dels 
violoncellos  y  contrabaixos  que  reproduheix 
tota  la  corda  s'han  de  dir  ab  misteriosa  gran¬ 
diositat,  retenint  la  orquesta  per  esclatar  al 
final  en  el  més  potent  crit  de  dolor.  Quin 
al·legro ,  senyor  Nicolàu!  Ab  ell  s’ha  coronat 
vosté  de...  vergonya. 

Arribà  1  ’scherzo  y  joh  miracle!  presenciarem 
el  desensopiment  del  mestre  Nicolàu,  puig, 
talment  desconegut,  s’hi  va  llensar  de  debó, 
haventhi  moments  que  fins  semblava  en  Mi- 
llet.  Llàstima  gran  que  un  per  ell  tan  gran 
esfors  resultés  tan  mal  empleat.  Nostra  im¬ 
parcialitat  ha  de  regonéixer,  en  justícia,  que’s 
traslluhia  qu’alló  estava  ensajat.  En  Nicolàu, 
recordant  sens  dupte  las  ovacions  dels  scher- 
zos  de  Sinfonias  anteriors,  va  decidir.se  à  fer 
un  va-y-tot,  y  ja  poden  contar  las  tornadas 
da  capo  que  tindria  de  fer  en  els  ensaigs. 

Però  que  una  cosa  s’hagi  ensajat  no  vol  dir 
precisament  que  tingui  d’anar  bé,  y  no  hi 
anà,  perque  la  interpretació  del  mestre  fou 
tot  lo  contrari  de  lo  que  devia  ser. 

El  tema  dominant  del  scherzo ,  que  ab  sols 
tres  notas  se  reproduheix  fins  al  infinit,  do- 
nantnos  una  vera  impressió  d’alegria  salvat- 
je,  s’ha  de  dur  casi  bé  tot  el  temps  pianissim; 
« p.p .  sempre  />./>.»  diu  la  partitura,  mentres 
qu'en  Nicolau  l’ha  dut  ab  una  fressa  d’alló 
més  recomanable  pera  cubrir  els  defectes  de 
execuci  1.  No  compreném  que'ls  instruments 
hagin  de  sonar  tan  pesantment,  y  en  parti¬ 
cular  que’ls  violins  fassin  xisclar  y  grinyolar 
las  cordas  fins  arribar  à  treure  tota  la  gracia 
y  enjogassament  à  aquesta  part.  Alió  sembla¬ 
va  una  fàbrica  de  serrar  fusta.  La  sequedat 
d’expressió  que  hi  hem  trobat  de  més,  l’hau- 
riam  millor  desitjada  per  algunas  frasses  de 
la  part  anterior.  En  el  trio ,  ab  tot  y  que’l 
corn  no  espifià  tant  com  altres  cops,  la  dolsa 
frasse  melòdica  fou  dita  sense  clareta*:  ni 
modulació,  y  poch  marcat  el  staccato  de  la 
corda.  las  modificacions  establertas  per 
Wagner  y  adoptadas  per  tots  els  grans  di¬ 
rectors,  de  reforsar  ab  els  corns  la  melodia 
de  la  fusta?  Nosaltres  no  las  varem  notar  pas 
aqueixas  modificacions. 

El  famosissim  adagio  d’aquesta  Sinfonía 
ha  tingut  igual  ó  pitjor  sort  que’ls  temps 
precedents  Las  divinas  armonias  que  deva- 
llan  sobre  nostra  anima,  els  sentiments  de 
joya,  de  pau,  de  tendresa,  els  dolsos  anhels 
del  cor,  expressats  per  las  dugas  hermosíssi- 
mas  melodías  qu’apareixen  alternant  en 
aquesta  part,  requereixen  una  vera  interpre¬ 
tació,  una  batuta  cpnduhida  per  un’ànima 
viril  y  apassionada,  no  per  un’ànima  de  can¬ 
ti.  Y  per  altra  part,  es  necessari  lo  qu’hem  dit 
en  tots  els  andantes  de  Beethoven,  però  cent 
voltas  aumentat,  aixó  es,  que  hi  hagi  instru- 
mentistas  qu'en  comptes  de  llegir  modulin, 
que  cantin,  qu’expressin.  En  aixó  se’n  ha 
endut  la  palma’l  clarinet,  desafinant  contí¬ 
nuament,  tocant  molt  més  fort  de  lo  degut, 
'sense  cap  matis  y  ab  verdader  to  d’envelat. 
Las  dugas  melodías  han  sortit  descoloridas, 
faltas  d’expressió  v  de  dolcesa  tant  en  la 
fusta  com  en  la  corda,  sobre  tot  la  del  an¬ 
dante. ,  qu’en  tal  alt  grau  ho  requereix.  Els 
staccatos  del  metall  y  els  pizzicalos  de  la  cor¬ 
da,  molt  bruts,  fins  à  no  poder  serho  més,  y 
tot  el  conjunt  del  temps,  faltat  per  complert 
de  clar-obscur. 

Y  arribém  à  la  darrera  part.  Ja  som  al 
capdemunt  del  calvari,  y  va  à  quedar  consu¬ 
mat  el  sacrifici. 

En  la  entrada  d’aquesta  part,  la  orquesta 
emprèn  la  desbandada.  Es  un  fortissim  qu’ha 
d’esclatar  com  un  llamp,  ab  extraordinària 
energia,  y  que,  no  adoptant  las  modificacions 
de  Wagner  en  el  metall  per  apoyar  la  fusta, 
produhirà  sempre  un  efecte  tan  horrorós 
com  el  qu’ha  produhit  ara  aqui.  El  magni- 


fich  recitat  dels  violoncellos  y  contrabaixos 
ha  sigut  llegit  sense  donarhí  la  més  minima 
expressió,  y  bastant  més  fort  de  lo  que  deu¬ 
ria  ser,  y  en  las  escalas  que  més  avall  tenen 
las  violas  y  violins  s’hi  van  perdre  del  tot. 
D’aquí  fins  al  final,  regnà  en  tota  la  orquesta 
la  confusió  més  extraordinària.  Devém  men¬ 
cionar  especialment  Y  al·legro  alia  marcia , 
qual  tema  de  la  fusta,  qu’es  el  mateix  motiu 
de  joya,  però  transformat  rítmicament  en 
una  marxa  jovenil  y  guerrera,  resulta  d’un 
efecte  desastrós  tal  com  el  porta  en  Nicolàu, 
donchs  alló  sembla  una  murga.  El  colossal 
fugat  de  corda  que  hi  ha  en  aqueix  mateix 
allegro ,  no  resultà  ni  à  temps,  ni  molt  menys 
net,  perque  cada  instrument  anava  pel  seu 
cantó.  Y  lo  mateix  pódém  dir  dels  últims 
trossos:  soroll,  molt  soroll,  y  res  en  clar;  el 
bras  potent  qu’arrossegués  à  tot’aquella 
massa  y  la  conduhis  unida,  no  podém  anarà 
buscarlo  allà  hont  en  passatjes  més  senzills 
ja  no  l’haviam  trobat.  Vaya  un  modo  d’exe- 
cutar  el  darrer  prestissimo!  Alló  semblava’l 
galop  jFuego!  d’en  Goula  al  final  d’un  ball 
de  màscaras. 

Els  coros  no  han  estat  à  l’alsada  de  sa 
missió!  La  partitura  demana  que’l  coro  esti¬ 
gui  format  de  tenors  y  baixos,  y  no  son 
aquestas  las  veus  més  brillants  ni  robustas 
del  Orfeó  Català,  ab  lot  y  haverlo  reforsat. 
Els  hi  reconeixém,  en  justícia,  qu’en  els 
trossos  solemnes  estigueren  bastant  bé,  so¬ 
bre  tot  en  Y andante  maestoso;  peró  en  tot  lo 
demés,  molt  malament.  Las  tí pies  moltas 
voltas  desafinadas  per  lo  elevat  de  la  part. 
El  coro  d’homes,  molts  cops  baix.  En  el  final 
faltà  à  tots  la  empenta  necessària,  resultant 
aqueix  final  bastant  manso 

Els  solistas  feren  també  tot  lo  possible  per 
esguerrarho.  De  bona  voluntat  ja  n’hi  havia; 
lo  que  no  tenian  eran  facultats.  La  tiple 
potser  es  la  qu’ho  llegí  millor,  deixant 
apart  las  desafinacions  dels  aguts.  El  barito- 
no  molt  fora  de  to;  no  fan  per  ell  totas  aque- 
llas  jioritures  El  tenor  desastrós,  fusellable; 
ni  una  nota  ben  donada.  De  la  contralt  no’n 
podém  dir  res,  perque  encara  no  l’hem  sen¬ 
tida. 

Ab  tots  aquests  elements,  ja  ho  veuhen  si 
ha  sigut  tot’una  Passió  la  execució  de  la  Aro- 
vena.  Peró  per  aixó’l  senyor  Nicolàu  tan 
fresch  y  ab  Y alta  honra  d’haver  sigut  el  pri¬ 
mer  que’ns  ha  donat  la  Sinfonía  ab  coros.  Y 
donchs,  ;qué’n  farém  ara  d’aquell  arreglo  tan 
piramidal  fet  per  vosté,  en  que  las  veus  eran 
substituidas  per  cornetins?  Si  l’envia  à  la 
Exposició  de  Paris  potser  li  pagaràn  bé. 


Aquí  terminém  las  ressenyas  d’aquesta 
famosa  tanda  de  concerts.  Ens  han  quedat  à 
deure  algunas  obras  anunçiadas,  mes  per  la 
execució  qu’haurian  obtingut,  tant  se  val. 

L’Orfeó  en  els  últims  concerts  ha  cantat  al- 
gunas  pessas  del  seu  repertori,  totas  ja  cone- 
gudas,  ab  la  mateixa  bona  execució  y’l  ma¬ 
teix  éxit  de  sempre.  Y  al  deixar  en  pau,  per 
ara,  al  senyor  Nicolau,  hem  de  dirli  que,  si  al 
corre  de  la  ploma,  algún  concepte  ha  pogut 
molestarlo  (que  no  ho  creyém)  en  sa  perso¬ 
nalitat  privada,  dónguil  per  no  escrit;  peró  en 
quant  à  sa  personalitat  musical,  tingui  entés 
que’ns  ratifiquém  en  tot,  d’un  cap  al  altre,  y 
qu’estém  disposats  à  fer  altre  tant  cada  ve¬ 
gada  que  torni  à  agafar  la  batuta  y  espatlli, 
com  fins  ara,  tot  quant  intenta  executar. 

Joaquím  Pena. 


TEATRES 


NOVETATS 

Infedele. 

De  la  comedieta  d’en  Roberto  Bracco  ja'ns 
en  havia  donat  una  traducció,  més  ó  menos 
fidel,  la  companyia  de  la  Maria  Tubàu.  Ja 
alashoras  varen  atraurens  agradablement  las 
deliciosas  escenas,  els  trucs  de  bona  lley  y 
la ’spiritosa  vivesa  del  diàlech,  que  son  las 
qualitats  més  sobressortints  de  la  comèdia 
del  reputat  escriptor  napolità. 

La  bona  impresió  rebuda  ab  la  traducció 
castellana, ’s  confirmà  y  aumentà  no  poch  ab 
la  representació  del  original  italià,  sens  dup- 
te  per  la  forsa  de  la  interpretació  donada  à 
l’obreta  per  la  companyia  de  la  Mariani,  in¬ 
terpretació  que  fou  molt  justa,  y,  sobretot, 
despullada  de  tots  aquells  encarcaraments  y 
estudiat  exotisme  de  las  creacions  exlrangeras 
de  l’actriu  castellana  més  amunt  esmentada. 
Ademés,  la  forsa  del  original  es  sempre  de- 
cissiva. 

Aixó  no  vol  dir  que,  per  part  de  la  Maria¬ 
ni  y  d’en  Zampieri,  la  interpretació  fos  in- 
tatxable.  Res  d’aixó.  La  Mariani  bé,  no  més 
que  bé  y  encara  à  eslonas.  Y  que’ns  perdoni 
si  li  dihém  qu’anava  bastant  mal  vestida  en 
els  dos  primers  actes,  y  cursi  d’una  manera 
extraordinària  en  l’ultim.  D’ahónt  l’ha  treta 
aquella  mena  de  bata  ab  aquells  galons  dau¬ 
rats  tan  duptosos^  Després,  al ló  de  darse 
contínuament  cops  de  puny  à  las  camas,  no 
crech  qu’ho  fes  la  comtesa  Clara.  Vaja,  que 
alló  no  fa  comtesa. 

Ens  permetém  aytal  atreviment,  perque  es 
desconsolador  que  una  actriu  de  mérit  tan 
fora  de  discusió,  dotada  d’una  ductilitat  es¬ 
cènica  y  d’un  encís  per  agafar  als  espectadors 
potser  únichs  y  à  qui  lant  admirém  y  apre- 
ciém  artisticament,  fassi  de  tant  en  tant 
aquestas  planxas  incomprensibles  en  una 
dona  d’un  cap  tan  clar  y  tan  aixerit  com  ella. 

En  Zampieri,  desigual  y  com  pocas  vega- 
das  desballestat  y  fora  de  tipo  . 

En  cambi,  en  Chiantoni,  admirable.  Fou 
l’héroe  de  la  nit. 


NOVAS 

En  son  número  12  ’s  despedeix  del  públich 
el  periódich  nacionalista  lliberal  Catalonia. 

Molt  sentim  la  seva  desaparició,  com  sen¬ 
tirem  la  de  L'Avenç  y  la  de  la  mateixa  Catalo¬ 
nia  en  sa  primera  època.  La  multa  pòstuma 
que  li  ha  sigut  imposada  creyém  que  no  des¬ 
animarà  als  senyors  Casas-Carbó  y  Massó  y 
Torrents,  y  que  aviat  donaràn  à  llum  una 
nova  revista  que  de  segur  tindrà  més  llar¬ 
ga  vida,  donchs  tenen  qualitats  y  medis  pera 
lograrho. 


Pera’l  diumenge  de  Pasqua  prepara  la 
Unió  Catalanista  un  meeting  que  tindrà  lloch 
en  la  vila  del  Vendrell,  à  las  deu  del  demati. 

Els  catalanistas  d’aquella  comarca  treva- 
llan  activament  en  la  preparació  d’aquest 
acte,  que  promet  veures  extraordinàriament 
concorregut. 

Totas  las  entitats  adheridas  à  la  Unió  Ca¬ 
talanista  hi  seràn  invitadas. 

Avant  sempre,  y  la  reivindicació  dels  drets 
de  Catalunya  serà  un  fet. 


Per  fi  s’ha  publicat  el  Número  d'Hivern  de 
Pel  &  P/oma,  qu’es  de  lo  millor  que  s’ha 
vist  en  son  género,  trobantshi  en  ell  las  més 
acreditadas  firmas  de  nostres  poetas  y. pro- 
sistas.  Aixó  fa  que’l  comprin  gustosos  no 
sols  els  iniciats,  sinó  tots  els  qu’estiman  el 
verdader  art  sens  exclussivismes. 

Costa  dos  rals  aqueix  número,  y  resulta 
baratissim.  El  tiratje  dels  dibuixos  d’en  Ca¬ 
sas  y  d’en  Pichot  que’l  decoran,  honra  en 
gran  manera  Testabliment  d’en  Thomas,  del 
que  ara  més  que  may  pot  dirse  que  no  té 
rival. 

Nostra  enhorabona  à  tots,  y  endevant. 


En  Manel  Marinel-lo’ns  ha  enviat  un 
exemplar  de  son  volúm  de  poesías  Anima. 

La  critica  ha  alabat  ja  com  se  mereix 
aquest  aplech  de  composicions  en  que  s’hi 
troba  un  sentiment  poétich  delicadissim  y 
una  gran  facilitat  en  la  forma,  encara  que’l 
llenguatje  no  sia  en  totas  ocasions  propi  d’un 
purista. 


Cent  biografies  tarrassenques. —  En  Joseph 
Soler  y  Palet  ha  publicat  el  IV  volúm  de  la 
Biblioteca  Històrica  Tarrassenca.  Las  cent 
biografías  que’l  componen  acreditan  una  ve¬ 
gada  més  las  dots  del  senyor  Soler  y  Palet 
per  aquesta  classe  de  trevalls,  tan  útils  com 
dignes  d’emulació.  Rebi  la  nostra  enhora¬ 
bona. 


S.  V. 

tocat  ab  el  sentiment  y  la  correcció  de  sem¬ 
pre.  Aixís  en  la  Sonata  de  Beethoven,  com  en 
las  varias  obras  d'e  Chopin,  en  las  Dansas  de 
Grieg  y  de  Brahms,  com  en  la  Barcarola  de 
Rubinscein,  ens  va  produhir  una  emoció  ine¬ 
fable,  confortanlnos  ab  alenadas  d’art  veri¬ 
table. 

Ens  preném  la  llibertat  de  recomanar  al 
senyor  Vi  d  i  el  1  a  que  suprimeixi  dels  seus  pro- 
gramas  els  dos  trossos  de  Wagner  que’ns  ha 
donat  en  aquest  concert,  perque  las  trans¬ 
cripcions  que  tant  en  Liszt  com  en  Tausig 
han  fet  de  dugas  inspiradissimas  pàginas 
d’aquell  geni  son  molt  poch  respectuosas  ab 
l’original,  sobre  tot  la  Mort  de  Isolda ,  que 
arreglada  per  en  Liszt  resulta  al ló  que’ls  ita¬ 
lians  en  diuhen  un  pasticcio.  Y  perdoni  l’a¬ 
treviment  en  gracia  à  la  intenció 

Esperem  qu’en  breu  se  rescabali  del  deute 
que  ha  deixat  pendent  ab  el  públich,  donant- 
nos  la  magnífica  Sonata  Appassionata  del 
gran  Beethoven.  Potser  aixis  tindrém  el  pla- 
her  de  tornarlo  à  sentir  aviat,  donchs  con¬ 
vindria  que’l  senyor  Vidiella  no’s  fes  pregar 
tant  pera  dar  concerts  devant  d’un  públich 
que  tant  l’estima. — P. 


Fidel  Giró,  impressor.  —  Carrer  de  València  31 1. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  1*50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

A  tots  els  suscriptors  del  periódich  se’ls  regala’l  Número  an¬ 
tecedent. 

Als  suscriptors  per  un  any  se’ls  hi  regala  ademés  el  cartell 
anunciador  del  periódich,  magnífica  obra  de  l’Alexandre  de  Riquer. 


Hem  rebut:  La  Opinión ,  d’Almería,  y  El 
Porvenir  del  Obrer o ,  de  Mahó,  periódichs  ab 
els  qu’establím  el  cambi. 


Concert  Vidiella. 

El  dissapte  passat  donà  en  el  Teatre  Prin¬ 
cipal  aquest  cèlebre  pianista  un  magnífich 
concert.  Es  en  VidiellaT  mestre  de  tot’  una 
generació  de  pianistas,  l’artista  que  ha  con¬ 
vertit  en  verdader  culte  lo  que  molts  tenen 
sols  com  un  vulgar  ofici.  Peró  es  ademés 
també  un  concertista  eminent  dotat  d’un  es¬ 
til  personalissim  que’l  coloca  en  llocb  molt 
senyalat  entre’ls  que’s  dedican  à  tan  difícil 
art.  En  ell  hi  trobém  sempre  lo  que  tant 
desitjém  en  tot  executant,  ó  sia,  la  interpre¬ 
tació  personal  que,  tot  respectant  l’obra,  de- 
sentranya’l  pensament  del  autor  y’ns  el  trans¬ 
met  ab  una  claretat  imponderable.  Fer  del 
piano  quelcom  més  que  úna  vulgar  màquina, 
arrencar  de  sas  cordas  per  medi  d’una  ex¬ 
quisida  pulsació  las  notas  del  més  delicat 
sentiment,  entregarse  en  cos  y  ànima  à  l’obra 
que  s’interpreta,  son  qualitats  que  molt  pochs 
posseheixen  en  tan  alt  grau  com  en  Vidiella. 

Senyalar  quina  obra  interpretà  millor  es 
cosa  ben  difícil,  puig  tot  el  programa  fou 


Director  literari:  Lluís  VÍA.  Director  artístich:  Alexandre  de  Riquer. 


Redacció  y  Administració: 


Preu  d’aquest  número,  ab  son  suplement: 


Plassa  del  Teatre,  6,  entressol. 


30  cèntims  de  pesseta. 


En  obsequi  à  sos  suscriptors  publica  avuy  Joventut  un  artístich  Suple¬ 
ment  de  vuyt  planas,  en  paper  superior ,  redactat  pels  primers  poetas  de 
nostra  terra  é  ilustrat  ab  magnífichs  grabats.  Com  à  bons  catalans,  som  més 
amichs  de  fets  que  de  paraulas,  y  aixís  hauran  ja  pogut  veure  nostres  sus¬ 
criptors  que  fins  ara  hem  donat  molt  més  de  lo  qu’havíam  anunciat. 

Dit  Suplement  (que  inaugura  una  serie  que’ns  proposém  publicar),  junt 
ab  el  número  costarà  30  cèntims;  peró’ls  suscriptors  el  rebran  sens  aument 
de  preu. 


SUMARI :  Prometatje  d'Issaac,  per  Salvador  Vilare- 
gut.  —  Tentació,  per  Emili  Tintorer.  —  De  Kant  à 
Nietzsche,  per  Pompeyus  Gener.  —  Recorts  de  Jove- 
nesa  (poesias  de  M  Aguiló),  per  O.  M.  —  Teatres,  per 
Ll.  V.  y  S.  V.  —  De  Pintura,  per  A.  R.  —  EI  projecte 
de  reformas  del  Liceu,  per  Joaquim  Pena.  —  Crònica 
musical,  per  S.  V  —  Novas. 

SUPLEMENT :  Dijous  Sant,  per  Antón  Busquets  y 
Punset.  —  La  Creu,  per  Jacinto  Verdaguer,  Pbre.  — 
Jesús  al  cel,  per  Angel  Guimerà.  —  Tenebras ,  per 
J.  Franquesa  y  Gomis.  —  Autògraf  de  Mossèn  Jacin¬ 
to  Verdaguer 


prometatje  d’íssaac 

Y  Abrahàm,  sentint  que  son  cos  se  flec- 
tava  sota’l  pes  dels  anys,  que  las  arrugas 
solcavan  son  rostre,  que  son  esguart  cansat 
de  reflectir  tantas  y  tantas  imatjes  s’havia 
tornat  feble  y  esmortuhit,  y  contemplant 
els  rulls  de  sos  cabells  y  de  sa  barba  cada  dia 
més  blanchs,  va  sentirse  corprès  per  engu- 


nias  misteriosas,  y  una  esgarrifansa  de  tris¬ 
tesa’l  feu  estremir  per  complert,  com  la  rufa- 
gada  humida  del  vent  de  pluja  esbadia  y  es- 
bulla’l  revellit  brancàm  dels  xiprers  centena¬ 
ris.  Y  va  cridar  à  Eliezer,  el  més  antich  de 
sos  servidors,  y  va  confiarli  la  missió  de  cer¬ 
car  una  esposa  pera  son  fill  Issaac,  ab  la  con¬ 
dició  de  que  la  nuvia  havia  d'ósser  triada  en¬ 
tre  las  donzellas  d'Haràn,  à  la  Messopotamia. 
Y  Eliezer  jurà  devant  de  son  senyor  qu’esta- 
va  promte  à  cumplir  l'ordre  donada. 

Y  un  jorn,  à  l’hora  frescal  en  que  ls  pastors 
de  Bersabée  enmenan  llurs  ramadas  cap  à  las 
verdas  cimas  de  las  montanyas,  encar  invi¬ 
sibles  sota’ls  vels  densíssims  de  la  boyra  ma¬ 
tinera;  à  l’hora  lluminosa  en  que’l  sol  llensa 
sos  primers  esguarts  de  foch  y’s  desmayan 

las  ultimas  estrellas;  à  l'hora  joyosa  en  que’l 
trull  inmens  reprèn  sa  marxa  y  esclafa  l’ata- 
pahida  massa  d’olivas,  llensant  per  sos  am¬ 
ples  canalons  el  primer  glop  oliós;  à  l’hora 
serena  en  qüe  las  tórtoras sospiran  y’l  pa  en¬ 
cara  fumejant  exhala  un  aroma  que  retorna, 
sortia  per  las  amplas  corraladas  del  casal 
d’Abrahàm  la  caravana  d’Eliezer,  y  atraves- 
sant  las  eras  grandiosas,  emprenia  sa  cami¬ 
nada  per  entre’ls  horts  flayrosos,  els  vinyats 
novells  y  las  extensions  inmensas  de  blat  à 
punt  de  segar. 

Y  la  llarga  corrua  de  camells,  bous.  ca¬ 
brits  y  someras  anava  carregada  de  presents 
pera  la  nuvia  ignorada.  Els  enfilalls  de  perlas 
de  Tyr,  els  gafets  en  forma  d’insectes  de  dia¬ 
mants  d’Egipte  y  las  arquetas  de  cedre  plenas 
depolsímdauratycarminós,de  sàndal,  de  cu- 
mí,  d’espicanart  y  de  mirra,  y  de  tints  de  tots 
colors  per  allargar  las  linias  de  la  bellesa  del 
rostre, ’s  barrejavan  ab  las  telas  llampantas 
de  Dàmas,  ab  els  ventalls  de  ploma  de  cigne 
ab  mànechs  d’uyal  d’elefant  portats  del  Gan¬ 
ges,  ab  la  porpra  de  Siria,  ab  las  ombrelas 
de  seda  de  mar  ab  farbalans  de  picarols  de 
vidre  de  Saba,  y  ab  els  brodats  argentins  de 
Babilonia.  Y’is  camells  y’is  bous,  tots  enflo- 
cats,  sentian  entre  sos  geps  botaruts  y  de- 
muntsos  lloms,  el  pes  de  la  preciosa  càrrega, 
atiats  per  servos  negres,  obehint  las  ordres 
de  son  aymat  cap  de  colla,  el  venerable  Elie- 
zer  de  barba  blanca,  qu’anava  al  devant  se¬ 
guit  de  dotze  donzellas  triadas  entre  las  més 
bellas  de  Bersabée,  veladas  fins  als  ulls  y 
muntadas  demunt  de  someras  blancas;  vinen- 
tas  servidoras  de  la  nuvia  ignorada. 

Y  Abrahàm,  desde’l  mirador  més  alt  de  son 
casal,  contemplà  com  la  caravana  s’allunyava 
entre’ls  blats  ufanosos.  Y  quan,  al  ple  del 
mitjdia,  sos  ulls  ab  prou  feynas  la  oviravan, 
à  través  de  las  vibracions  lluminosas  del  xar- 
dorós  ruixat  de  sol  qu’encenia  las  planuras, 
estengué’ls  brassos  pera  benehirla,  y  dugas 
llàgrimas  s’escolaren  pels  solchs  fondos  de 
son  rostre,  humitejant  els  rulls  blanquíssims 
de  sa  barba;  y’l  cor  enguniat  del  vell  patriar¬ 
ca  s’asserenà  per  complert,  com  el  revellit 
brancàm  dels  xiprers  centenaris  se  revifa  y 
relluheix  al  rebre  la  primera  besada  del  sol, 
després  de  forta  turbonada. 

Y  Eliezer,  havent  contemplat  per  deu  vol- 
tas,  en  la  quietut  resplandent  de  las  nits  es- 


trelladas,  guspirejar  la  constel·lació  propicia, 
guia  fidel  de  son  viatje,  arribà  à  las  terras  de 
Messopotamia,  y  al  ovirar  al  lluny  la  ciutat 
d’Haràn,  com  un  clos  misteriós  guardador  de 
la  verge  destinada  per  esposa  del  fill  de  son 
senyor,  com  un  jar'dí  de  primavera  hont  s’hi 
conreuhava  l’arbre  dejovenesa  esplendorosa 
qu’havia  d'empeltarse  à  la  nissaga  d’Abra¬ 
hàm,  feu  un  crit  prolongat  que  ressonà  per 
las  buydors  de  las  planas  floridas  y  s’esvahi 
entre’ls  remors  del  vent  amoixant  las  bos- 
curias.  La  caravana  va  deturarse ,  y  ben 
prompte  una  columna  de  fum  eixí  de  la  terra 
caldejada,  enfilantse  en  borrallons  espessos 
cap  à  las  alsarias  serenas  per  hont  rodola  la 
veu  aclaparadora  de  Jehovà. 

—  «  La  set  resseca  ma  gola!  »  —  exclamà 
Eliezer,  de  genolls  en  terra  y  alsant  sos  bra- 
sos  cap  al  cel,  al  punt  que  quatre  servos  ves- 
savan  aromas  demunt  de  la  bèstia  sacrifica¬ 
da.  —  «  Feu,  oh  Jehovà  !  que  la  primera 
donzella  d’Haràn  que  m’oferesca  de  bon  grat 
l’aygua  fresca  y saborosa,  sia  la  esposa  triada 
pel  fill  de  mon  senyor!  »  —  Y  la  flama  em- 
baumada  llensava  nous  espiralls  flayrosos. 

Y  à  l’hora  daurada  en  que'ls  primers  alés 
del  vespre  amorosían  els  xiprers  ,  pujava 
Eliezer,  amarat  Je  suhor,  sedench,  apoyant- 
se  en  sa  llarga  crossa  ,  pel  caminal  que 
porta  à  la  plasseta  hont  la  carassa  inflada  de 
pedra  d’un  querubí  llensava  per  sa  boca’l 
doll  frescal,  voltada  de  magraners  y  de  sàl- 
zers.  Y  l’antiga  remor  de  la  font  semblava  la 
veu  del  geni  protector  de  la  silenciosa  fonda- 
lada,  cantant  la  eterna  complanta  del’aygua. 

Y  las  donzellas  d’Haràn  baixavan  pel  ca¬ 
minal  ab  passos  ritmichs  com  si  sentissin  te- 
mensa  de  trencar  l’encís  vespral  y  profanar 
aquell  sant  clos  de  la  natura.  Y  Eliezer,  al 
véurelas  baixar,  se  las  mirava  serenas,  her- 
mosas,  ab  sas  àmforas  plenas  que  traspua- 
van.  Y  las  unas  la  portavan  à  la  espatlla, 
arquejant  sos  brassos  nusos  com  nansas  de 
vori;  y  las  altras  l’apoyavan,  demunt  de  la 
cadera  dreta,  decantant  ab  somniadora  las- 
situt  son  bust  cap  à  l’altra  banda.  Y  n’hi  ha¬ 
via  que,  al  veure  al  vell  caminant,  se’l  mira- 
van  ab  esguart  prolongat,  mes  sense  des- 
cloure’ls  llabis. 

Y  ell  ja  per  tres  voltas  havia  probat  de 
parlar  ab  ellas,  mes  li  semblava  que  una  for- 
sa  misteriosa  li  enfosquia’l  pensament  y  li 

estroncava  las  paraulas.  Y'istons  daurats  del 
cel  se  fonían  demunt  de  las  diàfanas  bla¬ 
vors  nocturnas;  y’s  sentian  botre  demunt  de 
l’herba’ls  fruyts  massa  madurs  cayguts  dels 
arbres;  y  la  remor  de  la  font  era  tan  propera 
qu'ai.xordava. 

Y  Eliezer  va  arribar  à  la  plasseta,  y  una 
visió’l  corprengué.  Vora  la  font,  una  don¬ 
zella,  l’última,  omplia  llur  àmfora;  tot  el 
seu  cos  se  blincava  com  un  arch,  contret 
invisiblement  per  la  canturia  de  la  cara  an¬ 
gèlica  de  pedra,  com  si  volgués  esbrinar 
lo  que  deya  la  complanta  de  l’aygua.  Y  tot 
de  sobte  tombà’l  cap,  y’s  redressà;  els  passos 
del  intrús  l’havian  espantada;  y  sa  figura  es- 
belta’s  dibuixà  precisa  dins  l’intercolumni 
lluminós  de  dos  xiprers  altíssims;  y  la  visió 
jovenívola  exhalava  tan  perfecta  armonía, 
que’l  servidor  d’Abrahàm  se  senti  com  em¬ 
bolcallat  per  un  encís;  y  al  resseguir  las  lí- 
nias  sobiranas  d’aquell  cos  semblant  à  una 
corola  encesa  à  punt  d’esclatar,  al  admirar 
aquella  cabellera  sedosa  y  tornassolada  com 
las  alas  del  corp,  aquells  llabis  esberlats  per 
un  somriure  estàtich,  vermellenchs  com  el 
such  dels  raims  madurats  per  las  soleyadas 
estivals,  y  aquells  ulls  resplandents  com  du- 
gas  llantias  votivas,  li  semblà  que  una  poten¬ 
cia  divina  aclaria’l  curs  de  son  pensament  y 
nuava’l  fil,desas  paraulas.  Y  caminant  en¬ 
vers  la  donzella  que  l’esperava  serena,  li  va 
demanar: — «^Que’m  deixarias  beure  d’aques¬ 
ta  aygua?*»  —  Y  la  donzella,  tot  presentanli 
l’àmfora,  li  contestà:  —  «Bebeune  tanta  com 
volguéu,  senyor;  per  vos  la  porto!...  »  — 

Y  mentres  Eliezer  engolia  tot  xarrupant 
l’aygua  fresca  y  saborosa,  els  arbres,  l’her- 
bàm  florit  y  la  font  cantatriu  prengueren  re¬ 
flexos  daurats;  y  la  figura  esbelta  de  la  noya 
sostenint  l’àmfora  ventruda’s  destacava  de¬ 
munt  de  la  lluna  plena,  que  com  un  gran 
disch  d’aràm  avansava  majestuosament  per 
las  blavors  nocturnas.  Y  Eliezer,  havent  re- 
merciat  à  la  donz„ella,  després  d’assadollarse 
ab  la  frescor  de  l’aygua  benfactora,  entre- 
teixi  ab  ella  la  conversa,  fins  al  oferiment 
nuviall...  Y’is  remors  antichs  de  la  font,  la 
eterna  complanta  aixordadora  de  l’aygua,  es¬ 
campà’l  ressó  de  sas  veus. 

Y  al  temps  qu’Eliezer  devaliava  pel  cami¬ 
nal  acompanyat  de  la  donzella,  el  bosch  de 

•magraners  y  de  sàlzers  s’encenia  ab  resplan- 


dors  de  porpra,  cremavan  las  antorxas  fume- 
jantas,  y  devant  d’ella’s  presentaren  sense 
vels  las  dotze  servidoras,  s’agenollaren  à  sos 
peus  y  li  besaren  las  sandalias;  y’is  esclaus 
negres  feren  avansar  las  rengleras  de  camells 
enflocats  y  descarregaren  els  presents.  Y  en 
els  ulls  de  la  donzella,  al  contemplar  las  jo- 
yas  nuvials,  tot  pensant  ab  l’adorat  espós 
que  las  hi  havia  de  cenyir,  hi  perlejaren  du- 
gas  llàgrimas  que  li  lliscaren  cara  avall,  com 
las  gotas  de  rosada  lliscan  pels  pètals  de 
las  rosas  de  Jericó  al  rebre’l  primer  petó  de 
l’auba. 

Y  la  donzella  era  Rebeca,  filla  de  Bathuel, 
fill  de  Melca,  muller  de  Nachor,  germà  de 
Abrahàm. 

Salvador  Vilaregut. 


TENTACIÓ 

A  mitjdia’l  moviment  de  cotxes,  carros, 
tramvias  y  demés  vehiculs  de  totas  menas 
que  donan  tan  animat  aspecte  à  nostra  ciu¬ 
tat,  ha  comensat  à  mimvar.  Las  complexas 
remors  que  produheixen  las  ferradas  potas 
dels  animals  al  trepitjar  neguitosos  las  vías. 
empedradas  de  la  Rambla,  las  interjeccions 
dels  cotxers  y  carreters  y’is  crits  estridents 
é  inarmónichs  dels  venedors  de  periódichs  y 
objectes  de  quincalla  barata,  van  esmor- 
tuhintse,  y  un  silenci  sepulcral  s’estén  domi¬ 
nador  per  tota  la  ciutat.  Som  à  Dijous  Sant 
y’l  Fill  de  Deu  se  prepara  à  morir  pera  redi¬ 
mir  nostras  culpas  1  El  poble  creyent,  y  fins 
l’escéptich,  se  sent  aclaparat  per  la  frisansa 
misteriosa  que  remóu  son  esperit  sempre 
que’l  silenci  y’l  repòs  de  la  naturalesa  que 
l’environa  li  donan  lloch  pera  concentrarse 
y  meditar  sobre’l  pavorós  problema  d’aquell 
altre  repòs  y  silenci  eternals,  terme  fatal  y 
necessari  de  las  agitacions,  del  bullici,  de  las 
ilusions  y  dels  afanys  que,  mentres  corren 
els  dias,  el  distreuhen  y  dominan. 

A  las  tres  la  quietut  es  complerta.  El  cel 
sense  núvols  es  tot  blau,  tot  clar.  Majestuós 
el  sol,  camina  acompassat  é  impertorbable, 
segur  de  son  fi  etern  y  de  sa  missió  ben  de¬ 
finida,  enviant  ab  indiferència  y  compassió 
uns  raigs  esmortuhits  als  miserables  mortals 
que  febrosenchs  v  neguitosos  caminan  sense 
saber  ahónt  van  ni  d’ahónt  venen,  cumplint 
una  missió  qu’es  per  ells  cada  dia  més  con- 

fosa  y  que  menos  la  comprenen  quan  més 
s’esforsan  per  esplicàrsela. 

No  fa  gayre  fret;  ni  un  alé  d’ayre  pertorba 
la  pau  que  per  tot  regna,  y  las  brancas  dels 
arbres,  que  ploravan  corsecantse  la  mort  de 
sas  fullas,  comensan  à  revifarse  mentres  sen¬ 
ten  pujar  soca  amunt,  del  fons  de  la  mare 
terra,  la  sava  fecondant  qu’altre  cop  las  farà 
reverdir. 

Encara  qu’es  dia  de  dejuni,  tothom  ha  ben 
dinat.  La  digestió  es  tranquila,  puig  en  tal 
dia  ningú  ha  fet  cap  excés  y  ningú  s'ha  ba¬ 
rallat  à  taula;  las  discusions,  y  fins  els  pe¬ 
tits  rencors,  s’han  encalmat;  tothom  s’es 
esforsat  pera  ser  bo,  molt  bo  y  molt  indul- 
gept.  Bé  prou  que’n  quedan  de  dias  pera 
tirarse’ls  plats  pel  cap!  Avuy  no  hi  ha  pas 
un  home,  ni  una  dona,  que  no’s  senti  filan¬ 
trop,  y  fins  se  fan  propòsits  sincers  d’esme- 
narse  en  el  pervindre.  A  qui  més  y  à  qui 
menos,  à  tothom  li  fa  por  la  balansa  simbò¬ 
lica.  Per  això’l  pare  de  familia  no  mana  à 
crits,  y  pera  donar  exemple,  acompanyarà, 
ab  la  dignitat  necessària,  à  la  familia,  ves-- 
tint  el  sombrero  y  la  levita  més  nous  que 
tingui;  per  això  la  mare  no  farà  reganys  à  la 
criada,  ni  li  retreurà’ls  vintisset  cèntims  que 
faltan  en  el  compte  de  la  plassa;  ja  s’es¬ 
bravarà  un  altre  dial  Mentrestant,  se  posarà’l 
vestit  de  seda,  la  mantellina  negra  y  totas 
las  joyas  de  quan  se  va  casar,  pera  fer  tropa 
al  costat  del  seu  marit.  Una  mica  per  això  y 
una  mica  per  forsa,  els  senyorets  (de  setze  à 
vinticinch  anys)  s’avenen  à  deixar  per  un  dia 
als  amichs,  consola’ntse  ab  la  secreta  esperan 
sa  de  que’ls  guants  grochs,  la  xistera  y’l  jaqué 
que  duhen  per  tercera  vegada, ’ls  hi  serviràn 
molt  pera  fer  conquistas,  à  lo  qual  hi  contri- 
buhiràn  els  dos  dur-os  en  pessa  que  pensan 
tirar  à  l’assafata  de  la  cosineta,  que’s  tro¬ 
barà  de  cinch  à  quarts  de  sis  darrera  d’una 
taula  petitoria;  ademés,  també  contan  una 
mica  ab  las  empentas  que  hi  ha  al  entrar  y 
al  sortir  de  las  iglesias.  Per  això  las  senyore- 
tas  se  vestiràn  igualment  ab  gran  cuydado  sos 
millors  drapets,  puig  encara  que  tenen  molta 
fe  y  molt  temor  à  Deu,  també  saben  que 
fentse  ben  guapas  y  anant  ben  bonicas  hon- 
ran  al  Deu  à  qui  van  à  visitar,  tot  honrantse 
à  sí  mateixas;  y  si  per  cas  las  amigas  tenen 
gelos  del  goig  qu’ellas  fan,  ó  algun  jove  se’n 
enamora  y  las  hi  tira  tot  baixet  alguna 


floreta  al  entrar  à  la  iglesia,  cqué  volen  que 
hi  fassin  ellas?  No’n  tenen  pas  la  culpa  de 
ser  tan  macas ! 

Tal  es  l’estat  d’esperit  de  cada  un  dels  in- 
dividuus  de  moltas  familias  al  sortir  à  dos 
quarts  de  quatre  de  la  tarde  per  anar  à  fer 
la  visita  reglamentaria  als  monuments.  El 
pare  per  dignitat  y  per  guardar  las  for- 
mas,  la  mare  per  devoció  y  per  lluhir  las 
fill  as  y’is  diamants,  els  senyorets  un  xích 
per  forsa  y  un  altre  xich  per  aburriment,  las 
senyoretas  ün  bon  tros  per  fe  senzilla,  y  un 
altre  perque  las  vegin,  y  tots  junts  per  seguir 
la  rutina,  ó  las  costums  tradicionals,,  al  ma¬ 
teix  temps  que  pera  satisfer  un  secret  anhel 
del  cor  que  demana,  ab  veus  que  vibran  més 
fortas  al  percutir  solitarias  en  l’atmósfera  de 
pau  y  de  silenci  que  per  tot  regna,  un  xich 
de  contrició  y  de  penediment  à  fi  d’acallar  la 
conciencia  intranquila  devant  del  misteriós 
pervindre  ab  que  sols  se  pensa  en  moments 
de  reculfiment  y  soletat. 

Carrers  y  plassas  van  animantse  paula- 
tinament.  Tothom  sembla  que  vagi  atra¬ 
fegat.  Se  senten  els  xisclets  de  las  botas 
de  xarol  ressecas  per  haver  estat  guardadas 
en  un  recó  del  armari,  y  el  xiu-xiu  de  la 
seda,  y  el  cruixir  dels  enagos  encartronats. 
La  falta  de  costúm  en  vestir  ab  tal  ceremo- 
nia  fa  que  la  gent  camini  y’s  mogaii  ab  certa 
solemnitat  y  afectació  qu’en  molts  arriba  fins 
al  encarcarament.  Se  parla  baix;  las  veus 
ressonan  fondas,  apagadas;  à  voltas  vibran 
ab  sons  metàlichs,  estridents;  els  ulls  solen 
estar  baixos,  mitj  tancats;  fins  als  amichs 
més  íntims  se’ls  saluda  ab  molta  serietat  y 
respecte.  A  las  portas  d’entrada  y  sortida 
dels  temples  s’hi  apretan  els  devots  ab  sua¬ 
vitat,  peró  ab  constància,  sense  que  ningú 
cridi  ni  s’esvaloti,  mentres  se  senten  las  veus 
doloridas  y  llastimeras  dels  ceguets  que 
apropet  cantanla  Passió,  y’is  sons  esquerdats 
dels  xarrachs  y  massas  que  ab  precipita¬ 
ció  fan  girar  els  baylets.  *Y  al  fons,  d’es- 
patllas  à  la  porta, ’l  sereno  del  barri  endiu¬ 
menjat  presideix  ab  gravetat  y  suficiencia’l 
coro  de  venedoras  de  farigola  y  de  llorer, 
qu’embauman  ab  sa  fragancia  l’alenada  ja 
plena  de  flayres  d’encens  que  surt  del  temple: 
enfora. 

Sols  té  setze  anys.  Es  la  més  petita  de 
las  tres  germanas,  y  també  es  la  més  ma¬ 
ca;  es  rossa  y  té’ls  ulls  blaus,  molt  grossos  y 
expressius;  quan  els  obra  s’hi  veu*  tota  la 
candidesa  de  la  seva  ànima  ignocenta  enca¬ 
ra;  també  s’hi  veu  la  curiositat,  y  en  tal  diada 
un  no  sé  qué  de  melangia  y  tristesa  que  à 
sos  ulls  puja  del  fons  del  cor  oprimit  per 
angoixa  indefinida.  Es  el  sentiment  de  la  fe 
pura,  ingènua,  qu’ha  arrelat  en  lo  més  in- 
tim  d’aquell  cor.  L’ànima  senzilla  d’una 
-criatura  qu’encara  cap  desilusió  ha  arribat  à 
marcir  s’esglaya  devant  del  sublim  misteri 
de  la  redempció  de  las  culpas  humanas  feta 
per  un  Deu  de  perdó  y  de  caritat  que  sab  bé 
prou  que  ningú  més  qu’ell  podria  consumar 
un  semblant  sacrifici.  Y  la  dona  que’s  des¬ 
perta  confosa  al  rebullir  de  la  sanch  arden- 
ta  d’una  joventut  que's  llensa  à  la  vida,  com¬ 
prèn,  al  través  de  tots  aquells  misteris,  que 
la  fe  de  cent  generacions  y  una  educació  re¬ 
ligiosa  ben  cuydada,  han  infiltrat  en  son  cor 
verge’l  terrible  secret  de  la  primera  culpa  y 
del  fatidich  desenrotllo  de  las  passions  hu¬ 
manas  que,  desde’l  primer  pecat,  van  tras- 
metentse  de  generació  en  generació,  este - 
nentse  y  complicantse  cada  dia  més  segons 
se  complican  y's  desbocan  els  instints  de  la 
bèstia  que  no  vol  reflexionar  y  segueix  avant 
pel  cami  de  la  luxuria  y  del  plaher,  únichs 
ideals  que  la  fan  remoure. 

Sa  candidesa,  sa  fe,  sas  pràcticas  religió 
sas,  la  set  del  pur  ideal  que  somnia  son  cor 
tendre  per  una  part,  y  l’instint  segur  que,  à 
falta  d’experiencia,  li  fa  veure  à  través  d’un 
vel  confós  tota  la  humana  misèria  per  una 
altra,  fan  ressortir  en  son  rostre  la  inquietut, 
l’esferehiment  y  la  preocupació  que  produ- 
heix  en  son  esperit  la  sobtaria  revelació  del 
Mal  qu’esclata  victoriós  al  seu  entorn  fent 
burla  y  escarni  de  tots  aquells  principis,  de 
tots  aquells  dogmas  y  de  tota  aquella  fe  que 
ab  hipòcrita  reculliment  la  societat  ostenta. 

Esporuguida,  trista,  recelosa,  ab  el  cor  ple 
d  inquietut,  ha  seguit  en  silenci  per  carrers 
y  plassas,  passant  per  entre  mitj  d’un  poble 
barreja  monstruosa  d’escéptichs  y  fanàtichs 
que’s  cubreixen  per  igual  ab  la  capa  de  la 
hipocresia  per  amagar  son  egoisme;  y  de 
sobte  s  ha  trobat  à  dins  de  la  primera  iglesia. 
La  foscor  s’estén  per  las  tres  quartas  parts 
del  temple,  que  com  inmens  moli  va  xuclant 


y  escupint  per  sas  dugas  bocas  las  onadas  de 
la  fe  qu’entran  escumejant  seguint  son  curs, 
y  després  d’estancarse  un  moment  dins  del 
sagrat  recinte  y  d’escampar  el  llot  y  la  bro¬ 
mera  ab  que  van  disfressadas,  surten  tran- 
quilas  y  silenciosas  en  cerca  de  novas  vías  y 
de  nous  afanys,  per  anar  altre  cop  à  agombo- 
larse  neguitosas  devant  d’un  altre  moli  sa¬ 
grat  hont  se  pugui  buydar  d’una  vegada’l  fons 
inagotable  de  la  misèria  humana  que  sembla 
anar  creixent  y  creixent  sempre  com  més  es¬ 
còria  deixa. 

Mes  enllà,  al  fons,  s’aixeca  arràn  del  sol 
relluhenta  graderia  que’s  va  à  perdre  defi- 
nintse  cap  amunt,  cap  al  cel...  fins  à  tocar  els 
núvols  que  s’estenen  formant  un  bressol  im¬ 
palpable  de  perfumat  encens  que  misteriós 
guarda  y  bressa’l  Sagrament  Santíssim, 
símbol  del  Sacrifici. 

Y  mentres  els  c-iris  de  flama  llargaruda 
qu’espetegan  ofegantse,  l’encens  que  fuig 
volant  tot  y  deixant,  caritatiu,  una  part  de  sa 
essencia,  y’is  cants  acompassats  y  dolorits 
que  del  chor  surten,  s’elevan  buscant  las  re¬ 
gions  puras,  sols  l’home  baixa’ls  ulls  y  mira 
à  terra,  avergonyit  de  sa  flaquesa  y  cobardia. 

Com  tothom,  ella  també  s’agenolla  y  mira 
à  terra.  Tracta  de  recullir  l’esperit  pera  que 
s’elevi  com  l’encens,  enlayre  sempre,  y  no  ho 
pot  pas  lograr.  Al  intentarho,  la  remor  dels 
esperits  estragats  que  la  environa’s  fa  més  in¬ 
tensa^  sa  sensibilitat,  afinada,  arriba  à  perce- 
birelssentiments  secrets  qu’agitanàn’aquells 
cors  aparentment  repenedits;  y  entrevéu  els 
càlculs  usuraris  del  pare  que  conta  1  seu  dot 
pera  casaria  ab  son  fill,  las  reflexions  de  la 
mare  que  pensa  cóm  s’ho  arreglarà  pera  feria 
sa  nora  y  sa  esclava,  l’odi  de  l’amiga  y  de  la 
desconeguda  envejosas  de  sa  hermosura  y  sas 
galas,  y  las  miradas  lúbricas  dels  joves  inde¬ 
cents  que  la  detallan  y  mentalment  la  despu- 
llan  rihenl  per  dintre  ab  goig  satànich, 
esgarrifós!  Ofesa  sa  dignitat,  aixeca’l  ulls 
com  si  volgués  protestar  de  tanta  infamia,  v 
sa  mirada  ferma  s’estén  per  l’entorn  despre- 
ciativa. 

Mes  de  sobte  s’estremeix,  quedant  com 
fascinada;  son  cor  ha  sofert  fonda  conmo- 
ció,  y  batega  furiós;  sos  ulls  l’han  vist... 
à  n'ell.  ^Quí  es?  No  ho  sab;  no  l’havia  vist 
may;  mes  el  coneixben  bé:  eselll...  la  vida!... 
l'home  tal  com  l’ha  somniat,  tal  com  deu 

ésser!  Al  fons,  prop  d'un  altar,  prop  del  Sant 
Crist  que  jau  à  dos  pams  de  terra  ab  un  vel 
negre  sobre  la  cara,  y  mentres  la  gent  desfila 
depositant  besos  indiferents  sobre  las  llagas 
sagradas,  s’està  dret,  creuhat  de  brassos  y 
mirantla  fit  à  fit.  Es  moreno  y  ben  plantat; 
sa  cara  de  faccions  pronunciadas,  però  ar- 
mónicas,  demostra  la  impetuositat  y  la  ener¬ 
gia  de  son  esperit;  sos  sentiments  han  d’ésser 
apassionats,  violents,  tant  si’ls  inspira’l  mal 
com  el  bé.  Aqueix  home  ha  d’ésser  ó  bé'un 
àngel  ó  bé  un  dimoni...  Angel  li  sembla  à 
n’ella!  Sos  ulls  negres,  envellutats,  s’obran 
francament  y  deixan  veure  un  fons  indefini¬ 
ble  de  pietat  y  dolcesa  que  captiva...  Sem¬ 
bla  que  demanin  perdó!  Perdó  de  qué?  No  ho 
sab  pas  ella.  Més  aviat  els  hi  daria  las  gra- 
cias  à  n’aquells  ulls,  que  l’atrauhen  y  la  con- 
solan.  Tot  son  disgust  ha  passat,  y  una 
indefinible  sensació  de  benestar  s’estén  per 
sos  delicats  nirvis,  concentrant  poch  à  poch 
tota  sa  sensibilitat  en  un  sentiment  únich, 
avassallador,  que  issola  son  esperit  en  mitj 
d’aquell  mar  de  fanch  que  poch  avans  l’acla¬ 
parava.  Mes  la  calma  no  dura  gayre;  una 
arruga  en  aquell  front  esgroguehit  per  la 
llum  dels  ciris  y  un  imperceptible  moviment 
de  impaciència  que  ha  sorprès  al  miràrsel, 
tornan  à  aixecar  en  son  cor  nova  tempesta, 
més  terrible  per  ésser  més  concentrada.  Y 
aquell  cor  senzill  y  pur  qu’en  sa  ignocencia 
anava  à  depositar  el  tribut  d’oració,  de  pe¬ 
nediment  y  de  gratitut  que’l  Deu  d’Amor  y 
de  Sacrifici  li  demanava,  s’ha  sentit  de  sobte 
dominat  per  aquella  forsa  misteriosa  que 
l’atràu,  fentli  perdre  tota  noció  de  la  realitat 
que  l’envolta.  Sola,  de  genolls  y’is  grans 
ulls  oberts,  ja  no  sent  els  cants  ronchs  que 
del  chor  surten,  ni’ls  murmuris  d’oració  de 
la  vella  fanàtica  confosos  ab  el  burgit  es¬ 
trany  de  la  gent  atropellantse  y  parlantse  à 
cau  d’orella;  ni  sent  la  flayra  d’aquell  ambent 
saturat  de  fum  que’ls  ciris  y  llanternas  llen- 
san;  ni  sa  gorja  assedegada  demana  aygua 
que  la  refresqui,  ni  sos  genolls  estàn  ja  ado¬ 
lorits,  ni  sos  ulls  encisats  veuhen  al  Deu  de 
redempció  dominant  en  son  trono  tan  míser 
espectacle.  Res,  res  de  tot  això  la  impresio- 
na.  Tots  sos  nirvis  estàn  condormits,y  sa  sen¬ 
sibilitat,  perduda  en  la  materialitat  del  cos, 
se  concentra  al  fons  de  son  cor  pera  rebre 
la  mirada  fonda,  terriblement  dolsa,  arden- 


ta  y  enlluhernadora,  que  surt  d'aquells  dos 
ulls  negres  enviantli  raigs  de  foch  que  la 
traspassan  y  remouhen  las  cendras  que  ta- 
pavan  el  caliu  que  hi  havia  al  fons  de  sas 
entranyas. 

Y  surt  d’aquella  iglesia  quan  li  manan, 
sense  donarse  compte  de  lo  que  fa;  segueix 
carrers  y  plassas  y  entra  en  un  altre  temple, 
y  després  en  un  altre;  y  sempre,  per  tot  arréu, 
à  dins  y  à  fora,  la  mateixa  visió  dels  ulls 
d’aquell  home  la  persegueix  implacable,  de- 
manantli  quelcom  qu’ella  no  sab  pas  lo  qu’es, 
peró  qu’ho  endevina;  quelcom  confós  y  es¬ 
trany  que,  boy  seduhida,  se  resisteix  à  do¬ 
nar;  quelcóm  que  comensa  en  un  plany 
armónich  de  pietat  y  de  perdó  y  acaba  escla¬ 
tant  victoriosament  en  un  critinmens  d’amor, 
de  goig,  de  vida. 

Emili  Tintorer. 


DE  KANT  A  NIETZSCHE 

Aixís  se  titula  l’obra  de  critica  filosòfica 
de  Jules  de  Gaultier,  editada  per  la  Societat 
del  Mercure  de  France. 

Es  un  profondissim  estudi  de  la  evolució 
del  pensament  humà  en  tot  aquest  sigle  xix, 
establint  relacions  ab  els  antecedents  qu’ha 
tingut  aquesta  evolució  en  l’antigüetat  Grega 
y  en  l’antigüetat  Indica. 

Fer  una  crítica  d’aquest  preciós  estudi 
crítich  seria  qüestió  d’escriure  un  volúm  casi 
com  el  qu’ha  escrit  nostre  confrare  Jules  de 
Gaultier.  Ens  limitarém,  donchs,  ja  que’ns 
imposa  curts  limits  l’espay  de  que  disposém, 
à  fer  una  simple  exposició  de  l’obra. 

En  el  capítul  primer  desenrotlla’l  proble¬ 
ma  del  Instint  vital ,  representat  per  Platón 
y  pel  Judaisme ,  y  regoneix  qu’en  Occident  el 
Monoteisme  ha  sigut  el  resultat  de  l’aspira¬ 
ció,  ó  de  la  ficció,  vital,  de  las  rassas  Helénica 
y  Judaica.  Platón,  transformant  una  teoria 
del  Coneixement  en  una  ontologia,  va  fundar 
el  Theisme  racionalista.  En  cambi,  en  el  po¬ 
ble  Judaich,  el  Jehovà  fora  del  Món,  resulta 
la  Divinitat  fora  de  la  Rahó.  Y  l’autor  se¬ 
gueix  describint  cóm,  baix  la  protecció  del 
Dogma,  el  racionalisme  lehista’s  fortifica,  de¬ 
mostrant  la  seva  utilitat  vital;  aixís  se  veu 
de  quin  modo  en  el  santuari  més  pur  del  Dog¬ 
ma  la  Rahó  pura  hi  es  respectada.  Y  aquí 

entra  ja  à  descriure  l’actitut  de  Kant  en  pre¬ 
sencia  delMonoteisme  platónich. 

Fins  aquí  l'Instint  de  la  Vida. 

En  el  segón  capitul  es  examinada  la  qües¬ 
tió  del  Instint  del  Coneixement,  y’l  proble¬ 
ma’s  desenrotlla  entre  Kant  y  V Induisme. 
Veu  l’autor  que  las  lleys  mentals,  en  lloch  de 
ser  las  que  marcan  la  comprensió  de  la  rea¬ 
litat  del  Univers,  no  son  més  que  uns  fun¬ 
cionalismes  ú  órguens  propis  à  instituhir  la 
ilusió  del  Univers.  Kant  y  Schopenhauer 
fundan  en  aquest  ilusionisme'ls  principis  cons¬ 
titutius  de  la  Ciència  del  Coneixement.  Se¬ 
gons  Kant,  el  Sér  se  concebeix  diferent  de 
lo  qu’es.  Vela  exposició  de  la  impossibilitat 
de  la  existència  dels  numenos ,  y  resulta  que’l 
Temps ,  l'Espay  y  la  Causa ,  no  son  més  que 
propietats  del  subjecte.  Acaba  ab  el  regonei- 
xement  de  la  sinceritat  de  las  lleys  fenome¬ 
nals. 

Las  analogias  del  Kantisme  ab  la  filosofia 
Indica  ressaltan.  El  Món  ve  à  ser  com  en 
aquella,  en  ultim  resultat,  la  ilusió  suprema, 
la  Maia.  Però  ab  Nietzsche  ve  una  forma 
nova  de  l’angoixa  metafísica  {Qui  sab  si’l 
Món  com  à  representació,  no  excluheix  ja  la 
possibilitat  de  la  existència  en  si? 

En  el  capitul  tercer  exposa  lo  que  moder¬ 
nament  se’n  diuhen  Els  ídols  del  Cel  Lógich. 

El  primer  d’aquests  ídols  es  la  Veritat.  La 
idea  de  Veritat,  segons  els  filosops  últims, 
resulta  d’una  confusió. de  la  forma  y  del  con¬ 
tingut  del  Coneixement.  Aqui  ve’l  desenrot¬ 
llo  de  la  filosofia  del  Coneixement  empiíich, 
y  entra  1  sistema  de  Claudi  Bernard.  Després 
de  molts  analissis  sobre  las  Ciencias,  ve  à  in- 
duhir  que  la  Veritat  absoluta  es  principi  de 
fanatisme  y  de  combat,  substituhintse  al 
principi  de  diferenciació  qu’engendra  la  Vida. 

L  altre  dels  ídols  del  Cel  Lógich  es  la  Lli¬ 
bertat.  La  Llibertat,  definida  per  la  Ciència 
moderna,  es  sols  l'estat  positiu  qu’acompa- 
nya  la  supremacia  d’una  forsa  sobre  d’un’al- 
tra  ó  sobre  de  varias.  Aquí  l'autor,  després 
d  haver  fet  la  critica  de  las  últimas  teorias, 
acaba  ab  la  exposició  del  lliure  àrbitre  com 
cas  de  conciencia,  y  troba  1  seu  origen  en  la 
ilusió  de  la  personalitat. 


Després  d’haver  passat  sobre  aquests  te- 
mas,  emprèn  un  estudi  serio  de  la  filosofia 
kantiana  de  la  Crítica  de  la  Rahó  pura.  Passa 
després  à  examinar  el  criticisme  francès  de 
M.  Renouvier,  y  acaba  presentant  las  conse- 
qüencias  del  neo-kantisme  alemany,  del  qual 
ell  en  diu  regressió  filosòfica. 

Després  de  la  regressió,  ve  la  transforma¬ 
ció.  Efectivament:  la  filosofia’s  transforma 
ab  August  Comte,  y  la  Humanitat  recull  els 
beneficis  del  esperit  positiu,  qu’es  especial¬ 
ment  produhit  per  la  Ciència  francesa.  Aquí 
entra  Taine  y  la  escola  de  M.  Ribot,  y  l’au¬ 
tor  fa  la  critica  d’aquesta  escola  y  demostra 
que  la  concepció  de  la  finalitat  universal 
qu’encare  té’l  dit  sistema,  es  l’última  tara 
metafisica  qu’ha  de  descontarse.  Y  acaba  ab 
la  critica  del  Sistema  d'en  Carlyle,  que  pren 
YHéroe ,  ó  sia  la  individualitat  de  major 
energia  coordinada,  com  principi  de  coor 
dinació  de  la  energia  social. 

Després  passa  ja  à  exposar  la  filosofia  d’en 
Nietzsche,  acabant  ab  una  crícica  de  las  Me- 
tafísicas  y  de  las  Morals,  examinadas  baix  el 
punt  de  vista  del  Coneixement. 

L’objecte  del  llibre  es  veure  de  fer  llum 
als  següents  problemas: 

|a  que  la  cosa  en  sí,  ja  que  una  substància 
simple  y  lliure,  no  son  ni  poden  ésser  objecte 
del  Coneixement,  --quin  deu  ésser  el  Sentit 
de  la  Vida? 

{Es  possible  una  esplicació  del  Univers? 

La  inquietut  metafísica  {pot  arribar  à  ésser 
saciada  y  calmada?  Aixó  d’una  part. 

Y  d’altra: 

jCóm  s’ha  de  viure?  {Pot  constituhirse  una 
Moral?  Y  si’s  pot,  {quins  seran  els  dictats 
d’aquesta  Moral? 

Com  se  pot  veure  per  la  exposició,  el  lli¬ 
bre  de  Gaullier  es  un  dels  més  seriós  y  més 
conciensuts  qu’hagin  sortit  à  Europa  en 
aquests  últims  anys.  Tot  ell  està  ple  d’una 
erudició  y  d’un  sentit  penetrant  de  la  matè¬ 
ria  de  que  tracta,  poch  comú  en  els  autors 
d’avuy  dia.  Ademés  està  escrit  en  llenguatje 
clar  y  natural,  y  exposat  tot  ab  gran  método, 
qualitats  que  fan  d’ell  un  llibre  de  gran  utili¬ 
tat  y  una  obra  inapreciable  pels  que  s’inte- 

ressan  pels  problemas  de  l’ànima  moderna 
Felicitém  al  Mercuri  de  Fransa  per  la  edi¬ 
ció  d’un  tal  volúm.  y  à  Jules  de  Gaultier  li 
desitjém  que  per  molts  anys  pugui  fer  tan 
bonas  obras. 

Pompeyus  Gener. 


RECORTS  DE  JOVENESA 

POESÍES  AMOROSES  PER 

Marian  Aguiló  y  Fuster 

L’Angel  Aguiló,  perseverant  en  sa  lloable 
tasca  de  donar  à  llum  las  obras  de  son  vene¬ 
rable  pare  en  Marian  Aguiló,  acaba  de  pu¬ 
blicar  un  volúm,  magníficament  imprès  en 
«L’Avenç»,  que  conté  las  poesias  qu’aquell 
escrigué  per  esbarjo  y  consol  de  sa  ànima 
d’adolescent. 

Pera’ls  fervents  aymadors  de  las  llegitimas 
glorias  de  la  Patria,  la  respectable  figura 
d’en  Mariàn  Aguiló  serà  sempre  venerada, 
ja  qu’ell  fou  el  verdader  patriarca  de  las  lle- 
tras  catalanas  renaixencas.  Pera  judicar  una 
obra,  deu  sempre  considerarse  en  quínas  cir- 
cunstancias  de  temps  v  de  lloch  fou  conce¬ 
buda,  condició  necessària  pera  ferse  càrrech 
de  la  personalitat  del  autor.  Quàntas  y  quàn- 
tas  produccions,  estimadas  pels  apassionats 
de  nostra  literatura,  no  resistirían  avuy  una 
crítica  rigurosa,  y  malgrat  aixó  son  docu¬ 
ments  estimables,  més  per  son  valor  histó- 
rich  que  per  son  mérit  literari  intrínsech!  En 
Rubió  y  Ors,  en  Balaguer,  en  Frederich  So¬ 
ler,  per  exemple,  avuy  no  escriurían  com  en 
aquells  temps,  y  si  ho  fessin,  els  seus  escrits 
no  mereixerian  el  respecte  ab  que  avuy  son 
llegits.  Però,  aixís  com  aquests  y  altres  es¬ 
criptors  que  prepararen  el  desvetllament  de 
Catalunya  no  sapigueren  sustreures  à  las  in- 
íluencias  estranyas  que’ns  feyan  forasters  à 
casa  nostra,  en  Mariàn  Aguiló,  en  sos  esbar¬ 
jos  de  poeta  y  en  sas  investigacions  d’erudit, 
s'abeurà  en  dugas  fonts  d’ayguas  puras  y 
sanitosas:  la  poesia  popular,  y’is  antichs  do¬ 
cuments  que  conservavan  sense  màcula  la 
llengua  y  l’esperit  catalanesch  de  nostres 
besavis.  Per  aixó  sa  figura  resplandeix  y 
resplandirà  sempre,  sense  que  puguin  enfos¬ 
quiria  ni  esfumarla’ls  esplendors  de  la  vida 
nova  que  pera  Catalunya  s’inicia. 

Veyéu,  donchs,  pera  compendre  sa  última 


obra  publicada,  lo  qu’ell  mateix  deya  en  el 
prólech  qu’escrigué  pressentint  ja  sa  mort: 

«  Lo  Romanticisme  governava  encara  a  la 
plena  entre’l  jovent  lletraferit  de  la  primera 
volada,  que  s’amagava  les  orelles  ab  la  gar- 
ceta  tant  més  llarga  y  embullada  com  més 
eren  les  pretencions  artístiques,  y  l’esgro- 
guehiment  del  qui  la  duya. 

»  Casi  tant  com  la  moda  del  cab%ll  llarch, 
distintiu  especial  de  la  secta,  semblava  ge- 
neralisarse  la  pruhija  contagiosa  deversejar, 
jatsía  molts  s’estalviessen  los  entrebanchs  de 
la  rima,  buydant  en  prosa  poètica  o  ab  ver¬ 
sicles  com  a  bíblichs,. sos  'escalaborns  de  fan¬ 
tasies  y  de  somnis,  plens  de  misteriosos 
punts  suspensius.» 

«Coneixia  des  ma  infantesa  la  poesia  po¬ 
pular  y  casolana  de  la  llengua  materna,  y  als 
quinze  anys  comencí  per  instint  a  servirme 
d’ella  séns  cap  intenció  ni  coneixement  lite¬ 
rari;  els  meus  únichs  mestres  foren  els  glo¬ 
sadors  populars  y  no’ls  prenguí  per  elecció, 
sinó  perquè  no’n  sabia  d’altres.» 

«La  novetat  dels  sòns  de  la  lira  catalana 
me  feu  oblidar  sovint  la  pobresa  de  mes  for¬ 
ces,  y  séns  llibres  ni  antichs  ni  moderns  (que 
encara  no  havia  sapigut  trobar-),  per  apendre 
y  comparar  y  avergonyirme...  (durant  lo  flo- 
ret  de  ma  jovenesa),  sense  por  a  la  soletat  en 
que  se  perdien  mos  cants,  vaig  fer  coratjós 
mon  aprenentatge  poètich,  ple  de  zel  per  la 
llengua.» 

«  Est  amor  à  la  llengua  me  féu  oblidar  la 
poesia  pròpia  per  ferme  humil  sirvent  de 
nostra  parla  desterrada.  De  glosador  més  ó 
menys  pretenciós,  me  fiu  escrivent  y  copia¬ 
dor  y  arreplegador  ó  inventariador  de  tot  lo 
català,  a  fi  d’obrir  el  camí  als  altres,  y  les 
cançons  populars  y  el  diccionari  y  els  llibres 
y  els  goigs  y  les  fulles,  volants  y  els  manus¬ 
crits,  tot  ho  desitjava  veure  per  por  d’enga¬ 
nyar  als  qui  havia  ponderat  nostra  riquesa 
literaria.» 


«Al  cerciorarme  de  l’unitat  del  diccionari, 
de  la  sintaxis,  etc...,  vaig  creure  que’s  devia 
tornar  a  l’unitat  que  podríem  dir  acadèmi¬ 
ca,  tota  vegada  que  no  havia  desaparegut  ni 
dels  rituals  dels  diferents  bisbats,  ni  dels 

manuals  dels  notaris,  ni  dels  catecismes,  y 
sobretot,  y  aquesta  és  la  gran  rahó,no  havia 
desaparegut  de  la  poesia  verdaderament  po¬ 
pular.» 


En  aqueixos  paragrafs  que  copiém  del 
prólech  (que’ns  dol  no  poder  insertar  Ínte¬ 
grament),  se  retrata  maravellosament  en 
Marian  Aguiló.  Si;  en  ell  se  veu  l’intelectual 
somniador  de  un  avenir  millor,  que’s  com¬ 
pensa  de  las  amargors  d’un  present  prosaich 
ab  las  dolcissimas  y  poéticas  remembransas 
d’un  passat  gloriós.  Per  aixó  sos  cants  son 
tristos,  son  amor  malaltís.  No  s’hi  veu  l’es¬ 
clat  del  foch  jovenil  cantant  l’amor  fort,  la 
vida  sanitosa  y  potent,  sinó’ls  planys  d’un’à- 
nima  adolorida,  que  ab  sas  canturias  endol¬ 
ceix  las  penas  del  exil.  La  forma  enmatlleva- 
da  à  documents  esgroguehits  pels  anys, 
presenta  aquell  sagell  venerable  que  dona  à 
las  cosas  de  la  velluria  la  patina  del  temps, 
y  l’esperit  de  sas  poesías  es  el  mateix  de  la 
poesia  popular,  que  no  sab  cantar  l’amor  si 
no  es  pera  plorar  el  desdeny  de  la  ingrata , 
ó  l’anyoransa  del  sér  estimat.  Judiquém, 
donchs,  l’obra  del  Aguiló  retrocedint  al 
temps  en  que  fou  escrita,  puig  com  diu  ell 
mateix  de  sas  poesias,  «sa  ranció  prové  de 
que  la  majoria  dels  lectors  actuals  ni  accep- 
tan  l’ideal  que  las  mogué,  ni  participan  del 
sentiment  que  les  escalfaren.» 

Diguém,  donchs,  als  joves  que  ab  tant 
amor  y  coratje  conreuhan  nostra  literatura, 
que’s  descubreixin  devant  d’aquest  llibre  y 
venerin  aqueixas  flors,  malgrat  sian  marci- 
das,  puig  no  han  perdut  encara  sa  flayra 
y  recordan,  al  qui  ab  respecte  las  considera, 
quelcom  de  fullas  secas  conservadas  per  mà 
amorosa  entre  Is  fulls  d’un  vell  breviari;  y 
finalment,  preguemlos  que  grabin  en  sa  me¬ 
mòria  aquellas  paraulas  que  prengué  l’Agui¬ 
ló  per  lema  de  sas  publicacions:  Remembra 
lo  passat.  Ordona  lo  present.  Proveheix  al 
esdevenidor . 

O.  M. 


TEATRES 

ROMEA 

La  filla  del  mar 
La  filla  del  mar  eS  l’obra  d’un  poeta;  d’un 
poeta  que  sent  intensament  la  vida. 


L'acció  passa  entre  gent  de  mar,  en  un  po- 
blet  de  la  costa.  Agata,  la  protagonista,  pro¬ 
cedeix  de  terras  desconegudas.  Llensada  à  la 
platja  entre  las  desferras  d’un  barco  moresch, 
la  reculliren  à  ca’n  Ctnquenas,  modest  pro¬ 
pietari  y  constructor  de  petitas  embarcacions, 
y  home  que’s  distingeix  per  sa  còmica  ava¬ 
rícia. 

La  neboda  d'en  Cinquenas,  la  Mariona, 
està  bojament  enamorada  del  Pere  Màrtir,  el 
fadrí  més  rumbós  del  poble,  el  preferit  de 
las  donas,  moltas  de  las  quals  s’han  perdut 
per  ell. 

La  mala  fama  del  Pere  Màrtir  fa  que  la 
Mariona  hagi  de  tenir  ben  amagats  aquells 
amors,  pera  que  no  s'escandalitzi  ningú,  y 
menos  son  oncle,  que,  al  tenirne  sols  noticias 
vagas,  ja  l’ha  amenassada  ab  negar  la  entrada 
en  sa  casa  al  Pere  Màrtir,  y  ab  desheredar- 
la  à  n’ella.  ^Quina’n  fa  llavors  la  Mariona 
pera  desvaneixe  tota  sospita?  Proposa  al  seu 
estimat  qu’enamori  à  l’Agata,  la  desvalguda, 
la  ignocenta,  la  que  per  tothom  es  conside 
rada  com  una  qualsevol...  per  tothom  menos 
pel  vell  Baltasanet  (tipo  verament  adorable 
del  que  l’Iscle  Soler  n’ha  fet  una  justíssima 
encarnació). 

Y’l  Pere  Màrtir  enamora  à  l’Agata;  però, 
tot  enamorantla,  s’adona  de  que  aquella 
criatura  li  va  inspirant  un  afecte  veritable  y 
honrat,  y  comprèn  que  lo  qu’ha  sentit  per  las 
altras  donas,  fins  per  la  mateixa  Mariona,  no 
ha  sigut  més  que  un  desitj  mesquí,  ó  una 
fatlera  de  sa  vanitat.  No  la  vol  enganyar  à 
l’Agala:  vol  casarshi  y  mudar  de  vida;  mes 
la  gelosia  de  la  Mariona'l  posa  en  grans 
apuros. 

La  Mariona,  empenedida  d’haver  fet  que 
enamorés  à  l’ Agata ’l  Pere  Màrtir,  cita  à 
aquest  un  vespre  à  casa  seva  pera  resoldre  la 
qüestió.  Decideix  anarhi’l  Pere  Màrtir,  com 
tantas  y  tantas  altras  vegadas,  saltant  per  la 
finestra;  mes  ara  ab  bastanta  repugnància. 
Entre  tant  la  Mariona,  en  un  rapte  de  gelo¬ 
sia,  ha  maltractàt  à  la  órfana,  que  comensa 
à  sospitar  que’l  Pere  Màrtir  la  enganya,  per 
més  que’s  resisteix  à  creureho,  fins  que’l  veu 
entrar  per  la  finestra.  Hi  ha  llavors  entre  ls 
dos  amants  una  escena  de  contraposadas  pas¬ 
sions,  qu’esclatan  al  apareixe  la  Mariona;  y 
aquest  esclat  no  pot  ésser  més  humà  ni  més 
potent.  Una  lluyta  grandiosament  feréstega, 

en  que  s'hi  barrejan  la  indignació  més  santa 
y  la  més  baixa  brutalitat  del  instint,  se  de¬ 
clara  entre  aquellas  dugas  donas,  famellas 
engelosidas  que’s  disputan  l’home  estimat. 

Y  mentres  aixó  passa,  el  poble  s’està  esperant 
al  peu  de  la  finestra  la  sortida  del  Pere  Màr¬ 
tir,  tot  victorejantlo.  Una  vehina,  un’altra 
víctima  del  amor  d’aquell  home,  ha  descu- 
bert  que  moltas  nits  entrava  à  ca’n  Cinquè- 
nas,  y  ha  preparat  l’escàndol. 

Als  ulls  de  la  gent,  no  es  l’honra  de  la 
Mariona  la  qu’està  perduda,  sinó  la  de  la 
Agata;  mes  el  Pere  Màrtir  diu  à  tothom  que 
s’hi  vol  casar,  y  ho  di'u  ab  tota  l’ànima,  y’s 
disposa  à.  cumplirho.  Enterada  la  Mariona 
d’aquests  propòsits,  vol  impedir  à  tota  costa 
que’s  realisin,  y  en  una  violenta  escena  que 
té  ab  el  Pere  Màrtir,  diu  à  crits,  perdut  ja’l 
judici,  qu’ella  es  la  seva  amistansada,  y  que 
vol  fugir  desseguida  ab  ell,  encara  que  la 
desheredi  son  oncle  y  la  malaheixi  tothom. 

Y  s’aferra  al  coll  del  Pere  Màrtir,  y  abrassats 
aixis,  bregant  ell  per  fugir  y  ella  per  rete- 
nirlo,’ls  sorprèn  l’Agata,  qu'en  sa  desespe¬ 
ració,  creyentse  burlada,  agafa  la  fitora  y  la 
clava  à  la  espatlla  del  Pere  Màrtir,  tirantse 
després  al  mar,  del  que  n’es  filla. 

Aquesta  es  l'acció  principal  del  drama, 
despullada  de  molts  y  molts  epissodis  secun¬ 
daris  y  sense  fer  esment  d’alguns  personat- 
jes  magníficament  dibuixats  que  hi  inter¬ 
venen. 

La  filla  del  mar  es  un  gran  drama  passio¬ 
nal,  ab  tota  la  forsa  y  tot  el  calor  de  vida  que 
caracterisan  als  dramas  d’en  Guimerà.  Els 
que’s  tenen  per  intelectuals ,  potser  que  no  s’hi 
hagin  trobat  à  gust  devant  d’algunas  esce- 
nas  d’aquesta  obra.  Ells  diuhen  que  son  d’un 
romanticisme  efectista,  exprés  pera  las  mul- 
tituts;  y  encara  diuhen  més:  diuhen  qu’en 
Gu  imerà,  en  anteriors  produccions,  no  feya 
gala  de  tanta  habilitat  escènica,  y  en  cambi 
era  més  robust  en  la  concepció  poètica. 

Si  aixó  ho  diuhen  de  bona  fe,  menos  mal. 
Ara  en  quant  als  que  predican  lo  que  no 
senten,  en  quant  als  que  fan  més  el  sabi, 
aquestos  potser  se  desfarian  en  elogis  si  fos 
en  Zola  qui  hagués  escrit  un’obra  com  aques¬ 
ta,  purament  passional,  que  revela  tot  un 
temperament,  y  qu’es,  per  lo  tant,  molt  hu¬ 
mana  en  nostre  concepte,  y  no  pas  efectista. 
^Y  donchs  qué’n  dirém  del  italià  Verga,  que 


tantas  passions  salvatjes  fa  bategar  en  las 
sevas  obras?  cQue  també  es  efectista?  <Que 
no  es  un  poeta  ?  Que  son  adotzenats  els 
gustos  del  públich  que  l’aplaudeix?  Donchs, 
siguin  els  que’s  vulguin  els  gustos  del  pú¬ 
blich  nostre,  l’obra  d’en  Guimerà  li  ha  agra¬ 
dat  perque  vessa  à  dolls  la  realitat  y  la 
poesia. 

Y  els  qu’en  La  filla  del  mar  hi  busquin  una 
concepció, cno  la  veuhen  la  que  s’enclóu  en  el 
tipo  d’Agata,  que  no  es  pas  gens  simbólich 
segons  nostre  modo  d’entendrel?  En  Guime¬ 
rà  l’ha  concebut  en  un  d’aquells  moments  de 
inspiració  en  que  altras  vegadas  va  somniar 
la  gran  tragèdia  del  rey  boig,  la  de  Mar y  cel , 
y  la  idílica  ensemps  que  vital  y  sublim  Festa 
del  blat.  Es  clar  que,  posats  à  triar,  donariam 
preferencia  à  aquestas  obras;  peró  aixó  no 
vol  dir  qu’en  La  filla  del  mar  deixi  d’haverhi 
una  concepció  poètica  digna  del  talent  de 
nostre  gran  autor  dramàtich,  encara  que  la 
influencia,  l’encís  d’aqueixa  concepció,  no 
aparegui  constantment  per  sobre  del  drama. 
S’hi  troban,  en  cambi,  en  els  dos  primers 
actes  y  en  la  primera  meytat  del  tercer,  entre 
lluytas  potents  de  passió  desenfrenada,  qua- 
dros  molt  sugestius  ,  de  poesia  delitosa, 
solemnial,  bíblica,  dignes  de  la  ploma  que 
va  escriure  l’inmens  Jesús  de  Nazareth ,  la 
heroica  fael,  la  dolsa  Maria  de  Magdala,  l’in¬ 
comparable  Any  mil.  Cap  al  final  de  l’obra 
es  ahont  apela  l’autor  al  efecte ,  procurant 
emocionar  més  intensament  al  espectador;  y, 
en  nostre  concepte,  aixó  es  innecesari,  per- 
que’l  públich  ja  ha  sentit  l’obra. 

La  concepció  poètica  del  personatje  Agata, 
més  que'l  personatje  en  sí,  fa  honor,  de  totas 
maneras,  à  qui  tan  hermosa  visió  ha  tingut. 
El  poeta  la  somnia  enamorat,  en  tant  que 
l’autor  dramàtich  la  fa  viure  ab  temperament 
ben  humà;  essent  d’admirar  el  tipo  tant  per 
sa  ignocencia  satvatje  com  per  sas  passions 
avassalladoras. 

Hi  ha  qui  encara'l  troba  massa  definit,  en 
detriment  del  encant  poétich,  aqueix  tipo  de 
dona;  hi  ha  qui  hi  troba  à  faltar  altres  requi¬ 
sits  que  la  fassín  més  atractiva,  ó  repulsiva 
à  voltas,  segons  el  moment  dramàtich.  Mes 
si  alguns  buscan  confusió  de  sentiments  en 
la  filla  del  mar, es  senzillament  perque  l'autor 
ja  l’ha  creada  interessant,  hermosa;  y  si  no 
ha  deixat  entreveure  en  ella  encisos  de  sire- 

na,  en  cambi  li  ha  donat  apassionaments  de 
verge  mora,  y  abstraccions  d’il-luminada,  y 
heroisme  de  màrtir.  Sense  desnaturalisar  la 
humana  rudesa  del  personatje,  dintre  del 
misteri  que  l’envolta,  si  n’hi  caben  de  dra- 
mas  de  la  fantasia!  No  sé  si  l’autor,  desde’l 
moment  que’s  proposa  fer  un  drama  humà, 
hauria  obrat  bé  idealisant  més  el  tipo. 

Ab  tot,  els  personatjes  de  Pere  Màrtir, 
Mariona  y  Baltasanet,  semblan  més  com¬ 
plerts  y  ben  dibuixats.  Aixis  mateix  ha  es¬ 
tat  molt  felís  l'autor  en  altres  més  secun¬ 
daris.  Peró  s’ha  d’advertir  que  la  majoria 
d’aquests  personatjes  foren  interpretats  à 
conciencia .  pels  actors  de  Romea,  mentres 
que’l  d’Agata  es  bon  xich  superior  à  las 
facultats  de  la  senyora  Sala.  Ja  casi  no  pot 
ferse  més  malament;  y  es  clar  que  d’aixó 
l’obra  se’n  ressent  moltissim.  La  senyora 
Clemente,  en  la  majoria  de  las  escènas,  tam- 
poch  estava  à  to;  sols  en  las  situacions  cul¬ 
minants  dels  actes  segón  y  tercer  va  entonar- 
se  una  mica.  En  Borràs,  admirable:  el  tipo 
de  Pere  Màrtir  encaixa  perfectament  en  sas 
facultats.  Notarem  que  ni  ell  ni  la  senyo¬ 
ra  Clemente  sabian  prou  el  paper,  en  certas 
ocasions  en  que,  per  la  vivesa  del  diàlech, 
cal  dirlo  de  memòria  per  ésser  impossible 
seguir  al  apuntador.  Com  à  director,  va  de¬ 
mostrar  eh  Borràs  que  sabia  lo  que  duya 
entre  mans,  menos  als  finals  dels  actes  segón 
y  tercer.  Al  final  del  segón,  sobre  tot,  foren 
molt  pochs  els  espectadors  que’s  pogueren 
fer  càrrech  de  lo  que  passava  al  exterior  de 
la  casa.  Per  més  que’s  veya  la  claror  de  las 
atxas  del  poble,  apenas  si’s  sentia  la  cridòria 
d’aquest  ni  res  que  s’hi  assemblés.  Aquestas 
y  algunas  altras  petitas  deficiencias  que’s 
notaren  en  els  quadros  de  conjunt,  haurian 
de  desapareixe,  y  no  duptém  que  desapa- 
reixeràn  en  las  vinentas  representacions. 

Tots  els  elogis  que’s  fessin  d’en  Soler  se- 
rian  pochs.  Aquell  tipo  de  mariner  vell,  peró 
de  cor  de  nen,  el  fa  ab  un  art  insuperable  y 
recorda  1  temps  de  las  bonas  creacions  d’ell  y 
d’en  Fontova. 

També  mereixen  menció  especial  la  senyo¬ 
ra  Morera  y’is  actors  senyors  Manso  y  Ros, 
per  la  molta  solta  que  donaren  als  papers  de 
Catarina,  Mòllera  y  Rufet. 

Els  demés  actors  procuraren  trevallar  à 
conciencia,  y  el  públich  els  va  aplaudir  à 


tots,  com  també  va  aplaudir  la  nova  decora¬ 
ció  d’en  Vilomara,  molt  ben  entesa,  espe¬ 
cialment  en  Thermós  efecte  de  nit  del  acte 
tercer. 

L’autor  va  rebre  grans  ovacions  al  final  de 
tots  els  actes.  Durant  la  representació  del 
tercer,  després  de  la  escena  de  més  efecte  de 
l’obra,  va  haverse  de  presentar  també  en  es¬ 
cena.  L’éxit  fou,  donchs,  grandiós 

En  resúm;  La  filla  del  mar  es  un’obra  ve¬ 
rament  artistíca  y  verament  humana,  que  fa 
honor  al  teatre  d’en  Guimerà. 

Ll.  V. 


NOVETATS 

I  NOSTRI  BUONI  VILLICI 

Lo  qu’es  en  Sardou/m  sembla  que  devia 
estar  de  broma  quan  va  escriure  aquesta  co¬ 
mèdia;  y  encara  més  ho  devian  estar  en  Pie- 
triboni  y  en  Zampieri,  quan  van  escullirla 
com  à  darrer  estreno  de  la  segmida  y  última 
temporada  que  à  horas  d’ara  ya  tocó  (gracias 
à  Deu )  d  su  término.  Malgrat  haver  promès 
al  públich  obras  del  mèrit  y  del  pes  de  las 
Animas  solitarias  de  l’Hautpmann,  YHedda 
Gabler  de  Tlbsen,  VAmoureuse  d’en  Porto- 
Riche  y  altras  anunciadas  en  el  cartell  d’abo¬ 
no,  en  Pietriboni,  que’s  veu  qu’està  per  Yan- 
tiguo  règimen  y  que  no  té  fatleras,  ni  s  bas 
de  modernisme,  (donchs  jo  crech  que  si  la 
temporada  s’hagués  allargat  no  més  que  un 
parell  de  dias,  ens  hauria  enjegat  La  fuerza 
de  la  conciencia  ó  La  hermana  del  carrelero), 
va  dir  à  n’en  Zampieri  (que  à  mi’m  sembla 
qu’es  home  que  sab  de  qué  se  las  heu  en 
aixó  d’escullir  obras,  peró  que  per  altra  part 
potser  també  pateix  d’al ló  que  diuhen  els 
castellans  de  que  el  hombre  es  dèbil );  li  va  dir, 
donchs:  — «Ja  veuràs,  carissimo ,  déixat  d’obras 
modernas  y  fem  1  noslri  buoni  villici ,  qu’es 
obra  pel  públich,  y  en  Masi  y  jo,  l’un  pel  ter¬ 
me  de  gresca  y  l’altre  pel  terme  serio,  ens  hi 
lluhirém  de  valent.  )) — Creguim,  senyor  Pie¬ 
triboni;  li  parlo  ab  franquesa:  lo  qu’es  aquell 
amich  meu  que  li  va  dir  patúm ,  ja  sabia  I 
que’s  deya,  ja;  jo’m  pensava  qu’ho  era,  peró 
tant  y  tant,  no  ho  hauria  cregut  may.  Y  si’n 
té  gayres  de  pensadas  com  la  de  ressucitar 
cucurullas  tan  inconmensurables  com  la  co¬ 
mèdia  d’en  Sardou,  potser  se  tornarà  tonto. 

Els  que  no  hi  varen  anar,  no  saben  pas 

lo  que’s  van  perdre.  Al  primer  acte,  va¬ 
ren  sortir  casi  tots  vestits  de  pescadors  de 
canya;  y  de  barrila  no’n  vulguin  més.  Sem- 
blavan  en  Tonino,  en  Lui-lui  y  en  Palisse 
quan  fan  la  entrada  còmica.  Però  res  com  el 
segón  acte.  En  Masi  va  sortir  vestit  de  capi¬ 
tà  de  bombers  y  va  jugar  à  soldats  ab  tots 
els  nyebits  de  la  companyia,  y  de  pallassadas 
tantas  com  vulguin.  Alió  feya  l’efecte  de 
trossos  de  Urganda  la  desconocida  y  Sobri- 
nos  del  Capitàn  Grant,  fets  à  la  Granvia  ó  al 
Circo  del  Marqués  del  Duero,  ab  retalls  de 
Cerbón  y  xavacanadas  esgarrifosas  de  troupe 
Onofri.  Y  al  acabarse,  gran  desfile ,  ab  un 
pet  de  marxa  de  1 ' Aida  tocada  per  una  banda 
militar,  llogada  exprofeso  que...  vaja,  el  aca- 
bóse\  En  Pietriboni’s  va  desmayar  entre  bas¬ 
tidors  commoso  per  l'efelto  de  quel  finale 

grrrandioso! _  En  Zampieri  s’ho  mirava 

desde  un  palco,  no  sabent  si  riure  ó  si  plo¬ 
rar,  y  al  caure’l  teló,  el  públich  en  massa, 
cop  de  fregir  peix.  (Expressió  usada  per  un 
cèlebre  critich  musical,  que  vol  dir:  xiular). 

Lo  que  va  passar  durant  els  tres  últims 
actes,  no’ls  ho  vuy  contar,  perque’m  produ- 
hiren  un  sopor  invencible ,  del  que  m  va  treu¬ 
re  la  Mariani  en  una  escena  del  ultim  acte 
molt  ben  jugada. 

Y  ara,  per  acabar,  dirém  una  cosa.  Si  la 
companyia  molt  apreciable  de  la  Mariani  té 
de  venir  à  comensar  las  temporadas  en  serio, 
per  acabarlas  d’aquest  modo,  val  més  que 
no’s  molesti,  perque  d’actors  dolents  ja’n  te¬ 
nim  prou  ab  els  de  casa. 

S.  V. 


DE  PINTURA 

Un  bon  esfors,  no  pera  singularisarse  ni 
enmatllevar  als  recursos  del  art  una  sorpre¬ 
sa,  sinó  un  bon  esfors  pera  que  cada  un  dels 
artistas  busqui  en  si  mateix  lo  que  porta  din¬ 
tre,  es  lo  que’m  sembla  que  fa  falta  al  art  ca¬ 
talà;  y  ha  sigut  bona  proba  d’aquest  con¬ 
venciment  meu  lo  qu’he  vist  aquesta  setma¬ 
na  passada  à  ca’n  Rusinol  y  à  ca’n  Joseph 
Llimona.  Parlaré  d'en  Rusinol,  y  un  altre  dia 
d’en  Llimona. 

A  casa  d’aquest  artista,  ahont  vaig  anar 
pera  acompanyar  al  amich  Hans  Bethge, 
filosop  y  poeta  refinat  d’Alemania  que  tenia 
desitjós  de  coneixe  al  nostre  poeta  pintor, 


vaiem  poder  extassiarnos  devant  de  la  pro¬ 
ducció  ben  personal,  ben  pròpia,  d'una  in¬ 
terpretació  del  natural  fondament  sentida 
per  un  refinat  somniador  qu’emiteix  el  propi 
sentiment  fonentlo  y  lligantlo  ab  lo  que’l 
natural  li  presenta,  rebutjant  las  asprositats 
per  accentuar  tot  all ó  que  pot  contr.ibuhir  à  la 
emoció  estètica.  Y  tot  resolt  sens  esfors, 
sense  pose ,  ab  noble  ingenuitat  de  confessió. 

L’una  després  de  l’altra,  varen  passar  per 
devant  dels  nostres  ulls  sorpresos  las  telas 
que  forman  la  çolecció  dels  Jardins  abando¬ 
nats ,  y  cada  una  d’ellas  era  com  el  cant  d’un 
poema  que  avalorava  l’anterior  y  feya  desit¬ 
jar  el  següent;  era  una  part  de  la  idea  gene¬ 
ral  qu’en  Rusinol  s’havia  proposat  y  que 
forma  un  conjunt  tan  armónich  é  interes¬ 
sant,  que  fa  pena  pensar  en  dividirlo. 

Alió  si  qu’es  art  del  que  sent  en  Rusinol  y 
no  un  altre  artista;  al  1  ó  si  que  revela  un  sen¬ 
timent  personal  ben  definit!  Es  l’obra  d  un 
artista  que,  després  de  buscar  y  estudiar,  ha 
arribat  à  descubrirse  à  si  mateix;  descubri- 
ment  qu’es  el  més  dificultós  de  tots  els  que 
poden  entrebancar  la  marxa  d’un  artista. 

Devant  d’aquellas  telas,  indubtablement 
las  millors  qu’ha  pintat  en  Rusinol,  no’s  fa 
gens  ni  mica  estrany  qu’hagi  obtingut  un 
éxit  franch  y  unànim  à  París  ;  que  The 
Studio  li  hagi  publicat  algunas  de  las  obras, 
dedicantli  un  article  laudatori  tal  com  se  I 
mereixia. 

Si  avuy  per  demà  en  Rusinol  exposa  la 
seva  obra  à  Barcelona,  ^serà  ben  compresa) 
^Nosortirà  ningú  ab  nimietats  y  mesquinesas 
d’ofici  per  regatejarli’ls  aplausos  que  s’ha 
ben  guanyat--1 

A  ca’n  Parés  el  senyor  F.  Mestres  expo¬ 
sa  uns  retratos  que  tan  sols  ofereixen  inte¬ 
rès  pe’ls  retratats  y  per  las  sevas  familias. 
Un  carrer  ben  entonat  ab  dugas  figuras  en 
primer  terme,  un  y  una,  que  sembla  que 
parlin  d’un  motiu  d’interior,  ó  bé  de  que’l 
primer  terme  del  quadro  penja  verticalment 
y  estan  exposats  à  caure;  un  hort  de  cols  ab 
un  baylet  que  sent  la  pose ,  y  un  altre  quadro 
ab  un  cotxe  y  una  senyora  que  hi  puja  y 
qu’es  lo  millor  de  lo  exposat,  encara  qu’en 
ell  s’hi  notin  desproporcions  de  visualitat 
d’objectiu. 


A.  R. 

EL  PROJECTE  DE  REFORMAS 
DEL  LICEU 

Avans  de  tot  fem  una  mica  d'historia. 

L  actual  empressari  del  Teatre  del  Liceu, 
acompanyat  del  pintor  escenògraf  del  mateix, 
senyor  Soler  y  Rovirosa,  realisaren  l’estiu 
passat  un  viatje  à  Bayreuth  y  altras  impor¬ 
tants  poblacions  d’Alemania,  ab  l’objecte  (se¬ 
gons  deyan  els  diaris)  d’assistir  à  las  repre¬ 
sentacions  de  las  obras  de  Wagner,  escullir  la 
que  aqui  devia  posarse  en  la  darrera  tempo¬ 
rada, y  portar  tot  l’aplech  de  datos  necessaris 
pera  que  la  projectada  representació  wagne¬ 
riana  fos  tot’una  solemnitat  artistica,  es  à 
dir,  que’s  posés  en  escena  d’un  modo  més 
digne  y  respetuós  que  las  anteriors  obras  de 
Wagner  aqui  representadas.  De  la  manera 
com  foren  duts  à  la  pràctica  aquests  bons 
propòsits,  del  modo  com  s’ha  estrenat  à  Bar- 
celona’l  passat  hivern  el  drama  musical 
Tristan  é  Isolda,  n’hem  parlat  ab  nostra  ha¬ 
bitual  franquesa  en  els  primers  números  de 
aquest  periódich,  y  no  hem  de  tornar  ara 
sobre  aquest  assumpto. 

Però  l’esmentat  viatje  tenia  un  segón  ob¬ 
jecte  per  lo  que’s  refereix  al  senyor  Soler  y 
Rovirosa,  y  aquest  es  el  qu’ara  aném  à  ana- 
lisar.  Al  enterarse  del  viatje  del  pintor  esce¬ 
nògraf,  la  Junta  de  Govern  de  la  Societat 
de  propietaris  del  Liceu  li  encarregà  que 
recullis  sas  impresions  sobre  l’estat  de  las 
arts  escenogràficas  en  els  teatres  estrangers 
pera  poder  servir  de  base  à  las  reformas 
que’s  projectavan  en  dit  teatre.  En  Soler  y 
Rovirosa  cumpli  fidelment  l’encàrrech,  y  à 
son  retorn  presentà  una  Memòria  en  la  que 
s’hi  recopilan  els  fruvts  del  seu  viatje. 

La  Memòria  del  senyor  Soler  y  Rovirosa 
es  un  trevall  fet  à  conciencia  y  revela’ls  co¬ 
neixements  que  aquest  pintor  té  del  art  de  la 
escenografia.  En  ella’s  fa  un  estudi  detallat 
del  escenari  de  Bayreuth,  presentantlo  com 
à  tipo  en  el  seu  género,  y  esplicant  el  modo 
de  funcionar  la  maquinaria,  els  procediments 
tan  pràctichs  com  senzills  pera  construhir  el 
decorat  y  pera  ferlo  maniobrar,  y’l  notabilis- 
sim  sistema  d’il-luminació  escènica.  Descriu 
minuciosament  las  variadas  combinacions 
de  llums  y  l’estudi  que  pera  ferlas  jugar  de 
una  manera  adequada  s’ha  fet  en  l’esmentat 
teatre,  demostrant  d’un  modo  palpable  las 


excelencias  d’aquell  escenari,  que  arriba  en 
aquest  punt  à  una  perfecció  sens  igual.  Se 
ocupa,  després,  en  lo  qu’anomena  higiene  del 
escenari,  fent  una  descripció  molt  gràfica  de  la 
deixadesa  extraordinària  del  de  nostre  Liceu, 
é  indicant  alguns  medis  pera  corretgirho,  al 
menys  en  gran  part.  Esplica  també  las  mag- 
nificas  instalacions  de  vapor  dels  teatres  ale¬ 
manys,  el  notable  aparato  eléctrich  pera  imi¬ 
tar  las  onadas  del  mar  y  la  plataforma  gira¬ 
tòria  pera’l  cambi  instantani  de  decoració 
que  hi  ha  instalada  en  l’escenari  del  teatre 
de  la  Residència  de  Munich,  acompanyantho 
tot  ab  atinadas  consideracions  de  caràcter 
técnich. 

Nosaltres,  que  portats  de  nostra  afició  hem 
recorregut  també  y  examinat  minuciosament 
els  escenaris  de  Bayreuth  y  de  Munich,  y 
admirat  (encara  que  profans  en  aquest  art), 
sas  notabilíssimas  instalacions  escénicas,  po- 
dém  testimoniar  la  exactitut  y  la  excelent 
observació  que  resulta  del  notable  trevall  del 
senyor  Soler  y  Rovirosa,  qu’hem  llegit  ab 
el  major  gust.  Y  ja  que  al  ocuparnos  d-el 
Tristan  ens  vegerem  ab  tot  sentiment  pre¬ 
cisats  à  senyalarli  las  equivocacions  de  la 
mise  eji  scene ,  deplorant,  en  aquest  punt,  els 
negatius  resultats  de  son  viatje,  ab  la  matei¬ 
xa  franquesa  hem  de  tributarli  ara  nostre 
més  sincer  elogi  per  sa  magnífica  Memòria 
sobre  l’art  escenogràfich  d’Alemania,  enco- 
ratjantlo  pera  quelluyti,  en  tot  quant  estigui 
de  sa  part,  pera  la  prompta  implantació  en 
nostre  atrotinat  escenari  d’unas  reformas  que 
li  son  en  absolut  indispensables. 

Fins  aquí  arriba  la  part  bona  del  projecte 
de  reformas. 

En  vista  d’aquests  antecedents,  nosaltres 
ens  haviam  fet  la  ilusió  de  que  per  fí  havíam 
conseguit  tenir  en  el  Liceu  una  Junta  de  Go¬ 
vern  seria,  qu’estés  al  nivell  de  sa  missió, 
diferenciantse  de  totas  las  Juntas  qu’en  aque¬ 
lla  casa  s’han  succehit.  Perque  aquells  càr- 
rechs  han  sigut  ocupats  anys  y  anys  per  per- 
sonas  que  seràn  com  à  particulars  molt 
respectables,  peró  que  han  donat  repetidas 
probas  de  sa  ineptitut  y  que  son  els  princi¬ 
pals  responsables  del  llastimós  estat  anti-ar- 
tistich  de  nostre  primer  teatre.  Y  no  volém 
parlar  ja  dels  que  han  cercat  arribar  à  figu- 

rar  en  la  Junta  ab  el  móvil  d’obtenir  aixís 
una  mena  de  representació  que  per  un  cantó 
satisfeya  sa  vanitat  y  per  altre’ls  proporcio¬ 
nava  cert  género  de  gangas  que  coneix  molt 
bé  tothom  qu’ha  freqüentat  ejs  interiors  dels 
escenaris. 

Donchs  l’actual  Junta,  en  lloch  de  com¬ 
pletar  els  projectes  d’en  Soler  y  Rovirosa 
pera  millorar  ta  mise  en  scene ,  ab  altres  pro¬ 
jectes  pera  millorar  la  desastrosa  execució 
qu’obtenen  la  casi  totalitat  de  las  obras, 
prescindeix  en  absolut  d’aquest  ultim  punt 
de  vista,  preocupantse  tan  sols  de  millorar  la 
ornamentació  de  la  sala  d’espectacles.  Y  tant 
es  aixís,  que  de  doscentas  cinquanta  mil  pes- 
setas  que  demanava  per  l’import  de  las  re- 
formas  (que  per  fortuna  no  han  arribat  à 
aprobarse),  solzament  s’en  destina  una  quin¬ 
ta  part ,  ó  sían  cinquanta  mil,  à  un  fi  vera¬ 
ment  artístich,  es  à  dir,  à  la  millora  del  esce¬ 
nari,  y  tot  lo  demés  s’inverteix  en  posar  si- 
llons  nous,  en  restaurar  la  sala,  en  cambiar  la 
il·luminació  d’aquesta  y  en  enxiquir  la  pla¬ 
tea  avansant  els  palcos.  No  es  que  deixém 
de  considerar  útils  algunas  d’aquestas  inno¬ 
vacions,  però  si  qu'hem  de  dir  qu’en  absolut 
no  son  ni  de  molt  tan  indispensables  com 
las  reformas  de  caràcter  artístich  musical. 
Qué’n  farém  de  seure  ab  més  comoditat, 
qué’n  treurém  de  que’ls  daurats  siguin  més 
lluhents  y  que  hi  hagi  més  claror  pera  lluhir 
caras  y  escots,  joyas  y  pitreras  enmidonadas, 
si  l’Art  no  apar  per  en  lloch  y  si  las  obras  se 
han  de  sentir  tan  malament  com  fins  ara? 

Deixeuvos  de  milloras  rpés  ó  menys  nece- 
sarias  y  anéu  à  lo  essencial,  à  lo  que  ja  no 
pot  arribar  à  un  estat  pitjor  del  en  que  actual¬ 
ment  se  troba.  Preocupis  la  Junta  de  millo¬ 
rar  las  péssimas  condicions  de  la  orquesta 
del  teatre,  de  reglamentaria  pera  que  no  s’hi 
pugui  entrar  de  qualsevol  manera  y  pera  que 
un  cop  à  dins  el  músich  tingui  un  modo  de 
viure  decorós,  sense  veures  obligat  à  cedir  à 
las  imposicions  del  cacich  que  allí  regna  com 
únich  amo  y  que  per  més  senyas  se  diu  To¬ 
relló.  Cuydin  els  propietaris,  que  tants  diners 
gastan  anyalment  en  decorat,  de  reformar  el 
material  d'orquesta,  tant  en  lo  que’s  refereix 
als  instruments  com  à  las  partituras,  que 
deurian  ésser  propietat  de  la  casa,  à  fi  de 
que’l  pobre  músich,  que  no  pot  ferho  de  la 
seva  butxaca, ’s  trobés  ab  evnas  que’s  pogué- 


sin  tocar  y  ab  solfas  que’s  poguessin  llegir. 
Estudihin  també  la  reforma  radical  dels  co- 
ros,  que  s’imposa  com  la  que  més,  comen- 
sant  per  tenir  un  mestre  fixo  y  una  escola  de 
cant  en  la  casa,  ja  que  ni’l  Conservatorio  Bar¬ 
celonès  ni  1  Acadèmia  Municipal  de  Música 
cumpleixen  cap  fi  artístich  dels  varis  pera 
que  foren  creats.  Y  per  fí,  cuydin  de  lligar 
fort  à  la  Empresa,  obligantla  à  presentar  a 
l’aprobació  de  la  Junta  las  llistas  de  la  com¬ 
panyia,  rebutjant  tot  lo  que  no  sigui  de  lley, 
exigint  un  cartell  al  nivell  del  teatre  y  no 
tolerant  la  serie  de  rifadas  que’s  fan  al  pú- 
blich  d’un  cap  al  altre  de  cada  temporada, 
fins  al  punt  de  presentar  una  llista  d’artistas 
y  un  repertori  com  el  que  hi  ha  anunciat  ara 
als  pórtichs  del  Liceu. 

Senyors  individuus  de  la  Junta  de  Govern: 
pera  fer  lo  qu’han  fet  fins  ara,  tant  se  valia 
no  haver  acceptat  els  càrrechs,  puig  ab  rahó 
pot  dir  el  públich  que  l’empressari’ls  fa  ba¬ 
llar  com  à  ninots  à  mida  del  seu  gust.  Cré- 
guinme,  tórninse  à  casa,  per  més  que,  ben 
mirat,  ja  devían  serhi  desde’l  moment  en 
que  una  votació  contraria’ls  ha  tirat  per  te¬ 
rra’l  seu  famós  projecte  de  reforma. 

No  sé  si  m’entenen. 

Joaquim  Pena. 


CRÒNICA  MUSICAL 

El  dijous  passat  donà  en  el  Liceu  son  da¬ 
rrer  concert  l’«Orfeó  Català»,  ab  el  concurs 
de  la  orquesta  del  Gran  Teatre,  tenint  un 
ple  tan  colossal,  que  fins  va  haver  de  sortir 
del  soterrani  aquell  quadret  tan  falaguer  pels 
empressarís  que  diu:  Quedan  despachadas 

todas  las  localidades _  etc.  Ja’ns  aném  civi- 

lisant,  donchs  avans  el  tal  quadret  no  més 
sortia  que  per  la  serata  d'onore  d’algún  grill 
mascle  ó  famella  (vulgo  tenor  ó  tiple  lleuge¬ 
ra);  ara  ja  surt  en  els  concerts.  Algn  es  algo, 
y  piano  piano  si  va  lontano 

L’Orfeó  va  cantar  regularment  el  chor  de 
pelegrins  del  Tannhàuser ,  y  obtingué’ls 
aplausos  justíssims  de  sempre  després  de  la 
Mort  del  escolà  y  del  grandiós  Credo  de  la 
Missa  del  Papa  Marcelo  de  Palestrina.  Des¬ 
prés,  pera  correspondre  al  obsequi  que  li  feu 
la  orquesta,  presidida  per  son  director  se¬ 
nyor  Nicolàu,  consistent  en  unas  hermosas 
cintas  ab  dedicatòria  y  escut  de  Catalunya, 

ricament  brodats,  que  foren  colocadas  en  la 
Senyera  devant  dels  aplaudiments  aixorda- 
dors  de  tot  el  públich  (obsequi  que,  entre 
paréntessis,  se’l  mereixen  ben  bé,  perque 
sense  l’Orfeó,  bona  nit  y  bonbora ,  senyor 
Nicolau,  perque  hi  hauria  hagut  soledad  de 
bancos  y  carrera  de  ratones _  etc.),  entona¬ 

ren  el  valent  cant:  Per  demnnt  dels  nostres 
caps  hi  aixequèm  una  Senyera!,  que  fou  vera¬ 
ment  aclamat. 

Y  un  cop  retirat  l’« Orfeó  Català»,  un  altre 
orfeó  improvisat,  cantà  al  unison,  desde  ter¬ 
cer,  quart  y  quint  pis,  palcos,  anfiteatre  y 
platea,  nostre  himne  Els  Segadors ,  que  ob¬ 
tingué  un  éxit  complert. 

Y  s’acabà’l  concert  ab  la  tercera  'execució 
de  la  Novena  Sinfonía ,  que  va  anar  més  des- 
ballestadeta  encara  qu’en  las  execucions  an¬ 
teriors. 

La  «Institució  Catalana  de  Música»  que 
dirigeix  el  distingit  pianista  y  compositor 
en  Joan  Gay,  donà  en  la  vetlla  del  darrer  dis- 
sapte  un  triat  concert  de  música  religiosa 
y  popular  en  la  gran  sala  d'actes  del  Ateneu 
Barcelonès,  devant  d’un  nombrós  y  escullit 
auditori,  que  la  omplia  per  complert. 

Las  obras  de  Mozart,  Victoria,  Bach  y  Pa- 
lestrina  que  integravan  la  primera  part,  ob¬ 
tingueren  una  interpretació  serena  y  acabada; 
foren  cantadas  ab  unció,  produhint  un  gran 
efecte,  especialment  V Al é grat ,  pobre  esperit , 
de  Bach;  l’incomparable  O  vos  omnes,  de  Vic¬ 
toria,  y’l  Sanc/us  de  la  missa  Brevis-de  Pales- 
trina,  y  sa  execució  fou  coronada  per  grans 
aplausos. 

La  segona  part  estava  dedicada  per  com¬ 
plert  à  la  música  popular  de  nostra  terra,  y 
en  ella  la  senyora  Pichot  de  Gay  va  lo  que 
se’n  diu  encisarnos,  cantant  aquells  ayres 
montanyenchs  tan  hermosos,  d’una  melangia 
consoladora  tan  intensa  y  d’un  cayent  tan 
fondo  y  tan...  nostre,  ab  sa  hermosa  veu  ex¬ 
tensa  y  ben  timbrada  y,  sobre  tot,  ab  aquella 
inmensa  gama  de  matissos  ab  que  frasseja  la 
melodia,  engalanantla  sempre  ab  una  inter¬ 
pretació  y  sentiment  ben  personal.  Aixís  ho 
fan  els  artistas  de  debò.  En  totas  las  melo- 
días  populars  va  ésser  ovacionada,  especial¬ 
ment  en  la  Montanya  amunt ,  de  l’Esquerrà; 
en  Els  estudiants  de  Tolosa ,  armonisada  per 


l’Alió;  en  La  filla  del  marxant  (pel  nostre  gust 
sempre  tan  bella),  armonisada  per  en  Gay,  y 
en  el  Plor ,  lletra  de  l’Enrich  de  Fuentes  y 
música  del  mateix  Gay. 

Las  cansons  alemanyas  d’en  Maier,  que 
obriren  la  tercera  part,  agradaren  moltissim 
y  varen  ser  molt  ben  cantadas  y  aplaudidíssi- 
mas,  repetintse’l  Barquer ,  lo  bon  barquer  y 
V Amor  porta  alegria. 

Ressonaren  ab  la  frescal  grandiositat  de 
sempre  las  Montanyas  de  Canigó ,  y  clogue¬ 
ren  el  concert  el  Rossinyol  y’l  punxent  cant 
dolorós  Plany ,  d’en  Morera,  que  fou  aclamat 
y  repetit. 

Y  cedint  als  desitjós  del  auditori,  qu’ho 
demanà  à  crits,  el  mestre  Gay,  més  coratjós 
qu’algún  altre,  entonà  ab  son  chor  l’himne 
popular  Els  Segadors,  essent  ovacionat  ab 
deliri.  Nostra  més  coral  enhorabona  al  mes¬ 
tre  Gay,  à  la  senyora  Pichot  de  Gay  y  à  tot 
l’aplech  de  coristas ,  per  l’agradabilíssima 
vetllada  que’ns  feren  passar. 

S.  V. 


NOVAS 

Al  meeting  catalanista  celebrat  l’ultim  diu¬ 
menge  à  Tarragona  per  iniciativa  de  la  Unió , 
hi  va  concorre  una  gentada  extraordínaria,  y 
l’entussiasme  fou  superior  encara  à  lo  molt 
que  podia  esperarse  de  la  gent  d’aquella  co¬ 
marca. 

Varen  usar  de  la  paraula’ls  senyors  don 
Agusti  M.a  Gibert,  President  de  l’Associació 
de  Tarragona,  don  Pere  Lloret,  don  Frede- 
rich  Renyé  y  Viladot,  don  Antón  Guasch, 
don  Antón  Vidiella,  don  Joseph  Mallofré, 
don  Francisco  de  P.  Bedós,  don  Joseph  M." 
Roca,  y’l  President  de  la  Unió  Catalanista 
don  Manel  Folguera  y  Duràn.  Tots  feren  ati- 
nadas  consideracions,  no  sols  pera  demostrar 
que  la  Causa  Catalanista  es  la  causa  de  la 
Veritat,  puig  aixó  ja  està  en  la  conciencia  de 
tots  els  bons  catalans,  sinó  pera  despertar, 
encara  més  viu.  el  sant  amor  à  la  Patria;  y’l 
públich,  compenetrantse  de  tot  lo  que’ls  ora¬ 
dors  deyan,  els  aclamà  ab  deliri,  cantantse 
al  final  Els  Segadors  per  tota  la  concurrèn¬ 
cia,  posada  de  peu,  y  donantse  à  la  sortida 
delirants  viscas  à  Catalunya. 

Els  catalanistas  de  Tarragona  havían  fet 
al  demati  una  entussiasta  rebuda  als  expedi- 


JOVENTUT 


144 

cionaris,  y  al  vespre’lshi  ferenuna  despedida 
més  entussiasta  encara. 

Avans  de  celebrarse’l  meeting,  els  expe¬ 
dicionaris  havían  visitat  tot  lo  més  notable 
de  la  monumental  ciutat,  rendint  un  tribut 
de  respecte  à  las  cendras  del  gran  rey  en 
Jaume'l  Conqueridor  y  del  arquebisbe  Sa- 
garriga,  abdós  enterrats  en  la  Catedral. 

La  Joventut  s'havia  adherit  de  tot  cor  als 
patriótichs  actes  que  la  Unió  Catalanista  ce¬ 
lebrà’l  diumenge  à  Tarragona. 

Y  ara,  fins  al  pròxim  meeting  del  Vendrell, 
que  té  de  celebrarse’l  vinent  diumenge. 

Hem  rebut  l’estudi  que  sobre’l  dibuixant 
paissista  Lluís  Rigalt  ha  publicat  en  Rai- 
mond  Casellas,  y  que  l’autor  va  llegir  en 
una  conferencia  donada  fa  poch  en  el  «Cen¬ 
tre  Excursionista  de  Catalunya.» 

La  prempsa  va  ocuparse  llavors  d’aquest 
trevall,  en  que  en  Raimond  Casellas  demos¬ 
tra  estar  ben  possesisonat  de  lo  que  tracta, 
posant  de  relléu  sas  ja  reconegudas  dots  crP 
ticas. 

Li  remerciém  l’envío. 

En  Santiago  Rusinol  y  en  Joan  Gay  han  • 
tingut  la  galantería  d’enviarnos  un  exemplar 
del  quadro  poemàtich  El  Jardí  abandonat , 
lletra  del  primer  y  música  del  segón. 

Els  hi  remerciém  la  gentilesa,  y  ab  més  ex¬ 
tensió  parlarém  d’aquest  interessant  llibre, 
presentat  en  elegant  edició. 

També  hem  rebut  Lo  Català  devot ,  ma¬ 
nual  devocionari  compost  pel  doctor  Tomàs 
d’A.  Rigualt  per  encàrrech  de  la  Unió  Cata- 
talanista. 

Com  à  prólech  ínserta  la  traducció  de  la 
pastoral  del  bisbe  de  Barcelona  ordenant  la 
predicació  y  ensenyansa  del  Catecisme  en 
llengua  catalana. 

Es  molt  lloable  la  intenció  d’oferir  als  fi¬ 
dels  catalans  un  devocionari  pera  que  no  tin¬ 
guin  d’emplear  en  sos  actes  íntims  de  devo¬ 
ció  una  llengua  forastera. 

A  nostre  estimat  company  de  causa  L'At- 
làntida  li  ha  sigut  imposada  pel  govern  civil 
una  multa  de  doscentas  pessetas.- 


Gals  dibuixat  per  en  Casas.  En  ell  hi  està  re 
presentat  en  Pere  Roméu  en  una  actitut 
molt  ben  trobada.  El  dibuix,  com  d’en  Casas; 
es  à  dir,  fet  ab  tota  la  trassa  d’un  consumat 
artista. 

El  Jurat  calificador  dels  Jochs  Florals  de 
València  està  format  aquest  any  pels  senyors 
següents: 

Teodor  Llorente  y  Olivares,  Pascual  Bo¬ 
ronat  y  Barrachina,  Pbre.,  Vicens  Dualde  y 
Furió,  Francesch  Badenes  y  Dalmàu,  Carles 
Ginez  y  Vidal,  Rigobert  Cortina  y’l  presi¬ 
dent  de  Lo  Rat  Penat. 

S’ha  publicat  ja’l  cartell,  oferintse  disset 
premis  per  altres  lants  trevalls. 

L’ultim  número  del  Butlletí  de  la  Institució 
Catalana  de  Música  publica  excelents  criti— 
cas  d’en  Gay,  en  Peypoch  y  en  Pahissa. 

Hem  rebut  l’esbós  dramàtich  Dia  felís ,  de 
don  Antoni  Mas  y  Casanovas,  y’l  disbarat 
cómich  La  Màgica  Negra ,  de  don  M.  Rever¬ 
ter  y  Modolell,  publicadas  abdugas  obras  per 
la  «Biblioteca  Regional». 

Periódichs  que  han  visitat  nostra  redac¬ 
ció  durant  la  setmana  última,  y  ab  els  quals 
establim  el  càmbi: 

La  Palma ,  de  Reus;  L'Art  del  Pagés ,  de 
Barcelona,  y  El  Renacimiento  espanol ,  de 
Barcelona. 

SETMANARI  CATALANISTA 

Els  trevalls  se  publican  baix  la  exclussiva  res- 
ponsabiHtat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  critica. 

CONDICIONS  DE  LA  SUSCR1PCIÓ 

Catalunya:  Trimestre,  i,ço  pessetas;  un  any, 

6  pessetas. 

Reste  d’Espanyar  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2  <5  cèn¬ 
tims. 

A  tots  els  suscriptors  se’ls  hi  regalarà’l  Núme¬ 
ro  antecedent,  que’s  ven  al  preu  de  25  cèntims. 

Als  qu’s  suscriguin  per  un  any  se’ls  hi  regalarà 
ademés  el  cartell  anunciador  del  periódich,  mag¬ 
nífica  obra  de  l’Alexandre  de  Riquer. 


S’ha  publicat  un  nou  cartell  del  Quatre 


Fidel  Giró,  impressor.  —  Carrer  de  Vaiencia  311. 


SUPLEMENT 

ARTÍSTICH  LITERARI 

SETMANA  SANTA 


DIJOUS  SANT 


|Que  n’es  de  trist  el  Dijous  Sant! 
Cad’any  lo  passo  boy  plorant. 

i 


Al  meu  poblet,  qu’es  à  montanya, 
en  arribant  lo  Sant  Dijous 
s’hi  descapdellan  els  misteris 
entre  boyrinas,  sense  sol. 

Y  la  Natura  endormiscada 
tota  recorda  aquell  trist  jorn 
quan  à  la  cima  del  Calvari 

s’hi  vessà  sanch  per  salvà’l  món. 

Y  plora  tot;  fins  las  campanas 
han  estroncat  lo  seu  ressó 

y  restan  solas  y  sospesas 

dalt  l’embarrat  del  cloquer  fosch. 

iQue  n’es  de  trist  el  Dijous  Santi 
Cad’any  lo  passo  boy  plorant. 


II 

En  sé  al  captart,  las  estenebras 
al  temple  Sant  cridan  la  gent, 


y  entre  l’olor  de  l’olivera 
y  de  la  cera’ls  espetechs, 
s’ouhen  sospirs  que  del  cor  ixen; 
s’ouhen  també  fondos  gemechs. 

Homes  y  donas  els  exhalan, 
homes  y  donas,  joves,  vells; 
y  à  genollons  voltan  pregayres 
lo  funerari  monument 
hont  hi  reposa’l  Deu  que  un  día 
ens  va  gonyar  lo  dret  del  Cel. 

iQue  n’es  de  trist  el  Vespre  Santi 
Cad’any  lo  passo  boy  plorant. 


III 

Quan  es  ben  fosch  y  sens  estrellas, 
surt  pels  carres  la  Processó; 
primer  la  Creu  dels  improperis 
y  rera  d’Ella  dos  penons, 
y  llums  y  vestas  endoladas, 
d’un  redoblant  tétrich  ressó, 
acompanyant  soldats  y  llansas 
que  van  marcant  lo  pas  sumort... 

Lo  Sant  Sepulcre  fa  sa  via 
y’l  poble’s  posa  de  genolls. 

Els  cants  tristoys  arréu  ressonan 
y  entre  ells  s’hi  escoltan  tristos  plors. 

La  Processó  del  Dijous  Sant 
cad’any  la  goyto  boy  plorant 

Antón  Busquets  y  Punset. 

Si  l’ametller  te  la  fruyta  amarganta 
se  l’atravessa  pel  mitx  ab  un  clau. 

Com  més  endintre  del  cor  se  li  planta, 
te’l  fruyt  més  suau. 

Axis  la  Creu  feu  la  fruyta  molt  agre 
fins  que  en  sos  brassos  tingué’l  Redemptor, 
rosats  sos  llavis  ab  fel  y  vinagre 
y  ab  una  llansa  clavada  en  lo  Cor. 

Cóm  de  la  Creu  s’endolsía  la  fruyta! 

May  de  tan  dolsa  cap  arbre  n'ha  duyta. 
Cantau,  oh  tórtores  blanques: 
al  axapluch  de  ses  branques: 

Duke  lignuvi,  dulces  clavos, 
dulce  pondus  sustinent. 


Com  l’ametller  de  les  fruytes  amargues, 
la  meva  era  un  fel; 
mes  hores  foren  inútils  y  llargues; 
per  qui  l’ha  fet,  lo  meu  cor  era  un  gel. 

Per'só  Ell  mateix  ab  un  clau  me’l  feria 
que  encara  sagna  de  nit  y  de  dia. 

Jo  de  la  Creu  acullintme  à  les  branques 
canto  ab  les  tórtores  blanques: 
Duke  lignum,  dulces  clavos, 
dulce  pondus  sustinent. 

Jacinto  Verdaguer,  Pbre. 

Arnold  Bocklin. 


MATER  DOLOROSA 

S.  Schneider, 


JUDAS  ISCARIOT 

STABAT  MATER  LACRIMOSA 


TOVENTUT 


JESÚS  AL  CEL 

L’esbart  celest  ab  greu  dolor  sospira 
clavant  los  ulls  en  aquest  món  llunyà; 
y’is  brassos  estenent,  de  sa  cadira 
s’aixeca  Jehovà. 

En  desordre'l  cabell,  groga  la  cara, 
lo  ropatje  esquinsat,  trèmol  de  fret, 
torna  afligit  y  sanguejant  encara 
Jestís  de  Nazareth. 

Envers  lo  Pare  com  à  trista  ovella 
lo  Fill  camina  entre  sospirs  d’amor, 
y  ab  ulls  mirantsel  de  boyrosa  estrella, 
li  diu  sobre  del  cor: 

—  Pera’l  món  deslliurar  de  la  mentida 
y  acostarlo  à  ton  llabi.’l  cor  li  he  dut: 
jo  à  n’ell  tot  m’he  donat  en  mort  y  en  vida, 
y’l  món  no  m’ha  volgut. 

Als  homes  los  he  dit: — «Jo  vinch  de  festa: 
vos  obro’l  cel;  doneume  hont  sojornar.»  — 

Y  tan  sols  li  deixaren  à  ma  testa 
la  creu  per’  descansar. 


Estrafets  y  malalts  prou  me  seguían; 
mes  jo’ls  tocava  ab  amorós  condol, 
y  ells  llensavan  las  crossas  y  fugían... 
y  plorava  tot  sol. 

Pobre  y  descals,  de  la  eternal  morada 
bé’n  feya  prometensa  als  de  cor  net. 

—  «De  tot  es  rey, — se  deya  la  gentada, 

y’s  mor  de  fam  y  set.»  — 

Entre’ls  homes  senzills  dotze  escullía: 

— «Qui  més  baix  segui  avuy,  més  alt  seurà.»  — 

Y  en  tots  la  guerra  del  orgull  bullia 

per  lo  lloch  de  demà. 

—  «Fins  la  vida  hem  de  dar  si’t  volen  pendre, 
qu’es  viure — deyan — à  tos  peus  finar.»  — 

Y  dels  dotze  escullits,  un  me  va  vendre 

y  un  altre’m  va  negar. 

Tots  poruchs  y  mesquins  m’abandonaren; 
dels  vils  sayons  no’m  defensà  ningú; 
y  en  la  creu  al  morir,  mos  ulls  trobaren 
dels  dotze,  no  més  hu. — 

Calla’l  Fill,  y  una  llàgrima  serpeja 
sobre’l  rostre  del  Pare  trasmudat; 
y  amorós  en  la  boca'l  petoneja 
clamant  apesarat: 

— Vesten  al  món,  oh  Fill,  altra  vegada; 
mes  no  hi  tornis  humil,  qu’els  lo  Senyor, 
rey  de  reys  hi  has  d’anar;  tres  cops  voltada 
la  testa  ab  cercle  d'or. 

Arrossega  la  porpra  en  eixa  Terra 
hont  per  pobre  y  senzill  no  t’han  cregut; 


TENEBRAS 

Sonà  l’hora  del  crim,  esglay  dels  sigles, 
que  vegé  al  Just  penjat  dalt  lo  Calvari, 
y’l  sol  fugi...  ^ 

La  fosca  tenebrosa 
s’ensenyorí  del  món  al  mitj  del  día, 
lo  mar  se  desfermà,  entre  udols  d’angunia, 
s’escruxí  estremordida  l'aspra  serra, 
tristos  gemechs  exiren  de  las  tombas 
de  son  llit  axecantse  los  cadavres; 
y  en  tal  trastorn  y  universal  misèria 
sols  l'Esperit  del  mal  brollà  del  caos 
omplint  l’espay  d’una  infernal  riallada, 
puix,  morta  ja  la  Llibertat  per  l’home, 
d’un  món  sens  Deu  veyas  senyor  y  mestre. 


Cad’any  quan  aquella  hora’l  temps  esmenta 
renova’l  temple  son  dolor. 

Y  acluca 

l’altar  sos  llums,  rodan  ramors  estranyas 
dels  fidels  en  los  llabres  tremolosos, 
mor  la  oració  poruga,  prech  fondissim 
de  l'ànima  aterrada  pel  misteri, 
y  enllà,  à  fora,  en  lo  cel,  cubrintse  ab  núvols, 
lo  sol  avergonyit  sembla  que  plori!... 


Bé  es  dols  en  la  buydor  de  las  tenebras 
pregà  al  Rey  de  la  Llum. 

Y  la  esperansa 

revifa’l  cor  al  recordar  la  glòria 
de  Jesús  desfent  l’ombra  del  sepulcre 
quan  demunt  de  la  Mort  triomfà  la  Vida. 
Y’l  veu  radiós,  brillant,  quan  per  tot  càstich 
perdonà  al  món  deicida  com  un  pare 
perdona  al  fill  traydor,  y  ab  son  exemple, 


arma’ls  teus  ab  las  armas  de  la  guerra, 
y  seràs  benvolgut. 

Feste  cremar  encens;  guardin  ta  vida 
cavalls  frisons  d’espasas  y  de  creus, 
y  abaixi'l  cap  la  humanitat  rendida 
fins  à  besar  tos  peus. — 

L’esbart  celest  aconsolat  respira: 
lo  núvol  de  tristesa  arréu  se  fon; 
seu  lo  Pare  altre  cop  en  sa  cadira; 
y’l  Fill  s’entorna  al  món. 

Angel  Guimerà. 


conhort  del  trist,  santificà’ls  martiris. 

Y’l  va  seguint  quan  estimbà  als  abismes 
l’Esperit  tenebrós  y  ab  flama  nova 
encengué  joh  goig!  lo  sol  de  la  gran  Pasqua, 
y  quan,  ja  agermanats  esclaus  y  prínceps, 
se’n  tornà  al  cel,  tot  benehint  sa  destra 
la  sospirada  Redempció  dels  pobles! 

Mes  no  tots  lliures  son. 

Qu’en  sa  fugida 

cap  al  infern  la  boyra  tenebrosa 
no  tota  s’hi  engolí.  Negras  glopadas 
sos  borralls  esbargiren  per  la  terra 
y  Satàn  los  ha  extés  demunt  dels  realmes 
hont  la  cristiana  llum  brillà  més  pura, 
venjantse  de  sa  glòria  al  ferhi  ploure 
la  iniquitat,  l'oprobi  y  la  injustícia. 

Son  pobles  teus,  bon  Deu,  que  ara  sufrexen 
y  may  te  feren  mancament. 

Piadosos 

foren  fills  de  ta  fe  y  à  Tu  s’ acullen. 

Per  sos  drets,  per  sas  lleys  com  bons  lluytaren 
y'is  vencé  l’inimich,  y  ara’n  fa  befa. 

Senyor,-  Senyor,  per  qué  axí'ls  abandonas? 

Per  sostenir  la  vida  que’ls  hi  dares 

foren  com  Tu  crucificats,  y  tristos 

veuhen  rodar  los  anys  desde  sa  tomba 

sens  que’ls  hi  arribi  un  raig  del  sol  de  Pasqua 

per  alegrar  son  cor,  qu’es  ple  de  vida. 

Bon  Deu,  en  aquexa  hora  de  tenebras 
tots  esperan  la  llum  de  ta  mirada. 
jPer  ta  passió,  Senyor,  son  prech  ascolta; 
y,  oh  pobles  oprimits,  confieuse  als  brassos 
del  que  vencé  à  la  Mort...  Seguiu  sa  via, 
jBohemia!  |Irlandal  |Polonia!  jCatalunya! 

J.  Franquesa  y  Gomis. 

FONAMENTS  DEL  CATALANISME 

El  Catalanisme  com  à  ciència  política  des¬ 
cansa  sobre  fonaments  que  llegitiman  sas 
aspiracions  y  demostran  la  rahó  de  sa  exis¬ 
tència.  Fora  llarch  el  capitul  si  ns  volguéssim 
entretenir  retrayentlos  tots  y  argumentant  à 
favor  de  cada  un,  y  com  per  altra  part  no  es 
aquest  nostre  propòsit,  ens  limitarem  à  fer 
algunas  consideracions. 

Deixant  de  banda’ls  fonaments  histórichs 
que  son  sens  dupte'ls  més  importants,  però 
també’ls  més  coneguts,  ens  trobém  ab  els 
d’origen  cientifich,  que  à  no  existir  els  pri¬ 
mers  foran  prou  pera  servir  de  base  y  llegiti- 
mar  ells  sols  las  teorias  nacionalistas. 

Els  primers,  ó  sían  els  histórichs,  van  de 
dret  al  cor,  y  à  n’aquesta  circunstancia  pot¬ 
ser  es  degut  l’entussiasme  que  de  cop  des- 
pertan.  Els  fonaments  cientifichs  parlan  al 


cervell  y  costan  més  d’entrar;  passan  un  pe- 
riodo  d'incubació  avans  de  fer  l'efecte,  però 
en  cambi  quan  l’han  fet  deixan  rastre.  La 
intensitat  de  las  forsas  en  igualtat  de  circuns- 
tancias  està  en  rahó  inversa  de  la  seva  du¬ 
ració;  per  aixó’ls  arguments  histórichs  son 
d’efectes  ràpits,  intensos,  poch  duraders,  y 
els  d’origen  cientifich  no  obran  tan  depressa, 
peró  en  cambi  tenen  més  llarga  duració. 

El  nacionalisme  té  per  fonament  el  rego- 
neixement  de  las  varietats,  perque  entén  que 
son  la  base  del  progrés,  avens  y  riquesa  dels 
pobles.  Allà  hont  se  manifesta  una  nova  ener¬ 
gia,  una  nova  forsa,  es  que  hi  ha  un  germen 
de  vida  que  convé  fomentar.  Els  organismes 
no  son  eterns,  els  sers  no  gosan  d’inmortali- 
tat;  moren  els  vells  pera  fer  pas  als  joves,  y 
son  aquests  la  esperansa  del  demà. 

Ajudant  al  desenrotllo  de  las  varietats  , 
s’ajuda  al  progrés  de  la  humanitat,  perque 
son  ellas  las  que  li  portan  nou  capital  de  vi¬ 
da.  L’uniformisme  y  la  centralisació  atentan 
contra  la  vida  dels  petits  organismes,  fan 
que’l  seu  desenrotllo  sia  raquítich  y  misera¬ 
ble,  priva  d'un  nou  element  que  ab  el  temps 
ha  d’ésser  sens  dupte  de  gran  valua. 

Y  lo  qu’ara  dihém  es  tan  cert,  que  la  in- 
mensa  volada  qu’avuy  han  pres  las  ciencias 

la  deuhen  al  sistema  particularista  y  anali- 
tich  que  las  ha  informadas. 

Ja  no  n’hi  han  avuy  d’enciclopedistas. 
Avans  podia  un  home  de  mitjà  talent  estar 
al  corrent  dels  principals  punts  coneguts  per 
las  ciencias  totas;  avuy,  com  que  no  més  pe¬ 
ra  recordar  els  noms  ab  que  las  ciencias  se 
subdivideixen  y  els  capituls  que  cada  subdi¬ 
visió  conté,  se  necessitaria  una  memòria  so¬ 
brenatural,  preferim  dividir  el  trevall  y  rea- 
lisarlo  à  conciencia;  y  la  divisió  del  trevall 
ha  fet  que's  perfeccionessin  els  estudis,  lo- 
grant  aixis  un  major  progrés  y  desenrotllo  de 
totas  las  ciencias. 

Els  grans  caudals  ab  que  s’han  enriquit  las 
diferentas  brancas  del  saber  humà  han  obli¬ 
gat  als  intelectuals  à  crear  especialitats  en 
totas  las  carreras.  Ab  la  perfecció  d’aquestas, 
ab  l’anàlissisde  cada  una  d’aquellas  parts  que 
avans  permaneixian  confosas,  casi  descone- 
gudas,  s’ha  arribat  no  tan  sols  à  atresorar  ab 
nous  coneixements  las  qu’existian,  sinó  que 
fins  se’n  han  creat  de  novas. 

Es,  donchs,  una  necessitat  y  representa  un 
poderosissim  element  de  progrés  el  conreu- 
har  lot  lo  que’s  diferencihi  de  lo  conegut. 

Els  moderns  estudis  antropológichs  ens 
ban  confirmat  que  las  diferencias  qu’exis- 
teixen  y  que  donan  fesomia  pròpia  y  carac¬ 
terística  à  cada  poble,  se  manifestan  y’s  fan 
palpables  al  pen'dre  midas  dels  cranis,  al 
estudiar  sas  cavitats  interiors,  al  pesar  y  exa¬ 
minar  els  cervells. 

Fonamentadas  ,  estudiadas  y  conegudas 
aquestas  varietats,  neixen  la  Etnografia  y  la 
Etnologia,  que,  després  de  sancionarlas  y  re- 
fermarlas,  las  classifican  fentne  un  tan  com¬ 
plert  estudi,  que  avuy  ens  las  presentan  dife- 
renciadas  ab  tal  luxo  de  detalls,  qu’es  impos¬ 
sible  confóndrelas. 

Res  hauria  guanyat  la  humanitat  si  des¬ 
prés  d’haver  adquirit  aquests  coneixements 
no  sapigués  aplicat  los. 

Si  las  varietats  existeixen  y’l  seu  foment  y 
desenrotllo  ha  d’ésser  font  de  riquesa  y  pro¬ 
grés  pels  pobles,  ;per  qué  han  de  permaneixe 
confosas  y  agarrotadas?  <Per  qué  no  se  las 
ha  de  deixar  gosar  la  vida  lliure  que  pera 
realisar  sa  creixensa  reclaman?  ^Per  qué,  ro- 
bàntlashi  vida  v  energias,  hem  de  permetre 


que  las  ofegui  y  corsequi  un  organisme  vell 
y  decrèpit  que  va  cap  à  la  fossa? 

Nostre  sistema  es,  donchs,  cientifich,  per- 
que  després  de  fer  observació  y  anàlissis,  un 
cop  trobadas  las  varietats  fins  avuy  descone- 
gudas,  reclama  per  ellas  vida  pròpia  y  lliber¬ 
tat.  Sens  aquestas  condicions,  els  elements 
de  riquesa,  progrés  y  benestar  que  fan  grans 
als  pobles,  se  converteixen  en  misèria,  escla- 
vitut  y  ruina. 

Joseph  Mallofré. 


«JOVENTUT»  A  PARIS 

Nostre  colaborador  el  distingit  escriptor 
francès  M.  Jules  Villeneau,  que  com  digué¬ 
rem  se  troba  ja  fa  temps  à  París  per  assump- 
tos  literaris,  havent  retrassat  son  retorn  à 
Barcelona  (ahont  fa  molts  anys  té  fixada  sa 
residència)  pera  representar  à  Joventut  en 
la  inauguració  de  la  gran  Festa  de  la  Inteli- 
gencia  al  fí  del  sigle  xix,  ens  ha  enviat  la  se¬ 
güent  carta,  que  serà’l  prólech  de  la  serie  de 
articles  qu’escriurà  quan  se  trobi  novament 
entre  nosaltres. 

Sr.  Director  de  Joventut:  Si  bé  l’extra¬ 
ordinari  trevall  qu’he  tingut  durant  ma  esta¬ 
da  à  París  no  m’ha  permès  correspondre  à  la 
honrosa  comanda  que’m  feu  aqueixa  Redac¬ 
ció,  vuv  ara  enviarvos  quatre  ratllas  pera  do¬ 
nar  compte  de  l’obertura  de  la  Exposició  Uni¬ 
versal  . 

Espero  poder  tornar  à  Barcelona  aquesta 
setmana,  puig  termenats  mos  afers,  sols  he 
retrassat  mon  viatje  pera  representar,  encara 
que  indignament,  à  Joventut  en  aquesta 
gran  festa.  Llavors  podré  explicarvos  las 
simpatías  que  aqui  tenen  per  Catalunya  y 
l’agradosa  acullida  qu’han  fet  à  vostra  avan- 
sada  Revista. 

Permeteume,  avans,  donarvos  una  bona 
nova.  No  sols  ha  sigut  acceptada  ma  traduc¬ 
ció  de  Maria  Rosa,  de  vostre  gran  Guimerà, 
en  el  teatre  Antoine,  sinó  que  puch  dirvos 
qu  en  el  mateix  teatre’s  representarà’l  genial 
drama  La  festa  del  blat ,  donchs  un  conegut 
escriptor  parisench  ha  solicitat,  d’acort  ab 
la  direcció,  colaborar  en  sa  traducció.  Ja  vos 
ho  esplicaré  aixó  y  moltas  altras  cosas;  y  ara 
aném  al  assumpto. 

La  festa  inaugural  de  la  Grande  foire  du 

monde ,  com  diuhen  els  parisenchs,  ha  supe¬ 
rat  totas  las  esperansas  en  quant  à  la  nom¬ 
brosa  concurrència  de  visitants,  puig  el  diu¬ 
menge,  ó  sigui’l  primer  dia  de  visita  pública, 
se  calcula  que  passaren  de  600.000.  Malhau- 
radament,  res,  absolutament  res,  està  acabat, 
y  com  deya  un  obrer  al  recorre  las  amplas 
naus  encara  buydas  de  instalacions,  «  aixó 
es  una  exposició  d'èchaffandage  ))  (bastidas). 
La  secció  espanyola,  particularment,  està 
atrassadíssima,  donchs  sols  s’hi.  veu  en  ella 
completament  muntada  la  instalació  d’en 
Francisco  Aurigema.  La  Grande  pasarelle 
roulante ,  que  permet  visitar  els  voltants  de 
la  Exposició  sense  caminar,  y  que  transportà 
diumenge  més  de  30.000  personas,  la  Grande 
Roue  v  Le  Village  Suisse ,  ja  acabats  del  tot, 
son  per  ara’l  clou  de  la  Exposició. 

Els  que  vulguin  anarhi  à  estudiar  y  no  à 
divertirse  com  qui  va  à  una  fira,  no  cal  que’s 
donguin  pressa. 

No  tinch  res  més  que  dirvos  per  avuv.  Ah, 
si!  Alió  de  las  gitanas  andalussas! .. .  Peró 
crech  que  val  més  no  parlarne.  Espero, 
donchs,  véureos  dintre  pochs  días  y  rescaba- 
larme  de  mon  deute.  Rebéu,  mentres  tant, 
una  forta  estreta  de  mà  de  vostre  amich  y 
company 

JULES  VlLLENEAU. 

París ,  16  abril ,  igoo. — 2  matinada. 


CARTA  OBERTA 
A  DON  POMPEYUS  GENER 

Res  hi  fa  que  vosté  no  conegui  à  qui  li  di¬ 
rigeix  aquesta  carta,  ni  que  jo  no  tingui  l’ho¬ 
nor  de  contarlo  entre  las  personas  que’m 
honran  ab  la  seva  amistat.  Lo  que  interessa, 
lo  que’m  mou  avuy  à  agafar  la  ploma,  es  ferli 
saber  que  dins  la  humil  y  per  molts  tan  mal 
compresa  classe  trevalladora,  hi  ha  un  cor 
(qu’es  el  meu,  y  greu  me  sab  no  poder  par¬ 
lar  en  nom  de  molts  altres  que  pensaràn  lo 
mateix)  que  s’entussiasma  y  bat  ab  forsa 
cada  vegada  que  llegeix  un  de  sos  articles 
en  la  simpàtica  revista  que  porta  per  títul 
l’encara  més  simpàtich  nom  de  Joventut. 

Y  no  cregui-pas  que’l  que  aixis  li  parla  si¬ 
gui  un  d’aquestos  inconscients  que  diuhen 
sempre  amen  al  darrer  que’ls  hi  parla,  ni  un 
fanàtich  per  cap  idea  determinada.  No  suposi 


tampoch  que  sigui  un  desenganyat  de  la  po¬ 
lítica,  perque  may  ha  estat  afiliat  à  cap  dels 
partits  ni  sectas  qu’han  sigut  causa  de  divi¬ 
sió,  de  confusió  y  de  ruina,  no  sols  en  el 
desgraciat  poble  espanyol,  sinó  en  casi  tots 
els  pobles  que  forman  la  humanitat. 

No,  senyor  Gener,  no.  Ni  l’amistat  que’m 
uneix  à  algunas  personas  adictas  als  partits 
politichs  més  avansats,  ni’ls  discursos  que 
de  quan  en  quan  ens  engegan  nostres  pri¬ 
mers  homes  d’Estat,  ni’l  respecte  que’ls  des¬ 
graciats  com  jo  devém  guardar  en  certas 
ocasions  à  nostres  superiors,  han  pogut  may, 
may  de  la  vida,  ferme  combregar  ab  las  ro- 
das  de  molí  que  volian  endossarme  perque’m 
declarés  partidari  d’alguna  de  las  sevas  es- 
colas  políticas. 

Y  lo  que  no  ha  pogut  el  respecte,  que  may 
ha  arribat  al  servilisme;  lo  que  no  ha  pogut 
l’amistat,  que  si  ha  suplicat,  may  fins  al 
punt  d’exigir  sacrificis  d’ideas;  lo  que  no  han 
pogut  els  discursos,  si  plens  d’eloqüencia, 
buyts,  en  el  meu  concepte,  de  solucions 
pràcticas,  ho  ha  pogut  vosté,  senyor  Gener, 
en  quatre  ratllas;  perque’l  meu  ideal  (si  es 
que  jo  puch  tenirne),  confós  dins  del  meu 
cor  desde  que  tinch  us  de  rahó,  no  havia 
trobat  fins  ara  una  mà  carinyosa  que  sapi- 
gués  mostràrmel  ben  clar,  com  vosté  ho  ha 
fet;  perque  per  més  que  buscava  dins  la  me¬ 
va  modesta  biblioteca  llibres  que  desenrot¬ 
llessin  y  traguessin  de  duptes  mon  pensa¬ 
ment,  no  havia  may  trobat  la  pura  essencia 
y  vida  que’s  sobrix  en  els  articles  de  vosté. 

Recullir  bona  llevor  per  tot  el  món;  sem¬ 
braria  en  terra  catalana,  si  Castella  la  rebut¬ 
ja;  conreuharla  ab  l’adob  que  la  experiencia 
y’l  estudi  puguin  proporcionarnos;  y  després 
d’espurgar  la  mala  herba  que  podrà  rebrotar 
encara  del  vell  planter  de  preocupacions 
rancias  y  desordres  escandalosos,  saborejar 
els  fruyts  dglcissims  de  Llibertat  sens  limits 
que  dita  llevor  per  forsa  ha  de  rendir. 

Aixis  resumeixo  jo’ls  sabrosíssims  articles 
publicats  per  vosté  en  els  números  5  y  8  del 
periódich  Joventut;  y  aquest  resúm  (trans¬ 
crit  aquí  ab  pocas  y  tal  volta  no  prou  apro- 
piadas  paraulas),  es  lo  que  à  mi  m’ha  tret 
del  escepticisme  en  que  fa  alguns  anys  vivia, 
fentme  creure  qu’encara  es  possible  una  re¬ 
dempció  social,  ja  que  personas  dels  conei¬ 
xements  de  vosté  han  arbolat  la  bandera 

pera  que  aqueixa  redempció  puga  ser  porta¬ 
da  à  la  pràctica. 

Poden,  si  volen,  alguns  sectaris,  ó  alguns 
assalariats,  que’s  creuhen  sabis ,  riures  de  las 
aspiracions  de  vosté  considerantlas  utópicas; 
també  altres  sabis  se  van  riure  del  cèlebre 
navegant  genovès,  y  aquest,  per  tota  ven- 
jansa,  va  regalàrloshi  un  nou  món. 

Y  un  nou  món,  ja  que’s  diu  ínactual,  es  el 
que  porta  vosté  dins  de  sa  privilegiada  inte- 
ligencia;  y  un  nou  món,  ja  que’s  diu  super- 
nacional,  es  el  qu’ofereix  à  quants  res  tenen 
que  veure  ab  els  desastres  qu’ha  sufert  la 
que’n  diuhen  patria  espanyola. 


Per  lo  tant,  senyor  Gener,  molt  poch  han 


PAGESÍVOLA 


Desde  ta  reixa  m’ho  vas  jurar, 
y  d’alashoras,  bella  Maria, 
sens  faltar  día 
sota  ta  reixa  vareig  tornar. 

Quan  totjust  l'auba  treya  claror, 
trescant  pels  marges  per  fer  dressera, 
dona  encisera, 

vers  tu  corria,  sedent  d’amor. 


d’importarli  las  burlas  dels  esperits  mes¬ 
quins:  y  crech  que  no  es  necessari  aconsellar- 
li  que  segueixi’l  cami  que  à  tan  bona  hora  ha 
emprés,  segur  de  que,  molt  prompte,  no  farà 
un  partit  politich  com  els  que  avuy  existei¬ 
xen,  sinó  quelcom  més,  que  sens  dupte  por¬ 
tarà  la  riquesa,  tant  moral  com  material,  à 
la  humanitat,  y,  molt  particularment,  à 
aquesta  desgraciada  terra  catalana,  que  per 
culpa  dels  governs  centralisadors  nó  pot  des¬ 
enrotllar,  com  foran  sos  desitjós,  els  ele¬ 
ments  de  vida  que  guarda  dins  de  son  cor. 

Y  pregantli  que  dispensi  l’atreviment,  s’o¬ 
fereix  com  à  correligionari  de*  vosté  son  afec- 
tissim  servidor, 

Jòseph  Arnau. 


Ab  lo  gambeto  penjat  al  bras, 
corra  que  corra  quan  aclaria. 

Quina  alegria 

quan  en  la  plana  veya'l  teu  mas!  x 

De  ta  finestra  guaytava  endins... 

La  defensava  reixa  envellida 
tota  guarnida 

de  campanetas  y  jessamins. 

Com  flor  bressada  pel  ventitjol, 
ma  vida,  eixías  boy  tremolosa, 
en  tant  l’alosa 

pel  camp  filava  son  himne  al  sol. 

Parlavam  d’àngels  y  somnis  d’or, 
del  dols  mormuri  de  las  cascadas, 
de  bellas  fadas 

y  de  poncellas  que’s  tornan  flor. 

D’aquella  festa,  quan  à  n’el  ball 
trèmol  vaig  dirte  que  t’estimava, 
que’l  cor  servava 
ta  bella  imatje  com  un  mirall... 

Y’l  sol  s’alsava  per  las  buydors, 
daurant  las  serras  de  la  encontrada, 
enjoyellada 

ab  cants,  y  aromas,  y  aucells,  y  flors. 

Arnau  Martínez  y  Serinyà,. 

LOS  CARAMELLAYRES  DEL  ROSER 

Quan  els  pardals  comensavan  la  xerradis- 
sa  entre’ls  canyissars  de  la  bassa  del  Molí  y’l 
sol  llustrejava  totjust  las  cimallas  de  Solterra 
y  de  la  Gabarra,  se  trobaren  aplegats,  tots 
xiroys,  els  vistosos  caramellayres  del  Roser 
ran  à  ran  del  murallo  de  l’era  d’en  Costa, 
donant  el  darrer  assaig  als  goigs  de  la  Verge 
y  al  esplet  de  corrandas  ab  que  devían  los 
fadrins  festejar  à  las  mossotas  montanyanas, 
per  mor  de  fer  més  galàn  aplega.  Caygudas 
del  campanar  las  cinch  batalladas  matinals, 
se  partiren  en  dugas  collas  à  fi  de  voltar  per 
oposadas  direccions  tota  la  parròquia.  Els 
uns  s’enfilaren  capà  la  Corneyal  emportant- 
sen  al  noy  Camas  ab  son  violí  grinyolayre, 
que  tocava  ab  una  afició  encisadora,  encara 
que  no’s  feya  pas  càrrech  de  que  sacrificava 
las  orellas  dels  filarmónichs  del  poble  que 
se’l  miravan  sempre  ab  compassió.  Els  altres 
seguiren  al  Serras,  que  ab  la  cornamusa  à  la 
espatlla,  com  un  cabrit  enflocat,  y  son  tipich 
corbatí  vermell,  devallava  cap  al  sot  de  Mont- 
solí  ahont  també  feya  cap  jo,  ab  la  seguretat 
de  contemplar  una  de  las  més  tipicas  cos¬ 
tums  de  la  meva  anyorada  terrica. 

— A  fe  de  neu  que  cad’any  me  passa  lo  ma¬ 
teix.  En  arribant  la  Pasca  me  desoblido  del 
feix  d’anys  que  tragino  al  demunt  y'm  sento 
jove,  podé  més  jove  que  vosaltres! — deya’l 
vell  Tica,  boy  arriscant  la  perillosa  palanca 
de  Fontfreda,  per  ahont  s’escorra  joganera  y 
escumosa  la  riera  de  Montsoli;  y  plantantse 
al  bell  mitj,  afegí: 

— Enguany  comensarém  per  la  Casilla,  y 
os  prometo  bon  recapte.  Ja’m  va  avisaria 
Tona  eixint  de  Missa’l  diumenge  passat;  jey! 
cal  que  afinéu  las  veus,  perque  si  no  cantém 
pas  com  cal,  diu  que  no  més  ens  donarà’ls 
ous  per  la  Mare  de  Deu,  y  nosaltres  haurém 
d’anar  à  trencà’l  dejuni  à  la  casa  Vella  ó  à  la 
Comtesa-,  perque  las  casas  qu’ara  trobarém 
son  pobretas  y  ab  trevalls  poden  cumplir  ab 
lo  present  pel  Roser.  Pro  per  xó  jo  hi  vaig 
segur  à  la  Casilla,  perque  à  la  Tona  la  dei¬ 
xaré  parada  ab  el  rengle  de  corrandas  que  li 
vull  endressar.  Bé  m’ho  diu  prou  ella:  —  Re- 
fútrals  de  Tica!  quan  vens  à  caramellas,  ab 
las  tevas  corrandotas  me  fas  venir  un  formi¬ 
gó  al  cor,  qu’en  bona  fe  sembla  talment 
que  torni  à  n’aquell  temps  quan  me  feyas 
l’aleta. — Ab  aixó  ja  ho  veyéu,  noys;  comen- 


séu  d’ensalivar  perque’l  companatje  anirà 
com  cal.  — 

Ab  aqueixa  conversa,  que'ls  rossinyols  se- 
guían,  arribarem  al  portal  de  la  Masia  bon 
punt  una  xamosa  donzella  regava  las  motas 
d  aufàbrega  y  clavellineras  del  finestral. 

— Ahónt  tens  la  Padrina?  —  li  cridà’l  Tica 
— Digali  que  surti,  que  n’hi  porto  un  rengle 
que  li  plauràn  molt.— 

La  noya  tota  avergonyida's  ficà  à  dintre,  en 
tant  que  la  jovenalla’s  revoltava  contra  l’avi 
perque’ls  havia  compromès  fent  retirar  aque¬ 
lla  poncella,  com  que  las  caramellas  fossin 
pels  vells. 

— jAy,  minyons,  no  sabria  qué  dirhi  à  las 
altras  casas;  ja  os  deixaré  en  pau;  pro  en 
aquesta  haig  de  lluhirme.  No  os  mancaràn 
mossotas  ab  las  que  podréu  esplayar  vostre 
jovenívol  cor.  Per  una  més  o  menys!...  Al¬ 
trament,  bé’m  podéu  donar  un  xich  de  pla- 
yer;  y  en  demés,  que  no  sabéu  que  quan  el 
Montseny  blanqueja  bogeja ?  Ben  clar  ho  can¬ 
ta  l’adagi,  encara  que  sé  de  sobras  que  à’n  à 
mi'm  teniu  per  un  gat  dels  frares... — 

Aixís  s’anava  escarrassant,  fent  dissipà'l 
mal  humor  de  la  jovenalla,  quan  la  mestressa 
donà  ordre  de  cantar  las  caramellas,  que, 
com  à  la  primera  casa,  eixiren  llisas  y  flayro- 
sas  com  el  devassall  de  falgueras  y  clapas  de 
lliroya  qu’engarlandavan  la  devallant  de  la 
turonada  de  las  Clotas.  Bon  punt  acabà  la 
rescobla  dels  goigs  : 

Puig  la  vostra  Senyoria 
n’es  la  Verge  del  Roser, 

que  queya  frescoya  als  cors  dels  senzills  pa¬ 
gesos,  las  noyas  del  mas  y  pastoras  y  por- 
queyrolasídemanaren  las  corrandas,  las  de- 
sitjadas  corrandas,  ahont  tcrts  els  caramellay¬ 
res  s’hi  lluhiren,  sobretot  l’avi  Tica  que  no 
las  quedava  pas  à  deure  com  vulgarment  se 
diu,  engegantne  unas  que  feyan  una  mà  de 
blanch;  y  totas  endressadas  à  la  seva  predi¬ 
lecta  la  Tona,  que  hi  espletava  unas  rialladas 
que  ressonavan  per  tota  la  clotada,  fent  es- 
glayar  à  la  jovenalla  de  la  casa  que  se  la  mi¬ 
ravan  ab  estranyesa,  com  tement  un  arrel  de 
follia. 

Cansat  y  esgargamellat,  deixà  anar  per  fi 
de  festa  la  darrera: 

Si  cantéu  per  las  més  jovas, 
jo  per  l’avia  cantaré, 


JOVENTUT 


T5o 

qu’es  la  rosa  més  xamosa 

que  floreix  en  eix  roser, 

qu’en  Serras  afiligranava  de  valent  ab  la 
cornamusa  engojant  aquell  rieral  que  talment 
pareixia  un  paradís  somniador.  Se’ns  hi  es- 
corregué,  sens  adonàrnosen,  mitja  horeta 
ben  bona  que'ns  faria  prou  fretura  per  aca- 
nar  la  pujada  de  la  Teyeda  y  devallar  des¬ 
prés  a  la  Fàbrega,  ahont  ens  haviam  de  tro¬ 
bar  ab  la  colla  d’en  Camas.  Ens  despedirem 
d'aquella  santa  gent,  y  ab  alegria  inesplica- 
ble  seguirem  las  casas  que'ns  tocavan;  fent 
compassos  d’espera  à  la  Comtesa,  ahont  el 
bo  del  Sagal  ens  tenia  preparada  una  brena 
y  una  beguda  que  res  hi  mancava:  després 
per  la  Cau,  Mascarbó,  Las  Auledas,  masías 
de  las  més  vistosas,  ahont  cantavan  el  jorn 
de  caramellas  com  à  fetxa  memorable. 

Al  tombar  lo  Pla  de  las  Arenas  per  agafar 
lo  cortiol  de  la  Fàbrega,  sentirem  l’altra  co¬ 
lla  cantant  à  la  Casota  acompanyats  pels 
nyigunyichs  del  violí  del  Camas,  que  ab  tot 
y  plaurem  de  valent  per  lo  típich  del  quadro, 
m’esborronavan.  Ens  ajuntarem  ab  ells,  y  en 
animada  conxorxa  arribarem  à  la  Masia  es¬ 
mentada,  ahont  de  consuetut  s’hi  obsequia¬ 
va  als  caramellayres  ab  un  dinar  abundós. 
Cedida  la  presidència  al  avi  Animé,  y  posats 
à  sos  costats  el  Tica  y  en  Serras,  ens  dispo¬ 
sarem  à  buydar  platas  y  més  platas  de  vian- 
das  delicadas  que’ns  servian  unas  galans  y 
escotoridas  donzellas  que  ab  la  rialla  à  flor 
de  llabi  seguian  las  brometas  ignocentas  de 
tot  l’esplet  de  jovent  que  desensopía  aquell 
soberch  y  solitari  casal  ahont  s’hi  escorren 
tristoys  els  demés  jorns  del  any. 

La  vista  que’s  descubria  desde’l  menjador 
era  encisadora!  Ferem  obrir  de  bat  à  bat  els 
finestrals  y’l  gegantí  Montseny  se’ns  abocà 
ab  tota  sa  fantàstica  bellesa.  Jo  me’l  mirava 
al  meu  enamorat  Montseny  ab  l’interés  ab 
que’l  galàn  se  mira  l’aymia.  En  sas  serrala- 
das  y  en  sas  gorgas  y  en  sos  boscatjes  hi  so 
anat  à  fantasiar,  y  l’afecte  que  m'inspira  y  la 
veneració  ab  que  l’aguayto  han  fet  nàixer  en 
mi  una  dolsa  melangia,  en  la  que’m  rabejo 
de  cos  y  d’ànima.  Quan  estava  al  bo  de  mos 
somnis,  la  colla  de  companys  se  disposava  à 
marxar.  La  tarde  queya,  y  trepant  las  deva- 
lladas  d'aquells  turons,  ab  la  xerradissa  de 
aucells  y  ab  lo  fresseig  d’ayguas  de  torren- 
tars  y  reguerols,  jo'm  trobava  del  tot  bé. 


Seguirem  casas  y  més  casas...  Las  ciste- 
1 1  as  totas  à  curull  feyan  goig  de  mirar.  Els 
bons  ous  y  la  bona  carnsalada  donavan  à 
entendre  que  la  devoció  à  la  Verge  del  Ro¬ 
ser  no  minva  pas  un  punt.  Y  vinga  anar  es- 
granant  los  goigs  de  la  Sobirana  Reyna  que 
alegravan  als  mústichs  pagesos;  y  altre  tant 
feyan  las  corrandas,  que  las  minyonetas  es- 
coltavan  corpresas  d’una  dolsa  esperansa. 

Deixant  enrera’l  Serrat  y  la  Pedrallarga,  à 
toch  d’oració  entrarem  al  poble  sadolls  d’ale¬ 
gria,  fent  trontollar  els  carrers  ab  nostras 
canturias  qu'eixian  à  escoltar  la  bona  gent. 
La  darrera  cantada  fou  à  la  plassa  de  dalt, 
ahont  s’hi  trobavanlas  collas  dels  que  tenían 
d'eixir  nit  enllà. 

Enguany  no  hi  so  anat  à  caramellas:  sols 
he  pogut  lliurarme  de  l’anyoransa  que  per 
tan  bella  costum  sento,  escalabornant  aques¬ 
tos  recorts  dolsos. 

Jordi  d’Osor. 


L’AIXELABRAT 

(Bosqueix  d’un  drama.) 

La  familia  Abet  havia  desenrotllat  sa  for¬ 
tuna  seguint  la  grandiosa  marxa  ascendent 
qu’havía  emprés  nostra  capital. 

Don  Pere  Abet  era  fill  únich  d  uns  modes¬ 
tos  betas  y  fils  que  vingueren  d’una  població 
de  la  provincià  de  Lleyda,  y  que  al  establirse 
aqui  trevallaren  molt  pera  darli  una  bona 
instrucció  comercial.  Peró  ell  volava  més  alt 
que’ls  seus  pares,  y  veyent  escàs  pervenir 
darrera  del  taulell  deia  tenda,  procurà  saltar 
d  Bolsa,  ahont  se  procurà  una  serie  de  rela¬ 
cions  que  li  valgueren  moltissim  pera  las  se- 
vas  desmesuradas  ansias  de  posessió.  En 
poch  temps  entengué’l  teje  maneje  de  la  casa, 
y  com  qu’era  home  de  pit  y  que  sabia  acos- 
tarse  à  qui  li  convenia,  prompte  va  llensarse 
à  algunas  jugadas  que  li  varen  resultar  pro- 
ductivas.  Pochs  anys  després  havia  fet  una 
petita  fortuna,  de  la  que's  serví  per  endoga- 
lar  à  un  modest  industrial  que  tenia  una  fà¬ 
brica  moguda  per  un  salt  d’aygua  del  Llo¬ 
bregat;  fàbrica  que,  à  la  volta  d’alguns  anys, 
va  convertirse  en  importantissima  colonia 
fabril  del  senyor  Abet. 

Aquest  era,  com  se  va  veyent,  y  segons 
l’eufemisme  al  us,  un  home  pràctich,  un 
d’aquells  homes  que  tiran  pera  richs  sense 


JOVENTUT  151 


reparar  en  els  medis  que  usan  pera  lograr  sos 
propòsits,  seguint  aquella  màxima  de  Rost- 
child  que  diu:  «Qui  no  es  rich  es  perque  no 
vol;  però  ha  de  passar  per  sobre  de  tot  pera 
conseguirho.» 

Res  té  d’estrany,  donchs,  que  sapigués 
pendre  posicions  per  arribar  à  dalt  de  tot  un 
home  de  las  qualitats  de  don  Pere  Abet,  re- 
presentadas  per  poca  aprensió  y  cert  talent 
natural  que  li  permetia  veurehi  més  clar  que 
la  majoria  dels  que’l  rodejavan.  Ell  va  apro¬ 
fitar  la  oportunitat  del  temps,  qu’oferia  una 
serie  de  capitals  desitjosos  de  colocació;  ell 
va  ser  d’algunas  d’aquellas  societats  de  crèdit 
que’s  dedicaren  à  engolirlos,  costant  moltas 
llàgrimas  à  molts  y  molts  ignocents  qu'en- 
tregaren  sos  estalvis  à  la  sinagoga  cristiana 
qu’anava  enriquintse  à  costas  de  sa  bona  fe. 
Aixis  el  senyor  Abet  arribà  à  agavellar  un 
dels  capitals  més  sólits  de  Barcelona. 

Un  cop  obtinguda  la  fortuna,  li  va  ocorre 
al  senyor  Abet  el  fenómeno  que’s  repeteix 
sovint  en  tots  els  pa>  venus:  va  sentir  la  neces¬ 
sitat  de  presumir. 

Ab  el  diferents  viatjes  que  per  qüestions 
de  negoci  havia  fet  al  estranger,  se  li  havian 
empeltat  algunas  pràcticas  de  l’alta  burgesia, 
pràcticas  que  foren  estrafetas  à  casa  seva.  Va 
pendre  institutriu  inglesa  pera  la  noya;  au- 
mentà'l  servey  ab  dos  criats  castellans,  cuy- 
ner  y  donzella;  va  remontar  la  quadra  en 
gran,  y  encarregà  mobiliari  nou,  y  lot  l'arre¬ 
glo  de  la  casa,  à  un  industrial  francès.  Aquest 
va  ferse  càrrech  del  cas  que  tema  devant,  y 
va  aplicarli  la  medecina  deguda  servintlo 
conforme  à  sos  gustos,  omplintli  la  casa  de 
sedas,  velluts  y  cortinatjes  de  tonalitats  ra- 
biosas,  esculpturas,  mobles,  quadros,  bibe- 
lots  y  demés  objectes  d’escàs  valor  artístich, 
però  apropósit  pera  fer  els  mirallets  à  las 
alosas  enriquidas  y  pera  deixar  satisfeta  la 
vanitat  del  americano . 

La  noya  fou  educada  com  tantas  ninas  de 
casa  rica:  consentintli  tot  y  cultivantli  única¬ 
ment  aquellas  inclinacions  que  podían  con- 
tribuhir  à  fer  d’ella  un  sér  frivol  y  elegant¬ 
ment  vulgar. 

L’heréu,  en  Pepc ,  va  passar  alguns  anys 
al  Jesuitas,  y  després  de  curta  temporada  de 
Paris,  l'enviaren  à  un  col-legi  aristocràtich 
d'Alemania  que,  segons  deya  son  pare,  hi  ha- 
viaestat  l’Alfonso  XII;  pronunciant  tan  am- 


pulosament  aquest  nom,  com  si  a  dintre  de  la 
boca  hi  tingués  la  persona  del  rey  difunt. 
A 1 1 1  varen  completar  la  seva  educació,  en- 
senyantli  algunas  fórmulas  socials,  pocas 
fórmulas  algebraicas,  aritmètica  superior,  es¬ 
grima,  equitació  y  alguns  jochs  inglesos;  y 
va  tornar  à  casa  ab  aqueix  gran  bagatje  de 
coneixements  y  xapurrejant  una  mica  l'ale¬ 
many  y’l  francès. 

El  pare  va  iniciarlo  en  els  negocis,  y  no  va 
trigar  gayre  à  trobar  en  ell  un  descans,  per- 
que’l  noy,  apart  d’algunas  diferencias  de  for¬ 
ma  y  certs  refinaments  viciosos,  semblava 
una  reproducció  exacta  del  pare.  Y  aquest  no 
cabia  à  la  pell,  considerant  que  son  heréu 
seria  un  home  de  profit. 

Aixis  qu’en  Pepe  Abet  va  cumplir  vinti- 
cinch  anys,  s'encarregà  de  la  regencia  de  la 
casa,  y  esdevingué  en  poch  temps  un  dels 
elements  joves  més  coneguts.  Tenia  bons 
cavalls  y  cotxes  de  ca’n  Binder;  se’l  ve\a  à 
toros,  à  carreras  y  al  Polo-Club;  sabia  ju- 
garse  un  feix  de  bitllets  al  bacarat  y  al  trenta 
y  quaranta;  no  faltava  als  estrenos;  tenia 
queridas...' Era,  en  fi,  un  element  ab  qui  po¬ 
dia  contarse  sempre  pera  tot  lo  que  fos  exhi¬ 
bició  y  vici,  encara  que,  tractantse  de  lo  úl¬ 
tim,  procurés  cubrir  las  formas,  perque,  com 
portava  la  firma  de  la  casa,  tenia  obligació 
de  fer  el  serio  y  de  preocuparse  del  qué 
diràn. 

Tot  anava  vent  en  popa  à  casa  de  don  Pe¬ 
re  Abet.  La  satisfacció  la  bescantavan  fins  els 
animals  de  la  casa  per  lo  grassos  y  lluhents; 
y  ningú  hauria  pogut  imaginarse  que  la  pri¬ 
mera  inquietut  d’aquella  familia  la  produhi- 
ria  l’anémica  y  ensopida  Fanny,  desaparei¬ 
xent  de  la  casa  payral  ab  la  institutriu  sense 
deixar  rastre. 

No’n  volguéu  més  de  passos  y  telégramas 
infructuosos  dels  que  va  fer  el  pare.  Mes  la 
parella  lugitiva  fou  trobada  pel  segón  germà, 
en  Salvador,  que  vivia  la  major  part  del  any 
à  Brusselas,  y  que,  com  à  home  de  món,  al 
tenir  noticia  del  fet,  tingué  també  la  inspira¬ 
ció  de  que  Paris,  la  ville  lumière ,  hauria 
atret  poderosament  à  la  Fanny.  Sense  pen- 
sarshi  gayre,  va  pendre’l  ràpit  que  conduheix 
de  Brusselas  à  la  capital  francesa,  y  pochs 
ressorts  va  tenir  de  tocar  pera  trobar  à  sa 
germana.  Al  dia  següent  la  institutriu  sortia 
cap  à  Inglaterra,  y’is  dos  ger/nans  tornavan 

à  Barcelona,  en  quina  estació  ls  esperaran 
don  Pere  y  una  senyora  mal  carada. 

La  Fannv  fou  conduhida  immediatament  à 
una  (inca  ahont  hi  va  passar  llarga  tempora¬ 
da,  fins  que’l  rum-rum  de  la  seva  excèntrica 
fugida  va  desapareixe.  A  don  Pere  va  mo 
lestarlo  molt  la  cosa ,  peró  no  per  son  aspecte 
moral,  sinó  pel  dir  de  la  gent.  Qui  més  va 
disgustarse  va  ser  en  Salvador;  y  no  es  es¬ 
trany,  tenint  en  compte  sas  qualitats  éticas. 

Ab  l'arribada  d’en  Salvador  entrà  la  famí¬ 
lia  Abet  en  una  fasse  nova.  En  Salvador  ha¬ 
via  ja  cumplert  els  vinticinch  anys,  dels  quals 
n’havía  passat  deu  al  estranger,  descontant 
las  curtas  temporadas  que  venia  pera  veure 
à  sa  familia.  Havia  fet  la  carrera  d’enginyer 
industrial  à  Brusselas,  passant  després  tem¬ 
poradas  à  Paris,  Manchester,  Londres  y  al- 
tras  capitals.  Sa  poderosa  inteligencia,  ober¬ 
ta  à  tot  lo  que  fos  progressiu,  s’havia  esplat- 
jat  en  l’atmósfera  cosmopolita  en  que  havia 
viscut,  dedicant  sos  esforsos  no  solzament  à 
la  ciència,  sinó  també  à  las  qüestions  socio- 
lógicas  y  artísticas.  Entre’l  bagatjede  llibres 
que  portà  hi  figuravan  els  noms  dels  més 
grans  pensadors  de  la  humanitat. 

Don  Pere  resolgué  inmediatament  aprofi¬ 
tar  els  serveys  de  son  fill  Salvador,  posantlo 
com  à  director  técnich  de  la  colonia,  y  als 
pochs  mesos  la  influencia  del  nou  director 
s’hi  notà  en  la  serie  d’avensos  qu’en  la  ma¬ 
quinaria  de  la  fàbrica  anaren  introduhintse. 
Y  marxant  tot  vent  en  popa,  aviat  va  renàixer 
la  tranquilitat  en  la  familia  Abet,  puig  lo  de 
la  noya  ja  s’havia  desvanescut  per  complert, 
y  sa  fugida  sols  servia  de  tema  de  murmura¬ 
ció  en  certs  centres  hont  s’hi  reuneixen  ma- 
las  llenguas. 

Las  personas  serias  no  davan  cap  impor¬ 
tància  al  assumpto,  sobretot  desde  que  la 
Fanny  s’havia  casat  ab  cert  comte,  ab  qui  ja 
tenia  relacions  desde  molt  avans  de  l’aven¬ 
tura.  Sols  els  envejosos  ó’is  xerrayres  deyan 
que’l  comte  era  home  poch  aprensiu,  qu’ha- 
via  passat  per  tot  ab  tal  de  daurar  els  seus 
blassons. 

Aqueixa  santa  pau  burgesa  va  enterbolirse 
alguna  vegada  per  diferencias  d’apreciació 
entre  don  Pere  y  en  Salvador;  mes  la  cosa 
no  prenia  proporcions  serias .  Creya  don 
Pere  que  las  ideas  de  son  fill  no  passarian 
del  terreno  teórich,  y  encara  que  veya  ab 


poca  satisfacció  sas  relacions  ab  certs  pensa¬ 
dors  qu’ell  calificava  de  contraris  al  ordre 
social,  no  podia  sospitar  qu’en  Salvador,  en 
el  terreno  pràctich,  conspirés  may  contra’ls 
seus  propis  interessos. 

La  sorpresa  de  don  Pere  fou  extraordina- 
ria’l  dia  que  va  presentàrseli  una  comissió 
d’obrers  de  la  fàbrica,  formulant  en  nom 
d’ells  en  Salvador  la  demanda.  Don  Pere  va 
sentir  que  tota  la  sanch  li  pujava  al  cervell 
al  veure  à  son  fill;  mes  va  dominarse,  y  res¬ 
pongué  à  la  comissió  que’s  volia  pendre  un 
plasso  de  quaranta  vuyt  horas  ans  de  con¬ 
testar  concretament.  Y  sortiren  els  obrers,  y 
quedaren  sols  pare  y  fill,  y  digué  don  Pere: 

— i  Ja  tens  idea  precisa  del  acte  qu’acabas 
de  realisar?  <Has  calculat  ben  bé  tota  la 
gravetat  qu’entranyaL..  Suposo  que  no,  y 
per  aquest  motiu  es  necessari  que  parlém, 
à  fi  d’evitar  repeticions  de  fets  tan  contraris 
als  nostres  interessos. 

—  Pera  mi, — contestà  en  Salvador, — l’in— 
terés  suprém  y  primordial  es  el  de  la  meva 
conciencia,  y  ja  estich  content  si,  al  consul¬ 
taria, ’m  contesta  qu’he  cumplert  el  meu  de- 
"  ver,  posantme  al  costat  de  lo  just. 

— Caborias!  Tu  ets  un  ignocent,  un  aixela- 
brat  que  no  sab  res  de  la  vida  pràctica.  Has 
llegit  munts  de  llibrots  de  quatre  esplotadors 
que  sols  serveixen  pera  pertorbar  las  inteli- 
gencias  dels  romàntichs  de  bona  fe  com  tu,  y 
pera  excitar  las  malas  passions  del  baix  poble. 
La  vida  es  un  camp  hont  el  xavo  lluytarà  sem¬ 
pre  contra  la  pesseta;  y  d’aquesta  lluyta  se’n 
aprofitan  alguns  caps  de  colla  que  saben  es- 
plotar  als  tontos  y  als  dolents,  predicàntloshi 
doctrinas  qu’han  llegit  (peró  que  no  han 
pahit)  en  alguns  autors  que  figuran  en  la 
teva  biblioteca.  En  definitiva,  fan  bé  tots 
aqueixos  al  agenciarse’ls  medis  de  viure  y 
voler  emanciparse ,  com  ells  diuhen;  com  tam¬ 
bé  fem  bé  nosaltres  resistintlos;  peró  lo  que 
no  té  explicació  racional,  es  que  un  home 
com  tu,  colocat  en  una  situació  contraria  à 
la  d’ells,  defensi  la  seva  causa  y  contribuheixi 
à  la  pertorbació  present,  que  farà  necessària 
la  unió  de  tots  els  homes  d’ordre  y  dels  que 
tenim  quelcom  que  perdre,  pera  resoldre’l 
problema  mitjansant  la  forsa:  es  à  dir:  ame- 
trallantlos. 

— Ab  molt  respecte  dech  contestarte  que 
no  puch  estar  conforme  ab  lo  qu’acabas 

d’exposar.  Tu  veus  la  qüestió  à  través  d’un 
prejudici  social  que  t’impideix  judicar  ab 
serenitat.  En  cambi,  jo,  estich  seré;  procuro 
colocarme  en  terreno  neutral,  y  procuro  tam¬ 
bé  que  la  meva  opinió  s’inspiri  en  la  equitat 
y  en  la  justícia.  Creume  que  va  molt  errat 
aquell  que  solzament  se  preocupa  d’interes¬ 
sos  materials.  Hi  ha  quelcom  molt  més  gran 
y  respectable:  el  sentiment  de  justícia,  que 
dona  tranquilitat  à  la  conciencia  y  fortifica 
y  enlayra  al  individuu  sobre  tot  lo  que’l 
rodeja. — 

Don  Pere,  descomponentse  y  exaltantse, 
exclamà: 

— Veig  qu’estàs  completament  perdut,  y 
que  tenen  rahó’ls  que  diuhen  que  la  malura 
moderna  t’ha  agafat  de  ple  à  ple.  Es  clar  que 
no  puch  donar  la  culpa  à  ningú;  regonech 
qu’es  tota  meva,  tota,  per  haverte  enviat  al 
estranger  y  haverte  concedit  una  llibertat  de 
•que  tan  mal  us  has  fet.  Ja  t’he  dit  que 
no  veya  ab  gust  la  teva  manera  de  pensar; 
peró’m  creya  que  las  tevas  bojerias  no  ha- 
vian  de  passar  may  del  terreno  teórich.  Su- 
fría,  com  es  natural,  quan  alguna  persona 
seria  m’csplicava  certas  excentricitats  tevas; 
veya  ab  disgust  que  gastavas·molt,  no  pera 
dar  llustre  à  la  casa,  sinó  pera  protegir  à  ar- 
tistas  y  literats  pobres,  contribuhint  à  soste¬ 
nir  à  quatre  ganduls  que  ab  la  escusa  d’anar 
à  estudiar  pintura  moderna  à  París,  art  an- 
tich  à  Italia  y  música  de  Wagner  à  Alema- 
nia,’s  riuhen  de  la  candidesa  teva  y  dels  que 
professan  las  tevas  ideas.  Tot  aixó  jo  ho 
pensava;  peró  no  deya  res,  era  tolerant,  cre¬ 
gut  de  que  tu  sabrías  correspondre  à  la  meva 
manera  de  procedir.  M’he  equivocat.  Quina 
diferencia  entre  tu  y  en  Pepe!  Aquest  gasta, 
peró  fa  lluhir  la  casa;  sab  tractarse  ab  la 
gent  quals  relacions  convenen,  y  serà  un 
digne  successor  meu.  Repeteixo  que  m’he 
equivocat,  y  que  jo  mateix  m’he  ficat  l’ene- 
mich  à  casa,  al  ficarhi  un  aixelabrat  com  tul 

—  Inútil  fora  —  va  objectar  en  Salvador  — 
volerte  demostrar  lo  contrari.  Un  dels  dos 
està  equivocat.  Jo  estich  convensut  de  qu’ets 
tu,  y  espero  que’l  temps  me  dongui  la  rahó. 
Jo  quedaré  satisfet  si  pot  aprofitarse  pera  res 
que  sigui  pràctich ,  com  tu  dius,  mon  roman¬ 
ticisme  de  servir  la  causa  de  la  justícia.  Pen¬ 
sa  bé  la  contestació  qu’has  de  donar  dintre 
quaranta  vuyt  horas.  Serénat;  déixat  de  pre¬ 


judicis;  fes  que  la  caixa  no  pugui  més  que’l 
cervell. — 

Y,  ditas  aquestas  paraulas,  en-  Salvador 
se'n  va  anar,  verdaderament  emocionat,  de 
la  presència  de  son  pare. 

Aquella  ànima  serena  que  ab  tanta  inten¬ 
sitat  sentia  la  justícia  y  la  solidaritat  social, 
passava  una  de  las  crissis  més  agudas.  La 
inteligencia  poderosa  y  l’esperit  lliure  que 
s'albergavan  en  ell,  no  defallian;  peró  son 
cor  noble  y  generós  no  podia  menys  de  sen¬ 
tir  fonda  amargor  al  convéncers  de  que  tot 
un  món  moral  el  separava  del  que  li  havia 
dat  el  sér,  com  també  sufría  per  lo  que  po¬ 
dia  succehirli  al  seu  pare  si  s’entossudia  en 
no  voler  complaure  als  trevalladors.  Aixis  es 
que  aquellas  quaranta  vuyt  horas  foren  per 
en  Salvador  de  verdader  martiri. 

Un  cop  espirat  el  plasso,  la  comissió  obre- 
ra’s  va  presentar  pera  coneixe  la  resolució 
de  don  Pere.  Aquest  proposà  una  fórmula 
de  transacció  qu’acceptaren  els  obrers;  peró 
com  que’l  cap  de  colla  no  va  cumplirel  com¬ 
promís,  la  vaga  va  esclatar  en  forma  violen- 
tissima,  -sufrint  perduas  de  consideració  tre- 
vall  y  capital,  exaltantse  de  tal  manera’ls 
ànims,  que  vingueren  una  serie  de  repressa- 
lias,  quals  resultats  foren  persecucions,  pro¬ 
cessos  y  tots  els  incidents  propis  dels  perío¬ 
des  anormals  en  que  las  passions  arriban  à 
la  exasperació. 

Tant  varen  complicarse  las  cosas,  que  un 
dia,  excitats  els  trevalladors  y  prenent  per 
una  provocació  la  presencia  de  don  Pere  y 
son  fill  Pepe  à  la  colonia,  decidiren  calar 
foch  à  la  fàbrica.  Grupos  numerosíssims, 
atiats  per  l’odi,- varen  desarmar  als  civils. 
Entraren  després  à  la  fabrica,  y  uns  quants 
dels  més  exaltats  arribaren  fins  à  l’habitació 
hont  s’havian  refugiat  don  Pere  y  en  Pepe , 
qu’haurian  sigut  victimas  de  la  indignació 
d’aquells  homes  si  en  Salvador  no  hagués 
aparegut  à  temps,  cubrintlos  ab  son  cos 
y  salvàntloshi  aixis  la  vida  tot  exposant  la 
seva. 

Y  don  Pere,  esglayat,  va  compendre  lla¬ 
vors  que’ls  trevalladors  acabavan  de  posar 
en  pràctica  la  seva  teoria,  la  del  dret  de  la 
forsa;  y  ab  els  ulls  negats  de  llàgrimas  abras- 
sà  à  n’en  Salvador  y  li  digué: 

— Estich  convensut  de  que  tu  tenias  rahó. 
Ha  guanyat  la  forsa;  peró  l’esperit  de  justi- 

cia  que  tu  representas  ha  salvat  la  meva 
vida  y  la  del  teu  germà.  Tu  ets  superior  à 
nosaltres!  Aquesta  colonia  es  teva!  Fes  lo 
que  vulguis  d’ella!  — 

Varen  abrassarse  ab  efussió  pare  y  fill... 
El  món  vell  v’l  món  nou  s’abrassaren! 

Y  al  cap  de  pochs  anys,  la  colonia  d'en 
Abet,  que  tan  mala  anomenada  tenia  en  tota 
la  ribera  del  Llobregat,  quedà  convertida  en 
una  Cooperativa  de  producció,  especie  de 
temple  del  trevall  hont  oficiava  com  à  gran 
sacerdot  l'enginyer  Salvador,  ajudat  per  mi¬ 
lers  de  trevalladors  que  rebían'  satisfets,  en 
la  forma  més  propera  à  la  equitat,  lo  que’ls 
hi  corresponia  pels  seus  esforsos. 

Moll  contribuhiria  à  la  cultura  social  la 
abundancia  de  cigalcis  com  en  Salvador,  es¬ 
pecialment  en  aquesta  terra  hont  tant  s’ha 
abusat  de  fer  la  formiga. 

Carles  Costa. 


«IFIGENIA  A  TAURIDA»,  DE  GLUCK, 

Y  EL  PUBL1CM  BARCELONÍ 

Després  de  més  d  un  sigle  d’existencia,  ha 
arribat  à  estrenarseà  Barcelona  aquesta  her- 
mosa  obra  del  gran  Gluck.  La  personalitat 
del  músich  s’hi  veu  en  ella  magníficament 
compenetrada  ab  la  grandiosa  tragèdia  grega 
que  li  serveix  d’assumpto,  formant  lletra  y 
música,  d  un  cap  al  altre  de  l’obra,  un  armó- 
nich  conjunt  d’homogeneitat  complerta.  En 
ella  s’hi  troba  una  potent  expressió  dramàti¬ 
ca,  ab  tot  y  la  simplicitat  de  la  orquestació. 
Gluck  realisa  la  fusió  de  la  poesia  ab  la  mú¬ 
sica,  fent  d’aquesta’l  complement  necessa¬ 
ri  del  drama  parlat,  desterrant  del  drama 
lirich  tots  els  artificis  que  res  tenen  que  veu¬ 
re  ab  el  desenrotllo  natural  de  l’acció,  con¬ 
vertint  al  cantant  en  un  verdader  actor  y  no 
en  un  joglar  de  la  gola,  y  fent  que  l’ample 
recitat  y  la  serena  melodia  constituheixin  els 
factors  únichs  del  drama  musical.  Ijigenia  à 
Taurida  es  una  demostració  pràctica  de  las, 
en  aquella  època,  revolucionarias  teorías  de 
son  autor,  que  tan  bellament  havia  exposat 
en  el  prólech  d  Alceste;  y  en  l’audició  d’aque 
lla,  com  en  la  de  totas  sas  obras,  nostre  es¬ 
perit  s’esplatja  y  ens  transporta  à  las  regions 
serenas  ahont  la  inspiració  del  geni  alemany 
ha  lograt  fecondar  l’Art  musical  per  medi  de 
l’intim  consorci  entre  la  Bellesa  pura  y  la 
pura  Veritat. 

De  la  primera  audició  d’aquesta  obra 
n’hem  sortitfondament  complaguts,  ab  l’àni¬ 
ma  confortada  per  las  suaus  armonias  d’un 
Art  tan  pur  com  senzill,  malgrat  els  nombro¬ 
sos  defectes  d’execució  v  la  irrespectuosa  ac- 


titut  del  públich  barceloní,  de  la  que  n  par 
larém  més  endevant. 

Ab  una  curta  introducció  en  que  s’inicia 
la  tempestat  qu’esclata  en  escena,  comensa 
l’obra.  Tota  aquesta  primera  escena  es  d’un 
caracter  descriptiu  que  impresiona  fonda¬ 
ment  y  en  el  que  Gluck  se  mostra  consumat 
mestre,  majorment  donada  la  senzillesa  dels 
medis  de  que  disposava.  Ifigenia  invoca  als 
deus  en  una  pregaria  hermosissima,  d’un  es¬ 
til  tan  sever  com  perfecte,  en  la  que’l  mestre 
ha  vessat  à  dolls  la  inspiració  y  que,  ab  tot 
y  produhirnos  un  excelent  efecte,  aquest 
hauria  sigut  molt  més  gran  si  l'hagués  can¬ 
tada  una  artista  de  conciencia.  El  coro  de 
sacerdotissas  de  Diana  que  comenta  las  ex¬ 
clamacions  d’Ifigenia,  té  tota  la  grandiositat 
del  coro  de  la  tragèdia  grega.  La  entrada  en 
escena  del  poble  ofereix  un  viu  contrast  ab 
las  anteriors  escenas,  y  encara  que’l  coro  es 
d’un  ritme  potser  un  xich  vulgar,  presenta  ab 
tot  un  sagell  ben  característich.  Molt  nota¬ 
bles  son  las  dansas  ab  que  fineix  el  primer 
acte',  sobretot  en  el  primer  de  sos  temps,  que 
trobém  inspiradissim.  essent  ai  monisadas  ab 
la  elegancia  y  sobrietat  de  costum  en  son  au¬ 
tor,  y  també  ab  un  colorit  admirable. 

El  dúo  ab  que  comensa’l  segón  acte  es  de 
una  magnifica  expressió  dramàtica.  Las  enér- 
gicas  exclamacions  d’Orestes  contrastan  ab 
l’hermos  cant  qu’entona  Pilades,  ple  de  la 
més  inspirada  melodia.  Al  quedar  sol  Ores- 
tes  y  entregïrse  à  son  dolorós  desespero,  la 
orquesta  descriu  maravellosament  la  terrible 
lluyta  de  son  ànima,  produhintnos  una  ex¬ 
traordinària  impresió.  Igualment  grandiosa 
es  la  escena  de  las  Furias  ab  sa  típica  dansa 
fantàstica,  sobtadament  interrompuda  per  la 
aparició  de  Clytemnestra.  Els  corals  d’aques¬ 
ta  escena  han  de  produhir  un  gran  efecte 
quan  puguin  sentirse  com  es  degut.  Molt 
inspirada  y  del  tot  identificada  ab  l’esperit 
del  llibre  resulta  la  escena  'de  la  ceremonia 
pagana  que  clou  aquest  acte,  un  dels  més 
hermosos  de  l’obra  en  nostre  concepte. 

L’  acte  tercer  se  reduheix,  després  d’unas 
curtas  y  sentidas  lamentacions  d’Ifigenia,  à 
la  gran  escena  entre  ella  y  els  dos  captius 
pera  decidir  la  sort  d’aquestos.  Es  tota  aques¬ 
ta  escena  d’una  gran  justesa  de  colorit  per  sa 
admirable  tensió  dramàtica,  que  creix  per 
moments  fins  arribar  à  la  lluyta  sens  igual 
entre  Pilades  y  Orestes,  per  oferirse  mútua¬ 
ment  l’hermós  sacrifici  de  sas  vidas.  La  in¬ 
vocació  de  Pilades  al  final  d’aquest  acte  no 
varem  trobaria  al  mateix  nivell  musical  de 
las  anteriors  escenas,  potser  degut_  en  part  à 
defecte  de  interpretació. 

L’obra’s  desenllassa  enel  temple  de  Diana, 
ahont  va  à  consumarse’l  sacrifici.  Els  cants 
de  las  sacerdotissas  produheixen  un  magni- 
fich  efecte,  aixís  com  tots  els  preliminars 
pera’l  sacrifici  sagrat.  La  orquesta  reflexa  ab 
gran  veritat  el  profond  dolor  d’Ifigenia,  que’s 

converteix  en  ardenta  joya  al  descubrir  en 
Orestes  son  germa  idolatrat  De  gran  forsa 
dramàtica  resulta  tot  el  final,  en  que's  desen¬ 
rotlla  la  lluyta  entre  grechs  y  escitas,  que 
fineix  ab  un  cant  per  la  victorià  d’aquells, 
ple  de  tranquilas  armonias,  ab  que’l  coro  in¬ 
voca  la  benhaurada  pau. 

La  execució  de  Ifigema  en  nostre  Liceu  ha 
deixat  molt  que  desitjar.  La  interpretació  que 
li  dona’l  mestre  Ferrari  no  podem  admétrela 
pel  senzill  motiu  d’ésser  perfectament  à  la 
italiana, y  per  tant,  efectista,  acaramel-lada  é 
impròpia  d'un’ubra  clàssica  com  la  que'ns 
ocupa.  Las  obras  de  Gluck  no’ls  necessitan 
tots  aqueixos  falsos  efectes  dels  directors  d’or-  , 
questa,  perque  ellas  ja’n  portan  en  si  matei- 
xas  de  verdaders;  s’han  d’interpretar  ab  fide¬ 
litat  y  ab  veneració,  donanthi  la  deguda 
expressió,  però  muy  accentuant  y  subraltant 
del  modo  irrespectuós  qu’ho  fa’l  senyor  Fer¬ 
rari.  En  tota  l’obra  hi  hem  trobat  aquests  de 
fectes,  peró  particularment  en  els  trossos  de 
conjunt  com  las  dansas  del  primer  acte.  que 
foren  portadas  ab  gran  afectació,  resultant 
ab  aixó  un  efecte  contrari,  puig  el  mateix 
afany  de  recalcar  treu  à  la  orquesta  tot  el 
matis  y  tota  la  expressió.  Per  semblant  estil 
anà  la  escena  infernal  del  acte  segón,  y  més 
encara'l  final  d’aquest,  en  que'l  director  se 
permeté  exagerar  el  temps,  produhint  un 
efecte  en  extrém  fals.  Pera’ls  directors  ita¬ 
lians,  lo  mateix  té  una  Ifigenia  que  una  Bo- 
hème.  Millor  dit:  espatllats  ab  els  llampants 
efectes  d’aquestas,  volen  introduhirlos  igual¬ 
ment  al  interpretar  las  obras  clàssicas. 

La  senyora  Petri,  encarregada  de  la  pro¬ 
tagonista,  ha  demostrat  un  complert  desco¬ 
neixement  del  personatje  que  interpreta.  Ella 
canta  son  paper  yfinsel  canta  fidelment,  peró 
no  diu,  no  expressa  un  sol  moment,  no  ma¬ 
tisa,  no  li  dona  la  entonació  dramàtica  que  re¬ 
quereix.  Aixó  com  à  cantant,  puig  com  à  ac¬ 
triu  es  una-verdadera  nulitat,  incapàs  de  com 
penetrarse  ab  la  grandesa  tràgica  d'Ifigenia. 
Aixis,  espatllà  per  complert  las  dramàticas  es- 
cenas  del  ultim  acte,  igualment  que'l  terceto 
del  anterior  y  que  la  sentida  pregaria  del 
primer.  Ni  sa  figura  l’acompanya,  ni  molt 
menys  sa  plàstica,  qu’es  d'escola  italiana 
pura.  En  quant  à  la  propietat  d’indumenta- 
ria,  bastarà  dir  que’ns  presentà  una  Ifigenia 
ab  cotilla. 

El  personatje  d'Orestes  ha  sigut  destrossat 
pel  baritono  Tabuyo.  Ni  com  à  cantant  ni 
com  à  actor  feu  altra  cosa  que  desnaturali- 
sar  per  complert  sa  part.  Sa  escola  es  més 
dolenta  encara  que  la  de  la  senyora  Pe¬ 
tri,  y  sas  facultats  son  molt  pitjors.  Las  es- 
cenas  culminants  dels  actes  segón  y  tercer, 
en  que  tan  gran  paper  hi  juga,  foren  ditas 
d  una  manera  que  may  ha  sigut  cantar,  sinó 
bramar.  Ni  un  sol  moment  hi  varem  trobar 
naturalitat;  pel  contrari,  sempre  la  més  exa¬ 
gerada  afectació.  Sa  veu,  d’un  timbre  ben 

ingrat,  no  modula,  ni  procura  adaptarse  al 
sentiment  de  la  situació  que  interpreta.  Sa 
mimica,  en  1 1  oc h  de  tràgica,  resulta  més  aviat 
de  melodrama. 

Bastant  més  encaixat  trobarem  al  tenor 
Gluck  en  el  paper  de  Pílades.  Si  bé  ab  des¬ 
igualtat,  tingué  trossos  bastant  ben  frasse- 
jats,  degut  à  que  sa  escola  de  dant  es  bastant 
més  correcta  que  la  dels  artistas  anteriors. 
En  l’acte  segón  interpretà  sa  paït  ab  ajusta¬ 
da  expressió,  particularment  la  hermosissima 
aria  avans  citada;  en  cambi  en  l'acte  tercer 
no  estigué  de  bon  tros  à  igual  nivell,  sobre 
tot  en  el  final,  que  fou  dit  d’un  modo  detes¬ 
table.  Sas  facultats  vocals  son  ben  deficients. 
Sa  veu,  ingrata  y  de  poca  potencia  y  ductili¬ 
tat,  no  pot  per  tant  enmotllarse  à  la  expres¬ 
sió  que  requereixen  molts  passatjes.  Com 
actor  no  feu  res  extraordinari,  peró  lampoch 
descompongué’l  quadro. 

El  baix  Rossi  feu  quatre  crits  en  las  quatre 
notas  que  té  la  part  de  Thoas,  y  entrava  y 
sortia  d’escena  de  manera  molt  poch  artísti¬ 
ca.  Els  demés  personatjes  quedan  reduhits  à 
la  categoria  de  partiquins,  y  com  à  l a  1  s  se 
portaren. 

Tan  desentonats  com  sempre  anaren  els 
coros.  No  es  possible  ab  aquests  elements 
posar  bé  cap  obra  en  escena,  y  sobre  aixó 
insislirém  sempre  ab  totas  nostras  forsas. 
Els  coros  del  Liceu  son  una  ignominia  pera 
la  Empresa  y  pera  la  Junta  de  Propietaris 
qu’ho  toleia.  Altre  tant  podém  dir  de  la  di¬ 
recció  escènica,  ó  millor  dit,  de  la  falta  de 
direcció.  No  pot  donarse  res  més  deplorable 
que’ls  moviments  de  las  massas  en  tota 
l’obra,  especialment  en  la  escena  de  las  Fu- 
rias  y  en  tots  els  conjunts  del  darrer  acte. 
Sempre  ab  la  inveterada  tradició  de  posar 
els  coristas  arrenglerats!  jNo  podria’l  senyor 
Ferrer  rompre  aquestà  anti-estética  costum? 

no  podria  la  senyora  Pauleta  ensenyar  à 
sas  deixeblas  altras  combinacions  de  dansas 
un  xich  més  novas  y  variadas? 

La  presentació  escènica  bastant  passadora. 
El  senyor  Soler  y  Rovirosa  ha  tret  tot  el 
partit  possible  dels  elements  antichs  de  la 
casa,  desenterrals  del  quarto  de  trastos  vells. 
El  senyor  Vilomara  ha  pintat  una  decoració 
nova  pera  l’acte  tercer,  representant  la  estan- 
cia  d’Ifigenia,  que  produheix  molt  bon  efecte, 
agradantnos  principalment  la  veritat  del  sos¬ 
tre.  La  indumentària  molt  mitjana,  en  parti¬ 
cular  la  llustrina  que  vestian  els  coristas. 

El  públich  barceloni,  aquest  públich  tan 
inteligent ,  tan  filarmónich ,  ha  xiulat  la  Ifi- 
genia  ab  tota  la  brutalitat  de  sos  pulmons,  y, 
per  dirho  gràficament,  ha  reventat  à  Gluck. 

Pobre  Gluck!  D'aquesta  feta  son  nom  que¬ 
darà  per  sempre  més  esborrat  del  cel  de  la 
inmortalitat,  peró  en  cambi,  en  nostre  Grrran 
Teatre  del  Liceu,  diemho  clar,  en  el  gran 

femer  de  nostra  corrompuda  societat,  hi  po¬ 
sarem  una  làpida  commemorativa  que  recordi 
al  esdevenir  el  punt  fins  ahont  pot  arribar 
la  estupidesa  d’un  públich.  Nosaltres  no 
oblidarém  may  més  la  fetxa  de  la  Pasqua 
d’enguany. 

Al  cap  y  al  ultim  s’han  tret  tots  la  careta, 
aquella  caretà  que  tants  y  tants  duyan  quan 
se  representava  La  W alkyria  ó'l  Tristan  , 
per  por  de  que  no  se’ls  descubrís  sa  testa  de 
burro.  Perque  esqueya  molt  bé  al  1  ó  de  des- 
ferse  en  elogis  à  Wagner  pels  corredors  del 
teatre,  mentres  se  feyan  un  tip  de  fàstich 
durant  la  representació.  Y  ara  resulta  que 
aquells  entussiastas  de  Wagner  no  toleran  à 
Gluck,  qu’es  com  qui  pretén  multiplicar 
sense  saber  de  sumar.  « iPues  què  se  ha  figu¬ 
rada  el  seiior  de  Gluck  con  esa  musiquilla 
arcaica ,  anti-diluviana?))  Aixís  s’exclamava 
en  els  intermedis  cert  tronch  de  germanets 
que  lluheixen  molt  escalfant  els  assientos 
dels  palcos,  però  que  lluhirían  molt  més  ti¬ 
rant  d’un  carro.  Un  altre,  un  adroguer  dels 
que  més  figuran,  deya  tot  bromejant:  «Aixó 
son  tot  uns  funerals  de  preu!»  Y  de  bestiesas 
per  aquest  ordre,  demanin,  perque’n  varem 
sentir  à  l’alsada  d’un  campanar.  La  cara’ns 
queya  de  vergonya  al  veure’l  concepte  qu  al 
guns  extrangers,  que  prop  nostre  seyan,  se 
formavan  de  la  cultura  de  nostre  públich.  De 
tota  la  platea,  del  anfiteatre,  de  la  majoria 
dels  palcos  de  tots  els  pisos  xiulavan  descara 
dament;  era  la  protesta  del  propietari  bur¬ 
gès  y  del  abonat  botiguer  que’s  veu  estafat 
en  sos  drets  al  trobarse  privat  de  la  romansa 
del  divo  ó  la  cavaletta  gargaritzada  de  la  diva, 
al  quedarse  sense’ls  espetechs  del  concertant 
y  sense  las  pantorrillas  del  cos  de  ball.  Per¬ 
que,  horrorítzinsel  fins  aixó  es  escandalós 
en  aquesta  obra:  surten  las  ballarinas  en  tots 
els  actes,  y  may  se  veu  ni  un  través  de  dit!  Ni 
sisquera  desde'ls  palcos  de  prosceni! 

Durant  tota  la  representació  no  hi  hagué 
un  sol  moment  en  que’l  públich  s’escoltés 
l’obra,  encara  que  al  final  de  cada  acte  falla¬ 
va  sense  pietat.  Y  aixó  es  falta  de  serietat, 
de  cultura,  de  respecte  envers  un  Geni  que 
conta  prop  de  dos  sigles  de  renóm  universal. 
En  cap  altre  pais  del  món  s’ha  comés  ab  ell 
una  cosa  semblant,  si  bé  es  veritat  que  fins 
ara  sas  obras  no  havian  sortit  del  món  civi- 
lisat.  Enhorabona  que  no  agradés  à  qui  té  la 
desgracia  de  no  compendre  certa  classe  de 
música,  peró  sa  obligació  era  callar  yaguan- 
tarse,  y  de  cap  manera  protestar  ab  xiulets, 
ab  badalls  descomunals,  ab  tota  mena  de 
crits,  convertint  el  teatre  en  un  estable,  y 
molt  menys  encara  tornarhi  l’endemà  pera 
repetir,  ab  propina, ’l  mateix  espectacle.  Per 
aquest  motiu  protestém  indignats  els  que  no 
hi  aném  al  Liceu  com  qui  va  al  cassino.  els 
que  no’ns  asseyém  à  la  platea  pera  llegir 
diaris  y  entaular  en  alta  veu  conversas  ab 
tots  els  vehins;  perque...  éque  no  ho  saben? 


els  propietaris  son  els  únichs  amos  del  tea¬ 
tre  y  ningú’ls  hi  pot  treure’l  dret  d’em...pipar 
al  que  paga  de  bona  fe  una  butaca  qu’ells 
mateixos  se  venen  el  dia  que  no  hi  van.  Si 
algú  ha  estat  en  las  filas  8  a  y  g.a  de  la  dreta 
del  passadis  central,  me’n  sabrà  donar  rahó. 
Y  qui  diu  d’aquestas,  diu  de  la  3.“  y  la  4.*,  y 
totas  allà  ahont  s’hi  veuhen  las  clàssicas  ter- 
tulias  en  que  las  conversas  més  intelectuals 
dels  homes  son  sobre  la  Bolsa  ó  la  guerra 
dels  boers,  y  las  de  las  senyoras  sobre  las 
modas  de  la  Juana  Valls  ó  la  Vidailhet,  la 
Peitx  ó  la  Marieta  de  Mataró.  Y  després  se 
queixan  perque’ls  joves  del  dia  no’s  casan! 

Que’n  gastariam  de  tinta  esplicant  la  vida 
é  historia  del  liceista  burgès,  y  fent  l’anato¬ 
mia  del  públich  putrefacte  de  nostre  Gran 
Teatre!  Per  avuy  ja  n’hi  ha  prou,  que  bé  ns 
vagarà  un  altre  dia  pera  continuar,  puig  no 
pensém  quedarnos  ab  res  dins  del  cos.  Aixó 
no  ha  estat  més  que  una  expansió,  à  tall  de 
prólech,  y  en  endevant,  ja  ho  saben:  à  cada 
desafinada  del  públich  contestarém  en  el  ma¬ 
teix  to. 

Resulta,  en  conclusió,  plenament  confir¬ 
mat  lo  que  fa  tant  temps  venim  sostenint,  ó 
sia,  que  à  Barcelona  no  es  possible  Art  serio 
mentres  el  Liceu  subsisteixi.  L’únich  remey 
està,  donchs,  en  sa  desaparició,  y  per  ella 
crech  que  tots  els  medis  foran  bons,  fins  els 
més  violents.  Per  nosaltres,  mentres  no  hi 
hagi  cap  desgracia  personal,  que’s  crémi  ó 
que  s’ensorri.  Yllavors,  veuriam  si’ls  rónechs 
propietaris  tornavan  à  alsarlo  per  tercera  ve 
gada. 

Joaquím  Pena. 


DE  PINTURA 

A  Catalunya  encara  hi  ha  qui  participa  de 
ressabis  castellans,  especialment  tractantse 
d’art.  La  trista  creencia  de  que  l’obra  de  ge¬ 
ni  es  lo  que  se’n  pot  dir  l'obra  de  un  mal 
genit ,  es  viva  entre  nosaltres,  y  el  públich  en 
general  se  paga  més  d’un  cartelón  de  car- 
niceria  ó  de  la  representació  gràfica  d’un 
.quint  acte  de  melodrama  que  de  la  concep¬ 
ció  segura  v  reposada  qu’ha  arribat  à  ex- 
pressarse  naturalment  després  de  haver  ven- 
sut  las  dificultats  una  per  una. 

Aquell  que  busqui  en  l’actual  exposició 
que’l  Circul  de  Sant  Lluch  ha  obert  à  ca’n  Pa¬ 
rés  l’art  de  bombo  y  platerets  à  que’ns  refe¬ 
rim,  quedarà  xasquejat.  No  hi  ha  en  ella  ni 
una  sola  nota  d’aquest  género.  En  cambi, 
tot  al ló  que  demostra  un  estudi  serio  no  tan 
sols  del  natural  sinó  també  de  la  pròpia  per¬ 
sonalitat,  hi  té  la  seva  representació  més  ó 
menys  important. 

Lo  més  relliscós,  lo  més...  repugnant  per 
un  critich,  es  entrar  en  personalitats  y  ana- 
tomisar  el  valor  de  las  obras  particularisant- 
las,  no  ab  la  tessis  general,  ab  una  apreciació 
estètica  qu’enclóu  un  tot,  ab  una  definició 

clara  y  precisa,  sinó  determinant  un’obra 
ó  bé  un  autor. 

Això,  qu’en  general  exposa  à  queixas  y 
fins  à  enemistats,  y  que  resulta  de  quasi  bé 
totas  las  exposicions,  no  succeheix  en  aquesta 
de  que  tracto.  Ja  sia  pel  seu  caràcter,  ja 
perque’ls  que  s’han  cuydat  d'organisarla 
han  tingut  un  verdader  acert  en  la  tria  de  las 
obras,  la  exposició  resulta  d’un  caràcter  dis¬ 
tingit  sense  pretensions,  serio  sens  encarca¬ 
raments  de  mal  gust. 

Ab  quina  franca  naturalitat  s’expressan 
aquells  dibuixos  del  mestre  Joseph  Llimona! 
Si,  del  mestre,  perque’l  que  dibuixa  com  ell 
ho  fa,  es  un  mestre  aqui,  à  Paris,  à  Londres 
y  per  tot  arréu.  Es  l’artista  vigoros  y  refinat, 
es  aquell  que  donà  forma  superba  al  Beren¬ 
guer  y  que  cantà'l  poemàtich  misticisme  de 
la  primera  comunió;  el  qu’executà  ab  senti¬ 
ment  de  colorista  digne  de  Meunier  el  relléu 
de  Sant  Vicens,  y  ab  la  refinada  delicadesa 
d’un  Frampton,  el  joch  de  café  y  la  crossa 
del  nostre  benvolgut  primer  Conciliari. 

Per  ell  el  medi  d’expressió  no  es  una  difi¬ 
cultat.  Baix  sa  potent  acció  d’artista  ,  del 
mateix  modo  fa  obehir  à  la  cera  que  ha  de 
servir  de  model  al  joyer,  que  a  la  esgarrapada 
de  fanch  que  fa  surgir  el  grupo  de  la  forsa 
ab  un  cavall  vigorós  y  un  home  de  la  mida 
del  natural,  posats  en  acció,  tirants  de  nir- 
vis,  poderosos  sens  afectacions  ni  efectis¬ 
mes. 

Avuy  à  ca’n  Parés  podem  admirar  els  seus 
dibuixos,  y  tinga  ben  entés  X amateur  barcelo¬ 
ní  que  si’s  posa’l  monocle  del  snob  per 
establir  comparansas,  aquestas  no  resultaràn 
en  perjudici  del  valent  artista  català  de  qui 
podém  enorgullirnos.  iQuina  hermosa  so¬ 
brietat  de  medis!  jAbquínafacilitat  traduheix 
el  relléu,  la  forma,  el  color  y  el  sentiment! 
Si  las  sevas  brillantissimas  produccions  ens 
vinguessin  de  fora  casa  ab  un  nom  extrange- 
risat,  que’n  diriam  de  cosasl  Donchs  {per  qué 
no  dirho  avuy?  Deixém  que  al  menys  una 
vegada  se  sigui  profeta  en  pais  propi;  no  vol- 
guém  regatejarli  l’aplauso  que. tan  bé  ha  sa- 
pigut  guanyarse  ab  sa  carrera,  qu’es  la  car¬ 
rera  d'un  artista. 

El  seu  germà  Joan  apareix  ferm  de  caràc¬ 
ter,  estudiós,  reflexiu.  Més  trevallat  y  menys 
fàcil,  la  seva  obra  es  més  filla  del  càlcul  que 
la  d’en  Joseph,  es  més  l’obra  de  un  artista 
de  forsa  adquirida  que  la  d’un  artista  de 
forsa  natural  que  s’expansiona  per  la  neces¬ 
sitat  ineludible  d’expressarse  en  son  llenguat- 
je.  Y  ab  tot,  aquesta  forsa  hi  es.  Si  no,  que 
ho  diguin  aquell  hermós  escors  de  dona  age- 
guda,  aquel  fill  pródich ,  aquell  mano  que 
cerca  la  petaca  per  cargolarnhi  un  y  que  recor¬ 
da  (no  per  semblansa  de  model,  sinó  per 
las  sevas  qualiíats),  els  dibuixos  del  seu  ger¬ 
mà.  El  tallisla  es  un  esplendidissim  dibuix 
de  mestre. 

En  Mas  y  Fontdevila  es  sempre  franch  de 

procediment,,  sempre  distingit  y  ple  de  bon 
gust.  Els  seus  dibuixos,  avalorats  per  la  no¬ 
ta  de  color  sobriament  .colocada,  tenen  un 
interès  extraordinari,  son  d’aquellas  cosas 
que’ls  amateurs  gourmets  desitjan,  perque  sa¬ 
ben  qu’en  un  despatx,  en  una  llibreria  ó  en 
qualsevulga  lloch  que's  coloquin,  donan  to 
y  fan  quedar  bé  al  amo  de  la  casa,  si  aquest 
té  interès  en  passar  per  intelectual. 

Aixó  succeheix  sempre  ab  els  estudis  íntims 
del  pintor,  sigan  de  qui  vulgan,  mentres  que 
sigan  ben  fets.  Als  que  per  un  regalo  gastan 
en  objectes  insubstancials  de  quincalla  que 
un  cop  fora  de  la  botiga  han  perdut  tot  el  seu 
valor,  més  els  hi  valdria  decantarse  per  aquest 
costat.  Al  menys  un  estuJi  es  sempre  interes¬ 
sant  y’l  seu  valor  aumenta  sempre  sense  con- 
vertirse  may  en  un  objecte  d’encants.  Fa 
com  el  vi,  que  com  més  vell,  més  bo. 

D’en  Baixeras  es  sens  dupte  lo  més  intere- 
sant  la  seva  tela  bosquejada,  que  m’ha  fet 
pensar  en  algun’altra  obra  d’ell,  y  no  sé  per 
qué  m’han  vingut  desitjós  de  véurela  escros- 
tonada,  desprovehida  de  la  rancior  de  la  pin¬ 
tura  al  oli  per  admirar  el  franch  bosqueig  de 
composició,  en  la  que  demostra  ab  més  cla- 
retat  la  seva  potencia. 

A  n'en  Baixeras  quan  acaba  li  falta  trans- 
portarse,  veurehi  més  de  recort,  saber  domi¬ 
nar  més  el  model  que  posa  devant  d’ell,  do- 
blegantloy  vencent  la  sevafredor  inexpressiva 
pera  ferne  un  objecte  de  vida,  tal  com  els  fa 
en  sos  croquis.  Li  passa  al  revés  de  lo  que 
passa  en  un  altre  sentit  als  joves  del  Circul 
de  Sant  Lluch. 

Aquests,  posant  apart  en  Sardà,  veuhen  el 
natural  ab  ulls  que  no  son  els  seus,  ab  els 
ulls  y  la  inteligencia  d’un  altre,  de  Sthenleyn 
per  exemple,  y  buscan  en  el  natural  tot  all ó 
que  fa  aquest  autor  sense  preocuparse  de 
fer  una  cosa  ben  seva,  ni  tenir  en  compte  que 
si  Sthenleyn  es  un  artistàs.  ho  es  perque  no 
s’assembla  à  ningúmés;  que’ls  que  l  imitin  no 
passaràn  may  de  imitadors,  quan  no  siguin 
plagiaris. 

A  aquests  els  aconsello  que  procurin  des- 
cubrirse  à  sí  mateixos,  que  reproduhexin  del 
natural  allò  que’ls  ha  sorprès  y  cautivat  una 
estona  fentlos  ressentir  la  emoció  estètica 
germen  de  tota  obra  personal. 

L’Opiso,  que  promet  ser  un  artista,  com 
en  Galí,  que  té  condicions  pera  serne  un  al¬ 
tre,  no  deurian  acontentarse  ab  imitar  à  un 
autor  determinat,  y  molt  més  els  valdria  fixar 
la  seva  atenció  en  genis  com  Holbein,  Wan 
Ey.ch,  Memllinc,  Leonardo  de  Ahnci.  Repas¬ 
sin  aquells  dibuixosysi  diuhen  plens  de  rahó 
que  à  Barcelona  no  hi  han  medis  d'estudiar- 
los,  que’s  necessita  un  capital  per  adquirir 
las  reproduccions  de  semblants  obras  que  no 
posseheix  l’Academia  de  Bellas  Arts,  perque 
l’Academia  no  té  res  d’all ó  que  constituheix 
una  base  sòlida  d’ensenyansa,  que  ab  prou 
feynas  poden  entussiasmarse  ab  las  ilustra- 

cions  que’ls  diaris  ilustrats  francesos  publi- 
can  à  deu  cèntims  ab  firmas  acreditadas  y 
baf  de  burdell,els  hi  diré  que  per  imitar  allò, 
més  val  que’s  quedin  à  casa  y  procurin  cles- 
entranyar  las  bellesas  dels  dibuixos  d’en  Jo- 
seph  Llimona,  molt  més  sanas  en  son  sentit 
artístich,  molt  més  correctas  y  de  valor  ben 
diferent  que’l  que  avalua  l’obra  de  Sthenlevn 
ó  de  Forein. 

Sthenleyn  es  l’artista  que  reproduheix  la 
bellesa  de  la  cràpula  francesa;  la  cràpula  nos¬ 
tra  es  tota  un’altra:  es  aquella  de  ganivet  y 
trempaplomas  que  coneix  en  Sardà,  més 
nirviosa,  incissiva  y  meridional,  que  ni’s  mou 
ni’s  vesteix  del  mateix  modo  qu’aquella,  ni 
respira’l  mateix  ambent. 

Els  retratos  d’en  Sardà,  ademés  de  ser  ben 
dibuixats  y  ben  entesos,  son  ben  bé  d’ell.  Un 
xich  monòtons  de  coloració,  es  a  dir,  qu'en 
alguns  d’ells,  el  cabell,  la  carn  y’l  vestit  pre- 
sentan  un  topo  massa  similar;  però  apart  de 
això,  dominan  las  qualitats,  son  natur  als  y 
correctes,  posseheixen  aquella  nota  d’art  que 
fa  que  interessin  à  algú  més  que  al  retratat  y 
à  la  familia  del  retratat. 

Las  acuarelas,  dibuixos  à  la  ploma  y  pro¬ 
jectes  de  cartells  d’en  Llaverías,  son  molt  re¬ 
comanables,  especialment  els  últims, en  que’s 
demostra  un  cartellista;  y  sembla  estrany  que 
las  casas  industrials  d’aquesta  ciutat  no’s 
decideixin  à  utilisarel  seu  talent. 

En  Cabanyes  es  un  colorista;  Vilas  dibuixa 
un  xich  a  ï emporte  pnecc ,  com  diuben  elsfran- 
cesos;  à  cops  d’enformador;  Serrahima  té  tres 
acuarelas  molt  frescas;  Lluís  Masriera  re¬ 
sulta  fosforescent  de  color,  ben  al  revés  de  lo 
d’enjoseph  Masriera, qu’exposa  tres  notasin- 
teresantissimas  y  d’extraordinaria  justesa, 
uns  atmetllers  florits  que  destacan  per  obs¬ 
cur  demunt  del  cel  lluminós,  y  fan  nota  cla¬ 
ra  en  el  paisatje. 

Els  dos  Vivers  segueixen  massa  à  en  Joa¬ 
quim  Vancells;  lo  d’aquells  resulta  agradable 
de  color,  però  fora  molt  més  important  si  fos 
més  personal,  com  ho  es  lo  d’en  Vancells, 
sempre  poeta  distingit  deia  naturalesa,  sem¬ 
pre  traductor  d’una  cosa  descuberta  per  ell 
en  els  diferents  aspectes  del  paisatje  y  no 
d’altres  quadros.  En  J.  Berga  mteresa  en 
igual  sentit. 

L’actual  exposició  del  Circul  de  Sant 
Lluch  es  de  las  més  interessants  que  s’han 
produhit  à  Barcelona;  els  aficionats  inteli- 
gents  poden  convéncersen  per  si  mateixos;  y 
si  algún  dia’s  fes  una  exposició  general  de 
art  intim,  quinascosas  no  sortirían  qu'avuy 
no  podém  preveure  perque  dormen  l'olvit 
en  las  carteras  dels  artistas  en  un  recó  de  ta¬ 
ller  ! 

V.  de  R. 


NOVAS 
La  festa  de  Pasqua. 

El  dissapte  al  vespre  la  redacció  de  Jo¬ 
ventut  va  ésser  objecte  d’una  manifestació 
imponent.  Se  li  havia  anunciat  que  hi  ani- 
rían  alguns  coros  à  donar  una  serenata.  Pera 
rébrels  esplèndidament,  se  van  comprar  al¬ 
guns  bens,  y’s  va  preparar  un  sopar  pels  co- 
ristas.  Un  porró  inmens,  en  el  que  hi  cabian 
30  litres  de  vi,  guarnit  ab  fullatje  y  flors, 
fou  penjat  al  sostre  ab  unas  cadenas  que  li 
permetessin  el  balanceig  necessari  pera  beu- 
rehi.  Dos  porrons  més.  de  quatre  litres,  esta- 
van  esperant  en  las  taulas,  junt  ab  dos  cis¬ 
tells  de  butifarras  blancas  y  tres  monumen¬ 
tals  tortells  del  Forn  de  Sant  Jaume.  El  pa 
va  ésser  fet  exprés,  de  xeixa,  à  l’antiga, 
per  l’acaudalat  agricultor  senyor  Pi,  de  Tar- 
rassa. 

Al  presentarse  la  secció  de  Catalunya  No¬ 
va  titulada  Crit  de  Patria,  dirigida  pel  se¬ 
nyor  Esquerrà,  se  va  il-luminar  la  fatxada 
de  la  redacció  ab  grossas  atxas  de  cera,  y’s 
va  treure  al  balcó  un  Estandart  Català  an- 
tich  del  1640,  del  temps  de  la  guerra  con¬ 
tra’l  comte-duch  d’OIivares,  portat  pel  nostre 
colaborador  En  Pompeyus  Gener  Al  tréurel 
al  balcó,  la  multitut  el  va  victorejar  caluro- 
sament,  mentres  onejavan  en  l'ayre  las  qua¬ 
tre  barras  y  las  creus  de  Sant  Jordi. 

Tota  la  redacció  y  alguns  colaboradors 
s’havian  posat  la  simbòlica  barretina  verme¬ 
lla  ab  gira  negra,  al  estil  de  gorro  frigi,  tal 
com  se  porta  al  Ampurdà  y  à  la  Costa. 

Mentres  el  primer  coro  s’disposava  à  can¬ 
tar,  vingué  à  la  redacció  nostre  amich  el  ge¬ 
nial  compositor  senyor  Morera,  que  fou  ob¬ 
jecte  de  gran  ovació.  La  Senyera  del  coro 
fou  pujada  al  balcó  y  sostingudg  per  en  Mo¬ 
rera,  que  també  s’havia  posat  la  barretina 
ampurdanesa. 

Després  de  varias  cansons  patrióticas  se  va 
saludar  als  coros  fent  onejar  per  tres  vegadas 
la  bandera,  y  varen  pujar  à  sopar  à  la  redac¬ 
ció.  Alli,  en  mitj  de  la  major  animació  y  en- 
tussiasme,  van  demanarse  Els  Segadors,  que 
foren  cantats  pels  coristas  y  respostos  pel  pú- 
blich  qu’omplia  tota  la  plassa  del  Teatre  y  las 
avingudas  de  la  rambla  de  Santa  Mònica  y 
de  la  del  Centre,  essent  aplaudits  ab  gran  fre- 
nessí.  De  prompte,  del  públich  s’alsaren  va-- 
rias  veus  que  demanavan  La  Marsellesa. 

El  coro  baixà  al  carrer,  tornà  à  formarse, 
y  una  Marsellesa  solemne  fou  entonada  pels 
coros  y  secundada  pel  públich. 

En  tant,  la  redacció,  descuberta,  s’estava 
al  balcó  y  tornava  à  saludar  ab  tres  oneja- 
ments  de  bandera,  y  ab  viscas  à  la  Llibertat 
dels  pobles  y  à  Catalunya.  L’entussiasme  va 
pujar  de  punt  al  despedirse’l  coro;  però  aixis 
que  aquest  se’n  havia  anat,  ja  un  altre  arri¬ 
bava:  era  la  secció  coral  de  Catalunya  y 
Avant ,  conduhida  pel  nostre  company  de  re- 

dacció  en  Lluis  Marsans,  també  embarreti- 
nat,  y  dirigida  pel  senyor  Masó. 

Ab  aquest  coro  va  passar  casi  igual  que 
ab  l’altre;  se  cantaren  algunas  cansons  de  la 
terra,  totas  en  sentit  altament  patriótich,  pu¬ 
jant  els  coristas  després  à  sopar  à  la  redac¬ 
ció,  essent  servits  pels  redactors.  Avans  de 
despedirse,  com  en  l’altre,  se  cantaren  Els 
Segadors ,  que  varen  ésser  corejats  per  la 
multitut  d'afora. 

En  aixó  arribà’l  coro  La  Palma  de  Cata¬ 
lunya. ,  y  aquest  va  cantar  X Himne  del  Trans- 
vaal ,  molt  ben  traduhit  al  català,  fent  un  solo 
de  tenor  el  director,  y  responent  el  coro  y 
tot  el  públich. 

En  mitj  del  major  entussiasme,’s  varen 
cantar  altre  cop,  y  à  baix,  al  carrer,  Els  Se¬ 
gadors  y  La  Marsellesa ,  que  foren  també 
acompanyats  pel  públich,  y  estrepitosament 
aplaudits. 

La  festa  va  terminar  ab  entussiastas  brin¬ 
dis,  y  en  mitj  de  la  major  armonía  y  frater¬ 
nitat,  à  dos  quarts  de  cinchde  la  matinada. 

La  gentada  era  inmensa,  tant  que’ls  tran- 
vias  tingueren  d’aturarse.  En  las  inmedia- 
cions  s  hi  veyan  varis  cotxes  particulars,  y 
dintre  d’ells  algunas  personas  amigas  pre- 
senciavan  la  festa.  El  poble,  ab  tot  son  en- 
tussiasme,  estigué  com  sempre  sol  estar  el 
poble  català:  correcte  y  digne. 

Fou  una  festa  que  no  olvidarém  may,  y 
que’ns  donà  la  major  alegria,  perque  indica 
que  Catalunya  es  un  pais  que  viu,  y  que  té 
latents  els  ideals  superiors  de  Llibertat  y  de 
Progrés. 

El  meeting  del  Vendrell. 

Encara  ressonavan,  més  en  nostres  cors 
qu’en  nostras  orellas,  els  patriótichs  cants 
ab  que’ns  havían  obsequiat  las  societats  co¬ 
rals  avans  esmentadas,  quan,  sense  podernos 
pendre’l  descans  que'l  cos  afadigat  reclama¬ 
va,  preniam  à  primeras  horas  del  mati’l  tren 
qu’havía  de  conduhirnos  al  Vendrell,  ahont 
anava  à  celebrarse’l  meeting  de  propaganda 
organisat  pels  catalanistas  d’aquella  vila  ab 
la  cooperació  de  la  Unió  Catalanista. 

La  comitiva  d’expedicionaris  anà  engros- 
santse  més  y  més  en  la  major  part  de  las  es¬ 
tacions  de  la  linia,  y  al  arribar  al  Vendrell 
varem  ser  objecte  d’una  afectuosissima  rebu¬ 
da  pels  companys  de  causa  que  al  li  resi¬ 
deixen. 

Ens  dirigirem  al  teatre  del  Tivoli  ahont  à 
dos  quarts  d’onze  va  donarse  principi  al  acte 
'  devant  d’una  concurrència  que  no  baixaria 
de  i  .500  personas. 

Ocuparen  la  mesa’ls  senyors  don  Manel 
Folgueia  y  Duràn,  President  de  la  Unió  Ca¬ 
'l  talanista ,  don  Angél  Guimerà  y  don  Antoni 
Sunol,  ex  presidents  de  la  mateixa,  don  Jo- 
j  seph  M  d  Roca,  vocal,  y  varis  individuus  de 
|  la  Comissió  organisadora  del  meeting. 


Feren  us  de  la  paraula  don  Pere  Lloret, 
en  nom  dels  catalanistas  de  Tarragona;  don 
Joseph  M.a  Roca,  redactor  de  La  Renaixensa, 
don  Antón  Guasch;  don  Joseph  Mallofré,  di¬ 
rector  de  La  Nació  Catalana;  don  Ricart 
Roig,  de  Sitjes;  don  Antoni  Sunol  y  don 
Manel  Folguera  v  Duràn,  que  resumi’ls  dis¬ 
cursos,  essent  tots  escoltats  ab  gran  atenció 
y  aplaudits  ab  gran  entusiassme. 

Al  final  se  cantaren  Els  Segadors ,  com  se 
fa  sempre  en  semblants  actes. 

En  el  mateix  local  del  Tivoli  fou  servit  un 
excelent  dinar,  després  del  qual  hi  hagué 
entussiastas  brindis.  Com  una  sintessis  de 
tot  els  que’s  pronunciaren,  mereixen  consig- 
narse’ls  dels  germans  Ramón  y  Vidales,  del 
Vendrell,  el  d’en  Guimerà,  v  el  del  President 
de  la  Unió  Catalanista. 

Al  despedirnos  dels  bons  companys  ven- 
drellenchs,  s’entonaren  altre  cop  Els  Sega¬ 
dors ;,  y’s  donaren  forts  viscas  à  Catalunya, 
à  la  Unió  Catalanista  v  al  Vendrell. 

Hem  rebut  del  Ajuntament  de  Palma  de 
Mallorca  la  següent  invitació: 

((Ajuntament  de  Palma. — Desitjós  lo  Exce- 
lentissim  Ajuntament  d’aquesta  Ciutat  d’hon¬ 
rar  com  es  degut  al  inspirat  poeta  y  diligenti- 
ssim  bibliòfil  Exm.  Senor  Don  Jeroni  Rosse¬ 
lló  v  Ribera,  Mestre  en  Gay  Saber  y  un  dels 
més  entusiastas  restauradors  de  las  lletras  de 
la  llengua  de  Ramón  Lull,  ha  resolt  invitar 
als  escriptors  qui  cultivan  el  nostro  ben  vol¬ 
gut  llenguatge  „en  la  terra  Catalana,  en  lo 
Regne  de  València,  en  l’Illa  de  Serdenya,  y 
en  lo  Regne  de  Mallorcha  ab  las  illas  ger- 
manas  y  ab  las  regions  qu’un  dia  estigueren 
ab  ell  unidas  baix  la  corona  dels  nostros 
reis,  y  avuy  forman  part  de  la  nació  francesa 
constituint  sempre  un  recort  gloriós  de  temps 
inolvidables. — Y  figurant  en  lloch  tan  alt  en 
las  lletras  patrias  els  escriptors  de  aquesta 
regió,  tench  l’honor  de  participarli  dit  acort 
de  la  Corporació  que  inmerescudament  pre- 
sidesch  pregantli  ab  empenyo  molt  coral  que 
vulga  transmetre  aquesta  invitació  als  men- 
tats  senyors  perque  prenguen  part  en  la  festa 
qu’es  celebrara  dia  23  d’Abril  pròxim- vinent, 
diada  de  Sanet  Jordi,  ab  motiu  de  procla¬ 
mar  al  Sr.  Rosselló  Fill  benemèrit  de  Ma¬ 
llorcha,  y  colocar  lo  seu  retrato  en  la  Galeria 
d’Homens  Il·lustres  d’aquesta  Illa. — Deuguart 
à  V.  S.  molts  d'anys.  Dada  a  la  Ciutat  de 
Palma  de  Mallorcha  dia  23  de  Mars  de  l’any 
mil  y  noucents.  — L’Alcalde-President,  An¬ 
toni  Bonelio.  —  El  Vocal-Secretari  de  la  Co¬ 
missió,  Benet  Pons  Fàbregues.  —  Sr.  Director 
y  Redactors  de  Joventut.» 

Agrahim  la  invitació  à  tan  patriótich  acte, 
al  que’ns  proposém  assistir. 

—  * 

El  reputat  escriptor  mallorquí  Matéu  Obra¬ 
dor  Bennassar,  que  acompanya  en  sos  viat- 

jes  per  las  ciutats  y  las  i  1  las  del  (Mediterrani 
y  del  Adriàtich  al  Arxiduch  Lluis  Salvador 
d’Austria,  ha  fet  una  troballa  ben  interessant 
pera  Catalunya.  Se  tracta  d’una  pila  de  docu¬ 
ments  referents  à  Raimond  Llull  que’s  guar- 
dan  en  la  biblioteca  de  la  Bassilica  de  Sant 
March  de  Venecià.  El  més  important  es  una 
dedicatòria  autógrafa,  en  llati,  d’un  códice  en 
pergamí,  al  Dux  Pietro  Gradenigo,  elevat  à 
la  expressada  dignitat  per  l’any  de  1289,  y 
cèlebre  per  haver  instituhit  el  Consell  dels 
Deu  y  consolidat  el  poder  de  l’aristocracia 
en  la  República  Veneciana.  El  referit  Códice 
conté,  ademés,  diferents  escrits  de  nostre 
gran  filosop  y  eminent  poeta,  y  sembla  que 
la  dedicatòria  fou  escrita  pels  anys  1309  ó 
1310. 


El  ((Centre  Catalanista  de  Vilafranca  del 
Panadés»  ha  organisat  un  gran  concurs 
d’historia  contemporània,  que  serà  patroci¬ 
nat  per  l’Ajuntament  d’aquella  vila,  las  so¬ 
cietats  «Centre  Agrícola»,  «Lliga  Industrial  y 
Comercial»  y  «Centro  de  la  Union»  y  varias 
conegudas  personalitats  d’aquella  comarca. 

S’ha  publicat  la  convocatoria  pera  dit  con¬ 
curs,  que  té’ls  següents  lema  y  objectiu:  El 
Panadés  en  el  Sigle  XIX;  y  en  el  qual  se  trac¬ 
taran  els  següents  temas: 

I.  Noticia  històrica  de  la  part  que  pren¬ 
gué’l  Panadés  en  la  gloriosa  guerra  de  la 
Independencia. 

II.  Suscinta  idea  de  las  principals  mani¬ 
festacions  de  la  vida  política  del  Panadés 
desde  la  guerra  de  la  Independencia  fins  al 
acabament  del  sigle. 

III.  Apuntes  sobre'l  moviment  intelectual 
y  artistich. 

IV.  Notas  críticas  sobre  las  vicissituts  de 
l’Agricultura,  Indústria  y  Comers  durant  el 
sigle  xix,  deduhintne’ls  medis  pera  lograr 
llur  major  foment  y  prosperitat. 

V.  Breu  ressenya  històrica  de  las  malal- 
tías  epidémicas  y  infecciosas  desenrotlladas 
en  el  Panadés,  durant  el  sigle  xix,  y  medis 
higiénichs  qu’haurían  d'adoptar  els  Munici¬ 
pis  per  evitarlas  ó  aminorarlas  en  l’avenir. 

VI.  Lleugeras  apuntacions  sobre  las  cos¬ 
tums  que’s  perden  y  las  costums  que’ns 
quedan. 

Tots  els  trevalls  hauran  d’ésser  inèdits  y 
escrits  en  llengua  catalana. 

Pera  las  demés  condicions  llegéiginse’ls 
cartells  y  programas. 


El  Consell  Regional  Federalista  de  Cata¬ 
lunya  ha  tingut  l’atenció  denviarnos  un 
exemplar  del  manifest  qu'endressa  à  las  as¬ 
sociacions  y  periódichs  federalistas  catalans. 
El  respecte  que  inspira  la  venerable  figura 


d’en  Pi  y  Margall,  que  mostrà  cóm  una  con- 
ciencia  pura  pot  sortir  sense  màcula  d’entre 
mitj  del  llot  de  la  política  à  la  espanyola,  y  el 
coincidir  alguns  dels  articles  del  programa 
federal  ab  l’esperit  de  las  Bases  que  defen- 
sém,  ha  de  fer  que  acullin  el  manifest  ab 
simpatia. 

Creyém,  donchs,  que  la  experiencia  adqui¬ 
rida  ab  els  desacerts  passats,  y’is  desenganys 
qu’encara  rebran  dels  politichs  d’ofici,  acaba¬ 
ran  d’obrirloshi’ls  ulls,  y  allavors  vindran  al 
camp  catalanista  à  combatre  per  nostre 
ideal,  que  no  es  altre  que’l  seu,  però  més 
despullat  encara  de  las  impuresas  de  la  polí¬ 
tica  rutinaria. 


El  conegut  fabricant  de  licors  en  Pere 
Bordas,  ens  ha  afavorit  ab  una  ampolla  del 
licor  tónich  digestiu  que  acaba  de  posar  à  la 
venda  ab  el  títul  Licor  Sant  Jordi.  El  cartell 
anunciador  y  la  etiqueta  estan  redactats  en 
català  y  cada  ampolla  porta  ademés  el  sagell 
de  la  Unió  Catalanista. 

El  licor  es  molt  agradable  y  creyém  que 
tindrà  acceptació.  Remerciém  l’envio. 


Han  visitat  nostra  redacció’ls  periódichs 
Hojas  suellas ,  de  Sevilla,  y  La  Comarca  de 
Lleyda ,  ab  els  quals  farém  gustosos  el  cambi. 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  2=5  cèn¬ 
tims. 

A  tots  els  suscriptors  se’ls  hi  regalarà’l  Núme¬ 
ro  antecedent,  que’s  ven  al  preu  de  2  5  cèntims. 

Als  qu’s  suscriguin  per  un  any  se’ls  hi  regalarà 
ademés  el  cartell  anunciador  del  periódich,  mag¬ 
nífica  obra  de  l’Alexandre  de  Riquer. 


Fidel  Giró,  impressor.  —  Carrer  de  València  3 1 1 . 


Director  literari:  Lluís  Vt'a.  Director  artístich:  Alexandre  de  Riquer. 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  Alsmetjes  catalanistas,  per  Joseph  M.a Ro¬ 
ca.  —  Faust,  per  Xavier  Viura.  —  Passant  per  Mon¬ 
tagut,  per  A.  Rori  y  Fontestà.  —  En  l’aplech  d’Es- 
peransa,  per  Ramón  E.  Bassegoda  —  Perquè  en 
el  Malabar  ja  no  creman  à  las  viudas,  per  Albert 
Llanas.  —  Teatres.  —  Oda  à  Friné,  per  Joan  Oliva 
Bridgman.  —  Sanch  nova,  per  Antón  Busquets  y 
Punset.  —  El  Jardí  abandonat,  per  Salvador  Vila- 
regut.  —  Sartor  Resartus,  per  Pompeyus  Gener.  — 
Novas. 


ALS  METJES  CATALANISTAS 

Pera  ésser  catalanista  no  n’hi  ha  prou  ab 
estimar  à  Catalunya,  ab  volerla  completa¬ 
ment  autònoma  fruhint  à  ple  ayre  de  sos  in¬ 
discutibles  drets  consignats  en  las  memo¬ 
rables  Bases  aprobadas  en  l’Assamblea  de 
Manresa.  Si’s  vol  à  Catalunya  digna  y  hon¬ 
rada  y  lliure  d’aquesta  unihcació  ab  l’Estat 
espanyol,  que  la  corseca  y  aclapara,  cal  pro¬ 
curar  y  devém  fer  tots  els  esforsos  imagina¬ 
bles  pera  ésser  dignes  fills  de  tan  noble  mare, 
y  no’ns  havém  d’aconhortar  ab  estimaria  pla- 
tónicament,  sinó  qu’havém  de  valernos  de 
tots  els  medis  possibles  pera  que  lluheixi  en- 
tre’ls  pobles  més  civilisats  de  la  terra,  no 
sols  pe’ls  mèrits  y  virtuts  dels  temps  passats, 
sinó  pe’ls  mèrits  y  virtuts  de  sos  fills  actuals, 
dels  catalans  d’ara. 

Cada  estament  té  la  obligació  moral  de 


digniíicarse,  corretgint  els  defectes  de  sos  in- 
dividuus,  esmenant  sos  erros  involuntaris  y 
censurant  severament  las  inmoralitats  cons¬ 
cients  y  que  per  consuetut  han  passat  à  ésser 
costum  Per  aixó’ls  metjes,  que  tants  n’hi  ha 
de  catalanistas  y  catalanistas  fervents,  deu- 
hen  procurar  no  sols  predicar  sempre  que 
puguin,  y  poden  sempre,  las  nostras  doctri- 
nas  fent  piopaganda  incessant  y  continua  à 
favor  de  la  causa  de  la  Nacionalitat  Catala¬ 
na,  sinó  qu’estàn  obligats  à  observar  en 
l’exercici  de  la  professió,  una  moral  estricta, 
severa,  intranzigent,  qu’es  l’única  ,  perque 
de  moral  no  més  n’hi  ha  una. 

El  metje  catalanista  no  deu  anunciar  son 
nom  en  els  diaris  com  un  industrial  vulgar  ó 
com  una  funció  de  teatre;  es  impropi  de  per- 
sonas  serias  que  posseheixen  un  titul  profes¬ 
sional  posar  el  nom  en  iletras  d’imprempta 
prometent  curacions  y  èxits  y  declarant  infa- 
libles  remeys  qu’enganyan. 

El  metje  catalanista  jamay  deu  sotscriure 
eixos  certificats  que  insertan  els  diaris  en 
sa  quarta  plana  y  que  no  son  res  més  que 
grollers  reclams  d’específichs  industrials  do¬ 
nant  fe  d’una  acció  curativa  sabent  de  bona 
tinta  que  no  es  certa. 

El  metje  catalanista  no  deu  pagar  may  de 

la  vida  comissió  al  company  que  li  envia  ma¬ 
lalts,  perque  un  malalt  no  es  un  pedido  y  no 
s’hi  ha  de  mercadejar:  y  per  lo  mateix  cap 
metje  deu  cobrarne  de  comissió  ,  perque 
aquestas  almoynas  tant  rebaixan  la  dignitat 
del  que  las  reb,  com  la  del  que  las  dona. 

El  metje  catalanista  no  deu  posar  son  nom 
al  balcó  ni  al  ayre  lliure,  puig  que'ls  noms  ab 
la  humitat  se  malmenan,  y  un  nom  mal- 
menat  no’s  cotisa  al  mercat  de  las  perso- 
nas  de  seny. 

El  metje  catalanista  no  ha  de  pactar  ab  cap 
apotecari:  sempre  ha  de  procurar  que  al  ma¬ 
lalt  li  quedi  la  complerta  llibertat  d’acció  de 
escullir  al  que  més  li  plascia.  En  lloch  de  in- 
dicarli  ahónt  pot  anar  à  cercar  el  remey,  més 
val  dirli  ahónt  no  es  convenient  que  vagi, 
sempre  que  pera  fer  la  exclussió’s  tinguin 
motius  sobrerament  fundats  y  certs  de  falta 
d  escrupulositat  en  el  despatx  de  las  receptas. 

El  metje  catalanista  no  deu  rebutjar  un 
malalt  perque  sos  cabals  no  li  permetin  pa¬ 
gar  la  visita.  La  caritat,  per  molta  que  se’n 
fassi,  no  enfarfega;  y  ademés,  s’ha  de  tenir 
en  compte  que  ningú  està  malalt  per  gust,  y 
molt  menys  els  pobres. 

Els  metjes  catalanistas  qu’exerceixen  en 
els  Hospitals  y  altras  casas  de  Beneficencia, 
s’han  de  fer  el  càrrech  que  no  visitan  cassos, 
sinó  que  visitan  semblants  seus  que  pe’l  nai¬ 
xement,  l’etzar  de  la  fortuna  ó  las  vicissituts 
de  la  vida,  se  troban  sols,  abandonats  y  ma¬ 
lalts,  allunyats  de  la  familia,  cuydats  per 
mans  qu’encara  que  sían  de  la  Caritat  son 
forasteras,  que  sos  ulls  brillants  per  la  febre 
ó  entelats  per  l’alenada  de  la  mort,  esguar- 
dan  la  espona  deserta  de  fills,  de  pares,  de 
parents,  d’amichs,  y  sols  els  fereix  l’especta¬ 
cle  del  Viàtich  que  sovint  passa  y  traspassa, 
ó  la  vista  d’una  caixa  qu’enclóu  unas  despu- 
ilas.  Qu’en  lloch  d’escoltar  paraulas  de  con¬ 
hort,  senten  la  ranera  del  que  agonitza  à  la 
dreta  y  els  crits  del  que  desvarieja  à  la  es¬ 
querra. 

Cuydeulos'ab  carinyo  à  n’aquests  sers  des¬ 
graciats:  son  germans  nostres.  Amanyagueu- 
los  y  feu  per  ells  lo  que  voldriau  que  per  vos¬ 
altres  fessin  si  estiguéssiu  en  son  lloch. 
Procuréu  que  no  vos  temin,  sinó  que  vos  res- 
petin;  que  vegin  en  vosaltres  quelcom  de  lo 
que’ls  manca,  de  lo  qu’anyoran. 

Y’is  qu’  exerciu  la  Beneficencia  domici¬ 


liada,  els  metjes  d’Ajuntament,  de  Montepíos, 
y  d'Associacions  benfactoras,  soportéu  ab  pa¬ 
ciència  vostra  missió,  no  tractéu  ab  urch  als 
pobrets  que  necessitan  que  la  Ciutat  y  sos 
habitants  caritatius  els  facilitin  metje  y  me- 
dicinas;  no’ls  escatiméu  las  visitas,  que  à  vol- 
tas  una  paraula  vostra  de  consol  farà  més 
que  tots  els  bàlsams. 

Si  aixís  ho  fa’l  brillant  estol  de  metjes  que 
s’aixopluga  sota’ls  plechs  de  la  Santa  Se¬ 
nyera  de  nostra  Patria,  al  mateix  temps  que 
dignificaràn  la  professió  per  tants  menys- 
preuhada  y  per  tan  pochs  coneguda,  lograràn 
que  la  seva  propaganda  catalanista  ferma  y 
enèrgica  sia  de  resultats  pràctichs  y  positius, 
perque  las  ideas  exposadas  per  boca  d’un 
home  qu’  exerceix  dignament  una  carrera  ú 
ofici,  tenen  molta  més  forsa  moral,  son  d’éxit 
més  segur,  perque  las  revesteix  del  seu  pres¬ 
tigi,  de  la  seva  integritat  professional. 

Joseph  M.a  Roca. 


FAUST 

Las  vidrieras  de  la  cambra’s  veuhen  infla- 
madas  de  la  part  d’afora  y’s  destacan  de  la 
massa  ombriva  que  forma  la  torre,  com  si  fos¬ 
sin  els  finestrals  d’una  casa  incendiada;  las 
campanas  escampan  els  tochs  potents  de  la 
Nit;  y  devant  del  forn  qu’espetega,  desso¬ 
ta  de  la  fumada  volta  del  laboratori,  el  doc¬ 
tor  Faust  escalfa’ls  gresols  y  fa  cruixir  las 
retortas. 

Y  la  seva  barba  blanca  y’is  seus  cabells 
onejan  al  impuls  del  foch  del  forn,  y-’ls  seus 
ulls  semblan  guspiras;  y  la  seva  ombra’s  pro¬ 
jecta  en  els  prestatjes  plens  de  filtres  y’s  re- 
torsa  també  al  impuls  de  las  flamas. 

De  las  flamas  que  surten  y  s’empenyan 
llensant  clarors  infernals...  de  las  flamas 
que’s  cargolan  resplandint  en  els  vermells 
vidres...  Y  tota  la  cambra  d’el  doctor  Faust 
ressona  y  vibra  al  seu  espetech...  y  las  redo- 
nas  embruixadas  se  dilatan  y  sembla  que 
vulguin  reventarse. 

El  doctor  Faust,  dins  de  la  cambra  plena 
de  fum,  escalfa’ls  gresols  y  fa  cruixir  las  re¬ 
tortas...  Y  aquell  foch  simula  fantasmàs  que 
s’allargan  y  s’escursan  en  dansas  horribles... 
y  aquell  foch  simula  gemechs  fondos  de 
condempnat.  Cada  flamarada  es  com  una 
vida  sacrificada  per  la  felicitat  del  doctor 

Faust;  cada  espurna  es  un  crit  d'angunia 
d’un  igual  sacrificat  pera’l  goig  que'l  doctor 
Faust  busca;  cada  remoli  de  fum  es  un 
espectre  que  li  amenassa  venjansa;  cada 
cruximent  de  la  cambra  es  un  sospir  d’un 
cos  que  cau  per  la  voluntat  egoista  del  doc¬ 
tor  Faust.  Tot  allò  sembla  un  infern;  aquell 
forn  es  un  forn  de  vidas  humanas  que's  mar¬ 
ceixen  perque  Faust  vol  gaudir,  perque 
Faust  busca  la  felicitat  en  el  gresol,  y’l  gre- 
sol  s’ha  d’escalfar  ab  sacrificis.  Tot  brama 
devant  d’Ell,  peró  Ell,  impassible,  escalfa  y 
rescalfa,  tot  sentint  el  baf  émbruixat  d’aquell 
forn  que  crema  anhels,  ilusions  y  esperansas 
humanas. 

El  doctor  Faust,  el  bruixot,  busca’l  ser  fe- 
lis  à  costa  de  la  infelicitat  dels  altres,  y  res  li 
fa  qu’en  el  foch  del  seu  forn  hi  cremi  tot  el 
goig  dels  altres  homes.  Ell  vol  ésser  felis; 
vol  ésser  gran;  vol  gaudir  sempre. . .  y  per 
això,  acotat  devant  del  forn  geganti,  atia’l 
foch  destructor  que  devora  y  que  devora... 
y  per  això,  acotat  devant  del  forn  gegantí, 
aguanta’l  gresol  qu’ha  de  produhirli  la  joya 
de  la  seva  vida.  Y  mentres  el  vent  bramula 
v  porta  las  bruixas  de  ciutat  à  ciutat  v  de 
vilatje  à  vilatje;  mentres  sota’l  mantell  de 
las  nits  nuvolosas  els  negres  fantasmas  udo- 
lan,  Ell,  la  imatje  del  home  egoista  y  su- 
perbiós,  resta  més  impassible  que’ls  abets 
quan  veuhen  passar  devant  seu  las  devas¬ 
tacions  de  la  tempesta. 

El  laboratori  de  Faust  es  el  món;  el  forn 
es  el  forn  de  las  passions  impuras;  v  Faust 
hi  atia'l  foch  ab  la  passió  seva. 

Y  mentres  l’atía,  las  veus  inmaterials  de 
la  Existència  cantan,  quan  passan  devant  de 
las  vidrieras  d’aquell  laboratori...  Cantan 
cansons  indefinibles  de  joya  y  de  tristesa; 
cantan  cansons  indefinibles  de  voluptuositats 
y  de  llàgrimas;  cantan  las  esparsas  de  tot  lo 
mort.  Y  Faust  no  comprèn  lo  que  cantan. 

Y  la  suhor  li  baixa  rostre  avall;  y’is  dits 
se  li  crispan;  y’is  cabells  se  li  alsan;  y’l  cor 
li  bat  ab  forsa;  y  las  dents  li  cruixeixen... 
y’is  sers  sacrificats  gemegan  y  claman  ven¬ 
jansa;  mes  Ell  resta  impassible  à  tals  clams. 

Y  tornan  à  cantar  més  veus  y  més  veus, 
y’is  ressons  de  tals  veus  s’apagan  y  tornan  à 
oirse;  y  Faust,  que  no  las  entén,  se  creu  que 


li  cantan  el  preludi  de  la  Felicitat  qu’Ell  està 
à  punt  d’obtindre. . .  y  continúa  devant  del 
foch  qu’alsa  y  abaixa  la  seva  ombra  devant 
dels  prestatjes  plens  de  filtres. 

Y  li  sembla  qu’està  à  punt  de  trobar  lo  de¬ 
sitjat;  y  li  sembla  que  del  gresol  sortirà  lo 
qu’ha  de  ferlo  felis  pera  sempre;  y  li  sembla 
qu’à  la  fi’s  veurà  posturejat  per  la  Joya... 
Y  atia’l  foch  ab  el  buf  de  la  seva  passió  im¬ 
pura. 

La  cambra  de  Faust  sembla  que  va  à 
esclatar!...  La  cambra  de  Faust  sembla 
prompta  à  inflamarse! . . .  Es  ja  l'instant  su- 
prém!...  Ell  ha  afegit  per  darrera  vegada 
llenya  al  foch!...  Tot  ha  bramat  ab  una  veu 
sinistra!...  Faust  alsa’l  bras  creyent  haver 
trobat  lo  que  cercava...  [Tot  ha  tremolat!... 
El  fals  gresol  s’ha  desfet...  y  d’entre  tants 
sers  sacrificats,  d’entre  tantas  vidas  marci- 
das,  en  lloch  de  l’anyorada  Felicitat,  devant 
del  Faust  etern,  surt  la  brumosa  y  retorsada 
figura  de  Mefistófeles!... 

Xavier  Viura. 


PASSANT  PER  MONTAGUT 

Aquell  any,  1890,  estiuhejava  à  Palau  de 
Montagut,  un  poblet  bonicoy  quin  carrer  més 
llarch  encaixona  la  carretera  d’Olot  que  ram- 
peja  fins  arribarà  Castellfollit  y  s’aboca  des¬ 
prés  per  la  comarca  olotina  de  faixedas  fres- 
cals  y  de  panoramas  espléndits.  Els  vehins 
de  Palau  anavan  aquell  día  à  Tortellà  y  m’en 
convidaren  à  posta.  La  tirada  era  llarga. 
Compromès  à  embestirla,  deixava  enrera  las 
ombras  del  moli  y  embrancava  per  uns  ca¬ 
mins  desgayrats,  per  uns  rebolls  espessisims, 
ab  un  dia  seré  y  una  soleyada  punyenta 
qu’abrandava  la  terra. 

En  Quel,  un  bon  mosso  manquet,  conegué 
que’m  cansava. 

— Ja’ns  vagarà  de  reposar, — digué.— Quan 
serém  à  la  plassa,  entrarém  à  la  fleca,  y,  allà, 
veurà  quínas  ombras!  Oydà  per  nosaltres 
que  tots  els  camins  fossin  com  aquestos!... 

. — Peró  aquest  sol  no  s’aguanta! 

— Bé,  donchs;  ens  aturarém  à  Montagut.  — 

Y  à  las  nou  del  mati  y  per  una  acera  de 
llosas  que  donava  à  la  paret  del  fossar,  en¬ 
trarem  à  un  poble  quiet  hont  tothom  era  à 
casa.  Un  banch  que’n  sortia  d’una  com  hos¬ 
tal,  convidava  à  aturarshi.  Al  devant  del 

banch  hi  havia  un  taulellet  de  refrescos.  En 
Quel  entrà  cap  dintre  y  n’eixi  ab  un  got  d’ai- 
xarop  que’m  presentà  sostenintlo  ab  un  plat 
de  llauna  lluhent.  Calgué  remerciarho  com 
se  mereixia,  y  mentres  jo’m  refrescava  ab 
aquella  aygua  de  brescas,  rodava  ell  el  pla- 
tet  ab  sa  mà  bona,  fent  llampegoys  à  ma  vis¬ 
ta  que  s’hi  fixà  bella  estona. 

— Bé  anéu  prou  bonich — vareig  dir. — Aqui 
à  montanya  y  aquestos  plats  tan  lluhents?  — 

La  hostalera,  anomenemla  aixis,  tota  se’n 
agradava  d’aquellas  paraulas;  se’n  agradava 
y  somreya  à  n’en  Quel  com  interrogantlo 
si’m  havia  cridat  l’atenció. 

Y  jo  mirant  el  plat  afegia: — Talment  sem¬ 
bla  d’aquells  que  la  tropa  porta  à  la  mot¬ 
xilla... 

— Àngela! — digué  la  hostalera,  no  deixant- 
me  acabar. — Pla  bé  qu’ho  endevina. — 

Y  ella  y  en  Quel,  interrompentse  l’un  al 
altre,  m’anaren  contant  tota  l’acció  d’Oix, 
quan  la  brigada  del  general  Nouvilas  caygué 
presonera  de  las  forsas  carlinas.  La  riquesa 
de  detalls  y  l’entussiasme  ab  qu’eran  ponde¬ 
rats  per  aquella  gent  montanyesa,  m’aixeca¬ 
ren  del  banch  y’m  dugueren  cap  als  aforas 
del  poble,  veyentme  en  un  apuro  pera  seguir 
ab  la  vista  las  indicacions  d’en  Quel  y  de  la 
hostalera  respecte  à  la  direcció  de  la  marxa, 
de  la  batuda  y  de  la  desfeta  d’aquell  exèrcit 
regular;  y  quan,  de  retorn  al  hostal,  passa¬ 
va  per  devant  del  fossar  y  aixecava’ls  ulls  à 
dos  xiprers  centenaris,  una  empenta  d’en 
Quel  obria  la  porta  y’m  mostrava  una  triste¬ 
sa  solemne.  De  creus  entremitj  dels  cascalls 
y  la  brossa  n’hi  havia  à  centas. — Aqui  hi  ha 
un  tinent  enterrat;  en  aquell  clot  una  cin¬ 
quantena  de  sorges;  aquella  escala  ^veu?  no 
parava  un  moment  de  traginar  y  d’abocar 
soldats  à  la  fossa.  Vosté  se'n  haguera  escrui¬ 
xit! — 

Y  aquesta  relació  llastimera  que  m’esbor¬ 
ronà,  sobretot  quan  en  Quel  m’interessava 
ab  l’efecte  que  produhia  l’estimbament  de  las 
mulas,  el  potejar  dels  cavalls  en  el  front  dels 
ferits,  la  cruixidera  dels  bagatjes  y  de  las 
caixas  de  municions,  y  las  estremituts  dels 
que  queyan  y  quedavan  penjats  pel  corretjàm 
als  rebolls  de  las  timbas,  me  feu  adonar  de 
que  à  Montagut  tot  eran  renissos  d’aquella 
orgia  de  la  mort;  y  veya  als  pagesos  ab  las 
calsas  de  panyo  dels  soldats  retenyidas  de 


negre;  y’m  fixava  en  que  las  corretjas  del 
bestiar  no  eran  pas  fetas  à  montanya;  que 
las  mantas  de  la  gent  eran  també  de  la  tropa; 
que’ls  gipons  de  las  donas  eran  de  roba  de 
capot;  que’ls  botons  de  llautó  duyan  relleus 
alegórichs;  deduhintne,  sense  por  d'equivo- 
carme,  que  tot  Montagut  s’acuytaria  à  aprofi- 
tarse  de  la  hecatombe  despullant  als  cadà¬ 
vers  y  emportantsen  la  correljeria  y  la  ferra¬ 
menta  que’ls  carlins  no  abaslarían  à  recullir 
per  la  mateixa  abundancia. 

A  no  passar  bona  estona  ab  tota  aquesta 
relació,  l’aygua  aquella  que  jo  havia  begut 
crech  que  m’haguera  fet  mal;  me  traspuava 
pel  front  com  una  angunia  de  llàstimas.  y 
fins,  aixugantme  ab  el  mocador,  hauria  dit 
qu’eran  gotas  de  sanch,  obsessionat  com 
estava  per  las  impresions  d’aquella  trista 
derrota. 

La  nota  simbòlica  vingué  tot  desseguida. 
Un  pobre  mitj  baldat  arribava  à  la  porta. 

— Ola,  pillet! — digué  à  n’en  Quel... — En¬ 
cara  ets  viu? — 

En  Quel  se’m  girà  com  donantme  à  enten¬ 
dre  que  no’n  fes  cas.  En  efecte,  aquell  pobre 
deixà’l  cistell  demunt  del  banch  y  convidà 
à  n’en  Quel  à  fer  beguda.  En  Quel  acceptava. 
Y  la  hostalera,  servintlos,  me  va  dir: 

— Aqui  té  à  dos  enemichs;  es  dir,  ho  foren; 
^oy,  Zorrilla? — 

El  pobre  leya  que  si  ab  el  cap,  mentres 
tintinejavan  sas  mans  duhent  la  copa  als  lla— 
bis.  En  Quel  se’l  mirava  somrihent  y  ab  po¬ 
sat  de  planyensa. 

— Tant  mateix — digué’l  pobre, — t’hi  varen 
petar  el  bras,  <.no  fa?  Si  en  Nouvilas  me  creu, 
no'l  cullíau  pas  à  la  ratera;  nosaltres,  nosal¬ 
tres  hagueram  guanyat;  veyas  si’ns  varen 
treure  de  Tortellà,  ab  tot  y  calar  foch  à  l’es- 
glesia...  Y  la  fusellada  <sabs?... — - 

Y  com  el  pobre  Zorrilla  s'anés  engrescant 
y  las  mans  li  tremolessin  y  li  espurnessin  els 
ulls  com  volentli  fugir  de  la  testa,  en  Quel  va 
tocarlo  de  la  espatlla,  l’amoixà  ab  una  almoy- 
na  que  jo  vareig  aumentar,  y  li  ensenyà’l  bras 
manco  com  volent  dir:  «Jo  també’n  porto’l 
senyal  d’aquella  lluyta  desesperada.)) 

Jo  restava  espalmat.  Per  ventura  Ja  moxay- 
na  d’en  Quel  ablani  al  pobre  Zorrilla ,  qui 
va  anar  esplicant  com  ell  era  de  la  ronda  de 
Tortellà,  com  anava  d’avansada  en  la  colum¬ 
na  d’en  Nouvilas,  com  coneixent  el  perill  in- 

dicà  qu’era  impiudentfer  descansarà  la  tro¬ 
pa  en  la  cayent  de  la  fondalada  d’Oix,  y 
com  després  de  la  desfeta  vingué  la  fusella- 
da  de  la  qu’ell  se  va  escapar  per  haverse 
abrassat  ab  el  tinentde  la  forsa,  qu’era  paysà 
seu  y  molt  amich  de  criatura.  Aquesta  pila 
d'emocions,  especialment  la  darrera,  gayrebé 
l’havian  cap-tocat;  may  més  tornà  à  ésser 
aquell  home  arruixat  que  no  temia  las  balas; 
pobre,  sempre  malalt  y  carregat  de  tristesas, 
anava  captant  y  retrayent  la  seva  previsió, 
que  per  desgracia  no  volgué  sospesar  el  gene¬ 
ral  Nouvilas  en  aquella  funesta  jornada.  El 
sobrenom  de  Zorrilla  ell  se  l’havia  posat: 
vensut  en  el  cos,  volia  triomfar  ab  el  pensa¬ 
ment,  engalanantse  abel  nom  d’aquell  repu¬ 
blicà  qu’ell  adorava. 

La  despedida  va  ser  seriosa.  Tornant  à  fer 
caritat  à  n’aquell  pobre  desvalgut,  sortia  jo 
ab  en  Quel  cami  de  Tortellà,  deixant  aquell 
poble  quiet  ab  sos  recorts  de  la  guerra;  y,  no 
podentme  esplicarcóm  en  Quel  hagués  sigut 
testimoni  de  la  batuda,  perque  alashoras  tin¬ 
dria  una  trentena  d’anys,  me  vareig  perme¬ 
tre  preguntarli: 

— Y  vos  anavau  ab  els  carlins?  Deviau  ser 
molt  criatura... 

— Res,  tarambanadas  de  noys...  Era  del  re- 
queté  d’en  Savalls. — 

Y  caminant,  caminant,  considerava  lo  que 
son  las  guerras  civils:  desgavells,  ruinas,  mi- 
serias...  un  minyó,  tan  robust  y  tan  guapo, 
ab  el  bias  trencat  y  esguerrat  per  tota  la 
vida...  jQue  no’n  vingan  de  guerras! 

A.  Boki  y  Fontestà. 


Bon  aplech  lo  d’avuy.  Hi  ha  tot  Cruilles, 
Sant  Sadurní,  Monells  y  La  Bisbal; 
de  sos  passats  les  consuetuts  senzilles 
guardan  avuy  pagés  y  menestral. 


Son  testimoni  de  sa  fe  devota 
de  presentades  tot  un  rich  tresor, 
qu’en  la  capella  la  encontrada  tota 
deixà  transcrits  sos  dies  de  dissort. 


D’uns  ulls  la  efigie,  qui  claror  de  dia 
tant  temps  no  veya,  esclau  de  la  foscor; 
vestits  d’infant  la  mare  que’l  perdia 
entre  aforismes  de  sapient  doctor. 

L’anell  de  nuvia,  desposada  honesta, 
quan  als  seus  brassos  va  l’espós  tornar, 
y’l  poble  que’s  lliurava  de  la  peste 
un  tabernacle  hermós  hi  va  arrenjar. 

Tothóm  aquí  deixà  sa  presentalla, 
lo  menestral  honrat  y'l  gran  senyor, 
lo  soldat  quan  tornà  de  la  batalla 
y’l  mariner  quan  arribava  à  port. 

Cap  més  com  Vos,  oh  Verge  d’Esperansa, 
mira  à  sos  peus  à  tants  devots  pregant, 
cap  més  com  Vos  aixuga’l  plor  que  dansa 
lo  món  dels  desvalguts  qu’es  [ay !  tan  gran. 

Cap  més  com  Vos  se  podrà  dir,  Senyora, 
pel  cego  llum,  bon  temps  pel  mariné’, 
y  llibertat  pel  qui  en  presó  l’anyora, 
y  patria  pel  qui  patria  ja  no  té. 

Y  patria  pel  qu’ahir  patria  tenia 
hermosa  y  gran  com  altra  no  n’hi  hà, 
pel  poble  avuy  esclàu  que  també  un  dia 
sa  presentada  aquí  os  té  de  portà’. 

La  seva...  .  qu’ha  de  sé  una  ganiveta 

que  vils  butxins  li  varen  fermà’  ahir . 

jOh,  estenguéu  sobre  d’ell  vostra  mà  dreta 
y’l  miracle  farà  al  món  estremir] 


Portà  aquí'l  pres  sa  feixugant  cadena, 
senzill  retaule  lo  malalt  curat, 
y  la  fadrina  sa  abundosa  trena 
y  fins  satcrossa  l’infelís  baldat. 


Ramón  E.  Bassegoda. 

9  j 

Ermita  d' Esperansa  (Cruilles),  14  desembre  1895. 

PERQUÈ  EN  EL  MALABAR  JA 
NO  CREMAN  A  LAS  VIUDAS 

I 

Velshiaquí  que  una  vegada  era  un  català 
que’s  deya  Manxaunxich.  Y  velshiaquí  que 
aquest  home  d’esquilat  ho  era  molt,  y  ell 
que  sí,  que  va  decidir  corre  món  ab  el  pro¬ 
pòsit  d’aturarse  allí  hont  trobés  la  manera 
de  poderse  fer  ben  rich. 

Y  tal  dit,  tal  fet!  S’embarca  à  Barcelona, 
tira  per  amunt,  tira  per  amunt,  y  arriba  al 
Indostàn.  Hi  dona  un  vistasso,  y  s’atura  al 
Malabar. 

Y  velshiaqui  que,  d  la  cuenta,  en  el  Malabar 
y  en  tot  el  món,  els  elefants,  un  cop  captius, 
ibonanit  y  bon'hora!  els  mascles  no’s  fan  ab 
las  famellas. 

En  Manxaunxich  rumia  que  rumiaràs,  y  en 
una  d’aquestas  rumiadas,  l’home  va  calcular 
que  potser  era  la  causa  del  retrahiment  de  las 
bestiassas  el  pudor  excessiu  d’elefants  y  ele- 
fantas. 

Y  velshiaquí  que  se  li  va  ocorre  tancarlos  à 
las  foscas,  dematí,  tarde,  vespre  y  nit. 


Y  tal  dit,  tal  fet!  Dos  que’n  fan  quatre, 
quatre  que’n  fan  vuyt,  y  así  sucesivamente. 

Y’l  gran  Rajà  va  nombrar  à  n'en  Manxaun¬ 
xich  espavilat  del  Indostàn  de  primera  classe , 
ab  el  dret  de  poderse  cubrir  sempre  que  sen- 
tie  ayre,  ó’l  barret  li  fes  nosa  à  las  mans,  ó 
li  donés  la  gana  de  no  estar  descubert. 

Y  en  Manxaunxich  va  agafar  tal  fama  d’es¬ 
quilat,  que  tots  els  ricatxos  d’aquella  terra 
que  tenian  diners  adormits  els  hi  portavan, 
perque  ell  els  despertés. 

Y  vinga  explotar  indis,  mogols,  malayos, 
alarbs,  portuguesos  y  fins  inglesos  y  tot. 

En  tot  lo  qu’en  Manxaunxich  hi  posava 
mà,  per  dalt  y  per  baix  en  sortian  lliuras  es- 
terlinas.  Cor  que  vols,  cor  que  desitjas! 

Al  cap  del  any  l’home  ja  era  tan  rich,  que 
fins  feya  tirar  pava  real  à  l’olla  un  dia  sí  y  un 
dia  no. 

L'home  se’l  podia  ben  permetre  aquest  lu- 
xo,  perque  no  més  ab  els  envíos  de  caixals 
d’elefant  à  Barcelona,  ja  guanyava  tot  lo  que 
volia  y  una  mica  més;  com  que  per  sobre  de 


las  taulas  dels  billars  dels  cafés  de  Barcelona 
no  hi  rodava  ni  una  sola  bola  que  no  fos  dels 
caixals  dels  elefants  d’en  Manxaunxich!... 


Y  aixó  que  de  bolas  de  billar,  desde  la  una 
de  la  tarde  fins  à  la  matinada,  en  corren  tan- 
tas  y  tantas  sobre  dels  panyos  verts  de  la  ca¬ 
pital,  que  un  hom  fins  se  jugaria’l  cap  à  que 
en  la  laboriosa  Barcelona  donan  més  voltas 
las  bolas  de  billar  al  cap  del  dia,  que  no  pas 
tots  els  volants  de  las  màquinas  de  vapor  que 
hi  ha  en  el  casco  antiguo,  ensanche  y  pueblos 
recién  agregados. 

II 

Y  qué  n’era  de  felís  en  Manxaunxich!  Pe¬ 
rò  velshiaquí  que’ls  dimonis,  que  sempre  fan 
de  las  sevas,  que  no  dormen  may,  ni  sisque- 
ra  fan  mitjdiada,  y  no  tancan  de  una  à  tres  els 
días  ‘de  feyna,  y  no  fan  festa  cap  dia  del  any, 
varen  celebrar  un  mitin  monstre  per  acor¬ 
dar  la  manera  d’entrebancar  à  n’en  Man¬ 
xaunxich  y  ferlo  caure. 

Y  tal  dit,  tal  fet!  En  Pere  Botero  y  la  seva 
gent  varen  quedar  por  unanimidad  en  que’l 
millor  cami  pera  queà  n’en  Manxaunxich  se 
li  acabés  aquella  felicitat,  era  irevallarlo  per¬ 
que  anés  enviant  diners  à  una  tal  Lola  que 
havia  sigut  molt  amiga  del  nostre  héroe,  que 
fins  hi  havia  enrahonat  cosa  de  dos  anys  y 
pico. 

Y  ella  que  si,  que  dels  diners  que  rebia  del 
seu  ex-aymant  no  més  ne  gastava  la  meytat, 
y  portava  l’altra  meytat  à  la  Caixa  d’estalvis. 

Y  quan  va  haver  arreplegat  els  diners  ne¬ 
cessaris,  se  va  presentar  en  la  sucursal  del 
Crèdit  Lyonés  de  Barcelona,  va  pendre  giro 
pel  Malabar,  y’s  va  plantificar  en  el  palàu 
d’en  Manxaunxich,  precisament  el  mateix  dia 
en  qu’ell  s’anava  à  unir  con  lazos  indisolu- 
bles  ab  una  indiana  d’un  lleig  molt  pujat, 
peró  filla  d’un  ricatxo  d’aquella  terra,  que 
encara  qu’  havia  pogut  pescar  à  sus  semejan- 
tes  vint  milions  y  pico  de  lliuras  esterlinas, 
l'home  per  dinar  no  més  menjava  escudella  y 
carn  d’olla,  y  si  bé  es  veritat  que  bevia  vi  de 
pesseta,  à  n’ell  li  sortia  à  dos  rals,  perque  hi 

posava  un  porró  d’aygua  per  cada  porró  de  vi . 

Tot  estava  à  punt  pel  casament.  P’ins  el 
brahmin  qu’havia  d’unir  al  català  ab  la  in¬ 
diana  ja  s’havía  fet  rissar  tots  els  seus  bu¬ 
cles;  peró..-  la  Lolita ,  qu’era  una  dona  de 
molt  génit  y  que  tenia  un  domini  mefistofé- 
lich  sobre  d’en  Manxaunxich,  el  va  obligar  à 
casarse  ab  ella. 

i  Ja’l  s  tenim  casats!  j  Ay  pobre  home!  Prou 
li  hauria  valgut  més  que  qualsevol  dels  seus 
elefants  li  hagués  clavat  una  trompada  à  la 
boca  del  cor,  avans  de  casarse  ab  aquella  dona 
plena  de  passions  de  las  dolentas,  y  ab  una 
resistència  à  las  munyecas,  que  à  qualsevol 
hora  podia  donar  un  centenar  de  cops  de 
puny  seguits,  sense  dir  Jesús. 

Y  velshiaqui  que  un  dia  qu’ella  va  tirar  una 
planxa  pel  cap  al  seu  marit,  que  de  qué  que 
no’l  toca,  ell  li  va  observar  que  aixó  de  ma- 
tarlo  que  no  ho  fes  pas,  perque  en ‘aquella 
terra  à  totas  las  casadas  que’s  quedavan  viu- 
das  las  cremavan  de  viu  en  viu. 

Y  ella  li  va  contestar  que,  ab  tal  de  véu- 
rel  à  n’ell  voltat  dels  quatre  ciris  grochs,  tant 
se  n’hi  endonava  de  tot  lo  que  després  suc- 
cehis. 

Y  ell  que  si,  qu’agafa’l  seu  sach  de  mà, 
hi  posa  dugas  mudadas,  s’ompla  las  butxa- 
cas  de  lliuras  esterlinas,  y,  un  cop  se  troba  à 
la  porta,  diu  à  la  seva  dona,  ab  molta  solem¬ 
nitat  : 

— Tu  t’ho  has  buscat,  tu  t’ho  trobaràs!  — 

La  Lolita ,  sense  molestarse  à  mirarli  la 
cara,  no  més  li  va  contestar: 

—  Uix!  (i) 

En  Manxaunxich,  camina  que  caminaràs, 
arriba  al  bosch  de  las  palmeras,  qu’era  una 
dressera  per  anar  desde  la  capital  fins  à  un 
dels  pobles  més  importants  del  Malabar,  que 
en  deyan  Matapagant,  qu’aquest  era’l  nom 
del  fundador  de  la  Colonia:  un  metje  català 
que,  pagant,  va  matar  à  més  de  la  meytat  dels 
seus  clients  y  va  fer  una  fortuna  colossal. 

Quan  en  Manxaunxich  va  arribar  al  lloch 
que  va  creure  més  à  propòsit,  va  deixar  al 
mitj  del  pas  la  carta  en  que  donava  compte 
de  la  seva  mort  (de  camama).  Aqueixa  carta 
deya  lo  següent: 


Ay  Lolita  del  meu  cor! 

Mort  y  vida  Deu  las  té! 

Quan  rebràs  aquest  papé 
el  teu  home  serà  mort. 

Ho  veig  y’m  sembla  mentida! 
Ves  quí  m’havía  de  dir 
que’m  tenia  de  morir 
estant  gras  y  ple  de  vida! 

Sentint  cantà  una  cigala 
m'estava  aturat,  badant, 


quan  me  surt  al  meu  devant 
tot  un  tigre  de  Bengala. 

Y  ell  que  sí,  sense  cassola 
y  sense  plat  ni  forquilla, 

se’m  menja’l  tros  de  la  hermilla 
que  jo  hi  duya  la  pistola. 

Y  un  cop  m’ha  vist  desarmat, 
el  traidor  m’ha  fet  trabeta, 


menjantsem  la  cama  dreta. 
Vaya  una  gracia!  Cobart! 


Ara  se’m  clava  al  peu  dret, 
y’s  veu  que  té  tant  delit, 
que  no  quedarà  servit 
fins  que  de  mi  fassi  net. 

Ay,  Lolita!  Tot  me  cou! 

Ara’s  menja  l’altra  cama 
y  encara  de  rabia  brama!... 

Potser  no  li  agrado  proul 

Casi  bé  no  puch  escriure, 
y’ns  haurém  de  despedí... 

No  hi  ha  pas  remey  per’  mi: 
aviat  deixaré  de  viure! 

Com  que  ab  un  os  s’ha  ennuagat, 
fa  uns  ays  qu’arriba  à  conmoure; 
peró,  com  que  no’m  puch  moure, 
tinch  de  mirarmho  aturat. 


No  més  m’ha  deixat  mitj  cos, 
y  es  per  ’xó  que  no  puch  seure; 
ara  ell  se’n  ha  anat  à  beure 


v  bevent  s'ha  empassat  l’os. 


(i )  Era  de  la  costa. 

Ara  torna  cap  aquí 
ab  el  nas  tot  brut  de  fanch... 
Ay,  que  se’m  gela  la  sanch! 
Ja  estich  fresch,  pobre  de  mi! 

Ja  no’m  trobo  gayre  bé; 
fins  el  pols  me  fa  trip  trap, 
y’m  roda  una  mica’l  cap. 
D'aquesta  no'n  sortiré! 

Adiós,  Lolita  querida; 
no  ploris,  fes  el  cor  fort; 
ara  sí  que  soch  bent  mort, 
perque  paso  à  mejor  vida. 

Al  qui’t  porti  aquest  papé 
dónali  un  parell  de  duros, 


y  ademés,  tots  els  meus  puros, 
que  jo  may  més  fumaré. 

No  malgastis  res  pel  dol 
qu’aviat  ens  ajuntaran, 
perque  à  n’à  tu’t  rostiran. 

No’m  queda  cap  més  consol! 

L’indi  que  va  trobar  la  carta’n  va  donar 
part  à  la  justícia,  que  va  obligar  à  la  viuda  à 
entregar  els  dos  duros  y’is  cigarros  del  di¬ 
funt. 

A  n’ella  la  varen  enchiquerar  tot  seguit,  y 
per  disposició  del  gran  Rajà,’s  va  publicar 
el  següent  pregó; 

Se  fa  saber  qu'en  el  dia  d'avuy,  à  las  dotze 
en  punt,  tindrà  lloch ,  en  la  plassa  del  Megateri, 
la  cremada  de  la  senyora  viuda  d'en  Manxaun- 
xich. 

Se  fa  saber  igualment  que  Sa  Majestat  el 
gran  Rajà ,  tenint  en  compte  las  iremendas  con¬ 
tribucions  que  ab  tanta  puntualitat  pagava  l  di¬ 
funt ,  s'ha  dignat  disposar  que  tots  els  encenalls 
y  teyas  de  la  foguera  siguin  de  xicranda ,  cao¬ 
ba,  doradillo  y  palo-santo. 

La  comitiva  seguirà'l  curs  de  costúm,  y  qual¬ 
sevol  que  vulgui  llogar  balcons  ó  finestras  del 
Palàu,  que  s' entengui  ab  els  revenedors ,  que 
van  à  mitjas  ab  Sa  Majestat. 

<:Qué  va  succehir? 

Que  la  viuda  d  en  Manxaunxich  va  insur- 
reccionar  totas  las  donas  del  Malabar,  y  varen 
anar  al  palàu  capitanejadas  per  la  Lolita ,  à 
fer  avinent  al  gran  Rajà,  que  si  no  s’abolia 
aixó  de  cremar  viudas,  no’s  casaria  cap  més 
dona,  y  de  cuyas  resultas,  desde  aquell  dia 
va.  quedar  suprimit  lo  de  las  socarrimadas 
humanas. 


-Que  cóm  va  quedar  lo  d’en  Manxaunxich? 

Que  no  va  tenir  més  remey  qu’anar  à  tro¬ 
bar  à  Sa  Majestat  y  explicarli  de  pe  à  pa  qui 
era  la  tal  Lolita;  y’l  gran  Rajà  va  sentenciar 
à  n’en  Manxaunxich  à  pagar  la  multa  de  sis 
parells  d’elefants  púbers,  per  la  mentida,  yà 
la  tal  Lolita  la  varen  enviar  de  passo  cap  à 
Barcelona,  es  à  dir,  cap  à  Gracia:  Torrent  de 
l’Olla,  núm.  X,  pis  Y. 

Albert  LlaNas. 

(Dibuixos  de  A.  Utrillo  ) 


TEATRES 

No  havent  donat  compte  en  nostre  anterior 
número  dels  darrers  aconteixements  teatrals, 
en  farém  avuy  un  lesúm. 

Al  Eldorado’s  va  estrenar  la  sarsuela  La 
Cara  de  Dios,  lletra  d’en  Carles  Arniches  y 
música  d’en  Rupert  Chapi,  tenint  escàs  éxit. 
En  part,  celebrém  no  haver  pogut  parlar  ex¬ 
tensament  d’aquesta  obra,  donchs  molt  poch 
de  bo  n’hagueram  dit,  tota  vegada  que  re¬ 
sulta  de  lo  més  adotzenat  en  son  género. 

Al  Principal  va  debutar  la  companyia  cas¬ 
tellana  del  Espanol  de  Madrid  que  dirigeix 
en  Francisco  Fuentes,  actor  estudiós,  y  molt 
estimat  del  nostre  públich.  El  repertori  que 
porta  aquesta  companyia  es  bastant  encarca¬ 
rat  y  excessivament  conegut.  Se  ns  ofereixen, 
no  obstant,  alguns  estrenos,  haventse  ja  efec¬ 
tuat  el  del  drama  El  vencedor  de  sí  mismo, 
que  no  donarà  pas  gota  de  fama  à  son  autor. 
No  va  agradar  gens,  ni  ho  mereixia.  Anit  va 
estrenarse  La  Escarapela,  de  donTomas  Maes- 
tre,  y  ara  s’anuncia  l’estreno  del  drama  / Po¬ 
bres  hijos! ,  de  l’Eussebi  Blasco.  En  parlarém. 

A  Novetats  hi  actúa  una  companyia  d’ope¬ 
reta  italiana  que  no  mereix  que’s  parli  d’ella 
en  serio. 

Concert  Malats. 

Al  Concert  Malats,  efectuat  el  dia  20  al  Li- 
rich,  hi  assisti  numerós  públich  desitjós  de 
fruhir  una  pura  emoció  artistica. 

En  Malats  va  estar  molt  bé  en  la  interpre¬ 
tació  del  concert  en  do  menor  de  Beethoven, 
ab  cadencias  de  Liszt,  com  també  en  las  tres 
composicions  de  Chopin  qu’executà. 

La  fantasia  de  Saint-Sàens  À  frica ,  no  fou 
gayre  compresa  del  públich.  Ab  tot,  agradà 
als  inteligents. 

El  concertista  va  lluhirse  molt  en  la  exe¬ 
cució  de  la  Rapsòdia  húngara ,  de  Liszt,  pes- 
sa  de  gran  efecte  que  li  va  valer  una  ovació. 
Aixó  no  vol  dir  qu’en  Malats  no  estés  correc- 
tissim  en  els  fragments  de  delicadesa,  puig 
hem  de  regoneixe  que  matisà  molt  à  concien- 
cia  y  ab  depurat  gust  casi  totas  las  composi¬ 
cions  qu’executa,  per  lo  qual  li  doném  la  en¬ 
horabona. 

La  orquesta,  dirigida  pel  senyor  Nicolàu, 
no  anà  del  tot  ajustada. 

Christiansen. 


ODA  A  FRINÉ 

Friné,  filla  de  Tespia:  la  distancia 
de  sigles  y  més  sigles  que’ns  allunya, 
ab  ràpit  vol  mon  esperit  la  esborra. 

Et  sento, ’t  tinch  aprop;  ma  fantasia 
et  veu  com  Praxitel-les:  bella  estatua 
cisellada  per  Venus  afrodita 
y  à  son  imatje  feta.  Y  res  detura 
el  cant  que  ix  de  mon  cor  al  contemplarte; 
que  ha  sacudit  mos  nirvis  ta  bellesa, 
y  ha  encés  mas  sanchs  la  teva  carn  nevada, 
y  han  despertat  tots  mos  anhels;  y,  alegre, 
porto  la  copa  dels  grans  plers  als  llabis. 


Superba  joya  de  la  edat  antiga: 
jo,  com  el  poble  de  la  invicta  Atenas, 
eixir  te  miro  de  las  onas  blavas, 
ntía’t  contemplo  embadalit,  y  uneixo 
ma  veu  als  càntichs  d’aquell  poble  il·lustre. 
Salve,  Friné,  filla  de  'Çespial  Salve! 


Núa’t  contemplo  enfront  dels  jutjes;  roja 
sa  testa  calva  veig  tornarse  al  véuret; 
els  veig,  inútils,  à  tos  peus  rendirse, 
y’t  veig  burlante  de  sos  prechs  estúpits!... 


Y  à  Venus  veig,  que’s  sent  apesarada 
contemplant  ta  hermosor,  que’s  sent  gelosa 
de  tas  carns  sugestivas...  Que  sufreixi! 


No  escoltis  sos  gemechs,  Friné,  no  escoltis 
la  veu  del  que  pateix.  Gosém  la  vida, 
la  vida  del  plaher! 

Soch  teu  y  ets  meva: 
la  Joventut  me  fa  senyor;  la  Forma 
me  fa  esclau  teu,  Friné:  soch  rey,  sent  súbdit. 

Ja  sé  qu'haig  de  trobar  entre  tos  brassos 
la  Mort:  mes  no  m’espanta,  si  es  hermosa. 
Vinga  la  Mort,  vinga  eixa  Mort  temuda, 
y  ensemps  que  clogui  mos  febrosos  llabis, 
las  flors  marceixi  que  mon  front  coronin; 
las  flors  de  nostra  festa.  Quan,  gastada 
pels  plers  la  carn  del  cos,  no  tinga  forsa 
y  com  bambolla  de  sabó’s  desfassi, 
vinga  la  Mort  ab  tos  petons  unida, 
y  ab  mon  ultim  esfors  voli  mon  ànima! 


Gosém,  Friné,  gosém!  La  vida  es  curta 
quan  es  ditxosa  com  la  nostra;  eterna 
quan  es  teixit  de  sufriments!  Tos  llabis 
guardan  el  néctar  del  plaher:  gosemlol 
Abrassam  fort  contra  ton  pit,  apretam 
contra  aqueix  pit  hont  niuha  la  luxuria; 
abrassam  fort  contra  tas  carns  rosadas; 
contra  ta  forma  esculptural  ofegam! 

Fidel  no  m’ho  seràs:  m’ho  diu  ta  historia; 
mes  tant  se  val:  ets  franca  y  t’ho  perdono. 
Tu  no  m’enganyas  ab  els  ulls  hipócritas 
d’aquella  verge  qu’ofereix  la  ditxa 
reflectintla  en  la  pau  de  sas  miradas; 
tu  no  pots  enganyarme:  de  tos  llabis 
no  surten  juraments  d’amor  fermissim, 
que  s’esfuman  ensemps  que  las  paraulas. 

Ets  meva  quan  te  tinch  entre  mos  brassos; 
mes  ta  pensa  es  molt  lluny:  à  mas  caricias 
respón  el  cos,  no  l'ànima.  La  teva 
somnia  ab  un  altre  home,  que  al  besarte 
caurà  com  jo  cauré:  dins  l’ampla  fossa 
qu  obra  à  tos  peus  l’enervador  cansanci. 

Ja  ho  sé,  Friné;  mes  no  per  ’xó  m’espanto, 
ni  t’insulto  per  ’xó.  Tu  no  menteixes; 
com  has  sigut  ets  ara  y  seràs  sempre: 
la  eterna  variació!  Tu  ets  la  enemiga 
del  vici  que  s’amaga  entre  las  ombras 
d’una  virtut  hipòcrita:  ton  vici 
es  gran  com  ta  bellesa  sobirana 
y  ayma  la  llum  del  sol  com  las  flors  l’ayman! 


Gosém,  Friné,  gosém!  Avuy  encara 
despertan  à  un  sol  bes  nostres  desitjós. 
Demà...  ^quí  ho  sab?  Potser  demà’l  cansanci 
ens  allunyi  per  sempre!  Friné  hermosa: 
superba  joya  de  la  edat  antiga: 
no  hi  pensém  en  demà;  vinga  com  vulla’ 

^E1  present  es  hermós?  Gosemlo  alegres! 

,;E1  pervindre  es  fatal?  No  hi  pensém  ara! 

La  vida  es  el  moment  que’s  viu;  la  vida 
es  un  soch,  no  un  seré!  Friné  tespiana: 
cantém  els  plers  de  nostre  amor,  y’is  homes 
viscan  com  han  viscut  y  viuràn  sempre, 
eternament  burlantse  dels  que  gosan! 


Joan  Oliva  Bridgman. 

SANCH  NOVA 

La  impresió  que’ns  ha  causat  la  nova  obra 
d’en  Vayreda  no  es  pas  pera  traspuaria  en  un 
judici  crítich,  ahont  deuhen  garbellarse  ab 
tàctica  y  relativa  erudició’ls  defectes  y’is 
mèrits;  sinó  que  més  propi  serà  deixar  que 
s’esplatji  la  imaginació  per  aquellas  pàginas 
de  v^da  y  per  aquells  rahonables  entrellats, 
per  ahont  s’hi  veu  circular,  calentotia  y  po- 
tenta,  aquella  sanch  nova  que  l’autor  vol  en- 
conar  à  la  novella  generació  qu’ha  de  arrebas- 
sar  nostra  terra  del  jou  que  la  doblega,  y  de 
quina  se'n  sent  borratxa  tota  Joventut.  Si, 
es  cert:  l’escriptor  olotí’ns  ha  engandayat 
ab  trassa  una  seguida  de  quadros  plens  de  vi¬ 
da  y  veritat,  ahont  s’hi  esgranan  aconteixe- 
ments  sublims  que  posanen  clar  la  necessitat 
dequelanostra  Catalunya’s  redressi  d’aquest 
ensopiment  y  d’aquesta  rutina  pera  reconque¬ 
rir  de  fet  lo  qu’es  seu,  ben  seu. 

L’esperit  social,  gens  perillós,  que  informa 
1  obra  tota,  es  una  qualitat  que  veyém  per 
primera  vegada  en  llibres  d’aquesta  mena,  y 
en  veritat  sia  dit,  si  al  llegiria  en  certs  indrets 
un  recorda  à  n’en  Pereda,  ’l  gran  Pereda 
montanyés,  en  cambi  en  altras  passatjes  el 
sobrepuja  de  valent  y’s  veu  solzament  à  n’en 
Vayreda, à  qui  nosaltres,  sense  miraments,  en¬ 
cara  que  sembli  atrevit  dirho,  li  donaríam  la 
credencial  de  primer  novelista  del  renaixe¬ 
ment.  Qui  sab  arrodonir  un  tipo  com  en 
Montbrió,  en  qui’s  troban  unas  qualitats  fins 
ara  desconegudas,  ha  d’ésser  un  gegant  y 
l’hem  de  recriminar  perque  deixant  madurar 
tant  y  tant  la  fruyta  de  sa  inteligencia,  n’ha 
deixada  fer  malbé  d  altra  que  de  temps  hau¬ 
ria  saborejat  ab  gust  el  món  literari. 

Tot  aixó  que  deixém  dit  es  en  quant  al  fons 
del  llibre,  ó  sia  en  quant  al  assumptode  la  no- 
vela;  ara,  si  aném  à  la  construcció  ó  à  la  for¬ 
ma  literaria,  alló  es  un  bé  de  Deu,  un  de- 
vassall  de  boniquesas,  un  mar  de  sensacions 
poéticas  à  que,  en  bona  fe,  no  estém  gayre 
acostumats.  Aquella  Topada  y  aquell  qua¬ 
dro  de  sega  son  admirables,  fins  al  extrém 
de  tot;  y  més  encara  afeginthi’l  llenguatje 
tan  castis  y  montanyés,  cosa  gens  estranya 
en  Vayreda,  qu’ha  mamat  en  las  fonts  pu- 
ras.  Ab  tot,  per ’xó,  en  un  qu’altre  capitol 
s  hi  troba  alguna  llibertat  de  llenguatje  mas¬ 
sa  perillosa  pels  que  essent  fills  de  ciutat 
agafaràn,  y  ab  tota  la  rahó  y  dret,  com  à 


model  la  novela  del  autor  olotí.  En  aixó  si. 
que  hi  som  escrupulosos,  puig  plorém  llà- 
grimas  de  sanch  cada  vegada  que  veyém  nos¬ 
tra  llengua  profanada  per  certs  escriptors  que 
avuy  ocupan  llochs  distingits  y  encara  igno- 
ran  la  riquesa  vocabularia,  que,  tota  sencera, 
tota  frescoya  y  vistosa, ’s  troba  à  la  montanya, 
únicament  à  la  montanya. 

iQuina  manera  de  sorpendre  la  naturale¬ 
sa,  en  Vayreda!  jQuina  manera  de  copiaria,  y 
quina  manera  de  profondisarla!  De  profondi- 
sarla  pot  ser  ho  haurà  fel  massa;  ha  mallat 
sense  pietat  el  cor  d’aquells  rústichs  pagesos 
de  la  Garrotxa.  En  Bosch,  l’inoblidable  Bosch 
de  la  Trinxería.  també’ls  sorprenia  als  mon- 
tanyesos,  tant  ó  més  bé  qu’en  Vayreda,  pro 
els  deixava  tranquils,  no’ls  estudiava  pas  el 
cor  y  no’ls  desvelava  l’ànima  ab  tanta  cruesa; 
únicament  aquesta  qualitat  mancava  à  n’en 
Bosch;  en  una  paraula;  lo  que  mancava  à  n’el 
escriptor  rossellonès,  li  sobra  al  olotí,  qui 
s’hauria  d’abstindre  de  filosofar  en  certs 
punts  que  hi  cal  més  serenitat.  Tant  se  val. 
Per  ’xó  no’s  cregan  els  nostres  llegidors,  y  ab 
ells  l’autor,  que’l  volguém  recriminar  per 
certs  defectes.  Aixó  may.  No  es  recriminable 
l’obra  d’en  Vayreda;  en  tot  cas  serà  discuti¬ 
ble  la  tendencia  filosòfica  qu’ell  exposa,  y 
qu’es  la  més  adequada  al  esperit  català,  y  se¬ 
rà  discutida  per  preocupacions  d’escola,  y 
tocant  en  aixó  rés  hi  ha  perfet,  de  sobras  ho 
sabém,  més  qu’en  tot,  en  aquesta  branca,  la 
primera  de  la  ciència,  ahont  s’hi  ha  vulgari- 
sat  la  frasse,  massa  pràctica,  de  «tants  caps, 
tans  barrets.»  A  bon- segur  que  no  se’n  esca¬ 
parà  pas  d’aquesta  acomesa’l  llibre  nou  que 
tot  flayrós  ens  dona  la  escola  olotina  que  tan 
sovint  ens  sorprèn  agradosament  ab  primors 
de  tota  mena,  ja  en  pintura,  en  esculptura  ó 
en  prosa  literaria;  tenint  tants  galants  conreu- 
hadors  entre’ls  que  recordém,  ademés  dels 
Vayredas,  els  Berga  (pare  y  fill),  Devesa...  y 
altres  que  no  cal  mentar  perque’ls  llegidors 
ja’ns  creuràn.  De  tot  hi  ha,  menos  poetas; 
fins  avuy  cap  se  n’ha  revelat  en  públich;  à 
bon  segur  que’l  dia  menys  pensat  ens  n’eixirà 
un  de  fet  ja,  havent  passat  ignorat  son  apre 
nentatje.  Deu  ho  fassi,  que  bé  ho  necessita 
la  nostra  terra  que’s  desvetllin  cors  ó  que 
n’ixin  de  nous  per  enconar  als  demés  sanch 
nova,  ben  nova,  com  la  qu’en  Marian  Vayre- 
da’ns  ha  donat  als  catalans  tots,  en  general, 

y  à  la  Joventut  en  pariicular,  per  lo  que  li’n 
doném  mercès  y  franca  enhorabona. 

Antón  Busquets  y  Punset. 


EL  JARDÍ  ABANDONAT 

En  son  quadro  poemàtich  ens  dona  en 
Santiago'  Rusinol  la  essencia  del  seu  art  de 
poeta-pintor  eminentment  personal,  y  al  en- 
semps  una  visió  de  poesia  fonda,  peró  d’una 
elevació  intelectual  serena  y  melangiosa, 
qu’entranya,  per  dirho  aixís,  la  exaltació  y 
ennobliment  de  la  natura;  exaltació  feta  per 
un  enamorat  de  sos  reculliments  misteriosos 
y  de  sas  solituts  llegendarias,  sublimadas  per 
un  aroma  d’art  vell  y  per  la  petjada  inesbor¬ 
rable  de  passats  gloriosos. 

Fins  ara,  la  producció  literaria  y  pictòrica 
del  refinat  artista  català  corria  abundosa,  y 
ben  meritòria  per  cert,  peró  deslligada  com- 
plertament  l’una  de  l'altra,  sense  més  rela¬ 
ció  que  l’ayre  poétich  de  íamilia.  En  Rusinol 
escampava  las  primeras  telas  impresionistas, 
(que  tan  discutidas  eran  à  ca’n  Parés),  repro- 
ductoras  de  reconets  quietosos  de  Cerdanya, 
y  de  gatzaras  de  la  bohèmia  parisenca  dels 
encontorns  é  interior  del  Moulin  de  la  Ga- 
lette ,  al  temps  d’apareixe  en  las  llibrerías  el 
primer  volum,  Anant  pel  món ,  en  el  que’s 
presentava,  de  cop  y  volta,  imposantse,  la 
personalitat  literaria  d’aquest  artista,  ja  per 
nosaltres  coneguda  en  sas  correspondencias 
artisticas  de  La  Vanguardia.  Venian  després 
las  influencias  del  art  d’en  Maeterlink,  de  las 
telas  del  Greco  y  dels  imponderables  mestres 
florentins,  à  fer  que’l  pintor  ens  encisés  ab 
las  morfinófonas,  ab  visions  de  cementiris, 
de  claustres  vells,  d’ascetas  cristians,  y  ab 
personificacions  de  las  arts;  y  que’l  poeta 
ens  dongués  son  segón  volúm,  las  Oracions , 
en  el  que,  ben  garbelladas,  n’hi  han  unas 
quantas  de  sentidíssimas  y  dignas  de  son 
autor.  Y  passa  temps,  y’l  pintor,  ull-prés 
per  la  infinita  y  poch  cantada  poesia  dels 
jardins  dels  califas,  comensa  à  cantar  ab  sa 
arpa  de  colors  las  fondaladas  flayrosas  del 
Generalife  y  de  X Alhambra  y’l  plany  imper¬ 
ceptible  dels  jochs  d'aygua  à  l’ombra  dels 
archs  de  xiprers  retallats.  Y  ve  la  tercera 
manifestació  literaria  d’en  Rusinol,  consti- 
tuhint  son  primer  ensaig  y  son  primer  triomf 


en  el  teatre,  l’éxit  de  L  alegria  que  passay 
l’obra  aixerida  y  melangiosa,  qu’agrada  à 
tothom,  y  que  quasi  coincideix  ab  l’apari¬ 
ció  de  son  més  sentit  y  complert  volúm,  els 
Fulls  de  la  Vida ,  y  ab  sas  visions  pictóricas 
tan  poéticas  de  las  solituts  y  majestats  mont- 
serratinas.  Y  ja  som  allà  hont  anavam.  Las 
gradacions  de  poesia  fixadas  pel  poeta-pintor 
en  sas  obras  y  en  sas  telas,  han  arribat  à 
fondres  en  una  mateixa  nota  de  poesia  y  de 
color,  profondament  sentida  per  en  Rusinol 
(qu’avans  que  poeta  y  pintor,  es  un  artista 
d’una  sensibilitat  y  clarividència  extraordi¬ 
nària)  en  una  obra  que  resta  per  ara  com  la 
millor  que’ns  ha  donat  y  ahont  ens  hi  sem¬ 
bla  veure’l  desenrotllo  total  de  sas  facultats 
artisticas.  Efectivament:  son  pelegrinatje  als 
jardins  nobles,  de  passat  gloriós,  de  la  vella 
Espanya,  dona  com  fruyt,  per  un  cantó,  la 
hermosa  serie  de  telas  exposadas  ab  tant 
d'éxit  à  Paris, y  per  un  altre,  la  publicació  de 
son  quadro  poemàtich  El  Jardí  abandonat. 

La  lectura  d'aquesta  obra  produheix  una 
sensació  de  poesia  fonda  y  pertorbadora, 
molt  semblant  à  la  que’s  sent  al  llegir  las 
admirables  planas  de  la  per  nosaltres  obra 
mestra  d’en  Gabriel  d’Annunzio,  Le  Vergini 
delle  Rocce.  Com  las  encesas  rosas  de  maig, 
exhala  la  darrera  obra  d’en  Rusinol  un’aro- 
ma  forta  que  embolcalla  l’esperit  ab  somnia¬ 
dora  lassitut,  una  flayra  de  solitut  llegendà¬ 
ria  que,  deslligantnos  per  un  moment  del 
contacte  afrontós  de  la  prosa  cotidiana,  ens 
enfoca  justament  la  visió  tinguda  pel  poeta, 
y  veyém,  à  la  daurada  llum  del  capvespre, 
els  caminals  solitaris  del  gran  jardi  clàssich 
ab  sa  patina  de  vellesa,  ab  sos  arbres  antichs 
y  sas  plantas  arreladas.  La  grisenca  silueta 
de  las  estatuas  neo-gregas,  destaca  demunt 
del  vert  fosch  de  la  massa  atapahida  dels 
xiprers  revellits.  Al  fons  entreveyém,  entre’ls 
esquelets  dels  arbres,  el  devanter  del  palàu, 
majestuós  encar  en  sa  ruina,  ab  sos  esgra- 
fiats  mitj  destenyits  per  las  plujas  y’l  surti- 
dor  que  plora,  canta  y  resa  quietosament.  Y 
amorosintho  tot,  com  una  caricia  del  vent, 
sentim  el  tant  de  las  fadas  del  jardi;  las  fa- 
das  que  resan  al  fons  dels  arbres  foscos,  con- 
tantnos  la  llegenda  apresa  en  las  boscurias. 

Y,  moventse  en  aquell  encis  capvespral, 
coneixém  las  viventas  figuras  del  drama:  els 
homes  adelerats  fugint  del  abandono,  de  la 

solitut,  que  sembla  la  deesa  benfactora  de 
aquell  clos  de  nalura  noble,  tots  corrent  en- 
lluhernats  per  un  resplandor  del  món  que’ls 
atrau,  que  per  uns  es  la  guerra,  y  l’art,  la 
fortuna  y  la  glòria  pels  altres.  Y  tots,  al 
marxar,  tenen  una  mirada  d’amor  y  una 
lloansa  d’artista  per  la  verge  Aurora,  l’ultim 
reboll  de  la  nissaga  aristocràtica,  l’última 
flor  enamorada  de  son  jardí  ple  de  ruina, 
«flor  assecada  entre’ls  dos  darrers  fulls  d’un 
llibre  vell»,  que  se’ls  escolta  amorosa  y  fins 
ull-presa  y  que  sembla  cedir  als  prechs  del  ar¬ 
tista,  peró  que  resta  detinguda  per  la  temensa 
de  que’s  moriria  lluny  d'aquellas  frondositats 
payrals.  La  seva  avia,  la  vella  Marquesa, 
també  la  deixa,  també  se’n  va  per  sempre  del 
jardi,  fent  via  per  un  caminal  qu’es  clar,  her- 
mós  y  blanch  com  una  nit  serena. — La  claror 
torna! — exclama  al  expirar  la  venerable  figu¬ 
ra  de  cabells  blanchs.  Y  las  ombras  de  la  nit 
embolcallan  amorosament  tot  el  jardí,  esfu¬ 
mant  els  caminals,  els  xiprers  y  las  estatuas; 
yels  tonsfonentse  en  un  vert  nocturn  li  donan 
apariencias  de  claustre  frondós  d’un  sagrat 
monastir  de  pau  inmaculada,  hont  s’adora  la 
deesa  Solitut,  que  poch  à  poch  retorna.  El 
vent  de  la  nit  ens  porta  altre  cop  el  ressó  del 
cant  de  las  fadas: 

Filla  dels  vells  jardins, 
no  ploris  d’anyoransa: 
vina  al  niu  de  verdor, 
qu’es  el  niu  d'esperansa. 

Y  Aurora,  corpresa  de  melangia  y  de  joya 
quietosa,  enamorada  de  la  solitut,  s’uneix 
per  sempre  ab  ella  en  sagradas  esposallas;  se 
fa  monj-a  del  monastir  frondós,  y  sas  bodas 
se  cumpleixen,  gronxadas  pels  cants  d’espe- 
ransa  que  semblan  exhalar  els  xiprers,  v  à  la 
llum  tenue  de  las  estrellas  solitarias  que  ja 
saben  lo  qu'es  viure  allunyadas!. .. 

Aquesta  es  l’obra  literaria  d’en  Rusinol, 
exquisida  tota  ella.  Potser  per  algú  de  ten¬ 
dència  malaltissa:  no  pas  per  nosaltres,  que 
la  creyém  sanitosament  artística,  donchs  en- 
teném  qu’en  tot  trevall  literari,  sigui  poema, 
drama  ó  novela,  lo  primer  que  hi  té  d’haver 
es  art,  art  y  poesia;  y  lo  qu’es  d’aquestos  dos 
elements  divins,  el  quadro  poemàtich  d’en 
Rusinol  en  traspua  per  tot  arréu. 

El  llenguatje  es  armoniós  y  fàcil;  corra 
sempre  ab  certa  elevació,  molt  pròpia  de  tots 
els  personatjes.  Las  escenas  molt  ben  talla- 


das,  y  algunas,  com  per  exemple  la  tercera, 
entre  Aurora  y  Ernest,  hermosissimas.  Lo 
mateix  dihém  de  tot  el  final. 

Aquesta  es  nostra  impresió  després  de  la 
lectura  del  Jardí  abandonat ,  obra  que  son  au¬ 
tor  destina  à  la  escena  y  va  decorada  ab  mú¬ 
sica  d'en  Joan  Gay,  de  la  qu’esperarém  à 
parlarne  fins  que  vingui  sa  representació, 
que  no  hauria  de  trigar  gayre  y  que  ha  de 
donar  no  poch  encis  poétich  al  que  ja  té  de 
naixensa  la,  per  nosaltres,  més  acabada  obra 
d’en  Santiago  Rusinol. 

Salvador  Vilaregut. 


/  x 

SARTOR  RESARTUS 

PER  Tl·lOMAS  CARIYLE 

Es  aquesta  obra  del  genial  pensador  esco¬ 
cès,  una  de  las  de  més  importància  qu’ha- 
gin  vist  la  llum  en  el  present  sigle,  y  la  que 
sintetisa  tota  la  filosofia  del  autor  d'Els  Hé- 
roes ,  en  una  forma  jocosa  y  fins  dirém  gro¬ 
tesca,  qu’en  inglés  se  li  dona’l  calificatiu  de 
humonr.  L’obra  va  ésser  comensada  en  r8jo, 
y  acabada  en  1831. 

Aquesta  obra  es  una  autobiografia,  y  una 
exposició  del  esperit  d’en  Carlyle. 

L’autor  figura  qu’es  sols  l’editor  d’un  ma¬ 
nuscrit  incomplert  d’un  professor  alemany, 
el  doctor  Herrn  Teufelsdroeckh  (1),  en  qual 
professor  s’encarna  ell  mateix,  y  en  qual  ori¬ 
gen  misteriós  vol  significar  que  l’origen  del 
geni  en  l’Home  Sobrehumà  es  sempre  desco¬ 
negut,  venint  à  ésser  un  Sér  excepcional  en- 
tre’l  comú  dels  mortals.  El  nom  de  la  vila 
ahont  un  desconegut  deposita’l  petit  Teu¬ 
felsdroeckh  (Eutepfulh)  y’l  de  la  Universitat 
ahont  aprèn,  com  el  de  l’altra  Universitat 
ahont  ensenya  (Weissnichtwo),  tot  son  noms 
simbólichs. 

En  la  infancia  del  jove  futur  professor,  en 
Carlyle  hi  fa  una  crítica  amarga  de  la  en- 
senyansa  oficial,  pera  passar  després  à  des¬ 
criure  cóm  se  li  van  desenrotllar  las  ideas 
propias  yla  concepció  del  Univers,  ab  la  llissó 
moral  que’s  desprèn  de  la  seva  manera  de 
veure. 

Avans  d’estudiar  las  ideas  d’en  Carlyle  ex- 
posadas  en  aquest  llibre,  farém  notar  que 


(1)  El  nom  es  simbólich  y  significa  pell  de  diable. 

may  s'han  vist  ideas  més  profondas  esplica- 
das  en  una  forma  humorística  que  millor 
dongui  idea  d'ellas. 

El  Saríor  Resarius  es  Deu,  ó  sia’l  Sér, 
el  Noumeno  de  Kant,  Y Incognoscible  de 
Spencer,  la  total  energia  dels  dinamistas. 
Aquest  es  un  Sastre  suprém  que  talla  y  reta¬ 
lla,  y  sempre  fa  vestits  nous  pels  cossos  que 
may  veyém  nusos:  sempre  vestits.  L’Univers, 
la  Creació,  el  Món  sensible,  no  son  més  que 
vestits  més  ó  menys  cambiants, ab  que’l  Gran 
Sastre  ocult  se’ns  presenta.  De  las  cosas  sols 
ne  podém  coneixe  las  apariencias,  y  fins  ni 
podém  dir  si  sota  de  las  apariencias  hi  ha 
res  més. 

Els  homes  que  crean,els  genis,  son  sastrets 
dependents  del  Gran  Sastre  major,  que  tallan 
pel  seu  compte.  Els  homes  executors,  son  pes- 
sés  ó  fadrins  cusidors. 

Aixis  en  la  societat  hi  veu  vestits  eclesiàs- 
tichs,  vestits  militars,  vestits  civils,  etc.,  etc., 
y  devantals  que  tot  ho  tapan,  barrets  simbó- 
lichs,  etc.,  etc.  Segons  el  Doctor  Teufels- 
droeckh,  l’Esperit  Sant  ve  à  ser  aixis  l’Esperit 
sastre  que  inspira  contínuament  las  novas 
modas. 

Las  conseqüencias  de  tal  sistema  son  es- 
tranyas.  En  el  Món  tot  lo  que  podém  ponde 
rar  son  sols  vestits,  donchs  tot  va  vestit,  més 
ó  menys  millor  ó  pitjor;  peró  l’Geni,  sota  del 
vestit  pot  sentirhi  la  carnadura  del  Sér,  y’l 
principi  de  tota  la  sabiduría  es  el  mirar  fixa 
ment  els  vestits  ab  penetrant  mirada  supe¬ 
rior,  fins  qu’esdevinguin  transparents.  L’ad¬ 
miració,  qu’ell  califica  d 'estupor,  es  lo  que 
acompanya  aytal  mirada,  y  troba  que’ls  sabis 
analítichs  moderns  no  son  més  que  sabis  à 
mitjas,  puig  no  son  capassos  de  tal  suprema 
sintessis. 

La  Naturalesa  no  es  un  agregat,  sinó  un 
tot.  Totas  las  cosas  visibles,  no  son  més  que 
emblemas  transitoris,  vestits  que’s  fan  vells 
y  que  s’han  de  renovar. 

Aquí  comensa’l  monodrama  del  doctor. 
Sobre  la  terra  no  hi  ha  pera  l’Home  de  geni 
ni  fi  ni  repòs.  Com  no  porta’l  vestit  del  mo¬ 
ment,  ni  vol  pendre  en  serio  las  mascaradas 
que  se  li  apareixen,  tothom  el  deixa  de  ban¬ 
da.  Ha  d’ésser  nòmada.  La  terra  es  sols  sa 
patria;  es  l’eternal  pelegrí  venturós  que  va  en 
busca  de  la  llum  de  l’Arca  Santa.  Ab  més 
Fe  que  tothom,  està  en  el  centre  de  la  supe¬ 


rior  indiferència.  Pistis  y  no  Gnosis.  Sempre 
endevant,  y  may  té’l  dogma  fet. 

En  la  soletat,  té  una  tentació  que  vens. 
En  son  amor  per  l’Home  troba  una  nova  so¬ 
lució  al  problema  del  origen  del  Mal.  L’Ho¬ 
me  té  quelcom  més  gran  à  fer,  que  anar  en 
busca  de  la  Felicitat.  Aquesta,  presa  en  ab¬ 
solut,  es  una  fantasia  vana.  Es  la  Eterna 
Afirmació  lo  que  deu  impulsar  al  Home.  To¬ 
ta  convicció  que  no  corrobori  la  condücta, 
no  té  cap  valor.  El  verdader  ideal  deu  estar 
enclòs  en  la  realitat  corrent.  Aixis:  ferms  y 
trevallém,  que  lo  més  moral  es  l’acció! 

La  professió  d’Autor,  de  Creador  de  va¬ 
lors  nous,  es  divina.  L’Home  de  geni,  l’Hé- 
roe,  es  la  suprema  energia  feta  carn,  es  l’ele¬ 
git  de  la  Gracia.  Veu  las  banderas,  ó  sían 
símbols  flotants,  com  necessaris,  peró  passat- 
jers;  un  cop  vells,  guardarlos  piadosament 
en  el  Museu  del  Recort,  y  vingan  novas  ban¬ 
deras  que  fassi  onejar  el  nou  vent  de  la  Vida. 

Lo  únich  qu’hem  de  respectar  es  el  treva- 
llador ,  el  de  pa  material,  yel  de  pa  espiritual. 

Veu  la  societat  actual  morta.  Sa  ànima  era 
la  Religió,  y  s’ha  evaporat.  El  cos  caurà 
prompte  à  trossos,  peró,  com  nou  fènix,  renai 
xerà  una  societat  superior,  bella,  viventa,  cos 
y  ànima  tot  en  una  pessa.  La  destrucció  y  la 
Creació  son  el  revers  y  l’anvers  de  la  pessa, 
qu’es  al  taler  ahont  s’estàn  teixint  els  vestits 
del  pervenir.  N’hi  ha,  qual  panyo  ja  està  fet: 
sols  falta’l  bon  sastre  que  surti  y’is  talli  à  mi¬ 
da.  En  aquesta  nova  roba,  no  hi  ha  cap  com¬ 
binació  mecànica  que  procuri  la  llibertat  del 
moviment:  es  una  roba  vivent,  flotant,  heroi¬ 
ca.  L’LIéroe  serà  sempre  la  pedra  angular  de 
tota  la  Societat  futura.  Els  filaments  orgànichs 
de  las  telas  interiors  dels  vestits  nous,  son 
els  periódichs,  la  literatura.  L’Héroe,  el  Geni, 
el  Sobrehumà,  son  els  grans  sastres  del  per¬ 
venir.  Els  pobles  han  anat  mal  vestits,  com¬ 
primits  en  pitrals  y  bragas  estretas  que  no’ls 
deixavan  moure,  perque's  vestían  ab  sastrets 
ignorants,  tontos  y  curts  de  vista.  L’ampli- 
tut,  la  flexibilitat  y  la  hermosura  seràn  las 
condicions  dels  vestits  qu’ara’s  teixeixen.  Y’l 
doctor  Diógenes  Teufelsdroeckh  se  despe- 
deix. 


Aquesta  es  la  exposició  de  la  originalíssi- 
ma  obra  de  Carlyle  publicada  perla  Societat 

del  Mercure  de  France  en  francès  per  primera 
vegada,  y  traduhidaperEdmond  Barthelemy. 

Pera  la  major  comprensió  de  l’obra  y  de 
la  filosofia  de  Carlyle  en  general,  el  dit  es¬ 
criptor  Edmond  Barthelemy  ha  publicat  se¬ 
guit  un  altre  tomo,  titulat  Thomas  Carlyle. 
Essai  biographique  et  critique ,  qu’es  un  estu¬ 
di  conciensut  y  molt  clar  no  sols  del  Sartor 
Resartus,  sinó  de  totas  las  demés  obras  d’en 
Carlyle,  fent  un  anàlissis  de  la  vida  d’aquest 
autor  com  sensibilitat,  com  estudis  alemanys, 
com  humorista,  acabant  ab  la  exposició  de  la 
seva  metafísica,  de  la  seva  moral  y  del  seu 
estil.  Al  final  del  llibre  hi  ha  un  apèndix  pre¬ 
ciós,  qu’es  un  verdader  catàlech  crítich  y  bi- 
bliogràfich  de  las  obras  del  gran  autor  esco¬ 
cès,  ab  exposició  comentada  de  las  teorías 
que  cada  una  enclou.  Felicitém  à  Mr.  Edmond 
Barthelemy  per  son  magnífich  trevall,  que 
tant  l’honra  à  n’ell  y  al  Mercuri  de  Fransa 
que  l’ha  publicat. 

Pompeyus  Gener. 


NOVAS 

Bonas  noticias. 

Ja  ho  deuhen  saber  pels  diaris  que  à  Lley- 
da’l  dissapte  de  Glòria  varen  ser  detinguts 
d’ordre  del  governador  civil  uns  quants  cata¬ 
lans  qu’havian  comès  el  delicte  de  demanar 
als  coros  que  cantessin  Els  Segadors. 

També  deuhen  saber  que’ls  tals  catalans, 
tots  ells  honradíssims  ,  segons  afirma  la 
prempsa  lleydetana,  un  cop  se  trobaren  al 
govern  civil,  foren  insultats  per  qui  menos 
devia  ferho,  ó  sia  l’autoritat,  que  diu  qu’en 
un  moment  de  inspiració  fins  els  hi  va  etje- 
gar  algún  renech. 

Per  altra  part,  no  deuhen  ignorar  qu’en 
Gasset  del  Imparcial ,  un  dels  catalanófobos 
més  tremendos,  ja  ha  arribat,  en  sus  moceda- 
des,  à  ministre. 

Com  que  nosaltres  sempre  arribém  tart 
pera  dar  noticias  frescas,  puig  no  sortim  à 
pendre  la  fresca  més  que  un  cop  cada  setma¬ 
na,  sols  podém  dírloshi  una  cosa:  que’l  Cata¬ 
lanisme  està  d’enhorabona  ab  tants  enemichs 
com  li  fan  propaganda,  y  qu’en  aixó  aquests 
enemichs  sempre’ns  tindran  al  costat. 

Per  lo  tant,  senyors  de  dalt,  duro  y  à  ellos , 
que  no  hi  ha  temps  que  no  torni,  y  ab  palla 
y  temps  maduran  las  nespras.  El  mal  es  que 
si  vostès  las  copejan  massa,  se  las  menjaran 
més  aviat,  peró  macadas;  y'is  faran  mal  profit. 

El  passat  diumenge  hi  hagué  gran  mani¬ 
festació  als  Toros,  interveninthi  la  policia  y 
la  guardia  civil. 

No’s  creguin  que’ls  promovedores  del  con- 


flicto  vagin  demanar  rebaixa  de  las  contri¬ 
bucions,  ó  que’s  portessin  à  la  vergonya 
pública’ls  polítichs  d’ofici,  ó  que’s  cantessin 
Els  Segadors.  No:  aquestas  vulgaritats  no 
s’estilan  (ni  ganas)  en  aquell  pudrimener.  El 
públich,  ó  gran  part  d’ell,  demanava  senzi¬ 
llament  otro  toro. 

Y  li  varen  donar  otro  toro  quan  ja  n’hi  ha- 
vian  donat  sis;  y  encara  no’n  tingué  prou.  Y 
no  donantnhi  més,  va  comensar  à  fer  micas 
y  bossins  de  cOntrabarreras  y  banchs,  y  ab 
las  estellas  va  atipar  de  llenya  als  toreros 
que  contra  la  voluntat  popular  havían  mort 
al  toro  tret  en  darrer  lloch. 

No  estém  conformes  ab  el  procedir  de  la 
forsa  pública,  que  va  fer  algunas  detencions. 
L’espectacle  nacional  es  importat  de  allende 
el  Ebro ,  com  las  lleys  que’ns  desnaturalisan, 
com  la  taifa  d’empleats  que’ns  delma,  y  com 
moltas  malas  costums  qu’aqui  s’han  intro- 
duhit  pera  pervertir  las  nostras.  Y  ja  que 
d’un  espectacle  com  el  nacional  sempre’n 
resultan  bestias  sacrificadas  ;  y  ja  que  al 
torin,  la  darrera  festa,  eran  innombrables  las 
bestias  que  bramavan  salvatjement,  els  po¬ 
lissons  y’is  civils  tenian  bona  ocasió  de  cas- 
sarlas  ab  1  las,  com  à  tals.  D’aixó  no  se’n  hau¬ 
ria  ofés  ningú;  ni  la  justícia;  y  creyém  que 
molts  catalans  estrafets,  aquells  del  pany 
toros ,  hereus  dels  esclaus  romans  de  la  deca¬ 
dència,  haurian  pogut  alashoras  oferir  un 
exemple  de  sacrifici  heroich  sobre  Yarena. 

A  qui  no  s’han  de  demanar  sacrificis  de  cap 
mena  es  à  las  classes  conservadoras,  à  las 
que’n  dihém  directoras,  que  ab  son  repug¬ 
nant  egoisme  han  conreuhat  la  mala  herba 
en  nostra  terra,  procurant,  baix  la  capa  de 
la  religió  cristiana,  convertiria  en  terra  de 
moros. 

Exemple  ben  recent  ne  tenim  en  un  diari 
dels  més  seriós,  que  durant  la  Setmana  de 
Passió  va  abstenirse  de  tractar  d’aconteixe- 
ments  artistichs,  y  en  cambi  dedicà  tot’una 
plana  à  ressenyar  la  corrida  de  toros  celebra¬ 
da’l  Diumenge  de  Rams. 

D’aqueixa  gent  ve  la  malura,  y’is  bons  ca¬ 
talans  no  han  d’oblidarho.  D’aqueixa  gent, 
qu’en  nom  de  la  moral  ens  dona  toros  y  reli¬ 
gió,  y  la  moral  ens  la  queda  à  deure. 

Nostre  company  de  redacció  l’Oriol  Martí 
y  Ballés  va  rebre  la  honrosa  comanda  de  re¬ 
presentar  à  la  Unió  Catalanista  en  la  festa 
celebrada  l’ultim  dilluns  à  Palma  de  Mallor¬ 
ca  en  honor  del  gran  poeta  en  Geroni  Ros¬ 
selló. 

L’acompanyaren  els  amichs  Pompeyus  Ge¬ 
ner,  Trinitat  Monegal  y  Joaquim  Pena,  en 
representació  de  Joventut. 

Dits  amichs  han  realisat  à  Mallorca’ls  tre- 
valls  preliminars  d’un  gran  meeting  que 
projecta  celebrarhi’l  Catalanisme  militant. 

La  inspirada  poetisa  y  entussiasta  catala¬ 
nista  donya  Agnés  Armengol  de  Badia,  ha 
enviat  à  la  Junta  Permanentde  la  Unió  la 
comunicació  següent,  quina  lectura  omplirà 
segurament  de  goig  à  tots  els  defensors  de 
las  nostras  ideas: 

«Com  sia  que  la  entitat  capdal  del  Cata¬ 
lanisme  que  Vos  ab  tant  acert  presidiu  no 
ostenta  cap  senyera  en  sos  meetings  y  festas, 
diferenciantse  aixís  de  las  nombrosas  entitats 
y  agrupacions  que  d’ella  dependeixen,  vinch 
à  solicitar  pera  la  Dona  catalana  l’alt  honor 
d'oferir  una  bandera  à  la  Unió  Catalanista , 
que  simbolisi  dignament  son  poder,  sos  drets 
y  aspiracions. 

» Si ,  com  espero,  la  molt  honorable  Junta 
Permanent  accedeix  à  ma  demanda,  tinch 
propòsit  d  endressar  un  manifest  à  las  donas 
de  Catalunya  y  ensemps  obrir  una  suscripció 
en  la  que  totas  hi  puguin  pendre  igualment 
part. 

»Que  Deu  vos  guardi  molts  anys  pera  bé 
de  la  Patria. 

«Barcelona,  dissapte  de  Ressurrecció,  14 
d’Abril  de  1900. — Agnés  Armengol  de  Badia. 

»A1  molt  honorable  Sr.  D.  Manel  Folgueca 
y  Duran,  President  de  la  Unió  Catalanista, 
Barcelona. » 

A  tan  hermosa  y  sentida  comunicació  ha 
respost  la  Unió  Catalanista  ab  aquesta  altra, 
no  menys  entussiasta  ni  menys  sentida: 

«Ab  inexplicable  joya  ha  rebut  aquesta 
Junta  Permanent  la  vostra  hermosa  comuni¬ 
cació,  en  la  que  solicitéu  pera  la  Dona  Cata¬ 
lana  l’honor  d’oferir  à  la  Unió  Catalanista  la 
Bandera  que  simbolisi  dignament  els  drets  y 
aspiracions  de  la  Terra. 

»Pocas  com  vos,  ilustre  poetisa  y  dama 
d’exemplar  patriotisme,  podian  gloriarse  ab 
tan  noble,  generosa  v  felís  iniciativa.  Al  ca¬ 
lor  de  vostre  indiscutible  prestigi,  ha  d’esti- 
mularse  certament  l’entussiasme  de  las  donas 
catalanas  pera  coronar  aqueixa  magnànima 
obra,  que  farà  estremir  de  goig  à  tota  Cata¬ 
lunya. 

»Per  sa  part  la  Unió  Catalanista  sent  gran 
honor  en  acceptar  vostra  significativa  ofrena, 
que  senyalarà  una  fita  ben  remarcable  en  el 
camí  de  la  nostra  regeneració.  Y  al  mateix 
temps  se  creu  en  el  dever  de  prestar  tota 
mena  de  facilitats  à  la  execució  de  tan  bell 
projecte,  invitantvos  à  utilisar  son  domicili 
social  colectiu  de  Barcelona  y’is  de  totas  sas 
entitats  adheridas  en  llurs  respectivas  pobla¬ 
cions, pera’ls  trevalls  preparatoris  que  consi- 
deréu  convenient  practicar,  à  fí  de  ben  asse¬ 
gurar  l’éxit  més  complert. 

»A  vos,  per  l.’alta  representació  que  vos 
correspón  en  la  vida  literaria  y  social  catala¬ 
na  y  per  la  eloqüent  mostra  de  patriotisme 
qu'acabéu  de  donar,  vos  presta  respectuós  y 
carinyós  acatament  la  Junta  que  suscriu. 

)>Deu  vos  guardi  molts  anys. 

«Barcelona,  18  Abril  de  1900. 

»P.  A.  de  la  J.  P.,  El  President,  Manel 
Folguera  y  Duràn. — El  Secretari,  Lluís  Mar- 
sans. 

«Senyora  donya  Agnés  Armengol  de  Ba¬ 
dia.» 


L’agrupació  artística  «Teatre  Íntim»,  que 
dirigeix  l’Adrià  Gual,  donarà,  à  mitjans  de 
maig  vinent,  dugas  representacions  en  el 
teatre  de  la  Comèdia  de  Madrid.  En  la  pri¬ 
mera  posarà  en  escena’l  drama  d’ibsen  Es¬ 
pectres  y’l  magnifich  cjuadro  lírich  d’en  Ru- 
sinol,  ab  música  d’en  Morera,  L' alegria  que 
passa.  En  la  segona  representarà’l  delicadis- 
sim  drama  d’en  Gual  Silenci  y’l  potent  qua¬ 
dro  dramàtich  d’en  Leopold  Alas  «Clarín» 
Teresa ,  traduhit  al  català  per  en  Pujol  y 
Brull.  Las  funcions  seràn  à  la  tarde,  y  d’ellas 
ja  se’n  parla  molt  entre’ls  intelectuals  de  la 
Villa  y  Corte. 


En  el  concurs  de  cartells  artístichs  obert 
per  la  casa  Fiter  y  Planas,  ha  obtingut  el 
primer  premi’l  distingit  artista  don  Antoni 
Coll. 


L’editor  de  la  novela  Sanch  Nova ,  N.  Pla- 
nadevall,  Olot,  servirà’ls  exemplars  que  se  li 
demanin  de  dita  obra,  tant  als  llibreters  com 
als  particulars;  als  primers  ab  un  20  per  100 
de  descompte  en  comissió,  y  als  segons  à 
rahó  de  4’45  pessetas  cada  exemplar,  qu’en- 
viarà  certificat. 


Aquesta  setmana  no  podém  donar  compte 
del  estreno  de  Fedora ,  efectuat  al  Liceu,  per 
no  haverhi  pogut  assistir  nostre  company  en 
Joaquim  Pena,  que  dos  dias  avans  havia  sor¬ 
tit  de  Barcelona. 

En  el  vinent  número  quedarà  rescabalat 
aquest  deute  ab  nostres  lectors. 


En  la  funció  celebrada’l  dilluns  de  la  pre¬ 
sent  setmana  à  Romea  à  benefici  del  primer 
actor  senyor  Goula,  foren  ovacionats  tant 
aquest  artista  com  don  Albert  Llanas,  nostre 
estimat  colaborador,  autor  de  la  hermosa  co¬ 
mèdia  La  germana  gran,  qual  reprise  va 
efectuarse  en  dita  funció. 

Després  se  representaren  las  pessas  L'últi¬ 
ma  voluntat  y  La  nit  de  nuvis ,  que  foren  ce- 
lebradas  com  sempre. 

El  teatre  estava  completament  plé  d'un 
escullit  públich. 

La  nova  obra  del  gran  novelista  Pérez  Gal¬ 
dós,  titulada  Montes  de  Oca,  apareixerà’l  dia 

5  de  maig  pròxim,  posantse 1  mateix  día  à  la 
venda  en  tot’  Espanya. 

Ab  verdader  delit  esperém  coneixe  l’últi¬ 
ma  producció  del  gran  escriptor. 

Hem  rebut  un  exemplar  de  l’obra  de  don 
Gayetà  Soler,  Pbre.,  titulada  El  problema  de 
la  Descentr alización ,  que  fou  llegida  per  son 
autor  al  Ateneu  de  Madrid,  en  conferencia 
donada’l  dia  15  del  passat  mes  de  mars. 

També  hem  rebut  l’aplech  de  poesías  líri- 
cas  d'en  Ramón  Masifern  titulat  Notas  del 
cor.  En  parlarém. 

Establim  gustosos  el  cambi  ab  els  perió- 
dichs  Hispania,  Revista  Enciclopèdica ,  La 
Actualidad  y  Lo  Teatre  Català ,  que  durant  la 
última  setmana  han  visitat  nostra  redacció. 

Meetings  catalanistas 

Al  meeting  catalanista  de  Celrà,  celebrat 
l’ultim  diumenge,  hi  assistí  inmensa  gen¬ 
tada. 

Els  expedicionaris  de  Barcelona  havian 
sigut  entussiastament  rebuts  à  Girona  pels 
bons  companys  d’aquella  ciutat,  presidits  per 
en  Joaquim  Botet  y  Sisó.  Reunidas  las  co¬ 
missions  catalanistas  de  Banyolas,  Crespià, 
Caldas  de  Malavella,  Bordils,  La  Bisbal, 
Figueras  y  altras  poblacions,  emprengueren 
tots  plegats  la  marxa  cap  à  Celrà  en  diferents 
cotxes  en  que  hi  onejavan  banderas  catala- 
nas. 

L’arribada  à  Celrà  promogué  gran  entus- 
siasme.  A  l’hora  del  meeting,  tot  el  poble 
s’havia  reunit  en  una  gran  era,  y’is  oradors 
li  dirigiren  la  paraula  desde  un  balcó  ador¬ 
nat  ab  las  barras  catalanas.  L’efecte  era  su- 
mament  pintoresch  y  hermós.  Per  tot  se 
veyan  vermellejar  barretinas:  per  l’era,  pels 
encontorns,  per  las  finestras  y  fins  per  las 
teuladas.  Y  contribuhían  à  fer  més  sugestíu 
el  quadro,  las  cansons  catalanas  que  avans 
de  comensar  el  meeting  entonava’l  coro  ((La 
Unió  Celranenca»,  despertant  l’entussiasme 
de  la  multitut. 

Don  Alfons  Alsina  obrí  la  sessió  y  cedi  la 
presidència  à  en  Joaquim  Botet  y  Sisó,  qui 
parlà  en  nom  de  la  Unió  Catalanista ,  ó  sia  de 
tot  el  Catalanisme. 

El  seguiren  en  l’us  de  la  paraula’l  senyor 
Marti,  en  nom  del  «Centre  Catalanista»  de 
Figueras;  el  senyor  Marsans,  en  nom  de 
l’Associació  democràtica  «Catalunya  y  avant» 
y  en  representació  dels  catalanistas  eminent¬ 
ment  democràtichs  de  Barcelona;  en  Rafel 
Roca,  en  nom  del  «Centre  Catalanista»  de 
Girona;  el  senyor  Albert,  en  nom  de  la  Jo¬ 
ventut  Catalanista  de  la  maleixa  ciutat;  el 


senyor  Barceló,  per  l’«Escut  Emporità»  ds- 
La  Bisbal;  el  senyor  Laverny,  representant 
el  periódich  La  Nació  Catalana ;  y,  finalment, 
tornaren  à  parlar  el  senyor  Botet  y  Sisó,  pera 
resumir  els  discursos,  y'l  senyor  Alsina  pera 
dar  las  gracias  à  tots. 

En  mitj  del  major  entussiasme  acabà'l 
meeting,  y  quan  el  poble  en  massa  comensa- 
va’l  patriótich  cant  d’Els  Segadors ,  el  dele¬ 
gat  del  governador  va  impedir  que’s  seguís 
cantant  aquest  himne.  Se  suspengueren, 
donchs,  els  cants,  mes  pera  rependrels  tot 
seguit  en  l’interior  d’una  casa  desd’ahont 
van  despertar  més  entussiasme  encara. 

Després  del  meeting,  la  familia  Alsina  va 
obsequiar  en  sa  casa  als  forasters  ab  un  es- 
pléndit  refresch.  Sortiren  tot  seguit  els  expe¬ 
dicionaris  cap  à  Sarrià,  ahont  s’hi  celebrà  un 
altre  aplech  catalanista,  al  que  hi  assistí  tot 
el  poble. 

Ocupà  la  presidència  en  Joaquim  Botet  y 
Sisó,  y  feren  us  de  la  paraula’ls  mateixos 
oradors  que  havian  parlat  à  Celrà. 

Acabà  l’acte  ab  el  cant  d'Els  Segadors,  y 
delirants  viscas  à  Catalunya. 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals.' 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2  <;  cèn¬ 
tims. 

A  tots  els  suscriptors  se’ls  hi  regalara’l  Núme¬ 
ro  antecedent,  que’s  ven  al  preu  de  2  5  cèntims. 

Als  qu’s  suscriguin  per  un  any  se’is  hi  regalarà 
ademés  el  cartell  anunciador  del  periódich,  mag¬ 
nífica  obra  de  l’Alexandre  de  Riquer. 

Fidel  Giró,  impressor.  —  Carrer  de  València  31  1. 

SUMARI:  La  Espanya  absolutista,  per  Lluís  Mar- 
sans.  —  Als  metjes  catalanistas,  per  Josepb  Tarrue- 
11a.  —  Jochs  florals,  per  E.  Moliné  y  Brasés.  —  Més 
enllà,  per  R.  Surinach  Senties.  —  Amich  Casellas, 
per  A.  de  Riquer.  —  Flor  de  marge,  per  Joan  de  la 
Creu  Palmarola.  —  Sola,  per  E.  Pelegrí  y  Ferrer.  — 
La  visió  del  comte  Ugolí,  per  G.  Zanné  Rodríguez.  — 
Quan  s’adormin  las  flors,  per  Rafel  Nogueras  y  Oller. 
—  Teatres:  Liceu,  per  Joaquim  Pena;  Principal,  per 
Emili  Tintorer  —  Novas. 


LA  ESPANYA  ABSOLUTISTA 

Al  observar  desapassionadament  y  ab  l'es¬ 
perit  ben  seré  la  manera  d’ésser  de  la  Espa¬ 
nya  actual,  fa  estranyesa  veure  com  sos  par¬ 
tits  politichs,  dividits  en  mil  fraccions ,  de- 
testan  tots  ab  perfecta  unanimitat  el  regim 
absolutista,  y  en  cambi  tots,  esceptuant  el 
federal,  però  comprés  l’anomenat  socialista 
obrer,  tots  respectan  l’obra  fonamental  dels 
reys  absoluts,  y  no  sols  la  respectan,  sinó 
que  la  veneran  y’s  dedican  à  la  seva  defensa 
y  conservació. 

A  molts,  embadalits  per  la  fraseologia  de 
lliberals,  demócratas,  republicans,  etc.,  etc., 
ab  que  molts  d’aquells  partits  se  classifican, 
els  causarà  estranyesa  nostra  afirmació;  peró 
ningú  que’s  vulgui  tenir  per  mitjanament 
ilustrat,  deu  jutjar  las  cosas  per  sa  aparien- 
cia,  ni’ls  partits  per  l’apelatíu  ab  que  s’ano- 


menan.  May  el  nom  fa  la  cosa,  y  en  els  partits 
espanyols  tampoch  la  nomenclatura  adop¬ 
tada  indica  sempre  las  aspiracions  que  sus¬ 
tenta. 

La  historia  no  es  una  tomba  hont  se  de- 
positan  las  despullas  inútils  de  las  épocas  que 
passaren  pera  no  tornar  may  més;  sas  fullas 
no  s’escriuhen  pera  satisfer  la  curiositat  dels 
desvagats;  las  crónicas  d’un  poble,  com  els 
anals  de  tota  la  Humanitat,  son  un  acobla¬ 
ment  d’experiencias  que  no  poden  desco- 
neixe’ls  que  pretenguin  trevallar  ab  acert 
pera  l’avens  de  la  societat  humana.  Ella, 
donchs,  ens  esplica  ben  clarament  el  génes- 
sis  y’l  successiu  desenrotllo  de  las  rassas  y 
de  las  nacionalitats,  y  ella’ns  fa  veure  d’una 
manera  evident  que  la  marxa  progressiva  dels 
pobles  no  ha  sigut  may  fruyt  d’un  estudi  pre¬ 
meditat,  sinó  complexa  obra  de  mil  agents 
als  que  las  circunstancias  de  temps  ó  d’ocasió 
han  donat  poder  per  encaminar  en  un  ó  altre 
sentit  la  marxa  de  la  societat.  Al  parar  la 
atenció  en  l’estudi  de  las  evolucions  dels  orga¬ 
nismes  politichs  de  las  napions  qu’avuy  cons- 
tituheixen  l’Estat  espanyol,  des  dels  foscos 
temps  de  sa  reconstitució,  se  veu  ben  clar, 
sense  que  ni  ombra  de  dubte  quedi,  que  to- 
tas  ellas,  portadas  al  comensament  més  per 

sa  especial  manera  de  ser  que  per  la  volun¬ 
tat  de  sos  directors,  adquiriren  costums  po- 
liticas  y  admeteren  organismes  socials  ben 
identificats  ab  sa  naturalesa,  ben  lliures  y 
ben  democràtichs  en  las  nacions  de  tempera¬ 
ment  pràctich  é  individualista,  bon  xich  me- 
nos  en  las  que  semblan  nascudas  pera  viure 
baix  la  tutela  d’un  senyor. 

Mestres  va  passant  el  temps,  aquellas  cos¬ 
tums  s’arrelan,  y,  consignadas  en  els  códichs, 
son  regonegudas  com  à  legals  d’una  manera 
indubtable,  y  aquells  organismes,  evolucio¬ 
nant  sempre  en  sentit  més  lliberal,  arriban  à 
ser  la  pesanta  massa  que  destruheix  el  feuda¬ 
lisme,  anulantlo  per  sempre  més,  com  un  or¬ 
ganisme  mort  que  ja  ha  complert  sa  missió 
sobre  la  terra.  Deslliurat  el  poble  real  del 
contrapès  de  la  noblesa,  se  troba  devant  per 
devant  del  element  popular,  ja  fort  v  vigorós, 
que  li  es  un  enemich  de  valua  per  oposarse 
à  sas  ambicions;  y  desde  llavors,  no  sempre 
ab  armas  prou  lleals,  els  reys  lluytan  contra’l 
seu  poble,  procurant  arrebassarli  cada  dia 
nous  drets  fins  à  subjectarlos  al  seu  imperi 
absolut.  Alashoras  apareix  l’absolutisme  real, 
representat  per  la  centralisació,  per  aquest 
sistema  d 'unitat  nacional  que  avuy  existeix  à 
Espanya. 

Veus  aqui  ben  clar  lo  que  deyam  al  prin¬ 
cipi:  tots  els  partits  espanyols  son  absolutis- 
tas,  perque  tots  defensan  la  gran  obra  del 
absolutisme  real.  Res  hi  fa  que  las  lleys  con¬ 
signin  llibertats  y  més  llibertats  pera  l 'indi¬ 
vidu  u:  eixas  llibertats,  sense  la  garantia  d’un 
poder  colectiu  que  pugui  defensarlas,  son  lli¬ 
bertats  inútils;  y  de  fet,  avuy  no  estém  sub¬ 
jectes  al  absolutisme  d’un  rey,  peró  estém 
supeditats  al  absolutisme  d’un  politich,  que 
al  assegurarse  la  majoria  del  Parlament  ab 
el  falsejament  del  sufragi  popular,  anula  to- 
tas  las  llibertats  consignadas  en  las  lleys  y 
subjecta  als  ciutadans  à  un  absolutisme  exac¬ 
tament  igual  als  dels  Lermas,  Godoys  y  Oli¬ 
vares. 

Lluís  Marsans. 


ALS  METJES  CATALANISTAS 

Al  excelent  article  que  ab  igual  epigraf  ha 
publicat  en  aquest  periódich  mon  bon  amich 
én  Joseph  M.a  Roca,  hi  manca,  à  mon  enten¬ 


dre,  un  apèndix  que’l  completaria  y’l  faria 
de  major  trascendencia  encara.  La  sanitosa 
doctrina  d’alta  moral  mèdica  que  vol  imbu- 
hir  als  metjes  catalanistas  pera  ferlos  ben 
dignes  de  nostra  santa  causa,  constituheix 
solzament  la  meytat  del  programa  que  deu 
tenir  per  obligat  aquell  que  pretén  ésser 
membre  actiu  d’aquest  aixecament  patri  que 
tan  vigorós  se  manifesta  ara  en  nostra  esti¬ 
mada  Catalunya.  L’altra  meytat  que  jo  hi 
afegiria  no  pertany  al  metje  professional,  al 
metje  en  acció  çlinica  inmediata,  de  curació 
ó  alivi  del  humà  enmalaltit,  sinó  al  metje 
cientifich,  al  home  de  carrera  que’l  públich 
no  tracta  directament,  al  metje  qu’empeny  y 
fa  avansar  la  ciència,  al  paleta  cientifich  que, 
pedra  sobre  pedra,  trevalla  en  l'engrandi- 
ment  del  edifici  de  la  Medicina. 

Si  hi  ha  en  la  historia  dels  pobles  moments 
psicológichs  que’ls  fan  aptes  pera  las  grans 
accions,  indisputablement  Catalunya’s  troba 
ara  en  un  dels  més  senyalats  pera  que  sia  li- 
cit  aprofitar  sa  benhaurada  crissis,  à  fi  de  re¬ 
moure  las  dormidas  energias  que  tot  home 
de  ciència  té  obligació  de  desplegar  pera  fer 
honor  à  son  nom  y  à  sa  carrera.  L’alenada 
progressiva  de  nostra  ciència,  no  se  sent  en 
aquesta  terra  bufar  forta;  vivim  de  la  ciència 
dels  altres  paissos;  las  ideas  modernas  posi- 
tivas  y  ben  cristallisadas  de  que  parlém  en 
academias  v  revistas,  no  son  nostras,  las  hem 
apresas  en  el  llibre  francès  ó  alemany,  apro- 
piàntnoslas  miljansant  nostra  extraordinària 
forsa  digestiva  y  assimiladora;  en  una  parau¬ 
la,  la  nostra  ciència  no  té  ufana,  es  pobra, 
corsecada.  c  Es  per  ventura  irremediable 
aquest  apocament  é  inacció  que  domina  als 
homes  de  ciència  de  nostra  terra?  jEs  qu’es- 
tém  condempnats  per  sempre  à  ésser  el  furgó 
del  tren  del  progrés  cientifich?  <Es  tan  migra¬ 
da  y  degenerada  nostra  naturalesa,  que  sols 
hem  d’ésser  aptes  pera’l  desvetllament  polí- 
tich?  No’m  resigno  à  creure  certa  aytal  des¬ 
ventura. 

Al  escampar  ma  vista  per  la  terra  catalana, 
veig  ab  infinit  goig  que  la  sembra  de  la  lle- 
vor  catalanista  produheix  arréu  espléndits 
fruyts;  tothom  sent  en  son  cor  vius  anhels 
d’engrandiment  patri,  com  si  una  forsa  atàvi¬ 
ca  fins  ara  condormida,  ressortis  potent  y  vi¬ 
gorosa  per  assolir  prompte  llurs  drets  à  la 
vida;  per  tots  indrets  se  veuhen  encoratjado- 

ras  manifestacions  de  sanch  nova,  ben  rojay 
rica  d’oxigen....  y  devant  de  tan  hermós  es¬ 
pectacle,  ,-es  deliri  de  febrosench  demanar  als 
metjes  catalanistas  que  fassin  ciència  pròpia, 
original,  catalana  de  soca  à  arrel,  que  culti¬ 
vin  el  sagrat  camp  de  la  ciència  ab  el  mateix 
entussiasme  ab  que  senten  l’aspiració  de  veu¬ 
re  gran  y  enlayrat  el  nom  de  nostra  terra? 

No  es,  certament,  un  ideal  de  cervell  des¬ 
equilibrat  ó  inconscient  lo  que  jo  demano:  es 
el  cumpliment  d’un  dever  que  tenim  els  que 
volém  ben  culta  y  lliure  à  Catalunya.  No  n’hi 
ha  prou  ab  fer  indústria,  comers  y  art  se¬ 
riós  per  enaltir  la  nostra  terra:  cal  fer  ciència 
nostra,  ab  sagell  català,  à  no  tardar  conver¬ 
tida  en  veritable  font  de  riquesa  y  causa  d’ad¬ 
miració.  Si’ls  convensuts  portém  nostra  fe  y 
ardiment  à  fer  actes  tan  significats  d’amor  à 
la  terra  con  escriure  nostras  revistas  médicas 
en  català,  y  en  català  parlém  en  las  acade- 
mias  de  medicina,  cno  estém  obligats  à  tre- 
vallar  sense  treva  pera  crear  veritable  ciència 
catalana?  Nostra  tasca  seria  ben  complerta 
si  aquest  ideal  pogués  realisarse.  jY  no  fora 
à  la  vegada  una  eloqüentissima  proba  de  la 
forsa  inmensa  de  la  idea  catalanista,  que  à 
ella  fos  deguda  la  renaixensa  de  la  ciència  ca¬ 
talana,  en  días  passats  floreixent  y  plena  de 
vida,  y  ara  sens  alé,  vegetativa,  casi  morta? 

Trevallemhi  companys,  trevallemhi  ferma¬ 
ment  en  aquesta  renaixensa  que  tan  amunt 
ens  aixecaria  y  tan  trascendent  faria  al  Cata¬ 
lanisme.  Siguem,  sí,  com  vol  l’amich  Roca, 
ciutadans  models  de  serietat,  d’honradesa, 
de  generositat  y  respectabilitat,  qu’aixó  en 
l’home  de  carrera  son  qualitats  que  al  digni- 
ficarlo’l  fan  ésser  escoltat,  y  las  ideïs  que 
defensa  guanyan  prestigi  al  eixir  de  sos  11a- 
bis;  peró,  à  la  vegada,  esforsemnos  en  tenir 
ciència  original,  en  contribuhir  sense  planye- 
hi  nostra  acció,  al  avens  de  la  ciència  mèdica, 
que  al  traspassar  nostres  noms  las  fronteras 
que'ns  separan  dels  pobles  que  descubreixen 
y  fan  sense  parar  medicina  nova,  y  al  assolir 
ab  nostres  trevalls  dret  de  ciutadania  en  el 
mercat  cientifich  universal,  nostra  causa  ca¬ 
talana  s’engrandirà,  traduhintse  à  la  fi  la 
obra  científica  en  acte  de  consideració  y  esti¬ 
ma  envers  nostra  terra,  que  té  fills  que  tan 
bé  la  representan. 

Prou  conech  jo  las  casi  insuperables  difi¬ 
cultats  d’aquesta  obra  redemptora.  Tan  en¬ 


darrerits  estém,  qu’empendre  aquest  trevall 
significa  obrir  un  camí  nou  en  terreno  ple  de 
brossa  y  sense  rastre  que  indiqui  per  hont  cal 
pendre  la  embestida;  y,  per  mancarnos  tot,  ni 
tan  sols  tenim  las  eynas  que  son  propias  y 
essencials  pera  que  la  labor  ens  sia  més  acce- 
sible.  Peró,  si  faltan  laboratoris  rublerts  de 
material  de  trevall  experimental;  si  las  clini- 
cas  sols  de  tals  poden  intitularse  perque  hi  ha 
malalts,  no  perque  en  ellas  se  disposi  dels 
copiosos  elements  d’anàlissis  que  son  pe- 
rentoris  pera  fer  diagnóstichs  à  la  moderna: 
si  fins  se’ns  regatejan  y  escatiman  miserable¬ 
ment  els  cadàvres,  impossibilitant  els  trevalls 
necrópsichs,  font  abundosissima  de  descubri- 
ments;  per  sobre  d’aquesta  buydor  casi  ab¬ 
soluta  que’l  medi’ns  proporciona,  hi  hem  de 
posar  una  voluntat  decidida,  un  entussiasme 
sense  limits,  una  tossuderia  inacabable,  en- 
mirallatnos  y  emulantnos,  quant  la  fe’ns 
manqui,  en  l’obra  dels  pobles  de  gran  cul¬ 
tura  y  civilisació.  A  la  fi,  es  més  meritori 
l’esfors  quan  més  dificil  es  la  empresa. 

Al  escalf  d’aytals  ideas,  vencent  de  dia  en 
dia’ls  obstacles  trobats  al  desenrotllo  de  la 
feyna  científica,  arribaria  à  no  tardar  aquell 
felís  moment  en  que  de  la  nostra  terra  també 
n’eixirían  descubriments  feconds,  veritable¬ 
ment  revolucionaris,  que  l’estranger  estaria 
obligat  à  cercar  pera  no  endarrerirse.  Y  lla¬ 
vors,  nostra  llengua  seria  pertot  arréu  escol¬ 
tada  v  respectada,  y  nostra  terra  fora  de  tot- 
hóm  coneguda  y  admirada,  y  Catalunya  aca¬ 
baria  de  refermar  sa  personalitat  ab  mostras 
exuberants  de  sa  sobirana  forsa  creadora.  Al 
anyorat  redressament  definitiu  de  nostra  ter¬ 
ra  podém.  donchs,  contribuhir  els  metjes  ca¬ 
talanistas,  dedicantnos  à  conreuhar  ab  ferm 
esperit  el  lerrer  de  la  ciència,  avuy  malmenat 
y  xorch  pel  deixament  vergonyós  en  qu’hem 
caygut,  desgovernats  y  explotats  per  qui  deu¬ 
ria  ésser  el  protector  y  alentador  de  nostra 
empresa.  Aixequemnos  desd’ara  y  caminém 
ab  delit  v  sense  defalliment,  costi  lo  que  costi 
el  fer  nostra  via,  fins  que  nostra  patria  brilli 
ab  llum  pròpia  en  el  món  civilisat.  Nostre 
amor  à  la  terra  catalana  ho  reclama  y  nostre 
nom  ho  exigeix;  femnos  dignes  de  nostra 
causa  glorificant  el  nom  de  Catalunya  en  els 
altars  de  la  Ciència. 


JOSEPH  TARRUELLA. 

JOCHS  FLORALS 

De  renglera  tots  els  volums  dels  Jochs 
Florals,  com  un  estol  de  soldats  en  ordre  de 
batalla,  me  plau  contemplarvos!...  Cada  un 
de  vosaltres  sou  un  pas  endavant,  un  esgrahó 
més  amunt  que'ns  acosta  à  la  terra  de  pro- 
misió.  Quants  cors  heu  desvetllat,  quàntas 
voluntat  heu  format,  quants  pensaments  heu 
adressat,  enfortit  y  redimit  qu’avans  no  eran 
ni  representavan  res  dintre  de  la  nostra  ter¬ 
ra!...  Ditxosos  aquells  que  t’han  vist  neixe, 
hermosa  y  redemptora  institució,  y  han  se¬ 
guit  pas  à  pas  tos  primers  tanteigs  y’is  gra- 
ciosos  moviments  de  ta  infantesa!  Son  pochs, 
perque  la  nostra  festa  ja  té  vida  llarga;  y 
tots  son  venerables  per  las  novas  genera¬ 
cions. 

Al  comensar  la  segona  meytat  d’aquest 
sigle  qu’agonitza,  el  romanticisme,  empel¬ 
tant  l’afició  als  estudis  hisfórichs,  havia  es¬ 
tès  el  gust  per  la  novela  històrica.  Manzoni 
y  Walter  Scott  eran  els  autors  més  llegits 
d’aquells  temps.  Paralela  à  aquesta  afició, 
nasqué  la  de  la  historia  novelesca,  que  con¬ 
sistia  en  poetisar  els  fets  passats  ab  totas  las 
invencions  de  que  era  capàs  un  autor  de  la 
escola  romàntica.  Tots  hem  pogut  llegir 
llibres  de  historia  escrits  per  poetas,  que  fa- 
rian  somriure  als  grans  historiadors  antichs 
y  moderns:  à  Catalunya  s’ha  escrit  bastant 
en  aquest  estil.  Per  ultim,  las  aficions  histó- 
ricas,  en  general,  produhiren  com  à  conse¬ 
qüència  lasdelasrestauracionsque  tant  s’han 
propagat  en  el  terreno  artístich  pròpiament 
dit. 

Els  literats  d’aquesta  terra  del  any  50  y 
tants,  n’emprengueren  una  de  restauració  que 
guanyava  à  totas  las  que  podían  intentar  els 
artistas:  la  restauració  de  la  llengua  catalana. 
Els  erudits  y  alguns  poetas,  entre  ells  el  cla¬ 
rivident  Aguiló,  sabian  ja  que  fora  de  Cata¬ 
lunya  s’iniciava  un  moviment  de  resurrecció 
de  las  llenguas  olvidadas;  y’l  flamench  ja 
comensava  à  demanar  lloch  entre  las  llen¬ 
guas  europeas;  y  Mistral  havia  escrit  sa  fa¬ 
mosa  Mireio,  y  Jasmin,  el  poeta  del  poble, 
era  celebrat  per  tota  la  Provensa;  els  Jochs 
Florals  de  Tolosa’s  convertian,  de  fredas 
sessions  académicas  hont  tant  sols  se  sentia 
la  llengua  francesa,  en  animada  festa  hont 
tornava  à  cultivarse  la  llengua  d’Oc  després 


d’un  sigle  y  mitj  d’allunyament;  el  folk-lore 
neixía  vigorós  escorcollant  totas  las  deus  del 
saber  popular;  las  academias  históricas,  entre 
ellas  la  nostra  de  Bonas  Lletras,  ressucitavan 
antichs  documents  catalans  y  publicavan  cu¬ 
riosos  estudisdehistoria  catalana.  Sensdubte 
el  gran  moment  pera  Catalunya  havia  arribat 
en  1859,  y  baix  la  presidència  del  venerable 
Manel  Milà  y  Fontanals  se  constituhi’l  pri¬ 
mer  consistori  dels  Jochs  Florals  de  Barcelo¬ 
na,  del  que  formavan  part  en  Joaquim  Rubió 
y  Ors,  en  Victor  Balaguer,  en  Joan  Cortada; 
en  Miquel  V.  Amer,  en  Joseph  Lluis  Pons  y 
Gallarsa  y  l’Antón  de  Bofarull,  com  à  secre¬ 
tari. 

^Sabian  de  cert  ahónt  anavan  els  restaura¬ 
dors  de  la  poètica  festa?  Si:  anavan  à  retor¬ 
nar  al  poble  català  sa  llengua  de  tradició 
literaria  estroncada,  parlada  per  rutina,  abo- 
rrida  pels  literats;  més  potser  no  sospitavan 
que,  instruments  inconscients  de  la  Provi¬ 
dencia  qu’ai.xiscom  no  vol  que  desapareguin 
sas  criaturas.  desitja  la  prosperitat  de  las 
agrupacions  naturals  de  las  mateixas,  reali- 
savan  el  primer  acte  de  la  restauració  de  la 
patria  catalana.  Y  esgranantse  com  els  pare¬ 
nostres  d’un  rosari,  s’anaren  succehint  las 
festas  dels  Jochs  Florals;  passaren  sobre  la 
patria  grans  sotragadas  politicas,  y  com  el  Pi 
de  Formentor  del  gran  poeta  mallorqui  Mos¬ 
sèn  Costa  y  Llobera,  els  Jochs  Florals  espol- 
savan  triomfadors  demunt  las  nuvoladas  sa 
cabellera  real.  Han  caygut  y  s’han  alsat  di- 
nastías,  han  triomfat  revolucions,  s’han  esta¬ 
blert  Repúblicas,  y  sempre’ls  Jochs  Florals 
han  seguit  sa  marxa  majestuosa  y  acompas- 
sada  cap  à  la  redempció  de  la  patria.  Tres 
generacions  de  poetas  catalans  han  rebut 
d'ells  la  consagració  augusta,  y  las  personali¬ 
tats  més  notables  de  Catalunya  han  encorat¬ 
jat  desde  sa  presidencia’l  moviment  de  rei¬ 
vindicació  que  representan. 

El  sentiment  patriótich  ha  nascut  dintre 
d’aquesta  festa,  y  en  ella  s’ha  covat  cada  any 
pera  donar  novas  notas  als  poetas  y  nou  en- 
tussiasme  à  tots  els  catalans  qu’estiman  à  sa 
patria.  El  moviment  de  restauració  política 
es  fill  d’aquest  sentiment  y  ha  nascut  al  ressó 
de  las  estrofas  dels  poetas  que,  com  sempre, 
son  heralts  y  precursos  dels  grans  fets  de  la 
historia. 

Catalanistas!  Si  voléu  ser  dignes  d'aquest 


JOVENTUT 


nom,  assistiu  cad’any  devotament  à  la  nos¬ 
tra  festa  major;  no  olvidéu  may  que’l  senti¬ 
ment  de  patria  que’ns  arbora  en  sant  entus- 
siasme  l’han  propagat  els  poetas  y  escriptors 
catalans  en  aquesta  festa,  y  'grabéu  en  vos¬ 
tres  cors  el  nom  venerable  dels  restauradors 
dels  Jochs  Florals  perque,  volentho  ó  no,  son 
els  desvetlladors  de  l’ànima  catalana! 

E.  Moliné  y  Brases. 


Adéu,  amor,  me  n  vaig.  Per  la  meva  ànima 
es  molt  petita  y  fosca  la  ciutat; 
y  ab  la  esperansa  al  cor  y  al  coll  la  lira 
me’n  vaig  allà  d'enllà. 

Com  que  soch  jove  y  com  à  tal  tinch  forsas, 
vuy  caminar  avant  y  sempre  avant, 
y  atravessar  mil  pobles  y  fronteras, 
y  sempre  més  enllà. 

Jamay  m'espantaràn  els  camins  aspres, 
ni  l’etern  horitzó,  ni’ls  desenganys, 
puig  ’nirà  la  esperansa  repetintme: 

—  Més  enllà...  més  enllà!... — 

Cap  aquell  dols  país  qu’he  vist  en  somnis, 
el  país  del  amor,  el  país  blau, 
ahont  regna  eternament  la  primavera, 
d’ahont  els  oronells  no’n  fugen  may, 
y  tot  es  blau  com  els  teus  ulls,  aymada, 
y  com  els  teus  sospirs,  tot  es  suàu. 

Y  à’n  allí,  ab  ton  recort  y  ab  el  meus  somnis, 
enviant  al  gran  Deu  mos  humils  cants, 

esperaré  la  mort .  y  allavors  1  ànima 

anirà  més  enllà! 

R.  Surinach  Senties. 

(Del  tomet  en  preparació  Cosas  mcvas.) 

AMICH  CASELLAS: 

-Per  qué  no  l’anomenéu  à  aquell  artista 
de  referencia  que  deya  que’ls  dibuixos  d’en 
Pep  Llimona  son  superiors  als  d’en  Casas? 
M’hauria  agradat  saber  à  quin  d’ells  vos  re- 
feríau,  puig  que  jo  he  tingut  d’escoltar  la 
mateixa  opinió,  al  menys,  d’una  trentena 
que  no  son  de  Sant  Lluch. 

Que  no  estich  ab  ells  ja  devéu  suposarho, 
puig  que  las  comparacions  entre  artistas 
sempre  m’han  semblat  defectuosas. 

El  per  qué  no  penso  com  ells,  ara  vos  el 
diré. 

Referintse  à  qualsevulga  medi  d’expressió 
dels  que’s  serveix  l’art  en  general,  may  s’ha 
donat  el  cas  de  que  dos  artistas  de  forsa  re- 
goneguda’s  valguin  dels  mateixos  procedi¬ 
ments  ni  quan  dibuixan. 

<;Quína  necessitat  teniau  de  parlar  d’en 
Casas,  quan  havíau  anunciat  desde  la  vostra 
càtedra  un  article  que  parlaria  exclussiva- 
ment  d’en  Llimona?  ^Per  qué  l’acceptavau  el 
paralel  si  era  inacceptable  per  un  crítich  clari¬ 
vident?  Avuy  m’obliguéu  à  que  jo  també’n 
parli  y  à  que  posi  punts  sobre  las  is,  fentme 
trepitjar  un  terreny  que  jo  no  volia. 

En  Casas  y  en  Llimona  son  artistas  de 
aptituts  diametralment  oposadas. 

L’un,  en  Casas,  es  el  tïnissim  observador 
que  sab  sorpendre,  ab  trasso  vigorós  y  cor¬ 
recte,  la  vida,  el  caràcter,  y  fins  la  caricatura 
del  personatje  que’s  proposa  reprodubir;  y 
bona  mostra  de  lo  que  dich  es  el  retrato  que 
ell  vos  va  fer,  aquell  que,  pera  continuar  el 
xiste  que  s’havia  fet  ab  el  d’en  Reynés.  ne 
deyam  cl  kiosco. 

En  Casas  es,  com  vos  dihéu  sabiament  en 
vostra  última  encíclica  llensada  desde’l  papat 
de  la  critica  barcelonina,  l’autor  de  la  bri¬ 
llant  manifestació  d’art  català  en  que  hi  figu* 
ravan  cent  quaranta  retratos;  y  aquests  cent 
quaranta  dibuixos  comensan  à  ferme  presu¬ 
mir,  per  lo  que  dihéu  de  las  qualitats  d’en 
Casas  y  de  las  d’en  Llimona,  que  potser  ha¬ 
vent  sapigut  d’escriure,  no  havéu  sapigut  de 
llegir,  y  que  si  n’havéu  sapigut,  encara’n  sou 
à  confegir  las  becerolas ,  ó  à  passar  el  narro. 

Per  alabarlos,  vos  acontentéu  ab  reprodu- 
hir  las  frasses  del  públich:  «Quina  veritat! 
Quina  semblansa!  Sembla  que  viuhen,  que 
estàn  parlant!...))  Francament,  amich  Case- 

llas:  me  sembla  que  no  deviau  embabiecar- 
vos  ab  aquestas  paraulas.  Això  està  bé  com 
à  judici  del  públich;  mes  l’home  que  porta  la 
batuta  de  la  nostra  estètica,  el  que  no  pot 
permetre  de  cap  manera  que’ls  pintors  parlin 
de  pintura,  perque’ls  pintors  potser  haurían 
de  parlar  del  alumbrado  publico ,  no  fora  ma¬ 
lament  qu’agafés  las  cosas  d’un  xich  més  alt, 
y’n  volgués  analisar  detingudament  el  perquè. 

-;No  vos  sembla  que’ls  retratos  d'en  Casas 
son  verdaderament  excepcionals  per  las  con¬ 
dicions  del  seu  autor,  perque  aquest  artista 
sab  fer  seriament  las  cosas  no  acontentantse 
del  primer  resultat,  sinó  esborrant  y  tornant 
à  fer  fins  haver  dominat  las  dificultats  mate¬ 
rials  que  devegadas  causan  ira,  mal  humor, 
y  fins  enmalalteixen? 

(No  vos  sembla  qu'allres  retratos  son  sor¬ 
presos,  y  tan  aviat  sorpresos  com  fixats  al 
paper  ab  ratllas  nirviosas,  topos  amples  de 
carbó  escampat  ab  els  dits  v  una  precipitada 
fatlera  d’acabar  aviat  com  si’l  model  tingués 
de  desapareixe  ó  perdre’l  caràcter  qu  ’  en 
aquell  moment  resumeix  una  semblansa  mo¬ 
ral  y  material? 

Y  finalment,  penso  qu’havéu  sapigut  en¬ 
devinar  en  altres  la  rialla  interior  del  carica¬ 
turista  que  sab  exteriorisar  els  defectes  per¬ 
sonals  del  retratat,  valentse  d’ells  com  à 
medi  d’expressió. 

Aquestas  son  las  qualitats  dominants  que 
forman  el  vigorós  temperament  d’en  Casas 
(parlém  de  dibuixos),  las  d’un  observador 
incansable,  d’un  repentista  nirviós,  d’un  crí- 
tich  agut.  Aquestas  condicions  alguna  vega¬ 
da  ha  arribat  à  ferlas  valer  totas  à  l’hora  en 
un  sol  retrato:  aquell  de  la  barretina  negra, 
per  exemple.  Sab  fusionar  la  severitat  ab  la 
sàtira,  la  correcció  de  forma  y  la  deformitat, 
formant  un  tot  d’aquestas  condicions  que  à 
primera  vista  semblan  contradictorias. 

Els  dibuixos  d’en  Joseph  Llimona  son  el 
pol  oposat,  y  va  esgarrifarme  de  veras  sentir 
à  dir  à  una  persona  de  las  més  discretas ,  ins- 
truídas  y  reposadas ,  qu’aquells  dibuixos  eran 
de  pintor! 

Y  cà  han  de  ser,  sant  cristià!  iQué  vos  en 
sembla,  Casellas  amich?  Quins  son  els  dibui¬ 
xos  de  pintor,  y  quins  els  d’esculptor? 

Si  ls  dibuixos  de  pintor  son  aquells  qu’es- 
tàn  perfectament  entesos  de  valoracions  de 
clar  obscur  y  no  d’altras,  llavors  si  qu’ho 


son;  peró  si,  en  cambi,  no  son  aquestos  sinó 
aquells  que  à  més  d’acusar  el  sentiment 
del  color  (que  també  un  esculptor  pot  tenirlo) 
espurnan  vida  y  moviment  per  tots  costats, 
son  de  plechs  moguts  y  línia  movimentada, 
els  d’en  Llimona  no  son  d’esculptor.  A  aques¬ 
tos  la  vida  que’ls  anima  es  reposada.  Una 
quietut  de  plechs,  una  sobrietat  de  movi¬ 
ments,  una  senzillesa  de  línia  que  no  es  feta 
pera  tots  els  paladars,  molt  més  adaptable  a 
la  serenitat  de  la  estatua  que  à  l’agitació  del 
color,  fan  d’aquestos  dibuixos  els  dibuixos 
d’un  esculptor,  com  lo  qu’he  examinat  d’en 
Casas  ne  fa  l’obra  d’un  pintor. 

Els  dibuixos  d’en  Llimona  son  com  una 
mena  de  passatemps  de  taller.  L'artista  s’en¬ 
treté  en  fixar  un  efecte,  una  ratlla,  la  expres¬ 
sió  d’un  cap.  Aixó’ns  ho  presenta  resolt  de 
mà  de  mestre,  de  mestre  esculptor,  sense  pre¬ 
tensions  d’enlluhernar  à  ningú. 

Els  seus  dibuixos  viuhen  y  estan  parlant, 
son  la  mateixa  realitat,  com  dihéu  dels  d’en 
Casas;  peró  son  d’un’altra  mena  de  realitat, 
que  s'acomoda  millor  al  repòs  estatuari. 
Realitat  quieta  y  serena. 

Aquella  serie  de  caps  exposats  darrera¬ 
ment  pel  nostre  esculptor,  no  son  la  inanima¬ 
da  reproducció  faltada  de  vida;  ni  sé,  amich 
Casellas,  ahónt  havéu  pogut  fer  el  descubri- 
ment  de  que  sigan,  en  res  ni  per  res,  una  se¬ 
rie  de  semideus  ab  els  que  confesséu  qu’ha 
arribat  à  donar  vida  à  una  humanitat  superior 
poblada  d'àngels  y  verges ,  de  damiselas y  don¬ 
zells ,  radiants  d' espiritual  serenitat. 

Y  ara!...  Ab  un  xich  més  me  diriau  que  re- 
presentan  El  cosaco  vencedor! 

Vos  afirméu  que’ls  pintors  diuhen  las  ma¬ 
jors  barbaritats  parlant  de  pintura;  peró,  com 
aquesta?... — Els  ulls  vos  feyan  pampallugas, 
y  ningú  ha  sapigut  veure  las  tals  damiselas 
ni’ls  tals  donzells,  ni  molt  menys  aquella 
humanitat  superior  poblada  d’àngels  y  ver¬ 
ges.  Lo  qu’ha  vist  el  públich  de  Barcelona, 
sense  somniar,  es  un  mano  de  blusa  que 
feya  més  cara  de  treures  un  ganivet  que  de 
proferir  una  pregaria,  unas  modelas  que  pot¬ 
ser  son  models  de  tot  menys  de  conducta;  en 
quant  à  àngels,  ni  fins  somniant  vuy  conce- 
dírvosho.  Com  no  ho  diguéu  per  aquell  ca- 
vallàs  de  chamion  que,  à  judicar  per  la  mus¬ 
culatura,  podria  moure  un  número  d’arrobas 
inverosímil  1 

Ara  dispenséu  la  molèstia.  {Oy  que  fa  riu¬ 
re  que  un  critich  novell,  sobre  tot  sent  pin¬ 
tor,  s’atreveixi  à  fervos  objeccions  y  à  dir  las 
cosas  pel  seu  nom?  {Oy  que  devéu  miràrvosel 
ab  un  despreci  olimpich  y  un  gras  somriure, 
posant  la  boca  en  cor,  desde  las  alturas  del 
vostre  setial,  arrugant  las  parpellas  pera  do¬ 
nar  intensitat  à  la  mirada  viva,  com  un  em¬ 
perador  del  baix  imperi  miraria  à  una  cria¬ 
tura  inofensiva,  per  esclafir  després  una 
superba  riallada  de  xantre? 

No  m’he  proposat  donarvos  una  llissó. 
Deu  m'en  reguart!  Jo,  pobre  pintor,  con- 
dempnat  à  dir  disbarats  en  pintura,  {com 
podria  pretendre  semblant  cosa? 

La  pintura  pels  tintorers! 

A.  de  Riquer. 


FLOR  DE  MARGE 

Amagada  per  l’herba  humida  que  creixia 
en  un  barranch,  vareig  veure  un  dia  una 
planta  de  flors  petitas  y  moradas,  que  ab  sa 
flayra  perfumavan  tot  l’ambent. 

Y  tant  va  agradarme  aquella  planta  mo¬ 
desta,  que,  arrencantla  ab  molt  compte  del 
fanch  en  mitj  d’ahont  creixia,  vareig  tras¬ 
plantaria  en  terra  de  bona  sahó,  triada  per 
ella,  y  vareig  guarnirli  un  test  que  semblava 
un  niu  d’enamorada.  Las  flors  varen  caure  al 
trasplantaria. 

Cóm  vareig  cuydarla!  Ab  quin  amor,  espe¬ 
rant  véurela  florida!  Y  la  planta  creixia,  crei¬ 
xia, ’s  feya  ufanosa...  y  res  més:  ni  una  pon- 
celleta  va  obrir  son  caparró  morat  demunt  la 
verdor  de  las  fullas. 

Va  passar  molt  temps.  Ella  cada  dia  més 
anyoradissa  del  marge,  més  orgullosa  de 
serne  filla;  jo,  enamorat  cada  dia  més,  ado¬ 
lorit  de  no  sentir  el  perfum  de  las  floretas 
que  tant  m’havian  encisat. 

Pobre  de  mi,  que  no  sabia  que’l  trasplan¬ 
tar  fa  mal;  si  no  al  cos,  à  l’ànima;  si  no  à  la 
planta,  à  la  flor! 

Pobre  violer!  Vareig  tornarlo  al  barranch, 
al  marge;  y  à  la  primavera  següent,  quin 
goig  que  feya  la  planta,  plena  de  violetas,  es¬ 
campant  son  perfum  per  aquell  barranch!... 

A  quants  homes  els  passa  lo  que  a  mi  va 
passarme  ab  aquella  flor  de  marge! 

Joan  de  la  Creu  Palmarola. 


183, 
SOLA 

Tots  els  periódichs  de  la  tarde  ho  anun- 
ciavan  ab  el  clixé  de  sempre:  «Aquest  mati 
ha  sigut  conduhit  à  l’última  morada’l  cada- 
vre  de  don  Enrich  de  ...»  etc.,  etc. 

Y  mentres  la  marquesa  ho  llegia,  el  mar¬ 
qués  li  digué: 

— Al  vespre,  en  sortint  del  Club,  passaré  à 
buscarte.  Anirém  à  la  vetlla  que  donan  els 
Montroig  ab  motiu  de  sas  bodas  de  plata. 
Estigas  vestida...  escrupulosament  vestida... 
Quin  triomf  pera  tu  aquesta  nit,  hermosa 
meva!  — 

Y,  arribada  l'hora,  la  marquesa,  sola  en 
son  budoir,  se  vestia  llampantas  sedas,  en- 
Uuhernadoras  galas...  tot  y  portant  un  gran 
dol  à  dins  de  l’ànima. 

Ella  havia  faltat  al  seu  marit.  Peró  .. 
{n’era  culpable?  {N’era  culpable  de  que  l'ha¬ 
guessin  casada  tan  jove,  quan  la  seva  ànima 
no  havia  sentit  encara  la  necessitat  d’esti¬ 
mar,  quan  encara  desconeixia  en  absolut  las 
passions  de  la  vida,  y  tot  li  eran  glorias,  vi¬ 
vint  joyosa  ab  aqueixa  joya  gris  de  la  igno- 
cencia  que  fàcilment  fa  creure  en  la  ditxa 
dels  aitres...  de  tothom?... 

Casada  ab  un  home  rich  y  de  bonas  pren- 
das  personals,  va  entregarse  à  aquest  home 
per  fórmula ,  tal  com  hi  havia  sigut  promesa. 
Y  aviat  va  notar  que’l  seu  marit  no  podia 
ferli  fruhir  quelcom  qu’ella  endevinava,  ó 
pressentia,  quelcom  de  in^splicable  que  sem¬ 
blava  nàixer  dins  d’ella  mateixa,  inmaterial 
y  confós  y  bell  com  un  somni  de  verge  ena¬ 
morada.  {Hi  hauria  algú  que  la  pogués  com- 
pendre  y  feria  ditxosa? 

L’home  capàs  de  compéndrela  va  apareixe. 
Conegué  al  Enrich,  un  poeta,  un  boig,  que 
somniava  y  sentia  lo  mateix  qu’ella,  y  que 
va  endevinar  com  ningú  las  complexas  sen¬ 
sacions  d’aquell  cor  apassionat. 

Llavors  més  que  may  va  sentir  la  mar¬ 
quesa’l  desitj  de  novas  emocions;  y  va  dup- 
tar,  y  va  batallar;  peró,  en  aquella  lluyta,  la 
rahó  va  perdre  ben  prompte  la  forsa  que  1 
cor  guanyava;  y  la  marquesa  va  caure  aclu- 
cada  d'ulls  en  brassos  del  amant.  Per  pri¬ 
mera  vegada  de  la  vida  no  va  trobarse  sola; 
y,  compenetrada  ab  ell,  sas  ànimas  s’enlay- 
ravan  plegadas,  volavan  lliures  en  mitj  de 
las  tempestas  del  món;  creuhavan  la  fosca 

cercant  la  llum  serena  de  la  eternal  felicitat. 

Qué  felís  sigué  durant  aquells  sis  mesos 
de  constants  inquietuts,  de  sobressalts  sens 
fi!...  Ella  l’estimava  al  seu  marit...  Si!... 
Però  l’estimava  perque  era  bo,  perque  era 
honrat..  Per  res  més!...  La  gran  felicitat  de 
la  seva  ànima  estava  en  l’amor  del  Enrich. 

Mort  aquest,  altre  cop  se  trobava  sola, 
sense  poder  plorarlo  als  ulls  del  món  y 
menys  als  del  seu  marit,  que  ni  l’haurían 
compresa,  ni  l’haurian  perdonada.  Sols  en 
aquells  moments  que  ningú  la  veya,  sols  en 
aquells  moments,  tot  vestintse  las  preciosas 
sedas,  deixava  brollar  las  llàgrimas  que  fins 
allavors  l’havian  estat  ofegant. 

Arréu  regnava’l  silenci;  el  dia  s’acabava; 
la  terra  s’endormiscava  tranquilament. 

En  aquella  mitja  llum,  va  dibuixarse,  à  la 
porta  del  budoir,  la  figura  d’un  home,  que 
anava  acostantse  y  fentse  més  precisa.  La 
molsosa  catifa  ofegava’l  soroll  de  sos  passos; 
però  ella’l  va  sentir,  y  s’apressa  à  aixugarse 
els  ulls  y  à  arreglarse  ab  coqueteria  las  flors 
que  poch  avans  s’havia  posat  al  pit. 


— Qu’ets  hermosa!  — va  dir  el  marqués  ú 
mitja  veu,  acostàntseli  de  mica  en  mica. — 
Qu’ets  hermosa!...  —  Y  abaixà’l  cap  pera 
besaria. 


Ella,  qu’estava  d’esquena,  alsà’ls  brassos, 
rodejà  ab  ells  el  coll  del  seu  marit,  decantà’l 
cap,  y’s  deixà  besar  al  mitj  dels  llabis. 

Peró  tenía’ls  ulls  tancats,  y  jay!  volia  ferse 
la  ilusió  de  qu’era  V altre  qui  la  besava. 

Y  l'interior  del  budoir  s’anava  enfosquint, 
enfosquint;  y  més  que  may  la  marquesa, 
aprop  del  seu  marit,  se  trobava  sola. 

E.  Pelegrí  Ferrer. 

(Dibuix  de  A.  Solé  ) 


LA  VISIÓ  DEL  COMTE  UGOLÍ 

La  maravellosa  fascinació  que  la  Divina 
Commedia  exerceix  sobre’ls  esperits  consis - 
teix  sense  cap  dubte  no  solzament  en  els  seus 
mèrits  filosófichs,  histórichs  y  filológichs, 
sinó  també  en  l’art  perfecte  ab  que  va  ésser 
concebuda  y  en  el  caràcter  de  realitat  que 
Dant  Alighieri  va  donarli.  El  Dant  commou 
à  forsa  d’ésser  humà.  Si  en  l’obra  apareixen 
figuras  arrencadas  del  art  clàssich,  y  éssers, 
àngels  ó  sants  de  la  religió  cristiana,  entre- 
mitj  hi  alena  un  aixàm  inmens  de  criaturas 
humanas,  patint  sota’ls  seus  dolors  ó  vivint 
sostingudas  per  esperansas.  Y  apareixent  la 
Humanitat,  la  compassió  surgeix  inmedia- 
tament,  perque’l  dolor  segueix  à  la  Humani¬ 
tat  com  l’ombra  al  cos,  y  la  compassió  es 
moguda  pel  dolor. 

Diu  lord  Macaulay  que’l  Dant  descriu  més 
com  viatjer  que  com  poeta.  La  observació 
es  justa:  l’objecte  del  Dant  es  impresionar 
ab  la  relació  de  tot  lo  que  veu,  y  pera  que  la 
l’impresió  sigui  fonda,  la  exactitut  dels  detalls 
y  la  exposició  viva  y  palpitant  de  las  escenas 
que  contempla  fa  que  sobrepugin  à  la  pura 
forma  poètica  que  solzament  sugereix  impre- 
sions  de  moment  y  passatjeras.  El  detall  net 
y  destacat,  la  Unia  dura,  el  color  brillant  y’l 
relleu  vigorós  impresionan  y  fereixen  la  vista 
ab  forsa  irresistible. 

Més  tart,  quan  els  torments  se  debilitan  v 
caiman  y’s  transforman  en  altres  més  suaus 
en  el  Purgatori,  aquesta  duresa  desapareix 
poch  à  poch  y  a  la  fi’s  fon  completament  en 
el  Paradís. 

Per’xó  pot  afirmarse  que  la  compassió  mo¬ 
guda  pel  Dant  depèn  de  la  vida  intensa 
que  dona  à  lo  que  descriu.  Tot  se  presenta 
tal  com  vol  el  poeta:  el  seu  màgich  poder 
conduheix  l’esperit  al  1  i  hont  ell  desitja:  els 

llochs  més  fantàstichs  y  las  visions  més  ex- 
tranyas  y  horrorosas  semblan  cosas  senzillas 
evocadas  pel  gran  geni  florentí.  Sota’l  man¬ 
tell  estrellat  del  poeta  hi  alena  sempre  l’espe¬ 
rit  analitich  del  viatjer,  y  aquí  està’l  gran  se¬ 
cret  del  encís  dantesch. 

El  Dant  excita  la  compassió  d’una  manera 
violenta  y  desesperada.  L’horror  quasi  sem¬ 
pre  lasobrepuja.  La  lúgubre  serie  dels  qua- 
dros  infernals  produheix  un  efecte  pahorós. 
Sufriments,  clams  eterns,  veus  malehidas, 
fàstichs  y  miserias,  torturas  impossibles,  tot 
se  desenrotlla  ab  una  veritat  tan  gran,  ab  un 
aspecte  tan  enérgich  de' realitat,  que  l’espe¬ 
rit  humà  pateix  sotala  impresió  dels  martiris, 
d’un  refinament  de  detalls  espantós. 

Però,  devegadas,  la  horrorosa  negror  del 
Infern  sembla  minvar  y  convertirse  en  una 
llum  apagada  y  dolsament  trista.  El  tenebrós 
embut  s’aclareix  dèbilment.  La  intensitat  del 
sentiment  que  motiva  aquesta  llum  esclata 
alashoras,  y  l’esperit,  arrossegat  per  ella,  con¬ 
templa  las  visions  que  desfilan  devant  seu, 
no  ja  ab  disgust  ó  espant,  sinó  ab  compassió 
y  simpatia.  L’horror  va  desapareixent,  y  pa- 
réntessis  quasi  lluminosos  s’obran  en  la  llar¬ 
ga  serie  de  càstichs. 

Pochs  han  tingut  somnis  tan  terribles  com 
el  Dant.  En  son  cervell,  ple  de  visions  in¬ 
fernals,  fosch  escenari  de  la  Mort  y  del  Càs- 
tich,  aclarit  per  rojas  flamaradas,  els  con- 
dempnats,  en  actituts  violentas  ó  com  petrifi- 
cats  baix  el  pes  d’una  maledicció  inflexible, 
reproduheixen  al  infinit  els  dramas  sagnants 
ó  planyivols  que  van  portarlos  al  etern  mar¬ 
tiri. 

L’epissodi  del  comte  Ugoli,  es  un  dels  més 
grans  que’stroban  enl’lnfern  dantesch. Trac¬ 
tat  per  una  vulgaritat,  n’hauría  sortit  un'obra 
de  la  decadència  romàntica,  efectista  y  re¬ 
pugnant;  tractat  pel  Dant,  se  converteix  en 
una  tragèdia  inmortal  y  clàssica.  Las  passions 
polílicas  la  comensan,  l’amor  patern  la  con¬ 
tinua  y  la  fam  horrible  l’acaba. 

En  1  any  1288  era  governador  de  Pisa 
Ugoli,  comte  de  Gherardesca.  L’arquebisbe 
Ruggieri  va  delatarlo  com  traydor  al  seu 
país.  Ab  l’auxili  dels  Gualandi,  dels  Sismon- 
di  y  dels  Lanfranchi  va  ferlo  presoner  junta¬ 
ment  ab  dos  fills  y  dos  nets.  A  tots  els  van 
tancar  dintre  la  torra  de  la  plassa  dels  Vells, 


de  Pisa.  Las  claus  foren  llensadas  al  riu 
Arno.  Y’is  cinch  infelissos  van  morir  un  à  un 
de  fam  y  desesperació  en  aquella  torra  ma- 
lehida. 

Aquest  es  el  nirvi  de  la  tragèdia.  El  Dant 
la  desenrotlla  ab  sublimitat  incomparable  al 
final  de!  cant  xxxn  y  al  comensament  del 
xxxin  (Infern). 

El  Dant  y  Virgili  atravessan  la  mansió 
infernal.  El  primer  ombrivol  y  commogut;  el 
segón,  seré  y  benèvol,  disposat  à  confortarlo. 
Al  finalisar  el  cant  xxxn  una  visió  horroro¬ 
sa  torba  llurs  miradas:  un  pecador  rosega’l 
cap  d’un  altre  pecador,  sens  dubte  més  cul¬ 
pable  qu’ell.  El  Dant  l’interroga,  y  llavors: 

La  bocca  susleva  d’aquell  fer  past 
Lo  peccador,  torquantla  sobra  aquell 
Als  pels  del  cap  qu'havía  derrer  gast. 

Puys  comença:  ;Tu  vols  qu’io  renovell 
Desperada  dolor  que’m  pren  lo  cor 
Ja  pur  pensant,  abans  que  parle  d'ellt 

Mas  si'l  meu  perlar  deu  esser  lavor 
Qu’infamia  fruit  al  traidor  que  io  rou 
Veuràs  perlar  ensemps  mesclat  ab  plor.  (x) 

Y  aquí  comensa  una  descripció  fondament 
dramàtica,  d’una  forsa  espantosa.  La  gegan¬ 
tina  imaginació  del  Poeta’s  desplega  en  un 
crescendo  majestuós  y  solemnial.  Com  un 
llum  vivissim,  el  geni  del  Dant  fa  veure,  à 
travers  de  las  feixugas  parets  de  la  torra  de 
la  fam,  el  drama  misteriós  que  s  desenrotlla 
en  el  silenci  y  en  la  fosca. 

Heus  aquí  la  narració  del  infelís  comte, 
plena  de  frases  d’un  sentiment  infinit,  de 
clams  delirants  produhits  pel  tormept  que 
li  rosega  las  entranyas,  d’exclamacions  de 
rabia  impotent  y  desesperació: 

Un  breu  pertus  de  dintre  de  la  muda 
On  de  la  fam  per  mi  títol  es  dat 
E  on  cove  que  encar  altri  s’encluda. 

Me  demostra  per  un  seu  poch  forat 
Pus  leument  ia:  quan  io  fia  lo  mal  son 
Qui  del  futur  lo  vel  m’hag  declarat. 

Aquest  paria  à  mi  mestre  é  don 
Cassant  un  lop,  ab  lobertons  al  mon 
Perque  Lucha  als  de  Pissa  s’escon. 


(i)  La  traducció  d’aquest  fragment  y  del  que  segiv- 
rà  es  d’Andreu  Febrer  (sigle  xv). 

Ab  cans  magres,  privats,  de  saber  pront 
Guatllans  é  ab  Cismons  é  ab  Lanfranchs 
Qu’havía  mesos  en  lo  primer  front. 


Quan  aço  hag  dit  ab  los  ulls  retorts 
Reprès  aquell  tast  mesquí  ab  les  dents. 

Qui  als  ossos  foren,  com  d’un  ca,  forts. 

L’últim  terset,  d’una  concisió  barbreT  es 
digne  coronament  d’aquesta  narració  sens 
igual  en  la  historia  dels  sufriments  humans. 


En  petits  cors  me  parian  estanchs 
Lo  Pare  é'is  Fills:  é  ab  agut  splet  lla 
Me  paria  quels  fenyien  los  flanchs. 

Quan  fuy  despert  primer  en  l’endema 
Plorar  sentí  entre’l  so  mos  fillols 
Qu’eran  ab  mi  é  demanar  del  pa. 

Be  est  crudel  certes,  si  ia  no’t  dolç 
Pentsant  a  aço  que’l  meu  cor  se  pensava 
Si  no’t  ploras  <de  qué  plorar  te  sols? 

Ja  eram  desperts:  é  l’ora  s'acostava 
Que'l  menjar  nos  solia  esser  adot 
E  per  lo  seu  somni  cascú  duptava. 

E  io  clavar  sentí'l  portal  dessot 
A  l'oribla  torra:  on  io  guarde 
En  la  cara  mos  fills  sença  dir  mot. 

Jo  no  plorava:  axí  dins  m’empedre 
Ploraven  ells:  é  Ançilmucio  meu 
Dix:  Pare  que  has  qu'axi'ns  guardes?  ;Per  qué? 

Per  ço  res  no  plore  ne  respos  eu 
En  tot  cel  jorn,  ne  en  la  nit  apres 
Fins  qu’en  lo  mon  altre  Sol  claror  feu. 

E  com  un  poch  del  seu  raig  se  fo  mes 

Al  doloros  carcer,  é  io  scullí 

Per  quatre  visatges  lo  meu  messes: 

Amduy  les  mans  per  dolor  me  mordí 
On  ells,  pensant  que  hi  fos  per  voler  pa 
O  per  menjar,  tantost  levarensí. 

Dient:  Pare  molt  menys  dolor  serà 
Que  tu  menges  de  nos:  car  tu'n  donist 
Estes  mesquines  carns  primsnesles  ia. 

Calle  levores,  per  no  ferlos  pus  trist 
Cel  dia  é  l’altre  estiguem  trestots  muts 
jAhy  dura  terra  perque  net  t'obristl 

Mas  pus  que  som  al  quart  día  venguts 
Gaddo  se  gita  à  mi  estès  als  peus 
Dient:  Pare  que's  que  tu  no  m’ajuts? 

Aqui  mori:  E  axi  com  tu  veus 
Viu  io  morir  los  tres  de  u  en  u 
Entre'l  quint  e'l  sext  día:  on  cech  é  leus. 

Jo’m  pris  à  gropponar  sobre  cascú. 

Dos  jorns  los  cride  puys  que  foren  morts: 
Puys  mes  pogue  que'l  dolor,  lo  dejú. 


Del  Infern  se  desprèn  un  baf  de  miserias 
y  torments  inventats  per  una  imaginació  so- 
breexcitada  per  la  visió  interna  de  las  penas, 
peró  exposats  en  forma  sempre  justa,  esculp- 
tural  sempre. 

El  Dant,  tan  sincer,  no  pot  menys  de  re- 
ílectir  constantment  las  impresions  rebudas. 
Al  deixar  l’Infern,  al  veure  de  nou  las  estre- 
llas,  un  pes  feixuch  li  cau  de  sobre  y  respira 
més  à  gust.  Allunyadas  las  visions  esgarri- 
fosas,  perden  llur  forsa:  tot  se  confon  en  l’es¬ 
perit  dantesch  com  una  boyra  impura  que 
s’escampa  y  debilita. 

Y  al  entrar  en  el  Purgatori,  rentat  el  ros¬ 
tre  ab  l’aygua  marina,  l’esperit  se  li  aixam- 
pla:  no  en  va’s  troba  en  la  regió  «ahont  l’es¬ 
perit  humà’s  purifica  y’s  fa  digne  de  pujar  al 
Cel».  Allí,  «el  bell  planeta  que  inspira  amor» 
inonda’l  seu  cor  d’esperansas.  Cóm  no  s’ha 
d’esborrar,  en  mitj  de  tanta  tranquilitat,  el 
rastre  de  las  visions  horribles?  En  el  Purga¬ 
tori’s  refà  l’esperit  del  Dant  pera  rebre  las 
cascatas  de  llum  celestial.  En  mitj  de  res- 
plandors  eternals  sent  bullir  per  tot  el  seu 
ésser  un  món  de  melodías  sagradas.  Y,  rege¬ 
nerat  del  tot,  en  la  seva  felicitat  que  sempre 
es  egoista,  el  Dant  ja  no’s  recorda  del  Infern 
y  s’oblida  de  las  tragedias  passadas,  tan  hu- 
manas,  fondas  y  dolorosas.  Sempre  l’alegria 
del  present  desfà’l  recort  dels  temps  mise¬ 
rables  ! 

A  nosaltres,  identificats  ab  el  Poeta,  ens 
passa  lo  mateix.  La  lectura  del  poema  ’ns 
eleva  com  portats  per  una  forsa  irresistible, 
deixant  las  negrors  espessissimas  del  Infern, 
à  travers  de  las  mitjas  tintas  del  Purgatori, 
fins  à  las  místicas  blancors,  radiants  y  en- 
lluhernadoras,  del  Paradis. 

L’Anima,  purificada  pe’ls  torments  horri¬ 
bles  del  Infern,  vola  per  espays  més  clars  y 
serens,  y  quan  l’aparició  de  Beatnce  allunya 
pera  sempre’ls  sufriments  humans,  alasho- 
ras  s’espandeix  alegrament  per  la  regió  de 
la  eterna  armonia  y  de  la  llum  inmaculada, 
flotant  entre  las  notas  d’un  himne  que’s  des- 

enrotlla  melòdica  y  seguidament,  com  una 
successió  d’onadas  que  moren  suaument  so¬ 
bre  una  platja.  En  aquellas  alturas  el  recort 
tenebrós  del  pobre  Ugoli  s’esborra  del  tot. 
L’incomparable  himne  final  deixa  en  l’espe¬ 
rit  un  rastre  de  glòria  y  de  inmortalitat.  Las 
miserias  infernals  s’han  esvanit  al  reflech  de 
la  llum  divina. 

G.  Zanné  Rodríguez. 


QUAN  S’ADORMIN  LAS  FLORS 

Vina  al  jardí  silenciós 
aquesta  nit,  aymada, 
que  passejant  tots  dos 
contemplarém  dormint  à  l’aucellada. 


Vina  al  jardí  silenciós, 
que  al  clar  de  las  estrellas 
ab  un  bes  amorós 
te  clouré  las  parpellas. 


Vina  al  jardí  silenciós, 
que  quan  seràs  dormida 
te  faré  un  llit  de  flors 
demunt  de  1  herba  humida. 

Y  allí  reposaràs 
y  allí  somniaràs... 

?Ab  quí,  ma  dolsa  aymadaf 
<Ab  quí  que't  dongui  pler, 
mentres  jo  besaré 
ta  trena  perfumada? 

Quan  s’adormin  las  flors, 
vina  al  jardí  silenciós. 

Rafel  Nogueras  y  Oller. 


LICEU 


TEATRES 

Fedora 


Gran  ha  sigut  nostre  sentiment  per  no  po¬ 
der  presenciar  l’estreno  d’aquesta  maravella, 
d’aquest  portento  musical.  Poguerem  pre¬ 
senciar  sa  tercera  representació,  y  encara’ns 
dura  la  fonda  impresió  rebuda,  encara’ns 
trobém  estabornits  ó,  com  si  diguéssim,  aplct- 
tanaos  per  la  petjada  del  gran  Giordano, 
que’ns  ha  revelat  las  més  recónditas  bellesas 
d’un  art  enterament  desconegut,  fins  ara,  per 
nosaltres.  Nostra  ploma  es  impotent  pera 
tributar  à  la  nova  obra  l’homenatje  que  li  es 
degut,  puig  per  això  es  menester  una  cultura 
musical  que  confessém  no  possehir.  Aixís  es 
que...  perdoni’l  lector  si  no  troba  en  aques- 
tas  ratllas  un  anàlissis  minuciós  de  las  innu¬ 
merables  bellesas  de  dita  òpera,  perque  à 
tant  no  hi  arribém . 

Fedora  es  un’obra  mestra  en  son  genero, 
y  difícilment  cap  altre  compositor  podrà  ar¬ 
ribar  allà  ahont  en  Giordano  ha  arribat. 
Quan  un  músich  s’enlayra  d’un  modo  tan 
sorprenent  sobre  lsseuscontemporanis,  quan 
se  revela  un  artista  d'empenta  tal  qu’es  im¬ 
possible  precisar  lo  lluny  que  anirà,  fins  els 
més  intranzigents, els  que  may  troban  res  bo, 
els  que  sense  cóm  va  ni  cóm  ve  s’entretenen 
en  criticarho  tot  (cóm  algú  que  coneixen 
molt  be’ls  lectors  de  Joventut)  han  de  do- 
narse  per  vensuts,  y,  contra  tota  sa  voluntat, 
no’ls  queda  més  remey  qu’amagar  la  tralla  y 
agafar  els  incensers  en  honor  del  geni  italià. 
Oh,  gran  Giordano!  Tu  has  regenerat  aqueT 
lla  santa  casa;  tu  has  escombrat  d’allí  las 
impuras  armonias  de  la  ensopida  Ifigenia , 
ab  que’ns  volian  convence  quatre  sabis  sols 
per  dur  la  contraria  al  intelectualisme  de  tot 
un  públich;  en  tu  confiém  els  creyents,  la 
part  sana,  l'element  civilisat  entre'ls  propie¬ 
taris  y  abonats,  pera  que’ns  desinfectis  el 
local  de  tanta  música  sabia,  plena  de  soroll 
y  buyda  de  inspiració,  ab  que’ns  havían  in¬ 
festat  els  compositors  alemanys,  y  que  si’ns 
descuydém,  ab  un  xich  més  acaba  ab  las  tra¬ 
dicions  del  bel  canto.  [Glòria  al  escombriayre, 
volém  dir,  al  desinfectador  de  nostra  escena 
lírica,  al  inmens  Giordano! 

Impossible  es  descriure  la  compenetració 
de  la  música  de  Fedora  ab  el  llibre  d’en  Sar- 
dou,  aquell  altre  Giordano  del  teatre  francès. 
Una  y  altre  forman  un  conjunt  de  insupera¬ 
ble  perfecció,  avalorat  ab  la  grandiositat  dels 
versos  del  traductor  italià  signor  Colautti,  y 
ab  una  profonditat  de  imatjes  sens  igual: 


II  Parigino  e  come  il  vino, 
il  vino  de  la  Vedova, 
la  Vedova  Cliquot... 
...Ohibo! 


canta  la  comtesa  Olga  ab  sentiment  inefable. 
Per  suposat  que  la  vedova  deu  haver  pagat 

à  bon  preu  el  reclam  del  seu  Champagne. 
De  la  mateixa  manera  podia  aprofitarse  la 
escena  de  las  bicicletas  (quina  aparició  en  las 
taulas,  à  més  d’ésser  d’un  gran  efecte  artis- 
tich,  resulta  altament  musical ),  podia  aprofi¬ 
tarse,  dihém,  per  anunciar  alguna  fàbrica  de 
velocípedos,  caballs  de  màquina,  ó  bé  el  bazar 
de  « El  Ingenio »,  com  se  feu  anys  enrera  en 
aquest  mateix  teatre.  Aixís  tindriam  implan¬ 
tada  la  ópera-anunci,  qu’estém  segurs  havia 
de  produhir  magnifichs  resultats  en  miestra 
labçriosa  é  industrial  ciudad ,  en  la  que  tot¬ 
hom  hi  tindria  cabuda,  lo  mateix  el  fabricant 
de  xacolata  que'l  de  sabó  y  espelmas,  desde’l 
que  ven  capsas  de  mistos  mitj  buydas,  fins 
el  que  fa  ilustracions  artíslicas  d’exportació 
ab  las  imprescindibles  fotografias  d’América. 
^Diràn  vostès  que  tot  aixó  no  es  gayre  musi¬ 
cal?  Donchs,  pam  més  pam  menos,  els  matei¬ 
xos  graus  de  musicalitat  ve  à  tenir  el  llibre  de 
Fedora,  de  manera  qu’es  més  d’admirar  el 
gran  talent  d’en  Giordano  al  triarlo  pera  sa 
òpera,  y  tenir  la  abnegació  de  posarhi  solfas, 
cosa  que,  d’en  Wagner  per  avall,  cap  músich 
hauria  gosat  fer.  Vaya,  quin  mérit,  escriure 
dramas  musicals  ab  llegendas  romànticas  que 
ellas  mateixas  se  portan  ja  la  música!  Aqui 
es  ahont  voldriam  véureís  à  Gluck  y  à  Mo- 
zart,  à  VVeber  y  à  Wagner!  Fent  óperas  ab 
folletins  de  diari  basats  en  crims  misteriosos! 
Aixó  no  ho  havia  lograt  ningú  encara,  y  per 
tant,  ;no  mereix  en  Giordano  la  glòria  de  la 
inmortalitat? 

Y  si  aixó  dihém  del  llibre  èqué  no  dirém 
de  la  música,  que  tan  bona  parella  fa  ab  ell? 
D’un  cap  al  altre  de  l’obra  pot  apreciarse  lo 
afortunat  que  ha  estat  el  mestre,  fecondantla 
ab  las  fonts  de  son  talent  inagotable.  Las  es- 
cenas  melodramàticas  del  primer  acte  ha  sa- 
pigut  el  músich  respectarlas  en  tot  son  valor, 
fins  al  punt  de  no  donar  fe  de  vida,  puig 
regoneix  que  la  lletra  de  per  sí  ja  es  prou  lí¬ 
rica.  Els  recitats  no  perden  may  sa  grandesa 
fol letinesca,  y  tota  la  escena  del  indagatori 
de  la  policia  es  de  lo  més  hermós  de  l’ópera. 
La  romansa  del  cotxeroesoriginalissima,  d’un 
efecte  nou  en  el  teatre;  ab  una  mica  més, 
aquell  bon  home’ns  esplica  fins  la  huelga 
dels  tranvías.  Y  al  arribar  la  mort  del  comte, 
la  situació  musical  arriba  també  à  son  punt 
culminant,  manifestantse  en  una  magnilica 
entrada  de  cornetí,  que  ab  sas  notas  graves 
ens  infundeix  tot  l’espant,  de  la  mort.  Quin 
maravellós  realisme!  Alió  fa  patir  massa; 
aixis  es  que,  al  caure’l  teló,  sembla  que  un 
s'ha  tret  un  gran  pes  de  sobre. 

En  el  segón  acte  hi  ha’l  clou  de  l’obra, 
constituhit  per  un  duo  que  à  aquestas  horas 
ja  s’ha  fet  cèlebre.  Avans  d’ell  no  podém  pas¬ 
sar  en  silenci  la  elegancia  del  vals  d’envelat, 
ab  uns  intercalats  de  flamench  qu’engrescan 
d’alló  més  al  públich,  aixís  com  la  cansó  del 
Gh  ampagne,  avans  citada,  en  que  la  orquesta 
fa  prodigis  de  imitació  del  borbolleigd’aquest 


liquit,  per  manera  que  podém  à  conciencia 
proclamaria  digna  fival  de  la  cansó  de  Nina 
Pancha.  Un  dels  punts  en  que  més  se  revela’l 
talent  del  compositor  es  el  solo  de  piano 
que’ns  dona  mentres  la  protagonista  s’apro¬ 
fita  per  arrencar  al  seu  amant  la  confessió 
del  assessinat.  Es  aquesta  escena  una  tro¬ 
balla  tan  magnífica,  que  s’ha  de  veure  pera 
poder  fersen  càrrech.  També  son  molt  ben 
trobadas  las  absoltas  ab  que  Fedora  comen- 
sa’l  duo.  Y  vaya  un  duo!  En  ell,  l’autor  de 
Fedora  ho  ha  abocat  tot:  inspiració  y  compo¬ 
sició,  melodia  y  armonia,  ciència  y  art.  En 
ell  hi  trobém  trossos,  com  molts  altres  de 
l'ópera,  que  fins  ara  haviam  cregut  de  Wag¬ 
ner  ó  de  Bizet,  de  Puccini,  Mascagni  y  al¬ 
tres,  y  resulta  pel  contrari  que  aquestos  au¬ 
tors  els  havían  anat  espigolant  en  las  obras 
del  pobre  Giordano.  Y  en  ell  trobém,  en  fi, 
una  instrumentació  efectista,  en  que  l’autor 
torna  pels  furs  de  la  corda  y  li  encarrega 
constantment  la  melodia,  relegant  els  demés 
instruments  al  paper  secundari  que  tenían 
avans  de  Wagner  y  que  aquest  ab  son  des¬ 
coneixement  de  la  orquestació  havia  pretès 
modificar.  Te  rahó  en  Giordano;  els  instru¬ 
ments  de  vent  no  tenen  cap  importància,  y 
sols  deuhen  emplearse  pera  recalcar  las  fras- 
ses,  introduhintlos  sobtadament  en  els  for- 
tissims ,  ab  estrèpit  semblant  al  daltabaix  de 
tot’una  bateria  de  cuyna. 

Altre  tant  podém  dir  de  tot  l’acte  tercer.  El 
tenor  se’ns  revela  com  à  ciclista  consumat, 
lo  que  produheix  un  novissim  efecte  operís- 
tich.  No  hem  sentit  frasses  musicals  més  her- 
mosas  que  quan  exclama  ab  entussiasme 
Anche  la  bicicletta;  y  poch  després  contestant 
à  Olga:  Cercale ,  dunque ,  un  tàndem.  Tots 
els  recitats  d’aquest  acte,  més  ó  menys  ciclis- 
tas,  son  una  maravella  d’expressió;  y  en 
quant  à  la  frasse  melòdica,  està  també  al  ni- 
veil  de  lo  restant  de  l’obra.  Un  tema  hi  ha  en 
el  duo,  repetit  un  sens  fi  de  vegadas,  que’ns 
fa  l’efecte  de  trobarnos  ab  un  antich  co¬ 
negut:  es  nada  menos  que’l  grandiós  tema 
inicial  dels  baixos  en  la  marxa  fúnebre  de 
Siegfried.  Ja  ho  veuhen!  Qui  ho  havia  de  dir 
qu’alló  que  tant  ens  entusiasmava  era  una 
afanada  feta  per  Wagner  al  ilustre  Giordano. 
Peró  l’hora  de  la  justicia  sempre  arriba  (fora 
d’Espanya)  y  Wagner  passarà,  segons  acaba 
de  dir  en  lletras  de  motllo  nostre  gran  Bre- 
tón  (i).  Entretant,  torném  al  mestre  italià  lo 
que  de  dret  li  perteneix,  es  à  dir,  l’absoluta 
originalitat  aixis  en  la  melodia  com  en  la  or¬ 
questació.  Y  si  l’autor  d '  Andrea  Chemer 
dona,  en  una  pròxima  obra,  nova  mostra  de 
son  talent,  podrà  ab  sa  trilogia  derribar  sense 
cap  lluyta  totas  las  divinitats  musicals  avuy 
existents. 


(i)  La  Herencia  de  Wagner.  Folleto  ab  un  prólech 
de  Tomàs  Bretón  al  qu  en  breu  li  farém  els  honors 
que’s  mereix. 

El  públich  del  Liceu  s'ha  empassat  la  Fe- 
dora,  donant  ab  això  una  proba  de  conse¬ 
qüència,' després  del  desastre  d 'Ifigenia.  S’ha 
escoltat  à  Giordano,  concedintli  per  tant  lo 
que  negà  à  Gluck;  y  es  que’l  propietari  del 
Liceu  hi  anava  ab  ganas  de  que  li  agradés, 
perque  fa  temps  que  busca  una  nova  Bohème 
ab  que  poder  parar  las  embestidas  del  Art 
serio.  Ahónt  s’es  vist,  estrenar  en  un  mateix 
any  dugas  obras  de  Wagner,  y  de  las  més 
enrevessadas!  Això  s’ha  de  acabar!  Peró,  ab 
tot  y  las  ganas,  no  pogué  esbravarse  fins  al 
duo ,  el  cèlebre  duo;  més  al  li  va  fer  la  pau. 
Molts  ho  defensan  di’hent  que  la  ovació  era 
únicament  pera’ls  cantants  que  tan  magis¬ 
tralment  han  interpretat  aquest  duo,  y  que 
no  han  aplaudit  à  Giordano,  sinó  à  la  Sthele 
y  en  Garbin  ( 1 ).  Nosaltres  regoneixém  de  bon 
grat  que’l  trevall  d’aquests  artistas  ha  sigut 
excelent,  peró  protestém  en  absolut  de  que 
per  aquest  únich  motiu  s’hagin  de  salvar  las 
obras,  puig  en  un  estreno  l’intérprete  no  s’ha 
de  considerar  més  que  com  un  instrument  del 
compositor.  Y  tant  es  aixis,  qu’en  el  cas  con¬ 
trari,  ó  sia  quan  la  execució  es  dolenta,  tam- 
poch  deu  ésser  may  aixó  prou  motiu  per  en- 
fonzar  un’ópera,  perque  per  sobre  de  tot  s’ha 
de  tenir  en  compte  qu  alli  s’hi  ha  anat  pera 
fer  justícia  al  autor  de  l’obra.  Si’l  públich 
del  Liceu  procedis  d’aquesta  1  lògica  manera, 
no  hauria  rebut  ab  l’escàndol  qu’ho  feu,  el 
Werther  de  Massenet,  que,  apart  sos  grans 
defectes,  té  quan  menys  un  primer  acte  com 
no  1  escriuràn  en  tota  sa  vida  tots  els  Gior- 
danos  italians.  Peró,  bé  sabém  cóm  ha  surat 
tot  aquest  pastitxo  de  músichs  que’s  diuhen 
Mascagni  y  Puccini,  Leoncavallo  y  Giorda¬ 
no,  quals  obras  imposan  forsadament  à  las 
empresas  els  juheus  editorials  que  ab  els 
noms  de  Ricordi  y  Sonzogno  trafican  vilment 
ab  las  verdaderas  obras  d’art,  obligant  à  las 
empresas  à  que  al  costat  de  las  creacions  dels 
genis  vagin  despatxant  els  desdixats  engen- 
dros  del  mercat  italià. 

Ja  ho  sab,  donchs,  senyor  Bernis:  deixis 
d’obras  clàssicas  y  dongui  gust  als  senyors 
del  Liceu  que  ab  tant  delit  estàn  esperant 
unas  quantas  raccions  més  de  Bohème  y  de 
Cavalleria  rusticana.  Y  pera  la  pròxima  tem¬ 
porada,  creguim,  deixis  de  Wagner,  y  fassi 
saborejar  als  propietaris  las  delicias  de  La 
Tosca  d’en  Puccini.  Perque  mentres  no’s  fas¬ 
si  una  bona  bugada  de  la  gent  de  palcos  y 
butacas,  pensar  en  altra  cosa  es  lo  mateix 
que  dar  margaritas  à  puercos ,  com  diu  el  dit— 
xo  castellà. 

Joaquím  Pena. 


(1)  Ens  consta  per  conducte  autorisat  que'l  tenor 
Garbin  es  qui  va.  imposar  à  la  Empresa  l’estreno  de  Fe- 
dora ,  junt  ab  la  contracta  de  sa  esposa  la  senyora  Sthe¬ 
le,  pera  poderse  lluhir  abdós  en  dita  obra.  A  cadascú 
lo  que  sigui  seu. 


PRINCIPAL 

La  Escarapela 

Mentres  àNovetatstrevallanpels  sillons,  al 
Principal  trevallan  pera  las  butacas.  Ja  co- 
mensa  à  fer  calor,  y  no  obstant,  al  entrar  en 
qualsevol  de  dits  teatres  se  sent  un  fret  que 
atuheix.  A  n’el  públich  res  l’encostipa  tant 
com  un  teatre  buyt  d’espectadors.  Per  qué 
no  n’hi  van?  Per  dugas  rahons:  primera,  per- 
que’ls  repertoris  respectius  son  gastats,  y  si 
quelcom  estrenan  es  dolent  de  debó;  segona, 
perque  las  companyias  que  hi  actúan  tenen 
un  defecte  qu’es  tal  vegada’l  més  gros  que 
pugui  tenir  una  companyia  dramàtica:  son 
d’un  color  tot  gris,  com  diuhen  els  pintors 
simbolistas.  Tothom  es  discret,  uniforme¬ 
ment  discret.  Ni  à  Novetats  fan  galls ,  ni  al 
Principal  laliguillos ,  (exceptuant  à  n’en  Pe- 
rrin,  que  de  tant  en  tant  se  descapdella),  tots 
cantan  ó  diuhen  el  seu  paper,  frets,  indife¬ 
rents,  recitant  casi  bé  de  memòria  y,  com  si 
fossin  màquinas,  sempre  iguals  d’entonació, 
d’accionat  y  d’expressió.  Per  aixó’l  públich 
aburrit  els  deixa  sols  ab  la  claque ,  quins  pi¬ 
caments  de  mans  metódichs  y  sostinguts  res- 
sonan  misteriosos  al  percutir  en  la  soletat  del 
espay. 

Aném  à  La  Escarapela.  Quan  un  autor  jo¬ 
ve  estrena  sa  primera  obra,  els  critichs  be¬ 
nèvols  solen  dir:  «La  inexperiencia  del  autor 
fa  que  l’obra  no  interessi  al  públich:  de  totas 
maneras,  se  veu  que  té  condicions  d’autor 
dramàtich.»  Y  aqueixas  condicions  las  veu- 
hen  ja  en  la  concepció,  que  sembla  original, 
ja  en  certas  situacions  dramàticas  ben  troba- 
das,  ja  senzillament  en  un  Uenguatje  florit  ó 
un  diàlech  viu  é  intencionat  Qli  ha  en  l’obra 
alguna  d’aqueixas  cosas?  Donchs,  patent  d'au¬ 
tor!  La  experiencia  farà  lo  demés;  mentres 
tant,  las  profecías  plouhen  qu’es  un  bé  de 
Deu. 

No  sabém  pas  lo  que  li  han  dit  à  Ma¬ 
drid  al  senyor  Maestre,  ni  si  es  jove  ó  vell,  ni 
si  es  la  primera  ó  la  darrera  de  sas  obras; 
mes  si  li  han  dit  quelcom  per  l’estil,  l’han  en¬ 
ganyat  com  un  xino.  Pera  darli  un  consell 
d’amich,  havian  de  dirli:  «Senyor  Maestre: 
si  tenim  de  judicar  per  La  Escarapela ,  aixó 
de  fer  dramas  deixiho  corre.  Ni  ab  experien¬ 
cia  ni  sense,  un  drama  passador  no’l  farà  pas 
may  vosté,  perque  vosté  no’n  té  cap  de  las 
esmentadas  condicions.  No  sab  concebir, 
perque  ha  tingut  de  recorre  à  la  historia 
pera  trobar  argument,  ab  l'agravant  de  que 
aqueixa  historia  ha  tingut  d’ésser  la  france¬ 
sa;  no  sab  construhir,  perque  l’acció’s  desen¬ 
rotlla  sense  lligament  ni  consistència,  y  las 
pocas  situacions  mitjanament  dramàticas  que 
s’hi  troban  ni  venen  preparadas  ab  naturali¬ 
tat,  ni  n'ha  sapigut  treure  partit,  y  perque’ls 
personatjes,  res  més  qu’esbossats,  resultan 
d’un  sentimentalisme  vulgar  quan  no  d’una 
brutalitat  seca  y  de  mal  gust.  Finalment,  no 

sab  parlar,  perque’l  llenguatje,  tant  en  el  dià- 
lech  com  en  els  monólechs  (n’hi  ha  bastants) 
es  pobre,  afectat  y  adotzenat.  Y  dit  això,  ja 
està  dit  tot. 

De  la  execució  no’n  dirém  res.  Ja  parlarém 
dels  actors  en  un’altra  obra.  En  aquesta  no 
podriam  ser  justos. 

i  Pobres  hijos! 

L’Eussebi  Blasco  sembla  qu’hagi  volgut  fer 
una  comèdia  de  sàtira  social.  «Pobres  dels 
fills  quin  pare  s’ha  mort  deixant  sa  viuda 
jove!»  Mes  la  sàtira  no  resulta.  Pera  lo- 
grarho,  es  necessari  saber  sintetisar,  concre¬ 
tar  en  uns  quants  tipos  els  caràcters  distin¬ 
tius  de  tot  un  estament  ó  classe  social.  Si’s 
logra  fer  la  síntessis,  la  sàtira  surt  sola.  En 
/Pobres  hijos!  no  hi  ha  res  d’aixó.  Titulada 
Sctlorné  y  Lucia  ó  las  dos  viudas ,  podia  resul¬ 
tar  una  comèdia  senzilla  de  costums,  y’l  títul 
seria  apropiat;  mes  pretendre  deduhir  una 
tan  trista  dissort  pera  tots  els  pobrets  orfes 
de  pare  perque  en  la  vida  real  se  puguin  tro¬ 
bar  alguns  exemplars  com  els  dos  que’ns 
presenta  en  Blasco,  es  una  gran  aberració. 

No  hi  ha,  donchs,  tal  sàtira.  Vejóm  cóm 
queda  la  comèdia.  Salomé  v  Lucia  son  dugas 
viudas  joves.  Salomé ,  egoista  y  de  passions 
desenfrenadas,  sols-viu  per  son  amant,  Don 
Aguslín ,  tipo  repugnant  que  la  explota  com 
à  administrador  de  sos  bens,  enganyantla  ab 
falsas  caricias,  mentres  la  ignocenta  filla, 
Carlota ,  descuydada  per  tothom,  espera  ne¬ 
guitosa  l’arribada  de  son  promès,  el  capità 
Enrique,  que  retorna  victoriós  de  Pilipinas. 
Lucra,  viuda  als  trenta  anys,  ab  sis  fillets, 
ens  conta  que  s’ha  retirat  del  gran  món,  del 
que  la  Salomé  es  escàndol,  per  educarlos 
com  es  degut.  Després  ens  resultarà  una 
gata  moixa ,  que  à  las  primeras  de  cambi’s 
tornarà  à  casar.  Cinch  anys  han  viscut  Don 
Agustín  v  Salomé  d'aquesta  manera,  quan 
arriba’l  capità  pera  casarse  ab  Carlota.  Per 
un  recurs  escénich  convencionalissim,  la  ma¬ 
re  confessa  sos  escandalosos  amors  devant 
del  capità  indignat.  Aqueix  es  el  tipo  ja  vul¬ 
gar  del  sub-tinent  que  després  d’un  anyet  re¬ 
torna  victoriós  de  cien  combatés ,  ab  dos  graus 
de  més  y  dugas  creus  per  torna.  Això.  no  té 
res  que  veure  ab  las  pallissas  que  1  exèrcit 
puga  haver  rebut.  Un  personatje  aixis,  d’ho¬ 
nor  tan  fi,  no  pot  menys  d’exasperarse,  v 
mentres  el  poca  vergonya  de  Don  A gustin, 
explotada  ja  una  viuda,  emprèn  la  conquista 
de  l’altra,  y  aquesta’s  deixa  estimar,  els  jo¬ 
ves  se  preparan  à  abandonar  la  casa,  rene¬ 
gant  de  la  mare  indigna.  El  desespero  de 
aquesta  no  té  límits  quan,  enterada  de  que 
la  seva  amiga  li  pren  l’amant,  se  fa  càrrech 
de  que  ha  sigut  joguina  d’un  malvat.  Repe- 
nedida,’s  ficarà  en  un  convent  à  purgar  sas 
culpas,  mentres  els  joves  se  casaràn  y  seràn 
felissos.  Don  Agustín  també  ho  farà,  prepa- 


rantse  à  ser  la  mala  sombra  dels  sis  fillets, 
que  ja  comensan  à  entrar  en  la  lluyta  de  la 
vida. 

L’únich  tipo  ben  apuntat  es  el  de  Don 
Agustín;  maquiavélich,  hipòcrita  y  ambiciós, 
es  l’home  guapo  explotador  de  la  debilitat  de 
la  dona.  Els  demés  tots  se  presentan  confo¬ 
sos  y  volubles,  no  logrant  interessar  al  es¬ 
pectador  per  son  poch  relléu  y  sa  falta  de 
consistència. 

A  pesar  de  ser  els  tres  actes  curtíssims, 
l’obra’s  fa  pesada  y  llanguideja  constantment 
perque’l  drama  no’s  núa  may;  y  no’s  núa 
perque,  en  realitat,  de  drama  no  n’hi  ha.  Sols 
hi  ha  un  fet,  y  com  à  conseqüència,  la  situa¬ 
ció  compromesa  en  que’s  troba  la  filla;  y  en¬ 
cara  aqueix  fet  no  farà  mancar  son  casament. 
La  lluyta,  y  ab  ella  las  situacions  dramàticas 
que  sembla  deuhen  sobrevenir,  no  aparei¬ 
xen;  y  passan  els  tres  actes  repetint  tots  els 
personatjes  una  mateixa  cansó;  Salomé  plo¬ 
rant  l’amant  que  se  li  escapa;  l’altra  viuda 
parlant  de  sos  fillets  que  tant  estima;  el  ca¬ 
pità  repetint  que  son  honor  y  sa  dignitat  de 
militar  valiente  no  li  permeten...  etc.,  etc.;  la 
filla  plorant  per  sos  amors,  y  la  vella  criada 
sermonejant  à  la  senyora.  Tot  aixó  s’ho  diu- 
hen  y  repeteixen  continuament  per  arribar, 
al  final,  à  trobarse  igual  qu’estavan  avans. 
Per  allargar  una  mica  l’obra,  qu’en  mitj  acte 
estaria  acabada,  hi  fica  en  Blasco  escenas 
tan  mansas  com  la  de  la  declaració  de  Don 
Agustín  à  Lucia.  Els  sis  fillets  de  la  viuda 
apareixen  ab  ella,  y  conforme  la  declaració 
d’amor  se  puntualisa,  la  mare  fa  sortir  à  sos 
fillets  d’escena  un  à  un  per  ordre  d’edat,  per¬ 
que  no  malicihin  els  angelets.  La  escena  es 
digna  d’un  vaudeville  insubstancial  ó  d’una 
grollera  farsa  italiana. 

En  resúm:  / Pobres  hijos!  ni  es  sàtira,  ni 
comèdia,  ni  res.  Buyda  de  concepció,  con¬ 
vencional  de  factura,  artificiosa,  falsa  y  pue¬ 
ril  de  construcció,  y  pobre  y  retombant  de 
llenguatje.  Es  digna  d’en  Blasco. 

D’en  Fuentes,  à  qui  ja  coneixíam,  dirém 
que  la  sobrietat  es  sa  característica.  De  veu 
una  mica  fosca  y  accionat  just,  es  un  bon  ac¬ 
tor  de  comèdia.  Fret  per  temperament,  no 
sent  fondo:  per  aixó  en  dramas  no’ns  agrada 
tant.  Fuig  dels  efectes,  mes  sembla  que  tin¬ 
gui  por  y’s  reserva  massa,  lo  que  fa  qu’en 
situacions  fortas  no  entussiasmi.  En  aquesta 
obra  ha  dit  son  paper  ab  discreció  y  res  més. 
L’Altarriba  treu  bon  partit  del  tipo  de  Don 
Agustín ,  sens  exageracions.  En  quant  als 
demés,  no’n  podém  dir  res  de  bo.  Diuhen  la 
lletra  de  son  paper  seguint  al  apuntador, 
sense  posarhi  res  personal,  res  que  demostri 
un  estudi  del  personatje  que  interpretan.  Es 
el  defecte  comú  à  casi  tots  els  actors  espa¬ 
nyols.  Entran  al  teatre  com  aficionats  y  com 
à  tals  trevallan  tota  la  vida,  sens  apendre  al¬ 
tra  cosa  que  lo  que’s  desprèn  de  las  lleugeras 
observacions  que  à  cada  obra  qu’estrenan  els 

tii  fan  autors  més  ó  menys  inteligents  y  di¬ 
rectors  més  ó  menys  aptes.  Las  convencions 
y  la  tradició  fan  lo  demés.  Trevall  propi,  zero. 

El  decorat  pobrissim,  y’is  trajos,  sobre  tot 
els  de  las  donas,  pèssims  de  gust  y  pitjor 
d'etxuras. 

Emili  Tintorer. 


NOVAS 

((Joventut»  à  Mallorca. 

Galantment  convidats  per  l’Ajuntament  de 
Palma  à  la  festa  en  honor  del  il-lustre  poeta 
mallorqui  en  Jeroni  Rosselló,  ens  traslada- 
rem  à  dita  Illa  alguns  redactors  de  Joventut. 
La  excursió  ha  resultat  agradabilissima  tant 
per  haver  pogut  disfrutar  las  incomparables 
delicias  de  la  terra  mallorquina,  com  pels  in- 
merescuts  obsequis  ab  que’ns  han  favores- 
cut  tant  las  autoritats  y  corporacions  oficials 
com  las  entitats  particulars.  A  totas  ellas,  y 
molt  especialment  al  Governador  civil,  al  Al¬ 
calde  y  al  Ajuntament  de  Palma,  al  centre 
■«Unió  Republicana»,  à  la  redacció  de  La  Veu 
de  Mallorca  y  als  numerosos  amichs  que’ns 
honraren  ab  sas  delicadas  atencions,  enviém 
desd’aquestas  planas  el  testimoni  de  nostre 
coral  agrahiment. 

Las  festas  en  honor  d’en  Rosselló,  projec- 
tadas  en  un  principi  ab  gran  solemnitat  pera 
donar  una  proba  de  las  forsas  vivas  ab  que 
conta’l  regionalisme  balear  ,  foren  poch  à 
poch  reduhintse  y  desnaturalisantse  per  las 
iníluencias  dels  elements  oficials  que  tingue¬ 
ren  por  de  que’n  resultés  perjudicada  la  in- 
legridad  de  la  patria ,  fins  à  quedar  reduhidas 
à  una  trista  sessió  d’Ajuntament,  en  la  que 
hi  regnà  la  fredor  més  extraordinària,  à  cau¬ 
sa  del  retrahiment  d’elements  molt  valiosos. 
La  funció  celebrada  à  la  Casa  de  la  Ciutat 
consistí  en  colocar  el  retrato  d’en  Jeroni  Ros¬ 
selló  en  la  Galeria  de  mallorquins  il-lustres, 
v  en  la  lectura  d’un  estudi  biogràfich  d’aquest 
poeta  per  en  Joan  Alcover. 

Acabada  la  sessió,  ens  trasladarem  à  la 
casa  del  poeta  Rosselló  en  unió  de  nostre  es¬ 
timat  amich  en  Claudi  Planas  y  Font,  qui, 
en  representació  del  Consistori  dels  Jochs 
Florals  de  Barcelona,  oferi  al  poeta  mallor¬ 
qui  un  rich  present  y’l  felicità  pels  honors 
que  se  li  tributavan,  protestant  al  mateix 
temps  de  que’l  formalisme  oficial  hagués  im¬ 
pedit  manifestar  públicament  la  estimació 
que  Catalunya  li  professa. 

En  vista  de  aquesta  situació  desairada  en 
que  quedaren  els  catalans  assistents  al  acte, 
per  no  havérselshi  permès  donar  públich  tes¬ 
timoni  de  la  germanor  que  regna  entre  Ca¬ 
talunya  y  Mallorca,  el  centre  «Unió  Repu- 
blicana»’ns  obsequià  ab  una  vetllada  en  la 
que,  entre  altres,  enrahonaren  els  redactors 
d’aquest  periódich  Pompeyus  Gener,  Oriol 

Martí  y  Trinitat  Monegal,  pera  exposar  els 
principis  del  catalanisme,  abogant  per  l’auto¬ 
nomia  de  totas  las  regions  catalanas,  essent 
rebudas  ab  extraordinari  entussiasme  las 
manifestacions  de  dits  companys  nostres,  en 
particular  totas  las  que  feyan  referencia  al 
ardent  desitj  d’un  prompte  deslliurament  de 
la  Nacionalitat  catalana.  La  vetllada  s'obri 
y’s  tancà  ab  els  cants  de  la  Marsellesa  y  Els 
Segadors,  que  foren  aclamats  ab  deliri. 

De  la  impresió  fonda  que  reberem  en  aques¬ 
ta  reunió,  aixis  com  de  nostras  conversas  par 
ticulars  ab  els  elements  més  caracterisats  de 
la  opinió  mallorquina,  podém  deduhirne  que 
la  causa  regionalista  es  objecte  en  aquella 
terra  de  generals  simpatías,  y  de  que  s’han 
fet  els  trevalls  preparatoris  pera  la  celebració 
à  Mallorca  d’un  gran  meeting  catalanista 
ahont  se  pugui  exhortar  à  la  creuhada  santa 
que  dongui  per  resultat  la  unió  de  catalans  y 
mallorquins  per  arribar  més  prompte  à  l’au- 
tonomia  de  sas  respectivas  regions. 

Veredicte  del  Consistori  dels  Jochs  Florals 
d’enguany: 

Premis  ordinaris : 

Premi  de  la  Englantina  d’or.  —  Núm.  82. 
—  Per  les  montanyes.  —  «  In^presions  d'una 
excursió  pels  Pireneus.» 

Primer  accèssit. — Núm.  223.  —  Revicturis? 
— «A  les  despulles  de  Sant  Cugat  del  Va¬ 
llés.» 

Segón  accèssit. — Núm  286. —  Palimpcest. 
— «Intelligenti  pauca.» 

Premi  de  la  viola  d’or  y  argent. — Núm.  27. 
— L'antich  Profeta  vivent.  — «Per  amplifica- 
tus  est  Elias  in  mirabilibus  suis.» 

Primer  accèssit . — Num.  163. — Vora'l  foch. 
— «Ma  languissante  verdure  ne  iaisse  aprés 
elle  aucun  fruit.» 

Segón  accèssit. — Num.  232.  — Lo  tempo¬ 
ral. —  «[Sant  March,  Santa  Creu!» 

Premi  de  la  Flor  Natural.  —  Númr  338. — 
Enfilall  — «V  sonets.» 

Primer  accèssit. — Núm.  144. — -Del  seu  àl¬ 
bum. — «Amor.» 

Segón  accèssit. — Núm.  39.  —  Petons. — «A 
una  fadrineta.» 

Tercer  accèssit.  — Núm.  176. — Soleyada. — 
«Apuntació.» 

Premis  extraordinaris: 

Del  Excm.  é  Iltm.  senyor  Bisbe  de  Menorca. 
— Núm.  108.  —  Origens  del  Catalanisme  en 
la  Illa  de  Menorca  y  fases  per  que  passa  fins 
la  invasió  serrahina.  —  «Ego  plantavi...  sed 
Deus  incrementum  dedit.» 

Del  Excm.  é  lltm.  senyor  Bisbe  de  Mallor¬ 
ca. — Núm.  168.  —  Romanceret  del  Bto.  Ra¬ 
mon  Llull.  —  «Fill  preclar  de  la  dolsa  Illa» 
etcètera. 

Del  Excm.  é  Iltm.  senyor  Bisbe  de  Lleyda. 
— Núm.  267.  — Cant  d’estrellas.  —  «Corona.» 

Del  Excm.  Ajuntament  de  Reus.  —  Núme¬ 
ro  215. — Lo  Rey  dels  arbres.  —  «Excelsior.» 

Premi  d’un  Aymador  de  las  lletras  catala- 
nas. — Núm.  74. — Cansons. —  «Per  vosaltres, 
maynadeta.» 

Els  demés  premis  no  s’adjudican. 

Se  tracta  de  celebrar  un  gran  festival  ar- 
tistich  el  dia  de  la  inauguració  de  la  nova 
plassa  de  toros  que  s’està  construhint  en  nos¬ 
tra  ciutat.  La  idea  la  trobém  magnifica,  y  es- 
perém  que  tots  els  elements  sans  de  Barcelo¬ 
na  contribuhiràn  al  acte  de  protesta  contra’l 
salvatje  espectacle,  demostrant  aixis  que’ls 
verdaders  catalans  no  volen  barrejarse  ab  la 
nissaga  d’empleats  y  vividors  que  procedents 
de  la  messela  central  infestan  nostre  pais  y 
donan  el  principal  contingent  à  la  fiesta  na¬ 
cional  (espanyola). 

La  Nació  catalana  ne  protesta  devant  del 
món  civilisat. 

El  doctor  don  Joseph  Ricart  ha  tingut 
l’atenció  d’enviarnos  un  exemplar  del  discurs 
que  sobre  La  Medicina  Moderna  escrigué 
pera  ésser  llegit  en  la  sessió  inaugural  re¬ 
glamentaria  del  dia  10  d’abril  d’enguany,  en 
l’Academia  Homeopàtica  de  Barcelona,  de 
qual  trevall  en  doném  ab  goig  compte  à  nos¬ 
tres  lectors  y  felicitém,  al  mateix  temps,  à 
son  autor,  en  primer  lloch  per  sa  tasca,  puig 
al  fer  un  petit  y  ajustat  resum  dels  princi¬ 
pals  aconteixemens  de  la  historia  de  la  me¬ 
decina,  fins  arriba  à  l’aparició  del  siste¬ 
ma  d’IIahnemann,  y  ve  à  demostrar  que 
aquest  no  està  reduhit,  com  mols  creuhen,  à 
donar  globulillos  (confitets)  y  tinturas  pera 
curar  malalts,  sinó  estretament  lligat  à  la 
profilaxi,  ó  sia  à  evitar  y  prevenir  malaltias, 
bell  ideal  de  la  medicina  moderna.  Ademés, 
la  completan  altras  ramas  naturals  de  la  cièn¬ 
cia  de  curar,  com  la  dietètica,  climoterapia, 
aeroterapia,  masoterapia  ,  etc.,  etc.  ,  per 
arribar  en  ultim  cas  à  la  cirugia,  notantse  en 
tot  el  trevall  el  més  bon  criteri  pràctich,  qu’es 
el  que  deu  presidir  al  qu’exerceix  aquesta 
carrera. 

També  en  el  mateix  discurs,  al  enviar  un 
recort  y  homenatje  als  que  primerament  im¬ 
plantaren  y  arrelaren  la  medicina  homeopà¬ 
tica  en  nostra  terra,  tots  ells  meijes  cata¬ 
lans,  se'n  serveix  com  à  principal  punt  d’apo- 
yo,  y  es  altre  motiu  de  felici tari 0,  per  haver 
escrit  aquest  trevall  inaugural  en  nostra  llen¬ 
gua,  donant  aixis  l’exemple  que  convindria 
fos  seguit  per  las  demés  Academias  médicas 
catalanas. 

Y,  no  obstant,  (i vergonya'ns  causa’l  dir- 
ho ! ) ,  l’estar  escrit  en  català  aquest  discurs, 
y’l  ferse  en  ell  l’apologia  de  la  nostra  llengua, 
fou  causa  de  que  l’autor  no’l  pogués  llegir  en 
l’Academia  Homeopàtica  de  Barcelona. 

També  hem  rebut  de  don  joseph  Boni- 
quet,  metje  especialista  en  enfermetats  de  la 
boca,  una  Memòria  que  tracta  de  la  Higiene 


de  la  dentición  de  seis  anos,  trevall  escrit  ab 
molta  claretat  y  coneixements,  que  fou  pre¬ 
miat  per  la  Societat  Espanyola  de  Higiene  en 
el  concurs  públich  que  tingué  lloch  à  Madrid 
l’an  1898. 

L’eminent  mestre  Vicens  d’Indy  donarà 
tres  concerts  à  Barcelona,  els  dias  17,  20  y  24 
del  present  mes,  ab  la  cooperació  de  la  socie¬ 
tat  coral  «Catalunya  Nova».  Els  programas 
d’aquestas  sessions  son  escullidissims  y  els 
donarém  complerts  à  nostres  lectors  en  el 
número  pròxim. 

El  prop  vinent  diumenge  sortirà’l  primer 
número  d’un  nou  periódich  que  portarà  per 
titul  El  Pensament  Català  y  serà  dirigit  pe’l 
gran  poeta  Mossèn  Jacinto  Verdaguer. 

El  popular  rondallayre  l’ Aureli  Camp- 
many,  disertà’l  passat  diumenge  sobre  Folk¬ 
lore,  fent'un  just  bosqueig  de  cada  una  de 
las  brancas  d’aquesta  ciència  important 
qu’han  conrehuat  els  primers  mestres  del  re¬ 
naixement  nostre. 

Una  tirada  de  selectas  mostras  enlleminà 
en  gran  manera  à  la  triada  concurrència 
qu’omplía’l  local  dels  «Montanyenchs.» 

La  Revista  Fabril ,  periódich  qu’ acaba 
d’apareixer  à  Manlléu ,  y  La  Confidència 
Universal ,  de  Barcelona,  han  visitat  nostra 
redacció. 

Establim  el  cambi  ab  ditas  publicacions. 

SETMANARI  CATALANISTA 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  25  cèn¬ 
tims. 

A  tots  els  suscriptors  se’ls  hi  regalarà’l  Núme¬ 
ro  antecedent,  que’s  ven  al  preu  de  2  5  cèntims. 

Als  qu’s  suscriguin  per  un  any  se’ls  hi  regalarà 
ademés  el  cartell  anunciador  del  periódich,  mag¬ 
nífica  obra  de  l’Alexandre  de  Riquer. 


Fidel  Giró,  impressor.  —  Carrer  de  València  311. 

que  n’es  de  dificultós  aixó  d’escullir  las  cir- 


SUMARI:  Senyor  Dato:  per  Lluis  Via.  —  Clar  y  cata¬ 
là,  per  Joseph  M.11  Roca.  —  De  Paris,  per  Jules  Ville- 
neau.  —  Cansons  populars  alemanyas,  traducció  de 
Joseph  M.a  Jordà.  —  Els  Jochs  Florals  d’enguany. 
—  Sonet,  per  Guillém  A.  Teli  y  Lafont.  —  La  corona¬ 
da  vila  tentacular,  per  Pompeyus  Gener.  —  La  Isla 
dé  la  Mort,  per  E.  Marquina.  —  Al  peu  de  la  morera, 
perValeri  Serra  Boldú.  —  De  pintura,  per  A.  de  Ri- 
quer.  —  Llibres  rebuts.  —  No  vas. 


SENYOR  DATO: 

Es  molt  d’agrahir  la  visita  que  vosté  acaba 
de  fer  à  Barcelona,  en  son  noble  desitj  de 
donar  un  nou  impuls  al  Catalanisme;  y  sen- 
tiriam  els  catalanistas  que  vosté  estés  des¬ 
content  de  la  rebuda  que  li  ha  fet  nostra 
ciutat,  qu’es  (com  vosté  mateix  va  confessar 
en  un  telégrama),  modelo  de  caballerosidad 
y  cortesia . 

Peró,  com  qu’en  tot  hi  pot  haver  el  seu 
més  y’l  seu  menos,  nosaltres  regoneixém  de 
bon  grat  que  las  ovacions  que  varen  férseli  à 
la  seva  arribada  podían  ésser  més  sorollosas 
encara,  més  entussiastas,  més...  frenèticas y 
delirantes. 

Es  clar  que  de  tot  lo  qu’hagi  passat  no 
se  ns  ne  pot  culpar  à  nosaltres.  Mes  tampoch 
se  l'ha  de  culpar  à  vosté,  senyor  Dato,  perque 
un  hom  no  sempre  té’l  do  del  acert;  y  miris 


cunstancias  més  apropiadas  pera  efectuar  un 
viatje  triomfal,  com  havia  d'ésser  aquest. 

Nosaltres  compreném  la  seva  bona  inten¬ 
ció;  y  perque  la  compreném,  y  perque  veyém 
en  vosté  un  dels  més  ferms  campions  de  la 
nostra  Causa,  ens  dol  en  lo  més  fons  del  cor 
que  per  un  moment  hagi  perdut  la  serenitat, 
precipitant  un  viatje  que  sols  havia  d’efectuar 
quan  li  pogués  servir  d’apoteossis  de  la  seva 
gran  obra  nacionalista. 

No  hi  ha  dubte  qu’hem  avensat  molt  desde 
que  vosté  fa  de  ministre.  Gracias  à  la  seva 
gestió  enèrgica  y  decidida,  gracias  à  las  se- 
vas  rigurosas  disposicions,  inspiradas  en  el 
més  sant  amor  à  tot  lo  qu’enclóu  un  verda- 
der  sentiment  de  Patria,  à  tot  lo  qu’es  gran 
y  es  pur,  molts  infelissos  han  obert  els  ulls. 
Els  que  com  à  bens  corrian  al  darrera  de 
qualsevol  gualdo-rojo  de  la  classe  d’explota¬ 
dors,  ara  s’escoltan  la  marxa  de  Càdiz  mateix 
que  si  sentissin  ploure;  el  concepte  de  Patria 
està  cada  dia  més  definit;  y,  en  fi,  ja  no’ns 
veyém  tant  en  perill  d’anar  à  morir  com  à 
xinos  en  qualsevol  guerra  que  volgués  pro¬ 
moure  qualsevol  Cànovas,  portat  pel  seu  or¬ 
gull,  ó  qualsevol  altre  home  d'estàt  d’aquells 
que  sols  han  vingut  al  món  per  aumentar  el 

número  dels  grans  sacrificadors  dels  ideals 
dels  pobles. 

Ara  la  marxa  de  Càdiz  no  se  sent  tocar  ni 
per  miracle.  Fins  els  cegos  que  captan  l’han 
haguda  d'esborrar  del  seu  repertori  perque 
no  s’hi  guanyavan  la  vida.  Ab  aixó,  ja  ho  veu 
si  hem  progressat  per  virtut  del  sistema  de 
govern  que  vosté  ha  tingut  à  bé  posar  en 
pràctica  à  fi  d’acabar  ab  la  peste  de  la  patrio- 
teria  que’ns  rebaixava. 

Pera  lograr  aixó,'s  necessitan  moltas  y 
molt  bonas  qualitats;  y  vosté  ha  demostrat 
tenirlas  totas:  convicció  fonda,  voluntat  fer¬ 
ma,  valor  pera  dictar  resolucions,  enteresa 
pera  sostenirlas,  y,  sobre  tot,  mano  izquierda , 
vulgo  diplomada.  Ves  si  no  hagués  sigut 
aqueixa  mano  izquierda,  si  no  ho  hagueran 
entés  de  bonas  à  primerasà  Madrid  que  vosté 
feya  la  Causa  nostra! 

Mes  no  n’hi  ha  prou  encara.  Es  precis 
que’ls  catalans,  sobre  tot  els  catalanistas,  no 
oblidin  que  vosté  es  al  poder;  y  pera  que  no 
ho  oblidin,  convé  que  segueixin  indefinida¬ 
ment  ab  las  garantías  constitucionals  suspe- 
sas.  Com  que  son  gent  que  promet  anar 
lluny,  aixis  se  podran  entretenir  estudiant 
las  aatigas  Constitucions  de  la  Terra,  ó 
un’altra  de  més  nova:  la  que  contenen  las 
Bases  de  Manresa,  per  exemple.  V  ja  qu’ells 
son  constants,  y  no’s  distreuhen,  ni’s  barre- 
jan  ab  els  polítichs  d’ofici,  ni  ab  els  que,  à 
gratcient  ó  sens  esma,  fan  la  feyna  d’aquests, 
com  la  fan  els  republicans  y’is  carlins  de 
per  aqui,  els  socialistas  y  demés  varietats  de 
totas  menas,  es  clar  que  l’ideal  se  realisarà, 
y  vosté  podrà  realisar  també,  ab  més  fortuna 
qu’ara,  un  viatje  triomfal  à  la  capital  de  Ca¬ 
talunya. 

Y  alashoras,  sense  suspensió  de  garantías, 
sense  tropas  aquarteladas  per  un  si  acàs, 
sense  que  vagin  à  esperarlo  à  la  estació  pri- 
meras  autoritats,  ni  guardas  de  consums,  ni 
polissons  disfressats  de  ciutadà,  ni  escom- 
briayres  del  Ajuntament;  alashoras,  llesta  la 
seva  obra,  ja  veurà  quina  rebuda  li  fa’l  poble 
de  Barcelona. 

Y  consti  qu’en  tot  lo  que  dihém  no  hi  ha 
cap  mica  de  sarcasme.  Per  anar  al  ideal,  din¬ 
tre  de  la  legalitat  tots  els  camins  son  bons, 
mentres  no  sian  els  de  la  traició  y  els  del 
crim;  y  el  camí  qu’han  escullit  vosté  y’Is  seus 
companys  de  ministeri  no  pot  ésser  més  pla¬ 


ner,  ni  millor,  per  arribar  ben  prompte  à  la 
consecució  de  lo  que  s'enclóu  en  las  aspira¬ 
cions  nacionalistas. 

Aixis  ho  creu  de  tot  cor  Joventut,  un  dels 
periódichs  catalanistas  que  poden  parlar 
ben  alt  en  nom  del  Catalanisme.  Joventut, 
donchs,  ab  tota  llealtat  el  felicita,  deplorant 
al  mateix  temps  qu’hagi  vingut  avans  d'ho¬ 
ra;  puig  seguint  com  fins  ara,  à  no  trigar,  si 
torna  per  aquí,  es  possible  que’l  trobi  ja  rea- 
lisat  el  somni  que  tots  acariciém,  ó  sia’l 
triomf  complert  de  la  Causa  Catalana. 

Lluís  Vía. 


CLAR  Y  CATALÀ 

El  senyor  Don  Eduardo  Dato  ha  vingut  à 
Catalunya  ab  las  mateixas  prevencions,  ab 
el  mateix  encongiment  qu’hauría  anat  à  Cu¬ 
ba  quan  aquella  isla  encara  formava  oficial¬ 
ment  part  del  Estat  espanyol.  El  sol  fet  de 
que  un  governant  se  vegi  obligat  à  recorre 
als  arguments  gastats  y  fòssils  de  la  cortesia 
y  de  la  caballerositat  dels  pobles,  es  penyora 
certa  y  segura  de  que’ls  pobles  y  l’home  po- 
litich  estàn  del  tot  divorciats,  se  repel-leixen; 
y  si’l  que  mana,  usant  una  diplomàcia  gro¬ 
llera,  repeteix  lo  que  ja  digué  en  Cervantes, 
es  que  té  basarda  que’l  que  per  forsa  obe- 
heix,  com  que  la  rahó  li  vessa  à  dolls,  de¬ 
mostri  palesament  la  seva  protesta. 

Fassi  y  digui  lo  que  vulgui  en  Dato,  fassi 
y  digui  lo  que  vulgui’l  Govern  de  que  forma 
part  principalíssima,  fassin  y  diguin  lo  que 
vulguin  tots  els  governs  de  procediments 
centralistas  haguts  y  per  haver,  aixis  sian 
republicans  com  monàrquichs  ,  Catalunya 
may  estarà  ab  ells;  y  al  parlar  de  Catalunya, 
ens  referim  à  la  Catalunya  honrada,  à  la  que 
pensa  y  à  la  que  trevalla,  y  prescindim  en 
absolut,  pera  no  tacar  el  nom  inmaculat  de 
nostra  Patria,  dels  polítichs  d’ofici,  dels  ca- 
cichs  de  tota  mena  ab  tots  sos  lacayos  y  sa- 
yons,  de  las  remadas  d’empleats  que  cobran 
del  Centre,  dels  escamots  de  investigadors 
que’ns  envían  de  Ponent  pera  que  se  la  cam¬ 
pin,  estenentse  arréu  pe’l  pla  y  per  la  mon- 
tanya  com  plagas  de  llagosta  famolenca;  dels 
catalans  xorchs  de  sentiments  patriótichs  que 
sols  somnían  en  fer  bons  balansos  y  sols 
procuran  fruhir  els  goigs  materials  d’aquesta 
vida,  prenent  la  mida  del  benestar  de  la  Te- 

rra  ab  el  seu  propi  benestar:  pera  ésser  cata¬ 
là  no  n’hi  ha  prou  ab  haver  nascut  à  Cata¬ 
lunya. 

Per  aixó  fou  una  nota  trista  à  tot  serho, 
veure’l  passat  divendres,  barrejats  y  confosos 
ab  la  tayfa  de  genteta  y  de  gentota  que  ade- 
lerats  acudiren  à  rebre  al  ministre  del  Estat 
espanyol,  à  personas  com  el  senyor  Bisbe  de 
Barcelona,  don  Manel  Duran  y  Bas  y  don 
Raymond  d’Abadal,  portats  allí,  volém  supo¬ 
sar,  per  aqueix  cúralo  todo  que  se’n  diu  Con¬ 
vencionalisme  y  qu’en  els  actuals  moments  à 
Catalunya  li  fa  més  mal  que  una  pedregada 
seca,  sobretot  quan  ab  el  ditxós  Convencio¬ 
nalisme  s’hi  envolcallan  personalitats  distin- 
gidas  y  que  ab  justícia  gosan  fama  de  serias 
com  las  esmentadas. 

La  nostra  Terra,  cansada  d’anar  rostos 
avall  y  de  fer  baratas  de  diners  y  territoris  y 
dignitat  per  vergonyas  y  miserias  y  vergas- 
sadas,  se  deixonda,  y  ab  plena  conciencia  de 
lo  qu’ha  sigut,  de  lo  qu’es  y  de  lo  qu'ha 
d’ésser,  s’ha  trassat  el  cami  de  son  renaixe¬ 
ment  y’l  seguirà  ab  serenitat  y  fermesa,  lluy- 
tant  ab  tothom  y  contra  tothom  qu’esmersi’l 
temps  y  las  energías  posantli  entrebanchs 
que  puguin  deturaria  en  la  solemnial  carrera 
empresa  pera  l’assoliment  de  las  llibertats 
que  de  dret  li  pertanyen.  La  brolla  que’ls  de 
fora  sembrin  en  el  viarany,  l’arrencarém  ab 
satisfacció  y  ab  tota  la  forsa  de  la  nostra 
ànima;  y  la  que’ns  hi  sembrin  els  de  casa, 
1  arrencarém  ab  el  mateix  brahó,  si  bé  plens 
de  tristesa;  peró  també  l’arrencarém. 

Per  demunt  de  las  personalitats  per  altas 
qu'estigan,  per  demunt  de  las  reputacions 
per  ben  fonamentanas  que  sian,  hi  posém  à 
Catalunya. 

Joseph  M.a  Roca. 

5  de  maig ,  /900. 

DE  PARÍS 

No  havent  pogut  cumplir  l’encàrrech  del 
Director  de  Joventut  per  mas  ocupacions 
literarias,  durant  els  dos  mesos  qu’he  passat 
à  Paris,  à  falta  de  mas  correspondencias  vuy 
rescabalar  mon  deute  explicantvos  en  uns 
quants  articles,  no  mas  impresions  sobre  la 
Exposició  que  tan  gran  promet  ésser,  sinó 
la  opinió  que  tenen  formada’ls  meus  compa- 
triotas  del  miraculós  renaixement  de  Cata¬ 
lunya. 


En  conversa  ab  importantissimas  persona¬ 
litats  de  las  arts  y  la  política,  he  pogut  veu¬ 
re  las  grans  simpatias  que’ls  hi  mereix  el 
moviment  catalanista  que,  com  diu  la  premp- 
sa  francesa,  creyan  dèbil  y  boy  comensat  y 
que  se’ls  hi  ha  revelat  ab  un  vigor  y  empen¬ 
ta  impossibles  de  deturar. 

Si  no  hi  ha  forsa  humana  que  pugui  des- 
truhir  la  llengua  polaca  à  Polonia,  la  txeca  à 
Bohèmia,  la  rumana  à  Transilvania  y  la  fla¬ 
menca  à  Flandes,  ^cóm  pot  negarse’l  dret  de 
viure  à  la  llengua  catalana,  ara  que  més  que 
may  sos  fills  ardits  s’enorgulleixen  de  par¬ 
laria  y’s  complauhen  en  declarar  sa  verda- 
dera  nacionalitat  que’ls  hi  es  regoneguda 
malgrat  las  reclamacions  de  la  diplomàcia 
espanyola? 

El  poble  francès  no  pot  oblidar  els  llassos 
de  germanor  que  l’uneixen  ab  els  catalans, 
puig  dintre  de  son  territori  s’ha  regonegut  la 
oficialitat  de  la  parla  catalanesca. 

Els  esperits  seriós  de  mon  pais  se  riuhen 
de  las  exageracions  dels  que  ab  intenció  ma- 
quiavélica  s’esforsan  en  donar  al  moviment 
autonomista  català  un  caràcter  separatista 
en  el  sentit  que  ab  tota  mala  fe  li  atribuhei- 
xen  els  centralistas  madrilenys. 

El  separatisme  intelectual,  ó  sia  la  diver¬ 
sitat  de  civilisació  de  las  varias  nacions  que 
constituheixen  actualment  l’Estat  espanyol, 
ben  clar  el  comprèn  la  opinió  sensata  de 
Fransa  à  despit  dels  que  volen  desnaturali- 
sarho  tot  pera  sos  fins  egoistas. 

El  comers  intelectual  aprecia  ben  bé  la  di- 
ferejncia  que  hi  ha  entre’ls  productes  dels 
artistas  catalans  y'is  de  las  indusirias  anome- 
nadas  espanyolas,  géneros  d’exportació  dig¬ 
nament  representats  per  la  Bella  Otero  y  pels 
venedors  de  banos  y  fotografías  ab  escenas 
tauromàquicas  y  retratos  de  toreros  y  bai- 
laoras. 

Per  aixó’l  Visca  Calalunya's  considera  en 
pais  estranger  com  simbol  de  llibertat  y  pro¬ 
grés,  molt  diferent  del  Viva  tu  mare  que  res¬ 
sona  en  las  instalacions  ditas  espanyolas  que 
exhibeixen  balls  y  cantadors  andalusos  entre 
mitj  dels  altres  espectacles  de  tribus  africanas 
y  pobles  de  inferior  cultura  que  també  lluhei- 
xen  trajos  y  executan  dansas  de  sos  paíssos. 

Vegis  lo  que  diu  L' Evénement  del  21  de 
abril  al  dessota  d’una  graciosa  caricatura 
que  representa  una  de  las  parellas  de  fia-. 

mencos  que  ab  motiu  de  la  Exposició  recorren 
els  grans  boalevards: 

« A  Séville  ou  à  Grenade  ils  s  habillent  com- 
me  voiís  et  moi,  mais  à  Paris,  ils  mettent  un 
point  d' honneur — et  Dieu  sait,  l'honneur  es- 
pagnol!... — à  ressembler  aux  Castillans  de 
Gustave  Doré. 

Iljoue  au  toréador;  étant,  tras  los  montes, 
épicier  ou  cmployè  aux  contributions  indirec¬ 
tes.  Elle  est  ï Andalouse  d' Alfred  de  Musset 
mais  ici  sèulemenl ,  car  là-bas ,  elle  laisse  la 
mantille  nationale  pour  le  chapeau-jardinière 
à  «  l'instar  de  Paris  )). 

Ils  vont ,  jouant  tous  deux  des  hanches  el  de 
la  prunelle ,  et  les  naïfs  qui  croient  encore  aux 
sérénades  sous  les  balcons  et  aux  amoureuses 
fatales  du  pays  de  Carmencita ,  révent ,  à  les 
voir ,  à  l'Espagne  romanesque  et  guitarresque 


que  célèbrent  les  librettistesd' opéras-comiques)) . 

El  separatisme  no  cal,  donchs,  cercarlo  en 
els  catalanistas,  sinó  en  els  cervells  de  la 
gent  civilisada  qu’aprecía  lo  bo  allí  ahont  lo 
troba  y  sab  garbellar  y  llensar  la  brossa. 

Els  francesos  de  seny  creuhen  que  si’l  go¬ 
vern  d’Espanya  esmena  sos  erros  passats .y 
presents  y  dona  satisfacció  à  las  justas  aspi¬ 
racions  de  l’avansada  Catalunya,  encara  pot¬ 
ser  evitarà’l  desastre;  mes  si  persisteix  en 
son  funest  sistema  centralisador  y  deixa  que 
el  militarisme,  tan  absorvent  aqui  com  à 
casa  nostra,  y  la  horrible  plaga  d’empleats 
converteixin  las  ricas  encontradas  catalanas 
en  ermots  com  las  planuras  de  la  Mancha, 
si  Catalunya  aixeca  la  veu  demanant  justí¬ 
cia,  serà  arribat  el  moment  de  cridar  com  el 
gran  batallador:  «jGare  a  qui  la  louche!) ) 

JuLES  VlLLENEAU. 


CANSONS  POPULARS 


MARIA  DOLSA  LLUM 

Maria,  dolsa  llum, 
de  nostra  vida  amor, 
del  cel  sagrat  perfiím, 
estrella  del  meu  cor. 

Ave  Maria! 

Ave  Maria! 

L’amor  del  Fill  de  Deu 
cóm  brilla  en  ton  mirar! 

Y  ets  pura  com  la  neu, 
hermosa  com  el  mar! 

Ave  Maria! 

Ave  Maria! 

Maria,  llum  del  Cel, 
amor  del  Infinit, 
camí  del  nostre  anhel 
en  la  tranquila  nit. 

No  m’abandonis  may 
en  mitj  de  mon  dolor. 
iOh  Reyna  del  Espay, 
per  tu  sols  bat  mon  cor! 
Ave  Maria! 

Ave  Maria! 


ALEMANYAS  (0 

BARQUER  LO  BON  BARQUER 
I 

—  Barquer,  lo  bon  barquer, 
viréu,  per  Deu,  viréu, 

que  lo  meu  pare  sols  à  mi'm  té 
y  à  la  barca  soleta 
jo  m’hi  moriré. 

Ay!  jo  m’hi  moriré!  — 

Lo  seu  pare  aviat 

hi  arriba  ab  dol  greu; 

la  filleta’l  mira,  en  sos  ulls  el  plor: 

—  Ay  pare  meu! 

Donéu  la  casa,  donéu  tot  l’or; 
ay  mon  pare  estimat,  corréu; 
la  vostra  filla’s  mor. 

—  No  vuy  dar  la  casa,  ni  donaré  l’or; 
la  filleta  meva  ja  pot  llensà'l  plor. 
Tornéu,  tornéu,  barqué",  à  bogar. 
Que  se  la  endugui’l  mar! 

Pobre  Adelaida  meva!  — 

II 

—  Barquer,  lo  bon  barquer, 
viréu,  per  Deu,  viréu! 

que  lo  meu  nuvi  sols  à  mi’m  té 
y  à  la  barca  soleta 
jo  m’hi  moriré 
Ay!  jo  m’hi  moriré. — 

Lo  seu  nuvi  aviat 

hi  arriba  ab  dol  greu; 

la  donzella’l  mira,  en  sos  ulls  el  plor: 

—  Ay  amor  meu! 

Donéu  la  casa,  donéu  tot  l’or; 
ay  mon  nuvi  estimat,  corréu; 
la  qu’os  estima’s  mor. 

—  Jo  vuy  dar  la  casa,  jo  donaré  l’or; 
la  estimada  meva  qu’aixugui  son  plor, 
qu’aquest  mitjorn  s’ha  de  casar! 

No  se  la  endurà’l  mar! 

Dolsa  Adelaida  meva!  — 


LA  NINA  ESTÀ  ENAMORADA 

La  nina  està  enamorada 
y  se’n  va  cap  à  la  font; 
allí’s  queda  dormideta 
somniant  lo  seu  amor 
L’amor  surt  y  diu:  —  Nineta 
íquínas  penas  has  passat, 
qu’en  tos  ulls  com  dos  estrellas 
dos  perlas  hi  veig  brillar?  — 

Ella  diu:  —  Ben  cert  que  ploro. 

Ay  amor!  ploro  per  tu, 

que  si  un  jorn  tu  m’abandonas 

no'm  voldrà  may  més  ningú. — 

Quan  se  desperta  la  nina 
té  à  la  falda  un  pom  de  flors 
que  va  deixarhi  lo  fill  del  Rey 
confessantli’l  seu  amor! 


L'AMOR  PORTA  ALEGRIA 

L’amor  porta  alegria; 
tothóm  del  món  ho  sap. 

Qu’es  bella  la  Malena 
que’l  cor  me  té  robat! 

Té’ls  llabis  com  rosellas 
y  negres  els  cabells, 
las  galtas  com  dos  rosas 
y  els  ulls  com  dos  estels. 

M’ha  escrit  una  carteta 
y  en  prenda  del  amor 
m’envia  un  pom  de  rosas 
tot  ple  dels  seus  petons. 

Serà  la  muller  meva, 
la  Reyna  del  meu  cor. 

L’amor  porta  alegria. 

Adéu,  lo  meu  amor! 


(i)  Las  presents  traduccions  foren  fetas  per  encàrrech  del  mestre  en  Joan  Gay,  que  donà  à  coneixe  las  melo- 
días  populars  alemanyas  en  el  darrer  concert  donat  en  l’Ateneu  Barcelonès  per  la  «Institució  Catalana  de  música 

UN  FILL  DE  REY  ESTIMAVA 

Un  fill  de  Rey  estimava 
à  una  nina  ab  tot  lo  cor, 
mes  l’aygua  que’ls  separava 
els  omplia  de  dolor. 

Ella  cridava  ab  veu  tendre: 

—  Passa’l  riu,  amor,  per  mj, 
que  tres  ciris  haig  d’encendre 
per  ensenyarte'l  camí. — 

Una  bruixa  que  hi  havia  ' 

los  tres  ciris  va  apagar, 
y  el  fill  de  Rey,  sense  guia, 
en  lo  riu  se  va  enfonzar. 


—  Ay!  correuhi  desseguida, 
pescador,  bon  pescador, 
que  si  li  salvéu  la  vida 

vos  daré  una  lliura  d’or.  — 

Ja  s’allunya  la  barqueta; 
ja  torna’l  bon  pescador. 

—  Aquí’l  tens,  bella  nineta, 
aquí’l  tens  lo  teu  amor.  — 
Ella’l  besa,  y  quan  lo  mira, 
la  donzella  llensa  un  crit. 

Lo  fill  de  Rey  no  respira! 
Està  per  sempre  adormit! 


reyna  de  la 


Lo  besa  un’altra  vegada 
y  al  besarlo  li  somriu, 
y  ab  lo  príncep  abrassada 
se  llensa  en  lo  fons  del  riu. 

Se  senten  plorar  campanas, 
se  senten  crits  de  dolor, 
y  junts  en  covas  llunyanas, 
tots  dos  jeuhen,  morts  d’amor. 

Traducció  de 

Joseph  M.a  Jordà. 


festa  à  sa  esposa,  que  passà  à 


ELS  JOCHS  FLORALS  D’ENGUANY 

Ab  més  brillantor  que  may  s'han  celebrat 
enguany  els  Jochs  Florals. 

Va  comensar  la  festa  ab  una  grandiosa 
ovació  al  bisbe  de  Barcelona  v  als  mantene- 
dors  de  la  Festa,  al  presentarse  aquestos  al 
Saló  de  Llotja,  qu’estava  ple  de  gom  à  gom. 
{Sols  del  primer  se  sab  qu’hagués  anat  à 
rebre  al  ministre  de  la  Governació  à  sa  arri¬ 
bada  à  Barcelona.) 

El  discurs  del  president  senyor  Güell  y 
Bacigalupi  fou  llegit  pel  mantenedor  senyor 
Cabot,  essent  interromput  constantment  per 
las  aclamacions  de  la  concurrència  entus- 
siasmada. 

Entre  altras  manifestacions,  diu  en  aqueix 
discurs  el  senyor  Güell  que  à  Suissa  hi  ha 
presons  pels  desvagats,  mentres  que  aqui, 
desgraciadament,  els  desvagats  son  els  que’ns 
malmenan  y  las  presons  semblan  fetas  pera 
tancarhi  als  pares  de  familia  honrats  y  als 
ciutadans  laboriosos. 

El  reste  del  discurs  es  una  disquisició  filo¬ 
lògica  en  la  que’s  compara  la  llengua  cata¬ 
lana  ab  la  dels  pobles  rhétichs,  dels  Alps, 
que  després  de  vint  sigles  la  conservan  pura 
y,  en  conseqüència,  mantenen  ben  definida 
sa  personalitat. 

Al  final  d’aquest  discurs  el  públich  va  can¬ 
tar  Els  Segadors. 

El  secretari  senyor  Trullol  y  Plana  llegi 
una  ben  escrita  memòria  y  donà  compte  del 
veredicte  del  Consistori,  procedint  à  obrir 
els  plechs  que  çontenían  els  noms  dels  poe- 
tas  premiats. 

Son  els  següents: 

Flor  natural.  La  guanyà  en  Guillém  Teli 
y  Lafont,  que,  per  haver  obtingut  altres  dos 
premis  ordinaris  en  anteriors  anys,  fou  pro¬ 
clamat  Mestre  en  Gay  Saber.  EI  poeta  feu 


ocupar  el  setial  d'honor  entre  grans  aplaudi¬ 
ments. 

Varen  guanyar  els  accèssits  en  Joan  M.’ 
Guasch  y  1,’Antoni  Bori  y  Fontestà. 

La  Englantina  va  guanyaria  en  Joan  M.1 
Guasch,  obtenint  els  accèssits  l’Artur  Mas- 
riera  y  mossèn  Jaume  Collell. 

S’otorgà  la  Viola  à  mossèn  Miquel  Costa 
y  Llobera,  y  guanyaren  els  accèssits  en  Jo¬ 
seph  Carner  y  un  escriptor  desconegut  que 
firma  Virgilius. 

El  premi  del  bisbe  de  Menorca’l  va  me- 
reixe  en  Matéu  Rotger;  el  del  bisbe  de  Ma¬ 
llorca,  en  Manel  Folch  y  Torres;  el  del  bisbe 
de  Lleyda,  en  Joseph  Parareda;  el  del  Ajun¬ 
tament  de  Reus,  l’Artur  Masriera,  y  el  de 
«Un  aymador  de  las  lletras  catalanas)),  l’ Ape- 
les  Mestres. 

L’Artur  Masriera  va  llegir  el  discurs  de 
gracias,  obra  del  mantenedor  Joaquim  Riera 
y  Bertràn,  que  no  assisti  à  la  festa  per  tro- 
barse  malalt. 

Entre  delirants  viscas  à  Catalunya  y  tot 
cantant  Els  Segadors,  comensà  à  desfilar  la 
inmensa  gentada,  y . 

Renunciém  à  esplicar  lo  demés,  puig  ja  es 
sabut  que  la  policia  va  ferir  à  moltas  perso- 
nas,  sense  respectar  senyoras  ni  criaturas. 
Els  catalans  que  quedavan  dins  del  Saló  de 
Llotja, ’s  vegeren  precisats  à  aixecar  ab  las 
cadiras  verdaderas  barricadas.  En  mitj  d’a¬ 
quell  desgavell  fou  aclamada  la  reyna  de  1^ 
festa  al  sortir  del  local.  També  hi  va  haver 
polissons  contusos. 

Ens  abstenim  de  tot  comentari  ,  perque 
l’autoritat  diu  que  no  se’n  poden  fer.  ^De 
qui  era  la  rahó?  <jDe  la  policia  ó  del  po¬ 
ble  català?  La  resposta  no’s  pot  posar,  pei: 
ara,  en  lletras  de  motllo;  peró  en  cada  llar  y 
en  cada  conciencia  s’hi  manifesta  ben  clars, 

Lo  que  sí  podem  dir,  com  ho  diuhen  alguns 
periódichs  de  Madrid,  es  que’l  senyor  Dato 
pot  estar  satisfet  del  seu  viatje.  Però  de  las 
conseqüencias  no  n’es  responsable  Catalu¬ 
nya,  sinó’ls  pertorbadors  del  ordre  públich. 

A  nosaltres,  després  de  la  hermosa  festa 
dels  Jochs  Florals  y  de  lo  que  va  succehir  un 
cop  terminada,  sols  ens  resta  exclamar:  Vis¬ 
ca  Catalunya! 


Don  Guillém  A.  Teli  y  Lafont,  que  ha  gua¬ 
nyat  com  queda  dit  la  Flor  Natural ,  ha  tin¬ 
gut  l’atenció  d’enviarnos  la  següent  poesia: 

SONET 

;Quí  sab  hónt  son  las  flors?  ?Quí  sab  hónt  para 
la  corola  de  fullas  purpurinas? 

Els  arsos  van  trencaria  ab  sas  espinas; 
el  riu  la  va  du  al  mar  ab  sa  aygua  clara. 

Mes  l’aroma  gentil,  ab  que  tu  ara 
embaumas  tos  cabells  d’olors  divinas, 
de  llirs  marcits  y  mortas  clavellinas, 
à  dins  d’ampolla  d’or  hi  viu  encara. 

Aixís  el  nostre  amor,  Teresa  aymada, 
viurà  després,  com  eixa  olor  preuhada, 
quan  nostres  cors  haja  parat  l’hivern; 

y  omplirà  ab  son  recort  de  poesia 
la  cambra  hont  nostres  fills  potsé  algún  día 
somnihin  del  amor  el  bes  etern. 

Guillém  A.  Tell  y  Lafont. 


LA  CORONADA  VILA  TENTACULAR 

SOMNI  -  PESADILLA 

Dedicat  al  meu  amich  Eduart  Marquina. 

jo  somnio  sovint;  tant,  que  fins  n’hi  ha 
que  diuhen  que  somnio  despert. 

Y  ahir  vaig  somniar. 

Y  vaig  somniar  cosas  terribles,  qu'eran 
üna  verdadera  pesadilla. 

Somniava  que’m  trobava  en  una  vila  gran, 
qu'era  coronada  y  era  tentacular  com  si  fos 
un  pop.  Estava  situada  en  un  pla,  dalt  d’una 
altura;  la  rodejavan  estepas  y  terrenos  mitj 
deserts;  y  desd’allí  estenía’ls  seus  tentàculs 
pera  xuclar  el  such  vital  à  las  hermosas  y 
fèrtils  comarcas  de  las  voras,  que  banyavan 
dos  mars:  el  mar  gran  y  el  mar  llatí. 


Aquesta  vila,  qu  avans  havia  sigut  sols  un 
castell,  s’havia  anat  engrandint  à  l’ombra 
d’una  corona,  y  ab  l’ajuda  dels  seus  tentà¬ 
culs  xucladors. 

Hi  havia  rey  ó  reyna.  Aquestos  regnavan, 
mes  no  governavan,  segons  la  fórmula  dic¬ 
tada  per  alguns  leguleyos;  però  ja  hi  havia 
qui  manava  desd’allí  en  nom  d’ells. 

Els  homes  que  hi  havia,  anavan  arribanthi 
de  per  tot  arréu,  y  eran  sechs  y  buyts,  y  fe- 
yan  un  so  fals  com  tupins  esquerdats  de  terra 
cuyta.  Y  tenían  las  unglas  llargas,  y  las  ideas 
curtas,  quan  ne  tenian.  Las  ànimas  eran 
mollas,  els  pits  estrets,  els  cors  glassats  y  las 
paraulas  dolsas  y  empalagosas  com  melassa. 

En  las  cadiras  més  altas  hi  asseyan  els 
cadavres,  y’is  encensavan.  Y  aplaudían  y 
apoyavan  als  acróbatas  perque  s’enlayressin. 
Els  fenicis  que  hi  anavan  dels  ports  de  mar, 
ab  l’ajuda  dels  saltimbanquis  qu’arribavan  à 
ministres,  batían  moneda  ab  la  qual  els  pa- 
gavan. 

Els  grans  pensaments  ardents,  allí’ls  apa- 
gavan  y’is  aplanavan  tiràntloshi  assobre 
plom  glassat.  Els  forts  s’hi  asfixiavan  y’n 
fugían,  ó  no  volian  anarhi. 

Las  conciencias  brutas  com  aixugamans 
usats,  las  inteligencias  pobras  y  flascas  com 
tripas  foradadas,  las  penjavan  allà  ahont 
imprimian,  y  ab  unas  quantas  serraduras  del 
esperit  en  feyan  diaris.  Y  d’aqueixa  pasta, 
que  ni  pera  fer  bassins  seria  bona, en  sortian 
diputats  y  fins  ministres. 

El  vapor  dels  esperits  abatuts  y  la  suhor 
dels  parias,  alimentava  y  conservava’ls  prín¬ 
ceps  del  poder  y  de  la  milicia. 

Tots  els  grans  sentiments  desapareixían,  ó 
se’ls  castigava.  Sols  els  petits  sentiments 
mesquins  hi  vivían  à  sou.  Las  petitas  virtuts 
hi  eran  hàbils,  y  tenían  ocupació  lucrativa. 

Tot  hi  era  fals.  Fins  l’or  de  la  paraula, 
qu’alli  era  llauna. 

Tot  se  feya  ab  fórmulas.  Hi  havia  recep- 
tas  pera  ser  bo,  pera  ser  sabi,  pera  fer  la  fe¬ 
licitat  de  la  patria,  etc.,  etc. 

Hi  havia  molta  pietat  beata  y  molta  con¬ 
cupiscència  devota.  El  Deu  crucificat  hi  reg¬ 
nava  sobre  totas  las  baixesas.  Al  peu  del 
Calvari  s’hi  arrossegavan  serps,  gripaus, 
vibras  y  llargandaixos. 

Els  richs  anavan  à  demanar  caritat  en 
cotxe.  Hi  havia  juheus  qu’anavan  à  missa 

després  d’haver  cobrat  per  endevant  el  tres 
per  sis  de  la  seva  usura,  y  la  gent  els  salu¬ 
dava,  y  fins  devegadas  els  davan  tituls  de 
noblesa.  » 

En  veya  molts  que  al  demati  caminavan 
drets  y  à  grans  gambadas  sortint  de  sota 
l'arbre  de  la  llibertat,  dirigintse  cap  à  las 
alturas  del  coneixement;  y  cap  al  tart  els 
tornava  à  veure,  encorvantse  y  girant  via, 
x  fins  arrossegarse  cap  à  la  creu  y  cap  à  un 
trono,  al  darrera  dels  quals  hi  havia  un  pa. 

Pera  ser  algú,  un  s’havia  d’agregar  à  al¬ 
tres.  Sols  hi  havia  remats,  manats  per  llops, 
ó  per  pastors  sense  cap. 

En  aquesta  vila,  per  més  que  hi  feya  bas- 
tanta  xafogor,  l’ambent  era  de  gel,  fins  al 
fort  del  estiu.  L’estiu,  allí,  may  arribava  à 
l’ànima. 

Els  del  poble  eran  plans  y  vegetatius,  quan 
no  eran  corromputs,  pudents  y  agres.  La  cru- 
deltat  y  la  sanch  eran  per  ells  l’única  volup¬ 
tuositat  possible.  Y  à  aqueix  poble  lo  que’l 
perdia  no  eran  els  seus  pecats,  sinó  l’acon- 
hortament,  la  satisfacció  de  la  seva  baixesa 
crònica,  l’acceptar  lo  present  com  irremedia- 
ble.  Era  un  producte  bort  de  planta  y  de 
fantasma. 

Pera  lluhirse  ’s  vestian  d’hermafrodita. 
Eran  imitadors;  desconeixian  l’amor,  la  pas¬ 
sió,  la  sublevació  heroica,  la  creació  gran¬ 
diosa.  Tot  hi  era  petit,  fins  el  Teatre  y  la 
Crítica.  {(Ningú  sab  res,  ningú  pot  res,  ningú 
val  res.  Tot  es  igual.))  Veus  aqui’l  seu  Evan¬ 
geli.  La  virtut  era  por  à  grillet  ó  cadena,  ó 
bé  impotència  ó  peresa  pel  vici.  Als  que  fi- 
guravan,  la  pròpia  cara’ls  hi  servia  de  careta. 
Altres  anavan  disfressats  tot  l’any,  sens  ésser 
carnestoltas. 

Y  vaig  veure  passar  uns  sachs  de  paraulas 
totsfarsits  de  lletras  mortas,  que  tothom  sa¬ 
ludava.  Altres  eran  reaparicions  estantissas 
del  passat,  y  anavan  embolicats  ab  textos 
que  ja  se’ls  havia  evaporat  el  sentit,  com 
unas  flors  que  no  fessin  ja  olor. 

Aixís  varen  passar  devant  meu  els  sabis 
d’aquella  metròpoli,  tots  tibats  y  enravenats, 
seriós  com  burros.  Altres  passavan  cuberts 
ab  hermosas  capas,  portant  signos  de  poder 
ó  de  noblesa;  capas  que  cubrian  sols  una 
repugnant  carcanada  que  deixava  entreveure 
un  vapor  mort  de  conciencia  negra  ó  un  fum 
espés  de  bestiesa  crassa.  D’altres  venian  di- 


hent: — «Som  els  millors,  som  els  reals,  els 
positius!...!) — Y  eran  petits,  baixos  y  atu¬ 
rats.  Y  d’altres  que  passavan  per  graves, eran 
sols  pesats  mamarratxos  de  plom.  Y  darrera 
venia  una  multitut  que  tenia  la  cara  esgro- 
guehida  y  sens  expressió,  y  cantava  (tot  po- 
tejant  epilépticament,  fent  contorsions  ab  el 
cos,  y  ab  las  mans  dibuixos  en  l’ay^e),  un 
cant  trist  com  el  plany  de  las  cucurullas  el 
divendres  sant,  ó  com  el  dels  Candalas  de  la 
índia.  Y  no  menjavan;  sols  bevían,  y  de  tant 
en  tant  se  davan  alguna  punyalada. 

Jo  m’asfixiava.  Volia  escaparme,  volar  en 
plena  naturalesa.  Una  fetor  de  cementiri 
m’atrofiava’ls  sentits...  Ay!  Quina  angu¬ 
nia  ! 

Y,  com  un  núvol,  va  passar  una  bandada 
de  gent  que  perseguian  no  sé  qué,  sechs, 
famolenchs,  mal  vestits,  ab  levitas  qu’havian 
sigut  negras,  ab  barrets  de  copa  que  grogue 
javan. — «Volém  l’activitat!» — cridavan;  peró 
no  era  l’activitat  que  fructifica,  sinó  la  d’al- 
gún  empleo.  Y  la  turba  à  tomballons  y  atro- 
pellantse  va  passar,  y  desaparegué  deixant 
sols  per  terra  quatre  drapots  y  algunas  pa- 
peletas  d'empenyo. 

Y  à  aquesta  visió’n  va  succehir  un’altra. 

Y  vareig  veure  una  cosa  que’m  va  omplir 
l’ànima  d’espant  y  la  pensa  de  meditacions 
tristas. 

Un  monstre  gegantesch,  aplanat  à  terra  y 
aplanador  d’aspecte,- fosch  com  la  nit,  ab  e! 
front  curt,  la  cara  estúpida  é  indolenta,  y 
la  mirada  copdiciosa.  Dessobre  hi  tenia  es¬ 
crits  caràcters  que’m  semblavan  originaris 
dels  alarbs  y  no’ls  vaig  poder  entendre.  El 
cos  estava  ajassat  sobre’l  pla,  peró  tenia 
apoyats  els  peus  al  sud  del  territori,  y’l  cap 
ocupava  un  lloch  devant  d’una  porta  que 
impedia  qu’entrés  el  Sol.  Per  aixó  era  tan 
fosch. 

Tenia  las  orellas  llargas  y  baixas,  com  per 
escoltar  els  brugits  que  de  baix  vinguessin, 
y  estenia’ls  brassos  gluhants  com  pera  cir¬ 
cumdar  à  una  figura  humana;  una  figura 
d’home  despullat  qu’encara  no  sé  si  tenia 
ànima. 

Aquest  home  s’estava  dret,  ab  el  cap  baix, 
com  hipnotisat  pel  repugnant  monstre;  y  es¬ 
tava  encadenat  de  mans,  deixantli  la  llargaria 
de  las  cadenas  sols  l’acció  necessària  pera 
cumplir  ab  las  funcions  més  indispensables. 

Estava  abatut,  inmóvil.  Ab  els  brassos  cay- 
guts  com  la  testa,  tot  tendia  cap  à  terra.  Y 
tot  y  essent  ben  musculat,  més  que  per  las 
cadenas,  estava  subjecte  y  quiet  per  la  fasci¬ 
nació  del  monstre.  Si  hagués  volgut,  podia 
rompre’ls  ferros  y  escapar  de  sas  grapas  per 
la  part  de  llevant,  qu’era  l’única  lliure.  Y 
fins  ab  las  mateixas  cadenas  podia  lligar  al 
monstre...  Però  no’s  movia! 

,  — {Ets  mort? — li  vaig  cridar. 

Y  no  va  respondre. 

— {Qué  fas  aqui  plantat?  Fes  com  Sant 
Jordi!  Mata  la  fera!  — 

Y  per  tota  resposta  va  mirarme  com  enfa¬ 


dat  de  que  li  proposés  un  impossible.  Y’l 
monstre  va  grunyir  en  un  llenguatje  aspre, 
y  va  clavarme  ab  furia  sos  ulls  tétrichs. 

Y  desaparegué  la  visió,  y  vaig  veure  un 
mercat  ahont  tot  se  venia;  v  llavors  vaig 
exclamar: 

— {Ahónt  es  la  columna  de  foch  que  des- 
truheixi’l  Mal  y  tot  ho  purifiqui,  giravoltant 
devant  d’un  nou  profeta?... — 

Y  exclamant  aixó,  vaig  tenir  un  gran  so- 
bressalt,  vaig  despertarme,  y... 

Lo  pitjor  de  tot  va  ésser  que,  al  despertar 
del  somni,  tot  resultava  veritat,  veritat  pura. 

Pompeyus  Gener. 

Bocklin. 

LA  ISLA  DE  LA  MORT 

Mon  pensament  primer,  rumiant  el  titul 
que  precedeix  à  aquestas  linias,  va  ser  par- 
larvos  de  las  grans  ciutats  malaltas,  sota  la 
buydor  de  las  llurs  casas  quietas  y  enfonza- 
das  en  la  tenebrositat  inmóvil  de  las  ideas 
vellas;  ayguas  d’un  esperit  qu’ha  mort  fa  si¬ 
gles  y  quinas  últimas  paraulas  encara  vibran 
y’s  mouhen  dolorosament  com  petits  aucells 
de  nit  giravoltant  las  pedras  negras,  ó  mu¬ 
nió  de  moscas  grans  y  misteriosas  alimen- 
tantse  solzament  dels  suchs  de  las  carns  po- 
dridas. 

Volia  pintarvos  aquella  gran  quietut  de 
las  ciutats  malaltas  y  apartarvos  de  las  eter- 
nas  viudas  qu’han  perdut  la  pietat  de  las  ca- 
ricias  y  han  oblidat  el  gesto  gloriós  dels  11a- 
bis  que  besan  y  dels  brassos  que  s'obran 
generosament  pera  rebre  y  engendrar. 

Mortas,  Islas  de  la  Mort,  adintre  d’ellas  no 
tornariau  à  sentir  el  soroll  de  la  sanch  en  las 
venas,  y  las  vostras  ideas  fugirian  de  vosal¬ 
tres  com  aucells  lleugers  y  vius,  abandonant 
las  pallas  negras  d’un  niu  que  ja  es  petit  per 
ells. 

Y  veusaqui  que,  rumiant  aquestas  cosas, 
m’he  sentit  corprès  per  la  proximitat  d’una 
idea  dolorosa  que  se’m  ficava  dintre  l’ànima. 
Y’is  meus  ulls  s’han  apartat  de  las  ciutats 
malaltas  pera  contemplar  als  homes  que’n 


son  la  causa  d’aquestas  malaltias  vergo- 
nyosas. 

Llavors  m’ha  fugit  del  cap  la  idea  de  par- 
larvos,  amichs  meus,  de  las  ciutats  en  runas, 
y  he  comensat  à  veure  la  lsla  de  la  Mort 
adintre  mateix  del  nostre  cos  y  de  las  nostras 
ànimas;  y  una  gran  necessitat  de  prevenirvos 
del  perill  que  se’ns  ve  à  sobre  m’ha  produhit 
aquest  brollar  tristde  paraulas  sobre’ls  llabis. 

També  nosaltres,  bons  amichs,  fa  temps 
que  la  estém  fabricant  la  nostra  ciutat  en 
runas ! 

Tots  som  à  desferla  poch  à  poch,  y  ningú’s 
cuyda  d’aixecarne  un’altra  que'ns  amagui  las 
cendras  anguniosas  de  las  vellas  cosas  aba- 
tudas. 

Fa  temps  que  no  vivim  la  nostra  vida. 

Ja  no  tenen  carn  que’ls  uneixi  y’is  don- 
gui  majestat,  els  nostres  ossos;  portém  asso- 
bre,  com  una  mortalla  y  un  venciment  diari, 
els  draps  forasters  y-las  flors  exóticas  d’unas 
terras  que  no  son  la  nostra. 

En  comptes  de  produhir  y  rumbejar  els 
nostres  fruyts,  deixém  que’ns  cubreixin  com 
passivament  els  fruyts  exuberants  dels  arbres 
estrangers. 

Som  petits  nosaltres,  pobres  homes;  y  pe- 
titas  las  famellas  nostras,  quins  cossos  des¬ 
figura  un  inflament  que  no  es  pas  l’abundor 
amable  als  ulls  benfactors  dels  deus  qu’en- 
gendran. 

Volém  fer  seriosa  la  nostra  vida,  y  estém 
a  punt  d’arribar  al  encarcarament  buyt  dels 
cossos  morts. 

Ens  portém  un  respecte  gran  els  uns  als 
altres;  un  respecte  cobart  qu’amaga  à  dintre 
d’ell  indiferencias  fondas  y  odis  y  enemistats 
de  joves  malaltissos. 

Fem  també  las  nostras  festas;  las  nostras 
lestas  macabras  sens  alegria  interior  y  veri¬ 
table. 

Pare,  mestre,  senyor,  incomparable  Hol- 
bein!  També  nosaltres  la  teixim  la  teva  dan¬ 
sa  de  la  mort  que  posa  fret  à  l’ànima! 

Es  la  dansa  de  tots  els  dias  y  de  totas  las 
nits:  cadascú  salta  y  balla  y  fa  brillar  la  co¬ 
rona  sobre’l  seu  cap;  ó’l  pinzell,  ó  l'arpa,  ó 
la  dalla  sagnant  en  las  llurs  mans;  després 
ens  separém  tots,  ab  abrassadas  fredas,  y  ca¬ 
dascú  se’n  torna  à  casa  ben  content  d’haver- 
se  fet  passar  per  viu  en  mitj  dels  morts. 

Y  aquesta  es  la  nostra  vida. 

Trevallém,  pensant  els  uns  ab  els  altres, 

escorcollant  las  petitas  historias  de  las  nos¬ 
tras  ànimas,  y  oblidantnos  de  l’ànima  gran 
qu’ompla  y  feconda  l’univers.  Las  nostras 
obras  quedaràn  ben  solas  quan  mori  la  ge¬ 
neració  que’ns  fa  de  tornavéu. 

Es  ben  bé  vida  de  morts  la  qu’estém  fent, 
amichs,  en  nostra  terra;  vida  de  morts  en 
cementiri,  quinas  paraulas,  quinas  sensa¬ 
cions  y  quinas  historias  mudas  y  sinistras  no 
han  d’arribar  jamay  als  vius. 

Havém  prescindit  de  la  nostra  ànima — com 
els  morts,  que  no’n  tenen — y’ns  apropiem 
els  sentiments  de  l’ànima  dels  altres. 

Y  criticant,  y  lluytant,  fan  soroll  d’ossos 
petits  els  nostres  combats;  no  hi  ha  la  fonda 
tempestat  de  totas  las  passions  fortas  que’s 
bellugan  y  de  totas  las  victorias  grans  que 
s’estàn  fent. 

Aquesta,  donchs,  es  la  veritable  Isla  de  la 
Mort,  amichs  de  l’ànima;  la  que  tots  nosal¬ 
tres  preparém  ab  la  negació  de  la  nostra  vi¬ 
da  pròpia  y  ab  la  limitació  dels  nostres 
ideals. 

La  primera  ha  petrificat  las  nostras  àni¬ 
mas  y  ha  fet  d’ellas  casas  tancadas  ahont  la 
llum  no  riu,  ni  canta. 

La  segona,  aquesta  limitació  dels  nostres 
ideals,  ens  ha  enfonzat  en  un  mar  negre 
d’ayguas  fredas  y  silenciosas  qu’està  à  punt 
de  separarnos,  per  sempre  més,  de  las  pla- 


nurias  verdas,  ahont  las  ayguas  corren  y  las 
rosas  esclatan  senzillament,  sense  pensarshi. 

E.  Marquina. 


AL  PEU  DE  LA  MORERA 
(Traducció.  ) 

14  de  maig. 

També  ahir  à  la  nit,  tornant  de  la  monta- 
nya,  vaig  sentarme  à  l’ombra  d’aquells  pins; 
també  ahir  à  la  nit  invocava  à  la  Teresa. 

Vaig  sentir  trepitj  entre’ls  arbres,  y’m  va 
semblar  que  sentia  remor  d’algunas  veus. 
Després  me  va  semblar  que  veya  à  la  Teresa 
ab  la  seva  germaneta.  De  primer,  fugian  es- 
poruguidas.  Las  vaig  cridar  pel  seu  nom,  y 
la  Isabeleta,  regoneixentme,  se’m  va  tirar  à 
sobre  petonejantme.  Me  vaig  alsar.  La  Te¬ 
resa  va  arrepenjarse  al  meu  bras  y’ns  passe¬ 
jarem,  sense  dir  gran  cosa,  per  la  riva  del 
reguerillet  fins  als  llachs  de  las  cinch  fonts. 
Y  allà  ens  plantarem  de  comú  acort  à  mirar 
l’astre  de  Venus  que'ns  llampeguejava  sobre 
els  ulls. 

— Oh! — va  dir  ella  ab  aquell  dols  entussias- 
me  tót  seu  — ^Creus  tu  que’l  Petrarca  no  la  vi¬ 
sitava  sovint  aquesta  soletat,  sospirant  entre 
las  ombras  pacíficas  de  la  nit  la  seva  perdu¬ 
da  amiga?  Quan  llegeixo’ls  seus  versos,  jo, 
me’l  pinto  aqui ,  malincónich  ,  errabond  , 
apoyat  al  tronch  d’un  arbre  ,  saciantse  de 
sos  pensaments  tristos  y  mirant  al  cel,  bus¬ 
cant  ab  els  ulls  plorosos  la  bellesa  inmortal 
de  Laura.  Jo  no  sé  cóm  aquell’ànima  que 
tenia  en  si  tanta  part  d’esperit  celestial,  ha¬ 
via  pogut  sobreviure  ab  tant  de  dolor  y  que- 
darse  entre  las  miserias  dels  mortals.  Oh, 
quan  s’estima  de  debò! — Y'm  sembla  qu’ella 
m’estrenyia  la  mà,  y  jo’m  sentia  que’l  cor 
no’s  volia  estar  més  en  el  pit.  Sí!  Tu  ets  crea¬ 
da  pera  mi,  nascuda  pera  mi,  y  jo  no  sé  cóm 
he  pogut  sofocar  aquestas  paraulas  que’m 
saltavan  dels  llavis. 

Y  pujava  pels  tossalets,  y  jo  la  seguia.  Las 
mevas  potencias  eran  totas  de  la  Teresa,  mes 
la,  tempesta  que  las  havia  agitat  era  un  xich 
calmada.  — Tot  es  amor, — jo  deya: — l’Univers 
no  es  més  que  amor!  Y  qui  l’ha  sentit  may 
tant,  qui  com  el  Petrarca  l’ha  fet  dolcíssima- 
ment  sentir?  Aquells  pochs  genis  que  s’han 
enlayrat  demunt  de  tants  d’altres  mortals. 

m'espantan  maravellosament,  peró’I  Petrarca 
m'ompla  d'esperansa  religiosa  y  d’amor;  y 
mentres  ma  inteligencia’l  venera  com  à  home 
gran,  el  meu  cor  l’invoca  com  à  pare  y  amich 
consolador.  —  Teresa  ha  sospirat,  y  ha  som¬ 
rigut  alhora. 

La  pujada  l’ha  feta  canSar. — Reposém — de- 
ya  ella.  L'herba  era  humida.  Ella  senyalava  ab 
el  dit  una  morera  d’allí  à  la  vora.  La  morera 
més  maca.  Es  alta,  sobtaria,  aufanosa.  Entre 
las  sevas  ramas  hi  ha  un  niu  de  cadarneras. 
Ah!  voldria  poder  aixecathi  un  altar  à  l’om¬ 
bra  d’aquella  morera!  La  noyeta  entre  tant 
ens  havia  deixat,  corrent  d’aqui  per  allà,  cu- 
llint  flors  y  posantlas  demunt  de  las  cuque- 
tas  de  llum  que  joguinejavan  per  al  1  i .  La  Te¬ 
resa  seya  devall  de  la  morera,  y  jo  sentat 
aprop  d’ella,  ab  el  cap  apoyat  al  tronch,  li  re- 
citavalas  odas  de  Sapho.  Sortia  la  lluna...  Ah! 

iPer  qué’m  batega  tant  el  cor  mentres  es- 
crich?  Nit  benehida! 

14  de  maig ,  à  las  11. 

Si,  Llorens!  Fa  poch  que  volia  callartho. 
Ara  escoltaho:  la  meva  boca  encara  està  ro¬ 
sada  d’un  petó  seu,  y  las  mevas  galtas  han 
estat  inondadas  de  llàgrimas  de  la  Teresa. 
M’estima!  Deixam,  Llorens,  deixam  ab  tot 
l’éxtassis  d’aquest  dia  de  paradis! 

/q  de  maig,  à  la  nit. 

Oh!  Quàntas  vegadas  he  agafat  la  ploma, 
y  no  he  pogut  continuar!  Me  sento  un  poch 
calmat  y’t  torno  à  escriure!  La  Teresa  jeya 
devall  de  la  morera...  Peró  iy  qué  puch  dirte 
que  no  estigui  comprés  en  aquestas  parau- 
las:  t  estimo?  Al  so  d’aquestas  paraulas,  me 
creya  contemplar  un  somris  del  Univers. 
Jo  mirava  al  cel  ab  ulls  de  regoneixement, 
y  m  semblava  que  s  obria  per  acullirnos.  Ay! 
Per  qué  no  ve  la  mort?  Y  la  he  cridat.  Si,  he 
besat  à  la  Teresa.  Las  flors  y  las  plantas  en 
aquell  moment  llensavan  un  olor  suàu,  el 
ventitjol  era  tot  armonia;  dels  riuhets  n’arri¬ 
bava  una  remor  llunyana;  y  totas  las  cosas 
s’embellian  al  esplendor  de  la  lluna,  qu’era 
tota  plena  de  la  llum  infinita  de  la  Divinitat. 
Els  elements  y  ls  sers  s’alegravan  en  la  jo,ya 
de  dos  cors  ubriagats  d’amor.  He  besat  y 
rebesat  aquella  mà,  y  la  Teresa  m’abrassava 
tremolant  y  depositava’ls  seus  sospirs  en  la 
meva  boca,  y’l  seu  cor  bategava  sobre  aquest 


pit.  Mirantme,  ab  sos  ulls  grans  y  esllan- 
guits,  també’m  besava,  y’is  seus  llabis  tancats 
remorejavan  sobre  Is  meus.  Ay  de  mi!  S’ha 
deslligat  de  mi  com  espantada:  ha  cridat  la 
seva  germana,  y  ha  anat  corrents  à  trobaria. 
Jo’m  so  agenollat,  y  estenia’ls  brassos  com 
pera  deturaria  y  agafar  son  vestit;  mes  no  he 
gosat  à  deturaria  ni  à  cridaria.  La  seva  vir¬ 
tut,  y  no  tant  la  seva  virtut  com  la  seva  pas¬ 
sió/m  desanimava:  sentia  y  sento’l  remordi¬ 
ment  d’haver  sigut  jo  qui  hagi  excitat  el  seu 
cor  ignocent.  Y  tinch  remordiments,  remor¬ 
diments  de  trahiciól  Ah,  vil  cor  meu! 

M’hi  só  acostat  tremolant. — No  puch  ser 
vostra  mayl... — Y  pronuncià  aquestas  parau¬ 
las  profondament  afectada,  y  ab  una  ullada 
semblava  ferse  càrrechs  y  compadirme. 

La  só  acompanyat,  peró  no  m’ha  mirat 
més;  ni  jo  tenia  coratje  de  dirli  ni  una  pa¬ 
raula.  Prop  del  enreixat  del  jardi,  m’ha  pres 
là  mà  de  la  Isabeleta,  y  deixantme, — Adéu, — 
m’ha  .dit;  y  girantse  al  cap  de  pochs  passos, 
m’ha  repetit: — Adéu!  — 

Jo’m  só  quedat  extàtich.  Hauria  besat  las 
sevas  petjadas.  Feya  anar  un  bras,  els  seus 
cabells,  relluhint  als  raigs  de  la  lluna,  voleya- 
van  poch  à  poch.  Després,  à  penas,  à  penas, 
el  caminal  y  l’ombra  fosca  dels  arbres  me 
deixavan  veure’ls  seus  vestits  onejants,  que 
tot  y  essent  tan  lluny,  encara  blanquejavan. 
Y  després  que  l’havia  perduda,  aplanava’l  cap 
esperant  ohir  la  seva  veu. 

Y  després,  tot  marxant,  m’he  dirigit  ab  els 
brassos  oberts  y  com  pera  consojarme,  al 
astre  de  Venus:  y  també  havia  fugit. 

Del  Jacopo  Ortis. 

Huch  Fóscolo,  per  si  no’s  comprengués 
prou  l’amor  que  duya  à  Petrarca  després 
d’escriure’ls  Ensaigs  sobre  sas  obras,  desen¬ 
rotlla  l’acció  del  seu  Jacopo  Ortis  aprop  de 
Arquà,  ahont  el  cantor  de  Laura  visqué’ls 
quatre  anys  darrers  de  sa  vida  plorant  la 
mort  de  sa  estimada. 

Y,  com  en  las  tres  cartas  qu’avuy  hem 
traduhit,  en  el  curs  de  l’obra’s  complàu  par- 
lantne,  fent  dir  al  protagonista  ja  en  el  co- 
mensament,  un  dia  que  va  à  visitar  monu¬ 
ment  y  casa:  « Arquà  è  discosto,  quattro 
miglia  dalla  mia  casa.» 

Valeri  Serra  Boldú 

DE  PINTURA 
Hermen  Anglada 

Pot  ben  dirse  qu’es  un  altre  pintor,  un  nou 
pintor  de  cap  de  brot  que'ns  arriba  de  París 
ab  una  colecció  de  notas  armónicas  ben  per¬ 
sonals,  distingidas  y  d'un  gust  esquisit.  Una 
serie  de  fantasías  en  groch  de  rica  entonació, 
ab  finesas  y  subtilitats  de  colorista,  morats, 
blaus,  taronjas  y  verts  finissims,  figuras  ben 
movimentadas  y  ab  un  ayre  de  decadentisme 
à  lo  Beardsley,  que  no  respiran  alcohol  com 
las  de  Lautrech  ni  ornamentismes  volguts 
com  las  de  De  Feure.  Son  las  mateixas  perso- 
nas  interpretadas  d’un  modo  nou  y  ben  dig¬ 
ne  d’elogi  ab  tot  y’l  seu  decadentisme. 

El  bàll  en  el  Moulin  Rouge  es  deliciós:  las 
figuras  ben  movimentadas,  els  efectes  de 
llum  artificial  sorpresos  y  traspassats  ab  bon 
gust;  el  dibuix,  y  tqt  allò  que  viu  y  varia 
contínuament  ab  agitació  de  plechs,  cambis 
de  posituras,  d’efectes  y  de  color,  està  repro¬ 
duint  ab  admirable  sobrietat  de  medis,  sens 
afectació  de  cap  mena,  presentantse  ab  la 
expontaneitat  d’una  cosa  sorpresa  al  seu 
lloch,  que  viu  en  l’atmósfera  convenient  y  no 
en  la  de  taller. 

El  pati  del  Moulin  Rouge  té  las  mateixas 
condicions,  representant  una  escena  més 
quieta.  El  fons  es  just  de  raports  ab  tot  y 
haverhi’ls  negres  dels  personatjes  masculins. 
Las  figuras  de  primer  terme  son  una  fanta- 
sia -riquissima  de  color.  El  Cassino  de  París , 
el  més  gran  dels  quadres  exposats,  segueix 
el  mateix  camí,  encara  que  desitjaríam  veure 
las  dugas  figuras  de  primer  terme  més  resol- 
tas.  En  un  quadro  d’aquestas  midasy  d’aques¬ 
ta  importància,  tots  aquells  blanchs  daurats 
per  la  electricitat  podrían  ser  més  trev.allats 
sense  perdre  la  entonació,  els  caps  y  mans 
més  resolts,  la  forma  total  més  precisada. 
Això  no  hauria  sigut  una  dificultat  pel  senyor 
Anglada,  que  sab  lo  qu’es  forma.  Estich  per¬ 
suadit  de  que  ho  hauria  sapigut  resoldre 
sense  perdre  la  frescor,  y’l  quadro  guanyaria 
molt. 

Els  palcos  de  YOlimpia ,  las  escenas  del 
Casino  y  de  la  Taverne  Royale,  del  café  An- 
glo  Americain  y  dels  Champs  Elisés ,  aixís 
com  la  hermosa  escena  de  boulevard ,  revelan 
al  pintor  que  persegueix  una  idea  fixa,  ena¬ 
morat  d’un  aspecte  del  natural,  que  sab  veure 


y  fantasiar  ab  novetat,  puig  que  las  sevas 
divagacions  de  color  no  s’assemblan  à  las  de 
Besnard  ni  à  las  de  cap  altre  autor  que  jo  re¬ 
cordi. 

En  quant  à  las  academias,  el  senyor  An¬ 
glada  ha  fet  molt  bé  d’exposarlas,  sobre  tot 
pel  nostre  públich,  qu’encara  avuy,  veyentho 
y  tenintho  à  la  vista,  no  se  sab  convence  de 
que  pera  fer  aquells  quadros  que  no  entén  se 
tingui  de  saber  tant  de  dibuixar. 

Una  dificultat  se  presentarà  avuy  pel  se¬ 
nyor  Anglada:  ^podrà  continuar  à  Barcelona 
lo  que  tan  bé  ha  sapigut  trobar  à  Paris: 
Aquí,  com  per  tot  arréu,  hi  han  efectes  de 
llum;  peró  hi  faltan  tantas  cosas  de  las  que 
sab  treure  un  partit  admirable’l  senyor  An¬ 
glada! 

Els  Cartells 

Els  del  darrer  concurs  son  magres,  y  el 
concurs  presenta  un  aspecte  pobre ,  poch 
original  y  de  bastant  mal  gust.  Ningú  diria 
que’s  tracta  d’anunciar  un  género  rich,  dis¬ 
tingit  y  aristòcrata  com  es  la  blonda:  més 
aviat  sembla  que’s  fassi  la  reclame  pera  las 
pagesas  de  la  costa  que  pera  l’objecte  en  si. 
Si  bé  es  veritat  que  tots  aquells  que  podian 
fer  un  bon  cartell  s’han  abstingut  de  concor- 
rehi  perque  saben  perfectament  qu’en  aquets 
cassos  se  is  fa  servir  tan  sols  à'  home  sandwich 
en  profit  del  anunciant,  ab  tot  esperavam 
veurehi  alguna  pensada,  alguna  nota  nova 
que  se  surtis  de  la  vulgar  imitació. 

Fora  de  Catalunya  es  tan  diferent  lo  que 
passa,  que  homes  com  Cheret,  MuchavGras- 
set  y  altres  mestres  del  cartell  tenen  anuncis 
al  taller  fets  pera  la  venda  y  apropósit  per 
anunciar  qualsevulga  cosa,  lo  mateix  una 
joya  que’l  purgant  Geraudel.  La  qüestió  està 
senzillament  en  afegir  un  petit  accessori,  ó 
en  la  estampació  d’un  nom,  no  d'un  llibre. 
Quan  sorprenen  al  model  que  posa  devant 
d’ells  en  actitut  apropósit  per  un  cartell, 
quan  descubreixen  un  efecte  apropiat  al  art 
de  carrer,  qu’atregui  l’atenció  y’s  fixi  en  la 
memòria,  l’aprofitan,  y  aixis  realisan  una 
obra  d’art  que  no  té  pas  temps  d’adormirse 
entre  quatre  parets,  perque  ben  prompte  tro¬ 
ba  qui  la  fassi  passar  à  las  prempsas  litogrà- 
ficas. 

Té  rahó  l’Utrillo:  aquí  haurian  d’ensajar 
els  artistas  de  convocar  als  industrials  obrint 

un  concurs  pera  veure  quin  d’ells  sab  triar 
millor,  y  llavors  veuriam  la  oració  per  passi¬ 
va,  y’is  industrials  farian  al  artista  1  espléndit 
anunci  qu’avuy  s’ha  fet  entr’ells  de  moda. 

El  més  vibrant  de  tots  els  cartells  expo¬ 
sats,  el  que  cumpleix  rpillor  son  objecte,  si 
bé  l'autor  té  la  fatal  culpa  de  no  haverlo  en- 
farfegat  ab  inútils  medallas  y  llegendas  que 
ningú  llegeix  ni  pot  llegir  à  l’altura  de  un  pri 
mer  pis,  es  el  número  16,  que  porta  per  lema 
Cambianl  l'agulla. 

El  número  10,  que  no  endevino  de  qui  pot 
ésser,  y  porta  per  lema  De  la  costa ,  es  un  bon 
cartell  que  ni  tan  sols  s’ha  mencionat.  Des¬ 
prés  triariam  el  número  26,  d’en  Llaverias,  y 
després  el  3,  Tendre  com  un  pèsol. 

Els  que  portan  lemas  de  broma  potser  se'ls 
han  pres  de  broma  pel  lema,  y  n’hi  ha  dos 
qu’encara  que’ls  lemas  ho  siguin,  els  cartells 
no’n  son  gens.  El  número  30,  Mil  anos  de 
vida  te  desena  esta  tu  amiga  Virginià ,  y  Si m- 
bolus  manlellinensis,  son  dos  cartells  ben  ca- 
passos  de  cumplir  ab  la  seva  missió  y  de  fer 
que’s  grabi  en  la  memoria’l  nom  d’una  casa. 
Llàstima  qu’aixó  de  la  mantellina  no’s  diu 
més  que  à  Catalunya. 

La  idea  del  número  40  es  molt  bonica:  es 
una  verdadera  poesia  gràfica;  però  no  es  per 
un  cartell  gran  de  carrer. 

La  casa  Escofet,  Tejera  y  C.a  acaba  de  pu¬ 
blicar  un  Album-catàlech  dels  seus  enrajolats 
hidràulichs,  qu’es  una  mostra  d’avens  per  un 
país,  no  circunscribint  lo  que  dich  à  Cata¬ 
lunya,  sinó  admetenthi  als  paíssos  més  avan- 
sats  d’Europa  y  d’América.  L’Album,  execu¬ 
tat  ab  la  pulcritut  que  caracterisa  tot  alló  que 
surt  dels  tallers  de  ca’n  Thomas,  està  fet 
sense  planvehi  gastos,  imprès  en  bona  cartu- 
lina  y  ab  un  tiratje  considerable  de  colors; 
ricament  enquadernat.  Firman  els  projectes 
artistas  de  tan  regoneguda  valua  com  els 
senyors  Lluis  Domènech,  Antoni  Gallissà, 
f.  Puig  y  Cadafalch,  J.  Font  Gumà,  Mario 
López,  Carles  Pellicer,  J.  Pascó,  E.  Moyà, 
Geroni  F.  Granell,  Antoni  Rigalt,  Marti  Al- 
binana,  J.  Vilaseca,  J.  P’abré  Oliver,  Artur 
Mélida,  Tomàs  Moragas  y  altres. 

Solzament  aquesta  llista  de  noms,  diu 
que’ls  senyors  Escofet,  Tejera  y  C.a  saben 
clarament  que  l’art  industrial  es  un  art  que 
deu  pendres  tant  en  serio  com  l’art  de  pintar 

un  quadro  ó  esculpir  una  figura;  que  no  ig- 
noran  qu’en  paíssos  tan  avansats  com  Ingla- 
terra,  genis  portentosos  com  el  de  William 
Morris  no  s  donan  de  menos  de  dibuixar  una 
rajola,  un  moble,  la  portada  d’un  llibre  ó  la 
mostra  d’una  roba  pera  teixits  d'estampats, 
sinó  que,  al  contrari,  aplican  son  admirable 
talent  à  la  composició  d  un  motiu  pera  paper 
de  parets,  ennoblint  lo  que  à  primera  vista 
podria  semblar  més  vulgar,  com  ho  feu  el  ja 
citat  William  Morris,  com  ho  està  fent  Wal- 
ter  Crine,  Leo  Solon  y  tots  els  artistas  més 
ponderats  de  Inglaterra  y  dels  Estats  Units 
d’América. 

Si  l’exemple  que  dona  la  casa  Escofet  fos 
seguit  pels  potentats  de  la  nostra  indústria, 
l’art  industrial  y  decoratiu  de  Catalunya  arri¬ 
baria  à  tenir  un  caràcter  ben  determinat,  un 
sagell  propi,  perque  las  demostracions  d’art, 
encara  que’s  fassin  en  una  gran  exposició, 
sempre  revelan  caràcters  aislats,  modos  de 
sentir  ben  diferents,  en  tant  que  la  producció 
d’aquest  que  podém  dirne  art  menor  deter¬ 
mina  un  gust,  una  tendencia,  las  aspiracions 
de  tot  un  poble.  Per  això  voldriam  que  l’exem 
ple  fos  seguit  per  tothom,  qu’en  lloch  de 
buscar  à  baix  preu  models  exótichs  que  no 
s’avenen  ab  los  nostras  tendencias  ni  ab  el 
nostre  modo  de  ser  ,els  productors  se  preo¬ 
cupessin  de  tenir  dibuixos  originals  que  al 
mercat  els  hi  valdrían  molt  més,  sempre  y 
quant  fossin  escullits  ab  inteligencia. 

De  la  execució  no'n  parlém  ,  perque  ja 
es  sapigut  que’ls  nostres  industrials  saben 
executar.  Lo  que  no  saben  es  atrevirse  à  fer 
lo  qu’ha  fet  la  casa  Escofet,  Tejera  y  C.a  Pera 
las  nostras  habitacions  tenim  enrajolats,  gra- 
cias  al  lloable  esfors  d’aquestos  senyors;  mes 
iy  lo  altre?  (y’is  papers  de  las  parets,  la  cons¬ 
trucció  de  mobles  originals,  la  estofa  pera 
cortinatjes  y  tapisserias? 

La  gent  de  fora,  lo  qu’es  per  ara,  no  tro- 
baràn  un  sagell  personal,  un  caràcter  que 
determini  un  gust  nostre  en  nostras  casas.  Per 
ara  seguiràn  veyenthi  un  gust  estrangerisat 
que,  per  no  ser  nostre,  no  podém  ferlo  bé  y 
resulta  de  marchand  parvenu ,  ó  pitjor  encara. 

Felicitécn  de  tot  cor  à  la  casa  Escofet,  de¬ 
sitjant  que’l  seu  exemple  sigui  seguit  per 
tots,  creant  sanas  emulacions  de  bon  gust  y 
d’originalitat. 


A.  de  Riquer. 

LLIBRES  REBUTS 
Notas  del  Cor 

Ab  un  prólech  d’en  Francesch  Xavier  Ga¬ 
rriga,  en  el  que,  ab  més  ó  menys  justesa,  ’s 
.plany  del  mal  qu’en  el  sant  clos  de  las  lle- 
tras  han  produhit  la  Retòrica,  la  Poètica  y  la 
Critica  de  tots  els  temps,  ha  aplegat  y  pu¬ 
blicat  en  un  petit  volúm  en  Ramón  Masifern, 
varias  composicions  poéticas.  En  ellas  hi  so- 
nan  las  notas  de  sempre;  però  hem  de  dirho 
francament:  el  so  es  esmortuhit,  feble,  mo- 
noton,  y  precisament  las  maluras  ó  malal- 
tías  literarias  qu’en  el  prólech  del  llibret 
s’esmentan  y’s  combaten,  semblan  tarar  totas 
ó  casi  bé  totas  las  composicions  del  aplech. 
De  las  telas  del  meu  cor 
n’he  arrencat  aquestas  notas; 
qui  no  tinga  sentiment 
no  las  trobarà  agradosas, 

diu  el  poeta  Masifern. 

Si  qu’ho  son  d’agradosas  las  poesias;  al- 
gunas  tenen  un  ayre  anyoradis  y  melangiós 
ben  catalanesch;  mes,  ab  tot  y  venir  de  mon- 
tanya,  las  trobém  raquíticas,  aixeladas  y  ma- 
laltissas.  Y  de  que  aixís  ens  semblin,  potser 
no  es  pas  la  culpa  de  son  autor.  M’espíicaré. 
Desde  la  potent  embranzida  empresa  per 
l’actual  renaixensa  de  la  literatura  catalana, 
s’ha  abusat  (aquesta  es  la  paraula)  de  fer  ver¬ 
sos.  Els  volums  de  poesias  publicats  espar- 
veran  per  sa  cantitat,  y  després  de  passar 
tots  per  ull  de  garbell,  queda  lo  qu’ha  de 
quedar,  tres  ó  quatre  poetas  de  debò  y  cen¬ 
tenars  de  versayres  que,  ab  sas  composicions 
faltadas  de  forsa  y  de  color, J  ensopeixen  la 
poesia,  polsant  ab  dits  febles  las  cordas  de 
sa  lira  sagrada  y  produhint  uns  fruyts  insi- 
pits,  sense  such  ni  bruch,  ni  bons,  ni  do¬ 
lents,  que  son  vistos  pels  aficionats  y  pel 
publich  ab  el  glas  de  la  indiferència. 

No  diré  pas  que  las  poesias  d'en  Masifern 
siguin  d’aquestas,  perque  en  moltas  de  las 
que  integran  el  llibret  s’hi  descubreix  un 
poeta  veritable:  peró  altras  no’s  salvan  de  la 
malura  monòtona  que,  per  desgracia,  cada  dia 
corseca  més  els  ufanosos  camps  de  la  nostra 
literatura 

S.  V. 

Rosari  del  cor 

Bé  fa’l  senyor  Gras  y  Elias,  autor  del 
aplech  de  poesias  recentment  publicat  baix 
el  títul  de  Rosari  del  cor ,  al  manifestar  que 
las  tals  poesias  son  producte  més  del  cor  que 
de  la  inteligencia. 

En  ellas  s’hi  nota’l  desitj  de  infiltrar  en  el 
lector  (per  medi  de  frasses  é  imatjes  més  ó 
menys  felissas  segons  la  inspiració  del  mo¬ 
ment)  el  sentiment  de  que  l’autor  se  creu 
possehit.  Y  no  sempre  ho  logra;  perque’l  se¬ 
nyor  Gras  y  Elias,  no  ja  per  la  simplicitat 
dels  assumptos  qu’esculleix,  sinó  per  falta 


d'estil  y  per  deficiencias  de  llenguatje  (en 
ocasions  un  xich  ripiós),  sol  comensar  una 
poesia  y  la  va  diluhint  fins  que  se  li  acaba 
sense  saber  cóm  ni  de  quina  manera. 

Com  ja  hem  dit,  s’hi  nota  en  moltas  de  las 
poesias  un  sentiment  fondo  y  verdader,  peró 
en  altras  certa  inconsciència  à  lo  Pitarra , 
veyentse  de  lluny  que  l’autor,  tot  y  escribint 
en  català,  fa  poesia  à  la  castellana. 

De  totas  maneras,  creyém  que’l  senyor 
Gras  y  Elías,  si  s’ho  proposa,  podrà  figurar¬ 
en  bon  lloch  entre’ls  poetas  que  conreuhan 
la  nostra  llengua.  La  franquesa  que  usém  no 
té  de  desencoratjarlo  ni  té  de  molestarlo,  puig 
qui  com  ell  té  facilitat  pera  versificar,  pot 
anar  lluny.  Li  agrahim  l’exemplar  rebut. 


El  senyor  M.  Fiusy  Palà,  de  Manresa,  ha 
tingut  l’amabilitat  d’enviarnos  un  exemplar 
de  la  seva  obreta  La  lluyta  per  la  vida ,  que 
titula  estudi  social.  Consta'l  sumari  de  27 
capítuls,  corresponents  à  altras  tantas  qües¬ 
tions,  massa  en  número  y  calitat  pera  ésser 
tractadas  en  66  planas.  Està  escrita  ab  facili¬ 
tat,  si  bé  son  estil  es  à  voltas  massa  vulgar, 
y  no  s’hi  veu  cap  idea  nova,  sinó  las  d’una 
persona  que  no  ha  profondisat  els  estudis 
económichs  y  socials.  Remerciém  l’envio. 

També  hem  rebut  una  colecció  d’articles 
de  don  Joan  B.  Torroella,  publicats  en  di¬ 
ferents  periódichs  regionalistas  y  aplegats 
en  un  volúm  baix  el  títul  de  Lo  dret  civil  gi¬ 
roní. 

L’autor  revela  coneixement  de  lo  que  trac¬ 
ta  y  un  fondo  amor  à  la  Terra. 


NOVAS 

La  prempsa  diaria  d’aquesta  capital  ja 
haurà  enterat  à  nostres  llegidors  de  las  ma¬ 
nifestacions  de  que  fou  objecte’l  ministre  de 
la  Governació  à  sa  arribada  à  Barcelona, 
com  també  de  las  xiuladas  que  li  foren  diri- 
gidas  al  Liceu  y  de  las  bastonadas,  cops  de 
sabre  y  detencions  realisadas  ab  tal  motiu 
per  la  policia.  Ens  abstenim,  donchs,  d’en¬ 
trar  en  detalls. 

També’ls  que’n  llegeixen  deuhen  tenir  no¬ 
ticia  dels  tristos  obsequis  de  que  ha  sigut  ob¬ 
jecte’l  senyor  Dato  en  diferentas  poblacions 
de  Catalunya,  y  de  las  manifestacions  de 
protesta  efectuadas  pels  estudiants  de  Barce¬ 
lona,  manifestacions  que  han  donat  lloch  à 
cargas  de  la  guardia  civil  montada,  resultant- 
ne  novas  desgracias. 


Queda  oberta  en  l’Administració  de  Joven¬ 
tut,  la  suscripció  pera  costejar  la  bandera 
que  s’ha  de  regalar  à  la  Unió  Catalanista. 

La  iniciativa  d’aquesta  suscripció’s  deu, 

com  ja  diguerem,  à  la  distingida  poetisa  do- 
nya  Agnès  Armengol  de  Badia,  que  firma  la 
següent  alocució: 

«A  las  donas  de  nostra  Catalunya. — Salut. 
— Per  lo  dever  que  tenim  totas  de  cooperar 
à  la  reivindicació  de  nostra  Patria,  y  per  lo 
que  son  enaltiment  ens  interesa  y  afecta, 
vos  invitém  y  convoquém,  desde  la  noble 
dama  à  la  senzilla  obrera,  pera  que  concor¬ 
reu  à  la  suscripció  que,  à  partir  d’avuy,  que¬ 
da  oberta  en  els  respectius  domicilis  de  totas 
las  entitats  catalanistas. 

Dita  suscripció  regoneix  per  exclussiu  ob¬ 
jecte’l  dotar  à  la  Entitat  capdalt  del  Catala¬ 
nisme,  ó  sia  à  la  Unió  Catalanista ,  d’una 
rica  bandera,  estil  gremial,  que  simbolisi 
dignament  els  dretsy aspiracions  de  la  Terra. 

Confiant  que  nostra  veu  trobi  ressó  en  lo 
cor  de  la  dona  catalana,  entenem  que  s’ho¬ 
nora  à  si  mateixa  honorant  com  se  deu  à 
Catalunya. — Barcelona,  diada  de  Sant  Jor¬ 
di,  1900. — Agnés  Armengol  de  Badia.» 

Segons  costum  de  cad'any,  el  dinar  dit 
dels  Jochs  Florals  se  celebrà’l  passat  diumen 
ge  al  vespre  en, el  restaurant  Justin. 

El  mantenedor  senyor  Picó  y  Campanar 
pronunçià  un  breu  y  patriótich  discurs  re¬ 
cordant  que’l  president  del  Consistori,  senyor 
Güell  y  Bacigalupi,  al  anar  à  la  tarde  al  go¬ 
vern  civil  pera  protestar  dels  vandàlichs 
atentats  de  la  policia,  havia  manifestat  al 
governador  que  las  ideas  no  s’exterminan  à 
bastonadas. 

Fou  molt  aplaudit,  com  també'ls  senyors 
Teli  y  Lafont,  Guasch,  Masriera,  Bori  y 
Fontestà  y  altres  dels  poetas  premiats  que 
llegiren  composicions. 

Don  Joan  Permanyer  pronuncià  breus  pa- 
raulas,  manifestant  qu’enfront  dels  molts 
enemichs  del  Catalanisme  ’s  fa  precisa  la 
unió  de  tots  els  catalans. 

Nostre  amich  en  Pompeyus  Gener  donà 
lectura  à  son  article  La  coronada  vila  tenta- 
cular ,  escrit  expressament  pera  Joventut,  y 
que  publiquém  en  aquest  número. 

Diu  L' Ampurdanès  qu’en  la  embaixada  es¬ 
panyola  de  Fransa  comensa  à  preocupar  el 
fet  de  que  casi  tots  els  catalans,  al  omplir 
las  fullas  que  se'ls  hi  presentan  pels  hotels  y 
casas  de  dormir,  en  lloch  de  declarar  la  na¬ 
cionalitat  espanyola,  hi  fan  constaria  de  Ca¬ 
talunya. 

Es  d’advertir  que'ls  prefectes,  ó  sian  els 
governadors  civils,  acceptan  la  tal  declaració 
com  à  perfectament  vàlida. 

Ho  trobem  molt  natural,  y  ells  també,  tota 
vegada  que,  com  respongueren  molt  acerta- 
dament  à  la  reclamació  que’ls  hi  fou  dirigi¬ 
da,  s’ha  de  permetre  als  catalans  lo  que  no’s 
nega  als  fills  de  Polonia,  als  d'Irlanda  y  als 
d’Hungría. 


Hem  rebut  el  primer  numero  de  Lo  Pen¬ 
sament  Català ,  periódich  que,  com  diguerem, 
està  dirigit  per  Mossèn  Jascinto  Verdaguer. 

En  sa  salutació  diu: 

«Lo  Pensament  Català  dona  la  encaixada 
de  germanor  à  la  prempsa  de  Catalunya  en 
general,  y  particularment  à  la  catalanista; 
aiximateix  envia  una  afectuosa  salutació  à  la 
Unió  Catalanista  y  à  totas  las  Associacions  à 
ella  adheridas  que  defensan  el  programa  de 
Manresa.» 

Don  Benet  Pérez  Galdós  ha  publicat  son 
epissodi  Montes  de  Oca,  de  qual  obra  n’hem 
rebut  un  exemplar  y’ns  proposém  parlarne 
ab  la  detenció  deguda. 

La  setmana  passada,  las  redaccions  en  pes 
de  Pel  &  Ploma  y  Joventut  y  altres  amichs 
particulars,  dels  que  constituheixen  el  grupo 
anomenat  súper  nacionals,  donarem  un  sopar 
al  jove  poeta  Eduart  Marquina,  fa  poch 
retornat  de  Madrid,  y  que  per  primera  vega¬ 
da  honra  avuy  las  planas  de  nostra  revista. 
Com  no  sabriam  dirho  ab  la  gracia  caracte¬ 
rística  d’en  Miquel  Utrillo,  preferim  copiar  la 
descripció  que’n  fa  en  el  Pel  &  Ploma  del  5 
del  corrent. 

« Souper  National. — Ab  aquest  motiu  que 
jo  li  poso  se  podria  denominar  el  sopar  ofert 
à  n’en  Marquina  en  els  solerratiis  del  Café 
Continental  pels  companys  del  setmanari 
Joventut  y  altres  amichs  del  jove  poeta  his- 
pànich.  L’esperit  de  la  festa  fou  d’una  cor¬ 
dialitat  tan  gran,  que’ls  comensals  no’ns  se¬ 
pararem  fins  à  altra  hora.  Suprimits  els 
brindis ,  tothóm  parlà  al  menys  un  parell  de 
vegadas,  sense  comptar  la  incessant  y  ani¬ 
mada  conversa  d’aquella  reunió  de  joves  per 
la  edat  ó  per  l’esperit.  L’objecte  de  la  festa 
gastronòmica,  admirablement  servida  per  en 
Ribas,  fou  celebrar  l’éxit  de  las  Odis  d'en 
Marquina  y  ferli  saber  que  som  molts  que'ns 
alegrém  de  véurel  de  nou  entre  nosaltres.  » 

Com  que  fa  molts  días  que  no  ha  visitat 
la  nostra  redacció’l  periódich  Lo  Teatre  Ca- 
tólich,  fins  à  última  hora  no’ns  hem  enterat 
d’un  article  que'ns  dedica,  pregantnos  que 
iniciém  la  idea  de  que  Catalunya  honri  com 
es  degut  à  son  gran  poeta  Mossèn  Jascinto 
Verdaguer  assegurantli  una  tranquila  velle¬ 
sa,  à  la  que  segurament  té  drets  innegables. 

Remerciém  l’honor  que’ns  fa  nostre  confra¬ 
re,  y  ja  sab  que  à  tot  lo  que  sigui  en  bé  del 
Art  y  de  la  Patria,  hi  estém  disposats  sem¬ 
pre  à  la  mida  de  nostras  forsas. 

Mes  la  índole  ben  delicada  d’aquest  as- 
sumpto,  requereix  que’n  parlém  més  llarga¬ 
ment  un  altre  dia,  després  d’estudiar  ab  cal¬ 
ma  la  qüestió. 

Dissapte  passat  donà  en  Miquel  Utrillo  una 
conferencia  en  l’Ateneu  Barcelonès,  sobre  la 

Exposició  de  Paris.  Exposà  l’estat  en  que 
aquesta’s  trobava  al  inaugurarse,  y’n  feu, 
molt  gràficament,  el  judici  crítich  que  li  va 
mereixe  baix  el  punt  de  vista  artístich.  Per 
final  donà  à  coneixe,  per  medi  de  projec¬ 
cions,  bon  número  de  vistas  fotogràficas  dels 
principals  edificis  de  dita  Exposició.  Els  que 
tinguerem  el  gust  d’assistirhi,  sortirem  forsa 
complascuts  de  ran  interessant  vetllada. 

S'han  comensat  à  publicar  unas  elegants 
targetas  postals  ab  el  titul  de  «Catalonia.» 
La  primera  serie,  dita  de  «Pel  &  Ploma», 
sortirà  cada  dijous  ab  un  retrato  degut  al 
llapis  d’en  Ramón  Casas. 

També  hem  rebut  unas  altras  postals 
anunciadoras  de  la  sastreria  de  M.  M.  Cas¬ 
tella,  que  com  las  de  «Catalonia»  portan  un 
ben  entés  dibuix  d’en  Casas. 

Per  causas  imprevistas  s’han  aplassat  els 
concerts  que  devia  dirigir  el  mestre  d’Indy 
en  el  Lirich  à  mitjats  d’aquest  mes. 

Oportunament  s’anunciarà  la  fetxa  en  que’s 
verificaràn. 

Per  ordre  guvernativa  La  Veu  de  Catalu¬ 
nya  ha  tingut  de  suspendre  sa  publicació  per 
un  dia. 

Desitjém  de  tot  cor  que’l  dit  periódich  pu¬ 
gui  continuar  publicantse  sense  cap  nou  en- 
trebanch. 

La  Vanguardia  fou  denunciada  per  la  res¬ 
senya  qu’en  son  número  de  dilluns  feya  de 

lo  ocorregut  el  dià  avans  al  terminarsela  fes¬ 
ta  dels  Jochs  Florals. 

Desitjém  al  colega  que’n  surti  en  bé. 

També  ha  sigut  denunciada  La  Renaixcn- 
sa  per  la  major  part  dels  trevalls  continguts 
en  son  número  del  dia  5.  Ho  consigném  ab 
fonda  pena. 

Com  se  va  veyent,  ab  la  vinguda  del  mi¬ 
nistre  s'ha  trobat  un  bon  pretext  pera  refer¬ 
mar  la  eterna  campanya  contra’l  Catala¬ 
nisme. 

El  Espaiiol  de  Madrid,  periódich  que  à 
voltas  resulta  sensat  y  que,  per  rara  excepció 
entre’ls  demés  diaris  de  la  cort ,  fins  devega- 
das  està  ben  escrit,  no  vol  ja  ser  una  nota 
discordant  v  segueix  el  cami  dels  seus  con¬ 
frares,  revelant  no  sols  el  seu  pecat  d’origen, 
que  no  té  rederúpció  possible,  sinó  probant 
una  vegada  més  que’ls  pobles  al  igual  que’ls 
individuus  no  poden  salvarse  quan  la  gan- 
grena  s’apodera  d’ells. 

El  Espaiiol,  ab  un  llenguatje  aprés  en  els 
burdells  y  tavernas  de  Madrid,  y  en  las  plas- 
sas  de  toros,  llochs  en  que  més  se  revela  son 
caràcter  nacional ,  ens  insulta  ab  termes  que 
denotan  no  solzament  que  desconeix  la  qües¬ 
tió  catalana,  sinó  també’ls  mes  rudimentaris 
principis  de  la  educació.  Ja  li  contestarém  un 
altre  dia.  Sàpiga  per  avuy  que  las  nacions 
civilisadas  ja  van  coneixent  cada  día  més, 
que  lo  que  separan  las  regions  en  un  mapa 
no  son  las  clapas  de  color,  sinó  las  tacas. 

Fidel  Giró,  impressor.  —  Carrer  de  València  31 1 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 


Catalunya:  Trimestre,  i’so  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’ Alexandre  de  Riquer. 


SUMARI  :  A  nostres  lectors  ,  per  la  Redacció.  —  Al 
«  Espanol  »,  de  Madrid  ,  per  la  Redacció.  —  De  mon 
«  Evangeli  de  la  vida  »,  per  Pompeyus  Gener.  —  La 
Fidelitat,  per  Narcis  Oller.  —  La  Palma,  per  Alfons 
Sans  y  Rossell.  —  Calma,  per  Miquel  Costa  y  Llobe¬ 
ra.  —  L'Odi,  per  Joan  Mercadé  Vives.  —  Impresions 
d'un  lector,  per  J.  Torrendell.  — Les  flors  del  gerro 
blau,  per  Joan  M.”  Guasch.  —  L'hivern  à  montanya, 
per  Antón  Busquets  y  Punset.  — De  música,  per 
Joaquim  Pena.  —  Novas. 


A  NOSTRES  LECTORS 

Barcelona  ha  sigut  declarada  en  estat  de 
guerra,  y  las  circunstancias  no  permeten 
que’ns  ocupém  de  política. 

Tant  com  el  que  més  volém  l’ordre,  pera 
que  la  rahó  il-lumini’ls  esperits  avuy  perduts 
en  l’ombra  més  negra.  Si  en  aqueixos  espe¬ 
rits  arriba  à  fershi  la  llum,  nostres  enemichs 
de  bona  fe’ns  faran  justícia;  si  no,  may  po¬ 
drà  dirse  que’n  tinguém  la  culpa  nosaltres. 

Retirém  molts  articles  politichs  que  te- 
niam  preparats,  y  mentres  no  sapiguém  quin 
criteri  ha  de  regirnos,  Joventut  dedicarà  sa 
activitat  y  sas  iniciativas  à  las  lletras  y  à  las 


arts,  publicant  els  valiosos  trevalls  que  té  en 
cartera  y  molts  altres  qu’han  de  contribuhir 
segurament  à  aumentar  la  importància  qu’en 
aquests  rams  ha  volgut  concedir  el  públich  à 
nostra  Revista. 

La  Redacció. 


AL  «  ESPANOL  »,  DE  MADRID 

Per  las  rahons  qu’exposém  més  amunt, 
hem  retirat  la  contestació  de  Joventut  als 
insults  que  El  Espanol  ens  havia  dirigit. 

Avuy  qualsevol  manifestació  nostra  po¬ 
dria  éssertorsadament  interpretada,  y  no  hem 
de  ser  tan  imbècils  que’ns  avinguém  à  fer  el 
joch  de  certs  periodistas- politichs  que  son 
els  verdaders  enemichs  d’Espanya.  Quan 
poguém  usar  dels  drets  que  la  Constitució 
espanyola  dona  à  tot  ciutadà,  llavors  res- 
pondrém  als  grollers  atachs  que’ns  han  si¬ 
gut  dirigits  pel  diari  del  senyor  Gamazo. 

La  Redacció. 

DE  MON  «EVANGELI  DE  LA  VIDA»  (i) 

Hi  ha  gents  que  son  com  una  guitarra  que 
no  tingués  més  que  una  corda.  No  coneixen 
més  que  una  cosa,  y  tenen  un  sol  so  sempre, 
y  sempre'l  mateix. 

D’altres  ne  tenen  dos.  Per  exemple,  l’ins¬ 
tint  cientifich  y  l’instint  pràctich.  Aquests 
homes  no  comprenen  als  que  tenen  molts 
tons,  als  que  produheixen  una  armonía  ab  la 
vibració  de  moltas  cordas,  als  que  per  sí  sols 
son  una  sinfonía,  v  que  varían.  Son  com  els 
cegos,  que  res  saben  dels  colors;  ó  com  els 
sorts-muts,  que  ignoran  els  sons  de  la  Natu¬ 
ralesa  y  de  la  Música. 

No  obstant,  aquests  homes  mansos,  par¬ 
cials,  monocordes  que  forman  las  majorías, 
son  necessaris.  Son  els  homes  d’acció.  So¬ 
vint  els  hi  sobra  activitat,  ja  que  tenen  poca 
organisació  per  emplearla  tota;  y  la  seva 
especialitat  se  fa  activa  totseguit,  y  pràctica. 
En  cambi ,  els  hi  falta  l’activitat  superior  indi¬ 
vidual:  la  Creació,  la  Direcció,  la  Concepció 
genial.  Son  funcionaris,  marxants,  banquers, 
erudits,  empleats,  etc.,  etc.,  representants 
d’una  facultat,  d’una  aptitut,  d’una  especie*; 
peró  com  à  Homes  complerts,  son  nuls. 

La  desgracia  dels  homes  d  acció,  dels  ho¬ 
mes  pràctichs,  consisteix  en  que  la  seva  ac¬ 
tivitat  no  es  rahonada.  Cap  banquer  qu’aga- 
bella  valors  y  més  valors  essent  ja  prou  y 
massa  rich  pera  viure  y  cumplir  esplèndida¬ 
ment  ab  las  sevas  necessitats  y  fins  capritxos, 
podrà  dirvos  may  el  per  qué  atresora  tant. 
Ho  fa  com  un  instint,  com  una  malaltia.  Y 
aixis  dels  altres. 

Aquesta  gent  d’acció,  aquests  pràctichs, 
se  mouhen,  com  roda  la  pedra  que  devalla 
de  la  montanya,  per  una  lley  brutal  de  la 
mecànica.  No  son  lliures. 

Els  únichs  homes  lliures  son  els  que  tenen 
la  suma  de  totas  las  activitats  superiors, 
venint  à  una  sintessis  contemplativa.  Y  si 
aquesta  sintessis  contemplativa’s  fa  activa 
per  l’excés  de  la  seva  forsa  interna  desbor¬ 
dant,  si  precontenen  un  enorme  acumula- 
ment  de  for.‘a  fisiològica  y  psíquica,  alasho- 
ras  son  Genis.  Y  de  dret  son  els  que’ls  toca 


(i '  Que  sortirà’l  primer  del  sigle  xx  à  París,  Mercu- 
re  de  France. 


dirigir  y  dar  forma  à  las  generacions  que 
pujan,  millorar  las  Rassas,  arquitecturar  las 
Societats. 

Ay  dels  pobles  que  s’equivocan  prenent 
aquells  per  aquests,  preferint  els  pràctichs 
als  genials!  Benhaurats  els  pobles  que  se¬ 
gueixen  als  Genis  que  concentran  las  grans 
energías  humanas  de  la  Historia! 

P ompeyus  Gener. 


LA  FIDELITAT 

I 

Un  cap  al  tart,  venint  del  externat  de  Lo¬ 
reto,  passeig  de  Gracia  amunt,  l’Elvireta  va 
sentir  dringar  derrera  seu  un  ,  cascabell;  un 
cascabell  que  no  parava  y  que,  tot  lo  més, 
havia  d’anar  penjant  à  dos  pams  de  terra. 
iQui4  donchs,  el  faria  dringar,  si  no  fos  un 
gos,  un  gos  molt  menut,  molt  bufó?  La  noya 
tombà’l  cap;  la  fosca  y  la  gent  li  van  privar 
de  veure  lo  que  cercava.  Però  aquell  dring- 
dring  no  parava  may.  Ara  à  dreta,  ara  à  es¬ 
querra,  ja  més  lluny,  ja  més  aprop,  de  tant 
en  tant  acompanyat  d’un  grinyol  planyivol, 
anava  seguintla,  enrondantla  com  voliayna 
misteriosa  que  li  excitava  la  curiositat  y  se  li 
enduya’l  pensament. 

— Ahónt  déu  ser  aquest  gosset?  — va  dir  al 
criat  que  l’acompanyava,  à  fi  de  qu’ell  també 
busqués. 

—  Oh,  el  sento,  però  no’l  veig,  senyoreta. 
Déu  ser  molt  petit. 

— Per  això’l  busco:  per  veure  si  he  ende¬ 
vinat  còm  és. 

—  Còm  se’l  pensa  vostè? 

— Oh,  jo  no  me’l  figuro  tan  petit,  nó. 
^Còm  li  diré?  Crech  qu’ha  de  ser  un  galguet 
d’aquells  inglesos  que  semblan  cavallets 
-sab?  Per  l’estil  del  que  té  donya  Carolina 
ise’n  recorda?...  Però,  diantre;  no  pàra.  Oh! 
y  plora,  plora1...  Aqueix  animalet  va  perdut! 
— afegí,  tombantse  altra  vegada  y  aturantse 
inútilment. 

— Be,  no  s’hi  enfundi.  Què  hi  farà?  Cami¬ 
nem,  caminem,  que’ls  seus  papàs  no’ns 
renyin.  Avuy  ha  sortit  més  tart. 

— -Oh,  si’l  pjdrens  ha  fet  una  plàtica!... 
Ay,  quin  senyor  més  cansoner!...  Però  es 

que’m  dona  angunia  aqueixa  bestiola.  Dring, 
dring,  dring!  com  si  portéssim  un  pobret 
derrera.  Fins  sembla  que  digui:  un  centimet; 
tinch  gana! — 

El  criat  esclafi  à  riure. 

— Ayay...  vostè  se’n  riu!  Que  no  li  fà  an¬ 
gunia-'  «, 

— Angunia!  Per  què? 

— Calli,  calli:  qu’ara  li  he  vist  la  cúa!  — 
exclamà,  parada  altre  cop: — Miri  que  lluny: 
per  allí,  prop  d’aquell  pedris  y  d’aquells 
noys!  Gracias  à  Deu,  ara  encenen  els  fa¬ 
nals!...  Uy,  què  brusco !  Qui  m’ha»  pegat 
aquesta  empenta? — 

Y  ab  tot  y  las  empentas  que  rebia  dels  via¬ 
nants  atribulats,  no  sabia moures  deplantada. 

— Aném,  senyoreta,  aném;  miri  que’m 
renyaran. — 

Ca!  la  noya  encara  desfeya  camí,  avansant 
cap  al  gosset,  escorcollant  tots  els  recons  del 
passeig  ab  el  major  encis. 

— Ara’l  torno  à  veure — exclamà,  à  la  fí. — 
Miri,  miri  com  galopa;  lo  meteix  qu’un  ca¬ 
vallet.  Ay,  qu’etzarat  que  va!  Com  busca!  No 
li  dich  que  va  perdut! 

— Be,  senyoreta,  déixil  córrer;  miri  que’s 
fà  tart,  aném.— 

Llavors  sacudi’l  cap  malhumorada  y  deixà 
ab  recansa  corré’l  gos.  Però  no  havian  pas 
fet  dèu  passas  camí  amunt,  que’l  dring  dring 
més  esbogerrat  y  pròxim  del  cascabell  la  tor¬ 
nava  à  fer  girar.  Eran  à  las  alturas  del  carrer 
-de  València.  El  passeig  estava  ja  molt  més 
il-luminat  v  clar  de  gent.  EI  gos  galopava, 
com  deya  la  noya,  folgadament  entre’ls  pochs 
vianants,  y,  encara  que  fent  esses,  se’n  venia 
cap  ensà. 

— Ay,  que  nyiqueris! — exclamà  tota  entus- 
siasmada. — Y  es  del  color  que  jo’m  creya.  Es 
de  color  de  plom!  Ay,  que  bu...fooó!  — 

No  havia  pogut  pas  acabar  la  paraula  que 
ja’l  tenia  demunt,  dret,  enfilat  à  sos  genolls, 
glapint  y  glatint  y  esgarrapantli’l  vestit  ab 
una  nerviositat  y  desespero  à  la  cúa,  que  ni 
qu’hagués  trobat  al  seu  amo  meteix. 

— Pobrissó!  Se  pensa  que  só  la  seva  mes¬ 
tressa!  Qué  vols,  nyiqueris!J  qué  vols-' — feu 
la  noya,  tocant  castanyolas  ab  el  bras  en- 
layre. 

Y’l  gos  vinga  saltar  y  fer  cabriolas  y  reme¬ 
nar  la  cúa  com  la  noya  remenava’ls  ulls  y 
d’ells  saltavan  espurnas  d’alegria. 


— Se  creu  que  só  la  seva  mestressa! 

—Es  que  déu  dur  la  meteixa  aygua  d’olor. 

— Ay,  que  bufó!  Miri  quins  salts...  Nyi¬ 
queris:  salta,  salta. — 

Y  com  que  l’escena  s’allargava  y’l  criat  se 
volia  estalviar  renys,  tractà  d’esquivar  al  gos 
amenassantlo  ab  els  llibres;  però  l’amenassat 
se  va  fer  enrera,  y  ab  un  pit  que  ni  un  masti, 
plantà  cara  al  servidor  y  li  ensenyà  las  dents 
lladrant  com  un  desesperat. 

—  Fort — -digué  la  noya,  aquissant  el  gos — 
fort!  Vostè  s’ho  busca.  Ab  quin  dret  s’ha  de 
ficar  en  las  meVas  cosas?  Ara  voldria  que’I 
mossegués...  Vina  aqui,  menut,  vina;  no’n 
fassis  càs  d’aquest  homenot. 

—Senyoreta  —  feu,  humiliant  la  veu,  el 
criat,  que  sabía’ls  punts  d’insolencia  que  cal- 
sava  aquella  noya  consentida — no  crech  que 
li  hagi  dat  motius  pera  tractarme  malament. 

—  Si,  senyor,  que  me’ls  ha  dat.  Tafaner, 
més  que  tafaner!  Segueixi  y  calli  y  no’s  fiqui 
ahont  no’l  demanan — exclamà  ella,  enga- 
llantse  tota. 

Y  prescindint  ja  d’ell,  amoixà'l  gos  y  se’l 
va  fer  seguir  fins  à  casa  seva,  ahont  arribaren 
sense  haver  desplegat  més  els  llabis. 

II 

L’entrada  de  la  bestiola  posà  la  casa  en 
renou.  Als  crits  de  la  noya,  senyors  y  servey 
l’enrondaren  encisats.  Vist  à  bona  claror, 
resultava  un  gos  aristocràtich,  fi,  cuydat, 
lluhent  com  una  seda,  que  rumbejqva  ab  co¬ 
queteria  l’elegant  collaret  de  pell  de  Rússia 
ab  el  cascabell  de  penjoll.  Tothom  el  cridava, 
tothom  el  volia,  y  ell,  bellugant  la  cúa,  ex- 
tremint  aquellas  orelletas  que  semblavan  fu- 
llas  de  begonia  trencadas,  embestía  per  aquí 
y  per  allà,  se  cargolava,  saltava  y  feya  tals 
extrems  y  grinyols  que  ni  que  parlar  volgués. 
Talment  s’hauria  dit  que  coneixia  aquellas 
personas  d’anys  hà,  que  tornava  à  la  casa 
qu’havia  perdut. 

Durant  el  sopar,  no  và  abandonar  la  cadira 
que  li  posaren  entre  l'Elvireta  y  sa  mare,  à 
las  que  divertí  ab  els  gestos  vius  y  eloqüents 
ab  que’ls  hi  demanava  las  cosas.  La  noya, 
sobre  tot,  và  riurehi  molt  més  que  no  men¬ 
jar.  No  hi  và  haver  conversa  possible.  «Quin 
nassó  més  negre!  Quínas  dents  més  blancas! 
Quinas  potetas  més  primas  y  llestas!»  Don 

Victor,  qu’era  un  enrahonador  empedernit, 
se’l  comensà  à  mirar  de  reull,  y,  més  tart, 
insinuà  la  necessitat  de  restituhirlo  als  seus 
amos.  Però  la  noya  s’entristi,  y  com  que  la 
noya  s’entristia,  la  mare  contradi  al  marit. 

— Tens  unas  cosas!  Y  còm  sabrias  de  qui 
és? — 

«Qué  no  duya  al  collar  inicials  y  número? 
Donchs  molt  fàcilment:  anant  al  Registre 
Municipal  de  gossos.» 

L'Elvira  abandonà  repentinament  la  taula, 
se'n  dugué  1  gos,  y,  arrencantli’l  collar,  el 
llensà  quí  sab  ahónt,  mentres  al  menjador 
seguia'l  matrimoni  picantse  las  crestas  per  lo 
que’l  marit  ne  deya  dever  moral  y  la  muller 
humorada  capritxosa,  ganas  de  dur  la  contra 
y  d’aygualir  una  alegria  à  la  noya.  Aquesta 
entrà,  y  com  que  la  discussió  seguia,  las  em¬ 
prengué  acalorada  contra’l  papà,  discutint  in- 
solentment  el  dret  de  propietat  sobre  animals 
tan  inteligents  y  ben  dotats  de  voluntat  y 
afecció  com  aquell  bo  era.  Contraposava  à’n 
aqueix  dret  l’innata  facultat  d’elecció  que 
podia  tenir  l’animal  inteligent,  el  determini 
espontani  que  posà  en  seguiria,  l’haverse 
defensat  fins  de  qui'l  volia  apartar  d’ella. 
Negava  en  absolut  l’objecció  de  que,  un  gos, 
lo  més  fidel  dels  animals,  precisament,  po¬ 
gués  confondre  personas,  fent  recalcar  repe- 
tidas  vegadas  que  si  ara  ella  possehía  l’ani- 
malet,  no  era  pas  perque  l’hagués  près  de 
ningú,  sinó  perque  ell  l’havia  seguida. 

Don  Víctor  escoltava  espalmat  els  estranys 
arguments  de  sa  filla,  no  sabent  explicarse 
d'hónt  dimontris  podia  treures  tota  aquella 
nova  filosofia  de  dret  natural.  Sense  argu¬ 
ments  qu’oposar  y  més  guanyat  per  la  en- 
diastradura,  qu’agraviat  de  l’insolencia,  va 
acabar  ab  un  «calla,  mocosa»,  tot  autoritari, 
à’n  el  que  contestà'l  gos  lladrant  en  defensa 
de  l  aludida;  però,  à  la  fí,  don  Víctor  cedí 
com  bon  pare  babau. 

D’aquell  dia  ensà,  baix  el  nom  exòtich  y 
manyagó  de  Dick,  quedà’l  galgo  amo  y  se¬ 
nyor  del  camp  fins  à  un  extrèm  verament  de¬ 
solador.  Enjogassat  com  bon  cadell,  saltava 
taulas  y  cadiras  que  ni  un  clown,  y  aquí 
trencava  un  gerro,  allà  trabucava  un  quinqué, 
y  més  enllà  esqueixava  robas,  ara  desfilava 
alfombras  ò  serrells  y  més  tart  desfullava 
flors,  ò  be  rosegava  un  guant,  ò  feya  rodolar 
un  barret,  ò  se’ls  hi  escapava  al  jardi  à  es- 


brotonar  las  plantas,  à  destruhir  las  més  her- 
mosas  que  se  li  oposavan  al  pas  quan  se  ba¬ 
rallava  ab  el  gat.  Allò  era  un  tropell  continuo, 
una  borratxera,  un  torb  assolador  capàs  d’em¬ 
pobrir  la  familia,  d’acabar  ab  sas  amistats... 
però  ni’l  meteix  don  Victor  ho  veya.  Ell  era’l 
primer  de  dur  las  butxacas  plenas  de  sucre 
pera  que’i  Dick  lluhís  aquells  salts  inverossí- 
mils  que  feya  arrencant  de  boig,  prèvis  dos 
ó  tres  grinyols  de  frisansa  y  algún  lladruch 
esquerdat,  qu’era  com  un  crit  de  follia  y  ja  pa¬ 
rent  del  espetech  ab  que  abiat  queya  alguna 
cosa.  Donya  Amalia,  la  senyora,  feya  tractar 
à’n  aquell  dèspota  com  una  persona.  En  Dick 
tenia’l  seu  plat,  en  Dick  tenia’l  seu  llit,  una 
manteta  pe’l  fret,  las  sevas  sabatas  de  goma. 
Al  mati  prenia’l  seu  bany,  à  la  tarde’l  treyan 
à  passeig  y,  al  tornar,  el  respallavan  y  l'ar- 
ruixavan  d’essencias  perquefés  ben  bona  olor. 

Aixís  l’animal  afortunat  vivia  lo  més  íega- 
lat  del  món  entre  aquella  familia  à  la  qual, 
per  altra  part,  corresponia  ab  una  fidelitat 
tan  gran  que  ni’s  mirava  las  gossas.  D’una 
falda  à  l’altra,  capdellat  als  peus  de  las  se- 
nyoras  quan  brodavan,  à  rassers  de  l’elegant 
xemeneya  quan  à  las  nits  d’hivern  s’hi  reunia 
en  torn  la  tertúlia,  no  abandonava  un  dia  als 
seus  amos,  y  quan  venían  aquests  de  passeig 
ò’n  tornava  ell,  expressava  ab  alegroys  es- 
trepitosos  lo  que’ls  havia  anyorat  en  aquells 
curts  moments  d’ausencia. 

«Deu  nos  en  guart  que  se’ns  morís!»  — 
deya  tot  sovint  donya  Amalia. — «Jo  li  he  po¬ 
sat  un  afecte,  pobre  bestiola,  al  veure’l  tan 
carinyós.» 

«Oh,  es  que...  no  li  falta  sinó’l  parlar. 
Eh,  Dick,  eh?»  — exclamava  la  noya  en  un  rap¬ 
te  d’entussiasme,  prenentlo  à  bras  y  fentli 
petons  fins  al  meteix  morret. 

Y  quan  el  gos  saltava  d’aquells  brassos, 
ja  l’esperava  don  Victor  ab  un  terrós  de  sucre 
als  dits  pera  ferlo  botar  com  una  pilota,  ce¬ 
lebrant  ab  una  llagrimeta  al  ull  el  coratge  y 
ardiment  que  l’animalet  hi  posava.  «Perque 
creyeho:  no  es  pe’l  sucre,  nò  (que  prou  tip 
n’ha  d'estar)  sinó  pera  divertirme  à  mi,  qu’ho 
fa  la  bestiola»— deya  molt  serio. 

Y  aquesta  situació  de  mutua  cordialitat  va 
anar  aumentant  al  compàs  del  temps,  fins  al 
punt  que,  als  quatre  anys,  ja  sens  adonarsen 
ni  exagerar,  aquells  senyors  parlavan  de  la 
bestiola  com  d’un  individuo  de  la  familia. 

Però  com  qu’una  felicitat  absoluta  es  sem¬ 
pre  passatgera,  adhuch  tractantse  de  gossos 
afortunats  com  en  Dick,  qu’era  dels  qui’s 
poden  citar  com  exemple  de  lo  que  val  el 
néixer  ab  bona  estrella,  va  arribar  un  dia  en 
que  l’Elvireta,  la  predilecta  del  animalet, 
capficada  per  las  relacions  d’amor  que  và 
contreure,  comensà,  no  diré  à  olvidar,  però 
si  à  distreures  del  animaló  y  à  negarli  ben 
sovint  las  festas  qu’ell  continuava  demanantli 
ab  una  frisansa  de  cúa  y  d’ulls  anyorats  que 
deyan  ben  bé  lo  que  patia. 

— Ay,  fill — encara  se  li  escapava  algun  cop 
à  la  nova — y  que  n’ets  de  pesat!  No  veus 
qu'baig  d’escriure  al  meu  Pepin  pera  que, 
en  comptes  de  venir  à  un  quart  de  nou,  sigui 
aqui  à  las  vuyt?  Vaja,  vés,  vés,  no  siguis 
impertinent. — 

Y  l’animaló,  més  trist  que  la  nit,  ab  la  cúa 
entre  camas  y  plorant  per  dins  d’aquella  in- 
constancia  que  no  sabia  explicarse  ni  deixar 
de  perdonar  à  cada  pas,  se’n  anava  cercant 
consol  à  la  falda  de  donya  Amèlia  ò  de  don 
Victor  que,  per  sòrt,  se  li  mantenian  encara 
lleals. 

De  sas  tres  grans  passions  ja  no  n’hi  que- 
davan  més  que  duas,  però  encara  menos 
mal.  Pitjor  va  ser  quan,  à  causa  de  comprar 
las  robas  y  joyas  de  la  noya,  ni  aquesta  ni 
sa  mare  paravan  à  casa  en  tot  lo  sant  dia,  y 
no  tenia  ja  l’anyorat  Dick  més  company  fes- 
tós  que  don  Víctor  durant  las  pocas  estonas 
qu’aquest  podia  dedicarli.  Aqueixa  soletat  li 
causava  una  anyoransa  espantosa;  però  en¬ 
cara  corqueya  més  la  bèstia  al  veure  la  fredor 
ab  qu’eran  rebudas  las.extremosas  cabriolas 
ab  que’l  ximplet  continuava  celebrant  l’arri¬ 
bada  de  sas  mestressas  cada  cop  que  torna- 
van  à  casa.  Ah,  quin  condol,  al  veures  des¬ 
denyat  d’aquell  modo!  «Donchs,  que  no 
sentían  el  redoblar  de  las  sevas  potetas  de- 
munt  la  seda  de  las  faldillas,  ni’ls  grinyolets 
de  pietat  que  feya?  Que  no  veyan  el  seu  ne¬ 
guit,  ni’ls  seus  bots  d’alegria  abans  tan  cele¬ 
brats?  Per  ventura  no  era'l  meteix?  No  las 
estimava  igual?  Què  passava  al  li,  què  volia 
dir  aquella  trasmudació  crudel?»  Es  cert  que, 
alguna  volta,  encara  li  responían  fentli  tres 
ò  quatre  castanyoletas  ab  els  dits...  però  era 
tan  poca  cosa,  comparat  ab  lo  d’abans,  que 
sols  servia  pera  fer  més  dolorós  el  contrast. 
Tants  de  desayres  l’enmagrian,  el  feyan  tor¬ 


nar  rondinayre  y  sornut  y  anar  per  casa  ab 
las  orellas  caygudas  y  la  cúa  arrossegant, 
com  un  desgraciat  que  fins  pert  el  gust  de 
vestir. 

Ah,  però,  encara  es  més  grossa  la  que  li 
va  fer  donya  Ainalia,  aquella  que,  à  primera 
hora,  havia  provehit  à  son  benestar  ab  tanta 
generositat.  Atansantse’l  casament  de  l’El  vi¬ 
ra,  ja  fetas  las  robas,  las  anavan  portant  à  la 
casa,  y  las  senyoras  s’hi  tornaren  à  quedar 
per  anarho  rebent  tot.  L’alegria  d’en  Dick  no 
tenia  aturador.  Ferlo  estar  quiet  era  impos¬ 
sible.  Ell  l’expressava  com  podia,  com  mellor 
sabia;  y’l  pobre  no  ho  encertà,  ja  que  las  se¬ 
vas  senyoras,  entussiasmadas  ab  aquells  dra- 
pets  tan  hermosos  y  lligadets  ab  cintas  boni- 
cas,  no  estavan  per  ell;  prou  feyna  tenian  en 
anarlos  colocant  com  en  parada  à  la  sala 
destinada  à  ensenyar  el  trousseau ,  y  no  po- 
dian  permetre  que  l’arruixat  d’en  Dick,  ab  el 
neguit  d’abrassarlas  continuament,  las  hi  fes 
caure  de  las  mans  aquellas  pilas  de  precio¬ 
sitats  ó’is  hi  descusis  un  adorno  d’algún 
vestit. 

Aixís  van  probar  de  ferli  entendre,  prime¬ 
rament  ab  algún  gesto  de  puntada  de  peu, 
que,  en  son  aturdiment,  potser  l’animalet 
va  traduhir  à  amoretas,  y,  més  tart,  ja  à  re¬ 
vessos  y  ab  algún  cop  de  peu  de  debò,  ve- 
yent  qu’encara  insistia.  En  Dick,  llavors, 
vegé  clar  y  lladrà,  dolorosament  ofès,  però 
corrent  tot  seguit  à  trobarlas  ab  las  potetas 
en  l’ayre  pera  que  li  perdonessin  aquest  cop 
de  geni. 

— Ay,  però  y  qu’impertinent  estàs! — va  fer 
la  noya,  despacientada. 

— Y  tal!  Mareja!  amohina!  —  recalcà  la  ma¬ 
re.  Y,  depositant  el  feix  de  camisas  brodadas 
que  duya  en  brassos,  agafà’l  gosset,  lo  va 
treure  à  fòra  y,  tornant  à  entrar,  va  tancar 
de  part  de  dins. 

Però  en  Dick,  que,  com  tot  gelós,  havia 
perdut  el  senderi,  lluny  d’anarsen  à  plorar 
al  seu  jàs,  se’n  vingué  à  ferho  derrera  aque¬ 
lla  porta  y,  veyent  que  no  l’obrian,  per  blan¬ 
ca  y  dorada  que  fos,  ell  rasca  que  rasca  ab 
las  sevas  unglas  ni  que  la  ratllés  de  mal  mo 
do  y  posés  à  qui’l  sentia  pell  de  gallina. 

— Diatxos! — van  fer  ja  las  senyoras,  deses- 
peradas. — Que  treguin  à’n  en  Dick  d’aquí! — 

Y  donya  Amalia  tocà  un  botó  eléctrich  y 
manà  imperiosàment  qu’agafessin  l’animalet 

y  que,  durant  aquell  dia,  el  tinguessin  lligat 
abaix  à  la  cotxería. 

III 

Lo  que  va  en  Dick  patir  en  tan  dur  capti- 
veri’s  manifestà  ben  bé  en  sa  pell  sedosa 
qu’havia  perdut  tota  sa  lluhentor  y  tenia 
aplacada  à  las  costellas  com  si  l’haguessin 
prisada  ab  ferros.  No  volia  menjar,  aborria 
l’aygua,  se  passava  el  dia  udolant  y  pegant 
estrebadas  à  la  cadena,  ab  un  desconhort  y 
un  neguit  que  feyan  pietat. 

Per  fi,  arribà’l  vespre  del  casament.  El 
trahut  de  la  cotxería  fou  tan  gran,  que  nin¬ 
gú's  cuydà  del  gos.  A  l'anyorament  dels  de 
dalt,  s’hi  afegi  aquell  dia’l  desdeny  dels  d’a- 
baix.  Cotxes  y  cavalls,  tot  anà  à  fòra.  La 
cotxeria’s  quedà  desmantellada  y  oberta  de 
bat  à  bat;  el  renou  de  cotxes,  que  venian  afi- 
lerantse,  mentrestant,  devant  de  la  casa,  era 
tremendo.  En  Dick  va  compendre  que’s  pre¬ 
parava  quelcom  de  molt  extraordinari,  y,  al 
veure  que  no’s  comptava  ab  ell,  que’l  tenian 
tan  oblidat,  va  foragitarse  y  tot  era  plorar  y 
lladrar  y  estirar  més  y  més  la  cadena.  «Si 
aquells  descastats  serían  capassos  de  buydar 
la  casa  y  deixarlo  morir  de  fam}))  D’orellas  à 
cúa,  la  pell  li  tremolava  com  moguda  per 
corrents  elèctricas.  Últimament,  sent  tan 
gran  renou  à  l’escala,  que’s  decideix  à  fer  un 
esfors  suprèm;  de  la  branzida  que  pega  se  li 
trenca'l  ja  consentit  collaret  y  japa,  noy,  ja 
té  la  llibertat! 

D’un  bot  se  planta  al  peu  de  l’escala;  però 
ja  allí,  veu  esferehit,  que  d’ella’s  despenja  ab 
remor  alegre  tota  una  cascada  de  jovincels  y 
senyoretas  que  li  embussan  el  pàs.  Ells  van 
de  írach,  ellas  adornadas  de  blondas  y  flors, 
llensant  fragancias  que’l  despistan  y  li  cap- 
giran  el  recort  d’algunas  caras  qu’hauria  dit 
que  coneixia.  Y  la  cascada  es  llarga  y  com¬ 
pacta,  perque  tots  van  de  brasset  y  apretats 
per  las  palmas  y  arbrissons  qu’han  posat  à 
cada  banda’ls  jardiners.  No  te  més  remey 
qu’esperar,  y’l  pobre  Dick  espera  glatint 
qu’acabi  aquella  cascada,  à  cada  pas  detin¬ 
guda  per  l’embassament  que’s  forma  al  por¬ 
tal,  mentres  van  encotxantse  las  parellas  y 
desfilant  els  landaus  plens. 

Mes  la  bèstia  frisa,  se  neguiteja  y  burxa 
per  entre  aquellas  sedas  y  camas  al  sentir 


una  olor  coneguda,  refrigerant,  que’l  fa  gla- 
tir.  S’acostan  sos  amos,  aquells  sers  qu’ell 
estima,  que  daleix  per  veure;  vol  anar  à  tro- 
barlos,  y  las  parellas  l’en  privan,  el  trepitjan, 
l’escanyan;  però  ell,  furga  que  furga,  s’obra 
pas,  y  à  la  fi,  disposa  de  tres  grahons  lliures. 

Oh,  glòria!  Oh,  cel!  Dalt  del  quart,  estan 
parats  y  de  brasset  don  Víctor  y  l’Elvireta, 
ell  radiant  de  goig,  ella  de  puresa  y  hermo- 
sura  sota  son  vel  blanch  y  sa  diadema  de  flor 
de  taronger.  Els  d’abaix,  com  els  qu’encara 
la  segueixen,  sa  mare  la  primera,  la  contem- 
plan  embadalits,  celebrant  la  riquesa  y  bon 
gust  de  son  esplèndit  vestit  ab  róssech  que 
dú  penjant  del  bras. 

En  Dick  ja  no  pot  més,  el  goig  l’empeny  y 
iplafl,  quan  menos  s’ho  pensan,  d’un  sol 
bot,  tremolant,  frisós,  arriba  als  peus  de  sa 
estimada,  lladrant  d’alegria,  aixecant  las  po- 
tetas.  La  noya  fà  un  xiscle  d’espant,  se  tira 
enrera.  La  mare  crida  «ay  el  vestit!»)  «Av, 
pobre  vel!»  cridan  mil  d’altres.  Don  Victor, 
al  sentir  això,  no  s’hi  pensa  gens:  apunta  bé 
el  peu,  y  encertant  al  Dick  pe’l  mitj  del  ven¬ 
tre,!  llensa  com  una  bala  pe’ls  ayres,  fins  al 
mitj  de  l’entrada,  com  podria- haverhi  llensat 
un  drapot  brut. 

IV 

En  el  reculliment  de  l’alcova,  recolzada 
à’n  el  llit  y  ab  el  diari  encara  à  la  mà,  donya 
Amalia’s  desfeya  en  plors.  Quínas  horas  més 
llargas!  Quin  torment  més  terrible!  «Ah,  si’l 
diari  hagués  mentit,  quina  imprudència,  qui¬ 
na  crudeltat  més  criminal!  La  filla  del  meu 
cor,  trobarse  en  aquell  descarrilament!  mo- 
rirhi  destrossada,  aixafada,  lluny  del  seus 
pares,  lluny  de  mi,  Verge  Santíssima!  Sen¬ 
yor  Deu  meu,  què  hauriau  fet?  No  pot  ser, 
no  pot  ser,  no  pot  ser!» 

Donya  Amalia’s  tornava  boja  y’s  regirava 
desficiosa  de  dolor,  esperant  al  seu  Victor 
que  tornés  desmentint  al  diari  infame  que 
tan  poch  s’hi  mirava  en  donar  novas  horro- 
rosas  com  aquella. 

Y  à  la  fi,  aparegué’l  seu  Victor,  més  blanch 
que  la  paret,  se  llensà  à  sos  brassos  plorant 
com  ella,  sens  dir  un  mot,  y  els  caps  d’abdós 
van  caure  à’n  el  meteix  coixí,  desvanescuts 
pe’l  dol  més  gran  qu’han  sentit  els  homes. 

Llavors  en  Dick,  qu’havía  entrat  ab  són 

amo,  llensà  un  udol  dolorós,  y,  caminant 
reverentment,  anà  à  rauiirse  sota'ls  peus 
d’abdós  esposos,  y,  plorós  y  compungit,  no’s 
cansà  de  beures  las  llàgrimas  qu’aquells  des¬ 
graciats  llensavan. 

Narcís  Oller. 


LA  PALMA 

Ayrosa  y  gentil  com  gav  aucell  de  prima¬ 
vera,  la  Roseta  porta  sa  palma  à  benehir. 
Rumbejantla  ab  goig  sobirà, ’s  va  encami¬ 
nant  cap  à  la  esglesia. 

Tothóm  al  véurela  tan  alegroya’s  gira  à 
contemplaria.  Els  seus  pares  no  caben  en  si 
de  satisfacció  al  veure  que  sa  filla  se’n  em¬ 
porta  totas  las  miradas;  y  quan  ella  alguna 
qu’altra  vegada’s  tomba  pera  miràrsels,  ells, 
no  podent  més,  esclatan  à  riure. 


La  Roseta  s’ha  fet  gran.  Fa  ja  algun  temps 
qu’està  esgroguehida  y  al  ultim  cau  malalta. 
Ajeguda  en  son  llit,  contempla  indiferent¬ 
ment  els  dias  que  passan,  passan... 

Un  jorn  que  de  lluny  ja’s  comprèn  qu'està 
’  més  abatuda  qu’altras  vegadas,  que’l  nas 
perfilat  y’is  ulls  fondos  indican  que  la  febre 
implacablement  la  consumeix,  sa  mare,  com 
inspirada  per  la  Verge,  té  un  felis  pensa¬ 
ment...  cQui  sab  si  la  impresió  que  li  pro- 
duheixi’l  presentarli  la  palma  de  sobte  li  tor¬ 
narà  la  sal  ui? 

Y  anantsen  de  la  cambra  de  la  malalta, 
busca,  busca  per  tota  llur  casa'l  talismàn 
qu’ha  de  tornar  la  salut  à  sa  filla. 

Y  allà,  en  un  dels  calaixos  de  rònega  ca¬ 
laixera,  troba  l’objecte  dels  seus  afanys;  y 
corrents,  ab  el  cor  ple  d  alegria,  retorna  à  la 
cambra  hont  sa  filla  resta  malalta.  Una  volta 
hi  es,  aixecant  ab  ayre  triomfal  la  palma, 
que  de  tan  vella  té  un  color  esgroguehit 
fosch,  y  las  fullas  tot  cruixint  li  cauhen, 
mira  à  la  seva  filla,  y  ab  veu  vibrant  d’emo¬ 
ció  li  diu: 


— ,-Te’n  recordas  de  quan  eras  petita...  de 
aquell  jorn  que  vas  anar  à  benehir  aquesta 
palma,  que  tothóm  te  mirava  trobante  bella, 
plena  de  salut  y  vida?...  Avuy  t'has  d’estar 
al  llit,  atormentada  per  la  febre...  Mira,  mi- 
ratela  la  palma!...  Es  la  mateixa  que  porta- 
vas  aquell  dia...  Es  la  mateixa  que  feya  que 
totas  las  miradas  estessin  fitas  en  tu! . ..  Aquell 
jorn,  fresquívola,  compartia  ab  tu’l  goig; 
avuy,  esfullantse,  sembla  que  vulgui  com¬ 
partir  ab  tu  las  penas  tevas!...  Si  fins  sembla 
qu’al  tocaria  gemegui  ab  gemech  tristoy!... 

Oh,  palma!  jo  tinch  fe  en  tu!...  Jo  tinch  fe 
en  que  la  teva  presencia  farà  recobrar  la  sa¬ 
lut  perduda  à  la  meva  filla!... — 

No  pot  seguir  més;  la  emoció  li  priva  la 
paraula,  mentres  dugas  llàgrimas,  contingu- 
das  fins  alashoras  ab  cor  valent,  volen  es- 
capàrseli  dels  ulls  impregnats  de  tendre  mis¬ 
ticisme. 

Als  llabis  de  la  filla  s’hi  dibuixa  una  ria¬ 
lleta;  dugas  rosas  van  apareixent  en  las  se- 
vas  galtas. .. 


La  Roseta,  millorant  cada  dia  més,  pot  ja 
aixecarse  del  llit...  Al  cap  de  poch  temps 
està  bona  del  tot.  La  palma,  aquell  recort  de 
la  infantesa,  ha  fet  el  miracle.  Y  quan  se  veu 
ardida,  forta,  ella  mateixa  deposita  la  palma 
dintre  l’escaparata,  als  peus  de  la  Verge  Do¬ 
lorosa  que  guardan  à  casa  seva.  La  hi  depo¬ 
sita,  com  à  tribut  filial  d’agrahiment  pel  fe¬ 
lis  terme  de  la  seva  malaltia.  Y  diu  ella 
que  aquella  palma  serà  lo  primer  qu’ensenya- 
rà  al  seu  aymador,  quan  ne  tingui...  que 
aquella  palma  la  farà  besar  al  seu  estimat, 
perque  si  la  possehei.x  à  n'ella ,  à  la  palma  y 
à  ningú  més  que  aquesta  tindrà  qu’agra- 
hirho... 


Salve,  palma  bella!...  Tu  ets  l’emblema 
del  goig  sant  y  de  la  ignocentesa...  Tu  donas 
els  plahers  més  sublims  y  l’alegria  més  so¬ 
lemne! 


Alfons  Sans  y  Rossell. 

CALMA 

Traducció  de  l’oda  XVI  del  llibre  II  d’Horaci 
AD  GROSPHUM 


Calma  suplica  de  los  Deus  qui’s  troba 
lluny,  en  mar  ample,  si  ja  negre  ntíbol 
tapa  la  lluna,  y  guiadora  estrella 
certa  no  brilla. 

Calma  desitja  la  guerrera  Tracia, 
calma  lo  persa  que’l  buyrach  adorna, 
pau  que  no’s  compra  ni  se  ven  à  cambi 
d’or  ni  de  perles. 

|Ah!  ni  la  pompa  ni’l  lictor  del  Cònsul 
íntimes  penes  de  cap  cor  allunyan, 
ni  ànsies  que  sota  entexinats  riquíssims 
pàlides  volan. 

Poch  ja  es  fortuna  per  qui  en  sòbria  taula 
fa  lluhir  sempre  lo  saler  dels  avis: 
may  greu  enveja  ni  temor  sos  dolços 
somnis  arruxa. 

íQué  tan  d’esforços  per  tan  curta  vida? 
íQué  mudar  terres  d’altre  sol  calentes 
i’hom  qui  s’enuja?...  iQuí  dexant  la  patria 
fuig  de  sí  propi? 


Munta  l'angoxa  dins  les  naus  ferrades, 
corre  y  encalça  los  cavalls  qui  trotan, 
més  que  les  daynes  y  que  vent  de  núbols 
n’es  de  lleugera. 

L’ànima,  alegre  en  lo  present,  no  curi 
lo  que  d’enfora  pot  venir:  les  penes 
mescli  ab  lo  riure...  Res  hi  ha  en  la  vida 
bo  de  tot  cayre. 

Mort  primerenca  s’emportà  un  Aquilles, 
llarga  vellesa  ja  à  Titón  migrava... 

A  mi  tal  volta  la  Fortuna’m  dona 
bens  que  à  tu  t  nega. 

Tu  de  cent  mandres  ets  senyor;  ascoltas 
sícules  vaques  per  tos  camps;  eguinan 
poltres  superbes  per  ton  carro,  y  vestes 
púrpura  doble. 

A  mi  certera’m  senyalà  la  Parca 
terres  petites,  mes  l’alè  del  geni 
grech  de  la  Musa...  y  pel  vulgar  maligne 
cor  qui  desdenya. 

Miquel  Costa  y  Llobera,  Pbre. 

L’ODI 

Encara  no  havian  tocat  las  cinch  quan, 
deixant  l’aixada  ila  barraca,  vaig  despertar 
al  gos,  y  després  de  mirar  bé’ls  bancals  que 
no  hi  manqués  res,  eixirem  del  tros  pera  no 
tornarhi  fins  el  dilluns. 

Com  qu’al  endemà’s  preparava  un  ball 
lluhit  al  mas  d’en  Roca,  calia  qu’anessim 
depressa,  pera  prepararnos  el  farsell,  el  Pe¬ 
pet  de  ca’n  Ramis  y  jo.  Tot  distret  anava  jo, 
ab  un  brot  de  romani  à  la  boca,  pensant  en 
la  festa,  quan  vegi  à  la  Roseta,  la  pubilla  del 
tros  de  la  Serp,  que’s  dirigia,  ab  la  somera 
carregada  de  llacsons,  vers  el  poble  ab  mol¬ 
ta  catxassa.  No  pensava  pas  dirli  res,  prime¬ 
ra  perque  com  qu’ella  anava  à  ballar  ab  els 
xatos,  y  jo  era  dels  federals,  entre’ls  dos  par¬ 
tits  hi  havia  un  odi  etern;  y  segona,  perque 
com  que  no  hi  havia  parlat  may,  me’n  dona¬ 
va  vergonya  dirigirli  la  paraula. 

Anava  ella  tan  à  poch  à  poch,  que  avans  de 
arribar  al  bosch  d’en  Titus,  ja  l’hauria  sen¬ 
tida  si  hagués  cantat  com  altras  voltas  feya. 
Vaig  acostarmhi  més  pera  poder  véurela, 
y  al  ser  prop  seu  vaig  reparar  que  dugas  llà- 
grimas  corrian  per  sas  galtas.  Al  véurela 
plorar  no  vaig  poder  menys  de  dirli: 

— iQué  tens,  Roseta? — 

Ella’m  mirà,  abaixà'ls  ulls  y’m  respongué: 

— Res...  que  m’he  clavat  una  punxa  d’ar- 
gelaga  al  dit  y’m  fa  mal,  molt  mal. 

— cVols  que  tela  tregui?  —  vaig  dirli  jo, 
agafantli  la  mà. 

No’s  pot  descriure  la  emoció  que  vaig  sen¬ 
tir  al  tenir  entre  las  mevas  mans  la  d’aquell 
àngel  à  qui  avans  tant  odiava.  No  sabia  lo 
qu’era  amor,  no  havia  estimat  may;  peró 
una  passió  extranya’m  tenia  dominat;  mil 
ilusions  voltejavan  per  ma  pensa,  y  lo  que 
avans  era  odi,  ben  prompte’s  transformà  en 
amor. 

Vaig  tréureli  la  punxa,  que  per  cert  era 
molt  grossa,  y  agafant  la  somera  que  beura- 
va  en  un  bassal  d’aygua  d’a  lli  prop,  conti¬ 
nuarem  altra  volta’l  cami  de  casa. 

Se  feya  fosch  quan  entrarem  al  poble, 
hont  ja  m’esperava’l  Pepet  de  ca’n  Ramis 
estranyat  de  que  hi  arribés  tan  tart,  peró 
molt  més  estranyat  de  que  parlés  ab  la 
Roseta. 

Desd’aquell  dia,  cada  tarde’ns  trobém,  y  al 


passar  pel  bosch  sempre  li  recordo  aquella 
punxa  d’argelaga.  Y  ella  somriu,  y’s  torna 
tota  roja. 

Jo  ja  no  ballo  ab  els  federals,  ni  ella  va  ab 
els  xatos;  cada  diumenge  vaig  à  casa  seva,  y 
en  companyia  del  Pepet,  que  ja  es  casat  ab 
la  filla  d’en  Roca,  juguém  à  cartas  tota  la 
tarde,  mentres  els  qu’eran  amichs  meus,  que 
ja  no’m  diuhen  res,  passan  y  enrahonan  en 
veu  baixa  del  casament  de  la  Roseta  ab  mi, 
que  si  Deu  vol  serà  per  Pasqua  vinent. 

Joan  Mercadé  Vives. 


IMPRESIONS  D’UN  LECTOR 

Fins  ara  solzament  els  havia  pintat,  en 
Rusinyol,  els  jardins  abandonats  de  xiprers 
foscos,  de  desmays  esllanguits,  de  pedrissos 
romputs,  de  caminals  plens  d’herbas  flori- 
das,  d’arbres  sechs,  d’ombras  tristas;  ab  bro¬ 
lladors  de  marbre  esmorrallats,  d’aygua  ver- 
dosa  que  cau  d’un  plat  al  altre  com  un 
enfilall  de  llàgrimas  y  fent  remor  de  ge- 
mechs;  y  al  enfront  el  palàu  buyt,  de  vidres 
trencats  y  persianas  malmesas,  ab  esgrafiats 
mitj  destenyits  y  descrostadas  las  parets,  el 
balcó  de  ferros  rovellats  y  l’emparralat  de 
fustas  corcadas  sospenent  sarments  vells  y 
podrits.  Y  d’aixó’n  feya  quadros  magnífichs, 
d’un  refinament  exquisit  y  animats  per  una 
poesia  noble  y  enternidora.  Avuy  aquesta 
poesia  li  ha  inspirat  un  llibre,  y  s’ha  de 
confessar  que  l’obra  literaria  no  es  menys 
encertada  que  la  pintura.  Y  es  qu’en  Rusi¬ 
nyol  sent  fondament  la  poesia  de  las  cosas 
vellas,  ennoblidas  pels  anyrs,  modeladas  pels 
besos  del  temps.  Aquesta  poesia  del  jardi 
clàssich  abandonat,  impregnat  de  la  tristesa 
que  donan  els  arbres  antichs  y  las  plantas 
arreladas,  està  personificada  en  la  delicadís- 
sima  Aurora,  ultim  rebrot  d’una  familia  no¬ 
ble.  L’artista,  per  boca  de  varis  personatjes, 
canta  ab  entussiasta  y  fresca  inspiració  à  la 
figura  hermosíssima  que  representa’ls  seus 
sentiments.  Quin  dojo  de  poesia!  Es  la  Poesia 
mateixa!  La  emoció  no  pot  cavar  més  endins. 
La  fruhició  es  intensa.  No’s  vol  que  la  imatje 
desaparegui;  la  lectura’s  repeteix;  se  graban 
à  la  memòria  aquells  carinyosos  elogis  d’ena¬ 
morat  que  delira;  se  tancan  els  ulls  y  un  se  re- 

móu  extassiat  devant  la  verge  «color  de  rosa 
pàlida,  mans  com  magnolias,  ulls  de  blau  de 
ombra,  vestit  de  colors  suaus  armonisant  ab 
l’envellutat  dels  arbres.»  Y  l’artista,  vera¬ 
ment  transportat,  li  diu  paraulas  de  delecta¬ 
ció  espiritual.  « Estimarte  à  tu  es  estimar 
abrassant  la  mateixa  poesia.  Jo’m  sento  pro¬ 
sa,  Aurora.  Te  veig  idealisada,  te  veig  en 
vers,  y  fins  no  sé  llegirte...  Dona  ideal,  mon¬ 
ja  de  poesia,  darrer  esperit  y  ànima  d’una 
noble  llegenda!...»  A  la  fi  tots  la  van  deixant 
y  ella’s  queda  sola  y  pensativa.  «Soletat  que 
esperava,  aquí’m  tens  à  ton  ombra...  Al  meu 
trist  casament  sols  hi  vindréu  vosaltres,  es- 
trellas  solitarias;  vosaltres,  que  sabéu  lo  que 
es  viure  allunyadas;  vosaltres,  que  deu  llum 
à  l’ombra  misteriosa,  llumenetes  del  cel  que 
deu  claror  als  ulls!...  Vina  ab  mi,  soletat! 
T’adoro  ab  tota  l'ànima!  Ab  tu  viuré  mo- 
rintme;  ab  tu  viuré  somniant,  fins  à  mon 
darrer  somni!» 


May  la  meva  ànima  s’ha  sentit  més  acom-' 
panyada  que  quan  m’he  assegut  en  el  pedrís 
abandonat  del  jardi  solitari,  ó  m’he  tombat 
demunt  la  llenyagadissa  fullaraca  del  bosch, 
allunyat  de  la  vila  atrafegada  ó  del  camí  que 
hi  conduheix.  Es  que  no  està  tota  sola  en 
aquells  paratjes  ahont  no  arriba’l  soroll  de  la 
conversa,  ni  s’hi  veu  l’ombra  d’un  consem- 
blant.  Un’altr’ànima,  potser  de  més  intensi¬ 
tat,  viu  dins  aquella  solitut  misteriosa,  ompla 
l’espay,  s’escampa  per  tot  arréu,  ho  domina 
tot.  Es  imponent.  M’espanta.  Alia  m’hi  sento 
empetitit.  M’aplana.  Es  un  ser  superior, 
misteriós,  infinit.  Y  per  aixó  mateix,  es  in¬ 
útil  acudir  à  la  soletat  pera  concentrarme, 
pera  meditar,  per  estar  verament  tot  sol. 
M’hi  distrech;  me  separo  de  mon  pensament, 
objecte  de  mas  reflexions;  fins  no  hi  puch 
llegir;  un’altra  cosa’m  crida  l’atenció.  En 
una  paraula:  la  Soletat  m’absorbeix  per  com¬ 
plert.  Allí  hi  ha  algú.  Jo  no  estich  sol.  Hi 
sento  en  tota  la  seva  realitat  el  xerroteig  de 
las  fadas  que  cantan  cansons  d’encisadora 
vaguetat  pera  consolar  la  vida  trista  y  acon- 
goixada  d’Aurora,  l’ànima  misteriosa  de  la 
soletat,  la  eterna  enamorada  del  Artista,  que 
no  abandonaria  may  si  son  amor  propi  po¬ 
gués  satisfershi,  y  la  eterna  incògnita  del 


Actiu  que  no  comprèn  la  vida  sense  lluytar 
ab  estrèpit.  No  diré  que’l  jardí  que  descriu 
en  Rusinol  tingui  una  soletat  tan  espantosa 
com  el  bosch  llunyadà  d’altíssims  pins, 
ahont  no  s’hi  fica’l  sol  més  qu’à  redols,  y 
d’horitzó  dilatadissim;  però  sí  tan  misteriosa 
com  la  que  se  sent  dins  l’edifici  histórich,  de 
origen  y  d’acabament  boyrosament  coneguts, 
vensut  per  la  mà  potenta  del  Temps,  aquest 
vell  may  apietat  que  tot  ho  mata.  Jo  l’he 
sentida  eixa  soletat  trista,  d’una  tristesa 
blanca  com  la  carn  sense  sanch  de  la  donze¬ 
lla  ètica.  Tothom  en  fuig;  tothom  menys  el 
poeta  enamorat  del  sentiment,  de  lo  subtil, 
dels  matissos,  de  lo  que  se’n  va,  de  la  reali¬ 
tat  idealisada,  del  núvol  encara  aprop  de  las 
mans. 


La  impresió  d’aquesta  soletat,  sug-gerida 
per  l’obra  literaria  d’en  Rusinol,  inonda  la 
ànima  d’infinita  dolcesa.  Ajuda  à  deslliu¬ 
rar  al  esperit  de  pesadas  vestimentas  pera 
deixarlo  voleyar  com  papalloneta  lleugera 
per  l’espay  misteriós  del  perfúm  y  del  silen¬ 
ci.  Vetaqui  una  de  las  vegadas  que  sobre 
lo  real  preferesch  lo  artistich.  Llegint  el 
poema  d’en  Rusinol,  gaudesch  las  delicias 
de  la  soletat.  Me  regala  la  sensació  poètica 
de  la  tranquilitat  callada,  de  l’absencia  de 
tota  lluyta,  del  descans  sense  dolor,  de  la 
vaguetat  misteriosa  del  insomni,  y’m  lliura 
del  espant,  del  temor,  de  la  por  que’m  pro- 
duheix  la  fosca  buydor  del  abím,  l’espay  in¬ 
finit,  la  distancia  desconeguda,  la  mort  eter¬ 
na.  La  solitut  d’ E l  jardi  abandonat  es  l’oas- 
sis  de  la  vida  ahont  s’atura  l’esperit,  fadigat 
del  camí  de  l’ambició.  Quin  bell  paratje 
pera  reposar  els  cors  cansats,  els  cors  trists, 
els  cors  malalts!  Allà  si  que  s’hi  pot  pensar 
y  fins  meditar  intensament,  entrant  ben  en¬ 
dins  de  sí  mateix!  Cada'  mot,  cada  frase, 
cada  concepte  del  poema  sugereix  el  benes¬ 
tar  somniat  per  l’ànima,  que  ja  no  sent  las 
punxadas  de  lo  real.  La  poesia  es  sublim;  la 
boyra  es  finíssima;  la  espiritualitat  inmensa. 
Benehida  la  solitut,  plena  d’encant,  inspira¬ 
dora  de  fondos  pensaments,  ombra  reconfor¬ 
tant,  flor  de  ruina,  recort  del  passat,  herèn¬ 
cia  gloriosa!  Sí!  Benehida  sías!  Te  venero, 
t’estimo,  t’ambiciono,  perque  tu  curas  las 


JOVENTUT  219 


íeridas  que's  reben  durant  la  lluyta  crudel 
del  món;  perque  tu  tornas  las  forsas  que  re¬ 
clama  la  vida  inquieta  de  la  ciutat.  L’amor 
del  desitj  m’atròu.  Se  m’endú  envers  la  guer¬ 
ra  l'ansia  de  la  pau  futura.  Tornaré  à  ton 


reconet,  que  la  poesia  ha  omplert*  d’encís; 
tornaré...  si  no’m  mata  l’eslrépit  del  combat, 
ahont  cauhen  per  sempre  tants  de  cors  que 
t’anyoran,  que  may  t’han  pogut  tastar. 

J.  Torrendele. 


LES  FLORS  DEL  GERRO  BLAU  (,) 


A  sobre  del  piano 

y  a  dins  d  un  gerro  blau,  hi  ha  un  pom  de  roses 
rublert  d’esgarrifances  amoroses. 

L’amor  les  va  culli 
à  baix  à  n’el  jardí. 

Les  flors  del  gerro  blau 
inondan  l’ayre  d’un  perfum  suau. 


Y  s  gronxa'l  seu  olor 
com  un  sospir  d’amor 
que’t  va  voltant, 
que't  va  arruixant 
la  cabellera  flonjament  sedosa 
d’una  rosada  tevia  y  misteriosa. 


A  sobre  del  piano 
les  roses  se  marceixen, 
les  roses  se  glateixen 
dolsament  abraçades, 
esbadallades. 


Aquest  sospir  d  olor, 
aquest  desmay  d’amor, 
es  l'ànima  fervent  y  adolorida 
de  les  roses  coll-tortes  y  esfullades, 
es  l’esperit  de  tota  una  florida 
que  t’adora  ab  les  mans  boy  ajuntades. 


Y  entres  tu  joganera 
y  mitj-rius  d’alegria 

y  del  teclat  ne  treu  ta  mà  lleugera 
una  dansa  de  Grieg:  y  harmonia 
del  seu  ritme  festós 
te  dona  un  deixament  fantasiós. 

Y  tremolen  les  roses 
à  dins  del  gerro  blau, 

tremolen,  y  s’esfullen  silencioses 
inondant  l’ayre  d’un  perfúm  suau. 


Respira,  amor,  aquest  perfúm  suau, 
y  torna  à  omplir  de  flors  el  gerro  blau! 

Joan  M.a  Guasch 


Del  tomo  de  poesíns  titulat  Joi'entut  que,  rortirà  dintre  pochs  días. 

L’HIVERN  A  MONTANYA 

I 

Era  al  cor  del  hivern;  à  entrellusca  y  ab 
una  serena  gentil,  al  Pla  de  las  Arenas  no 
s’hi  podia  pas  aguantar.  Un  ayre  prim  y  ta- 
lladís  envidriava  arréu,  arréu,  el  torrentó  de 
la  Font  dels  Ars  y'is  biots  d’aygua  per  hont 
en  ple  día  s’hi  rabejan  las  remadas  de  bestià. 
Els  pastors  feyan  via,  embolicats  ab  llur  ca- 
putxó  de  burell,  vers  als  cortals,  sentintse  en 
aquella  hora  solemne  del  crepuscle  vespertí 

els  balandreigs  d’esquellas....  llunyanas . 

fondas .  com  lo  toch  solemne  del  Angelus 

que  dintre  poch  brandaria  la  campana  fon¬ 
da...  fosca  y  llunyana  de  la  parròquia.  Y 
s’anava  enfosquint,  enfosquint;  y  per  enllu¬ 
menar  aquell  escenari  natural  y  grandiós, 
que  té  per  bastidors  y  bambalinas  arbredas 
gegantas  y  claps  de  cel  blavosos  y  per  fondo 
el  vell  Montseny  cubert  de  neu,  las  estrellas 
feyan  una  lluhissor  distinta  dels  altres  jorns, 
y  en  la  serena  volta  s’empaytavan  fent  cúas 
llampegosas,  ara  fonentse,  ara  tornant  à  re¬ 
eixir  com  pera  distreure  del  fret  al  esmaper¬ 
dut  vianant  qu’atravessés  en  aquella  hora 
aquells  tarters  escabrosos  y  solius. 

Perduts  al  lluny  el  so  d’esquellas,  belar 
de  xayons,  udols  dels  cans  remaders  y  can- 
turias  melangiosas  de  ‘pastors,  restà’l  Pla 
d’Arenas  en  quietut  pahorosa,  no  torbantla 
ni’l  remoreig  d’ayguas,  que  reslavan  geladas 
entre  joncars  y  matas  de  verns.  Quan  sem¬ 
blava  que  la  plana,  envolta  en  aquella  ma¬ 
jestuosa  quietut,  havia  comensat  ja  la  dor- 
mida,  y’I  Montseny  ben  arredossat  ab  son 
llensol  ni  gosava  respirar,  se  sentiren  clars  y 
argentins  els  tochs  d’una  campaneta...  acom- 
passats...  iguals...  interromputs  d’en  tant  en 
tant  per  un  cant  tristoy...  planer  y  armoniós 
qu’entrava  à  dintre  l’ànima  y  la  enrotllava  de 
misteri  y  la  feya  abismar  en  dolsa  meditació. 
Y’is  tochs  de  la  campaneta,  acompassats, 
iguals,  s’anavan  atansant,  atansant,  interrom¬ 
puts  pel  cant  tristoy,  planer  y  armoniós;  y 
la  Natura  per  sentirho  semblava  aguantar 
l’alé,  admirantse  d'aquell  dols  misteri  entre 
aquella  calma.  De  sobte  per  la  recolzada  que 
fa’l  cami  vehinal  s’ovirà  un  grupo  de  tres 
personas,  la  del  devant  més  petita,  ab  una 
llanterna  que  apenas  feya  llum,  y  en  la  mà, 


brandantla  enlayre,  la  campaneta;  seguia  una 
altra  un  tant  encorvada  pel  pes  dels  anys,  ab 
una  capeta  enribetada  d’or,  un  llens  blanch 
com  la  neu  tapant  un  objecte  que  duya  segur 
à  las  mans,  descuberta  la  testa  d’ahont  els 
cabells  n’havían  fugit,  y’is-pochs  qu’hi  que- 
davan  talment  pareixían  brinets  de  plata, 
que  interrompía’ls  tochs  de  la  campaneta... 

acompassats .  iguals...  ab  un  cant  tristoy, 

planer  y  armoniós: 

Amplius  lava  me  ab  iniquitats  mea: 

et  a  peccato  mso  mundame. 

Y  anavan  fent  via  seguits  d’altra  persona, 
alta,  ferrenya,  embolicada  ab  groixuda  man¬ 
ta,  enfonzada  fins  à  las  orellas  la  vermella 
barretina,  fent  esllavissar  rochs  y  sorra  ab 
sos  esclops  ferrats  que  fressejavan  torbant 
aquella  quietut  inmensa.  Pobre  home!  L  an¬ 
gunia’l  consumia.  La  seva  pobra  mare,  la 
Munda  dels  Vinyets,  s’acabava  per  moments 
y’l  metje’ls  havia  donat  ordre  de  sagramen- 
tarla,v  solets  com  eran  à  llur  casa  ab  la  sola 
companyia  de  son  pare  vellet  ja  y  sa  germa¬ 
na,  no  tingué  pas  altre  remey  qu’arribarse 
ab  quatre  camadas  à  la  Parròquia _  per  avi¬ 
sar  al  senyor  Rector  à  fi  de  portar  Nostr’Amo 
y  confortar  à  la  pobra  malalta  ab  els  auxilis 
espirituals,  bell  consol  pels  que  senten  arri¬ 
bada  l’hora  de  deixar  aquesta  vall  de  penas. 

Pobre  minyó!  Seguia  corprès -y  neguitós, 
pensant  si  arribarían  à  temçs  à  donar  el  da¬ 
rrer  adéu  à  l’ànima  de  sa  mareta,  que’ls  de¬ 
via  esperar,  y  ab  ells  aquell  Deu  de  cel  y 
terra  que  tenia  de  fer  estada  per  darrera  ve¬ 
gada  en  son  cor,  que,  ja  net  per  sos  actes 
piadosos  y  arrepentiments,  acabaria  de  puri¬ 
ficar  ab  la  benedicció  del  sacerdot,  que  des¬ 
prés  li  donaria’l  bon  Jesús  y  l’alentaria  ab 
los  Sants  Olis  y  l’hi  faria  ab  dolcesa  la  reco¬ 
manació  de  l’ànima  que  cansada  del  batibull 
mundà  cercava  altra  estada. 

Deixant  enrera’ls  tarters  de  la  Casota,  en¬ 
traren  de  ple  al  Pla  y’l  passaren  desensopint- 
lo  ab  els  tochs  de  la  campaneta...  acompas¬ 
sats...  iguals,  y  ab  el  cant  tristoy...  planer  y 
armoniós  -del  sacerdot  qu’apressava’l  pas  ab 
tota  sa  forsa,  esgranant  aquell  salm  pido¬ 
lant  la  misericòrdia  del  cel: 

Averte  faciem  luam  a  peccahs  meis . 

el  omries  iniquitales  meas  dele. 

Ressonava  per  l’afràu  aquesta  canticel  la 
entre'ls  tochs  argentins  de  la  campaneta  que 
brandava  enlayre  l’escolanet.  Passaren  el 
torrent,  vorejaren'  el  regueró  de  la  font  dels 
Ars,  guanyant  l’aturonada  russoia  de  la  Fà¬ 
brega,  y’s  perderen  solana  enllà,  quedant 
altra  volta  en  solemne  quietut  y  reculliment 
aquell  escenari  grandiós  del  Pla  de  las  Are¬ 
nas,  que  té  per  bastidors  y  bambalinas,  ar- 
bredas  gegantas  y  claps  de  cel  blavosos  y 
per  fondo’l  vell  Montseny  cubert  de  neu  y 
arronsat  com  jay  caduch  que’]  fret  l’atorrolla, 
rebent  la  claror  fantàstica  de  milers  d'estre- 
1  las  que  s’empaytan  fent  cúas  llampegosas, 
ara  fonentse,  ara  tornant  à  reeixir  com  per 
distreure  del  fret  al  esmaperdut  vianant  que 
atravessa  en  aytals  horas  aquells  tarters  es¬ 
cabrosos  y  solius. 

II 

Clarejava.  El  cel,  tot  plomós  y  emboyrat 
d’una  boyra  prima  y  esclarida,  deixava  anar 
seguits,  seguits,  borrallons  blanchs  com  esfi- 
lachs  de  llana  esponjosa  que'ls  xayets  deixan 
entre  garrichs  y  argelagas  de  vora  via...  Ne¬ 
vava...  nevava  poch  y  seguit  posant  blanca 
tota  l’afràu,  confonentse’l  color  dels  bastidors 
ab  el  del  fondo  d’aquell  escenari  inmens  que 
anava  à  rebre  la  llum  esmortuhida  y  pobre 
d’un  jorn  trist  d’hivern;  jorn  de  melangia .. . 
sense  sol...  ab  el  cel  tot  plomós  y  emboyrat... 
d’una  boyra  prima  y  esclarida.  Els  avella¬ 
ners  de  la  ubaga  de  la  Fàbrega’s  posavan 
tots  blanchs,  els  camins  d’aquella  bifurcada 
plana  restavan  esborrats  per  una  capa  estesa  y 
blanquinosa  que  cubria  clotadas  y  torrentars, 
qu’ajupia  jonqueras  y  matolls,  formant  una 
seguida  de  montícols...  talment  un  pessebre 
al  bell  esclat  d’una  nevada...  El  jorn  s’anava 
alsant  y  una  quietut  seguida  amenasava 
aquell  Pla  d’Arenas,  ahont  no  s'hi  sentirian 
pas  els  balandreigs  d’esquellas  dels  remats, 
els  cants  dels  pastors,  els  udols  dels  gossos 
remaders,  ni’ls  saltirons  del  torrent  de  la 
font  del  Ars;  perque’ls  remats  restavan  acor¬ 
ralats,  els  pastors  vora  la  llar  fumosa,  els 
gossos  à  la  calentona  pallissa  y’l  torrent  ge¬ 
lat  y  enmudit,  dessota  la  capa  de  neu  blanco- 
ya  y  esfredorida. 

De  un  plegat  se  sentiren,  en  mitj  d’aquell 
silenci  majestuós,  las  campanas  de  la  Parrò¬ 


quia  brandant  tristas  com  ressó  llunyà;  com 
fosca  complanta  demanant  al  cel  acullida  per 
un’ànima  cristiana  qu’havía  deixat  la  vida 
penosa,  entre  senglots  de  desconsol  y  entre 
oracions  senceras  de  cors  fidels  y  aymants. 
Poca  estona  feya  que  s'havía  comensat  la 
complanta  d’aquellas  veus  de  bronze  quan 
aparegué,  en  aquell  esblanquehit  paisatge, 
un  corteig  fúnebre;  y  al  moment  d’arribats  al 
Uoch  ahont  bifurcan  un  sens  fi  de  camins  y 
cortiols,  posaren  en  terra  una  caixa  negra  en- 
ribetada  de  morada  cinta,  ab  tatxas  grogas, 
y  una  gran  creu  blanca,  quina  blancor  se 
confoniçi  ab  els  sarrellets  que’ls  borralls  de 
neu  havían  teixit  pels  cayres;  y  la  voltaren 
totsplegats,  y  capbaixos murmuraren  unapre- 
garia...  llarga...  que’s  confongué  ab  el  cant 
planer  y  majestuós  del  sacerdot  que,  ab  capa 
negra  enribetada  d’or,  boneto,  y  precedit  del 
escolanet  ab  garnatxa,  creu  alta,  llanterna  y 
perolet  ab  salpasser,  arribavan  al  encreuha- 
ment  dels  camins  exhalant  aquell  tétrich  y 
ploraner 

De  pro  fundis  clama  vi  ad  te ,  Domine: 

Domine ,  exaudi  vocem  meam , 

que  feu  gemegar  à  las  tristas  y  endoladas 
donas  arredossadas  en  llurs  caputxas  negras. 
Entre  mitj  d’aquell  quadro  s’hi  destacava’l 
minyó  sapat  y  corprès  que  dos  dias  avans 
acompanyava  Nostr’Amo  per  aquella  plana 
quieta  y  soliua  vers  sa  caseta  à  donar  consol 
à  sa  pobreta  mare  la  Munda  dels  Vinyets, 
que  llavors  portavan  à  enterrar.  Qui  li  ha¬ 
via  de  dir,  pobrissó,  aquell  dia,  que  torna¬ 
ria  à  desfer  aquella  ruta  per  acompanyar  à 
sa  mareta  al  camp  de  la  pau  y  de  la  quietut 
eterna! 

Acabada  l’absolta  seguiren  el  cami  ral  de 
la  Parròquia;  l’escolanet,  ab  garnatxa,  creu 
alta,  llanterna,  perolet  y  salpasser,  al  de- 
vant;  seguint  el  senyor  Rector  ab  capa  negra 
enribetada  d’or  y  boneto;  després  dos  homes 
ferrenys  que  duyan  la  caixa  penjada  d’un 
plansó  de  roure,  quins  extrems  reposavan  en 
la  espatlla  ferma  de  cada  un,  y  darrera  de  tot 
el  corteig  del  dol:  donas  endoladas  ab  ca¬ 
putxa,  la  del  devant  ab  el  cistelló  de  l’oferta; 
homes  ab  capas  de  burell  y  barretina  mora¬ 
da...  capbaixos...  gemegayres,  que  calsavan 
ferradas  sabatas  que  feyan  escruixir  la  neu 
devall  sos  peus.  Bon  punt  tombaren  el  camí 

ral  per  agafar  la  dressera  delClopés,  s’esquin- 
sà  la  boyra  plomosa  del  cel  y  eixí  un  raig  de 
sol  rialler  que  besà  la  caixa  negra  enribetada 
de  morada  cinta,  ab  tatxas  grogas  y  una  gran 
creu  blanca,  quina  blancor  se  confonia  ab 
■  els  sarrellets  que’ls  borralls  de  neu  havían 
teixit  pels  cayres.  Se  sentia  encara  al  lluny 
el  cant  del  sacerdot,  tétrich  y  ploraner: 

Si  iniquitates  observaveris ,  Domine: 

Domine ,  quis  sustinebit? 

y  torni  à  amagarse’l  sol,  y’l  cel  restà  altra 
volta  plomós  y  emboyrat,  d’una  boyra  prima 
y  esclarida  que  deixava  anar  seguits,  seguits, 
borrallons  blanchs  com  esfïlachs  de  la  espon- 
josa  llana  que’ls  xayets  deixan  entre  garrichs 
y  argelagas  de  voravia.  Y  nevava...  nevava 
poch  y  seguit,  posant  blanca  tota  l'afràu, 
confonentse’l  color  dels  bastidors  ab  el  del 
fondo  d’aquell  escenari  inmens  que  rebia  la 
llum  esmortuhida  y  pobra  d’un  jorn  trist  de 
hivern;  jorn  de  melangia...  sense  sol... 

Antón  Busquets  y  Punset. 


DE  MÚSICA 

Diumenge  passat  terminà  la  temporada  del 
Liceu,  previ’l  corresponent  foradet  fet  pels 
porters  en  l’ultim  número  del  cartró  d’abono. 

Es  lo  que  tothom  diu:  vostès  podràn  criti¬ 
car  tant  com  vulguin  al  pobre  Bernis,  peró 
ningú  més  qu'ell  acaba  las  temporadas,  cap 
altre  ha  demostrat  saber  portar  tan  bé  tot  el 
tin'glado  d’aquella  casa.  Y  ja  ho  crech  que’n 
tenen  de  rahó,  puig  jo  fa  molt  temps  que 
sostinch  igualment  la  mateixa  opinió,  aíxó  es, 
que  sense  en  Bernis  el  Liceu  està  perdut.  Ell 
ha  sapigut  torejar  cóm  ningú  à  totas  las  Jun- 
tas  de  Govern  d’aquest  teatre,  fentlas  passar 
per  lo  que  may  devían  consentir;  ell  ha  afa¬ 
lagat  els  gustos  de  propietaris  y  abonats  por- 
tàntloshi'l  personal  que’ls  hi  pogués  entrar 
més  pels  ulls.,  y  procurant  que  las  formas 
servissin  pera  disimular  els  defectes  de  la 
veu;  ell  ha  fet  tota  mena  d’estranyas  combi¬ 
nacions,  lo  mateix  ab  las  obras  y’is  cantants, 
que  ab  els  abonos  y  triquiiïuelas  de  la  Con- 
taduría,  fins  al  punt  de  qu’es  sabut  que  pas¬ 
sa  per  privno  l’abonat  que  paga  lo  que  mar- 
can  els  cartellg.  Es  cosa  ben  probada  que  sols 
una  persona  de  las  condicions  especialissi- 
mas  del  actual  empressari  pot  trobarse  bé  en 
mitj  de  semblant  tràfech,  y  que  ningú  com 
ell  ha  sapigut  enganyar  al  públich  donantli 
gat  per  llebra  à  complerta  satisfacció  de 
propietaris  y  abonats. 

Proba  de  lo  que  dihém  ha  sigut  la  repro¬ 


ducció  de  La  Bohème  y  l 'estreno  d'Aida ,  du- 
gas  novetats  que  ningú  posarà  en  dubte.  Y  ha 
fet  bé  de  reproduhirlas,  puig  son  las  dugas 
únicas  obras  de  la  temporada  qu’han  dut 
gent  al  teatre.  Sobretot  Y Aida.  el  verdader 
patró  d’ópera  pera  nostre  Gran  Teatre,  ab  la 
que’ls  estadants  d’aquest  han  fet  la  pau 
d  aquells  ensopiments  de  la  Ifigenia  L’obra 
mestra  de  Verdi,  segons  diuhen  els  seus  ad¬ 
miradors,  reuneix  totas  las  condicions  pera 
donar  gust  per  molt  temps  encara  à  un  pú¬ 
blich  tan  inteligent  com  el  nostre,  que  se  la 
escolta  ab  una  atenció  que  no  logran  gayres 
altras  obras.  Els  espectadors  segueixen  punt 
per  punt  tots  els  motius,  y’is  tararejan,  y  al¬ 
guns  fins  hi  cantan  la  lletra,  desde’l  uritorna 
vincitor))  fins  el  usi  pura  è  bella)),  passant  per 
entremitj  dels  espetechs  de  trompeteria  dels 
concertants  y  duos ,  y  esperant  ab  extraordi¬ 
nari  delit  aquell  rengle  de  pinyols  (no  trobo 
un  terme  més  just)  que  venen  à  ésser  com  las 
pedras  preciosas  de  qu’està  engarzada  la  par¬ 
titura.  Crech  qu’aquesta  vegada  han  quedat 
ben  servits  els  liceistas,  puig  tenor  y  baríto- 
no,  tiple  y  contralt  no  han  estalviat  gens  sos 
pulmpns,  en  aras  de  la  major  brillantés  de 
la  interpretació. 

Dels  homes  val  més  no  parlarne,  puig  tant 
Radamés  com  Amonasro  han  resultat  dos 
camàlichs.  Quina  manera  més  artística  de  dir 
el  paper,  sempre  ab  el  crit  pels  núvols!  Jo’m 
veuria  ab  feynas  pera  donar  el  primer  premi 
en  aquest  record  de  gargamellas;  no  sé  enca¬ 
ra  ahónt  hi  ha  més  empenta:  si  en  la  caixa 
del  pit  d’en  Duc  ó  en  la  d’en  Tabuyo. 

Enquant  à  las  senyoras,ja  ha  sigut  un’altra 
cosa,  puig  encara  que  no  planvian  la  veu, 
s’ha  vist  més  justesa  en  la  dicció  y  en  la  in¬ 
terpretació  del  personatje.  Mes,  ab  tot,  ho 
han  fet  tambésempre  à  tall  d’ópera.  Hauríam 
desitjat  que  la  contralt  senyora  Dalhander  no 
hagués  abusat  tant  de  sa  hermosa  y  potenta 
veu,  perque  aquestas  bonas  qualitats  ja  las 
nota  tothom  que  té  oido,  v  per  tant  no  hi  ha 
necessitat  de  repenjarshi  en  molts  passatjes  de 
la  manera  qu’eila  ho  fa.  Referent  à  la  emi¬ 
nent  diva  senyora  Darclée,  hem  de  dir  ab 
franquesa  que  serà  sempre  una  gran  cantant 
d’ópera,  peró  que  al  drama  musical  no  hi 
arribarà  may.  Negarli  sas  bonas  .qualitats 
artísticas  y  sas  magníficas  facultats  vocals, 
seria  negar  la  evidencia.  Pretendre  que  V Ai¬ 
da  que’ns  ha  donat  no  sia  de  recibo ,  tampoch 
fora  just.  Lo  que  volém  dir  es  que  una  artis¬ 
ta  del  talent  de  la  Darclée  (per  nosaltres  una 
de  las  de  més  talent  qu’hem  conegut),  no 
deuria  emplear  el  temps  en  cantar  Aidas,  y 
si  ho  feya,  no  entregarse  tant  al  públich, 
procurant  donar  à  sa  part  un  to  menos  efec¬ 
tista  que’l  qu’estém  acostumats  à  sentir.  En 
mitj  de  frases  ben  ditas,  n’hem  trobadas  al¬ 
tras  dedeènaturalisadas,  sobretot  enels  finals, 
ab  marcada  tendencia.  à  abusar  del  registre 
grave.  També  hem  trobat  algunas  modifica- 

cions  en  la  particella ,  ó  sian  adaptacions  à  la 
veu  de  la  intérprete,  especialment  en  Varia 
del  tercer  acte.  Però,  naturalment,  las  ova¬ 
cions  sempre  son  afalagadoras,  y  per  aixó  la 
Darclée  no  ha  pogut  sostreures  al  desitj 
d’arrencar  un  aplauso  alia  ahont  una  nota 
del  cap  de  munt  de  la  tessitura,  acompanyada 
d’una  bona  estirada  de  brassos,  n’hi  propor¬ 
cionava  l’ocasió.  No  son  aquests  els  camins 
del  verdader  Art,  sinó’ls  de  fer  diners  y  pro- 
curarse  ovacions,  quals  ovacions  se  tra- 
duheixen  en  novas  contractas,  qu’es  lo  que’s 
pretenia  demostrar. 

Ab  aixó  ha  finit  la  temporada.  Esperar  que 
la  pròxima  sia  quelcom  millor,  fora  desitjar 
remey  per  un  mal  que  no  té  cura.  Seguint 
l'actual  joch,  no  ha  d’anarli  tan  malament  à 
la  Empresa  encara  qu’altra  cosa  digui  en 
contrari,  puig  si  no,  no  hauria  estat  tants 
anys  encarregada  d’aquella  casa.  Y  els  que’ns 
tocarà  patiria  encara!  Suposém  que  à  aques- 
tas  horas  ja  tindrà  contractat  al  tenor  Bonci, 
el  rey  dels  divos ,  per  un’altra  tanda  de  Bo- 
hèmes ,  ypera  recreo  y  satisfacció  de  la  enllus- 
Uada  concurrència  que  tant  hi  disfruta. 

Del  Liceu  à  la  sala  Estela,  ó  sia  de  la  ne¬ 
gació  del  Art  à  un  dels  pochs  petits  tributs 
que  al  Art  veritable’s  consagran  de  tart  en 
tart  en  nostra  ciutat.  Aquell  local  tan  petit, 
que  ni  podria  aprofitarse  pera  erifermeria  de 
la  gran  plassa  de  toros  qu’anomeném  Liceu, 
encara  resulta  massa  gran  pera’l  centenar 
d’aficionats  que  ordinàriament  hi  van  à  sentir 
música  en  serio.  El  darrer  divendres  hi  donà 
una  de  sas  sessions  el  mestre  Crickboom, 
comensant  ab  un  concert  pera  tres  violins  de 
Vivaldi,  compositor  del  sigle  passat,  qual 
obra  presenta  més  que  tot  un  interès  histó- 
rich,*y  en  aquest  concepte  es  digne  d’ésser 
coneguda.  Formavan  el  reste  del  programa 
un  Cuarteto  y  una  Sonata  de  Beethoven,  que 
foren  executats  magistralment  per  en  Crick¬ 
boom  y  discretament  per  sos  acompanyants, 
permetentnos  saborejar  à  plaher  las  delicias 
de  melodia  .y  factura  que  contenen,  ab  tot  y 
pertànyer  una  y  altra  obra  à  la  primera  èpo¬ 
ca  del  inmorlal  mestre 

S’anuncian  diferents  concerts  pera’l  reste 
d’aquest  mes.  Recordém  els  d’en  Granados, 
Nin,  Manén,  Estradé,  un  d’orquesta  per  en 
Crickboom  y  un  festival-mosaich  per  en  Ni¬ 
colau  y  en  Millet  ab  la  escusa  del  monument 
al  difunt  alcalde  d’aquesta  ciutat  senyor  Rius 
y-Taulet.  Que  l’amor,  més  al  Art  que  als  di¬ 
ners,  els  meni  à  tots! 

Jqaquím  Pena. 


NOVAS 

En  mit:  de  l’amargor  que’ns  produheixen 
tantas  injurias  com  la  prempsa  madrilenya’ns 
ha  dirigit  y  segueix  dirigintnos  aquests  dias, 

'hem  tingut  un  consol  llegint  l’article  de  El 
Nncvo  Régimen  titulat  La  vnelta  de  Dato,  en 
el  que  se’ns  fa  complerta  justícia. 

Doném  las  gracias  tant  al  autcr  del  article 
com  al  digne  periódich  que  l’ha  insertat,  y’l 
recomaném  à  la  gent  de  Madrid  peia  que, 
desmentint,  al  menys  per  una  sola  vegada, 
sa  eterna  ceguera,  procuri  inspirarse  en 
aquells  hermosos  principis  de  generositat  y 
de  justícia. 

Ens  abstenim  de  fer  comentaris  sobre  lo 
ocorregut  à  Reus  entre’l  marqués  de  Portago 
y  l’alcalde  de  dita  ciutat,  y  que  tant  esvalot 
ha  promogut  à  Madrid. 

Sols  dirém,  extrayentho  de  la  prempsa 
diaria,  que  l’Ajuntament  de  Reus,  en  que  hi 
figuran  representacions  de  cinch  partits  po- 
litichs,  y  la  Cambra  de  Comers  de  la  matei¬ 
xa  població,  han  acordat  per  unanimitat 
adherirse  à  la  condueta  del  dit  alcalde  en 
defensa  del  poble  de  Reus. 

Sembla  que’s  procedeix  contra  la  Cambra 
de  Comers  per  haverse  fet  solidaria  de  la 
conducta  del  alcalde.  També’s  diu  que  serà 
destituhit  l’Ajuntament  en  pes. 

Per  disposició  de  l’autoritat  ha  tingut  de 
suspendre  sa  publicació  nostre  estimat  com¬ 
pany  La  Nació  Catalana. 

—  » 

En  el  Certamen  Literari  de  Lleyda  ha  ob¬ 
tingut  la  flor  natural  en  Jaume  Novellas  de 
Molins,  haventse  adjudicat  els  demés  premis 
als  senyors  Folch  y  Torres,  Ubach  y  Vinye¬ 
ta,  Boloix,  Estadella,  Bergós,  Llorens  Espei, 
Pleyan  y  Espinós 

El  governador  de  Lleyda,  qu’assistí  à  la 
festa,  pronuncià  un  discurs  en  alabansa  del 
nostre  idioma. 

Fou  estrepitosament  aplaudit  el  discurs 
del  president  del  Jurat,  senyor  Franquesa  y 
Gomis,  com  també’l  discurs  de  gracias,  del 
senyor  Renvé  y  Viladot. 

Va  ser  objecte  d’una  ovació  l’alcalde  de 
Reus,  que  trobantse  accidentalment  à  Lley¬ 
da,  assistí  à  la  festa. 

Ab  motiu  d’un  solt  insertat  en  el  número 
de  Joventut  corresponent  al  dia  3  del  mes 
actual,  en  que’s  feya  constar  que’l  discurs 
del  doctor  Ricart  titulat  La  Medecina  Moder¬ 
na ,  no  havia  pogut  ésser  llegit  en  l’Academia 
Homeopàtica  de  Barcelona  per  estar  escrit  en 
català,  hem  rebut  una  carta  en  que  se’ns  ma¬ 
nifesta  que  no  fou  aquesta  la  causa  de  que 
l’esmentat  discurs  deixés  de  llegirse,  puig 
son  molts  els  socis  de  dita  Acadèmia  que  no 
sols  fan  us  de  la  llengua  catalana  en  els  ac¬ 
tes  oficials,  sinó  que,  ademés,  son  franca¬ 
ment  catalanistas. 

Els  informes  que  nosaltres  teníam  per  es- 
plicarnos  en  laformaen  que  ho  varem  fer, els 
creyém  bons.  Ab  tot,  fem  constar  la  protesta. 

D'aquest  assumpto  ja  se’n  havia  ocupat,  en 
termes  semblants  als  nostres,  un  altre  peno- 
dich  qu’encara  no  ha  sigut  desmentit:  Com 
que  no  sabem  fins  à  quin  punt  son  fútils  els 
motius  que,  segons  el  comunicant,  obligaren 
al  doctor  Ricart  à  dimitir  son  carrech,  no  po- 
dém  rectiticar  per  compte  propi,  y  ns  atenem 
à  lo  dit. 

Verdaderament  conmovedora  va  resultar¬ 
ia  festa  celebrada  l’ultim  diumenge  en  el 
Col-legi  de  PP.  Escolapis,  ahont  s  hi  re¬ 
uniren  una  munió  d’ex-alumnes  de  cabe  s 
blanchs,  que  quan  nens,  al  any  50,  hi  havian 
estudiat  junts  y  als  que,  al  ferse  homes,  ha- 
vian  separat  las  vicissituts  de  la  vida,  els 
negocis,  las  creencias  y  aficions  particulars 

de  quiscún.  .  , 

Quaranta  cinch  foren  els  que  tingueren  la 
felís  idea  de  fer,  durant  un  dia,  lo  que  n  po 
driam  dir  vida  retrospectiva ,  vida  de  recorts. 

Veus  aqui  sos  noms:  ,  , 

Marqués  de  Castellvell,  marqués  de  Mont- 
roig,  Albert  Llanas,  Miquel  Alba,  Tomàs 
Dalmau,  Honorat  Valentí,  Pere  Missé,  Nar¬ 
cís  Catarineu,  Jascinto  Serra  y  Font,  Gui 
llém ,  Miquel  y  Ernest  Vilaregut  Ignasi 
Sala,  Lluís  Buxeres,  Francesch  de  Bofarull, 
Rafel  Baster,  Cayo  Maria  Capella  Ramon  de 
Valls,  Joseph  Clavé,  Joan  i  urull  y  Coma 
dràn,  Joan  Camó,  Antoni  Mana  Nmx  Casi- 
mir  Girona,  joseph  Coll  y  Bntapaja,  Enrich 
Villavechia,  |oseph  Erasmo  de  Janer,  Ra¬ 
mon  Jordana  Rovirosa,  Felip  Bertran  de 
Amat,  Constantí  Damians,  Salvador  Bm 
quets,  Salvador  Feliu  de  la  Penya  Pau  Mar¬ 
qués,  Joan  Romaní  y  Puigdengolas  Antoni 
Romà,  Enrich  Cussachs,  Francisco  Gelbert, 
joseph  Serra  Iglesias  Flóscul  Vila  Joan 
Puig  y  Carsi,  Joseph  de  Rossello,  Enrich 
Fatj°ó,  Joan  M.  Fors  d’Oliver,  Joaquim  Be 
renguer  y  1  escolapi  P.  Cercós. 

Plegats  s’agenollaren,  com  en  sa  irjfaEíe' 
sa,  devant  la  imatje  de  Sant  Joseph  de  Ca- 
lasans,  celebrantse  un  ofici  en  sufragi  dels 

companys  morts.  , •  • 

Després  de  la  funció  religiosa,  varen  diri- 
girse  al  saló  d’actes  del  Col  legi  per  entregar 
al  Provincial  un  artístich  pergamí  ab  las  ür- 
mas  ds  tots. 

Després  se  posaren  à  taula,  ahont  regna 
gran  expansió.  A  l’hora  dels  brindis  parla, 
entre  altres,  nostre  benvolgut  colaborador 

don  Albert  Llanas.  , 

Se  trasladaren  més  tart  al  pensionat  de 
Sarrià,  quals  alumnes  recitaren  composicions 
alusivas  al  acte,  y  finalment  don  Ernest  Vi- 
laregut,  per  delegació  de  sos  companys,  pio 
nuncià  un  sentit  discurs  dirigit  als  que  foren 
sos  professors,  y  als  actuals  alumnes,  a  s 
que’ls  hi  digué:  «Els  nens  d .ahir  sa  udan 
als  nens  d’avuv;  els  homes  d  avuy  saludan 

als  homes  de  demà.»  .  . 

Don  Albert  Llanas  clogué  la  festa  llegint 


algunas  de  sas  festivas  composicions,  que 

foren  estrepitosament  aplaudidas. 

» 

Nostre  estimat  colaborador  don  Narcís 
Oller  ens  ha  fet  mercè  del  original  de  sa  ul¬ 
tima  obra  La  Fidelitat,  que  pubhquém  en 

aquest  número.  .  . 

Encara  que  un  altre  penodich  ha  publicat 
la  traducció  castellana,  creyém  qu  en  1  origi¬ 
nal  català,  completament  inèdit,  podran  a 
mirarse  degudament  las  bellesas  contmgudas 
en  l’ultim  trevall  del  notable  novelista. 


L’ultim  número  de  La  Ilustracw  Llevan¬ 
tina  està  dedicat  à  la  festa  dels  Jochs  Florals 
d’encruany.  Porta’ls  retratos  dels  poetas  que 
obtingueren  els  primers  premis,  é  inserta 
composicions  dels  mateixos  y  articles  dels 
més  reputats  escriptors  de  Catalunya,  entre 
ells  varis  mestres  en  Gay  Saber. 

S’han  publicat  novas  postals  «Catalonia», 
serie  «  Pel  &  Ploma»,  ab  els  retratos  d  en 
Rusinol,  OUer,  Pellicer,  Domènech  y  Millet, 
dibuixats  per  en  Ramón  Casas. 


SETMANARI  CATALANISTA 
Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals.  • 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se  n 
farà  crítica. 

CONDICIONS  DE  LA  SUSCR1PCIÓ 
Catalunya:  Trimestre,  1,50  pessetas-,  un  any, 

6  pessetas. 

Reste  d’Espanya:  Mitj  any,  4  pessetas;  una  y, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2-5  cen- 

‘'’ms  que’s  suscriguin  fins  4  fi  d’any  se'ls  hi  re- 
ealarà’l  cartell  anunciador  del  penodich,  ma0 
nífica  obra  de  l’Alexandre  de  Riquer. 

unpressor.  — Carrer  de  València  311. 


Redacció  y  Administració: 

Número  corrent. 

SUMARI:  Honni  soit  qui  mal  y  pense,  per  Oriol  Mar¬ 
tí.  —  La  veremada,  per  Joan  Rosselló.  —  Coneixen- 
sas  de  taverna,  per  Enrich  de  Fuentes.  —  Palla,  per 
Modest  Urgell.  —  Nocturn,  per  Xavier  Viura.  —  Els 
amors  d’Agnivarna,  traducció  de  S.  Vilaregut.  — 
Concerts,  per  Joaquim  Pena.  —  Teatres,  per  Emili 
Tintorer.  —  La  idea,  per  Benjamí  Romo  Mas.  — 
Novas. 


HONNI  SOIT  QUI  MAL  Y  PENSE 

Aquí  no  ha  pasado  nada.  La  tranquilitat  no 
pot  ésser  més  complerta.  Si  no  fos  perque’l 
Brusi,  fidel  à  son  sistema  de  informació  pòs¬ 
tuma ,  ab  sos  sermons  à  tall  d’oració  fúnebre, 
ens  recorda  certs  fets  que  no  convé  recordar, 
fins  creuríam  que  tot  allò  no  eran  més  que 
visions  febrosencas  d'un  mal  somni. 

Els  diaris  no  diuhen  res;  las  respectables 
classes  directoras  no  obran  la  boca  sinó  pera 
dir  una  bestiesa,  cosa  gens  nova  en  ellas;  y 
en  fi,  el  poble’s  diverteix  ó  s’aborreix  com  de 
costum,  trevalla  ó  ganduleja,  fa  negocis  ó’is 
pert,  y  va  à  missa  ó  al  teatre  com  en  els 
temps  normals,  y  fins  la  gent  se  mor  ó’s  casa 
com  avans  de  la  revolució  de  setembre.  Aixó 
si  qu’es  viure!  Qué  bé’s  respira  en  aquesta 
atmosfera  d’ordre,  de  serietat  y  de  juslicia! 
Sembla  mentida  que  uns  quants  caps  calents 
ab  utopias  més  ó  menys  enlluhernadoras, 
hagin  pretengut  fernos  perdre  lo  qu’es  la  ca¬ 


racterística  de  nostre  esperit:  el  sentit  pràc- 
tich.  cNo  era  una  vergonya  que  Catalunya, 
la  laboriosa  Cataluna ,  aquest  rico  florón  de 
la  Corona  de  Espana,  ’s  deixés  portar  per 
quatre  joves  aixelabrats  y  mitja  dotzena  de 
vells  sense  senderi  que  ab  sas  ignocentas  y 
retrógradas  derias  fomentavan  odis  y  rancu- 
nias  entre  las  varias  provincias  que  forman 
la  Península,  islas  adyacentes  y...  prou?  <;Qué 
dirían  els  forasters  ó  estrangers  qu’honran 
ab  sa  visita  à  la  ciudad  de  los  Condes ,  al  veu¬ 
re  el  espejo  de  la  caballerosidad  y  genlileza 
entelat  pels  incalificables  actes  d’uns  quants 
artistas  y  literats  que,  ineptes  pera  la  fa¬ 
bricació  de  panyos  ó  de  diputats,  perden  el 
temps  adorant  l’art,  la  ciència  y  altras  cosas 
inútils  per  l’estiP  Avuy  ja  podém  dormir 
tranquils.  Gracias  al  temperament  enérgich 
adoptat  pel  paternal  govern  del  senyor  Sil- 
vela,  hem  pogut  compendre  una  vegada  més 
que'ls  procediments  de  forsa  son  medecinas 
tan  saludables  pels  pobles  com  els  càstichs 
corporals  pera  las  criaturas  rebecas. 

Si  no  haguessin  sigut  las  deixuplinas  d'a¬ 
quells  mestres  de  cara  de  vinagre  v  casquet 
de  punt  de  mitja  negra  que  ficavan  la  ciència 
al  cap  de  sos  deixebles  més  durs  de  closca 
pegàntloshi  una  surra;  si  no  fos  per  aquells 
fanàtichs  adoradors  del  sabi  principi  la  letra 
con  sangre  entra ,  ^cóm  podria  avuy  la  ense- 

nyansa  espanola  oferirse  per  model  veritable 
de  perfecció  als  ulls  envejosos  de  las  nacions 
civilisadas?  Tan  sols  ab  governs  com  els  que 
per  fortuna  hem  tingut,  que  sols  s’han  preo¬ 
cupat  del  bé  del  país  fomentant  las  rique- 
sas  naturals  y  desenrotllant  sense  prejudicis 
ni  privilegis  odiosos  las  qualitats  especials 
de  las  varias  regions,  pot  consolidarse  la  uni¬ 
tat  nacional.  Que  n’estavan  d’equivocats  els 
que  creyan  qu’entre  las  varias  provincias  es- 
panyolas  pot  haverhi  antagonismes!  Si  es 
veritat  qu’alguns  periódichs  y  politichs  de 
Madrid  ens  dirigeixen  certas  paraulas  qu’al¬ 
guns  quisquillosos  ó  mal  intencionats  volen 
pendre  per  injurias,  ben  clar  s’ha  vist  que 
sols  ho  feyan  pel  nostre  bé,  inspirats  en 
aquell  principi  de  «qui  t’estimi’t  farà  plorar». 
No;  ni’ls  articles  del  Paz's,  que  s’empenya  en 
la  existència  d’un  ridícul  Comitè  Catalanista 
à  París;  ni  El  Espaiïol ,  que’ns  diu  golfos 
sens  ànim  d’ofendrens;  ni  El  Liberal ,  ni  El 
Imparcial ,  ni  tants  altres,  s’han  proposat, 
com  creuria  un  esperit  poch  observador  à  pri¬ 
mera  vista,  rebaixar  ni  atacar  l’honra  dels 
fills  de  Catalunya;  y  això  ho  podém  dir  ben 
alt,  perque’l  govern  que  tantas  mostras  ha 
donat  de  imparcialitat  y  justícia,  no  perme- 
teria  à  gent  qu’està  en  contacte  directe  ab 
ell,  lo  que  prohibeix  als  catalans. 

Vegis  un  article  publicat  en  Madrid  Cómi- 
co  pel  senyor  Martinez  Ruiz,  que  insertém 
sense  traduhirlo  perque  no  s’esvaneixi  son 
perfum,  y  en  ell  se  trobarà’l  sentiment  de 
germanor  qu’allí  tenen  per  nosaltres. 

«Hidalgos  y  ginoveses. — ...Cojo  el  Pro- 
greso  y  leo:  «Estas  gentes  del  centro  de  Cas¬ 
tilla,  tienen  màs  esfuerzo  que  volunlad.  Sir- 
ven  màs  para  el  impulso  titànico  que  para  la 
obra  lenta,  continua,  de  una  tenacidad  inaca¬ 
bable.» 

jEstas  gentes!  Sí;  estas  gentes  son  los  Cas¬ 
tellanos,  el  gran  pueblo  de  Castilla,  conquis¬ 
tador  del  orbe,descubridor  de  Amèrica,  maes- 
tro  en  el  teatro,  sin  par  en  la  novela  picares¬ 
ca,  incomparable  en  el  Romancero,  ingenuo, 
audaz,  generoso  temerario,  sencillo,  heroico. 
Toda  la  vieja  Castilla  surge  y  revive  à  mis 
ojos;  toda  la  raza  de  capitanes  y  navegantes, 
de  teólogos  y  místicos,  de  poelas  y  pintores: 
F’ernàndez  de  Córdoba  y  Cortés,  Melchor  Ca 
no  y  Teresa  de  Cepeda,  Calderón  y  Velàz- 
quez;  todos  vuelven  à  la  vida  y  palpitan,  ha- 
blan  ygesticulan,  mientrasvoy  leyendo,  len- 
tamente,  tristemente,  el  articulo  desdenoso, 
agresivo,  ferozmente  injusto,  de  un  amigo 


querido,  artista  por  su  gallardo  espíritu,  ge¬ 
neroso  por  su  corazón  magnànimo... 

Y  todos  esos  castellanos,  todas  esas  gentes 
que  pasan  en  revuelta  cabalgata,  en  abiga- 
rrada  teoria  de  coloreados  ferreruelos  y  par- 
das  estamenas,  de  blancas  tocas  y  cimbrean- 
tes  airones,  de  doradas  espadas  y  sonadores 
rosarios,  de  argentadas  espuelas  y  amplias 
golillas,  cantan  y  exaltan  la  glòria  de  un  pue¬ 
blo,  la  voluntad,  el  desenfado,  el  valor,  el 
arte,  la  poesia... 

Yo  lo  declaro  con  toda  mi  alma:  entre  el 
ginovés,  rico,  opulento,  laborioso,  repletas 
sus  arcas  de  doblones,  y  el  hidalgo,  pobre, 
altivo,  sufridor  de  sus  hambres  en  silencio, 
sereno  ante  la  muerte;  yo,  ahora  y  siempre, 
me  quedo  con  el  hidalgo  miserable.  En  la 
vida,  el  corazón  lo  es  todo,  y  todo  lo  es  el  co¬ 
razón  en  el  arte.  Los  pueblos  no  son  grandes 
por  sus  fàbricas  y  por  sus  bancos;  son  gran¬ 
des  por  su  generosidad  y  por  su  fe.  Frente  à 
Cataluna  burguesa,  regateadora  del  céntimo, 
sòrdida,  sin  ideales,  sin  robustas  tradiciones 
artisticas,  està  Castilla,  pobre,  dadivosa,  so- 
nadora,  artística;  frente  al  noble  descuidado, 
el  mercader  cuidadoso;  frente  al  hidalgo  des- 
prendido,  el  ginovés  que  lo  explota  y  vili¬ 
pendia. 

La  antinòmia  es  irreductible;  la  burguesía 
catalana  no  podrà  nunca  comprender  y  ad¬ 
mirar  el  espíritu  de  Castilla;  el  bolsista  no 
admirarà  ni  comprenderà  jamàs  la  despreocu- 
pación  del  poeta.  Y  es  lo  triste  que  la  juven- 
tud  catalana,  artista,  fervorosamente  artista 
— Rusinol,  el  màs  grande  de  los  pintores  es- 
panoles,  autor  del  estupendo  y  maravilloso 
retrato  de  la  última  Exposición,  que  para 
honra  suya  pasó  la  prensa  madrilena  en  si¬ 
lencio;  Ramón  Casas,  el  màs  genial  de  nues- 
tros  dibujantes;  Pompeyo  Gener;  Adriàn 
Gual,  autor  de  Silenci ;  Eduardo  Marquina;  — 
lo  triste  es,  repito,  que  toda  esta  briosa  ju- 
ventud  haga  coro  en  sus  improperios  à  la 
banda  de  industriales  y  mercaderes. 

No;  el  céntimo  no  es  la  màs  segura  filoso¬ 
fia  de  la  historia.  Preguntar  si  Castilla  tiene 
fàbricas,  es  como  preguntar  si  Galdós  traba- 
ja  en  los  andamios  ó  si  Campoamor  ha  hecho 
su  fortuna  en  el  comercio  de  harinas...  Pues 
los  pueblos  son  como  los  hombres;  los  hay 
artistas  y  los  hay  industriosos.  Cataluna  pre¬ 
senta  sus  panos,  sus  màquinas,  sus  muebles; 
Castilla  presenta  El  Quijote,  El  Alcalde  de 
Zalamea ,  la  Epístola  moral ,  las  Novelas  con- 
lemporàneas ,  los  Pequenos  poemas. 

Decía  Campomanes  en  su  Discurso  sobre  la 
educación  popular  de  los  arlesanos ,  que  màs 
utilidad  había  reportado  à  la  humanidad  la 
invención  de  la  aguja,  que  la  Lògica  de  Aris- 
tóteles.  No;  por  lo  menos,  igual.  Del  mismo 
modo  que  la  historia  de  El  Ingenioso  hidal¬ 
go  vale  por  lo  menos  tanto  como  la  impor- 
tante  fàbrica  de  curtidos  que  los  seiïores  Ru- 
tbau  y  Mateu  tengan  en  Barcelona. 

...  He  aquí,  mi  querido  Corominas,  lo  que 
han  hecho  estas  gentes .» 

Preguém  que’s  llegeixi  ab  atenció,  y  aixís 
se  compendrà  que  no  deu  pendres  ab  mal 
sentit.  Si  ho  sembla  per  la  forma,  tinguis  en 
compte  qu’està  escrit  per  un  periódich  sa- 
tirich,  y  aquella  gent  quan  està  de  broma 
es  terrible.  {Que  no  ho  sabém  tots  que, 
segons  els  seus  autors  cómichs,  successors 
d’en  Lope  de  Vega,  els  proveedors  dels  seus 
teatres,  avans  anomenats  corrals,  de  las  pro- 
vincias  sols  se’n  deu  pendre  lo  mós  pinto- 
resch?  {Que  s’ofén  cap  fill  de  Galicia  de  que 
sols  s^ofereixin  al  públich  de  la  Cort  els  ga- 
llegos  com  aguadores  ó  amas  de  cria ?  Ben 
tontos  serían!  Si  algún  català  s’empenya  en 
veure  als  castellans  en  forma  de  recaudadors 
é  investigadors  de  contribucions,  ó  altres  ofi¬ 
cis  per  l’estil,  {qué  té  de  particular  que  dels 
catalans  sols  en  vulguin  coneixe’ls  comissio- 
nistas  ó  polítichs  de  tercera  classe  que  van  à 
explotarlos?  Tots  sabém  que  una  minoria  aue 
cridi  fa  més  soroll  que  una  majoria  que  su- 
freix  en  silenci. 

Té  rahó’l  Madrid  Cómico.  Si  hem  perdut 
las  Américas,  ningú’ns  pot  treure  l’honra 
d’haverlas  descubertas  el  ginovés  Colombo, 
y  si  avans  may  se  ponia’l  sol  en  nostres  do¬ 
minis,  com  à  justa  compensació,  la  naturale- 
sa’ns  obsequia  ab  un  eclipse  total  de  sol  que 
sols  serà  visible  parcialment  à  Catalunya. 
Parlém  francament,  ab  tota  llealtat  y  sense 
vana  modèstia.  Si  algú  vol  creure  lo  contrari, 
sols  podém  dirli  com  al  comensar:  Honni  soit 
qui  mal  y  pense. 

Oriol  Martí. 


LA  VEREMADA 
(Mallorquí.) 

Gracias  à  Deu,  las  darreras  ayguas  han  es¬ 
tat  ben  profitosas,  la  verema  ha  aumentat 
molt  y'l  sol  d’aquests  darrers  días  l’ha  pan¬ 
sida.  Ahir  mateix  vaig  trescar  per  las  vinyas, 
espipellant  calqún  gra  ensà  y  enllà,  y  tots 
fan  la  llagrimeta. 

— Els  rahims  son  madurs,  es  ben  hora  de 
veremar, — deya  l’amo,  en  Rafel  de  Son  Tor¬ 
rella,  mentres,  acabant  de  dinar  ab  la  fami- 
lia  y  demés  gent  de  la  posessió,  tastavan  el 


gorc,  giró  y  altres  rahims  del  paneret,  que’l 
dia  abans  l’amo  havia  recullit. 

— Treis, —  segui  dihent  als  missatjers, — 
avuy  mateix,  del  cup  y  del  celler,  las  fustas 
que  s’han  de  restrenye;  tu,  Toméu,  ves  à  ta¬ 
llar  tres  ó  quatre  feixos  d’aritja  de  la  verdis- 
sa  de  la  Coma,  pera  posar  en  els  forats  dels 
grifons  dels  cups;  convé  avisar  als  homes 
de  la  vinya:  el  sen  March,  en  Bosch  y  en 
Lluis  Niu;  y  als  del  cup:  el  sen  Bifet  y’is 
tres  jornalers,  que  passat  demà,  dia  de  Sant 
Miquel,  si  Deu  ho  vol,  comensarém. — 

Mentres  anomena  una  per  una  las  verema- 
doras  compromesas,  que  troba  massa  pocas, 
la  madona  pregunta: 

— {Que  no  hi  pot  anar  la  Maria? — 

Aquesta  al  punt  encortina,  y  las  figuera- 
leras  fan  la  mitja  rialla. 

La  Marieta,  filla  de  la  casa,  va  poch  pel 
camp.  Es  blanca,  fineta  y  no  gayre  lletja. 
Perque  no  sia  tan  tota  sola,  també  hi  anirà  à 
veremar  la  seva  parenta  y  amiga  Tonina,  de 
Son  Oliver:  ja  n’havían  parlat. 

Tot  el  sant  dia’l  fuster  mou  gran  soroll 
pegant  ab  la  massa  y  l’escarpra  demunt  dels 
cèrcols  per  estrenye  ’ls  cubells,  portadoras, 
pipas  y  quartorolas  escampadas  per  tota  la 
clasta,  repetint  à  cada  massada  ab  gran  da- 
lit. 

— Per  eso  son  los  homes ,  pera  castigar  las 
muqueres. 

Ja  està  engrassada  la  espiga  deia  prempsa, 
rascats  y  nets  els  cups,  adobadas  y  compos- 
tas  las  portadoras  al  entorn  del  pou,  mitjas 
d’aygua  perque  revinguin  tot  seguit  y  sian 
ben  estanyas. 

El  picapedrer  va  à  regoneixe’ls  cups  pera 
tapar  ab  ciment  fresch  las  juntas  de  las  pe- 
dras  que  sian  sospitosas. 

— Miraho  bé, —  li  diu  l’amo,  —  qu’à  voltas 
el  dimoni  hi  bufa. 

— Per  la  vera  cresta!  —  respon  el  sen 
Tali,  el  passayer  major. — Jo  he  sentit  dir  que 
un  any  à  Son  Penyalta,  quan  volgueren  tras- 
colar  no’n  trobaren  gens  ni  mica  de  vi.  Ger- 
manets,  quin  glop! 

— -Un  bon  gat  degué  agafar  en  Barufet!  — 
afegi  ’l  porqueret. 

De  bon  mati,  el  dia  de  Sant  Miquel,  els 
carros  de  porell  de  la  posessió,  pintats  de 

blau,  sense  bandas,  ab  els  fuells  enmorcats 
de  fresch,  moguts  per  dugas  mulas  grassas 
y  lluhentas,  ab  junturas  y  coixins  nous,  ab 
tres  pilas  de  portadoras  demunt  de  cada  car¬ 
ro  y  drets  al  devant  els  vermadors  y  verma- 
doras  vestits  de  mitja  festa,  cantant  y  so¬ 
nant  panderos  y  castanyetas,  se’n  van  à  co- 
mensaria  veremada. 

El  cel  està  cubert  y  ennegrit  per  ampla 
nuvolada  móvil  y  desigual,  que  no  deixa 
lluhir  el  sol  ixent;  las  boyras  tapan  las  cres- 
tas  de  las  montanyas,  un  ayre  tebi  y  fluix  es¬ 
campa  per  demunt  la  terrabanyada  y  obscura 
las  fullas  mústigas  y  grogas  qu’arrenca  dels 
arbres.  Aquella  diada,  trista  y  humida,  fa 
més  xocant  lalegría  renouhera  y  escandalosa 
d’aquells  esbarts  de  pagans,  que,  sense  dar- 
sen  compte,  continúan  celebrant  las  festas 
de  Baco  y  del  naixement  del  vi  novell. 

La  vinya  es  una  gran  planura,  igual,  mo¬ 
nòtona,  sols  animada  y  embellida  per  las  ta- 
cas  de  color  verdós  v  vermell  del  pàmpol  so- 
corrat  y  humit,  pels  grisos  de  la  terra  y’is 
serments,  y’l  negre  llustrós  dels  rahims.  Està 
tota  rodada  de  pomposas  figueras  que  for- 
man  una  faixa  de  color  vert  més  fosch,  à  ma¬ 
nera  de  cenefa  d’una  rica  y  envellutada  catifa, 
vista  à  la  claror  del  sol  d’octubre. 

Las  vermadoras,  en  llarga  filera,  seguint 
las  tirasde  la  vinya,  arreplegan,  dins  paneras 
teixidas  ab  canyas  y  verduchs  d'ullastre,  las 
cepadas  de  rahims.  El  sen  March,  ab  cassot 
y  calsons  de  cànyom  blanquetjat,  abarcas  als 
peus,  capell  desmol-lat  de  llana  grisa,  els. 
cabells  curts  y  blanchs  com  la  neu,  cara  col¬ 
rada,  coronat  de  pàmpols,  testa  romana  la 
més  pura,  dret  devant  la  portadora,  esclafa  y 
pitja  ab  una  llarga  massota  las  paneradas  de 
rahims  que  las  vermadoras  li  presentan.  Ben 
plenas  y  atapahidas  las  portadoras,  dos  jo- 
vensans  de  Uenyàm  vermell,  en  Bosch  y  en 
Lluis  Niu,  las  treuhen  ab  els  cimalers  à  ia 
camada,  ahont  las  carregan  à  n’els  carros, 
que  las  dúen  al  cup. 

Entre  carretada  y  carretada,  vermadors  y 
vermadoras,  per  descansar,  s’encalsen,  cri- 
dan,  xisclan  y’s  revolcan  per  terra,  for¬ 
cejant  ab  foch  y  malicia,  al  entorn  del  sen 
March,  qui,  fent  de  Baco,  contempla  impas¬ 
sible  aquell  estol  de  sàtirs  y  bcicants. 


Mentres  el  deu  del  vi  presideix  la  seva  fes¬ 
ta,  coronat  de  pàmpos  en  mitj  de  las  vinyas, 
els  trepitjadors,  sacerdots  del  temple  hiver¬ 
nal,  el  celler,  ballan  demunt  del  cup  una  dan¬ 
sa  original  y  estrambòtica.  Aferrats  à  las 
cordas  fermadas  al  sostre,  descalsos  y  ar- 
remangats,  trepitjan  els  rahims,  y  llavors  re- 
culleixen  tots  à  un  temps  las  ropas,  que 
llensan  à  un  costat,  mentres  el  most  y  la 
molla  cauhen  al  fons  del  cup. 

Sense  capell  ni  boret,  tenyits  de  roig  bras- 
sos  y  camas,  continúan  la  dansa  sagrada, 
voltant  entorn  de  la  prempsa,  per  extreure 
de  la  ropa  ’l  such  que  tiran  dins  el  cup  com 
à  libació  generosa,  purificant  al  mateix 
temps  el  most  ab  grapadas  de  sal  marina  y 
de  guix  cristallisat. 

El  darrer  día  de  la  veremada,  deves  mit- 
jant  mati,  arriba  à  la  vinya  ’l  carro  del  sen 
Tali,  adornat  ab  canyas  verdas,  brots  de 
murta,  aufàbega  y  bauma-rosa,  y  ab  ell  la 
glossadora  de  la  vila  y  dos  bergantells  que 
duhen  una  canastra  ben  enflocada,  qu’entre- 
gan  à  la  fadrina  de  la  casa,  mentres  la  glos¬ 
sadora  canta: 

L’amo  jove  de  Maixella 
aquest  ramell  vos  envia, 
com  usansa  qu’en  tal  día 
escàu  bé  per  Son  Torrella. 

Els  vermadors  contestan  tot  seguit  ab  crits 
y  mansballetes.  Alsat  el  vel  que  cubreix  la 
canastra,  veuhen  que  conté  un  ramell  molt 
hermós  de  flors  naturals  y  un  altre  més  petit 
al  seu  costat,  rodats  de  pastas,  confits,  cara- 
metlos  y  altras  llaminaduras,  y  no  pocas  bo- 
tellas  de  vins  y  licors  de  lo  millor. 

La  Maria  ofereix  las  primicias  al  seu 
pare  y  entrega  el  fiol  à  la  Tonina  de  Son 
Oliver.  Els  vermadors  obsequian  als  nous 
arribats  y  tots  participan  del  contingut  de  la 
canastra.  Las  dugas  madonetas,  en  breus 
moments,  tixen  ab  sarments  carregats  de 
rahims  y  pàmpols  una  vistosa  corona,  qu’en- 
vían  à  n’en  Pep  de  Son  Maixella,  convidantlo 
al  ball  del  capvespre. 

Per’animar  la  festa,  la  glossadora  continúa 
entre’ls  vermadors,  que  prest  acaban  la  tas¬ 
ca;  ab  frissor  se  componen  y  enllesteixen, 
sota  la  figuera  grossa  de  la  borrera,  y  can¬ 
tant  y  sonant  panderos  y  castanyetas,  s’en- 

caminan  à  la  casa  de  la  posessió  ahont  els 
espera  l’arrós  espiciat,  carn  ab  pebres  ver¬ 
mells,  muniatos  ab  arrop,  nous  tendras  y 
rapetalfresca  y  alegra. 

*  _ 

Acabat  el  dinar  l’era  ja  està  plena  de  gent 
que  hi  ha  acudit  de  las  posessions  y  figue- 
rals  vehinals,  y  fins  y  tot  de  la  vila  pera 
pendre  part  en  el  ball.  Els  pastors  de  la  casa 
y  altres  convidats,  tocan  las  xeremias,  flu- 
viols  y  tamborinos,  y  las  veremadoras  sonan 
els  panderos  y  las  castanyetas.  En  Pep  de 
Maixella,  demunt  d’un  cavall  mallorquí  negre 
y  aspriu,  arriba  à  temps  pera  ballar  la  pri¬ 
mera  mateixa  ab  la  seva  promesa...  y’l  ball 
segueix  tot  el  capvespre  viu  y  animat;  sols, 
de  tant  en  quant,  interromput  per  escoltar 
la  glossada. 

El  sol  fuig  més  depressa,  las  ombras  con¬ 
fonen  els  contorns  de  las  montanyas;  à  toch 
d'Ave  Marias ,  que  l’amo  resa  devant,  la  gent 
dona’ls  molts  anys,  y  formant  estols  aban- 
donan  l’era. 

L’hora  baixa  escampa  la  poesia  intima  y 
trista  del  acabament  de  la  festa  y  del  dia. 
La  Maria  y  en  Pep,  drets  en  mitj  del  camp, 
devant  del  portal  forà,  se  diuhen  adéu,  ab 
mirada  llarga  y  fonda,  y  pensan  satisfets  y 
concirosos:  El  darrer  ramell! 

Joan  Rosselló. 


C0NE1XENSAS  DE  TAVERNA 

Cinch  anys  enrera  jo  dinava  gayre  bé  cada 
dia  en  un  establiment  quina  botiga  era  una 
barreja  de  taberna,  taula  d’aygua  y  anís,  y 
punt  de  parada  de  gent  de  tota  mena,  y  qu’à 
l’entressol,  ademés  de  dos  quartos  que’n  de- 
yan  reservats  y  tenían  la  porta  tocant  à  la 
escala  qu’anava  à  la  botiga,  hi  havia  un 
menjador  bastant  gran  ab  un  balcó  petit  que 
donava  al  carrer,  sis  taulas  cobertas  d’esto- 
vallas  d’ahont  amagavan  las  tacas  posantbi 
farina  al  demunt,  quatre  quinqués  penjats 
de  las  bigas  del  sostre,  un  mirall,  un  rellotje 
aturat,  cadiras  de  Viena  ab  els  cargols  flui¬ 
xos,  el  paper  de  la  paret  un  xich  maculat  à 
l'indret  ahont  els  caps  dels  entaulats  reco- 
ners  se  repenjavan,  y  un  mosso  que  s’assen¬ 
tava  à  taula  al  costat  dels  parroquians  y’is  hi 
bestreva  conversa. 

El  pa  s'hi  servia  à  llescas  en  aquell  esta¬ 


bliment,  el  vi  en  porró,  y  feyan  mitj  plat 
d’escudella. 

De  primer  se  podia  pujar  al  menjador  pér 
la  escala  que,  desde'l  carrer,  anava  à  tots  els 
pisos  de  la  casa;  peró’l  vehí  del  meteix  replà 
va  queixarse  à  l’arcalde  de  barri  del  molt 
tresvals  que  hi  havia  de  nits,  dels  ganings- 
ganangs  de  la  esquella  qu’avisava  quan 
s’obria  la  vidriera  de  la  entrada,  dels  crits  y 
corredissas  dels  parroquians  de  la  taverna,  y 
de  las  parauladas  lletjas  y  altres  pecats  d’es¬ 
càndol,  que  feyan  d’aquella  vintena  d’esgla- 
hons  una  sinia  de  bestiesas.  Y  l’arcalde  de 
barri,  que,  per  més  que  la  gent  deya  que  si 
aixó  y  que  si  alló,  era  un  senyor  que,  quan  li 
convenia,  feya  la  cara  seria,  y  com  à  saber  la 
obligació  d’arcalde  de  barri,  no  n’hi  havia 
pas  un  altre  à  Barcelona  que  li  passés  la  mà 
per  la  cara  —  ni’l  senyor  Llorens  en  els  seus 
bons  temps, — va  fer  barrar  la  porta  del  pis, 
y  pera  pujar  à  l’entressol  teniam  d’entrar  per 
la  botiga,  embafarnos  de  fortor  de  cuyna,  y 
enfilarnos  per  la  escaleta  de  cargol,  de  bara¬ 
na  greixosa  y  esglahons  gastats. 

Varem  pagar  justos  per  pecadors,  perquè 
els  que  hi  anavam  à  dinar  eram  gent  de  bona 
pasta,  y  no  teniam  res  que  veure  ab  els  afxe- 
labrats  que  hi  movían  escàndol  de  nits. 

Gayre  bé  sempre  eram  els  meteixos,  à 
mitjdia.  Un  pintor  que  may  tenia  un  quarto 
perquè  may  trevallava,  y  que,  segons  ell,  no 
trevallava  perquè  li  pagavan  poch  la  feyna; 


un  músich  de  la  Unió  qu’à  l’estiu  deixava  su¬ 
plent  en  el  Café  y  anava  à  fer  sarauets  per 
las  festas  majors  ab  la  Cobla  dels  Fatxende- 
ros,  y  que  tot  l’any,  si  fa  no  fa  dia  per  altre, 

tenia  un  funeral  al  Pi  ó  una  funció  à  Santa 
Agna;  un  mosso  d’una  fàbrica,  pobre  vell 
mitj  cego,  antich  corrido  qu’havia  anat  à  me- 
nos,  y  jo,  que  menjava  allí  pera  no  perdre 
temps  anant  à  dinar  à  casa,  gastar  pochs  di¬ 
ners,  y  poder  aprofitar  unas  quantas  pessetas 
de  setmanada  que’m  donava  un  botiguer 
pera  que  li  portés  els  comptes. 

Devegadas  compareixia  algún  qu’altre  pas¬ 
savolant;  però  desde  que  varen  barrar  la 
porta  de  la  escala  anaren  fentse  escassos.  A 
la  nena  seria  no  vareig  véureli  més. 

No  l'he  oblidada  may  aquella  nena  deposat 
trist,  ulls  fondos,  y  cabells  trenats,  moreneta 
y  magra,  vestida  ab  un  devantal  de  teixit 
molt  sovint  brut  y  gayre  bé  sempre  estripat, 
els  peus  dins  de  sabatas  ab  els  lligams  afe¬ 
gits  y’l  cuyro  malmès,  y  las  camas  primas 
venint  balderas  à  las  mitjas. 

Solia  anarhi  sola,  y’l  mosso  la  feya  enra- 
honar.  La  xicota  parlava  ab  por,  por  de  que 
la  sorprenguessin  conversant,  y  cada  cop 
que’s  sentían  trepitjadas  escalas  amunt,  ca¬ 
llava  pera  escoltar,  y  no  reprenia  l’enrahona- 
ment  fins  estar  certa  de  que’ls  passos  s’allu- 
nyavan. 

Esplicava  que’l  seu  pare  encare  era  al  llit 
ab  la  dona,  la  mamà  d'are ,  com  deya  ella,  y 
contava  tristors  de  la  seva  solelat  y  anyoran- 
sas  de  festas.  Al  despertarse,  fos  l’hora  que 
fos,  ells ,  si  eran  à  casa,  dormían.  Molts  días 
la  xicota  esperava,  esperava  sense  fer  soroll, 
fins  que  la  fam  li  donava  atreviment  y’s  de¬ 
cidia  à  anar  al  costat  del  llit  à  dir  à  son  pare 
que  tenia  gana;  y  llavoras  ell  ó  ella,  qui  pri 
mer  se  despertés,  la  renyava  ab  mals  modos 
y  la  enviava  à  la  taverna,  ahont  li  donavan 
menjar  que,  à  la  nit,  pagava  son  pare.  Des¬ 
prés  de  dinar  tornava  à  casa:  els  altres  sor- 
tian,  y  ella’s  quedava  à  endressar  el  pis,  tota 
sola.  Al  ferse  vespre,  son  pare  y  la  seva  dona 
anavan  à  pulirse,  y  li  duyan  sopar,  menjar 
fret  comprat  à  cal  adroguer.  Mitja  hora’des- 
prés  ells  tornavan  à  sortir,  y  la  xicota’s  fica¬ 
va  al  llit  dejorn,  poruga  de  ser  maltractada. 
Una  nit,  en  temps  d'un’altra  mamà  —  «aque¬ 
lla  tan  alta,  ^sabM)  deya  la  nena  al  mosso  — 
va  voler  esperarlos  llevada,  y  quan,  boy  ba- 
rallantse,  arrivà  la  parella  à  casa,  li  varen 
pegar  més. .. 


La  xicota,  sempre  esporuguida,  mentres 
parlava  tenia’ls  ulls  fixos  en  la  porta,  y,  de 
tant  en  tant,  s’aturava:  peró’s  refeya,  y  tor¬ 
nava  à  enrahonar,  com  desitjosa  de  ïer  es¬ 
coltar  las  sevas  tristors  y  serne  aconsolada. 
Boy  conversant  ab  l’un  ó  l’altre,  repartia  las 
miradas  entre  tots,  cercant  potser  un  xich  de 
la  tendresa  perquè’s  migrava.  Encauada  à 
casa  tot  el  dia,  glatint  al  veure  las  anadas  y 
vingudas  dels  altres  dos,  fins  envejava  la  lli¬ 
bertat  de  las  nenas  del  Hospici  que  van  à 
professons  y  enterros.  Privada  de  petons,  la 
seva  ignocencia’s  dalía  pels  que  son  pare, 
devant  d’ella,  no  escassejà  may  à  las  donas 
ab  qui  havia  anat  vivint. 

Un  dia,  al  entrar  al  menjador,  vareig  tro- 
varhi  entaulats  una  senyora,  un  senyor,  y  la 
nena  trista  —  que  va  fer  com  si  no’m  cone¬ 
gués. — 

La  nena  anava  vestida,  si  fa  no  fa,  com 
sempre,  peró  no  ho  semblava;  y  es  que  la 
xicota  tenia  una  rialleta  als  llabis,  y  als  ulls 
unas  espurnas  d’alegria,  que  fins  la  roba’n 
valia  de  més.  La  senyora  duya  vestit  de  seda, 
gorro  ab  plomas  y  sabatas  de  xarol:  à  las 
orellas,  arrecadas  de  preu;  al  pit,  una  agulla 
ab  pedreria;  al  coli,  cadena  d’or;  els  punys 
voltats  de  brasselets,  y  las  mans  ab  els  dits 


plens1  d’anells.  Era  maca,  d’una  hermosura 
estranya:  els  cabells  d’un  ros  clar,  pentinats 
tivant  y  anant  de  la  clenxa  fins  à  tapar  las 
orellas,  sense”  fer  ondas,  com  una  vena  que 
lligués  el  cap;  els  ulls  verdosos,  d’aquells 
que  sembla  que  no  miran,  com  de  vidre;  els 
llabis  prims,  arquejats,  y  sense  riallas;  la  pi¬ 
trera  alta  y  els  pits  aplanats.  La  hermosura 
d’aquella  dona  feya  tristor.  Sense  riallas  als 

llabis  y  sense  brill  als  ulls,  com  un  día  nú¬ 
vol,  com  un  diamant  à  las  foscas,  semblava 
una  dona  de  pedra,  ó  una  dona  que  no  ha¬ 
gués  estimat  may. 

Ell  era  alt  y  gros,  el  cap  botarut,  ab  els 
cabells  à  ran,  els  ulls  vermellosos,  els  llabis 
molsuts  y  el  coll  ample,  massa.  Antich  pier- 
rot  de  pantomima  vingut  à  més,  seguia  anant 
afeytat  de  cara  y  tenia  la  pell  d’un  color  cen¬ 
drós  clar,  com  si  hi  hagués  quedat  rastre  del 
blanquet  ab  que  avans  se  la  empastifava. 
Aquells  ulls  que  semblavan  voler  fugirli  del 
cap,  no  feyan  més  que  mirar  à  la  dona  enjo- 
yada,  y,  de  vegadas,  una  extremitut  de  tot  el 
cos  —  produhida,  potser,  pel  recort  d’altras 
frisansas, — el  treya  d’aquell  embadaliment  y 
li  feya  cloure’ls  llabis  que,  mentres  tenia  la 
mirada  fixa  en  la  cara  de  la  hermosura  es¬ 
tranya,  se  movían  com  si  besessin. 

La  nena  mirava  à  son  pare  y  després  mi¬ 
rava  las  joyas  que  duya  la  mamà  d’allavoras, 
y  que  ja  havia  vist  en  altras  mans,  en  altres 
pits  de  dona  besats  per  son  pare.  Y  ella  ana¬ 
va  vestida  com  una  pobreta  y’s  quedava  orfa 
de  petons. 

Fa  cosa  d’un  any  vareig  voler  dinar  un  dia 
ab  els  meus  antichs  companys  de  taverna. 
Sols  seguia  ananthi'l  músich,  y  ell  va  dirme 
que’l  pintor  se'n  havia  anat  à  Amèrica,  y  que 
al  vell  mitj  cego,  vingut  à  menos,  se  l'havia 
posat  à  casa  una  dona  rica  que  l'havia  esti¬ 
mat  molt  quan  tots  dos  eran  joves  y  ella 
verge. 

— Y  la  nena  trista? 

— Del  día  del  robo  ensà  que  no  ha  tornat. 

— El  robo?... 

— Ah!  que  no’n  sabia  res,  vosté?  Figuris 
qu’aquella  dona  que  vivia  ab  el  pare  de  la 


mosseta,  aquella  rossa...  (no  se’n  recorda?... 
Aquella  que  no  reya  may...  (sab?...  Donchs 
un  día  va  desapareixe  de  casa  d’ells  enduhent- 
sen  tot  l’aparador  d’argenteria  que  duya  al 
demunt.  Ell  que,  aixis  que  se’n  adona,  se’n 


va  à  donarne  part,  y  à  demanar  que  l’agafes¬ 
sin  per  lladre.  L’agafan,  la  duhen  à  la  presó, 
y  (vol  creure  que’l  molt  poca  vergonya  cada 
dia  anava  à  véurela,  y  li  demanava  perdó, 
ell  à’n  ella,  y  li  duya  tota  mena  de  requisits, 
y  no  parava  de  fer  passos  pera  que  la  deixes¬ 
sin  anar?  Res,  que  al  cap  de  quatre  dias  ella 
ja  era  al  carrer  y  tornavan  à  viure  junts. 
Sort  que  pocas  setmanas  després  la  dona  va 
fugirli  altre  cop  no  enduhéntseli  més  que  di¬ 
ners,  que  no  tenen  senyal... 

Enrich  de  Fuentes. 

PALLA 

A  MON  AMICH  EL  ÜOCTOR  MARTÍ  Y  JULIÀ. 

De  dos  clases  conocí 
hombres  que  repugno  vellos: 
los  que  siempre  hablan  de  mi 
y  los  que  siempre  hablan  de  ellos. 

Quevedo. 

Per  aquesta  vegada’l  senyor  Quevedo  tin¬ 
drà  de  perdonar,  puig  sols  penso  parlar  de 
mi,  sense  retintins  ni  falsas  modestias;  ben 
franch,  net,  clar  y  català;  y  els  que  no  s’hi 
conformin  que  no’m  llegeixin;  potser  encara 
hi  guanyaràn. 

En  Rusinol  diu  que  soch  el  decano  dels 
pintors  y’l  cadell  dels  literats;  y’is  companys 
de  Joventut  me  demanan  tots  els  dias  un  ar¬ 
ticle  sobre  pintura. 

— (A  mi?  (A  un  pintor?...  —  els  hi  dich  jo. 

—  Y  ara!  Peró  que  no  sabéu  que’ls  pintors 
d’aixó  y  de  dallonsas,  no  hi  enteném  res?  Si’s 
tractés  de  gimnàstica,  toros  ó  pelotaris,  ó  de 
fer  volar  coloms,  pase;  peró  (de  pintura?  Als 
pintors  parléuloshi  de  tot,  de  tot  menos  de 
aquest  ingredient;  y  en  quant  à  mi,  ja  ho  sab 
tothom:  en  trayentme  de  las  comedias,  bona 
nit  y  bon’hora.  ^Que  no  havéu  llegit  lo  que 
diuhen  certs  crilichs?... 

— Alto!  Alto  la  ronda,  y  no  fem  el  pagés! 

—  cridavan  tots,  —  que  ja  coneixém  el  pa- 
nyo.  No  confonguém  els  critichs  ab  els  criti- 
cons  y  criticayres,  perque’ls  veritables  cri¬ 
tichs,  els  de  debó,  may  han  dit  ni  somniat 
heretjías.  Y  ni  oblidém  que  sempre  hi  ha  ig- 
nocents  que  à  cualquier  cosa  le  llaman  rnbio. 

— Si’l  malograt  Yxart  fos  viu,  algo  podria 
dirvos  sobre  l’assumpto — deya  una  veu. 

— Y  si’l  genial  Letamendi  pogués  parlar... 

—  deya  un’altra . 


JOVENTUT 


232 

Poch  després  ens  separavam  fentlos  jo  for¬ 
mal  promesa  de  publicar  quelcom  sobre  pin¬ 
tura;  y  à  falta  de  coneixements,  é  incapàs  de 
dir  res  nou,  ni  sentar  cap  tessis,  allà  va  una 
anècdota  que  no  té  més  interès  que’l  d’ésser 
rigurosament  històrica,  ab  noms  y  apelli— 
dos.  (1)  Fetas  aquestas  salvetats,  entro  en 
matèria. 

Vetaqui  que  una  vegada,  de  las  moltas  que 
per  aqueixos  mons  de  Deu  he  sortit  en  busca 
de  impresions,  trobantme  cami  del  Hospita¬ 
let,  ab  la  capsa  à  la  mà,  l’album  à  la  butxaca 
y’l  cap  ple  de  sebas,  me  va  sorprendre  un 
efecte  de  cel  morat,  mes  no  modernista,  ab 
nuvolets  grochs  tampoch  modernistas,  però 
molt  bellugadissos,  que  treyan  el  cap  per  dar¬ 
rera  d’uns  pallers,  dibuixavan  una  silueta  tan 
original  com  senzilla  y  atrevida. 

Veure  aquell  conjunt,  obrir  la  capsa  y  pen- 
dren  nota,  va  ser  obra  de  quinze  minuts.  Des¬ 
prés  l’efecte  desaparegué,  potser  pera  no  tor¬ 
nar  may  més. 

Y  jo  cap  à  casa  depressa  y  corrents,  ab  la 
cabòria  dels  pallers  y’is  núvols  grochs,  fal- 
tantme  temps  pera  comensar  el  quadro,  que 
à  las  vintiquatre  horas  tenia  bosquejat  ab 
grans  clapas  de  color  sobre  una  tela  de  tres 
metres.  Comensava  à  resultarme. 

Jo  tot  content,  quan  entrà  en  Comeleràn. 

—  cQué  tal?  (Eh?  (Qué’t  sembla?  —  li  vaig 
preguntar,  ple  de  goig  y  encarantlo  ab  la  te¬ 
la.  —  Vaja,  digas:*(qué  hi  trobas?  Respon! ... 

— Ma-noy,  qué  pallers!  —  va  fer,  per  tota 
resposta. 

— (Vols  dir  que  n’hi  ha  massa? 

— Y  sí,  home!  (Que  no  ho  veus? 

—  Carat,  carat!  Potser  tens  rahó.  (Y  si’n 
tregués  un?...  Veyàm.  — 

Y  ab  dugas  pinzelladas  quedà  suprimit  el 
primer  paller  de  la  dreta;  mentres  tant,  en¬ 
trava  TUrgellés. 

— Ola,  noy!  A  propòsit;  vens  bé,  (Cóm  te 
va  això?  — 

L’Urgellés,  mirantse  apenas  el  quadro  y 
tot  encenent  la  pipa,  murmurà. 


(1)  Dech  advertir  als  literats  que  m’honran  inspi- 
rantse  en  els  meus  fets  histórichs,  qu’aquest  ho  es  de 
debó,  tal  com  raja,  y  no  com  altres  en  que  ab  la  veri¬ 
tat  hi  barrejo  un  noranta  per  cent  de  mentidas  empes- 
cadas,  lo  qual  vol  dir  que  a  n’aquest  cadell  encara  li 
donan  més  importància. 


— Renoy ,  què  pallers!  — 

Jo  que  si,  zas!,  d’un’altra  pinzellada  me'n 
porto  l’ultim  paller  de  la  esquerra. 

— (Y  ara?  (Cóm  vos  va? 

—  Malament.  N’hi  ha  massas  —  me  deyan 
aquell  parell  de  tranquils,  tot  fent  brometa. 

— Y  donchs,  qué  haig  de  fer? 

— Treure  palla. 

— {Y  cóm? 

— Això  ray:  posahi  arbres  negres  d'aquells 
xatos  que  tu  sempre  fas  y  que  ningú  ha  vist 
may  enlloch  —  me  deya  TUrgellés,  mentres 
jo,  tot  creyentlos,  anava  esborrant  pallers. 

Encara’n  quedavan  tres.  S’anava  fent  tart, 
y  casi  no  s’hi  veya  quan  vareig  deixar  la  pa¬ 
leta  pera  despedirlos,  quedantme  tot  sol,  en¬ 
sopit  y  capficat... 

Aquella  nit  va  ser  eterna.  Al  apuntar  el 
dia  m’estava  ja  devant  de  la  tela,  esborrant, 
fent  y  desfent,  més  preocupat  y  nerviós  que 
may. 

La  meva  dona,  tan  ^motunada  com  jo, 
també  hi  trobava  massa  pallers,  peró’l  cel  li 
agradava  molt  y’l  terreno  bastant. 

— Quina  llàstima!  —  ’m  deya.  —  Potser  hi 
trevallas  massa.  Creume,  reposahi. 

— Impossible!  Impossible!  Avuy  s’ha  d’aca¬ 
bar,  ó  tot  ho  esborro! — 

Y  fent  probaturas  varen  passar  tres  horas. 

Serían  las  deu,  y  jo  encara  estava  dejú, 
quan  sentirem  trucar  à  la  porta. 

—(Qui  es?  (Qui  hi  ha?  Qu’entri,  sigui  qui 
sigui. 

— Pues  soy  yo  —  va  contestar  el  senyor  de 
Cabanyes,  treyent  el  cap  per  la  porteta  del 
estudi. 

Don  Joaquín  de  Cabanyes:  setanta  anys, 
alt,  escardalench,  ferrenyo,  ex-coronel  d’ar¬ 
tilleria,  académich,  persona  ilustradissima, 
sense  més  defecte  que  pintar  paissets  molt 
endressats,  escola  Haes. 

— Adelante ,  don  Joaquín;  no  podia  usted 
llegar  màs  à  tiempo.  Tenga  la  bondad  de  sen- 
tarse.  Vea  usted  el  cuadro.  Con  toda  franque- 
za:  iqué  le  parece? 

— iSin  rodeos? 

— Sí,  senor,  sin  rodeos,  como  usted  sabe  y 
acostumbra. 

— Pues ,  amigo  Urgel ,  me  parece  mucha  pa- 
ja  para  un  solo  cuadro. — 

No  sé  pas  quina  cara  devia  posar  jo  al  sen- 
tirlo.  El  cas  es  qu’aquell  bon  senyor,  empe- 

nedit  de  la  seva  ocurrència, ’s  despedí  dantme 
tota  classe  de  satisfaccions. 

El  quadro  y  jo  quedarem  sols,  contem- 
plantnos,  com  dihent:  ,;Qu’hem  de  fer?... 

No  sé  quant  temps  va  transcorre,  ni  lo 
que’m  passà  per  l’enteniment...  Tot  d’un  sob¬ 
te,  agafo’ls  pinzells,  y...  zis!  zas!  ab  quatre 
tacas  de  vert  y  negre  esborro’ls  tres  pallers 
que  quedavan,  me  separo  de  la  tela,  crido  à 
la  dona,  y... 

— Magnífich!  —  exclama  entussiasmada  — 
Magnífich! — mentres  à  mi  mateix  me  sembla¬ 
va  un  somni  aquella  transformació  conse- 
guida  ab  tan  pocas  pinzelladas. 

— No  hi  toquis  res  més  !  —  me  deya  la 
dona,  prenentme  la  paleta  de  las  mans.  — 
No  hi  toquis  res,  qu'ho  espatllaràs! — . 


miat  à  Munich,  adquirit  per  l’Estat,  y’is  cri- 
tichs  d’aquellas  terras  el  posaren  als  núvols. 
Realment  l’havía  ensopegat  de  ple. 

{Y’is  pallers? 

Oh,’ls  pallers!  Havían  servit  per  inspirar- 
me  un  quadro  que  ja  res  tenia  que  veure  ab 
aquella  silueta  del  Hospitalet . 

Ha  passat  molt  temps;  mes  desd’aquella 
fetxa,  sempre  que  llegeixo  als  critichs  d 'ofici 
y  sento  als  académichs  arqueológichs  parlar 
gravement  plens  d’erudició,  del  Art  y  la  Belle¬ 
sa,  de  la  Estètica  y’l  Sentiment  y  la  Poesia,  y 
dels  Grechs  y  dels  Romans,  sense  que  jo  me'n 
rigui  ni  molt  menos,  demano  consells  à  n’els 
companys  d 'ofici,  me  recordo  dels  pallers,  y 
penso,  ben  convensut,  que  per  anar  tirant 
ja’n  tinch  prou  ab  saber  treure  la  palla. 


Un  any  després,  aquell  quadro  fou  pre- 


Modest  Urgell. 


NOCTURNA 


Miréu  com  fuig  la  llum... 

El  dols  fullatje 

es  tot  ple^de  ressons  y  de  misteri... 

L’aygua  del  llach  misteriós  es  quieta... 

Y  l’aroma  dels  lliris,  infinida, 
sembla  un  núvol  d’encens. 

Els  estels  penjan 

com  llantias  funerals,  y’is  raigs  de  lluna 
s’endinzan  lentament  à  dins  de  l’aygua. 

Al  mitj  del  bosch,  mitj  recuberta  d'eura, 
brilla  ab  son  marbre  resplandent  la  estatua... 
Sembla  talment  una  visió  del  somni; 
sembla  talment  la  verge  de  las  ombras. 

Al  mitj  del  bosch,  mitj  recuberta  d’eura 
sembla  feta  d’harmónicas  frisansas 
que  sortint  d’algún’orga  nuvolosa 
s’haguessin  convertit  en  cos. 

Las  fullas 

la  tapan  tendrament;  son  com  la  vesta 


nupcial  d’alguna  dona.  Semblan  besos 
que  cubreixin  la  pell.  Son  com  las  ayguas 
que  cubreixen  la  molsa  de  las  rocas. 

Y  entr’ellas  llensa  sos  destells. 

Silenci, 

pau  y  misteri,  à  son  entorn. 

Els  arbres 

semblan  amichs  plascívols  que  somnihin; 
las  flors  semblan  cansons. 

La  lluna  brilla 

com  may  l’he  vist’  brillar,  demunt  de  l’aygua. 

El  dols  fullatje’s  mou  ab  sorolls  tendres; 
l’aygua  del  llach  mormola;  \ 

els  arbres  brandan 

sas  testas  sorollosas  com  campanas... 

La  estatua  pren  vida  y  s’agenolla, 
y  entre’l  misteri  sacrossant,  tot  prega. 

Xavier  Viura. 

ELS  AMORS  D'AGNIVARNA 

PER  KaLIDASA  (i) 

Aquest  reboll  de  Raghou,  qu’havía  domi¬ 
nat  sas  passions  y  que  no  era  pas  dels  menys 
entesos  en  la  interpretació  dels  sagrats  lli¬ 
bres,  després  de  fer  consagrar,  en  comptes 
d’ell,  à  son  fill  Agnivarna,  resplandent  com 
el  foch,  se  retirà,  cap  al  fí  de  sa  caminada,  à 
las  boscurias  de  Naimisha. 

Un  cop  allà,  oblidantse,  devant  de  las  re- 
morosas  cascatas  montanyanas,  dels  jochs 
d’aygua  que  brollavan  en.  els  jardins  de  son 
palau;  de  las  comoditats  de  son  llit  de  plo- 
mas  ,  demunt  la  molsa  frescal  irisada  de 
flors;  y  del  brill  enlluhernador  dels  metalls 
preciosos  que  guarnían  sas  pagodas  y  sas 
cambras  de  plaher,  dins  de  la  cabana  de  fu- 
llatje,  ablaní  son  cos  ab  las  pràcticas  de  la 
més  austera  penitencia,  sense  cap  desitj  de 
remuneració  divina. 

La  tasca  de  governar  l’imperi  heretat,  no 
havia  d’ésser  pas  costosa  pel  fill,  donchs  ha¬ 
vent  estat  sotmesos  els  enemichs  pel  bras  del 
pare  y  havent  rebut  las  terras,  no  com  de 
conquista,  sinó  com  à  dominis  ben  seus,  no 
hi  tenia  altra  feyna  que  gaudirne. 

El  novell  rey  impúdich  exercí  en  persona, 
per  espay  d’alguns  anys,  el  tribut  imposat 
per  sa  nissaga;  peró  després,  confiant  à  sos 
ministres  el  govern  del  realme,  va  sotmetre 
sa  jovenesa  frescal  al  imperi  de  las  donas. 

En  els  palaus  ressonants  de  cimbals  hont 
el  voluptuós  gaudia  entremitj  de  donas  luxu- 
riosas,  à  las  grans  disbauxas  ne  seguian  al- 
tras  de  més  espléndidas  qu’enfeblian  las  an¬ 
teriors;  el  festí  d’una  nit  era  superat  en  atrac¬ 
tius  pel  de  la  següent  vetlla. 

No  podent  sufrir  que  la  més  breu  estona 
fos  buyda  de  voluptats,  disfrutava  nit  y  dia, 
reclòs  en  sas  cambras  de  plaher,  sense  girar 
may  els  ulls  envers  sos  vasalls,  que  tants  de¬ 
sitjós  tenian  de  gaudir  un  instant  de  sa  pre¬ 
sencia. 


(i)  El  gran  poeta  indi  Kalidasa  es  prou  conegut 
perque’ns  entretinguém  fent  son  elogi  biogràfich.  Sols 
dirém  que  florí  en  l’antiga  civilisació  india  y  que  si’ls 
erudits  no  estan  conformes  en  precisar  la  data  de  son 
naixement  (donchs  mentres  uns  la  fixan  un  segle  avans 
de  J.  C  ,  altres  la  posan  cap  à  l'any  1050  de  la  nostra 
era),  ho  estan  tots  en  regoneixe  à  Kalidasa  com  à  un 
dels  capdals  poetas  de  la  antigüetat,  potser  el  més  fo¬ 
gós  y  original,  dotat  d’una  esplendorosa  forsa  imagina¬ 
tiva  y  d’una  fantasia  tan  exuberant,  que  potser  ha  sigut 
ben  pocas  voltas  igualada  y  may,  à  bon  segur,  sobre- 
pujada.  Kalidasa  es  autor  dels  hermosíssims  dramas 
Vikrama.  y  Ourvaci,  El  regoneixement  de  Çàkountala ,  y 
de  las  magníficas  obras  poemàticas  La  Tilaka.  del  amor, 
Megha-doula  (El  núvol  missaijer),  Ritou-Sanhàra  (L' a- 
plech  de  las  estacions) ,  Koumara-Sambhava  (El  naixe¬ 
ment  del  Deu  de  la  guerra)  y  Raghou-Vança  (La  nissa¬ 
ga  de  Raghou.)  El  fragment  que  traduhit  oferim  avuy 
als  lectors  de  Joventut,  es  el  cant  XIX  de  l’última  de 
sas  esmentadas  obras. 


Si  alguna  volta,  per  voler  de  sos  ministres, 
ho  logravan,  sols  els  hi  deixava  veure  un  peu, 
que  sortia  per  una  overtura  en  forma  d’ull 
de  bou.  Llavois  sos  servos,  agenollats  ab 
respecte,  reverenciavan  aquell  peu  brillant 
de  tints,  ab  unglas  com  de  nacre;  aquell  peu, 
més  hermós  que  un  lotos  amorosit  pels  raigs 
del  sol  novell. 

Tenia  estanys  plens  de  nenúfars,  quinas 
ayguas  feyan  esgarrifar  sas  esbojarradas  cor- 
tisanas  ab  el  glatir  frisós  de  sos  pits  tots 
ferms  de  jovenesa;  y  amagatalls  pera  las  vo¬ 
luptats  s’obrían  sota  galandas  de  flors.  Y  era 
allà  hont  ell  capbussava,  encés  d’amor  frené- 
tich;  y  era  allà  hont  sas  donas  excitavan  més 
encara  sos  desitjós,  ab  rostres  resplandents 
de  natural  bellesa,  ab  ulls  dels  que’ls  ruixims 
de  l’aygua  se  n’enduyan  el  polsim  blavench 
que  cubría  las  parpellas,  ab  llabis  hont  el 
tint  disolt  per  la  escuma  feya  lloch  à  las  ro- 
sadas  carnacions  de  la  natura. 

Com  un  soperb  elefant  blanch  voltat  de 
sas  famellas  s’endinza  per  las  pradas  irisadas 
de  lotos,  Agnivarna,  acompanyat  de  sas  ay- 
madas,  s’endinzava  per  llochs  disposats  ab 
art  per  assaborir  els  plahers  de  la  beguda, 
atractívols  per  la  flayra  ensucrada  de  licors  y 
filtres;  y  allà,  secretament,  las  hi  abocava’l 
rom  provocador  d’ubriaguesa  profonda,  y  las 
sedencas  l’engolían  afanyosament,  ab  els  ulls 
closos;  y  ell  buydava  la  copa  oferta  per  la  mà 
d’ellas,  ab  la  febrosa  set  del  arbre  vahoula. 

Dugas  cosas  li  agradava  que  reposessin 
sempre  demunt  de  son  pit  ample:  un’arpa  de 
sons  planyívols  y  una  hermosa  de  veu  dolsa 
y  ulls  enlluhernadors.  Y  fent  ressonar  els 
cimbals  ab  sos  punys  closos,  cascabellejar 
sos  brassalets  y  arquejar  y  giravoltar  sas 
garlandas,  afollava  l’ànima  ab  l’habilitat  del 
músich  més  destre,  fent  tornar  rojas  à  las 
dansatrius,  qu’oblidavan  sas  pantomimas  al 
devant  mateix  dels  mestres.  Y  un  cop  acaba¬ 
da  la  dansa,  las  hi  omplia  de  petons  el  ros¬ 
tre,  hont  la  suhor  del  cansament  esborrava 
las  lluhentors  de  la  tilaka ;  y  ab  el  buf  potent, 
que  li  eixia  dels  llabis  amorosos,  inflava  sas 
bocas,  estrafent  joyosament  al  rey  dels  deus 
y  al  sobirà  d’Alakà. 

Si  may  son  desitj  el  menava  cap  à  nous 
objectes  de  plaher,  ^sas  esposas,  endevinantli 
lo  que  tramava  en  secret,  el  sorprenían  ria- 
lleras  al  bell  mitj  d’una  voluptat,  quan  la 
meytat  de  la  gaubansa  estava  encara  per 
cumplirse.  Més  d’una  volta’l  lligavan  ab  sos 
cenyidors  de  perlas,  amenassantlo  ab  la  pun¬ 
ta  d’un  dit,  rosada  y  bella  com  els  pètals  clo¬ 
sos  d’una  rosa,  y  castigantlo  ab  un  esguart 
irat,  to*:  arrugant  las  cellas. 

Si  à  las  nits,  à  l’hora  propicia  del  amor, 
jeya  d’esquena  à  sa  companyona,  sentia  en- 
tressonyat  els  planys  timits  de  desitj  de  sa 
esposa  enamorada.  Y  ab  sa  folla  lascívia  pas¬ 
sava  dels  brassos  de  sas  mullers  als  de  las 
dansatrius  més  preuhadas;  y  ab  els  dits  un- 

tats  del  tint  de  las  espatllas  de  las  unas, 
marcava  lleugerament  els  brassos  de  las  al- 
tras.  Y  las  reynas,  exciladas  per  las  violen- 
cias  del  amor  y  de  la  gelosia,  encesas  d’odi 
envers  una  rival  orgullosa  dels  favors  del  so¬ 
birà,  ofegant  sa  ira,  trobavan,  ab  la  escusa 
de  la  cerimònia  d’una  festa,  el  motiu  d’asso- 
dollarse  ellasmateixasablaspromesas  d’amor 
que’l  monarca  de  la  terra  las  hi  cumplia. 

Quan  al  mati  veya,  ab  els  ulls  encara  1 1  u- 
hents  de  las  gaubansas  de  la  nit,  à  sas  altras 
donas  iradas  devant  de  sa  perfídia,  llavors, 
plegant  sas  mans,  apaybagava  sos  furors; 
mes  sa  feblesa  en  l’acte  amorós  las  desacon- 
tentava  novament.  Y  si  en  somnis  se  li  esca¬ 
pava’l  nom  d’una  rival,  1’  aborrian  sense  dir- 
li,  ploravan  en  silenci  deixant  las  robas  del 
llit  plenas  de  llàgrimas,  y,  revolcantse  despi- 
tadas,  trencavan  sos  brassalets  y  cenyidors 
preciosos. 

Al  endinzarse  espressament  pels  caminals 
solitaris  de  sos  jardins,  de  tant  en  tant  li  sor- 
tian  al  pas  confidentas  veladas,  que  ab  un 
gesto  li  senyalavan  els  bressols  de  lianas,  y 
un  cop  allà,  tremolós,  tement  las  iras  de  son 
ginecéu,  assaboria  febrosench  la  voluptat, 
estrenyent  contra  son  pit  à  una  esclava  bellis- 
sima,  demunt  d’un  llit  de  flors. 

A  voltas,  equivocant  el  nom  d'una  ayma- 
da,  ne  sentia  à  un’altra  que  li  deya:  —  (qSi 
pogués,  tenir  la  sort  d’aquesta  qu’anomenas, 
jo  que  tinch  l’ànima  encesa  per  las  flamas 
del  desitj ! — )) — Y  quan  ell  s’havia  llevat,  son 
llit  era  esgroguehit  y  emporprat  pels  tints, 
ple  de  cenyidors  trencats  y  de  flors  esfulla- 
das,  revelant  tota  la  furia  de  la  nit  volup¬ 
tuosa. 

Y  era  ell  mateix  qui  pintava’ls  peus  de  sas 
esposas,  mes  sense  posar  gayre  atenció  en 
son  trevall,  perque  sos  ulls  restavan  sedu- 
hits  al  contemplar  las  graciosas  curvas  de  las 
caderas,  els  delicats  tormells  y  las  qualitats 
hermosas,  entrevistas  per  las  cinturas  aflui- 
xadas  y  à  través  de  las  telas  finíssimas,  trans- 
parentas  com  un  esqueix  de  boyra. 

A  voltas  els  obstacles  se  redressavan  de¬ 
vant  de  sos  desitjós  sensuals:  al  voler  be¬ 
sar,  una  boca  que  fugia;  al  descenyir  una 
vestidura,  unas  mans  que  s’hi  oposavan;  peró 
aytals  refusaments  no  eran  més  que  llenya 
nova  qu’arborava’l  foch  de  son  amor. 

Al  enmirallarse  sas  donas  en  las  inmensas 
placas  de  metall  polit  pera  contar  las  senyals 
de  voluptat  que  marcavan  sos  cossos,  ell  en¬ 
jogassat  y  rialler  las  afalagava  lúbricament, 
y  ellas  tancavan  els  ulls,  avergonyidas  de  las 
imatjes  que’ls  metalls  reproduhian.  Y  al  al- 
sarse  del  llit,  à  las  primeras  rojors  de  l'auba, 
sas  aymadas,  retenintlo  pel  coll  ab  la  dolsa 
llassada  de  sos  brasos,  y  alsantse  de  punte- 
tas  demunt  dels  peus  d’ell,  li  demanavan  el 
petó  de  despedida.  Y  tot  son  cos  sentia  una 
esgarrifansa  de  joya  ,  més  fonda  quan  els 
metalls  reproduhian  la  nuesa  de  son  cos 

clapejada  dels  tatuatjes  de  la  ubriaguesa  vo¬ 
luptuosa,  que  quan  el  reflectían  ab  tota  sa 
jovenesa  frescal,  cubert  de  tiaras,  joyells  y 
vestiduras  sobiranas,  d’una  fastuositat  tan 
magnifica  qu’arribavan  à  eclipsar  l’esplendor 
mateix  de  Çakra. 

Quan  fugia,  estenuat,  del  costat  de  sas  es¬ 
posas,  ab  la  escusa  d’un  consell  ab  sos  mi¬ 
nistres,  ellas,  agafantlo  pels  rinxos  de  la  ca¬ 
bellera,  li  barravan  el  pas  tot  cridantli:  — 
«Ah,  traidor!...  Ja’ns  ho  pensavam!  Ta  fugi¬ 
da  no  es  més  que  un  subterfugi!...» — Peró 
més  tart,  rendidas  pel  cansanci  d’una  volup¬ 
tat  despiatada,  l’abrassavan,  adormintse  de¬ 
munt  d’ell  y  esborrant,  ab  el  contacte  de  sos 
pits  enterchs,  l’ungüent  flayrós  de  sàndal 
que’l  tenyia.  Y  si  à  las  nies  s’isolava  ab  al¬ 
guna  cortisana  en  un  clos  ignorat,  sas  espo¬ 
sas,  informadas  per  missatjers  vetlladors,  se 
presentavan  devant  d’elltot  dihentli:  —  «iCóm 
es  quecercas  las  tenebras  pera  trahirnosh) — 
Y  no  trobant  ja  plaher  en  palparlas,  ab  tot  y 
resplandir  de  bellesa  com  reynas  de  las  cons¬ 
tel·lacions,  se  trasmudava  à  la  semblansa 
d’un  camp  de  lotos  koumoudas  [  i),  passant 
las  nits  en  clar  y  dormint  de  dia. 

Las  sonatrius  d’esturments,  ab  sos  llabis 
esgarrinxats  per  las  flautas  com  per  una  mos¬ 
segada,  y  ab  sas  cuixas  despelladas  al  frech 
de  la  vtna  (2)  com  per  una  unglada,  li  atiavan 
els  desitjós  ab  sos  esguarts  inflamats  que’l 
sufriment  adoloria. 

Quan  proposava  à  sas  cortisanas  la  repre¬ 
sentació  d’una  comèdia,  ell  mateix  las  hi 
ensenyava,  ab  tots  els  detalls,  cóm  calia  sen¬ 
tir  un  personatje  y  entrarhi  adins,  ab  l’ànima, 
el  geèto  y  la  paraula;  sostenint  devant  de  sos 
amichs  una  veritable  lluyta  ab  els  histrions 
més  hàbils  de  la  escena  dramàtica. 

Y,  tenyit  son  cos  ab  el  polen  dels  cadam- 
bas ,  coronat  de  flors  dels  arjounas  y  engar- 
landat  de  corayas ,  se  perdia,  durant  el  temps 
de  las  plujas,  entre  mitj  de  selvas  artificials, 
sota  voltas  de  cristall,  hont  hi  sovintejavan 
els  pagons  estarrufats,  de  plomas  irisadas, 
ubriachs  d’amor. 

Y  no’s  donava  pas  ansia  d’amoixar  à  sas 
aymadas,  quan  ellas  se  tombavan  després 
dels  combats  voluptuosos,  sinó  qu’esperava 
que  la  veu  fonda  dels  trons,  rodolant  per  las 
alsarias,  las  fes  girarse  tremolosas  y  refugiar- 
se  en  sos  brassos. 

Las  nits  del  mes  Kàrtika  (3)  solia  passar- 
las  al  cim  de  la  més  alta  torre  de  son  palàu, 
y  allà,  sota  velariums  finissims,  assaboria, 
voltat  de  sas  esposas  més  bellas,  las  puras 
clarors  llunars  dissipadoras  de  las  fatigas  de 
la  voluptat  desenfrenada,  en  las  transparen- 
cias  blavosas  d’un  cel  sense  núvols. 


(1)  Aquesta  variant  del  loto  sols  obra  sas  corolas 
al  clar  de  lluna. 

(2)  Llabdt  indi . 

(3)  Octubre-I'fovembre. 

Y  escampant  sa  mirada  pels  grans  fines¬ 
trals  de  son  palau,  que  s’enmiraliava  en  las 
ayguas  quieta^  del  llach  de  Sarayoü,  al  mitj 
del  que  hi  sobressortía,  voltada  de  cignes, 
una  illa  de  sorra  rosada,  com  l’arrodoniment 
graciós  d'una  cadera  hermosa,  se  recordava 
del  capbussar  joganer  de  sas  aymadas. 

Sas  donas  afollavan  sa  luxuria,  redres- 
sant,  per  una  banda,  sos  cossos  esbelts  tols 
nusos,  cerclats  de  joyells  d’or  rublerts  de 
pedreria,  semblants  à  lluminosos  espectres 
siderals  embolcallats  per  boyrinas  aromosas 
d’encens  y  d’alóes;  y  per  l’altra,  closas  dintre 
de  sas  vestiduras  hivernals,  més  tentadoras 
encara  per  lo  qu’amagavan,  encenían  sos  de 
si t j os  fins  al  punt  d’obligarlo  à  despullarlas 
y  vestirlas  contínuament. 

En  las  cambras  més  allunyadas  de  son 
palau,  ben  à  redós  del  alé  gelat  del  vent,  hi 
passava  las  fredas  nits  del  hivern,  tant  pro- 
picias  al  exercici  de  la  voluptat:  y  las  flamas 
inmóvils  que  cremavan  en  las  llantias  de 
vori,  eran  els  únichs  testimonis  de  sas  gau- 
bansas. 

Aixís  que  sas  aymadas  sentían  esborro- 
narse’ls  presseguers  ab  las  ratxas  tebias  del 
vent  del  mitj  dia,  portadoras  de  tendres  per¬ 
fums  y  de  nous  esplets  de  fecondació,  esva- 
hian  las  rancunias  de  sos  pensaments,  y, 
anyoradissas  de  sos  afalachs,  s’afanyavan  à 
demanarli’l  bes  de  pau.  Y  ell  gronxantse  fes- 
tós  en  cisellats  balancins,  que  dels  enteixi- 
nats  lluhents  penjavan,  se  las  asseya  demunt 
dels  genolls,  y  à  la  embranzida  potenta  dels 
esclaus,  deixava  anar  la  corda  sense  por,  y 
apassionat  las  abrassava.  Y  ellas,  al  revenir 
las  calors  estivals,  cubertas  tan  sols  de  glas- 
sas  transparentas  sembradas  de  perlas,  ab 
sas  caderas  arrodonidas,  festonejadas  ab  far¬ 
balans  de  pedras  de  tots  colors,  y  ab  els  pits 
perfumats  absàndal,  li  servían  begudas  aro¬ 
mosas  y  geladas.  Després  d’haverse  sadollat 
ab  la  frescor  del  licor  espiritós,  compost  del 
such  expremut  dels  préssechs  barrejat  ab  las 
flors  rojencas  del  jessami,  son  amor,  esvahit 
desde  la  fugida  de  la  primavera,  refloria  de 
cop  ab  novells  esclats  de  jovenesa. 

La  e-xistencia  del  príncep  fermada  al  carro 
del  Amor,  s'esmunyia  ab  rapidesa,  assabo¬ 
rint  no  més  que’ls  goigs  sensuals,  que  mu- 
davan  d’aspecte  al  compàs  de  las  constants 
variacions  anyals  del  temps.  Ab  tot  y  des- 
preciar  la  tasca  de  governar  son  realme,  els 
altres  sobirans  restavan  en  pau,  esporuguits 
devant  de  sa  potencia  guerrera.  Mes  un  su- 
friment  fill  de  sa  intemperancia  voluptuosa 
corcava  lentament  son  cos  al  ple  de  la  joven¬ 
tut,  com  la  maledicció  del  anacoreta  Daksha 
consumeix  à  poch  à  poch  las  lluhentors  ar- 
gentadas  del  astre  de  la  nit. 

Sense  fer  esment  dels  atinats  consells  de 
tots  els  físichs  del  regne,  may  deixà  de  satis 
fer  ni’l  més  petit  de  sos  desitjós,  per  conven- 
sut  qu’estigués  del  perill  que  corria  al  assa- 


dollarsen;  perque  tan  despert  estava  son 
afany  sensual,  que  no  podia  somniar  ab  la 
privació  absoluta  de  sas  gaubansas  preferi- 
das  sense  sentir  una  impresió  dolorosa  fon- 
dissima  y  punxenta. 

Respirant  ab  pena,  corsecat  perla  malura, 
pàlit  de  rostre,  parlant  ab  veu  feble,  cami¬ 
nant  apoyat  en  llarga  crossa,  sense  poder 
soportar  el  pes  de  sos  joyells  y  de  sas  tiaras, 
era  la  imatje  viva  del  home  consumit  pel  foch 
del  amor.  Al  contemplarlo  moribond,  sa  nis¬ 
saga  feya  l’efecte  d’un  cel  capvespral,  ahont 
la  lluna  s’ha  empetitit  fins  à  la  sisena  part  de 
son  diàmetre;  d’un  verger  plé  de  tronchs, 
quinas  fullas  y  flors  han  marcit  y  escampat 
las  rufagadas  de  la  tardor;  de  una  flama  d’an- 
torxa  espetegant  al  punt  de  fondres. 

Devant  las  temensas  del  poble  de  que  son 
rey  hagués  comés  el  pecat  de  morir  sense 
deixar  posteritat  mascle,  els  ministres,  ama¬ 
gant  la  malaltia  del  sobirà,  responían  contí¬ 
nuament: —  «No  tenen  fonament  vostras  te- 
mens^s!  El  sobirà  vol  oferir  ben  prompte  un 
sacrifici,  per  obtenir  un  fill.» — 

Ab  tot  y  haver  tingut  més  d’una  esposa, 
sos  amors  havian  sigut  sempre  xorchs  fins 
alashoras,  y  no  podia  presentar  cap  fill  pera 
correspondre  al  deute  que  ab  sos  avis  ferm 
tenia.  Mes,  del  mateix  modo  que  la  flama 
agonitzant  no  té  forsas  pera  resistir  las  rat¬ 
xas  humidas  del  vent,  ell  tampoch  en  tingué 
pera  soportar  sa  malaltia,  que  sobrepassava 
tots  els  esforsos  dels  fisichs  del  realme. 

Y  ab  la  escusa  de  la  ofrena  d’un  sacrifici 
pera  lograr  sa  curació  complerta,  els  minis¬ 
tres,  aplegats  en  els  pórtichs  del  palàu  al 
entorn  del  arxi-brahma,  tan  entés  en  els  rites 
de  las  cerimonias  supremas,  posaren  el  cos 
del  rey  mort  demunt  d’una  pira  de  fustas 
olorosas,  y  la  encengueren  entre  mitj  de  can 
turias  funerarias. 

Tot  seguit,  els  principals  ciutadans,  reu¬ 
nits  en  consell,  oferiren  l’honor  de  portar  el 
ceptre  imperial  à  una  esposa  llegitima  d’Ag- 
nivarna  que  presentava  totas  las  senyals  dit- 
xosas  d’una  gruixaria  incontestable.  Y  l’in 
fant  que  d’ella  nasqué,  entre  las  llàgrimas 
xardorosas  llensadas  devant  de  tan  inmens 
desconhort  y  demunt  las  cendras  encara 
calentas  de  sobirà  tan  poderós,  fou  dessegui- 
da  sumergit  dintre  d’urnas  d’or  plenas  d'ay- 
gua  de  neu,  seguint  antiga  costum  cerimo¬ 
nial  de  tan  augusta  nissaga. 

Y  mentres  la  reyna  portà  en  sas  entranyas, 
per  la  felicitat  de  sos  vassalls,  el  fruyt  espe¬ 
rat  ab  tanta  impaciència,  semblà  feta  à  imat¬ 
ge  de  la  Terra,  que  té  amagadas  en  son  sí 
fecond  las  flors  y’is  fruyts  ,  avans  de  que 
floreixin  y  esclatin;  y  desde  son  seti  d’or, 
obehida  de  tothom,  voltada  de  sos  ministres, 
triats  entre'ls  vells  més  venerables  de  las  fa- 
milias  nobles,  governà  sempre,  ab  la  més 
gran  sabiesa,’l  realme  de  son  espòs. 

Traducció  de  S.  Vilaregut. 


•  ■ 

CONCERTS 

A  las  moltas  societats  y  agrupations  mu¬ 
sicals  ab  que  conta  nostra  ciutat,  se  n’hi  ha 
afegit  un’altra  anomenada  «Conciertos  clàsi- 
cos»,  dirigida  pel  distingit  músich  Enrich 
Granados.  Donà  sa  primera  sessió  en  el  teatre 
Lírich  la  darrera  setmana,  y  en  el  programa 
s’hi  demostrà’l  bon  gust  de  son  director, 
puig  encara  que  no  totas  las  composicions 
podian  anomenarse  clàssicas,  en  cambi  no  hi 
ha  dubte  qu’eran  ben  escullidas. 

Sentirem  per  primera  vegada  la  suile  Hol- 
berg  de  Grieg,  qu’es  una  de  las  obras  orques- 
tals  d’aquest  autor  que  més  ens  han  agradat. 
Dels  cinch  temps  que  conté,  sobresurten  la 
sarabande ,  per  sa  delicadesa  de  factura,  l’atV, 
en  que  s’hi  troba  un  hermós  tema  magnífica¬ 
ment  densenrotllat  pel  quarteto  de  fusta,  y 
finalment  el  rigaudon ,  de  molt  efecte  per  lo 
ben  trevallat  de  sa  orquestació. 

En  la  segona  part,  el  notable  pianista  Ma- 
lats  executà  magistralment  com  sempre  va- 
rias  escullidas  composicions,  sobressorlint  la 
Polonesa  de  Chopin,  que  fou  un  prodigi  de 
execució.  El  domini  qu’en  Malats  té  del  pia¬ 
no  es  extraordinari,  fins  el  punt  de  sorpren¬ 
dre  la  facilitat  ab  que  executa  las  composi¬ 
cions  més  enrevessadas. 

Ademés  d’un  andante  de  Cramer,  que  no 
ofereix  res  de  notable,  y  d'un  deliciós  mi- 
nuelto  de  Haendel,  constituhian  la  part  cul¬ 
minat  del  programa  dugas  obras  del  gran 
Bach,  el  mestre  de  tots  els  mestres:  una  Fu 
ga  pera  orquesta  que  s’executava  per  primera 
vegada,  hermosíssima  com  tantas  altras  de 
aquest  autor,  y’l  magnífich  Concert  en  re  me¬ 
nor  pera  piano  y  orquesta  de  corda,  que  ja 
coneixiam. 

Passant  à  la  execució  qu’obtingueren  las 
diferentas  composicions  enumeradas,  hem  de 
fer  à  en  Granados  la  justícia  de  regoneixe 
que  ha  intentat  fer  Art  serio,  que  totas  las 
obras  resultaren  ben  ensajadas,  y  que’l  con¬ 
junt  fou  arrodonit,  seguint  la  orquesta  fidel¬ 
ment  las  indicacions  de  sa  batuta.  Per  tota 
aquesta  bona  voluntat,  y  per  la  mostra  que’ns 
ha  donat  de  lo  que  pot  arribar  à  fer  si  segueix 
posant  las  obras  ab  el  mateix  cuydado  y  serie¬ 
tat,  aplaudim  de  cor  al  mestre  Granados  y  li 
desitjém  que’l  éxit  del  primer  concert  vagi 
sempre  en  aument.  Mes  ab  la  mateixa  lleal- 
tat  hem  d'aconsellarli  que  procuri  pulir  tot  lo 
que  sia  possible,  y  anar  formant  ab  sa  or¬ 
questa  conjunts  que,  si  no  arriban  à  la  per¬ 
fecció,  s’hi  acostin  tant  com  puguin.  Nosal¬ 
tres  ens  acontentariam  ab  que  comuniqués 
als  seus  músichs  tot  el  sentiment  que  posse- 
heix  com  artista  de  piano,  y’is  hi  fes  dir  las 
obras  ab  aquella  exquisida  delicadesa ,  ab 
aquella  elegancia  d’expressió  que  tantas  ve- 
gadas  ens  ha  fet  fruhir.  Puig  si  bé  en  algu- 
nas  obras,  com  la  suile  de  Grieg,  no  tenim  res 
que  dir  per  la  execució  qu’obtingueren,  en 

cambi  altras,  particularment  el  Concert  de 
Bach,  no’ns  produhiren  de  bon  tros  la  ma¬ 
teixa  emoció  d’altras  vegadas,  y  sense  voler 
ens  venían  à  la  memòria  comparacions  que 
no  hem  de  retreure  aquí.  De  totas  maneras, 
molt  va  fer  com  à  debut ,  y  molt  més  esperém 
que  farà  en  lo  sucessiu. 

No  podém  menys  de  protestar  de  que  uns 
artistas  del  talent  d’en  Granados  y  en  Ma¬ 
lats,  admetessin  un  piano  tan  detestable  com 
el  que’s  presentà  en  aquest  concert.  La  casa 
Estela  segueix  las  tradicions  de  son  anteces¬ 
sor  Bernareggi  en  aixó  de  fer  pianos  dolents, 
ab  soroll  de  caldera  vella  é  impropis  pera  po- 
dershi  lluhir  cap  cancertista.  Peró  entre  tols 
els  pianos  dolents,  cap  com  el  que  sentirem 
aquest  dia.  Era  un  digne  pendant  del  hermós 
cartell  anunciador  de  la  casa. 


Un  nou  concertista  de  piano  se’ns  revelà  à 
ca’n  Parés,  en  la  sessió  que  hi  donà  en  J.  Joa¬ 
quim  Nin.  El  gust  exquisit  que  mostrà  al 
formar  el  programa,  va  posarlo  també  de  ma¬ 
nifest  al  executar  las  diversas  composicions 
del  mateix.  Deixeble  d’en  Vidiella,  ha  sapi- 
gut  apendre  d’aquest  l’art  de  la  dicció,  la  de¬ 
licadesa  de  matisos,  que  fan  del  executant 
quelcom  més  que  un  maquinista,  y  que  do- 
nan  à  las  obras  lo  que  tan  difícil  es  trobarhi, 
aixó  es,  la  interpretació  personal. 

En  totas.  las  composicions  del  programa’ns 
agradà  molt,  peró  més  qu’enlloch  en  las  que 
requereixen  dolcesa  d’expressió.  Devém  citar 
en  primer  terme  una  preciosa  melodia,  La 
tendra  nineta ,  de  Couperin,  compositor  del  si- 
gle  xvii,  qu’es  de  las  que  fan  sentir  fondo  y 
qu’en  Nin  digué  magistralment.  Altre  tant 
podém  dir  de  la  Sonata  de  Scarlatti,  la  Giga 
de  Graun,  las  Papallonas  de  Schumann  y  to¬ 
tas  las  demés  obras  executadas,  entre  las  que 
n’hi  havia  bon  número  del  compositor  Grieg. 

El  piano  era  de  la  casa  Chassaigne,  y  con- 
tribuhí  al  bon  éxit  del  concert  per  sas  exce- 
lents  veus  y  bondat  de  registres.  Ab  aixó 
demostrà  també  en  Nin  el  seu  bon  gust. 

En  la  sala  Estela  donà  la  «Sociedad  Filar- 
mónicai)  un  altre  concert,  casi  repetició  del  de 
la  setmana  anterior.  La  novetat  fou  una  So- 
nata  de  Grieg,  dita  per  en  Crickboom  ab  son 
talent  de  sempre.  El  Cuarteto  de  Beethoven 
ens  produhí  un  efecte  més  gros  encara  que 
en  l’altra  sessió,  sens  dubte  per  la  magnífica 
execució  qu’obtingué,  en  la  que  feren  prodi¬ 
gis  els  intérpretes  y  en  particular  son  di¬ 
rector. 


El  jove  violinista  Manén,  que  fa  dos  anys 
se’ns  revelà  com  una  notabilitat  en  son  géne- 
ro,  ha  tornat  à  presentarse  à  nostre  públich. 
Confirmant  la  opinió  que  llavors  ens  forma- 

rem,  hem  de  proclamarlo  com  à  verdadera 
eminencia  del  violí,  en  tot  quant  se  refereix  à 
la  execució.  Per  ell  no  hi  ha  impossibles:  es 
sorprenent  la  facilitat  ab  que  diu  els  passat- 
jes  més  plens  de  tota  mena  de  dificultats,  fins 
al  punt  d’ésser  l’artista  que  trobém  més  si¬ 
milar  à  en  Sarasate.  Té  totas  las  bonas  qua¬ 
litats  d’aquest,  y  casi  bé’ns  veuriam  apurats 
pera  dir  quin  dels  dos  executa  més.  Quan  en 
Manén  arribi  en  expressió  al  punt  à  que  ha 
arribat  en  execució,  no  tindrà  rival. 

També’s  presentà  com  à  compositor  do- 
nantnos  à  coneixe  sa  sinfonía  Ca.ialon.ia.  La 
fogositat  del  temperament  del  jove  violinista 
s’hi  veu  en  ella  reflexada,  fins  el  punt  de  per¬ 
judicar  en  molts  passatjes  à  la  composició. 
En  las  quatre  parts  que  la  forman  hi  va  des¬ 
enrotllant  varis  motius  populars  catalans  ab 
bastant  coneixement  dels  efectes  orquestals, 
si  bé  en  algunas  ocasions  ab  marcada  ten¬ 
dència  als  estridents  fortíssims.  Ab  un  xich 
més  de  sobrietat,  tractant  ab  menys  soroll  te- 
mas  populars  tan  delicats  com  La  filla  del 
marxant,  qu’es  un  dels  més  ben  desenrotllats, 
la  composició  guanyaria  molt.  No  obstant, 
en  el  jove  Manén  s’hi  descubreix  al  músich 
en  que  hi  ha  pasta  pera  fer  quelcom  de  debó, 
majorment  atesa  la  poca  edat  que  actualment 
conta,  y  lo  molt  que  pot  perfeccionarse  ab  la 
constància  en  l’estudi  qui  revela  unas  facul 
tats  naturals  en  grau  tan  prodigiós. 


Acabém  ab  una  nota  trista.  Ha  mort  à  Mu- 
nich  el  cèlebre  Kapellmeister  Hermann  Le¬ 
vi,  eminent  director  d’orquesta  à  qui  Wag- 
ner  confià  la  direcció  de  sas  grans  obras,  y 
que  portà  la  batuta  com  niugú  en  la  inter¬ 
pretació  d’aquell  monument  musical  que 
s’anomena  Parsifal.  Avuy  no  tenim  temps 
més  que  per  expressar  nostre  fondo  senti¬ 
ment  al  veure  desapareixe  un  dels  més  fer¬ 
vents  apòstols  de  la  causa  wagneriana. 

Joaquim  Pena. 


TEATRES 

La  Pasqua  de  Resurrecció,  coincidint  ab 
els  esclats  primaverals  de  la  Natura,  que, 
com  verge  endormiscada, ’s  desperta  joganera 
al  primer  bes  del  sol  d’abril,  marca  en  la 
vida  artística  de  Barcelona,  especialment  en 
l'art  dramàtich,  un  cambi  sobtat  y  ben  espe¬ 
cial.  L’art  serio  desapareix  per  complert  dels 
escenaris  de  nostres  teatres,  y  mentres  dura 
la  temporada  de  primavera,  l’aficionat  se  tro¬ 
ba  confós  y  desorientat  al  llegir  en  cartells  y 
anuncis  els  programas  sugestius  de  las  fun¬ 
cions  del  dia. 


Molt  curiós  seria  definir  las  causas  miste- 
riosas  d’aqueix  ensopiment  del  art  dramà¬ 
tich  y’l  perquè  del  predomini  de  la  frivolitat 
y  lleugeresa  en  nostres  escenaris  durant  dita 
temporada;  més,  existeixin  ó  no  rahons  satis- 
factorias  qu’ho  espliquin,  el  fet  no  es  menys 
cert,  y’s  repeteix  anys  y  anys  ab  regularitat 
assombrosa. 

Passant  una  lleugera  revista,  veurém  que’ls 
espectacles  que’ns  han  ofert  els  teatres  aques¬ 
ta  primavera  confirman  nostra  observació. 

Els  teatres  Principal  y  Romea  son  els 
únichs  qu’han  cultivat  l’art  de  debó,  encara 
que  ab  més  bona  voluntat  que  fortuna.  Es 
un  teatre’l  Principal  que  necessitaria  una 
empresa  de  molta  iniciativa  pera  desenso- 
pirlo,  y  companyías  com  la  d’en  Fuentes- 
Perrín  no  poden  pas  retornarli  son  antich 
esplendor.  Ja  varem  fer  notar  un  altre  dia 
que  ni’ls  elements  artístichs  que  la  compo¬ 
nen,  ni  son  repertori,  son  lo  que  tindrían  d’és¬ 
ser  pera  lograrho. 

A  Romea  no  hi  passa  res  de  nou.  A  las 
darrerías  de  la  campanya,  La  Filla  del  Mar 
d’en  Guimerà,  las  gastadas  obras  de  reper¬ 
tori,  qu’encara  fan  riure  à  n’aquell  públich 
rutinari,  y  las  magníficas  decoracions  d’aquell 
esperpenlo  literari  que’n  diuhen  El  comte 
l' Arnau,  fan  el  gasto  esperant  el  pròxim  tan¬ 
cament  de  portas. 


A  Novetats,  per  més  que  diguin,  no  hi  ha 
pas  guanyat  res  la  moral  ab  la  fugida  de  la 
Mariani  y  la  vinguda  de  la  Soàrez.  Mes  si  la 
moral  no  hi  ha  guanyat  res,  tampoch  hi  ha 
guanyat  la  empresa:  lo  qual  no  ho  acabém 
d’entendre,  perque  la  tal  companyia  sembla 
feta  expressa  pera  monopolisar  tot  aquell  pú¬ 
blich,  numerosissim  à  Barcelona,  que  sent 
pels  ulls.  Públich  lasciu  per  instint,  li  agra- 
dan  las  obras  verdas ,  de  situacions  escabro- 
sas  y  de  lienguatje  intencionat  y  de  doble 
sentit.  Totas  las  obras  que’ns  han  donat  son 
d’aquell  color,  y  si  bé  algunas  com  II  Mikado 
y  La  Piccola  Bohème  resultan  empalagosas, 
en  cambi  Le  Carnet  du  Diable  pot  satisfer  al 
més  exigent.  Francament  inmoral  per  qual¬ 
sevol  costat  que  se  la  miri,  es  presentada  ab 
gran  luxo  de  trajos  y  esclat  de  llums.  La 
Soàrez',  qu’es  un  breu  compendi  de  la  com¬ 
panyia,  desinvolta  y  falaguera,  diu  son  paper 
ab  una  intenció  y  desembràs  sorprenents. 
D’ulls  que  parlan,  d’expressió  y  moviments 
dúctils,  y  à  més  à  més  paperera ,  té  magnifi- 
cas  condicions  pel  género.  Tal  vegada  hi 
haurà  qui  trobi  qu'en  conjunt  las  actrius  y 
coristas  no  son  tot  lo  guapas  que  podrían 
ésser,  que’s  veuhen  ossos  que  surten  y  pan- 
torrillas  primas.  Aixó  no  es  veritat  més  qu  en 
part,  perque  no  ho  son  pas  tot  d’ossos:  tam¬ 
bé’s  veuhen  pells,  y  bonas  pells  per  cert,  y 
pantorrillas  ben  formadas;  y  en  fi,  unas  ab 

altras  se  poden  ben  empassar,  sobretot  te¬ 
nint  en  compte  que  totas  hi  fan  lo  que  saben, 
es  à  dir,  ensenyan  lo  que  tenen,  que  no  es 
pas  poch.. 

Francament:  el  públich  vert  ha  caygut  en 
un  renuncio  que’ns  dona  molt  que  pensar. 


Al  Tivoli  hi  actua  una  companyia  de  zar- 
zuela  grande.  L’ópera  nacional,  com  diuhen 
els  castellans.  Y  qué  n’es  de  migrada  y  ra- 
quítica  aqueixa  òpera,  si  hem  de  jutjar  per  lo 
que’ns  donan  al  Tivoli!  Marina  y  La  Tempes- 
tad ,  La  Tempestad  y  Marina:  heus  aquí  totas 
las  novetats.  ^Qué  fan  els  mestres?  Y  això 
qu’ara  diuhen  que  un  ministre  pensa  prote¬ 
gir  l’art  espanyol,  y,  dintre  de  la  música, 
l’ópera  genuinamente  espaüola.  ^Ja  s’hi  ha  pen¬ 
sat  bé,  sant  cristià?  Miri  que  ï’ópera  genui¬ 
namente  espanola  no  es  pas  la  zarzuela  grande , 
no;  ho  havia  sigut  potser;  mes  avuy  la  qu’ho 
es,  es...  la  chica:  el  género  chico.  Aquest  es 
el  que  s'ha  de  protegir,  perque  aquest  si 
qu’ho  es  de  genuinametite  espanol.  El  poble 
espanyol  ho  regoneix  ab  son  aplauso.  En  ell 
s’hi  troba  la  expressió  artística  més  eloqüent 
y  gràfica  del  estat  psicológich  d’aqueix  poble; 
en  ell  s’hi  veu  retratat  en  cos  y  ànima,  y  en 
ell  s’aplaudeix  à  si  mateix  al  aplaudir  als  ge¬ 
nis  que  tan  al  viu  el  saben  sorpendre  y  retra¬ 
tar  en  sa  miserable  vida  d’estancament  y 
fatalisme.  Si’l  poble’l  paga  perque  li  agrada, 
els  ingenis  espanyols  perque’ls  hi  pagan  el 
cultivan,  y  l’art  y’l  negoci,  el  poble  y  l’artis¬ 
ta  agermanats  enlasuprema  comuniód’ideals 
que’l  captivan,  sols  esperan  la  conmovedora 
sanción  del  govern  pera  que  baix  sa  protec¬ 
ció  s’acabi  d’encarrilar  aqueix  art  simbólich 
que  anys  à  venir  serà  admirat  per  las  gene¬ 
racions  com  una  nova  era  d’or  de  las  arts 
patrias. 

Aqueixos  días,  visitant  els  teatres  d Qgénero 
chico ,  ens  hem  acabat  de  convence  de  que 
l’art  dramàtich  à  Espanya  no  té  cap  més  cami 
viable.  Sols  en  ells  hi  ha  públich,  y  sols  en 
ells  s’hi  guanyan  diners.  Fa  verdadera  tris¬ 
tesa  veure’l  poble  abarraganat  fins  à  tal 
punt,  y  fa  més  tristesa  veure  als  autors,  al¬ 
guns  d’ells  de  talent,  més  abarraganats  en¬ 
cara. 

Al  tealre  de  la  Gran  Via  varem  veure 
l’altra  nit  El  choque  de  trenes  v  Viaje  de  ins- 
trucción.  La  escena,  en  la  prímerai  represen¬ 
ta  una  estació.  Hi  passan  unas  cosas  en  la 
tal  estació,  que  sols  pot  arribar  à  imaginarlas 
un  cervell  desequilibrat  ó  un  home  tranquil 
que  coneix  la  estupidesa  del  públich.  Una 
dona  gelosa  escampa  la  falsa  noticia  d’un  to 
pament  de  trens  a  fi  de  que  torni  tot  seguit 
el  seu  marit,  empleat  qu’ha  abandonat  son 
Iloch  per  anar  à  una  cita.  L’acció  s’embolica 
ab  un  tipo  qu’espera  à  sa  estimada,  la  mare 

d’aquesta  qu’espera  à  un  altre  gendre  rich  y 
que  també  es  esperat  per  la  policia;  encara 
hi  ha  un  músich  que  se  li  ha  escapat  el  tren 
y  uns  empleats  idiotas  que  no  fan  més  que 
tonterías.  Tot  aixó  lligat  à  la  bona  de  Deu. 
Tothom  diu  lo  que  vol  y  perque  vol,  canta  ó 
balla,  riu  ó  plora  perque  si.  Que  n’hi  deu 
Eaver  costat  d’amohinos  al  autor!  Hi  ha  una 
escena  que  val  tots  els  diners:  La  gent  espera 
l’arribada  del  tren.  A  esperar  el  tren  en 
aqueixa  estació  no  més  hi  van  homes  y  do- 
nas  joves  que  sàpigan  ballar,  y,  ademés,  tants 
homes  com  donas.  ^Veritat,  senyors  Alfonso 
y  Banquells?  Està  clar,  joves  y  tan  ben  apa¬ 
rellats,  iqué  poden  fer  mentres  esperan?  Ba¬ 
llar!  Y,  vóltala  Manela!  S’arrencan  ab  un  pet 
de  ball  que  fa  glatir.  Sols  una  cosa’ns  preo¬ 
cupa:  {Que  no’ns  el  podna  dir  l’autor  el  nom 
d’aqueixa  estació  ahont  s’hi  balla  ab  orques- 
ta  y  tot? 

Viaje  de  Instrucción  no  es  tan  desballestat. 
Al  fi  y  al  cap  en  Benavente  y  en  Vives  son 
homes  de  talent.  Mes  el  talent  y’l  género 
chico's  donan  bofetadas;  qui  s’hi  fica  s’en- 
mascara;  y  per’xó  l’obra,  ja  que  no  un  disbarat, 
resulta  mansa,  ridícula  en  moltas  ocasions, 
é  insubstancial  sempre.  El  verdader  ingeni,  la 
sàtira  fina,  la  observació  justa  y  la  imagina¬ 
ció  fresca,  no  hi  caben  dintre  dels  grollers 
motllos  característichs  del  género.  Per  ell, 
s’ha  d’escriure,  lletra  y  música  à  pams,  segons 
un  patró  eslatuhit,  y  depressa,  depressa,  per¬ 
que  si  no  s’encerta  se’n  pugui  fer  tot  seguit 
un’altra;  hi  ha  un  clixé  per  cada  mena  de  ti- 
pos;  toreros,  manolas,  artistas,  princeps,  etc. 
Han  d’ésser  de  tal  manera ,  tallats  pel  patró 
consagrat,  y  d’aqueix  patró  ningú  potsortir- 
sen.  També  hi  ha  un  patró  pels  recursos  escé- 
nichs,  per  las  situacions  cómicas,  pels  núme¬ 
ros  de  música  y  fins  pels  xistes,  qu’han 
d’ésser  grollers  y  xavacans.  Massa  fins  é  in- 
geniosos,  ningú’ls  entendria. 

No  hem  d’insistir  per  avuy,  perque  més 
que  parlar  de  l’obra  parlém  del  género.  Del 
género  hi  ha  molt  que  dir,  y  no  acabaríam. 
En  quant  à  Viaje  de  instrucción ,  sols  dirém 
qu’encara  que  atenuats,  s’hi  troban  tots  els 
dits  defectes.  Com  à  proba,  citarém  un  parell 
de  xistes  cassats  al  vol:  — éPor  qué  habéis 
cerrado  la  vidriera?  —  pregunta  l’amo  d’un 
hotel  à  un  criat.  —  Por  que  hace  frio.  — 
Abridla  tonto;  iqueréis  desacreditar  nuestro 
clima?  —  Un  altre:  Se  parla  d’un  secret  d’Es- 
tat:  —  Resulta  un  secreio  de  Estado...  intere- 
sante! — -  Son  els  millors  de  l’obra. 

En  serio  y  convensuts  ho  fem  constar: 
Creyém  que  tant  en  Vives  com  en  Benavente 
son  capassos  de  fer  obras  d'altra  empenta, 
mes  si  segueixen  per  aquest  camí,  s’estimba- 
ràn  en  l’abim  de  la  vulgaritat,  qu’al  fi  del 
mateix  se  troba. 


Emili  Tintorer 

No  neix  res,  ni  res  mort  en  esta  vida; 
no  hi  ha  res  nou  ni  vell  en  l’Univers; 
las  forsas  se  transforman,  la  matèria 
cambia  de  nom:  res  més. 

La  nuvolada  que  la  pluja  amaga, 
es  vapor  d’aygua  qu’à  la  mar  ha  prés 
y  després  de  la  pluja,  à  la  mar  torna 
per  rius  y  per  torrents. 

No  germina  la  terra,  que  transforma 
la  llevor  enterrada,  en  gayas  flors: 
la  matèria  no  mort,  ha  viscut  sempre: 
tan  sols  cambia  de  nom. 

Lo  nin  que  neix  del  ventre  d’una  dona, 
no  neix,  es  sols  llevor  qu’han  infantat: 
del  cadavre  qu’enclotan  sota  terra 
nova  vida’n  vindrà. 

Mort  y  vellesa  jenreral...  No  vos  temol 
sou  mots  estiipits  d’ensopit  cervell... 
en  l'Univers  la  vida  es  sempre  eterna 
y  l’home  may  es  vell. 

No  neix  res,  ni  res  mor  en  esta  vida, 
no  hi  ha  res  nou  ni  vell  en  l'Univers; 
las  forsas  se  transforman,  la  matèria 
cambia  de  nom:  res  més 
...  Mes  síl  Una  cosa  sols  al  món  es  nova; 
hi  ha  una  cosa  tan  sols  que  surt  del  res: 
una  forsa  que  neix  y  creix:  la  idea! 

Sols  la  idea  y  res  mésl 

Oh,  joventutl  Trevalla  sense  treva; 

al  fons  de  ton  cervell  hi  germa  un  sol 

qu’aclarirà  la  fosca .  Salve,  idea, 

qu’il-luminas  el  món! 

Benjamí  Romo  Mas. 


NOVAS 

Han  sigut  multats  per  l’autoritat  els  perió 
dichs  L Atlàntida  y  La  Ilustració  Llevantina . 

Ademés,  ha  sigut  amonestat  Lo  Pensament 
Català ,  y  suspesa  la  publicació  del  diari  La 
Veu  de  Catalunya ,  aixís  com  la  del  nou  diari 
La  Creu  de  Catalunya ,  després  del  tercer  nú¬ 
mero. 

A  tots’ls  manifestém  el  nostre  sentiment. 

Don  Lluís  Suner  y  Casademunt  ens  ha 
enviat  son  idili  en  un  acte  La  font  dels  ena¬ 
morats ,  estrenat  també  à  Romea  durant  el 
passat  mes  d’abril. 

S’ha  publicat,  elegantment  imprès  à 
((L’Avenç»,  el  drama  del  Ignaci  Iglesias  La 


Resclosa ,  estrenat  ab  gran  éxit  à  Romea’l 
novembre  del  any  passat. 

Remerciém  al  autor  l’exemplar  que’ns  de¬ 
dica. 

Hem  rebut  el  quinzenari  Badalona  Federal 
y  la  revista  El  Ateneo  Obrero  de  Badalona. 

Queda  establert  el  cambi  ab  dits  perió- 
dichs. 

Hem  rebut  una  serie  de  tarjetas  postals 
que  semblan  voler  representar  vistas  de 
Montserrat;  el  respecte  qu’ens  mereix  la  Mon- 
tanya  y’l  nom  de  l’autor  dels  cromos,  que 
sab  fer  cosas  molt  millors,  ens  privan  de  do¬ 
nar  nostra  opinió  y  sols  podém  manifestar  el 
desitj  de  poder  aplaudirlo  en  trevalls  més  ar- 
tístichs. 

Ab  motiu  d’una  festa  que  li  dedicaren  al¬ 
guns  lletrats  de  Perpinyà,  Mr.  de  Carsalade 
du  Pont,  nou  bisbe  d’aquella  diòcesis  fran¬ 
cesa,  refermà  una  vegada  més,  continuant 
las  insinuacions  qu’esgranà  en  sa  Pastoral 
d’entrada,  l’afecte  que  professa  à  n’aquella 
terra  que,  ab  tot  y  ésser  dintre  la  vehina  Re¬ 
pública,  es  catalana,  y  ben  catalana.  Al  fér- 
seli  coneixe  las  xamosas  Montanyas  regala- 
das ,  cansó  tan  bella  com  anyorivola,  y  altras 
de  la  nostra  bella  terra, ’ls  recomanà  la  con¬ 
servació  de  las  costums  y  de  la  llengua,  di- 
hentlos  ab  vera  convicció:  '(Parléu  y  cantéu 
en  català.  El  jorn  que  deixaréu  de  ferho,  no 
seréu  pas  rossellonesos.» 

No  faltà,  com  no  podia  faltarhi,  un  amorós 
recort  per  nostre  Mossèn  Cinto,  à  qui  tant 
ayman  els  rossellonesos. 

Preguém  als  suscriptors  de  fora 
Barcelona  que  no  estiguin  al  corrent 
del  pago  de  suscripció,  procurin  ferlo 
efectiu  dintre  la  brevetat  possible,  si 
no  volen  rebre  ab  retràs  el  periódich. 


JOVENTUT 

SETMANARI  CATALANISTA 
Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCRIPCIÓ 
Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2 <5  cèn¬ 
tims. 

Als  que’s  suscriguin  fins  à  fi  d’any’se’ls  hi  re¬ 
galarà’l  cartell  anunciador  del  periódich,  mag¬ 
nífica  obra  de  l’Alexandre  de  Riquer. 

Fidel  Giró,  impressor.  —  Carrer  de  València  31  ï. 

LA  MODERNA  OLIGARQUÍA 
DEL  INTEL-LEÇTE 

Entre’ls  antichs  grechs,  tot  gran  pensador, 
el  producte  inconscient  de  la  seva  cerebració, 
li  semblava  un  miracle,  y  per  tant,  se  creya 
en  poder  de  la  Veritat  absoluta.  Lo  mateix 
havia  passat  y  passava  à  Babilonia,  Pèrsia, 
Egipte,  etc.,  ahont  las  concepcions  genials 
!  eran  tingudas  per  revelacions  directas  dels 
Deus,  sobre  la  essencia  de  las  cosas. 

Aixó  feya  que  ls  grans  pensadors  vingues¬ 
sin  à  ser  uns  déspotas,  uns  tirans  del  esperit. 
Y  aixis  es  que  la  historia  de  la  Inteligencia,  à 
;  Grècia,  revesteix  un  caràcter  de  violència  y 
i  d'aventura  semblant  à  la  de  varis  partits 
que's  disputessin  la  monarquia  absoluta.  En 
Orient,  arribam  ja  à  la  imposició  dogmàtica, 
!  casi  ni  menys  hi  havia  lluyta.  Els  vensuts 
;|  eran  tinguts  com  adoradors  del  Mal,  y  per 

tant  destruhits,  ó  guardats  en  esclavifut  per¬ 
petua. 

D'aquesta  manera  d’ésser  del  pensament 
en  l'Antiguitat,  va  resultarne'l  Magister  di- 
xit  en  la  Edat  Mitja.  Aixis  Aristóteles,  emi¬ 
grant  d’Atenas  à  Alexandria,  Pèrsia,  Córdo¬ 
ba  y  la  Sorbona  de  Paris,  després  d’ésser 
passat  pel  filtre  egipci,  pel  mazdeista,  per 
l’alarb  y  finalment  per  l’escolàsticb,  va  es¬ 
talviar  de  pensar  à  tota  la  gent  ortodoxa,  y 
va  produhir  sols  aquells  exèrcits  d’ergotistas, 
disputadors  estèrils  qu’omplian  inútilment 
infolios  à'ergos  y  distingos. 

La  santa  insurrecció  del  Intel-lecte  lliure, 
produhida  per  la  Ciència,  que  de  cada  home'n 
fa  un  autor  de  las  sevas  propias  observacions 
y  experiencias,  ha  fet  impossible  aquesta  ti¬ 
rania  del  esperit.  L'esperit  d’anàlissis,  y  un 
gra  d'escepticisme  sobre’ls  resultats  de  la  ob¬ 
servació  agena,  s'hi  oposan.  El  periodo  dels 
tirans  del  esperit  ha  passat  ja. 

Va  venir,  inmediatament  després  de  la 
Revolució,  l’intent  de  que  tot  fos  igual,  de 
que’l  bèstia,  com  el  sabi  qu'observa,  el  que 
no  té  energias  acumuladas,  com  el  que'n 
porta  moltas,  poguessin  darproductes  iguals. 
D’aqui  lo  dels  títuls  que  donan  suficiència, 
etcètera.  Peró  aixó  no  ha  passat  d'un  pur  in¬ 
tent.  En  las  esferas  de  la  Superior  Cultura 
sempre  hi  ha  hagut  y  haurà  dominació  ó  in- 

fluencia;  peró  aquesta  dominació,  aquesta 
influencia  que  dona  forma  y  direcció  à  las 
generacions  novas  y  arquitectura’l  Món,  cam- 
biant  el  modo  d’ésser  en  la  superfície  de  la 
Terra,  avuy  està  en  mans  d’una  oligarquia 
del  esperit,  y  per  tant,  no  es  ni  tirànica  ni 
perillosa.  Tothom  que  tingui  forsa  mental 
pot  serne.  Tot  se  renova  continuament.  Ja 
no  hi  ha  dogmas.  Es  una  vera  República  del 
Intel-lecte.  A  despit  de  tota  separació  geo¬ 
gràfica  y  política,  à  través  dels  estats,  s’està 
formant  una  societat  supernacional,  quals 
individuus,  cada  un  ne  val  per  molts,  y's  co¬ 
neixen,  y  s’entenen,  y  pot  entendrels  tothom 
que  tingui’l  cor  ample  y  la  inteligencia  ober¬ 
ta.  Els  primers  sabis,  els  pochs  grans  filo- 
sops,  els  artistas  superiors  forman  aquest 
cenàcul  universal  quals  dictats  obeheixen 
tots  els  pobles  sens  imposició  de  cap  espe- 
cie.  La  superioritat  intelectual  qu’avans  crea¬ 
va  hostilitat,  avuy  uneix.  LTlome  superior 
va  rodejat  d’un  estat  major  y’s  nodreix  en  la 
massa,  y  per  ella  produheix,  y  en  bé  d’ella. 

Aixís  pot  nedar  en  la  vida  seguint  una  cor¬ 
rent  pròpia,  fins  contra  las  corrents  establer- 
tas  per  altres,  segur  de  trobar  qui  l’ajudi  à 
obrirse  pas,  gent  que’l  segueixi.  Ni  la  tirania 
qu'alguns  han  volgàit  restablir  apoyantse  en 
las  massas,  pot  res  contra  aquest  exèrcit  sa¬ 
grat  d’esperits  selectes,  que  cada  un  combat 
sol  en  una  direcció,  y  tots  fan  armonía.  Tots 
se  comprenen;  cada  un  es  son  Rey.  Son  lliu¬ 
res.  Cada  un  prefereix  morir  à  sotmetres. 
Aixís  d’aquests  núcleus  aristàrquichs  va  ela- 
borantse  la  societat  futura,  tant  més  sòlida 
quant  més  móvil  y  flexible  sia,  tant  més 
lliure  com  més  sia  ell  mateix  cada  un  dels 
individuus  que  la  componguin. 

Aixis  s’evita  l’acció  depressiva  que  tota 
gran  potencia  intelectual  exerceix  després  de 
la  seva  acció  llibertadora. 

Pompeyus  Gener. 


CREPÚSCUL  D’HIVERN 

Cosi  tra  questa 

Immensità  s’annega  il  pensier  mio: 

E  il  naufragar  m’è  dolce  in  questo  mare. 

Leopardi. 

El  crepúscul  d’Hivern  es  trist,  d’una  tris¬ 
tesa  mortal,  en  la  cambra  solitaria,  il-lumi- 


nada  pel  foch  d’una  llarinmensa.  La  flama¬ 
rada  que  creix  rosegant  els  boscalls  ,  que 
s’entortolliga  flexible,  entre’ls  espetechs  de  la 
fusta  que  gemega,  y’s  mitj  apaga  à  voltas 
pera  desferse  en  densas  fumaredas,  me  parla 
un  llenguatje  confós  ,  barboteig  de  cosas 
mortas,  d'existencias  passadas. 

Els  miralls  de  Venecià  m’ofereixen,  à  tra- 
vers  de  las  teranyinas  y  de  la  pols,  la  visió 
màgica  de  refinadas  galanterías,  de  modals 
aristocràtichs,  de  vestits  elegantissims  y  se- 
nyorials.  M’ofereíxen  revelarme’ls  secrets  de 
moltas  ànimas,  l’interior  de  vidas  ditxosas, 
passadas  entre  sedas  y  perfums,  alegrías  y 
dansas,  y  també  las  tristesas  y’is  somnis 
de  sers  desgraciats  y  malaltissos. 

Y  la  cambra  solitaria,  aclarida  per  un  foch 
d’infern,  reviu  orgullosa,  sota  la  destrucció 
implacable  del  temps.  El  mobiliari  destenyit, 
peró  encara  superb  y  fort,  lluheix  el  groch 
d’or  vell  dels  seus  millors  días,  quan  las  mo- 
1  las  dels  grans  sillons  cruixían  sota’l  pes  de 
aristocràticas  senyoras  de  blancas  perrucas. 
Els  majestuosos  tapissos,  epopeyas  homéri- 
cas  y  cants  d’Ariosto,  cubreixen  las  parets, 
ab  cayent  sever  y  ab  lassitut  alhora. 

Bronzes  y  marbres,  quadros  pastorils,  bibe- 
lots  artistichs,  cortinatjes,  llantias  de  cristall 
de  roca,  porcellanas  maravellosas,  capsetas 
de  marfil,  armariets  deliciosos,  gerros  pera 
flors  cuberts  de  miniaturas;  totas  las  obras 
mestras  del  art  luxós,  refinat  y  lleuger  del 
sigle  xvm  devenen  animadas.  D’un  vell  stra- 
divarius  brollan  veus  afogadas,  sons  d'una 
dolcesa  infinida,  com  sí  acariciés  sas  cordas 
el  frech  d’una  ala  invisible. 

Y’s  realisa  una  resurrecció,  solemnial  v 
graciosa.  Tal  succehiría  si  s’alsés  del  seu  se¬ 
pulcre  una  momia  de  plechs  rigits,  y’is  vio¬ 
lins,  al  mateix  temps,  cantessin  un  ayre  jove¬ 
nívol  de  Mozart. 

A  travers  dels  vidres  glassats,  en  la  llum 
descolorida  del  crepúscul,  veig  els  vells  xi¬ 
prers  d’una  verdor  fosca  y  ombrivola,  m&n- 
tres  els  demés  arbres  despullats  tremolan  de 
fret. 

Y  penso  que’l  món  es  una  gran  tragèdia  y 
que  nosaltres  som  uns  actors  ben  desgraciats. 
Penso  que  las  lluytas  de  la  vida,  els  èxits  y 
las  caygudas,  els  enlluhernaments  y  las  de- 

sesperacions,  no  valen  aquests  moments  de 
calma  misteriosa  y  tràgica,  aquest  reculli- 
ment  devant  d’emocions  inexplicables,  que 
no  sé  si  son  goigs  ó  tristesas,  peró  que  m  par- 
lan  al  cor  ab  un  llenguatje  mav  sentit  fins 


ara.  Y  aixi'm  Uenso,  de  ple,  en  aquest  mar 
antich,  per  oblidar  y  viure  alhora.  May  m’ha 
semblat  tan  hermosa  aquella  frase  de  Mae- 
terlinck:  «La  vostra  ànima  sols  floreix  en  el 
fons  de  las  nits  tempestuosas  ?» 

G.  Zanné  Rodríguez. 


Juny,  10.  —  Avuy  fa  tres  mesos  que  vaig 
arribar  à  aquest  poblet ,  ahont  els  metjes 
m’han  enviat  pera  ferme  recobrar  la  salut  per¬ 
duda  en  ma  vida  de  disbauxa.  El  poblet  es 
petit  y  molt  bonich:  sembla  de  pessebre.  Els 
ayres  purs  d’aquesta  encontrada  m’han  revi¬ 
fat;  las  ayguas  van  dominant  de  tal  modo  la 
malaltia,  que  ja  no  semblo  aquella  dona 
magra  y  groga  que  ni  podia  tenirse  dreta. 

Al  llevarme,  m’he  sentit  com  en  mos  temps 
de  noya,  ab  ganas  y  forsas  pera  córrer  y  sal¬ 
tar,  ab  un  dalit  que  fa  molts  anys  no  hi  tin¬ 
gut:  semblava  que  tornés  à  ma  infantesa, 
quan  escapantme  de  casa,  aprofitant  las  es- 
tonas  que  no  hi  eran  mos  pares,  anava  à  ju¬ 
gar  ab  els  altres  xicots  y  mossas . . .  <Qué  faràn 
aqueixos  ara?...  De  quan  tenia  divuyt  anys, 
que  vaig  fugir,  no  he  vist  may  més  à  ningú 
del  poble...  ni  à  mos  pares...  ^Son  vius  ó 
morts?... 

Deixant  corre  aquets  pensaments  me  vestei¬ 
xo.  Al  acabar  me  miro  al  mirall,  y  alashoras 
comprench  que  no  hi  puch  tornar  més  al  po¬ 
ble:  tothom  me  mira-ria  ab  menyspreu;  que 
no’ls  dech  veure  més  als  meus  pares:  la  ca- 
ra’ls  hi  cauria  de  vergonya.  La  pageseta  d’a- 
vans  es  avuy  una  senyora,  ó  al  menys  ho 
sembla.  Senyora!...  Si,  de  tothom  que  la 
vol!...  En  aquest  poblet  me  creuhen  viuda 
d’un  senyor  rich,  me  respectan  y  m’estiman; 
si  s’enteressin  de  qui  soch,  me  treurian  à  pe- 


dradas.  La  sort  es  que  ja  va  tornant  la  salut 
perduda,  y  prompte  estaré  bona  del  tot.  Y 
alashoras...  <qué  faré?...  ^ahónt  aniré?...  Al¬ 
tra  volta  à  ciutat,  à  ser  una  de  tantas  flors 
que  s'ofereixen  al  que  passa  pera  que  las 
prengui,  y  que,  mentres  son  frescas  y  fan 
goig,  son  estimadas  per  lo  que  aparentan,  no 
per  lo  que  valen,  y  quan  son  marcidas  las 
llensan . 

Cap  à  las  vuyt  surto  à  passeig  pera  dis- 
treurem,  per  allunyar  recorts  que  m’entris¬ 
teixen;  vuy  alegria,  vida,  sol,  ayre...  No  vuy 
pensar  en  ahir...  no  vuy  pensar  en  demà. 

No  feya  pas  molt  que  caminava  carretera 
amunt,  quan  vaig  veure  un  aixàm  de  quit¬ 
xalla  del  poble,  noys  y  noyas  de  vuyt  à  tretze 
anys,  que  jugavan  en  un  camp  vehi.  Al  veu- 
rels,  me  tornà  à  la  memòria  ma  infantesa. 
També  jo  hi  havia  anat  à  jugar  ab  la  canalla  à 
fora’l  poble.  Alashoras  vaig  comensar  à  apen- 
dre  lo  que  no  devia  saber,  à  sentir  cosas  que 
no  podia  sentirlas.  La  meva  ignoscencia  va 
rebre’l  primer  solrach,  que  fentla  trontollar 
y  minvar  en  forsa,  va  preparar  la  cayguda 
de  més  tart. 

Vaig  seguir  mon  cami.  Apartant  l’esguart 
d’aquell  quadro  y  deixant  à  un  cantó  la  car¬ 
retera,  vaig  dirigirme  camps  à  través  cap  al 
lloch  solitari  ahont  anava  casi  cada  jorn  à 
meditar.  Me  deixava  guanyar  per  la  melan¬ 
gia.  El  paissatje  s’assemblava  al  de  ma  terra 

abandonada,  com  una  gota  d’aygua  à  un'al- 
tra;  camps  de  blat,  ab  sas  herbas  dolentas  y 
encisadoras  rosellas;  camps  d’ordi,  de  cibada, 
de  blat  de  moro...  aquí  gatosas,  allà  esbar- 
sés,  margaridas  ,  clavells  boscans...  ;  més 
endevant  s’hi  veyan  horts,  ab  algún  roser, 
fruyterars ...  y  allà,  més  amunt,  la  riera, 
avergonyida  de  tan  poca  aygua  com  duya;  y 
al  lluny,  com  à  march  del  quad'ro,  el  bosch 
ab  sos  pins,  roures  y  alzinas...  Avans  d’arri¬ 
bar  à  la  riera-,  vaig  trobar  una  parella  d’ena¬ 
morats  (cap  d’ells  arribava  als  setze  anys) 
explicantse  son  amor,  dihentse  sos  pensa¬ 
ments,  ja  enrahonant,  ja  callats,  ab  el  llen- 
guatje  dels  ulls  y  las  estretas  de  las  mans, 
que  duyan  agafadas.  També  ho  havia  fet  jo! 
també  m’hi  havia  passejat  agafada  de  la  ma 
del  xicot!  Era  l’hereu  d’una  de  las  masias 
més  ricas  del  poble,  era’l  més  guapo  y’l  mi¬ 
llor  sarauhista  de  la  comarca;  ja’l  recordo,  ab 
son  trajo  de  vellut  fi  y  sas  espardenyas!... 
Varem  renyir  per  una  futesa:  perque  per  la 
festa  major,  al  envelat  dels  senyors,  vaig 
ballar  ab  un  altre  heréu  de  la  comarca,  que 
l’endemà  va  venir  à  trobarme  à  la  font.  Quins 
temps!  y  qué  felissos! 

En  ma  passejada  vaig  cullir  flors  del  camp, 
y  al  arribar  al  bosch,  tot  seguit  vaig  dirigir- 
me  al  lloch  de  sempre,  y  allí,  assentada  en 
un  tronch  de  roure  ,  meditava  tot  mirant 
l’aygua  que  reguerot  avall  anava  cap  à  la 
riera  y  després  als  camps  à  donar  vida  à 
las  plantas.  Als  meus  peus  hi  havia  mo- 
tas  de  flors  que  cada  jorn  veya;  may  las  ha¬ 
via  tocat  per  un  cert  respecte,  avuy  n’hi  fet 
un  pomell  qu’he  posat  sobre  mon  pit.  Tot 
mirantme  las  flors  pensava  en  ma  vida  de  ciu¬ 
tat,  ahont  buscava  inútilment  divertirme  y 
no  feya  altra  cosa  que  servir  d’instrument  de 
diversió  y  plaher  als  que’m  pagavan;  ahont 
els  homes  de  bé  m  llensavan  miradas  de  de- 
sitj,  y  las  donas,  unas  de  menyspréu  y  odi,  y 
altras  d’enveja.  Quina  vida!...  Y  pensar  que 
quan  comensi  à  ser  vella  ó  no  serveixi’m 
deixaran  y  llensaràn  com  las  flors  marcidas... 
M'entraren  ganas  de  plorar,  y  vaig  agafar  las 
flors  que  duya,  y  omplintlas  de  petons  las  hi 
deya:  «No  vos  llensaré  jo  quan  vos  marciu, 
no!»  Y  al  dirho  creya  qu’aixis  tal  volta  no’m 
llensarian  à  mi  demà.  De  prompte  vaig  sentir 
un  xiu-xiu  de  conversa,  no  molt  lluny  de  mi, 
y’l  remor  d'un  bes,  al  moment  contestat... 


M’also  poch  à  poquet,  miro  per  entremitj  de 
las  fullas,  y  vaig  veure  un’altra  parella  d’ena¬ 
morats,  ja  més  grans,  qu’abrassats  se  besa- 
van  ab  passió...  Al  veurels  el  cor  se’m  nuà. 
Aixís  vaig  caure  jo!  en  lloch  semblant,  als 
brassos  d’un  senyoret  de  ciutat  que  m’encisà 
y  enganyà  com  un  vil,  y  que’m  deixà  sola,, 
abandonada  y  sens  recursos  en  mitj  de  la 
ciutat  desconeguda  pera  mi.  Y  mas  llàgrimas 
lliscavan  cara  avall  silenciosament  com  las  ay- 
guas  del  reguerot,  y  l’arrepentiment  nasqué. 
Si,  volia  tornar  à  mon  país,  ab  mos  pares, 
demanalshi  perdó...  y  fugir  del  bosch  ahont 
havia  vist  un  crim  igual  al  que  jo  purgava. 
Al  eixir,  aqueixa  impresió  va  passar,  y  ja 
tranquila  comprengui  qu’era  impossible  tor¬ 
nar  enrera.  Jo  era  la  flor  cayguda  que’l  riu 
impetuós  s’emporta  cap  avall  y  que  la  cor¬ 
rent  va  esfullant;  que  no  pot  tornar  enrera, . 
ni  ser  com  avans,  sinó  que  deu  seguir  avall 
fins  que’l  riu  la  deixa  à  un  costat,  al  lloch 
dels  inútils,  dels  aburrits,  dels  desgraciats... 
Y  en  mon  dintre  vaig  decidir  seguir  avall, 
sense  ni  tan  sols  probar  de  deixaria,  puig  era. 
inútil. 

Al  tornar  à  casa,  poch  avans  d’arribar  à  la 
carretera,  al  llunv  vaig  veure  la  parella  que 
sortia  del  bosch,  ell  serio,  ella  trista  y  plo¬ 
rosa  tot  aixugantse’ls  ulls  ab  son  mocador.  Y 
sos  cabells  voleyavan  despentinats...  Igual- 
que  jo!  Son  fi  serà’l  meu!  En  mitj  de  la  car¬ 
retera  anava  l’altra  parella  més  joveneta,  dei- 
xaits  de  la  mà,  rojos  abdós  y  sense  dirse  una 
paraula.  Faran  com  els  primers!  Y  aprop  del 
poble  la  quitxalla  tornava, ’ls  noys  grans  fent 
parella  ab  las  mossas.  Totjust  comensavanl 
Quan  s’aturarian!  Eixos  grupos  no  eran  més 
que  vistas  del  cinematògraf  de  ma  vida  pas¬ 
sada. 

Al  entrar  à  casa  estava,  decidida  à  tornar  à 
ciutat  lo  més  prompte  possible...  Quina  sor¬ 
presa  la  meva  al  trobar  que  m’esperava 
l’amich  preferit,  el  que  creya  estimar...  Ab 
besos  y  abrassadas  vaig  oblidar  mas  preocu¬ 
pacions...  v  ell  contemplantme  amorosit,  al 
veurem  roja  de  la  caminada  y  del  sol,  excla¬ 
mà:— «Qué  hermosa  estàs,  Fanny,  y  quéfres- 
ca!  Semblas  una  flor!» — Aqueixas  paraulas 
tendras  y  alegras  m’entristiren  de  nou,  des¬ 
vetllant  mos  negres  pensaments... 

De  brasset  baixarem  al  jardí,  abdós  silen¬ 
ciosos.  Ell,  l’amich  benvolgut,  sense  dir  una 

paraula  cullia  las  flors  més  xamosas  y’n  feya 
un  pomell  que  m’oferi  dihentme: — «Té,  per 
tu  las  he  cullidas»,— y  volia  arrencarme'l  pom 
de  flors  boscanas  que  duya  en  mon  pit  y  que 
ja  eran  boy  marcidas.  Vaig  tènir  un  moment 
de  protesta;  jo  volia  defensarlas  aquellas 
flors... — «Son  pansidas,  ^no  ho  veus? — afegi, 
y  veyent  ma  recansa  en  llensarlas,  somrihent 
digué:  —  «Es  son  destí:  la  flor  mustiga’s 
llensa»... — 

— «Es  veritat)) — li  vaig  replicar,  y  mos  ulls 
se  negaren  de  llàgrimas  silenciosas,  silencio- 
sas  com  la  meva  pena... 

Juny,  i  i  (matí).  —  Mon  amich  ja  es  fora. 

Avuy  me’n  torno  à  ciutat,  à  seguir  com 
■avans...  iQuan  me  marceixi!... 

Trinitat  Monegal. 


LA  RATA  DINTRE  DEL  FORMATJE 
Ó  L’ESPÍA  DEL  GENERAL  PRIM 

Del  meu  llibre  de  memorias  (en  preparació ). 

1867-68 

En  aquell  temps  lo  noranta  nou  per  cent 
y  pico  dels  espanyols  ja  no  podían  aguantar 
més.  jNo  podían! 

Y  fins  n’hi  havia  que  se’n  havían  hagut 
d’anar  fora  d’Espanya.  iFora  d’Espanya! 

En  Sagasta,  en  Ruiz  Zorrilla,  l’Aguirre, 
l’Olózaga,  en  Castelar,  en  Pi  y  Margall,  en 
Becerra,  el  general  Pierrad,  el  general  Bal- 
drich,  el  general  Lagunero  y  molts  altres, 
eran  à  París. 

El  general  Prim  era  à  Londres. 

L’home  que  à  Espanya  feya  y  desfeya  era 
don  Ramón  Narvàez,  que  si  no  tenia  gens  de 
talent,  tenia  en  cambi  molt  caràcter  y  molt 
malas  intencions. 

Nostre  Senyor  se’n  va  endur  à  n’en  Nar¬ 
vàez  el  dia  23  d’abril  de  1868:  Y  contan  las 
crónicas  que’l  capellà  que’l  va  ajudar  à  bé 
morir,  li  va  exigir  que  perdonés  à  tots  els 
seus  enemichs,  y  que  don  Ramón  li  va  con¬ 
testar: 

— Ay,  Pare,  jo  no’n  tinch  cap  d’enemich, 
no  m’en  queda  ni  un:  ja’ls  he  fet  fusellar 
tots. — 

Mort  en  Narvàez,  se  va  encarregar  de  con-  ■ 
tinuar  la  seva  obra  en  Gonzàlez  Bravo.  Va 

ésser  el  seu  govern  una  segona  edició,  sense 
corretgir. 

Per  treure  allò  que  hi  havia,  se  treballava 
molt  dintre  d’Espanya,  peró  se  treballava 
molt  més  y  molt  millor  à  París,  y  sobre  tot 
à  Londres,  perque  allí  hi  havia  en  Prim,  que 
era  el  que  comandava  à  tots  els  que  feyan 
feyna  pera  fer  caure  aquella  situació. 

Per  lo  tant,  lo  que  més  preocupava  à  n’en 
Gonzàlez  Bravo  era  lo  que’l  general  Prim 
pensava,  lo  que’l  general  Prim  deya,  y  sobre 
tot  lo  que’l  general  Prim  feya. 

Y  pera  poder  saber  lo  que  pensava,  lo  que 
deya  y  lo  que  feya,  varen  sortir  de  Madrid 
emissaris  pagats  à  pes  d’or. 

Y  tanta  feyna  va  fer  un  d’aquestos  emis¬ 
saris  que,  ab  molt  malas  arts,  va  poder  con- 
seguir  que  algunas  de  las  cartas  que’l  gene¬ 
ral  Prim  rebia,  passessin  del  seu  poder  al 
d'en  Gonzàlez  Bravo. 

Com  que  de  conspiradors  n’hi  havia  per 
tot  arréu  y  fins  à  la  vora  y  tot  del  President 
del  Concell  de  Ministres,  un  personatje  lli¬ 
beral,  dels  més  lliberals,  que  per  fortuna  en¬ 
cara  viu,  y  que  allavoras  era  à  Madrid,  quan 
va  tenir  noticia  de  lo  que  passava,  va  enviar 
à  Londres  un  amich  de  confïansa,  à  qui  en 
Prim  va  contestar  que  sabia  molt  bé  qui 
eran  y  lo  qu’eran  tots  els  qu’entravan  à  casa 
seva,  que  ademés  ell  destruhía  totas  las  car¬ 
tas  de  compromís  desseguida  d’haverlas  lle¬ 
git,  y  que  per  lo  tant  era  absolutament  im¬ 
possible  lo  de  la  sustracció. 

Peró  tan  bona  manya  se  va  donar  el  per¬ 
sonatje  lliberal  que  vivia  à  Madrid,  que’n  va 
poder  arreplegar  una  de  las  cartas  robadas 
al  general  Prim;  y  quan  la  va  tenir  va  fer 
tornar  à  Londres  al  mateix  emisari  de  con- 
fiansa,  que  va  fer  el  viatje  boig  d’alegria, 
primerament  perque  prestava  un  gran  ser- 
vey  à  la  Revolució,  y  en  segón  lloch  perque 
la  primera  vegada  en  Prim,  malhumorat  per 
l’avis  que  li  donavan,  no  l’havia  rebut  ab  la 
cortesia  y  amabilitat  qu’era  d’esperar. 

A  la  segona  vegada,  sí  que  ab  tot  v  lo  so- 
trach  tremendo  que  va  produhir  al  general 
la  vista  de  la  carta  robada,  el  va  rebre  ab  tan¬ 
ta  cordialitat,  que’l  va  obligar  à  quedarse  à 
casa  seva  à  viure  ab  ell. 

Tres  ó  quatre  días  va  permaneixe’l  gene- 

ral  ab  el  neguit  qu'es  de  suposar,  no  podent 
atinar  de  quina  manera  la  carta  qu’ell  creya 
haver  tirat  al  foch,  podia  haver  anat  à  parar 
à  las  mans  d’en  Gonzàlez  Bravo. 

Però  romiant  romiant,  s’ho  va  poder  ex¬ 
plicar.  Ja  era  veritat  qu’ell  totas  las  cartas  de 
compromís  las  tirava  al  escalfa-panxas,  però 
com  que’l  fugó  era  pera  carbó  de  cok,  resul¬ 
tava  que  moltas  d’aquestas  cartas,  que’l  ge¬ 
neral  desde’l  seu  silló,  després  d’enmatxu- 
carlas  las  llensava,  algunas  vegadas  anavan 
à  sota  del  fugó. 

Ara  faltava  descobrir  quí  era  el  traydor 
que  d’al  li  las  hi  robava.  No  més  sabia  de 
cert  que  no  podia  ésser  cap  dels  seus  criats, 
perque  ja  estava  ben  segur  de  que  tots  ells 
fins  la  seva  vida  haurian  donat  si  hagués 
convingut. 

Havia  d’ésser  per  forsa  alguna  de  las  per- 
sonas  entrants  à  casa  seva.  Va  fer  llista  una 
pila  de  vegadas,  sense  poder  pecar  en  cap  de 
las  personas  que’l  visitavan. 

Neguitós,  frenétich  y  casi  desesperat,  va 
decidir  experimentar  à  tothom  sense  excep¬ 
tuar  à  ningú. 

Y  tal  dit  tal  fet. 

De  un  à  un,  ab  qualsevol  pretext,  feya  en¬ 
trar  en  el  seu  despatx  à  tota,s  las  sevas  visi- 
tas;  mentres  durava  la  conversa  se  presen¬ 
tava  un  criat  del  general  ab  tres  ó  quatre 
cartas  (simuladas,  per  supuesto).  Després  de 
llegirlas  í ab  permís  del  visitant)  las  tirava  à 
puesto.  Després,  també  ab  permis  del  visi¬ 
tant,  sortia  del  despatx  ab  qualsevol  excusa, 
y  quan  veya  que  las  cartas  enmatxucadas 
eran  en  el  seu  puesto,  donava  per  termi¬ 
nada  la  entrevista  y  feya  entrar  un  altre 
amich,  y  després  à  un  altre  y  à  un  altre,  fins 
que  al  ultim  va  caure  en  la  ratera  un  senyor 
d’edat  que  cada  dia  visitava  al  general  un  cop 
ó  dos,  à  recordarli  que  de  tan  lliberal  y  tan 
disposat  à  tota  classe  de  sacrificis  no  n’hi  ha¬ 
via  cap  més. 

La  indignació  del  general  Prim  va  ésser 
tal,  que  ab  l’intent  d’escanyar  al  espia, ’l  va 
agafar  pel  coll;  peró  no  va  tirar  endevant  des¬ 
armat  pels  xixanta  anys  del  delinqüent  que, 
plorant  y  de  jonolls,  va  dir  al  general: 

—  Sí,  senyó;  sí,  jo  soch  un  miserable,  un 
traydor  que  ha  abusat  de  vostè  villanament. 
Pera  mantenir  à  la  meva  numerosa  familia 
vaig  haver  d’acceptar  del  govern  espanyol  el 


càrrech  que  desempenyo.  Matim,  ja’m  pot 
matar,  perque  ho  mereixo. 

— De  matarlo  ja’l  mataré,  peró  no  pas  avuy. 
Vosté  seguirà  cobrant  del  govern  espanyol, 
peró’m  servirà  à  mi.  Comunicarà  al  govern 
tot  lo  que  jo  li  digui  y  absolutament  res  més. 

Y  aixís  va  succehir. 

Y  en  Gonzàlez  Bravo  se  tornava  tarumba 
perque  no  podia  ni  somniar  que  aquell  agent 
tan  espavilat  v  tan  fidel  li  fes  à  saber  que’n 
Prim  era  à  Londres,  quan  n’era  fora;  y  que 
no  era  à  Londres  quan  conspirava  allí  de  va¬ 
lent.  Es  à  dir,  que  desde  allavoras  l’espia  en 
comptes  de  servir  al  cuyner ,  va  servir  al  gall. 

Y  aixó  va  fer  que,  completament  despistat 
el  govern,  en  Prim  pogués  sortir  de  Londres, 
arrivar  à  Càdiz  y  allí  ferhi’l  seu  fet. 

Albert  Llanas. 


PRIMER  BES 

Entre  mos  somnis  color  de  rosa, 
un  d’ells  m’agrada  més  que’ls  demés: 
aquell  que’t  miro  jove  y  hermosa, 
sobre  mas  galtas  podant  febrosa 
ton  primer  bes. 

Quan  sapigueres  que  t’estimava, 
à  flor  de  llabis  te  va  venir; 
jo  vareig  véurel:  te’l  demanava; 
y  obrintse'l  càlzer  que  l’estotjava, 
va  ser  per  mi. 

Entre  tos  llabis  frisós  neixía; 
sobre  mas  galtas  se  va  desfer; 
desd’alashoras  ma  fantasia 
gronxa  que  gronxa  de  nit  y  dia 
ton  bes  primer. 

Rafel  Folets  y  Capdeviia. 

L'ECLIPSE  DE  SOL 

La  nota  màs  saliente  deia  setmana  ha  estat, 
sens  dupte,  l’eclipse  total  de  sol  de  dilluns 
passat,  y  encar  que  Barcelona  no  sigué  tant 
ditxosa  com  Elche,  Santa  Pola,  Plasència, 
etc...,  ahont  la  enlluhernadora  llum  solar  fou 
eclipsada  totalment,  també  disfrutarem  per’xó 
poch  ó  molt  del  grandiós  espectacle  natural, 
y  ben  contents  podém  estar  de  las  nou  déci- 
mas  parts  d’eclipse  que’ns  tocaren,  al  pensar 
que  à  Paris,  ab  tot  y  ser  el  cerebro  d’Europa, 
no  n’atraparen  ni  un  través  de  dit. 

Tornant  à  Barcelona,  lo  qu’es  el  dilluns,  à 
primeras  horas  de  la  tarde,  tothom  tenia  es- 
garrifansas  astronómicas,  tothom  se  sentia 
Flammarión  ab  més  ó  menos  forsa,  y  en  ge¬ 
neral,  l’eclipse  anunciat  ab  tant  de  bombo  y 
platerets,  havia  despertat  viva  atenció  entre 
la  major  part  dels  barcelonins. 

Peró  com  que  aquestos  ja  sabém  que  se 
pasan  de  listos  y  tot  sovint  beneytejan  com  en 
lloch  del  món,  no  faltaren  els  que,  al  pregun- 
tarloshi: — -«Que  ja  està  à  punt  per  l’eclipse?» 
— contestessin  glorificat  d  maitines  ab.  aquell 
tan  socorregut  desdeny  de  la  gent  ase  per  na¬ 
turalesa: — «Y  ara,  que’s  pensa  que  hi  crech 
ab  això  que  dihuen  els  diaris?...  Aixó  es  bó 
pels  tontos!» 

Para  verdades  el  tiempo ,  que  deya  el  pobre 
Zorrilla.  Molt  avans  de  las  tres  de  la  tarde 
del  dilluns  passat,  quasi  tots  els  terrats,  mi- 
randas ,  torratxas,  colomars,  torras  y  campa¬ 
nars  de  Barcelona,  eran  plens  de  gentada, 
que,  malgrat  la  forsa  de  los  rayos  solares ,  que 
picaban  de  valent,  al  mitj  de  las  blavors  en- 
cesas  d’un  cel  sense  núvols,  aguantaba  l’en- 
lluhernament  aclaparador  de  la  xardorosa 
mitj-diada  primaveral,  atreta  per  la  magne- 
ficencia  del  espectacle,  disposantse  à  fruhir- 
ne,  armada  d’ulleras  de  llarga  vista  (à  falta 
ú'  equatorials  perfeccionadas),  vidres  fumats, 
miralls,  y  cossis  plens  d’aygua.  Las  màqui- 
nas  fotogràíicas  de  totas  midas  y  sistemas  no 
hi  mancavan  tampoch.  El  dia  era  radiant,  es¬ 
plendorós;  el  sol,  brillava  ab  tota  sa  forsa, 
moments  avans  de  comensar  la  funció.  L’en¬ 
cantament  boyrós  de  la  montanya  de  Mont- 
juich  v  de  las  serraladas  del  Tibidabo  y  Sant 
Pere  Màrtir,  dominavan,  ab  la  linia  blavosa 
y  lleugera  del  mar  encalitjat,  l’escampall  ata- 
pahit  d  edificis  barcelonins,  mitj  partit  per  la 


nota  d’un  vert  d’esmeragda  de  coixi  de  vellut, 
formada  pels  plàtans  inflats  de  las  Ramblas 
y  Passeig  de  Gracia. 

A  través  del  vidre  fumat,  el  sol  semblava 
una  taronja  lluminosa  y  aplanada,  quan  va¬ 
ren  sonar  mandrosament  las  tres  en  el  cam¬ 
panar  de  la  Catedral.  Rellotje  en  mà  espera¬ 
va  la  gent  ab  vera  curiositat  la  presentació 
de  la  lluna  qu’havia  de  apareixe,  segóns  els 
càlculs  dels  astrólechs,  à  las  3  horas,  7  mi¬ 
nuts  y  22  segons  de  la  tarde.  —  ((Acudiria  à 
la  cita?))  —  que  diria  algún  diari  castellà.  — 
«Y  cà  hi  havia  de  acudir,»  —  rondinava  en¬ 
cara  algún  sabi  barceloní  entossudit,  d  a- 
quells  que  badan  mirantse  un  balcó  que  no 
hi  ha  res.  En  efecte,  com  si  l’hagués  sentií  y 
volgués  ferlo  quedar  malament,  el  nostre 
apreciat  satélite ,  à  l’hora  fixada  se  presentà, 
ab  exactitut  matemàtica,  retallant  impercep¬ 
tiblement  ab  sa  negror  la  part  inferior  de  la 
dreta  del  disch  solar.  —  «Y  ara?»  —  excla- 
mavan  els  repatanis  al  convéncers  de  que 
allò  anava  de  serio.  —  «Aixis  els  sabis  tenían 
rahó.  jVaya!  Vaya!  Bé,  ja  veurém  si’s  farà 
tant  fosch  com  dihuen?...»  —  Encara  no’s 
donavan  per  vensuts,  més  el  contacte  llunar 
anava  pujant,  pujant,  à  poch  à  poch,  reta¬ 
llant  cada  vegada  més  la  rodona  ataronjada. 
Grossa  cridadissa  y  esvalot  s’alsava  dels  gra¬ 
pats  d’observadors  de  bona  fé,  que  omplian 
els  terrats  y  las  torratxas.  Tot  de  sopte  s’ado¬ 
naren  de  que’ls  raigs  del  sol  s’esmortuhian 
paulatinament,  els  batens  d’ombra  s’enfe- 
blian,  corria  un  ventet  molt  fresch  y  aixiribi- 
dor;  y  las  negrors  de  la  lluna  havían  guanyat 
tant  terreno ,  que’l  sol  semblava  una  mitja  llu¬ 
na  vermellenca.  Y  alashoras  els  carrers  fos- 
quejaren,  lluhiren  uns  tons  esgrogueïts  y  gri- 
senchs,  semblants  à  la  claror  trencada  de  nu- 
voladas  prenyadas  d’electricitat;  els  aucells 
volaren  arràn  dels  segons  pisos;  els  àrbres  de 
vert  esmeragda,  s’embrutaren  ab  un  tó  ver¬ 
dós  de  domàs  vell,  tirant  à  florit,  y  per  las 
plassas  més  grans,  collas  de  gent,  ab  el  cap 
alt,  contemplavan  lagrogor  espectral  d’aquell 
capvespre  postís.  Y  desde  aquells  moments, 
l’eclipse’s  desenllassà  al  inrevés.  La  mitja 
lluna  de  color  tarongi,  que  fins  alashoras 
l’haviam  vista  à  dalt,  la  vegerem  després  à  un 
cantó,  y  al  final,  à  baix,  y  fins  en  els  acaba¬ 
ments  del  fenomen,  no  hi  faltaren  aixerits 
que  gaudiren  del  brillant  perpelleig  de  Ve- 

nus.  el  planeta  de  primera  magnitut  que’ls 
castellans  l’han  motejat  ab  V àlias  tlamench 
de  Lucero  del  alba.  Y’s  clarejaren  els  carrers, 
els  raigs  del  sol  reprengueren  sa  lluhentor  y 
sa  forsa  xardorosa,  las  aus  alsaren  el  vol,  els 
arbres  verdejaren  ab  més  delit  y  las  collas  de 
gent  qu'omplian  els  alts  y’is  baixos  de  la 
ciutat  s’escamparen  per  rependre  l’empipa¬ 
dora  tasca  cotidiana.  tot  comentant  el  resul¬ 
tat  y  efecte  del  tan  cacareado  eclipse. 

— Ay!  Ay!  Yo  me  pensaba  que  se  quedaria 
màs  oscuro? — digué  un  d’aquells  dels  colls  de 
color,  de  dos  pams,  de  l'americaneta  cenyida 
y  del  barretet  de  palla  microscópich.  — -  Vaya 
una  lata  que  nos  ha  dado  el  seiïor  Sol  con  su 
eclipse. 

Véuhen?  Ja’n  tenim  un  de  la  goma  que  no 
li  va  agradar.  Bé,  es  el  que  deya  un  senyor: 
— «Ja  veuran,  aixó  dels  eclipses  es  massa  alt 


per  gent  qu’esvolatega  sempre  arran  de  ter¬ 
ra  moral,  intelectual  y  físicament.  Per  ells  lo 
mateix  es  un  eclipse  de  sol,  que  una  sinfonía 
de  Beethoven,  que  una  tragèdia  grega  ó  que 
una  obra  mestre  de  filosofia.» — Ja  tenia  rahó 
aquell  senyor,  ja;  à  ne’ls  rebolls  de  las  clas¬ 
ses  directoras  barceloninas,  no’ls  hi  vinguin 
generalment  ab  aytals  elevacions,  no  vehuen 
que  perden  l'esma?  Vingan  acas  per  manar, 
cotillons  per  dirigir,  animaladas  per  dir,  y 
malmetre’l  castellà  en  sas  conversas  ab . ! 

Ara  m’havia  distret  del  eclipse.  Quan  ens 
en  anavam  del  terrat  (à  las  5  horas,  24  mi¬ 
nuts  y  30  segons)  el  sol,  lliure  del  negrós 
contacte  llunar,  tornava  à  semblar,  mirat  à 
través  del  vidre  fumat,  una  taronja  lluminosa 
y  aplanada.  Y  à  simple  vista,  brillava  ab  la 
majestad  de  sempre. 

Salvador  Yilaregut. 


LES  VIOLETES 

(IMITACIÓ) 


— ;Per  qué,  frescals  violetes, 
tan  primerenques  floriu? 

La  neu  encare  blanqueja 
de  la  montanya  pel  cim; 
vindran  pot  ser  més  gelades 
y  vents  de  Març  enemichs... 
ijPer  qué,  frescals  violetes, 
tan  primerenques  floriu? 

— Alaba  a  Deu  qui,  bon  pare, 
no  s’oblida  dels  humils... 

Una  bona  joveneta,  . 
bella  y  pobre,  per  aquí 
ve  a  cercar  flors,  y  per  ella 
tan  primerenques  florim. 


— N’es  una  trista  orfaneta 
qu’ab  la  filosa  o  cosint, 
o  venent  flors  per  la  vila, 
manté  sos  germans  petits... 

Un  àngel  al  trench  de  l’auba 
es  passat’vuy  demati. 
«Obriuvos,  flors  primerenques 
(arreu,  arreu  nos  ha  dit): 
no  té  pa  la  vostra  amiga, 
y  prest'os  vindrà  a  cullir. » 


«Miraula:  ja  ve  la  jove, 
la  jove  per  qui  florim!» 


— Dolces  flors,  ^y  qui  es  la  jove, 
la  joveneta  gentil? 


Miquel  Costa  v  Li.odera,  Pbre. 

HERMANN  LEVI 


L  eminent  director  d’orquesta  que  fà  pochs 
días  ha  abandonat  el  món  dels  vius,  consti¬ 
tueix  una  de  las  personalitats  més  importants 
que  1  art  musical  ha  tingut  en  la  segona  mey- 
tat  del  sigle  que  fineix.  En  el  grandiós  Estat 
del  centre  de  l’Europa,  que  en  curt  espay  de 
temps  s  ha  posat  al  cap  de  tot  lo  que  revela 
civilisació  y  progrés,  ensemps  las  ciencias 
que  las  arts  s  han  vist  creixe  y  desenrotllarse 
d  un  modo  extraordinari  y  entre  totas  aques- 
tas  una  de  las  més  explendorosas  ha  sigut 
1  Art  de  la  música.  Encare  que  dominada  en 
un  principi  per  la  rònega  escola  italiana  que 


regnaba  à  Alemanya,  igual  que  per  tot,  com  à 
senyora  ú'nica,  pogué  l’esperit  patri  en  mitj 
de  l’esclat  d’aquell  hermós  renaixement  crear 
enfront  d’ella  un  altre  escola,  reflex  fidel  del 
modo  d’ésser  germànich,  y  després  d’un  llarch 
período  de  lluyta,  arribarà  vencer,  mercès  à 
la  poderosa  empenta  dels  grans  genis  y  dels 
valiosíssims  artistas  que  han  vingut  à  cola- 
borar  en  l’obra  d’aquestos. 

De  tots  es  ben  coneguda  la  evolució  musi¬ 
cal  dels  nostres  temps;  la  crisis  perque  ha 
passat  l’ópera  italiana,  y  el  triomf  complert 
que  sobre  ella  ha  obtingut  el  drama  musical 

en  tots  els  paissos  ahont  se  preocupan  seria- 
ment  de  tot  lo  que’s  refereix  à  l’Art  ano¬ 
menat  divi.  No  hem  de  deturarnos  ara  en 
senyalar  la  part  que  correspon  en  la  inmorta- 
litat  à  cada  un  dels  mestres  verament  immor¬ 
tals,  com  Bach  y  Beethoven  en  el  género  sin- 
fónich,  y  com  Gluck,  Weber  y  YVagner  en  el 
drama  musical.  Més  aixis  com  las  obras  de 
Bach  han  trigat  molt  à  arribar  à  domini  del 
vulgo,  y  las  de  Gluck  foren  menysprehuadas 
per  sos  contemporanis,  altre  tant  hauria  si¬ 
gut  de  la  reforma  wagneriana  à  no  contar  ab 
apòstols  tan  fervents  com  el  mestre  qual  des¬ 
aparició  deplorem. 

A  Alemanya  el  director  d'orquesta  repre¬ 
senta  quelcom  més  que  un  home  encarregat 
de  donar  las  entradas  y  de  marcar  el  compàs, 
mentres  va  llegint  junt  ab  els  músichs  las  no- 
tas  de  sa  partitura.  El  Kapellmeister  alemany 
es  el  músich  de  conciencia  que  emplea  bona 
part  de  sa  vida,  estudiant  las  grans  obras  de 
tots  els  mestres,  fins  arribar  à  l’ànima  d’ellas 
y  compenetrarse  ab  laverdadera  idea  del  au¬ 
tor.  Y  després  d’aq.uesta  identificació  ab  las 
produccions  dels  genis,  escampa  pel  món 
musical  el  fruyt  de  sos  trevalls,  divulga  ver- 
daderas  joyas  artisticas  desenterradas  moltas 
voltas  d’entre  la  pols  dels  arxius  y  compleix 
sa  missió  educadora  fent  caure  del  pedestal 
molts  falsos  idols  pera  colocarhi  en  son  lloch 
als  que  de  dret  els  hi  pertany.  Tal  va  fer 
Wagner  respecte  de  Beethoven,  y  altre  tant 
han  realisat,  en  gran  part,  els  cèlebres  direc¬ 
tors  que  han  consagrat  sos  capdals  esforsos 
al  triomf  definitiu  de  las  obras  del  gran  mes¬ 
tre  de  Bayreuth. 

Entre’ls  molts  y  molts  que  desde  un  prin¬ 
cipi  apreciaren  en  tot  son  valer  la  importàn¬ 
cia  de  la  reforma  wagneriana  y  la  grandiosi¬ 
tat  insuperable  de  las  obras  de  son  autor,  va 
apareixe  una  trinitat  augusta  ,  quals  noms 
aniràn  eternament  units  al  de  aquell  mestre 
inmortal:  aquests  tres  homes’s  deyan  Hans 
Richter,  Hermann  Levi  y  Fèlix  Mottl.  De 
temperaments  ben  distints  y  fins  à  voltas  con¬ 
traposats,  pot  afirmarse  qu’en  ells  s’hi  trova 
condensat  tot  l’art  de  dirigir.  El  talent  de  Ri 
cart  Wagner  descobri  ben  prompte  las  excep¬ 
cionals  condicions  de  sos  entussiastas  deixe¬ 
bles  y  acollintlos  ab  la  predilecció  que  tenia 
per  tot  verdader  artista,  els  inicià  en  las  fins 
llavors  insondejables  bellesas  de  sas  derre- 


ras  creacions,  donantloshi  el  veritable  sentit 
de  cada  passatje,  aixis  com  la  complerta  emo¬ 
ció  estètica  del  conjunt  de  cada  obra. 

La  colaboració  de  cada  un  d’aquests  mes¬ 
tres  en  els  trevalls  pera  posar  en  escena 
las  grans  produccions  de  la  última  etapa  wag¬ 
neriana,  es  d’una  grandissima  importància, 
puig  la  intel·ligència  y  laboriositat  dels  dei¬ 
xebles  facilità  en  gran  part  la  realisació  dels 
desitjós  del  mestre.  Aixis  s’explica  que  ab 
tot  y  ser  Wagner  un  gran  director  desde  molt 
avans  d’esdevenir  cèlebre  com  à  compositor, 
arribés  à  depositar  tota  sa  ilimitada  confian- 
sa  en  els  esmentats  mestres  fins  el  punt  de 
confiàrloshi  la  direcció  de  la  orquesta  en  els 
escrenos  de  sas  obras,  quals  ensajos  se  feyan 
seguint  punt  per  punt  totas  las  indicacions 
del  autor,  ab  lo  que  pot  ben  afirmarse  qu’ells 
son  qui  millor  que  ningú  posseheixen  las  re¬ 
gí  as  pera  sa  fidel  interpretació.  Richter  es  la 
autoritat  musical  més  indiscutible  pera  tot 
quant  te  relació  ab  la  Tetralogia  y  Els  mestres 
cantors,.  aixis  com  el  temperament  fogós  y 
extremadament  apassionat  de  Mottl  l’han  fet 
el  director  per  excelencia  del  Tristan ,  y  la  so¬ 
brietat  y  concissió  de  Levi  se  trobavan  en 
son  plé  domini  en  mitj  de  las  celestials  har- 
monias  del  Parsifal. 

La  mort  de  Levi  es  una  pèrdua  inmensa 
pera  la  interpretació  d’aquesta  darrera  obra 
de  Wagner,  calificada  de  testament  musical 
de  son  autor.  Aquest  esculli  à  dit  mestre  pe¬ 
ra  l’estreno  de  son  festival  sagrat,  ab  la  con¬ 
vicció  de  que  sas  especialíssimas  qualitats 
eran  las  més  apropiadas  donada  la  naturale¬ 
sa  de  l’obra.  La  primera  representació  om- 
plenà  del  tot  els  desitjós  del  autor,  qui  pro¬ 
clamà  à  Levi  com  intérprete  fidel  de  son 
pensament  y’l  comblà  dels  més  afalagadors 
elogis,  ab  lo  que  sa  reputació,  ja  ben  fona¬ 
mentada,  esdevingué  universal.  Sens  dupte 
l’honra  d’haver  estrenat  la  darrera  obra,  la 
més  pura  é  ideal,  del  gran  revolucionari  de 
la  música,  es  l’orgull  més  gran  pera  un  di¬ 
rector,  y’l  triomf  que  Levi  obtingué  ab  ella 
fou  dels  que  no  tenen  parell.  Desde  llavors, 
els  pelegrins  que  de  las  més  llunyanas  en- 
contradas  s’han  dirigit  casi  anyalment  al 
temple  guardador  de  la  vera  tradició  wagne¬ 
riana,  han  escoltat  el  Parsifal  conduhit  per 
en  Levi  com  el  més  perfecte  model  d’inter¬ 
pretació  musical,  infiltrant  en  l’ànima  dels 

fervents  una  emoció  tan  intensa,  tan  pura  y 
à  un  temps  tan  misteriosa,  que  impossible  s 
fa  imaginaria  à  qui  no  l’hagi  may  experi¬ 
mentat.  En  cambi,  tot  el  que  l’hagi  sentit  no 
podrà  menys  de  tributar  al  difunt  mestre  son 
homenatje  d’admiració  devant  de  l’autoritat 
sobirana  y  la  religiosa  convicció  ab  qu’exer- 
cia  son  sacerdoci. 

Las  qualitats  més  sortints  de  Hermann 
Levi  eran  una  accentuació  d’extraordinaria 
netedat  y  del  més  delicat  matis  en  cada  fras- 
se.  Portava  ab  cuydado  inmens  tan  la  part 
externa  com  la  expressió  interna;  però  ab  tot 
y  poguerse  calificar  sa  interpretació  d’anató- 
mica,  no  deixava  may  en  descobert  sa  es¬ 
tructura;  pera  cuydar  del  detall  no  oblidava 
may  el  conjunt.  Sa  mirada  viva  y  magnètica 
penetrava  en  els  músichs  ab  influencia  avas- 
salladora,  fins  el  punt  dè  lograr  un  alt  grau 
de  perfecció  en  la  justesa  de  l’accent,  de  la 
línia,  del  timbre  y  de  la  sonoritat  de  cada 
instrument.  Era,  per  tant,  sa  execució  con¬ 
cisa,  clara,  ferma,  fonent  tots  els  elements 
orquestals  pera  arrancarne  una  homogenei- 
tat  insuperable  de  conjunt. 

Tal  era’l  mestre  que  l'Art  ha  perdut  pera 
sempre.  Encarregat  desde  1871  de  la  direcció 
del  Teatre  Real  de  Munich,  qu’ha  desempe- 
nyat  fins  aquests  últims  anys,  en  ell  donà 
repetidas  probas  de  son  extraordinari  valer, 
posanthi  ab  un  cel  infatigable  totas  las  crea¬ 
cions  wagnerianas  y  las  dels  principals  mes¬ 
tres  antichs  y  moderns.  En  el  teatre  de  Bay- 
reuth  fou  un  factor  indispensable  desde’l 
esmentat  estreno  de  Parsifal ,  tan  pera  la 
reproducció  d’aquesta  obra  en  tots  els  anys 
succesius,  com  pera  la  direcció  de  las  demés 
del  mateix  autor,  fins  que  sa  salut  delicada 
l’obligà  à  abandonar  la  batuta. 

En  la  direcció  de  concerts,  no  quedà  à  més 
baix  nivell,  distingintse  particularment  en 
las  Sinfonias  de  Beethoven  y  Mozart.  quals 
interpretacions  eran  consideradas  com  à  clàs- 
sicas.  La  fama  de  son  talent  s’extengué  per 
tot  ahont  se  donà  à  coneixe,  y  fins  en  nostra 
pobra  Espanya  (qu’en  aquesta  branca  de  l'art 
encara’s  trova  en  la  Edad  prehistòrica),  po¬ 
gué  apreciarse  una  mostra  de  son  valer  quan 
anà  à  Madrid  l’any  1894,  diriginthi  dos  con¬ 
certs  ab  éxit  que  encara  no  han  pogut  esbo¬ 
rrar  tots  els  directors  que  s’hi  han  succehit. 

Avuy  que’I  mercantilisme  tot  ho  invadeix, 


que  la  conciencia  no  serveix  més  que  pera 
explotar  la  bona  fe,  ó  millor,  la  ignorància 
del  públich  y  falsejar  descaradament  las 
obras  artísticas  més  preuhadas  afalagant  els 
gustos  depravats  de  las  massas,  s’ha  de  po¬ 
sar  ben  alt  l’exemple  d'aquests  mestres,  ver- 
daders  apòstols,  models  de  serietat,  de  virtut 
artística,  qu’han  consagrat  sa  vida  sencera  à 
difundir  las  obras  de  mèrit  verdader,  ab  tota 
la  relligiositat  del  més  fervorós  creyent.  Y  ja 
que’l  traball  del  intérprete  sols  pot  ésser 
apreciat  pels  seus  contemporanis,  just  es  que 
al  desapareixe  d’entr’ells  se  rendeixi’l  degut 
tribut  à  sa  memòria. 


HEINRICH  VOGL 

Un  altra  pèrdua  de  verdadera  importància 
pera  l’art,  ha  sigut  la  del  cèlebre  tenor  Vogl, 
un  dels  cantants  de  més  valua  de  la  escola 
alemanya  y  un  dels  intérpretes  més  notables 
de  las  obras  d’en  Ricart  Wagner. 

Traballà  constantment  en  els  teatres  de 
Munich  y  de  Bayreuth,  fent  excel·lents  crea¬ 
cions  dels  protagonistas  de  Lohengrin  y  Tris- 
tan ,  y  distingintse  també  notablement  en 
Parsifal  y  Nibelungen ,  especialment  en  el 
personatje  de  Loge  del  Rheingold,  ahont  el 
trobavam  d’una  perfecció  insuperable.  No 
creyém  poguer  tornar  à  admirar  una  inter¬ 
pretació  del  deu  del  foch,  com  la  que’ns  feu 
fruhir  aquest  gran  artista,  que  ab  tot  y  no 
possehir  una  veu  de  divo,  resultava  admira¬ 
ble  en  la  dicció  y  en  la  expressió  del  perso¬ 
natje. 

Trepitjà  per  espay  de  trenta  cinq  anys  la 
escena  hrica  y  es  sens  dubte’l  tenor  que  més 
ha  cantat  las  obras  de  Wagner.  En  els  últims 
anys,  sas  facullats  vocals  havían  decaygut 
bastant,  peró  era  tan  mestre  en  son  art,  que 
feya  “oblidar  las  deficiencias  de  sa  veu.  De- 
plorém,  donchs,  sa  mort,  desd’aquesta  terra 
ahont  aixó  del  tenor-artista ,  segueix  encara 
sent  un  mito. 


CONCERTS 

Després  dels  citats  en  el  derrer  número, 
hem  sentit  al  pianista  Estradé,  que  recent¬ 
ment  ha  donat  son  corresponent  concert  en 

la  tanda  que  ara  està  de  moda.  Com  no  sa- 
bém  dir  lo  que  no  sentim,  ens  dol  haver  de 
manifestar  qu’el  senyor  Estradé  es  sols  una 
mitjanía  en  el  difícil  art  del  piano,  y  que  avuy 
pera  presentarse  en  públich  y  omplir  tot  un 
programa  d'aquest  génerp,  majorment  ab  las 
obras  que  executà,  es  menester  una  talla  molt 
per  sobre  de  la  que  alcansa  aquest  pianista. 
Deficient  com  à  executant  (que  es  lo  menos 
que’s  pot  demanar),  no  trobarem  tampoch 
cap  matís  de  dicció,  ni  cap  coneixement  de 
lo  que  sia  l’empleo  del  pedal.  Procuri,  per 
tant,  corretgir  tots  aquests  defectes  y  tingui 
la  seguritat  de  que  si  després  de  pensarshi 
un  xich  més  en  donar  concerts,  l’hi  trobém 
un  altre  vegada  algún  avens  en  sa  carrera, 
serà  per  nosaltres  una  gran  satisfacció  po- 
guer  ferho  constar  aixís. 


El  notable  violinista  Manen  donà  un  altre 
concert,  en  que  posà  novament  de  manifest 
son  excel·lent  domini  d’aquest  instrument, 
fins  arribar  à  fer  prodigis  en  lo  relatiu  à  la 
execució.  Llàstima  que’l  programa  no  resul¬ 
tés  gayre  escullit,  puig  excepte  la  deliciosa 
obreta  La  Abella  de  Schubert,  y  una  Chaco- 
na  de  Bach,  rés  més  hi  hagué  de  relativa  im¬ 
portància.  Y  no  basta  que  un  solista  executi 
à  la  perfecció:  es  precís  ademés  que  las  obras 
estiguin  al  nivell  del  gust  del  publich,  que 
avuv  ja  està  cansat  d ejolas  y  olés  y  molt  més 
encara  d’aquella  desditxada  Fantasia  de  l'Otel- 
lo  de  Rossini . 


Segueix  anunciantse  un  seguit  de  concerts. 
El  públich  no  respón,  puig  tots  s’han  vist 
molt  desanimats,  pero  per  aixó’ls  solistas 
no’s  donan  per  entesos.  Creguin  que  aixó  del 
virtuose  va  bé  pera  una  part  de  programa,  y 
encara  quan  se  tracta  d’eminencias.  Lo  de¬ 
més  es  perdre  temps  y  diners. 

Esperém  ab  delit  el  concert  d'orquesta 
Crickboom,  qual  programa  es  excel·lent,  so¬ 
bretot  pera  coneixe  sa  interpretació  de  la 
Séptima  Sin/onía  de  Beethoven. 

J o aquí m  Pena. 


LLIBRES  REBUTS 
Montes  de  Oca. 

En  Pérez  Galdós,  l’eminent  novelista  ca¬ 
nari,  ens  ha  enviat  un  exemplar  de  son  ultim 
episodio  nacional ,  Montes  de  Oca.  Tractarém 
de  dir  la  impresió  que  sa  lectura’ns  ha  pro- 
duhit,  encara  que  parlar  del  gran  autor  se  fa 
un  bon  xich  difícil,  puig  que’ls  mestres  de  la 
critica  y’is  que  no  ho  son  ja  n’han  dit  tot  lo 
que’s  pot  dir:  fins  disbarats.  Peró  si  difícil 
es  parlar  d’ell,  ja  com  à  novelista,  ja  com 
à  autor  dramàtich,  més  ho  es  encara  parlar- 
ne  com  à  autor  d’un  episodio  nacional ,  per- 
que  de  totas  las  bonas  qualitats,  la  millor  de 
cada  un  d’ells  consisteix  precisament  en  for¬ 
mar  part  integrant  dels  Ep:sodios,  aqueixa 
incomparable  historia  poètica  de  fets  y  cosaS 
succehits  à  Espanya  "durant  el  sigle  que  s’a¬ 
caba.  Tots  ells  s’assemblan  com  germans 
que  tenen  una  mateixa  mare:  la  historia;  y’s 
presentan  adornats  ab  las  mateixas  galas:  las 
d’un  ingeni  exhuberant.  Unitat  de  criteri  al 
judicar,  unitat  d’imaginació  al  poetisar,  y,  en 
fi,  unitat  de  factura  al  desenrotllar.  Sempre 
las  mateixas  qualitats  y,  si  n’hi  han,  els  ma¬ 
teixos  defectes. 

Peró  lo  que’ls  hi  dona  semblansa  més 
marcada,  es  l'argument  histórich  que’ls  ins¬ 
pira,  perque  la  historia  política  d’Espanya 
ofereix,  en  mitj  de  la  diversitat  de  fets  y  de 
la  varietat  de  personatjes,  una  monotonia 
desesperant  y  enervadora.  Els  principis  re¬ 
volucionaris  importats  per  l’àliga  imperial, 
barrejantse  tot  seguit  ab  la  qüestió  dinàstica, 
divideixen  la  Espanya  dels  Episodios  en  dos 
bandos  ben  determinats,  abdós  fanàtichs  fins 
al  salvatjisme,  abdós  inconscients  é  irrefle- 
xivament  enamorats  d  ideals  mal  definits. 
Tots  junts,  estímantla,  xuclan  la  sanch  d’Es¬ 
panya,  la  endarrereixen  en  el  camí  del  pro¬ 
grés,  y  quan  l’ànima  serena’s  deté  à  contem¬ 
plar  eixa  obra  destructora,  se  sent  aclaparada 
per  la  tristesa  que  li  produheix  el  convenci¬ 
ment  de  que’ls  causants,  més  que  malvats 
foren  fanàtichs,  més  qu'homes  reflexius,  fo¬ 
ren  nens  irresponsables. 

El  poble  va  pendre  part  en  aqueixa  lluyta 
d’extermini  ab  tota  la  bona  fe  y  fanatich  ren- 
cor  del  inconscient,  ab  tot  l'entussiasme 
irreflexiu  que  caracterisa  una  rassa  d'imagi¬ 
nació  ardenta  v  sentit  comú  escàs.  Enlluher- 

nat  pels  falsos  Ídols  que'ls  capdills  li  oferi¬ 
ren,  se  deixà  portar  per  son  temperament 
quixotesch,  y  aqueix  poble  d'instint  noble, 
mes  d’intel-lecte  obtús,  lluny  de  trobar  en 
las  classes  directoras  un  reactiu,  hi  trobà  un 
estimulant.  Els  capdills  polítichs  y  militars, 
esclaus  dels  mateixos  falsos  ídols,  l’encisa¬ 
ren,  els  primers  ab  sa-oratoria  retombant, 
els  segons  ab  son  valor  temerari.  Uns  al  crit 
de  Llibertat ,  altras  al  de  Tradició,  y  tots  al 
ubriacador  de  Victoria ,  feren  vibrar  el  noble 
cor  del  poble  ignocent,  quins  esforsos  incerts 
resultaren  estèrils,  y  al  despertar  del  terrible 
insomni,  perdudas  las  energías,  sols  ha  tro¬ 
bat  com  resultat  positiu,  la  ruina  y  desolació, 
conseqüència  fatal  de  tota  lluyta  cega. 

Aqueixos  ídols  qu’adorà’l  poble  s  deyan: 
héroes  de  sanch  y  héroes  de  llengua,  mes  Yhé- 
roe  de  la  inteligencia  no  fou  regonegut.  El 
guerrer  invicte  y  l’orador  eloqüent  foren  els 
amos  d’Espanya,  y  las  qualitats  assombrosas 
que  uns  y  altres  tenian  com  elements  de 
Forsa  y  com  elements  d’Art,  lluny  d’aprofitar 
à  Espanya,  la  perjudicaren,  perque  aqueixas 
qualitats  aplicadas  à  la  governació  d’un  po¬ 
ble  portan  fatalment  al  suicidi  y  aniquila- 
ment.  El  guerrer  ha  eternisat  la  lluyta;  l’ar- 
ti sta-poli tich  la  va  fer  necessària.  La  ciència 
de  governar,  qu’es  ciència  abstracta  y  dema¬ 
na  una  inteligencia  poderosa  y  un  sentit 
pràctich  extraordinari  que  sols  posseheixen 
els  privilegiats  de  talent  enciclopédich,  fou 
monopolisada  pels  privilegiats  de  talent  es¬ 
pecial  y  limitat:  talent  militar  y  talent  artis- 
tich;  dugas  classes  de  talent  las  més  oposa- 
das  à  una  bona  direcció  politica. 

Aqueixas  dugas  menas  de  talents,  que  tan 
abundavan  en  aquellas  épocas  y  que  per 
desgracia’s  dedicaren  à  la  política,  adquiri¬ 
ren  extraordinari  relléu  entre  la  sorprenent 
barreja  de  t.ipos  que  fa  reviure  la  poderosa 
fantasia  d’en  Galdós  ajudada  per  aquell  do 
incomparable  que  sembla  visió  retrospectiva 
d’una  realitat  ja  llunyana.  Ressurten  ab  una 
potencia  y  una  fermesa  extraordinarias  els 
militars  en  tota  sa  grandesa  èpica,  valents 
fins  à  la  temeritat,  nobles  fins  al  sacrifici  y  à 
voltas  fanàtichs  fins  à  la  crudeltat;  mes  res¬ 
surten  també  en  política  casi  be  sempre  des¬ 
graciats  fins  à  la  ineptitut. 

També  ressurten  els  politichs  de  pico  de 
oro ,  els  somniadors  d’una  politica  ideal.  Mon- 

tes  de  Oca  es  un  dels  tipos  més  sugestius 
qu’entre’ls  politichs  artistas  han  viscut  à  Es¬ 
panya.  En  Galdós  en  fa  son  procés  psicoló- 
gich  ab  una  netedat  de  línias,  una  penetració 
y  uns  tochs  tan  gràfichs  que  al  llegir  la  curta 
historia  d’aquella  petita  revolució  passa  vi- 
venta  per  nostres  ulls  la  fantàstica  aparició 
d’aquell  somniador  impertorbable,  d’aquella 
ànima  ardenta  enamorada  d’una  poètica  visió 
de  justícia,  d’aquella  imaginació  constant¬ 
ment  en  deliri,  d’aquell  temperament  refrac¬ 
tari  à  tota  realitat  y  à  tota  noció  positiva.  Y 
aqueix  home,  empenyantse  en  la  lluyta  im¬ 
possible,  portant  com  únicas  armas  sa  fe 
d’enamorat  y  sa  set  de  justícia,  sostenint  son 
migrat  govern  ab  serenitat  olímpica  y  morint 
ab  la  convicció  tranquila  y  la  estoica  resigna¬ 
ció  d’un  fanàtich  sentimental,  es  y  serà  sem¬ 
pre  l'admiració  del  artista  y  de  tot  home  de 
cor,  més  es  y  serà  sempre  la  eterna  pesadilla 
dels  esperits  reflexius  que  veuhen  sintetisats 
en  ell  tots  els  defectes  d’una  rassa  debilitada 
per  sa  malaltissa  imaginació. 

Com  deyam,  Montes  de  Oca  surt  de  la  plo¬ 
ma  d’en  Galdós  retratat  al  viu,  més  no  de 
•modo  tan  complert  com  desiljariam.  Sols  en 
els  últims  capítuls  del  llibre  surt,  imposantse 
tot  seguit,  la  interessant  figura;  fins  alasho- 
ras  sols  havíam  pogut  endevinaria,  misterio¬ 
sa.  Nosaltres  hagueram  volgut  qu’en  Galdós 
ens  presentés  el  tipo  més  detalladament,  que 
seguís  pas  à  pas  la  dramàtica  existència  d’a¬ 
queix  home  gran  en  sa  follia,  que  marqués 
una  direcció  més  complerta  d’aquell  esperit 
agitantse  neguitós  al  intentar  una  revolució 
que,  si  resultà  petita  materialment,  tan  gran 
es  per  la  llissó  moral  qu’enclóu.  En  una  vida 
com  la  d’aquell  home,  tot  ha  d’ésser  interes- 
santissim,  artística  y  moralment. 

Es  l’únich  defecte  que  trobém  en  el  llibre. 
Montes  de  Oca ,  en  lloch  del  protagonista,  re¬ 
sulta  un  personatje  quasi  incidental  al  costat 
del  coronel  Ibero,  quins  romàntichs  amors 
omplenan  una  bona  meytat  del  llibre.  Veri¬ 
tat  es  que  també  resulta  interessantíssima  la 
figura  d’aquest,  com  totas  las  demés  que’s 
mouhen  dintre  del  quadro  histórich.  Totas 
surten  apuntadas  ab  una  veritat  y  senzillesa 
assombrosas,  y’ns  donan  una  perfecta  idea 
del  estat  polítich  y  social  en  que  visqueren, 
més  si  com  elements  artístichs  y  fins  com 
anàlissis  socials  son  dignes  d’en  Galdós,  ni 

la  figura  del  coronel,  ni  cap  de  las  akras,  te¬ 
nen  la  trascendencia  moral  dels  homes  ex¬ 
traordinaris;  son  tipos  corrents  de  la  època, 
admirablement  reproduhits  per  arrodonir  el 
quadro,  mes  la  insistència  del  autor  en  par- 
larne  fa  que  l’atenció  del  lector  se  distregui 
seguint  el  llibre  ab  molt  interès,  encara  que 
sense  la  fonda  emoció  que  sols  ressent  al 
arribar  a  las  darreras  pàginas  del  llibre  y  to- 
parse  ab  l’home  verdaderament  excepcional, 
únich  capàs  de  produhir  emoció  fonda. 

En  fi:  Montes  de  Oca  es  un  germà  digne 
de  la  familia.  En  aquest  episodi ,  com  en  tots 
els  altres,  en  Galdós  se’ns  presenta  com  psi- 
cólech,  com  poeta  y  com  pensador  d’una  po¬ 
tencia  excepcional.  Com  estilista,  fa  gala  d’un 
llenguatje  clar  y  fàcil,  rich  sens  ésser  concep- 
tuós,  elegant  sens  ésser  alambicat. 

Emii.i  Tintorer. 


Joventut. 

En  Joan  M.a  Guasch,  el  poeta  llorejat  en 
els  Jochs  Florals  d’enguany,  ha  publicat,  en 
un  volúm  esmeradissimament  imprès  ,  un 
xamós  aplech  de  inspiradas  poesías,  baix  el 
títul  de  Joventut. 

Com  que  sempre  es  un  gust  el  parlar  d’un 
compatrici  nostre,  ymolt  més  quan  se  n’ha  de 
parlar  bé,  merescudament,  aquí  va’l  nostre 
parer  sobre’l  llibre  atractívol  que,  baix  una 
carinyosa  dedicatoria,’ns  ha  enviat  en  Guasch. 

La  impresió  que  produheixen,  un  cop  lle- 
gidas,  las  poesías  que  integran  el  tomet,  es, 
en  primer  lloch,  la  de  que’ns  trovém  devant 
d’un  poeta  veritable  que  sent  profondament 
la  bellesa  de  la  natura,  d'un  enamorat  de 
nostras  montanyas  pirenencas  que  fruheix 
cantant,  à  través  del  vel  daurat  .de  las  tradi¬ 
cions,  aquell  món  primitiu,  sempre  gran, 
sempre  poétich,  ab  sos  estanys  blavosos  y 
sos  cingles  espadats,  sos  abets  mormuradors 
y  sas  pradas  tloridas,  sos  pastors  cantayres 
y  sas  fadas  temptadoras,  sos  remats  joganers 
y  sos  estels  lluminosos. 

La  poesia  pirenenca,  en  Guasch  la  sent 
com  els  que  més  l’han  sentida,  y  per’  xó  nos¬ 
altres  preferim  à  totas  las  demés  composi¬ 
cions  del  volúm,  las  qu’en  ella  s’inspiran; 
per’xó’ns  agradan  més  las  que  portan  per  tí¬ 
tul  Pirenenca ,  el  poemet  Per  las  montanyas 


y  las  Notas  d'hivern ,  que  las  restants,  ab  tot 
y  valer  molt  algunas  d’ellas. 

En  aquestas  el  poeta,  junt  ab  sa  aymada, 
canta  l’amor,  entre  mitj  de  blats  en  flor,  de 
mars  blavenchs  y  encesos,  de  fondaladas 
frondosas  y  al  caliu  de  la  llar ;  mes  ens 
apar  que  la  nota  no  hi  vibra  tan  potent 
com  en  las  altras,  y  aquí  es  ahont  d’un  mo- 
do  més  palpable  veyém  que  la  personali¬ 
tat  literaria  d’en  Guasch  està  encara  en  for¬ 
mació,  y  per  lo  tant,  ben  lluny  d’ésser  cla¬ 
rament  definida;  devém  consignar  que  la  ori¬ 
ginalitat  hi  manca  per  complert  en  sas  obras, 
donchs,  mentres  algunas  de  sas  poesías  s’as- 
semblan  massa  à  las  del  Apeles  Mestres,  al¬ 
tras  tenen  tot  el  cayent  poétich  de  las  d’en 
Joan  Maragall. 

De  tots  modos  en  Guasch,  tant  per  un  can¬ 
tó  com  per  l’altre,  va  en  molt  bona  compa¬ 
nyia,  y  las  influencias  dels  dos  eminents  poe- 
tas  citats,  lluny  de  ferli  mal,  li  hauran  irra¬ 
diat  alguna  guspira  de  son  foch  divi,  que 
farà  que  la  flama  poètica  del  nou  cantayre 
català  cremi  aviat  ab  resplandors  ben  pro¬ 
pi  as. 

En  la  darrera  de  las  composicions  del  lli¬ 
bre,  anomenada  Joventut ,  sembla  que’l  poe¬ 
ta  arrenca’l  vol,  mirantse  à  sí  mateix  y  à  sí 
mateix  cantantse;  y’is  versos  surten  frescals, 
sencers,  y  sobre  tot,  personalíssims.  No  po- 
dém  resistir  al  desitj  de  copiaria.  Aquí  va  ín¬ 
tegra: 

Canto  la  joventut,  canto  la  vida, 
al  compàs  de  l’amor: 
per  mi  la  terra  brunz  y  treu  florida, 
y  el  blau  del  cel  m’arruixa  de  claror. 

Adoro  las  montanyas  # 

ab  els  brassos  extesos  com  l’abet. 
tant  si  l’istiu  m’abrasa  las  entranyas, 
com  si  à  l’hivern  tremolo  ple  de  fret. 

*  Frueixo’l  goig  de  viure, 

ab  la  testa  rublerta  d’il-lusions; 
m’hi  floreix  an  els  llabis  el  bell  riure, 
que  deixen  al  passar-hi  mas  cansons. 

L’aire  del  bosch  m’ompla  de  sanch  las  venas, 
y  m’incensan  las  flors  del  meu  jardí, 
teixint  somnis  d’amor,  mato  mas  penas, 
y  ab  onadas  de  sol  y  gots  de  vi. 

Sento  vibrà  entorn  meu  una  harmonia 
que  m’atrau  y  m’encisa  dolsament, 
com  al  bon  rossinyol,  al  morí'l  día, 
l’aroma  dels  lilars,  que  gronxa’l  vent. 

Es  la  santa  poesia 
que  recull  el  meu  cor  extasiat, 
y  que  brunz,  com  abella  que  somnia, 
à  dins  mon  esperit  enamorat. 

Ara  no  m.és  ens  manca,  als  devots  del  gran 
art,  festejar  ab  rosas  v  llorer  l'aparició  del 
aplech  de  poesias  d’en  Joan  M.a  Guasch, 
quasi  més  per  lo  que  promet  donarnos  temps 
à  venir,  per  las  falagueras  esperansas  que’ns 
fa  concebir  ab  son  primer  llibre  de  versos, 
que  per  la  bondat  real  de  lo  qu’en  ell  ens 
dona. 

El  volúm  va  decorat  per  en  J.  Berga  y  en 
C.  Devesa,  y  en  conjunt  ofereix  un  aspecte 
eminentment  artístich  y  del  gust  més  depurat. 

S.  V. 


NOVAS 

La  Redacció  adverteix  als  literats,  artistas 
ó  industrials  que  l’honran  enviantli  sas  obras 
ó  sos  productes,  que  agraheix  molt  l’obse¬ 
qui,  però  que  no  pot  permetre  que  sia  fet  ab 
altra  intenció  que  la  de  saber  el  judici  que 
l’hi  mereixen.  Aquells  que  alguna  vegada 
han  vingut  à  recomanarnos  à  artistas  ó  pro¬ 
duccions  determinadas,  ja  saben  en  aquest 
punt  à  que  atenirse,  donchs  nostra  resposta 
no  pot  haber  sigut  més  clara. 

No  disfrutém,  com  algú  vol  creure,  en  fer 
reventadas;  peró  tampoch  som  amichs  dels 
bombos.  Ja  sabém  qu'es  vici  de  la  naturalesa 
humana,  considerar  com  estupits  ó  malvo- 
lents  als  que  no  reconeixen  el  mérit  propi  ó 
tenen  diferentas  opinions,  y  si  bé  es  cert  que 
ningú  pot  sustraures  à  certs  apassionaments 
de  bona  fe,  perque’ls  ídols  existiran  sempre, 
malgrat  tot  aixó  podém  declarar  ben  alt,  qu’en 
nostra  Redacció  s’hi  troba’l  major  grau  pos¬ 
sible  d’imparcialitat,  puig  cap  dels  que  la 
forman  tenen  compromisos,  ni  interessos 
particulars,  y  sols  els  inspira  l’amor  à  la  Pa- 
tria,  à  las  Arts  y  à  la  Ciència. 

S’equivocan,  donchs,  els  que  creguin  que 
hem  d’admetre  un  obsequi  à  cambi  d’un 


elogi  que  no  judiquém  merescut;  per  aques¬ 
ta  rahó,  per  no  deixar  ni  l’ombra  d’un  dupte, 
retorném  las  localitats  qu’ens  envian,  remer- 
ciant  l’atenció. 

Dihém  tot  aixó  perque  una  empresa  indus- 
trial-artística  s’ha  manifestat  molestada  per 
una  apreciació  nostra  que  aparegué  en  el 
número  anterior,  respecte  unas  targetas  pos¬ 
tals  que  reberem.  i 

Encara  que  cada  dia  es  més  nombrosa  la 
classe  dels  artistas-industrials ,  com  que  pen- 
sém  que  hi  ha  un  xich  de  diferencia  entre 
ells  y l’s  industrials  ó  empressaris  artístichs , 
volém  suposar  que  l’autor  no  s’haguera  mo¬ 
lestat  per  nostra  crítica;  precisament  es  amich 
de  molts  de  nosaltres,  y  la  casa  ofesa,  també 
per  nosaltres  ha  treballat  à  satisfacció  de  ab- 
duas  parts.  Si  haguéssim  tingut  la  intenció 
de  molestarlo,  podíam  haber  aprofitat  altras 
ocasions,  puig  aixís  com  deyam  que  sabia  fer 
cosas  millors  qu’aquells  cromos ,  també  con- 
fesém  que  n’ha  fet  d’altras  de  tan  dolentas, 
per  exemple’ls  dibuixos  qu’envia  de  la  Expo¬ 
sició  de  París,  Sols  ens  ha  mogut  l’esperit 
de  justícia,  y  aquesta  explicació  particular  la 
exteném  à  tots  els  que  puguin  trobarse  en 
cassos  semblants.  Nostre  criteri  com  à  jutja- 
dors,  ni  envejosos,  ni  venjatius,  es  el  d’apre¬ 
ciar  las  bonas  qualitats,  ab  preferencia  als 
defectes. 

Nostres  elogis  son  entussiastas,  quan  la 
obra  provoca  nostre  entussiasme,  y  si  la  cen¬ 
sura  à  voltas  apareix  molt  marcada,  pot  ben 
bé  créurers  deguda  à  la  indignació  qu’ens 
produheix  lo  que  considerém  una  profanació 
artística. 


Advertim  als  senyors  qu’ens  honran  ab  sa 
colaboració,  qu’estém  impossibilitats  de  con- 
testàrloshi  particularment.  Si  s  prenen  la  mo¬ 
lèstia  de  passar  per  la  Redacció,  sabran  si 
sos  treballs  han  sigut  acceptats.  No  podém 
assegurarlos  l’época  de  la  inserció,  y  única¬ 
ment  qu’establim  un  torn  tan  rigorós  com 
permeten  las  exigencias  de  la  actualitat  y  va¬ 
rietat  qu’hem  d’atendre  al  confeccionar  el 
número. 

La  notabilissima  revista  wagneriana  Bay- 
reulher  Bldtter  (Fullas  de  Bayreuth),  la  més 

important  de  totas  las  publicacions  musicals 
d'Alemania,  y  que  pot  considerarse  com  el 
porta-veu  oficial  del  wagnerisme,  ens  dis¬ 
pensa  la  inmerescuda  honra  d’ocuparse  de 
Joventut,  citant  en  son  últim  número’ls  tre¬ 
balls  que  relatius  à  l’obra  de  Wagner  s’han 
publicat  en  nostre  periódich. 

Es  una  satisfacció  molt  gran  pera  nosaltres 
que  hagin  obtingut  tant  llunyà  ressó  nostres 
escrits,  majorment  tractantse  d’una  Revista 
tan  autorisada. 

Per  ocupacions  perentorias  de  nostre  crí- 
tich  de  pintura,  ens  veyém  obligats  à  aplas- 
sar  fins  e!  pròxim  número  la  ressenya  de  la 


Exposició  del  Círcol  Artistich,  com  també  de 
la  notabilíssima  d’obras  d’en  Ramón  Casas 
que  acaba  d'obrirse  à  can  Parés. 

Hem  rebut  el  programa  de  la  companyia 
d’ópera  que  pròximament  comensarà  sa  tasca 
en  el  Nuevo  Retiro ,  anunciant  La  Bohème ,  de 
Puccini;  la  Mireille ,  de  Gounod,  y  Joseph , 
de  Mehul.  Adjunt  reberem  unas  postals  anun- 
ciadoras  fetas  per  la  casa  Ricordi,  en  cada 
una  de  las  quals  s’hi  reproduheix  una  escena 
de  La  Bohème. 


Fidel  Giró,  impressor.  —  Carrer  de  València  31 1 


SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

.  CONDICIONS  DE  SUSCRIPCIÓ 


Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’ Alexandre  de  Riquer. 


Redacció  y  Administració: 

Plassa  del  Teatre,  6,  entressol. 

SUMARI:  Lo  camí  fangós,  per  Jacinto  Verdaguer, 
Pbre.  —  Literatura  funeraria,  per  Salvador  Vilare- 
gut.  —  Vetllas  d’istíu,  per  J.  Ruyra.  —  Dionysos,  per 
Joan  Oliva  Bridgman.  —  Loki  y  Segün,  per  Xavier 
Viura.  —  Concert  Crickboom,  per  Joaquim  Pena.  — 
Teatres:  La  Mamà  chica,  per  Emili  Tintorer.  —  Fes- 
tas  musicals  bàvaras.  —  Novas. 


LO  CAMÍ  FANGÓS 

En  temps  d’hivern  y  després  d’unes  plujes 
molt  fortes,  una  vegada  se  trobaren  en  mitj 
d’un  cami  ral,  un  jove  que  pujava  de  la  pla¬ 
na,  emprenent  un  llarch  viatje,  y  un  vell  qui 
l’acabava,  baixant  de  la  montanya  y  aprop 
ja  de  la  posada: 

— Deu  vos  guard,  bon, home — digué  lo  jove 
al  vell. — Me  diríau,  si  us  plau,  si  hi  ha  gayre 
fanch  per  aqueix  cami  amunt?  — 

Lo  vell  se’l  mirà  de  cap  à  peus,  com  pre- 
nentli  la  mida  d’un  cop  d'ull,  y  després  li 
respongué  ab  aquexes  paraules: 

— Me  dius  si  hi  ha  gayre  fanch? 

Per  los  vells  fins  à  genoll, 
per  los  joves  fins  à  coll.  — 

Lo  jove  qui  esperava  sinó  una  lloansa  de 
sa  bona  cama,  una  resposta  més  falaguera, 
se  quedà  en  dejú  del  seu  significat.  Y  creyent 
que’l  bon  ancià  se  volia  riure  d’ell,  si  es  que 


Número  corrent.  .  .  io  cèntims. 

»  ATRASSAT.  25  )) 

no  estava  trastocat,  se  n  anà  cami  amunt  tot 
barbotejant:  — -  Ara  veyéu  quina  resposta  de 
donar  à  un  jove  dispost  y  lleuger  com  jo,  un 
vell  qui  se’n  va  del  món!  Es  que  ho  voldria 
dir  al  inrevés: 

Per  los  joves  fins  à  genoll, 
per  los  vells  fins  à  coll. 

Lo  jove  delitós  à  pas  de  convidat  empren¬ 
gué’l  cami,  y  à  les  quatre  passes  ja  s’havia 
oblidat  de  la  sentenciosa  dita  del  bon  vell,  y 
camina  que  caminaràs,  com  més  anava  més 
fanch  trobava.  Per  sortejarlo,  com  los  anys 
no  li  pesavan  gayre,  saltava  d’assi  y  d’allà 
de  pedra  en  pedra  y  d’una  vora  de  cami  ral  à 
l’altra.  Tot  saltant  y  gambejant  refiat  de  sa 
lleugeresa,  una  vegada  posà’l  peu  sobre  una 
pedra  girella  y  quan  menos  s’ho  pensava, 
se’n  anà  de  costelles  al  bell  mitj  y  en  el  més 
tou  y  espés  de  la  fanguera,  d’ahont  sortí  em- 
fangat  fins  al  coll  y  encara  ab  prou  feynas. 

A  les  hores  comensà  de  entendre  y  de  ca¬ 
pir  l’estrany  enigma  del  vell  entenimentat, 
més  que  més  al  recordar  que  aquest  à  la  seva 
edat  y  venint  d’un  llarch  viatje,  no  s’havia 
enfangat  sinó  fins  à  les  genolleres. 

De  fanch  n’hi  ha  de  moltes  menes  y  de 
viaranys  llotosos  n’hi  ha  més  dels  que  sem¬ 
bla  y  per  tot  arréu.  Si  voléu  que  us  ho  diga 
clar  y  català,  à  la  curta  ó  à  la  llarga  ho  son 

tots  los  qui  s’apartan  del  camí  de  la  netedat 
y  de  la  dretura,  que  es  lo  camí  del  sant  Evan¬ 
geli. 

Si’l  jove  que  tot  just  enfila’l  camí  de  la 
vida,  trobantlo  tal  vegada  espedregat,  bo- 
nich  y  sembrat  de  flors,  demanàs  als  vells 
que  ja  l’acaban  si  hi  ha  gayre  fanch,  tots  fa- 
rían  la  matexa  resposta: 

Per  los  vells  fins  à  genoll, 
per  los  joves  fins  à  coll. 

Jacinto  Verdaguer,  Pbre. 


LITERATURA  FUNERARIA 

Somethnig  in  rotten  is  the  state  of 
Denmark  (Hi  ha  quelcóm  de  podrit 
a  Dinamarca). — Shakespeare,  Ham- 
let.  Acte  I.er  Escena  XI. 

No’s  tracta  de  las  lloansas  mortuorias  de 
la  vella  Índia,  fetas  de  nit  al  entorn  d’una  fo¬ 
guera,  ni  d’esgranar  el  complicat  y  llarguis- 
sim  cerimonial  funerari  dels  antichs  Egipcis, 
els  millors  models  de  lamentacions  hebrai- 
cas  y  simbols  poétichs  de  vida  ab  que’ls 
Grechs  embolcallavan  el  misteri  de  la  Mort. 
No’s  tracta  tampoch  del  ploriqueig  mitj-eval 
de  las  planideras  castellanas  y  de  las  begnines 
flamencas,  ni  dels  grans  necrologistas  de 
Lluís  XIV.  Tot  això  ja  ha  passat  à  la  Histo¬ 
ria.  De  lo  que’s  tracta  es  d’una  mena  de  lite¬ 
ratura  modernissima,  carrinclona  à  tot  se- 
rho,  que’n  dirém  funeraria,  perqueen  las  ce- 
rimonias  de  la  Mort  s’inspira,  producte  es¬ 
trany  y  xorch  del  fi  de  sigle,  purament  local, 
exclussivament  barceloní,  ab  tots  els  síntomas 
y  efectes  d’una  malura  incurable,  que  cada 
dia  creix  ab  forsa  més  esparveradora. 

Ja  fà  alguns  anys  que  la  vanitat  escanda¬ 
losa  del  rich  improvisat  y  del  parvenu  clàsich, 
inflada  pel  buf  potent  del  periodisme  de  gran 
circulació  sempre  à  punt  de  repartir  cops  de 
bombo,  l’han  plantada  à  Barcelona,  fentla 
desenrotllar  y  arrencar  tan  abundosa  florida, 
que  sos  fruyts  brotan  à  cada  pas,  exhalant 
una  fetor  moral  insoportable.  Y  lo  més  trist 
es  que  aytal  malura  ha  macat  desgraciada¬ 
ment  fins  als  fills  de  nostra  terra.  Ens  refe¬ 
rim  als  anuncis  de  mort. 

Temps  enderrera  la  forma  especial  dels 
diaris  barcelonins,  plegats  à  tall  de  llibres, 


justificava  fins  à  cert  punt  (tenint  en  compte 
Tescasetat  de  novas  y  de  fets  filla  del  reduhit 
cercle  de  vida  y  d’aspiracions  en  que’s  movia 
la  Barcelona  vella)  el  luxo,  mitj-luxo  y  mo¬ 
dèstia  dels  anuncis  mortuoris  de  plana  sen 
cera,  mitj-a  plana  ó  quart  de  plana,  ab  que, 
segons  el  nivell  de  las  butxacas,  s’anunciava 
la  mort  de  las  personas.  Aixó  era  una  cos¬ 
tum,  més  ó  menos  rutinaria  y  eminentment 
barcelonina,  qu’encara  que  no  ho  sembli, 
té’l  mateix  caràcter  que’ls  tradicionals  tres 
dias  de  passeig  de  cotxes  de  Sant  Tomàs  al 
Parch,  l'anar  à  veure  Tou  com  balla’l  demati 
del  dia  de  Corpus  y  las  empentas  de  gent 
lluhida  al  carrer  de  Fernando  pel  mitj  dia  del 
Divendres  Sant,  y  tantas  y  tantas  d’altras,  de 
fesomia  rancia  y  efectes  inofensius,  qu’en 
lloch  d’esvahirse  ,  devant  de  l’embranzida 
cap  à  la  vida  moderna  empresa  per  la  ciutat, 
de  vint  anys  ensà,  sembla  que’s  mantenen  en¬ 
cara  ben  fermas. 

Al  cap  d’avall,  las  esmentadas  planas  en- 
quadradas  de  negre  anavan  al  mitj  del  diari, 
entre’ls  anuncis  judicials  y’is  que  fixavan  la 
sortida  dels  barcos,  no  fent  nosa  ni  pampa- 
llugas  al  bon  lector,  que  com  sabia  las  tas- 
queras  del  periódich,  ja  hi  donava  un  cop 
d'ull  en  sas  estonas  de  mal  humor,  per  ente- 
rarse  de  si  entre’ls  que  se’n  anavan  cap  al 
altre  món ,  hi  tenia  algún  amich  ó  conegut. 
Aixís  el  diari,  sortit  de  fresch  de  las  premp- 
sas,  tufejant  encara  de  tinta,  s’interposava 
invariablement  cada  demati,  entre  la  xicra 
de  fumejanta  xacolata  y’l  vas  d’aygua,  lleu¬ 
gerament  daurada  de  xarop,  oferint  de  pri¬ 
mer  entuvi  al  barceloní,  tot  just  llevat,  en 
sa  primera  plana  las  altas  y  baixas  del  ter¬ 
mòmetre,  el  sant  del  dia,  las  quaranta  horas 
y’l  rengle  detalladissim  de  diversions  pú- 
blicas. 

Més  aixó  son  cansons  vellas.  Aixó  suc- 
sehía  en  aquells  venturosos  temps  de  la' Bar¬ 
celona  encar  reclosa  dintre  de  sas  murallas, 
voltada  de  glàsis  verdosós;  de  las  diversions 
dels  Campos  y  de  las  lluytas*  homéricas  de 
Liceistas  y  Cruzados.  Avuy  tot  ha  cambiat. 
Las  palmeras  se  gronxan  entremitj  del  ter 
ratrémol  mercantil  del  Port,  demunt  de  las 
murallas  enderrocadas.  Las  lluytas  teatrals 
s’han  acabat.  La  nova  generació  puja  en  ge¬ 
neral  frívola  é  indiferenta  en  matèria  d’art 
musical  y  la  minoria  aficionada  la  desprecia. 

Las  frondossitats  del  Passeig  de  Gracia,  aixi- 
ribeixen  las  solituts  dels  antichs  glàsis\  y  per 
entre  mitj  d’ellas  hi  vola  y  revola,  al  encen- 
dres  els  fanals,  una  nova  especie  de  ratas  pi- 
nyadas,  que  xisclejan  els  diarios  de  la  noche , 
importadors  de  la  malura  de  que  parlavam. 

La  gent  els  hi  pren  de  las  mans,  ab  febro- 
sa  dalera,  els  exemplars  de  forma  moderna, 
com  els  de  Madrid  y’is  del  extranjer,  impre¬ 
sos  y  plegats  ab  màquinas  de  las  més  perfec- 
cionadas.  Y’is  repartidors  els  escampan  pels 
pisos  de  las  casas,  torvant  la  tranquilitat  in¬ 
tima  de  la  llar,  ab  aquellas  primeras  planas, 
rublertas  de  gegantinas  esquelas  mortuorias, 
plenas  de  noms,  apellidos  paterns  y  materns 
més  ó  menos  retumbans,  entre  las  negrencas 
llengotas  dels  signes  admiratius,  ab  tota  una 
restellera  de  creus,  encomiendas ,  títols,  ho¬ 
nors,  benediccions  apostólicas  y  promesas  de 
centenars  de  dias  d’indulgencia,  procedents 
de  distints  bisbats  y  metropolitans,  entre  or- 
las  negres  de  dos  dits  de  gruix,  y  ab  un  luxo 
d’angelets,  núvols  inflats,  rosaris  y  coronas 
de  sempre  vivas,  que  corprèn  y  esparvera; 
trencant  ab  tota  aquesta  pagana  mise  en  sce- 
ne ,  escandalosa  y  sacrílega,  l’august  respecte 
que  per  tot  arréu  inspira  la  majestat  de  la 
Mort. 

iQue  n’hi  ha  de  diferencia  entre  aytal  espe- 
tech  funerari  y  la  tranquila  aparició  dels  vells 
diaris  à  l’hora  serena  del  xacolata! 

Hem  dit  que  la  malura  es  essencialment 
barcelonina.  No  hi  ha  pas  cap  dubte.  Prén- 
guinse  la  molèstia  de  fullejar  els  diaris  demés 
circulació  de  totas  las  ciutats  del  món.  Don- 
guin  una  mirada  als  de  Madrid,  y  fins  si  vo¬ 
len,  als  dels  Estats-Units  del  Nort  d’América, 
la  patria  dels  barnums  y  de  la  reclame  més 
desenfrenada,  en  una  paraula,  l’imperi  del 
anunci.  En  lloch  trovarém  en  cap  primera 
plana,  sigui’l  diari  del  color  polítich  que  vul¬ 
guin,  anunci  de  cap  mena  y  molt  menos 
anuncis  de  mort.  Hi  trovarém  els  articles  de 
fondo,  els  literaris,  els  de  política  interna¬ 
cional,  de  crítica  artística;  hi  llegirém  las 
disertacions  científicas  de  debó,  las  crónicas 
cosmopolitas,  etc...,  y  las  participacions  de 
defunció,  las  trovarém  en  seccions  especials 
y  ab  paragrafs  ben  curts  y  ben  sentits.  Peró 
mav,  ho  repetim,  may!  s’arribarà  al  rebaixa- 
ment  moral  de  que  per  desgracia  disfrutém 
à  Barcelona.  iQué  n’es  de  trist  que  fins  els 


diaris  de  Madrid  ens  portin  en  aquest  assump' 
to  la  ventatja! 

Y’is  efectes  de  tan  fastigosa  plaga  son  els 
centenars  de  pessetas  llensats  en  fum  va¬ 
nitós,  à  que  s’elevan  els  preus  dels  gegantins 
anuncis;  y’l  ressó  del  cop  de  bombo,  tradu- 
hit  en  gacetillas,  més  ó  menos  llargas  y  ben 
escritas,  à  mida  de  la  grandaria  d;e  la  esque¬ 
la,  en  las  que  s’exaltan  las  qualitats  morals, 
intelectuals  y  socials  del  difunt  (encara  que 
no’n  tingués  de  cap  mena):  motejantlo  d’es- 
timado  amigo  nueslro  (encara  que  no  l’hagues¬ 
sin  vist  may),  y’s  pinta  ab  vius  colors  y  fras- 
ses  de  melodrama  dolent,  el  desconsol  y  aflic¬ 
ció  de  la  familia,  describintse  ab  ploma  de 
Bossuet  de  mínima  quantia  y  ab  els  termes 
més  rimbombants,  la  pompa  del  enterio  que 
sempre  resulta  una  imponente  manifeslación 
de  duelo  y  en  el  que  sempre  hi  havia  lo  màs 
selecto  de  la  Barcelona  culta  y  laboriosa,  junt 
ab  Yaristocracia  de  la  sangre ,  -del  talento ,  de 
la  banca  y  tantos  otros  que  sentim  os  no  recor¬ 
dar.  Ni  més  ni  menys  que  si’s  dongués  comp¬ 
te  d’una  Kermesse,  d'un  asallo  carnavalesch, 
ó  d’unas  carreras  de  cavalls. 

La  mateixa  xerrameca  ditiràmbica’s  repe¬ 
teix  al  parlar  dels  funerals;  y  alashoras  surt 
sempre  alló  de  que  el  histórico  templo,  seve- 
ramente  colgado  de  negros  crespones ,  vióse 
lleno  durante  toda  la  manana  de  un  inmenso 
número  de  deudos  y  amigos  que  ofrecieron  'su 
oblación  al  finado,  al  són  majestuoso  de  los 
cantos  litúrgicos. 

jja  ho  veuhen  quins  trossos  més  inapre¬ 
ciables  de  literatura  funeraria!  Aquestos  y  al¬ 
tres  si  que’n  son  de  dignes  d 'esculpirse  en 
màrmoles  y  entallarse  en  bronces ,  perque  las 
generacions  vinentas  puguin  amidar  el  nivell 
d’asquerosa  frivolitat  y  buidor  desconsolado- 
ra  del  fi  de  sigle  barceloní. 

Y  com  se’n  riu  de  totas  aquestas  farama- 
llas  la  gent  seria  y’l  poble!  Sobre  tot  el  nos¬ 
tre  poble,  tant  trevallador  com  intehgent,  do¬ 
tat  d’un  sentit  moral  molt  més  afinat  (encara 
que  à  n’algú  li  sembli  impossible)  que’l  de 
certas  classes  elevadas,  y  sobre  tot,  d’un  res¬ 
pecte  à  la  Mort,  posat  de  relléu  quasi  cada 
día,  y  que  ha  sigut  alabat,  com  se  mereix, 
més  de  cent  voltas,  per  gent  de  fora  casa. 
Com  se’n  riu  ell  d’aquestas  vanitats  estúpi- 
das!  Y  que’n  té  de  rahó  al  enríuressen!  Y  ab 
quin  despreci  més  significatiu  se’n  burlan  els 

extranjers  d’aytals  reclames  funerarias!  Cal 
haverlos  sentit  com  ens  motejan  de  refracta¬ 
ris  al  progrés  y  à  la  civilisació;  com  sostenen 
que  totas  aquestas  manifestacions,  no  son 
més  que  rastres  del  socarrím  de  las  fogueras 
inquisitorials,  petjadas  d'esbirros  y  cucuru- 
1  las,  y  vestigis  del  regim  negrós  del  rey  em- 
bruhixat.  Cal  haverlos  sentit,  per  sapiguer  en 
quin  concepte’ns  tenen. 

Encara  uns  y  altres  se’n  riurían  més  si  sa- 
piguessen  que  aquí  s’ha  donat  compte  deta¬ 
llat  d’uns  funerals,  que  efectivament  no  tin¬ 
gueren  lloch  fins  al  cap  d’uns  quans  dias 
de  la  ressenya:  y  si  s’enteressin  de  que  una 
vegada,  dugas  familias  renyidas  y  parentas 
d’un  mateix  difunt,  varen  exposar  à  la  desen¬ 
frenada  batxillería  dels  barcelonins,  sas  ran- 
cunias  y  enemistats  més  íntimas,  lluytant,  à 
grapats  de  moneda,  à  veure  qui  posaria 
l’anunci  de  mort  més  gros  y  més  espléndit, 
resultant,  per  conseqüència,  que  la  defunció 
fou  anunciada  per  partida  doble. 

Fora  en  va  parlarne  més.  L’increment  al- 
cansat  durant  aquestos  últims  temps  per  ay- 
tal  literatura  (?),  que  mercadeja  ab  els  morts 
■y  atia  la  vanitat  dels  vius,  may  prou  assado- 
llats  d’ostentació,  realment  provocaria  ria- 
llas,  si  no  fes  plorar  de  vergonya  y  no  fos 
una  senyal  ben  alarmadora  de  que,  també 
com  en  la'Dinamarca  dels  temps  del  rey  Ham- 
let,  hi  ha  à  Barcelona  quelcom  de  podrit  y 
ben  podrit. 

Salvador  Vilaregut. 


VETLLAS  D’ISTIU* 

Al  istíu,  després  de  haver  sopat  al  pati  de 
casa  à  la  claror  del  sol  ponent,  me  n’anava  à 
ca  la  viuda  Rovellona.  Alli  acudían  altres  ve- 
hins:  la  Rosó  de  la  fleca,  una  xicota  alta  y 
grossa,  que  ja  devia  haver  menjat  forment  de 
trenta  anyadas,  per  més  que  no  semblés  in- 
dicarho  son  dentat  colossal,  blanch  y  atapa- 
hit,  que  brillava  ab  el  llustre  de  una  eyna 
nova  de  trinca;  l’avi  Sàssula,  un  antich  boce- 
ller,  vell  de  bon  regent,  ample  de  cara,  cella 
canut,  de  nas  carnós,  parpellas  ab  giras  ver- 
mellas  y  boca  escaixalada  y  afable;  en  Pere 
Retort,  un  corder  més  alt  que  sant  Gim,  ab 
una  ossada  monumental,  tot  ell  ànguls  y  res- 
salts,  y  ab  unas  manassas  llargas,  nuosas  y 
esgroguehidas,  que  tenían  el  palp  fret  y  ca- 


1 1  ós  de  una  pota  de  gallina;  las  noyas  Xan- 
guetas,  duas  peixetayres  menudas,  desneri- 
das,  finas  com  mustelas,  ab  més  ulls  que 
galtas,  més  boca  que  ulls  y  més  paraulas  que 
un  diccionari;  en  Xacó  de  la  taberna,  un  sol¬ 
ter  de  quaranta  anys,  molt  rexitxolat,  que  las 
festejava  y  que,  segons  indicis,  no  sabia  en¬ 
cara  per  quina  decidirse,  enamorat  de  las 
bonas  dots,  ab  que  l’una  y  l’altra  podian  fer- 
li  prosperar  el  negoci;  y,  per  fi,  alguns,  no 
tan  entrants  de  la  casa,  que  venian  quan  te¬ 
nían  humor  ó  lleure.  Era  una  reunió  diverti¬ 
da.  Cadahú  deixava’ls  maldecaps  à  derrera  la 
porta  y  procurava  disfrutar  de  la  bona  hora, 
com  aquell  qui  entra  à  la  benaventuransa, 
que  ni’s  recorda  del  mal  temps  passat,  ni  des¬ 
confia  de  lo  que  està  per  venir.  Feyam  un 
sant  Bruno  de  vi  de  la  terra,  nos  agafavam  à 
brasset  y,  tot  escampant  pels  carres  una  ria¬ 
llada  esbalotadora,  tira  cap  à  la  platja,  que  à 
casa  hi  covan  ous. 

No  eram  pas  nosaltres  sols  que  hi  anavam. 
Ne  voléu  de  gent  pel  sorral!...  Certament,  à 
la  vinguda  de  la  nit,  quan  manca  la  marina¬ 
da  y  encara  no  ha  entrat  l’oratge,  la  xafogor 
no  deixa  viure  à  sota  cobert.  Tothom  surt  à 
cercar  la  fresca  y  allavoras  la  platja  atrau  à 
la  gent  com  la  llar  al  hivern.  Cadahú  s’ajun¬ 
ta  ab  els  coneguts,  que  li  son  més  simpàtichs, 
se  forman  collas  à  la  vora  del  mar  y,  mentres 
el  cos  se  retorna,  gaudint  la  bravada  de  l’ay- 
gua,  s’enrahona,  se  riu,  se  canta  y’s  passan 
xaladament  las  horas. 

Las  donas  s’asseyan  à  la  moda  turca,  aclo¬ 
fant  las  ancas  en  terra  y  encreuhant  las  ca- 
mas.  Nosaltres,  els  homes,  nos  ajassavam  à 
tot  pler,  rabejantnos  ab  la  sorra  fresca,  exte- 
nenthi’ls  membres  y  acabant  per  adoptar  las 
actituts  més  propias,  segons  las  aficions  de 
cada  qual,  ja  pera  contemplar  las  estrellas,  ja 
pera  ullejar  el  mar,  ja  pera  solxar  las  feso- 
mias  de  nostras  alegras  companyonas.  L’ú- 
nich,  que’s  tombava  de  boca  terrosa,  era  en 
Retort,  que  no  s’interessava  pel  mar,  pel  cel, 
ni  per  las  noyas,  y  que,  sens  dubte,  de  aque¬ 
lla  manera  trobava  més  bon  jayent  pera  la 
ensacada  de  ossos  que  portava  dintre  la  pell. 

Resseguida  las  donas  se  posavan  à  articu- 
lejar  ellas  ab  ellas.  No  podian  pas  aguantar 
més  temps  al  pap  l’arreplech  denoticias  que 
havían  estat  remugant  durant  el  dia.  Que  si 
en  Pau  Morros  se  casa  ab  na  Reixaca,  que  si 

ell  es  un  infelis,  que  si  ella  es  una  bandarra, 
que  si’l  senyor  Guillem  festeja  à  la  dona  d'en 
Cresta,  que  si  en  Baldiró  s’ha  barallat  ab  la 
seva  sogra,  que  si  en  Faluga  s’ha  jugat  la 
barcada,  que  si  naps,  que  si  xerevias,  que 
dali,  que  tómbali...  Era  precis  deixarlas  des¬ 
fogar. 

Després  l’avi  Sàssula  comensava  à  moure 
fressa. 

— Això  no  es  viure...  Llampus!  quina  ram¬ 
pa  an  es  clatell!...  Sí...  ja  podéu  riure,  ja. 
Qué  os  penséu  que  no  hi  heu  d’arribar  may 
à  veys?  Pena  de  mort  hi  teniu.  Vaja,  jo  no 
m’hi  puch  estar  ab  es  cap  baix  ino  puch! 
M’esmaluco,  m’enrampo,  m’ofego...  Si  aques¬ 
ta  mala  púa  de  Rosó  tingués  cor  de  cristià, 
no’m  deixaria  partir  aixis. 

— Y  ara,  l’avi!  Ja  hi  som?  Ja’m  cerquéu  es 
cos? 

— No,  es  cos,  no,  filla,  un  bocí  de  cama, 
res...  ja  ho  sabs  tu.  Vaja,  no  sigus  d'es  mor¬ 
ro  fort,  deixam  posar  es  cap  à  sa  teua  falda. 

— Miréu  quin  paletris  aquest  homo!  Cada 
dia  sa  meteixa  deria! 

— Oydà!  pot  ésse  que  si  que’t  pensas  que 
de  dia  en  dia  se’m  enforteixen  es  ossos.  Ells 
no  se’m  corquessin  més,  mala  negada.  Cada 
día  més  vey,  noa.  No  hi  puch  adobar  res  jo. 

— Y  qué  hi  hay  d’adobar  jo?  Anéu  à  ca’n 
Pep  de  sas  barcas,  que  os  posi  una  quilla  no¬ 
va  y  unas  costeyas  ben  reforsadas. 

—  Però,  dona,  si  sa  meva  carcassa  ja  està 
ensorrada  y  no  li  manca  més  que  un  punta- 
let  a  sa  roda  de  proa.  Vaja,  no  sigus  esquer¬ 
pa,  pitera,  salada...  un  pamet  de  faldal 
—  Mireu,  avi,  —  saltava  tal  volta  una  de 
las  Xanquetas  —  no  basquejéu  tant  per  coixí. 
Aquí,  as  vostre  costat,  hi  ha  en  Retort,  qu’es 
homo  de  paciència  y  os  deixarà  aprofitar  de 
sas  sevas  molsas. 

— Llamp  que  t’abrusi,  Xangueta,  à  quinas 
molsas  me  tiras!  Deu  nos  en  guart  de  ventarhi 
un  cop  de  cap  que  prou  hi  quedaríam  esta- 
bornits.  No  estich  tan  desesperat,  no...  j ca ! 
Ja  sé  com  l'hay  d’amoixar  à  na  Rosó!  En  con- 
tantli  una  rondaya  ..  {oy,  salada? 

Ne  sabia  un  sarró  de  rondallas  y,  en  ofe¬ 
rint  contarne  alguna  ó  revel-lar  el  secret  de 
alguna  tafaneria,  que  fes  set  à  las  donas, 

1  avi  Sàssula  se  sortia  sempre  ab  la  seva. 
Afofolava’l  seu  caparràs  à  la  falda  de  la  Rosó, 
creuhava’ls  brassos  damunt  del  ventrell  y 


baixet,  baixet,  seriosament,  com  qui  diu  de 
cor  una  llissó,  vessava  la  xerrameca  més  sa¬ 
borosa  y  divertida  que  s’hagi  sentit  may  à 
la  platja.  Aixó  sí,  quan  la  donava  pel  cantó 
de  la  putineria  ó  de  la  verdor,  no  tenia  bri¬ 
da;  peró  ho  deya  tot  ab  un  enginy  tan  estra- 
falari  que,  quan  un  li  llucava  las  malas  in¬ 
tencions  per  entre  mitj  del  enlluhernament  y 
l'ombreig  de  las  sevas  figuras  retóricas,  no 
podia  menys  de  esqueixarse  de  riure.  Y 
per  lo  que  toca  à  las  rondallas  populars,  las 
arreglava  de  manera  que  llur  acció  passava 
gayrebé  sempre  à  la  nostra  encontrada  y 
molts  de  llurs  personatges  eran  fills  de  ca¬ 
sas  conegudas  del  nostre  poble.  Aixis,  per 
exemple,  en  Joan  Alós  resultava  fill  de  ca’n 
Trompa,  família  quins  individuus  eran  tots 
molt  peluts  y  molt  ferrenys;  en  Pere  sense 
Por  havia  sigut  campaner  de  la  nostra  par¬ 
ròquia;  el  pou  de  las  Princesas  Ericantadas 
estava  situat  en  una  casa  de  pagés  ruinosa  y 
deshabitada  del  nostre  terme,  coneguda  ab 
el  nom  de  la  casa  de  las  Bruixas;  el  castell 
de’n  Vas  y  Nontornaràs  s’havia  aixecat  al 
bell  cim  de  la  montanya  de  sant  Joan  y  «ca- 
rets  de  Deu,  heus  aquí  perque  de  resultas 
d’aquell  embruix  sa  montanya  ha  quedat  tan 
enxorquida  que,  ab  tot  y  sas  benediccions 
que  sant  Joan  hi  tira  desde  sa  seua  capelleta, 
no  s’hi  han  pogut  arrelar  més  que  tomanyins 
y  bolivardas»;  en  fi,’ns  mostrava  als  nostres 
voltants  las  senyals,  que  restavan  encara,  de 
las  maravellas,  que’ns  contava,  y’is  seus  prín¬ 
ceps  y  fadas  v  encantayres  parlavan  en  un 
llenguatge  tan  netament  blanench,  que  no 
era  pas  de  dubtar  que  s’haguessin  escalfat  à 
las  nostras  llar s  y  haguessin  anat  de  grifolda 
ab  la  nostra  gent  de  la  vellura.  La  Rosó,  que 
era  forsa  candia,  s'ho  empassava  de  tan  bona 
fe,  que  algunas  vegadas,  rhentres  el  narra¬ 
dor  explicava  las  gallardias  de  algún  de  sos 
personatges  imaginaris,  interrompia’l  qüen- 
to  pera  preguntar  ab  la  més  natural  curiosi¬ 
tat: — iQue  l’hauríau  conegut  vos,  l’avi? — 

Aquestas  narracions  s’emportavan  bona 
part  de  la  vetlla. 

Devegadas,  quan  l’avi  Sàssula’s  cansava, 
en  Xacó  de  la  taberna  intentava  substituhir- 
lo,  explicant  alguna  anècdota;  peró  solia  dar- 
nos  una  mala  estona,  perque’l  seu  istil  mitj 
superflorídich,  mitj  acanallat,  pretenciós  y 
laberintich  era  més  propi  pera  marejar  que 

pera  divertir.  Deya  molts  «per  consebuent», 
molts  «al  objecte»,  molts  «lo  qual»  y  «verbi- 
gracia»  y  lo  pitjor  era  que’ls  entatxonava  en 
el  discurs  tant  si  venían  à  tom  com  si  no  hi 
venian.  En  Retort  se’l  escoltava  com  à  un 
sabi  de  Grècia,  admirantlo  tant  més  quant 
menos  l’entenia,  peró  ni  en  Retort,  ni  ningú 
se  divertia  ab  las  gracias  del  laberner,  que 
se  las  havia  de  riure  sol,  en  mitj  de  las  caras 
macilentas  dels  seus  oyents. 

Més  agradosa  era  la  vérbola  de  las  Xan- 
guetas.  Havian  corregut  molt  per  la  monta- 
nya  de  poble  en  poble  à  vendre  peix,  se’n  ha¬ 
vian  vist  de  totas  y  havian  fet  més  taramba- 
nadas  y  entremaliaduras  que  un  murri  de 
carrer;  y  quan  ho  contavan  ab  la  seva  cridò¬ 
ria  escardalenca,  el  seu  xafardeig  de  llen¬ 
guatge  y  las  sevas  ganyotas  expressivas,  era 
cosa  de  que  un  se  cregués  transportat  al  es¬ 
cenari  de  las  llurs  fassecias  y  presenciant  à 
lo  viu  els  aconteixements.  Com  sempre  ha¬ 
vian  anat  plegadas,  no  podia  explicar  la  una 
res  de  que  l’altra  no  n’estés  enterada  y  que 
no  li  fes  prohitja  à  la  llengua;  aixís  es  que 
à  cada  moment  se  prenían  la  paraula  de  ja 
boca.  Era  una  mena  de  comèdia. 

— Te’n  recordas,  pubilla,  de  quan  varem 
pujar  à  Pedra-Ferral? 

— No  me’n  hay  de  recordar,  petita,  si  en¬ 
cara'n  gordo  cria  d’aquellas  terras:  dos  uys 
de  poll,  que  no  me'n  deixaran  desoblidar  en 
tots  es  días  de  sa  meva  vida? 

— Quins  rostos!  Es  Menuts  d’en  Cundo  de 
Lloret  es  devían  inventar  aquells  camins. 

—No  me’n  parlus!  Alió  no  son  camins;  son 
esgarrapadas  de  dimoni  obertas  en  sa  pe¬ 
nya  núa. 

— Y  queya  un  sol  de  Maria  Santíssima. 

— Es  peix  à  sa  panera  aixecava  una  fuma- 
rada  que  ni  que  estés  à  sa  fogayna. 

— Aquesta’s  volgué  descalsar,  perque  sas 
botas  li  fean  mal,  peró... 

— Mala  negada,  no  hi  havia  manera  d’a- 
gontar  es  peus  nusos  en  terra.  Sas  pedras 
cremavan  com  brasas  vivas. 

— Oydà,  pubilla  ;te’n  recordas  d’aquell  ho- 
mo  que  llaurava  à  sa  vinya?  Era  com  un  ve¬ 
dell,  gras,  roig  de  pel,  taujanàs,  ab  un  po¬ 
sat  de  nyonyal... 

—  Si,  dígali  ximple.  Li  haguessis  ficat  es 
dits  à  sa  boca. 

— Pesta’t  sech,  pubilla!  Tenia  una  ferra¬ 


menta  de  selvatgina,  que  me’ls  hauria  ben 
capulat  en  un  dir  Jesús. 

— Y  no  era  tan  llanut  com  semblava,  ve- 
tho  aquí. 

— Aquesta  li  va  cridar:  mestre  tcon  hi  ha 
d’aqui  à  Pedra-Ferral?  Y  ell  se  va  girar  y 
vinga  gratarse’s  clatell,  grata  que  grata,  sen¬ 
se  respondre:  aquí  soch,  bèstia.  Jo  vay  dir 
an  aquesta:  aném,  aném...  deixal  estar...  deu 
esse  mut  y  ab  es  teus  crits  no  fas  més  que 
revíscolarli’s  poys  d’es  cap.  Peró  sa  pubilla... 
tretze  son  tretze...  no  volia  deixarlo  en  pau. 

— Y  qu’era  cas,  beneyta!  May  m’ho  vay 
pensar  que  fos  mut.  Era  que’s  bo  de  s’homo 
no  sabia  qué  contestar;  empró,  quan  li  vay 
haver  fet  sa  meteixa  pregunta  unas  contas 
vegadas,  miréu  de  quina  carta  se’n  va  anar. 
Va  y  diu:  à  vore  caminéu,  noas. 

— Jo  vay  pensar  que’ns  enjegava  à  sa 
porra. 

—  Res  d’aixó;  ja’l  vay  filar  desseguida;  vo¬ 
lia  veure  quin  pas  portavam.  Caminém,  pe¬ 
tita,  vay  dir;  y  quan  varem  haver  pujat  à  un 
tossalet,  s’homo’ns  va  cridar  desde  sa  llau¬ 
rada:  «Hi  teniu  una  hora!...  Hi  teniu  una 
hora!»  Miréu  si’n  sabia  de  matar  pussas. 

— Y  que  no  va  erraho  d’un  cort  de  rellot¬ 
ge.  Vatúa!...  Varem  arribar  à  Pedra-Ferral 
ab  es  peix  cuyt  y  sa  roba  muyada,  que’s 
podia  escórrer  com  si  sortís  de  s’ayga.  No 
veyam  més  que  porchs  y  maynada...  Y,  tot 
d’una,  sento  que  aquesta  desvergonyida  me 
allarga  un  espinguet  de  trompeta:  «Sardinas! 
Sardina  de  Blanes!  Ansia  noas,  que  es  fresca 
y  pica  com  un  pebre».  Vatúa  sa  mossa  boja! 
Jo  cop  de  pessigaria:  «Calla,  calla;  no’n  ven- 
drém  cap  »  .  Y  ella,  sense  ferne  cas  ,  ab 
aquell  crit  d’Israyel,  esbombant  que  sa  sar¬ 
dina  picava  com  un  pebre.  Com  no  li  vay  flo- 
car  sas  balansas  pes  morros!...  Sort  de  que’m 
va  donar  per  riure,  que  fins  sas  costuras  d’es 
sach  se’m  descosían,  que  si  no... 

— Jo  entenia’s  negoci,  beneyta  de’s  cabàs. 
Segons  es  vent  s’han  de  trempar  sas  velas. 

— Que  havías  de  sebre  tu  lo  que’t  pesca- 
vas!  Que’ns  coneixém  d’avuy,  teta?  Enrebei- 
xinada  que  estavas  y  ganas  que  tenias  de  re- 
molejar  y  esqueixar  sa  grua,  vetho  aquí. 

— Sigu  com  vulgu  ^no  va  anar  be?  Mira  lo 
que  va  dir  aquella  pagesa. 

— Uix!  encara  me’n  fay  creus,  pubilla. 

—  Donchs  sí,  carets,  me  ve  una  pagesa  y 

diu:  «A  voresi  m’enganyaréu,  malabala!  com 
un  dia  à  Massanet,  que  hi  vay  menjar  unas 
sardinas  que  ni  escohissor  de  peix  tenian.» 

— Jo’m  rebatia  de  riure...  y  aquesta  tan 
encirada,  fent  s’artigle:  «Os  varen  enganyar, 
mestressa.  Aquellas  sardinas  devian  esse 
d’aygua  doisa.  Aquestas  son  atra  cosa;  ja 
m'ho  sabréu  dir;  no  n’heu  empradas  de  mi- 
lloras.  Son  ajadas  as  paratje  més  salat  de  sa 
mar  salada  y,  si  las  feu  ab  arròs,  podéu 
ben  estalviat  hi's  bitxo.  .Això  flayra  com  unas 
flors,  filla.  Sardinaa!  Sardina  de  Blanes! 
Fresca  y  cohenta,  noas!»  No’ns  en  varem 
veure  sas  mans. 

—  Lo  qual  que  resulta,  verbigracia,  que 
sas  donas  de  Pedra-Ferral  son  reconsagrada- 
ment  entesas  al  objecte  de’s  peix.  Cap  de  pu- 
nyings!  Si  may  pujo  per  aquellas  terras... 
aném  à  cercar...  lo  qual  que  no  fora  estrany 
al  objecte  de’s  meu  comers,  de  primer  m’a¬ 
morro  à  menjar  fonoys  y  llacsons  per  sas 
marjeras,  verbigracia,  que  no  m'arrisco  à 
tastar  1 1  us  à  s’hostal.  Per  consebuent,  cap  de 
punyings!  — 

Aquest  derrer  apartat  es  una  mostra  de  la 
brillant  oratoria  d’en  Xacó,  qui  solia  resu¬ 
mir  la  parola  de  las  Xanguetas  y  trauren  la 
sentencia  moral.  Llàstima  que  no’s  pugui 
donar  tan  fàcilment  una  mostra  de  la  veu  en- 
rogallada  y  de  las  maneras  aristocràticas  del 
taberner.  No  acabava  may  de  parlar  que  no 
etzibés  per  sota  l'ullal  una  escopinyada  à 
trenta  passas  de  distancia;  y  Deu  y  ajuda, 
com  deya  l’avi  Sàssula,  que  no  ensopegués 
ab  el  tret  cap  ull  mirador,  que  bona  desfeta 
hi  hauria  encastat.  Però  aquest  detall  no  pin¬ 
ta  pas  encara  al  home;  era  precis  véurel;  per- 
que  no  arrufava’l  nas,  ni  reya,  ni  parpelleja¬ 
va,  ni  tossia,  ni’s  posticava  que  no  ho  fes  de 
una  manera  afectada,  diferenta  de  la  de  to- 
tas  las  personas. 

Altrament  las  conversas  eran  quasi  sem¬ 
pre  variadas,  quasi  sempre  interessants,  so¬ 
bre  tot  pera  mi,  que  hi  sotxava  las  paraulas 
de  la  terra  ab  la  meteixa  afició,  ab  que  un 
botànich  herboreja  en  una  comarca  ufanosa 
y  poch  visitada.  No  calia  pas  que’m  queixés 
d’haver  de  raure  ab  alguna  cosa  grollera. 
Recullia  en  cambi  unas  finesas  tan  frescas, 
tan  flayrosas!  Y  à  més  à  més  el  lloch,  l’hora 
v  la  tempura  eran  tan  placévols! 

Si  faltava  assumpto  de  conversa,  no  man¬ 

cava  pas  una  endevinalla  à  rumiar,  un  pro¬ 
blema  à  resoldre  ó  una  cansoneta  à  cantar. 
Y  ;cóm  dir  l’encant  que  hi  havia  en  uns  goigs 
senzills  ó  en  una  cobla  popular  cantats  à 
mitja  veu  per  la  Rosó  ab  l'acompanyament 
de  baixons,  que  hi  feya  la  ressaga  ronxado- 
ra,  y  ab  la  ruixada  de  notas  de  salteri,  ab 
que’ls  rossinyols,  que  nian  en  els  jardins  del 
poble,  florejavan  els  compassos  d’espera?  Y 
quan  una  veu  llunyana,  eixida  de  las  uba- 
gors  del  mar,  responia  simpaticament  à  la 
complanta  de  la  platja  -;cóm  dir  la  melangia, 
que’s  apoderava  del  cor,  y’l  sentiment  ger- 
manivol,  ab  que  un  hom  se  dalia  pels  nave¬ 
gants  invisibles,  perduts  en  la  fosca  immen¬ 
sitat  de  las  ayguas? 

Per  altra  part,  el  silenci  no  era  tampoch 
may  pesat  En  aquells  paratges  la  pensa’s  de¬ 
cantava  tan  dolsament  à  la  meditació!  Els 
fenòmens,  que  apareixían  y  passavan,  xifras 
esborradissas  de  algun  misteri,  atreyan  tan 
poderosament  la  curiositatl. ..  Tal  volta  un 
llumei  solitari,  que  vagareja  lentament  per 
la  llunyania  del  mar,  tal  volta  una  ona,  que, 
carregada  de  peixets  saltadors,  guspireja  es¬ 
tranyament  en  mitj  de  la  fosca,  tal  volta  un 
estel,  que  guayta  com  un  ull  animat  per  en¬ 
tre  la  encortinada  de  calitjas  del  horitzó,  tal 
volta  una  pluja  de  bòlits,  que  cauhen,  asse¬ 
nyalant  per  un  instant  ab  son  rastre  forfores- 
cent  els  archs  secrets  que  Deu  els  hi  ha  mar¬ 
cat  per  cami  en  la  diafanesa  del  cel,  tal  volta 
la  quietut  meteixa,  la  estàtica  inmovilitat  de 
las  estrellas  jno  son  cosas  que  convidan  à 
callar?  Això  adhuch  en  las  nits  sense  lluna; 
perque  quan  la  lluna  emplatayava  las  ayguas 
y  descubria  las  siluetas  del  penyals  marins, 
els  objectes  de  contemplació,  si  no  més  im- 
presionadors,  eran  encara  més  nombrosos. 

En  fi,  las  horas  de  vetlla  passavan  com  un 
somni  ,  ab  aquella  devallada  ràpida  ,  que 
pren  sempre’l  bon  temps  al  esmunyirse  per 
entre’ls  homes.  Semblava  que  no  havian 
transcorregut  sinó  breus  moments  desde  la 
posta  de  sol  y  vetallà  que  ja’ls  sardinalers 
tornavan  de  prima.  «Ja  venen.  Sentiu?»  I  al 
vegada  no  s’oviravan  encara  llurs  embarca¬ 
cions,  però  s’ohia  al  lluny  la  roncor  basardo- 
sa  de  llurs  corns.  El  paler  s’afanyava  à  en- 
seuhar  pals  y  à  preparar  palanquis.  «Son 
aqui.  Es  noy  Pitot  ja  es  à  sa  punta.  Hay  co¬ 
negut  es  seu  toch.»  La  gent  ajocada  en  el 

sorral  s’anava  aixecant.  Compareixian  ho¬ 
mes  ab  somals  y  donas  ab  paneras.  Després 
se  veyan  blanquejar  las  velas  esbandidas  de 
celistia,  allà  en  mitj  de  las  ombras,  ó  dilatar 
llurs  tacas  negrencas  damunt  de  la  riuhada 
fulgurant  del  clar  de  lluna.  S’ohía’l  xopolle- 
jar  dels  rems,  la  remor  de  rierol  manyach, 
ab  que  s’escorria  l’aygua  tallada  per  la  roda 
de  proa,  el  drapejar  de  las  velas,  que  palpi— 
tavan  sobre  l’arbre,  buydantse  del  vent.  que 
las  havia  infladas  en  paratges  més  oratjosos, 
els  crits  breus  dels  pescadors  y’is  alirets  de 
la  quitxalla,  que  havian  sortit  à  rébrels,  na- 
dant,  y  que  tornavan  à  remolch,  agafats  al 
timó  de  las  barcas,  ab  la  esquena  espurneja- 
da  de  ruixíms  pipellejants  y  las  camas  à  flor 
d’escuma.  Y  aquí  amorrava  un  llahut  y  allí 
un  altre...  y  altres  y  altres...  El  paler  no  s’en¬ 
tenia  de  feyna. 

Allavorasse  desfeya  la  nostra  reunió.  Quis- 
cú  tirava  pel  seu  vent,  acostantse  à  las  bar¬ 
cas,  hont  hi  tenia  parents  ó  amichs.  Y  las 
Xangüetas  las  recorrían  totas,  armant  garo- 
la  ab  tots  els  pescadors,  planyentse  de  la  dis¬ 
sort  dels  que  no  duyan  res  y  celebrant  ab 
grans  exclamacions  y  riallas  la  fortuna  dels 
que  havian  fet  bona  pesca.  No  faltava  may 
algun  patró  que’ls  hi  dongués  un  grapadet  de 
sardinas  pera  l’esmorzar  del  endemà.  «Aques- 
tas  noas  ray,  —  deya  l’avi  Sàssula  —  saben 
pescar  en  aixut  y  no  esguerran  may  sa  ca¬ 
lada.» 

Jo  restava  llarga  estona  recolzat  en  un  pe- 
nyal,  en  un  recó  de  platja.  M '.agradava  l’as¬ 
pecte  frescal  de  las  barcas  regalimants  d'ay- 
gua;  m’agradava  veure  com  els  pescadors 
anavan  desdujant  la  xarxa,  que’s  podia  pen- 
dre  pel  ble  groixudíssim  d’una  cabellera 
arrebassada  del  cap  d’un  gegant  mari  , 
sembrada  de  joyells  resplandents;  m’agrada¬ 
va  veure  com  la  extenian  y  la  grapejavan, 
arrepleganthi  à  mans  plenas  aquells  tresors 
vius,  aquellas  sardinas  d’argent,  que  ab  las 
ganyas  palpitants  y  la  boca  oberta,  s’estre- 
mian  d’espant  y  vibravan  entre  las  mallas, 
exhalant  una  jemegor  entelada  y  fina:  friii, 
friii,  friii...  Per  tot  arréu  llampegueijava’l 
peix;  per  tot  arréu  sonava  aquell  meteix  xeri- 
quet:  friii,  friii,  friii...  Aixó,  en  mitj  del  si¬ 
lenci  dels  espectadors  y  dels  operants,  à  la 
vora  del  mar,  à  la  llum  blanquinosa  d’una  nit 
d’istiu,  suau  y  temperada  com  l’alé  d’un  in¬ 


fant,  causa  un  efecte  màgich,  que  jo  no  sé 
pas  cóm  explicar. 

En  fi,  al  caure  las  onze  m’enretirava  de  la 
platja;  peró  no  crech  que  un  enamorat  s’apar¬ 
ti  ab  més  recansa  de  la  companyia  de  la  seva 
estimada,  ni  que,  tot  anantsen,  s’embadalei¬ 
xi  més  fondament  ab  el  deix  agradós  de 
que  ls  encants  d’ella  li  han  omplert  els  sen¬ 
tits;  no,  perque  la  marina’m  tenia’l  cor  ro¬ 
bat.  Men  anava  poch  à  poquet  cap  à  casa, 
refruhint  las  impresions  de  la  vetlla.  Retro¬ 
bava  en  el  fons  del  meu  organisme  las  fres¬ 
cors  de  l’aygua  y  las  sevas  flayres  confor- 
tants,  las  caricias  de  la  sorra  fina,  la  quinta 
essencia  dels  cants  y  de  las  remors,  que  ha¬ 
via  sentit,  y  la  placidesa  de  las  celistias.  Y 
se  m’acudian  uns  pensaments  ensomniadors. 
Per  exemple:  si  las  fredelugas  fan  pensar  ab 
las  neus,  els  moixons  ab  las  pradas  floridas 
y  las  ólivas  ab  la  feredat,  la  vestidura  bri¬ 
llant,  d’or,  argent  y  púrpora,  dels  peixos  iqué 
no’ns  obliga  à  sospitar  de  las  bellesas  dels 
Hochs  amagats  que  habitan?  Y  jo  las  som¬ 
niava  despert  à  pler  del  cor.  Deixava  una 
mica  badada  la  finestra  de  la  meva  cambra, 
pera  que  entrés  l’ayre  pur,  me  ficava  al  llit, 
m’adormia  tot  sentint  la  remoreta  del  mar  y 
bona  nit  y  bona  hora. 

J.  Ruyra. 


DIONYSOS 

Fillas  hermosas  de  la  Grècia  il-lustre, 
un  foraster  n’es  arribat  à  Thebas, 
es  estatua  vivent  com  Arodita 
y  com  ella  es  un  deu  de  la  ventura. 

Es  un  deu  del  plaher,  digne  de  Grècia, 
la  patria  de  las  Arts  y  la  alegria. 

Corrém  à  saludarlo,  ben  joyosos, 
com  las  Gracias  divinas  y  las  Horas 
saludaren  à  Venus  quan  eixia 
de  la  blavosa  escuma  de  las  ayguas. 

Ve  d'enllà,  ve  de  Lydia,  d’aquell  poble 
ahont  Astarté  y  Adonis  varen  nàixer; 
d’un  poble  com  nosaltres  ferm  idòlatra 

dels  vicis  grans  y  las  virtuts  inmensas; 
d’aquell  poble  viril  germà  d'Esparta 
y  pare  espléndit  de  l’alegre  Athenas. 

L’he  vist  quan  arribava:  en  el  front  duya 
bella  garlanda  per  Karé  (i)  teixida 
ab  fullas  verdas  de  llorer  y  ab  rosas 
més  blancas  que  la  neu.  Sos  cabells  rossos 
fresquívola  rissava  l’aura  dolsa, 
y  sos  ulls  grans  y  negres  contemplavan 
embadalits  el  cel  de  nostra  terra, 
y  al  véurel  tan  magnífich  reflectían, 
tot  el  goig  de  son  ànima. ’Ls  seus  llavis 
somreyan,  com  la  flor  quan  amorosa 
la  santa  llum  del  Sol  la  besa,  y  lúbrichs 
resavan  la  oració  dels  deus  del  vici; 
l’oració  d’Aphrodita  y  son  fill  Eros. 

El  deu  també  m’ha  vist  y  al  contemplarme 
ab  agradosa  veu  m’ha  dit: 

— Sagrada 

misió  tens  joh  mortal!  si  vols  cumplirla: 

Soch  germà  de  Mylita,  la  déesa 
del  Amor  y  del  Pler.  Vinch  à  ta  patria 
per’alegrarla  ab  més  cansons  de  forsa, 
ab  las  cansons  robustas  que’l  vi  inspira. 
Dionysos  soch,  el  ver  amich  dels  homens, 
el  qu’esborra  las  tristas  recordansas 
de  son  cervell,  el  qu’afanyós  ofega 
las  angoixas  qu’abrusan,  el  qu’allunya 
la  imatge  de  la  Mort  consoladora 
del  Pensament  cansat,  que  dona  vida, 
de  la  vinya  ab  el  néctar  delectíssim. 

Congria  à  ton  entorn  els  joves,  dígals 
que  só  arribat  à  Grècia,  y  si  responen 
à  ta  veu  de  consol,  veniu  alegres 
qu’ab  els  brassos  oberts  os  daré  l’ànima!... 

Joan  Oliva  Bridgman. 

(i)  Karé,  filla  de  Demeter,  la  Terra. 

LOK1  Y  SEGÜN 
(Llegenda  de  la  Mitología  Germànica.) 

Loki’l  viciós,  encadenat,  gemega. 

Loki  era  hermós  ab  iota  la  bellesa  d’un 
cos  fort  y  jove.  Era  ardent,  impetuós  y  varia¬ 
ble;  per  aixó  li  davan  el  nom  de  Loki.  A  tra¬ 
vés  de  la  carn  del  seu  pit,  el  seu  cor  pante- 
java  un  jorn  ab  desitjós  de  Justicia,  y  un 
altre  jorn  ab  desitjós  de  disbauxa  impura; 
y  ell,  Loki,  seguint  à  n’el  seu  cor,  un  jorn 
cometia  crims,  y  un  altre  jorn  gaudia  de¬ 
fensant  la  Justesa  Santa  y  la  Veritat. 

Y  era  protegit  pels  Deus,  y  prenia  part  en 
las  sevas  delicias  olimpicas,  y  bevia,  ab  el 
bras  nu  y  ab  el  rostre  encés  pels  vapors  del 
festi,  els  vins  de  las  divinas  o/gias...  Y  ara 
era  més  ben  vista  sa  imatje  pels  Deus  ma¬ 
teixos  à  causa  de  las  sevas  obras  justas,  com 
era  amenassat  més  tart,  també  per  Ells,  à 
causa  de  las  sevas  impuras  fruhicions. 

Y  Loki  tenia  una  esposa  anomenada  Se- 
gün;  una  esposa  blanca  com  un  borrall  es- 
culpturat  de  neu,  y  bona  com  l’aroma  de  las 
flors  verges;  una  esposa  de  cabells  onejants 
y  daurats  que  tapavan  la  puresa  dels  seus 
pits  y  de  las  sevas  espatllas,  y  d’uns  ulls 
blaus  y  dolsos  com  el  mirar  de  las  figuras 
del  Somni;  una  esposa  d’uns  brassos  hermo- 
sissims  y  consoladors,  y  d’un  sospir  set  ve- 
gadas  tendre  com  el  soroll  de  l’aygua  en  las 
pesantas  mitj-diadas  del  estiu. 

Y  succehí  que  un  jorn,  Loki,  nó  podent 
contenir  sa  forsa  destructora,  agafà  à  Baldur, 
qu’era  un  seu  contrari,  també  protegit  pels 
Deus;  l’agafà  ab  las  sevas  mans  forsudas, 
per  la  espatlla,  y  li  torsà’ls  brassos  enrera 
fentli  cruixir  els  ossos  del  pit;  y  un  cop  el 
tingué  aixís,  el  rebaté  à  terra;  y  com  siga 
que  Baldur  l’entortolligués  desesperadament 
ab  sa  cayguda  y  també’l  fes  caure,  Loki,  al 
sentir  fregar  sa  carn  ab  la  del  seu  contrari, 
li  deixà  anar  un  bras,  y  ab  el  seu  li  apretà’l 
coll  horrorosament,  fins  que  Baldur  desfa- 
llesqué,  complertament  mort,  y  afluixà’ls 
muscles  y  estengué  las  camas  enravenadas. 

Y’is  Deus  alashoras  mal-ehiren  à  Loki  y’l 
sentenciaren  à  morir  d’una  mort  crudel  y 
forta...  Y’l  lligaren  sense  pietat  al  demunt 
d’una  roca  alta  y  escarpada.  Y  en  las  juntu- 
ras  d’unas  pedras  que  s’allargavan  sobre  de 
ell,  y  un  xich  separadas  com  si  li  fessin  de 


266 


JOVENTUT 


redós,  hi  feren  niuharun  monstruós  serpent. 
Y  aquest  serpent  destilava  un  verí  inflamant 
y  corrosiu  per  sa  boca  inmonda.  Y’l  feren 
niuhar  allà  perque  à  poch  à  poch  deixés  cau¬ 
re’l  veri  y’l  deixés  estendre  per  tot  el  cos  nu 
de  Loki,  à  fi  de  que’l  fes  morir  ab  una  mort 
intensament  crudel  é  intensament  forta... 

Y  Loki  estava  lligat  per  las  extremitats  de 
las  camas  y  per  las  extremitats  dels  brassos, 
estés  à  terra  y  mirant  enlayre...  Y  à  cada 
esfors  que  feya  pera  rompre  sos  lligams, 
tots  els  seus  ossos  feyan  soroll  y’s  marcavan 
en  el  seu  pit,  tan  hermós  y  de  tanta  forta¬ 
lesa...  Y  ell  tancava’ls  ulls  y  després  tornava 
à  obrirlos,  y  ja  veya’l  cap  del  serpent  mons¬ 
truós  qu’anava  sortint  à  poch  à  poch  de  las 
junturas  alta§  de  las  pedras,  y  que  se’l  mira¬ 
va  ab  uns  ulls  horrorosos  y  verts....  Y  quan 
el  veya  Loki  aquell  cap,  s’esgarrifava,  y  tot 
el  seu  cos  s’estremia,  y  la  veu  li  sortia  ofe¬ 
gada  de  la  boca  clamant  pietat...  Mes  nin¬ 
gú  n’hi  donava.  Y  Loki  gemegava,- aban¬ 
donat  de  tothom,  mirant  la  mort  més  crudel 
cóm  venia  à  ferlo  patir,  en  aquellas  rocas 
escarpadas  y  desertas. 

Y  heus  aqui  que  Segün,  la  seva  esposa, 
casta  com  l’aygua  d’un  xaragall  y  trista  com 
las  fullas  dels  eucaliptus,  mentres  ell  crida¬ 
va,  venia  cap  à  n’ell,  duhent  à  la  mà  una 
escudella  del  ferro  més  fort  y  més  impene¬ 
trable  ..  Venia  cap  à  n'ell,  plorosa  com  un 
càntich  de  l’orga,  y’is  seus  cabells  rossos  vo- 
leyavan  ep  mans  del  vent  y  deixavan  descu- 
berta  la  meytat  del  seu  pit,  que  no  tapava  la 
blanca  túnica. 

Y  Segün  pantejava  de  cansament  y  d’hor¬ 
ror  al  pensar  en  el  suplici  del  seu  marit,  y 
tremolà  sa  carn  quan  el  vegé  estés  sota’l 
cap  del  serpent,  fent  esforsos  desesperats  ab 
aquells  muscles  que  tantas  voltas  havían 
gaudit  la  dolcesa  de  las  olímpicas  festas... 

Y  ell,  quan  la  vegé,  la  remercià  ab  angu¬ 
nia,  y  li  demanà  ab  els  ulls  un  bes.  Ell,  que 
altras  voltas  havia  gaudit  l’Amor  en  brassos 
d’altras  donasl...  Y  no  cridà  més,  y’is  seus 
esforsos  pararen,  y  tingué  en  son  cor  la  cla¬ 
ror  d’un  raig  d’esperansa. 

Y  Segün,  allavors,  acotà’l  cos  mitj  cubert 
cap  à  son  espós,  y  ab  els  ulls  plens  de  llà- 
grimas  el  besà  en  la  boca. 

Mes  el  serpent,  qu’anava  sortint,  xisclà,  y 
Segün,  apartantse,’s  posà  à  tremolar  més,  y 


posà  dessota  de  la  boca  del. serpent  la  escu¬ 
della  de  ferro  ,  perque  la  baba  inmonda 
caygués  en  ella  y  no  pogués  tocar  à  son 
Loki...  Y  Loki  va  mirar,  horroritzat,  com  el 
verí  maligne  queya  de  la  gorja  del  serpent  à 
dins  de  l’escudella,  y  tornà  à  fer  esforsos  pera 
desferse,  y’is  seus  ossos  tornaren  à  cruixir,  y 
del  seu  pit  tornaren  à  sortir  gemechs  fondos, 
perque  ell  ja  pressentia  que  res  podia  fer  Se- 
gün.contra  las  voluntats  dels  Deus. 

Y  era  tan  impura  aquella  baba,  que  queya  . 
dins  de  la  escudella  fumejant;  y  Segün  sentia 
unas  grans  sensacions  de  feresa,  al  pensar 
qu’aquell  mateix  liquit  cremant  s’enfonzaría 
en  las  carns  blancas  y  fortas  del  seu  marit, 
que  ella  havia  gostusejat  algunas  voltas;  y 
Segün  tenia  una  gran  angoixa  al  pensar  ab 
els  sufriments  terribles  que  patiria  Loki  al 
sentir  cremar  la  seva  pell  y  la  seva  carn  ado¬ 
lorida  sense  poderse  moure...  Y  Segün  sen¬ 
tia  uns  grans  desitjós  de  desapareixe  y  de 
fondres  pera  no  contemplar  l’agonia  del  seu 
espós  entre  las  convulsions  de  la  sanch  en¬ 
verinada...  Perque  Segün  veya  que  la  escu¬ 
della  s'anava  omplint,  y  que’l  veri  queya,  y 
queya,  y  qu’aviat  sobreixiría  y  consumiria 
irremisiblement  al  condempnat... 

Y  Loki,  en  tant,  gemegava  y  gemegava... 
Y’is  seus  brassos  y  las  sevas  camas  eran  11a- 
gats  pel  sech  dels  grillons...  Y’l  seu  pit  sem¬ 
blava  destrossat  pels  esforsos...  Y  al  fi  la  es¬ 
cudella  fou  plena,  y  sobreixí,  y  feu  vessar  el 
verí  demunt  del  seu  coll...  Y  comensà  à  con- 
sumirlo...  mentres  Segün  desesperada  llensà 
la  escudella  ab  el  liquit  à  dins  del  abím  y’s 
posà  à  implorar  pietat  dels  Deus  mateixos... 
Peró’l  vent  fongué  sas  pregarias  en  las  con- 
cavitats  fondíssimas,  mentres  feya  y  volejar 
la  túnica  y  descobria  la  nuesa  del  seu  pit, 
tan  sospirador  y  tan  ple  d’hermosura... 

Y  las  ombras  de  la  Nit  devallaren  al  en¬ 
torn  de  Loki...  Y’l  malehit  serpent  continuà 
vessantli’l  seu  verí  y  mirantsel  ab  aquells 
ulls  verts  y  horrorosos...  Y  en  tant,  Segün, 
ab  las  mans  al  cap  y  plorant  follament,  s'ar- 
redossava  sota  las  rocas.  Els  crits  terribles 
d’ell,  del  viciós  condempnat  pels  Deus,  eran 
portats  enllà  d’enllà  per  las  gojas  del  eco... 
Y  Baldur,  el  seu  contrari  mort,  passà  en 
brassos  de  la  Nit,  surant  en  las  boyras  del 
abím,  y  rigué  fortament  al  mirar  la  horroro- 
sissima  agonia  del  seu  matador. 


joventut 


267 


Y  la  seva  rialla's  perdé  com  un  tro  ferés- 
tech  en  la  buydor  de  las  concavitats  fondissi- 
mas! ... 

Xavier  Viura. 


CONCERT  CR1CKBOOM 

Una  alenada  d’art  veritable  en  mitj  de  la 
corrompuda  atmosfera  musical  de  nostra  ciu¬ 
tat.  fou  el  magnifich  concert  ab  que’l  mestre 
Crickboom  ens  proporcionà  una  vetlla  per 
tots  conceptes  agradable.  .El  coneixiam  ja 
com  à  director  d’orquesta  per  las  altras  ve- 
gadas  que  aqui  havia  dirigit  y’l  considera- 
vam  sols  com  un  mestre  apreciable,  trobantli 
el  principal  defecte  d’imprimir  una  marcada 
sequedat  à  la  major  part  de  las  obras  que 
executaba;  més  ara  se’ns  ha  presentat  nota¬ 
blement  millorat  revelantse  com  à  excel-lent 
director  y  fentnos  fruhir  d’una  de  las  emo¬ 
cions  més  llegitimas  de  tota  la  present  tem¬ 
porada. 

El  programa,  constituhit  per  obras  de  pri¬ 
mer  ordre,  resultà  format  ab  tota  conciencia, 
y  à  conciencia  plena  també  executat.  Sols  una 
obra  no  estaba  en  nostre  concepte  al  nivell 
de  las  restants:  la  coneguda  Dansa  macabre 
de  Saint-Saens,  que  tant  per  lo  molt  manose- 
jada,  com  fins  per  son  escàs  valor  intrinsech, 
podia  molt  bé  haverse  prescindit  d’ella  sense 
que’l  programa  hi  perdés  res.  En  cambi,  và¬ 
rem  sentir  ab  molt  gust  el  Poema  lírich  de 
Glazounow,  que  sense  ser  una  obra  notable, 
tenia  al  menys  l’alicient  del  estreno.  Dita 
obra  es  d’escassa  inspiració  y  novetat  en  sa 
part  melòdica,  peró  resulta  molt  ben  escrita 
per  son  bon  treball  d'orquestació,  aixis  es 
qu’hem  d’aplaudir  l’havernosla  donada  à  co- 
neixe. 

Beethoven  y  Wagner  eran  els  plats  forts 
del  concert  y  abdós  foren  tractats  per  en 
Crickboom  ab  tot  el  respecte  y  carinyo  que 
mereixen.  Ja  en  la  obertura  d' Egmont,  ob¬ 
tingué  una  ovació  de  las  veritables  pel  modo 
notable  que  fou  conduhida  y  en  particular 
per  la  brillantés  y  precisió  ab  que  executà 
tot  el  final. 

La  Séptima  Sinfonía  vingué  à  ser  com  una 
reivindicació,  ó  una  funció  de  desagravis,  en 
honor  del  mestre  deBonn,  pels  repetits  aten- 
tats  que  contra  sas  inmortals  obras  s’han  co¬ 
mès  aqui  en  los  últims  temps.  Sentint  l’or- 


questa  com  expressava,  com  interpretava  a 
Beethoven,  ens  semblava  increible  que’ls 
músichs  fossin  en  gran  part  els  mateixos  de 
laorquesta  del  Liceu.  EnCrickboom  conduhí 
els  quatre  temps  d’una  manera  clara,  ajusta¬ 
da  y  expressiva,  fent  cantar  als  instruments 
un  per  un,  procurant  que  lacompanj  ament 
no  ofegués  may  el  cant  y  donant  à  cada  part 
la  interpretació  que  requeria.  En  el  primer  y 
ultim  temps,  es  à  dir  en  los  temps  vius,  pot¬ 
ser  trobém  à  faltar  en  aquest  mestre  quelcom 
d’empenta,  un  xich  més  d’ànima,  particular¬ 
ment  en  el  final,  pera  donarnos  idea  exacta 
de  l’alegria  desenfrenada  que  hi  domina,  y 
conseqüència  d’aixó  també  ens  resultaren 
portats  aquests  temps  un  poch  més  lents  de 
lo  degut.  En  cambi,  l’ allegrello ,  el  trobarem 
magistralment,  sense’l  menor  defecte,  nota¬ 
ble  en  tot,  de  temps,  de  gradació,  de  dicció, 
sent  expressat  ab  sentiment  tant  gran  l’her- 
mossisim  cant  dels  violoncellos  com  potser 
may  aqui  s’havia  sentit.  El  scherzo  fou  dut 
sens  aquella  tradicional  pesadés  y  ensopi¬ 
ment  que  tant  hem  reprobat  en  altres  direc¬ 
tors,  y  fins  els  dificils  passatjes  de  trompas, 
sens  resultar  una  perfecció,  no  desferen  l’uni¬ 
tat  de  conjunt.  En  resum:  una  Sinfonia  de 
Beethoven  interpretada  seriament,  donantnos 
una  idea  clara  de  l’obra  del  gran  mestre  y 
fins  detallant  molts  passatjes  de  manera  que 
d’ordinari  no  estém  acostumats  à  sentir. 

El  Divendres  Sant,  aquesta  pàgina  sublim 
entre  tantas  sublimitats  com  hi  ha  en  el  Par- 
sifal  de  Wagner,  ha  sigut  per  fi  entesa  per 
nostre  públich,  gracias  à  la  magnifica  execu¬ 
ció  que  obtingué  en  aquest  concert.  En  las 
varias  vegadas  que  aqui  s’havia  sentit,  may 
produhi  un  efecte  tan  grandiós,  perque  may 
l’auditori  havia  entrat  en  1  obra.  En  Crick¬ 
boom  s’ha  encarregat  de  lograrho,  y  ab  tot  y 
la  falta  del  efecte  escénich  que  aqui  com  en 
tants  altres  passatjes,  es  d’una  capdal  impor¬ 
tància,  pot  ben  dirse  que  l'obra  ha  entussias- 
mat  al  públich  barceloni,  que  ab  tot  reculli- 
ment  la  escoltà  dos  cops  seguits.  Las  belle- 
sas  innumerables  d’aquest  fragment  ens  airi- 
baren  à  l’ànima  pel  notable  modo  com  foren 
posadas  de  relléu,  creyentnos  transportats  à 
llunyanas  terras  al  veure  una  obra  de  Wag¬ 
ner  interpretada  en  serio  en  nostre  país,  qu’es 
casi  la  realisació  d’un  impossible.  Lo  mateix 
podém  dir  del  final  de  Rheingold,  executat 

ah  idèntica  conciencia,  sortint  ab  notable  cla- 
retat  el  grandiós  efecte  del  fortissim  final  en 
que  resaltaren  distintament  els  temas  del 
Walhalla  y  del  arc-en-ciel ,  en  mitj  de  la  po- 
tenta  orquestació  del  metall. 

Resultà,  donchs,  el  concert  Crickboom  un 
aconteixement  serio,  aquí  ahont  se’n  donan 
tants  de  per  riure.  Que  tot  ell  sigué  interpre¬ 
tat  à  la  perfecció  no  pretenem  sostenirho, 
puig  pera  arribar  à  n’aixó  serían  menester 
altres  elements  que  aquí  no  existeixen.  Peró 
ab  els  que  en  Crickboom  contaba,  es  à  dir 
ab  els  músichs  amanerats  per  las  tolerancias 
d’altres  directors,  casi  es  impossible  treuren 
més  partit  del  que  n’obtingué.  Aquest  con¬ 
cert  es  una  demostració  de  lo  molt  qu'es  pot 
arribar  à  fer  pera  la  millora  de  l’Art  musical 
à  Barcelona,  puig  els  notables  avensos  que 
trobarem  en  els  instruments  de  corda,  degut 
à  la  cooperació  dels  deixebles  de  l’Acade- 
mia  de  música  que  ab  tanta  abnegació  ve 
sostenint  en  Crickboom.  deixan  entreveure 
que  aquest  es  el  verdader  camí  pera  la  for¬ 
mació  d’una  orquesta  seria  en  nostra  capital. 

A  n’aquesta  orquesta,  que  tantas  vegadas 
ens  hem  vist  en  la  trista  obligació  d’atacar, 
hem  de  tributarli  avuy  la  felicitació  que’s 
mereix.  La  batuta  d’en  Crickboom,  fou  obe- 
hída  pels  músichs  ab  tota  convicció  y  las 
obras  executadas  ab  una  expressió  desacos¬ 
tumada  y  sorprendenta.  La  part  de  corda  fou 
la  més  notable,  arribant  à  produhir  uns 
plens  orquestals  de  magnífich  efecte.  La  fus¬ 
ta  matisà  molt  més  que  de  costum  y  fins  el 
metall  si  no  sobressortí,  tampoch  desfé’l 
conjunt.  En  molts  trossos  arribarem  à  sentir 
la  complerta  fussió  entre  totas  las  veus  de 
la  orquesta,  cosa  que’ns  semblava  un  somni. 
Vegin  ara’ls  músichs  qu’es  lo  que  més  els 
convé:  si  seguir  com  fins  aquí  anant  d’un 
cantó  al  altre,  conduhits  per  gent  indocta  que 
sols  persegueix  un  fi  mercantil,  ó  bé  obli¬ 
dant  antigas  diferencias,  aixoplugarse  baix 
la  direcció  d’un  mestre  que  ab  lot  y  sos  de¬ 
fectes  de  caràcter  ( puig  ningú  en  aquest  món 
es  perfecte)  ens  ha  demostrat  que  té  quali¬ 
tats  pera  elevarnos  à  un  grau  de  cultura  mu¬ 
sical,  del  que  en  l’actualitat  estém  per  des¬ 
gracia  ben  llunyans. 

El  públich  se  mostrà  al  nivell  del  concert. 
Molt  menys  numerós  de  lo  que  requeria  un 
programa  tant  excel·lent,  peró  format  pels 


verdaders  aficionats,  pels  que  van  realment 
à  sentir  música,  guardà  un  relligiós  silenci 
durant  la  execució  de  las  obras,  y  feu  com¬ 
plerta  justícia  al  terminar  cada  una  d’ellas. 
Dos  detalls  que’ns  agradaren  molt,  foren  el 
no  exigir  la  indispensable  repetició  de  l'alle- 
greto  de  la  Séptima  y  en  cambi  ferho  ab  el 
Divendres  Sant  que  no  s’havia  repetit  may. 

En  quan  à  aquell  públich  distingit  que  bri¬ 
llava  per  sa  ausencia,  hem  de  dirli  que  no 
sab  prou  el  favor  que’ns  và  fer.  La  circuns- 
tancia  d’inaugurarse’l  mateix  vespre  la  com¬ 
panyia  madrilenya  d’en  Thuiller,  aquell  gua- 
po  que  ha  fet  patir  tantas  donas  desde  la  esce¬ 
na,  s’emportà  cap  à  Novetats  la  élite  de  nostra 
estúpida  societat  y  desembrassà’l  Lírich  de 
gent  que  sols  hi  hauria  fet  nosa.  Tant  es 
aixis,  que  de  propietari  del  Liceu  apenas  ni 
trovarem  un,  ni  per  remey.  Deu  els  hi  pagui 
à  tots. 

Joaquím  Pena. 


TEATRES 

ELDORADO 

La  Mamà  chica. 

L'Ainée,  la  Mamà  chica ,  com  diu  en  Gas¬ 
par,  es  la  filla  gran  del  pastor  Pelermann, 
que’n  té  cinch  d’altras:  Norah,  Josabeth ,  Elsa 
Desdémona  y  Dorotea.  Educadas  à  la  moder¬ 
na  y  disfrutant  de  la  llibertat  de  costums  que 
aqueixa  sembla  concedir,  se’ns  presentan  tot 
seguit  en  son  caràcter  francament  calculador 
y  egoista.  De  dot  molt  reduhit,  els  hi  costarà 
casarse  si  no  s’espavilan;  mes  com  d’espavi- 
ladas  en  son  tan  com  guapas,  la  tasca  no’ls 
hi  serà  difícil.  Egoístas  per  necessitat,  hipò¬ 
critament  lleugeras  per  càlcul  y  coquetas  per 
malicia,  ho  fan  tant  bé  que  al  fí  del  primer 
acte  quatre  ja  han  trobat  marit.  Bé  es  veritat 
que  Norah  ha  pres  à  Lia,  la  gran,  al  pastor 
Mayer,  home  ignocent,  tonto  y  de  costums 
austeras.  Aqueixa,  enamorada  candorosa¬ 
ment  del  pastor,  reb  al  mitj  del  cor  la  pri¬ 
mera  ferida  que  li  infereix  precisament  la 
germana  estimada.  Mes  Lia  perdona;  d’ins¬ 
tints  nobles  y  sentiments  elevats,  ha  ajrrés  à 
sacrificarse  y  ho  ha  fet  sempre  ab  gust.  «Per¬ 
dono;  mes  obeheixlho  y  feslho  felís,  perque 
s’ho  mereix;  li  deus  à  n’ell  y...  m’ho  deus  à 
mi.» 

Els  altres  tres  matrimonis  sols  incidental- 

ment  intervindran  per  arrodonir  l’acció.  En 
quant  à  Norah ,  passa  lo  inevitable;  de  caràc¬ 
ters  tan  oposats,  Mayer  no  pot  satisferla  y 
un  dia  descubreix  el  pobre  pastor  que  sa 
muller  li  ha  faltat.  Dèbil  de  caràcter,  mes 
enamorat,  se  queda  confós  no  trobant  altra 
solució  que  consultar  al  sogre,  y  arriban  tots 
dos  pera  que’l  patriarca  de  la  familia  arregli 
el  cas.  Qui  ho  arreglarà  es  Lia  com  sempre. 
La  escena  en  que  Norah  li  explica’l  fet  y  li 
demana  ajuda  es  superba.  Altra  vegada  s’o¬ 
bra  la  ferida,  no  ja  sens  un  cert  consol  al 
endevinar  que’l  tal  pastor  no  era’l  ser  perfec¬ 
te  qu’havia  imaginat. 

El  vell  Muller ,  rich  ben  conservat,  se  pre¬ 
senta  à  demanar  la  mà  de  Lia.  La  familia 
s’ha' arruinat,  y  Lia,  que  passada  la  primera 
joventut  ja  havia  pres  son  partit,  dubta,  mes 
pregada  pels  pares  y  excitada  per  la  desilusió 
suferta  accepta,  encara  que  sens  entussiasme, 
quan  la  petita,  la  estrafalaria  Dorotea,  qu’es 
un  exemplar  preciós  de  cínica  perversitat, 
logra  seduhir  al  vell  impúdich.  La  escena, 
qu’es  molt  crúa,  està  feta  de  mà  mestra,  ab 
una  veritat  y  un  coneixement  psicológich 
admirables.  El  cop  es  tan  fort  per  la  pobre 
Lia,  que  no  pot  resistirlo;  la  dona  ofesa  en 
lo  més  sagrat  de  sos  sentiments,  se  subleva, 
y  quan,  en  aqueix  estat  d’exaltació  nerviosa’s 
presenta’l  tinent  Dursay ,  guapo  y  arrogant, 
parlantli’l  llenguatje  del  amor  y  de  la  passió 
esbojarrada,  en  son  deliri’s  deixa  amanya¬ 
gar  com  bèstia  qu’ha  sigut  maltractada.  Sols 
al  arrivar  al  costat  del  abím  reaccionarà, 
triomfant  sos  nobles  instints. 

L’obra  d’en  Lemaitre  es,  sense  cap  dubte, 
l’obra  d’un  sectari.  Es  una  sàtira  sangrenta 
del  matrimoni  sacerdotal.  Els  tipos  pertenei- 
xen  à  la  categoria  dels  sers  excepcionals,  no 
als  genérichs  del  estament  que  vol  retratar; 
per’xó  com  obra  de  tessis  no’ns  convens. 
Tant  el  pastor  P etermann ,  com  la  seva  dona, 
com  Mayer,  semblan  cuydadosament  triats, 
y  en  Lemaitre,  qu’es  un  satirich  de  forsa  pro¬ 
digiosa.  els  pinta  ab  tot  el  rencor  del  fanà- 
tich  venjatiu.  Mes  prescindint  d’aixó,  com  à 
sers  excepcionals  son  d’una  veritat  y  d’una 
consistència  admirables.  Pobres  d’esperií, 
ridículs  y  dèbils  de  caràcter,  no  arriban  may 
à  la  vulgaritat.  Encara  més  sugestius  son  els 
de  las  germanas.  La  psicologia  d’aqueixos 
cors  de  dona  sensual  y  refinadament  pensa¬ 

dora  es  tan  fina,  tan  penetrant  y  tan  vera¬ 
ment  humana,  que  n’hi  ha  prou  ab  aquests 
dibuixos  per  acreditar  à  un  mestre.  Lia ,  so¬ 
bretot,  fent  contrast  ab  las  altras,  noble, 
pura,  desinteressada  fins  al  sacrifici,  bona 
fins  à  l’abnegació,  mes  que’s  revifa  al  fi  al 
sentir  l’ultralje  del  escarni,  es  un  tipo  her- 
mosíssim,  dissecció  acabada  d’un  cor  humà, 
quina  perfecció  té  límits  que  no’s  traspassan. 

En  quan  à  l'obra  considerada  teatralment, 
té’l  primer  defecte  de  ser  obra  de  tessis,  y 
sobre  d’aquest,  com  ja  hem  dit,  ser  d’un  sec 
tari  qu’escull  maliciosament  sas  armas. 
Aqueix  es  defecte  capdal  perque’l  públich  se 
çlesinteressa  del  objectiu  del  autor;  se  li  fa 
antipàtich  y  no  s’arriba  à  convence,  y  com 
precisament  à  la  tessis  ho  subordina  tot  l’au 
tor,  clar  està  que  desinteressat  el  públich 
d’aqueixa,  tot  lo  que  no’s  lligui  directament 
ab  l’acció  dramàtica  se  li  fa  pesat,  trobanthi 
inverossimilituts,  y  un  cert  deslligament  que 
d’altre  modo  no  hi  notaria.  Apesar  d’aixó, 
hi  ha  unas  quantas  escenas,  per  exemple  las 
de  las  dugas  germanas  y  las  de  Lia  ab  Mayer 
en  els  actes  primer  y  segon,  y  moltas  del 
tercer  y  quart,  que  demostran  en  l’autor  un 
gran  sentit  teatral,  tan  per  sa  factura  com 
per  l’interés  que  promouhen.  Ademés,  el 
llenguatje  d’en  Lemaitre  es  viu  y  gràfich,  de 
gran  intenció  y  finura  y  d’una  correcció  ex¬ 
quisida. 

La  traducció  qu’ha  fet  en  Gaspar  de  1 ' Ai- 
nèe ,  es  una  bona  traducció  sens  ésser  excel- 
lenta.  En  conjunt  l’obra  d’en  Lemaitre  ha 
sigut  respectada  en  son  esperit  y  tendencia; 
escenas  senceras  estàn  traduhídas  literal¬ 
ment,  paraula  per  paraula,  y  si  bé  en  oca¬ 
sions  en  Gaspar  no  troba  la  intenció  y  nete¬ 
dat  de  frasse  qu’avaloran  l’original  francès, 
s’ha  de  tenir  en  compte  que  la  prosa  d’en 
Lemaitre  es  à  voltas,  per  la  mateixa  concisió 
que  tanta  forsa  li  dona,  casi  bé  intraduhible. 
En  cambi,  en  molts  detalls  interessantíssims 
no  que  no  ho  ha  sigut  de  respectada  l’obra 
original,  tal  volta  per  imposició  de  la  empre¬ 
sa.  Tota  la  escena  catorze  y’l  final  del  primer 
acte  s’han  suprimit;  segurament  hauràn  tro¬ 
bat  aqueixas  situacions  massa  crúas.  Nosal¬ 
tres,  encara  que  incidentals,  las  trobém  her- 
mosíssimas  y  sobretot  necessarias  pera  ben 
fixar  el  caràcter  de  las  cinch  germanas.  Dels 
dos  quadros  que  té’l  tercer  acte  n’han  fet  un, 

y  lo  que  passa,  lo  que  per  forsa  deu  passar 
dintre’l  pabelló,  ho  fan  passar  en  el  jardí. 
No  bo  hauran  pas  fet  per  evitar  un  cambi  de 
decoració  ó  per  no  tenir  que  ferne  una  de 
nova,  perque  de  nova  no  n’hem  vist  pas  cap, 
ni  de  bona  tampoch.  Donchs  per  qué  ho  ha 
permès,  ó  per  qué  ho  ha  fet  en  Gaspar  això!1 
Que  no  ho  veu  que  després  de  lo  ocorregut 
en  el  jardí  entre  Lia  y  el  tinent,  quan  ella 
està  ja  serena  encara  qu’ofesa  per  l’ultratje, 
es  materialment  impossible  que  hi  entri  en 
el  pabelló?  Y  si  hi  entra,  l’entrari  en  tals  cir- 
cunstancias  es  tan  inverossímil,  que  resulta 
ridícul  y  arxi-convencional. 

La  execució,  una  verdadera  desgracia. 
Tots,  absolutament  tots  ho  varen  fer  pèssi¬ 
mament.  No  n’hi  ha  pas  un  que  l’hagi  estu¬ 
diada  l’obra,  ó  que,  si  ho  ha  fet,  l’hagi  en¬ 
tesa.  Es  necessari  que’ls  actors  comensin  à 
compendre  qu'estudiar  un  paper  no  es  estu¬ 
diar  solzament  la  lletra  y  quan  una  empresa 
artística  s’atreveix  à  posar  en  escena  un’obra 
de  la  empenta  de  L'Ainée ,  també  es  neces¬ 
sari  que,  en  primer  lloch,  sàpiga  lo  que  porta 
entre  mans,  y  en  segón  lloch  si  conta  ab 
elements  pera  ferho.  L'Ainée  e s  una  comèdia 
psicològica,  y  aixó  vol  dir  que  l’estudi  de 
caràcters  es  en  ella  lo  principal.  Donchs  bé: 
en  un’obra  aixis,  més  qu’en  cap  altra,  els 
actors  tenen  obligació  d’estudiar  à  concien- 
cia,  y  un  cop  ben  empapats  del  personatje, 
si  tenen  condicions  podràn  sortirne  airosos. 
No  fentho,  com  no  ho  han  fet,  en  lloch  de 
La  Mamà  chica  ’ns  han  donat  la  seva  parodia, 
y  en  lloch  dels  tipos  tan  finament  dibuixats 
per  en  Lemaitre,  uns  personatjes  convencio- 
nalíssims  que  ja  han  servit  per  altras  come- 
dias.  Menjar  rescalfat. 

L/a,  més  que  per  son  caràcter,  per  la  varie¬ 
tat  y  violència  de  sentiments  que  la  agitan, 
necessita  una  actriu  que  à  una  gran  intuició 
uneixi  una  flexibilitat  d’entonacions  y  d'ex¬ 
pressió  y  una  varietat  de  recursos  y  detalls 
del  tot  oposats  al  tradicional  amanerament 
de  la  senyora  Tubàu.  La  ingènua  bondat 
qu’es  la  característica  de  L/a,  resulta  sempre 
forsada  en  la  fesomia  y  gesto  de  la  senyora 
Tubàu  per  aquella  constant  contracció  de  lla 
bis  y  aquella  uniformitat  de  mohiments  des- 
denyosos  sempre  repetits.  Aixó  fà  que-sols 
en  rara  situació  digui  una  frasse  ab  vera  in¬ 
tenció  satírica;  mes  la  ingenuitat  hi  falta 


sempre.  La  primera  escena  ab  Norah  y  la 
dels  nens  en  el  tercer  acte,  demanan  una  dol¬ 
cesa  y  un  carinyo  que  no  sab  traduhir;  la  es¬ 
cena  ab  Mayer  del  segón,  la  diu  à  crits  y  ab 
transports  impropis  del  personatje  y  de  la 
fina  ironia  que  hi  posa  en  Lemaitre;  y  la  es¬ 
cena  capdal  del  tercer  ab  el  tinent,  sobre  no 
representaria  allà  hon  deuhen,  es  à  dir,  din¬ 
tre  del  pabelló,  la  fà  sense  calor,  sense  entre- 
garse,  ab  un  exagerament  de  pudor  y  una 
freda  reserva  incompatibles  ab  l’exaltació 
que  deu  dominaria.  Las  artistas  espanyolas 
s’han  de  convence  de  que’ls  abrassos,  pe¬ 
tons  y  determinadas  llibertats,  en  escena  no 
tenen  res  de  inmoral  quan  la  situació  ho  de¬ 
mana,  y  que,  pel  contrari,  aquest  estat  de  vi¬ 
gilància  constant  pera  evitar  que’s  propassi 
un  actor  fogós  fà  qu’ella  mateixa  estigui  dis¬ 
treta  y  digui  ab  violència  son  paper,  violèn¬ 
cia  que’s  fa  ben  sensible  al  públich. 

La  senyora  Rojas  s’equivoca  de  mitj  à  mitj 
prenent  aquell  tó  declamatíu  y  aquell  gesto 
ampulós  que  no  s’avenen  ab  el  tipo  de  Norah , 
dona  refinadament  sensual  y  astutament  re¬ 
servada.  La  senyoreta  Bremón,  no  sabém  si 
per  estar  ronca  no  té  la  veu  fresca  que’s  ne¬ 
cessitaria,  y  ademés  sembla  una  nena  aris¬ 
tòcrata,  mal  criada  y  caprichosa,  no  com 
deuria  ser,  un  dimoniet  d’instints  perversos, 
recelosa,  de  cor  buyt  y  de  imaginació  sensual. 
Las  demés  artistas  se  troban  en  el  mateix 
cas;  desconeixement  complert  del  personatje; 
per’xó  de  la  escena  (citemne  una)  de  la  puput 
que  tindria  de  resultar  d’una  vida,  d’un  en- 
trainement  sensual  marcadissims,  en  fan  un 
joch  de  criaturas  grans. 

Qui  se’n  emporta  la  palma  es  el  senyor 
Nortes.  En  Lamaitre  pinta  un  pastor  pobre 
d’esperit,  curt  de  gambals  y  enamorat,  ridí¬ 
cul  si’s  vol,  mes  serio  y  convensut.  Donchs 
bé:  el  senyor  Nortes  en  fa  un  pallasso;  ni 
més  ni  menos.  Entre  ell  y’l  senyor  Villanova 
que  casi  casi  va  estar  tan  malament,  han  fet 
una  troballa  que  feya  esclafir  de  riure  à  un 
amich  meu  qu’aprop  tenia.  Aqueix  amich  va 
fer  el  següent  comentari:  «Vetaquí  un  chiste 
en  acció  qu'es  lo  millor  de  l’obra.»  El  xiste 
consisteix  en  que  al  arribar  Mayer  carregat 
ab  tres  maletas  y  una  bossa  de  bombons ,  que 
penja  d’una  d’ellas,  després  d’abrassar  à 
tothom  sense  deixar  las  maletas,  per  supues- 
to ,  el  pastor  Petennann  li  diu:  «Que  vas  ca- 

rregat  noy!...  deixa  que  l’ajudaré»  y  li  agafa 
la...  bossa.  Que  no  va  riure’l  senyor  Gaspar? 
En  Lemaitre  estém  segurs  qu’haguera  rigut. 

No’n  parlém  dels  demés,  ni  del  decorat  ni 
dels  trajos,  perque  tot  va  estar  à  l’altura  de 
lo  dit. 

Deu  fassi  que  no  s’hi  emboliquin  més  ab 
obras  del  teatre  modern! 

Emili  Tintorer. 


FESTAS  MUSICALS  BAVARAS 

Nostre  colaborador  el  distingit  músich  An¬ 
toni  Ribera’s  trova  en  la  actualitat  à  Nürem- 
berg  ab  l’objecte  d’assistir  à  las  magníficas 
festas  musicals  que  s’han  celebrat  els  días 
3,  4  y  5  del  corrent  més,  de  qual  importàn¬ 
cia  poden  jutjar  nostres  lectors  pel  següent 
programa: 

Día  3,  matí,  ( música  de  cambra. ) 

Cuarteto  de  corda  en  do  major,  W.  Mozart. 

Cuarteto  de  piano  en  do  menor,  R.  Strauss. 

Cuarteto  de  corda  en  do  sostenido  menor, 
L.  V.  Beethoven. 

Executat  pels  senyors  J.  Joachim,  Halir, 
Wirth  y  Hausmann  de  Berlín  y’l  senyor 
Schwartz  (pianista),  de  Munich. 

Día  3,  tarde. 

La  Creació,  oratori  de  J.  Haydn.  —  Solis- 
tas:  La  senyora  E.  Herzog-Welti,  cantant  de 
Berlín;  el  senyors  H.  Knotej  F.  Feinhals  y 

V.  Klòpfer,  cantants  de  l’Opera  Real  de  Mu¬ 
nich.  —  Director:  Eduaid  Ringler  de  Nürem- 
berg.  —  Coro:  6oo  coristas.  —  Orquesta:  1 12 
executants.  —  La  orquesta  es  la  del  senyor 
Krung-Waldsee  ,  ajuntada  ab  la  orquesta 
Kaim.  de  Munich. 

Día  4,  tarde. 

Las  obras  següents,  baix  la  direcció  de 
F.  Weingartner:  Preludi  dels  Mestres  Can¬ 
tors,  R.  Wagner. 

a)  Hymne;  b)  Cansó  matinal  del  pelegrí;  per 
barítono,  ab  orquesta  (  senyors  Feinhals  ), 
R.  Strauss. 

Els  camps  dels  benhaurats ,  poema  sinfó- 
nich,  op.  21  F.  Weingartner. 

a)  Sobre  els  estanys;  b)  L'esperit  de  la  rosa; 
(senyora  Walter  Choinanus),  H.Berlioz. 

Novena  Sin fonia,  op.  125,  per  gran  or¬ 
questa,  coros  y  solistas,  L.  V.  Beethoven. 

Día  3 . 

Concert  à  l’Iglesia  —  Director  :  senyor 

W.  Bayerlein  de  Nüremberg.  —  Coros,  so¬ 
listas,  violí  y  orga. 

En  els  pròxims  números  de  Joventut  pu- 
blicarém  las  ressenyas  que  d’aquests  concerts 
ens  enviarà  el  senyor  Ribera,  dedicant  pre¬ 
ferent  atenció  à  la  interpretació  que  l’emi¬ 
nent  mestre  Fèlix  Weingartner  hagi  donat  do 

la  Novena  Sinfonia  de  Beethoven,  quals  en- 
sajos  han  durat  tres  mesos ,  per  lo  qu’es  espe¬ 
rat  ab  ansia  aquest  aconteixement  musical. 


NOVAS 

Nostre  estimat  director  en  Lluís  Via  fa 
aprop  de  duas  setmanas  qu’es  troba  retingut 
à  casa  per  una  malaltia,  per  fortuna  no  gra- 
ve  però  si  molt  cansonera.  No  ho  haviam 
comunicat  à  nostres  lectors  per  la  confiansa 
y  desitj  de  que  la  milloria  no’s  fes  esperar 
tant.  Pera  tranquilitat  dels  molts  amichs  que 
perell  s’interessan  ho  fem  públich  avuy,  aixís 
com,  pera  que  en  el  cas  de  que  en  la  confec¬ 
ció  ó  correcció  del  periódich  s’hi  notessin 
certas  deficiencias  no  puguin  ésser  imputa- 
das  à  n’ell,  ni  perjudicar  en  cap  manera  à 
son  bon  nom  literari.  Confiém  que  dintre 
pochs  días  tindrém  el  gust  de  véurerlo  re¬ 
prendre  sa  tasca  ab  l’entussiasme  y  acert 
de  sempre. 

Continuant  las  perentorias  ocupacions  de 
nostre  critich  de  pintura,  tampoch  podém  pu¬ 
blicar  en  aquest  número  la  revista  de  las  ex¬ 
posicions  del  Cíicol  Artístich  y  de  Can  Parés. 

Complint  ab  lo  promès  als  seus  lectors, 
Joventut  publicarà  junt  ab  el  vinent  número 
el  segón  de  sos  suplements  artístichs-litera- 
ris.  Aquest  suplement  estarà  per  complert 
dedicat  al  notabilissim  pintor  alemany  Hein- 
rich  Vogeler,  quals  obras,  desconegudas  en 
nostra  terra,  volém  donar  à  coneixe  com  se 
mereixen.  Acompanyarà  als  grabats  un 
magnífich  estudi  de  las  produccions  de  Vo¬ 
geler,  escrit  expressament  pera  Joventut  pel 
distingit  publicista  alemany  Dr.  Hans  Bethge, 
y  traduhit  per  nostre  company  de  redacció 
en  Joaquim  Pena. 

El  suplement  artístich,  tirat  esmeradament 
en  paper  de  classe  extra, ’s  posarà  à  la  venda, 
junt  ab  el  número  ordinari,  al  preu  de  trenta 
cèntims,  y  com  de  costúm  serà  regalat  à  nos¬ 
tres  suscriptors. 

Al  mateix  temps  y  pera  que’l  públich  pu¬ 
gui  apreciar  degudament  las  obras  del  es¬ 
mentat  pintor  alemany,  seràn  aquestas  ex- 
posadas  en  el  Saló  Parés,  desde  el  pròxim 
dimecres,  figuranthi  ademés  dels  aiguaforts 
que  reproduhim,  alguns  altres  que  no’ns  ha 
sigut  possible  ferho  per  falta  de  espay. 

Don  Angel  Guimerà  ens  ha  enviat  exem¬ 
plars  de  son  drama  La  filla  del  mar,  que 
ab  tan  éxit  se  representà  à  Romea.  Remer- 
ciém  à  nostre  genial  colaborador,  per  sa  gen¬ 
tilesa. 

Rebi  també  las  gracias  nostre  estimat  com¬ 
pany  J.  Oliva  Bridgman,  per  sa  atenció  al  ofe- 
rirnos  lo  tomel  Prosa  Vulgar. 

Es  un  aplech  d’articles  escrits  en  castellà, 
publicats  en  diferents  diaris.  L’acompanyen 
un  prólech  y  un  epilech  deguts  respectiva¬ 
ment  à  las  plomas  d’en  Frederich  Urrecha  y 
en  Frederich  Rahola.  En  ells  fan  notar  las 
qualitats  que  revela  l’Oliva  y  que  permeten 
esperar  molt  d’ell . 

Han  sigut  denunciats  varis  confrares  nos¬ 
tres,  entre  ells,  Lo  Pensament  Català  y  La 
Publicidad. 

A  tots  los  hi  manifestém  nostre  condol  y’is 
desitjém  qu’en  surtin  en  bé. 

El  passat  divendres  en  la  Exposició  Casas, 
instaurada  à  Can  Parés,  el  jove  poeta  Eduart 
Marquina,  llegí  alguna  de  sas  composicions, 
y  donà  à  coneixe  fragments  del  llibre  Vendi- 
mias,  que  té  en  preparació. 


Las  manifestacions  de  simpatia  que  me- 
resqué  de  la  triada  concurrència  qu’omple- 
naba  el  local,  poden  ferli  endevinar  que’l  pú- 
blich  rebrà  ab  el  mateix  entussiasme,  sinó 
major  que  las  altrus,  la  darrera  producció  de 
nostre  benvolgut  colaborador. 


La  Junta  organisadora  de  la  Kermesse  à 
benefici  del  Asil  d’horfanas  de  la  Montanya 
de  San  Joseph,  ens  favori  invitantnos  à  la 
festa  que  tingué  lloch  el  passat  diumenge  en 
el  local  anomenat  «Jardín  Espanol»,  artísti¬ 
cament  adornat.  Distingidas  damas  y  ele¬ 
gants  senyoretas,  s’encarregaren  de  la  venda 
d’objectes  y  es  d’esperar  que’l  resultat  haurà 
correspost  al  benéfich  fíqu’es  proposavan. 

Fidel  Giró,  impressor.  —  Carrer  de  València  31 1. 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas.. 

Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’ Alexandre  de  Riquer. 


Redacció  y  Administració: 


Preu  d’aquest  número  ab  son  suplement: 


Plassa  del  Teatre,  6,  entressol. 


30  cèntims  de  pesseta. 


SUMARI:  L’Evangeli  de  la  vida,  per  Pompeyus  Ge¬ 
ner.  —  Migransa,  per  Lluís  Gispert..  —  Exposició  ra- 
diogràfica  del  Ateneu  Barcelonès,  per  Joan  Trilla.  — 
De  pintura:  Exposició  Casas,  per  Alexandre  de  Ri- 
quer.  —  Una  audició  de  «El  Jardi  abandonat»  à  ca’n 
Parés:  La  lectura  del  poema,  per  Oriol  Marti;  La  mú¬ 
sica,  per  Joaquim  Pena.  —  Teatres,  per  Emili  Tin¬ 
torer.  —  Novas. 

SUPLEMENT  ARTISTICH  :  Heinrich  Vogeler,  pel 
Dr.  Hans  Bethge  (traducció  de  Joaquim  Pena),  ab 
reproducció  d’ayguaforts  de  dit  pintor 

L’EVANGELI  DE  LA  VIDA 

SOMNI -PREFACI  (i) 

En  un  castell  del  Pirinéu  de  Fransa, 
ben  prop  del  mar  llatí,  y  en  rica  cambra, 
aixó  vaig  sommià  una  nit  tranquila 
de  Primavera. 

Els  que  teniu  la  pensa  ben  profonda, 
y’l  cor  obert  als  sentiments  més  nobles, 
veniu,  jo  vos  bo  prech,  ara  à  escoltarme 
lo  que  vos  conto. 

Vaig  sommiar  qu’estava  en  un  palau,  y  en 
un’altura.  Desd’ella’s  dominava  al  camp,  y's 
veyan,  allà  al  lluny,  montanyas  tapissadas  de 
boscos;  y  darrera  d’aquestas,  altras  y.  altras, 
hasta  perdres  en  ondulada  linea  gris  morada 


(i)  Aquest  es  lo  prefaci  tradubit  al  català  d’una 
obra  mevaescrita  en  francès  titulada  L‘ Evangiledela  Vie, 
que  sortirà  à  París  à  primers  del  sigle  XX.  —  N.  del  A. 


en  el  blau  del  cel.  De  las  primeras  d’aques¬ 
tas  serras  en  queyan  cascadas,  y  de  las  altras 
en  naixían  rius.  En  la  plana,  y  en  la  part 
més  pròxima,  s’hi  veyan  jardins  plens  de 
flors  espléndidas,  quals  aromas  pujavan  fins 
à  ma  morada.  Era’l  mes  de  maig. 

Jo'm  trobava  en  una  de  las  habitacions 
d’aquest  castell,  qu’era  à  la  vegada,  Estudi, 
Biblioteca,  Laboratori  y  Musséu.  Las  parets 
estavan  cubertas  de  tapissos  de  Flandes, 
quan  no  per  talladas  llibrerias,  arquillas  ó 
vitrinas  del  Renaixement,  plenas  de  joyas  del 
Art  antich.  Quadros,  mayólicas,  fayensas, 
armas  y  trofeus  omplían  las  alturas  de  la 
gran  sala,  en  la  galeria  volada  que  corria  al 
voltant  de  la  cornisa. 

Per  totas  parts  s’hi  veyan  bronzos,  mar¬ 
bres  y  estatuas  de  talla.  Per  terra,  alfombras 
persas,  àrabes,  y  del  Turkestan.  Apoyats  en 
els  arrimaderos,  richs  divans,  cuberts  de 
broderias  orientals.  Grans  taulas  ab  apara¬ 
tós,  instrumets  de  precisió,  llibres,  papers, 
pergamins,  grabats,y  cadiras,  sillons  y  tam- 
burets  antichs  la  poblavan.  Una  gran  esfera 
armilar,  y  un’altra  de  terrestre  s’alsavan  en 
els  extrems  de  la  estancia.  Per  la  part  que 
donava  al  precipici,  v  sobre’ls  jardins,  tenia 
aquest  saló  uns  grans  finestrals  ab  vidrieras 
de  colors,  ahont  hi  havia  simbolisadas  ab 
figuras,  las  Ciencias,  las  Arts,  l’Amor,  y  l’Es- 

fors  humà,  etc.  Com  la  temperatura  era  tè¬ 
bia,  las  vidrieras  estaban  obertas.  Y  jo,  sen- 
tat  en  un  hermós  silló  de  daurats  cuyros 
venecians,  contemplava  extasiat  l’esplendor 
de  la  Naturalesa. 

Era  de  nit  y  la  lluna  brillava;  una  d’aques- 
tas  nits  claras  y  serenas  del  mes'de  maig  en 
que  las  estrellas  semblan  vivas  y  palpitants 
en  lo  profond  del  alt  del  cel.  Me  vaig  incor¬ 
porar  per  admirar  millor  aquell  sublim  es¬ 
pectacle,  y  vaig  abalansarme  sobre  l'abím, 
apoyantme  ab  las  mans  en  el  petje  de  la  fi- 
nestrada,  y  allà  lluny,  lluny,  cap  à  la  dreta, 
ahont  declinavan  las  montanyas,  vaig  ovirar 
el  mar,  que  brillava  com  si  fos  de  plata. 

Aviat’m  va  semblar  que  la  Naturalesa  que 
jo  contemplava  extasiat,  com  si  fos  parada, 
fixa,  morta,  s’animava,  vivia,  palpitava.  Els 
camps  s’extremeixian,  y  las  espigas  y  las 
flors  se  gronxavan  al  alé  de  la  brisa  que  las 
acariciava.  Las  ayguas  s’esparramavan  amo- 
rosas  sobre  de  la  terra  abrassantse  ab  ella  y 
penetrantla.  Las  montanyas,  unas’m  va  sem¬ 
blar  que  creixían,  mentres  que  las  altras, 
minbavan.  El  cel,  l’espay,  tot  ell  me  va  sem¬ 
blar  ple  d’una  substància  etérea  vivent,  quals 
astres  no  eran  més  que  cristalisacions  llumi- 
nosas  momentàneas.  Las  estrellas  semblavan 
parlarme  un  llenguatje  lluminós  que  jo  no 
entenia,  però  que  m’omplia  de  benestar 
l’ànima. 

Els  arbres  se  balancejavan  tot  gemegant 
els  uns,  mentres  mormuravan  els  altres.  El 
vent  cantava.  El  mar  formava  un  acompa- 
ment  cadenciós  ab  las  sevas  onadas  à  la  uni¬ 
versal  cansó.  Y  tot  perdent  son  estat  està- 
tich,  y  casi  diré  la  seva  corporalitat  particu¬ 
lar,  me  va  semblar  qu’es  fonia  en  un  inmens 
tot  armónich,  ó  que  tot  lo  que  jo  veya  eran 
sols  accidents  passatjers  del  aspecte  multifor¬ 
me  d'un  sol  Ser,  del  qual  jo  únicament  n’abar- 
cava  una  petita  porció,  ja  fos  que  la  meva 
mirada  el  profondisés,  s’elevés,  ó  el  recorre¬ 
gués  en  diversos  sentits. 

Y  lo  qu’es  més  estrany  encara,  me  sembla¬ 
va  véurel  més  en  mon  interior  que  fora  de 
mi  mateix.  Al  mirarlo’m  feya  l’efecte  de  que 
jo  mirava  cap  endins.  Aixis  embadalit  va  ar- 
rivar  un  moment  en  qu’Ell  y  Jo,  me  va  sem¬ 
blar  qu’eram  una  mateixa  cosa.  O  Jo  estava 
en  Ell,  ó  Ell  en  Mi,  integralment  units.  Lo 
qu’era  no  es  definible.  Ni  era  jove  ni  vell;  ni 


mascle  ni  femella;  ni  animal,  ni  planta,  ni 
mineral;  ni  sólit,  ni  liquit,  ni  gas;  ni  singu¬ 
lar,  ni  plural;  y  era  tot  aixó  à  un  temps.  Per 
més  esforsos  que  vaig  fer,  may  vaig  poguer 
véurel  completament.  May  vaig  arribar  à 
abarcarne  més  que  un  petit  tros;  y  encara 
dubto  qu’aquesta  petita  part  la  vegés  bé  ó  la 
comprengués  tal  qual  era,  perque’m  sembla¬ 
va  que’m  faltavan  molts  sentits  pera  fèr  tal. 
Y’m  va  semblar  véurel  millor  ab  el  senti¬ 
ment  que  ab  el  càlcul.  L’anàlissis  m’allunva- 
va  d’Ell,  y  sols  arreplegant  y  juntant  els  re¬ 
sultats  del  anàlissis,  podia  definirlo  un  poch. 
Quan  me  valia  dels  instruments  cienti- 
fichs,  dits  de  precisió,  aquesta  petitissima 
part,  me  semblava  à  la  vegada  més  real  y 
més  insondable,  ja  que  com  més  y  millor 
l’anava  veyent,  més  se’m  enxamplava.  Sem¬ 
pre  hi  havia  un  més  enllà. 

Ab  el  telescopi  m’aterrava  l  infinit  de  lo 
gran.  Ab  el  microscopi,  l’infinit  de  lo  petit. 
Y  encara  d’altres  y  altres  infinits,  del  temps, 
del  espay,  del  moviment,  de  las  formas,  y 
altres  que’m  desesperavan.  Al  aixamplar  la 
visió  per  compéndrel,  ó  al  concentrarlo  per 
fixarlo  y  definirlo,  se’m  desvaneixia.  Va  ar¬ 
ribar  un  moment  que’m  va  semblar  que’m 
tornava  boig. 

En  mitj  d’un’ansia  tal,  la  meva  concíencia 
el  va  interrogar.  Y’m  va  semblar  que  m  res¬ 
ponia. 

— cQui  ets?  —  vaig  dirli. 

—  Soch... — va  contestarme. 

— iQuí?  f-Qué? 

— No  tinch  nom,  perque’ls  tinch  tots.  Cap 
llengua  pot  expressarme.  Ningú  podrà  may 
definirme.  Soch  Incomprensible. 

«Sobre  aquest  planeta,  m’han  dit:  El  à 
Babilonia,  Brahama  à  la  índia,  Pan  à  Grè¬ 
cia.  Els  Hebreus  no  m’anomenavan.  Sols  de- 
vegadas  indicavan  el  meu  buf,  el  meu  alé. 
Els  Escandinaus  van  donarme’l  nom  de  Wo- 
than,  es  à  dir,  moviment,  forsa,  acció!  Altres 
pobles  d’aquest  diminut  planeta,  àtom  de  las 
mevas  manifestacions,  han  personificat  y 
adorat  alguns  dels  meus  aspectes  parcials  y 
transitoris.  Spinoza  me  va  dir  el  Tot.  Els 
dogmàtichs  m’han  anomenat  l’Etern,  l’Ine¬ 
fable,  asignantme  encara  un  resto  de  perso¬ 
nalitat,  quan  tota  personalitat  es  sols  la  fixació 
momentànea  d’un  instant  meu.  Aixís  s’as- 
signan  qualitats  de  Finitut  à  lo  infinit  Se 

m’ha  empetitit  dihentme  Deu.  Avuy  algún 
pensador  me  denomina  I’Incognoscible,  pe¬ 
rò  això  no  es  més  qu’una  definició  nega¬ 
tiva,  y  encara  no  es  veritat,  donchs  se’m  pot 
coneixe,  però  no  compéndrem.  Soch  Incom¬ 
prensible!  Indefinible!  No  cabo  en  un  llen- 
guatje,  ni  en  una  inteligencia,  donchs  no 
tinch  límits! 

«Separantme  y  fentme  distint  de  las  mevas 
manifestacions,  m’han  dit  Zeus,  Djauspiter. 
Ni  ha  hagut  qu’han  cregut  compendrem  y 
han  edificat  tot  una  Ciència  sobre  la  paraula 
Deu.  j I nfel issosl  No  han  vist  que  la  Ciència 
sols  pot  basarse  sobre  relacions  observables 
de  puras  manifestacions  mevas,  de  trossos 
de  serie  de  la  meva  forsa,  de  la  meva  ener¬ 
gia.  Han  volgut  fer  una  Ciència  de  lo  que  no 
pot  ésser  sabut,  y  aixís,  y  dantla  per  certa, 
han  retrassat  la  marxa  de  la  Inteligencia  hu¬ 
mana,  de  la  meva  superior  manifestació  so¬ 
bre’l  vostre  planeta,  fent  que  s’esterilisés 
moventse  en  la  buydor  del  pur  concepte! 

DjCompéndrem  en  mí  mateix’  jQuína  boje- 
ría!  Els  que'm  comprenen  més,  son  els  que 
no  intentan  compendrem.  A  Mi  no  se’m 
comprèn,  se’m  sent! 

))A  lo  més,  alguns  privilegiats  podran  com- 
pendre  de  Mí  algunas  manifestacions,  obser¬ 
vant,  experimentant,  seriant,  induhint,  y 
cada  dia  més,  peró  may  tot,  ni  l'ensí  del 
meu  Ser.  jlmpossible! 

))Si  profundisas  massa  ab  la  Rahópura,  ar¬ 
ribaràs  à  duptar  de  que  Jo  existeixi.» 

Y  com  un  rumor  llunyà  que  vingués  hasta 
mí  conduhit  per  l’Eter  dels  espays  siderals 
me  va  semblar  sentir: 

«El  Numeno...  un  Nissus  profond,  ecxer- 
cintse  de  tota  la  Eternitat!» 

Y  després  vaig  creure  no  haverho  sentit,  ó 
haverho  sentit  d’un  modo  imperfecte  dins  de 
mi  mateix. 

Un  vértich  se  va  apoderar  de  mon  cervell. 
Com  més  volia  servirme  de  la  rahó,  més  me 
semblava  qu’anava  à  pérdrerla.  Pfer  fi,  fent 
un  suprém  esfors,  vaig  preguntarli: 

— iQuina  es,  donchs,  la  teva  essencial 
jQuína  es  la  teva  manifestació  genuina? 

— La  meva  essencia,  ni  tú  ni  ningú  pot 
compéndrerla,  ni  tan  sol  conéixerla.  Com- 
péndrer  es  abarcar;  conèixer  es  sentir  ade- 
cuat,  y  tú,  una  de  las  mevas  petitas  manifes¬ 
tacions  momentàneas,  no  pots  ni  abarcarme, 


ni  sentirme  per  complert.  Peró  t’indicaré  la 
manifestació  més  essencial  que  de  mí  pots 
coneixe.  Se’n  diu  Ser,  Forsa,  Energia ,  Mo¬ 
viment Acció ,  Sentiment ,  Conciencia ,  Geni! 

»Com  moviment  que  soch,  cambio  contí¬ 
nuament  de  manifestacions.  Com  forsa  que 
soch,  soch  llum,  calor,  electricitat,  energia 
muscular,  corrent  nerviosa,  voluntat,  Intel- 
lecte;  y  soch  també  gravitació,  gravetat, 
atracció  molecular,  Amor,  y  altras  forsas  que 
desconeixes;  unas,  que  tú  no  pots  compendre 
perque  tens  pochs  sentits  pera  sentirlas,  y 
d’altras  qu’aniràs  comprenent  ab  els  sentits 
que  tens  y  ab  altres  qu’aniràs  adquirint.» 

—  ...Que  no  puch  compendre!  Que  ja  ani¬ 
ré  comprenent  ab  sentits  qu’aniré  adqui¬ 
rint!... — vaig  murmurar  atònit. 

— Sí, — va  continuar  com  responentme. — 
Ets  limitat,  peró  cada  dia  els  teus  límits  re¬ 
trocedeixen,  ton  Imperi  s’extén,  las  fronteras 
reculan,  peró  sense  desapareixe  may. 

«Estudia,  observa,  analisa,  experimenta, 
investiga,  peró  evita  la  debilitat  de  filosofar 
fora  d’aixó,  es  à  dir,  més  enllà  de  ta  pròpia 
profunditat.  Y’is  productes  que  obtinguis  en- 
registrels  sempre  à  benefici  d’inventari.  Que 
ta  Filosofia  sigui  el  resultat  de  tots  els  teus 
coneixements  rectificats,  y  que  sigui  una  Filo¬ 
sofia  de  fluxió.  de  movilitat,  d’evolució,  de 
rectificació  contínua.  Ha  de  ser  com  una  cota 
de  finas  mallas,  sòlida  y  elàstica  que  modeli 
al  exterior  la  forma  de  las  cosas,  sense  de- 
formarlas  ni  comprimirlas  qual  férrea  coras- 
sa;  ni  ésser  qual  dèbil  punt  que  s’esbotsa  al 
impuls  vital  de  lo  que  encubreix  y  guarda. 
L’ànima  del  Home  ha  de  ser  en  lo  possible 
el  tipo  concentrat  del  Universal  Sistema,  el 
meu  reflecso  lo  més  clar  possible. 

»No  pretenguis  pujar  més  alt  de  lo  que  ton 
vol  arribar  pugui.  Y  pera  pujar  apoya  ferma 
ta  planta  sobra  la  Terra.  Els  Sants  qu’han 
volgut  volar  al  Cel  despreciant  el  Món,  l’han 
trobat  buit  y  petit.  Sols  desde  la  Terra  t’es 
permès  contemplarlo,  y’l  trobaràs  gran  y 
poblat.  No’t  detinguis  en  una  sola  de  las 
mevas  manifestacions,  si  vols  aproximarte 
à  la  verdadera  sublimitat  del  esperit.  Els  que 
sols  han  sigut  prodigis  de  Virtut,  els  ascetes, 
els  esperits  estrictament  religiosos,  l’home- 
natje  que  m’han  dirigit  agenollats  al  sacrifi- 
carse,  ha  resultat  parcial  y  deforme,  inútil  y 
lleitx.  La  Virtut,  la  Santedat  per  ésser  perfec- 

tas,  necessitan  de  l’Inteligencia,  deia  Ciència, 
del  Diable,  com  se’n  deya  en  temps  d’igno- 
rancia.  L’Intel-lecte  y’l  sentiment  moral,  son 
unisons.  El  verdader  Sant  es  l’esperit  just 
que  millor  coneix  la  mundial  economia.  Un 
Home  de  naturalesa  severa  y  vigorosa  no  pot 
ésser  parcial,  ni  quedarse  parat  en  detalls, 
ni  en  especialitats,  ni  en  actualitats  concre- 
tas.  Te  necessitat  d’aspirar  al  conjunt,  de 
veure,  de  sentir,  de  comunicarse,  de  mou- 
rers,  de  produhir,  de  cambiar;  deu  recorre 
els  paíssos  més  possibles,  tractar  homens  de 
totas  las  rassas,  de  totas  las  condicions,  se- 
xos,  classes  y  etats.  Deu  compendre  totas 
las  culturas  passadas  y  presents,  deu  tem- 
plarse  en  la  pau  y  en  la  guerra,  en  l’abun- 
dancia  y  en  la  fam,  en  l’amor  y  en  l’odi,  en 
la  creencia  y  en  el  dubte,  en  el  valor  y  en  l’es- 
glay.  Y  deu  de  sentir  l’Art,  profondisar  la 
Ciència,  possehir  totas  las  técnicas,  pera  tenir 
la  visió  clara,  pera  coneixe  m  tan  sols  un 
poch,  de  lluny,  però  molt  de  lluny. 

))Y  allavoras,  arribat  ja  al  Cel  del  coneixe¬ 
ment,  per  totas  las  vias  de  cultura  y  de  gran¬ 
desa  possibles,  sentirà  el  pensament  genera¬ 
dor  del  Univers,  aixó  es:  que  las  massas  de 
la  Naturalesa  ondeijan  y  viuhen,  y  que  tot 
es  energia,  moviment,  cambi  d’organisació, 
y  creació  continua.  El  Cosmos  es  eternament 
viu,  prenyat  de  sorpresas.  No  es  pas  una  du¬ 
ra  màquina  que  rodi  matemàticament  sem¬ 
pre  ab  el  mateix  moviment  com  un  inmens 
aparato  de  rellotjeria.» 

La  meva  admiració  creixia.  Arribat  à 
n’aquesta  altura, ’m  semblava  que  las  lleys 
mecànicas  formuladas  pels  homens  com  uni¬ 
versals  eran  tan  sols  minuts  d’aquest  gran 
no  sé  qué  incomprensible ,  indefinible,  inno¬ 
minable,  que’m  continuava  dihent: 

— Tu,  al  contemplar  els  meus  múltiples  as¬ 
pectes,  els  hi  donas  un  nom;  Univers,  Natu¬ 
ralesa,  y’t  quetjas  tant  satisfet.  Al  observar 
una  de  las  mevas  manifestacions,  exclamas: 

/ natural !  {Que’t  pensas  di  tu  ab  aixó?  {Vols 
indicar  que  tot  passa  d’una  manera  regular, 
mecànica,  prevista,  comú,  fixa?  Es  precis  que 
ara  ho  sapigas.  No  hi  ha  pas  res  més  sobre¬ 
natural  que  la  Naturalesa. 

»Avuy  per  avuy,  tu  saps  lo  que  son  las  mon- 
tanyas  y’is  rius,  y  perque  existeixen.  Però, 
{y  la  Vida  sobre  del  planeta?  {Y  lo  que  ompla 
els  espays  siderals?  {Quànt  y  cóm  va  comen- 


sar  l’inmens  teixit  dels  Universos,  si  es  que 
va  comensar  may?  {Qué’n  saps  tu  dels  sers 
que  pot  haverhi  en  altras  sistemas  solars,  en 
aquets  mons  que  semblan  seguir  una  recta 
indefinida,  ó  en  aquets  altres  mons  que  sem¬ 
blan  donar  estranyas  voltas  alrededor  de  dos 
ó  tres  sols  de  colors  complementaris?  jQuins 
sers  deuhen  existir  en  els  planetas  que  tenen 
atmósferas  molt  més  tenuas  que’l  nostre  ay- 
re,  ó  en  aquets  altres  que  las  tenen  densas  y 
opacas  com  llet,  ó  pesadas  com  metalls?  Y 
en  els  que  las  estacions  duran  quinquenis  y 
fins  sigles?  {Quànts  regnes  organichs  pot  ha¬ 
verhi  en  mons  de  condicions  distints  al  nos¬ 
tre?  {Quànts  sexos  contribuheixen  à  produhir 
els  sers  a  1 1  i? 

)>{Hi  ha  conciencia  ó  alguna  cosa  superior 
que  no  coneixes  encara?  {Se  manifesta  à  al- 
gún  altre  espay  quelcom  de  superior  ó  de 
diferent  à  lo  que  aqui  coneixes  baix  el  nom 
de  Vida? 

»{Qué  es  la  llum?  {qué  es  el  llamp?  Vibra¬ 
cions  del  Eter,  electricitat,  diràs.  jNoms! 
paraulas!  etiquetas  que’l  mesqui  del  Home 
posa  als  fenòmens.  {Per  qué  las  vibracions 
d’una  certa  amplitut  y  rapidés  son  calor,  y 
aumentant  son  llum,  y  aumentam  encara 
l’energia,  son  raigs  quimichs,  y  altres  que 
els  teus  sentits  encara  no  percibeixen,  ó  que 
percibir  no  poden? 

»{Saps  tu  quants  mons  conté  cada  microbi? 
Y  quants  milions  d’Universos  han  existit  an- 
tes  del  que  coneixes,  ni  quants  ne  vindràn  à 
ésser  després  de  que  l’actual  se  fongui? 

)){Y  de  la  Duració  en  sense  comensament 
ní  fi,  que  may  se  para,  com  un  riu  en  sense 
riberas  que  no  vingués  de’n  lloch,  y  que  anés 
qui  sap  ahónt,  moventse  com  el  vaivé  de  las 
onadas  d’un  mar  sense  platjas,  del  qual  sur- 
tissiny  en  el  qual  sesumergissin  contínuament 
tots  els  sers...  qué  en  saps  tu  de  tot  aixó? 

)){Y  de  la  Extensió,  en  sense  límits,  forma¬ 
da  per  totas  las  actualitats,  per  totas  las  coe- 
xistencias  de  totas  las  energías?...  L’Espay!.  . 
T  has  posat  may  à  meditar  si  no  podria  tenir 
més  dimensions  que  las  tres  qu’avuy  tu  li 
donas?  {Negarías  tu  ab  seguritat  que  pugués 
tenirne  quatre,  cinch,  deu  X  dimensions? 

»{Qué’n  saps  tu  donchs,  de  las  mevas  ma¬ 
nifestacions,  y  de  mi  mateix?  {Qué  soch  la 
Forsa,  que  tot  es  Forsa,  coexistència  de  For- 
sas,  successió  de  Forsas? 

»{Y  tú,  que  ets  més  que  un  conjunt  de  for- 
sas,  de  actualitats,  de  la  total  energia  que 
van  succehintse  en  una  direcció  que  tu  ma¬ 
teix  ignoras,  encara  que  à  voltas  creguis  en- 
treveurerla.  {No  trobas  l’Univers  viu,  sagrat, 
màgich,  misteriós,  sobrenatural?  {No’t  sem¬ 
bla,  ara,  un  miracle  permanent?  {No  sents 
que  no  es  una  màquina  geomètrica,  de  cur- 
vas  previstas,  regulars,  ab  engranatjes  iguals 
y  ab  el  motor  apart?  {Pots  pas  tu  distinguir 
el  motor  de  la  màquina;  ó  millor,  no  veus  tu 
que  no  hi  ha  tal  motor  ni  tal  màquina,  sino 
el  Ser  manifestantse  sempre? 

»{No  percibeixes  que  hu  soch  tot,  Manifes¬ 
tació  y  Essència,  imponderable,  inmens,  infi¬ 
nit,  omniforme  y  omniactiu,  viu,  eternament 
viu,  es  à  dir,  la  Vida  mateixa? 

rqMira!...  Quan  baixo  es  que  pujo.  Quan 
destruheixo  es  que  comenso  à  crear! 

»Tales  la  meva  llevsuprema  sobre’ls  Mons; 
La  Vida.  Y  la  Vida  intensiva,  extensiva, 
ascendent,  vet’ aqui  lo  sagrat.  Lo  menys 
vital  te  que  cedir  el  pas  à  lo  que  hu  es  més 
ó  vivificarse  en  progressió  creixent.  Posar 
límits  à  la  Vida  que  creix,  que  puja,  que  s’ex¬ 
pansiona,  que  s'irradia,  veus  aquí  el  gran 
sacrilegi!  Propagaria,  y  superiorisarla,  fins 
arribar  al  paroxisme,  en  la  Bellesa  y  en  el 
Plaher,  veus  aquí  la  Religió  que  dicta’l  meu 
Suprém  Esplendor». 

Jo  estava  extasiar.  Me  semblava  qu’hem 
revelava  la  clau  dels  mons. 

— -Sigas  creador;  conservador,  may!  La  mi¬ 
llor  manera  de  conservares  anar  avansant. 
Fes  fills  y  enterra  els  morts.  Conservar  els 
cadàvres  es  un  crim.  Dàrloshi  sepultura,  una 
religió.  El  mort  fa  nosa  al  viu.  Conservar  y 
pararse,  es  destruir,  es  decaure,  propagar  la 
putrefacció,  estendre  la  mort.  Tots  els  con¬ 
servadors  son  tals  per  mengua  d’organi- 
sació,  per  degeneració,  per  afeminació  de 
temperament.  Son  invàlits  que  sols  poden 
batres  à  la  defensiva.  Impotents  que  prete¬ 
nen  privar  de  qu’engendrin  els  feconds.  Son 
el  gel  que  li  diu  al  Sol,  «apagat,  que’m  fon- 
drías !» 

»Els  forts,  els  vitals,  son  revolucionaris, 
evolutius,  progresius,  creadors,  durs  y  bri 
llants  com  el  diamant,  inexorables  en  la 
marxa  endevant  com  el  proyectil  en  sa  tra- 
yectoria,  com  el  planeta  en  sa  òrbita. 

))Tot  es  moviment  v  lluyta.  La  única  ma¬ 


nera  d’extendre  y  d’elevar  la  Vida  es  anar 
lluytant.  La  pau  sols  se  te  en  el  triomf  de  la 
batalla.  El  qu’envaina  la  espasa  firma  la  se¬ 
va  esclavitut,  sella  sa  tomba. 

»Soch  la  Viday  sempre  tendeixo  més  enllà; 
però  aquest  més  enllà  es  sols  per  tu  que  ho 
realiso  sobre  laTerra.  La  Supervida,  cadadía 
millor,  sols  ets  tu  quí  pot  realisarha.  Jo  no 
me’n  cuido  d’aixó;  sols  soch  impuls;  no  hi 
ha  providencia  més  que  de  total  energia.  Tu 
tens  d’administraria,  y  provehirteà  tu  mateix. 
Per  aixó  ton  cervell  deu  ésser  paralelo  del 
Móm.  Ta  voluntat  deu  formar  part  de  la  fata¬ 
litat  mateixa,  y  dirigiria. 

»Destruheixo  planetas,  apago  estrellas,  en- 
fonzo  continents,  arruino  ciutats  ,  gelo  la 
sanch  en  las  venas  dels  homens,  propago 
pestes,  marceixo  frúytsy  flors,  disparo  llamps, 
faig  caure  pedregadas,  inundo  comarcas,  de¬ 
rroto  nacions,  degenero  dinastías,  extingeixo 
rassas,  crio  feras  y  animals  venenosos;  la 
serp,  la  vibora,  l’aranya,  l’escorpit,  el  tigre, 
la  hiena,  el  chacal,  el  cocodrilo,  el  tauró  y’l 
llop  de  mar,  y  tots  els  microbis  patogens,  y’is 
venenos  orgànichs  son  obra  meva;  lo  mateix 
que  las  albuminas  vivents,  els  fruyts  sabro- 
sos,  las  flors  olorosas,  la  Primavera,  l’Amor, 
y  la  Hermosura.  La  boigeria  v  la  perversitat, 
tant  com  el  Geni  y  la  conciencia  son  produc¬ 
cions  mevas;  la  Lletjor  y  la  Bellesa,  la  ma¬ 
laltia  y  la  salut,  els  mals  v’is  remeys,  tot  ho 
faig  jo,  tot  ho  produheixo.  Peró  aquestas  fe¬ 
ras  tu  deus  exterminarlas,  aquestas  matzinas 
tu  deus  neutralisarlas,  aquests  microbis  pa¬ 
togens  tu  deus  esterilisarlos,  aquestas  albu¬ 
minas  vivents  has  de  fomentarlas;  y  prote¬ 
gir  als  animals  bons,  que  son  els  teus  amichs, 
protegirlos  y  educarlos.  Propagaria  Bellesa, 
y  proscriure  tot  lo  lleig,  exaltar  el  talent,  su¬ 
blimar  el  Geni,  afinaria  Conciencia,  aixam- 
plar  el  cor,  tal  es  el  teu  deber. 

»Y sinó  pots  transformar  lo  lleig  en  hermós, 
lo  mal  sà  en  vital,  lo  ferós  en  amable,  lo  re- 
gresíu  en  progresiu,  lo  que  se  t  resisteixi, 
destruheixeu;  y  lliure  d’ell,  engendra  y  crea 
lo  superior,  que  així  obriràs  més  pas  à  la 
Vida,  produhint  la  Supervida,  preparant  el 
regnat  de  lo  super-orgànich  y  el  de  son  rey 
futur,  el  Super-Home. 

))No  tens  cap  dret  à  viure  de  franch!  Ni  lí¬ 
mits,  ni  treva,  ni  retrocés,  ni  pó!  Triomfant 
sempre,  sempre  avant,  y  sempre  millor  y 

més,  que  per  tu  realiso  ma  superior  mani¬ 
festació  sobre  la  Terra.» 

Escoltant  aquesta  veu,  me  vareig  quedar 
com  extassiat.  Me  semblava  sentirme  armat 
y  estar  ja  batallant  contra  l’exércit  del  Mal, 
planant  per  dessobre  las  cosas,  qual  nou 
Sant  Jordi. 

Y  la  veu  va  continuar: 

— Quan  aixis  t’hagis  elevat,  y  quan  aixis 
hagis  combatut,  podràs  baixar  desde  aquest 
Cel,  al  món  de  lo  pràctich  y  ésser  virtuós. 
Alashoras  sabràs  distingir  lo  just  de  lo  injust, 
y  podràs  bregar  ab  els  imbècils  y  vencels; 
destruhir  las  opinions  quadrúpedas  dels  ca- 
naneus  y  derrumbar  sas  obras  llet j as  y  ma¬ 
terials;  y  faràs  triomfar  las  tevas  de  la  igno¬ 
rància  y  del  baix  egoisme.  Res  podrà  en 
contra  de  tu  la  Mort.  Crearàs  l’Esdevenir. 
Seràs  un  Héroe. 

»Alashorasen  el  paroxisme  de  la  Forsacon- 
templaràs,  seré,  l’abím  qu’existeix  entre  l’am¬ 
bició  del  Home  y  sos  possibles,  entre’l  de- 
sitj  y  las  facultats,  entre  la  demanda  y  la 
oferta  de  energia,  que  forma  la  més  horri¬ 
ble  tragèdia  de  las  ànimas.» 

Al  arrivar  aquí  la  veu  me  va  anonadà  per 
la  inmensitat  delo  que’m  sugería.  Vaig  sentir 
una  especie  de  terror  sagrat.  Me  faltavan  las 
forsas;  horribles  duptes  m’assaltavan. 

— Sí,  aquesta  tragèdia  es  la  meva  —  vaig 
dir  de  sopte  alsantme.  —  Las  atraccions  no 
son  pas  proporcionals  als  destinos.  Las  es- 
peransas  sobrepujan  de  molt  à  las  satisfac¬ 
cions.  La  insuficiència  en  poder,  la  falta  de 
medis  de  realisació,  es  el  torment  crudel  de 
la  meva  ànima  ardenta.  Abrassantme  el  sa¬ 
grat  foch  de  creació,  acusaria  à  la  Provi¬ 
dencia  de  mesquina  y  de  avara,  si  cregués 
en  ella. 

»He  vist  el  Cel  y  la  Terra,  y’is  he  recorre¬ 
gut,  ab  ulls  de  poeta  y  ab  pensament  de 
filosoph,  y  tal  visió  enlluhernadora  m’ha  in¬ 
flamat  un  desitj  infinit  de  tot.  Sento  una  sed 
d’acció  tan  furiosa  com  la  del  Espay  per 
omplirse  d’Universos.  Una  sed  com  la  del 
vuit  per  absorbir  els  cossos.  Y  pera  satisfér- 
mela  tan  sols  me  trobo  ab  una  mica  d’humi¬ 
tat,  y  devegadas  ay!  ben  amarga!  Felis, 
quan  trobo  una  petita  perla  de  vital  rosada. 
Y  ab  aquesta  sed  infinita,  somniant  trobar 
una  copa  plena,  tan  gran  com  l’espay,  sols 
se  m’ofereix  un  diminut  vas  de  prim  y  tren¬ 


cadís  vidre,  ab  una  gota  sola  de  vida  dintre 
que  ja  se’m  evapora! 

))Cada  dia’m  desperto  ab  una  fam  tan  gran 
que  seria  capàs  d’empassarme  tot  el  nostre 
sistema  solar  d’una  bocada.  Ab  una  passió 
activa  tan  sense  límits,  que  voldríaanarà  aga¬ 
far  ab  la  mà  l’estrella  polar  y  despenjaria, 
per  mirar  cóm  està  feta.  Sí,  voldria  fondre 
el  Sol,  y  ferne  un  altre  de  més  lluminós; 
voldria  jugar  ab  la  gravitació  y  ab  la  quími¬ 
ca  del  espay;  voldria  cambiar  las  lleys  de  la 
tracció  molecular;  y...  ay!  al  primer  movi¬ 
ment  que  faig  pera  probar  mas  forsas,  ad¬ 
verteixo  que’ls  meus  brassos  son  curts  y  dè¬ 
bils;  que  las  camas  me  flaqueijan;  que  la 
meva  vista  resbala  sobre  la  superfície  de  las 
cosas,  no  podent  pas  saber  tan  solsament  si 
aquesta  conté  res  dessota.  Els  meus  sen¬ 
tits  me  son  infiels  ó  insuficients.  Soch  un 
gran  Emperador  à  qui  sos  Estats  no  obe- 
heixen;  un  gran  general  quals  legions  li  han 
desertat  al  comensar  la  batalla.  Y  ab  una 
espasa  curta  tinch  de  lluytar  ab  l'immens 
Monstre  qu’es  troba  en  el  fons  del  gran 
Abím.  Tots  se  me’n  han  anat.  Ningú’m  se¬ 
gueix.  M’han  deixat  tot  sol.  Ja  puch  cridar! 
Únicament  allà  lluny,  molt  lluny,  me  respo 
nen  cantant  sarcàsticament  las  Sirenas:  «Zas 
satisfaccions  corresponen  als  desitjós!))  Y’l 
Eco’m  sona  à  las  orellas  com  mefistofélica 
rialla  que  fa  tremolar  els  Mon's  y  pampa- 
llugueijar  la  llum  dels  Sols.» 

Vaig  dir,  y  vaig  caure  en  el  meu  silló 
aclaparat. 

De  sobte  un  ayre  suau  y  fresch  va  venir  à 
mitigar  la  xardor  meva,  à  calmarme  l’angoi¬ 
xa  y  fortificarme.  Y  la  veu  va  respondrem 
de  la  profunditat  del  Infinit: 

—  En  aixó  estriba  la  virtut  perfecta, 
l’Heroisme;  en  no  espantarse  del  precipici 
que  separa  l’aspiració  ideal  de  la  realitat 
mesquina,  y  de  la  realisació  probable.  Atre- 
veixte  y  venceràs.  L’home  qu’anhela  la  veri¬ 
tat  no  té  més  que  obrirli  francament  la  por¬ 
ta,  qu’ella  no  tardarà  pas  gayre  en  venir  al 
seu  socorro,  elàstica,  expansiva,  desbordanta, 
sempre  nova,  impossible  d’ésser  continguda. 
Cada  dia  l’ajudarà  ab  novas  generalisacions. 
Cada  día,  ell,  veurà  més  ampla  y  més  just. 
Cada  día  realisarà  més,  y  millor.  La  llissó 
de  Vida,  la  més  pràctica,  consisteix  en  gene- 
ralisar.  Se  té  de  dar  la  rahó  à  lo  que  diuhen 

els  segles,  en  contra  de  lo  que  diuhen  els 
moments.  S’ha  de  saber  resistir  las  particu¬ 
laritats.  Ta  personalitat  creixerà  ,  tant  més, 
quant  més  te  desprenguis  d’ella.  L’únich 
que  té  sentit  pràctich  concret  es  lo  universal. 
Els  individuus  y’is  seus  cassos  actuals  sem- 
blan  dir  unas  cosas,  y  las  rassas  y  la  Hu¬ 
manitat,  en  diuhen  un’altra.  Un  instrument 
sol  no  es  orquesta,  ni  una  nota  aislada,  sin- 
fonía.  Ab  notas  solas  no  hi  ha  ni  melodia  ni 
armonia;  tan  sols  estant  lligadas  constitu- 
heixen  música.  L’apariencia  es  vana,  inmo- 
ral;  peró  la  realitat,  el  resultat,  es  moralitat 
perfecta.  Els  aconteixements,  lo  pràctich, 
semblan  aconsellar  el  pesimisme,  y  justificar 
l’aplanament,  protegir  els  malvats,  y  aterrar 
els  justos.  Y  no  obstant,  la  Justicia  avansa 
gracias  als  butxins  y  als  màrtirs.  Encara  que 
à  cada  partida  social,  ó  política,  els  malvats 
guanyin  y  triumfin,  y  que  la  societat  sem¬ 
bli  passar  d  una  banda  de  lladres  à  una 
manada  d’assesins,  per  més  que  à  cada 
cambi  d'institució,  segueixi  una  horrible  se- 
rie  de  felonías,  no  obstant  els  fins  de  la  es- 
pecie  se  realisan.  Un  aconteixement  sembla 
que  fa  retrògrada  la  societat  de  varios  se¬ 
gles,  peró’l  Progrés  atravessa  las  tormentas, 
y  encara  que  s’enfonsi  el  barco  en  que  ha 
pres  passatje,  ell,  tot  nadant,  arriba  més  ó 
menos  tart  à  puesto.  Las  lleys  contra  la  lley 
son  impotentas.  Per  continuar  la  meva  pro¬ 
gressió  de  Bé  sobre  la  Terra,  molts  cops  me 
serveixo  dels  humils,  ó  dels  pitjors,  ó  dels 
imbècils.  A  través  de  las  catàstrofes,  à  través 
de  las  ecatombes  dels  segles,  à  través  de  las 
tiranias  y  de  las  revolucions,  à  través  dels 
fanatismes,  las  guerras  y  las  pestes,  mentres 
el  sol  illumini  y  la  terra  giri,  una  gran  y  ben 
factora  corrent  de  vida  ascendent,  correrà 
creixent  sempre  sobre’l  planeta  Terra. 

»Aprén  à  buscar  lo  permanent  en  lo  varia¬ 
ble  y  fugitiu.  Resignat  à  la  desaparició  de 
las  cosas  qu’estavas  acostumat  à  venerar, 
sense  perdre  la  seva  veneració,  ni’l  seu  res¬ 
pecte.  Sàpigas  que’ls  que  t’han  precedit  en¬ 
cara  que  combatent  ab  distintas  armas  y 
guiats  per  altras  banderas,  eran  soldats  del 
mateix  divi  exèrcit,  del  qual  tu  vas  à  la  van- 
guardia.  Ets  à  la  Terra  pera  veure;  veus  per 
produhir;  y  has  deT>roduhir,  no  per  tu,  sinó 
per  tots.  Combat  ab  valor,  que  la  fletxa  que 
tiris  contra  un  dels  soldats  del  Mal,  pot  ser 

bé  que  destruheixi  tot  un  exèrcit,  ó  qu’en- 
derroqui  una  de  las  sevas  fortalesas. 

))Tingas  present  que  ets  capità  de  gents, 
que  no  es  per  tu  que  combats,  sinó  per  ells; 
y  que  l'armadura  que’t  farà  més  invulnera- 
ble,  y  l’espasa  que’t  farà  més  invencible, 
son:  la  de  la  clara  visió  dels  fets,  y  la  del 
ideal  creixent  que  fa  fructificar  tot  lo  que 
talla  y  vivifica  fins  al  enemich  à  qui  parteix 
pel  centre. 

»En  fi,  tingas  un  valor,  fort  com  la  Fatali¬ 
tat.  Manté’l  teu  plan  de  progressió  de  Vida 
superior  ab  una  energia  com  la  de  la  Gravi- 
tació.  Sigas  radiant  d’idea,  y  orbitatcom  un 
Sol,  que  cap  acció’s  pert,  arribant  més  lluny, 
quan  de  més  alt  vinga  y  més  intensa  siga. 

»Y  encara  que’l  abím  s’obri  per  engullir 
l’abim,  las  creacions  aniràn  succehintse,  per- 
que  la  Creació  es  continua  y  Jo  l’Eternal 
Pare  que  tot  ho  engendro,  puig  totas  las  co¬ 
sas  estan  en  mi  precontingudas,  donchs  soch 
à  mi  mateix  l’Eterna  Causa,  que  vol  que  la 
Vida  no  s’extingeixi  may,  perque  Soch  y  no 
puch  extingirme.» 

Y  la  veu  va  callar!  Y  jo  havent  sentit  tot 
aixó  ab  beatitut  y  entusiasme,  me  vaig  tro- 
var  més  fort  que  may.  Y  vaig  mirar  y’m  va 
semblar  que'l  manto  blau  tot  plé  d’estrellas 
del  Ser,  s’anava  tornant  el  Cel;  que  la  seva 
sobrevesta,  eran  las  montanyas  y  las  planu- 
ras,  ab  els  brodats  dels  boscos,  y  els  galons 
dels  rius;  y  la  seva  falda  de  plata  vaitg  veu- 
rer  qu’era  el  mar. 

Y  va  anar  clareijantse  l’espay  é  iluminantse 
la  Creació  de  rosadas  tintas,  y  aparesqué  el 
Sol  esparramant  llum  y  Vida  per  la  Terra. 

Y  jo,  dret,  extenent  els  brassos  cap  el  fir¬ 
mament,  vaig  exclamar:  «,Oh,  Energia  om- 
nicreadora,  fassis  ta  Santa  Voluntat!» 

Y  baix  l’inspiració  del  Sant  Esperit,  vaig 
comensar  à  escriurer  I’Evangeli  de  la  Vida. 

Pompeyus  Gener. 


MIGRANSA 

Allà  dalt,  més  amunt  de  la  estelada, 
darrera  d’aquell  blau  misteriós, 
allà  dalt  hi  ha  la  terra  somniada, 
la  terra  del  repòs. 

Y  un  ntívol  de  tristesa 
'  m’ombreja  las  regions  del  pensament, 

y  dels  ulls  una  llàgrima  despresa 
rodola  cara  avall  pausadament. 

Só  com  la  flor  del  trópich  transportada 
entre  las  neus  del  nort, 
que’s  capvincla  anyorosa  y  esblaymada 
sospirant  ab  dalera  per  la  mort. 

íQuín  jorn  enretirantse  las  tenebras 
faran  lloch  à  l’albada  del  plaher? 
íQuín  día  al  desplegarse  mas  palpebras 
deixaré  de  trobarme  foraster? 

Fa  vint  anys  que  pel  món  pelegrinejo 
somniant  lo  qu’encara  no  he  assolit; 
vint  anys  que  m’hi  dalejo 
contemplant  la  blavor  del  infinit; 

Vint  anys  que  la  meva  ànima  sospira 
guaytant  aqueixa  volta  sense  fons 
com  el  pobre  exilat  qu’ab  pena’s  mira 
las  onadas  qu’arriban  d’altres  mons. 

Jo  dich  al  cel:  —  Esqueixa  las  cortinas 
del  misteri  qu'assobre  meu  s’estén; 
deixam  veure  ben  neta  de  boyrinas 
la  patria  que’m  bastí  l’Omnipotenh...  — 

Mes  jay!  ell  no’m  respon;  y’is  ulls  s’entelan 
cansats  de  tant  mirar, 
y  las  estrellas  jugan  y  rielan 
brillant  indiferents  al  meu  pesar. 

Y’m  sento  l’anyoransa 

que’m  furga  à  dins  del  cor  com  un  tornell, 
y’m  remóu  l’esperit  una  frisansa 
de  volar  cel  amunt  à  tall  d’aucell. 

Peró  al  obrir  els  ulls,  quina  punyida! 

Per  l’esperit  malalt,  quin  desconhort!... 
Qu’es  trist,  quan  se  somnia  |ayí  en  la  vida, 
despertar  en  els  brassos  de  la  mort! 

Lluís  Gtspert. 


EXPOSICIÓ  RADIOGRÀFICA 
DEL  ATENEU  BARCELONÈS 

Interessant  é  instructiva  es  la  extensa  y 
variada  colecció  de  radiografías  exposada  en 
el  Saló  de  Càtedras  del  Ateneu,  per  els  doc¬ 
tors  Comas  y  Prió.  Aquellas  fotografías 
Ròntgen,  que  revelan  ab  tota  claretat  els 
més  insignificants  detalls,  demostran  palpa- 
blement  l’avens  obtingut  per  la  fotografia  à 
travers  dels  cossos  opachs,  en  el  curt  temps 


transcorregut  desde  l'aparició  d’aquest  ve¬ 
ritable  aconteixement  cientifich. 

La  varietat  dels  cassos.  clínichs  allí  reunits 
permeten  també  apreciar  sa  impórtancia  y 
utilitat  en  el  dificil  diagnóstich’  de  nombro- 
sas  malaltías. 

Es  un  fet  tristement  cert,  y  just  es  confe- 
sarho,  que  la  Ciència  Mèdica,  en  moltas  en- 
fermetats  internas  (y  fins  en  las  externas,  si 
bé  en  més  petit  grau),  à  despit  dels  estudis 
teórichs  y  de  las  observacions  pràcticas,  no 
pot  deslliurarse  del  dupte  desesperador,  y 
que  per  més  que’l  metje  procuri  reunir  els 
diversos  síntomas,  ó  aquestos  no’s  manifes- 
tan  clarament,  ó  en  mancan  d’altres,  ó  sobre- 
venen  complicacions  degudas  à  las  més  ex- 
tranyas  é  imprevistas  circunstancias,  que  sols 
permeten  formar  un  diagnóstich  hipotétich, 
y’l  metje  preocupat  no  sab  resoldre  ab  justesa 
quin  tractament  racional  ó  método  curatiu 
deu  adoptar,  y  be  pot  dirse  que  moltas  vega- 
das  s’ha  de  recorre  à  alló  de:  qui  ho  ensopega 
ho  endevina.  Mes,  desde’l  descubriment  de 
Ròntgen,  molts  dels  dianóstichs  incerts  y  di¬ 
fícils  se  converteixen  en  sencills  é  indupta- 
bles,  com  se  pot  veure  en  els  diversos  grupos 
que  completan  la  Exposició  Radiogràfica  del 
Ateneu. 

En  la  colecció  que  representa  cossos  ex- 
tranys,  especialment  metàlichs  (com  mone- 
das,  agullas,  bolas,  etc.)  perduts  en  las  dife- 
rentas  regions  del  cos  humà,  y  qu'es  dificil 
trobar  sens  corre’l  risch  d’ocasionar  grans 
destrosses,  pot  veures  com  se  destacan  per¬ 
fectament  sos  contorns  dintre  las  parts  orgà- 
nicas,  avuv  transparents  per  obra  dels  raigs 
catódichs,  poguent  en  la  majoria  dels  casos 
determinar  ab  exactitut  casi  matemàtica  la 
situació,  forma  y  dimensions  del  objecte  fins 
en  punts  gaire  be  impenetrables,  com,  per 
exemple,  la  radiografia  que  descubreix  una 
bala  colocada  en  la  fossa  temporal,  abont  els 
raigs  X  tenen  d’atravessar  duas  vegadas  la 
capa  ossea  de  la  calavera  pera  impressionar 
la  placa  sensible. 

Després  d’aqueixa  secció  de  fotografías  cri¬ 
da  poderosament  l’atenció  la  que’s  refereix 
à  ossos  y  articulacions,  com  desllorigaments, 
trencaduras.  deformitats,  tumors,  etc.,  y  una 
interessant  colecció  de  fttus  de  diferentas 
etats.  Els  primers  tenen  impórtancia,  no  sols 
perque  la  precisió  dels  més  insignificants  de- 


JOVENTUT 


talls  permet  ferse  càrrech  exactament  de  la 
lessio,  seguir  pas  à  pas  el  curs  de  la  matei¬ 
xa  y’l  resultat  del  tractament  empleat,  sinó 
també  perque  son  un  nou  y  poderós  medi 
pera  ajudar  à  la  ensenyansa  de  la  Medicina, 
ja  que  tot  lo  qu'entra  pels  ulls  se  comprèn 
millor  y  queda  molt  més  grabat  à  la  memò¬ 
ria,  que  lo  llegit  en  un  bon  llibre,  ó  sentit  en 
la  més  clara  explicació.  En  la  colecció  de  fe¬ 
tus  pot  estudiars’hi  perfectament  els  punts 
d’ossificació  y  desenrotllo  ulterior  del  cos  hu¬ 
mà  en  els  diversos  períodos  de  la  vida  intra- 
uterina. 

No  tan  vistosa,  peró  no  menys  interessant, 
es  la  colecciÓLde  pedras  del  ronyó  y  de  la  bu 
feta  urinaria,  per  la  seguritat  absoluta  que 
pot  tenirse  de  la  existència,  número  y  di¬ 
mensions  de  pedras  renals  ó  vexicals,  y  de¬ 
terminar  la  necesitat  de  practicar  ó  no,  ope¬ 
racions  dificils  y  perillosas. 

La  Medicina  interna  tambe  hi  té  la  seva 
representació,  y  pot  capirse  quina  es  la  utili¬ 
tat  de  la  Radiografia  en  casos  de  aneuris- 
mes,  tuberculosis  pulmonar,  etc.,  si  bé  ja  cal 
major  estudi  y  experiencia  pera  sa  compro- 
bació. 

Amants  de  tot  lo  que  contribuheixi  à  facili¬ 
tar  la  pràctica  de  la  Medicina  en  general,  al 
examinar  en  la  Exposició  del  Ateneu  els 
magnifichs  resultats  radiogràfichs  obtinguts 
per  els  doctors  Comas  y  Prió  en  la  especia¬ 
litat  à  que  ab  tan  entussiasme  y  acert  se  de- 
dican  à  Barcelona;  trevalls  que  per  sa  per¬ 
fecció  estàn  al  nivell  dels  que  actualment 
realisan  els  més  eminents  radiólechs  extran- 
gers,  no  podém  menys  de  felicitarlos  coral 
y  llealment,  encoratjantlos  pera  que  perseve¬ 
rin  en  sa  brillant  tasca,  de  propagar  en  nos¬ 
tra  terra’ls  progressos  de  la  Ciència  Mèdica. 

Joan  Trilla. 


DE  PINTURA 

Exposició  Casas. 

De  qu'en  Ramón  Casas  es  un  pintor  y  un 
pintor  serio,  no  hi  ha  ningú  que’n  dupti.  Fins 
els  més  entossudits  y  fixats  en  que  l'art  ha 
de  ser  un  cromo  fet  à  pols,  han  tingut  de  fer- 
li  acatament,  ja  siga  perque  poch  à  poch  s’ha 
fet  la  llum,  y  las  inteligencias  han  evolucio- 
nat,  ja  perque  sense  evolucionar  s’han  ado¬ 

nat  de  que  tots  aquells  que  saben  de  que  se 
les  euhen  en  matèria  d’art  respectan  à  n  en 
Casas  com  un  mestre  pintor;  queda  convin¬ 
gut  qu’en  Casas  es  un  home  que  honra  la  ter¬ 
ra  catalana. 

Y  tant  es  aixis,  que  quan  vinga  l’hora  y 
s’escrigui  la  historia  del  nostre  art,  al  parlar 
del  present  renaixement  s’hi  trovarà  el  lloch 
d’en  Casas  ben  determinat,  ben  precis,  ab 
tota  la  influencia  que’l  seu  talent  y  els  seus 
medis  han  tingut,  ja  siga  com  un  caràcter 
personal  que  produheix  lliurement  sense  re- 
cordarse  de  ningú,  ja  com  à  influit  que  ve  à 
revelar  bellesas,  per  la  major  part,  descone- 
gudas. 

Dintre  l’obra  del  nostre  pintor,  s’hi  sent  un 
devot  d’en  Degàs,  com  s’hi  endevina  dessegui- 
da  l’home  que  ha  comprés  maravellosament 
l’admirable  cinisme  d’en  Forain,  peró  ho  ha 
comprés  y  ho  ha  personalisat.  La  visió  gar¬ 
bellada  per  son  temperament,  arriba  a  nos¬ 
altres  ab  tot  el  valor  y  tota  la  potencia  de 
una  originalitat  de  bona  lley;  aquells,  li  han 
servit  de  mestres,  com  si  diguéssim,  v’l  dei¬ 
xeble,  à  la  seva  hora,  s’ha  passat  à  mestre. 
Aixó,  per  lo  que  pertany  à  la  majoria  de  lo 
que  últimament  s’ha  exposat  à  ca’n  Parés; 
apart  de  aixó,  hi  tenim  aquellas  plassas  de 
toros  (y  no’m  refereixo  à  la  més  gran),  tan 
justas  de  valoracions,  tan  ben  sentidas  que 
sembla  com  si  s’hi  sentís  la  fetor  especial  de 
calitja  y  sanch  de  cavall  gromullada,  tan  d’en 
Casas.  La  més  gran,  la  de  Madrid,  resulta 
retallada,  feta  figura  per  figura,  volguent  do¬ 
nar  importància  à  tot  y  perdent  el  conjunt. 
iQué  diferent  de  la  professo  de  Santa  Maria! 
Allà  si  que’l  conjunt  hi  es  reproduhit  de  mà 
de  mestre!  Els  anys  qu’han  passat  de  l’un 
quadro  al  altre,  son  ben  aprofitats  y  el  pro¬ 
grés  del  artista  ben  determinat. 

Mes,  ab  en  Casas  succeheix  una  cosa  més 
comú  y  natural  de  lo  que  molts  se  pensan. 
Entremitj  de  aquests  dos  quadros  va  produ- 
hir  la  seva  obra  mestre,  el  ball  en  el  Moulin 
de  la  Galette ,  el  més  hermós  de  la  present  ex¬ 
posició,  el  més  fermament  executat.  L’ambent 
del  interior,  las  figuras,  el  tablado ,  tot  es  real 
El  rengle  de  vidrieras  escorsas,  las  finestras 
del  fons,  y’l  sostre,  especialment  el  sostre, 
son  de  una  potencia  verament  excepcional. 
Aquest  quadro  es  fet  en  un  d’aquells  mo¬ 
ments  en  qu’en  Casas  va  sapiguer  arrople- 

garse  à  sí  mateix  per  donarse  compte  de  la 
pròpia  forsa.  Això  que  no  podia  compendre 
tothom  ,  ho  va  ben  entendre’l  comprador, 
en  Rusinol,  que  també  era  un  comprador  ex¬ 
cepcional  y  al  que  de  passada  hem  de  felici¬ 
tar  per  possehir  tan  bonas  obras. 

Llàstima  qu’en  Casas  no’s  proposi  més  so¬ 
vint  quadros  com  aquest,  perque  ab  el  seu 
saber  y  ab  els  seus  medis  ne  surtiria  airós 
cada  vegada,  y  avuy  més  que  avans,  avuy 
que  ve  exercitat  en  l’estudi  ràpit  d’un  efecte 
de  conjunt  ,  d’una  expressió  característica 
personal,  d’un  efecte  sorprès,  que  la  febre  de 
la  publicació  del  Pel  ó*  Ploma  ha  arribat  à 
ferli  adquirir  la  facilitat  que  revelan  els  di¬ 
buixos  colorits  de  las  cartas  à  n’en  Miquel 
Urillo  y’is  retratos,  en  Casas  se  trova  en  dis¬ 
posició  de  valdres  de  aquestos  medis  com  à 
cullita  de  documents  per  executar  una  obra 
preconcebuda.  Jo  no  dupto  de  que  ho  farà  y 
no  m’estranyarà  gens  ni  mica  el  dia  qu’ex- 
posi  lo  que  se’n  diu  un  quadro  de  asunto ,  puig 
tots  aquests  preparatius  li  encaminan. 

P'ins  avuy  en  Casas  ha  fet  obra  de  pintor, 
de  gran  pintor;  penso  que  no  seré  mal  pro¬ 
feta  dihent  que  aviat  el  veurém  fent  obra  de 
gran  pintor  y  d’artista. 

Entre’ls  quadros  que  debém  citar  de  la  ac¬ 
tual  exposició,  s’hi  trova  aquell  taller  pobre 
y  desmoblat  d’artista,  ab  aquella  pobre  es¬ 
tufa  desnerida  que  deu  tenir  tota  la  culpa  de 
que’l  modelo  se  peli  de  fret  y’l  artista  s’en¬ 
tretingui  tocant  la  guitarra,  aquell  Idili  casu- 
là  tan  íntim,  tan  barceloní,  aquella  galeria  de 
la  dona  vermella  cusint,  tan  justament  ala- 
bada  per  tothom,  la  perla  de  Montmartre 
qu’encara  no  s’ha  pogut  acabar  el  puro,  un 
altre  Montmartroise ,  la  Penélope  tan  ben  re¬ 
lacionada  dintre  de  aquella  hermosa  gama, 
fosca,  el  ball  de  tarde,  els  estudis  senyalats 
en  el  catàlech  ab  els  números  41  y  71,  l’inte¬ 
rior  número  74,  l’esbós  del  quadro  d’historia 
y  d’altres,  que’ls  uns  perque  tenen  unas  qua¬ 
litats  y  altres  unas  altras,  fora  qüestió  de  ano¬ 
menaries  tots. 

Ab  poch  temps  havém  assaborit  el  plaher 
estétich  de  dugas  exposicions  d’en  Casas  y 
esperém  algun’altre  cosa.  Esperarém  ab  pa¬ 
ciència  que’ns  sorprengui  ab  lo  qu’ell  pot  y 
sap  fer. 

Alexandre  de  Riquer. 


UNA  AUDICIÓ  DE 
«EL  JARDÍ  ABANDONAT» 
La  Lectura  del  Poema. 

En  el  curt  espay  de  quinze  días,  dos  actes 
artístichs  han  remogut  mons  recorts,  y  m’han 
fet  revéurer  aqueix  local  anomenat  ca’n  Pa¬ 
rés,  verdader  niu  y  aixopluch  dels  nostres  ar- 
tistas,  à  través  de  las  modificacions  sofertas 
en  el  curs  dels  anys,  tan  íntimament  lligadas 
ab  el  moviment  de  las  Arts  plàsticas  en  nos¬ 
tra  terra. 

Al  inaugurarse  la  Exposició  d’obras  d’en 
Casas,  me  deya  l'amich  Riquer: — «<<No  es 
veritat  que  resulta  interessant  aquest  espec¬ 
tacle?  Una  assistència  nombrosa,  composta 
dels  més  coneguts  artistas  y  literats,  dels 
aficionats  més  distingits  y  de  las  donas  més 
chic  de  Barcelona!» 

— Sí,  vareig  respóndrerli,  corprès  pel  qua¬ 
dro  realment  encisador,  que  va  fer  dir  à  la 
prempsa  barcelonina,  que  all ó  com  may  re¬ 
cordava  els  vernissages  de  París  à  la  seva  ma¬ 
nera. 

Mes,  certas  conversacions  sorpresas  al  vol; 
certs  comentaris  indiscretament  escoltats, 
despertaren  en  ma  memòria  la  remembransa 
d’aquellas  opinions,  pública  y  privadament 
manifestadas  quan  en  Casas  y  en  Rusi¬ 
nol  exposaren  llurs  primeras  obras,  apre¬ 
ciacions  casi  exactament  reproduhidas  ab 
motiu  de  la  recent  exposició  de  l’Hermen  An¬ 
glada. 

Y  jo  pensava  i  per  quin  procés  marave- 
llós  el  desdeny  ó  mofa  de  fa  pochs  anys, 
s’ha  convertit  en  aquest  entussiasme  gene¬ 
ral,  que  en  boca  de  certas  personas  sembla¬ 
va  oficial ,  ó  com  si  diguéssim,  de  circunstan- 
cias? 

jEs  que  la  cultura  del  públich  barceloní 
s’ha  desenrotllat  y’s  trova  avuy  ab  l’aptitut 
necesaria  per  apreciar  aquestas  obras  artis- 
ticas,  ó  es  que  seguint  la  corrent  de  la  moda 
accepta  com  à  bó,  inconscientment,  sense 
convicció,  lo  que  no  pot  rebutjar  sense  incor¬ 
re  en  la  nota  d'ignorant? 

Semblants  reflexions  m’ocorregueren  tam¬ 
bé  el  dimecres  de  la  setmana  passada  al  as¬ 
sistir  à  l’audició  del  Jardí  abandotiat. 

Sense  volguer,  recordava  las  carinyosas 
frasses  dedicadas  al  apareixe  las  primeras 

produccions  literarias  d’en  Rusinol,  al  artis¬ 
ta  que  s’havia  fet  escriptor,  per  aquells  que 
no  saben  ó  no  volen  compendre  que  las  Arts 
son  germanas,  y  que  qui  té  ànima  d’artista 
de  debó,  pot  atrapar  y  revelar  la  Bellesa  en 
sas  varias  manifestacions. 

Contemplava  en  els  recons  de  la  vella  casa 
d’en  Parés,  aquells  trastos  y  mobles  polso¬ 
sos,  revellits;  aquells  cromos  y  estampas 
passats  de  moda,  que’s  consideravan  del  mi¬ 
llor  gust  en  aquella  època,  no  molt  llunyana, 
que’ls  burgesos  de*  Barcelona,  al  eixir  de  la 
missa  de  dotze  del  Pí,  la  missa  de  moda ,  sis¬ 
temàticament  entravan  à  contemplar  las  pin- 
turas  dels  mestres  d’aquells  temps,  avans  de 
comprar  el  clàssich  tortell  à  ca'l  Mallorqui 
del  mateix  carrer  de  Petritxol. 

La  campana  de  l’Utrillo’ns  cridà  al  Saló, 
y  al  entrarhi,  tots  aqueixos  rancis  pensa¬ 
ments  s’esvaniren  y  s’ompli  el  cor  de  joya  al 
veure  com  aquell  públich,  verament  escullit, 
sentia  la  fonda  emoció  estètica  produhida 
per  l’admirable  obra  d’en  Rusinol,  y  s’iden¬ 
tificava  ab  el  poeta. 

Encara  que’l  poema  dramàtich  no’s  pre¬ 
sentà  en  son  verdader  medi,  no  pot  negarse 
que  tots  els  espectadors  se  sentiren  corpre¬ 
sos  per  aquella  bellesa  trista,  per  aquella  es- 
garrifansa  que  causa  la  revelació  d’un  Ideal 
superior  que  descubreix  ab  sa  llum  clara  las 
miserias  de  la  realitat  prosaica  de  la  Vida. 

El  poema  fou  llegit  admirablement  per 
l’ Adrià  Gual,  qui  sapigué  encomanar  à  l’au¬ 
ditori  son  entussiasme  per  aquella  delicada 
obra. 

Avans  d’entregar  la  ploma  à  mon  com¬ 
pany  Pena,  que  parlarà  de  las  ilustracions 
musicals  d’en  Gay,  siam  permès  felicitar  à 
tots:  autor,  intérpretes  y  públich,  y  manifes¬ 
tar  mon  desitj  de  poder  ben  prompte  assabo¬ 
rir  las  bellesas  del  Jardi  abandonat ,  en  lo 
lloch  que  requereix  son  especial  y  delicadis- 
sim  caràcter. 

Oriol  Martí. 

La  Música. 

En  Joan  Gay  ha  escrit  la  música  pera 
aquest  hermosissim  poema  y  sobre  d’ella 
aném  à  donar  sincerament  la  nostra  opinió. 
No’ns  van  agradar  las  il·lustracions  musicals 
del  Jardí  abandonat,  pel  principal  motiu  de 

trobarhi  falta  de  fussió  del  poeta  ab  el  mú- 
sich,  falta  d’identificació  d’aquest  ab  l’estat 
d’ànima  d’aquell,  y  per  resultarnos  els  co¬ 
mentaris  musicals  com  verdaders  incisius 
que'n  contes  de  venir  à  arrodonir  l’acció,  pot¬ 
ser  encara  la  destorban. 

No  preteném  per  això  donar  tota  la  culpa 
al  músich.  La  tasca  de  il·lustrar  una  obra 
dramàtica  ab  sencillas  melopeas  que  vinguin 
tant  sols  à  donar  més  relléu  à  certas  parau- 
las  importants  del  diàlech,  es  molt  més  difí¬ 
cil  de  lo  que  à  primera  vista  sembla,  y  tenim 
la  convicció  que  fins  compositors  dels  cèle¬ 
bres  no  haurian  lograt  en  aquest  cas  entus- 
siasmarnos.  Y  quan  se  tracta  d'una  obra  tant 
especialissima  com  la  derrera  d’en  Rusinol, 
tan  petita  y  tan  gran  à  la  vegada,  las  dificul¬ 
tats  creixen  extraordinàriament,  y’l  trevall 
del  músich  ha  de  ser  molt  penós  pera  arribar 
à  fer  una  cosa  que’s  compenetri  ab  l’esperit 
d’un  tan  personalissim  poema. 

La  equivocació  principal  d'en  Gay  ha  si¬ 
gut,  en  nostre  concepte,  el  voler  comentar  ab 
notas  molts  passatjes  en  que  la  lletra  per  si 
sola  ja  ho  deya  tot,  y  al  sentir  la  entrada  de 
la  música  se’ns  desperta  del  deliciós  somni 
en  que’ns  trobavam,  quedant  per  uns  mo¬ 
ments  subordinat  lo  principal  à  lo  secunda¬ 
ri.  Aquests  moments  son  curts,  es  veritat, 
però  en  aixó  també  hi  trobém  un  defecte, 
puig  no  donan  lloch  al  compositor  d’espla- 
yar  sa  imaginació.  Tres,  ó  quatre,  ó  vuit 
compassos  posats  à  sota  de  la  frasse  més  her- 
mosa  de  totas  las  literaturas  no’ns  dirían  may 
res  si  no  obehissin  à  un  conjunt  homogeni, 
si  no  formessin  part  d’un  tot  en  que’l  músich 
hagi  pogut  desenrotllar  la  idea  musical.  Y  de 
moment  musical  en  Gay  no  n'hi  ha  sapigut 
veuren  cap  en  tota  l’obra. 

Volém  dir  ab  aixó,  qu’en  lloch  dels  breus 
subratllats  que  hi  ha  intercalats  en  el  diàlech, 
hauriam  desitjat  millor  un  pensament  musi¬ 
cal,  encara  que  petit  (donada  la  obra),  que 
servis  pera  comentar  el  conjunt  de  cada  si¬ 
tuació  y  no  precisament  d’una  frasse,  que 
omplis  las  pausas  que  naturalment  deu  ha- 
berhi,  y  que  lligués  unas  escenas  ab  altres- 
Aquests  eran  els  moments  més  apropiats  pe- 
ra’l  músich:  las  transicions  entre’ls  diferents 
aspectes  del  poema,  entre  una  y  altra  situa¬ 
ció.  Aixís,  pera  citarne  una,  quan  Ernest  s’a¬ 
llunya  ab  la  Marquesa  ^no  veu  el  mestre  Gay 

la  ocasió  més  expressa  pera  escriure  una  ver- 
dadera  pàgina  de  musica,  pera  desenrotlla 
rhi  un  pensament  musical  de  debò?  Una  pau¬ 
sa  en  el  transcurs  de  l’acció  hi  hauria  anat 
molt  bé,  encara  que  no  fos  més  que  pera  mar¬ 
car  millor  el  contrast  entre’ls  dos  duos  que 
te  Aurora  ab  tant  oposats  pretendents.  Al¬ 
tre  tant  li  dirém  del  monólech  d’Aurora,  en 
el  que  hi  trobariam  millor  un  comentari  mu¬ 
sical  més  ample,-  menos  subordinat  à  l’ac¬ 
ció  externa,  tot  y  anant  de  parell  ab  l'estat 
intern  d’aquest  personatje. 

Y  aixis  com  en  aquests  passatjes  els  tro- 
bém  à  faltar,  en  cambi  en  altres  hi  sobran, 
particularment  en  las  primeras  cscenas.  Pera 
citarne  també  un,  podém  anotar  el  relat  de  la 
Marquesa  à  sa  filla  del  brindis  que  feu  son 
pare  al  morir.  No  hi  sabém  veure  la  situació 
musical  y  menys  encara’l  sentit  de  la  música 
qne  hi  ha  posat  en  Gay. 

Lunich  que’ns  ha  satisfet  es  el  Preludi 
de  l’obra.  En  ell  el  mestre  ha  donat  proba 
de  bon  gust,  colocanthi  un  motiu  senzill  y 
sentit,  y  adornantlo  d’una  orquestació  ele- 
ganta  y  apropiada.  Tot  ell  resulta  ben  treva- 
11  at  y  predisposa  molt  be  pera  escoltar  l'obra. 
Els  dos  coros  de  Fadas  que  hi  ha  al  comen- 
sament  y  al  final  d’aquesta  no’ns  van  produ- 
hi  r  cap  efecte;  peró  seriam  injustos  en  voler, 
de  moment,  atribuirho  al  compositor.  Cre- 
yém  que’l  defecte  principal  fou  la  execució, 
puig  se  sentían  tan  à  sobre,  ab  tanta  forsa, 
que  contrastaba  notablement  ab  l’esperit  de 
la  lletra.  Ab  tot  ens  va  semblar  millor  l’ úl¬ 
tim  que  1  primer;  peró,  com  dihém,  ni  un  ni 
altre  tenían  el  caràcter  misteriós,  com  eco  de 
llegenda,  que  sens  dubte’n  Gay  va  voler  im- 
pregnarhi . 

Això  ve  à  demostrar  que  no  podém  emetre 
un  judici  definitiu  fins  veure  l’obra  posada 
ab  totas  las  degudas  condicions.  Potser  al  1  a- 
vors  la  impresió  serà  molt  més  favorable  y 
tindrém  una  gran  satisfacció  en  poguer  rec¬ 
tificar  nostre  judici. 

J oaquím  Pena. 

TEATRES 

NOVETATS 

El  Director  general 

Desde  primers  de  mes  actúa  en  el  teatre 
de  Novetats  la  companyia  Thuiller.  Els  es- 
trenos  d’aqueixos  dias  ens  han  cridat  ab 


preferencia  à  altres  teatres,  mes  com  la  tem¬ 
porada  sembla  que  serà  llarga  y  s’anuncian 
novetats,  ja  tindrém  ocasió  de  parlar  detin¬ 
gudament  d’aquéixas  y  d’aquélla. 

Per  comensar  ens  han  donat  El  Director 
general.  Encara  que’ls  cartells  no  ho  diguin 
(ho  tindrían  de  dir),  El  Director  general  es 
un  arreglo  de  Monsieur  le  Direcleur ,  original 
creyém,  del  regositjat  vaudevilliste  francès 
Mr.  A.  Bisson.  Els  senyors  Mario  y  Santoval 
conservant  laestructura  y  1 1  ni  as  generals,  han 
transportat  l’acció  à  Espanya,  castellanisant 
els  personatjes  y  fentljss  parlar  y  moures  se¬ 
gons  els  usos  y  costums  d’aqueixa  terra.  L’o¬ 
bra  arreglada  aixis  resulta  una  lleugera  co- 
mediela  de  costums,  ab  puntas  de  sàtira 
politica,  arribant  en  moltas  ocasions  à  tocar 
els  limits  del  vaudevillc ,  quins  procediments 
y  recursos  estrafalaris  accepta  sovintet,  en¬ 
cara  que  no’s  distingeixi  per  la  complicació 
de  la  trama  ni  pels  quid  pro  quos  y  situacions 
inesperadas  que  son  la  característica  del  ge¬ 
nero.  Avans  al  contrari,  l’acció  no  pot  ésser 
més  senzilla,  reduhintse  à  la  delicada  situa¬ 
ció  en  que’s  troba  un  jove  empleat  de  recte 
sentit  moral,  qu’aspira  obtenir  un  ascens 
gracias  à  sos  mèrits,  y  que  l’obté  realment, 
ab  grossa  satisfacció,  sense  sospitar  que  ho 
deu  à  la  intervenció  de  sa  cunyada,  hermosa 
viuda  que  mitj  per  afavorirlo,  mitj  per  mali¬ 
ciosa  coqueteria,  ha  arrancat  la  credencial  de 
mans  del  Director  general  en  el  curs  d’una 
audiència  tinguda  ab  aqueix  home  galante- 
jador  impenitent.  La  viuda  s'ha  fet  passar 
per  senyora  del  empleat,  lo  qual  dona  lloch 
à  una  serie  d'equivocacions  y  efectes  cómichs 
que  encara  que  vells  y  gastats,  sempre  fan 
riure  al  públich  bon  jan.  Al  fi’s  descubreix 
la  veritat,  acabant  per  casarse  la  viuda  astuta 
ab  el  Directo'-,  vensut  per  sa  gracia. 

Es  veritat  que  si  la  viudeta  no’s  fes  passar 
per  sa  germana,  de  lo  qual  no  ni  ha  neces¬ 
sitat,  la  comèdia  s’acabaria  tot  just  comen- 
sada.  Pera  que  no  s’acabi  ho  volen  aixis  els 
autors  y  no  tenim  més  remey  qu’acceptarho, 
puig  en  obras  d’aqueix  género,  mentres  ells 
en  sàpigan  treure  partit,  totas  las  inverossi- 
milituts  y  convencions  son  licitas. 

Apesar  de  lo  dit,  l’obra  en  general  llangui- 
deija,  y  si  bé  alguns  lipos  estàn  ben  apun¬ 
tats,  ni  las  situacions,  ni’ls  acudits,  ni’ls  re¬ 
cursos,  ofereixen  res  de  nou. 

Aquell  Director  general  que  tan  bé  sab 
armonisar  sos  debers  polítichs  ab  las  impe- 
riosas  debilitats  del  seu  cor,  que  s’encen  com 
l’esca,  troba  ab  en  Thuiller  un  intérprete 
excel·lent.  Es  indubtable  qu'aqueixos  tipos  li 
van  com  anell  al  dit,  dihentlos  ab  forsa  na¬ 
turalitat  y  expressió  gens  afectada. 

La  senyoreta  Pino  va  dir  ab  molta  gracia 
y  fina  intenció  son  paper,  especialment  en 
la  escena  del  segón  acte  ab  enThuiller,  que’ls 
hi  va  sortir  ben  rodona.  La  senyoreta  More¬ 
no  també  diu  ab  intenció  y  frasseja  ab  deli¬ 
cadesa,  treyent  partit  del  paper  de  Carolina, 
que  no  lé  gayre  relléu. 

La  senyora  Alvarez,  el  senyor  Rubio  y  la 
senyoreta  Sampedro,  sobretot  aqueixa,  en¬ 
cara  qu’ajustats,  tal  volta  exageran  la  nota, 
tenint  en  compte  que  més  que  vaudeville  es 
comèdia  lo  que  representan. 

Com  à  primera  impresió,  la  companyia 
Thuiller  ens  ha  fet  l’efecte  d’una  companyia 
d'éstiu,  es  à  dir,  una  companyia  incomplerta 
en  son  conjunt,  en  que  la  joventut  més  en- 
tussiasta  qu’experimentada  hi  domina,  y  per 
fi,  en  que  las  qualitats  innegables  d’aqueix 
element  preponderant  se  troban  encara  en  el 
jreríodo  embrionari.  Encoratjarlos  pera  que 
ab  estudi  y  trevall  se  converteixin  en  reali¬ 
tats  las  esperansas,  es  un  deber  de  la  critica 
que,  en  sa  ingrata  missió,  troba  un  secret 
consol  en  ser  indulgenta  ab  qui  per  sa  fe  y 
bona  voluntat  s’ho  mereix. 


ELDORADO 

COI-INETTE 

En  la  moderna  dramàtica  francesa,  com 
si’Is  ingenis  faltats  d’inspiració  no  sapigues- 
sin  que  fer  pera  apagar  la  may  acabada  vo¬ 
racitat  del  públich,  veyém  apareixe  una  se- 
rie  d’obras  qu’encara  que  poden  incloures 
dintre  del  drama  ó  comèdia  histórichs,  pre- 
sentan  entre  si  una  semblansa  tal,  no  sols 
per  l’época  que  volen  reproduhir,  sinó  perla 
mateixa  unitat  de  desenrotllo  y  de  construc¬ 
ció  que  las  caracterisa,  que  casi  bé  forman 
un  género  nou,  y  sinó  un  género,  una  varie¬ 
tat  per  cert  curiosa.  Es  el  género  que  per 
extensió  s’ha  cali  ficat  de  Napoleonià,  perque 
encara  que  moltas  de  las  obras  que  l’integran 
no’s  refereixin  à  la  vida  y  miracles  del  gran 
home,  totas  se  distingeixen  per  desenterrar 

algun  episodi  histórich  d’aquell  periodo  ex¬ 
traordinàriament  sugestiu  que  comensa  ab 
las  primeras  agitacions  de  la  revolució  fran¬ 
cesa  y  acaba  ab  las  últimas  convulsions  dels 
fanàtichs  partidaris  del  Emperador. 

En  Sardou  es  l’únich  fins  avuy  qu’ha  lo- 
grat,  sinó  fer  obras  teatrals  perfectas,  quan 
menys  excitaria  curiositatdel  públich,  gracias 
à  sa  prodigiosa  habilitat  en  moure’ls  perso- 
natjes  y  al  seu  domini  de  la  intriga  escènica. 
Els  demés,  y  en  primera  fila  hi  posém  sense 
reparo  à  Mrs.  Lenotre  y  Martin,  autors  de 
Colinette ,  faltats  d’aqueixas  qualitats,  s’han 
concretat  à  traure  de  la  Historia  incidents  ó 
fets  més  ó  menys  romàntichs  y  servirlos  al 
públich  en  forma  dramàtica,  peró  sense  afei- 
girhi  res  personal,  res  d’aquell  foch  sagrat, 
d’aquella  santa  inspiració  que  tanta  vida  y 
relléu  donan  à  tota  obra  verament  artística, 
encara  que  no  sigui  original,  al  sortir  de  las 
mans  d’un  autor  de  talent. 

Aixís  veyém,  concretantnos  à  Colinette , 
que  sos  autors  s’han  limitat  à  reproduhir  un 
petit  epissodi,  per  cert  ben  conegut,  del  reg¬ 
nat  de  Lluís  XVIII,  tal  com  la  historia  ó  la 
tradició  l’ha  trasmés  fins  à  nostres  dias.  Si 
al  ferho  haguessin  sapigut  trauren  partit, 
complicant  ab  ingeniosos  y  verossímils  re¬ 
cursos  la  intriga,  presentant  ab  forsa  veritat 
y  relléu  un  quadro  de  costums  característich 
de  la  època  y  dantnos  à  coneixe  tots  aquells 
personatjes,  de  manera  que  sense  faltar  à  la 
tradició  apareguessin  à  nostres  ulls  com  sers 
excepcionals,  que  per  apartarse  de  lo  vulgar 
son  dignes  d’excitar  nostre  interès,  alashoras 
podríam,  ja  que  no  entussiasmarnos,  fruhir 
un  rato  revivint  en  companyia  dels  actors 
(suposant  qu’ho  fessin  bé),  aquells  temps 
llunyans,  per  tants  conceptes  dignes  de  la  ad¬ 
miració  del  pensador  y  del  artista. 

En  Colinette  no  hi  ha  res  d’aixó.  L’episo- 
di’s  desenrotlla  senzill  y  lentament,  y  las 
costums  y  tipos  del  temps  surten  retratats 
ab  poch  acert  quan  no  falsejats  del  tot,  com 
succeheix  per  exemple  ab  el  tipo  de  Albarede , 
que  més  qu’un  primer  ministre  francès  sem¬ 
bla  diputat  espanyol,  dels  encasillados ,  ey! 

La  traducció  no  fà  ni  fú.  Una  de  tantas.  De 
la  execució,  en  Vallés  fa  un  Lluis  XVIII  bas¬ 
tant  acceptable,  ab  sobrierat  y  discreció.  La 
senyora  Tubau  està  millor  fent  de  Colineite 
que  de  Mamà  chica,  y  lo  mateix  els  altres. 

Això  no  vol  dir  que’ns  entussiasmessim.  Bon 
xich  se’n  falta.  Del  decorat,  res;  dels  tratjos 
més  richs  que  chics. 

La  Juerga 

Don  Federico  Oliver,  s’estrenà  com  autor 
dramàtich,  si  no  estém  errats,  ab  La  muralla , 
un  drama  molt  dolent  que’s  representava 
l'any  passat  ab  aplausso  dels  amichs,  els 
quals  ja  feren  notar  allò  de  la  inexperiencia. 
Avuy,  ab  un  any  més  d’experiencia,  se  ns  des¬ 
penja  ab  La  Juerga ,  drama  de  costums  an- 
dalussas,  segons  diuhen  els  cartells.  El  se¬ 
nyor  Oliver  fa  com  els  cunills  que  al  inrevés 
de  totas  las  bestias,  corren  més  montanya 
amunt  que  montanya  avall;  per  ell  la  expe- 
riencia,  en  lloch  de  facilitar! i’l  camí,  sembla 
que  li  obstruheixhi,  puig  ara  que  ja’n  te  tot  un 
any  de  més,  ho  ha  fet  encara  pitjor  qu’avans. 
A  n’aquest  pas  ja  tremolém  al  pensar  lo  que 
farà  quan  sigui  vell. 

Drama  de  costums  andalussasl  En  lo  de 
costums  andalussas  no’ns  hi  farém  gayre 
forts,  perque  com  no  hi  hem  estat  may  en 
aquellas  terras  y’n  contan  tantas  de  menti- 
das  els  que  hi  han  estat,  no  las  coneixém 
prou  bé  ditas  costums  pera  sapiguer  si  han 
sigut  ben  observadas  Ara  lo  que  si  podém 
dir  es  que  si  las  juergas  andalussas  son  tan 
ensopidas  y  embrutidoras  y  las  costums  tan 
acanalladas  com  las  pinta  el  senyor  Oliver, 
no  valen  la  pena  de  ser  reproduhidas,  per¬ 
que  no  tenen  res  d’artistich,  y  en  lloch  de  la 
emoció  estètica  que  busca’l  públich  sols  tro¬ 
ba  la  depriment  sensació  del  fàstich. 

En  quan  à  lo  de  drama  si  que  no  hi  pas- 
sém.  La  Juerga  no  es  drama,  ni  comèdia,  ni 
sarsuela,  ni  melodrama,  ni  es  res;  y  aixó  que 
hi  ha  de  tot:  trossos  sentimentals  ab  plori- 
queix,  escenas  cómicas,  cansons,  sevillanas 
y  so/eds,  versets,  ball  flamench,  punyaladas, 
mansanilla,  etc.,  etc.  La  Juerga  es  un  mal 
teixit  d’escenas  d’aquellas  de  género  chico , 
completament  deslligadas,  sense  acció,  sense 
sentiments  que  lluytin,  sense  passions  defi- 
nidas.  Alió  es  una  xerra-meca  continua  en  la 
que  cadascú  explica  sas  penas  y  alegrías,  sas 
ilusions  y  desenganys  en  llenguatje  à  voltas 
iuflat  y  ampulós,  à  voltas  xabacà  y  ordinari; 
y  cada  hú  enrahona  per  ell  y  no  pels  altres, 
lo  que  fa  que  may  s’entenguin;  y  tothom  riu 


y  tothom  plora,  y  tothom  canta  y  tothom 
balla,  fins  qu’al  ultim  una  punyalada  entre- 
mitx  d’unas  cortinas  ve  à  cloure’l  quadro  ab 
una  taca  de  sang  que  li  era  ben  necessària. 

Que’n  el  fons  de  tot  aixó  hi  ha  pasta  per 
un  drama  no  serém  nosaltres  qui  ho  neguèm. 
Ben  escorcollat  potser  hasta  per  quatre  de 
dramas  n’hi  ha;  peró  nosaltres  no  hi  tenim 
cap  culpa  de  que  s’hagin  quedat  dins  de  la 
closca  y  com  que  no  hi  tenim  cap  culpa,  fins 
que  s’hagi  romput  aqueixa  closca  no  ho  po- 
drém  saber  si  l’ou  ho  es  ó  no  de  gall. 

En  quan  à  la  execució  tan  las  senyoras  Ba- 
dillo  y  Estrada  com  els  senyors  Vallés  v 
Prado  no’n  tenen  pas  la  culpa  si  no  n’han 
tret  més  partit  dels  seus  papers.  Ara  en  quan 
al  senyor  Palanca,  totas  aquellas  fugas  de 
latiguillos  si  que  cahuen  sobre  la  seva  con- 
ciencia  com  pecats  de  mal  gust  y  desitx  inmo- 
dest  d’aplaussos. 

Lo  més  bonich  son  els  tratjos  de  luces  fets 
nada  que  menos  pel  senyor  Retana,  sastre 
taurómaco  de  classe  extra  ab  privilegi  ex- 
clussiu.  En  son  de  ben  fets  y  n’hi  ha  d’or, 
que  fins  diu  que’n  Mazzantini’s  queixaba  de 
que  lluhissin  més  els  toreros  de  comèdia 
qu’els  de  debó.  Paciència,  amigo. 

Y  ara  en  serio:  Qué  no  n’hi  ha  de  direcció 
artística  en  la  companyia  de  la  senyora  Tu- 
bau?  Si  n’hi  ha  y  vol  creure  un  consell  d’a 
’mich,  no  n’accepti  més  d’obras  com  La  Juer- 
ga\  perque  si  ho  fa,  s’exposa  à  que  aquells 
versets  que  tan  repeteixen 

Aquí  ya  no  hay  nd  que  vé 
poqué  un  baquio  qu'había 
tendió  la  vela  y  se  fué , 

resultin  profétichs  y  succeheixi  que’n  el  bar- 
co  aquest  s’hi  embarqui’l  públich  y  no  torni 
més. 

Emili  Tintorer. 


NOVAS 

A  ca’n  Parés  se  trova  desde  avuy,  organi- 
sada  per  iniciativa  de  Joventut,  una  petita 
Exposició  de  las  obras  del  notable  pintor 
Heinrich  Vogeler,  consistent  en  els  aygua- 
forts  reproduhits  en  nostre  Suplement  artís- 
tich  que  acompanya  al  present  número,  junt 
ab  molts  d’altres  que  .  per  falta  d’espay  no 
hem  pogut  publicar. 

Esperém  que  dita  colecció  d’ayguaíorts  ha 

de  cridar  poderosament  l'atenció,  tant  dels 
intel·ligents  com  dels  aficionats  en  aquest 
art. 

Ha  visitat  nostra  Redacció  un  nou  perió- 
dich  titulat  Diari  de  Catalunya.  Li  retorném 
el  saludo  y  establim  ab  gust  el  cambi.  Lo 
que’s  proposa  ja  ho  diu  ell  mateix,  y  per  evi¬ 
tar  confusions  preferim  copiarho: 

«Lo  que  preocuparà  al  Diari  de  Catalunya 
en  las  presents  difícils  circunstancias  es  lo 
que  preocupa  à  la  opinió  en  general;  las 
qüestions  económicas,  administrativas,  poli- 
ticas,  industrials,  agricolas  y  mercantils.  Mes 
com  ens  proposém  que’l  nostre  diari  arribi  à 
totas  las  casas,  à  totas  las  llars  y  sigui  llegit 
ab  fruició,  tan  pels  grans  com  pels  petits,  al 
costat  dels  problemas  de  actualitat  hi  figura¬ 
ran  la  nota  amena,  el  qüento,  l’article  litera¬ 
ri,  la  crítica  d’art,  la  novela  y’l  folleti. 

«Professém  las  doctrinas  regionalistas, 
proclamadas  per  la  ciència  política  moderna, 
que  enlloch  de  contrariar  la  unitat  d’Espa¬ 
nya,  per  nosaltres  veritablement  volguda 
més  que  per  ningú,  tendeixen  à  afiansarla  y 
consolidaria,  aspirant  à  que  semblant  unitat 
siga  la  espressió  suprema,  no  de  la  mera 
unitat  exterior  sinó  de  la  interna  é  íntima  de 
tots  els  elements  geogràfichs  y  etnichs  que 
varen  concorre  à  formar  la  nació  espanyola  y 
que  avuy  l’integran.  En  Menendez  Pelayo  en 
ocasió  solempníssima  ho  proclamà  dirigintse 
à  S.  M.  la  Reyna  Regent  dientli  que  «la  uni¬ 
tat  dels  pobles  es  unitat  orgànica  y  viva,  y 
no  pot  ser  aquesta  unitat  fictícia,  verdadera 
unitat  de  la  mort.»  Nostras  doctrinas  no  van 
donchs  à  desferla  aquesta  unitat  sinó  à  refer¬ 
maria  y  enfortiria  encara  mes.» 

El  Noticiero  volgué  veure  en  ell  una  con¬ 
tinuació  d’un  altre  diari  no  fa  molt  despare- 
gut,  y  en  aixó  no  ha  estat  bé,  perque  sols  ha 
conseguit  que  en  el  número  del  dissapte  li 
diga  que  hi  ha  alguna  diferencia  entre  ell  y 
y  La  Veu  de  Catalunya ,  «per  aixó  va  acabar 
tan  malament  aquell  jPobrich !))  També  afegeix 
«Per  altra  part,  tempora  mutantur  v  ja  sap  el 
Ciero  quan  diferents  son  els  temps  que  co¬ 
rren  dels  que  llavors  corrian.  jSi  n’han  pas¬ 
sat  de  cosas  del  juliol  del  99  al  juny  del  1900!» 

Y  te  rahó!  Encara  que  s’assemblin  per  son 
aspecte  exterior  y  perque  las  mateixas  perso- 
nas  formavan  abduas  redaccions,  ja  sabém 
tots  que  no  debém  may  fiarnos  de  las  apa- 
riencias;  hi  ha  gent  y  cosas  que  no  son  lo 
que  semblan  y’is  tafaners  que  volen  esbri¬ 
nar  aytals  misteris  s’exposan  à  que’ls  hi  con¬ 
tin  aquella  endevinalla. 

—Quina  es  aquella  bèstia  que  te  lasbanyas 
com  el  bou  y  no  es  bou?  <Qué  te  las  camas 
com  el  bou  y  no  es  bou?  (El  morro  y  la  qua 
com  el  bou  y  no  es  bou  ? 

— Es  la  vaca. 

Desitjém  de  tot  cor  que’l  nou  diari  no  re¬ 
sulti  femella. 

La  casa  editorial  de  don  Francisco  Seix, 
ens  ha  enviat  un  cartell  de  la  seva  edició  del 
Quijote  y’l  dibuixat  per  en  Casas,  pera  anun¬ 
ciar  el  Pel  ór  Ploma  en  castellà.  L’original 
del  dibuix  qu’ha  pogut  recentment  admirar- 
se  à  ca’n  Parés,  no  ha  perdut  res  al  ésser  re- 
produhit,  lo  qual  honra  molt  à  la  casa  qu’ab 
tanta  perfecció  ha  fet  aquest  delicat  trevall. 

Remerciém  l’envio. 

El  mestre  Crickboom  prepara  un  altre  con¬ 
cert  d’orquesta  pera  un  dels  primers  días  del 
vinent  juliol.  En  ell  s’executarà  un  escullit 
programa,  prenenthi  part  els  deixebles  de  la 
Acadèmia  de  música  de  la  «Sociedad  Filar- 
mónica»  que  tant  bons  fruyts  està  produhint. 

Molt  encertat  trobém  el  programa  del  con¬ 
cert  que  anuncia  en  Granados  pera  el  dia  16 
del  corrent.  Esperém  ab  molt  interès  l’audi¬ 
ció  de  la  Serenata  de  Mozart,  com  també 
tornar  à  deleitarnos  ab  l’incomparable  mestre 
del  violoncello,  en  Pau  Casals. 

La  Lliga  regional  de  Manresa  ens  ha  en¬ 
viat  una  fulla  esmeradament  litografiada,  en 
la  que  sobre  un  senzill  dibuix  y  al  entorn  del 
lema  Avant ,  que  destaca  demunt  del  vermell 
y  l’or  del  escut  català,  s’hi  veuhen  tots  els 
sagells  publicats  per  la  «Unió  Catalanista», 
durant  l’any  pròxim  passat  1899.  N’hi  ha  dos 
exemplars  de  cada  emissió,  ab  las  datas  cor¬ 
responents  y’l  número  de  sagells  tirats. 

La  idea  es  bonica,  son  desenrotllo  forsa 
encertat,  y  creyém  no  equivocarnos  al  dir 
que’ls  coleccionistas  s’afanyaràn  à  adquiriria, 
agotant  ben  prompte  la  edició,  sortida  de  la 
litografia  Carreras,  de  Manresa. 

Agrahim  à  la  Lliga  regional  de  dita  ciutat 
son  gentil  present. 

El  distingit  compossitor  Joan  Borràs  de 
Palàu,  ens  ha  obsequiat  ab  un  exemplar  de 
la  cansó  de  Apeles  Mestres  «La  barca»,  pera 

la  que  ha  escrit  una  melodia  eleganta,  que 
resulta  ben  encertada  ab  l’esperit  de  la  lle¬ 
tra,  y  de  factura  distingida,  revelant  las 
apreciables  dots  del  esmentat  autor. 

Segueix  la  tanda  de  concerts.  Diumenje 
passat  n’hi  hagueren  nada  menos  que  tres:  el 
d’en  Morera,  al  demati;  el  d’en  Nin,  à  la  tar- 
de,  y’l  d’en  Ribó  al  vespre.  Realment,  per 
un  home  sol  es  un  xich  pesat,  aixis  es  que 


sols  poguerem  assistir  al  darrer,  del  que  per 
falta  d’espay  en  aquest  numero,  ne  parlarém 
en  el  pròxim. 

Perdoni  l’eminent  Director  de  «Catalunya 
Nova»  nostra  omissió,  puig  no  arribà  à  nos¬ 
tre  coneixement  la  celebració  del  concert, 
fins  després  de  realisat.  Ho  esmenarém  en  el 
concert  vinent. 


Fidel  Giró.  impressor.  —  Carrer  de  València  311. 


Junt  ab  aquest  número  rebran  nostres  lectors  el  segón  de  nostres  Su¬ 
plements  Artístichs,  dedicat  per  complert  al  notable  pintor  alemany  Heinrich 
Vogeler.  En  ell  hi  reproduhím  las  obras  més  notables  d’aquest  artista,  con¬ 
sistent  en  varis  ayguaforts,  que’s  troban  desde  ara  exposats  en  el  Saló  Parés. 
Acompanya  al  Suplement  abundant  text  sobre’l  mateix  artista  que’l  distin¬ 
git  publicista  alemany  doctor  Hans  Bethge  ha  escrit  expresament  pera  Jo¬ 
ventut. 

El  número  ab  son  Suplement  se  trobarà  de  venda  al  preu  de  30  cèntims, 
rebentlo  gratis  nostres  suscriptors. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

f 

CONDICIONS  DE  SUSCRIPCIÓ 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas.. 

Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’Alexandre  de  Riquer. 


SUPLEMENT 

ARTÍSTICH  LITERARI 

HEINRICH  VOGELER 


Heinrich  Vogeler  forma  part  d’un  petit  grupo 
de  pintors  alemanys  que’s  troba  establert  en  un 
vilatje  de  la  Baixa  Saxonia  anomenat  Worpswe- 
de,  prop  del  mont  Weyerberg  y  no  lluny  de 


Brerna,  ab  el  fí  de  desenrotllar  son  talent  en 
mitj  de  la  meditació  íntima  y  reposada  d’una 
Natura  plena  de  bellesas.  Aquests  pintors  son: 
Fritz  Mackensen,  el  meditabond;  Otto  Moder- 
sohn,  el  somniador  del  paisatje;  Fritz  Overbeck, 
el  potent;  Hans  am  Ende,  el  clar;  Karl  Vinnen, 
el  colorista;  y  el  més  jove  Heinrich  Vogeler.  Ell 
y  Mackensen  son  els  dos  extrems  oposats  del 
grupo. 

Mackensen,  gran  psicólech,  dotat  d’una  po¬ 
tencialitat  viril,  nodreix  sas  facultats  solzament 
ab  la  observació  interna.  Es  realista,  d’estil  se¬ 
rio.  Sas  figuras  son  maduradas,  y  la  major  part 
semblan  haver  sufert  las  penalitats  de  la  vida. 
Sos  paisatjes  son  aspres.  La  nota  lírica  es  es¬ 
tranya  al  seu  art. 

Heinrich  Vogeler  es  l’antítessis  del  anterior. 

Al  peu  del  Weyerberg  hi  ha  una  antiga  masia 
de  la  Baixa  Saxonia.  L’ampla  entrada,  situada 
en  una  de  las  fatxadas  laterals,  es  ombrejada  per 
las  ufanosas  copas  d’uns  telis,  en  las  que  hi  can- 
tan  els  aucells  en  la  Primavera.  Si  entras  en  la 
fresca  y  espayosa  era  de  la  casa  (i),  veuràs  al 
teu  entorn  relluhir,  colocats  sobre  prestatjes,  an- 
tichs  objectes  de  plata  y  diversos  ornaments  ar- 
tístichs  de  temps  llunyans;  tots  ells  hermosos, 
típichs  de  la  llar,  que  un  día  foren  l’orgull  dels 
antichs  moradors  d’aquella  enconírada. 

D'un  costat  s’entra  en  una  petita  y  encisadora 


(l)  En  las  masías  d’aquesta  comarca,  l’era’s  troba 
en  l’interior  de  la  casa. 

cambra,  que  guarda  la  preuhada  biblioteca  del 
seu  habitant.  D’allí’s  passa  à  altra  estancia  re¬ 
tirada,  guarnida  ab  tapissos  de  seda  y  mobles 
de  caoba  qu’ostentan  l’antich  estil  del  temps  del 
Imperi.  Si  rniras  per  las  baixas  finestras,  con¬ 
templaràs  un  florit  jardí,  y  en  ell  las  esbeltas  so- 
cas  d’uns  virginals  abedulls,  ab  sas  penjantas 
brancas.  Per  darrera  de  la  biblioteca’s  va  al  ta¬ 
ller.  Pot  succehir  que,  al  entrarhi,  esclatis  en 
grans  riallas  al  topar  tos  ulls  ab  un  gran  quadro 
ardidament  pintat,  en  que  potser  hi  trobis  un 
monstruós  cor,  roig,  sanguejant,  atravessat  per 
una  fletxa,  ó  tal  volta  un  homenet  esquifit,  ó  una 
ovelleta  de  capsa  de  joguinas,  ó  altra  cosa  sem¬ 


blant.  Mes  també  pot  succehir  qu’experimentis 
una  sensació  dolcíssima,  com  si  entressis  en  una 
mansió  quietosa,  hont  tot  es  pau;  es  à  dir,  que 
devant  teu  hi  vegis,  sobre’l  cavallet,  un  quadro 
de  tendres  colors  primaverals,  una  floresta  de 
telis  y  rosers  florits;  y  en  ella,  à  la  vora  d'un 
xaragall,  lluny  del  món  y  del  seu  soroll,  una  jove 
parella  caminant  unida  per  amorosa  abrassada. 
Aquest  taller  es  un  testimoni  del  trevall  inces¬ 
sant  de  son  morador.  Aquí  s’hi  troba  una  làmi¬ 
na  de  coure  ab  un  ayguafort  comensat;  allí's 
veuhen  dibuixos  y  estudis  al  oli;  més  enllà  flors, 
brancas  y  herbas  de  tots  colors;  per  un  cantó, 
projectes  de  mobles,  de  tapissos  y  catifas;  per 


altre,  carteras  ab  grabats  y  bosqueigs  al  llapis, 
y  també  robas  de  seda;  y  en  un  recó  un  piano 
sempre  obert.  Y  si  miras  altre  cop  per  la  fines¬ 
tra,  tornaràs  à  veure  l’abedull,  gronxant  sas  ten- 
dras  brancas  sota  d’un  cel  blau;  tornaràs  à  veure 
l’abedull,  la  donzella  dels  arbres. 

Aquesta  casa,  prop  de  Weyerberg,  s’anomena 
Barkenhoff,  y’l  seu  morador  es  el  pintor  Hein- 
rich  Vogeler. 

Si  pot  considerarse  à  Mackensen  com  el  pin¬ 
tor  característich  de  Worpswede,  Vogeler  es,  en 
cambi,’l  seu  poeta.  Ell  veu  el  món  y  sos  habi¬ 
tants,  no  ab  els  ulls  del  observador  psicólech, 
sinó  ab  un  profond  sentiment  poétich.  Sa  acti¬ 
vitat  es  múltiple:  pinta  al  oli  y  à  l’aquarela,  di¬ 
buixa,  graba,  y  trevalla  també  en  l’ample  camp 
de  las  arts  industrials. 

Els  seus  paisatjes  son  quadros  que  causan  una 
gran  impresió,  puig  reproduheixen  ab  tota  sa 
fonda  substancials  richs  temas  ó  assumptos  d’a¬ 
quella  encontrada.  Peró  no  es  Vogeler  un  artista 
de  temperament  vigorós,  com  el  que  trobém  es¬ 
pecialment  en  els  seus  companys  Overbeck,  Vin- 
nen  y  Am  Ende.  Sa  imaginació  no  s’enfonza  en 
la  revolució  dels  elements.  No  pretén  may  des¬ 
terrar  la  robustesa  de  la  Natura;  no  ha  repro¬ 
duint  en  sos  quadros  ni  las  borrascosas  tempes¬ 
tats,  ni  las  nuvoladas  amenassadoras  que  tan  so¬ 
vint  passan  sobre’l  Weyerberg,  com  ho  fan  els 
altres  pintors  de  Worspswede;  no:  els  seus  pai¬ 
satjes  son  idílichs,  apacibles,  imatje  de  la  pau. 
Adora,  ans  que  tot,  la  Primavera,  y  l’adora  ab 
tot  l’entussiasme  de  la  seva  ànima  somniadora. 
L’abedull  y’l  teli  son  els  seus  arbres  preferits, 
especialment  l’abedull  de  Primavera,  ab  sas  finas 
brancas  y  esllanguidas  socas,  qu’ha  poetisat  mol- 
tas  vegadas  ab  delicats  perfils.  El  teli  l’aplica  ab 
preferencia  com  à  fondo  decoratiu  en  composi¬ 
cions  de  figura.  Els  abedulls  de  Vogeler,  que 
duhen  una  nota  personal  molt  pronunciada,  son 
tan  característichs  en  aquest  artista,  que  sens 

ells  no  podria  en  absolut  concebirse  son  art. 
Son  tenues  y  esbelts,  y  devegadas  fan  la  impre- 
sió  de  sers  vivents,  com  joves  esllanguits  ab  el 
cap  enfonzat  en  somnis,  que  tot  y  trobantse  en 
la  Primavera  veuhen  passar  ab  indiferència  las 
sevas  benediccions.  En  las  verdas  pradas  que 
Vogeler  ens  pinta,  hi  creixen  las  més  variadas 
menas  de  flors  primaverals,  com  las  rosellas,  y 
las  margaridas,  y’is  grochs  gallarets.  També  li 
serveixen  de  tema’ls  canals  tan  característichs 
d’aquella  comarca,  y  las  planeras  voras  del  riu 
Hamme.  Per  demunt  de  las  ayguas  qu’ell  copia, 
hi  relliscan  tranquilament  barcas  allargassadas 
ab  las  velas  estesas,  produhint  un  conjunt  d’her- 
mós  efecte  decoratiu.  Tampoch  falta  en  sos  pai- 
satjes  la  masia  de  la  Baixa  Saxonia,  ab  sa  cu- 
berta  de  palla  y  sas  parets  de  rajola  crúa,  ó 
ab  emblanquinats  de  to  grisench. 

S’hi  troban  en  aquest  pintor  qualitats  y  estil 
ben  personals  y  característichs.  L’origen  de  la 
seva  obra’s  remonta  à  un  passat  agradable;  com 
per  exemple,  quan  ens  pinta  un  jardí  de  maig, 
rodejat  de  blancas  parets,  y  ab  sa  porta  cor¬ 
responent,  com  els  jardins  de  nostres  avis  que 
reveyém  entre’ls  recorts  de  la  infantesa.  Els  co¬ 
lors  de  sas  composicions  son  suaus,  lluminosos 
y  apacibles;  devegadas  plens  d’encisadors  y  ras- 
guejats  tons.  Modersohn  en  té,  à  voltas,  de  sem¬ 
blants. 

Peró  la  significació  capdal  de  Vogeler  no’s 
troba  en  el  simple  paisatje,  com  succeheix  res¬ 
pecte  dels  altres  pintors  de  Worpswede,  excep¬ 
ció  feta  de  Mackensen.  Vogeler  interessa  més 
que  may  quan  introduheix  en  els  seus  paisatjes 
composició  de  figuras,  quan  els  enllassa  ab  els 
sentimens  pacífichs  dels  homes  del  seu  país. 
Aquests  homes  son,  en  sa  major  part,  al  igual 
que’ls  paisatjes,  representacions  de  la  Primavera. 

Las  creacions  primaverals  de  Vogeler  no  son 
figuras  extretas  del  món  de  nostres  días.  La 
imaginació  poètica  d’aquest  artista  retrocedeix, 
ab  son  romàntich  anhel,  als  daurats  temps  en 
que'ls  cavallers  festejavan  las  donzellas;  en  que 
hi  havia  patjes,  vestits  ab  suaus  velluts  ó  ab  se¬ 
dàs  brillants;  en  que,  dalt  dels  marlets  del  cas¬ 
tell  payral,  esperava  la  dama  en  l’esplendor  del 
capvespre,  guaytant  per  demunt  de  la  endor¬ 
miscada  plana,  pera  veure  l’arribada  del  seu 
adorat.  Vogeler  prefereix  somniar  en  un  daurat 
temps  romàntich,  un  xich  mitjeval,  no  tal  com 
ha  sigut  històricament,  sinó  com  li  apar  à  sa 
fantàstica  imaginació;  un  món  que,  pròpiament, 


es  tan  sols  el  món  dels  sentits,  deslligat  de  tota 
idea  de  lloch  y  de  temps.  Aixís  ens  pinta  joves 
patjes  vestits  ab  llarchs  velluts  de  tons  carme- 
sins,  la  espasa  en  el  daurat  cinturó  y’l  casco  de 
cer  cubrint  sa  rissada  cabellera.  Y  ens  pinta, 
també,  esbeltas  donzellas  de  grans  ulls,  ab  robas 
lluminosas  caygudas  en  plechs  ondulants,  la  va¬ 
porosa  cabellera  escampada  sobre’l  delicat  bust, 
ab  rasgos  de  silenciosa  meditació  sota  dels  ulls 
blaus,  y  mans  blancas  y  delicadas  com  las  que 
Rossetti  pintava.  Aquests  joves,  cavallers  y  don¬ 
zellas,  caminan  en  mitj  de  la  Primavera,  aymant- 
se’ls  uns  als  altres  fonda  y  silenciosament,  ab  un 
amor  tan  pur  y  sagrat  com  la  Primavera  en  que 
floreix. 

Vogeler  es  un  mestre  en  concebir  aquest  pur 
y  silenciós  amor  que  ab  el  més  fondo  anhel 
atrau  uns  homes  als  altres.  Sol  encarnarlo  en 
una  jove  parella,  qu’armonisa  bellament  ab  la 
Natura  que  la  envolta.  Ens  pinta  la  parella  d’ena 

morats  caminant  lentament,  y  agafats  del  bras, 
sota  dels  clars  abedulls  ó  prop  dels  rosers  de 
tronchs  esbelts.  Els  coloca,  també,  en  un  florit 
jardí,  ahont,  en  silenciosa  abrassada,  com  trans¬ 
portats  fora  del  món,  sas  bocas  s’ajuntan,  men- 
tres  el  rossinyol  canta  entre  las  matas  dels  ro¬ 
sers,  y  més  enllà  remorejan  las  rodonas  copas 
dels  verts  telis;  y  al  contemplarho,  ens  fem  la 
ilusió  de  que  abdugas  figuras  s’han  fos  en  una 
sola  irnatje,  compenetradas  per  un  intim  senti¬ 
ment.  També'ls  pinta  asseguts  en  un  solitari 
banch,  ó  dalt  d’un  turó  contemplant  somniosos 
l’horitzó  vaporós,  mentres  se  pon  el  sol  y’l  cre- 
púscul  illumina  ab  to  rojench  els  marlets  d’un 
castell  llunyà.  L’amorós  cap  de  la  dama  va  rellis¬ 
cant  lentament  sobre  las  espatllas  del  seu  adorat, 
mentres  aquest  envolta  ab  sos  brassos  el  cos 


de  sa  estimada,  en  un  transport  de  felicitat. 

El  pintor  ha  produhit  diversas  variacions  sobre 
aquest  tema,  y  ab  preferencia  coloca  als  amants 
girats  d’esquena  al  espectador.  El  més  hermós 
desenrotllo  d’aquest  motiu  se  troba,  sens  dubte, 
en  l'ayguafort  L’ Idili,  qu’es  una  de  sas  obras  més 
perfectas.  En  ell,  una  alegoría  del  amor  en  figura 
d’hermosa  donzella,  ab  llarga  cabellera,  jeu  so¬ 
bre  l’herba  als  peus  d’una  amorosa  parella,  arren¬ 
cant  d’un  llahut  acorts  que  semblan  escampar 
una  fonda  armonía  sobre  aquesta  escena  de  feli¬ 
citat  humana.  Un’altra  hermosa  composició  es 
Pel  Alaig ,  ahont  s’hi  veu  d’esquena,  reposant  en 
un  banch,  una  parella  de  vellets  qu’evoca  recorts 
del  passat,  contemplant  la  floreixent  Natura  y 
las  silenciosas  casas  de  Worpswede. 

Junt  ab  las  figuras  d’un  somniat  temps  cava- 

llerescb,  atrauhen  també  à  nostre  artista’ls  ho¬ 
mes  d’aquell  temps  patriarcal,  qu’anavan  ab 
llargas  casacas,  colls  alts  y  barrets  de  copa 
d’amplas  alas,  y  las  donzellas  que  deixavan 
caure  sa  cabellera  sobre  la  esquena  en  grans  y 
rissats  bucles,  creuhant  son  mocador  demunt 
del  pit. 

Vogeler  demostra  en  sas  obras  molta  similitut 
ab  l’estil  d’aquella  tranquila  y  poètica  època 
que'ls  alemanys  anomenan  temps  de  Biedermaier. 
Li  agrada  pintar  grossas  garlandas  de  rosas  que’s 
gronxan,  que  forman  rústicas  arcadas;  com  tam¬ 
bé  urnas  coronadas  de  flors  y  baladres  de  rodo¬ 
na  copa.  Peró  totas  aquestas  cosas  tenen  en  ell 
una  influencia  molt  característica:  no  consistei¬ 
xen  en  cap  manera  en  una  copia:  son,  pel  con¬ 
trari,  las  manifestacions  artísticas  d’un  modo  de 
sentir  individual  qu’entronca  ab  els  gustos  d’un 
agradable  passat.  Vogeler  hi  somnia  delitantse 
ab  aquest  passat,  y  en  son  retiro  de  Worpswede 
evoca  sovint  els  jorns  bulliciosos  d’aquell  temps, 
peró  deixantlos  desfilar  à  llunyana  distancia.  En 
contraposició  à  la  vida  agitada  qu’empeny  à  la 
humanitat  de  nostres  días,  Vogeler  produheix 
criaturas  felissas,  reposadas,  sense  passions,  que 
s’acostan  tot  lo  possible  a  la  mateixa  Natura, 
y  quina  felicitat  consisteix  en  anhelar  romànti¬ 
cament  y  aymar  ab  tota  la  tendresa  d’un  cor 
sentimental;  aixís  ens  pinta  homes  que  tenen  per 
ideal  tocar  el  llahut  y  escoltar  el  cant  dels  au- 
cells,  el  remorejar  de  las  fonts  y’l  toch  de  las 
campanas  al  través  dels  camps,  cullir  violetas 
pera  la  seva  adorada  y  expressarse  ab  paraulas 
piadosas,  quals  figuras  no  encaixarían  ab  el 
soroll  del  gran  món. 

Fora  estrany  que  un  artista  tan  inclinat  à 
deslligarse  del  món  y  del  temps  per  esplatjar- 
se  pels  camps  del  sentiment  ingenuu,  no’s  fes 
apòstol  de  la  poesia  de  la  llegenda.  Y  en  efecte: 
Vogeler  es  un  apòstol  de  la  llegenda,  com  no 
n’hi  han  gayres.  Pera  la  representació  de  sas 
llegendas,  se  serveix  preferentment  del  aygua- 
fort,  que  cuyda  ab  un  carinyo  especial.  Els  te- 
mas  de  sas  obras,  en  part  provenen  de  conegu- 
das  llegendas,  y  en  part  son  fills  de  sa  lliure 
fantasia.  En  sos  quadros  hi  trobém  repetidas 
voltas  la  escena  de  la  llegenda  de  Dornroschen 
(la  bella  adormida  en  el  bosch),  en  que’l  cava¬ 
ller  s’acosta  à  la  princeseta  pera  despertaria. 
També  hi  trobém  la  del  Rey-granota ,  que  salta 
del  estany  y’s  dirigeix  cap  una  corona  d’or  que 
veu  en  una  de  sas  voras,  colocada  sobre  un  net 


y  fi  mocador.  Las  llegendas  dels  Set  corbs  y  de 
las  Germanetas  perdudas,  li  han  servit  igualment 
de  tema.  Aixís  mateix  ens  presenta  princesetas 
ab  una  corona  sobre  la  esplendent  cabellera, 
embolcalladas  ab  l’ambent  de  la  Primavera;  y 
també,  entre  las  ombras  del  crepúscul,  bruixas 
geperudas  que  boy  apoyadas  en  son  bastó  cercan 
herbas  y  bolets  verinosos,  delectantse  ab  pensa¬ 
ments  malignes.  En  la  representació  de  la  lle¬ 
genda  es  ahont  millor  se  reflexa  també’l  tem¬ 
perament  infantil-burlesch  de  Vogeler.  Sembla 
com  si  hi  visquessin  dugas  ànimas  dins  d’aquest 
artista:  la  una  l’atràu  cap  à  la  fornia  del  més 
íntim  y  pur  sentiment;  l’altra  l’empeny  envers  el 
terreny  de  lo  grotesch  y  extravagant.  Aixís  en 
un  de  sos  ayguaforts  pinta  una  esbelta  princesa 
que  dalt  d’un  turó,  no  lluny  del  castell  payral, 
contempla  à  sos  peus  el  florit  paisatje;  en  una 
mà  sosté  una  branca  cuberta  de  poncellas,  y  ab 
l’altra  aguanta  un  cordó  qu’arrossega  una  ovelle- 
ta  de  fira  sobre  rodas  de  fusta,  verdadera  joguina 
de  criatura. 

En  els  ayguaforts  d’aquest  artista  torném  à 
trobar,  en  gran  part,  els  assumptos  ja  coneguts 
de  sos  quadros  y  dibuixos.  Vogeler  es  un  artista 
delicadissim  dins  d’aquest  procediment,  y  sa 
tècnica  arriba  à  una  gran  perfecció.  Produheix 
las  làminas  valentse  dels  medis  més  senzills.  Es- 

pecialment  emplea  l’ayguafort,  com  ja  hem  dit, 
pera  dar  forma  als  seus  somnis  llegendaris,  y  en 
ells  hi  fa  predominar  també’ls  temas  primaverals. 
Ue  nou  trobém  la  Primavera  vivificada  per  joves 
que  son  la  mateixa  Primavera;  y  especialment 
per  las  agradables  minyonas  en  aquella  tendra 
edat  qu’es  el  traspàs  de  la  noya  à  la  donzella. 
Els  trobém  asseguts  sota  dels  oms  blanchs,  con¬ 


templant  y  escoltant  l’aucellada  dalt  de  las  bran- 
cas;  ó  bé'ls  veyém  caminar  meditabonds  à  tra¬ 
vés  dels  camps,  estenent  sa  mirada  incerta  pels 
olorosos  prats.  També  hi  trobém  la  jove  parella 
que  somnia  en  son  primer  amor:  aixís  té  una 
encantadora  làmina  hont  per  entremitj  d’un 
pollancre’s  veu  passar  una  parella  abrassada 
amorosament,  à  la  llum  esmortuhida  del  capves- 

pre.  El  tema  de  la  Mort  també  l’ha  tractat  en  un 
altre  grabat  al  coure  titulat  La  Mort y  la  Vella, 
que  no  es  una  escena  aspra  ni  tendra,  com  potser 
Mackensen  hauria  pintat,  ans  bé  es  un  quadro 
sense  dolor  y  sense  espant.  La  Mort  conduheix 
suaument  en  sos  brassos  à  la  Vella,  com  un  mis- 
satjer  de  pau,  vers  la  Patria  celestial. 

Últimament,  Vogeler  ha  reunit  deu  de  sos 
ayguaforts  en  un  aplech  que  se’n  diu  A  la  Pri¬ 
mavera  ,  publicat  per  la  casa  editorial  «La  Illa» 
de  Schuster  y  Lòffler,  de  Berlín. 

Quedan  per  dir  algunas  paraulas  sobre’ls  tre- 
valls  de  Vogeler  en  el  camp  de  l’art  aplicada. 
En  la  ilustració  de  llibres  ha  donat  repetidas  pro- 
bas  de  son  valer,  principalment  en  un  llibret 
de  versos  propis,  ple  d’amenitat  lírica,  titulat  A 
tu,  y  publicat  per  la  casa  citada.  Decoran  el  lli¬ 
bre  delicats  perfils,  temas  amorosos,  y  fins  el  tipo 
de  lletra,  lacubertade  paper  y  la  enquadernació 
de  tons  palits,  son  ideats  per  l’autor.  En  una 
paraula:  es  un  llibre  sumament  original.  Tinch 
d’esmentar,  ademés,  la  deliciosa  testa  de  noya 
que  compongué  pera'l  meu  poema  Posta  dc  sol 
(editor  Fischer  y  Franke,  de  Berlín),  la  que  ab 
temerós  anhel  contempla’l  paisatje  mentres  l’as¬ 
tre  del  jorn  camina  radiant  cap  à  sa  posta.  Ci¬ 
taré,  per  ultim,  el  llibre  de  poesías  de  Salus, 
titulat  Lluna  de  mel  (llibreria  de  Eugen  Diede- 


richs,  Leipzig),  igualment 
rich  de  pensaments  mag- 
nífichs  y  en  part  humo- 
rístichs,  ressortint  la  esce¬ 
na  del  petó  (pàg.  5  3), \ que 
Vogeler  ha  interpretat  ad¬ 
mirablement. 

També  ha  decorat  al¬ 
guns  tapissos  de  tons  de¬ 
licats  ab  reproduccions  de 
flors  y  d’assumptos  lle¬ 
gendaris  (  Dornroschen) , 
aixís  com  brodats,  la  ma¬ 
jor  part,  de  flors,  que  de- 
mostran  un  cuydadós  es¬ 
tudi  de  la  Natura.  Per 
altra  part ,  ha  projectat 
mobles,  tenint  en  compte 
la  comoditat  que  sabían 
apreciar  els  nostres  avis, 
tractantlos  ab  visible  sim¬ 
patia,  guarnintlos  de  rosas 
y  garlandas  de  flors.  Els 
seus  mobles  son,  sobretot, 
pràctichs  y  característichs,  sens  aquella  rígida 
severitat  que’s  troba  massa  sovint  en  las  cons¬ 
truccions  de  mobles  moderns.  S’hi  reposa  tran- 
quilament  en  aquests  mobles,  y,  assegut  en  ells, 
la  imaginació  teixeix  els  més  poétichs  somnis, 
evocant  antichs  recorts  casi  oblidats. 

Heinrich  Vogeler  nasqué  à  Brema,  y  encara 
no  ha  complert  els  trenta  anys.  Trevalla  en  sa 
terra  nadiva,  de  la  que  porta  rebuts  grans  bene¬ 
ficis.  En  sa  joventut  ha  conseguit  arribar  molt 
amunt,  y  si  en  l’esdevenir  sas  facultats  creixen 
en  igual  mida  que  fins  ara,  podrem  algún  día 
contarlo  entre  nostres  millors  pintors.  Es  un  ar¬ 
tista  de  fesomia  nacional  y  de  sentiment  tan 
fondo  com  delicat;  un  poétich  visionari,  ple 
d’ardor  romàntich;  un  esperit  clar,  meditant  en 
els  blaus  días  del  passat  y  en  sas  desaparegudas 
llegendas;  un  somniador  lírich,  íntimament  em¬ 
bolcallat  ab  el  suau  encís  de  la  llegenda  alema¬ 
nya;  un  missatjer  de  la  Primavera  y  del  Amor. 
Per  aixó  es  Vogeler  comparable  al  cavaller  er¬ 
rant  d’un  país  imaginari;  es  l’home  que,  impul¬ 
sat  per  la  gloriosa  aspiració  vers  el  daurat  ideal, 
ha  proclamat  l’Art  com  à  fí  de  sa  Vida. 

Dr.  Hans  Bethge. 

( Traducció  de  Joaquim  Pena.) 

Fidel  Giró,  impressor.  —  Carrer  València,  311. 

El  Diari  de  Catalunya  del  dia  15,  en  sa 
edició  del  vespre,  ns  dedica'l  següent  article: 

((Una  surra  als  noys  gótichs.  —  Entre 
gent  de  sentiments  recies  y  ben  educada,  es 
costum  no  judicar  à  las  personas  més  que 
pels  seus  actes  y  pel  modo  constant  qu’han 
tingut  de  comportarse  en  la  societat.  Aixís 
se  guanya  entre  gent  honrada  la  bona  fama 
y  el  respecte. 

Desgraciadament,  la  canalla  ficada  à  perio¬ 
dista  y  la  falta  de  criansa  en  cert  públich,  ha 
portat  al  us  una  vérdadera  indignitat:  la  de 
judicar  à  las  personas  no  perla  conducta  in- 
tatxable  de  tota  la  seva  vida,  sinó  per  inten¬ 
cions  baixas  que  gratsient  se'ls  hi  suposan. 


Número  corrent.  .  .  10  cèntims. 

))  atrassat.  25  )) 


Aquesta  verdadera  canallada,  indigna  de 
tota  persona  recta,  l’usavan  contra ’ls  ho¬ 
mes  de  La  Veu ,  personas  quina  representa¬ 
ció  social  els  fa  més  culpables.  L’us  d'aques¬ 
ta  arma  segura  y  traidora,  quina  ferida  en  la 
honra  es  imperdonable,  fa  indignes  als  que 
la  usan  d’alternar  ab  personas  y  de  tenirhi 
amistats.  Se’ls  ha  d’enviar  al  recó  del  des- 
preci  social...  per  alts  que’s  cregan  estar,  y 
à  ell  han  d’anar  en  definitiva.  L’us  d’aquest 
ganivet  moral  els  treu  dels  círcols  de  la  hon- 
radés  y  de  la  bona  criansa. 

Ab  el  nostre  Diari  passa  com  passà  ab  La 
Veu ,  quina  integritat  de  principis  ploran  ara 
ab  llàgrimas  de  cocodrill  nostres  companys 
de  prempsa. 

A  la  calumnia  despreciable  contestém,  na¬ 
turalment,  ab  el  despreci  de  las  ànimas  ben 
nascudas.  Desgraciadament,  aquesta  conduc¬ 
ta  de  despreci  y  de  silenci  digne,  no  la  po- 
dém  seguir  sempre  com  desitjariam. 

Hi  ha  gent  que  pren  els  modos  y  la  digni¬ 
tat  per  por. 

Hi  ha  à  Barcelona  un  setmanari  anémich, 
que’s  diu  catalanista,  fet  de  retallets  d’art  y 
literatura  estrangers  y  quins  redactors,  set- 
mesons  de  la  societat  y  del  art  y  de  la  lite¬ 
ratura  catalana,  mercadejan  ab  la  literatura 
castellana,  ab  traduccions  del  francès,  que 
son  traicions,  com  deya  l’altre,  als  dos 
idiomas,  com  la  seva  conducta  es  traició  à 
Catalunya  y  à  Castella.  A  Catalunya  perque 
se  ensejan  à  matarli  la  literatura  y  l’entre- 
bancan  y  li  fan  nosa,  y  à  Castella  perque  hi 
trevallan  y  en  buscan  aplausos,  y  en  menjan 
més  ó  menos...  y  à  la  casa  allà  ahont  se  tre- 

valia  y  à  quina  taula  se  menja,  es  traició 
concitarli  odis. 

SpAquet  setmanari  de  noys  gótichs  que’ns 
han  caygut  de  no  sabém  ahónt  al  catalanis¬ 
me,  gomos  y  mal  criat,  se  pregunta  si'l  nos¬ 
tre  Diari  serà  toro  ó  vaca... 

Toro  ó  vaca,  serà  fecond  per  Catalunya, 
que  prou  ho  tenen  demostrat  els  que’l  fan; 
lo  que  per  cert  no  li  passarà  al  setmesó  inú¬ 
til,  al  setmanari  xorch...  ó  eunuch  de  refe- 
rencia.» 

El  motiu  del  enfado  del  Diari  de  Catalu¬ 
nya ,  fou  la  manifestació  de  nostre  desitj  de 
que  no  resultés  femella,  ja  qu’aquestas  molt 
fàcilment  poden  prostituhirse.  Ens  diuhen 
mal  educats,  ab  frases  correctas  com  las 
transcritas.  Es  veritat:  la  seva  educació  y  la 
nostra  son  molt  diferentas. 

Tampoch  es  igual  el  nostre  Catalanisme. 
Per  la  Causa  hem  fet  més  y  menos  qu’ells; 
més,  perque  hem  prescindit  sempre  de  tot 
mesquí  interès  personal  que  pogués  mal- 
métrela;  menos ,  perque  may  hem  acceptat 
conxorxas  vergonyosas,  disfressadas  ab  noms 
venerables. 

D’ahont  hem  vingut  tothom  ho  sab;  yahont 
aném,  no  es  difícil  endevinarho.  Aixó  ells  no 
poden  dirho,  perque  depèn  de  tantas  circuns- 
tancias ,  y  hi  ha  tants  interessos  pel  mitjl... 
Nostre  desinterès  y  entussiasme,  per  ells,  es 
lletra  morta,  perque  sa  unica  lley  es  la  de  la 
oferta  y  la  demanda. 

Per  insultarnos  grollera  v  cobardament, 
s’amparan  ab  l’anónim  y  buscan  la  porteta 
secreta  pera  la  fugida.  Perque  surtin  de  dub¬ 
tes  y  puguin  atacarnos  à  la  cara  ó  per  la 
esquena  (com  es  el  seu  sistema), ’ls  hi  dirém 
que  la  Redacció  la  componen:  Lluís  Via, 
Alexandre  de  Riquer,  Pompeyus  Gener,  Sal¬ 
vador  Vilaregut,  Joaquim  Pena,  Oriol  Martí, 
Emili  Tintorer,  Trinitat  Monegal  y  Lluís 
Marsans.  Els  col·laboradors  que  protegeixen 
nostre  anèmich ,  xorch  y  eunuch  setmanari, 
son  coneguts  de  tots  els  que  saben  de  llegir 
y  comprenen  lo  que  llegeixen. 

Si  volen  historias  ja’n  sabran;  y  encara  que 
la  feyna  de  desinfecció  moral  no  es  gayre  ar¬ 
tística,  en  cambi  es  molt  higiènica;  y  es  tan 
profitós  matar  els  cuchs  verinosos,  com  la 
tradicional  aranya. 

De  més  à  més,  l’esmentat  Diari ,  volent  mo- 
tejarnos,  ens  diu  à  tots  noys  gótichs. 

Donchs  recullím  l’epiteto.  Si,  senyor  arti¬ 


culista  anònim;  tots  som  noys  gótichs,  noys 
gótichs  catalans,  y  ab  molta  honra.  Noys 
gótichs  com  ho  eran  els  qu’en  pochs  anys  y 
sense  capitulacions  vergonyosas  netejavan 
d’Alarbs  à  Catalunya;  noys  gótichs  qu’ad- 
mirava  y  feya  Cavallers,  Barons  y  Homs  de 
Paratje’l  gran  Carles  Magne;  noys  gótichs 
com  els  que  varen  produhir  un  centre  de  su¬ 
perior  civilisació,  no  vista  desde’ls  temps  de 
Grècia,  ab  els  trovayres,  las  Corts  d’amor  y’is 
Jochs  Florals  à  Catalunya  y  à  Provensa; 
noys  gótichs  com  els  qu’  acompanyaren  à 
Muret  à  Pere  II  en  defensa  de  la  llibertat  de 
conciencia  amenassada  per  en  Simón  de 
Montfort  y’is  creuhats  Cistercenses ;  noys 
gótichs  com  els  que  ab  en  Dalmau  de  Crei¬ 
xell  anavan  à  las  Navas  de  Tolosa  y  ab  els 
Navarrés  destruhían  las  hosts  del  Islam,  que 
com  una  inondació  que  res  detura  tornavan 
à  pujar  ja  cap  amunt  de  la  Península;  noys 
gótichs  com  els  que  ab  Jaume’l  Conqueridor 
anavan  à  deslliurar  à  València  y  à  Mallorca 
dels  serrahins  que  las  tenían  presas;  noys 
gótichs  com  els  que  s’embarcavan  ab  Pere  III 
per  continuar  las  Vespras  sicilianas  y  recullir 
un  regne  dominat  pel  d’Anjou,  malgrat  la  ex- 
comunió  d’un  Papa;  noys  gótichs  com  els 
qu’anavan  à  Orient  à  salvar  els  tresors  de 
la  civilisació  antiga,  y  à  posar  à  ratlla  als 
barbres  qu’amenassavan  apoderarse  de  Cons- 
tantinopla,  y  ab  ella  del  Mediterrani;  noys 
gótichs  com  els  que  protestavan  de  la  vota¬ 
ció  de  Casp,  feta  ab  la  pressió  d’un  frare  vin¬ 
gut  de  València;  noys  gótichs  com  els  que 
sabian  morir  à  Balaguer  ,  defensant  l’úl¬ 
tima  ombra  dels  nostres  drets  en  las  mu- 
rallas. 

Sí!  En  som  de  la  pasta  d’aquells  noys  gó¬ 
tichs,  no  de  la  pasta  d’esclaus  de  qu’eran 
fetas  las  ànimas  dels  que  transigían  ab  els 
creuhats  dominicans  y  ab  els  alarbs  y  serra¬ 
hins  que'ns  invadían. 

Y  si  ara  s’han  de  dividir  els  camps  aixis, 
siga  en  bon’hora!  Nosaltres  serem  noys  gó¬ 
tichs  ab  molta  honra,  peró  ells  seràn  vells 

BIZANTINS,  aixó  eS,  VELLS  d’ÀNIMA. 

Y  ara  que  ja  mutuament  ens  hem  batejat.. . 
cadascú  à  la  seva  tasca.  Nosaltres,  à  las  nos- 
tras  caborias  de  fer  Art  y  Literatura;  ells,  à 
munyir  la  vaca. 


La  Redacció. 

ELS  «VIBRIONS» 


Ce  sont  des  végétaux  nés  de  la  corrup- 
tion  parlielle  des  corps;  qu'on  ne  peut 
distinguer  qu’au  microscope  et  qu’on  a 
pris  longtemps  pour  des  animaux,  à  cau- 
se  d’un  petit  mouvement  ondulatoire  qui 
leur  est  propre.  Us  sont  chargés  d'aller 
corrompre,  dissoudre  et  détruire  les  par 
ties  saines  des  corps  en  question.  Ce  sont 
les  ouvriers  de  la  mort.  Eh  bien,  les  so- 
ciétés  sont  des  corps  comrae  les  autres, 
qui  se  décomposent  en  certaines  parties, 
à  de  certains  moments,  et  qui  produisent 
des  vibrions  à  forme  humaine,  qu’on 
prend  pour  des  ètres,  mais  qui  n’en  sont 
pas,  et  qui  font  inconsciemment  tout  ce 
qu’ils  peuvent  pour  corrompre,  dissoudre 
et  détruire  lereste  du  corps  social.  Heu- 
reusement,  la  nature  ne  veut  pas  la  mort, 
mais  la  vie.  La  mort  n'est  qu’un  de  ses 
moyens,  la  vie  est  son  but.  Elle  fait  donc 
résistance  à  ces  agents  de  la  destruction 
et  elle  retourne  contre  eux  les  principes 
morbides  qu’ils  contiennent. 


Les  gens  distraits  ne  voient  là  qu'un 
fait,  les  gens  attentifs  voient  là  une  loi. 

(A.  Dumas,  Fils.  —  L’ Etranghe  ■  —  Ac¬ 
te  II  -  Scène  I.) 

N’hi  ha  de  moltas  menas,  però  en  el  fondo 
tots  s’assemblan.  Son  com  els  bolets,  surten 
quan  senten  la  mullena,  vergonyosos,  con¬ 
fosos  ab  la  pols,  ó  ab  el  fanch;  à  redós  y  al 
aixopluch  dels  arbres  de  forta  soca,  dels  que 
no  poden  veure  las  brancas,  perque  estan 
ataleyats  en  xuclàrloshi  las  arrels.  La  criatu¬ 
ra  menys  espavilada  vos  dirà  tot  seguit:  Son 
bolets!  peró  quants  y  quants  homes  fets  y  en- 
tenimentats  no  sabran  coneixe  si  son  rove¬ 
llons  ó  mata  parents ;  sans  ó  verinosos! 

N’hi  ha  que  venen  de  baix,  y  n’hi  ha  que 
cauhen  de  las  alturas,  peró  tots  ells  son  bai¬ 
xos  per  sos  instints,  sas  passions  y  sos  actes. 
Son  tant  dèbils  que  una  pedreta’ls  faria  cau¬ 
re,  per  ’xó  miran  sempre  à  terra  y  no  gosan 
alsar  els  ulls;  y  de  sa  por,  ne  diuhen  prudèn¬ 
cia;  de  sa  humiliació,  humilitat ,  y  de  son  ser¬ 
vilisme,  respecte. 

Quan  no  poden  mossegar,  llepan;  quan  no 
poden  lladrar,  grinyolan.  Lladran  à  la  Llu¬ 
na,  perqu’es  ben  alta  y  no  poden  ariibarhi, 
ni  ella  pot  rebaixarse  à  son  nivell.  El  sol  els 
esporugeix  y’is  enlluherna,  peró  s'escalfan  ab 
son  calor,  y  al  pondres,  murmuran  d’ell  y 
diuhen  qu’es  plé  de  tacas.  Saltan  y  festejan 
al  amo  que’ls  hi  pega,  perque’ls  hi  dona  la 


calderada  que’ls  nodreix  y  no’ls  engreixa. 
Son  de  naturalesa  tant  mesquina,  qu’existei- 
xen,  peró  no  viuhen.  La  fam  els  fà  cridar  y 
sols  callan  quan  estan  ben  farts.  No  troban 
dolenta  la  pitansa,  si  es  ben  abundosa,  per¬ 
que  lo  que’ls  hi  manca  de  paladar ,  els  hi  so¬ 
bra  de  barra. 

Estan  orgullosos  de  sas  cadenas,  perque 
son  ben  lluhentas;  y  ensenyan  las  dents  al 
criat  que  las  hi  neteja,  y  remenan  la  qua  al 
senyor  que  las  hi  posa.  Son  gossos  de  luxo 
que  fan  entremaliaduras  per  donar  gust  à  la 
mestressa;  gossos  de  cassa,  pera  atrapar  las 
pessas  indefensas,  feridas  per  son  amo,  peró 
reculan  si'l  singlar  els  hi  planta  cara;  gossos 
de  presa,  que  lladran  al  pobre  que  truca  à  la 
casa  del  rich,  en  cerca  d’almoyna,  v  acaro- 
nan  al  lladre  ben  vestit,  que’ls  dona  una  lle- 
minadura.  Quan  saben  saltar  per  dins  d’un 
cèrcol,  à  forsa  de  fuetadas,  ó  aguantarse  ab 
dugas  potas,  com  si  fossin  personas,  s’ano- 
menan  gossos  sabis.  Més  del  cà  no’n  tenen  la 
fidelitat,  tan  sols  la  rabia. 

Son  falsos  y  llaminers  com  el  gat,  peró  no 
serveixen  ni  pera  cassar  ratas.  Mudan  de  pell 
com  las  serps,  peró  no  perden  may  la  seva 
baba  verinosa.  Tots  els  vestits  els  hi  escau- 
hen  si  son  flexibles  com  estofa  de  llureya. 
Tenen  la  closca  dura  y  la  espinada  toba;  el 
cervell  estret  y’l  ventrell  ample. 

En  l’època  romana,  deyan  barbres  à  n’els 
que  no  eran  del  seu  poble,  y  més  tart,  ano- 
menavan  heretges  à  n’els  que  tenían  opinions 
propias.  Ab  la  mateixa  teya  qu’acompanya- 
van  al  senyor  à  la  cambra  del  mal  ús,  ence- 
nian  las  fogueras  pera  cremar  als  que  pensa- 
van  y  que  per  ’xó’ls  deyan  bojos  y  del  foch 
ne  deyan  llum.  Entregavan  sas  mullers  y  fi- 
llas,  à  cambi  de  privilegis,  y  de  son  servilis¬ 
me, ’n  deyan  homenatje. 

Els  que  no  podian  ésser  tirans,  eran  bot¬ 
xins,  ó  si  no  espias.  Quan  en  la  plassa  se 
barrejavan  ab  el  poble,  amenassant  ab  el 
puny  clos  la  porta  d’un  palau,  s’anomenavan 
ciutadans ,  y  quan  podian  mirar  al  poble  des- 
de  la  finestra,  li  deyan  plebe.  Com  més  creix 
l’home,  més  s’empetiteixen  ells,  y  encara  que 
sian  petits,  se  creuhen  més  poderosos,  per¬ 
que  son  molts,  y  com  que  no  passan  per  ull 
de  garbell,  se  pensan  ésser  grossos  y  res  els 
hi  fà  que  la  brossa’s  tiri  al  famer,  perque  allà 
s’hi  troban  com  à  casa  seva,  y  s'hi  apilotan, 

formant  munts  qu’en  diuhen  montanyas. 

D’aqueixa  pols,  feta  fanch,  n'enmotllan  ni¬ 
nots ,  que  proclaman  estaluas  y  à  n’aqueixa 
pasta,  li  donan  diversas  formas  y’n  fan  els 
traidors,  els  cobards  y  els  hipócritas.  Tot  ho 
malmeten  y  ho  falsejan:  diuhen  patria  al 
lloch  que’ls  hi  serveix  de  menjadora;  llar,  à 
son  jas,  y  poble,  à  son  remat.  No’s  contan 
pel  número  de  caps,  sinó  pel  de  potas,  y  diu¬ 
hen  que  son  molts,  y  del  que  pesa  més,  diu¬ 
hen  qu’es  el  que  més  val. 

De  Deu’n  fan  un  ídol  ridícul,  un  badell ,  no 
d’or,  sinó  de  carlró  pintat  de  groch:  y  de  la 
paraula  divina, ’n  fan  un  oracle  de  gitana, 
qu’interpretan  à  mida  de  sa  conveniència. 
Per  política,  entenen,  no  l’art  de  gobernar, 
sinó’l  de  nadar  en  aygua  tèrbola  y  guardar  la 
roba  bruta. 

Del  Art  ne  fan  una  indústria  y  de  la  Indús¬ 
tria,  una  barata  de  gitanos.  Si  fan  diaris,  sols 
estudían  el  llibre  de  Caixa;  de  la  plana  d’a¬ 
nuncis,  ne  diuhen  Secció  Doctrinal;  de  sas 
necessitats  personals,  interessos  del  pais;  de 
sas  concupiscencias  privadas,  aspiracions  pú- 
blicas,  y  desoslladruchsdefam,  veu  del  poble. 

Forman  la  claque  qu’aplaudeix  ó  xiula,  se¬ 
gons  qui  paga.  Son  els  fochs  de  bengala  de 
las  apoteossis;  lo  mateix  rében  à  un  Aeroe,  que 
despedeixen  à  un  sentenciat.  Igualment  ad- 
miran  al  reo  seré,  que  al  botxi  destre,  perque 
son  entussiasme  està  subjecte  à  tarifa  y  sa 
conciencia  està  feta  ab  aixamplas. 

Creuhen  espantar  à  la  gent,  que  fuig  d’ells 
perque  fan  pudó;  s’erran  de  mitj  à  mitj,  sols 
son  perillosos  pera’ls  estúpits  y’is  bruts.  No 
fan  por,  fan  fàstich.  Pera  deslliurarse  d’ells, 
n’hi  ha  prou  ab  l’aygua  clara. 

Oriol  Martí. 


NINOTS  Y  TRASTOS  VELLS 
^Saben  per  qué  al  mitj-día  de  lavigilia  del 
Corpus  corre  tanta  gent  pels  carrers  princi¬ 
pals  de  Barcelona?  Per  qué  s’ompla  de  gom 
à  gom  la  Plassa  de  Sant  Jaume?  Per  qué  la 
gentada,  al  sentir  el  refilet  d’un  fluviol,  no 
té  prou  camas  pera  corre,  y  s’empeny,  s’exal¬ 
ta  y  regala  suhor  à  dolls,  ab  alegria  borratxa 
de  jayos  y  criaturas?  A  quina  causa  óbeheix 
aytal  pertorbació  fonda  de  la  vida  metòdica 
y  reglada  dels  fills  laboriosos  de  la  Condal 
Ciudad?  No  més  que  à  un  parell  de  ninots. 

A  dos  quarts  de  dotze  ja’ls  teniu,  als  ba- 


dochs  barcelonins,  plantats  devant  de  las  por- 
tas  de  la  esquerra  de  casa  la  Ciutat,  aguan¬ 
tant  ab  olímpica  serenitat  las  ruhentas  esto- 
cadas  de  foch  d’un  sol  qu'estabella,  entre 
mitj  d’un  cel  llis  qu’enlluherna,  com  una  vol¬ 
ta  de  metall  en  fusió,  sense  que  corri  ni  un 
núvol  per  remey.  En  més  de  quatre  hi  ha 
premeditació  y  alevosía,  encara  que  corrin 
amatents  à  cubrirse  ab  l’ atenuant  d’haverhi 
d’acompanyar  la  quitxalla.  Altres  procuran 
trobarlos  pel  camí  als  ninotassos  tradicio¬ 
nals,  vestits  de  reys  de  comèdia,  encarcarats, 
de  mirada  estúpida  y  cabelleras  de  cadavre. 

Mes  tots,  els  que  hi  van  y’is  que  no  hi 
van,  [ves  si  es  extrany!  quan  senten  aquests 
dias  el  ressó  boscà  del  tiruliru  y  del  pam- 
pam ,  obran  uns  ulls  com  unas  taronjas,  se 
troban  corpresos  y,  mirin  si  semblamentida, 
(ó  al  menys  à  mí  m’ho  sembla),  fins  els  que’s 
tenen  per  més  respectables  y  respectats,  quin 
rostre  sorrut  y  malhumorat  revela  intimas 
preocupacions,  se  reviscolan,  somriuhen  y’s 
deixondan,  com  si  sentissin  que  una  maneta 
llegendària,  eternament  jove,’ls  amoixés  el 
cor  per  la  part  de  dintre,  al  ovirar  al  lluny 
l’enravenat  perfil  de  YHeréu  y  la  Pubilla. 

^Per  qué  deu  succehir  tot  això?  Serà  pot¬ 
ser  degut  als  recorts  daurats  de  jovenesa,  de 
rosats  temps  millors  que  no  tornaràn  may 
més,  de  tendresa  falaguera  y  de  dolsas  ilu- 
sions  que,  ab  màgica  virtut,  evoca’l  pas  so¬ 
lemne  dels  Gegants?...  Això  es  comprensible 
per  lo  que  toca  als  vells,  qu’han  de  conjugar 
aquells  temps  com  à  pretèrits...  Però,  ^y  els 
joves?  No’s  comprèn  cóm  à  la  gent  dels  vint 
als  quaranta  anys,  els  puguin  agradar  tant 
semblants  ninots;  y  el  cas  es  que’ls  agradan; 
vaya  si’ls  agradan! 

Gayre  bé  tothom  (ab  molt  pocas  excep¬ 
cions)  se’ls  mira  ab  una  certa  complascencia, 
ab  gran  curiositat,  adonantse  ben  prompte  de 
las  innovacions  dels  rostres  y  trajos  y  co- 
mentantlas  alegrement,  y  arribant  à  recal¬ 
car  fins  els  més  petits  detalls,  qualitats  novas 
y  defectes  vells,  ab  una  diversitat  d’opinions 
que  esparvera.  Es  molt  interessant  fixarse  en 
las  apreciacions  de  la  gentada  inmensa,  em¬ 
badalida  al  véurels  passar  y  giravoltar,  y  sen¬ 
tir  lo  que  diuhen  els  que  un  té  més  aprop.  El 
quadro  resulta  forsa  interessant  pera  l’obser¬ 
vador,  rublert  d’exemples,  d’ensenyansas  y 
de  conseqüencias  per  esgranar.  Aixó  sense 

contar  els  atractius  cómichs  de  tot  especta¬ 
cle  curt  à  ple  ayre  y  la  nota  d’alegria  aixela- 
brada  que  à*la  munió  barcelonina,  vestida 
de  gran  festa,  li  dona  la  ruhenta  forsa  llumi¬ 
nosa  del  sol  de  juny,  y  las  darreras  alenadas 
de  la  primavera,  daurant  y  fent  voleyar  ca¬ 
bells  sedosos,  plomas  y  puntas,  domassos  y 
serpentinas,  banderas  y  ruixats  de  ginesta. 

Cad'any  se  reproduheix  l’espectacle,  y  sem¬ 
pre  ab  el  mateix  éxit.  Cad’any  surten  à  pas¬ 
seig  aquells  dos  grossos  puntals  de  las  pocas 
tradicions  populars  qu’encara’s  conservan  à 
Barcelona  y  que,  com  es  molt  natural,  van 
desapareixent,  perseguidas  pel  galop  triom¬ 
fal  de  las  ideas  novas  y  de  la  vida  moderna, 
com  estol  lluminós  dominador  de  nostra  ciu¬ 
tat,  que  s’engrandeix  constantment  ab  forsa 
expansiva  maravellosa. 

Els  Tres  Toms,  el  Carnestoltas,  els  porchs 
de  Sant  Antoni,  las  Cucurullas  y  tantas  al- 
tras  festas  tradicionals  y  populars,  unas 
jeuhen  entre  pols,  y  altras  fan  els  darrers 
badalls  de  l’agonía.  ^Quin  dia’ls  enterrarém 
als  Gegants?  Me  sembla  que  ja  es  hora. 

Joan  Tusquets. 

JUSTÍCIA  FORASTERA 

Una  sanitosa  bravada  d’oxigen  d’aquellas 
que  retornan,  reconfortan  y  aixamplan  els 
sentits,  ens  ha  vingut  de  més  enllà  dels  Pi- 
reneus,  de  l’assoleyada  terra  de  Fransa, 
d’aquella  hermosa  Provensa  tan  volguda 
dels  catalans  de  cor,  d’aquell  bressol  daurat 
de  trovadors  y  de  poetas,  al  rebre  la  sisena 
edició  francesa  de  L' Atlàntida,  que  son 
traductor,  l’eminent  poeta  Mr.  Justin  Pepratx, 
ha  tingut  la  galanteria  d’enviarnos,  en  un 
exemplar  bellament  imprès  à  Montpellier. 

Hem  dit  que’ns  hem  sentit  reconfortats, 
perque  sempre  es  falaguer  pels  que  s’estiman 
de  debó  las  glorias  de  Catalunya,  el  veure 
honradas  per  gent  de  fora  casa,  las  personali¬ 
tats  de  la  terra,  que  ab  las  alas  de  sa  fantasia, 
la  embranzida  de  sos  propis  mereixements 
y’l  resplandor  inmaculat  d’una  vida  exem¬ 
plar,  quasi  bé  santa,  logran  sobressortir  y 
s’elevan  molt  per  demunt  de  la  negrosa  y  en¬ 
verinada  massa  comú  dels  homes.  Y  quan 
els  forasters  honoran  y  exaltan  una  persona¬ 
litat  que  reuneix  plenament  las  tres  qualitats 
esmentadas  ,  quan  els  artistas  extrangers  se 
descubreixen  devant  del  nostre  Mossèn  Ja- 


cinto  Verdaguer,  tan  gran  poeta  com  català 
insigne  y  espill  de  sacerdots,  la  joya  interna 
que’ns  corprèn  es  tan  fonda,  que  fins  fà 
corre  tremolosa  à  la  nostra  pobra  y  mal 
tallada  ploma.  Sempre  es  un  calmant  bal- 
sàmich  aytal  foraster  elogi,  aparellat  ab  la 
més  complerta  justícia,  qu’endormisca,  en¬ 
cara  que  no  més  siga  per  breus  instants,  l’ira 
fonda  que  fibla  en  nostres  cors  y  la  vergonya 
qu’emporpra  nostras  caras,  produhidas  ab- 
dugas  per  l’espectacle  amargant  de  que  men- 
tres  à  fora  casa’l  nom  de  nostre  genial  poe¬ 
ta  brilla  entre  aroma  de  llorers,  flayre  d’in- 
cens  y  ressó  d’aplaudiments,  à  dintre  d’ella 
pateix  passió  y  mort  moral,  entre  las  urpas 
barroeras  de  tota  la  taifa  de  faritzeus  barce¬ 
lonins,  que  descendeixen  en  linia  recta  d’a¬ 
quells  teólechs  de  Salamanca  que  deyan  que 
Cristóforo  Colombo  era  boig,  y  d’aquells  que 
torturaren  à  Galileo  Galilei  y  esfondraren  la 
nau  de  vapor  de  Denis  Papin.  Mes  felisment, 
després  del  Divendres  Sant,  ve  Pasqua  de 
Resurrecció,  y  per  la  de  nostre  aymat  Mos¬ 
sèn  Cinto  (tan  galanament  iniciada  pels  poe¬ 
tas  de  Fransa),  hem  de  trevallar  de  cor  y  sen¬ 
se  treva  tots  els  catalans  devots  de  la  Poesia 
que  no  tenim  la  conciencia  entelada  pel  baf 
embrutidor  del  diner,  pel  fum  pestilent  de  la 
vanitat  y  per  la  flama  devoradora  delaenveja. 

Mr.  Justin  Pepratx  dedica  sa  traducció  à 
la  Reyna  Regenta  d’Espanya,  y  à  continuació 
segueix  una  nota  biogràfica  firmada  per  Mos¬ 
sèn  Jaume  Collell  y  escrita  à  Vich  en  1886, 
en  la  que  s’hi  descriu  quasi  bé  tota  la  vida 
del  gran  poeta  de  Folgarolas:  sa  infantesa 
quietosa  enlluhernada  per  la  contemplació 
cotidiana  de  la  natura;  la  influencia  decissiva 
de  las  ruhentas  soleyadas  estivals  y  dels  idea¬ 
lismes  místichs  de  la  religió  catòlica,  fent 
esclatar,  la  potencia  de  las  unas,  la  rosa  luxu- 
riant  de  flayra  encisadora  de  sa  fantasia  de 
poeta,  y’is  altres,  el  lliri  blanch  de  perfúm 
suàu  de  sa  vocació  eclesiàstica;  sos  diaris  tre- 
valls  de  pagés,  sas  llargas  horas  de  biblio¬ 
teca,  els  vols  de  sa  imaginació  esplendorosa 
cap  à  las  regions  de  inefable  poesia,  tot  es¬ 
guardant  la  testa  blanquinosa  del  vell  Mont¬ 
seny,  lleugerament  velada  per  la  boyra,  à  l’om¬ 
bra  frescal  de  las  alzinas  revellidas;  sas  lectu- 
ras  preferidasy  son  primer  triomf  en  els  Jochs 
Florals  de  1865  ab  Els  minyons  d'en  Veciana; 
acabant  ab  l’éxit  universal  de  L' Atlàntida. 


294 


JOVENTUT 


Ve  després  la  traducció  del  prólech  del  ori¬ 
ginal,  d’aquell  prólech  ahont  Mossèn  Jacinto 
Verdaguer  se’ns  presenta  com  à  prosista  de 
cap  d’ala.  Son  llenguatje  sapat  y  onomato- 
peich,  tan  armoniós  y  embolcallat  sempre  en 
una  mena  de  salabró  marina,  barrejada  ab  la 
flayra  rehinosa  dels  pinatars  costaners,  està 
perfectament  conservat  per  son  fidel  traduc¬ 
tor.  Y  passada  la  transcripció  de  la  carinyosa 
carta  d’en  Mistral  y  la  cèlebre  dedicatòria  à 
don  Antoni  López,  la  introducció  al  poema 
comensa  à  desplegarse  en  francès  ab  la  ma¬ 
teixa  majestat  y  grandilocuencia  virgiliana 
del  original  català: 

Un  jour ,  dons  les  eaux  de  Lusitanie, 
les  somtnets  geanls  de  l’ Andalousie 
virent  un  combat  entre  deux  vaisseaux. 

Sur  l’un,  ï etendard  de  Gènes  flaniboie; 
sur  l’autre,  rugit,  affamé  de  proie, 
le  Lion  de  Venise,,avec  lionceaux. 

Nostre  cor  comensa  à  batre  ab  la  matei¬ 
xa  forsa  jovenívola  de  quinze  anys  enrera, 
quan  per  primera  volta  llegirem  l’hermós 
poema;  ens  sentim  corpresos  com  alasho- 
ras,  devant  d’aquells  versos  admirables  en 
que’s  descriu  el  salvament  miraculós  del  jove 
navegant  ginovés  y  en  els  que  la  vella  llegen¬ 
da  marina  del  enfonzament  de  l’Atlàntida, 
brolla  dels  llabis  del  vell  ermità  de  la  costa. 
Malgrat  las  novas  formas  poéticas  qu’en 
quinze  anys  hem  llegit,  estudiat  y  assabo¬ 
rit,  y  malgrat  las  obras  mestraS  que  de  dife¬ 
rents  indrets  y  climas  han  pogut  encisarnos, 
ressentim  avuy,  ab  la  lectura  francesa,  la  ma¬ 
teixa  impressió  d’avans,  potser  encar  engran¬ 
dida  per  ser  el  nostre  camp  d’admiració  molt 
més  extens  y  ample. 

Mr.  Justin  Pepratx  ha  trasladat  ab  el  cuy- 
dado  del  admirador  fervent  las  genials  es- 
trofas  verdaguerianas  à  sa  hermosa  parla;  y 
en  francès,  igual  qu’en  català,  els  onze  cants 
del  poema  llampegan  ab  el  mateix  esclat  y 
ab  la  mateixa  forsa  lluminosa;  per  quina  ho¬ 
norable  tasca  no  ha  de  rebre  per  nostra  part 
més  qu’elogis sincersy felicitacions  calurosas. 

Clou  el  llibre  un  postface  del  mateix  tra¬ 
ductor,  en  el  que  ressenya  l’entusiasme  y  ad¬ 
miració  que  la  gent  granada  (  intelectual- 
ment)  de  Fransa  y  d’altras  nacions  europeas, 
senten  per  l’obra  grandiosa  del  insigne  poe¬ 
ta  de  Catalunya  (paraulas  textuals);  y  copia 
conceptes  encomiàstichs  de  Jules  Simon  , 
François  Coppée,  Jules  Claretie,  Leon  Say, 


Frederic  Mistral,  Gaston  Boissier,  A.  Me- 
zieres,  Victor  Duruy,  Le  Duc  de  Broglie, 
Emile  Ollivier,  Ludovic  Halévy,  E.  Melcior 
de  Vogüé,  le  Comte  d’Haussonville,  Maxime 
du  Camp  y  molts  d’altres. 

Donchs  bé:  iqué  dirían  tots  aquests  se¬ 
nyors  tan  respectables  si  sapiguessin  com  se 
l’ha  tractat  aqui  à  Catalunya  al  insigne  poète, 
com  ells  l’anomenan?  cQué  dirían  si  s’enteres- 
sin  de  que  tot  un  estol  d’aus  negras,  cegadas 
pel  brill  de  son  estre  poderós,  el  voltaren  y  à 
cops  de  bech  li  tragueren  sa  corona  de  llorer, 
fentne  mil  trossos,  li  arrencaren  de  las  mans 
sa  lira  sagrada,  escarniren  ab  irónicas  rialla- 
das  sa  fantasia  artística,  li  privaren  de  dir 
missa,  el  llensaren  al  carrer  com  si  fos  un 
leprós  malvat,  y,  punxantse’l  front  ab  la  pun¬ 
ta  del  dit,  moveren  el  cap  ab  sardónica  ria¬ 
lleta,  tot  miràntsel  de  reull,  com  aquells 
doctors  salamanquins  que  s’han  esmentat 
més  amunt,  devían  mirar  al  ginovés  inmor- 
taP  ;Qué  dirían  si  sapiguessin  que  Mossèn 
Jacinto  Verdaguer,  en  lloch  de  la  corona 
de  verts  y  frescals  llorers,  tallats  de  la  ma¬ 
teixa  soca  dels  que  cenyiren  las  testas  augus- 
tas  d’Homer  y  de  Virgili,  d’Horaci  y  del  Pe- 
trarca,  del  Dant  y  de  Goethe,  porta  en  son 
cap  una  corona  d’arsos?  Ja’ns  sembla  que’ls 
sentim.  A  ben  segur  dirian  que’l  poble  qu’es- 
tronca’ls  cants  de  sos  poetas  y’is  tortura,  es 
com  un  any  sense  primavera,  com  un  nin  sen¬ 
se  riallas,  com  una  verge  sense  cor,  com  un 
bosch  sense  canturias  d’aucells,  com  una  nit 
sens  estrellas,  com  un  terrer  sens  aygua  y 
com  una  mare  sense  plors.  Y  com  que  sense 
primavera,  riallas,  cor,  canturias  d’aucells, 
parpelleig  d’estrellas,  aygua  y  plors  de  mare, 
no  hi  ha  vida  possible,  el  poble  que  consent 
ab  el  glas  de  sa  indiferència  la  comissió  de 
semblants  atentats,  es  un  suicida. 

Aixis,  donchs,  els  qu’estimém  à  Catalunya 
y  als  homes  que  la  honoran,  hem  de  lluytar, 
à  mort  si  es  menester,  pera  lograr  que  no’s 
parli  (ab  tanta  rahó)  tan  malament  de  la 
nostra  terra. 

Repetim  de  tot  cor  nostra  més  coral  enho¬ 
rabona  à  Mr.  Justin  Pepratx  per  sa  excelent 
traducció,  agrahintli  moltissim  el  que  s’hagi 
recordat  de  nosaltres,  y  aprofitém  la  ocasió 
pera  rendir  à  Mossèn  Jacinto  Verdaguer  l’ho- 
menatje  respectuós  de  la  nostra  admiració 
més  ferventa. 


Sai.vador  Vii.aregut. 

SORTIDA  DE  SOL 

Benehit  siga  el  Sol  qu'aclara  el  firmament, 
y  el  bon  Deu  que  l'encén. 

Benehit  l’oreig  suau  que’l  boyràm  desvaneix 
y  el  Deu  que’l  dirigeix. 

Benehidas  las  flors  qu’incensan  el  jorn  nou 
y  el  Deu  que  las  desclou. 

Benehits  els  aucells  d’armònich  despertar 
y  el  Deu  que’ls  fa  cantar. 


\  benehida  tu,  oh  terra  hont  hem  nascut, 
i  que  Deu  te  dó  salut! 


CANSONS  PERA  LA  MAYNADA 

De  la  co/ecció  premiada  en  eh 
yochs  Florals  d’enguany, 

LAS  CIGALAS 

Qué  fas?  |Ohé,  desperta’t! 
desperta’t,  l’hora  passa; 
ja’ls  moscatells  groguejan, 
ja  cantan  las  cigalas. 

]Ohé! 

Ja  cantan  las  cigalas, 
jevohé! 

Las  sents?  Son  las  primeras 
qu’ab  sa  vibrant  cantada 
l’antich  vinyar  festejan 
y  al  sol  d’Agost  aclaman. 

;  Ohé! 

Ja  cantan  las  cigalas, 
jevohél 

Tot  brunz  y  xerroteja, 
tot  riu  perfuma  y  canta; 

<;qué  fas?  [Ohé,  desperta’t, 
cantém  ab  las  cigalas! 

|Qhé! 

Cantém  ab  las  cigalas, 

»• 

ievohé! 


Apeles  Mestres. 

A  APELES  MESTRES 

AB  MOTIU  DELS  SEUS 

POEMAS  DEL  MAR 

Quan  varen  sortir  els  Poemas  del  Mar ,  del 
Apeles,  vaig  tenir  una  veritable  alegria. 

Aquells  versos  escrits  per  ell  en  aquell 
temps  en  que  casi,  y  sense  casi,  vivíam 
junts,  de  quinas  primicias  haviam  disfru- 
tat,  que  fa  tant  de  temps  coneixiam  y  admira- 
vam,  quan  no’ls  coneixia  ningú  més,  al  véu- 
rels  publicats  en  un  elegant  tomet,  ens  van 
evocar  tot  un  món  de  recorts,  y  vam  prome¬ 
tre  als  companys  de  Joventut  que’n  fariam 
un  estudi  critich  extens,  tal  com  se  merei- 
xían. 

Peró,  al  poch,  una  idea  ens  va  detenir.  {Per 
qué  fer  una  crítica  de  lo  que  per  sí  sol  ja’s 
recomanava?{Per  qué  anticipar  al  lector  l’àni¬ 
ma  d’un  llibre,  trayentli  aixís  el  plaher  in- 
mens  de  descubrirla?  {Y  qui’ns  diu  à  nosaltres 
que  al  dar  à  conèixer  aquesta  visió  poètica 
del  mar,  del  Apeles,  no  la  deformariam,  no 
l’atenuaríam,  ó  no  li  treuríam  el  seu  ver 
flayre? 

Y  després,  l’Apeles  es  ja  hors  de  concours , 
es  un  d’aquells  autors  ja  indiscutibles,  una 
personalitat  sencera  d’artista,  que’s  revela  lo 
mateix  dibuixant  que  fent  versos,  que  fent 
música  ,  encara  qu’aixó  ultim  sols  sigui 
íntimament.  Donchs,  res  de  critica,  res  de 
compte  rendu.  L’obra  es  bella,  es  inspirada,  y 
es  una  de  las  primeras  flors  del  seu  geni,  nas¬ 
cuda  à  la  vora  del  mar,  y  nosaltres  la  hem 
vist  nàixer  y  florir.  Evoquém  sols  aquells 
temps  dels  albors  de  nostra  joventut  en  que 
las  nostras  ànimas  se  formavan,  l’una  al  cos¬ 
tat  de  l’altra,* compenetrantse  é  influhintse, 
pintant  y  dibuixant  jo  al  costat  seu,  escribint 
ell  al  costat  meu,  cada  qual  ab  sa  personalitat 
pròpia,  sas  impresions  v  sas  ideas. 

En  el  prólech,  l’Apeles  ens  dedica  el  lli¬ 
bre,  à  tots  els  companys  d’aquell  temps,  es¬ 
criptors,  pintors,  esculptors,  músichs,  etc., 
la  major  part  dels  quals  ja  han  mort.  A  pesar 
de  no  havernos  vist  fa  bastant  temps,  al  ano- 
menarme  à  mi’l  vell  amich  inseparable,  com- 
pareixo  y  dich  jpresent! 

Sembla  aquell  racconto  d’en  Víctor  Hugo. 
El  seu  oncle,  capità  de  la  primera  república, 
tenia  que  defensar  un  lloch  en  una  batalla. 


Va  cumplir  son  dever  ab  tota  la  companyia,  . 
sufrint  tota  la  nit  y  responent  al  nutrit  foch 
del  enemich,  avansant  com  podia.  Al  dema- 
tí  las  trompetas  van  tocar  ialto'l  foch!  Ha- 
vian  guanyat  l’acció.  Volent  saber  els  que 
quedavan,  va  passar  llista:  sols  van  respon¬ 
dre’l  lloch-tinent,  que’s  presentà  espasa  en 
mà,  el  sargento,  ab  el  fusell  à  las  mans,  tot 
fumant  encara,  y’l  corneta.  Jo  soch  el  tinent, 
ó,  si  voléu,  el  sargento,  d’aquell  temps,  que 
durant  tota  aquesta  llarga  nit  he  combatut 
pel  Progrés,  per  la  Llibertat,  per  l’Autono- 
mía  y  per  la  República.  La  diferencia  es  que 
sols  apunta  l’aurora  y  encara  no  hem  gua¬ 
nyat  la  batalla. 

Fa  ja  25  anys!  Com  qui  no  diu  res!  Eram 
molt  joves.  Comensavam  à  tenir  barba. 

L’Apeles  tot  just  havia  sortit  d’una  malal¬ 
tia.  Jo  acabava  de  sortir  d’una  especie  de  vér- 
tich,  del  esbojarrament  de  la  Federal.  Casi 
un  noy,  havia  sigut  president  de  la  Joventut 
Republicana;  havia  contribuhit  à  aquell  ar¬ 
mament  popular  de  la  Diputació;  havíaanat  à 
treure  canons  de  las  Dressanas;  havia  acom¬ 
panyat  com  delegat  els  voluntaris  à  la  monta- 
nya,  y  després,  durant  la  lleva  d’en  Castelar, 
havia  format  en  las  brigadas  sanitarias.  Tot 
al ló  acabava  de  passar  per  mi  com  un  som¬ 
ni.  Dos  cops  d’Estat  l’havian  fet  desapareixe. 
Encara  recordém  el  segón,  en  que,  parodiant 
la  cèlebre  Elegia  de  Jordi  Manrique  (per- 
que  en  aquell  temps  tot  se’ns  tornava  fer 
broma)  varem  contestarà  un  bando  que  apa¬ 
regué,  en  el  que  per  tot  hi  havia  pena  de  la 
vida : 

jSus,  autoridad  dormida! 

Avive  el  seso  y  dispierte 
contemplando 
como  la  gente  atrevida 
sus  aguas  menores  vierte 
contra  el  Bando. 

Cuàn  presto  se  va  el  poder, 
y  cuàl  después  de  dejado 
da  dolor; 

como  à  nuestro  parecer 
cualquier  gobierno  pasado 
fué  mejor. 


^Qué  se  hizo  la  Federal? 
Figueras  y  Salmerón, 
<qué  se  hicieron? 

íQué  fué  del  gran  Pi  y  Margal 
y  de  tanto  batallón 
como  trujeron? 

El  cop  d’Estat  de  Sagunto  va  fer  que  l’Ape- 
les  y  jo  fóssim  més  intims  amichs,  si  cab, 
qu'avans.  Una  tristesa  profonda’s  va  apode¬ 
rar  de  nosaltres.  Pressentiam  tcg  lo  que  ha¬ 
via  de  venir.  Confosament  veyam  ja  la  gran 
hecatombe  y  la  degeneració  d’Espanya. 

Desd’aquell  moment,  totas  las  energias 
las  varem  dedicar  al  Art,  à  las  ideas  puras. 

Pel  moment,  varem  tornar  à  la  Escola  de 
Bellas  Arts  els  dematins,  ahont  varem  pintar 
y  dibuixar  en  companyia  d’en  Riquer,  d’en 
Meifrén,  d’en  Mas  y  Fontdevila,  d’en  Plane¬ 
lla,  d’en  Gómez,  d’en  Fabrés,  d’en  Labarta, 
d’en  Sant  Marti,  l’Oms,  etc.,  etc.,  y  tants 
d’altres  que  després  han  tingut  nom. 

Per  las  tardes  ens  tancavam  tots  dos  en  el 
taller  de  casa  seva,  à  la  Granvía,  y  alli  jo  di¬ 
buixava  ó  escrivia,  y  ell  feya’l  seu  cèlebre 
llibre  vert,  y  en  els  intermedis  parlavam 
d’Art,  de  Ciència,  de  Filosofia,  entre  un  y 
altre  cigarret. 

Armonisavam  tant  en  la  manera  de  pen¬ 
sar  y  fins  de  sentir,  que  l’un  semblava’l 
comentari  del  altre.  Aixis  que’l  sol  baixava, 
sortíam  junts  à  admirar  la  Naturalesa.  Pre¬ 
nent  passeig  de  Gracia  amunt,  anavam  fins 
à  trobar  camp  ó  montanya,  pera  contemplar 
las  magnificas  postas  de  sol  que  pels  vol¬ 
tants  de  Barcelona  solen  observarse  durant 
l’hivern  y  la  tardor.  Alli’ns  absorvíam  en  me¬ 
ditacions  panteiscas,  ó  trayent  la  capseta  de 
pintar  à  l’ayguada,  feyam  cadahú  un  apunte. 
Y  després  ens  entornavam  à  casa  imaginant 
plans  d’obras,  qu’unas  s’han  escrit,  y  qu’al- 
tras  s’han  quedat  en  apuntacions  ó  al  tinter.  A 
la  restauració,  donchs,  li  devém  el  que  cada 
hu  haguém  produhit  en  las  arts  y  en  las  lle- 
tras;  si  no,  tal  vegada,  engolfats  en  la  politi— 
ca,  hauriam  parat  en  diputats,  directors  ge¬ 
nerals,  ministres,  ó  algun’altra  vulgaritat  per 
l’estil. 

El  taller  del  Apeles  va  anar  fentse  un  ver- 
dadér  Muséu.  Plats,  grabats,  robas,  tapissos, 
fotografías,  armas;  cada  dia  s’anava  organi- 
sant.  Aquell  era’l  nostre  retiro.  Nosaltres 
eram  dos  solitaris.  No  compartíam  las  ideas 
ab  ningú.  Sosteníam  un  diàlech  ó  trevalla- 
vam.  Ell  fent  apuntes  del  natural,  ó  anotant 
ideas,  estudiant  plantas,  insectes,  animals 


doméstichs  y  noys.  El  jardi  de  la  casa  era,  per 
aixó,  la  sucursal  del  taller.  Alli  hi  havia  flors, 
arbres,  arbrissons,  aucells  en  gabias,  lloros, 
gallinas  y  viràm  variada,  y’is  altres  que  hi 
acudían,  aixís  com  gossos,  gats,  tortugas  y 
qué  se  jo  qué  més.  També,  hi  venian  els,  noys 
del  seu  germà  y  altres  del  vehinat.  Aixó  l’en¬ 
cantava  à  l’Apeles  y  li  sugeria’ls  dibuixos  y 
las  ideas  més  graciosas. 

Jo  llegia  entre  tant  llibres  y  prenia  apuntes, 
y  meditant  sobre’ls  desastres  de  la  guerra, 
allí  vaig  fer  el  primer  plan  de  la  meva  obra 
La  Mort  y'l  Diable ,  que  jo  vaig  titular  alas- 
horas  La  Mort  y'l  Mal.  També  allí  hi  vaig  es¬ 
criure  alguns  trevalls  qu’he  publicat  des¬ 
prés,  y  d’altres  qu’encara  tinch  inèdits. 

Algunas  vegadas,  à  las  tardes,  ens  en 
anavam  per  la  montanya  fins  à  trobar  una 
pineda  en  alguna  altura,  desde  la  que’s  ve- 
gés  el  mar.  Aquest  y’is  pins  tenían  per  nos¬ 
altres  un  atractiu  especial.  Sentats  sota  dels 
més  coputs,  mirant  à  la  ciutat  y  al  mar,  ve- 
yent  els  barcos  arribar  à  port  ó  sortirne,  ens 
entregavam  à  meditacions  profondas.  Aixis 
estavam  fins  à  posta  de  sol,  en  plena  Natu¬ 
ralesa,  respirant  aquell  ayre  embalsamat, 
més  alts  que  la  ciutat  .sobre  la  qual  se  gron¬ 
xava  la  espesa  boyra  de  carbó  de  pedra.  De- 
vegadas  ens  en  anavam  per  la  vora  de  l’ay- 
gua,  seguint  la  costa,  admirant  la  mar  blava, 
fixantnos  en  els  grupos  de  barcos  y’is  pesca¬ 
dors  qu’extenian  las  xarxas  sobre  la  sorra. 
Aixís  se  va  inspirar  l’amich  Apeles  y  va  anar 
component  els  preciosos  Poemas  del  Mar , 
que’ns  llegia  en  el  seu  taller  cada  vegada 
que’n  tenia  un  de  llest. 

Els  estius,  cap  à  Suissa.  Aquell  era’l  nos¬ 
tre  pais  predilecte.  Aquella  naturalesa,  aque- 
Has  ciutats  antigas  ab  tot  el  confort  modern, 
aquell  regim  lliberal,  federatiu,  qu’havia 
transformat  un  país  ignorant  en  un  país  ins- 
truhit  y  rich,  y  la  economia  y  laboriositat 
dels  seus  habitats,  tot  alló’ns  encantava.  En 
aytals  viatjes  ens  extassiavam  devant  d’a¬ 
quells  monuments  antichs  tan  ben  conser¬ 
vats,  en  aquellas  ciutats  góticas,  ab  las  sevas 
Casas  Consistorials  históricas,  las  sevas  cate¬ 
drals,  las  sevas  torras  ab  aquells  monumen¬ 
tals  rellotjes  plens  de  figuras  mecànicas  que 
representavan  personatjes  histórichs,  guer¬ 
rers  y  ossos  armats.  En  aquells  Museus  y  ar¬ 
senals  tan  plens  d’armas  antigas,  en  las  Bi- 

bliotecas  y  Arxius  hi  passavam  llargas  horas. 
Però,  sobre  tot,  el  nostre  plaher  més  gran  era 
penure  /’ alpenstock,  la  toballola  al  barret,  y’is 
botins  ab  el  calsat  ferrat,  y  cap  à  la  monta- 
nya.  Poch  anavam  à  cavall;  vinga  pujar  als 
cims,  contemplar  llachs,  veure  formarse  las 
tempestats  à  sobre  ó  à  sota  nostre,  y  arribar 
als  gla'ciers ,  aquellas  montanyas  de  gel  tan 
imponents;  ó  bé  embarcarnos  en  els  vaporets 
dels  llachs,  y  contemplarlos  de  dia  ó  de  nit 
à  la  misteriosa  llum  de  la  lluna.  iSi’n  varem 
treure  d 'apuntes  d’aquell  pais,  tot  Naturale¬ 
sa,  tot  Poesia,  ell  dibuixant,  y  jo  escribint, 
ó  al  revés!  Allí’ns  sentíam  com  engrandits 
y  millorats;  y  després,  à  la  nit,  en  1  Hotel 
ó  en  la  Kur-saal ,  entre  una  y  altra  sinfonia, 
frecuentavam  lo  més  selecte  d’aquella  socie¬ 
tat  cosmopolita  en  que’s  barrejavan  ale¬ 
manys,  francesos,  russos,  inglesos,  algún 
italia,  y  qué  sé  jo  qué!  Peró  especialment  ab 
els  francesos  y  francesas  era  ab  qui  feyam 
més  ali.  Allí ,  à  Divonne  Les  Bciins  hi  varem 
coneixe  al  cèlebre  escriptor  Paul  de  Saint 
Víctor,  à  qui  nosaltres  li  deyam,  en  broma, 
el  senyor  Pau ,  que  hi  era  ab  la  seva  filla 
Clau ette,  la  seva  germana,  y’l  seu  cunyat, 
catedràtich  de  YEcole  de  Medecine  de  Pans , 
doctor  Gavarret.  També  hi  varem  coneixe 
l’Octavi  Feuillet,  à  qui  havíam  tret  per  motiu 
en  Folleíins;  y  d’altres.  Casi  cad’any  ens  fixa- 
vam  un  mes  à  lnterlaken,  pera  descansar,  ó 
anavam  à  pendre  dutxas.  Peró’l  nostre  des¬ 
cans  consistia  en  admirar  la  Naturalesa  y  tre- 
vallar  més  que  may,  donchs  ens  passavam 
la  major  part  del  dia  à  ple  ayre  en  un  de 
aquells  kioskos  ó  cobertissos  que  hi  havia 
als  boscos,  ab  taula  y  cadiras  rústicas,  ell 
dibuixant  els  Cuentos  vivos ,  ó  escribint  las 
Alpestres ,  ó  altras  cosas,  y  jo  continuant  el 
meu  llibre  La  Mort  y'l  Diable  ,  pel  que 
m’havían  procurat  molts  materials  las  Biblio- 
tecas  y  Arxius  de  Ginebra,  de  Berna  y  de 
Lucerna. 

Quan  feya  mal  temps,  el  nostre  taller  era 
la  galeria  del  Hotel,  y  alli,  mirant  caure  la 
pluja  sobre’l  camp,  y  la  montanya  cuberta 
de  núvols,  trevallavam  omplint  la  taula  de 
volums,  de  grabats  y  d’apuntes  de  qu’esta- 
van  plenas  las  nostras  maletas. 

Un  dels  plahers  més  grans  que  teniam, 
era  el  d’anar  per  las  pagesías  ó  per  las  casas 
dels  antiquaris  dels  pobles  à  bibeloller ,  com 


diuhen  à  Fransa,  es  àdir,  à  buscar  Fayensas, 
tapissos,  trastos,  vidres,  y,  sobre  tot,  armas 
antigas,  qu’alashoras  se  trobavan  à  punta- 
das  de  peu  en  aquell  país  qu  havia  sumi- 
nistrat  soldats  fidels*  à  tots  els  regnes  d’Eu- 
ropa.  Quina  no  era  la  nostra  alegria,  al 
descubrir  ^adquirir  una  espasa  típica,  gòti¬ 
ca  ó  del  renaixement,  ó  un  casco  grabat,  ó 
una  mitja  armadura  de  Lansquenet ,  ó  una 
alabarda  de  forma  extranya!  D’allí’n  vaiem 
treure  pel  taller  del  Apeles,  per  son  germà, 
per  la  meva  colecció,  per  regalarne,  y  per 
omplirne’l  Muséu  Estruch. 

A  mitj  ó  à  últims  de  septembre,  carregats 
de  fato ,  alsavam  la  residència,  y  algunas  ve- 
gadas,  pera  venir  à  Barcelona,  passavam  per 
París  ,  ahont  tornavam  à  adquirir  impre- 
sions,  coneixements  y  objectes. 

Aixis  retornavam  à  casa  engrandits  y  en¬ 
fortits,  física  é  intelectualment;  carregats 
ab  el  gran  boti  de  las  nostras  troballas,  y  dis¬ 
posats  à  trevallar  tot  l’hivern  per  l’Art  ó  per 
las  ideas,  ab  la  febre  que  dona’l  foch  sa¬ 
grat  que’s  porta  dintre. 

Desgraciadament,  això  va  durar  sols  uns 
quants  anys.  La  mort  de  la  meva  estimadis- 
sima  mare,  y  la  publicació  de  la  esmentada 
primera  obra  meva  (qu’à  Madrid  havia  sigut 
rebutjada),  me  van  portar  à  domiciliarme  à 
Paris,  y  desd’alashoras  ja  las  nostras  visitas 
varen  sovintejar  menos,  sens  haver  dismi- 
nuhit  per  res  la  estima  nostra.  A  cada  nova 
obra  del  Apeles,  el  cor  me  saltironava  y  cor¬ 
ria  à  llegiria;  me  semblava  que  sentia  una 
flayra  d’aquella  atmosfera  comú  à  tots  dos, 
que  va  formar  y  fer  creixe  las  nostras  àni- 
mas. 

Aixis  m’ha  passat  ab  els  Poemas  del  Mar , 
escrits  en  aquells  temps,  casi  contemporanis 
del  Avant  y  del  Microcosmos ,  en  qu  ell  hi 
formulava  aquell  credo  nostre, credo  d  Amor, 
de  Llibertat,  de  Vida,  ab  aussencia  compler¬ 
ta  de  tot  excepticisme. 

Aixis  à  la  seva  llamada  he  respost: 

—  ;  Present! — 

_ _ _  • 

Ara,  amich  Mestres,  permeteume  qu’avuy 
no  comparegui  sol,  sinó  que  vos  presen¬ 
ti,  com  à  capità,  el  nou  batalló  sagrat  de 
la  Joventut  catalana.  Tots  son  cors  lleals  é  in- 
teligencias  claras,  com  ho  eran  els  nostres 
companys  qu’han  mort.  Els  uns  son  escrip- 

tors,  prosistas  ó  poetas;  els  altres,  pintors 
preuhats,  compositors,  músichs  u  homes  de 
Ciència,  tots  soldats  de  la  Idea,  que  com  vos 
y  jo  han  menyspreuhat  sempre  lo  actual,  lo 
material,  pera  mirar  endevant  y  enlayre.  Tots 
vos  coneixen  y  vos  admiran;  v  ab  mi,  tots 
vos  saludan., 

Y  ara,  en  marxa!  Y  contiriuém  el  combat 
per  l'Ideal  fins  al  fi  de  nostra  vida! 

Pompeyus  Gener. 


TEATRES 

ELDORADO 

La  DUQUESA  oe  i  a  Vallière. 

A  n’els  principiants  l’escriure  una  comèdia  _ 
històrica  els  eníluherna.  Això  de  que  un  se 
trobi  ab  l’argument  let  es  tan  tentador!  L'ú¬ 
nica  dificultat  per  ells  consisteix  en  topar  ab 
un  fet  ó  un  personatje  histórich  que  sia  ben 
interessant.  Trobats,  l’obra  surt  sola  si’s  té  un 
xich  J’instint  dramàtich  y  si’s  sab  un  altre 
xich  de  dialogar.  Y  qué’n  van  d’errats  de 
comptes!  Un  drama  ó  comèdia  histórichs  son 
molt,  però  molt  més  difícils  de  fer  que  cap 
d’altre.  En  primer  Uoch,  demanan  un  estudi 
detingudissim  de  l’época  en  els  variadissims 
aspectes  que  la  caracterisa.  S’ha  de  coneixe 
tot,  no  ja  sols  las  costums,  habitutsy  demés 
detalls  que’s  troban  en  qualsevol  llibre  d’his¬ 
toria,  sinó  que  s’ha  de  penetrar  en  la  vida  ín¬ 
tima,  en  la  mateixa  ànima  del  poble,  que  al 
exteriorisarse  en  fets,  costums  y  caràcters  dis¬ 
tints,  dona  la  explicació  de  las  diferencias  es¬ 
sencials  que  separan  uns  temps  dels  altres. 

En  segón  lloch.  suposant  que’s  fassi  aquest 
trevall  (que  pochs  fan),  se  necessita  tenir  per 
lo  menys  tanta  imaginació,  tanta  potencia 
creadora  com  pera  fer  un’obra  original.  Y 
la  rahó  es  senzillíssima.  La  veritat  que  dona 
la  historia  ó  la  llegenda  es  una  cosa;  la  veri¬ 
tat  artística,  es  à  dir,  dramàtica,  n’es  un’al- 
tra.  L’autor  té  que  respectar  aquella  en  son 
fons,  més  té  de  transformaria,  té  d’adornar- 
la,  té  de  feria  poètica  é  interessant  de  tal  ma¬ 
nera  que’ls  fets,  personatjes  v  costums,  sen¬ 
se  contradirse  ab  aquella  veritat  verdadera , 
surtin  de  la  imaginació  creadora  del  autor 
nous  de  trinca,  ab  nova  vida,  ab  més  relléu, 
ab  més  poesia.  Y  vetaquí  perque  lo  que 
semblava  una  ventatja  resulta  un  perjudici. 
En  l’obra  original  s’ha  d’inventar  tot,  mes 
s’es  completament  lliure;  en  la  històrica  s’ha 
d’inventar  quasi  tot,  y  en  cambi  s’està  com¬ 
pletament  lligat.  Per’  xó  veuréu  que’ls  mes¬ 
tres  escarmentats  s’hi  pensan  molt  avans  de 
embolicarshi,  y’is  joves  qu’ho  proban  rara  ve¬ 
gada  reincideixen, si  no  ho  deixan  correavans 
d’acabar  la  primera  tentatfva. 

Don  Joan  Antoni  Cavestany  sembla  qu’es 

dels  tossuts.  L’ha  acabada,  y  més  li  haguera 
valgut  no  ferho.  Tot  lo  que’ns  conta  en  La 
Duquesa  de  la  Vallière  el  públich  s’ho  sab  de; 
memòria,  perque  tothom  l’ha  llegit  à  n’en 
Dumas;  y  lo  pitjor  es  que  l’autor  sembla  que 
de  l’época,  de  las  costums  y  dels  personatjes 
histórichs  ab  prou  feynas  en  sab  tant  com  el 
públich.  De  modo  que  resulta  una  comèdia 
històrica  carrinclona,  quins  personatjes  sols 
ens  recordan  als  d’aquell  temps  perque  ba- 
llan  un  minuet,  fan  saludos  de  mitja  espinada 
y  diuhen  ab  afectació  quatre  frasses  de  folleti 
clàssich.  Per  tot  aixó  no  se’n  necessitan  gay- 
res  de  coneixements  histórichs  y  vetaquí 
perque,  baix  aquest  punt  de  vista,  l’obra  re¬ 
sulta  tan  poch  interessant. 

Per  altra  part,  l’acció's  reduheix  à  tres  ó 
quatre  epissodis  completament  aislats,  sense 
que  l’autor  sàpiga  lligarlos  posanthi  de  la 
seva  inventiva  tots  aquells  elements  artis- 
tichs  necessaris  pera  que  la  faula  resulti  ar- 
mónica,  pera  que’ls  personatjes  resultin  in¬ 
teressants  y  pera  que  las  situacions  dramà- 
ticas  vinguin  preparadas  ab  naturalitat.  Con¬ 
tràriament,  aqueixas  sobrevenen  sobtadas, 
sense  preparació,  secas  com  la  historia,  po- 
bras  com  la  vulgaritat.  Els  dos  protagonis- 
tas,  perque  no  hi  ha  cap  dubte  que  Lluís  XIV 
té  encara  més  relléu  que  la  La  Vallière.  sols 
surten  apuntats,  es  à  dir,  mal  apuntats,  per¬ 
que  tot’aquella  impetuositat  de  caràcter,  fo- 
gositat  de  passions,  orgull  y  volubilitat  del 
primer,  y  tota  la  ingenuitat,  candor  y  vaga 
idealitat  de  la  segona,  no  ha  sapigut  traduhir- 
los  l’autor  ab  tochs  gràfichs,  ab  detalls  suges- 
tius  é  interessants  que  captivin  al  públich  y'l 
posin  en  condicions  de  seguir  el  drama.  Y  si 
aquests  resultan  aixis,  ^qué’n  dirém  d’aquell 
Moliére,  d’aquell  Corneille,  d’aquell  Racine 
y  d’aquell  LafontaineAQué’n  dirém  d’aque- 
íla  manera  tan  xavacana  d’explicarse?  Sort 
que’l  públich  els  coneix  també  molt  millor 
que  l’autor  à  n’aqueixos  senyors,  que  si  no, 
vaya  un  concepte  que’n  formaria! 

Se  necessita  tota  la  petulància  d’un  senyor 
Cavestany,  pera  posar  en  boca  d’aytals  homes 
totas  aquellas  vulgaritats. 

El  públich  escolta  l’obra  fret  v  sens  emo¬ 
ció,  distrayentse  de  tant  en  tant  ab  detalls  de 
presentació  escènica  y  ab  las  anadas  y  vin- 
gudas  dels  personatjes,  que  ab  prou  feynas 
diuhen  qui  son  y  lo  que  venen  à  fer. 

Decididament,  à  la  senyora  Tubau  no  li  van 
bé’ls  papers  d’ingenua.  El  tipo  de  la  La  Va¬ 
llière,  tan  espiritual,  tan  romàntich  y  que  tan 
relléu  adquireix  per  sa  ignocencia  y  dolcesa 
al  costat  de  la  Montespan,  tot  vanitat  y  egois¬ 
me,  la  senyora  Tubàu,  comprenentlo,  no  pot 
traduhirlo,  perque  sa  veu  resulta  aspra,  son 
geslo  y  expressió  afectats.  Sols  en  el  tercer 
acte,  en  la  escena  ab  aqueila,  diu  alguna 
frase  justa  de  dona  ofesa,  encara  qu’en  sa 
llarga  tirada  deixa  escapar  algún  latigmllo 
que  sens  dubte  haurà  aprés  d’en  Palanca. 

Aquest,  fent  de  rev,  n’abusa,  ab  serenitat  im¬ 
pertorbable  y  ab  una  mala  sombra ,  que  fa 
angunia.  No  volém  insistir,  perque  seria  inú¬ 
til,  puig  com  actor  es  home  à  l’aygua.  Els  de¬ 
més  no  feren  res  ni  en  bé  ni  en  mal  que’ns 
cridés  l’atenció. 

El  decorat  d’en  Lluís  Muriel,  més  aparatós 
que  sólit,  més  cuydat  en  certs  detalls  qu’en 
conjunt.  Lo  que’ns  va  agradar  més  per  sa 
perspectiva  son  els  últims  termes  de  la  deco¬ 
ració  del  quart  acte.  La  escena,  bastant  cuida- 
da.  En  quan  als  trajos,  just  es  regoneixe  que 
s’hi  han  gastat  diners,  peró,  en  general,  els 
trobarem  massa  llampants,  y  ab  unas  combi¬ 
nacions  de  colors  de  gust  molt  pobre.  Ade- 
més,  tindrian  d’anar  ab  més  cuydado  al  ves- 
tirse,  sobretot  els  homes;  algún  d’ells,  per 
citarne  un,  el  senyor  Sànchez  Bart,  més  que’l 
duch  de  Saint  Agnan,  sembla  un  criat;  tan 
malament  porta’l  trajo! 


NOVETATS 

Baile  de  Trajes. 

Hi  ha  un  teatre  à  Madrid  qu’es  una  mona¬ 
da,  petit  com  una  xinel-la,  bufó  com  un  be 
Sant  Joan  de  professo;  es,  el  leatro  Lara ,  el 
elegante  saloncillo  de  la  Corredera  de  San 
Pablo;  es  el  Romea  de  Madrid.  Y  aixó  de 
Romea  de  Madrid  no  ho  dihém  per  lo  depetit 
y  lo  de  bufó,  sinó  perque  aquell,  com  al  d’aqui, 
té  un  públich  especial  caracteristich  y  com¬ 
pletament  distint  del  dels  demés  teatres.  El 
públich  del  teatre  Lara  es  un  públich  bon  jan, 
deconciencia  lleugera  y  digestió  fàcil,  d’ima¬ 
ginació  curta  é  intel-lecte  obtús,  de  gustos 
senzills  y  aficions  casulanas;  en  una  parau¬ 
la,  es  un  públich  cursi.  Sos  elements  consti¬ 
tutius  son  el  vehinat  de  quatre  ó  sis  barris 
al  entorn,  empleats  de  totas  menas,  fins  à  la 
classificació  de  divuyt  à  vint  mil  rals,  y  la 
respectable  classe  de  botiguers  retirats  que 
hi  acudeixen  en  pes  barrejats  ab  bon  contin¬ 
gent  dels  qu’encara  estan  per  retirarse.  Tot 
es  cursi  y  raquítich,  el  públich  y’l  local,  els 
vestits  y  las  salas,  els  actors  y  las  obras  que 
representan. 

Ara  .bé:  iquí  es  que’n  té  la  culpa  de  que 
subsisteixi  aquest  temple  en  que’l  mal  gust 
hi  troba  niu  incubador  per  estendres  y  per- 
petuarse  à  través  dels  anys?  El  públich  ó’is 
autors?  Aquell  aplaudintlos  ó  aquests  hala- 
gantlo?  Tal  vegada  la  culpa  va  à  mitjas.  Mes 
el  públich  en  el  teatre  es  irresponsable,  el 
públich  té’l  gust  que  té,  bo  ó  dolent,  com  els 
nens  son  ben  ó  mal  criats,  segons  la  educa¬ 
ció  que’ls  hi  donan;  es  un  gros  defecte  tenir 
mal  gust,  com  es  un  gros  defecte  ser  mal 
criat,  peró  la  culpa,  més  que  pròpia,  es  de  qui 
dirigeix;  per’xó,  si  cap  càrrech  tenim  que  fer 
al  públich,  si  pochs  tenim  que  ferne  als  ac- 
torsysi  bastants  cauhen  sobre’ls  empressaris, 
molts,  casi  bé  tots,  deuhen  ferse  als  autors  y 
à  la  prempsa  que’ls  enlayra,  perqu’ells  v  sols 


ells  son  els  responsables  de  que'l  públich  no 
sia  més  inteligent  v  entussiasta  ,  els  em¬ 
pressaris  més  considerats  y’is  actors  més  se¬ 
riós  y  trevalladors. 

Qui’s  fica  en  aquell  lloch  ben  prompte  està 
contaminat;  autors,  actors  y  públich,  per 
poch  que  s’hi  entretinguin,  ne  surten  plens 
fins  al  coll,  y  sols  ab  grans  esforsos  lograràn 
purificarse-  Nosaltres  encara  recordém  ab 
frisansa’l  mal  rato  que  hi  passarem  certa 
nit  en  que  va  estrenarse  una  mena  de  faula 
de  Samaniego  en  acció  que’s  titulava  Los  Ca- 
ballos.  L’autor  era  nada  menos  qu’en  Seliés, 
y  no  sabiam  cóm  explicarnos  la  extranya 
sensació  que’ns  produhi  l’escoltar  obra  tea¬ 
tral  tan  insubstancial  é  ignocenta.  Sens  dub¬ 
te  en  Seliés  se  trobava  ja  influhit  pel  medi 
ambent. 

Tot  aixó,  encara  que  no  ho  sembli,  ho  hem 
dit  per  don  Miquel  Echegaray.  Entre  tots  els 
autors  d’aquella  casa  hi  ocupa  lloch  prehe- 
minent;  es  el  portavéu  de  la  colla,  y  en  sas 
obras  ressurten  ab  forsa  presició  de  linias 
els  defectes  capdals  d’aqueix  teatre  excepcio¬ 
nal.  Es  l’autor,  entre  altras  tantas  obras  que 
han  fet  menos  soroll,  de  Los  Hugonotes  y 
Viajeros  de  Ultramar ,  y  també  de  Baile  de 
trajes ,  que  tant  va  ensopir  al  públich  de  No¬ 
vetats;  es  el  pintor  de  costums  casulanas  que 
dibuixa  ab  pinzell  d’emblanquinador;  es  el 
retratista  que  treu  probas  de  tipos  carnava- 
lenchs  ab  objectiu  de  vidre  d’ampolla;  es  el 
prestidigitador  qu’eslira  ab  incerta  mà  la 
madeixa  de  cordills  embrollats  que  fan  mou- 
re’ls  putxinel·lis;  es  el  ditxaratxero  vulgar, 
tipo  corrent  en  las  tertulias  de  pretenciosa 
burgesia;  es,  en  resúm,  l’autor  cómich  de 
paladar  estragat,  de  gustos  raquítichs,  de 
imaginació  vulgar,  encara  que  rica  en  re¬ 
cursos  estrafalaris,  y  de  llenguatje  xabacà, 
versos  ripiosos  y  xistes  carrinclons. 

En  Baile  de  trajes  l’autor  s'ha  excedit  à  si 
mateix,  y  totas  las  qualitats  ditas  s’hi  troban 
en  abundancia.  No  hem  d’insistir  detallant- 
las,  perque  com  el  públich  ja’s  va  encarregar 
de  subratllarlas  y  l’obra  es  moralment  mor¬ 
ta,  el  ferho  seria,  ademés  d’inútil,  irreverent. 
Ara  en  quant  al  autor  y  alguns  altres  que 
fan  obras  per  l’istil,  lo  que'ns  sab  greu  es  no 
disposar  de  més  espay  pera  dirne  tot  lo  que’n 
pensém  d’aqueixa  dramàtica  estantissa,  que 
tant  contribuheix  à  la  perversió  de  la  cul¬ 
tura  pública. 

Tampoch  volém  parlar  de  la  execució,  per- 
que’ls  càrrechs  que  fariam  tal  volta  no  se- 
rían  prou  justos,  puig  es  dificil  determinar 
el  grau  de  culpa  que  als  actors  els  hi  capiga. 
En  conjunt  ens  limitarém  à  fer  una  observa¬ 
ció,  y  es,  que’ls  versos,  per  dolents  que  sían, 
s’han  de  dir  com  à  versos,  s’han  d’accentuar 
degudament.  No  volém  pas  que’ls  diguin 
cantant  y  marcant  el  compàs  com  si  fos  una 
melodia  cur-si,  peró  es  precís  que’l  ritme  y 
cadencia’s  marquin  ab  art  y  discreció,  fugint 

per  igual  de  la  empalagosa  cantarella  y  de 
l’afectada  dicció  que  trenca  expressament 
l’armonía  del  vers. 

Emili  Tintorer. 


CONCERT  CASALS 

El  segón  dels  concerts  organisats  per  la 
nova  «Sociedad  de  conciertos  clàsicos,»  re¬ 
sultà  una  verdadera  solemnitat  musical,  de¬ 
gut  à  la  part  principalíssima  que  hi  prengué 
l'eminent  violoncel·lista  Pau  Casals. 

Tot  quant  podríam  dir  es  poch  pera  refle- 
xar  la  emoció  inmensa  que  aquest  concertis- 
ta’ns  produhi.  El  coneixiam  sobradament 
per  haverlo  sentit  dotzenas  de  vegadas  en 
diversos  concerts,  y  desde  un  principi  varem 
tenir  la  convicció  de  que  havia  d'arribar  à 
un  dels  primers  llochs,  entre'ls  que’s  dedí- 
can  al  violoncello.  Y  en  efecte,  hi  ha  arribat, 
puig  à  pesar  de  trobarse  encara  en  plena  jo¬ 
ventut,  en  la  edat  que  per  tothom  es  encara 
d’aprenentatje,  en  Casals  es  avuy  ja  un  com¬ 
plert  mestre,  y  mestre  en  el  més  ample  sen¬ 
tit  d’aquesta  paraula. 

Pocas  vegadas  hem  trobat  juntas  en  un 
concertista  totas  las  qualitats  que’s  reque¬ 
reixen  pera’l  bon  conréu  del  art.  Un  dia 
y  altre  no’ns  hem  cansat  de  recomanar  la 
necessitat  de  que'ls  qu’arriban  à  un  grau 
notable  d’execució,  no  descuydin  en  cap  ma¬ 
nera  la  dicció,  la  part  d’expressió,  d’interpre¬ 
tació  que’l  músich  té  de  posar  en  l’obra, 
sense  lo  qual  may  podrà  donàrseli  ab  justicia 
el  titul  d’artista.  En  el  piano’ns  trobém  à 
cada  punt  en  aquest  cas:  bé’n  surten  à  dot¬ 
zenas  de  pianistas  que  tocan  d’un  modo  pro¬ 
digiós,  que  vencen  fàcilment  las  dificultats 
més  insuperables,  que  sos  dits  se  convertei¬ 
xen  en  màquinas  potentíssimas  pera  fer  el 
record  del  teclat;  peró  jqué  pochs  ens  fan 
sentir  ab  lo  que  interpretan,  qué  pochs  ens 
arriban  à  l’ànima  v'ns  produheixen  la  veri¬ 
table  emoció  artística! 

Donchs  el  mérit  principal  d'en  Casals  està 
en  aixó,  en  reunir  en  igual  grau  de  perfecció 
totas  las  qualitats  del  concertista,  las  que 
s’expressan  ab  els  dits  y  las  qu’arrencan  del 
cor.  Es  un  executant  incomparable,  que  re¬ 
sol  els  més  difícils  problemas  d’execució, 
qu’embesteix  els  més  arriscats  passatjes  ab 
una  senzillesa,  una  claretat  y  un  domini  tan 
gran  del  instrument,  qu’en  realitat  ens  ma- 
ravellan.  Peró,  al  mateix  temps,  es  un’ànima 
d’artista,  un  músich  que  sent  lo  qu’executa, 
arrencant  de  las  dolsas  cordas  del  més  humà 
dels  instruments  notas  d’un  sentiment  pur, 
d’un  art  exquisit,  y  transportantnos  à  aque- 
llas  regions  serenas  en  que  l’Art  hi  té  son 
domini  propi,  las  que  desgraciadament  tan 
de  tart  en  tart  ens  es  donat  ovirar. 

De  tots  els  músichs  de  nostra  terra  qu’ha 
produhit  la  present  generació,  es  Pau  Casals 
indubtablement  la  glòria  més  llegitima,  la 

més  apreciada  al  extranger,  ahont  tantas  y 
tantas  notabilitats  de  doublé  s’hi  han  passe¬ 
jat  portanthi  una  mostra  evident  del  nostre 
atràs.  El  nom  d’en  Casals  es  avuy  conegut 
en  tots  els  centres  musicals,  y  sas  darreras 
campanyas  en  las  grans  capitals  son  proba 
complerta  de  lo  que  pot  el  temperament  del 
qu’es  artista  de  debó  à’  pesar  de  tots  els  en- 
trebanchs  que  pera  son  desenrotllo  se  li 
posan  en  aquesta  atrassada  terra.  Allà  ahont 
hi  ha  verdadera  pasta  d’artista,  no  hi  poden 
res  totas  las  rutinas  de  nostres  Conserva¬ 
toris  y  Academias  de  música,  ni  tota  la  ig¬ 
norància  y  pedanteria  de  nostres  eminents 
mestres;  l’art  veritable  sempre  sura,  y  trigarà 
sols  a  mostrarse’l  temps  que  tardi  l’artista 
en  tallar  lligams  inútils  y  en  sentir  per  son 
propi  compte. 

Naturalment  que,  com  à  element  primor¬ 
dial,  son  .precisas  unas  facultats  naturals  en 
grau  tan  extraordinari  com  las  qu’en  Casals 
posseheix;  mes  aquest  músich  es  també  un 
exemple  de  lo  que  pot  l’estudi,  el  conréu  de 
lo  que  la  Natura  dona  al  home  al  néixer,  y 
l’aspiració  constant  vers  l'ideal  de  la  perfec¬ 
ció  artística.  Sols  per  aquests  medis  se  puri¬ 
fica’l  gust  del  executant,  y  s’adquireix  la 
elegancia  en  la  dicció  que,  unida  al  senti¬ 
ment  de  bona  lley,  fan  fruhir  l’obra  musical 
tal  com  la  sentia  son  autor  al  compóndrela. 

Aquesta  es  altra  de  las  grans  qualitats  d’en 
Casals  :  el  talent  per  escullir  las  obras  y 
per  interpretarlas  religiosament,  posant  de 
relléu  totas  sas  bellesas,  peró  evitant  al  ma¬ 
teix  temps  tots  aquells  falsos  efectismes, 
aquell  sentimentalisme  cursi ,  à  que  son  tan 
propensos  la  major  part  dels  violoncellistas. 
En  Casals  es  just  sempre  ,  just  de  dicció 
y  just  d’execució,  sense  qu’aquesta  ofegui 
may  à  aquella  ni  en  els  passatjes  més  enre¬ 
vessats  en  que  molts  concertistas  sols  se 
preocupan  dels  dits,  al  pas  qu’exageran  els 
cantàbils  quan  se  troban  en  la  tranquila  cal¬ 
ma  del  andante.  En  cambi,’ls  allegros  sem- 
pre’ns  han  semblat,  en  la  major  part  dels 
violoncellistas,  un  quiero  y  no  puedo,  en  que 
la  meytat  de  las  notas  quedavan  sense  dir; 
mentres  qu’en  mans  d’en  Casals  hi  sentim 
verdaders  prodigis,  tant  ab  l’arquet  com  ab 
la  mà  esquerra,  y  tot  aixó  ab  la  mateixa  fa¬ 
cilitat  y’l  mateix  sentiment  qu’en  la  inter¬ 
pretació  del  més  senzill  passatje. 

Es  també  notabilissim  l’instrument  que 
serveix  à  aquest  artista  pera  lograr  els  seus 
triomfs,  del  que!n  podriam  dir  qu’es  un  vio¬ 
loncello  mascle.  Son  to,  altament  varonil,  y 
per  tant  menys  empalagós  que’l  d’altres 
semblants,  li  permet  treuren  magnífichs 
efectes  en  una  escala  tan  dilatada,  que  s’ex- 
tén  desde  las  notas  agudas  del  violí  fins  à 
las  graves  del  contrabaix.  El  violoncello  d’en 
Casals  ve  à  ser  una  cpndensació  de  tot  el 
quarteto  de  corda,  resultant  de  lo  millor  que 
hem  sentit  en  son  género. 

Totas  las  obras  que  interpretà  li  pro¬ 
porcionaren  un  seguit  d’ovacions  veritables. 
El  públich  havia  de  retenir  varias  vegadas 
durant  l'obra  son  entussiasme,  pera  escla¬ 
tar  al  final  en  aplaudiments  delirants,  pre¬ 
nent  la  feyna  a  l’habitual  claque  d’amichs 
é  ignorants.  El  Concert  de  Saint-Saèns  ens 
agradà  moltissim  per  ser  una  composició  en 
que  s’hi  troba  altra  finalitat  que  la  de  fer 
lluhir  al  violoncel·lista.  El  mestre  francès 
hi  ha  abocat  en  ell  tota  sa  ciència  musi¬ 
cal,  sent  un  de  sos  concerts  que  més  ens 
satisfàn.  La  orquesta  hi  juga  en  ell  un  pa¬ 
per  quelcom  més  ayrós  que’l  de  simple 
acompanyament  à  un  solista,  com  succeheix 
en  moltas  obras  d’aquest  género.  La  part  de 
violoncello  es  de  las  de  proba  per  un  vir- 
tuose ,  y  no  hi  ha  que  dir  si  en  Casals  la  in¬ 
terpretà  d’una  manera  inimitable,  fentne  res¬ 
saltar  totas  sas  bellesas,  entre  las  que  devém 
anotar  especialment  els  passatjes  en  terceras, 
que  va  dir  ab  un  domini  consumat  del  arch. 

Altre  tant  feu  en  la  bonica  melodia  Sur  le 
lac ,  de  Godard,  y  en  Yal/egro  appassionato , 
de  Saint-Saens,  tenint  encara  de  tocar  varias 
pessas  fora  de  programa,  entre  las  que  so- 
bressortí,  per  son  excelent  estil  de  dicció,  el 
conegut  Nocturn ,  de  Chopin. 

Ens  atrevim  à  aconsellar  à  aquest  artista 
que  no  l’acostumi  malament  al  nostre  pú¬ 
blich,  puig  prou  que  ja  ho  està.  Es  molt  que 
no  pugui  terminar  un  concert  sense  que’l 
públich  demani  la  propina ,  que’s  va  allar¬ 
gant,  segons  la  condescendència  del  artista. 
Cal  que  siguém  tots  una  mica  més  seriós,  y 
si  tant  ens  agrada’l  concert,  ja  sabém  el  re 
mev:  tornarhi  l’endemà  ó’l  día  que  n’hi  hagi. 

La  orquesta,  dirigida  per  en  Granados, 
acompanyà  bé  al  concertista  en  las  obras  de 
conjunt,  é  interpretà  discretament  la  delicio¬ 
sa  Serenata ,  sense  que  la  execució  resultés 
una  filigrana,  com  ho  requereixen  las  obras 
de  Mozart.  Ab  tot,  no’ns  en  queixém,  desit¬ 
jant  sols  major  perfeccionament  en  els  con¬ 
certs  pròxims. 

Ab  molt  bon  acort  aquesta  Societat  ha  or- 
ganisat  ab  en  Casals  un  altre  concert  pera 
avuy.  Li  augurém  un  ple  à  vessar. 

Joaquim  Pena. 


LAS  FESTAS  MUSICALS 
DE  NÜREMBERG 

La  festa  musical  que  de  tants  anys  ensà 
s’havia  projectat  à  Nüremberg,  per  fi  ha  si¬ 
gut  un  fet  en  la  Pasqua  d’aquest  any,  y  degut 
à  la  energia  dels  organisadors,  s’ha  pogut,  per 
primera  vegada  à  Baviera,  celebrar  una  festa 
musical  de  tres  días  com  en  moltas  ciutats  del 
Nort  de  l’Alemanya,  com  en  el  Rhin,  Baden, 
Westfalia  y  altres,  quasi  tots  els  anys  se 
donan.  La  part  coral  estava  composta  de  600 


personas  entre  homes  y  donas,  dels  que  la 
major  part  eran  de  la  ciutat  mateixa.  La  or¬ 
questa  fou  la  d’en  Kaim,  de  Munich,  y  la  d’en 
Krug-Waldsee,  de  Nüremberg,  aixis  com  al¬ 
guns  solistas,  fent  un  total  de  1  ro  executants. 

La  festa  comensà  ab  un  concert  de  música 
de  cambra  à  càrrech  del  tan  famós  quarte- 
to  Joachim,  de  Berlin,  compost  dels  senyors 
J.  Joachim  (i.er  violí),  K.  Halir  (2.°°  violi), 
E.  Wirth  (viola),  R.  Hausmann  (violoncello) 
y’l  pianista  de  Munich  H.  Schwartz.  El  pro¬ 
grama’s  componia  de  dos  quartetos  de  corda, 
l’un  de  Mozart  y  l’altre  de  Beethoven.  El  de 
Mozart  en  do  major ,  cèlebre  per  las  falsas 
relacions  que  hi  ha  en  el  adagio  d’introduc- 
ció  y  pel  seu  andante  inspirat,  fou  executat 
conforme  ab  l’esperit  de  l’obra.  En  quant 
al  quarteto  de  Beethoven  (un  dels  últims, 
op  1  3  1 )  ( 1 ) ,  la  Novena  dels  quartetos,  qual 
adagio  d’introducció  Wagner  diu  qu’«es  lo 
més  melancólich  que  may  s'ha  escrit  en  mú¬ 
sica»,  no’m  satisféu  sa  execució  per  trobarhi 
à  faltar  la  compenetració  deguda  y’l  profond 
sentiment  qu’es  necessari  donar  à  las  últi¬ 
ma  s  obras  de  Beethoven. 

Jo  crech  qu’aixó  es  degut  à  la  interpreta-  - 
ció  clàssica  (llegeixis  freda)  de  que  s’alaba  en 
Joachim,  y  del  tó  petit  que  té,  ó  dona,  à  son 
instrument.  La  execució  dels  últims  quartetos 
de  Beethoven  no  conto  sentiria  millor  de  lo 
que  vaig  sentiria  pel  quarteto  Bohemio ,  à 
Munich,  y  pel  quarteto  belga  Crickboom, 
la  primera  y  segona  vegadas  que  vingueren 
à  Barcelona.  Entre  mitj  d’aquells  dos  quar¬ 
tetos  n’hi  havia  un  ab  piano  del  ja  conegut 
Ricart  Strauss,  en  do  menor ,  op.  13.  Ja 
que’s  volia  posar  en  el  programa  un’obra 
d’aquest  paysà,  podia  haverse  escullit  una  de 
las  moltas  obras  4  gran  orquesta  y  no  aquest 
quarteto  en  que  no  s’hi  reconeix  la  seva  per¬ 
sonalitat.  No  cal  dir  que’l  quarteto  tocà  d'un 
modo  intatxable;  ara,  si  deixan  convensuts  ab 
la  seva  interpretació  de  Beethoven,  jo  ho 
dubto. 

A  la  tarde  del  mateix  día  tinguerem  la 
audició  del  Oratori  La  Creació ,  de  Haydn. 
L’obra  de  Deu  acabada  en  sis  días  se’ns  pre¬ 
senta  en  una  serie  de  quadros,  els  uns  sols 
bosquejats,  els  altres  describint  detallada¬ 
ment,  y  acompanyats  de  observacions,  en 
forma  d’acció  de  gracias  al  Creador.  Là  ter¬ 
minació  de  cada  un  dels  días  es  festejada  pel 
coro  celestial.  Al  final  de  la  segona  part  ens 
trobém  ab  la  coronació  de  la  Creació:  l’home 
es  creat.  La  tercera  part  del  Oratori  es  un 
apèndix:  ens  porta  per  un  moment  al  Paradís 
v’ns  mostra  la  felicitat  de  que  gosaren  Adàn 
y  Eva  avans  d'haver  pecat. 

La  música  descriu  tots  aquests  quadros 
d’una  manera  incomparable.  Lo  més  sublim 


(1)  Beethoven  escrigué  al  devant  d’aquest  quarteto: 
«Robat  de  tot  arréu;  d’aquí  y  d’allí.» 

de  tota  l'obra  es  potser  el  Preludi  que  des¬ 
criu  el  caos  en  que’s  trobava  la  terra  avans 
d’haver  sonat  la  veu  del  Creador.  Genials  per 
lo  senzillas,  son  també  las  representacions 
de  las  «tempestas»,  del  «vol  dels  aucells», 
del  «tro»  ,  del  «udolar  del  lleó»,  del  «xiu- 
xiu  dels  insectes»,  del  «arrossegarse  dels 
cuchs  y  serpents»,  del  «galopar  del  cavall»,  et¬ 
cètera.  Aniria  massa  lluny  si  hagués  de  de¬ 
tallar  un  per  un  tots  els  passatjes  caracteris- 
tichs  de  que  està  omplenada  aquesta  obra. 
Després  de  la  introducció,  sfegueix  la  relació 
de  la  Creació  cantada  per  tres  àngels:  Ga¬ 
briel,  Uriel  y  Rafel.  Prenen  part  devegadas 
en  aquesta  relació  els  coros. 

La  execució  anà  à  càrrech  de  la  senyora 
Welti-Herzog,  qui  canta  la  part  de  Gabriel  y 
d’Eva,  del  senyor  Anthes  (tenor),  que  cantà 
la  d’Uriel,  el  senyor  Feinhals  (barítono),  que 
cantà  Adàn,  y’l  senyor  Klópfer  (baix),  que 
cantà  Rafel.  Els  recitats  foren  acompanyats  al 
piano  pel  senyor  H.  Dorner,  y  la  direcció  à 
càrrech  del  director  senyor  Eduard  Ringler. 
Tots  els  solistas  ho  feren  molt  bé,  exceptuant 
el  tenor  senyor  Anthes,  qui  de  mala  gana  per 
haver  de  fer  de  substitut  (puig  primer  estava 
contractat  el  senyor  Knote),  ó  per  estar  indis¬ 
posat,  feu  que  no  biillessin  las  sevas  qualitats 
al  costat  dels  demés.  La  gran  massa  coral 
produbi  un  gran  efecte  per  sa  justesa  y  ple- 
nitut;  sols  hauriam  desitjat  un  xich  més  de 
penetració.  El  director  portà  l’obra  ab  molta 
conciencia  y  demostrà  conéixela  bé.  Al  exa¬ 
minar  la  Novena  Sinfonia  parlaré  més  deta¬ 
lladament  dels  solistas. 

El  tercer  dia  tingué  lloch  un  concert  en  la 
lglesia  de  Sant  Llorens.  Aquest  concert  fou 
dedicat  à  la  música  religiosa,  dirigit  pel  mes¬ 
tre  de  capella  senyor  Guillém  Bayerlein,  y 
executat  pel  coro  de  la  iglesia,  la  senyora 
Walter-Choinanus  (contralt),  el  professar 
senyor  Wunderlich  (baix),  el  senyor  R.  Ret- 
tich  (concertino)  y’l  senyor  Elias  Oechsler 
(organista).  El  programa  estava  compost 
de  ró  números,  y  casi  bé  tots  de  compo¬ 
sitors  bàvars  ;  sols  un  d’ells  (Orlando  di 
Lasso),  no  ho  es,  peró  quasi  se  l’hi  ha  de 
considerar  per  haver  viscut  43  anys  à  Mu- 
nich.  Entre’ls  números  més  notables  hi  havia 
YAve  Regina  ccelorum ,  de  Orlando  di  Lasso, 
obra  coral  de  profonditat  religiosa  al  estil  de 
Palestrina;  després  un  motete  à  quatre  veus, 
de  Leo  Hasler  ( 1 564-1612),  Entonèu  al  Senyor 
un  nou  cant ,  qu’es  un  verdader  himne  reli¬ 
giós.  Els  altres  corals  de  Herbst,  Staden  y 
Hohmann  no  tenen  cap  valor  artistich,  aixis 
com  tampoch  la  Ciacona ,  de  Pachelbel,  per 
orga;  el  Preludi ,  de  Herzog,  y  el  Monolog , 
de  Rheinberger.  L’única  obra  que’ns  satisféu 
fou  la  fuga  Dórica ,  de  Bach,  encara  que  l’or- 
ga  té  alguns  registres  bastan  dolents  y  la  exe¬ 
cució  no  fou  sempre  molt  clara. 

La  senyora  Walter-Choinanus  cantà’l 

Lied,  de  Beethoven,  Penitencia  (Busslied), 
ab  gran  sentiment  y  compenetració;  un  cant 
espiritual  d'en  Elias  Oechsler  y  un  altre  del 
seu  marit,  que  fou  molt  poch  interessant  y 
que  demostra  molt  poca  pràctica  en  el  com¬ 
pondre.  També  hi  havia  un’obra  del  com¬ 
positor  modern  Wolfrum  (l’autor  del  Oratori 
Nadal),  que  no’ns  agradà  gens  per  la  falta 
d’unitat  y’l  continuo  modular  sense  solta. 
Aquesta  obra  la  cantà  el  senyor  Wunderlich, 
aixis  com  la  bonica  composició  de  Rheinber¬ 
ger  Las  ànimas  dels  justos ,  magistralment 
y  ab  veu  expressiva,  encara  que  un  xich  tre¬ 
molosa  en  els  aguts. 

També  hi  prengué  part  el  senyor  Rettich, 
executant  ab  la  seva  característica  puresa  de 
to  y’l  seu  perfecte  fraseig  Yadagio  en  la  me¬ 
nor ,  de  Albert  Becker,  ab  acompanyament 
d’orga. 

A  la  nit  del  mateix  dia  hi  hagué’l  concert 
final  en  la  Sala  Hèrcules,  del  qual  no  tots 
els  números  foren  interessants.  Primer  de 
tot  dirigi’l  senyor  Krug  Waldsee  una  Over- 
ture  composta  per  ell  mateix  pera  la  comèdia 
Turandot ,  de  Schiller.  Aquesta  obra  es  molt 
original,  abundant  en  motius  frescos  y  tre- 
vallada  ab  molta  conciencia.  Aquest  mateix 
mestre  dirigí  dos  números  de  la  suite  La 
vida  en  el  bosch ,  del  senyor  Rohrig,  obra 
molt  fluixa  y  qu'hem  sentit  cent  vegadas  à 
las  mitjanías  que  componen.  Després  tam¬ 
bé  dirigi’l  preludi  del  tercer  acte  de  la  òpera 
Kunihild ,  del  conegut  wagnerista  C.  Kistler. 
Encara  que  l’obra  es  inspirada  y  ben  desen¬ 
rotllada,  ab  tot  no  hi  faltan  las  armonias  ca- 
racterísticas  d’en  Wagner. 

Els  altres  números  del  programa  eran  co¬ 
ros  que’ls  dirigiren  els  seus  respectius  mes¬ 
tres.  El  més  important  fou  YHymne  al  joch , 
per  veus  d’homes,  de  Zenger,  dirigit  pel 
senyor  Funk.  Després  hi  havía’ls  coros  Nit 
de  lluna ,  de  Brambach,  y  Ahónt  anéu  ab  tan¬ 
ta  alegria ,  de  F.  Silcher,  dirigits  pel  se¬ 
nyor  Roder,  y’l  coro  Primavera ,  d’en  Rhein¬ 
berger,  dirigit  pel  senyor  Maierhòfer.  Per 
suposat  que’l  número  més  important  de 
tot  el  programa,  fou  el  W ach  auf  (Desper- 
téu),  fragment  del  tercer  acte  dels  Mestres 
Cantors ,  de  Wagner,  pera  veus  d’homes  y 
donas,  dirigit  pel  senyor  E.  Ringler.  Qui 
no  ha  sentit  aquest  coro  a  Bayreuth,  no  ha 
sentit  may  res  tan  conmovedor  y  solemne! 
La  execució  aquí  fou  bona;  peró  qui  l’ha 
sentit  à  Bayreuth  sempre  hi  troba  à  faltar 
alguna  cosa,  qu’es  degut  à  la  colocació  de  la 
orquesta  y  à  la  solemnitat  de  la  Sala, 

En  el  número  següent  continuaré  la  res¬ 
senya  parlant  de  la  execució  de  la  Novena 
Sòifonia  de  Beethoven.  Com  ja  he  dit  en  el 
programa  que  Joventut  va  publicar,  els  en- 
saigs  dels  coros  han  durat  més  de  tres  me¬ 
sos,  lo  qu’ha  fet  que  la  execució  d'aquesta 
part  tan  difícil  de  la  sinfonia  fos  perfecta. 

Antoni  Ribera. 

Dissapte  passat  celebrà  sa  primera  missa 
en  la  iglesia  de  Sant  Felip  Neri,  el  ferm  ca¬ 
talanista  é  il-lustrat  geólech  en  Norbert  Font 
y  Sagué.  Foren  padrins  l’eximi  patrici  don 
Eussebi  Güell  y  Bacigalupi  y  sa  distingida 
filla  Isabel.  L’acte  fou  una  verdadera  solemp- 
nitat,  à  la  que  assisti  una  escullida  concur¬ 
rència  que  omplia  el  temple  com  à  proba  del 
carinyo  que  tothom  professa  al  celebrant. 
L’«Orfeó  Català»  executà  ab  l’acert  de  cos- 
túm  la  Missa  del  Papa  Marcelo  de  Palestri- 
na,  junt  ab  altras  composicions  relligiosas. 

Joventut  se  complàu  en  tributar  al  nou 
sacerdot,  sa  modesta  felicitació  y  desitjarli 
molts  anys  de  vida  y  de  activitat,  pera  bé  de 
la  ciència  y  de  la  patria. 

Han  visitat  nostra  Redacció  las  revistas 
Catalunya  Artística  y  El  Urbión. 

Hi  establim  ab  gust  el  cambi. 

Hem  rebut  un  tomet  titolat  Capritxosas , 
original  de  don  Agusti  Causadias  y  Carné. 

Se  ven  à  i  pesseta. 

Concert  Ribó.  —  Un  altre  concertista  de 
piano  se  presentà  en  el  teatre  Lírich  el 
día  io  del  corrent.  En  els  Concerts  de 
Tschakowsky  y  de  Saint-Saens  que  tocà, 
hi  vegerem  un  piapista  que  ha  arribat  à  do¬ 
minar  l’instrument  per  una  gymnasia  de 
mollas  horas  diarias.  En  cambi,  en  varias 
delicadas  composicions  que  formavan  la  se¬ 
gona  part,  deixà  molt  que  desitjar  la  inter¬ 
pretació,  sobre  tot  en  la  famosa  Berceuse  de 
Chopin. 

Estrenà  ademés  una  composició  de  l’Albe- 
niz  titolada  La  Vega,  que  desitjaríam  sentir 
à  son  autor  pera  formàrnosen  verdader  càr- 
rech.  No  hi  faltà  tampoch  la  tradicional  Rap¬ 
sòdia  húngara  de  Listz,  pera  engrescar  al 
públich  que’s  deixa  atraure  pel  gros  efecte. 

En  Ribó  es  un  pianista  que  pol  arribar  à 
valer,  si  procura  cuydarse  un  xich  menos  del 
soroll  y  dels  efectes,  y  un  xich  més  de  la  dic¬ 
ció  de  las  obras.  De  seguir  com  ara,  serà  un 
maquinista  més  entre'ls  molts  que  avuy  apu- 
nyegan  e!  piano. 

El  dilluns  d’aquesta  setmana  se  celebrà 
una  Junta  de  propietaris  del  Gran  Teatre  del 
Liceu,  pera  tractar  d’unas  absurdas  preten¬ 
sions  de  la  Empresa  de  dit  teatre. 

Com  que  la  cosa  revesteix  gran  trascen- 
dencia,  y’l  present  número  estava  ja  del  tot 
compost,  ens  veyém  forsats  à  aplassar  pera’l 
pròxim  la  relació  de  lo  succehit,  y  enrahonar 
molt  clar,  però  molt,  respecte  d’aquest  as- 
sumpto. 

Consti  per  endevant  que  la  Junta  de  Go¬ 
vern  d’aquest  teatre,  presidida  pel  cèlebre 


Milà  y  Pí,  ha  patrocinat  una  verdadera  mar¬ 
tingala  de  la  Empresa,  y  lo  qu’es  més,  ha 
arribat  à  imposaria  als  propietaris,  valentse 
d’uns  procediments  electorals  que  deixan 
enrera  els  del  famós  cacich  barceloní. 

Els  senyors  de  la  Junta  de  Govern  han 
volgut  posarse  en  evidencia,  y  nosaltres  ens 
disposém  à  donàrloshi  gust,  procurant  que 
quedin  ben  servits. — P. 

Advertim  à  nostres  lectors  y  als 
col-leccjionistas  que’ns  demanan 
exemplars  del  número  i,  que  aquest 
està  agotat  y  no  podém  servirlos.  A 
petició  de  varios  aficionats  que  desit- 
jan  tenir  complerta  la  colecció  de  Jo¬ 
ventut,  hem  obert  una  llista  dels  se¬ 
nyors  que  vulguin  dit  número;  quan 
hi  hagi  el  nombre  suficient  en  farém 
una  nova  tirada .  Del  antecedent  y 
dels  nou  primers  ne  quedan  també 
molt  pochs  exemplars. 

Aquells  de  nostres  suscriptors  que 
donguin  avís  tt  l’Administració ,  re¬ 
bran  sense  aument  de  preu  el  perió- 
dich  en  els  punts  ahont  estiuheigin, 
ja  sían  de  Catalunya  ó  del  Extranjer. 

SETMANARI  CATALANISTA 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

CONDICIONS  DE  LA  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2$  cèn¬ 
tims. 

Als  que’s  suscriguin  fins  à  fi  d’any  se’ls  hi  re¬ 
galarà’l  cartell  anunciador  del  periódich,  mag¬ 
nífica  obra  de  l’Alexandre  de  Riquer. 


Fidel  Giró,  impressor.  —  Carrer  de  València  31 1. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  Toros!,  per  Lluís  Via.— Conciencia  de  verge, 
per  J.  M.  Jordà.— La  vida,  per  J.  Torrendell  —El  gar¬ 
rofer,  per  Apeles  Mestres  —Nit  de  Juny,  per  Rafel 
Nogueras  y  Oller.— Cosas  del  Lioeu,  per  Joaquim 
Pena.— Teatres,  per  Emili  Tintorer.— Novas. 


TOROS! 

Acabava  de  declararse  la  guerra  entre  Es¬ 
panya  y’is  Estats  Units,  y’l  govern  espanyol 
retornava  las  credencials  à  Mr.  Woodford, 
representant  à  Madrid  de  la  República  Nort- 
americana. 

Els  cartells  de  la  Plassa  de  Toros  de  Bar¬ 
celona  anunciavan  una  gran  corrida,  en  la 
que  hi  havian  de  pendre  part  els  espasas 
Reverte  y  Algabeno,  que,  ab  motiu  de  que¬ 
dar  declarada  la  guerra,  havian  de  lluhir 
al  bras,  com  també  tots  els  individuus  de 
sas  quadrillas,  unas  cintas  ab  els  colors  na¬ 
cionals. 

Es  una  vergonya,  però  es  també  una  veri¬ 
tat,  y  s’ha  de  dir,  qu’aquella  part  de  poble 
que  més  patriota  semblava,  y  que’s  creya 
tenir  un  gran  cor,  anava  als  Toros  pera  de- 
mostrarho;  y  allí,  incapàs  d’altre  heroisme , 
veya  corre  sanch  sense  perill,  y  tant  més  va¬ 
lenta’s  conceptuava  com  més  exemples  dava 


de  mesquinesa  d’esperit,  de  crudeltat  y  de 
cobardía. 

No’s  tracta  d’un  poble  primitiu,  sinó  d’un 
poble  corromput.  Se  tracta  d’aquella  mena 
de  gent  qu’en  temps  de  Felip  II  y  del  rey  em¬ 
bruixat  demostrava  son  esperit  religiós  di- 
vertintse  ab  els  horribles  autos  de  fe ,  y  qu’es 
la  mateixa  qu’en  aquest  sigle  ha  evidenciat 
son  esperit  patri  declarant  festa  nacional  la 
dels  Toros.  De  tan  extranya  manera  ha  sapi- 
gut  honrar  à  la  religió  y  à  la  patria. 

Trist  es  confessarho:  nosaltres,  que’l  con¬ 
cepte  de  patria’l  voldriam  en  lloch  d’honor 
dintre  de  totas  las  conciencias  claras  y  rec- 
tas,  corrém  perill  (al  manifestarho  aixís  din¬ 
tre  l’anómala  situació  qu’atravessém)  de  que 
la  nostra  sinceritat  sigui  mal  interpretada 
y’s  prengui  per  un  mal  exemple  l’honrat  im¬ 
puls  que’ns  porta  à  combatre  aquells  altres 
exemples  de  rebaixament  moral,  d’embruti¬ 
ment  ó  de  indiferentisme  qu’està  donant  una 
part  ben  nombrosa  de  la  nostra  societat. 

Arribà  la  tarde  de  la  corrida  per  tants  es¬ 
perada.  La  plassa  estava  plenissima,  com 
may  ho  hagi  estat  més,  de  gent  desitjosa  de 
fer  manifestacions  patrióticas.  Ja  se  sab  que 
molts  tenen  aixó:  que  no  se’l  saben  guardar 
à  dintre’l  patriotisme,  y’n  fan  vent  de  boca. 
Ma,teix  qu’aquellas  donas  de  món  que  rum- 

bejan  totas  las  joyas  que  tan  poch  els  hi  han 
costat  de  guanyar,  y  ben  al  revés  de  aquella 
gent  trevalladora  y  modesta,  que’s  guarda 
ben  desada  la  dobleta  obtinguda  à  copia  de 
tants  esforsos,  perque  sab  lo  que  li  costa,  lo 
que  representa  y  lo  que  val,  y  perque,  si  ve 
un  contratemps,  no’s  tingui  de  veure  en  una 
vergonya. 

La  ovació  que’s  feu  à  las  quadrillas  al 
apareixe,  va  ser  delirant.  Aquells  toreros, 
aquella  gent  empeltada  de  sanch  moresca, 
aquells  valents  d’ofici,  foren  aclamats  com  à 
héroes  tradicionals,  indiscutibles,  de  la  vella 
y  heroica  Espanya,  com  à  representació  ge¬ 
nuïna  y  vivent  de  totas  las  virtuts  y  de  totas 
las  glorias  de  la  patria.  Alió  feya  l’efecte  de 
una  rassa  moralment  agotada  que  celebrés 
son  propi  agotament  aplaudint  als  més  de¬ 
generats  de  sos  individuus,  els  quals,  tot  y 
tenint  tants  punts  de  contacte  ab  els  gladia¬ 
dors  romans,  no  calia  pas  que  diguessin  alló 
de  Monturi  te  salutant ,  perqu’ells  si  que’s 
veyan  ben  saludats,  y  venerats,  y  adorats 
com  ídols,  per  tants  de  pagans  com  se  tro- 
ban  dins  del  cristianisme  en  us. 

Lluhían,  conforme  s’havia  dit,  Temblema 
patriótich  al  bras,  sobre  las  mil  coloraynas 
de  sa  indumentària  llampanta  y  carnavales¬ 
ca.  De  cascabells,  com  els  antichs  joglars, 
no’n  duyan...  Ben  mirat,  no  eran  ells  qui 
n’havían  de  dur,  sinó’ls  que  formavan  la 
massa  del  públich,  els  qu’havian  anat  à  pre¬ 
senciar  aquell  edificant  espectacle.  Peró  ja 
hi  havia  ciutadans  que  duyan  trompetas;  y 
altres  que  duyan  pitos.  May  n’hi  faltan  de 
tranquils  als  Toros,  y  no  hi  faltaria  aquella 
tarde  soroll  y  gresca;  y  al  cap  y  à  la  fi,  els 
cascabells  eran  lo  de  menos,  haventhi  tanta 
ximpleria  de  més. 

Cavilant  aixís,  vaig  errarme,  perque,  se¬ 
gons  varen  dirme  després,  la  corrida  resulta¬ 
va  seria.  Cal  confessar  que’ls  toreros  se  por¬ 
taren  bé,  especialment  els  dos  espasas.  Sis 
toros  havían de  matar,  y’is  mataren  netament, 
ab  uri  valor,  j/  una  trassa,  y  un  acert  al  ferir, 
que  no  hi  havia  més  que  mirar.  Sis  toros,  sis 
estocadas.  May  s’ha  vist  una  corrida  més  ro¬ 
dona;  may  s’ha  vist  torejar  millor.  Tot  anava 
com  una  seda,  sense  més  incidents  que’ls 
naturals  del  espectacle,  ó  sia  l’estomacament 
de  tres  ó  quatre  picadors,  entre  ells  l’Aguje- 
tas,  que  crech  que  va  esmicolarse’l  dentat  en 


una  cayguda,  y  la  mort  d’uns  quants  pací- 
fichs  cavalls,  qu’en  paga  à  sa  docilitat  eran 
arrossegats  ab  las  entranyas  afora. 

El  Reverte,  en  la  mort  d’un  dels  seus  to¬ 
ros,  crech  que’l  tercer  de  la  corrida ,  va  tenir 
moments  sublims  (segons  deya  un  amich  meu 
que  s’empenedía  de  no  haver  anat  aquell  dia 
al  torín  de  frach  y  corbata  blanca);  y’l  pú¬ 
blich,  presenciant  aquell  valor  seré,  aquell 
coneixement  de  la  bèstia,  aquella  manera  de 
prepararia  pera  darli  la  mort  cara  à  cara,  va 
prorrompre  en  viscas  al  Reverte  y  à  Espanya, 
y  va  exigir  qu’en  honor  de  torero  tan  valent 
se  toqués  la  marxa  de  Càdiz.  Y  esclatà  l’him¬ 
ne;  y’is  compassos  del  / Viva  Espaiïa!  eran 
corejats  per  milers  de  veus;  y’l  Reverte,  ab 
més  cor  que  may,  seguia  bregant  ab  la  bès¬ 
tia  y  preparàntsela  pera’l  cop  suprém _ Per 

fi  la  deixà  ben  quadrada,  y  en  el  precís  ins¬ 
tant  d’esclatar  per  tercera  ó  quarta  vegada’l 
/  Viva  Espanya /,  ensemps  que  una  gran  part 
del  públich  dava  aqueix  crit,  arrencaren  el 
torero  cap  al  toro  y’l  toro  cap  al  torero,  y  de 
aquella  tremenda  topada’n  sortí’l  brau  ferit 
de  mort,  ab  la  espasa  clavada  fins  al  pom;  y 
l’home,  l’héroe  vencedor,  se  quedà  contem¬ 
plant  ab  el  somrís  als  llabis  l’agonia  de.  la 
bèstia,  qu’als  pochs  moments  queya  desplo¬ 
mada  à  terra  pera  no  alsarsen  may  més.  .. 

Y  fou  llavors  quan  hi  hagué  la  ovació  més 
grossa  de  la  tarde;  peró  una  ovació  que  tenia 
apariencias  de  disbauixa  desenfrenada.  El  po¬ 
ble  (ó  part  del  poble,' siguém  justos),  borrat¬ 
xo  d’entussiasme  per  aquell  home  que  li 
semblava  la  personificació  del  valor  y  del 
heroisme,  ja’n  tingué  prou  per  afluixar  las 
vàlvulas  de  la  fantasia,  y  deixaria  volar,  y 
creures  que  un  pais  que  té  fills  tan  valents, 
fills  que’s  baten  ab  toros,  un  país,  en  fi,  de 
toreros,  pot  empendre  las  més  descomunals 
campanyas  ab  la  seguritat  de  vence  à  sos 
enemichs,  anch  qu’aquestos  fossin  titans. 

Donchs  bé:  tots  els  que’s  consideravan 
conmoguts  de  dèbó,  y  de  debó  encesos  en 
sant  patriotisme  per  aquell  jViva!  y  aquella 
estocada  donats  tan  à  temps,  demostraren 
pràcticament  als  pochs  dias  el  seu  tremp  de 
ànima,  al  arribar  de  las  Antillas  expedicions 
y  més  expedicions  de  soldats  ferits  y  malalts. 
No  anaren  pas  à  rébrels  y  assistirlos,  perque 
els  héroes  desembarcats  (aixó  d 'héroes  ja’ls 
hi  regoneixían),  lluny  de  divertirlos,  com  els 

altres,  els  apesaravan;  els  semblà  preferible, 
donchs,  concorre  à  las  subsegüents  corridas , 
y  aixís  purificar  més  sas  virtuts  guerreras  y 
civicas. 

Després  de  tantas  vergonyas  sufertas  des- 
d’alashoras,  encara  la  part  taurójila  del  nostre 
poble  qu'en  aquella  época’ns  denigrava,  con- 
tinúa  denigrantnos;  encara’ls  idols  d’aquell 
temps  son  els  actuals  idols;  encara,  en  la 
maror  d’ayguas  corrompudas  de  la  societat 
nostra,  hi  suran  la  carrincloneria  ridícula, 
el  flamenquisme  desfatxatat,  y  l’afany  in- 
moral  de  fer  negoci  à  tot  estrop,  com  acaba 
de  demostrarse  ab  la  construcció  d’una  nova 
Plassa  de  Toros,  d’un  nou  port  de  refugi  pera 
totas  aqueixas  desferras  socials. 

Demà,  29  de  juny,  els  bons  catalans  hau¬ 
ran  de  sufrir  als  ulls  del  món  civilisat,  la 
humiliació  de  veure  inaugurar  un  nou  tem¬ 
ple  à  la  barbarie,  aquí,  en  nostra  capital  es¬ 
timada,  hont  tants  y  tants  temples  s’han  alsat 
al  honrat  trevall. 

Arenas  de  Barcelona:  aixis  han  batejat  al 
nou  edifici.  El  nom  li  escau!  Y  l’espectacle 
que  demà  en  ell  se  dongui,  encara  que  per 
son  origen  y  naturalesa  es  ben  exótich , 
atraurà  à  molta  gent.  No  hi  faltaràn  els 
ricatxos  buyts  de  cap  y  de  cor,  ni  aquells 
tipichs  burgesos  amants  del  badell  d’or, 
ignorants  y  vegetatius,  barrejanlse  ab  aris- 
tócratas  de  la  classe  d’imbécils,  galantejant 
com  aquests  tontament  à  las  damas,  respi¬ 
rant  vanitat  y  satisfacció  per  tots  els  poros, 
majestuosos  com  à  senadors  romans  dalt 
del  pòdium ,  sentintse  grans  y  oblidant  que 
no  més  son  grossos ,  dilatant  el  cos  v  las 
galtas,  rihent  ab  suficiència  y  à  petitas  bat- 
zegadas  sobre  la  pròpia  grassa,  al  sentir 
els  udols  del  públich  devant  del  martiri  de 
las  bestias.  S’hi  veuràn  molts  inconscients 
d’aquells  que,  dos  sigles  enrera,  ’s  feyan  fa¬ 
miliars  del  Sant  Ofici  pera  vantarse  de  son 
zel  religiós  en  una  crema  d' heretges,  y  qu’en 
l’actualitat  protegeixen  y  organisan  corridas 
de  toros,  invertinthi,  si  es  precís,  sumas  con¬ 
siderables,  sens  altre  objecte  que  fer  pública 
ostentació  de  sa  vanitat  mundana.  No  hi  fal¬ 
taràn  tampoch,  en  la  corresponent  tribuna 
del  modern  Anfiteatre,  l’entenimentat  Brusi , 
el  diari  dels  ideals  retrospectius  qu’altre  cop 
voldria  que’s  cridés  jVivan  las  caenas /,  ni 


aquell’altra  prempsa  menos  hipòcrita,  però 
qu’en  son  afany  de  ganancia  y  en  son  atur- 
diment  ,  no  s’hi  mirarà  gayre  à-  omplir 
columnas  y  més  columnas  ressenyant  la  fes¬ 
ta,  donant  bombos  à  tort  y  à  dret  als  concur¬ 
rents  més  conspicuos  y  à  las  empresas  expio- 
tadoras  de  fa  brutalitat  humana.  Tampoch  hi 
faltarà  aquella  part  del  nostre  jovent  que  té 
obligació  d’ésser  ilustrat  y  que  sols  serveix 
pera  lluhir  el  barret  cordobés  sobre’l  cap  ple 
d’ayguas  entolladas,  y  per  estrafer  d’un  modo 
ridicul  é  innoble  la  parla  flamenca.  Ni  tan 
sols  hi  faltaràn  aquells  de  nostres  obrers  que 
pentinan  el  gitanesch  pan  y  toros  y  que  cons- 
tituheixen  en  nostres  tallers  una  nota  ben 
discordant  y  trista...  Entre  indiferents,  sport- 
mans ,  degenerats,  ignocents  y  ànimas  de 
canti,  se  n’hi  aplegaràn  à  las  Arenas  un  bon 
grapat  de  mils,  la  major  part  ben  dignes  de 
compassió,  ja  per  lo  migrat  de  sa  inteligen- 
cia,  ó  ja  perque  no  tenen  qui'ls  guihi,  qui’ls 
hi  desperti  aquells  sentiments  qu’han  d’ésser 
nort  de  tota  societat  digna  y  ben  organisada. 
Ells,,  y’is  que  com  ells  procedeixin,  trobaràn 
la  paga  de  son  rebaixament  moral  quan  soni 
l’hora  fatídica  pera’ls  pobles  degenerats  que 
oblidan  els  principis  d’humanitat  y  de  jus¬ 
tícia.  » 

Ara  per  ara,  que’s  diverteixin  ab  sos  es¬ 
quifits  ideals  de  pan  y  toros,  que’ls  ideals 
aquestos  portan  involucrada  la  mort  en  sa 
pròpia  ruindat.  Sàpigan  sols,  al  inaugurarse 
la  nova  Plassa,  que’ls  catalans  veritables, 
que  sempre  son  y  seràn  els  més,  els  que  s’es- 
campan  per  totas  las  encontradas  de  Cata¬ 
lunya,  abominan  d’ells  y’is  anatematisan  ab 
tota  la  indignació  y  tot  el  fàstich  de  la  seva 
ànima.  Abominan  d’ells,  repetim,  perque'ls 
consideran  descastats  y  estrafets,  y  perque, 
havent  nascut  en  aquesta  terra,  contribuhei- 
xen  tant  com  el  que  més  à  desmoralisarla  y 
pervertiria. 

Dels  altres,  dels  que,  no  sent  catalans, 
pensin  en  aquest  punt  de  diferent  modo  que 
nosaltres,  no  hi  tenim  cosa  que  dir.  Son  com 
son,  y  no  poden  ser  d’altra  manera.  Per 
molts  d’ells,  aqueixos  espectacles  son  vene¬ 
rats  com  à  tradicionals.  Ja  se  sab  que  cada 
terra  estima  sas  tradicions,  bonas  ó  dolen- 
tas,  y  prou  pena  es  la  seva,  encara  que  no 
se’n  preocupin,  si  certas  tradicions  son  causa 
d’estancament  moral  y  material.  Nosaltres 

condempném  tan  sols  à  aquells  de  nostres 
paisans  que’s  fan  propias  aqueixas  miserias, 
y  si  à  tots  els  catalans  vegessim  contami¬ 
nats,  com  que  !a  passió  no’ns  fa  perdre’l  co¬ 
neixement  ,  à  tots  condempnariam  ,  sense 
may  pretendre  amagar  à  Catalunya  son  pro¬ 
pi  afront. 

Y  al  formular  la  protesta  de  Joventut  con¬ 
tra  l’atentat  à  la  civilisació  que  demà  en  nos¬ 
tra  ciutat  té  de  perpetrarse,  fem  constar  ab 
convicció  plena,  qu’en  aquesta  protesta  s’hi 
enclou  la  de  tota  la  joventut  catalana;  s’entén, 
la  qu’es  seria  sens  encarcaraments,  la  que  no 
esmersa’l  temps  y’is  diners  en  vicis  ni  fute- 
sas,  la  que  no  es  afeminada  ni’s  preocupa 
sols  del  ben  vestir;  la  que  no  menyspreuha 
la  llengua  que  li  es  pròpia.  Parlém  en  nom 
de  la  joventut  estudiosa  y  trevalladora,  de 
inteligencia  clara,  de  cor  obert,  d’esperit  lli¬ 
beral,  y  amantíssima  del  art  y  de  la  patria. 
Y  parlém  també  en  nom  de  las  generacions 
que  van  venint,  quins  ideals  indubtablement 
han  de  convergir  ab  els  nostres,  hllas  arren¬ 
caran  la  mala  llevor  arréu  sembrada,  si  nos¬ 
altres  no  abastém  à  ferho  ab  tota  la  nostra 
bona  voluntat. 

Pensin  els  del  pany  toros ,  hereus  dels  ro¬ 
mans  del  decadent  imperi,  que  certas  re¬ 
dempcions  son  proféticas  y  semblan  inevita- 
bles;  y  ay  de  tots,  si’ls  barbres  tornan  à 
amenassar  las  portas  de  Roma! 

Lluís  Vía. 


CONC1ENCIA  DE  VERGE 

— Ditxós  tu  —  ’m  deya  en  Claudi  Grivé — 
que  no  tens  encara  la  historia  d’una  dona 
lligada  à  la  teva  vida.  Per  ’xó  no  pots  parlar- 
ne  y  no  deus  jutjarlas.  La  més  dolenta  me¬ 
reix  respecte,  y  potser  la  que’t  semblarà  més 
cayguda  haurà  sigut  la  més  noble  y  la  més 
bona.  L’orgull,  en  nosaltres,  homes,  ía  que 
las  creguém  nostras  inferiors  jy  quant  ens 
equivoquém!  Si  poguéssim  arribar  fins  à  la 
seva  ànima,  gayre  bé  sempre  la  veuríam,  fins 
en  las  propias  culpas,  més  hermosa  y  elevada 
que  la  nostra. — 

Y  després  d’una  petita  pausa’l  meu  amich, 
acostantse  més,  va  continuar: 

— Escolta,  escolta  la  historia  dels  meus  pri¬ 
mers  amors,  y  jutja  després  de  l’ànima  d’una 
dona. . . 


Era  vint  anys  enrera  —  quan  jo’n  tenia 
disset  —  quan  vaig  coneixe  à...  dihemli  Julía, 
el  nom  es  lo  menys  important.  Jo  era  alas- 
horas  un  estudiant  de  medicina  que  feya  ver¬ 
sos,  esbojarrat,  expansiu,  rich  d’ilusions  y 
pobre  de  fortuna.  No  tenia  ningú  de  familia 
à  la  vora  y  necessitava  estimar.  Vaig  conei¬ 
xe  als  pares  de  Julia  y’m  vaig  enamorar  de 
la  filla  ab  tot  l’apassionament  y’l  romanti¬ 
cisme  d'un  xicot  de  disset  anys  ab  el  cor  ver- 
je...  Ella  era  hermosa,  molt  hermosa,  ab  els 
ulls  molt  negres  y’is  llabis  molt  vermells, 
esbelta  y  exuberant  de  vida  com  una  madona 
romana.  Vaig  comensar  à  anar  à  casa  seva; 
essent  gran  amich  del  seu  germà,  vaig  ferme 
simpàtich  als  seus  pares,  que  la  tenian  com 
una  nena,  y  poch  temps  després  estava  cert 
que  m’estimava.  Jo  era’l  primer  que  li  havia 
parlat  d'amor...  Per  tothom  era  una  nena, 
sols  per  mi  una  dona,  y  de  mi  va  apendre 
cóm  bat  el  cor  en  aquella  edat  de  las  grans 
esperansas,  dels  grans  sentiments  y  de  las 
grans  ilusions.  No  va  dirme  que  m’estimava 
fins  el  dia  de  las  primeras  renyinas  d’enamo¬ 
rats.  Va  ser  cinch  mesos'  després  de  conéi- 
xens,  el  dia  que  després  d’examinarme  va 
saber  qu’havía  sigut  suspès  de  totas  las  assig- 
naturas.  Pensant  ab  ella  y  fent  castells  en- 
layre,  no  havia  desclós  cap  llibre.  Els  seus 
pares  van  ferme  un  sermó.  Ella  també;  peró 
à  solas,  al  dirli  que  sols  havia  tingut  temps 
de  pensar  ab  ella,  esclatà  à  riure, ’s  deixà 
fer  un  petó  à  las  mans  y  va  murmurar  que 
m’estimava,  peró  que  m’aborriría  si  no  estu¬ 
diava.  Aquell  dia  jo  estava  tan  content,  que 
reya  sol  pel  carrer,  me  mirava  al  mirall  y’m 
trobava  fins  guapo,  y  de  bona  gana  hauria 
abrassat  als  tres  catedràtichs  que  m’acaba- 
van  de  carbassejar.  Va  ésser  aquella  la  pri¬ 
mavera  de  la  meva  joventut,  en  qu’esclatavan 
las  més  alegras  ilusions  y  en  que  trobava  la 
vida  més  hermosa  Sabia  qu’ella  m’estimava 
y  m’ho  deya  à  totas  horas:  quan  ensparlavam 
m’ho  deya  obrint  els  llabis  vermells;  quan 
no  podiam  parlarnos  ho  repetia  ab  els  ulls 
negres  y  somniadors...  Peró  aquella  prima¬ 
vera  va  ser  molt  curta...  Els  pares  de  Julia 
van  coneixe  que  la  nena  era  una  dona  apas¬ 
sionada,  van  descubrir  els  nostres  amors  y 
van  decidir  allunyaria  de  mi,  anantsen  à  pas¬ 
sar  uns  mesos  à  fora...  Julia  no  va  oblidar- 
me  com  sos  pares  creyan,  y  tots  els  días  re- 

bia  d'ella  cartas  apassionadas,  plenas  de 
juraments,  de  promesas  y  de  petons... 

Al  hivern  següent,  un  dia’l  pare  de  Julia 
vingué  à  veurem  y’m  demanà  que  no  tornés 
à  casa  seva.  El  bon  senyor  sabia  que  jo  no 
era  rich,  qu’estudiava  gracias  à  la  pensió 
que’m  regalavan  mos  parents,  y  que  no  te¬ 
nia  més  pervindre  que  la  carrera  totjust  co- 
mensada.  Foren  inútils  las  protestas  que 
li  vaig  fer  de  lo  qu’estimava  à  Julia;  inútil 
la  eloqüència  ab  que  vaig  descriure’ls  meus 
propòsits  y  las  mevas  esperansas;  inútil  tam¬ 
bé  que  li  jurés  que  la  seva  filla  m’estimava 
ab  tota  l’ànima.  Era  un  home  pràctich,  y’m 
contestà  que  ja  procuraria  que  Julia  s’oblidés 
de  mi  per  complert.  Ab  aixó  si  que  s’equivo- 
cava’l  pobre  senyor...  Julia  y  jo  no  podiam 
véurens  com  avans,  peró’ns  escribiam,  y  tots 
els  días  de  festa  h  acompanyava  y  parlava  ab 
ella  quan  anava  à  oir  una  de  las  missas  més 
matineras...  Y  qué  llargas  me  semblavan 
aquellas  missas  qu’ella  oia  sense  distreures 
y  no  volent  que  li  parlés  dintre  la  iglesia! 

Aixís  passaren  las  setmanas,  y  passaren 
molts  mesos,  fins  que  un  dia  no  vaig  rebre 
més  cartas  de  Julia,  ni  vaig  poder  tornar  à 
parlarli...  La  veya  de  tant  en  tant  y’is  seus 
ulls  encara’m  deyan  que  m’estimava,  però  ja 
no  podian  dirmho  aquells  llabis  vermells, 
encesos  com  rosellons.  Vaig  escriureli  mol- 
tas  vegadas:  no  va  contestar  may...  No 
puch  explicarte  las  mevas  angunias,  las 
mevas  nirviositats,  fins  las  bojerías  que  vaig 
fer.  Tot  inútil.  Semblava  que’ls  seus  pares 
l’haguessin  empresonada,  y  com  més  temps 
passava,  menos  sovint  podia  véurela... 

Al  cap  de  dos  anys  que  no  havia  pogut 
parlarli,  y  quan  sols  ben  endintre  del  pensa¬ 
ment  encara  conservava’l  seu  recort,  ama- 
nyagantlo  y  somniant  ab  ell  en  las  horas  de 
tristesa,  varen  dirme  que  Julia  s’havia  pro¬ 
mès.  Aquella  nit  vaig  plorar  més  que  quan 
se  va  morir  el  meu  pare.  Vaig  creure  tor- 
narme  boig.  Se’m  van  acudir  tots  els  extrems 
romàntichs  que  puguis  imaginarte.  Ho  ex¬ 
plicava  à  tothom,  ho  deya  à  tots  els  meus 
amichs,  y  jurava  que  mataria  al  home  que’m 
robava  à  n’ella,  y  mil  bojerías  més... 

La  febre  aquella  va  possehirme  fins  pochs 
dias  després,  fins  una  tarde  en  que  vaig  tro¬ 
bar  en  el  passeig  à  Julia,  acompanyada  de 
la  seva  mamà  y  del  seu  promès.  Era  aquest 

un  senyor  d’uns  quaranta  anys,  ben  conser¬ 
vat,  correcte;  un  tipo  d’home  fret,  tot  lo  con¬ 
trari  del  tipo  que  jo  creya  devia  interessar  à 
n’ella.  Y  Julia  reya  parlant  ab  ell,  obrint  els 
llabis  tentadors  y  brillantli’ls  ulls  negres  y 
somniosos.  . 

Al  véurela  vaig  aturarme.  Ella  va  mirar- 
me  ab  indiferència  y  continuà  rihent  y  par¬ 
lant  ab  aquell  home... 

No  sé  lo  que  va  passarme,  però  després  de 
aquell  moment  me  va  semblar  que  tornava  à 
la  rahó.  L’enamorat  boig  va  desapareixe  de 
sobte,  y  de  sobte  vaig  darme  compte  de  to- 
tas  las  ridiculesas,  de  totas  las  mentidas  que 
jo  mateix  me  deya  y  que  fins  Uavoras  havia 
cregut.  L’amor  propi  meu,  un  amor  propi 
exagerat,  un  orgull  inconscient,  va  destruhir 
en  un  moment  tot  aquell  amor,  fins  alasho- 
ras  verdader,  que  per  Julia  sentia.  El  meu 
amor  propi  no  podia  perdonarli  que  m’ha¬ 
gués  oblidat  per  un  home  com  aquell,  un 
home,  pensava  jo,  vulgar,  correcte  com  tot¬ 
hom,  fret,  que  no  pot  sentir  els  apassiona¬ 
ments  que  à  mi  m’omplían  l’ànima,  ni  pot 
murmurarli  à  cau  d’orelía’ls  juraments,  las 
caricias,  las  promesas  que  à  mi  m’eixían  de 
dintre.  Y  va  semblarme  Julia  una  dona 
com  totas,  molt  hermosa,  si,  peró  sense  cor, 
una  dona  que  també  calculava,  tota  pura, 
que’s  venia  à  n’aquell  home  à  cambi  de  luxo, 
comoditats,  benestar  material...  Y’l  meu  ena¬ 
morament  de  xicot  romàntich  va  desapa¬ 
reixe.  Gayre  bé  sempre’ls  nostres  primers 
amors  neixen  de  nosaltres  mateixos,  de  la 
nostra  imaginació,  y  creyentnos  estimar  à 
una  dona,  à  la  que  tenim  aprop  nostre,  no 
es  à  n’ella  à  qui  volém,  sinó  à  la  de  la  nos¬ 
tra  fantasia,  à  la  dona  qu’es  el  nostre  ideal, 
à  la  dona  perfecta,  somniada,  que’ls  nostres 
ulls  se  pensan  es  aquella. 

Aquesta  reflexió  vaig  férmela  jo  alashoras. 
Julia  no  mereixia’l  meu  carinyo.  Era  tot  lo 
contrari  de  lo  que  jo  imaginava.  Totas  las 
qualitats,  tota  la  hermosura  de  cos  y  d’ànima 
qu’havia  cregut  veure  en  ella,  no  havia  exis¬ 
tit  més  qu’en  el  meu  pensament;  era  l’ideal, 
qu’havia  volgut  encarnarse  en  matèria  vul¬ 
gar.  Impossible!  —  pensava.  —  Julia  es  una 
dona  vulgar,  com  totas;  prosa  no  més! 

Fins  molt  temps  després  no  vaig  compen- 
dre  quàn  mal  l’havia  jutjat. 

No  me’n  recordava  ja  d’ella.  L’enamorat 

estava  curat  de  debó,  tan  curat,  que  s’havia 
gayre  bé  convertit  en  un  escéptich.  No  m’ha¬ 
via  enrecordat  més  d’ella,  y  si  alguna  vega- 
da’ls  nostres  ulls  casualment  s’havían  trobat, 
no  havia  sentit  cap  impresió.  Tan  sols  l’amor 
propi,  la  vergonya  d’haver  sigut  despreciat, 
enrojia  la  meva  cara.  Estudiava  com  may 
havia  estudiat,  volia  acabar  la  carrera, —ja 
era  al  ultim  any — y  no  tenia  més  preocupa¬ 
ció  que’ls  llibres,  quan  un  dematí,  estant  al 
meu  quarto  à  la  casa  de  dispesas  hont  vivia, 
van  trucar  à  la  porta.  Sabia  qu’era  sol  à 
casa,  y  vaig  anar  à  obrir.  Era  Julia.  Sola, 
superbament  tranquila,  sos  ulls  brillants  en 
el  rostre  lleugerament  pàlit  van  fixarse  en  mi 
ab  una  mirada  fonda,  serena... 

— cTu? — vaig  exclamar... 

— Ja  ho  veus, — contestà.  Y  entrà  resolta,  ab 
pas  ferm,  fins  al  mitj  del  meu  quarto,  llensant 
sobre  la  taula,  sobre’l  llibre  obert,  un  pom 
de  flors  de  taronger  que  portava;  y  dreta, 
sense  moures,  com  una  estatua  superba  y 
hermosa,  ab  veu  reposada,  clara,  sense  emo¬ 
ció,  va  dirme: 

— Aquest  capvespre’m  caso.  Haig  de  ca- 
sarme  y  t’estimo  à  tu.  T’hi  estimat  sem¬ 
pre...  à  tu  no  més...  y  t’estimaré  tota  la 
vida...  Tu  m’has  ensenyat  à  estimar  y 
soch  teva...  ^M’estimas  encara?...  Sí,  si... 
Ens  ho  hem  jurat,  y  som  l’un  del  altre...  Hau¬ 
ràs  sufert  molt,  pobre  Claudi!...  Ell  no 
m’estima  com  tu...  ni  jo  l’estimo. ..  Demà  se¬ 
ré  seva...  avuy  no...  He  sortit  pera  comprar 
la  corona  de  tarongina...  Aqui  la  tens...  las 
primeras  flors  pera  tu. —  .  .  .  '. 

Aquell  vespre  Julia  va  casarse.  Van  dirme 
qu’estava  hermosa  y  alegra,  y  que  al  rebre 
la  enhorabona  y  al  dirli  tothom  que  merei¬ 
xia  ser  felis,  perque  era  molt  bona,  contes¬ 
tava  qu’aquell  havia  sigut  el  dia  més  ditxós 
de  la  seva  vida,  perque  s’havia  despertat  la 
seva  conciencia. 

Jo  vaig  sentir  aquell  dia  renàixer  el  meu 
amor  per  Julia,  però  molt  diferent  d’aquell 
amor  romàntich  de  noy.  La  estimava  sí,  peró 
ab  passió  més  forta,  més  mascle,  ab  amor 
més  de  la  sanch,  ab  un  carinyo  que  calcula¬ 
va,  que  raciocinava,  ab  un  cert  agredols  que 
repugnava  à  la  meva  conciencia,  peró  que 
m’atieya,  m’embogia  y  no  podia  apartarse 
del  meu  pensament...  Me  semblava  com  si 


estés  enamorat  d’un’altra  dona,  diferent  de 
aquella  dels  meus  primers  amors,  peró  que 
contorbava  més  la  meva  vida,  una  dona  ab 
qui  pensava  menos,  peró  que  desitjava  més, 
que  m’atreya  y’m  feya  por  à  la  vegada. 

Julia,  després  de  casada,  va  sortir  à  viatjar 
ab  el  seu  marit,  v  van  ser  fora  de  Barcelona 
tres  mesos.  Mentres  tant,  jo  vaig  haver  de 
anarmen  també, -y  vaig  passar  estudiant  dos 
anys  à  París,  y  establert  després  quatre  en 
una  provincià  llunyana.  En  tot  aquest  temps 
no  vaig  poder  oblidar  à  Julia.  Sabia  que 
m’estimava,  que  m’estimaria  sempre.  Y  pen¬ 
sava  ab  ella  recordantla  sublim,  hermosa, 
forta,  conscient  en  el  moment  de  entregarsem, 
cumplint  lo  qu’ella  va  dirne,  y  ho  era,  aquell 
acte  de  justícia.  Figurat,  donchs,  la  meva 
alegria,  las  mevas  ilusions  al  tornar,  trans¬ 
corregut  aquell  temps,  à  Barcelona;  à  Barce¬ 
lona,  ahont  podria  trobaria  de  nou,  ahont 
podria  repetirli  que  la  estimava,  ahont  po- 
driam  explicarnos  las  angunias  d’aquella 
aussencia,  ahont  podria  confessarli  denoutots 
els  meus  pensaments,  totas  las  mevas  espe- 
ransas,  ahont  podria  de  nou  véurela... 

Y  vaig  véurela  l’endemà  d’haver  arribat... 
Al  passeig  vaig  trobaria  portant  de  la  mà  un 
nen  de  tres  anys,  que  reya  alegroy  mirantla. 

— Julia! — vaig  cridar,  allargantli  las  dugas 
mans. 

Y  ella  va  somriure  ab  tristesa,  y  prenent 
en  sos  brassos  al  nen,  va  respondre: 

— Claudi!  Es  el  meu  nen...  Fesli  un  petó!... — 

Vaig  ferli,  y  ella  va  petonejarlo  desseguida 
en  las  dugas  galtetas,  y  va  allargar  la  mà 
pera  despedirse... 

May  més  vaig  tornar  à  parlarli. 

J.  M.  Jordà. 


LA  VIDA 

Contra  la  seva  costúm,  l’Estrany,  el  deli¬ 
cat  pintor  del  Énsomni  y  de  la  Dona  ideal, 
intervingué  aquella  tarde  en  la  conversa  dels 
joves  del  Círculo ,  interrompent  la  fogosa  pe- 
roració  del  novelista  Pont.  La  darrera  frase, 
síntesis  de  lo  parlat,  «la  vida  es  la  lluyta»,el 
va  fer  botre  de  la  butaca  y  exclamar  frené- 
tich: 

— No,  no,  de  cap  manera!  La  vida  no  es  pas 
la  lluytà!... — 

Y  l’artista  de  lo  exquisit,  del  color  somort, 


JOVENTUT  31 1 


de  la  línia  vaporosa;  el  correctíssim  gentle- 
man ,  de  trajo  impecable,  de  modos  pulquer- 
rims,  de  sobte’s  posà  fet  una  furia,  els  ulls 
foragitats,  els  llabis  tremolosos ,  las  galtas 
esblanquehidas,  la  veu  ronca. 

— {Per  qué  la  vida  ha  de  ser  una  lluyta,  si 
tota  lluyta  es  dolor,  una  serie  d’engunias  y 
tristesas?  No,  jo  no  penso  aixis.  De  la  vida 
en  tinch  unaideamolt  diferenta.  {Voldir  que 
vostès  creuhen  que  totas  aquestas  marave- 
1  las  d'hermosura  que  componen  el  món,  se 
feren  pera  que  contemplessin  una  brega  de 
feras,  el  torment  sens  fi  del  home?  La  vida 
es  un  plaher,  una  delicia,  un  somrís;  es  una 
eterna  matinada  primaveral.  Si  no  es  un 
goig,  es  una  pena,  {pena  de  quin  delicte?  No, 
jo  no  vaig  faltar  avans  d’ésser;  jo  no  vaig 
pecar  pe’l  sol  fet  d’obrir  els  ulls  à  la  vida. 
Sentiria  es  el  goig  suprém  del  home.  La 
sentim  quan  ,  en  plena  llibertat  salvatje, 
cristallisém  en  un  acte  un  desitj,  toquém  ab 
un  dit  el  cel  d’una  aspiració.  iQué  bella  es  la 
existencial  La  vida  consisteix  en  entregarme 
bojament  à  la  Natura  que  m’envolta  ab  sos 
alés  perfumats,  que’m  seduheix  ab  sa  massa 
maravellosa,  que’m  hipnotisa  ab  sos  cants 
de  sirena,  que  m’ubriaga  ab  sa  llum  tota  co¬ 
lors.  La  vida  es  amagarse  dins  la  soletat, 
qual  infinit  silenci  convida  à  meditacions 
fondas,  à  somnis  fantasiosos,  à  creacions 
ideals.  La  vida  es  corre  cap  à  la  ciutat  re- 
nouhera,  ahont  la  frivolitat  de  la  dona’m  dis- 
tréu,  ahont  me  burlo  de  la  gravetat  del  ho¬ 
me;  es  retirarme  al  poblet  de  valls  encatifadas 
de  vert  y  de  montanyas  esquerpas.  La  vida 
es  caure  dins  dels  brassos  de  la  dona  ama¬ 
ble.  La  vida  es  trevallar,  quan  el  cos  ho 
desitja;  es  no  fer  res,  si  l'esperit  decau. — 

L’Estrany  s’assossegava  poch  à  poch.  Sem¬ 
blava  que  sas  paraulas  llenagavan,  com  bàl¬ 
sam  dolcissim,  per  sos  nirvis  irritats,  que 
s'anavan  esmortuhint.  L’home  s’enternia 
fondament;  sos  ulls  humits  brillavan,  sos 
llabis  dibuixavan  mitja  rialla  de  satisfet.  La 
vida  li  pujava  à  la  cara.  Tots  els  companys 
estavan  ab  atenció,  seduhits  per  aquell  accent 
armoniós  d’ardenta  joventut,  per  aquellas 
paraulas  correctas  que  l’ensomni  poetisava, 
qu’iluminava  la  flama  d'un’ansia  poderosa. 

L’Estrany  tirà’l  cap  endarrera  fins  apo- 
yarlo  en  el  respatller  de  la  butaca,  y  clavà  la 


vista  en  la  Primavera  qu’en  el  cel-ras  llena- 
gava  entre  nuvolets  blanchs  y  repartia  flors 
que  nins  nusos  recullian. 

— Es  tan  bella  la  vida!  Aquest  mati  l’he 
sentida  intensament.  Caminava  pel  Parch, 
y  aqui,  en  el  pit,  he  sentit  vapors  de  prima¬ 
vera,  esqueixos  suavissims  de  poncelletas  de 
rosa,  degotall  de  liquits  de  sava,  una  onada 
d’ayre  puríssim  que’m  pujava  à  la  gargame¬ 
lla,  y  m’ofegava,  sí,  m’ofegava  d’una  manera 
delitosa:  era  ofegat  per  l’espasme  inmens  del 
amor  ..  Estava  tot  sol.  M’he  tirat  demunt 
l’herba  y  m’he  arrossegat  com  una  bèstia. 
Quina  felicitat!...  Després  ha  passat  una 
dona,  una  dona  maca,  molt  maca.  No  la  co- 
neixéu,  no;  jo  tampoch.  L’he  vista  venir  de 
lluny.  Era  un  encant,  una  visió.  En  ella  tot 
era  artístich:  desde’l  sombrero  canotier  fins  à 
las  botinas  blancas  ab  punteras  grogas.  Un 
pomet  de  jessamins  coronava  las  ondulacions 
provocativas  de  son  pit.  Ha  perfumat  aquell 
entorn!  La  veya  acostarse,  acostarse,  acos- 
tarse,  y’l  cor  se  m’aixamplava  per  moments. 
En  fi,  un  cop  aprop  meu,  l’he  cridada...  Ha 
continuat  sens  ferne  cas.  He  cridat  un  poch 
més  fort:  tampoch.  He  pegat  un  gran  crit,  y 
ni  per  aquestas:  al  contrari,  m’ha  semblat 
qu’apretava’l  pas.  Al  cap  d’un  rato  ha  des¬ 
aparegut.  M’hauria  fet  tant  de  bé  aquella  do¬ 
na  divina!  No  ha  volgut  gaudir  de  la  vida... 
la  ignorant!] 

— Era  la  vida  qui  passava; — barboteja  en 
Pont,  emocionat  per  la  escena  poètica,  ideal, 
del  somniador. 

— Era  la  vida. .  .—repeteix  l’artista  com  un 
eco  dèbil,  Uunyadà. 

— Alsat  y  lluyta  —  exclama  l’escriptor  ab 
veu  potent,  aixecantse  ardit,  com  atleta  que’s 
prepara  pera  la  brega. 

— No,  no’m  despertis.  La  lluyta  es  el  su- 
friment,  la  mort.  Deixeume  viure. — 

Y  tanca’ls  ulls  amorosament,  entregat  à 
las  caricias  del  Ensomni.’ 

A  una  senya  d’en  Pont,  tots  ens  alsarem 
y  sortirem  de  la  bufona  habitació. 

Vaig  mirar  al  Estrany  ab  carinyo,  y  vaig 
pensar  que  indubtablement  alló  era  per  ell 
la  vida  millor:  la  vida  del  artifici,  de  la  men¬ 
tida,  de  la  follia,  de  la  opalina  absenta. 

J.  Torrendell. 


EL  GARROFER 
Al  amich  Pompeyus  •  Gener 

La  lectura  de  vostre  article  sobre  mos  Poe- 
mas  de  mar ,  tan  sentit,  tan  franch,  tan  ex¬ 
pansiu,  jque  va  despertarmen  de  recorts  que 
feya  molts  anys  en  mon  cor  dormian!  jque 
va  remouren  de  cosas  que  hi  tenia  guardadas 
com  guardo  en  els  calaixets  y  secrets  d’un 
antich  arcó  mil  futesas  sense  nom  que  venen 
à  ser  per  mi  venerandas  reliquiasl 

Al  llegirvos,  refeya  pas  à  pas  nostras  ex¬ 
cursions  de  joventut,  nostres  antichs  viatjes, 
— aquells  viatjes  que  ja  no  farém  may  més 
— tornava  à  trobarme  en  aquell  taller  silen¬ 
ciós  de  la  Granvía,  avuy  obrador  d’argenter 
hont  lliman  y  martellejan  uns  quants  opera¬ 
ris  sense  sospitar  que  n’espantan  y  allunyan 
els  últims  ecos  d’aquell  estol  entussiasta  que 
hi  venia  à  abocar  els  seus  somnis,  vos  els  de 
La  Mort  y  el  Diable ,  en  Bartrina  del  Algo ,  en 
Simón  Gómez  del  quadro  del  Comte  Arndu 
que  may  va  pintar,  l’Enrich  Obiols  de  l’ópe- 
ra  que  may  va  escriure,  l’Oms  d’una  estatua 


Cóm  y  quan  va  ser,  ni  ho  recordo,  ni  qu’ho 
recordés  tindria  gran  trescendencia  pera  la 
historia;  peró  es  lo  cert  que  divagant  un  día, 
sol,  per  la  vessant  meridional  del  Tibidabo, 
vaig  descubrir  un  garrofer  centenari  que’m 

colossal  que  may  va  modelar...  jo,  de  tants 
poemas  que  may  pendràn  forma. 

Y  quan  la  claror  comensava  à  faltarnos, 
iqué  calents  de  cap  y  qué  lleugers  de  camas 
las  empreniam  cap  al  Tibidabo,  la  montanya 
amiga,  que  semblava  posada  allí,  à  las  por- 
tas  de  la  ciutat,  expressament  pera  nosaltres! 
Y  en  arribant  à  mitja  montanya,  en  aquell 
replech  solitari  y  misteriós  hont  tan  arrogant 
s’alsava’l  garrofer... 

El  garrofer!  Santa  paraula!  cCóm  es  pos¬ 
sible  que  no  haguéu  tingut  un  mot  de  bona 
recordansa  pel  nostre  garrofer ?  La  falta’m 
sembla  imperdonable,  tan  imperdonable, 
que  ja  que  vos  heu  contat  tots  aquells  detalls 
que  segurament  no  deuhen  interessar  més 
qu’à  nosaltres,  jo’m  crech  en  el  dever  de  par¬ 
lar  d’aquest. 

va  allargar  las  brancas  y  m’invità  à  descan¬ 
sar  à  son  ombra  y  à  parlar  de  poesia.  Desde 
aquella  hora  vam  fernos  amichs,  tan  amichs, 
que  no  sabia  passar  dia  sense  pujarlo  à  veu¬ 
re.  Tenia  una  branca,  sobre  tot,  tan  hospita¬ 
lària  per  sa  alsada,  son  gruix  y  sa  voluptuosa 
ondulació,  que  vaig  férmela  meva,  y  tan  me¬ 
va,  que  may  se’m  va  ocorre  ferli  la  infideli¬ 
tat  de  cambiarla  per  .un’altra.  Cavaller  en 
aquella  branca,  j si  n’havia  escrits  de  versos, 
si  n'havia  fumats  de  cigarrillos,  si  n’havia 
somniadas  de...  truytas,  parlant  ab  perdó! 

Naturalment,  com  el  bé  no  es  tal  si  no  es 
compartit,  de  dia»en  dia  vaig  anar  presentant 
el  meu  garrofer  als  amichs  de  la  colla,  y  lo 
qu’es  més,  vaig  anarlos  llogant  brancas  per 
torn.  A  la  llarga,  cada  amich  tenia  una 
branca  llogada,  y  aquella  branca  era  la  seva; 
y  en  aixó,  si,  podém  dir  que  si’ns  bullian  pel 
cap  cebas  socialistas,  respecte  à  las  brancas 
del  garrofer  may  vam  pósarlas  en  pràctica. 
Aixó  era  cosa  dogmàtica:  el  garrofer  era  mew, 
peró  la  branca  de  cada  hú  era  de  cada  hú  y 
de  ningú  més. 


En  fi,  que’l  meu  garrofer  va  arribar  à  ser 
una  especie  de  cassino  inteleclual,  una  sucur¬ 
sal  del  taller,  hont  esbargiam  uns  días  l’ex¬ 
cés  de  fantasias  y  altres  dias  la  mandra.  Allà 
arribavam  à  passar  horas  enteras;  jo  escri- 
bint  en  una  branca  del  primer  pis ,  mirant  à 
ponent;  vos  en  la  que  mirava  à  mar;  en  Ri- 
quer,  dibuixant  en  la  seva  del  segóti  pis;  y 
aixis  escalonats,  instalats  cadascú  en  sa  bran¬ 
ca  com  una  bandada  de  pardals,  trevallavam 
tan  absorbits,  tan  callats,  tan  à  conciencia, 
que  moltas  vegadas  passava  per  vora’l  gar¬ 
rofer  un  caminant — el  carter  de  Sant  Cugat, 
per  exemple — sens  adonarse  ni  sospitar  sis- 
quera  que  tingués  tanta  companyia. 

En  cambi,  quan  comensavan  à  entaularse 
fas  discussions  politicas  ó  filosóficas,  alló 
semblava  un  rusch  d’abellas;  els  arguments, 
els  sofismas,  las  paradoxas  y  las  patotxadas 
saltavan  de  branca  en  branca  qu’alló  era  un 
bé  de  Deu. 

He  dit  que’l  garrofer  se  converti  en  sucur¬ 
sal  del  taller,  y  tant  era  aixis,  que  quan  algún 
amich  tardà  arribava  à  casa  y  no’ns  hi  tro- 

bava,  ja  se  sabia:  com  qui  s’arriba  al  café  de 
la  cantonada,  à  reunirse  ab  els  companys, 
enfilava’l  passeig  de  Gracia,  el  carrer  Ma¬ 
jor,  la  carretera  d’Horta;  y  en  sent  als  quatre 
camins,  llensava  aquellas  quatre  notas  de 
tirolesa,  aquell  la-la-hi-tu  que  tan  lluny  feya 
sentirse  y  que  tan  conegut  ens  era  y  al  qual 
responíam  desde’l  nostre  niu. 

Aixó  durà  uns  quants  anys.  La  penya  s’anà 
disgregant  lentament;  els  uns  se’n  anavan 
lluny  de  la  terra,  els  altres  se  casavan,  els 
més  oportuns  se  morían...  y  de  mica  en  mica 
vaig  tornarme  à  trobar  sol  ab  el  meu  garro¬ 
fer.  iOh,  varem  tornar  à  contàrnosen  mol- 
tas  d’aquellas  cosas  que  no’s  contan  à  ningú! 
Fins  que  un  dia,  al  arribar  al  lloch  qu’ell  ha¬ 


via  ocupat  durant  més  d’un  sigle,  en  compte 
del  patriarca  vaig  trobarhi  un  munt  de  cen¬ 
dra,  una  gran  taca  negra  hont  reya  desver¬ 
gonyidament  el  Sol.M'havian  cremat  el  meu 
garrofer! 

La  emoció  qu’aixó  va  produhirme  no  trac¬ 
taré  ni  d’apuntaria,  pera  no  caure  en  ridicul; 
lo  que  si  diré,  es  qu’en  aquell  moment  hauria 
volgut  creure  en  un  lloch  hont  van  las  àni- 
mas  dels  arbres  per  resarli...  alguna  cosa. 

No  li  vaig  resar,  peró  vaig  cantarlo  no  sé 
hont;  en  La  Garba ,  si  mal  no  recordo. 

Sic  trànsit  glòria  mundi. 

Apeles  Mestres. 

(Dibuixos  de'  autor  ) 


NIT  DE  JUNY 

Aném  à  veure’ls  fochs,  dona  estimada, 
en  eixa  nit  alegra  del  estiu; 
hi  veurém  la  quitxalla  enjogassada 
cóm  els  salta  y  cóm  riu, 
exageradament,  à  boca  plena, 
gosant  l’ignocent  pler  de  salta'l  fochl... 

La  nit  bé  n’es  d’hermosa  y  de  serena! 
Aném;  aixís,  ben  junts...  Qué  felís  soch! 


ab  el  meu  pare  ahir,  quan  era  infant; 
ab  l’amor  ideal,  ab  tu,  ma  vida, 
avuy  que  ja  soch  gran.’ 

Anemhi  tots  dosets,  que  las  parellas 
hi  concorren  també  parlant  d’amor. 
Costums  anyals  qu’ara  trobém  més  bellas 
perque  las  embelleix  el  goig  del  cor! 

Mira  quin  foch  més  gran!  ..  La  flamarada 
tenyeix  de  roig  las  boyras  del  estiu. 

Foch  que  més  tart  serà  cendra  esventada; 
pró’l  del  meu  cor  jamay,  perqu’es  més  viu! 

Mira  aquells  dos.  Ja  son  casats,  aymía. 
Quan  ho  serém,  també  anirém  aixís: 
tu,  mon  amor,  seràs  la  poesia, 
jo’l  poeta  felís. 

Cantém,  ma  dolsa  amor,  ran  las  fogueras, 
en  eixa  nit  alegra  del  estiu! 

Rihém  com  las  criaturas  joganeras, 

que  com  à  ellas  el  temps  també’ns  somriu! 


Aném,  amor;  tota  la  gent  desfila; 
l’ultim  cohet  ressona  y’l  foch  se  va  apagant... 
No  la  oblidém  jamay  aquesta  nit  tranquila 
dels  fochs  de  Sant  Joan! 


Es  la  tradició  que’ns  hi  convida: 


Rafel  Nogueras  y  Oller. 

COSÀS  DEL  LICEU  tracta  de  lo  relatiu  à  la  marxa  del  teatre,  à 


I 

Es  la  segona  vegada  qu’agafém  la  ploma 
pera  fer  públichs  els  escandalosos  abusos  de 
la  Junta  que  malmena’ls  assumptos  del  Li¬ 
ceu.  Ara  ja  no  podém  atribuirho  tot  à  la  ig¬ 
norància  dels  senyors  que  la  componen,  puig 
lo  succehit  en  la  darrera  reunió  es  de  tal  gra¬ 
vetat,  que  requereix  un  calificatíu  més  serio. 
Avans  d’aplicarlo,  relatarém  els  fets  pera 
que’l  lector  judiqui  de  quina  part  està  la  rahó. 

La  Junta  de  Govern  del  Gran  Teatre  con¬ 
vocà  una  reunió  general  de  propietaris,  ab 
caràcter  de  extraordinària,  pera  tractar  de 
una  proposició  de  la  Empresa  sobre  ciiiment 
de  funcions.  Res  més  deyan  las  papeletas  de 
convocatoria  respecte  d’aquestas  funcions, 
sinó  que  la  proposició  estava  de  manifest  en 
la  Secretaria;  y,  si  mal  no  recordém,  també’s 
parlava  de  que  no  s’aumentaria  la  subvenció. 
Aquesta  convocatoria  nosaltres  la  conside- 
rém  ilegal,  ja  que’s  procurà  amagar  als  ac- 
cionistas  la  verdadera  trascendencia  del  acort 
que’s  pendría.  Lo  legal  y  lo  decent  hauria 
sigut  (obehint  al  Reglament)  reproduhir  la 
proposició  de  la  Empresa,  que  per  cert  se 
reduheix  à  pocas  ratllas.  En  ella’s  pretén  la 
supressió  de  la  temporada  lírica  de  primavera, 
donanthi  en  cambi  trenta  representacions 
dramàticas'  y  afegint  dotze  funcions  d’ópera 
à  las  cinquanta  de  la  temporada  d’hivern. 
Per  manera,  qu’en  comptes  del  aument  de 
que  parlava  la  convocatoria,  resulta  una  ver¬ 
dadera  disminució  de  funcions  d’ópera,  y 
ningú  podia  suposar  que  d’altra  mena  de  re¬ 
presentacions  se  tractés,  tota  vegada  que  sols 
pera  la  música  serveix  avuy  aquell  teatre. 

D’aixó  resulta  notoria  mala  fe  en  la  mane¬ 
ra  de  convocar  als  accionistas.  No  serveix 
d’escusa’l  dir  que  la  proposició  estava  expo¬ 
sada  en  Secretaria.  Tothom  que  coneix  las 
interioritats  d’aquella  casa,  sab  de  la  manera 
cóm  se  celebran  las  Juntas  generals,  la  difi¬ 
cultat  de  reunir  als  propietaris  quan  el  teatre 
es  tancat,  majorment  en  els  mesos  d’estiu,  y 
més  que  tot,  l’escàs  interès  que  la  gran  part 
dels  accionistas  se  pren  pera  res  que  no 
afecti  à  la  seva  butxaca.  Quan  se  proposa  un 
aument  de  subvenció  ,  es  l’únich  cas  en 
quei  propietari  hi  assisteix,  sempre  com  es 
natural  pera  votar  en  contra;  peró  quan  se 


modificacions  en  son  modo  de  funcionar,  las 
sessions  se  celebran  ab  una  ó  dugas  dotzenas 
d’assistents.  Ja  podia,  donchs,  la  Junta  anun¬ 
ciar  qu’estava  en  Secretaria  la  proposició 
per  aument  de  funcions,  en  la  convicció  de 
que’ls  accionistas  no  hi  anirían,  els  uns  per- 
que  ja  son  à  fora,  y’is  altres  perque  mentres 
no’ls  hi  gratin  la  butxaca,  qu'aumentin  tant 
com  vulguin,  millor  que  millor. 

"í  En  la  convicció  de  que  anavamà  presenciar 
una  martingala ,  à  ser  objecte  d’un  tarugo , 
compareguerem  en  el  saló  de  descans  el  dia 
senyalat.  La  soletat  més  espantosa  hi  regna¬ 
va,  puig  tan  sols  setze  accionistas  forem  els 
tafaners  qu’acudirem  à  la  cita.  La  Junta  de 
Govern,  es  à  dir,  cinch  dels  individuus  que 
la  componen,  tregueren  la  cara,  y  pera  que 
tot  consti  degudament,  hem  d’anotar  que  fo¬ 
ren  els  senyors  don  Joseph  Milà  y  Pi,  don 
Lluis  Sant,  don  Marcelo  Català,  don  F.  Ca- 
jal  y  don  Ignaci  Torra.  El  president,  qu’es  el 
primer  dels  esmentats,  ens  donà  compte  de 
la  famosa  proposició  de  la  Empresa,  de  la 
que’n  feu  el  panegírich,  y  declarà  que  la 
Junta  de  Govern  l’havia  trobat  excelent  fins 
al  punt  de  feria  seva  y  presentaria  à  l’apro- 
bació  de  la  Junta  General.  Oberta  discussió 
sobre  d’ella,  no  s’aixecà  ningú  à  defensaria, 
y  en  cambi  sortiren  quatre  accionistas  à  com- 
bàtrela  en  nom  de  la  majoria  dels  allí  reu¬ 
nits,  y  que  també  pera  que  consti  hem  de  dir 
que  foren  els  senyors  Bonis,  Girona  (don 
Joan),  Larrosa  y’l  qu’aquestas  ratllas  escriu. 
Tots  manifestarem  la  sorpresa  que’ns  havían 
produhit  las  absurdas  pretensions  de  la  Em¬ 
presa,  els  molts  inconvenients  que  hi  troba- 
vam,  sense  veurehi  en  cambi  cap  ventatja 
positiva,  à  lo  que  s’hi  afegia’l  disbarat  qu’era 
intentar  representacions  de  drama  en  una 
sala  de  tan  grans  dimensions,  y  la  necessitat 
de  que  la  Junta  espliqués  son  empenyo  en 
patrocinar  semblant  proposició. 

El  senyor  Girona,  ab  molta  habilitat,  obli¬ 
gà  al  president  à  esplicar  sa  conducta,  es  à 
dir,  el  per  qué  de  semblant  modificació  en  la 
contracta  d’arrendament;  y  en  efecte,  el  se¬ 
nyor  Milà  y  Pi’ns  donà  unas  rahons  que  à 
ningú  convenceren;  paraulas  y  res  més  que 
paraulas  (com  à  home  que  està  molt  acos¬ 
tumat  à  garlar),  peró  sense  cap  motiu  fona¬ 
mentat. 

Per  nostra  part,  ferem  constar  nostra  més 
enèrgica  protesta.  Atacarem  obertament  à  la 
Empresa  y  à  la  Junta  que  ab  ella  feya  tal 
conxorxa,  y  embestirem  de  dret  contra’ls 
abusos  que  de  tant  temps  se  cometen  en 
aquella  casa,  indicant  de  pas  las  principals 
corrupcions  à  que  las  Juntas  han  de  posar 
inmediat  remey  si  volen  retornar  al  Liceu 
l’esplendor  que  desd’alguns  anys  ha  perdut. 
Els  senyors  de  la  Junta  ho  escoltavan  com 
qui  sent  ploure,  y  en  Milà  y  Pi  fins  hi  feya 
una  mitja  rialleta  que  realment  podia  tradu- 
hirse  per:  «Si,  ja  pots  escarrassarte,  que  nos¬ 
altres  el  pastel  ja’l  portém  fet.» 

Vingué  la  votació,  y  llavors  succehi  lo  més 
escandalós,  aixó  es,  un  abús  que  cap  Junta 
seria  hauria  realisat.  Dels  setze  accionistas 
que  tot  de  bona  fe  acudirem  à  la  convocatò¬ 
ria,  tretze  votarem  contra  la  proposició,  y 
sols  tres  à  favor  d’ella;  y  no  obstant,  dita 
proposició  fou  aprobada  per  gran  majoria  de 
vots.  iQué  no  ho  entenen^  Ja  veuran:  en  pri¬ 
mer  lloch,  han  de  saber  qu’en  el  teatre  del 
Liceu  las  butacas  tenen  un  vot  y’is  palcos 
cinch  ó  més,  per  manera  que  cinch  palcos 
guanyan  à  vintiquatre  butacas.  Peraltra  part: 
els  vots  poden  delegarse  d’un  accionista  al 
altre;  aixis  es  que  hi  ha  qui  compareix  ab  las 
butxacas  plenas  de  vots  delegats  per  propie¬ 
taris  que  no  van  à  las  sessions.  Peró  aquesta 
delegació  ó  traspàs,  que,  sent  reglamentari, 
no  té  res  de  particular  quan  se  tracta  de  jun¬ 
tas  ordinarias  (en  que  son  objecte  es  ben 
conegut  per  haverse  repartit  ab  gran  antici¬ 
pació  la  Memòria  de  la  Junta),  no  podia  pro- 
duhir  el  mateix  efecte  en  una  Junta  extraor¬ 
dinària  anunciada  ab  tanta  ambigüetat  com 
la  que’ns  ocupa,  puig  se  traspassava’l  vot  per 
anar  à  votar  més  funcions  (  naturalment, 
d’ópera)  sent  aixis  que’n  resultan  menos. 
Sabém  de  varis  que  delegaren  son  vot  y 
que  després  s’han  considerat  enganyats,  y  si 
la  Junta  se’n  vol  convence,  que  torni  à  repe¬ 
tir  la  votació. 

Verificat  l’escrutini,  resultà  que’ls  tretze 
assistents  contraris  à  la  proposició  reunirem 
99  vots,  y’is  tres  favorables  à  ella’n  presen¬ 
taren  60;  de  manera,  que  per  més  que  s’hi 
afegís  el  vot  favorable  dels  cinch  senyors  que 
formavan  la  Mesa,  sempre  havia  de  quedar 
rebutjada  la  proposició.  Donchs  aquí  ve  la 
trampa,  es  à  dir,  la  trampa  legal  ó  reglamen¬ 


¬ 


taria,  segons  en  Milà  y  Pi.  Aquests  cinch 
senyors  que  ab  el  mer  fet  de  ferse  seva  la 
proposició  y  com  à  seva  presentaria  à  la  Jun 
ta  General,  se  convertian  en  jutjes  y  part  à  la 
vegada,  tingueren  l’atreviment,  la  barra , 
d’abocar  desde  la  pròpia  taula  en  que  presi- 
dían  la  estupenda  cantitat  de  cent  vuytanta 
sis  vots,  que  solapadament  havían  anat  cap¬ 
tant  de  casa  en  casa,  fent  el  joch  de  la  Em¬ 
presa  en  un  assumpt'o  en  el  que  sembla  que, 
decentment,  no’ls  hi  havia  d’anar  ni  venir  res. 
S’endugué  la  palma  l’individuu  de  la  mesa 
don  Lluís  Sant,  que  seya  al  costat  del  Pre¬ 
sident,  ab  165  vots  à  la  butxaca.  Se  coneix 
que  à  aquest  senyor  el  molesta  molt  la  músi¬ 
ca,  quan  tant  empenyo  té  en  substituhirla 
pel  drama!  Resultà,  per  tant,  que  vuyt  vo¬ 
tants  reuniren  246  vots,  mentres  que’ls  altres 
tretze  sols  n’havian  presentat  99,  y  en  conse¬ 
qüència,  quedà  aprobadala  martingala  de  la 
Empresa  y  de  la  Junta  de  Govern. 

Aixó  es,  fidelment,  lo  succehit  en  la  dar¬ 
rera  Junta  general.  Son  tants  els  comentaris 
que’ns  sugereix  lo  relatat,  (tant  pels  procedi¬ 
ments  adoptats  indignes  d’una  Junta  seria  y 
més  propis  d’un  Pantorrillas ,  com  per  la 
gran  trascendencia  de  la  qüestió  pera’l  per- 
vindre  del  Liceu),  que  deixém  pera’l  pròxim 
número’l  treuren  las  conseqüencias,  dispo- 
santnos  à  parlar  tan  clar  com  tenim  per  cos- 
túm. 

Joaquim  Pena. 


TEATRES 

TÍVOLI 

Pera’ls  que  segueixen  el  moviment  teatral 
à  Barcelona,  es  una  nota  molt  curiosa  la 
companyia  de  sarsueleta  valenciana  qu’ac- 
túa  en  aquest  teatre.  Assistirem  à  una  funció 
de  «dilluns  popular»,  en  la  que’ns  donaren 
tres  obretas  ben  diferentasentre  sí,  totas  ellas 
marcadas  per  un  sagell  caracteristich  qu’ofe- 
reix  al  observador  idea  bastant  complerta  del 
teatre  valencià.  Dos  detalls  ens  interessaren 
tot  seguit.  El  romanticisme,  que  sembla  avuy 
dia  passat  de  moda,  encara  seduheix  als  au¬ 
tors  valencians,  y’l  sentiment,  que  s’acosta  à 
vollas  al  sentimentalisme  melodramàtich,  es 
la  dominant  en  aqueix  teatre.  Una  acció 
senzillíssima  desenrotllada  ab  ingenuitat, 
sense  preocuparse  gayre  de  la  verosimilitut, 
de  la  psicologia  y  del  realisme,  es  suficient 
per  acontentar  al  públich  d’aquellas  terras; 
y  no  hi  ha  cap  dubte  que  fins  pels  més  exal- 

tats  partidaris  de  la  dramàtica  moderna  re¬ 
sulta  verament  interessant  aqueix  teatre  mo¬ 
dest  qu’en  mitj  dels  defectes  de  construcció 
que’l  distingeixen  logra  captivar  pel  seu  fons 
humà,  y  per  la  franquesa  de  passions  y  sen¬ 
timents  que’l  caracterisan. 

Un  altre  detall,  y  que  contrasta  per  modo 
extrany  ab  l’atmósfera  de  ingenuitat,  can¬ 
didesa  y  expontaneitat  qu’hem  fet  notar,  es  el 
llengualje,  ja  sia  prosa  ó  vers,  que  usan  els 
autors.  Sorprèn  desagradablement  aquella 
barreja  monstruosa  del  castellà  refinat  ab 
termes  y  giros  gràfichs  del  valencià  del  baix 
poble.  Es  evident  que  à  Valencia’l  castellà, 
després  d'imposarse  à  las  classes  elevadas, 
va  invadint  poch  à  poch  las  classes  populars, 
en  termes  qu’aqueix  dialecte  del  català  acaba¬ 
rà  per  desapareixe;  mes  en  aqueixa  especie 
d’absorció  que  lentament  s’opera,  hi  ha  una 
serie  de  termes,  de  locucions  y  de  frases  que 
per  lley  natural  se  resisteixen,  y  son  precisa¬ 
ment  els  més  gràfichs,  concisos  y  contundents, 
y  com  à  tals  més  bruscos  y  xavacans.  Entre’l 
castellà  més  ó  menys  alambicat  que  usan  els 
autors,  sonan  sechs  y  expontanis,  com  inter¬ 
jeccions,  y  produheixen  una  sensació  inar- 
mónica  à  qui  no  està  acostumat  à  aquella 
parla.  Y  la  sensació  es  tant  més  penosa 
quant  menys  s’avé  ab  la  fresca  inspiració 
d’aqueix  teatre  sentimental. 

La  simplicitat  d’argument,  de  desenrotllo 
y  fins  de  caràcters,  y  una  com  tendencia  ingè¬ 
nuament  moralisadora,ressurten constants  en 
las  tres  obras  que  varem  veure,  à  pesar  de 
pertanye  à  géneros  ben  distints. 

Mariquita  la  estanquera  es  senzillament  una 
viuda  que  passats  els  quaranta  encara  es  pre- 
tenciosa,  coqueteja  y  fa’l  cor  tendre  à  dos  ó 
tres  vividors  qu’explotan  sa  debilitat  pera  fu¬ 
mar  de  franch.  La  moral  la  darà’l  promès  de 
sa  nevoda,  trevallador  honrat  que  descubreix 
à  la  viuda  lo  ridicul  de  sas  pretensions  y  la 
explotació  de  qu’es  objecte. 

A  mal  tiempo  buena  cara  es  una  revista  sa- 
tirica  de  costums  politicas  y  populars.  A  sem- 
blansa  de  las  revistas  que  tant  abundan  en 
el  género  chico  castellà,  la  obreta  tracta  de 
treure  efectes  cómichs  posant  en  ridicul  als 
homes  públichs,  y  certas  costums  y  tipos  ge¬ 
nuïnament  valencians.  També  en  aquesta  re¬ 
vista  s’hi  nota  expontaneitat  y  agudesa  d’in- 
geni,  ben  propis  d’autors  qu’escriuhen  sen¬ 
tint. 

Per  fi,  Les  barraques  es  un  idili  melodramà- 
tich,  diguemho  aixis.  Una  noya  qu'es  la  per¬ 
la  de  les  barraques ,  està  pera  casarse  ab  un 
honrat  fadri,  quan  arriba,  llicenciat  de  pre- 
siri,  el  Ratat ,  terror  del  poble  per  son  cinisme 
y  son  valor,  que  també  la  estima  y  jura  ma¬ 
tar  à  qui  sia  que  li  vulgui  pendre.  Inútil  es 
dir  que  tot  acabarà  ab  la  mort  del  assessino  y 
subsegüent  matrimoni  de  la  honrada  parella. 
Tot  aixó’s  desenrotlla  en  una  serie  d’escenas 
sentidíssimas,  en  que  las  costums  populars  y 

las  passions  exaltadas  dels  personatjes  surten 
exposadas  ab  més  expontaneitat  que  lló- 
gica  observació  de  la  vida. 

La  música  de  las  dugas  últimassarsueletas 
també’s  recomana,  més  que  per  sa  originali¬ 
tat,  per  la  delicadesa  y  sentiment  que  tradu- 
heixen  els  autors  inspirantse  en  motius  po¬ 
pulars  de  la  terra. 

En  quant  als  actors,  modestos  y  discrets, 
diuhenab  molta  naturalitat,  permès  qu’alguns 
exageran  la  nota  còmica.  Ens  agradaren  es¬ 
pecialment  la  senyoreta  Gurina,  que  canta  y 
diu  ab  molta  expressió,  una  cigarrera  y  un 
jove  actor  que  crida’ls  objectes  que’s  venen  à 
subasla  en  la  segona  de  las  obras  ditas.  Tots 
dos  se  recomanan  per  la  intenció  y  finura  ab 
que  frassejan. 


NOVETATS 

Fedora 

No  n’hem  de  parlar  de  l’obra.  Tothóm  l’ha 
vista  representar  en  italià  y  en  francès  per 
eminents  actrius  d’aquells  paissos,  y  tothóm 
sab  qu’es  un  dramón  folletinesch  quin  re¬ 
nom  universal  no  té  altra  explicació  que 
l’oferir  à  las  actrius  tràgicas  unas  quantas 
situacions fortas  ahont  poden  lluhir  sas  qua¬ 
litats.  Per  ’xó  totas  ellas  representan  Fedora , 
que  s’imposa  al  públich  de  cor  senzill  gracias 
à  una  execució  perfecta  que  serveix  de  man¬ 
tell  protector  à  l’artificiosa  habilitat  d’en  Sar- 
dou.  Mes  els  aplausos  expontanis  qu’arren- 
ca’l  prodigiós  trevall  d’una  Duse  enlluhernan 
à  moltas  actrius  que  creuhen  trobar  en  Fedo¬ 
ra  1  tipo  fascinador  quina  interpretació’ls 
hi  donarà  Y alternativa.  Lo  que  logran  es  per¬ 
judicar  à  n’en  Sardou  posant  de  relléu  els 
grossos  defectes  de  l’obra,  y  perjudicarse  à 
si  mateixas,  perque  fins  algunas  que  tenen  re¬ 
comanables  condicions  pera’l  género  dramà- 
tich,  s’estrellan  al  topar  ab  un  personatje  tan 
convencional  y  tan  fals.  De  lo  que’n  resulta 
que,  lluny  d’arreplegar  aplausos,  se  desacre- 
ditan  als  ulls  del  públich. 

La  senyoreta  Pino,  mal  aconsellada,  ha 
volgut  probar  la  perillosa  sort  y  n’ha  sortit 
ab  las  mans  al  cap.  La  senyoreta  Pino  té  una 
veu  neta  y  ben  timbrada,  mes  d’escàs  vo- 
lúm;  té’l  rostre  y  la  mirada  expressius,  peró 
d’expresió  purament  externa;  no  sent  fon¬ 
do  ni’s  mou  ni  acciona  ab  la  sobrietat  y  sen¬ 
zillesa  solemne  que  sols  posseheixen  las  cele¬ 
britats  tràgicas  Per  ’xó  ella,  que  té  magnífi- 
cas  condicions  pera  tota  classe  de  comedias  y 
fins  per  obras  un  xich  dramàticas,  fa  un  trist 
paper  empenyantse  en  cultivar  un  género 
pera’l  que  no  ha  sigut  cridada.  Tota  la  bona 
voluntat  y  tot  el  trevall,  sens  dubte  extraor¬ 
dinari,  qu’emplea  en  estudiar  una  Fedora ,  li 
serian  moltissim  més  profitosos  si’ls  consa¬ 
grés  à  perfeccionarse  en  el  género  que  més  li 
escàu. 

En  Thuillier  va  tenir  alguns  moments 
d’inspiració,  encara  qu’en  conjunt  tampoch 
ens  va  satisfer.  Els  demés  molt  fluixos,  espe¬ 
cialment  el  senyor  Echaide,  la  senyoreta  Suà- 
rez  y  la  que  fa  de  lacayo,  que  diuhen  sos  pa¬ 
pers  molt  malament. 

La  traducció’ns  va  semblar  bastant  correc¬ 
ta.  Son  principal  defecte  es  el  d’arribar  à 
missas  ditas,  com  vulgarment  sol  dirse.  La 
presentació,  regular. 


ELDORADO 

Hotel  Severini. 

j  En  l' Hotel  du  libre  échange  ( Hotel  Severini ), 
ahont  sols  s’hi  admeten  hostes  de  costums 
morigeradas,  s’hi  senten  de  nit  sorolls  ex- 
tranys  que  fan  creure  en  la  existència  d’àni- 
mas  en  pena.  Per  un  artifici  de  vaudevilliste, 
en  Feydeau,  que  hi  té  la  mà  trencada,  farà 
que  s’hi  trobin:  un  arquitecto  que  ve  à  rego- 
neixe  l’edifici;  la  seva  dona,  guapa  y  gelosa, 
acompanyada  del  marit  d’una  amiga  ja  en¬ 
trada  en  anys  que  li  porta  ab  segons  fins; 
un  altre  amich  de  fora,  viudo  ab  quatre  fille- 
tas  que  son  uns  dimoniets;  un  estudiant  que 
hi  du  la  cambrera;  el  comissari  de  policia, 
qu’acut  al  escàndol  que’s  promou,  y  encara 
d’altres. 

Tota  aquesta  gent,  preocupats  cada  hu  ab 
sa  deria,  fugint  els  uns  dels  altres,  topantse 
impensadament,  equivocantse  de  quarto  y 
de  llit,  originan  una  confusió  tal,  que  ningú 
sab  lo  que  fa,  tothom  crida  y  esbalota,  las 
donas  se  desmayan,  las  nenas  riuhen  y  plo- 
ran,  l’amo  s’esparvera  y  ningú  s’entén. 

Tot  aixó,  complicatab  altres  incidents  que 
no  acabaríam  may  d’esplicar,  crea  una  serie 
de  situacions  cómicas,  ridiculas  moltas  d’é- 
1  las,  que  sobrevenen  sense  to  ni  so,  invero- 
stmils  fins  al  absurdo,  mes  portadas  ab  tal 
vivesa  y  moviment,  que  l’autor  acaba  per 
emborratxar  al  públich  d’alegria,  fentlo  riu¬ 
re  à  la  forsa  y  fentse  perdonar  tots  els  atre¬ 
viments,  extravagancias  y  vulgaritats  de 
qu’està  l’obra  farsida.  Y’l  públich  té  rahó  al 
ésser  indulgent,  puig  com  l’autor  no’s  pro¬ 
posa  res  més  que  fejr  riure,  si  ho  logra,  tots 
els  defectes  no  son  més  que  pecats  venials. 

L’òbra,  com  tots  els  vaudevilles ,  pert  molt 
traduhída.  Sobre  tot,  aquí  hont  tothóm  fa 
arreglos  esmenant  la  plana  als  autors  y  ta¬ 
pant  ab  espessos  vels  lo  que  creuhen  més  ó 
menys  escabrós.  Nosaltres  en  aquesta  qües¬ 
tió  som  radicals:  ó’s  traduheix  integra  l’o¬ 
bra,  ó’s  deixa  corre  si  es  realment  inmoral; 
mes  falsejaria  exposantse  à  que’l  públich  la 
rebutgi  essent  bona,  es  un  atreviment  que 
cap  autor  que  s’estimi  deuria  tolerar. 

En  general,  tant  els  traductors  com  els  ac¬ 
tors  contribuheixen  ab  sa  por  exagerada,  à 
que  no  sigui  apreciat  com  se  deuria  un  gé- 
nero  teatral  que,  si  bé  dintre  del  art  ocupa 


un  lloch  molt  modest,  té  la  virtut  inaprecia¬ 
ble  d’alegrar,  un  rato’ls  esperits  preocupats 
per  las  constants  miserias  de  la  vida. 

Feta  aquesta  salvetat,  de  que  no  s’escapan 
els  traductors  y  actors  que’ns  han  donat  Ho¬ 
tel  Severini ,  dirém  que’ls  primers  demostran 
coneixe’l  género  al  emplear  un  llenguatje 
bastant  viu  y  animat;  en  quant  als  actors  y 
actriús,  hauriam  desitjat  que,  sens  extremar 
la  nota  còmica  (en  lo  qual  varen  estar  jus¬ 
tos),  haguessin  donat  més  vida,  més  relléu, 
més...  esbojarrament  à  sos  papers.  Qui’ns 
va  agradar  més  fou  el  senyor  Palanca,  y  ho 
fem  constar  ab  gust  perque  fins  ara  no  ha- 
viam  tingut  més  que  motius  pera  censurarlo. 
El  senyor  Palanca  es  lo  que  podriam  dir  un 
actor  exagerat;  sempre  busca  l’efecte  extre¬ 
mant  la  nota,  y  aquest  afany  es  son  princi¬ 
pal  defecte.  Tal  volta  perque’l  paper  de 
Pinglet  ja’n  demana  un  xich  d’afectació,  li 
va  sortir  rodonet;  peró  es  precís  que  tingui 
en  compte  que  no  tot  son  vaudevilles ,  y  que 
la  discreció  y  serietat  son  bases  sobre  las  que 
deu  assegurarse  tot  artista  quals  facultats  no 
siguin  tan  excepcionals  que  pugui  abando- 
narse  à  ellas.  Consti,  peró,  que  la  escena 
mímica  del  final  del  segón  acte  la  va  fer 
molt  bé. 

Celosa 

Llógicament,  fer  un  arreglo  ó  adaptació 
vol  dir:  conservar  de  l’obra  original  tot  lo 
essencial,,  tot  alló  que  per  son  interès  y  valor 
artístich  la  fa  digna  de  ser  coneguda,  mo¬ 
dificant  lo  accidental,  lo  que  per  diversas 
circunstancias  se  considera  de  escàs  interès, 
ó  senzillament  dolent.  Prescindint  de  que 
sempre  es  Sospitós  é  indica  una  certa  petulàn¬ 
cia  aixó  de  que  un  senzill  arreglador  se  con¬ 
verteixi  en  jutje,  esmenant  fins  à  cert  punt  la 
plana  al  autor,  succeheix  la  majoria  de  las 
vegadas  que  un  arreglo  no  es  res  de  lo  dit, 
sinó  que,  seduhit  per  una  idea  ó  situació  ori¬ 
ginals,  un  auloret  l’agafa,  talla  à  tort  y  à 
dret,  afegeix  ó  treu  personatjes,  escenas  y 
situacions,  y  modifica  y  transforma  l’original 
de  tal  manera,  que  resulta  un’obra  nova  que 
difícilment  son  autor  coneixeria.  Y  com  que, 
casi  en  absolut,  sempre  l’autor  té  més  talent 
que  l’arreglador,  també  sempre’ls  arreglos 
resultan  molt,  peró  molt  inferiors  al  ori¬ 
ginal. 

En  tals  condicions,  se  fa  difícil  judicar 
un’obra  per Tarreglo  que  n’han  fet,  y  un  s’ex¬ 
posa  à  que  paguin  justos  per  pecadors.  Celo- 
sa,  per  exemple,  si  hem  de  judicar  per  1  arre¬ 
glo  que  diuhen  ha  fet  un  senyor  Joan  P. 
Lasane,  es  una  comedieta  de  costums  ab 
vistas  al  vaudeville,  tonta,  insubstancial, 
d’una  monotonia  y  falta  d’interés  desespe¬ 
rants. 

El  tipo  de  gelosa  exagerada  què’s  fa  inso- 
portable  à  son  marit,  els  pares  d’aqueixa 

(matrimoni  felis),  els  medis  que  usan  pera 
reconciliarlos,  el  germà  de  la  gelosa  y’l  pare 
de  sa  promesa,  inglés  estrambótich  que  bus¬ 
ca  gendre  quina  familia,  de  costums  mori- 
geradas,  sigui  garantia  pera  sa  filla,  y  qu’ar- 
riba  sempre  en  l’instant  precis  de  tirarse’ls 
matrimonis  els  plats  pel  cap;  el  notari  rural, 
la  italiana  desinvolta,  els  criats,  etc.,  etc., 
tot  es  vulgar,  adotzenat  y  manso.  Res  que 
demostri  un  xich  de  inventiva;  fins  la  petita 
llissó  de  moral  que’s  desprèn  de  l’obra,  re¬ 
sulta  ignocenta  per  lo  gastada. 

<;Vol  dir  això  que  la  comèdia  d’en  Bisson 
sigui  un  disbarat?  Si  hem  de  judicar  per  l’ar- 
reglo,  si.  Mes  en  Bisson  es  un  talent  cómich 
de  forsa,  y,  sobretot,  té  una  habilitat  extra¬ 
ordinària  pera  treure  partit  d’elements  y 
circunstancias  en  sí  poch  interessants.  Lo 
qual  vol  dir  que  originàriament,  Celosa,  ja 
que  no  una  comèdia  original  é  interessant, 
podria  molt  ben  ser  una  obreta  entretinguda 
y  alegra,  que  s’ha  encarregat  de  desarreglar 
el  senyor  Lasane. 

Tenint  en  compte’l  poch  relléu  dels  perso- 
natjes,  no  hi  ha  cap  dubte  qu’en  conjunt  la 
companyia  Tubàu  treu  millor  aquest  gé nero 
d’obras  que  cap  d’altre.  El  tipo  de  gelosa 
casca  rabias  li  va  molt  bé  à  la  senyora  Tu¬ 
bàu.  El  senyor  Palanca,  just;  las  senyoras 
Estrada  y  Valls  y’l  senyor  Sànchez-Bort, 
massa  clomws,  y’is  demés  bastant  discrets. 
La  presentació,  regular. 

Emili  Tintorer. 


NOVAS 

El  Diari  de  Catalunya  s’acredita  cada  dia 
més.  Las  circunstancias  ó  las  conveniencias 
poden  ferlo  cambiar  de  nom,  però  sos  pro¬ 
cediments  son  sempre’ls  mateixos.  Y  es  que, 
Si  bé  no  costa  gayre  disfressar  els  cossos,  las 
ànimas  se  deixan  veure  quan  menos  convin¬ 
dria.  Quan  se  deya  un  altre  nom,  solia  po- 
sarse  afónich  al  contestar  à  las  réplicas  que 
li  valian  els  atachs  que  dirigia  à  determina- 
das  personas  ab  veu  tremolosa  y  prima  com 
de  tiple  de  capella;  ara,  últimament,  ha  de¬ 
mostrat  que  no  es  amich  del  soroll,  quan  no 
li  convé.  Ens  insultà  grollerament,  y  nostra 
resposta  fou  ben  clara,  donant  els  noms  dels 
que  formém  la  Redacció  de  Joventut;  ells, 
guardant  prudentment  l’incógnit,  sols  s’atre¬ 
veixen  à  fer  una  brometa  de  las  sevas  (bromas 
de  salta-taulells).  Francament,  no  sabém  qué 
admirar  més:  si  la  seva  falta  de  valor,  ó  la 
seva  pobresa  de  ingeni.  Ens  agradaria  saber 
quin  es  l’autor,  ó’is  autors,  d'aquellas  cati- 
linarias.  N’hi  ha  que  diuhen  qu’es  el  director 
de  la  companyia,  que  va  apendre  aquell  llen- 
guatje  à  Aladrid,  quan  va  procurar  que  li 
despatxessin  un  expedient  que  ja  fa  pudó  de 
.florit;  lo  que’ns  costa  de  creure,  perque  un 
catedràtichno  usaria  estil  tan  poch  académich. 

No  pot  ser  tampoch  un  crítich  molt  famós 
que  tenen,  perque  ell,  com  professional ,  no 
discuteix  ab  la  canalla.  Més  aviat  serà  un 
altre  critich  que  judica  las  obras  musicals 
pel  tamany  de  las  partituras,  v  que  calla 
quan  sent  els  xiulets  del  públich  ó’is  del 
ferrocarril  de  Fransa.  Qui  sab  si  l’empres- 
sari  y’l  pallasso  de  la  troupe ,  aconsellats  per 
algún  abonat ,  han  associat  sas  inteligencias! 
Voldríam  sortir  de  dubtes;  peró  ben  mirat 
tant  se  val.  Qui  més  qui  menos,  tots  son  de 
la  mateixa  especie.  Creyém  qu’aprofitaràn 
las  ocasions  que  se’ls  hi  presentin  pera  donar 
alguna  punxadeta;  à  las  foscas,  per  suposat, 
perque  no'ls  hi  convé  ensenyar  las  caras, 
qu’espantarían  à  las  crialuras  com  nosaltres. 
Peró  nosaltres,  que,  com  ells  diuhen,  som 
noys  mal  educats  y  anémichs ,  que  no’ns  fa 
por  la  llum  y’ns  convé’l  sol  per  enrobustir- 
nos,  ja  sabrém  dir  las  cosas  pel  seu  nom  ve¬ 
ritable.  Y...  fins  à  un  altre  dia. 


Procedent  de  Madrid  arribà  fa  pochs  días 
à  Barcelona  nostre  paisà  l’afamat  mestre 
compositor  Amadeu  Vives,  que’s  proposa 
permaneixe  aqui  llarch  temps  preparant  l’es¬ 
treno  de  sa  òpera  Euda  d'Uriach ,  lletra  d’An- 
gel  Guimerà. 


Recomaném  al  senyor  Bisbe  de  Barcelona 
que’s  dongui  una  passada  per  la  plassa  del 
Teatre  y  contempli  la  fatxada  del  Principal 
corretgida  y  aumentada  per  la  empresa  del 
cinematògraf  heliógraf.  Quan  l’hagi  vista, 
estém  segurs  que  cridarà  als  canonjes  que 
forman  partde  la  Junta  del  Hospital  de  la  San¬ 
ta  Creu,  y'is  donarà  una  fregada  d’orellas, 
per  haver  consentit  aquella  asquerositat.  El 
que  restaura  monuments  no  pot  permetre 
que  s’empastifin  fatxadas. 

Lo  que  dihém  dels  trastos  de  la  fatxada  res 
té  que  veure  ab  l’espectacle  de  dins.  La  em¬ 
presa  del  nou  cinematògraf  presenta  varias 
vistas  notables  per  sa  novetat  y  perque,  en  ge¬ 
neral,  s’hi  nota  molt  poca  oscilació. 

S’ha  constituhit  à  Lleyda  unanova  societat 
catalanista  baix  el  títul  de  «Associació  Cata¬ 
lunya»,  havent  solicitat  son  ingrés  en  la 
Unió  Catalanista. 

Li  desitjém  molts  anys  de  vida,  y  fe  y 
constància  en  bé  de  la  Causa. - 


Ha  tornat  à  encarregarse  de  la  direcció  li¬ 
terària  del  periódich  nostre  estimat  company 
en  Lluís  Via. 

Publicacions  rebudas: 

El  drama  en  quatre  actes  y  en  vers,  de  don 
Joseph  Ciurana  y  Maijó,  titulat  Lo  Pirata , 

que’s  va  estrenar  el  passat  desembre  en  el 
teatre  de  la  Congregació  de  Sant  Lluis  Gon- 
zaga,  de  la  parròquia  de  Sant  Francisco  de 
Paula. 

El  monólech  jjPobre  mare!!  de  don  Jo- 
seph  Pujadas  y  Truch,  estrenat  ab  èxit  en  el 
teatre  Circo  de  Masnou,  el  passat  mes  de 
maig. 

El  primer  número  de  la  revista  enciclopè¬ 
dica  El  Mosaico ,  ab  la  qu’establím  el  cambi. 

El  prospecte  de  La  Calandria ,  setmanari 
qu’apareixerà’l  primer  del  vinent  juliol. 

Advertim  à  nostres  lectors  y  als 
coleccionistas  que’ns  demanan  exem¬ 
plars  del  número  i ,  que  aquest  està 
agotat  y  no  podém  servirlos.  A  petició 
de  varis  aficionats  que  desitjan  tenir 


complerta  la  colecció  de  Joventut, 
hem  obert  una  llista  dels  senyors  que 
vulguin  dit  número;  quan  hi  hagi’l 
nombre  suficient,  en  farém  una  nova 
tirada .  Del  antecedent  y  dels  nou 
primers  ne  quedan  molt  pochs  exem¬ 
plars. 

Aquells  de  nostres  suscriptors  que 
donguin  avís  à  l’Administració ,  re¬ 
bran  sense  aument  de  preu  el  perió- 
dich  en  els  punts  ahont  estiuhegin, 
ja  sían  de  Catalunya  ó  del  Extranjer. 

Fidel  Giró,  impressor.  —  Carrer  de  València  31 1 


SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  i’5o  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’Alexandre  de  Riquer. 


Redacció  y  Administració:  Número  corrent.  .  .  10  cèntims. 


Plassa  del  Teatre,  6,  entressol.  I  »  atrassat.  .  .  25  » 


SUMARI :  La  torrentada ,  per  Trinitat  Monegal. — 
Vindiquém  la  nostra  causa,  per  Arnàu  Martínez  y 
Serinà.— Sabis  del  meu  temps,  per  M.  Urgell. — Co- 
sas  del  Liceu,  per  Joaquim  Pena. — Pompeya,  per 
Joseph  Mas  y  Casanovas. — Caricatura,  per  Joseph 
M.‘  Folch  y  Torres. — Teatres,  per  Emili  Tintorer. 
— Las  festas  musicals  de  Nüremberg,  per  Antoni 
Ribera.— Novas. 


LA  TORRENTADA 

En  la  plana  tot  es  pobresa,  tot  respira  mi¬ 
sèria.  La  sequedat  fa  anys  esterilisa  la  terra. 
Els  pagesos  no  poden  cuydarla  per  manca 
de  recursos,  y  ab  prou  feynas  ne  viuhen;  tan 
sols  empenyantse  fins  al  coll  poden  sembrar. 
Las  pregarias  que  s’han  fet  no  tenen  fi  ni 
compte,  mes  la  natura  impassible  é  inmuta- 
ble  no  ajuda  à’n  aquella  terra  que  sembla 
malehida:  sols  alguna  petita  pluja  cau  d’en 
tant  en  tant  y  no  serveix  més  que  pera  revi¬ 
far  un  xich  las  plantas  que  creixen  esquifi- 
das  y  donan  raquitichs  productes.  El  riu 
qu’avans  baixava  gros  y  donava  vida  à  las 
plantas,  avuy  està  sech;  els  molins  que  à  sas 
voras  hi  havia,  ja  no  trevallan,  y  prompte 
cauràn  per  l’acció  del  temps  y’l  descuyt  de 
sos  amos.  Fins  els  arbres  del  bosch  s’asse- 
can  poch  à  poch...  Els  pagesos  quan  la  terra 
era  rica  sols  procuravan  pel  dia,  sense  pre- 
ocuparse  del  demà,  y  no  adobaren  sas  ter- 
ras,  ni  menys  posaren  en  pràctica’ls  nous 


avensos  cientifichs;  s’havian  estancat,  y  avuy 
ne  troban  las  conseqüencias. 

Ja  fa  días  y  dias  que  un  núvol  estrany 
trenca’l  color  uniforme  del  cel,  apareixent 
cada  mati  à  la  sortida  del  sol  pel  cantó  del 
Nort.  Petit  al  primer  jorn  com  un  borrall  de 
cotó,  ha  anat  creixent  fins  à  entelar  casi  tota 
la  volta  blava.  Son  color  era  blanquinós  als 
primers  dias,  y  ha  anat  enfosquintse  fins  à 
parar  en  un  negre  trist  y  sinistre,  rodejat 
d’un  vermell  de  sanch. 

Un  mati,  à  l’hora  en  que’ls  trevalladors 
descansavan,  fadigats  de  sa  inútil  tasca  pera 
fer  altre  cop  productiva  aquella  terra  avans 
tan  rica,  el  núvol  tapava’l  sol  per  complert, 
donant  à  la  plana  un  fort  to  cendrós.  En  las 
caras  dels  pagesos  s’hi  sentia  la  por,  la  in- 
tranquilitat;  y  tot  sovint  giravan  els  ulls  vers 
aquell  núvol  com  preguntantli  qué  faria, 
quina  era  sa  tasca,  quina  fora  la  senyal  que 
deixaria  de  sa  visita. 

Pel  cami  vehinal  passava  un  vellet  que 
pera  caminar  necessitava’l  apoyo  d’un  fort 
gayato. 

— Bon  dia,  —  digué. 

— Bon  dia,  avi  ,  —  li  contestaren.  —  Y 
donchs,  iqué  serà  aixó,  aquest  núvol  tan 
estrany?  (Porta  pluja,  pedra,  ó  qué? — 

Y’l  vellet  s’aturà,  y  mirà  al  cel  llarga  es¬ 
tona. 

— Quí  sab,  Mare  de  Deu!  Qué  os  puch  dir 
jo,  pobre  de  mi!  No  ho  entench!  E!  cel  es 
ben  estrany,  y  m’espanta;  may  l’havía  vist 
igual.  Ara  recordo  que,  fa  molts  anys,  quan 
jo  era  petit,  mon  pare’m  contava  que  un 
núvol  estrany  sorti  pe’l  cantó  del  Nort,  que’l 
núvol  anà  creixent  de  jorn  en  jorn,  fins  arri¬ 
bar  à  tapar  tot  el  cel  ..  Y  quin  color  més 
lleig  diu  que  tenia!  Negre  al  mitj  y  verme- 
llench  à  las  voras,  feya  por!  Un  dia,  quan 
tothom  estava  ja  à  la  feyna,  comensaren  à 
caure  gotas;  res,  una  gotellada  com  qualse¬ 
vol  altra;  y  sense  més  ni  més,  el  riu,  que  té 
las  fonts  als  Pireneus,  y  que  baixava  buyt, 
vinguéab  gran  crescuda;  tant,  que  no  podent 
contenir  las  ayguas,  sortiren  aquestas  de  son 
llit  y  comensaren  à  estendres  per  la  plana;  y 
cada  cop  pujavan  més  amunt,  fins  à  taparho 
tot.  Semblava’l  mar!  Cóm  corrian!  Tot  ho 
arrasavan:  arbres,  plantas,  casas...  Els  ho¬ 
mes  qu’eran  al  camp  foren  arrossegats,  y's 
sentían  sos  crits  demanant  auxili.  Lluytavan 
desesperats,  mes  la  lluyta  era  inútil,  y  sos 
cossos  anaren  riu  avall,  fins  perdres  quí  sab 
ahónt. 

Las  casas  vellas  del  poble,  moltas  de  no- 
vas  que  no  eran  gayre  reforsadas,  y  la  casa 
de  la  Vila  hont  hi  havia’l  Batlle  del  rey, 
caygueren  per  la  forsa  de  las  ayguas,  y  la 
corrent  va  endursen  sas  despullas,  Fins  la 
Parròquia,  nostre  sant  temple  tan  fort  y 
ferm,  va  esquerdarse.  Y  quina  esquerda, 

Deu  meu!  May  més  s’ha  pogut  tapar  bé . 

Dias  després,  quan  las  ayguas  baixaren,  van 
poder  sortir  del  poble’ls  que  quedavan  y 
veure  la  destrossa  qu’havía  fet  el  temporal. 
Del  poble  sols  la  meytat  de  las  casas  estavan 
dretas,  y  moltas  no  eran  pas  massa  fortas; 
en  la  plana  res:  tan  sols  els  arbres  més  joves, 
qu’havian  pogut  doblegarse  al  passar  la  cor¬ 
rent,  estavan  drets;  no’s  veyan  més  qu’ar- 
bres  arrencats,  enderrochs  de  casas,  cossos 
de  morts...  Al  assecarse  per  complert  las 
ayguas  y’l  cel  tornar  à  serenarse,  vegeren 
que’l  riu  ja  no  baixava  vuyt,  sinó  que  porta¬ 
va  aygua  tranquilament,  com  si  res  més  ha¬ 
gués  fet  des  qu’existía.  Y  no  os  creguéu: 
aquí  va  ploure  poch;  la  pluja  forta  va  ser 
allà  dalt.  (Y  senyalava  al  Nort.) 

D’allavors,  la  terra  tornà  à  ser  rica.  Havia 
sigut  ben  assahonada,  y  ab  las  ayguas  del 
riu  se  pogué  regar  casi  tota  la  plana.  Altre 


cop  anaren  els  molins,  y  la  misèria  s’acabà. 
Els  pagesos  prompte  benehiren  aquella  tor- 
rentada,  sense  recordarse  de  las  víctimas 
qu’havia  fet. — 

Jttl  bon  vellet  callà  y  tornà  à  mirar  al  cel, 
ab  certa  joya  en  els  ulls. 

— cY  quàn  va  passar  aixó,  avi  Joan? — li 
preguntaren. 

— Veuréu,  fa  molts  anys;  avans  de  venir 
jo  al  món...  Mes  tart,  passats  uns  trenta  ó 
quaranta  anys,  el  riu  tornà  à  secarse  poch  à 
poch,  las  plujas  cada  volta  eran  menys  fre¬ 
qüents  y  més  petitas,  y  la  plana  comensà  à 
empobrirse,  fins  arribar  à  la  misèria  d’ara... 

— Casi,  casi  convindria  un’altra  torrenta- 
da  —  digué’l  més  jove  de  tots. 

— Calla,  ximplet !  —  li  contestaren  els  al¬ 
tres.  —  Sempre  seràs  boig! — 

Y’l  bon  vellet,  tot  mirantse’l  cel,  deya  en 
veu  baixa: 

— Me  sembla  que  ja  s’acosta!  — 

Y’l  núvol  anava  creixent,  creixent,  y  son 
color  era  cada  cop  més  negre. 

Trinitat  Monegal. 


VINDIQUEM  LA  NOSTRA  CAUSA 

Es  molt  comú  entre  la  gent  del  centre  lo 
considerar  à  Catalunya  com  un  poble  de  fa¬ 
bricants,  hont  ningú  sent,  hont  ningú  té 
altre  ideal  que  la  pesseta.  Per  ells,  el  català 
es  el  Pepet  egoista  de  La  loca  de  la  casa ,  ab 
tota  la  cruesa  ab  que’l  concebí  en  Pérez  Gal¬ 
dós.  Y,  si  estudiém  la  qüestió  à  conciencia, 
hem  de  regoneixe  que  tenen  un  xich  de  dis¬ 
culpa. 

En  efecte:  desgraciadament,  qui  domina 
avuy  à  Catalunya  es  la  classe  industrial; 
d’ella’n  surten  la  majoria  de  nostres  diputats, 
d’ella’n  surten  aqueixas  comissions  catalanas 
que  ab  tanta  finura  saben  rifarse’ls  prohoms 
de  la  política;  aqueixos  diputats  y  aqueixas 
comissions  que,  si  callan  com  morts  (ó  par- 
lan  com  ignorants),  quan  senten  atacar  nos¬ 
tra  llengua  ó  nostras  aspiracions  regionalis- 
tas  en  general,  s’irritan  y  cridan  en  quant  se 
tracta  d’impostos,  ó  d’arancels,  ó  de  qualse- 
vulga  altre  punt  que  directa  ó  indirectament 
els  hi  afecti  la  butxaca.  Y  com  qu’aquestos 
son  els  únichs  catalans  que  coneixen  à  Ma- 

drid,  à  tot  el  poble  català  l'han  tallat  pel 
mateix  patró. 

Aixó,  si  bé  es  disculpable  fins  à  cert  punt, 
no  ho  es  pera  qui  raciocini  un  xich,  per  poch 
que  sia;  que  no  tots  els  francesos  son  esta- 
nya-paellas,  ni  tots  els  italians  fan  ballar 
monas.  De  que  alguns  catalans  sían  egoistas, 
no  es  llógich  deduhirne  que  Catalunya  sia 
un  poble  d’usurers.  La  historia  catalana 
s’encarrega  de  demostrar  tot  lo  contrari; 
Catalunya,  un  cop  conquistadas  València  y 
Mallorca,  pogué  íerne  dugas  esclavas  y’n  feu 
dugas  germanas;  la  insurrecció  patriòtica 
del  comte  de  Pallars,  la  guerra  en  defensa 
del  príncep  de  Viana,  el  siti  inmortal  de 
Barcelona  en  1714,  y  altres  innombrables 
fets  gloriosos  de  nostra  historia,  demostran 
qu’en  tots  temps  el  poble  català  ha  tingut  en 
molta  més  estima’ls  interessos  morals  de  sa 
patria  que’ls  interessos  materials. 

Mes  la  equivocació  principal  dels  no-cata- 
lans  es  l’atribuhir  à’n  aqueixa  classe  indus¬ 
trial  l’actual  moviment  catalanista.  Res  més 
equivocat.  Qui  tal  cregui,  demostra  que  ni 
coneix  nostra  burgesia,  ni  coneix  el  Catala¬ 
nisme.  Nostres  burgesos  no  seràn  catalanis- 
tas  mentres  puguin  vendre  una  pessa  de 
roba  à  Castella;  nostres  burgesos  no  son  ca- 
talanistas  perque  no’ls  convé  indisposarse 
ab  el  centre,  que  per  ells  es  una  especie  de 
taller  d’arancels  à  la  mida;  nostres  burgesos 
no  son  catalanistas  perque  es  impossible 
que’s  barrejin  l'oli  y  l’aygua,  perque’l  Cata¬ 
lanisme,  per  ara,  es  una  causa  que  sols  pro¬ 
porciona  sacrificis  y  dispendis,  essent  in¬ 
compatible,  per  lo  tant,  ab  una  gent  que  tan 
sols  mira  las  cosas  desde  la  caixa  de  caudals; 
nostres  burgesos,  en  general,  no  son  catala¬ 
nistas,  perque  las  causas  históricas  origina- 
rias  de  nostras  doctrinas  y  las  modernas  teo- 
rías  de  la  ciència  política  que  proclaman  las 
excelencias  del  regim  autonómich,  son  inac¬ 
cessibles  per  aquells  cervells  quina  única 
font  de  coneixements  es  la  prempsa  periòdi¬ 
ca.  El  moviment  catalanista  es  degut  à  la 
ldeocracia  de  nostra  terra;  es  degut  als  poe- 
tas,  als  escriptors,  als  artistas,  als  filosops, 
als  homes  de  cor  y  als  homes  de  ciència  en 
general.  Negar  aixó,  es  desconeixe  la  historia 
de  totas  las  revolucions;  negar  aixó,  es  voler 
cloure’ls  ulls  à  la  realitat. 

Arnau  Martínez  y  Serinà. 

SABIS  DEL  MEU  TEMPS 

ó 

LA  PERRUQUERÍA  DEL  MORENO 

QUADRET  EN  UN  ACTE,  ORIGINAL  DE 

*  M.  URGELL 

Al  bon  amich  y  refinat 
colega  en  Jacinto  Capella. 

PERSONATJES 

Senyor  Badía,  propietari.  Bon  regent ,  bon 
semblant ,  bona  panxa ,  paraula  Jàcil.  50 
anys. 

Senyor  Riera,  desocupat  jubilat ,  bon  marit; 
salut  pera  vendre.  50  anys. 

El  senyor  don  Pau,  catedràtich ,  académich , 
estétich  y  sabi  d'aquells  que' s  deixan  els  ca¬ 
bells ,  la  barba  y  las  llantias  d  la  levita ; 
ulleras  platejadas  y  barret  suhat.  60  anys. 

Fadrí  ier.  Com  tots  els  fadrins.  1 9  anys. 

Fadrí  2on.  Id.  id.  id.  77  anys. 

1 

La  escena  representa  una  barberia  del  carrer 
Ample  de  Barcelona .  Son  las  deu  del  matí. 

Any  MDCCCLXX. 

(Avans  de  comensar ,  dech  advertir  als  que' s 
creguin  aludits ,  que  de  cap  manera  he  tractat 
de  ridiculisar  personas  conegudas,  y  sí  sols  de 
dar  color  local  à  una  època  en  que  abundavan 
las  milocas.) 


ESCENA  PRIMERA 

Fadrí  ier,  ab  un  diari  à  la  mà;  Fadrí  2**, 
acabant  d'endressar;  Senyor  Badía, 
llegint  el  Brusi. 

Fadrí  ier.  —  Y  donchs,  ;que  no  afeytém 
avuy,  senyor  Badia? 

Sr.  Badía. — Ja  van  tres.  Si  m’ho  tornas  à 

preguntar,  te  clavo  una  clatellada.  (Segueix 
llegint  el  Brusi.) 

Fadrí  ier.  —  Dassimuli.  Jo  ho  deya... 

Fadrí  2oa . — Calla,  home,  que’l  destorbas. 
Ves,  mira  què  fan  al  tayatro  Principal. 

Fadrí  ier. — Flort  d'un  día  y  Espinas  d'una 
flort. 

Fadrí  2011.  —  {Que  son  fortas? 

Fadrí  i". — Pas  gayre;  el  galàn  està  ani- 
morat,  y  després  sempre  enrahonan. 

Fadrí  2oa . — {Y  al  Circo? 

Fadrí  ier. — Vajàm,  espérat.  (Llegint.)  Ta¬ 
yatro  del  Circo  Barcelonès.  Ahoy  lunes,  à 
benefisio  de!  publico.  El  aplaudido  drama  en 
seis  actos  y  dies  cuadros  titulado  Don Àlvaro 
ó  la  fuersa  del  si-nó.  Ma  noy!  Aquesta  sí  que 
es  forta.  Hasta  hay  han  desafíos  y  tot! 

ESCENA  II 

Dits;  Senyor  Riera,  deixant  sombreroy  bastó. 

Sr.  Riera. — Bon  dia  tothóm. 

Fadrins  ier  y  2°" . — Buenas. 

Sr.  Badía. — Deu  lo  guart,  senyor  Riera; 
se’l  saluda. 

Sr.  Riera. — Igualment,  y  cordialment. 

Sr.  Badía. — Vosté  sempre  tan  oportú. 

Fadrí  ier. — {Qué  hem  de  fer,  senyor  Riera? 

Sr.  Riera.  —  Afeytar,  home;  {que  no  ho 
sabs? 

Fadrí  icr. — Quan  sigui  servit.  (El  senyor 
Riera  s'hi  asséu).  Vaya,  vayal  El  senyor  Rie¬ 
ra!  Ja  l’anyoravam.  Vaya,  vaya!...  Comensa 
à  fer  calor...  peró  corra  fresqueta...  (Tot  en- 
sabonantlo) .  Sí,  senyor,  si...  {Y  qué'ns  conta 
de  nou? 

Sr.  Riera. — Per  ara...  tot  es  vell. 

Fadrí  2°" . — Bona! 

Fadrí  ier. — {Ha  vist  els  prussians  quins 
manos?  {Qué  hi  diu,  senyor  Riera? 

Sr.  Riera. — Que  si,  que  sí. 

Fadrí  ier. — Diu  qu’han  fet  d’alló  més  pre¬ 
soners,  y  dallonsas,  à  n’als  francesos.  {No  es 
veritat,  senyor  Riera,  que  vosté  va  dir  que 
un  diari  deya  que  diu  qu’ara... 

Sr.  Riera. — T’esplicas  com  un  gall  d’indi. 

Fadrí  2on‘. — Bona,  bona,  senyor  Riera! 

Sr.  Riera. — {Que’n  parla’l  Brusfi 

Sr.  Badía. — Poca  cosa;  peró’s  veu  qu’a¬ 


quests  mestres  no  dormen,  y’is  francesos  se’n 
faran  deu  pedras. 

Sr.  Riera.  —  jjFortü 

Sr.  Badía. — {Veu?  Aixó’m  proba  lo  que 
jo  vinch  dihent  y  he  sostingut  tantas  vega- 
das.  Creguim,  senyor  Rfera:  l’home  es  el  sér 
més  estúpit  d’aquest  planeta. 

Sr.  Riera. — Gracias  per  la  part  que’m 
toca. 

Sr.  Badía. — Fassim  el  favor  de  no  darse 
per  aludit.  Vosté  sab  que  parlar  de  tothóm 
equival  à  no  parlar  de  ningú.  Consti,  donchs, 
qu’ara  parlo  en  hipótessis,  y  permetim  la 
frase. 

Sr.  Riera. — Si  don  Pau  el  sentia... 

Sr.  Badía. — Me  daria  la  rahó,  no  ho  dubti-, 

Sr.  Riera. — Aixó  seria  lo  que  tasase  un 
sastre.  Don  Pablo  es  tot  un  catedràtich  y  aca- 
démich  ilustradissim,  tan  prudent,  tan  discret 
tan... 

Sr.  Badía. — Si’l  conech!  Ahir  mateix  el 
senyor  Batlle,  que  sent  per  don  Pau  una  es- 
pecie  de  fanatisme  religiós,  referintse  à  las 
classes  obreras  y  al  decandiment  moral  é  in¬ 
diferència  contagiosa  que  imperceptiblement 
va  minant  ab  escandalós  cinisme  las  respec- 
tabilísimas  quant  pertinents  y  escabrosas  fa¬ 
cultats  intelectuals... 

ESCENA  III 

Dits;  Don  Pau 

D.Pau. — Buenos  dias,  senores. 

Sr.  Riera.  —  Oh!  Ooooohü...  Senor  don 
Pablo!!! 

Sr.  Badía. — Buenos  dias,  don  Pau. 

Sr.  Riera.  —  Quant  temps  sense  tenir  el 
gust  de  véurel! 

D.  Pau. — Gracias! 

Sr.  Riera. — Arriba  precisament  en  el  bon 
punt  en  qu’estavam  dihent  mal  de  vosté.  {No 
li  han  xiulat  las  orellas? 

D.  Pau.— No  senyor;  no  m’ha  xiulat  res. 

Fadrí  2on . — Bona! 

Sr.  Badía. — Si’t  torno  à  sentir  dir  bona' t 
clavo  una  clatellada. 

Fadrí  2on\ — Bé,  jo  ho  deya. . .  {Qué  hem  de 
fer,  senyor  don  Pau? 

D.  Pau.— Arreglarém  la  barba.  ( Assentant - 
shi ) . 

Fadrí  2oa . — {Y  tallar  els  cabells? 

D.  Pau. — Un  poquet  com  sempre. 

Fadrí  2onr. — Qu’estigqin  bé. 

D.  Pau. — Justament.  (Pausa). 

Sr  Riera. — En  demés,  parlavamdels  prus¬ 
sians. 

Sr.  Badía. — E  incidentalment,  y  per  refe- 
rencia,  del  home;  de  la  entitat  home ,  més  ben 
dit;  d’aquesta  colectivitat... 

Sr.  Riera.  — Que  vosté’s  permet  calificar 
ab  severitat  no  del  tot  justificada. 

Sr.  Badía.  —  Sí,  senyor,  si;  no  me’n  retrac¬ 
to;  de  colectivitat  estúpida,  tan  estúpida  com 
perversa  y  sanguinaria.  Y  si  no,  diguim,  don 
Pau,  y  permetim  la  pregunta:  {coneix  vosté, 
ha  trobat  may  en  cap  llibre,  ni  pergamí,  per 
primitiu  que  sigui,  altre  animal  més  que  l’ho¬ 
me,  à  qui  s’hagi  ocorregut  inventar  pólvoras, 
canons  y  màquinas  pera  destruhirse  y  ani- 
quilarse  mutuament? 

D.  Pau. — jl·lombre!  jHombre!  jHombre! 

Sr.  Badía. — Y  si  agafém  la  qüestió  à  la 
inversa,  seguint  pas  à  pas  la  seva  tramitació 
(permetim  la  frase)  trobarém  que  durant  els 
primers  temps,  necessita  ja  caminadors,  gor¬ 
ra  de  cop  y  molta  paciència  per  apendre  à- 
caminar  malament;  plats,  culleras  y  forqui- 
llas  pera  menjar  pitjor;  y  si  vol  parlar  com 
una  persona,  ja  pot  amanir  llibres,  buscar 
mestres,  colegis  y... 

Sr.  Riera.  —  Sí,  senyor;  mes  en  cambi’ls 
irracionals. . . 

Sr.  Badía. — Els  irracionals,  apenas  nats,  - 
se  la  campan,  s’emancipan,  parlan  y  s’ente¬ 
nen  sense  menester  mestres,  ni  gramàticas, 
ni  retóricas. 

Sr.  Riera. — Y  jo  li  pregunto:  Per  com¬ 
pondre  aquestas  gramàticas  y  retóricas,  y  per 
inventar  aquestas  màquinas  que  tanta  por  li 
fan,  ino’s  necessita  una  inteligencia  que  sols 
l’home  ha  demostrat,  tenir?  Per  altra  part,  y 
ara  sí  que’m  sembla  que  l’atrapo.  Diguim; 
{Qui  cassa’ls  aucells?  {Qui  pesca’ls  peixos  del 
fons  del  mar?  {Quí  domestica  las  fieras?  {Quí 
domina’ls  elements  y  fins  fa  creure  al  llamp 
com  autómata  inconscient?  Y  segueixo  pre¬ 
guntant:  {Qui  ha  concebut  el  punt  matemà- 
tich,  la  eternitat,  l’infinit,  y  fins  la  idea  d’un 
Deu  qu’està  perdemunt  de  tot  lo  incompren¬ 
sible? 

Sr.  Badía.  —  Prou!  Ja  ho  crech  !  Quan 
aquest  home’s  diu  Gutenberg,  ó  Víctor  Hu- 


go,  Copérnico  ó  Napoleón,  Cario  Magno  ó 
Carlos  V,  sí  senyor,  no  té  cap  dubte:  es  l’amo 
del  món,  el  rey  de  la  creació,  tot  lo  que  vos¬ 
té  vulgui;  peró  aqueixos  son  sers  excepfcio- 
nals,  y  vosté  sab  perfectament  que  la  excep¬ 
ció  proba  la  regla. 

Sr.  Riera.  —  Alto,  senyor  Badia.  No’ns 
precipitém  y  parlém  à  pams.  Ante  tot  dech 
ferli  notar  que  pera  portarli  la  contraria  no’m 
cal  recorre  à  personalitats  históricas  é  indis¬ 
cutibles. 

Sr.  Badía. — Donchs,  fora  d’aquestas  per¬ 
sonalitats... 

Sr.  Riera. —  Permetim.  Fora  d’aquestas 
personalitats,  tenim  à  cada  pas  moltíssims 
artistas,  literats,  oradors... 

Sr.  Badía. —Sí  senyor;  perfectament,  con- 
venidos;  més  com  tots  aquests  que  vosté  cita 
no  arriban  al  hu  per  mil  de  lo  que’n  dihém 
racionals,  resulta  una  inmensa  majoria  d’im- 
bécils,  que  naixen,  viuhen  y  moren  com  tants 
y  tants  insectes  inútils,  enfadosos  y  fins  per¬ 
judicials. 

Sr.  Riera. — No  tanto,  no  tanto,  senyor 
Badía!  Y  recordis  que  vosté  té  fills,  germans, 
familia. 

Sr.  Badía. — A  poch  à  poch,  senyor  Riera: 
no  retrayém  el  parentíu.  D'altre  modo  la  dis¬ 
cussió  no  seria  possible.  Atenemse  única  y 
exclussivament  à  la  majoria  anònima,  y  per¬ 
metim  la  frase;  à  aqueixa  majoria  estúpida  y 
rutinaria  que  de  generació  en  generació  dei¬ 
xa  passar  anys  y  anys,  fent  y  dihent  tots  lo 
mateix,  per  fals  y  mentida  que  sigui.  Verbi 
gracia:  {quàntas  vegadas  haurà  sentit  à  dir: 
«aixís  ho  hem  trobat ,  aixís  ho  hem  de  deixar?)) 
Sense  reparar  qu’en  aquest  món  tot  evolu¬ 
ciona  y  cambia  de  tal  manera,  que’ls  qu’ana- 
van  à  peu  acabaren  per  anar  à  cavall,  que 
del  carro  y  de  la  tartana  passaren  à  las  cen¬ 
trals,  ómnibus,  tranvías,  vapors,  etc.,  que  de 
las  teyeras  vingueren  els  fanalets  d’oli,  des¬ 
prés  el  petroli  y  el  gas,  y  qu’aqueixos  dimo¬ 
nis  d’inglesos  ja  parlan  de  la  electricitat,  van 
repetint  à  pesar  de  tot  y  com  una  màquina: 
«Aixís  ho  hem  trobat ,  aixís  ho  hem  de  deixar)) 
{Vol  més  exemples?  Donchs,  bueno:  figuris 
vosté  que  té  lloch  un  eclipse  de  sol,  ó  de  llu¬ 
na,  ó  de  rabes  fregits;  ja  pot  contar  que  à 
cada  pas  li  preguntaràn:  « Qué  me'n  diu  del 
eclipse?))  Que  plou:  « Qué  me'n  diu  d’aquest 
temps?))  «No  me'n  parli)) — respon  l’altre;  y 

allavoras  en  parlan,  convenint  aquell  parell 
d’imbécils  en  que,  si  alló  dura,’s  tornaran 
granotas.  Que  som  al  estiu:  « Quina  calor!)) 
Que  ve  1’hivern:  ((.Quin  fret! ...»  Y  passan  la 
meytat  del  any  dihent  que’l  dia  s’allarga,  y 
l'altra  meytat  extranyantse  de  que  s’escursi. 

Y  si  té  la  desgracia  d’habitar  en  un  poblet  ó 
capital  de  provincià,  ja’s  pot  amanir,  puig 
no  sentirà  més  que:  ((ija  ha  esmorsat ?))  « ifa 
ha  dinat?))  ((jja  ha  sopat?))  Y  aixís  passan  els 
días,  y’is  mesos,  y’is  anys,  de  generació  en 
generació,  desde’l  pare  Adam,  que  ja  li  dich 
jo  que’s  va  ben  lluhir! 

Sr.  Riera. — Senyor  Badia,  vosté  té  molta 
lletra  menuda. 

Sr.  Badía. — Lo  que  jo  tinch  son  anys,  y 
desenganys,  y  experiencia.  (Pausa.) 

Sr.  Riera. — Y...  tqué  hi  diu  à  tot  aixó’l 
senyor  don  Pablo? 

D.  Pau. — il·lombre!  jHombre!  jHombre! 
( Aixecanlse  majestuosament ,  continua:)  Parla’l 
gran  llibre:  Ignorància  afirma;  ignorància 
nega;  ciència  dubta.  Stultorum  numerus  infi- 
nitus  est. 

Sr.  Riera. — Y  ara,  <qué  hi  diu  à  n’aixó’l 
senyor  Badia? 

Sr.  Badía. — Que  sí,  que  sí,  que  sí!  Mes, 
respectant  el  seu  llatí,  y  respectant  aquesta 
ignorància  ó  sabiduria  humanas  ,  vosté  , 
senyor  don  Pau,  équé  opina? 

D.  Pau.  —  il·lombre!  jHombre!  jHombre! 
(El  senyor  Badía  y'l  senyor  Riera  esperan  la 
contestació  estirant  el  coll ,  obrint  els  ulls  y 
allargant  las  orellas;  els  fadrins  ireuhen  la 
llengua.  Don  Pau ,  després  d' assegurar  se  las 
ulleras  y  tossir  casi  imperceptiblement ,  ab  to 
solemne  y  misteriós  murmura :)  La  naturale¬ 
sa...  la  sabia  naturalesa...  ja  sab  lo  que  fa... 

Y  quan  aixís  ho  ha  fet...  ben  fet  estarà. 

( Saluda ,  y  ab  pas  grave  y  majestuós ,  des¬ 
apareix  en  mitj  d'un  silenci  tan  imponent , 
qu  equival  al  aplauso  irrefutable  d'aquell  sen¬ 
zill  auditori;  fins  que'l  senyor  Riera ,  ab  noble 
entussiasme ,  esclata :) 

Sr.  Riera. — Es  un  gran  home!  Quina  sen¬ 
zillesa!  Quina  modèstia!  Quina  erudició!  Y... 
quànta  ciència ! 

Sr.  Badía.  —  Sembla!  Sembla!  Sembla! 

Fadrí  2™. — Bona! 

Sr.  Badía. — Pafffü  (Ablamà.  Clatellada). 

Fadrí  20n. — Ay! 

Sr.  Badía. — Tornahi. 


(Entre  tant  el  teló  va  baixant  poch  d  poch , 
com  tement  desvaneixe  aquell  ambient  de  sabi- 
duria). 


COSAS  DEL  LICEU 

II  Y  ULTIM 

Els  senyors  que  componen  l’actual  Jünta 
de  Govern  del  Gran  Teatre  mereixen  en  sa 
personalitat  privada  tot  nostre  respecte  y 
consideració;  mes  desde’l  moment  que  des- 
empenyan  càrrechs  dins  d’una  corporació  que 
té  caràcter  públich  per  sa  influencia  en  el  que 
deuria  ser  primer  centre  artístich  de  Barce¬ 
lona, ’s  fan  acreedors  à  las  censuras  que  sa 
desatinada  gestió  fa  brollar  de  tots  els  llabis. 

Si’ls  esmentats  senyors  tinguessin  concep¬ 
te  de  la  serietat  que  requereix  l’exercici  de 
tot  càrrech,  faria  ja  molt  temps  que  l’hau- 
rian  dimitit.  Els  autors  d’aquell  famós  pro¬ 
jecte  de  reformas  que  ab  tant  d'empenyo 
volían  fer  surar  y  ab  tanta  fermesa  fou  re¬ 
butjat  per  la  junta  General  del  mes  de  mars, 
havian  de  presentar  sa  dimisió  en  l’acte  d’a¬ 
quella  descomunal  derrota.  Aixó  es  lo  serio, 
lo  decent,  lo  digne,  lo  que’s  fa  quan  els  càr¬ 
rechs  s’ocupan  pera  cumplir  un  dever  y  no 
pera  satisfer  la  pròpia  vanitat. 

Pero  sembla  quedonjoseph  Milà  y  Pi  y’is 
seus  companys  de  Junta,  no  van  ser  d’aquest 
parer  quan  després  d’aquell  paper  tan  ridí¬ 
cul  seguiren  ocupant  sos  llochs.  iQuín  inte¬ 
rès  podían  tenir  en  aquesta  continuació? 
<;Quíns  móvils  ocults  els  empenyían?  No  hem 
trigat  à  veureho.  llan  volgut  ferse  cèlebres 
en  mitj  de  tantas  y  tantas  nulitats  com  per 
dits  càrrechs  han  desfilat,  y  à  fe  qu’ho  han 
conseguit  per  complert. 

La  Empresa,  mirant  sempre  exclussiva- 
ment  pel  seu  negoci,  presenta  una  proposició 
qu’està  en  plena  contradicció  ab  el  contrac¬ 
te  d’arrendament  del  Teatre  y  que  à  primer 
cop  de  vista’s  veu  ja  ben  clar  que’s  dirigeix 

à  obtenir  un  notable  estalvi  en  els  gastos. 
Qu’en  la  temporada  d’hivern  se  donguin 
seixanta  dugas  funcions  d’ópera  en  lloch  de 
cinquanta,  ve  à  representar  poca  diferencia 
de  més  en  el  gasto,  puig  ja  sabém  cóm  las 
arregla  en  Bernis  aquestas  cosas:  tot  es  qües¬ 
tió  d’enjegar  quatre  Bohèmes  més,  quatre 
Manons ,  y  quatre  de  qualsevol  altra  ximple¬ 
ria  per  anar  tallant  els  dotze  fulls  dels  talo¬ 
naris  dins  del  mateix  número  de  quinzenas, 
ó  d’una  més  à  tot  estirar.  Y  per  suposat 
qu’aquestas  funcions  las  despatxaran  els  can¬ 
tants  de  quarto’l  rengle  que  nostre  empres- 
sari  lloga  à  preus  irrissoris  per  tota  la  tem¬ 
porada,  puig  els  divos  qu’ab  lletras  de  metro 
enlluhernan  al  públich  en  el  cartell  d’abono, 
ja  sabém  que  venen  sempre  per  quatre  ó  sis 
funcions,  quan  no’ns  els  quedan  à  deure.  Y 
per  mi,  ni  may  que  vinguessin. 

En  cambi,  la  supressió  de  la  temporada 
d’ópera  de  primavera  es  d’una  capdal  im¬ 
portància  pera  la  butxaca  de  la  Empresa.  No 
es  poca  la  diferencia  entre  estirar  per  dotze 
funcions  més  una  temporada,  y  deixar  de 
darne  vint  en  l’altra!  Y  precisament  la  de 
primavera,  qu’es  quan  venían  els  artistas  de 
preu,  per  trobarse  més  en  vaga  que  al  hivern, 
y  quan  el  teatre  acostumava  à  estar  sempre 
més  brillant,  tant  pel  menor  número  de  fun¬ 
cions  com  per  la  bonansa  de  la  estació. 

iEs  una  compensació  à  tot  lo  dit  l’oferir 
una  companyia  dramàtica  extranjera?  Per  lo 
que  respecta  à  la  part  material,  basta  recor¬ 
dar  els  preus  económichs  à  que’s  pot  con¬ 
tractar  una  companyia  italiana,  fins  al  punt 
de  que,  à  tres  pessetas  la  butaca,  ne  guanya¬ 
ren  molts  milers  els  que  contractaren  à  la 
Mariani  pera’l  teatre  de  Novetats.  En  quant 
à  la  part  artística,  jquin  efecte  més  desastrós 
ha  de  produhir  avuy  día  una  companyia  de 
declamació  en  el  GRAN  Teatre  del  Liceu! 
Bé  va  escarrassarse  en  Milà  y  Pi  pera  con- 
vencens  de  las  moltas  ventatjas  que’n  treu- 
ríam,  de  la  gran  acusticitat  del  Liceu,  y 
de  que  aixis  va  inaugurarse  dit  teatre  ! 
Aquells  eran  altres  temps,  senyors  accionis- 
tas  del  Liceu.  Llavors  unas  bonas  tiradas  de 
versos,  ab  els  corresponents  latiguillos  inter¬ 
calats,  feyan  per  complert  las  delicias  del 
públich,  que  no’s  preocupava  de  res  més. 
Avuy  la  escola  realista  ha  suprimit  els 
crits  declamatoris,  avuy  se  parla  tal  com  se 


sent,  y'l  públich  no  va  al  teatre  sols  à  escol¬ 
tar  l’obra  dramàtica,  sinó  també  à  véurela 
viure,  encarnada  en  els  personatjes.  Ara  ve¬ 
gin  si  tot  aixó’s  pot  apreciar  degudament 
desde  ls  cinch  pisos  de  las  Arenas  del  Pla  de 
la  Boqueria. 

Per  altra  part,  no  pot  haverhi  una  propo¬ 
sició  que  més  se  contraposi  à  las  costums 
d’aquella  casa.  ^Cóm  s’ho  faràn  els  concur¬ 
rents  à  las  funcions  de  drama  per  armar 
aquellas  tradicionals  tertulias  de  la  platea, 
aquellas  xerramecas  dels  palcos  y  aquells 
esvalots  dels  tranquils  del  tercer  pis?  Tot 
aixó  ab  la  música  va  molt  bé,  perque’l  soroll 
ho  tapa  tot,  peró  ab  representacions  de  vers 
es  bastant  més  dificil,  à  menys  que  com  à 
companyia  dramàtica’ns  portessin  la  troupe 
Onofri,  que  llavors  si  que  ningú’ns  privaria 
de  sentir  la  lletra.  Y  qui  diu  de  la  troupe 
esmentada,  pot  dirho  dels  putxinelis  dels 
Quatre  Gats .  que  també’n  fan  de  dramas  en 
una  pila  d’actes,  y  fins  trevallan  millor  que 
la  majoria  dels  cómichs  de  carn  y  ossos.  Y 
si  no,  al  temps,  puig  ab  la  proposició  apro- 
bada  queda  oberta  la  porta  à  tots  els  abusos, 
y  no  fora  cap  extranyesa  trobarnos  qualsevol 
dia  ab  una  companyia  de  titellas. 

De  moment,  com  a  titellas  ja  tenim  als  se¬ 
nyors  que  componen  la  Junta,  puig  en  Bernis 
aquesta  vegada  (com  sempre)  els  ha  fet  ba¬ 
llar  à  tall  de  verdaders  ninots.  Repetim,  pera 
fixar  bé  nostra  actitut,  que  com  à  personas 
privadas  els  hi  reconeixém  tota  la  honradesa 
y  bona  fe  que  vulguin,  peró  en  quant  entran 
en  funcions  com  à  vocals  del  Liceu,  la  cosa 
ja  varia  d’aspecte.  La  primera  ventatja  d’a¬ 
quests  càrrechs  es  que  vesteixen  molt,  peró 
molt,  es  à  dir,  que  serveixen  per  afalagar  la 
vanitat  dels  que  ab  tanta  ignorància  com 
presunció  s’han  fet  elegir.  Per  altra  part, 
proporcionan  als  que’ls  ocupan  una  pila  de 
ganguelas,  qu’ aviat  descubreix  tot  el  que 
va  als  ensaigs  ó  freqüenta  l’escenari.  Quàn- 
tas  vegadas  hem  vist  à  tal  ó  qual  senyor 
de  la  Junta  de  Govern  fent  els  honors  de  la 
casa  à  la  tiple  ó  à  la  contralt  mitj  à  las  fos- 
cas  en  els  palcos  de  platea,  en  lloch  d  escol¬ 
tar  atentament  l’ensaig  desde  las  primeras 
filas  pera  rebutjar  tot  allò  que  no  fos  de  lley, 
en  us  del  càrrech  que  desempenya!  Y  quàn- 
tas  vegadas  se’ls  troba  dins  del  escenari  molt 
capficats  ab  l’estudi  de  la  reforma  del  cos  de 

ball!  Molt  més  indispensable  trobém  la  re¬ 
forma  dels  coros,  sobrptot  el  de  donas;  peró 
com  las  pobretas  son  tan  1 1  et j as,  ningú  s’ocu¬ 
pa  d’ellas.  Naturalment  que  quan  algún  vo¬ 
cal  se  proposa  fer  vocalisar ,  es  à  dir,  probar 
la  veu  à  alguna  artista  de  categoria,  el  camí 
no  es  tan  planer,  peró  per  aixó  està  l’em- 
pressari,  que,  tractantse  d’un  dels  seus  pro¬ 
tectors,  se  sent  artista  per  executar  la  intro¬ 
ducció  y  fins  els  acompanyaments. 

Heus  aquí  cóm  la  Empresa  sab  captarse 
las  simpatias  pera  quan  hagi  de  preparar  una 
de  sas  acostumadas  marlingalas.  Peró  hi  ha 
més  encara,  y  es  lo  relatiu  à  la  manera  de 
recullir  vots.  Tractantse  dels  vots  de  propie¬ 
taris  inofensius ,  com  son  las  viudas  y’is 
menors  (que  d’uns  y  altres  n’hi  ha  bastants 
entre’ls  accionistas),  fàcilment  se’ls  conquis¬ 
ta’l  vot  per  un  amich  del  empressari,  que  la 
major  part  de  las  vegadas  es  un  mateix  dels 
senyors  de  la  Junta  que  tenen  interès  en  la  vo¬ 
tació.  Ara  tractantse  de  personas  de  cuydado, 
el  vot  se  compra.  Semblarà  mentida  aixó  de 
que  tot  un  propietari  del  Liceu  se  vengui  1 
vot,  peró  ^no’s  venen  la  localitat  y  fins  la 
entrada  (dugas  pessetas)  el  dia  que  no  hi  van? 
Novolém  dir, precisament,  que’spaguincinch 
ó  deu  duros  per  cada  vot,  peró  hi  ha  compen¬ 
sacions  equivalents,  y  aquestas  compensa¬ 
cions  se  fan  per  medi  dels  carnets  d’entrada, 
dels  preus  d’abono,  dels  drets  de  timbre  y 
altres  semblants.  Cada  propietari  de  palco 
no  té  més  que  una  entrada,  havent  d’adqui¬ 
rir  las  altras  al  menys  al  preu  d’abono,  que 
resulta  à  vuyt  rals.  Donchs,  sàpigan  tots 
qu’en  la  Contaduria  del  Liceu  se’n  regalan 
molts  de  carnets  d’abono  d’entradas  als  pro¬ 
pietaris  adictes ,  y  per  aixó’ls  vots  favorables 
à  la  Empresa  surten  casi  sempre  dels  palcos. 
No’ls  hi  volém  contar  à  tots,  naturalment, 
puig  personas  decentíssimas  figuran  en  la  llis¬ 
ta  de  propietaris;  peró  que  n’hi  ha  molts  y 
molts,  es  ben  cert.  Y  quan  algún  dels  pro¬ 
pietaris  d'upa  ha  d’abonar  à  la  Empresa  un 
palco  per  una  amiga ,  fïgúrinse  llavors  si 
s’entendràn  fàcilment  l’empressari  y’l  pro¬ 
pietari  que  li  trevalla  las  votacions.  Fins  pot 
donarse’l  cas  de  considerar  l’amiga  y  l’abono 
com  dugas  unitats  equivalents,  y  repartirse- 
las  com  à  bons  germans.  De  bruticias  sem¬ 
blants  demàninne  tantas  com  vulguin,  que 
no’ns  cansariam  de  contarne. 


Que  molt  de  lo  afirmat  es  difícil  de  pro¬ 
bar,  bé  ho  sabém,  peró  n’estém  tan  certs,  hi 
ha  referencias  tan  veridicas  y  datos  tan  posi¬ 
tius,  comprobats  per  la  pròpia  observació, 
que  no  titubejém  un  moment  en  ferlos  pú- 
blichs  en  vista  del  camí  que  pren  aquella 
casa.  Y  tot  aixó  es  fill  en  gran  part  de  la  vo¬ 
luntat  del  actual  President,  d’aqueix  senyor 
Milà  y  Pi  tan  reputat  als  ulls  de  tot  Barce¬ 
lona,  per  ser  un  dels  ciutadans  que  més  pa¬ 
pers  ridículs  han  fet.  Proba’n  tènim  en  sa 
inolvidable  gestió  de  l’Alcaldia  y  sa  triomjal 
sortida  d’ella.  Proba  també  en  l’apoteossis 
d’en  Dato,  y  en  la  ovació  memorable  que  ob¬ 
tingué  al  presentarse  junt  ab  ell  en  el  Liceu. 
Y  proba,  per  ultim,  proba  gravíssima,  en  la 
qüestió  de  la  quiebra  del  carril  de  Fransa, 
en  que’l  senyor  Milà  y  Pi,  després  de  presen¬ 
tarse  en  la  Junta  d’acreedors  à  fer  la  defensa 
d’aquest^y  prometre  com  advocat  de  la  Com¬ 
panyia  d’Alacant  que  portaria  à  presidi  als 
causants  de  tants  desastres,  al  poch  temps 
pactava  ab  aquests,  venentse  à  ells  per  un  cài- 
rech  de  vocal  en  el  Consell  d’Administra¬ 
ció,  es  à  dir,  à  cambi  de  quatre  mil  duros 
anyals.  Els  acreedors  quedaren  penjats,  pe- 
ró’ls  que  portaren  el  negoci  deurian  haverho 
sigut. 

Persona,  donchs,  d’una  conducta  pública 
tan  intatxable  es  la  que  ocupa  la  Presidència 
de  la  Junta  del  Liceu.  Figuris  el  lector  si,  al 
costat  de  lo  avans  relatat,  ha  de  serli  cosa  de 
poca  importancia’l  fer  un  pastel  ab  l’empres- 
sari  per  afavorir  sos  interesos.  Y’l  pastel  ha 
sigut  fet,  y’is  demés  individuus  de  la  Junta 
(que  llealment  coloquém  molt  per  sobre  d’en 
Milà  y  Pi),  han  sigut  prou  tontos  pera  dei- 
xarse  seduhir  per  aquest,  y'is  propietaris  de 
palcos  ho  han  sigut  per  ell  y  per  l’empres- 
sari  à  la  vegada,  en  virtut  de  las  considera¬ 
cions  anteriormente  expuestas. 

Creyém  haver  cumplert  nostra  paraula  de 
parlar  ab  tota  franquesa.  Tan  gran  com 
aquesta  es  nostra  bona  fe,  y  en  totas  las 
qüestions  que  se’ns  presentin  estém  dispo¬ 
sats  à  combatre  per  la  causa  del  art  y  de  la 
justícia  en  general,  desenmascarant  à  tanta 
gent  hipòcrita  que  per  deixadesa  dels  homes 
honrats  s’ha  apoderat  dels  llochs  més  prin¬ 
cipals  en  aquesta  podrida  societat. 

Joaquim  Pena. 

POMPEYA  (0 

El  Foium  ha  enmudit.  El  Temple  d’Isis 
es  tancat  y  barrat,  com  el  de  Júpiter. 
L’aygua  reposa  en  las  marbrosas  thermas. 
Per  las  rengleras  de  columnas  dóricas 
dels  sumptuosos  peristils  y  pórtichs, 
com  un  infant  enjogassat,  serpeja 
1  oreig  tot  sol.  Las  espayosas  vías 
son  rius  aixuts,  y  alabastrins  sepulcres 
els  atris  recerats. 

Pompeya  es  fora. 

Tot  es  silenci  en  els  jardins.  En  ritme 
dols  y  suau  els  brolladors  degotan, 
y’is  muts  xiprers,  com  filosophs  pensívols, 
guaytan  tots  sols  els  roserars  encesos 
de  Mileto  y  de  Pest. 

Salmeja’l  Sarno;  (2) 
veu  de  sa  tomba  la  blavor;  tremola, 
y  en  son  sí  neguitós  s’hi  desdibuxan 
las  columnadas  y’is  frontons  eròtichs 
dels  palaus  encantats  en  sas  riberas. 


(')  Fragment  d’una  de  las  poesías  de  Las  ciutats  malehidas, 
obreta  que  tinch  en  e.-tudi. 

,  (»)  Riu  que  avuy  es  un  xaragall,  y  que  desaparegué  ab  Pom- 
peya. 


Sense  pastors  els  anyellets  s’aclofan 
pel  prat  verdós,  com  escampall  de  perlas 
en  coxí  esmeragdís,  y’l  só  planyívol 
s’ou  de  la  esquella  d'un  marra... 

Confosr, 

pels  plechs  del  ayre  una  cridòria  oneja... 

Pompeya,  hónt  ets?  ,;Hónt  t’has  ficat?  No’t  trobo, 
y’t  sento'l  pols,  que  febrosench  batega... 

Regina  del  plaher,  superba,  impúdica: 

^Ahónt  tens  ton  pretor,  edil  y  cónsuls, 
els  senadors,  els  magistrats  y’is  guardas, 
els  victimaris,  sacerdots  dels  temples, 
de  ta  noblesa’ls  cavallers  y  damas, 
lliberts  y  esclaus,  y  gladiadors  y  poble? 

No’ls  veig  enlloch,  no’ls  veig... 

L’Anfiteatre 

aquesta  tarde,  bramulant  feréstech, 
se’ls  ha  engolit  ab  sas  badantas  gorjasl 


Joseph  Mas  y  Casanovas. 

La  Marqueseta ,  voltant  ab  sos  brassos 
molsudets  el  coll  de  sa  mare,  li  va  fer  un 
bes,  y  un  altre,  y  un  altre,  fins  à  cansarse, 
deixant  després  descansar  son  cap  hermós  de 
rossa  cabellera  dessobre’l  pit  de  la  bona  y 
condescendent  Marquesa,  que  quedà  guay- 
tàntsela  amorosida. 

Contava  llavors  la  Julieta,  qu’aixis  ano- 
menavan  à  la  filla  de  la  senyora  Marquesa, 
divuyt  anys  tot  just,  y  persa  hermosura,  y 
més  que  tot  per  sas  gracias  estudiadas,  se 
trobava  com  la  flor  qu’esclata,  rublerta  de 
dolcissim  néctar  que’ls  papellons  rondan  im 
pertinents. 

Els  papellons  de  la  Julieta  eran  bona  colla; 
fins  els  tenia  en  llista  pera  no  oblidarlos. 

Deyan  que  si  no  fos  que  mostra  gran  pre- 
ferencia  per  un  Baronet  que  visita  sovint  la 
casa,’s  creuria  que’l  preferit  es  un  tinent  d’ar¬ 
tilleria  que  té  fama  d’irresistible;  però,  si 
bé’ns  hi  fixém,  també  sembla  que  no’s  mira 
gens  malament  à  un  estudiant  fill  de  casa 
molt  bona  que  te  dos  des ,  un  en  cada  apelli- 
do,  y  que  m’han  dit  que  té  la  perdurable 
mania  de  calsar  sos  peus  regulars  ab  unas 
botinas  tan  estretas  que,  pera  ficàrselasha  de 
menester  l’ajuda  del  assistent  del  seu  papà 
qu'es  ,  segons  diuhen  ,  comandant  d’engi¬ 
nyers. 

Els  demés  jovincels  que  rondan  à  la  her- 
mosa  Julieta,  son  també  molt  considerats  per 
ella,  y  cada  un  d’ells  juraria  qu’es  el  preferit. 

Ella  juga  ab  tots,  y  com  papellona  virolada 
que  vola,  vola  en  línia  recta  un  bell  tros  per¬ 
seguida  pel  papelló  enamorat,  y  quan  se  veu 
casi  aconseguida  per  aquest,  fa  una  sobtada 
traveta  ab  la  que  obté  altra  volta  llarga  ven- 
tatja  sobre  son  perseguidor. 


Com  que  no  hi  estich  molt  avesat  a  cami¬ 
nar  per  molsudas  catifas,  hi  vaig  ab  tant  cuy- 
dado  com  m’es  possible  per  no  semblar  nou 
y  timorat. 

Tinch  de  confessarho:  al  entrar  gayrebé 
que  vaig  quedar  enlluhernat.  Els  salons  ves- 
savan  clarors  y  gent;  las  donas,  vestint  tra- 
jos  riquissims  de  seda  y  blonda,  deixavan  en¬ 
treveure  en  mitj  de  sos  plechs,  combinats 


artísticament  per  la  mà  mestra  d’alguna  mo¬ 
dista  de  fama,  un  tros  de  blanquissima  es¬ 
patlla  y  un  xich  massa  de  pitrera. 

A  qualsevol  que  hi  hagués  vist  en  ellas 
més  valor  que'l  de  las  sedas  que  lascubrían, 
li  haurían  semblat  reynas  que  allí  s’acobla- 
van  pera  tractar  de  llurs  Estats... 

Als  homes  vareig  trobarlos  estranys  y  pos¬ 
tissos.  Vestits  ab  l’ajustat  frac  ó  bé  ab  el 
smoking  de  girassatinadas;  enflocats  ab  blan' 
quissimas  corbatas  que’s  confonían  ab  la  blan¬ 
cor  de  llurs  camisas;  no’ls  vaig  veure  que’s 
cuydessen  de  posarse  més  tivats  de  lo  que  ja 
anavan,  sens  estar  may  quiets,  girant  à  dre¬ 
ta  y  esquerra  aquells  caps  cuydadosament 
pentinats  ab  cosmétichs  v  potingas  que’l  per¬ 
ruquer,  à  domicili,  hi  aboca  en  abundó. 

Allà  à  un  extrém  hi  veig  un  que  no’s  cansa 
may  de  tafanejarse  l’esquifit  bigoti  que  des- 
d’ahont  jo  me'l  miro  no  sembla  més  que  una 
enmascara.  Aprop  seu  n’hi  ha  un  altre  que’l 
porta  més  abundós,  peró  aquest  no  se’l  toca 
may  per  por  de  torsarlo,  sens  dubte,  puig  el 
porta  tan  revenxinat  que  sembla  que  li  man¬ 
tingui  un’ànima  de  fil-ferro. 

Passada  la  inevitable  y  pesada  fórmula  de 
las  presentacions  y  després  de  mil  tentativas 
per  escorrem  del  foco  de  la  gentada  per  anar 
à guarirme  en  unrecó  ahont  els  bambús,  ador- 
nats  ab  flors  lluminosas  de  cristall,  perme¬ 
ten  estarshi  ab  tota  llibertat  sense  témer  mi- 
radas  y  podent  refugir  conversas  que’m  pe- 
san,  vaig  poder  introduhirme  poch  à  poch 
y  de  tal  manera  que,  sense  que  ningú’m  ve- 
gés,  jo  dominava  tot  el  gran  saló. 

Desd’allí  contemplo  aquella  munió  d’ho¬ 
mes,  y’is  trobo  inútils  al  món  y  cap-buyts. 
Aquells  fronts  marquejats  per  enllustradas 
clenxas,  no  tancan  més  que  ridículas  vanitats 
y  cervells  entontits  y  pretenciosos. 

El  bon  gust  dels  amos  de  la  casa’s  limita  à 
acaparar  en  tots  els  recons,  sostres  y  parets, 
un  sens  fi  de  flors  y  de  llums,  y  per  tot  arréu 
escampall,  sense  to  ni  so,  de  mobles  riquis¬ 
sims,  tot  allí  barrejat  en  confusió  que  sens 
dubte  hauran  cregut  artística. 

La  xerrameca’m  té  mitj  marejat, y  d’allí  sols 
me  plau  que  ningú  puga  fixarse  en  mi,  pera 
poder  ab  més  llibertat  guaytarlos  y  reta- 
llarlos... 

Qué  passa!  Tothom  sembla  com  si  s’acor¬ 
ralés,  y,  en  efecte,  es  per  obrir  pas  à  una  pa- 

rella  qu’entra  saludant  à  dreta  y  esquerra, 
abdós  ab  el  somrís  als  llabis,peró  ab  un  som¬ 
rís  fictici  y  estudiat.  Ell  fa  tota  la  cara  d’un 
estúpit,y  m’entra  un  desitj  comprometedor:  el 
de  plantarli  bofetada;  y  estich  més  que  segur 
de  que,  un  cop  l’hagués  rebuda,  somriuria  lo 
mateix  qu’ara. 

Ella’s  torsa  com  una  serpent,  y  al  saludar 
deu  pensarse  repartir  mercès  à  dojo. 

No  puch  menys  que  tombar  la  cara  pera 
respirar  un  xich  millor:  ab  la  entrada  d’a¬ 
questos  dos  personatjes,  la  ja  perfumada  at¬ 
mosfera  del  saló’s  sent  tan  forta,  que  tapa’ls 
esperits. 

—  Essència  violetle  de  la  casa  Folière,  dc  Pa¬ 
rís  —  fa  una  mosseta  d’uns  disset  anys;  y  di- 
rigintse  à  un'altra  de  son  costat,  li  diu  ab  to 
sentenciós:  —  Mala  essencia. 

— Prefereixo  la  de’n  Mortier  —  fa  l’altra. 

L’estúpit  s’hi  acosta  y’is  hi  fa  una  reve¬ 
rencia  que,  distret  com  jo  estava,  m’ha  espan¬ 
tat  de  valent.  Creya  que’s  tirava  de  cap  à  la 
catifa. 

El  minyó  del  bigoti  esquifit,  ab  veu  de  vio¬ 
lí,  se’n  riu  del  estúpit. 

L’estúpit  reposa  del  cansament  que  li  ha 
causat  l’ajupirse  fins  arribar  à  ferlo  esbufe¬ 
gar;  se  descorda’ls  guants  blanchs,  segura¬ 
ment  de  la  casa  Perier ,  y,  mirant  à  dreta  y 
esquerra,  allarga  la  mà  desguantada à la  mos¬ 
seta  de  disset  anys. 

— Ofi!  Rosita!  —  diu. 

— Y maestimada  Lolita? — fa  aquesta,  acom¬ 
panyant  sas  paraulas  ab  uns  gestos  y  con¬ 
torsions  que’m  marejan. 

—  Loliia  m’ha  donat  recados  afectuosís- 
sims  pera  vosté;  sempre  hi  pensa  y’n  parla  de 
sa  bona  amiga  Rosila. 

— Cóm  no  ha  vingut?  Me  sab  greu  no  te- 
nirla  aquí. 

—No  li  ha  sigut  possible.  Li  ha  sortit  un 
granet  petit,  petitissim,  diminut,  aqui  à  la 
galta,  y  al  empolvarse  li  sobressortia.  Jo  he 
sigutel  primeren  aconsellarli  que  no  vingués. 

— Ha  fet  bé.  Oh!  y  haventhi  en  Manolito 
aquí!... — 

Perun  pressentiment  havia  endevinat  qu’en 
Manolito  era’l  del  bigoti  de  fil-ferro. 

Com  si  aquest  hagués  sentit  que  l’anome- 
navan,  s’atansa  cap  al  grupo  y  dona  una  en¬ 
caixada  tan  forta  al  estúpit,  que  m’ha  sem¬ 
blat  que’l  saló  trontollava. 


— Y  Lolita ?  —  es  lo  primer  que  pregunta. 

— Ara  ho  deya  à  \a  Rosita:  no’s  troba  molt 
bé.  —  Y  ho  diu  donant  una  mirada,  que  creu 
dissimulada,  à  la  mosseta  de  disset  anys  que, 
pera  dissimular,  diu  comediejant: 

— Jaqueca.  Qué  vol  que  sigui? — 

En  Manolito ’s  plany  de  la  desgracia  y  diu 
que  sense  la  Lolita  està  trist,  salvant  la  pre¬ 
sencia  de  la  Rosita.  Després  de  dir  aixó  riu 
sense  cap  solta,  deixantme  à  mi  tot  parat, 
puig  no  sabia  la  costúm,  segons  se  veu,  de 
riure  després  d’haver  dit  qu’un  està  trist. 

Un  senyor  de  cabells  blanchs  que  lluheix 
una  closca  pelada  y  netissima’s  posa’l  lenlc 
monocle  pera  mirarse  més  descaradament  à 
una  damisela  que  somriu  à  l’altra  banda  del 
saló. 

Fa4,  ell,  com  si  hi  vegés  mellor  ab  el  mo¬ 
nocle ,  y  me  n’adono  de  que  té  l’ull  aclucat 
perque’l  vidre  li  impideix  obrirlo,  però  per 
aixó  l’aguanta,  valentse  d’una  ganyota  que 
un  barbamech  la  titula  ganyota  pur  pari 
sien . 

Quant  aquest  jovenet  riu,  qu’ho  fa  molt  so¬ 
vint,  ensenya  un  través  de  dit  de  geniva  y 
unas  dents  grossas  y  malposadas  que’m  fan 
girar  els  ulls 

Més  tart  m’entero  de  qu’es  periodista,  re¬ 
porter  de  salones.  No  sé  si  aixó  representa 
algún  títol  nobiliari,  à  fi  de  treure  conse- 
qüencias.  Porta  un  botonet  al  trau. 

També  m’han  dit  que  tot  aixó,  junt  ab  el 
seu  nom  y  tres  ó  quatre  ó  més  apellidos, 
consta  en  sas  targetas. 

Si  no  tingués  por  de  mourem  de  mon  re- 
conet,  miraria  de  demanarnhi  una.  Diuhen 
que  no  me  la  negaria,  perque  las  fa  anar  en 
abundó,  y  à  mi’m  faria  felís.  Deu  semblar  un 
diari  la  seva  targeta. 

Tres  jovenetas  ab  una  senyora  fresca,  peró 
entrada  ja  en  anys,  s  acostan  al  jove  perio¬ 
dista  y  parlan  baix,  molt  baix,  lo  que’m  pri¬ 
va  de  sentir  qué  diuhen;  peró,  com  que  soch 
bastant  aixerit,  modèstia  apart,  me  penso 
qu’endevino  lo  qu’han  dit,  perque  tot  just 
acaban  de  parlar,  quan  el  reporter  de  salo¬ 
nes  fa  corre  la  veu,  demanant  que’s  supliqui 
à  una  de  las  tres  senyoretas  qu’acabava  de 
parlar,  que  canti  alguna  cosa. 

Y  la  veu  va  corrent,  fins  que,  després  de 
ferse  molt  pregar,  una  de  las  tres  de  que 
parlavam,  s’assenta  al  piano,  seguida  de  l’al- 

tra  qu’ha  de  cantar.  Tecleja  una  mica;  to¬ 
thom  se  posa  en  actitut  atenta  menos  dos  jo¬ 
ves  ,  qu’ho  fan  rondinant  ,  potser  perque 
hauran  perdut  ocasió  de  declararse  à  n’algú... 
ó  qui  sab  per  quó. 

...  Y  se  sent  una  véu  que’m  fa  anyorar  la 
de  la  minyona  del  pis  de  sota  casa,  qu’enjega: 

Penso  à  la  prima  volta... 


lo  sguardo  tuo... 


Això  dura  molt,  y  cada  vegada  ho  fa  més 
trist  y  més  plorós,  lo  que  dona  motiu  à  n’al¬ 
gú  pera  dir  que  canta  ab  molt  sentiment. 

Acaba  per  fí;  jo  respiro,  y  la  gentada  crida 
felicitant  à  la  damisela;  no  podent  recullir 
res  més  d’en  mitj  d’aytal  bullici  que: —  Qui¬ 
na  veu  d’angel!  —  La  senyora  entrada  en 
anys  corra  cap  al  periodista  y  li  pregunta  qué 
tal  li  ha  semblat. 

—  Molt  bé!  Admirable!  Colossal!  Cóm  no 
s’ha  dedicat  al  teatro? 

—La  seva  mamà  s’hi  oposa.  Oh!  y  encara 
vosté  no  l’ha  sentida  en  el  Vorrei  moriré. 

— Que’l  canti!  Que’l  canti!  Fa’l  periodista 
novell. 

Sembla  que  V auditori  n’ha  tingut  prou  ab 
una  vegada;  ab  tot,  acull  ab  entussiasme  la 
idea  de  que  un  fulano,  que  li  diuhen  Roberto , 
reciti  uns  versos  qu’ha  fet  de  poch.  Un  ob¬ 
sequi  à  la  concurrència  com  un  altre. 

Per  precaució,  al  veure’l  posat  del  poeta, 
m’he  tapat  d’orellas.  No  sé  qué  ha  dit,  però 
tothom  l’aplaudeix.  Li  asseguran  un  pervin- 
dre  brillantissim. 

Sols  ne  diu  mal  el  periodista,  lo  que  no  dei¬ 
xa  d'ésser  una  gran  desgracia  que  no  vol¬ 
dria  per  ella  la  senyoreta  del  Vorrei  moriré. 

L’unich  jove  que  no  m’ha  sigut  antipàtich, 
passa  per  devant  de  mon  reconet.  agafat  del 
bras  d’un  altre  company,  y’m  sembla  que  fan 
cara  de  ser  xistosos. 

— Aném  à  veure  si  preparan  el  lunch... 

— Ja,  ja!  Aném,  aném. — 

S’allunyan  abdós  cap  un  corredor,  y  no’ls 
he  vist  més  fins  à  l’hora  del  refresch. 

Tinch  d’ésser  franch:  això  del  lunch  m’ha 
fet  decidir  à  sortir  de  mon  reconet. 

Dono  una  volta  al  saló  y  aqui’n  sento  qua¬ 


tre  que  diuhen  mal  de  quatre  més,  que  més 
amunt  també  diuhen  mal  d’uns  altres. 

El  periodista  comensa  à  fer  notas  devant  de 
tothom,  y  à  cada  cop  de  llapis,  que’l  porta 
molt  lluhent,  arruga’l  front  com  si  escribís 
un’obra  científica. 

La  senyora  de  las  noyas  del  Vorrei  moriré 
s’hi  atansa,  y  sens  encomanarse  à  Deu  ni  al 
diable,  li  diu  els  noms  y  apellidos  de  las  du- 
gas  jovenetas,  y  per  descuyt  el  d’ella  ma¬ 
teixa,  que’l  reporter  apunta  en  un  paper  se¬ 
parat. 

— Si  no  es  indiscreció,  <:vol  dirmeper  qué'l 
méu  nom  l’apunta  aquí  y’l  de  las  nenas 
allí? 

— Oh! — respon  el  reporter. — Ellas  en  pà- 
rtafo  apart,  en  la  descripció  del  concert  (con¬ 
cert!),  y  vosté  ab  las  distingidas  senyoras  y 
senyors  y  familias  qu’han  concorregut  à  la 
festa.  — 

Estant  aixis  passan  dugas  senyoretas  que 
al  ser  ben  aprop  del  periodista,  l’una  diu  à 
l’altra,  cridant  lo  suficient  perque  ell  ho  senti: 

— Donchs  si,  Paquita  Gómez:  jo  vaig  dir- 
li...— 

El  reporter  alsa’l  cap  y  apunta. 

Al  poch  temps,  tornan  à  passar,  y  ara  es 
l’altra  qui  té  la  paraula. 

— Creume  —  diu  —  Carme  Marià  de  la  Mi¬ 
sericòrdia  de  Gonzàlez... — 

El  pobre  reporter  de  salones  escriu  ràpi¬ 
dament  per  aconseguir  el  nom,  peró  quan  es 
al  apellido  li  manca  memòria  y’is  diu: 

— Ha  dit  Gonzàlez? 

— Servidora  —  respon  la  Maria  de  la  etc.; 
y  fa  una  reverencia,  anantsen  llavors  depressa 
com  qui  ja  ha  acabat  la  feyna. 

No  sé  si  han  avisat  ó  no,  peró  lo  cert  es 
que  per  poch  me  deixan  tot  sol  al  saló,  perque 
tothom  desfilava  cap  al  buffet. 

Quan  hi  arribo,  tothom  ja  menja  y  la  quie- 
tut  regna. 

Després  va  engrescantse  la  cosa. 

Jo  no  menjo,  perque  de  véurels  menjar  me 
fan  perdre  la  gana. 

Un  mal  de  cap  terrible  s’apodera  de  mi,  y 
sense  despedirme  de  ningú,  aprofito  la  pri¬ 
mera  ocasió  per  agafar  l’abrich  y’l  sombrero 
y  fugir  més  que  corrents  d  aquella  casa. 

[o.  quasi  ignorat  per  tothom  en  aquells  sa¬ 
lons,  vareig  veurem  el  nom,  al  endemà,  en 
un  diari  de  molta  anomenada  que  relatava  la 

Soirée  en  casa  deia  Marquesa  de...  Firmava 
un  tal  Lucas  Robledo. 

Recordantho  la  nit  passada  com  qui  no’s 
pot  treure  del  cap  un  mal  somni,  vaig  con¬ 
siderar  qu’aquell  minyó  del  botonet  y  de  las 
targetas,  era  un  gran  periodista  d'informa¬ 
ció. 

Encara  avuy  me  trenco’l  cap  pensant  d’a- 
hónt  redimontri  devia  treure’l  meu  nom. 

Joseph  M.a  Folch  y  Torres. 


TEATRES 


ELDORADO 


La  enamorada 

Marco  Praga  va  escriure  L'Innamorata  ex¬ 
pressament  pera  la  Duse,  que  la  estrenà  à 
Turín  l’any  1891  ab  éxit  colossal.  Dit  està, 
donchs,  que  tot  son  empenyo  consisti  en 
crear  un  paper  en  que  l’artista  pogués  fer 
gala  de  son  maravellós  talent  y  prodigiosas 
facultats.  En  aquest  sentit  l’obra  li  sortí  per¬ 
fecta,  y  en  Praga,  qu’entre  tots  els  autors 
italians  es  sense  dubte’l  que  sent  més  fondo 
y  ab  més  impetuositat,  se  deixà  anar  en 
alas  de  sa  imaginació  exuberant,  donantnos 
un  tipo  de  dona  eminentment  sugestiu. 

L’acció  es  senzillíssima:  Maria,  de  tempe¬ 
rament  sentimental,  enamorada  bojament  de 
son  marit,  passa  una  vida  de  martiri  al  cos¬ 
tat  d’aquest,  que  poch  després  de  casat  con¬ 
tinua  la  vida  de  disbauixa  que  seguia  de  sol¬ 
ter.  Mes  son  amor,  que  no  es  sensual,  sinó 
idealment  pur,  fa  que  perdoni  lotas  las  peti- 
tas  faltas  qu’aquell  pugui  cometre  ab  donas 
d’un  dia  que  sols  li  roban  momentàniament 
un  cos  que  després  torna  portant  el  cor  in¬ 
tacte;  però  ve  un  dia  que  l’home  estimat  cau 
en  la  xarxa  d’una  d’aqueixas  sirenas  irresis¬ 
tibles  pera  tipos  que,  com  el  comte,  son  sers 
degenerats,  de  voluntat  dèbil  y  sentiments 
egoistas.  Aqueixa  dona,  Julia,  es  precisa¬ 
ment  la  muller  del  cosí  de  Maria,  un  altre 
degenerat,  encara  que  d’instints  nobles,  que 
s’hi  casà  per  despit  al  veures  desayrat  per 
Maria,  que  idolatrava.  Fàcilment s’endevina’l 
desespero  de  Maria  al  descubrir  la  ignomi¬ 
niosa  traició,  al  sentir  qu’aquell  home  qu’es- 
tima  tant,  qu’adora  ab  follia,  se  li  escapa 
enterament  esclavisat  per  la  passió  sensual 
que  li  inspira  una  dona  sens  entranyas.  La 
lluyta  desesperada  que  sosté  la  esposa  digna 
y  apassionada  per  arrencar  aquell  cor  qu’es 
la  seva  vida  dels  brassos  de  la  encisadora 
meretriu,  es  d’un  sentiment,  d’un  vigor  y 
d’una  veritat  tan  humans,  y  la  presenta  en 
Praga  ab  tal  intensitat  y  coneixement  psico- 


lógich,  que  produheix  en  el  públich  fonda 
emoció.  Aquella  dona,  aclaparada  per  senti¬ 
ments  tan  complexos,  té  una  intensitat  emo¬ 
tiva  extraordinària.  L’amor  per  son  marit, 

1  odi  per  sa  rival  y  la  compassió  per  son  cosí, 
s’ajuntan  pera  trastornar  un  temperament 
exuberant  de  vida  y  de  passió;  y  quan  arri¬ 
ba,  al  acabament  de  l’obra,  à  concretarse  y 
aclarirse  en  son  esperit  tota  la  ignomínia  y 
rebaixament  moral  del  seu  marit,  del  home 
idolatrat  que  no  pot  deixar  d’estimar  ab  tot 
y  aixó,  el  cop  es  tan  fort,  la  desilusió  que  li 
fa  perdre  tota  esperansa  es  tan  fonda,  que 
son  cor  se  trenca,  y  busca  en  el  suicidi  un 
balsam  à  son  desespero,  y  un  abím  que  se¬ 
pari  per  sempre  més  l’home  estimat  de  la 
dona  aborrida. 

Aquesta  obra  de  psicologia,  tal  volta  un 
xich  convencional  à  lo  Echegaray,  peró  d’una 
vida  y  d’una  intensitat  dramàtica  extraordi- 
narias,  requereix,  ademés  d’una  traducció 
perfecta,  una  execució  acabada.  Ni  una  cosa 
ni  l’altra  ha  obtingut  aquí.  No  es  d’estra¬ 
nyar,  donchs,  que  fes  tan  poch  efecte  à  n’el 
públich. 

La  traducció,  encara  que  literal  à  trossos, 
sembla  feta  per  qui  no  comprengué  l’obra  en 
sa  essencia.  Ademés,  es  molt  poch  literaria. 

En  la  execució  desastrosa  que  capigué  à 
l’obra,  la  companyia  Tubàu  no  hi  té  més 
culpa  que  la  de  intentaria.  Es  obra  inmensa- 
ment  superior  à  sas  forsas.  El  tipo  de  Maria 
es  d’una  complicació  tal,  que  demana  facul¬ 
tats  y  talent  que  per  desgracia  no  té  la  se¬ 
nyora  Tubàu.  Maria  es  la  dona  dels  raptes 
de  passió  esbojarradà  que  tan  aviat  se  tradu 
heixen  en  exaltació  nirviosa  com  en  tendresa 
subtil;  es  la  dona  venjativa  que’s  desespera 
irreflexivament,  y  es  la  dona  resignada  que 
pensa  y  espera;  es  la  dona  que  perdona,  y  la 
dona  qu’amenassa;  y  es,  al  acabament,  la 
dona  que,  gastada  tota  sa  forsa  moral  al  re¬ 
bre  l’ultim  cop,  cau  ferida  de  mort,  mes  acu¬ 
mulant,  en  el  suprém  acte  de  protesta  tota  la 
energia  d’un’àmma  gran.  Donchs  bé:  la  Ma¬ 
ria  que  fa  la  senyora  Tubàu  no  es  res  de 
tot  aixó.  Tota  la  seva  passió’s  traduheix  en 
un  petó  y  una  abrassada  que’s  fan  ab  el  seu 
marit  guardant  las  distancias  y  las  formas , 
tota  sa  tendresa  en  un  somris  y  gesto  que, 
per  més  que  s’esforsi,  sempre  li  resultan  for- 
sats,  y  tota  sa  exaltació  y  desespero  en  qua¬ 
tre  crits  y  actituts  convencionalissims,  en  que 
s’hi  nota  la  pose  de  l’actriu  amanerada,  may 
la  expontaneitat  de  l’actriu  que  sent. 

En  Palanca,  ja  ho  hem  dit  altras  vegadas: 
en  sortintse  dels  vaudevilles  y  comedietas,  no 
fa  res  de  bo.  Qui  va  ferho  menos  malament 
va  ésser  el  senyor  Reig.  Fiem  notat  qu’aquest 
actor  se  distréu  molt  en  escena.  Mentres  se 
distregui,  no  sentirà  may  un  personatje,  y 
no  sentintlo  ... 

NOVETATS 

La  Gata  de  Angora 

Dos  mons  ben  diferents,  el  món  del  art  ab 
tota  sa  ideologia,  son  entussiasme  y  sa  fe 
serena,  y'l  món  aristocràtich  modern  egoista, 
passiu  y  escéptich,  se  posan  en  contacte  per 
extranya  lley  natural  qu’encamina  sempre  al 
home  cap  al  contrast,  en  la  vida.  Aurelio, 
l’artista  tot  foch,  d’imaginació  ardenta,  de 
cor  senzill,  s’enamora  de  la  marquesa  Síl¬ 
via,  y  s’hi  entrega  tot,  cos  y  ànima.  Ella, 
vanitosa,  de  cor  buyt,  reíinadament  egoista, 
sols  busca  satisfer  un  nou  capritxo  al  acullir 
la  fervorosa  passió.  El  pintor,  en  sa  ignocen- 
cia,  sols  ovirava  en  la  hermosa  dona  la  en- 
lluhernadora  visió  de  la  bellesa  externa  ager- 
manantse  ab  la  virtut  senzilla.  Els  ulls  dels 
artistas  no  las  saben  veure  may  separadas. 
La  marquesa  se  sent  atreta,  en  mitj  de  sa 
ociositat  d’esperit,  per  aquella  passió  tan 
nova  per  ella,  qu’estimula  sos  sentits  estra- 
gats  y  que  creu  poder  doblegar  à  mida  de 
son  capritxo.  Tots  dos  son  víctimas  de  las 
apariencias.  Al  penetrar  en  la  realitat  de  la 
vida  agena,  un  y  altre  comprenen,  massa 
tart,  sa  equivocació.  L’artista  ha  entregat 
candorosament  el  cor,  y  aqueix  cor  sols  po¬ 
drà  retrobarlo  quan,  cansada  la  gata ,  el  deixi 
anar  de  sas  urpas,  trossejat  y  sanguejant.  La 
gala  trobarà  també  que’l  joch  es  perillós, 
que  n’hi  ha  massa  de  sanch  en  un  cor  mas¬ 
cle,  y  es  massa  roja,  y’l  pelatje  blanch  pot 
tenyirse  de  vermell,  ab  gros  escàndol  dels 
demés  gats  y  gatas.  Lo  que  Silvia  s’empenya 
en  sostenir  com  jochs  que  distreuhen,  Aure¬ 
lio  s’empenya  en  considerarho’l  joch  inmens 
d’un  amor  sà  y  sublim  sense  fre  ni  límits. 
Aquest  demana  en  amor  el  tnt  ó  res,  qu’es  la 
suprema  aspiració  à  un  ideal  de  vida  perfec¬ 
ta  y  hermosa;  aquella  sols  vol  concedir  una 
migrada  part  condicional,  qu’es  la  cinica  ex¬ 
pressió  de  la  impotència. qu’aclapara  als  sers 
degenerats,  inútils  pera  la  lluyta. 

Héusel  aquí’l  pensament  general  de  La 
Gata  de  Angora ,  qu’en  Benavente  exposa  en 
sa  última  comèdia.  Lo  millor  d’ella  son  els 
tipos,  dibuixats  de  mà  de  mestre.  Ja  en  el 
primer  acte,  qu’es  el  més  ben  fet,  se  desta- 
can  vigorosos  y  nets:  Aurelio,  home  apas¬ 
sionat,  ferm  apòstol  de  la  bellesa  y  ab  senti¬ 
ments  absoluts;  Pepe,  l’artista  de  cor  sencer, 
mes  pràctich  per  experiencia;  Josefiha,  la 
germana  candorosa,  quina  ànima  pura  cap 
desilusió  ha  marcit.  Tots  tres  donan  la  ex¬ 
pressió  complerta  d’aqueix  món  que  forman 
els  apòstols  del  art  y’is  apòstols  de  la  vida. 
Silvia,  la  gata  joganera,  la  marquesa  caprit¬ 
xosa,  la  coqueta  insensible;  Clara  y  Lola, 
sas  companyas  de  jochs,  frívolas,  lleugeras 
y  calculadoras;  Isidoro  y  Rafael,  tontos,  ele¬ 
gants ,  bestias  decorativas,  forman  l’altre 
món  esclàu  de  prejudicis  y  preocupacions 
socials,  sens  ideals  que  l’agitin,  sense  fe  que 


l’ilumini.  Tots  ells,  especialment  els  dos 
protagonistas  y  Pepe,  son  fets  d’una  pessa, 
y  en  Benavente  fa  gala  de  sas  qualitats  de 
psicólech  refinat  y  d’observador  seré  de  la 
vida  en  sa  complexitat  de  manifestacions. 

Ademés  fa  gala  també  d’un  llenguatje  viu, 
gràfich  y  elegant,  incissíu  y  finament  satí- 
rich  à  voltas,  y  altras  candorós  é  ingènua¬ 
ment  sentit. 

A  pesar  de  tot  lo  dit,  La  Gata  de  A?igora 
com  obra  dramàtica  es  molt  poca  cosa.  En 
Benavente,  que  concebeix  fondo,  que  sent 
ab  forsa,  que  parla  perfectament,  no  sab,  ó 
si’n  sab  se’n  cuyda  molt  poch,  de  construhir. 
Si’l  primer  acte  li  resulta  bastant  rodó  y  net, 
es  precisament  perque  en  ell  sols  hi  ha  que 
exposar  la  situació;  un  cop  aquesta  exposa¬ 
da,  el  públich  espera  que’s  mudi  una  acció, 
que’s  desenrotlli  una  lluyta  de  passions  in¬ 
tensa,  que’s  posi  de  relléu  y’s  destaqui  plena 
de  vida  la  concepció  del  autor.  En  Benavente 
no  ha  sapigut  ó  no  ha  volgut  ferho,  y  per  ’xó 
l’obra  en  conjunt  llanguideja.  Y  resulta 
que’s  succeheixen  una  serie  d’escenas  de 
gran  valor  com  à  pintura  de  caràcters  y  cos¬ 
tums,  mes  d’escàs  interès  dramàtich,  per- 
que’l  verdader  drama  qu’aqueixas  tindrían 
d’enquadrar  s’ha  quedat  en  bona  part  dintre 
de  la  imaginació  del  autor,  y  no  logra  aquest 
exteriorisarlo  ab  suficient  intensitat  pera 
que’l  públich  s’emocioni  verament. 

Ab  tot  y  sos  defectes,  nosaltres  ens  esti- 
mém  més  La  Gata  de  Angora  sola,  que  tota 
aqueixa  barreja  de  traduccions,  arreglos  y 
obretas  insubstancials  que  fins  ara’ns  han 
dat  à  coneixe  las  companyias  madrilenyas; 
y’ns  l’estimém  més  perque  en  ella  s’hi  veu 
un  pensador  d’empenta,  un  poeta  original  y 
un  estilista  personalissim. 

La  execució’ns  va  satisfer  molt.  La  senyora 
Pino  diu  y  vesteix  el  tipo  de  Silvia  ab  desem- 
bràs  y  naturalitat;  sobretot  en  las  escenas  de 
conjunt,  per  exemple,  la  del  primer  acte  y  la 
del  quart,  sub-ratlla  ab  fina  intenció  las  fra¬ 
ses  frívolas  y  sarcàsticas,  propias  del  perso- 
natje.  La  senyoreta  Blanco  molt  ingènua  y 
sentint  el  seu  paper  d’àngel  sens  alas;  las 
senyoras  Alvarez  y  Tovar,  sobretot  la  pri¬ 
mera,  ben  discretas.  En  Thuillier  dona  al 
paper  d’Aurelio  tot  el  calor,  apassionament 
é  intranzigencia  que  requereix,  y  en  Rubio 
també  justissim  fent  de  Pepe.  Els  demés,  en¬ 
cara  que  un  xich  afectats,  no  descomponen 
el  quadro. 

Un  detall  varem  veure  ab  gust,  y  es  que  las 
escenas  passionals  no  las  van  fer  (cosa  extra- 
nya  en  actors  espanyols),  de  per  riure,  es  à 
dir, que  las  abrassadas  y  petons  eran  de  debó 
y  no  de  comèdia.  Hora  es  ja  de  que  actors  y 
públich  se  convensin  de  que  al  representar 
aquells,  si  senten  l’art  verament,  més  que 
sers  humans  son  personificacions,  y  com  à 
tals  solzament  lograràn  una  interpretació 
perfecta  si  prescindeixen  d’hipócritas  escrú- 

puls  imposats  per  una  moral  de  convenció 
qu’avuy  sols  s’empenyan  en  sostenir  els  tar- 
tufians  y’is  pobres  d’esperit. 

Las  decoracions  y  mobles,  especialment  en 
el  segón  y  quart  actes,  molt  pobres  y  molt 
impropias. 

Emili  Tintorer. 


LAS  FESTAS  MUSICALS 
DE  NÜREMBERG  (i) 

El  concert  segón,  dirigit  per  en  Weingart- 
ner,  fou  el  més  important  per  lo  que  respecta 
al  programa.  Aquest  comensà  pel  preludi 
dels  Mestres  cantors ,  qual  execució  (ou  bri¬ 
llant.  La  melodia  en  sol  major  que  serveix 
de  transició  pera  durnos  al  segón  tema  prin¬ 
cipal  devia  ser  çxecutada  ab  més  tranquilitat 
y  expressió.  També  es  d’extranyar  que’ls 
compassos  que  precedeixen  à  la  melodia  en 
mi  major  no’ls  matisés  ab  la  passió  que  re¬ 
quereixen,  y  en  cambi  la  melodia  mateixa  en 
mi,  la  fes  dir  molt  apassionada  quan  Wagner 
mateix  senta  que  deu  ser  dita  delicadament, 
com  una  declaració  d’amor  feta  à  cau  d’ore¬ 
lla.  Excelent  fou  el  resto,  ab  el  maravellós 
enllàs  de  temas. 

Després  del  preludi  seguían  dugas  arias 
per  baritono,  ab  acompanyament  d’orquesta, 
de  Ricait  Strauss.  La  primera  es  inspirada 
sobre  unHimne  de  Schiller,  y  l’altra  sobre  una 
poesia  de  Goethe,  Cansó  matinal  del  pelegrí. 
Aquestas  son  de  lasúltimas  obras  del  Strauss 
(Op.  33)  y  com  es  sabut  se  distingeixen 
més  perla  gran  llibertat,  acompanyada  d’una 
empenta  genial,  que  per  la  originalitat  me¬ 
lòdica.  La  veu  la  tracta  ab  frases  ben  accen- 
tuadas  y  ardentas.  En  Fritz  Feinhals  (del  qui 
vaig  parlar  ja  en  el  Diario  de  Barcelona  del  25 
de  maig  passat),  dominà  la  seva  difícil  tasca 
ab  sobirana  maestria,  demostrant  grans  dots 
pel  cant  de  gros  estil.  Digna  de  menció  es 
també  la  resistència  que  demostrà  la  seva 
veu  sonora,  tant  en  els  aguts  com  en  els  bai¬ 
xos.  Després  d’aquest  cantà  la  Sra.  Welti- 
Herzog  l’aria  Ocean  de  l’ópera  Oberon,  de 
Weber.  Gran  admiració  causà  à  tothom  el 
cambi  sobtat  de  la  veu  d’aquesta  senyora, 
puig  el  dia  avans  havia  cantat  la  Creació  ab 
una  veu  de  nena,  fent  tots  els  passatjes 
lleugers  ab  una  facilitat  y  netedat  com  pocas 
vegadas  se  sent,  y  avuy  se’ns  presenta  en 
aquesta  preciosa  y  dramàtica  aria  ab  un  doll 
de  veu,  una  energia  y  apassionamant  que 
deixa  à  tothom  assombrat.  Consti  que  fou  lo 
millor  interpretat  del  concert  y  qu’obtingué 
un  éxit  colossal.  Es  una  tiple  dramàtica  en 
tota  la  extensió  de  la  paraula,  y  ningú  creu¬ 
ria  qu’està  contractada  en  l’Opera  Imperial  de 
Berlin  com  à  tiple  lleugera.  Això  son  verda- 
ders  artistas  que  saben  apropiar  la  veu  à  lo 
que  cantan. 

Una  audició  d’un’altra  obra  mestra’ns  donà 
la  orquesta  ablaexecució  del  poema  sinfónich 
Els  camps  dels  benhaurats ,  d’en  Weingartner, 
inspirat  en  el  quadro  de  Bòcklin.  Aquesta  es 
sense  dubte  l'obra  millor  d’en  Weingartner. 
Sense  demostrar  gran  originalitat,  es  ben 
arrodonida  y  d’una  inspiració  ideal,  es  à  dir, 
es  el  quadro  que  descriu.  No  es  el  producte 
d’un  torrent  musical  que  crea  ,  sinó  més 
aviat  el  d’un  talent  ecléctich  enginyós  y  bri¬ 
llant.  L’obra  es  digna  de  figurar  en  el  pro¬ 
grama  de  tot  concert. 

La  senyora  Iduna  Walther-Choinanus  can¬ 
tà  dos  Lieders  de  Berlioz,  de  caràcter  molt 
intim.  Era  molt  arriscat  en  una  sala  gran 
donarlos  à  coneixe,  però  la  bona  interpreta¬ 
ció  y  frasseig  y  las  bellas  qualitats  de  la  veu 
de  contralt,  feren  que  tingués  un  éxit  com¬ 
plert.  Una  de  las  cansons  abarca  del  fa  bemol 
grave  fins  el  sol  bemol  agut. 

Després  d’una  pausa  bastant  llarga  y  ab 
una  calor  insoportable,  comensà  l’obra  de  las 
obras,  la  Novena  Sinfonia.  Las  obras  de 
Beethoven  son  pels  directors  d’orquesta  lo 
mateix  que’ls  dramas  de  Shakespeare  pels 
actors:  la  tasca  més  gran  y  més  difícil.  Y 
entre  aquellas,  la  Novena  sobretot.  Llarch 
temps  passà  sense  ser'  compresa,  fins  que 
artistas  com  Wagner  y  Liszt  la  feren  enten¬ 
dre  per  tot  allí  ahont  la  executaren.  Memo¬ 
rables  son  las  audicions  donadas  per  Wag¬ 
ner  à  Dresde  (1849)  y'Bayreuth  (1872),  y  per 
Liszt  en  las  festas  de  Goethe  y  Herde  ( 1849 
y  50),  y  en  la  festa  musical  de  Karlsruhe 

(1833)- 

Passant  à  la  execució,  no  parlaré  de  las 
sublimitats  d’aqueixa  Sinjonía ,  perque  des¬ 
prés  de  lo  qu’ha  dit  Wagner  en  son  progra¬ 
ma,  no  es  possible  dir  res  més  tan  clar  y 
apropiat  al  caràcter  de  l’obra. 

Weingartner  interpretà’l  primer  temps 
matisantlo  ab  gran  fidelitat  y  donantli  un 
sentiment  general  de  majestat,  sobressortint 
tots  els  passatjes  ab  gran  claretat  plàstica, 
faltanthi  aquella  forsa  terrible,  indomable, 
que  converteix  al  espectador  en  actor,  tn 
una  paraula,  la  seva  interpretació  es  més 
exterior  que  deguda  à  la  profonda  convicció. 
Alguns  passatjes  també  foren  dits  massa 
lents.  De  tots  modos,  à  Barcelona  ja  haurían 
estat  contents  de  sentir  execució  tan  claça  y 
tan  ben  matisada.  El  primer  temps  del  scher- 
zo  fou  ben  interpretat,  y  ben  executat  el  cres¬ 
cendo  que’ní  porta  al  mateix  motiu  en  for- 
tissim.  Semblava  talment  que  un  era  arras- 
trat  per  una  torrentada.  Sols  las  timbalas  ab 
las  sevas  canonadas  (puig  no’s  pot  calificar 
d’altra  manera  aquella  brusquedat  en  el  to¬ 
car)  destruían  l’efecte  estétich.  El  cambi  de 
compàs  que’ns  porta  aquell  motiu  que  Wag¬ 
ner  diu  «respira’l  benestar,  la  serenitat  que 
dona’l  contentament  de  sí  mateix)),  fou  exe¬ 
cutat  massa  depressa.  L ’adagio  fou  ben  dit, 
sols  en  el  passatje  en  mi  bemol  hi  trobarem  à 


(1)  Retirat  del  número  anterior  per  excés  d’original. 

faltar  aquella  sublim  tranquilitat  que  reque¬ 
reix.  Aquesta  es  la  primera  vegada  qu’he 
sentit  Yadagio  bé,  puig  en  D’indy  hi  feu  una 
dormida  que  Deu  n’hi  dó.  No  parlo  ja  de  las 
altras  execucions  donadas  à  Barcelona,  per- 
que  no  tenen  cap  interès  musical. 

Ab  irresistible  furia  romperen  els  primers 
compassos  de  l’ultima  part.  Aquí  foren  ben 
compresas  las  indicacions  de  Wagner,  que 
diu  qu’ha  de  fer  l’efecte  al  oyent  com  si  fos 
un  sol  compàs.  El  recitat  dels  contrabaixos 
fou  trevallat  ab  extraordinari  cuydado,  pot¬ 
ser  un  xich  massa,  puig  els  freqüents  detalls 
de  frasseig  perden  la  forsa  y  fan  l’efecte  com 
el  recalcar  las  para ul as  en  una  prèdica.  Els  so- 
listas  bé,  exceptuant  el  tenor  senyor  Anthes, 
qu’es  molt  dolent.  Els  coros,  tècnicament, 
salvant  las  dificultats,  molt  bé,  però  l’ànima, 
l’entussiasme,  l’adoració,  la  joya,  no  hi  eran 
pas.  Y  al  final,  d’aquell  desbordament  de 
alegria  en  Weingartner  va  ferne  un  efecte  de 
circo  eqüestre,  precipitant  de  tal  manera 
orquesta  y  coros,  qu  al  fi  no  s’entenia  res. 

Antoni  Ribera. 


NOVAS 

Ahir  sorti  cap  à  Madrid  la  Junta  Perma¬ 
nent  de  la  Unió  Catalanista ,  que  demà  ha 
d’ésser  rebuda  en  audiència  per  la  reyna  re¬ 
gent. 

Preguém  à  aquells  periódichs  de  Cata¬ 
lunya  y  altras  regions  que’ns  honran  repro- 
duhint  molts  dels  articles  publicats  en  nostra 
revista,  fassin  constar  sa  procedència,  qu’es 
lo  menys  que  pot  demanar  Joventut  en  in¬ 
terès  propi  y  dels  colaboradors  que  per  ella 
expressament  han  escrit  dits  trevalls. 

L’idnstitut  Català  de  las  Arts  del  Llibre» 
ens  ha  enviat  un  exemplar  de  la  Revista  Grà¬ 
fica ,  qu’acaba  de  publicar  ab  motiu  del  quint 
centenari  del  naixement  de  Gutenberg. 

Ens  ocuparém  de  l'obra  publicada  ab  la 
extensió  que’s  mereix. 

El  passat  dijous  va  tenir  lloch  en  l’associa¬ 
ció  popular  regionalista  «Ramón  LI u  1 1 ))  un 
concert  de  piano  donat  per  en  Ricart  Deulo- 
féu,  que  va  ser  molt  aplaudit  pel  numerós 
públich  qu’omplenava’l  local,  vejentse  obli¬ 
gat  el  concertista  à  repetir  un  tema  ab  sis 
variacions  de  Mozart,  y  à  executar  al  final 
varias  pessas  fora  de  programa,  entre  altras 
X andante  de  la  sonata  Clar  de  lluna ,  de  Bee- 
thoven,  un  rondó  de  Mozart  y  una  dansa  no¬ 
ruega  de  Grieg. 

Ha  visitat  nostra  redacció  la  notable  re¬ 
vista  boemia  Novy  Kull ,  que  veu  la  llum  à 
Praga. 

No  cal  dir  si’ns  ha  alegrat  aquesta  deferen- 
cia  per  part  d’un  pais  ilustradissim  que’s  tro¬ 


ba  igual  que  nosaltres  aspirant  à  una  lliber¬ 
tat  beneyta.  Està  escrita  la  citada  revista  en 
llengua  txeca.  Sabém  la  simpatia  que’ls  cau¬ 
sa’l  nostre  moviment  literari-artístich  y  bona 
proba  d’aixó  n’es  lo  tenir,  com  tenen,  obras 
catalanas  traduhidas,  entre  altras  algunas  de 
Mossèn  Jacinto  Verdaguer,  deguda  la  traduc¬ 
ció  al  P.  Segimón  Bouska. 

Queda  establert  ab  goig  el  cambi. 

També  hem  rebut  els  primers  números 
dels  nous  setmanaris  catalans  Sanch  Nova  y 
La  Comarca  Olotina. 

Un  y  altre’s  publican  à  Olot,  y  semblan 
ben  decidits  à  bregar  ab  totas  sas  forsas  din- 
tre’l  camp  catalanista. 

Benvinguts  sían,  y  desd’ara  farém  gusto¬ 
sos  el  cambi. 

Advertim  à  nostres  lectors  y  als 
coleccionistas  que’ns  demanan  exem¬ 
plars  del  número  i,  que  aquest  està 
agotaty  no  podém  servirlos.  A  petició 
de  varis  aficionats  que  desitjan  tenir 
complerta  la  colecció  de  Joventut, 
hem  obert  una  llista  dels  senyors  que 
vulguin  dit  número;  quan  hi  hagi’l 
nombre  suficient,  en  farém  una  nova 
tirada .  Del  antecedent  y  djels  nou 
primers  ne  quedan  molt  pochs  exem¬ 
plars. 

Aquells  de  nostres  suscriptors  que 
donguin  avís  à  l’Administració ,  re¬ 
bran  sense  aument  de  preu  el  perió- 
dich  en  els  punts  ahont  estiuhegin, 
ja  sían  de  Catalunya  ó  del  Extranjer. 

Els  trevalls  se  publican  baix  la  exclusSiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  critica. 

CONDICIONS  DE  LA  SUSCR1PCIÓ 

Catalunya:  Trimestre,  i.ço  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2  <5  cèn¬ 
tims. 

Als  que’s  suscriguin  fins  à  fi  d’any  se’ls  hi  re¬ 
galarà’l  cartell  anunciador  del  periódich,  mag¬ 
nifica  obra  de  l’Alexandre  de  Riquer. 


Fidel  Giró,  impressor.  —  Carrer  de  València  31 1. 

Plassa  del  Teatre,  6,  entressol. 

»  ATRASSAT. 

.  25  )) 

SUMARI :  El  Silenci,  per  Pompeyus  Gener  —  El  Cel, 
traducció  de  Manel  de  Montoliu.  —  Los  Ayacuchos, 
per  B.  Pérez  Galdós.  —  El  clam  de  las  Verges,  per 
Joan  Oliva  Bridgman.  —  Pintura  à  la  gasseosa.  per 
Apeles  Mestres.  —  L'últim  amor,  per  G.  Zannè  Ro¬ 
dríguez.  —  Teatres,  per  Emili  Tintorer.  —  Llibres 
rebuts:  Fulles  seques,  La  Torre  de  Ja  Minyona,  per 
Antón  Busquets  y  Punset;  Revista  gràfica,  per  V. — 
Novas. 

SUPLEMENT :  Missatje  que  la  Junta  Permanent  de 
la  nUnió  Catalanista»  presentà  àS.  M  la  Reyna Re¬ 
gent  el  dia  6  de  Juliol  de  1900. 


EL  SILENCI 

La  facultat  de  sentir  el  clolor  y  de  domi- 
narlo,  pera  ferlo  desapareixe  ó  per  opo- 
sarshi:  veus  aquí  la  qualitat  del  Héroe. 

El  dolor  es  y  ha  sigut  sempre  lo  que  ha 
impulsat  al  progrés.  El  dolor,  ó  sia’l  crit 
d’alerta  que’ns  dona’l  nostre  organisme  quan 
se  sent  amenassat  de  mort  ó  de  menos  Vida, 
es  lo  que  fa  que  tendim  à  una  Vida  Supe¬ 
rior.  Ay  del  que  no  sent  el  dolor,  ó  del  que'l 
sent  y  no  reacciona! 

Peró  l’acció  que’l  dolor  provoca  es  tant 
més  forta,  quant  més  se  cova,  quant  més 
s  acumula,  quant  més  fondament  s’elabora. 
Lo  que’s  pert  en  espurnas,  may  explota. 

D’aquí’l  que  tot  gran  aconteixement,  tot 


gran  acte,  tota  gran  obra,  deguí  d’ésser  pro- 
duhida  en  la  Soletat  y,  sobre  tot,  en  el  Si¬ 
lenci.  Aixis,  quan  els  governs  despótichs 
imposan  silenci  à  las  ideas  contrarias,  arman 
y  fan  fort  al  enemich  sense  saberho. 

El  Silenci  es  el  signo  de  tot  lo  que  un 
Home  verdader  pot  portar  à  cap.  El  Silenci 
es  la  més  eloqüent  revelació  de  la  forsa  que 
portém  interna.  El  Silenci  es  l’element  en 
que  totas  las  grans  cosas  s’han  concebut, 
han  germinat  y  s’han  fet  avans  de  sortir  à  la 
Uum  del  dia.  En  ell  se  forjan  y’s  coordinan 
pera  sortir  acabadas  y  majestuosas  al  ayre 
lliure  de  la  Vida.  El  fill  es  concebut  en  el 
Silenci,  y  en  el  Silenci  del  ventre  de  la  ma¬ 
re’s  va  formant  y’s  desenrotlla.  L’arbre  surt 
de  la  llevor  en  el  Silenci  de  sota  de  la  terra; 
quan  surt  y’l  veuhen,  ja  feya  temps  qu’allí 
s’organisava.  L’obra  d’art  es  meditada  y  feta 
en  el  Silenci  del  taller,  y  la  de  Ciència  en  el 
Silenci  del  laboratori.  En  el  Silenci  de  la  nit 
se  maduran  las  ideas  qu’estàn  destinadas  à 
conmoure’l  món  l’en  sent  demà.  Quina  se¬ 
lecció  més  profonda  no  fan  la  Soletat  y’l  Si¬ 
lenci,  aquests  dos  elements  sense’ls  quals  no 
serían  las  grans  cosas!  Ells  escombran  lo 
dolent,  enderrocan  lo  vell,  preparan  lo  bo. 
El  pensament  no  trevalla  més  qu’en  el  Si¬ 
lenci;  no  en  el  Silenci  de  la  Mort,  sinó  en  el 
de  la  Vida  latent  dins  de  la  Conciencia. 

«Que  ta  mà  esquerra  no  sàpiga  lo  qu’ha  de 
fer  la  teva  dreta! )),  deya  un  Rey  d’Aragó  al 
embarcarse.  «No  os  fiéu  dels  xerrayres,  que 
ells  han  de  perdre’l  nostre  poble!)),  deya 
Mahoma.  En  totas  las  grans  cosas  de  la  ter¬ 
ra  hi  ha  un  Silenci  molt  més  eloqüent  que 
cap  discurs.  Lo  que  s’esbargeix  ab  paraulas, 
s’esbrava.  Els  bestias  parlan  de  lo  que  no 
val  la  pena  de  que  se’n  parli,  ó  de  lo  que 
deuria  ésser  olvidat;  la  Historia  xerrayre  no 
conta  més  que  lo  que  no  deuria  ésser  contat: 
crims,  miserias,  lo  qu’ha  privat  de  creixe  la 
Vida  y’l  trevall  de  desenrotliarse;  may  la 
Vida  ni’l  trevall  mateixos.  Si  un  considera  lo 
que’s  prodiga  y’s  pert  en  engrunas,  paraulas 
sense  sentit,  ó  de  sentit  baix,  ó  sobre  accions 
mesquinas,  un  s’apassiona  y  comprèn  el 
gran  Imperi  del  Silenci. 

Desconfiéu  de  tot  lo  que  fa  massa  soroll  al 
presentarse,  un  soroll  com  fet  de  molts  pe¬ 
tits  sorolls  de  picarols,  ó  com  el  total  dels 
espetechs  d’una  piula.  Es  un  cotxe  que  passa 
conduhint  algún  insignificant  pretenciós,ó  un 
xicot  que  s’entreté  espantant  als  que  treva- 
llan. 

Els  homes  nobles,  silenciosos,  dispersats 
per  aqui  y  per  alli,  cada  qual  en  el  seu  regne 
del  esperit,  pensant  silenciosament,  obrant 
silenciosament,  sense  que’n  digui  res  cap 
diari  del  dematí  ni  de  la  tarde,  aquests  son 
els  que  preparan  la  Vida  Nova.  Son  l’or  de 
la  Terra,  qu’està  amagat  dins  de  la  mina. 
Son  el  brillant  que,  essent  tot  de  carbó  tal 
com  els  altres,  no’s  parteix,  ni’s  pulverisa,  y 
brilla  en  quant  el  tallan,  enlluhernant  al  ma¬ 
teix  que’l  talla,  perque  ha  cristallisat  en  el 
silenci  dels  segles.  Es  un  carbó  inmortal. 

Un  país  que  no  té  d’aquestos  homes,  no 
es  un  país., El  que’n  té,  per  baix  que  sembli, 
està  à  la  vespra  del  seu  engrandiment.  Un 
bosch  sens  arrels  no  es  concebible;  mes  en 
un  camp  sembrat  no  s’hi  veu  res,  y  porta  un 
bosch  à  dintre. 

Desgraciats  de  nosaltres  si  no  tinguéssim 
més  de  lo  que's  pot  dir! 

El  Silenci,  el  Gran  Imperi  del  Silenci,  més 
alt  que’l  Cel,  més  profond  que  la  Mort,  el 
Gran  Silenci  incomprensible,  prenyat  dels 
gèrmens  de  la  Vida...  Ell  sol  es  fecond!  Ell 
sol  es  gran! 

Pompeyus  Gener. 


EL  CEL  (i) 

Es  molt  extrany  que  sia  tant  poch  lo  que 
en  general  la  gent  coneix  respecte  del  cel.  El 
cel  es  la  part  de  la  creació  en  la  que  la  Na¬ 
tura  ha  fet  més  ab  el  fi  de  complaure  al  ho¬ 
me,  ■ —  mes  ab  el  sol  y  evident  designi  de 
pariarli  y  ensenyarli  —  que  en  qualsevol  de 
sas  altras  obras;  y  es  justament  la  part  en  la 
que  deixém  de  fixar  l’atenció.  Si  observém 
sas  altras  obras,  veurém  que  cada  part  de 
llur  organisació  respon  à  un  designi  més  es¬ 
sencial  ó  material  que’l  de  complaure  al  ho¬ 
me;  peró’l  cel,  en  el  grau  en  que  podém  sa- 
berho,  respondria  à  tcts  sos  essencials  desig¬ 
nis,  si  un  cop  cada  tres  dias  un  gran,  lleig, 
negre  núvol  de  pluja  vingués  à  formarse  en 
la  blavor,  y  després  d’haverho  tot  ben  re¬ 
gat,  deixés  el  cel  de  nou  ras  fins  la  següent 
tornada,  ab  un  tel  de  boyra  matutina  y  ves¬ 
pertina  pera  la  rosada;— y  en  comptes  d’aixó 
no  hi  ha  un  moment  en  tots  els  dias  de  la 
nostra  vida  en  que  la  Natura  no  estiga  pro- 
duhint  espectacles  y  més  espectacles,  pintu- 
ras  y  més  pinturas,  glorias  y  més  glorias,  y 
obrant  sense  treva  segons  tants  exquisits  y 
constants  principis  de  la  més  perfecta  belle¬ 
sa,  qu’es  deí  tot  cert  que  tot  es  fet  pera  nos¬ 
altres  y  ab  el  fi  de  nostre  perpetual  plaher. 
Y  tots  els  homes,  posats  alli  hont  se  vulga, 
lluny  y  tot  d'altras  fonts  de  profit  ó  de  be¬ 
llesa,  tenen  aquesta  acció  constantment  pera 
ells.  Els  més  nobles  espectacles  de  la  terra, 
no  més  poden  ser  vistos  y  coneguts  per  uns 
pochs;  no  està  designat  que  l’home  haja  de 
viure  sempre  en  mitj  d’elis;  ell  els  injuria  ab 
sa  presencia  y  acaba  per  no  sentirlos  si  sem¬ 
pre  hi  viu;  pero  el  cel  es  pera  tots;  brillant 
com  es,  no  es 

massa  brillant  ni  massa  bo, 
pera  aliment  quotidià  de  la  humana  Natura; 

està  disposat  en  totas  sas  funcions  pera’l  per¬ 
petual  benestar  y  exaltació  del  cor,  —  pera 
endolcirlo  y  purificarlo  de  tota  la  escòria  y  la 
pols.  A  voltas  gentil,  à  voltas  capritxós,  à 
voltas  terrible  —  may  el  mateix  en  dos  ins¬ 
tants  inmediats;  quasi  humà  en  sas  passions, 
quasi  espiritual  en  sa  tendresa,  quasi  diví  en 
sa  intínitut,  sa  crida  à  lo  qu’es  inmortal 
en  nosaltres,  se  precisa  en  el  mateix  grau  en 
que  sa  missió  de  castigar  ó  benehir  lo  que 
es  mortal  es  essencial.  Y  no  obstant,  no  hi 
posém  atenció,  may  en  fem  subjecte  de  re¬ 
flexió,  sinó  es  en  lo  que’s  relaciona  ab  nos- 
tras  sensacions  animals;  tot  allò  per  lo  que 
ell  ens  parla  més  clarament  que  à  las  bestias, 
tot  allò  que  dona  testimoniatje  dels  designis 
del  Suprém,  que’ls  homes  estém  disposats 
per  rebre,  més  de  la  volta  del  firmament  que 
de  la  lluna  y  de  la  rosada  que  compartim  ab 


(i)  Extret  de  la  obra  Modern  Painters ,  ab  la  que 
Rukin  va  cemensar  sa  carrera  literaria. 

'herba  y’l  cuch,  tot  ho  considerém  com  una 
mera  successió  de  insignificants  y  monòtons 
accidents,  massa  comuns  y  massa  vans  pera 
que  sian  dignes  d’un  instant  de  desvetlla¬ 
ment  ó  d’una  guspira  d’admiració.  Si  en  nos¬ 
tres  moments  de  complerta  peresa  é  msipi- 
desa,  girém  els  ulls  al  cel  com  ultim  recurs, 
(de  quins  dels  seus  fenòmens  parlém?  Un 
diu:  fa  humitat;  y  un  altre:  fa  vent;  y  un  al¬ 
tre:  fa  calor.  (Qui,  entre  tota  la  xerrayfe  mul- 
titut,  ens  podra  explicar  una  de  las  iormas  y 
un  dels  precipicis  de  la  cadena  d’altas  y  blan- 
cas  montanyas  que  guarnian  l’horitzó  al 
mitj  dia  d’ahir?  (Qui  va  veure  ’l  subtil  raig 
de  sol  que  va  brollar  del  sud  y  feria  llurs 
cims,  fins  que’s  varen  fondre  y  convertir  en 
una  pols  de  blava  pluja?  (Qui  Va  veure  la 
dansa  dels  núvols  morts,  quan  la  llum  del 
dia’ls  va  abandonar  la  nit  passada,  y’l  vent 
ponent  els  espargia  com  fullas  marcidas?  Tot 
ha  passat  desapercebut,  sense  que  ningú  en 
tingués  pena:  ó,  si  l’apatia  es  algún  cop,  no 
obstant  remoguda  per  un  instant,  ho  es  tant 
sols  per  lo  qu'es  gros  ó  per  lo  qu’es  extraor¬ 
dinari.  Y,  à  pesar  d’això,  no  es  en  las  grossas  y 
violentas  manifestacions  de  las  energias  ele¬ 
mentals,  no  en  l’espetech  de  la  pedregada, 
ni  en  la  embranzida  del  remoli,  hont  els  més 
alts  caràcters  de  lo  sublim  se  desplegan.  Deu 
no  hi  es  en  el  terratrèmol,  ni  en  el  foch,  sinó 
en  las  tranquilas,  febles  veus.  Aquells  son 
solzament  las  rudas  ybaixas  facultats  de  nos¬ 
tra  Natura,  que  tan  sols  poden  ser  endressa- 
das  al  través  de  negre  fum  y  llampechs.  Es 
en  els  quiets  y  sotmesos  incidents  de  inintru- 
sible  majestat,  en  lo  pregón,  en  lo  calme,  y 
lo  perpetual;  en  lo  que  deu  ésser  cercat  avans 
d’ésser  vist  y  estimat,  avans  d’ésser  entés;  en 
las  cosas  que’ls  àngels  produheixen  pera  nos¬ 
altres  diàriament  y  que  varian,  no  obstant, 
eternalment;  que  may  ens  mancan  y  may 
son  repetidas;  qu’estàn  sempre  en  disposició 
d’ésser  trobadas,  y  ab  tot,  cadascuna  es  tro¬ 
bada  sols  una  volta;  es  al  travers  d’aques- 
tas  cosas  que  la  llissó  de  devoció  es  sobre  tot 
ensenyada  y’l  benefici  de  bellesa  donat. 


(Té’l  lector  alguna  clara  idea  de  lo  que 
son  els  núvols? 

Aquesta  boyra  que  reposa  à  la  matinada, 
tan  suaument  en  la  vall,  plana  y  blanca,  al 
través  de  la  que’ls  cims  dels  arbres  s’aixecan 
com  de  dins  d’una  inundació,  (per  qué  es 
tan  pesanta  y  per  qué  reposa  tan  baixa, 
sent,  no  obstant,  tan  fina  y  tan  fràgil  ( frail ) 
que’s  fondrà  totalment  en  la  esplendor  del 
mati,  quan  el  sol  hagi  brillat  sobre  ella  tan 
sols  uns  pochs  instants  més?  Aquestas  co¬ 
lossals  piràmides,  inmensas  y  fermas,  ab 
contorns  com  de  rocas,  y  ab  prou  forsa  pera 
soportar  els  cops  que’l  sol  desde  dalt  des¬ 
carrega  en  llurs  ardents  planas,  (per  qué  son 
tan  lleugeras  ab  llurs  bases  surant  sobre 

nostres  caps,  sobre’ls  caps  dels  Alpes?  (Per 
qué’s  fondràn,  no  quan  el  sol  s'aixeca ,  sinó 
quan  baixa,  y  deixaràn  puntejar  las  estrellas 
del  crepúscul,  mentres  el  vapor  de  la  vall 
cubrirà  de  nou  la  terra  com  una  mortalla? 
ü  aquest  esperit  de  núvol,  que  s’amaga  en 
aquella  espessor  de  pins;  encara  més,  no 
s’amaga  entre  ells,  sinó  que’ls  encisa  (but 
hannts  them),  entortolligantse  entorn  d’ells, 
y  més  y  més  lentament;  ara  cayent  en  una 
hermosament  ondulada  linia  com  un  vel  de 
dona;  ara  esvanintse,  ara  fugint;  apartém  la 
vista  un  instant,  mirém  de  nou,  y  ja  hi  es 
al  li  un  altre  cop.  (Qué  ha  de  fer  ab  aquesta 
espessor  de  pins  tot  covant  alli  dintre  y  en- 
treteixintse  entre  llurs  brancas,  d’assi  y  d’a¬ 
llà?  (Té  potser  amagat  un  obscur  tresor  dins 
de  la  molsa  entre  las  arrels  qu’ell  està  aixis 
vigilant?  (O  serà  que  cualque  poderós  mà- 

gich  ( enchanter )  l’ha  encisat . 

ó  l’ha  lligat  ben  fort  dins  d’aquestas  barreras 
de  brancas?  Y  més  enllà,  lentament  creixent, 
curvada  com  un  arch  de  fletxer  al  demunt 
dels  cims  nevats,  la  més  alta  de  totas  las 
montanyas  —  aquest  blanch  arch  que  no’s 
formasinó  sobre  las  supremas  crestas, — (cóm 
està  posada  alli,  rebutjada  aparentment  per 
la  neu  —  no  tocantia  en  lloch,  puig  el  cel 
clar  se  veu  entre  ella  y  la  carena  de  la  mon- 
tanya,  no  obstant,  may  desantlo  —  suspesa 
com  un  blanch  aucell  cobejant  el  seu  niu?  O 
aquets  núvols  guerrers  que  s’acurumullan  en 
l’horitzó,  ab  crestas  de  drach,  ab  llenguas  de 
foch,  (cóm  llur  forta  boca  es  embridada?  (Qui- 
nas  bridas  son  aquestas  qu’estàn  mossegant 
ab  llurs  llabis  vaporosos,  escupint  glops  de 
negra  escuma?  Leviathans  coaligats  de  la 
Mar  y  del  Cel,  per  llurs  nassos  llensan  fum, 
y  llurs  ulls  son  com  las  parpellas  del  dia;  la 
espasa  del  que’ls  embesteix  no  pot  aturar  la 
llansa,  ni  la  fletxa,  ni  la  corassa.  (Hónt  caval 
can  els  capitans  de  llurs  exèrcits?  (blónt  estàn 
senyaladas  las  mesuras  de  11  tu-  marxa?  Ferés- 
techs  murmuradors,  contestantse  un  al  altre 
del  mati  al  vespre.  (Quina  menassa  es  aques¬ 
ta  que’ls  esglaya  en  la  pau?  (Quina  mà’ls 
guia  pel  cami  que  segueixen? 

Jo  no  sé  si’l  lector  pensarà  d’un  cop  que, 
qüestions  com  aquestas,  son  fàcilment  con- 
testables.  Ben  lluny  d’aixó,  jo  crech  que  quel¬ 
com  dels  misteris  dels  nuvóls  may  serà  com¬ 
prés  del  tot  per  nosaltres.  «(Coneixes  tú 
l’equilibri  dels  núvols?»  (Ha  de  ser  la  respos¬ 
ta  dictada  sempre  per  l’orgull?  (No  son  las 
maravellosas  obras  d’Aquell  qu’es  perfecte 
en  coneixement?  (Pot  ser  aixis  sempre’l  nos¬ 
tre  coneixement?... 

Per  la  meva  part,  jo  gaudeixo  ’l  misteri; 
potser  també’l  lector.  Jo  penso  qu’ell  ho  deu 
fer.  Ell  no  tindria  de  ser  menys  agrahit  per 
la  pluja  d’estiu,  ó  no  tindria  de  veure  menys 
bellesa  en  els  núvols  del  mati,  perque  venen 
à  probarlo  ab  difícils  qüestions:  ab  lo  que, 
potser,  si  mirém  d’aprop  la  celestial  inscrip- 

ció,  podém  trobar  una  silaba  ó  dugas  de  la 
resposta,  iluminadas  assí  y  allà. 

Y  encara  que’ls  climas  del  sur  y  del  orient 
son,  potser,  comparativament  clars,  no  son, 
per  això,  més  absolutament  clars  que  nostre 
propi  ayre  del  nort.  Intensa  claretat,  ja  en  el 
nort,  avans  y  després  de  la  pluja,  ja  en  al¬ 
guns  moments  del  crepúscul  en  el  sur,  es 
sempre,  tant,  que  he  pogut  veure  en  ma  fa¬ 
miliaritat  dels  fenòmens  naturals,  una  cosa 
notable.  Boyra  d’alguna  especie,  ó  refracció, 
ó  confusió  de  llum  y  de  núvols,  son  els  fets 
generals;  la  distancia  en  la  que’ls  diferents 
efectes  de  boyra  comensan,  pot  variar  en 
els  diferents  climas,  però  sempre  està  pre¬ 
sent;  per  lo  mateix,  ab  tota  probabilitat, 
això  significa  que  nosaltres  devém  gaudir- 

los . No  tenim  d’extranyar 

gens  que  la  boyra  y  tots  els  fenòmens  s’hagin 
fet  delitosos  pera  nosaltres,  ja  que  la  nostra 
felicitat,  com  sers  pensants,  depèn  de  la 
nostra  conformitat  en  acceptar  tant  sols  par¬ 
cials  coneixements,  encara  en  aquellas  ma- 
terias  que  principalment  ens  interessan.  Si 
insistim  en  la  perfecta  i  ntel  i  gibi  1  i  tat  y  com¬ 
plerta  revelació  en  cada  subjecte  moral,  cau- 
rém  instantàniament  en  la  misèria  de  la  in¬ 
credulitat.  Tota  la  nostra  felicitat  y  poder 
d’enérgica  acció,  depenen  de  la  nostra  apti- 
tut  pera  respirar  y  viure  en  el  núvol;  contents 
de  véurel  obrirse  d’assí  y  cloures  d’allí;  ale- 
grantnos  de  sorpendre,  al  través  dels  seus 
vels  més  fins,  vesllums  d’estables  y  substan¬ 
cials  cosas:  peró,  à  més,  percebint  una  no¬ 
blesa  en  tot  encubriment  y  alegrantnos  de 
que’l  benigne  vel  vingui  à  escorres  hont  la 
intemperada  llum  podria  havernos  cremat  ó 
la  infinita  claror  consumit.  Y  jo  crech  que 
aquest  ressentiment  per  aquesta  interferèn¬ 
cia  de  la  boyra  es  una  de  las  formas  del  or¬ 
gullós  error,  que  son  massa  fàcilment  presas 
per  virtuts.  L’estar  content  en  complerta 
obscuritat  é  ignorància,  es  verament  indigne 
del  home,  y  per  aixó  pensém  qu’estimar  la 
llum  y  trobar  coneixement  sempre  està  bé. 
No  obstant,  hont  l’orgull  té  alguna  partici¬ 
pació,  coneixement  y  llum  poden  ser  mal 
cercats.  Coneixement  es  bo,  y  llum  es  bona; 
no  obstant,  l’home  pereix  cercant  coneixe¬ 
ment,  y  las  arnas  pereixen  cercant  llum;-  y  si 
nosaltres,  que  som  destruhits  avans  que  l’ar¬ 
na,  no  volém  acceptar  aquest  misteri  com 
ens  cal,  perillém  d’igual  manera.  Peró,  ac¬ 
ceptat  ab  humilitat,  aquest  devé  al  instant 
un  element  de  goig;  y  jo  penso  que  tot  ben 
constituhit  enteniment  deu  alegrarse,  no 
tant  de  coneixe  quelcom  clarament,  com  de 
sentir  que  hi  ha  un  infinitament  més,  qu’ell 
no  pot  coneixe.  Ningú,  sino  l’orgullós  ó’i 
dèbil,  se  pot  plànyer  d’aixó,  perque  nosaltres 
podém  sempre  coneixe  més,  si  volém  treva- 
1  la r ;  peró’l  goig  consisteix,  jo  crech,  pera  la 
humil  gent,  en  saber  que  la  jornada  es  sense 
terme  y’l  tresor  ínagotable,  —  en  vigilar  el 


núvol  que  s’avansa  pausat,  devant  d’ells  ab 
son  inaccessible  pilar,  y  en  estar  convensuts 
de  que,  à  la  fi  del  temps  y  per  tota  la  eterni¬ 
tat,  els  misteris  de  son  infinit  voler  s’aniràn 
obrint  més  y  més,  essent  llur  obscuritat  el 
signe  é  indispensable  adjunt  de  llur  inagota- 
bilitat.  Sé  que  hi  han  un  mal  misteri  y  una 
mortal  obscuritat:  el  misteri  de  la  gran 
Babilonia,  la  obscuritat  del  ull  y  del  espe¬ 
rit  cegos;  peró  no  confonguém  aytals  ab  el 
gloriós  misteri  de  las  cosas  que’ls  àngels  de- 
sitjan  examinar  ó  ab  la  obscuritat  que,  avans 
d’aclarirse  l’ull  y  obrirse  l’ànima,  resta  en¬ 
cara  en  las  planas  sagelladas  del  llibre  eter- 
nal. 

Traduhit  per 

Manel  de  Montoliu. 


LOS  AYACUCHOS M 


Sàbado. 

Cara  mitad:  Vuelvo  de  la  estafeta  con  la  carta,  que 
no  he  podido  franquear,  porque  estan  cerradas  las  ofi- 
cinas,  y  en  el  ventanillo  un  cartel  diciendo  que  oy  no 
ay  coreo.  Veràs  jlo  que  pasa.  No  te  asustes.  Andan  à 
tiros  milicianos  y  soldados,  y  la  cosa  es  tan  seria,  que 
à  casa  he  tenido  que  volverme  par abólicamente ,  à.fin  de 
evitar  el  paso  por  las  calles  donde  sonaba  música  de 
fusilería.  Por  no  dejar  à  mi  madre  sola,  aunque  no  se 
asusta  tanto  de  los  tiros  y  de  las  callejeras  trapisondas 
como  pudiera  creerse,  no  me  determiné  à  meter  mis 
narices  en  los  lugares  donde  mas  empenada  està  la 
lucha.  Si  he  de  decirte  la  verdad,  no  conozco  bien  los 
motivos  de  esta  zaragata,  porque  vivo  en  radical  apar 
tamiento  de  la  política,  no  leo  ningún  periódico  de 
Barcelona  ni  de  Madrid,  y  en  los  últimos  días  mis  au- 
sencias  de  la  ciudad  me  han  cortado  la  comunicadón 
con  las  personas  que  habrían  podido  informarme.  No- 
taba  yo  hace  tiempo  cierta  agitación  sospechosa,  y  un 
recrudecimiento  grande  del  síntoma  insano  de  hablar 
pestes  del  Gobierno.  Pero  no  creí  que  el  disgusto  po¬ 
pular  pasara  de  los  dichos  à  las  armas.  Tan  acostum- 
brado  estoy  à  oir  diatribas  contra  nuestros  mandarines, 
sin  que  ello  pase  de  un  desahogo  natural  de  los  cora- 
zones,  que  no  di  valor  al  ronquido  soez  de  la  famosa 
vox pópuli...  Anteayer  hubo,  según  acaban  de  decirme, 
no  sé  qué  reyerta  entre  matuteros  y  empleados  de  con- 
sumos;  ayer  anduvieron  los  milicianos  por  diferentes 
sitios  de  la  ciudad  provocando  con  injurias  à  los  solda¬ 
dos,  y  hoy  ha  estallado  el  volcàn,  sin  que  yo  puedade- 
cirte  cómo  se  ha  preparado  esta  erupción  ni  de  dónde 
ha  venido  el  empuje.  Oigo  decir  que  la  causa  del  furor 
de  los  barceloneses  es  la  cuestiòn  algodonera.  {No  sabes 
lo  que  es?  Sencillamente  que  se  ha  pensado  en  rebajar 
los  derechos  de  los  tejidos  ingleses,  con  lo  cual  creen 
los  de  aquí  que  se  arruinaràn  sus  industrias.  Ni  tú  en- 
tiendes  de  esto,  ni  yo  te  escribo  de  materias  tan  fasti- 
diosas.  Hablan  también  de  quintas,  porque  no  es  del 
gusto  de  los  catalanes  que  les  sorteen  y  les  hagan  sol¬ 
dados  como  à  los  hijos  de  Castellanos  y  aragoneses. 


(t)  fragments  de  l'obra  de  don  P.  Pérez  Galdós  que  porta 
aquest  títul  y  que  sortirà  dini  re  pochs  días. 

Tampoco  de  esto  quiero  hablarte.  Lo  cierto  es  que  por 
las  quintas  con  ó  sin  algodones,  ó  por  otras  causas  que 
ignoro,  han  roto  el  fuego,  y  esto  va  tomando  un  cariz 
tan  malo,  que  no  sé  cómo  acabarà. 

Oigo  en  este  momento  unos  terribles  zambombazos: 
el  amigo  VanTIalen,  deseando  acabar  pronto,  reducir 
à  polvo  las  barricadas  y  aterrar  à  sus  defensores,  era- 
plea  la  artilleria  contra  los  pobrecitos  milicianos.  Ho- 
rroroso  fuego  de  fusilería  le  contesta.  Esto  se  pone  cada 
vez  mas  feo,  nina  mía;  pero  no  temas  nada  por  nos- 
otros,  que  estamos  bien  seguros  en  nuestra  casa.  Vivi- 
mos  entre  la  Catedral  y  la  Plaza  del  Rey,  en  el  sitio 
mas  recogido  de  la  ciudad,  grupo  de  casas  antiquísimas, 
en  estrechas  calles,  donde  no  podrà  revolverse  la  arti¬ 
lleria,  ni  es  tampoco  lugar  favorable  para  barricadas. 
Mi  madre  no  està  tan  intranquila  como  al  principio  de 
la  jarana  temí.  La  veo  animosa,  y  trato  de  sostener  su 
fortaleza.  Juntos  lamentamos  que  la  discòrdia  política, 
motivada  por  cualquier  idea  insubstancial,  cubra  de  ca- 
dàveres  el  suelo  de  esta  bella  ciudad  que  tanto  amamos. 

Crece  mi  afàn  por  conocer  los  móviles  de  la  furia  de 
los  barceloneses.  iQué  serà  ello?  Los  algodones  dan  en 
efecto  bastante  juego:  lo  de  la  conscripción  les  ha  irri- 
tado  màs,  porque  se  ha  dicho  que  venia  Zurbano  con 
el  encargo  de  hacerla  efectiva,  y  las  brutalidades  del 
hombre  de  la  zamarra  sublevan  à  esta  gente.  Pero  atín 
no  veo  bastante  claros  los  motivos  de  que  un  pueblo 
como  éste  se  lance  à  revolución  tan  furiosa  y  tenaz. 
Algo  màs  habrà  que  no  conozco.  Dícenme  que  los  mi¬ 
licianos  gritan  contra  Espartero.  No  quieren  màs  Re¬ 
gència,  abominan  del  Gobierno  ayacucho ,  y  retira n  todo 
su  afecto  al  antiguo  ídolo  de  los  Libres...  No  sé  qué 
gato  encerrado  es  el  que  anda  por  dentro  de  esta  insu- 
rrección,  moviendo  con  sus  bufidos  y  aranazos  tan  te¬ 
rrible  tremolina...  Los  vecinos  de  las  casas  próximas 
acuden  à  la  mía;  nos  agrupamos  para  que  entre  todos 
podamos  sobrellevar  con  màs  conformidad  el  luto  de 
esta  sangrienta  jornada  y  el  terror  que  los  disparos 
infunden.  Oigo  hablar  de  república,  y  tampoco  creo 
que  de  ahí  venga  la  borrasca,  pues  partido  tan  ideoló- 
gico  y  de  tan  escasa  difusión  por  el  momento,  no  lanza 
los  hombres  al  combaté.  Te  daria  yo  una  explicación 
de  lo  q.ue  ha  sido,  es  y  serà  el  republicanismo;  pero 
aun  contando  con  que  pudiera  serte  grata  mi  pedante¬ 
ria,  no  es  bien  que  de  estas  cosas  àridas  hable  un  hom¬ 
bre  con  su  novia... 

A  media  noche. 

Después  de  anochecido,  y  cuando  cesó  el  fuego,  y  à 
los  tiros  y  voces  de  espanto  sucedió  un  silencio  lúgu¬ 
bre,  arrastróme  la  curiosidad  fuera  de  mi  casa.  Quería 
ver  los  lugares  tràgicos,  marcados  aún  de  la  pisada  y 
de  la  garra  de  los  combatientes,  y  ver  el  destrozo  de 
personas  y  edificios,  para  dar  mayor  pa;to  à  mi  com- 
pasión  y  hacer  màs  amargo  mi  desconsuelo,  que  en  esto 
se  goza  el  alma  ante  los  grandes  lutos  de  familias  y 
ciudades:  si  grande  es  el  sentimiento  por  lo  que  se  ha 
oído,  queremos  llevarlo  à  su  grado  mayor  por  la  vista. 
Barcelona  ensangrentada  es  para  los  que  amamos  à 
esta  bella  ciudad  un  tristísimo  espectàculo;  pero  quere¬ 
mos  verlo  y  apreciarlo  en  todo  su  horror,  para  que, 
siendo  màs  honda  nuestra  pena,  sea  màs  grande  el  tri¬ 
buto  de  làstima  que  ofrecemos  al  sér  querido.  Es  habi¬ 
tual  en  mi  espíritu  personificar  las  ciudades,  y  amarlas 
ó  aborrecerlas  como  entes  humanos.  Las  hay  simpàti- 
cas,  las  hay  odiosas;  las  veo  carilargas  ó  mofletudas, 
pàlidas  y  exangües,  ó  rollizas  y  frescas;  véolas  también 
risuenas  llamàndome,  ó  adustas  despidiéndome.  Barce¬ 
lona  me  puso  una  cara  muy  afectuosa  desde  la  primera 
vez  que  nos  vimos. 

Pues,  como  venia  diciendo,  me  fui  à  ver  la  ciudad 
herida,  ensangrentada,  jadeante  de  bélico  ardor...  bajé 
por  la  calle  de  la  Libretería  à  la  plaza  de  San  Jàime, 
donde  había  no  pocos  horrores,  y  en  busca  de  los  màs 
imponentes  me  interné  por  la  Bajada  de  San  Miguel 
hasta  la  Ensenanza...  Pero  ^à  qué  ponerte  aquí  indica- 
caciones  topogràficas,  si  tú  no  conoces  la  ciudad  ni  sa¬ 
bes  nada  de  esto?  El  convento  de  la  Ensenanza  fué  de 
monjas  benitas,  y  ahora,  naturalmente...  es  cuartel  de 
la  Milicia  Nacional.  Desde  que  empezó  la  trifulca,  es- 
tablecieron  los  nacionales  en  este  edificio  su  base  de 
operaciones.  Los  primeros  proyectiles  fueron  piedras, 
que  desde  las  azoteas  arrojaban,  y  aumentado  luego  el 
calibre  de  los  instrumentos  de  destrucción,  las  casas 
de  la  Rambla  vomitaron  sobre  la  tropa  tiestos,  bancos 
y  hasta  una  còmoda.  Lo  que  empezó  motín,  acabó  en 
espantosa  batalla,  de  las  màs  encarnizadas  y  furibundas 
que  en  el  interior  de  ciudades  se  han  visto,  extremando 
su  coraje  hasta  el  heroísmo  nacionales  y  soldados. 

De  la  extensión  y  gravedad  de  la  pelea  me  informa- 
ron  en  la  calle  personas  que,  por  haber  intervenido  en 
los  actos  de  guerra  ó  haberlos  presenciado  en  diferen- 
tes  barrios,  eran  la  historia  misma  contàndolo  por  sus 
bocas.  Desde  aquel  núcleo  donde  se  inició  el  incendio, 
éste  se  fué  comunicando  à  diferentes  puntos  de  la  ciu¬ 
dad.  Van-Halen,  que  no  contaba  màs  que  con  dos  mil 
hombres,  atacó  por  la  Rambla...  ^No  sabes  tú  lo  que  es 
la  Rambla?  Ya  te  lo  explicaré.  Tampoco  sabes  lo  que 
son  los  baluartes,  que  robustecen  de  trecho  en  trecho 
el  circuito  fortificado  de  esta  gran  plaza.  Ni  tienes  idea 
de  la  enorme  Ciudadela,  que  defiende  y  amenaza  la 
ciudad  por  el  Nordeste.  Ya  te  daré  noticias  de  esto... 
cuando  estemos  casados  y  tengamos  tiempo  para  tan 
largas  explicaciones...  Sólo  te  digo  por  el  momento 
que  à  la  hora  en  que  andaba  yo  tomando  lenguas  de  lo 
ocurrido  y  examinando  el  campo  de  batalla,  nuestro 
amigo  Van-Halen,  sin  fuerza  bastante  para  dominar  la 
insurrección,  ó  poco  diestro  en  elegir  los  medios  y 
puntos  de  ataque,  se  vió  precisado  al  abandono  de  sus 
posiciones  y  se  replegó  à  la  Ciudadela...  Estomecuen- 
tan,  y  si  à  la  primera  lo  puse  en  duda,  la  repetición  de 
la  noticia  me  ha  obligado  à  creerlo.  Barcelona  està  en 
poder  de  la  revolución  victoriosa,  que  de  la  noche  à  la 
maflana  se  trocarà  en  insolente,  y  hemos  de  ver,  si 
Dios  no  lo  remedia,  no  pocas  brutalidades.  Me  tranqui- 
liza,  no  obstante,  la  confianza  en  el  pueblo  catalàn, 
cuyas  virtudes  conozco.  Es  bravísimo  si  le  hostilizan 
sin  razón,  fàcil  à  la  concordia  si  se  logra  herir  la  cuer- 
da  del  sentimiento  fraternal,  que  en  él  existe,  aunque 
està  bastante  honda.  Es  apacible  en  su  casa,  en  el  co- 
mún  trato  sincero  y  rudo,  buen  amigo,  mal  enemigo, 
amante  si  le  aman,  fiero  si  le  aborrecen...  El  peligro 
que  corremos  hoy  los  que  estamos  bajo  la  férula  del 
pueblo  barcelonès  y  de  la  Juntita  que  à  estas  horas  se 
forma,  es  que  se  ingieran  en  su  seno  los  perdidos  vivi¬ 
dores  que  ordinariamente  estàn  al  acecho  de  estaS  si- 
tuaciones  irregulares  para  desvirtuarlas  y  corromperlas. 

El  espectàculo  que  à  mis  ojos  se  presentó  en  el  patio 
de  la  Ensenanza,  convertido  en  hospital  de  sangre,  no 
te  lo  describiré,  por  dos  razones:  no  sé  hacerlo  con  la 
exacta  expresión  del  horror  que  me  produjo;  no  quiero 
poner  ante  tu  vista  cuadros  tan  lastimosos.  Los  muertos 
de  las  guerras  campales  no  son  como  los  muertos  de  la 
paz,  víctimas  de  las  enfermedades,  expresando  en  su 
quietud  y  lividez  serena  el  término  natural  de  la  vida. 
Pues  si  los  muertos  de  la  guerra  en  campo  son  màs 
tristes  de  ver  que  los  de  normal  muerte,  y  causan  ma¬ 
yor  espanto,  los  muertos  de  revoluciones,  tirados  en 
las  calles,  los  cadàveres  sin  cabeza,  ó  los  trozos  de 
cuerpos  descuartizados  por  la  artilleria,  nos  dan  im- 
presión  de  terror  màs  espeluznante  que  ninguna  otra 

clase  de  muertes,  y  el  espanto  llega  à  su  colmo  cuando 
vemos  vivos  con  la  mitad  de  su  naturaleza  muerta,  un 
tronco  que  alienta,  arrastrando  extremidades  difuntas, 
ó  un  agonizante  que  enloquece  y  pide  que  acaben  de 
matarle...  No  màs  de  estos  horrores,  nina  querida:  no 
quiero  que  la  noche  que  esto  leas  tengas  pesadillas  an- 
gustiosas.  Y  por  atenuar  las  tràgicas  impresiones  con 
otras  del  orden  contrario,  que  en  los  mayores  desastres 
no  hay  quien  separe  lo  humorístico  de  lo  terrible,  te 
contaré  una  chusca  ingenuidad  del  jefe  de  nacionales  que 
mandaba  la  barricada  pròxima  à  Capuchinos.  Envióle 
Van-Halen  un  parlamentario  con  proposiciones  honro- 
sas  para  que  se  rindiera,  y  de  oficio  le  contestó  lo  que 
vas  à  leer.  Herido  en  la  mano  derecha,  y  no  pudiendo 
escribir,  dictó  la  respuesta  a  un  sargento,  que  la  retie- 
ne  en  su  memòria  para  regocijo  de  los  que  amamos  la 
espontaneidad  popular.  Dice  así:  A  Antonio  Van-Halen, 
jefe  de  las  fuerzas  enemigas.  —  Antonio:  no  te  canses,  no 
cederemos.  Si  te  obstinas  en  hostilizarnos ,  te  daremos  para 
peras. — Patria  y  liberiad. 

No  veo,  no,  en  esta  brava  gente  la  ferocidad  del  re- 
volucionario  sin  camisa  que  persigue  el  pillaje  y  la  di- 
solución,  para  despojar  à  los  ricos:  veo  à  los  sanos  y 
buenos  hijos  del  pueblo  que  en  la  última  guerra  presta- 
ron  à  la  causa  nacional  servicios  tan  eminentes,  que  no 
habría  honores  bastantes  con  que  pagàrselos.  La  Milí¬ 
cia  Nacional  de  Barcelona,  guarneciendo  los  pueblos 
del  llano  y  la  inontana  y  resistiendo  terribles  embesti- 
das  de  la  facción,  demostró  una  fibra  y  una  resistència 
que  en  muchos  casos  llegó  à  las  alturas  del  heroísmo. 
Ahí  estan  Prim,  Lorenzo  Milans,  Ametller  y  otros,  que 
pueden  contarlo...  A  esta  gente,  que  tan  claras  nocio- 
nes  tiene  del  deber,  y  tan  bien  entiende  el  honor  y  el 
patriotismo  en  sus  màs  elementales  formas,  no  la  temo 
yo.  Temo  à  los  pillos  que  se  inoculan  en  el  cuerpo  po¬ 
pular  y  trabajador,  para  envenenarlo  y  derramar  por 
sus  venas  elementos  de  podredumbre. 

Cuando  à  casa  me  retiré,  las  opiniones  que  oía  no 
estaban  acordes  en  senalar  el  punto  àdondeVan  Halen 
se  replegaba.  Unos  le  suponían  en  la  Ciudadela,  otros 
marchando  hacia  Montjuich.  jSabes  tú,  senora  de  mis 
pensamientos,  lo  que  es  Montjuich?  jAy,  que  no  lo  sa¬ 
bé!...  .iCreeràs,  tal  vez  que  es  un  Castillo  como  el  de  La 
Guardia,  situado  en  lugar  céntrico  y  eminente,  y  com- 
puesto  de  quebrantados  murallones  y  de  piedras  romas, 
entre  cuyos  huecos  habita  la  prolífica  república  de  la- 
gartos?  El  castillo  de  tu  pueblo  es  un  pobre  invalido 
que  de  su  impotència  se  consuela  recordando  sus  tiem- 
pos  heroicos,  cuando  la  guerra  de  sitio  se  hacía  con 
flechas,  hondas  y  otros  ingenios.  Castillo  es  también 
Montjuich;  pero  màs  fuerte  y  buen  mozo  que  el  tuyo,  y 
armado  de  mejores  arreos  y  cachivaches  de  guerra.  Se 
alza  en  un  empinado  monte  al  Sur  de  la  ciudad,  à  la 
que  tiene  bajo  su  planta  y  dominio,  y  no  se  sabe  si  las 
m'radas  que  arroja  sobre  ella  son  de  protección  ó  de 
amenaza.  De  día  parece  un  padre  amante  que  à  su  ado¬ 
rada  hija  contempla,  con  el  chafarote  levantado,  eso 
sí,  por  si  à  la  nina  se  le  antoja  desmandarse.  De  noche 
verías  en  él  un  marido  celoso  que  espia  el  sueno  de  su 
Desdémona,  recelando  que  pronuncie  dormida  palabras 
que  enciendan  màs  el  volcàn  de  sus  celos...  Es  tan  alto 
Montjuich,  que  desde  su  cumbre  ó  cabeza,  con  yelmo 
de  murallas  y  cabellera  de  canones,  me  parece  à  mí 
que  se  ha  de  ver  tu  pueblo...  No  tomes  esto  al  pie  de 
la  letra.  No  se  te  ocurra  coger  el  catalejo  que  tiene 
Navarridas  para  ver  los  mosquitos  que  se  pasean  en  el 
horizonte,  y  ponerte  à  mirar  hacia  acà,  creyendo  que 
vas  à  verme  en  la  cimera  de  este  formidable  castillo.  En 
todo  caso  no  me  verías  à  mí,  sinó  à  Van-Halen  con  las 
manos  en  la  cabeza,  loco  y  turulato,  sin  saber  de  qué 
medios  valerse  para  volver  à  echarle  el  lazo  à  esta  ciu¬ 


dad,  florón  espléndido  de  los  reinos  de  Espana,  Barce¬ 
lona,  la  hermosa  y  pizpireta... 

Al  llegar  à  casa  encuentro  à  mi  madre  algo  inquieta 
por  mi  tardanza.  La  tranquilizo  sin  dificultad,  refirien- 
do  los  hechos  à  mi  gusto,  desfigurando  el  argumento 
de  la  tragèdia. 

Adiós,  mayorazga  de  los  Cielos.  Adoràndote  tu  — 
Fernando. 


De  Don  Fernando  Calpena  à  Don  Serafín 
de  Socobio. 

Barcelona,  Noviembre. 

Senor  mío:  Antes  que  à  mí  llegara  su  carta  pidién- 
dome  noticia  de  estos  trastornos  gravísimos,  nació  en 
mí  la  intención  de  comunicàrselos,  recordando  lo  que 
le  agrada  el  conocimiento  exacto  de  las  cosas  de  nues- 
tro  tiempo,  à  veces  màs  obscuras  que  las  remotas,  y 
comúnmente  desfiguradas  por  narradores  ignorantes  ó 
de  mala  fe.  Considero  asimismo  que,  por  el  amor  gran- 
de  que  tiene  usted  à  esta  ciudad,  donde  pasó  su  infàn¬ 
cia  y  lo  màs  florido  de  su  juventud  al  lado  de  su  tío  el 
reverendo  don  Làzaro  de  Socobio,  arcediano  de  esta 
Santa  Catedral,  le  interesarà  doblemente  una  informa- 
ción  concienzuda  de  las  desdichas  de  Barcelona  en  es¬ 
tos  aciagos  días,  y  aquí  estoy  yo  para  satisfacerle.  Aun- 
que  no  necesito  hacer  ante  usted  ningún  alarde  de  mi 
honradez  de  narrador,  debo  manifestarle  que  me  aferro 
à  la  màs  estricta  imparcialidad,  y  usted  así  lo  apreciarà 
cuando  lea  conceptos  y  juicios  desfavorables  à  mis  ami- 
gos,  y  otros  que  no  han  de  agradar  à  los  del  bando 
contrario,  pues  este  es  un  caso  en  que  todos  merecen 
igual  vituperio. 

No  le  contaré  los  pormenores  de  la  espantosa  jorna¬ 
da  del  1 5,  pues  todo  lo  aparente  de  ella  debe  usted  co- 
nocerlo  ya.  Aún  le  queda  por  conocer  lo  invisible,  lo 
que  estuvo  en  las  conciencias,  no  en  las  manos  que 
disparaban  los  fusiles,  ni  en  las  bocas  que  apostrofaban 
al  Ejército  y  al  Regente.  Lo  primero  que  tiene  usted 
que  hacer  para  penetrarse  de  la  verdad  es  desechar  la 
idea  corriente  de  que  esto  ha  sido  una  sublevación  de 
republicanos.  Desconfiemos  siempre  de  las  ideas  de  fà¬ 
cil  adaptación  al  criterio  vulgar;  desconfiemos  del  ama- 
neramiento  de  la  opinión,  que  no  es  màs  que  un  reme 
dio  contra  la  incomodidad  de  pensar  por  cuentà  prò¬ 
pia.  Cierto  que  el  15  se  habló  de  república,  y  este 
nombre  fué  gritado  por  muchas  bocas;  cierto  que  algu- 
nos,  màs  exaltados  de  palabra  que  de  pensamiento, 
cantaban  el  ja  la  ca?npana  sona,  lo  canó  ja  retrona; 
anem,  anem,  republicans ,  anem.  Pero  también  es  cierto 
que  esto  decían  porque  así  se  les  había  mandado,  y 
muchos  lo  repitieron  como  en  broma,  sin  verdadero 
calor.  No  se  trataba,  pues,  de  asaltar  la  Bastilla  y  de- 
moler  aquel  emblema  del  despotismo,  sinó  de  quitar  de 
en  medio  à  un  triste  Gobierno  y  con  él  à  una  situación 
política,  la  Regencía  de  Espartero. 

Puedo  asegurar  à  usted  que  ninguno  de  los  que  com- 
batían  en  nombre  del  poble  invocó  à  la  cesante  Reina 
Gobernadora,  ni  à  nadie  se  le  ocurrió  proclamaria;  y 
no  obstante,  por  ella  derramaron  su  sangre  los  muy 
locos,  sin  saberlo,  que  es  lo  màs  triste  del  caso.  |Infeliz 
pueblo,  criado  en  la  inocencia  y  en  la  ignorància  de  la 
ciència  política!  El  ha  sido  y  es  instrumento  de  los  que 
han  estudiado  las  artes  revolucionarias  y  el  mecanismo 

de  los  motines.  Con  esta  tàctica,  los  que  tiranizan  al 
pueblo  saben  muy  bien  cómo  han  de  componérselas 
para  convertirlo  en  caballería  que  les  arrastre  el  carro 
de  sus  triuntos,  mientras  que  los  defensores  de  la  sobe- 
ranía  popular,  los  propagandistas  de  la  libertad,  igno- 
ran  hasta  las  màs  '  elementales  reglas  para  utilizar  la 
fuerza  de  las  masas  en  defensa  de  sus  ideas. 

Hablaré  primero  del  teatro.  He  recorrido  toda  la  es¬ 
cena,  y  puedo  apreciar  por  mí  mismo  los  estragos  de  la 
lucha  en  los  sitios  de  la  ciudad  donde  fué  màs  encarni- 
zada.  En  ninguna  parte  se  batió  el  cobre  como  en  el 
Baluarte  del  Mediodía.  Allí,  y  en  las  barricadas  que  le- 
vantaron  los  insurrectos  entre  la  Puerta  del  Mar  y  la 
Aduana,  perecieron  oficiales  y  soldados  en  gran  núme¬ 
ro.  Vi  en  los  Encants  los  destrozos  causados  por  las 
balas  de  cafión,  lodo  ensangrentado,  objetos  mil  que 
habían  servido  de  improvisados  parapetos,  todo  en  tal 
desorden,  que  ha  de  pasar  mucho  tiempo  antes  que  re- 
cobre  el  desgraciado  pueblo  los  modestos  bienes  que 
allí  sacrificó  al  furor  de  una  guerra  que  no  entendía. 
Cerca  de  la  Virgen  del  Mar  y  en  el  Borne,  he  visto 
también  no  pocos  desastres:  fràgiles  casas  acribilladas  à 
balazos,  muertos  que  en  la  manana  del  16  no  habían  si- 
do  atín  recogidos.  En  la  calle  de  Assahonadors  encuentro 
fúnebres  escenas,  mujeres  y  ninos  que  tratan  derecono- 
cer  mutilados  cadàveres,  y  en  la  plaza  de  Sant  Agustí 
Vell  veo  una  casa  derrengada  que  amenaza  caerse  si  no 
la  derriban  pronto.  Colchones  y  trastos  entorpecen  la 
via  pública;  las  mujeres,  convertidas  en  furias,  maldicen 
à  Espartero  y  à  Van  Halen,  à  los  algodoneros  y  à  Zur- 
bano,  como  autores  de  tantas  desventuras.  En  la  calle 
de  San  Pedro  Màs  Baja  hallo  un  reguero  de  sangre,  y 
lo  voy  siguiendo  hasta  salir  por  la  Riera  de  San  Juan  à 
Junqueras,  donde  se  contaron  los  muertos  y  heridos  ca¬ 
si  en  tanto  número  como  los^que  había  en  la  Puerta  de 
Mar.  El  claustro  se  ha  copvertido  en  hospital,  y  de  allí 
salen  imprecaciones  y  lamentos.  Zurbano  es  el  màs  ma- 
lo  de  los  infernales  instrumentos  del  Gobierno  de  Ma¬ 
drid;  Zurbano  es  el  que  quiere  traer  à  Barcelona  las 
odiosas  quintas...  Mes  li  ha  de  costar  trevall posar  à  rat¬ 
lla  al  poble  català...  Que  torni  per  u?i  altra! ...  Avans 
morir  qu  ésser  esclaus  d'un  castellà  que  no  sab  ahónt  te'l 
cap!  Sigo,  y  en  la  Puerta  del  Angel  y  calle  de  Santa 
Ana  observo  que  no  queda  un  solo  canto  de  los  empe- 
drados.  En  los  charcos  nadan  gorras  de  milicianos,  y 
en  los  montones  de  piedras  se  ven  fusiles  rotos,  restos 
de  comidas,  manchones  de  sangre,  un  brazo  con  manga 
de  païïo  azul,  y  otros  despojos  repugnantes.  No  tengo 
ya  ni  alma  ni  piernas  para  seguir  observando  el  teatro 
en  sus  bastidores  de  Estudiós  y  Canaletas,  del  Carmen 
y  Hospital.  Hagamos  alto,  mi  querido  don  Serafín,  en 
la  Boquería,  lugar  donde  antano  ajusticiaban  à  los  reos 
de  muerte,  y  óigame  decirle  que  aquí  hubiera  yo  hecho 
un  escarmiento  en  los  que  han  alborotado  tan  sin  subs¬ 
tància  al  pueblo  barcelonès. 

Sabrà  usted  <;quién  no  lo  sabe?  que  en  esta  revolu- 
ción  ha  despuntado  un  héroe,  un  imitador  de  Massa- 
nielo.  iQué  idea  ha  formado  usted  del  que  en  las  pri- 
meras  horas  del  día  15  se  constituyó  en  cabeza  de  mo- 
tín,  y  fué  por  tantos  infelices  aclamado  y  obedecido? 
Juan  Manuel  Carsy,  el  alma  de  esta  trapisonda,  es  un 
valenciano  que  hace  poco  vino  aquí;  comerciaba  sin 
dinero  ni  mercancías,  y  se  metió  à  periodista  sin  saber 
escribir.  Ni  posee  el  don  de  elocuencia  para  fascinar  à 
les  muchedumbres,  ni  la  prodigiosa  facultad  del  mando 
para  conducirlas  al  combaté.  Es  hombre  vulgarísimo; 
y  reconociéndolo  así  toda  Barcelona,  nadie  se  detiene 
à  pensar  en  el  enigma  de  su  ràpido  encumbramiento. 
Yo  encuentro  la  clave  en  la  inocencia  angelical  de  los 
hijos  del  pueblo,  y  en  la  ceguera  de  los  pobres  nacio- 
nales,  que  saben  batirse  sin  que  se  les  ocurra  ahondar 


en  los  motivos  y  fines  de  su  arrojo.  Me  consta  que  des- 
de  el  14  disponía  ese  obscuro  y  ridículo  Carsy  de  gran- 
des  sumas  de  moneda  corriente,  en  plata  y  oro,  las 
cuales  no  debió  ganar  en  el  comercio  ni  eh  el  periodis- 
mo.  .  Y  pregunto  yo:  <;de  dónde  ha  salido  este  dine¬ 
ro?...  Un  infalible  axioma  militar  nos  dice  que  el  oro  es 
el  màs  1  ficaz  elemento  de  guerra;  no  es  menos  axiomà- 
tico  que  no  se  han  hecho  ni  se  haràn  revoluciones  à 
palo  seco.  Ya  le  oigo  à  usted  contestarme  que  el  unto 
con  que  Carsy  ha  engrasado  esta  màquina  es  el  oro  in- 
glés\  yo  lo  niego,  porque  el  oro  inglés ,  móvil  y  nervio 
de  la  cuestión  algodonera,  no  había  de  ser  derramado 
en  obsequio  de  la  misma  indústria  que  el  Gobierno 
britànico  pretende  arruinar.  Descartada  esta  versión 
absurda,  dígame  usted:  ^lo  que  ha  brillado  en  las  ma- 
nos  puercas  de  ese  Carsy,  seria  oro  republicano ?  jAy,  don 
Serafín  de  mis  pecados!  los  sacerdotes  de  esta  sonrosa- 
da  religión,  que  todavía  no  ha  salido  de  las  catacum- 
bas  de  la  inocencia,  son  pobres  de  solemnidad,  y  no 
acunan  otra  moneda  que  la  de  sus  generosas  ilusiones. 
Convenzàmonos  de  que  el  oro  no  era  inglés  ni  republi¬ 
cano.  Basta  con  lo  dicho  para  que  usted  comprenda  de 
qué  arcas  procedia,  y  si  me  lo  niega,  no  tendría  yo  in- 
conveniente  en  demostràrselo,  sin  otro  argumento  que 
el  sencillísimo  cui prodest. 


Barcelona,  Noviembre. 

Que  el  primer  acto  de  Carsy,  cuando  por  artes  dia- 
bólicas  se  vió  dueno  de  esta  gran  ciudad,  fué  constituir 
la  indispensable  Junta,  ya  lo  sabe  usted;  mas  ignora 
que  la  componen  personas  de  escasa  ó  nula  representa- 
ción  social  y  comercial.  Presididos  por  el  valenciano 
dictador,  gobiernan  à  Barcelona  un  confitero  de  la  Pla¬ 
za  Nueva,  un  hojalatero  de  la  calle  de  Tantarantana, 
fabricantes  de  fideos,  de  fósforos,  de  velas...  No  les 
nombro  porque  no  quiero  dar  malos  ejemplos  à  la  His¬ 
toria  sugiriendo  al  público  nombres  de  mosquitos. 

Las  tropas  que  aún  resistían  en  el  fuerte  de  Estudiós 
y  en  Atarazanas  nos  dieron  el  espectàculo  ignominioso 
de  capitular  con  esta  Junta,  y  en  ello  fueron  mediado¬ 
res  personas  infiuyentes  de  la  ciudad,  que  obraban  por 
miedo,  y  el  Cónsul  de  Francia,  que  no  ha  sabido  disi- 
mular  su  parcialidad  en  favor  de  los  insurrectos,  ni  las 
ganas  que  tiene  de  ver  humillado  à  Van-Halen  como 
General  de  la  Regencia. 


Nuestro  Capitàn  General  no  està,  como  diria  cual- 
quier  periódico,  à  la  altura  de  las  circunstancias.  Es 
Van-Halen  gran  soldado  y  caballem  intachable;  pero 
no  parece  haberse  hecho  cargo  aún  de  la  humillación 
que  han  sufrido  sus  tropas.  Màs  que  el  restablecimiento 
de  la  normalidad,  le  inquieta  el  deseo  de  no  producir 
mayores  estragos,  y  suena  con  que  las  componendas  y 
tratos  honrosos  entre  Gobierno  y  sublevados  den  solu- 
ción  al  conflicto.  No  ha  muchos  días  subió  à  Mont- 
juich,  desde  donde  truena  con  timidez  é  inoportunidad: 
tronando  antes  con  fuerza,  se  habrían  evitado  tantos 
desastres.  Cada  vez  que  el  fiero  Montjuich  dice  alguna 
cuchufleta  à  la  ciudad  que  à  sus  plantas  mora,  me  acuer- 
do  de  usted,  senor  don  Serafín,  porque  al  disparo  res- 

ponde  acà,  con  su  grave  són,  la  senora  Tomasa ,  en  la 
torre  de  la  Catedral,  y  al  oirla,  me  viene  à  la  memòria 
lo  que  usted  me  ha  contado  de  su  infantil  diversión 
con  otros  chjcuelos,  también  sobrinos  de  canónigo,  y 
me  parece  que  les  veo  asaltando  la  torre  de  la  Cate¬ 
dral  y  sobornando  al  campanero  para  que  les  dejara 
tocar,  y  à  usted,  màs  travieso  que  los  demàs,  imponien- 
do  su  predilección  por  tirar  del  badajo  de  la  Tomasa. 

El  barrio  en  que  vivimos  parece,  hasta  hoy,  protegi- 
do  por  una  deidad  benèfica,  y  en  él  no  se  han  visto 
escenas  de  sangre  y  duelo.  Mi  gusto  de  la  arqueologia, 
y  los  honores  que  hago  à  esta  ciència,  màs  como  afi- 
cionado  devoto  que  como  conocedor  inteligente,  me 
ligan  à  este  rincón  histórico,  que  es  mi  encanto  y  el 
único  solaz  de  mis  horas  tristes:  por  un  lado  tengo  à  la 
Catedral,  de  imponente  y  severa  hermosura;  à  esta  otra 
parte  la  Plaza  del  Rey,  con  el  Palacio  Mayor  y  la  capi- 
11a,  donde  duermen  tantas  grandezas.  Lo  que  hablan 
estas  piedras  pardas  y  el  silencioso  ambiente  que  las 
circunda,  mejor  lo  sabe  usted  que  yo,  investigador  de 
las  edades  gloriosas  de  esta  ciudad  y  de  los  culminan- 
tes  hechos  de  Condes  y  Reyes. 

Pero  no  es  ésta  la  mejor  ocasión  para  los  èxtasis  ar- 
queológicos,  amigo  mío;  que  la  Tomasa  sona,  y  al  oirla 
vuelvo  à  mis  cuidados  de  cronista.  El  miedo  à  un  bom- 
bardeo  de  Van-Halen  y  à  otro  del  propio  don  Baldome- 
ro,  que  se  da  por  seguro,  ha  traído  la  deserción  de  todo 
el  vecindario  rico.  Los  caminos  que  parten  de  Barcelo- 
na  por  el  Norte  y  por  el  Sur  no  tienen  espacio  para 
tanta  familia  fugitiva.  Nosotros,  si  ello  no  se  arregla 
antes  de  la  venida  del  Regente,  nos  iremos  à  Sant  Feliu 
de  Llobregat,  donde  nos  brinda  con  espléndidu  hospe- 
daje  nuestro  amigo  el  beato  don  Magín  Cornellà. 


Del  mismo  al  mismo 

Sant  Feliu  de  Llobregat,  Diciembre. 

Amigo  mío:  Aquí  estamos  ya  sanos  y  salvos,  con  la 
pena  de  haber  dejado  à  la  bella  Barcelona  en  las  bes- 
tiales  manos  del  motín.  La  última  extracción  de  revol¬ 
tosos  se  ha  echado  de  jefe  à  un  vendedor  ambulante  de 
perfumeria  llamado  Crispin  Gaviria,  el  cual  debe  de  ser 
hombre  para  un  fregado  como  para  un  barrido.  Se  pasa 
el  día  redactando  bandos  terroríficos,  que  son  fijados 
en  las  esquinas  por  sus  agentes,  à  los  cuales  precede  un 
pelotón  de  tropa  tan  heterogénea  en  el  vestir  como  en 
las  armas  que  lleva.  Unos  van  con  morrión  y  otros  con 
barretina  ó  panuelo;  éste  lleva  zamarra  y  trabuco;  aquél 
levita,  fusil  y  pistolas.  En  los  bandos  se  conmina  con 
pena  de  muerte  al  que  no  se  presente  con  armas  al  to- 
que  de  generala;  la  menor  fàlta  se  castiga  con  cuatro 
tiros,  como  medida  preventiva,  y  para  sufragar  los  gas- 
tos  de  la  defensa  de  la  ciudad  decrétase  la  ocupación  de 
bienes  de  todos  los  que,  habiéndose  ausentado,  no  acu 
dan  prontito  al  llamamiento  de  don  Crispin. 

El  vecindario  huye  despavorido.  Centenares  de  na- 
cionales  esconden  las  armas  y  se  escapan  como  pueden, 
por  mar  ó  por  tierra.  Los  jamancios  y  patuleos ,  desar- 
mados  por  los  Diez ,  y  armados  de  nuevo  por  organiza- 
ción  espontànea,  se  constituyen  en  cuadrillas  de  vario 
contingente,  dedicàndose  à  cobrar  la  salida  de  los  que 
huyen.  Familias  enteras  son  despojadas  de  cuanto  tie¬ 
nen,  hasta  de  la  ropa,  en  el  momento  de  embarcarse. 
En  tanto  que  en  el  puerto  y  en  las  salidas  de  la  ciudad 
unas  secciones  de  Tiradores  iniervienen  la  emigración, 


otras  recorren  los  barrios  céntricos  y  comerciales  io- 
mando  nota  de  existència  metàlica,  ó  recaudando  lo  que 
la  Paiulea  necesita  para  dejar  bien  puesto  su  honor  en 
aquel  lance.  Algo  de  esto  vi,  senor  don  Serafín,  y  algo 
me  han  contado,  que  no  repito  para  que  no  diga  usted 
que  recargo  la  pintura  con  fuertes  brochazos  y  tintas 
chillonas. 


Desde  Sant  Feliu  veíamos  las  tropas  de  Espartero  en 
Esplugas,  y  el  avance  de  los  convoyes  de  provisiones 
hacia  la  eminencia  de  Montjuich.  Hubiera  sido  muy  de 
mi  agrado  llegarme  allà  para  ver  à  Espartero  y  habla^ 
con  él;  pero  no  quise  hacer  ostentación  de  mis  conco- 
mitancias  ayacuchas ,  y  empleaba  las  horas  de  aquel 
destierro  paseandú  con  los  curas  amigos  de  Cornellà  y 
míos,  uno  de  los  cuales  era'  ilustradísimo,  de  buena 
sombra  y  un  tantico  maleante;  el  otro  cerril  y  tozudo, 
con  un  acento  catalàn  tan  gordo  y  àspero,  que  me  eos- 
taba  trabajo  entenderle  cuando  llenaba  su  boca  de  pa- 
labras  castellanas,  como  si  la  llenara  de  sopas  calientes. 
No  me  causó  sorpresa  oirles  hablar  con  hiperbólica 
admiración  de  los  clérigos  regulares  de  San  Quirico, 
poniendo  en  los  cuernos  de  la  Luna  su  prodigiosa  sa- 
biduría  y  la  austeridad  de  su  regla... 

Ha  pasado  un  día.  Continuo  con  la  noticia  de  que 
en  el  actual  momento,  que  senalarà  la  Historia,  ha  co- 
menzado  el  bombardeo,  amigo  don  Serafín...  [Pobre 
Barcelona!  Lo  digo  por  las  casas,  pues  todos  los  habi- 
tantes  dignos  de  consideración  se  hallan  fuera  de  aque- 
llos  profanados  muros.  A  las  once  y  media  largó  el 
Duque  los  primeros  confites:  la  función,  mirada  sólo 
como  espectàculo,  resulta  feonita  desde  esta  planicie  del 
Llobregat.  Se  ve  admirablemente  la  línea  parabòlica 
que  trazan  los  proyectiles,  y  la  Caída  de  éstos  en  la 
infortunada  plaza.  Se  me  figura  que  Espartero  bombar- 
dea  con  miramiento  y  pulso,  procurando  hacer  el  me¬ 
nor  dano  posible,  en  espera  de  que  don  Crispin  pida 
misericòrdia.  Corren  aquí  voces  de  que  los  nacionales 
que  salieron  de  la  plaza  y  gran  número  de  vecinos  hon- 
rados  daràn  seguridades  al  Regente  de  que  la  plaza  se 
rendirà  esta  noche,  y  en  caso  contrario,  ofrécense  todos, 
en  unión  de  la  tropa  que  ha  traído  Su  Alteza,  à  forzar 
las  entradas  de  la  ciudad...  Dios  quiera  que  todo  esto 
sea  cierto.  Dícenme  ademas  que  una  nueva  Junta  de 
respetables  ha  surgido  ayer,  y  que  en  ella  figuran  su 
amigo  de  usted  y  mío  don  Antonio  Màs  y  Brugada,  y 
el  simpaticone  Ramoneda...  El  Duque  ha  trasladado  su 
Cuartel  General  de  Esplugas  à  Sarrià,  donde  esperan 
verle  los  nuevos  junteros  y  acordar  con  él  la  salvación 
de  Barcelona.  Dios  ponga  tiento  en  sus  manos,  y  à  to¬ 
dos  les  ilumine,  para  que  veamos  pronto  el  término  de 
estas  aflicciones  y  respiremos  el  dulce  aire  de  la  paz. 

A  media  noche  termino  ésta,  mi  buen  don  Serafín, 
con  la  noticia  de  que  ha  cesado  el  fuego.  Montjuich, 
desarrugando  el  ceno  torvo  y  conteniendo  el  resoplido 
ardiente,  mita  compasivo  à  su  esposa,  y  una  vez  apli- 
cados  los  palos  que  su  decoro  de  marido  exigia,  parece 
que  examina  y  cuenta  los  cardenales  que  le  ha  hecho, 
y  le  recomienda  que  se  los  cure  pronto  para  que  luzca 
en  toda  su  hermosura.  «Ràscate  un  poco  y  ponte  unas 
compresas,  que  eso  no  es  nada — le  dice. —  De  tant  que 
t'estimo  t’ apunyego. » 


B.  Pérez  Galdós. 

EL  CLAM 


DE  LAS 


VERGES 


Els  homes  ens  cercan,  las  mares  ens  vetllan; 
nosaltres  somniosas  pensém  en  l'Amor... 

La  túnica  blanca  que’l  cos  embolcalla 
es  feble  mortalla 
qu’amaga  un  tresor. 

La  carn  fresca  y  sana  las  formas  modela, 
espléndidas  formas  que  puras  guardém... 
Quan  estém  ben  solas,  lluny  d’altra  mirada, 
nostra  carn  rosada 
ab  goig  contem  'Qn. 


Som  Verges!  Som  Verges! — Som  Verges  forsadas 
per  lleys  aborridas  qu’esclavas  ens  fan. 

Els  plers  y  venturas  que’l  cervell  somnia 
de  nit  y  de  día 
cerquém  delirant. 

Moments  breus  ens  dura  la  ditxa  trobada; 
en  tant  qu’ella’ns  dura,  de  vista  perdém 
el  món  que’ns  captiva,  las  flors  que’ns  sospenen 
y'is  mals  que’ns  apenan: 
en  Ell  sols  pensém. 

En  Ell,  una  sombra  que  l’ànima  adora; 
en  Ell,  qu’en  nosaltres  també  deu  pensar; 
en  Ell,  el  qu'à  solas,  faltantli  l’aymada, 
la  ditxa  anyorada 
frisós  vol  gosar. 

iPer  qué  han  de  lligarnos  las  lleys?  ^Per  qué,  tristas, 
las  carns  sempre  puras  ab  neguit  guardém?... 

(Dibuix  de  Ruiz  Picasso  ) 


Austeras  paraulas  la  sanch  no  adormeixen! 

Als  instints  que  creixen 
ben  lliures  deixém! 

{No  es  l’ànima  verge,  y  el  cos  té  de  serho? 

Oh!  No!  Femnos  lliures!  Gosem  del  Amor! 

La  túnica  blanca  que’l  cos  embolcalla, 
rompemla:  es  mortalla 
qu’amaga  un  tresor! 

Joan  Oliva  Bridgman 


PINTURA  A  LA  GASSEOSA 

En  Fortuny — el  que  més  tart  devia  ser  el 
gran  Fortuny  —  y  son  condeixeble  y  amich 
inseparable  en  Tapiró,  joves  llavoras,  ob¬ 
tingueren  aquell  estiu  permís  pera  passar  las 
llargas  horas  caniculars  de  las  vacacions 
tancats  en  la  Catedral  de  Barcelona  y  pintar 
ab  tota  llibertat,  mentres  la  Santa  Basílica, 
descansant  de  son  paper  de  Casa  del  Senyor , 
sembla  dormir  la  mitjdiada. 

L’artista  que  no  ha  tingut  la  ditxa  d’alcan- 
sar  aquest  permís,  de  trobarse  sol,  amo  ab¬ 
solut  d’aquell  sublim  bosch  de  pedra  tot 
misteri  y  reculliment,  saturat  d’incens  y 
santetat,  il·luminat  pels  multicolors  raigs  del 
sol  filtrantse  à  través  d’aquellas  maravellas 
de  color  vulgarment  anomenadas  vidrieras; 
l’artista  que  no  ha  tingut  aquesta  ditxa,  re¬ 
peteixo,  desconeix  el  major  dels  goigs  esté- 
tichs,  un  d’aqueixos  goigs  qu’aixafan,  que 
produheixen  una  voluptuositat  dolorosa,  un 
malestar  beatifich,  un  no  sé  qué  semblant  à 
la  sensació  d’asfixia  que  causa  l’excés  d’oxi¬ 
gen  en  las  grans  selvas. 

En  Fortuny  y  en  Tapiró,  com  à  verdaders 
artistas,  van  sentirlo  fondament  aquest  goig, 
van  passar  per  totas  aqueixas  emocions,  fins 
que,  dominat  l’estupor  delsprimersmoments, 
sobrevingué  naturalment  la  reacció  artística, 
la  febre  de  producció;  y  després  d’elegir — no 
sense  molts  dubtes  y  discussions — -un  bon 
punt  de  vista,  desembutxacà  cada  hu  l’album 
y  la  capseta  de  colors  à  l’ayguada,  y  comen- 
saren  à  trevallar  entre  exclamacions  d’entu¬ 
siasme  proferidas  en  veu  baixa  por  respeto  à 
la  santidad  del  templo — com  diuhen  las  es- 
quelas  mortuorias. 

Peró  no  per  ser  artista  deixa  l’artista  de 


ser  home,  y  la  calor  no  respecta  res,  ni  las 
Catedrals. 

«jUf! — exclamà  de  repenten  Tapiró — jaqui 
un  hom  s’hi  ofega!  — 

(Pausa}. 

— cQué’t  sembla  si  ns  posavam  en  màniga 
de  camisa? 

— Home!... 

— Qué  dimontri!  ïQui’ns  ha  de  veure  aquí? 

—  Sí,  peró... 

— {Peró  qué?  Ara  no  som  à  missa,  sinó 
devant  d’un  model...  arqueológich.  En  sen¬ 
tint  que  s’acosta  l’escarceller,  vuy  dir  el  sa¬ 
gristà,  que  prou  de  lluny  se  fa  sentir  ab 
aquell  gran  manyoch  de  claus,  ens  torném  à 
posar  de  senyorets,  y  aquí  no  ha  passat  res. 
Apa,  fora  las  americanas!  — 

Y  aixís  va  ser  fet,  y  continuaren  els  pin¬ 
zells  corrent,  encara  que  menos  febrilment 
qu’al  principi. 

— Uf! — tornà  à  exclamar  en  Tapiró  després 
d’un  llarch  intérval.  —  Quina  set!  Tinch  la 
llengua  encastada  al  paladar!...  De  bona  ga¬ 
na’m  beuria  l'aygua  ab  que  pinto,  ab  tot 
l’arch-iris  que  hi  ha  deixatat.— 

(Pausa). 

— Vaja,  es  impossible  trevallar  ab  aquest 
foch  à  la  boca!...  Vaya  un  sarcasme!  Mo- 
rirse  de  set  pintant  à  l’ayguada  y  rodejats  de 
picas  d’avgua  beneyta!...  Ara  comprench  lo 
que  deuhen  patir  els  nàufrechs  que’s  moren 
de  set  en  alta  mar!  Ah,  no!  Demà  pendrém 
las  nostras  precaucions! — 

Y  las  van  pendre,  en  efecte.  A  las  andró- 
minas  indispensables  pel  trevall,  afegí  cada 
artista  una  ampolla  de  gasseosa  que,  cuyda- 
dosament  amagada  en  l’infern  de  l'america- 


JOVENTUT 


347 


na,  introduhiren  en  aquell  sagrat  com  si  fos 
contrabando. 

A  mitja  sessió,  quan  la  calor  pròpia  de 
l’hora  meridiana,  el  cant  d’una  cigala  enso¬ 
pida  entre’ls  taronjers  del  claustre  y  la  natu¬ 
ral  lassitut  filla  de  la  estació  comensaren  à 
ferlos  sentir  la  irresistible  sensació  de  la 
nyonya,  tan  semblant  al  embrutiment,  nos¬ 
tres  pintors  acudiren  adalerats  àlas  gasseosas 
qu'havian  depositat  en  lloch  frescal. 

— Quina  gran  idea  hem  tingut! — exclamà 
en  Tapiró  ab  delicia. 

—Però  cuydado,  eh?  Que  no’ns  sentin  els 
canonjes,  que  deuhen  fer  una  bacayna  aquí 
al  demunt  del  claustre. 

— Fuig,  home!  Si’m  cuidaré  jo  de  donar- 
me  manya!... — 

Malgrat  tota  la  que’s  donà  en  Tapiró, 
saltà’l  tap  ab  un  estrèpit  formidable,  irre¬ 
verent,  que  va  trontollar  aquellas  sonoras 
voltas  que  semblaren  respondre  ab  un  mur- 
mull  d’indignació,  un  anathema  sit  que’s  des- 
vanesqué  en  terroríficas  ressonancias. 

En  Fortuny  no  pogué  resistir  à  la  tentació 
y  destapà  també  la  seva  gasseosa.  Un’altra 
detonació,  més  formidable  que  la  primera, 
va  fer  tremolar  novament  l'augusta  Basílica; 
la  qual  tremolava  encara  quan  aparegué’l 
sagristà  furiós,  descompost,  cridant  com  un 
esperitat: 

— Profanació!  Sacrilegi!  Vostès  pretextan 
venir  à  pintar  per  entregarse  à  tiberis  escan¬ 
dalosos!  Surtin  d’aquí  inmediatament!  Cor¬ 
ro  à  donarne  part!  Vaya  si  corro  à  donarne 
part!... — 

En  Fortuny  estava  aterrat.  En  Tapiró  no 
las  tenia  totas,  peró  fent  el  cor  fort  intentà 
un  cop  d’audacia. 

— Peró,  home  de  Deu!  (Quina  mosca  l’ha 
picat?  (Qué  fem  sinó  pintar?  (Qué  son  aquei¬ 
xos  tiberis  de  que  parla? 

— (Y  aquestas  ampollas  dé  gasseosa? 

— Y  bé!...  precisament!...  son  ampollas  de 
gasseosa. 

— {Y’s  figuran  vostès  qu’aixó  es  una  can¬ 
tina? 

— {Y’s  figura  vosté  que  nosaltres  ens  ser¬ 
vim  d’aixó  per  beure? 

— (Y  donchs  per  qué? 

— Per  pintar. 

— Per...  Miri  vosté  que  té... 

— Peró  {es  possible  que  tot  un  sagristà  de 


la  Catedral  de  Barcelona  sigui  tan  profà  en 
cosas  d’Art  qu’ignori  això?  (Vosté  nosab  que 
hi  ha  pintura  al  oli,  pintura  à  l’ayguada, 
pintura  à  la  gonache.  .  y  pintura  à  la  gas¬ 
seosa?  Aquestes  el  procediment  més  modern, 
el  que  dona  més  frescura  de  color...  y  es  el 
qu’empleém  nosaltres.  Y  si  nó,  vegi. — 

E  introduhint  tan  guapament  el  pinzell 
pel  broch  de  l’ampolla  y  rabejantlo  ab  des- 
embràs  en  la  llimonada  que  quedava, ’s  posà 
à  pintar  fent  esbufechs  de  satisfacció. 

— (Ho  veu? — deyasens  ni  dignarse  girar  la 
vista  à  son  interlocutor.  —  A  veure  si  ab  ay- 
gua  vulgar  s’obtindria  mav  aquesta  transpa¬ 
rència,  aquesta  diafanitat,  aquesta...  fres- 
cura\ — 

En  Fortuny  havia  imitat  el  seu  exemple. 
El  sagristà’ls  mirava  pintar  ab  un  pam  de 
boca  oberta;  y  no  trobant  argument  qu’opo- 
sar  à  tanta  Jrescura,  tombà  las  espatllas  y 
se’n  anà,  si  no  convensut,  vensut. 

De  totas  maneras,  en  Fortuny  y  en  Tapiró 
no  van  tornar  may  més  à  pintar  à  la  gas¬ 
seosa. 

Deu  sab  lo  que  deu  haverse  perdut  l’Art! 

Apeles  Mestres. 


L’ULTIM  AMOR 

Talment  tot  se  barreja  en  els  nostres 
éssers,  que  ja  no’s  pot  dir  ahónt  co- 

mensa  l’un  y  ahónt  fina  l’altre . — 

Maeterlinck:  Aglavaine  et  Sclysette. 

Y’l  Cel  instruhit  de  llurs  noces  feu 
brillar  els  seus  fochs:  las  ninfas  udo¬ 
laren  desde  las  alturas.  —  Virgili: 
Eneida. 

El  cami  blanquinós  se  perdia  al  lluny  sota 
la  doble  renglera  d’arbres  que  juntavan  els 
seus  fullatjes  com  una  volta  verda  y  move- 
dissa.  El  cel  blau  se  fonia  entre  las  brasas 
del  crepúscul.  Las  fondaladas  s’omplían  de 
ombra.  El  sol,  moribond ,  qu’allargava’ls 
seus  raigs  d’or  com  estremintse,  feya  brillar 
las  ayguas  tranquilas  d’un  estany  ab  res- 
plandors  sinistres.  La  tarde  s’adormia  aca- 
riciada  per  las  rojas  clarors  ponentinas. 

Pel  Nort,  de  sobte,  un  núvol  negre  y  es¬ 
pessíssim  aparegué  amenassador  y’s  llensà 
per  l’amplaria  del  cel,  desfent  la  poesia  mis¬ 
teriosa  del  crepúscul. 

Y’is  dos  enamorats,  últims  heréus  de  ras- 
sas  superiors  y  oblidadas,  caminavan  lenta¬ 
ment,  units  per  la  forsa  de  lo  Bell  y  per 
l’horror  de  las  lletjesas  terrenals.  Els  seus 
ulls,  reflex  de  passions  heroicas  y  de  som¬ 
nis  d’edats  gloriosas,  contemplavan  ab  dis— 

gust  el  paisatje  que’ls  voltava.  Las  bellas  y 
puras  linias  dels  enamorats,  desentonavan 
sobre’l  fondo  esquifit  d’una  naturalesa  mi¬ 
grada  y»  pagesivola. 

Y  una  tristesa  desesperada  va  corpendrels, 
y’s  van  mirar  el  fons  dels  ulls  pera  oblidarse 
l’un  en  l’altre. 

Refet  per  la  claror  que  dels  ulls  d’ella  ir¬ 
radiava,  l’enamorat  va  dir: — «Jo  sense  tu  no 
viuria.  Tu  pera  mi  ets  quelcom  més  que  la 
dona  somniada;  ets  la  resurrecció  d’aquells 
temps  que  tant  anyoro.  Sols  devant  dels  teus 
ulls  inmensos,  fonts  de  llum  y  de  joya,  ne¬ 
gres  com  una  nit  eternament  fosca,  torno  à 
la  vida.  Sols  devant  d’aquest  front,  noble  y 
seré,  rublert  de  pensaments  amorosos  y  de 
bellesa  infinida,  la  tranquilitat  benhaurada 
m’aconsola.  Sols  devant  dels  teus  llabis  sag- 
nants,  com  dos  archs  de  foch  sobre  la  blan¬ 
cor  del  teu  rostre,  que  s’arquejan  més  quan 
els  meus  s’hi  acostan,  sento  batre’l  meu  cor. 
Y’is  teus  cabells?  Oh,  els  teus  cabells!  Son 
onas  de  passió  antiga  y  heroica,  torrentadas 
de  voluptat  quan  se  deslligan,  símbol  de  pu¬ 
resa  quan  els  reculls  sobre  la  testa,  ab  ayre 
altivol  y  guerrer.  Jo  t’estimo  perque  ets  la 
Bellesa  sobirana,  dominadora  y  absoluta,  jo 
t’estimo  perque  has  atravessat  aquest  món 
miserable  ,  desdenyosa  y  quasi  invisible, 
per  arribar  hns  à  mi  ab  l’esclat  enlluherna- 
dor  del  sol,  ab  la  claretat  misteriosa  de  la 
lluna,  ab  la  majestat  de  las  nits  estrelladas. 
Jo  t’estimo  perque’t  trobo  la  bellesa  esplèn¬ 
dida  de  Semiramis  y  de  Cleopatra,  y  l’encis 
espiritual  de  Beatrice  y  Madonna  Laura,  fo 
m’agenollo  devant  del  teu  cos  divi  com  l’hé- 
roe  grech  devant  de  l’ara  de  Venus,  Jo’t  de¬ 
sitjo  ab  la  passió  gegantina  y  violenta  del 
faraó  per  la  verge  etiópica.  Jo  sento  per  tu, 
l’adoració  del  cavaller  mitj-eval  per  la  don¬ 
zella  mistica  d’oval  purissim  y  de  mirada 
angèlica.  Jo  t’estimo  ab  tots  els  amors!...» — 

Y  en  mitj  d’una  naturalesa  migrada  y  pa¬ 
gesivola,  sota  un  cel  cubert  de  núvols,  en  la 
quietut  pahorosa  de  la  tempesta  pròxima, 
varen  descloures  els  llabis  de  la  enamorada. 
Una  melodia  dolsa,  com  recort  de  felicitat 
morta,  brollà  suaument  en  el  camí  blanqui¬ 
nós  y  desert. — «Donchs  jo  t’estimo  perque’t 
veig  bell  com  Apol,  fort  com  Alcides,  ena¬ 
morat  alhora  com  Petrarca'  y  Ovidi.  Jo’t 
veig,  ab  els  ulls  del  desitj,  sobre  un  carro  de 
guerra  adornat  d’or  y  marfil  y  cubert  ab 
pells  de  feras,  entre  núvols  de  pols,  mentres 
el  sol  fa  lluhir  l’aràm  del  teu  escut  y  ab  la 
destra  llensas  el  dart  que’s  pert  xiulant  entie 
l’host  enemiga.  Y  veig,  darrera  teu,  milions 
de  soldats,  llampegueigs  de  llansas;  sento 
trontolls  de  planuras  baix  el  pes  de  riuhadas 
humanas,  himnes  de  victorias  més  grans  que 
las  d’Alexandre,  d’Hanníbal  y  de  César. 

Jo’t  veig  sobre  l’arena  del  Colisséu,  ven¬ 


cedor  dels  atletas,  ab  l’esfors  del  pit  robust 
y  del  bíceps  poderós. 

Jo  voldria  eternisar  la  teva  veu,  cascata 
harmoniosa,  font  d’eloqüencia,  evocadora  de 
Vida,  revelació  de  Bellesa.  Jo  voldria  pera 
tu  la  omnipotencia  dels  reys  de  Pèrsia  y  Ba- 
bilonia,  las  riquesas  de  Cressus,  la  obedièn¬ 
cia  cega  dels  esbarts  macedónichs  y  de  las 
llegions  romanas.  Jo’t  voldria  dominador 
absolut  d’aquests  éssers  mesquins  que’s  te¬ 
nen  per  homes  y  no  son  bons  ni  per  es¬ 
claus...» — 

Y  la  veu  prenia  una  entonació  èpica,  sota 
la  volta  fosca,  en  un  esclat  gloriós  d’orgull 
y  de  domini. 

—«T’estimo  pel  teu  mirar  de  rey,  pels  teus 
ulls  d’àliga,  pel  teu  front  lluminós.  T’estimo 
perque,  sense  parlar,  las  nostras  ànimas  se 
veuhen,  y  viuhen  la  vida  inmaterial  de  las 
cosas  eternas,  y  tremolan  com  flamas  amoro- 
sas,  y  s’uneixen  en  un  foch  inextingible.  T’es¬ 
timo  perque’ls  efluvis  dels  nostres  cors,  al 
espandirse,  recularian  si  no  poguessin  jun- 
tarse.  T’estimo  perque  soch  dona...» — - 

Y  la  veu  defallia,  moiint  com  un  desitj  de 
amor,  sota  la  calma  tràgica  del  cel. 

Va  caure’l  primer  llamp,  trencant  la  mú¬ 
sica  aixordant  d'una  tempesta  horrible.  La 
veu  del  vent  bramava  un  plany  sordament 
feréstech.  Els  arbres  se  doblegavan  cruixint, 
al  rebre  la  fuhetada  furiosa. 

Y’is  dos  enamorats  se  soplujaren  en  una 
cova.  Y  la  rossa  cabellera  va  desferse  majes 
tuosament,  com  amplas  onadas  d’un  riu 
d’or,  cubrint  el  cos  de  l’última  dona.  Y  un 
perfum  indefinible  de  goig  inmortal  flotà  en 
la  cova  encesa  per  las  flamas  del  cel.  Y’is 
ritmes  palpitants  de  la  cansó  humana  mori¬ 
ren  sota’l  bramul  de  la  tronada  formidable. 

La  boyra  humida,  com  si’s  desprengués 
del  fullat je,  volava  lleugera,  esqueixada  pels 
primers  raigs  d'e  claror.  A  dalt  del  cel  par¬ 
pellejà  per  ultima  vegada  la  llum  tremolosa 
de  Venus.  Un  perfúm  frescal  y  sanitós  s’al- 
sava  de  la  terra.  L’ayret  de  matinada  remo- 
rejava,  responent  al  dols  preludi  dels  nius. 
Gays  aleteigs  creuhavan  l’espay. 

Y  à  través  de  las  glassas  rosadas  de  l’au¬ 
rora,  el  cel  se  jornava  blau,  d’una  blavor 
puríssima,  y  l’himne  matinal  esclatà  ab  tota 
sa  forsa.  Y’l  sol  pujà  alegrement  per  sobre 
las  montanyas,  fent  brillar  la  verdor  dels 
boscos,  rentats  esplèndidament  per  la  tem¬ 
pesta  passada. 

Y  entorn  dels  dos  enamorats,  dormits  pera 
sempre,  gemegavan  veus  innombrables. 

Melodias  planyívolas,  càntichs  de  dol,  sos¬ 
pirs  d’engunia,  plors  inconsolables,  ressona- 
van  en  la  cova  aclarida  per  la  llum  rohenta 
del  sol. 

Y  las  ninfas  dels  boscos  alsavan  al  cel  els 
ulls  amarats  de  llàgrimas,  mentres  els  bras- 

sos  blanchs  se  retorsian  y  las  bocas  arqueja- 
das  pel  dolor  cantavan  la  desaparició  de  la 
Bellesa  sobre  la  Terra. 

G.  Zanné  Rodríguez. 


TEATRES 

NOVETATS 

El  Intruso.  ’ 

No  coneixém  de  l'obra  d’en  Tourguéneff 
més  que  la  traducció  italiana  titulada  Ilpane 
altrui ,  qu’ha  representat  diferentas  vegadas 
en  Novelli  à  Barcelona.  Aqueixa  traducció 
sembla  feta  à  conciencia,  y’ns  dona  una  per¬ 
fecta  idea  del  original.  No’ns  detindrém  ana- 
lisantla  perque,  sobre  ser  ja  ben  coneguda 
del  públich,  El  Intruso  no  té  res  que  veure 
ab  ella;  sols,  com  diuhen  els  autors  senyors 
Llana  y  Francos  Rodrigue^,  es  una  inspira¬ 
ció  que  van  tenir  al  coneixe -aquélla. 

Traduccions,  arreglos,  adaptacions,...  ins¬ 
piracions]...  Aqueixos  literats  de  Madrid  son 
tremendos  Quan  se  proposan  fer  malbé  una 
obra  bona,  tenen  una  imaginació  tan  exube¬ 
rant,  que  fan  mangas  y  capiroles  del  autor  y 
de  l’obra  qu’admiran,  y  encara  els  n’hi  sobra 
per  inventar  procediments  nous  pera  mal- 
métrela,  procediments  que  batejan  ab  una 
facilitat  qu’encanta. 

Qui  sab  fins  ahónt  arribarém  seguint 
aqueix  cami!  Per  ara  ja  som  à  las  inspira¬ 
cions.  iQu’es  una  inspiració?  Segons  els  se¬ 
nyors  Llana  y  Francos,  consisteix  en  agafar 
un’obra  original,  de  las  bonas,  ey ! ,  II  pane 
altrui ,  per  exemple,  cambiarli’l  nom,  y  tras- 
ladar  l’acció,  d’un  bot,  desde  un  vilatje  rus  à 
una  masia  d’Asturias.  No  hi  fa  res  que  l’obra 
sigui  un  estudi  de  costums  propias  d’un  pais 
en  qu’encara  impera  una  especie  de  feudalis¬ 
me,  en  que  las  classes  socials  que  retrata’s 
caracterisin  per  viure  una  vida  especialissi- 
ma,  de  sumissió  y  servilisme  per  part  dels 
petits,  de  despotisme  y  arbitrarietat  per  part 
dels  grans;  no  hi  fa  res  que  las  passions  y 
sentiments  que  d’aqueix  estat  social  y  de 
aqueixas  costums  excepcionals  s’originan, 
siguin  també  excepcionals  y  trobin  sa  llógica 
humanitat  en  el  medi  ambent  en  que’s  des- 
enrotllan;  no  hi  fa  res  qu’en  Tourguéneff 
vulgui  fer  una  petita  sàtira  social  contra  un 
estament  podrit  d’una  societat  miserable,  di- 
ferenta  de  la  nostra;  tot  aixó  no  hi  fa  res.  Lo 
essencial  es  que  hi  hagi  un  duch,  y  un  com¬ 
te,  y  un  vell  que  s’emborratxa,  y  un  tranquil 
que’l  fa  emborratxar,  y  una  duquesa  que’s 
creya  nascuda  de  pares  aristócratas  y’s  troba 
filla  d’aquest  vell  que  à  tothom  fa  riure. 

Haventhi  aixó,  ja’s  pot  dir  que’ls  autors 
s’han  inspirat  en  l'obra  d’en  Tourguéneff.  Que 
la  idea,  que  la  concepció,  que  la  tendencia, 
que  la  psicologia  y  fins  que  la  construcció,  de¬ 
senrotllo  y  desenllàs  de  l’obra  siguin  compler- 
tament  distints,  no  vol  dir  que’ls  autors  ha¬ 

gin  deixat  à.'  inspirar  se  en  la  d’aquell.  Pera 
probar  qu’ho  han  fet,  ja  hi  trobarém  tres  ó 
quatre  situacions  que  s’assemblan  ab  las  del 
original.  Y  encara  s’assemblan  fins  à  cert 
punt,  perque  si’ns  fixém,  per  exemple,  en  la 
escena  de  la  borratxera,  veurém  que  no  tenen 
altra  semblansa  ab  la  de  l'obra  russa  que  la 
d’haverhi  un  vell  que  s’emborratxa  y  xerra. 
En  l’obra  inspiradora ,  la  escena  es  superba 
de  intensitat  y  de  emoció  dramàtica;  pn  la 
inspirada,  es  ridícula  é  insubstancial.  Lo  ma¬ 
teix  podriam  dir  de  la  escena  entre  pare  y 
filla  del  segón  acte,  que  de  humana  y  sentida 
qu’es  en  Koriginal,  se  transforma  en  cursi  y 
sentimental  en  l’arreglo.  En  quant  al  tercer 
acte  y  desenllàs,  que  son  de  la  complerta 
invenció  dels  autors,  sols  dirém  que  són  dig¬ 
nes  d’un  melodrama  vulgar. 

La  companyia  Thuillier  avalora  El  Intru- 
so  ab  una  execució  detestable.  Deixant  apart 
els  que  van  ferho  menys  malament,  que  son 
els  senyors  Rubio  y  Echaide,  fixemnos  en 
els  protagonistas.  La  senyora  Pino’s  va  pen- 
dre  en  broma’l  paper  de  duquesa,  de  filla  ille- 
gítima  que  descubreix  el  secret  de  sa  ignomi¬ 
niosa  naixensa.  Nosaltres  estém  convensuts, 
com  ja  hem  dit  altras  vegadas,  de  que  la  se¬ 
nyora  Pino  no  té  cap  condició  pera’l  drama; 
mes  l’altre  día’n  va  fer  massa.  Tota  la  relació 
del  seu  pare  se  la  va  escoltar  rihent,  ab  una 
J'r escura  imperdonable.  Sort  del  mocador  ab 
que’s  tapava  la  cara  contínuament,  que  si  no, 
ens  sembla  que’l  públich  s’hi  haguera  for- 
malisat.  A  nosaltres  la  senyora  Pino’ns  va 
fer  patir;  perque  un  actor,  sigui  qui  vulgui, 
no  té  dret  à  pendres  en  broma  cap  paper, 
per  dolent  que  sigui.  Ab  aixó  sols  lograrà 
que’l  públich  se  formi  un  molt  pobre  con¬ 
cepte  del  seu  temperament  artístich.  Y  no’ns 
vingui  ab  la  excusa  de  qu’en  Donato  Jimé- 
nez  era  qui  la  feya  riufe.  La  senyora  Pino 
era  l’única  que  no  se’n  podia  riure.  En  cam- 
bi,  nosaltres  sí  que  podiam  riure,  y  confés 
sém  ingènuament  que  varem  ferho.  Aquella 
veu  fosca,  gutural,  mal  timbrada,  aquella 
declamació  acompassada,  sostinguda,  rema¬ 
tant  els  períodos  ab  uns  calderons  estridents, 
y  aquella  afectació  y  ampulositat  de  movi¬ 
ments,  produheixen  tal  malestar  y  enerva- 
ment  d’esperit  ,  qu’aquest  sols  logra  sus- 
treures  à  la  mala  impresió  rebuda,  buscant 
en  el  conjunt  l’aspecte  cómich  que’l  fa  escla¬ 
fir  en  sarcàstica  riallada.  Creguins,  senyor 
Donato:  aqueixos  papers  no  li  van  bé. 

Zaza. 

Diguemho  tot  seguit  (puig  de  l’obra  origi¬ 
nal  no  hem  d’ocupàrnosen  per  ésser  ja  ben 
coneguda):  la  traducció  que  de  Zaza  han  fet 
els  senyors  Costa  y  Jordà’ ns  va  agradar 
molt.  No  podém  dir  que  sigui  literal ,  perque 
l’original  francès  no  l’hem  llegit;  mes  la  Ré- 
jane  va  representar  l’obra  aquí  una  vegada,  y 

per  lo  que’n  recordém  podém  ben  dir  que  la 
traducció  es  feta  honradament  yab  tota  la  con- 
ciencia  artística  de  que  acostuman  à  fer  gala 
els  senyors  Jordà  y  Costa  en  sas  obras  lite— 
rarias.  Els  traductors  han  conservat  el  tipo 
de  Zaza,  aixis  com  els  altres,  fins  els  més 
secundaris,  ab  un  respecte  y  una  penetració 
del  esperit  de  l’obra  que  deuria  servir  de 
exemple,  avuy  que  qualsevol  aficionat  se  creu 
autorisat  pera  fer  arreglos  y  traduccions  ab 
una  llibertat  y  unas  pretensions  que  no  sem¬ 
bla  sinó  que  l’autor,  al  costat  d’ell,  sigui  un 
aprenent  ó  cosa  pitjor. 

Els  senyors  Costa  y  Jordà  han  traduhit  la 
obra  perque’ls  hi  ha  semblat  bona  y  hermo- 
sa.  Perque’l  públich  també  li  trobi,  li  han 
servida  en  tota  sa  integritat,  sense  voler  dar 
llissons  als  autors  y  sense  tenir  per  res  en 
compte  escrúpuis  ridículs  de  moral  acomo¬ 
datícia.  Aixís  es  com  deuhen  ferse  las  tra¬ 
duccions.  El  llenguatje  es  castís  y  correcte, 
sense  alambicaments  ni  adornos  impropis  de 
l'obra  y  del  bon  gust  de  que  han  donat  bona 
mostra. 

En  lo  que  s’han  equivocat  els  senyors  Jor¬ 
dà  y  Costa  es  en  creure  que  l’obra  pugui  és¬ 
ser  representada  aquí.  Avuy  per  avuy  no  hi 
ha  pas  una  actriu  à  Espanya  capàs  de  repre¬ 
sentaria  passablement,  perque  Zaza,  encara 
que  l’acció  passa  fora  de  París,  es  un  tipo  de 
dona  parisenca  d’una  classe  social  aquí  des¬ 
coneguda,  es  la  divette  de  café-concert,  refi- 
nadíssima,  que  si  bé  pot  arribar,  y  de  fet  ar¬ 
riba,  à  sentir  y  apassionarse  com  qualsevul- 
ga  altra  dona  del  món,  els  seus  sentiments 
y  las  sevas  passions  se  determinan  y  mani- 
lestan  en  una  serie  de  detalls,  d’exaltacions, 
de  inconseqüencias...  en  fí,  en  una  serie  de 
actes  peculiars  y  privatius  de  son  món  propi, 
món  d’una  psicologia  confosa,  inexplicable 
per  reflexió  y  comprensible  solzament  per 
l’atenta  observació  de  sas  manifestacions  ex- 
ternas. 

Els  autors  de  Zaza ,  que  son  esperits  fina¬ 
ment  observadors,  han  tret  el  tipo  del  natu¬ 
ral  y’l  presentan  ab  tots  els  adornos,  ab  las 
més  petitas  subtilesas  y  ab  tota  la  Veritat 
que’l  particularisan,  y  aquest  es  el  primer 
mérit  de  l’obra.  Peró  aqueixa  veritat  ma¬ 
teixa,  es  la  dificultat  més  grossa  ab  que’s 
toparà  l’actríu  que  la  encarni.  Nosaltres  es- 
tém  convensuts  de  que  del  mateix  modo  que 
sols  una  andalussa  pot  cantar  bé  una  mala^- 
guenya  y  sols  un  pagés  català  pot  dur  bé  una 
barretina,  sols  una  parisenca  pura  pot  encar¬ 
nar  una  Zaza,  ó  tipos  per  l’estil,  ab  tota  la 
espontània  humanitat  que  caracterisa  sa  es¬ 
pecial  idiosincracia. 

Per  ’xó  la  Réjane  fa  una  Zaza  verdadera ,  y 
per  ’xó  la  Mariani  y  la  Pino  y  qualsevulga 
que  no  essent  de  París  vulgui  representaria, 
farà  una  Zaza  falsa.  Es  clar  que  segons  el 
talent  de  l’actríu,  que  segons  las  facultats 
que  tingui,  interpretarà’l  personatje  ab  més 

yent  efectes  més  ó  menys  llegitims;  peró  do¬ 
nar  la  vera  expressió,  la  vera  vida,  el  ver 
perfum  que’ls  autors  somniaren  y’l  tipo  re¬ 
clama,  sols  qui  s’hagi  saturat  d’aquell  am- 
benl  podrà  lograrho. 

Si  à  totas  aqueixas  dificultats  hi  afegim 
que  la  senyora  Pino  es  una  actriu  molt  in- 
complerta,  no  té  res  d’extrany  que  sortís 
‘bastant  malparada  de  l’arriscada  proba.  La 
senyora  Pino  (ab  mil  detalls  podríam  pro- 
barho)  fa  una  Zaza  de  Madrid,  com  la  Ma- 
riam  feya  una  Zaza  de  Nàpols,  per  exemple. 
Cap  d’ellas  fa  la  que  tindria  d’ésser,  es  à  dir, 
la  de  París. 

A  pesar  d’aixó,  varem  notar  ab  molt  gust 
(ja  era  hora!)  que  la  senyora  Pinci  trevallava 
ab  le,  calor  y  entussiasme,  y  fins  las  vacila- 
cions  y  aturdiment  ab  que  digué  las  prime- 
ras  escenas  ens  foren  simpàtichs,  perque  in- 
dicavan  por,  y  la  por  en  els  actors  es  l’esti¬ 
mulant  més  actiu  per  l’estudi  y’l  trevall.  En 
fi,  la  senyora  Pino,  més  que  cap  dia’l  dis- 
sapte,  ens  va  convence  de  que  pot  fer  quel¬ 
com  més  de  lo  qu’ha  fet  fins  ara.  Però’l 
camí  no  es  gayre  planer. 

Dels  demés,  sols  en  Thuiller  ens  va  satis¬ 
fer,  donant  à  Bernardo  forsa  relléu  y  veritat. 
La  senyora  Aivarez  y  la  senyoreta  Blanco 
un  xich  exageradas,  y'is  demés,  inclús  el  se¬ 
nyor  Rubio,  un  bon  tros  afectats. 


ELDORADO 

La  companyia  Guerrero- Mendoza,  arriba¬ 
da  de  Paris,  actua  desde  primers  de  mes  en 
aquest  teatre.  Varias  novetats  ens  anuncian 
pera  la  curta  serie  de  representacions  que’s 
proposcfa  donar.  Mentres  tant,  y  à  bon  comp¬ 
te,  el  dia  de  la  inauguració’ns  oferiren,  ade- 
més  del  Castigo  sin  venganza ,  que  ja  ls  hi  ha 
aplaudit  altras  vegadas  el  públich  barceloní, 
una  refundició  en  un  acte  de  Los  melindres 
de  Belisa ,  que  n  té  tres,  del  gran  Lope  de 
Vega.  La  refundició  resulta  molt  discreta, 
demostrant  son  autor,  senyor  Oyuela,  bon 
criteri  y  excelent  gust  al  conservar  del  origi¬ 
nal  lo  més  interessant  y  poétich  y  al  suprimir 
una  pila  dels  incidents  y  discreteigs  à  que 
eran  tan  aficionats  els  autors  clàssichs  caste¬ 
llans,  y  que  avuy,  en  gran  part,  resultan  ig- 
nocents.  Tal  volta  si’l  senyor  Oyuela  hagués 
tret  una  mica  més  de  palla  cenyint  l'acció, 
encara’ns  agradaria  més  l’obra,  puig  l'acte 
resulta  un  xich  llarch.  De  tots  modos,  la  ga- 
lanura  d’estil,  el  discreteig  fàcil,  la  ingenui- 
tat  de  sentiments  y  la  senzilla  ironia  del  ori¬ 
ginal,  resplandeixen  també  en  la  refundició, 
que,  com  hem  dit,  resulta  excelent. 

De  la  execució  y  presentació  poch  n’hem 
de  dir.  Sapigul  es  que  la  companyia  Guerre- 
ro-Mendoza  es  la  que,  fins  avuy,  ha  posat 
ab  més  propietat  y  esplendidesa  las  obras 
del  teatre  clàssich  castellà.  En  Los  melindres 

de  Belisa,  aquells  artistas  no  s’han  desmentit; 
desde’l  primer  moment  se  nota  que  seguei¬ 
xen  estudiant  aquesta  mena  d’obras  ab  espe¬ 
cial  carinyo;  per  això  la  que’ns  ocupa’ls  hi  va 
soitir  tan  rodona  de  conjunt,  encara  que,  à 
excepció  de  la  protagonista,  els  demés  perso- 
natjes  tenen  poch  relléu.  La  senyora  Gue¬ 
rrero  va  dir  el  paper,  especialment  aquellas 
hermosas  tiradas  de  versos  curts,  ab  molta 
intenció,  frassejant  net  y  accentuant  ab  jus- 
tesa.  Creyém  que  certa  monotonia  trobada 
per  algú  en  determinadas  entonacions,  es 
deguda  al  mateix  género  diluhit  à  que  l’obra 
pertany.  La  senyora  Guerrero  fou  aplaudida 
ab  justícia,  y  la  companyia,  en  general,  molt 
celebrada. 

Emili  Tintorer. 

LLIBRES  REBUTS 
Fulles  Seques. — Aplech  de  versos  valen¬ 
cians  d'en  Joseph  Boclria,  de  Lo  Ral-penat. 

— València,  1900. 

Acompanyavam,  ab  Mossèn  Cinto,  à  n’en 
Bodria,  à  visitar  la  pedra-pujador  de  Santa 
Eularia,  à  primers  d’any,  y’ns  parlà  d’aquest 
llibre  qu’ara  acaba  d'eixir  frescoy  de  las 
prempsas;  y,  en  bona  fe,  l’esperavam  ab  de¬ 
voció,  perque’ns  interessa  moltissim  el  mo¬ 
viment  literari  valencià,  del  que  n’es  el  se¬ 
nyor  Bodria  una  rellevant  figura.  El  llibre 
ha  arribat  quan  encara  aspiravam  el  perfúm 
de  sas  Rosellas ,  y’ns  disposém  à  donarne 
compte,  anch  que  sia  breument,  als  llegidors 
de  Joventut. 

L’autor  diu,  en  el  blassó  qu’escuda  sos 
llibres:  Tota  pedra  fa  paret;  y  té  molta  rahó. 
El  moviment  literari  valencià  tot  just  comen- 
sa  à  íerse  ovirador,  y,  com  es  natural,  no 
han  rebut  els  seus  conreuhadors  la  influen¬ 
cia  de  novas  escolas  que,  sens  extravagan- 
cias,  fan  simpàtica  la  cultura  intelectual  de 
un  poble,  y  per’xó  encara  deixan  entreovirar 
el  rastre  dels  models  de  que  s’han  servit  pera 
son  comens.  Aquests  models,  com-que  son 
els  mateixos  que  serviren  pera’ls  de  casa 
nostra,  els  seràn  bona  guia,  y  un  cop  trobin 
la  frescor  de  las  novas  corrents  literarias,  els 
valencians,  igual  que’ls  mallorquins  y  rosse- 
llonesos,  daràn  més  empenta  al  moviment  li¬ 
terari  artistich  català,  que  serà  general,  co- 
mensat  ab  els  mateixos  auspicis  pels  uns  que 
pels  altres.  Feta  aquesta  salv^tat  ó  advertèn¬ 
cia,  podém  considerar  al  llibre  Fulles  seques , 
com  à  pedra  fonamental  de  la  literatura 
valenciana,  que  jorns  à  venir  ha  de  tenir  ca¬ 
ràcter  propi,  perque  sens  dubte’ls  qu’aniràn 
eixint  à  son  conréu  sabran  donarli  un  esca- 
yent  nou  y  vistós. 

Excluidas  las  poesias  ó  composicions  de 
circunstancias,  que  sovintejan  prou  en  el  lli¬ 
bre  d’en  Bodria,  y  à  las  que  no  considerém 
aprofitables,  perque  la  poesia  ha  d’ésser  es¬ 
pontània  y  fresca  sense  forsar  la  corrent;  las 
demés  reuneixen  mèrits,  remarcats  en  las 

que’s  refereixen  à  costums  d’aquella  terra 
florida.  Tractadas  ab  desinvoltura  y  facilitat, 
donan  à  entendre  las  dots  d’observador  que 
reuneix  el  simpàtich  poeta;  y  ademés,  la  des¬ 
tresa  mètrica,  que  algunas  voltas  esborra  al¬ 
guns  defectes  de  fondo.  Las  que  son  ben 
sentidas  y  plenas  de  poesia  y  senzillesa,  son 
las  que  forman  el  Manollet  de  semprevives , 
dedicadas  à  la  memòria  de  sa  volguda  espo¬ 
sa;  aquellas  son  frescoyas,  plenas  d’un  sen¬ 
timent  que’ls  hi  dona  caràcter  propi,  que  no 
tenen  la  majoria  de  las  altras.  Aixó  proba 
que  no  tot  el  llibre  son  fullas  secas,  com  vol 
fernos  creure  ab  modèstia  son  autor  ó  amon- 
joyador,  sinó  que  n’hi  ha  de  ben  tendras  y 
que  llensan  bona  flayra,  que  à  bon  segur  as- 
piraràn  els  que  cercan  en  la  poesia  un  bal- 
sam  de  consol,  ó  un  reposador  en  las  lluytas 
terribles  de  la  vida. 

La  Torre  de  la  Minyona. — Tradició  col- 

lectada  y  escrita  per  Jacinto  Vilardaga. — 

Berga,  1900. 

Enamorats,  ja  desde  nostra  infantesa,  dels 
cants  populars,  rondallas,  adagis,  tradicions, 
y  de  tot  lo  que  porta’l  sagell  del  avior,  ens  dol 
molt,  peró  molt,  el  veure  que  la  majoria  dels 
que  recopilan  aquestas  notas  sentidas  y  her¬ 
mosas,  las  desgracian  volentlas  provehir  d’u¬ 
na  bellesa  que  no’ls  escau  gens,  arreglantlas 
à  llur  albir  sense  respecte  à  la  nota  popular 
que  las  fa  altament  simpàticas.  En  las  can- 
sons  es  ahont  se  n’ha  abusat  més,  arribant  al 
extrém  de  transformarne  algunas  en  seguidi- 
llas  ó  romansas  cursis ,  llevàntloshi  l’escayent 
vell  que  porta  una  melangia  ó  una  dolcesa 
difícil  de  trobar  en  cap  de  las  modernas  que 
rumbejan  per  tot  arréu  falsificant  el  nostre 
caràcter  encarnat  en  aquests  senzills  esclats 
qu’han  merescut  l’estudi  y  atenció  de  molts 
de  nostres  genis  y  eminencias  literarias  y 
artisticas. 

La  lectura  de  la  tradició  recullida  pel  se¬ 
nyor  Vilardaga,  de  Berga,  ens  ha  fet  un  efecte 
gens  favorable  pel  recolector,  que  à  bon 
segur  s’ha  pensat  fer  una  bona  obra  arre¬ 
glant  à  llur  manera  aquesta  hermosa  rondalla 
de  La  Torre  de  la  Minyona ,  que’s  troba  també 
en  nostre  estimat  Montseny.  Literàriament 
parlant,  potser  té  algún  mérit  l’obra  del  citat 
senyor;  peró  primerament  havia  de  tenir  en 
compte  que  s’han  de  respectar  els  ayres  que 
de  si  ja’s  portan  aqueixos  esclats  llegats  dels 
nostres  avis,  y  que,  no  contats  tal  com  els 
relata  la  gent  de  nostra  montanya,  perden 
tot  el  mérit,  tota  la  dolcesa  y  tota  la  melan¬ 
gia.  Si  volia  lluhirse  en  un  trevall  literari  de 
pes,  quant  més  li  haguera  valgut  crearse  un 
assumpto  ell  mateix.  Enaquest  sentit  haguera 
recullit  més  aplausos  que  no  pas  novelisant 
una  tradició  popular,  puig  narra  ab  forsa  fa¬ 
cilitat  y  demostra  bonas  disposicions. 

Antón  Busquets  y  Punset. 

Revista  gràfica. 

L  Institut  Català  de  las  Arts  del  Llibre  ha 
conmemorat  el  V  centenari  del  naixement  de 
Gutenberg  publicant,  com  ja  diguerem  en 
nostre  anterior  número,  una  Revista  gràfica , 
ó  sia  una  recopilació  dels  diferents  trevalls 
que  al  art  del  llibre  s’aplican,  molt  remar¬ 
cables  tots  ells  per  la  exquisitat  de  gust  que 
revelan. 

En  aquesta  Revista  gràfica ,  las  obras  que 
hi  figuran  son  dels  socis  de  la  Institució, 
y  per  la  pulcritud  de  las  mateixas,  queda 
ben  evidenciat  l’estímul  de  sos  autors  y  lo 
molt  que  prometen  pera  l’esdevenir  en  bé  del 
art  del  llibre,  aqui  hont  ja  tants  progressos 
s’han  fet,  puig  sapigut  es  que  la  nostra  terra 
se  troba  en  aquest  ram  à  molta  major  altura 
que  las  demés  regions  d’Espanya. 

Es  més  d’alabar  encara  l’obra  que  \' Institut 
de  las  Arts  del  Llibre  acaba  de  donar  à  llum, 
si’s  considera’l  poch  temps  qu’ha  transcorre¬ 
gut  desde  que  aqueix  Institut  va  fundarse. 

El  bibliòfil  ja’s  sent  ben  predisposat  ab 
sols  examinar  las  cubertas,  y  son  goig  puja 
de  punt  al  fullejar  aquellas  exquisidas  planas 
en  las,  que,  per  diversos  procediments,  tan 
pulidas  mostras  d’estampació  en  negre  y  en 
colors  s’ofereixen. 

Molt  esperém  en  lo  successiu  del  entus- 
siasme  y  bon  gust  dels  artistas  é  industrials 
que  componen  aqueixa  Institució,  cridada  à 
posar  molt  alt  el  nom  de  Catalunya  en  els 
diversos  rams  del  art  tipografich. 

En  el  text  hi  figuran  reputadissimas  firmas. 

Encoratjém  à  tots  pera  que  perseverin  en 
son  empenyo;  y  pels  resultats  obtinguts  fins 
ara,  unim  la  nostra  enhorabona  à  las  moltas 
que  tenen  rebudas. 

V. 


NOVAS 

El  diumenge,  dia  8,  la  Junta  Permanent  de 
la  Unió  Catalanista  arribà  de  Madrid,  ahont 
havia  anat,  com  ja  diguerem,  pera  celebrar 
una  conferencia  ab  la  reyna  regent. 

Els  expedicionaris  foren  rebuts  en  la  esta¬ 
ció  per  un  bon  aplech  de  catalanistas,  que’ls 
saludà  carinyosament,  ab  forts  aplaudiments 
y  aclamacions. 

Ab  el  present  número  repartim  à  nostres 
llegidors,  en  suplement  apart,  el  Missatje 
entregat  à  la  reyna  per  la  Junta  de  la  Unió. 

L’eminent  escriptor  canari  don  Benet  Pé¬ 
rez  Galdós  acaba  d’honrarnos  ab  un  frag¬ 
ment  de  sa  última  obra  Los  Ayacuchos ,  to¬ 
mo  29  de  sos  «Episodios  Nacionales»,  qual 
aparició  s’anuncia  pera’l  dia  ió  del  cor¬ 
rent  mes. 

Tenim,  donchs,  la  satisfacció  d'oferir  avuy 
als  nostres  llegidors  las  primicias  de  dita 


obra,  fent  remarcar  de  pas  la  finesa  de  son 
autor,  qu’ha  cuydat  d’enviarnos  un  fragment 
que  fes  referencia  à  nostra  ciutat,  puig  en 
ella’s  desenrotlla  l’acció  que  descriu. 

Ab  aquest  trevall  del  famós  novelista  inau- 
gurém-  la  publicació  de  varias  composicions 
literarias,  en  prosa  ó  vers,  degudas  à  la  plo 
ma  de  diferentas  celebritats  d’altras  regions 
espanyolas  y  extrangeras.  Aqueixas  compo¬ 
sicions,  inéditas  y  escritas  expressament  pera 
Joventut,  las  publicarém  atenentnos  al  cri¬ 
teri  àmpliament  lliberal  en  qu’hem  vingut 
inspirantnos  sempre  dintre’l  terreny  del  art, 
y  per  lo  tant,  no  las  traduhirém,  respectant 
totas  las  llenguas  neo  llatinas. 

En  llengua  francesa  publicarém  ben  aviat 
un  trevall  del  eminent  poeta  y  traductor  de 
Li Atlàntida  M.  Justin  Pepratx. 

Diumenge  passat  varem  assistir  à  la  ses¬ 
sió  intima  donada  en  el  local  dels  «Monta- 
nyenchs»  per  nostre  bon  amich  l’Antón  Bus¬ 
quets  y  Punset,  que’ns  feu  coneixe  son  idili 
poemàtich  Amors  à  montanya. 

A  judicar  per  la  lectura,  aquesta  obra  està 
impregnada  del  més  pur  idealisme,  respirant- 
shi  en  tota  ella  la  flayra  de  nostra  montanya 
catalana. 

La  lectura  fou  amenisada  per  la  execució 
d’alguns  fragments  musicals  de  marcat  sabor 
popular,  que  s’avenian  perfectament  ab  el  ca¬ 
ràcter  tendrament  idilich  de  certs  passatjes. 

La  nombrosa  concurrència  qu’omplia’l  lo¬ 
cal  va  tributar  à  l’obra’ls  elogis  y  aplausos 
que’s  mereixia,  com  havia  aplaudit,  al  co- 
mensament  de  la  sessió,  un  hermós  y  just  in- 
troito  d’en  Xavier  Viura,  en  que’s  fa  l’estudi, 
y  ensemps  la  entussiasta  apologia,  de  la  per¬ 
sonalitat  literaria  del  autor  d'Amors  à  mon¬ 
tanya. 

L’«Agrupació  Catalanista»  d’Olot  ha  pu¬ 
blicat  el  cartell  del  Certamen  literari  qu  ha 
de  tenir  lloch  durant  las  próximas  festas  de 
la  Verge  del  Tura. 

La  Galeria  Dramàtica  del  Teatro  Católich 
ha  publicat  un  drama  en  tres  actes  y  en  pro¬ 
sa,  arreglat  à  la  escena  catalana  baix  la  base 
d’una  novela  històrica  y  titulat  Felip  IV,  del 
que  n’es  autor  en  Joan  Farell  y  Rodríguez. 

Hem  rebut  els  dos  primers  números  del 
setmanari  La  Calandria ,  qual  aparició  varem 
anunciar  oportunament.  Queda  establert  el 
cambi . 

Degut  à  la  extensió  é  importància  de  la 
part  literaria  del  present  número,  retirém  pe¬ 
ra’l  vinent  la  crònica  musical. 


Fidel  Giró,  impressor.  —  Carrer  de  València  31 1 


N°  22.  —  SUPLEMENT 


MISSATJE 


que  la  Junta  Permanent  de  la  Unió  Catalanista  presentà 


à  S.  M.  la  Reyna  Regent  el  día  6  de  Juliol  de  1900. 


Senora  : 

Las  consoladoras  esperansas  que  pogue¬ 
ren  concebir  los  elements  catalanistas  quan, 
fa  quinze  anys,  una  comissió  numerosa,  en 
la  que  hi  estavan  representadas  totas  las 
classes  socials  de  Catalunya,  elevà  à  las 
gradas  del  Trono,  que  llavoras  compartia 
ab  V.  M.  lo  Rey  Don  Alfons  XII  (q.  a.  c.  s . ), 
una  rahonada  exposició  d’agravis,  s’han  fos 
devant  la  sistemàtica  persecució  de  que  des¬ 
prés  han  sigut  objecte  las  aspiracions  que 
pera’l  govern  de  sos  particulars  interessos 
senten  los  fills  d’aquella  terra. 

Com  si  las  inoblidables  paraulas  ab  que’l 
malaguanyat  Espós  de  V.  M.  aculli,  en  aque¬ 
lla  ocasió,  la  queixa,  haguessen  despertat  los 
rezels  dels  homes  públíchs,  al  descubrir  es- 
palmats  que  bategavan  à  un  mateix  impuls 
lo  cor  del  Rey  y’is  de  gran  part  de  sos  súb¬ 
dits,  sa  hostilitat  envers  aquestos  ha  vingut 
pronunciantse,  desde  llavoras,  ab  moviment 
d’avansada  sempre  creixent,  fins  arribar  à 
un  punt  que  la  sumissió  més  ferma  no  pot 
sofrir. 

Y  no  res  menys  que  de  pérfits  poden  ésser 
calificats  los  medis  d’opressió  de  que  en  son 
rencor  s’han  valgut.  De  primer,  acudint  à 
la  calumnia,  que  tan  fàcilment  extén  una 
prempsa  desvergonyida  y  que’s  ven,  y  que, 
llevat  d’honrosas  excepcions,  avuy  tot  ho 
corca,  han  procurat  presentar  à  Catalunya 
divorciada  de  lo  restant  d’Espanya,  trava- 
llant  pera  concitar  aixis  contra  d’ella  l’odi 
de  tots  los  demés  territoris,  igual  qu’ella 
víctima  de  las  mateixas  depredacions,  y  des¬ 
prés,  preparada  d’aquesta  manera  la  opinió, 
per  no  ésser  prou  pera  sos  fins  la  legalitat 
de  temps  antich  establerta,  no  han  parat  fins 
à  cambiarla  per  medi  d’una  lley  de  circuns- 
tancias  ab  quin  confós  contingut  son  fàcils 
tota  mena  de  paranys;  y,  com  si  aixó  no  fos 
prou,  prenent  pretext  d’agitacions  artificio- 
sas,  han  arribat  avuy,  per  medi  del  estat  de 


siti,  à  prescindir  de  las  dèbils  garantías  que 
dita  lley  podia  oferir. 

Es,  segons  ells,  que  la  hora  del  extermini 
ha  arribat;  y  com  quan  se  tracta  d’extirpar 
los  ideals  d’un  poble  per  medis  violents,  lo 
que’s  produheix  son  conflagracions,  la  Junta 
Permanent  de  la  Unió  Catalanista  creu  tenir 
la  obligació  d’acudir  altra  vegada,  en  repre¬ 
sentació  de  las  numerosas  associacions  y 
entitats  de  las  que,  com  son  nom  ho  indica, 
es  llas  d’unió,  devant  de  V.  M.  à  fi  de  que 
per  los  medis  constitucionals  las  ampari  en 
lo  seu  dret. 

Pera  decantar  lo  magnànim  cor  de  V.  M. 
à  son  favor,  no  deu  aquesta  Junta  protestar 
de  la  nota  de  separatista  ab  que’s  tracta  de 
fer  odiós  lo  Catalanisme. 

Sens  que  rendeixi  tribut  à  las  vanas  dis¬ 
tincions  y  buyts  calificatíus  ab  que  en  sa  en- 
farfegada  fraseologia  procuran  enfosquir  lo 
concepte  de  Patria’ls  que  no  abrigan  en  son 
assarrahit  cor  cap  sentiment  patriótich,  lo 
Catalanisme  no  vol  separar  Catalunya  de  lo 
restant  d’Espanya. 

Si  no  ho  probés  aquest  acte,  per  ell  ja  de- 
cissíu,  donchs  no’s  compendria  que  recorre¬ 
guessin  al  Cap  del  Estat  los  que  del  Estat 
intentessin  separarse,  ho  probarian  fins  al 
excés  los  principis  fonamentals  de  sas  doc- 
trinas. 

Lo  Catalanisme  may  ha  travaliat  à  l'om¬ 
bra,  y  serveixi  aquesta  veritat  pera  fondre, 
encara  que  de  pas,  altras  imputacions  ca- 
lumniosas  que  també  se  li  han  dirigit.  A  la 
llum  del  día,  com  ja  diferentas  vegadas  ho 
ha  degut  afirmarho,  han  tingut  lloch  las  As- 
sambleas  en  las  que  ha  definit  sos  dogmas 
y’is  meetings  y  manifestacions  ab  que  ha 
procurat  propagarlos;  y  sos  organismes  son 
tan  simplificats  y  senzills,  y  tan  trasparents 
sos  acorts,  que  fins  ara  hauria  pogut  delibe¬ 
rar  ab  la  porta  oberta  en  las  sevas  juntas. 

tant  quan  ha  tractat  de  la  reglamentació  in¬ 
terna  de  son  institut  com  quan  s’ha  ocupat 
en  travalls  pera'l  triomf  de  sas  ideas. 

Tots  los  seus  actes,  absolutament  tots,  son 
públichs;  y  las  bases  pera  una  constitució 
regional  que  formulà  en  la  memorable  As- 
samblea  de  Manresa,  de  que  tant  en  aques¬ 
tos  temps  ab  ignorància  absoluta  s’ha  parlat, 
constituhint,  com  constituheixen,  los  princi¬ 
pis  fonamentals  de  son  credo  polítich,  son  la 
proba  mellor  del  respecte  que’l  Catalanisme 
professa  al  Estat  espanyol. 

En  ellas,  sense  rodeigs  ni  ambigüetats, 
proclamà  la  Unió  Catalanista  la  existència  de 
un  poder  central  que,  no  sols  ha  d’assumir 
la  representació  general  del  Estat  en  las  re¬ 
lacions  que  tant  en  pau  com  en  guerra  sos- 
tinga  ab  las  demés  nacions  dintre  del  con¬ 
cert  dels  pobles  civilisats,  sinó  que  ha  d’estar 
dotat  de  tots  los  atributs  de  la  soberanía 
pera  cuydar  dels  interessos  generals  y  pera 
armonisar  los  interessos  particulars  de  las 
regions;  y  si,  sens  perjudici  d’aquest  poder 
central,  reivindica  pera  Catalunya  y  pera  las 
demés  regions  de  la  Peninsula  la  plenitut  de 
poder  en  tot  lo  que  à  son  régimen  intern  se 
refereix,  s’ha  de  suposar,  com  estrafent  pot¬ 
ser  sense  pensarho  la  coneguda  frase  de  un 
monarca  cèlebre  virtualment  ho  suposan  los 
politichs  d’ofici,  que  l’Estat  lo  constituheixen 
ells  pera  sostenir  que  ab  aquestos  principis 
lo  Catalanisme  atenta  contra  la  integritat  del 
Estat.  , 

Lo  Catalanisme,  no  s’ha  pas  d’amagar,  es 
l'enemich  comú  é  irreconciliable  de  tots  los 
que  viuhen  de  la  politica,  aixís  dels  que  din¬ 
tre  del  torn  ordenat  dels  partits  alternan  en 
la  possessió,  ó,  més  ben  dit,  en  l’usdefruyt 
del  poder,  com  dels  que,  aprofitantse  del 
cansament  y  desenganys  de  tota  Espanya, 
procuran  ab  estèrils  agitacions  que  se’ls  re- 
gonesca  la  beligerancia,  ja  individual  ab  la 
assignació  d’un  lloch  preeminent  en  qualse¬ 
vol  dels  partits  existents  en  virtut  del  tras¬ 
bals  constant  de  personas  que  en  ella  hi  ha 
cada  dia,  ja  colectíu  per  medi  de  la  formació 
de  partits  nous;  y  perque  entén  que  las  per¬ 
judicials  actuacions  ab  que  desde  temps  in- 
memorial  dirigeixen  aquestos  homes  los  ne¬ 
gocis  del  Estat  son  efecte  y  no  causa,  oposa 
al  régimen  que’ls  origina  un  régimen  del  tot 
distint. 

Y,  Senyora, ’l  Catalanisme  podrà  errar, 
que  falibles  son  los  humans  judicis  y  humà 
es  lo  moviment  catalanista,  però  no  faltan 
ni  colectiva  ni  particularment  los  homes  que 
ab  una  abnegació  que  sos  mateixos  adver¬ 
saris  ni  sisquera  concebeixen,  lo  sostenen. 

Podrà  errar  lo  Catalanisme,  però  no  falta; 
y,  es  més,  no  erra,  perque  està  en  lo  cert  lo 
poble  que  pera  mantenir  l’esperit  expansiu 
de  sa  peculiar  existència  resisteix  las  violen- 
cias  dels  que,  contrariant  la  obra  de  Deu, 
per  quina  única  voluntat  obtenen  ó  perden 


la  seva  llengua  las  nacions,  s’empenyan  en 
imposarnhi  una  que  no  es  la  seva;  que  al 
mateix  objecte  resisteix  igualment  la  impo¬ 
sició  d’institucions  juridicas  que  no  s’han  fos 
en  lo  gresol  de  sas  necessitats,  negantse  à 
abdicar  de  las  que  ell  ha  creat  pel  contacte 
ab  la  realitat  y  sostenint  que  à  n’ell  tantsols 
li  toca  fer  las  transformacions  ó  exigencias 
que’ls  nous  temps  exigeixen;  que  vol,  ade- 
més,  que  la  justícia  en  tots  sos  graus  s’ad- 
ministre  en  sa  pròpia  terra  y  per  jutjes  na¬ 
turals  ó  que  s’hi  hajan  naturalisat,  y  may  per 
jutjes  de  comunió  legal  distinta  y  nascuts  en 
terra  ahont  se  respira  l’ambent  d’un  dret  di¬ 
ferent;  que  preté  que  d’igual  origen  sían 
també  tots  los  funcionaris  públichs  sense 
distinció  de  jurisdiccions;  que  creu  que  es 
ell  qui  s’ha  de  cuydar  de  la  seva  pròpia  hi¬ 
senda;  y  que  exigeix  per  fi,  com  à  comple¬ 
ment  de  tot  aixó  y  pera  que  tot  sia  un  fet, 
que,  mitjansant  l’establiment  dels  correspo¬ 
nents  organismes,  sos  representants,  elegits 
per  tots  los  elements  socials,  se  li  compe¬ 
netrin. 

No  erra  ni  falta  y  tampoch  es  egoista,  com 
s’ha  suposat,  perque  aixó  Catalunya  no  ho 
reivindica  per  vinculació  ni  com  à  privilegi 
per  ella,  sinó  que  ho  reivindica  en  justícia 
pera  totas  las  regions  de  la  Península  indis¬ 
tintament,  a  fí  de  que,  intervenint  totas  en 
la  direcció  suprema  y  general  del  Estat, 
exercint  totas  en  sos  destins  sa  llegítima  y 
natural  influencia,  y  contribuhint  totas  pro¬ 
porcionalment  à  sas  càrregas,  totas  conforme 
als  principis  que  acaban  d’exposarse,  desen¬ 
rotllin  independentment  unas  d’altras  las 
fonts  especials  de  sa  subsistència,  estatuhes- 
can  sas  lleys  públicas  y  civils  de  conformitat 
ab  sos  hàbits  y  sentiments  jurídichs,  admi¬ 
nistrin  sos  interessos  ab  arreglo  à  sas  parti¬ 
culars  conveniencias,  ordenin  sos  impostos 
segons  la  índole  y  distribució  de  sa  riquesa, 
organisin  las  milicias  pera’l  manteniment 
del  ordre  interior  y  en  armonia  ab  sas  secu¬ 
lars  inclinacions,  y,  en  una  paraula,  quedin 
totas  reintegradas  en  la  plena  possessió  de 
son  respectiu  goverp,  sense  que  may  cap 
d’ellas  se  trobi  ni  tantsols  en  situació  de  po¬ 
der  imposar  sa  hegemonia  à  las  demés,  que 
aixó,  y  res  més  que  aixó,  es  lo  que  repre¬ 
senta’l  Catalanisme  en  sa  essencia  y  en  rela¬ 
ció  ab  lo  restant  d’Espanya,  y  aixó,  y  res 
més  que  aixó,  es  lo  que  en  conjunt  proposa 
ja  fa  anys  la  Unió  Catalanista  per  virtut  de 
las  Bases  de  Manresa,  de  las  que,  pera  ma¬ 
jor  coneixement  de  causa,  té  la  honra  de  po¬ 
sar  à  las  RR.  MM.  de  V.  M.  un  exemplar  sa 
Junta  Permanent. 

Contra’ls  que  volen  aixó  s’han  desfet  ab 
furor  malsà  las  iras  dels  homes  públichs,  sen¬ 
se  diferencia  de  partits,  fins  las  de  casi  tots 
aquells  que  ab  solucions  contrarias  à  las  Ins¬ 
titucions  provocarían  cambis  radicals  en  la 
forma  de  Gobern,  sens  execrar  en  lo  fons  los 

vicis  del  actual  sistema.  Y’s  comprèn:  que  al 
cap  y  à  la  fi’l  Catalanisme  es  la  única  resclosa 
que  pot  tancar  lo  pas  à  tots  sos  abusos  y  con- 
cupiscencias. 

Però  lo  que  no’s  comprèn,  y  encare  que’s 
comprengués  no  hi  hauria  cap  lley  natural  ni 
escrita  que  pogués  justificarho,  es  que,  ab 
tot  y  haver  mantingut  sempre’ls  partidaris 
d'aquesta  idea  lo  raig  d’acció  de  sa  propa¬ 
ganda  dintre  dels  limits  de  la  legalitat  més 
extricta,’s  vejin  perseguits,  aquissats  y  po¬ 
sats  fora  lley. 

Donantse  l’exemple  en  los  Cossos  Colegis- 
ladors,  desde  la  tribuna  que  deuria  ser  càte¬ 
dra  de  justicia  y  de  prudència,  à  cubert  y  ab 
verdader  abús  de  la  inmunitat  parlamentaria, 
seguidament  se’ls  califica  de  bojos  y  crimi¬ 
nals,  sense  que  ni  tantsols  la  rahó  haja  con- 
seguit  fins  are  sobreposarse  à  las  passions 
desbordadas;  la  prempsa  repeteix,  comenta  y 
propaga  ab  fruyció  insensata  tals  ultratjes,  y 
las  autoritats,  respirant  la  atmosfera  aixís  in- 
feccionada,  no  sols  se  complauhen  en  susci- 
tàrloshi  dificultats,  sinó  que  extreman  los 
seus  rigors  oprimintlos  de  totas  las  ma- 
neras. 

Com  ja  s’ha  dit  al  comensament,  malgrat 
la  ambigüetat  del  seu  context,  no  ha  resul¬ 
tat,  sembla,  bastant  flexible  pera  las-denun- 
cias  y  processos  que  contra  ells  seguidament 
s’incoan  la  lley  que,  sense  cap  discusió,  fou 
aprobada  al  comensament  d’aquest  any,  y  la 
mateixa  calumnia  que,  prenent  per  objectiu 
las  ideas  catalanistas  à  fi  de  llegitimar  dita 
lley,  las  falsejà  ab  la  nota  de  separatistas,  y 
després,  prenentperobjectiu  los  procediments 
dels  que  las  professan,  ha  presentat  à  aques¬ 
tos  com  à  fautors  de  tots  los  desordres  pera 
poder  justificar,  en  apariencia,  las  midas  ex¬ 
cepcionals  contra’ls  mateixos  acordadas,  y 
baix  aquest  concepte,  de  la  mateixa  manera 
que  en  dias  no  molt  llunyans  s’imputà  al  Ca¬ 
talanisme  la  resistència  que  oposaren  los 
gremis  de  Barcelona  al  pago  de  las  contribu¬ 
cions,  ab  tot  y  haver  assistit  com  à  mer  es¬ 
pectador  à  aquella  protesta  filla  del  general 
descontent,  en  temps  més  pròxims  se  li  han 
atribuhit  las  fressosas  manifestacions  ab  que 
fou  rebut  à  Catalunya  un  dels  individuos  del 
Gobern  de  V.  M.,per  més  que,  identificantse 
del  tot  ab  la  opinió  pública,  s’associés  à  la 
general  y  significativa  indiferència  que  ca- 
racterisà  l’aconteixement,  sense  que  directa 
ni  indirectament  intervingués  en  aquells  es- 
valots,  no  ben  definits,  que  malgrat  sa  escassa 
importància  han  motivat  l’estat  de  siti,  de¬ 
clarat  mitjansant  urrbando  en  lo  que  la  au¬ 
toritat  militar  que’l  firma,  no  sols  en  primer 
terme,  baix  la  clàssica  frase  de  ataques  indi- 
rectos  à  la  integridad  de  la  patria  y  la  no  me- 
nos  indeterminada  de  delitós  conexos,  y  ab 
amenassas  de  consells  de  guerra  sumaris, 
priva,  en  absolut,  la  propaganda  catalanista, 
sino  que  en  termes  no  menos  capciosos  se 


reserva  donar  més  latitut  al  imperi  de  sa  vo¬ 
luntat  discrecional. 

De  manera  que  avuy  los  que  sense  buscar 
sos  profits  personals  en  la  gestió  de  la  cosa 
pública  no  fan  altra  falta  que  la  de  sostenir 
ab  abnegació  sens  límits  y  per  medis  honrats 
y  legals  una  doctrina  política  honrada,  que'l 
President  del  actual  Gobern  de  V.  M.,  obrant 
com  à  tal  y  en  ocasió  d’haverse  dirigit  també 
aquesta  Junta  à  V.  M.  reconegué  com  llegi- 
tima  mitjantsant  las  textuals  afirmacions  de 
{(que  el  Gobierno  sabe  bien  que  el  programa  de 
la  ((Unió))  no  atenta  al  sentimiento  de  la  exis¬ 
tència  nacional ))  y  de  « que  no  le  toca ,  por  lo 
tanto,  otra  cosa  que  hacer  sinó  respetarlo  como 
propaganda  legitima  de  ideales  màs  ó  menos 
pràcticos  ó  progresivos,  pero  perfectamente  li- 
citos »,  baix  lo  Gobern  de  sa  mateixa  presidèn¬ 
cia  se  veuhen  perturbats  en  l’us  de  sos  més 
sagrats  drets,  escarnits  y  exposats  fins  in¬ 
conscientment  à  perills. 

Y  pera  que  sia  més  fosch  lo  cuadro,  men- 
tres  à  pretext  d’enganyosos  desafectes  s’opri¬ 
meix  d’aquesta  manera  à  Catalunya,  se  deixa 
corre  sense  fré  l’odi  que  se  li  te  y’s  permet 
que  se  la  ultratji  y  se  la  provoqui  fins  al  punt 
de  que  un  periódich  que,  quan  menos  per  la 
classe  quina  representació  s’atribuheix  deu¬ 
ria  guardar  més  miraments,  ha  pogut  dir  à 
ciència  y  paciència  de  las  autoritats,  que  cal 
exterminar  un  noranta  vuyt  per  cent  dels  fills 
d’aquesta  noble  terra. 

En  una  paraula,  se  tracta  de  combatre  al 
Catalanisme  ab  las  armas  de  la  política  que 
be  pot  dirse  clàssica,  d’aquesta  política  que 
en  temps  antichs  despoblà  gran  part  del  ter- 
rer  de  la  Península  convertintlo  en  hermots, 
y  que  en  los  dos  últims  sigles  ha  llensat 
aquestos  inmensos  territoris  que  en  concepte 
de  colonias  també  formavan  part  integrant 
del  Estat  Espanyol ,  sens  que  en  tan  llarga 
experiencia  se’ls  haja  ocorregut  à  sos  adeptes 
provar,  sisquera  fos  per  via  d’ensaig,  si,  ja 
que  no  podia  reteniríos  ab  la  forsa,’n  salvava 
ab  llassos  de  concordia  y  armonía  algun 
fragment. 

Lo  problema,  donchs,  existeix  y  senzilla¬ 
ment  queda  plantejat  sobre  la  doble  base 
d’unas  ideas  polítich-sodals  que,  sentintse  ab 
la  savia  de  que  s’alimentà  la  passada  lliber¬ 
tat  dels  pobles  y  acomodantse  à  las  necessi¬ 
tats  modernas,  avansan  en  camp  obert  sens 
més  forsa  que  la  de  son  dret,  y’l  régimen 
centralista,  xacrós  y  corromput,  que  desde  la 
corcada  fortalesa  en  que’s  creu  resguardat,  y 
sens  preocuparse  dels  medis,  pretén  exter¬ 
minaria. 

La  solució  del  conflicte  no  pot  ser  dubto¬ 
sa.  Lo  Catalanisme,  digan  lo  que  vullan  los 
que  per  lo  que’ls  hi  convé  enganyan  trista- 
ments  als  directors  de  la  política,  determina 
una  aspiració  comú  de  tots  los  moradors  de 
Catalunya,  tant  més  potent  en  quant  la  nova 
generació  en  la  que  encarna  d’una  manera 

perfectament  definida,  per  lley  inexorable  de 
naturalesa,  va  substituhint  cada  día  à  la  ge¬ 
neració  vella,  entre  la  que  s’hi  observan  en- 
care  certs  encongiments;  y’is  ideals  ó  aspira¬ 
cions  d’un  poble,  per  lo  mateix  que  naixen 
de  lo  més  amagat  de  sas  forsas  vitals,  no  mo¬ 
ren,  sinó  que  encare  brollan  més  gerdas 
quan  la  acció  de  disposicions  violentas  fereix 
sas  manifestacions  externas. 

De  la  mateixa  manera  que  al  comensament 
del  sigle  que  acaba  las  ideas  de  llibertat  in¬ 
dividual  s’obriren  pas  contra  la  reacció  y  mal¬ 
grat  las  crudeltats  de  la  política  avans  aludida 
ab  que  foren  combatudas,  en  l’alba  del  sigle 
que  aném  à  comensar  s’imposaràn  contra  to- 
tas  las  resistencias  las  ideas  de  llibertat  co- 
lectiva,  que  son  las  que  bategan  en  lo  fons 
del  Catalanisme. 

La  solució  del  problema  es,  donchs,  pre¬ 
vista.  Lo  que  entre  las  boyras  dels  horitzonts 
en  que’s  destaca  no  arriba  a  ovirarse,  son  la 
índole  dels  accidents  que  han  de  precediria  y 
la  extensió  de  sas  consecuencias. 

No  obstant,  à  la  iniciativa  que  à  V.  M.  re- 
servan  las  lleys  fonamentals  del  Regne  li  es 
dat  encarrilar  son  adveniment  de  manera 
que  arribi  sense  estragos  y  sense  que  surti 
de  sos  justos  limits. 

No  per  aixó  ve,  Senyora,  la  Unió  Catala¬ 
nista  à  obtenir  declaracions  que,  si’l  respecte 


sempre  degut  al  Cap  del  Estat  no  vedés 
recabar,  las  conveniencias  constitucionals  po- 
drian  impedir.  Aquesta  Junta’s  limita  à  so- 
metre  à  la  prerrogativa  regia  las  considera¬ 
cions  exposadas,  esperant  queV.  M.,  ab  la 
memòria  fixa  en  la  llarga  llista  dels  mals  que 
sempre  ha  produhit  l’actual  régimen,  y  po¬ 
sant  sa  atenció  en  las  bases  del  que  contra 
aquest  se  proposa,  y  à  presencia,  ademés, 
dels  procediments  que’s  segueixen  contra’ls 
elements  catalanistas  que'l  sostenen,— pro¬ 
cediments  que  ja  que  no  han  de  lograr  des- 
truhirlos  si  hi  hagués  lo  propòsit  de  llensar- 
los  cap  als  partits  extréms  que  fa  temps  pro- 
curan  atréuressels  inclohent  en  sos  progra- 
mas  alguns  dels  principis  del  Catalanisme, 
no  podrian  ser  millor  triats, — ab  la  serenitat 
de  judici  pròpia  de  la  Majestat,  se  dignarà 
meditar  sobre  ditas  consideracions  y  resoldrà 
en  consecuencia. 

Senyora. — Als  RR.  PP.  de  V.  M. 

Madrid  6  de  Juliol  de  igoo. 
Manel  FAlguera  y  Duran .  — 
j oseph  Franquesa  y  Gomis. — 
Joaquim  Botet  y  Sisó.  — Fre- 

DERICH  RENYÉ  Y  VlLADOT. - Do- 

mingo  Martí  y  Julià. — Joseph 
Maria  Roca. — Lluís  Marsans. 

LAS  CIUTATS  MALALTAS 

De  dalt  de  la  carena  veyam  als  feynaters, 
que  pel  cami  carreter  se’n  .  tornavan  à  la  llar 
carregats  ab  llurs  eynas.  Ja’s  feya  fosch. 
Abaix  à  la  riera  hi  trescavan  encara,  jugant 
esvalotats,  uns  quants  bordegassos.  Sas  veus 
primas  y  frescas  arribavan  debilitadas  íins  à 
nosaltres. 

Seguirem  caminant,  el  Missàntrop  y  jo, 
internantnos  per  una  fondalada  hont  s’hi 
respiravan  delitosos  perfums  bosquetans.  Al 
sortirne,  ens  trobarem  no  lluny  d’un  antich 
mas.  La  xemeneya  fumejava  ;  per  una  fi¬ 
nestra  eixia  una  veu  de  dona  cantant  no  sé 
quina  cansó  montanyenca.  Els  pagesos  que 
poch  avans  haviam  vist,  arribavan  al  mas,  é 
hi  entravan  tot  descarregantse  de  las  eynas. 
Y  semblava  que  sortis  d’aquell  casal  una 
inmensa  alenada  de  benestar,  una  melodia 
ampla,  sobirana  y  plascívola,  que  s’estenia 
per  tot,  y  à  tot  comunicava  sa  reposada  joya. 


Ens  asseguerem,  de  cara  à  la  ciutat,  que’s 
perdia  al  lluny  entre  las  tintas  grisencas  del 
capvespre;  y’l  Missàntrop  seguí  son  raho- 
nament. 

— Nostre  esperit — digué— quan  es  sà,  may 
se  troba  tan  bé  com  al  espandirse  com  ara 
s’espandeix  el  nostre.  Aixís,  lluny  dels  grans 
centres,  apartat  de  tot  baix  incident  que’l 
trastorni,  se  sent  lliure  en  absolut. 

La  grandesa  veritable  de  la  nostra  vida 
no’s  revela  en  sos  esclats  anormals,  que 
molts  prenen  per  revelacions  del  geni,  de  lo 
Superior...  Hi  ha  esclats  genials,  si;  peró 
son  pochs;  en  general  son  esclats  malaltissos, 
que  suposan  un  trastorn;  y  tot  trastorn  supo¬ 
sa  també  una  crissis. 

Com  diu  Ruskin,  no  es  en  las  tempestas 
esgarrifosas  dels  baixos  núvols  hont  se  troba 
lo  sublim,  sinó  en-las  serenitats  eternals,  en 
els  incidents  rítmichs  de  la  naturalesa  en 
calma. 

Las  tempestas  son  lo  anormal,  lo  petit,  lo 
defectuós;  acumulacions  d’impuresas  que 
promouhen  febre  en  l’atmósfera,  y  que  pas- 
san  com  tranzitorias  malaltías.  Aixis  tam- 
bé’ls  grans  centres  populosos:  emporis  de  ci- 
vilisació,  peró  de  civilisació  defectuosa  y 
petita.  Per  aixó  no  son  eterns  en  la  historia, 
ab  tot  y  pretendreho;  per  aixó  cauhen;  per 
aixó  passan,  pletórichs  d’una  sabiesa  que 

desapareix  ab  ells  perque  en  ells  resideix  es¬ 
tancada.  Sa  vida  es  vida  negativa,  vida  in¬ 
significant,  vida  d’insectes  infecciosos  dins 
de  fanch  impur. 

Me  diuhen  missàntrop  perque  penso  aixís; 
m’ho  diuhen  ells,  els  avensats,  els  superiors; 
m’ho  diuhen  perque,  passant  per  sobre  las 
edats  y  ls  temps,  me  plau  més  la  tranquilitat 
de  las  runas  que  la  inquietut  de  las  ciutats 
malaltas.  També’m  diuhen  romàntich;  y  es- 
céptich;  y  fins  artista.  No  se’ls  acut  res  més. 
Y  segueixen  sa  vida  de  ciutat  gran,  sa  vida 
d’esclavatje,  portant  el  jou  sense  sentírsel, 
atiats  per  l’egoisme,  per  l’odi,  per  la  enveja... 
per  l’afany  de  quelcom  millor.. .  Y  d’aqueix 
afany,  casi  sempre  insà,  en  diuhen  amor ,  ó 
bé  lluyta  per  l'ideal. 

Son  miserables,  y  no  entenen  la  vida 
si  no  es  explotantla.  No  trevallan:  explotan 
el  trevall,  com  ho  explotan  tot,  posant  en 
tensió  eterna  la  conciencia.  Per  aixó  hi  ha 
crims;  per  aixó  hi  ha  honrats  y  vils,  lladres 
y  filantrops,  assessins  y  màrtirs. 

De  la  gent  del  camp  no’n  volen  saber  res. 
Son  tan  corromputs,  que  l’exemple  d'un  es¬ 
perit  sà  y  d’una  vida  sana’ls  deixa  impassi¬ 
bles.  Als  purs,  als  que  podrían  fer  lo  més ,  els 
deixan  abandonats  pera  que  fassin  lo  menos. 
No  saben  que  si’ls  imitessin;  si  s’escampes¬ 
sin  pel  món  formant  petits  centres  de  trevall 
y  producció,  sense  perjudici  dels  més  grans 
centres;  si  instituhissin  aqui  y  allà  sas  llars 
fundanthi  familias  que  hi  arrelessin  ab  cos¬ 
tums  propias;  si  visquessin,  en  fi,  la  vida  na¬ 
tural,  fora  un  fet  la  civilisació  absoluta  que 
s’ha  perseguit  sempre.  L’acumulació  conges- 
tiona,  mentres  que,  ab  í’esbargiment,  tot  se 
purifica.  Pera  que  arreli  bé  la  llevor,  ha  d’es¬ 
tar  ben  repartida.  No  hem  de  viure  princi¬ 
palment  de  las  fàbricas,  haventhi  tanta  terra 
à  seguir  y  remoure.  No’-ns"  hem  de  quedar  al 
pla,  si  també  es  accessible  la  montanya.  No 
hem  de  fer  trevallar  sols  els  brassos  en  una 
vida  d’estancament,  si  també  en  els  músculs 
de  nostras  camas  hi  ha  forsa  pera  pujar 
amunt  y  caminar  per  regions  de  salut. 

Ara  per  ara,  tant  nosaltres  com  las  nostras 
obras  som  raquítichs,  productes  borts,  perque 
tenim  subjecte  à  las  pobres  rutinas  socials 
l’esperit  qu’ab  nosaltres  ha  nascut  lliure... — 

La  veu  del  Missàntrop  anava  prenent  un 
to  cada  cop  més  reposat  y  solemne.  Jo  l’es¬ 


coltava  sens  interromprel  ni  un  sol  moment, 
pera  no  trencar  el  conjunt  armónich  que  for- 
mavan  sa  veu  y  tot  lo  que’ns  voltava.  La 
claror  havia  anat  minvant,  y  ja  era  casi  nit 
complerta.  Se  veyan  munions  d’estrellas  entre 
celatjes  blanquinosos  extesos  en  forma  d’o- 
nas  nacrerinas  qu’anavan  allargassantse  per 
moments  fins  à  quedar  destriadas  en  petitas 
clapas.  S’alsaren  suaus  ventadas  que  promo¬ 
gueren  gran  fressa  en  las  copas  dels  arbres. 
Barrejada  ab  el  sospirar  de  las  fullas,  arri¬ 
bava  encara  fins  à  nosaltres  la  veu  de  la  dona 
que  seguia  cantant.  Y  jo'm  sentia  l’ànima 
amarada  de  frescor. 

El  Missàntrop,  de  sobte,  cambià  sa  expres¬ 
sió  macilent  per  altra  expressió  irada,  y  digué: 

— Tot  aixó  que’t  dich,  tot  aixó  que  tantas 
vegadas  he  pensat  contemplant  de  lluny  las 
ciutats  malaltas,  me  fa  tristesa, ’m  desespera; 
perque  la  meva  ànima,  enamorada  de  la  lli¬ 
bertat,  no  es  prou  forta,  per  aixó,  pera  rom¬ 
pre  certas  afeccions  que  un  home  verament 
superior  consideraria  insignificants.  Jo  als 
sans,  als  escullits,  voldria  tenirlos  aquí  y  dir- 
loshi,  com  à  tu,  qu’estudiessin  à  fondo  la 
vida  rural,  que  s’apartessin  d’aquell  infern  de 
falsos,  d’ignorants  y  de  cinichs  ;  d’aquell 
infern  hont  els  pobres  que  de  bona  fe  treva¬ 
llan  son-  els  condempnats,  y’is  pràctichs,  y’is 
inútils  que  jauhen,  diables  atormentadors; 
d'aquell  infern  hont  el  poderós  que  res  ha 
guanyat,  que  res  ha  afanyat,  llensa  en  vicis 
lo  que  li  sobra,  lo  que  tan  útil  podria  ésser 
als  humils  de  bona  voluntat.  Aqueix  fatalis¬ 
me,  aqueix  fals  equilibri  social,  suposa  un  es¬ 
tat  moral  monstruós;  suposa  també  una  gran 
brutalitat  en  els  esperits  forts  qu’en  tal  medi 
viuhen,  y  aixó  toleran.  No  pot,  no  deu  sub¬ 
sistir.  Es  producte  d  una  organisació  mal  en¬ 
tesa  en  sos  fonaments.  Té  de  caure  aqueixa 
mena  de  civilisació  que  indigna  als  justos!... — 

Y  com  jo,  en  aquells  moments,  fes  un  ges- 
to  de  incredulitat  tal  volta  per  considerar  à 
mon  interlocutor  pobre  d’esperit  ó  estret  de 
criteri,  m’agafà  per  un  bras,  y  continuà  ab 
ardencia  boja: 

—  Sí,  si!  Ho  dich  ab  convicció  plena!  En¬ 
cara  hi  ha  remey!  Allunyemnos  dels  grans 
centres  embrutidors!  Val  més  ésser  salvatje 
essent  lliure,  que  perdre  la  dignitat  entre 
las  urpas  dels  malvats  y  dels  inconscients! 
No’l  respirém  aqueix  baf  de  mort:  embol- 

callemnos  en  las  grans  alenadas  sanitosas! 
Aquí  tothóm  hi  cab;  en  la  inmensitat  ningú 
fa  nosa  à  un  altre.  El  món  es  ample:  aixam- 
plém,  donchs,  nostre  esperit,  tot  enfortintlo. 
Tanquém  las  orellas  à  tants  sorolls  confosos, 
y  obrim  el  cor  al  cant  suprém  y  únichl... — 

Tot  sol  y  ab  gran  recansa,  devallava  jo, 
poch  després,  la  montanya.  Influhit  per  las 
paraulas  del  Missàntrop,  per  la  dolsor  del 
paisatje  y  lo  silenciós  del’hora,  considerava  la 
petitesa  moral  de  la  ciutat  inmensa.  Y  més 
tart,  al  entrar  en  ella  y  contemplar  en  sos 
carrers  d’atapahidas  casas  las  diferencias  d’or¬ 
namentació,  las  contraposicions  de  gustos, 
vaig  trobar  à  faltar  grandesa  en  aqueix 
mateix  cosmopolitisme  que  tant  desenrotllo 
dona  à  las  facultats  é  iniciativas  individuals 
y  que  ha  caracterisat  al  nostre  sigle.  Tot  me 
semblava  producte  d’un’ànima  vulgar,  me¬ 
diocre,  indefinida.  Y  pensava: 

— No  tindràs  tu,  pobra  ciutat  malalta,  la 
ditxa  d’aquellas  antigas  ciutats  que  las  acabà’l 
foch  del  cel.  No’l  tindràs  aqueix  goig  inmens 
de  morir  enderrocada,  ab  mort  barbre  y 
grandiosa.  Y  si’l  tens,  no  te'l  mereixes;  per- 
que  la  teva  ànima,  tot  y  sent  crudel,  es  feble, 
y  no  està  trempada  pera’ls  grans  horrors  ni 
pera’ls  grans  éxtassis  ó  las  supremas  sereni¬ 
tats  del  esperit.  Ta  vida  es  vida  febrosa;  tota 
tu  ets  tràfich;  tas  energias  son  falsas,  tas 
virtuts  estèrils,  tos  vicis  petits  y  ruins.  A 
tanta  mesquindat  sols  pot  correspondre  una 
mort  mesquina. 

No  n’ets  digna,  no,  de'  caure  com  cay- 
gueren  Nínive  y  Babilonia,  ni  tan  sols  com 
caygué  Roma.  Ton  fi  no  pot  ésser  exemplar 
en  bé  ni  en  mal.  En  ta  enfarfegada  vida 
tot  ha  sigut  egoisme;  ton  ideal  ha  sigut 
baix;  ni  tos  actes  tenen  caràcter  propi,  ni’n 
tens  tu  mateixa,  que  ni  has  sapigut  bastir 
els  esperits,  ni  arquitecturar  ab  grandesa 
las  obras  materials  ,  els  milers  d’edificis 
agombolats  en  ton  recinte.  Aplech  de  gui- 
xots  y  fustàm,  flonjos  com  ton  esperit  utili¬ 
tari  y  egoista.  Prou  s’hi  retrata  ta  misèria 
moral  en  tas  obras,  quals  despullas  no  tin- 
drían  ni  la  virtut  d’inspirar  respecte  .  Fo- 
ran  munts  d’escoria,  no  superbas  runas  de 
línias  serenas  que  convidessin  à  cantar  als 
poetas. — 

Lluís  Via. 


ARA  FA  CENT  ANYS! 

El  dia  14  d’aquest  mes  va  ésser  l’aniversari 
de  la  presa  de  la  Bastilla  pel  poble  de  Paris; 
fetxa  memorable  perque  ab  ella  va  caure  l’an- 
tich  sistema.  Fa  cent  anys  que  la  Revolució 
estava  consolidada. 

La  Revolució  Francesa  representa  la  vic¬ 
torià  del  Sans-culotisme ,  de  la  novetat  infor¬ 
me  y  núa,  peró  real,  sobre  las  antigas  formas 
sabias,  peró  corrompudas,  que  ja  no  conte- 
nían  res  de  realitat.  L’antich  regim  era  un 
mort,  un  cos  sens  ànima,  que  privava  d’ex- 
pansionarse  la  nova  vida.  La  Corona,  els  no¬ 
bles,  els  prelats  no  eran  més  que  falsos  hé- 
roes,  falsos  superiors  que  passavan  per  tals, 
y  las  sevas  institucions,  puras  fórmulas  buy- 
das,  de  las  que  s’havia  ja  evaporat  la  essèn¬ 
cia.  Pera  sostenirse  havian  de  fingir,  de  fal¬ 
sejar  sentiments,  d’ensenyar  mentidas  ,  de 
imposar  càstichs  crudels. 

Axis  es  que  en  un  moment  tot  ho  va  tirar 
enlayre  la  explossió  subterrània.  El  poble 
va  ser  lliure;  l’Home  dignificat.  El  talent  po¬ 
dia  ja  obrirse  pas  per  sí  sol. 

Peró,  desgraciadament,  las  aristocracias 
indignas,  justament  suprimidas,  no  varen  ser 
reemplassadas  per  altras  reals  y  capassas. 
El  sentimentalisme  revolucionari  va  fundar 
la  nova  societat  sobre  meras  abstraccions, 
unas  que  corresponian  à  conceptes  reals,  al¬ 
tras  que  no  tenían  cap  qualitat  pràctica: 
Llibertat,  Igualtat,  Fraternitat,  Drets  del 
Home. 

Partintd’una  utopia  de  rahó  pura,  del  Home 
abstracte  qu’havía  concebut  J.  J.  Rousseau, 
varen  voler  ferlos  cabre  à  tots  dins  d’aquest 
motllo,  y  ls  varen  proclamar  à  tots  iguals, 
devant  de  las  irritants  desigualtats  qu’acaba- 
van  d'enderrocar.  Nos  va  veure  qu’en  el 
món  res  hi  ha  igual,  que  la  Igualtat  sols 
existeix  en  la  mort,  que  la  vida  es  diferencia¬ 
ció  creixent  y  progressiva,  que’ls  drets  surten 
de  la  forsa  pròpia,  de  la  organisació  y  de  la 
energia,  essent  proporcionals  à  aquesta.  Bo 
era  que  no  hi  hagués  castas,  ni  privilegis;  pe¬ 
ró  la  identitat  era  una  idea  falsa.  A  tots  se’ls 
considerava  bons  pera  tot;  tots  tenían  iguals 
drets.  Aquest  va  ésser  el  nou  evangeli,  pro¬ 
clamat  y  ensenyat  à  cops  de  guillotina.  El  Sér 
Suprém  volia  que  ningú  sortís  sobre  dels  al¬ 
tres.  En  el  fondo  aquest  moviment  sols  era 

l’última  transformació  del  Cristianisme,  que 
diu  que  tots  som  iguals  devant  de  Deu.  Un 
estat  de  felicitat  suprema  era  esperat  com 
pels  milenans.  Y  aquest  no  va  venir.  ïPer 
qué?  Perquehi  havia  un  principi  fals:  la  Igual¬ 
tat.  Els  homes  no  eran  iguals,  sinó  fonamen¬ 
talment  diferents.  Y  en  aixó  precisament  es- 
triba  la  individualitat,  la  personalitat  huma¬ 
na;  y  la  llibertat  mateixa. 

La  Revolució,  no  obstant,  es  l’aconteixe- 
ment  més  gran  dels  temps  moderns,  y  potser 
de  tota  la  Historia,  gracias  à  un  sol  principi 
verdader  qu’en  si  portava,  encara  que  formu¬ 
lat  d’una  manera  imperfecta:  la  Llibertat.  Sí: 
va  proclamar  la  Llibertat,  qu  es  proclamar 
l’individuu  sobirà,  l’acció  vital  no  trabada, 
el  desenrotllo  natural  respectat,  la  diferencia¬ 
ció  feconda  Legitimada. 

Falta  ara  unificar  la  idea  de  Dret  ab  la  de 
forsa,  ferlo  nàixer  de  la  pròpia  naturalesa  y 
declararlo  proporcional  à  la  superioritat  de 
la  Vida.  La  llibertat  no  significa  pas  abolició 
d’autoritat,  com  la  Vida  no  significa  pas  la 
supressió  del  Sol  que  la  fomenta.  L  Autoritat 
deu  tenirla  sols  el  que  sigui  autor,  es  à  dir, 
creador,  proporcionador,  regulador  é  impul¬ 
sor.  L’Autoritat  del  fort,  del  genial,  del  que 
té  un  talent  adequat,  en  qualsevol  ram  de  la 
vida  humana,  no  priva,  sinó  que  determina 
la  Llibertat.  L’arquitecte  no  priva  pas  la  lli- 
bertad  del  paleta  al  fer  una  casa;  sols  li  mar¬ 
ca’l  concurs  que  deu  portarhi,  y  la  casa’s  fa; 
y  lo  mateix  es  del  director  d’orquesta.  El  Sol, 
per  estar  més  alt,  no  oprimeix,  sinó  que  dona 
llum  y  vida. 

L’autoritat  qu’oprimeix,  es  l’autoritat  in- 
merescuda,  es  el  capritxo  fet  lley,  la  tirania. 
Y  en  destruhir  aixó,  va  fer  obra  santa  la  gran 
Revolució  Francesa.  Al  sigle  xx  toca  solidar 
aquella  obra  instituhint  la  gerarquia  natural 
del  cor  y  de  la  inteligencia,  à  la  llum  del. 
Criteri  de  la  Vida.  L’únich  dret  fonamental 
y  general  à  tots,  es  el  del  desenrotllo  d’aques¬ 
ta  en  un  sentit  superior,  en  cada  individuu 
que  ve  sobra  la  terra.  Y  per  aixó  es  precís 
que  la  formà  de  el  govern  del  poble  pel  poble, 
s’entengui,  com  va  dir  molt  bé  en  Carlyle, 
exercit  pels  millors  del  poble. 

Pompeyus  Gener. 


LA  SENYORA  TOMASA 
Y  EL  SENYOR  JERONI 

La  senyora  Tomasa. 

Es  dona  del  pintor  y  dorador  senyor  Jero¬ 
ni,  y  mare  de  la  Conxita  y  d’en  Carlets. 

Té  quaranta  tres  anys,  peró’n  representa 
més  perque  ha  patit  molt,  sobre  tot  d’uns 
quants  anys  à  n’aquesta  part,  que  obcecat  el 
senyor  Jeroni  ab  el  seu  fill,  qu’es  un  ximple, 
creu  de  debó  qu’arribarà  à  ésser  un  Fortuny. 
Per  culpa  d’aquest  xicot,  la  casa  del  senyor 
Jeroni,  que  avans  era  un  cel,  ara  es  un  in¬ 
fern. 

Totas  las  desgracias  que’ls  han  caygut  à 
sobre  ella  las  havia  previst,  perque  la  senyo¬ 
ra  Tomasa  té  aquell  bon  sentit  qu’es  patri¬ 
moni  de  la  major  part  de  las  donas;  qu’en- 
tenen  per  intuició  fins  en  aquellas  cosas  que 
sembla  que  no  hi  haurian  d’entendre. 

Com  deyam,  la  casa  va  ésser  un  cel  fins. 
que’l  noy,  à  la  edat  de  quinze  anys,  va  co- 
mensar  à  embrutar  telas. 

Fins  allavoras  el  senyor  Jeroni  no  havia 
trencat  may  cap  plat  ni  cap  olla.  Desde  alla¬ 
voras  hi  ha  hagut  anys  de  cinch  setri Il-eras,. 
y  aixó  que  la  senyora  Tomasa  de  malas  res 
postas  no’n  torna.  Encara  qu’ell  trenqui  se- 
trilleras,  y  trenqui  plats  y  copas,  y  cassolas 
y  tot,  ella  no  li  trenca’l  respecte  may. 

Estima  molt  à  la  Conxita,  primerament 
perque  es  filla  seva,  y  sobre  tot  perque  ella 
se  fa  estimar. 

La  senyora  Tomasa  es  tan  bona  mare,  que 
també  estima  d’alló  més  à  n’en  Carlets,  en¬ 
cara  que  sigui  un  presumit  sense  cap  títul 
pera  poderho  ésser,  y  encara  que  per  culpa 
d’ell  s’hagin  arruinat  tots,  y  sigui  ell  la  causa 
dels  desoris  doméstichs,  dematí.  tarde  y 
vespre. 

El  carinyo  de  mare  no  li  priva  de  veure 
que’l  seu  fill  de  pintor  no  n’es  ni’n  serà 
may.  Aixó  la  senyora  Tomasa  ho  sab  de 
cert,  perque  encara  qu’ella  no  hi  entén  res 
en  aixó  de  la  pintura,  ha  demanat  informes 
als  que  hi  entenen,  y  s’ha  acabat  de  conven¬ 
cé,  perque  aquesta  és  l’hora  que  no  hi  ha 
hagut  may  ningú  que  preguntés  el  preu  de 
cap  dels  cent  vintitrés  quadros  que  tenen 
exposats  en  la  botiga,  quadros  que’l  noy  del 
senyor  Jeroni  ha  perpetrat  à  Roma  y  à  París. 

La  senyora  Tomasa  fins  se  posa  nirviosa. 

(y  aixó  qu’avans  no  n'era  gens)  cada  vega¬ 
da  que’l  senyor  Jeroni  diu  que’l  seu  fill 
serà  un  altre  Fortuny. 

De  senyoras  tan  netas,  tan  endressadas  y 
que  sàpigan  portar  el  govern  d’una  casa  com 
la  senyora  del  senyor  Jeroni,  n’hi  ha  molt 
pocas. 

Y  quina  llastima  que  li  fan  à  la  senyora 
Tomasa  totas  aquellas  senyoras  que  pera 
disposar  que  treguin  la  pols,  y  fins  las  tre- 
nyinas,  han  d’esperar  que  arribi’l  dissapte! 
Ella  si  que,  per  aquestas  operacions,  may  de 
la  seva  vida  ha  demanat  permis  al  parenós- 
trich. 

Per  la  senyora  Tomasa  no  hi  ha  cap  olor 
tan  deliciosa  com  la  flayra  de  la  roba  de 
bugada,  cap  música  tan  bonica  com  el  soroll 
dels  espolsadors,  manejats  ab  verdader  de¬ 
lit,  ni  cap  quadro  tan  hermós  com  l’aspecte 
d’un  armari  ple  fins  dalt  de  tot  de  roba  blan¬ 
ca,  ben  neta,  ben  repassada,  ben  plegada  y 
ben  colocada. 

El  senyor  Jeroni. 

Té  cinquanta  anys.  De  dolent  no  n’es. 

Es  pare,  y  pare  boig  pel  fill. 

Y  qué’n  va  ésser  de  felís  el  senyor  Jeroni, 
fins  el  dia  que’l  seu  fill  se  li  va  declarar 
pintor! 

Allavoras  tenia  casa  pròpia  al  carrer  de 
las  Molas,  que  ab  lo  que  pagavan  els  lloga¬ 
ters  podia  viure  ben  bé  tota  la  familia  del 
senyor  Jeroni.  Tenia  torreta  pròpia  al  car¬ 
rer  de  Alfonso  XII,  de  Sant  Gervasi  de 
Cassolas,  ab  soterrani,  baixos  y  primer  pis; 
ab  el  seu  jardi,  ab  drboles  frutales ,  plantas 
tropicales  y  de  las  altras;  dos  safreigets  (pera 
rentar  y  pera  esbandir),  el  seu  quarto  pera 
pendre  banys,  el  seu  quarto  pera  planxar, 
y’l  seu  quarto  pera  passar  bugadas. 

Al  jardí  hi  tenia  manguera  ab  rodas  y 
tot,  qu’arribava  à  tot  arréu;  hi  tenia  sortidor 
d’alló  més  alt  que  hi  podia  ballar  l’ou  casi 
tan  bé  com  el  que  per  Corpus  balla  en  el 
jardí  dels  claustres  de  la  Seu  de  Barcelona. 

Al  cap  de  vall  del  jardi  hi  tenia  una  casca¬ 
da  ab  peixos  vermells  al  engrós,  y  en  el  cim 
un  pastoret  tocant  el  sach  de  jemechs,  que 
mullava  à  tots  aquells  visitants  tafaners  que 
obran  aixetas  sense  permís  del  amo. 

Tenia  coloms,  que  produhían  colomins, 
pera  poder  fer  d’alló  més  sovint  aquells  ar¬ 


rossos  may  massa  dolsos  ni  massa  salats, 
may  massa  cuyts  ni  massa  crusos,  bajo  la 
entendida  dirección  de  la  senyora  Tomasa. 

Tenia  cunills  y  cunillas,  que’s  multiplica- 
van  de  tal  manera,  que  donavan  cunillets 
pera  la  familia  del  senyor  Jeroni,  pels  pa¬ 
rents  del  senyor  Jeroni,  pels  amichs  del 
senyor  Jeroni,  y  fins  pels  coneguts  del  se¬ 
nyor  Jeroni. 

Tenia  gallinas  del  Prat  ab  gall  de  Con- 
xinxina,  y  com  qu’en  el  galliner  hi  tocava 
el  sol  al  dematí,  al  mitj  dia  y  à  la  tarde,  y 
las  gallinas  tenian  à  tot  pasto  sagonet  al  lle- 
va-rse  y  blat  de  moro  tot  el  dia,  una  gallina 
ab  altra  donavan  al  any  de  cent  vint  à  cent 
trenta  ous,  y  tots  del  dia,  que  deya  don  Jero¬ 
ni,  qu’era  molt  de  la  broma  avans  d’ésser 
pintor  el  seu  noy. 

Y  fins  tenia  pavo  real  qu’aixordava  fins 
al  vehinat  de  qui  sab  ahónt  de  dia  y  de  nit, 
lo  mateix  à  l’estiu  que  à  l’hivern. 

De  tot  aquell  benestar  ja  no’n  queda  res, 
ni  la  casa,  ni  la  torreta,  ni’ls  coloms,  ni’ls 
cunills,  i  ni  un  tros  de  gallina  pera  tirar  à 
l’olla! 

No  més  queda’l  pavo  real,  que’s  va  morir 
de  gana  y’l  varen  fer  dissecar. 

La  casa  y  la  torre  estan  hipotecadas  y  re- 
hipotecadas. 

Dels  coloms  en  varen  fugir  uns  quants,  y 
els  que  quedavan  varen  anar  à  veure  si  tro- 
bavan  als  fugitius. 

Els  cunills,  per  falta  de  cuydado,  se  varen 
anar  mullant  y,  per  lo  tant,  se  van  anar  mo¬ 
rint. 

Y  las  gallinas,  també  per  falta  de  cuyda- 
dos,  se  las  varen  repartir  els  lladres  salta- 
parets  de  Sant  Gervasi  de  Cassolas. 

La  taleya  del  noy  ha  sigut  la  desgracia  de 
tota  la  familia. 

A  la  edat  de  catorze  anys,  com  que  aquest 
ximple  ja  tenia  à  casa  seva  totas  las  eynas 
de  fer  mal;  es  à  dir,  tenia  telas,  pincells,  co¬ 
lors  y  motlluras  amplas;  ell  que  sí  que  sense 
encomanarse  à  Deu  ni  à  cap  sant,  essent  una 
criatura  y  sens  haver  dibuixat  en  tota  la 
seva  vida,  se  va  posar  à  pintar,  y’l  senyor 
Jeroni  à  entussiasmarse  y  à  gastar  diners  y 
més  diners  y  à  descuydar  el  negoci.  Quan  va 
anar  à  Roma  à  passar  tres  mesos  al  costat 
del  noy,  va  deixar  la  botiga  completament 
abandonada,  y  aquest  va  ésser  el  cop  de 

gracia,  perque’ls  seus  negocis,  que  ja  anavan 
malament,  desde  aquell  día  varen  anar  molt 
pitjor. 

Després  d’haver  passat  dos  anys  à  Roma 
el  fill  del  senyor  Jeroni,  ha  estat  à  París  fins 
que,  mort  de  gana,  ha  tornat  à  Barcelona  à 
partirse  la  misèria  ab  la  familia. 

No  s’ha  venut  ni  un  quadro  del  noy.  Tots 
els  altres  pintors  se  n’hi  burlan  à  la  cara  y  à 
la  cara  li  diuhen  que  no  ho  es  pas  de  pintor , 
qu’es  pintor  y  dorador. 

Don  Jeroni  no’s  dona,  à  pesar  de  tot  lo  que 
veu  y  toca:  encara  està  cregut  que  I  seu  fill 
serà  un  altre  Fortuny,  y  que  à  Barcelona  y 
à  Madrid,  y  à  París,  y  à  Londres,  v  fins  à 
Berlín  y  tot,  ab  el  temps  fins  hi  haurà  bara- 
llas  pera  comprar  els  quadros  del  noy. 

Pobre  senyor  Jeroni,  y  pobres  de  tots  els 
centenars  de  pares  que  son  com  el  senyor 
Jeroni,  y  tenen  fills  com  en  Carlets! 

Albert  Llanas. 

EL  CAMP  DEL  «PAM-BENEYT» 

Cada  dissapte,  quan  los  dronchs  de  las  carn- 
panas  de  la  parròquia  senyalan  la  darrera 
missa,  els  pobres,  escampats  per  tots  els  in¬ 
drets  de  la  vila,  fan  cap  à  ca’n  Morenes,  an¬ 
tiga  casa  de  pagés.  L’amo  actual,  en  Fèlix, 
surt  al  brancal  de  la  porta  d’aquell  antich  ca¬ 
sal  de  pedra  picada  ab  patina  de  color  torrat, 
volador  ràfech,  portal  adovelat,  graciosas  fí- 
nestras  góticas  y  alegóricas  gàrgolas.  Dos 
mossos  li  deixan  al  costat  una  panera  crumu- 
llada  de  pa  de  casa,  n’agafa  un,  y  fenthi  à  la 
sola  la  senyal  de  la  creu,  ab  la  esmolada  ga¬ 
niveta,  d’aquells  pans  morenos  com  las  pe- 
dras  del  casal,  ne  va  fent  llescas  de  cap  à 
cap,  repartintlas  als  pobres  que  ja  esperan, 
grans  y  xichs,  joves  y  vells,  homes  y  donas... 
pera  tothom  n’hi  ha;  puig  de  temps  inmemo- 
rial,  à  ca’n  Morenes,  de  pares  à  fills,  ha  vin¬ 
gut  servantse  aquella  tradició  que  Jesús  va 
instituhir  al  despedirse  dels  seus  apòstols, 
recomanantlos  la  caritat  als  pobres  com  una 
de  las  primeras  virtuts. 

Mes  à  ca’n  Morenes  no  s’hi  ha  repartit  may 
la  moneda,  que  va  servir  pera  vendre  al  Just 
y  que,  com  à  signe  de  copdicia,  arrecona 
l’avar,  sinó’l  pa,  l’aliment  més  principal, 
aquell  que  tots  els  católichs  demanàm  à  Deu 
Nostre  Senyor  en  la  més  santa  de  las  ora¬ 
cions,  com  à  simbre  de  tots  els  altres. 


Del  pa  may  no  se  n’ha  fet  mal  us;  del  di¬ 
ner  moltas  vegadas.  Per  aixó  à  ca’n  Morenes, 
un  dia  cada  setmana’s  pasta  pera’ls  pobres 
una  quartera  de  blat  del  que’s  cull  en  la  pes- 
sa  de  terra  tocant  als  murs  de  la  vila,  que  ja 
se’n  diu  lo  Camp  del  pam-beneyt,  qual  fruyt 
ve  destinat  de  temps  inmemorial  pera  la  ca¬ 
ritat  al  pròxim. 

Un  cap  al  tart  de  juny  me  passejava  pels 
voltants  de  la  vila.  Las  vinyas  ab  llurs  tiras 
de  ceps  arrenglarats  anavan  allargant  els 
tendres  brassos  cuberts  de  verda  y  fosca  pam- 
polada,  cimbrejant  ayrosos  al  impuls  del  ven- 
titjol. 

Tot’aquella  part  de  terme  estava  plantat; 
lo  rahim  n’era’l  fruyt  predilecte,  y  la  terra 
apareixia  encatifada  d'un  vert  esmeragda. 

Tan  sols  el  Camp  del  pam  beneyt  contras¬ 
tava  aquella  nota  de  color  ab  la  rossor  de  las 
granadas  espigas  que,  colltorsadas  cap  à  ter¬ 
ra  y  moventse  en  suaus  onadas,  semblavan 
protestar  dels  cops  de  fals  ab  que  una  colla 
de  segadors  las  aterravan. 

Me  vaig  acostar  à  n’en  Fèlix,  que  seya  sota 
l’ombra  d’una  grossa  olivera,  únich  arbre 
que  al  mitj  del  camp  hi  havia,  extenent  amo¬ 
rosit  llurs  negrencas  brancas  sobre  la  roba 
dels  segadors. 

— Bona  cullita,  —  vaig  dirli. 

— Deu  n’hi  dó,  —  me  respongué  —  mes 
per  aixó  aquesta  terra  tot  es  fetje;  no  s’hi 
troba  una  pedra  per  remey. 

— Es  extrany,  vos  que  sou  tan  bon  pagés  y 
essent  la  terra  tan  bona,  que  no  imitéu  als 
vostres  vehins  plantantla  de  vinya  —  vaig 
dirli. 

— Cert  que  rendiria’l  doble  —  me  contes¬ 
tà  ab  tota  senzillesa;  —  mes  los  pobres  de 
cada  dissapte  {cóm  ho  farían? — 

Jaume  Ramón. 

FRAGMENTS  D’UNA  CARTA 


.  y  m’ho  ha  dit  una  amiga  teva,  que’t 

casavas.  Casarse!  Quina  gran  cosa!  Primer 
he  quedat  molt  sorpresa;  després,  reflexio¬ 
nant,  com  te  conech  molt,  he  trobat  llógich 
el  propòsit;  per  íorsa  havias  de  ser  tu...  Qui¬ 
na  cayguda  més  vulgar!  Avuy  no  més  se  ca- 
san  els  tontos  y’is  egoístas,  y  jo’m  creya  que 
no  eras  ni  una  cosa  ni  l’altra . 

Tu,  l’etern  enemich  del  matrimoni  y  de 
tota  fórmula!  L'idealista  sublim,  anant  de 
parella  ab  la  material 

Perque’l  teu  casament  serà  un  acte  mate¬ 
rial  com  qualsevol  altre,  no  ho  dubtis.  Els 
esperits  com  tu,  teniu  aixó:  vos  enlayréu  més 
que’ls  altres,  y  en  la  cayguda  sou  pitjors: 
vos  arrosseguéu  encara  més  que’ls  altres. 


M'han  dit  que  la  teva  promesa  es  una  bona 
noya  (ja  entens  qué  vull.  dir  escribint  bona 
noya),  y  catalana  per  més  senyas.  Ja  sabs  el 
concepte  que’n  tinch  format  de  la  cultura  de 
la  dona  catalana,  y’l  que’n  tenias  tu;  suposo 
que  no  hauràs  cambiat,  encara  que  l’amor 
dissimula  moltas  taras... 

Tu  enamorat!  No  pots  pensarte  la  gracia 
que’m  fas . 


Son  pressentiments;  y  aquest  creu  que’l 
tinch,  y  fins  me  l’explico.  Me  sembla  que  se¬ 
ràs  alló  que  se’n  diu  un  bon  marit:  per  ai- 
xó’m  sab  greu  que’t  casis,  te  soch  franca,  no 
més  que  per  aixó.  Si  consideressis  el  matri¬ 
moni  tal  com  l’havias  considerat  fins  ara,’t 
perdonaria  la  ridiculesa;  peró’m  sembla  que’t 
posaràs  al  nivell  de  la  vulgaritat,  y  sento  que 
t’hi  posis. 

Perque,  veyàm:  -qué  vas  à  buscarhi?  ^La 
ilusió  de  la  lluna  de  meP  No  ho  crech.  Si 
tota  la  teva  vida  ha  sigut  una  lluna  de  mel 
continuada! . 


Ja  se’m  figura  veuret  del  bras  de  la  teva 
esposa  anant  al  teatre  ó  à  missa,  vivint  ab 
sogres,  comportant  las  exigencias  y  rebeque- 
rias  dels  pares  d’ella;  y  quan  tinguis  fills  (à 
tu  que  no  t’agradavan  las  criaturas),  ja’t  veig 
passejant  el  bebé  à  las  nits,  cantantli  tonterias 
pera  ferlo  dormir  y  procurant  alhora’l  des¬ 
cans  de  la  teva  muller,  la  teva  amistansada 
legal,  com  l’haurías  anomenada  temps  en¬ 
darrera . .  .  . 


Y  no  sé  per  qué’m  sembla  que  cada  any  ne 
tindréu  un  de  fill,  perque’ls  amors  reposats, 
burgesos,  acostuman  à  donar  més  fruyts 
que’ls  amors  passionals,  que  generalment  son 
estèrils...  Fentevell,  renyint  abels  companys 
y  companyas  de  la  teva  joventut  bohèmia, 
aquella  joventut  que,  mal  que’t  pesi,  recor¬ 


daràs  anyoradís  tota  la  vida.’t  tornaràs  home 
de  negocis,  ple  de  mals  de  cap,  avaro;  t  en- 
greixeràs  forsa,  y’l  teu  rostre  vermell  y  gra- 
nallut,  ficat  dintre  unas  patillas  exuberants 
y  grisas,  presentarà  aquell  aspecte  de  bon- 
homie  caracteristich,  que  indica  excés  de  ven¬ 
tre  y  falta  de  cervell . 

No  t’enfadis  cho  sents!1  no  t  enfadis.  Tot 
aixó  son  pressentiments,  distraccions  de  la 
meva  imaginació  esbojarrada.  Ja  me  n  diràs 
alguna  cosa . 

M  agradaria  saber  cóm  ho  has  fet  per  es¬ 
timaria,  perque  no  arribo  à  compendre  1  mo¬ 
tiu  del  teu  enamorament,  si  n’estàs,  que  prou 
deus  estarne  quan  arribas  al  sacrifici. 

.  hermosura,  no  ho  crech;  per  interès  ho 

dubto.  Ó  has  cambiat  molt,  ó  no  t’entench  ni 
t'he  entés  may;  jo  que  m’ho  creva.  .  .  . 

y  si  la  trobas  incoherent  no  ho  estranyis; 
aquesta  carta  es  el  reflexo  de  la  teva  ànima; 
y  la  teva  ànima  ho  es  tant  d’incoherentl  . 

no  t’escrich  per  despit.  Si  me  n’alegro,  creu- 
me!  Tampoch  recorro  al  sentimentalisme;  ja 
sabs  que  jo  encara  que  senti  molt  soch  ene¬ 
miga  d’exterioritats.  Si  ho  he  fet,  no  ha  sigut 
pas  per  interrompre’l  teu  curs  pretenent  des¬ 
pertar  afectes  somorts. 

Un’altra  hi  haguera  recorregut;  res  d’aixó; 
t’he  escrit  perque’m  sab  greu  que’t  posis  en 
ridicul,  que  siguis  cursi . 

Jo’t  creya  d’altra  manera. 

Res,  he  tingut  un  desengany,  y  à  fe  que 
hi  estich  feta.  Jo’m  pensava  haverlos  tingut 
tots  ja,  y  veig  que’m  faltava  aquest.  T  ho 
agraheixo;  si  Monte-Carlo  no  fos  tan  lluny  de 
Barcelona, ’l  regariam  ab  una  ampolla  de 
Chablis . 


Fesme  saber  el  dia,  que  t’enviaré’l  meu 
regalo.  Serà  senzill,  una  monada.  No  sé  si 
dirtho,  peró...  vaja,  no  vull  qu’estiguis  ne¬ 
guitós,  mon  bijou:  t’enviaré  un  full  de  calen¬ 
dari. 

çNo’l  trobas  excéntrich··1  iNoN  Perque  no 
tens  memòria.  Serà’l  millor  regalo  que  tin¬ 
dràs,  un  full  de  calendari  del  dia...  es  à  dir, 

ja’l  llegiràs  el  dia;  per  això  te'l  regalaré. 

.  reservam  un  recort,  petit,  molt  petitet, 

però  resérvamel  aquell  dia.  Jo,  encara  que 
soch  molt  despreocupada,  crech  ab  els  re- 
corts.  Tots  tenim  manias! . 


. y  aixís  aniràs  bé.  No  hi  guaytis  may 

endarrera.  Lo  passat  es  lo  que’s  deixa,  lo 
que  se’n  va.  En  l’estat  present  tots  som  iguals, 
hagi  sigut  el  qu’hagi  sigut  el  passat  de  cada 
hu.  Endevant  tampoch  hi  guaytis.  Lo  millor 
es  anar  à  l’aventura,  vingui  lo  que  vingui  y 
caygui  qui  caygui;  lo  que  interessa  es  el 
moment,  qu’es  lo  únich  ab  que’s  pot  creure, 
lo  únich  veritat.  Tol  lo  altre.  .  caborias,  res 
més  que  caborias . 

.  y  si’ns  trobém,  m’ho  has  de  dir  tot; 

vull  que  m’expliquis  lo  qu’es  aquesta  vida 
nova  ab  la  que  ni  tu  ni  jo  haviam  cregut 
may  (jo  encara  persisteixo).  Tinch  ganas  de 
saberho.  Cóm  riuré  al  trobarte!  Peró  no 
tingas  por  de  que’t  comprometi,  que’m  faràs 
llàstima .  . 


.  y  tot  acabat,  las  nostras  ànimas  des- 

lliuradas  faràn  diferent  cami.  La  meva  sola, 
ben  lliure;  la  teva  ab  la  deslliuransa’s  troba 
ab  que  la  encadenan  més  fort  encara.  . 


.  y  ara  ja  no  haig  de  recorre  à  finals 

estudiats,  frases  fetas  de  gust  pèssim;  ne 
tinch  prou  ab  dirte  que  soch  la  teva  amiga 
que’t  plany  y’t  planyerà  sempre. 

Gabrielle. 

Per  la  copia, 

Jascinto  Capella. 

L’ALBA,  A  PERPINYÀ 
(  Rossellonès.  ) 
Alguna  vegada’ns  ha  arribat  esser  mes  ma¬ 
tiner  que’l  sòl.  Per  les  nostres  valls  y  mon- 
tanyes,  la  gent  hi  es  acostumada  esser  de 
peus  antes  que  l’alba  no  clareji;  à  ciutat,  hont 
la  vida  es  diferent,  hont  se  vetlla  tard,  ó  per 
treballs  ó  per  divertiments,  es  lo  die  que  nos 
treu  del  llit.  Y  amb  aixo,  que  es  tan  poètica 
une  saillida  del  sól! 

Vaja,  l’altre  matí,  à  les  quatre  hores  y  mit¬ 
ja,  eri  fora  de  casa,  y  amb  els  companys  no’ns 
pujarem  cap  al  serrat  d’en  Vacquer.  Lo  cel 


era  estelat,  tot  era  quietut,  l’ayre  no’s  movia, 
y  dels  horts  que  travessàvem  ne  venien  ale¬ 
nades  embaúmades. 

Al  cap  d’el  carrer  Valette,  passant  sobre’l 
pont  de  fusta  de  la  Basse,  veyem  unes  buga- 
dères  que  renten  de  valent,  cad’una  amb  el 
fanal  al  costat;  per  la  via  del  cami  de  ferro, 
maquines  manobren,  amb  llurs  fanals  de- 
Vanters  que  semblen  dos  ulls  de  foch;  Iper  la 
carretera  de  Tuhir,  un  llum  se  veu  també  à 
n’un  rentador,  y’n  sentim  à  venir  cops  de  ba- 
tadors;  per  la  travessera  que  va  al  cami  real 
d’Espanya,  encare  una  dona  renta  à  n’el  rech, 
amb  la  claror  d’un  fanal.  Mare!  si’n  son  ma- 
tinères  les  dones  dels  traballadors  y  jorna¬ 
lers,  aqueixa  gent  pobre  mes  honrada  y  fey- 
nèra,  que  tot  s’ho  espèra  sino  del  seu  afany 
y  de  l’ajuda  de  Deu. 

Seguit  cap  al  serrat,  passem  devant  del  di¬ 
pòsit  de  les  maquines,  tot  embolicat  de  llums 
y  de  fum;  aqui  també  hi  ha  gent  matinèra. 
Per  la  campanya,  se  veu  llums  à  n’els  masos, 
y’l  fanal  de  Port-Vendres  relluheix  com  si  un 
estel  s’hagués  parat  à  dalt  del  cap  de  Biarre. 
Encare  una  pujadeta,  y  sem  al  cim  del  ser¬ 
rat,  hont  nos  aturem  entre  mitg  d’un  oliu  y 
d’un  etzevare. 

De  poch  en  poch,  l’alba  ja  vé,  y  deixa  veu¬ 
re,  al  horizó,  una  blancor  qu’es  la  regna  del 
mar;  l’ombre  d’un  gran  caseriu,  es  la  ciuta- 
dela  de  Perpinyà;  un  encadènament  de  ser¬ 
rats,  son  les  Albéres;  una  faixa  blanquinosa 
qu&voleteja  en  l’ayre  y  apar  penjada  al  cel 
mateix,  es  la  neu  dels  cimalls  de  Canigó. 

Com  mes  va,  fa  mes  die;  sobtadament,  cap 
à  les  sis  hores,  un  cribell  qu’hom  diria  de 
ferro  ruhent,  s’alsa  per  sobre  l’estany  de  Sant 
Ciprià,  y  una  pinzellada  vermella  arreu  se  po¬ 
sa  per  les  piques  nevades  de  Canigó,  s’aixeca 
unabispa  fresqueta,  los  aybres  remouhen  llur 
brancam,  s’oú  lo  piuladis  de  les  niuhades. 

Lo  sól  ja  es  llevat,  y  à  cada  minut  que  pas¬ 
sa,  lo  dia  s’espargeix  à  pertot;  la  mar  s’en¬ 
galana  de  reflexos  rogenchs,  les  altures  mos¬ 
tren  llurs  cinglères  y  fondalades,  y  llurs  bos¬ 
cos  se  veuhen  à  verdejar.  Lo  sól  ja  es  llevat! 

Quan  nos  entornem,  per  camps  y  vinyes  ja 
trastèjen  jornalers  y  llauradors;  y  demés  de 
la  verdura  del  campestre,  sembla  que  s’en¬ 
cengui  l’hermosa  y  vermella  florida  dels  pres¬ 
seguers. 


J.  _  Delpont. 

Llarga  com  una  serp,  brama  y  rebrama 
al  mitj  dels  camps,  la  fàbrica  brunzenta; 
llarga  com  una  serp,  destaca  ombriva 
els  finestrals  plens  de  claror. 

La  lluna 

entelada  pels  núvols,  sembla  riures 
de  l’alta  xemeneya  mitj  boyrosa, 
y’is  camps  de  blat  novell  que  la  voltejan 
escoltant  el  seu  bram,  restan  inmóvils. 

Desde  molt  lluny  se  veu. 

Sembla  la  imatje 

d’un  dels  casals  pahorosos  que’s  somnían; 
y  si  de  lluny  se  sent  sa  veu  frisosa, 
sembla  que's  senti  monstrüosa  abella 
voltar  entorn  d’una  deserta  prada. 

A  fora,  la  Natura  ab  son  misteri 
dormint  bressada  per  la  veu  terrible; 


y  à  dins,  capolls  qu'ans  de  descloures  cauhen 
per  l’alenada  del  casal,  impura. 

A  fora,  la  pregaria  perfumada 
sota  d’un  cel  d’Eterna  Primavera; 
y  à  dins,  espectres  alts  y  silenciosos 
que’s  mouhen  dominats  per  l’ull  altissim 
de  la  emboyrada  xemeneya  invicta. 

A  dins,  pits  que  s’assecan  entre  angunias 
marcint  la  fruyta  santa  de  las  mares; 
y  llà  d’enllà,  en  las  cambras  tan  desertas, 
els  infantons  qu’al  despertarse  ploran. 

Llarcb  mateix  que  una  serp;  brama  y  rebrama, 
enlluhernant  els  blats,  el  negre  monstre; 
y  al  compàs  de  son  bram,  entre  las  herbas, 
els  grills  entonan  la  oració  nocturna. 


Xavier  Viura. 


302  JOVENTUT 


IMPRESIONS  D'UN  LECTOR 

Tres  ensayos. 

Quelcom  de  lo  que  predica  en  Miquel 
Unamuno,  en  son  darrer  opúscul,  ja’ns  ho 
havia  exposat  ingènuament  el  nostre  gran 
crítich  Y.xart.  En  el  segón  tomo  de  la  serie 
El  ano  pasado,  declara  que  roman  faelment 
adicte  a  son  criteri,  si  bé  ignora  si  à  totas 
sas  ideas,  absolutament  à  totas,  perque,  com 
diuhen  en  una  comèdia  aplaudida  l’any  an¬ 
terior,  ab  ellas  no  havia  firmat  cap  pacte. 
«Pot  ser  en  qualque  cosa  he  mudat,  que  tot 
se  muda  en  el  món  (únich  aventatje  positiu 
que  se  li  coneix);  peró,  ahont  tants  cambian 
de  parer  en  profit  propi  y  en  assumptos  de 
interès  material,  bé  pot  modificar  sas  igno- 
centas  opinions  qui  tracta  de  lletras,  lo  més 
inofensiu  qu’existeix.  Lo  qu’en  jo  resta  ferm, 
avuy  més  que  may,  es  mon  entranyable 
amor  al  art,  y  per  ell,  à  l’absoluta  veritat:  el 
més  all  obsequi  que  pot  ferse  en  favor  de 
l’objecte  aymat.» 

Sens  estar  ben  segur  de  qu  això  no  fos 
una  cosa  lletja,  un  pecat,  quelcom  de  depri¬ 
ment,  sols  per  aquesta  fidelitat  à  lo  ver,  ai- 
xis,  passant  com  per  demunt  debrasas  y  do- 
nantli  tots  els  cayres  d’una  originalitat  més 
ó  menys  enginyosa,  més  ó  menys  sofistica, 
l’Yxart  confessava  que  d’un  any  à  l’altre  ha¬ 
via  baratat  d’ideas  com  qui  barata  de  saba- 
tas,  sobre  tot  si  són  vellas  y  no  serveixen 
pera  marxar  pels  caminals  nous,  lliurement 
empresos.  Això  que  noblement,  encara  que 
ab  certa  por  als  inconmovibles,  expressava 
ahir  el  critich  català,  avuy  ho  declara’l  pen¬ 
sador  basch  sense  cap  mena  de  temor  al  ri¬ 
dícul,  convensut  de  lo  que  diu,  y  ben  resolt 
à  predicarho  com  à  suprém  ideal  de  llibertat 
y  renaixement.  «Aborreixo  qualsevol  etique¬ 
ta;  peró  si  qualcuna  m’hauria  d’ésser  sofri- 
dora,  es  la  d’ideoclasta,  trenca-ideís.»  «No 
hi  ha  cracia  qu’aborresca  més  que  la  ideo- 
cracia,  que  suposa,  com  obligat  corolari, 
l’ideafobia,  la  persecució,  en  nom  d ’unas 
ideas,  d’altras,  tan  ideas.  es  dir,  tan  res¬ 
pectables  ó  tan  irrespectables  com  aquellas.» 
«Llibertat!  Llibertat!  Y  ahont  imperi  l’idea- 
cracia,  may  hi  haurà  veritable  llibertat,  sinó 
llibertat  devant  la  lley,  qu’es  la  idea  entroni- 
sada,  la  mateixa  pera  tots,  la  facultat  llógica 
de  poder  fer  ó  no  fer  quelcom.  Hi  haurà' lli¬ 


bertat  jurídica,  possibilitat  d’obrar  sense  tra- 
bas  en  certs  clossos;  peró  no  l’altra,  la  que 
subsisteix  fins  devall  la  esclavitut  aparent,  la 
que  fa  que  no  li  tornin  à  un  el  cor  ni  sisque- 
ra  la  espatlla  perque  pensi  d’aquest  ó  del  al¬ 
tre  modo.)>  {Que  no’ns  enteném?  {Que  no 
m  entenen?  «...en  aymarnos,  ens  entenguém 
ó  no,  y  no  en  entendrens  sens  aymarnos,  se 
fonamenta  la  verdadera  vida,»  que’s  confon 
ab  la  fe,  segons  la  frase  de  l’Ibsen:  «La 
vida  y  la  fe  han  de  fondres.»  «La  fe  s'ali¬ 
menta  del  ideal  y  sols  del  ideal,  peró  d’un 
ideal  real,  concret,  vivent,  encarnat,  y  en- 
semps  inagafable;  la  fe  cerca  lo  impossible,  lo 
absolut,  lo  infinit  y  lo  etern:  la  vida  plena.» 

Tal  diuhen  els  tres  ensaigs  d’en  Miquel 
Unamuno.  Ho  repetiré  més  curt.  May  ens 
hem  de  deixar  esclavisar  per  las  ideas  ( Ideo - 
cracia)\  ellas  no  son  tota  la  veritat;  la  veritat 
està  en  la  vida,  la  vida  es  cadahú;  donchs 
escudrinyemnos  ( ;adentro\)\  sols  aixis  tro- 
barém  la  fe,  qu’es  sinceritat,  tolerància,  mi¬ 
sericòrdia;  en  fi,  amor  (la  fe)\  suma  aspi¬ 
ració  dels  verdaderament  perfectes. 

El  nou  opuscul  del  Unamuno,  sobre  tot  en 
el  darrer  dels  ensaigs,  m’ha  fet  recordar 
aquest  pas. 

Era  un  diumenje  de  quaresma,  cap  al  tart. 
Tres  joves  caminavan  pausadament  per  un 
passeig.  De  prompte  un  d’ells  s'atura  ab  po¬ 
sat  de  despedirse. 

— {Què  vol  dir?  {T’has  oblidat  de  que  à 
las  sis  hem  d’anar  à  casa  la  senyora  Pla- 
nells·'' 

— No  puch;  tinch  una  ocupació. 

— -La  faràs  demà. 

—No  pot  ésser. 

— {Es  tan  precisa? 

—Indispensable.  Vaja,  adéu. — 

El  company,  que  no  havia  obert  la  boca, 
fa  un  escolt  al  que’s  quedava... 

— {Ah,  sí? {V ois  dir  qu’es  veritat?— exclama 
aquest,  y  llensa  sonora  riallassa. — Escolta, 
escolta,  —  crida  al  que  marxava.  —  {Ahónt 
vas?  Me  sembla  que  l’amistat  me  permet  la 
confiansa. 

— -Si  ho  sabs  {per  qué  m’ho  preguntas? 

— -{Donchs  es  cert?  {Vols  dir  que  t’ho  prens 
en  serio?  iVatua-listo!  {Y  sense  més  ni  més 
cambías  de  religió?  {T’has  tornat  boig?  Y  à 
casa  teva,  {qué  hi  diuhen? 

— Aixó  es  un  assumpto  ben  individual.  Hi 
he  pensat  molt;  hi  penso  més  cada  dia.  Que 
cadascú  cumpleixi  ab  la  seva. — 

Esclatà  un  dúo  de  riallas. 

— Perdona,  mes  aixó  es  superbament  xo¬ 
cant. 

— No,  ja  poden  riure.  Jo  ho  comprench 
tot.  Per  aixó  ho  tolero  tot,  y  ho  respecto  tot. 
Feu  la  vostra  via,  amichs. 

— Digasme — continuava’l  més  atrevit.  — Y 
ara,  {qué  feu?  {Que  també  predican  de  qua- 
resma’ls  protestants? 

— També.  Y  vosaltres  {que  no  hi  anéu  à 
sentir  el  vostre  capçllà? — 

Tornaren  à  ressonar  dugas  escandalosas 
riallassas  ,  que  s’anaren  perdent  passeig 
amunt. 

— Tant  mateix  se  necessita  barra,  noy. 

— Si  es  un  ximple!  {Que  no  es  una  bojeria 
deixar  ta  religió  de  sos  pares?  Vaja,  home; 
ni  pensarhi.  ' 

— A  mi  no  m’extranya.  {Que  no  te’n  re- 
cordas?  Als  quinze  anys  era  carií;  als  vint, 
lliberal;  després,  socialista;  més  tart,  dina- 
mitero;  y  ara  pot  ser  es...  separatista.  {Qué 
t’hi  jugas? 

— Vaja,  es  un  gira-casacas. 

— Primer  fou  un  llegidor  entussiasta  dels 
romàntichs,  fins  que’s  decidi  furiosament  per 
en  Zola  y  totas  sas  porquerias,  y  ara  té  la 
seba  del  modernisme... 

—Vaja,  es  un  informal. — 

Jo  1  conech  à  n’aquest  informal ,  y  assegu¬ 
ro  que,  si  llegeix  l’obra  del  Unamuno,  la 
tindrà,  d’avuy  endevant,  com  lo  seu  evan¬ 
geli  ideológich,  el  menjar  diari  del  cervell, 
el  balsam  pera  las  feridas  de  l’anima,  el  lli¬ 
bret  del  cor,  el  Kempis  modern. 

Se  tracta  d’un  sincer,  d’un  senzill;  algú 
m  entendrà  més  si  ho  dich  en  francès:  es  un 
naïf.  {Entesos?  Donchs  bé:  els  Tres  ensayos 
li  vindran  com  1  anell  al  dit.  Si  necessitava 
las  paraulas  animadoras  d’un  sabi,  ja  las  té. 
El  llibre  dei  Unamuno  es  consolador,  es  va¬ 
lent,  empeny  l’esperit,  dona  forsas  al  dèbil; 
en  fí,  ve  à  ésser  una  veu  encoratjadora,  una 
estreta  de  mans  d’aprobació.  Pels  insegurs, 
pels  desencaminats,  pels  famolenchs  d’ideal, 
es  la  mà  benèvola,  de  bon  amich,  que’ls  se¬ 
nyala  la  ruta,  que  ls  treu  de  l  avench  y’is 
conduheix  al  cim,  ple  de  llum,  d’horitzó  vas- 


tissim,  que’ls  descorre’l  vel  del  altar  ahont 
se  guarda’l  misteri  sacratissim  de  la  vida  y 
de  la  mort;  de  lo  etern,  qu’es  esperansa. 
Pels  que  ja  caminan,  pels  decidits,  pels  cre- 
yents,  es  una  companya  d’honor,  consoladora 
contra  las  injurias  y  bestiesas  dels  que  à  ran 
del  cami’s  burlan  dels  inflamats  per  l’ideal; 
fins  sembla  que’ls  obstacles  son  menos,  que 
el  sol  no  es  tan  calent,  que  las  púas  no  es- 
garrinxan  ab  la  crudeltat  d’avans. 

Aquestas  son  las  lecturas  ahont  acudeix 
l'home  en  ratos  d’aclaparament,  quan  l'àni- 
ma’s  sent  entristida,  quan  el  cos  defalleix, 
quan  el  dubte  ompla  de  tenebras  la  inteli- 
gencia,  ó  l’esperit  passa  per  greus  torturas. 
Llavors  un  hom  s’aferra  à  n’aquellas  afirma¬ 
cions  valentas,  fetas  per  un  cervell  lliure  de 
nebulositats  y  trassadas  per  una  ploma  enèr¬ 
gica;  y  rabeja  la  espiritualitat  en  aquell  Jor¬ 
dà  d’ayguas  tranquilas  que  tenen  el  do  del 
confortament,  y  de  nou  emprèn  la  tasca  de 
la  conciencia  y’s  llensa  cap  à  la  vida  de  son 
propi  sér,  que,  siga  com  siga,  serà  sempre 
la  més  sanitosa,  la  més  segura,  l’única  no¬ 
drida  per  la  veritat. 

Ab  aixó  queda  dit  que  l’obra  dfií  Unamu¬ 
no  no  consisteix  en  l’opi  adormidor  dels  pa- 
-radissos  artificials,  ahont  tota  pena  es  somor¬ 
ta  per  l’esborrador  oblit,  sinó  més  tost  en  la 
deixondidora  ampolleta  d’éter  que  fa  tornar 
al  estat  de  seny  y  obliga  à  la  pensa  à  que 
trevalli  novament,  condició  qu’à  la  fí  es  la 
que  més  caracterisa  al  home  entre’ls  altres 
seis  de  la  creació. 

J.  Torrendell. 


BALANS  MUSICAL 

La  orquesta  de  la  «Sociedad  Filarmónica» 
donà  días  passats  son  primer  concert  públich 
pera  fernos  coneixe’ls  avensos  de  l’Acade- 
mia  de  música  que  ab  tanta  constància  com 
abnegació  ve  dirigint  el  mestre  Crickboom. 
El  resultat  no  pogué  ésser  més  satisfactori, 
ja  que  ben  clar  quedà  demostrat  que  aquest 
es  l’únich  camí  serio  pera  la  regeneració  de 
l’art  de  la  música  à  Barcelona. 

Un  triat  programa,  en  el  que  abundavan 
els  clàssichs,  fou  executat  pels  deixebles  d’en 
Crickboom  ab  la  correcció,  justesa  y  colorit 
de  verdaders  professors.  Finalment  ha  arri¬ 
bat  l’hora  de  poder  sentir  homogeneitat  en 
la  orquesta  de  corda,  y  en  sa  conseqüència, 
una  unitat  d’expressió  a  que  no  estavam 
acostumats.  Els  músichs  qu’aquest  mestre 
educa  tenen  escola,  estil  peculiar,  adoptan 

una  posició  correcta,  executan  ab  unitat  com¬ 
plerta  de  moviments,  se  compenetran  ab  la 
partitura,  obehint  ab  cega  fidelitat  à  la  batu¬ 
ta  del  director  y,  en  conseqüència,  donan  à 
cada  obra  la  justa  expressió,  fentne  fruhir 
totas  sas  bellesas  al  auditori. 

Totas  las  composicions  foren  ditas  à  con- 
ciencia,  ab  interpretació  clara  y  arrodonida. 
Bach  y  Haendel  varen  ser  tractats  ab  tot  el 
respecte  que  mereixen,  destacantse  netament 
la  personalitat  d’un  y  altre.  Tant  en  la  Sara- 
bande  com  en  la  Loure ,  dos  hermosissims 
trossos  del  gran  Bach  que  revelan  clarament 
sa  paternitat,  sentirem  aquella  grandiositat 
y  puresa  in,efable  que  respira  tota  la  música 
d’aquest  clàssich.  Altre  tant  podém  dir  del 
cèlebre  Largo  y  del  Menuet  de  Haendel,  que 
per  lo  molt  coneguts  donaren  ocasió  de 
apreciar  la  excelent  interpretació  qu'obtin- 
gueren,  adquirint  mercès  à  la  orquesta  d’en 
Crickboom  tot  son  relléu,  sense  sortir  may 
de  la  deguda  severitat  d’execució  (1). 

Ens  donà,  ademés,  à  coneixe  un  Adagio 
de  Lekeu  ,  composició  sumament  interes¬ 
sant.  Si  bé  s'hi  descubreixen  marcadas  remi- 
niscencias  wagnerianas,  denota  en  son  autor 
un  hàbil  coneixement  de  la  orquesta,  y  es 
un’obra  de  verdadera  proba  pera’ls  intér- 
pretes.  Lo  mateix  dirém  de  la  Balada  de 
Greef,  que  si  no  es  d’una  gran  inspiració, 
conté  en  cambi  un  pensament  musical  ex¬ 
posat  brillantment  y  desenrotllat  ab  extra¬ 
ordinari  domini  dels  efectes  orquestals.  La 
execució  d’abdugas  composicions,  plenas  de 
passatjes  ben  dificultosos,  va  fer  honor  al 
mestre  Crickboom  y  à  sos  deixebles,  que  pro- 
duhiren  un  acabat  conjunt. 

S’estrenaren  tres  fragments  pera  corda  de 
nostre  mestre  Morera.  Confessém  que  cap 
d’ells  ens  entussiasmà,  puig  sobre  tot  en  la 
Queixa ,  y  en  la  Dansa ,  trobarem  falta  d’es- 
pontaneitat  en  el  músich,  que,  per  altra  part, 
ens  ha  donat  obras  molt  més  inspiradas. 
L’AaGgúoTtrobém  més  recomanable,  potser 
per  sa  major  senzillesa  d’exposició. 

El  conjunt  d’aquest  concert  ens  va  satisfer, 
tant  per  la  interpretació  excelent  de  las  com¬ 
posicions  com  per  havernos  revelat  una  or¬ 
questa  de  debò,  que  tot  y  trobantse  encara 
en  vias  de  formació,  podrà,  si  segueix  aixís, 
arribar  à  ser  una  orquesta  complerta,  ó  per 
millor  dir,  el  primer  conjunt  orquestal  orga- 
nisat  qu’haurém  sentit  en  aquesta  terra.  El 
mestre  Crickboom  mereix  gratitut  eterna  de 
tot  bon  aficionat,  per  sos.lrevalls  per  arrelar 


(1)  El  crítich  (!)  del  Diari  de  Catalunya,  va  dir 
qu’en  Crickboom  interpretà  las  obras  de  Haendel  à  la 
italiana.  Qualsevol  qu'hagi  assistit  al  concert  de  que’ns 
ocupém,  ó  que  conegui  la  manera  de  dirigir  d’aquell 
mestre,  pot  apreciar  la  barbaritat  de  semblant  afirma¬ 
ció.  Aixó  sí,  la  crítica  (?)  anava  sense  cap  firma.  Y  pera 
dir  bestiesas  com  aquesta  no  calia  despatxar  al  infelís 
Sunol. 


entre  nosaltres  la  serietat  d'execució,  y  pels 
fruyts  que  dins  de  poch  temps  hem  de  cu- 
llir  ab  un  planter  tan  fèrtil  com  el  qu’en 
aquest  concert  presentà  per  primera  vegada. 

Un  músich  de  la  terra,  un  artista  realment 
notable,  hem  tingut  ocasió  de  coneixe  últi¬ 
mament.  Feya  temps  que  sentiam  alabar  las 
excelents  qualitats  del  concertista  de  guitarra 
Miquel  Llobet,  mes  no  esperavam  trobarnos 
ab  un  mestre  tan  consumat,  ab  un  artista  tan 
exquisit. 

La  guitarra,  aquest  instrument  per  molts 
menysprehuat,  y  qu’havia  arribat  à  tan  baix 
nivell  per  culpa  del  flamenquisme  qu'ha  cor¬ 
romput  nostra  terra,  es  en  mans  d’en  Llobet 
l’instrument  del  sentiment  per  excelencia. 
De  sas  cordas  n’arrenca  notas  de  la  més  de- 
delicada  tendresa  que  produheixen  en  nostra 
ànima  una  sensació  inefable  dificil  d’ex¬ 
plicar. 

En  sessió  íntima  y  agradabilissima,  en 
Llobet  ens  entussiasmà  fentnos  sentir  nom- 
brosas  composicions  dels  millors  clàssichs. 
Desde  l’incomparable  Sor,  el  clàssich  per 
excelencia  de  la  guitarra,  fins  à  Beethoven, 
Haydn,  Mendelssohn,  Schumann  y  Chopin, 
tots  son  interpretats  per  aquest  guitarrista 
ab  igual  domini  y  puresa  de  dicció,  ab  un 
gust  tan  extraordinari  com  extraordinari  es 
son  domini  del  instrument.  Tot  y  possehint 
una  gran  execució,  en  Llobet  ens  agrada 
més  que  res  per  ser  un  artista  de  cor,  dels 
que  posan  tota  l’ànima  en  lo  que  interpretan, 
y  dels  que  tenen  talent  pera  donar  el  verda- 
der  sentit  à  cada  composició,  sens  estraferla 
ab  falsos  adornos  que  sols  serveixen  per  en- 
lluhernar  als  profans. 

En  plena  joventut,  puig  encara  no  té  vin- 
tidós  anys,  ha  arribat  ja  à  ser  un  veritable 
mestre.  De  tot  cor  el  felicitém,  desitjantli 
molts  triomfs  en  el  difícil  art  que  conreuha 
ab  tanta  laboriositat  com  veneració. 


Podém  donar  per  finida  la  temporada  mu¬ 
sical  barcelonina,  puig  fins  à  la  tardor  pro¬ 
bablement  no  hi  haurà  altras  audicions  de 
música  que  las  que  particularment  dongui 
cadascú  en  sa  casa.  Si  passém  balans  del 
moviment  musical  desde’l  principi  del  passat 
hivern,  el  trobarém  tan  espléndit  en  cantitat 
com  migrat  en  calitat,  per  manera  qu’en  bé 
de  tots  fora  de  desitjar  que  hi  hagués  menos 
solfas  y  més  profitosas. 

^Qué’n  queda  de  notable  de  tot  aquest  any 
musical?  De  tants  y  tants  concerts,  sols  re- 
sultan  de  lley  las  sessions  de  la  «Sociedad  Fi- 
larmónica,»  el  concert  sinfónich  d’en  Crick¬ 
boom,  y  els  bons  intents  d’en  Granados  que, 
ab  sa  nova  «Sociedad  de  conciertos  clàsicos», 
ens  fa  esperar  quelcom  de’  profitós  pera  la 
pròxima  temporada.  De  moment  hem  de 

agrahirli’l  goig  incomparable  d’haver  tornat 
à  sentir  al  inmens  Pau  Casals,  l’artista  sens 
rival  del  violoncello. 

Un  rengle  de  pianistas  ha  desfilat  per  de- 
vant  nostre.  No  hem  de  repetir  la  opinió  que 
de  cada  un  formarem.  Sols  ens  doldrém  una 
vegada  més  del  extraordinari  predomini,  en 
la  majoria,  de  la  execució  sobre  la  dicció,  fins 
al  punt  de  convertirse  l'intérprete  en  una  mà¬ 
quina  sense  que  l’artista  aparegui  enlloch. 
És  clar  qu’aixó  no  podém  dirho  d’en  Malats, 
en  Nin  y  algún  altre. 

Respecte  dels  concerts  Nicolau,  després  de 
tot  quant  varem  escriure  à  son  temps,  cre- 
yém  lo  més  oportú  non  raggionar  di  lor . 

Y  en  quant  à  lo  que  deuria  ésser  nostre 
temple  de  la  música,  nostra  primera  escena 
lírica,  també  n’hem  parlat  prou.  Anotém, 
entre  mitj  dels  atentats  perpetrats,  els  dos 
més  ignominiosos,  per  la  classe  d’obras  sobre 
que  recaygueren:  el  Tristan  é  Isolda  y  la  Ifi- 
genia  d  Taurida.  Aquests  dos  tituls  bastarían 
per  honrar  el  teatre  que  tals  obras  posés  en 
escena,  si  ho  fes  ab  el  respecte  y  veneració 
que  Wagner  y  Gluck  mereixen;  t al  com  aquí 
s’ha  fet,  sols  hem  de  condempnar  à  tots 
quants  han  contribuhit  à  semblants  profa¬ 
nacions. 

tQué  s’ovira  pera  la  pròxima  temporada? 
L'horitzó’s  presenta  molt  fosch.  Se  parla  del 
Siegfried ,  y  també  de  Hànsel  und  Grelel , 
d’Humperdink.  ;Ay,  que  patirém! 

En  quant  al  projecte  (aprobat  ilegalment) 
de  fer  temporada  dramàtica  en  la  primavera, 
no  s’adormen  els  que  tal  intent  portan  de 
cap.  Si  no’m  descubreixen,  els  hi  diré  un  se 
cret:  aquests  días  s'han  fet  proposicions  con- 
cretas  ab  tal  objecte  à  la  companyia  Guerre- 
ro-Mendoza,  aue  aquests  artistas  han  tingut 
el  talent  de  rebutjar  de  pla.  Y  com  que’l  cè¬ 
lebre  Milà  y  Pi  va  dirnos  ben  clarament  en 
la  Junta  general,  que’s  tractava  de  compa¬ 
nyia  dramàtica  extrangera,  v  per  tant,  si’ls 
de  Madrid  no  fossin  extrangers.  cap  proposi¬ 
ció  podia  férselshi,  vegin  vostès  per  ahont 
l’alcalde  xiulat,  l’amich  entranyable  d’en  Da¬ 
to,  sens  dubte  tip  de  tants  desenganys,  se’ns 
ha  tornat  separatista. 

Joaquím  Pena. 

TEATRES 

GRAN  VIA 

La  companyia  argentina  qu'actúa  en  aquets 
teatre  dona  una  molt  pobra  idea  del  estat  del 
art  dramàtich  en  aquellas  terras,  quins  tea¬ 
tres,  per  altra  part,  sembla  que  monopolisan 
companyias  europeas.  No  valdria,  donchs,  la 
pena  de  parlarne,  peró  hi  ha  una  particula¬ 
ritat  interessant  en  la  interpretació  de  Juan 
Moreira ,  y  volém  anotaria. 

L’autor  no  ha  escrit  un  drama:  ha  trassat 
senzillament  las  línias  generals,  ó  sia  l’argu- 

ment  d’un  dramón  vulgarissim.  Els  actors, 
un  cop  empapats  del  argument,  han  de  im¬ 
provisar.  Inútil  seria  dir  qu’ho  fan  molt  ma¬ 
lament,  ab  una  pobresa  de  llenguatje  v  una 
falta  de  recursos  evidents.  Peró,  concedit  això, 
es  precís  convenir  en  que  lo  poch  que  diuhen 
y  fan,  els  hi  surt  ab  una  espontaneitat  y  una 
vida  que  ja  voldrian  per  ells  mollissims  actors 
europeus  que’s  creuhen,  y  en  realitat  son 
molt  superiors  à  n’aquells  Aqueixa  natura¬ 
litat  es  deguda  à  la  improvisació. 

La  improvisació  en  el  teatre,  qu’avuy  ha 
caygut  complertament  en  desús  y  que  feya 
qu’antigament  als  actors  els  tractessin  de  far¬ 
sants  y  de  histrions,  val  la  pena  d'ésser  es¬ 
tudiada.  Fins  à  quin  punt  la  improvisació  pot 
acceptarse  y  quina  utilitat  ne  poden  treure’ls 
actors,  es  qüestió  interessantissima  que’ns 
proposém  tractar  ab  més  espay. 


La  locura  de  amor. 

Desenterrar  un’obra  com  La  locura  de  amor 
y  feria  aplaudir  pel  públich  quin  sentiment 
artístich  tant  s’ha  afinat  desde  que  dita  obra 
va  estrenarse.  era  empresa  perillosíssima  de 
la  qual,  precís  es  regoneixeho,  sols  podian 
sortirne  ayrosos  actors  del  talent  y  caràcter 
emprenedor  que  distingeixen  à  la  senyora 
Guerrero  y  al  senyor  Díaz  de  Mendoza. 

No  perque  l’obra  sigui  romàntica  creyém 
qu’es  dolenta.  Al  fi  y  al  cap,  el  romanticis¬ 
me  y  l'art  no  estàn  pas  renyits,  y  encara  que’l 
gust  del  públich  sembla  qu’evoluciona  ab  el 
temps,  aqueixa  evolució  es  més  aparent  que 
real,  y  lo  únich  cert  es  que  las  obras  mestras 
de  tots  géneros  y  tendencias  sempre  li  agra- 
dan  y  l’encisan,  puig  à  despit  de  totas  las  pre¬ 
vencions  y  preferencias  que  caracterisin  una 
època,  l’obra  verament  artística  porta  en  si 
mateixa  un  fons  de  bellesa  y  humanitat  ab- 
solutas  que  sempre  fan  vibrar  el  cor  humà 
en  sas  supremas  aspiracions  à  un  ideal  únich: 
l’Art  etern  y  essencialment  invariable 

La  locura  de  amor  no  agrada  avuy,  donchs, 
no  per  lo  que  té  de  romàntich,  sinó  per  lo 
que’ls  romàntichs  d  aquells  temps  tenían  de 
dolent.  En  Tamayo,  seguint  la  escola,  s’en- 
tussiasma  ab  la  llegenda  de  Juana  la  Loca ,  y 
portat  de  sa  imaginació,  produheix  un  tipo 
casi  bé  fantàstich,  de  passions  y  sentiments 
arrebatats,  tipo  artísticament  sugestíu,  d’un 
cor  ardent  y  enamorat,  ab  tots  els  raptes  d’es- 
peransa  y  desespero,  d’amor  y  gelos,  d’ener- 
gía  y  d’abatiment,  de  clarividència  y  de  ce- 
guera.  Mes  aqueix  tipo  qu’enlluherna  al  au¬ 
tor  y  qu’es  sentit  ab  forsa,  ens  el  presenta  en 
Tamayo  ab  un  convencionalisme,  una  po¬ 
bresa  d’ingeni  y  una  serie  de  recursos  tan  in- 
verosímils,  qu’arriban  al  absurdo  y  fan  que’l 
públich  no  pugui  identificarse  y  sentir  junta¬ 
ment  ab  un  personatje  que,  tot  y  véurel  gran. 


ELDORADO 

se  mou  y  acciona  en  un  ambent  arxi  conven¬ 
cional  . 

Tots  els  tipos,  artificiosos  y  falsos,  se  mou- 
hen,  accionan  y  parlan  durant  tres  actes  se¬ 
guits  ab  el  premeditat  intent  d'arribar  à  una 
situació  d’efecte  y  realment  dramàtica  com 
es  la  del  final  del  tercer  acte,  en  que  la  reyna 
y  Aldara,  furiosas  de  gelosia, ’s  troban  front 
à  front,  acabantse  ab  el  tràgich  desespero  de 
la  primera  al  sentir  que  la  volen  fer  passar 
per  boja.  Mes  à  n’aqueixa  situació  s’hi  arriba 
per  medis  tan  puerils,  per  procediments  tan 
convencionals,  qu’es  necessari  fer  gran  es- 
fors  pera  sentiria.  El  rey,  don  Alvar,  Aldara 
y  la  mateixa  reyna  sembla  qu’ho  fassin  ex¬ 
pressament  per  enganyarse’ls  uns  als  altres; 
y  tres  actes  seguits  de  preparació  forsada  per 
arribar  à  una  situació  d’efecte,  son  suficients 
pera  refredar  al  públich  més  ben  disposat. 
Lo  mateix  succeheix  ab  la  cayguda  inespe¬ 
rada  del  rey  al  fi  del  quart  acte,  pres  per  sob¬ 
tada  malaltia.  Una  malaltia,  per  humana  que 
sigui,  no  té  res  d’artistich,  y  aproíitarsen  pe¬ 
ra  posar  terme  à  una  situació  escènica,  es 
d’un  efecte  contraproduhent. 

Un’altra  circunstancia  contribuheix  à  la  in¬ 
diferència  del  públich,  y  es  l’abús  que  fa  en 
Tamayo  de  relacions  tan  buydas  de  senti¬ 
ment  com  plenas  de  datos  y  noms  histórichs 
que  molt  poch  poden  interessarlo. 

En  fi,  La  locura  de  amor  té  dugas  ó  tres 
situacions  verament  escénicas  ,  y  un  tipo, 
el  de  la  reyna,  verament  sugestíu;  peró  en 
conjunt  no  es  més  que  un  dramón  fet  ab 
una  desinvoltura  y  un  desconeixement  es- 
cénich  incompatibles  ab  l’art  dramàtich  de 
debó. 

El  públich,  per  més  que  diguin,  no’s  va 
entussiasmar  gens  ni  mica  ab  l’obra,  y’is 
aplausos  nutrits  y  espontanis  que  ressona¬ 
ren,  especialment  al  final  del  tercer  acte,  fo¬ 
ren  deguts  à  la  esplendidesa  de  la  presenta¬ 
ció  escènica  y  à  la  excelent  interpretació  que 
a  l’obra  capigué.  La  senyora  Guerrero  se’n 
emportà’ls  millors,  y  ben  merescuts  per  cert, 
puig  si  bé  en  alguns  moments  va  exagerar  la 
nota  sentimental,  el  paper,  qu’es  de  proba, 
el  va  fer  viure  ab  forsa  intensitat,  sentintlo 
de  debó  y  rrtatisantlo  ab  detalls  d’expressió  y 
tranzicions  sobtadas  que  son  propias  del  tipo 
qu’encarna.  Sobretot,  el  final  del  tercer  acte 
el  va  fer  ab  tota  l’ànima,  tenint  moments  y 
raptes  de  verdadera  inspiració.  També  va  dir 
ab  molta  intenció  y  fina  ironia  aquellas  im¬ 
precacions  à  fl’els  nobles,  del  acte  quart.  La 
senyora  Martínez  molt  bé;  en  la  relació  del 
segón  acte  va  trobar  actituts- y  entonacions 
justas.  La  senyora  Cancio  discreta.  En  Diaz 
de  Mendoza  donà  relléu  al  personatje  de  rey, 
qu’es  molt  desayrat,  ab  sa  dicció  fina  é  inten¬ 
cionada.  En  Diaz,  en  Cirera  y  demés  contri- 
buhiren  moll  discretament  à  arrodonir  el 
quadro.  Llàstima  que’l  senyor  la  Riva’l  des- 
lluhis  un  bon  xich  ab  sa  dicció  brusca  y  mal 


accentuada  y  ab  actituts  y  ademans  poch  ar- 
tístichs.  El  paper  li  ve  ample. 

Las  decoracions  ,  exceptuant  la  primera 
qu’es  ben  acceptable,  no  passan  de  regulars. 
El  mobiliari  y  accessoris,  millors  que  las  de¬ 
coracions.  En  quant  als  trajos,  magnífichs; 
de  rigurosa  propietat  històrica,  elegantíssims 
y  richs.  En  resúm,  la  presentació  honra  à  la 
direcció  artística  de  la  companyia. 


NOVETATS 

Las  noblezas  de  don  Juan. 

Don  Enrich  Menéndez  Pelayo,  autor  de 
Las  noblezas  de  don  Juan ,  es  un  principiant 
que  comensa  molt  malament.  En  sa  obra  no 
s’hi  veu  la  més  petita  idea  original,  res  qu’in- 
diqui  una  personalitat  literaria.  Els  tipos,  es¬ 
pecialment  els  de  Carlos  y  la  Baronesa,  vo¬ 
len  ser  à  lo  Dumas,  sense  Yesprit  del  drama- 
truch  francès,  y  la  intriga  à  tall  d’Echegaray 
sense’l  domini  escénich  d’aquest.  Propi,  res; 
es  à  dir,  una  serie  d’escenas  ignocentas  é  in¬ 
substancials,  y  una  acció  senzilla  que  llan- 
guideja  contínuament.  Del  llenjuatje,  molt 
conceptuós,  varem  cassar  al  volt  frases  tan 
vulgarment  sentenciosas  com  «Las  primeras 
nupcias  deben  celebrarse  con  la  realidad»,  y 
tan  tontas  é  incomprensibles  com  «La  vida 
es  un  sainete  que  sólo  mal  representado  hace 
llorar».  Per  mostra’ns  sembla  que  n’hi  ha 
prou. 

De  la  execució  d’una  obra  que  tan  poch 
dona  de  si,  poch  se’n  pot  dir.  Val  més  no  dir- 
ne  res. 

Por  la  herida. 

Sembla  qu’en  Benavente  (y  dihém  qu’ho 
sembla  perque  la  idea’s  presenta  molt  con¬ 
fosa),  ha  volgut  sostenir  la  tessis  de  que  hi 
ha  marits  que's  prenen  molt  à  pit,  arribant 
fins  à  desafiarse,  tot  lo  que’s  relaciona  ab  sas 
amistansadas,  y  en  cambi,  quan  se  tracta 
de  sas  mullers,  s’ho  prenen  més  à  la  fresca 
en  lo  que’s  refereix  al  seductor,  sense  perju¬ 
dici  de  reservar  tota  sa  brutalitat  pera  la  po¬ 
bra  dona  indefensa. 

Deixant  apart  lo  que  d’estrafalari  pugui  te¬ 
nir  semblant  teoria,  y  considerant  Por  la  he¬ 
rida  com  à  obra  dramàtica,  ens  resulta  de  lo 
més  pobre  qu’hagi  escrit  en  Benavente.  La 
idea,  els  tipos  y’is  sentiments,  lleugerament 
esbossats,  no  tenen  la  més  petita  consistèn¬ 
cia,  y’l  públich,  ensopit,  no  s’interessa  per  res 
de  tot  lo  que  fa  y  diu  aquella  gent  estram¬ 
bòtica  quina  personalitat  no  logra  compen- 
dre.  Y  precisament  en  obras  com  aquesta,  de 
sàtira  social,  ó  de  tendencia ,  es  ahont  la  so¬ 
brietat  y  precissió  de  línias  se  fan  més  neces- 
sarias,  si’s  vol  interessar  al  públich. 

Els  actors  van  dir  l’obra  ab  carinyo  sense 
resultats. 

El  mateix  vespre,  qu’era  de  benefici  pera 
en  1  huuiíer,  ens  donaren  una  traducció,  ben 
discreta  per  cert,  de  L'Amico ,  de  Marco  Pra¬ 
ga.  Quina  diferencia  ab  l'anterior!  Als  pochs 
moments  d’obrirse  la  escena  ja  l’autor  s’ha 
let  seu  al  públich.  Quina  veritat  y  senzillesa 
en  la  exposició  del  quadro,  y  quina  sobrietat 
y  vida  en  la  presentació  dels  personatjes!  El 
,  criat,  1  amich  intim,  la  dona  d’aquest 
qu  era  al  mateix  temps  l’amistansada  del  ho¬ 
me  per  tots  estimat  y  qu’ha  mort  inesperada¬ 
ment,  acudeixen;  1  amich,  pera  posar  en  or- 
re  Is  papers  del  difunt,  la  dona  pera  rescatar 
las  cartas  comprometedoras...  Y  l’acció’s  des¬ 
enrotlla  ferma,  vigorosa,  creixent  en  intensi¬ 
tat  y  relléu  a  mida  que  la  dona  culpable’s  va 
trahint  y  I  marit  va  entrant  ensospitas;  y 
acaba  ab  el  descubriment  de  la  espantosa  ve¬ 
ntat:  1  amich  mort,  traidor;  la  dona,  adúltera. 

1  ots  els  elogis  que  podriam  fer  d’aqueix 
drama  enclòs  en  un  acte,  els  concretarém  di- 
hent  que  1  públich,  y  nosaltres  ab  ell,  varem 
experimentar  una  emoció  que.  feya  temps 
per  desgracia,  no  haviam  sentit.  Bé  ho  de¬ 
mostrarem  tots  ab  nostres  aplausos  esponta¬ 
nis  que  feren  aixecar  el  teló  repetidas  ve- 
gadas. 

Tant  la  senyora  Pino  com  en  Thuillier  es¬ 
tigueren  molt  encertats  en  la  interpretació  de 
sos  papers,  que  digueren  ab  tot  el  calor  y  con¬ 
venciment  que  inspiran  sempre  las  concep¬ 
cions  verament  humanas  y  bellas  à  qui  bé 
las  sab  compendre.  4 

Emili  Tintorer. 


NOVAS 

•  El  Nuevo  Régimen ,  de  Madrid,  periódich 
que  sempre  s  ha  distingit  per  la  seva  serietat 
y  serenitat  en  1  apreciació  de  las  qüestions 
po  iticas,  en  son  ultim  número  dedica  l’ar- 
mle  dq  fondo,  titulat  Los  Catalanistas ,  à  es¬ 
tudiar  la  importància  de  la  visita  feta  per  la 
Junta  Permanent  de  la  Unió  Catalanista  à 
■  M  la  Reyna  Regent.  Sentim  no  poder 
copiarlo  íntegrament,  y  sols  transcriurém  la 

cond.mT6  S  3  ,UStÍCÍa  à  13  Hea,tat  de  ™stra 
conducta  y  a  la  puresa  de  nostres  actes: 

entre^"  Catal?nÍSta  vi?°  a  Madrid,  fué  à  palacio  y 
da  R *  *  Ye?  unDlensaleen  demanda  de  justú 
cia.  Razón  tema  para  hacerlo,  ya  que  en  Barcelona  se 
ha  Hegado  a  prohibir  la  inserción  de  su  programa  al 
ren  te  de  La  Renaixensa.  Demócratas,  estamos  nosotros 
y  estaremos  siempre  por  la  absoluta  libertad  del  pen- 
samiento,  y  combatiremos  sin  tregua  al  que  la  limite 
cualquiera  que  sea  la  razón  que  aduzca 

hemosÓdnicbna  Pr°CeÍer  C°mra  13  de  105  catalan*stas,  lo 
nemos  dicho  ya  muchas  veces,  no  hay  ninguna  Nada 

muÍdndepdqUe  n°  haya  ten‘d°  7  ten&a  readdad  en  el 
mundo.  Piden  respecto  à  la  organización  del  Estado  v 

rales  Dedr13  t  re^ÍOnes  lo  <lue  nosotros  los  fede 
ales  pedimos  hace  mas  de  treinta  anos;  lo  que  es  va 

un  hecho  en  Alemania,  en  Suiza,  en  los  Estados  Uni- 


dos  de  Amèrica,  en  Méjico,  en  Venezuela,  en  el  Brasil 
en  la  Republicà  Argentina. 

tirfrf  l0f  a^USrba,d,eT.SeParatlstas  Y  vinieron  à  desmen- 
tirlo  ante  el  jefe  del  Estado.  Se  los  calificaba  de  egoís- 
tas  y  vinieron  à  decir  al  jefe  del  Estado  que  quieren 
no  sólo  la  autonomia  de  Cataluna,  sinó  también  la  dè 

ÍueWH  rgIOneS’  Lohabían  di^o  antes;  pero  hah 
querido  solemnemente  ratificarlo. 

,PnP°rpaf;adldUra-Se,  mostraron  grandes  amigos  del  or- 
den  Protestaren  de  la  participación  que  se  les  atribuyó 
n  la  resistència  de  los  gremios  de  Barcelona  al  pago 
de  los  tnbutos  y  en  las  manifestaciones  hostiles  al  mi- 
ni^tro  de  la  Gobernación  del  Reino. 

íHicieron  bien?  Para  nosotros  hicieron  bien  en  re 
clamar  de  la  Regente  el  libre  ejercicio  de  los  derechos 
md.v  duales  para  la  defensa  de  su  programa,  no  en  pe 
dirle  la  realización  de  sus  aspiraciones. 

Després  d  aixó,  fa  algunas  consideracions 
pera  deduhir  que  las  aspiracions  del  Catala- 
msme  trobeirmn  sa  forma  més  apropiada 
dintre  de  la  organisació  federal.  El  Catala¬ 
nisme  ha  prescindit  sempre  d’aqueixa  qües- 

Í°RPU1lie  Cr6U,  qUC'  tant  la  Monarquía  com 
la  Kepubhca  poden  desenrotllar  son  progra¬ 
ma.  Lo  que  ha  volgut  una  vegada  més,  es 
fer  constar,  dirigmtse  al  Jefe  del  Estat,  que’l 
Catalanisme  may  ha  trevallat  à  l’ombra  v 
que  no  han  d  ésser  confosos  sos  adeptes  ab 
els  pohticbs  grans  ó  menuts  buscadors  de 
gangas  m  ab  els  causants  de  desordres  que 
cap  fruyt  poden  donar. 

Atenentnos  à  lo  que_varem  anunciar  en 
nostre  anterior  número,  publiquém  avuy 
conservant  el  llenguatje  y  escriptura  del  ori¬ 
ginal,  un  bonich  quadro  d’en  Jules  Delpont 
escrit  expressament  en  rossellonès  pera  la 
nostra  revista.  F 

Fa  temps  que  no’ns  ocupém  dels  quadros 

faXlm0SfS  f  Ca  n  ParéS’  y  avuy  supürém  la 
falta  emetent  a  corre  cuyta’l  nostre  judici 
sobre  las  obras  exposadas  durant  lultima 
oCim  3  ri3. . 

Els  quadrets  que  hi  tenia  en  Torent  pecan 
de  massa  abocetats,  encara  qu’en  algún  d’ells 
la  pinzel  ada  no  deixa  d’ésser  fina  y  simpà- 
tica.  Dels  demés  quadros  d’altres  autors, 

rativaPar  ém’  atGSa  SS  imP°rtancia1  molt  re- 

Ea  exposició  dels  cartells  que  concorreren 
al  certamen  obert  per  la  casa  «  Previsión  y 

tmCv°rc?l·i\ha  reSUhat  ma^rissima,  en  canti- 
tat  y  ca  itat;  pero  en  calitat  sobre  tot.  Son 

molts  els  cartelhstas  que  coincideixen  en  el 
tema  que  tractan,  lo  qual  dona  més  pobresa 
y  monotonia  al  concurs. 

C^'|e7erdelS  cai“tells  d’en  Triadó  (1-  premi), 

1  b  premi),  y  algún  altre,  lo  demés  es 
pobre,  insignificant  y,  en  gran  part,  dolent. 

rh?f®  r<,A11pmeine  Elektricitàts  -Gessells- 
ctiatt»  qual  principal  residència  es  Berlín 
hem  rebut  un  elegant  quadern  en  que’s  posa 

de  manifest  la  organisació  de  tan  important 
companyia,  tant  a  Europa  com  en  las  demés 
parts  del  món,  figurantbi  varias  vistas  del 
exterior  de  las  fàbricas,  salas  de  maquinaria, 
tramvias  y  ferro  carrils  eléctrichs,  etc.,  etc. 
Hi  ha  reproduhidas  varias  estacions  centrals, 
entre  ellas  la  de  Barcelona. 

Acabém  de  rebre,  esmeradament  imprès 
en  follet  de  vintidugas  pàginas,  el  sermó  que  ' 
mossèn  J.  Pou  y  Batlle  digué’l  dia  de  Sant 
Jordi  en  la  iglesia  de  Sant  Pere  de  Galligans, 
de  Girona,  en  solemne  funció  dedicada  al 
mateix  Sant. 

Aquest  sermó  proba  la  erudició  y  esperit 
sà  del  disertant,  qui,  ademés  de  predicar 
santas  màximas,  se  presenta  com  à  campió 
de  la  Causa  catalana.  No  hi  ha  dubte  que 
mossèn  Pou  y  Batlle  es  dels  capellans  de  la 
nova  fornada  qu’han  de  treure  al  catolicisme 
de  la  rutina  v  ensopiment  en  que’s  troba. 

Li  enviém  nostra  coral  felicitació. 


S’ofereixen  premis  de  la  Unió  Catalanista, 
del  «Centre  Excursionista  de  Catalunya»,  de 
l’associació  excursionista  «Consell  de  Sis», 
dels  Bisbes  de  Barcelona  y  Vich,  de  don 
Jaume  Almera,  de  don  Eusebi  Güell  y  Baci- 
galupi,  de  don  Pere  G.  Marislany  y  del  «Fa- 
yans  Català». 

El  Jurat  calificador  estarà  format  pels  se¬ 
nyors  en  Manel  Folguera  y  Duran,  en  Bona¬ 
ventura  Bassegoda,  en  Joseph  Ll.  Pellicer, 
en  Norbert  Font  y  Sagué,  Pbre.,  y  en  Ale¬ 
xandre  de  Riquer. 

El  plasso  d’admisió  dels  trevalls  finarà’l 
mitj  dia  del  primer  de  novembre  pròxim. 

Aquells  de  nostres  suscriptors  que 
donguin  avís  à  l’Administració ,  re¬ 
bran  sens  aument  de  preu  el  perió- 
dich  en  els  punts  ahont  estiuhegin, 
ja  sían  de  Catalunya  ó  del  Extranjer. 


També  havém  rebut  un  exemplar  de  la  co¬ 
mèdia  en  un  acte  y  en  prosa,  del  senyor  Ay- 
né  y  Rabell,  titulada  Els  amichs  portan  fa- 
tichs,  que  fou  estrenada’l  passat  mars,  ab 
gran  èxit,  en  el  teatre  Romea. 

Se  ven  à  o’50  pessetas. 

El  «Centre  Escolar  Catalanista»  ha  publi¬ 
cat  la  convocatoria  pera’l  concurs  cientííich 
y  artistich  qu’ha  obert  sa  Secció  de  Carreras 
Especials  y  Bellas  Arts. 


Advertim  à  nostres  corresponsals 
y  suscriptors  que  no  estiguin  al  cor¬ 
rent  ab  aquesta  Administració,  que 
procurin  posarshi  avans  de  fí  de  mes, 
puig  de  no  ferho’ns  veurém  obligats 
à  suspendre  l’envio  dels  exemplars 
que’ns  tenen  demanats. 

Fidel  Giró,  impressor  — Carrer  de  València  3 1 1 . 

SETMANARI  CATALAN ISTA 


Els  trevalls  se  publican  baix  la  exclussiva  responsabilitat  cte  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador1  del  periódich,  magnífica  obra  de  l’Alexandre  de  Riquer. 


Redacció  y  Administració: 


Número  corrent.  .  .  io  cèntims. 


Plassa  del  Teatre,  6,  entressol. 

SUMARI:  Interdicte  d'obra  vella,  per  Oriol  Martí.  — 
En  Jaume  Ramón  y  Vidales,  per  Lluis  Via.  —  Prima- 
verenca ,  per  Pere  Martí  y  Peydro.  —  Impresions, 
per  Rafel  Nogueras  y  Oller.  —  Somni,  per  Carles  Ca- 
sagema.  — Ribliografia,  per  Pompeyus  Gener.  —  Ma. 
tinal,  per  Antón  Busquets  y  Punset.  —  Marina,  per 
Lluis  Gispert: — Plany  de  Tardor,  per  S.  Mallarmé, 
traducció  de  G.  Zanné  Rodríguez.  —  Bretón  contra 
Wagner,  per  Joaquim  Pena. — Teatres,  per  Emili 
Tintorer.  —  Desde  Paris,  per  Arnàu  Martínez  y  Se- 
rinà.  —  Novas. 


INTERDICTE  D’OBRA  VELLA 

Quan  aquellas  personas  que  saben  llegir 
y  entenen  lo  que  llegeixen,  aquellas  que  no 
buscan  tan  sols  en  els  diaris  las  cotisacions 
de  Bolsa ,  las  quaranta  horas  ó'is  anuncis 
oficials,  s’enteraren  de  qu’en  Joan  Maragall 
era  redactor  del  Diario  de  Barcelona ,  se  pre¬ 
guntaren  ab  estranyesa:  ,;Qué  hi  va  à  fer,  en 
aquella  rònega  casa  del  carrer  de  la  Llibre- 
teria,  el  poeta  cantador  de  la  Naturalesa  y 
l’Amor?  Ell,  jove  de  cos  y  ànima,  ^no  s’o¬ 
fegarà  entre  aquellas  parets,  dintre  d’aque- 
llas  estretas  y  foscas  cambras,  estretas  com 
el  criteri  de  sos  moradors,  foscas  com  els 
seus  ideals? 

^La  sanch  jove,  sanitosa,  fecondant,  po¬ 
dria  revifar  aquella  momia  sols  notable  per 
sa  vellesa?  ^Podria  en  Maragall  ayrejary  sa¬ 
nejar  aquella  atmosfera  viciada  ab  la  flayra 


de  las  flors  boscanas  cullidas  à  ple  ayre  y  à 
la  llum  del  sol  en  jorn  de  primavera? 

Si  migradas  eran  las  esperansas  de  sos 
bons  amichs,  ben  fonamentats  eran  sos  re¬ 
cels.  Fassi  lo  que  fassi,  sempre  en  Maragall 
serà  foraster  en  aquell  casalot!  Es  impossi¬ 
ble:  si’ls  vells  no  poden  tornarse  joves,  me- 
nos  podrà  rejovenirse’l  Brusi,  qu'es  vell  de 
naixement.  Y  suposém  qu'ell  deu  estar  ben 
convensut  de  que  may  conseguirà  aclarir  las 
foscas  inteligencias  de  sos  companys,  perque 
la  seva  llum  els  hi  fa  sombra. 

Participém  de  l’antipatia  inspirada  pel 
Brusi  à  tots  els  que  pensan  per  compte  pro¬ 
pi,  als  que  regoneixen  en  ell  la  vera  repre¬ 
sentació  de  la  falsament  anomenada  opinió 
sensata ,  el  portaveu  de  las  aspiracions  de  la 
gent  que’s  diu  seria,  dels  sistemàtichs  ado¬ 
radors  dels  principis  d 'ordre  y  autoritat ,  y 
altras  tantas  paraulas  buydas  tan  sovint  es- 
tampadas  en  sas  planas  y  que  fan  el  mateix 
efecte  que  las  de  sensatez  y  cordura  qu’apa- 
reixian  en  els  Bandos  enganxats  en  las  can- 
tonadas  quan  se  tractava  de  donar  una  pa¬ 
llissa  al  poble.  Consti,  peró,  que  respectém 
al  senyor  Mané  y  Flaquer  per  lo  qu'ha  val¬ 
gut  y  perque  ell  al  menos  ha  sigut  jove  y 
també  ha  comès  lleugeresas  propias  de  la 
joventut,  y  si  à  n’aquesta  se  li  han  de  perdo¬ 
nar  las  exageracions  é  intemperancias  fi  1 1  as 

de  son  entussiasme,  també  en  los  vells  es 
excusable  l’apocament  que  produheix  la  de¬ 
bilitat  à  qui,  no  podent  tenir  esperansas, 
sols  se  nodreix  de  recorts.  Qué’n  sab  ell  de 
la  vida  actual,  palpitant,  si  no  la  coneix  més 
que  pels  informes  dels  seus  subordinats, 
que  per  no  tenir  res,  ni  criteri  tenen,  puig  ni 
poden  aprofitar  el  d’en  Balmes  (que's  troba 
de  venda  en  l’Administració  del  Diario)  per- 
que  tampoch  l’entendrían!  El  senyor  Maíïé 
es  com  un  rey  que  viatja  pera  coneixe  las 
necessitats  de  sos  vassalls,  y  pren  per  espon- 
tanias  las  ovacions  que  li  han  preparat  sos 
ministres;  ó  com  el  coronel  que  creu  que’s 
dona  bon  rancho  als  soldats  perque  aixis  el 
troba  al  fer  la  visita  d’inspecció  anunciada’l 
dia  avans.  El  senyor  Mané  ha  sigut  quel¬ 
com,  y  per  aixó  es  respectable,  com  ho  son 
las  ruinas  d’un  castell  encara  que  no  tinguin 
més  valor  que  l’histórich;  peró  may  seran 
respectables  els  que  may  han  sigut  res; 
aqueixas  ruinas  sols  son  consideradas  per  lo 
que  tenen  de  perillosas  pera  la  seguritat  pú¬ 
blica,  y’s  fa  precís  sa  demolició.  Salvant, 
donchs,  el  respecte  que  pugui  mereixe  en 
Mané,  devém  declarar  que  la  estètica,  la 
higiene  y  sobre  tot  la  dignitat  del  poble  bar¬ 
celoní,  reclaman  la  desaparició  del  Brusi. 
Enderrocant  las  vellas  murallas  s’engrandí 
prodigiosament  nostra  ciutat;  mes  iqué  hi  fa 
qu’ella  sia  gran,  si  sos  fills  fan  migrada 
creixensa,  ofegats  per  aqueixa  altra  muralla 
tan  funesta  com  la  de  la  Xina,  qu’oprimeix 
son  cervell  v  lliga  sa  voluntat? 

Dihém  tot  aixó,  perque  si  la  entrada  d’en 
Maragall  en  la  redacció  del  Brusi  era,  com 
digué’l  Pel  &  Ploma,  una  esperansa  pel  pe¬ 
riodisme  català,  un  fet  recent  ha  vingut  à 
demostrarnos  que  tota  regeneració  es  impos¬ 
sible. 

Ab  motiu  de  la  inauguració  de  la  nova 
Plassa  de  Toros,  la  prempsa  seria  de  Barce¬ 
lona  (y  no’s  prengui  la  serietat  en  el  sentit 
en  que  la  emplea’l  Brusi),  ha  promogut  una 
campanya  contra  aquell  barbre  espectacle. 
El  Brusi,  fidel  à  sa  tradició,  ha  acullit  baix 
son  manto  protector  la  jiesta  nacional  espa- 
nola\  iy  qué  menos  podia  fer  qui  en  plena 
setmana  santa  retirà  las  criticas  teatrals  pera 
dar  cabuda  à  la  ressenya  de  la  corrida  del 
diumenge  de  rams? 

En  Maragall  publicà’l  dia  1 1  del  corrent 


un  article  en  que  tornava  pel  bon  nom  del 
nostre  poble,  y’l  Brusi,  pera  no  fer  traició  al 
seu,  ne  va  engegar  en  menos  de  vuyt  días 
dos,  degutsà  la  plom3  del  senyor  M.  M.  Illasy 
Fabra,  que  no  tenen  altre  mérit  positiu  que’l 
de  demostrar  à  n’en  Maragall  qu’alli’ls  hi  fa 
nosa,  y  qu’es  perillós  per  un  jove  com  ell 
anar  ab  malas  companyías.  En  un  periódich 
en  que  la  llibertat  del  pensament  no  fos  ana- 
tematisada  y’s  permetés  als  redactors  tenir 
conviccions  propias,  res  voldria  dir  tot  aixó, 
peró  en  un  diari  com  el  Brusi,  en  quin  tot 
està  classificat  y  ordenat,  y  que  té  una  pauta 
dels  articles  polítichs  y  literaris  com  té  una 
tarifa  pera  las  esquelas  mortuorias  y’is  anun¬ 
cis,  indica  qu’en  Maragall  es  allí  una  nota 
discordant,  com  ho  seria’l  cant  del  rossinyol 
entre’ls  xisclets  dels  corbs  y’is  xiulets  de  las 
ólivas. 

Del  article  d’en  Maragall  se  n’ha  fet  una 
edició  especial  perque  no  hi  estava  bé  en  el 
Brusi,  com  no  hi  està  tampoch  son  autor  en 
aquella  redacció,  ahont  no  se  l’aprecia  ni  se’l 
respecta.  Créguins,  amich  Maragall:  fugi 
d’aquella  casa  ruinosa;  seria  ben  de  doldre 
que,  al  enrunarse,  caygués  vosté  barrejat  ab 
els  Baró,  1 1 1  as  y  altres  de  la  mateixa  especie; 
y  tal  volta  no  es  llunyà’l  dia  qu’en  nom  de  la 
seguritat  pública  y  de  sa  dignitat,  el  poble 
de  Barcelona  interposi  l’interdicte  d’obra 
vella. 

Oriol  MartE 


EN  JAUME  RAMON  Y  V1DALES 

Un  de  nostres  més  estimats  colaboradors, 
en  Jaume  Ramón  y  Vidales,  ha  mort  en  la 
vila  del  Vendrell. 

Diferentas  vegadas  havia  manifestat  en  Ra¬ 
món  fonda  simpatia  pel  nostre  periódich. 
Una  setmana  avans  de  morir,  com  si  ho 
pressentís  y  volgués  deixar  en  aquestas  co- 
lumnas  un  recort  seu,  ens  envià  l’article  Lo 
camp  del  pam-beneyt ,  que  va  veure  la  llum 
en  nostre  anterior  número.  Dos  dias  des¬ 
prés  de  sa  publicació,  ó  sía’l  dissapte,  en 
Jaume  Ramón  va  morir. 

Son  darrer  trevall  literari  va  ser,  donchs, 
pera  nosaltres.  En  la  carta  ab  que  va  acom- 
panyarlo’ns  parlava  de  la  reforma  que  volia 
introduhir  en  El  Vendrellench,  setmanari 
de  sa  direcció,  que  desde’l  pròxim  número 
sortirà  redactat  exclussivament  en  català; 

y'ns  parlava  d’aqueixa  reforma  ab  un  en- 
tussiasme,  ab  un  delit,  que  ben  à  las  cla- 
ras  revelava  son  amor  per  la  causa  catalana, 
amor  que  tant  hàvían  evidenciat  els  actes 
tots  de  sa  laboriosa  vida. 

Els  escriptors  barcelonins  joves  que  no 
l’havian  conegut,  al  llegir  aixó’s  pregunta¬ 
ran:  «^Qui  era  en  Jaume  Ramón?» 

En  Jaume  Ramón  era  un  patrici  exemplar, 
un  espill  de  bonas  costums,  un  d’aquells  ho¬ 
mes  que,  exercint  sa  professió,  fan  honor  à  la 
causa  qu’ensemps  defensan.  Exercia  de  no¬ 
tari  al  Vendrell  ab  laboriositat  y  honradesa 
inmaculada,  haventse  guanyat  l’afecte  y  la 
veneració  de  la  gent  d’aquella  vila  y  de  casi 
tota  la  comarca  del  Baix  Panadés;  era  un 
excelent  pare  de  familia  y  un  amich  de  cor 
gran;  era,  també,  un  escriptor  que  coneixia 
molt  à  la  gent  de  sa  terra,  quinas  costums 
havia  posat  de  manifest  en  hermosos  trevalls 
literaris;  molt  entés  en  la  historia  de  Cata¬ 
lunya,  de  la  que  n’havia  “  desenterrat  docu¬ 
ments  y  datos  curiosissims,  y  verdader  eru¬ 
dit  en  lo  referent  à  anécdotas  y  tradicions 
locals,  que  constituheixen  la  nota  més  origi¬ 
nal  y  poètica  d’un  poble,  revelant  son  caràc¬ 
ter  intim. 

Als  Jochs  Florals  havia  obtingut  diferents 
premis,  entre’ls  que  recordo’ls  que  li  foren 
concedits  per  sa  monografia  sobre  l’Arch  de 
Barà  y  per  sas  Narracions  del  Poblet;  mes 
l’exercici  constant  de  sa  professió  y  la  llarga 
y  crudel  malaltia  que  l’ha  dut  al  sepulcre, 
com  també  sa  excessiva  modèstia,  foren 
causa  de  que  no  escrigués  tant  com  haurían 
desitjat  els  que  coneixían  sos  mèrits. 

Quan  La  Renaixensz  fou  suspesa  per  ordre 
gubernativa,  ell  y  sos  germans  li  oferiren  la 
imprenta  que  posseheixen  al  Vendrell,  y 
alli’s  va  imprimir  durant  mitj  any  aquell  pe- 
riódich. 

Era  d’aquells  que  fan  més  adeptes  ab 
l'exemple  que  ab  las  prédicas.  Jo  no’m  consi¬ 
derava  pas  catalanista  quan  el  vaig  coneixe, 
y  si  algún  cop  ne  parlavam,  no’m  sermonava 
pas  gens  sobre  aytal  tema;  y  no  obstant,  à 
ell  més  que  à  ningú  dech  las  mevas  creen- 
cias  en  aquest  punt.  Y  lo  mateix  que  dich  jo, 
boy  desconegut,  poden  dirho  moltas  y  mol- 
tas  personas  qu’avuy  son  significadas  perso¬ 
nalitats  dintre  del  Catalanisme.  Y  es  qu’en 
Ramón  sabia  convence,  més  que  ab  res,  ab 


sa  conducta  plena  de  llógica  y  ab  son  caràc¬ 
ter  bondadós  com  pochs  n’hi  haja. 

May  podré  olvidar  las  estonas  d’esbarjo 
que  durant  las  temporadas  estiuhencas  en 
Ramón  m’havia  proporcionat  al  Vendrell, 
ja  deixantme  sos  llibres,  ja  sortint  à  passeig 
ab  mi,  tot  y  sentintse  ben  malalt,  pels  encon- 
torns  de  la  vila,  cercant  l’ombra  d’algún  gar¬ 
rofer  u  olivera  pera  fumarhi  un  cigarret  tot 
parlant  dels  amichs  ausents  y  del  moviment 
literari  y  artístich  de  la  ciutat  llunyana.  Ell 
hi  havia  viscut  molts  anys  à  ciutat,  quan  jo¬ 
ve,  y’n  conservava  amistats  y  recorts.  Me 
parlava  d’escriptors  d’aquells  temps  y’m  pre¬ 
guntava  pels  d’ara,  la  major  part  dels  quals 
sols  li  eran  coneguts  per  sas  obras. 

Tenia  ben  guardadas  moltas  composicions 
poéticas  de  puny  y  lletra  d’en  Guimerà,  son 
entranyable  amich  de  tota  la  vida.  Totas  eran 
d’aquella  època  en  que  abdós  eran  noys.  Sa 
admiració  pel  gran  poeta,  à  qui  coneixia  més 
à  fons  que  ningú,  no  tenia  límits. 

May  va  renyarme  perque  jo  conreuhés 
alashoras,  rutinariament,  sols  la  llengua  cas¬ 
tellana:  ben  al  contrari.  Però  ab  son  exem¬ 
ple  se’m  va  despertar  l’esperit  català  que  tots 
portém  à  dintre  y  que  no  pot  morir  may. 

De  tres  ó  quatre  anys  à  aquesta  banda, 
sa  malaltia  s’havia  anat  agravant,  fins  al 
punt  de  que  més  d’una  volta  havia  corregut 
pel  Vendrell  la  nova  de  qu’en  Ramón  ja  era 
mort.  Quan,  per  l’última  Pasqua,  vaig  assis¬ 
tir  al  meeting  que  donà  al  Vendrell  la  Unió 
Catalanista ,  y  qu’ell  havia  preparat  ,  vaig 
pensar  per  un  instant  qu’en  Ramón  podia 
curarse,  com  ell  creya.  Aquell  acte  semblà 
que  li  donava  salut  y  forsa,  y  jo  no  sé  d’a- 
hónt  la  va  treure  per  anar  à  la  estació  à  des- 
pedirnos,  agafar  la  bandera  de  las  quatre 
barras  qu’havia  portat  al  meeting  la  comis¬ 
sió  catalanista  de  Sitjes,  ’y  victorejar  à  ple 
pulmó  à  Catalunya. 

No  he  tornat  à  véurel  desd’aquell  dia,  pe- 
ró’l  tinch  ben  grabat  al  cor  y  al  pensament, 
y  en  aquests  moments  de  tristesa  es  pera  mi 
un  goig  la  visió  del  amich  estimat  sostenint 
la  bandera  catalana,  que  al  impuls  del  vent 
se  desplegava  demunt  d’ell  com  per  servirli 
de  mortalla. 

Li.uis  Vía. 

•PRIMAVERENCA 

Acostat  mes  y  miram!  La  Natura 
que's  revetlli  al  entorn,  brindantnos  pròdiga 
sas  galas  de  color,  de  llum  y  essencias 
pel  sol  d’Abril  rialler  afalagadas 
ab  besos  fecondants,  sonors  y  enérgichs! 

De  novellas  aromas  rublert  l’ayre, 
del  lluny  del  lluny  arriba,  y  ens  compensa 
d’aquell  fret  ab  qu’ahir  ens  aplacava 
amanyagantnos  ab  son  alé  tebi 
com  el  sospir  d’enamorada  verge. 

El  Gran  Conjunt  en  sa  floral  eterna 
fins  renaixe  se  sent  en  el  sér  nostre; 
y’s  distendeixen  gratament  els  nirvis, 
la  sanch  ardida  per  las  venas  corra, 
y  en  un  éxtassis  dols,  el  cor  batega 
gaudint  plàcidament  la  nova  vida. 

Acósta’t  més!  Y  units  els  dos,  glosemlo 
aqueix  poema  inmens  de  la  Natura. 

Siguém,  dins  lo  animat,  dels  que  no  abaten 
las  melangías  febles.  Y,  confosos 
en  l’himne  colossal  que’l  món  entona 
ab  cants  de  llum  y  de  color  y  flayres, 
gosém,  com  tot  lo  creat,  la  vida  esplèndida, 
y  fem  qu’arribi  al  cel  la  melodia 
de  nostres  mots  d’amor  y  nostres  besos; 
notas  vibrants  de  la  passió,  que’ns  torna 
en  inefable  goig  el  mortal  càstich 
de  viure  esclaus  de  las  terrenas  lluytas!... 

Pere  Martí  y  Peydro. 


IMPRESIONS 

I 

La  impresió  qu’he  rebut  avuy  ha  sigut  tan 
esborronadora,  qu’ha  regirat  tot  el  meu  sér. 

La  d’ahir  va  ésser  dolsa,  fresca,  tranquila. 
Figureuvos  qu’era  al  matí;  jo’m  sentia  bo; 
tot  me  somreya;  el  meu  esperit  s’exteriorisa- 
va  per  totas  las  mevas  potencias;  me  trobava 
fort  y  decidit  à  lluytar,  ab  el  convenciment 
de  que  l’alegria  existia.  Fins  hi  havia  mo¬ 
ments  que’m  creya  que  totas  las  criaturas 
eran  felissas. 

Els  carrers  eran  mitj  banyats  de  sol;  un  ay- 
1  e  irescal  ben  transparent  y  pur  s’esbandia 
carrers  avall  amanyagantme’ls  polsos.  Tot 
dava  goig  de  viure. 

Al  mitj  d’un  carrer,  un  noyet  ben  petit  y 
ben  ros  se  refregava  per  terra  jugant  ab  una 
munió  de  formigas  que  fugian  esveradas 
d’una  cosa  terriblement  feixuga  y  monstruo¬ 


sa  que’ls  hi  queya  al  demunt,  amagantse  pels 
junts  de  las  pedras  y  dessota’ls  grans  de  pols. 
Era’l  ditet  petit  y  tendre  d’aquella  criatura! 

Jo’m  vaig  parar  al  seu  darrera,  y,  abaixant- 
me,  vaig  acariciar  el  seu  cabell  ros  que  que¬ 
ya  rissat  y  fi  demunt  de  sas  febles  espatllas. 

Ell  se  va  girar  sobtadament.  Fixeuvos  ab 
la  seva  posició:  la  mà  ab  que  atormentava 
inconscientment  à  las  pobras  bestias,  enlayre, 
tota  bruta  de  terra;  l’altra  descansava  al  de¬ 
munt  de  las  pedras  del  carrer,  aguantant  el 
seu  cos  que  s’havia  girat  cap  à  mi. 

El  seu  rostre’s  presentava  devant  per  de- 
vant  del  meu,  tot  brutejat,  però  hermós  à  la 
vegada.  Els  seus  ulls  blaus  se  movían  joga- 
ners,  vius,  y’m  miravan  extranyats,  peró  sen¬ 
se  cap  classe  de  temensa.  El  seunas  era  prim, 
els  seus  llabis  somreyan. 

— Per  qué  molestas  à  las  formigas?  —  va- 
reig  dirli,  endolcint  la  meva  veu  aspra  tant 
com  podia.  —  {No  veus  qu’ellas  també  tenen 
germanets  y  germanetas,  y  també  jugan  com 
tu  las  més  petitas? 

— Oy  que  no! — va  fer  ell,  seguint  mirant- 
me  de  la  mateixa  manera. 

—  Oy  que  si! — vaig  afegir,  alsantlo  y  fentli 
un  petó  en  el  front  enmascarat  y  amarat  de 
sol;  y  vaig  continuar,  tornantli  à  passar  la  mà 
per  la  testa  d’or:  — Ja  veuràs:  pregúntaho  à 
la  teva  mare. — 

Vareig  dir  aixó  creyentme  qu’ho  era  una 
bona  dona  que  desde’l  portal  d’una  d’aque- 
Ilas  casas  me  mirava  y  somreya  traslluhint  la 
joya  que  sentia  per  aquell  infant. 

Aquest  va  corre  cap  à  n’ella  fent  petits 
salts  y  tombantse  endarrera  pera  mirarme. 

Y  va  dirli: 

— {Eh,  que  no  tenen  ni  germanets  ni  ger¬ 
manetas  ni  jugan  com  jo  las  formigas?  {Eh, 
mama? 

— {Qui  t’ho  ha  dit? — va  contestarli,  aixe- 
cantlo  d’una  brassada  y  posant  els  llabis  de¬ 
munt  de  las  galtas  rojas  del  seu  fill . 

1 — Aquell  senyor, — feu  l’agradablecriatura, 
arrapantse  al  coll  de  la  seva  mare. 

Y  aquesta  li  contestà: 

— Si:  també  tenen  germanets  y  germane¬ 
tas  y  jugan  com  tu,  y  tenen  casa. — 

Jo  vaig  s.aludar  à  n’aquella  dona,  seguint 
acera  enllà  amarat  de  sol  y  de  frescor  d’ayre, 
y  vaig  sentir  que  li  preguntava  aquell  noyet: 

— Ay,  ay!  Es  dir  que  tenen  casa,  y  germa- 

nets  y  germanelas,  y  jugan  com  jo,  y...  Es- 
colta:  cque  també  tenen  mama, ? — 

M’haguera  agradat  sentir  la  contesta,  pe- 
ró’m  sembla  que  no  m’equivocaria  dientvos 
que  devia  ésser  un  altre  petó,  fet  al  mitj  dels 
llabis. 

Tot  el  dia  vareig  pensar  ab  aquella  her- 
mosa  criatura,  tan  felissa  y  tan  tendra,  abras- 
sada  fortament  al  coll  de  la  seva  mare,  al 
peu  del  carrer,  à  ple  sol  y  à  ple  ayre. 

Y’m  va  semblar  que'l  món  es  tot  bo  y  tol 
bell;  qu’es  ple  d’ilusions,  d’amor  y  de  vida. 

II 

Avuy  he  anat  al  cementeri  ab  un  amich. 
Pel  cami  s’ha  posat  à  ploure  y  no’ns  hem 
pogut  arredossar  en  altra  banda  qu’en  el 
dintell  lóbrech  de  la  entrada  d  un  panteó. 

Hem  parlat,  y  la  jiostra  veu  ressonava  din¬ 
tre  la  buydor  misteriosa  y  negra  que  volta  als 
morts,  y  hem  deixat  l’aixopluch  dolentnos 
haver  trencat  el  silenci  sagrat  d’aquell  re¬ 
cinte. 

Seguia  plovent,  y’ns  havem  colocat  sota'l 
sostre  atapahit  d’un  xiprer  que  destilava  llà- 
grimas  com  els  sàlzers  y’is  eucaliptus  que 
s’aixecavan  al  fons  mitj  esfumàts  y  voltats 
de  sepulcres. 

Y  l’amich  m’ha  llegit  un  dels  cants  terri¬ 
bles  de  la  Divina  Comèdia ,  y  m’han  fet  un 
efecte  esglavador  aquells  passatjes  esborro- 
nables  del  foch  etern  que  crema  entre’l  mis¬ 
teri  de  tots  els  morts  corromputs  é  insonda¬ 
bles  del  cementiri. 

Més  tart,  quan  marxavam  d  aquella  ciutat 
muda  y  eternament  glassada,  un  dels  severs 
guardians  ens  ha  dit  qu’aquesta  mateixa  tar- 
de  s’havia  suicidat  un  home  en  una  d’aque- 
llas  vias  llargas  y  silenciosas. 

La  impresió  ha  sigut  forta;  ell  ho  ha  dit 
indiferentment. 

Hem  anat  al  dipòsit. 

Seguia  plovent.  Per  entre  mitj  dels  barrots 
de  las  reixas,  se  veya  dormint  profonda  y 
eternament  al  suicida  sota  la  gran  creu  ne¬ 
gra  y  à  dins  d’una  caixa  de  fusta  rústica 
sense  pintar,  plena  de  pols  y  d’aranyas,  vol¬ 
tada  d’un  misteri  aterrador. 

Unas  moscas  negras  y  fétidas  volavan  per 
demunt  d’ell  fent  un  rum-rum  horrible. 

Fixeuvos  en  la  seva  posició:  la  mà  ab 


que  havia  realisat  la  fatal  idea  estava  alsada, 
el  puny  el  tenia  mitj  clos;  allí  s'hi  havia 
aguantat  l’arma  sinistre. 

Aquella  mà  era  blanca  y  morada;  una 
mosca  resseguia  un  dels  seus  dits  enterchs. 

Una  de  las  dugas  camas  tenia’l  genoll  en 
la  posició  del  caure;  l’altra  estava  estirada 
completament. 

M’he  acostat,  tremolant  y  ab  el  cap  des- 
cubert,  à  la  reixa. 

Del  seu  rostre  no  s  veya  més  que  una  barba 
mitj'  grisa,  y'l  llabi  tenia  una  ondulació  ex- 
tranya.  Desde  dalt  del  sostre’s  devia  veure 
una  ganyota  continua  y  horrible... 

Yls  ulls...  Prou,  no  vull  dir  res  més!... 
Y  ls  polsos...  No,  no,  no  vull  explicarho! 

Hem  marxat.  Mentres  tornavam  cap  à  la 
ciutat  de  la  vida,  ahont  tot  bull  y  la  desgra¬ 
cia  y  ls  dramas  s  hi  desenrotllan,  el  meu 
amich  m’ha  llegit  el  Cant  XIII  del  infern  del 
Dant,  que  parla  dels  suicidas. 

Y  veus  aquí  per  qué  las  brancas  nuosas 
dels  arbres  del  cami  m’han  fet  por  y  me 
n’he  apartat  pera  no  tocarlas  v  no  sentir  una 
queixa  esgarrifosa. 

Seguia  plovinejant.  El  meu  amich  ha  pa¬ 
rat  de  llegir.  Ja  no  s’hi  veya;  la  fosca  ho 
anava  embolcallant  tot,  escampant  un  miste¬ 
ri  glacial  que’s  desprenia  dels  núvols. 

Els  gripaus  y  las  granotas  cantavan  lune- 
brement  continuas. 

Els  xiprers  esbarriats  pel  camp,  y  ls  allu¬ 
nyats,  compactes,  confosos  y  punxaguts  del 
cementiri,  assenyalavan  la  inmensitat  dels 
espays . 

Un  silenci  intens  y  gelat  s  extenia  entre'l 
soroll  monoton  de  la  pluja  y  la  remor  sorda 
de  la  mar  grandiosa. 

Y  vetaqui  qu’allavoras  m  he  recordat  d’a¬ 
quell  infant  que  vareig  veure  ahir  ple  de 
vida,  à  la  claror  del  sol,  y  he  tremolat  pel 
seu  demà,  pel  meu  y  pel  del  meu  amich  .. 

Qué  sé  jo...  qui  sab...  passan  tantas  cosas! 

Mentres  faig  viure  en  el  paper  aquestas 
impresions,  una  por  extranya  invadeix  tot  el 
meu  sér...  Del  seu  rostre  no’s  veya  més 
que  una  barba  mitj  grisa,  y’l  llabi  tenia  una 
ondulació  extranya...  Desde  dalt  del  sostre 
se  devia  veure  una  ganyota  continua  y  hor¬ 
rible!... 

Qué  fret  y  mut  hi  deu  estàr,  ara,  en  la  so- 
letat  del  dipòsit ! 

No  sé  per  qué,  però  ara  m'espanta  la  fos¬ 
ca  del  meu  quarto,  que  s'arrapa  per  las  pa¬ 
rets  ahont  no  arriba  la  llum  que  crema... 
Quan  aquesta  llum  serà  apagada,  creguéu 
que  clouré  bé'ls  ulls  y’rti  taparé  ben  bé  ab  las 
robas  del  llit... 

Quina  por  que'm  fa'l  somni! 

Rafel  Nogueras  y  Oller. 


SOMNI 

Era  una  sala  gran,  inmensa,  blanca,  abo- 
vedada  y  ab  una  portella  que’s  tancava  d’un 
modo  extrany...  Jo  m’hi  trobava  al  mitj, 
ensopit  per  una  xafogor  pesanta... 

Com  una  boyra,  atravessà  la  portella  un 
espectre  que  m’era  conegut:  era  un  amich 
meu,  ab  qui  acabava  de  sopar,  y  estava  for¬ 
mat  per  un  fluhit  à  travers  del  qual  jo  veya 
infinitat  de  tacas,  de  formas  diferents,  més  ó 
menys  foscas,  que  s’escampavan  per  tot  ell 
donantli  un  aspecte  repugnant.  Peró’m  mira¬ 
va  de  fit  à  fit,  y  com  que  jo  no’n  podia  fugir, 
varem  parlar,  y  segons  de  lo  que  parlavam, 
las  tacas  se  movían  acostantse  ó  allunyantse 
del  cor. 

AI  cap  de  poca  estona  varen  entrar  altres 
dos  espectres  que  també  vaig  coneixe  al  mo¬ 
ment:  eran  mos  germans.  Tacas  semblants 
à  las  del  primer  omplían  sas  formas;  jo’n 
veya  de  molt  grossas  y  negras,  y  algunas  fins 
me  feyan  gracia. 

Segui  la  conversa,  y  una  nova  boyra  entrà 
per  la  portella.  Era’l  meu  pare,  y  també  vaig 
observar  las  mateixas  tacas  negras... 

Tots  continuarem  parlant.  La  conversa  era 
pesada,  y  las  tacas  que  voltavan  el  cor  feyan 
esforsos  y  extranyas  evolucions  pera  no  acos- 
tarse  à  la  boca,  lo  qual  se  traduhia  en  parau- 
las  ampulosas  y  sense  sentit. 

De  dintre  la  sala,  d’allà  à  la  vora  meu, 
s’alsà  un  altre  espectre.  Diferent  dels  demés, 
m’era  extranyament  desconegut.  No  li  vaig 
veure  cap  taca;  instintivament  el  trobava  bo- 
nich,  y  crech  que  vaig  sentir  simpatia  per  ell. 
Estava  silenciós,  y  tan  arrapat  à  mi,  que  ab 
certa  por  li  vaig  preguntar: 

— Digas,  {qui  ets?  {qui  ets  tu  que  semblas 
pur? — 

Y  una  veu  fonda  y  burleta’m  respongué: 

— Soch  tu  mateix!... — 


Y’is  espectres,  reyan  de  molt  bona  gana, 
repetint: 

— Pur!...  Pur!... — 

Carles  Casagema. 


BIBLIOGRAFÍA 

A  quoi  tient  l’inferiorité  française,  per 

Leon  Bazalgette.  (i) 

L’obra  que  porta  aquest  titul  y  que’ns  ha 
sigut  enviada,  es  l’obra  d’un  escriptor  serio, 
dels  més  seriós  de  la  nova  generació  que 
puja  à  Fransa. 

En  Leon  Bazalgette  es  ben  conegut  à  Pa¬ 
ris.  Va  sacrificar  la  seva  fortuna  à  la  creació 
d’un  periódich,  Le  Magazine  internationale , 
en  el  qual  hi  poguessin  escriure  gent  de  to- 
tas  las  nacions  y  de  totas  las  ideas,  ab  tal  de 
que’n  tinguessin,  es  à  dir,  ab  tal  de  que  fos¬ 
sin  originals,  ab  tal  de  que  fossin  ells  ma¬ 
teixos.  La  màxima  passiva  dels  antichs  Nosce 
te  ipsum ,  ell  la  va  fer  activa:  ((Sigas  tu  ma¬ 
teix )),  es  à  dir,  atingas  personalitat  pròpia ,  y 
seràs  algú)).  Tal  era  la  divisa  de  la  seva  re¬ 
vista.  Y  al  dir  de  la  seva,  també  podriam  dir 
de  la  nostra ,  ja  que  ab  alguns  altres  amichs 
de  varias  nacions,  també  varem  colaborarhi. 
La  redacció  de  Le  Magazine  era  un  verdader 
centre  supernacional.  Alli  s’hi  reunían  inte- 
ligencias  de  totas  las  nacions,  peró  de  las 
que  buscan  superiorisar  las  sevas  patrias 
respectivas,  v  convergir  à  un  ideal  humà, 
superhumà,  qu’estigui  per  dessobre  de  la 
mesquina  idea  qu’emana  sols  del  lligament 
del  territori  ó  de  la  llengua.  «Perque  un  s’e¬ 
norgulleixi  de  perteneixe  à  una  nació,  es  pre¬ 
cís  qu’aquesta  hagi  fet  molt  per  superiorisar 
à  tots  els  homes».  Aixó’ns  deva  un  company 
de  redacció,  nascut  à  Flandes. 

Peró’ns  apartém  del  propòsit.  Torném  à 
nostre  autor.  Aquest  descendeix  d’una  fa¬ 
mília  protestant  del  mitjdia  de  Fransa,  y,  llati 
de  rassa  y  de  cor,  examina  la  qüestió  de  con- 
ciencia  que’s  va  resoldre  à  Europa  al  fi  del 
Renaixement.  El  Protestantisme  volia  que 
dins  del  món  çristià  hi  predominés  l’indivi¬ 
dualisme;  que  cada  qual  pogués  pensar  per 
si  propi  sobre  las  sagradas  escripturas;  en  fi, 
plantejava  la  qüéstió  del  lliure  examen,  en- 


(i)  Un  volúm  en  octau.  Libraire  Friboscher  —  Paris 
— 1900. 

cara  que  dins  de  la  religió  mateixa.  En  cam- 
bi,  el  Catolicisme  volia  que  tothom  s’aten¬ 
gués  à  las  Definicions  dels  Sants  Pares,  dels 
Concilis,  dels  definitoris,  etc.  Es  à  dir,  im¬ 
posava  las  interpretacions  ja  totas  fetas,  y 
matava’l  pensament  en  qüestió  de  conciencia, 
donchs  la  llibertat  de  pensar  era  per  ell  la 
heretjía  triomfant  y  el  fi  de  la  religió. 

{Qui  tenia  rahó?  Tots  dos.  El  Catolicisme 
era  lógich  sostenint  que’l  pensament  era  una 
heretjía  (i)  y  que  la  llibertat  de  pensar  ma- 
tava’ls  dogmas,  com  prims  caixons  que  no 
podian  contenir  l’esperit  en  moviment  sense 
qu’esclatessin. 

Y’l  Protestantisme  tenia  rahó  també,  pre¬ 
nent  la  qüestió  del  costat  humà.  Si  hi  ha  un 
sol  Deu  qu’ho  ha  fet  tot,  sa  millor  manifes¬ 
tació  deu  ésser  l’intelecte  humà,  sobre  la 
terra;  donchs,  no  se  li  pot  privar  de  remon- 
tar  fins  al  Verb  divi  d’ahont  dimana;  y  don- 
gui’ls  resultats  que  vulgui,  aquests  deuhen 
ésser  respectats  com  d’emanació  divina. 

Aixis,  l’autor  veu  qu’en  las  nacions  que  hi 
ha  preponderat  el  Catolicisme,  els  caràcters 
son  molls,  atrassats,  reaccionaris.  L’esperit 
de  mort  hi  domina.  Els  esperits  son  apocats, 
quan  se  tracta  de  abatre  ó  discutir  dogmas. 
Els  homes  hi  tenen  ànima  d’esclàus,  y  fins 
alguns  quan  s’emancipan  conservan  els  ma¬ 
teixos  defectes  de  quan  obehian  cegament  al 
dogma  y  prenian  las  opinions  ja  totas  fetas. 
En  cambi,  en  els  paíssos  protestants,  s’ha 
accentuat  la  personalitat  humana.  L’indivi- 
duu  s’ha  fet  fort,  y’l  pensament  ha  sigut  sà¬ 
tira.  Una  gimnàstica  del  pensament  y  un 
deslliurament  de  voluntat  ha  sigut  la  conse¬ 
qüència  de  la  Reforma.  Vegis,  si  no,  la  rassa 
anglo-saxona  y  la  germànica  cóm  preponde- 
ran.  Vegis,  si  no,  cóm  Hungría,  Polonia, 
Italia  y  Espanya,  tenint  grans  condicions 
naturals,  han  quedat  las  unas  vensudas,  las 
altras  atrassadas,  incapassas  de  regenerarse 
per  sí  solas  algunas  d’ellas.  Y  passant  à 
Fransa,  en  que  s’han  quedat  las  dugas  sec- 
tas  en  peu,  l’autor  creu  que’ls  defectes  de 
caràcter  de  la  seva  nació  depenen  del  predo¬ 
mini  del  Catolicisme,  com  à  l’Alemanya’l 
triomf  li  ha  dat  la  supremacia  del  Protestan¬ 
tisme. 

Per  ell,  els  llatins  son  superiors,  ó  iguals  al 


menys,  com  à  rassa,  als  germànichsy  anglo¬ 
saxons;  peró’ls  ha  perdut,  rebaixat  y  fet  una 
segona  naturalesa  paralitica  y  de  vida  des¬ 
cendent,  la  disciplina  catòlica;  es  à  dir,  que 
son  decadents  per  adaptació,  no  per  organi- 
sació  originaria. 

Partint  d’aixó,  examina  l’autor  els  origens 
de  la  revolució  religiosa  que  va  succehir  al 
Renaixement,  y  troba  qu’en  el  Mitjdía,  com 
al  Nort,  tothom  estava  ja  cansat  dels  dogmas 
católichs,  y  de  la  Iglesia,  fins  els  primers 
personatjes  de  la  Iglesia.  Al  Mitjdía  la  con¬ 
tinuació  de  la  heretjía  albigense  y’l  retorn  à 
la  Naturalesa;  al  Nort  la  necessitat  de  since¬ 
ritat,  y  l’odi  à  la  corrupció  papista. 

Opina  l’autor  que  si  Francisco  I  hagués 
ajudat  la  Reforma  com  va  ajudar  al  Renai¬ 
xement,  y  que  si  Enrich  IV  no  hagués  tran- 
zigit  ab  alló  de  que  París  bé  val  una  missa , 
la  Fransa  hauria  pres  la  devantera  de  la  Re¬ 
forma,  y  en  lloch  d’un  metodisme  fret  y  bí- 
blich,  com  el  dels  inglesos,  hauria  extés  una 
llibertat  d’interpretació  més  feconda,  perque 
hauria  anat  acompanyada  del  nostre  tempe¬ 
rament  artístich  ab  tendencias  vitals,  tal  com 
s’havía  ja  iniciat  entre’ls  provensals  la  ten¬ 
dència  albigense. 

Creu  qu’ha  sigut  complis  del  Catolicis¬ 
me,  en  aixó  de  rebaixar  els  caràcters  y  empe¬ 
titir  els  enteniments,  la  Monarquia  absoluta. 

Veu  després  la  Revolució  venint  à  obrir 
pas  à  la  llibertat  d’esperit,  peró  creu  funest 
y  equivocat  el  jacobinisme.  Es  un’altra  im¬ 
posició  de  lo  absolut  baix  altra  forma  y  à  for- 
sa  de  sanch,  d’assessinat  legal,  y  aixó  porta 
l’imperi.  L’autor  acaba  ab  una  ressenya  his¬ 
tòrica  del  moviment  polítich  francès  d’aquest 
sigle,  y  veu  sols  la  salvació  de  la  Fransa, com 
la  dels  altres  paissos  llatins,  en  l’enrobusti- 
ment  de  la  inteligencia  y  de  la  voluntat, 
creant  poderosas  individualitats  sense  pre¬ 
ocupacions,  fortificadas  y  enaltidas  per  la 
Ciència  y  l’Art,  tendint  à  la  superioritat  de 
la  lliure  evolució  vital  sobre  la  terra. 

Es  un’obra  aquesta  que  no  dubtém  en  ca- 
lificarla  d’una  de  las  més  serias  qu'han 
sortit  en  aquest  fí  de  sigle,  y  encara  que 
moltas  de  las  opinions  emesas  en  ella  siguin 
discutibles,  no  deixan  d’estar  fundadas  sobre 
estudis  seriós,  y  de  portar  unas  tendencias 
molt  laudables. 


(i)  Heresis  en  grech  significa  opinió  pròpia. 


Pompeyus  Gener, 

MATINAL 

Ab  lanta  por  anà  en  Cisco  del  Cluvayés  à 
deixar  l’acostumat  ramell  de  gallarets  y  cap- 
blaus  à  la  finestra  de  la  Teta  del  hostal,  que, 
degut  als  tremolíns  y  al  estat  nirviós  en  que’s 
trobava,  al  baixar  del  pujador  del  porxo  se 
li  esllabissà  una  pedrassa  movent  tal  terra¬ 
trèmol  que,  ab  tot  y  ésser  molt  dejorn  enca¬ 
ra,  esvalotà  al  galliner  fent  fugir  esparverada 
baviràm,  organisant  un  concert  de  cacacatas- 
cas  y  clochs-clochs  que  per  cert  feu  estremir 
à  la  Paula  del  Vernet,  que  tornava  en  aquell 
mateix  instant  de  regar  l'hort.  La  pobra  ve¬ 
lla  s’acostà  al  .portal  de  cal  Llorensó,  ahont 
s’estava  la  Quicona  observant  de  quina  part 
podia  sortir  aquell  terratrèmol. 


—  Y  donchs  ;qué  redimontri  hi  ha  al  pati 
del  hostal  que  las  gallinas  ja  moguin  xaran- 
ga?  jVols  t’hi  jugar  qu’algun  lladregot  ha 
saltat  el  muralló? 


— No,  Paula,  no... 

— Sí,  sí,  dich  jo;  mira  qu’ahir  cap  al  lart 
pujaren  de  Susqueda  una  tocada  de  gentota, 
no  sé  si  son  gitanos,  qu'han  parat  casa  sota’l 
pontarró  dels  Brachs,  y  aquesta  gent,  cregas. 
Quicona,  que  sols  viu  de  la  rampinya. 

—  iVoléu  dir  que  serà  això? — 

En  aquell  mateix  moment,  per  las  feixas 
del  quintà,  al  cap  del  poble’s  vegé  passar  à 
n'el  Cisco  ab  la  barretinota  à  punt  d’escapar- 
li  de  la  testa  v  la  faixa  penjant,  suhat,  boy 
corrent  com  que  un  diable  l'empaytés. 

—  Ay,  bon  Deu!  Ja  entench  el  misteri!  — 
leu  la  Paula  del  Vernet,  bon  punt  ovirà’l 
minyó  estemordit  fugir  astorat  camps  y  fei¬ 
xas  à  través.  — -  ;V ois  creure  que  serà  cosa  de 
la  mossota  del  hostal? 

— Vaja,  no  parléu  més;  ja  ho  entench.  Això 
serà  que’l  Cisco,  que  segons  diuhen  n’està 
prendat,  haurà  anat  à  fer  petar  la  xerrameca 
ab  ella,  y  al  bo  de  la  festa’ls  haurà  compare¬ 
gut  l’bostaler,  qu’està  d'alló  més  gelós  de  la 
seva  Teta,  y  miréu,  tot  fugint  el  bordegàs  ha 
mogut  el  rebombori. 

— Tindràs  tu  la  rahó...  pro  no  sé...  me 
sembla  que  no  es  tal  com  tu  dius,  perque 
veuràs;  per  trobaria  trencant  nous,  no  hauria 
pas  mogut  tot  aixó,  ja  que  sempre  li  ha  de 
veure  xerrant  ab  baylets,  y  si  no  li  agrada, 
mira,  ja  sab  qué  li  toca:  plegar  l’hostal;  ó 
del  contrari  posar  la  mossa  dintre  una  esca- 
parata  y  aixís  solament  la  podrà  mirar  ell. 
Lo  que’m  sembla  à  mi  es  que  devían  ésser 
dos...  ó  tres,  els  que  la  rondavan,  y  entre 
ells  s’haurà  mogut  bronquina  y,  natural¬ 
ment,  de  fressa  no  podia  mancarne.  Ende¬ 
més,  qu’es  una  mossa  que  porta  molts  par¬ 
dals  al  cap  y  s’alaba  de  fer  anar  en  renóu  à 
la  fadrinalla. 

— Bé,  sí,  pro  cal  que’s  bellugui  si’s  vol  aco¬ 
modar,  perque  aviat  el  temps  li  passarà;  ja 
té’l  seu  feixet  d’anys...  Leri,  leri,  en  deu  por¬ 
tar  una  trentena. 

—Si  no  una  trentena,  per  aquí  deu  anar. 
Deu  ésser  del  temps  de  la  meva  gran.y,  mira, 
ja  la  tinch  casada  y  enmaynadada,  y  poch  li 
enveja  res  à  la  Teta  del  hostal;  y  tant  que 
s’escatían  quan  las  empenyían  els  mateixos 
intents  de  rumbejar  y  engrescar  fadrins. 

— També  s’aprofità  durant  el  fadrinatje  la 
vostra;  pro  mira,  ara  té’l  brau  à  la  sinia  y 
ella  no  s’ha  d’escarrassar  gens  ni  mica... 

Cuydarse  de  la  canalla  y  menar  el  rem  de  la 
casa,  que  no  du  pas  gayre  trasvals;  total  son 
quatre  cucas.  Altrament,  tornant  ab  la  Teta, 
me  sembla  que  tindrà  mala  fí  aquesta  mi¬ 
nyona.  Miréu:  això  es  un  dírvosho  à  vos: 
l’altre  dia  crech  que’l  Rector  la  envià  à  cercar 
pera  sermonarla:  no  sé  qué  hi  hagué  ab  el 
xicot  del  Tricó. 

— {Vols  dir,  Quicona?  {D’hónt  ho  has  tret? 

— Deixeuho  corre;  ho  sé  per  bona  banda. 
Sobre  tot  no’m  descubriu. 

— (Vols  callar?  Buiranga,  ves  si  dina  res! 
Paraula  dita ,  boca  cusida.  Per  res  del  món, 
passi  lo  que  passi,  eixirà  tal  secret. — 

Llarga  estona  hauria  durat  la  conversa  si 
no  las  hagués  fet  separar  el  fresseig  de  pica¬ 
rols  dels  matxos  del  hostal  que’l  mosso  guar¬ 
nia  per  anar  à  desemboscar. 

— Vaja,  aném.  Adéu,  adéu,  Quicona,  que 
tinch  d’arreglar  l’esmorsar  pels  homes  y’l 
temps  passa. 

— Ab  Deu  siàu,  Paula.  {Que  vindréu  al  So- 
ley  en  havent  dinat? 

— Tantseval !  — 

Al  poch  rato  d'ésser  fora  las  dugas  donas, 
eixi  la  Teta  tota  xiroya  ab  el  pomellet  de 
gallarets  y  capblaus  al  pit,  cantant  boy  esco- 
torida  mentres  regava’l  carrer.  En  aquell  ins¬ 
tant  passà’l  Cisco  pel  regueró  de  baix^y  se  la 
mirà  embadalit,  mentres  ella’s  treya’l  ram  de 
demunt  del  pit  y  se  l’acostava  als  llabis  be- 
santlo  febrosenca. 

La  campana  de  la  parròquia  tocà  la  oració 
matinal  ab  el  rebat  de  missa  primera,  y  la 
Teta,  agafant  la  caputxa,  ajustà  la  porta  y 
feu  via  à  la  iglesia. 

El  jorn  era  clar  y  seré.  L’aucellada  estava 
al  bo  de  llurs  canturias;  una  flayra  de  bosch 
omplenava’l  carrerot  per  hont  trescava  ria¬ 
llera  y  gojosa  la  donzella  vistosa,  y  ls  jorna¬ 
lers  feyan  via  als  camps,  qu’eran  al  bo  de  la 
granada. 

Antón  Busquets  y  Punset. 

Dibuix  de  M.  Urgell. 


MARINA 

Com  un  llensol  vorat  de  randa  blanquinosa, 
la  blava  mar  calmosa 
s’extén  sobre  son  llit  de  flonja  arena, 
cantant  raandrosament  una  cansó; 


el  sol,  que's  va  amagant  darrera  la  carena, 
la  esmalta  ab  bolvas  d’or  del  seu  darrer  petó. 

El  blau  somniador  del  firmament  tot  llis 
s’esblayma  pocb  à  poch  y’s  torna  gris 
al  endinzarse  en  l’aygua  reposada; 
y  l’aygua,  reflectint  el  blau  del  firmament, 
s’hi  abrassa  dolsament, 
com  la  nuvia  gentil  enamorada. 

Ensà  y  enlla’s  perfilan  en  bella  escampadissa, 
com  borrallons  de  gebre  qu’envernissa 
d'hermosa  llum  un  raig  amorosench, 
navilis  ab  sas  velas  desplegadas 
fonentse  entre  las  boyras  esfumadas, 
que  clouhen  l'horitzó  ab  un  vel  grisench. 

A  frech  à  frech  d’hont  l’aygua's  descapdella, 

brandeja  un  llahutet  com  un  bressol, 

empés  pels  cops  de  rem  que  besan  l'ona, 

y  al  ritme  d’una  dolsa  cantarella 

que  un  mariner  entona 

sentat  vora’l  timó,  de  cara  al  sol. 

Y’s  forma  al  seu  darrera,  semblant  à  un  entredós 

teixit  ab  fils  d’argent,  un  solch  d’escuma  blanca 

que  s'obra,  riu  y’s  tanca, 

perseguint  pas  à  pas  al  bot  calmós: 

y’is  rems  al  aixecarse  de  l’aygua  qu’han  besat, 

escampan  diamants  à  bell  ruixat. 

El  sol  mitj  amagat  dardeja  raigs  de  foch: 
apar  una  custodia  fonentse  poch  à  poch 
darrera  del  sagrari; 
la  nit,  en  tant,  s’aboca  recelosa 
y  aixampla  per  Orient  sa  túnica  negrosa, 
covant  en  sas  entranyas  la  pau  d’un  santuari. 

Y’l  cel  se  va  enfosquint, 
y  sa  esposa,  la  mar,  el  va  seguint 
deixant  son  vestit  blau  per  un  vestit  de  dol; 
y  al  cel  surt  una  estrella, 

y  ensemps  al  fons  del  mar  hi  riu  la  imatje  d’ella, 
gronxantshi  com  l'i-nfant  en  el  bressol. 

Y  amortallat  per  la  fo’scuria  trista, 

de  xich  en  xich  se  va  perdent  de  vista 

dels  barcos  llunyadans  el  blanquinós  contorn... 

La  dolsa  quietut  al  món  envolta... 

tan  sols  la  mar  rondina,  com  si  cantés  l’absolta 

à  la  mort  hermosíssima  del  jorn. 

Lluís  Gispert. 

PLANY  DE  TARDOR 

PER  StÉPHANE  MaLI.ARMÉ 

Desde  que  Maria  m’ha  deixat  per  anar- 
sen  à  un’altra  estrella,  (equina?  jOrió,  Al- 
tair,  ó  tu,  verda  Venus!1)  sempre  m’ha  plagut 
la  soletat.  Si  n’he  passat  de  Uargas  diadas, 
sol,  ab  el  meu  gat!  So/,  vuy  dir  sense  un  és¬ 
ser  material,  y’l  meu  gat  es  un  company 
mistich,  un  esperit.  Donchs  puch  dir  qu’he 
passat  llargas  diadas  sol  ab  el  meu  gat,  y  sol 
ab  un  dels  últims  auctors  de  la  decadència 
llatina;  perque  desde  que  la  blanca  cria¬ 
tura  no  existeix,  extranya  y  singularment,  he 
estimat  tot  lo  que’s  resumeix  en  aquest  mot: 
cayguda.  Aixís  la  meva  estació  preferida  del 
any  es  la  dels  últims  jorns  esllanguits  del 
estiu  que  precedeixen  inmediatament  la  tar¬ 
dor,  y  durant  el  dia’m  passejo  à  l’hora  en 
que’l  sol  reposa  avans  d’esvanirse,  ab  raigs 
de  coure  groch  sobre  las  parets  grisas  y  de 
coure  roig  sobre’ls  vidres  dels  finestrals. 
Aixís  mateix  la  literatura  à  la  que’l  meu  espe¬ 
rit  demana  una  voluptat,  es  la  poesia  agonit¬ 
zant  dels  últims  moments  de  Roma,  sempre 
que  no  respiri  la  proximitat  rejovenidora  dels 
barbres  y  no  barboteji’l  llatí  infantivol  de  las 
primeras  prosas  cristianas. 

Llegia,  donchs,  un  d’aquests  aymats  poe- 
mas  (quals  cubertas  adobadas  tenen  pera  mi 
més  atracció  que’l  color  rosat  de  la  joventut), 
y  enfonzava  una  mà  en  el  pellatje  del  pur 
animal,  quan  un’orga  cantà,  llànguit  y  me¬ 
langiós,  dessota  la  meva  finestra.  Cantava 
en  el  gran  passeig  d’albas  quals  fullas  me 
semblan  foscas  fins  per  la  primavera  desde 
que  Maria  hi  ha  passat,  entre  ciris,  per  últi¬ 
ma  volta.  Sí,  en  veritat,  l’instrument  dels 
tristos:  el  piano  espurneja,  el  violí  omplena 
de  llum  las  fibras  esqueixadas,  però  l’orga, 
en  el  crepúscul  del  recort,  m’ha  fet  somniar 
desesperadament.  Tot  murmurant  un  ayre 
alegrement  vulgar,  qu’omplia’ls  barris  de 
joya,  un  ayre  antiquat,  banal.  iPer  qué  la 
seva  tornada  m'anava  à  l’ànima  y’m  feya  plo¬ 
rar  com  una  balada  romàntica?  Jo  la  fruhía 
lentament  y  no  llensava  un  sou  de  por  de 
distreurem  y  d’apercebir  que  l’instrument  no 
cantava  sol. 

Traducció  de 
G.  Zanné  Rodríguez. 


BRETON  CONTRA  WAGNER 

Un  dels  homes  més  funestos  de  l’actual 
generació  de  músichs  espanyols,  don  Tomàs 
Bretón,  1  ’ilustre  autor  de  Los  Amanies  de 
Teruel ,  de  Garín  y  de  La  Dolores,  se’ns  ha 
permès  certs  desahogos  en  un  folleto  que 
probablement  no  coneixen  nostres  lectors  y 
que,  no  obstant,  mereix  ser  ben  conegut  y 
millor  comentat.  Varem  prometre  que  li  fa- 
riam  els  honors  que’s  mereix,  y  ara  que’ns 
vaga  aném  à  cumplirho. 

La  obreta  que’ns  ocupa  porta  per  títul  La 
herencia  de  Wagner,  y  son  autor  es  un  mú- 
sich  andalús  anomenat  Martinez  Rücker,  el 
qual,  després  de  parlar  per  compte  propi, ’s 
coloca  sota  la  paternal  protecció  del  gran 
Bretón,  y  aquest  aprofita  la  ocasió  pera  do- 
narse  bombo  ell  mateix  en  un  Introito  que  va 
al  devant  del  folleto.  Com  que  en  dit  prólech 
don  Tomàs  fa  seu  tot  quant  diu  el  músich 
andalús,  nostres  comentaris  han  d’anar  di¬ 
rigits  à  tots  dos,  majorment  quan  pel  senyor 
Martinez  Rücker  (molt  conegut  à  casa  seva), 
no’ns  hauriam  molestat  en  agafar  la  ploma. 

L’autor  surt  en  defensa  dels  cultivadors 
del  art  musical  que  no’s  deixan  convence  per 
las  tendencias  modernas  de  la  escola  germà¬ 
nica,  lo  que  avuy  constituheix  un  dels  asump- 
tos  musicológicos  (!)  més  palpitants.  Natu¬ 
ralment,  al  parlar  de  Wagner  no  pot  deixar 
de  calificarlo  de  Lutero  de  la  música,  y  ens 
diu  que  sa  música  no  pot  atraure,  ni  entus- 
siasmarnos,  «cuando  se  admiran  sus  artificiós 
harmónicos  ó  contrapuntisticos  con  el  frío 
càlculo  del  cerebro».  Nosaltres  ja  fa  temps 
qu’ho  pensavam  aixó,  però  no  trobavam  la 
paraula,  puig  realment  hi  ha  ximplerias  que 
sols  en  castellà  resultan  ben  ditas. 

El  wagnerisme  es,  segons  ell,  una  «moda 
intelectual  del  espíritu»  y  avuy  aquesta  moda 
«califica  de  decrépito  à  lo  clàsico,  cursi  à  lo 
romàntico,  rancio  à  lo  efectista,  creyendo  ha- 
ber  encontrado  su  ideal  en  lo  que  ha  dado 
en  llamarse  la  idealidad  positiva  de  Ricardo 
Wagner».  Al  senyor  de  la  idealidad  positiva  (?) 
hem  de  preguntarli  ara:  ^ahónt  son  els  més 
entusiastas  admiradors  dels  clàssichs  y  dels 
romàntichs  de  bona  Uey,  sinó  entre’ls  verda- 
ders  wagneristas?  ^Qui  més  que  Wagner  va 
enlayrar  com  ningú  l’obra  de  sos  predeces¬ 
sors!  Ahónt  fora  potser  la  Novena  de  Beetho- 

ven  si  no  l’hagués  desenterrada’l  mestre  de 
Bayreuth? 

Segueix  deplorant  que  la  música,  devent 
ser  objectiva, ’s  vegi  convertida  en  abstracta  y 
subjectiva ,  y  evoca’l  testimoni  de  Mozart  y  de 
Berlioz  pera  demostrar  que  «la  música  no 
debe  jamàs  herir  el  oído.  Aún  en  las  situa- 
ciones  màs  violentas  y  horripilantes  debe  sa- 
tisfacerlo».  Per  manera  qu’aquest  escriptor, 
vehí  de  l’Africa,  en  qüestió  de  wagnerisme 
encara  pensa  à  \' africana ,  calificantlo  de  mú¬ 
sica  del  soroll  y  dels  efectes,  cosa  que  no  pot 
ja  avuy  acudirselhi  à  cap  inteligencia  mitja¬ 
nament  educada.  Aixó  era  fa  més  de  trenta 
anys,  senyor  Rücker,  y  per  tant,  vosté  va 
molt  atrassat.  A  pesar  de  viure  à  Andalusia, 
ja  podia  saber  que  avuy  sols  té’l  valor  d’una 
curiositat  històrica  aquella  famosa  caricatura 
que  representa  à  Wagner  foradant  ab  una 
escarpa  y  un  martell  l'aparato  acústich  del  pú- 
blich.  Y  per  altra  part,  pot  parlar  de  herir  el 
oído  el  que  defensa  al  autor  del  duo  del  tercer 
acte  de  Garín! 

Més  avall  trobém  aquest  suculent  pàrrafo: 

«^Triunfarà  por  completo  con  el  transcur- 
so  del  tiempo  una  escuela  que  se  admira, 
pero  que  no  se  siente?  Creemos  firmemente 
que  no,  porque  el  arte  dejaría  de  ser  tal  para 
convertirse  en  artificio».  Bueno ,  donchs  si 
vosté  s’hi  empenya,  per  mi  que  no  triomfi. 

Després  se  las  echa  d’indulgent  y  ens  fa  tot 
un  elogi  de  Wagner,  puig  «no  por  eso  deja- 
mos  de  reconocer  las  preeminentes  cualida- 
des  de  hombre  tan  extraordinario».  Si;  quan 
fou  mort  lo  combregaren.  Fins  arriba  à  dir 
que  «transformo  la  faz  del  arte);  y  té  la  tran- 
quilitat  de  considerarlo  «digno  sucesor  de 
Rossini  (!)  y  de  Meyerbeer  (  !!  )>). 

El  maestro  Rücker  es  dels  qu’en  las  obras 
de  Wagner  no  hi  saben  veurer  la  melodia  en 
lloch,  precisament  perque  no  s’hi  presenta  à 
glops,  ni  à  tall  de  rondó  ó  de  cavaletta.  Cita- 
rém,  perque  ve  al  cas,  una  discusió  que  và¬ 
rem  sentir  set  anys  enrera  en  el  Real  de  Ma¬ 
drid,  durant  un  entreacte  d'Els  mestres  can¬ 
tors,  entre  un  torero  y  un  senyor  molt  empo- 
laynat,  dels  que  traginan  tres  ó  quatre  tituls 
y  una  dotzena  d  apellidos.  Criticava’l  senyor 
de  preu  l’obra  y  son  autor,  fins  al  punt  que, 
irritat  el  torero,  exclamà:  « Miuzté  que  tié.  . 
pelendenguez  decir  que  aqui  no  hay  melodia, 
cuando  Wagner  ez  el  amo  de  la  melodia!» 


Cóm  podia  imaginarsho  aquest  gran  musich 
arribar  à  veures  defensat  per  un  torero!  El 
fet  es  rigurosament  histórich. 

Seguim  ab  el  torero ,  es  à  dir,  ab  el  maestro 
Rücker.  Ens  diu  un  xich  més  avall  que  «los 
que  se  esfuerzan  en  vano  por  apagar  la  eter¬ 
na  luz  de  la  melodia  caminan  al  caos».  Quina 
floridesa  de  Uenguatje!  Quina  nitidès!  Deci¬ 
didament:  el  castellà  pera  certas  cosas  es  in¬ 
substituïble. 

S’extén  després  en  consideracions  sobre  la 
moderna  escola  germànica,  «màs  fisica  que 
psiquica»;  critica  las  tendencias  dels  nostres 
compositors  qu’en  ella  volen  inspirarse,  y 
condempna  que’ls  músichs  espanyols  puguin 
admétrela. 

Per  ell,  «el  wagnerismo  representa  la  re- 
velación  de  una  raza  que  no  es  la  nuestra. 
Su  labor  es  profundamente  filosòfica,  mate¬ 
màtica,  hija  del  frio  càlculo.  {Cómo,  pues, 
intentamos  asimilarnos  una  forma  de  arte 
que  no  encarna  en  nuestro  modo  de  ser  y  de 
sentir?» 

Es  precis,  donchs,  buscar  qui  ns  reveli 
aquesta  nova  forma  del  art  musical;  y  en 
efecte,  el  perspicàs  Martínez  Rücker  la  troba 
tot  seguit  en  el  mestre  Bretón.  Diu  qu’aquest 
compositor  va  manifestar  no  ha  mucho  al  au¬ 
tor  del  folleto  que  César  Frank,  Richard 
Strauss  y  altres  neulas  semblants  eran  uns 
exagerats.  Per  aixó’ns  recomana  en  Martinez 
que  pera  fugir  dels  que  arrastran  al  arte  por 
un  camino  de  perdición,  girém  nostres  ulls  à 
«Bretón  en  Espana,  Saint-Saéns  en  Francia, 
y  Verdi  en  Italia».  Ara  agàfinse:  «Gracias  à 
los  autores  del  Otelo,  Sansón  y  Dalila  y  La 
Dolores,  sabemos  cómo  debe  ser  la  música 
del  presente».  Y  tant  que  lo  sabemos! 

Perdoni’l  lector,  però  no  podém  resistir  à 
la  tentació  de  copiar  el  pàrrafo  final: 

«Los  amores  metafísicos  de  Tristan  è  Isol- 
da,  los  misticismos  de  Parcifal ,  engendrados 
bajo  la  acción  de  una  temperatura  glacial  y 
de  un  cielo  siempre  brumoso,  se  fundíràn  al 
calor  del  espléndido  sol  que  ilumina  nuestro 
suelo.»  (!!!!) 

Aqui  sí  que  sobran  els  comentaris. 

Ab  aquesta  trascendental  y  terrible  senten¬ 
cia  acaba  la  suculenta  elucubració  d’aqueix 
set  ciencias  que’ns  ha  sortit  allà  baix  à  la 
sierra  de  Córdoba.  Ara  figúrinse  lo  que  deu- 
ràn  ser  las  produccions  d’aqueix  talent  igno- 

rat  qu’en  Bretón  ens  ha  descubert  en  el  pró- 
lech  de  sa  obra,  puig  ens  diu  que  «compone 
música  sin  cèsar».  Casi  bé  es  qüestió  de  fer 
un  viatje  à  la  terra  dels  gitanos  pera  sentirne 
algún  tros,  y  torejarlo  després  en  las  colum- 
nas  de  Joventut. 

Tot  aixó  no  fora  res  si  Y  engendro  no  por¬ 
tés  altra  firma  que  la  d’un  Martínez.  Peró 
com  ja  hem  dit  al  comensar  (y  aixó  justifica 
el  títul  d’aquest  escrit),  en  l’obra  hi  figura 
també  la  firma  del  eminente  maestro  don  To¬ 
màs  Bretón,  qu’escriu  un  prólech  presen- 
tantnos  à  n’en  Martínez  Rücker,  en  qual  pró¬ 
lech  califica  ael  presente  admirable  estudio 
de  alta  crítica  que  no  titubearia  en  llamar 
trascendental». 

Diu  després  en  Bretón  que: 

«El  autor,  preocupado  por  la  influencia 
wagneriana  y  sus  consecuencias  en  nuestros 
artistas  y  públicos  (quina  sans  façon,  senyor 
don  Tomàs!),  roba  al  descanso  horas  precisas 
para  escribir  el  presente  folleto  con  el  noble 
propósito  de  contener  à  unos  y  otros  en  la 
peligrosa  pendiente  por  que  caminan,  al  íin 
de  la  cual  pudiera  haber  un  abismo.)) 

Se’n  burla  també  «de  los  que  han  ido  à 
Beireuth  (?)»  y  sosté  que  «la  influencia  de 
Wagner  es  un  peligro  que  se  hace  notar  màs 
en  los  compositores  barceloneses  que  en  los 
madrilenos;  pero  à  la  larga  el  peligro  des- 
aparecerà,  porque...  nuestra  nafuraleza  pre- 
fiere  un  Murillo  à  cien  Dureros.» 

Arribém  al  moment  suprém.  Després  de 
sentar  els  resultandos  y  considerandos,  nostre 
jutje  suprém  é  inapelable  falla  que: 

«Wagner  rasarà  como  pasó  Rossini, 

y  vendran  otros  genios »,  que  no  poden  ser 
altres  que  don  Tomàs  Bretón  y’l  seu  sagris¬ 
tà  en  Martínez  Rücker. 

Hem  vist  cosas  increibles,  peró  com  la 
barra  de  don  Tomàs  cap.  Ell,  el  compositor 
de  menos  conciencia  artística  que  coneixém, 
el  músich  qu’ha  enganyat  més  à  nostre  pú- 
blich  donantli  gat  perllebra,el  que  sense  mi¬ 
raments  ni  pudor  artístich  ha  anat  à  pendre 
materials  de  tota  mena  en  el  camp  wagnerià, 
sortirnos  ara  renegant  del  mestre  de  Bay- 
reuth! 

En  el  terreno  de  la  composició  musical,  al 
ser  comparadas  unas  obras  ab  altras,  las 
analogías  ó  semblansas  entre  ellas  se  califi- 


can  de  diferenla  manera:  una  cosa  es  inspi- 
rarshi  y  altra  cosa  es  pendreho.  Doncbs  bé: 
en  Bretón  no  es  pas  dels  que  s'inspiran,  sinó 
dels  altres. 

Desde  Tannhàuser  à  Parsifal ,  aquest  mes¬ 
tre  hi  ha  espigolat  lo  que  li  ha  semblat  mi¬ 
llor,  peró  sempre  fentho  ab  els  peus.  D’exem¬ 
ples  en  podém  citar  à  dotzenas,  y  quan 
vingui  la  ocasió  no  deixarém  de  ferho.  Que 
tornin  à  fer  el  Garín ,  y  veurà  nostre  públich 
(ara  que  ja  coneix,  encara  que  destrossats. 
La  Walkyria  y  Tristan),  d’ahónt  han  sortit 
las  missas.  Y’l  día  que  sentin  Siegfried,  ja  la 
trobaran  aquella  sortida  de  sol  del  segón 
acte  del  Garín. 

Està  clar  que  à  don  Tomàs  no  li  convé 
que’l  coneixement  de  las  obras  de  Wagner 
s’extengui  per  nostra  terra.  Per  aixó  ha  es¬ 
crit  lo  qu’ha  escrit,  pensant  que’l  públich 
sempre  serà  tan  ignorant  com  quan  se  tor¬ 
nava  mitj  boig  ab  el  duo  de  Los  Amantes , 
quan  l’alsava  fins  al  cim  de  la  glòria  per  una 
sardana  que  no  es  tal  sardana,  ó  quan  s’ha¬ 
via  d’implorar  la  forsa  pública  pera  contenir 
la  gentada  que’s  malmetia  per  presenciar 
l’estreno  d’una  jota  tan  buyda  de  sentiment 
com  enfarfegada  de  soroll. 

Un  temps  era  quan  el  coíhpositor  sala- 
manqui  reservava  à  Barcelona  las  primicias 
de  sas  obras.  D’allavors  ensà’ls  dramas  mu¬ 
sicals  y’is  concerts  l’han  espavilat  bastant  à 
nostre  públich.  Sa  última  òpera  Raquel ,  es¬ 
trenada  ab  tanta  fredor  à  la  Cort,  encara 
ningú  s’ha  amohinat  aquí  pera  representaria. 
Vingui  ara  ab  ella,  don  Tomàs,  y  pregunti 
à  sa  estimada  Barcelona  «di  si  es  verdad  que 
me  quieres».  Ja  veurém  lo  que  li  contesta. 

Entre  tant,creyém  haver  contestat  prou  als 
desplantes,  falta  de  respecte  y  mala  fe  que 
trobém  en  el  folleto  que’ns  ha  ocupat. 

Joaquim  Pena. 


TEATRES 

NOVETATS 

Serpentina. 

La  companyia  Thuillier,  qu’ha  actuat  prop 
de  dos  mesos  en  el  teatre  de  Novetats  do- 
nantnos  à  coneixe  las  obras  qu’estrenà  à  Ma¬ 
drid  l’hivern  passat,  s’ha  despedit  del  públich 
barceloní  després  d’estrenar  un’obra  lleugera 

del  mateix  género  de  El  Director  general ,  ab 
que  comensà  la  campanya. 

Serpentina  s  titula,  y  es  original  de  don  Ra¬ 
fel  Coello.  Més  qu’enjogassada  comèdia  d’en¬ 
redo,  que  tal  pretenia  sens  dubte  l’autor, 
.Serpentina  resulta  un  sainete  bort  en  tre<=  ne¬ 
tes,  ab  marcada  tendencia  à  imitar  elo  piuce- 
diments  dels  vaudevillistes  francesos. 

Fil  género  cómich  lleuger  permet  als  autors 
grossas  llibertats,  tant  per  lo  que  respecta  à  la 
verosimilitut  d’argument  y  de  construcció 
escènica,  com  à  la  veritat  psicològica  en  la 
pintura  de  caràcters  y  lluyta  de  sentiments; 
peró,  à  cambi  d’aqueixas  facilitats,  es  tal  vol¬ 
ta’l  més  exigent  en  quant  à  la  originalitat, 
no  ja  sols  en  la  concepció,  sinó  també  en  el 
modo  de  desenrotllar  la  intriga  y  en  la  varie¬ 
tat  de  recursos  é  incidents  que,  complicant 
l’acció,  mantenen  al  públich  en  tensió  cons¬ 
tant.  Las  situacions  més  imprevistas  y  menys 
esperadas,  las  equivocacions  y  mal-entesos 
inicials  que  son  causa  després  d’altras  equi¬ 
vocacions  y  mal-entesos,  lligantse  y  soste- 
nintse  per  medi  d’una  acció  senzilla,  encara 
que  sigui  poch  humana,  son  el  secret  dels 
autors  cómichs  d’ingeni  que  saben  explotar 
la  bona  fe  y  candidesa  d’un  públich  poch  exi¬ 
gent  y  que  sols' demana  que'l  fassin  riure. 

Serpentina ,  que  té  moltas  condicions  (acció 
senzilla  y  clara,  vivesa  de  desenrotllo,  dià- 
lech  curt,  etc.,  etc.,)  resulta  mansa  y  fins  pe¬ 
sada  per  faltarli  la  condició  essencial:  la  ori¬ 
ginalitat.  Res,  absolutament  res  de  lo  que  hi 
passa  es  nou.  Escena  per  escena,  situació  per 
situació,  personatjes  y  fins  frases  y  tot,  el  pú¬ 
blich  ho  té  ben  vist  y  conegut,  de  manera 
que  à  n’el  senyor  Coello  li  passa  lo  pitjor  que 
pugui  passar  à  un  autor  cómich,  aixó  es:  que 
quan  ell  hi  arriba,  el  públich  ja  n  torna;  y  un 
autor  sempre  deu  arribar  el  primer. 

Ni  tan  sols  en  acudits  y  xistes,  que  tan  ne¬ 
cessaris  son  en  aqueixàs  obras,  demostra'l 
senyor  Coello  aquella  espontaneitat  é  ingeni 
que  tapan  en  ocasions  altras  faltas. 

En  la  execució  sobressortí  la  senyora  Pino, 
que  decididament  per  aquest  género  va  molt 
bé.  Els  demés,  discrets  ab  prou  feynas. 

Quo  VADIS? 

Quo  vadis?  es  una  extensa  novela  ori¬ 
ginal  d’un  autor  polach,  Henryk Sienkiewicz, 


qu’ha  arribat  à  obtenir  merescuda  populari¬ 
tat  en  son  país  y  en  altres  d’Europa. 

Entre  sas  numerosas  obras,  aquesta  es  la 
més  celebrada,  no  sols  pels  erudits  que  tro- 
ban  en  ella  una  reproducció  gràfica  y  justa 
d’un  período  histórich  interessantissim,  si¬ 
nó  també  pels  profans  de  poca  cultura  que, 
prescindint  de  la  veritat  històrica,  s’aconten- 
tan  ab  las  emocions  fortas  que  no  escatima 
l’autor  portat  per  sa  imaginació  exuberant. 

Quo  vadis?  es  la  historia,  més  ben  dit,  la 
apologia  del  Cristianisme  en  el  período  en 
que  s’empenya  la  lluyta  decissiva  entre’l  de¬ 
generat  ycorromput  imperi  romà,  que  s’apun¬ 
tala  al  caure  en  la  forsa  de  sas  legions  in- 
victas,  y  aquell  altre  imperi  inmaterial,  for¬ 
mat  per  las  legions  de  la  Fe,  que  s’aixecan 
amenassadoras  en  la  passivitat  de  sos  prin¬ 
cipis  d'amor  y  caritat. 

Lo  que  fa  més  interessant  y  sugestiu  el 
llibre  d’en  Sienkiewicz,  es  la  doble  persona¬ 
litat  en  que  l’autor  se  manifesta.  Al  costat 
del  apòstol  y  fins  del’fanàtich  cristià  ab  tota 
sa  fe  y  sa  fogositat  irreflexiva, ’s  descubreix 
l’artista  apassionat  ab  tota  la  poesia  de  son 
refinat  temperament.  Aixís  veurém  com  per 
una  part  s’entussiasma  describint  ab  forsa 
sentiment  las  reunions  dels  cristians  en  el 
cementiri  de  Ostria'no  y  las  persecucions  y 
martiris  que  sufreixen  en  els  circos  romans, 
mentres  per  l’altra  s’exalta  relatant  las  dis- 
bauxas  de  Nerón  en  son  palàu,  ó’l  quadro 
horrorosament  sublim  del  incendi  de  la  gran 
ciutat  malehida.  Com  apòstol,  presenta  en 
tota  sa  senzilla  serenitat  el  quadro  d’una  fa¬ 
mília  cristiana  y  dibuixa  ab  cert  candor  ti- 
pos  tan  interessants  com  Sant  Pere,  Pau  de 
Tarsia,  Crispus,  Ursus  y  Lizia;  com  artista, 
tal  volta  inconscienment,  retrata  ab  més  vi¬ 
gor  y  més  poesia  encara  la  vida  intima  d’un 
patrici,  y  ab  tota  la  inspiració  santa  pinta  ti- 
pos  grans  en  sa  degeneració  com  Petronius, 
l’escéptich  refinat,  adorador  de  la  Vida  y  ar¬ 
tista  del  Plaher;  com  Nerón,  la  fera  d’instints 
sanguinaris,  de  voluntat  dèbil,  histrió  del 
Art  y  esclàu  de  passions  miserables;  com 
Tigallinus,  servil  adulador;  com  Chilon,  el 
grech  traidor,  rencorósy  avaro;  com  Eunicia, 
la  esclava  gentil  per  qui  no  hi  ha  més  que  un 
Deu  y  aqueix  es  son  amo;  com  Popea,  Vini- 
cius,  etc.,  etc.,  tots  ells  estudiats  ab  un  amor 
y  un  coneixement  del  cor  humà  admirables. 

Tot  això  desenrotllat  en  una  serie  de  qua- 
dros  descriptius  de  las  costums  y  usos  de  to- 
tas  las  classes  socials,  ab  un  vigor  de  pinze¬ 
llada,  ab  uns  tochs  tan  gràfichs  y  un  esperit 
tan  clarivident,  que  sembla  que  l’autor  hagi 
viscut  en  aquells  temps. 

Fins  per  las  ànimas  senzillas  el  llibre 
no’s  fa  pesat,  perque,  formant  la  faula  que 
dona  lligament  à  l’acció, ’s  desenrotllan  els 
amors  idilichs  de  la  verge  histèrica  y  senti¬ 
mental  Lizia  y’l  noble  patrici  Vinicius,  hon¬ 
rat  d'instins,  mes  dèspota  per  educació.  Y  la 
imaginació  del  autor  se  manifesta  sempre,  y 
troba  mil  recursos  pera  mantenir  en  cons¬ 
tant  tensió  l’ esperit  del  lector  senzill,  que  fas¬ 
cinat  el  segueix  per  las  regions  de  ,1a  fantasia. 

D’aquest  llibre  n'ha  fet  una  reducció  en 
italià  pera  1  teatre,  en  Silvano  d’Arborio, 
qu’es  la  que  representa  à  Novetats  la  com¬ 
panyia  dramàtica  de  M.  Lombardi.  La  re¬ 
ducció  es  feta  à  conciencia,  y’l  seu  autor 
demostra  tanta  habilitat  com  respecte  al  ori¬ 
ginal.  A  pesar  d’aixó,-  al  gros  públich  no  li 
resulta,  y  la  rahó  es  senzillissima.  El  gros 
públich  està  format  per  aquell  mateix  lector 
d’ànima  senzilla  à  qui  sols  la  faula  y’is  in¬ 
cidents  que  la  complican  logran  emocio¬ 
nar.  Enclosos  els  romàntichs  amors  de  la 
parella  sugestiva  en  unas  quantas  escenas 
aisladas,  aqueix  públich  segueix  distret  y  ab 
dificultat  l’acció  dramàtica  que  més  l’interes¬ 
sa,  y  com  aquesta  no’s  presenta  ab  tot  el  re- 
lléu  y  precissió  que  voldria,  ben  promte’s 
cansa  y’s  predisposa  al  aburriment.  No  se’n 
sab  fer  càrrech  de  que  aqueixa  faula  es  lo  de 
menos,  y  lo  esencial  els  quadros  gràfichs  de 
costums,  usos  y  tipos  d’altres  temps  interes- 
santissims,  /  perfectament  presentats  pel  se¬ 
nyor  d’Arborio.  Y  aixís  veyém  que  quadros 
tan  hermosos  com  el  suicidi  de  Petronius,  y 
personatjes  tan  sugestius  com  Petronius,  Ne- 
rón,  Eunicia,  Chilon,  elc.,  el  deixan  fret,  puig 
no  arriba  à  capirlos  en  tota  sa  exuberant 
humanitat. 

Mes  bona  part  de  la  culpa,  per  no  dir  tota, 
no  es  pas  seva,  sinó  dels  actors  y  de  la  mala 
presentació  que  cab  à  l’obra. 

Excepció  feta  del  senyor  Lombardi  ,  la 
companyia  deixa  molt  que  desitjar.  Parlan  à 
crits  altissonants  y  sens  expressió,  arribant 
à  tocar  alguns  (per  exemple’ls  que  fan  de 
Nerón  y  Chilon),  els  límits  de  la  caricatura. 


Tal  es  l’afectació  ab  que  declaman  y’s  mou- 
hen.  En  cambi,  el  senyor  Lombardi,  qu’es 
artista  de  debó,  fa  un  Petronius  admirable, 
matisantlo  ab  detalls  de  mímica  v  de  dicció 
ben  intencionada  que  demostran  el  seu  talent 
y’l  domini  que  té  del  hermós  tipo  que  re¬ 
presenta. 

La  presentació  escènica  es  indigna,  no  ja 
de  l’obra ,  que  requereix  gran  espectacle, 
sinó  d'un  públich  que  com  el  barceloní  està 
acostumat  à  veure  aquesta  classe  d’obras  per¬ 
fectament  posadas. 

Aquellas  decoracions  tan  pobras  y  desllu- 
hidas,  aquell  incendi  de  Roma  tan  mesquí, 
aquella  disbauxa  en  el  palàu  de  Nerón  tan 
casulana,  aquella  aparició  del  Crist  tan 
acromada ,  aquells  trajos  y  mobles  de  tan  poch 
gust  y  tan  impropis,  son  suficients  pera  jus¬ 
tificar  la  fredor  ab  que’l  públich  rebé  l’obra 
d’en  Sienkiewicz. 

Emili  Tintorer. 


DESDE  PARÍS 

Per  fi  han  passat  las  festas  populars  del  14 
de  Juliol,  ab  que  tota  la  Fransa  celebra  l’a¬ 
niversari  de  la  presa  de  la  Bastilla.  París  en 
aquests  dias  ha  estat  engarlandat  ab  milers 
de  banderas  francesas  y  extrangeras,  entre 
las  que  abundavan  las  russas,  y  ab  milions 
de  llums  eléctrichs  y  fanalets,  que  feyan  que 
tant  de  dia  com  de  nit  la  ciutat  presentés  un 
cop  de  vista  magnífich.  Un  detall  agradable 
he  pogut  observar,  y  no  vull  passarlo  per  alt 
al  escriure  aquestas  ratllas,  y  es,  qu’en  al¬ 
guns  balcons  he  vist  onejar  banderas  y  ori- 
flamas  de  Catalunya,  qu’en  aquells  moments, 
lluny  de  la  terra,  no  cal  dir  l'alegria  qu’en 
mi  y  en  els  catalans  que  com  jo  las  hagin 
vist,  havian  de  despertar. 

En  la  gran  revista  militar  de  Longchamps, 
vareig  poder  apreciar  las  fondas  diferencias 
que  separan  las  opinions  del  poble  francès 
en  l’actualitat,  puig  al  pas  del  president  de 
la  República,  en  tant  que’ls  afectes  al  partit 
naciorialista  esclatavan  en  crits  de  Vive  la 
France !  Vive  l'Armée /,  els  partidaris  del  go¬ 
vern  prorrompian  en  aclamaciones  de  Vive 
Loubet!  y  Vive  la  République!  Mes  la  cosa  no 
passà  d’aqui,  no' impedint,  per  lo  tant,  que’l 
públich  inmens  de  nacionals  y  extrangers 
disfrutés  del  grandiós  espectacle. 

El  nombre  de  forasters,  si  bé  es  considera¬ 
ble,  no  ho  es  de  bon  tros  tant  com  tothom  se 
creya;  y  aquesta  decepció  es  deguda  à  que 
la  Exposició  no  ha  respost  à  las  esperansas 
qu’havíafet  concebir. 

La  calor  es  realment  sofocant,  havent  arri¬ 
bat  el  termómetro  à  marcar  39  graus  à  l’om¬ 
bra,  à  quina  temperatura  no’s  recorda,  à  Pa¬ 
ris,  haverhi  arribat  en  lo  que  va  de  sigle,  y 
qu’ha  sigut  causa  de  que  diàriament  hi  ha¬ 
gués  freqüents  cassos  d’insolació  en  personas 
y  cavallerias,  qu’he  vist  caure  desplomadas, 
com  feridas  per  un  llamp,  en  mitj  del  carrer. 
Ademés,  en  previsió  de  la  falta  d’aygua,  s’han 
fixat  en  cada  casa  uns  cartells  en  que  las  auto¬ 
ritats  anuncían  quedesd’ara  serà  tancada  l’ay- 
gua  diàriament  desde  las  deu  de  la  nit  fins  à 
las  sis  del  mati,  y  recomanan  que  s’estalvihi'l 
liquit  tant  com  se  pugui. 

Una  deficiència  notable,  imperdonable  en 
una  ciutat  com  París,  es  la  escassedat  d’óm- 
nibus  y  demés  carruatjes  públichs  que  s’ob¬ 
serva,  puig  en  las  circunstancias  presents, 
sembla  mentida  que  las  empresas  y  las  auto¬ 
ritats  no  hagin  previst  que’ls  carruatjes 
qu’eran  suficients  en  temps  normal,  no  ho 
serían  pera’l  degut  servey  durant  la  Exposi¬ 
ció,  y  d’aquesta  falta  de  previsió  se’n  aprofi- 
tan  els  cotxers  de  parada,  que  fan  de  las  se- 
vas,  explotant  d’una  manera  descarada  als 
forasters. 

Prou  per  avuy,  y  deixém  per  un  altre  dia’l 
tractar  del  triomf  qu’en  la  Exposició  ha  ob¬ 
tingut  Alemanya,  y  del  paper  tristissim  que 
hi  està  representant  Espanya. 

Arnau  Martínez  y  Serinà. 

Par/s,  22  de  juliol  de  igoo. 


NOVAS 

Pels  días  4,  5  y  6  del  vinent  agost  estàn 
anunciadas  en  el  teatre  romà  d’Orange  las 
represetacions  à  ple  ayre  de  la  tragèdia  d’Eu- 
rípides  Alceste,  ab  música  de  Gluck,  prece¬ 
dida  de  la  comèdia  de  Plauto  Pseudolus. 
Abduas  seràn  mterpretadas  pels  millors  ar- 
tistas  tràgichs  de  la  Comedie  Française ,  de 
Paris. 

Clourà  aquesta  tan  curta  com  interessan- 
tíssima  tanda  de  funcions  una  representació 
unica,  també  al  ayre  lliure,  de  la  hermosa 
tragèdia  lirica  de  Gluck  Iphigenie  en  Tauride , 

’  desempenyant  la  part  de  protagonista  made- 
moiselle  Hatto  acompanyada  per  distingits 
cantants  de  l’Opera  Comique. 

També  à  Beziers  preparan  pels  días  21  y 
23  del  mes  entrant,  dugas  representacions, 
en  sas  grandiosas  Arenes,  de  la  tragèdia  d’Es- 
quil  Promethée,  ab  música  d’en  Gabriel  Fau- 
ré,  prenenthi  part,  ademés  d’un  quadro  se¬ 
lecte  de  cantants  y  actors,  una  nombrosa  or- 
questa  y  grans  massas  corals. 

Creyém  inútil  posar  de  relléu  l’interés  ar- 
tistich  que  aytals  representacions  entranyan, 
sobre  tot  pels  que  vivim  entre  mitj  del  ma¬ 
rasme  y  ensopiment  teatral  de  nostra  ciutat. 

La  casa  «Escofet,  Tejera  y  C.“»  ha  publi¬ 
cat  un  nou  cartell,  obra  d’en  Riquer,  que  per 
sa  elegancia  y  delicadesa’s  fa  digne  de  tot 
elogi. 

El  tiratje  fa  gran  honor  à  la  casa  Thomas, 
de  la  que  més  que  may  podém  dir  que  no  té 
rival  à  Espanya. 

La  casa  Manel  Soler,  d’aquesta  ciutat,  ens 
ha  enviat,  continuant  la  serie  de  Manuals 
que  publica,  els  de  Física ,  Historia  Natural 
y  Geometria ,  escrits  respectivament  pels  doc¬ 
tors  Lozano,  de  Buen  y  Mundi,  catedràtichs 
tots  tres  de  nostra  Universitat  literaria. 

Contenen  aqueixos  Manuals  els  principis 
moderns  de  las  ciencias,  sos  fonaments  y  sas 
principals  aplicacions,  exposats  ab  gran  cla- 
retat,  de  manera  qu’estiguin  al  alcans  de 
totas  las  inteligencias.  El  pensament  d’aques¬ 
ta  publicació  es,  donchs,  molt  d’alabar. 

S’anuncia  l’aparició  d’altres  Manuals,  de¬ 
guts  à  Echegaray,  Luanco,  Ramón  y  Cajal, 
Costa,  Bolivar,  Carracido,  Piernas  y  Hurla- 
do,  Calderón  (A.),  Marzal,  Làzaro,  Calde¬ 
rón  (S . ),  y  altres  tractadistas  espanyols. 

La  prempsa  diaria  y  setmanal  ha  fet  grans 
elogis  de  la  heimosa  imatje  Lo  Pelegrinet 
de  Santa  Teresa,  qu 'alguns  amichs  y  admira¬ 
dors  regalan  al  eminent  poeta  mossèn  Jacin- 
to  Verdaguer. 

Dita  imatje,  de  bon  gust  y  de  rich  vestua¬ 
ri,  es  reproducció  de  la  que  inspirà  al  poeta 
Verdaguer  sa  tendra  poesia  Lo  Pelegrinet. 
Els  acreditats  tallers  d’esculptura  religiosa 
de  la  Viuda  Reixach  Vilar,  del  carrer  de  la 
Corribia,  s’han  encarregat  de  la  execució,  y 
allí  es  ahont  à  corrua  feta  l’han  anat  à  ad¬ 
mirar  una  munió  de  gent,  sobretot  els  qu’es- 
tavan  al  corrent  de  lo  referent  à  Lo  Pele¬ 
grinet. 

Donadas  las  excepcionals  circunstancias 
que,  tan  temps  ha,  està  atravessant  aquesta 
provincià,  el  periódich  catalanista  Las  Quatre 

Barras ,  de  Vilafranca  del  Panadés,  ha  resolt 
suspendre  temporalment  sa  publicació. 

A  ca’n  Parés  estigueren  exposats  durant 
la  passada  setmana  dos  hermosos  quadros 
d’en  Lluís  Graner  y  un  d’en  Tamburini. 

El  diumenge  va  tenir  lloch  en  dit  local  la 
apertura  de  la  Exposició-Riquer,  qu’aquests 
dias  s’ha  vist  extraordinàriament  concor¬ 
reguda. 

Aquells  de  nostres  suscriptors  que 
donguin  avís  à  EAdministració ,  re¬ 
bran  sens  aument  de  preu  el  perió- 


dich  en  els  punts  ahont  estiuhegín, 
ja  sían  de  Catalunya  ó  del  Extranjer. 

Advertim  à  nostres  corresponsals 
y  suscriptors  que  no  estiguin  al  cor¬ 
rent  ab  aquesta  Administració,  que 
procurin  posarshi  avans  de  fi  de  mes, 
puig  de  no  íerho’ns  veurém  obligats 
à  suspendre  l’ envio  dels  exemplars 
que’ns  tenen  demanats. 


Fidel  Giró,  impressor.  —  Carrer  de  València  31 1. 


SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÓ 


Catalunya:  Trimestre,  150  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 

Als  que’s  suscriguin  fins  à  fí  d’any  se’ls  hi  regalarà’l  cartell 
anunciador  del  periódich,  magnífica  obra  de  l’Alexandre  de  Riquer. 


<r 


Redacció  y  Administració: 

Número  corrent. 

IO  CÈNTIMS. 

Plassa  del  Teatre,  6,  entressol. 

SUMARI:  Per  la  instrucció  del  poble,  per  D  Marti  y 
Julià.  —  La  cayguda  del  temple  filistéu,  per  Xavier 
Viura.  —  Miramar,  per  Joseph  Llord.  —  No  ve  d'una!, 
per  J.  Pons  y  Solanas.  —  Impresió,  per  Antón  Bus¬ 
quets  y  Punset.  —  An  old  fable,  per  M.  Urgell.  — 
Tristesa  mate,  per  Ignaci  Soler  y  Escofet.  —  Idili, 
per  A.  Bori  y  Fontestà.  —  Lo  del  col-legi  d’advocats, 
per  Trinitat  Monegal.  —  Teatres,  per  Emili  Tintorer. 
—  De  pintura.  —  El  torn  pacifich,  per  Alexandre  Ar¬ 
mengol  y  Pereyra.  —  Novas. 


PER  LA  INSTRUCCIÓ  DEL  POBLE 

El  grau  intelectual  dels  pobles  dona  la  mi¬ 
da  del  benestar  social  que  gaudeixen,  es 
mostra  positiva  de  la  més  ó  menos  diferen¬ 
ciació  de  la  seva  personalitat,  y  determina  la 
poca  ó  molta  influencia  qu’exerceixen  en  el 
progrés  de  la  humanitat  pels  elements  ab  que 
contribuheixen  al  desenrotllo  de  la  civilisa- 
ció.  Es  per  aixó  que’ls  pobles  quinas  activi¬ 
tats  de  la  inteligencia  son  migradas,  son  po¬ 
bles  ab  malestar  en  la  seva  vida  social,  que’s 
troba  desviada  y  pertorbada,  son  pobles  qui¬ 
na  personalitat  es  progressivament  més  es¬ 
borrada,  y  quinas  manifestacions  humanas, 
colectivas  y  individuals,  mostran  el  seu  en¬ 
darreriment. 

Per  més  que,  degut  à  conceptualismes  ori¬ 
ginats  per  doctrinas  fonamentadas  en  el  con¬ 
vencionalisme  utilitarista  y  sostingudas  per 


personalitats  tan  secas  d’amor  al  pròxim 
que  sols  saben  afavorir  l’egoisme  brutal  dels 
poderosos,  s’hagi  dit  y  tornat  à  dir  que  la 
instrucció  general  es  la  causa  del  gran  des¬ 
ballestament  que  hi  ha  en  moltas  societats 
humanas,  la  veritat  es  que,  si  no’s  vol  ne¬ 
gar  la  decissiva  influencia  que  pera’l  millora¬ 
ment  de  la  humana  personalitat  té’l  perfec¬ 
cionament  del  seu  esperit,  no  es  possible 
afirmar  que  la  falta  de  cultura  y  la  ignoràn¬ 
cia  més  complerta,  sian  els  elements  indis¬ 
pensables  pera’l  desenrotllo  de  la  riquesa 
material  y  de  las  virtuts  socials  dels  pobles. 
Si  tals  extrems  son  veritat,  si  positivament 
la  instrucció  es  anorreadora  de  la  vida  de  las 
societats,  {qué  es,  donchs,  l’home!1  {No  pas¬ 
sa  d’ésser  una  màquina  més  ó  menos  per¬ 
fecta!  {No  es  una  sintessis  de  vida  perfeccio- 
nable  en  totas  las  sevas  manifestacions!  Lo 
cert  y  positiu  es  que  totas  las  funcions  y  ac¬ 
tivitats  vitals  del  home  son  perfeccionables 
si  se’ls  hi  dirigeix  una  acció  sanitosa,  y  si, 
sobretot,  aquesta  acció  se  la  fa  actuar  en  l’en¬ 
teniment  humà.  Tot  es  parlar  del  esperit  del 
home  y  de  las  sevas  especialissimas  quali¬ 
tats:  emperò  sols  se’n  parla  pera  millor  escla- 
vitzarlo  deixantlo  supeditat  à  la  hegemonia 
de  las  activitats  purament  instintivas  y  orgà- 
nicas.  La  contradicció  es  grossa,  peró  segui¬ 
dament  aclúa  rublerta  de  vida  al  bell  mitj  de 

la  brega  que  sostenen  els  que  volen  donar 
determinada  direcció  à  la  vida  dels  pobles. 
Ja  la  proclaman  benaltlaintangibilitat,y  fins 
la  grandesa  del  esperit  del  home;  emperò, 
com  tenen  per  dogma  l’ésser  pràctichs,  que 
vol  dir  satisfer  à  pler  y  sens  entrebanchs  la 
seva  concupiscència,  tan  bon  punt  han  pro¬ 
clamat  las  susditas  intangibilitat  y  grandesa, 
las  refregan  pel  fanch  y  las  mostran  à  la 
societat  ab  el  llot  qu’ells  las  han  embrutadas, 
pera  justificar  que  tanta  brutícia  no  té  dret 
à  exercir  influencia  en  la  vida  de  lassocietats. 

Y  ells,  atenen  net  l’esperit?  Nafrat  y  cor¬ 
romput. 

Els  adversaris  del  millorament  moral  y  in- 
telectual  del  poble,  entenen  que  saber  llegir 
y  escriure  malament  vol  dir  ésser  instruhit. 

Y  la  proba  qu’ho  entenen  aixís  es  que  quan 
parlan  dels  mals  que  la  instrucció  causa  à  las 
societats  no’s  refereixen  à  res  més  que  al  lle¬ 
gir  sens  entendre,  y  al  escriure  sense  poder 
expressar  lo  que’s  pensa.  Y  d’aquest  fet  ne¬ 
gatiu,  ne  treuhen,  com  qui  n'està  convensut, 
conseqüencias  que  volen  tingan  valor  positiu, 
essent  aixís,  que  tal  instrucció  (?)  no  es  pas  la 
que,  perfeccionant  l’esperit  humà,  arriba  à  fer 
grans  als  pobles.  No  sabent  llegir  ni  escriure, 
ó  sabentne  malament,  l’ànima  del  poble  es 
sempre  esclava  dels  sectaris  de  totas  las  he- 
gemonias  socials,  dels  que  son  els  grans  obs¬ 
tacles  pera  la  civilisació  dels  pobles.  Peraixó, 
aprofitant  els  efectes  antisocials  de  la  ins¬ 
trucció  insuficient  y  defectuosa,  s’oposan  à  la 
veritable  cultura  del  enteniment  de  la  gen¬ 
tada  que  la  deslliuraria  dels  seus  tirans  con¬ 
servadors  y  demagógichs.  Instruhir  al  poble 
vol  dir  ferlo  inteligent,  bo,  virtuós,  portarlo 
à  fruhir  goigs  estétichs,  desenrotllarli  las  es¬ 
pecials  aptituts  que  posseheixi  pera’!  progrés 
intelectual  y  material  de  la  societat,  y  ferlo 
lliure  per  la  empenta  de  las  sevas  qualitats 
ab  el  fi  de  que  cumpleixi  sense  mancament 
ab  els  seus  devers  socials,  y  sàpiga  usar  sen¬ 
se  deficiencias  dels  seus  drets.  Y  això  que 
molts  per  lo  curt  y  poch  ilustrat  del  seu  ente¬ 
niment  tenen  per  impossible,  y  qu’altres  per 
los  seus  fins  antihumans  aborreixen  perque 
volen  sempre  al  poble  embrutit  y  degradat, 
s’obté  sempre  si  las  societats  se  troban  regi- 
das  per  lleys  sabias  y  humanas,  y  que  sian 
coherents  ab  el  moment  histórich  y  ab  la  mo¬ 
dalitat  ètnica  del  poble.  Cal  no  més  fixarse 


ab  las  societats  quina  vida  es  el  resultat  de 
lleys  sense  grans  defectes,  pera  convences  del 
grau  de  cultura  à  que  pot  arribar  un  poble. 
Y  pera’ls  que  diuhen  que  no  totas  las  nacio¬ 
nalitats  son  Suissa,  Noruega,  Suècia  y  Ingla- 
terra,  com  si  ignoressin  lo  que  à  tals  paíssos 
hi  han  fet  las  lleys  y  com  si  no  creguessin  en 
la  virtualitat  de  las  lleys  socials  pera’l  per¬ 
feccionament  humà,  no  més  cal  retréurels, 
pera  que  tots  els  seus  arguments  de  sofista 
conscient  quedin  destruhits  tan  bon  punt 
sian  exposats,  el  fet  positiu  de  las  repúblicas 
federals  americanas,  en  las  que,  com  burlant- 
se  de  climas  y  de  rassas,  la  ilustració  y  la 
cultura  hi  creixen  depressa,  depressa,  contri- 
buhint  ab  el  propi  esfors  al  avens  de  la  ci¬ 
vilisació. 

La  instrucció  y’l  millorament  de  la  cultura 
dels  pobles  no  son  pas  possibles  si  la  vida  so¬ 
cial  no’s  troba  normalisada.  Els  organismes 
socials,  com  tots  els  organismes,  sols  evolu- 
cionan  perfeccionantse,  si  las  funcions  vitals 
no’s  realisan  sense  destorb,  si  las  activitats 
de  tots  ordres  no  poden  actuar  ab  la  modali¬ 
tat  que,  perque’ls  hi  es  pròpia,  els  hi  corres¬ 
pon.  Es  per  aixó  que  sempre  las  reformas 
políticas  precedeixen  al  perfeccionament  so¬ 
cial.  Esperits  vidents,  tant  per  acció  de  la  na¬ 
turalesa  que  tendeix  sempre  à  normalisar, 
com  pel  desenrotllo  intelectual  que  la  ilus¬ 
tració  veritable  produheix,  remouhen  las  so¬ 
cietats  endarreridas,  posan  en  activitat  sen¬ 
timents  de  dignificació  dels  pobles,  y’is  con- 
duheixen  à  la  regularisació  de  la  seva  vida 
social  y  política.  Normalisada  la  vida  social 
dels  pobles,  es  quan  las  activitats  deia  inte- 
ligencia’s  desenrotllan  y  quan  contribuhei- 
xen  als  avensaments  de  la  ciència  y  al  pro¬ 
grés  de  la  civilisació. 

Se  diu  una  y  cent  vegadas,  com  planyent- 
sen  y  deixantse  portar  pel  pessimisme,  que 
à  la  nostra  Catalunya  hi  mancan  inteli- 
gencias,  que  las  ciencias  no  s’hi  cultivan, 
que  la  cultura  es  migrada  fins  en  las  classes 
socials  que  posseheixen  ilustració,  y  que  si 
quelcom  hi  ha  que  mostri  valer  propi  en  l’es¬ 
perit  català,  son  las  manifestacions literariasy 
artisticas.  El  fet  es  cert,  peró  la  interpretació 
pera  deduhirne  l’afirmació  de  la  nostra  im¬ 
potència,  errada.  La  literatura  y  l’art,  que 
corresponen  à  activitats  dels  sentiments,  pro- 
ban  la  positiva  vitalitat  del  esperit  català,  y 

son  els  elements  actius  que  portant  à  la  con- 
ciencia  del  poble’ls  principis  de  la  Veritat, 
del  Bé  y  de  la  Bellesa,  li  fan  desenrotllar  la 
noció  de  la  seva  personalitat,  y  anorreant 
defectes  y  costums  degeneradoras  que  afe¬ 
bleixen  la  virilitat,  li  vigorisan  las  energias 
precisas  per’  exercir  ab  profit  l’acció  politica. 
Després  qu’aquesta  hagi  produhit  els  seus 
efectes,  serà  quan  las  inteligencias  cercaran 
la  ilustració  y  la  cultura,  y  produhiràn  pera 
la  ciència  y  pera  la  civilisació,  perque  aquest 
trevall  serà  la  realisació  d’una  necessitat  de 
la  ufanor  de  la  vida  sanitosa  del  poble.  La 
falta  de  gran  cultura  es,  donchs,à  Catalunya, 
tranzitoria,  y  l’estat  del  esperit  del  nostre 
poble  manifestació  positiva  de  las  modalitats 
social  y  política  en  que  viu.  Tan  injustas  son 
las  queixas  dels  que’s  planyen  del  nostre  en 
darreriment  intèlectual,  com  las  del  pagés 
que,  cultivant  al  inrevés  la  seva  hisenda,  don- 
gués  tota  la  culpa  als  arbres  y  à  las  plantas,  y 
no'al  seu  no  trevallar  ó  à  fer  el  conréu  con¬ 
trariant  à  la  naturalesa. 

No’s  pot  exigir,  altrament,  gran  cultura  à 
un  poble  quina  més  important  deu  d’instruc¬ 
ció  es  la  ensenyansa  oficial,  tota  ella,  més 
que  deficient,  desballestadora  y  ensopidora 
de  las  inteligencias.  S,ort  que  las  iniciativas 
individuals  han  obert  una  foradada  als  Pire- 
neus  per,  la  que  hi  passan  de  tant  en  tant 
alenadas  de  la  cultura  dels  pobles  civilisats. 
L’esfors  d'esperits  escullits  portà  fa  mitja 
centúria  vivificant  oreig  de  civilisació,  tren¬ 
cant  els  motllos  del  classicisme  en  art  y  lite¬ 
ratura.  vulgarisant  las  doctrinas  de  la  escola 
històrica  del  dret,  y  substituhint  l’escolasti- 
cisme  ignorant  y  intransigent  per  la  filosofia 
de  Leibnitz  y  dels  filosops  escocesos.  Y  no’s 
passà  d’aquest  petit  avens,  perque  no  se’n 
havia  de  passar.  L’esperit  català,  apropósit 
pera’l  trevall  actiu  de  la  inteligencia,  s’havia 
revoltat  contra  l’encarcarament  de  la  igno¬ 
rància  pretenciosa,  y  ab  aquella  petita  evolu 
ció  intelectual,  preparà  l’esclat  literari  y  artís- 
tich  quins  efectes  tots  coneixém. 

La  evolució  segueix.  L’esperit  català  cami¬ 
na  cap  à  la  reforma  social  y  politica;  els  no- 
víssims  principis  filosófichs  de  las  societats 
civilisadas  tenen  à  Catalunya  qui’ls  estudia, 
assimila  y  vulgarisa;  la  nova  generació  cata¬ 
lana  mostra  las  sevas  simpatias  per  l’huma¬ 
nisme  y  per  la  cultura  de  las  inteligencias; 


els  motllos  vells  van  trencantse,  perque  la 
seva  eficacia  ha  finit;  y  per  entremitj  de  las 
aspiracions  que’ns  conmouhen,  hi  sobressurt 
sempre’l  desitj  de  dignificar  al  poble,  y  de 
posar  al  esperit  català  en  condicions  de  con- 
tribuhir,  ab  els  productes  de  la  seva  inteli¬ 
gencia  y  ab  el  bategar  dels  seus  sentiments, 
al  progrés  humà  y  à  la  civilisació. 

Vindràn,  donchs,  temps  en  que  l’esperit 
català  trevallarà  pera  la  ciència,  en  que  no’s 
trobarà  endarrerit  de  civilisació,  y  en  que, 
haventhi  classes  cultas  y  ilustradas,  y  fins 
sabis  catalans,  la  gentada  serà  instruhida, 
emperò  instruhida  d’una  manera  positiva  y 
tal  com  ho  es  la  gent  del  poble  als  paissos 
quina  civilisació  admirém,  dalintnos  perque 
no  la  tenim  à  Catalunya.  La  personalitat  ca¬ 
talana  posseheix  qualitats  sobreras  per’asso- 
lir  aqueix  estat  de  civilisació  social.  Si  avuy 
li  manca  cultura,  es  per  culpa  seva  y  d’altri, 
peró  no  per  defectes  íncorretgibles  de  la  seva 
individualitat  ètnica.  Sàpiganho’ls  pessi- 
mistas,  y  procurin  cumplir  ab  els  seus  de¬ 
vers  socials,  en  comptes  de  llensar  xorcas 
queixas,  quin  únich  efecte  es  afavorir  l’acció 
social  anorreadora  dels  que  ab  sofismas  y 
mentidas  s’oposan  al  perfeccionament  positiu 
de  las  societats,  ab  l’únich  fi  de  que  sia  per¬ 
durable  la  oligarquia  dels  concupiscents,  que 
hipòcritament  amagan  el  seu  egoisme  des¬ 
enfrenat,  y  la  seva  grollera  egolatria,  darrera 
de  falsos  principis  humanistas,  quin  conven¬ 
cionalisme  es  oposat  à  totas  las  creencias  y  à 
totas  las  doctrinas  sociológicas. 

D.  Martí  y  Julià. 


LA  CAYGUDA  DEL  TEMPLE  FILISTÉU 

Agafà  tot  seguit  Samsó  las  dugas 
pilastras  del  mitj,  demunt  de  quinas 
se  sostenia  la  casa,  y  estrebà  ab  ellas, 
l’una  en  la  mà  dreta,  y  l’altra  en  la 
mà  esquerra. 

Y  desseguida  digué  Samsó:  t  Mori 
jo  ab  els  Filistéus.»  Y  estrebant  ab 
esfors,  caygué  la  casa  demunt  dels 
prínceps,  y  demunt  de  tot  el  poble 
qu 'era  à  dins.  Y  foren  molts  més 
d’ells  els  que  matà  morint,  que’ls  que 
havia  mort  en  sa  vida. 

Llibre  dels  Jutjes,  Capítul  XVI,  ver¬ 
sicles  xxix  y  xxx. 

El  Temple  inmens  ressonava  com  un  corn 
al  murmuri  aixordador  de  tot  el  poble.  El 

Temple  inmens  retentía  com  un  gran  cimbal 
al  impuls  dels  milers  de  veus  que  suravan 
entre  la  boyra  aromàtica  que  s'enlayrava 
dels  pebeters  amplíssims...  L’Altar  resplan- 
dent  de  Dagó  semblava  una  gran  fornal  que 
voltés  una  salamandra  espantosa...  Y’is  prín¬ 
ceps  dels  Filistéus,  arrenglerats  com  arbres 
devant  del  Altar,  oferian  las  primeras  liba- 
cions  als  sons  dels  barbres  instruments  to¬ 
cats  per  mans  de  dona.  El  poble  filistéu 
semblava  bullir  devant  del  Altar  ab  un  mur¬ 
muri  semblant  al  d’un  nombrosissim  aixàm 
d’abellas...  y  las  grans  llantias  penjantas  del 
sostre  espetegavan  com  si  fossin  estrellas 
que’s  desfessin... 

Els  vells  guerrers,  darrera  dels  sacerdots, 
semblavan  estatuas  blancas,  ab  els  cabells 
de  plata  cayent  demunt  de  la  espatlla  enman- 
tellada...  Las  cortisanas,  recolzadas  en  las 
baranas  (de  pedra  de  las  altas  galerias  que 
voltavan  l’Altar,  tiravan  de  tant  en  tant  flors 
al  idol,  boy  aspirant  voluptuosament  la  flay- 
ra  que  pujava;  el  pampallugueig  de  las  grans 
llantias  semblava  incendiarlas...  y  al  desta- 
carse  mitj  núas  en  la  penombra  de  las  vol- 
tas,  eran  com  las  fruytas  arrencadas  en  la 
més  hermosa  Tardor,  maduradas  pels  besos 
del  pagés  que  las  arrenca. 

Y  las  túnícas  dels  prínceps  joves  lluhian 
ab  els  joyells  de  colors  mé„s  vius  y  més  her- 
mosos,  y’is  nusos  dansants  que  per  Dagó 
comensavan  à  teixir  la  dansa,  semblavan 
una  garlanda  feta  ab  las  més  vistosas  flors 
cullidas  en  la  Primavera  més  feconda. 

Y’l  gran  sacerdot  pujà  fins  à  las  gradas 
més  altas,  y  extengué  lentament  el  bras  dret. 
Tot  d’un  cop  alashoras  la  pira  dels  sacrificis 
s’encengué,  y  s’escampà  pel  gran  Temple 
perfumat  la  fortor  penetrant  de  las  bestias 
que’s  consumian...  en  tant  que’l  poble  ento¬ 
nava  la  pregaria  al  idol  mitj  amagat  en  nú¬ 
vols  de  fum...  Y  en  aquells  instants  s’ompli 
el  Temple  d  una  tan  grandiosa  majestat,  que 
semblava  talment  que  l’ídol  esplendorós 
pantejés  al  impuls  d’aquella  pregaria  soper- 
biosa. 

Quan  fou  finida,  quan  el  fum  del  sacri¬ 
fici  s’hagué  desvanescut  per  las  oberturas 
enormes,  un  imponent  silenci  substituhí  à  la 
cridòria  imponent;  els  esguarts  de  tots  se 
fixaren  atentament  en  la  portalada  amplís- 
sima;  el  panteig  de  milers  de  cossos  feya 


una  remor  semblant  à  la  remor  qu’en  las 
nits  d’estiu  fa  la  Naturalesa  plena  deforsa... 
El  gran  sacerdot  feu  ressortir  més  la  seva 
llarga  figura  d’entre’ls  pebeters  que  ab  llur 
incens  la  emboyravan,  y  tornant  à  extendre’l 
bras  pronuncià  la  gran  paraula... 

Un  mohiment  de  més  atenció’s  notà  en 
la  munió  anhelant...  S’obriren  las  grans 
portas  del  fons  deixant  veure  la  plassa  asso- 
leyada,  y  avansà  lentament  cap  à  l’Altar,  ab 
un  soroll  de  cadenas  horrible,  la  gran  figura 
cega  de  Samsó,  conduhit  de  las  mans  per  dos 
atletas.  Avansàentre  la  espectació,  pressentint 
la  gran  vergonya,  com  un  espectre  geganti 
que  caminés  sota’l  pes  d'una  gran  culpa; 
avansà  cercant  la  llum  ab  gesto  desconsola- 
dor  qu’ompli  tot  el  Temple...  Els  atletas  que 
el  conduhian  de  las  mans  tremolavan  corpre¬ 
sos...  La  testa  cega  y  esblanquehída  de 
Samsó  semblava  la  testa  d’un  eucaliptus 
gegant  ferit  pel  llamp  qu’abrusa. ..  Avapsà, 
y  quan  fou  devant  del  Altar,  sentint  la  es¬ 
calfor  dels  llums  en  las  sevas  órbitas  sense 
ninas,  esclatà  convulsivament  en  un  gran 
sanglot  sense  llàgrimas,  que  feu  ressonar 
sinistrament  la  buydor  del  gran  Temple  tal 
com  el  bram  d’un  tro  sembla  qu’ab  son  si¬ 
nistre  ressonar  fassi  tremolar  las  montanyas 
que  l’escoltan. 

Un  silenci  més  imponent  encara  va  regnar 
per  uns  instants,  mentres  el  ressó  del  san¬ 
glot  se  perdia;  quan  fou  perdut,  contestà  à 
n’ell  el  sanglot  inconscient  d’una  cortisana... 
y  de  las  altas  galerias  que  semblavan  plenas 
de  fruyta,  una  mà  compassiva  feu  caure  una 
flor  que  refrescà’l  rostre  del  cego. 

En  aytal  moment,  també  un  general  im¬ 
puls  de  pietat  feu  sorollar  las  testas  del  poble. 

Mes  el  gran  sacerdot  s’estirà  entre  las  bro- 
mas  olorosas,  y  dominant  ab  son  esguart 
venjatiu  tota  la  nau  concentrada,  feu  que  la 
música  sonés  altre  cop  y  que’l  vensut  Samsó 
comensés  sa  dansa. 

Y  Samsó,  ab  son  horrible  soroll  de  cade¬ 
nas,  estengué’ls  brassos  y  comensà  à  tinti- 
nejar,  foll  de  dolor  y  d’ira...  Y,  refet  ja’l  po¬ 
ble  del  seu  sentiment  de  pietat,  aplaudiren 
la  dansa  horrorosíssima  de  Samsó  tots, 
menys  las  misericordiosas  cortisanas;  y  men¬ 
tres  las  altas  galerias  flamejantas  semblavan 
cubertas  ab  una  aurèola  de  pietat  sagrada,  en 
la  crudeltat  de  tothom,  devant  d’aquella  dan- 

sa  esferehidora,  d’entre’l  fum  de  las  cendras 
de  la  pira  semblà  que  las  ombras  dels  Filis- 
téus  morts  per  Samsó  s’entortolligavan  "de¬ 
manant  més  venjansa. 

Y  Samsó  quedà  de  prompte  fadigat,  re¬ 
penjat  en  una  de  las  pilastras  groixudíssimas 
que  sostenian  l’inmens  sostre...  Y  altra  vega¬ 
da,  celebrant  la  confusió  del  seu  enemich,  el 
poble filistéu  entonà  la  soperbiosa  pregaria... 

Y  Samsó,  alashoras,  se  revifà;  alsà  en- 
layre  l.a  venerable  testa,  en  quina’ls  cabells 
hi  havían  comensat  à  creixe  un’altra  volta... 
Vejé  com  un  llampechla  imatje  de.la  traydora 
y  hermosíssima  Dalila...  Y  en  un  rapte  de 
desesperació  y  de  Fe,  entre’l  murmuri  dels 
sacerdots  que  libavan  devant  del  Altar,  en- 
layrà  també  la  darrera  pregaria  seva. 

Y  digué: 

— «Jehovà!  Jehovà!...  Recordat  arademi!... 
Jo  t’ho  prego!...  Esforsam  per  darrera  volta, 
oh,  Jehovà!  Solzament  per  aquest  cop... 
perque  d’una  sola  vegada’m  vengi  dels  Fi- 
listéus,  tot  y  privat  de  mos  dos  ulls!...  » — 

Y  quan  Samsó  va  acabar  de  pregar,  pels 
cremells  del  Altar  resplandent  hi  passà  una 
ventada  fredissima...  Tal  com  per  demunt 
dels  boscos  enasprats  hi  passa  la  bufada  es- 
pantable,  pressagi  de  la  tempesta  que  s’hi 
apropa. 

Y  alashoras  agafà  Samsó  las  dugas  pilas¬ 
tras  del  mitj,  demunt  de  quinas  el  sostre  s’hi 
sostenia:  las  agafà  fortament  ab  las  dugas 
mans,  ab  una  acció  de  suprém  consol,  d’es- 
peransa  suprema;  y  llensant  un  indescripti¬ 
ble  udol,  que  penetrà  fins  al  moll  dels  ossos 
dels  altres,  estrebà  tot  d’un  cop,  forta  y  des¬ 
esperadament. 

Las  dugas  pilastras  robustas  se  partiren 
com  dos  roures  superbs  ferits  per  la  destral 
del  llenyatayre;  se  partiren  ab  un  soroll  sem¬ 
blant  al  d’una  grossa  nau  quan  s’enfonza,  y 
ab  ellas  caygué  tota  la  volta  plena  de  majes¬ 
tat!...  Ab  ellas  caygué  demunt  de  tots  la 
gran  volta!...  Y  al  caure,  semblà  que  una 
roca  grossissima  s’hagués  després  d’un  gran 
mont  y  hagués  caygut  estrépitosament  eiPla 
gran  extensió  de  las  onadas... 

Y  aixecà,  quan  caygué,  una  grandíssima 
polsaguera;  y  de  sota  las  sevas  runas  va  sor- 
tirne  un  clam  que  no’s  pot  dir;  un  clam  fon¬ 
do,  de  mort,  d'aniquilament,  de  desgracia... 
que’s  perdé  fins  allà  d’enllà  de  las  monta- 

nyas  verdejantas...  Y  demunt  del  idol  cay 
gut,  entre’ls  pebeters  fosos,  els  cossos  sag- 
nants  de  las  cortisanas  semblavan  una  munió 
de  fruytas  bellissimas  macadas  y  destruhidas 
per  la  petjada  de  la  tempesta!... 

Y  descendiren  més  tart  els  germans  de 
Samsó,  y  tota  la  casa  del  seu  pare,  y  descol- 
garen  el  seu  cos  sense  llum  d’entre  las  runas 
desconsoladoras;  y  l’agafaren  y  se  l’endu- 
gueren;  y’l  sepultaren  entre  Sora  y  Estàol, 
en  el  sepulcre  del  seu  pare  Manòa.  Y  Ell 
jutjà  à  Israel  vint  anys. 

Xavier  Viura. 


MIRAMAR  (i) 

Miramar  es  de  las  cosas  més  grandiosas 
qu’he  vist  fins  avuy.  La  naturalesa,  en  sa 
grandor,  me  va  aclaparar,  evidenciantme  lo 
petit  que  soch.  Jo,  home,  vaig  abaixar  el  cap, 
tementla  y  demanantli  gracia... 

El  panorama  que  s’ofereix  al  observador 
desde  Miramar,  no’s  pot  descriure.  Venus 
devia  nàixer  aqui.  Mar  endintre,  es  el  nai¬ 
xement  de  Venus  de  Boticelli.  La  bellesa  y 
la  grandesa’s  barrejan;  la  matèria  y  la  vida’s 
confonen;  la  idea  y  l’objecte’s  compenetran. 
Una>sxtensió  inmensa,  tota  blava,  tota  llisa, 
tallada  casi  à  pich  per  un’altra,  espessa,  fe¬ 
réstega  y  tenebrosa,  ahont  tot  es  verge:  tal 
es  Miramar.  Aqui  la  bellesa  y  la  veritat  fe- 
condaren,  irayentne  la  vida  que  s’ha  espar- 
ramat  pel  món. 

Las  posessions  del  Archiduch,  extensissi- 
mas  y  maravellosas,  permaneixen  en  estat 
salvatje.  Las  bellesas  que  contenen  son  sens 
nombre.  El  més  refractari  à  la  poesia,  en 
aquest  lloch,  se  sent  ideal;  al  qu’ho  es,  se 
li  desperta  la  fantasia,  despenyantse  en  un 
mar  sense  fons  de  bellesa  ignorada  y  aclapa¬ 
radora.  El  geni  del  Dant  té  vida  real  entre 
aquestas  rocas  colossals  y  aquests  boscos 
misteriosos. 

L’espectacle  era  tan  imponent,  que  mon 
ésser  se  va  conmoure  fins  à  lo  més  profond. 
Primer,  vaig  defallir;  després,  com  annihi-- 


(x)  Nom  d’unas  posessions  del  Archiduch  Lluís 
Salvador  d'Austria,  al  N.  O.  de  Mallorca. 

lat  mon  ésser,  el  meu  esperit  volava  per 
aquells  antres,  morada  de  monstres  y  de 
condempnats.  Demanava  algú  que’m  guiés: 
per  tota  resposta,  m’escarnian.  Els  fantasmas 
fugían  y  gemegavan,  parescuts  à  un  que 
pateix  y  encara  es  perseguit.  Forats  extranys, 
cavernas  ahont  la  llum  no  hi  ha  entrat  may, 
rocas  d'unas  dimensions  esparveradoras,  uns 
arbres  negres  que  semblavan  tenir  à  dintre 
algú  que’s  queixés,  unas  montanyas  rodejant 
un  abím,  d’ahont  sortian  uns  remors  pa¬ 
rescuts  à  plors  de  personas  atormentadas 
sota  terra;  aixó  vaig  veure  y  sentir. 

Me  va  semblar  que,  dut  inconscientment, 
me  ficava  en  algún  lloch  d'eterns  sufriments. 
Llavors  va  venirme  una  suhor  freda,  molt 
freda.  A  la  vegada  que  venia  à  menos  ma 
presó  corporal,  cobrava  més  alé  l’ànima. 

— {Ahónt  soch?  —  me  vaig  preguntar. — 
{Qui  sou,  éssers  que  gemeguéu?  —  vaig  dir 
à  tot  lo  que’m  voltava. 

«^Ahónt  soch?  {Qui  sou,  éssers  que  geme- 
guéub)  me  va  respondre  una  pila  de  vegadas 
l’eco. 

Tot  espantat,  volia  entornarmen;  peró  una 
set  horrible  d’anar  fins  al  cap  d’amunt  se  va 
apoderar  de  mi.  Vaig  casi  arribarhi:  la  nit  se 
va  interposar'  entre’l  cim  y  jo.  {Qué  deuria 
haverhi?  No  ho  sé  pas,  ni  ho  sabré  tal  volta 
may. 

Més  tart,  reflexionant,  vaig  deduhirne  de 
tot  lo  vist,  qu’havia  volgut  recorre  la  escala 
de  la  vida  humana.  No  era  en  linia  recta, 
com  s’ho  figurarà  la  major  part  de  la  gent, 
sinó  en  espirall,  com  ho  va  dir  ja  en  Goethe. 
La  pujada  era  molt  cansada  y  plena  de  gar- 
richs.  A  mesura  que  s’anava  pujant,  l’horit¬ 
zó  s’engrandia,  la  vegetació’s  feya  d’un  vert 
més  fort,  el  cel  se  veya  més  pur  y  clar.  A  la 
tercera  ó  quarta  volta,  vaig  haver  d’atraves- 
sar  un  bosch,  el  més  trist  y  tenebrós  que 
may  he  vist.  Hi  havian  unas  rocas  grans, 
que’m  van  pareixe  sepulcres;  las  plantas  no 
s’hi  feyan  gayre,  y  à  sa  entrada  hi  havia  una 
creu  molt  alta.  Al  recórrel  me  va  agafar  por, 
y  se’m  van  omplir  de  llàgrimas  els  ulls. 

Com  he  dit  més  amunt,  al  cim  no  vaig  po¬ 
der  arribarhi,  encara  que’m  va  semblar  tras- 
lluhirlo. 

Joseph  Llord. 


NO  VE  D’UNA  ! 

«Serà  l’ultim  cop  que’t  veuré,  no  tornaré 
à  molestarte  ab  novas  mevas...  Vina  promp¬ 
te,  dona  à  un’ànima  que  se’n  va  del  món  el 
consol  de  despedirse  de  tu  al  mateix  temps 
que's  despedeix  de  la  vida. 

No  tinguis  por:  de  mos  llabis  no  sortiràn 
més  que  paraulas  de  benedicció  y  perdó...» 
— Hermana ,  repetéixili  que  vingui  aviat,  que 
si  tarda,  no  trobarà  més  que  un  cos  fret  y 
que  l’ànima  serà  ja  lluny...  Que  vuy  véurel, 
que  vuy  sobre  sos  ulls  posarhi  mon  darrer 
petó,  el  més  pur... 

— Tot  hi  serà  —  digué  la  hermana ;  —  pe¬ 
ró  calmis,  estigui  tranquila;  pensi  en  la  mort, 
en  que  aviat  tindrà’l  goig  inmens  de  veure  à 
Deu,  que  la  rebrà  ab  els  brassos  oberts,  con- 
cedintli  la  glòria  eterna...  Felissos  els  que 
Deu  crida  aprop  seu!  — 

Una  campana  donà  dugas  batalladas  y 
trencà  la  conversa  de  la  pobra  malalta  y  la 
monja.  Aquesta  s’aixecà  depressa,  recorrent 
la  sala  espayosa  qu’omplen  dugas  rengleras 
de  llits  iguals,  ab  un  número  sobre  cada  cap- 
salera.  Poca  estona  després,  entrà  un  senyor 
seguit  d’una  colla  més,  joves  tots,  que  mira- 
van  de  dreta  à  esquerra  sense  fer  cas  de  que 
cada  llit  simbolisava  un  drama,  cada  dona 
que’ls  llensols  cubrian,  un  crim  dels  homes. 
Qué  trista  qu’es  la  sala  de  Sant  Roch! 

D’un  à  un,  passaren  revista  à  tots  els  llits, 
sense  que’ls  inmutessin  els  crits  desesperats 
d’una  malalta,  ni  las  convulsions  d’un’altra 
à  qui  era  precís  operar. 

Arribà  per  fí  la  comitiva  al  núm.  43.  A  una 
senya  del  melje,  un  dels  estudiants  tirà’ls 
llensols  avall  descubrint  el  cos  de  la  Mercè, 
del  que  tres  mesos  de  llit  n’havian  xuclat 
tota  la  carn  deixant  sols  la  pell  que  comen- 
savan  à  foradar  els  ossos.  Feya  tres  mesos! 
Tres  mesos  de  visita  diaria  d’aquells  senyors 
que  voltavan  el  llit,  mirantla,  al  principi 
de  la  malaltia,  somrients;  després,  seriós; 
ig-és  tart,  com  preocupats;  avuy,  ab  indife¬ 
rència. 

— No  hi  ha  res  à  fer!  —  digué'l  més  vell 
en  veu  baixa  al  del  costat. 

Feu  una  senya,  y  la  taparen,  tirantli’ls 
llensols  fins  à  la  cara. 

Quan  la  Mercè,  avergonyida,  obri’ls  ulls 
que  un  reste  de  pudor  feya  tancar  mentres 

estava  voltada  d'homes,  vegé  al  grupo  fent 
cèrcol  al  llit  del  costat,  al  núm.  44. 

{Per  què  no  li  receptavan?  ^Per  què  no’s 
veya  en  son  capsal  cap  medicina,  quan 
tots  els  altres  n’eran  plens?  Ja  la  davan  per 
morta!  Ella  ho  veya,  y  sentia  que  las  forsas 
li  minvavan  à  cada  instant,  y  que’l  dolor  era 
menys  fort,  fent  mes  crudel  l’agonia  lenta 
d’aquella  mort  ab  cap  clar,  d’aquella  mort 
que  la  Mercè  veya  aixís  que  tancava’ls  ulls. 

Volgué  resar,  mes  son  pensament  flotava 
en  l’espay  pintanli  ab  colors  vius  els  primers 
mesos  de  son  prometatje,  aquellas  escenas 
en  que,  més  que  las  paraulas,  parlavan  els 
petons.  Després,  se  li  apareixia  en  tota  sa  ple- 
nitut  el  quadro:  la  escena  d’aquella  tarde  de 
diumenge  en  que  ella,  cedint  als  prechs  del 
home  qu’estimava,  se  li  abandonà.  Lla¬ 
vors  un  somriurer  nirviós  animava  aquella 
cara  verdosa,  de  llabis  blanchs  y  ulls  gro- 
guenchs,  que’s  perdia  enfonzada  entre’l  coxi 
y  els  plechs  del  llensol.  Peró  aviat  tornà 
à  quedar  contreta  pel  dolor  y  la  tristesa, 
contemplant  un  rosetó  que  coronava  l’arcada 
de  l’ampla  sala,  que  desaparegué  de  sobte 
cubert  pel  vel  negre  de  sa  última  visió,  en  el 
que  hi  destacava  una  clapa  blanca,  una  figu- 
reta  amortallada  cayent  dins  d’ampla  fossa 
que’l  pensament  de  la  Mercè  omplia  des- 
seguida  de  terra  é  hi  posava  una  creu  de- 
munt. 

La  hermana  li  digué  qu’havia  enviat  la 
carta;  li  donà  un  glopet  de  xarop,  y  se’n  anà 
recomanantli  que  descansés. 

A  la  tarde,  una  multitut  espessa  invadia  la 
sala,  voltant  els  llits,  passant  y  traspassant. 
En  tots  els  llits  hi  havia  algú  parat;  mes  el 
de  la  Mercè  quedava  sol,  y  si  algú  s’aturava 
pera  mirar  sa  cara  esblaymada,  deya  tan  sols: 
«Pobra  xicota!  Deu  l’hagi  perdonada!)) 

Mes  la  Mercè  alenava  encara;  y  de  promp¬ 
te,  un  gran  xiscle  sorti  de  son  pit.  En  Ramón 
acabava  d’entrar  à  la  sala. 

Correren  las  monjas,  y  la  gent  s’agrupà  al 
voltant  del  llit  tan  sol  minuts  avants,  pera 
contemplar  cóm  una  vida  s’escapava  ab  un 
badall. 

Entre  tant,  en  Ramón,  que  tenia  pressa  y 
à  qui  la  conciencia  res  deya,  anava  d’un  cos¬ 
tat  à  l’altre  de  la  sala  sense  regoneixe  en  cap 


malalta  a  la  Mercé.  Per  fi,  havent  fet  ja’l  ca- 
mi,  no  se’n  volgué  tornar  sense  dir  alguna 
cosa  à  la  víctima  de  sa  maldat,  y  preguntà  à 
una  monja: 

— La  Mercé,  à  qui  tenian  d’operar  fa  dos 
mesos  y  ho  deixaren  per  inútil...  {en  quin 
llit  està? 

— Qu’es  en  Ramón  vosté? 

— Si,  senyora. 

— Donchs  vingui. — 

Y  portantlo  devani  del  43,  qu’altra  vegada 
estava  sol,  descubri  la  cara  de  la  morta,  que 
ja  tapava  la  gira  fent  de  mortalla. 

En  Ramón  la  mirà,  y  girantse  tot  seguit 
à  la  monja,  li  digué: 

— Tapi,  tapi!  No’s  pot  veure!— 

Y  sorti  disgustat  del  Hospital,  dientse: 

— {No’s  podia  morir  a  vans  de  fer  escriure? — 

J.  Pons  Solanas. 


IMPRESIÓ 

Montanya  amunt,  montanya  amunt, 
ab  el  garrot  al  puny, 
corprès  feya  la  via; 
los  castanyers  gegants 
y’is  roures  verdejants 
ab  llurs  ombras  beneytas  me  cubrían. 

El  regueró 

del  fontinyó 

s’escorria  festós  entre  falgueras, 
festós  y  enamorat 
del  abím  espadat 

ahont  la  cascata  extén  sa  cabellera. 

Sa  cabellera  blanca  é  irisada, 
que’l  sol  torna  en  colors 
y’l  rocam  li  deixata  à  la  clotada, 
trenant  cansons  d’amors 
de  ninas  y  pastors. 

Montanya  amunt,  montanya  amunt, 
ab  el  garrot  al  puny, 
passo  boscos,  y  marges,  y  cingleras, 
cansat  y  esdernegat  pera  guaytar 
la  inmensitat  del  món  des  la  carena, 
que  joyosa’s  llumena 
ab  els  raigs  esllanguits  del  sol  ponent, 
que  va  passant 
mandrosament 

las  fitas  del  amplissim  firmament. 

Anton  Busquets  v  Punset, 

AN  OLD  FABLE 


«  THE  ASS  THE  NIGHTIN GALE  AND  THE  CUCKOO 
Al  amich  entussiasta  L.  Pipó-Conti. 


an  passat  moltes 
centúries.  Quan 
les  besties  parla¬ 
ven,  y  cap  una 
vesprada  d’estíu, 
se  trovaren  en  una 
branca  de  frondo¬ 
sa  alzina  un  Cu¬ 
cut  y  un  Rossi¬ 
nyol. 

L’hora,  la  quie- 
tut  y’l  lloch  ,  tot 
convidava  à  can¬ 
tar,  y  aixís  ho  feren;  mes  prompte  s’originà 
entre  ls  dos  volàtils  forta  discusió  que,  con- 
vertintse  en  disputa,  hauria  acabat  à  picades, 
si  ab  molta  oportunitat  no  hi  hagués  posat 
fi  un  quadrupedo  tan  vell  com  experimentat, 
que  per  aquells  entorns  pasturava. 

Naturalment  que  la  discusió  comensà  so¬ 
bres  qui  cantava  mellor,  qui  era  més  músich, 
qui’n  sabia  més,  etc.;  y  com  que  l’una  cosa 
porta  l’altre,  ben  prompte  passaren  al  ter¬ 
reny  dels  insults  y  paraules  fortes. 

— íQué  hi  entens  tu  de  musiques  y  can- 
sons?  —  deya’l  Rossinyol. 


— Més  que  tu  —  responia  1  Cucut,  —  que 
ni  sabs  lo  que  t’empatolles,  ni  tens  ordre,  ni 
concert. 

—  Peró  tinch  geni!  —  replicava’l  Rossinyol. 

— Prou:  un  geni  sense  solta;  la  escusa  pera 
ferho  tot  ben  malament.  Ves  qué  vol  dir  aixó 
de  li  li  li  liu ,  xiu ,  xiu,  xiu! 

— Cosas  que  tu  may  podràs  entendre;  men- 
tres  que’l  teu  cu-cú ,  cu-cú... 

— El  meu  cu-cú  es  ritmat  ,  compassat, 
acompassat  y  comprensible;  el  meu  cu-cú  té 
quadratura  professional,  s’ajusta  metódica- 
ment. 

— Bé,  veuràs,  no  m’amohinis;  deixam  re¬ 
filar  y  anar  per  les  meves. 

— Es  que  no  puch  ni  dech  permetre  que  pro¬ 
fanis  la  sublimitat  del  método,  de  l’armonía 
reglamentada. .. 

— La  monotonia  estúpida  y  rutinaria,  diràs 
mellor! 

— Tu  si  qu’ets  estúpit,  y  tonto,  y  preten- 
ciós!  Au!  Te  desafio,  are  y  sempre,  tant  de 
nit  com  de  dia,  aquí  y  per  tot  arréu! 

— Justament.  Y  tu  fallaràs,  ^veritat? 

—No,  busquém  un  critich,  una  veu  auto- 
risada,  un  musich  de  punta. 

— {Y  ahónt  se  trova  aqueix  infalible? 

— Míratel  !  jNo  podia  pas  venir  més  à 
tom! 

— cQuí? 

— Aquell  Burro  que  s’acosta. 

— {Un  burro  cabalment? 

— Ningú  mellor!  {No’s  tracta  de  cant  y  de 
musiques?  Donchs  repara  quines  orelles... 


Esperat,  que’l  cridaré...  Ep!  Vosté!  Senyor 
Burro!...  Ay,  ay!  No  respon. 

— Potser  si  qu’es  sort  y  les  orelles  sols  li 
serveixen  d’adorno. 

— No,  ca;  res  d’aixó.  Es  que  menja.  Déi- 
xal  que  s’atipi:  veuràs  després...  Calla!  Are 
alsa’l  cap  y’ns  mira...  {Qué  diu?  {Que  si’l 
cridàvem?  Si,  senyor;  era  un  servidor;  voliem 
ferli  una  pregunta. — 

El  Burro  estira'l  coll,  contempla  als  volà¬ 
tils,  y  ab  to  respectuós, 

— Estich  à  las  seves  ordres  —  murmura. 

— Gràcies.  Donchs  es  el  cas  que  vosté  hau¬ 
ria  d’intervenir  en  una  forta  discusió  que  so¬ 
bres  de  cants  y  musiques  teniam  aquest  Ros¬ 
sinyol  y  un  servidor.  Més  clar:  que’s  dignés 
emetre’l  seu  fallo. 

— De  manera  que’s  tracta... 

— -Del  bel  canto;  y  hem  cregut  que  ningú 
mellor  que  vosté... 

— Entesos;  donchs,  ja  poden  comensar. 

— Au,  au  tu,  llenguero!  Apa!  Veyàm  com 
t’espliques!  — 

El  Rossinyol,  sense  distingos  ni  escara¬ 
falls,  comensà  à  refilar: 

— Li  li  li  liu,  ti  ii  ti  tixiu ,  rataxiu ,  xiu!  — 
y  amunt  y  avall,  fins  que’l  Burro,  aplatant 
les  orelles, 

— Prou!  —  digué.  —  Prou,  que  no  puch 


més!  Quin  xafarranxo,  mal  gust,  atreviment 
é  ignorància  més  lamentables!  Calla,  calla, 

beneyt  del  cabàs, 
criatura  estúpi- 
day  desgraciada! 
No  cantis  més! 

—  Donchs 
are’m  toca  à  mi 
— digué’l  Cucut; 
y  tot  satisfet,  co- 
cu-cú. 

— Bravo!  Bravo!  Bravo!  —  anava  dihent  el 
Burro. —  Això  es  aixó!  Quina  armonia!  Quin 
respecte  à  la  tradició  y  acatament  als  grans 
mestres!  Se’l  felicita,  senyor  Cucut,  se’l  feli¬ 
cita!  — 

Y,  fent  una  cerimoniosa  reverencia,  s’allu¬ 
nyà  ab  pas  tan  grave  y  acom- 
passat  com  el  cant  del  Cucut. 

— {Eh?  {Qué’t  sembla? — di¬ 
gué  aquest  al  quedar  sol  ab 
son  company.  —  Apa,  maco! 

{Que  no  cantes  are?  — 

El  Rossinyol,  sens  enfon- 
darshi  poch  ni  molt,  saltà  du¬ 
gués  branques  més  amunt  y 
comensà  à  refilar  com  si  tal  cosa,  mentres  el 
Cucut,  indignat,  exclamava: 

— Miréu  qu’es  tossut  aquest  Rossinyol! 
Però,  que  no  has  sentit  al  Burro? 

—Prou  que  l’he  sentit,  —  responia  l’altre 
tot  refilant; — prou...  Solzament  que  jo...  no 
canto  pels  burros.  — 


mensà’l  seu  cu  cú,  cu-cú , 


Aquesta  faula,  treta  d’unplibre  inglés,  aca¬ 
ba  dihent  qu’en  aquells  temps  dels  rossi¬ 
nyols  ne  deyan 
genis,  dels  cu¬ 
cuts-  sa  bis,  y 
dels  burros... 
Ay  ,  carat !  Are 
no  me’n  re¬ 
cordo. 

M.  Urgell. 


Vinyetas  del  autor. 

TRISTESA  MATE 
Al  meu  amich  F.  Sardà 

Erarn  al  pich  del  istíu,  y  l’Isidret  y  jo'ns 
trobavam  aquell  any  en  un  establiment  de 
banys  de  l’alta  montanya  catalana,  aprop  dels 
Pireneus. 

En  el  balneari  (si  bé  es  veritat  que  no  es¬ 
tava  montat  ab  gran  confort ,  ni  possehia 
tot  lo  necessari  pera  posar  en  pràctica  d’un 
modo  adequat  els  procediments  hidroterà- 
pichs  més  moderns),  s’hi  passava  la  tempo¬ 
rada  estiuhenca  relativament  bé;  perque  als 
llits  hi  havia  sommier ,  à  la  taula  sortían  tot 
sovint  pollastres,  l’aygua  termal  era  molt 
sanitosa  (segons  s’encarregava  de  fernos  sa¬ 
ber  diàriament  el  metje  de  la  casa),  y  els  pa- 
hissatjes  que’s  veyan  y  las  excursions  que’s 
podían  fer  per  alli  als  voltants,  resultavan 
deliciosos. 

L’establiment,  en  l’época  à  que  faig  refe- 
rencia,’s  trobava  ple  de  banyistas,  més  pla- 
tónichs  que  pràctichs,  que’s  cuydavan  més 
d’organisar  excursions  y  festas,  que  no  pas 
de  seguir  las  prescripcions  facultativas. 

L’alegria,  donchs,  y  l’animació,  en  el  bal¬ 
neari,  eran  generals;  tothom  en  major  ó  en 
menor  grau  participava  de  la  joya  que  satu¬ 
rava  l’ambient  en  aquell  lloch  tan  pinto- 
resch. 

Al  menjador,  à  la  font,  al  saló  de  lectura, 
als  corredors,  als  passeigs,  à  tot  arréu  no’s 
parlava  sinó  de  excursions  en  projecte,  d’or¬ 
ganisar  fontadas,  de  practicar  exploracions  ó 
de  dur  à  cap  casseras;  aixó  quan  no’s  prepa¬ 
rava  alguna  recepció  ab  tota  pompa  que  s’ha¬ 
via  de  fér  à  algún  banyista  ilustre  que’l  Di¬ 
rector  del  establiment  tenia  noticia  qu’havia 
d’arribar,  ó  bé  de  despedir  ab  tots  els  ho¬ 
nors  d’ordenansa  à  alguna  qu’altra  familia 
que  ja  desfilava  per  haverse  posat  bé  de  sa¬ 
lut  ó...  per  haver  acabat  els  quartos. 

En  mitj  d’aquest  bullici  y  general  content, 
tan  sols  hi  havia  una  nota  discordant:  una 
senyora  viuda,  segons  se  deya,  y  jove  encara, 
que  tot  el  dia  anava  acompanyada  d’una  noya 
molt  fineta  que  semblava  ésser  la  seva  cria¬ 
da.  La  tal  senyora  no’s  franquejava  ab  ningú, 
no  fent  altra  cosa  al  trobarse  ab  algún  banyis¬ 
ta  (y  encara  no  sempre),  que  cambiar  quatre 
paraulas  insubstancials  y  rutinarias  ,  quatre 
paraulas  d’aquellas  que  un  no’s  pot  excusar 


de  dirlas  al  passar  per  devant  d’algú  en  unx 
establiment  de  banys. 

Ab  aquest  retrahiment  que  se  li  obser¬ 
vava,  y’l  posat  trist  y  de  dona  interessant 
que  sempre  prenia  la  seva  cara  esgroguehi- 
da,  havia  fet  que  tothom  se  fixés  en  ella,  y 
que  tots  els  banyistas  se  la  miressin  ab  cert 
recel,  ab  certa  desconfiansa. 

— cQue  va  à  la  fonU — li  preguntava,  al 
principi,  algú  que  la  veya  passar  en  aquella 
direcció,  acompanyada  d’aquella  noya  tan 
fineta  que  no  la  deixava  may. 

— Si  senyors;  iy  vostès? 

— Nosaltres  ens  arribém  fins  à  la  glorieta. 

— Caramba,  sí  que  van  lluny!  — 

Y  d’aqui  no  passava,  perque  saludant  ab 
el  cap  s’allunyava,  ensemps  que  ab  el  posat 
els  hi  donava  à  compendre  que  la  molesta- 
van,  que  la  deixessin  estar. 

Y’is  banyistas,  al  ultim,  sí  que  la  van  dei¬ 
xar  estar;  aixís  es  qu’ella  passava  y  traspas¬ 
sava,  y  ells  com  si  tal  cosa,  ni  se  la  miravan, 
y  si  ho  feyan  era  de  cúa  d’ull  y  quan  ella  no 
podia  adonarsen. 

Ab  aquest  motiu  la  tristesa  que’s  marcava 
en  son  semblant  anà  accentuantse  cada  dia 

v 

més.  Peró  era  una  tristesa  sense  relléu,  sen¬ 
se  color. 

Y  ja  ningú  li  preguntava  si  anava  à  la  font, 
ni  si  li  probavan  las  aygas,  ni  res. 

Un  banyista,  el  senyor  Narcís,  era  l’ú- 
nich  qu’encara  s’hi  parlava  alguna  qu’altra 
vegada,  y  gastava  ab  ellaà  taula  algún  cum- 
pliment. 

Y  era  cosa  curiosa  veure  passar  aquella 
dona  trista  entre  aquell  esclat  de  vida,  entre 
aquell  alegre  conjunt,  quina  animació  cada 
dia  anava  en  aument. 

Y  lo  millor  de  tot  es  que  ningú  sabia’l  mo¬ 
tiu  d’aquella  tristesa.  Per  tot  arréu  se  la  tro¬ 
bava  à  la  viuda:  al  saló  de  lectura,  à  la  font, 
à  la  vora  del  riu,  à  la  glorieta...  y  sempre  ab 
el  mateix  posat,  de  la  mateixa  manera. 

Y  devegadas  l’Isidret  y  jo’ns  preguntavam 
si  era  boja  ó. sabia  aquella  dona,  perque  en¬ 
cara  ningú  sabia  si  discorria,  y,  en  cas  de 
que’n  sapigués,  de  quin  modo  ho  feya. 

Ab  son  color  trencat,  y  un  botó  de  rosa  à 
cada  galta,  semblava  una  figura  de  cera,  sen¬ 
se  que  li  faltés  l’encarcarament  d’aqueixas 
figuras. 

Cap  à  últims  d’agost  va  marxar  la  viuda , 
acompanyada  d'aquella  noya  tan  fineta  que 
no  la  deixava  may. 

Y’m  va  assegurar  el  meu  amich,  l’ Isi dret, 
(que  va  ésser  l’únich  que  va  veure  cóm  el  se¬ 
nyor  Narcis  se’n  despedía),  qu’en  tota  la  seva 
vida  no  havia  sentit  una  rialla  tan  fresca  y 
grassa  com  la  que  va  sentir  que  feya  la  viuda 
avans  de  deixar  la  mà  del  senyor  Narcís,  de 
la  que  no  podia  desferse. 

El  senyor  Narcis  va  marxar  també,  al  cap 
de  dos  ó  tres  días. 

Ignaci  Soler  y  Escofet. 


IDILI 

Pel  lila  bufó 
passa  un  papelló 
y  en  la  flor  s’atura; 
li  fa  un  bes,  s'esmuny, 
y’s  pert  lluny...  tan  lluny 
que  no  s’afigura. 

Fins  que  l’ha  perdut, 
el  lila  ha  tingut 
sa  frescor  serena; 
quan  ja  no  1  ha  vist, 
s’ha  posat  tot  trist 
y  s’ha  mort  de  pena. 

...  Es  l’idili  blau 
que  à  sol  post  s’escàu 
y  d  la  nit  ens  porta; 
es  l’epílech  greu 
d’un  deliri  breu 
y  una  flor  qu’es  morta. 

A.  Bori  y  Fontestà. 


LO  DEL  COL-LEGI  D’ADVOCATS 

El  26  de  juliol  de  1900  es  un  dia  memora¬ 
ble  pera’ls  anals  del  col-legi  d’advocats  d’a¬ 
questa  ciutat.  En  dit  jorn  se  reuniren  els  se¬ 
nyors  advocats  pera  quelcom  més  que  fer 
reclamacions  sobre  la  quantia  de  las  cuotas 
de  la  contribució  ó  tractar  de  las  eleccions 
pera’ls  càrrechs  de  la  Junta. 

L’objecte  de  la  reunió  era  examinar,  pera 
que  fos  apro'bada  ó  rebutjada,  una  proposi¬ 
ció  qu’havía  presentat  don  Jaume  Carner  y 
havían  firmat  150  lletrats.  En  dita  proposi¬ 
ció’s  demana  que’s  regonegui’l  dret  d’usar  el 


seu  respectiu  idioma  als  naturals  de  Catalu¬ 
nya,  València,  Biscaya,  Galicia,  etc.,  etc.,  en 
las  Audiencias  territorials,  en  els  cassos  de 
compareixe  com  à  processats,  testimonis,  pé- 
rits,  advocats  y  jurats  en  judicis  orals  y  per 
jurats,  fentse  en  la  lley  d’enjuiciament  crimi¬ 
nal  las  corresponents  reformas.  Creyém  que 
aquest  primer  extrém  s’havia  de  fer  exten¬ 
siu  al  periodo  d’instrucció,  y  també  als  judi¬ 
cis  civils.  D’aixó,  com  del  fondo  de  tota  la 
proposició,  en  parlarém  en  un  dels  números 
propvinents,  proposantnos  fer  veure  que  dita 
proposició  es  incomplerta  y  poch  radical. 

El  segón  extrém  de  la  proposició  va  enca¬ 
minat  à  facilitar  la  pràctica  del  primer,  ó  mi¬ 
llor,  es  conseqüència  d’ell,  y  té  per  objecte 
estatuhir  que  deguin  formar  part  de  la  Sala 
de  lo  Civil,  en  las  Audiencias  territorials  y 
provincials,  per  lo  menys  un  magistrat  fill  de 
la  regió  ahont  estiga  situada  l’Audiencia. 

Y’l  tercer,  demana  la  supressió  de  las  in¬ 
compatibilitats  establertas  per  rahó  de  nai¬ 
xement  ó  residència. 

La  proposició  fou  defensada  ab  forts  argu¬ 
ments  pels  senyors  Pella,  Balagueró,  Car¬ 
ner,  Roig  y  Bergadà,  Albó  (Francisco)  y  Ver¬ 
daguer.  Aquest  y’l  senyor  Carner,  en  la  rec¬ 
tificació,  parlaren  en  català  com  devian. 

El  senyor  Carner  explicà  ab  gran  energia 
y  molta  claretat  el  verdader  alcans  de  la  pro¬ 
posició  qu’havia  sigut  per  ell  redactada.  El 
senyor  Albó  indicà  que  la  trobava  un  xich  de¬ 
ficient,  puig  à  son  entendre’s  devia  fer  exten¬ 
siva  als  judicis  civils.  Felicitém  à  abdós  se¬ 
nyors,  com  al  senyor  Verdaguer,  perque  de¬ 
fensaren  el  dret  dels  advocats  d’informar  en 
sa  llengua  pròpia. 

Atacaren  la  proposió’ls  senyors  Comas, 
Maynard  y  Lafuente.  El  primer  defensà  totas 
las  unitats  hagudas  y  per  haver  (sense  qu’ha- 
guessin  sigut  atacadas  per  ningú),  é  indicà 
que  tothom  devia  saber  parlar  el  castellà, 
puig  fa  anys  que  s’ensenya  dita  llengua.  Lo 
millor  que  digué  en  son  discurs  pera  de¬ 
mostrar  que  parlava  bé’l  castellà,  fou  alló  de 
las  apasionadas  cdrmenes  de  Granada.  (Ens 
agradaria  coneixe  à  aquestas  senyoras. )  cQué 
tal  deuhen  parlar  el  castellà’ls  altres,  si  ell 
que’n  sab  tant  diu  semblants  barbaritats? 

El  senyor  Maynard,  com  el  senyor  La¬ 
fuente  varen  atacar  la  proposició  sense  in- 
quina,  fent  observacions  atinadas  que  foren 

tingudas  en  compte  al  ser  presentadas  las  es- 
menas. 

La  proposició  fou  aprobada  per  tots  els 
concurrents  menys  quatre,  en'tre’ls  que  hi 
havia  don  M.  M.  Illas  y  Fabra,  que  al  voler 
explicar  son  vot  meresqué  que  per  lo  senyor 
President  se  li  tragués  l’us  de  la  paraula, 
puig  tot  ho  deya  menos  lo  que’s  proposava 
dir.  Tenim  por  que  si  no  i’aturan,  acabava 
defensant  las  corridas  de  toros. 

El  senyor  Sol  y  Ortega,  sense  venir  à 
compte,  feu  declaracions  d’espanyolisme  que 
no  eran  necessaris.  ^Serà  mania,  ó  qué?  Ell, 
en  nom  dels  senyors  Cucurellay  Abadal,  pro¬ 
meté  qu’en  son  dia  defensarian  la  proposició 
en  las  Corts.  Tenim  por  que  no;  ja  estém 
molt  escamats.  Si  volen  saber  per  qué  tenim 
por,  ja  ho  dirém. 

Si’l  senyor  degà  del  col-legi,  que  presidi, 
hagués  tingut  més  energia  y  oportunitat,  la 
sessió  haguera  sigut  més  curta,  y  tal  volta 
més  profitosa. 

Trinitat  Monegal. 


TEATRES 

La  setmana  passada  ha  sigut  de  poch  inte¬ 
rès  pera'ls  aficionats  qu’assisteixen  à  tots  els 
estrenos. 

Res  de  nou  al  Fi  voli ,  ahont  la  companyia 
valenciana  ha  fel  las  últimas  estremituts  po¬ 
sant  fi  à  una  campanya  hibrida  en  que  las 
sarsueletas  del  género  chico  castellà,  ab  sos 
desvergonyiments  y  vulgaritats,  han  alternat 
ab  algunas  obretas  sense  pretensions,  y  en 
general  ben  sentidas,  del  teatre  regional  va¬ 
lencià. 

Al  teatre  del  Nou  Retiro,  després  de  la 
campanya  tan  curta  com  desastrosa  d’òpera 
seria,  que  va  finar  malament  sens  dubte  per 
.  alló  de  que  «las  cosas  ó  ferlas  bé  ó  no  fer- 
las»,  hi  actúa  la  companyia  Giovannini,  una 
de  tantas  entre  las  italianas  que  s’encarregan 
de  mantenir  sempre  encés  el  foch  sagrat  del 
repertori  d’opereta  tradicional  ,  y  encara 
avuy,  impertorbables,  ens  venen  à  descubrir 
%  las  innombrables  bellesas  de  Le  Campane 
di  Corneville ,  de  Fra  Diavolo ,  de  Donna 
Juanita ,  etc.,  etc... 

També  à  Novetats,  després  del  fracàs  de 
Quo  vadis ?,  degut  principalment,  com  ja  di¬ 
guérem,  à  la  mesquindat  ab  que  l’obra  fou 


presentada,  ha  volgut  la  companyia  del  se¬ 
nyor  Lombardi  fer  acudir  al  públich  desen¬ 
terrant  un  melodrama,  Figli  di  nessuno ,  de 
factura  antiquada,  d'un  sentimentalisme  ex¬ 
tremat  y  ab  tots  els  defectes  é  inverosimili- 
tuts  propis  del  género.  Sia  que’í  públich 
hagi  perdut  l’afició  qu’avans  tenia  al  melo¬ 
drama  folletinesch  ,  sia  que  la  companyia 
Lombardi  no  logrés  entussiasmarlo,  ló  cert 
es  que,  tant  ab  aquesta  obra  com  ab  Quo 
vadis?  (y  creyém  que  lo  mateix  haguera  suc- 
cehit  ab  qualsevulga  altra  que  n’haguessin 
posat),  no  han  convensut. 

L'art  serio  queda,  donchs,  reclòs  al  teatre 
Eldorado,  ahont  acudeix  amatent  el  públich 
aficionat  desitjós  de  novetats.  L’única  de  la 
setmana  passada  va  ésser  l’estreno  de  El  loco 
Dios ,  drama  en  quatre  actes  de  don  Joseph 
Echegaray. 

Don  Joseph,  home  de  talent  privilegiat,  es 
sens  dubte,  entre’ls  antichs  y  moderns,  l’au¬ 
tor  dramàtich  que  més  domina’l  mecanisme 
teatral,  podentse  alabar  (puig  no  es  un  mè¬ 
rit  petit)  d’haver  sigut  un  dels  homes  que 
més  han  sapigut  entussiasmar  al  públich.  Sa 
prodigiosa  habilitat  en  moure’ls  personatjes, 
son  desembràs  é  ingeni  en  trobar  situacions 
y  efectes  inesperats,  sa  riquesa  inagotable  de 
recursos  pera  solucionar  conflictes,  y  més 
que  tot,  la  galanura  imponderable  de  llen- 
guatje,  d’una  sonoritat  encisadora  y  d’uns 
atreviments  qu’enlluhernan,  son  d’efecte  tan 
segur  sobre  la  imaginació  del  públich,  qu’en 
moltas  ocasions  fins  l’home  més  seré  v  refle¬ 
xiu  se  sent  dominat  y  s’entrega  voluntària¬ 
ment,  acceptant  totas  las  inverosimilituts  y 
totas  l^s  incongruencias  ,  qu’apenas  logra 
percebir,  embolcalladas  com  van  ab  tan  vis¬ 
tós  ropatje. 

De  El  loco  Dios  sols  dirém  qu’aqueixa  es- 
pecie  de  tendencia  que  sembla  que’l  senyor 
Echegaray  vol  pendre  cap  al  simbolisme  y 
abstraccions  Hlosófïcas,  sens  dubte  influhil 
per  la  dramàtica  dels  paíssos  del  nort,es  opo¬ 
sada  à  son  temperament  imaginatiu  per  exce- 
lencia;  puig  si  bé  es  cert  que  las  més  trascen- 
dentals  concepcions  demanan  una  rica  fanta¬ 
sia  pera  ser  traduhidas  en  simbols,  quan 
aqueixa  fantasia,  en  lloch  de  concretarse  à 
donar  una  forma  d’expressió  poètica  à  la  con¬ 
cepció  del  autor,  se’n  entra  pels  dominis  de 
la  concepció  mateixa,  se  corren  riscos  de  des- 

naluralisarla.  Això  li  ha  succehit  àdonjoseph 
Echegaray  en  son  darrer  drama,  quin  pensa-' 
ment  fonamental  es  hermós  à  tot  serho. 

Tant  la  senyora  Guerrero  com  el  senyor 
Díaz  de  Mendoza,  varen  dir  els  seus  papers 
ab  el  carinyo  v  entussiasme  qu’acostuman  a 
sentir  per  las  obras  del^senyor  Ecbegaray, 
que  defensan  ab  tota  voluntat  y  energia. 
Els  demés  ben  discrets,  arrodonint  el  con¬ 
junt;  sobressortint  la  senyora  Ruiz  en  son 
paper  d’ingenua,  y’l  senyor  Calle  en  el  de 
Paquito,  tonto  insubstancial.  El  decorat,  re¬ 
gular;  el  mobiliari,  trajos  y  demés  detalls  de 
presentació  escènica,  dignes  de  la  companyia. 

Emili  Tintorer. 


DE  PINTURA 

Expresament  hem  deixat  de  parlar  de  la 
Exposició  Riquer,  oberta  à  ca’n  Parés  la  set¬ 
mana  passada.  Tractantse  d’un  company, 
una  crítica  nostra,  per  justa  que  fos,  podria 
semblar  apassionada.  Avuy  ens  limitarém  à 
consignar  ab  satisfacció  que  casi  tota  la 
prempsa  barcelonina  ha  fet  de  las  ultimas 
obras  d’en  Riquer  grans  elogis,  y  transcriu- 
rém  de  La  Renaixensa  las  següents  aprecia¬ 
cions: 

«Ab  tot  y  ésser  poch  numerosa,  es  de  las 
més  notables  que  s’han  vist  al  Saló  Parés  la 
Exposició  d’aquesta  setmana  deguda  tota  al 
distingit  dibuixant  Alexandre  de  Riquer. 

«Consisteixen  las  obras  en  fragments  de  la 
decoració  de  la  botiga  d’apotecari  que’l  doc¬ 
tor  Grau  Inglada  estableix  al  carrer  Nou.  Son 
d’una  tal  distinció,  ensemps  qu’executadas 
de  tal  manera,  que  no’ns  aventurém  pas  gens 
si  dihém  que  à  nostre  imparcial  judici  (que 
may  posém  al  servey  de  camarillas)  es  de  lo 
millor  qu  ha  produhit  tan  laboriós  com  ins¬ 
pirat  artista. 

«En  Riquer  fa  molls  anys  que  tievalla  pera 
ocupar  un  lloch  distingit  entre'ls  mestres  de¬ 
coradors,  y  si  es  cert  que  al  principi  reflexa- 
van  las  sevas  obras  l’estudi  sempre  profitós 
qu’havía  fet  dels  grans  mestres  extrangers, 
y  nosaltres  ho  havíam  consignat  aixis,  avuy 
en  Riquer  se  destaca  d’entre’ls  dibuixants  de¬ 
dicats  al  art  modern  ab  una  personalitat  ben 
difinida  y  digna  d’ésser  coneguda  y  celebra¬ 
da  aquí  y  à  fora.  Aquí  no  sabém  qui  li  passi 
al  devant;  al  extranger  faria  un  paper  molt 


lluhit,  y  aixis  mateix  ho  deuhen  compendre’ls 
directors  de  revistas  tan  notables  com  The 
Studio  y  Les  mailres  de  l'affiche  quan  omplan 
las  sevas  planas  de  reproduccions  d’obras  y 
de  justissims  elogis  d’en  Riquer. 

»A  ca’n  Parés  hi  ha  dos  frisos  al  oli  ab  de- 
licadas  alegorias  de  la  farmacia,  d  una  inge- 
nuitat  encisadora  y  que  semblan  més  aviat 
una  mostra  potent  y  valiosa  del  talent  ab  que 
en  Riquer  dibuixa  la  figura  y  la  envolta  d’una 
atmosfera  de  simbolisme  clar  y  poétich  que 
produheix  magnifica  impresió. 

«Molt  notables  son  també’ls  quatre  plafons 
grabats  al  àcit  per  en  Rigalt,  sobre  fons  ne¬ 
gre,  representant  La  reflexió ,  La  observació , 
L'anàlisis  y  L'estudi ,  y  enquadrats  ab  uns 
agradables  motius  fets  en  fusta,  d’estil  mo- 
dernissim. 

»La  serietat  del  modo  de  dibuixares  un  dels 
principals  mèrits  d’en  Riquer  en  aquestas 
obras,  barreja  de  composició  filosòfica  y  de 
motiu  ornamental. 

«La  part  central  de  la  L·xposició,  es  un  ri- 
quissim  plafó  intarsiat  quina  execució  honra 
en  gran  manera  al  artista  Gaspar  Homar,  que 
ha  executat  el  projecte  d’en  Riquer.  Ab  l’éba- 
no,  la  xicranda,  l’erable  vert,  la  fusta  rosa,  la 
majagua ,  la  perera  y’l  sicomoro,  ha  format 
una  polocromía  natural  que  reproduheix  fina¬ 
ment  la  composició,  realsant  el  tot  moll  ben 
ensopegats  tons  de  metall  qu’ajudan  à  la  ri¬ 
quesa  y  brillantor  del  conjunt, 

«També’s  recomana  pels  mèrits  de  la  exe¬ 
cució,  tant  com  per  l’assumpto,  la  figura  di¬ 
buixada  sobre  fons  de  rajolas  decoradas  ab 
motius  de  gran  valor  decoratiu.  Las  rajolas 
son  decoradas  per  Ramón  Canals,  qui  ha  do¬ 
nat  també  probas  d’ésser  un  bon  artista  ab 
els  pots  y  ampollas  blancas  ab  dibuix  blau  de 
dibuix  modernista  basat  en  motius  antichs. 

«Dos  cartells  hi  té  en  Riquer.  El  de  filats  y 
retorts  de  Faure  y  Fills,  dibuixat  de  mà  mes¬ 
tra  y  de  gran  sobrietat  de  tons,  y  un  altre 
pera  un  establiment  de  música  ab  una  figura 
com  pocas  se’n  troban  en  els  millors  cartells. 

«Las  obras  exposadas  per  en  Riquer  parlan 
massa  alt  pera  que’ns  entretinguém  en  pon- 
derarlas  à  nostres  lectors.» 

Nosaltres  no  hi  afegirém  una  paraula  més. 

Rebi  l’amich  Riquer  nostra  coral  enhora¬ 
bona. 

EL  TORN  PACÍFICH 

Nosaltres  també  la  volém  la  unitat  de  la 
patria.  Per  això  greu  dolor  sentim  al  pensar 
qu’han  pogut  Iluytar,  en  defensa  d'ideas 
mesquinas  de  república  y  monarquia  tradi¬ 
cionals,  catalans  ab  catalans,  en  lloch  d’en- 
layrar  com  vincle  de  concordia  y  de  causa 
comuna  sa  natural  bandera.  La  sanch  cata¬ 
lana  vessada  à  dolls  ha  sigut  estèril  com  las 
causas  que  sostenia,  y  aixó  avuy  ho  regoneix 
ja  tothom  quan  s’encamina  cap  al  Catalanis¬ 
me.  Planyemjsen  y  fem  esmena.  Peró  entre’ls 
que  no’s  decideixen  per  cap  dels  dos  partits 
extrems  que  sols  podrian  existir  no  haventhi 
una  Causa  superior,  se’n  troban  alguns  que 
tot  ho  esperan  dels  lliberals  ó  dels  conser¬ 
vadors,  de  la  Union  nacional  ó  d’un  govern 
de  concentración  democràtica ,  guiat's  per  sa 
pueril  bona  fe  y  enganyats  per  la  concupis¬ 
cència  dels  altres  que  à  sas  espatllas  s’ele- 
van.  Pera  desengany  d'aquests  sembla  ex¬ 
pressament  escrita  la  descripció  de  mà  de 
mestre  que  fa  M.  Canis  dels  dos  partits  his- 
tórichs  inglesos,  els  whigs  y  els  torys,  (quina 
semblansa  ab  els  lliberals  y  conservadors 
d’aqui  es  notable)  en  sa  magnifica  obra  Les 
massacres  en  Irlande ,  qu’hauría  de  ser  cone¬ 
guda  per  tots  els  que  ploran  las  desgracias 
de  las  nacionalitats  subjugadas.  D’ella  tra- 
duhim  els  següents  paragrafs,  per’ensenyan- 
sa  dels  molts  que,  per  més  que  sembla  im¬ 
possible,  encara  no  han  sapigut  veure,  ó  no 
han  vist  prou  clars,  els  desastrosos  efectes 
del  turno  pacifico  de  los  partidos. 

Parla  M.  Canis: 

« Tory  significa  lladre  en  irlandès,  y  vihig 
vol  dir  bandoler  en  escocès.  Va  ser  baix  el 
regnat  de  Carles  II,  cridat  al  trono  pel  ge¬ 
neral  Monk  ( 1 660)  ,  quan  aquests  califica- 
*tius  foren  aplicats  als  membres  de  la 
oposició  parlamentaria  y  als  amichs  de  la 
cort.  El  tory  es  en  nostres  días  partidari  y 
sosteniment  de  la  monarquia,  que  vol  pode¬ 
rosa,  absoluta.  Pera’l  tory,  el  poble  està  ne¬ 
cessàriament  consagrat  al  sacrifici.  El  tory 
es  conservador  de  tots  els  vells  abusos  que 
l’enriqueixen. 

)>Nat  tirà,  no  amaga  jamay  sa  tirania.  Es 
un  adversari  lleal,  ple  de  franquesa,  com 
ho  comproban  las  paraulas  d’aquell  verdader 
tory ,  Disraéli,  primer  ministre  de  la  Gran 


Bretanya.  «La  fam  —  diu  ell  —  es  una  cosa 
excelent  pera  la  Irlanda;  disminuhint  sa  po¬ 
blació,  aumenta  ’l  benestar  dels  sobrevi- 
vents.» 

»E1  whig  persegueix  el  mateix  fi  que’l  tory , 
peró  per  medis  més  apropiats  à  las  circuns- 
tancias.  El  whig  té  alguna  cosa  d’home  ve¬ 
rament  modern.  No  es  refractari  al  progrés 
de  las  costums.  Afanyós  de  poder,  sembla 
que  no’l  desitja  més  que  pera’l  bé  de  la  cosa 
pública.  Pera  pendre’l  lloch  del  ministre  tory , 
fa  las  més  brillants  promesas.  Desde  qu’ha 
pres  la  direcció  dels  negocis  públichs,fa  veu¬ 
re  qu’es  útil  al  poble  fent  votar  algunas  lleys 
inaplicables,  ó  qual  text,  cientificament  re¬ 
dactat,  enclou  moltas  sorpresas.  El  whig  es¬ 
tà  sempre  ocupat,  es  inquiet  y  discursejador. 
Caygut  del  poder,  torna  à  pujarhi  per  la  for- 
sa  de  sa  xerrameca,  y’l  poble,  constantment 
enganyat,  eterna  joguina  dels  politichs  ex¬ 
plotadors,  se  pregunta  al  ultim  si  la  seva 
sort  no  es  més  desgraciada  baix  el  govern 
dels  whigs  que  baix  el  govern  dels  torys)). 

«A  Londres  he  sentit  sovint  à  M.  Gladsto- 
ne  parlar  en  las  reunions  públicas.  Aquest 
home  es  el  tipo  acabat  del  whig.  Llarch  y 
sech,  ab  una  rosa  enorme  al  trau,  s’elevava 
ab  forsa  contra’l  sistema  polítich  seguit  per 
son  adversari  Disraéli,  llavors  primer  minis¬ 
tre.  Sa  eloqüència  tenia  atractiu;  parlava  de- 
vegadas  un’hora  y  mitja  sense  sufrir  la  més 
insignificant  fatiga.  Ab  una  cara  de  circuns- 
tancias,  es  à  dir,  impresionat  per  una  gran 
tristesa,  gemia  sobre’ls  mals  qu’oprimeixen 
la  patria,  sobre  la  situació  desgracida  dels 
irlandesos;  fulminava  anatemas  contra  la 
incúria,  la  falta  d’habilitat,  la  incapacitat 
notoria  del  ministeri.  Peró  en  la  invariable 
peroració  de  sos  discursos,  afirmava  ab  ener¬ 
gia  que  si  ell  tornés  à  agafar  el  poder,  els 
impostos  serian  notablement  reduhits,  els 
negocis  pendrian  una  extensió  desconeguda 
fins  allavors,  la  Irlanda,  la  desgraciada  Ir¬ 
landa,  seria  socorreguda,  las  faltas  graves 
comesas  pel  ministeri  serian  reparadas,  y  la 
Gran  Bretanya  portada  à  un  alt  grau  de  po¬ 
der  y  d’esplendor. 

»Ab  sas  promesas  tan  pomposas  com  afa- 
lagadoras,  M.  Gladstone  ha  conseguit  molts 
cops  pendre’l  lloch  de  son  adversari  Benja- 
min  Disraéli,  aqueix  ministre  tory  educat  en 

la  fe  d'Israel.  A  la  noticia  d’un  camhi  de  mi¬ 
nisteri,  el  poble  s’alegra,  sembla  ditxós.  Sens 
dubte  enganyat  per  las  apariencias,  no  com¬ 
prèn  que  la  lluyta  violenta  de  las  ambicions 
rivals  passa  per  sobre  de  son  cap;  no  com¬ 
prèn  que  qualsevol  que  sia’l  ministeri,  tory 
ó  whig,  ell  no  té,  ell,  poble,  més  remey  que 
rodar  sense  descans  dintre’l  cercle  cada  día 
major  de  sos  dolors  y  de  sas  miserias.» 

{Podria  darse  pintura  més  exacta  de  lo 
que  passa  à  Espanya? 

Alexandre  Armengol  y  Pereyra. 


NOVAS 
Gracias  DE  «GeDEÓN». 

Devém  fer  constar  que  no  es  veritat  que’l 
Catalanisme  hagi  subvencionat  al  important 
periódich  de  la  Cort  titulat  Gedeón.  El  ru¬ 
mor  que  ab  tanta  insistència  havia  corre¬ 
gut,  era  fals,  encara  que  no  fos  del  tot  inve- 
rosimil.  Gedeón  es  dels  periódichs  que  més 
s’han  empenyat  en  demostrar  las  simpatias 
de  que  gosa  Catalunya  en  la  meseta  central, 
y  posar  de  relléu  la  manera  especial  que  te¬ 
nen  la  gent  d’aquellas  terras  d’entendre’l 
concepte  de  patria. 

Consti,  donchs,  que  Gedeón  es  espanyol, 
y  ben  espanyol,  gayre  bé  tant  com  las  corri- 
das  de  toros.  Son  patriotisme  no  es  dubtós. 
{Qui  pot  oblidar  els  seus  actes  de  valor 
quan  la  guerra,  que  fins  s’atrevia  à  pintar  als 
nort-americans  en  forma  de  tocinos?  {No  es 
ell  el  representant  de  la  espanyolissima  ins¬ 
titució  del  chiste?  {Quin  pais  al  món  n’ha  fet 
més,  sobre  tot  en  épocas  de  vergonya? 

Desengànyinse  ’ls  pessimistas  :  Espanya 
pot  perdre  territoris:  lo  que  no  perdrà  may 
serà’l  bon  humor;  y  mentres  quedi  un  pam 
de  terreno,  en  ell  hi  viuran  toreros,  chulos 
y  graciosos  de  taberna.  UjAun  hay  patria ,  Ve- 
remundo !))  exclamaran  aquells  esperits  supe¬ 
riors,  que  may  trobaran  petita  la  seva  patria 
si  està  feta  à  la  seva  mida. 

Vegis  lo  que  diu  en  un  de  sos  últims  nú¬ 
meros  aqueix  periódich  qu’està  destinat  à 
substituir  à  la  Gaceta: 

De  la  culta  Barcelona,  donde  hay  críticos  que  des- 
pués  de  fustigar  à  la  despreciable  crítica  madrilena, 
creen  que  Milo  y  Praxíteles  eran  dos  escultores  de  la 
antigüedad...,  pues  bien,  de  la  culta  Barcelona  nos  en- 
vían  un  librito  intitulado  Joco-seria  de  Poemas  cortos, 
Fàbulas  (humorísticas  y  humóricas )  y  Epigramas ,  origi- 
nales,  sin  duda,  porque  eso  no  es  posible  copiarlo,  de 
D.  Ignacio  Genover  de  Balle. 

A  esos  críticos  que  sin  duda  pensaran  que  la  Venus 
de  Médicis  es  original  de  un  tal  Médicis,  y  el  Hèrcules, 
de  otro  tal  Farnesio;  à  esos  senoritos  para  quienes  las 

obras  de  Lope,  representadas  por  la  companía  Guerre¬ 
ro,  son  unos  adefesios  ensalzados  por  la  crítica  venal  y 
hambrienta  de  Madrid  à  cambio  de  unos  billetes  de 
teatro  gratuitos;  à  esos  escritorcetes  galiparlantes  y 
dignos  de  haber  escrito  La  Filocalia,  tal  vez  les  parece- 
ràn  de  perlas  los  versos  del  Sr.  Genover  de  Balle, 
quien  se  pinta  solo  para  dar  cops  de  fals  à  la  gramàtica 
y  al  sentido  comiín. 

Así,  del  corte  y  pinta  del  Sr.  Genover,  son  todos 
estos  literatos  del  bon  cop  de  fals.  Esos  son  los  que  des- 
precian  à  los  escritores  madrilenos,  los  que  dicen  que 
el  castellà  es  un  idioma  degenerado,  los  que  creen  in¬ 
dispensable  la  descentralización  literaria  y  afirman  que 
no  hay  publico  sano  y  no  vendido  sino  à  Barselona. 

Pues  que  le  suelten  à  ese  público  sano  muchas  joco- 
serias  y  muchas  traducciones  como  las  de  Cyrano  de 
Bergerac  y  Zazà,  últimamente  estrenada,  y  veràn  lo 
que  dura  la  sanidad  del  publico.- 

Y  té  rahó  que  li  sobra.  {No’n  tenen  prou 
els  catalans  ab  véndrelshi’ls  panyos  de  Sa¬ 
badell,  qu’encara’ls  hi  volen  malmetre  la 
seva  armoniosa  parla?  {No’s  bastan  ells  pera 
fer  arreglos  y  traduccions  més  dolentas  que 
las  nostras?  Si  sembla  qu’ha  sigut  una  mica 
injust  en  voler  donar,  com  à  nota  de  la 
cultura  de  Barcelona,  la  publicació  d’un  tomo 
escrit  en  llengua  de  Castella  per  un  senyor 
molt  conegut  à  casa  seva,  cal  considerar  que 
à  voltas  fa  sortir  de  pollaguera  la  indignació 
provocada  per  certs  fets  tan  insignificants  com 
el  d’un  periodista  castellà,  redactor  d’un  pe¬ 
riódich  castellanista,  que’s  permet  dir  mal 
de  la  Guerrero  sense  recordar  que’l  monopo¬ 
li’l  tenen  els  diaris  de  la  Cort,  y  especialment 
en  Gedeón.  Nosaltres  no’ns  en  aprofitaríam 
d’un  lapsus  d’un  escriptor  pera  fer  una  gra- 
cia,  ni  portém  el  nostre  esperit  sectari  fins 
al  punt  de  creure  que  tot  Madrid  es  Gedeón. 

Si  no’ns  resulta  simpàtica  la  Villa  y  Cor¬ 
te,  es  perque  aquell  terreno  sembla  molt  apro¬ 
piat  pera’l  desenrotllo  de  certs  rèptils  é  insec 
tes  perjudicials  à  la  civilisació;  peró  d’aixó 
ells  no’n  tenen  la  culpa,  ni  nosaltres  tam- 
poch.  cQué  hi  farém,  si  la  nostra  brújula, 
com  la  de  las  nacions  civilisadas,  marca  al 
Nort,  y  la  d’ells  s’empenya  à  senyalar  al  Sud, 
qu’es  ahont  diuhen  que  hi  ha’l  pervíndre 
d’Espanya? 

O.  M. 


Per  encàrrech  de  nostre  redactor  musical, 
qu'en  l'actualitat  se  troba  ausent,  preguém  à 
tots  els  que  tenen  à  bé  dirigirseli  en  cartas 
particulars,  se  serveixin  firmar  sos  escrits, 
sense  lo  qual  no  es  possible  atendre  las  jus- 
tas  observacions  y  consells  que’s  reben. 

Tínguiho  entés  el  senyor  J.  M.,  que’ns 
escriu  comentant  molt  encertadament  el  dar¬ 
rer  article  apropósit  del  mestre  Bretón. 

S’ha  constituhit  una  societat  ab  el  titul  de 
«Teatre  Lirich  Català»,  que  ha  firmat  con- 

tracte  ab  el  propietari  del  Tivoli  pera  posar 
en  escena,  durant  la  temporada  d’bivern,  di- 
ferentas  obras  de  coneguts  compositors  y  es¬ 
criptors  catalans,  haventse  confiat  la  direcció 
al  eminent  mestre  Enrich  Morera. 


Els  amants  del  bon  art  estém  d’enhora¬ 
bona,  puig  se  dona  per  segura  la  pròxima 
vinguda  à  Barcelona  de  la  eminent  actriu 
Eleonora  Duse,  que  per  l’octubre  donarà  en 
nostre  teatre  de  Novetats  una  serie  de  repre¬ 
sentacions. 

Encara  que  no  més  sia  per  sortir  del  enso¬ 
piment  en  que’s  troba  fa  temps  à  Barcelona 
l’art  dramàtich,  desitjém  que’s  realisi  tan  fa¬ 
laguera  noticia. 

Per  altra  part,  els  molts  y  sincers  admira¬ 
dors  que  la  genial  artista  italiana  compta  en 
nostra  ciutat,  bé  tenen  dret  à  esperar  d’ella 
una  visita,  quan  menys  d'atenció ,  després 
d’una  ausencia  de  deu  anys. 

S’han  introduhil  las  anunciadas  reformas 
en  el  periódich  del  Vendrell  que’s  titulava 
El  Vendrellense  y  que,  desd’ara,  queda  bate¬ 
jat  ab  el  més  escayent  titul  de  Lo  Vendre- 
llench,  setmanari  comarcal  del  Baix  Panadés. 

Tot  ell  està  escrit  en  la  nostra  llengua,  no- 


tantshi  també  grans  melloras  en  la  part  ma¬ 
terial. 

Doném  la  enhorabona  al  volgut  company. 

L’ultim  dissapte  va  celébrarse  à  València 
la  festa  dels  Jochs  Florals  del  Rat  Penat,  re¬ 
sultant  guanyador  de  la  Flor  Natural  don 
Joan  Esplàu  y  Bellveser  per  sa  poesia  Cansó 
del  ayre ,  y  obtenint  l’accéssit  don  Antoni  Bo- 
ri  y  Fontestà.  • 

Els  demés  premis  s’adjudicaren  à  don  An¬ 
toni  Palanca,  al  baró  d’Alcahalí,  à  don  Ra¬ 
mon  Andrés  y  Cabrelles,  à  don  Maximilià 
Thous,  à  don  Rafel  Valls  y  David  y  à  don 
Francesch  Ubach  y  Vinyeta. 

La  Junta  Permanent  de  la  Unió  Catalanista 
ha  fet  imprimir  el  Missatje  qu’entregà  à  la 
Reyna  Regent  el  dia  6  del  passat  juliol,  pu- 
blicatne  una  nombrosa  tirada. 

Advertim  als  venedors  de  Joventut 
que  desd’avuy,  per’obtenir  els  exem¬ 
plars  que  necessitin,  hauran  de  diri- 
girse  à  aquesta  Administració. 

Fidel  Giró,  impressor.  —  Carrer  de  València  31 1 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  nebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIÒ 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  Las  lluytas  socials,  per  G.  Estrany.  — Le 
Rousillon  sous  les  rois  de  Majorque,  per  J .  Delpont. 
—El  cant  dels  que  ploran,  per  Xavier  Viurà.  —  Pon- 
ney !,  per  Joseph  M.a  Folch  y  Torres.  —  Vetllant  un 
cadavre,  per  Alfons  Sans  y  Rossell.  —  Macabra  vi¬ 
tal,  per  Pompeyus  Gener.  —  Somni  y  realitat,  per 
Pau  G.  y  Catalàn.  —  L’idili  de  la  viuda,  per  Gabrie- 
le  d'Annunzio,  traducció  de  S.  Vilaregut. —  Teatres, 
per  Emili  Tintorer.  —  Novas. 


LAS  LLUYTAS  SOCIALS 

La  extensió  y  gravetat  cada  día  creixent 
dels  problemas  socials  qu’amenassan  pertor¬ 
bar  seriament  la  marxa  progressiva  de  la  Hu¬ 
manitat,  exigeixen  la  revisió  dels  fonaments 
filosófichs  dels  actuals  principis  de  la  propie¬ 
tat,  sobre’ls  quals  reposa  en  equilibri  ines¬ 
table  la  organisació  de  la  societat  moderna. 

La  Humanitat  en  tots  los  temps,  à  pesar 
dels  seus  ideals  de  justícia,  ha  consagrat  la 
fórmula  de  «la  vida  es  una  lluyta»,  y  si  bé  ab 
lo  transcurs  dels  sigles  ha  mudat  los  medis 
de  combat  y  ha  substituhit  la  forsa  ininteli-- 
gent  per  la,forsa  psíquica,  no  ha  mudat  per 
aixó  la  esencia  del  fenómeno  social  y  ha  se¬ 
guit  proclamant  la  superioritat  del  fort  sobre’l 
feble.  Encara  que’l  instrument  de  lluyta  si¬ 
gui  de  major  noblesa  y  de  categoria  ontolò¬ 
gica  més  alta,  l'us  que  se  li  dona,  la  lluyta, 
té  la  mateixa  brutalitat,  lo  mateix  caràcter 


de  conflicte  entre  forsas  oposadas,  y  porta’l 
mateix  sagell  de  veritable  injustícia. 

La  ciència  dels  nostres  temps  ha  trobat 
també  per  tot  lo  món  orgànich  que  «la  vida 
es  una  lluyta»,  y  aquesta  fórmula  qu’es  ex¬ 
pressió  d’un  conjunt  de  fets  naturals ,  ha  sigut 
aixecada  à  la  categoria  de  lley  universal ,  tras- 
cendent  à  las  individualitats  y  à  las  colectivi- 
tats  humanas. 

Mes,  avants  de  procedir  à  n’aquesta  gene- 
ralisació,  calia  estudiar  més  à  fons  à  là  Hu¬ 
manitat  y  tenir  en  compte  si  en  ella’s  presen- 
tan  també  fets  naturals  que  contradiguin  ó 
modifiquin  la  pretenguda  lley.  Y  està  clar 
que’ls  hauriam  trobat.  Los  fets  morals  que’s 
desenrotllqn  en  la  conciencia  humana  son 
també  fets  naturals ,  tant  ó  més  dignes  d’aten¬ 
ció  que’ls  altres.  Y  aquestos  fets  proban  ab 
tota  evidencia  que  «la  cogciencia  de  la  Hu¬ 
manitat  s’oposa  à  la  lluyta  entre  sos  indivi- 
duus  y. entre  las  sevas  colectivitats». 

La  Humanitat  veu  ab  goig  tota  conquesta 
feta  à  la  naturalesa,  y’l  domini  sobre  las  for¬ 
sas  brutas  qu’en  aquesta’s  contenen;  mes, 
se  revolta  ayrada  y  llensa  un  espontani  y 
franch  crit  de  protesta  quan,  d’un  modo  ó 
d’altre,  sigui  per  monstruós  desenrotllo  de 
la  maldat  humana,  sigui  per  maldat  incons¬ 
cient  y  consentida,  sigui  per  convencionalis- 
Ü  mes  arrelats  fills  de  defectuosa  organisació 


402  JOVENTUT 


social,  lo  combat  té  lloch  entre  sers  dotats  de 
rahó  y  de  la  desfeta’n  resulta  una  víctima 
humana.  No  podia  ser  d’altra  manera,  puig  la 
Humanitat,  conjunt  de  sers  sensibles,  reb  y 
percebeix  los  dolors  individuals  y  plens  del 
anhel  de  viure,  sent  lo  naturalissim  horror 
al  suicidi. 

D’aqui  la  pietat  pera’l  vensut;  d’aqui  que 
l’altruisme  sigui  una  virtut  y  no  un  movi¬ 
ment  pertorbador  y  antisocial;  d’aqui  que  la 
devoció  al  prepotent  no  sigui  pas  una  deguda 
servitut  al  éxit,  sinó  un  acte  d’inconsciència 
pública.  Quan  la  Humanitat  medita  y  mesu¬ 
ra  las  accions  del  vencedor  en  las  lluytas  so¬ 
cials,  troba  sempre  més  motius  de  dol  que 
de  plascenta  satisfacció;  pochs  son  los  ídols 
que  restan  ferms  y  drets  y  resisteixen  lo  ro- 
sech  del  anàlisis. 

En  lo  si  de  la  Humanitat  se  troban,  donchs, 
en  pugna,  una  condició  de  vida  que  la  porta  à 
combatre  y  un  esperit  de  justícia  que  nega'l 
combat  entre  consemblants  v’l  restringeix  à 
efectuarse  ab  la  naturalesa  que’ns  volta. 

La  propietat  es  lo  fruyt  directe  de  tota  lluy- 
ta  humana,  tant  si  aquesta  lluyta  té  lloch  con¬ 
tra’l  món  ininteligent,  com  si  deixa  per  ven- 
suts  à  altres  sers  humans;  per  aixó,  com  he 
dit  avants,  lo  concepte  filosófich  s’ha  de  re¬ 
visar,  puig  es  origen  y  sosteniment  de  gros- 
sas  monstruositats,  de  las  quals  los  proble- 
mas  socials  n’estàn  plens  à  curull. 

Jo’m  limitaré  à  indicar  la  suprema  conve¬ 
niència  de  fer,  tart  ó  d’hora,  aquesta  revisió; 
pro’m  guardaré  pla  bé  de  comensar  la  feyna 
que  tan  colossal  esfors  requereix  en  aquells 
que  la  vulguin  empendre. 

Lo  que  faré  serà  insistir  sobre’l  caràcter 
antinatural,  dintre  de  la  Humanitat,  de  la 
lluyta  entre  sers  humans,  sigui  aquesta  lluyta 
de  la  mena  que’s  vulgui;  à  pesar  de  que  la 
mateixa  Humanitat  encara  l’accepti  y  procla¬ 
mi  com  à  lley  d’un  fatalisme  desconsolador  y 
d’una  necesitat  y  conveniència  universalment 
regoneguda. 

Ni  la  lluyta  à  bras,  ni  las  de  à  mà  armada, 
ni  la  lluyta  de  guant  blanch  y  de  traydorías, 
ni  la  competència  comercial,  ni  la  oposició 
entre’l  capital  y’l  trevall,  ni  la  explotació  de 
las  rassas,  ni  la  de  las  colectivitats,  ni  la  dels 
individuus;  no,  cap  mena  d’energia  gastada 
en  detriment  d’una  fracció  de  la  mateixa  Hu¬ 
manitat,  cap  conflicte  y  violència,  productors 


de  ruina  y  de  mort,  entre  sos  elements;  res 
d’aixó  entra  dins  de  lo  natural ,  y  •  per  ser 
natural,  just,  y  per  ser  just,  té  caràcter  d’ab¬ 
soluta  necessitat  y  mereix  l’acatament  del  hu¬ 
mà  respecte. 

Ni  l’us  de  la  inteligencia  la  abona  en  cap 
manera;  puig  es  la  bestialisació  del  intelec- 
tualisme  emplear  las  altas  facultats  humanas 
en  feynas  destructoras,  pera  quinas  los  sers 
menos  nobles  que  nosaltres  hi  utilisan  la 
forsa  brutal  de  las  dents  y  de  las  urpas,  úni¬ 
ca  que  tenen.  No  està  pas  en  la  categoria  de 
las  forsas  empleadas,  la  nobilisació  y  la  jus¬ 
tícia  dels  actes;  ben  al  revés  d’aixó,  com  més 
alta  es  la  dignitat  del  medi,  ab  més  infamia 
y  indignitat  s’arriba  al  objecte  proposat,  si 
aquest  ja  de  si  mateix  fereix  de  dret  un  orgue 
ó  altre  del  cos  social. 

Es  una  mentida  que  la  vida  d'un  home  exi¬ 
geixi  la  lluyta  ab  un  altre  home ,  ni  la  vida 
d’una  societat,  la  lluyta  ab  altras  societats; 
es  una  mentida  lo  dret  del  més  fort ,  tant  si  ho 
es  en  lo  terreno  físich,  com  si  ho  es  en  lo 
económich,  ó  en  lo  intelectual.  Si  no  ho  creu 
aixís,  que  tingui  la  Humanitat  la  franquesa 
de  proclamar  una  moral  nova  y  ben  ampla; 
qu’esborri  d’un  plegat  tots  los  códichs  que’n 
diu  de  justícia,  pro  que  deuria  dirne  d'excep¬ 
ció  y  se  subjecti  sense  protesta  à  las  imposi¬ 
cions  de  la  imperiosa  brutalitat,  més  ó  menos 
inteligent. 

Si  ha  d’ésser  tolerable  y  licit  y  honrat  que 
un  comerciant  poderós  ensorri  ab  la  empenta 
de  las  sevas  especulacions  à  altres  comer¬ 
ciants,  obligantlos  à  tastar  l’agre  pa  de  la 
misèria  y  portantlos  à  la  desesperació  y  à  la 
mort;  si  ha  d’ésser  tolerable  y  lícit  y  honrat 
que’l  bolsista  tingui  medis  per’  estar  al  cor¬ 
rent  dels  cambis  financiers  avans  que  un 
alt-re  y  à  gratcient  li  vengui  ó  li  compri  uns 
papers  à  un  preu  que  ja  no  tenen,  de  lo  qual 
n’ha  de  resultar  lo  propi  engrandiment  à 
costa  de  la  ruina  agena;  si  ha  d’ésser  tolera¬ 
ble  y  lícit  y  honrat  lo  trevallar  una  fortuna 
en  molts  pochs  anys,  valentse  del  penós  tre¬ 
vall  de  miserables  jornalers  que,  portats  per 
la  dura  necessitat,  han  degut  d’acceptar  for- 
sosament  un  sou  mesquí,  ab  lo  qual  se  mo¬ 
ren  poch  à  poch  ells  y’is  seus  fills;  si  ha 
d’ésser  també  tolerable  y  licit  y  honrat  que 
las  societats  obreras  de  resistència  aprofitin 
las  ocasions  pera  convertirse,  si  poden,  d’ex- 

plotats  en  explotadors;  si  tot  això  ha  d’ésser 
lícit,  honrat  y  tolerable,  com  per  tals  hi  pas- 
san  cent  y  cents  crims  de  lesa  Humanitat, 
que  la  mateixa  Humanitat,  quan  hi  pensa 
fredament  los  rebutja  plena  d’horror;  si  ho 
ha  d’ésser,  obrim  de  bat  à  bat  las  portas  dels 
presiris  y  deixém  en  llibertat  à  tots  los  qu’en 
injusta  reclusió  purgan  lo  delicte  d’haver 
empleat  la  forsa  dels  seus  punys  ó  del  seu 
cervell  en  la  lluyta  per  la  vida  contra  altres 
semblants  seus.  ^Per  qué  preocuparnos  dels 
vensuts?  Los  morts,  al  fossar;  los  robats,  que 
robin  quan  puguin;  los  estafats  qu’acceptin, 
per  tontos,  per  la  seva  debilitat  cerebral ,  l’es¬ 
carni  de  la  societat;  dignifiquém,  com  es  de¬ 
gut,  als  vencedors,  y  en  pau  ab  nostra  con- 
ciencia  y  ab  la  conciencia  universal. 

La  Humanitat  va  regoneixent  qu’es  un 
crim  la  lluyta  brutal  de  la  forsa  física;  per 
aixó  puneix  al  delinqüent  si  l’atach  es  indivi¬ 
dual  y  llensa  sas  malediccions  contra’ls  po¬ 
bles  y  las  rassas  que  tal  lluyta  promouhen. 
Peró,  estich  segur  que,  encara  que  tardi, 
algun  dia  ó  altre  renegarà  també  de  la  lluyta 
econòmica  y  científica  à  las  quals  avuy  s^en- 
trega  y  à  las  que  concedeix  sas  alabansas, 
per  veure  en  ellas  torsadament  lo  fonament 
imprescindible  de  sa  pròpia  existència. 

La  moral  cristiana  es  ben  cert  qu’ha  lo- 
grat  cristallisarse  en  lo  cor  dels  homes  de 
tots  los  payssos  coneguts,  precisament  perque 
es  la  fórmula  pràctica  d’aquesta  lley  natural 
que  desperta  la  revolta  en  la  conciencia  hu¬ 
mana,  devant  d’una  lluyta  entre  consem- 
blants.  Aquesta  mateixa  moral,  al  assegurar 
que’ls  últims  seràn  los  primers ,  al  beatificar 
als  opresos  y  al  enlayrar  als  pobres  d’esperit , 
ha  posat  verdaderament  las  fitas  d’una  justí¬ 
cia  sobirana,  d’aquella  justícia  que’ls  pobles 
cercan  endebadas,  per  haber  trencat  los  llas- 
sos  de  la  germanor  y  per  haverse  llensat  ab 
una  ó  altra  forma  à  la  empresa  de  ferse  mal 
;  mutuament. 

Lo  Cristianisme  signà  à  la  Humanitat,  ab 
esplèndida  clarividència,  lo  punt  culminant 
d’un  superb  edifici  que  s’havía  de  construir 
demunt  las  runas  d’un  vell  món  y  d’una 
"i  organisació  social  corcada.  iLlàstima  qu’en 
lo  transcorre  dels  sigles  no  hagi  trevallat 
ab  més  dalit  per’acabar  un’obra  tan  her- 
mosament  comensada!  iEncara  estém  com 
avans  y  tot  està  per  fer!( 


Los  ideólechs  qu’han  vingut  més  tart,  los 
moralistas  y  reformadors  apareguts  després, 
particularment  los  perteneixents  à  las  mo- 
dernas  escolas  sociológicas,  han  errat  ober- 
tament  de  camí  y  s’han  allunyat  de. la  solució 
d’una  manera  llastimosa.  A  la  moral  cristia¬ 
na,  verdadera  y  jiftta  à  tot  serho,  han  oposat 
una  moral  que  resulta  pràcticament  odiosa, 
egoista  y  sens  entranyas.  Pera  seguir  los 
seus  consells  hauria  la  Humanitat  d’esbos- 
sinar  la  pròpia  conciencia;  puig  se  li  diu  qu’ar- 
mada  de  totas  armas,  com  més  inlelectuals , 
millor,  pera  una  lluyta  formidable,  ajunti  als 
individuus  en  esquadrons  del  trevall,  en  co- 
lectivitats  de  productors  y  de  consumidors, 
en  associacions  de  gran  empresa  y  de  gran 
potencia,  que'ls  pobles  febles  s’apleguin  pera 
combatre  als  forts,  que  las  nacions  s’ama¬ 
neixin  pera  rebre  las  embestidas  de  las  al- 
tras  nacions  v  à  embestir  à  las  que  puguin. 
En  mitj  de  la  general  conflagració,  tothóm 
s’ha  de  cuydar  de  ferir  ab  feresa  despietada, 
y,  si  pot  ser,  de  mort,  al  enemich  que  se  li 
posi  pel  devant,  puig  de  no  ferho,  tingui  la 
seguretat  de  que  li  costarà  la  vida;  los  cay- 
guts  que  siguin  potejats,  y  ensorrats  pera 
sempre  los  qu’en  la  seva  impotència  llensan 
clams  de  misericòrdia. 

Aixís  los  moralistas  moderns,  ab  tota  la 
seva  bona  fe,  pera  fugir  del  desequilibri 
social,  amaneixen  los  trontollaments  furio¬ 
sos;  pera  curar  los  mals  de  la  injustícia,  mitj 
feta  ab  inconsciència,  preparan  los  excessos 
d’una  injustícia  implacable,  comesa  à  grat¬ 
cient  y  ab  refinaments  de  mala  voluntat; 
sembran  vents  y  pensan  apayvagar  tempes- 
tas;  somían  en  aixecar  à  las  societats  de  la 
infelicitat  present  y,  sense  volerho,  las  en- 
sorran  cada  vegada  més  en  las  negrors  d’un 
pervindre  encara  més  ple  de  desgracias, 
difícilment  reparables. 

Que  s’organisin  associacions  de  resistèn¬ 
cia,  societats  cooperativas  de  producció  y  de 
consum,  que’s  fassin  colectivitats  ab  comu¬ 
nitat  de  bens,  que’s  nombri  al  Estat  admi¬ 
nistrador  general  dels  interessos  de  tots  los 
ciutadans,  que’l  socialisme  obtingui  la  soli¬ 
daritat  dels  elements  afins,  tot  aixó  no  ser¬ 
virà  pera  res  de  bo;  fins  serà  pitjor  que  lo 
actual,  puig  porta  un  pecat  d’origen  y  està 
cent  lleguas  allunyat  de  la  lley  de  justícia 
que  la  Humanitat  sent  remoures  en  las  en- 

tranyas.  Los  problemas  socials  seran  trans¬ 
ferits  dels  individuus  à  las  colectivítats;  la 
lluyta  no  serà  al  detall,  sinó  entre  grossas 
massas.  Quan  algún  dels  combatents  caygui 
vensut,  lo  fet  revestirà  grandiosas  propor¬ 
cions  y’s  presentarà  ab  los  caràcters  d’una 
extensissima  calamitat  pública.  Lo  conflicte 
restarà  en  peu,  prenyat  de  clams  de  dolor  y 
d’amenassas  rabiosas. 

No  obstant,  cal  confessar  qu’aytals  efectes 
no  vindrian  prompte;  aixis  semblants  modi¬ 
ficacions  socials  tindrian  lo  doble  valor  de 
portar  un  retardament,  un  cert  temps  de 
respiro  à  las  qüestions  qu’estàn  enverinadas 
y  portan  cami  d’estarho  en  més  alt  grau,  y 
d’altra  part  ensenyarian  en  lo  terreno  pràc- 
tich  que  la  Humanitat  no  ha  de  fiar  la  seva 
estabilitat  en  ideals  ilógichs.  Com  à  medi, 
per’  apayvagar  la  situació  dificil  del  present 
y  pera  tenir  devant  nostre  lo  temps  que  re¬ 
quereix  l’estudi  serio  d’una  nova  organisació 
social,  es  perfectament  acceptable  y  molt  con¬ 
venient  lo  fomentar  tant  com  se  puguin 
aquestos  moviments  d’agrupació  de  forsas  y 
d’interessos  humans.  En  aquest  sentit  s’ha 
de  trevallar,  mes  ab  lo  ben  entés  de  que  no’s 
cerca  ab  aixó  una  solució  definitiva,  sinó 
qu’aquesta  solució  s’ha  de  trobar  més  tart, 
y  per  lo  tant  s’ha  de  preparar  degudament, 
revisant  d’arrel  tota  la  organisació  social, 
fins  à  obtenir  la  formal  y  universal  declara¬ 
ció  de  que  tota  lluyta  entre  sers  intehgents  es 
injusta  y,  per  lo  tant,  ilicita  y  punible. 

Si;  hi  ha  que  tornar  enrera,  à  la  moral 
cristiana;  perque  las  civilisacions  han  aven- 
sat  per  una  via  dolenta,  y  avuy,  millor  qu’en 
lo  temps  passat,  podém  fernos  càrrech  de  la 
equivocació  soferta. 

Ample  es  lo  món  y  rica  la  naturalesa  pera 
que  l’esfors  humà  pugui  emplearse  en  fruyts 
de  benhauransa;  no’ns  cal  pas  malgastar 
nostras  energias  en  produhir  lo  mal  dintre 
de  la  Humanitat  mateixa,  ferintla  en  la  inti¬ 
mitat  dels  seus  sentiments.  tAb  quin  dret  y 
en  nom  de  quina  justícia  puch  jo  aixafar  so 
ta’l  meu  peu  als  que’s  trobin  mancats  de  las 
mevas  forsas?  <;Per  qué  pera  viure  jo  ab  es- 
plendidesa,  haig  de  deixar  derrera  meu  un 
rastre  de  sanch,  de  dolors  ó  de  miserias? 

No’n  dubto  pas  de  que  temps  à  venir  la 
Humanitat  cercarà  de  veritat  en  la  justíssima 
moral  del  admirable  sermó  de  la  montanya 


la  pauta  d’una  nova  organisació  y  un  con¬ 
cepte  més  fondament  filosófich  de  la  propie¬ 
tat,  ab  lo  que  trobarà  definitiva  y  sòlidament 
resolt  lo  gran  problema  de  la  societat  huma¬ 
na;  puig  aquest  problema  es  fill  de  las  lluy- 
tas  entre  sers  inteligents,  y  aquestas  lluytas 
hauran  passat  à  la  categoria  d’aberracions 
punibles  y  de  bestialitats  execrables. 

G.  Estrany. 


LE  ROUSSILLON  SOUS  LES  ROIS 
DE  MAJORQUE 

II  y  a,  dans  l’histoire  du  Roussillon,  une 
époque  qui,  appréciée  à  la  distance  de  six 
siècles,  semble  une  épopée,  une  apparition 
quasi  -  merveilleuse  ,  ayant  eu,  hélas!,  ses 
gloires  et  ses  tragèdies;  c’est  celle  du  ro- 
vaume  de  Majorque. 

Rappelons  les  faits:  Jacques  Ier  le  Conqué- 
rant,  par  son  testament  fait  à  Montpellier  le 
26  aoút  1272,  partageait  ses  états  entre  ses 
deux  fils;  il  assignait  à  Pierre,  l’ainé,  l’Ara- 
gon,  la  Catalogne  et  Valence;  Jacques,  le 
secpnd,  eut  les  í les  Baléares,  avec  le  titre  de 
roi  de  Majorque,  le  Roussillon,  la  Cerdagne, 
et  la  seigneurie  de  Montpellier. 

Dés  la  mort  de  Jacques  le  Conquérant,  la 
mésintelligence  ne  tarda  pas  à  éclater  entre 
ses  deux  fils:  l’ainé,  Pierre  III  d’Aragon, 
trouvait  excessifs  les  avantages  faits  au  ca¬ 
det,  Jacques  Ier,  qui  n’était  pas  d’humeur,  de 
son  còté,  à  céder  la  moindre  parcelle  de  ce 
que  son  père  lui  avait  destiné.  De  là,  l’inter- 
vention  de  Philippe  le  Hardi,  roi  de  France, 
et  la  mort  de  ce  roi,,  à  Perpignan,  au  retour 
de  son  expédition  en  Catalogne. 

Le  9  j  ui  llet  1312,  Sancho,  second  roi  de 
Majorque,  prèta  hommage  au  roi  d’Aragon; 
son  frére,  Ferdinand,  joua  un  grand  ròle 
dans  l’expédition  des  catalans  en  Gréce,  pen- 
dant  qu’Isabelle  d’Adria,  femme  decemème 
Ferdinand,  accouchait  à  Catane-de-Sicile 
(1315),  d’un  fils  qu’on  nomma  Jacques,  et 
qui  fut,  dans  la  suite,  l’héritier  du  royaume 
de  Majorque.  Isabelle  mourut  un  mois  après 
ses  couches;  Ferdinand  envoya  à  Esclar- 
monde,  sa  mère,  qui  se  trouvait  au  chàteau 
de  Perpignan,  l’enfant  nouveau-né  sous  la 
conduite  de  l’historien  Muntaner,  et  partit 
luimème  pour  la  Morée.  ou  il  trouva  une 
mort  glorieuse  (1316). 

Malgré  son  amour  de  la  paix,  Sancho  se 
trouva  obligé  de  prendre  part  à  la  guerre 
qu’entreprit  le  roi  d’Aragon  pur  enlever  la 
Sardaigne  aux  Pisans;  les  galeres  du  Rous- 
sillon  et  de  Majorque  y  servirent  avec  dis- 
tinction.  Le  premier  roi  de  Majorque  avait 
commencé  le  Chàteau  (actuellement  citadelle 
de  Perpignan)  vers  1276,  et  en  1300  il  avait 
vendu  aux  Consuls  de  Perpignan  l’emplace- 
ment  de  l’église  et  du  cimetiére  de  La  Réal; 
Sancho,  le  5  mai  1324,  posa  la  première 
pierre  de  la  cathédral.e  actuelle  de  Saint- 
Jean,  à  Perpignan,  et  mourut  le  4  septem- 
bre  suivant,  à  Formiguères,  dans  le  Capeir, 
oü  il  avait  passé  l’été  pour  se  soustraire 
aux  chaleurs  extraordinaires  de  cette  an- 
née-là. 

Son  successeur  fut  son  neveu,  Jacques  II, 
alors  àgé  de  9  ans.  En  1328,  Jacques  II  se 
rendit  à  Barcelone  pour  préter  hommage  au 
roí  d’Aragon,  Alphonse,  hommage  qu’il  re- 
nouvella,  en  13.39,  à  Pierre  IV  le  Cérémo- 
nieux.  Ce  dernier  ne  s’en  tint  pas  là,  et  sus¬ 
cita  des  difficultés  à  Jacques  II,  dans  le  but 
de  le  dépouiller:  attaque  de  la  forteresse  de 
las  Cuevas,  dans  la  vallée  de  Ribas;  expédi- 
tion  de  1 1 6  vaisseaux  sur  les  còtes  de  Ma¬ 
jorque;  envahissement  du  Roussillon  par 
Saint-Jean-Pla-de-Corts ,  Elne,  Canet,  et 
investissement  de  Perpignan.  Après  plus- 
sieurs  tentatives  infructueuses  pour  conser- 
ver  une  partie  de  ses  états,  Jacques  II  fut 
obligé  de  se  réfugier,  dans  l’état  le  plus  dé- 
plorable,  à  Ax,  à  Foix,  et  dans  sa  seigneurie 
de  Montpellier.  11  mourut  en  1349,  dans  une 
expédition  contre  l’ile  de  Majorque;  son  corps 
fut  porté  à  Valence  et  enterré  dans  le  choeur 
de  la  cathédrale,  et  ses  états  réunis  à  la  cou 
ronne  d’Aragon. 

Cet  étrange  sort  du  royaume  de  Majorque 
ne  rappelle-t-il  pas  le  mot  de  François  lcr, 
«Tout  est  perdu  fors  l’honneur!»  maís  ce  qui 
nous  en  est  resté,  c’est  la  communauté  de 
langue  catalane,  une  fraternité  littéraire  tou- 
jours  vivante  entre  roussillonnais,  catalans  et 
majorcains;  c’est  un  pieux  héritage  qu’il  nous 
i  appartient  de  conserver  intact,  car  il  est  le 
i  joy'au  de  la  grande  famille  catalane. 

J.  Delpont. 


EL  CANT  DELS  QUE  PLORAN 

Ciutat,  bella  ciutat  dels  carrers  amples 
y  dels  palaus  sumptuosos!... 

Ciutat  plena  de  luxo  y  de  misèria!.  . 

En  l’hora  xafogosa  del  mitj  día 

Cft 

semblas  com  morta. 

Els  teus  carrers  tan  Ilarchs,  tots  sols  se  perden; 
els  darrers  passejants  ja  no  s’oviran 
y  ls  soberchs  carrüatjes  ja  no  avansan. 

Ciutat,  bella  ciutat  dels  carrers  amples... 

Qué’n  guardas  en  ton  sí  de  recorts  dolsos 
y  de  recorts  de  pena! 

Allà,  en  aquell  recó,  sota  dels  arbres 
del  passeig  solitari,  hi  han  els  nómadas, 
els  pobres  oblidats,  que  boy  dormintse 
esperan  las  despullas 

de  la  taula  dels  richs;  d’aquells  que  gosan 
mentres  ells  s’arrossegan. 

Y  dessobre 

dels  palaus  sens  sorolls  y  sense  vida, 
el  sol  hi  cau  à  plom  com  castigantlos... 
y’is  qu’esperan  menjar,  devant  sa  porta 
suhan  la  sanch  y  l'aygua. 

Y  d’aquells  grans  carrers  tan  solitaris 
el  plor  dels  que  sufreixen  puja,  puja 
com  el  fum  de  las  negras  xemeneyas... 

Puja,  y  quan  es  à  dalt,  forma  com  núvols 
que  un  jorn  cauran  dessobre  de  las  testas 
d’aquells  qu’à  ne  las  taulas,  luxuriosos 
donan  lo  no  volgut 
als  afamats  qu’esperan  à  sa  porta. 

Ciutat,  bella  ciutat  dels  carrers  amples 
y  dels  palaus  sumptuosos... 

Un  jorn  cauràs  à  dintre  del  sepulcre, 

sota  del  pes  indigne  de  tos  vicis... 

y  en  aquell  jorn,  els  cants  dels  que  sufreixen, 

que  son  cants  de  venjansa, 

han  d’ésser  cants  potents,  rublerts  de  joya!... 

Xavier  Viura. 


PONNEY! 

M’ho  contà  l’amich  Antoni,  y’m  plagué. 

— «Tres  voltas  l’havia  vista, — ’m  digué 
mon  amich, — y,  ho  fes  que  tot  hi  convi¬ 
dava  à  enamorarme,  la  vareig  estimar. 

Ella’  passejant  ab  unas  amigas,  també’m 
vejé,  y’m  semblà  que  no  l’havia  impresionat 
pas  gens  la  mirada  que  vaig  dirigirli.  Totas 
las  donas  hermosas  son  lo  mateix. 

Alli  ahont  la  veya,  era  à  la  vora  del  riu, 
en  quin  lloch  anava  cada  tarde  ab  sas  com- 
panyas  à  gosar  del  fresch  oreig  que  al  ser  al 
cap-vespre  s’esbargeix  per  las  clapadas  d’al- 
bas  y  oms  gegants  y  ufanosos  de  vora’l  riu. 

Cada  tarde  la  veya,  y’m  sorprengué  un  dia 
sentiria  cridar  ab  aquella  veu  que  fins  llavors 
no  vareig  coneixe:  —  Ponney!  Ponney!  — 

Bon  punt  hagué  cridat,  vegi,  sorprès,  cóm 
un  hermós  cavall,  jove,  de  bon  posat,  s’hi 
atansava  sumís  y  enjogassat,  que  ni  que  fos 
un  gos  cadell. 

Ella  l’amanyagà,  y  la  bèstia,  després  de 
romandre  poca  estona  pels  voltants  de  las 
companyas,  tornà  à  campàrsela  ab  tota  lli¬ 
bertat  per  ahont  millor  li  plavia. 

Com  pots  suposar,  tots  mos  afanys  eran 
llavors  el  poder  ferme  amich  d’aquella  gentil 
comitiva,  que  si  bé’m  coneixían  de  dàrloshi 
cada  dia  las  bonas  tardes,  no  havíam  tingut 
encara  més  paraulas  que  las  purament  pre- 
cisas. 

Peró  aquella  tarde  li  plagué  al  Ponney  en- 
tossudirse,  y  per  més  que  sa  hermosa  mes¬ 
tressa  s’hi  esgargamellés ,  el  Ponney  no’n 
feya  cabal  y  corria  com  un  astorat,  d’assí 
d’allà. 

Jo  m’ho  guaytava  apartat,  y’m  semblà  que 
las  companyas  me  miravan  com  pregantme 
que  las  ajudés  à  cercar  l’animal;  y  com  que 
en  cassos  com  aquest  un  home  hi  val  molt, 
no  es  pas  per  dirho,  no’m  vareig  fer  pregar 
y’m  vaig  posar  à  corre  fins  atrapar  al  Ponney , 
que’m  feu  cansar  de  valent. 

Vareig  tornar  ab  el  cavall  agafat  de  la  bri¬ 
da,  y  com  encara  li  durava  à  la  bèstia  l’asto¬ 
rament,  no’m  vareig  atrevir  à  deixarlo  y’l 
vareig  portar  fins  à  sa  casa,  ahont  vaig  co¬ 
neixe  à  la  mare  d’ella,  y  ahont  m’oferiren  la 
presa  del  «thé»  pera  l’endemà. 

No’m  podia  anar  pas  mellor  la  cosa,  com 
pots  veure. 

Aquella  nit  no  vareig  pas  dormir.  Me  la 
vaig  passar  rumiant  lo  que  diria  l’endemà  à 
la  hermosa  Livia.  Se  deya  Livia.  Y  aixis  pas¬ 
saren  las  horas  que  ni  me’n  vareig  adonar. 

Vingué  l’hora  del  «thé)),  y  ja’m  tens  ple 
d’ilusions  cap  à  casa  d’ella. 

La  conversa,  qu’era  general,  no’m’  perme¬ 
té  durant  las  primeras  estonas  parlar  ab  ella 
molt  íntimament,  peró  més  tart  s’anaren 
particularisant  més  y  vareig  poder  entrarhi. 


Bon  punt  vareig  trobar  motiu,  vaig  parlarli 
de  lo  hermós  qu'era  aquell  poble,  de  lo  que 
m’agradava  passejar  cada  tarde  per  lasvoras 
del  riu. 

— Qu’es  hermós  —  li  deya — aquest  riu, 
ab  sas  ..voras  verdejants  y  frescas!  Cóm  s’hi 
gosa!  Res  més  bell  que  venirhi  à  trench 
d’auba  quan  l’oreig  canta  cansons  d’amor 
esmunyintse  entre’l  gemat  brancatje!  Y  al 
cayent  de  la  tarde,  quan  el  misteri  del  cap¬ 
vespre  comensa  à  invadir  la  vall,  quin  gojg 
somniar  y  deixar  à  la  imaginació  jove  y  es¬ 
bojarrada  que  divagui  per  entre  las  boyras 
que’s  van  ajassant  dessobre  la  rondinayre 
corrent  de  las  ayguas.  Y  si’l  cor  batega  im- 
presionat  per  la  evocació  d’un  recort  dolcis- 
sim  que  pren  forma  y  s’esvaheix  de  sobte, 
llavors,  quina  anyoransa  més  dolsa  se  sent! 
quin  glatir  més  suau!...  — 

Aquí’m  vareig  interrompre.  Encisat  jo  ma¬ 
teix  ab  las  hermosuras  qu’esmentava,  no 
vareig  reparar  el  posat  fret,  indiferent,  ab 
qu’ella  m’escoltava.  No  pots  endevinar  quin 
efecte  més  desconsolador  me  va  fer  quan  vaig 
adonarmen. 

— Y  vos,  cno’l  sentiu  aquest  goig? — vareig 
preguntarli  llavors. 

— Jo? — va  dir  ella. — Jo  no  somnio. 

— No  es  precis  somniar, — vareig  insistir. — 
A  ciutat  sí;  à  ciutat  s’ha  de  somniar  pera  tro¬ 
bar  recons  plens  de  poesia,  y  prats  encatifats 
de  frescal  herba,  y  salzaredas  espessas;  peró 
aquí  no:  aquí  tot  es  real;  sols  cal  tenir  ulls 
pera  gaudir  d’aquestas  hermosuras;  no  s’ha 
de  somniar:  s’ha  de  sentir  tan  sols;  sentir  ab 
el  cor...  si  se’n  té.— 

Ella’m  respongué  seguidament  y  ab  vi¬ 
vesa  : 

— Bé  penso  tenirne  de  cor,  y  may  m’he 
capficat  ab  aquestas  cosas.  Bé  tinch  ulls,  y 
may  he  vist  en  eixos  prats  y  boscos  més  que’l 
curs  natural  de  la  vida  de  las  cosas... 

—  Havéu  de  regoneixe  —  vaig  interrompre 
— qu’aquestas  cosas  son  las  que  m’enamo- 
ran;  que  aquest  curs  natural  es  el  que’m 
plau,  ó  si  no,  veyéu.  Naix  el  dia,  perque  ba 
de  nàixer  empés  pel  curs  natural  del  temps, 
y  son  naixement  es  motiu  pera  que  jo  m’hi 
encanti  y  gosi;  y  va  passant  el  dia,  y  à  cada 
moment,  à  cada  instant,  aquest  curs  natural 
de  las  cosas  m’ofereix  un  nou  visatje  ple 
d’encantadoras  transformacions. . . 

— Tot  depèn  —  digué  Livia  interrompent- 
me—  de  l’apreciació  de  cada  hu. 

— Y  havéu  dit  que  teníau  cor! 

— He  dit  que  bé  m’bo  penso — feu  ella. 

— Donchs  vostra  vida  deu  ésser  la  mani¬ 
festació  més  clara  de  la  tranquilitat,  de  la 
calma,  de  la  indiferència...  Sense  goigs  ni 
penas.. . 

— Oh!  sí!  Sento  goig  y  pena.  Goig,  quan 
contemplo  al  meu  Ponney  lluhent,  net,  ab 
guarniments  nous  y  brillants;  llavors  goso  y 
m’enorgulleixo  de  ser  sa  mestressa,  y  al  pas- 
sarli  suaument  la  mà  per  sas  crins  rissadas  y 
llustrosas,  crech  qu’arribo  à  sentir  la  impre- 
sió  del  amor...  Sí,  si;  no  somriguéu;  perque 
al  Ponney  me  l’estimo  més  que  tot,  més  que 
à  totas  aqueixas  hermosuras  que  vos  endevi- 
néu  en  els  boscos  y  las  valls!...  Quan  algu¬ 
na  volta’l  Ponney  no  vol  el  pinso  que’l  petit 
groom  li  atansa;  quan  al  amanyagarlo’m 
mira  ab  els  ulls  tristoys,  en  comptes  de  di- 
rigirme  aquellas  miradas  aixeridas  y  bellu- 
gosas  que  traslluheixen  desitjós  de  corre, 
llavors  sento  pena  y  fins  ploraria  pera  po- 
sarlo  bé,  pera  donarli  quelcom  que  l'ale¬ 
grés...  Pobret  Ponney! — 

Vaig  quedar  com  qui  veu  visions.  Aquella 
dona  m’acabava  de  demostrar  que  tenia  cor; 
peró,  quin  cor  més  extrany! 

Crech  que  me’n  vaig  desenamorar  bona 
cosa,  y  no  perque  ella  m’agradés  menys 
que  avans,  sinó  perque,  à  dir  veritat,  me 
dólía  tenir  un  rival  com  el  Ponney...  una 
bèstia. 

El  dia  que  me’n  vaig  anar  d’aquell  hermós 
poble,  ja’n  feya  dos  que  no  havia  vist  à  la 
Livia.  Vaig  anar  à  casa  seva  pera  despedir- 
men  y’m  varen  dir  que  no  podia  sortir.  El 
Ponney  estava  malalt.» — 

Joseph  M.a  Folch  y  Torres. 


VETLLANT  UN  CADAVRE 

La  llum  de  la  cambra  es  mitj  somorta. 

Un  Crits  il·luminat  per  un  parell  de  ciris 
hi  ha  à  la  capsalera  del  llit  hont  reposa  una 
nena  vestida  de  blanch.  Porta  al  cap  una  co¬ 
rona  feta  ab  flors  de  taronjer...  Pobra  cria¬ 
tura  arrencada  del  món  en  la  primavera  de  la 
vida!... 


Vetllo’l  seu  cadavre... 

Pel  meu  cervell  fadigat  creuha  ràpidament 
una  idea.  Aquesta  idea’m  corprèn  y  m’enci¬ 
sa...  dQuina  hauria  sigut  la  vida  d’aquesta 
toya  de  flors?  Penso,  y  ràpidament  veig  des¬ 
filar  devant  dels  meus  ulls  una  síntesis  de  la 
seva  vida.  Ahir,  ab  sa  naixensa,  la  veig  om- 
plenar  d’alegría’ls  cors  dels  seus  pares;  veig 
com,  més  grandeta,  ja  petoneja  à  aquestos  al 
bell  mitj  del  front,  y  després,  ab  el  cap  baix 
y  las  galtonas  vermellas  d’emoció,  mitj  tre¬ 
molant,  s’acosta  à  un  altar  ahont  un  capellà 
li  dona  l’hostia  consagrada.  Porta’l  vestit 
blanch  y  la  corona  feta  ab  flors  de  taronjer... 
la  mateixa  corona  y’l  mateix  vestit  que  l’a- 
companyan  à  la  tomba!.  . 

Avuy  la  veig  morta.  Estirada  demunt  del 
llit,  resta  erta,  erta  y  gelada... 

Demà...  <j  qué  hauria  sigut  demà?  Una 
donzella  hermosa  quina  companyia  molts 
joves  desitjarían.  Ella  se’n  hauria  estimat  al- 
gún,  y  haurian  anat  à  juntar  la  seva  sort  de¬ 
vant  del  altar...  Fora  l’última  vegada  que 
portaria  la  corona  de  flors  de  taronjer.  D’e- 
lla’s  despediría  ab  un  bes  llarch  y  derramant 
unas  quantas  llàgrimas  dolsas,  dolsas  com 
la  mel...  Vindria  després  un  fill  que  li  en- 
dolsiría  las  amargors  de  la  vida,  y...  qué 
sé  jo!... 

La  llum  oscila  y’s  va  apagant  lentament... 

Voldria  saber  el  misteri  de  la  vida  que 
fuig  y  no  torna  més;  peró  l’avenir  sempre  es 
fosch...  y  ara  tot,  tot  es  fosch. 

Vuy  anarmen,  perque  la  foscor  m’espanta. 
Y  no  Duch  mourem  del  seti.  Sembla  que  hi 
resti  clavat...  Me’n  vuy  anar  de  prop  del  ca¬ 
davre,  perque’m  sembla  sentir  que  la  Mort  se 
passeja  silenciosa  ab  la  dalla  al  coll  esperant 
el  moment  solemne  pera  que  jo  li  vagi  à 
fer  companyia.  Y  jo  no  vuy  anarhi!...  Vuy 
tenir  per  companya  la  Vida!  La  Vida  ja  sé 
qué  es...  En  cambi  ,-qué  es  la  Mort?  ;ahónt 
ens  porta?... 

La  llum  s’apaga... 

Obro  la  finestra  de  la  cambra.  El  cel,  d’un 
1  blau  fosch,  resta  entatxonat  d’estrellas  bri¬ 
llants.  Al  mitj  d’ell,  inmóvil,  hi  ha  la  lluna. 
Un  de  sos  raigs,  d’una  blancor  inmensa,  to¬ 
ca  de  ple’l  rostre  del  cadavre,  que  sembla 
somriure,  ab  un  somrís  dols...  dols... 


Alfons  Sans  y  Rossell. 

Lo  plaher  es  signo  de  vida. 
La  moral  es  lo  plaher. 

H.  Spencer. 


Mortals,  oíu, 
els  que  viviu 

tant  si  goseu  -  com  si  patiu: 

Jo  l’aymador  gay  de  la  vida 

y  del  plaher  sens  fre  ni  mida 

per  mon  conort 

com  un  recort 

canto  ben  fort: 

jVisca  la  Mort! 

El  Món  joliu 
es  un  istíu 

hont  per  crear — tot  hi  fa  niu 
y  tot  floreix  y  fructifica; 
la  llevor  cau,  el  fruyt  s’esmica 
y  vp’l  vent  fort 
y’l  gel  del  Nort, 
ó  bé  l’abort 
y  du  la  Mort! 

Donchs,  si  m’oíu, 
goséu,  viviu!! 

tant  si  es  hivern — com  sí  es  istíu. 
Ja  que  la  vida  es  limitada 
y  no  hi  seréu  cap  més  vegada. 

Y  en  sens’  ó  ab  sort, 
ab  tot  lo  cor 
disfrutéu  fort, 
que  ve  la  Mort. 

II 

Si  al  Món  hi  ha  felicitat 
es  perque  la  Mort  futura 
té  sempre  à  tota  criatura 
l’instint  de  gosà  excitat 
mostrantli  la  sepultura. 

jOh  goig  d’ésser  limitat! 
i  durar  sempre!...  jcruel  tortura! 
Qu'horriblè  la  eternitat 
en  aquest  món  tan  ingrat 
viandant  sempre  igual  planura. 

^Esser  sempre?  No’m  feu  riure! 


Es  bó’l  dret  perque  hi  ha  tort. 

En  sens’el  fi  que’ns  deslliure 
d’un  aburriment  tan  fort 
inventaríam  la  Mort 
per  trobar  plaher  al  viure. 

III 

^La  Mort,  qué  es? 

La  Mort  no  es  més 
que  fi  de  vida, 
del  ésser  mida, 
terme  d’acció, 
limitació 
y  acabament 
de  moviment. 

Donchs  fem  esforts 
per  viure  forts 
y  per  crear 
y  disfrutar 
y  per  molts  anys 
ab  bons  companys 
y  gays  aymías 
días  y  días 
ab  vins,  y  flors, 
menjars,  y  olors, 
que’l  positiu 
de  tot  ser  viu 
y’l  més  real 
y’l  més  moral 
es  lo  plaher 
de  viure  y  ser 
perque  després  ... 
jllja  no  hi  ha  res!!! 

Donchs  qui  ha  creat 
y  ha  disfrutat 
y  ha  ben  viscut 
ell  ha  sigut, 
conta  en  lo  món 
sos  actes  son 
part  integral 
y  eternal 
del  esperit 
del  infinit, 
y  ab  gran  conhort 
ab  tal  recort 
pot  cridar  fort. 
jNo  tèm  la  Mortl. 

Pompeyus  Gener. 

SOMNI  Y  REALITAT 


■  Un  petit  taller  d’esculptor. 

Enfront  d’una  figura  à  punt  d’acabarse,  hi 
ha  una  otomana  olvidada  de  qui  la  va  estre¬ 
nar,  hont  s’hi  veu,  mitj  enfonzat,  un  xicot 
d’uns  divuyt  à  vint  anys. 

La  mirada  fixa  y  anguniosa  ab  que  con¬ 
templa  aquella  obra,  faria  endevinar  à  qual¬ 
sevol  qu’ell  n’es  autor. 

El  jorn  toca  al  seu  terme  y  la  fospor  se  fa 
mestressa  d’aquell  quartet  d’artista  bohemi, 
esvahint  els  objectes  ab  sas  ombras  miste- 
riosas;  se  sent  l’estrépit  del  obrir  y  tancar  la 
porta  y,  poch  à  poch,  se  va  acostant  un  suau 
trepitj  y’l  soroll  d’unas  robas  de  seda... 

Una  dona,  blanca  com  la  neu,  rossa  com 
l’or  y  ab  ulls  d’àngel,  apareix  seria  devant 
del  bohemi  jove. 

Ell  d’un  salt  se  posa  dret,  y  ab  crit  que  li 
surt  del  fons  de  l’ànima,  exclama:  — Tu!  — 

Sense  dir  un  mot,  la  pertorbadora  del  éx- 
tassis  d’aquell  xicot  s’asséu  à  la  otomana,  y 
posant  el  caparronet  entre  sas  finas  mans,  ab 
els  colzes  sobre’ls  genolls,  se  queda  contem¬ 
plant  l’obra  artística  boy  acabada. 

Y’l  xicot,  no  podent  compendre  1  per  qué 
d’aquella  extranya  visita,  s’ha  quedat  mut, 
confós.  En  son  cervell  hi  bullen  molts  re- 
corts.  No  podent  articular  paraula,  segueix 
ab  la  vista  esparverada  tots  els  moviments 
d’aquella  que  temps  endarrera  ell  havia  esti¬ 
mat...  y  estima  encara;  y  sense  moures  de 
son  lloch,  com  un  idiota,  veu  qu’ella  s  aixe¬ 


ca, ’s  dirigeix  vers  la  -seva  obra,  fa  un  petó 
abaix  al  plinto  ahont  ja  hi  havia  escrit  son 
nom,  y  se'n  torna,  donantli  una  mirada  in¬ 
desxifrable,  cap  aquell  corredor  obscur.  Sa 
silueta’s  confon  entre  las  ombras;  la  porta  fa’l 
mateix  soroll  qu’avans,  y’l  taller  del  bohemi 
torna  à  quedar  tal  com  fa  poch  estava,  peró 
ple  d'una  ubriagadora  olor  de  dona  que  s’es¬ 
tima... 

Un  llumet  brilla;  el  bohemi,  ab  mà  tremo¬ 
losa  agafa’l  barret  y  surt  al  carrer.  Allí  s’a¬ 
tura,  dubta...  Per  fi’s  decideix:  vol  seguir 
à  aquella  dona;  vol  enrahonarhi,  vol  saber 
per  qué  li  ha  fet  aquella  visita.  Travessa 
carrers  y  carrerons,  topant  ab  tothom,  indi¬ 
ferent  à  tot  lo  que  passa  al  seu  voltant. 
Els  llums  de  las'botigas  el  cegan.  Casi  d’es¬ 
ma,  arriba  à  fora  ciutat,  se  dirigeix  à  un  pas¬ 
seig  ample  qu’ell  té  ben  conegut.  Devant 
d’una  casa  de  modesta  apariencia  s’atura,  y 
s’aixuga  la  suhor  freda  que  corra  pel  seu 
front.  Està  segur  de  qu’ella  no  ha  arribat 
encara  à  casa  seva. 

Mentres  tot  passejant  la  espera,  se  la  figu¬ 
ra  una  dona  com  n’hi  ha  pocas,  molt  bona, 
molt  hermosa,  peró  en  fi  una  dona  que  deu 
tenir  las  mateixas  passions  que  totas  las  al- 
tras.  Després,  quàn  allà  lluny,  molt  avall 
del  passeig,  veu  dibuixarse  à  cada  pas  més 
precisa  una  silueta  blanca  y’s  convens  de  que 
no  es  ningú  més  qu’ella,  sense  donarsen 
compte  li  ve  un  tremolor  à  las  camas,  y  lla- 

vors,  com  sempre,  s’obra  en  sas  ideas  una 
gran  transformació:  la  dona  com  moments 
avans  se  figurava  ja  no  hi  es;  la  dona  com 
n’hi  ha  d’altras  ha  desaparegut  per  complert. 
Hi  veu  en  ella  quelcom  més  que  una  criatura 
hermosa,  quelcom  més  que  una  dona  mate¬ 
rial.  En  sos  ulls  hi  endevina  una  llum  ferma 
d’espiritual  bellesa,  una  grandiositat  d’ideas 
incomprensible  per  ningú  que  no  sigui  ell, 
ell  que  la  estima,  que  l'adora,  que  per  ella 
faria  impossibles. 

La  dona  passa  aprop  seu,  y  ell  torna  à 
quedar  extassiat  contemplantla,  admirant  la 
perfecció  de  la  forma,  que  li  sembla  qu’ha 
d’encloure  la  sublimitat  del  sentiment. 


Per  l’ample  passeig  ja  no  hi  passa  ningú. 
En  la  fredor  de  la  nit  sols  s’hi  veu  un’ombra 
tota  arrupida  aprop  d’un  arbre.  Sonan  las 
dotze.  L’ombra’s  separa  del  arbre  y  poch  à 
poch  s’interna  en  la  ciutat,  seguint  carrers  y 
carrerons. 

Es  el  bohemi,  més  desanimat  que  may  de 
poder  compendre  à  aquella  dona,  malgrat  la 
estimació  qu’abdós  se  portan. 

Es  el  bohemi,  que  no  sab  cóm  desxifrar  la 
mirada  qu’ella  li  ha  donat  després  de  besar- 
li’l  nom  posat  al  plinto  de  la  seva  obra. 

Pau  J.  y  Catalàn. 

Dibuix  de  A.  Solé. 


L’IDILI  DE  LA'VIUDA 
per  Gabriele  d’Annunzio. 

El  cadavre  del  batlle  Biagio  Mila,  ja  vestit 
y  ab  el  rostre  cubert  d’un  mocador  xopat  ab 
aygua  y  vinagre,  estava  extés  demunt  del  llit, 
quasi  al  mitj  de  la  sala.  La  muller  y’l  germà 
del  mort  vetllavan  en  la  mateixa  sala,  un  à 
cada  banda. 

La  Rosa  Mila  tindria  llavors  prop  de  vint 
y  cinch  anys.  Era  una  dona  en  la  flor  de  sa 
jovenesa,  de  pell  blanquíssima,  ab  el  front 
una  mica  baix,  las  cellas  llargament  arqueja- 
das,  els  ulls  grisos  y  amples,  ab  unas  ninas 
que  teman  tots  els  reflexos  de  l’àgata.  Com 
que  sos  cabells  eran  abundosos,  sempre  du- 
ya’l  clatell,  els  polsos  y’is  ulls,  cuberts  pels 
rinxos  que’s  rebelavan.  En  tota  sa  persona 
hi  resplandía  certa  sanitosa  netedat  y  aque¬ 
lla  frescal  vivor  que  donan  als  cutis  femenins 


las  cotidianas  ablucions' d’aygua  gelada.  Sas 
vestiduras  exhalavan  un  perfum  qu’atreya. 

L’Emidio  Mila,  el  capellà,  tenia  quasi  la 
mateixa  edat  qu’ella.  Era  prim,  ab  el  rostre 
d’aquell  color  de  bronze  propi  dels  que  viu- 
hen  à  montanya  y  à  ple  ayre.  Un  borrissol 
rossench  li  cubría  las  galtas;  sas  dents  fortas 
y  blancas  li  donavan,  al  somriure,  una  be¬ 
llesa  mascle;  y  sos  ulls  groguenchs,  brillavan 
com  dos  cequins  venecians  nous  de  trinca. 

Tots  dos  callavan.  L’una  esgranava  ab  els 
dits  un  rosari  de  vidre;  l’altre  mirava  com 
el  rosari  s’escorria  entre  aquells  dits  tan 
blanchs.  Tots  dos  sentian  la  indiferència  que 
nostra  gent  montanyana  sol  sentir  devant  del 
misteri  de  la  mort.  L’Emidio  respirà  forta¬ 
ment  y  digué: 

—Fa  calor  aquesta  nit. — 

La  Rosa  va  alsar  els  ulls,  y  feu  que  si  ab 
el  cap.  Dins  de  la  sala,  baixa  de  sostre,  la 
llum  tremolava  als  impulsos  de  la  flameta 
que  cremava  dintre  l’oli  d’una  llantia  de  llau¬ 
tó.  Las  ombras  se  recullían  ara  cap  à  un  àn- 
gul,  ara  cap  à  un  tros  de  paret,  mudant  de 
formas  y  de  intensitat.  Els  batants  de  la  fi¬ 
nestra  eran  oberts,  peró  las  persianas  resta- 
van  closas.  De  tant  en  tant  las  cortinas  de 
musselina  blanca’s  movían  com  infladas  per 
alenadas  de  fora.  Demunt  de  las  blancors  del 
llit,  el  cos  d’en  Biagio  semblava  dormir. 

Las  paraulas  de  l’Emidio  s’esvahiren  en  el 
silenci.  La  Rosa  acotà’l  cap  altra  volta  y  re- 
comensà  à  esgranar  el  rosari  lentament.  Al- 
gunas  gotas  de*suhor  li  perlejavan  pel  front, 
y  sa  respiració  era  cada  cop  més  fadigosa.  Al 
cap  d’una  estona  l’Emidio  va  preguntarli: 

— (A.  quina  hora  vindràn  à  buscarlo  demà? 

— Els  congregants  del  Sagrament  han  dit 
que  vindrian  à  las  deu  —  respongué  ella  ab 
el  to  natural  de  sa  veu.  Y  altra  volta  callaren. 

A  fora  se  sentia  la  monòtona  xerrameca  de 
las  granotas;  y  de  tant  en  tant  pujavan  ale¬ 
nadas  d’ayre  impregnadas  del  humit  perfum 
de  l’herba.  Dins  de  la  tranquilitat  perfecta 
que  regnava,  la  Rosa  va  sentir  una  mena  de 
mormull  ronch  que  sortia  del  cadavre,  y  ab 
una  esgarrifansa  d’horror  s’alsà  de  la  cadira 
y  donà  uns  quants  passos  cap  à  la  porta. 

— No  tinguis  por,  Rosa.  Son  els  humors 
—  digué  son  cunyat,  allargantli  la  mà  pera 
calmaria. 

Ella  va  agafaria  instintivament  y  la  va  es- 

trenye  entre  las  sevas,  sense  tornarse  à  sen- 
tar.  Parava  la  orella  per’  escoltar,  peró  sense 
mirarse  al  mort.  Els  mormulls  se  prolonga- 
van  dins  del  ventre  d’aquest,  y  semblavan 
pujar  cap  à  la  boca. 

— No  es  res,  Rosa,  tranquilísat  —  va  afe¬ 
gir  l’Emidio,  invitantla  à  seure  demunt  d’una 
caixa  de  nuvia  que,  cuberta  d’un  gran  coixi 
de  roba  florejada,  hi  havia  en  un  recó  de  la 
sala. 

Ella  s’assegué  al  costal  d’ell  tota  torba- 
da,  tenint  encara  la  mà  del  Emidio  entre  las 
sevas.  Com  que  la  caixa  no  era  gayre  ampla, 
sos  colzes  se  tocavan. 

Va  tornar  à  regnar  el  silenci.  Al  lluny  es¬ 
clatà  un  cant  de  batedors. 

— Baten  de  nit  al  clar  de  lluna  —  digué  la 
Rosa,  volent  parlar  per’enganyar  la  por  y'l 
cansanci. 

Peró  ell  no  va  obrir  boca;  y  ella  va  reti¬ 
rar  sa  mà,  perque  aquell  contacte  comensa- 
va  a  produhirli  una  vaga  sensació  d’inquie- 
tut.  Tots  dos  tenían  un  mateix  pensament, 
que’ls  havia  vingut  de  sobte  sense  saber 
cóm.  Tots  dos  assaborian  y  refeyan  en  sa 
pensa’l  recort  y’is  incidents  d’un  mateix  fet:  el 
recort  d’un  amor  dels  temps  de  sa  irvfantesa. 

Allavoras  ells  vivian  en  las  casas  de  Cal- 
dore,  al  cim  d’un  puig  assoleyat  als  quatre 
vents.  Al  cap  d’avall  d’un  camp  de  blat,  s’al- 
sava  un  mur  de  pedruscall  y  argila.  Tota  la 
banda  del  mitjdia  era  dels  pares  de  la  Rosa, 
y  com  que’l  sol  no  hi  batia  tan  de  ple,  els 
fruyterars  hi  creixian  ufanosos.  Al  venir  el 
bon  temps,  tots  els  arbres  florían  en  comu¬ 
nió  falaguera,  y  las  copas  de  blancors  d’ar¬ 
gent,  moradencas  y  rosadas,  s’acostavan  sota 
de  las  blavors  del  cel,  coronant  el  mur,  y 
bambolejavan  com  si  volguessin  fendir  els 
ayres,  brunzint  totas  plegadas,  com  milers 
d’abellas  trevallant  la  mel. 

Darrera  del  mur,  pel  cantó  dels  arbres,  la 
Rosa  hi  solia  cantar  tot  sovint.  Sa  veu  fresca 
y  cristal·lina  resonava  com  el  doll  sorollós 
d’una  font  sota  garlandas  de  flors.  Durant  la 
convalescència  d’una  llarga  malaltia,  l’Emi- 
dio  l’havia  escoltat  forsa  vegadas  aquell  cant. 
Se  sentia  tan  feble  y  famolench,  que  tot  so¬ 
vint,  pera  trencar  la  dieta  odiosa,  sortia  de  sa 
casa  d’amagat,  emportantsen  sota  sos  vestits 
una  gran  llesca  de  pa,  y  feya  via,  seguint  el 


mur  per  demunt  del  darrer  solch  de  l’arada, 
fins  arribar  à  n’aquell  lloch  de  beatitut.  Un 
cop  allà,  s’asseya  apoyant  sas  espatllas  con¬ 
tra  las  pedras  escalfadas  pel  sol,  y  comensava 
à  menjar.  Mossegava’l  pa  tot  escullint  una 
espiga  ben  tendra.  Cada  granet  contenia  una 
goteta  de  such  lletós  d’un  gust  frescal  de  fa¬ 
rina.  Per  un  fenómeno  ben  especial,  la  vo- 
luptat  de  l’alimentació  y  la  voluptat  d’escol¬ 
tar  las  canturias  de  la  Rosa’s  fonían  en  el 
convalescent  en  una  sola  sensació  infinita¬ 
ment  agradosa.  Tant  era  aixis,  qu’en  aque- 
llas  horas  vagativas,  en  aquella  calor  y  entre 
mitj  d’aquells  perfums  que  donavan  al  ayre 
un  cordial  sabor  de  vi,  la  veu  femenina  cons- 
tituhia  per’  ell  un  natural  aliment  de  renai- 
xensa,  una  mena  de  nodriment  fisich  qu’ell 
s’assimilava.  Las  canturias  de  la  Rosa  foren 
per  l’Emidio  un  balsam  curatiu.  Quan  ja’s 
sentí  completament  bé,  la  veu  de  la  noya 
l’embolcallà  per  sempre  més  dintre  d’un  en- 
cis  sensual.  Com  que  l’amistat  entre  las  du- 
gas  familias  era  cada  dia  més  estreta,  brollà 
en  l’Emidio  un  d’aquells  melangiosos,  timits 
y  solitaris  amors  d’adolescent. 

Pel  septembre,  avans  que  l’Emidio  entrés 
al  Seminari,  las  dugas  familias  anaren  ple¬ 
gadas  à  brenar  al  bosch,  à  las  voras  del  riu. 
Feya  un  dia  humit;  els  tres  carros,  tirats  per 
bous,  avansavan  lentament,  entre’ls  canyars 
florits.  Varen  brenar  demunt  de  l’herba,  en 
un  ample  clar  de  bosch,  tancat  per  las  socas 
de  las  albas  gegantinas.  L’herbàm  tendre, 
clapejat  assí  y  allà  pels  raigs  de  sol  que’s  fil- 
travan  à  través  del  altíssim  fullatje,  era  tot 
ple  de  flors  moradencas,  qu’exhalavan  un’aro- 
ma  fïníssima;  y  las  ayguas  del  riu,  inmóvils, 
tenían  una  tranquilitat  lacustre,  una  trans¬ 
parència  purissima,  podentse  veure  plàcida¬ 
ment  adormidas  las  plantas  aquàticas. 

Després  de  brenar,  uns  s’escamparen  cap 
al  riu,  altres  se  quedaren  endormiscats  de¬ 
munt  de  l’herba.  La  Rosa  y  l’Emidio,  aga- 
fantse  de  brasset,  van  enfilar  un  viarany  que 
serpejava  entre’ls  prats  verdosos.  Ella  s’apo- 
yava  en  el  bras  d’ell  ab  tot  son  pes;  arren¬ 
cava  las  fullas  dels  arbrissons  que  trobava  pel 
camí,  mossegava’ls  tronchs  amargants  de  las 
matas  y  tirava’l  cap  enderrera  pera  veure  cóm 
volavan  las  falzías  y  cóm  s’allunyavan  xis- 
clejant.  Ab  el  gesto,  sa  pinta  de  tortuga  li 
lliscà  dels  cabells  y  aquestos  se  li  esbadiaren 

demunt  de  las  espatllas  ab  fastuós  esclat... 

L’Emidio  s'ajupí  pera  cullir  la  pinta,  al 
temps  qu’ella  també  ho  feya,  y  al  alsarse,’ls 
dos  caps  se  toparen,  y  la  Rosa,  ab  las  mans 
al  front,  cridava  entre  riallas: 

— Ay!  ay!  — 

El  jovenet  se  la  mirava  tremolant  de  cap  à 
peus,  sentint  que  la  sanch  li  fugia  del  rostre, 
temerós  de  trahirse.  Ella  ab  las  unglas  des¬ 
enrotllà  d’una  soca  un  llarch  espirall  d’eura,  y 
ab  ell  s’entortolligà  ràpidament  els  cabells, 
subjectant  els  que’s  rebelavan  al  clatell  ab 
las  púas  de  la  pinta.  Las  fullas  verdosas  y 
vermellencas  clapejavan  la  negror  esplèndida 
de  sa  cabellera. 

— ^T’agrado  aixis?  —  li  preguntà  ella. 

Mes  l’Emidio  ni  va  obrir  boca.  No  va  sa¬ 
ber  qué  respondre. 

— cY  donchs,  que  potser  ets  mut? — • 

Ell  estava  à  punt  de  caure  de  genolls.  Y  al 
veure  que  la  Rosa  li  donava  à  compendre  ab 
sa  mitja  rialla  que  no  estava  contenta  d’ell, 
senti  ganas  de  plorar,  angoixós  de  no  poder 
trobar  ni  tan  sols  una  paraula. 

Seguiren  caminant.  Un  arbre  caygut  els  hi 
barrà’l  pas.  L’Emidio  alsà  la  soca  ab  las  du- 
gas  mans,  y  la  Rosa  va  passar  per  dessota  las 
brancas  floridas,  que  per  un  moment  la  coro¬ 
naren.  Més  enllà  van  trobar  un  pou  vorejat 
de  dos  abeuradors  de  pedra  rectangulars.  Els 
arbres,  molt  espessos,  formavan  al  entorn  y 
demunt  del  pou  un  claustre  de  verdor:  l’om¬ 
bra  hi  era  profonda,  quasi  humida.  La  volta 
vegetal  s’enmirallava  perfectament  à  dins  de 
l’aygua  qu'arribava  fins  à  la  meytat  de  la 
boca  de  rajolas.  La  Rosa  digué  tot  estirant 
els  brassos: 

— Qué  bé  que  s’hi  està  aqui!  — 

Després  reculli  aygua  en  el  buyt  de  sas 
mans  plegadas,  y  va  xarruparia  ab  una  acti- 
tut  plena  de  gràcia.  Els  regalims  se  li  escor- 
rian  per  entre’ls  dits,  perlejantli  las  faldillas. 
Quan  n’hagué  begut  prou,  va  recullirne  més 
y  la  va  oferir  à  son  company  tota  alegroya. 

— Apa,  beu. 

— No  tinch  set  —  barbotejà  l’Emidio,  tot 
ensopit. 

Ella  li  va  tirar  l’aygua  per  la  cara,  fentli 
una  llengota  despreciativa;  després  va  ajeu- 
res  dins  d’un  dels  abeuradors  aixuts,  com 
dintre  d’un  bressol,  ab  las  camas  que  li  pen- 
javan,  fentlas  ballar  enlayre.  De  cop  se  tornà 


à  alsar,  clavà  una  mirada  extranva  à  l’Emi- 
dio,  y  li  digué: 

— Aném!  Aném!  — 

Se’n  tornaren  sense  dirse  res.  Els  merlots 
xisclavan  demunt  de  sos  caps;  garbas  hori- 
zontals  de  raigsde  sol  atravessavan  son  camí, 
y  las  flayras  del  bosch  creixían  à  son  voltant. 

Alguns  días  després,  l’Emidio  marxava. 
Al  cap  d’uns  quants  mesos,  el  germà  del 
Emidio’s  casava  ab  la  Rosa. 

Durant  els  primers  anys  de  seminari,  el  fu¬ 
tur  capellà  hi  havia  pensat  forsa  ab  sa  nova 
cunyada.  Y  quan  els"  mestres  explicavan  à 
l’aula  l’ Epitome  histories  sacres ,  ell  no’s  podia 
treure  del  cap  la  imatje  de  la  Rosa.  Y  à  las 
horas  d’estudiar  ,  mentres  sos  companys , 
amagats  darrera  dels  faristols,  entreteixian 
conversas  eróticas,  ell,  ab  el  cap  entre  las 
mans,  abandonava  sa  imaginació  als  pensa¬ 
ments  impurs.  Y  à  la  iglesia,  mentres  sona- 
van  las  lletanías  à  la  Verge,  aixis  que  sentia 
la  invocació  à  la  Rosa  mystica ,  s’allunyava  es¬ 
poruguit.  Y  havent  aprés  la  corrupció  de  sos 
condeixebles,  la  escena  del  bosch  se  li  pre¬ 
sentava  radiant  de  llum  nova. 

Y  la  sospita  de  no  haverho  endevinat,  el 
greu  de  no  haver  sabut  cullir  el  fruyt  que  li 
oferían,  el  torturavan  extranyament.  cEra, 
donchs,  veritat?  {L’havía  estimat  la  Rosa? 
?Havía  passat  sense  saberho  arran  d’una  gran 
joya?  Aytal  idea,  afinantse  de  día  en  dia,  se 
tornava  cada  cop  més  insistent,  més  negui¬ 
tosa  y  més  dominadora.  El  sufriment  cada 
dia  esdevenia  més  fondo,  fins  que,  en  l’acla¬ 
paradora  monotonia  sacerdotal  ,  el  pensa¬ 
ment  fixo’s  convertí  per  ell  en  una  mena  de 
malura  constant,  y  al  veure  qu’era  impossi¬ 
ble  curarsen,  se  sentí  embolcallat  per  un  des- 
coratjement  inmens  y  per  una  melangia  infi¬ 
nita...  No  ho  havia  sapigut  compendre! 

Dins  de  la  sala’l  llum  tremolava  lenta¬ 
ment.  A  través  de  las  persianas  closas  entra- 
van  alenadas  d’ayre  més  fortas,  inflant  els 
blanchs  cortinatjes.  La  Rosa,  ensonyantse 
poch  à  poch,  tancava  las  parpellas  de  tant  en 
tant,  y  al  acotàrseli’l  cap  demunt  del  pit,  las 
obria  ràpidament. 

— {Qu’estàs  cansada?  —  li  preguntà  l’Emi- 
dio  ab  molta  dolcesa. 

— No,  —  respongué  ella,  reprenent  esperit 
y  redressantse  cap  à  la  vida. 

Mes,  dintre  del  gran  silenci ,  l’ensopiment 
somniós  s’apoderà  un’altra  volta  de  sos  sen¬ 
tits.  Tenia’l  cap  apoyat  à  la  paret,  demunt 
del  cercle  negrós  de  sos  cabells  esbullats,  y 
per  sa  boca  mitj  badada  sortia  sa  respiració 
lenta  ’y  regular.  Que  n’era  d’hermosa  aixis! 
Res  en  ella  era  més  voluptuós  que’l  ritme  de 
son  pit  y  la  visible  forma  de  sos  genolls  des¬ 
sota  de  la  faldilla  primissima. 

— ;Si  la  besés?  —  pensà  l’Emidio,  experi¬ 
mentant  una  sobtada  sugestió  carnal,  tot  mi- 
rantse  à  la  ensonyada. 

Encara’s  sentian  las  canturias  humanas 
cóm  s’esbadiavan  per  l’ayre  d’aquella  nit  de 
juny  ab  una  certa  solemnitat  de  cadencias 
litúrgicas,  brollant  al  lluny  las  respostas  ab 
diversitat  de  tons,  sense  companyia  d'ins¬ 
truments.  La  lluna  plena  devia  ésser  ben  alta 
ja,  <perque  la  feble  claror  interior  no  podia 
pas  lluytar  ab  las  resplandors  argentadas 
qu’entravan  pels  intersticis  de  las  persianas. 

L’Emidio  tombà’l  cap  envers  el  llit  mor¬ 
tuori.  Sa  mirada,  resseguint  la  linia  rigida 
y  negra  del  cadavre,’s  deturà  involuntària¬ 
ment  demunt  de  la  mà,  demunt  d’una  mà  in¬ 
flada  y  esgroguehida,  un  xiquet  closa  y  sol¬ 
cada  al  dors  de  teixits  livits;  y  va  retiraria 
ràpidament.  Poch  à  poch,  en  la  inconsciència 
de  la  son,  el  cap  de  la  Rosa,  quasi  dibuixant 
un  semicercle  en  la  paret,  s  acostà  demunt 
la  espatlla  del  torbat  capellà.  La  reclinació 
de  la  bella  testa  femenina  fou  d’una  dolcesa 
infinida,  y  com  que’l  moviment  alterà’l  son 
per  un  instant,  brollà  un  reflex  irisat  entre 
sas  parpellas  apenas  desclosas,  que  s’esvahi 
en  las  blancors  d.el  rostre  com  una  fulla  de 
violeta  dintre  d’un  vas  de  llet.  L’Emidio  res¬ 
tà  inmóvil,  sentint  el  pes  demunt  de  sa  es¬ 
patlla,  aguantàntse  la  respiració  per  por  de 
despertaria  y  oprimit  per  l’angoixa  del  glatir 
furiós  de  son  coll ,  de  sos  polsos  y  de  son 
front,  que  semblava  omplir  ab  sa  remor  tota 
la  sala.  Mes,  com  que  la  Rosa  seguia  dor¬ 
mint,  va  sentirse  lentament  invadit  d’un  de¬ 
falliment  y  d’una  deixadesa  invencible,  tot 
mirantse  aquell  col  blanquíssim  que’ls  tres 
collarets  de  Venus  signavan  de  voluptat,  as¬ 
pirant  las  alenadas  tebias  d’aquella  boca  y’l 
perfum  d’aquells  cabells. 

De  sobte,  sense  pensar  res,  sense  por  de 
res,  llentsantse  ben  sencer  dins  de  la  ten- 
tació,  va  besar  la  boca  d’aquella  dona.  Ab  el 

els  ulls  ab  gran  sorpresa,  y,  tot  mirantse  à 
son  cunyat,  se  tornà  pàlida,  molt  pàlida. 
Despiés,  ab  lentitut,  se  relligà’ls  cabells  al 
clatell,  y  redressant  son  bust,  s’estigué  vet¬ 
llant  ben  desperta,  esguardant  à  son  entorn 
las  ombras  capritxosas,  sense  dir  res,  quasi 
inmóvil. 

(  Tampoch  deya  res  l’Emidio.  Tots  dos  s’es 
tavan  demunt  de  la  caixa  nuvial,  com  al  prin¬ 
cipi,  asseguts  de  costat,  tocantse  de  colzes, 
dins  d’una  incertesa  penosa,  evitant  ab  una 
mena  d’artifici  mental  que  sas  conciencias 
judiquessin  el  fet  y’l  condempnessin.  Tots 
dos  s’interessaren  espontàniament  per  las 
cosas  exteriors,  posant  en  aquesta  operació 
del  esperit  una  intensitat  fictici a,  donanthi  no 
més  que  l’actitut  de  la  persona.  Y  à  poch  à 
poch,  una  especie  d’ubriaquesa’ls  conquis¬ 
tava. 

Els  cants  continuavan  ressonant  per  la  nit 
quietosa,  suavisantse  festosament  de  respos¬ 
ta  en  resposta.  Las  veus  mascles  semblavan 
teixir  ab  las  femeninas  una  armonía  amoro¬ 
sa.  De  tant  en  tant  una  veu  agudissima  des¬ 
tacava  demunt  de  las  altras,  llensant  la  nota 
capdal,  al  entorn  de  la  que  sonavan  las  de¬ 
més,  com  las^ayguas  de  las  riberas  s’esmu¬ 
nyen  cap  al  centre  d’una  corrent  fluvial.  Y 
després  d’una  pausà’s  sentia,  al  comens  de 
cada  estrofa,  la  vibració  metàlica  d’una  gui¬ 
tarra;  y  entre  mitj  d’una  y  altra  represa,  arri- 
bavan  ben  clars  els  sorolls  mesurats  de  la  ba¬ 
tuda  del  blat,  demunt  de  las  llambordas  de 
las  eras.  Y  tots  dos  escoltavan. 

Potser  per  un  cambi  de  vent  no’s  sentian 
las  mateixas  flayras  d’avans.  Aquell  perfum 
de  llimoner,  tan  poderós  com  dols  y  finament 
atiador,  venia  potser  dels  serrats  d’Orlando. 
Potser  dels  jardins  de  Scalia  brollava  aquell 
olor  de  rosasy  aquells  bàlsams  ensucrats  que 
donavan  al  vent  el  gust  d’una  essencia  aro- 
mosa.  Muntavan  potser  dels  estanys  de  la 
Farnia  las  flayras  humidas  dels  lliris  floren- 
tins,  que,  un  cop  aspiradas,  refrescan  la  gola 
com  un  glop  d’aygua  gelada. 

Tots  dos  restavan  demunt  de  la  caixa  nu¬ 
vial,  silenciosos,  inmóvils,  com  sota’l  jou  de 
la  voluptat  que  traspuava  aquella  nit  de  llu¬ 
na  plena.  Aprop  d’ells  la  flameta  de  la  llan- 
tia  tremolava  ab  rapidesa,  encorvantse  fins  à 
llepar  el  petitissim  cercle  d’oli,  sobre  del  que 

surava  encara,  nodrintse  y  guspirejant.  Al 
espetech  de  las  guspiras  tots  dos  tombaren  el 
cap;  y  varen  restar  aixís,  ansiosos,  ab  els  ulls 
fixos  y  dilatats,  tot  mirantse  la  flameta  qu’a- 
cabava  de  beures  las  darreras  gotas  d’oli. 

De  sobte,  s  apagà.  Alashoras,  tot  d’un  cop, 
ab  una  concordia  perfecta  d’avidesas,  al  ma¬ 
teix  temps,  s’abrassaren  fortament  l'una  ab 
l’altre,  s’enllassaren,  buscantse  follament  las 
dugas  bocas,  y  perdudament,  cegament,  se 
petonejaren  silenciosos,  sofocantse  de  ca- 
ricias. 

Traducció  de 

S.  VlLAREGUT. 


TEATRES 

En  plena  canícula,  han  comensat  ja’ls  me¬ 
sos  de  proba  pels  teatres  de  Barcelona.  Bona 
part  del  públich  aficionat  estiuheja  y  un’al- 
tra,  que  no  ho  es  tant,  fuig  dels  locals  més 
ó  menys  tancats,  en  que  las  calors  xafo- 
gosas  d’aquestos  dias  fan  la  estada  molt 
desagradable.  No  es  d’extranyar,  donchs, 
que  las  companyias  quins  elements  artistichs 
valiosos  ían  que’I  presupost  de  gastos  sia  un 
xich  crescut,  deixin  abandonadas  nostras  es- 
cenas  per  un  parell  de  mesos  que  passan  à 
monopolisar,  fent  la  víu-víu,  els  novilleros 
del  art,  modestos  y  poch  exigents  tant  en 
aplausos  com  en  quartets. 

Per  ’xó’ls  pochs  aficionats  de  debò  que 
quedan  à  Barcelona,  acudeixen  al  Eldorado, 
ahont  la  companyia  Guerrero-Mendoza  està 
donant  las  últimas  representacions  de  sa 
curta  temporada.  La  novetat  de  la  setmana 
ha  sigut  l’estreno  en  castellà  del  drama  de 
costums  populars  La  filla  del  mar ,  original 
de  nostre  bon  amich  don  Angel  Guimerà. 

Quan  s  estrenà  l  hivern  passat  à  Romea 
en  català,  nostre  director  ja  va  dir  de  l’obra 
tot  lo  que  hi  havia^  que  dir.  No  tenint, 
donchs^  per  qué  ocupàrnosen  avuy,  ens  li- 
mitarém  à  fer  algunas  consideracions  res¬ 
pecte  à  la  execució  y  presentació  escènica  de 
dita  obra  per  part  de  la  companyia  dels  se¬ 
nyors  Mendoza. 

Ab  tota  imparcialitat  dírém  que  ni  una  ni 
altra’ns  van  satisfer.  Y  no  podia  ser  d’altra 
manera;  perque  obras  com  La  filla  del  mar , 
quina  acció’s  desenrotlla  en  un  lloch  deter¬ 


minat,  quinas  passions,  usos  y  costums  son 
no  ja  caracteristichs  d’una  regió,  sinó  pri¬ 
vatius  d’un  estament  d’aquesta,  ofereixen  à 
qui  las  vulga  interpretar  sense  conéixel  à 
fons,  dificultats  casi  bé  insuperables.  Tant 
més  insuperables  quan,  com  succeheix  ab  La 
filla  del  mar ,  el  drama  es  un  reflex  perfecte 
d’una  vida  especialíssima. 

Ab  tals  circunstancias,  qualsevol  compa¬ 
nyia  que  no  sia  de  la  terra  tindrà  que  donar 
una  interpretació  convencionalíssima,  més  ó 
menys  brillant  y  efectista  segons  el  talent 
dels  actors,  però  falsa  y  d’una  impresió  de¬ 
plorable  per  un  públich  que  sab  à  que  ate- 
nirse.  De  manera  que  pot  donarse’l  cas,  y  de 
fet  s’ha  dat,  qu'aquesta  mateixa  interpretació 
produheixi  à  qualsevol  altre  públich  que  no 
sia’l  català,  la  ilusió  de  la  realitat  mateixa; 
realitat  que  no  serà  la  verdadera ,  mes  que  li 
semblarà  tal  si  ab  talent  y  art  saben  presen- 
tarli. 

Mes  per’  un  públich  català  la  cosa  varia 
d'aspecte.  Coneixedor  natural  d’aquell  am- 
bent  social  que  tan  bé  reproduheix  en  Gui¬ 
merà  y  qu’en  La  filla  del  mar  es  element  in- 
teressantíssim,  per  no  dir  preponderant,  no 
tarda  gayre  en  compendre  que  tot  al ló  que  li 
presentan  es  artificiós  y  fals;  que  ni  aquells 
mariners  son  mariners  de  la  costa,  ni’s  mou- 
heu,  parlan  y  senten  reflectint  una  vida  ver¬ 
dadera.  D’aixó’n  resulta  que’l  públich  no  ar¬ 
riba  à  posarse  en  situació  pera  seguir  junt 
ab  els  actors  el  desenrotllo  d’una  acció  dra¬ 
màtica  que,  essent  molt  interessant,  no  pot 
sentiria  sense  fer  un  gros  esfors  de  reflexió; 
y  las  emocions  fillas  de  Ja  reflexió  sempre 
resultan  tardanaS' y  fredas. 

Veusaqui  perque  La  liija  del  mar  no  va  te¬ 
nir  l’éxit  qu’era  d’esperar.  Més  que  censurar 
als  actors  y  actrius  de  la  companyia  Guerre¬ 
ro,  preteném  donar  una  explicació  del  per 
qué  no  van  agradar  interpretant  la  esmenta¬ 
da  obra.  De  culpa,  pròpiament,  no  n’hi  tenen 
cap,  puig  que  culpa  no  es,  desconeixe  à  fons 
cosas  per  ells  exóticas.  Com  actors,  en  gene¬ 
ral,  no  perden  res  de  sos  mèrits  reconeguts; 
ara,  si  s’ha  de  judicar  el  seu  trevall  (no  te¬ 
nim  més  remey  que  ferho)  personificant  els 
tipos  de  l’obra  d’en  Guimerà,  precis  es  con¬ 
fessar  que  no  van  estar  prou  afortunats. 

Aixó  no  vol  dir  qu’en  situacions  determi- 
nadas,  las  més  dramàticas,  no  tinguessin,  al- 

guns  d’ells,  moments  d’inspiració.  La  senyo¬ 
ra  Guerrero,  especialment,  va  dir  ab  tota 
l’ànima  y  forsa  sentiment  las  escenas  finals 
dels  actes  segón  y  tercer.  En  cambi,  la  se¬ 
nyora  Martínez  va  dir  el  seu  paper  freda, 
metòdica  y  automàticament.  Semblava  una 
estatua  ab  mohiment,  quinas  articulacions, 
sobre  tot  las  de  colzes  y  genolls,  s’haguessin 
rovellat.  Aquest  es  l’efecte  que  produhían 
aquell  caminar  solemne  v  acompasat  y  aquell 
accionat  rigit,  uniforme  y  cadenciós. 

Mes  ahont  s’han  equivocat  de  mitj  à  mitj 
(y  tenen  culpa  perque  fàcilment  podían  en- 
terarse)  es  en  la  qüestió  dels  trajos.  Fem  ex¬ 
cepció  tot  seguit  del  que  treu  la  senyora 
Guerrero  en  el  primer  acte,  qu’es  exactament 
lo  que  deu  ser:  fosch,  descolorit,  mitj  es¬ 
queixat,  ab  tacas  y  mullat,  produheix  ilusió 
perfecta.  La  entrada  que  fa  saltant  de  la 
barca  ab  la  fitora  à  la  ma,  els  ulls  encesos, 
vestint  trossos  de  roba  que  ab  tot  y  ser  po¬ 
bres  y  destrossats  se’ls  enjipona  ab  un  des¬ 
ordre  y  gust  extrany,  ben  propi  del  ser  mis¬ 
teriós  quina  sanch  ardenta’s  traslluheix  fins 
en  tan  petits  detalls,  es  emocionant  de 
debò  y  demostra  plenament  que  la  senyora 
Guerrero  ha  comprés  el  tipo  en  tot  all ó 
que  té  d’universal,  de  misteriós  y  de  fan- 
tàstich. 

Els  demés  anavan  molt  ben  vestits  per  re¬ 
presentar  la  Marina ,  Las  Campanas  de  Ca¬ 
rrión  ó  qualsevol  sarsuela  per  l’estil;  mes 
pera  fer  de  mariners  de  la  costa  quetrevallan, 
vestian  massa  bonich,  massa  net  y  massa 
llampant.  Fixemnos  en  una  actriu,  la  que 
sobressortia:  la  senyora  Ruiz.  El  seu  paper 
es  de  pobra  peixetera  que  trevalla  una  xarxa; 
donchs  bé  :  la  senyora  Ruiz  ,  qu’es  molt 
mona  y  te  la  pell  fina  y  blanca,  en  lloch  de 
pintarse  pera  semblar  morena  y  torrada  del 
sol  y  ayres  marins,  encara  s’emblanquina  de 
manera  que  treu  cara  de  porcellana;  ademés, 
porta  ab  molt  garbo  un  vestit  de  percal  clar, 
ímaculat,  ab  un  pet  de  coll  y  punys  y  d'ena- 
gos  enmidonats,  que  ni  que  fos  planxadora, 
sense  cap  taca,  sense  cap  arruga,  ab  un  cuy- 
dado  y  bon  gust  en  els  plechs  y  caygudas  de 
la  roba,  y  un  luxo  de  detalls  y  una  coquete¬ 
ria  que...  en  fi,  sembla  que  surti  de  la  cap¬ 
sa.  Y  per  l’estil  els  demés. 

NOVAS 
Del  Rosselló. 

Perpinyà.  —  Dels  pintors  de  Perpinyà  que 
tot  sovin  y  exposen  llurs  obres  les  més  artís¬ 
tiques,  es  el  senyor  Sanahuja,  un  fill  de  Lley- 
da;  dit  senyor  té  molt  bones  simpaties  à 
Rosselló,  y  avuy  es  un  raig  del  sol  de  Pro- 
vensa,  que  nos  mostra.  Lo  seu  quadro,  es¬ 
posat  al  parador  de  la  viuda  Parés,  es  en- 
semps  un  gran  Paysalje  y’l  retrato  dels  Dos 
infants  de  la  duquesa  d'Uzés. 

Aqueix  gran  quadro  representa  una  claria¬ 
na,  dins  del  bosch,  amb  vistes  sobre  el  riu 
Rhòne  y  sobre  d’un  estanyol;  y  sota  d’un 
roure,  de  vert  y  estés  fullàm,  descansen  lo  fill 
y  la  filla  de  la  duquesa  d’Uzés.  Es  aqui  un 
gros  y  delicat  treball,  y’n  Sanahuja  se’n  ha 
ben  tret.  Aqueix  quadro  es  admirat  de  tota  la 
gent  que  passa. 

Una  vegada  més  doném  la  nostra  millona 
enhorabona  al  nostre  amich  y  artista  en  Sa¬ 
nahuja. 

J-D. 

Sembla  que  per  fi  han  sigut  posats  en  lli¬ 
bertat  per  l’autoritat  militar,  els  joves  catala- 
nistas  que  foren  detinguts  días  passats  à  Vila¬ 
franca. 

Els  felicitém  coralment. 


L’Agrupació  excursionista  catalana  «Los 
Montanyenchs»  ha  nombrat  pera  represen¬ 
tant  seu  en  el  «Congrés  International  de  l’Al¬ 
pinisme)),  que’s  reunirà  per  primera  vegada 
à  Paris  els  días  u,  12  y  13  del  present  mes, 
al  incansable  excursionista’l  distingit  metje 
català  doctor  B.  Roura  y  Barrios,  que’s  troba 
ja  per  aquest  objecte  à  la  capital  de  la  vehi- 
na  república. 

Ab  el  titul  Lo  Camp  de  Tarragona ,  ha  co- 
mensat  à  pubiicarse  en  la  ciutat  d’aquest 
nom  un  nou  periódich  catalanista. 

En  son  article  de  presentació  diu  que’l  seu 
programa  polítich  està  definit  en  las  bases 
que  la  Unió  Catalanista  ha  establert  en  las 
diferentas  Assambleas,  fa  protestas  del  seu 
amor  à  Catalunya  y  à  las  sevas  gloriosas 
tradicions,  sense  per  aixó  pretendre  defen¬ 
sar  una  restauració  mitjeval,  avans  al  con¬ 
trari,  diu  que  s’inspirarà  en  un  criteri  am¬ 
plament  lliberal  y  progressiu,  trevallant  per 
la  complerta  regeneració  moral  del  poble 
catala. 

Desitjém  qu’aqueixos  bons  propòsits  se 
cumpleixin  y  torném  al  nou  setmanari’l  ca- 
rinyós  saludo  que  dirigeix  especialment  à  la 
prempsa  catalanista,  desitjantli  molts  anys 
de  vida. 


Emili  Tintorer. 


JOVENTUT 


416 

Copiém  de  La  Renaixensa: 

«Se’ns  han  enviat  las  següents  ratllas: 

«Seria  convenient  que  l'Inspèctor  senyor 
Golfin,  que’l  Govern  ha  fet  venir  pera  inves¬ 
tigar  las  cosas  del  Ajuntament,  s’ocupés  ab 
preferencia  d’averiguar  cóm  s’ha  produhit  lo 
crèdit  de  500.000  pessetas  que’l  senyor  Gar¬ 
cía  Faria  preté  cobrar  per  trevalls  realisats 
durant  l’época  qu’era  empleat  del  Munici¬ 
pi,  y’l  senyor  Golfin  deuria  procurar  exigir 
la  responsabilitat  que  podria  correspondre, 
no  solzament  en  la  tramitació  del  expedient 
à  Barcelona,  sinó  també  en  los  medis  de  que 
s’ha  valgut  lo  senyor  García  Faria  à  Madrid 
per’  obtenir  la  R.  O.  en  que’s  disposa’l  pago 
de  tan  crescuda  cantitat.» 

Ens  sembla  que  sí  que  seria  molt  conve¬ 
nient  que  s’aclarís  tot  això. 

Hem  rebut  un  Himne  à  la  Verge  de  la  Sa¬ 
lut ,  original  de  don  Joan  Costa  Deu. 


Son  moltas  las  queixas  que’ns  fan  suscrip- 
tors  de  fora  y  corresponsals,  per  no  rebre 
ó  rebre  ab  retràs  els  exemplars  de  Joventut, 
que  puntualment  els  hi  enviém  cada  setmana. 

Seria  convenient  que  per  qui  correspon¬ 
gui’s  prenguessin  las  midas  ’necesarias  pera 
evitar  abusos,  que  no  per  ser  tradicionals, 
deixan  de  perjudicar  al  públich,  als  perió- 
dichs  y  al  bon  nom  de  l’Administració  de 
Correus. 


Advertim  als  venedors  de  Joventut 
que  desd’avuy,  per’obtenir  els  exem¬ 
plars  que  necessitin,  hauran  de  diri- 
girse  à  aquesta  Administració. 


Fidel  Giró,  impressor.  —  Carrer  de  València  31 1. 


SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

CONDICIONS  DE  SUSCRIPCIO 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  Las  tres  grandesas,  per  Pompeyus  Gener. 

—  L’us  de  las  llenguas  regionals  en  l’Administració 
de  Justícia,  per  Trinitat  Monegal.  —  Fresca  d’estiu, 
per  Joan  de  la  Creu  Palmarola.  —  La  mort  del  nú¬ 
mero  25,  per  Joan  Muns  y  Clapé.  —  Ser  ó  no  ser,  per 
Joan  Oliva  Bridgman.  —  Quan  la  Verge  plora,  per 
Joseph  Mas  y  Casanovas.  —  Los  Ayacuchos,  per 

—  Emili  Tintorer,  —  Desde  montanya,  per  Antón 
Busquets  y  Punset.  —  Desde  París,  per  Arnàu  Mar¬ 
tínez  y  Serinà.  —  Novas. 


LAS  TRES  GRANDESAS 

En  aquesta  societat  moderna,  fí  de  sigle, 
hi  han  tres  grandesas;  justas  ó  injustas,  la 
gent  las  respecta,  y  las  respecta  en  un  ordre 
invers  al  en  que  vaig  à  enumerarlas: 

La  grandesa  de  la  forsa,  de  la  conquista 
del  domini. 

La  grandesa  del  talent,  la  del  geni. 

La  grandesa  del  capital,  de  la  fortuna. 

L’amor  à  la  glòria  militar,  impulsat  perla 
mania  de  grandesas,  de  possehir  territoris, 
fer  ó  desfer  nacions,  d’adquirir  reyalmes. 
L’amor  à  la  Ciència  y  al  Art.  à  la  Jusiicia;  la 
desmesurada  ambició  de  diners,  creyent 
qu’ells  únicament  poden  portar  la  felicitat  y 
en  rahó  directe  de  la  cantitat  que  se’n  acumu- 
lan;  aquestas  tres  tendencias  han  atormentat 
als  homes  super-actius  de  tots  els  temps. 
Desde’ls  origens  de  la  Historia,  els  trobém 


per  tot’arréu  adelarats  pera  segui rlas ;  sols 
que  unas  épocas  y  en  unas  nacions  predomi- 
nan  y  son  honradas,  las  unas  ó  las  altras. 

Al  final  de  la  Edad  Mitja  la  imaginació 
dels  poetas  va  desferse  en  llegendas  mara- 
vellosas,  com  la  del  Prebere  Johan  de  las  In- 
dias.  Havia  fracassat  la  Alquímia  ab  la  pedra 
filosofal.  L’or  no’s  feya  ab  l’Ars  Magna;  y’is 
esperits  forts,  els  ambiciosos,  van  creure  mi¬ 
llor  trobarlo  fet  en  las  entranyas  de  la  terra 
y  en  payssos  maravellosos  que  deyan  las 
faulas  qu’existian  allà  lluny,  à  l’altra  part 
dels  mars. 

Y  las  ficcions  varen  ser  profecias. 

Els  navegants  ardits,  descubriren  costas 
d’Africa,  islas  del  Asia,  el  Gran  Continent 
de  las  Américas,  y  d’alli’n  va  sortir  or  en 
pasta  y  productes  qu’en  donavan  molt  més 
que  las  minas. 

Tal  tendencia  torna  à  rebrotar  en  aquest 
sigle  y  han  sortit  en  son  principi  els  Ali  Bey 
(Badia),  y  modernament  els  Stanley,  Brazza, 
Gordon,  Cecil  Rhodes,  etc.,  etc. 

Altres,  encoratjats  pels  exemples  d’Ale- 
xandre  el  Gran,  de  Darius  y  de  César,  y 
mirant  lo  poder  de  Carles  Magne,  y  després 
el  del  Gran  Carles  V.  sobre’ls  dos  hemisferis, 
han  emprés  conquistas  en  els  temps  mo¬ 
derns,  més  ó  menys  grans,  més  ó  menys 

aventuradas,  ab  tendencias  ó  pretextos  més 
ó  menys  civilisadors  ó  justos. 

Els  que’s  queixan  de  la  falta  de  poesia  de 
la  nostra  època,  desconeixentla  per  complert, 
predican  qu’aquestos  tipos  llegendaris  ja  han 
fet  son  temps,  que  han  desaparescüt  pera  no 
tornar  may  més.  Son  víctimas  d’alló  que 
diu  Jorge  Manrique  de  que 

.  à  nuestro  parecer 

cualquier  tiempo  pasado 
fué  mejor. 

Cap  sigle  ha  dat  tants  aventurers,  tants 
homes  de  cor  y  de  voluntat,  tants  paladins 
d’utopias,  ó  de  ideas  novas  realisables  ( 1 ) 
com  el  nostre.  Sense  contarhi  Napoleon, 
aqui  tenim  Riego,  Espirioslakis,  Garibaldi, 
Victor  Manuel,  Kossuth,  El  Mahadí,  Arabi- 
Pachà,  Andreas  Other,  Atkinson,  Bou  Ame- 
ma,  Tippoo-Sakeb-Behadar,  Rousset  Boul- 
bon,  etc.,  etc. 

Lo  que  hi  ha  es  que  ara’ls  conquistadors  ó 
insurrectes,  estan  més  en  armonia  ab  l’épo- 
ca.  En  general,  son  intelectuals  y  s’apoyan 
en  un  fi  humà,  y  la  seva  inteligencia  culti¬ 
vada,  y  la  seva  voluntat  y’l  seu  cor  educats, 
els  hi  donan  una  multiplicitat  d’elements  que 
à  voltas  els  hi  treuhen  energías  en  la  acció. 
De  modo  que  la  facultat  predominant,  no  arri¬ 
ba  fins  à  dominar  à  las  altras.  Aixis  els  hi  sobra 
amplitut  de  concepció  en  els  seus  fins  yescru- 
puls  de  conciencia  en  els  seus  medis.  Per  un 
héroe  antich,  la  honradép  no  existia.  Ni'Xer- 
xes,  ni  Cirus,  ni  Cambises,  ni  Alexandre,  ni 
César,  ni  Khengiskan,  ni  Carles  V,  ni  fins 
Napoleon  pi  i-mer  se  paraban  ab  barras  pera 
conseguir  els  seus  fins.  Eran  més  conquista¬ 
dors  perque  la  seva  megalomania  els  hi  es¬ 
borrava  en  la  lluyta  las  ideas  de  dret,  de 
dever,  de  justícia,  etc.,  etc. 

Un  dels  caràcters  distintius  del  home  ac¬ 
tual  es  una  pèrdua  de  forsas  en  totas  direc¬ 
cions.  Solicitat  per  un  sens  fi  de  contingen- 
cias,  que  mereixerian  passar  desapercebudas, 
se  li  debilita  y  fins  disol  la  tendencia  ó’l  fi 
que’s  proposa  ó  deuria  proposarse  en  la  seva 
vida.  Aixis  en  resultan  malaltias  de  la  volun- 


(1)  L’utopía  es  sols  quan  el  capitost  pert.  Si  gua¬ 
nya,  es  una  idea  nova  realisable,  cóm  que  l’ha  realisa- 
da!  Es  com  en  els  negocis:  el  que  no  té  sort  es  un  xim¬ 
ple;  el  que'n  té  y  fa  diners  es  un  home  serio.  Aixó  pels 

profanus  vulgus. 


tat  per  massa  motius  de  la  inteligencia.  La 
continuitat  del  esfors  els  molesta;  s’agota 
ab  espurnas  y  ab  esquitxos  improductius  lo 
que  deuria  ser  foch  y  raig  continuo. 

Afortunadament,  els  ambiciosos  d’avuy  no 
tenen  aquesta  unitat  y  persistència  de  la  vo¬ 
luntat  brutal  y  l’estret  mirar  que  tenian  els 
d’altres  sigles.  Aixó  els  hi  daba  el  triomf  en 
la  lluyta. 

Tal  tensió  de  la  voluntat  sols  avuy  la  te¬ 
nen  alguns  sabis,  y  uns  pochs  artistas,  per 
convergència  de  motius,  y  alguns  homes  del 
diner,  que  son  un  atavisme  transformat  del 
guerrer  d’allras  épocas.  Parlém  del  conquis- 
tador  qu'era  ensemps  guerrer  y  lladre. 

Aném  ara  als  homes  de  Geni. 

En  Balzac  va  tenir  la  mateixa  tensió  de 
voluntat  que  Napoleon  primer  à  Fransa. 
Sota  d’un  retrato  d’aquéll  hi  va  escriure; 

Jo  realisaré  ab  la  ploma  lo  qu' ell  ab  la  espasa. 

Wagner  ab  tot  y  la  seva  universalitat  de 
coneixements  tingué  també  una  forsa  de  vo¬ 
luntat  que  ratllava  en  mania,  pera  realisar  la 
idea  gran  del  seu  teatre.  Victor  Hugo  à  qui 
Renan  compara  ab  una  forsa  de  la  Naturale¬ 
sa,  y  Flaubert  interromput  per  la  epilepsia, 
l’un  produhint  d’una  manera  enorme,  y  l’al¬ 
tre  poch,  peró  en  forma  esculptural  y  con¬ 
centrada,  son  també  exemple  d’una  voluntat 
ferma  no  interrompuda,  al  servey  d’una  in¬ 
teligencia  creadora,  à  la  qual  tot  ho  subor- 
dinan. 

En  quant  à  sabis,  els  exemples  abundan 
avuy  molt  més  qu’en  els  antichs  temps  de 
la  Historia.  Litré  ab  el  seu  gran  Diccionari , 
y  ab  els  Comentaris  d' Hipócrates,  Claudi  Ber- 
nard  creanl  la  Fisiologia,  Pasteur  inventant 
el  món  dels  petits  organismes;  Darwin,  do¬ 
nant  la  base  de  la  Evolució  continua,  la  més 
General  de  las  lleys  de  la  Naturalesa;  Spen- 
cer,  Heckel,  Tindall,  Lyell,  y’is  filosophs 
com  Schopenahuer,  August  Compte,  Max 
Stirner  gastant  la  seva  vida  en  un  sol  llibre, 
Nietszcheconcentrantse  per  profetisar  la  nova 
idea  de  l’Aristarquía  fins  à  perdrehi  la  rahó, 
tots  son  exemples  d’una  forsa  de  voluntat 
portada  al  heroisme. 

No  só  qui  ha  dit  equivocadament  que’l 
Geni  era  paciència.  Paciència  no,  qu’es  la 
virtut  petita  dels  que  sols  obeheixen.  Persis¬ 
tència  sí,  continuitat  d’energia  qu’es  la  qua- 

litat  sublim  de  tot  el  que  crea.  Concentració 
de  las  energias  de  moltas  generacions  ó  de 
una  rassa,  energias  que  de  latents  passan  à 
activas,  veus  aqui  lo  qu'es  el  Geni,  avans 
com  ara. 

Y  aném  als  acaparadors  del  diner,  els  ho¬ 
mes  de  negoci,  lladres  y  brètols,  molt  co- 
múnment,  pera  no  dir  que  sempre.  Aquests 
si  que  s’atrofian  las  altras  qualitats  per  des¬ 
enrotllar  tan  sols  la  seva  cobdícia,  y’l  càl¬ 
cul  més  que  tot,  y  més  ara  que  ans.  Quan¬ 
ta  fortuna  creada  à  Europa  y  à  Amèrica  y  à 
costa  de  quants  sacrificis,  inclús  el  de  la  prò¬ 
pia  conciencia!  Precisament  fa  pochs  anys,  la 
confessió  del  primer  Baró  deRotschild,  publi¬ 
cada  per  un  escriptor  amich  d’aquest  gran  mi¬ 
lionari,  va  venir  à  confirmar  la  nostra  teoria. 

Nathan  de  Rotschild  deya,  que  pera  fer 
fortuna,  precisament  lo  que’s  necessitava  era 
tení  no  més  que  una  sola  facultat,  el  càlcul,  y 
aquesta  ab  tensió  màxima  y  dirigida  à  un 
sol  fi:  el  fer  diners.  LTIome  de  negocis  deu 
anular  en  sí  mateix  tota  facultat  que  no  ten¬ 
deixi  à  fer  ganancia.  Y  la  estadística  li  dona 
la  rahó:  tots  els  qu’han  fet  grans  fortunas, 
no  s’han  distingit  pas  pel  talent,  sinó  per 
tenir  l’atenció  sempre  fixa  en  els  valors,  y 
una  voluntat  de  ferro.  Tot  home  de  gran  in- 
teligencia,  lo  qu’ha  de  fer  per  adquirir  for¬ 
tuna  es,  segons  en  Rotschild,  anular  totas 
las  facultats  superfluas ,  y  desenrotllar  la  ad- 
quissivitat,  à  costa  de  totas  las  demés  ten- 
dencias.  D’inteligencia  no  n’hi  deu  quedar 
més  que  la  necessària  pel  càlcul  y  l’astucia. 

Ara  preguntém  aquí:  no  es  aixó  una  boge¬ 
ria,  una  enfermetat  mental  com  las  que’s 
cuydan  en  els  manicomis?  Val  la  pena  de 
sacrificarse  aixís  per  adquirir  valors,  tan  sols 
per  el  plaher  estúpit  de  tenirlos?  Creyém 
que  no.  Aixis  com  el  que  conquista  tan  sols 
per  dominar  els  pobles  ó  adquirir  terrenos, 
sense  cap  idea  humanitaria  ó  civilisadora  es 
un  Tirà  matable,  aixís  el  que  conquista  ri- 
quesas,  atrofiantse  à  si  mateix,  y  després 
explotant  y  minvant  vida  à  n’els  altres,  tan 
sols  pel  bestial  plaher  d’amontonarlos,  es  ex- 
propiable.  ( r )  La  grandesa  més  duradera,  més 


(i)  Aquestas  ideas  no  son  originals  nostras.  Sant 
Agustí  trobà  set  motius  llegítims  per’  matar  à  tot  Tirà 

gloriosa,  més  profitosa  à  tots,  la  única  vera¬ 
ment  respectable,  peró  la  més  difícil  y  més 
bona  es  la  del  cor,  la  del  talent,  la  dels 
Sants  y  la  dels  Genis. 

Produhír  obras  mestras,  guiar  la  Humani¬ 
tat,  parlar  per  ella,  modificar  els  aconteixe- 
ments  conforme  à  rahó  y  justicia,  organisar 
el  món  y  arquitecturarlo,  elevar  els  senti¬ 
ments,  difundint  la  vida  y  feria  digna  rele- 
vantla  al  paroxisme,  en  l’Art,  en  l’Amor,  en 
la  Conciencia,  veusaquí  lo  Suprém  de  la  exis¬ 
tència  Humana! 

Tal  tendencia,  per  si  sola,  ja  ompla  de 
goig  l’ànima  forta  capàs  de  possehirla.  Sem¬ 
pre  es  útil  y  superiorisadora  pels  altres  ho¬ 
mes,  contemporanis  ó  veniders  en  épocas 
inmediatas  ó  llunyanas,  y  té  fins  el  méril  in- 
mens  d’ésser  heroica  per  lo  perillosa. 

Las  majorias  son  inertes,  rutinarias,  xi- 
nescas,  y  miran  ab  prevenció  y  fins  ab  odi 
als  que  las  volan  treure  de  sas  antigas  rutas. 
Els  caixons  en  que  han  cristalisat  son  per 
ellas  inviolables.  Las  construccions  qu’ado- 
ran  y  defensan,  buydas  perque  ja  se’ls  ha  eva¬ 
porat  l’ànima,  las  creuhen  sagradas.  jAy 
del  que  hi  atenti!  Lo  menos  que  poden  fer 
si  no’l  menan  à  mort,  ó  per  fam  no’l  sitian, 
es  declararlo  ximple.  Y’l  Geni  al  crear  tren¬ 
ca  barreras,  perque  no  hi  pot  cabre  en  las 
estretas  y  antigas  murallas.  Es  foch  intern  que 
và  cremar  lo  buyt  y  feble.  Per’  aixó  li  aplican 
la  pena  dels  incendiaris.  Als  pretenciosos,  im¬ 
potents,  el  gran  talent  excita  la  enveija  y  odis 
terribles,  com  entre  las  donas  lletjas  la  hermo- 
sura.  Pels  bestias  presumits  y  per  las  grans 
vulgaritats  pretenciosos,  un’obra  genial  es 
una  injuria;  el  talent  de  produhir  nou  y  po¬ 
tent,  els  sembla  un  crim;  de  aqui,  el  que  el 
cami  de  la  Glòria  estigui  sembrat  de  male- 
sas.  Peró  el  que  té  el  geni  per  la  producció 
superior,  també  té’l  tremp  necessari  per  re¬ 
sistir  la  picadura  de  las  espinas.  La  seva  di¬ 
visa  es  / Sempre  Amunt ,  y  Avant  Sempre! 

Et  renovavit  faciem  Terrce. 

Pompeyus  Gener. 


que  oprimeixi’ls  pobles,  y  Sant  Geroni  y  d’altres  diu- 
hen  qu’es  un  crim  el  acaparar  riquesas  per  un  mateix, 
y  consideran  als  richs  com  administradors  dels  bens 
que  produeix  la  terra. 

L’US  DE  LAS  LLENGUA S  REGIONALS 
en  l’Administració  de  Justícia. 

En  l’Estat  espanyol  hi  ha  designada  com  à 
llengua  oficial  la  castellana,  essent  conside- 
radas  com  à  extra-oficials  las  Ilenguas  que’s 
parlan  en  diferentas  regions  (Catalunya,  Va¬ 
lència,  Mallorca,  Galicia,  Provincias  Bascas 
y  Navarra)  que  forman  part  integrant  de  dit 
Estat.  A’n  aquestas  Ilenguas,  avuy  regionals, 
cap  valor  se’ls  hi  dona  en  el  món  oficial;  al 
contrari:  estan  postergadas,  y  en  certas  épo- 
cas  han  sigut  combaludas,  ó  millor,  perse' 
guidas. 

D’un  quant  temps  à  n’aquesta  part,  s’ha 
produhit  entre’ls  naturals  de  ditas  regions 
una  forta  reacció  tendint  à  lograr  que’s  don- 
gui  cert  caràcter  d’oficialitat  à  sas  Ilenguas 
respectivas.  A  aixó  tendeix  la  proposició  pre¬ 
sentada  al  Col-legi  d’advocats  d’aquesta  ciu¬ 
tat.  Que  tal  es  son  objecte  ho  demostrà  son 
autor  don  Jaume  Carner  quan,  al  exposar  las 
rahons  en  que’s  fundava  per'  apoyarla,  no 
tan  sols  parlà  de  las  de  conveniència,  sinó 
que  invocà’/  dret  dels  naturals  de  las  avans 
ditas  regions  à  parlar  sa  llengua  nadiva ,  no 
tan  sols  en  quant  no  sàpigan  la  llengua  ofi¬ 
cial,  sinó  encara  que  la  sàpigan.  Y  ho  demos¬ 
traren  també’l.s  forts  aplaudiments  ab  que  fo¬ 
ren  rebuts  el  discurs  de  dit  senyor  y’is  dels 
altres  companys  que  la  defensaren  ab  iguals 
arguments,  y’l  entussiasme  ab  que  fou  vota¬ 
da  y  aprobada  per  inmensa  majoria,  quasi 
per  unanimitat,  la  proposició. 

Ara  bé:  no  tot  ha  d’ésser  entussiasme;  aixis 
es  que  crech  arribada  l’hora  de  fer  l’examen 
de  dita  proposició,  senyalant  sos  defectes. 
Com  vaig  dir  en  el  número  25  de  Joventut, 
al  explicar  lo  ocorregut  en  la  sessió  del  26  de 
juliol  ,  la  proposició  resulta  incomplerta  y 
poch  radical,  dats  l’esperit  que  la  informa,  el 
fonament  en  que’s  basa,  y’l  objecte  que’s  pro¬ 
posa. 

En  pocas  paraulas  probaré  dedemostrarho. 
Diu  la  proposició  en  son  paragraf  (A)  que’s 
trevàlli  pera  lograr  la  reforma  de  la  ley  de 
Enjuiciamiento  Criminal  en  el  sentido  de  re- 
conocer  y  declarar  el  derecho  que  por  na- 
turaleza  tienen  de  usar  de  sus  respectivos 
idiomas  los  procesados ,  peritos ,  abogados y  ju- 
rados  en  los  juicios  or  ales  y  por  jurados...  et- 
cetra,  etc.  En  ella’s  regoneix  y’s  declara’l 


dret  dels  naturals  de  las  regions,  que’l  tenen 
per  naturalesa,  à  usar  de  sa  parla  en  els  ju¬ 
dicis  orals  v  per  jurats.  {Per  qué,  essent  un 
dret  que  tenen  per  naturalesa,  no  se’ls  hi  ha 
de  regoneixe  y  declarar  en  quant  se  refereixi 
als  judicis  civils  y  en  el  período  d’instrucció 
dels  mateixos  judicis  criminals-  {Es  tal  volta 
que  cambía  la  naturalesa  del  individuu  de 
las  regions  segons  el  judici  sia  civil  ó  cri¬ 
minal,  ó’s  tracti  del  período  d’instrucció  ó 
del  judici  oral  ó  per  jurats,  fins  al  extrém  de 
perdre  un  dret  que  té  per  naturalesa'r  {En 
qué’s  varen  fundar  pera  fer  aytal  distinció!1 
Jo  crech,  per  lo  que  vaig  podenentendre,  que 
va  ser  qüestió  d’oportunisme,  donchs  supo- 
savan  que’ls  hi  fora  més  fàcilment  concedit 
lo  que  demanavan,  tal  com  ho  demanavan, 
que  fentho  més  extensiu. 

Que  la  proposició  es  incomplerta,  ilógica 
y  poch  radical,  se  pot  demostrar  apoyantse 
en  els  mateixos  arguments  que  serviren  pera 
defensaria. 

Dos  foren  els  arguments  que  s’aduhirenen 
defensa  de  la  proposició:  l'un  en  podrém  dir 
de  la  conveniència;  l’altre,  el  del  Dret  Natu¬ 
ral.  Al  exposar  el  primer,  deyan  que  haven- 
thi  com  hi  ha  una  infinitat  de  catalans, 
baschs,  valencians,  etc.,  que  no  saben  el  cas¬ 
tellà,  se’ls  hi  pot  irrogar  un  perjudici  im¬ 
mens  ab  que  tinguin  dé  declarar  en  idioma 
que  no  posseheixen  y  contestar  à  preguntas 
que  no  entenen,  y  si  constestan  en  sa  llengua 
no’ls  entenen  els  altres,  els  funcionaris;  aixó 
en  quant  als  processats  y  testimonis;  y  en 
quant  als  jurats,  que  no’s  poden  fer  càrrech 
del  judici  no  entenent  l’idioma  en  que’s  tra¬ 
mita;  qu’ab  més  facilitat  uns  y  altres  s’apli- 
caràn  en  la  llengua  que  parlan  habitualment, 
que  no  en  la  que  parlin  per  accident,  no  sent 
tan  fàcil  que’s  preocupin  y  s’equivoquin  va- 
lentse  de  la  primera,  com  usant  la  segona. 
Aquest  es,  en  síntessis,  l'argument  de  la  con¬ 
veniència. 

Realment,  aquestas  consideracions  son  cer¬ 
tas,  peró  no'son  suficients  pera  ferne  l’argu¬ 
ment  decissiu,  el  fonamental.  Hem  de  fer  no¬ 
tar  que,  apoyantse  en  ell,  els  advocats  sols 
deurian  informar  en  sa  llengua  en  judicis  per 
jurats,  no  en  judicis  orals,  puig  en  aquestos 
els  qui  deurian  entendre’l  informe  foran  per- 
sonas  qu’entenen  el  castellà,  y  casi  may  la 
llengua  regional.  A  més,  admétrel  com  à  prin 

cipal  ó  fonamental,  es  admetre  que'l  día  en 
que,  sia  pel  motiu  ó  causa  que’s  vulgui, 
tots  els  individuus  que  forman  part  del  Estat 
espanyol  sabessin  el  castellà,  cosa  possible, 
deixaria  d’existir  el  motiu  en  que’s  fundaria’l 
dret  à  parlar  l’idioma  patri  que  tenen  els 
fills  de  las  regions  en  que  hi  ba  llengua  prò¬ 
pia;  y  aixó  es  indiscutible,  al  meu  entendre. 
Ademés,  ab  tal  fortament  l’admissió  de  ditas 
llenguas  en  els  tribunals  deuria  ser  ab  el  ca¬ 
ràcter  interi  ó  tranzitori,  ó  sia  fins  que  tots 
els  individuus  que  forman  part  del  Estat  es¬ 
panyol  arribessin  à  saber  l’idioma  oficial. 

Fins  admetent  aquest  fonament,  la  propo¬ 
sició  resulta  incomplerta,  puig  las  mateixas 
rahons  de  conveniència  exigeixen  que’ls  i dio - 
mas  regionals  s’usin  en  el  periodo  d’instruc¬ 
ció  en  els  judicis  criminosos,  cpm  també  en 
els  judicis  civils.  En  efecte:  el  sumari  es  la 
base  del  judici  criminal;  en  la  instrucció  que 
fa’l  senyor  jutje,  ja  directament,  ja  valentse 
del  actuari,’s  prenen  declaracions  als  proces¬ 
sats  y  als  testimonis;  cap  disposició  hi  ha 
qu’obligui  qu’aquestas  se  prenguin  en  la 
llengua  de  la  regió,  ans  al  contrari,  deuhen 
ferse  en  castellà,  y  molt  més  sent  els  jutjes 
d’altras  regions.  ;Cóm  els  entendràn  els  pro¬ 
cessats  y  testimonis  que  no  sàpigan  l’idioma 
oficial?  (Cóm  els  podrà  entendre’l  jutje  ó  ac- 
tuari  (en  son  cas)  que  no  sàpiga  l’idioma  re¬ 
gional?  (No  es  la  proba,  en  els  judicis  crimi¬ 
nosos,  especialment  moral?  (No  es  la  princi¬ 
pal  proba  la  d’indicis?  (No’s  podràn  trobar 
diferencias  entre  lo  dit  en  català  en  el  judici 
oral  ó  per  jurats,  y  lo  fet  en  el  periodo  de  ins¬ 
trucció,  que,  segons  la  proposició,  deuria 
ferse  en  l’idioma  oficial? 

Passant  als  judicis  civils,  molts  dels  qu’han 
de  compareixe  en  els  jutjats,  tant  de  la  capi¬ 
tal  com  dels  districtes  rurals,  no  saben  ex- 
pressarse,  ni  entendre  las  preguntas,  en  cas¬ 
tellà.  Aixó  ho  hem  vist  tots  els  qu’hem  exer¬ 
cit  l’abogacía  poch  ó  molt.  De  manera,  que’ls 
litigants  poden  dir  cosas  que  no  senten,  ni 
creuhen,  quan  se’ls  cridi  à  absoldre  posicions; 
y  lo  mateix  els  hi  passa  als  testimonis  y  périts, 
sent  aixis  que  s’explicarian  molt  millor  y  ab 
més  exactitut  si  poguessin  contestar  en  sa 
llengua  pròpia  à  preguntas  fetas  en  la  ma¬ 
teixa.  Y  dat  aquest  fonament,  (per  qué’ls  ad¬ 
vocats  han  de  poder  informar  en  la  llengua 
regional?  Crech  qu’ab  aquestas  considera- 

cions  se  compendrà  lo  incomplerta  qu’es  la 
proposició  que’ns  ocupa,  molt  més  si’s  tracta 
de  fonamentaria  en  la  conveniència.  No  vuy 
dir  ab  tot  aixó  qu’aquest  argument  sia  des- 
preciable,  sinó  que  no’s  pot  considerar  com 
à  principal;  tan  sols  com  à  secundari  per’  en¬ 
robustir  el  fonamental. 

L’altre  argument  en  que  s’apoyaren  els 
defensors  de  la  proposició,  que’s  deduheix  de 
la  lletra  d’ella,  es  el  verament  principal,  el 
fonamental,  com  ja  he  indicat,  tota  vegada 
que  fa  remarcable’/  dret  de  tot  individuu  d’ex- 
pressarse  en  sa  llengua  nadiva ,  dret  que,  per 
mi,  arriba  à  convertirse  en  dever  en  molts 
cassos.  Ademés,  va  ajudat  aquest  dret  d’un 
fet,  qu’es  la  major  facilitat  que  té  tothom 
d’exposar  son  pensament  en  paraulas  direc¬ 
tament  en  sa  parla  acostumada,  sense  neces¬ 
sitat  de  traduccions,  ni  dels  equilibris  men¬ 
tals  que  té  de  fer  per’  explicarse  en  llengua 
extranya  à  sa  naturalesa  mal  que  sia  im¬ 
posada.  (Y  creguim,  senyor.  Maynard,  qu’a- 
quell  argument  contrari  que  va  insinuar  al 
dir  Voe  viclis!,  no  té  res  de  jurídich,  filosófich, 
ni  pràctich).  A  pesar  de  ser  l’argument  qu’he 
explicat  el  que  va  servir  de  fonament  à  la 
proposició,  els  autors  d'aquesta’s  van  descuy- 
dar  dels  judicis  civils  y  del  periodo  d’instruc¬ 
ció,  y  en  veritat,  no  entench  el  per  qué,  puig 
si  l’individuu  té  dret  à  expressarse  en  sa  llen¬ 
gua  en  el  judici  oral  ó  per  jurats,  (cóm  se  li 
ha  de  negar  aquest  dret  tractantse  del  mateix 
judici  en  son  periodo  preparatori,  ó  bé  en  el 
cas  que  comparegui  en  un  judici  civil?  Tal 
volta  va  ser  un  oblit  dels  autors  de  la  propo¬ 
sició,  puig  en  lo  paragraf  (B),  al  tractar  de 
las  reformas  conseqüència  de  la  del  para¬ 
graf  (A),  se  demana  que  formin  part  en  la 
Sala  de  las  audiencias  territorials  de  ditas 
regions  un  magistrat  natural  de  las  mateixas; 
lo  qual  no's  comprèn  si  no  volguessin  per  lo 
civil  lo  que  demanan  per  lo  criminal. 

Tenim,  donchs,  que  l’esperit  de  la  propo¬ 
sició  es  jurídich,  bo  y  lloable,  mes  ella  en  sa 
redacció  resulta  en  desacort  ab  son  esperit. 

En  quant  à  las  incompatibilitats  per  la  nai 
xensa  ó  residència,  es  molt  just  que’s  dema¬ 
ni  la  supressió.  En  primer  lloch,  es  producte 
de  la  desconfiansa  del  Poder  envers  uns  fun¬ 
cionaris,  ja  avans  de  ser  nombrats;  segón, 
perque  no  produheixen  cap  dels  resultats 
que’s  proposà  l’autor  de  la  lley,  ja  qu’es  més 

fàcil  que’l  funcionari  s  deixi  influhir  pel  ca- 
cich  per  medis  extranys,  en  un  pais  ahont  es¬ 
tà  de  pas,  que  no  en  el  que  va  nàixer  y  resi¬ 
deix  habitualment  é  hí  té  la  familia,  amichs 
y  coneixensas;  y  tercer,  perque  fins  perjudica 
al  mateix  funcionari,  que  deu  viure  poch 
temps  en  un  pais  ahont  no  hi  té  tantas  faci¬ 
litats  com  en  el  seu. 

Jo  crech  que  millor  haguera  sigut  resumir 
els  paragrafs  (B)  y  (C)  en  un  que  demanés 
que  tots  els  funcionaris  de  l’Administració 
de  Justicia  fossin,  pera  las  esmentadas  re¬ 
gions,  naturals  d’ellas,  ó  quan  menys  cone¬ 
guessin  son  Idioma  y  son  Dret. 

De  tots  modos,  felicito  al  autor  y  firmants 
de  la  proposició,  esperant  que  prompte’n  vin¬ 
drà  un’altra  més  complerta  y  radical. 

Trinitat  Monegal. 


FRESCA  D’ESTÍU 

No  podent  anar  à  estiuhejar  en  cap  esta¬ 
bliment  d’ayguas  més  ó  menys  medicinals 
ahont  la  gent  rica  va  més  pel  luxo  d’exhibir- 
se  que  pera  curarse;  ni  podent  tan  sols  arri- 
barse  fins  à  un  poble  de  montanya,  els  po¬ 
bres  que  pasém  l’estíu  à  ciutat,  després  de 
la  xardor  del  dia  hem  de  buscar  la  mica  de 
fresca  que  corre  à  la  nit. 

Ara  farà  un  any  que  ab  aquest  propòsit 
vaig  sortir  una  nit  de  casa  buscant  un  lloch 
hont  hi  fes  un  xich  de  fresca.  Sense  darmen 
compte,  vaig  trobarme  en  el  passeig  de  Gra¬ 
cia.  Alió  semblava  la  fira  del  amor,  ahont 
las  mares  hi  duyan  à  sas  fillas.  Aquell  seguit 
de  gent,  uns  passejant  amunt  y  avall,  altres 
sentats  en  cadiras  fent  rotllo,  privant  el  pas, 
va  ferme  fugir  mitj  marejat  y  anar  Gran-Vía 
avall,  fins  arribar  als  jardinets  de  la  plassa 
de  Tetuàn. 

En  aquella  plassa  tot  era  quietut.  Una  pa¬ 
rella,  asseguda  en  un  dels  banchs,  parlava 
baixet,  tan  baixet,  qu’aquell  xiu-xiu  que’s 
sentia  semblava’l  sospir  del  vent  quan  passa 
jugant  ab  las  fullas  dels  arbres.  A  no  ser  per 
la  llum  dels  fanals,  ningú'ls  hauria  vist. 

En  un  dels  caminals  vorejats  d’eura  y  ge- 
gantinas  magnolias  que  formavan  els  jardins, 
hi  havia  un  jove  d’uns  vintinóu  ó  trenta  anys, 
passejant  neguitós,  com  si  esperés  à  algú  ab 
molt’ansia.  Fumava.  Quin  fumar  un  cigar- 


ro  darrera  l’altre!  Y  ab  quin  afany  mirava 
vers  el  comensament  del  caminal! 

Al  punt  qu’en  un  rellotje  vehi  tocavan  las 
deu,  va  venir  pel  caminal  una  dona  acom¬ 
panyada  d’un  noy.  Era  alta,  esbelta,  el  cabell 
negre,  els  ulls  no  gayre  grossos,  peró  molt 
vius,  la  boca  petita  y’is  llabis  vermells. 

S’ajuntà  ab  el  jove  qu’esperava,  y  que 
s’agafà  del  bras  d’ella.  Qué  ditxosos  devian 
ser!  Quin  benestar  respirava’l  món!.-.  En- 
rahonavan  à  mitja  veu,  semblavaque  tingues¬ 
sin  por  de  despertar  à  aquella  nit  tan  quieta. 
Y  dant  voltas  per  aquells  jardins,  si’n  van 
fer  de  projectes! 

Que  n’es  de  bonich  el  món  al  costat  d’una 
dona  que’ns  estimi!...  Ell  li  demanava  un 
petó;  ella,  negatli,  apartava’l  cap...  pero’ls 
ulls  d’abdós  ge  van  trobar  mirantse  fit  à  fit, 
y  aquells  llabis  plens  de  loch  tenian  set,  y 
van  juntarse. 

Y  en  aquell  moment  se  van  adonar  que  la 
lluna  projectava  l’ombra  d'ells  à  terra;  y  ella, 
avergonyida,’s  va  desfer  del  bras  d’ell  y  va 
mirar  al  noy  que  l’acompanyava.  Ell  se  va 
quedar  parat,  y  la  lluna  va  amagarse  darrera 
d’un  núvol  ,  tota  contenta  d’haver  fet  de 
Banyeta.  ; 

Joan  de  la  Creu  Palmarola. 


LA  MORT  DEL  NÚMERO  25 

Això  m’ho  contava’l  meu  amich  Manel, 
metje  d’un  trasatlàntich,  en  la  cuberta  del 
vaixell  que’ns  duya  cap  à  Canarias,  una  nit 
d’estiu  plena  d’acres  perfums  salins,  sota; 
d’un  cel  entatxonat  d’estrellas  rutilants  y 
vivissimas. 

—((Jo,  alashoras, — me  deya, — era  alumne 
intern  del  collegi  de  medicina,  y  estava  à  punt 
d’acabar  la  carrera.  Crech  que  feya  l’ultim 
curs. 

Una  nit  d’hivern  que’m  tocava  de  guardia, 
havia  demanat  à  un  dels  amichs,  pera  poder 
anar  no  sé  à  quina  gatzara,  que  me'n  fes  la 
primera  meytat,  y  allà  à  las  dotze,  quan  me 
treya’l  palelot  pera  posarme  còmodament 
aprop  del  braser,  entrà  la  hermana  dihentme 
que  una  malalta  de  tal  sala’m  demanava. 

Francament,  va  extranyarme’l  desitj  d’a¬ 
quella  pobra  dona  à  qui  no  creya  coneixe, 
peró  vaig  anarhi  desseguida. 

A  la  llum  macilenta  de  la  quadra,  volia 
endevinar  las  faccions  de  la  malalta  que’s 
perdian  en  la  penombra,  peró  sols  poguí 
veure  qu’era  jove  y  estava  molt  demacrada. 
Una  tosseta  impertinent  y  seca  que  l’atacava 
de  tant  en  tant,  me  feu  coneixe  sense  vaci- 
lacions  que’m  trobava  devant  d’un  cas  de  tis- 
sis  pulmonar  en  el  tercer  grau. 

Ella,  quan  me  vegé,  àb  la  seva  mà  ossosa 
y  entressuhada  prengué  la  meva,  y  mirant- 
me  de  fit  à  fit, 

— iQué  no’m  coneixes,  Manel? — va  dirme 
ab  veu  apagada. 

Acostantme  més  à  la  malalta,  vaig  fer  una 
exclamació  y'm  vingué  à  la  boca  un  d’aquei¬ 
xos  noms  de  guerra,  sugestius  y  retombants, 
que  s’usan  en  el  món  de  la  galanteria;  v  als 
ulls  de  la  imaginació  se’m  presentà  una  dona 
esplèndidament  hermosa,  fastuosa  y  elegant, 
alegra,  esbojerrada,  qu’en  altre  temps  ha¬ 
via  passat  molt  aprop  meu,  peró  que  casi  no 
tenia  res  que  veure  ab  el  pobre  farsell  de  pe- 
llaringas  humanas  que  s’acabava  en  aquell 
llit  com  una  onada  quan  arriba  à  la  platja. 

— Sí,  la  mateixa, — ’m  digué  ab  un  sospir. 
— Aquesta  tarde  t’he  vist  passar;  y  encara 
que  no  tinch  cap  dret  à  amohinarte,  estich  tan 
sola,  que  sabent  per  la  hermana  qu’avuy  esta- 
vas  de  guardia,  m’he  atrevit  à  enviarte  à  bus¬ 
car  perque’m  fessis  un  xich  de  companyia. — 

Vaig  assentarme  à  la  espona  del  llit,  y  le- 
nintme  ella  la  mà  sempre  agafada,  passarem 
bona  estona  sense  dirnos  paraula. 

Després,  com  seguint  una  conversa  que  ja 
sostenia  ab  el  pensament,  ó  la  fal·lera  d’una 
idea  persistent,  me  digué  ab  veu  cansada  y 
tan  afónica  que  casi  no  s’entenia: 

— Y  no’t  pensis  que  n’estigui  d’avuy,  de 
sola.  Fa  tans  anys  que’n  estich!  Jo  era  jove, 
ben  jove;  tenia  setze  anys  quan  se’m  morí  la 
mare.  Avuy  ne  tinch  vint  y  set,  y’m  sembla 
que  n’han  passat  cent.  Al  morir  ella,  una 
tia’m  volgué  recullir  à  casa  seva.  Vivia  de 
llarch  temps  amistansada  ab  un  senyor,  y 
aquell  exemple  y  la  persistència  d’un  amich 
d’ell,  que  també  era  molt  entrant  à  la  casa, 
fou  lo  que’m  va  fer  baixar  el  primer  grahó 
de  la  escala  que  de  mica  en  mica  m'ha  portat 
à  morir  aqui. 

Y  desd’alashoras,  sempre  hi  he  estat  sola! 

1  u  m’has  conegut  alegra  y  ajogassada  de 
l’una  diversió  a  l’altra;  de  ball  en  ball,  de  ti¬ 


beri  en  tiberi;  ara  als  brassos  d’un,  després 
als  d’un  altre,  cercant  sempre  una  persona 
que’m  estimés  un  xich;  un  xich  no  més,  peró 
de  debó:  una  persona  à  qui  pogués  explicar 
las  mevas  penas,las  mevas  ilusions;  peró  uns 
me  responían  comprantme  una  joya,  altres 
brindantme  ab  un  nou  plaher  ó  excitantme  à 
la  follia  de  la  matèria;  y  may  podia  trobar  à 
qui’m  volgués  entendre,  à  qui  pogués,  ab 
confiansa,  posarli’l  cap  en  la  espatlla  ab 
aquella  intimiíat  que  jo  desitjava  y  qu’avuy 
encara  noconech  ni  sé  explicar  cóm  es,  peró 
qu’adelerada  he  buscat  sempre  sense  po¬ 
der  trobaria  may. 

Un  sol  instant  me  semblà  que  la  tenia:  un 
home,  més  jove  y  més  franch  que’ls  al¬ 
tres,  passà  per  aprop  meu.  Me  semblà,  desde 
la  primera  vegada  que’ns  vejerem,  qu’aquell 
home’m  mostrava  més  simpatia,  que  tenia 
pera  mi  una  especie  de  llàstima  carinyosa, 
que’m  duya  un  interès  que  jo  may  havia  ins¬ 
pirat  à  ningú.  Peró,  desgraciadament,  al  de¬ 
vant  d’ell  me  sentia  més  tonta  y  apocada;  y 
ell,  per  la  seva  part,  tampoch  era  expansiu. 
Sempre,  aprop  meu,  deixava’l  lloch  pels  al¬ 
tres;  peró  quan  de  lluny  me  mirava,  si’s  pen¬ 
sava  que  no’l  veya,  clarament  deixava  ende¬ 
vinar  l’interés  que’m  duya... — 

La  malalta,  ab  tan  llarga  conversa,  s’ha¬ 
via  cansat  molt,  y  pantejava  ab  gran  desfici. 

Callarem  una  estona,  y  mentres  jo  pensa¬ 
va,  cavilós,  en  la  conversa  tinguda,  vingué 
la  hermana  à  ferme  notar  que  calia  deixar 
descansar  à  aquell  cos  afadigat.  Obehintla, 
vaig  aixecarme  pera  deixar  el  lloch,  y  alas- 
horas,  estrenyentme  més  y  més  la  mà, 

—  ^Tornaràs  demà? — va  dirme. — Acabaré 
de  contarte  la  meva  trista  historia...  t’ho  diré 
tot. — 

Després,  en  el  llit  del  quarto  dels  practi¬ 
cants  no  podia  dormir.  Aquella  revelació 
d’amor  incipient,  la  edat  meva  y  las  circuns- 
tancias  de  quan  ens  coneguerem,  me  clavà 
una  espina  al  cor;  sobre  tot  pensant  en  el 
retrato  que’m  feu  del  home  qu’havia  estimat. 

Quan  el  dia  clarejava  vaig  quedar  ador¬ 
mit,  ab  un  son  agitat  y  ple  de  visions. 

Ben  entrat  el  mati,  la  hermana  vingué  à 
despertarme  dihent  que  la  malalta  del  núme¬ 
ro  25  havia  mort  y  calia  extendre  la  papeleta. 

Era  ella.» — 


Joan  Muns  y  Clapé. 

SER  Ó  NO  SER 

Ser  ó  no  ser:  aquesta  es  la  qüestió. 

Shaiíespeare:  Hamlet. 


Ser  ó  no  ser,  amichs:  la  gran  qüestió  es  aquesta; 
ser  ó  no  ser  del  tot:  mostremnos  francament. 
Enrera  aquell  que  fuig  devant  de  la  tempesta! 
Enrera  qui  no  té  per  tot  un  cor  valent! 


Enrera’l  vell  ruhí  qu’assedegat  sospira 
per  convertir  en  or  la  sanch  dels  sers  humils. 
Enrera'l  bard  novell  si  de  la  jove  lira 
tan  sols  arrenca  planys  y  no  cansons  virils. 


Enrera'l  trovador  qu’enfront  la  hiprocresía, 
ab  ànima  d’infant,  tremola  esporuguit! 

Enrera  aquell  que  tem  la  clara  llum  del  día! 

Enrera  aquell  que  tem  las  ombras  de  la  nitl 

Enrera  aquell  cobart  que’l  pensament  amaga 
é  hipòcrita,  ab  anhel,  sols  cerca’l  benestar, 
y  ab  cants  de  goig  suprém  tot  lo  mesquí  amanyaga 
y  al  raquistisme  trist  enlayra  sens  parar. 

Enrera’l  que  poruch  s’humilia  à  la  presencia 
dels  ídols  aixecats  per  la  ignorància  arréu. 

Enrera’l  que  afanyós  el  crit  de  la  conciencia 
ofega  ab  prechs  sagrats  resats  à  mitja  veu. 

Dibuix  de  Ruiz  Picasso. 


Avant,  mos  bons  amichsl  Las  ombras  del  misteri 
aclarirém  potents  ab  la  sagrada  llum 
ab  la  sagrada  llum  qu’en  un  y  altre  hemisferi 
de  la  rutina  vil  destrihi’l  negre  fum. 

Mostremnos  tal  com  som,  mostrem  l'ànima  nostra; 
els  vicis  y  virtuts  mesquinas  aborrím; 
reflecti’l  pensament,  sense  temor,  el  rostre; 
llegesca  en  ell  tothóm  el  nou  món  que  sentim. 

Ser  ó  no  ser,  amichs:  la  gran  qüestió  es  aquesta; 
ser  ó  no  ser  del  tot:  mostremnos  francament. 

Enrera  aquell  que  fuig  devant  de  la  tempesta! 
Enrera  qui  no  té  per  tot  un  cor  valent! 

Joan  Oliva  Bridgman. 

QUAN  LA  VERGE  PLORA 

No  ploréu,  Maria, 
que'ns  trenquéu  el  corl 


Quan  la  Verge  plora, 
tots  els  cors  conmóu. 

Enternida  guayta 
son  Fillet  hermós 
qui  en  sa  falda  pura 
tot  nuet  s'adorm... 

Fins  les  mares  pobres 
tenen  paneró, 
y  Ella  |ni  una  faixal 
de  bolquers  |ni  un  tros! 
Té  un  xich  d’herba  seca 
babejada,  y  prou... 

Quan  la  Verge  plora 
iquín  dol! 

No  ploréu,  Maria, 
que’ns  trenquéu  el  corl 


Quan  la  Verge  plora, 
plora'l  cel  y  tot. 


(Al  eximi poeta  mossèn  Miquel  Costa  y  Llobera.) 

Quan  la  Verge  plora, 
plora  tot  el  món. 

El  cel  blau  s’entela, 
s’enretira  el  sol 
y  la  lluna  minva, 
com  un  glas  que's  fon. 

Sa  aucellada  alegre 
desa,  mut,  el  bosch, 
ploriqueja  trista 
la  enclotada  font, 
y’is  jardins  apagan  . 
sas  encesas  flors. 

Quan  la  Verge  plora 
iquín  dol! 


Baixa  una  boyrina 
fistonada  d’or; 
lleu  com  una  fada, 
ve  y  embolca  al  Noy. 
Entremitj  de  glassas 
sos  ullets  desclóu, 
com  estels  que  brillan 
d’un  estany  al  fons: 
jPetoneijals,  Mare, 
qu'es  el  primer  colpl... 


Quan  la  Verge  plora 
iquín  dol! 

Si  somriu  Maria, 
terra  y  cel  jquín  goig! 

Joseph  Mas  y  Casanovas. 

LOS  AYACUCHOS 

Els  ayacuchos  eran  els  fanàtichs  partidaris 
del  Espartero  (gran  ayacucho ),  quan  allà  pels 
anys  40  y  41  desempenyava  la  regencia  du¬ 
rant  la  menor  edat  de  la  princesa  Isabel. 

<-Per  qué  la  gran  pandilla  progressista  for¬ 
mada  pels  flamants  apòstols  de  la  llibertat 
sense  trabas,  va  ésser  batejada  pels  famo- 
lenchs  moderats  y  carlins  reaccionaris,  ab 
dit  motiu,  que,  etimològica  y  substancial¬ 
ment,  res  indica,  y  històricament  no  té  altre 
interès  qu'haver  donat  nom  à  una  batalla 
ocorreguda  à  l’altra  banda  dels  mars?  En  Gal¬ 
dós  confessa  ingènuament  que  no’n  sab  del 
assumpo  més  que  nosaltres.  Misteri  es  aquest 
que,  segurament  may  s’aclarirà.  Tal  volta 
sortint  espontani  de  boca  d’algún  exaltat 
reaccionari’s  va  fer  prompte  de  domini  pú- 
blich,  y’l  poble  castellà,  sempre  fantasiós, 
aprengué  à  pronunciarlo  ab  la  fonda  afecta¬ 
ció  y  sobre  entesa  malicia  à  que’s  prestava  la 
eufonia  del  terme  y  sa  falta  de  sentit  deter- 
minatiu.  En  fí,  siga  lo  que  vulga,  lo  cert  es 
que  per  ayacuchos  foren  coneguts  els  que  fe¬ 
ren  mans  y  mànegas  de  la  governació  d’Es- 
panva  durant  aquell  agitadissim  periodo  que 
tan  gràficament  descriu  en  Galdós  en  son 
ultim  tomo  dels  Epissodis  nacionals,  que  por¬ 
ta’l  mateix  titul. 

En  aquest  tomo,  l’element  novelesch  pre¬ 
domina  sobre  l’element  polhich,  y  sa  forma 
es,  en  gran  part,  la  epistolar.  Si  interessan- 
tíssims  y  de  gran  sobrietat  son  els  primers 
capituls  del  llibre,  en  que’ns  descriu  la  vida 
senzilla  qu’en  el  palàu  dels  reys  portavan  las 
ignocentas  princesas,  contrastant  ab  las  lluy- 
tas  dels  politichs  al  defora,  y  las  intrigas  dels 
palatíns  à  dintre,  no  menos  sugestivas  é  in¬ 
teressants  son  aquellas  epistolas  ja  politicas, 
ja  senzillament  novelescas,  qu’omplenan  tres 
quartas  parts  del  llibre. 

Politicas  quasi  exclussivament  son  las 
qu’escriuhen  à  don  Fernando  Calpena  un  se¬ 
nyor  Centurión,  flamant  progressista  ab  càr- 
rech  al  palàu,  y  un  moderat  sens  empleo  de 
la  dinastia  dels  Socobios.  Un  y  altre  fan  la 
ressenya  dels  sagnants  successos  politichs  y 
militars,  ab  el  criteri  oposat  y  característich 
de  las  respectivas  opinions  que  sostenen;  y, 
en  aquestas  cartas,  com  també  en  altras,  ja 
firmadas  per  Fernando,  ja  per  diferentas  per¬ 


sonalitats,  referint  fets  tan  importants  com 
la  revolució  y  bombeig  de  Barcelona,  lo  que 
més  ens  captiva  es,  en  primer  lloch,  la  duc¬ 
tilitat  ab  qu’en  Galdós  s’identifica  ab  cada 
un  de  sos  variadissims  personatjes  trasllu- 
hintse  al  darrera  de  cada  una  de  las  firmas 
una  peisonalitat  sencera,  de  conviccions  y 
temperament  ben  definits,  que  permeten  al 
lector  ferse  càrrech  en  sintessis  gràfica  d’uns 
temps,  d’unas  costums  y  d’unas  passions 
avuy  ja  poch  coneguts. 

Aixis  arribém  à  formarnos  un  concepte 
clar  d’aquella  època  d’exaltacio  general  en 
que  ningú  pensa  y  tothom  se  belluga  sense 
saber  ben  bé  lo  que  fa  ni  lo  que  vol.  Las 
revolucions  y  las  barricadas  neixen  espontà¬ 
niament;  tot  s’improvisa:  las  armas  y’is  cap- 
dills,  las  ideas  salvadoras  y  las  resistencias 
heroicas,  quartels  y  hospitals,  diners  y  sanch. 

Y’l  desconcert  es  general.  Els  que  manan, 
els  progressistas  lliberals,  els  ayacuchos ,  se 
converteixen  en  tirans  y  sanguinaris,  fuse- 
llant  sense  pietat  à  qui’ls  resisteix;  y’is  al¬ 
tres,  els  moderats,  els  reaccionaris,  trevallan 
sense  descans  pera  crear  conflictes  y  ender¬ 
rocar  lo  existent;  la  calumnia  y  la  mala  fe 
son  virtuts  si’s  tracta  de  denigrar  al  contrari; 
s’exageran  els  fets  més  insignificants  fins  à 
convertirlos  en  crims  si  son  dels  adversaris, 
y’s  treu  importància  als  qu’ho  son  de  veri¬ 
tat,  reduhintlos  à  senzillas  imprudencias, 
si  ls  autors  son  correligionaris.  D’aquesta 
manera  l’Espartero  fusella  sense  pietat  al 
general  León,  home  noble  y  honrat  à  tot 
serho,  y  mentres  els  ayacuchos  se  justifican 
dihent  qu’era  un  traidor  à  la  patria  y  à  la  lli¬ 
bertat,  els  altres  el  proclaman  màrtir  y  à 
n’els  gobernants  assessinos. 

La  mateixa  confusió  y  lleugeresa’s  nota 
després  en  la  revolució  de  Barcelona,  que 
tan  gràficament  descriu  l’autor.  Ningú  sab 
exactament  en  qué’s  fundan  els  descontents 
ni  lo  que  volen;  ningú  sab  qui  mana  y,  per 
altra  part,  ningú  vol  obehir;  tothom  crida, 
tothom  protesta  irreflexivament,  y  en  fi  de 
comptes,  crits  y  protestas  y  tiros  y  sanch  no 
produheixen  cap  resultat  positiu,  com  no  sia 
la  explicació  del  estat  psicológich  d’un  poble 
que,  perduda  la  brújula,  camina  desatentat 
y  cego  destruhint  y  aniquilantse  en  sa  impo¬ 
tència  pera  crear  y  viure. 

Tot  aixó  està  reflectit  per  en  Galdós  d’una 

manera  tan  perfecta,  que  fins  el  lector  menys 
intelectual  troba  secret  encis  al  posarse  en 
contacte  ab  una  personalitat  tan  poderosa, 
personalitat  en  que  l’historiador,  l'artista  y’l 
filosop  s’ajuntan  en  equilibrada  comunió; 
y  no  l’historiador  clàssich  y  vulgar  ab  la  tan 
pesada  com  inútil  puntualitat  y  exactitut  en 
fetxas  y  succehits,  sinó  l’historiador  modern 
y  despreocupat  que  inventa  v  modifica  à  vol- 
tas  lo  incidental  pera  fer  ressortir  més  lo  in¬ 
teressant  y  essencial;  no  l’artista  fantasiós 
que’s  llensa  impertorbable  pels  camins  dels 
somnis  extravagants,  sinó’l  poeta  de  la  vi¬ 
da  que  troba  en  la  realitat  de  la  naturalesa 
humana  son  guia  més  segur  y  experimentat; 
no’l  filosop  sech  y  especulatiu  que,  ferm  en 
la  inflexibilitat  de  sos  principis  absoluts,  treu 
conseqüencias  y  conclusions  necessarias  de 
fets  abstractes  y  trascendentals,  sinó’l  fi  lo— 
sop  pràctich  y  alegre  que’s  fixa  també  en 
detalls  y  petitesas  de  la  vida  de  relació,  que 
enclouhen  en  sí  més  doctrina  moral  y  posi¬ 
tiva  que’ls  mateixos  fets  ó  problemas  de  qui 
venen  à  ser  incidents  complementaris. 

Per  ’xó  si'ls  tipos  surten  retratats  de  mà  de 
mestre,  els  fets  mateixos,  relatats,  se  desta- 
can  vigorosos  ab  tota  la  vida,  ab  tot  el  relléu 

y  tota  la  trascendencia  de  la  realitat  històri¬ 
ca  que  viu  l’autor  per  medi  de  sos  personat- 
jes.  Y’is  quadros  epissódichs,  perfectament 
vistos  per  son  geni  clarivident,  se  presentan 
nets,  clars,  y  naturalment,  arrodonits  per  una 
serie  de  detalls  interessantíssims  y  una  ri¬ 
quesa  de  comentaris  y  reflexions,  ja  sobre 
fets,  ja  sobre’ls  mateixos  protagonistas  qu’en 
ells  intervenen,  que  son  mostra  ben  clara  de 
la  serenitat  de  judici  y  de  la  imparcialitat  y 
precissió  de  criteri  del  autor. 

Al  costat  del  epissodi  histórich  s’hi  desen- 
rotllan  els  romàntichs  amors  dels  personat- 
jes  imaginaris  que  donan  vida  v  cohessió  à 
la  tercera  serie  d’Epissodis.  Tornan  à  aparei- 
te  ab  la  mateixa  espiritualitat,  y  tal  volta,  ab 
més  poesia  y  més  espontaneitat  qu’en  tomos 
precedents,  tipos  tan  sugestíus  y  ben  dibui¬ 
xats  com  las  nenas  de  Castro,  tan  impetuo- 
sos  y  exaltats  com  Fernando  Calpena  y’l  co¬ 
ronel  Ibero,  concretas  personificacions  d’una 
època  romàntica  y  genuinament  caballeresca 
en  totas  las  manifestacions  de  la  vida  publi¬ 
ca  y  privada.  Y  es  de  veure  l’art  esquisit,  na¬ 
turalment  poétich  y  senzillament  humà,  din¬ 


427 

tre  la  ideologia  en  que  l’acció’s  desenrotlla, 
de  que  fa  gala  en  Galdós,  interessant  viva¬ 
ment  la  imaginació  del  lector  ab  una  faula 
plena  de  sentiment  y  de  vida. 

En  quant  al  llenguatje ,  nostres  lectors 
poden  haversen  fet  càrrech  pels  fragments 
de  Los  Ayacuchos  que  Joventut  publicà  dias 
passats.  Es  en  Galdós,  entre’ls  escriptors  cas¬ 
tellans,  un  estilista  personalissim  que  ma¬ 
neja  la  llengua  ab  enginy  en  la  construcció,  y 
ab  una  claretat  encisadora.  Rich  de  vócables 
y  d’imatjes  poéticas  may  rebuscadas,  fàcil  en 
comparacions  y  precís  y  net  en  la  expressió 
de  sas  ideas,  es  un  dels  pochs  escullits  qu’es- 
tàn  dotats  d’aquella  difícil  facilitat,  patrimo¬ 
ni  excepcional  dels  escriptors  de  geni. 

Emili  Tintorer. 


DESDE  MONTANYA 

A  trench  d’auba  he  deixat  la  Plana  de 
Vich  tota  velada  per  la  boyra  ploranera;  las 
sevas  llàgrimas  han  humitejat  ma  roba  y 
tresco  esmaperdut,  trepant  rocateras  y  es- 
queys  fora  camí;  un  single  espadat  m’ense¬ 
nya  la  gola,  y  apar  talment  que  hi  rodoli, 
tanta  es  la  opressió  y  esvahiment  que  sento. 
La  tristesa  fonda  que  m’agafà  al  eixir  de  ciu¬ 
tat  me  dura  encara.  Podria  ésser  que  ab  la 
eixida  del  sol  y  ab  la  vista  esperansadora  del 
Montseny  me  passés;  si  fos  aixis  encara  dis- 
frutaría  ab  gaubansa,  com  altras  vegadas, 
de  la  sugestió  dels  paysatjes  tan  florits  y 
hermosos  com  son  els  de  la  meva  terra.  Sem- 
pre’ls  so  contemplat  ben  sadoll  d’alegria; 
avuy  es  la  primera  vegada  que’m  sorprenen 
silenciós  y  abstret.  La  boyra  va  arreconantse 
seguint  la  corrent  del  Ter,  y  veig  serras  y 
més  serras,  prats  y  més  prats,  y’m  sento  dii- 
xós  y  atret,  ab  tot  y  ma  tristesa;  faig  la  de- 
vallada  ab  més  dalit:  las  camas  m’han  pres 
una  agilitat  de  la  que  n’estava  ben  lluny;  y 
sens  gayre  bé  adornarmen  me  trobo  als  es- 
queys  esgarrifosos  de  Sau,  en  quin  pregon 
s’escorra’l  Ter  bramant  y  fent  percutir  son 
himne  adormidor  per  tota  la  conca  rocosa; 
els  palets  y  crostons  dellicorella  qu’esllavis- 
so  ab  els  peus,  s’empaytan  per  la  rossoladora 
y  van  à  parar  al  fons  ahont  el  riu  hi  té’l  llit, 
fenthi  dibuixar  nombrosas  circunferencias 
que  contemplo  embadalit. 

El  sol  comensa  de  picar  y’m  toca  fer  una 
pujadeta  regular.  Las  esquellas  dels  remats 
ab  llurs  sorolls  me  donan  dalit  y  ayre;  cal 
que  tresqui  una  mica  més  si  vull  fer  deu 
boras  al  moli  de  Sau.  Prou  so  fet  aquest 
pensament,  pro’l  cant  fresch  d’una  pastore- 
ta’m  tenta  y  tinch  d’anarmen  al  relleix  de 
serrat  ahont  té  la  ramada  de  gorrins...  Ja 
1  oviro. . .  es  jove,  molt  jove  y  fa  anar  lo  fus  y 
cargola  llana...  Ara  mateix,  se  posa  à  cantar 
las  Montanyas  de  Canigó.  iQué  grandiosa 
resulta  aquesta  sencilla  cansó  entonada  en 
aquestos  llochs!  May  l’havia  sentida  tant  à 
pleret  y  ab  tanta  majestat.  A  mida  que  m’hi 
atanso  abaixa  la  veu  y  tot  plegat  para;  m’as- 
sech  pera  continuar  aquestas  notas,  y  ella 
devalla  cap  à  una  masia  que’s  veu  à  un  càyre 
de  serra...  M'hi  deixaré  caure  xano,  xano, 
puig  es  d’horeta  encara,  y  aixis  en  comtes  de 
fer  deu  horas  al  Moli  de  Sau,  hi  dinaré. 

Esqueys  de  Sau,  8  mati. 

Vaigà  l’aventura,  sense  seguir  cap  itine¬ 
rari  fixo.  Allà  hont  descubreixo  un  paysalje 
encisador,  allà  van  mos  passos  y  allà  somnio 
sense  trabas,  lliure  com  l’esbart  d’aucells 
que  poblan  las  arbredas  que’m  voltan.  Son 
las  onze  y’m  sobra  temps  pera  deixarme 
caure  al  poble  de  Sau  pera  dinarhi;  estona 
fa  que  varejo’l  riu  y  ja  sento’ls  salts  d’ajgua 
del  moli  de  la  pólvora;  la  calor  es  forta,  tan 
forta  que’m  venen  tentacions  de  cabussarme 
al  gorch  més  ombrejat,  que  boy  quiet  dorm 
als  meus  peus...  No  puch  aguantar  més,  m’hi 
capbusso. 


Me  trobo  tot  trasmudat  y  una  frescor  sua- 
vissima  amoroseix  mas  carns  totas.  Els  deu 
minuts  que  so  estat  dintre  l’aygua  m’han 
sigut  balsam  de  consol;  las  camas  se  m’han 
alleugerit  molt  y’l  cap  se  m’ha  aclarit,  de 
manera  que  disfruto  à  ple  pulmó  dels  encants 
de  Natura.  Aquella  tristesa  fonda  que  m’a¬ 
companyava  de  ciutat  s’ha  esvahit  tota  y 
gratsia  à  Deu  me  trobo  com  sempre  acostu¬ 
mo  trobarme  à  montanya:  mascle,  ben  mas¬ 
cle;  alleugerit  de  tot  refinament  que  traspua 
en  la  vida  de  ciutat  y  sadollat  de  vida  y 
salut. 

Passant  un  matoll  d’argelagas  punxagudas 
me  so  esgarrinxat  y’m  banyo  la  ferida  ab 


ayguardent,  à  falta  d’àrnica;  aquest  contra¬ 
temps  me  vé  de  nou.  Alabat  siga  Deu!  el 
doló  viu  me  calma  y  sense  cap  obstacle  tra¬ 
vesso’l  riu  quan  la  campana  de  Sant  Romà 
senyala  el  mitj  dia;  mé  sento  ab  prou  gana  y 
trech  l’ampolleta  del  ayguardent,  y  vora’l 
Ter  faig  l’absenta  de  pobre.  Entro  al  poblet 
reduhit  y  visito  la  iglesia,  tota  solina  y  tota 
fosca  m’inspira  devoció.  Reso  V Angelus,  que 
m’acompanya’l  repich  suau  y  acompassat  de 
la  campana  y  surto  dret  al  Moli,  ahont,  con¬ 
tra  la  costúm,  s’hi  veu  més  trasvals  y  movi¬ 
ment;  la  taula  gran  del  hostal  està  atapahida 
de  gent;  son  mercaders  que  van  cap  à  Giro¬ 
na  yqjastan  bon  humor,  que  me  l’encoma- 
nan.  En  conversa  animada  diném.  L’esçoto- 
rida  minyona  que’ns  serveix,  y  que’m  coneix 
prou,  m’acaba  d’alegrar  ab  sas  ingenuas  y 
francas  paraulas,  en  las  que  sempre  hi  brolla 
un  raig  escadusser  de  bona  poesia.  Se  diu 
Núria  y  es  filla  de  Tavertet,  d’ahont  n’eixi  à 
l’edat  de  deu  anys,  y  ahont  no  vol  tornar  pas. 
Al  dirli  que  llevo  nort  d’anarhi  à  dormir, 
me’n  vol  reconvenir  y  rne’n  fa  mals  ave¬ 
ranys . 

Ve  à  torbar  l’alegria  nostra,  un  escamot 
d’excursionistas  cursis  mitj  baldats  del  camí 
que  portan  fet;  van  perduts  y  no’s  veunen 
pas  ab  cor  d’arribar  à  Tavertet;  al  dírloshi 
que  hi  vaig,  s’empenvan  à  seguirme.  Per 
cortesia’m  toca  acompanyarlos;  no  hi  ha  més, 
haig  de  renunciar  à  tota  meditació  poètica  à 
que  tot  sol  m’abismaria’l  terrer  hermosa- 
ment  delineat  pel  sol  que  de  cayguda’m  tro¬ 
baria  à  curt  tros  de  can  Matheu. 


Després  de  molts  contratemps  arribém  à 
Tavertet;  bon  punt  entro  à  l’hostal  y  ans  de 
visitar  el  bon  senyor  Rector,  que  fou  el  meu 
mestre  de  primeras  lletras,  me  retiro  à  la 
cambra  solina  per  anotar  aquestas  curtas  im- 
presions.  Me  trobo  molt  bé  à  redós  d’aques- 
tas  parets  negrosas;  y  la  fantasia  vola,  en- 
layre,  molt  enlayre,  y  tot  plegat  un  recort 
lleu  fa  que’m  retorni  la  fonda  tristesa-d’avans. 

Can  Matheu  (Tavertet),  vesprada  del  día  7. 

Sis  horas  hà  que  camino  sugestionat  per 
la  bellesa  y  grandiositat  dels  paysatjes  que 
sorprench  à  n’aquestos  instants  de  silenci  y 
reculliment.  So  sentit  l’himne  matinal  des 
de’l  bell  puntque’l  comenssavan  els  moixons 

y  fins  que  las  cigalas  han  entonat  el  seu  en- 
sopidor  zigaluset,  zigaluset.  So  escoltat  el 
plor  lleu  y  seguit  de  las  plantas  que  omple- 
nan  de  flayre  tot  l’ambent  que  tant  me  cap¬ 
tiva;  las  sevas  llàgrimas,  que,  com  perlas  va- 
liosas  relliscavan  de  fulla  en  fulla,  han  ama¬ 
rat  els  meus  peus  que’l  sol  calentonet  acaba 
d’aixugar,  y  vaig  trepant  penyas  y  més  pe- 
nyas,  y  passo  carenas  y  mes  carenas,  sens 
experimentar  l’afadich  de  que’l  meu  cos  apar 
estarne  ben  lluny.  Las  campanas  .d’una  par¬ 
ròquia  vehina  tocan  ab  ayres  de  tristesa;  l’eco 
respon  encara  més  trist  pels  pregons  esqueys; 
de  cop,  arrivo  al  cercat  del  cementiri  ahónt 
escolto’ls  salms  que’l  sacerdot  llensa  ab  veu 
fosca,  mentres  el  fosser  don  terra  sagrada  à 
un  ser  inanimat,  à  qui  plqran  unas  quantas 
donas  endoladas  y  alguns  homes  sapats. 
Aquest  quadro’m  fà  estremir,  y  tot  seguit  au- 
mento'l  grupo,  pregant  per  l’ànima  d’aquell 
ser  que  deixava  aquest  món  miserable  en 
instants  tant  admirables  y  plens  de  hermosa 
poesia.  jSi’n  devia  tindré  de  poesia!  Quan 
son  fora’ls  acompanyants,  el  fosser  me  diu 
qu’era  una  tendre  donzelleta  que  no  havia 
arrivat  als  vint  anys;  mostro  desitj  de  veure 
son  cos  inanimat,  peró  es  impossible,  puig 
la  caixa  senzilla  y  rústiga,  es  clavada  de  cap 
à  cap.  A  mitja  conversa,  y  mentres  jo  seguia 
ab  la  mirada  l’esbart  de  creus,  d’aquell  camp 
de  quietut  y  pau  eterna,  passà’l  cercat  un  jo- 
vincel  sapat  y  alt,  enmorenit  pel  sol  y  velat 
d'una  tristesa  aclaparadora;  porta  un  ramell 
de  floretas  bosquetanas  que  deixa  al  cayre 
de  la  fossa,  mentres  postrat  de  genolls  en  ter¬ 
ra,  ab  el  cap  baix,  y  juntadas  las  mans,  prega. 

El  fosser  acaba  sa  tasca  y  tots  dos  eixim 
del  cementir,  ysignatme’l  jovincel  aclaparat, 
exclamà: 

— i  Si  l’estimava  aquest  minyó  à  la  pobre 
Layeta!  més,  molt  més  que’l  Non  del  Campó 
ab  qui  era  promesa;  tant  de  bé  ha  fet  Deu 
d’endúrselan,  puig  à  bona  fé  que  se  l’hi  espe¬ 
rava  patir. — 

En  las  ingenuas  y  francas  paraulas  del  en¬ 
terramorts,  hi  veig  tot  un  drama  velat,  y’m 
venen  ganas  de  conèixer  à  fons  l’argument; 
me  despedeixo  del  bon  home  y’m  quedo  as¬ 
segut  al  marge  per  esperar  al  minyó  que  sur¬ 
ti.  Llarga  estona  ha  estat  pregant,  y  per  fi 
surt,  ara;  ab  l’escusa  de  no  sebre’l  cami  del 
hostal,  faig  que  m’acompanyi  y  m’esbrina, 


à  una  xica  indicació,  tota  l’historia  dels  seus 
amors.  Hermós  idili  en  son  comensament; 
trist,  pas  de  tragèdia  en  son  final.  Hi  veig 
matèria  pera  ferne,  quan  me  vagui,  un  qua- 
dret  de  costums  que,  à  no  tardar,  podràn  co- 
neixe  nostres  llegidors. 

Al  veure  que  m’interessa  tant  sa  trista  re¬ 
lació,  va  detallantla  més  y  més,  y’m  mostra 
un  afecte  molt  viu.  jPobre  minyó!  L’haig  de 
deixar  perque  una  ramassa  de  pi,  penjada  al 
dintell  de  la  porta  d’una  casa  negrosa,  m'in¬ 
dica  que  so  arrivat  al  hostal  ahont  me  cal 
desdejunar;  me  dona  una  apretada  de  mà 
molt  forta  y  afectuosa  y  se’n  và  trist  v  capfi¬ 
cat,  pró  ab  certa  satisfacció  y  alleugeriment 
per  haver  trovat  un  confident  de  conciencia. 
ab  qui  desfogar  el  seu  cor. 

Al  entrar  al  hostal  trobo  dos  excursionistas 
amichs  que  recullen  cansons  y  rondallas.  Me 
diuhen  que  han  fet  bona  aplega.  Tot  lo  que’m 
mostran  recullit,  ja  m’es  conegut,  per  haver- 
ho  aplegat  jo  temps  enrera  en  els  mateixos 
llochs.  Volen  à  totas  passadas  que  vaja  ab 
ells  à  Vilanova  de  Sau  y  Malafogassa.  La 
proposta  es  arriscada,  puig  porto  en  dos  días 
un  feix  d’horas  de  caminar,  pró’m  tenta’l  de- 
vassall  de  bellessas  que’ns  hi  esperan.  Aca- 
bém  de  dinar  y  marxém.  Ara,  tot  just  ara, 
m’adono  que  no’m  segueix  un  gosset  lleuger 
que  troví  perdut  al  hostal  de  Tavertet,  me 
sab  qui  sab  lo  greu.  Ab  el  poch  temps  de  veni 
à  mon  costat  ja  eram  d’al  1  ó  més  amichs. 
L’idea  de  que  s’haja  estimbat  mentres  jo  ana¬ 
va  abstret  ab  el  minyó  del  cementir,  me  fa 
venir  esgarrifansas  y’l  planyo,  ipobre  compa- 
nyó  fidel! 

Passa  un  esbart  de  segadors  tot  cantant 
ayres  de  la  terra;  els  escoltém  embadalits,  v 
quan  han  passat  agafém  els  arréus  y  fem  via 
cap  à  Vilanova  de  Sau,  fentnos  de  compa¬ 
nya  y  guia  una  xamosa  pageseta  que  porta 
una  cistella  d’aviràm. 

En  conversa  animada  se’ns  escorra’l  camí 
selvatje  à  tot  serho,  y  no  puch  meditar  els 
encants  de  Natuca . 


Son  las  deu  del  vespre  y’m  trovo  acabant 
aquestas  notas  en  la  cambra  espayosa  del 
hostal.  Demà  hi  donaré  curs  eixint  de  missa 
primera. 

Antón  Busquets  y  Punset. 

Vilanova  de  Sau ,  8  agost. 

DESDE  PARIS 

En  ma  carta  anterior  parlava  del  triomf 
d’Alemanya  en  la  Exposició,  y  en  efecte,  ha 
estat  un  triomf  en  tota  regla  el  qu’ha  obtin¬ 
gut  la  vella  Germania;  devant  de  quina  evi¬ 
dencia  han  d'haver  quedat  aclaparats  els  pa- 
triotas  de  boulevard  qu’encara  somnían  ab 
la  revanche. 

Passo  per  alt  tractar  del  pabelló  o fici al  del 
carrer  de  las  nacions;  puig  ab  tot  y  ser  nota¬ 
ble,  resulta  sens  importància  comparat  ab 
las  demés  seccions  alemanyas  de  la  Exposi¬ 
ció,  hont  la  victorià  sobressurt  encara  més. 
En  la  secció  de  màquinas,  entre  aquell  bur- 
git  aixordador,  es  ahont  els  expositors  ale¬ 
manys  s’han  lluhit  de  debò,  posant  de  mani¬ 
fest  els  grans  avensos  qu’en  la  mecànica  han 
portat  à  cap.  Igualment  son  notabilíssimas 
las  seccions  d’arts  decorativas,  joguinas,  vi- 
drieria  y  ferreteria,  com  també  las  de  servev 
d’incendis,  de  terra  y  de  mar,  las  d’automó- 
vils,  la  de  marina,  las  de  bicicletas,  y  princi¬ 
palment  la  secció  de  ferrocarrils,  hont  se  fan 
notar  un  vagó-llit  y  un  vagó-restaurant,  con¬ 
tínuament  voltats  de  miradors,  extassiats  de¬ 
vant  del  luxo  y  sumptuositat  ab  qu’estàn 
construhits.  En  el  palau  de  Bellas  Arts  tam¬ 
bé’s  distingeix  la  secció  alemanya,  en  la  que, 
principalment  en  dibuixos,  abundan  las  obras 
pertanyents  à  las  escolas  anomenadas  moder- 
nistas. 

Fem  punt  y  apart  respecte  de  las  seccions 
alemanyas,  y  diguém  alguna  cosa  de  las  sec¬ 
cions  espanyolas,  que  son  el  revers  de  la  me¬ 
dalla.  En  efecte:  res  de  navegació,  res  de  fer¬ 
rocarrils,  res  de  maquinaria;  únicament  son 
dignas  de  mencionarse  algunas  instalacions 
de  panyos  de  la  fabricació  catalana  y  unas 
de  vanos  y  ombrellas  de  Sevilla  y  de  Valèn¬ 
cia,  y  un’altra  de  Bilbao  ab  géneros  de  cal- 
sat,  bastant  notable  per  cert;  las  demés,  tant 
pel  nombre  com  per  la  calitat,fan  avergonyir. 
En  l’única  secció  en  qu’Espanya's  presenta 
ventatjosament  es  la  de  Bellas  Arts,  en  la 
que,  com  els  llegidors  de  Joventut  deuhen 
saber,  s’han  distingit  artistas  tan  insignes 
com  els  valencians  Beulliure  y  Sorolla,  els 
catalans  Blay  y  Clarassó,  y  alguns  altres, 
honra  de  sa  terra,  que  si  no  exposan  obras 
de  la  volada  de  la  tomba  de  Gayarre  d’en 
Benlliure,  presentan  produccions  que,  com 


las  pinturas  d’en  Fabrés  y  l’inspiradissim 
quadro  Amor  vencido  d’en  Pla,  son  objecte 
de  general  admiració. 

D’« Andalusia  en  temps  dels  moros»  val 
més  no  parlarne,  perque  tal  volta  se  me’n  ani¬ 
ria  la  ploma  un  xich  massa,  y  noconvé;  tal  es 
la  repugnància  y’l  fàstich  que’m  va  causar  la 
visita  à  aquest  malastruch  espectacle. 

Y  ara  ve’l  bo,’l  pabelló  d’Espanya,  el  pa¬ 
belló  oficial;  alló  es  el  acabóse;  més  pobresa 
y  més  mal  .gust  no’s  troban  ni  ab  candeletas. 
A  la  entrada  hi  ha  una  sala,  hont  sols  s’hi 
veuhen  cascos  y  escuts  antichs,  exposats  en 
dugas  ó  tres  vitrinas,  y  uns  quants  tapissos 
de  la  casa  real;  en  el  vestíbul,  ab  tot  y  ser 
una  pessa  d’unas  vinticinch  passas  de  llarch 
y  vint  d’ampla,  sols  hi  ha  la  estatua  d’en  Ve- 
làzquez  al  centre  ’y  quatre  tapissos  per  las 
parets;  en  la  escala  que  conduheix  al  pis  su¬ 
perior,  ab  tot  y  ser  bastant  ampla  y  d’alguna 
apariencia,  sols  hi  ha  un  ó  dos  testos  ab  ar¬ 
bustos,  de  lo  més  raquílich  que  un  se  pot 
imaginar  y  posats  allí  sens  dupte  pefa  demos¬ 
trar  als  extrangers  qu’Espanya  es  la  tierra  de 
las  flores.  En  la  galeria  del  pis  superior  hi  ha 
sis  ó  set  bustos  de  marbre,  y  un  bronze  que 
representa  un  toro  carregat  de  banderillas 
(aixó  no  podia  faltarhi);  dintre  del  pis,  à  un 
costat  hi  ha  una  sala  ahont  s’exposan  las  ar- 
mas  de  Boabdil,  el  darrer  rey  moro  de  Gra¬ 
nada,  y  varis  cascos  de  Felip  l’Hermós,  Car¬ 
les  V,  Felip  III  y  del  duch  de  Mantua,  junt 
ab  tapissos  antichs,  y  al  altre  costat,  un’altra 
estancia  hont  sols  hi  ha  tapissos,  com  en  las 
anteriors,  y  sota  d’un  doser  de  vellut  vermell, 
un  relléu  en  el  que  hi  ha’ls  bustos  de  la  fa¬ 
mília  regnant.  Tal  es  el  pabelló  d’Espanya, 
quina  única  nota  característica  es  una  abun- 
dancia  extraordinària  de  banchs,  sofàs  y  oto¬ 
mana?.  Qui  cerqui  aparatós  cientifichs,  pia¬ 
nos,  armas  modernas ,  productes  indus¬ 
trials.  ..,  etc...,  com  els  dels  demés  payssos, 
se’n  durà  un  desengany;  allí  sols  hi  ha  ta¬ 
pissos,  y  armas  y  cascos  antichs,  d’aquell 
temps  en  que  el  sol  no  se  ponia  en  nues  tros 
dominios.  Sembla  talment  qu’ab  aixó  s’hagi 
volgut  demostrar  al  món  que  la  civilisació 
espanyola’s  va  plantar  als  segles  xvi  y  xvn, 
y  qu’encara  no  ha  passat  endevant. 

Res  més  que  censuras  se  mereixen  à  nos¬ 
tre  entendre,  els  delegats  que  s’han  cuydat 
d’organisar  aytal  pabelló,  com  igualment  el 


JOVENTUT 


que  va  organisar  la  secció  de  pinturas,  pe’l 
desacert  ah  que  han  obrat.  Encara  que’ls  se¬ 
nyors  duch  de  Sexto  y  marqués  de  Villalbar 
poden  contestar  à  la  opinió  pública  que’ls 
critiqui  la  pobresa  de  seva  obra,  que  no  han 
fet  més  que  procedir  ab  rigurosa  llógica, 
puig  à  tal  Estat,  tal  pabelló. 

Arnàu  Martínez  y  Serinà. 

París ,  10  d'agost  de  igoo. 


NOVAS 

Víctima  de  llarga  y  penosa  enfermetat 
ha  mort  la  mare  de  nostre  estimat  amich 
y  director  de  “Joventut4*,  en  Lluís  Via. 

Ab  tot  el  dol  de  nostre  cor  acompa- 
nyém  à  n’en  Via  en  son  natural  sen¬ 
timent,  y  al  posar  tan  trista  nova  en 
coneixement  dels  lectors  de  nostre  pe- 
riódich,  estém  segurs  que  à  nosaltres 
s’uniràn  tots  ells,  dedicant  un  piadós  re- 
cort  à  la  que  fou  modelo  de  mares. 

Obrers  catalanistas. 

Hem  rebut  el  document  que  insertém  à 
continuació  y  quinas  manifestacions  ens  om¬ 
plen  de  goig,  puig  demostran  que  latasca  em¬ 
presa  per  Joventut  té  prossélits  fervents  din¬ 
tre  la  classe  obrera  catalana,  cada  dia  més 
amant  de  sa  terra  y  més  enamorada  de  las 
ideas  santas  de  llibertat  y. progrés. 

Per  totas  aquestas  ideas  genuinament  ca- 
talanas  y  no  per  las  inmerescudas  frasses 
d’elogi  que’ns  dedican  y  agrahim  de  tot  cor, 
publiquém  ab  molt  gust  l’esmentai  docu¬ 
ment,  que  diu  aixis: 

«Als  redactors  de  Joventut. 

Apreciats  companys:  Salut. 

Els  firmants,  tots  obrers  catalans,  als  qui 
plau  seguirab  totas  lasforsas  las  més  avensa- 
das  manifestacions  de  la  inteligencia,  tenim 
la  satisfacció  de  dirigirnos  à  aqueixa  redacció 
ab  el  sol  objecte  de  donarvos  la  més  com¬ 
plerta  enhorabona  per  vostra  propaganda  à 
favor  del  desvetllament  del  poble  català.  Sa- 
bém  bé  tots  nosaltres,  malgrat  la  mala  fe  ab 
que  nostres  enemichs  pretenen  enganyar  al 
poble,  que'l  Catalanisme  no  es,  ni  ha  de  ser, 
una  escola,  ni  una  secta,  ni  un  partit;  sos  fo¬ 
naments  son  més  fixos  que  las  opinions  po- 
liticas  ó  filosóíicas,  y  son  fi  més  grandiós 
que’l  d’un  cambi  de  forma  de  govern  ó  que 
la  reforma  dels  organismes  d’un  estat.  Per 
aixó  enteném  que  dintre  nostre  camp  hi  ca¬ 
ben  totas  las  sectas,  totas  las  escolas  y  tots 

els  partits  que  no  s’oposin  al  lliure  desenrot¬ 
llo  y  al  avens  de  las  colectivitats  humanas. 
Mes,  es  per  desgracia  precis  confessar,  que  ab 
tot  y  comptar  sempre’l  Catalanisme  ab  ele¬ 
ments  ben  significats  en  totas  las  tendencias, 
l’element  que  representa  l’avens  y  la  perfec¬ 
ció,  aquell  que  representa  las  aspiracions  de 
la  gran  majoria  del  poble,  no  sempre  ha  do¬ 
nat  probas  del  coratje  y  de  la  empresa  que 
tots  hi  hauríam  volgut  veure  en  la  defensa 
del  gran  principi  de  la  llibertat  nacional. 
Avuy,  gracias  al  vostre  periódich  y  à  alguns 
altres  elements,  veyém  ab  gran  entussiasme 
cóm  s’obra  cami  donant  una  esplèndida  fe  de 
vida,  el  Catalanisme  que  nosaltres  sentim, 
aquell  que  al  mateix  temps  qu’en  la  llibertat 
de  la  terra,  pensa  també  y  també  trevalla 
pels  grans  ideals  de  la  Humanitat.  Catalans 
som  per  naturalesa  y  per  voluntat  en  tot  lo 
nostre,  supernacíonals  per  tot  lo  gran  y  no¬ 
ble  que  sigui  fruyt  de  l’activitat  dels  homes, 
pensin  com  pensin  y  siguin  d'hont  siguin. 
Aspirém  à  la  germanor  de  tota  la  humanitat, 
no  dintre  un  centralisme  que  sempre  serà 
lantitesis  de  la  llibertat  y  l’obra  de  la  tira¬ 
nia,  sinó  dintre  las  lleys  naturals  qu’en  la 
infinita  varietat  qu’originan,  donan  vida  à 
la  més  ampla  llibertat  dintre  la  més  perfecta 
igualtat. 

Al  saludarvos,  dónchs,  per  l’esperit  que 
sentim  batre  en  las  planas  de  vostra  revista, 
rebéu  l’entussiasta  aplauso  y  la  fervent  ad¬ 
hesió  de  vostres  admiradors,  Joaquim  Rovi¬ 
ra ,  Agustí  Cerdà,  Joseph  Llavería ,  Pere  Fo- 
rasté ,  Ramón  Escayol ,  Joseph  Horta ,  Joseph 
Rovira ,  Jaume  Coromina ,  Joan  Esplugas ,  Mi¬ 
quel  Garraset,  Joan  Costa,  Joan  Cortés ,  Emi¬ 
li  Sotera ,  Ignasi  Bernabé,  Antoni  Viura,  Ri¬ 
cart  Coromina ,  Benjamí  Font ,  Joseph  Gaset , 
Joseph  A.  Ferrer ,  Maximí  Unzué. 

Barcelona,  7  d’agost  de  1900.» 


Ab  el  tancament  de  portas  de  Eldorado, 
la  vida  teatral  de  Barcelona  ha  quedat  re- 
duhida  al  teatre  del  Tívoli,  ahont  actúa  una 
companyia  de  género  chioo ,  el  Nou  Retiro 
ab  la  italiana  de'n  Giovannini,  y  la  Gran- 
Via,  ahont  han  ressucitat  la  Urganda. 

En  cap  de  dits  teatres  han  donat  res  que 
valgui  la  pena  de  parlarne.  Lo  únich  que 
s’ho  mereix  desde  la  revista  anterior  es  la 
reprise  de  Tierra  Baja ,  obra  mestra  del  emi¬ 
nent  Guimerà,  que  va  representar  pera  son 
benefici  en  Diaz  de  Mendoza.  Tant  en  Gui¬ 
merà  com  el  beneficiat  y  la  Maria  Guerrero 
foren  aplaudits  ab  entussiasme. 


Han  demanat  oficialment  la  seva  admisió 
à  la  Unió  Catalanista  l’«Associació  Catala¬ 
nista  de  Tarragona  y  sa  comarca»  y’is  perió- 
dichs  Lo  Camp  de  Tarragona  que’s  publica 

en  dita  ciutat  y  V Avant  sempre ,  sempre  avant 
que’s  publica  à  Manila. 


A  Manresa,  y  en  llengua  catalana,  s’ha 
publicat  la  següent  convocatoria  d’una  festi¬ 
val  de  coros  catalans: 

«La  Comissió  de  festeigs  de  la  Festa  ma¬ 
jor  nombrada  per  l’Excm.  Ajuntament  d’a¬ 
questa  ciutat,  convida  à  totas  las  societats 
corals  de  Catalunya  à  pendre  part  en  lo  pú- 
blich  concurs  que’s  verificarà’l  diumenge  día 
2  del  vinent  mes  de  setembre,  derrer  de 
nostra  festa  major,  à  las  deu  del  mati,  en  lo 
Teatre  Conservatori,  baix  las  bases  següents: 

1. a  Pera  pendre  part  en  aquest  Festival, 
los  coros  deuran  executar  las  composicions 
següents:  Los  Pescadors ,  d’en  Clavé;  Arre 
Moveu ,  d’en  Ventura,  y  una  pessa  catalana  de 
lliure  elecció.  Aquesta  podrà  cantarse  ab  or- 
questa  ó  à  veus  solas. 

2. a  Se  repartiran  tres  premis:  primer,  de 
750  pessetas.  Segón,  300  pessetas. Tercer,  200 
pessetas.  Las  mencions  honoríficas  s’adjudi- 
caràn  à  quins  lo  Jurats  creurà  mereixedors. 

3-a  Las  societats  quedesitjin  pendre  part 
en  aquest  Festival  deuhen  manifestarho  à  la 
«Comissió  de  festeigs»  en  la  casa  del  Ajun¬ 
tament  avans  del  día  23  del  mes  que  som, 
indicant  al  mateix  temps  io  títul  y  enviant 
copia  de  la  lletra  de  la  composició  catalana 
lliure  que  hauràn  triat. 

Els  trevalls  se  publican  baix  la  exclussiva  responsabilitat  de  sos 
autors. 

No’s  torrian  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

í 

CONDICIONS  DE  SUSCRIPCIO 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


4/  Lo  veredicte  del  Jurat  calificador  y 
repartició  de  premis,  se  verificarà  al  acaba¬ 
ment  del  indicat  Certamen. 

5-a  Oportunament  s’anunciaràn  al  pú- 
blich  los  noms  dels  mestres  que  formaran 
part  del  Jurat  calificador. 

Que  Deu  vos  dongui  coratje  y  bon  acert  à 
tots  pera  que  poguéu  contribuhir  ab  lo  major 
esfors  possible  al  enaltiment  y  esplendor  del 
art  de  la  nostra  terra  catalana. 

Manresa,  4  d’agost  de  1900. — La  Comis¬ 
sió:  Pere  Armengou.  —  M.  Fius  y  Palà. — 
Manel  I.  Vallés. — Miquel  Ferrer. — Joseph 
Oms  Rovís. — Antoni  Oriol.  — Suplents:  Ra¬ 
mon  Trulls. — Fruytós  Sanmartí. — L’Alcal¬ 
de,  I.  de-íLoyola  March. » 

Els  distingits  concertistas  de  piano  don 
Joaquim  Nin  y  don  Artur  Marcet  projectan. 
donar  una  serie  de  concerts  per  Catalunya, 
València  y  Mallorca.  El  primer  tindrà  lloch 
à  Sitjes  el  diumenge  día  19  d’aquest  mes. 

Advertim  als  venedors  de  Joventut 
que  desd’avuy,  per’obtenir  els  exem¬ 
plars  que  necessitin,  hauràn  de  diri- 
girse  à  aquesta  Administració. 

Fidel  Giró,  impressor.  —  Carrer  de  València  311 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  La  qüestió  social  y’l  catalanisme,  per  Lluis 
Marsans.  —  A  la  vora  del  mar,  per  Lluís  Via.  —  Es¬ 
tiu,  per  Xavier  Viura.  —  Joventut,  per  A.  Bori  y  Fon- 
testà.  —  Fragments  d'un’altra  carta,  per  Jascinto 
Capella.  —  Perpinyà:  Lo  cami  del  Vernet,  per  J.  Del- 
pont.  —  iü  Ella  !!!  per  Modest  Urgell.  —  Desde  mon- 
tanya,  per  Antón  Busquets  y  Punset.  —  Un  cop  d’ull 
à  la  Exposició,  per  Salvador  Vilaregut.  —  La  riera, 
per  E.  Pelegrí  Ferrer.  —  Intima,  per  Alfons  Maseras. 
— Notas  Bibliogràficas,  per  P.  G.  —  De  Londres,  per 
Arnàu  Martínez  Serinà.  —  Novas. 


LA  QÜESTIÓ  SOCIAL 
Y’L  CATALANISME 

No  hi  ha  pas  cap  dupte,  que  ab  el  temps 
que  la  Humanitat  fa  sa  via,  no  han  sigut  pas 
gens  inútils  els  esforsos  dels  homens:  en  to- 
tas  las  esferas,  per  tot  ahont  pot  ser  aplicada 
una  forsa  humana,  à  tot  arréu  s’hi  veuhen 
probas  manifestas  de  sa  activitat,  en  tot  s’hi 
descubreix  una  ó  altra  mostra  evident  de 
perfecció,  si’s  vol,  moltas  vegadas  ben  rudi¬ 
mentària,  peró  sempre  de  perfecció.  Pera 
compendre  aquesta  veritat,  no  examinéu  pas 
el  mohiment  de  la  Humanitat  en  un  periodo 
d’algunas  generacions,  perque  alashoras  la 
proba  potser  vos  resultaria  negativa,  ja  que 
l’avens  no  s’ha  fet  may  d’una  manera  orde¬ 
nada  y  regular;  es  precis  que  la  inteligencia 
del  observador  agafi  més  volada,  s’estengui 
à  lo  que  se’n  diu  un  periodo  histórich  y  fins 


una  civilisació,  puig  ni  una  generació  ni  un 
sigle,  representan  res  en  la  vida  y  en  la  evo¬ 
lució  d’un  poble. 

Mes  si  aixó  no  presenta  cap  mena  de  dup¬ 
te,  es  també  de  tot  punt  induptable  que’l 
positiu  millorament  de  la  societat  ha  sigut 
fruyt,  no  d’un  esfors  colectiu  y  d’un  plan 
projectat  per  endevant,  sinó  fill  sempre  del 
trevall  individual,  quan  més,  ajudat  per  una 
massa  que  no  sempre  l’auxiliava  ab  verdader 
coneixement  dels  propòsits  de  la  inteligencia 
directora.  Els  avensos  de  la  ciència,  de  las 
arts  y  de  la  mecànica,  entre  altres,  tots  son 
deguts  al  senzill  esfors  del  individuu.  El 
concurs  de  la  massa  ha  sigut  sempre  precis. 
quan  l’avens  ha  representat  un  perjudici  per 
l’interés  creat,  quan  sa  implantació  ha  ata¬ 
cat  drets  més  ó  menys  justos  d’una  part  dels 
homens.  L’abolició  de  la  esclavitut,  exigí 
una  lluyta  contra’ls  que  creyan  que  l’esclàu 
era  propietat  llegitima;  la  redempció  dels 
remensas  ne  feu  precisa  un’altra  contra'l 
feudalisme;  la  destrucció  del  absolutisme 
dels  reys,  la  implantació  de  la  llibertat  indi¬ 
vidual  y  cent  altras  reformas  .introduhidas 
en  la  societat,  han  fet  indispensable  que  la 
massa  s’associés  al  pensament  individual 
pera  que  la  humanitat  pogués  gaudirse  d’un 
nou  avens. 

No  obstant  els  sigles  de  lluyta  que  aixó 

representa,  la  societat  no  ha  quedat  satisfe¬ 
ta;  encara  en  molts  pobles  no  han  passat  de 
ser  adornos  inútils  y  paraulas  sense  realitat 
las  darreras  conquistas  de  la  Humanitat, 
quan  ja  nous  problemas  de  gran  trascenden- 
cia's  presentan  amenassadors  y  exigeixen 
inmediata  resolució.  La  Humanitat  no  vol 
pararse,  vol  seguir  endevant  en  sa  marxa, 
apartant  de  son  pas  els  o'bstacles  que  s’opo- 
san  à  la  consecució  d’un  desconegut  ideal. 

Dos  son  els  problemas  que  avuy  més  preo- 
cupan  à  la  Humanitat.  El  problema  de  la  lli¬ 
bertat  colectiva,  que  tendeix  à  la  destrucció 
dels  actuals  Estats,  fills  de  l’ambició  y  de 
la  conquista,  pera  donar  vida  legal  à  las  na¬ 
cionalitats  ab  limits  ben  senyalats  per  la  Na¬ 
turalesa;  y’l  problema  obrer,  que  aspira  à 
lliurar  à  la  gent  trevalladora  de  la  omnipo- 
tencia  del  Capital,  avuy  dominador  absolut 
de  la  societat,  gracias  al  poder  que  li  dona 
l’actual  organisació  del  món  manufacturer  y 
à  las  necessitats  imprescindibles  dels  que  no 
tenen  altra  propietat  que  la  forsa  del  seu  bras. 

Un  y  altre  problemas,  no  son  oposats  ni’s 
reburjan;  abdós  existeixen  à  un  mateix  temps, 
interessan  dintre  d’una  mateixa  actualitat  y 
fins  poden  resoldres  ab  un  mateix  esfors. 
Aquí,  l  un  existeix  ben  separat  del  altre:  sos 
punts  de  contacte  son  tan  poch  importants 
que  casi  poden  negarse;  en  cambi  à  Irlanda 
y  à  la  Bohèmia,  estan  tan  units  y  ben  lligats, 
que’l  problema  social  es  lo  mateix  problema 
nacionalista  y  las  colectivitats  que  lluytan 
per  l’un,  lluytan  al  mateix  temps  à  favor  del 
altre,  sense  que  cap  dels  dos  perdi  gens  de  sa 
capitalíssima  importància. 

Lo  que  passa,  donchs,  en  aquellas  terras, 
pot  també  succehir  en  altras,  y  crech  més, 
crech  qu’en  els  de  temperament  pràctich  y 
positivista,  es  indispensable  que  abdós  pro¬ 
blemas  se  resolguin  al  plegat.  No  obstant,  es 
difícil  à  la  primera  intenció  afirmar  en  quina 
forma  pot  aquesta  germanor  consolidarse, 
donchs  las  inteligencias  estan  tan  plenas  de 
prejudicis,  que  precisa  una  propaganda  molt 
activa  y  constant  pera  deslliurarlas  de  tants 
projectes,  somnis  y  utopías  ab  que  han  vol¬ 
gut  resoldre’l  problema  els  homens  que  dei- 
xantse  portar  per  la  imaginació  han  oblidat 
las  condicions  reals  en  que’s  desenrotlla  la 
vida  humana.  De  totas  maneras  hi  ha  un  fet 
induptable  que  no  deu  oblidarse:  la  resolu¬ 


ció  del  problema  obrer  per  medi  de  lo  que 
s’anomena  socialisme  del  Estat,  no  pot  ésser 
admès  pel  Catalanisme,  continuador  de  la 
tradició  eminentment  lliberal  de  nostra  terra 
y  que  com  à  tal  tendeix  à  restar  al  Poder  Pú- 
blich  el  major  número  possible  d’atribucions. 
De  la  mateixa  manera  nostras  classes  obre- 
ras,  potser  portadas  inconscientment  per  l’es¬ 
perit  lliberal  que  aquí  sempre  domina,  tam- 
poch  s’haíi  enamorat  d’aquells  ideals,  donchs 
malgrat  à  las  continuadàs  propagandas  d’al¬ 
guns  elements  forasters,  els  socialistas  del 
Estat  no  han  pogut  may  alcansar  ni  una  re¬ 
lativa  importància. 

Aquest  fet  proba  bé,  que  aquí,  entre  nos¬ 
altres,  la  qüestió  social  deu  resoldres  respec¬ 
tant  sempre’l  principi  de  la  llibertat  indivi¬ 
dual,  sense  que  tampoch  aixó  vulgui  dir  que 
degui  rebutjarse  tota  intervenció  del  Poder 
Públich,  que  cap  y  à  la  fi,  es  la  major  forsa 
y  pot  en  determinats  moments  contribuhir  à 
la  resolució  del  problema,  no  faltant  à  sa 
obligació  precisa  de  respectar  sense  diferen- 
cias,  tots  els  drets  dels  ciutadans.  No  deu, 
en  nostre  concepte,  entretenirse  1’  Estat  en 
reglamentar  las  condicions  del  trevall,  ni  en 
posar  obligacions  al  capital,  donchs  aques- 
tas  reformas,  son  atentatorias  à  la  llibertad 
individual  y  per  compte  d’afavorir  perjudican 
al  trevallador;  peró,  en  cambi,  pot  molt  bé 
per  medi  d’unas  bonas  1  lev s  tributarias  redi¬ 
mir  al  obrer  dels  impostos  que  injustament 
paga  y  dificultar  l’acumulació  de  la  riquesa 
en  pocas  mans,  que  si  no  ve  un  remey  à 
temps,  empitjorarà’l  problema  d’una  manera 
espantosa. 

Fora  d’aixó,  crech  que  al  Poder  Públich, 
després  del  reconeixement  oficial  de  las  co¬ 
lectivitats  obreras,  sols  ‘li  resta’l  respectar 
la  llibertat  de  tothom,  protegint  fins  ahont 
sas  obligacions  ho  permetin,  las  reformas 
que  pera’l  millorament  económich  dels  tre- 
valladors,  siguin  fïllas  de  son  esfors  indivi¬ 
dual  ó  colectíu;  puig  es  una  gran  veritat  que 
sols  pot  ésser  efectiva  la  emancipació  del 
trevallador  quan  sigui  obra  d’ell  mateix. 

Al  Estat  li  pertoca,  donchs,  respectar  à  las 
colectivitats  obreras,  y  à  aquestas  correspon 
el  trevall  d’emancipació,  que  avansarà  ab 
tanta  més  pressa  com  més  aprofitada  sigui 
la  instrucció  que’l  Poder  Públich  deu  procu¬ 
rar  extendre  entre  tots  els  ciutadans. 

Baix  aquestas  bases,  que  res  tenen  d'utó- 
picas,  que  no  prenen  cap  dret  à  ningú  y  que 
respectan  no  sols  la  llibertat  d'obrar  del  in- 
dividuu,  sino  fins  la  llibertad  de  pensar  en 
las  més  originals  reformas  de  la  societat, 
crech  qu’es  factible  que  sigui  un  fet  l’as¬ 
piració  que  sentim  molts  catalanistas,  de  que 
també  nosaltres  nos  preocupém  de  la  resolu¬ 
ció  del  problema  social. 

Lluís  Marsans. 

A  LA  VORA  DEL  MAR 

Comarruga  14  d'agost. 

A  las  primeras  clarors  del  auba,  qu’entran 
en  una  cambra  per  las  escletxas  dels  fines¬ 
trons,  m’he  despertat,  sentint  el  mateix  des- 
coratgement  que  quan  vaig  arribar  à  aques¬ 
tas  platjas. 

Sembla  que  la  cansó  monòtona  de  las 
onadas  vulga  condormirme;  més  en  va  pro¬ 
curo  tancar  els  ulls.  Sento  esgarrifansas  de 
fret;1  no  puch  dormir. 

Sense  incorporarme,  obro  la  finestra,  que 
puch  àbastar  estenent  el  bras:  tan  petita  es 
la  cambra.  La  finestra  ja  es  oberta,  y  à  cent 
brassas  de  mi  veig  el  mar,  lleument  rissat, 
ab  un  onejar  dols,  ab  un  panteig  de  joya... 
Al  lluny,  la  ratlla  del  horitzó’s  dibuixa  quie¬ 
ta  y  llisa  sobre’l  pélach  inmens  de  nacreri- 
nas  ayguas. 

Que  n’es  d’imponent  la  quietut  que’m  vol¬ 
ta!  Y  que’n  pasaria  d’horas  jo,  sense  mou¬ 
rem’ d’hont  soch,  mirant  el  mar  com  en  som¬ 
nis! 

Son  las  cinch  del  mati.  Els  meus  cosins 
me  cridan  : 

— Hem  d’anar  à  cassar,  hem  d’anar  à  pes¬ 
car,  ens  hem  de  distreure!  Apa,  toca-son! 

— No,  no  vull  cassar,  no  vull  pescar.  Ja 
pescarém  al  vespre,  à  la  nit,  al  clar  de  lluna. 
Ara’ns  embarcarém  no  més.  Anéu,  preparéu 
la  barca,  arregleula,  que  fa  massa  aygua; 
mudéu  els  escàlems,  qu’estàn  si’s  trencan 
no’s  trencan. . .  Aixó  es  una  barca  de  pobre! . . . 
Anéu,  y  en  acabant  tornéu  à  avisarme. — 

Se’n  van,  s’allunyan  pel  ilarch  de  la  tapia 
que  cenyeix  la  vinya  d’en  Petraca,  fins  arri¬ 
bar  à  flor  d’onadas,  hont  la  barca  jeu.  Me 
quedo  sol,  fentme  la  trista  ilusió  de  que  no’m 
queda  ningú  al  món,  y'm  plauhen  els  remors 


tranquils  de  la  naturalesa  també  sola:  els 
mormulls  del  vent  y  del  mar,  de  las  fullas  y 
dels  insectes...  Que  n’hi  ha  de  vida  en  tot 
aixó!  Sols  aixis  puch  sentiria,  jo,  la  vida! 


Ja’ns  hem  embarcat  y  aném  mar  enfora. 
Mos  cosins  reman  ab  gran  brahó.  Si  avans 
era  bonich  el  mar,  ara’m  sembla  que  no  ho 
es  menys  la  terra  que’s  va  allunyant.  Aquells 
marjes  d’esmicolat  rocam,  clapats  pels  es¬ 
barzers  y  pels  sarments  de  las  vinyas,  carre¬ 
gats  de  pàmpols;  aquells  caminals  pedrego- 
sos  que’s  retorsen  plàcidament  pujant  per 
las  comas,  menant  com  amorosos  guias  à 
una  y  altra  llar  hont  s’hi  deu  viure  una  vida 
patriarcal;  aquells  garrofers  qu’estenen  sas 
esqueixadas  brancas  ab  gesto  tràgich,  y 
aquells  altres  arbres,  els  més  nobles,  els  més 
tristos,  las  quietas  oliveras...  cóm  me  parlan 
al  cor!... 

En  aquell  mas  mitj  cubert  per  dugas  figue¬ 
ras,  hi  oviro  distintament  un  pou.  Prop  del 
brancal  hi  seu  una  dona,  segurament  la  mu¬ 
ller  d’aquell  pagés  que  conduheix  l’arada  à 
pocas  passas  d’ella.  Jo  dich  à  mos  cosins: 

— Hi  anirém  à  la  tarda  al  mas  aquell.  {Son 
amichs  vostres-  Millor.  Anch  que  no  ho  fos¬ 
sin,  aquí  tots  son  amichs,  tots  son  germans. 
En  aquestas  platjas  sembla  que  hi  hagi  pas¬ 
sat  Jesús,  com  en  las  de  Galilea.  S’hi  sent 
son  esperit,  s’hi  endevina  sa  paraula  predi¬ 
cant  l’amor  y  la  pau...  Al  mas  hi  anirém 
aquesta  tarda. — 

Mos  cosins  prometen  complaurem.  Y  se¬ 
gueixen  remant.  La  mar  està  més  quieta  que 
may,  si  no  fos  el  cruixir  dels  rems  fregant 
las  orlas,  y  son  lleuger  clapoteig  en  l’aygua, 
sentiríam  fins  el  remor  de  nostra  respiració. 

Ja  surt  el  sol,  mandrós  y  rialler.  La  mar 
es  una  esmeragda  inmensa.  Cada  cop  que’ls 
rems  ixen  de  l’aygua,  degotan  à  bell  ruixat 
diamants  y  perlas. 

Ja  ha  sortit  el  sol.  Ara  es  espléndit.  Els 
estanys  d’aprop  de  la  platja’s  veuhen  lluhir 
com  miralls,  entre’ls  jonchs.  Terra  endins, 
els  fruyterars  atapahits  presentan  tots  els 
tons  del  vert,  desde’l  més  groguench  al  més 
fosch.  Tot  es  claror  y  alegria,  v  jo  no  puch 
vèncer  la  tristesa  de  mos  recorts;  una  nota 
fosca  com  aquells  eucaliptus  de  vora  l’estany 


gran... 

Una  brissa  suau,  que  tot  just  se  sent,  ens 
ajuda  à  tornar  à  terra. 

1  c  d' agost. 

L'anada  al  mas,  ahir  à  la  tarda,  va  ser  pe¬ 
nosa.  Aquells  camins  plens  de  còdols  varen 
posar  à  proba  las  tristas  forsas  del  cavall  de 
mos  cosins,  carregat  d’anys,  de  xacras  y  de 
bona  voluntat  pels  seus  amos.  Varem  fer  bé 
de  saltar  del  carro  y  arribar  fins  à  dalt  à  peu. 
Varem  fer  bé  deixant  que  reposés  la  pobra 
bèstia,  puig  també’l  nostre  esperit  pogué  des¬ 
cansar  després,  contemplant  la  vasta  exten¬ 
sió  de  mar  y  terra  que  desd’alli  dalt  se  des- 
cubreix. 

Encara  més  que  l’anada  al  mas,  va  agra- 
darme  la  pesca  à  clar  de  lluna:  la  pesca  al 
arrossegall;  qu’es  fatigosa  y  dona  poch,  però 
que,  realisada  à  forsa  de  brassos,  es  molt 
distreta.  Un  pot  corre  per  la  platja;  y,  tot 
pescant,  reb  els  petons  de  las  onadas  en  las 
camas  núas. 

— Vosaltres,  cosins,  no  os  en  adoneu  d’a- 
queixas  caricias  de  l’aygua  joganera.  Estéu 
tan  avesats  à  sentirlas!  Mes  qui  os  contem¬ 
pla;  s’hi  encisa.  Tu,  Fèlix,  anavas  de  coll  de 
fora,  y  poch  sabs  lo  escayent  qu’era’l  teu 
tors.  tan  ferm,  tan  pur  de  linias,  quan  t’en- 
dinzavas  per  l’aygua  rebent  de  ple  sobre’l 
pit  la  claror  de  la  lluna.  Estavas  d’esquena  à 
la  platja,  y  jo  veya  la  teva  silueta  fosca;  pe- 
ró’l  teu  perfil  grech  lluhia  com  resseguit  per 
fistons  de  plata  brunyida.  Ets  tot  just  un 
adolescent,  més-  la  teva  actitut  al  estrebar  la 
xarxa  era  atlètica.  Me  semblavas  ben  digne 
de  la  n'atura  que’t  volta  y’t  nodreix.  Ton  cos 
y  ta  ànima  son  forts,  forts  y  hermosos  com 
ella. — 

La  pesca  no  va  ser  abundant...  {Qué  hi  fa? 
No’ns  era  pas  necessària.  Cercavam  esbarjo 
pera  l’esperit:  res  mes.  Y  la  platja,  en  sa  so- 
letat,  no  podia  estar  més  tranquila,  ni  la 
frescor  podia  ésser  més  gemada  y  agradosa. 
Més  de  dugas  horas  vaig  passar,  sens  angu- 
nias. 

77  d' agost. 

Avuy  m’han  despertat  els  esbufechs  del 
vent  y’is  bramuls  llunyans  d’una  tronada.  La 
serena  calma  d’aquestas  platjas  s’ha  alterat 
sobtadament. 

Quan  encara  no  hi  havia  claror,  he  sortit 


pera  veure  d’aprop  el  mar.  Tapat  fins  à  las 
orellas,  m’he  assegut  à  la  sorra  humida.  Qui- 
nas  ventadas  tan  fortas,  quin  cel  tan  negre, 
quins  cops  de  mar  tan  furiosos!...  En  la  rat¬ 
lla  del  horitzó’s  feyan  y’s  desfeyan  veritables 
montanyas! 

Més  de  mitj’hora  he  passat  aixís,  ben  quiet, 
sense  veure  à  ningú  aprop  meu  ni  pels  en- 
contorns.  Quan  el  fret  comensàva  à  esborro- 
narme,  he  cercat  redós  en  una  barraca,  terra 
endintre.  Bon  punt  he  entrat  en  ella,  s’ha 
posat  à  ploure  de  valent,  y  à  poch,  rasas  y 
camins  eran  rierals  d’ayguas  fangosas  que 
s’abocavan  al  mar,  enrojint  las  randas  blan- 
quissimas  de  son  mantell  d’escumas. 

Al  amaynar  la  turbonada,  la  platja  no  es¬ 
tava  sola  com  avans.  Pel  llarch  d’ella,  ele- 
vantse  de  mitj  cos  en  amunt  sobre  la  ratlla 
del  horitzó  y  destacant  sobre  un  cel  color  de 
plom,  caminava  un  home,  un  pobre,  un  des- 
volgut,  tot  espellifat  y  xop  fins  à  las  carns. 
Anava  ab  pas  calmós,  com  inconscient  de  la 
via  que  feya,  com  impulsat  pel  desti,  com 
familiarisat  ab  la  desgracia.  Anava  arran  de 
las  onadas,  com  un  aucell  malastruch,  com 
un  company  de  la  tempesta,  com  una  desfe- 
rra  més,  de  las  moltas  que  fins  al  mar  arri- 
bavan. 

Tots  sos  moviments  revelavan  cansanci. 
Devia  venir  de  molt  lluny;  per  son  trajo  sem¬ 
blava  procedir  de  la  gran  ciutat  llunyana. 

No  m’ha  vist,  y  anat  fent  camí  apoyat  en 
son  bastó,  indiferent  à  tot,  ab  la'  cara  decan¬ 
tada  sobre’l  pit.  La  morenor  de  sa  pell,  sa 
llarga  barba  negra,  tot  el  perfil  de  son  cos 
esbelt,  mitj  aclofat  per  la  debilitat  y  la  fati¬ 
ga,  han  fet  que  vegés  en  ell  un  altre  juhéu 
errant.  No  s’acaban  els  desgraciats,  els  ma- 
lehitsl... 

18  d' agost. 

En  tot  el  dia  no’m  vaig  poder  treure  del 
cervell  la  visió  bíblica  del  caminant  en  la 
platja. 

El  dia  va  continuar  bor^ascós,  y  molt  més 
fresch,  aquí  à  vora  mar,  de  lo  que  pot  espe- 
rarse  en  aquest  temps  del  any.  No  varem 
poder  embarcarnos,  ni  varem  pescar  poch  ni 
molt,  y  sens  aquests  esbargiments,  ens  va¬ 
rem  entristir  més  que’ls  dias  anteriors. 

Cap  al  tart,  el  vent,  més  humit  que  may, 
feya  cruixir  els  arbres  y  espetegar  la  roba. 

que  las  donas  havian  posat  à  secar.  En 
aquestas  solituts,  varem  rebre  una  impresió 
d’hivern  tristíssima.  Ja  entrada  la  nit,  al  re- 
tirarnos  à  descansar,  creyam  qu’era  inmi- 
nent  un  altre  temporal. 

Era  ben  passada  la  mitja  nit  quan  m’he 
despertat,  després  d’un  somni  anguniós,  y  he 
sortit  pera  mirar  el  temps...  Quina  sorpresa! 
Quin  cambi!  El  cel  era  d’un  blau  grisench, 
encisador,  la  mar  rondinava  calmosa,  el  vent 
era  tebi  y  casi  no’s  sentia...  May,  may,  s’han 
pogut  veure  à  ciutat  nits  tan  serenas.  La 
transparència  dels  estanys  era  ideal.  A  sas 
voras  cantavan  els  grills;  las  ocas,  al  mitj  de 
l’aygua,  sostenmtse  ab  una  sola  pota,  resta- 
van  inmóvils... 

Oh,  Nit,  qu’hermosa  t’he  trobat!...  He  vol¬ 
gut  respirar  à  ple  pulmó  tas  ílayras,  he  vol¬ 
gut  assaborir  la  teva  calma  ditxosa... 

Y  ha  sigut  en  va.  No’s  llensan  tan  fàcil¬ 
ment  els  recorts  qu’amargan,  yqu’avuy  pesan 
sobre’l  nostre  pit  com  una  llosa  de  plom,  im¬ 
pedint  fins  las  més  puras  expansions  de  l’à- 
ni  ma- 

Lluís  Via. 


ESTIU 

Per  lla.  à  la  mitg-diada  resplandenta, 
desde  la  platja  à  la  llunyara  bruma, 
canta  i  s’adorm  al  sol  la  mar  brunzenta, 
descapdellant  i  capdellant  escuma. 

Joan  Maragall, 

( Festeig  vora  la  mar  Cantàbrica. ) 

El  cel  s’extenia  demunt  de  la  mar  ab  una 
blavor  inmaculada;  ab  una  blavor  recorda- 
dora  de  tots  els  plahers  del  Estiu;  ab  una  bla¬ 
vor  olvidadora  de  totas  las  hivernals  triste- 
sas...  La  inmensa  extensió  de  l’aygua  res- 
plandia  devall  del  sol  ab  reflectes  celichs.  En 
ella  las  onadas  s’hi  succehian  abandonada- 
ment,  calmosament,  ab  la  fruhició  de  las 
cosas  que  se’n  van  y  tornan...  la  blanca  y  so¬ 
btaria  gavina,  retallada  com  una  sageta  dis¬ 
parada  del  arch  per  la  mà  d’una  ninfa,  fendia 
l  espav  comprés  entre  cel  y  mar,  com  un 
clam  d’angunia...  quasi  à  flor  de»l’aygua  tè¬ 
bia  els  peixos  menys  ignorats  semblavan  sen- 
tirshi...  y  en  aquell’hora  tot  era  tan  clar,  era 
tot  tant  resplandent,  que  talment  haguereu 
dit  qu’en  els  altres  instants  del  jorn  una 
glassa  atapahída  y  à  l’hora  transparenta,  es¬ 


tava  sospesa  devant  dels  nostres  ulls,  enfos- 
quintnos  tenuament  tot  lo  recordat  per  nos¬ 
tra  vista. 

Y  ls  arbres  alts  y  feixuchs  pel  fu I lat j e  y  las 
palmeras  sense  bres,  voltavan,  aprop  de  la 
mar,  el  casal  antich  y  orejat  per  las  auras 
de  la  marinada  sanitosa...  El  jardi  frondós  y 
secular  que  voltava’l  casal,  —  que  s'alsava 
com  un  far  allunyat  de  las  platjas,  —  cruixia 
de  tant  en  tant  com  si  en  ell  s’hi  esbadelles- 
sin  en  un  instant  mateix  totàs  las  fruytas... 
la  xardor  que  queya  semblava  fer  gemegar 
las  fullas  pantejantas.  .  .  el  murmuri  dels 
sortidors  semblava  fondres  ab  el  cant  de  las 
cigalas  incissivas. . .  Y  l’aygua  de  las  fons  era 
matisada  ab  algunas  fullas  secas  qu’hi  nada- 
van  caygudas. 

Y  de  dins  del  jardi  s’ohía’l  cant  de  la  mar; 
s’ohia  voluptuosament  com  una  pregaria 
grandiosa;  y  de  tant  en  tant  arribava  fins  al 
demunt  dels  arbres  del  jardi,  l’aleteig  d’un’au 
marina,  qu’era,  al  perdres  en  l’ambept  esti¬ 
val,  com  el  brunzir  d’un  insecte. 

Y  Ella,  tota  vestida  de  blanch  y  ab  la  ca¬ 
bellera  trenada  à  cada  banda  del  rostre,  era 
mitj  ajeguda  en  un  del  pedrissos  molsosos 
que  dessota’l  fullatje  s’allargavan;  las  amplas 
mànigas  del  blanch  vestit  transparentavan  la 
pell  rosada  dels  seus  brassos;  la  seva  rossa 
testa  era  com  la  testa  d’una  goja;  y  Ella  era 
tota  vibranta  en  l’ambent  xafogós  qu’entre’ls 
núvols  y’is  arbres  y  la  mar  s’extenia... 

jAh!...  las  melodias  del  Estiu,  las  melo- 
dias  del  Estiu!...  Totas  semblavan  sorollar 
al  entorn  de  la  donzella...  Ella  era  com  una 
fruyta  promesa  à’n  els  més  nobles  llavis...  y 
era  tota  somniosa,  com  una  tarde  d’agost 
passada  sota  l’ombra  d’un  desmay,  à  prop 
d’una  fontana  d’ayguas  fredissimas. . . 

Y’l  seu  somni  era  pur  com  els  somnis  nas¬ 
cuts  en  els  més  bells  matins  de  la  Primavera 
desaparescuda...  Las  imatges  del  esperansa- 
dor  Estiu  havian  passat  més  precisas  que 
may  per  sa  pensa...  y  las  imatges  del  Estiu 
li  havian  parlat  de  totas  las  puras  joyas  del 
Amor,  de  totas  las  puras  y  benhauradas  jo¬ 
yas  del  Amor,  misteriosas  com  una  nit  de 
juny  passada  boy  escoltant  la  remor  que  fa  la 
mar,  al  batre  perfidiosament  las  rocas  mons- 
truosas. 

Y  Ella  pregava  ab  el  seu  somni  tant  pur; 
l’Home  resorgia  en  sa  tendra  imaginació 

com  un  altre  més  pur  Amich;  com  un  confi¬ 
dent  tendre  y  discret,  de  cos  esbelt  y  de  mi¬ 
rada  protegidora. . .  l’Home  resorgía  en  sa 
tendra  imaginació,  com  la  visió  més  capdal 
de  totas...  y  l’Home  no  era  per’aquell’ànima 
cap  profanació,  no  era  per’aquell’ànima  cap 
impuresa. 

L’Amich  tendre  y  discret  desitjat  en  el 
somni  esplendorós  d’aquella  Verge,  era  com 
un  cavaller  allunyat  en  la  batalla  gloriosa, 
que  vindria  en  un  temps  ab  el  front  ple  de 
llorers,  à  depositar  l’ofrena  més  gentil  en  els 
tendres  genolls  d’Ella... 

Y’l  somni  d’or  s’anava  espessint,  espessint 
en  aquella  esplendenta  mitjdiada;  s’espessia 
y  la  voltava  d’un'aureola  de  daurada  pols... 
y  la  voluptuosa  complanta  de  las  onas  se’n 
anava  y  se’n  venia,  com  una  ventada  incer¬ 
ta...  y  en  els  arbres  semblavan  en  un  instant 
mateix  esbadellarshi  sota  del  sol  totas  las 
fruytas  y’l  murmurí  del  sortidor  s’aplanava 
com  una  cansó  infinida.  Y  totas  las  melodias 
del  Estiu  semblavan  sorollar  com  una  floral 
entorn  de  la  Verge. 

Y,  soptadament,  aprés  Ella  s’alsà;  alsà  la 
rossa  testa  mirant  al  cel,  fent  sorollar  ab 
una  esgarrifansa  sas  trenas  dolcissimas;  un 
gran  sospir  d’Estiu  feu  alsar  son  pit  com  una 
flor  que  penja  cap  per  avall,  y  es  inflada  pel 
vent  que  redressa...  ab  el  sospir  aquell  sem¬ 
blava  qu’haguessin  entrat  en  Ella,  dolsa- 
ment,  totas  las  flayres  que  las  plantas  tre- 
molosas  davan  al  Sol.  —  Llur  blanca  figura 
s’allargà  un  xich;  alsà’ls  brassos  com  si’s  di¬ 
rigís  al  cel  en  una  oració  arrforosa...  las  am- 
plas  mànigas  del  vestit  blanch,  transparent, 
s’escorreren  avall,  y’is  descubriren  cuberts  ab 
la  rosada  dels  estivals  mitjdías...  aquells 
brassos  brillavan  al  sol  com  Tevori...  Tot 
Ella  s’estremí  altre  cop  en  una  estremitut  de 
Puresa...  reculli  las  mànigas  y  las  enganxà 
al  demunt  de  la  espatlla  y  avansà  sota  dels 
arbres  vers  al  sortidor,  fent  cimbrejar  els 
brassos  cuberts  de  rosada  olorosa...  la  sorra 
cruixia  sota  sos  peus  ab  un  cruixir  com  d’her- 
va...  las  fullas  que  semblavan  pantejar  se  li 
allargavan  al  demunt...  y  semblava  al  passar 
devall  del  fullatge  vert,  una  melodia  d’Amor 
tocada  en  una  fresca  y  cobdiciable  salzareda. 

Y  arribà  devant  del  sortidor,  com  una  fa¬ 
da...  escoltà’l  brunzir  de  l’aygua  un  moment, 
desitjant  la  besada  del  líquit;  y  aprés,  fent 


sorollar  inefablement  el  cap,  endinzà  à  poch 
à  poch  en  l’aygua  frescal  per  l’ombra  els 
brassos  nusos...  y  al  sentir  la  freda  impre- 
sió’s  refé  adorablement  tot  el  seu  rostre...  el 
murmuri  del  sortidor  caygué  allavors  de¬ 
munt  la  pell  blanquíssima. . .  y  la  frescor  sem¬ 
blà  retornar  tot  el  cos!...  La  cansó  de  la  mar 
semblà  allargarse  com  si  besés  per  darrera 
volta  las  platjas  bullentas...  la  flayre  del  jar- 
di,  confosa  ab  la  xardor,  devingué  sofocan- 
ta...  algunas  fullas  caygueren  marcidas  pel 
sol...  els  arbres  ploraren  ab  la  fortor  fondís- 
sima  de  la  rehina...  l’insecte  imperceptible 
sospengué  son  vol,  aturantse  delicadament 
en  la  humida  molsa...  Tota  la  joya  del  Estiu 
benfactor  per  un  moment  semblà  exten- 
dres!...  —  Ella  tregué’ls  brassos  humits  y 
brillants  al  sol  com  l'evori  y’s  perdé  somnio- 
sament  entre’ls  arbres  que  cruixían...  y  la 
seva  figura,  en  el  mitjdia  del  Estiu,  al  des- 
tacarse  abandonada  entre’l  fullatge  y’l  brun¬ 
zir  de  la  mar,  era  com  la  figura  d’un  idili 
nocturn  passat  entre  la  frescor  dels  pàmpols 
verts,  boy  pressentint  enllà  d’enllà  dels  ser¬ 
rats  els  mistichs  cants  dels  veremadors  que 
s’apropavan. 

Xavier  Viura. 

Tens  tot  el  sol  en  las  ninas 
de  tos  ulls  enamorats; 
tens  tot  l'estíu  en  tos  llabis; 
tota  l’ardencia  en  ta  carn... 
y  aprop  teu  hi  fa  una  fresca 
com  aprop  d’un  roserar. 

<iEs  l’Amor,  ab  tu,  qui  passa? 

(jEs  la  empenta  de  la  sanch? 

Vinga  tot,  sía’l  que  sia, 
y  no’n  fem  mals  averanys; 
quan  las  flors  s’enmalalteixen 
lo  perfum  també  se'n  va. 

Joventut  es  vida,  empenta: 
lo  que  tens  en  tos  ulls  blaus; 
lo  q3e  infantan  els  teus  llabis; 
lo  que  frisa  per  ta  carn, 
y  la  fresca  qu'espargeixes 
com  las  flors  del  roserar. 

A.  Bori  y  Fontestà. 

FRAGMENTS  D’UN’ALTRA  CARTA 


y  aixís  t’escrich,  ànima  meva,  ab  el 
plor  als  ulls  y  la  mà  tremolosa,  ab  el  cor  an¬ 
guniat;  ab  la  imaginació  enamorada. 

jCóm  deus  pensarhi  en  mi!  jcóm  deus 
pensarhi!  Ja  som  al  hivern,  y  quin  Nadal 
més  trist  vora  la  llar  dels  avis  y  lluny  de 
mi!  A  tu  que  t'agrada  tant  l’hivern,  cóm  deus 
aborrirlo  ara!  Qué  te’n  deuhen  dir  de  cosa^ 
las  fullas  mortas  y’is  nius  deserts  y’l  cel 
llis. . . 

iQuínas  esgarrifansas,  vida  meva! 


<Y  no  t’agrada  estar  sol,  ben  sol,  aborrinte 
de  tot,  fins  de  tu  mateix,  gosant  y  patint 
alhora  quelcom  inexplicable  que  dona  an- 
gunias  de  petons  y  desitjós  de  llàgrimas;  all ó 
que  sols  saben  entendre’ls  qu’estiman  y  s’en- 
layran;  lo  que  no  entendràn  may  els  que 
volan  ran  de  terra . 


caria  ^ho  sents?  tot,  y  cóm  riurías,  tu  que 
no’n  sabs  de  riure  forsa! 

^Ara  si  que  no  deus  riure,  veritat?  Ja’m 
sembla  que’t  veig  passejante  nirviosament, 
ab  el  barret  endarrera,  y  ab  una  mà  carago- 
lante’l  bigoti,  guaytant  enlayre  ab  aquests 
ulls  ahont  jo  hi  aprés  tantas  cosas,  malehint 
la  nostra  sort  ab  rabia.  ,jHo  veus  com  encara 
que  no’t  tinga’t  veig  de  la  mateixa  manera? 
^No’t  passa  à  tu’l  mateix?  No  riguis,  pape¬ 
rer,  no  riguis,  que  ja  ho  saps  que  t’estimo 
forsa.  .  . 


comprenguessin  com  jo’t  comprench 
no  t’odiarían,  ara  de  tú  ni’n  volen  sentir  par 
lar,  els  hi  fas  por,  te  tenen  per  un  monstre 
perque  saben  que  m’estimas  y  jo’t  corres- 
ponch,  y  es  que’ls  seus  cervells  viuhen  ideas 
vellas,  rutinarias,  y  quan  el  cor  està  aixut 
y’is  cabells  son  blanchs,  no’s  comprenen 
certas  cosas. 

Tu  deus  pensar  que’ls  deixin  estar  als 
joves . 


y  era  fosch;  la  tarde  havia  sigut 
trista:  una  tarde  d’hivern  freda  pel  cos  y 
l’ànima;  l’ambent  m’ha  sugestionat  y  he  es¬ 
clatat  à  plorar  à  llàgrima  viva,  que  ja  ho 
sabs  que’n  sé  de  plorar  quan  jo  mi  poso;  ha 
arribat  la  fosca,  llavoras  m’ha  agafat  por,  he 
corregut,  he  llensat  un  crit  y  ningú  m’ha  res¬ 
post...  ningú!  Avans  quan  me  planyia  tenia 
qui  m’aconhortava;  ara . 


Ja  ho  sé  que  m’han  privat  de  veuret,  peró 
no  ho  logran:  jo’n  tinch  prou  ab  cloure’ls 
ulls  y  ab  la  imaginació’t  veig  y  t’acarono 
y  m  sembla  que’t  tinch  aprop,  que’t  passo  la 
mà  pels  cabells  y’t  petonejo  ab  lamina,  ab 
aquells  petons  que  tu’m  vas  ensenyar  à  do- 
narne-y  que  son  teus,  tots  teus,  com  jo  soch 
tota  teva . 


Jo’m  creya  que  l’amor  era  dols,  reposat, 
tendre,  per  ’xó’l  volia,  y’l  trobo  frenétich, 
boig  y’m  friso . 


iPer  qué  t’estimo  tant?  ;Qué  ho  farà  que 
malgrat  els  concells  dels  que’m  voltan  jo 
continúo  estimante  més  que  may?... 

No  puch  explicartho,  no  sé  coordinar  prou 
las  ideas;  si’t  tingués  aprop  si  que  t'ho  expli¬ 


Si’m  vejessis  faig  llàstima,  es  à  dir,  te’n 
faria;  no  soch  pas  la  d’avans,  haig  de  fingir 
molt;  se  creuhen  que’l  temps  tot  ho  esborra, 
que  l’amor  ja  ha.finat,  perque  hi  ha  colps 
que  fins  somrich;  mes,  ay!  per  dintre,  quin 
plorar,  quina  vida  de  llàgrimas  la  meva!.  .  . 

Després  de  ferme  passar  una  llarga  tem¬ 
porada  à  casa  l’avia  (cosa  que  ha  sigut  una 
falta  de  talent,  perque  la  meva  ausencia  era 
molt  notada  y  tothom  hi  deya  la  seva)  han 
determinat  enviar  à  buscar  una  monja,  sor 
Agustina,  pera  que  m’acompanyés  sempre, 
perque  diuhen  que  l’estimarte  prové  d’una 
gran  ialta  de  religió. 

Te  tenen  per  un  moro,  no  ho  dubtis,  com 
saben  que  una  nit  vas  anar  al  Edèn  Concert , 
jcalcula!  No  sé  com  son  aixis;  à  n’à  mi,  mes¬ 
tres  m’estimis  forsa,  ja’t  deixo  anar  allà 
ahont  vulgas.. . 

Com  te  deya  més  amunt,  tinch  una  monja 
que  m’acompanya  per  tot  y’m  dona  consells; 
es  molt  bona,  es  una  santa. 

Ahir  tenia  un  dia  gris,  que  dius  tú,  un  dia 
d’aquells  que  las  llàgrimas  me  venían  als 
ulls  sens  adonarmen  y’m  trobava  ab  ganas 
de  comunicar  els  meus  mals  à  una  persona 
que  m’estimés,  que  ho  fes  veure  quan  me- 

nos,  y  com  à  casa,  entremitj  de  la  família, 
m'hi  trobo  sola  com  en  un  desert,  perque  no 
poden  compendiem,  vaig  sortir  ab  sor  Agus¬ 
tina. 

Al  tornar  del  maset,  per  la  via,  anavam 
totas  dugas  agafadas  del  bras  y  ella’m  deya 
que  parlés,  que  parlés  forsa,  que  jo  li  inspi¬ 
rava  fonda  simpatia  y’m  volia  complaure, 
que  no  sufris,  qu’era  massa  jove  pera  sufrir; 
que  Deu,  un  Deu  pare  del  Amor  y  la  Belle¬ 
sa,  havia  creat  las  flors  y  la  felicitat  pera  las 
donas  joves;  que  somrigués  de  joya,  y  sig- 
nantme  un  esbarzer  va  dirme:  «Veu,  això  es 
pera  mi.» 

Qué  simpàtica  se’m  va  fer  sor  Agustina! 
Avans  li  tenia  mitja  rabia,  pero  en  aquell 
moment  me  la  vaig  menjar  à  festas  y  vaig 
obrirli’l  meu  cor.  Vaig  explicarli  tot  el  nos¬ 
tre  procés  amorós;  vaig  dirli  que  d’ensà  del 
4  d’octubre  jo  ja  era  la  teva  esposa  devant 
de  Deu  y  de  la  gent  de  conciencia. 

Sor  Agustina  baixà’ls  ullsy  després  guav- 
ta  enlayre  amenassadora. 

Me  va  fer  por,  peró  passantme  la  mà  per 
la  espatlla  vaig  recobrar  la  calma;  li  vaig  dir 
que  t’estimava,  qu’en  tu  jo  hi  veya  el  meu 
deslliurador,  que  la  meva  familia  no  ho  vo¬ 
lia  (me  va  semblar  que  la  monja  anava  à  dir 
alguna  cosa  y’s  mossegava’ls  llabis);  vaig 
dirli  que’m  moriria,  que  jo  ja  no  podia  ser 
de  cap  altre  perqu’en  cos  y  ànima  era  teva, 
que  si  m’apuravan  me  casaria  ab  el  primer 
que’s  presentés  pera  sortir  de  la  familia  y 
poguer  ser  teva  ab  més  llibertat...  No  ho  sé 
lo  que  vaig  dir,  sols  recordo  que  sor  Agus- 
tina’m  va  abrassar  y  totas  dugas  vam  plo¬ 
rar...  ^Perquè  ploraria  sor  Agustina5  Vam 
aturarnos  perque’l  tren  anava  à  passar;  al 
véurel  vaig  sentir  una  enveja!  Es  el  que  va 
allà  ahont  est  tu,  vida  meva,  allà  ahont  jo 
hi  tinch  el  cor  y  las  mevas  esperansas, 


sempre  ^ho  sents?  sempre  de  la  teva 
apassionada 


Lola. 


P.  D.  Quan  me  contestis,  fesho  per  medi 
d’aquellas  noyas  que  ja  m’entregaràn  la 
carta.  Ves  ab  cuydado,  perque’m  vigilan 
molt.  Adéu,  vida. 

Per  la  copia, 


PERPINYÀ.  —  LO  CAMÍ  DEL  VERNET 

(Ròssellonés.) 

Quan  n’hom  sali  de  la  vila  per  lo'  Pont  de 
la  Pedra,  lo  cami-real  que  se  segueix  es  lo 
de  cap  à  Fransa  i  fins  al  poble  çlel  Vernet, 
que  es  cosa  de  dos  kilomètres,  sobrepuja  les 
hortes  y’is  camps  que’l  rodejen,  puix  la  ter¬ 
ra,  aquí,  es  baixa  y  alguna  vegada  hasta  hi 
arriban  els  avguats  de  la  ribèra. 

Aqueix  cami  del  Vernet  es  un  barri  de 
Perpinyà,  bastit  fora  de  les  fortificacions, 
mes  animat  al  mateix,  ja  que  s’hi  son  esta¬ 
blerts  comerciants  de  vins,  fabricants  de 
bótes,  tapers,  pépiniéristes;  aixis  es  que  de 
cada  costat  s’enfilen  cases,  patis,  tallers, 
plens  de  botam  de  tota  mena,  de  tines  y  de 
mitx-miots. 

De  tant  en  tant  s’hi  veuhen  alguns  casals 
de  aspecte  serio,  son  establiments  d’estudi, 
asilis  de  la  pregaria,  y  de  la  caritat  cristia¬ 
na:  lo  colegi  de  Sant-Lluis  de  Gonzaga,  lo 
convent  dels  Caputxins,  lo  convent  de  les 
monjes  de  Santa-Clara  (quina  iglesia  guarda 
lo  cos,  quedat  sencer,  d’una  antiga  superio¬ 
ra  morta  pel  1676),  l’orfalinat  de  las  monjes 
del  Bon  Pastor.  Lo  Canigó,  se’l  veu  de  per 
costat,  y  demés  d’una  verdissa  punteja  lo 
campanar  y’l  casual  del  Sagrat-Cor  (establi¬ 
ment  d’estudi  perles  filles  defamilies  riques). 

Desde’l  Vernet  lo  camí  se  parteix:  un 
branch  se’n  va  cap  à  la  vall  del  Aglí  (cap  a 
la  gabatxería ,  que’n  dihem),  l’altre  se  diri¬ 
geix  cap  à  Salses  (derrera  població  catalana), 
Narbona,  lo  Llenguadoch  y  la  Provensa.  Se 
trobant  aixis  al-juntament  de  dos  camins- 
reals,  lo  Vernet  es  devingut  una  posada  per 
los  cotxeros  y  carreters  que  hi  passen,  de 
manèra  que  tenin,  aquí,  ferrers,  forjadors, 
estanco  y  despatxs  de  begudes. 

També  es  lo  que  estranya  de  veure,  con- 
tre  d’una  caseta,  mitja-amagada  per  carretes 
y  rodàm,  una  columna  piramidal,  de  marbre 
blau-clar;  à  qué  se  refereix  tal  monument?  y 
aixecat  en  aqueix  ródal?  Llegim  la  inscripció 
que  porta : 

«  Méridienne  de  France  —  Ba«e  de  Perpi- 
»  gnan  —  Mesurée  par  Delambre  en  1799  — 
»  Mesurée  de  nouveau  par  les  officiers  du 
»  Service  géographique  de  l’armée,  en  /891 
»  —  Terme  austral.» 


Jascinto  Capella. 


J.  Delpont. 

üi  ELLA  !!! 

Divagació  incoherent... 
llum  que  s’apaga... 
ombra  que  s’amaga...  . 
pensament  insconscient... 

Katúfol. 

Un  llum,  sí,  un  llum  que  s’apaga  per  sem¬ 
pre!..  Per  sempre!... 

La  nit,  la  ni.|  negra,  la  fosca  negació  del 
tot,  el  no-res,  la  mort!...  No!  La  mort,  no! 
May!  Vuy  vida,  vida  y  claror,  día,  día  per 
sempre.  El  día  enlluherna,  el  día  distréu,  y 
aquell  llum  que  s’apaga,  ara  no’s  veu.  No’s 
veu,  mes  hi  es,  y  s’apaga.  jNo’s  veu?  Donchs 
com  si  no  hi  fos!  Ja  tant  se  val!  Ja  tant  se 
me  n  dona!...  Ella!  Oh!  Dona!  Ella!...  y  res 
més! 

Ella,  sí!  La  endevino,  la  sento,  la  veig,  la 
toco...  No!  Tocaria  no!  Tocaria  may!  Estú¬ 
pida  profanació,  tocar  el  ser  més  delicat, 

creació  verge,  ombra  vaporosa,  ideal  impal¬ 
pable!... 

Ella!...  Ella  y  jo!...  Jo  y  ella!...  Tots  dos!... 
Cor!  Tot  cor!...  Cor  que  vols,  cor  que  de- 
sitjas! ... 

Y  aquella  llum  que  s’apaga!...  Malehida 
llum!  Sempre  devant  del  enteniment!...  - 
^La  llum  de  la  rahó?  Mentida,  contradicció 
eterna!...  ^La  llum  del  amor?  Mentida!  L’a¬ 
mor  es  cego!  ..  La  llum  no  es  llum,  la  llum 
es  símbol!...  Calla,  déixala,  no  t’hienfondis. .. 
;Qué  se  te’n  dona? 

Ella! ...  Ella  sí!...  Sempre  ella! 

Ella! ...  L’ombra  vaga  que  sempre  vaga,  la 
encisadora  ombra  que  sempre  fuig...  si... 
fuig... 

Mes  els  cors  s’acostan  y  la  llum  s’apaga... 
Y  cóm  tarda  à  apagarse!...  Qué  tanta  tardan- 
sa!...  Puf!!  Ja  es  fosch...  Afora  llum!  Afora 
dia!  Afora  claror! 

Quin  benestar!!... 

Quanta  ditxaü... 


Un  poch  de  cansanci,  una  tal  qual  fatiga, 
v  després  despertar. 

Y  si  tot  ha  estat  un  somni;  tornarém  à  so¬ 
mniar. 

Llum! 

Claror! 

Nit! 

Dia! 

Símbol  y  sombra .  ...... 

. ora  pro  nobis. 


Com  qu’es  el  meu  primer  ensaig  de  género 
modernista,  els  demano’n  prenguin  la  bona 
voluntat  y  perdonin  l’atreviment.  Per  la  meva 
part,  jo  ja  confesso  que’l  final  no  m’ha  sortit 
gayre  bé.  Quan  ne  fassi  un  altre,  espero 
qu’estara  millor,  y  en  lloch  d’un  llum,  hi  po¬ 
saré  un  fanalot. 

Modest  Urgell. 

(Vinyetas  del  autor  ) 

DESDE  MON T ANY A 

De  Castanyadell  à  Osormort  els  pagesos 
hi  contan  dugas  horas;  ja’n  fan  tres  y  mitja 
que  camino  y  encara  no  oviro’l  Moli  de  Bo- 
jons,  ahont  remullaré  ma  gola  seca  per  l’ex- 
cessíu  calor  que  llensa’l  sol  en  aquestas  clo- 
tadas,  verdaders  claps  de  paradis,  quan 
l’astre  rey  no  hi  dona  tan  de  ple. 

Jo  hagués  cregut  al  Quitllo  de  Salabert! 
Prou  m’ho  recalcava  ab  bons  desitjs:  —  En 
bona  fe  que  os  ne  penediréu,  burrangó,  d’ar¬ 
riscar  la  pitrada  à  sol  ruhent.  jLlampis  de 
neu!  jo  so  més  colrat  y  fort  que  vos,  y  m’hi 
pensaria  molt.  Esperéu  à  sol  post  que'l  Xi- 
coyra  os  farà  companyia;  es  un  bon  minyo- 
nàs!  i  oh !  y  d’historias  ne  sap!  no  las  hi 
acabariho  may.  Fins  refila  unas  cansons  tan 
xiroyas  com  las  que  os  cantava  la  meva  mos- 
sa  anit  à  la  porxada,  al  clar  de  lluna.  jEy!  si¬ 
nó  que’l  Xicoyra  d’en  tant  en  tant  n’hi  bar¬ 
reja  alguna  de  virada;  d’assó  la  mossa  s’en 
gordaria  prou. — 

.  No’m  convencé  pas;  ab  la  deria  d’atrapar 
el  corréu,  vaig  despedirme  dels  de  Salabèrt 
ab  certa  recansa;  puig  en  veritat  sia  dit,  me 
feren  passar  una  vetlla  alló  que  se'n  diu 
agradosa,  molt  agradosa. 

Si  bé  es  cert  que’l  cami  e§  pesat,  à  sol  ba¬ 
tent,  en  cambi  trobo  ombras  regaladas  ahont 
hi  reposo  llargas  estonas,  cullint  floretas  y 
fullas  hermosas  que  guardo  en  l’herbari  de 
mon  sarró,  ahont  me’n  adono  que  hi  ha  en¬ 
cara  las  del  estiu  passat.  Un  vent  gelíu  y 
süàu  me  don  ayre  pera  seguir  enllà,  fins  à 
trobar  un’altra  ombra  per  dessuarme.  Vaig 
tot  xop  y  camino  ab  pena;  aixó  fa  entretin¬ 
drem  més  de  la  rahó  y  es  la  causa  que  tar¬ 
daré  més  à  arribar  al  terme  de  mon  viatje. 

Ja  soch  à  Bojons;  els  gossos  lladrant,  lla¬ 
drant  m’acompanyan  fins  à  dins  la  entrada 
que  franqueijo  tot  seguit,  mentres  la  mes¬ 
tressa’m  prepara  quelcom  de  refrescant,  qu’es 
lo  que’m  convé  més.  A  n’aquest  moment 
arriba  un  sapat  fadrí  ab  faixa  y  barretina 
vermellas,  bastó  de  freixa  y  un  esqueix  d’al¬ 
fàbrega  à  la  boca.  Va  cap  à  Fàbregas  y’l 
segueixo,  després  de  ferme  omplir  l’ampolla 
d’ayguardent,  que  dos  días  hà  portava  buyda 
y  resseca.  Es  un  bordegàs  d’al ló  més  trem¬ 
pat.  Diu  que’m  coneix  de  molt  xich,  y’m 
conta  com  una  minyoneta  dels  sots  de  Fà¬ 


bregas  el  va  corpendrer  al  aplech  de  Vall¬ 
clara,  v  ara  se’n  va  à  demanaria. 

— Y  no’t  cregas,  Ton,  ja  la  tinch  segura; 
vuy  dir  que  de  carbassa  no  penso  pas  men- 
jarne,  iqu’es  cas! 

— Y  bé;  es  bona  noya? 

— Burrangó!  y  trevayadora  com  la  que  ho 
puga  ésser  més. 

— Donchs  fas  bon  pensament  d’arreplegar- 
la.  Té  quelcom  de  dot? 

— Doscentas  lliuras,  que  bitllo,  bitllo  li 
donarà’l  seu  oncle  de  Viladràu  el  dia  que’ns 
casém;  aixó  sense  contar  una  pila  de  regalos 
que  li  farà  llur  padrina,  qu’es  la  mestressa 
del  Raurell. 

— Vaja,  aixó  ja  fa  de  més  bon  contar. 

—  i Ey !  vuy  dir  que  jo  no  me’n  vaig  pas 
prendar  pel  dot.  Aixó  no.  Y  en  que  fos  aixís, 
tinch  dret  per’xó  à  cercarne  una  que  no  vaja 
sola,  perque...  sabs?...  vuy  dir  que  à  casa  hi 
ha  tot  el  menesté. 

—Tens  rahó,noy!  Y  procura  aumentà’l  ca¬ 
bal,  que  à  gastar  sempre  hi  seréu  à  temps. 

— Ben  recert;  y  endemés  que  de  marfugas 
ens  n’ha  tocat  una  tungada  que  ja,  ja.  L’avi, 
dos  mesos  hà  qu’està  enllitat,  y  la  mare,  prou 
que  ho  saps,  la  mare  Yisteri  no  la  deixa  viu¬ 
re  en  sossego  y  s’ha  d’alimentar  de  bons 
bocins;  del  contrari’l  día  menys  pensat  ens 
puria  donar  un  trastorn. 

— Llevas  nort  de  fer  beguda  à  la  Cantina? 

— Leri,  leri  que  ho  tindré  de  fer;  la  ganota 
m’acora  de  valent...  altrament  sempre  un 
hom  porta  un  budell  buyt...  Bé  ho  deus  se- 
bre  que  à  n’aquella  casa  canan  de  valent... 
Densà  que  no  hi  ha  la  Lludria,  fóscara  no 
s’hi  pot  pas  tindré  cara. 

—Bé  y  donchs,  pobre  gent,  cóm  ho  farian 
pera  viure  en  aquestos  recons  de  món? 

— Entre  poch  y  massa,  Ton;  vuy  dí  que, 
noy...  passa  de  mida. — 

Ab  aytal  conversa  acabém  d’enfilar  lo  tros 
de  carretera  que’ns  deixa  à  la  Cantina,  ahont 
ens  serveixen  un  brenà  que...  vaja...  ens  po¬ 
sa  à  tó.  El  meu  company  de  viatje,  que  no 
es  altre  que’n  Lari  de  Muntalt,  s’hi  adoba  de 
valent;  jo  si  no  menjo  tant  com  ell,  no  s’en 
falta  gayre. 

— Y  bé,  Lari,  ja  n’estàs  ben  segú  que  l’es- 
timas  à  la  Rita? 

— Tant  se  val! 

—  Fa  molt  de  temps  que  la  rondas? 

— Refosca  !  Tant  mateix  ara  faràn  tres 
aplechs  que  hi  sardanejo. 

— Aixís,  donchs,  ja  li  çoneys  la  flaca. 

— Figurat  que  no  hem  renyit  pas  may, 
d’ensà  que’ns  coneixém. 

— Bé,  pró  no  os  veyéu  pas  gayre  sovint. 
Volsthi  jugar  quelcom  que  si  haguéssiu  fes- 
teijat  ó  festeijessiu  cada  dia,  no  ho  dirias  pas 
aixis. 

—  Puria  molt  ben  ésser;  pró,  vaja,  estigas 
cert,  y  jo  t’ho  asseguro,  que  l’un  ha  nascut 
per  l’altre. 

— Deu  fassa  que  duri  aquesta  pau . 

— Bé,  jo  ja’t  so  contat  els  meus  quefers  ab 
la  Rita;  are  cal  que’m  digas  si  es  veritat  que 
tens  tractes  ab  els  de  Bellsoley,  per  arreple¬ 
gar  la  mitjana;  tira  que’t  toch!  no  tens  pas 
mal  gust...  y  endemés,  que  ja  t’ho  mereixes, 
rexotre! 

—Gira  de  full,  Lari;  qu’has  errat  la  por¬ 
ta.  Me  prens  per  altre. 

— No’t  prench  per  altre,  no,  ja  n'estich  al 
corrent,  ja! 

— Donchs  cregas  que  t’han  mal  enterat;  y 
extranyo,  de  debó,  aytal  acomesa. 

— Vuy  dir  que...  sapsiJ  no  t’ofengas  pas... 
Altrement,  de, més  verdas  se’n  maduran. 

Ve  à  interrompre  nostre  relat  el  corréu, 
qu’espargeix  la  correspondència  per  damunt 
de  la  taula.  Pego  llambregada  y  oviro  tot 
seguit  lo  que’m  pertany  à  n’à  mi  y  que’m  so 
fet  adressar  a  n’aquest  lloch,  ahont  hi  ron¬ 
daré  encara  tres’ó  quatre  días. 

El  sol  estona  hà  qu’es  à  joch,  v  nosaltres 
eixim  del  hostal  à  marxas  dobles;  aném  "un 
boci  plegats,  fins  al  pont;  allavors  tira  sot  de 
Fàbregas  enllà,  y  jo  m’enfilo  cap  als  costals 
de  Bell-llocn,  à  fer  nit  à  la  Fullaca  y  demà... 
ioh  demà!  Deu  sab  per  hont  las  donarém. 

La  taula  del  hostal  de  la  Fullaca  està  ata- 
pahida  de  gent  que  sopa;  jo  prou  voldria  so¬ 
par,  no  per  gana.  puig  no’n  tinch  mica;  per 
poguermen  anar  a  joch  ja  qu’estich  capolat; 
pró  no  hi  ha  més,  tinch  d’esperar  tanda,  y’m 
poso  al  marge-peu  de  la  entrada  assegut  en 
un  banquell.  Un  ayre  purissim  y  regalat  me 
dona  un  pler  inmens.  La  lluna  plateja’ls  tar- 
ters  de  la  devallada  dels  turons  y  fan  goig 
de  veure  El  Montseny...  oh’l  Montseny, 
quin  aspecte  més  fantàstich!...  May  el  veig 
igual.  Qui  sab  las  vegadas  qufe’l  so  sorprès, 


y  sempre,  sempre’l  trobo  ab  nous  encants  v 
per’xó  cada  día  creix  més  l’amor,  la  devoció 
y’l  respecte  que  li  porto. 

Los  drinchs  argentins  dels  picarols  dels 
matxos,  me  fan  adonar  d’una  colla  de  tragi¬ 
ners  que  al  clar  de  lluna  serpejan  per  Ruma 
gats.  Cantan  Los  presos  de  Lleyda ,  y'm  trau- 
hen  del  meu  col-loqui  ab  la  montanya  dels 
meus  somnis.  .  Passan  y  s’àllunyan...  sens 
aturarse,  y’is  veig  desapareixe  collada  enllà 
cap  al  sot  que  se’ls  engoleix. 

Me  cridan  per  sopar.  Ab  un  santiament 
estich  llest  y’m  retiro  à  la  cambra  que’m  des- 
tinan.  Es  neta,  pulida  y  fa  una  flayre  de  roba 
de  bugada  que  m’enamora!  Prou  estich  ben 
rendit,  pró  encara  vull  posar  en  net  aquestas 
impresions  de  viatje  que  duch  à  la  cartera... 
Atanso  la  taula  à  la  finestra  que,  oberta  de 
bat  à  bat,  m’envia  un  raig  de  lluna,  y  penjo’l 
llum  d’oli  al  dintell  de  la  mateixa.  Un’óliva 
que  canta,  ó  xiscla,  à  la  barbacana  de  la  teu¬ 
lada  se  va  apropant,  apropant  y’s  queda  de- 
vant  del  llum;  faig  com  qui  no  la  veu  y  se¬ 
gueixo  escribint...  D’en  tant  en  tant,  mirant 
de  qua  d’ull,  m’adono  que  xucla  l’oli  del 
llantió  que  llengoteijant  fa  las  darreras  ba- 
tiallas.  La  son  me  vens  y  quedo  adormit 
demunt  la  taula . 


Una  frescor  suau  y  una  alenada  de  terra 
sana  fan  despertarme...  Estich  à  las  foscas... 
Also’l  cap  y  al  guaytar  cap  à  la  montanya, 
topan  mos  ulls  ab  els  de  l’óliva  que’m  feya 
companyia,  y  que  lluhian  sinistrament  al 
raig  de  lluna...  M’entra  una  esgarrifansa  ter¬ 
rible  y  me’n  tinch  d’anar  al  llit,  després  de 
barrar  la  finestra,  ahont  hi  resta  l’aucell  noc 
turn  que  xiscla  tota  la  nit . 


Quin  somni  més  pesat  aquesta  passada 
nit!  Son  las  quatre  de  matinada  y  me’n  vaig 
à  trobar  l’ordinari  de  Viladrau.  La  lluna  en¬ 
cara  plateja  tota  l’afràu.  Per  part  de  llevant 
s’envermelleix  l’horitzó...  Quant  el  sol  eixirà 
ja  seré  qui  sab  ahont...  carena  enllà...  à  la 
ventura. . . 

Antón  Busquets  y  Punset. 

Osormort  ( Guillerías),  io  d'agost. 

UN  COP  D’ULL  A  LA  EXPOSICIÓ 
París ,  agost  de  igoo. 

I 

Deixarém  à  la  esquerra  la  porta  monumen¬ 
tal  Binet,  la  famosa  salamandre  dels  pari- 
senchs  (que  dit  sia  de  pas,  no’ns  acaba  d’a¬ 
gradar)  y  entrarém  per  la  dels  Champs  Ely- 
sées,  que  sense  tenir  res  de  monumental, 
ofereix  en  cambi  una  perspectiva  magnifica, 
qu’en  días  serens,  de  sol  brillant  y  de  celat- 
jes  rutilants,  ullprèn  y  encisa.  Ja  som  adins. 
Devant  nostre  s’extén  una  avinguda  amplis- 
sima,  arrencant  d’una  gran  plasma,  clapejada 
de  parterres  florits.  A  la  dreta,  la  massa  blan¬ 
ca  de  linias  severas  del  Palais  Deglane 
(Grand  Palais  de  Beaux-Arts),  se  destaca 
grandiosa  ab  sas  restalleras  de  columnas,  ab 
sas  vuy-t  estatuas  gegantinas  personificant 
diferents  estils  artistichs,  y  ab  son  hermós 
Iris  de  mosàich,  representatiu  de  las  grans 
épocas  del  Art,  obra  de  Edouard  Fournier; 
rematant  el  conjunt  de  tan  superb  edifici,  la 
cúpula  inmensa  que  cubreix  el  gran  Hall , 
destinat  à  la  Escultura.  A  la  esquerra,  se 
.dressa  la  silueta  també  blanca  y  distingida 
del  Palais  Giraiill  (Petit  Palais ,  contensiu  de 
la  Exposició  retrospectiva  del  Art  francès), 
molt  més  petit  que  l’altre,  peró  dotat  d’una 
joya.  Ens  referim  al  pati  aporticat  ab  son 
jardinet  y  sos  surtidors  de  mosàich,  d’un 
ayre  neo-grech  qu’enamora. 

Més  enllà  dels  dos  palaus,  la  mirada  s’es¬ 
campa  per  las  gradinatas  luxuosas,  las  co¬ 
lumnas  de  pedra  y  bronze,  els  grupos  escul- 
tórichs  daurats  y’is  canalobres  magnifichs 
del  pont  monumental  d’Alexandre  III,  her¬ 
mós  à  tot  serho;  abarcant  cap  al  fons  las 
grandiositats  dels  palaus  de  la  Decoració, 
Mobiliari  y  de  las  Industrias  diversas  france- 
sas  y  extrangeras,  en  els  que  hi  domina  el 
gust  fantasiós  y  la  ornamentació  carregada  é 
inagotable  dels  monuments  indis,  y  en  els 
que’ls  motius  de  decoració  colorida  (pintu- 
ras  murals,  mosàichs,  rplleus  de  porcelana, 
etc.),  s’ofegan  en  un  mar  de  blancors  inma- 
culadas,  ab  tots  els  jochs  d’ombra  imagi¬ 
nables,  dominats  per  las  resplandors  del  or 
de  las  cúpulas,  torres,  minarets,  agullas  y 
cresterías  de  metall,  sobre’l  fondo  d’un  cel 
blau,  encés  y  palpitant,  assoleyat  y  purissim. 


Al  cap  d’avall,  tancant  la  visual,  com  à  teló 
de  fondo  de  decoració  tan  hermosa,  s’ovira 
més  enllà  de  las  portas,  la  explanada  dels 
Invàlits,  closa  entre  las  severitats  negrosas 
del  antich  edifici-quartel  y  coronada  per  la 
venerada  cúpula  ratllada  d’or  que  vetlla  en 
son  si  la  tomba  del  Gran  Home. 

El  Grand  Palais,  ó  Palàu  de  Bellas  Arts, 
conté  dugas  exposicions:  la  decehal  y  la  cen- 
tenal.  En  la  primera,  s’hi  exposan  las  obras 
de  pintura  (dibuix,  pastels,  aquarelas,  etc.), 
gravat,  arquitectura,  escultura  y  relleus  que 
l’art  francès  ha  produhit  en  deu  anys.  Allà 
s’aplegan  las  produccions  dels  rutinaris  dels 
Champs  Elysées ,  ab  els  independents  del 
Champ  de  Mars,  els  dos  Salons  rivals,  y  ab 
las  que  hi  han  enviat  las  nacions  extrange¬ 
ras.  En  la  segona,  per  cert  altament  curiosa, 
s'hi  conté  tota  la  producció  artística  de  Fran- 
sa,  durant  el  sigle  xix,  dividida  en  sis  gràns 
periodos,  ó  seccions:  La  Revolució,  el  pri¬ 
mer  Imperi,  la  Restauració,  el  regnat  de 
Lluís  Felip,  el  segón  Imperi  y  la  moderna 
República. 

El  Petit  Palais,  clou  una  interessantíssima 
exposició  retrospectiva  del  art  francès.  Dins 
de  sas  espaciosas  salas,  quietosas  y  tranqui- 
las  com  las  d’un  muséu,  s’hi  admiran  precio¬ 
sos  trevalls. artistichs  d’os  y  de  vori;  de  bron¬ 
ze,  de  ferro  (armaduras,  ferreteria  y  forrellat); 
hermosíssims  exemplars  de  ceràmica  de  di- 
ferentas  épocas  y  estils,  de  fanch,  fayans  y 
porcellana;  fustas  ciselladas  (mobles  de  totas 
épocas);  teixits  (robas,  tapissos  y  brodats); 
cuyros;  orfebreria  civil  y  religiosa,  ab  sas 
brancas  de  quincalleria,  argenteria  y  rellot¬ 
geria;  cristalls  y  mosàichs;  monedas;  v  per  fi, 
la  Escriptura  (autògrafs  de  personatjes  cèle¬ 
bres);  la  enluminure  (decoració  é  ilustració 
de  códices  y  pergamins),  y  la  Imprempta. 

L’ala  dreta  dèl  palàu  de  la  Decoració,  Mo¬ 
biliari  é  Industrias  diversas  (punt  de  vista 
desde’l  pont  d’Alexandre  III),  es  molt  inte¬ 
ressant.  Las  instalacions  de  posat  d'habita¬ 
cions  d’Alemanya,  d’un  gust  y  un  refinament 
modernissim,  son  verament  admirables.  Y 
ab  las  seccions  d’argenteria  dels  Estats  Units, 
constituheixen  la  nota  dominant  del  Palàu. 
Entre’ls  motius  ornamentals  d’una  de  las 
primeras,  hi  figura  un  tapís  tret  d’un  quadro 
d’en  Vogeler,  que  Joventut  reproduhí  en 
son  suplement  artístich  al  número  18.  Sem- 

pre  es  bo  trobar  coneguts  à  fora  casa.  També 
son  dignes  d’elogi,  las  seccions  francesas  de 
mobiliari  dels  palaus  del  ala  esquerra,  so- 
bressortinthi  las  tapisserías  dels  Gobelins,  si 
bé,  en  conjunt,  aquest  cantó  no  es  tan  inte¬ 
ressant  com  l’altre. 

Un’altre  cop  de  vista  enlluhernador,  es  el 
que’s  disfruta  desde'l  pont  d’Alexandre  111, 
per  sota  del  que  s’esmuny  magestuosament 
el  Sena  amplissim,  amunt  y  avall  del  que 
lliscan  constantment,  creuhantse  ab  rapide¬ 
sa,  els  vaporets  rublerts  de  gentada.  A  sa 
ribera  esquerra,  s’hi  enmiralla  tota  la  resta- 
llera  de  palaus  y  pabellons  de  las  nacions 
forasteras,  ab  una  variació  infinita  d’arqui- 
tecturas  d'estils,  de  torres,  cúpulas,  campa¬ 
nars,  agullas  góticas,  minarets  musulmans, 
teuladas  xinescas,  cimeras  russas  y  siberia- 
nas,  ab  onejar  festós  d’oriflamas,  banderas 
v  estandarts  de  tots  colors  y  midas,  fins  à 
perdres  de  vista,  cap  à  la  recolzada  que  fa’l 
riu  envers  el  Trocadero:  mentres  que  à  l'altra 
banda,  hi  domina  una  nota  d'edificis  més 
severa;  el  gran  palau  de  la  vila  de  Paris,  els 
halls  ventruts  de  cristal  y  ferro  de  las  sec¬ 
cions  de  jardineria  y  del  aquarium;  y  més 
enllà,  tot  l’aixàm  revellit  de  casalots,  de  teu¬ 
lada  punxaguda  y  ànima  de  fusta,  d’iglesias 
góticas  y  castells  mitj-evals  del  Vieux  Paris. 

A  la  entrada  del  carrer  de  las  Nacions  (ri¬ 
bera  esquerra  del  Sena),  per  ahont  tirarém, 
sempre  hi  ha  un  formigor  de  gent  vora  de 
la  estació  del  ferrocarril  eléctrich  y  punt  d’ac¬ 
cés  al  irottoir  roulant.  El  primer  palàu  que’s 
troba  es  el  d’italia,  bonich  de  veras,  tot  ell 
’d’estil  venecià,  recorda  els  esplendors  de  mar¬ 
bre,  de  mosàich  y  d’or  de  la  bassilica  de 
Sant  March  y  del  Palàu  dels  Duxs  de  Vene¬ 
cià  ab  sas  cúpulas  d’or,  gonfie  Ji  preghiere 
(infladas  de  pregarias),  com  diu  molt  justa¬ 
ment  en  Gabriel  d’Annunzio,  al  parlar  d’ellas, 
en  sa  última  y  hermosissima  novela  II  Fuoco. 
Mes  las  banderas  estàn  à  mitj-asta  y  llassa- 
das  de  crespons  negres;  las  portas  son  tan- 
cadas.  Chiuso  per  lutlo  nazionale ,  hi  ha  escrit 
à  las  parets.  L  Italia  està  de  dol.  Son  Rey  es 
mort.  Passém  de  llarch. 

Els  pabellons  de  Turquia,  Estats-Units, 
Àustria,  Bosnia,  Hungria,  Gran  Bretanya  y 
Pèrsia,  que  venen  à  continuació,  son  forsa 
vistosos  v  algún  d’ells  ben  tipich  y  original. 
El  de  Bèlgica  es  una  joya  d’art  gótich  fla- 


mench.  Es  magnífich,  ab  sos  porxos,  sos 
grans  finestrals,  sas  teuladas  esbeltas,  sa 
torre  central  ab  el  rellotje;  ab  sos  deliris  de 
pedra  cisellada  ab  tot  l’esplendor  de  la  fanta¬ 
sia  gòtica;  tot  airós,  esprimatxat,  encisador. 
Vaja!  que’ls  belgas  s’han  lluhit  de  debó.  Bé 
es  veritat  que’l  edifici  es  una  reproducció  del 
Hotel  de  Ville  de  Audenarde  (Flaúdes),  cons- 
truhit  en  1530  per  l’arquitecte  Van  Pede. 
Després,  ve’l  de  Noruega,  senzill,  modest 
tot  de  fusta,  pintat  de  vermell,  de  molt  ca¬ 
ràcter  per’  xó,  y  traspuant  la  sobrietat  carac¬ 
terística  dels  habitants  de  la  terra  dels  fjords. 
De  dins  es  molt  interessant.  En  lloch  de  pre- 
ferencia,  tot  lo  referent  al  famós  viatje  al  Pol 
Nord  del  gran  explorador  Nansen  (una  glòria 
nacional  ben  llegítima,  de  la  que’ls  noruechs 
estàn  molt  orgullosos...  y  ab  molta  rahó). 
Allà’s  veu  el  maravellós  Fram ,  els  aparatós 
que  serviren  al  ardit  navegant,  els  llargaruts 
skis  de  fusta  que  calsaren  sos  peus  per  em- 
pencíre  en  companyia  d’en  johansen,  aquella 
cèlebre  expedició  à  través  dels  deserts  de  gel 
fins  à  arribar  à  las  més  altas  latituts  alcan- 
sadas  per  la  petja  humana;  expedició  que 
revesteix  tota  la  grandiositat  de  la  epopeya 
Noruega  exposa  també  tota  una  colecció  va- 
riadíssima  d’enginys  de  pesca,  de  pells.  Allà 
s’hi  veuhen  las  grans  morsas,  las  focas  y’is 
rhens  dissecats,  al  costat  d’infinitat  d’aucells 
polars. 

El  pabelló  d’Alemanya  que  ve  tot  seguit  es,  • 
pel  nostre  gust,  un  dels  més  bonichs  de  la  Ex¬ 
posició.  Es,  per  dirho  aixís,  la  sintessis  del  art 
arquitectural  germànich,  oferint  per  una  ban¬ 
da  l’ayre  ben  castís  de  las  vellas  construc¬ 
cions  rhenanas  y  de  las  casas  punxagudas 
del  misteriós  Nuremberg,  y  per  l’altra’l  gust 
modernissim  dels  casals  recents  de  Berlín  y 
Munich.  La  decoració  policroma  de  la  fatxa- 
da,  ab  motius  simbólichs  y  llegendaris,  vol¬ 
tant  son  ample  mirador,  obert  en  el  cos  cen¬ 
tral  del  edifici,  que  vetlla  una  altíssima  torre 
d’homenatje,  aumentan  encara  més  l’encís 
atractívol  del  palàu-castell  que  sembla  reta¬ 
llat  d’un  vas  ricament  cisellat,  plé  d’escumosa 
cervesa,  ó  d’un  llibre  colorit  de  gestas  caba- 
llarescas  y  de  blasons  heràldichs. 

Som  al  palàu  d’Espanya.  Al  costat  del  altre, 
desentona  un  xich  sa  blancor  groguenca  de 
chantilly  passat,  però  ab  tot  no  està  mal,  per- 
qu’es  un  edifici  fet  ab  retalls  de  la  Univer- 

sitat  d’Alcalà  de  Henares.  A  la  porta  hi  ha 
uns  porters  qu’ells  mateixos  ho  diuhen:  To- 
dos  hemos  venido  de  Madrid  A  dins  tapissos, 
armaduras  y...  res  més.  jVaja  que  allò  en 
contes  d’Espanya  es  una  sucursal  de  la  Plaza 
de  Oriente!  Lo  qu’es  las  diferentas  regions, 
tant  características  y  tan  típicas  que  forman 
la  Nación*  Espanola,  hi  brillan  per  la  seva  au- 
sencia,  com  si  al  món  no  fossin.  Aixó  si,  la 
bandera  gualda  y  roja  voleya  al  terrat  ab  un 
espetech  qu’enamora.  Hi  havian  de  posar  la 
de  la  Vila  del  Os.  Hi  hauria  anat  al  pel. 

Poca  importància  tenen  els  pabellons  de 
Rumania,  Mònaco,  Suècia,  Grècia  (pobre 
Grècia!  qui  t’ha  vist  y  qui’t  veu!...),  Serbia, 
Bulgaria,  Filandia,  Luxemburg,  Perú,  Por¬ 
tugal  y  Dinamarca. 

Avans  d’arrivar  al  rovell  del  ou  de  la  Ex¬ 
posició,  ó  siga  als  voltans  de  la  torre  Eiffel, 
qu’encara  redressa  ab  forsa  majestat  sa  ge¬ 
gantina  carcanada  de  ferro,  à  través  de  las 
gamas  de  porpra  y  or,  ab  que’l  sol  ponent 
enmantella’ls  celatjes  resplandents,  atrave- 
sarém  el  Pabelló  de  Méxich  y  el  Palau  d'LIi- 
giene,  en  el  que’ns  atrau  la  instalació  del 
Institut  Pasteur,  en  la  que  hi  han  uns  pres- 
tatjes  ab  unas  restalleras  de  pots  més  mortí¬ 
fers  y  espantosos ,  que  tots  els  canons  gegants 
y  nanos  de  tots  els  centimetres  haguts  y  per 
haver,  de  tir  ràpit,  canons-revólvers,  hotch- 
kiss ,  ametralladoras,  fusells  de  precisió,  obu¬ 
sos,  gargousses ,  cartutxos  minúscols  y  balas 
Lebel,  que  s’exposan  en  el  vehi  Palau  dels 
Exèrcits  de  terra  y  de  mar;  donchs  dintre 
d’aquells  pots  de  vidre,  hi  ha  tota  la  colecció 
de  microbis  de  la  tuberculosis,  del  tifus,  de 
la  diftèria  y  altras  maluras  altament  agrado- 
sas  y  simpàticas. 

Venen,  per  fí,  els  Palaus  de  la  Navegació, 
y  el  dels  Boscos,  Cassa,  Pesca,  etc...,  quals 
noms  ja  indican  lo  qu’en  ells  s’hi  epxosa;  y 
som  al  escampall  d’edificis,  à  la  munió  de 
construccions  de  tota  mena,  arraulidas  vora 
la  Tour ,  en  l’espay  inmens  comprés  entre 
las  alsarias  del  Trocadero  y  las  màgicas  pers- 
pectivas  del  Chateau  d'Eau  y  Palau  de  la 
Electricitat. 

El  sol  s’ha  post.  Infinitat  de  llums  brotan 
per  tots  indrets:  els  archs  voltàichs  brillan 
entre’ls  arbres  y  entre’l  mare  magnum  d’edi¬ 
ficis  de  la  fira  colosal,  de  la  Kermesse  ende- 
moniada,  com  grans  pilotas  de  plata  llumi- 


nosas,  La  gentada  s’escorra  atapahida  pel 
ample  pont  ab  unas  variants  d’indumentaria 
hermosissimas.  Suran  per  demunt  de  la  riu- 
hada  humana,  amples  lurbans,  cenyint  en- 
morenidas  testas;  las  cuas  dels  xinos  se  des- 
tacan  demunt  de  las  sedosas  vestas  moraden- 
cas;  els  casquets  d’astrakan  dels  russos,  se 
confonen  ab  las  lletjos  lluhentas  de  las  xiste- 
ras,  ab  las  cofias  de  las  arlesianas,  ab  els 
llassos  airosos  de  las  fil I as  d’Alsacia  y  ab  els 
barrets  plomejats  dels  alpins.  De  prompte  se 
sent  una  gran  cridòria  que  ve  de  cap  el  Pa¬ 
lau  de  l’Optica.  La  gentada  s’arramba  als 
costats,  fent  pas.  Un  escamot  de  policia  ve 
depressa,  fent  lloch.  Esclatan  aplaudiments, 
crits  de  visca.  Es  el  Shah  de  Pèrsia  que  se’n 
va  de  la  Exposició.  Pasa  corrent,  dins  d’un 
landó  ab  dos  cavalls,  tot  ferreny,  malcarat, 
ab  un  nas  gros  y  encorvat,  ulls  d’esparver,  y 
grans  bigotasos.  Porta’l  casquet  persa  ficat 
fins  à  las  orellas.  Saluda  militarment  à  la 
munió  que  l’aclama.  Un  cop  passada  la  co¬ 
mitiva  com  una  exhalació,  m’adono  de  que 
ja  es  nit  complerta,  de  que  la  crònica  potser 
es  un  xich  llarga  y  penso  que  serà  millor  dei¬ 
xar  l’acabament  per  la  setmana  entrant. 

Salvador  Vilaregut. 


ÍNTIMA 

Anemsen  mar  endins,  ma  ben  aymada, 
anemsen  mar  endins, 
y  al  gronx  suau  de  la  lleugera  barca 
que  l’aygua  va  partint, 

amorosits  els  dos,  bogant  sens  treva, 
respirant  l’ayre  pur,  l’ayre  vital 
que’l  ventitjol  ens  porta, 
ens  fondrém  al  confí  de  l’ample  mar. 

Y  alia  reposarém;  à  cada  onada, 
armonisant  un  ritme  de  petons, 

tot  y  gronxant  las  esperansas  nostras 
nascudas  d’un  bell  goig, 

ens  fondrém  folls  d’amor  en  mil  abrassos 
y  així’ns  condormirém 
y  onejarà  ta  llarga  cabellera 
sobre'l  gemat  pit  teu. 

Y  al  despertar  després,  la  mar  inmensa, 
portant  l’eco  del  cant  del  seu  abím 
que  com  cansó  amorosa 

ressonarà  en  el  fons  dels  nostres  pits, 

la  mar,  amorosida  y  falaguera, 

ab  plascívol  remor, 

t’ensenyarà  à  gronxar  al  fillet  nostre 

tot  cantantli  corrandas  al  bressol. 

Alfons  Maseras. 


LA  RIERA 

Serraladat  avall  baixa  la  riera,  defentse  re- 
morosa  per  las  timbas  en  ramells  de  perlas  à 
cada  salt,  lliscant  silenciosa  bosch  endins,  es- 
correntse  tranquila  y  reposada  à  cada  gorch, 
pera  pendre  nova  forsa  v  saltar  de  nou  avall, 
avall  sempre,  lluytant  ab  las  pedras  cantellu- 
das  que  li  barran  el  pas,  esmolant  els  tronchs 
de  las  vellas  alzinas  boy  caygudas,  qu’asse- 
degadas  semblan  ajupirse  demanantli  sava 
pera  sas  entranyas  mitj  consumidas  per  un 
sigle  d’existencia. 

Avall  va  la  riera,  obritse  pas  per  tot,  sense 
cap  treva,  sense  parar  un  instant,  elevant  al 
cel  l’incens  dels  seus  vapors,  que,  al  esmico- 
larshi  la  llum,  brillejan  ab  mil  colors  alegroys 
com  la  celistia  de  las  aubadas  de  maig. 

Si  en  los  capvespres'daurats  del  estiu,  quan 
els  pichs  de  las  serras  s’embolcallan  de  boy- 
ra  poch  à  poch,  y’l  bosch  ja  s’ha  enfosquit, 
y’is  aucells  ja  dormen  ab  el  cap  sota  l'ala,  es- 
coltéu,  ajeguts  sobre  l’herba,  els  remors  de 
la  riera,  sentiréu  com,  à  cada  roch  que  sa 
corrent  detura,  ella  canta  baixet  ab  rítmica 
veu  : 

— «Soch  l’Amor,  soch  la  Vida.  Deixeume 
lliure’l  pas,  y  fer  ma  via  sens  entrebanchs  ni 
angoixas. 

))Jo  fecondiso’l  món.  Ma  sanch  cristallina’s 
filtra  per  las  rocas,  va  terra  endins,  y  fa  re- 
naixe  las  dauradas  espigas  que  cubreixen 
aquestos  brodats  inmensos,  els  camps,  em¬ 
blema  de  pau  y  de  salut.  Ells  nodreixen  als 
homes,  enfortint  sos  cervells  pera  pensar, 
pera  cercar  arréu  el  benestar  y  l’amor,  pera 
gaudir  la  Vida,  y  concebir  el  Bé,  y  sentirse 
à  dintre  un’ànima  gran,  y  ésser  veritables 
Homes. 

»Soch  l’Amor,  soch  la  Vida.  Res  detura  la 
marxa  que  jo  porto,  y  qu’està  escrita  en  el  lli¬ 
bre  del  temps  inacabable.  Deixeume  lliure’l 
pas. 

»En  mas  ayguas  furientas  s’hi  rabejan  els 
Genis  de  las  passions;  en  mas  ayguas  tran- 
quilas  s’hi  banyan  las  Fadas  de  pell  blanca, 


d’ulls  verdosos,  d’entranyas  senceras  y  fecon- 
das,  de  venas  blavas,  plenas  de  sanch  purís- 
sima. 

)>Soch  l’Amor,  soch  la  Vida.  Mos  vapors 
son  la  glòria.  Mon  llit  es  l’abim  hont  cauhen 
els  que  no  m’entenen...  Deixeume  lliure’l- 
pas,  y  fer  ma  via  remorosa.» — 

Y  aixis  cantant,  s’escorra  avall  la  riera, 
mentres  els  tanys  furgan  la  terra  y  las  papa- 
llonas  s’adormen  sobre’ls  càlzers  badats  de 
las  flors,  y’l  Sol,  mandrosament,  entre  rojors 
d’incendi,  s’enfonza  darrera  las  serras  ponen- 
tinas. 

E.  Pelegrí  Ferrer. 


NOTAS  BIBLIOGRÀFIC  AS 

SlMONA  Ó  LA  CONDESA  DE  StAMPES.  -  Estudi 

d'una  dona.  —Obra  en  tres  actes  per  Louis 
Grammont ,  traduhida  per  Marti  Pou. 

Hem  rebut  aquesta  pessa  dramàtica  inte¬ 
ressant,  quina  traducció  es  deguda  à  la  ploma 
d’un  reputat  escriptor  mallorquí,  amich  nos¬ 
tre.  Joventut  no  acostuma  ocuparse  de  dra- 
mas  sinó  quan  se  representan,  però  mencio- 
narém  el  gran  mérit  de  la  fidel  traducció,  de¬ 
guda  al  nostre  amich  Marti  Pou. 

Los  victimarios,  per  Ramón  Sempdu. — Gar¬ 
cía  y  Manent,  Editors. 

Hem  rebut  lo  dit  llibre,  escrit  ab  sobrietat 
y  energia.  Es  un  llibre  destinat  à  populari- 
sarse,  y  que  no  vacilém  en  recomanar  à  tots 
els  que  s’interessin  en  las  causas  justas.  Tot 
home  de  cor  y  de  conciencia  recta,  llegirà  ab 
gust  un  llibre  que,  apart  de  las  opinions 
personals  del  autor,  ve  à  servir  la  causa  de  la 
Humanitat  y  de  la  Justícia,  tractant  de  posar 
en  clar  una  serie  de  fets  tenebrosos,  qu’enca- 
ra  no  han  sigut  judicats. 

En  farém  un  estudi  quan  las  circunstan- 
cias  ens  ho  permetin;  peró  pel  prompte,  fe- 
licitém  al  senyor  Sempàu  pels  ideals  nobles 
y  elevats  qu’han  guiat  sa  ploma  al  escriure 
aquest  llibre. 

Quo  vadis? —  Hem  rebut  el  primer  tomo 
de  la  edició  castellana  publicat  pels  mateixos 
editors.  No  fem  un  judici  critich  de  l’obra  que 
tan  éxit  ha  tingut  en  tota  Europa,  perque 
ja  ns  en  ocuparem  al  representarse  el  drama 

del  mateix  títol  en  Novetats.  Tal  volta  al  sor¬ 
tir  el  segón  tomo  insistirém  en  parlar  d'ella. 
Per  avuv  ens  limitarém  à  fer  constar  que  la 
traducció  de  Quo  vadis?...  editada  pels  se¬ 
nyors  Garcia  y  Manent  es  excelenta,  no  ha- 
benthi  ni  supressions,  ni  faltas  de  sentit  en 
el  llenguatj&,  com  per  desgracia  abundan  en 
altras  tradicions. 

P.  G. 


DE  LONDRES 

Hi  ha  un  adagi  català  que  diu  que  «qui 
oli  remena,  els  dits  se’n  unta»;  adagi  que’s 
pot  aplicar  perfectament  al  poble  inglés  res¬ 
pecte  a  la  influencia  militarista  que’s  nota 
per  aquí.  En  efecte,  aquest  poble  inglés  tan 
rígit,  tan  impassible  d’ahir,  avuy  s’entussias- 
ma  y  s’exalta,  com  qualsevol  poble  llatí,  de- 
vant  d’un  voluntari  ab  l’uniforme  del  Trans- 
vaal.  Se  pot  dir  que  casi  no  hi  ha  botiga  de 
quincalla,  de  modas,  ó  estanch,  en  quin  apa¬ 
rador  no  hi  hagin  els  retratos  dels  principals 
generals  britànichs  qu’estàn  lluytant  al  Sur 
d’Africa  ó  à  la  Xina.  En  els  teatres  passa’l 
mateix,  las  pantomimas  militars  estan  à  l’or¬ 
dre  del  día,  y  al  «Empire»  y  à  l’«Alhambra», 
el  públich  londonés  aplaudeix  frenétich  y  ges¬ 
ticula  al  veure  sortir  las  baylarinas  vestidas 
de  voluntaris.  Els  cinematógrafos  son  la  se¬ 
gona  part  dels  teatres,  allí  sols  se  reprodu- 
heixen  escenas  de  la  campanya  transvaalen- 
ca  y  ls  retratos  de  lord  Roberts,  Baden  Po- 
well,  Buller,  lord  Kitchener,  etc.,  que,  com  el 
del  almirall  Seymour,  son  saludats  ab  salvas 
d’aplausos,  al  pas  que’s  fà  retirar  ab  una  xiu¬ 
lada  general,  el  del  president  Kruger. 

Un  altre  cosa  he  pogut  experimentar,  que 
com  l’anterior  m’ha  cridat  l’atenció;  y  es  el 
mohiment  de  simpatia  que  verifica  Inglaterra 
envers  els  Estats  Units.  Banderas  americanas 
en  molts  edificis,  bars  americans  pels  car¬ 
rers.  espectacles  americans  en  els  teatres... 

Sembla  talment  que’l  poble  inglés  s’hagi 
olvidat  de  que  sos  ídols  d’avuy  foren  els  in¬ 
surgents  d’antany,  sembla  talment  que  s’ha¬ 
gi  olvidat  d’aquella  època  de  la  fam  del  cotó. 
^Es  una  aproximació  de  simpatia  ó  de  neces¬ 
sitat?  iQuí  sab!  peró  més  aviat  sembla  lo  ultim 
que  lo  primer.  Una  aproximació  fraternal  de 
dos  pobles  consemblants,  un  noble  olvit  de 
la  lluyta  qu’emprengueren  els  americans  per 


sa  independencia,  seria  un  excés  de  genero¬ 
sitat  incomprensible  en  la  terra  de  Bentham; 
aquesta  aproximació  te  més  aviat  l’aspecte 
d’una  demanda  d’apoyo  que  de  res  més;  es 
veu  massa  afalagament,  massa  ganas  de  com¬ 
plaure  de  part  del  poble  inglés  per  no  dub¬ 
tar  de  que  aquest  assert,  y  en  aquest  cas,  que 
no  s’olvidi  Inglaterra  de  que’l  crit  d’auxili  es 
sempre  el  crit  dels  dèbils. 

Arnàu  Martínez  y  Serinà. 

Londres ,  /y  d'agost  igoo. 


NüVAS 

Nostre  company  el  periódich  Lo  Somatent , 
de  Reus,  ha  sigut  denunciat.  Celebrarém  que 
surti  en  bé  del  contratemps. 

El  distingit  poeta  y  dibuixant  D.  Apeles 
Mestres  ha  escrit,  inspirantse  en  son  poema 
Margaridó ,  el  llibre  per’  un  drama  lírich. 
Sembla  que  l’aplaudit  compositor  català  don 
Amadeo  Vives  s’encarregarà  d’escriure  la 
música. 

El  numero  18  del  quinzenari  catalanista 
Gent  Nova ,  que’s  publica  à  Badalona,  ha 
sortit  extraordinari  ab  motiu  de  la  festa 
major. 

Conté  alguns  grabats  y  retratos  de  don 
Antoni  Bori,  don  Evelí  Torent  y  don  Evelí 
Burrull,  tots  fills  de  Badalona.  El  text  se 
compon  de  diferents  trevalls  d’escriptors  bar¬ 
celonins  y  d’aquella  vila. 

Ha  visitat  nostra  redacció  El  Clamor ,  pe¬ 
riódich  bisemanal  de  Sevilla. 

Hi  establim  ab  gust  el  cambi. 


JOVENTUT 

SETMANARI  CATALANISTA 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1 PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2  ■;  cèn¬ 
tims. 


Fidel  Giró,  impressor.  —  Carrer  de  València,  31 1. 


Redacció  y  Administració: 

Número  corrent. 

10  cèntims. 

Plassa  del  Teatre,  6,  entressol. 

.  25  > 

SUMARI:  A  la  Soletat,  per  Pompeyus  Gener.  —  Lec- 
turas  d’estlu,  per  Oriol  Marti.  —  La  Esculptura  en  la 
Exposició  de  1900,  per  Enricli  Clarassó.  — El  Pardal, 
per  J.  Oliva  Bridgman — Un  cop  d'ull  à  la  Exposi¬ 
ció,  per  Salvador  Vilaregut.  —  A  la  vora  del  mar, 
per  Lluis  Via.  —  Desde  montanya,  per  Antón  Bus¬ 
quets  y  Punset.  —  Novas. 

A  LA  SOLETAT 
Cant  ditiràmbich  (i). 
Oh  Soletat  Augusta!  Germana  gran  del 
Silenci!  Qué  bé  s’hi  troba  ab  Tu  el  que  té  la 
visió  clara,  l’Hom  d’Anima  forta! 

Y  qué  n’ets  de  fortificant,  y  de  feconda,  in¬ 
comparable  amiga  meva! 

Sense  Tu,  cap  sabi  de  la  Terra  hauria  pro- 
duhit  res,  perque  Tu  ets  la  Mare  Eternal 
de  las  grans  cosas. 

Tu  m’has  ensenyat  à  ser  jo  mateix,  y  à  se¬ 
guir  en  avant  la  meva  òrbita  sense  cuydarme 
del  lladrar  dels  gossos  qu’abordan  l’aparició 
de  tot  astre,  com  la  de  tot  lo  que  llú  y  al  Cel 
s’enlayra. 

Si  me’n  donas  de  conhort,  Hermosa  Amiga! 
Estant  ab  Tu  tot  ho  veig  clar;  ma  forsa  creix; 
y  lo  que  hi  ha  en  el  món,  tot  ho  mesuro  y 
tot  ho  peso. 

(i)  Aquest  cant  es  un  tros  del  Evangeli  de  la  Vida. 
Figura  que  Prometéu  ha  dat  el  foch  sagrat,  la  llum  de 
Vida  al  Home  en  marxa  pel  Superhome,  y  l’ha  deixat 
sol  en  el  cim  d’una  gran  montanya.  Y  l’Home,  al  veures 
ab  la  Soletat  en  mitj  de  la  Naturalesa,  pren  la  lira  d’Or- 
féu  y  canta  A  la  Soletat  aquest  Cant  ditiràmbich. 


Ab  Tu,  à  dins  d’un  bosch,  à  dall  d  una  ci- 
ma,  ó  à  la  vora  del  Mar,  lo  mateix  que  reclòs 
en  rich  palau  ó  en  pobra  cambra,  sempre  hi 
estich  à  mon  plaher,  ma  dolsa  aymia;  y  tro¬ 
bo  que’l  Món  y’l  Cel,  tot  es  propietat  meva. 
Y’is  Universos,  y  lo  que  ja  ha  estat,  y  lo  que 
ha  d’esdevenir  encara  y  que  sols  s'ovira  com 
una  nebulosa  vaga  ,  y  lo  d’altres  espays, 
tot  me  pertany,  tot  entra  en  mi,  tot  puch  pe- 
sarho  ab  la  Balansa  gran  del  Intelecte.  Gra- 
cias  à  Tu,  tot  ho  veig  clar  ab  la  llum  fixa  y 
potent  que  porto  à  dintre,  y  qu’en  el  món,  ab 
la  cridòria  de  tots,  pampallugueja  y  certs  cops 
s’apaga.  Y’m  sento  Jutge  Universal  y  present, 
y  futur  Creador  de  somnis  d  aquells  que  pre¬ 
cedeixen  las  organisacions  novas,  somnis 
que,  més  ó  menys  modificats,  se  realisan. 

Jo  m’he  sentit  molt  més  abandonat  en  mitj 
de  la  multitut,  oh  Soletat  ben  aymada! ...  Sí, 
molt  més  abandonat  qu’en  els  teus  brassos. 
Allà,  en  la  multitut,  ningú’m  va  entendre; 
y  encara  que  molts  semblava  que  m’ente- 
nian,  no  m’entenían  pas,  que  sols  ho  feyan 
veure.  Eram  massa  diferents;  no  podíam 
estar  junts,  no’m  podían  compendre.  Jo’m 
sentia  Unich ,  y  ells  volían  que  jo  sols  fos  un 
més;  un  més  anyadit  à  n’els  altres.  Y’s  burla- 
van  de  mi  perque  no  seguia’l  camí  del  re¬ 
mat,  ja  obert  per  la  rutina.  Y  perque  jo  m’o- 
bría’l  meu  camí,’m  deyan  boig  y’m  tiravan 

pedras.  Y  fins  volian  privarme  de  que  hi  ve- 
gés  clar,  y  de  que  me’n  pujés  à  la  Montanya. 
Volian  qu’anés  à  poch  à  poch  pel  camí  pla 
y  que  m’aplanés  jo  també...  Ay!  M’ofegava! 

Però  ab  Tu  respiro.  Oh  Soletat  Deslliu- 
radora! 

Ab  Tu  he  atravessat  camps  y  ciutats,  y  mars 
y  nacions.  Y  he  vist  el  Món  més  bé,  sense 
que  ningú  me’n  falsejés  la  visió  torcentme 
las  imatjes  de  las  cosas,  ó  alsantme  espessa 
polsaguera  que  me  las  enterbolís;  perque 
Tu  ets  DiÀFANAy  Conductora, y  fas  que’m  co¬ 
muniqui  ab  tots  y  ab  tot,  menys  ab  la  imper¬ 
tinència  dels  homes  que  tot  ho  destorba  y 
tot  ho  aborta.  Y  Tu  m’has  dit  que  de  tant  en 
tant,  intermitentment,  cal  bé  tornarhi  ab  ells. 
Sí!  Ab  el  gran  número,  pera  veure  lo  que  fan, 
si  baixan  ó  pujan,  y  ajudarlos  à  pujar,  no 
sia  més  que  per  una  escala  material  de  poca 
alsada,  y  fins  ab  perill  de  la  meva  pròpia  vi¬ 
da.  Perque  entre’l  fanch  de  la  multitut,  hi  han 
partículas  d’or,  mes  aquestas  no  son  pas  las 
que  més  lluhen,  sinó  que  solen  estar  casi 
sempre  enfonzadas  y  cal  endevinarlas,  y  ex- 
tréurelas,  qu’al  ayre  lliure  brillaran  com  las 
estrellas. 

Ab  Tu,  oh  Soletat  Evocadora,  he  aprés  à 
ésser  brau  y  à  ben  tremparme.  Tu  has  fet  que 
pogués  sentir  desde'l  fons  del  meu  ser  la  veu 
llunyana  dels  meus  avis,  mariners  ardits,  ex¬ 
ploradors  intrépits,  sempre  en  moviment  per 
la  mar  en  busca  de  nous  paíssos;  lluytadors 
de  progrés;  perseguidors  de  piratas  Saxons  ó 
del  Islam;  soldats  de  la  Llibertat;  nautas  d’i- 
deas.  Y  ab  Tu  m’han  aparegut,  y  m’han  co¬ 
mandat  de  fer  via  avant,  y  lluytar  sempre  sen¬ 
se  repòs  ni  treva. 

Estant  9b  Tu,  oh  Soletat,  oh  Confidenta 
meva,  puch  ser  franch  y  expansiu,  res  tinch 
de  tenir  amagat,  tot  ho  puch  dir,  tot  puch 
revelartho;  fins  els  sentiments  més  recòndits 
del  fons  de  la  conciencia  meva.  Y  puch  som¬ 
niar  tranquil,  ab  tot  el  cor  y  ab  tota  la  meva 
anima.  Y  qué  n’es  de  bo’l  somniar,  quan 
un  ve  d’allà  baix,  de  la  multitut,  de  la  cridò¬ 
ria,  y  surt  asfixiat  per  la  seva  atmosfera  bai¬ 
xa  y  pesanta,  ab  el  cor  encongit  y  la  con¬ 
ciencia  revoltada! 

Ab  Tu  flayro  un  ayre  més  pur,  respiro  fort 
y’m  sento  ple,  y  prest  per  la  lluyta.  Y  puch 
engendrar  bé,  y  ton  germà’l  Silenci’m  cria 
la  meva  concepció  tal  com  jo  vull,  sense 


que’s  sàpiga.  Ja  tornaré  à  la  multitut  pera 
desensopirla,  llensàntloshi’l  fill  qu’he  tingut 
ab  Tu,  perque  tot  ho  remogui. 

Tu  m’ensenyas  à  trobar  el  sentit  just  y 
la  expressió  adequada  de  las  cosas,  oh  Gran 
Mestressa!  Sí!  de  las  cosas  qu’han  sigut,  de 
las  que  son,  y  de  las  que  no  son  encara!  Y  lo 
qu’ab  Tu  concebeixo  té  una  tal  forsa,  que’ls 
ídols  més  alts,  las  estatuas  més  fermas,  tre- 
molan  quan  ma  paraula  cau  com  un  llamp 
à  sobre  d’ellas.  Perque  Tu  fas  que’l  Pensa¬ 
ment  no  s’esbravi  y  que  l’Acció  no  s’escoli. 
Y  aixis,  en  estat  latent,  las  Energias  creixen 
y  s’acumulan.  Y  quan  descarregan,  tot  ho  en- 
fonzan  y  tot  ho  esbotzan,  tot  lo  qu’es  vell  y 
buyt,  y  fals  v  feble. 

Y  las  pedras  que  llensa  la  tempestat  que 
ab  Tu’s  prepara,  brunzeixen  com  cohets,  xiu- 
lan  com  balas,  y  tocant  à  las  que  tots  creyan 
construccions  fortas,  las  fan  sonar  à  buyt,  las 
esmicolan.  Y’is  morts  y  las  fantasmas  que  hi 
regnavan  s’espantan  y  fugen;  y  la  llum  viva 
que  vivifica,  fereix  els  ulls  acostumats  à  la  fos- 
curia.  Perque  Tu  ets  Mare  de  las  tempestats 
que  tot  ho  purifican,  oh  Soletat  Benfac- 
tora! 

Tu  has  colaborat  à  las  grans  ideas  qu’han 
dirigit  el  Món  dels  Homes.  Tu  has  mort  y 
has  esventat  lo  que  semblava  Etern  é  indes¬ 
tructible.  Y  has  contribuhit  à  la  creacióde  las 
obras  més  maravellosas.  Fins,  segons  con- 
tan  els  llibres  sants  de  la  Judea,  Jehovà  es¬ 
tava  ab  Tu  quan  va  crear  la  Llum,  el  Sol,  el 
Món  y  las  Estrellas. 

Els  qu’ab  Tu  no  s’hi  troban  pas  bé,  es  que 
son  buyts,  estantissos,  estèrils,  ó  d’aquells 
que  no  poden  tolerarse  à  si  mateixos.  Peró 
ab  Tu  hi  estàn  à  son  plaher  tots  els  grans  pro¬ 
ductors,  tots  aquells  que  portan  un  nou  món 
à  dintre. 

Mira:  jo  ab  Tu,hi  he  vist  clar  fins  estant  à 
las  foscas.  No,  no  he  necessitat  pas  llum, 
que  m’ha  bastat  ab  la  de  la  meva  pensa. 
Aixís  he  parlat  ab  tots  els  qu’han  sigut  els 
teus  amants,  y  encara  hi  parlo, y  tot  m’ho  con- 
tan.  Tots  els  grans  del  passat  m’han  dit  que, 
estant  ab  Tu,  se’ls  ha  aixamplat  l'ànima.  Gra- 
cias  à  Tu,  sempre  que  vull,ab  ells  enrahono. 
Mira:  la  nit  passada  vaig  conversar  ab  l’Em¬ 
perador  Julià  sobre  la  fi  dels  Deus  de  Grècia 
y  Roma,  y  de  la  negror  que,  procedint  del 
Orient,  sobre’l  Món  Occidental  va  venir  à 

abatres."  Vejas  si  va  ser  gran  l’aixafament  y 
la  foscuria,  que  fins,  segons  me  va  dir,  el  can¬ 
tar,  trist  va  tornarse,  y’l  fill  del  Deu  d’Israel  se 
va  morir  sobre  la  Terra. 

Els  més  grans  dels  temps  llunyans,  estant 
ab  Tu  tot  m’ho  comunican;  no  tenen  cap  se¬ 
cret  pera  mi,  ja  qu’estich  ab  Tu  com  ells  hi 
estavan.  Si!  Ab  Tu,  la  Eterna,  qu’aculls  à 
tots  els  llassats  deia  existència,  y’is  donas 
nou  alé,  y’is  reconfortas. 

Tu,,  oh  Soletat  Reveladora,  Tu,  m’has 
revelat  la  essencia  de  las  cosas,  al  dirme  que 
tot  no  es  més  qu’apariencia,  y  qu’aquesta  es 
la  sola  realitat  pera  nosaltres  cognoscible. 
Tu  m’has  dit  que  la  Ciència  no  troba  la  Veri¬ 
tat,  sinó  que  descubreix,  més  gran  que  may 
en  ultim  terme,  després  de  la  escala  de  fenó- 
menos  més  ó  menys  comprensibles,  l'Etern 
Misteri,  que  tant  quant  més  recula  més  s’en¬ 
grandeix  y  s  alsa. 

Estant  ab  Tu  he  aprés  à  veure  que’ls  més 
grans  Tirans  els  portém  dintre.  Vensuts 
aquests,  l'Unich  vens  la  Naturalesa,  y  pot 
ésser  lliure.  No  hi  ha  cap  llibre  que  m’hagi 
fet  meditar  lo  que  Tu,  Profonda  Amiga! 

Tu  m’has  fet  veure  la  font  de  tot  dret  y 
de  tot  valor  sobre  la  Terra.  Tal  es  la  Vida.  Y 
la  he  vista,  com  instint  sempre  creixent  de 
sobrepujarse  à  si  mateixa,  com  impuls  de 
producció,  com  evolució  perpetua.  Y  he  dit: 
Avant,  y  amunt  sempre!  Y  avisat  per  Tu  m’he 
llensat  en  mitj  de  la  batalla  creyentme  molt 
més  fort  que  la  Mort,  es  dir,  invencible,  ja  que 
Tu  m’havias  consagrat,  separat  dels  demés, 
al  ferme  l’Unich. 

Qué  n’ets  d’ H ermosa,  Soletat,  quan  estich 
ab  Tu  à  la  nit,  ab  el  mantell  d’estrellas,  pun¬ 
tejat  dels  lluhents  Sols  llunyans,  ab  el  joyell 
deTa  Lluna!  Sense  parlar  m’ho  dius  tot,  per- 
'  que  tot  parla  per  qui  sab  bé  escoltar,  en  el 
gran  regne  de  ton  germà’l  Silenci! 

Ab  Tu  he  viscut  felis :  jo  vull  morir  als  teus 
brassos.  Aixís  no  desmentiré  ma  vida  heroica! 

Pompeyus  Gener. 

LECTURAS  D'ESTIU 

Le  Torrent,  drama  d'en  Maurice  Dojinay. 

Pera  cumplir  ab  mos  companys  de  Joven¬ 
tut  en  aquesta  temporada  que  l’ensopiment 
de  la  vida  y  l’allunyament  de  la  ciutat  no’m 
donan  matèria  per  altra  cosa,’m  proposo  par¬ 
lar  dels  llibres  que  més  m’impresionin,  en¬ 


tre’ls  molts  que  son  mos  únichs  companys  en 
las  horas  d’aburriment  y  soletat. 

Le  Torrent  d’en  Maurici  Donnay,  quan  fou 
estrenat  à  la  Comèdia  Francesa  l’any  passat, 
no  sigué,  a  mon  entendre,  apreciat  com  se 
mereix,  ni  per  la  critica,  ni  pe’l  públich. 

Jo  tinch  à  n’en  Donnay  per  el  més  notable 
dels  autors  dramàtichs  francesos  avuy  vius, 
y  crech  que  serà  ab  el  temps  una  de  las  grans 
figuras  del  teatre  modern. 

En  aquesta  obra,  potser  la  menos  teatral 
de  las  sevas,  en  mitj  del  estil  propi  del  autor, 
y  de  sas  filosofias  à  lo  Dumas  modernisat,  ab 
tochs  psicólógichs  à  lo  Bourget,  s’hi  nota  un 
esperit  més  ample,  una  observació  més  justa 
y  una  personalitat  més  definida.  En  sa  fac¬ 
tura  recorda  las  obras  del  teatre  italià  mo¬ 
dern,  especialment  las  d’en  Praga  y  en  Giac- 
cosa;  peró  l’ambent,  si  bé  meridionalisat,  es 
el  de  certas  produccions  de  l’ibsen. 

Veus  aquí  1  drama: 

Julià  Versannes,  home  robust  de  cos  y  no¬ 
ble  d’ànima,  en  l’época  que  la  vida  de  club- 
man  havia  endormiscat  sos  sentiments,  se 
casà  à  Paris  ab  la  hermosa  Carlota,  dona  su¬ 
perficial  y  lleugera,  sense  més  ocupació  ni 
preocupació  que  conservar  la  bellesa  de  son 
cos,  per  quin  objecte  renuncia  à  la  materni¬ 
tat.  Al  mitj  any  del  seu  casament  s’instala 
Versannes  en  son  poble  nadiu  pera  dirigir 
una  important  explotació  agricola  qu’ha  he¬ 
retat  d’un  oncle  seu.  La  vida  en  plena  Na¬ 
turalesa  desperta  las  energías  d’en  Versan¬ 
nes,  qui,  regenerat  pel  trevall,  no  tarda  à 
adonarse  de  que  Garlota,  aquella  dona  que 
may  Pha  comprés,  no  es  la  companya  que 
necessitava  en  sa  nova  vida. 

Prompte  ve  à  omplir  el  buyt  de  la  seva 
existència  l’amor  que  li  inspira  una  vehina 
seva,  Valentina;  amor  correspost,  perque 
ella  tampoch  es  ditxosa  ab  son  marit,  en 
Lambert,  propietari  d’uns  molins  paperers, 
home  brutal  é  interessat,  que  sols  ha  con¬ 
tret  matrimoni  pera  tenir  un  fill,  y  que  des¬ 
prés  de  nàixerli  un  noy  y  una  noya,  ja  no  s’ha 
preocupat  més  de  la  seva  dona;  un  tipo  que. 
com  lo  defineix  un  dels  personaijes  del  dra¬ 
ma,  no  es  altra  cosa  que  «  un  parvenu  ab  ti- 
tul,  un  representant  de  la  llibertat  autorila- 
ria,  de  la  igualtat  ambiciosa  y  de  la  fraterni¬ 
tat  egoista;  en  una  paraula:  un  burgès.» 

Pera  fer  compendre  l’esperit  y  tendencias 
de  l’obra, ’ns  bastarà  traduhir  alguns  frag¬ 
ments  de  la  escena  VI  del  segón  acte  entre 
Versannes  y  son  amich  Morins,  un  d’aquells 
personatjes  que  no  faltan  en  cap  drama  de 
tessis ,  que  representan  el  sentit  recte,  ó 
més  ben  dit,  el  sentit  del  autor,  que  parla 
per  sa  boca;  un  tipo  d’aquells  que’n  deyam 
d 'en  Mario,  perqu’eran  dels  que  solia  reser- 
varse’l  pobre  don  Emilio. 


Versannes_.  —  Ella  lia  resistit  à  aquest  amor  ab  to- 
tas  sas  forsas;  durant  molt  temps  s’ha  defensat  de  mi  y 
d’ella  mateixa,  y  jo  he  lluytat  també;  tanta  por  me  feya 
un  adulteri  vulgarl  Mes  ay!  en  aquesta  soletat,  en  mitj 
d’aquesta  encontrada  feréstega  y  encisadora,  els  senti¬ 
ments  no  poden  ésser  superficials,  posan  en  nosaltres 
arrels  tan  fondas  com  els  arbres  que  neixen  y  creixen 
en  nostras  montanyas.  Ahl  mira,  Morins:  un  amor  nas¬ 
cut  al  cor  mateix  de  la  Naturalesa,  té  quelcóm  d’etern 
é  infinit,  quelcóm  de  forsa  y  de  misteri,  com  el  cel  y 
l’horitzó,  els  torrents  y’is  boscos...  Y  aquest  amor  de 
qui  instintivament  ens  defensavam,  envahí  ràpidament 
nostra  vida  fins  à  tal  punt,  que  cada  hu  de  nosaltres 

sentia  que  de  la  seva  vida'n  depenia  la  del  altre . 

Llavors  ella  va  ser  meva . 

Ja  comprens  que  no’ns  ha  unit  un  capritxo,  qu’aquest 
amor  es  una  cosa  molt  grave  y...  que’s  complica  ara 
molt  més...  Valentina  m’ha  confessat  suara  qu’està  em- 

brassada .  Donchs  has  de  saber  que  fa  dos  anys  • 

qu’entre  ella  y’l  seu  marit  existeix  la  més  complerta 

separació . 

Necessito  que’m  guihin,  que  m'aconsellin,  y  à  tu  sen¬ 
zillament  me  dirigeixo,  à  tu  qu’en  tos  llibres  exposas 
métodos  de  pensar  y  obrar,  y  donas  solucions  ingenio- 
sas  als  més  subtils  cassos  de  conciencia...  Parlal  . 


Morins.  —  Ahl  Si  jo  tingués  d’escriure  un  llibre 
ahont  me  proposés  tractar  d'un  cas  semblant,  pendre 
un  partit,  aixó  fora  un  joch  per  mi;  peró  aquí’s  tracta 
de  la  vida...  la  vida  real  y  complexa...  y  la  responsabi¬ 
litat  es  molt  diferenta...  perque’l  conflicte  es  actual. 
No’m  comprometo,  donchs,  à  parlarte  com  un  llibre; 
procuraré  parlarte  com  un  amich  clarivident.  Tu  no 
has  d’examinar  més  que  una  eventualitat:  que  la  senyora 
de  Lambert  abandoni  al  seu  marit.  ^Deus. seguiria? 

Versannes. — Indubtablement!...  Es  un  dever... 

Morins.  —  ^  Un  dever  ?...  Espérat...  Primerament 
^Valentina  voldrà  abandonar  als  seus  fills?  <;Aquellas  xa- 
mosas  criaturetas ,  que’s  veu  desseguida  qu’ella  adora? 

Versannes.  — Ens  els  emportarém... 

Morins.  —  No  diguis  tonterías.  El  marit  os  els  re¬ 
clamarà .  Pensa,  donchs,  qué  terrible  deu  ésser  lo 

combat,  en  l’ànima  d’aquella  infelís...  tenint  de  triar 
entre  tu  ó'is  seus  fills...  Y  per  altra  part,  si  ella’s 
queda . 


Versannes.  —  Impossible...  Arribarà  uh 
que  tot  se  descubrirà . 


moment. 


Morins.  —  ...  A  no  ser  que...  Ella  té  un  marit,  es 
à  dir  un  pabelló  que  pot  cubrir  la  irregularitat  . 


Versannes.  —  Ah!  Calla!...  Aixó  es  horrorós!..'.  No; 
no;  es  impossible.  Tu  no  la  coneixes...  y  ademés,  la 
criatura  que  hi  ha  en  sas  entranyas  es  meva;  soch  el 
seu  pare  y  no  vuy  que  un  altre  cregui  serho...  no;  ella  no 
té’l  dret  de  ferho. 

Morins.  —  Dispensa.  Es  ella  qui  té  tots  els  drets  y 
no  tu;  ella,  qu’en  aqueixa  aventura  ho  arrisca  tot:  la 
seva  honra,  la  seva  salut,  fins  la  vida;  y  regoneix  que, 
à  aquest  preu,  té  ben  bé’l  dret  d’escullir,  y  tu  ab  prou 

feynas  el  de  callar . 

Y  per  altra  part,  si  ella,  més  amant  que  mare,  deci¬ 
deix  fugir,  ^abandonaràs  tu  à  la  teva  dona?  ?Qué  tens 
que  dirne  d’ella?  ,;T’enganya  per  ventura? . 


Versannes.  — . obertament,  ella  no  m’en¬ 

ganya;  peró  hi  han  indiferencias,  inercias,  incompatibi¬ 
litats,  que  son  molt  pitjors  que  las  més  cínicas  trai- 
cions  y  converteixen  la  existència  en  un  infern  negre  y 
terrible;  y  jo  m’aburreixo...  m’aburreixo,  m’aburreixo. 


Y  ademés,  aquell  propòsit  tan  ferm  de  privarse  dels 
devers  essencials  d’una  dona!...  Creume  que  si  jo  ha¬ 
gués  tingut  fills  no  hauria  passat  res  de  tot  aixó... 
Haurían  sigut  per  mi  un  estímul,  un  interès,  un  fí... 
haurían  dut  à  casa  meva  l’alegria  y  la  rahó  de  viure. 


[o  estimava  ja  à  Valentina,  peró  ara  la.  estimo  enca¬ 
ra  més,  y  aquest  nou  sentiment  m’impideix  d’ésser 
massa  compassiu  per  una  nina  artificiosament  xorca. 

Morins.  —  En  aquest  punt  estém  d’acort  y  no 
puch  defensaria...  Ja  qu’ella  deliberadament  no  ha  cum- 
plert  la  seva  funció  de  dona,  per  aixó  pot  ésser  justa¬ 
ment  castigada,  perque  per  sobre  de  la  seva  excepció 
hi  ha  una  regla,  per  sobre  de  son  capritxo  hi  ha  una 
lley,  y  per  sobre  de  la  seva  individualitat  hi  ha  la  es- 
pecie . 

Versannes.  —  Y  malgrat  tot  aixó:  las  preocupa¬ 
cions,  las  lleys  y  las  costums  me  tancan  dintre  d’un 
matrimoni  absurdo. 

Morins.  —  May  hem  de  deixarnos  tancar  dintre 
d’un  absurdo.  Examiném  el  teu  matrimoni.  Com  à  sa¬ 
grament  no  existeix,  perque  la  teva  dona  no  té  religió... 
Com  acte  civil  tampoch,  perque'l  fet  de  jurar  fidelitat 
per  tota  la  vida  devant  d’un  senyor  que  porta  una  faixa 
tricolor  de  seda,  es  una  formalitat  que  no  resisteix  al 
anàlisis.  Potser  en  rigor  se  podria  admetre  qu’alló  es 
necessari  pera  constituhir  legalment  la  familia;  peró  en 
aqueix  cas,  com  que  la  teva  muller  no  vol  tenir  fills,  no 
mereix  més  consideracions  que  una  amistansada  infecon- 
da;  y  al  contrari,  la  teva  amistansada  passa  à  ser  ta  ve¬ 
ritable  esposa,  y  à  n’ella  es  à  qui  deus  seguir  y  prote- 

gir,  perque  ella’t  permet  fundar  la  familia,  qu’es  per  lo 
que  fou  instituhit  el  matrimoni . 

Versannes.  —  ^Aixís,  m’aconsellas  qu’abandoni  la 
meva  dona,  que  segueixi  à  Valentina? . 

Morins.  —  Sí,  si  la  estimas  de  debó,  si  la  seva 
presencia  t'enardeix  y  la  teva  ànima  desmaya  quan 
ella  s'allunya,  si  tan  sols  al  tocar  la  seva  mà  tot  lo  teu 
ser  s'esborrona  de  plaher,  si  quan  diu  senzillament: 
«fa  bon  día  avuy»  els  teus  ulls  s’omplenan  de  llàgri- 
mas;  on  una  paraula:  si  la  estimas,  llavors,  amicb  meu, 
tens  de  seguiria,  perque  en  la  vida  no’s  troba  més 
que  una  vegada  la  dona  qu’estimém  y  que’ns  estima,  y 
pensa  quàn  gran  es  la  felicitat  que’l  Destí  ha  posat  en 
ton  camí.  Ahl  N'hi  ha  tan  pochs  d’homes  que  trobin  sa 
certera  companya!  Y  si’ls  que,  haventla  trobada,  arriban 
à  abandonaria,  aquells  no  se’n  consolan  may  més,  y 
tota  la  seva  existència  es  endolada  per  amurganta  re- 
cansa.  S'estima  moltas  vegadas,  es  cert,  y  cada  una 
d’un  modo  diferent;  peró  tan  sols  una  vegada  s’estima 
d’una  manera  inmortal  y  gayre  bé  divina...  que  con¬ 
verteix  al  home  en  un  Deu. 

Versannes.  —  Ah!  Sí!  Aixís  es  com  jo  la  estimo! 

Morins.  —  Donchs  ves  ab  ella,  perque  la  primera 
llibertat  que  devém  conquerir  es  la  del  nostre  cor.  Cal 
avans  que  tot  viure  vida  pròpia.  Vida  pròpia!  Aixó  es 
lo  essencial.  Sigas  home  lliure,  à  despit  dels  prejudicis 
y  fins  del  dever,  y  també  de  la  compassió,  que  sol  ésser 
mala  consellera,  y  la  més  perillosa  de  las  flaquesas. 
Sigas  un  home  lliure,  ja  que  pots  afirmar  la  teva  perso¬ 
nalitat  en  el  sentit  del  més  noble  amor,  y  sobre  tot  per¬ 
que  no  tens  el  dret  de  sacrificarte  à  la  vulgaritat.  Si  tu’t 
quedessis,  estarías  condempnat  al  engany  mesquí,  à  la 
mentida  continuada  y  à  la  revolta  latent  y  sorda...  y 
covarías  en  ton  sí  sentiments  y  ressentiments  d’esclàu. 
Ah!  Qilína  existència  tan  migrada!  Y  quant  més  noble  y 
digne  de  tu  no  es  consagrarte  à  la  dona  que  t’estimas  y 
al  fill  nascut  de  vostre  amor!  Potser  vosaltres  tres  sou 
els  elements  d’una  humanitat  superior! . 

Versannes.  — . Ah!  Morins,  tinch  por  que  no 

hi  hagi  solució. 

Morins.  —  Deuria  havernhi  una,  que  fora  dir  la  ve¬ 
ritat,  tota  la  veritat!  Peró  es  la  sola  cosa  impossible, 
perque  tots  quatre  os  trobéu  en  estat  de  matrimoni,  y 
en  ell,  quan  un  s’hi  ofega  y  demana  la  seva  llibertat, 
l’altre  plora  ó  amenassa,  gemega  ó  mata,  ó  bé  s’arma 
ab  els  seus  drets  y  branda  códichs...  ó  acapara’ls  fills. 


Aquí  està  ben  plantejat  el  problema.  En 
lo  qu’en  Donnay  no  ha  estat  tan  encertat,  en 
ma  opinió,  es  al  tractar  de  resoldres  Valen¬ 
tina  à  consultar  el  seu  cas  de  conciencia  al 
rector  Bloquin,  un  capellà  à  la  moderna, 
qu’encara  que  visita’ls  seus  feligresos  ab 
auto-móvil,  no  ha  modernisat  el  seu  criteri 
estret  y  predica  la  moral  rancia  y  pràctica, 


tan  del  gust  de  la  societat  mesquina  é  hipò¬ 
crita.  Esporugueix  à  Valentina,  no  sols  ab  la 
monstruositat  del  seu  pecat,  sinó  ab  la  pers¬ 
pectiva  del  escàndol  qu’ha  de  ferir  à  dos  ma¬ 
trimonis  y  ha  de  caure  sobre’l  cap  dels  seus 
dos  fills.  Com  à  rahó  superior ,  li  ordena’l 
sacrifici  y  la  resignació;  com  à  rahó  pràctica , 
li  aconsella,  per  la  consideració  de  qu’es  un 
mal  menor ,  que  procuri  tornar  à  ser  la  dona 
del  seu  marit,  legalisant  ab  aquest  frau  la 
seva  situació  irregular.  Mes  ella,  à  qui  repug¬ 
na  tal  mentida,  enardida  per  son  aymant, 
resol  fugir  ab  ell;  peró  després  d’una  terri¬ 
ble  lluyta  sostinguda  en  la  sgletat  de  la  cam¬ 
bra,  en  el  silenci  de  la  nit,  depideix  confes- 
sarho  tot  al  seu  marit  suplicantli  li  permeti 
viure  al  costat  dels  seus  fills;  Lambert,  in¬ 
flexible,  la  insulta  y  la  treu  de  casa,  y  ella’s 
tira  al  torrent  y  mort  destrossada  per  la  gran 
roda  del  molí. 

— «Quin  remordiment  no  tindrà  tota  la  vi¬ 
da.  d’haver  aconsellat  à  Versannes  que  fugis 
ab  aquesta  desgraciada!» — diu  lo  capellà  à 
Morins. — «Ha  preferit  aquesta  mort  horroro¬ 
sa  à  abandonar  sa  llar,  y  à  infringir  els  seus 
devers». — «Senyor  Rector»  — contesta  en  Mo¬ 
rins.  —  «Jo  sé  lo  que  vosté  li  ha  ordenat  y 
aconsellat  en  nom  de  la  seva  religió,  y  ara  jo 
podria  respóndrelhi  qu’ha  preferit  morir  ab 
el  cos  destrossat,  ■«que  viure  ab  l’ànima  taca¬ 
da.  Ara  comprench  que  no  hi  ha  societat  pos¬ 
sible,  si  no  està  fomentada  en  la  hipocresia». 
—  «Digui  en  el  dever...  en  la  resignació». — 
«El  seu  primer  dever  era  viure;  per  aixó 
m’ha  dit  vosté  que  no  podrà  dirse  que  s’havia 
suicidat».  —  «Perque  la  Iglesia  condempna 
als  que  voluntàriament  se  privan  de  la  vida». 
— «Reproba’l  suicidi  físich  y  predica  la  res- 
signació,  el  sacrifici,  es  à  dir,  el  suicidi  mo¬ 
ral!  Jo  sostinch  qu’aqueixa  dona  tenía’l  dret 
y’l  dever  de  viure  ab  l’home  qu’havía  escu- 
llit.  Jo  no  admeto  la  resignació,  la  humilitat, 
el  renunciament,  totas  aqueixas  virtuts  ne- 
gativas;  no  admeto  ni  una  moral  d’esclàus,  ni 
una  religió  de  malalts  que  converteixen  la 
humanitat  en  un  ramat  miserable».  —  «Es 
que,  fora  de  las  societats  y  las  lleys,  existeix 
una  desigualtat  original,  una  injustícia  in- 
manent;  y  si  nostra  religió  es  la  dels  dèbils 
y’is  malaltissos,  es  perque  aqueixos  son  els 
més  nombrosos.  Tota  la  seva  filosofia  s’en¬ 
runa  devant  del  fet  de  que  una  dona  no  ha 

pogut  viure  separada  dels  seus  fills». — «Com 
s’ensorra  la  seva  moral  devant  del  fet  de  que 
una  dona  no  ha  pogut  viure  en  el  menys- 
préu  de  sí  mateixa,  y  que  tenia  una  necessi¬ 
tat  ardenta  de  la  Veritat». — 

En  Le  Torrent ,  com  en  la  majoria  dels  dra- 
mas  de  tessis,  presentat  el  problema,  l’au¬ 
tor  no  se  sent  ab  forsas  pera  resóldrel,  y  no 
podent  desfer  el  nus,  el  talla.  Aquest  es  el 
defecte  capdal,  à  mon  entendre,  y  es  llàstima 
que  no  hagués  arribat  fins  à  las  últimas  con- 
seqüencias,  en  armonía  ab  l’esperit  de  la 
obra.  Molt  bé  que  Valentina,  dona  d’enteni¬ 
ment  y  conciencia  inferiors,  no  volgués  accep¬ 
tar  l’hipòcrita  medi  que  repugnava  à  son  ca¬ 
ràcter  noble;  que  preferís  confessar  la  veritat 
à  son  marit  ab  el  desitj  de  poder  cumplir  sos 
devers  de  mare,  renunciant  à  gosar  sos  drets 
de  dona;  però  la  negativa  de  son  marit,  que 
la  priva  fins  de  cuydar  de  sos  fills,  no  pot 
justificar  qu'adopti  aquella  resolució  extre¬ 
ma,  tan  vulgar  com  inútil,  y  sa  figura  s’em¬ 
petiteix,  tant  com  s’hauria  engrandit  si,  fent- 
se  superior  à  las  circunstancias,  s’hagués 
imposat  la  missió  de  criar  y  educar  al  fill, 
fruyt  de  son  veritable  amor,  en  companyia 
de  son  espós  natural,  com  diu  en  Donnay 
per  boca  d’en  Morins,  ja  que,  desde’l  seu  punt 
de  mira,  tenia’l  dret  d’estimar  v’l  dever  de 
viure. 

Per  això  l’obra,  que  seria  complerta  y 
llógica  en  son  género  y  qu’en  ocasions  con- 
móu  ab  forsa  avassalladora,  ara  resulta  con¬ 
tradictòria  y  freda  y  produheix  una  verdade- 
ra  desilusió  al  que  seriament  la  estudia.  Y,  si 
es  ja  tan  difícil  la  resolució  d’aquests  cassos 
de  conciencia  en  el  llibre  ó  en  el  teatre,  cqué 
serà  (com  diu  en  Morins  en  la  escena  tradu- 
hida),  quan  se  tracta  de  la  vida  real  y  com¬ 
plexa? 

Oriol  Martí. 

Vichy ,  18  d'agost ,  igoo. 

LA  ESCULPTURA 

EN  LA  EXPOSICIÓ  DE  I9OO. 

Al  fer  aquest  article,  no  es  que  pretengui 
entrar  en  el  gremi  dels  escriptors.  No,  no  vuy 
ni  sé  construhir  un  article  ab  tots  aquells  ets 
y  uts  ab  que  ho  faria  un  que  fos  del  ofici: 
sols  vuy  donar,  abocetada,  la  impresió  que 
va  ferme  la  esculptura  à  París. 


Al  entrar  per  la  porta  gran  del  magnífich 
Palàu  de  Bellas  Arts,  un  se  troba  rodejat  de 
esculpturas  de  marbre,  bronze,  pedra,  guix, 
fanch,  etc.,  etc.,  desde  1  més  petit  boceto 
fins  al  monument  més  colossal.  Al  primer 
moment  espanta  aquell  gros  esclat  d’esfors 
artístich;  el  cap  fa  mal  v’s  surt  d'allí  mare¬ 
jat,  y  sens  haver  pogut  fixarse  en  res;  no 
més  se  sab  que  hi  ha  moltas  esculpturas. 

Després  de  tres  ó  quatre  visitas,  ab  l’espe¬ 
rit  més  tranquil  y  la  vista  més  acostumada, 
ja  es  menos  difícil  poder  ferse  càrrech  de  lo 
que  hi  ha. 

Comensém  pels  esculptors  francesos.  Els 
poso  en  primer  lloch  perque  son  els  que  van 
més  endevant,  y  han  arribat  à  construhir  de 
una  manera  admirable,  dominant  completa¬ 
ment  la  forma,  ab  verdadera  justesa,  tant, 
que  sembla  que  ja  no  pot  anarse  més  enllà. 
Se  descubreix  desseguida  que  tenen  tots  els 
elements  pera  saberne:  academias  veritat,  mu¬ 
seus  bons,  y  protecció  del  govern,  y  que  sa¬ 
ben  aprofitarsen;  y  comprenent  molts  d’ells 
lo  molt  amunt  qu’han  arribat,  s’esforsan  en 
caminar  vers  nous  horitzonts,  escorcollant, 
desde’ls  més  remots  temps  fins  avuy,  las 
diferentas  maneras  de  fer. 

Els  uns  velan  la  estatua  buscanthi  somnia¬ 
dora  aparició,  d’esquisit  gust  —  com  en  el 
grupo  Nos  Destinèes  y  Première  comuniante , 
de  Saint-Marceaux,  y  Les  Violeltes ,  de  Lar- 
che. 

Altres,  exagerant  la  nota,  ho  deixan  casi 
esborrat  y  prescindeixen  tant  de  detalls  —  ab 
lo  que  queda  tapada  la  esculptura  —  que 
arriban  à  donar  la  ilusió  de  que  l’obra  es 
vista  de  lluny,  peró  de  tan  lluny,  que  no  spot 
compendre  lo  qu’es.  y  potser,  per  aquest  ca¬ 
mí,  lo  millor  fora  deixar  el  bloch  sense  ferhi 
res.  Tots  ho  sabém  que  dintre  una  massa  hi 
ha  l’obra  d’art  més  hermosa  que  pugui  conce- 
birse;  peró  té  de  treures  lo  que  fa  nosa,  pera 
véurela. 

Altres  aplican  tota  la  forsa  à  lo  decoratiu, 
que,  realment,  es  ahont  més  espay  - —  un  es- 
pay  infinit —  té  l’artista  pera  somniar,  deco¬ 
rant  objectes  diversos,  que  resultan  esquisits 
ab  aquella  barreja  ó  unió.  Ab  aygua  ó  nú¬ 
vols  pera  fer  més  vaporós  l’entrellàs  de  figu- 
retas  mitj  perdudas  y  casi  esborradas,  els 
vestits  llarguíssims  acabant  ab  fullas  ó  aga¬ 
fats  per  bestias,  cabells,  robas  y  figuras  bar- 

rejat  y  confós  ab  l’objecte  decorat,  —  bus- 
can  alló  que  devegadas  ens  sembla  veure  en 
un  núvol:  figuras,  caps,  bestias;  tot  lo  que 
sembli  més  visió.  En  aquest  sentit  s’ha  fet 
molt,  y  crech  qu'én  l’art  aplicat  es  en  lo  que, 
en  lo  successiu,  veurém  cosas  espléndidas. 
Bona  mostra'n  son  Le  vase ,  de  Ingalbert,  y  al¬ 
tres  vasos,  safatas,  canalobres,  etc.,  decorats 
per  esculptors  de  talla;  y  dintre  lambé  dé  lo 
decoratiu,  ab  linià  més  precisa,  Bon  peht 
diable,  d’Astanières. 

Alguns,  en  diferents  materials,  buscan  tam¬ 
bé  lo  decoratiu  dintre  la  estatuaria,  fent  com¬ 
binacions  de  marbre  y  bronze,  de  marbre, 
guix  y  bronze  en  marfil  y  fusta,  y  diferents 
marbres  de  colors,  ó  pedras.  La  estatua  sola 
no  resulta:  ha  d'ésser  com  à  detall  d’un  altre 
motiu,  detall  pera  formar  un  conjunt  arquitec- 
tónich,  ó  per  un  saló  decorat  de  certa  mane¬ 
ra.  Dins  d’aquest  género  veyém  la  estatua 
policromada  La  Nature  se  dèvoilant ,  de  Bar- 
rias;  Le  miroir ,  de  Carlier;  Jeanne  d'Arc ,  de 
Allonard.  Aquestas  mateixas,  que  son  molt 
ben  fetas,  no  resultan  serias.Quan  va  més  bé 
es  en  dos  sols  materials,  suposém  en  bronze 
y  marbre,  ó  fusta "y  marfil;  peró  ha  d’ésser 
molt  ben  trobat  perque  resulti  com  en  Obses¬ 
sions ,  de  Cordonnier. 

Hi  ha  també  aquells  que  no  surten  may 
del  pas  marcat,  pensant,  suposém,  una  Dia¬ 
na  tirant  la  fletxa  à  dalt  ó  à  baix,  que  tot 
es  hu,  ó  un  motiu  per  l’estil,  ahont  no  hi 
ha  hagut  necessitat  de  rumiar  gayre  pera 
trobarlo;  y  vinga  tot  seguit  una  grossa  de 
compassos  de  totas  formas  y  menas,  pre¬ 
ocupats  de  si  la  clavicula  té  la  mateixa 
mida  que  la  cara;  y  després  molts  enmot- 
llats;  y  aixís  arriban  à  fer  una  figura  de  la 
que  no  hi  ha  res  que  dir.  Potser  valdria 
més  que  tingués  algún  defecte;  al  menos  se’n 
podria  dir  alguna  cosa.  Això  no  es  afirmar 
que  sols  hagin  d’estar  bé  aquellas  cosas  que, 
à  més  d’ésserserias,  son  ben  filosofadas.  Hi  ha 
qui,  agafant  qualsevol  motiu  de  la  vida  real, 
imprimint  en  ell  un  sabor  de  localitat,  cons- 
truheix  ab  senzillesa  y  ab  un  sentiment  fill 
ben  bé  del  artista,  com  ho  proba  la  figura  de 
un  vell  escalfantse,  de  quin  autor  no  recordo 
el  nom,  ó  el  Pater-noster ,  d’Allonard;  y  la 
figureta  d’un  nen  —  qu’es  tot  un  poema  — 
Le  reveil  de  ï abandonnè,  d’en  Robert. 

Un  dels  motius  dominants  es  la  dona:  d’ai- 


xó  si  que  n’hi  ha  per  qui  li  agradi  delitarse 
en  aquest  género.  Assenladas,  ajegudas,  dre' 
tas,  cargoladas,  volant,  somniant,  rihent  ó 
plorant;  Dianas,  Eslrellas ,  Evas,  Favoritas , 
Ledas  v  bastantas  feannes  d'Arc.  La  forma  de 
la  dona  la  tenen  ben  estudiada,  idealisantla 
casi  sempre  com  en  L’Etoile  Jïlante,de  Char- 
pentier. 

Els  més  revolucionaris  sembla  que  diguin: 
—  «cPer  qué  construhir  y  modelar?  Aixó  ja 
ho  sabém  fer.  ;  Per  qué  preocuparnos  de 
minuciositats  y,  principalment,  no  rompre 
sobre  tot  lo  fet  y  com  gegant  sortir  del  nivell 
dels  altres?»  —  Y  fent  contorsions  y  cosas 
extranyas,  sols  buscan  el  topo,  una  taca  que 
impresioni.  Y  se’ns  presenta  Rodin.  Qu’en 
Rodin  té  talent,  aixis  ho  diuheri  y  vuy  creu- 
reho;  peró  seguint  aquest  pas,  la  decadència 
es  forsosa,  ve’l  no  entendres.  Erupció  artís¬ 
tica  de  final  de  sigle,  aquest  estat  nirviós  de 
una  part  de  la  societat  cansada  de  tot,  que 
treu  fora  ab  formas  plàsticas,  passions,  mals 
humors  y  angunías,  sembla  mostrar  ab  cada 
una  d’aquestas  obras  la  frisansa  y  sufriment 
del  artista  buscant  y  rebuscant  formas  v  efec¬ 
tes  que  impresionin;  trevall  terrible  de  la  idea 
preconcebuda  d’ésser  original.  Rodin  mateix, 
en  el  grupo  Le  Baiser ,  no  es  tan  exagerat  com 
en  lo  que  té  exposat  en  el  saló  d’ell,  fora  la 
Exposició . 

El  Monument  aux  morts ,  de  Bartholomé, 
es  una  de  las  obras  que  més  impresionan. 
— Qué  ben  concebut,  y  qué  ben  desenrotllat 
lo  qu’ell  s’ha  proposat!  Quina  tonalitat  plàs¬ 
tica  més  hermosa,  y  més  ben  trobada!  Qui¬ 
na  tranquilitat  més  grandiosa  !  Quina  tris¬ 
tesa  fa  veure  tots  aquells  sers  caminant  à 
la  mort,  sens  esperansa!  Una  mort  que  no 
passa  del  clot:  aqueix  misteriós  poema  dels 
que  se’n  van  despedintse  d’afeccions  y  pas¬ 
sions,  els  uns  tranquils,  altres  ab  recansa; 
peró  sols  matèria.  Quina  llàstima  que  no 
sia  concebut  vers  altres  .  horitzontsi  Ja  que 
som  en  el  temps  de  rompre  fitas,  ja  que  vo- 
lém  anar  tot  lo  lluny  possible,  doném  el  pas 
més  gros,  aném  vers  lo  infinit  y  deixém  que’l 
cor  bategui  ab  la  esperansa  d’un  més  enllà. 
Deixant  apart  que  cadascú  ho  veu  y  sent 
à  sa  manera,  el  Monument  aux  morts  es  una 
de  las  obras  que  quedan,  com  quedan  Le 
Pardon,  de  Dubois  (Ernest);  Jeanne  d'Arc , 
de  Dubois  (Paul);  Saint  Georges  y  Saint  Mi- 

chel ,  de  Tremiet;  el  darrer  grupo  abocetat  de 
Falquière,  Lion  et  Lionnes ,  de  Valton;  La 
Terre ,  de  Boucher;  Les  Lutteurs,  de  Charpen- 
tier \Job,  de  Desruellesï/eanne  d' Arc,  de  Mer- 
cié;  y  las  terras  y  bronzes  de  Carries,  Dalou 
y  altres  qu’en  aquest  moment  no  recordo. 

Els  esculptors  extrangers,  en  conjunt,  re- 
sultan,  artisticament  parlant  ,  més  magres 
que’ls  francesos.  No  obstant,  bi  ha  veritables 
artistas.  Recordo  de  moment  un  princep  rus, 
Troubetrkai,  que  hi  té  retratos  y  íiguretas  en 
bronze  que,  si  al  primer  cop  d’ull  semblan 
abocetadas,  després  se  veu  que  tenen  lo  que 
hi  ha  d’haver.  Son  fetas  dintre  d’aqueixa  ma¬ 
nera  de  veure  que  prescindeix  de  detalls; 
però  es  tan  just  lo  que  hi  ha,  es  tan  à  lloch 
tot,  que  no  hi  falta  ni  hi  sobra  res;  y  al  ma¬ 
teix  temps  d’ésser  tan  ben  encaixat  de  forma 
y  tan  trobat  de  moviment,  hi  ha  un  no  sé  qué 
qu’atràu,  com  La  mère  el  l’enfanl ,  que  dona 
gust  de  mirar.  Fan  venir  desitjós  d’ésser  rich 
pera  comprarho. 

Mennier,  un  belga  quinas  obras  son  sen¬ 
zills  motius,  hi  té  un  alt  relléu  La  moisson, 
la  terre,  dintre  del  género  velat  y  tapant  obs¬ 
curs.  Las  figuras  estan  composadas  ab  bon 
gust  y  plenas  de  sentiment  y  sabor  de  la  terra. 

També  hi  ha  trucs  dels  qu’engrescan  al 
poble,  cosas  que  son  de  reclam,  y  que  un  mitj 
esculptor  pot  fer.  La  qüestió  es  trobarel  mo¬ 
tiu,  y  l’ha  ben  trobat  un  italià,  Biondi,  ab  un 
colossal  grupo  en  bronze,  Finís  Roma.  Es  una 
troballa,  una  d’aquellas  obras  quedesegur  re¬ 
cordaran  tots  els  qu’han  estat  à  la  Exposició. 

Mirant  las  1519  esculpturas  del  Palau  de 
Bellas  Arts,  se  veu  que  casi  totas  son  fetas 
per  bons  esculptors;  peró  ^son  artistas  tots 
aquests  esculptors?  Això  ja  es  diferent.  D’a¬ 
questa  lluyta,  ab  la  febre  de  fer  alguna  cosa 
pera  conquistarse  un  nom,  endevinant  dar¬ 
rera  de  cada  estatua  sufriments  y  engunias 
apilotadas,  no  hi  ha  dubte  que  també’n  surt 
art  de  debó,  fill  de  la  excitacióydel  esfors  dels 
esculptors  que  trevallan  sense  cap  preocupa¬ 
ció,  no  pensant  en  si  té  d’ésser  velat  ó  cante¬ 
llut,  de  si  es  millor  modelar  ab  esponja  ó  ab 
els  dits,  sense  cap  d’aqueixas  manias  que 
penso  110  deuhen  preocupar  al  verdader  artis¬ 
ta,  qui,  en  concepte  meu,  té  de  prescindir 
d’ésser  original,  pera  ser  sencer  en  la  manera 
de  fer,  sense  pretendre  conquistar  el  món 
ab  las  t'rompetas  de  la  fama.  L’artista  fa  l'o¬ 


bra,  y  aquesta  surt  com  surt;  y  si  l’enteni¬ 
ment  es  clar,  las  obras  son  ben  concebudas, 
rahonadas,  ben  agrupadas,  dibuixadasy  cons- 
truhidas;  en  una  paraula,  els  artistas  primer 
son  bons  esculptors,  després  fan  lo  que  sen¬ 
ten,  deixant  imprès  à  l’obra  acabada  un  gust 
refinat,  un  xich  de  sentiment  v  un  tros  de  cor. 

Y  aixís  surten  obras  de  las  que  quedan. 
Després  que’l  cedàs  del  temps  tinga  ben  gar- 
belladas  tots  aquells  centenars  d’esculpturas 
que  neixen  com  per  encant,  ellas  quedaran 
com  à  bona  mostra  de  la  esculptura  d’aquest 
sigle. 


Unas  quantas  ratllas  à  la  esculptura  espa¬ 
nyola,  als  esculptors  de  casa...  Aquests  no 
son  pas  dels  qu’ho  fan  més  malament,  y 
comparats  abels  de  las  altras  nacions, deixant 
Fransa  apart,  perque  Fransa  es  la  primera,  se 
las  donan  de  poch,y  fins  poden  cridar.  Y  herrç 
de  tenir  en  compte  qu’à  Espanya’l  esfors 
ha  d’ésser  més  gros, fent  menos.  Y  aixó  que, 
descartant  els  poquets  que  viuhen  del  ele¬ 
ment  oficial  —  vuy  dir  els  esculptors  que’l 
govern  té,  com  si  diguéssim,  de  plantilla  — 
els  altres,  ademés  de  no  tenir  academias,  ni 
muséus  (perdonin),  ni  muséus  de  debó,  ni 
la  protecció  del  govern,  se  veuhen  casi  obli¬ 
dats  del  particular  (perque  una  flor  no  fa  es¬ 
tiu),  d’aquest  particular  que,  creyentse  inte- 
ligent,  fa  com  aquells  que  si  estan  malalts 
no  volen  metje  y  creuhen  ab  el  curandero ,  y 
no  van  à  buscar  l’esculptor  pera  fer  una  esta¬ 
tua,  sinó  al  marmolista,  y  à  n’aqueixos  mar- 
molistas  fins  algún  periódich  els  hi  diu  ar- 
listas.  No  sé  si  creu  el  particular  que’l  mar¬ 
molista  ho  fa  més  barato;  lo  que  sí  sé  es  que 
ho  pagan  més  ó  tant,  sent  més  mal  fet.  Vegis 
sinó’l  Cementiri  Nou  de  Barcelona:  obras 
d’artistas  n’hi  ha  ben  pocas,  y  de  las  altras 
n’està  ple,  demostrant  el  poch  gust  de  molts 
richs  y  privant  que’l  Cementiri  sigui  un  bo- 
nich  y  interessant  muséu  d’obras  dels  artis¬ 
tas  d’aquesta  època.  Ara,  apart  de  pocas  co¬ 
sas,  el  contractista  hi  fa’l  seu  agost  fent  esta- 
tuas  com  qui  fa  carreteras. 

Donchs,  disposant  de  tan  pochs  elements, 
els  artistas  espanyols,  y  més  que  tots  els  ca¬ 
talans,  degut  sols  al  propi  esfors  malerial  y 
moral,  han  fet  un  galàn  paper  en  el  Certa¬ 
men  Universal  d’enguany. 

Enrich  Clarassó. 

EL  PARDAL 


(La  nit  embolcalla  la  terra.  Tot  reposa  en  la 
boscuria.  Solzament  els  xiulets  de  las  ólivas  y’l 
xiuxiuhejar  de  las  ayguas  que  ixen  de  las  fonts 
trencan  la  dolsa  tranquiliiat  de  la  Naturalesa 
endormiscada,) 

I 

Dormen  els  homes,  dormen  las  flors, 
dormen  els  arbres;  l’hora  ha  arribat; 
l’hora  ditxosa  dels  purs  amors, 
l’hora  de  nostra  felicitat. 


Deixém  que  dormin  els  nostres  fills, 
y  vers  la  prada  tots  dos  aném; 
allí,  ben  lliures,  els  blats  y’is  mills 
sense  cansarnos  espigarém. 


(Ningú  respon  à  la  veu  del  atrevit  aucell.  Ab 
son  xiuxiu  apar  que  contesUn  tots:  « no  vuy,  no 
vuyt,  'ítinch  por,  tinch  porr>.  Els  pardals  em¬ 
prenen  la  volada  y  baixar,  à  la  plana. 


Ab  la  primera  llum  de  l'auba  relornan  al 
niu.) 


Altra  vegada  ja  som  aquí; 
de  l’ampla  plana  ja  hem  retornat. 
Nostra  volada  ningú  seguí; 
ningú  com  naltres  ha  disfrutat. 


Bona  menjada  tenen  els  fills; 
l’hora  dels  somnis  aprofitém; 
bona  menjada  de  blats  y  mills; 
dormen  els  homes  y'is  espiguém. 


Tristos  y  anémichs,  poruchs  viviu, 
sentint  enveja  de  nostra  sort. 
Vostra  es  la  culpa  si  així  sofriu. 
Feu  com  nosaltres:  deixéu  el  niu 
fins  à  la  plana  volant  sens  por. 


Aucells  alegres  qu’al  bosch  viviu, 
merla  agradosa,  gay  rossinyol, 
ara  som  lliures,  deixém  el  niu 
per  retornarhi  quan  surti’l  sol. 

Vaig  ab  ma  esposa;  tots  dos  hi  aném 
vers  à  la  plana  que  cuyda  l’hom; 
per  la  maynada  recullirém 
menjada  bona.  Depressa  aném, 
qu’ara  tot  dorm: 
l'hora  dels  somnis  aprofitém  ! 

La  nit  es  fosca  y  ens  guardara; 
la  nit  es  fosca.  Bon  rossinyol, 
merla  agradosa,  baixém  al  pla, 
fins  que'ns  fereixi  la  llum  del  sol. 


Que  las  riquesas,  y’l  benestar, 
y’is  admirables  grans  pensaments, 
sols  pot  tenirlos  qui  sab  volar... 
Son  el  bell  premi  dels  cors  valentsl 


Joan  Oliva  Bridgman. 

UN  COP  D’ULL  A  LA  EXPOSICIO 

V 

París ,  agost  de  igoo. 

II 

Sortint  del  Palau  de  las  Minas  y  de  la  Me¬ 
tal·lúrgia,  de  linias  severas  y  senzillas,  ex¬ 
ceptuant  el  pórtich  monumental,  farsit  de 
adornos  y  rematat  per  un  cloquer,  dalt  del 
que  sona  joyosament  un  carillon  compost  de 
trenta  dugas  campanas;  y  després  de  con¬ 
templar  las  seccions  hont  s’exposan  els  diver¬ 
sos  sistemas  de  fornals,  màquinas  y  aparells 
de  sondatje  y  foradatje  de  la  escorxa  terrestre, 
extracció,  triatje  y  preparació  dels  minerals, 
els  explossius  de  totas  menas  y’is  laboratoris 
miners  models;  y  las  instalacions  retrospec- 
tivas  francesas  y  extranjeras,  hont  s’hi  veu 
una  variadíssima  exposició  d’objectes  de 
metall,  industrials  y  artístichs;  després  de 
contemplar  tot  aixó,  entrém  al  Palau  dels 
Fils,  Teixits  y  Vestits,  també  d’arquitec¬ 
tura  sòbria.  Aqui’s  tracta  de  lo  que  son 
nom  ja  indica.  Hi  sobressurten  las  puntas, 
brodats  y  passamanerias ,  las  instalacions 
dels  primers  perfumistas  de  Paris,  hermosís- 
simas  totas  ellas;  las  sederías  de  Lyon,  Se- 
dan,  Roubaix  y  Belfort,  y  las  darreras  crea¬ 
cions  d’indumentaria  femenina  d’en  Worth, 
en  Paquin,  en  Freed  y  en  Redfern,  els  grans 
modistos  parisenchs,  els  reys  absoluts  que  fan 
y  desfan  modas.  En  un  cantó  del  mateix  Pa¬ 
lau,  hi  ha  las  instalacions  catalanas  del  Ins¬ 
titut  industrial  de  Tarrasa  y  l’Associació  de 
fabricants  de  Sabadell.  De  Barcelona,  lo  que 
fa  més  bon  paper  es  lo  de  ca’n  Batlló. 

Un  cop  vist  l’espetech  de  maquinaria  per- 
feccionadíssima  del  Palau  de  la  Mecànica, 
no  tan  grandiós,  ni  molt  menos,  com  la  fa¬ 
mosa  Galeria  de  1889,  sortim  à  fora  y’ns  tro- 
bém  devant  per  devant  del  Chateau  d’E  au , 
primer  terme  fantàstich  de  las  maravellas 
arquitectónicas  del  Palau  de  la  Electricitat. 
La  vista  cansada  de  la  penombra  blavosa  de 
las  naus  de  ferro  de  las  inmensals  catedrals 
de  la  indústria,  s’aixiribeix  y  esplatja  al  con¬ 
templar  el  grandiós  edifici,  que  s’alsa  com 
una  enlluhernadora  apoteossis  de  comèdia  de 
màgica,  ab  els  sarrells  argentats  de  l’aygua 
de  las  cascatas,  que  brollan  d’antres  quimé- 
richs,  rublerts  de  divinitats  marinas  esculptu- 
radas,  y  s’estimban,  saltant  pels  amples  gra- 


hons,  fins  à  caure  sorollosament  en  el 
grandiós  llach  de  primer  terme,  tot  rebent, 
à  son  pas,  els  ruixims  irisats  de  dotzenas  de 
surtidors  brunzents  que'ls  embolcallan  entre 
els  fumerols  d’una  bovrina  humida  y  blan¬ 
quinosa.  Aytal  castell  d’aygua,  ab  el  Palàu 
de  la  Electricitat  que  s’alsa  darrera  seu, 
s’encara  ardidament  ab  el  Trocadero  reve¬ 
llit,  dominant  tota  la  extensió  inmensa  del 
Chatnp  de  Mars  y  relligant  las  dugas  alas 
d’edificis  que  fan  de  bastidors  corporis  a 
decoració  tan  fastuosa. 

Lo  devanter  del  Palàu  de  la  Electricitat,  ab 
sos  grans  y  capritxosos  finestrals  vidrats,  ab 
sa  ornamentació  fantàstica  de  ceràmicas 
transparentas,  ab  sas  retalladas  cresterías 
com  brodaduras  argentinas  y  afiligranadas 
tiras  de  randa,  té  quelcom  dels  palaus  de 
fadas  y  dels  castells  d’ensomni  que  la  fanta¬ 
sia  febrosa  creu  descubrir  en  els  celatjes 
daurats,  opalins  y  d’ambre  fos  de  las  postas 
de  sol  dels  jorns  de  primavera.  Peró  quan 
en  nits  de  festa  é  iluminació  general  s’en¬ 
cenen  els  do§  devanters  del  Palàu,  els  dolls 
d’aygua  de  las  cascatas  esdevenen  llumino¬ 
sos  per  medi  de  centenars  de  llums  eléctrichs 
y  prenen  tota  la  gama  brillantíssima  de  co¬ 
lors  obtinguda  per  l’empléu  deia  fluoresciue 
(nova  matèria  colorant),  allavoras  l’especta¬ 
cle  es  grandiós.  Sembla  que  de  las  gorjas  de 
claror  irisada,  brollan  innumerables  torrents 
de  metall  en  fusió,  que  s’estimban  demunt 
las  ayguas  flamejantas  d’un  llach  incan¬ 
descent;  y  ab  l’escampall  de  llum  que  irradia 
tot  el  devanter  del  Palàu,  ab  las  cambiants 
de  claror  de  més  de  5 .000  focos  eléctrichs 
que  ressegueixen  sas  linias  arquitectónicas 
ab  l’esclat  de  sa  cresteria  lluminosa,  com  im¬ 
mensos  farbalans  de  puntas  fetas  de  raigs  de 
lluna,  teixits  per  mans  de  fada,  com  els  dels 
vestits  de  ball  de  Cendrillon,  y  al  cap 
d’amunt  de  tot,  al  cim  del  Palàu  fantàstich, 
las  resplandors  màgicas  del  grupo  esculptó- 
rich  representant  el  Geni  de  la  Electricitat 
corrent  demunt  cl’un  carro  tirat  per  cavalls 
voladors,  y  brandant  en  sa  ma  dreta’l  feix  de 
llum  elèctrica  qu’enlluherna,  resulta  un  con¬ 
junt  altament  hermós.  y  d'una  fantasia  su¬ 
perba. 

Dins  del  gran  Palàu  s’hi  veuhen,  admira¬ 
blement  disposadas  en  diferentas  seccions, 
totas  las  aplicacions  de  la  electricitat;  tot  lo 

referent  à  producció  y  utilisació  mecànica  de 
la  mateixa,  à  la  electroquimia,  à  la  il·lumina¬ 
ció  elèctrica,  al  telégrafo  y  teléfono  y  à  sa 
potencia  calorifera.  Dins  d’una  gran  sala  de 
honor,  cimejada  per  gran  cúpula,  s'hi  expo- 
san  els  clous ,  las  darreras  paiaulas  dels  més 
eminents  electricistas.  Els  Estats  Units  hi 
aportan  els  descubriments  d’en  Tesla  y  de 
l’Edison;  Alemanya,  la  cèlebre  Radiografia 
del  doctor  Roentgen  y’is  interruptors  eléc- 
trichs  d’en  Wehnelt;  Italia,  el  famós  telégra¬ 
fo  sense  fils  d’en  Marconi,  y  finalment,  Suis- 
sa,  las  invencions  d’en  Dussaud,  el  teléfono 
haut  parleur  y’l  teléfono  inscripteur. 

Som  à  l’antiga  galeriademàquinasde  i  889, 
dividida  actualment  en  tres  parts.  Al  mitj  la 
inmensa  sala  de  festas,  y  à  cada  costat  las 
seccions  francesas  y  extranjeras  respectiva¬ 
ment  del  Palau  de  l'Agricultura  y  de  l’Ali¬ 
mentació,  quinas  instalacions  fan  las  delicias 
dels  llaminers,  els  gourmands  y’is  adora¬ 
dors  eterns  del  deu  Baco,  que’s  passejan  ab 
marcada  satisfacció  per  entre  mitj  de  las 
magnificas  instalacions  dels  xacolatas  d'en 
Menier;  y  sobre  tot,  fruheixen  de  valent  con¬ 
templant  aquellas  caves  tan  plenas  de  Cham- 
pagne,  y  de  totas  las  marcas  acreditadas  de 
vins  francesos,  de.  tots  els  Chateaux  haguts  y 
per  haver,  de  cervesas,  cidras,  xarops,  licors, 
aperitius  y  venenos  de  totas  classes  portats 
de  tots  els  indrets  del  continent.  Saludém 
en  un  recó  una  piràmide  d’ampóllas  del 
Anís  del  Mono ,  entre  mitj  de  las  dugas  Ilam- 
pantas  y  garbosas  xulas  d’en  Casas.  Més 
enllà,  altre  saludo  à  las  llangonissas  vigata- 
nas  d  en  Torra,  ab  el  pagés  que  penja’l 
tossino  mort,  que  denuncia  d’un’hora  lluny 
la  factura  d'en  Riquer. 

La  sala  de  festas,  ja  hem  dit  qu’es  inmen¬ 
sa,  ab  grans  arcadas  y  sostre  de  cristalls  de 
colors;  però  no  ho  sé,  es  quelcom  pesada, 
cau,  hauria  d  ésser  bon  tros  més  alta,  atés 
son  diàmetre  grandiós-fgo  metres).  Aquest 
es  l’efecte  que  fa.  Està  molt  ben  decorada  de 
pinturas  y  esculpturas.  Llàstima  que  l’es- 
culptor  Roubaud  simbolisi  la  figura  d’Es¬ 
panya  en  un  toreador! 

Fem  via  cap  als  palaus  de  l’ala  esquerra 
del  Champ  de  Mars  (punt  de  vista  del.Palàu 
de  la  Electricitat)  y  atravessém  el  d’Arts  Lli¬ 
berals  (lletras,  ciencias  y  arts),  d’un  estil  ar- 
quitectónich  ecléctich  à  més  no  poder.  Allà 

el  grech  se  barreja  ab  el  gótich,  ab  el  renai¬ 
xement,  ab  el  barroch  y  ab  el  modern.  Dins 
d’ell  s’hi  vei^hen  en  la  secció  d’instruments 
de  música,  al  costat  dels  pianos,  orgas,  ins¬ 
truments  de  corda,  fusta  y  metall  més  per¬ 
feccionats,  uns  quants  Stradivarius,  un  cla- 
vicordi  de  1567,  unas  violas  d’amor  dels 
sigles  xvn  y  xvm,  un  clavecin  de  Lluis  XIV, 
y  altres  d’altissim  interès  histórich  y  artis- 
tich.  Més  enllà  passém  devant  de  las  instala- 
cions  de  material,  procediments  v  productes 
de  la  imprempta  y  la  tipografia  ab  totas  sas 
aplicacions;  llibreria  y  encuadernació;  dia 
ris,  estampas  y  affiches.  Totas  d’un  interès 
gran. 

Venen  després  las  seccions  referents  à 
geografia,  cosmografia  y  topografia;  ins¬ 
truments  de  precisió  (monedas  y  medallas); 
à  l’art  escenogràfich,  en  el  que  hi  ha  pre- 
ciosas  reproduccions  dels  escenaris  moderns, 
ab  totas  las  perfeccions  de  mise  en  scene ,  y 
hermosas  maquettes  de  decoracions  dels  grans 
escenògrafs  parisenchs  Jambon,  Rubé,  Car- 
pezat,  Rivière,  Amable,  etc.;  à  la  fotogra¬ 
fia;  y  per  ultim,  las  visions  esgarrifosas  dels 
instruments  de  tortura  més  refinats  de  la  sec¬ 
ció  de  cirugia.  Guarda  e  pasa!  No’ns  ho 
mirém  gayre,  perque  ja’ns  sentim  la  pell 
de  gallina. 

Passant  pels  grupos  de  la  ensenyansa  y 
educació,  també  ben  remarcables,  arribém 
al  Palàu  de  la  Enginyeria  y  Medis  de  Trans¬ 
port.  Aquest  Palàu  ja  tira  cap  al  renaixe¬ 
ment,  y  en  conjunt  no  li  manca  esbeltesa  y 
elegancia.  En  ell  s’hi  aplega  en  falaguera 
barreja,  tot  lo  qu’ha  servit  pera  transportar  al 
home  d’un  punt  à  l’altre  del  planeta,  desde 
la  màs  remota  antigüedad  hasta  nuestros  días. 
De  consegüent,  allà  de  carros,  cotxes,  patins, 
calesas,  carrossas,  velocípedos,  diligencias, 
tramvias  (de  cavalls,  de  vapor  y  eléctrichs), 
sibinas,  tílburis,  berlinas,  carretelas,  fae- 
tons,  victorias,  milords,  breaks ,  mail-coachs , 
wagons  de  primera,  segona  y  tercera,  slee- 
ping-cars ,  locomotoras  primitivas,  moder- 
nissimas  (eléctricas  y  de  vapor),  globos 
aereostàtichs,  màquinas  pera  volar,  bicicle- 
tas,  automóvils  de  tots  sistemas,  etc.,  etc., 
demanin,  que  n’hi  ha  per  tots  els  gustos.  Tot 
aixó  al  costat  de  las  construccions  de  vias 
férreas,  carreteras,  ports,  sistemas  d’ilumi- 
nació  de  costas,  trevalls  pera  fer  túnels,  rails 

de  totas  formas,  de  Fransa  y  de  las  demés 
nacions. 

Sortint  del  Palau  de  las  Industrias  quimi- 
cas,  eixim  altra  volta  à  plena  llum  y  à  ple 
ayre  y’ns  endinzém  à  la  ventura  per  entre’l 
laberinte  de  carrers  assoleyats,  plens  de  re¬ 
bombori,  d’aspecte  totalment  oriental,  ahont 
donan  els  diferents  pabellons,  palaus,  mes- 
quitas,  bassars,  pagodas  y  campaments  de 
las  Colonias.  Passém  per  devant  dels  pabe¬ 
llons  de  Cuba  y  Hawai,  las  Guyanas,  Gua¬ 
dalupe,  Martinica,  Reunión,  tots  ben  ca- 
racteristichs.  Més  enllà,  las  cabanyas  de  palla 
y  las  barroeras  construccions  de  pedra  del 
Congo,  Costa  dels  Somalis,  Dahomey,  Cote 
d’Ivoire,  Guinea,  Senegal,  Sudan,  atrauhen 
entre  mitj  de  las  luxuriants  verdors  tropicals 
per  sas  armas,  piraguas,  idols,  industrias 
primitivas,  y,  sobre  tot,  pels  sapats  tipos  dels 
indígenas.  El  conjunt  dona  una  idea  llunya¬ 
na  de  la  gegantina  Àfrica  tenebrosa;  del  con¬ 
tinent  verge,  ab  sas  boscurias  misteriosas, 
ab  sos  grandiosos  llachs  y  sos  rius  inmen- 
sos.  Ens  recordém  dels  esforsos  d’en  Livings- 
tone,  del  Stanley  y  d’en  Fòa,  per’arrencarli 
sos  secrets.  Després  entrém  en  ple  medi  mus- 
sulmà.  Las  parets  blanquíssimas,  las  gelo- 
sias  y’is  minarets  de  las  seccions  d’Algeria  y 
Tunis,  van  passant  pera  dar  lloch  à  las  fei- 
xugas  pagodas  de  l’Indo  Xina  (colonias  fran- 
cesas  del  sur  de  l’Assia)  y  à  las  posessions 
danesas  de  las  encontradas  boreals  (Groen¬ 
làndia  é  Islas  Feroéj. 

Passat  el  Palau  de  las  Indias  inglesas,  las 
seccions  de  Ceylan,  d’Australia  y  del  Trans- 
waal  (ab  sa  masia  boer  y  sa  mina  d’or),  ar- 
ribém  à  las  punxagudas  torras  y  murallas  en- 
marletadas  del  Palau  Siberià,  un  tros  del 
Kremlin  de  Moscou.  Lo  més  interessant  de 
aquest  palàu,  es  la  instalació  del  Transibe- 
rià,  el  tren  nou  de  trinca  compost  de  wagons- 
salons,  llits,  restaurants,  fumoirs,  bibliotecas 
y  serres ,  qu’ha  construhit  exprofés  la  com¬ 
panyia  internacional  dels  Wagons  lits ,  y  que 
recorrerà  la  distancia  inmensa  que  hi  ha 
desde  Moscou  à  Pekin.  Per  medi  d’una  tela 
pintada  per  en  Jambon,  dotada  de  moviment, 
el  visitant,  desde  las  finestras  dels  espléndits 
wagons,  se  fa  la  ilusió  de  que’l  tren  corra  y 
els  paisatjes  passan. 

En  la  secció  de  Xina  hi  ha  la  reproducció 
d’una  de  las  nou  portas  de  Pekin,  y  lo  ques'hi 


exposa  es,  com  tot  lo  d’aquell  poble  tan  ori¬ 
ginal,  personalissim;  ab  sos  cultius  llegen¬ 
daris  y  remotíssims,  sos  bibeloís  d’una  fanta¬ 
sia  inagotable,  sos  preuhats  teixits  de  seda  y 
sos  esmalts  especialissims.  Allà  s’estàn  sos 
grochs  habitants,  quietosos,  d’aspecte  inofen¬ 
siu,  ab  un  ayre  de  tristor  anyoradissa, 
aferrats  à  lo  seu,  simbols  de  la  tradició  y  de 
la  tossuderia.  Son  simpàtichs:  al  menos  es- 
tàn  convensuts  de  lo  que  valen  y  s’estiman 
lo  seu.  No  totas  las  nacions  civilisadas  po¬ 
den  dirho  aixis!... 

Després  de  passar  per  las  colonias  portu- 
guesas,  la  Exposició  dels  Fars,  els  pabellons 
de  las  Missions  y  d  íígipte,  atravessém  els 
kioskos,  els  massius  de  llorers,  mimosas  y 
kadsis ,  els  estanys  adormits,  clapejats  de  lo¬ 
tus^  la  vora  dels  que  s’ensopeixen  els  fla- 
menchs  rosas  dels  jardins  del  Japó,  entrém 
à  la  Pagoda  d’estil  japonès  pur.  reproducció 
de  la  d’Hondo,  servida  per  la  comunitat  búd- 
dica  d’Horioudji,  aprop  de  Nara  (antiga  ca¬ 
pital  del  Japó);  y  en  sortim  per  la  Casa  del 
Thé  y  el  Bassar  Japonès;  y  un  cop  visitat  el 
Palàu  dels  Congressos  ,  el  d’Horticultura, 
l’Aquarium  y’l  interesantissim  de  la  Ville  de 
Paris ,  sortim  de  la  Exposició  capolats  y  ab 
el  cap  ple,  sense  pensar  més  qu’en  posar  punt 
y  deixar  per’un  altre  article,  la  ressenya  dels 
espectacles  y  atraccions  de  tota  mena  que 
clou  en  son  recinte  la  Exposició. 

Salvador  Vilaregut. 


A  LA  VORA  DEL  MAR 

Comarruga ,  79  d'agost. 

Ahir  à  la  tarda  varem  fer  una  petita  excur¬ 
sió  fins  al  Arch  de  Barà,  puig  tinch  per  cos¬ 
tum,  cada  estiu  que  passo  aqui  ,  visitar 
aquell  antich  monument  que  prop  de  la  Er¬ 
mita  de  Barà  s’aixeca,  à  unas  quatre  horas  de 
Tarragona.  Aqueix  Arch,  d’una  puresa  y  ele¬ 
gància  arquitectónicas  admirables  en  totas  y 
cada  una  de  sas  senzillas  linias,  més  majes¬ 
tuós  y  més  solemne  com  més  sol  s’ovira  rode¬ 
jat  de  vinyas  y  sobre’l  cami-ral,  es  d’un  efec¬ 
te  imponent.  El  vianant,  sorprès  à  sa  vista, 
s’atura  pera  contemplar  embadalit  aquella  fà¬ 
brica  de  pedra  del  temps  dels  Céssars,  tota 
corcada  pel  temps,  que  sobre’l  cel  lluminós  y 
pur  de  la  costa’s  destaca  ab  un  relléu  primo- 
rós,  incomparable. 

Recentment,  en  un  article  publicat  al  Pel 
&  Ploma,  feya  notar  en  Pompeyus  Gener 
que’ls  actuals  pobles  ibérichs  del  Mediterrà 
semblan  haver  heretat  las  qualitats  y’l  geni 
dels  grechs  en  l’art  de  la  esculptura,  ben  al 
revés  dels  altres  pobles  de  la  península.  Ho 
crech  igualment,  y  aixis  mateix  afirmaria 
que’ls  monuments  arquitectóníchs  grechs  y 
romans  tenen  aqui  son  ambient  més  adequat, 
son  medi  natural.  Grècia,  Italia  y  la  part  occi¬ 
dental  d’Iberia,  per  sas  condicions  climatoló- 
gicas  idénticas  en  un  tot,  havían  de  produhir 
en  l’anrtguitat  artistas  ben  consemblants;  y 
es  tal  el  caràcter  de  llurs  obras,  tal  la  delica¬ 
desa  de  sas  linias,  que  semblan  demanar  una 
terra,  un  cel  y  un  mar  com  els  nostres,  pera 
destacarse  netas,  solemnes  y  encisadoras. 

Crech  qu’es  en  Pin  y  Soler  qu’en  algún  de 
sos  escrits  ha  fet  notar  qu'en  la  nostra  terra, 
y  molt  especialment  en  la  comarca  tarrago¬ 
nina,  pocas  vegadas  se  veuhen  enteladas  las 
hermosuras  naturals;  y  aquesta  afirmació  fa 
bona  la  anterior.  Aquí,  efectivament,  las 
montanyas  y’l  pla,  ab  tot  sos  accidents,  apa¬ 
reixen  sempre  nets  à  la  mirada;  las  perspec- 
tivas  son  claras,  els  contorns  precisos;  y  sa 
tranquilitat  solemne  pareix  demanar,  com  à 
complement,  una  rassa  d'homes  que  sentin 
l’art  com  el  sentiren  els  grechs  y’l  compren¬ 
gueren  els  romans,  aixó  es,  dignificant  la 
linia  y  concentrant  en  ella  tot  el  sentiment  y 
tot  l’encís  de  l'obra  artística. 

Pensantho  aixis,  l'última  tarda  vareig  pas¬ 
sar  més  d’un’hora  contemplant  i’Arch  de  Ba¬ 
rà  y  planyenimc  de  qu'en  temps  del  Esparte- 
ro  (el  politich)  desgraciessin  la  part  superior 
d'aquest  monument  per’encastarhi  una  là¬ 
pida  en  honor  del  mateix  subjecte.  Qué  di¬ 
ria  en  Luci.us  Licinius  Sura,  cónsul  romà 
à  quinas  expensas  s’edificà  l’Arch  y  quin 
nom  ja  casi  no  pot  llegirse  en  las  pedras  del 
fris,  si  hagués  pogut  contemplar  aytal  pro¬ 
fanació!  Com  à  romà  y  devot  del  art,  s’hau¬ 
ria  tornat  à  morir  de  vergonya.  No  aixis 
molts  catalans  esquifits,  ni'ls  beneyts 
que’ns  governan  y  qu’encara  no  han  declarat 
monumento  nacional  aquesta  preuhada  joya. 
Per  més  que  tant  se  val,  si  es  qu’havían  de 
vetllar  per  sa  conservació  tant  com  pels  mo- 
numentos  nacionales  de  Poblet  y  Santas 
Creus. 

Retornarem  à  Comarruga  à  entrada  de 
fosch.  Quan,  arribats  à  la  creu  de  terme  de 
la  carretera,  deixarem  aquesta  emprenent  el 
camí  que  conduheix  à  aquest  balneari,  pre¬ 
cedits  dels  gossos  que  saltant  s’internavan 
pels  jonchs  dels  estanys,  varem  mirar  al  mar. 

L’aygua  anava  perdent  sos  tons  més  bri¬ 
llants  ab  la  proximitat  del  crepúscul;  peró’s 
veya  clarament  la  blancor  de  las  onadas  es- 
cabellantse  sobre  la  platja,  y  cap  als  confins 
del  horitzó  la  boyra  no  impedia  que  l’in- 
mens  pélach  mostrés  un  blau  turquí  pu- 
rissim. 

21  d  agost. 

Una  brissa  fresca  rissa’ls  estanys  al  passar 
à  frech  d’aygua,  fa  via  terra  endins,  y  va  des¬ 
triant  poch  à  poch  las  tofas  de  boyra  que 
cubreixen  las  fondaladas.  Las  comas  van 
marcantse  y  prenent  relléu  sobre  un  cel  es- 
blaymat;  mes  las  casetas  blanquinosas  qu’en 
llurs  cims  s’oviran,  quedan  desperfiladas, 
vagament  perdudas,  boy  confosa  sa  blancor 
ab  la  blancor  del  cel. 

Tot  just  apunta’l  dia.  La  mar  esta  quie¬ 
ta.  A  Orient,  à  flor  d’aygua,  llargas  franjas 
de  boyra  van  enrojintse  com  inmensos  tihons 
fets  brassa.  Cel  amunt,  son  reflex  dona  als 
núvols  un  to  més  clar,  com  de  topaci. 

Se’ns  prepara  un  dia  dels  més  calurosos. 
Ja  en  aquesta  hora  frescal,  tot  sembla  enso- 
pirse  més  qu’altras  vegadas,  com  pressentint 
la  nyonya  que  ab  la  calor  ens  ha  d’aclaparar 
dintre  de  poch. 

Aprofito  la  frescor  matinera  pera  trescar 
un  xich  per  la  platja,  en  la  que  no’s  sent  cap 
remor  profà.  Es  la  natura  ben  sola  qui  parla 
ab  son  silenci  august  sols  torbat  pel  batre  de 
las  onadas. 

De  prompte  sento’ls  pitos  dels  carrabiners, 
que’s  trasmeten  ordres  al  llarch  de  la  platja. 
Desapareix  el  meu  encant.  La  quietut  m’apar 
profanada  per  una  de  las  més  petitas  y  ridi- 
culas  invencions  dels  homes:  la  del  xiulet  de 
metall.  Està  vist  que  la  civilisació  s’impo¬ 
sa,  y  tal  volta  no  es  llunyà’l  día  que’ns  con- 
duheixi  à  aquestas  antigas  termas  romanas  el 
tranvía  eléctrich,  ab  timbres,  y  xiulets  y  tot. 

El  sol  ja  ha  esclatat.  Las  velas  de  las  bar- 
cas  pescadoras,  que’l  reben  de  ple,  m’enllu- 
hernan  quan  las  contemplo  papallonejar  de- 
munt  l’aygua  lluminosa. 

M’allunyo  de  la  platja,  tot  cercant  un’om- 
bra  per’  esperar  còmodament  l’hora  d’esmor¬ 
zar.  La  trobo  ben  aviat,  y  m’hi  arredosso;  y, 
quiet,  admiro  ab  ionda  tristesa’ls  puigs  ba¬ 
nyats  de  sol,  escalonats  de  marges  pedrego- 
sos  sostenint  la  terra  à  trossos  inculta,  cuber- 
ta  de  pins  y  brossas  aromàticas',  à  trossos  ben 
conreuhada,  ab  sas  tiras  de  ceps,  sos  arbres 
fruyterars  envoltant  els  masos,  que  son  en- 
flocats  de  baladres  en  flor,  aufàbrega,  mi- 
rambells  y  demés  jardineria  pagesívola. 

Y  à  la  montanya  y  al  pla,  à  dreta,  à  es¬ 
querra,  per  tot  arréu,  tranquil,  inmóvil  com 
imatje  de  la  resignació,  veig  l’arbre  sagrat, 
el  símbol  de  pau,  la  olivera  de  fullam  boy- 
rós  y  ennegrida  soca. 

També  aqui’l  repòs  de  la  natura  es  inter¬ 
romput.  Sento  un  terratrèmol  extrany...  es 
un  tren  que  s’acosta  entre  xisclets  y  soroll  de 
ferramenta.  Ve  à  recordarme  qu’he  de  deixar 
aquestas  terras  tan  volgudas;  ve  à  recordar¬ 
me  qu’he  de  tornar  allà  hont  sempre  m’hi 
esperavan  uns  brassos  amantissims  que  ja 
may  més  s’estendràn  cap  à  mi. 

Penso  qu’he  de  deixar  la  realitat  venturosa 
per’  entregarme  à  un  somni  tenebrós,  en  que 
no  puch  creure...  Abandono  la  soletat  quieta 
y  confortadora  del  esperit,  y  vaig  à  un’altra 
soletat  plena  de  sorolls  hont  l’ànima  s’hi  ofe¬ 
ga,  y’m  despedeixo  d’aquesta  terra  y  d’aques¬ 
ta  mar  ab  els  ulls  llagrimejants  y’l  cor  agra- 
hit.  Las  hi  dech  tants  consols  en  moments 
de  proba  pera’l  corl...  , 

He  pogut  respirar  à  ple  pulmó  uns  quants 
días...  No,  no  he  respirat;  peró,  ab  l’ayre  de 
la  montanya  y  del  mar,  fins  els  sospirs  de 
pena  son  més  franchs,  menys  dolorosos.  La 
natura  no  es  may  hipòcrita:  sempre  armonisa 
ab  nostres  sentiments,  sían  tristos  ó  alegres. 
Aquí,  gosant  ó  patint,  las  penas,  las  alegrías, 
las  virtuts  y  las  maldats  son  ben  senceras,  y 
l’home,  bo  ó  dolent,  se  sent  veritable  home. 


Muscarola ,  2j  d'agost. 

De  retorn  à  la  ciutat,  ens  hem  detingut 
aquí,  y  he  vist  la  casa  payral  de  la  meva  ma¬ 
re.  La  he  vista  de  lluny,  y  sas  parets  enne- 
gridas  m’atreyan.  Mos  parents  no  han  volgut 
que  hi  anés,  peró  ab  ells  he  resseguit  els  pa- 
ratjes  qu’ella  en  sa  infantesa  tant  recorria. 


Hem  dat  un  tom  pels  vinyats.  Mos  parents 
m’han  fet  historia  de  la  comarca1  anomenant 
un  per  un  tots  els  llogarets  que  lluny  y  aprop 
s’oviran.— «Aquí  es  la  Rovira,  allà  à  ca’l  Ru¬ 
bió,  allà’l  castell  de  la  Bleda...  En  aquella 
torre,  dalt^d’aquell  single  tan  espadat,  en 
temps  de  la  guerra  ab  el  francès,  la  gent  de 
per  aquí  hi  estimbava’ls  gabatxos  que  feya 
presoners.  En  aquesta  masia  s’hi  va  criar  ta 
mare,  durant  nou  anys»... — 

Prou  que  la  conech  la  masia.  Ella  m’hi 
havia  portat  més  d’una  vegada.  L’interior  de 
la  casa  està  igual,  més  el  baluart  es  ara  més 
ample,  s’han  fet  obras  à  la  cort  y  als  esta¬ 
bles,  y’Is  porxos  de  guardar  els  arréus  també 
han  sigut  aixamplats.  Ab  tot,  el  caràcter  del 
edifici  es  en  general  el  mateix. 

Aquell  bosch  es  el  bosch  qu’ella  tant  esti¬ 
mava.  Moltas  voltas  m’havia  contat  que,  allu¬ 
nyada  de  sos  pares,  veyentse  complertament 
sola,  hi  anava  à  plorar  sas  penas.  Entre  san- 
glots  desesperats,  cridava: — «Mare!  Mare!»... 
—com  si  sa  mare  hi  hagués  d’acudir  y  conso¬ 
laria.  Y  sols  els  tudons  y  altras  aus  feréstegas 
responian,  volant  d’un  pi  al  altre  en  el  silen¬ 
ci  del  bosch  profond. 

M’aparto  dels  que’ns  acompanyan,  y  entro 
primer  que  ningú  al  bosch,  mirantho  tot  ab 
ulls  anyoradissos.  Recordo  totas  las  penas 
d’ella,  que  quan  las  recordavam  plegats  li 
semblavan  glorias;  recordo  las  cansons  de  la 
velluria,  aquellas  tonadas  tan  nostras  qu’ella 
havia  aprés  aquí,  en  mitj  de  sas  tristesas,  y 
després  m’havia  ensenyat... 

Els  ulls  se’m  negan,  el  cap  me  volta,  una 
desolació  infinita  s’apodera  de  mi,  y  haig  de 
fer  esforsos  sobrehumans  pera  no  plorar  com 
un  nen  y  cridar  com  un  boig,  pel  bosch,  pel 
camp  y  perla  montanya: — ((Mare!  Mare!...» — 

Barcelona ,  24  d'agost. 

Companys  de  Joventut:  Ja’m  teniu  de  re¬ 
torn  à  la  redacció,  y  aquí  poso  terme  à  aques¬ 
tas  notas  intimas  que  sols  à  mi  poden  inte- 
ressarme.  Vareu  demanarme  qu’escribis,  y 
aixó  es  lo  únich  qu’he  pogut  escriure.  Si  no 
os  plauhen  aquestas  notas,  no  las  donguéu  à 
llum,  qu’altras  me’n  guardo,  que  per  ésser 
més,  tristas,  encara  son  més  agradables  à 
mon  cor. 


Lluís  Vía. 

DESDE  MONTANYA  quan  compassivas  y  silenciosas  m’obriu  el 


L’adeusiàu. 

Montanyas  benehidas,  en  quinas  cimallas 
y  en  quinas  fondaladas  m’hi  so  ubriacat  ab 
la  flayra  de  mil  flors  bosquerolas,  ab  la  re¬ 
mor  dels  torrents  y  ab  els  cants  jolius  de  las 
aus:  me’n  vaig;  os  deixo  ab  el  cor  rublert  de 
pena  y  ab  l’ànima  ferida  per  l’anyoransa  que 
sentiré  al  retornar  à  ciutat,  al  encauarme 
de  nou  en  la  superba  Babilonia  dels  grans 
crims  y  de  las  grans  disbauxas.  Os  dich  adeu- 
siàu  y  os  dono  l’arreveure,  montanyas  be¬ 
nehidas! 

Masia  solitaria,  en  quina  cambra  blancoya 
que  mira’l  Montseny  hi  so  passat  tantas  ho- 
ras  de  reculliment,  fruhint  las  bellesas  de  Na¬ 
tura;  en  quina  porxada  ampla  y  llarga  hi  so 
contemplat  tantas  nits  de  lluna,  y,  entre  la 
fosca,  la  claror  misteriosa  y  fantàstica  de 
las  lluhernas;  desde  quina  eixida  aquintana- 
da  so  escoltat  las  remors  poéticas  de  la  ves¬ 
prada,  el  concert  de  las  aus  nocturnas  y’is 
bels  tendroys  del  remat:  te  dich  adéu!  perque 
la  ciutat  me  crida  altra  volta,  y’t  dono  l’arre¬ 
veure,  Masia  solitaria,  entre  una  espurna 
d’esperansa  falaguera. 

Hermita  encinglerada,  ahont  tantas  vega- 
das  so  vingut  à  pregar  en  l’hora  del  vesperti 
crepúscul,  quan  la  terra  sembla  comensar  la 
dormida:  també  m’haig  de  despedir  de  ton 
si  y  de  ta  vista  aconhortadora.  Ja  no  podré 
vindré  à  desfogar  mon  cor  devant  la  Verge 
Sobirana  que  guardas,  com  guarda  la  con- 
quilla  la  perla  valiosa;  ja  no  podré  sentir  lo 
só  argenti  de  ta  campana,  que  senyala  ab 
tochs  solemnes  l’hora  d’alsar  els  cors  à  Deu 
y  de  fitar  els  ulls  à  la  volta  blava,  apartant- 
los  de  totas  las  miserias  de  la  terra.  Hermi¬ 
ta  encinglerada,  te  dich  adéu!  y’t  dono  l’ar¬ 
reveure! 

Oh  santas  y  abandonadas  ruinas!  Fitas 
sagradas  d'un  passat  gloriós!  S’ha  acabat 
pera  mi’l  venir  à  escorcollarvos  y  à  llegir  en 
vostres  ossos  ,  pedras  escampadas  d’assi 
d’allà, ’ls  recorts  que  fan  rejovenir  l’ànima 
meva  esdernegada  pels  desenganys  de  la 
vida.  Me’n  vaig!  y...  Deu  sab  si  tornaré! 
Me’n  vaig  quan  més  os  estimo;  me’n  vaig 


llibre  del  vostre  passat,  en  quins  fulls  hi  ha 
la  redempció  del  desventurat  poble  que  ca¬ 
mina  cap  à  llur  fossa,  perque  no  pot  viure 
un  poble  qu’os  aterrà.  Me’n  vaig!  y  plorant 
llàgrimas  de  sanch,  os  veig  desapareixe  en¬ 
tre  un  tel  de  boyra  esblanquehida. 

Y  tu,  clap  verdós  y  gert  de  pastorim,  que 
de  trench  d’auba  fins  à  sol  post  nodreixes  la 
remada  qu’esquellejant  te  segueix...  Adéu! 
també’t  dich.  Cóm  haig  d’anyorar  las  esto- 
nas  en  que  hi  venia  à  escoltar  els  cants  me- 
langiosos  de  nostra  terra,  quan  el  pastor  els 
entona  ab  sa  veu  fresca  y  regalada  ó’is  glo¬ 
sa  ab  son  fluviol  que  tan  aviat  plora  com  riu, 
encomanantme  sa  tristesa  com  sa  gaubànsa! 

Y  vosaltres,  fontetas  frescoyas  y  regaladas; 
tarters  pedregosos  ahont  ab  insegura  planta 
hi  feya  esllavissar  pedrassas  y  crostons  de  Ui- 
corella;  barracas  dels  pastors;  llachs  y  casca- 
tas  que  s’estimban  desde’ls  cayres  de  la  serra 
fins  al  pregón  de  la  gorga  negra,  ahont  ma 
fantasia  de  poeta  somniayre  hi  descubreix  es¬ 
barts  de  fadas  dansant  y  follejant. . .  Adeusiàu! 
Adeusiàu!  Me’n  vaig,  y  Deu  sab  si  torna¬ 
ré...  més  per  ’xó  no  os  oblidaré  pas.  En 
aquells  instants  en  que,  enfelada  l’ànima  per 
las  falconadas  de  la  fera  realitat,  s’atura  à  re¬ 
posar,  pensaré  ab  vosaltres  y  os  veuré  de  nou 
com  ara  os  veig;  y  per  ’xó  os  crido:  A  reveu¬ 
re!  A  reveure! 

Oh,  si!  A  reveure,  montanyas,  ab  vos- 
tras  cimallas,  ab  vostras  flors,  ab  vostres 
torrents  y  ab  vostres  aucells!  Masia  solitaria, 
ab  ta  cambra  blancoya  y  ab  ta  porxada  am¬ 
pla  y  llarga!  Hermita  encinglerada,  ab  ta  So¬ 
birana  Verge  y  ab  ta  campana  argentina! 
Santas  y  abandonadas  ruinas;  claps  ver- 
dosos  gerts  de  pastorim;  remadas  y  pastors; 
fontetas,  tarters,  llachs,  cascatas  y  gorga  ne¬ 
gra  poblada  de  fadas  temptadoras. . .  A  re¬ 
veure!  La  ciutat  me  crida;  la  Babilonia  dels 
grans  crims  y  de  las  grans  disbauxas  me  va 
à  engolir  de  nou  en  llur  sina  impura,  y  os 
tinch  de  deixar,  tal  vegada  per  sempre  més!... 

Antón  Busquets  y  Punset. 


Manso  Serramitja  (Sta.  Cecilia)  20  d'agost. 

Ab  l’esplendor  de  sempre’s  celebrà’l  pas¬ 
sat  divendres  el  Certamen  literari  de  Sans. 
El  discurs  del  vis-president  del  jurat  senyor 
Ayné  Rabell  fou  notable  per  sos  conceptes 
altament  patriótichs  y  artístichs. 

Resultà  premiat  ab  la  flor  natural  nostre 
benvolgut  colaborador  R.  Surinyach  Sen¬ 
ties,  qui  nombrà  reyna  de  la  festa  à  la  bella 
sitjetana  Roseta  Oller  y  Roca,  quina,  ocu¬ 
pat  son  trono  presidencial,  feu  entrega  dels 
premis  als  autors  que’n  resultaren  guanya¬ 
dors,  que  foren  Nogueras  Oller,  Bori  Fon- 
testà,  Busquets  y  Punset,  estimats  colabo- 
radors  y  amichs  de  Joventut  que  hí  du¬ 
gueren  bella  representació  en  aquella  festa; 
ademés  els  senyors  Ubach  Vinyeta,  Barbany, 
Folch  y  Torres  (Manel),  Nubiola,  Baucells, 
Prat,  N’Enriqueta  Paler  y  Trullol  y  Rivera. 

S’  endugueren  els  accèssits  Surinyach 
Baell,  Molas,  Baucells,  Prat,  Folch  (M.), 
Casademunt,  Bori  y  Fontestà,  Elías,  Pa- 
rareda,  Ribas,  Palàu  de  Quijano,  Nogueras, 
Roca,  Mossèn  Baleta  y  N’Alsina. 

El  discurs  de  mercès  anà  à  càrrech  de  nos¬ 
tre  volgut  amich  y  colaborador  J.  Oliva 
Bridgman,  que  deixà  anar  una  nota  de  lo  més 
potent  y  avassallador,  enmenantsen  al  pú- 
blich,  que  l’aplaudí  de  debó. 

Acabada  la  festa  hi  hagué  refresch  pels 
premiats,  reyna,  jurats  y  autoritats;  brin- 
dantse  entre  devassalls  d’entussiasme  per 
l’Art  y  per  la  Patria.  Aixís  acabà  una  festa 
tan  atractiva  com  profitosa. 

El  día  27  d’aquest  mes  s’inaugurà  la  far- 
macia  que’l  senyor  Grau  Inglada  ha  establert 
al  carrer  del  Conde  del  Asalto. 

Ja’ns  ocuparem  oportunament  dels  magni- 
fichs  plafons  y  demés  ,  elements  decoratius 
que,  baix  la  direcció  de  l’Alexandre  de  Ri- 
quer,  se  construhiren  pera  la  esmentada  far- 
macia  y  estigueren  exposats  à  ca’n  Parés.  No 
hem  d’insistir,  donchs,  sobre'l  mérit  de  dits 
trevalls.  Únicament  podém  afegir  que  la  no¬ 
va  farmacia,  ja  complertament  muntada, 
ofereix  un  magnífich  aspecte  en  son  conjunt, 
ressaltant  encara  més  las  qualitats  que  ja 
notarem  en  els  diferents  trevalls  d’ornamen¬ 
tació. 

Nostra  enhorabona  als  senyors  Grau  y 
Riquer. 

El  genial  compositor  Enrich  Morera  aca¬ 
ba  d’  ornar  ab  música  l’idili  poemàtich 
Amors  à  montanya ,  del  nostre  estimat  amich 
Antón  Busquets  y  Punset. 

En  Joan  Sitjar,  popular  poeta  de  la  Vall 
d’Aro,  «cor  d’àngel  del  Ampurdà)),  com  li 
deya  en  Verdaguer,  ha  mort.  Entussiasta 
per  las  lletras  patrias,  recorría’ls  pables  de  la 
montanya  recitant  sas  composicions.  La  ne- 


crología  d’aquest  venerable  vellet  la  prome- 
tém  als  nostres  llegidors. 

Llegim  en  una  correspondència  de  Mont- 
blanch: 

«Moltlloable  es  el  pensamentd’alguns  com¬ 
panys  d’aquesta  vila  de  posar  una  inscripció 
en  un  marbre  que  recordi  la  estada  que  feu 
à  la  cova  dita  de  Nialó ,  Na  Elionor,  germa¬ 
na  del  darrer  comte  d’Urgell,  Jaume’l  Des- 
ditxat. 

Sembla  que’l  contingut  de  la  làpida  serà’l 
següent:  «Assí  feu  dura  penitencia  la  germa¬ 
na  del  inmortal  Jaume  d’Urgell,  darrer  heréu 
de  la  dinastia  real  de  Catalunya,  Na  Elionor 
d’Aragó,  qui  morí  à  la  hermita  de  Sant  Joan 
en  1430  y  fou  enterrada  à  Poblet». 

S’ha  publicat,  en  un  tomet  que’s  ven  al 
preu  d’un  ral,  la  Lley  d' Accidents  del  Trevall 
de  30  de  janer  de  1900,  ab  el  reglament  pera 
l’aplicació  de  la  mateixa,  formulat  el  28  de 
juliol  ultim. 

N’hem  rebut  un  exemplar. 

També  hem  rebut  exemplars  de  las  obras 
La  bona  mort  y  La  santa  missa,  que  ‘formant 
part  de  la  «Biblioteca  de  lo  Català  Devot» 
ha  publicat  el  doctor  don  Tomàs  de  A.  Ri- 
guaLt,  Pbre. 

Se  troban  en  aquestas  obras  las  mateixas 
remarcables  condicions  qu’en  la  primera  de 
la  esmentada  Biblioteca,  y  cumpleixen  en  un 
tot  l’objecte  à  que  venen  destinadas,  dintre 
de  la  religió  y  de  las  lletras  catalanas,  essent 
el  nom  del  autor  suficient  recomanació  de 
sos  mèrits. 

Advertim  al  públich  que  Joventut  no  in- 
sertarà’ls  originals  que  se  li  envihin  si  no 
son  complertament  inèdits.  Algú  en  aquest 
punt  ha  tractat  de  sorpendre  nostra  bona  fe, 
y  es  de  doldre  per  ell,  puig  haguera  guanyat 
en  concepte  nostre  y  com  à  colaborador  d’a¬ 
quest  periódich,  si  hagués  manifestat  que  ja 
havia  vist  la  llum  lo  que  va  enviarnos.  Las 
cosas  claras. 

També  hem  d’advertir  que  deixaràn  de  ser 
colaboradors  de  Joventut  aquells  que,  por¬ 
tats  d’un  pueril  afany  de  publicitat,  simultà¬ 
niament  hagin  enviat  à  aquest  periódich  y  à 
algún  altre,  copia  d’un  mateix  trevall  pera  sa 
inserció.  D’aixó  també  se  n'han  dat  cassos. 

Igualment  advertim  que  no  insertarém 
aquells  trevalls  quin  assumpto  ó  pensament 
capdal  procedeixi  de  produccions  catalanas  ó 
forasteras  que’ns  siguin  conegudas,  si  l’autor 
no  ho  fa  constar,  ó  no  emet  uns  comentaris 
que  revelin  son  criteri  personal,  y  fins  son 
temperament  artistich. 


Fidel  Giró,  impressor.  —  Carrer  de  València,  31 1 


Barcelona,  6  Septembre,  1900. 

per  A.  Bori  y  Fontestà.  —  Els  espectacles  de  la  Ex¬ 

pert.  —  L'Aliga  de  Canigó,  per  Jules  Cornovol.  — 
Esclats,  per  Pere  Cavallé.  —  Novas. 


ELS  CIRCOS 

Com  cacía  any  en  aquest  temps,  el  teatre 
del  Tívoli  d’aquesta  capital  ha  quedat  con¬ 
vertit  en  Circo  Ecuestre ,  funcionanthi  la  con- 
sabuda  companyia  ecuestre,  acrobàtica,  cò¬ 
mica,  mimica,  y  fins...  musical. 

Encara  que  res  tinguin  que  veure  ab  l’art 
dramàtich,  ni  ab  la  literatura,  ni  tan  solza- 
ment  ab  l’Art  en  general,  els  espectacles  que 
s’ofereixen  al  públich  en  els  anomenats  Cir¬ 
cos  Ecuestres ,  tenen,  si,  ab  el  Teatre,,  una  re¬ 
lació  ben  marcada  que,  essent  purament  ex¬ 
trínseca,  influheix  perniciosament  per  cert 
en  la  formació  d’un  dels  elements  ó  factors 
més  importants  que  determinan  sa  mateixa 
existència  y  la  paulatina  transformació  que 
va  sufrint  à  mida  qu’avansa’l  temps  y’s  mo- 
difican  las  costums  y  la  cultura  general. 
Aqueix' element  es  el  públich;  y  la  relació,  la 
influencia  que  sobre  d'ell  exerceixen  dits  es¬ 


pectacles.  El  Circo  Ecuestre  es,  (solzament 
baix  aquest  punt  de  vista,  y  deixant  apart  la 
semblansa  més  ó  menys  remota  que  pugui 
oferir  el  local)  un  verdader  teatre,  per  quant 
son  públich  es  el  mateix  en  conjunt,  ó  per  lo 
menys,  forma  part  integrant  d’aqueixa  con¬ 
fosa  multitut  que  constituheix  el  públich  tea¬ 
tral.  Es  evident,  donchs,  que  si’l  progrés  de 
las  ciencias  y  de  las  arts  exerceix  influencia 
ben  directa  sobre  la  cultura  del  poble  ó  pú¬ 
blich,  també  l’educan  ó’l  perverteixen  els  es¬ 
pectacles  mateixos  qu’autors  y  empressaris 
li  donan  pera  divertirlo  y  conquistarlo. 

Autors  sense  talent  ni  escrúpuls  y  empres¬ 
saris  sense  gust  ni  conciencia  artística, ’s  cuy- 
dan  de  confeccionar  espectacles  insubstan¬ 
cials  y  desmoralisadors  afalagant  els  instints 
més  baixos  y  rastrers  qu’existeixen  en  el 
fons  de  tot  ser  humà  y  que  sols  la  educació 
y  l’exemple  poden  adormir  y  paulatinament 
fer  desapareixe. 

Concretemnos,  per  avuy  al  menys,  à  un 
sol  de  dits  espectacles,  y  tractém  de  veure 
qué  hi  ha  al  fons  de  tota  aqueixa  barreja  d’e- 
quilibris  y  salts  mortals ,  de  bestias  adestra- 
das,  tigres  domesticats  y  passatemps  insubs¬ 
tancials  executats  per  homes  disfressats  de 
bufó.  Mirém  qué  hi  ha  que  sigui  artistich. 
qu’elevi  l’esperit,  que  l’eduqui  y  que’l  mora- 
lisi. 

No  es  pas  la  tasca  gayre  dificultosa.  No  te¬ 
nim  més  que  fer  una  petita  dissecció  d’un 
programa  dels  que  fixan  l’ordre  de  la  funció 
un  día  qualsevulga  del  any.  N’hi  ha  prou  ab 
el  d’un  dia,  perque  (y  es  un  detall  molt  sig¬ 
nificatiu)  els  Circos  permaneixen  en-un  es¬ 
tancament  que  demostra  lo  fictici  de  sa  vita¬ 
litat  y  lo  refractaris  que  son  per  naturalesa 
al  progrés,  ingeni  y  feconditat  característichs 
en  tota  institució  verament  artística.  Fa  vint 
anys  que,  ab  petitas  diferencias  de  detall, 
als  Circos  s’hi  donavan  exactament  els  ma¬ 
teixos  programas  d’ara.  Es  un  fet  tan  evi¬ 
dent,  que  no’ns  esforsarém  en  demostrarlo, 
y  sols  l’hem  anotat  pera  dimplificar  nostra 
tasca. 

Fent  un  lleuger  estudi  d’un  programa  qual¬ 
sevol,  haurém  fel  la  crítica  dels  Circos  tots. 
Probemho: 

Un  cavall  adestrat  (es  à  dir,  ensenyat  à 
cops  de  tralla),  que  obehint  la  més  petita  in¬ 
dicació  dona  voltas  per  la  pista,  y  un  home 
de  carn  y  ossos  al  demunt  fent  figueretas 
barrejadas  ab  salts  mortals,  ó  sigan  salts  de 
mort  si’s  descuyda. 

Un  clown,  ó  dos,  ó  tres,  estrafalariament 
vestits  y  ab  la  cara  emblanquinada,  comensan 
per  fer  el  tonto  y  acaban  administrantse  una 
tunda  de  bofetadas,  fingidas  ó  reals,  peró 
que  fan  aquest  ultim  efecte.  Després  se  car- 
golan  y  boten  com  pilotas  de  goma,  y  vinga 
fer  salts  mortals  y  de  cabrit  desllorigat,  à 
riscos  de  trencarse’l  coll. 

Mlle.  Mimi ,  amarrada  ab  la  corda  d'una 
curriola  com  una  calaixera  quan  la  mudan  de 
pis,  es  pujada  dalt  d’un  trapeci  que  penja 
del  sostre,  y  arrapantse  ab  els  peus  se  deixa 
anar  tota  llarga  cap  avall;  ab  las  dents  es¬ 
treny  unar  corda  de  la  que  penjan  dugas  ane- 
llas,  y  agafat  en  ellas,  el  seu  company  fa 
planxas  y  contorsions  ab  refinada  pulcritut. 
Fa  esgarrifar! 

Un’altra  mademoiselle ,  com  à  variant,  s’a¬ 
guanta  en  el  mateix  trapeci,  las  mans  lliu¬ 
res,  tantost  ab  un  peu,  tantost  ab  un  genoll, 
tot  y  gronxolantse;  després  li  pujan  una  es¬ 
cala  curta  que  fa  aguantar  sobre  la  barra  del 
trapeci,  y  un  cop  trobat  l’equilibri,  s’enrosca 
ella  mateixa  per  entre’ls  travessos,  y  tot,  es¬ 
cala  y  dona  ,  sobre  base  tan  instable  ,  se 
sostenen  per  un  prodigi  d’equilibri.  Si  cay- 
guessin!  Quina  truyta! 


Un’altra’n  surt,  y  aquesta  si  que  no  peri¬ 
lla;  es  la  eterna  estrella  ecuestre.  Un  cavall 
blanch,  molt  vell  y  que  sembla  que  galopi 
ab  tres  peus,  porta  sobre  sas  ancas  una  espe- 
cie  de  taula  rodona  sense  peu,  y  la  mademoi¬ 
selle  fa  de  tant  en  tant  saltironets  ó  s’aguan¬ 
ta  ab  una  sola  cama  sense  caure  del...  cavall; 
després  salta  sens  entrebancarse  may  per 
demunt  d’unas  cintas,  y  traspassa  uns  cèr¬ 
cols  recuberts  de  paper;  y  à  cada  saltiró,  ab 
las  puntetas  dels  peus  ben  distesas,  fa  un 
trèmol  digne  d’un  contrabaix.  Com  à  nou  no 
es  nou;  més  com  à  mansol... 

Tornan  els  clowns  y’s  posan  à  saltar  la  cor¬ 
da,  no  precisament  com  las  criaturas,  drets 
ó  à  peu  coix.  sinó  en  totas  las  posicions  ima¬ 
ginables,  de  quatre  grapas  y  de  boca  terrosa, 
assentats,  ajeguts,  de  genollons,  etc.,  etc... 
y  boten...  boten...  com  si  mil  ressorts  flexi¬ 
bles  els  hi  donguessin  impuls.  Ab  aixó,  unas 
quantas  tonterias  més  ó  menys  ensopidas,  y 
las  consabudas  trompadas  y  salts  mortals, 
s’acaba’l  número. 

Després  ve  un  altre  artista ,  home  ó  dona, 
que  presenta  un  cavall  en  llibertat.  Al  més  pe¬ 
tit  moviment  del  fuhet,  el  cavall  gira  en  rodó, 
dant  voltas  y  fent  diagonals  en  lots  sentits; 
s’ajéu,  s’agenolla, ’s  recargola,  s’aguanta  ab 
dugas  potas,  y  mil  habilitats  més.  Quants 
terrossos  de  sucre  y  quants  cops  d’estaca!... 

Tot  aixó,  y  altras  cosas,  ho  fan  ab  gossos, 
ab  gats,  ab  micos,  ab  elefants,  ab  ossos  y 
fins  ab  canaris;  y  un  día’s  presenta  Mr.  Tal , 
con  su  burro  parlante ,  y  un  altre  Mr.  Qual , 
con  su  rata  sabia  ó  su  comadreja  filarmónica. 
Y  tot  aixó  {qué  vol  dir?  Estaca,  estaca  y  es¬ 
taca! 

Un  ciclista  fa  excercicis  variats  ab  tres  ro- 
das,  després  ab  dugas,  ab  una,  ab  mitja,  ó 
ab  una  roda  quadrada  (!)  y  després,  per  final, 
se  deixa  anar  al  demunt  d’un  bicicle  per  un 
filferro  qu’han  estés,  alguns  metres  sobre 
terra. 

No  acabaríam  may  si  haguéssim  de  contar 
un  per  un  tots  els  exercicis.  Ja  n’hi  ha  prou 
ab  els  senyalats  pera  nostre  objecte  Per  al¬ 
tra  part,  tots  son  pel  mateix  istil  y  s’assem- 
blan,  si  no  per  la  forma,  pel  fons  de  crudel- 
tat  que  s’hi  troba.  Com  à  ultim,  y  síntesis 
de  tots,  podriam  presentar  à  Mme.  .la  com- 
tesse  N.,  la  de  la  cara  tapada  perque  se’n 
dona  vergonya,  ab  sos  lleons  y  tigres  domes- 

ticats,  qu’entra  valerosa  dintre  la  gabia  en- 
jegant  trets  de  pistola  y  fent  petar  el  fuhet  al 
compàs  dels  crits  ronchs  de  las  feras. 


En  dos  grans  grupos  se  poden  dividir  tots 
aqueixos  repugnants  espectacles  baix  el  punt 
de  vista  psicológich.  Primer:  els  en  que’l  pe¬ 
rill  de  las  personas  qu’executan  la  sort  se 
manifesta  clar  al  espectador,  essent  un  detall 
molt  sugestiu  que’ls  mateixos  interessats 
procuran  per  medi  d’ingeniosos  recursos 
{ vulgo  trampas ),  donaria  ilusió  de  que  aquell 
es  gravíssim.  Segont:  els  en  que  l’habili¬ 
tat,  sia  en  personas  ó  bestias,  es  l’únich  ele¬ 
ment  de  son  interès.  N’hi  ha  alguns,  per 
exemple’l  dels  clowns,  en  que  l’habilitat  y’l 
perill  hi  entran  per  igual. 

Donchs  bé:  en  uns  y  en  altres,  sobre  tot 
en  aquells  en  que’l  perill  predomina,  (un  ho¬ 
me  en  la  gabia  de  las  feras,  ó  fent  equilibris 
à  l’alsada  d’un  campanar,  etc.,  etc.,)  <iqué  hi 
ha  que  siga  bell,  que  siga  artistich,  que 
puga  produhir  una  emoció  estètica  en  l’àni¬ 
ma  del  públich  que  s’ho  contempla  embada¬ 
lit  y  retenint  l’alè?  Res,  absolutament  res. 
Assegureuli  al  públich  qu’aquells  lleons  son 
bens  disfressats,  féuloshi  fer  à  dos  pams  de 
terra  à  n’aquell  gimnasta’ls  mateixos  exerci¬ 
cis  que  fa  à  vinticinch  metres;  en  una  pa¬ 
raula:  treyeune’l  perill,  y  sentiréu  desseguida 
com  diu  tothom: — «Vaja  un  mèrit.  — Al  gim¬ 
nàs  també  ho  faig  jo!» — Y’l  Circo  quedarà  de¬ 
sert.  Si:  la  conclusió  es  terrible,  peró  es  evi¬ 
dent.  Sí:  pel  perill  y  sols  pel  perill  hi  va’l 
públich  à  veure  tals  espectacles;  per  veure  si 
se’l  crospiràn  à  n'el  domador  las  feras,  ó  si 
s’estrellarà  sobre  la  pista’l  gimnasta!  Desse- 
guida’ls  coneixeréu  als  fanàtichs.  Al  arribar 
el  moment  crítich,  mitj  aixecats  de  la  cadira, 
sos  ulls,  dilatantse,  llensan  guspiras;  sos 
membres,  distesos  y  crispats,  tremolan;  mitj 
closa  la  boca,  aguantan  l’alè;  y  ab  els  nas¬ 
sos  aixamplats,  flayran  olors  sangrentas.  Es 
l’home-fera  qu’ha  perdut  el  sentit  moral  y 
per  un  moment  s’ha  tornat  bèstia.  De  cop  un 
sospir  fondo  s’escapa  d’aquells  pits  venint  à 
pertorbar  el  fatídich  silenci.  <;Es  de  satisfac¬ 
ció’l  sospir  aquell?  ^Es  de  recansa?  No  ho 
saben  pas  ben  bé,  ni  menys  volen  saberho! 
Aquella  enervadora  emoció  que  tots  senten, 


ningú  gosa  analisarla.  No’n  trobaréu  ni 
un,  que  no  os  digui  ab  encantadora  ingenui- 
tat. — «Quin  pes  m’he  tret  de  sobre!» — Y  no  os 
enganyan;  aixís  ho  creuhen.  Y  no  obstant,  si 
volguessin  reflexionar,  si  l’analisessin  aque¬ 
lla  sensació,  ho  veurian  y  ho  compendrían 
qu’en  el  fons  d’ella  hi  ha  quelcóm  que,  bar- 
rejantse  ab  la  por,  ab  la  llàstima  y  l’amor 
al  pròxim,  li  dona  una  tonalitat  aspra,  inar- 
mónica  y  anti-natural,  y  aqueix  quelcóm  es 
l’instint  de  la  bèstia  que’s  desperta,  es  l’es¬ 
perit  de  crudeltat  que  portém  tots  en  la  mas¬ 
sa  de  la  sanch  y  s’alsa  dominador  per  sobre 
de  la  conciencia  y  de  la  reflexió  condormi- 
das...  Per  un  moment  totas  las  religions  ab 
sos  dogmas  y  pregarias,  totas  las  filosofías 
ab  sos  raciocinis  y  deduccions,  y  totas  las 
socials  ab  sas  vanas  fórmulas  y  egoís- 
ticas  sancions,  se’n  venen  per  terra,  y  l’home 
tot  instint,  tot  bèstia,  enervat  pel  denigrant 
espectacle, ’s  presenta  nú,  inconscient  v  mi¬ 
serable,  oblidant  momentàniament  la  capa 
d’hipocresia  ab  que  la  educació  y  las  secu¬ 
lars  convencions  socials  li  ensenyan  à  ta- 
parse. 

Per  tot  esperit  reflexiu,  en  els  Circos  més 
qu’en  las  plassas  de  toros,  ó  en  els  assalts  del 
boxer  ó  altres  espectacles  semblants,  es  ahont 
hi  ressalta  aqueixa  desconsoladora  veritat; 
perque  essent,  per  naturalesa,  aquests  espec¬ 
tacles,  els  més  insubstancials  y  tontos,  tenen 
el  privilegi  de  no  ser  propis  y  privatius  d’un 
poble  ó  d’una  classe  social  determinada;  son 
universals  y  apassionan  à  tothom.  No  hi  ha 
pas  un  públich,  per  cuit,  per  civilisat  que  sia, 
que  no  tingui’ls  seus  Circos,  y  no  hi  ha  pas 
una  classe  social  que  no  dongui  bon  contin¬ 
gent  de  fanàtichs.  No  es  pas  veritat  all ó  que 
diuhen  qu’als  Circos  sols  hi  van  las  ninyeras 
ab  las  criaturas  à  riure  per  las  bofetadas  dels 
clowns,  y’is  vells  verts  pera  veure  las  mallas 
de  las  estrellas.  Allà  hi  va’l  caloyo  y’l  gene¬ 
ral  qu’en  un  moment  determinat  tornaran  à 
sentir  aquella  ubriacadora  febre  de  sanch 
que’ls  feya  encarnissarse  en  els  camps  de  ba¬ 
talla.  Allà  hi  va’l  nyebit  que  crucificava  sar- 
gantanas  als  arbres  del  poble,  y’is  angelets 
del  marqués  que  hi  apendràn  la  manera  de 
fer  caminar  un  gosset  ab  dugas  potas.  Allà 
hi  van  la  modisteta  y  la  menestrala,  que  llen- 
saràn,  ingenuas,  un  crit  d’esglay  en  els  mo¬ 
ments  crítichs,  y  l’aristocràtica  dama  y  la 

distingida  senyoreta  que  s’ho  miraran  ab  es¬ 
tudiada  indiferència;  y  allà’l  trevallador  ab 
sos  rencors,  y’l  comerciant  ab  sos  afanys,  y 
l’industrial  ab  sas  trampas,  y  l’usurer  ab  sa 
avarícia,  y’l  rentista  ab  son  recel;  y  tots 
junts,  pera  donar  un  moment  d’esbarjo  à 
sos  esperits  preocupats,  hi  aniran  à  buscar 
emocions  fortas  que’ls  distreguin  y  donguin 
bon  tremp  à  la  seva  ànima  pera  seguir  trafi- 
quejant  ab  la  humana  misèria. 

Per’  arribar  à  n’aixó  han  tingut  de  passar 
sigles  y  sigles,  y  generacions  y  generacions, 
y'l  progrés  y  la  cultura  y  la  civilisació  han 
anat  endevant,  endevant  sempre,  y  las  cos¬ 
tums  s’han  modificat,  y  l’home  s’ha  tornat 
bo,  sensible,  humanitari!...  Y’is  hi  tenim  llàs¬ 
tima  à  n’aquells  homes  d’altres  temps  que 
sedents  de  sanch  se’n  anavan  als  colisseus  à 
veure  lluytar  feras  y  homes  en  monstruosa 
barreja.  Qué  n’eran  de  salvatjes  comparats 
ab  nosaltres!...  Mentida,  que  nosaltres  en 
som  molt  més,  perque  som  més  hipócritas! 
Els  antichs  saciavan  sos  instints  anant  àl  es¬ 
pectacle  convensuts  y  ab  el  cap  alt,  y  veyan 
vessar  la  sanch  de  sers  que  consideravan  in¬ 
feriors  ó  indignes;  allà  anavan  à  veure  la 
habilitat  y  la  forsa  d'esclaus  y  condempnats; 
nosaltres  hi  aném  indiferents  y  com  si  fos  la 
cosa  més  ignocenta  del  món,  y  l’habilitat  y 
la  forsa  y  la  energia  que  desplegaran  à  nos¬ 
tres  ulls  y  que  tan  cara’ls  hi  pot  costar,  se¬ 
ran  el  producte  de  martiris  continuats  y  d’e¬ 
xercicis  anti-humans,  executats  per  homes  à 
qui  dihém  germans,  y  bestias  à  qui  prote¬ 
gim  per  medi  de  lleys. 

Mes  lo  bo  del  cas  es  que'l  públich,  tan 
complexe,  no  se’n  dona  compte  de  tot  aixó,  y 
més  que  culpable,  es  inconscient.  Per  un  con- 
trassentit  inexplicable  per  nosaltres,  la  hu¬ 
manitat  civilisada  qu’entra  ílamant  en  un  nou 
sigle  à  la  llum  de  las  antorxas  esplendentas 
que’n  diuhen  racionalisme  é  intel-lecte  deslliu¬ 
rat ,  brandadas  per  las  febrosencas  mans  de 
filosops  y  sociológichs,  ofereix  à  sos  mateixos 
ulls,  y  als  de  tot  senzill  observador,  l’espec¬ 
tacle  depriment  d’una  negativa  neta  y  franca 
à  compendre  y  practicar  aytals  doctrinas.  Al 
home  fanàtich  ha  succehit  l’home  deslliurat 
per  la  rahó  y  dignificat  pel  dret  del  pensar 
lliure.  Quin  us  n’ha  fet  d’aquest  dret?  Qué’n 
fa  de  la  rahó?  Res,  absolutament!  La  huma¬ 
nitat  se’n  burla,  y  frívola,  insubstancial,  lleu¬ 


gera,  camina  inconscientment'  vers  un  sol 
ideal:  el  goig  del  viure ,  atropellantho  tot, 
precipitantse  en  desenfrenada  carrera  bus¬ 
cant  atolondrada  la  satisfacció  de  sas  baixas 
passions  y  sos  desencadenats  instins. — «Pa¬ 
rat  y  pensa!)) — cridan  ells;  y’s  para.  Mes  no 
pera  pensar,  sinó  pera  pendre  alé,  pera  llen- 
sarse  altre  cop  cercant  novas  angunias. 

Per  ’xó  es  tan  trist  l’espectacle  que  dona'l 
públich  en  Circos  y  llochs  semblants.  Aquí, 
com  en  altres  aspectes  de  sa  vida,  es  ahont 
se  posa  de  relleu  tota  sa  irreflexió  y  sa  in¬ 
consciència.  Qué  pochs  en  trobaríam  que  no 
sentissin  repugnància  si’s  paressin  à  meditar 
fredament  sobre  las  sensacions  y  sentiments 
qu’experimentan!  Si  analisessin  la  veritable 
naturalesa  d’aquellas  emocions  qu’estragats 
buscan!... 

cVol  dir  aixó  que  la  societat  moderna  ab 
sa  frivolitat  é  inconseqüència  vingui  à  de¬ 
mostrar  la  bancarrota  del  progrés  y  de  la  ci¬ 
vilisació?  De  cap  manera.  La  veritat  es  que’ls 
esperits  superiors,  els  super-homes ,  els  que 
per  sa  poderosa  inteligencia  guían  à  la  hu¬ 
manitat  ensenyantli’l  camí  de  la  perfecció, 
sols  han  arribat  fins  ara  à  persuadirnos  de  que 
tenim  dret  de  pensar  y  de  reflexionar.  Falta 
que’ns  convencin  d’una  veritat  més  grossa,  y 
es:  qu’aquest  dret,  més  que  dret,  es  una  obli¬ 
gació,  es  un  dever  ineludible  pera  tot  home 
lliure.  El  dia  qu'aixó  arribi,  el  dia  que  tots  es- 
tiguém  convensuts  de  que  tot  acte,  tot  senti¬ 
ment  ó  sensació  qu’executém  ó  experimentém 
son  cosas  trascendentals ,  y  per  serho’ns 
prenguém  la  molèstia  d’analisarlos  y  desen- 
tranyar  el  fons  de  moralitat  que’ls  informa, 
aquell  dia  caminarém  ferms  y  depressa  pel 
camí  de  la  humana  regeneració.  Y  alashoras 
serà  quan  al  sortir  d’un  d’aqueixos  especta-  , 
eles  que  son  la  vergonya  de  la  societat  mo¬ 
derna,  al  recullir  nostre  esperit  per’analisar 
las  emocions  percebudas,  veurém  el  fons  de 
inmoralitat  y  de  crudeltat  que  contenen,  aver- 
gonyintnos  d'e  nostra  flaquesa;  y  de  mica  en 
mica  purificarém  la  nostra  ànima  fins  à  lo- 
grar  que  solzament  gaudeixi  al  contemplar, 
serena  y  tranquila,  l’únich  espectacle  digne 
del  home  perfecte:  l’espectacle  en  que  la 
Justicia  y  la  Moral  sian  las  solas  fonts  en  que 
s’inspirin  las  Arts  Bellas. 


Emili  Tintorer. 

Vinch  amarat  de  sol, 
del  sol  de  la  montanya 
qu'es  més  ardent,  més  clar  y  més  j'·'líu; 
duch  en  la  sanch  la  empenta  del  istíu. 


frisa  incitant,  y  creix... 

Gayrebé  no’m  conech  à  mi  mateix. 

Y'm  sento  fort  per  batrem 
ab  tot  lo  més  gegant; 
no  tinch  la  poruguesa 
que  duya  del  infant. 

Vinch  amarat  de  sol;  , 
armat  y  ben  armat  per  embestir  la  vida, 
sols  acoto  la  testa  ensuperbida 
al  Ideal  que’m  crida 
al  Ideal  que’m  vol... 

Vinch  amarat  de  sol. 

A.  Bori  y  Fontestà. 


Vinch  amarat  de  sol; 
la  pell  torrada  y  núa 
traspua  sol,  trasptía 
l’ardencia  benfactora 
que'ls  músculs  enforteix; 
per  mos  ulls  una  flama  abrusadora 


ELS  ESPECTACLES 
DE  LA  EXPOSICIO 

París ,  agost  de  igoo. 

Com  à  epílech  de  las  crónicas  ràpidas  que 
ab  el  títul  Un  cop  d'ull  à  la  Exposició  hem 
publicat  en  el  dos  números  anteriors,  parla- 
rém  avuy  de  la  munió  de  panoramas,  diora- 
mas,  teatres,  reproduccions  artísticas,  barra- 
cas,  espectacles  exótichs,  exhibicions,  curio¬ 
sitats...  tota  mena  d'amusements  y  d ’atractions 
pera  tots  els  gustos,  que  formiguejan  dintre 
del  gran  Certamen  de  1900,  arrodonint  sa 
majestat  superba  ab  una  virolada  nota  d’ale¬ 
gria  ben  escayenta  y  aixordadora. 

Entrant  per  la  porta  del  Cours-la-Reine , 
lo  primer  que  trobém  es  la  reconstrucció  ar¬ 
tística  del  Vieux  Pans ,  realisada  per  en 
Robida.  No  deixa  d’ésser  forsa  interessant 
aquell  cúmul  de  carrers,  plassas  y  plassetas, 
porxos  y  malecons  ab  volta,  escorrentse  entre 
•casals  negrosos  de  teuladas  punxagadas,  cu- 
bertas  d’escatas  de  llicorella;  núas  y  rónegas 
murallas  y  arrodonidas  torras  de  palaus  y 
presons,  cisellats  devanters  de  catedrals  gó- 
ticas  y  absis  clapejats  de  finestrals  d’esglesias 


y  capellas.  El  conjunt  presenta  quelcom  del 
ayre  misteriós  y  ferreny  del  París  de  Lluís  XI 
y  de  Carles  IX;  del  París  de  las  emboscadas 
y  bullangas  nocturnas.  Passém  per  la  Porte 
de  Saint  Michel;  més  enllà,  veyém  la  Tour  du 
Louvre  y  la  del  Archevèché.  Aquell  castell  es 
el  Grand  Chàtelet.  En  aquesta  casa  hi  va  nài¬ 
xer  Moliére;  en  aquella,  Theophraste  Re- 
naudot,  el  fundador  de  la  Gaceta  de  Fransa. 
Atravessém  el  Pré  aux  C/ercs,  els  carrers  des 
Vieilles  Ecoles ,  des  Rempa^ts  y  de  la  Foire  de 
Saint  Laurent ,  y  arribém  à  la  iglesia  de  Saint 
Julien  des  Ménétriers,  ahont  entrarém  pera  gau¬ 
dir  sentint  trossos  de  Palestrina  y  de  Victo¬ 
ria,  divinament  cantats  pels  famosos  Chan- 
teurs  de  Saint  Gervais ,  dirigits  per  en  Bordes. 
També  hi  ha  un  gran  teatre,  ahont  hi  dona 
concerts  la  orquesta  Colonne.  No  hi  man- 
can  tampoch  las  reproduccions  dels  tipichs 
cabarets  y  tabernas  d’aquells  temps,  servits 
per  donas  habilladas  com  Gabrielle  d’Estrées. 
Pels  carrers  se  troban,  de  tant  en  tant,  ar¬ 
quers  del  rey  y  algún  qu’altre  mosqueter,  ab 
cert  ayre  tristot  de  comparsa  de  teatre,  ben 
vestit.  Al  mitj  d'unc|  plassa,  crida  l’atenció 
dels  badochs  un  gegant  de  carn  y  ossos,  ves¬ 
tit  de  lausquenet . 

Sortint  del  Vieux  Paris ,  bellament  impre- 
sionats,  enfilém  la  sorollosa  y  esbojarrada 
Rue  de  Paris.  La  gentada  s’empeny  entre’ls 
arbres,  als  crits  estridents  dèls  pallassos  en¬ 
farinats,  dels  acróbatas  forsuts  y  de  las  co- 
lombines  empolaynadas  ab  forsa  chic  y  ele¬ 
gància.  Els  cops  de  bombo  ressonan  solem¬ 
nement,  semblants  à  fondas  canonadas;  el 
xinch-xinch  dels  platerets  se  barreja  ab  el  ro- 
gallós  trompeteig  de  las  botzinas  llargaru- 
das.  A  cada  banda  de  carrer,  se  dressan  una 
munió  de  barracas,  edificis  y  envelats,  de 
tots  estils  y  capritxosas  formas.  En  molts 
s’hi  endevina  la  mà  garbosa  dels  més  reno- 
menats  caricaturistas  parisenchs. 

Allà  hi  ha  Le  manoir  à  l'envers  (una  casa  al 
inrevés),  ahont  s’hi  entra  per  la  teulada;  el 
teatre  dels  Auteurs  Gais;  el  dels  Bonshomm.es 
Guillaume ,  uns  putxinel-lis  magnífichs,  fets 
baix  la  direcció  del  cèlebre  artista  del  mateix 
nom,  que  representan  ab  forsa  gracia  esce- 
nas  de  la  vida  moderna;  el  Grand  Guignol , 
d’estil  Lluis  XV,  tot  bonicoy,  ab  sas  farsas 
retrospectivas,  desde  Tabarin  à  Courteline; 
la  Roulotte ,  un’altra  parade  tabarinesque ,  ab 
sos  espectacles  mímichs  y  ballables,  barrejats 
ab  la  chanson  castissa  de  Montmartre,  ab  tota 
sa  infinita  varietat  de  classes;  els  Tableaux 
vivants,  ideats  per  l’Armand  Silvestre,  de  re¬ 
gular  interès  artístich;  la  Maison  du  rire  y’l 
teatre  de  Loïe  Fuller,  hont  s’hi  exhibeixen 
las  enlluhernadoras  dansas  de  la  famosa  ser¬ 
pentina.  Ademés,  en  aquest  teatre,  hi  ha  una 
atracció  d’un  interès  gran  pels  aficionats. 
Ens  referim  à  las  representacions  dramàti- 
cas  que  hi  dona  la  companyia  japonesa  de 
Tokio,  dirigida  per  l’actor  Kawakami,  en  la 
que  hi  figura  la  cèlebre  actriu  Sada  Yacco 
(la  Duse  japonesa).  Varem  entrarhi  ab  pre¬ 
venció,  molta  curiositat,  y  fins  ab  certa  ga¬ 
nyota  de  desdeny.  Varem  veure’l  drama  ja¬ 
ponès  La  Ghesha  et  le  Chevalier  y  confessém 
que’ns  varem  sentir  encisats  devant  d’aquell 
conjunt  altament  artístich  y,  sobre  tot,  devant 
d’aquella  actriu  extraordinària.  Quina  ex¬ 
pressió  de  rostre!  Quins  jochs  de  mirada! 
Quina  forsa  de  sentiment!  Quin  realisme  en 
la  interpretació  de  la  cortisana  verament  ena¬ 
morada!  La  Sada  Yacco  es  lo  que  se’n  pot 
dir  una  gran  actriu,  una  artista  eminent,  en 
tota  la  extensió  de  la  paraula.  No’s  necessita 
pas  compendre’l  japonès  pera  fruhir  devant 


de  son  trevall  admirable;  tan  gran  es  sa  for¬ 
sa  mímica  y  sa  plàstica  incomparable.  L'es¬ 
pectador  sent  una  atracció  irresistible  al  con¬ 
templar  aquella  dona,  hermosa  dintre  del 
tipo  japonès,  de  cutis  de  porcellana,  ulls  d’es¬ 
malt,  grossíssims  y  d’una  vivor  qu’esvera,  du- 
gas  pinzelladas  negras  per  cellas,  y  cabells 
sedosos  de  tinta  xina,  recullits  al  cim  del  cap 
per  grossas  agullas  d'or.  Quàntas  actrius  emi¬ 
nents  de  las  que  corren  per  aqui,’s  tindrían 
per  ben  ditxosas  d’arribarli  no  més  que  als. . 
patins  de  fusta  que  sostenen  sos  peuhets  de 
nina!  L’actor  Kawakami  té  també  molt  bonas 
condicions,  y’l  reste  de  la  troupe  (homes  tots 
ells)  es  ben  acceptable.  La  mise  en  scene ,  de 
molt  bon  gust  (trajos,  armas  y  atrés  riquis- 
sims),  y’is  conjunts  plàstichs,  de  primer  or¬ 
dre.  Las  figuras  lligan  tant  ab  els  fondos, 
que  à  un  li  sembla  tenir  al  devant  las  deco¬ 
racions  fantasiosas  dels  paravents ,  dels  ger¬ 
ros,  de  las  safatas  de  laca  y  dels  vanos  japo¬ 
nesos. 

El  Palais  de  la  Danse ,  que’s  troba  al  cap 
de  vall  de  la  Rue  de  Paris,  no  es  més  que  un 
teatre  ahont  s’hi  representan  dos  balls  d’es¬ 
pectacle;  Terpsichore  y  L'heure  du  berger ,  ab 
gran  exhibició  de  donas,  vestits  llampants  y 
dolls  de  llum  elèctrica. 

Al  peu  mateix  del  Trocadero,  devallém  al 
Monde  souterrain ,  visitant  la  mina  de  ferro 
fenicia,  hont  furgan  els  esclaus,  y  la  mitj- 
eval.  Atravessém  la  Necròpolis  egipcia,  la 
tomba  d’Agamemnon,  dugas  reproduccions 
molt  interessants  de  cambras  funerarias;  de 
Sakara  (Memfis),  la  primera,  y  de  la  famosa 
sala  del  «Tresor  de  Mycenes»,  ab  els  sepul¬ 
cres  del  gran  príncep  y  de  la  profetisa  Cas- 
sandra,  recentment  descuberts,  la  segona. 
S’hi  veuhen  també  reconstitucions  geológi- 
cas  de  diferentas  épocas,  y  d’animals  antidi- 
[uvians. 

Un  cop  vistas  las  dansas  annamitas  del  tea¬ 
tre  indo-xino;  sentidas  las  emocions  més  ó 
menys  fondas  del  Mareorama ,  hont  el  visi¬ 
tant  se  troba  de  cop  y  volta  demunt  de  la  cu- 
berta  d’un  trasatlàntich,  ab  tots  sos  movi¬ 
ments,  disfrutant  de  las  vistas  d’Alger,  Nà¬ 
pols,  Venecià  y  Constantinopla;  y  després, 
d’una  borrasca  ab  trons  y  llamps,  d’una  sor¬ 
tida  de  sol  y  d’un  efecte  de  nit;  deixém  à  la 
dreta  la  grandiosa  esfera  del  Globe  celeste , 
més  bonich  de  fora  que  de  dins  (un  curs  pràc- 

tich  d’astronomia  con  todo  su  aparato),  y’l 
Palau  de  l’Optica,  en  el  qu’es  digne  d'aten- 
ció’l  Siderostat  de  Poucault  (1)  y’l  Laberinte, 
ab  curiosos  efectes  de  miralls;  y  pujém  al  Vil¬ 
la  ge  suisse. 

Es  aquest  una  reproducció  d’un  poble  suís 
y  de  sos  encontorns,  feta  ab  gran  acert  y  co¬ 
ronada  per  l’éxit  més  gran.  Després  de  pas¬ 
sar  per  sota  una  volta  flanquejada  per  las  tor¬ 
ras  de  Berna  y  d’Estavayer,  som  al  poble.  El 
conjunt  té  forsa  caràcter  montanyench, y  si  no 
fos  el  geganti  cèrcol  de  ferro,  tot  guarnit  de 
vagonets  que  penjan,  que  roda  à  poch  à  poch, 
com  pertoca  à  la  Grand  Roue  de  Paris ,  quasi 
al  mateix  costat,  la  ilusió  fora  complerta.  Sas 
casas  son  reproduhidas  de  las  més  cèlebres 
dels  vilatjes  helvétichs,  y  en  las  botigas  y 
pels  carrers  se  veuhen  las  rossas  fillas  dels 
Alps,  ab  sos  trajos  virolats.  Més  enllà  s’estim¬ 
ba  una  cascata  entre  rocas  y  penyals  abrup¬ 
tes  ab  remor  frescal.  A  través  de  las  pradas 
verdas,  una  remada  se’n  va  à  joch,  atraves- 
sanl  una  palanca  extesa  demunt  del  riu,  ab 
gran  soroll  d’esquellas.  De  la  plassa  venen 
cants  estridents,  notas  agudissimas,  corran- 
das  alpestres;  la  cornamusa  d’un  pastor  sona 
una  melodia  trista  y  anyoradissa.  Allà  san¬ 
glota  la  font  de  Guillém  Teli,  y  al  cel  brillan 
las  primeras  estrellas! . . .  Em  encertat  l’hora. 
Se  ns  ha  fet  fosch  en  el  Village  suisse ,  y  la 
ilusió,  no  mirantnos  la  Roda,  ha  sigut  com¬ 
plerta. 

Després  d’admirar  las  magníficas  escenas 
del  Palais  du  Costume,  en  las  que,  plàstica¬ 
ment,  se  dona  una  idea  exacta  de  la  indu¬ 
mentària  de  diferentas  épocas,  ab  una  rique¬ 
sa,  veritat  v  gust  incomparables,  ens  trobém 
devant  del  panorama  de  Le  tour  du  monde , 
d’una  barreja  de  gustos  arquitectónichs  qu’es- 
parvera.  Sa  gran  porta  es  la  d’un  temple  de 
Tokio.  Sa  torra  rublerta  de  cisellats  y  d’es- 
culpturas,  es  d’estil  indi;  sa  restallera  de  ven- 
trudas  cariàtides,  ab  testas  d'elefants,  repre- 
sentativas  de  genis  y  divinitats  búddicas,  cau 
de  ple  entre’l  gust  xino  y  japonès.  Lo  més 
fastigós  del  panorama  que  à  dintre’s  con¬ 
templa,  es  un  tros  d’Andalusia,‘ab  unas  can- 
taoras ,  uns  chulos ,  un  canari  y  un  canti:  tot 
d’una  tristor  fúnebre  de  figuras  de  cera.  No: 


(1)  Un  gran  telescopi,  qu'ab  un  enginyós  movi¬ 
ment  de  rellotjería  permet  seguir  el  camí  d’un  astre. 


lo  qu’es  à  la  Exposició,  hi  fem  per  tot  arréu 
un  paper  que  n’hi  ha  pera  morirse  de  fàstich 
En  cambi,  lo  més  bonich,  de  veras,  y  lo  més 
atrayent,  es  l’interior  d’un  pabelló  de  bambú 
y  de  palla,  en  el  que  demunt  del  pis  de  fus¬ 
ta,  llis  y  brillant,  cusen,  pintan  y  brodan 
una  dotzena  de  japonesas  auténticas,  rica¬ 
ment  habilladas,  tipos  preciosos  algunas  d’e- 
llas,  que’s  destacan  demunt  de  las  blancors 
de  neu  dels  boscos  de  pomeras,  entre’ls  que 
s’endevina  l’escampall  d'edificis  de  \eddo,  y 
al  fons,  dominantlo,  la  massa  cònica  del  Fu- 
sivama,  emboyrat  y  rojench.  Més  cap  enllà, 
en  la  fondalada  quieta  y  ombrosa  d’un  jardí 
de  Shangai,  tota  una  familia  xina  juga  ab 
gran  atenció  y  serietat  una  partida  d’escachs. 
Dintre  del  gran  silenci  del  panorama,  resso¬ 
na  secament,  demunt  de  la  taula  de  laca,  el 
cop  de  las  ciselladas  fitxas,  plantadas  ab  gran 
llestesa  y  decisió  pels  jugadors  groguenchs. 

Després  de  llohar  ab  tota  la  forsa  del  nos¬ 
tre  entussiasme  las  Matinées  dramàticas  y  li- 
terarias  qu’en  la  Sala  de  festas  del  Trocade- 
ro  dona  l’incomparable  estol  d’artistas  del 
Teatre  Francés,  representant  las  obras  mes- 
tras  de  sos  grans  autors  dramàtichs  y  poetas 
insignes  Corneille,  Racine,  Molière,  Lafon- 
taine,  Marivaux,  Regnard  y  Beaumarchais, 
posóm  punt  à  nostra  ressenya  y  ab  ella  à 
nostras  impresions  de  la  Exposició  de  19CO. 

Salvador  Vilaregut. 


LA  «CHULERÍA»  A  PARÍS 

En  una  de  mas  cartas  anteriors  vaig  dir 
quatre  mots  respecte  al  paper  poch  lluhit  que 
fa  Espanya  en  la  Exposició,  tant  per  part 
dels  expositors  com  per  part  jdel  Estat. 
Donchs  bé:  un  paper  molt  pitjor,  molt  més 
ridícul,  es  el  que  representa  en  la  multitut 
d'espectacles  d’aquest  gran  certamen.  Co- 
mensém  la  llista  per  un  café  flamench  titu¬ 
lat  La  Feria ,  que  hi  ha  sota  mateix  del  pabe- 
llò  espanyol,  ahont,  dalt  d’un  escenari  quina 
ornamentació  apenas  si  passa  de  la  d’un  tea¬ 
tre  Guignol,  hi  ha  quatre  ó  cinch  individuus 
vestits  à  lo  chulo  que  matan  el  día  acompa¬ 
nyant  ab  guitarras  y  castanyolas  y  ab  una 
lletania  interminable  d ' jolès!  y  jah!  jays!  els 
balls  gitanos  d’una  tal  Maria  la  bonita  (se¬ 
gons  resan  els  cartells). 

En  la  part  d’Exposició  situada  à  l’altra 
banda  del  riu,  y  en  el  tros  comprés  entre’l 
pont  d’Alexandre  y’l  del  Alma,  també  hi  ha 
una  barraca  hont  trevalla  un  trouppe  hispa- 
no-americana,  quinas  maravellosas  habili— 
lats  pregonan,  esgargamellantse,  una  flamen¬ 
ca  desgraciada  que  com  à  mostra  s'exhibeix 
à  la  porta,  y  una  banda  de  cornetas  formada 
per  cinch  ó  sis  noyets  vestits  de  toreros.  Al 
Palais  de  la  Danse  també  hi  ha  fet  sa  en¬ 
trada  pestilenta  la  flamenquería,  puig  qu’en 
varis  grabats  y  fotografias  que  hi  ha  à  la  en¬ 
trada,  també  s’anuncian  balls  andalussos.  De 
Andalucía  en  tiempo  de  los  moros,  de  quin  es¬ 
pectacle  ja  he  parlat  en  alguna  de  mas  pri- 
meras  correspondencias,  sols  -diré  qu’es  la 
mostra  més  dolorosa  del  rebaixament  moral 
d’aqueix  desgraciat  poble:  parodias  d’antichs 
torneigs  molt  mal  presentadas,  toreros,  gita- 
nas  més  ó  menys  auténticas,  moros,  dansas 
de  ventre,  tabernas  ab  títuls  com  El  canón , 
pera  demostrar  sa  llegítima  andalussa,  dis- 
fressas  de  contrabandistas  y  molt  repich  de 
castanyolas;  veusaquí  lo  que  s’ofereix  à  la 
contemplació  dels  forasters  que  s’hi  deixan 
caure. 

Peró  la  nota  culminant  se  troba  en  el  kios 
ko  anomenat  Le  tour  du  monde ,  hont  s’expo- 
san  una  serie  de  panoramas  de  pobles  orien¬ 
tals,  y  entre’ls  que  n’hi  ha  un  d’  jEspanya!! 
S’ha  d’advertir  qu’en  cada  panorama  hi  ha 
barracas  ab  indígenas  del  pais  que’s  jaresen- 
tan  à  la  vista  del  espectador.  Casi  no  caldria 
dir  que  devant  del  d’Espanya  hi  ha’ls  corres¬ 
ponents  chulos  y  chulas  ab  las  guitarras,  flors 
y  castanyolas  de  costum.  Peró  això  no  es  res: 
lo  que’m  feu  quedar  ab  un  pam  de  boca,  va 
serio  sentir  dir  al  cicerone  que  guiava  al  pú- 
blich,  que’l^  esmentats  chulos  eran  habi¬ 
tants  de  la  frontera  espanyola,  y  que’l  mar 
que’s  veya  enfront  era’l  Cantàbrich,  y  que’ls 
pobles  que  blanquejavan  per  la  costa  eran 
Hendaye,  San  Sebastiàn  é  Irún...  Per  lo  vist, 
sembla  que  hi  hagi  hagut  interès  per  part 
dels  organisadors  espanyols  en  demostrar  als 
extrangers  que  visitin  la  Exposició  que  la  po¬ 
bra  Espanya  es  una  terra  que  no  dona  més 
que  toreros;  y  ho  van  conseguint,  desgracia¬ 
dament. 

Arnàu  Martínez  y  Serinà. 
París ,  yr  agost  igoo. 


i  INFECCIÓ  Ó  DEGENERACIÓ? 

Espanya,  ípatei.x  tan  sols  una  gravíssima 
malaltia  que  la  té  en  postració  fonda,  peró 
de  la  qu’encara  pot  curarse  à  forsa  de  temps 
y  de  remeys  heroichs,  ó  ha  arribat  ja  à  un 
estat  tal  de  degeneració,  proper  à  la  mort, 
que  per  ella  va  tenirse  de  dictar  el  nulla  re- 
dempiio?  Aixó  és  lo  que  qualsevol  persona 
del  més  mitjà  enteniment  se  preguntarà  al 
plànyers  del  desairadissim  paper  representat 
en  l’actual  Exposició  Universal;  y  no  perque 
faltin,  certament,  altres  motius  pera  ferho. 

Las  comarcas  més  separadas  del  foco  civi- 
lisador  d’Europa,  las  assiàticas,  las  africa- 
nas,  las  d’Occeania,  han  acudit  afanyosas  à 
las  riberas  del  Sena,  sobrepujantnos  de  cent 
colzadas.  Quina  manera  de  descendir  en  el 
nivell  del  món,  si  l'actual  potencia  d’Espa¬ 
nya  hagués  de  deduhirse  de  la  participació 
qu’ha  pres  en  l'espléndit  concurs  de  París! 
No  cabria  un  més  enllà  en  là  manifestació  de 
la  impotència  y  de  la  misèria ! 

L’Estat  ni  tan  sols  ha  sapigut  vanagloriar- 
se  de  lo  que  fou  Espanya  e.n  altres  temps.  Si 
avuy  sa  decadència  es  tan  gran,  al  menys 
hagués  evocat  acertadament  el  recort  d’anti- 
gas  glorias  D’aixó  n’ha  dat  un  exemple  Hun- 
gria,  posantnos.  à  la  vista  las  innombrables 
riquesas  que  testimonian  tot  son  poder  d’al- 
tras  épocas,  y  l’esplendor  de  sa  historia  quan 
constituhía  un  poble  independent.  Peró..v 
res:  presa  nostre  govern  de  punible  abando¬ 
no,  y  participant  sens  dubte  del  general  en¬ 
sopiment,  ha  cregut  estar  à  l’altura  de  sa 
misió  presentant  uns  quants  tapissos — riquis- 
sims,  aixó  si,  just  es  confessarho — y  unas 
quanlas  armaduras  també  preciosas,  quan 
degué,  en  tot  cas,  ja  que  per  aquest  cantó  ho 
agafava  ,  omplir  las  salas  del  pabelló  es¬ 
panyol  ab  la  multitut  d’objectes  que’s  guar- 
dan  allà  à  Madrid  d’un  valor  intnnsech  é 
histórich  com  pochs  més  pobles  hagueran 
pogut  presentarlos.  La  guerrera  Espanya 
hauria  quedat  en  bon  lloch,  y  qui  sab  si’ls 
visitants,  tot  y  prenent  part  en  nostres  dolors 
presents,  haurian  sentit  admiració  per  las 
grandesas  passadas. 

Peró  no  es  aixó  encara  lo  més  de  doldre. 
Sabém  ja  de  sobras  cóm  las  gasta  l’Estat  y 
fins  ahont  arriba  sa  mà  paternal;  per  lo  tant, 
s’imposava  ara  més  que  may  la  nec'essitat  de 

sumar  totas  las  energias  individuals  del  pais 
pera  contrarrestar  las  eternas  obstruccions 
de  nostra  Administració  y  suplir  ab  excés 
sas  deficiencias  y  errors.  Aixó  podia  exigirse 
d’un  poble  que  viu,  ó  al  menys  que’s  consi¬ 
dera  ab  dretà  la  vida.  Però,  ni  aixó:  la  sole- 
tat  dels  sepulcres;  y  qualsevol  diria,  al  visi¬ 
tar  las  instalacions  d’Espanya,  qu'aqui  no  hi 
ha  ciència,  ni  art,  ni  indústria,  ni  agricultu¬ 
ra,  ni  comers,  ab  tot  y  qu’ara  tenim  dos 
flamants  ministeris  que  cuydan  del  foment 
y  esplendor  de  totas  aqueixas  cosas.  Qué 
haguera  succehit,  si  n’arribém  à  tenir  no 
més  un ! 

No  n'hi  ha  prou,  no,  ab  una  dotzena  de 
quadros,  els  més  mitjanots,  pera  testimoniar 
nostre  valor  pictórich;  son  insuficients  els 
esforsos  dels  quatre  ó  cinch  artífices  qu’han 
exposat  sas  obras  esculptóricas;  no  donan 
idea  de  la  fertilitat  de  nostre  sol  uns  quants 
vins  y  unas  quantas  olivas;  ni  rosan  de  relléu 
la  gran  potencia  industrial  de  Catalunya  las 
contadas,  si  bé  hermosas,  instalacions  de 
teixits...  Com  si  l’activitat  intelectual  d’Es¬ 
panya  fos  nula  y  no  existissin  aquí  Universi¬ 
tats  bonas  ó  dolentas,  Escolas  especials,  mo¬ 
viment  bibliogràfich  petit  ó  gran,  pedagogia, 
ni  res;  com  si  nostras  montanyas  no  allotjes- 
sin  en  son  si  una  gran  riquesa  mineral;  com 
si  en  punt  a  producció  vinícola  no  pogués¬ 
sim  rivalisar  ab  Fransa  é  Italia;  com  si  nos¬ 
tras  terras  no  produhissin  blat.  ni  moresch, 
ni  atmetlla,  ni  avellana,  ni  tinguéssim  las  ex- 
quisidas  fruytas  de  las  hortas  de  València, 
Almeria  y  Alacant;  com  si  estessim  faltats 
de  tota  fàbrica  de  productes  químichs  y  de 
tota  indústria  relacionada  ab  las  arts  de  la 
guerra;  y,  sobre  tot,  com  si  las  manufacturas 
catalanas  fossin  un  mito,  y  las  ayguas  del 
Ter  y  del  Llobregat  arribessin  al  mar  sense 
cap  aprofitament. 

íA  quin  fi  tant  d’abandono?  tPer  qué  tal 
retrahiment?  cCóm  se  vol  que  se’ns  concedei¬ 
xi  patent  de  forsa  individual  y  d’acometivilat 
en  las  lluytas  de  la  vida?  ;Hem  d’ésser  sem- 
pre’ls  espanyols,  y  sobre  tot  els  catalans, 
uns  nens  menors  d’edat  que  sols  poden  mou- 
res  y  caminar  portats  de  la  mà  y  baix  la  tu¬ 
toria  dels  governants?  -;Es  qu’estém  ja  en 
plena  degeneració,  mitj  morts  y  sense  gota  de 
forsa  pera  reaccionarnos  devant  de  la  comu¬ 
na  desgracia? 


Si;  estém  molt  malalts;  agotats,  aniquilats. 
Peró’l  cor  batega  encara:  això  proba  qu’en- 
cara  vivim...  y’ns  hem  de  fer  la  ilusió  de  que 
un  dia  ó  altre  podrém  llibertarnos  de  la  in¬ 
fecció  que  ns  té  enfonzats  en  una  mena  de 
mort  aparent. 

Bartomeu  Robert. 


NIETZSCHE 

Fa  pochs  dias  qu’aquest  cèlebre  pensador 
ha  mortà  Weimar,  ahonts’havia  retirat  per’a- 
partarse  del  bullici  y  curarse  una  grave  ma¬ 
laltia  cerebral  que  sufría’ls  últims  anys  de  la 
seva  vida. 

En  Frederich  Nietzsche  havia  nascut  el  15 
d’octubre  de  1844,  en  un  poblet  de  Roecken, 
prop  de  Lutzen,  à  Saxonia,  ahont  el  seus 
passats,  nobles  polachs  protestants,  havian 
tingut  de  refugiarse,  à  causa  de  sa  dissidèn¬ 
cia  ab  la  religió  catòlica  de  la  seva  patria. 

El  pare  d’en  Nietzsche,  qu’era  un  pastor 
protestant,  va  enviarlo  à  fer  els  primers  estu¬ 
dis  al  colegi  dePforta,  y  després  à  las  Univer¬ 
sitats  de  Borm  y  Leipzig. 

En  1869  va  ésser  nombrat  professor  à  la 
Universitat  de  Basilea,  ahont  va  ensenyar  fi¬ 
lologia  clàssica  fins  à  1876. 

Era  en  Frederich  Nietzsche  un  pensador 
de  gran  empenta,  elevat  y  profond  à  la  vega¬ 
da,  havent  arribat,  per  temperament  y  per  re¬ 
flexió.  à  la  unió  suprema  de  la  Inteligencia  y 
del  Art,  que  pocas  vegadas  se  troba  realisada 
en  un  sol  individuu. 

Genial  fins  à  serho  de  sobras,  y  ab  una  fe- 
conditat  vertiginosa  del  pensamenc. — tal  que, 
com  ell  mateix  declarà,  el  pensar  era  per  ell 
un  gust  y  una  necessitat  ensemps,  y  no  un 
esfors  en  cap  manera,  —  va  tenir  la  intuició 
de  la  veritat  en  moltas  de  las  cosas  qu’encara 
no  s’hi  veya  pas  ben  clar. 

Com  à  sistema,  pròpiament,  no’n  tenia 
cap.  Y  per  aixó  es  perque’ns  agrada.  Peró’s 
va  inspirar  en  las  teorías  mazdeistas  de  l’A- 
vesta  sobre  l’esfors  de  la  voluntat  y  la  lluyta 
de  la  rassa  Aria  contra  las  rassas  d’esclaus, 
mestissos,  supersticiosos  y  baixos.  També  va 
pendre  de  las  teorías  gnósticas  dels  Valen- 
tinians,  las  tendencias  intelectuals  aristocrà- 
ticas  que  posan  las  ànimas  superiors  per  so¬ 
bre  del  Bé  y  del  Mal.  Ab  la  teoria  de  la  11  uy- 

ta  per  la  vida,  de  Darwin,  .y  un  profond  amor 
à  la  perfecció  del  Home,  va  venir  à  parar  à 
la  idea  d’una  transformació  radical  de  la  es- 
pecie  humana  en  un’altra  de  superhumana, 
y  à  aquest  fi  va  formular  tota  una  teoria  mo¬ 
ral  y  politica. 

Dels  gnóstichs  en  va  treure,  sobre  tot,  lo 
de  posar  al  futur  Superhome  per  dessobre  del 
Bé  y  del  Mal.  Entussiasta  de  la  Civilisació 
Grega,  va  enamorarse  del  principi  de  Vida,  de 
Naturalesa  y  de  robustesa  moral  qu’en  si 
aquella  portava,  y  va  formularho  en  varias 
obras. 

L'Home  fort,  l’Héroe,  en  l’Antiguitat,  no  te¬ 
mia  al  Mal  per  res.  Encara  que  forsas  supe¬ 
riors  l’aclaparessin,  esperava  à  peu  ferm  y’s 
batia  sense  por  y  front  à  front,  y  si  sucum¬ 
bia,  queya  sense  tremolar,  sense  queixa.  May 
cap  plany;  en  tot  cas,  la  heroica  flestomia  dels 
Atridas.  Avans  el  renech  que’l  plor.  Podia  un 
llamp  matarlo,  però  no  ferlo  agenollar  ni  fer- 
lo  aplanar  gens  ni  mica. 

D’aixó  en  Nietzsche  va  induhirne  tota  una 
teoria  de  la  forsa  sobrehumana,  que’s  troba 
latent  en  Y Art  Dionisiach.  L  Art  Orfich  es 
seré,  tranquil,  contemplatiu:  bellesa  pura. 
L’Art  Dionisiach,  l’Art  tràgich,  es  hermosa- 
ment  artistich,  peró  actiu,  fort,  lluytador. 
L’Home  pot  ésser  vensut  en  son  cos,  may 
en  la  seva  ànima.  Alli’s  revela  que  l’Home 
es  el  protagonista  de  la  Naturalesa  sobre  la 
Terra. 

Aixó’l  va  conduhir  à  combatre’l  Cristianis¬ 
me.  Va  sentar  qu’era  sols  una  religió  de  por, 
d’acoquinament,  d’anulació;  en  fi,  qu’era  una 
decadència.  —  uTots  els  valors  van  ser  cambiats 
— exclama — tot  lo  que' s  va  formular  y  promul¬ 
gar  va  ésser  anti-vital.  Ab  la  escusa  d'una  vida 
del  esperit  fora  del  món ,  aquest  va  ésser  decla¬ 
rat  font  de  pecat ,  origen  de  crim ,  y  l'Home 
atenuat ,  debilitat  y  convertit  en  esclau  volun¬ 
tari. i)  —  Y  aqui  prorromp  en  diatribas  contra 
l’esperit  juhéu,  que  va  venjarse  del  Món  que’l 
dominava  infiltrantli’l  servil  esperit  de  mi¬ 
sèria.  Seguint  aquesta  tendencia,  escriu  el 
Crepúscul  dels  ídols ,  L' Anticrist,  y’l  poema 
Aixís  parlà  Zarathustra ,  remontantse  al  crea¬ 
dor  del  Mazdeisme,  que  va  dar  à  la  rassa 
Aria’l  primer  Códich  de  Moral  forta  y  digna. 

Pròpiament,  tot  lo  qu’escrigué  en  Nietzs¬ 
che  pot  reduhirse  à  lo  següent:  Estudis  cri- 
tichs  admiratius  y  comprensius  de  la  Grècia 


antiga;  estudis  y  critica  amarga  del  Cristia¬ 
nisme;  anàlisis  de  la  societat  moderna,  tro- 
banthi  al  home  com  un  animal  qu’ha  sigut 
fort,  peró  qu'està  atenuat  per  dinóu  sigles  de 
moral  cristiana,  que  l’ha  convertit  en  un  ser 
insignificant  domesticat;  inmens  amor  per  la 
dignitat  humana;  teoria  de  la  lluyta  à  fi  de 
produhir  un  ser  superior,  el  Superhome, 
qu’ell  concebeix  com  una  especie  de  divinitat 
sobre  la  Terra. 

Aquesta  es,  en  ultim  resultat,  la  sintesis 
de  las  obras  d’en  Nietzsche,  qu’estàn  es- 
critas,  en  general,  en  un  estil  aforistich, 
en  curts  pàrrafos,  ó  com  à  postulats  ó  bé 
sentencias  aisladas.  La  que  més  s’aparta  d’a¬ 
quest  estil  trencat  (en  la  forma,  no  en  la 
idea),  es  el  Aixís  parlà  Zarathustra .  En  aques¬ 
ta  obra,  en  Nietzsche  pren  l’estil  dels  antichs 
poemas  religiosos  y  parla  com  els  Vedas  ó 
com  V Avesta.  La  visió  profètica  arriba,  y  ve 
la  paràbola.  Sembla  verdaderament  un  pro¬ 
feta  inspirat  d’aquells  de  l’alta  Antiguitat  as- 
siàtica.  Hi  ha  moments  qu’arriba  àfer  l’efecte 
d’un  Sinahi  ple  de  llampechs.  La  seva  inte- 
ligencia  projecta  una  viva  llum,  sobtada,  so¬ 
bre  recóns  desconeguts  de  la  naturalesa  hu¬ 
mana.  Ab  una  frase  aclara  las  qüestions  més 
foscas. 

S’han  dit  moltas  bestiesas  apropósit  d’en 
Nietzsche.  Sent  tal  volta’l  pensador  més  ge¬ 
nial,  més  progressiu  y  més  encoratjant,  pres 
en  conjunt,  de  la  nostra  època,  se  l’ha  volgut 
presentar  com  un  criminal  per  tots  els  reli¬ 
giosos  fanàtichs.  El  juhéu  judaisant  que  fir¬ 
ma  ab  el  pseudònim  de  Max  Nordau  ( i ),  l’in¬ 
sulta  y  li  diu  qu’es  un  rabiós  ple  de  furia, 
que  profereix  paraulas  incoherents,  etc.,  etc. 
Altres  atribuheixen  à  gelosia  la  seva  ruptura 
ab  Wagner  y  ab  Schopenhauer;  altres  diu- 
hen  que  la  seva  bojeria  venia  de  las  sevas 
ideas,  y  altres  qu’aquestas  venian  de  la  seva 
bojeria.  Y  res  de  tot  això:  la  bojeria  sols  li  va 
arribar  al  final,  després  de  l’última  conges¬ 
tió,  produhintli  un  eclipse  de  la  rahó;  las  al- 
tras  interferencias  eran  sols  atachs  epilepti - 
formes;  quan  li  passavan,  com  si  acumulés 
forsa  y  la  gastés  d’un  cop  pel  temps  en  que 


(i)  Individuu  del  comitè  de  la  reconstrucció  de  Je- 
rusalém. 

no  havia  trevallat,  produhía  obras  marave- 
llosas. 

Nietzsche  tenia  una  constitució  robusta  y 
sana,  y  may  va  demostrar  ni’l  menor  sinto- 
ma  de  neurosis  avans  de  1870.  Peró  va  arri¬ 
bar  la  guerra  franch-alemana,  y  essent  mo- 
vilisat  per  l’imperi  germànich,  va  tocarli  anar 
agregat  à  las  ambulancias  de  Sanitat  com 
oficial  ajudant,  y  al  li ,  de  resultas  d’una  cay- 
guda  de  cavall,  en  la  que  rebé  una  conmo- 
ció  fortíssima,  va  contraure'l  comensament 
d’una  malaltia  grave.  A  partir  d’aquest  mo¬ 
ment,  van  declaràrseli  unas  fortas  migranyas 
de  temps  en  altre.  Aquestas  migranyas  pcrió- 
dicas  van  anar  aumentant,  donantli  vòmits, 
mals  d’estómach  y  pertorbacions  de  la  vista. 
Fins  à  1875,  aquestas  crissis  venen  de  tart  en 
tart  y  son  lleugeras.  Després  d’aquesta  fetxa 
s’accentúan,  y  pels  mesos  de  desembre  y  ja- 
ner  afectan  un  caràcter  grave.  L’hivern  de 
1876  à  77,  que  passa  à  Italia,  no  li  porta  pas 
gran  millora  durable.  Sols  fa  las  crissis  més 
curtas.  Fins  al  janer  del  1880,  passa  tres  anys 
entre  la  vida  y  la  mort,  lluytant  sense  desco- 
ratjarse  ab  el  seu  mal.  A  forsa  d’energia  y  de 
voluntat,  triomfa  d’aqueix  mal  y  enrobusteix 
son  cos  y  la  seva  pensa;  y  à  partir  del  1882 
va  millorantse,  y  comensa  à  escriure  las  se- 
vas  obras  més  serias.  Passa’ls  hiverns  à  Gè¬ 
nova  y  Niza,  y’is  estius  à  l’Engandrica,  à 
Suissa.  Alashoras  escriu  Lo  gay  saber;  en  1885 
acaba’l  Zaralhustra;  en  1886  Més  enllà  del 
Bé  y  del  Mal\  en  r  ;8  ;  la  Genealogia  de  la  Mo¬ 
ral  y  d’altras,  y  en  1 888  el  Crepúscul  dels  ídols 
y  l' Anticrist.  Després  escriu  las  obras  contra 
Wagner,  y  à  fins  de  desembre  y  primers  de 
janer  del  1889,  se  li  declara  la  bojeria  després 
d’un  atach  fort  de  congestió  cerebral  no  do¬ 
minada;  y  aquesta  passada,  va  quedarli 
un  estat  d’estupor  y  una  inteligencia  com 
paralisada,  anant  decayent  fins  à  la  seva 
mort,  ocorreguda  fa  pochs  dias. 

Pompeyus  Gener. 


PASTORAL 

Ni  un  sol  núvol  trenca  la  intensa  blavor 
del  cel. 

Ben  ajegut  à  l’ornbra  fresquivola  d'una 
pollareda,  à  través  de  la  claror  irisada  que’s 


filtra  entre’l  fullat je,  oviro  l’alt  Montseny, 
imponent  y  majestuós,  resplandint  ab  tons 
blavenchs,  sota  l’incendi  d’una  tarda  xar- 
dososa. 

Al  meu  entorn,  las  vacas  brandan  llurs  es- 
quellas  y  pasturan  tranquilament ,  entre’ls 
crits  dels  baylets  que  las  guardan.  Un  rierol 
atravessa’l  bosquet:  l’aygua  llisca  silenciosa, 
reflectint  els  cims  elevats  dels  arbres,  quals 
plomatjes  s’inclinan,  blincantse. 

Y  ben  ajegut,  à  l’ombra  fresquivola  de  la 
pollareda,  s’apodera  del  meu  esperit  la  in- 
mensa  buvdor  de  las  pastorals.  Sento  min¬ 
var  la  esllanguida  poesia  dels  camps,  y  anyo- 
ro’l  drama  humà.  Res  me  diuhen,  pera  for- 
marlo,  els  vells  pagesos,  seriosos  y  capficats, 
ni  las  noyas  vermellas  y  robustas,  ni’ls  car¬ 
ros  atapahits  de  grana  ó  de  suro,  caminant 
mandrosament  entre  núvols  de  pols. 

Y  aquesta  gran  buydor  m’ajuda  à  compen- 
dre  l’esfors  gegantí  dels  qu’han  arrencat  de 
la  gran  monotonia  dels  camps  y  de  las  pla¬ 
nas.  dramas  terribles  ó  idilis  exquisits. 

Aixis  admiro  ensemps  la  deliciosa  Pastoral 
de  Beethoven,  reflex,  cent  cops  embellit,  de 
las  impresions  de  Natura,  que  no  sempre 
produheix  melodias  tan  plascentas  ni  harmo- 
nias  tan  dolsas,  y  la  tragèdia  brutal  de  La 
Terre,  de  Zola,  esclat  furient  y  carregat  de 
passions  primitivas,  verges  de  refinaments. 

Y  en  tant,  la  pastoral  desenrotlla  al  meu 
entorn  variacions  innombrables  sobre  un 
motiu  pobrissim  y  no  gayre  definit.  El  dols 
ventet  arrenca  dels  arbres  las  fullas  secas  que 
giravoltan  suaument.  Els  baylets  cridan  y’s 
tiran  pedras,  y’is  aucells  fugen  esferehits. 

Quan  la  xardor  decàu  ab  el  crepúscul,  em¬ 
bafat  de  poesia  camperola,  me’n  torno  à  la 
vila,  quinas  torras  antiquissimas  s’alsan  ab  la 
tràgica  majestat  de  las  cosas  enrunadas,  ne- 
grencas  y  altivolas,  admirablement  retalladas 
sobre’l  cel. 

La  nit  va  cayent.  Els  tous  d’arbres  s’enfos¬ 
queixen.  La  inmensa  nota  verda  que  du¬ 
rant  el  dia  lluheix  esplèndidament  ferida  pels 
raigs  de  Sol,  se  fon  poch  à  poch  y’s  conver¬ 
teix  en  una  taca  negrissima  que’s  pert  à  l’ho¬ 
ritzó.  Las  estrellas  parpellejan.  Del  riu  pu- 
jan  alens  frescals  y  humits.  Cada  quart  d’ho¬ 
ra,  els  alertas  dels  centinellas,  desde  l’antich 

castell,  creuhan  l’espay  dormit  y  moren  me- 
langiosament. 

Y  en  mitj  de  la  tristesa  d’una  nit  de  poble, 
surgeixen  d’un  piano,  elegants  y  alhora  enér- 
gichs,  els  ritmes  d’un  Walz-Boston,  com  re- 
cort  de  las  ciutats  alegres  y  llunyanas,  que 
fruheixen  aixelabradament,  plenas  de  vida, 
de  voluptat  y  de  joya. 

G.  Zanné  Rodríguez. 


A  UN  AMICH  DE  FORA 

Estimat  amich:  Un  sol  espléndit,  enllu- 
hernador,  desvergonyit,  ens  envia  contínua¬ 
ment  manats  de  llum  y  calor. 

La  plana’s  caldeja,  el  cos  se  torna  peresós, 
s’ensopeix  la  imaginació...  Mes  de  son  em- 
borratxament  ne  surten  alenadas  febrosas. 

Ah,  tranquils  moradors  de  la  montanya, 
cóm  os  envejo! 

Passaren  las  populars  diadas  de  Sant  Joan 
y  de  Sant  Pere,  ab  son  rossech  de  foch  y 
alegria,  de  llegendas  y  misteris...  remem- 
bransas  del  paganisme,  extrany  maridatje 
d’aquest  ab  la  religió  del  Crist. 

Al  veure  las  nocturnas  parellas,  els  rostres 
animats,  encesa  la  mirada,  esmunyintse  de 
la  zona  de  claror  sinistra  projectada  per  las 
fogueras  cap  à  las  ombras  tremolosas,  recór- 
dava’ls  quadros  de  l’Anglada. 

Mes  no  era’l  saló  parisench,  ab  trajos  luxo¬ 
sos  de  color,  llampants  y  sugestius,  llums 
soperbas,  atmosfera  enrarida,  vibrant  de  no- 
tas  sonoras... 

Eran  els  carrers  v  plassas  públichs,  las 
atapahidas  botigas,  las  miserables  golfas,  la 
escaleta  estreta  y  perillosa,  pla  y  montanya, 
l’inmens  saló  d’hont  ne  sortia  una  remor 
confosa,  com  de  dissapte  de  bruixas,  corri  de 
disbauxa  de  feras  en  las  profonditats  de  las 
covas,  com  l’eco  aixordador  de  las  elegants 
festas  gregas,  de  las  fast.uosas  saturnals  ro- 
manas... 

Y  com  hi  manca  la  grandiositat  d’aquellas, 
perque  fins  en  las  manifestacions  del  vici 
som  petits,  quan  s’enfonzin  las  modernas 
ciutats,  cauran,  no  com  el  musculat  gladia¬ 
dor  combatent  ab  el  lleó  de  las  selvas,  sinó 
com  el  tisich  corsecat  pels  microbis. 

Y’s  barrejavan  en  l’extrany  murmuri,  l’es- 


petech  de  las  fustas  vellas  encesas,  la  roga¬ 
llosa  veu  del  borratxo,  els  xiscles  de  la  quit¬ 
xalla,  las  insinuants  paraulas  dels  joves, 
l’imperceptible  frech  d’un  bes  y... 

Y  de  la  condensació  de  tants  vapors,  n'han 
de  caure  llàgrimas  amargas  y  ruhentas,  y’is 
crits- ubriacadors  han  de  convertirse  en  ge- 
mechs  de  vergonya. 

Com  altre  Dioclecia,  ja’t  veig  cavant,  ade- 
lerat,  en  el  petit  y  retirat  hort  de  ta  casa. 

Hauràs  remuntat  el  Llobregat,  entafurante 
per  las  capritxosas  cingleras  de  la  Consola¬ 
ció,  reposant,  avans,  en  el  deliciós,  frescal  y 
amagat  pont  de  Raventi;  hauràs  estudiat  à 
Bagà  els  temps  mitj-evals,  y  reprenent  el  ca¬ 
mí,  haurà  fruhit  ton  ànima’ls  goigs  inefables 
de  una  naturalesa  tan  gran  com  variada,  tan 
poètica  com  ufanosa,  fins  que  detindria  tos 
passos  y  sospendría  ton  esperit  la  colossal 
roca  quinas  espatllas  aguantan  l’enasprat 
poblet  de  Castellar  de  Nuch,  mentres  sas 
plantas  foragitan  de  sas  entranyas,  per  sas 
golas  monstruosas,  la  fresca  v  esvalotada 
aygua  del  feyner  riu. 

La  flonja  boyra  embolcalla  l’alterosa  serra; 
els  abets  solitaris  mouhen  mandrosament  las 
fullas;  l’amagada  cascata  plora  sa  eterna 
cayguda;  l’altiva  àliga  cerca  son  niu  arrapat 
al  cingle  inaccessible;  el  petit  poblet  dorm 
arrupit  en  la  falda  de  la  roca,  y  las  vibra¬ 
cions  del  Angelus  trencan  la  quietut  miste¬ 
riosa  ab  sons  acompassats.  esllanguits,  tris¬ 
tos,  qu’estremeixen  la  gemada  vall  y  se  n 
pujan  à  la  congesta  altíssima... 

Es  verge,  sí,  es  verge!  La  planta  del  afe- 
mellat  modern  tmirisle  no  l’ha  profanada, 
Sols  hi  trescan  l’ardit  pagès  ó  l’excursionista 
entussiasta.  El  baf  d’una  civilisació  falsa  no 
ha  esvahit  l’encantament  de  las  fondaladas, 
el  misteri  dels  vells  boscos;  las  blancas  cla- 
pas  de  neu  restan  puras;  bategan  en  lo  cor 
dels  montanyenchs  las  encisadoras  llegen¬ 
das;  encara  la  ninfa  alegra  las  arbredas  y  las 
invisibles  donas  d’aygua  saltironejan  en  els 
estanys  atractivols. . . 

Alegreuvos,  montanyas  desitjadas!  Des¬ 
perta,  amich  meu!  Llambrega  à  sol  ixent!... 
Com  vol  d’aurenetas,  ab  fressosa  xerradissa, 
escampadas,  lleugeras,  ayrosas...  ja  pujan!... 

Deixan  la  plana  ardenla,  la  ciutat  abrusado- 
ra!...  {No  las  coneixes?  Mira  aquell'a  de  linias 
suaus,  ulls  somniadors,  boca  estotx  de  besos; 
y  l’altra  de  més  enllà,  enjogassada,  riallera, 
petita  y  grassoneta.  Fixat  ab  la  de  cara  es- 
blaymada  y  esguart  voluptuós... 

Aus  montanyencas,  à  vostres  cants  melo- 
diosos  s’hi  uniran  sas  veus  argentinas.  Flors 
bellas  y  aromosas,  sadolleulas  de  subtils 
perfums,  enjoyéu  son  pit  de  verge  ab  vostres 
capolls  encesos.  Fontanas  delitosas,  uns  11a- 
bis  enrojits  xuclaran  vostras  transparents  ay- 
guas.  Oreig  fresquivol,  jugant  ab  sos  finís- 
sims  cabells,  ompla  sos  pulmons  de  nova 
sava... 

Y  la  Vida  esclatarà  arréu,  potent  y  benfac- 
tora;  la  Natura  s’estremirà  de  goig;  de  tots 
indrets  brollarà  la  ditxa,  y  com  onada  victo¬ 
riosa,  l’Amor  deixondirà  la  terra. 

Y  en  las  horas  melangiosas  del  cap-vespre, 
quan  de  las  fredas  clotadas  s’alsin  las  pro- 


tectoras  ombras  de  la  nit,  dels  cims  dels  alts 
turons  s’esborrin  els  darrers  daurats  reflexos 
de  llum,  y  l’afalagador  ventijol  remogui  las 
endormiscadas  fullas,  una  sensació  indefini¬ 
ble,  de  plahers  paradissíachs  ab  vestimenta, 
d’éxtassis,  fluhirà  dels  cors. 

Y  en  el  si  de  la  fosca,  sospirs  semblants  à 
gemechs,  Uabis  que  no  parlan  y  besan.  ulls 
tancats  que  veuhen  en  las  tenebras,  mans 
qu  ’  acaricían  ,  sers  que’s  fonen  en  llarga 
abrassada... 

{Somni,  oy?  Si.  Ilusions,  somnis!  Al  sen¬ 
tir,  ellas,  en  sa  delicada  pell,  las  primeras 
alenadas  de  la  tardor,  devallaràn  d’aqueixos 
llochs  incomparables,  atretas  pe’l  xuclador 
etern  de  la  ciutat;  y  tornaran  à  llur  vida  ar¬ 
tificial  y  aclaparadora,  que  las  marceix  com 
las  flors  que  viuhen  en  paratjes  pestilents... 

Teu, 

Antoni  Sayós  y  Parramon. 


LA  CASA  ABANDONADA 

S  alsava  de  las  altras  allunyada 
com  aquell  qu’oprimit  per  un  desvari 
s’aparta  d’entre’l  bruyt  de  la  gentada 
glatint  per  desfogarse  solitari. 

S’alsava  silenciosa 

voltada  d’una  tapia  ruinosa 

y  un  jardí  malaltís  com  la  tristesa; 

solzament  la  brancada  ploricosa 

d’un  sàlzer,  conservava  sa  fúnebre  bellesa. 

Com  un  mort  que  té  closas  las  parpellas, 
mantenia  aclucadas  las  portellas 
dels  despintats  balcons; 
y  enllà  de  la  grogosa  vidriera 
entelada  ab  un  vel  de  polsa guera, 
l’infant  hi  somniava  fantàsticas  visions. 


com  s’ensenya  la  carn  enfredorida 
darrera  d’una  vesta  espellissada. 


Y  l’eura  s’enfilava  cada  día 
paret  amunt,  teixint  la  vestidura 
que  un  altre  temps  seria 
la  mortalla  tot  junt  y  sepultura 
d’aquell  gegant  de  pedra  que’s  moria. 

Al  cim  de  la  teulada,  arrapadissa, 
la  molsa  s'hi  criava  en  bella  escampadissa; 
y  la  casa  era  sempre  solitaria 
com  el  fons  d'una  tomba  funeraria. 

Fins  els  aucells  fugían  de  sa  vista; 
qu’al  traspassar  la  rústega  teulada 
s’esmunyían  volant  à  la  callada... 

Tan  sols  l’óliva  trista 
s’acullía  en  sa  fosca  malhaurada. 


Y’l  sol  aponentat  de  cada  tarde 
visitava’ls  jardins  cuberts  de  farda 
y  à  n’ella  la  tenyia  de  pàlida  grogor. 
Semblava  qu’estrafés  la  fesomia 
d’un  tísich  que’s  consúm  día  per  dia 
perdent  junt  ab  las  forsas  el  color. 


Y  la  capa  de  cals  encendrosida 
s’escrostonava  à  claps 
ensenyant  la  rajola  despullada, 


Lluís  Gispert. 

L’ALIGA  DE  CANIGÓ 
(Rossellonès.) 

Allà  d’allà,  amunt  y  amunt  encare,  tant 
com  los  ulls  s’hi  poden  véurer,  congestes 
platejades  de  neu  dormen  com  mar  rabiosa 
tot  de  cop  gelada...  A  baix,  là  quietut  eterna 
de  les  penyatères;  à  dalt,  la  quietut  dels  ay- 
res  sens  alé.  Sols  l’àliga,  à  la  pica  de  Cani¬ 
gó,  aleteja  ensà  y  enllà,  amb  fregor,  escor- 
cullant  tots  los  recons,  y  potser,  sentint 
farum  d’algun  isart  ó  d’alguna  dayna. 

No  se’n  donava,  ell,  d  aquella  mirada  en- 
lluhernadora  de  neu  que  encaputxa  la  serra 
de  cim  avall;  no  li  feyares  la  rufacada,  lo  pe- 
dregam,  ni  l’espatech  del  trons!  Ell  havia 
vist  tants  y  quals  tramontanals  que  fan,  à  la 
tardor,  dels  ramadets  d’ovelles,  un  camí  de 
carns  estripades  y  d’ossos!...  havia  vist  pas¬ 
tors,  abrigats  de  pells  de  moltó,  ells,  fills 
montanyesos  de  Castell  y  de  Sant-Salvador, 
se  morir,  corgelats,  dins  de  les  torbeguères!... 
havia  vist  los  bous  gegants  de  la  vacada  de 
Pla  Guillem,  estirar  el  coll,  pel  mitg  del 
temporal,  clucar  los  ulls  enterbolits,  y  s’ajo¬ 
car,  foguejats  pel  tro!... 

Tot  aixó  moltes  vegades  ho  havia  vist 
l’àliga  hermosissim,  sens  may  ni  tremolar, 
arrelat  que  semblava  à  la  seua  roca  de  granit. 

Es  que  Canigó,  monlanya  de  llamps,  es¬ 
llavissades  y  barranchs,  tot  soviny  sosmo- 
guda  per  retrunys  espantosos,  es  la  casa  pay- 
ral  de  l’àliga.,  Hi  té,  per  palau,  lo  cingle  de 
T retze-Vents;  per  espills,  los  gorchs  de  Cadi; 
per  passeig,  los  rius  desde  Sant  Guillem  à 
Sant  Martí;  y  per  miranda,  la  pica  atrevida 
de  Canigó! 

....  Es  una  vesprada  d’hivern;  de  sopte, 
apar  un  temporal,  los  núvols  negres  tapan 
lo  sól.  Apa!  lo  follet,  udolant  amb  ranchs 
xisclets,  descapdella  polsaguera  de  neu,  à 
brassades,  trosseja  grosses  penyes,  capgira 
pins  y  castanyers,  rodola  congestes  rostós 
avall,  fent  trontollar  la  montanya. 

Tant-mateix,  qual  un  gegant  antich,  l’àli¬ 
ga,  encimallat  à  la  pica  de  Canigó,  s’estar- 
rufeix,  s’erissa  sobre  ses  urpes  de  ferro,  y 
los  ulls  calats  d’ira,  com  si  saludés  l’hora 
última  de  sa  vida,  arrenca  un  crit  regullos — 
badall  esglayador— se  colltorseix,  y  estenent 


les  ales,  cau,  y  se  xafa  à  baix  d’una  penye- 
tera... 

Tot  arreu-arreu,  lo  torb  li  respongué  amb 
un  agre  bram  d'adiu,  y  de  prompte,  sus  l’àli¬ 
ga  qu’era  rey  de  Canigó,  s’arrotlla  y  s’apilota, 
à  faldades,  neu  y  més  neu... 

May  dingus  sabrà  lo  sudari  amb  quin  es 
amortallat  lo  princep  de  l’espay...  may  din¬ 
gus  desabrigarà  de  sos  llensols  la  majestat 
del  aucell  real,  antes  vehí  del  cel. 

Si,  àliga!  colgat  ara  dins  ton  capsal  de 
gibre;  sense  temor  hi  podes  fer  non-non.  La 
tempestat  t’ha  fet  un  amagatall  dins  l’infinit 
del  nevat  Canigó.  Per  cobrecel  tendràs  lo 
firmament  de  Rosselló,  y  per  llantió  la  pla¬ 
tejada  lluna. 

JULES  CORNOVOL, 
Rector  d’Urbanya,  en  l’alt  Conflent. 


ESCLATS* 

Benehit  sigas,  amor,  ja  que  tu  confortas 
mon  ànima.  Benehit  sigas,  ja  que  tu  has  fet 
reviscolar  mon  cor  feble,  y  m’has  omplenat 
de  fam  de  viure,  d’anhel  de  produhir.  M’has 
fet  sentir  l’esplet  de  vida  que  porta  en  si  la 
jovenesa,  quan  estava  ensopit,  inondat  de 
fonda  melangia. 

Avuy,  donchs,  canto  ab  tota  la  forsa  de 
mos  pulmons,  junt  ab  el  poeta:  Lloansa  al 
amor;  l’amor  es  vida!  Y  cóm  no  cantarlo,  si  es 
el  poema  etern! 

També  jo  vuy  dedicarli  al  amor  aquest  hu¬ 
mil  cant.  Si  no  té  l’accent  inspirat  dels  poe- 
tas,  semblarà  al  menys  una  oració,  una  pre¬ 
garia  que  surt  del  fons  d’un  cor  aconsolat, 
del  lloch  ahont  hi  niuha  l’amor  pur,  l’amor 
veritable. 

Qué  bonich  ha  d’ésser  fruhir  el  goig  d’es¬ 
timar,  allà  al  lluny,  al  cim  d’aquellas  serra- 
ladas  que  com  franja  moradenca  que  festo- 
neja’l  cel,  ovirém  desde  nostra  gabia,  des¬ 
de  aquests  carrers  que  ab  sos  encreuha- 
ments  dibuixan  una  reixa  qu’es  la  reixa 
que’nstanca!  Cóm  la  contemplo  aquella  fran¬ 
ja  terbolenca  que  m’apar  que  s’apropi  per  en- 
dúrsemen  junt  ab  ella ,  mentres  me  trobo  cla¬ 
vat  à  ciutat,  soterrat  en  aquesta  clotada  plena 
de  llot,  voltat  de  sers  que  no  senten  ni  pen- 
san,  respirant  ayre  saturat  del  vici  que  porta 
en  si  la  esterilitat  que  migra’l  cos  y  l’ànima! 

Quínas  ilusions  m’han  fet  nàixer  aquells 
poetas  qu’en  inspiradas  estrofas  cantan  1  a- 
mor  del  bosch!  Cóm  batega  mon  cor  febrós, 
ple  d’ansias  y  desitjós  de  rompre’ls  barrots 
de  la  gabia,  volar  com  un  aucell  al  casal 
qu’ells  tenen,  y  fruhir  de  lo  que  sols  he  vist 
en  somnis,  ab  els  ulls  de  la  ilusió!  Ab  quin 
goig  més  gran,  ab  quina  rialla  més  burleta 
empendria  la  volada,  tot  mirant  de  reull,  com 
el  fel  is  al  degraciat,  à  aquesta  societat  que 
tant  me  cansa  ,  exclamant  al  ensemps  : 
— «Adéu,  adéu,  aucells  de  gabia!  Rabejeuse 
forsa  en  el  llot,  acabéu  d’exprémer  en  ell  el 
cor  v’l  cervell,  que  jo  me’n  vaig  à  la  regió  de 
la  puresa !...» — 

Peró,  ah!  que  las  ilusións  no  volen  tor- 
narse  realitat,  y  m’haig  de  quedar  encastat 
aqui,  lluvtant  perque  no  s’apoderi  de  mi  la 
malastruga  y  mon  cor  no  s’impregni  del  baf 
de  la  societat  viciosa. 

Estich  condemnat  .à  viure  aquí  à  ciutat, 
ahont  està  tot  saturat  de  raquítica  sava! 

Pere  Cavallé. 


NOVAS 

Y  qué’n  fan  dir  de  tonterias  y  disbarats 
l’amor  propi  ferit  y’is  defectes  y  passions  fu- 
hetejats! 

Aqui  tenen  un  senyor  que's  diu  don  Ma¬ 
nel  Maria  lllas  y  Fabra,  que,  per  si  à  algú  se 
li  va  ocorre  fer  notar  lo  que  tenen  de  salvat- 
je  las  corridas  de  toros  y’l  rebaixament  moral 
de  que  donan  probas  els  seus  partidaris,  s’ha 
proposat  demostrar  que  sols  ab  l’estudi  y’l 
trevall  s’adquireix  aquella  serenitat  de  judici 
y  aquella  visió  perfecta  de  la  realitat  de  la 
vida  que  son  qualitats  preubadas  dels  homes 
verament  ilustrats. 

Y  s’ha  pres  tan  à  pit  la  demostració  d’à- 
queixa  veritat  que  no  sembla  seva,  que  vin- 
ga  consultar  llibres  y  pergamins,  códichs  y 
documents  diversos,  y  un  cop  ben  empapat 
de  sanitosa  doctrina, ’s  despenja  ab  tres  ar¬ 
ticles  atapahits  de  citas,  noms  y  números, 
per’  arribar  al  fi  à  n’aquellas  conclusions  tan 
propias  del  Brusi ,  qu’ho  diuhen  tot  no  di- 
hent  res;  una  de  freda  y  una  de  calenta,  y  que- 
dém  enterats. 

El  senyor  lllas  no  es  pas  un  defensor  de¬ 
clarat  de  las  corridas  de  toros.  Deu  ens  en 
guard  qu'ho  fos.  Es  lo  qu’ell  diu:  pero ,  como 
que ,  no  obstante ,  sin  embargo ,  sempre  n’hi  ha 
hagut  y  sempre  han  agradat. . .  res,  papas  ve¬ 
nen  y  capellans  van,  y  reys  y  comtes  y  ex- 
comunions  y  privilegis,  etc.,  etc.  Eh  que  n’es 
d’erudit  el  senyor  lllas?  Aixís  es  com  se  trac- 

tan  las  qüestions  cientificas,  artísticas  y  fi  1  o- 
sóficas!  Ab  coneixement  de  causa,  ab  enteni¬ 
ment,  ab  método!  Això  de  que  n’hi  hagi  prou 
ab  veure  las  entranyas  d’un  cavall  ó  d’un  ho¬ 
me  escampadas  per  la  plassa  pera  calificar 
l’espectacle  de  salvatje,  sols  ho  poden  dir  els 
ignorants  que  per  tot  arréu  se  fican.  PHs  ho¬ 
mes  de  pes,  els  sabis,  els  lllas,  han  de  re- 
montarse  à  la  razón  suprema  de  las  causas  úl- 
íimas ,  que  tot  ho  aclareix  y  tot  ho  explica. 

Ara  que  ja  ha  acabat  d’estudiar  assunto 
tan  trascendental,  com  qu’ell  ja  ho  deu  saber 
que’l  temps  es  or,  n’hi  recomaném  un  altre, 
també  de  gran  interès,  y  que  ja  ha  sigut  es¬ 
tudiat  per  algú,  més  no  ab  l’atenció  y  amore 
que’l  senyor  lllas  sab  posar  en  l’estudi  dels 
grans  problemas  filosófich-socials.  L’assunto 
es  aquest:  La  calabaza  en  almíbar  como  ele- 
mento  de  nutrición  intelectual. 

N'hi  ha  de  pergamins,  y  d’encíclicas,  y  de 
rescriptes  que  n’han  parlat!...  Cregui  que  té 
feyna  tallada  per  temps.  Y  qu’estudihi,  sobre 
tot,  qu’estudihi  forsa,  que  sens  estudi  no  la 
sabrà  trobar  may  la  diferencia  que  hi  ha  en¬ 
tre  un  cap  de  persona  veritable  y  una  calaba 
za  autèntica. 

La  prempsa  diaria  ha  publicat  la  noticia 
de  que’l  Consell  del  Banch  d’Espanya  va  di¬ 
rigir  à  la  Junta  del  Hospital  de  la  Santa 
Creu  una  proposició  per’adquirir  el  Teatre 
Principal,  enderrocarlo,  y  en  son  lloch  edifi¬ 
car  la  sucursal  de  dit  Banch  en  nostra  ciutat. 

Es  de  desitjar  que  la  proposició  no  pros¬ 
peri.  Per  més  qu’actualment  no  sigui  gayre 
freqüentat  pel  públich  nostre  Teatre  Princi¬ 
pal,  ell  ha  constituhit  una  de  las  més  grans 
fonts  de  la  cultura  barcelonina,  y  en  son  re¬ 
cinte  hi  ha  ressonat  la  veu  dels  més  grans 
artistas,  fent  vibrar  las  ideas  dels  més  pre- 
clars  autors.  Sa  historia  es  gloriosa:  convé, 
donchs,  no  ferlo  desàpareixe. 

Veyàm  qué  resoldrà  la  Junta  del  Hospital 
de  la  Santa  Creu,  enfront  de  las  exigencias' 
del  Badell  d’Or. 

El  Jurat  calificador  del  darrer  Certamen 
literari  d’Olot,  ha  dat  el  següent  veredicte: 

Flor  natural.  —  Poesia  núm.  so.  «El  mal 
vent».  Lema:  Passarà? 

Premi  de-la  Agrupació. — Poesia  núm.  94. 
«La  Patria».  Lema:  Dulcis  amor  patriae. 

Premi  del  Rvnt.  Sr.  Rector.  —  Poesia  nú¬ 
mero  1 1 8 .  «Resignació  y  esperansa)).  Lema: 
Avia  y  neta. 

Premi  de  don  Joseph  Puig. — Poesia  nú¬ 
mero  15.  «Nocturn».  Lema:  Guaytant  un 
quadro  d’en  Vogeler. 

Premi  de  don  Miquel  Blay. — Poesia  nú¬ 
mero  33.  «El  Rossinyol».  Lema:  Modernis¬ 
me?... 

Premi  d’en  Mariàn  Vayreda. — Composició 
núm.  85.  «La  Rosó».  Sense  lema. 

Premi  de  don  Celesti  Devesa. — Poesia  nú¬ 
mero  76.  «Cansons».  Sense  lema. 

Premi  de  don  Lluis  Plà. — Poesia  núm.  10. 
«Compliments».  Lema:  No  passan  de  las 
dents. 

Premi  del  «Arte  Cristiàno». — Composició 
musical  núm.  1  1  3 .  «El  Reyet».  Lema:  Jesús 
Rey  dolcissim  mon  amor. —Accèssit.  Com¬ 
posició  musical  núm.  126.  «El  moliner». 
Lema:  A  quin  m.ol i  vas,  etc. 

Els  demés  premis  no  s’adjudican. 

La  repartició  dels  premis  adjudicats  tindrà 
lloch  el  dia  9  del  actual  septembre. 

Ha  solicitat  oficialment  sa  admisió  à  la 
Unió  Catalanista ,  l’associació  «Lliga  Catala¬ 
nista»,  de  Reus. 

Dissapte  passat  l’associació  democràtica 
catalanista  «Catalunya  y  Avant»  donà  en  el 


teatre  de  la  societat  recreativa  « Sempre 
Avant»,  una  funció  teatral  à  son  benefici 
que’s  vegé  concorregudissima.  Se  posà  en 
escena’l  drama  en  quatre  actes  d’en  Frede- 
rich  Soler  Las  euras  del  mas ,  essent  molt 
aplaudits  els  actors,  en  sa  majoria  aficionats, 
que  interpretaren  ab  justesa  dita  obra. 

Després  l'a  secció  coral  de  l’Associació 
cantà  varias  pessas  y  cansons  populars  d’en 
Clavé,  Morera  y  Mendelssohn.  Totas  foren 
estrepitosament  aplaudidas  per  l’afinada  in¬ 
terpretació  y  color  ab  que  foren  ditas. 

L’agrupació  dramàtica  «L’Avansada»,  que 
dirigeix  l’ignaci  Iglesias,  donarà  al  «Prado 
Suburense»  de  Sitjes,  ej  dia  8  d’aquest  mes, 
una  festa  artístich-literaria,  estrenantse  un 
drama  en  Ires  actes  del  mateix  Iglesias  titu¬ 
lat  La  mare  eterna. 


Fidel  Giró,  impressor.  —  Carrer  de  València,  311 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 

Catalunya:  Trimestre,  C50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Any  I  -  Núm.  3 1 


Barcelona;,  13  Septembre,  1900. 


SUMARI:  Llegenda  de  la  donzella  heroica,  per  Salva¬ 
dor  Vilaregut.  —  En  Joan  Sitjar,  per  J.  Delpont.  — 
Gran  basar  parisench,  per  Oriol  Marti.  —  «L’Anell 
del  Nibelung»  à  Munich,  per  Joaquim  Pena.  —  Sep¬ 
tembre,  per  Emili  Tarré.  —  Profanació,  per  Xavier 
Viura.  —  Pluja  menuda,  per  M.  Urgell.  —  En  la  cor¬ 
rent,  per  Trinitat  Monegal.  —  Cohanegra,  pei  Joan 
Rosselló,  —  Novas. 


LLEGENDA  DE  LA 
DONZELLA  HEROICA 

. Y  arribà'l  temps  de  las  bremas,  y’is  ce- 

latjes  del  capvespre  esdevingueren  cada  dia 
més  rojenchs...  Las  postas  de  sol  s’emporpra- 
ren  ab  vermellors  sinistres  com  de  sanch... 

Y  demunt  de  las  vinyas,  mortas  pel  fuhe- 
teig  de  la  pedregada  y  las  tempestas  de  la 
guerra,  no  hi  ressonaren  aquell  any  las  can- 
turias  bàquicas  dels  bremadors  espitregats; 
ni  las  rodassas  dels  carros,  rublerts  del  aro- 
mós  y  regalat  fruyt  dels  ceps,  gemegaren  al 
pes  de  la  preciosa  càrrega  ensucrada. 

Ja  feya  temps  que  tota  la  gent  del  país 
sostenia  una  lluyta  folla.  Per  tot  arréu  s’al- 
sava  un  clam  de  desesperació  y  d’agonía.  Els 
lletrats  havian  llensat  sas  plomas,  els  artistas 
sas  arpas  y  cisells,  els  pagesos  sas  eynas. 
Tothom  s’havia  tornat  guerrer;  tots  se  defen- 
savan  ab  follia. 


Las  vilas  agonitzavan.  Als  cims  dels  cam¬ 
panars  giravoltavan  frenéticament  els  bron¬ 
zes  tocant  à  somatent.  Al  mitj  de  las  plassas 
s’alsavan  las  forcas  hont  brandavan  els  cos¬ 
sos  dels  ajusticiats.  Els  nins  y’is  jays  morían 
ab  el  pit  traspassat  pels  ferros  barrohers,  so- 
bre’ls  escons  mateixos  de  las  llars. 

Dins  de  la  ciutat  la  lluyta  era  més  forta 
encara.  Al  foch  esparverador  de  las  bombar- 
das,  s’enfonzavan  las  murallas,  enrunantse; 
y  darrera’ls  munts  de  pedra  esmicolada,  hi 
queyan  estabornits,  plens  de  ferídas,  muti¬ 
lats,  els  cossos  de  patricis  y  menestrals,  de 
nobles  y  ciutadans  de  totas  las  classes...  afer¬ 
rats  à  sa  bandera  santa. 

Y  al  so  majestuós  de  la  campana,  que  des- 
de’l  cim  de  la  torra  més  alta  atiava  encara  ab 
sa  veu  ronca  als  pochs  sobrevivents  y  à  tots 
els  que  sentissin  glatir  dintre  son  cos  no  més 
que  un  feble  alé  de  vida,  reclamant  un  su- 
prém  esfors  pera  salvar  la  patria;  entre’l  fum 
asfixiant  dels  baluarts,  el  baf  de  sanch  y’l 
crit  llastimer  d’agonia  qu’exhalava  la  ciutat 
moribonda.’s  vegé  sortir  de  las  murallas,  al 
devant  de  llarch  estol  de  sitiats,  una  donze¬ 
lla  d’angelical  hermosura,  de  rostre  gro- 
guench,  cabellera  negra  y  mirada  febrosa, 
que  redressantse  esbojarrada  demunt  dels 


482  JOVENTUT 


estreps  de  son  cavall  blanch,  girà’l  cap  envers 
l’atapahida  massa  de  guerrers  espectrals  que 
la  seguia,  y  brandant  un  ferro  quina  fulla 
•  acerada  ferían  intensament  els  darrers  es- 
guarts  del  sol  arrencantne  resplandors  de 
glòria,  exclamà:— «Es  la  espasa  del  sobirà 
sacrificat!  La  gloriosa  espasa  dels  meus  avis! 
Germans,  seguiume!...»  — 

Y  las  paraulas  vibrants  de  la  donzella  es¬ 
petegaren  pels  ayres  ab  ressò  de  bofetadas; 
y  la  lluhentor  de  la  fulla  que  ab  sa  destra 
enlayrava,  de  cop  esdevingué  rojenca,  y  à 
tots  feu  cegar  per  instants. 

Y  tot  l'estol  respongué  ab  cridòria  aixor- 
dadora,  y  l’ardida  capitana’s  llensà  al  lloch 
de  més  perill,  cavalcant  furiosament  son  brau 
corcer,  quinas  crins  escabellava’l  vent  noc¬ 
turn  ab  ratxadas  xardorosas.  Y  seguida  de 
tothom,  mitj  partí  las  apretadas  fileras  dels 
enemichs,  y  va  desapareixe  entre  las  nuvola- 
das  de  fum  y  la  maror  de  la  batalla  qu’es- 
clatava  llavors  ab  sobrehumana  forsa. 

Y  sucumbí  tot  l’estol;  y’s  vegé  caure  de 
son  cavall  à  la  donzella  hermosa,  ab  el  cos 
trossejat,  vessant  la  sanch  à  dolls,  ab  els  ulls 
molt  oberts  clamant  venjansa...  Y  la  ciutat 
caygué. 

Y  mentres  las  ombras  de  la  nit  embolca- 
llavan  la  ubriaguesa  del  monstre  de  la  guerra 
ja  saciat,  una  processó  d'ombras  feya  via  si¬ 
lenciosament  per  entre  las  boscurias  més  pro- 
fondas.  Era  l’enterro  de  la  donzella  angelical, 
de  la  màrtir  ardida.  Monjos  y  fadas,  barrejats 
confosament,  se  la  enduyan  à  pes  de  brassos 
en  mitj  d’una  quietut  sols  trencada  per  ge- 
mechs  llunyans,  tochs  d’agonia  y  sospirs  de 
rossinyol  entre  las  brancas. 

Venian  de  la  ciutat  rendida,  y  se  la  endu¬ 
yan  cap  als  singles  espadats,  cap  à  las  mon- 
tanyas  santas  hont  regnan  els  pastors.  Els 
monjos  rondinavan  pregarias  en  veu  baixa, 
lasfadas  mormolavan  cansons melangiosas. . . 
Mes  ni’ls  uns  ni  las  altras  ploravan.  Feyan 
via  serens,  amunt,  ben  amunt,  com  si  guar¬ 
dessin  un  secret,  com  si  conduhissin  un  tre¬ 
sor  sense  preu,  com  si’l  cadavre  adorable  de 
la  donzella  angelical  fos  una  llevor  preciosa, 
una  reliquia  santa. 


EN  JOAN  SITJAR 
(Rossellonès.) 

Es  amb  un  sentiment  de  vères  que  som 
sapigut  la  mort  del  delicat  poète  y  entussias- 
ta  ampurdanès  En  Joan  Sitjar  (Deu  lo  per¬ 
dó,  y  lo  tingui  à  la  glòria). 

Temps  ha  que’l  coneixia  de  nom,  «lo  can¬ 
tor  de  la  bella  y  pintoresca  afrau  de  la  Vall 
d’Aro»,  com  l’anomenava  En  Joseph  Fran- 
quet  y  Serra,  pel  1890;  y’l  vaig  véurer  per 
primera  vegada  per  Nadal  passat,  à  Barce¬ 
lona;  nos  trobarem  à  la  sala  de  La  Creu  del 
Montseny ,  en  una  sessió  de  literatura  y  de 
música  catalana.  Desde  la  primera  apretada 
de  mà  que’ns  donarem  com  à  catalans  de  les 
terres  vehines  del  Ampurdà  y  de  Rosselló, 
enrahonavem  com  uns  bons  amichs  de  tota 
la  vida;  y  com  haguera  estat,  ja  qu’En  Joan 
Sitjar,  amb  sa  fesomia  de  vellet  alegre  y 
bondadós,  se  feya  estimar  desseguit. 

La  seua  conversa  era  tan  senzilla  y  poèti¬ 
ca  al  encop,  nos  sallía  amb  tan  bons  recorts 
de  la  seua  infantesa  y  de  tota  la  seua  vida, 
qu’erem  una  colla  à  fer  rotllo  al  seu  entorn. 
Me  sembla  véurer,  encare,  los  seus  ulls, 
fins,  lluhents,  movedissos;  la  seua  mostatxa 
recargolada,  y  la  pinzellada  blanca  de  la 
seua  barbixe;  m’apar  ohir  la  seua  veu,  dol- 
sa  y  cantadissa  com  lo  refiler  d’un  aucell  de 
bosch;  me  torna  à  passar  pel  cap  la  puresa 
del  seu  llenguatje,  una  puresa  que  m’estra¬ 
nyava  y  que  sonava  à  l’orella  com  una  remor 
d’aygues  de  montanya  quan  resquilien  entre- 
mitx  de  penyes  y  cingleres. 

^De  qué  nos  parlava?  De  poétes  catalans, 
defelibres  provensals,  d’excursions,  hasta  de 
grammàtica  y  ortografia  catalana;  mes  lo  que 
m’encantà, es  quan  s’aixecà  delavora  deMos- 
sen  Cinto  y  nos  digué  unes  poesies  seues,  de 
quines  més  recordi  una  Rondalla  pera  nins. 

Tant  me  va  agradar  aqueixa  Rondalla ,  que 
tornat  à  Perpinyà  y  repassant  tot  alló  de  la 
meua  estada  à  Barcelona,  vaig  escríurer  al 
senyor  Sitjar  per  li’n  demanar  la  lletra;  no  sé 
cóm,si  la  meuacarta  fou  mal  dirigidaó  peral- 
tre  rahó,  no  rebi  contestació;  y  me’n  sab  greu. 

D’en  Joan  Sitjar  guardem-ne  lo  recort, 
qu’era  un  catalanista  de  debó,  un  poète  de 
la  naturalesa  campestre,  y  sobremanra  ay~ 
mador  de  sa  terra  payral. 


Salvador  Vilaregut. 


J.  Delpont. 

GRAN  BASAR  PARISENCH 

I 

Fransa  y  París. 

L’actual  Exposició  ha  vingut  à  posar  de 
relleu  que  s’està  congriant  à  Fransa  una 
gran  revolució,  qu’ha  de  triomfar  sense  més 
armas  que  las  ideas,  y  ha  de  donar  als  fran¬ 
cesos,  en  la  pau,  la  tan  sospirada  revanche, 
que  may  podrian  obtenir  per  la  guerra. 

El  novell  estat,  criat  per  la  gran  Revolució 
del  sigle  passat,  donà  à  Fransa  una  aparien- 
cia  de  vida  exuberant  y  rica,  peró  en  el  fons 
artificiosa,  faltada  de  realitat. 

En  sa  1 1  uy ta  pels  drets  de  la  Humanitat, 
per  la  Llibertat,  va  atendre  massa  à  las  for- 
mas  y  fórmulas  abstractas,  y  per  aixó  sentí 
la  necessitat  de  crearse  héroes,  es  à  dir,  ho¬ 
mes  superiors,  en  quins  se  trobessin  sinteti- 
sadas  las  més  altas  qualitats  humanas.  Peró 
aqueixa  concepció  extremadament  teòrica, 
influhida,  mal  de  son  grat,  pels  ressabis  de 
las  rónegas  institucions  qu’enderrocaren,  els 
feu  adorar  nous  ídols  que  sols  se  diferencia- 
van  dels  vells  per  sas  flamants  vestiduras. 
Substituhiren  el  poder  imperial  per  la  dicta¬ 
dura  política  y  essencialment  militar,  y  l’a- 
ristocracia  de  la  sanch  cedi  son  lloch  à  un’al- 
tra  aristocracia,  las  dels  parvenus  burgesos, 
tan  falsa  y  viciosa  com  aquella,  peró  menos 
artística  encara.  Necessitavan  la  unió  que 
devia  donarlos  la  forsa,  y  apelaren  à  la  uni¬ 
ficació;  peró  la  centralisació  extremada  con¬ 
centrà  tot  el  calor  en  el  núcleu,  y’l  reste  tin¬ 
gué  de  nodrirse  ab  llurs  sobras  rescalfadas. 
Convertiren  el  patriotisme  en  un  chauvinisme 
insoportable,  y  l’exércit  en  una  comparsería 
d ’apoteossis,  y  feren  de  sos  héroes  uns  prota- 
gonistas  de  melodrama. 

La  reacció  ha  tardat  à  venir,  perque  Paris 
no  es  sols  el  ventrell  de  Fransa  (com  altras 
capitals),  sinó  també’l  cervell,  y  aprofita  y 
honora  tot  lo  bo  vingui  d’hont  vingui,  y 
allí  hi  poden  viure  las  inteligencias  si  no 
s’ofegan  en  las  encofurnadas  cambras  de  la 
Política. 

Peró  ha  vingut  que’ls  francesos  han  repa¬ 
rat  que’l  ser  parisench  es  una  especie  de  tí- 
tul,  de  privilegi,  que  no  poden  disfrutar  tots 
els  que  s’aixoplugan  sota  le  drapeau  de  la 
Patrie;  y  al  veure  que  sa  invencible  armée  era 


vensuda  per  un’altra  encara  més  invencible , 
y  que  l’esperit  de  cos  se  convertia  en  con¬ 
xorxa  de  compares  y  comares,  y  que  à  l’om¬ 
bra  de  la  bandera  tricolor  el  militarisme  no 
era  més  que  un  jesuitisme  de  tons  llam¬ 
pants,  y  que’ls  demostrà’l  Panamà,  V Affaire 
Dreyjus  y  las  moxigangas  de  juheus  y  anti- 
juheus,  que'ls  seus  grans  homes  sols  se  di- 
ferenciavan  dels  altres  per  la  grandesa  dels 
seus  defectes,  y  que  quan  le  soleil  du  midi 
escalfa  las  closcas  tots  senten  corre  per  sas 
venas  la  sanch  de  Tartarin,  allavors  pensa¬ 
ren  en  acabar  ab  aqueix  patriotisme  de  vau- 
deville ,  y  la  reacció  ha  comensat,  vergonyosa 
encara,  lenta,  peró  que  creixerà  sens  dubte  y 
marcarà  ab  un  nou  caràcter  el  sigle  xx. 

Fins  ja  l’amistat  de  Rusia  no’ls  hi  sembla 
tan  còmoda,  y  ja  diuhen  si  aquesta  Exposi¬ 
ció  serà  l’úhima,  perque  paralisa  la  vida  de 
tota  la  Fransa,  y  en  virtut  d’ella  París  està 
pletórich  de  sanch  y  de  riquesa. 

Cert  es  que’ls  parisenchs  no  menyspreuhan 
las  provincias,  peró  sols  las  consideran  com 
à  llochs  d’estiuheig  ó  d’hivernada,  que’s  dig- 
nan  visitar  quan  la  moda  ó  la  necessitat  de 
fer  economías  els  obliga  à  deixar  la  capital. 

En  las  altras  Exposicions,  la  imatje  de 
Fransa  ocupava’l  seti  presidencial;  avuy  so¬ 
bre  la  porta  monumental  de  la  Exposició,  en 
son  lloch  d’honor,  la  estatua  de  la  Parisienne 
com  à  senyora  y  mestressa  reb  als  convidats 
à  la  seva  festa.  Els  llibres,  els  grabats,  las 
revistas  teatrals  ben  clar  ho  indican:  deuria 
titularse  aquest  certamen  universal  Gran  Ex¬ 
posició  de  la  dona  de  París;  y  per  aixó  may 
ab  més  propietat  qu’ara  pot  anomenarse 
Gran  basar  parisench ,  prenent  la  paraula  ba¬ 
sar  en  son  sentit  originari,  es  à  dir,  tal  com 
l’entenen  els  pobles  d’Orient. 


Deixant  aixó  per  mon  pròxim  article,  en 
que  parlaré  dels  forasters  à  Paris, 'permeteu- 
me  dir  quatre  paraulas  respecte  al  regiona¬ 
lisme  qu’ha  de  regenerar  la  Fransa. 

Es  ben  falaguer  pera  nosaltres  catalans, 
que  siguin  els  felibres  nostres  germans,  (que 
ab  las  mateixas  constància  y  veneració  que 
nosaltres  han  conservat  sas  tradicions  artísti- 
cas,  si  no  las  políticas),  els  queab  son  exem¬ 
ple  hagin  promogut  el  desvetllament  de  las 

antigas  nacionalitats  que  componen  la  Repú¬ 
blica  Francesa.  D’un  notable  article  qu’ha 
publicat  en  Le  Journal  d'ahir  Theophile  Jan- 
vrais  ab  el  títul  Le  Fèlibrige  Breton  n’extrac¬ 
taré  alguns  paragrafs  que  crech  han  d'inte¬ 
ressar  als  lectors  de  Joventut: 

«Es  tal  volta  un  barbarisme  designar  ab 
el  nom  de  fèlibrige  las  notables  manifesta¬ 
cions  del  art  y  del  teatre  bretó,  que  desde  fa 
prop  de  tres  anys  se  renovan  anyalment  en  lo 
poétich  país  d’Armor.»  •  ' 

«Els  celtisants  del  Ouest  estan  ben  lluny 
d’assemblarse  als  bulliciosos  felibres  del 
Mitjdía,  y’l  teatre  d’Orange  no  té  altra  cosa 
de  comú  ab  las  escenas  campestres  del  vell 
teatre  bretó,  que  l’escenari  al  ayre  lliure.)) 

«Dugas  cosas  han  presentat  clarament  la 
qüestió  bretona  devant  del  gran  públich  y 
als  ulls  de  Fransa:  la  restauració  del  antich 
teatre  bretó,  y’is  congresos  de  la  «Union  ré- 
gionaliste  bretonne.)) 

Sento  que  la  falta  d’espay  no’m  permeti 
seguirlo  en  l’estudi  que’n  fa  desde  sos  orí¬ 
gens  fins  à  sa  restauració,- examinant  las  pe- 
ripecias  sufertas,  las  persecucions  del  clero, 
intolerant  primer,  y  la  indiferència  del  pu- 
blich  més  tart.  El  celtisant  Luzel  intentà  la 
restauració  del  teatre  bretó  en  1888,  repre¬ 
sentant  à  Morlaix  la  companyia  de  Pluzunet 
el  Mystère  de  Sainte·Triphine ,  que  no  obtin¬ 
gué  éxit.  Tomàs  Parc,  dit  Parkic,  sigué  més 
afortunat  y  aumentà  son  repertori  ab  els 
Quatre  fils  Aymon.  A  l'altra  vessant  de  las 
Montanyas  Negras,  diferentas  companyias 
del  país  han  perpetuat  enveli  teatre  bretó,  y 
la  setmana  passada  à  Langonnet  y  à  Meslan 
varen  representar  La  Passió  de  N .  S. 

«Pera  millor  entendres  en  aquest  terreno, 
—  segueix  dihent  l’articulista  —  comú  à  totas 
las  aspiracions  dels  descendents  dels  antichs 
Armoricans,  qu’es  el  fervent  amor  al  terrer 
nadiu  y  à  la  nissaga  que  l’ha  poblat  y  li  ha 
donat  una  gloriosa  historia,  els  novells  des- 
centralisadors  resolgueren  desterrar  de  sas 
reunions  tota  qüestió  política  ó  religiosa, 
que  son,  sempre  y  per  tot,  pomas  de  la  dis¬ 
còrdia.» 

«  La  Unió  Regionalista  ha  comensat  à 
agrupar  primerament  els  nombrosos  bretons 
de  París,  ab  «L’Union  fédérale  bretonne  de 
Paris»;  després,  ab  la  societat  la  «Bretagne» 
ó  la  «Paroisse  bretonne»,  s’ocupa  també  de 


sostenir  en  la  capital  als  inmigrants  desfa- 
llescuts,  com  de  repatriarlos  si  cal,  à  l’ombra 
del  cloquer  nadiu.» 

«La  qüestió  artística  bretona  ha  donat  un 
gran  pas  mercès  à  l’obra  d’aqueixa  societat; 
no  obstant,  la  qüestió  de  la  llengua  bretona 
es  la  que  ocupa  actualment  el  primer  lloch 
gracias  al  zel  dels  bretonnants  d’aquesta  sec¬ 
ció.» 

«Mes  el  fèlibrige  bretó  està  molt  endarre¬ 
rit  encara  respecte  al  fèlibrige  meridional. 
Ajudemlo,  donchs,  ja  qu’ho  necessita.  La 
terra  d’Armor  y  sos  tresors  bé  valen  aquest 
útil  esfors  descentralisador...» 

{Qué  diràn  ara  nostres  sistemàtichs  ene- 
michs,  els  que’ns  titllan  de  retrógrados ,  y 
que  creuhen  que  ab  la  paraula  Catalanisme 
tapém  l’egoista  desitj  de  que  Catalunya  s’im¬ 
posi  à  las  demés  regions?  {Aquells  que  diu- 
hen  que  l’ultim  resultat  de  nostra  campanya 
fora  l’agregació  de  Catalunya  à  Fransa,  es¬ 
tat  prototipo  de  la  centralisació?  {Ho  veuhen 
cóm  el  regionalisme  no  es  destructor  d’es¬ 
tats,  sinó  regeneradors  dels  pobles  moguts 
per  mecanismes  rovellats  é  inútils  ?  Quin 
honor  pera  las  regions  que  ab  son  nom  logrin 
indicar  un  esfors  d’amor  y  desinterès  envers 
sas  germanas!  Y  quina  satisfacció  al  respirar 
una  alenada  d’avre  sanitós  y  vivificant,  des¬ 
prés  d’ofegarse  en  una  atmosfera  artificial  y 
viciosa! 

Oriol  Martí.  ' 

París ,  4  scptembre  igoo. 


«L’ANELL  DEL  N1BELUNG  » 

A  MUNIC II 

La  grandiosa  Tetralogia  de  Ricart  VVag- 
ner  ha  sigut  representada  aquest  any  en  la 
capital  de  Baviera  d’una  manera  digna  de 
l’obra,  ab  un  quadro  d’artistas  bo  en  conjunt 
(alguns  d’ells  excelents),  y  ab  una  mise  en 
scene  qu’es  lo  millor  qu’hem  vist,  fins  inclu- 
hint  la  del  teatre  de  Bayreuth.  Sols  d’aques¬ 
ta  manera  arriba  la  inmortal  creació  de 
Wagner  à  produhir  tot  son  efecte,  efecte  fon- 
dissim,  inmens,  que  per  sempre  més  queda 
grabat  en  l’ànima,  peró  del  que  nostra  ploma 
no  pot  arribar  à  donarne  una  idea  exacta, 
ni  tan  sols  aproximada. 

Ara  més  que  may  ens  hem  convensut  de 


JOVENTUT 


las  profanacions  qu’en  la  casi  totalitat  dels 
teatres  del  món  se  cometen  ab  las  obras  de 
Wagner,  y  principalment  ab  L' Anell  del  Ni- 
belung ,  à  causa  de  representar  aisladament 
las  quatre  obras  que’l  componen  y  comen- 
sant  casi  sempre  per  qualsevol  d’ellas,  sense 
donar  primer  L'Or  del  Rhin.  Qui  no  conegui 
aquest  hermós  prólech,  es  impossible  que 
pugui  entrar  en  l'esperit  de  la  Tetralogia 
wagneriana,  ni  poètica  ni  musicalment.  De 
reflexions  sobre  aquest  punt  n’exposariam 
moltas,  perque  opiném  en  aixó,  com  en  tot, 
d'una  manera  radical.  Quedin  pera  millor 
ocasió,  que  desgraciadament  no  trigarà  à 
arribar,  y  aném  ara  à  donar  compte  del  con¬ 
junt  de  las  representacions  de  Munich. 

La  direcció  musical  ha  estat  à  càrrech  del 
mestre  Fischer,  un  dels  bons  directors  ale¬ 
manys,  qu’en  els  darrers  anys  ha  dirigit  el 
Parsifal  à  Bayreuth.  En  Fischer  ha  conduhit 
las  quatre  obras  ab  tot  el  coneixement,  fide¬ 
litat  y  religiositat  de  qui  es  un  fervent  apòs¬ 
tol  de  las  creacions  wagnerianas.  La  justesa 
en  els  temps  y  la  claretat  en  la  expressió  son 
las  qualitats  que  mès  han  sobressorlit  baix 
la  seva  batuta.  La  exageració,  la  italianisació 
de  las  frases  musicals,  no  es  patrimoni  d’en 
Fischer,  com  de  cap  dels  grans  mestres  ale¬ 
manys.  L’únich  defecte  que,  pera  fer  deguda 
justícia,  hem  de  retréureli,  es  l’oposat  al  an¬ 
terior,  es  à  dir,  que  ab  tot  y  agradarnos  sa 
interpretació  de  la  Tetralogia,  hauríam  de¬ 
sitjat  un  xich  més  de  passió,  d’ardor  amorós 
en  alguns  passatjes  qu’ho  requereixen,  prin¬ 
cipalment  en  el  duo  del  primer  acte  de  La 
Walkyria,  en  el  del  tercer  de  Siegfried  y  en 
el  prólech  del  Crepúscul. 

En  cambi,  quants  y  quants  altres  passatjes 
ens  han  entussiasmat  y  produhit  emocions 
que  feya  temps  no  experimentavam!  Citem- 
ne  entre  tots  un,  el  mès  grandiós,  la  incom¬ 
parable  marxa  fúnebre  de  Siegfried ,  execu¬ 
tada  ab  tota  la  tràgica  grandiositat  que  re¬ 
quereix  aquesta  pàgina.  L’efecte  ha  sigut, 
com  dihém,  dels  més  grans,  fins  al  punt  de 
que  may  en  el  teatre  de  Bayreuth  (potser  à 
causa  de  la  colocació  de  la  orquesta).  ens 
l’havia  produhit  semblant. 

La  orquesta  ha  estat  admirable  desde  la 
primera  à  l’última  nota.  Acostumat  nostre 
oido  à  las  murgas  del  pais  en  que  vivim,  es 
imponderablela  sensació  qu’hem  arribat  à  ex¬ 

perimentar  ab  uns.  músichs  com  els  de  Mu¬ 
nich.  Ab  tot  y  la  perfecció  de  la  massa  de 
corda,  quals  violonçellos  arrebatan  en  pas¬ 
satjes  com  els  del  duo  de  La  Walkyria ,  en¬ 
cara’s  nota  més  la  diferencia  en  els  instru¬ 
ments  de  vent.  La  dolcesa  y  sonoritat  de  las 
flautas,  el  to  hermosissim  dels  oboes  (un  to 
mascle  y  no  de  canya),  junt  ab  una  dicció 
expressiva  v  sentidíssima,  son  qualitats  que 
no  estém  acostumats  à  disfrutar.  Però  tot  es 
poch  al  costat  dels  instruments  de  metall, 
puig  qui  no  ha  sentit  el  metall  d’aquesta 
terra  no  pot  ni  tan  sols  imaginarse’l  degut 
efecte  qu’aquests  instruments  han  de  produ- 
hir  sempre,  y  menys  encara  en  l’especialis- 
sim  lloch  que  Wagner  els  hi  ha  senyalat  dins 
del  conjunt  orquestal. 

El  metall  no  ha  de  consistir  en  un’eyna 
pera  fer  soroll  y  pera  trosssejar  l’oido  del 
públich  ab  estridencias  tan  molestas  com 
ridículas.  Pel  contrari,  els  instruments  de 
metall  en  la  orquesta  que’ns  ocupa,  son  tan 
agradabilissims  com  el  més  agradable  entre 
la  fusta  ó  la  corda;  aixis  es  que  quan  un  cor¬ 
net!  sona,  no  xiscla ,  y  quan  sona  una  tuba 
baixa,  no  ronca ,  sinó  que  un  y  altra  diuhen 
y  cantan  donant  el  valor  y  expressió  deguts 
à  cada  frase  musical. 

Y  per  sobre  dels  mèrits  particulars  de  cada 
instrument,  ressurt  sempre  la  unitat  de 
conjunt,  la  fusió  de  tots  els  elements  que 
componen  la  orquesta,  fusió  admirable  de 
timbres,  fins  arribar  à  produhir  la  perfecta 
homogeneitat  y  lograr  la  difícil  facilitat  d’e¬ 
xecució;  puig  es  notable’l  modo  com  se  pro- 
duheixen  els  més  contraposats  efectes  sens 
el  més  petit  esfors  per  part  de  cap  dels  exe- 
cutants,  la  naturalitat  en  las  tranzicions  dels 
pianissims  als  fortíssims,  en  els  cambis  de 
temps,  sense  la  menor  alteració  ni  en  els 
moviments  de  la  batuta  ni  en  els  dels  profes¬ 
sors,  que  revelan  una  pràctica  del  instru¬ 
ment  y  un  domini  de  la  partitura,  sense’ls 
que  no  hi  ha  bona  execució  possible. 

Passant  à  la  interpretació  dels  numerosos 
personatjes  gue  desfilan  per  las  quatre  obras 
de  la  Tetralogia,  hem  d’admetre  ia  execució 
obtinguda  com  à  verament  wagneriana,  ab 
la  sola  excepció  d’algún  artista  secundari  que 
sens  dubte  encara  està  enamorat  de  la  escola 
italiana.  En  cambi,  els  tres  grans  personat¬ 
jes  sobre  que’s  basa  tota  la  tragèdia,  Wotan, 

Brunhilda  y  Siegfried,  han  sigut  magnífica¬ 
ment  interpretats. 

El  baritono  Feinhals  ha  sostingut  bé  sa 
part  de  Wotan  en  las  tres  obras,  com  actor  y 
com  à  cantant.  Expressà  ab  relléu  els  dubtes 
que  corsecan  l’ànima  del  deu  y  sas  liuytas 
ab  els  gegants  en  L'Or  del  Rhin ,  els  diàlechs 
de  La  Walkyria ,  especialment  l’adéu  à  Bru¬ 
nhilda,  y  donà’l  to  just  y  misteriós  à  sas  tres 
escenas  de  Siegfried.  La  senyora  Senger- 
Bettaque  posà  de  relléu  tota  la  grandesa  trà¬ 
gica  de  la  hermosa  Brunhilda,  expressant  ab 
gran  empenta  las  liuytas  de  La  Walkyria  y 
del  Crepúscul,  y  la  passió  amorosa  en  els 
duos  ab  Siegfried,  y  donant  la  deguda  inter¬ 
pretació  artística  al  despertar  de  Brunhilda  y 
al  grandiós  final  de  la  Tetralogia. 

Per  sobre  de  tots  encara,  hem  trobat  al 
tenor  Gerhàuser,  qui  ha  avansat  notable¬ 
ment  en  sa  carrera  desde  l'última  vegada 
que  l’haviam  sentit.  Sa  tasca  en  aquestas 
representacions  ha  sigut  dura,  peró  n’ha  sor¬ 
tit  brillantment.  En  el  prólech  executà  molt 
bé  la  part  del  deu  Loge,  à  quin  astut  perso- 
natje’s  corre  molt  perill  de  donarli  un  ca¬ 
ràcter  mefistofélich.  S’encarregà  també  del 
Siegmund,  encarnant  ab  moltissim  acert 
aquesta  part  y  dihent  ab  deliciosa  expres¬ 
sió  totas  las  tendras  escenas  del  primer 
acte. 

El  personatje  de  Siegfried,  l’héroe  de  las 
dugas  darreras  parts  de  la  Tetralogia,  ha 
trobat  en  el  tenor  Gerhàuser  son  verdader 
intérprete.  Del  varis  artistas  qu’hem  vist  en 
tan  difícil  part,  cap  com  aquest  ens  havia 
satisfet.  Sa  fesomia  y  tipo  s’ajustan  molt  bé 
al  personatje;  y  reproduheixen  plàsticament 
tota  la  jovenil  virilitat  del  noy  criat  al  bosch. 
Aixis  es  que  tant  en  la  escena  de  la  forja  com 
en  la  del  dragó,  aqueix  artista’ns  donà  tota  la 
i  1  usi ó  de  la  realitat,  y  lo  mateix  en  la  música 
qu’en  el  cant.  Ab  molt  sentiment  artístich 
feu  també’ls  passatjes  dels  remors  del  bosch 
y  del  despertar  de  Brunhilda,  y  altre  tant 
podém  dir  de  tot  el  Crepúscul  dels  Deus ,  prin¬ 
cipalment  en  la  grandiosa  escena  de  la  mort. 
En  resúm:  el  tenor  Gerhàuser  es  avuy  un 
acabat  artista  y  excelent  intérprete  dels  per- 
sonatjes  wagnerians. 

Una  magnifica  Sieglinda  feu  la  senyora 
Brener,  trobant  frases  d’apassionada  dolcesa 
en  el  duo  amorós.  No  tant  ens  han  satisfet 


la  Fricka  y  Gutruna,  sense  que,  no  obstant, 
fossin  rebutjables. 

Dels  personatjes  masculins,  apart  dels  ci¬ 
tats,  hem  trobat  molt  ben  interpretats  Hun- 
ding  y  Fasolt,  à  càrrech  del  baix  Klòpfer,  y 
el  tan  difícil  Mime,  ben  executat  pel  senyor 
Reiss.  En  cambi  Fafner,  Alberich  y  Hagen  no 
més  que  regulars,  y  dolent  del  tot  el  Gunther, 
qual  intérprete  es  l’únich  qu’en  rigor  mereix 
ser  esborrat  d’un  quadro  d’artistas  com  el  de 
Munich. 

Totas  nostras  alabansas  son  pocas  pera  ca- 
lificar  las  escenas  de  las  fillas  del  Rhin,  de 
las  Walkyrias ,  y’is  conjunts  corals  del  Cre¬ 
púscul.  L’efecte  produhit  ha  sigut  sorpre¬ 
nent,  grandiós,  denotant  els  valiosos  ele¬ 
ments  que  hi  han  pres  part  y  la  bondat  de 
la  direcció. 

.»  En  quant  à  la  mise  en  scene,  ho  repetim: 
se  sobreposa  bastant  à  lo  que  fins  ara  ha- 
viam  vist.  L'Or  del  Rhin  bé  de  decorat  y 
efectes  escénichs,  en  particular  la  tempestat, 
peró  deficient  l’arch  de  Sant  Marti,  pera'l 
qu’encara  no  s’ha  trobat  la  solució.  Bonas 
també  las  decoracions  de  La  Walkyria ;  ex¬ 
celent  l’efecte  de  la  espasa;  molt  bé  las  pro¬ 
jeccions  y  núvols  de  la  cavalcada,  y  ab  pas- 
mós  efecte  de  realitat  l’encantament  del 
foch. 

En  el  Siegfried  també  tot  apropiat,  y  de 
gran  efecte  plàstich  el  dragó,  quina  aparició 
no  es  presa  à  broma  pel  públich,  com  succe- 
hirà  quan  se  representi  en  nostra  ciutat,  per- 
que  aixó  de  sentir  cantar  à  las  feras,  encara 
que  sigui  en  una  llegenda  mytológica,  ha  de 
produhir  molts  panxons  de  riure  als  senyors 
que  van  à  wagnerisarse  al  Licéu  en  mitj  dels 
horrors  de  la  digestió. 

Y  per  ultim,  lo  mateix  podém  dir  del  Cre¬ 
púscul ,  en  que  totas  las  escenas  han  sigut 
posadas  ab  propietat,  fent  un  gros  efecte 
l’enterro  de  Siegfried,  y  fentne  també  molt 
més  de  lo  que  podiam  esperar  tot  el  final, 
quinas  inmensas  dificultats  han  sigut  acerta- 
dament  superadas. 

Aquesta  es,  breument,  la  impresió  que’ns 
han  produhit  las  representacions  de  L'Anell 
del  Nibelung  à  Munich.  Sols  ab  execucions 
aixís  se  pot  apreciar,  com  hem  dit,  en  tota  sa 
grandesa  l’obra  del  mestre  de  Bayreuth,  y 
tan  sols  en  aquestas  condicions  hauria  de 
permetres  sa  representació,  per  evitar  disba- 

rats  com  els  que  tot  sovint  hem  de  presen¬ 
ciar,  al  contemplat  la  interpretada  per  gent 
sense  coneixement  ni  vergonya  artística. 

Joaquim  Pena. 

Munich,  yj  agost. 


SEPTEMBRE 

Han  minvat  las  ardentas  soleyadas, 
mentres,  à  las  caricias  de  la  pluja, 
han  reverdit  els  plans  y  las  montanyas. 

Mostra’l  cep  la  cepada  ja  madura. 

Per  prada  y  bosch,  gripau,  grill  y  granota 
ens  fan  sentir  sas  líltimas  cantadas; 
cada  dia  més  d'hora'l  sol  s’acotxa; 
van  fresquejant  las  nits  y  fentse  llargas. 

Ha  mormolat  una  cansó  tan  trista, 
passant  avuy  el  vent  per  las  arbredas, 
qu’han  tremolat  las  fullas  al  sentiria, 
y  han  pensat  en  la  marxa  las  aucellas. 

Emili  Tarré. 


PROFANACIÓ 

Vae  vobis  Pharisaeis,  quia  dili- 
gitis  primas  cathedras  in  syna- 
gogis,  et  salutationes  in  foro. 

Sant  Lluch,  c.  xr,  v.  xliii. 

La  sala  gran  del  colegi  era  tota  transfor¬ 
mada.  Las  rajolas  blancas  y  negras  hi  11  u- 
hían  com  l’esmalt;  las  taulas  d'estudi  no  hi 
eran  y  en  son  lloch  s’hi  veyan  una  infinitat 
de  cadiras  luxosas,  totas  ocupadas.  En  las 
parets,  empaperadas  de  nou  ab  un  paper 
brillant  y  adornadas  ab  penjolls  de  vellut 
vermell,  hi  havían  exposadas  làs  obras  cap- 
dals  del  any  fetas  per  las  alumnas...  Y  pels 
alts  finestrals  se  veyan  balancejar  al  sol  els 
arbres  del  jardi,  pel  vent  tebi  y  perfumat  de 
la  Primavera,  qu’entrava  també,  com  una 
nova  claror,  en  la  mateixa  sala. 

En  els  rengles  de  cadiras  del  mitj  hi  ha¬ 
vían  totas  las  alumnas,  vibrants  y  timidas  al 

ensemps  en  aquell  ambent  d’agre-dolsa  joya; 
las  més  petitas  eran  al  devant,  totas  blancas, 
ab  els  vestits  iguals,  mirant  ab  son  esguart 
de  serenitat  insegura  els  rostres  de  las  mes- 
tras  que  voltavan  la  taula  dels  premis,  dalt 
de  la  encatifada  tarima.  Després  seguían  las 
mitjanas,  vestidas  com  las  petitas,  però  ab  la 
diferencia  de  portar  cenyida  al  cos  una  cinta 
de  color  de  rosa.  Aquest  as,  sembla  van  traspu- 
har,  sota’l  virginal  vestit,  quelcom  com  un 
pressentiment  de  joya  venidera;  y  eran  enci- 
sadoras,  embolcalladas  en  aquell  instint  de 
dona  que  comensava  à  despertarse,  y  altera- 
das  un  xich  per  la  emoció  del  examen.  Y  en 
els  rengles  darrers  hi  seyan  las  adultas,  ab 
els  cabells  trenats  y  ab  el  vestit  de  seda  ne¬ 
gra;  designant  en  sos  mohiments  estudiats — 
no  mancats  de  gracia  en  son  amanerament 
indigne  —  l’adolescenta  frívola  sota  la  forsa 
d’una  influencia  aclaparadora;  y  si  bé’l  cor 
s’omplia  de  joya  al  contemplar  els  primers 
rengles,  semblants  à  paneras  de  poncelias 
flayrosas,  la  tristesa  era  gran  al  acabar,  de¬ 
vant  d’aquella  mostra  de  jovenesa  feta  malbé, 
semblant  una  panera  de  flors  sense  veritable 
color  y  sense  flayra. 

Y  en  unas  grans  fileras  de  sillons  arrimats 
à  la  paret  hi  seyan  els  espectadors;  uns  indi¬ 
ferents  y  altres  sugestionats  per  l’orgull  ó 
per  la  enveja;  y  aixís  com  de  las  cadiras  del 
mitj  semblava  alsarse  un  perfum  de  jovenesa 
esperansadora,  com  à  preludi  d’un  nou  món 
floridissim,  dels  sillons  dels  costats  s’alsava 
certa  fortor  repulsiva,  com  emanació  d’un 
món  vellissim  y  corromput,  d’esguarts  curts 
y  de  midas  embrutidoras. . .  Y’l  sentiment 
que  un  rebia  al  cap  d’una  estona  de  restar 
dins  d’aquella  gran  sala,  era  igual  à  la  llàs¬ 
tima  que  tindria  un  al  contemplar  un  petit 
jardí,  voltat  de  fangals  putrefactes,  y  desti¬ 
nat  irremisiblement  à  ésser  consumit  per 
aquella  devoradora  impuresa. 

Y  dalt  de  la  tarima  s’hi  veyan  els  rostres 
inexpressius  y  frets  de  las  monjas  qu’ense- 
nyavan;  y  à  la  dreta,  en  lloch  d’honor,  asse¬ 
gut  en  un  gran  silló  riquissim  y  voltat  d’al¬ 
guns  individuus  del  seu  séquit,  hi  seya, 
semblant  à  un  escardot  aprop  d’un  munt  de 
toyas,  el  prelat  distingit,  contemplant  la 
mostra  dels  avensos. 

Per  son  aspecte  repulsiu  y  atontat,  s’hi 
pressentia  en  ell  al  martiritzador,  al  farítzéu; 

y  en  sos  posats  calmosos  s’hi  endevinava  en 
ell  també  al  intemperant  donat  als  plahers 
de  la  carn  y  à  las  delicias  de  la  gola...  Res¬ 
pecte  à  sa  vida’s  citavan  ab  certitut  anécdo- 
las  deshonrables,  y  una  compassió  sense 
fitas  se  sentia  devant  d’aquell  desgraciat, 
que,  honorat  de  tothom,  semblava  entelar 
als  seus  mateixos  honoradors  ab  sa  pre¬ 
sencia. 

Y’is  esguarts  verginals  de  las  alumnas  de 
pochs  anys  s’apartavan  d’ell,  inconscient¬ 
ment,  ab  la  intuhició  pròpia  de  la  ignocencia, 
y  solzament  la  mirada  seva  trobava  eco  en 
la  necia  presumpció  de  las  adultas  endarre- 
ridas. 

Y  una  certa  angunia,  imperceptible  quasi, 
peró  molt  fonda,  s’esbandia  per  la  sala  del 
colegi  com  una  alenada  lleugera. 


Els  insignificants  y  cerimoniosos  exercicis 
ja  s’havían  fet;  els  vermells  quaderns  de  lle- 
tras  quelcom  tremolosas  ja  havian  sigut 
mostrats;  y  ja  s’havían  escoltat  els  darrers 
sons  de  las  melodias  pobras  tocadas  en  el 
piano,  que  restava  sol  en  un  recó  de  la  tari¬ 
ma;  y  l'unica  cansó  s’havía  ja  esbandit  à 
través  dels  arbres  olorosos  que  del  jardí’s 
veyan;  y  alashoras  s’obrí  una  porteta  del 
fons  que  donava  en  la  tarima  mateixa,  y 
avansà  un  criat  portant  en  una  safata  d’ar 
gent  una  munió  de  coronas  de  flors,  totas 
blancas,  qu’havían  de  servir  pera  coronar  à 
las  alumnas...  Avansà,  y  fent  una  reveren¬ 
cia  las  posà  d’una  à  una  devant  de  la  supe¬ 
riora 

Y  la  flayra  sagrada  de  las  blancas  flors 
ompli  per  un  moment  la  taula  dels  premis, 
mentres  una  de  las  monjas  cridà  d’una  à  una 
à  las  més  inteligentas  alumnas,  d’entre’ls 
primers  y  adorables  rengles. 

Y  anaren  avansant,  ab  quelcom  d’embràs  y 
ab 'quelcom  de  vergonya,  las  més  petitas  pri¬ 
mer,  y  després  las  mitjanas...  y  d’una  à  una 
foren  coronadas  ab  las  blancas  flors...  Y  las 
flors,  al  sentir  el  contacte  dels  cabells  ten¬ 
dres,  semblavan  revifarse  y  omplir  ab  tot  el 
seu  perfum  las  tendras  testas,  en  tant  que  una 
alenada  de  tendresa,  benfactora  y  apressada 
per  desgracia,  semblava  transformar  aquell 
món  d’esguarts  curts  y  de  midas  embrutido- 


ras  que  voltava  la  sala...  Y  en  tant  las  alum¬ 
nas  eran  coronadas,  s’ohi  de  la  part  d’afora, 
y  com  si  vingués  à  través  dels  arbres  dei  jar¬ 
dí  ,  el  místich  cant  d’un’orga  inconeguda 
que  semblà  voltar  d’una  aurèola  de  llum  las 
testas  adolescentas. 

Mes,  quan  foren  coronadas  totas,  l’orga 
parà,  y  totas  atengueren  en  silenciosa  y  an¬ 
guniosa  filera...  v  alashoras  semblà  que 
quelcom  sacrílech  y  entelador  pujava  ame- 
nassant  la  pura  imatje  posada  sota  dosser, 
darrera  de  la  superiora. 

Y  una  de  las  monjas  s’assegué  à’n  el  piano 
allavors,  y  las  febles  veus  cantaren  un  himne 
al  so  vibrant  que  s’esbandia;  y  las  alumnas 
avansaren  d’esma,  inconscientment,  com  si 
avansessin  per  forsa,  fins  à  devant  de  la  figu¬ 
ra  del  prelat,  que,  mirantlas  ab  ulls  indife¬ 
rents,  feya  somriure  sa  boca;  y  al  ser  allà,  tra¬ 
gueren  las  blancas  flors  del  seu  cap  y  al  home 
impur  las  oferiren,  deixantlas  à  sos  peus  com 
una  ofrena,  cantant  tendrament  l’himne  de  la 
seva  ignocencia  à  n’aquell  pobre  cos  repul¬ 
siu,  que  sota  aquell  mantell  sagrat  semblava 
totas  las  impuresas  guardarhi...  Y  alashoras 
semblà  entelarse  tot!...  Devant  d’aquell  sar¬ 
casme  palpitant,  devant  d’aquell  sacrifici  in¬ 
conscient  que  recordava  !  de  las  verges  sacri- 
ficadas  al  drach  terrible,  las  blancas  flors 
s’esmortuhiren  à  l’hora,  y  una  estremitut  in¬ 
voluntària  passà  demunt  d’aquell  món  vellis- 
sim;  y  las  fullas  dels  arbres  propers  s’esllan¬ 
guiren  anyorant  el  cant  de  l’orga,  y  en  aquell 
moment  un  núvol  de  la  Tardor  semblà 
haver  passat  demunt  de  la  imatje  resplan- 
dema. 

Y  devant  del  sarcasme  aquell,  que  sembla¬ 
va  preludiar  la  mort  del  petit  jardí  voltat  de 
fangals  putrefactes,  més  que  may,  més  que 
may,  un  desitjava  veure  la  vinguda  dels  bons 
conreuhadors  llà  d’enllà  de  las  serras,  perque 
ceguessin  el  món  corromput  dels  fangals, 
qu’entelava  las  plantas  properas,  y  escam¬ 
pessin  la  llevor  dèl  món  florit  que’l  jardí 
prometia,  fins  à  comertir  els  fangals  des¬ 
apareguts  en  un  inmens  jardí  d’arbres  one- 
jants  y  sorollosos  qu’estenguessin  dolsament 
sas  flors  y  sos  fruyts  sota  dels  núvols  blanchs 
de  la  eterna  y  benhaurada  Primavera!... 

Xavier  Viura. 

PLUJA  MENUDA 


Era  de  noche,  y 
sin  embargo  llovía. 


Fa  ja  molts  anys,  quan  jo  vivia 
à  Girona,  carrer  de  la  Forsa  , 
número  20,  y  vers  mitja  nit  d’un 
dimars  de  Carnaval,  tot  anant- 
men  cap  à  casa,  trist  y  pensatiu, 
y  embossat  fins  als  ulls,  me  cridà 
l’atenció  un  grupo  colocat  casi  al 
devant  del  meu  balcó  y  dessota 
l’únich  fanal  del  carrer  encés  en 
semblants  horas. 

Feya  fret,  plovisquejava  y  no 
passava  un’ànima.  Jo,  jo  tot  sol, 
y  aquell  grupo:  tres  bultos,  tres 
mascarons,  tres  xicots;  un  nas  de 
cartró,  mitja  careta,  un  cobrellit 
lligat  al  cap  y  un  tros  d’escom¬ 
bra...  Allí  s’  estavan  com  tres 
mussols,  arrupits,  callats  y  plens 
de  fàstich,  ab  tant  d’aburriment 
com-ganas  de  divertirse. . .  de  di- 
vertirse  per  forsa. 

Al  passar  pel  seu  costat,  un 
d’ells,  el  més  gran,  s’atrevi  à  dir 
alguna  cosa,  y  ab  veu  de  màs¬ 
cara’m  saludà  ab  un  « Adiós ,  tu!)) 

y .  res  més.  Un  altre  afegi 

( i  Adiós /...))  y  prou. 

Quina  pena!  Pobrets!  Volían 
fer  broma,  una  broma  de  Car- 
nestoltas.  Havian  dit  « Adiós ,  tio > 
al  únich  que  passava  per  aquell 
carrer  tan  trist,  humit  y  desert. 

Llavors  varen  tocar  las  dotze, 
las  dotze  de  la  nit.  Havia  tocat 
l’última  campanada  del  Carna¬ 
val,  entrava  la  Quaresma,  co- 
mensava’l  dimecres  de  Cendra, 
y’is  tres  mascarons  res,  no’s  mo- 
vian.  Cóm  els  recava  treures 
aquells  drapots  y  anar  de  retirada!  Sembla- 
van  una  protesta  entre'l  Carnaval  qu’acaba  y 
la  Quaresma  que  comensa,  un  paréntessis  en¬ 
tre  l’alegria  (quina  alegria!)  y  la  penitencia... 

Mentres  tant  anava  plovent.  Aquella  pluja 
menuda,  aquell  xiu-xiu,  no  parava;  ben  al 
contrari:  creixia...  Ara  comensa  à  degotar 
una  canal,  després  un’altra...  y’is  mascarons 
res,  com  si  tal  cosa:  muts,  quiets,  mullantse 
dessota  del  fanalot. 

De  prompte,  y  cap  al  mercadal,  però  lluny, 
molt  lluny,  sentiren  una  campaneta.  uNinch , 
ninch,  ninch!))...  Després  res,  res  més  que’l 
xiu-xiu  de  la  pluja  y  las  canals. 

Passaren  alguns  minuts.  Havia  jo  pujat  al 
pis,  encés  el  llum  y  ben  tancat  el  meu  quar- 
to.  Tot  despullantme  maquinalment,  guay- 
tava  pel  finestró,  à  través  dels  vidres  entelats 
per  la  mullena  Els  mascarons  ja  no  hí  eran. 


El  fanalot  tot  sol,  ab  sa  flama  trista  y  tremo¬ 
losa,  s’entretenia  allargant  y  escursant  las 
ombras  dels  seus  barrots  projectadas  sobre 
l’empedrat.  La  pluja,  las  canals,  el  fanalot... 
y  res  més.  Era  hora  de  dormir.  El  fret  y  la 
son  m’obligaren  à  apagar  el  llum. 

Després,  embolicat  fins  à  las  orellas,  sen¬ 
tia  encara  las  canals.  Plovia  més  que  ma}r. 
Quin  gust  sentir  aquella  pluja,  aquell  xiu-xiu 
tan  quiet!...  Quin  repòs,  y  quina  tristesa  y 
monotonia  més  agradables!...  Jo  hauria  vol¬ 
gut  qu’aquella  pluja  durés  sempre,  sempre... 
y  aquella  nit  no  acabés  may... 

Fentme  aquestas  reflexions  ,  els  ulls 
se’m  tancavan,  m’anava  adormint...  quan 
« Nanch /»...,  el  rellotje  de  la  Catedral  va  to¬ 
car  un  quart  d’una. 

M.  Urgell. 

(Dibuix  del  mateix.) 

EN  LA  CORRENT 

Quina  sugestió  tan  forta  y  tan  extraya  exer¬ 
cia  sobre  mi  la  corrent  qu'ab  marxa  ver¬ 
tiginosa  anava  riu  avall  portant  en  sas  ay- 
guas  térbolas  y  llotosas  fu  1 1  as  y  brancas  qu’à 
son  pas  recullia,  flors  de  tolas  menas,  mitj 
obertas  unas,  esfulladas  las  altras,  frescas, 
mustigas...  Y  homes  y  donas  de  totas  edats 
y  classes,  uns  ab  richs  vestits,  altres  mise¬ 
rables...  El  jovincel  esgroguehit  anava  al 
costat  del  vell  qu’ab  gran  cuydado  volia  dis¬ 
simular  la  seva  edat...  Uns  ab  careta,  com  si 
volguessin  amagar  sa  fesomia  als  ulls  de  la 
gent;  altres  ab  la  cara  descuberta,  sense  preo- 
cuparse  de  que’ls  vegessin.  N’hi  havia  que, 
ajeguts  sobre  las  ayguas,  se  deixavan  arras- 
trar;  altres  que  lluytavan  pera  sortirne,  es¬ 
sent  molt  pochs  els  qu’ho  logravan;  la  in- 
mensa  majoria,  després  d’inutil  Uuyla, s’age- 
yan  com  els  primers,  deixantse  portar  per  las 
ayguas  vers  lo  desconegut.  De  tant  en  tant 
passavan  parellas,  que  s’enllassavan  y’s  besa 
van  ab  passió,  seguint  el  cami,  separantse 
més  tart,  y  buscant  més  avall  altre  à  qui  be¬ 
sar  y  ab  qui  corre  avall,  sempre  avall...  En 
las  caras  dels  passants  s’hi  pintava  la  fatiga; 
sos  cossos  se  contreyan  per  estremituts  que 
produhia  la  continua  excitació  nirviosa  que’ls 
dominava. 

Jo  desde  mon  lloch,  en  la  ribera,  assegut 
al  peu  d  un  gros  pollancre,  contemplava  l’es- 
pectacle  sentintme  atret  ab  forsa  irresistible 
vers  la  corrent;  y  de  tart  en  tart  m’hi  llensa- 
va,  dominat  per  complert  y  sugestionat  pel 
perill,  confiant  sempre  en  que  ab  més  forsas 
sortiria  quan  volgués.  En  sent  à  l’aygua, 
m’ajeya  com  els  altres,  y  experimentava  una 
sensació  extranya,  voluptuosa,  al  sentirme 
arrossegat  per  las  ayguas  qu’ab  sas  caricias 
excitavan  mos  nirvis.  A  voltas  també  m’apa¬ 
rellava  ab  alguna  dona  arrastrada  com  jo, 
sense  fixarme  en  son  trajo;  m’era  igual  qu’a- 
nés  ricament  vestida,  com  que  dugués  senzi¬ 
lla  roba  pera  tapar  sas  formas,  com  qu’en- 
senyés  sas  carns  à  la  vista  de  tothom...  Mas 
preferidas  eran  las  de  mirada  trista;  may 
m’havian  atret  las  qu’anavan  ab  careta  pera 
no  ser  vistas...  Després  d’abrassarlas  y  be- 
sarlas,  me  desfeya  de  sos  brassos  y  lluytant 
ab  totas  mas  forsas  corria  adelerat  cap  à  la 
terra,  ahont  per  llarch  temps  sentia  la  vo¬ 


luptuositat  de  la  marxa  y  la  ubriagadora  im- 
presió  dels  petons  fets  en  ma  boca  assedega¬ 
da  per  donas  que  no  tenían  altra  tasca;  y  tota 
ma  carn  s’esborronava  al  recordar  las  abras- 
sadas. . . 

Feya  temps  que  no  m’havia  llensat  al  riu; 
no  pensava  més  qu’en  una  donzelleta  que  no 
gayre  lluny  de  mi  contemplava  la  corrent  ab 
fruhició  y  desitj,  anàntsenli’ls  ulls  darrera 
d'ella.  De  cop  una  idea  nasqué  en  mon  cap, 
y  anà  creixent  fins  à  convertirse  en  obsessió: 
la  de  llensarme  ab  ella  al  mitj  de  la  corrent. 
Ja  ab  miradas,  ja  ab  paraulas  amorosas  di- 
tas  à  cau  d’orella,  que  feren  nàixer  en  sa 
pensa  y  en  son  cor  desitjós  per  ella  descone¬ 
guts,  prompte  la  vaig  fer  meva  y  la  vaig  es- 
trenye  en  mos  brassos.  Llavors  vaig  apre- 
tarla  fortament  sobre  mon  pit,  y  vaig  taparli 
la  boca  ab  llarch  bes,  sense  fer  cas  de  sa  mi¬ 
rada,  de  primer  trista,  temerosa  y  suplicant, 
però  després  encesa  pel  mateix  foch  ’que 
solcava  sas  venas  y  la  feya  estremir  tota.  Y 
vareig  duria  fins  à  la  ribera,  d’ahont  ens 
llensarem  al  mitj  de  la  corrent.  Una  volup¬ 
tuositat  may  sentida  vaig  experimentar  al  ser 
arrastrat  ab  aquella  dona,  abrassats  encara, 
juntas  nostras  bocas,  rodejats  nostres  cossos 
per  flors  frescas...  Els  passants  contempla- 
van  ab  enveja  nostra  alegria,  y  ab  desitj  la 
bellesa  y  joventut  de  ma  companya. 

No  havia  passat  molt  temps  queja’m  sentia 
fatigat;  volia  deixar  altre  cop  la  corrent  y  tor¬ 
nar  à  terra,  mes  volia  anarhi  sol,  sens  ella, 
puig  no  fora  per  mi  més  que  una  carga.  Ella 
ho  comprengué  y  plorà  llargament.  No  volia 
que  la  deixés:  volia  anar  ab  mi  ja  à  terra,  ja 
seguint  la  corrent;  sabia  que,  sola,  seria  ar¬ 
rastrada  sense  remey,  puig  no  tenia  prou 
forsas  pera  tornar  à  terra,  ahont  si  hi  arribava 
seria  rebuda  ab  menyspréu,  perque  las  ay¬ 
guas  d’aquell  riu  deixan  tacas  inesborrables 
en  las  donas;  y  si’s  quedava  al  riu,  passaria 
dels  brassos  del  un  als  del  altre  sense  poder- 
se  defensar.  Inútil  fou  tot,  sos  prechs,  sas 
llàgrimas,  sos  esforsos  pera  no  deixarme:  jo 
havia  decidit  abandonaria  al  mitj  de  la  cor¬ 
rent  y  tornarmen  à  terra,  y  tot  amanyagant- 
la  vaig  fer  un  suprém  esfors  ab  el  que  vaig 
apartarmen,  y  ab  gran  pressa  vaig  atraves- 
sar  el  riu,  arribant  à  terra  cansat  y  abatut... 
May  m’havia  costat  tant! 

Al  deixaria,  ma  companya’m  dirigi  una 

mirada  suplicant  tot  allargantme’ls  brassos 
perque  la  prengués.  La  tristesa  de  sos  ulls 
era  infinita,  y  d’ells  sortiren  dugas  llàgrimas 
que  lliscant  cara  avall  s’anaren  à  perdre  en 
las  ayguas  del  riu.  Fins  que  vaig  arribar  à 
terra’m  mirà  del  mateix  modo,  tot  sentintse 
arrastrada...  Pobra  dona!  Tan  sols  allavors, 
veyent  qu’eran  inútils  sos  prechs,  probà  de 
lluytar  pera  tornar  à  terra...  Mes  impossible: 
la  furiosa  corrent  l’arrosegava,y  convensuda, 
renuncià  per  sempre  à  la  terra,  y  ajeyentse 
sobre  las  ayguas  s’oferi  als  passants...  Totas 
las  qu’en  el  riu  hi  havia,  erari  victimas  de 
criminals  com  jo. 

Son  ultim  esguart  may  més  me  deixà, ’m 
perseguí  per  tot  arréu;  y  si  avans  la  corrent 
m’atreya,  d'allavors  m  atregueren  els  ulls 
tristos  y  plorosos  de  la  victima  del  meu  ca- 
pritxo. 

A  poch,vaig  tornar  com  avans  à  llensarme 
al  riu,  y  cada  vegada’m  costava  més  de  sor- 
tirne.  Mas  forsas  eran  més  dèbils,  la  corrent 
mésforta,  ylamiradade  ma  companya,  qu’en 
mon  cervell  restà,  paralisava  mos  movi¬ 
ments...  Un  jorn,  malgrat  mos  esforsos  y  la 
lluyta  desesperada  que  vaig  sostindré,  la  cor¬ 
rent  va  poder  més  que  jo;  las  ayguas  varen 
arrastrarme. . .  Llavors  vaig  compendre  mon 
desti,  y’m  vaig  ajeure  sobre  las  ayguas  per’a- 
nar  ahont  ellas  volguessin  durme. 

Com  més  avall  anava,  més  ample  era’l  riu, 
més  térbolas  las  ayguas,  més  nombrosas  las 
despullas,  més  gran  el  número  d’homes  y 
donas.  Aquests  ja  no  lluvtavan;  cansats  ja 
y  acostumats  à  la  corrent,  ni  tan  sols  pensa- 
van  en  la  terra,  desd’ahont,  uns  se’ls  mira- 
van  ab  fàstich,  .altres  ab  llàstima,  altres...  ab 
enveja  encara! 

Mas  sensacions  eran  més  febles,  y  per’ex- 
perimentarlas  iguals  qu’avans,  m’ havia  de 
capbussar  dintre  l’aygua,  deixant  que’m  ta¬ 
pés  del  tot;  llavors  la  voluptuositat  d’avans 
se  repetia;  mes  al  sortir  assobre,  veya  mon 
cos  ple  de  tacas  de  llot  que  ja  no’s  borraren 
may  més! 

Un  xich  lluny  de  mi,  més  endevant,  corria 
ma  víctima  en  brassos  d’un  home  dè  figura 
innoble  que  després  de  besaria  y  abrassarla 
la  llensà  ab  fàstich.  Qué  cambiada  estava! 
Ni  ombra  era  de  lo  qu’havia  sigut!  Tan  sols 
sa  mirada  era  igual.  Al  veurem  girà  la  cara 
y’s  llensà  als  brassos  d’un  passant  de  mirada 


patibularia,  buscant,  tal  volta,  amors  ex- 
tranys  ó  sensacions  novas.  L’home,  després 
de  besaria  y  abrassarla,  li  lligà  las  mans  al 
coll  y  la  escanyà,  deixantla  caure  en  un  salt 
d’aygua  vehí.  El  cos  d’ella,  al  arribar  à  baix, 
no  feu  més  soroll  que’l  d’una  pedreta  al  caure 
al  fons  d'un  abim.  Els  passants  ni  tan  sols 
giraren  la  cara. 

Per  no  presenciar  aquest  espectacle,  per  no 
veure  may  més  l’esguart  de  ma  víctima,  per 
ofegar  mos  remordiments,  me  vaig  enfonzar 
dintre  del  riu,  y...  qué  brut  ne  vaig  sortir!... 
Malgrat  aixó,  ho  vaig  veure  tot,  si,  tot...  y 
encara  ho  veig...  D’allavors  segueixo  mon 
cami  sense  poder  oblidar  mon  crim  y  sas 
terribles  conseqüencias... 

cAhónt  me  durà  la  correntL..  Jo  tan  sols 
sé  que  no’n  puch  sortir  may  més! 

Trinitat  Monegal. 


COHANEGRA 

Un  recó  de  Mallorca. 

(  Mallorquí .) 

Desde’l  poblet  de  Santa  Maria  d’  el  Cami, 
tirant  cap  al  nort,  passat  el  casal  de  1’  antiga 
possesió  de  Son  Torrella,  s’  entra  dins  un  co- 
mellar  ombrívol,  estret  y  fondo,  qui  ’s  capfi¬ 
ca  bona  estona,  sempre  en  direcció  de  tra¬ 
muntana,  entre  pedregoses  y  empinades 
serres  cubertes  d'  espessa  garriga  y  d'atapits 
pinars  de  color  negrenca,  igual  a  cada  ves¬ 
sant.  Li  diuen  la  vall  de  Cohanegia  (i)  y 
per  cert  que  bé  1’  hi  escàu  el  nom.  L’atraves- 
sa  p’el  fonds,  com  la  carena  el  barco,  un  tor¬ 
rent  casi  sempre  sec,  faixa  blanquinosa  de 
pedreny,  macs  y  pedrolins  pulits  per  les  ay- 
gües  de  les  plujes  hivernals.  A  la  dreta  d  el 
torrent  hi  ha  un  cami  de  ferradura  que  tant 
com  s’  enfila  p’  els  colls  més  llunyans  de  la 
serra  se  converteix  en  tirany  de  cabres.  Molt 
endins  de  la  vall,  poc  abans  d’  acabar-se  el 
camí  de  ferradura,  a  la  vora  d’el  .mateix,  ix 
al  peu  d'un  alt  penyal  tallat  à  plom  y  lot  cu- 
bert  d’  eures  y  llorers  salvatjes,  una  caudalo 
sa  font,  quals  aygües  baixen,  entre  cami  y 
torrent,  per  una  cequia  de  pedra  y  argamas- 


(i)  En  els  documents  d’el  sigle  xv  se  troba  sempre 
escrit  Cohanegra  y  mai  Comanegra  com  alguns  1’ 
anomenan  en  el  die. 

sa  a  regar  els  horls  y  jardins  de  Son  Torre¬ 
lla  y  fins  a  abastar  els  vehins  de  Santa  Ma¬ 
ria.  Y,  escalant  el  coster,  tot  seguint  un 
corriol  qui  ’s  troba  poc  després  de  passat  el 
penyal  d’  ont  neix  la  font,  agafant-se  de  tant 
en  quant  a  les  mates  y  assegurant  els  peus  a 
les  roques,-  al  cap  d’  una  bona  estona  de 
recta  pendent,  ja  a  gran  altura,  vora  el  cim 
entre  mig  d’  ullastres  y  ar'itjes,  s’  hi  tro¬ 
ba  un  avenc  qui  té  per  boca  un  forat  casi 
redó,  de  més  de  cinc  metres  de  diàmetre,  de 
tanta  fondaria  que  no  ’s  sent  la  remor  de  les 
pedres  quant  arriben  al  fonds,  esglayós  abis¬ 
me  dintre  d’el  qual  no  s’hi  veu  més  que  fosca. 

Les  boyres  y  núvols  atrets  per  1’  espessura 
enmantellen  la  major  part  de  1'  any  1’  ombrí- 
vola  y  amagada  vall,  y  per  més  que  sovint  hi 
cauen  fortes  plujes,  com  les  aygües  corren 
depressa  per  aquells  rots  de  roquissars,  aviat 
queda  seca  y  sempre  estèril. 

En  les  piimitives  edats  1’  habitava  y  regia 
un  deu  d’  els  boscs  y  d’  els  pinars,  aspríu, 
salvatje  y  a  voltes  terrible  qui,  semblant  an 
el  deu  Pan  d’  els  grecs,  tenia  figura  de  boc 
y  s’  alimentava  d’  herbes  y  brostes.  Un  dia, 
mentres  s’estava  entre  ’l  boscatge,  un  estol 
de  ninfes,  fades  blanques  o  dones  d’  aygua 
qui  moraven  en  el  fondal  de  1’  avenc,  ba¬ 
nyant-se  per  estones  dins  un  gorc  d’  aygües 
clores  sota  aquell  turó  d’  aont  ix  la  font,  li 
robaren  un  feix  de  branques  y  rames  de  pi 
per  fer-ne  fogateres.  Quant  se  despertà,  irat 
y  venjatiu  les  encantà,  convertint-les  en  es¬ 
bart  de  coloms  cenrosos,  selvatges  y  asprius 
com  ell,  condemnats  a  volar  sempre  a  1’  en¬ 
torn  de  la  fantàstica  y  misteriosa  cova.  Mes 
per  haver  perdut  el  pinar  la  virginitat  amb 
la  feta  de  les  fades,  aquell  deu  acabà  ’l  seu 
poder  y  domini  sobre  la  trista  vall,  y  dester¬ 
rat  per  un  altre  Invisible  y  Onnipotent,  s’  en¬ 
caminà  a  mes  llunyanes  terres. 

En  temps  d’  els  moros  foren  conduhides  les 
aygües  de  la  font  cap  a  la  planura  fins  a  la 
vila  de  Santa  Maria  d’el  Camí,  s’  hi  cons- 
truiren  pocs  y  pobres  albercs,  y  s’  alçaren 
uns  quants  molins  fariners;  y  els  cristians 
més  tart,  si  no  menten  les  poques  noticies 
que  d’  aquella  època  mos  queden,  hi  funda¬ 
ren  un  poblet,  tan  prest  nat  desaparegut  al¬ 
tra  volta. 


En  lo  segle  xv  los  cavallers  ciutadans 
Torrella  y  Albertí  adquiriren  de  pagesos  les 
possesions  de  la  vall  de  Cohanegra.  Sa  font 
y  dos  molins  de  moldre  blat  estaven  dins  la 
porció  de  n’  Albertí,  mes  com  aquest  tenia 
poque  terres  de  regadiu,  1’  aygua  casi  tota 
pertanyia  an  en  Torrella.  , 

A  un  de  dits  molins,  en  el  de  més  amunt, 
hi  vivia  a  les  hores  un  Jaume  Dolç,  pobre 
moliner  viudo  y  vell,  amb  la  seua  filla  Maria, 
coneguda  per  na  Dolça,  en  rahó  del  llinatge 
d’  el  seu  pare.  Aquella  joveneta  fresca,  ino- 
cent,  gentil,  d’  ulls  y  cabells  negres,  mirar 
expressiu  y  caràcter  resolt,  nascuda  en  aquell 
recó  quinz’  anys  enrera,  quan  morí  la  seua 
mare,  era  1’  única  nota  alegra  d’el  molí  y  de 
tot  el  comellar. 

Un  bell  mati  d  hivern,  ja  dia  clar.  el  sol 
banyava  feia  bona  estona  ’l  cim  de  les  mon- 
tanyes,  mentres  na  Dolça  cuilía  pèsols  pri¬ 
merencs  dins  1’  hortet  del  molí,  arracer  de  la 
bardiça  de  murteres,  matapolls  y  alaverns, 
sentí  P  èco  d’  una  trompa  de  caça,  lladruc  de 
cants  y  crits  de  caçadors,  y  com  se  trobava 
tota  sola  en  el  molí,  perqu’  el  pare  era  a  la 
vila  a  tornar-hi  farina  y  a  portar  blat,  em¬ 
prengué  resolta  P  empinat  viarany,  sens  te¬ 
mor  ni  recel,  desitjosa  de  lliurar  quant  antes 
d’  el  perill  les  confiades  ovelles.  Guiada  p’  el 
sò  d’  els  picarols  se  trobava  ja  dins  P  ombrí¬ 
vol  pinar,  no  gaire  lluny  d’el  remat,  quant  li 
sortí  a  P  enquantre  un  jove  caçador,  alt,  os- 
sut,  sec,  de  color  groguenca  y  galtes  negro- 
ses  y  begudes,  celles  aspres  y  estirades  y 
cara  llarga,  lasciva  y  diabòlica,  cavalcant  so¬ 
bre  un  cavall  roig  ricament  guarnit.  Tant 
pronte  com  el  cavaller  descubrí  la  presa,  tin¬ 
gué  1  mal  pensament,  y  com  el  mart,  arter, 
elàstic  y  vincladiç,  va  caure  soptadament 
damunt  la  víctima... 

La  joveneta  quedà  sorpresa,  muda,  es¬ 
glaiada,  sentí  mortal  angunia,  el  cor  se  li 
tancà  y  rompé  en  plors  amargs  y  desconso¬ 
lats... 


Un  colomet  escapat  de  les  arpes  d’  el  falcó 
acabava  de  caure  naírat  y  tremolós  en  mig 
del  viarany, el  falcó  volava  cap  ala  montanya 
y  P  esbart  de  coloms  s'  havia  tirat  com  una 
pedra  qui  cau  de  lo  alt,  dins  la  fonda  cova. 

El  cavaller  desapareixia  costa  amunt  en¬ 
tre  l’espès  pinar  y  na  Dolça  baixava  poc  a 

poc,  cap  fic  y  ulls  plorosos,  el  camí  de 
1’  amargura... 

Pobre  floreta  boscana  marcida  y  esfullada, 
havia  perdut  pera  sempre  ’l  rosat  color  de  la 
cara  y  1’  alegria  riolera  qu'  antes  may  1'  aban¬ 
donava,  y  ara  filava,  filava,  sempre  filava  y 
d’  el  fil  en  feia  corda  y  de  la  corda  una  esca¬ 
la,  y  perdia  per  moments  la  salut  y  s’  apri¬ 
mava. 

Ni  an  el  seu  pare,  ni  an  el  confés  ni  a  nin¬ 
gú  va  parlar  mai  d’aquella  trista  diada.  El 
pobre  jay,  com  a  bon  pare,  aquell  mal  desco¬ 
negut  de  la  seua  filla  estimada  sovint  con¬ 
sultà  an  els  metges  y  curanders.  {Qué’n 
tregué  de  les  consultes^ — Segons  el  parer 
d’aquests  y  d'  els  parents  y  vehins,  li  havien 
encisada. 

Passaren  anys,  na  Dolça  ja  no  filava,  però, 
més  trista  que  mai,  desde  que  l’auba  apun¬ 
tava  fins  qu’  els  darrers  desmais  de  llum  s’ha¬ 
vien  aclucat  a  1’  occident  y  la  vall  se  conver¬ 
tia  en  desert  de  fosca,  trescava  y  corria  per 
1’  ombrívol  pinar  seguint  amunt  y  avall  els 
viaranys  de  la  serra,  com  estrella  fugitiva, 
apagada  y  perduda.  Era  que  caminava  secre¬ 
tament  per  la  via  d’atracció  senyalada  pe’  1 
seu  únic  desig,  de  tothom  ignorat... 

Una  diada  d’  Agost,  en  que’l  sol  com  in- 
mensa  fogatera  caldeljava  la  serra  y  daura¬ 
va  les  montanyes,  na  Dolça  estava  ensopida 
a  1’  ombra  d’  el  molí,  acariciant  com  sempre 
1’  únic  pensament  de  la  seua  vida  ,  quan 
senti  a  1’  altra  part  d’el  coster,  sonar  de  corns, 
lladruc,  soroll  y  crits  d’  una  partida  de  caça. 
Alçà  ’l  cap,  escoltà,  y  somrient  amb  amargor, 
els  ulls  li  flametjaren.  Tot  seguit  se  va  en¬ 
llestir,  servint-li  de  mirall  1’  aygua  clara  de 
la  c’equia,  y,  escoltant  de  tant  en  quant  la  re¬ 
mor  d’  els  caçadors  ,  frisosa  emprengué  ’l 
camí  cap  an  aquell  punt  d’  el  pinar  ahont  un 
dia  imal  haja  la  recordança!  va  caure  ’l  co¬ 
lom  ferit  d'  aquell  falcó  qui  passava. — j El  cor 
m’  ho  deia! — exclamà  en  veu  continguda. — 
jAvui  serà;  no  ’m  cap  dupte!  iDeu  me  perdo¬ 
ni!  [Ay  mare!...— 

El  cavaller  airosament  descavalca  y  amo¬ 
rós  se  li  atança  tot  seguit  per  abraçar-la, 
mentres  en  veu  carinyosa  li  diu: — <=\1’  espe¬ 
raves? — Sí,  t’  esperava;...  Molt  t’  has  torbat! 
— Ja  veus  que  bé  m’  en  record!  —  jTe  jur  que 
mai  t'he  oblidat! .. . — yafegi,  nirviosay  adolo- 
rada: — Si  m’  estimes,  si  me  vols,  seguim  ara, 

perque  aquí  ahont  mos  trobàm,  els  carboners 
d’els  ranxos  vehins  y  els  teus  mateixos  com¬ 
panys  prest  mos  toparien,  jo  te  mostraré  un 
alberc  ahont  podrém  passar  junts  llarga  esto¬ 
na  y  no  hi  vindrà  gent  estranya. — Sens  dar 
lloc  a  més  rahons,  emprengué  falaguera  la 
pujada  de  1’  aspra  costa  per  viaranys  d’  ella 
ben  coneguts,  seguida  de  prop  de  1’  animós 
cavaller.  Prest  arribaren  a  1’  avenc  estatge 
d'  encantades  dones  d’  aygua;  na  Dolça,  sem¬ 
pre  depressa,  tregué- d’  un  amagatall  una 
llarga  escala  de  corda,  la  fermà  a  un  tronc  de 
pi,  que  va  extendre  de  part  a  part  de  la  boca 
d’  el  fondal  y  tira  1’  escala  dins  1’  abisme. 

Amb  amorosa  mirada  animà  al  cavaller  a 
seguir-la  fins  el  fonds  de  l’encantada  cova,  y 
mentres  atrevida  y  tranquila  anava  baixant 
els  escalons  de  1’  escala,  per  sí  mateixa  pen¬ 
sava: —  iAra  arriva  ma  venjança!  Aviat  caurà 
per  sempre  ’l  travesser  y  1’  escala! — Sorprès 
el  mal  cavaller,  de  sobte  va  detuarar-se,  dup- 
tà  un  moment,  però  decidit,  més  que  per 
amor,  per  por  de  demostrar  covardia,  segui 
les  seves  petjades  y  s’  enfonzà  dins  1’  abisme. 


En  Ramón  Albertí  y  en  Pere  Berart  y  els 
seus  criats,  escuders  y  caçadors,  en  va  cerca¬ 
ren  fins  ben  entrada  la  nit  el  seu  companv 
de  caçada  en  Berenguer  de  Galiona;  sols  tro¬ 
baren  el  cavall  qui,  fermat  an  el  tronc  d’  un 
pi,  de  tant  en  quant  eguinava  pera  cridar  al 
seu  senyor... 

En  Jaume  Dolç  també  cercà  tota  la  tarde 
y  la  nity  fins  dies  y  setmanes  la  seua  filla  es¬ 
timada,  y  ningú  n'  hi  da  rahó  ni  noticia  de 
cap  casta. 

A  la  ciutat  y  al  camp  s’  inventaren  les 
més  ridícules  y  absurdes  contarelles  per  ex¬ 
plicar  la  desaparició  extranya  y  misteriosa 
d’  en  Berenguer  de  Galiona  y  na  Dolça  de 
Cohanegra.  Ningú  sabia  per  cert  com  la  cosa 
era  passada,  peró  per  molts  fonc  deshonrada 
la  memòria  d’  aquesta  valenta  dona. 


Un  bandejat  qui,  sigles  més  endavant, 
sens  temor  de  bruixes  ni  encisaments,  baixà 
al  fons  de  l’avenc  de  Cohanegra  per  trobar-hi 
refugi  segur  en  les  continues  persecucions  de 
qu’era  objecte,  hi  descubri  a  un  recó  d’el 
fondal  dues  calaveres,  mig  cubertes  de  mol- 

ça;  la  més  petita  tenia  un  punyal,  ja  molt 
gastat  p'  el  rovell,  clavat  entre  les  costelles. 


Si  1’  avenc  de  Cohanegra  ha  perdut  avui 
el  misteri  de  qu’  estava  rodetjat  altre  temps, 
en  cambi  hi  ha  cobrat  nous  encants. 

Una  mina  oberta  a  força  de  barrovins  y 
cops  de  picassa  en  la  dura  roca,  condueix 
peu  pla  al  fonds  mateix  de  1'  abisme  ahont  el 
curiós  visitant  troba  amb  sorpresa  una  espa- 
yosa  y  altíssima  cova.  No  hi  ha  que  confon¬ 
dre-la  amb  tantes  altres  com  n’  hi  ha  per  Ma¬ 
llorca  de  forma  capritxosa  y  romàntica,  ri¬ 
ques  en  detalls,  filigranes  y  decorats  de 
variades  y  fantàstiques  figures,  sovint  pobla¬ 
des  d’  un  bosc  de  gentils  columnes  de  marbre 
blanc  y  casi  transparent,  y  embellides  per 
agradosos  llacs  o  gorcs  de  clares  y  tranqui- 
les  aygües;  no,  la  cova  de  Cohanegra  no  es 
més  qu’  una  rotonda ,  millor  encara  si  digués 
una  pagoda  india. 

Gràcies  a  la  suàu  y  confosa  claror  qui  en¬ 
tra  per  una  claraboya  central,  qu’  antes  era 
la  boca  del  avenc,  se  distingeix  entre  les  om¬ 
bres  un  extens  espai  circular  qui  s’  enlaira 
fins  a  molta  altura,  formant  el  tot  una  inmen- 
sa  pera,  qual  capoll  es  la  rodona  finestra  qui 
1’  ilumina.  Entre  mig  d’el  desigual  y  tou  pis 
s’  alçen  sobre  ls  corresponents  sòcols  uns 
ídols  qui  recorden  deus  y  animals  de  1’  orient. 
Les  figures,  el  pis  y  totes  les  parets  d’el  vol¬ 
tant  tenen  un  mateix  to  calent  y  humit,  un 
color  negre-verdós  de  metal  sens  brill,  mate 
y  fosc. 

A  voltes  un  raig  de  sol  de  mig  dia  entra 
per  1’  alt  finestral;  llavors  aquella  columna 
de  llum  blauenca,  a  mida  que  baixa  se  tras- 
forma  en  nuvol  de  tremoloses  espires  blan¬ 
ques  y  grogues,  polsim  de  vibracions  de  co¬ 
lors  qui  s’  acluquen,  s’  apaguen  y  ’s  fonen 
demunt  sa  molça,  reflectint-se  sobre  un  am¬ 
ple  redol  lluminós  qui  aumenta  les  espesses 
ombres  de  1’  entorn. 

Si  un  raig  de  sol  ponent  fer  de  través  el 
mateix  sostre  çle  la  cova,  una  ilusió  òptica  fa 
vueure  dues  claraboyes  bessones,  tan  iguals, 
clares  y  lluminoses,  que  de  prompte  no  s’  en¬ 
devina  quina  es  la  vertadera;  llavores  la  cla¬ 
ror  d’ el  fondal  es  més  cernuda  y  més  igual,  les 
ombres  menys  intenses,  y  la  cova  recorda 


una  esgleUa  vista  a  la  llum  d’el  dia.  una  tar- 
de  en  que  no  hi  ha  festa  ni  concurrència.  A 
voltes  un  raig  de  claror  groguenca  de  lluna 
plena  cau  dins  aquell  abisme  de  tenebres  y 
baixa  dolçament,  tranquilayen  silenci,  com  a 
rosada  de  plata,  a  cercar  aquells  deus  encan¬ 
tats;  llavores  es  1’  hora  de  la  calma  y  d’el 
misteri,  d’  els  somnis  y  d’  els  recorts,  1’  hora 
d'  els  trists,  d’  els  poetes  y  enamorats. 


Una  visita  à  la  bella  cova  de  Cohanegra  bé 
val  la  suor  y  ’l  cansament  que  s’  hi  aplega  al 
pujar  1’  aspra  costa  que  s’  ha  d’  atravessar  per 
arribar-hi. 

Joan  Rosselló. 


NOVAS 

La  Duse  à  Barcelona. 

Els  snobs  del  art  pateixen  generalment  una 
monomania  que  à  voltas  atriba  fins  à  la  ob¬ 
sessió.  Es  la  següent:  «Lo  bo,  lo  verament 
artístich,  sols  ells  poden  apreciarho:  el  pú- 
blich  no  hi  pot  arribar.» 

D’aquí’s  desprèn  (per  ells,  naturalment), 
que  lo  qu’agrada  al  públich,  lo  que  l’entus- 
siasma,  ha  d’ésser  per  forsa  dolent.  <Hónt 
s'es  vist  que  la  turba-multa  sigui  capassa 
d’extassiarse  devant  del  art  veritable?  Per  ’xó 
sempre  que  un’obra  artística  té  un  éxit  po¬ 
pular  y  espontani,  els  seütiréu  exclamar,  ab 
compassió  ó  despreci:  —  «Qué  infelissos!» — 
ó  — «Qué  burros!»  —  Però  l’ofici  de  sabi, 
com  tots  els  oficis,  té’Is  seus  inconvenients, 
com  ho  proba  l’article  titulat  Eleonora  Duse 
vuelve  à  Espaiia ,  que  va  publicar  el  Pèl  & 
Ploma  en  sa  edició  castellana,  número  cor¬ 
responent  al  primer  del  mes  actual. 

Aquest  article  no  porta  firma,  y  en  ell,  al 
costat  de  manifestacions  més  ó  menys  atina- 
das  sobre’l  mérit  de  las  obras  dramàticas 
que’s  proposa  representar  la  genial  actriu 
italiana,  se’n  fan  d’al'tras  que  no  passarem  en 
silenci,  donchs  son  completament  inexactas. 

Diu  l’articulista  anònim  que  hace  anos, 
cuando  vino  la  Duse  d  Barcelona  para  traba- 
jar  cn  temporadas  enleras ,  el  publico  no  supo 
apreciar  la  rareza  de  la  joya ,  y  pocas  veces 
premió  con  abundante  asislencia  el  trabajo 
único...  etc.  Y  més  endevant,  que  como  juslo 
castigo...  lo  que  deyam:  que  no  més  li  veu- 
rém  representar  obras  de  mérit  molt  relatiu. 

Els  snobs  de  que  parlavam  se  troban,  per 
lo  que’s  veu,  en  un  dilema  sense  sortida:  ó 
han  de  dir  que  la  Duse  es  dolenta,  ó  han 
d'unir  sos  aplausos  als  del  públich  profà. 

Seria  tan  gros  dir  lo  primer,  que  no  s’hi 
atreveixen;  mes  seria  tan  deshonrós  fer  lo 
segón,  que  no  hi  poden  consentir.  iQué  fer? 
{Oy  que  sembla  que  no  hi  hagi  solució? 
Donchs  n’hi  ha,  y  senzillissima.  Es  la  se¬ 
güent:  La  Duse  no  ha  sigut  may  compresa 

PEL  PÚBLICH  DE  BARCELONA. 

Qu’aixó  no  es  cert,  tothom  ho  sab;  mes 
ells  se  fan  aqueixa  ilusió,  que  satisfà  sa  va¬ 
nitat  y  son  afany  de  singularisarse.  Y  avuy 
per  demà  que  la  Duse  vingui  massa  per  aqui, 
li  descubriràn  els  amaneraments,  diran  que 
no’ls  fa’l  pes,  qu’ha  perdut  molt,  qu’es  ja, 
artisticament,  tan  carrinclona  com  qualsevol 
altra  estrella...  la  Réjane,  per  exemple. 

cQui  hem  dit?  <;La  Réjane?  Si:  no  dub¬ 
tin  que  també  la  Réjane’ls  hi  resultaria 
llauna ,  si  gayre  l’hagués  aplaudida’l  nostre 
públich,  y  per  mica  qu’ella  s’hagués  decan¬ 
tat  à  visitarnos  sovint. 

Sembla  mentida  que  s'escriguin  inexacti- 
tuts  com  las  qu’hem  transcrit  en  castellà  y 
tot  para  mayor  claridad.  Volém  suposar  que 
l’autor  de  tals  manifestacions  deu  ésser  al¬ 
gun  criticón  que  tot  just  surt  de  la  closca, 
algún  barbamech  ab  pretensions  de  Taine, 
d’aquells  que  parlan  de  tot  sense  saber  de 
res. 

iQue’l  nostre  públich  durant  la  Quaresma 
y  la  Tardor  del  any  1890  no  va  omplir  ben 
sovint  els  teatres  hont  actuava  la  Duse? 
Fugi  d’aqui,  senyor  Juanito!  Si  es  tot  al  re¬ 
vés  de  lo  que  vosté  diu! 

Ha  de  saber  y  entendre  que  la  Duse  fou 
l’idol  del  públich  barceloní,  qu’omplía’l  tea¬ 
tre  de  Novetats  y  la  aclamava  ab  verdader 
deliri,  com  no  ho  ha  fet  may  ab  la  Sarah 
Bernhardt,  ab  en  Coquelin  ni  ab  el  mateix 
Novelli,  y  més  recentment  ab  la  Mariani,  en 
Paladini  y  la  Réjane.  Y  tant  era  aixís,  que  la 
Duse  ,  contentissima  ,  prometé  tornar  tan 
aviat  com  li  fos  possible,  y  efectivament,  pel 
septembre  del  mateix  any  tornà  à  Barcelona, 
donant  vint  y  cinch  funcions  al  Principal,  las 
que,  en  sa  major  part,  li  proporcionaren 
plens  à  vessar  y  ovacions  continuas  y  deli¬ 
rants.  Preguntihu  à  n’en  Santiago  Rusinol, 
à  n’en  Clarassó,  à  l’Urgell,  à  n’en  Guimerà, 
(v  si  pogués  ser  al  malaguanyat  Yxart),  y 
veurà  com  ells  s’explican  del  mateix  modo 
que  nosaltres,  entussiasmats  al  sol  recort 
d’aquellas  nits  triomfals. 

Peró,  ara  que  hi  pensém!  Si  vosté  alas- 
horas  encara  devia  passar  els  cartels ,  ó  bé 
cercava  nius  per  algún  reconot  de  montanva! 

Convé  pesarlo  bé'l  grau  de  veritat  dels 
fets,  avans  d’esbombarlos  en  lletras  de  mot- 
1 1 0 ,  y  no  anar  tan  à  la  babalà  fent  de  profeta 
d'una  estrella  del  art  incompresa  en  una  ciu¬ 
tat  tot  justament  plena  d’antichs  adoradors 
de  son  talent  dramàtich.  D’aixó  se’n  diu  Irop 
de  zèle,  y  en  l’idioma  que  vosté  usa  planxa, 
ó  bé  pedantería.  iSab?  Es  com  si  anés  à 
predicar  el  Mahometisme  à  la  Meca. 

Lo  mateix  qu’alló  que  diu  de  La  Gioconda , 
d’en  D’Annunzio,  qu’es  una  novïdad  pasada 
de  moda.  Vaja,  francament,  aixó  si  qu’es 
una  etzegallada.  <;Vol  dir  que  ja  bha  llegida? 
Y  si  ho  ha  fet,  (qu'hc  dubtém,  perque  vostès, 
per  regla  general,  de  lo  que  més  parlan  es 
de  lo  que  desconeixen  en  absolut)  ^vol  dir 
que  ja  té  prous  anys  y  personalitat  literaria 
suficient  per’  atrevirse  à  fer  brometa  ab  un’o- 
bra  del  gran  poeta  italià? 

(Y  al  1  ó  que  fa  avinent  als  empressaris  bar¬ 
celonins  sobres  el  sublime  aspecto  que  la  Duse 
da  à  la  uCleopatra ))?  Oh,  y  ab  la  serietat 
que’ls  hi  pregunta  si’n  saben  res!  Sí,  senyor; 
ja  li  vam  veure  fer  aqui  à  Barcelona  l’anv  9 j, 
y  per  cert  que’ns  va  agradar  d’alló  més.  Qui¬ 
na  llàstima  que  vosté  no  hi  fos!  Tractantse 
d’en  Shakespeare  y  la  Duse,  no  devíam  arri¬ 
bar  à  capirho  tot,  y  vosté’ns  ho  havia  de  des- 
cubrir,  ens  havia  de  dar  luz ,  ab  aquells  arti¬ 
cles  tan  endemoniats  en  que  hi  engipona 
la  ètica ,  la  filosofia  sintètica ,  la  realidad ,  la 
simbolización  y  la  razón  de  la  sinrazón...  que 
per  forsa  s’ha  de  ser  molt  sabi  ó  s’ha  de  ve¬ 
nir  del  hort  per’  escriure  tot  alló.  Animis, 
donchs;  vegi  si  la  Duse  li  fa  las  sevas  obras 
predilectas,  y  després  ja’ns  en  dirà  alguna 
cosa. 

Ara  en  serio:  convé  que’ls  amichs  Utrillo 
y  Marquina  li  fassin  donar  una  mirada,  à  fi 
de  que  no  torni  à  posar  en  ridicul  un  perió- 
dich  del  caràcter  del  Pèl  &  Ploma. 

Y  per  avuy,  ja  n’hi  ha  prou. 

Ha  mort  én  la  seva  torre  de  Sant  Boy  del 
Llobregat  el  distingit  ésculptor  don  Andréu 
Aléu,  autor  de  la  hermosa  estatua  de  Sant 
Jordi  que  hi  ha  à  la  fatxada  de  nostra  Dipu¬ 
tació. 

El  senyor  Aléu,  encara  que  mestre  de 
Llotja, ’s  conservava  jove  d’enteniment,  ac¬ 
ceptava  las  evolucions  del  art  tal  com  venían, 
quan  eran  bonas,  y  lluny  d’entrebancar  la 
marxa  progressiva  cap  à  ideals  nous,  ben  di 
ferents  dels  qu’eran  de  moda  en  lo  temps  de 
sos  triomfs,  disfrutava  alentant  als  joves,  en 
coratjantlos,  un  xich  sorprès  pels  esforsos 
qu’ell  comprenia  y  admirava. 

Actualment  s’està  passant  bugada  del  seu 
grupo.  Aquesta  es  una  mania  purament  bar¬ 
celonina,  de  terra  de  burgesos.  Aixís  com  en 
altres  llochs  esperan  que  las  estatuas  s’her- 
mosejin  ab  la  sagrada  patina  del  temps,  aquí 
encara  no  han  passat  vint  anys  de  la  seva 
colocació  que  ja  fan  desapareixe  la  rica  é 
inesperada  munió  de  tons  que’l  temps  pa¬ 
cientment  hi  acumula.  Un  marbre,  ben 
blanch!  Un  bronze,  ben  lluhent!  ^Qué  dijdan 
els  florentins,  si’ls  hi  netegessin  las  figuras 
de  la  logia  dei  lanzi? 

El  senyor  Aléu  no  l’haurà  vist  rentada  la 
seva  obra,  y  haurà  mort  ab  el  recort  d'aquell 
comensament  de  patina  que  la  ennoblia. 

Nosaltres,  qu’admirém  més  la  joventut 
(valgui  aquí  la  expressió)  en  un  vell  qu’en 
un  jove,  doném  sincerament  el  pesam  à  la 
seva  familia,  y  preguém  perque  Deu  l’aculli 
en  sa  glòria. 


Hem  llegit  en  un  dels  diaris  d’aquesta 
ciutat  un  telégrama  de  San  Sebastiàn  que 
diu  que’l  Colegi  d’Advocats,  en  Junta  mag¬ 
na,  rebutja  la  proposició  del  Colegi  d’aquí 
sobre  l’us  de  la  llengua  regional  en  los  judi¬ 
cis  criminosos.  Ens  ho  pensavam,  y  aixó  pot 
haver  ensenyat  als  que  per  qüestió  d’oportu¬ 
nisme  obligaren  à  que  la  proposició  no  fos 
ni  carn  ni  peix. 

De  tots  modos  doném  el  pesam  al  Colegi 
de  San  Sebastian,  puig  sobreposa'ls  interes¬ 
sos  del  caciquisme  à  altres  molt  superiors,  v 
felicitém'  als  dotze  individuus  de  la  minoria 
que  tingueren  sentit  comú. 

Veuran  com  la  major  part  dels  demés  Co- 
legis  faran  lo  mateix. 


Hem  rebut  la  primera  serie  de  tarjetas 
postals  catalanistas  publicadas  pel  reputat 
dibuixant  senyor  Garcia,  qu’ha  passat  molts 
anys  ilustrant  obras  históricas  pera’ls  pri¬ 
mers  editors  de  París. 

Aquestas  tarjetas  formaran  una  verdadera 
galeria  de  catalans  ilustres.  En  la  primera 
serie  hi  figuran  el  rev  en  Jaume’l  Con¬ 
queridor,  el  príncep  de  Viana,  Mossèn  Borra, 
Mossèn  Joan  Fivaller  y  en  Pau  Claris,  es¬ 
tant  els  dits  personatjes  presentats  ab  la  ma¬ 
jor  propietat  històrica. 

No  dubtém  que’l  públich  amant  de  las  glo- 
rias  de  Catalunya  apreciarà  las  ditas  tarjetas 
en  son  just  mérit,  y  qu’aviat  arribaran  à  ge- 
neralisarse.  Donarém  compte  en  temps  opor¬ 
tú  de  l’aparició  de  la  segona  serie. 


Ahir  va  inaugurarse  l’establiment  que  baix 
el  títul  de  «Llibreria  Artístich- Científich- 
Industrial»  han  establert  els  senyors  Joan 
Bta.  Pons  y  C.a  en  comandita,  al  carrer  de 
Pelayo,  núm.  46,  hont  s’hi  expenen  articles 
de  dibuix,  pintura,  escriptori  y  fotografia. 

Presenta’l  nou  local  molt  agradable  aspec 
te,  essent  d’alabar  el  bon  gust  que  s’hi  troba 
tant  en  conjunt  com  en  detalls,  per  lo  que 
felicitém  à  son  director  senyor  Pons  y  als 
qu’hagin  contribuhit  à  muntar  aqueix  esta¬ 
bliment  de  cultura. 


ens  ha  enviat  el  primer  quadern  de  son  Con¬ 
curso  Cientíjico ,  proposantse  publicar  els 
subsegüents  números  el  dia  ultim  de  cada  un 
dels  mesos  que  constituheixen  el  curs  aca- 
démích. 

Com  ja  diguerem  fa  algunas  setma- 
nas,  ha  quedat  complertament  agotat 
el  número  primer  de  [oventut,  essent- 
nos  impossible  complaure  à  las  per- 
sonas  que’n  solicitan  exemplars. 

Torném  à  advertir  que’ns  proposém 
ferne  una  nova  tirada  (cap  à  últims 
d’any),  y  entre  tant  mantenim  oberta 
la  llista  dels  senyors  que  solicitan  dit 
número  pera  completar  sas  coleccions. 


SETMANARI  CATALANISTA 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  2^  cèn¬ 
tims. 


L’Academia  central  de  preparació  pera 
l’ingrés  en  la  Escola  d'enginyers  industrials 


Fidel  Giró,  impressor.  —  Carrer  de  València,  31 1 

SUMARI:  Politichs  d'explotació,  per  Emili  Tintorer. 
—Las  Sirenas  y’is  Arbres  de  la  Mort,  per  Trinitat 
Monegal  —  A  la  Nit,  per  Pompeyus  Gener. -Posta 
de  sol,  per  Rafel  Nogueras  y  Oller.— L’idili  del  pas¬ 
toret,  per  G.  Zanné  Rodríguez.  — Anima  en  pena,  per 
Adrià  Gual  —Lo  gos  de  casa,  per  Angel  Guimerà. — 
Las  enamoradoras,  per  Enrich  de  Fuentes.— Flori¬ 
da,  per  Pere  Marti  y  Peydro.—  Gran  basar  pari- 
sench,  per  Oriol  Marti.— Matinal,  per  Lluís  Gispert. 
— Novas. 


POLITICHS  D’EXPLOTACIÓ 

En  tot  Estat,  ó  societat  política  constituhi- 
da,  s’hi  troban  dos  elements  ben  determi¬ 
nats:  els  que’n  podríam  dir  dirigents,  y’is  di¬ 
rigits.  Aquests  son.  industrials,  comerciants, 
artesans,  empleats  de  totas  menas,  artistas 
que  viuhen  de  son  trevall,  etc.,  etc.,  es  à 
dir,  tots  aquells  que,  essent  àtoms  socials, 
se  preocupan  primerament  dels  propis  inte¬ 
ressos  y  sols  indirectamente  intervenen  en 
la  direcció  moral  y  material'  del  poble.  Vo¬ 
luntàriament  viuhen  dintre  d’un  Estat  y’s 
deixan  governar  y  dirigir  pels  altres  apor¬ 
tant  de  mal  grat  el  seu  concurs  material  en 
forma  de  tributs,  contribucions,  etc.  En  la 
vida  política  del  Estat  son  element  passiu 
que,  ja  per  egoisme,  ja  per  incapacitat,  no  vol 
intervenir  en  la  política  directora. 

L’altre  element  el  forman  els  politichs  en 
el  sentit  estricte  de  la  paraula.  Filosòfica  y 


racionalment, tindríandésser  els  privilegiats, 
de  inteligencia  clara  y  conciencia  recta,  els 
homes  que  voluntàriament,  ab  desinterès  y 
abnegació  ,  s’oferissin  pera  dedicar  bona 
part  de  sa  activitat  y  de  son  talent,  al  per¬ 
feccionament  y  benestar  del  poble  que  pre¬ 
tenen  dirigir.  Aqueixos  homes  deuhen  ac¬ 
ceptar  la  honorable  tasca  com  càrrega  mo¬ 
ral  que  sobre  d’ells  pesa  perque  son  els  més 
aptes  pera  soportarla,  y  deuhen  dur  una  vida 
de  sacrifici  y  abnegació  à  probade  ingratituts 
y  desenganys. 

Desde’l  ministre  fins  al  regidor  rural,  des- 
de’l  quefe  de  partit  fins  al  darrer  soci  de  cas- 
sino  politich,  desde’l  director  del  gran  diari 
fins  al  gacetillero  dels  petits,  tots  s’ofereixen 
al  poble  per’encaminarlo,  y  puig  voluntària¬ 
ment  s’ofereixen,  tenen  el  dever  de  cumplir 
sa  tasca  demostrant  dots  excepcionals  de  in¬ 
teligencia,  honradesa,  serenita.t  y  abnegació. 

Aquest  es  el  politich  ideal. 

Pràcticament,  sobretot  à  Espanya,  es  ben 
diferent.  En  lloch  d’ésser  els  politichs  els  ho¬ 
mes  més  inteligents,  més  honrats  y  més  des- 
interesats,  son  els  que  menos  qualitats 
d’aquestas  reuneixen;  en  lloch  d’acceptar  la 
tasca  com  un  dever  de  conciencia,  la  solici— 
tan  com  medi  de  satisfer  sa  vanitat  é  interes¬ 
sos.  Per’xó,  poch  à  poch,  el  concepte  poli¬ 
tich,  que  tindria  d’ésser  sagell  de  virtut  cívi- 

ca,  s’ha  convertit  en  estigma  denigrant ,  y’l 
poble  honrat  s’acostuma  à  mirar  ab  recel  y 
fàstich  à  qui  l’ostenta. 

El  poble  català,  aqui  à  Espanya,  es  el  que, 
per  sa  major  cultura,  primer  els  ha  conegut 
als  politichs  d’ofici,  y  ha  renegat  d’ells;  ha 
renegat  dels  carlins  y  dels  republicans,  dels 
monàrquichs  lliberals  y  dels  conservadors, 
dels  explotadors  directes  del  poble  per  medi 
del  presupost  y  dels  explotadors  indirectes 
del  poble  pel  diari.  S’ha  tornat  positivista  é 
indiferent,  y’is  ha  deixat  sols. 

Mes,  per  un  moment,  va  semblar  que’s 
despertava  y’s  disposava  altre  cop  à  lluytar. 
Unà  vegada  més,  després  de  tants  desen¬ 
ganys,  volia  creure  en  la  existència  d’homes 
superiors  qu’honradament  sabrian  sacrificar- 
se;  una  vegada  més  volia  creure  en  politichs 
verdaders.  Va  ésser  quan  aparegueren  homes 
d’enteniment  clar  y  honrats  que  venian  à 
predicaria  nova  doctrina,  la  doctrina  serena 
de  la  reflexió  que  s’inspira  en  el  bé  del  poble  y 
en  son  amor  à  la  patria,  la  doctrina  clara,  con¬ 
creta  y  definida  del  Catalanisme,  que’s  com¬ 
prèn  en  dugas  paraulas:  patria  y  moralitat; 
doctrina  que  no  hi  pensa  en  la  forma  de  go¬ 
vern,  perque  totas  son  bonas  si’ls  governants 
sonhonrats;  doctrina  qu’entén  lapolitica  com 
ciència  de  ben  governar  al  poble,  no  com  à 
art  de  ben  explotarlo;  doctrina,  en  fi,  que 
proclama  en  veu  alta  que’ls  enemichs  decla¬ 
rats  del  verdader  progrés  y  de  la  verdadera 
llibertat  son  precisament  aqueixas  pandillas 
políticas  que  tenen  més  en  boca  aytals  pa¬ 
raulas. 

El  poble  català  comprengué  sens  dubte  la 
excelencia  d’aqueixos  principis,  y’s  desper¬ 
taren  las  energias  endormiscadas  ensemps 
que’s  despertavan  els  rencors  acumulats  per 
las  malifetas  dels  politichs  d'ofici  que  comen- 
saren  burlantse  dels  catalanistas  y  acabaren, 
al  veure  l’impuls  que  prenian,  espantantse  al 
endevinar  qu’en  el  Catalanisme  hi  ha  tota  la 
empenta,  tota  la  virtualitat  y  tota  la  forsa 
que  sols  arriban  à  tenir  las  doctrinas  qu’en- 
carnan  els  grans  ideals  dels  pobles  grans  y 
honrats. 

Però  una  vegada  més  el  poble  s’ha  trobat 
en  part  enganyat.  Al  costat  y  confonentse 
ab  els  homes  rectes,  desinteressats  y  sen¬ 
cers,  apareix  un  nou  rebrot  d’aquells  poli- 
tichs  d’ofici.  Son  els  vibrions  de  la  política 


catalana,  son  la  gent  pràctica  que  renega  de 
sos  principis  agenollada  devant  d’una  rota¬ 
tiva;  son  els  que  defensan  el  negoci  primer 
que  las  conviccions;  son  els  que  posan  als 
accionistas  per  devant  de  las  ideas. 

Y’l  poble  català,  pràctich  y  experimentat, 
per  culpa  d’ells  se’n  ha  tornat  à  casa  à  cuy- 
dar  dels  seus  interessos  privats,  desesperan- 
sat  per  l’última  llissó  rebuda,  tant  més  des- 
consoladora  quant  li  han  donada  precisament 
els  que  més  alt  havian  posat  el  crit  contra’ls 
politichs  d’explotació. 

Peró  quan  el  poble  altre  cop  surti,  seran 
ells  els  qu’hauràn  de  retirarse;  perque’l  po¬ 
ble,  sempre  ignocent  y  sempre  esperansat, 
ho  perdona  tot,  menos  la  debilitat  de  caràc¬ 
ter  y  la  volubilitat  de  conviccions,  que  s’as- 
semblan  molt  à  la  hipocresia. 

Emili  Tintorer. 


LAS  SI  REN  AS  Y  ’  LS 
ARBRES  DE  LA  MORT 

Segons  las  llegendas,  enlre’ls  molts  perills 
quecorrían  els  viatjers,  n’hi  havia  dos  que’ls 
que  feyan  sa  via  ab  previsió  y  coneixement 
podían,  ab  molta  facilitat,  salvar;  y  eran:  las 
Sirenas  y’is  Arbres  de  la  Mort. 

Ay  dels  pobres  viatjers  y  mariners  que  ab 
fruició  escoltavan  el  cant  de  la  Sirena,  cre- 
yent  sentir  la  veu  de  sa  aymada, esposa  ó  fill, 
y  s’hi  acostavan  encisats!  Ay  d’ells!  Al  mar 
queyan  pera  no  sortirne  més,  y  la  Sirena, 
després  de  rebre  sa  última  alenada,  tot  se¬ 
guit  tornava  à  cantar  per  atrauren  d’altres. 

Els  que,  fent  sa  via  per  la  terra,  cansats  y 
assedegats,  contemplavan  ab  alegria  la  ufa- 
nor  del  Arbre  de  la  Mort,  y  atrets  pel  lleuger 
remor  de  sas  fullas,  que  convidavan  à  repo¬ 
sar  à  un’ombra  frescal,  s’hi  acostavan  y  à  son 
peu  s’ajeyan...  ay  d’ells!  D’allà  ja  no’n  sor- 
tían,  sa  mort  era  inevitable.  Y  l’Arbre,  com 
si  res  hagués  fet,  continuava  movent  rítmi¬ 
cament  sas  fullas  y  mostrant  sa  ufanor  per 
atraure  novas  víctimas. 

Caminants  de  la  Vida,  escoltéu:  també 
n’hi  ha  avuy  de  Sirenas,  també  n’hi  ha  d’Ar- 
bres  de  la  Mort;  mes  no  son  pas  las  Sirenas 
mytológicas,  ni’ls  Arbres  de  la  llegenda:  son 
sers  humans,  son  semblants  vostres,  que  ab 
sas  falagueras  paraulas,  que  ab  sos  elogis 

continuats  y  tal  volta  no  prou  merescuts,  vos 
atrauhen  y  aprop  d'ells  vos  aturan  deixant- 
vos  escoltar  sos  cants  de  Uohansa,  dolsos  à 
vostras  orellas  com  l’oreig  que  bressa  las 
fullas.  Sentintlos,  la  vostra  inteligencia 
s’adorm  fins  à  quedar  del  tot  inútil.  Si  à  vos- 
tras  orellas  hi  arriba  la  crítica  sana  y  verita¬ 
ble,  vos  la  fan  menyspreuhar  y  rebutjar,  do- 
nantvos  à  entendre  qu’es  filla  de  la  enveja. 

Si  n’hi  ha  d’Arbres  de  la  Mort!  Si  n’hi  ha 
de  Sirenas!  No’s  poden  contar!  Mes  ab  el  dit 
molts  podrian  senyalarse. 

Uns,  son  els  qu’ab  ayre’  de  protecció  os 
volen  dar  ombra,  y  separarvos  dels  que  os 
podrian  avisar  quan  vos  desviéssiu  del  bon 
camí  pera  seguirne  un  altre  que  qui  sab 
ahónt  conduheix! 

Altres,  cimichs  també,  os  omplen  las  ore¬ 
llas  ab  frases  d’admiració  y  llohansa;  y  no 
creyent  ells  lo  qu’os  diuhen,  os  fan  veure 
que  sou  un  Geni  quan  no  sou  més  que  un 
talent  per  cultivar,  ó  que  sou  un  gran  talent, 
quan  no  sou  més  que  una  aprofitada  mitja- 
nía. 

Y  altres,  y  aquests  son  els  pitjors,  que  no 
os  miran  ni  os  rodejan  més  que  com  à  un 
arbre  alt  y  dret,  per  ahont,  com  eura  malva¬ 
da,  se  poden  tot  enroscantse  enfilar,  y  lograr 
aixís  que’ls  vegin  iguals  que  vosaltres  en  al- 
sada,  cosa  que  no  podrian  lograr  mav,  puig 
nasqueren  per  arrossegarse  tota  sa  vida  com 
serps  repugnants,  y  per  semblar  alts  necessi- 
tan  soca  y  brancas  d’altri,  ja  que  las  sevas  son 
febles  y  vincladissas.  Y  os  cubreixen,  y  os 
tapan,  y  os  xuclan  la  sava,  fins  que  corsecats 
anéu  morint  poch  à  poch,  sens  haver  donat 
els  productes  que  de  vosaltres  podían  espe- 
rarse.  Y  ells,  si  bé  se’ls  hi  mor  la  part  que 
s’ha  aixecat  ab  vosaltres,  mantenen  vivas  las 
arrels,  y  treuhen  nous  brots,  que  s'arrosse- 
gan  y  s’acostan  à  un  altre  arbre,  per’  enfi- 
larshi  y  ab  sos  xuclets  matarlo. 

Fugiune,  caminants,  d’aqueixos  perills! 
Fugiune  d’aqueixos  Arbres  de  la  Mort,  de 
aqueixas  Sirenas  que  vos  portaran  à  la  im¬ 
potència  tot  afalagantvos!  Feu  com  els  viat- 
jers  experts,  que  al  sentir  el  cant  de  la  Sire¬ 
na  y’l  remor  de  las  fullas  ombrívolas  del 
Arbre  de  la  Mort,  giravan  el  rostre  y’s  tapa- 
van  las  orellas.  Com  nous  Ulises,  lligueuvos 
al  pal  de  la  modèstia;  com  els  seus  com¬ 
panys,  tapéu  vostras  orellas  als  mormulls  de 


l’adulació,  y  obriulas  à  la  crítica  sana,  mal¬ 
grat  que  severa.  No  la  contempléu  l'ombra 
de  la  fatal  popularitat,  y  seguiu  vostre  cami, 
fent  via  serens,  sense  torbarvos,  y  aixís  arri- 
baréu  allà  hont  heu  d’arribar. 

En  nostra  terra  també  n’hi  ha  devictimas 
del  cant  de  la  Sirena,  també  n’hi  ha  de  vic- 
timas  del  Arbre  de  la  Mort;  homes  que  pro- 
metian  molt  y  qu’encisats  pel  cant,  pels 
lleugers  remors,  y  atrets  per  l’ombra  fatal, 
han  deixat  adormir  sa  inteligencia  fins  à  ser 
improductiva,  inútil. 

Caminants,  seguiu  vostra  via  tenint  per 
lema’l  nnsce  te  ipsnm.  Y  avant  sempre! 

Pensadors,  escriptors,  artistas:  combateu- 
las  aqueixas  plagas.  Ab  vostre  exemple  sal- 
varéu  à  molts  que  foran  víctimas  de  sos  en¬ 
cants  malignes. 

Trinitat  Monegal. 


A  LA  NIT 

Oh,  Nit!  Tu  ets  un  dels  grans  estats  pas¬ 
sius  que  vivifican,  Tu  ets  l’ausencia  del  Sol, 
com  el  Silenci  es  l’ausencia  de  la  Paraula,  y 
la  Soletat  l’ausencia  dels  Homes;  peró  ets 
d’  aquests  estats  passius  negatius,  en  que 
s’engendra  y’s  germina,  en  que  la  forsa  creix, 
perque  permeten  el  descans  pera  comensar 
la  lluyta,  perque  ab  ells  se  recopilan  ener- 
gías  pera  continuar  ab  més  empenta,  fent 
aixís  que’l  ser  no  s’agoti. 

Oh  Nit  Sublim!  Benehida  sigas!  Tu  cal- 
mas  la  febre  que  dona  l’acció,  y  que  conti¬ 
nuada  sense  may  parar  produhiría  la  ruina 
del  individuu  assecantli  las  fonts  d’ahont 
tota  la  humana  activitat  dimana. 

Tu  fas  callar  tol  lo  que  no’ns  fa  pas  res 
el  que  siga  sentit,  ó’l  sentirho;  Tu  esborras 
las  íormas  Uetjas,  importunas,  ó  cridayres,  ó 
massa  angulosas;  y  Tu  tot  ho  suavisas,  ho 
esfumas  y  endolceixes.  Y’l  Esperit,  sense  ser 
excitat  per  la  cridòria  de  tot  lo  qu’es  dur  y 
xerrayre  y  té  espinguet  en  lo  gran  Món  ex¬ 
tern  que  Tu  evaporas,  pot  entregarse  lliure¬ 
ment  à  las  meditacions  tranquilas  y  pro- 
fondas. 

Tot  desseguida  que  Tu  arribas,  las  nostras 
impresions,  que  venen  dels  objectes,  se  trans- 
forman.  Se  transforman,  ó  las  transformo  jo 
à  mon  grat  sempre  que  vull;  y’l  meu  poder 
creix  y  s’aixampla,  puig  puch  fer  que  com- 

pareguin  sols  aquellas  que  à  mi'm  conve¬ 
nen,  y  en  el  lloch  que  vull,  y  tantas  ó  tan 
pocas  com  jo’n  necessiti. 

El  vent  bufa  y  mormura  y  va  rodant,  tot 
buscantlas  à  las  cosas  que  ja  han  desapare¬ 
gut;  y  rondina.  Però  jo  las  faig  apareixe  ab 
la  invocació  màgica  dels  Aris,  fent  venir  al 
deu  Foch,  pare  de  la  Llum  Divina,  en  ma 
ajuda.  Y  la  Llum  me  torna  à  fer  la  creació 
pera  mi  tot  sol,  y  tal  com  jo  la  vull,  y  del  co¬ 
lor  que  jo  la  desitjo,  intensiticantme’ls  ob¬ 
jectes  que  jo  més  necessito  que’m  compare¬ 
guin  en  el  primer  plan  de  la  meva  visió  in¬ 
terna.  Y  d’aquest  present  d’un  bon  Tità,  la 
Nit  me’n  fa  apreciar  las  grans  ventatjas.  Oh 
Prometéu  generós!  Benehit  sigas,  que  ab  el 
teu  present  puch  jo  evocar  las  cosas!  Y  bene- 
hida  sigas  també,  oh  Nit  Benfactora,  per- 
que’m  suprimeixes  las  que  no  necessito,  ó  las 
que’m  son  perjudicials,  ó  que’m  destorban! 

Tu  també  donas  clarors,  oh  Nit  Serena, 
clarors  suàus  y  tranquilas,  clarors  que  cai¬ 
man  las  excitacions  nirviosas.  Tu  evocas  la 
Lluna  que  surt  à  véurens,  donantnos,  mag- 
nanima,  la  llum  del  Sol  que  à  n’ella  aquest 
li  envia  quan  à  nosaltres  ens  en  priva,  y 
aixís  ens  mostras  una  creació  molt  més  poè¬ 
tica.  Y  las  ànimas  assedegadas  de  poesia, 
surten  à  respiraria  à  plens  pulmons,  y’s  sen¬ 
ten  amorosas. 

Y  la  Lluna  plàcida,  y’is  milions  de  dia¬ 
mants  que  palpitan  en  la  teva  blavor  fosca  é 
infinita,  forman  una  sinfoma  que  convida  als 
cors  à  estimarse.  Y  las  ànimas  enamoradas 
s’ajuntan  y’s  confonen,  com  els  cossos  que 
s’enllassan  y’s  comunican  las  mutuas  ener- 
gias  ab  mil  petons  de  foch,  formantse  aixís, 
de  dos,  aquell  Ser  únich  dels  primers  Evan- 
gelistas,  mite  are ,  mite  zilin. 

Y’is  grans  solitaris,  qu’estiman  quelcom 
de  més  gran  que  un  ser  de  l’altra  meytat  de 
nostra  especie,  mentres  Tu  regnas  donan  ex¬ 
pansió  al  seu  cor  y  somnian  en  universals 
armonías,  y  preparan  la  seva  bona  nova  del 
Amor  humà  ó  del  Amor  universal,  pera  ls 
estats  futurs,  ja  que  l’Univers,  al  fí  de  comp¬ 
tes,  sols  es:  Amor  y  Sabiduria. 

Y  aquesta  llissó  d’Amor, Tu’ns  la  ensenyas, 
oh  Nit  Clara,  ab  milions  de  sols  per  segón, 
y  ab  bilions  d’astres,  que  si's  sostenen  encar¬ 
rilats  en  las  sevas  órbitas,  si  rodan  é  ilumi- 
nan,  si  tenen  organisació  y  vida,  es  per  la 


gravitació,  nom  que'ls  astrólechs  donan  al 
inmens  Amor  Diví  que  fa  continuar  la  marxa 
dels  Universos. 

Oh  Nit  Inspiradora  d’Amor!  Tu  l’has  ins¬ 
pirat  sempre  als  cors  inmensos.  El  bon  Je¬ 
sús,  quan  tu  eras  vinguda,  orava  pels  homes, 
y’l  dols  Sant  Francesch  pels  homes,  pels 
animals  y  per  las  pjantas. 

Y  aixís  com  infundeixes  l’Amor,  també 
ajudas  la  Sabiduria. 

Oh  Nit  Tranquila!  Tot  calla  quan  Tu  ets 
vinguda;  tot,  menos  el  vent  que  s’insinúa  y 
gemega,  y  las  f&nts  que  barbotejan.  Y’is  es¬ 
perits  grans,  que  també  son  fonts  de  creació 
continua,  brollan  més  fort,y  esparraman  més 
feconda  y  profonda  la  creació  de  l’ànima. 

Gracias  à  Tu,  els  Genis  se  comunican;  y 
venen  alhora  els  de  tots  els  temps  y  de  to- 
tas  las  terras;  y’s  diuhen  cosas  que’l  comú 
dels  mortals  may  ha  sentidas.  Y  Tu’ls  evo¬ 
cas;  y’l  qu’elabora’l  nou  Esperit,  el  nou 
Evangeli,  pot  ésser  penetrat  de  la  llur  ànima. 

Tu,  oh  Nit  Evocadora,  ets  la  Mare  d’un 
nou  món,  d’un  món  fantàstich,  devegadas 
molt  millor  que’l  món  real  del  día:  el  món 
dels  Somnis.  Y  si  n’hi  han  de  dolents  y  acla¬ 
paradors,  ombras,  pesadillas,  com  que  sontas 
ficcions,  quanTu  te’n  vas  te  las  emportas  y’ns 
en  deslliuras;  y  si  son  somnis  d’ilusió,  som¬ 
nis  ditxosos,  encara  que  desapareguin  ab  Tu, 
ens  deixan  un  flayre,  un’aroma  que  perfuma 
tota  la  nostra  vida  al  següent  día.  Y  es  tan 
bonich  somniar!...  Mira:  en  ton  regnat,  y 
somniant  despert,  hi  he  sigut  felís  é  hi  fet 
las  més  grans  cosas. 

Tu  ets  la  proba  dels  grans  cors,  oh  Nit 
Solemne!  En  ton  regnat  senten  por  y  tremo- 
lan  tots  els  que  no  tenen  l’ànima  ben  forta 
y  la  conciencia  ben  trempada.  Peró’ls  forts, 
els  magnànims,  els  que  portan  la  llum,  qu’es 
energia,  à  dintre,  no’n  tenen  pas  de  por,  ni 
van  à  las  palpentas.  Els  aspectes  dramàtichs 
ab  que  fas  compareixe’l  món,  els  extasían; 
las  foscors  els  hi  donan  la  calma  serena;  y 
fins  en  tas  tempestats,  se’ls  alsa’l  pit  y  respi- 
ran  més  fort  y  ample.  Perque  Tu  ets  la  proba 
dels  valents,  de  cos  y  d’ànima. 

;Cóm  ho  haurían  fet,  sense  Tu,  els  pros¬ 
crits,  els  que  fugían  de  la  persecució  y  la  tira¬ 
nia!1  ^Y’is  que  urdeixen  revolucions  deslliu- 
radoras?  Si  en  ton  regnat  rodan  els  lladres 
y’is  assessins,  com  las  hienas  y’is  xacals  al 

entorn  dels  cementiris,  també  donas  prudèn¬ 
cia  à  tots,  y'is  avisas  de  que’s  guardin,  y  fer¬ 
min  portas,  que  al  fi  la  Vida  es  una  lluyta, 
y  l’interior  humà  ha  d’ésser  castell  inexpug¬ 
nable.  Al  que  vulgui  violarlo,  màtal;  tens 
dret  à  ferho! 

Tu  amaynas  la  calor  ab  ton  buf  refrige¬ 
rant,  fent  desapareixe  la  xardor  que’l  Sol  ens 
ha  deixada;  la  calor  malsana  y  xafogosa, 
mare  de  las  infeccions,  de  las  febres  y  de  las 
epidemias.  Y  fas  que  passin  las  angunias  y 
que  la  sanch  s’atemperi  y  dongui  calma. 

Tots  els  sers  inteligents,  tots  els  grans 
sensitius,  las  ànimas  d’artista,  totas  se  tro- 
ban  bé  en  quant  Tu  arribas.  Llur  imaginació 
se  sent  més  lliure,  llur  fantasia  s’espandeix 
y  vola,  y  vola  tan  lluny  com  pot,  sense  tro¬ 
bar  res  que  la  destorbi. 

Tu  fas  dormir,  oh  Nit  Reparadora,  y 
portas  consell,  y  refàs  els  organismes  vius 
qu’en  la  terra  palpitan.  Y  tant  si  trevallan 
molt,  com  poch,  com  gens,  en  ton  regnat  tots 
hi  descansan,  y  surten  nous  y  fortalescuts  al 
arribar  el  dia. 

Y  als  que  no  dormen,  als  que  inspirats 
vetllan,  y  vetllan  pera  pensar  ó  per’estimarse, 
en  quant  te’n  vas  els  hi  deixas  la  son  com  à 
llegat  preciós,  la  son  que  al  arribar  portas 
als  altres.  Y  aixis  per  Tu’l  món  se  reorganisa 
y  continua,  y  creix  y’s  multiplica,  oh  Mare 
de  las  Generacions,  puig  la  gran  majoria 
s’engendran  en  ton  regne. 

Glòria  à  Tu,  oh  Nit  Augusta,  querecopi- 
las  forsas  pera’l  nou  dia!  (1) 

Pompeyus  Gener. 


POSTA  DE  SOL 

Havia  anat  à  veure  la  posta  de  Sol  desde’l 
cim  sobirà  d’una  montanya,  y  creuhat  de 
brassos  devant  del  infinit,  vaig  contemplar 
la  cayguda  del  dia.  El  Sol  s’abaixà  majes- 
tuosament  darrera  la  serralada  propera,  te¬ 
nyint  d’un  roig  encés  als  deus  de  monstruo- 
sas  formas  fets  d'encastellaments  de  núvols, 
que  s’arrossegavan. 

Els  pins  enxiquits  dels  boscos  que  corona- 
van  la  desigual  silueta  d’aquellas  serras, 
semblava  que  cremessin  en  mitj  d’un  gran 
incendi. 


(1)  Del  Evnngeli  de  la  Vida. 


El  pla  s’anava  enfosquint  y  l’última  llum 
rebotia  contra’l  espay  asserenat  à  trossos. 

Sever  y  majestuós,  el  castell  enrunat  s’al- 
sava  enllà  d’enllà,  à  dalt  de  tot  de  la  mon¬ 
tanya  més  alta.  Darrera  d’ell,  la  nuvolada 
roja.  El  castell  se  destacava  per  fosch,  tra- 
yent  una  claror  de  foch  per  sas  grans  fines- 
tras  esbarrelladas  y  per  sas  vellas  parets 
plenas  d’esberlas  y  sense  sostre,  y  à  dalt  de 
tot  de  la  torra  d’homenatje,  qu’encara  s’aixe¬ 
cava  ardida,  s’hi  endevinava  una  volió  d’au- 
cellots  de  nit  y  d’escamots  de  bruixas  . 


Els  sorolls  monòtons  de  las  esquellas  dels 
remats  cada  cop  se  sentian  més  cap  al  fons 
de  la  vall,  la  veu  dels  pastors  vibrava  més 
velada,  y  la  campana  del  poble  petit  y  blanch 
que’s  difumía,  omplia  aquella  hora  santa  d’u¬ 
na  tristesa  sublim  y  d’una  pau  solemniosa. 

Y’l  Sol  s’enfonzà  completament  pera  des¬ 
vetllar  nous  dias  y  novas  esperansas,  cantant 
la  gran  cansó  de  la  Forsa  y  de  la  Vida  per 
demunt  de  totas  las  penas  y  alegrías  de  la 
Humanitat. 

Y  la  rialla  roja  dels  espays  s’apagà  lenta¬ 
ment,  tornantse  en  somriure  somniador  d’un 
rosa  pàlit;  y  totas  las  bocas  del  castell  ana¬ 
ren  quedant  foscas  y  misteriosas  com  las 
sevas  parets  vellas  y  enrunadas,  y  la  silueta 
de  las  serras  prengué  un  to  de  baix  daurat 
que  hi  feya  bo  ab  el  to  blau  y  misteriós  mo¬ 
rat  de  totas  las  montanyas. 

Y’is  pins.  que  semblavan  tihons  d’un  gran 
incendi,  quedaren  prims,  esbelts  y  somnio- 
sos  com  las  columnas  góticas  d’un  gran  tem¬ 
ple.  Tota  la  Naturalesa  sentia  un  esllangui¬ 
ment  suprém,  una  divinitat  mística,  y  la  me¬ 
va  ànima  s’omplia  d’un  benestar  y  d’un 
consol  inexplicable . 


Tota  la  terra  que  veya  la  meva  mirada, 
havia  quedat  completament  fosca,  y  el  Cel, 
ab  sas  inmensitats  fondissimas  y  ab  sos  mis¬ 
teriosos  é  inacabables  punts  brillants,  desta¬ 
cava  per  un  blau  clar  de  divinitat  y  d’armo- 
nia,  darrera’ls  núvols  escampats  com  flochs 
de  llana,  que  donavan  un  ayre  de  quietut  y 

de  reculliment  à  tot  l’esfumat  paisatje . 

Y  en  mitj  d’aquell  silenci  august,  el  castell 
s’aixecava  casi  invisible  dalt  d’una  montanya 
com  l’ànima  de  las  generacions  mortas;  y  la 
cascata,  despenjantse  cap  al  fons  de  la  vall, 

ressonava  en  mitj  d’aquella  quietut  com  la 
cansó  de  la  bona  dormida,  com  la  non-non 
a  la  Naturalesa. 

Rafel  Nogueras  y  Oller. 


L’IDILI  DEL  PASTORET 

La  tarde  se’n  anava  y’l  cel  s’omplía  de  ro- 
jors.  L 'Emilio,  el  pastoret  andalús,  ajegut 
mandrosament  entre’l  remat  dispers,  patia 
d’anyoransa,  sota  l’ombrivola  verdor  de  las 
riberas  catalanas,  recordant  el  seu  poble  na¬ 
diu,  llunyadà  y  pobrissim,  que  à  tot’hora  li 
evocava  dolsas  remembransas,  embolcallant- 
lo  d’un  buf  suau  de  melangia. 

Orfe  de  pare  y  mare,  vivint  de  caritats  en- 
tre’ls  pastors,  trescava,  al  estiu,  per  las  aite- 
rosas  serras  de  Granada,  y  al  hivern  baixava 
à  la  vega  hermosissima,  mort  de  fret  y  de  mi¬ 
sèria:  alashoras,  brut  y  espellifat,  seguia’ls 
pobles  vehins,  pidolant  y  rihent,  menjant  un 
dia  y  dejunant  l’altre. 

Y  aixís  va  creixe,  sense  saber  de  lletra, 
esprimatxat  y  moreno,  ab  uns  ullassos  d’una 
vivor  extraordinària,  que  llensavan  foch  sota 
la  espessa  mata  de  cabells  negríssims  com 
ala  de  corb. 

Als  setze  anys  se  va  enamorar.  Una  noya 
del  seu  poble  (ahont  per  etzar  va  tornar)  el 
corprengué  ab  l’encis  jovenivol  y  alegre  que 
desprenia  del  seu  ésser.  Y  l’amor  brollà  ab 
l’esclat  abrusador  d’aquella  terra  feconda,  cu- 
berta  per  un  cel  blavisèim  y  encesa  per  un 
sol  inflamat. 

Ben  aviat  comprengué’l  seu  estat  d’aban¬ 
dono  y  de  misèria.  Va  veures  inútil  pera’l 
trevall,  rodolant  pel  món  com  fulla  despresa 
que  va  sa-y-enllà,  fins  que  seca  y  encartrona- 
da’s  desfà  sota’l  peu  que  l’aixafa. 

Y  l’aixafament  final  li  inspirà  un  sentiment 
de  terror  y  d’engunia.  Y  reculà  devant  d’ell, 
com  devant  d’un  gorch  negrissim,  insonde- 
jable,  que  li  oferis  una  mort  espantosa.  Alas¬ 
horas  la  seva  energia’s  revoltà.  L’instint  de 
vida  manà  imperiós  en  el  seu  ésser.  Li  van 
entrar  desitjós  sobtats  de  lluyta.  Y  vibrà  en 
la  seva  ànima  un  clam  heróich  de  joya,  aixe- 
labrat  y  aixordant,  com  un  repich  cristalli  de 
campanas  en  dia  alegre  de  festa. 

Després  se  li  obriren  nous  horitzonts,  bla- 
vissims  y  enlluhernadors,  ahont  seperdia  em¬ 


badalit,  dolsament  acompanyat  per  ella,  aca- 
riciatstots  dos  per  l'ala  de  la  felicitat  terrenal. 

Y  baixant  els  ulls,  va  veures  pobre,  brut  y 
espellifat,  y  plorà  de  rabia  y  de  vergonya. 

—  Si  vols  venirten  ab  mi  —  li  digué  un  dia 
un  vell  pastor  català — menjaràs  bé  y  de  diners 
no  te’n  faltaran.  Correràs  món  y’t  faràs  ho¬ 
me.  Deu  me’n  reguart  de  viure,  com  tu,  als 
setze  anys  gandulejant  encara  com  un  mar- 
rech!  — 

A  l 'Emilio  li  semblà  que’ls  núvols  blan- 
quissims  estesos  pesadament  al  horitzó  li  fe- 
yan  pas;  la  visió  se  li  engrandia  desmesura¬ 
dament,  y  la  seva  imaginació  se  l’emportava 
en  un  torbelli  furiós  de  desitjós  confosos  y 
de  prometensas  vagarosas.  Ideas  mal  defini 
das  s’encreuharen  en  el  seu  cervell.  El  vell 
pastor  li  sembla  un  missatjer  prodigiós  de  la 
Fortuna,  ensenyantli’l  cami  delitós,  peró 
enasprat,  que  conduheix  à  son  sagrat  temple. 

Y  va  acceptar  l’oferiment,  sense  condicions. 

La  tarde  se’n  anava  y’l  cel  s’omplía  de  ro- 
jors.  El  fluviol  d’un  pastor  de  bous  ressona¬ 
va  tristament  entre’l  remoreig  suàu  de  las  ri 
beras,  modulant  un  ayre  antich  y  melangiós. 
El  sol  s’enfonzava  darrera’l  Montseny,  llen- 
santels  últims  raigs  que’s  perdían  en  la  trans¬ 
parència  grisa  del  cel,  trencada  per  ratllas 
ataronjadas,  vermellencas.  Per  tot  arréu  co- 
mensava  la  dolsa  cansó  del  capvespre,  flay- 
rosa  d’herbas  camperolas.  Y  com  si  esquei¬ 
xés  un  vel  de  fina  boyra,  Venus  brillà  poèti¬ 
cament,  juntant  la  seva  llum  serena  ab  els 
darrers  resplandors  de  la  tarde  moribonda. 

—  No  hi  ha  res  com  l’ayre  de  montanya  — 
deya'l  vell  pastor  à  YEmilio. — Vares  venir 
esgroguehit  y  fiach,  y  ara’t  trobo  roig  y  sà. 
Dona  gust  de  véuret!  Lo  qu’has  de  fer,  tan 
aviat  com  puguis,  es  apendre’l  català,  yàlas 
festas,  cap  à  saràu !  Veurém  si  las  noyas  t’es- 
pavilan  un  xich  y’t  treuhen  aquest  posat  tris- 
toy  que  no  t’escàu  gens  bé.  Tu  ets  nat  pera 
estar  alegre.  Y  ara,  noy,  recullim  el  remat  y 
cap  à  casa,  que’l  sol  ja  es  post. — 

El  vell  pastor  y  YEmilio  tregueren  el  re¬ 
mat  de  las  riberas  envers  la  carretera  blanca 
y  polsosa,  ahont  els  bens  se  llensaren  tumul- 
tuosament,  empaytats  pel  masti. 

De  prompte,  d’un  torrent  pròxim,  sortiren 
dugas  senyoretas  y  una  senyora  d’edat. 

I  'Emilio,  al  veure  à  una  de  ellas,  la  més 
morena,  restà  groch,  sense  poder  dar  un  pas. 
Era  la  vera  imatje  de  la  seva  estimada,  però 
embellida  per  una  existència  més  regalada  y 
ditxosa.  El  seu  rostre  moreno  y  ovalat,  d’una 
gran  puresa  de  linias,  apareixia  alegre  y  ma¬ 
liciós,  aclarit  per  la  llum  d'uns  ulls  hermo- 
sissims.  Un  vestit  blanch  llistat  de  vert  cu- 
bria’l  seu  cos  elegant  y  fi;  ab  la  mà  dreta 
brandava  una  ombrella  de  color  de  rosa. 

Y  quan  las  tres  atravessaren  la  blanca  car¬ 
retera,  perdentse  poch  à  poch  sota  una  ar¬ 
cada  de  vert  fullatje,  la  imaginació  del  Emi- 
lio  va  volar  molt  lluny,  al  país  daurat  dels 
seus  somnis. 

El  tren  va  entrar  à  la  estació  del  poble 
xiulant  furiosament  y  escampant  fumera  que’s 
destriava  entre  la  boyra  baixa  y  atapahida. 

Llavors  els  qu’eran  à  la  estació  presencia¬ 
ren  una  escena  planyivola  y  alhora  solem- 
nial,  perque  sentiren  en  l’espay  la  marxa  in¬ 
visible  de  la  Mort  y  respiraren  el  seu  alé:  dos 
pagesos  baixavan  del  wagó  de  càrrega  un 
bayart  cubert  ab  una  manta  vermella.  L ' Emi- 
lio  s’hi  moria  dessota. 

La  gent  s’hi  acostà,  y  un  viatjer  digué: 

—  Aquest  pobre  noy  s’està  acabant.  Dos 
wagons  han  topat  à  la  estació  vehina  y  l’han 
trobat  al  mitj,  perseguint  à  un  xay  esquivat. 
El  metje  ha  dit  que’s  mor  d’una  paràlisis  de 
cor.  Pobret,  quina  llàstima  que  fa!  — 

Y  entre  una  doble  renglera  de  rostres  hor¬ 
roritzats  va  passar  el  convoy  fúnebre.  L’Emi- 
lio ,  ab  els  cabells  revolts,  blanch  com  la  ce¬ 
ra,  agonitzava,  y’l  varen  dur  à  la  sala  d'es 
pera,  ahont  voltat  d’una  munió  esglayada, 
va  morir  silenciosament. 

Y  aixis  va  acabar  l’idili  del  pastoret,  pobra 
nota  perduda  d’Andalusia,  ofegada  en  la  cal- 
mosa  pau  de  las  riberas  catalanas. 

G.  Zanné  Rodríguez. 


Anima  en  pena 

Jo  ja  la  coneixia  de  temps  aquella  hermi- 
ta.  De  lluny  molt  lluny  l’havia  vista  alguna 
vegada  tot  passant  per  aquells  vols,  però  no 
m’havia  may  cuydat  de  saber  per  qué  la  te- 
nían  tan  abandonada,  ni  per  qué  la  gent 
d’aquella  terra  sentiarepugnancia  fins  de  pas- 
sarhi  per  la  vora. 

Un  dia,  anant  à  veure  à  la  meva  tia  qu'ha- 


bitava  en  el  poble  vehi,  passada  la  vall  de  las 
oliveras  me  vaig  esgarriar  per  falta  de  conei- 
xe’ls  camins  (tan  poch  com  feya  que’l  meu 
pare  era  metje  del  poble  de  més  amunt),  y 
sense  saber  per  qué,  vaig  trobarme  al  peu 
mateix  de  la  iglesieta,  y  per  tafaneria  vaig 
voler  treurehi  el  cap. 

Quina  llàstima  feya!  Tot  semblava  que 
plorés,  que  demanés  socors  à  tants  com  avans 
la  visitavan  y  qu’ara  la  deixavan  del  tot  sola. 
La  porta  no  més  era  ajustada.  La  pica  de 
l’aygua  beneyta  estava  seca  del  tot,  com  la 
boca  d’un  febrós.  Las  randas  de  las  estova- 
1  las  dels  dos  altanets  laterals,  penjavan  es- 
filagarsadas  y  plenas  de  pols.  El  daurat  de 
las  sacras  y  las  motlluras,  ennegrit  y  verde¬ 
jat  per  la  humitat,  havia  talment  pres  l’as¬ 
pecte  de  la  misèria.  Els  pochs  sants  que  s’hi 
veyan  semblava  que  silenciosos  fessin  vetlla 
misteriosa  al  abandono  que  regnava  per  tot, 
y  las  robas  de  sas  vestiduras,  com  las  corti- 
netas  de  sarrells  avans  daurats,  se  movían  ab 
una  calma  impertinent  à  mercè  del  vent  qu’en- 
trava  pel  finestral  sense  vidres  que  hi  havia 
en  la  petita  cupulà  central,  d’ahont,  d’una 
barreta  de  ferro  cayguda  d’un  costat,  en  pen¬ 
java  una  cortina  que  recordava’l  color  blanch, 
de  plechs  encarcarats  y  replens  de  polsina. 
Com  en  desmay  d’anyoransa,’s  veya,  en  un 
recó  privat  de  llum,  la  bandera  insígnia  del 
santuari.  La  tela  adomascada  de  tons  avans 
acarminats  semblava  vista  en  el  transcurs 
d’un  somni:  tant  la  emboyrava  l’ambent  del 
descuyt  seguint  aquells  replechs  viciats  que 
recordavan  un  cayent  d’aygua  glassada;  y'l 
sant  qu’ostentava  en  la  cima  mitj  queya  des- 
conjuntat,  com  si  esperés  d’un  moment  à 
l’altre  pera  ferse  en  terra. 

Tot  era  quietut,  tot  inspirava  meditació,  y 
un  aturdiment  extrany.  Se  sentia  xiular  el 
vent,  tant  com  aquell  dia’n  feya,  y  al  trobar¬ 
me  sol  en  tal  lloch  y  voltat  d’aquells  sants 
que’m  miravan  ab  ulls  empedrehits,  vaig  sen 
tir  ganas  de  fugirne  depressa,  y  fins  greu  me 
va  saber  d’haverhi  entrat.  Ja  me'n  anava,  quan 
donant  una  mirada  al  tot.  lo  que  se  sol  fer 
sempre  al  deixar  un  lloch,  va  topar  ma  vista 
ab  l’altar  major,  que  més  privat  de  llum  que’l 
reste,  m’havia  passat  fins  allavors  per  alt.  Si 
tristesa  m’havia  fet  tot  lo  qu’ara  os  he  contat, 
més  me’n  va  fer  l’altar  major,  per  ser  el  que 
sempre  presideix  y  allí’l  més  abandonat  y 

trist  de  tots.  Una  sola  Mare  de  Deu  (la  Dolo¬ 
rosa  va  semblarmequ’era),  ocupava’l sitial  del 
mitj.  No  se  li  veya  la  cara:  no  sé  cóm  els  ca¬ 
bells  li  passavan  pels  ulls  y  li  privavan  la  ex- 
presió.del  rostre;el  cor  de  plata  ablasset  espa- 
sas,  estava  del  tot  caygut  en  sa  mateixa  falda, 
y  demunt  l’altar  s’hi  veya,  feta  un  munyoch, 
la  tovallola  brodada,  que,  segons  la  posició 
de  la  imatje,  devia  aquesta  temrla  à  las  mans. 

No  vaig  poder  més:  no  sé  quina  extranya 
sensació  va  produhirme  tot  allò,  que  me’n 
vaig  anar  depressa  d’aquell  lloch,  y  portat 
per  una  activitat  desconeguda  vaig  arribar 
à  casa  la  tia  més  aviat  que  de  costum,  ab  tot  y 
qu’allà  m’havia  entretingut  una  bona  estona. 

Aixó  va  ferme  creure  que  per  aquell  cami 
s'hi  teya  dressera,  y  vaig  aprofitarlo  al  retor¬ 
nar,  que  ja  era  fosch  y’m  convenia  fer  via  per 
por  d'una  nuvolada  que  de  llevant  s’acosta¬ 
va  més  depressa  que  jo  no  caminava.  Y  tant 
va  ser  aixis,  que  tot  d’un  cop  va  escabrosirse’l 
cel  de  mala  manera,  y  al  poch  rato  davan 
l’aygua  per  l’amor  de  Deu. 

Quan  va  comensar  à  ploure  ja  veya  la  her- 
mita,  y  al  passarhi  per  devant,  era  tanta  la 
pluja  que  queya  que,  fills  meus,  no  vaig  te¬ 
nir  més  remey  que  ficarmhi  pera  lliurarme 
d’aquell  desgavell  d’aygua;  y  malgrat  las 
mevas  repugnancias  hi  vaig  entrar,  y  encara 
gracias  que  trobés  aquell  aixopluch. 

No  crech  pas  haverme  d’esforsar  gayre  pe¬ 
ra  fervos  creure  que  no  las  tenia  totas.  Era 
pluja  d’hivern  la  que  queya,  però  d’aquella, 
de  quan  plou  de  gust.  De  mica  en  mica’l  fret 
s’anava  apoderant  de  mi,  fins  al  punt  que 
l'abrich  que  portava  ja  no’m  servia  de  res,  y 
ab  el  valor  que  sol  dar  la  necessitat,  vaig  de- 
cidirme  à  ajustar  la  porta  y  assentarme  en 
un  dels  banchs  mal  falcats,  el  més  arreconat 
que  vaig  trobar,  esperant  qu’acabés  de  plou¬ 
re  y  pregant  à  Deu  que  fos  ben  aviat. 

Jo  crech  que  de  tanta  por  que  tenia  va  ve- 
nirme  una  son  extranya,  y  al  soroll  somort 
de  la  pluja  y  al  de  més  d’una  gotera  que  per 
allà  hi  havia,  vaig  endormiscarme  sense  sa¬ 
ber  cóm . 

Y  lo  de  després  no  va  ser  somni,  vos  ho 
juro.  Va  ser  realitat,  y  no  sé  quina  forsa  va 
ajudarme  à  resistirho.  , 

Al  despertarme,  la  iglesia  no  era  fosca.  Al 
peu  mateix  del  altar  major  hi  havia  un  home 
agenollat,  que  tenia  à  la  mà  un  ciri  encés.  La 


claror  era  tremolosa,  perque  la  mà  del  age¬ 
nollat  també  tremolava. 

Tot  d’una  va  aixecarse,  y  posant  cuydado- 
sament  el  ciri  en  un  dels  candeleros  malme¬ 
sos  del  altar,  va  senyarse,  y  comensà  à  ca¬ 
minar  de  genollons  pel  presbiteri,  tot  besant 
ab  devoció  tres  tacas  de  sanch  que  s’hi  ve- 
yan.  Y’s  posà  dret,  y  després  se  tornà  à  age¬ 
nollar  com  el  primer  cop,  y  va  alsar  els  bras- 
sos,  y  no  sé  qué  va  dir,  tot  ploricant  de  cara 
à  la  Verge.  Y  à  la  imatje  se  li  van  apartar  els 
cabells  de  la  cara,  y  va  quedar  mirant  fit  à  fit 
al  agenollat,  que  no  podent  resistir  aquella 
mirada,  va  caure  en  terra,  ab-el  cap  amagat 
entre  las  mans. 

En  aquell  moment  la  Dolorosa  abrassava 
ab  amor  de  mare  à  un  vellet  de  cap  blanch 
que  de  sobte  va  apareixe.  Dos  àngels  de  dalt 
del  altar  varen  empendre’l  vol  cap  abaix, 
hont  aquell  home  havia  caygut  tapantse  la 
cara,  y  agafantlo  un  per  cada  bras,  de  nou 
van  posarlo  de  genolls,  y  l’un  li  va  dar  una 
branca  d’espinas,  y  l’altre  una  capseta  closa. 
Ell  va  besar  la  capsa,  va  darse  tres  cops  al 
pit,  y  posantse  la  branca  d’espinas  al  voltant 
del  coll,  à  las  primeras  gotas  de  sanch  el  ci¬ 
ri  va  apagarse  poch  à  poch.  Y  tot  sentintse 
un  petó  de  cap  amunt  y  un  rompre  de  plor 
molt  fort  de  cap  avall,  que’s  perdia  ensota, 
molt  ensota,  al  temps  que’l  petó’s  perdia 
enlayre,  enlayre  ..  va  quedar  la  iglesia  sola 
com  avans,  sense  que  jo  sapigués  lo  que’m 
passava,  peró  sentintmeconsolat  d’una  part  al 
adonarme  que  una  claror  d’aubada’m  venia 
à  parlar  del  dia  y  m’acompanyava  en  la  meva 
solitut  y  en  la  meva  ignorància. 

Cap  à  casa  vaig  anarmen  sense  saber  dar- 
me  rahó  de  lo  qu’acabava  de  veure.  A  casa, 
qu’havian  passat  molta  ansia,  els  vaig  dir 
que  m’havia  refugiat  à  la  casilla  del  guarda 
termes  durant  la  pluja. 

Y  de  mica  en  mica  vaig  anar  escudrinyant, 
pera  poder  treure  alguna  cosa  en  clar  d'aquell 
misteri. 

Fa  pochs  dias,  he  sabut  que  deu  fer  com 
uns  deu  anys  que,  no  se  sab  per  qué,  un  ho¬ 
me  va  assesinar  al  bon  capellà  mentres  deya 
missa  à  la  hermita  en  dia  de  conmemoració... 

Jo  no  sé  si  m’ho  explico  prou  clar.  Alió, 
per  mi,  era  un’ànima  en  pena. 

Quin  martiri!...  Deu  nos  en  guart! 

Adrià  Gual. 

LO  GOS  DE  CASA 


Pobre  company!  Me’n  recordo  com  si’n  fes 
quatre  dias,  y  això  qu’en  aquell  temps  mos 
cabells  rossejavan  com  la  estopa  en  l’aspi  de 
la  Munda,  y  ara  son  tot  cendra. 

No  sé  pas  si  va  ser  ell  ó  jo  qui  primer  vin¬ 
gué  al  món:  sols  puch  dir  que  viviam  l’un 
per  l’altre,  corn  dos  enamorats,  y  millor  en¬ 
cara,  com  Sant  Roch  y’l  gos,  qu’així’ns  de- 
yan  pel  poble. 

Tot  just  clarejava  y  ja’l  sentia  remoures  à  la 
porta  del  meu  recambró.  Pochàpoquet  ficava, 
per  la  escletja  que  feyan  las  dugas  batents,  la 
pota  bellugadissa  que  semblava  la  manona 
d’un  infant  dintre  d’una  mitjeta  de  seda,  y 
després  de  feria  anar  amunt  y  avall  bella  es¬ 
tona  com  si  polsés  las  cordas  d’una  guitarra, 
d’un  cop  d’  esquena  obria  aquella  porta,  y 
tan  sobtat  me’l  veya  dalt  del  llit,  que  may 
vaig  poder  esbrinar  si  era  ell  ó  si  era  la  cla¬ 
ror  descarada  del  sol  ixent  qui  primer  hi 
arribava.  Ab  quina  pressa  enfonzava’l  cap  en 
las  robas  calentonas  del  llit,  fent  l’endormis¬ 
cat  per  por  de  las  mevas  entremaliaduras! 
Mes  à  fe  que  no  li  valia,  perque  jo  l’engava¬ 
nyava  ab  los  meus  vestits,  li  girava  las  ore- 
llas  del  revés,  lo  sardanejava  sense  pietat,  lo 
bressava  com  al  meu  germanet  petit,  y,  Deu 
m’ho  perdó,  fins  lo  senyava  com  à  mi  ma¬ 
teix,  que  prou  feyna’m  Jonava'l  conseguirho. 

Gayre  bé  tothom  se  l’estimava  à  casa;  no 
tant  com  jo,  perque  alló  hauria  sigut  una 
casa  de  bojos;  peró  Deu  n’hi  dó  pera’l  pobre 
Galàn,  que  no  sabia  cap  ahónt  girarse  de 


feyna  en  l’hora  de  las  festas,  quan  mos  ger¬ 
mans  y  jo  arribavam  ab  lo  pare  de  la  vila. 
Qui  tan  mateix  no  se  l’estimava  gens  ni  gota 
era  la  Munda,  la  criada  vella  y  mal  amorosa 
que  ja  havia  fet  de  seguidora  al  casament  del 
avi  y  havia  vist  nàixer  al  pare  y  à  tots  nos¬ 
altres,  y  qu’ara  com  ara  de  res  servia,  lle¬ 
vat  de  filar  barrober  y  disputar  à  totas  horas 
ab  l’avia. 

Si’l  gos  grinyolava,  ja’s  podia  ben  dir  que 
la  Munda  l’havia  trepitjat  ó  que  li  havia 
aplanat  entre  cap  y  coll  la  filosa.  Sentir  al 
gos  y  reptar  tothóm  à  la  Munda,  era’l  nostre 
pa  de  cada  dia.  L’avia  deya  que  la  criada 
vella  estava  gelosa  del  gos  perque  jo  l’esti¬ 
mava  més  que  no  pas  à  n’ella:  mes  com  sem¬ 
pre  disputava  ab  la  Munda,  jo’m  creya  qu’ai- 
xó  eran  malasvolensas;  encara  que  ja  podia 
tenir  rahó  l’avia,  perque  la  Munda  no’s  dei¬ 
xava  de  dir  à  cada  punt  qu’era  pecat  estimar 
tant  à  las  bestias. 

Tant  me  l’estimava,  que  un  dia  fins  me’l 
vaig  endur  à  estudi  reconcolit  sota  la  blusa. 
De  cop  tot  anà  bé.  Vaig  amagarlo  en  lo  pu¬ 
pitre,  tenint  fort  ab  los  brassos  per  por  de 
que  l’alsés  ab  una  estrebada.  Quan  vingué 
l’hora  d’escriure,  jo,  qu’havia  tret  lo  tinter 
del  encals,  entre  ganxo  y  ganxo,  me’l  con¬ 
templava  à  pler  per  aquell  forat  com  se  cara¬ 
golava  mandrós  sobre’ls  meus  cartipassos. 
De  cop  tregué  la  punta  del  morro  per  aquella 
petita  finestra  rodona,  y  estornudà  d’una 
manera  tan  ruidosa  y  extranya,  que  tota  la 

classe  esclafí  à  riure.  Lo  mestre  donà  un  cop 
de  regle  sobre  la  taula,  obrint  los  ulls  com 
dugas  taronjas,  buscant  inútilment  per  tot 
arréu  la  causa  d’aquell  soroll.  }o'm  vaig  veu 
re  perdut,  quan  un  xicotot  que’m  feya  costat 
va  alsarse,  y  ab  veu  d’espignet  va  dir  a  don 
Laureano: — El  senyorl  que  tiene  una  bèstia. 
— Ja’m  vaig  veure  la  pedregada  à  sobre.  Me 
cridà’l  mestre,  y’l  pupitre  no  aguantat  per 
mos  brassos  s’alsà  ab  estrèpit,  fent  la  seva 
aparició’l  Galàn  com  lo  dimoni  dels  Pasto¬ 
rets,  pera  venir  saltironant  al  devant  meu, 
que  per  primera  vegada  li  vaig  negar  l’amis¬ 
tat,  girant  la  cara  com  si  no’l  conegués.  Po¬ 
bre  company!  Aixis  com  tantas  vegadas  nos 
haviam  partit  lo  pa,  aquella  tarde’ns  parti¬ 
rem  los  cops  de  regle;  si  bé  ell  se  va  escapar, 
y  pera  mi  va  ser  casi  tota  la  partida. 

A  la  vesprada,  quan  lo  Galàn  va  venir  à 
ferme  festas,  cua  baix,  ab  lo  morro  refregant 
las  rajolas  com  si  n’hagués  fet  una,  quan  era 
jo  qui  l’havia  feta,  li  vaig  preguntar  à  la 
mare,  ab  lo  cor  ple  de  tristesa  y  miràntmel 
ab  compassió  infinita,  si’ls  gossos  també  te- 
nian  Nostre  Senyor  y  si  al  cel  los  tornavam 
à  veure;  y  com  que  la  mare  cuytà  à  riure  y 
la  Munda  va  fer  la  creu  reptantme  per  aque- 
1 1  as  blasfemias ,  vaig  corre  à  amagar  lo  cap 
en  la  falda  de  l’avia  perque  no  vegessin  com 
plorava. 

Va  ser  una  tarde  de  las  més  encesas  del 
estiu.  Lo  poble  feya  la  mitjdiada.  Jo  m’esta¬ 
va  à  la  porta  del  carrer,  oberta  com  à  boca 
d’infern,  donant  pas  à  una  ampla  llengua  de 
sol  que  xardorosa  y  enlluhernadora  s’extenia 
per  la  entrada. 

No  més  se  sentia’l  brunzir  incansable  d’al¬ 
guna  cigala  esgarriada  pels  arbres  de  la 
plassa.  Tot  d'una  vaig  sentir  tancadissa  de 
portas,  crits  d’aqui  enllà  que  no  entenia,  y 
passaren  pel  carrer  xicots  v  donas  corrent 
esparverats,  tot  girantse  à  mirar  enrera  com 
si  ls  empaytessin.  D’una  revolada’m  trague¬ 
ren  de  la  porta:  era’l  pare,  qu’en  quatre  salts 
havia  baixat  la  escala  y’s  llensava  carrer 
avall,  armat  de  la  escopeta,  cridant  à  to¬ 
thom: —  Tanquéu,  que  hi  ha  un  gos  rabiós! — 

Un  gos  rabiós!  Mon  únich  pensament  va 
ser  pera'l  pobre  Galàn  qu’en  lloch  veya.  Vaig 
recasejarho  tot  de  cambra  en  cambra:  lo  gos 
no  responia  à  mos  Crits,  lo  gos  no  devia 
ésser  à  casa.  Quina  agonia  va  ser  la  meva  y 
quin  esvalotar  y  picar  de  peus.  emprenentlas 
ab  tothom  perque’m  tornessin  lo  Galàn,  que 
ell  no  havia  fet  mal  à  ningú. 

Quan  altre  cop  vaig  veurem  à  la  entrada, 
ja  la  porta  tornava  à  estar  oberta,  y...  ja  hi 
era’l  Galàn:  peró  en  quin  estat  lo  trobava! 
Sempre  tindré  devant  aquell  quadro  lo  més 
trist  fins  allavors  de  la  meva  vida.  Alli  hi 
havia’l  meu  pobre  company,  las  orellas  cay- 
gudas,  lo  pel  erissat,  tremolant  com  fulla  al 


arbre,  escorréntseli  la  sanch  per  dugas  feri- 
das  en  las  que  s’hi  veyan  marcadas  las  dents 
d’aquell  gos  maligne  que,  com  à  tants  altres 
del  poble,  havia  revolcat  y  carn- esqueixat  al 
Galàn,  fugint  camps  à  través  per'anar  à  mo¬ 
rir  qui  sab  ahónt.  Tots  los  de  casa’l  voltavan 
sense  dir  paraula;  mos  germanets  ploravan 
com  jo;  per  la  cara  de  la  mare  y  de  havia 
també  corrian  las  llàgrimas;  lo  pare’s  mos- 
segava’ls  llabis  y  picava  ab  un  peu  sobre  las 
rajolas.  Per  sobre  lasespatllas  de  tots,  aixe- 
cantse  de  puntetas,  s’ho  mirava  la  Munda, 
dihent  entre  dents  no  sé  quínas  parauladas. 
Vaig  voler  llensarme  sobre  del  gos,  qu’eran 
pera  mi  totas,  totas  sas  miradas.  Aquest  mo¬ 
viment  decidi  al  pare,  y  apartantnos  à  tots, 
fugi  al  carrer  ab  lo  Galàn,  que  si’s  plau  per 
forsa’l  seguia  arrossegantse  entre  la  pols  que 
l’amagava  als  meus  ulls. 

La  tarde  s’havia  tornat  molt  trista:  bufa¬ 
va’l  vent,  y  núvols  negrosos  com  glopadas 
d'incendi  comensaren  à  avansar  pel  cel  com 
si  perseguissin  al  pare.  Jo  seguia  de  lluny  al 
Galàn,  tantost  aturantme  perque  no’m  ve¬ 
gessin,  tantost  corrent  altie  cop  pera  no  pér- 
drels  de  vista.  Tiraren  per  un  callaris  d’alzi- 
nas  que  devallava  à  la  riera;  jo  vaig  agafar 
lo  cami  de  dalt  escayentmhi  ben  aprop  d’ells 
sense  que’ls  hi  fos  fàcil  descubrirme.  Alla¬ 
vors  s’aturaren:  lo  pare  va  plegar  una  pedra, 
va  ensenyaria  al  gos,  y  la  tirà  al  mitj  de  la 
riera,  atiantlo  pera  que  anés  à  cull  iria;  peró 
al  girarse’l  Galàn  m’havia  descubert  y  vacila 
va  en  creure  al  pare,  mirant  me  ab  ulls  quhau 
rian  fet  ablanir  las  pedras.  —  Aqui!  Galàn, 
aquí!— vaig  cridar  desesperat,  sense  saber  lo 
que’m  feva;  mes  lo  pare,  al  sentirme,  cara¬ 
golant  un  renech,  potser  húnich  qu’havia  dit 
en  sa  vida,  més  ràpit  que  no  pas  lo  gos,  donà 
un  bot  enrera,  engaltà  l’arma  y  l’avià  contra 
la  pobra  bestiola,  que  à  tomballons  rodolà 
morta  al  fons  de  la  riera. — Acasa!  —  ’m  cridà’l 
pare  ab  veu  que’m  semblà  l’udol  d  una  fera 
salvalje,  tot  girant  lo  cap  perque  no  li  vegés 
una  llàgrima  que  malhumorat  y  de  revolada 
s’aixugà  ab  la  mànega. 

A  la  porta  de  casa,  igual  que  cada  tarde  hi 
havia  la  Munda  rondinant  y  fent  voltar  lo 
fus  ab  sos  dits  d’estenallas.  Vaig  passar  cor¬ 
rents  pel  devant  d  ella  dihentli  ab  tota  la 
amargor  de  la  meva  ànima  de  criatura: — Lo 
pare  ha  mort  al  pobre  Galàn:  ja  estaréu  con¬ 
tenta! — 


Qué  llarga’m  va  ser  aquella  nit!  Lo  vent 
no  s’amansí  ni  un  instant,  semblantme  ls 
seus  udols  en  portas  y  finestras  que  1  gos  no 
era  pas  mort,  qu’havia  eixit  de  la  riera,  y 
desde’l  carrer  me  cridava.  Fins  vaig  creure 
un  instant  sentirlo  esgratinyar  à  la  porta  v 
véurel  per  una  escletxa  com  posava’l  cap  de 
comtat  y  ab  un  ull  me  mirava.  Jo  deya  per  ell 
totas  las  oracions  que  sabia,  y  a  Nostre  Se- 

nyor  li  demanava  que’m  tornés  lo  pobret 
Galàn,  y  en  paga  trencaria  la  guardiola  per’ 
abocaria  tota  en  la  bacina  de  las'ànimas  quan 
lo  Coix  passés  ab  ella  pel  banch  de  casa. 

A  la  fi  vaig  trencar  lo  son;  mes  va  ser  pera 
tornar  à  veure  al  company  de  las  mevas  ale- 
grías,  voltat  de  núvols  d’or  y  rosa,  anant 
amunt,  girantme’ls  ulls  amorosos.  Ja’s  per¬ 
dia  en  las  inmensilat5  del  cel  quan  va  apa¬ 
rèixer  al  meu  costat  don  Laureano  armat 
d’una  escopeta  llarguissima;  l’apuntà  lot  ri- 
hent,  va  fer  foch,  y  vegi  al  Galàn  com  queya 
desde  las  portas  del  mateix  paradis.  Jo  li, 
vaig  extendre’ls  brassos,  mes  ay,  que  m’ar¬ 
rossegà  ab  ell  y’ns  precipitarem  en  un  abis¬ 
me  tot  negre,  ahont  abrassats  anavam  ca- 
yent,  cayent. .. 

De  cop  me  vaig  despertar,  y  al  veurem 
demunt  del  llit  com  sempre,  entrant  per  las 
escletjas  dels  finestrons  com  cada  matinada 
la  llum  del  dia,  me  vaig  creure  que  lo  passat 
havia  estat  un  somni,  que’l  gos  era  viu  y  que, 
com  cada  trench  d’alba,  vindria  à  obrir  la 
porta  del  recambró  per’  omplirme  à  la  seva 
manera  de  petons  y  salamerias.  Y’l  cor  me 
saltà  de  goig  al  sentirlo  que  s’acostava,  que 
com  sempre  esgarrapava  la  porta  avans  de 
obriria;  y...  aquesta’s  badà  per  ultim  donant 
pas  à  la  Munda.  A  la  Munda,  que’m  recoma¬ 
nà’l  silenci,  y’m  feu  vestir  à  tota  pressa,  y  se 
m’emportà  carrer  avall  sense  saber  jo  ahónt 
me  duya  ni  lo  que’m  passava. 

Lo  dia  s’anava  fent  clar;  encara  las  casas 
se  veyan  closas  y’is  carrers  solitaris.  Jo  la 
mirava  de  cúa  d’ull;  estava  més  groga  qu’al- 
tres  dias,  mes  sa  cara,  com  de  costum,  res 
me  deya.  Allavors  vaig  observar  qu’anavam 
de  dret  à  la  riera  y  que  la  Adunda  portava  un 
cabàs  y  una  aixada  Una  reguera  de  sanch  nos 
guià  ahont  lo  gos  se  trobava.  Vaig  apartar 
d’aquell  lloch  la  vista,  de  llàstima  que’m  feya. 
Quan  una  estrebada  de  la  Munda’m  va  fer  gi¬ 
rar,  ja  havia  posat  en  son  cabàs  al  pobre  Ga¬ 
làn  y  empreniam  la  pujada  de  l’altra  banda 
de  la  riera.  Lo  cami  era  estret;  jo  anava  casi 
al  darrera  de  la  Munda  donantli  la’mà  dreta, 

y  ab  la  esquerra  portava  arrossegant  l’aixa¬ 
da,  que  d’altra  manera  no  podia;  ella  s’havia 
posat  a  coll  lo  cabàs  d’hont  sortia  penjollant 
lo  cap  del  gos,  que’s  balansejava  à  sobre  meu 
al  compàs  dels  passos  feixuchs  de  la  Munda 
y  de  sos  esbufechs  de  fatiga. 

A  l’altra  banda  del  torrent  hi  havia’l  ce¬ 
mentiri  del  poble,  qu’aparegué  de  sobte  de- 
vant  meu  al  cap  de  la  pujada.  Lo  voltarem 
un  tros,  y  al  arribar  à  una  de  las  parets  per 
hont  ulanosas  guaytavan  garlandas  d’eura, 
la  Munda  deixà  en  terra  la  volguda  càrrega, 
y’s  posà  à  cavar  à  sota  mateix  de  la  paret  ab 
tal  delit,  que  semblava  li  haguessin  revingut 
las  forsas  de  la  jovenesa.  Un  cop  que  m’hi 
vaig  acostar  per’ajudarla  à  treure  la  terra,  ab 
un  ronch  estrany  que  res  d’humanal  tenia 
m’aparta  ab  lo  peu,  y  segui  la  feyna.  Quan  lo 
clot  va  ser  fondo  hi  deposità’l  Galan,  s’aixu- 
gà  l’abundosa  suhor  que  per  mans  y  cara  li 
regalava,  y  aclofantse  fins  à  pendre  la  meva 
alsada,  me  va  dir  baixet  baixet  que  tot  just 
vaig  sentiria: — A  l’altra  banda  d’aquesta  pa¬ 
ret  hi  ha’l  nilxo  de  casa  teva.  Allí  hi  ha  ton 
avi  y  tos  germanets,  y  allí  demà...  ^Oy  que 
t’agrada  que’l  posém  aquí  dintre? — Y  avans 
de  respóndreli  m’agafà  la  cara  entre  sas  mans 
secas  y  terrosas,  masegàntmela  ab  sos  petons 
llarga  estona.  Tot  d’una  engrapa  altra  volta 
l’aixada,  y  extengué  la  terra  sobre’l  cos  del 
company  de  ma  vida. 


La  Munda  va  viure  encara  molts  anys,  se¬ 
vera  com  sempre,  havéntselas  ab  tothom  del 
mati  al  vespre.  Quan  anava  à  morir  y  ja  no 
parlava,  me  vaig  acostar  à  la  espona  del  seu 
llit,  y  posant  los  llabis  à  frech  de  sa  orella  li 
vaig  parlar: — Munda:  <;  vos  recordéu  del  pobre 
Galàn,  Munda? — Ella  va  fer  que  sí  ab  lo  cap 
y  obri’ls  ulls,  l’ultim  cop,  pera  mirarme.  Al 
ser  morta  li  vaig  dir  al  pare: — Vos  vuy  de¬ 
manar  una  cosa:  qu’enterrém  à  la  Munda  en 
lo  nitxo  de  casa. — 

Y  alb  reposa  esperantnos  à  tots. 


Angel  Guimerà. 

LAS  ENAMORADORAS 

Un  amich  meu — poeta  de  vint  anys — que 
s’ha  enamorat  d’una  dona  y  no  la  entén,  m’ha 
fet  pensar  en  el  temps  aquell  en  que  jo’m 
capficava  en  voler  entendre  à  las  donas  que  la 
gent  ne  diu  coquetas  y  un  diccionari  las  trac¬ 
ta  de  «donas  de  poca  delicadesa,  que  tenen 
especial  gust  y  vanitat  en  ser,  à  un  temps, 
festejadas  ó  galantejadas  de  molts,  y  no  cor¬ 
respondre  à  ningú)).  Are,  que  ja  no  m’hi 
amohino  tant,  quan  se  parla  de  donas  res  me 
ve  de  nou.  Vareig  saber  que  una  antiga  cone¬ 
guda  meva  que  primer  fou  ballarina,  després 
pentinadora,  després  carnicera  y  després  no 
sé  qué,  deixà  manat  en  son  testament  que  la 
enterressin  vestida  de  monja:  donchs  no  me’n 
vareig  fer  creus  ni  molt  menos.  Y  es  que  vaig 
convencentme  de  que  la  dona,  ser  tan  com¬ 
plex  que’ls  homes  no  tenim  prou  talent  pera 
compéndrela,  es  la  personificació  del  impre¬ 
vist,  d’aquell  imprevist  de  que  tan  enamora- 
das  estan  las  noyas  somniadoras;  y  crech  que 
d’aqueix  enamorament  que  senten  per  lo 
qu’ellas  meteixas  simbolisan,  d’aqueix  amor, 
donchs,  per  ellas  meteixas,  neix  el  Narcís  fe¬ 
mella  que  tant  esporugueix  als  pobres  d’es¬ 
perit  pera  qui  no  serà  may  el  regne  de  la  Ter¬ 
ra,  neix  lo  que’n  diuhen  la  coqueta, y  que  jo’n 
dich  senzillament  artista  enamoradora. 

Aquell  meteix  diccionari  que  las  malparla 
afegeix  que  coquetisme,  ó  coqueteria ,  es  «l’art, 
modo  y  vida  de  las  coquetas».  Aquesta  de¬ 
finició  ja’s  diu  més  ab  la  d’un  diccionari  fran¬ 
cès  que  fan  servir  pera’l  pensionat  que  di¬ 
rigeixen,  uns  frares  de  Beziers,  y  ahont,  de¬ 
finint  la  coqueta ,  ensenyan  qu’es  una  dona 
«qui  s’attache  aux  modre,  qui  chercheà  plais». 
Donchs,  si’l  seu  modo  de  fer  y  de  viure  es 
un  art,  y  ab  aquest  art  cerca  agradar,  -per 
qué  no  n’haig  de  dir  jo  artista  enamoradora? 

Es  un  art  el  d’aquestas  donas  rodejat  de 
mil  perills.  Ella  es  sola  la  dona  enamorado¬ 
ra,  sola  contra  cent  homes,  contra  milers  de 
donas,  y  tols  ells  y  totas  ellas  li  tenen  decla¬ 
rada  guerra,  els  uns  volentla  dominar,  las 
altras  volent  véurela  prostituhida,  que  las  do¬ 
nas  son  més  rancuniosas  que  nosaltres  y  no 
s’acontentan  ab  veure  mort  al  enemich,  sinó 
que’l  voldrian  tancat  derrera  reixas,  pera  es- 
cupirli  à  la  cara  la  bava  de  la  venjansa- 


Si’ls  homes  tinguéssim  el  talent  de  las  do¬ 
nas,  las  enamoradoras  hi  perdrian.  Peró  no’l 
tenim  ni  podém  tenirlo,  en  primer  lloch,  per- 
que  som  uns  fatxendas  que  no  desitjém  sinó 
lluhir,  mal  que  sigui  bescantant,  la  penyora 
guanyada;  y  després  perque  volém  dominar 
à  totas  horas,  quan  la  gent  ho  veu  y  quan  no 
ho  veu  ningú. 

D’homes  que  coneguin  la  delicia  d’uns 
amors  ignorats  dels  badochs  v’is  tafaners,  y 
que  vulguin  que’l  misteri  duri,  duri  forsa, 
pera  que’l  plaher  de  l’abrassada  sigui  sem¬ 
pre  dels  dos  enamorats  y  ningú  més,  pera 
que  no  hi  hagi  alenada  estranya  que’s  barre 
gi  ab  el  perfúm  d'amor  dels  seus  petons,  n’hi 
ha  ben  pochs.  D’homes  qu’estimin  pel  goig 
d’estimar,  sense  ser  uns  exigents  presumits 
que’s  creguin  de  bona  fe  que  l’home  es  l’amo, 
tampoch  n’hi  ha  massa. 

Y  per  aixó’ns  guanyan  sempre  las  enamo¬ 
radoras,  àngels  ab  cabell  ple  d’aromas,  y  bo- 
cas  postureras,  que  Deu  Nostre  Senyor  ha 
posat  al  món  pera  curar,  boy  fent  un  xich  de 
mal,  ais  enamoradissos  pocasvergonyas  que, 
no  més  pel  gust  de  tenir  xicota  y  parlarne  ab 
els  companys,  diuhen  à  las  noyas  macas  que 
las  estiman  y’is  hi  ensenyan  à  perdre  la  fe 
en  l’amor. 

Pera  vèncer  à  una  dona  enamoradora,  els 
homes  tindrian  que  fersen  l’enamorat  quan 
ningú  més  qu’ella  ho  veu;  l’enamorat  boig, 
ab  llàgrimas  y  gelosias,  ab  aixelabraments 
de  noy  y  abrassadas  d’home;  y  després,  de- 
vant  de  la  gent,  fer  com  qui  n’es  un  respec¬ 
tuós  servidor  y  prou.  Es  un  remey  heróich, 
peró  de  molt  bon  éxit,  perque  precisament 
la  enamoradora  vol  tenir  l'especial  gusty  va¬ 
nitat  de  rebutjar  l’enamorat  quan  la  gent  el 
mira,  fentli  fer  un  trist  paper,  no  pas  pera  re- 
baixarlo  à  n’ell,  sinó  pera  poder  fer  ella  un 
paper  lluhit,  el  paper  de  reyna  de  comèdia. 

Las  enamoradoras  ne  fan  molta  y  ben  so¬ 
vint  de  comèdia,  d’aquellas  que  no  s  sab  may 
si  son  de  riure  ó  de  plorar.  Sempre,  quan  ab 
l’enamorat  estàn  devant  de  gent,  ó  quan  d’ell 
parlan,  fingeixen  bon  xich  el  menyspréu  ab 
que’l  tractan  ó  n’enrahonan,  y  molts  cops,  al 
veure  l’efecte  produhit,  fins  fingeixen  la  satis¬ 
facció  que  demostran.  Sempre  fan  el  paper 
d’orgullosa  desmenjada,  y  devegadas  el  fan 
per  forsa,  pera  que  la  gent  no  digui,  pera  que 

no's  mofin  d’ellas  al  véurelas  tractar  à  un  ho¬ 
me  de  diferent  manera  de  lo  que  tractavan 
als  altres,  esferehidas  de  que  hi  hagi  qui  en¬ 
devini  que  l’amor  comensa  à  vèncer  l’amor 
'propi.  La  supèrbia  sola  las  manté. 

La  enamoradora  sent  el  desitj  de  que  la  es¬ 
timin,  y  quan  està  sola  ab  l’enamorat  no  fin¬ 
geix  sempre,  no  son  sempre  mentida  aque- 
llas  miradas  plenas  de  desitj,  ni  es  fals  l’im¬ 
puls  que  porta  ls  seus  llabis  frech  à  frech 
dels  llabis  del  amant.  Ella  voldria  que  la 
estimessin  y  fins  estimar,  però  que  no  fos 
dit  y  el  galàn  no  tingués  dret  à  estarne 
segur. 

Y  es  un  art  tan  dificil,  tan  arriscat,  el  que 
fa  conseguir  tot  això,  que  s’ha  de  ser  àngel 
ó  dimoni  pera  lograrho,  y  las  donas  no’n  son 
may  de  dimonis.  Es  un  art  qúe’s  converteix 
en  ciència  quan  la  enamoradora  es  d’aque- 
llas  que  rumian  molt  y  no  tenen  altra  cosa 
que  fer  que  pensar  quina’n  faràn.  Aquestas 
converteixen  l’art  en  ofici  y  no  trian  may 
l’enemich;  tots  els  hi  son  bons,  joves  ó  vells, 
macos  ó  lletjos,  aixerits  ó  estúpits.  Aques¬ 
tas  son  donas  d’aquellas  que  no  tenen  idea 
de  la  sensació  que  dona’l  sentirse  bressada 
per  uns  brassos  forsuts  qu’estrenyen  com  si 
amanyaguessin,  de  la  cremor  dels  petons, 
del  goig  de  defallir,  ab  el  cap  enterbolit  y  la 
sanch  bullenta.  Aquestas  infelissas,  setcien- 
cias  enamoradoras,  al  donar  una  estreta  de 
ma,  al  repenjar  el  bras,  y  al  allargar  els  lla¬ 
bis,  no  fan  més  que  seguir  una  recepta.  F^eró 
jo  parlo  de  las  altras,  de  las  artistas  de  debò, 
de  las  que  saben  triar  els  enemichs  y  pera 
lluytar  prefereixen  els  que,  en  cosas  d’amor, 
la  saben  més  llarga.  Y  com  que  quan  lluytan 
es  contra  deu,  vint,  qué  sé  jo  quànts,  si  ven¬ 
cen,  tenen  mes  mérit. 

El  meu  amich  poeta  ha  conegut  una  her- 
mosura  rossa,  tota  ella  mogudissa,  de  nas 
desvergonyit,  llabis  que  fan  glatir — y  fins 
enllepoleixin — y  ulls  dels  que  miran  mitj 
aclucats,  com  si  no  gosessin,  y  vestida  sem¬ 
pre  com  las  fadas  d’are,  que  ja  no  van  núas 
pels  estanys  ni  portan  els  cabells  desfets,  ni 
arrossegan  túnicas  blancas  las  fadas  del  nos¬ 
tre  temps,  sinó  que’s  cubreixen  l’ondulat  ca¬ 
bell  àb  garbell  de  rosas,  y  ab  manyochs  de 
cinta  cenyeixen  el  cos  cubert  de  vestits  lleu¬ 
gers  que  transparentan  la  blancor  del  pit  y’l 


somrosat  de  la  espatlla,  y  tancan  els  peus  en 
mallas  de  seda  v  en  cuyro  perfumat. 

Era  una  enamoradora  artista:  l’art  va  temp¬ 
tar  al  poeta,  y’l  poeta  la  va  estimar,  tot  vo¬ 
lent  ferli  creure  que  no,  tot  creyentsho  ell. 
Y  ella,  que  de  cosas  d’enamoraments  ne  sa¬ 
bia  més  que  tots  els  poetas  junts,  conegué 
tot  seguit  que’n  faria  lo  que  voldria,  y  l’ha 
trastocat.  iPobre  poeta,  que  quan  volia  con- 
vertirse  en  això  que’n  diuhen  home  pràctich, 
ho  feya  malament,  y  ella  se’n  mofava;  y  quan 
la  poesia  governava  las  sevas  paraulas  sem¬ 
blava  que  demanés  almoyna,  y  ella  se’n  reya! 
jPobre  poeta,  que  no  sab  compendre  que’ls 
llabis  que  l’enllepoliren  li  deyan  mentidas 
qu’eran  veritats  al  moment  de  dirlas,  veritats 
que’s  defeyan  tot  seguit,  com  bambollas  de 
sabó! 

jPobre  poeta  de  vint  anys,  que  no  sab  que 
hi  ha  donas  d  aquestas  que  la  gent  ne  diu 
coquetas  y  jo’n  dich  artistas  enamoradoras, 
que,  comprenent  l’amor  en  un  sentit  més 
grandiós  que  nosaltres,  els  pobres  d’esperit 
pera  qui  no  serà  may  el  regne  de  la  Terra, 
voldrian  ser  estimadas  de  molts  y  estimarne 
molts,  y’s  daleixen  per  ferho,  y  no  gosan  per* 
que  no  està  bé,  y  perque  las  altras  donas  las 
creurian  vensudas ! 

Enrich  de  Fuentes. 


FLORIDA 

L'amor  germinà  en  mon  cor 
y  brotà  en  ell  una  flor 
que  viu  nodrintse  ab  l’ardor 
d’un  dols  mirar  —  d’enamorada. 

No  mancantli  aquest  nodrir, 

|valgam  Deu!  té  de  florir 
sempre  esplendent,  —  sempre  gemada. 

Donchs  ne  sabs,  mon  amor  ver, 
tu,  del  cor  bon  jardiner, 
torna’l  meu  afany  en  pler 
tot  temps  mirantme  —  enamorada! 

Y  de  ton  esguart  l’ardor 
mantindrà  la  hermosa  flor 
sempre  esplendent,  —  sempre  gemada. 

Pere  Martí  y  Peydro. 

GRAN  BASAR  PARISENCH 

II 

El  París  dels  forasters. 

Deya  en  mon  anterior  article  que  ls  france¬ 
sos  de  provincià  no  miran  ab  gayre  bons 
ulls  la  Exposició  de  París,  perque  sols  à 
aquesta  vila  aprofita  un  espectacle  que  à  ells, 
à  més  d’ocasionàrloshi  gastos  extraordinaris, 
els  priva  de  bona  part  dels  ingressos  acostu¬ 
mats. 

Las  exposicions  ban  passat  ja  de  moda. 
Multiplicats  els  medis  de  comunicació,  els 
viatjes  son  més  freqüents  qu’antany,  y  ja  no's 
necessita  acudir  al  centre  en  una  data  preci¬ 
sa  per’enterarse  dels  avensos  de  la  Ciència  y 
de  las  Arts. 

El  parisench  també  renega  de  la  Exposi¬ 
ció  que  ve  à  pertorbar  las  sevas  costums.  El 
boulevardier  se  sent  masegat  per  las  empen- 
tasy  trepitjadas  de  la  massa  ordinaria  y  bar- 
rohera,  y  veu  invadida  la  seva  casa  per  las 
collas  dels  parents  de  fora,  als  qui  té  d'acom¬ 
panyar  y  divertir.  La  vida  de  París  s’estanca. 
Se  belluga  més,  peró  no  camina,  y  res  passa 
de  nou.  Las  llibrerias  omplen  sos  aparadors 
de  guias  y  àlbums  de  vistas;  els  teatres  do- 
nan,  rescalfats,  els  èxits  de  las  anteriors  tem- 
poradas,  y’is  diaris  no  parlan  més  que  de  ro 
bos,  ó  de  ponts  que  s’ensorran...  Els  hostes 
que  venen  de  fora'l  treuhen  de  casa  al  pari¬ 
sench.  Y  tampoch  se  diverteixen  ells,  els  infe- 
lissos.  Suhats.  capolats,  entontits  pel  soroll 
aixordador  de  la  via  pública,  prempsats  per  la 
gentada  que  invadeix  passeigs  y  espectacles, 
explotats  per  tots-y  mal  rebuts  pels  mateixos 
que’ls  explotan,  al  entrar  à  la  nit  en  son  es¬ 
tret  allotjament  pagat  à  preu  escandalós,  ex- 
halan  un  sospir  de  solatjement  ensemps  que 
de  recansa  pensant  en  la  llar  tranquila  y  en- 
dressada  que  varen  deixar  en  malhora.  Y 
buscan  als  vehins  del  seu  poble,  y  s’apilotan 
com  remat  esporuguit,  pera  la  comuna  de¬ 
fensa. 

Fa  alguns  mesos  va  publicar  Le  Rire  una 
graciosa  caricatura.  Un  foraster  troba  à  un 
amich  del  seu  país,  y  li  diu  ab  inmensa  ale¬ 
gria: —  «  Comment  vous  aussi  à  /’ Exposilion? 
Pigelet  est  arrivé  hier.  Nous  cillons  le  chercher 

o 

pour  Jaire  une  manille.  »  —  Y’l  parisench 
també’l  busca’l  seu  Pigelel ,  també  l'anyora 


la  seva  manille  acostumada,  perque  si  es  cert 
que  no  hi  ha  al  món  població  més  hospita¬ 
lària  (per  fora)  que»Paris,  també  es  innega¬ 
ble  que’l  parisench  anyora  y  està  orgullós  de 
la  seva  vila. 

Si  bé  existeixen  'centres  superiors  de  pro¬ 
ducció  y  cultura,  cap  com  París  ofereix  la 
particularitat  de  ser  el  mercat  universal  per 
excelencia,  un  medi  adequat  més  que  pera  la 
producció,  pera  la  difusió  dels  productes.  Ell 
accepta  de  bon  grat  tot  lo  bo  que  se  li  pre¬ 
senta,  obra  sas  portas  al  qui  posseheix  un  ti- 
tul  ben  guanyat;  peró  sempre  té  una  cambra 
reclosa  y  reservada,  un  santuari  guardat  al 
fanatisme,  quinas  parets,  primas  y  transpa¬ 
rents  en  apariencia,  son  més  infranquejables 
que  la  muralla  de  Xina.  Aixís  com  el  mer¬ 
cantilisme,  en  mitj  de  la  esplendent  natura¬ 
lesa  de  Suissa,  prepara  y  combina  escenas 
campestres,  y  paisatjes  de  vano  pera  enllu- 
hernar  als  touristes  babaus,  de  la  mateixa  ma 
nera  Paris  disposa  simulacres  que’ls  badochs 
inconscients  prenen  per  las  lluytas  veritables 
de  la  vida  parisenca.  Y  tant  com  de  impene¬ 
trable  té  d’atractiu.  Ab  quina  ansia  hi  acu¬ 
deix  el  jovenet  que  perque  ja  sab  fumar  sen¬ 
se  marejarse  creu  que  per  ser  home  sols  li 
manca  ser  viciós,  é  hi  busca  la  realisació  d’a- 
quellas  aventuras  tan  fàcils  qu’ha  assaborit 
en  el  Gil  Blasi  Y’l  respectable  burgès  que 
fuig  de  la  serietat  y  ensopiment  de  la  vi¬ 
da  de  familia  y  somnia  ab  conquistas  que 
paga  à  tant  l'hora  (com  els  cotxes)  al  foyer 
de  Folies  Bergère  ó  al  Cafè  Americain ,  ab 
quina  narració  maraveila  à  sos  companys  del 
Círculo  Mercantil!  Y  la  senyora  improvisada 
que  matarà  de  gelos  à  las  sevas  amigas  ab 
las  magníficas  (!)  toiiettes  fetas  à  la  moda  de 
qualsevol,  qu’ha  comprat  al  Louvre  ó  al  Bon 
Marché!  Y  la  novell-casada  qu’aprofita  son 
viatje  de  nuvis  pera  veure  aquellas  obras 
prohibidas  per  la  seva  mare  (quin  argument 
s’ha  fet  explicar  per  alguna  amiga  casada  ó 
més  despreocupada),  ó  per’anar  à  sopar  ab 
el  seu  marit  en  un  cabinet  parliculier  del  Cafè 
Riche  ó  la  Maison  Dorée ,  y  que  s’esborrona 
ab  maliciosa  satisíacció  si  sospita  que’l  gar- 
çon  l’ha  presa  per  la  querida  del  seu  espósl... 
Tant  atractiu  té’l  pensament  de  que  s’ha  fet 
una  calaverada ! 

Ara  més  que  may  se  precisan  els  contorns 
de  las  dugas  classes  que  forman  el  Paris  al 

us  dels  forasters.  Ladels  venedors,  ab  l'amabi¬ 
litat  del  comerciant  que  vol  despatxar  el  gé- 
nero,  y  la  dels  compradors,  ab  la  resignació 
del  que’s  deixa  enganyarà  gratsient.  Bibelots 
y  cocottes ,  tan  falsos  y  buyts  uns  y  altres,  com 
vistosos  exteriorment:  veusaquí’ls  articles 
que  ven  el  gran  Basar  de  Paris. 

El  verdader  París,  aquest  sols  pertany  à 
alguns  privilegiats.  Y  no'ls  creguéu  als  snobs 
que  hi  van  pera  descubrir  una  forma  nova 
d'art  ó  de  corbatas,  ni  als  artistas  bohemis 
que  hi  van  à  vendre  quadros  que  ningú'ls 
hi  compra.  Son  tan  forasters  com  els  que  hi 
van  pera  pujar  à  la  torre  Eiffel. 

Lo  que  té  Paris  de  serio  en  Arts  y  Cien- 
cias,  aixó  es  lletra  morta  pera’ls  visitants  ru¬ 
tinaris. 

Peró  malgrat  tot,  cal  venirhi,  perque 
aqui  tot  es  gran,  fins  els  vicis,  y  palpita  en 
l’atmósfera  l’alegria  y’l  goig  de  viure,  y’s  res¬ 
pira  molt  millor  en  aquest  gran  Basar,  lluny 
de  las  mesquinas  murmuracions  de  rebotiga, 
ab  sa  petita  moral  y  sas  baixas  passions. 

Oriol  Martí. 

Paris ,  g  seplembre ,  1900. 


MATINAL 

Quan  me  despertan,  cantant  festosas, 
las  aurenetas  prop  del  balcó, 
y’l  sol  m’envía  sas  llums  hermosas 
filtrant  pels  vidres  del  finestró, 

ple  de  desfici  per  veure’l  día 
que’s  desensonya  blau  y  rosat, 
obro  ab  mà  trémola  per  l'alegria 
la  balconada  de  bat  à  bat. 

Y  aspiro’ls  ayres  de  matinada 
que  al  entorn  sento  frisar  inquiets 
gronxant  els  càntichs  de  l’aucellada, 
perfums  y  besos  y  amors  secrets. 

Mos  ull  s'empapan  de  llum  que  vessa 
com  en  cascatas  per  tot  arreu, 
y  un  somni  d’éxtassis  l’ànima’m  bressa 
com  à  la  barca  la  onada  breu. 

Beneyta  sia  la  matinada, 
l’esclat  bellíssim  del  jorn  ixent! 

Beneyta  sia  la  nova  albada 
qu’empeny  las  ombras  cap  à  Ponent! 

Lluís  Gispert. 


NOVAS 

Hem  rebut  la  llista  de  la  companyia  qu’ha 
d’actuar  en  el  teatre  Romea  durant  la  pròxi¬ 
ma  temporada  còmica,  quina  inauguració 
deu  efectuarse’l  dia  22  del  corrent  mes. 

Figuran  com  à  directors  els  senyors  Cap¬ 
devila,  Goulay  Soler.  Entre’ls  restants  artis¬ 
tas  hi  ha  las  senyoras  Monner,  Clemente  y 
Sala,  y’is  senyors  Fuentes,  Santolaria,  Vir¬ 
gili  y  altres,  en  sa  majoria  ben  coneguts  del 
públich  d’aquell  teatre. 

S’anuncian  estrenos  d’obras  de  reputats 
autors,  com  Las  Finas ,  d’en  Guimerà;  La 
Rosella  y  La  Gabia  d'or ,  de  F Iglesias;  El  sí 
de  las  noyas ,  d'en  Llanas,  y  altras  d’en  Vila¬ 
nova,  en  Picó  y  Campanar,  en  Ramón,  en 
Baró,  en  Rocamora,  l’Aladern,  etc.,  etc. 


L’homenatje  que  Blanes  dedicà  al  mala¬ 
guanyat  patrici  y  literat  Joseph  Cortils  y 
Vieta,  resultà  solemne. 

El  día  9  del  co'rrent  se  descubrí  en  aquella 
vila  una  làpida  recordatoria  y’s  posà'l  nom 
del  escriptor  à  un  carrer,  celebrantse  una 
funció  religiosa  y  una  vetllada  necrològica 
en  que  hi  prengueren  part  elements  valiosos 
del  Catalanisme  militant  y  de  la  literatura  y 
bellas  arts,  com  son  el  president  de  la  Unió 
Catalanista  v  els  vocals  de  la  mateixa  se¬ 
nyors  Folguera  y  Duràn  y  Botet  y  Sisó; 
en  Ruyray  Oms,  l’Aureli  Campmany,  y  al¬ 
tres.  La  part  musical  anà  à  càrrech  del  mes¬ 
tre  Masó  Goula,  que  ajudat  de  la  senyoreta 
Vila  interpretà  selecta  colecció  de  cants  po¬ 
pulars  ab  altres  del  propi  mestre  Masó. 

Blanes  guardarà  grat  recort  d’aquell  acte. 

S’ha  publicat  el  primer  volum  de  la  «Bi¬ 
blioteca  Nueva»,  que  porta  1  titul  de  Cuentos 
y’n  conté  una  serie,  deguts  à  la  ploma  de 
don  Francisco  de  A.  Soler.  Preu,  50  cèntims 
de  pesseta. 

Se’ns  ha  enviat  el  Catàlech  de  la  Llibreria 
de  Joan  Bta.  Pons  y  C.\  en  comandita,  quin 
nou  local  fou  inaugurat,  com  ja  diguerem, 
el  12  del  corrent. 

En  dit  Catàlech,  decorat  ab  vistas  de  Ca¬ 
talunya  y  del  extranger,  reproduccions  d’o¬ 
bras  artisticas,  etc,  s’hi  troban  tota  classe  de 
llibres  d’art  y  ciencias,  bastants  à  satisfer  à 
un  bon  bibliòfil. 

El  recomaném  à  nostres  llegidors,  remar¬ 
cant  la  importància  de  la  casa  Pons  y  C.a,  que 
compta  ab  corresponsals  en  las  primeras  po¬ 
blacions  d’Europa  y  Amèrica. 


La  Comissió  organisadora  de  la  sessió  ne¬ 
crològica  en  honor  d’en  Francisco  Lapor- 

ta,’ns  comunica  que  diia  sessió  tindrà  lloch. 
el  30  del  corrent  à  las  9  de  la  nit,  en  el  local 
de  «La  Familiar  Obrera»  de  Sans,  llegintse 
diversos  elogis  al  ffnat  que  li  dirigeixen  re- 
putats  mestres  de  música  de  Catalunya,  y 
executantse  varias  pessas  instrumentals  d’en 
Laporta,  entre  ellas  la  darrera  composició 
coral  que  va  escriure  y  que  serà  interpretada 
per  la  societat  «Euterpe.»  Com  à  final,  150 
individuus  de  diferentas  associacions  corals 
de  Sans  y  Hostafranchs  cantaran  una  Elegia 
que’l  mestre  Sadurní  ha  escrit  expressament 
pera  aquest  acte. 

Agrahim  la  invitació  que  se’ns  ha  dirigit. 

Com  ja  diguerem  fa  algunas  setma- 
nas,  ha  quedat  complertament  agotat 


el  número  primer  de  Joventut,  essent- 
nos  impossible  complaure  à  las  per- 
sonas  que’n  solicitan  exemplars. 

T orném  à  advertir  que’ns  proposém 
ferne  una  nova  tirada  (cap  à  últims 
d’any),  y  entre  tant  mantenim  oberta 
la  llista  dels  senyors  que  solicitan  dit 
número  pera  completar  sas  coleccions. 

Del  número  «Antecedent»  ne  que- 
dan  molt  pochs  exemplars. 


Fidel  Giró,  impressor.  —  Carrer  de  València,  31 1 


SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO ' 

Catalunya:  Trimestre,  1*50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Redacció  y  Administració: 

Número  corrent. 

10  CÈNTIMS . 

Plassa  del  Teatre,  6,  entressol. 

»  ATRASSAT. 

.  25  » 

SUMARI:  La  Historia  del  poble,  per  Santiago  Rusi- 
nol.  —  La  moderna  Barcelona,  per  Lluis  Via.  —  La 
pesadilla  dels  parents,  per  Pompeyus  Gener.  —  Lo 
fossar  de  Sau,  per  Antón  Busquets  y  Punset. —  «La 
Walkyria»  à  París,  per  Joaquim  Pena.  —  Teatres, 
per  Emili  Tintorer.  —  Novas. 


LA  HISTORIA  DEL  POBLE 

Tot  poble  ó  vila  que  vulgui  tenir  posats 
seriós  de  poble,  necessita  tenir  la  seva  his¬ 
toria. 

Necessita,  pel  lluhiment  y  decoro,  y  per  en¬ 
senyar  als  forasters,  un  llibre  escrit  ab  lletras 
ben  bé  de  motllo,  ahont  s’hi  vegin  apuntats, 
ab  capituls  dividint  épocas,  totas  las  xafar- 
derias  y  totas  las  rahons  de  vehinat  de  las 
passadas  centurias. 

N’hi  ba  alguns  d’aquests  pobles  historia- 
bles,  que  ja  sia  per  un  voler  del  Destí,  ó  pel 
natural  dels  homes,  poch  donats  à  fer  cosas 
memorables,  ni  à  barallarse  ells  ab  ells,  ni 
ab  els  altres,  ni  ab  ningú;  poch  donats  à 
malmetres,  ni  à  esclafar  las  hisendas  del 
vehinat;  poch  donats à  empenye’ls  reys  à  n’els 
tronos,  ni  à  besarlos,  ni  à  inquietar  als 
enemichs  per  qüestions  de  política;  poch  do¬ 
nats  à  cosas  de  lluhiment,  ni  à  escriure  à  la 
pedra  marbre,  ni  à  apuntar  à  n’els  perga¬ 
mins  las  batussas  de  precepte;  n’hi  ha  alguns 


d’aquests  pobles  sense  fel,  que'l  trobàrloshi 
la  historia,  costa  més  à  n’el  pobre  historiay- 
re  que  trobar,  no  una  agulla  en  un  paller, 
sinó  un  paller  dintre  una  agulla. 

Aixis  com  hi  ha  molts  pares  qu’esperan 
que  sian  els  fills  els  que’ls  fassin  treure’l 
llustre,  hi  ha  comunitats  d’homes  reunits  sota 
teulat,  que  s’alaban  d’haver  tingut  uns  bons 
avis,  y  volen  saber  la  noblesa  per  quins  via¬ 
ranys  els  hi  ve,  y  cóm  han  de  repartírsela. 
Volen  saber  d’ahónt  prevenen,  de  quin  mo- 
do’s  disputavan  sos  passats  la  hisenda,  y  las 
masias,  y  las  cullitas  de  gra;  si  havian  tingut 
murallas,  y  en  cas  d’haverne  tingut  qué  hi  fe- 
yan  darrera  d’ellas;  de  quinas  eynas  se  ves- 
tían  pera  fer  mal  à  n’els  contraris,  y  no  pen- 
dren;  si  havian  estat  colonia  de  guerrers 
forasters,  ó’is  havian  tret  de  casa  valentse 
d'armas  de  tall;  si  tenian  baixells  de  guerra, 
ó  si  se’ls  havian  deixat  pendre,  ó  ells  ha¬ 
vian  pres  els  dels  altres  anant  à  las  malas ,  ó 
per  l’enginy  del  abordatje;  si  desde’ls  temps 
més  reculats  havian  tingut  moneda  y  si  era 
moneda  passadora;  si  al  hostal,  ó  al  castell, 
ó  bé  à  la  casa  de  la  vila  hi  havia  fet  nit  ó  be¬ 
guda  algún  rey  de  capa  y  espasa,  deixanthi 
encastada  una  làpida  com  petjada  gloriosa, 
com  recort  de  la  gloriosa  beguda;  si  hi  ha¬ 
vian  trobat  pedretas  d’algún  safreig  dels  ro¬ 
mans,  ó  dels  moros,  ó  dels  pochs  cristians 

que’s  banvavan  sense  tenir  dolor  reumàtich: 
y  en  fi,  si  tenen  bons  pergamins,  qu’encara 
qu’arnats  y  mastegats  pels  ratolins,  se’n  pu¬ 
gui  arreglar  una  historia,  un  llibre  espés  y 
molsut,  ahont  se  vegi  à  la  menuda  que’ls 
passats  eran  gent  de  molta  empenta,  capas- 
sos  y  previnguts  pera  tota  mena.de  guerra  y 
pera  tota  mena  de  pau,  heróichs  pels  quatre 
costats,  y  atrevits  y  coratjosos  com  un  ma¬ 
ligne  esperit,  aixís  de  nit  com  de  dia. 

Jo’n  sé  un  d’aquests  pobles  trapassers,  que 
per  més  qu’era  important  y  tenia  moltas  dot- 
zenas  de  casas  arrengleradas  ab  número, 
iglesia,  plassa  d’esbarjo  y  plassetas  de  re- 
puesto,  el  seu  bon  joch  de  cassinos,  fielatos, 
acacias  plantadas  expressament  pera  fer  om¬ 
bra  alli  ahont  hi  toqués  el  sol,  tabernas  de 
distinció,  cafés  baratos,  carretera  de  cap  à 
cap  de  la  vila,  serenos  de  nit  y  jutje  de  pau 
de  dia;  per  més  qu’era  cap  de  terme,  y  cos 
de  partit,  y  tenia  veu  y  vot,  y’l  sufragi  uni¬ 
versal  penetrat  à  cada  casa,  iquin  escàndol!, 
encara  no  tenia  llibre,  no  tenia  ni  becerolas 
históricas,  ni  fleuri  d’aquell  districte,  ni  unas 
tristas  escubertas  tancant  dintre,  ab  concisió 
y  arrelats  coneixements,  els  quatre  ó  cinch 
fets  de  més  tro  que’s  poguessin  inquirir  pels 
recons  de  las  centurias,  llegats  pels  recorts 
dels  segles. 

Y  aixó  que,  per  lorsa,  donada  la  gran  ve- 
lluria  que  tenían  de  terrenos  d’un  cap  de  la 
vila  à  l’altre;  donats  els  molts  anys  que  te- 
nian  certs  subjectes,  la  negror  y  la  corcor  y 
las  arrugas  que  tenian  certs  casals,  el  génit 
encés  y  la  voluntat  sencera  que  gastavan  els 
vehins,  els  posats  d’experiencia  que  tenian 
els  més  vells,  y  la  mirada  ferrenya  que  te¬ 
nian  els  més  joves  y  fins  las  criaturas  de  pit, 
per  forsa  n’havian  passat  de  crespas  y  de 
maduras,  que  convenia  esbrinar  per  l’honor 
de  tot  el  terme. 

N’havían  passat  de  grossas,  y  no  hi  havia 
un  fill  de  mare,  un  home  ab  lletra  y  coneixe¬ 
ments  expressos,  un  subjecte  endressat  y 
curiós,  que  sentis  el  foch  de  patria,  ni  l’amor 
de  la  familia  que  fins  senten  las  bestiolas 
en  la  espessor  de  las  selvas;  un  vehi  honrat 
y  conforme  nascut  allí  en  el  terreno,  pera 
relatarne  las  gestas  que  Deu  sab  que  hi  de¬ 
via  haver ,  perdudas  ó  entafuradas  entre 
aquell  llatí  tan  espés,  arreconat  pels  arma¬ 


ris.  Alió  no  podia  anar!  Alió  era  un  escarni! 
Contemplarse,  sense  caure  avergonyits,  tants 
pobles  de  menos  fincas  y  d’habitants  molt 
més  joves,  que  ja  tenian  una  historia,  y  fins 
dugas  alguns  d’ells,  y  ells  viure  en  la  fos- 
quetat,  ells,  que  ja  tenían  gasómetro  y  cu¬ 
bells  d’acetileno.  Quin  afront!  Quin  ludibrio! 
Quin  exemple  pera  donar  à  las  criaturas! 
Cóm  podían  saber  ahónt  eran,  si  no  sabían 
d’ahón't  venían,  ni  ahónt  anavan,  si  no  sabían 
ahónt  eran?  Quin  dret  tenian  à  gaudir  de 
garanlías ,  y  manejar  aixó  del  sufragi ,  ni  dels 
drets  indarents  al  home,  si  no  tenían  una 
base  ahont  recabar  els  seus  tituls?  Nada ,  que 
necessitavan  historia,  y  que  l’Ajuntament 
Yapoyés  sense  molt  gasto,  penyorant  ab  una 
ofrena  al  millor  historiador  que  sortís  en  tot 
el  radio. 

Fou  aquest  el  secretari  del  pobje.  No  era 
home  que  s’hagués  may  entretingut  à  estu¬ 
diar  la  velluria,  ni  era  tafaner  de  mena,  ni 
donat  à  entrar  en  las  vidas  privadas,  però 
tenia  una  lletra  clara,  un  cap  quasi  tan  clar 
com  la  lletra,  tenia  molta  paciència,  escol¬ 
tava,  era  humil  y  cuydadós,  era  intim  del 
rector  y,  sobre  tot,  tenia  las  claus  del  arxiu, 
d’aquell  rebost  de  paper,  d’aquells  armaris 
reumàtichs !  Aquellas  golfas  arnadas  que 
guardavan  els  secrets  d’aquell  bé  de  Deu  de 
segles! 

Alli  tenia  d’entrar,  y  engolfarshi,  y  sortir- 
ne  tan  enterat  com  polsós;  allí  espantar  la 
ignorància,  las  trenyinas  y  la  mandra,  y  allí 
triar  y  remenar  els  fets  dignes  y  groixuts, 
entre  la  brossa  anti-histórica.  Peró,  avans  de 
empéndrelas  y  lluytar  ab  els  segles  criatu¬ 
ras,  ab  las  edats  que,  per  lo  properas  y  ten- 
dras,  en  diríam  de  volquers,  va  voler  anar 
més  enllà,  comensar  per  un  principi,  y  de¬ 
manar  à  las  geologías,  no  sols  l’origen  del 
home  y  de  la  dona  ab  las  sevas  variants,  sinó 
del  propi  terrer,  ab  sas  capas  prehistóricas. 

De  capas  fins  ne  va  trobar  de  sobras.  Sens 
dubte,  ó’l  fret  havia  mimbat  en  las  edats  geo- 
lógicas,  ó  era  un  luxo  mineral  que  no  podían 
permétresel.  Las  unas  fortas  com  la  pedra, 
unas  altras  ab  llambordas  crúas,  barrejadas 
ab  arena,  ab  morter  y  ab  terra  groga  d’escu- 
dellas,  aquestas  de  fanch  trepitjat  y  las  al¬ 
tras  de  penya  verge,  repetim  que  de  capas 
en  sobravan  pera  poder  ordenar  las  épocas, 

y  posar  las  cosas  ab  ordre.  Això  si,  els  terre- 
nos  de  secundaris  no  n’eran.  Y  qué  tenian  de 
ser!  Eran  tan  primaris,  que  unas  capas  més 
primarias  no  hi  eran  en  el  planeta. 

Però,  mirat  ab  detenció,  entre  la  barreja 
aquella  y  alguns  fòssils  de  bèstia  grossa  y 
extranjera  que  s’havian  descubert  al  fer  els 
fonaments  del  gas,  entre  la  espessor  de  terras 
y’l  daltabaix  dels  conreus,  y  ab  tants  segles 
de  llaurar  sobre  las  mateixas  capas,  no's  po- 
dian  ben  saber  las  épocas,  ben  geológicas,  d’a¬ 
quests  terrenos  versàtils...  y  com  no’s  podian 
saber,  van  quedar  sense  saberse;  resumint 
aquest  capitul  l’historiador  secretari,  dihent: 
qu’avans  del  Diluvi  el  poble  estava  tranquil, 
que  potser  no  hi  era,  y  com  no  hi  era,  no  se 
sabia  del  cert  que  hi  hagués  succehit  may 
res. . .  Y  passava  al  següent  capitul  de  las  edats 
prehistóricas. 

Aquestas  eran  molt  foscas.  Es  cert  que  hi 
havia,  à  mitja  montanya,  tres  pedras  arrodo- 
nidas  y  esmoladas  per  la  pluja,  que  deyan 
els  vells  més  vells  qu’eran  una  tomba  anti¬ 
ga;  peró  l’historiador  dubtava,  y  no  hi  ha  res 
pitjor  que’l  dubte.  Els  druidas  no  havian 
vingut  tan  avall,  els  ciclopes  las  hagueran 
posat  més  grossas  (qu’eran  'gent  que  no  hi 
planyían  la  forsa  ni’ls  jornals  en  aixó  d’api- 
lotar  pedras),  y  en  quant  als  etruschs,  si  no 
en  sabían  gran  cosa  els  sabis  d’anomenada, 
menos  en  sabia  encara  l’estudiós  secretari, 
que  no  havia  viatjat;  aixis  es  que  va  decla¬ 
rar  en  el  llibre:  qu’en  las  épocas  prehistó¬ 
ricas  no  havia  succehit  res  d’útil  pera  la  mi¬ 
llora  del  poble,  si  bé  eran  épocas  dignas  de 
figurar  en  el  passat  y  de  ser  consideradas  ab 
detenció  y  conciencia. 

Passant  als  fenicis,  declarava  formalment, 
qu’essent  com  eran  gent  de  tràfech  y  grans 
caminadors  de  pobles,  hauria  sigut  molt  es¬ 
trany  que  no  haguessin  passat  per  la  vila; 
que’ls  grechs  no  hi  haguessin  estat,  no  hi 
havia  documents  que  probessin  lo  contrari; 
y  en  lo  que  toca  als  romans,  quasi’s  podia 
assegurar  que  s’hi  havian  deixat  caure.  En 
un  camp  de  blat  de  moro  s’havia  trobat  feya 
poch  mitja  pesseta  groixuda,  dos  rals  ab  un 
busto  d’home  que  devia  ser  Nerón,  perque 
era  gras  y  molsut  y  feya  cara  sospitosa,  y 
devían  ser  romans  perque  en  la  creu  deyan 
Roma  ab  lletras  molt  espayosas...  y  perque 
à  mitja  hora  de  tartana  hi  havian  ayguas 


calentas  y  ab  aquella  olor  de  sofre  que  tant 
agradava  à  n’els  romans. 

Ademés,  encastada  en  una  sinia  hi  varen 
trobar  una  pedra  ab  una  inscripció  mitj 
borrada  que  varen  enviar  al  pare  Fita.  El 
sabi  del  pare  Fita  no’ls  hi  va  tornar  la  pe¬ 
dra  per  no  fer  gasto  de  ports,  peró  se  sab 
que  la  va  rebre  y  que  fins  va  tenir  consulta. 
Contestà  que  no  l’havían  entesa  perque  hi 
faltavan  moltas  ratllas  y  en  las  pocas  qu’hi 
havian  hi  faltavan  moltas  lletras,  peró  que 
de  romana  n’era,  que  devia  ser  d’un  ninxo, 
y  que  no  l’havían  duta  de  fora:  era  feta  al 
mateix  poble;  quedant  ja  fora  de  dubtes  que, 
si  bé  no  se  sabia  quina,  al  li  en  temps  dels 
romans  n’havia  passat  alguna. 

En  quant  à  n’els  temps  dels  barbres,  els 
fets  eran  més  espessos.  Alió  no  era  poble 
de  barbres,  y  en  el  cas  de  ser  invadits,  no  hi 
haviàn  arrelat,  no  hi  podian  arrelar.  Tot  lo 
més,  els  hi  haurian  trepijat  quatre  fincas,  de 
las  deixas  dels  romans,  dels  fenicis  ó  dels 
pobles  primitius;  haurian  mort  las  criaturas, 
haurian  malmès  las  donas;-peró  lo  qu’es  ab 
els  homes  no  hi  haurian  tingut  tractes.  De- 
vian  ser  massa  seriós  y  massa  gent  de  sa 
casa,  per’  alternar  ab  gent  silvestre;  aixis  es 
qu’aquell  capitul  d’historia  quedava  més 
fosch  que’ls  altres,  y  no  per  falta  de  datos, 
sinó  per  falta  de  tractes  ab  personas  de  poch 
rango  com  eran  aquells  feréstechs,  que  no 
miravan  lo  que’s  feyan,  ni  pagavan  els  que¬ 
viures,  ni  tot  lo  que  malmetían. 

Dels  alarbs,  quasi’s  pot  dir  lo  mateix.  Els 
cristians  d’allavoras,  ab  quatre  cops  de  man- 
doble,  à  xascos,  à  empentas  y  à  rodolons,  se 
pot  dir  que  se’ls  havian  tret  del  devant;  peró 
tampoch  se  sabia  d’una  manera  segura.  L’ú¬ 
nica  torra  de  moros  que  hi  havia  en  aquell 
terme,  ni  tan  sols  era  de  moros.  Era  una  tor¬ 
ra  molt  vella,  aixó  si,  peró  no  morejava  gay- 
re.  Era  feta,  segons  tradició  molt  autèntica, 
pera  tancarhi  las  pasadas  quan  varavan  els 
piratas  à  la  costa  ab  intents  de  robar  carn 
cristiana  y  véndrela  à  n’els  serrallos,  sense 
miraments  d’honor,  ni  vincles  sagrats  de  fa¬ 
mília.  Els  moros,  segurament,  no  havian  fet 
res  à  n’el  poble;  y  si  bé  es  cert  (per  desgra¬ 
cia!)  que’ls  registres  dels  batetjos  s’havian 
perdut  ó  cremat,  que  no  hi  havia  criatura 
que  no  hagués  estat  à  las  picas  desde’l 
temps  de  la  conquista,  era  cosa  molt  proba- 

ble.  L’historiador  s’ho  pensava  y  feya  molt 
bé  de  pensarsho. 

Tocant  à  n’els  cristians,  els  capituls  de 
la  historia  ja  eran  molt  més  revinguts.  Res  se 
podia  assegurar,  però  es  clar  que  ab  don 
Jaume  algú  hi  devia  anar  del  poble,  quan 
varen  sortir  cap  à  València,  Mallorca  y  altras 
terras  de  rahons;  es  clar  que  de  lo  del  comte 
d’Urgell  alguna  cosa’n  sabían,  y  com  no 
eran  curts  de  paraulas,  bé  devian  discutirho; 
es  clar  qu’en  tornant  d’América  en  Colón  ab 
els  negrets,  devia  corre  la  noticia,  y  devia  ser 
el  motiu  de  que  més  tart,  y  ab  més  repòs,  hi 
anessin  americanos  à  confirmar  la  existència 
d’aquells  fruylerars  de  pinyas,  d’aquellas  re- 
madas  de  lloros  y  d’aquell  planter  de  negri- 
tos;  ho  es  també,  que  si  hi  havia  hagut  feu¬ 
dals,  cóm  no’s  podia  negar,  alli  hi  hagués  un 
feudalet  ó  segons  com  un  feudalàs,  d’aquells 
folrats  d’armadura,  ab  patjes,  ab  donzellas 
afanadas  y  ab  torras  del  homenatje;  feudal 
de  pont  llevadis,  y  enmatllevadis  de  quartos 
à  n’els  pagesos  del  terme;  ho  es  també  que 
haventhi  hagut  tants  convents,  els  en  hagués 
tocat  algún  ab  iglesia  gòtica  y  claustres,  y 
ab  el  trasbals  del  progrés  se  n’hagués  perdut 
el  rastre;  ho  es  també  qu’ab  tants  fills  d’ano¬ 
menada  qu’arréu  havian  nascut,  tinguessin 
un  fill  ilustre,  ó  dos,  ó  mitja  dotzena,  ab  el 
baptisme  perdut  de  la  memòria  dels  homes; 
y  ho  es  qu’en  el  temps  dels  cadells  fossin  del 
bando  contrari,  ja  qu’experimentats  com  eran 
no  podian  ser  cadells,  ni  ara  ni  may,  ni  en 
els  núvols  del  passat  ni  en  las  boyras  del 
pervindre. 

Tot  això  ho  havia  sospitat  el  furador  se¬ 
cretari,  engolfantse  entremitj  dels  pergamins 
que  hi  havia  en  aquellas  golfas.  Aquella  edat 
mitja,  aquella  edat  de  tenebras  li  havia  fet 
perdre  la  vista.  Pujava  al  arxiu  endressat  y 
curiós,  y’n  baixava  com  el  sostre  d’un^  es¬ 
table,  tot  ell  guarnit  de  trenyinas;  hi  anava 
content  y’n  tornava  capficat ,  rosegat  pel 
corch  del  dubte,  aquell  corch  que  s’esmor¬ 
za  las  fetxas  y  deixà'ls  documents  com  si 
fossin  del  hospici;  cercava  ab  llum  d’espe- 
ransa,  y  l’arna  me’l  corsecava  com  si  fos  un 
pergami;  de  tot  parlavan  aquells  llibres,  me- 
nos  de  lo  qu’ell  volia:  de  sants,  d’oracions, 
de  deutes,  de  judicis  temeraris  y  d’intrigas 
sospitosas;  de  tot  menos  del  seu  poble.  Tot 
hi  era  al  sostre  mort,  en  aquell  menjador 


de  ratas;  tot  hi  era  menos  la  historia  del  po¬ 
ble!  Y  l’home’s  perdia  alli  dintre  com  dintre 
d’un  bosch  de  paper,  y  à  no  ser  per  la  seva 
gran  taleya,  la  vila  y’is  yiletans  se  quedavan 
deshistoriats  como  el  dia  que  van  néixer. 

Però  encara  aquellas  épocas  feyan  de  més 
bon  tractar.  Els  homes  d’ara  no  hi  eran  per 
comprobarlo  qu’ell  deya,  ó  més  ben  dit  lo  que 
ell  sospitava.  Però  quan  va  ser  als  temps 
moderns,  de  tal  modo  las  sobras  d’opinions 
li  embolicavan  els  fets,  que’l  darrer  capitul 
del  llibre  li  va  sortir  més  confós  que’l  d’a¬ 
quella  edat  mitjana  tan  negra  y  misteriosa. 
Una  cosa  solzament  se  posava  de  relléu,  l’ú¬ 
nica  cosa  segura  que  constava  en  tot  el  lli¬ 
bre,  aixó  es:  que’n  tota  la  edat  moderna,  no 
havia  passat  may  res  que  fos  digne  d’aquell 
poble,  tan  rich  per  suposicions  desde’ls 
temps  més  nebulosos. 

Podia  fer  un  hermós  epilech,  donant  à  co- 
neixe  al  pervindre’ls  fills  ilustres  del  po¬ 
ble;  peró  à  més  d’haverhi  amors  propis  y 
amistats  y  compromisos  polítichs  que  li  en- 
torpian  la  tasca,  tampoch  se  sabia  quins  ilus- 
trejavan  més.  O  posàrloshi  tots  ó  cap.  Se¬ 
gons  quan  y  segons  cóm,  tothom  era  digne 
de  ser  apuntat  à  la  llista  bibliogràfica;  peró 
hi  havia  moments  que’l  digne  historiador 
els  hauria  tret  del  mapa,  y  ab  el  dubte  d’a¬ 
llargar  massa  la  historia  ó  de  deixaria  massa 
curta,  arribà  à  la  posteritat  la  tasca  de  fer  la 
tria,  y  ompli  las  darreras  planas  ab  pensa¬ 
ments  filosófichs  y  ensenyansas  profitosas. 
«Res  tan  gran  com  la  veritat  garbellada  en 
el  cedàs  de  las  centurias;  res  tan  útil  com  la 
llum  ab  que  ilumina  la  Historia;  res  com  l'e¬ 
xemple  dels  nobles  antepassats  per  ennoblir 
las  costums.  Saber  ben  bé  lo  que  s’era,  com 
ell  ho  havia  estudiat,  senyalava  lo  que  s’es; 
seguir  el  cami  d’endarrera,  com  ell  l’havia 
seguit,  ajudava  à  anar  endevant;  diria  veri¬ 
tat  al  poble  tal  com  ell  l’havia  dita,  era  ay- 
marlo  com  un  pare.» 

«Sa  tasca  estava  complerta,  y’l  pervindre 
jutjaria.» 

En  quant  al  present,  va  jutjar  d’imprimir 
la  Historia.  L’Ajuntament  va  pagaria, y  si  bé 
no  van  llegirla’ls  habitans  deia  vila,  la  vila 
va  estar  orgullosa  de  sentirse  historiada. 

Agost  de  iqoo. 

Santiago  Rusinol. 

LA  MODERNA  BARCELONA 

En  aquest  temps  del  any  en  que  tants  bar¬ 
celonins  retornan  de  sas  excursions  estiuhen- 
cas  per  las  grans  capitals  extrangeras,  es 
quan  més  sentim  plànyers  à  un  y  altre  de 
que  la  vida  d’aquí,  com  à  vida  de  ciutat  mo¬ 
derna,  es  esquifida  à  tot  serho.  Ab  prou 
feynas  trobém  un  amich  que  de  retorn  à  Bar¬ 
celona,  no  digui  à  sa  arribada: — Qu’es  pobre 
y  vulgar  això!  Qué  insignificant  y  adotzenat! 
Un  sembla  qu’entri  als  llims!  — 

Baix  el  punt  de  vista  qu’ells  judican  la  co¬ 
sa,  no  se’ls  pot  negar  la  rahó,  si  bé  es  indub¬ 
table  que  parlan  influhits,  en  gran  part,  per  la 
impresió  del  moment. 

En  efecte:  la  tenen  tan  coneguda  aquesta 
ciutat,  tan  resseguida,  y  la  consideran  tan 
casa  seva ,  que’ls  hi  sembla  més  vulgar  tal  ve¬ 
gada  de  lo  qu’en  realitat  es:  y  al  arribar  del 
extranger.  hont  acaban  de  veure  las  últimas 
novetats ,  creuhen  per  un  moment  qu’aqui  no 
vivim  à  la  deguda  altura,  per  més  qu’aixis  ens 
ho  imaginém  nosaltres  ab  presumpció  ridí¬ 
cula. 

Es  cert:  la  Barcelona  que  vivim,  la  Bar¬ 
celona  moderna,  difícilment  podrà  treures 
de  sobre’l  sagell  de  vulgar  mercantilisme 
que  la  fa  semblar  à  voltas  més  petita  que’l 
més  petit  poblet.  Molts  son  els  que,  de  bona 
íe,  no  troban  en  ella  res  que  sigui  verament 
distingit,  res  que  denoti  un  caràcter  sencer. 
Els  barris  nous  (d’un  uniformisme  desespe¬ 
rant,  d’un  cosmopolitisme  tan  pretenciós  en 
detall  com  pobre  en  ideas,  sense  grandiosi¬ 
tat,  sense  res  de  genial),  no  arriban  de  bon 
tros  à  tenir  el  caràcter  barceloní  dels  barris 
antichs,  no’ns  permeten  veure  una  Barcelona 
menestral  com  la  que’s  troba  encara  pels  an¬ 
tichs  carrers  de  la  Boria  y  las  Caputxas,  per 
exemple,  ni  una  Barcelona  senyorial  com  la 
que  reflexa  encara’l  vellissim  carrer  de  Mon- 
cada  (i).  En  una  paraula:  hi  falta  la  poesia 
del  poble,  en  las  distintas  classes  ó  estaments 
que’l  constituheixen. 

Cert  qu’aqui’ns  hem  distingit  sempre  per 
la  barreja  de  menestrals  y  senyors,  lo  que  ha 

(l)  De  cap  manera  preteném  fer  una  defensa  de  las 
pobres  condicions  estéticas  y  urbanas  que  tenen  els 
aludits  barris,  dels  que  tampoch  ne  permet  una  defensa 
la  Higiene.  La  nostra  comparansa  es  relativa,  ja  que 
sols  ens  referim  à  la  part  típica. 

fet  que  à  Barcelona  desde  temps  inmemorial 
l’hagi  caracterisada  la  classe  mitja ,  que  pre¬ 
pondera  encara  y  persistirà  sempre.  Però 
aquesta  classe  mitja  ha  anat  perdent  sas  mi¬ 
llors  qualitats  de  dia  en  dia,  y  avuy  el  caràc¬ 
ter  català,  haventse  amotllat  à  parlas  foras- 
teras  y  costums  exóticas  que  pretenciosament 
desvirtua,  fa .  gala  d’un  esperit  ample  é  ilus- 
trat,  y  s’erra  d’un  modo  llastimós,  donchs  no 
es  sa  ilustració  lo  qu’aixis  posa  de  manifest, 
sinó  sa  ignorància,  y  fins  dirém  son  servi¬ 
lisme. 

Casi  tots  els  que,  essent  fills  de  Barcelo¬ 
na,  visitan  sovint  diversas  capitals  europeas. 
vos  diràn  lo  mateix:  no  som  tan  ilustrats  com 
semblém,  ó  com  volém  semblar;  ens  faltan 
una  personalitat  y  una  distinció  propias,qu’a- 
vans  teniam  y  no  sé  ahónt  han  anat  à  parar, 
donchs  avuy  el  geni  català,  en  lo  que  més  se 
revela,  es  en  las  aptituts  ó  habilitats  de  sos 
artifices.  Si:  en  arts  y  en  ciencias  y  en  tot, 
els  artifices  ho  agavellan  tot  y  tot  ho  trastor- 
nan,  fins  la  pròpia  naturalesa  de  la  rassa,  al 
posar  principalment  en  joch  sas  dots  més  se- 
cundarias,  las  d’assimilació  ben  ó  mal  en¬ 
tesa. 

No  sembla  sinó  que  Barcelona,  al  perdre 
sa  personalitat  històrica  de  la  Edat  Mitja, 
hagi  perdut  sas  qualitats  millors,  ó  siguin  là 
senzillesa  y  sinceritat  en  el  tracte,  y  la  exac¬ 
ta  çonciencia  de  sí  mateixa.  Pera  que  Barce¬ 
lona  sigui  una  ciutat  moderna  à  l’altura  que 
pretén,  no  cal  pas  que  menyspreuhi  sas  cos¬ 
tums  per’enmatllevarne  d’altras.  No  cal  tam¬ 
poch  que  imiti  la  enfarfegada  vida  parisenca. 
Pot  inspirarse  en  si  mateixa,  ja  que  té  con¬ 
dicions  pera  progressar.  Y  d'exemples  que 
aprofitar  en  aquest)  sentit  no  n'hi  faltan,  si  gi- 
ra’ls  ulls  envers  moltas  ciutats  alemanyas  y 
helvéticas  que  conservan  en  plena  vida  mo¬ 
derna  son  antich  caràcter,  sas  costums  de 
sempre,  tota  sa  tipica  poesia,  y  aixís,  ab  per¬ 
sonalitat  y  fesomia  propias,  han  avansat  com 
pocas  pel  camí  de  la  civilisació,  tenint  en 
ellas  digne  trono  las  ciencias  y  las  arts. 

La  poesia  de  casa:  aixó  es  lo  que,  pera  ser 
grans  de  debó,  ens  fa  falta,  y  lo  qu’anirém 
despertant  de  dia  en  dia,  à  pesar  de  las  malas 
corrents  que  pretenguin  neutralisar  nostra 
tasca.  S’ha  de  pensar  que  un  poble,  lo  mateix 
que  una  llar,  si  li  falta  la  poesia  de  la  rassa 
y  del  lloch,  pot  darse  moralment  per  perdut. 

El  més  insignificant  llogaret  té  caràcter  pro¬ 
pi,  poesia  pròpia;  y  aixó  es  lo  que'l  fa  simpà- 
tich  no  sols  à  sos  moradors,  sinó  també  à  la 
gent  extranya. 

Siguém,  donchs,  nosaltres  mateixos,  tot 
admirant  lo  bo  allà  hont  se  trobi.  Fem  que 
nostra  ciutat  no  perdi  sas  qualitats  més  preu- 
hadas,  à  fi  de  que,  si  may  ens  allunyém  d’e¬ 
lla,  al  retornarhi’ns  sigui  més  agradable  en¬ 
cara  que’ls  privilegiats  paissos  qu’acabém  de 
visitar. 

Quan  està  desnaturalisada  una  ciutat,  es 
que  també  ho  estàn  els  seus  homes.  Procu- 
rém,  per  lo  que  à  Barcelona’s  refereix,  que 
no  pugui  sentarse  durant  gayre  temps  tan 
trista  veritat. 

Lluís  Vía. 


LA  PESAD1LLA  DELS  PARENTS 

MONÓLECH  (  [ ) 

La  acció  passa  à  Barcelona .  —  La  decoració 
representa  una  sala.  Un  Socio  dorm  sobre 
un  sofà ,  dessota  d'una  finestra  oberta.  Se 
sent  un  xiulet  una  mica  llarch ,  y  després  un 
crit  de  u/Cedassos!!))  El  Socio  que  dorm  se 
desperta ,  salsa  poch  à  poch,  fregantse' Is 
ulls,  y  diu  tot  admirat: 

Cedassos?  Ay,  ay!  ^Quina  estació  es  aques¬ 
ta?  i  Hónt  dimoni’m  deu  haver  portat  el 
tren?... 

Peró,  si  soch  à  casa  y...  si...  aixó  es  el 
meu  quarto!...  Ah!  Vamos,  ja  hi  caych:  tot 
ho  dech  haver  somniat...  y  aixó  que’m  sem¬ 
blava’l  xiulet  d’arribada  del  tren,  era’l  del 
cedassayre  que  passa...  Bé!  Tant  se  val! 
Trobarse  lluny  dels  parents  ó  que  la  pesa- 
dilla  hagi  passat,  tot  es  lo  mateix. 

Peró  ara  vostès  deuràn  pensar:  cY  quins 
parents,  ni  quins  rabes  fregits?...  Ja  veuran: 
escoltin  lo  que  somniava,  y  vostès  mateixos 
diràn  si  tinch  ó  no  rahó. 

Velshiaqui  que  jo  somniava  que  tenia  un 
oncle.  Es  à  dir,  jo  ja’n  tinch  un  d’oncle;  peró 
aixó  no  priva  que  somniés  que’n  tenia  un. 
Peró,  à  dir  la  veritat,  no  es  pas  ben  bé  aixó 


(1)  Escrit  molts  anys  enrera,  recordant  aquell  temps 
en  que  pels  carrers  de  Barcelona  hi  abundavan  els  ce- 
dassayres  y’is  galonayres  de  plata  y  oro.  L’he  trobat 
casualment  regirant  els  meus  papers  vells,  y’l  publico 
aquesta  setmana  com  à  nota  còmica  en  las  planas  de 
Joventut.  (1 V.  del  A.) 


lo  que  jo  somniava.  Lo  que  jo  somniava... 
era...  qu’ell  me  tenia  à  mi. 

Jo  m’estava  à  pagés  à  cal  oncle  com  qui 
diu  à  cal  sogre.  Peró  aquest  oncle  s’havia 
casat...  ab  una  dona...  perque  en  aquella 
terra  s’estila  aixis...  Y  lo  millor  era  que  la 
dona  se  li  havia  mort. 

Al  dia  d’enterraria...  mare  meval  y  quin 
tiberi!  Si’n  varen  beure  de  vi!  Tothom  esta¬ 
va  mitj  biga.  Entre  tots  els  convidats  al  me- 
nos  se’n  varen  fer  petar  una  càrrega:  prou  ho 
sé  jo,  que’l  vaig  tenir  de  pagar!  Tant  varen 
beure,  que  fins  hi  va  haver  qui’s  va  beure 
l’enteniment. 

El  meu  oncle...  pobre  home!  Sense  dona... 
va  quedarse  viudo  y...  {qué  volian  que  fes? 
Res:  pera  tenir  companyia,  va  tornarse  à  ca¬ 
sar...  ab  una  dona,  perque  à  pagés  s’estila 
aixis.  Y  ves  qui  ho  havia  de  dir!  Alashoras- 
el  que’s  va  morir  va  ser  ell. 

Mare  meva,  y  quin  tiberi’l  dia  d’enterrarlo! 
Ni  l’enterro  d’en  Carnestoltas!  Quin  tip  de 
xarricar  tothom!  En  comptes  d’una  càrrega, 
dug^s  se’n  van  beure’ls  borratxons  dels  con¬ 
vidats!  Es  clar:  com  qu’havía  deixat  moma!... 
Peró  aquest  cop  el  vi  si  que  no’l  vaig  pagar 
jo:  el  mort  va  pagarlo. 

La  meva  tia,  allavoras,  va  quedar  viuda. 
<=Y  qué  havia  de  fer,  pobra  dona,  tota  sola? 
Jo  ja  ho  veig:  s’aburria  y’s  va  casar.  El  pri¬ 
mer  cop  va  ser  per  matar  l’home;  peró  aquest  , 
cop  sols  va  ser  per  matar  el  temps. 

Y  may  dirian  ab  qui’s  va  casar?  Ab  un 
home...  perque  à  pagés  s’estila  aixis.  Es  dir 
ab  un  home:  ab  un...  res...  un  xitxarel-lo, 
un  ximple,  un  tifa;  un  xicot  més  jove  que  jo, 
à  qui  jo  havia  donat  conferencias  de  lògica... 
y  ell  per  fumas  de  la  lògica  y  venjarse  del 
seu  mestre,  no  va  voler  que  jo  li  digués  més 
tu,  sinó  vosté;  y  ell  me  tutejava,  y’m  deya 
nebot,  y  volia  que  jo  li  digués  oncle,  y’m 
volia  manar  y...  Ay,  ay,  ay!  Quàntas  camàn- 
dulas!  —  Noy,  —  li  vaig  dir,  —  me’n  vaig  à 
casa  meva,  y  si  vol^  res  vinam  à  veure. — 

Ni  may  que  li  hagués  dit!...  Tal  dit,  tal 
fet.  L’endemà,  ell  que  se  me’n  ve  à  dinar  à 
casa.  Oh,  y  no’n  va  pas  tenir  prou  ab  un 
cop,  el  bandarra:  l'endemà  passat,  ell  que 
torna  y’m  porta  tota  una  pila  de  parents,  per 
all ó  de  que  un-  convidat  en  porta  un  altre. 
Aqueixos  parents  eran  els  seus  germans, 
que’n  tenia  tot  un  batalló,  ab  las  sevas  do- 

nas...  perque  tots  esta  van  casats  ab  donas. 
com  s’estila  à  pagés.  L’altre  endemà  passat, 
hi  agrega  totas  las  germanas,  casadas  també 
ab  els  seus  respectius  homes  com  es  costúm. 
L’altre  dia,  ell  que  si  que  hi  afegeix  encara 
tota  la  quitxalla.  Quina  barra!  Si  no  l’aguan¬ 
to!...  Res!...  Peró  com  qu’eran  tots  de  la  fa¬ 
mília,  vàgils  à  treure  afora! 

Y  lo  pitjor  de  tot  era  que  no’ls  agradava 
res  més  que’l  conill.  Quina  feyna  se’m  va 
girar  à  fer  conill  à  la  brasa,  conill  ab  romes¬ 
co,  conill  ab  patatas,  conill  ab  such  de  per¬ 
diu,  conill  ab  alioli...  Alió  no  s’acabava  may! 
Oh,  y  al  cap  de  pochs  dias,  cada  matrimoni 
que’m  compareix  ab  els  seus  cosins!..  Nada! 
Ni  tots  els  cassadors  de  la  comarca  hi  po- 
dían  dar  l’abast!  Jo  que  si,  que  dich:  —  Qué 
tants  romansos!  —  Y’is  hi  barrejo  alguna 
llebra.  Peró  tot  se  m’ho  fumian  els  golafres, 
y  alashoras  que’ls  dono  gat  per  llebra.  Y 
veushem  aquí  fent  gat  ab  such,  gat  à  la 
graella,  gat  ab  arrós,  gat  ab  flicandó...  Y  ni 
per  aquestas!  Tot  s’ho  endrapavan  del  ma¬ 
teix  modo! 

— Aixó  s’ha  d'acabar,  no  hi  ha  més! — vaig 
dir.  —  Em  caso,  si  senyor!  Jo  també’m  caso! 
Y  veyàm  si  la  dona’ls  fum  à  fora!  Peró...  sí, 
la  dona!  Ella  també  tindrà  parents...  cCóm 
ferhoL..  Oh,  quina  idea!  Nada ,  nadal  Que 
sigui  borda,  y  fora  compromisos!. — 

Tal  dit,  tal  fet.  Me’n  vaig  al  Hospici,  veig 
una  minyona  que  cull  cols  al  hort,  fresca 
com  una  rosa,  rossa  com  un  fil  d’or.  Jo  que 
m’hi  acosto  y  li  dich:  —  Noya,  ^vols  casarte 
ab  mi?  —  {Ab  vosté? — ’m  diu  ella  obrint  uns 
ulls  com  unas  taronjas.  —  Sí.  ab  mi.  —  La 
xicota  no  sabia  lo  que  li  passava.  Casarseab 
un  senyor  de  pessa  llarga!  Ab  una  mica  més, 
haurian  hagut  de  portaria  al  Hospital,  per- 
que’s  tornava  boja.  —  Donchs  apa,  noya!  — 
li  vaig  dir.  —  Tiba  y  amunt!  Que  vingui’l 
rector  y  que  tot  seguit  ens  casi,  que  jo  ja 
porto’ls  papers  llestos!  — 

No  m’havia  equivocac.  Encara  no  vam  ser 
casats,  que  vetaqui  que  m’escombra  la  casa 
de  parents.  Ay!  Me  semblava  qu’era  al  cel! 
Peró  anava  massa  bé,  tot  aixó,  pera  durar 
gayre.  Al  cap  de  tres  dias  me  compareix  à 
casa  ab  dos  guetos.  Eran  els  seus  pares,  que 
l’havían  reconeguda,  tot  anant  à  Gracia  ab 
el  tranvia,  per  una  mitja  pesseta  foradada 
qUe  sempre  duya  penjada  al  coll  com  si  fos 

una  medalla.  Ay,  Deu  meu,  si’n  venen  de 
desgracias  per  la  moneda' 

Qué  havia  de  fer!  Armarme  de  paciència  y 
ficarme  als  dos  guetos  a  casa.  Peró  aixó  no 
es  tot.  Cada  un  d’ells  tenia  germans  y  ger¬ 
manas,’  casats  els  uns  ab  donas,  y  las  altras 
ab  homes,  com  es  costum.  Cabalment  tots 
aquells  homes  y  totas  aquellas  donas  perta- 
nyían  à  familias  que  tenían  el  mal  de  la  ca¬ 
sera,  de  lo  que’n  venia  una  multiplicació 
bestial  de  germans  y  germanas,  cunyats  y 
cunyadas,  casats  els  uns  ab  las  altras,  y’is 
altres  ab  aquestas,  que’s  formava  una  com¬ 
plicació  de  matrimonis  que  ni’l  diable  ho 
entenia.  Donchs  figúrinse  que  tot  aquest 
poble  se  me’n  ve  à  dinar  à  casa,  perque  jo 
era'l  nebot  de  tothom,  com  aquell  germà  del 
Papa  que’s  va  morir  l’any  passat,  qu’era  el 
tío  común  de  todos  los  fieles. 

A  aquesta  familia  lo  que’ls  agradava  era’l 
bou,  y  sobre  tot  ab  patatas.  Res,  que  passa- 
vam  tot  el  dia  guisant  bou.  Bou  ab  such, 
estofat,  rosbif,  costellas  à  la  milanesa...  Si’n 
feyam  de  bistechs!  Peró  nada:  ells  tots  se’ls 
acabavan . 

Aixó  encara  no  era  prou.  Un  dia...  (male- 
hit  dia!)  un  dels  de  la  familia  que  menjava 
bou,  fa  coneixensa  ab  un  dels  d’aquella  altra 
familia  que  menjava  conill,  y.  .  pam!  troban 
que  son  parents!  Y  vetaqui  que’m  cau  asso- 
bre  una  pluja  de  germans  y  germanas  casats 
els  uns  ab  donas  y  las  altras  ab  homes,  qu’a- 
lló  era  un  may  acabar.  Y  tots  cap  à  casa 
falta  gent,  qu’allí  hi  donan  teca.  Mal  llamp! 
Si’n  va  venir  de  gent!  Ni  una  pedregada! 
Alió  semblava’l  Judici  final!  N’hi  havían  de 
grassos,  de  magres,  d’alts,  de  baixos,  de 
roigs,  de  grochs,  de  bruts,  de  nets,  de  richs, 
de  pobres,  d’ordinaris,  de  fins,  de  sabis,  de 
burros,  de  politichs,  d’impolitichs,  de  pai- 
sans,  de  militars,  de  seglars,  d'eclesiàstichs, 
de  senyors,  de  menestrals,  de  fusters,  ma¬ 
nyans,  manobres,  sastres,  llauners,  herbola¬ 
ris,  barbers,  metjes,  apotecaris,  carreters, 
cotxeros,  mariners,  diplomàtichs ,  toreros, 
boleros,  xufleros,  y  fins  moros,  negres  y  xi- 
nos.  .  Tots  els  dimonis  del  infern!  N’arriba- 
van  dels  aforas,  de  pagés,  de  València,  d’An- 
dalusía,  d’Aragó,  de  Navarra,  de  Madrid, 
del  extranger,  de  Fransa,  de  Rússia,  d’Italia, 
d’Inglaterra,  de  Turquia,  de  Filipinas  y  de 
l’Habana!  De  totas  las  quatre  parts  del  món 

venían  parents  à  casa!...  Jo  crech  que  fins  en 
queyan  de  la  lluna! 

Las  companyias  dels  camins  de  íerro  van 
comensar  à  fer  rebaixas  de  preus;  també  van 
organisar  trens  d ’ida  y  vuelta.  Els  vapors  van 
anunciar  sortidas  expressas,  à  dia  fixò,  dels 
seus  respectius  ports...  No’ls  en  dich  res  de 
las  tartanas  y  ómnibus,  que  no  s’entenían  de 
feyna.  Els  duyan  pitjats  com  carn  de  buti- 
farras.  Fins  en  Soujol  va  tractar  de  fer  un 
tranvia  de  vapor  qu’arribés  à  la  porta  de  ca¬ 
sa...  Av!  Jo  no  sabia  ahónt  ficarlos! 

De  primer  vaig  llogar  tota  la  casa,  y  vin- 
gan  taulas  per  tots  els  pisos.  Fins  ne  vaig 
posar  al  soterrani,  al  terrat  y  à  dalt  del  colo- 
mar.  Però  ca!  No  n’hi  havia  prou.  Jo  que 
prench  per  sucursal  à  cal  Estevet.  Tampoch 
hi  abastava.  Tot  el  pla  de  la  Boqueria  ple  de 
gent  qu’esperava  tanda!  A  ca’n  Cap  de  Creus 
desseguida  va  ser  ple;  à  la  fonda  d’Espanya, 
à  la  de  Sant  Antoni,  al  Sabre,  à  cal  Padre, 
à  ca’n  Dos  y  Dos,  à  Bona  Vista,  à  la  Satalía, 
al  Continental,  al  Internacional,  à  cal  senyor 
Maurici,  à  l’Eden,  à  cal  Afarta  pobres,  al 
Ninot...  May  n’hi  havia  prou! 

Al  ultim...  jo  que  tinch  una  idea.  Vaig  re¬ 
cord  arme  d’aquella  gernació  de  federals  que  va 
reunirse  à  la  Budallera  pel  meeting  d’en  Pi  y 
Margall,  y  tot  seguit  jo  que  me  n’hi  vaig,  en¬ 
carrego  un  tiberi  per  tothom à  pela  per  barba, 
y  que  me  ls  fessin  esperar  forsa  dihent  que 
l’arrós  ja's  cou. . .  y  vingan  parents  cap  amunt! 

Tan  bon  punt  varen  serhi  tots,  jo  que  me’n 
vaig  à  cal  general,  y  li  faig  dir  per  l’orde- 
nansa  que  necessito  véurel  desseguida,  des¬ 
seguida,  que’s  tracta  de  la  salvació  de  la  pa- 
tria.  El  general,  qu’es  un  home  molt  campet- 
xano,  inmediatament  va  ferme  entrar. 

— Deu  lo  guart  —  li  vaig  dir.  —  Vinch  à 
denunciarli  qu’en  aquest  mateix  moment  es¬ 
tan  reunintse  tot  un  a-ixàm  de  conspiradors, 
qu’aixis  que  sigui  fosch...  pam!  baixan  y 
donan  el  cop!  —  Burrango!  —  ’m  va  respon¬ 
dre.  —  Donch  no  hi  ha  burrango  que  hi  val¬ 
gui  si  vosté  s’adorm! — -íY  quin  programa 
portan? —  Res,  una  friolera:  suprimirho  tot. 
—  iTo-tr  —  Sí,  senyor:  tot!  Ni  trono  ni  trona, 
ni  matrimoni  ni  patrimoni,  y  la  república 
del  Fanal!  —  Caratsus!  ahónt  son?  —  Ja  li 
diré.  Després  d’haverse  posat  d’acort  pera 
fer  la  bullanga,  ara  dinan  tots  plegats  aquí  à 
la  montanya,  perque  aqueixos  manos  son  de 


la  secta  d'aquells  que  diuhen  que  d’aquest 
món  no  se’n  treu  sinó  lo  que  s'hi  fica.  Cuyti, 
vagi  y  agàfils!  —  Peró  ,;ahónt  son? — me  diu, 
pegant  un  brinco.  —  A  la  Budallera!  Allí 
hont  se  van  reunir  els  federals!  —  Nada:  dei- 
xim  pendre  una  faixa  y  dos  regiments,  y 
me’n  vaig  à  agafarlos. 

Y  tal  dit,  tal  fet.  Se  n’hi  va,  me’ls  volta  y 
Alto'l  Rey!  Vételsaquí  tots  amarrats.  Peró’ls 
apuros  van  ser  per’emportàrsels.  Com  que 
n’hi  havia  tants!!  Se  van  haver  de  menester 
tots  els  cotxes  de  plassa,  els  de  ca’n  Bigorra, 
els  de  ca’n  Francisquet,  els  del  Andréu,  va- 
rios  faetons  particulars,  els  carros  de  la  riba, 
las  centrals,  els  ómnibus,  las  tartanas,  totas 
las  conductoras  de  mobles,  y  fins  tots  els 
carretons  de  lloguer  pels  qu’estavan  pets. 

Tot  aixó  va  ser  precís  pera  portar  la  meva 
familia  à  la  Garjola!  Si,  peró...  ;à  quina?  La 
presó  desseguida’n  va  ser  plena,  y  aixó  que’ls 
hi  estibavan  com  arengadas  al  barril.  La  ga¬ 
lera,  ’l  presiri,  la  casa  de  correcció,  las  Dres* 
sanas,  Montjuich,  el  pontón...  y  fins  varf 
haver  de  llogar  la  plassa  de  Toros,  l’Ateneu, 
el  Foment  de  la  Producció  Nacional,  la  Uni¬ 
versitat,  la  Exposició,  els  Docks,  y  qué  se  jo 
que  més,  pera  ficàrloshi! 

Jo  que’m  veig  lliure  per  un  moment,  dich: 
— Aquesta  es  la  meva!  — Y  cap  al  carril  falta 
gent.  Cap  à  terra  de  salvatjes,  de  moros, 
hont  ningú’s  casi  y  no  s’hi  conegui  la  fami¬ 
lia! —  -Per  ahónt  vol  el  bitllet?  —  me  diu, 
aquell  mestre  de  la  casilla.  —  Pel  pais  més 
lluny  que  hi  hagi!  —  Me  dona  un  cartró  blau, 
li  tiro  una  bossa  de  diners,  y  sens  esperar 
que’m  torni’l  cambi’m  fico  al  tren,  tanco  la 
portelleta  del  vagó,  y  comensa  à  rodar,  y 
roda  que  rodaràs,  ab  alló  de  patata...  pata¬ 
ta...  patata...  patata...  patata...  patata...  làpa- 
la  làpala ,  tàpala ,  tàpala ,  tàpala ,  tàpala;  rehira 
de  bel ,  tàpala ,  tàpala ,  tàpala ,  tàpala\  borrego , 
borrego ,  borrego ,  borrego;  tàpala ,  tàpala , 
tàpala ,  tàpala ;  patata...  patata...  patata...  pa¬ 
tata...  jo' t  toch ,  prou...  jo' t  toch ,  prou...  prou... 
prou...  prou!  Un  xiulet,  y  Cedassos!  ja  havia 
arribat,  anava  à  saltar  del  tren,  y...  ’m  des¬ 
perto,  ’m  trobo  aquí,  y  veig  que  tot  ho  havia 
somniat.  Y  ara  dissimulin. 

Pompeyu s  Gener. 

( Aquest  monólech  no  podró,  ésser  representat,  reprodu- 
hit  ni  traduhit  sens  especial  autorisació  del  autor.) 

LO  FOSSAR  DE  SAU 

Lo  fossar  de  Sant  Roma  de  Sau  sembla 
talment  una  torratxa  de  flors  à  la  finestra 
d’una  nina.  Petit  y  conreuhat  ab  tota  la  dol¬ 
cesa  d’un  home  qu'espera  anarhi  à  reposar, 
creguéu  qu’os  enamoraria.  Jo’l  so  visitat  à 
l’hora  del  crepúscul  de  la  tarde,  y  so  vist  al 
vellet  rector  ab  l’aixadallet  al  bras  escap- 
sant  las  herbas  lletjas  y  cavant  las  xamosas 
que  donan  un  debolit  de  flors  tristas  y  es- 
blaymadas,  peró  guardant  una  hermosura 
enamoradissa...  En  un  reconet  un  matoll 
de  semprevivas  orna  una  rústega  creu  de 
fusta.  Mes  enllà  una  malva-rosa  llensa  una 
flayra  feble  que  roba  l’ànima;  y  fins  en  l’in¬ 
dret  de  la  creu  més  grossa  hi  ha  una  testa 
descarnada  mitj  colgada  en  íterra  que  dona 
vida  y  serveix  de  jardí  à  un  manadet  de  pen¬ 
saments  envellutats,  ab  el  groch  del  ull  fort, 
casi  doble  que  una  corona  de  rey. 

Cercat  per  una  paret  esllanegada  y  plena 
de  molsa,  fa  que  sols  s’hi  puga  entrar  per 
una  porta  de  fusta  corcada  y  revellida  per 
quinas  escletjas  s’hi  contempla’l  recinte  de! 
camp  sagrat,  sense  necessitat  d’avisar  al  bon 
rector  perque  l’obri,  qu’ho  fa  sempre  ama¬ 
ble  y  humil,  y’s  complàu  en  recalcar  l’afecte 
y  veneració  que  porta  à  n’aquell  clap  de  ter¬ 
ra  sagrada  que,  llevat  de  la  iglesia,es  lo  que 
més  cuyda  y  estima.  Una  enrinxadissa  de  ro¬ 
sers  ab  llurs  flors  esblanquehídas  tapa  de 
extrém  à  exlrém  las  vellas  parets;  y  ara,  en 
aquest  temps,  veuriau  com  un  ventet  geliu  y 
fredorich  els  fa  balandrejar,  als  rosers,  y  en- 
catifa  tot  el  solatje  de  fullas  que,  secas  arri¬ 
bant  la  tardor,  ompliràn  de  tristesa  més  fon¬ 
da  aquell  clos  que  guarda  las  despullas  mor¬ 
tals  dels  passats  del  poble  blanch  de  la  vora 
del  Ter  y  ensotat  à  la  Guilleria. 

Jo  os  ne  vull  contar  una  historia  del  fossar 
de  Sau.  Una  historia  trista,  tan  trista  com  els 
jorns  que  s’hi  descapdellan  en  aquell  reclòs; 
com  els  sons  de  las  campanas  de  son  cloquer 
punxagut;  com  las  runas  d’un  monastir  al 
besarlas  la  lluna  en  una  freda  nit  d’hivern... 
Es  la  historia  d’un  amor  nascut  al  cementir  v 
acabat  al  cementir.  Escolteula,  qu’os  plaurà; 
y  si  un  jornl’etzar  os  porta  per  aquellas  terras, 
que  os  so  fet  coneixe  ab  amory  veneració,  la 
sentiréu  altra  vegada,  pero  més  dolsa,  més 
trista  y  ab  més  poesia,  puig  os  la  contaràn  las 


donzellas  de  quinze  anys,  y’is  vellets  més  ve- 
llets,  mentres  seguiréu  lo  fossar  de  llur  poble, 
que  sembla  talment  una  torratxa  de  flors  à  la 
finestra  d’una  nina. 

La  festa  major  anava  à  las  acaballas... 
Queya  la  tarde,  y  las  montanyas  de  ponent 
s’ envermellian,  com  s’ envermellia ’l  rostre 
agraciat  de  la  donzella  que,  agafada  à  la  fer- 
renya  mà  del  sapat  fadrí,  voltava’l  ball  típich 
de  nostra  terra,  la  sardana,  que  donava  toms 
y  més  toms  seguint  lo  compàs  ayrós  de  la  te¬ 
nora  gemegayre,  espargint  per  tota  l’afràu 
una  dolcesa  inmensa,  ab  una  flayra  de  pure¬ 
sa  qu’enamorava  de  debó.  Eran  al  darrer 
contrapunt  y’is  cors  glatían,  empesos  per 
l’ayre  de  la  patria’ls  dels  anyés  y’is  vellets 
de  cama  lleugera,  y  per  l’ayre  del  amor  els 

de  la  jovenalla  vistosa.  El  fluviol  acompa¬ 
nyava  ayrós  l’arrematada,  y  barretinas  y  mo¬ 
cadors  voleyavan  enlayre,  y  la  plassa  de  Sau 
prenia  un  aspecte  fantàstich,  un  aspecte  gay- 
re  bé  tétricb . . . 

Era  fosch,  ben  fosch,  y  al  acabar  en  sech 
la  sardana,  els  dos  enamorats  se  quedaren  à 
cayre  de  plassa,  corpresos,  bategant  llurs  cor 
d’una  mena  extranya,  que  ni  se’n  sabían  do¬ 
nar  compte. 

La  gentada  s’escorregué  percorriols  y  tim- 
beras,  cada  hu  à  llur  casa  ls  del  poble,  y’is 
altres  forasters  pels  vehins  llogarets  y  hos¬ 
tals,  ahont  aquell  dia  tot  s’hi  vessava.  Y  la 
plassa  quedà  sola,  ben  sola,  y’l  cementiri  ó 
fossar  feya  mitja  basarda,  y  semblava  talment 
sentirsehi  els  plors  y  las  tétricas  cornplan- 
tas  del  difunts  escandalitzats,  y’is  fochs-fo- 
llets  siczaguejavan  ensà  y  enllà  com  ànimas 
en  pena  qu’esperessin  ésser  rescatadas  l'en¬ 
demà  per  la  missa  de  desagravis  que  tornava 
à  lloch  als  mústichs  habitants  d’aquell  recó 
de  món  que  sols  un  jorn  al  any  s’ixen  de 
fitas. 

Y  ell,  el  sapat  minyó,  y  ella,  la  vistosa  don¬ 
zella,  no  se’n  davan  pas  compte  y  seguian 
abstrets  à  tot  lo  que’ls  rodejava,  à  tot  lo  que 
no  fos  una  atmosfera  extranya  de  passió  es¬ 
bojarrada.  Un  soroll  Ilunyà’ls  feu  arreconar 
endintre,  ben  endintre  del  fossar,  entre  aque- 
1  las  parets  enrinxoladas  de  rosers  ab  flors  es- 
blanqueidas,  y  seguiren  son  coloqui  amorós 
entre  esclats  d’  esgarrifansas  y  sensacions 
jamay  sentidas.  Ell  enardit  y  ella  emociona¬ 
da,  en  mitj  d’aquella  fosca  esferehidora’s 
besavan  frenétichs  en  la  boca,  y’is  petons 
fressosos  ressonavan  torbant  aquella  quietut 
sagrada...  De  cop  un  raig  de  lluna,  misteriós 
y  escadusser,  sorprengué  als  enamorats  en 
abrassada  estreta,  molt  estreta,  juntas  las 
bocas  y  entortolligats  com  un  matoll  de  sar¬ 
ments  esgroguehits.  Tornà  à  amagarse  la 
lluna,  y  un  tro  potent  y  pahorós  ressonà 
per  l’espay  al  darrera  d’un  llampech  qu’es- 
quinsà  la  nuvolada.  La  creu  del  mitj  del  fos¬ 
sar  quedà  ben  enllumenada,  y  ab  aquella 
claror  misteriosa’s  vegé’l  Crist  de  bronze 
qu’aixamplava’ls  brassos  com  per’amparar 
algún  desvalgut...  En  l’espay  parà  la  tem¬ 
pesta  passatjera,  y  ab  ella  se’n  anà  aquell 
minyó  camps  à  través,  sol,  ben  sol,  escapat, 
com  que  l’empaytés  algún  ser  invisible. 


Lo  fossar  queda  en  quietut  esglayadora. 
Queya  la  rosada,  humitejant  l’herbey  y  las 
flors  y  las  creus  y’is  rosers  que  s’enrinxolan 
per  las  parets  esllanegadas,  y  també  humi¬ 
tejà  à  una  rosa  esfullada  que  rodolava  per 
terra,  enfangadas  llurs  fullas,  que  mostravan 
els  fochs-follets  siczaguejant  d’assi  d’allà. 

L’endemà’l  fosser  dona  terra  sagrada  à  un 
cos  inanimat  que  trobà’l  bon  rector  al  redós 
de  las  parets  enrinxoladas  de  rosers  ab  flors 
esblanquehidas...  Y  un  altre  minyó  pregava 
al  cayre  de  la  fossa  oberta. 

Antón  Busquets  y  Punset. 

(Dibuix  M.  Urgell.) 


«LA  WALKYRIÀ»  A  PARÍS 

Acabavam  nostre  darrer  article  dolentnos 
del  poch  coneixement  ab  que’s  representan 
las  obras  de  Wagner  en  la  majoria  dels  tea¬ 
tres  del  món.  Y  en  efecte:  com  si  pressentís¬ 
sim  qu’als  pochs  dias  havíam  de  presenciar 
un  d’aquests  atentats  tan  freqüents,  peró  ab 
l’agravant  de  que’l  lloch  del  succés  ha  sigut 
nada  menos  que’l  teatre  de  la  Gran  Opera  de 
Paris!  El  contrast  ab  las  representacions  de 
Munich  no  ha  pogut  ser  més  gros.  v  la  con¬ 
seqüència  natural  es  qu’en  el  primer  teatre 
de  Fransa  estàn,  en’lo  que’s  refereix  à  Wag¬ 
ner,  al  mateix  nivell  qu’en  nostre  Liceu,  que 
es  ja  tot  quant  se  pot  dir. 

Y  al  afirmar  això,  no  ho  fonamentém  en 
una  audició  única  d’una  sola  obra,  sinó  que 
podém  aplicarho  à  moltas  d’altras.  Qualsevol 
qu’hagi  presenciat  cóm  son  tractats  en  la 
Gran  Opera’ls  Mestres  Cantors ,  Lohengrm  ó 
Tannhàuser ,  segurament  serà  del  nostre  pa¬ 
rer.  Sempre’ns  han  semblat  molt  dolentas 
las  execucions  à  la  frana  sa  de  las  obras  xvag- 
nerianas,  gayre  bé  tant  com  las  interpreta¬ 
cions  à  la  italiana ,  puig  la  bermosa  concep¬ 
ció  del  drama  lirich  se  veu  trossejada  y  con¬ 
vertida  en  la  més  vulgar  de  las  óperas,  com 
si’s  tractés  d’uns  Hugonots ,  Aida  ó  Faust. 
Pobre  Wagner!  Quànt  més  honrosa  per’ell  y 
pera  l’art  va  ser  la  cèlebre  xiulada  del  any  60! 
De  segur  qu’en  mitj  dels  sexagenaris  que 
no  perden  cap  nit  de  l’Opera  per  mor  de  las 
pantorrillas  del  ballet ,  encara’n  trobariam  al¬ 
guns  dels  que  prengueren  part  activa  en  la  ba¬ 
talla  campal  del  estreno  del  Tannhàuser .  Pe- 

ro’ls  temps  han  cambiat,  y  avuy  ens  trobém 
en  el  cas  d’atacar  al  públich,  artistas  y  em- 
pressaris  francesos,  precisament  per  Yenjit  de 
wagnerisme,  es  à  dir,  de  wagnerisme  mal 
pahit,  qu’aquesta  es  l’única  causa  de  que 
siguin  à  F’ransa  tan  falsejadas  las  obras  del 
mestre  de  Bayreuth. 

Aném  à  demostrarho.  La  Walkyria  es  la 
obra  de  Wagner  que  més  ha  entrat  en  el  pú¬ 
blich  parisench  y  que  més  diners  dona  al  tea¬ 
tre  de  l’Opera,  creyém  que  pel  principalissim 
motiu  de  ser  la  de  més  espectacle  que  s’ha 
posat.  Durant  la  present  temporada  d’Expo¬ 
sició,  en  que  totas  las  empresas  no  fan  altra 
cosa  qu’explotar  els  grans  succés  dels  darrers 
anys,  dita  obra  apareix  als  cartells  una  ó  du- 
gas  vegadas  cada  setmana,  y  no  deu  atribu- 
hirse  al  mérit  de  la  música  wagneriana  si’l 
teatre  s’ompla  de  gom  à  gom,  perque  també 
s’ompla  ab  Meyerbeer,  y  s’ompliria  igual¬ 
ment  si  hi  fessin  saltimbanquis. 

La  versió  francesa  que’s  representa  es  de¬ 
guda  à  Victor  Wilder,  el  primer  traductor  à 
Fransa  de  tots  els  poemas  de  Wagner,  que 
al  pasar  per  sas  mans  han  quedat  forsa  fets 
malbé.  La  transformació  es  complerta,  puig 
totas  las  bellesas  del  original  desapareixen; 
peró  en  cambi  hi  porta  tot  un  tresor  de  ver¬ 
sificació  ampulosa.  mal  rimada  é  impròpia 
del  caràcter  del  poema,  que  tergiversa  tots 
els  passatjes,  suprimeix  imatjes  y  frases  her- 
mosissimas,  n’hi  afegeix  d’altras  en  las  que 
Wagner  ni  podia  pensarhi,  y  en  fi,  no  va  un 
sol  moment  d’acort  ab  la  música.  Qui  cone¬ 
gui  la  partitura  original  y  examini  l’adapta¬ 
ció  francesa,  trobarà  casi  à  cada  compàs  no- 
tas  de  més,  quinas  notas  no  ha  tingut  cap 
escrúpul  el  traductor  en  afegir  pera  poder 
arrodonir  els  seus  versos,  que  contínuament 
contan  més  silabas  que’ls  versos  alemanys. 
Hi  ha  un  sens  fi  de  passatjes  que  de  sublims 
passan  à  ridículs.  Una  proba  senzilla  pot  tro- 
barse  llegint  el  cant  de  la  Primavera.  Pera 
cambiarho  tot,  fins  espatlla'l  títul,  donchs  no 
veyém  la  rahó  de  dir  La  Valkyrie ,  suprimint 
la  w,  que  per  altra  part  conserva  al  escriure 
Wotan  y  Waltrante;  y  sobre  tot  quan  ho  fa 
un  senyor  que’s  diu  Wilder. 

Després  d’atrevirse  ab  el  sublim  poema 
de  Parsifal  y  quan  ja  no  li  quedava  altra 
obra  wagneriana  per  profanar,  en  Wilder 

mori.  Que  Deu  l’hagi  ben  perdonat,  perque'ls 
verdaders  wagneristas  no’l  perdonaràn  may. 

Els  hereus  del  traductor,  al  veure  qu’altres 
literats  francesos  se  disposavan  à  tornar  per 
la  bona  memòria  de  Wagner,  sostingueren 
un  llarch  plet  ab  els  propietaris  de  las  obras 
ie  1  mestre  en  defensa  de  la  exclusiva  pera 
sas  traduccions.  Afortunadament,  alguna 
qu’altra  vegada  al  món  encara’s  fa  justícia,  y 
pera  bé  del  art  dits  hereus  perderen  el  plet.  La 
casa  Wagner  autorisà  al  gran  crítich  Alfred 
Ernst  pera  traduhir  novament  La  Walkyria , 
y  aquest  ne  publicà  molt  avans  de  sa  malhau- 
rada  mort  una  magnífica  traducció  (aixis 
com  d’altres  poemas  wagnerians)  quina  tra¬ 
ducció,  si  no  tingués  altres  mèrits,  sempre 
aventajaria  à  la  d’en  Wilder  per  sa  estricta 
fidelitat  al  poema  y  sa  perfecta  adaptació  al 
diàlech  musical. 

Y  ara  hem  de  preguntar:  ^per  quina  rahó 
els  empressaris  de  la  Gran  Opera,  que  tot  so¬ 
vint  van  à  Bayreuth  y  que  coneixen  perfecta¬ 
ment  la  superioritat  d’aquesta  última  traduc¬ 
ció,  fan  representar  la  desastrosa  d’en  Wil- 
der?  O  millor,  tractant  la  qüestió  en  sos 
verdaders  termes:  ^quina  rebaixa  en  sos  drets 
fan  els  hereus  Wilder  per’obtenir  la  continua 
representació  de  sas  traduccions  rebutjadas 
per  tothom?  Misteris  son  aquests  que  corro- 
boran  nostra  afirmació  del  comensament; 
y’ns  hem  extés  sobre  aquest  punt  per  la  im- 
po/tancia  del  assumpto. 

Els  intérpretes  actuals  son,  ab  pocas  dife- 
rencias,els  mateixos  de  quan  s’estrenà  l’obra, 
y  pels  que  no  ho  sàpigan,  dirém  que  son 
dels  millors  del  teatre  de  l’Opera.  ^Quí  no 
ha  sentit  parlar  de  madame  Breval  (Brunhil- 
da),  de  madame  Marcy  (Sieglinda),  del  te¬ 
nor  Alvarez  (Siegmund),  y  sobre  tot  del  cè¬ 
lebre  barítono  Delmàs,  qu’es  (segons  els 
francesos),  el  non  plus  ultra  dels  Wotan? 
Donchs  tant  aquest  baritono,  com  aquell  te¬ 
nor,  com  las  dugas  madames  avans  esmen- 
tadas,  posan  un  particular  empenyo  en  des- 
naturalisar  els  personatjes  wagnerians,  en 
despullarlos  de  tota  sa  grandiositat,  pera  con- 
vertirlos  en  els  ridículs  ninots  de  las  tradi¬ 
cionals  óperas;  y  en  bona  fe  qu’ho  logran 
per  complert. 

El  tenor  Alvarez  es  el  perfecte  divo  d’ópe- 
ra.  En  las  moltas  obras  que  l’hem  vist,  sem- 

pre  hem  notat  que  fa  de  tenor ,  es  à  dir,  que  cantant  de  l’Opera,  que  segons  la  opinió  ge- 


oblida  completament  el  personatje.  Aixó  si: 
bona  figura,  molt  guapo,  molta  veu  (ab  ex¬ 
cés  abaritonada ) ;  peró  maneras  d’artista, 
may.  Interpretant  la  part  de  Siegmund,  in¬ 
digna  sentirli'ls  recitats  del  primer  acte,  que 
diu  sense  cap  emoció,  y  més  encara’l  cant  de 
la  Primavera  y’l  dúo  d’amor,  arreglats  à 
mida  del  seu  gust.  L’atreviment  d’introduhir 
calderons  à  cada  frase,  es  un’altra  mostra  del 
sentiment  wagnerià  que  posseheix  1  í dol  deb 
públich  de  Paris. 

Una  Brunhilda  ben  poch  wagneriana  fa  la 
Breval,  artista  que  podrà  tenir  sos  mèrits  en 
altras  obras,  peró  que  al  representar  la  verge 
guerrera,  ni  sent  ni  coneix  aquest  personatje. 
Els  crits  salvatjes  del  segón  acte  son  dits 
sense  color  y  sens  empenta,  y  arreglats 
ademés,  com  altres  passatjes,  à  mida  de  la 
intérprete.  En  l’aparició  à  Siegmund  se  pre¬ 
senta  molt  amanerada,  y  per  lo  tant  no  pro- 
duheix  la  emoció  de  grandiositat  d’aquest 
personatje.  Tant  en  aquest  dúo  com  en  el  de 
Wotan,  la  Breval  resulta  una  cantant  adot¬ 
zenada,  cantant  d’ópera  que  no’s  cuyda  més 
que  de  la  part  externa.  Quàntas  vegadas  và¬ 
rem  recordar  la  majestuosa  expressió  de  la 
Adiny,  sobre  tot  al  final  de  l’obra! 

A  un  parescut  nivell  se  sosté  la  senyora 
Marcy,  qu’anys  enrera  cantà  en  els  concerts 
del  Lirich.  Interpretant  la  part  de  Sieglinda 
ens  ha  produhit  un  gran  desengany,  puig  es- 
peravam  quelcom  més  d’ella.  Y  sobre  tot,  lo 
que  no  hagueram  cregut  es  que  desnaturali- 
sés  el  personatje  ab  una  plàstica  que  no  té 
res  de  wagneriana  v  que  demostra  son  des¬ 
coneixement  de  l’obra.  En  la  escena  muda 
del  primer  acte,  la  plàstica  no  ha  pogut  ser 
més  equivocada,  puig  ni  un  sol  moment  l’ac- 
titut  de  Sieglinda  anava  d’acort  ab  la  or- 
questa,  com  indica  l’obra.  També  ha  caygut 
en  l’error  (que  notarem  en  nostre  Liceu)  de 
fer  la  pantomima  pera  senyalar  à  Siegmund 
el  lloch  ahont  se  troba  clavada  la  espasa.  Es 
un  disbarat  el  senyalaria  ab  el  bras;  té  de 
indicarse  tan  sols  ab  una  mirada,  en  el  pre¬ 
cís  moment  en  que  apareix  per  primera  ve¬ 
gada  en  la  orquesta’l  tema  de  la  espasa. 
Aquest  es  un  detall  que,  al  equivocarlo,  que¬ 
da  desnaturalisada  tota  la  escena  que  se¬ 
gueix. 

Y  arribém  al  baritono  Delmàs,  el  gran 


neral,  no  té  rival  en  la  part  de  Wotan,  sobre 
tot  en  els  cèlebres  adieux.  Donchs  per  nosal¬ 
tres,  en  Delmàs  ho  es  tot  menos  un  artista, 
y  del  personatje  de  Wotan  ne  fa  una  verda- 
dera  desgracia.  Dotat  d’una  veu  esplèndida, 
es  aquest  baritono  dels  que  creuhen  que  à 
crits  ho  arreglan  tot,  per  manera  que  ab  un 
bon  pinyol ,  un  fort  cop  de  peu  y  una  gran 
estirada  de  brassos  va  rematant  cada  frase, 
que  naturalment  li  val  una  ovació.  :Y  aquest 
es  el  baritono  que  no  té  igual  ni  entre’ls  ale¬ 
manys?  De  Wotans  n’hem  vist  de  tota  mena, 
peró  tan  dolent  cap.  La  despedida  de  Brun¬ 
hilda  queda  convertida  en  una  romansa  de 
òpera,  en  que  l’intérprete  pren  el  lloch  al 
autor  y  s’adapta  la  pessa  à  sa  escola  y  al  mal- 
gust  dominant  en  el  públich;  y  ab  tals  fiori- 
tures ,  naturalment,  queda  com  nova. 

Plàsticament,  ja  hem  dit  qu’en  Delmàs 
resulta  insoportable,  ab  contorsions  y  cops 
de  peu  continuos,  sense  observar  cap  de  las 
indicacions  del  llibre.  Citarém  un  exemple: 
al  deixar  à  Brunhilda  dormida,  Wotan  ha 
de  cubrir  son  cos  ab  l’escut,  símbol  de  que  la 
verge  no  serà  possehída  més  que  per  l’héroe 
que,  logrant  atravessar  el  foch,  pugui  arri¬ 
bar  à  rompre  aquella  corassa,  qu’es  lo  que 
realisa  Siegfried  en  l’obra  següent.  Donchs 
el  senyor  Delmàs  no  fa  res  de  tot  aixó, 
que  ben  clar  se  veu  qu’es  de  trascendental 
importància.  {Que  potser  es  un  oblit?  Sem¬ 
pre  que  li  hem  vist  se’n  ha  oblidat,  y  de 
segur  que  may  s’oblida  d’anar  à  cobrar 

Els  personatjes  secundaris  tan  malament 
com  els  altres.  Hunding  es  interpretat  per 
un  cantant  à  lo  Delmàs:  crits  y  actituts  d’ó¬ 
pera  de  repertori.  •  Fricka  ni  à  aixó  arriba, 
puig  no  passa  d’una  sogra  de  comèdia.  El 
conjunt  de  las  Walkyrias  desastrós;  ni  tan 
solsva  concertat,  sinó  qu’es  un  continuo  des¬ 
gavell.  Aixó  si,  tan  arrengleradas  y  mal  ves- 
tidas  com  al  Liceu. 

Ni  un  sol  trajo  resulta  ab  propietat.  A  París 
troban  els  figurins  alemanys  de  las  obras  de 
Wagner  massa  seriós;  aixís  es  que  son  mo¬ 
dificats  completantlos  ab  forsa  adornos  pera 
que  resultin  més  artíslichs.  Els  homes  en  el 
primer  acte  han  d’anar  cuberts  de  pells,  y 
aqui’n  portan  un  tros  per  mostra,  sense  que  ls 
tapi’l  pit,  perque  no  deu  fer  gayre  fi.  El 

trajo  de  Wotan  va  farsit  de  guarniments,  y 
Fricka  apareix  ab  un  vestit  lila  ab  grans 
cenefas,  sent  aixis  que  l’ha  de  portar  blanch, 
completament  llis, y  ab  manto  vermell.  En 
cambi,  com  que  deu  ser  artista  de  preu,  no 
pot  sortir  sense  arracadas,  que  may  hem  vist 
portar  à  Fricka. 

La  mise  en  scene ,  que  tant  ha  fet  parlar, 
molt  deficient  y  equivocada.  De  las  tres  de¬ 
coracions,  cap  ens  resulta  bé.  En  el  primer 
acte  l’arbre  es  molt  mal  pintat  y  poch  gran¬ 
diós;  la  llar,  mal  presentada,  s’encén  y  s’apa¬ 
ga  fora  de  temps;  al  apareixe  la  Primavera, 
s’obra  tot  el  fondo  de  la  escena,  y  ha  de  ser 
sols  per  la  porta,  no  molt  gran,  per  ahont 
entri  la  lluna,  y  no  pel  sostre.  La  espasa  re¬ 
sulta  massa  iluminada,  y  al  ser  arrencada 
deixa  en  l’arbre  un  forat  rodó  (?)  per  ahont 
hi  passaria’l  cap  d’una  criatura. 

La  decoració  del  segón  acte  no  té  cap  as¬ 
pecte  feréstech,  y  s’hi  destacan  uns  arbres 
molt  retalladets.  En  cambi  trobém  bé’l  pont 
ahont  té  lloch  el  combat.  La  Walkyria’s  pre¬ 
senta  sempre  sense’l  cavall.  Els  bens  qu’ar- 
rossegan  el  carro  de  Fricka,  encara  que  no 
son  de  cartró,  no  son  tals  bens,  sinó  cabras; 
es  à  dir:  gat  per  llebra.  La  roca  honl  jeu  Sieg 
linda  es  un  magnifich  llit  ab  coixins  que’s 
destaca  en  primer  terme  sense  cap  dissimulo. 
Els  núvols  y  la  tempestat  com  en  els  teatres 
primitius,  y  la  escena  del  combat,  qu'ha  de 
ser  rapidíssima,  dura  lo  suficient  pera  treure 
la  ilusió,  puig  no  baixan  de  vint  las  topadas 
entre’ls  combatents.  Brunhilda  apareix  à 
glops  per  escotilló,  y  Wotan  à  empentas  so¬ 
bre  un  carretó  de  rodas.  Tot  plegat  un  em- 
bolich,  en  que’ls  jochs  de  llum,  que  hi  repre- 
sentan  el  principal  paper,  resultan  tots  equi¬ 
vocats,  y  la  grandiositat  de  la  escena,  del  tot 
perduda. 

La  cavalcada  es  lo  millor  presentat,  donchs 
el  sistema  de  montanyas  russas  d’aquest  tea¬ 
tre  produheix  realment  més  efecte  que’l  de 
projeccions.  Las  noyas  de  dalt  dels  cavalls 
fan  gran  impresió  ab  el  moviment  de  las 
llansas  y  escuts,  peró  en  cambi  las  potas  dels 
animals,  forsosament  inmóvils,  descompo- 
nen  un  quadro  que  d’altra  manera  causaria 
una  ilusió  fantàstica. 

L’encantament  del  foch  es  un  acabat  bu¬ 
nyol.  En  el  teatre  de  Munich  l’efecte  es  su¬ 
perb,  peró  aqui  -la  desilusió  no  pot  ser  més 


gran.  La  maquinaria  de  l’Opera,  que  no  dub- 
tém  es  molt  complicada,  no  dona,  à  pesar 
d’aixó,  l’efecte  que’s  lograria  ab  medis  més 
senzills,  y  per  altra  part  produheix  un  soroll 
aixordador  que  priva  de  sentir  tot  el  magní- 
fich  tros  orquestal  del  final  de  l’obra. 

Els  efectes  de  llum  Drumont,  com  en  las 
comedias  de  màgica.  No  sabém  per  qué  als 
personatjes  se’ls  ha  d’aplicar  un  foco  de 
llum,  com  si  anessin  à  cantar  el  vals  del  Di- 
norah.  El  combat  s’ha  d’entreveure  à  la  llum 
dels  llampechs,  en  lloch  de  la  llum  roja  que 
aquí  iluminava  tota  la  escena;  es  à  dir:  que 
resulta  massa  clar  y  massa  Uarch.  Creyém 
qu’escenas  de  tan  difícil  presentació;  com 
més  véladas  millor,  puig  val  més  deixar  sols 
entreveure,  que  no  ler  perdre  la  ilusió. 

La  direcció  de  la  orquesta  à  càrrech  del 
mestre  Taffanel,  que  demostra  coneixe  ben 
poch  l’obra.  Els  temps  els  porta  en  general 
molt  més  depressa  de  lo  degut,  y’l  clar-obs- 
cur  en  la  majoria  dels  trossos  no  apareix.  La 
orquesta  no  hi  ha  dubte  que  té  bons  ele¬ 
ments,  peró  no  hi  ha  entussiasme,  tothóm 
toca  per  ofici  sense  posarhi  l’ànima,  y  de  se¬ 
gur  que  la  majoria  s’estiman  més  tocar  el 
Faust. 

No  podém  admetre  que'l  director  vagi  à 
remolch  dels  cantants  com  en  las  antigas 
óperas,  consentint  que  s’avansin  ó  detinguin 
(sobre  tot  en  els  aguts)  à  mida  del  seu  gust. 
Respecte  à  las  supresions  que’s  fan  de  tros¬ 
sos  llarguissims  en  els  actes  segón  y  tercer, 
sols  els  que  no  han  entrat  en  l’esperit  dels 
dramas  lirichs  wagnerians  poden  tolerarlas. 

No  acabarém  sense  protestar  de  la  escan¬ 
dalosa  claque  de  l’Opera,  que  si  sempre  mo¬ 
lesta,  molt  més  en  obras  d’aquesta  naturale¬ 
sa.  Resulta  verdaderament  insoportable  sen¬ 
tir  la  música  de  Wagner  interrompuda  con¬ 
tínuament  per  las  estemporanias  ovacions 
d’uns  quants  senyors  qu’ocupan  els  tres  dar¬ 
rers  rengles  del  parterre  (platea),  y  que  tot  y 
vestint  de  frach  ó  de  levita  no  son  altra  cosa 
que  gent  pagada  per  la  empresa  y  pels  can¬ 
tants. 

Tal  es  la  La  Walkyria  pera  l’us  del  públich 
de  l’Opera  de  París. 

Joaquim  Pena. 

Paris ,  /y  septembre  igoo. 

TEATRES 

Prop  de  dos  mesos  fa  qu’escrivíam  nostra 
última  revista  teatral,  y  en  tot  aquest  temps 
cap  estreno,  cap  aconteixement  artístich  dig¬ 
ne  de  menció  ha  tingut  lloch  à  Barcelona. 
Durant  el  mes  d’agost  han  permanescut  casi 
bé  tots  els  teatres  tancats,  y’is  que  resistiren 
la  calor  y  l’ausencia  del  públich,  com  La 
Gran  Via  y  el  Nou  Retiro, ’s  concretaren  à  re- 
produhir  obras  gastadissimas  que  ja  han 
passat  son  temps;  y  aixís  han  anat  fent  la 
viu-viu,  gracias  à  son  presupost  de  gastos 
reduhidissim,  fàcilment  cubert  per  la  butxa¬ 
ca  d’aquell  públich,  bastant  numerós  à  Bar¬ 
celona,  que,  entussiasta  à  sa  manera  del  art, 
ó  més  ben  dit  del  teatre,  no  sab  anarsen  à 
dormir  sense  tres  ó  quatre  horas  d’espectacle 
diari. 

Aquest  mateix  públich,  aumentat  pels  que 
poch  à  poch  retornavan  d’estiuhejar,  invadí 
à  principis  de  mes  y  continúa  donant  bon 
contingent  als  teatres  Novetats  y  Tivoli,  que 
de  bon’hora  comensan  sa  campanya  teatral 
d’hivern. 

El  Tivoli,  convertit  en  Circo  Eqüestre,  se 
n’ha  endut  fins  ara  la  preferencia  per  un 
d’aqueixos  capritxos  y  aberracions  de  la  foule 
que  racionalment  no  tenen  explicació  satis¬ 
factòria;  puig  aduch  y  prescindint  del  aspec¬ 
te  moral  de  la  qüestió,  els  exercicis  que’s 
serveixen  aquest  any  al  públich  son  de  lo 
més  vulgar  y  adotzenat  que  may  s’hagi  vist, 
y  ni  tan  sols  un  número  del  programa  ofe¬ 
reix  aquells  elements  d’originalitat,  ó  de  cir- 
cunstancias  especialment  sugestivas,  qu’ex- 
plican,  ja  que  no  justifican,  la  insana  curio¬ 
sitat  del  públich. 

A  Novetats  també  hi  ha  acudit  amatent, 
sobre  tot  en  dias  de  primera  representació, 
en  que  la  entrada’s  feya  un  bon  xich  dificil 
per  l’aglomeració  de  gent  que  invadía  pas¬ 
sadissos,  obstruhia  las  entradas  y  sortidas 
de  la  sala  d’espectacles,  y  omplenava  aques¬ 
ta  de  gom  à  gom,  fins  al  punt  de  no  quedar 
un  pam  de  terreno  desocupat.  Ens  sembla 
que  ja  que  las  (empreses  no  saben  compen- 
dre’ls  seus  verdaders  interessos,  las  autori¬ 
tats  tindrían  de  pendre  cartas  en  l’assunto; 
perque  d’aqueixa  aglomeració  de  gent,  el  pú¬ 
blich,  en  primer  lloch,  es  el  que’n  resulta  per¬ 
judicat  per  las  incomoditats  y  molestias  que 


té  de  soportar  contínuament.  ^No  comprenen 
els  empressaris  que  la  persona  que  pren  un 
palco  ó  una  butaca  per’assistir  tranquila  al 
espectacle  s’escamarà  à  la  fí,  si,  com  passava 
aquests  días,  té  de  sostenir  una  verdadera 
lluyta  per'  obrirse  pas  fins  à  son  lloch?  Y 
s’ha  de  contar  à  més  que,  si  logra  arribarhi, 
comensa  per  ella  un  nou  martiri,  produhit  per 
la  calor  encofornada,  per  l’ayre  corromput 
d’una  sala  en  que  hi  respiran  dugas  terceras 
parts  de  personas  més  de  las  que  bonament 
hi  caben,  y  en  fí.  per  l’enervament  que  s’a¬ 
podera  del  esperit  al  trobarse  un  com  premp- 
sat  dintre  d’un  círcul  de  carn  compacta  y  an¬ 
guniosa.  Y  si’ls  empresaris  no’s  fan  càrrech 
d’aqueix  martiri,  {no  tenen  las  autoritats 
obligació  de  compendre’l  dret  del  públich 
que  paga  à  que  se’l  deixi  disfrutar  tranquil 
del  espectacle?  {Per  qué  no  l’amparan  en 
aqueix  dret?  Y’l  públich  mateix  que  pren 
una  entrada,  {no  té  dret  à  ocupar  un  assien- 
to  desd’ahont  ab  relativa  comoditat  pugui 
fruhir  de  la  funció?  Y  si’s  calés  foch,  ú  ocor¬ 
regués  una  petita  alarma,  {qui,  à  més  dels 
empressaris,  seria  responsable  de  las  desgra- 
cias  sens  nombre  que’s  produhirían,  sinó  las 
autoritats  que  tals  abusos  consenten?  No 
n’hi  ha  prou,  per  atendre  à  la  policia  d’espec¬ 
tacles,  ab  un  rótul  que  digui:  ((De  orden  de 
la  antoridad  queda  prohibido  fumar ,  etc.,))  ni 
ab  l’assistencia  d’un  inspector  y  dos  ó  tres 
policias  que  no  saben  fer  cumplir  aquesta  ni 
altras  disposicions,  algunas  d'ellas  ben  injus- 
tas,  per  ser  atentatorias  à  la  llibertat  indivi¬ 
dual,  com  per  exemple  aquellas  en  que’ls  go¬ 
vernadors,  ab  trop  de  zèle  que  resulta  sarcàs- 
tich,  s’entretenen  fixant  las  horas  de  comen- 
sar  y  acabar  las  funcions.  Déixinnos  entrar  y 
sortir  del  teatre  à  l’hora  que  vulguém,  que 
l  empressari  ja  se’n  darà  ansia  de  complau- 
rens!  En  cambi,  fixinshe  més  en  els  abusos 
de  las  empresas.  Nosaltres  aviat  la  tindríam 
arreglada  la  qüestió  aqueixa  de  despatxar 
més  entradas  de  las  que’s  deu.  No  hi  hauria 
més  que  donar  dret  à  tota  persona  que  no 
trobi  assiento  desd’ahont  pugui  veure  bé  l’es¬ 
cenari,  à  exigir  de  la  empresa  una  indemni- 
sació  equivalent  al  doble  del  valor  de  la  en¬ 
trada  per  las  molestias  que  se  li  han  ocasio¬ 
nat.  O  bé,  y  encara  fora  més  senzill:  {no  po¬ 
dria ’l  senyor  governador  fer  numerar  els 
assientos  destinats  al  públich,  privant  ab 

crescudas  multas  la  venda  d’entradas  no 
numeradas,  com  ab  bon  acert  s’ha  fet  à  las 
plassas  de  toros?  Qu’aviat  s’acabaria  tot  aixó! 

Y  ara  que  parlém  de  las  empresas:  {per 
qué,  com  fan  à  Paris  y  altres  punts  del  ex- 
tranger,  no  reparteixen  als  espectadors,  quan 
menys  en  dias  d’estreno,  un  petit  programa 
ab  el  repartiment  de  l’obra,  noms  dels  actors 
y  altres  detalls  interessants,  molt  útils  à  vol- 
tas  pera  major  inteligencia  del  públich?  Es 
una  millora  que  seria  de  gran  utilitat  pels 
actors  y  autors,  y  pel  públich  en  general. 
Els  crítichs  s’estalviarian  l'haver  d’anar  à 
pendre  notas  al  peu  d’un  cartell,  lo  qual  es 
més  molest  de  lo  que  sembla;  els  autors  y 
actors  lograrian  que  la  critica’s  tixés  més  en 
sos  trevalls  y  no  incorregués  en  omisions  y 
confusions  avuy  poch  menos  que  inevitables; 
y  en  fi,  el  públich  en  massa,  possehit  de  tots 
aqueixos  detalls,  entraria  ab  més  facilitat 
dintre  l’obra  que  s’estrena,  s’acostumaria  à 
coneixe  més  personalment  als  artistas,  y  fins 
trobaria  en  aqueixos  programas,  ben  confec- 
cionats,  un  element  de  distracció  durant  els 
entreactes  interminables  à  que  per  desgracia 
estém  condempnats.  Y  no  se’ns  retregui  la 
qüestió  econòmica,  puig  qualsevol  regular 
administració  de  teatre  trobaria  fàcilment  la 
manera  de  cubrir  els  gastos  intercalant,  dis¬ 
cretament ,  anuncis  en  las  planas  dels  esmen¬ 
tats  programas. 

Tornant  à  Novetats,  y  à  la  companyia  d’ó 
pera  que  hi  actúa,  fins  ara  res  ens  han  donat 
de  nou,  y  si  exceptuém  algunas  parts  que 
ab  algún  acert  interpretaren  els  seus  papers 
en  la  Manon ,  de  Massenet,  en  conjunt  la  exe¬ 
cució  de  las  obras  fins  avuy  posadas  els  hi 
ha  sortit  bon  xich  desigual. 

Acabada  la  historia ,  fem  calendaris: 

Quan  se  publiquin  aquestas  ratllas,  dos 
teatres  més  hauran  comensat  la  seva  cam¬ 
panya:  el  Romea  y’l  Eldorado.  El  quadro  de 
companyia  del  primer  es  casi’l  mateix  del 
any  passat,  excepció  feta  d’en  Borràs,  que 
anirà  à  Novetats.  S’haurà  ja  estrenat  La  b/e- 
boda ,  d’en  Baró,  y’s  prepararàn  altres  estre- 
nos  durant  la  llarga  temporada.  Ja  veurém 
qué’n  sortirà.  En  quant  al  Eldorado,  conti¬ 
nuarà  segurament  enmatzinant  al  públich  ab 
grolleras  é  insubstancials  produccions  del 
género  chico. 

A  Novetats,  més  tart,  hi  actuarà  com  que¬ 

da  dit  en  Borràs,  ab  una  companyia  de  de¬ 
clamació  mixta,  donchs  sembla  que  indistin¬ 
tament  representarà  obras  catalanas  y  caste- 
llanas  d’espectacle.  També  s’anuncían  estre- 
nos  variats. 

Al  Tívoli,  quan  se  tanqui’l  Circo,  pel  ja- 
ner,  hi  tindrà  lloch  un  ensaig  qu’esperém  ab 
curiositat,  y  ab  els  millors  desitjós  de  que 
l’éxit  més  gran  coroni  la  empresa.  Ens  refe¬ 
rim  à  la  companyí-a  cómich-lirica  que  baix  la 
direcció  del  mestre  Morera’s  proposa  implan¬ 
tar  à  Barcelona  la  sarsuela  genuinament  ca¬ 
talana.  Molts  noms  distingits  entre’ls  dels 
literats  y  músichs  catalans  sonan  ja  com  à 
colaboradors  d’aqueixa  idea  verdaderament 
lloable. 

També’s  diu,  y  ’ns  en  alegraríam,  que’l 
T eatre  íntim  dirigit  per  en  Gual  posarà  entre 
altras  obras,  al  Principal,  la  delicadissima 
Arlesienne ,  d'en  Daudet  y  en  Bizet. 

En  fi,  y  aixó  es  lo  qu’esperém  ab  més  an- 
sia:  la  Duse.  l’actriu  sens  igual,  donarà  unas 
quantas  representacions  à  Novetats.  Deu  fas- 
si  que  no  surti  cap  entrebanch. 

{Qué’n  resultarà  de  tot  aixó?{Tindrém  mol- 
tas  ocasions  per’entussiasmarnos  y  aplaudir? 
De  tot  cor  ho  desitjém,  donchs  ab  més  goig 
agafém  la  ploma  quan  sortim  contents  del 
teatre  que  quan  la  veritat  y  la  justicia’ns 
obligan  à  censurar  sense  miraments,  com 
hem  vingut  fentho,  à  qui  per  sa  pedanteria  ó 
pel  seu  negoci  particular  sembla  que’s  pro¬ 
posi  burlarse  del  públich  sempre  ben  dispo¬ 
sat,  fent  escarni  del  art  y  de  la  poesia,  font 
única  y  sagrada  de  las  més  puras  emocions 
qu’experimentém  en  la  trista  vida. 

Emili  Tintorer. 


NOVAS 

El  Excino.  Sr.  Presidenle  del  Consejo  de 
Ministros  del  Estat  espanyol,  don  Francisco 
Silvela,  quefe  de  la  familia  tan  numerosa  y 
aprofitada  dels  Silvelas,  única  é  indiscutible 
rival  de  la  familia  Pez  de  que’ns  parla  en 
Pérez  Galdós  en  sas  noveias  antigas;  home 
que  semblava  serio  y  qu’ha  resultat  tenir 
més...  tranquilitat  y  sans-façon  que’ls  seus 
amichs  Romero,  Sagasta  é  tutti  quanti;  el  que 
fa’l  gran  favor  y  no  menos  gran  sacrifici  de 
regenerar  l’Estat  que  governa;  el  qu’ha  de 
refer  la  Marina  nombrant  sis  almiralls  per 
cada  barco  ab  soterrani  que’s  construheixi; 
l’home  de  las  frases  punxants  y  mal  inten- 

cionadas;  l’home  que  va  donar  à  coneixe  lo 
qu’es  agrahiment ,  com  ho  ha  demostrat  ab 
sos  protectors  Romero,  Cànovas,  Polavieja, 
Duran,  etc.,  y’is  que’l  van  acompanyar  en  la 
temporada  d’oposició  y  desterro;  el  que  va 
crear  el  sentit  juridich  en  substitució  del  sen¬ 
tit  comú  que  li  faltava;  el  que  va  fer  home  à 
n’en  Dato;  el  que  va  aixecar,  mitjansant  el 
gran  Villaverde,  la  Hisenda  del  Estat  espa¬ 
nyol;  el  qu  ha  estudiat  y  resolt  la  qüestió 
obrera  ab  el  talent  d’en  Dato,  y’l  que  resol¬ 
drà  l’agricola  ab  el  rotcitivero  Gasset;  el  que 
promet  lo  que  sab  que  no  cumplirà  y  nega 
haverho  promès;  el  de  la  daga  (oscada,  ro¬ 
vellada  y  despuntada)  florentina;  el  gran  ho¬ 
me  d’Estat  que  pera  governar  necessita  po¬ 
sar  en  condicions  especials  el  pais,  perque 
protesta...  aquest  home,  després  de  gran  es¬ 
tudi  y  reflexió  sobre  la  crissis  industrial  que 
atravessa  Catalunya,  ajudat,  al  estudiar  y  al 
reflexionar,  del  seu  inepte  Chambelan  senyor 
Dato,  ha  enrahonat!  Si:  habló  el  buey  y  dijo 
(</M«/))...,  ó  sia,  que  la  situació  de  Catalunya 
era...  climatèrica  (aixis  ho  diu  El  Espanol  de 
Madrid  del  19  del  corrent). 

Realment,  las  nacions  extranjeras,  al  tenir 
coneixemeni  d'aixó,  nombraràn  à  dit  Exce- 
lentíssim  Senyor  Àrbitre  General  en  las  qües¬ 
tions  de  la  Xina. 

El  senyor  Silvela  ha  fet  una  frase  més,  y 
van  cinchcentas  mil  y  una.  Si  un  país  se  go¬ 
vernés  ab  frases,  indubtablement  hauria  si¬ 
gut  don  Francisco  el  més  gran  home  d’Estat 
del  món. 

De  sos  estudis  sobre  las  qüestions  econó- 
micas;  dels  qu’ha  fet  (en  llibres  traduhits) 
sobre  la  qüestió  social,  y  dels  que  sobre’l 
terreno  va  fer  el  senyor  Dato  en  son  viatje 
quan  estigué  mesos  y  mesos  en  las  fàbricas 
de  Catalunya,  junt  ab  els  coneixements  que 
obtingué  en  sos  temps  d’advocat  y  conceller 
de  ferrocarrils,  n’ha  deduhit  el  senyor  Silve¬ 
la  que  la  crissis  industrial  de  Catalunya  ve: 
primer,  dels  emparrillals  que  hi  ha  à  las  cal- 
deras,  que  no  permeten  que’s  trevalli  ab  car¬ 
bó  espanyol;  segón,  de  la  competència  entre 
els  fabricants  de  la  montanya  y’is  del  pla,  ab 
lo  que’ns  ha  dividit  els  fabricants  com  si  fos¬ 
sin  els  diputats  de  la  Convenció  en  la  Revo¬ 
lució  francesa;  tercer,  de  las  ganas  que  tenen 
els  fabricants  de  rebaixar  els  jornals  al  tre- 
vallador;  y  quart  (ho  ha  dit  un  diari  amich 
d’ell),  dels  catalanistas.  Molt  bé,  senyor  Sil¬ 
vela!  Aixó  es  saber  fer  frases!  Tant.  qu’ha 
sigut  causa  de  que  fins  el  serio  Brusi’n  fes 
un’altra  ab  vosté,  dihentli  El  Emparrillado. 

Y  pensar  que  de  totas  quatre  circunstancias 
n’ha  tret  vosté  que  la  situació  de  Catalunya 
es  climatèrica!  Ja’l  veyém  passar  à  la  historia, 
don  Francisco,  ab  el  sobrenom  de  El  Em¬ 
parrillado ,  ó  El  Climatérico! 

Si  vosté  creu  que  la  resolució  de  la  crissis 
ha  de  ser  tan  fàcil  com  anar  en  barco  vestint 
un  trajo  d’uniforme  empescat  per  vosté  ma¬ 


teix,  ó  construhir  sobre'l  paper  una  esqua¬ 
dra  qu’ab  el  temps  sigui  d’instrucció,  dei- 
xiho  corre  y  encarréguiho  al  seu  amich  Dato, 
que  si  es  possible,  ho  farà  pitjor,  péró  al 
menos  no  sortirà  ab  frases  ni’s  riurà  de  la 
professo;  y  la  professo,  en  aquest  cas,  es 
la  crissis,  qu’en  veritat  aqui  no’ns  fa  riure 
gens. 

T.  M. 

Hem  rebut  la  obreta  Arte  y  Ornato ,  confe¬ 
rencia  donada  al  «Liceo  de  Granada»  en  5  de 
maig  de  1900  per  don  Francisco  Seco  de 
Lucena,  qui  fa  gala  en  ella  de  la  distinció  de 
son  estil. 

Ha  visitat  nostra  redacció  la  revista  literà¬ 
ria  mensual  Patria ,  de  Tarragona,  portavéu 
del  centre  recreatiu  catalanista  Las  Quatre 
Bar  ras. 

Queda  establert  el  cambi. 

Està  complertament  agotat  el  nú¬ 
mero  primer  de  Joventut,  essentnos 
impossible  complaure  à  las  personas 
que’n  solicitan  exemplars. 

Pera  la  nova  tirada  que’ns  propo- 
sém  ferne  à  últims  d’any,  mantenim 
oberta  la  llista  dels  senyors  que  soli- 
citin  dit  número  à  fí  de  completar  sas 
coleccions. 

Del  número  «Antecedent»  ne  que- 
dan  molt  pochs  exemplars. 

SETMANARI  CATALANISTA 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2  <5  cèn¬ 
tims. 


Fidel  Giró,  impressor.  —  Carrer  de  València,  31 1. 

TORNANT  DE  LA  EXPOSICIÓ 

Tothom  hi  ha  dit  la  seva...  Diguemhi, 
donchs,  la  nostra. 

No  vaig  à  descubrir  als  lectors  de  Joven¬ 
tut  las  maravellas  del  gran  Certamen  pari- 
sench.  Seria  d’una  actualitat  bon  xich  mar¬ 
cida  quan  faltan  pochs  días  pera’l  tancament, 
y  quan,  per  altra  part,  ho  han  fet  ja  en 
aquestas  mateixas  planas  varis  estimats 
companys  ab  descripcions  molt  exactas  y 
apreciacions  molt  fundadas.  Vagin,  donchs, 
tan  sols  à  títul  d’impresions  purament  parti¬ 
culars,  aquestas  quatre  notas  sobre  un  tema 
que, pera  ser  tractat  en  deguda  forma,  reque¬ 
reix  molt  major  espay  y  un  aplech  de  conei¬ 
xements  qu’estich  ben  lluny  de  possehir. 

La  casi  totalitat  dels  que’m  llegeixen,  si 
no  han  visitat  personalment  la  Exposició, 
n’hauràn  sentit  relats  é  impresions  de  tota 
mena,  de  boca  dels  amichs  y  coneguts,  y 
hauran  llegit  criticas  ben  diversas  en  diaris 


y  revistas;  relats  y  criticas  en  molts  cassos 
encontrats  y  antitétichs,  degut  al  diferent 
punt  de  mira  de  cadascú,  al  prejudici  favo¬ 
rable  ó  advers  ab  que  va  anar  à  la  capital  de 
Fransa,  y  principalment,  al  grau  d’educació 
intelectual  y*de  cultura  general  de  qui  exposa 
son  parer. 

Encara  qu’enemich  ordinàriament  del  ter¬ 
me  mitj  ,  he  d’adoptarlo  aquesta  vegada 
per’expressar  ma  sincera  opinió.  Ni'm  do¬ 
mina  l’entussiasme  delirant  dels  que  tornan 
de  Paris  proclamantho  tot  admirable  é  insu¬ 
perable,  ni  tampoch  la  indiferència  y  des¬ 
deny  de  molts  que  per  diferents  motius  no 
han  sapigut  trobar  y  admirar  un  gran  nom¬ 
bre  de  cosas  notabilíssimas  entre  las  innom¬ 
brables  de  l’actual  Exposició. 

La  impresió  de  conjunt  es  grandiosa;  la 
de  detall  deixa  moltas  vegadas  de  serho.  Sa 
desmesurada  extensió  superficial,  resulta  en 
detriment  de  sa  bondat,  puig  alli  ahont  hi 
ha  molt,  naturalment  hi  ha  d’abundar  lo  do¬ 
lent.  Si’ls  jurats  d’admisió  han  sigut  creats 
pera  un  fi  pràctich,  crech  qu’es  perescullir 
sols  lo  que  sia  digne  del  Certamen,  triant  el 
gra  y  rebutjant  la,  palla,  vingui  d’ahont  vin¬ 
gui.  Y  si  no  s’hagués  admès  la  palla,  /fora 
possible  trobar  dos  mil  quadros,  no  més  en 
la  secció  francesa?  Ho  apunto  per  via  d’exem¬ 
ple,  com  ne  faria  esment  d’altres  semblants. 

Molt  niés  lleugerament  s’ha  procedit  enca¬ 
ra  en  lo  que’s  refereix  als  espectacles  y  atrac¬ 
cions.  La  falta  d’energia  pera  privar  la  entra¬ 
da  als  saltimbanquis  (més  ó  menys  disfres¬ 
sats),  ó  potser,  .anant  més-à  fondo,  la  pers¬ 
pectiva  de  una  excelent  font  d’ingresos  ab  els 
crescuts  arrendaments  de  terrenos  y  locals, 
ha  tolerat  la  intrusió  de  tota  mena  d’exhibi¬ 
cions,  impropias  en  sa  majoria  d'una  Expo¬ 
sició  universal,  que  li  han  donat  l’aspecte  de 
Gran  Fira  (segons  el  general  cali ficatíu),  y 
que  diuhen  ben  poch  en  favor  dels  que  ho 
han  autorisat. 

En  sa  part  oficial,  la  Exposició  de  1900,  si 
bé  no  senyala  en  algunas  materias  cap  ma- 
ravellós  avens  sobre  la  de  1889,  resulta  en 
conjunt  una  grandiosa  manifestació  de  totas 
las  brancas  del  pensament  y  del  trevall.  En 
las  bellas  arts,  apart  d’admirar  las  magnífi- 
cas  exposicions  retrospectiva  y  centenal  del 
art  francès,  forsós  es  qu’enalteixi  la  gran  ex¬ 
hibició  de  la  pintura  y  esculptura  modernas, 
semblantme  qu’esun  pas  gegantesch  el  qu’ha 
donat  la  segona,  després  de  las  anteriors  ex¬ 
posicions.  ( 1 ) 

El  mobiliari  y  la  joyería  se’ns  presentan 
notablement  transformats  y  son,  en  mon  con¬ 
cepte,  dels  rams  en  que  l’avens  es  més  evi¬ 
dent.  La  decoració  d’habitacions  y  la  cons¬ 
trucció  de  mobles,  se  converteix  d’industria 
en  art,  puig  no  pot  donarse  res  més  senzill 
y  més  artistich  que’l  sens  fi  de  varietats  ab 
que  l’art  modern  s’entronisa  en  el  mobiliari, 
produhint  obras  que  à  la  originalitat  més 
complerta  uneixen  el  gust  més  exquisit.  Al¬ 
tre  tant  pot  dirse  de  la  construcció  de  joyas, 
puig  desterrant  els  vells  procediments  que 
no  oferían  altre  mérit  que’l  valor  intrínsech 
de  la  pedra  preciosa,  se’ns  presenta  la  joye- 
ria  com  un  art  refinadissim,  ab  tal  novetat  de 
dibuwcos  y  combinacions,  qu’enll  uhernan  tant 
com  l’esclat  de  las  pedras  que  contenen. 

Totas  las  manifestacions  de  la  ciència  ocu- 
pan  en  la  Exposició  son  lloch  adequat,  pre- 
s-entantnos  els  avensos  de  cada  ram  respec¬ 
tiu,  y  lo  mateix  succeheix  ab  la  indústria  y 
la  mecànica.  Peró  ab  tot  y  lo  molt  extens  de 
la  Exposició,  me  semblaren  algunas  seccions 


(1)  Dels  arts  dramàtich  y  musical  ne  parlarém  per 
separat,  en  un  dels  números  vinents. 


.massa  reduhidas,  perdent  en  conseqüència 
l’ayre  de  grandiositat  que  requereixen,  prin¬ 
cipalment  la  instalació  de  la  maquinaria  y 
electricitat,  que  no  ha  lograt  esborrar  el  co¬ 
lossal  efecte  de  la  Galeria  de  màquinas  del 
any  89. 

En  cambi,  l’Agricultura  y  l’Alimentació, 
qu’ocupan  aquesta  cèlebre  nau,  adquireixen 
un  gran  relléu  qu’aumenta  l’artistica  pre¬ 
sentació  de  totas  las  instalacions,  oferint 
cada  una  un  sagell  característich  y  apropiat 
ab  el  producte  respectiu.  La  secció  de  pro¬ 
ductes  alimenticis,  agricols  y  vinícols,  se’n 
porta  per  mi’l  premi  del  gust  artistich,  ma¬ 
jorment  tractantse  de  materias  tan  extranyas 
al  art. 

Sumament  tipica  v  ben  disposada’s  pre¬ 
senta  la  Exposició  de  las  Colonias,  sobres- 
sortint,  per  sa  grandiositat,  l'hermós  Palau 
de  la  Indo-China.  No’m  detinch  en  las  altras 
seccions  ‘de  la  Exposició  per  presentar  un 
caràcter  més  secundari,  ó  menys  interessant 
en  general,  sens  oblidar  per  aixó  la  impor- 
tantissima  instalació  d’automóvils  en  l'anexe 
de  Vincennes. 

Las  exhibicions  particulars  ja  he  dit  que 
son  (en  sa  majoria)  la  part  llastimosa  del 
Certamen.  Multitut  de  panoramas  ab  telas 
millor  ó  pitjor  pintadas,  peró  sense  una  nota 
que  sobressurti  .  En  mitj  de  las  numerosas 
barracas  del  peu  de  la  famosa  Torra,  sols  he 
trobat  la  impresió  d’art  en  el  Palau  del  trajo, 
qu’es  una  magnífica  exhibició  del  vestit  fe¬ 
mení  à  través  de  la  historia,  y  la  nota  cien¬ 
tífica  en  el  Palàu  de  la  Òptica ,  ahont  s’exhi¬ 
beix .  entre  altras  cosas ,  el  telescopi  més 
gran  del  món  (60  metres  de  llargada).  Re- 
sultan  acceptables  el  Palàu  lluminós  y’l 
Mareorama ,  y  molt  dolents  el  Globo  celest  y 
La  volta  al  món ,  panorama  aquest  de  lo  pit¬ 
jor  en  son  género. 

La  reproducció  del  Vilatje  Suis  es  ben  en¬ 
certada  y  de  gran  efecte.  La  del  París  Vell 
no’l  produheix  de  bon  tros,  puig  no  s’hi  veu 
ordre  ni  idea  en  aquell  pot-pourri . 

;Y  qué  dir  de  la  famosa  Rue  de  Paris?  Es 
una  vergonya  semblant  conjunt  d’exhibicions 
dins  d’un  Certamen  serio.  Els  clowns,  sal¬ 
timbanquis  y  arrenca-caixals ,  ne  son  els 
amos  d’un  cap  à  l’altre.  Llàstima  gran  que 
sigui  precis  entrar  en  una  d’aquellas  barra¬ 
cas  pera  descubrirhi  y  admirar  l’extraordi- 

nari  talent  de  l’actriu  dramàtica  japonesa 
Sada  Yaco,  que  dona  l’única  emoció  d’art 
pura  en  mitj  de  tanta  depravació. 

Las  potencias  extranjeras  jugan  en  el  Cer¬ 
tamen  papers  molt  diferents,  y  sa  importàn¬ 
cia  es  més  ó  menys  gran,  segons  la  secció  ó 
classe  de  materias  de  que’s  tracti.  Ab  tot,  hi 
ha  dos  Estats  que  d’un  cap  a  l'altre  de  la  Ex¬ 
posició,  conservan  sempre’ls  dos  llochs  més 
senyalats,  el  primer  y  l’ultim,  y  que  pera 
major  contrast  se  troban  sempre  de  costat. 
Sortiu  d’Alemanya  y  entréu  à  Espanya.  Cap 
y  cúa. 

Prou  enaltit  ha  sigut  per  tothom  el  triomf 
d’Alemanya  en  la  Exposició  de  Paris,  triomf 
inmens,  desde  sas  artisticas  é  inimitables 
instalacions  en  cada  secció,  fins  à  la  supe¬ 
rioritat  evident  dels  seus  productes  en  tots 
els  rams.  Del  mateix  modo  ha  arribat  ja  à 
coneixement  de  tots  el  trist  paper,  tan  ridícul 
com  humiliant,  que  la  colla  de  vividors  que 
ens  governa  ha  fet  representar  à  nostre 
malhaurat  país.  He  d’insistir  en  lo  que  ja 
tothom  ha  dit,  peró  la  vergonya  es  tan  gran, 
que  no  puch  deixarho  passar  sens  una  enèr¬ 
gica  protesta.  Tot  lo  que’s  digui  es  poch,  y 
si  en  aquesta  terra  ’  ns  preocupéssim  una 
mica  del  paper  qu’hem  representat  als  ulls 
del  món,  de  segur  que  nostre  Comissari  regi, 
principal  culpable  per  ser  1  organisador  de 
tanta  desorganisació,  l’hauría  de  pagar  ben 
cara.  Y  ab  major  motiu  quan  dit  Comissari 
regi  resulta  ser  el  cèlebre  duch  de  Sexto,  tan 
famós  en  la  Cort  espanyola,  en  la  que  anys 
enrera  hi  jugà  un  paper  que  serà  cèlebre 
en  la  historia  d’Espanya,  à  la  que  ara  acaba 
de  enfonzar  devant  del  extranjer.  (A  qui, 
donchs,  millor  que  à  un  subjecte  de  tan 
magníficas  prendas ,  podia  encomanarse  la 
representació  de  la  nació  espanyola  ago¬ 
nitzant? 

Peró  lo  més  trist  es  que  Catalunya  hagi 
sigut  embolicada  en  aquesta  vergonya,  y  que 
haventhi  com  hi  ha  elements,  no  s’hagi  in¬ 
tentat  presentaria  separadament,  demostrant 
al  extranjer  que  la  Terra  Catalana  es  quel¬ 
com  més  que  un  departament  espanyol,  y  que 
produheix  cosas  ben  diferents  dels  toreros 
y’is  flamenchs.  Ha  sigut  llàstima  gran  el  no 
intentarho,  y  més  encara’l  que  nostres  expo- 
-sitors,  principalment  els  industrials,  s’hagin 


presentat  en  forma  tan  pobre  y  mesquina 
com  ho  han  fet. 

Prescindimne  del  Palàu  d’Espanya,  d'a¬ 
quell  gran  casalot  de  tanta  apariencia  exte¬ 
rior  com  buyt  de  per  dins,  ahont,  entre  quatre 
recorts  del  temps  dels  moros,  la  gent  s’atura 
devant  d’un  bronze  d’en  Benlliure,  La  esto¬ 
cada  de  la  tarde ,  en  que  un  toro  moribond 
sembla  personificar  aquesta  desgraciada  na¬ 
ció.  Prescindimne  també  de  nostra  raquitica 
secció  de  Bellas  Arts,  en  que’ls  pintors  cata¬ 
lans  s’han  retret  casi  per  complert  y’is  caste¬ 
llans  ab  sas  telas  kilométricas  hi  donan  la 
nota  més  dolenta  de  tot  el  Palàu  de  pinturas. 
Y  prescindim  igualment  de  las  mesquinas 
instalacions,  tant.castellanas  com  catalanas, 
de  totas  las  altras  seccions  de  la  Exposició, 
pera  fixarnos  en  la  Exposició  de  la  Indústria 
catalana,  ahont  millor  qu’en  cap  altra  podiam 
demostrar  als  ulls  del  món  lo  que  som,  lo 
que’ns  ha  donat  fama  de  poble  trevallador  y 
lo  que’ns  diferencia  dels  ganduls  del  reste 
d’Espanva. 

Els  industrials  catalans  han  fet  tots  els  pos¬ 
sibles  pera  que’l  paper  que  Catalunya  repre¬ 
senta  en  la  Exposició  fos  tan  ridícul  com  el 
de  las  altras  regions  espanyolas.  Al  recor¬ 
re  las  instalacions  s’hi  nota  totseguit  el  re- 
trahiment  de  la  inmensa  majoria,  y’l  mal 
gust  y  la  mesquindat  dels  pochs  que  hi  han 
concorregut.  No  podia  esperarse  altra  cosa, 
del  delegat  que  van  nombrar,  puig  el  senyor 
Soler  y  Freixa,  el  mangonejador  del  Foment, 
l’home  que’s  passa  la  vida  de  Madrid  à  Bar¬ 
celona  farolejant  en  totas  las  juntas,  comi- 
sions  y  comitès,  ha  servit  com  un  verdader 
amich  à  sos  paisans  y  à  la  terra  en  que  va 
nàixer.  Si  molts  dels  expositors  confiaren  en 
ell  y  li  encomanaren  sas  instalacions,  poden 
demanarli  compte  de  la  planxa  qu’han  fet, 
puig  jo  ara  sols  tinch  de  entendrem  ab  els 
interessats,  pera  probar  la  veritat  de  lo  qu’a- 
firmo. 

Passém  llista.  De  tots  els  expositors  tan 
sols  dos  ó  tres  han  sapigut  presentar  sos  pro¬ 
ductes  en  forma  artística,  decorosa  y  ade¬ 
quada  à  la  importància  del  Certamen.  La 
instalació  de  la  casa  Puig  y  Wiechers,  de  tei¬ 
xits  de  seda,  es  del  millor  gust,  aixís  com  la 
de  filats  y  teixits  dels  nebots  de  Joan  Batlló. 
Uns  y  altres  s’han  presentat  al  nivell  de  sa 
reputació  de  fabricants,  y  han  sapigut  gastar 

els  quartos  pera  quedar  en  lloch  digne.  Al¬ 
tre  tant  podém  dir  d’en  Comas  y  Blanch,  de 
Mataró,  ab  sa  ben  combinada  exposició  de 
géneros  de  punt.  En  cambi,  quants  y  quants 
ben  coneguts  de  tothom  hi  han  fet  un  trist 
paper ! 

Aquí  teniu  la  gran  casa  A.  Sedó  y  com¬ 
panyia,  que’ns  presentaunas rengleras  de  rot¬ 
llos  dins  d’una  gabia  de  la  major  pobresa  y 
d’un  mal  gust  sens  igual.  Al  costat  s’hi  veu 
la  no  menys  acreditadà  dels  successors  de 
Fabra  y  Portabella,  ab  uns  quants  rodets  de 
fil  colocats  en  una  escaparata  qu’als  Encants 
no  la  voldrian.  Més  enllà’ls  teixits  d’en  Serra 
y  Bertrand  y’is  de  Solà-Sert  y  Formosa,  pre¬ 
sentats  com  al  carrer  de  la  Boquería,  ab  ben 
poch  gust  y  ab  menos  gasto.  D’idéntich  mal 
gust  son  també  las  instalacions  dels  succes¬ 
sors  de  Brutàu  y  d’en  Ramón  Bonet,  de 
Reus,  qu’exhibeix  sos  cotons  dins  unas  vitri- 
nas  de  betas  y  fils.  Com  aquests  ne  podríam 
citar  à  dotzenas.  <;Es  que  tots  aquests  acauda- 
lats  fabricants  s’haurían  ressentit  en  sos  ba- 
lansos,  si  en  la  Exposició  de  Paris  haguessin 
presentat  instalacions  més  ayrosas? 

També  hi  ha  notas  cómicas.  El  lloch  d’ho¬ 
nor  correspón  à  en  Francisquet  Aurigemma, 
ab  unas  mantelerías  para  personajes  ilustres ,  y 
en  el  lloch  més  visible  un  gran  servey  qu’en 
cada  pessa  ostenta’l  nom  inmortal  d’en  Maz- 
z'antini.  Els  fabricants  de  sombreros  Marti  y 
companyia  honran  també  l’art  nacional  om-  ' 
plint  son  aparador  de  boleros  y  barrets  de 
picador  y  de  chulo,  ab  la  moda  Lagartijo, 
moda  Mazzantini  y  ultima  moda  Guerrita. 
Y  una  senyora  de  Lleyda,  donya  Dolors  Aba- 
dal  de  Sirvent,  se  despenja  ab  un  tapiz  artís- 
tico  (segons  ella)  qu’es  un  primor  de  dibuix, 
pintura  y  brodat,  representant  à  la  Espanya 
triomfant,  ab  son  terrible  lleó  y  uns  rojo- 
gualdos  qu’enamoran.  El  lleó  sobretot  es  de 
lo  més  acabat  qu’he  vist:  desde  las  melenas 
fins  à  las  garras ,  no  s  pot  demanar  una  rea¬ 
litat  més  feréstega.  Vaig  estar  à  punt  de 
comprarlo. 

La  llista’s  faria  interminable.  Excepció  de 
tres  ó  quatre,  tots  els  industrials  han  estat  à 
un  nivell  semblant,  sense  saber  atraure  als 
visitants  ab  la  novetat  de  la  instalació  ó  ab 
la  original  colocació  de  sos  productes.  No 
basta  que  sigui  probada  la  bondat  d’aquests 
(cosa  que  no  discutim),  sinó  que  las  Exposi¬ 


cions  son  llochs  de  exhibició,  y  pera  lograr 
aquesta  es  precis  cridar  l’atenció  del  que 
passa,  lo  que  fàcilment  s’obté  ab  diners  é  in- 
geni. 

En  un  pabelló  anexe  à  la  secció  espanyola 
s’hi  troban  varias  instalacions  de  catalans 
encara  pitjors  que  las  anteriors.  Sols  un  ex¬ 
positor,  l’Hermenegildo  Miralles,  crida  ab 
justícia  l’atenció  per  sa  ben  presentada  insta¬ 
lació  de  trevalls  en  cartró-pedra  pera  inte¬ 
riors  d’habitacions.  Llàstima  que  se  l’hagi 
destinat  à  un  recó  tan  amagat.  Peró  més 
amagats  encara  deurían  estar  tots  els  exposi¬ 
tors  que’l  rodejan.  ^Saben  lo  que  hi  ha  dut 
l’Institut  agrícol  català  de  Sant  Isidro  pera 
probar  nostres  avensos  en  l’ agricultura^ 
Donchs  un  rengle  de  llibres  vells,  ab  enqua¬ 
dernacions  corcadas  y  plenas  de  pols,  que 
diuhen  Revista  de  Agricultura  (i) .  Aixó  en 
una  taula  de  fira  en  que  s'hi  troban  barreja- 
das  capsas  de  llustre  ab  ampollas  de  tinta  y 
ab  pastillas  de  sabó,  y  sobretot  ab  moltas 
trenyinas.  També  s’hi  lluheix  allí  nostra  Es¬ 
cola  de  Bellas  Arts  ab  quatre  quadros  dels 
principiants  y...  prou.  Pera  penjar  dits  qua¬ 
dros  va  ser  enviat  expressament  l’artista  se¬ 
nyor  Pascó,  qu’efectivament,  colocà’ls  qua¬ 
dros  y  la  Escola  en  lloch  excelent. 

En  altra  tauleta  de  fira  del  mateix  pabelló 
hi  trobarem  per  fi’l  gran  clou  que  tant  de- 
sitjavam,  la  nota  sensacional,  el  non  plus 
ultra  dels  avensos  de  nostra  terra,  devant  del 
que  han  tremolat  d’admiració  totas  las  na¬ 
cions  extrangeras.  Es  un  album,  un  magní- 
fich  album,  ab  riquíssimas  tapas  de  pell  de 
Rússia,  dins  dels  que’s  presentan  cuydadosa- 
ment  coleccionadas  totas  las  series  compler- 
tas  de 

j  j  j  LAS  FOTOTIPIAS  DE  LAS  CAPSAS  DE  CERILLASÜI 

Glòria  al  expositor  qu’aixis  honra  à  sa  na¬ 
ció.  Son  nom  ha  de  passar  à  la  posteritat. 
L ’artístich  dibuix  à  la  ploma  que  hi  ha  en  la 
portada’ns  diu  que  l’autor  insigne  del  album 
es  don  Ezequiel  Romero. 

Fins  aquest  punt  hem  arribat.  En  veritat 
que'l  símbol  perfecte  de  la  nostra  terra’s  tro¬ 
ba  en  un  pabelló  que  hi  ha  prop  del  ante- 


(i)  Al  fer  sa  visita’l  Jurat  va  preguntar  à  en  Soler 
y  Freixa  pera  qué  servia  tot  alló.  —  Donchs...  son  las 
Revistas  de  la  casa.— Donchs  llegéixilas  vosté — li  con¬ 
testaren  —  y  després  ja’ns  enterarà,  qu’ara  tenim  feyna 
en  recorre’l  Japó. — (Rigurosament  histórich.) 

rior,  tot  derruhit,  apuntalat,  ab  un  granlle- 
trero,  «Espanya»,  sobre  la  porta.  No  deixan 
penetrarhi,  peró  si  guaytéu  per  la  porta’l 
veuréu  omplert...  de  grans  munts  d’escom- 
brarias. 

(•No  es  vergonyós  que  Catalunya  hagi  d’a¬ 
nar  confosa  ab  aquesta  gent  qu’aixis  ha  aca¬ 
bat  d’enfonzarnos  devant  del  extranger?  Per 
això  critiquém  als  expositors  catalans,  per  no 
haversen  apartat  y  presentat  à  Paris  per 
compte  propi  en  pabelló  apart  hont  onejés  la 
bandera  de  las  quatre  barras  exclussivament, 
y  ahont,  en  instalacions  senzillas  peró  deco- 
rosas,  exhibissin  lo  bo  que  hi  ha  dins  de  casa. 
Y  de  noferho  aixís,  lo  millor  hauria  sigut  con¬ 
testar  à  la  invitació  de  Madrid:  aneuhi  sols! 

Tot  avans  de  barrejarnos  ab  tanta  misèria. 

Joaquím  Pena. 


SOBRE  L’EGOISME 
Y  ALTRAS  COSAS 

De  igual  manera  que  hi  ha  algún  ilús  po¬ 
bre  d’esperit  que  troba  mal  que’s  bescantin 
;ls  mals  dels  país  pera  corretgirlos,  aixís  ma- 
eix,  en  lo  que’s  refereix  à  la  personalitat 
íome,  existeix  un  temor  à  n’els  seus  vicis  en 
txtrém  perniciós,  ja  que  més  sà,  més  útil  y 
nés  convenient  fora  aprofitarse  d’aqueixos 
lefectes  inevitables  en  l’actualitat,  pera  im¬ 
pulsar  à  la  societat  envers  el  seu  progrés  y 
ivens  intelectual  per  tots  tan  desitjat. 

Els  vicis  y  defectes  del  home  son  lo  que'l 
ossament  à  las  màquinas.  La  resistència 
ju’oposa  l’ayre  à  la  marxa  dels  trens,  es  el 
problema,  l’escull  més  dificil  de  salvar  pera 
a  resolució  de  las  grans  velocitats;  peró 
acàs  no’s  mouhen  els  trens  degut  à  aqueixa 
nateixa  resistència  que  li  oposan  els  rossa- 
nents?  Neguéu  el  rossament,  y’is  convoys 
patinaran  sense  moures  del  lloch. 

Cap  vici,  entre  tots,  tan  hermós  com 
egoisme  humà.  Aborrit  y  rebutjat,  es  hora 
a  de  que  se  l’accepti  com  el  motor  més  po- 
ent  de  la  palanca  social.  Es  lo  primer  que 
tem  d’aymar  després  de  llarchs  sigles  de 
espreci.  El  trevall  mateix,  degut  à  la  igno- 
ancia  ó  la  mala  fe,  ens  ha  sigut  ensenyat 
om  el  càstich  més  gros  de  las  culpas  del 
ome-origen,  y  no  obstant,  res  tan  lluny  de  la 
eritat,  ni  tan  estúpit;  que  res  hi  ha  tan  her- 
íós  com  el  trevall  lliurement  sentit,  que’s 


presenta  com  à  necessitat  desfogadora  al  es¬ 
perit  humà,  ja  que  no  devém  considerar  com 
à  trevall  el  forsat  que  imposa  l’actual  societat 
pera  la  subsistència,  en  res  diferent  al  impo¬ 
sat  en  els  penals  als  nomenats  culpables. 

Si’l  trevall  mateix  ha  sigut  aixis  vilipen¬ 
diat  y  ofés,  ccóm  no  havia  de  serho  l’egois¬ 
me,  que  per  formar  en  la  categoria  dels  vicis 
y  pecats  ja  tenia  quelcom  guanyat  en  contra 
de  la  nostra  simpatia? 

Peró  l’egoisme  no  es  sinó’l  desitj  exagerat 
de  la  perfecció  del  home  individuu:  l’anhel 
sentit  de  gaudir  una  felicitat;  y  si  s’atén  à 
que  la  felicitat  y  perfecció  del  individuu  son 
els  factors  qu’entran  en  la  suma  felicitat  y 
perfecció  social,  deduhirém,  en  conseqüèn¬ 
cia,  qu’en  l’aspiració  del  conjunt  entra  com 
à  saludable  la  existència  del  component: 
egoisme  individual. 

Mes  tot  depèn  de  la  direcció  primaria  que 
s’imprimeixi  à  aquesta  forsa.  Fins  ara  sols 
s’ha  pensat  en  reprimiria,  y  las  conseqüen- 
cias  no  podían  per  menos  qu’ésser  funestas. 
Una  màquina  enjegada  per  las  vías  pot  anar 
en  una  ó  en  altra  direcció:  endevant  ó  en¬ 
darrera;  tot  depèn  de  la  mà  que  la  guihi.  En¬ 
darrera,  embestirà  à  las  altras  màquinas  que 
corren  endevant,  perque’l  cas  no  estarà  pre¬ 
vist;  peró  la  forsa  de  vapor,  essent  lamatéixa, 
no  per  aixó  serà  la  culpable  del  topament. 

Y  l'egoisme  es  la  forsa  motora  de  la  per¬ 
sonalitat  humana.  Suprimiu  l’egoisme,  y  la 
estàtica  regirà  las  lleys  del  individuu  y  conse¬ 
qüentment  de  la  societat.  Per  ell  han  verifi¬ 
cat  els  grans  homes  las  grans  obras.  Fins  els 
que  s’anomenan  altruistas.  Siguém  franchs 
y  no  fem  més  el  joch  de  la  eterna  mascara¬ 
da,  que  prou  sabém  que’ls  grans  modestos 
tenen  à  orgull  el  serne. 

Peró  fins  els  senectes  regoneixedors  de  la 
perniciosa  existència  del  mal  que'ns  ocupa, 
la  acceptan  hipòcritament  com  à  potencialitat 
y  móvil  del  home;  y  degut  à  sa  ignorància, 
li  imprimeixen  impulsos  completament  opo¬ 
sats  à  la  naturalesa  de  las  cosas;  y  d’aquí  la 
decadència  de  las  constitucionalitats.  EI  dia 
que’ls  educadors  se  compenetrin  del  motiu 
vital  essencial,  aixó  es,  la  Veritat,  si  s’apo- 
yan  en  l’egoisme  individual  y’s  valen  d’ell, 
arribarà  al  cim  la  perfecció  social. 

Quan  s’arribi  à  fer  compendre  al  home 
que  res  hi  ha  al  món  que  no  degui  ser; 

que  veritat  es  la  correspondència  entre  lo 
qu’es  y  lo  que  deu  ser;  que  per  lo  tant,  el  co¬ 
neixement  de  lo  que  deu  ser  implica  l'indi— 
ferentisme  per  lo  qu’es;  y  que  la  veritat  viu 
en  las  entranyas  de  la  ciència,  l’aspiració  del 
egoisme  humà  serà  la  del  domini  de  la  cièn¬ 
cia,  y  la  educació  del  intelecte  individual,  ins¬ 
tintiva,  serà’l  fet  tan  desitjat  à  horas  d’ara, 
per  desgracia. 

La  felicitat  de  la  humanitat  serà  consuma¬ 
da,  ja  que  desapareixerà’l  dolor,  convenció 
la  més  pertorbadora  de  totas  las  conven¬ 
cions,  com  ho  demostraré  en  ma  primera  y 
pròxima  obra  sobre’l  fals  dolor  humà.  En 
efecte:  el  dolor  prové  de  causas-efectes  reali- 
sats  que’ns  sorprenen  y  produheixen  un  des¬ 
equilibri  en  nostras  facultats.  Aqueixa  sor¬ 
presa  no  té  altre  origen  que  la  ignorància. 
El  dolor  produhit  per  la  mort  d’una  persona 
estimada,  no  es  més  que  una  inexperiencia, 
donchs  al  comensar  à  estimar,  ja  devém  co- 
neixe  tot  quant  se  realisarà  en  el  desenrotllo 
del  nostre  carinyo.  El  romanticisme  fals, 
parlant  d’amors  eterns  y  d’altras  futesas,  es 
un  dels  factors  nocius  causants  de  la  imprevi¬ 
sió  del  cas.  El  dolor  produhit  per  una  ofensa 
rebuda,  es  la  negació  més  gran  de  la  llógica 
dels  actes.  Si  la  ofensa  es  merescuda,  al  rea- 
lisar  l’acte  que  la  ocasiona,  el  subjecte  deu¬ 
ria  haverla  prevista,  y  per  lo  tant  esperaria  y 
rébrela  com  à  veritat;  si  no  es  merescuda, 
ha  sigut  inferida  per  un  boig  ó  desequilibrat, 
y  en  aquest  cas  la  indiferència  es  rahonable 
y  lo  que  deu  ser.  En  general  el  dolor  no  es 
més  que  l’efecte  de  causas  desconegudas, 
ignoradas,  y  per  lo  tant  obra  sols  sobre  es¬ 
perits  incults,  no  educats,  ó  aixecats  à  lo  més 
sobre  bases  falsas.  L’habit  del  dolor  mate¬ 
rial,  el  desvirtua.  Podria  citar  pràcticas  in- 
dias  qu’omiteixo  en  honor  à  la  brevetat.  Ad¬ 
verteixis  ja  en  el  vulgo  la  creencia  de  que  la 
indiferència  (prenguis  aquesta  paraula  sem¬ 
pre  en  el  bon  sentit)  es  patrimoni  dels  sabis. 
Se  diu  en  llenguatje  corrent:  Fulano’s  pren 
las  cosas  ab  molta  filosofia.  Y’l  vulgo  no  sab 
may  ahónt1-,  peró  sent  las  campanas  sempre. 

L’egoisme  humà  ha  sigut  impulsat  per 
falsos  camins;  la  posessió  y  acumulació  de 
bens,  prototipo  de  la  felicitat  tal  com  ara 
s’entén  per  la  massa  (qué  bé  hi  cab  la  pa¬ 
raula  foule\ )  que  no  veu  alegrías  sinó  ahont 
escolta  rialladas,  no  hi  fa  que  siguin  histéri- 


cas;  la  posessió  dita,  impossible  de  coexistir 
ab  la  educació  del  intelecte  (com  no  s’enten¬ 
guin  per  educació  las  reverencias  dels  criats), 
fa  que  la  massa’s  retregui  y  permanegui  in¬ 
culta,  y  existeixin,  pera  vergonya  del  món, 
lleys  imposant  la  ensenyansa  obligatòria,  y 
lo  qu’encara  es  pitjor:  qu’haguém  de  trobar 
aqueixas  lleys  com  civilisadas,  sent  aixís  que 
l'home,  à  no  fnfluhir  en  ell  l’atavisme  d’igno- 
rancia,  deuria  per  instint  allargar  la  mà  en¬ 
vers  l’aliment  intelectual,  com  l’allarga  en¬ 
vers  els  pits  de  sa  mare. — Y  entenguis  que 
al  parlar  del  intelecte, ’m  refereixo  no  à  la 
inteligencia  solament,  sinó  à  totas  las  fun¬ 
cions  refinadas  de  la  matèria,  formant  un  tot 
compacte. — Aquellas  lleys  haurian  de  fernos 
riure  com  las  que’s  dictessin  imposant  els 
abrichs  al  hivern. 

Es  precis,  no  ja  reprimir  l’egoisme,  sinó 
exaltarlo,  conreuharlo  ab  carinyo,  fer  d’ell 
una  virtut  (  uso  aquèsta  paraula  no  més 
com  aclaració  );  fer  compendre  al  home  que 
deu  ser  egoista  fins  à  costas  dels  seus 
semblants.  Peró  ensenyantli’l  verdader  ca- 
mi:  el  de  la  Veritat.  Quan  un  metje  talla 
una  cama  à  un  pacient,  ho  fa  ab  alegria, 
experimentant  una  satisfacció;  y  ,-qui  no  ha 
sentit  parlar  d’un  cas  patológich,  horrible 
per  un  profà,  dihent:  —  Es  un  hermós  cas 
clinich! — En  cambi,  un  llech  en  la  matèria, 
un  ignorant,  experimentarà  horror  y  dolor. 
Y  veusaqui  un’altra  confirmació  de  lo  que 
deya  avans  sobre  la  convencionalitat  del  do¬ 
lor.  L’egoisme  del  metje,  assedegat  de  saber, 
implicarà  un  despreci  cap  el  pacient-indivi- 
duu;  peró  la  observació  reportarà  conseqüen- 
cias  que  seràn  un  progrés  en  el  camp  de  la 
cirugia,  y  per  lo  tant  en  la  societat. 

La  matèria  es  llarga  y  fins  pesada  pels  lle¬ 
gidors.  {Y  si  la  deixessim  per  un  altre  dia^ 
F.  Pujulà  y  Vallés. 

Paris ,  septembre  de  igoo. 


EL  MOCADORET  ROSA 

La  vida  activa  y  agitada  que  porto  m’ha¬ 
via  fet  oblidar  del  calaix  dels  meus  recorts. 

Avuy  l’he  obert,  y  al  obrirlo  un  perfúm  de 
tristesa  s’ha  escapat  d’ell. 

Aquellas  flors  secas  y  esblaymadas,  aque¬ 
llas  cintas  de  color  indefinible,  aquellas  car- 
tas  de  lletras  tremolosas  per  la  emoció  de 

qui  las  escrivia,  aquells  rulls  de  cabells  d’or, 
y  de  negres  com  la  mora,  aquellas  papallonas 
mortas...  Oh!  El  calaix  es  un  cementiri!  Tot 
allò  son  despullas  d’ilusions  mortas,  d’ilu- 
sions  d’un  dia! 

AU  i  hi  he  trobat  el  mocadoret  rosa.  Es  un 
recort,  trist  com  tots  els  recorts,  ple  de  mis¬ 
teri  y  de  llàgrimas. 

Era  per  l’agost  del  98. 

Jo  tornava  de  València  ab  l’exprés.  La  nit 
avans  havia  dormit  molt  poch,  y  m’estava 
mitj  ensomniat  en  un  recó  del  departament. 

A  Tarragona’m  deixaren  sol,  y  vaig  ale- 
grarmen.  La  nit  era  molt  fosca,  molt  fosca; 
una  d  aquellas  nits  quepensanen  la  tempesta. 

El  tren  parà  en  una  estació.  No  recordo’l 
nom  del  poble;  sols  sé  que  hi  bullia  l’alegria, 
que  Is  acorts  d  una  orquesta  llunyana  arriba 
van  perduts...  perduts...  com  si  busquessin 
amparo  en  el  meu  departament;  que  vaig 
veure  la  negror  de  la  silueta  del  poblet, 
lluny,  lluny,  espurnejant  de  llums...  Indub¬ 
tablement  era  la  festa  major. 

De  sobte  vaig  sentir  que  forsejavan  pera 
obrir  la  portella;  al  fi  aquesta  cedí,  y  va  en¬ 
trar  una  joveneta  d’uns  disset  anys:  desen¬ 
caixada,  ab  els  ulls  escaldats  per  las  llàgri¬ 
mas...  seguida  d'una  pobra  dona  que  prou 
portava  1  pes  de  tres  quarts  de  segle. 

La  noya  era  molt  ben  feteta.  Era  morena, 
d’una  morenor  que  tirava  à  mate.  Sos  ulls 
grossos  y  negres  reflectían  la  tristesa  d’una 
ànima  malalta.  Portava  un  vestit  blau  pàlit, 
y  al  coll  una  nube  lila. 

La  velleta,  prima  y  corsecada,  peró  de 
faccions  molt  simpàticas,  vestia  modesta¬ 
ment;  en  ella  s  veya  la  clàssica  padrina  d’una 
hisenda  acomodada. 

Bona  nit!  me  digueren  abdugas  à  l’ho¬ 
ra,  peró  jo  primer  vaig  sentir  la  veu  prima 
de  la  noya,  y  després,  com  un  ressó  llunyà, 
la  veu  fosca  de  la  velleta. 

Bojia  nit!— vaig  contestar,  trayentme  la 
gorra  de  viatje. 

Ellas  se  sentaren  al  extrém  del  assiento 
del  devant,  y’l  tren  arrencà. 

Era  inútil.  Jo  prou  volia  distreurem  ab  el 
fum  que  s  escapava  del  meu  cigarro  prenent 
formas  capritxosas;  peró  m’atreya  las  mira- 
das  y  l’atenció  aquell  grupo.  En  ell  hi  veya 
quelcom  de  misteriós. 


Estavan  quietas  y  silenciosas:  peró  la  ve¬ 
lleta  tenia  entre  las  sevas  la  mà  esquerra  de 
la  noya,  y  de  tant  en  tant  li  amanyagava;  y 
la  noya  li  donava  una  mirada  molt  freda, 
molt  freda,  peró  plena  d’agrahiment. 

EI  pit  li  pantejava  ab  suavitat;  y  sovint, 
'com  si  volgués  pendre  novas  forsas,  se  li  es¬ 
capava  un  sospir. 

En  tant,  el  tren  corria  com  unafera  desen¬ 
cadenada.  Havia  ja  passat  dugas  estacions. 

De  sobte  vaig  sentir  que  la  noya  deya 
molt  baix,  ab  una  veu  que  trencava’l  cor: 

— Ay,  padrina!  Qui  ho  havia  de  dir!  Tant 
que  jo  l’estimava!  — 

Y’l  seu  caparró,  com  una  flor  que’s  col  1  - 
torsa,  va  caure  poch  à  poch  sobre  la  espatlla 
de  la  velleta.  Aquesta  no  va  dir  res.  Va  mi¬ 
raria  dolsament  un  llarch  rato  y  li  amanyagà 
la  mà  ab  molt  carinyo. 

Després  murmurà,  espurnejantli’ls  ulls  de 
rabia: 

— Malehit  minyó!— Y  la  barbeta  li  segui 
tremolant. 

La  noya  arrencà  à  plorar  ab  un  plor  silen¬ 
ciós,  y’s  tregué  del  pit  un  mocadoret  rosa  y 
s’aixugà’ls  ulls. 

Jo,  emocionat  devant  d’aquell  quadro  de 
dolor,  pensant,  pensant,  vaig  quedarme  dor¬ 
mit;  y  al  despertarme’m  vaig  trobar  sol. 
Vaig  mirar  el  rellotje;  no  faltava  gayre  per 
arribar  à  Barcelona. 

,;Quí  sab  ahónt  havían  baixat?  Pobretas! 
Semblavan  els  dos  crepúsculs .  Tant  que 
m’interessavan!  Tanta  llàstima  que’m  feyan! 
Sembla  que  las  veig!  Potser  may  més  las 
trobaré  pel  món!... 

Qui  sab!  Qui  sab!  Potser  la  noya  es 
morta!... 

Al  mirar  el  lloch  qu’havían  ocupat,  vaig 
veure,  oblidat  en  el  seti,  el  mocadoret  rosa. 
Vaig  agafarlo,  y...  ay  mare,  quin  fret!  Estava 
empapat  de  llàgrimas  y  esvahia  un  perfum 
com  de  flor  de  cementiri... 

Es  el  mocadoret  rosa  qu’avuy  he  trobat 
dintre’l  calaix  dels  meus  recorts,  entre  aque¬ 
llas  flors  secas  y  esblaymadas,  aquellas  cin- 
tas  de  color  indefinible,  aquellas  cartas  de 
lletras  tremolosas  per  la  emoció,  aquells 
rulls  de  cabells  d’or,  y  de  negres  com  la 
mora,  y  aquellas  papallonas  mortas... 

R.  Surinach  Senties. 

En  l’alt  cimall  de  la  montanya  esquerpa 
el  castell  malastruch  sembla  un  cadavre. 

Las  ombras  l'embolcallan  y’l  confonen 
com  cosa  malehida;  las  tempestas 
quan  passan  demunt  d’ell  son  més  fressosas, 
y’is  trons  pel  seu  voltant  repercuteixen 
com  bramuls  de  terror  portats  per  l’ayre. 

Tot  es  trist  entorn  d’ell.  Fins  quan  la  lluna 
aclareix  la  ciutat  esmortuhida, 
aclareix  tristament  el  castell  lóbrecli... 

Y’s  veu  de  la  ciutat  cóm  se  destaca 
allargant  sas  murallas  tenebrosas 
per  tot  el  cim  de  la  montanya  esquerpa... 
com  el  cadavre  d’un  vell  monstre  indigne 
profanant  un  Altar  de  la  Natura. 

La  gent  febrosa  qu’à  ciutat  fa  vida 
mira  al  castell,  de  tant  en  tant,  ab  rabia; 
y’is  infants  buscan  protecció  materna 
quan  veuhen  del  castell  ressortir  l’ombra! 

(Dibuix  de  A.  Solé.) 


Y'l  castell  ajegut  sembla  un  gran  càstich 
proper  a  la  ciutat  enteladora... 

Y  quan  prop  d'ell  els  vents  de  mar  hi  xisclan, 
va  fins  à  la  ciutat  com  un  clam  fondo, 

per  las  desertas  vías  fins  à  perdres. 

Un  jorn  caurà’l  castell  com  cau  un  ídol, 
y  serà  la  montanya  deslliurada; 
las  pedras  malehidas  cauran  totas 
al  negre  fons  de  la  vessant  d’escuma; 
el  cadavre  podrit  d’aquest  gran  monstre 
serà  enterrat  en  la  extensió  brunzenta; 
y  à  l’Altar  profanat,  la  extensa  vila 
hi  portarà  la  ofrena  més  piadosa. 

Y  en  els  costats  de  la  montanya  lliure 
hi  creixeràn  las  més  flayrosas  matas, 
que  donaràn  l’encens  al  clar  de  lluna... 

Y  sota’l  cel  inmaculat,  purissim, 
aixecaràn  els  arbres  sos  parchs  d’ombra; 
y  cubriràn  ab  sa  dolsor,  els  arbres, 
l’altíu  cimall  de  la  montanya  esquerpa. 

.Xavier  Viura. 

CANTS  DE  ROSSINYOL 
(Mallorquí) 

A  racer  de  la  casota,  pahisses  y  boals  de 
la  possessió,  à  la  part  de  mitjorn,  just  de- 
vant  per  devant  el  portal  forà,  hi  ha  un  hor- 
tet  enrevoltat  d’airosos  llorers  y  capritxoses 
figueres  qui  treuen  el  cap  y  allargan  els  bras- 
sos  per  demunt  l'alta  paret  d’esquena  d’ase 
qui’l  tanca.  Dins  aqueixes  parets  intimes  y 
recullides  s’enclouen  bona  part  d’els  pobres 
recorts  y  estranyes  fantasies  del  bon  temps 
de  la  infancia  que  viuen  en  el  fons  del  meu 
cor.  Tan  lluny  com  ne  som  d’aquells  dies 
tranquils,  encara  sent  el  recorl  perfumat  ab 
l’aroma  de  les  flors  d’els  tarongersy  llimoners 
qui  tot  l'omplian,  y  anyor  les  hores  de  pau(y 
ben-estar  somniós  passades  à  l’ombra  suavís- 
sima  y  fresca  d’aquell  ample  y  rich  dosser  de 
fulles  y  rames,  flors  y  taronges  oloroses,  d’a¬ 
quella  dalitosa  morada  que's  trasparentava  à 
la  llum  difusa  d’els  tremolosos  raigs  de  sol, 
qu’entravan  per  les  clapes  del  espés  ramatje 
tenyits  de  la  verdosa  color  de  les  fulles. 

Aquest  reconet  desert  era  el  lloch  preferit 
p  els  meus  jochs  d’infant;  casi  sempre  hi  ju¬ 
gava  tot  sol,  y  aixó  me  mostrà  à  estimar  la 
la  soletat. 

D’una  part  à  l’altra  hi  corrian  nit  y  dia  per 
una  vella  cequia  de  pedreny  mal  unit  les  cla¬ 
res  y  remoroses  aigües  d’una  font  llunyana; 
d’aquella  aigua  en  vessava  sempre  seguit,  à 
devall  el  llorer  més  alt,  un  raitjoli  que,  poch- 
à-poquet  y  en  gran  esment,  conduhía  per 
requets  y  cequioles  pera  regar  microscópichs 
vergers  y  jardins  improvisats. 

L’estiu  me  delitava  caçant  à  baguda,  ab 
visch  ó  ab  filats,  els  aucells  qui  anavan  à 
apagar  la  set  en  aquell  raitjoli  fugitiu;  y  l’hi¬ 
vern  m’entretenia  enganant  els  torts  qui 
acudían  à  matar  la  fam  menjant  se’l  negre 
fruit  d’els  llorers. 

He  dit  qu’estava  tot  sol  sens  recordar  que 
me  feian  companyia  un  estol  de  gallines 
qu’els  galls  lascius  y  superbiosos  encalsavan 
sovint,  voltant  borratxos  de  desitj  les  florides 
columnes  de  la  hermosa  gabia.  Eran  les  flors 
exòtiques  d’aquell  jardi  arracerat,  belluga- 
diça  ruixada  de  puntets  de  brillants  y  variats 
colors  qu’embellian  y  animavan  la  rica  y 
molsuda  catifa  del  pis  vert-groguench,  clapat 
pel  roig  fosch  de  la  terra  humida. 


En  aquell  temps  ditxós  tenia  la  entretengu- 
da  y  agradosa  tasca  de  cercar  els  niarons 
amagats  per  devall  les  llargues  y  atapahides 
fulles  de  carxoferes  y  alixandres  per  treure 
els  ous,  à  voltes  encara  calents,  mentres  les 
gallines  esporuguides  y  renoueres  saltavan  la 
bardiça  escahinant  escandalosament.  iQue’ls 
hi  feian  de  mals  de  trobar!  Hi  havia  tants 
d’amagatais,  que  sovint  en  quedava  qualq’un 
y  quan  manco  en  feia  contes  sortian  llocades 
de  pollets  venturers,  asprius  y  etxerovits, 
que  la  mare  cloquetjant  gelosa  menava  d’u- 
napart  à  l’altra  mostrant-los  de  viure  de  grans 
y  herbes. 

No  he  de  contar  un  à  un  tots  els  recorts 
que’m  desperta  aquell  reconet  ombrivol  y 
somniós,  perque,  encara  qu’omplan  bona 
part  de  ma  infantesa,  prou  sé  que  no  tenen 
per  ningú  cap  interès,  per  lo  que  solzament 
parlaré  d’un  qui  s’alsa  demunt  tots,  d’una 
melangiosa  impresió  primaveral  d’aquell 
temps  llunyà,  que,  si  bé  ab  diferents  matisos, 
ha  ressurgit  altra  volta  durant  la  plenitut  y  à 
la  tardor  de  ma  vida 

I 

Tan  prest  com  els  primers  raigs  de  sol  de 
maig,  tebs,  suaus  y  perfumats,  banyavan 
els  tarongers,  carregats  encara  de  daurades 
taronges,  y  aquets  comensavan  à  plorar  llà¬ 
grimes  de  flors  marcides,  blanques  y  oloro¬ 
ses,  jo,  estés  demunt  la  molsa,  mitj  recolzat 
en  el  tronch  d’un  arbre,  deixava  trescorre  les 
hores  escoltant  embadalit  el  dols  y  sugestíu 
cant  del  rossinyol  amagat  dins  lo  més  espés 
d’aquell  espléndit  y  exuberant  tarongeral. 

Recort  que  quan  comensava  aquell  cant 
de  primavera,  les  primeres  notes,  de  tendra  y 
amorosa  súplica,  eran  incertes,  poques  y  dè¬ 
bils,  tornant-se  robustes,  segures  y  apassio¬ 
nades  tan  pronte  com  el  rossinyol  se  creia 
correspost.  Prest  la  femella  li  contestava  ab 
altres  més  suaus,  delicades  y  allanguides,  de 
voluntuós  abandono  y  conformitat.  Seguían 
à  tals  ardiments  callada  persecució,  simu¬ 
lades  fuites,  volateig  y  estremiments  d’ales, 
besos  ràpits  y  feconds  y  defalliments  d’amor 
en  llargues  estones  de  calma  emperesida.  Lla¬ 
vors  venia  el  penjar  de  bri  en  bri  el  niu  de 
florida  ventura  à  la  escullida  branca  dins 
l’espés  ramatje,  sota  les  fresques  fulles  del 

taronger  preferit.  La  tonada  de  la  parella,  al 
temps  del  trevall  era  animada  y  renouera,  de 
tons  rítmichs,  vius  y  argentins,  apropósit 
per  oblidar  el  cansament  y  fer  retra  la  tasca; 
però  les  corrandes  més  sentides,  les  més  be¬ 
lles  cansons,  les  tonades  més  calentes  y 
aflautades,  les  harmonies  més  complicades, 
intenses,  pures  y  misterioses,  les  notes  més 
delicades,  suaus,  graves  y  cadencioses,  eran 
les  d’aquelles  clares  y  tebes  nits  primaverals 
en  que’l  mascle  delirant  d’amor  y  esperansa 
refilava  mentresla  companya  enternida  y  pa 
cient  covava  el  niuhet  ahont  s’enclovían  tots 
els  afanys  d’aquells  desinteressats  cantors. 

Aixó  durava  un  parell  de  setmanes,  v  lla¬ 
vors  els  rossinyols  deixavan  de  cantar.  El 
niu  estava  ple  de  boques  sempre  badades 
qui  damenavan  aliment,  y  els  pares  atrafe¬ 
gats  cercavan  per  tot  arréu  insectesy  granets, 
ab  ansia  febrosa  de  mantenir  y  fer  viure 
aquells  rebrots  d’ells  mateixos. 

Axi  també  la  joveneta  abandona  à  la  pols 
y  al  temps  destructor  la  melodiosa  harpa  tan 
pronte  com  bese  el  primer  fruit  de  ses  amors 
y  solzament  braçolant-lo  canta  de  tant  en 
quant  consonetes  qui  l’adormen,  y  que  no 
cantaria  si  sospités  que  qualqú  la  escolta. 

II 

Fa  poch  més  d’un  ters  de  sigle  q’una  terri¬ 
ble  y  destructora  plaga  va  invadir  els  més 
frondosos  tarongerals;  també  pel  meu  hortet, 
a-les-hores  ple  de  vida  y  feconditat,  hi  va 
passar  un  alé  de  mort;  tot  se  marcí;  les  fu¬ 
lles  mústigues  y  grogues  d’els  tarongers  y 
llimoners  foren  en  breu  temps  arrencades  y 
espergides  pel  vent  de  la  tardor;  l’escorxa  de 
les  soques  y  branques  ennegrint-se  de  pronte, 
se  ruà  tot  seguit,  caiguent  més  tart  à  trossos, 
com  la  pell  del  leprós;  y  els  tronchs  rónechs 
y  esblanquehits,  drets  ensà  y  enllà  en  mitj 
d’aquell  cementiri  improvisat,  semblavan  els 
ossos  calcinats  de  gegantines  calaveres  simè¬ 
tricament  colocades  demunt  ringleres  de  tom¬ 
bes,  qui  exalavan  fetor  de  cadavre  de  les 
podrides  arrels  d’els  arbres. 

El  sol  d’estiu  y  les  plujes,  gels  y  nevades 
hivernals  s’encarregaren  de  purificar  aqueU 
terrer  infecte  y  oblidat  que  l’herbey  y  les 
malures  anavan  cubrint  per  tots  els  indrets. 

També  per  aquell  temps  el  vaig  abando¬ 


nar  pera  perseguir  de  ciutat  en  ciutat,  atret 
per  lo  desconegut,  noves  ilusions  que  deixa¬ 
van  de  serho  poch  després  de  nascudes.  Ha- 
vían  passat  molts  d’anys,  tal  volta  vint  ó  més, 
quan  vaig  tornarhi.  Estava  tot  poblat  d’es- 
ponerosos  y  florits  fruiters  y  de  nuoses  y  re- 
torsudes  parres  qui,  en  les  llargues  sarments 
cubertes  de  verts  pàmpols,  enllassavan  amo¬ 
rosament  els  esbelts  llorers  y  les  velles  figue¬ 
res  de  ran  de  les  parets  del  voltant. 

Vaig  contemplarlo  desde  la  finestra  de  ma 
cambra  y  me  semblà  una  ampla  y  bella  ca- 
nastra  de  flors  y  garlandes. 

Eram  à  la  entrada  de  la  primavera. 

Poch  després  d’haver  arribat  nosaltres, 
vull  dir,  la  meva  companya  y  jo,  l’alta  y  vi¬ 
gorosa  columna  central  del  vell  casal  s’estre- 
mi  y  caigué.  Inanimat,  rigit,  estés  sobre  un 
llit  cubert  de  panyos  negres,  voltat  de  llums, 
baix  del  Sant  Cristo  groguench  y  corcat,  de- 
vant  l’altar  adornat  ab  cera  groga  en  lloch 
de  rams  de  flors,  dins  la  capella  vestida  ab 
draps  de  dol,  estava  el  cos  sens  vida  del  meu 
pare  estimat.  Allà  dintre,  ajonollat  sobre  les 
núes  lloses,  vaig  plorarlo  amargament  bona 
estòna  abans  que  mos  separassen,  y  després 
s’apoderà  de  mi  fonda  tristesa. 

Els  rossinyols  no  trigaren  gaire  en  niuhar 
altra  volta  à  l’ombra  frescal  de  l’abrigat  y 
movedis  brancatje. 

Un  d’els  primers  dies  d’aquell  florit  mes  de 
maig  fruitaren  mes  amors;  peró  el  neixement 
del  ser  anyorat,  p’el  qui  sentia  tan  fonda  es¬ 
timació  antes  de  serme  conegut,  y  qui  havia 
d’endolcir  ma  tristesa,  fouch  portador  de 
noves  y  may  passades  tribulacions.  La  cièn¬ 
cia  ab  posat  greu,  cara  d’esfinge  y  frase  si- 
bilitica,  després  de  celebrat  el  degut  concilià- 
bul,  va  predir  la  pròxima  mort  de  ma  esposa, 
de  la  mare  de  ma  filla. 

Aquell  decret  inesperat  va  trastornar  ma 
pensa  y  mos  sentits;  nit  y  dia  anava  del 
bressol  de  l’infantó  à  la  cambra  de  la  malal¬ 
ta,  sens  menjar  ni  dormir,  obsessionat  per  un 
sol  pensament ,  sens  darme  conta  precisa 
d’els  meus  actes.  La  contemplació  muda  y 
estàtica  del  rosat  y  tendre  angelet,  dolsament 
adormit  ab  el  somris  als  llàvis,  me  sugerí  la 
visió  del  negre  y  melangiós  pervindre  de 
nostres  vides  lligades  y  soles;  y  un  doll  de 
plors  brollà  de  mes  ulls.  Eran  les  llàgrimes 
que,  piadosament  contingudes  devant  la  ma- 

1  alta,  havían  filtrat  interiorment  aufegant  el 
pit  de  petiment  y  tristesa,  y  que  llavors,  es¬ 
corrent-se  per  ma  cara,  com  abundosa  pluja 
d’estiu,  escaldant  les  galtes  y  amargant  els 
llavis,  axamplavan  y  deslliuravan  el  cor  de 
l'angunia  qu’el  tenia  pres. 

La  malaltia  era  grave  y  no  cedia.  Del  fons 
oscur  de  l’alta  cambra  s’alsava  mon  plany 
trist  y  mut,  y  creuat  de  brassos,  sens  forses 
pera  rebel-larme,  petía  y  resava,  coneixedor 
de  ma  impotència  devant  la  mort;  devant 
aquella  temuda  mort,  qui,  burlant-se  de  ma 
pena,  tan  aviat  s’allunyava  com  s’acostava 
de  nou,  segons  me  deian  unes  xifres  y  linies 
geroglífiques  en  forma  d’espirall  que  la  cièn¬ 
cia  diàriament  traçava,  seguint  el  curs  de  la 
dolensa. 

La  malalta  en  son  llit  d’aglaçadora  febra, 
quieta,  sufrida  y  resignada,  obeia  en  dolsa 
passivitat  y  somriguent  prenia  els  amarchs  y 
repugnants  medicaments  que  li  davan. 

A  la  setena  nit  de  mon  desvari,  mentres 
vetlava  recolzat  à  un  recó  de  la  quieta  y  es¬ 
calfada  cambra,  les  negres  inmatjes  de  mon 
pensament  y  l’acompassada  y  dèbil  respira¬ 
ció  de  la  malalta,  ínmóvil  y  adormiscada,  me 
feren  creure  qae  s’acostava  l’acabament  de 
ses  forses,  l’hora  trista  de  l’adéu  d’una  vida 
que  fuig.  Esma-perduda,  el  cos  glassal,  els 
llavis  ardorosos,  cuberta  la  meva  ànima  d’un 
vel  de  tristor,  entreveia  la  jova  y  estimada 
esposa,  la  qui  havia  de  ser  ombra  de  ma 
vida,  convertint-se  en  blanca  y  casi  traspa- 
renta  figura  de  cera  mate  qui  s’anava  dilu- 
hint  en  boira  fonedissa  qui  s’allunyava  per 
sempre. 

Un  cant  entre  xiulo  y  gisco,  fluix  y  esgari- 
fós,  missatjer  de  desgracies,  me  confirmà  en 
mon  trist  pressentiment.  Era  que  per  demunt 
l’ample  y  ruínós  casal  volava  sens  remor  ni 
ombra  l’au  de  les  llànties,  la  trista  óliva  de 
les  tombes,  y  giravoltant,  com  juguera  y 
blanquinosa  fumerola  moguda  per  suàu 
embat,  s’alairava  pera  finir  en  grogenca  fla¬ 
ma  qui  s’aclucava  y  se  perdia  dins  la  blava 
buidor  de  la  estelada. 

La  nit  era  de  lluna  minvant,  clara,  serena 
y  freda. 

Seguia  la  pobra  malalta  respirant  dol- 
sament,  y  un  somni  suàu  y  tranquil  l’amara¬ 
va  de  suhor  sanitosa.  El  rossinyol  dins  l’hor- 
tet,  el  fi  de  mitja  nit,  esclatà  ab  un  raig  de  no¬ 


tes  tan  intenses,  tan  planyívolesy  à  un  temps 
tan  misterioses,  que  vaig  creure  que  canta¬ 
va  el  meu  plor  y  desconnort;  peró  d’aquell 
plany  en  brollava  tan  dolsa  melangia,  consol 
y  esperansa,  que  s’apoderà  d’el  meu  esperit 
el  goig  més  pur,  l’arrobament  més  suàu,  l’és- 
tasi  més  somniós,  y  un  abundós  ruixat  de 
llàgrimes  refrescà  ma  cara. 

Quan  claretjava  l’auba  acabà  el  dols  cant 
d’el  rossinyol;  les  ombres  y  visions  de  la 
nit  fugiren  depressa  porugues  de  la  claror 
del  nou  dia;  la  malalta  obrí  els  ulls  blaus  de 
cel  d’aubada  y  me  mirà  ab  gran  tendresa. 
Per  la  oberta  finestra  entraren  dins  la  ehsopi- 
da  cambra  els  primers  raigs  de  sol  del  nou 
dia  à  besaria  suaument.  Aquell  rostre  animat 
de  resplandenta  celislia  y  nimbat  de  llum, 
va  recordarme  a  la  filla  d’el  Centurió  ressu- 
citada  per  Cristo...  Sa  mort  s’era  allunyada 
vensuda. 

III 

Aquest  any  la  primavera  à  més  de  retras- 
sada  es  molt  freda  y  boirosa;  els  rossinyols 
enganats  per  uns  quants  dies  de  bon  sol,  han 
creguda  arribada  la  seva  hora  y  han  comen- 
sat  l’anyal  niuhada,  ab  cant  piuladís  y  pla- 
nyívol,  sovint  interromput  p’el  temps  núvol  y 
humit,  dins  lo  més  espés  d’el  oblidat  hortet. 

Hi  he  entrat  y  l’he  trescat  tot.  Quina  tris¬ 
tor! 

Les  malures  y  l’herba  returan  la  creixensa 
de  les  plantes  y  tot  es  requitich  y  migrat,  sa- 
corrat  y  ressech  de  les  gelades.  D’aquell 
rich  fruiteral  qui  tant  l’embellia,  solzament 
hi  queden  uns  quants  cirerers  corsecats  y 
vells  que  ja  may  fruiten,  oprimits  p’els  rebrots 
y  tanys  borts  y  estèrils  d’un  sens  fí  d’àrbres 
nats  à  la  ventura. 

D’entre'ls  munts  de  pedres  d’els  portells 
de  les  velles  parets  del  voltant,  crivellades  y 
mitj  caigudes,  s’alsa  un  atapahit  y  desenfre¬ 
nat  esberzerà  qui  abrassant-se  à  les  figueres 
y  llorers  ab  els  seus  multiplicats  tentàculs 
los  ofega  poch  à  poch,  fins  q’arriban  a  caure 
les  fulles  grogues  y  seques  y  quedan  à  l’aire 
les  branques  núes  y  mortes. 

Sobre  les  ruines  de  les  caigudes  parets, 
dins  una  espessa  mota  d’herbey  y  esbarzer, 
hi  he  descubert  un  niu  de  rossinyol  abando¬ 
nat  y  mitj  destroçat  del  vent,  plujes  y  cala- 
bruixades. 

Araqui’ls  dies  son  clars  y  soleiosos  han 
comensat  à  fernhi  un  altre  no  gaire  lluny  d'el 
primer,  peró  a-les-hores  el  cant  d’els  enamo¬ 
rats  rossinyols  ressona  dins  mon  cor  com  no¬ 
tes  perdudes,  sens  ideal  ni  esperansa,  com 
si’ls  mateixos  cantors  presentissen  noves 
ruixades  destructores  de  la  seva  obra  estèril, 
sens  objecte  ni  fi. 

En  va  les  veus  argentines  y  les  fresques 
rialles  d’els  meus  infants,  que  sent  à  l’altra 
banda  d’el  tancat,  me  recorda  que  la  prima¬ 
vera  es  eterna;  que  mentres  la  neu  cubreix 
tot  l’any  l'alt  cim  de  la  montanya,  les  flors  y 
la  verdor  se  troban  en  el  fons  de  la  vall;  que 
si’l  temps  ha  esblanquehit  el  meu  cap,  els 
cabells  de  mes  filles  son  fins  y  rossos;  ho  sé 
à  tot  això  y  m’en  fas  càrrech;  peró  avuy,  ara 
mateix,  en  la  soletat  d’aquest  hortet  enclòs 
entre  esbucades  parets,  discret,  arracerat  y 
tranquil,  voltat  d’el  casal,  estables  y  porxades 
de  la  possessió,  es  desperta  d’aquell  somni 
de  ma  jovenesa  un  sentiment  de  tristor, 
d’amor  mitj  borrat  p’el  temps,  de  cementiri 
d’el  cor,  d’ilusions  desvanescudes,  que  tot  té 
per  mi  un  mateix  to  boirós,  grisench  y  anyo- 
radís,  visions  d’esperansa  morta,  tons,  colors 
y  aromes  de  tardor. 

Joan  Rosselló. 

Son  Fortesa  d'Alaró ,  Mallorca ,  Maig  de  1900. 


VENSUDA 

Volia  lluytar  y  no’s  veya  ab  prous  forsas. 
El  seu  cor  verge  tenia  desitjós  d’ajuntarse  ab 
un  altre  cor,  y  no’l  trobava.  Y  quan  veya  pas¬ 
sar  pel  seu  costat  à  una  de  sas  companyas 
qu’ab  el  rostre  somrihent,  anava  de  brasset 
ab  algún  jove,  las  galtas  se  li  envermellian, 
y,  contemplantlos  plena  de  tristesa,  sem¬ 
blava  que  tingués  enveja  de  la  parella  que 
passava  per  devant  seu  y  s’allunyava...  Se 
planyia  de  que’ls  amanyachs,  de  que  las 
bromas  que’ls  joves  feyan  à  sas  companyas 
no’ls  fessin  à  n’ella,  à  n’ella  que  tenia  un  cor 
verge  afanyós  d’ajuntarse  ab  un  altre  cor... 
S’extranyava  molt  à  voltas  de  que  fins  sas 
mateixas  amigas  s’amaguessin  al  véurela,  y 
qu’  altras  vegadas  la  tractessin  ab  marcat 
desdeny.  Trobava  tots  aquets  fets  extranys  y 
volia  esbrinar  la  causa  dels  mateixos...  Y 
va  trobaria.  Un  dia,  tot  contemplant  sas  fac¬ 


cions  al  mirall,  va  reparar  qu’eran  lletjas, 
molt  lletjas. 

La  causa  dels  desdenys  de  sas  amigas,  la 
causa  de  que  no  trobés  cap  cor  que  volgués 
ajuntarse  al  seu  cor,  l’havia  trobada...  Era 
lletja!...  Mes,  això  res  va  ferli;  tenia  ganas 
de  lluytar,  tenia  ganas  de  que  la  estimessin... 
y  va  decidirse  à  la  lluyta.  De  bona  qu’era, 
va  procurar  serho  més.  A  tolhóm  tractava  ab 
dolcesa;  en  totas  sas  accions  procurava  que 
hi  traspuhés  la  seva  ànima  encisadora... 

No  conseguía  res.  La  gent  al  véurela  feya 
un  gesto  de  repugnància;  sas  amigas  conti- 
nuavan  amagantse  pera  no  anar  en  la  seva 
companyia,  mentres  alguns  joves,  al  miraria, 
deixavan  escapar  una  rialleta  sarcàstica. 

Y  ella,  devant  de  tals  demostracions,  abai¬ 
xava  avergonyida’l  cap,  y  llàgrimas  amargan- 
tas  li  lliscavan  per  las  galtas  abundantment. 
Peró  després,  sobreposantse  à  si  mateixa, 
s’asserenava. . .  Volia  trobar  un  cor  que  s’unís 
al  seu  cor  verge,  y  lluytaria  fins  à  trobarlo. 

Un  dia  topà  ab  un  jove  qu’amorosament 
va  oferirli’l  bras.  Ella  no  acceptà  l’obse¬ 
qui.  Ell  s’hi  empenyà,  y  al  ultim  li  fou  ac¬ 
ceptat. 

Del  bras  tots  dos,  més  d’un  cop  se  passe¬ 
jaren  fentse  ilusions  y  dihentse  paraulas  d’a¬ 
mor.  Ella  s’arribà  à  creure  qu’aquell  home 
era’l  company  ab  qui  havia  d’unir  la  seva 
sort.  Més  ay!,  ell  un  dia  va  deixaria,  y  va 
deixaria  per  sempre  més. 

Ella  va  investigar  per  tot  arréu  las  causas 
de  tal  abandono,  y  tothom  rebiala  ab  una 
rialleta  burlesca  y  maliciosa.  Y's  va  convence 
de  que  aquell  jove  havia  volgut  riures  d’ella. 
Y  mentres  ella  ploràva  desconhortada,  els 
amichs  del  seu  estimat  devian  saludarlo  à 
aquest  ab  una  rialleta  de  satisfacció,  adulant 
lo  per  Yhassanya  qu’havía  dut  à  cap. 

Y  va  sentir  un  odi  ferotje  contra  la  huma¬ 
nitat,  contra  la  humanitat  que  dava  vida  à 
monstres  com  el  que  havia  jugatab  ella.  Sos 
ulls,  sempre  abaixats  à  terra,  va  alsarlos;  à 
tothom  mirava  ab  mirada  terrible. . .  Sa  cara, 
avans  mitj  riallera,  va  tornarse  tètrica. 

Las  ganas  d’estimar  li  havian  fugit.  Mes, 
allavors  que  no  hi  creya,  allavors  predicava 
la  estimació.  Sí:  la  predicava!  S’havia  con¬ 
vertit  en  una  d’aqueixas  infelissas  que  fins 

assisteixen  à  reunions  públicas  pera  pendrehi 
la  paraula.  Y  un  jorn  feu  un  discurs  llarguis- 
sim,  qu'exaltà  al  auditori.  S’expressà  ab  ener¬ 
gia,  ab  eloqüència...  Prenent  per  base  la 
estimació  entre  tothom,  excità  à  la  destrucció 
de  la  humanitat  y  à  la  dignificació  del  amor 
lliure. 

Acabat  l’acte,  tots  els  assistents  à  la  reunió 
eixiren  al  carrer  poch  à  poch,  ordenadament. 
Mes,  de  prompte,  un  d’ells  va  aixecar  enlay- 
re  una  bandera  roja,  y  tots  van  voltaria  atro- 
pelladament,  cridant,  aplaudint... 

Organisaren  una  manifestació  y’s  posaren 
en  marxa.  La  gent  s’exaltava  per  instants,  y 
la  manifestació  anava  degenerant  en  tumult, 
en  esvalot.  Laforsa  pública,  veyent  l’aspecte 
que  prenia  la  cosa,  va  intervenirhi,  intentant 
inútilment  disóldrela.  Per  fi,  y  després  de 
molts  esforsos,  quasi  ho  conseguiren.  Un 
dels  de  la  forsa  pública’s  ficà  per  entremitj 
del  grupo  hont  hi  anavíM  que  duya  la  ban¬ 
dera,  é  intentà  apoderarse  d’aquesta.  Ells 
aixecaren  els  bastons  y  probaren  de  defen- 
sarse,  més  el  de  la  forsa  pública,  manejant 
destrament  ei  sabre  que  ziczaguejava  ràpi¬ 
dament  en  l’espay,  arribà  fins  al  que  la  por¬ 
tava,  li  va  pendre  de  las  mans  y  se’n  tornà  cap 
als  seus  companys  d’armas,  no  sens  haver 
repartit  avans  alguns  cops.  Peró  encara  no 
havia  dat  deu  passos,  quan  senti  que’l  seu 
bras  era  detingut  per  una  mà  qu’ab  forsa  li 
estrenyia.  Se  tombà  sobtadament,  y  vegé 
que  qui  li  estrenyia  era  una  dona  de  mira¬ 
da  extraviada,  ab  una  tremolor  nirviosa  que 
li  feya  petar  las  dents...  La  lluyta  fou  breu. 
Ella  miràntsel  ab  fixesa,  pantejant  ab  furia, 
fent  trevallar  totas  sas  forsas  com  una  deses¬ 
perada,  intentava  apoderarse  de  la  bandera, 
mes  ell  impavit  enlavrava  aquesta  tant  com 
podia,  fins  que  cansat,  donantli  forta  em¬ 
branzida  la  feu  caure  à  terra  tant  llarga  com 
era. 

No  va  aixecarse  de  cop;  pero  després,  re- 
dressantse  ràpida,  s’allunyà  pausadament, 
pausadament...  mentres  dugas  grossas  llàgri- 
mas  li  escaldavan  las  parpellas.  Al  cap  d’una 
estoneta  que  caminava,  va  girarse  tota  sen¬ 
cera^  alsant  la  veu  cridà  ab  tota  la  forsa  dels 
seus  pulmons:  —Visca  l’amor!  Visca  la  lliber¬ 
tat!  iVisca  la  estimació  dels  uns  envers  els 
altres!... — Ningú  va  contestar  à  sas  paraulas. 
Els  seus  companys  l’havian  abandonada. 


Entre  mitj  d’una  glacial  indiferència  y  d’un 
silenci  aterrador,  caminà  llarga  estona  à  la 
ventura. 


Passaren  molts  jorns  d’aixó.  Ningú’s  re¬ 
cordava  ja  d’aquella  dona.  Encara  hi  havia 
alguns  curiosos  qu’al  véurela  feyan  una  ria¬ 
lla  burlesca,  sarcàstica,  peró  cap  d’ells  sabia 
qui  era  aquella  desgraciada.  Reyan  no  més 
de  sa  figura  estrafalaria. 

Un  dia  la  vaig  trobar  y  casi  no  la  vaig  co- 
neixe.  Al  acostarmhi,  vaig  veure  qu’acaricia- 
va  una  ampolla  d’ayguardent ;  y  després, 
destapantla  y  beventne  una  glopada  llarga, 
exclamava:  —  Benehída  sigas!...  Tu  ets  l’ú- 
nich  amor  meu,  l’únich  que  no’m  despre- 
cia !  —  —  Y  la  apretava  ab  forsa  contra’l  seu 
pit  descarnat. 

Després  va  posarse  à  caminàr  ab  pas  in¬ 
segur,  de  borratxa.  Y  mentres  marxava  tot 
tambalejantse,  vaig  sentir  qu’ella,  la  vensu- 
da,  mormolava  paraulas  incoherents  contra 
l’amor,  aquell  amor  qu’ella  avans  tant  ha¬ 
via  sentit,  y  contra  la  humanitat ,  aqueixa 
humanitat  que,  no  atenentla,  l’havia  portada 
al  estat  miserable  en  que’s  trobava...  y  con¬ 
tra  tot. 

Alfons  Sans  y  Rossell. 


CONFIDENCIAS 

— Tu  m’ho  has  dit  moltas  voltas:  dos  ena¬ 
morats  no  son  pas  dos;  que  si  d’enamorats 
ho  son  de  veritat,  arriban  à  confondres  en 
un  de  sol.  Els  goigs. y  las  penas  d’abdós  se 
unifican  d'aytal  manera,  que’ls  senten,  un  y 
altre,  ab  la  mateixa  intensitat  y  forsa.  Aixis 
vuy,  donchs,  dirtho  tot;  esplicarte  las  més 
lleugeras  sensacions  que  tu  no  pots  coneixe 
ni  endevinar  pel  brill  de  mos  ulls  ni  per  las 
conmocions  que  las  exteriorisan,  perque  las 
sento  aqueixas  sensacions  quan  estich  sola, 
quan  jo  parlo  ab  mi  mateixa;  y  à  mi  ma¬ 
teixa’m  dich  cosas  tan  hermosas,  que  voldria 
guardarlas,  pera  tornarlas  à  dir  quan  tu’m 
parlas  tan  dolsament. 

Tu  ho  has  de  saber  tot,  perque  tu  ets  jo 
mateixa,  y  jo  soch  tu;  y  ho  vuy  ser  tant,  que 
penso  per  qué  Deu  ens  ha  donat  un  pensa¬ 
ment  amagat  que  queda  dintre  d’una,  y  no’s 

traslluheix  al  defora,  y  per  qué’ns  ha  donat 
uns  ulls  que  no  poden  sondejar  ah  son  mi¬ 
rar  els  recons  més  amagats  del  pensament  y 
del  cor. 

Aquesta  separació  tan  remarcada  entre 
tots  y  cada  un  dels  individuus,  me  pesa;  y 
voldria  salvaria  entre  tu  y  jo,  y  no  puch;  no 
puch,  encara  que  ab  mas  paraulas  puga  es- 
plicarte  mon  sentir  y  mon  pensar;  peró  no 
puch  ferho  tal  com  ho  sento  y  ho  penso, 
perque  jo  voldria  que  tu  vegessis  cóm  aquests 
pensaments  venen  fins  à  mi;  qu’aixó  no  t’ho 
puch  dir;  sols  sé  que  venen  pensant  en  tu. 
Hi  penso  tant!... 

Tenia’l  mirall  devant.  Aquell  mirall  que 
tant  estimo  (aixó  ja  ho  sabs),  y  devant  d’ell 
m’entretenia  mirantme  y  pensant  cóm  deus 
mirarme  tu;  y  volia  fer  de  mos  ulls  els  teus 
pera  veure  quin  goig  es  el  que  tu  sents  mi¬ 
rantme...  y  no  ho  lograva;  sempre  era  jo 
que’m  mirava  à  mi  mateixa...  Y  devian  pas¬ 
sar  horas,  perque  sentia  que  la  son  me  ron¬ 
dava  y  m’apretava  dolsament  las  parpellas. 
Jo  anava  aclucant  mos  ulls  fins  à  tancarlos, 
y  llavors  somreya  gojosa,  sentint  un  dols 
benestar  que  invadia  tot  mon  cos...  Y  m’en- 
trà’l  desitj  de  veurem  ab  els  ulls  closos  y  ab 
posat  somrihent  com  si  somniés  cosas  dolsas; 
y  no’m  podia  veure;  era  inútil  tot  esfors... 
^Veritat  que  soch  tonta? 

Vareig  probar  d’obrir  un  xich  els  ulls; 
peró  no’m  veya  dormida...  y  vaig  plorar 
perque  no  sé  si  soch  hermosa  dormint.  M’ho 
vols  dir  tu  si  dormint  soch  hermosa? 

— Sempre  ho  ets.  {Y  vas  plorar? 

— Si,  vaig  plorar;  y  ben  enutjada  vareig 
obrir  els  ulls,  ben  oberts;  vareig  encendre’ls 
altres  llums  del  costat  de  mon  estimat  mi¬ 
rall,  y  vareig  fer  forsa  posturas  davant  d’ell, 
ab  l’intent  de  triarne  una,  la  millor,  pera 
fértela  y  agradarte  més... 

— Tonteta. 

— Y’m  sentia  anguniosa  perque  no’n  tro¬ 
bava  cap  que’t  pogués  agradar,  y  llavors,  en 
comptes  de  triar  la  postura  més  bonica,  va¬ 
reig  probar  y  buscar  pera  trobar  la  menos 
lletja... y’n  vareig  trobar  una... ^veus?  Aques¬ 
ta.  Els  ulls  aixís,  mitj  cluchs,  mirante  dolsa¬ 
ment;  els  llabis  mitj  oberts...  ^veus?  Decan¬ 
tats  cap  aqui,  somrihents...  ^Veritat  qu’es  la 
menos  lletja  de  postura? 

— Qu’ets  nena! 


— Després  me  vaig  sentir  cansada  y  opri¬ 
mida,  y’m  vaig  desfer  el  cos...  cveus?  Com 
que’s  corda  per  aqui,  al  costat,  desseguit  va 
estar.  Qué  bé  vaig  quedar!... 

Vaig  sentirme  altra  volta  anguniosa,  y  me’l 
vaig  treure’l  cos.  Els  brassos  me  quedaren 
despullats...  El  pit  lliure... 

cM’escoltas?...  Que  t’estimo! 

— Digas,  digas- 

— Vaig  respirar  ab  un  dalit!  Me  vingué 
desitj  d'abrassar...  y  tu  no  hi  eras! 

Tota  la  roba’m  feya  nosa  y  no  m’hi  vaig 
pensar...  Y  tot  m’anà  engorronint,  y  tot... 
afora! 

Llavors  vaig  obrir  més  las  aixetas  dels 
llums  per’iluminar  més  el  mirall...  y...  ja  es- 
tavan  totas  ben  obertas. 

No  gosava  mirarme.  Després,  poch  à  poch, 
vaig  fixar  els  ulls  al  mirall  y...  quin  pensar 
en  tu!  Quin  anyorarte!  Peró  t’anyorava  ab 
un  anyorament  estrany,  no  pas  com  el  d'al- 
tras  vegadas... 

(No  m’escoltas?  No  dius  res... 

—Qu’ets  boja!... 

— Y’m  vaig  adormir  ab  tots  els  llums  en¬ 
cesos.  Quina  hermosa  nit! 

Al  ser  dia  vaig  fer  memòria,  y’m  vaig  re¬ 
cordar  que  tu  no  havías  vingut.  Els  llums 
eran  encara  tots  encesos.  Vaig  apagarlos; 
vaig  pensar  altra  volta  ab  tu,  y’m  vaig  tirar 
la  bata  al  demunt...  Mira  que  soch  boja:  ho 
vaig  fer  tot  pensant...  (soch  ben  vanitosa)... 
tot  pensant:  «Els  tresors  se  guardan».  Y’m 
vaig  tapar  ben  tapadeta ,  tot  esperante.  — 

Joseph  M.a  Folci-i  y  Torres. 


TEATRES 

ROMEA 

La  neboda. 

Un  nen  de  catorze  anys,  poeta  incipient, 
que’s  posés  à  escriure  comedias,  no  ho  faria 
ab  més  candor  que  don  Teodor  Baró,  ni  ab 
més  pobresa  d’ingeni  ni  ab  més  puerilitat  de 
recursos.  Sembla  talment  qu’hagi  volgut  dei¬ 
xar  demostrada  aquella  veritat  (que  per  fortu¬ 
na  té  honrosas  excepcions),  segons  la  que’ls 
homes,  al  entrar  ab  dignitat  més  ó  menys  se¬ 
rena  pels  boyrosos  camins  de  la  senectut, 
perden  progressivament  la  seva  imaginació, 
ferma  y  exuberant  un  dia,  y’s  complauhen 
altre  cop  ab  las  impresions  senzillas  é  inco¬ 
herents,  encara  que  no  tan  espontanias,  que 
els  captivavan  en  sa  ditxosa  infantesa.  En 
una  paraula:  tornan  à  ser  nens;  peró  nens 

de  pell  arrugada  y  de  pensa  molla  é  indecisa. 

En  Teodor  Baró,  com  autor  dramàtich,  à 
cada  nova  obra  dona  un  pas  enrera,  pel 
cami  de  sa  infantesa;  y  aquest  pas  enrera  es 
tant  més  sensible  y  perillós  per  ell,  quan  el 
públich  qu’es  qui  ha  d'aguantarlo  y  judicar- 
lo,  no  està  obligat  à  contemplacions  y  consi¬ 
deracions  qu’en  la  vida  privada’s  llegitiman 
per  la  pietat  y  amor  al  pròxim,  ab  el  natural 
respecte  à  la  vellesa.  El  públich  es  sempre 
jove  y  sempre  va  endevant.  Per’xó  aqueixos 
salts  enrera  no  ja  sols  el  desorientan,  sinó 
qu’apenas  se’ls  explica  y  may  els  perdona. 

Tant  es  aixis,  que  fins  un  públich  tan  clàs 
sich  y  rutinari  com  elde’Romea,  s’escolta 
obras  com  La  neboda  ab  una  certa  distracció 
y  cansanci  que  s’acostan  molt  al  aburriment 
y  à  l’angunia  enervadora. 

En  La  neboda ,  la  puerilitat  y  la  xabacane- 
ria  son  els  caràcters  predominants.  Puerili¬ 
tat  en  la  tendencia  ó  fi  moral  de  l’obra  y  en 
el  desenrotllo  del  argument;  xabacanería  en 
els  recursos  escénichs  y  en  el  llenguatje. 
Efectivament:  tota  la  llissó  moral,  que  per 
altra  part  no’s  determina  en  una  exemplari¬ 
tat  contundent,  se  reduheix  à  fer  notar  lo  ex¬ 
posat  qu’es  en  qui  ha  tingut  de  trevallar 
pera  guanyarse  la  vida,  agafar  pretensions  y 
despreciar  al  humil.  Tenir  orgull,  ó  fums, 
com  vulgarment  se  diu,  quan  «s’han  cusit 
camisas  à  tres  pessetas  la  dotzena  posanthi 
fil  y  agullas»,  es.  un  pecat.  Aqueix  principi 
de  moral  casulana  que  seria  propi,  no  ja 
d’un’obra  moderna,  sinó  d'una  senzilla  faula 
pera  us  d’infants,  ó  d’una  comedieta  pera 
representarse  en  els  colegis,  ens  la  serveix 
en  Baró  molt  diluhida  en  sa  grollera  co¬ 
mèdia. 

L’argument  (que  comcretarém  en  .pocas 
paraulas  perque  no  se’ns  digui  qu’exagerém 
al  calificarlo  de  pueril)  se  reduheix  à  lo  se¬ 
güent: 

Una  senyora,  la  qu’havía  cusit  camisas  à 
tres  pessetas,  etc...  per  casualitat  s’ha  tornat 
viuda  y  fabricanta  rica,  y  té  un  fill  enteni- 
mentat  que  s’enamora  y’s  vol  casar  ab  una 
trista  botiguereta,  à  pesar  dels  fums  de  la 
seva  mamà.  Pera  distréurel  se  l’emporta  à 
un  poble  lluny  de  ciutat,  y  dona  la  casua¬ 
litat  qu’en  aqueix  poble  hi  viu  un  metje  en¬ 
cara  fadri  y  de  bon  veure  qu’ha  sigut  tot  un 
general  de  sanitat  militar.  Per  una  casualitat 
extranya,  aquest  general,  que  s’havia  retirat 
al  poble  rendit  y  afadigat  després  de  mil 
campanyas,  al  veure  à  donya  Maria,  à  qui 
per  casualitat  feya  cocos  quan  era  jove,  li 
entran  ganas  de  casarshi.  Y  ella,  per  ca¬ 
sualitat.  no  diu  que  no.  Per  un’altra  casua¬ 
litat  separada,  la  botiguereta  qu’  estima  ’l 
seu  fill,  es  neboda  d’aqueix  metje,  y  per  ca¬ 
sualitat  (aquesta  ja  més  natural  després  de 
l’anterior)  la  neboda  ve  ab  son  pare  à  passar 
uns  días  en  companyia  del  tío  metje-general. 
Donya  Maria  que,  per  casualitat,  no  coneix 


à  la  botiguereta,  per  casualitat  troba  simpà¬ 
tica  à  la  neboda  y...  veusaqui  cóm,  després 
de  moltas  altras  casualitats  secunda'rias,  per 
una  casualitat  suprema  tot  s’arregla  casant- 
se  la  viuda  ab  el  metje-general,  la  neboda 
botiguera  ab  el  fill  de  la  viuda,  y  l’assistent 
embustero  y  andalús,  ab  la  cuynera  xerrayre 
d’Altafulla. 

Tot  aixó,  que  ben  desenrotllat  podria  dar 
lloch  à  una  passadora  comèdia  de  costums, 
à  pesar  de  sa  vulgaritat,  ens  ho  serveix  l’au¬ 
tor  solzament  apuntat  en  una  acció  diluhida, 
sense  que’ls  personatjes  principals  adqui¬ 
reixin  el  relléu  degut,  ni’ls  sentiments  que’ls 
agitan  s’exteriorisin  ab  la  intensitat  necessà¬ 
ria.  En  cambi’ls  personatjes  secundaris  com 
la  Tuyas,  l’Antonia,  en  Nando  y’l  senyor 
Tabayas,  apareixen  contínuament  sobre  la 
escena  xerrant  pels  colzes  y  trencant  l’acció 
fins  al  punt  de  que  aquesta  apenas  logra  in¬ 
teressar  al  públich. 

Menos  mal  si  aqueixas  escenas  incidentals, 
per  sa  gracia,  originalitat  y  finura  logressin 
excitar  la  riallera  del  públich,  com  ho  lo- 
gran  à  voltas  els  autors  cómichs  d’ingeni 
espontani.  Alashoras  es  fàcil  consolarse  ab 
allò  de  à  falta  de  pan  buenas  son  tortas.  Mes 
els  recursos  cómichs  d’en  Baró,  se  ressenten 
sempre  de  mal  gust  y  falta  d'espontaneitat. 
Tal  succeheix,  per  ejemple,  ab  las  mentidas 
del  assistent,  que  recordan  las  d’un  perso- 
natje  de  El  octavo  no  mentir,  ab  alló  del  ram 
en  que  hi  ha  caygut  rapé  y  fa  estornudar  à 
tothom,  ab  cap  mica  de  verosimilitut,  y  ab 
el  trabucar  continuo  del  nom  del  senyor  Ta¬ 
bayas,  que  sobre  ser  un  recurs  ja  gastadis- 
sim,  l’emplea  l’autor  ab  una  insistència  ve¬ 
rament  desesperadora. 

La  execució,  sense  resultar  un  prodigi,  va 
sortir  ben  arrodonida,  tenint  en  compte  que 
no  hi  ha  en  l’obra  cap  paper  de  lluhiment. 
Sobressortiren  la  senyora  Monner  y’l  senyor 
Manso;  abdós  sempre  serens  é  impertorba¬ 
bles,  treuhen  efectes  mitj  de  bona  lley.  La 
senyora  Sala,  vestint  ab  cursileria  ben  pròpia 
del  personatje,  va  dir  discretament  son  pa¬ 
per,  lo  mateix  que  la  senyora  Clemente,  à 
pesar  de  que’l  paper  de  Ramoneta,  qu’es  ca¬ 
si  bé  d’ingenua,  no  sigui  prou  apropiat  pera 
sas  facultats.  Els  senyors  Goula  y  Fuentes 
ajustadament  desinvolts.  El  senyor  Soler  va 
ferundon  Anselm  excelent,yla  senyora  Mun- 
tal  y’is  senyors  Santolaria  y  Olivé,  no  desen¬ 
tonaren  el  quadro.  En  cambi  hem  de  fer  una 
excepció  pel  senyor  Capdevila.  Aquest  ac¬ 
tor,  sens  dubte  fa  massa  cas  d’una  part  del 
públich  que  riu  sas  gracias  avans  d’obrir  la 
boca.  Se  pren  unas  llibertats  en  escena  y’s 
val  d’uns  recursos  de  tan  mal  gust,  que  son 
més  propis  d’un  clown  que  d’un  actor  serio. 
El  paper  de  Tabayas,  ja  ridícul  de  sí,  el  con¬ 
verteix  en  caricatura  vulgar.  El  trabucar  pa¬ 
raulas  y  tergiversar  conceptes,  se  pot  fer  ab 
art  y  delicadesa,  y’s  pot  fer  també  sense  solta 

y  carregant  la  nota  còmica  fins  arribar  à  lo 
xabacà.  ^Creu  per  ventura’l  senyor  Capdevila 
que’l  portar  ulleras  negras  implica  tenir  de 
jugar  à  puput  desseguit  que’s  troba  ab  molta 
gent?  Ens  dol  moltissim  haver  de  fer  aques- 
tas  reflexions,  perque  (y  això  fa  que  insistim) 
estém  convensuts  que’l  senyor  Capdevila  té 
magníficas  condicions  d’actor  cómich,  y  es 
una  verdadera  llàstima  qu’ab  las  sevas  exa¬ 
geracions,  aqueixas  qualitats  se  converteixin 
en  defectes  y  vicis  que  à  la  llarga'l  faran 
insoportable  fins  pel  mateix  públich  qu’avuy 
tant  l’exalta. 

Emili  Tintorer. 


NOVAS 

L’agrupació  artística  «Teatre  íntim»,  do¬ 
narà’l  día  18  del  actual,  una  representació 
unica  del  hermós  drama  en  5  actes  de 
Alphonse  Daudet,  ab  música  d’escena  y 
chors  de  Georges  Bizet,  L' Arlesiana  (traduc¬ 
ció  catalana  de  A.  Brugada).  Hi  pendrà  part, 
ademés,  la  orquesta  de  la  «Societat  Filarmó- 
nica»,  dirigida  per  son  mestre  M.  Crick- 
boom,  y’is  chors  de  «Catalunya  Nova»,  baix 
la  direcció  del  mestre  D.  Mas. 

Pels  días  30  del  corrent  octubre  y  3,  5  y  7 
del  vinent  novembre,  estàn  anunciadas  al 
teatre  de  Novetats,  las  quatre  únicas  funcions 
que  donarà  à  Barcelona  la  gran  actriu  Eleo- 
nora  Duse  ab  sa  companyia  dramàtica.  Las 
obras  que  posarà  en  escena  son  las  següents: 
La  signora  delle  Camelie  y  La  moglie  di 
Claudio ,  d’en  Dumas,  fill;  La  Gioconda ,  d’en 
Gabriele  d’Annunzio  (nova  à  Barcelona),  y 
La  seconda  moglie ,  d’en  Pineiro. 

Conforme  anunciarem,  el  30  del  passat 
septembre’s  celebrà  la  vetllada  literaria  mu¬ 
sical  en  honor  del  difunt  mestre  en  Francisco 
Laporta. 

S’executaren  varias  escullidas  obras  de 
dit  mestre,  que  foren  molt  aplaudidas  per 
la  nombrosa  concurrència  qu’assistí  al  acte. 

El  periódich  Lo  Teatre  Catalans  endressa 
caritativament  un  article  que’s  titula  Proja- 
nació ,  prenent  peu  d’un  trevall  insertat  en 
aquestas  columnas  baix  el  mateix  epigraf,  y 
firmat  per  en  Xavier  Viura. 

L’articulista,  senyor  U.  C.  B.,  califica  de 
«farsa  novelesca  desbaratada  »  el  trevall  en 
qüestió, y  fa  notar  à  la  direcció  de  Joventut 
la  conveniència  de  no  estampar  profanacions 
semblants  en  las  columnas  d’aquesta  revis¬ 
ta,  à  fi  de  que  la  mateixa  no’s  pugui  may 
confondre  ab  certs  periódichs  desacreditats 
als  ulls  de  las  personas  de  bon  sentit. 

Deixant  de  banda’ls  lapsus  literaris  que 
senyala  ab  excés  de  zel,  contestarém:  Que 
l’aludit  trevall  d’en  Viura  estava  inspirat,  à 


nostre  entendre,  en  una  idea  noble,  elevada, 
y  digna  del  major  respecte.  En  ell  no  s’ofe¬ 
nia,  com  pretén  l’articulista,  à  cap  prelat  ve¬ 
rament  virtuós,  sinó  que's  fuhetejava’l  mal 
exemple,  la  vanitat  ab  capa  de  mansuetut,  la 
disfressa  sacrílega  del  vici.  No  era’l  venera¬ 
ble  apòstol  cristià  qui’n  sortia  malparat,  sinó 
el  superb  sacerdot  de  Baal,  ó’l  faritzéu  in¬ 
digne,  y  tant  com  indigne,  hipòcrita. 

«  Ay  de  vosaltres,  faritzéus,  perque  os 
agrada  ocupar  els  primers  llochs  en  la  syna- 
goga,  y  ésser  saludats  en  públich!»  Aixis 
parlà’l  Just  segons  la  Escriptura.  Y  encara 
que’l  nostre  periódich  no  ve  dedicat  à  la  pro¬ 
paganda  catòlica,  no  per  aixó  menyspreuha 
las  ocasions  d’enaltir  las  sentencias  del 
Evangeli  qu’han  d’ésser  consideradas  com 
espill  de  veritat. 

Y  aixó  es  lo  que’ns  aconsella  l’articulista: 
que  procedim  sempre  ab  veritat...  y  que  res- 
pectém  las  gerarquías.  Si:  la  Veritat  la  res- 
pectarém  sempre.  En  quant  à  las  gerarquías, 
segons  y  cóm.  Per  ésser  sols  tals  gerarquías, 
maybUna  entitat  qualsevol  no  es  respectable 
sinó  ab  el  ben  entés  de  que  desempenyi  sa 
misió  dignament.  No  combatém  may  per 
gust  à  cap  individualitat  determinada,  que 
aixó  es  mesquí  y  es  trist;  peró  combatém  el 
mal  que  resideixi  en  ella.  Tampoch  acatém 
à  ningú  perque  sia,  per  exemple,  magistrat, 
general,  ó  bisbe,  sinó  per  ésser  bon  bisbe, 
bon  general  ó  bon  magistrat.  No  son  las 
institucions  humanas  las  qu’han  de  regular 
nostres  actes  en  la  vida  de  flaquesas  que  vi¬ 
vim,  sinó  la  conciencia  del  bé  absolut,  única 
font  de  vida  sana. 

Aquesta  es  la  moral  de  Joventut.  Per  lo 
demés...  no  som  innovadors ,  com  diu  l’arti- 
culistaúot  alabantnos  ínmerescudament:  som 
amants  de  la  justícia  y  de  la  bellesa  elevadas 
à  son  grau  més  pur,  en  totas  las  manifesta¬ 
cions  del  cor  y  de  la  pensa.  Si  aixó’ns  fa 
semblar  exagerats,  tal  vegada  es  més  culpa 
dels  altres  que  nostra,  donchs  la  bona  fe  ab 
que  procedim  es  evident.  Despreciém  els 
atachs  grollers  qu’engendran  las  malas  pas¬ 
sions.  Suposarnos  à  nosaltres  capassos  de 
tals  atachs,  indica  que  se’ns  desconeix,  in¬ 
dica  una  alarma,  y  aqueixa  alarma,  sobre 
tot,  revela  pobresa  d’esperit.  Perdi  cuydado 
l’articulista:  Joventut,  que  à  pesar  dels  pe- 
sars  té  ideas  y  creencias  propias,  no  resul¬ 
tarà  may  una  «  sanfayna  » ,  ni  un  «  tutti  colo- 
ri»,  encara  que  publiqui  trevalls  de  ben  di¬ 
ferents  y  fins  oposadas  tendencias.  No  tothom 
pot  ferho  ab  el  cor  obert  com  nosaltres,  que 
ens  ateném  sempre  à  lo  escrit  en  nostre  pro¬ 
grama  y  publicat  en  nostre  primer  número; 
aixó  es:  no  som  ni  una  iglesia,  ni  una  cape¬ 
lla,  ni  un  definitori,  ni  una  secta,  ni  un  par¬ 
tit,  ni  tan  sols  una  escola. 

La  Direcció. 


Fidel  Giró,  impressor.  —  Carrer  de  València,  31 1. 

Teatre  y  la  Música  en  la  Exposició  de  Paris,  per 
Joaquim  Pena.— Un  vol  per  la  Cerdanya  francesa, 
per  J.  Delpont.— Novas. 


VANITAS  VANITATUM...  (i) 

Ja  la  tenim  la  malaltia  à  casa  nostra;  ja  la 
tenim  la  terrible  plaga  qu’ha  invadit  à  una 
gran  part  de  la  classe  industrial  de  nostra 
terra;  ja  tenim  industrials  qu'enrahonan  per 
enrahonar,  industrials  xerrayres...  Fins  fa 
poch  temps  dita  classe  se’n  havia  escapat 
d’aqueix  mal. 

Avans  tan  sols  enrahonavan  sense  solta  ni 
volta,  pera  darse  à  coneixe,’ls  fabricants  fan- 
toches  de  la  política  qu’aspiravan  à  càrrechs 
públichs  més  ó  menys  gratuhits,  y’is  que, 
possehint  més  que  regular  fortuna,  passavan 
per  tot  ab  tal  de  poder  posar  en  sas  tarjetas 
Diputada  à  Cortes ,  ó  bé’ls  que  volían  aquests 
càrrechs  pera  treuren  tot  lo  such  possible. 
Ara  no;  ara,  fins  els  fabricants  que  no  pen- 
savan  en  altra  cosa  qu’en  trevallar  y  anar  mi¬ 
llorant  sa  fàbrica  y  fer  creixe  sa  fortuna,  y 
ni  tan  sols  desitjavan  un  lloch  en  las  Consul- 


(i)  Escrit  tenint  à  la  vista  l’article  Crisis  fabril ,  pu¬ 
blicat  al  Noticiero  del  día  3,  edició  de  la  nit. 


tiva  y  Directiva  del  Foment,  s’han  tornat  xer¬ 
rayres.  Avans,  entre  moltas  y  bonas  quali¬ 
tats,  una  d’ellas  enrahonar  poch,  teman  gran 
part  dels  industrials  de  nostra  terrals  defec¬ 
tes  de  ser  bastant  ignorants,  bon  xich  hipócri- 
tas  y  molt  interessats;  ara  se’ls  hi  pot  afegir 
que  son  massa  enrahonadors  ó  boca-molls. 

Sobre  la  crisis  industrial  havian  dit  un 
sens  nombre  de  vulgaritats,  tonterías  y  bes- 
tiesas,  desde’l  senyor  president  del  Consell 
de  ministres,  diputats,  senadors,  empleats, 
etc.,  etc.,  fins  als  critichs  y  filosops  bonmar- 
ché.  Jo  ho  trobava  molt  natural,  per  més 
que’ls  governants  me  feyan  cert  fàstich,  ab 
sas  pretensions,  son  orgull  y  sa  tonteria  inna¬ 
ta.  Mes  al  llegir  que  molts  industrials  d’aquí 
parlan  de  la  qüestió  sense  tenirla  prou  es¬ 
tudiada,  deixantse  interviewar  pel  primer  pe¬ 
riodista  qu’arriba,  la  sensació  qu’experimen- 
to,  diria  qu’es  de  llàstima  y  compassió. 

Y  tot  aixó  ho  han  fet  pel  gust  de  veure  son 
nom  y  sas  opinions  en  lletras  de  motllo  en  un 
periódich  de  gran  circulació!...  Lo  que  pot 
la  vanitat!...  Estich  ben  cert  que  si’ls  hi  ha¬ 
guessin  dit  que  posarían  las  opinions  sense’l 
nom,  haurían  callat,  qu’es  lo  que  devían  ha¬ 
ver  fet.  Per  aixó  felicito  als  senyors  C.  y  C.: 
per  sa  modèstia,  no  per  lo  que  diuhen. 

Que’ls  industrials  se  reunissin  al  Foment 
y  allí  exposessin  las  sevas  opinions,  sense 

discursejar,  ni  permetre  la  entrada  à  certa 
part  del  públich  qu’al  endemà  posa  als  pe- 
riódichs  las  opinions  emesas  ab  noms  y  ape- 
llidos,  ho  trobava  just  y  llohable.  Però  que, 
no  contents  ab  parlar  allí  en  to  oratori  y  es¬ 
perar  al  endemà  pera  llegir  l’extracte  de 
son  discurs  à  sa  muller  y  descendencia,  y 
rebre  las  felicitacions  d’amichs  y  coneguts, 
s’entretinguin  en  deixarse  interviewar ,  ja  no 
ho  trobo  serio  més  qu’en  molt  pochs  cassos. 
Al  ferho,  s’exposan  à  la  critica  del  públich, 
que  té  dret  à  exigir  que  no  diguin  vulgari¬ 
tats,  ni  enrahonin  sense  solta,  sinó  qu’expo- 
sin  opinions  fillas  d’un  veritable  estudi,  y  ab 
complert  coneixement  de  causa. 

Però,  no:  lo  qu’ells  necessitan  es  tan  sols 
que’l  món  sàpiga  que  dins  d’un  fabricant  hi 
ha  un  gran  estadista,  y  que  si  ell  fos  govern! ... 

Qu'aixó  ho  fes  don  Joan  Ferrer-Vidal  y 
Soler,  qu’es  home  públich,  y  autor  dramà- 
tich,  y  orador,  y  diputat;  qu’es  partidari  de 
curar  la  grave  malaltia  de  la  Indústria  Cata¬ 
lana  ab  cataplasmas  de  farina  de  llinosa  y 
no  d’atacar  directament  al  mal...  està  bé;  per- 
que  ja  som  molts  els  que  considerém  à  don 
Joan  com  un  gran  estadista,  més  que  com  à 
fabricant. 

Qu’ho  fes  el  senyor  Passarell,  vispresident 
del  Foment,  qu’ara  fa  de  president  d’un  mo- 
do  llastimós  al  meu  pobre  entendre,  no  esta¬ 
ria  mal,  puig  deu  justificar  l’exercici  de  son 
càrrech  y.  fer  mèrits  per’arribar  à  ser  un  Puig 
y  Saladrigas,  Sellarés  ó  altres  de  tan  elevada 
categoria. 

Peró’ls  demés!...  Ab  aquests  no  hi  passo, 
donchs  els  creya  formals.  Més  ben  dit:  me 
creya  que  no  parlarían,  ó  qu’en  el  cas  de  sen¬ 
tir  tan  forta  necessitat  d’enrahonar  que’ls  hi 
hagués  de  sobrevenir  una  malaltia,  si  ho  fe- 
yan,  haurían  dit  cosas  més  ben  ditas. 

Al  senyor  Rahola  tenim  dret  à  exigirli  (ja 
qu’es  home  de  talent  y  estudiós),  que  quan 
enrahoni  ,  malgrat  sia  «Secretari  del  Fo¬ 
ment»  ho  fassi  bé,  y  que’ns  digui  quelcom 
més  que  no  que  para  evitar  la  crisis  impóne- 
se  este  dilema:  ó  limitar  la  producción  6  au- 
mèntar  el  consumo.  Tenia  obligació  de  dir 
més,  ó  si  no  càllar,  puig  lo  qu’ha  dit  no  pas¬ 
sa  d’una  vulgaritat  gran. 

Als  que  parlan  de  la  pèrdua  de  las  colo- 
nias  com  à  mercats,  se’ls  hi  pot  dir  que  to¬ 
thom  ho  sab  y  ho  sabia ,  encara  qu’alguns  l’any 


passat  s  havían  fet  ilusions  qu:han  fugit  dei 
xantlos  ab  la  boca  badada.  Pera  dir  això  110 
valia  la  pena  de  fer  embrutar  quartillas  con¬ 
testant  las  preguntas  del  reporter. 

Lo  que  m’ha  agradat  més  de  tot  es  lo  qu’ha 
dit  el  senyor  Muntadas,  que  suposo  deu  ser  el 
de  «La  Espanya  Industrial»:  Para  acabar  la 
crisis,  han  de  desaparecer  los  industriales peque- 
iios.  Jo  sí  que  la  he  feta  bona!  Me  vaig  riu¬ 
re  d’en  Silvela  quan  al  tractar  de  la  crisis 
va  dividir  als  fabricants  com  els  diputats  de 
la  Convenció,  los  de  la  montana  y  los  de  la 
llanura  ( 1 ),  pera  dir  que  à  la  cuentas  baralla- 
van,  y  ara  vosté  me’ls  divideix  en  grossos  y 
petits,  y  vol  esborrar  à  n’aquests  últims  del 
mapa!  íNo  li  fan  llàstima?  Ja  es  mania’l  di¬ 
vidir  ó  classificar  als  fabricants  en  grupos 
impossibles,  com  feya’l  doctor  Bas,  catedrà- 
tich  de  Dret  politich,  qu’ho  tenia  de  dividir 
y  classificar  tot !  En  ell  era  perdonable,  puig 
constituhia  una  verdadera  debilitat  seva.  Po¬ 
bre  home!  Lo  que  voldria  saber  son  els  ter¬ 
mes  de  la  divisió,  y  que’m  diguessin  quàn 
à  un  industrial  se  li  pot  dir  gran ,  y  quàn  se 
li  té  que  dir  petit.  (Y  per  qué  se’n  tenen  d’a¬ 
nar  aquests?  qui  hi  guanyaria  ab  aíxó, 
fora  dels  grans  fabricants?  Estich  segur  que 
molts  d’aquests  no  pensan  com  dit  senyor. 
També  fora  curiós  saber  cóm  ho  hem  de  fer 
pera  tréurels  als  petits,  perque  si  realment 
sens  ells  la  industria’s  salva,  crech  necessari 
y  urgent  que  tots  hi  ajudém  à  sa  desaparició, 
com  obra  nacional. 

Es  mania  la  dels  nostres  burgesos  (y  en 
aquesta  classe  hi  conto  tots  els  barcelonins 
sense  gayres  excepcions),  que  desseguida  que 
tenen  quatre  quartos,  ó  una  casa  de  comers 
regular,  ó  fan  anar  cent  telers  ó  quatre  mil 
púas,  etc.,  etc.,  ja  volen  entendre  de  tot  sens 
estudiar,  exercint  defilosops,  crítich,  literats, 
músichs  y  estadistas  de  café  ó  de  salons 
de  cassino. 

En  tot  lo  dit  no  hi  ha  altra  intenció  que  fer 
veure’l  paper  ridícul  que  desempenyan  els 
que,  guiats  per  la  vanitat,  parlan  de  lo  que 
no  entenen  ó  no  coneixen  prou.  Si  algú’s 
molesta  ab  lo  qu’he  dit,  pensi  que  son  las 
gangas  de  ser  home  públich,  y  que  tot  just 
som  al  comensament. 

Trinitat  Monegal. 


(1)  Novas  de  Joventut,  ntím.  33. 

TEORIA  DE  LA  MUSICA: 

HUCH  RIEMANrN 

I 

Tractat  d’armonía. 

Vaig  à  exposar  als  músichs  y  als  que’s  de- 
dican  al  estudi  de  l’armonia,  un  nou  trac¬ 
tat  qu’ha  produhit  à  Alemanya  y  produhirà 
per  tot  ahont  se  conegui  una  verdadera  revo¬ 
lució  en  matèria  musical.  Huch  Riemann 
s’anomena  l’home  privilegiat  qu’ha  portat  à 
un  nivell  desconegut  fins  ara  la  ciència,  his¬ 
toria,  estètica  y  pràctica  de  la  música,  resu¬ 
mint  y  desenrotllant  d’un  modo  maravellós, 
llógich  y  convincent,  las  teorias  de  Zarlino, 
Tartini,  Rameau,  Helmoltz,  etc.,  sobre  har¬ 
monia,  posantlas  en  pràctica  y  formantne  una 
serie  d’obras  que  no  podràn  deixar  de  coneixe 
tots  els  que’s  dediquin  seriament  al  estudi  de 
la  música. 

L’amplitut  dels  seus  coneixements  l’ha  dut 
à  tractar  à  fondo  de  la  historia  tant  general 
com  especial  de  la  música,  de  la  notació,  teo¬ 
ria  del  ritme,  de  harmonia,  contrapunt,  fuga, 
composició,  del  anàlisis  de  las  formas  musi¬ 
cals,  del  fraseig  (en  aquest  ha  fet  un  grandiós 
descubriment),  de  la  estètica,  de  la  ense- 
nyansa  del  piano,  etc.,  publicant  un  número 
de  tractats  que  donaràn  una  empenta  inmen- 
sa  al  desenrotllo  del  art  musical  modern. 

Dugas  mostras  bastaràn  pera  donar  à  co- 
neixe’l  talent  privilegiat  d’en  Riemann,  à  sa¬ 
ber:  un  resúm  lo  més  concis  possible  del  seu 
tractat  d'armonia,  y  una  explicació  dels  sig¬ 
nes  empleats  en  sas  edicions  frasejadas,  de  las 
que  m’ocuparé  en  mon  pròxim  article.  Escu- 
lleixo  aauestas  dugas  materias,  perque  las 
crech  altament  interessants  pels  que’s  dedi- 
çan  al  estudi  de  la  música  à  Barcelona. 

Entrém  en  matèria,  fent  avans  la  distinció 
qu’existeix  entre  la  teoria  antiga  de  harmo¬ 
nia  y  la  moderna.  La  teoria  antiga’s  basa 
principalment  sobre  la  escala, y  entén  per  tòni¬ 
ca' \  so  inicial  y  final  d’aquesta,  formant  els 
acorts  per  la  superposició  de  terceras.  La 
teoria  moderna,  que  no  es  altra  cosa  "que  la 
teoria  de  la  interpretació  dels  acorts  en  el 
sentit  d 'armonías  naturals ,  pren  com  à  tònica 
una  d’aquestas  armonias  naturals  (acort  ma¬ 
jor  ó  menor).  Aquesta  teoria  proba  també 
d’un  modo  general  que  no  existeix  una  escala 
que  correspongui  absolutament  à  h armonía 


d’una  tonalitat,  fins  quan  no  hi  ha  modula¬ 
ció,  d’ahont  se  desprèn  que  tota  discusió  que’s 
volgués  entaular  sobre’l  valor  de  las  dugas 
escalas  menors  (melòdica  y  armónica)  es  ab¬ 
solutament  inútil.  Desde  aquestpunt  de  vista, 
las  escalas  no  son  sinó  tipos  de  moviment  me- 
lódich  entremitj  dels  acorts ,  quin  fi  es  omplir 
els  intervals  de  que’s  compon  un  acort  ab 
notas  cfe  pas. 

Extrany  hauran  trobat  els  que  no  estàn  al 
corrent  dels  avensos  de  la  ciència  musical, 
lo  qu’he  dit  més  amunt,  y  es  el  considerar 
Y  acort  menor  com  armonía  natural.  Donchs 
shl'acort  menor,  al  igual  que’l  major,  s’origi¬ 
na  d’una  serie  d’armónichs  naturals,  ab  la 
distinció  que’ls  del  acort  major  son  els  supe¬ 
riors  y-’ls  del  menor  els  inferiors. 

Encara  qu’aquesta  concepció  del  acort  me¬ 
nor  se  remonti  à  més  de  300  anys  y  hagi  si¬ 
gut  establerta  pel  creador  del  nostre  sistema 
armónicb  modern,  Zarlino  (1558),  y  reno¬ 
vada  pels  principals  teórichs  (Tartini  1754; 
Hauptmann  1853),  no  ha  sigut  posada  en 
pràctica  en  l’estudi  de  harmonia  fins  fa  poch 
per  Oettingue  y  desenrotllada  en  totas  sas 
conseqüencias  per  en  Riemann. 

Passém  à  la  explicació  de  las  armonías  na¬ 
turals ,  majors y  menors.  Si  agafém  una  corda, 
per  exemple,  afinada  en  do  y  la  dividim  per 
la  meytat,  aqueixa’ns  donarà  la  octava  alta: 
la'  tercera  part  de  la  corda’ns  donarà  una 
duodécima  ( 5a  de  la  8a)  etc.,  y  aixis  podém 
anar  dividint  fins  al  infinit.  El  resultat  de 
las  9  primeras  divisions  el  veurém  millor  ab 
un  exemple: 


No  vaig  més  endevant  en  las  subdivisions 
perque’ns  trobariam  ja  en  els  armónichs  de 
segón  ordre  y  perque  la  explicació  d’aquests 
ens  portaria  massa  lluny.  Aquestas  sis  notas 
obtingudas  per  las  subdivisions  de  la  corda, 
las  poden  sentir  simultàniament  els  que  te¬ 
nen  un  oido  fi,  fent  sonar  ab  forsa  en  el  piano 
la  blanca  do  del  exemple  1  a. 

Si  preném  una  corda  afinada  en  mi  (de  so¬ 
bre’l  pentàgrama  en  clau  de  sol)  y  la  doblém, 
obtindrém  la  octava  inferior;  si  la  tripliquém 

ens  donarà  la  duodécima  inferior  (8a  +  f 
etc.,  y  axis  fins  al  infinit.  Exemple: 


Aquests  armónichs  inferiors  qu’acompa- 
nyan  al  so  fonamental  (la  blanca  mi  del 
ex.  2  a)  aixis  com  els  armónichs  supejiors,  no 
son  ordinàriament  perceptibles,  puig  acom- 
panyan  al  to  principal  en  forsa  proporcional 
(problablement  el  segón  armónich  té  i/i  de 
forsa,  el  tercer  ‘/9,  etc.);  es  à  dir,  disminu- 
heixen  en  quadrat  de  la  distancia.  De  tots 
modos,  està  ben  probat  qu’en  circunstancias 
especials  son  perceptibles. 

En  conseqüència,  veyém  nàixer  de  la  serie 
armónica  superior  hacorbmajor,  y  de  la  infe¬ 
rior  l’acort  menor.  També  veyém  que’ls  in¬ 
tervals  del  acort  menor  son  els  mateixos  del 
major  en  sentit  oposat,  puig  l’acort  major  se 
compon  d’una  tercera  major  ( mi)  superior 
y  una  quinta  justa  (sol )  superior ,  y  l’acort  me¬ 
nor  d’una  tercera  major  ( do )  inferior  y  una 
quinta  justa  (la)  inferior.  Exemples: 


Aixís,  donchs,  l’acort  major  y  l' acort  menor 
son  las  PEDRAS  DE  FONAMENT  DE  TOT  L’EDIFICI 
armónich,  y ’ls  acorts  dissonants  son  tan  sols 
modificacions  d’aquestas  dugas  armonías  fo¬ 
namentals. 

Partint  de  la  base  de  que  l’acort  major  se 
deriva  dels  armónichs  superiors,  y’l  menor 
dels  inferiors,  es  natural  qu’aixó  hagi  pro- 
duhit  una  revolució  en  la  numeració  y  nomi¬ 
nació  dels  acorts,  formant  lleys  novas  y  lló- 
gicas  pera  l’armonisació. 

Riemann  no  emplea’l  baix  xifrat  com  se 
feya  fins  ara  en  els  tractats  d’armonía,  qual 
baix  indicava  d’un  modo  insuficient  la  natu¬ 
ralesa  y  significació  dels  acorts,  *fent  del  tot 
impossible  un  anàlisis  verdader  y  clar  fins  de 
las  obras  musicals  més  senzillas.  La  numera¬ 
ció  empleada  per  en  Riemann,  qu’ell  en  diu 
clau  armónica  consisteix  (com  en  el  baix  xi¬ 
frat),  en  els  números  de  i  à  io,  peró’ls  inter¬ 
vals,  en  lloch  de  ser  calculats  desde  la  nota 
baixa,  ho  son  desde  la  fonamental  de  har¬ 
monia  à  que  pertanyen. 

Els  números  alarbs  son  empleats  pels 


acorts  majors,  y’is  romans  pels  acorts  me¬ 
nors;  els  primers  indican  els  intervals  supe¬ 
riors ,  els  altres  els  intervals  inferiors  à  partir 
de  la  fonamental.  La  fonamental  mateixa 
s’indica  senzillament  pel  nom  de  la  nota  (do, 
re,  etc.).  Aixis  la  numeració,  junt  ab  el  seu 
significat,  es  la  següent:  1,  i  fonamental;  2, 
ii  segona  major;  3,  iii  tercera  major;  4,  iv 
quarta  justa;  5,  v  quinta  justa;  6,  vi  sexta  ma¬ 
jor;  7,  vii  séptima  menor;  8,  viu  octava  (s’em- 
plea  per  excepció  després  de  9,  ix,  per  exem¬ 
ple,  en  lloch  de  1,  i);  9,  ix  novena  major; 
io,  x  dècima  major  (excepcionalment  també 
per  comptes  de  la  tercera).  Tots  els  números, 
exceptuant  1,  3,  5  (8  y  10)  ó  i,  iii,  v  (viu  y  x), 
indican  intervals  dissonants. 

Sols  la  tònica,  la  tercera  y  la  quinta  for- 
man  part  integrant  de  harmonia  (major  ó 
menor).  Els  cambis  cromàtichs  dels  intervals 
fonamentals  de  séptima  respectivament  de 
dècima,  enumerats  aqui  dalt,  s’indican  per 
medi  de  sig'nes  especials;  per  exemple,  in¬ 
dica  que’l  interval  s’ha  aumentat  de  mitj  to, 
y  )>  que  s'ha  disminuhit  de  mitj  to,  puig  la 

NOTA  ALMENTADA  Ó  DISMINUHIDA  D’UNTO  No’s 
CONCIBEIX  MUSICALMENT. 

L’acort  major  (armonía  superior)  s’indica 
senzillament  ab  el  signo +,  per  comptes  de 

3;  l’acort  menor  (armonía  inferior)  per  °,  en 
x  1 

lloch  de  in.  De  tots  modos  s’emplea’l  signo  + 


per  oposició  al  °,  ó  quan  alterna  ab  aquest; 
si  no’s  troba  cap  signo,  indica  harmonia  del 
so  donat. 

La  clau  armónica  no  està  lligada,  com  el 
baix  xifrat,  à  la  veu  de  baix,  sinó  que  s’aplica 
à  qualsevulga  veu  y  fins  se  pot  prescindir 
d’una  part  donada,  oferint  al  mateix  temps 
al  deixeble  ocasió  d’apendre  à  escriure  un 
bon  baix,  cosa  que  no  es  fàcil  ab  el  sistema 
antich,  puig,  pel  contrari,  aquest  lliga  contí¬ 
nuament  al  alumne  y’l  dia  que  proba  de  fer 
una  composició  lliure,  se  troba  que  li  es  casi 
impossible. 

Finalment,  Riemannsubstituheix  la  indica¬ 
ció  concreta  de  harmonia  segons  sas  fona¬ 
mentals  (do+  ;  °mi,  etc.),  per  lletras  de  sig¬ 
nificat  més  general,  peró  que  indican  la  fun¬ 
ció  tonal  de  cada  armonía:  T  (tònica),  D  (do¬ 
minant),  S  (subdominant),  ab  el  signo  +  per 
major  y  0  per  menor.  D’aquest  modo  la  signi¬ 
ficació  del  acort  està  deslliurada  de  tota  con- 

sideració  d’elevació  absoluta  dels  sonidos,  y 
dona  medi  excelent  pera  desenrotllar  la  con¬ 
cepció  armónica. 

Passém  à  las  funcions  tonals  de  l'armonía. 
Riemann  determina  las  formacions  dissonants 
y  las  cadencias  rompudas  més  complicadas, 
com  modificacions  més  ó  menos  grans  de  las 
formas  de  la  tres  únicas  armonías  essencials: 
tònica  (T),  subdominant  (S),  y  dominant  (D). 
Aquestas  tres  armonías  son  en  principi  acorts 
majors  en  major  (T+,  S'K  D+  )  ó  acorts 
menors  en  menor  (  °T,  °S,  °D);  la  subdomi¬ 
nant  en  major  pot  ser  un  acort  menor  (  °S )  y 
la  dominant  en  menor  un  acort  major  (  D+). 

Las  formas  dissonants  compostas  de  més  de 
tres  sonidos  de  las  dominants  son:  S6,  D'  y 
Sv“,  Dv| ;  peró  las  formas  de  las  consonancias 
figuradas  que  donan  à  l’armonia  l’aspecte 
d’una  armonía  oposada,  son  encara  més  im¬ 
portants.  S’obtenen  aquestas  darreras  ja  sia 

substituhint  la  5®  per  la  6a  (  ^  )  ó  bé  la  ia  per 

la  contra  segona  (armonías  paralelas:  TP,  Sp, 
Dp.  °TP,  "Sp,  °DP,  y  armonías  de  sensible: 
°S2>,  °T2>,  +Dn<,  etc.);  acorts  qual  notació 
depèn  exclussivament  de  l’armonía  essencial 
qu’han  de  representar  y  d’ahont  son  deri¬ 
vats. 

Las  armonías  cromàticas  qu’apareixen  sob¬ 
tadament  com  dominantas  d’armonías  natu¬ 
rals,  son  per  consegüent  designadas,  com  se 
pot  comprobar  en  l’enllàs  següent 


L’armonia  entre  parèntesis  es  la  dominant 
del  acort  següent. 

Altras  abreviacions  afegeix  Riemann  à  las 
precedents:  la  indicació  de  la  dominant  de  la 

dorpinant  en  major  (  ®  )  y  la  de  la  subdomi¬ 
nant  de  la  subdominant  en  menor  ( ).  Las 

elisions  (supresió  d’acorts  esperats)  freqüents 
després  de  las  armonías  cromàticas,  son  indi- 
cadas  senzillament  per  [  ]  entre  l’acort  que 
deuria  servir  de  resolució;  aixis  T  D7  I  [  TP  ] 


(  Sv“  D1  )  |  [  SP  ]  SV1‘  D7  |  T  representan  en  do 
major  l’enllàs  armónich  següent  (en  el  siste¬ 
ma  antich  de  baix  xifrat): 


tax.  Jf  ■ 


Tota  modulació  apareix  baix  la  forma  d’un 
acort  que  té  doble  funció  tonal;  aixis:  Ts  = 
6 

°S 2  >  I  D4  +  I  T,  representan  en  do  major 
l’enllàs  armónich  següent: 


Aquest  modo  d’indicar  las  armonías  pre¬ 
senta  grans  ventatjas  pera  la  transposició, 
perque  no  està  lligada  à  la  idea  d’una  tona¬ 
litat  determinada. 

Riemann,  per  fi,  formula  aquesta  lley :  tota 

FORMACIÓ  ARMÓNICA  HA  DE  SER  INTERPRETADA 
EN  EL  SENTIT  D’UN  ACORT  PERFECTE  MAJOR  Ó 

menor,  lley  que  no  es  del  tot  nova,  peró  que 
precisa  un  dels  pensaments  en  que  descansa 
el  tractat  d’armonía  de  Fetis.  Per  fí,  l’adqui¬ 
sició  més  recent  de  la  teoria  dels  acorts  con¬ 
sisteix  en  la  demostració  (que’ns  dona  igual¬ 
ment  Riemann)  de  que  un  acort  major  ó 
menor  es  sempre  tònica ,  subdominant  ó  do¬ 
minant,  y  que  no  existeix  cap  altra  funció  ar¬ 
mónica. 

Comparém  aquesta  senzillesa  del  proce¬ 
diment  armónich  ab  el  sistema  antich  ple 
d’acorts  de  sonidos  de  7,  9  y  fins  de  1 1  y  13 
de  tota  classe,  y  convindrém  ab  lo  que  deya 
Fetis,  al  sostenir  que’s  proposava  en  unas 
quantas  horas  fer  compendre  à  un  deixeble 
ben  dotat  tota  la  teoria  de  l’armonía.  Quàn- 
tas  cosas  inútils,  superfluas,  hi  ha  en  els 
tractats  d’armoma  corrents!  Quàntas  indica¬ 
cions  que  no  tenen  res  que  veure  ab  harmo¬ 
nia,  y  que  més  bé’s  refereixen  à  la  factura 
musical,  al  contrapunt! 

Resulta,  per  tant,  que’ls  tractats  de  Rich- 
ter,  de  Reber,  d’Eslava,  Fetis,  etc.,  etc., 

avuy  ja  no  son  pràctichs;  sas  teorías  descan- 
san  sobre  una  base  falsa  y  enredan  al  deixe¬ 
ble,  fentli  perdre  las  ganas  d’estudiar.  Rie- 
mann  ha  trobat  el  secret  y  l’ha  posat  en  pràc 
tica  d’un  modo  clar,  llógich  y  senzill.  Res  ho 
proba  millor  que  l’acceptació  qu’ha  lograt 
en  sa  patria,  y’l  sens  fi  de  deixebles  que  té  y 
ha  tingut,  y  de  lectors  qu’estudian  sas  obras. 
Es  natural  qu’encara  hi  hagi  rutinaris  que 
no  volen  saberne  res  del  nou  sistema,  ó  per- 
que’ls  hi  ve  massa  de  nou  (aixó,  sobre  tot, 
als  mestres,  puig  els  que  comensan  ab  aquest 
sistema’l  troban  molt  més  fàcil  que  l’antich), 
ó  perque  no’s  prenen  la  molèstia  d’estudiarlo. 

Antoni  Ribera. 


FESTIVAL  DEL  ESPERIT 

Les  sanglots  longs 
des  violons 
de  l’avtomne, 
bressent  mon  cceur 
d’une  langueur 
monotone. 

Paul  Verlaine. 

La  esplèndida  joya  estival  s’esvaneix  in- 
sensiblement:  l’ayre’s  fa  més  pur  y’is  perfils 
dels  arbres  y  de  las  montanyas  dibuixan,  ab 
gran  netedat,  en  la  feble  claror  del  cel,  las 
llurs  linias  harmónicas.  La  flayra  bàquica  de 
la  verema  s’escampa  desde  las  vinyas.  El 
vent  comensa’ls  seus  persistents  preludis  à 
travers  dels  fullajjes  verdosos,  pàlits  ensaigs 
de  las  épicas  embestidas  del  hivern.  Els  ca- 
nyissos  cantan  tristament.  Las  flors  dels 
camps  se  colltorsan  y  las  arbredas  gemegan. 
La  Terra’s  doblega  sota’l  pes  dels  fruyts  ma¬ 
durs,  avans  d’adormirse  en  el  fret  reculli- 
ment  hivernal. 

Y  la  eterna  melangia  renaix  entre  las  fu- 
llas  caygudas,  en  la  inmensa  runa  dels  bos¬ 
cos,  en  la  tristor  de  las  planas  solitarias. 

Llavors  (l’esllanguiment  de  la  tardor  en¬ 
volta  las  riberas,  y’is  esboranchs  dels  núvols 
blanquinosos  deixan  veure  bossins  de  cel 
blau,  recorts  gloriosos  de  juliol  y  d’agost)  el 
meu  cos  reposa,  las  y  tremolós,  acariciat  pels 
primers  frets  cercant  els  raigs  d’un  sol  es- 
mortuhit,  y’I  meu  esperit,  deslliurat,  vaga 
per  la  gran  ciutat  dels  somnis. 

Hi  entra  poch  à  poch  en  la  gran  ciutat 


misteriosa  y  emboyrada.  Els  carrers  no  son 
estrets  y  tampoch  son  amples.  Las  parets 
dels  palaus  (perqu’es  una  ciutat  senyorial) 
s’aixecan  altíssimas,  ab  el  color  blanch  brut 
dels  marbres  revellits.  De  las  teuladas  foscas 
baixan  alens  de  severitat  inflexible.  La  molsa 
creix  entre  las  llosas  dels  carrers,  cubrintlas 
de  linias  verdosas.  Els  finestrals,  encesos 
pels  últims  raig  de  sol,  restan  closos,  ab 
ayre  de  muda  altivesa. 

El  meu  esperit  vaga  esmaperdut,  en  la 
gran  soletat  crepuscular.  Y  glateix  devant 
del  misteri  de  la  ciutat,  devant  de  las  feixu- 
gas  y  vellas  parets.  Cerca,  en  va,  un  raig  de 
llum,  cerca  una  mà,  uns  ulls,  una  veu,  un 
rastre  de  vida. 

Peró  de  las  teuladas  foscas  sols  baixan 
alens  de  severitat  inflexible. 

Arriba  la  nit  solemnial,  clapejada  d’estre- 
llas  llunyanas.  Poch  à  poch  las  majestuosas 
linias  dels  palaus  se  desfàn  en  la  gran  taca 
nocturna.  El  silenci’s  despedeix  del  crepúscul 
y  s’abrassa  ab  la  nit,  sota’l  mantell  d’estre- 
1  las  llunyanas. 

Heusaqui’l  moment  misteriós  de  las  reve¬ 
lacions  dels  vius  y  dels  grans  morts  (perque 
aquests  son  inmortals).  Els  palaus  s’obren 
y’l  meu  esperit  hi  entra.  Qué  hi  fa  que’l  cel 
s’enfosqueixi!  L’hora  de  las  grans  expansions 
es  arribada:  las  ànimas  parlaràn. 

Darrera  dels  vells  murs,  en  els  salons  de 
festas,  el  meu  esperit  veu  un  món  senyorial. 
Y  se  li  presentan  las  damas  nobles.  Las  veu 
altivolas  y  rihentas,  amorosas  y  severas.  Veu 
(sota  las  grans  perrucas)  els  rostres  blan- 
quíssims,  iluminats  per  la  claror  dels  ulls, 
per  la  vermellor  dels  llabis  mitj  oberts.  Veu 
els  llurs  cossos  esbelts,  cuberts  ab  llarchs 
vestits,  caminant  entre  nuvoladas  flonjas  de 
sedas.  Respira  la  sinfonia  harmoniosa  dels 
perfums  mesclats,  ondulant  com  una  boyra 
de  desitjós  sobre  las  testas.  Escolta  las  pau- 
sadas  y  vellas .dansas  (ressó  inmortal  de  Lul- 
li  y  de  Rameau),  el  trepitj  suàu  de  las  xine- 
las  sobre  las  catifas:  veu  reflectirse  en  els 
grans  miralls,  las  figuras  dels  minuets  ama¬ 
bles  y’l  moviment  encisador  dels  vanos.. 

Y  gaudeix  (cansat,  deixant  la  festa,  resse¬ 
guint  las  iluminadas  y  llargas  galerías)  de¬ 
vant  dels  retaules  de  Fra  Angélich  y  de  Van 

Eyck;  devant  dels  encants  mistichs  de  las 
verges  sacras.  Y’is  seus  ulls  van  d’aquestas 
à  las  nobles  damas  viventas. 

Y  las  veus  majestuosas  de  l’orga  s’inflan 
ab  els  accents  sublims  dels  oratoris:  torrents 
d’harmonias  se  llensan  heroicament:  d’ells 
naixen,  destriantse,  cantàbils  purissims,  com 
regalims  d’aygua  fugitius  del  llit  revolt,  mur¬ 
murant  suaument  entre  l’herbàm  mullat.  Y 
l’esperit  de  Bach  flota  triomfal  en  l’atmósfera 
perfumada,  y  las  estatuas  de  bronze  y  de 
marbre  tremolan  estèticament  sobre  las  llurs 
peanyas. 

El  meu  esperit  esfulla  (en  las  magníficas 
bibliotecas)  las  flors  espirituals  dels  mistichs 
sants,  las  flors  heroicas  de  la  bellesa  pagana, 
las  flors  inflamadas  de  la  inconmensurable 
epopeya  dantesca. 

Y  aixis  torna  als  carrers,  rublert  de  totas 
las  harmonías,  de  tots  els  colors,  de  totas  las 

linias,  ubriach  de  bellesa  y  de  joya,  bressat 
pel  ritme  poétich,  reconfortat  per  augustas 
benediccions  artisticas. 

Las  amplas  portaladas  se  tancan  y’is  car¬ 
rers  restan  silenciosos.  Las  visions  passadas 
s’esvaneixen  lleugeras.  y  la  pau  de  la  ciutat 
dormida  pren  poch  à  poch  un  imperi  absolut 
sobre’l  meu  esperit.  Aquest  se  sent  penetrat 
per  la  bellesa  fúnebre  de  las  nits  foscas,y 
llargas,  de  la  soletat  inmensa,  del  repòs 
etern. 

Y  vaga,  resignat,  per  la  ciutat  misteriosa 
y  emboyrada,  pensant  ab  las  bellesas  del 
festival,  que  volan  cel  amunt,  sota’l  mantell 
d’estrellas  llunyanas,  mentres  el  cos  reposa, 
las  y  tremolós,  acariciat  pels  primers  frets, 
cercant  els  raigs  d’un  sol  esmortuhit,  y  l’es¬ 
llanguiment  de  la  tardor  envolta  las  riberas. 

G.  Zanné  Rodríguez. 


NEGANT  LA  EXISTÈNCIA  DEL  HOME 


Dos  glòbuls  de  sanch  roja  plens  de  vida, 
sers  microscópichs  que  nostre  ull  no  amida 
y  portém  à  las  venas  à  milions, 
sostenían  els  dos  discusió  seria 
sobre  l’esprit,  y  l'home,  y  la  matèria, 
y  possible  existència  d’altres  mons. 

— Res  persisteix  —  l’un  deya: —  la  experiencia 
ens  fa  veure  ben  clar  que  la  existència 
que  nosaltres  portém.  fineix  aquí; 
naixém,  creixém,  morim  en  poca  estona; 
la  matèria  y  la  vida  evoluciona 
tenint  sempre  igual  terme, ’1  mateix  fí. 

Res  existeix  de  quant  ta  pensa  folla 
més  enllà  de  lo  real  veu  y  escorcolla 
creant  sers  ilusoris,  falsos  mons; 
tan  sols  nostra  existència  es  positiva: 
l’Home  y'l  Món  que  tant  à  tu’t  captiva 
no  son  res  més  qu’hermosas  ilusions. 

— Ilusions  ben  reals  —  l’altre  contesta;  — 
la  idea  es  l’avansada  que  conquesta 
las  llunyanas  y  eternas  veritats; 
eternas  veritats  que  de  vegadas 


son  à  n'als  sers  materials  vedadas, 
pressentintne  no  més  qu’alguns  esclats. 

[o  crech  que  no  som  sols  en  la  existència, 
que’ns  presideix  una  elevada  ciència 
d’un  Ser  del  que  nosaltres  part  formém: 
l’Home,  aqueix  ser  misteriós  qu’alena 
en  la  infinita  creació  qu’omplena 
la  infinita  matèria  qu’habitém. 

Nosaltres,  humils  glòbuls  d’eixa  vida, 
d’eix  Ser  que  la  rahó  nostra  no  amida 
però  qu’en  sa  grandesa  concebeix, 
vivim  ab  ell  y  ell  viu  nostra  existència; 
res  fa  que  no  ho  demostri  nostra  ciència- 
aqueix  Ser,  aqueix  Deu,  l’Home,  existeix!  — 


Quants  y  quants  cops  la  fantasia  humana, 
sondejant  l'infinit,  també’s  demana 
si  hi  ha  un  Ser,  si  hi  ha  un  Deu  en  l’Infinit! 
Quants  cops  se  diu  la  fantasia  boja 
si  l’home  es  també  un  glòbul  de  sanch  roja 
de  las  venas  d’eix  Deu  indefinit!... 


Pere  de  Rocafort. 

LA  CRISIS  INDUSTRIAL.  -  DECLAR, 


Ja  feya  temps  qu’algunas  personas  d  a- 
quellas  que’n  diuhen  serias  perque  tenen  ro¬ 
ba  negra  y  fan  bon  paper  en  las  inaugurals 
d’Academias.  en  las  Directivas  de  societats  y 
en  els  funerals  de  plana  sencera, ’ns  havían 
donat  el  consell  (única  cosa  que  donan  de 
franch)  de  que’ns  deixessim  d 'idealismes  y 
procuréssim  encaminar  Joventut  pels  via¬ 
ranys  de  la  vida  pràctica. 

— Creguin  —  ens  deyan:  —  això  de  fer  un 
periódich  que  no  tingui  un  criteri  tancat,  en 
que’ls  aprenents  y’is  mestres  hi  puguin  ex¬ 
posar  las  més  contrarias  ideas.  en  que  no’s 
respectin  gerarquias  y  en  que’s  diguin  à  perso¬ 
nalitats  molt  respectables  certas  cosas  qu’en- 
cara  que  siguin  veritat  val  més  que  no  se 
sàpigan...  ai.xó  no  es  natural,  y  lo  que  no  es 
natural,  es  contra  la  naturalesa.  ^Qué’n  treu- 
ràn  de  tot  aixó?  Que  la  gent  ne  parli  segons 
els  hi  sembli,  en  mal  ó  en  bé;  que  fins  els 
felicitin  alguns...  Però  no’n  portaran  pas 
gayres  de  capellans  al  enterro. 

— Es  que,  per  ara,  no’ns  volém  morir  pas. 

— No  fassin  bromas.  Vetaqui’l  que  son 
vostès!  Ab  els  elements  que  comptan,  ab  un 
xich  més  de  serietat,  vostès  podrían  obtenir 
certas  ventatjas,  certa  consideració  social, 
qu’al  cap  y  al  ultim  es  lo  únich  positiu. — 

Nosaltres  pensém  molt  diferent,  y  no’ns  vo- 
líam  dar  per  convensuts.  Peró  hem  reflexio¬ 
nat;  y  si  bé  nostras  creenciasson  molt  fermas, 
hem  decidit  fer  una  proba,  per  veure  si  son 
aquells  senyors  ó  som  nosaltres  qui  té  rahó. 

No  estém,  ara  com  ara,  preparats  pera 
muntar  un  diari  de  gran  circulació.  Ens  fal- 
tan  protecció,  subvencions. . .  y  som  encara 
massa  novells,  no  tenim  alló...  ccóm  ho  diu¬ 
hen?...  la  despreocupació  d’usar  medis  que 
hem  reprobat  sempre.  N’hi  ha  que  no’ls  hi 
fa  res:  à  nosaltres  sí.  Ademés,  som  encara 
massa  orgullosos  pera  fer  antesala  en  las  ca¬ 
sas  grans,  y’ns  costa  massa  de  doblegarnos 
devant  dels  peixos  grossos...  Tampoch  som 
prou  despresos  pera  sacrificar  la  nostra  jo¬ 
ventut  al  desempenyo  de  determinats  càr- 
rechs  púbhchs,  y  en  fi.  som  massa  espanta- 
dissos  y  poch  aventurers.  Al  sentir  certas 
paraulotas  ab  que’s  califican  alguns  càrrechs 
impopulars,  ens  tornariam  vermells,  y  tot¬ 
hom  se  riuria  de  nosaltres. 

Las  cosas  s’han  de  fer  de  mica  en  mica. 
Avuy  comensém,  per  via  d’ensaig,  ab  una 
interview,  y  qui  sab  lo  que  vindrà  després 
d’aixó;  qui  sab  lo  que  farém  un  altre  dia,  pe¬ 
ra  veure  si  tenim  las  condicions  que  reque¬ 
reix  nostra  nova  tasca! 

Considerant  que  la  crisis  industrial  es  una 
cosa  seria  de  debó,  volguerem  pendre'l  pols  à 
certas  personas  qu’han  de  tenir  opinions  ben 


fonamentadas.  La  dificultat  estava  en  no  saber 
à  qui  dirigirnos,  perque  com  que  las  nostras 
caborias  ens  havían  fet  tractar  molt  ab  artis- 
tas,  literats  y  altres  somnia-truytas. .  franca¬ 
ment,  no’ns  haviam  relacionat  gayre  ab  els 
industrials,  banquers,  y  demés  gent  formal 
que’s  prenen  la  vida  en  serio  v  no  perden  el 
temps  en  semblants  futesas.  Peró,  escorço- 
llant  ben  bé  pels  calaixos  de  las  nostras  conei- 
xensas,  trobarem  entre  nostres  colaboradors 
un  estimat  amich  que  per  casualitat  es  fabri¬ 
cant:  don  Santiago  Rusiíïol.  Y  considerant 
que  per  això  son  els  amichs,  per  abusar  d’ells 
quan  la  ocasió’s  presenta,  enviarem  à  casa 
seva  un  dels  nostres  redactors,  perque  de 
reporter  encara  no’n  gastém,  y... 

Procurarém  transcriure  lo  més  fidelment 
que  sapiguém  -la 


—  Ola!  —  digué  don  Santiago,  donantnos 
una  forta  apretada  de  mà  y  oferintnos  una 
cadira  pera  seure.  —  cQué  diu  de  bo  l’amich 
Llensadora? 

— Avuy  no  vinch  com  amich,  sinó  com  à 
periodista. 

— No  m’espanti! 

—  Potser  ho  estich  més  jo  que  vosté.  Ja 
veurà:  no’l  vuy  fer  patir:  iqué’n  pensa  vosté 
de  la  crisis  industrial? 

— Home!  Caram!  '(Y  à  mi  m’ho  pregunta? 
No’n  tinch  pas  la  culpa  jo!  ' 

— ^No  es  fabricant  vosté? 

— Ah!  sí,  té  rahó;  no  me’n  recordava. 

— Donchs  per  ai.xó  venia. 

— iPer  aixó? 

— Sí,  per  feria  petar  ab  vosté  una  estona, 
y  per  veure  si  de  nostra  conversa’n  sortia... 
alló-...  una  interviezv  presentable. 

— Es  que  no  hi  estich  fet  jo  ab  aixó. 

— Oh,  jo  tampoch;  per  aixó  l’he  vingut  à 
trobar:  per  veure  si  ab  una  mica  de  bona 
voluntat  ho  fem  com  si  fóssim  del  ofici. — 

Aquí’l  senyor  Rusinol  quedà  ün  rato  pen- 
satíu.  De  prompte,  trencant  el  silenci  que 
discretament  haviam  respectat,  digué: 

— Bé,  donchs;  sent  aixís,  y  ja  que  vosté 
m’ho  demana,  tirém  al  dret.  Encara  que  no 
soch  molt  pràctich  en  aquests  tinglados, 
també  vuy  ficarhi  cullerada,  perque  per  mol- 
tas  equivocacions  que  fassi  parlant  d’indus- 
tria,  no’n  faré  pas  tantas  com  els  industrials 
parlant  d’art. 

— No’m  fassi  riure! 

— No  rigui  y  pregunti. 

—  Donchs,  somhi.  iQuína  creu  vosté  qu’es 

la  causa  de  la  crisis  industrial  qu’estém  atra- 
vessant? 

— La  crisis  se  deu,  més  que  à  res,  à  que’l 
fabricant  d’aquí  no  s’ha  éuydat  may  d’altra 
cosa  que  de  fer  roba  per  Yindio. 

—  ç  Per  Yindio ?. . . 

—  Al  dir  per  Yindio ,  vuy  dir  per  las  pro- 
vincias  que  tot  just  s’han  t'ret  els  vidrets  de 
sobre  pera  posarse  robas  viroladas.  L·'indio 
cada  dia  va  à  menos,  perque  ab  aixó  de  la 
civilisació  fins  las  bestiolas  s’espavilan,  y 
com  qu’à  mida  que’s  perfeccionan  els  géne- 
ros  també  avansa  Yindio ,  y  en  cambi’l  fabri¬ 
cant  queda  endarrerit,  resulta  aquest  inferior  à 
n’aquell.  Si  aqui’s  tirés  à  un  perfeccionament 
artístich,  cada  dia  tindriam  més  fevna,  per¬ 
que  l’home  civilisat  aumenta  tant  com  dis- 
minuheix  Yindio\  però  ab  l’estancament  ac¬ 
tual  resulta  que  per  la  gent  civilisada’n  sa- 
bém  poch,  y  pels  silvestres  en  sabém  massa, 
y  han  de  consumir  els  géneros  la  gent  de 
poch  més  ó  menos. 

—  Però,  y  si’s  poguessin  trobar  bons  mer¬ 
cats,  i  no  creu  vosté  que’s  resoldria  d’un  cop 
un  conflicte  tan  serio? 

—  Avuy  dia  no  hi  ha  més  que  dugas  ma- 
neras  de  dominar  els  mercats  :  ó  per  la 
forsa  bruta,  ó  per  la  forsa  artística.  La  pri¬ 
mera  ja  l’hem  perduda;  la  segona  encara  no 
l’hem  trobada. 

—  Las  paraulas  de  vosté  son  desconsola- 
doras !  ^  Vosté  no  hi  creu  ab  la  virtualitat  de 
la  producció,  ab  el  perfeccionament  inte¬ 
gral?...  ^Sab  qué  vuy  dir? 

— No,  senyor. 

—  No  trobo  la...  expressió  gràfica  del  con¬ 
cepte... 

—  Déixila  estar.  Lo  que  jo  li  diré  es  que  la 
reacció  artística  per  ara  va  llarga,  perque  no 
sols  s’han  de  formar  deixebles,  sinó  qu’enca- 
ra  s’han  de  fer  els  mestres. — 

Després  d’una  llarga  pausa’ns  atrevirem  à 
insinuar: 

— iSeria  indiscreció  preguntarli  qué  opina 
de  las  declaracions  dels  seus  companys? 

—  -Cóm?...  iQué  diu?... 

—  Vuy  dir,  dels  fabricants... 

—  Ah!  Ja!  No  senyor,  no  seria  indiscre¬ 
ció,  peró  no  podria  contestarli. 

— c . ? 

— Perque  no  me  n  hi  enterat. 

—  <Vol  que  n’hi  fassi  un  extracte? 

—  No,  no’s  molesti. 

—  Donchs  per  no  abusar  més  de  la  seva 
condescendència,  me  limitaré  à  preguntarli 
si  creu  vosté  qu’en  Romero  Robledo  podria 
beneficiar  la  producció  nacional. 

—  Sí,  si  té  amor  propi,  perque  ell  es  un 
verdader  producte  nacional. 


—  iY  emParaiso? 

—  No  hi  crech.  Tinch  por  que  sigui  d’a¬ 
quells  que  hi  va’l  públich  barato. 

—  Ja!  ja!  Donchs  digui  que  vosté  no  sa¬ 
bria  trobar  l’home  que  fa  falta. 

—  Per  aixó  no’l  busco. 

—  Y  com  à  solució  de  moment  pera  salvar 
la  crisis,  ja  que  no  pera  resóldrela,  ^qué  n’hi 
sembla  à  vosté  d’aixó  que  s’ha  dit  de  la  mort 
dels  petits  industrials? 

—  No  hi  estich.  La  mort  dels  petits  me 
sembla  funesta,  perque’ls  enterros  foran  de  ■ 
tercera,  mentres  qu’ab  els  grossos,  que  serían 
menos,  sempre  hi  hauria  tant  estalvi  de  llà- 
grimas  com  aument  de  beneficis. 

—  Peró,  malgrat  els  seus  pessimismes,  bé  re- 
goneixerà  qu’à  n’aqui’s  trevalla  molt.  ^Quàn- 
tas  púas  creu  vosté  que  hi  ha  à  Catalunya? 

—  Moltas.  Y  que  trevallan  més  de  nit  que 
de  dia. 

— Ah!...  Per  aixó  tothom  ens  diu  la  labo¬ 
riosa... 

—  Aixó  de  laboriosa  trigarém  molt  à  tréu- 
rensho  de  sobre,  fins  arribar  à  que’ns  diguin 
la  intelectual\  y  ja  sab  tothom  que  de  labo¬ 
riós  à  intelectual  hi  va  la  mateixa  diferencia 
que  de  manobra  à  paleta.  Trevallém  pera  no 
trevallar  tant  y  pensar  més,  que’l  pensar  no 
ocupa  lloch,  y’l  trevallar  sol  ompla  massa’ls 
magatzems.  Fem  de  paleta,  y  no  fem  tant  de 
manobra!  Y’l  dia  qu’en  el  món  artístich  se 

compti  ab  nosaltres . aquell  dia .  ja 

no  hi  serém  nosaltres!  — 

Aquí  don  Santiago  calla;  son  rostre  quedà 
velat  per  un  núvol  de  tristesa;  y  com  qu’al 
mateix  temps  s’havia  aixecat,  varem  creure 
que  dava  per  llesta  la  interview  y’ns  aixeca¬ 
rem  també,  significantli  nostre  agrahiment 
per  la  consideració  que  li  havíam  merescut,  y 
despedintnos  de  tan  amable  persona  ab  el 
dubte  de  si  haviam  interpretat  prou  bé  son 
pensament.  Ens  dolía  de  veras  haverlo  mo - 
lestat;  peró  lo  cert  es  que,  si  ell  havia  patit, 
potser  haviam  patit  més  nosaltres. 

Aixó  de  celebrar  interviews ,  confessém  que 
costa  més  de  lo  qu’à  primera  vista  sembla;  y 
com  que  la  nostra  por  d’haver  incorregut  en 
malas  interpretacions  es  tan  gran  com  l’a 
grahiment  que  devém  à  don  Santiago,  no’ns 
toca  més  que  fer  constar  nostra  bona  fe  y  ofe 
rirli  aquestas  planas  pera  que  rectifiqui,  si 
es  menester,  nostras  involuntarias  inexacii- 
tuts  del  modo  que  millor  li  sembli. 

Nosaltres,  francament,  no  creyém  haver 
sortit  ayrosos  de  la  proba,  qu’ha  resultat  en 
nostre  concepte  deficient  per  moltas  rahons, 
y  sobre  tot  perque,  per  aqueixas  cosas...  va- 
ja,  s’ha  de  dir:  el  català  no’s  presta. 

Li.ensadora. 

EX-LIBRIS 

Els  coleccionistas  de  ex-libris  à  Inglater- 
ra,  Alemanya,  Bèlgica  y  altres  paíssos,  en- 
tre’ls  que  no  ■  pot  contarshi’l  nostre,  son 
molts,  y  algunas  de  las  coleccions  verdade- 
rament  superbas. 

Els  principals  artistas  no  se’n  donan  de 
menos  de  fer  la  marca  d’una  llibreria  parti¬ 
cular  ó  pública,  y  per  lo  que  pertany  al  pre¬ 
sent  sigle,  gayre  bé  tots  els  grans  noms  han 
firmat  alguna  ó  algunas  d’aquestas  joyetas 
d’art;  però  n’hi  han  entre  ells  que  las  hi  han 
donat  un  sagell  particular  y  propi,  de  tal  ma¬ 
nera  que.  sense  lletras  ni  epigraf  qu’ho  pre¬ 
cisi,  tan  sols  per  son  caràcter,  se  coneix  des- 
seguida  lo  que  son. 

Robert  Anning  Bell  es  sens  dubte’l  gran 
mestre  dels  ex-libris.  Ab  una  gracia  fantasio¬ 
sa,  acompanyada  d’una  admirable  precisió  de 
forma,  y  ab  un  concepte  altament  decoratiu, 
elegant  y  sever  tot  à  l’hora,  clàssich  d’un 
classicisme  grech  ab  esbojarraments  de  linias 
y  de  topos  japonisants,  obté  un  resultat  ar- 
mónich  nou  y  de  gust  exquisit. 

Entre'ls  coleccionistas,  algunas  probas  es¬ 
pecials  dels  seus  ex-libris  han  arrribat  à  ob¬ 
tenir  preus  extraordinaris,  y  las  revistas  in- 
glesas  The  Studio ,  The  Artist  y  altras,  els 
han  vulgarisat  reproduhintlos. 

La  mateixa  revista  The  Studio  va  publicar, 
ara  fa  dos  anys,  un  número  exclussivament 
dedicat  à  la  reproducció  d’ex-libris  (booc- 
plates ).  En  aquest  número  hi  han  reproduc¬ 


cions  firmadas  per  artistas  de  tan  gran  valua 
com  Grandwille,  Sckan,  Statter,  Christian- 
sen  ,  Waterouse  ,  y  altres  tan  importants 
com  els  anomenats.  Actualment  veu  la  llum 
pública  una  revista  exclussivament  dedicada 
à  la  reproducció  d’ex-libris  ( booc-plates) , 
la  que  dona  à  coneixe  las  creacions  més  im 
portants  d’aquest  género,  antigas  y  moder- 
nas.  Perque  l’ex  libris  es  tan  antich  com  el 
llibre.  La  primera  llibreria  particular  ó  pú¬ 
blica  que’s  donà  compte  de  la  seva  impor¬ 
tància,  va  adoptar  una  marca  que  la  particu- 
larisés,  y  aquella  passà  à  ser  el  primer  ex- 
libris.  D’aixó  ve  qu’algunas  coleccions  sigan 
un  llibre  obert  ahont  s’hi  pot  llegir  la  historia 
del  art,  desde’ls  temps  primitius  fins  avuy  dia. 

Nosaltres,  qu'havém  donat  à  coneixe  al 
nostre  públich  à  Heinrich  Vogeler  en  el  nú¬ 
mero  especial  de  14  de  juny  d'aquest  any, 
sentim  que  l’ausencia  de  la  seva  firma  en  el 
número  extraordinari  de  The  Studio  es  un 
buyt,  y  publiquém  avuy  ab  el  seu  consenti¬ 
ment  la  reprqducció  d’un  dels  molts  ex-libris 
que  té  fets  y  que  poden  sostenir  tota  mena, 
de  comparacions. 

El  día  qu’aqui  hi  hagin  coleccionistas  d’a¬ 
questa  mena,  no  dubtarém  qu’en  la  nostra  ter 
ra  existeixen  llibrerias  particulars  ó  públicas, 
y  creurém  fundadament  qu’aném  endevant. 
Avuy,  encara  que  hi  haguessin  coleccionistas, 
no  hi  haurían  ex-libris,  y  si’n  volguéssim  de 
moderns  els  hauriam  de  buscar  al  extranjer. 


Estudi  de  H.  Vogeler.  —  Ab  permís  del  autor. 

EL  TEATRE  Y  LA  MÚSICA 

EN  LA  EXPOSICIÓ  DE  PARÍS 

Recorrent  las  diversas  seccions  de  la  Ex¬ 
posició  que  més  interessavan  à  mas  aficions, 
y  després  d’admirar  dins  del  Palau  de  Bellas 
Arts  el  gran  nombre  de  pinturas  y  esculp- 
turas  que  conté,  buscava  ab  dalit,  al  costat 
d’aquestas,  las  salas  destinadas  à  las  de¬ 
més  arts  bellas.  Mes  en  va  sigué  cercar  allí 
lo  referent  à  la  música  y  al  art  escénich,  ab 
tot  y  sobrarhi  lloch  per  ellas  en  dit  Palau. 
,-Es  qué  la  decoració  teatral  no  es  un  género 
de  pintura  tan  importantissim  y  tan  difícil 
com  els  altres?  ^Per  ventura  no  es  l’art  de  la 
música  tan  pur,  diví  y  trascendental  com  el 
pictórich? 

Sens  dubte’ls  organisadors  del  presentCer- 
tamen  no  ho  entenen  aixís,  quan  presentan 
separadas  y  diseminadas  per  la  Exposició  las 
diversas  brancas  de  las  bellas  arts.  Y  de  la 
mateixa  manera  qu'en  el  lloch  d’honor  elevan 
un  sumptuós  Palau,  de  dimensions  extraor- 
rinarias,  per’  honrar  com  se  mereixen  la  pin¬ 
tura  y  la  esculptura,  deixan  en  lloch  secun¬ 
dari  lo  referent  à  las  altras  arts,  que  tenim 
d’anar  à  trobarlas  en  un  recó  del  Champ  de 
Mars,  barrejadas  ab  las  ciencias  y  las  lletras. 
En  contra  d'aquesta  diseminació,  crech  que 
la  pintura  y  la  música  sempre  deuhen  pre- 
sentarse  agermanadas,  y  qu’en  el  Palau  de 
Bellas  Arts  es  ahont  té  son  natural  assiento 
tant  l’art  de  la  música  com  l’art  escénich  en 
general. 

Apart  d’aixó,  un  y  altre  han  sigut  tractats 
ab  molt  poch  interès,  rellegantlos  à  una  ca¬ 
tegoria  molt  secundaria.  Recordo  que  l’any 
1896  vaig  trobar  à  Paris  una  Exposició  del 
teatre  y  de  la  música  que,  ab  tot  y  no  moure 
tant  soroll,  puig  sols  tenia’l  caràcter  de  na¬ 
cional,  superava  molt  y  molt  à  tot  lo  qu'ara 
se’ns  ha  presentat.  La  Exposició  del  96  era 
una  historia  acabada  de  las  transformacions 
radicals  que’l  teatre  ha  experimentat  durant 
el  present  sigle,  y  en  lo  reíerent  al  art  mu 
sical  s’hi  exhibían  un  sens  fi  de  curiositats 
de  tota  mena,  que  requerian  alguns  días  pera 
admirarlas. 

Ara,  pel  contrari,  à  pesar  del  doble  caràc¬ 
ter  actual  y  retrospectiu  d’aquesta  secció, 
com  de  totas  las  altras,  resulta  molt  escas  y 
deficient  lo  que  s’ha  exposat  respecte  à  ma- 

terias  tan  importants,  y  si  no  fos  pel  móvil 
industrial  qu’ha  portat  à  la  Exposició  als  fa 
bricants  de  pianos  y  altres  instruments,  aixis 
com  à  uns  quants  constructors  del  mate¬ 
rial  indispensable  pera  la  escena,  gayre  bé 
podia  haverse  suprimit.  Secció,  per  tant,  re - 
duhida  al  anunci,  en  que  l’art  ha  sigut  lo  de 
menos. 

La  Exposició  del  teatre,  à  la  que  s’hi  ha 
destinat  un  espay  molt  reduhit,  es  en  extrém 
raquitica.  Quatre  aparadors  contenint  els  ar¬ 
ticles  que’s  refereixen  à  la  indumentària  tea 
tral  y  uns  quants  projectes  de  decoracions  de 
bastant  bon  efecte  en  conjunt.  Molt  poca  co¬ 
sa  en  lo  relatiu  à  la  maquinaria  escènica,  y 
casi  res  respecte  à  las  llums,  que  tan  princi¬ 
pal  paper  jugan  en  els  escenaris  moderns. 

La  secció  extrangera  del  teatre  es  encara 
més  pobre  que  la  francesa,  puig  res  s’hi  troba 
dels  avensos  que  s’han  produhit  en  aquest 
ram,  particularment  en  lo  que’s  refereix  à  la 
maquinaria  escènica,  que  à  tan  alt  grau  de 
perfecció  ha  arribat  à  Inglaterra  y  Alemanya. 
Aixis,  per  exemple,  podia  havershi  portat  una 
mostra  dels  nous  escenaris  rotatius,  tal  com 
ho  trobém  al  Residenz-Theater  de  Munich 
que,  contenint  varias  decoracions  muntadas 
al  plegat,  facilita  la  rapidesa  en  las  muta¬ 
cions  en  obras  tan  complicadas  com  el  Don 
Joan  de  Mozart  ó  com  els  dramas  de  Shakes- 
peare.  Y  altre  tant  podia  haverse  fet  ab  la 
iluminació  escènica  ,  qu’en  veritat  quedan 
sorpresos  els  que,  venint  de  la  endarrerida 
Espanya,  han  pogut  admirar  els  maravello- 
sos  efectes  de  llums  dels  teatres  alemanys. 

En  lo  referent  al  art  musical,  ja  hem  dit 
que  quedava  reduhit  à  la  exhibició  d’instru¬ 
ments.  Una  petita  exposició  centenal  ens 
mostra  sense  cap  ordre  algunas  de  las  trans¬ 
formacions  que’l  material  de  música  ha  ex¬ 
perimentat  en  aquest  sigle,  presentant  me¬ 
nos  interès  que  las  exposicions  que's  troban 
en  molts  museus  histórichs.  Hi  ha,  ademés, 
las  instalacions  dels  fabricants  d’avuy,  també 
menos  numerosas  de  lo  que’s  podia  esperar, 
sobressortint  alguns  pianos  hermosíssims 
(com  à  moble)  en  la  secció  francesa.  En  quant 
à  las  veus,  trobo  molt  millors  els  pianos  y 
orgas  d’algunas  casas  alemanyas  ,  y’Is  ar- 
moniums  dels  Estats  Units. 

Ja  compendrà’l  lector  que  tractantse  de 
materias  com  l’art  musical  y  teatral,  Espanya 

no  podia  fer  altre  paper  que’l  ridicul.  Y  l'ha 
fet  à  la  perfecció,  presentant  quatre  pianos  y 
moltas  guitarras.  En  el  ram  de  material  es- 
cénich,  no  hay  expositores,  Y,  donchs,  ^qué 
ha  fet  la  Junta  del  Liceu  no  portanthi  la  com¬ 
plicada  maquinaria  d’aquets  teatre?  Ningú 
podia  disputarli’l  grand  prix  en  la  secció 
centenal  ó  d’antigüetats. 

Si  de  las  instalacions  passém  als  especta¬ 
cles,  l'efecte  produhit  en  lo  que’s  refereix  al 
art  dramàtich  y  musical  es  encara  més  deplo¬ 
rable.  No  he  de  parlar  de  las  representacions 
que's  donan  en  bon  número  de  pabellons  y 
barracas,  perque  ab  ellas  l’art  no  hi  té  res 
que  veure.  Peró  crech  que  la  part  oficial  de¬ 
via  haver  fet  altra  cosa  qu’organisar  unas 
quantas  representacions  per  artistas  de  la 
Comedie  Fi  ançaise  en  la  espayosa  Sala  de 
Festas  y  en  el  Trocadero,  tan  poch  à  propòsit 
una  y  altre  pera’l  vers,  y  algunas  escassas 
festas  musicals  que  no  han  ofert  cap  interès. 

Podia  havershi  construhit  un  gran  teatre 
ab  tots  els  avensos  moderns,  que  apart  de 
mostrar  palpablement  al  públich  l’ultim  grau 
del  perfeccionament  escénich,  tant  de  teló  en¬ 
dins  com  de  teló  enfora,  hagués  donat  ocasió 
pera  representacions  de  tots  els  géneros  ar- 
tístichs ,  y  ab  companyias  dels  més  diferents 
paissos.  Res  d’aixó  hi  ha  hagut,  puig  el  ver 
art  dramàtich,  tant  nacional  com  extranger, 
ha  quedat  excluhit  de  la  Exposició. 

De  justicia  es  fer  una  excepció  en  favor  de 
la  magnífica  companyia  dramàtica  japonesa 
que  l’amich  Vilaregut  va  descubrir  als  lectors 
d’aquest  periódich.  La  nota  verament  artís¬ 
tica  en  lo  referent  al  drama,  l’han  donada  en 
la  Exposició  de  París  la  eminent  actriu  Sada 
Yacco,  qu’es  realment  la  Duse  del  Japó,  y 
tota  sa  notable  companyia,  en  particular  el 
primer  actor  Kawakami.  Es  tan  curiós  com 
admirable’l  trevall  d’aqueixa  actriu,  d’una 
forsa  dramàtica  extraordinària  en  la  dicció, 
y  d’una  perfecció  insuperable  en  la  expressió 
del  rostre.  El  drama  de  costums  japonesas 
La  Gehsha  y  el  Cavaller  li  proporciona  fre¬ 
qüents  ocasions  de  lluhir  sas  facultats  excep¬ 
cionals,  qu’encara  posa  més  de  relléu  en  la 
tragèdia  Kesa ,  en  que  hi  ha  una  emocionant 
escena  final  molt  semblant  à  la  d ’Otello.  Ab 
tot  y  representar  en  idioma  ben  incompren¬ 
sible  pera  nosaltres,  se  comprenen  sense  difi¬ 


cultat  fins  els  menors  detalls:  tal  es  la  forsa 
expressiva  de  sa  fesomia,  y  de  sa  plàstica  tota. 
Sada  Yacco  y  sa  troupe  japonesa  constituhei- 
xen,  sens  exageració,  una  de  las  emocions 
artísticas  més  fondas  que’s  troban  en  el  ter- 
reno  dramàtich,  y  pera  qui  l’ha  admirada  un 
cop,  son  recort  ha  de  quedar  inesborrable. 

La  dansa  es  objecte  de  numerosas  atrac¬ 
cions  de  la  Exposició:  desde  la  consabuda 
dansa  del  ventre ,  que  constituheix  sempre  la 
gran  atracció  dels  gourmets ,  y  que  se  serveix 
ab  més  ó  menos  pebre  en  multitut  de  barra- 
cons,  fins  al  Palau  de  la  Dansa,  ahont  s’hi 
presentan  els  grans  balls  d’espectacle  ab  tot 
l’aparato  corresponent.  En  restaurants  y  pa¬ 
bellons  de  cada  nació  s’hi  explotan  las  dan- 
sas  del  país  respectiu,  obligantnos  tot  sovint 
à  girar  la  cara,  de  fàstich,  una  invasió  de 
flamenchs  que  son  la  nota  culminant  dels 
productes  espanyols.  Mereixen  citarse  las 
típicas  dansas  annamitas  en  la  secció  de  la 
Indo-China,  y’l  ballet  Cambodgien ,  executat 
per  la  famosa  Cleo  de  Mèrode.  Peró  tot  ple¬ 
gat  sense  cap  finalitat  artística,  que  podia 
haverse  trobat  ab  una  presentació  ben  orga- 
nisada  de  la  historia  de  la  dansa  en  las  dife¬ 
rents  épocas  y  paissos. 

Entrant  novament  al  terreno  musical,  he  de 
repetir  qu’ha  estat  molt  per  sota  de  lo  que’s 
tenia  dret  à  esperar.  Cap  idea  nova  ha  presi¬ 
dit  en  la  organisació  de  las  escassas  festas,  ni 
s’han  aprofitat  algunas  ja  tradicionals,  com  la 
celebració  de  grans  concursos  d’orquestas, 
bandas,  coros,  etc.,  qu’estimulan  à  pendrehi 
part  à  las  societats  artisticas  de  diferentas 
terras,  y  proporcionan  ocasió  d’apreciar  l’es¬ 
tat  de  cultura  de  cada  una  d’ellas,  donant  à 
coneixe  reunits  els  variats  sistemas  d’inter¬ 
pretació  y  execució.  Si  alguna-Societat  ex- 
tranjera  s’ha  donat  à  coneixe,  ha  sigut  per 
son  compte  particular  y  sens  altra  finalitat 
que  la  positiva. 

Tant  la  música  sinfónica  com  la  diamà- 
tica,  oferian  un  camp  inmens  per’organisar 
quelcom  de  grandiós,  ab  qu  enlayrar  en 
aquest  gran  Certamen  als  genis  musicals  del 
sigle;  un  tribut  d'admiració  de  totas  las  na¬ 
cions  reunidas  à  las  inmortals  creacions  dels 
grans  mestres;  una  exaltació  de  las  obras 
dels  grans  clàssichs  y  dels  grans  revolucio¬ 
naris;  una  apoteossis  de  la  Sinfonía  y  del 


JOVENTUT  557 


Drama  lirich  aixís  francesos  com  alemanys, 
desde  Berlioz  y  Bizet  fins  à  Beethoven  y 
Wagner. 

Peró  la  secció  oficial  s’ha  contentat  ab  or- 
ganisar  tres  series  d’audicions  musicals  : 
d’orquesta,  d’orga,  y  de  música  de  cambra  ab 
els  patrons  corrents.  A  jutjar  pels  concerts 
que  vaig  sentir,  no  pot  donarse  cosa  més 
migrada  y  de  menos  interès  artistich.  El  mal 
entés  patriotisme  francès,  que  si  sempre  es 
ridicul  en  materias  artisticas,  ab  major  mo¬ 
tiu  dins  d’una  Exposició  Universal,  els  ha 
portat  à  formar  els  prograinas  casi  exclussi- 
vament  ab  autors  francesos,  y  encara  contem¬ 
poranis.  Entre  un  bon  número  d’obras  de 
escassa  consistència,  sols  arribaren  à  inte- 
ressarme  las  Impressions  d'Italie ,  de  Gustave 
Charpentier  (qu’en  mon  concepte  està  avuy 
per  devant  de  tots  els  músichs  francesos),  y 
L'Apprenti  Sorcier ,  de  Paul  Dukas,  obra  es¬ 
crita  sobre  la  coneguda  balada  de  Gòethe, 
d'excelent  factura  y  de  molt  bon  efecte  per 
sa  gran  compenetració  ab  l’esperit  de  la  lle¬ 
tra.  Per  lo  demés,  hem  sentit  molta  música, 
grans  massas  corals  é  instrumentals,  peró 
tot  junt  sense  cap  mena  d’emoció  artística. 

Ahont  se  troba  aquesta  en  grau  superlatiu 
es  en  els  cèlebres  cantors  de  la  Iglesia  de 
Saint-Gervciis,  altra  de  las  pocas  notas  bonas 
de  la  Exposició.  Una  vintena  de  veus,  per 
meytat  de  cada  sexe,  constituheixen  una 
massa  coral  à  la  que  no  li  trobém  rival  entre 
tots  els  orfeons  y  capellas  de  centenars  d’exe- 
cutants.  El  sentiment  artistich  més  exquisit 
junt  ab  una  completa  unció  religiosa,  donan 
à  las  obras  d’aquest  género  la  interpretació 
ideal.  Desde’ls  clàssichs  alemanys  del  sigle 
xvi  fins  à  Victoria  y  Palestrina,  executaren 
totas  las  obras  ab  una  perfecció  inimitable,  y 
qui  hagi  sentit  als  cantors  de  Saint-Gervais , 
convindrà  ab  mi  que  las  obras  dels  grans 
mestres  de  la  música  religiosa,  que  més  d’un 
cop  sentim  estrafetas,  sols  ab  una  capella 
d’aquest  elements  y  aquesta  direcció  arriban 
à  saborejarse  en  tot  son  valer. 

Aixó  es  tot  quant  he  trobat  en  matèria  de 
música  en  l’actual  Exposició.  Tan  petita  im¬ 
portància  en  tan  gran  Certamen,  es  cosa  evi¬ 
dentment  injustificable  y  que  diu  ben  poch  en 
favor  de  la  cultura  artística  de  la  nació  fran¬ 
cesa.  Naturalment  que  la  culpa  recau  sobre 
l’element  oficial,  puig  fora  de  la  Exposició,  y 


degut  à  la  iniciativa  privada,  s’hi  troba  de¬ 
mostrat  precisament  tot  lo  contrari. 

Joaquím  Pena. 


UN  VOL  PER  LA  CER¬ 
DANYA  FRANCESA 

(Rossellonès.  ■ 

A  la  plana  rossellonesa  hi  cauhen  las  valls 
dels  nostres  tres  rius:  lo  Tech,  que  ve  de 
Vallespir;  lo  Tet,  que  baixa  del  Conflent; 
l’Agli,  que  anguileja  per  la  serralada  mitg- 
gabatxa,  mitg-catalana  de  las  Corbères.  Mes 
enllà  d’aqueixes  valls,  cap  al  altiu  plà  de 
Mont-Lluis,  una  comel·lada  de  montanyes, 
altes  de  2  à  3.000  metres,  sembla  que  vos  hi 
tapi’l  pas  y  la  vista;  mes  aneu  à  mirar  der- 
rera  de  la  collada  de  la  Perxa,  y  veureu  que 
aqui  s’amaga  la  bonica  y  pageseta  Cer¬ 
danya. 

13  de  juliol  de  1900. — Uns  companys  sai- 
llim  de  Perpinyà  amb  el  trinch  de  Vilafranca 
de-Conflent  de  7  hores  de  nit. 

9  hores.— A  Villafranca  (440  metres)  tro¬ 
bem  la  diligència  del  correu,  y  nos  enfilem 
à  dalt,  à  la  banqueta;  seguim  lo  riberal  de 
la  Tet,  passem  à  Fontpédrosa  ( 1 .024  metres), 
y  à  copia  de  remingols  arribem  à  Mont-Lluis 
(1.603  metres);  son  tres  hores  de  mati,  ay! 
quina  fresca  que  fa! 

14  de  juliol,  4  hores. — La  diligència  se  tor¬ 
na  encaminar.  Lo  dia  punteja;  passem  de¬ 
vant  de  les  cases  de  la  Perxa  (1.577  metres), 
travessem  la  collada,  y  desde  Coll  Rigat 
(1.488  metres),  se  nos  presenta  lo  cop  d’ull 
de  la  Cerdanya.  Les  cimes  que  la  rodejen, 
serralada  de  Cadi,  montanya  d’Andorre,  vall 
de  Carol,  serra  de  Carlit,  son  clapejades  de 
neu,  y’l  sol  ixent  hi  posa  pinzellades  verme- 
llines;  l’ayre  es  pur,  lo  cel  seré,  veyem  com 
si  eren  à  tocar  tot  un  escampill  de  pobles:  à 
dreta,  Odeillo,  sobrepujat  pel  bosch  de  Font- 
Romeu;  per  baix,  Sallagósa  (1.309  metres); 
Err,  amb  llurs  terrats  de  lloses;  mes  lluny, 
Santa-Lócaya,  Ossèja;  demés  del  fullam  dels 
agbres,  Bourg-Madame  (1.140  metres);  quit- 
llat  sobre  d’un  turó,  amb  l’iglesia  que  rellu- 
heix  al  sol,  Puigcerdà;  casuals  y  masos,  amb 
una  iglesia  apartada,  que  se’n  diria  un  cas¬ 
tell,  es  Llivia  (1.250  metres);  y  de  cada  bau, 

una  estesa  enllubernadora  de  prats,  de 
camps,  de  boscos,  d’aygues  platejades  y  sal- 
ladisses.  Es  un  encantament 

A  Bourg-Madame  (en  català  las  Guingue- 
les),  hi  trobem  lo  jove  y  estimat  escriptor 
catalaniste  En  Jaume  Sauquet,  quines  en¬ 
certades  poesies  canten  les  llegendes  y  an- 
tichs  monuments  de  per  allí.  La  Fada  de  Car- 
lit ,  L'iglesia  d'Hix ,  \rova'l  Segre,  y  qui  sab 
d'altres,  ja  que  n’ha  escrites  un  bel  enfilall. 

Passat  lo  pont  internacional  sobre’l  Regur, 
deixem  Fransa,  y  pujem  à  Puigcerdà,  d'hont 
se  té  una  hermosa  vista  sobre  la  Cerdanya 
espanyola.  Quin  bé  de  Deu  per  aqueix  cam¬ 
pestre!  Quines  montanyes  mes  plascentes! 

Visitem  l’iglesia,  tota  enfosquida;  ne  re¬ 
marquem  la  portalada  interior,  artísticament 
escultada;  veyem  l’estany,  los  chalets  y  villas , 
tots  alegres  y  riquissims;  y  sobretot  anem  à 
saludar  l’honrat  y  entussiaste  poète  doctor 
Martí.  Amb  quin  gust  escoltem  tan  apreciat 
senyor  nos  enrahonar  de  tot  lo  referent  à 
Cerdanya:  del  monument  projectat,  à  Sal- 
lagosa,  al  escultor  rossellonès  Oliva;  del 
celebrat  Himne  Cerdà ,  lletra  d’En  Francesch 
Matheu,  musica  de  Gabanyach;  del  Santuari 
de  Font-Romeu,  hont  s’agermanen,  pels  dies 
d’aplech,  los  catalans  de  les  dues  Cerdanyes; 
fins  de  la  etimologia  del  mot  «Cerdanya», 
qu’explica  en  una  saborosa  y  ben  catalana 
poesia! 

Despres  de  visitada  l’antiga  y  preuhada 
iglesia  d’Aix,  y  per  mes  que  nos  costi  nos 
reparar  del  amich  En  Sauquet,  donem  l’adiu 
à  Bourg-Madame  y  à  Puigcerdà,  y  agafem 
èl  cami  de  «la  Solana». 

2  hores  de  tarde. — Es  d’un  pler,  seguir 
sens  parar  valls  y  serradets,  desde  Urr,  Vi- 
llenova,  les  Escaldes,  Angóstrina,  Targas- 
sona,  Egat,  fins  à  Odeillo  (1.596  metres), 
hont  nos  esperava’l  senyor  Calvet,  qui  nos 
reb  en  el  seu  grandiós  casual. 

De  l’iglesia  d’Odeillo  son  remarcables  la 
senzilla  portalada  romànica,  les  ferradures 
que  ramejen  la  porta,  y  la  reixa  de  ferro  po¬ 
sada  al  devant  mateix,  à  ras  del  sol  (Ne 
diuhen  lo  trenca-cames  y  serviria  pera  impe¬ 
dir  lo  pas  à  n’el  bestiar). 

15  de  juliol. — 8  hores  de  mati.  Ja  canta 
l’ofici,  à  l’iglesia  d’Odeillo;  à  l’eixida  veyem 


bona  part  de  les  dones  dur  la  típica  caputxa 
negre. 

•  9  hores. — Anem  à  Font-Romeu;  es  casi  un 
passeig;  lo  cami  puja  pels  camps  y  hortets 
que  rodejen  Odeillo,  desprès  s’enfila  pel 
bosch,  y  arreu  sem  al  Santuari. 

Tot  primer  s’entra  à  la  capella,  à  resar  un 
Ave  Maria;  les  parets  son  plenes,  replenes, 
de  presentalles,  cames,  brassos,  caps  y  peus 
de  cera,  trenes  de  cabells,  quadros,  endres- 
ses  (algunes  d’aquestes  amb  fetxes  dels  1600 
y  1700);  es  un  calcom  d’enternidor.  La  «Ma¬ 
re  de  Deu»  de  marbre  blanch  qu’es  al  altar- 
major,  es  l’obr*  tan  celebrada  del  escultor 
Oliva. 

Visitem  lo  camaril,  hont  se  guarda  una 
«Mare  de  Deu  vella».  La  portalada,  tosca  y 
escultada,  amb  un  rel  lot  je  de  sól;  la  paret 
forana  de  la  capella,  amb  ses  tres  canals 
d’aygua;  la  porta  petita,  hont  hi  ha  una  Ver¬ 
ge  endaurada  amb  la  fetxa  1880;  la  piscina; 
lo  menjador,  la  cuyna  y  demés  estancies, 
hont  es  amo  l’Agusti,  un  paborde  petitet, 
aixurit,  y  bon  home  si  n’hi  ha  un! 

Quina  poesia  para  per  aqui,  hont  hi  tenim 
la  gleba,  lo  bosch,  amb  unes  fonts  frescas  y 
regalades,  y  l’alta  montanya  amb  tot  all ó , 
tan  anyoradis,  de  ramats,  de  vacades,  que 
pasturen,  de  reguerots  anguilejants,  baixats 
del  cim  de  La  Calm,  de  penyatères  apilota- 
des  com  si  fossen  vigilants  gegantius! 

A  Font-Romeu  hi  ha,  pel  demè%,  la  mi- 
randa  del  Padró.  Per  aqueix  cingle  tot  pro¬ 
per  hi  ha  un  Cami  de  la  Creu,  y  al  bell  cim, 
sobrepujant  tot  l’encontorn,  s’hi  han  plantat 
tres  creus;  la  del  mitg  porta  un  Sant-Crist 
de  mida  grandiosa.  Aqui,  al  peu  del  Crucifi¬ 
cat,  sota  un  cel  tan  blau,  y  devant  tan  estès 
rotllo  de  cimes  nevades,  vos  cor-pren  lo  sen¬ 
timent  religiós;  n’hom  se  queda  pensatíu, 
l’esprit  volejant  entre  cel  y  terra. 

Del  Padró  (1.780  metres),  se  té  una  her¬ 
mosa  vista  de  la  Cerdanya,  desde’l  Pla  de  la 
Perxa,  Puigmal,  vall  d’Eyne,  Sallagósa,  Os- 
séjà,  Bourg-Madame,  Puigcerdà,  Llivia,  fins 
à  la  serra  de  Cadí,  montanya  de  Carlit  y 
Pla  de  Barrés;  es  un  cop  d’ull  vistós,  alegre, 
del  tot  admirable;  n’hom  se  cansaria  pas  d’ho 
espiar. 

Antes  de  nos  entornar  anem  à  la  capella, 
à  cantar  los  «Goigs  de  la  Mare  de  Deu»  y  la 
«  Despedida  à  la  Verge». 


JOVENTUT 


559 


4  hores. — A  mitg  cami  lo  temporal  nos  ha 
agafat;  un  pet  de  tró...  un  bon  ruixat...  y  à 
Odeillo  ja  no  plovia  mes. 

.  8  hores. — La  nit  es  dolsa,  serena;  amb  re- 
cansa  deixem  Odeillo,  passem  à  Bolquera,  y 
desde  les  cases  de  la  Perxa  donem  l’ultim 
adiu  à  la  Cerdanya. 

Entre  nit,  la  diligència  nos  baixa  de  Mont- 
Lluis  à  Vilafranca. 

Encantadora,  sí  que  n’es,  la  conca  de  la 
Cerdanya,  enclotada  dins  una  bressola  d’al¬ 
tures  coronades  de  neu,  engalanada  de 
camps  endaurats,  de  prades  florides,  de  bos¬ 
cos  verdejants,  rajadissa  d'aygues,  amb  unes 
nits  tan  estelades,  y  un  ayre  tan  fresch,  sani- 
tós  y  embaumat! 

J.  Delpont. 


NOVAS 

ix Hablemos  de  toros?  deya’l  senyor  Mané  en 
sa  última  dominical.  Però  va  deixarho  per 
un  altre  día,  entretenintse  parlant  d'assuntos 
de  familia.  No  hi  fa  res,  perque,  si  ha  trigat 
molt  à  parlar,  potser  encara  li  hauria  sigut 
millor  esperar  un  xich  més  à  ferho.  Hi  ha 
casualitats  y  coincidencias  que  casi  bé  sem- 
blan  providencials.  La  mateixa  tarde  del 
diumenge  que  va  apareixe  l’article  del  se¬ 
nyor  Mané,  una  colla  d’animals  pertanyents 
al  género  homo  sapiens ,  que  devian  mereixe 
tot  el  respecte  del  director  del  Brusi  perque 
no  atacavan  ni  la  religió,  ni  la  monarquia, 
ni  la  dinastia,  presenciaren  cóm  un  toro  es¬ 
tripava  à  un  infelís  torero,  qui,  poch  després, 
revolcantse  en  sot  llit  de  dolors,  escoltava’ls 
brams  feréstechs  d’un  aixàm  de  bestias  en- 
tussiasmadas  perque  un  home  matava  sis  to¬ 
ros  ab  sis  estocadas. 

La  impresió  desagradable  de  la  desgracia 
d’en  Dominguín,  quedà  borrada  per  la  trassa 
del  Algabeno: 

«  El  delirio.  Es  llevado  en  brazos.  No  pue- 
de  quedar  descontenta  de  la  corri da,  ni  nos- 
otros  tampoco .  Seis  toros,  seis  estocadas. 
GRACIAS. 

Nota.  —  Al  terminar  la  corrida ,  el  espada 
Dominguín  seguia  gravisimo ,  temiéndose  un 
fatal  desenlace . )) 

Aixó  ho  escriu  el  senyor  Paquiro  de  La 
Publicidad.  Val  més  no  dir  res,  perque  quan 
parlan  els  grans,  han  de  callar  las  criaturas. 
El  mateix  dia,  segons  el  telégrafo,  set  ó  vuyt 
toreros  prenian  mal  en  diferentas  poblacions 
d'Espanya.  Potser  hi  ha  alguna  butlla  espe¬ 
cial  per  aqueixos  cassos.  Aixó  no  ho  sabém, 


peró’ns  ho  podria  dir  tal  vegada’l  senyor 
lllas.  De  totas  maneras,  ja  hem  vist  en  el 
Brusi  del  dilluns  que’l  Dominguín  v  atenir 
el  consol  de  rebre’ls  auxilis  espirituals.  En 
quant  à  la  seva  familia,  els  socorros  mate¬ 
rials  no  han  de  faltarli.  ^Que  no  podrian 
aqueixos  periódichs  obrir  una  suscripció  à 
aquest  objecte?  Y’l  comte  de  las  Almenas, 
qu’ha  vingut  à  Catalunya  per’estudiar  la  cri¬ 
sis  industrial  y  que  desde  un  palco  de  las 
Arenas  va  presenciar  la  desgracia,  vuy  dir, 
l' accident,  ;que  no  podria  demanar  al  govern 
que  li  concedís  una  pensió?  Ja’ns  ho  dirà’l 
senyor  Mané,  d’aqui  tres  ó  quatre  mesos. 
iHablemos  de  toros?  deya’l  diumenge;  y  no 
parlava  més  que  dels  redactors  del  Brusi... 
Tinguém  paciència,  y  un  altre  día  ja  dirém 
també  nosaltres:  iParlém  del  Brusi? 


En  vigilias  del  estreno  de  Euda  d'Uriach 
no  fora  noble  judicar  al  mestre  Vives  per  La 
balada  de  la  luz,  estrenada’l  darrer  dissapte. 
Suspenguém,  donchs.  nostra  crítica  devant 
d’una  futesa,  del  malehit  género  chico ,  que  no 
pot  haver  sigut  escrita  ab  altre  fi  que’l  pràc- 
tich  ó  purament  utilitari,  tot  desitjant  de  cor 
al  aplaudit  músich  català  pera’l  pròxim  dis¬ 
sapte  un  triomf  menos  de  galeria ,  peró  més 
sólit,  que’ns  faciliti’l  cumpliment  de  nostres 
bons  desitjós  en  aquesta  ingrata  tasca. 

Del  llibret  original  d’en  Sellés,  sols  dirém 
qu’es  incoherent  y  pesat.  Porta’l  subtítul  de 
idili  melodramàtich,  que  son  dugas  paraulas 
que  no  lligan  massa  bé,  com  tampoch  lligan 
bé  las  situacions  que  hi  ha  à  l’obra.  S’usan 
en  ella  recursos  molt  inverosímils,  com  el 
de  perdre  y  recobrar  la  paraula  ab  tota  opor¬ 
tunitat. 

Las  decoracions,  efectistas,  peró  no  bonas. 
La  execució,  dolenta.  Aquells  actors  estan 
amanerats  fins  à  tal  punt,  que  si  se’ls  treu 
del  mantones  y  chaquetillas,  no  fan  res  de  bo. 
Casi  bé  son  irresponsables. 


Pau  Casals,  el  violoncel·lista  qu’honra  en 
grau  tan  extraordinari  al  art  y  à  sa  patria, 
després  de  sos  darrers  triomfs  en  l’extranjer, 
torna  entre  nosaltres  pera  donar  dos  concerts 
al  Principal  els  días  ió  y  19  del  mes  cor¬ 
rent. 

Junt  ab  ell  se  donarà  à  coneixe’l  pianista 
Bauer,  que  gosa  d’excelent  reputació  al  ex- 
tranjer. 

A  Madrid  anuncían  pera  la  pròxima  tem¬ 
porada  L'anell  de  Nibelung  complert,  en  dos 
teatres  nada  menos,  el  Real  y  la  Zarzuela. 

Es  la  mil  y  una  vegada  qu’aquest  projecte 
no  arribarà  à  realisarse.  Fa  més  de  deu  anys 
que’ls  madrilenys  venen  anunciant  qu’han 

contractat  la  companyia  de  Bayreuth  (!),  y 
en  efecte,  à  Bayreuth  no  hi  ha  hagut  ni  hi 
haurà  may  companyia  organisada  y  menos 
per’anar  à  fer  passejadas  al  Àfrica. 

Sempre  parlant  de  lo  que  no  entenen! 


El  fabricant  del  paper  de  fumar  «Catalu¬ 
nya,)),  don  J.  Company  y  Alvarez,  ens  ha 
enviat  éxemplars  en  diferents  colors  de  la 
primera  serie  de  sagells  catalanistas  qu'ha 
posat  à  la  venda,  conmemoratius  del  naixe¬ 
ment  de  Jofre’l  Pilós,  ocorregut  l’any  852. 

El  tirat je  d’aquests  sagells  es  digne  de 
elogi. 


iToros!  iToros! 

Tornemne  à  parlar. 

Era  tanta  la  gentada  que’l  darrer  dilluns 
anava  à  las  Arenas  pera  visitar  el  cadavre 
d’en  Dominguín ,  que's  van  haver  de  tancar 
las  portas  del  edifici,  v  la  forsa  pública  no 
s’entenia  de  feyna  procurant  contenir  à  tants 
y  tants  tauròfils  consternats  com  hi  acudían 
pera  veure,  ja  difunt,  à  n’aquell  à  qui’l  dia 
avans  ni  havian  somniat  lliurarlo  de  las  ba- 
nyas  de  la  fera. 

^Volen  espectacles  més  edificants  que’ls 
que  sab  donar  nostre  poble?  Y  pensar  que 
tota  aquella  gent  es  incapassa  d’auxiliar  a 
una  víctima  del  trevall  y  la  misèria! 

Es  clar  que’ls  circunspectes,  els  de  supo¬ 
sició,  etc.,  no  hi  devían  anar.  Son  gent  que 
tot  lo  més  va  al  torin  quan  hi  ha  corrida , 
pera  distreures.  Lo  mateix  qu’aquells  fabri¬ 
cants  que  s 'enriquían  durant  la  guerra  de 
Cuba  enviant  pera’ls  infelissos  soldats  raya- 
dillo  dolent  que  cobravan  com  à  bo  y  que 
als  pochs  días  era  un  pellingo.  Tampoch  no 
hi  anavan  ells  à  Cuba.  Y  no  es  que  tingui 
res  que  veure  en  Dominguín  ab  els  soldats, 
no.  fio  dihém  això  perque’ns  ve  à  tom  avuy 
que  Joventut  s’ocupa  de  la  crisis  industrial 
y  dels  peixos  grossos  que  viuhen  al  cèntim. 
N’hi  ha  tantas  y  de  tantas  menas  d 'herbetas 
per  aquí  à  casal 

No  neguém  la  pietat  al  cadavre  del  des¬ 
graciat  Dominguín,.  Lo  que  neguém  es  que 
fossin  ben  bé  personas  tot  aquell  aixàm  de 
panxa-contents  y  poca-soltas  (per  no  dir  altra 
eosa)  que’l  visitaren.  Com  catalans  y  com 
homes  de  cor,  ens  cau  la  cara  de  vergonya 
per  tots  ells;  per  tots,  sense  distingir  classes. 

Peró  al  ultim  desentonaríam. 

iToros!  iTorooos! 


Han  visitat  nostra  redacció’ls  periódichs 
Le  Ménéstrel  (música  y  teatres),  de  Paris;  Le 


Journal  des  Pyrenées  Orientales ,  que’s  publi¬ 
ca  à  Perpignan,  y  La  Semana  de  Igualada. 

Hi  establim  ab  gust  el  cambi. 


Hem  rebut  un  exemplar  del  monólech 
Barcelona  de  nit  (quarta  edició),  original  de 
don  Joseph  M.a  Pous. 

Advertim  à  nostres  corresponsals 
y  suscriptors  que  no  estiguin  al  cor¬ 
rent  ab  aquesta  Administració,  que 
procurin  posarshi  avans  de  fi  de  mes, 
puig  de  no  ferho’ns  veurém  obligats 
à  suspendre  l’envio  dels  exemplars 
que’ns  tenen  demanats. 


SETMANARI  CATALANISTA 

Els  trevalls  se  publican  baix  la  exclussiva  res 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1PCIÓ 

Catalunya:  Trimestre,  1,50  pessetas;  un  any, 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  10  cèntims;  atrassat,  2%  cèn¬ 
tims. 

Fidel  Giró,  impressor.  —  Carrer  de  València,  31 1. 


Redacció  y  Administració:  f 

Número  corrent. 

10  cèntims. 

Plassa  del  Teatre,  6,  entressol. 

))  ATRASSAT. 

SUMARI:  Sobre  l’egoisme  y  altras  cosas,  per  F.  Puju- 
là  y  Vallés. —  Teoria  de  la  música:  Huch  Riemann, 
per  Antoni  Ribera.  —  El  Jardí,  per  Josepb  Lleonart. 
—  Confidència,  per  F.  M.  Capella.  —  Fragments  de 
l’ópera  «  Euda  d’Uriach  »  ,  per  Angel  Guimerà.  — 
Euda  d’Uriach,  per  Joaquim  Pena.  —  A  missa  ma¬ 
tinal,  per  Antón  Busquets  y  Punset.  —  Tardor  de 
l’ànima,  per  Ignaci  Soler  y  Escofet.  —  Novas. 


SOBRE  L’EGOISME 
Y  ALTRAS  COSAS 

II 

Deyam  que’l  verdader  cami’l  constituhia’l 
motiu  vital  essencial:  la  Veritat  (i). 

L’egoisme  de  la  Veritat  es  altruista,  per- 
que  la  veritat  no  ho  es  de  relació,  correspo¬ 
nent  al  objecte  y  al  pensament,  fins  que 
aquest  se  comunica  per  la  correspondència 
dels  subjectes.  Atacar  l’egoisme  per  las  noci- 
vas  conseqüencias  que  reporta  quan  s’inclina 
à  determinat  ordre  de  cosas,  es  atacar,  no 
l’egoisme,  sinó  la  constitucionalitat  del  dit 
ordre,  origen  del  egoisme  nociu.  Atacar  l’e¬ 
goisme  perque  pot  en  una  de  sas  manifesta¬ 
cions  referirse  als  bens  materials  patrimo¬ 
nials,  es  atacar  lo  secundari  avans  de  discu¬ 
tir  lo  principal,  y  la  qüestió  dels  bens  encara 


no  està  prou  discutida  ni  plantejada.  Es  vo¬ 
ler  transgiversar  l’ordre  de  cosas  y  no  voler 
ferse  càrrech  de  que  aixis  com  la  suma  d'in¬ 
dividualitats  encarna  la  unitat  social,  aixis 
la  societat  forma’Is  individuus,  y  la  corrupció 
ó  sanitat  d’aqueixos  regoneix  com  à  causa 
mediata  ó  inmediata  la  inclinació  y  l’am¬ 
bient  qu’aquella’ls  ha  donat  à  respirar.  Si  à 
Egipte  l  robo  era  alabat  y  en  nostres  temps 
considerat  delicte,  clar  està  que  la  honradesa 
de  las  personas  y’is  actes  depèn  de  la  con¬ 
venció  social,  lo  que  ja  no  calia  ni  dirho. 
Culpis  ó  alabis,  jutjant  en  l’ordre  superior,  à 
una  ó  altra  societat,  jamay  al  individuu,  que 
sempre  fuig  del  mal  y  marxa  sempre  envers 
lo  que  li  ofereixen  com  à  bé.  Aquesta  es  la 
llaga. 

Passa  ab  la  societat  y  l’individuu  lo  que 
al  agricultor:  si’ls  arbres  donan  molt  ó  poch 
fruyt,  l’agricultor  s’enriqueix  ó  s’arruina;  peró 
lo  que  produheixen  els  arbres  depèn  sobre 
tot  de  la  mà  à  quin  cuydado  estàn.  Aixis  l’i n- 
dividuu  fa  à  la  societat  conforme  ella  l’ha 
fet  à  n’ell.  La  voluntat  tendenciosa  d’aquest 
es  la  del  instint  de  conservació.  Doneulj  à 
respirar  varias  atmósferas  dolentas,  y  ell 
acudirà  à  respirar  la  qu’ho  sigui  menos,  ó 
lluytarà  ab  son  organisme  fins  à  donarse’ls 
òrgans  per’adaptarse  al  mitj-ambient,  si  n.o 
mort  en  la  lluyta. 


(i)  Vegis  el  número  34  de  Joventut. 

Un  cas  pràctich,  ben  clar.  A  Espanya  la 
indústria  jau  aixafada  per  la  falta  de  protec¬ 
ció,  y’is  interessos  dels  capitals  en  papers 
pujan  à  xifras  incomprensibles:  els  capitals 
fujen  de  la  producció  y  acudeixen  à  las  ren- 
das.  En  altras  nacions,  ahont  las  rendas  ve¬ 
nen  nivelladas  pel  dos  y  mitj  ó’l  tres,  els 
capitals  se  reuneixen  dessota  las  xemeneyas, 
y  forman  empresa. 

cCóm  no  ha  de  decaure  l’egoisme  envers 
mil  cosas  superfluas  en  referencia  à  la  finali¬ 
tat  y  perniciosas,  si’s  declaran  aquestas  cosas 
d’estricta  conveniència  y  utilitat  y’s  fan  tals 
per  la  convenció? 

«Se  segueix  de  ma  doctrina  que  tot  ser 
es  obra  de  sí  mateix.»  (1)  Si  la  societat  s’o¬ 
fereix  certs  aliments,  l’individuu  membre  de 
ella’s  nodrirà  d’aqueixos  aliments  y’n  durà 
el  germen  à  la  sanch.  Per’xó  deya  en  l’ante¬ 
rior  article  qu'es  precís  fer  compendre  al  ho¬ 
me,  que  deu  ser  egoista  fins  à  costa  dels  seus 
semblants.  Peró,  ensenyantli’l  verdader  ca¬ 
mí:  el  de  la  Veritat. 

Sens  aquesta  dressera,  sense  respirar  la 
seva  atmosfera,  val  més  no  pensar  en  el 
món;  creuharnos  de  brassos,  aclucarnos  de 
ulls,  y  negarho  tot.  No  obstant  lo  que,  serà 
Veritat  llavoras  la  estupidesa  humana.  Per- 
que  l'egoisme  perdut,  la  falta  de  volició  ve¬ 
hement,  es  la  decadència;  es  la  historia  dels 
grans  pobles  que  s’han  ajegut  y  sobre  quinas 
despullas  els  petits  ambiciosos  hi  han  pujat 
de  peus  y  s’han  fet  alts.  Es  la  mort  de  la 
matèria  fondo  en  vida  de  la  matèria  forma , 
coexistint,  com  coexisteix,  la  negació  entra- 
nyada  dintre  d’una  afirmació. 

Ensenyar  la  veritat  abstracta:  veusaquí’l 
medi;  arribar  à  possehirla  per’elaborar  en 
el  fondo  ab  ella’l  fí:  veusaquí  l’ideal  únich. 
El  dia  que  l’home’s  posseheixi  d’aquesta 
idea,  l’egoisme  d’adquisició  y’l  de  conserva¬ 
ció  l’impulsarà  à  haver  y  retenir  lo  que  li 
serà  convenient.  Ara  com  ara’ls  homes  bus- 
can  al  entorn,  y  es  l’error  gran.  Generacions 
successivas  els  han  encaminat  à  tals  actes,  y 
qui  sab  si  (fent  us  de  la  teoria  del  home  ja 
citat)  la  volició  de  tals  actes  ha  fet  apareixe 
facultats  adequadas  en  l’intelecte.  La  socie¬ 


tat  s’ha  fet  à  sí  mateixa  (fent  l’home)  en  una 
societat  humana-no  humana. 

Es  precís  que  surti  la  veu  que  digui  al 
home:  {Per  qué  miras  al  teu  voltant?  {Qué 
hi  buscas?  {El  Fi?  Mirat  endintre.  En  lo  més 
fondo  del  teu  sér,  allí  li  tens.  No’t  preocupis 
de  la  expansió;  ja  expandiràs  per  lley  natu¬ 
ral,  com  vessan  els  vasos  quan  son  plens. 
Absorbeix. 

Y  l’home’s  guaytaria  adintre,  y  al  trobar- 
se  buyt,  coneixeria  l’error,  y  ompliria,  elabo¬ 
raria,  com  omplen  las  abellas,  de  cera  y  mel, 
las  buydas  arnas  qu’han  trobat,  perque’l  seu 
fí  està  alli  dintre. 

A  tal  estat  de  cosas  es  precis  arribarhi  ab 
una  suma  d’esforsos  encontrats.  Es  precís 
la  voluntat  general  fixantse  vivament  en  el 
motiu  vital  primordial:  la  Veritat.  No  esfor- 
sos  aislats,  sinó  generals  y  junts,  donchs  els 
esforsos  en  un  sol  sentit  arribats,  flaquejan 
y’s  perden  en  el  mar  social. 

Car  com  molt  bé  va  dir,  referintse  al  seu 
país  contemporani,  l’home  indio  Késbàb 
Tchandra  Séna  en  son  discurs  pronunciat  al 
instituhir  à  Allahabad  (r):  «...  Ce  n’est  pas 
par  les  livres  seuls  qu’on  peut  s’assimiler  la 
civilisation  européenne. . .» 

Nosaltres,  en  lloch  de  la  europea,  podriam 
dir:  la  recta  civilisació. 

Y  entre’ls  esforsos  de  que  faig  esment,  bé 
s’hi  pot  comptar  el  de  la  dona,  que  pesi  à  las 
lleys  que  la  fan  à  una  banda,  es  la  verdade- 
ra  mestresa  del  món  y  la  que  infiltra  lasideas 
à  la  humanitat.  Nostre  egoisme  hauria  de 
comptar  ab  ella,  donchs,  com  diu  en  un  al¬ 
tre  paragraf  el  mateix  indio  anomenat: 

«...L’éducation  des  femmes  pourra  seule 
amener  peu  à  peu  cet  état  de  choses,  qui  pa- 
rait,  j'en  conviens,  commencer  aujourd’hui 
parmi  nous,  par  la  bonne  volonté  qu’on  ap- 
porte...  etc.,  etc...» 

Desgraciadament  no  podém  fernos  nostras 
las  últimas  paraulas,  peró  à  tot  hi  arribarém 

Lo  qu’he  dit  del  individuu-home,  té  apli¬ 
cació  en  un  grau  superior  al  individuu-so- 
cietat,  cosa  que  deixarém  per  un  altre  dia. 

F.  Pujulà  y  Vallés. 

París ,  octubre  igoo. 


(1)  Schopenhauer:  La  Voluniat  en  la  Naturalesa. 
—  Anat  Comp. 


(i)  Publicat  per  V Aligarh  Akhbàr,  27  sep.  1872. 

TEORIA  DE  LA  MUSICA : 

HUCH  RIEMANN 

i 

II 

Signes  qu’emplea  en 

SAS  EDICIONS  FRASEJADAS. 

Revesteix  aquest  tema  un  interès  grandis- 
sim  pera  tots  els  musichs  y  especialment  pels 
pianistas.  He  d'advertir,  avans  de  tot,  qu’al 
frasejar  Riemann  las  obras  dels  grans  mes¬ 
tres  no  ho  ha  fet  aplicanthi’l  seu  modo  de  sen¬ 
tir  personal,  sànó  que’l  fraseig  es  completa¬ 
ment  objectiu  y  sols  mostra  l’esquelet  de 
l’obra,  descubrint  al  primer  cop  de  vista  fins 
els  més  petits  detalls  ab  qu’aquesta  està  for¬ 
mada,  y  trobanthi  en  ells  sempre  las  ratllas 
divisorias  ben  colocadas  (puig  devegadas  fins 
els  millors  compositors  las  colocan  malament) 
y  respectadas  extrictament  totas  las  indica¬ 
cions  dels  autors.  En  una  paraula,  Riemann 
estalvia  als  músichs  l’anàlisis  qu’haurian  de 
fer  (si  es  que’l  saben  fer,  puig  hi  ha  compli¬ 
cacions  de  tal  mena  que  fins  avuy  sols  Rie¬ 
mann  ha  sapigut  donalshi  una  solució  llógica 
y  satisfactòria),  per’estudiar  un’obra  y  exe¬ 
cutaria  ab  tots  els  detalls  que  requereix  una 
verdadera  interpretació. 

Ademés,  aqueixas  edicions  tenen  una  in- 
mensa  ventatja  comparadas  ab  altras  (per 
exemple,  ab  la  edició  de  las  sonatas  de  Bee- 
thoven  publicadas  ab  observacions  pel  gran 
artista  Bülow),  y  es  que  no  es  precis  deturar- 
se  à  cada  moment  pera  llegir  las  observacions 
que  hi  ha,  sinó  qu’al  primer  cop  de  vista’s 
dominan  aquestas. 

Bülow  mateix  escrivia  parlant  d’en  Rie¬ 
mann,  quan  aquest  tot  just  comensava  ab  las 
sevas  obràs  pedagógicas  sobre  la  ensenyansa 
del  piano:  «Ja  m’esperava  del  autor  (Rie¬ 
mann)  un’obra  madura  é  important,  puig 
es  un  dels  músichs  pedagógichs  que’s  poden 
alabar  de  possehir  una  educació  musical  vas- 
tissima;  peró  lo  que  no  havia  esperat  d’ell  es 
tanta  profonditat ,  precisió ,  concisió  y  finesa 
minuciosa ,  tant  en  la  exposició,  com  en  la  so¬ 
lució  de  tots  els  problemas  que’s  puguin  ima¬ 
ginar  del  art  de  tocar  el  piano. »  En  pocas 
paraulas  Bülow’ns  dona’l  retrato  d’en  Rie¬ 
mann;  y  si  aixis  el  jutjava  en  sos  comensa- 
ments,  què’n  diria  ara  de  las  sevas  obras,  ab 
el  grau  de  perfecció  qu’han  obtingut  y  las 

múltiples  brancas  à  que  s’estenen!  Passém, 
■donchs,  à  lo  essencial. 

Archs  (exemple  1).  —  Riemann  emplea’ls 
archs  per’  indicar  las  frases  ó  temas,  de  modo 
qu’al  primer  cop  de  vista’s  vegi  cóm  està 
feta  un’obra  musical. 


Respecte  de  la  execució,  fa  Riemann  las  se¬ 
güents  observacions:  Totas  las  notas  s’han 
d’executar  lligadas  (tant  si  tenen  arch  com  si 
no’n  tenen),  si  un  signo  determinat  no  indi¬ 
ca  altra  cosa. 


Tota  nota  última  d'una  frase  (d’un  arch)  ha 
de  ser  més  curta  del  valor  que  representa,  à 
fi  de  no  lligaria  ab  la  frase  següent  -(ex.  1  a), 
peró  si  hi  ha  una  ratlla  à  sobre,  com  en  el 
ex.  1  b,  alashoras  no’s  fa  cap  pausa  y’s  lliga 


ab  las  notas  de  la  frase  següent.  Lo  mateix 
succeheix  quan  las  dos  puntas  dels  archs  se 
troban  (ex.  1  c)  ó  s’encreuhan. 


Els  archs  encreuhals  indican  que  una  frase 
termina  al  mateix  temps  que  l’altra  cómensa 
(Fraseig  doble  d’una  ó  més  notas)  (ex.  1  d). 
Pernohaverhi  encreuhament  hauria  d’escriu- 
res  com  en  l’exemple  1  d  bis. 


L 'arch  trencat  indica  que  una  frase  es  inter¬ 
rompuda  repentinament  avans  del  final 
(ex.  1  e).  En  cas  contrari, ^quan  deu  tornarse 
al  mitj  d’una  frase  (etb  supresió  del  comensa- 
ment)  s’indica  aixis:  [] — n 


pausa  curta. 

Els  signos  empleats  per’  indicar  una  exe¬ 
cució  no  lligada  son  els  de  costúm,  ab  l’única 
diferencia  qu’aqui’s  troban  sempre  sota  dels 
archs  (puig  els  archs,  com  ja  he  dit,  ens  mos- 
tran  tan  sols  las  frases,  etc . )  Aixís  per 
exemple: 

Signos  de  picat  ferm  ( staccatlo ,  staccattissi- 
mo ):  1  t  11  (s’acostuma  à  emplear  sempre  en 
un  temps  fort). 

Signos  de  semi-picat  [mezzo  staccatlo):  .... 

Signos  de  semi-tingut  ( portato ,  non  legato): 
j_  ó  ~  ~  (aquest  equival  als  de  las 

edicions  antigas). 

Y  la  ratlla-tingut  (  —  )  que  significa  no  com 
avans  un  semi-tingut ,  sinó  complert  (unió  de 
lligats)  (ex.  1  b). 

Quan  diferents  archs  sobreposats  mostran 
fragments  més  grans  y  més  petits,  els  archs 
curts  (petits)  units  ó  separats  indican  l’arti¬ 
culació  (ex.  1  f). 


fer  la  subdivisió,  y  aixis  s’estalvían  els  signos 
de  lectura  (ex.  2  b). 


En  la  execució  no  s’ha  de  fer  notar  la  sepa¬ 
ració  que  causan  els  signos  de  lectura. 

Subdivisió  dels  períodos. —  Avans  de  tot 
haig  de  presentar  un  modelo  de  período  pur 
(ex.  3). 


•C.3. 


T  E^lODO. 


- - -  ,  — — - ,  f . n 

*\  *  1  A  *  1  1  rt·T'T'l·H· 'Vi 


1*1 


(?) 


Aquí’s  veu  que  un  periodo’s  compon  de 
8  motius  (compassos),  4  grupos  ó  2  semi  perio- 
dos.  Aixis,  donchs,  tot  motiu  té  sols  un  temps 

FORT. 

Els  números  2,  4,  6  y  8  indican  el  número 
del  compàs,  y  al  mateix  temps  els  diferents 
graus  de  forsa.  Aixís  com  dintre  d’un  mateix 
compàs  hi  ha  diferents  graus  de  forsa  (ex.  3  a) 


Signos  d’accentuació. — El  signo  >  (sem¬ 
blant  al  s/,_/y,  sfy,  però  quasi  sempre  més 
dèbil)  exigeix  /’ accentuació  dinàmica  (extra  re- 
fors,  pulsació  forta)  de  las  notas  ó  acorts 
ahont  se  troba. 

En  las  edicions  frasejadas,  el  signo  ^ 
(rarament  doble  )  no  es  dinàmich,  sinó 
agógich,  y  exigeix  una  petita  prolongació  del 
valor  de  la  nota  en  que’s  troba.  Aquest  signo 
es  molt  important  pera  la  comprensió  armó- 
nica,  perque  devegadas  se  fa  necessari  en  els 
retarts  y  especialment  en  las  terminacions  fe- 
meninas. 

Signos  de  lectura.  —  El  signo  de  lectura 
senzill  (ex.  2),  serveix  per’indicar  la  subdi¬ 
visió  de  las  frases  en  motius,  y’l  doble  ser¬ 
veix  especialment  pera  las  subdivisions  se- 
cundarias.  Quan  la  subdivisió  coincideix  ab 
la  ratlla  divisòria, ’s  coloca’l  signo  de  lectura 
atravessat  sobre  d’ella  (ex.  2  a). 

fr-  (j^  <  0  II  Q  cu .  —  ~.  zzr 


Casi  sempre  que  hi  ha  més  d’una  corchea, 
semicorchea,  fusa  ó  semifusa  seguidas,  en 
lloch  d’unir  las  cúas  se  separan,  quan  s’ha  de 


G>  cu. 


Va 


VkJ  1 3  I 

4  2.  1  3  \  1  \ 


(aquí’l  3  es  més  fort  que’l  2  y’l  4  més  fort 
que’l  3),  també  entre’ls  compassos  existeix 
una  diferencia  de  forsa;  per  exemple’l  compàs 
4  es  més  fort  que’l  2  ó  6,  y’l  8  més  fort  que 
tots  els  altres.  Aixís  podém  representar  els 
diferents  graus  de  forsa  de  la  manera  següent: 

1.2. 3. 4.  5.  6. 7. 8.  (compassos) 
121312  14  (graus  de  forsa). 


Sobre  aquesta  numeració’s  pot  dir  que’ls 
compassos  2y  6  tenen  quelcom  de  semblant 
à  la  coma  del  llengúatje  escrit,  el  compàs  4al 
punt  y  coma,  y  el  8  al  punt  final.  Exemple: 

12,  34;  56,  78. 

Si  tota  la  música  fos  composta  de  vuyt 
compasos  purs  (com  ho  es  la  de  ball),  alla- 
vors  l’estudi  del  fraseig  seria  senzillissim,  pe-  * 
ró  las  intercalacions,  progressions,  elissions, 
etc.,  destruheixen  la  simetria  pura  donanthi 
més  varietat.  Riemann  presenta  també  à  la 
vista  totas  aqueixas  alteracions  per  medi  de 
la  numeració  dels  compassos. 

Si,  per  exemple,  al  comensar  falta’l  pri- 


Vf£.  •  ■  -  ..  .  '  ■ 

mer  compàs,  la  numeració  ho  indica,  puig  se 
troba  sota  de  la  primera  ratlla  divisòria  un  2; 
si  falta  el  compàs  quint,  alashoras  se  troban 
el  4  y  6  seguits.  Quan  el  compàs  octàu  s’ha 
de  considerar  com  à  primer  (enllàs  d’un  final 
ab  un  nou  comensament),  s’indica  aixis:  8=1 
sota  de  la  ratlla  divisòria. 

Els  compasos  dèbils  (1,  B,  5,  7  (9))  no  s'acos' 
tuman  numerar.  Si  un  compàs  dèbil  està  en- 
,  llassat  ab  el  següent  fort,  s’indica  per  med1 
d’un  arch  dirigit  enrera  sota  del  número,  per 
exemple:  2  3  4  5  etc.  En  semblants  cassos 
J  ) 


Se  sab  que  un  motiu  es  adherit,  quan  l'arch 
se  dirigeix  enrera  (ex.  4  a)  y  qu’es  anacrusa 
general  quan /’arc/zse  dirigeix  endevant(ex.ò). 


també’s  pot  deixar  la  numeració  dels  compàs 
sos  forts  (2,  4,  6,  8).  Quan  un  compàs  fort  se 
repeteix,  també  s’ha  de  repetir  el  número  afe* 
gintli  una  lletra;  per  exemple:  4,  4  a,  4  b,  4  c, 
etc.  La  repetició  de  compassos  dèbils  sense’ls 
seus  corresponents  forts  es  rara. 

En  compassos  compostos  (lent  4/4,  lent  ,a/8, 
etc.)  el  cambi  de  compàs  fort  en  dèbil  no  es 
suficientment  indicat  per  medi  de  la  ratlla 
divisòria,  fins  quan  aquesta’s  troba  en  son 
lloch  verdader  (indicat  per  2/4  ó  3/a,  etc . ) ,  sinó 
qu’alashoras  s’emplean  els  punts  divisoris  so¬ 
ta  de  [  V]  (ex.  4).  Si’ls  punts  divisoris  se  tro¬ 


ban  sols  sens  aquest  signo,  indican  un  temps 
fort,  y  un  motiu  adherit  quan  aquest  no  ompla 
tot  un  compàs  (ex.  4  a). 


Anacrusa  es  el  nom  que’s  dona  al  compàs 
en  apariencia  incomplert  que’s  troba  sovint 
al  comensar  una  pessa  ó  una  frase  musical 
(ex.  6  a).  Aqui’l  do  y  el  mi  son  anacrusas ,  es 
à  dir,  ante-compassos. 


f-Y- - 

m. 

A — 

- f 

'AEÏEH 

. l  1- 

Fins  aquí  hem  vist  els’signos  que  Riemann 
emplea  en  sas  últimas  edicions  (Steingrae- 
ber,  Felix  Siegel,  C.  F.  Kahnt,  J.  Schuberth 
y  Cie.  de  Leipzig  y  Augener  de  Londres).  Hi 
ha  petitas  diferencias  entre  aqueslas  y  las  pri - 
mitivas  (entre  ellas  las  sonatas  de  Mozart  y 
Beethoven,  editadas  por  N.  Simrock,  de  Ber- 
lin),  degut  à  que  quan  en  Riemann  va  frase- 
jar  aquestas,  encara  no  havia  empleat  la  nu¬ 
meració  dels  compassos  y  sols  usava’l  signo 
V  sobre  una  ratlla  divisòria  ab  un  número 
(  1,  2  ó  3)  per’  indicar  el  compàs  fort.  Per 

2 

exemple,  si  hi  havia  un  V,  indicava  (encara 
que  no’s  repetis  aquest  signo)  que  cada  dos 
compassos  eran  forts.  Y  un  compàs  tresillo 


En  quant  à  la  execució,  hi  ha  qu’observar 
que’l  punt  fort  d'un  motiu  adherit  es  tan  fort 
com  el  del  motiu  à  que  s’ha  adherit.  Quan 
se  troban  dos  compassos  dèbils  consecutius, 
alashoras  forman  un  compàs  que  se’n  diu 
tresillo  (ex.  5)  y  s’executa  quasi  sempre  un  xich 
més  depressa,  igual  que’s  fa  ab  un  tresillo  de 
notas. 


W 


h.S 


s’indicava  per  V- 

Ab  lo  exposat,  compendrà'l  lector  que  se¬ 
guint  aquest  método,  pot  arribar  à  fer  un 
mateix  l’anàlisis  de  las  produccions  musicals. 
Per  aixó  es  precís  estudiar  ab  detenció  una 
obra  molt  important  d’en  Riemann  titulada 
Vademecum  der  Phrasierung,  que  recoma¬ 
no  molt  especialment  à  tot  el  que’s  dedi¬ 
qui  à  aquests  estudis,  ja  sigui  músich  ó  afi¬ 
cionat. 


Antoni  Ribera. 

EL  JARDI 

Allà  en  la  carretera  blanquinosa 
que  com  una  gran  serp  assoleyada  w 
s’extén  soliua  al  flamejant  Mitj-día; 
darrera  una  paret  que  leuramare 
à  tall  de  cotxa  verda  cobricel-la, 
hi  ha  un  jardí  delitós  vessant  misteri. 

La  olor  de  violeta  arréu  aroma, 
y’is  banchs  de  roca  grisa  semblan  brassos 
y  faldas  amorosas  que  convidan 
à  la  peresa  santa  del  poeta, 
al  somni  dols  que  fa  oblidar  el  viure. 

Jo  sé  un  jardí  prop  d'una  carretera . 

Cantan  els  brolladors,  y  à  la  llum  forta 
del  Astre  gran,  floreix  la  tarda  blava. 

...  Els  jerros  manyagats  per  la  patina 
tenen  cert  ayre  antich,  y  antichs  els  marbres 
semblan  talment  ressucitar  la  Grècia. 

...  Y  las  deesas  ndas  son  tan  bellas, 
que’l  jardí  las  adora  y  se  despulla 
del  bronzejat  fullàm,  boy  fent  catifa 
als  peus  de  las  Dianas  y  las  Venus 
en  ombrejats  racers  rihent  joyosas. 

Jo  sé  un  jardí  prop  d’una  carretera... 


El  lloch  misteriós  en  cada  flayra, 
en  cada  caminal,  en  las  deesas, 
enclóu  pels  ulls  migrats  algún  gran  somni 
romàntich,  molt  llunyà,  dins  las  centurias... 

...  Cóm  deuhen,  ay!  passar  las  horas  blanas 
dessota’l  cant  de  l’aygua  y  las  arbredas 
de  moradenchs  xiprers  y  d’oms  altívols, 
vers  la  llum  gloriosa  y  estiuhenca 
amunt,  amunt  del  blau  alsant  els  brassos!... 

Jo  sé  un  jardí  prop  d’una  carretera... 

Allí  voldria’l  niu;  y  quan  la  calda 

morint  pausadament,  velant  la  terra, 

enviés  un  trist  petó  de  despedida 

per  sobre  dels  blats  d’or,  las  flors  y’is  arbres, 

enllà  del  mar,  al  cim  de  pals  y  velas, 

en  núvols  irisats  de  llum  rohenta... 

volar  voldria,  y  com  l’ardent  apòstol 

d’una  creencia  nova  y  venerada, 

per  sobre  la  marbrenca  Babilonia, 

en  mitj  dels  homes  sense  cor  ni  pensa, 

llensar  el  cant  diví  de  la  Poesia!.. . 

Jo  sé  un  jardí  prop  d’una  carretera... 

JOSEPH  LlEONART. 


CONFIDÈNCIA 

La  primera  vegada  que’t  vaig  veure  fou  un 
capvespre  del  mes  de  maig,  en  aquella  es¬ 
tació  del  any  en  que  la  Natura’s  vesteix  de 
festa,  enjoyada  de  cel  blau,  d’aucells,  de  flors 
y  de  papallonas;  en  aquella  època  que  tro- 
ban  bonica’ls  que  senten  grat  de  la  vida,  els 
que  may  han  tastat  el  fel  del  desengany! 
Vaig  trobarte  en  un  carrer  del  arrabal  de 
ciutat;  anavas  mitj  endolada,  junt  ab  las  te- 
vas  amigas,  distrayent  la  pena  causada  per 
la  pèrdua  de  sers  estimats,  ab  la  conversa 
d’ellas,  que  d’en  tant  en  tant  te  feya  somriu¬ 
re,  animant  tantost  el  teu  semblant  l’alegria 
pròpia  de  la  jovenesa. 

Jo  anava  carrer  amunt,  aclaparat  per  la 
feixuga  càrrega  de  ma  dissort,  trist,  esma¬ 
perdut,  fit  el  pensament  en  aquella  que  ja  no 
hi  es  y  que  al  desapareixe  del  món  dels  vius, 
junt  ab  ella  s’emportà  la  meytat  de  la  meva 
vida,  deixantme  l’altra  meytat  pera  major 
tormenll...  Al  trobarnos  enfront  l’un  de  l’al¬ 
tra,  topà  nostra  vista,  una  sensació  inexpli¬ 
cable  s’apoderà  de  mi;  y  al  ferme  càrrech  de 


la  teva  hermosura  incomparable,  dels  teus 
ulls  puríssims  que  van  de  dret  al  cor  sense 
dir  res  à  la  carn,  dels  teus  cabells  d’or,  ton 
rostre  somrosat  y  ta  boca  coralina,  sugestio- 
nat  vaig  aturar  mon  pas,  restant  inmóvil, 
embadalit,  contemplant  la  teva  silueta  enci¬ 
sadora,  de  perfils  esculpturals,  d’alguna  sem- 
blansa  ab  aquella  qu’era  meva,  que  jo  tant 
volia!...  y  en  aquell  moment,  tot  un  món  de 
recorts,  dolcíssims  y  tristos  alhora,  llampe¬ 
guejà  per  mon  cervell,  fenlme  somniar  des¬ 
pert:  cambras  convertidas  en  nius  d’amor, 
veus  argentinas  amorosidas,  plenas  de  pas¬ 
sió,  remoreig  de  petons,  escalfor  d’abrassa- 
das,  perfums  d’alè,  nits  de  lluna  plenas  de 
ditxa  y  de  misteri..  Finalment,  campanas 
tocant  à  morts,  cants  funeraris,  visions  de 
cementiri,  remor  d’oracions,  esclats  de  plors, 
humitat  de  llàgrimas... 

Vares  passar  per  devant  meu  joyosa  y  ria¬ 
llera  junt  ab  las  tevas  amigas,  inconscient 
del  mal  que  m’havias  fet!...  En  un  instant 
havias  renovat  las  llagas  del  meu  cor,  mitj 
tancadas  pel  temps;  profilàxis  segura,  segons 
la  gent  del  món,  pera  guarir  els  dols  d’a- 

questa  vida.  Jo  restava  quiet,  mut,  capcirós, 
y  quan  te  vaig  perdre  de  vista,  al  tornar  tot 
d’una  à  la  realitat,  vaig  fer  via  carrer  amunt. 

Poch  temps  després  arribava  à  ma  caseta 
dels  aforas,  voltada  de  camps  de  verdor, 
qu’ara  no’m  diuhen  res,  servintme  pera  més 
pena.  Al  llindar  de  la  porta  m’esperavan  els 
vellets  pares,  tristos  com  de  costum;  vaig  en¬ 
trar  donantlos  la  bona  nit,  vaig  descubrirme, 
y  junt  ab  ells  vaig  comensar  lo  Sant  Rosa¬ 
ri...  Aquell  dia  la  oració,  sortint  del  fons 
de  la  meva  ànima,  brollà  dels  meus  llabis  ab 
major  fervor;  conservava  en  mon  cor  y  en 
mon  enteniment  la  impresió  de  la  teva  figu¬ 
ra,  semblant  à  la  d’aquella  hermosa  criatura 
que  jo  tant  estimava,  per  qui  prego  à  Deu 
cada  dia  y  ho  faré  mentres  visca;  per  aixó  re¬ 
sava  ab  major  devoció!...  No’t  sàpiga  greul 

Vingueren  las  festas  del  Corpus,  xamosas 
y  alegras  com  sempre,  plenas  de  llum  y  de 
color  local,  embaumadas  d’encens  y  de  flor 
de  ginesta. 

Jo  passejava  en  companyia  de  bons  amichs 
que,  com  de  costum,  procuravan  distreure 
mas  penas  ab  sos  acudits  y  paraulas  falague- 
ras.  De  sobte  vaig  veure’t  al  balcó  d’una 
casa  junt  ab  altras  jovenetas,  hermosa  com 
sempre,  plena  de  goig,  majestuosa  com  à 
flor  preeminent  d’aquella  toya...  La  profes¬ 
so  s’atansava;  al  passar  el  Santíssim  que 
portava’l  bon  rector,  flectat  de  genolls  en  te¬ 
rra,  mos  llabis  mormolaren  una  oració  per 
ella...  {sabs? 

Si’t  tenia  devant  meu,  cóm  no  recor¬ 
daria!... 

La  darrera  vegada  que’t  vaig  veure  fou  per 
la  diada  de  la  Verge  del  Carme,  sortint  del 
temple  quan  tu  hi  entravas. 

Jo’m  trobava  ben  impresionat,  sentia  olors 
de  cel,  cants  de  serafins,  aleteig  d’àngels... 
Vaig  girarme  pera  mirarte  altra  volta,  y  en 
aquell  moment  solemne,  portant  el  Bon  Je¬ 
sús  dins  mon  pit,  en  mon  interior  ressonà  sa 
veu  dolcíssima  qu’m  deya:  Sursum  corda!... 
Després...  res  més.  Y  vaig  seguir  fent  via 
cap  à  ma  caseta  dels  aforas,  voltada  de  camps 
de  verdor,  qu’ara  no’m  diuhen  res,  servintme 
pera  més  pena !... 

M’han  dit  qu’havias  preguntat  per  mi  ab 


molt  interès,  y  aixó  que  sols  ens  hem  vist  y 
no’ns  hem  dit  may  una  paraula.  La  dissort 
que’ns  envolta  es  el  resultat  d’aquesta  simpa¬ 
tia  que  may  ens  comunicarém  l'un  à  l’altre. 

A  tu’t  manca  l’escalf  de  la  llar  payral... 
pobra  orfanetal...  Jo  fa  temps,  molt  temps 
que’ls  meus  amors,  els  meus  goigs  y  las  me- 
vas  ilusions  segats  en  flor  al  bell  esplet  de  la 
meva  vida,  restan  guardats  per  sempre  més 
junts  ab  ella  en  el  fossar  de  la  vehina  vila,  y 
per  aixó  l’anyoransa’m  consum  sense  matar- 
me...  Anyoro  lo  qu’es  impossible  retrobar 
en  aquesta  vall  de  llàgrimas;  sols  m’alenta 
la  esperansa  de  retrobarho  allà  amunt,  ben 
amunt...  al  cel!...  Oh,  allavoras,  quina  fe¬ 
licitat  la  meva! 

Perdonam  aquesta  expansió  filla  d’una 
imaginació  de  jove.  Es  un  crit  de  l’ànima,  la 
complanta  d’un  cor  que  no  pot  estimar  ni  ba¬ 
tegarà  ja  may  més  per  ningú...  Per  aixó  no 
seràs  may  meva! 

La  teva  presencia  ha  despertat  en  mi’l  re- 
cort  dolcissim  dels  millors  temps  d’una  vida 
plena  de  ditxa,  de  pau  y  benhauransa.  Tal 
volta  hauria  revifat  las  guspiras  d’un  caliu 

somort  qu’al  principi  existia,  mes  ara . 

ara  sols  en  restan  las  cendras,  confosas  ab 
las  d 'aquella  que  ja  no  hi  es!...  Ha  sigut  la 
ilusió  de  moment  acaronada  pel  desitj  d’es¬ 
timar  y  ésser  estimat  com  avans;  mes  jo  tinch 
el  dever  de  deixar  passar  per  mi  aquesta  ilu¬ 
sió  com  foch-follet  que’s  pert  en  l’espay... 
Es  un  impossible! 

La  pena  que  porto  al  cor  m’ha  transformat 
en  un  ser  incoherent,  degenerat...  Perdo¬ 
nam,  donchs.  Més  avans  d’ofegar  per  sem¬ 
pre  més  en  mon  pit  tol  lo  que  tu  m’has  fet 
sentir,  t'he  volgut  fer  aquesta  confidència , 
valentme  per  aixó  de  nostra  parla;  aquella 
tan  hermosa  y  estimada  que  ressonà  per  pri¬ 
mera  volta  à  mas  orellas  al  venir  al  món... 
D’ella’m  serveixo  per’enlayrar  mon  esperit  à 
Deu! 

No  es  la  que  tu  parlas,  més  ja’m  consta 
que  la  comprens.  Si  jo  fos  l’home  d'avans, 
d’ella’m  valdria  pera  dirte  baix,  baixet,  ben 
aprop  teu,  besant  al  ensemps  ton  front  de 
neu  y’is  teus  cabells  d’or  ab  tota  la  forsa  dels 
meus  sentits: — T’estimo,  vida  meva,  t’es¬ 
timo!... — 

F.  M.  Capeli  a. 

FRAGMENTS  DE  L'OPERA 

BALADA  DE  SEVERÍ 

Treu  lo  cap  en  finestra 
la  donzella  d’Uriach: 
passava’l  comte  jove, 
s’han  vist  y  s’han  aymat. 

— Lo  vostre  cor,  donzella, 
fós  destre  en  lo  volar! 

— Si  es  destre  ó  si  no  es  destre 
mon  pare  os  ho  dirà. 

— Ay  Euda,  filla  meva, 

;de  qué  sospiréu  tant? 

— Ay  pare,  lo  meu  pare, 
que’l  cor  lo  tinch  malalt! 

— Lo  vostre  cor,  ma  filla, 
fa  temps  que  l’he  donat, 
y  ab  lo  senyor  d’Argola 
vos  heu  d’enmaridar. — 

En  Roger  nostre  comte 
ja  al  d’Argola  ha  trobat: 
si  espurnan  las  espasas, 
molt  més  los  seus  esguarts. 

—  Que  ab  Euda  hi  va  la  vida! 

— Que  ab  ella’l  cel  hi  va!  — 
fa’l  d’Argola  es  en  terra: 

Deu  l’hagi  perdonat! 

Mes,  ay,  que’l  comte  jove 
del  mort  no’n  gaudirà, 
que  à  un  castell  la  donzella 
son  pare  l’ha  tancat. 

Y  en  lletras  que  li  envia 
la  donzella  d’Uriach 
li  diu  al  comte  jove 
que  may  se  l’ha  estimat. 

En  Roger  d’aquell  dia... 
quina  por  sos  vasalls! 

Puig  tot  ho  mata  y  crema 
com  si  boig  fos  tornat. 

Fins  que  un  dia  son  pare 
del  castell  lo  llensà: 

— No  tornis  més! — li  crida. 

Y  ell  may  més  ha  tornat. 

Que  trobi  la  ventura 
à  dintre  la  clausura 
lo  cor  seu; 
que  sia  sa  esperansa 
gosar  de  benhauransa 
vora  Deu. 

Mes,  ay,  que  si  es  tugida 
la  pau  de  nostra  vida, 
oh  dissort! 

no  hi  val  la  vida  nova, 
qu’al  monastir  no’s  troba, 
ni  en  la  mort! 

Tibat.t. 

Per  vos  y  perque  ofegui 
tota  dolor  qui  begui 
d’aquest  vi. 

Perque’l  mal  temps  se  fonga, 
y  Deu,  ó’l  diable’ns  donga 
bon  camí. 

Per  dar  à  ma  germana 
la  celda  que, demana 
sa  dolor; 

y  veure  sa  clausura 
tornada  en  sepultura 
per  son  cor. 


CANTS  DELS  CREUHATS 


Chor  de  donas. 

Bressava  à  mon  fill,  bressava... 
«La  non  non,  fillet  del  cor» 
y  per  Jesús  lo  deixava; 
y  qui  sab  si  es  sol  y’s  mor. 

«La  non  non /...»  Verge  Maria, 
guardeulo  de  tot  perill; 
esteuse  ab  ell  nit  y  dia, 
com  jo  estich  ab  vostre  fill!... 

Chor  d’homes 

Reposém,  reposém, 
dormim,  somniém. 

Qui  somnia  endevant  lo  cel  adora, 
qui  som-nía  endarrera  es  que  s’anyora. 
Dormim,  somniém... 
després  caminarém. 

Chor  de  creuhats. 


Roger. 

Per  vos  y  eixa  donzella 
qu'he  vist  com  una  estrella, 

y  ha  fugit . 

deixant  per  tot,  enlayre 
perfum  de  dolsa  flayre 
que  omple’l  pit. 


Val  més,  més  val  dia  y  nit 
de  fam  y  de  fret  penar, 
que  à  la  terra  hont  hem  sortit 
girarhi’ls  ulls  per  tornar. 

De  Deu  serém  més  aprop 
quant  més  lluny  del  món  siguem; 
que  la  escala  de  Jacob 
té’ls  peus  àjerusalém. 

Angel  Guimerà. 

El  llibre  català  y 

LA  TRADUCCIÓ  ITALIANA. 

Quan  s’estrenà,  cinch  anys  enrera,  la  her- 
mosa  llegenda  dràmatica  de  nostre  gran 
poeta  Angel  Guimerà  que  porta  per  titul 
Las  monjas  de  Sant  Aymàn ,  hi  descubrirem 
de  bon  principi,  entre sas  qualitats  més  culmi¬ 
nants,  un  doble  caràcter  essencialment  lírich- 
dramàtich,  qu’ofería  ample  camp  à  un  hà¬ 
bil  compositor  pera  convertiria  en  un  mag- 
mfich  drama  lirich.  Sia  per  aquesta  quali¬ 
tat,  ó  també  pera  completar  el  caràcter  d’obra 
d'espectacle  que  se  li  donà  (y  qu’en  mon 
concepte  perjudicà  molt  à  la  llegenda).,  ja 
llavors  fou  exornada  ab  el  complement  de 
la  música,  y  al  efecte’l  mestre  Morera  enri¬ 
quí  las  més  importants  escenas  ab  ilustra- 
cions  musicals,  entre  las  que  n’hi  ha  algu- 
nas  que  son  de  lo  millor  qu’aqueix  músich 
ha  produhit. 

Peró  l’obra  oferia,  com  dihém,  un  aspecte 
lirich  molt  més  important  que’l  que  pot  des- 
enrotllarse  en  senzillas  y  aisladas  ilustracions 
musicals,  reduhidas  à  la  categoria  de  comen¬ 
taris  de  l’acció,  y  aixó  es  lo  que  ab  exce- 
lent  criteri  ha  endevinat  el  mestre  Vives  al 
triar  la  llegenda  d'en  Guimerà  com  à  llibre 
de  sa  òpera  Euda  d'Uriach. 

Es  indubtable  que’l  llibre  dramàtich  re¬ 
queria  molt  importants  modificacions  pera 
convertirse  en  argument  d’un’ópera.  En  Las 
monjas  de  Sant  Aymàn  hi  ha  dos  actes  en 
que’l  drama’s  desenrotlla  d’un  modo  natu¬ 
ral  y  llógich,  que  manté  sempre  creixent  l’in- 
terés  en  el  curs  de  l’acció.  Peró  segueixen 
altres  dos  actes  en  que,  ab  tot  y  contenir  her- 
mosas  pàginas  poéticas,  l’acció  decàu  d’un 
modo  visible,  à  causa  del  gran  número  de 
quadros  y  epissodis  que  l’autor  tingué  la  de¬ 
bilitat  d'afegir  à  l’obra,  no  perque  fossin  ne¬ 
cessaris,  sinó  per  excesiva  condescendència 
ab  la  Empresa  que,  alentada  ab  l’éxit  de  Jesús 
de  Nazareth ,  va  pretendre  altre  cop  aprofi- 
tarse  de  la  marcada  predilecció  del  públich 
per  las  obras  de  gran  espectacle. 

S’imposava,  donchs,  una  refundició  que, 
conservant  integralment  l’acció  principal, 
es  à  dir,  la  llegenda  dels  amors  de  la  monja 
de  Sant  Aymàn  ab  el  cavaller  Roger  de  Ve- 


nafur,  reduhís  als  seus  termes  més  precisos 
l’acció  secundaria,  suprimint  gran  part  de 
las  escenas  de  la  Santa  Creuhada  que,  com 
hem  dit,  ab  tot  y  ser  hermosas,  destorban 
y  allargan  desmesuradament  l’obra  dramàti¬ 
ca.  Y  aquesta  refundició  ha  sapigut  realisar- 
la  ab  gran  acert  el  propi  poeta  català,  ab  l’au¬ 
xili  del  compositor,  mereixent  totas  nostras 
alabansas  per  no  haver  titubejat  en  mutilar 
un  dels  fills  més  preuhats  de  sa  esplendoro¬ 
sa  inspiració  poètica  en  obsequi  à  l’obra  mu¬ 
sical,  y  en  profit,  ensemps,  de  la  pròpia  obra 
dramàtica,  com  aném  à  demostrar. 

En  l’acte  primer  hi  ha  introduhiten  Guime¬ 
rà  pocas,  peró  encertadas  modificacions.  Era 
natural  la  supresió  dels  personatjes  epissó- 
dichs  qu’en  la  primera  escena  del  drama’ns 
donan  els  antecedents  de  l’acció,  subs- 
tituhintlos  pel  chor,  com  es  costúm  en  las 
obras  musicals.  La  predicació  de  la  creuha¬ 
da  constituhia  ja  en  el  drama  una  brillant 
pàgina  lírica,  qu’ha  sigut  aprofitada  ab  la 
sola  adició  del  cbor  de  monjos  al  cant  del 
Ermità  sobre’ls  magnifichs  versos  que  co- 
mensan: 

Plora’l  cel  à  clar  jorn  y  à  la  nit  bruna; 
ploran  àngels  y  arcàngels  y  profetas; 
plora  la  Verge  y  Jesucrist;  y  plora 
lo  Pare  celestial!  Y’is  homes  riuhen! 

La  escena  següent,  que  no  podia  aprofitar- 
se  més  qu’en  forma  de  recitats,  ha  sigut 
substituhida  per  un  petit  diàlech  de  Severi  ab 
uns  vells,  ypera  donarli  forma  lírica, el  poeta 
ha  refundit  el  relat  de  la  historia  del  comte 
en  la  preciosa  balada  que  pot  veure’l  lector 
en  altre  lloch  d’aquest  número. 

En  el  segón  quadro  del  acte  primer,  que 
comensa  ab  la  escena  dels  servidors  conver¬ 
tits  en  amos  del  castell,  també  han  sigut  molt 
apropiada  y  concisament  refundidas  totas 
las  barallas  dels  criats  en  un  chor  en  que 
s’hi  conserva  lo  més  culminant  de  la  escena. 
Lo  restant  del  acte  es  igual  qu’en  el  drama, 
escursada  alguna  relació,  y  ab  l’adició  no 
més  dels  versos  (que  també  publiquém)  ne¬ 
cessaris  pera’l  degut  desenrotllo  musical  del 
brindis  de  Roger,  aixís  com  la  resposta  de 
Tibalt. 

Si  totas  aquestas  modificacions  las  trobém 
encertadas,  no  aixís  la  reducció  (encara  que 
petita)  de  la  darrera  escena  d’aquest  acte,  en 
que  té  lloch  el  desafio  seguit  'de  la  mort  de 

Roger.  Hi  ha  frases  dramàtica's  en  la  disputa 
entre  aquest  y  Tibalt  que,  sense  destorbar  al 
compositor,  creyém  devían  haverse  aprofitat 
per  lo  magníficament  que  retratan  els  caràc¬ 
ters  d’un  y  altre.  Per  exemple:  la  suprimi¬ 
da  exclamació  de  Roger: 

Ni  tot  lo  món  que’m  malehísl  Ni’ls  astres! 

Ni  malehint  un  Deu,  m’aturaríal 

Y  més  avall,  lo  següent: 

Tibalt.  Cobart!  Jo’m  creya 

qu’era  un  sagrat  aquest  castell,  y's  torna 
cova  de  malfactors! 

Roger.  Cova  de  lladres 

perque  ara  vos  hi  sou  que  me  la  heu  presa! 
Mes  no,  qu’ella  es  aquí;  y’l  castell  se  torna 
més  que  sagrat,  altar:  y  Euda  la  imatje! 

{No  creu  el  mestre  Vives  que  podia  haverse 
conservat  lo  transcrit?  Aquest  es  nostre  pa¬ 
rer,  en  primer  lloch  perque  ditas  frases  estan 
colocadas  en  el  punt  culminant  de  la  situació 
dramàtica,  y  ademés  perque  tenen  verdadera 
grandiositat  y  son  d’una  poesia  exquisida. 

En  l’acte  segón  han  sigut  suprimidas  las 
escenas  cómicas  ab  que  comensava  (supresió 
que  trobém  molt  justa),  per’anar  directa¬ 
ment  à  la  escena  de  las  bruixas  ahont  el  mú- 
sich  hi  pot  desplegar  sa  fantasia  y  colocarhi 
un  ball  d’efecte.  La  tranzició  d’aquest  quadro 
fantàstich  al  parlador  del  monastir  de  Sant 
Aymàn  ha  sigut  felisment  salvada  interca- 
lanthi  un  chor  interior  de  monjas  que,  donant 
una  petita  pausa  à  l’acció,  serveix  d’enllàs  à 
tan  contra posadas  situacions. 

Queda  reduhit  aquest  quadro  à  la  escena 
entre  Euda  y  la  mare  Abadesa.  Ha  sigut  llàs¬ 
tima  la  supresió  de  Sor  Aldena,  un  dels  per- 
sonatjes  més  encisadors  de  l’obra  literaria; 
peró  compreném  l’entorpiment  que  portava 
à  l’acció  musical,  ja  que’l  compositor  de¬ 
via  atendre  ab  preferencia  à  la  protagonista 
de  l’obra  y  simplificar  lo  qu’accessoriament 
la  envoltava.  Convertida  l’acció  en  un  dúo 
entre  Euda  y  l’Abadesa,  ha  ofert  al  mestre 
Vives  una  situació  musical  de  primer  ordre, 
que  ja  veurém  cóm  ha  sigut  aprofitada. 

Una  gran  equivocació  ha  sigut  prescindir 
de  la  escena  següent  en  que  Tibalt  se  presen¬ 
ta  al  monastir.  Entre  aquest,  Euda  y  Sor 
Mahalta  podia’l  músich  haver  desenrotllat 
una  magnifica  escena  dramàtica,  tal  com  la 
trobém  en  la  llegenda  de  Guimerà,  terminant 
ab  la  reconciliació  dels  dos  germans.  En  la 
òpera  queda  la  situació  freday’l  personatje  de 


Tibalt  poch  caracterisat,  per  conseqüència 
d’aquesta  supresió. 

En  el  quadro  del  temple,  que  segueix,  no 
hi  ha  altra  modificació  que  l’haverse  allar¬ 
gat  la  escena  de  la  professió  d’Euda.  Es  natu¬ 
ral  que’l  lli bretista  deixés  son  lloch  al  com¬ 
positor  pera  desenrotllar  aquest  quadro  ab 
els  chorals  religiosos  que  hi  escauhen,  mes 
creyém  que  tot  lo  que  triga  desde’l  jurament 
d’Euda  fins  à  la  sobtada  aparició  de  Roger 
es  en  detriment  de  l’acció,  quin  interès  dra- 
màtich  decàu  per  moments-.  Hauríam  preferit 
els  chorals  al  principi  y  una  acció  ràpida  des¬ 
de’l  moment  culminant  fins  al  final. 

L’acte  tercer  ha  sigut  admirablement  re- 
fundit:  tres  quadros  ab  deu  escenas,  han  que¬ 
dat  reduhits  à  cinch  escenas  en  un  sol  qüa- 
dro,  guanyanthi  d’un  modo  notable  la  meytat 
de  l’acció.  Conservada  íntegra  la  deliciosa  es¬ 
cena  del  pastoret  y’l  Moixaina,  y  suprimi¬ 
das  las  següents,  deixanthi  sols  un  indispen¬ 
sable  diàlech  entre  Roderich  y  Severí,  s’ar¬ 
riba  promptament  al  dúo  d’Euda  y  Roger, 
qu’es  la  situacióeminentmentlírica  de  l’obra. 

Aquesta  escena,  en  que  Guimerà  ha  vessat 
à  dolls  els  tresors  de  sa  inspiració  poètica,  ha 
sigut  ben  aprofitada  pel  compositor,  conser- 
vanthi  casi  tots  els  armoniosos  é  insubstitu- 
hibles  versos  que  poden  colocarse  entre  lo 
més  hermós  qu’ha  produhit  nostre  gran 
poeta.  Segueix  l’arribada  del  Ermità  ab  el 
encontre  dels  culpables,  que  ab  unas  abre¬ 
viacions  ben  justificadas  s’ha  conservat  tam¬ 
bé  com  en  l’original. 

Desd’aquest  punt  l’obra  dramàtica  decàu 
visiblement,  puig  l’afany  d’allargar  l’espec¬ 
tacle  va  portar  al  autor  à  afegirhi  una  segona 
acció  qu’ofega  à  la  principal  y  no  interessa  al 
espectador.  Empresa  un  xich  dificil  era  la 
condensació  de  tants  quadros  suplementaris 
en  breus  escenas  que  portessin  el  drama  mu¬ 
sical  directament  à  son  desenllàs.  Peró  la  di¬ 
ficultat  ha  sigut  ab  talent  vensuda,  puig  su¬ 
primits  per.  complert  els  dos  quadros  següents, 
queda  l’acció  lligada  à  la  escena  final  del 
tercer  acte,  ab  la  sola  adició  d’uns  chorals  re¬ 
ligiosos  qu’entonan  els  pelegrins  de  Jerusa- 
lém.  La  lletra  d’aquests  chors  es  altre  dels 
pochs  trossos  nous  de  l’obra,  y  ab  ella  ha  do¬ 
nat  Angel  Guimerà  un’altra  proba  de  sa  fe- 
conda  inspiració,  com  pot  veure  en  altre 
lloch  el  lector. 

L’ultim  acte  ha  sigut  encara  objecte  de 
més  radicals  transformacions,  puig  se  n’han 
suprimit  las  tres  quartas  parts.  Totas  las 
escenas  dels  muslims  desapareixen,  y  de 
sis  quadros,  sols  dos  restan  en  l’ópera.  El 
primer,  que  representa  un  campament  proper 
à  Jerusalém,  ofereix  una  bona  situació  mu¬ 
sical  per’expressar  las  angoixas  de  l’ànima 
de  Roger,  que  sospira  per  reveure  à  sa  ay- 
mada,  fins  qu’apareix  l’Ermità  ab  els  creu- 
hats,  y  seguint  sas  exhortacions,  emprenen 
tots  l’atach  de  la  ciutat.  Y’l  segón  quadro  en 
l’interior  de  Jerusalém  acaba  l’obra  ab  el 
encontre  dels  amants  y  la  mort  de  Roger  en 
brassos  de  sa  estimada. 

Devém  fer  constar  que,  à  pesar  de  lo  que’s 
veu  en  el  teatre  de  Novetats  ,  l’acció  del 
darrer  quadro  de  l’ópera  té  lloch  en  X exterior 
y  no  en  l’interior  del  Sant  Sepuclre,  pera 
evitar  la  irreverencia  d’un  duo  amorós  en  el 
sagrat  recinte.  Però,  contra  la  voluntat  dels 
autors  de  llibre  y  música,  han  pogut  més  las' 
triquinuelas  de  bastidors,  de  las  que’ns  ocu- 
parém  al  tractar  de  la  presentació  escènica. 

El  mestre  Vives  ha  escrit  la  música 
d  Euda  d’Unach  sobre’l  llibre  catala  qu’aca- 
bém  d’examinar.  Lo  Jlógich  y  natuialera, 
per  tant,  qu’en  català  y  sols  en  català  fos  es¬ 
trenada,  puig  pera  fer  l’ópera  en  català  va  ce- 
dirla’l  autor  de  la  lletra,  y  aplicada  al  text 
català  va  ser  escrita  la  música.  La  naturale¬ 
sa  del  argument  y  la  dificultat  de  trasplan¬ 
tar  à  altre  idioma’ls  versos  catalans,  conser¬ 
vant  las  innombrables  bellesas  qu’en  Guime¬ 
rà  ha  escampat  en  l’obra,  imposavan  sa 
representació  en  nostra  llengua,  apart  de  la 
rahó  fonamental  de  que  las  obras  sols  deu- 
rian  cantarse  en  1  idioma  del  pais,  com  se  fa 
per  tot  arréu. 

Mes  per  alguna  cosa  estém  en  el  pais  dels 
vice-versas. ,Pocas  ocasions  més  à  propòsit 
podían  presentarse  pera  donar  el  primer  pas 
en  favor  de  l’ópera  catalana,  qu’es  l'ideal  de 
tots  els  que  tenen  sentit  comú  en  materias 
musicals.  El  nom  d  en  Vivès,  qu’avuy  ja  s’im¬ 
posa  à  las  empresas,  podia  també  haverse 
imposat  en  aquesta  ocasió.  Ens  consta  que’l 
mestre  ha  11  uy tat  pera  conseguirho,  però  tam¬ 
bé  es  cert  que  no  ha  triomfat.  La  rutina  ha 
pogut  més  que  tots  els  desitjós  dels  autors  de 
1  obra,  y  quan  las  personas  pràcticas  en  as- 


sumptos  de  teatre’ns  diuhen  qu’aquella  no 
agradaria  cantada  en  nostre  dialecte ,  perque 
el  català  no  es  musical,  just  es  que  callém 
els  ignorants. 

No  hi  ha  hagut,  donchs,  més  remey  que 
traduhirla  à  la  dolcissima  llengua  italiana.  Y 
quina  traducció!!  Encarregada  à  un  jornale- 
ro ,  vull  dir  giornalista  que  per  aqui  corre  y 
que’s  diu  signor  Bignotti,  ab  dificultat  podia 
trobarse  persona  més  apta  pera  fer  desapa- 
reixe  ab  quatre  cops  de  ploma  tota  la  poesia 
de  l’obra.  ,;Que’ls  versos  d’en  Guimerà  son 
admirables?  Donchs  jo’ls  asseguro  que  s' admi¬ 
raran  més  ab  els  redolins  del  nou  Dante 
italià. 

En  quant  à  la  fidelitat  en  la  traducció 
d’imatjes  y  conceptes,  no’s  pot  demanar  més. 
Peró  deixemnos  de  frases  y  aném  à  donar 
unas  quantas  mostras  de  las  bellesas  de  la 
versió  italiana. 

Al  sentirseen  el  primer  acte’ls  corns  dels 
extraviats  que  fugint  de  la  tempestat  cercan 
alberch  en*el  castell,  diu  Severí,  al  comuni- 
carho  al  comte:  «Gent  qu’es  perduda»,  y’l 
traductor  ha  posat:  «Gen/e  perduta)),  lo  que 
resulta  literal,  peró  qu’es  un  disbarat,  per¬ 
que  aqui  no’s  vol  dir  gent  que  sia  perduda, 
sinó  que  s’ha  perdut  ó  extraviat,  qu’es  molt 
diferent. 

«Brindo  per  la  vostra  estimada»,  diu  Re- 
nat.  Y’l  traductor  hi  posa  la  vostra  amante, 
cosa  que  l’autor  no  ha  volgur  dir. 

«Soch  de  marbre !»,  exclama  l’Abadesa. 
« Sono  del  cielo /»,  diu  la  traducció.  Es  lo  ma¬ 
teix...  si  fa  no  fa. 

«Tothóm  cayga  genolls  en  terra»,  mana  l’A¬ 
bat;  peró’l  traductor  no  si  conformaab  ageno- 
llarlos  y’is  obliga  à  posar  la  fronte  à  terra.  Y’l 
mateix  Abat  diu  à  Euda:  «Guarda  del  cos  l’hu¬ 
mil  ropatje».  Aquest  cos  en  la  versió  italiana 
es  traduit  per  cuore.  ^Ropatje  del  cor? 

Ab  això  del  cor  hi  té  una  debilitat  el  sionor 

o 

Bignotti,  puig  en  la  hermosissima  frase  d’U- 
rilda  «Li  salvo’l  cos  pera  matarli  l’ànima» 
també  ha  traduhit  ((li  salvo  il  cuore)),  que  no 
pot  ser  més  gran  disbarat.  Peró  com  que 
corpo  fora  més  llarch,  alia  và,  destrossém  la 
imatje  y  la  frase. 

Un  xich  avans  la  Bruixa  exclama:  «Ara’m 
revenjo!», y  diu  el  traductor:  «Ora  ritorno», 
lo  qual  ve  à  demostrarnos  el  coneixement 
que  té  de  la  llengua  catalana,  puig  sens  dubte 

ha  llegit  revengo  y  ha  deduhit  qu’era  del  verb 
revenir ,  y  per  tant,  ritornar.  Y  de  retornar  à 
revenjarse  la  diferencia  casi  ni’s  coneix. 

Euda,  al  comensament  del  dúo  del  se¬ 
gon  acte,  exclama  referintseà  Roger:  «Ahónt 
ets?  Ahónt?));  y  diu  en  italià:  uAh  si!  Ah  si! 
Ah  si!»  <;No  es  veritat  qu’ab  aquests  tres 
desahogos ,  la  claretat  del  concepte  es  ad¬ 
mirable'1 

Renunciém  à  seguir  reproduhint  disbarats, 
perque  no  acabariam,  y  ab  aquestas  mostras 
el  lector  pot  ja  haver  comprés  las  excelencias 
de  la  traducció.  Y  consti  que  tot  aixó  es  arre¬ 
plegat  d’oído ,  en  mitj  del  soroll  de  la  orques- 
ta  y  del  confós  fraseig  dels  cantants.  El  dia 
que’s  publiqués  impresa  aquesta  traducció, 
quina  autòpsia  li  fariam! 

fals  son  els  inconvenients  d’emplear  una 
llengua  extranya.  Veritat  es  que’l  drama  de 
Guimerà  J>odia  haverse  traduhit  millor  y 
no  à  preu  fet  com  ho  ha  sigut  ara,  però  may 
arribaria  à  produhirnos  de  bon  tros  l’efecte 
grandissim  qu’ha  de  fernos  quan  sigui  cantat 
en  nostre  idioma.  No  hi  ha  més  que  seguir 
l’obra  ab  el  llibre  català,  pera  cerciorarse  de 
lo  que  dihém. 

Y  tot  pregant  al  mestre  Vives,  en  bé  d’ell  v 
del  art,  que  Uensi  al  foch  la  traducció  italia¬ 
na  d 'Euda  d'Uriach  y  no  reincideixi  en  lo  suc¬ 
cessiu  ,  deixém  pel  pròxim  article’l  judici 
que’ns  ha  merescut  sa  darrera  partitura. 

Joaquím  Pena. 


A  MISSA  MATINAL 

La  missa  matinal 
la  diuhen  allà  dalt 
aixís  que’s  fa  de  día... 

(J.  Maragall.) 

La  lluna  llensa’Is  darrers  esguarts  de  llum 
frescal,  dibuixant  ombras  pels  replechs  de 
las  serras  vehinas,  quinasoimas  amanyagarà 
ara  avans  ara’l  sol  d’estiu  que,  pressós  y 
ruhent  com  fornal  devoradora,  surt  del  fons 
del  mar  per’escalar  las  montanyas  de  lle¬ 
vant.  El  cel,  blau,  ben  blau,  sens  un  par- 
rach  de  boyra  qu’enteli  sa  puresa,  ha  llensat 
las  darreras  llàgrimas  sobre’ls  plans  y  turo- 
nadas  qu’esmaltan  un  esbart  nombrós  de 
plantas  y  flors.  Ara  un,  ara  un  altre, ’s  van 
succehint  els  c/oc/is,  clochs  de  la  viràm  ma¬ 


tinera  que’s  frisa  als  corrals  pera  fruhir  del 
esplendor  y  bellesa  del  nou  jorn.  Las  aus 
nocturnas  s’acaban  d’encofurnar,  en  tant  que 
els  pardals  y  rossinyols  emprenen  escotorits 
la  volada,  parantse  en  els  arbres  més  ra¬ 
mats  per’entonar  l’himne  cotidià  à  la  mare 
Natura. 

Tot  aixó  ho  contemplo  ben  despert  desde’l 
barroch  y  enramat  finestral  de  la  masia 
montanyenca,  esperant  el  toch  d’oració  mati¬ 
nal  que  precedeix  al  quart  de  la  missa  pri¬ 
mera,  pera  devallar  la  carena  y  fer  via  pel 
rierol  à  cumplir  el  divi  precepte.  No  soch  sol 
à  la  espera:  el  jayo  ab  un  manat  de  claus 
surt  de  la  entrada  fent  via  à  la  Hissa  à  obrir 
la  portalada,  donant  de  pas  el  pinso  al  bes¬ 
tiar  que  ja  frisa  remorer.  Las  minyonas  s’a- 
pressan  à  empolaynarse,  trescant  d’assí  d'allà 
garlayres  y  vistosas.  Els  brivalls  també  fres- 
sejan  cercant  la  brusa  nova  y  la  barretineta 
de  las  festas;  els  uns  contents;  els  altres,  més 
ensonyats,  ploriquejant  perque  l’oncle’ls  ha 
despertat  massa  dejorn  y  no  podràn  jugar, 
com  fan  à  missa  major,  hont  s’hi  aplega  tota 
la  quitxalla  de  la  parròquia. 

Per  fi,  frescoy  y  argentí,  ressona  per  l’a- 
fràu  l’alegrador  repich  de  la  oració  del  mati, 
y  jo  deixo  la  cambra  y’m  llenso,  sadoll  de 
ayre  nou,  al  camp,  al  ample  camp  que’m 
deixa  respirar  lliurement  y  ompla  de  bellas 
sensacions  l’ànima  meva. 

Las  herbas  que  al  pas  trobo,  al  fregarlas 
ab  mas  robas,  deixan  anar  las  gotas  de  ro¬ 
sada,  las  llàgrimas  del  plor  de  la  nit,  que 
m’humitejan  deixant  à  mos  peus  una  frescor 
beneyta.  A  las  vinrpassas  ja  oviro’l  cloquer 
de  la  esglesia  soliua,  quinas  dugas  campa- 
nas  senyalan  ab  pausa’l  toch  de  missa  pri¬ 
mera,  cridant  als  mústichs  pagesos  que  van 
serpejant  pels  caminals  diversos  que  con- 
duheixen  al  temple  sant.  En  Jep  de  la  Ver- 
neda,  seguit  dels  dos  brivalls  més  grans, 
travessa’l  torrent  al  indret  de  las  passeras  y 
apressa’l  pas  per’assolir  à  n’en  Quel  de  Jurat 
que,  sol,  fa  la  mateixa  via.  Els  de  Malgo- 
vern  s’ajuntan  ab  els  de  la  Codina,  quina 
pubilla  ronseja  per  mor  de  deixarse  atrapar 
pel  mitjà  de  Puigvi,  que  baixa  tot  esverat  la 
costa  de  Serramitja  ab  temensa  de  no  poder 
disfrutar  de  la  companyia  de  la  mosseta.  Al 
collet  de  las  Indias  s’han  trobat,  y  ja  me’ls 
teniu  sols  y  à  la  bona  de  Deu  follejant  ade- 

lerats  à  riscos  de  jugarse  la  missa,  de  lo  que 
se’n  guardaran  prou,  puig  temen  massa  al 
senyor  Rector  que  no’s  mira  gayre  à  repen- 
dre  à  llurs  feligresos  desde’l  peu  del  altar, 
acabat  de  glosar  l’Evangeli  del  dia. 

Sol,  solet  altra  vegada  en  la  ruta  de  la  mis¬ 
sa,  venen  à  trencar  mon  quiet  coloqui  ab  la 
Natura  dugas  minyonetas  galanaà  qu'alegran 
tota  l’afràu  ab  llurs  rialladas  frescas  y  espon- 
tanias.  Al  passar  per  mon  indret  m’aguaytan 
de  cúa  d’ull  y  s’enrogeixen,  sobre  tot  una 
qu’ha  cullit  el  meu  esguart  escrutador.  Me 
prenen  la  devantera  y  ja  no  mouheu  tant 
soroll;  caminan  mudas  y  algún  tant  separa- 
das,  com  que  meditessin  à  llur  albir  el  meu 
encontre. 

A  mitj  discurs  interior  sobre  las  passions 
serenas  é  impetuosas  que’s  mouhen  entre  la 
gent  de  montanya,’m  trobo  à  la  plasseta  de 
laetglesia,  atapahida  de  fidels  qu’esperan 
el  comensament  del  Sacrifici  august.  Entro 
y  esculleixo  per  lioch  un  reconet  desd’ahont 
veig  l’altar  y  al  ensemps  estich  recullit.  No 
obstant,  fan  distreurem  las  miradas  fran- 
cas  que  de  tols  indrets  me  venen,  cosa  natu¬ 
ral  per  ésser  jo  foraster;  de  manera  queveyent 
que  no  ohiria  pas  ab  cabal  devoció  aquella 
missa, ’m  deixo  portar  per  l’afició  d’esbrinar 
costums,  y  també  aguayto  d’assí  y  d’allà,  y 
prench  vistas,  y  m'encanta  y'm  captiva  aquell 
ambent  pur  y  regalat  que  traspua  de  per  tot 
arréu.  No’m  puch  pas  treure  del  demunt  las 
miradas  lleugeras  y  dissimuladas  de  las  du¬ 
gas  minyonas  que  m’han  sorprès  pel  camí. 
Arribant  ma  curiositat  al  grau  superlatiu, 
m’atanso  à  una  velleta  que  passa  ab  molta 
devoció’ls  rosaris  que  s’esgranan  calmosos 
per  sos  dits,  li  pregunto  d’ahónt  son  las 
dugas  minyonetas  que  seuhen  al  banch  ter¬ 
cer  de  la  nau  del  mitj,  y’m  contesta,  sense 
mirarme  gayre  bé,  ab  to  sech  peró  respec¬ 
tuós: —  Son  las  bessonas  de  Plassolich. — 
Y  torna  à  bellugar  sos  llabis  continuant  el 
res  pur,  que  com  nuvolada  d’incens  veya  al- 
sarse  amunt,  amunt  fins  à  fondres  en  els  re- 
cons  de  la  nau  negrosa. 

Tres  estornuts  estridents  ,  produhits  pel 
polset  de  rapé  aromós  y  cohent  que  prengué 
el  bon  Rector,  fan  bellugar  y  copsar  novas 
posicions  als  devots  qu'omplen  el  temple,  y 
tot  seguit  comensa’l  sermonet  de  peu  d’altar, 
rublert  d’unció  y  sana  doctrina,  si  bé  falcat 


d’eloqüencia.  Tolhóm  l’escolta  ab  silenci  reli¬ 
giós,  sense  notarse  la  més  xica  senyal  de  can¬ 
sament.  Acabat  qu’es,  el  bon  Rector  se  trau 
del  dessota  la  casulla  un  paperet,  y  llegeix  els 
noms  de  las  pabordesas  novas;  y  sonan  elsse- 
güents:  —Carme  Codina,  Paula  Triadó  y  Do¬ 
lors  y  Rosa  Puig. — Al  pronunciar  els  darrers, 
las  dugas  minyonas  de  Plassolich  se  giran 
vers  mi  ab  cert  ayre  d’orgull  ben  fundat  y  d’in¬ 
tima  satisfacció.  Aixó'm  fa  presumir  qu'el.las 
han  eixit  eletas,  y  m’ho  acaban  de  confirmar 
els  morinulls  d’altras  noyas  contrariadas  que 
esclatan  en  queixas  dissimuladas.  —  Ves,  de 
qué  ve  que  à  las  bessonas  de  Plassolich  las 
toqui  ésser  pabordesas!  Sembla  que  à  n’el 
Rector  li  han  donat  encantarias  en  aquella 
casa,  puig  no’s  cansa  d’honrarlos  à  tort  y  à 
dret! — Y  aixís  per  l’istil  n’escolto  algunas  de 
protestas  entre’ls  pacifichs  feligresos.  Aquest 
lleu  mormull  dura  fins  que’l  sacerdot  torna  à 
continuar  la  missa. 

Donadas  las  darreras  canadellas,  surten  una 
filera  d’homes  ab  bassinas  de  coure  y  cove- 
nets  blanchs  de  vímets  donant  el  vol,  mor¬ 
molant  prechs  excitant  la  caritat  dels  fidels: 

—  Per  las  ànimas  del  Purgatori,  si’m  voléu 
fer  caritat  per  amor  de  Deu. 

—  Per  la  Patrona  de  la  Parròquia,  que  Deu 
vos  pagarà  la  caritat. 

—  Per  Sant  Antoni  gloriós. 

— Per  la  Verge  del  Roser.  — 

Y  aixís  anavan  desfilant  cap  baixos  els  ad¬ 
ministradors  de  la  Parròquia. 

A  totas  las  bassinas  hi  cau  alguna  almoy- 
na  ó  altra  dels  devots;  à  totas,  menys  à  la  de 
la  Verge  del  Roser  que  sols  alcansa  la  cari¬ 
tat  de  las  bessonas  de  Plassolich.  Ellas  llam- 
bregan  curiosas  com  cercant  alguna  mà  ben- 
factora  que  deixi  anar  una  moneda  à  la 
bassina  engarlandada  de  la  Verge,  com  à 
enhorabona  pera  las  novas  pabordesas;  peró, 
res:  l’administrador,  qu’enguany  es  en  Roch 
del  Hostal,  va  voltant,  voltant.  Jo,  que  con¬ 
templo  la  frisansa  de  las  bessonas  de  Plas¬ 
solich,  me  preparo  pera  deixar  caure  una 
almoyna  à  la  safata  del  Roser,  que  fa  un 
drinch  argentí  qu’enamora,  y  després  d’un 
clar  y  afectuós: — Que  la  Verge  del  Roser  vos 
pagui  la  caritat , — me  ve  una  mirada  dolsa  y 
afalagadora  de  las  bessonas,  qu’acaba  ab  un 
lleu,  peró  intencionat  somriure.  Basta  aixó, 
pera  que  totas  las  miradas  cayguinsobre  meu 

y  fassin  via  del  un  cantó  al  altre,  de  las  ger- 
raanas  à  n’à  mi;  y  ara  es  quan  considero 
que  ni  à  montanya,  ahont  tot  sembla  pur  y 
franch,  se  poden  lliurar  de  las  odiosas  riva¬ 
litats  qu’à  voltas  portan  à  extrems  peri¬ 
llosos. 

La  missa  ha  acabat;  tothom  surt;  els  ho¬ 
mes  primer,  y  pel  remoreig  conech  que  fan 
parada  al  defora  del  temple,  ahont  à  no  tar¬ 
dar  s'hi  encantaran  moltas  de  las  almoynas 
aplegadas  pels  administradors.  Els  llums  del 
altar  son  apagats,  y  à  la  esglesia  tan  sols  hi 
quedan  quatre  velletas,  que’ls  reca  molt  dei¬ 
xar  la  oració  y  s’aprofitan  fins  al  darrer  ex- 
trém,  y  las  bessonas  que  no  paran  de  guay- 
tarme.  No’m  determino  à  sortir  per  temensa 
de  las  miradas  escrutadoras  dels  feligresos  y 
de  las  mormuracions  per  lo  ocorregut  darre¬ 
rament;  aixís  es  qu’espero’l  bon  vellet  Rector 
qu’acabi  de  donar  mercès  à  Deu  ,  à  fi  de 
que,  ab  pretext  de  ferli  algunas  preguntas, 
pugui  eixir  ab  ell  lliurantme  de  tot  impru¬ 
dent  esguart.  Aixís  ho  .faig,  y  sortim  al  bell 
punt  que  comensava  l’encant  d’una  coca  mo¬ 
rena.  Ens  hi  aturém,  y  també  vull  pendrehi 
part.  •  - 

—  ^Quànt  se’n  dona  d’aquesta  coca,  de  las 
ànimas? 

— Vuyt  quartos, — respon  un  vellet. 

— Deu, — afegeix  altre  més  jove,  en  tant  las 
germanas  bessonas  s’uneixen  al  cercle  de 
donas  que  hi  ha  à  la  plasseta. 

■ — Dotze, —  dich  jo,  alsant  un  tant  ma  veu. 

— Tretze, — altre  pageset,  mitj  contrariat 
per  mon  arriscament. 

— Catorze, — continuo,  esperonat  per  la 
contra  del  altre. 

— Quinze,— torna  ell;  y’l  poble  ja  mostra 
curiositat,  restant  mut  tothom.  Las  de  Plas- 
solich  enrogeixen  y’s  veu  que  temen  per  mi. 
El  Rector  me  toca  ab  el  colze,  misteriosa¬ 
ment. 

— Setze,  disset  y  divuyt,  —  recalco  atrevit. 

— Dinóu,  vint  y  vintihú, — salta  l’altre. 

— Pesseta!  — 

Espectació  general. 

— Dugas! 

— Tres! 

— Quatre! 

— Cinch! 

— Sis  y’m  paro!— fa  tot  sofocat,  y  veyent 
que’m  mostro  entossudit  y  seré. 


— Set!  Y  si  algú  puja,  sobrepujaré! — faig 
jo,  més  esperonat  encara,  en  tant  que’l  Rec¬ 
tor  torna  à  tocarme  ab  ayre  significatiu. 

— Set;  ;qui  diu  més?  Pessetas,  eh?,  — crida 
l’administrador,  enlayrant  la  coca  satisfet. 
— <•  Ningú  diu  més? — 

La  gent  s’aguanta  l’alé,  y  fins  se  senten 
volar  las  moscas;  tal  es  la  quietut  que  regna. 

— Ningú  diu  més  de  set  pessetas?  Set,  set, 
set  pessetas,  ^quí  diu  més?  A  la  una,  à  las 
dugas,  à  las...  tres!  Queda  pel  de  set. — 

Me  trobo  ab  la  coca  à  las  mans  y  ab  set 
pessetas  fora  de  la  butxaca,  que  no  me’n 
adono.  Algú  ha  mormurat: — Serà  qüestió  de 
mossas;  aquest  parell  s’han  contrapuntat. — 
No  m’extranya  gens  aquesta  suposició;  peró 
no  sé  donarmen  compte  del  per  qué  só  obrat 
aixis. 

S'acaban  d’encantar  las  altras  pessas,  la 
plasseta  queda  deserta,  y  jo  faig  via  ab  el  bo 
del  senyor  Rector  (que  no  entén  pas  encara 
aquell  acte  que’l  sorprèn),  cap  à  la  casa  rec¬ 
toral,  hont  m’obsequían  de  debó.  Hi  trobo 
las  bessonas,  que  no  s’ho  esperavan  tornar- 
me  à  veure.  La  conversa’s  fa  general  y’ns 
fem  qui  sab  las  preguntas;  jo  mitj  torbat, 
puig  veig  que  só  comés  alguna  imprudèn¬ 
cia.  Una  d’ellas,  alegroya  y  llesta,  sembla 
que  gosa  de  debó  en  ma  conversa.  Veyent 
que’s  feya  tart,  anuncio  la  meva  marxa,  y  al 
sentirho  ellas,  també’s  preparan  (aixó  espe¬ 
ravan)  pera  fer  la  via  à  llur  casa,  que’s  troba 
aprop,  molt  aprop  de  la  masia  ahont  es- 
tiuhejo.  Ara  no  hi  ha  més,  per  cortesia  dech 
acompanyarlas,  y  las  ganas  ne  son  lluny, 
molt  lluny. 

Pel  cami  se  m’han  mostrat  molt  francas  y 
m’han  demanat  si  aniré  à  ballarà  l’era  de 
Gallissans,  à  la  tarde;  m’ho  han  fet  mitj  pro¬ 
metre;  no  Sé  qué  faré. 

Arribo  à  la  envista  de  casa.  Las  feixas 
aquintanadas  reben  els  raigs  del  sol  qu’es- 
calfa  de  valent;  y  jo  amarat  de  suhor  no’m  sé 
avindre  de  la  imprudència  comesa  à  la  missa 
matinal.  Al  tombar  el  collet  me  giro  enrera, 
y’m  veig  al  meu  contrincant  à  l’era  de  Plas- 
solich  garlant  ab  ayres  d’enfurismat  ab  las 
dugas  germanas.  Se  n’han  adonat  y’s  reti- 
ran,  deixantlo  palplantat.  Acabo  d’arribar 
à  la  masia,  y  al  veurem  ab  la  coca’m  diuhen 
intencionadament  els  mossos  y  las  minyo- 
netas: 

-  -;La  coca  porta?  ^Que  no  l’ha  regalada  à 
la  de  Plassolich?  Ay,  ay!  <=Tant  empenyo  per 
portarnos  una  coca? — 

Me  deixan  mut,  y  arronso  las  espatllas 
pujant  à  la  cambra,  després  de  fer  entrega 
de  la  coca  de  las  ànimas  à  la  mestressa,  que 
la  reb  tota  contenta. 

Antón  Busquets  y  Punset. 


TARDOR  DE  L’ANIMA 

I 


—  Peró  si  os  en  anéu,  si  es  cert  lo  que  va 
dir  el  teu  papà  ahir,  que  os  n’entornavau  cap 
Amèrica,  Enriqueta?.... 

—  No  ho  crech,  Emili;  peró  en  cas  de  que 
això  fos  cert,  tingas  per  segur  que  jo  t'estima¬ 
ria  igual,  que  per  més  días  que  passessin  y 
per  més  mals  que  jo  patís,  seguiria  estiman- 
te  desde’l  fons  de  l’ànima. — 

Y’l  paisatje  era  trist,  trist  com  el  dubte  que 
atormentava  l’esperit  del  Emili  y  com  el  pres¬ 
sentiment  que  niava  en  el  cor  de  la  bella  En¬ 
riqueta. 

El  bon  temps  havia  acabat  y  comensavan 
aquells  dias  tristos,  d’una  tristor  simpàti¬ 
ca,  precursors  de  la  estació  hivernal. 

Las  fullas  una  à  una  s’anavan  desprenent 
dels  arbres,  totas  grogas,  ressecas,  formant 
pels  fangosos  camins  una  espessa  y  tova  ca¬ 
tifa  que'l  vent  trossejava  després,  fent  ballar 
à  las  fullas  fantàstica  sardana  tot  emportànt- 
selas  qui  sab  ahónt . 

Y'is  dos  amants,  devant  d’aquell  dubte  y 
d’aquell  paisatje  tan  trist  y  melangiós,  res¬ 
taren  capficats  y  silenciosos,  fins  que  retor¬ 
naren  al  poble... 

II 

Aquell  dia  era  l’ultim,  l’ultim  en  que  la 
Enriqueta  y  l’Emili’s  podían  parlar,  rabe- 
jantjse  en  l'inmens  y  pur  amor  qu’embargava 
llurs  ànimas. 

El  papà  de  la  Enriqueta,  junt  ab  tota  la 
familia,  no  trobant  à  la  península’ls  medis 
de  subsistència  qu’esperava  y  no  havent  per 
altra  part  liquidat  encara’l  petit  negoci  que 
sostenia  à  l’altra  banda  dels  mars,  s’entorna- 
va  à  son  país  nadiu,  l’América. 


L’Emili  y  la  Enriqueta’s  trobavan  aquella 
tarde  en  el  seu  lloch  predilecte,  en  aquella 
plasseta  ombrivola  y  sobtaria  que  tantas  ve- 
gadas  havia  sigut  testimoni  silenciós  dels 
seus  amors. 

Allí  era  hont  s’havían  fet  coneguts,  allí  fou 
hont  van  declararse  son  únich  anhel,  sa  pas¬ 
sió  amorosa, allí  fou,  en  fi, hont  l’Emili  s’atre¬ 
ví,  un  día,  à  besar  la  mà  de  la  seva  estimada. 

Y  al  pensar  en  aixó  y  en  la  idea  d’una 
prompta  y  tal  vegada  definitiva  separació, 
llurs  caps  s’acotavan  y  sos  ulls  se  rublian  de 
llàgrimas. 

El  paisatje  era  aquell  día  més  trist  y  me¬ 
langiós  que  may.  D’aquella  atapahida  verne- 
da  del  estiu  ja  no’n  quedava  casi  res;  perque 
las  fullas  havian  anat  cayent  una  à  una,  apa¬ 
reixent  ara  tan  sols  els  tronchs,  nusos  y  pe¬ 
lats,  que  donava  esgarrifansas  contemplarlos. 

El  cel  era  gris,  gris  completament,  y  en  el 
proper  estany,  ple  d’ayguas  mortas,  s’hi  sen- 
tían  els  xisclets  fatidichs  de  las  aus  aquàti- 
cas  que  preludiavan  l’himne  del  hivern. 

La  Enriqueta  y  l’Emili  no’s  deyan  res; 
sols  de  tant  en  tant  una  mirada  instintiva  y 
extraviada  feya  aixecar’ llurs  testas. 

Sos  ulls  envidriats  y  vagorosos  expresa- 
van  prou  clar  lo  molt  que  sufrian,  la  tardor 
de  l’ànima  que  s’anava  apoderant  d’ells. 

Veyan  son  amor,  nascut  aquell  mateix  es¬ 
tiu,  qu’havía  anat  creixent,  creixent,  fins  à 
omplirloshi  per  complert  el  cor;  y  ara  que  ja 
havia  arrelat  y  qu’estava  prompte  à  donar 
sos  fruyts  desitjats,  escapàrselshí  y  esvahirse 
com  la  boyra  que’s  pert  en  l’espay. 

Y  lassos  y  silenciosos  restaren  molta  es¬ 

tona...  Fins  que  la  Enriqueta,  en  un  rapte  de 
sinceritat,  en  un  transport  d’amor,  s’alsà  y 
corregué  à  abrassar  l’Emili,  y  aquest,  desper' 
tant  d’aquella  somnolència  enervadora,  d’a¬ 
quell  mutisme  anorreador,  trencà’l  silenci  de 
la  plasseta  ab  un  bes  remorós,  apassionat, 
esborronador . 

III 

Y  al  dia  següent  l’Emili,  ab  els  ulls  humi- 
tejats  y’l  cor  oprimit,  contemplava  cóm  des¬ 
apareixia  en  l’ultim  revolt  de  la  carretera, 
acompanyat  d’un  vol  d'aurenetas,  el  cotxe  que 
s’emportava  la  Enriqueta  del  poble,  tal  volta 
pera  no  tornarli  may  més. 

Ignaci  Soler  y  Escofet. 

Cada  vegada  que  se’ns  presenta  ocasió  de 
prodigar  elogis,  més  ben  dit,  d’alabar  tot 
fent  justícia,  com  en  el  cas  present,  ens  feli¬ 
citem  de  poder  desmentir  al  1  ó  qu’alguns 
diuhen  de  si  som  difícils  ó  si  sols  sabém  bus¬ 
car  defectes;  y  es  que  lo  difícil  es  trobar  li¬ 
terats,  actors,  músichs,  pintors  de  debò;  més 
clar:  artistas  qu’ho  fassin  bé,  ó  quan  menys 
que  tinguin  qualitats  dignas  de  mencionarse. 

En  las  pinturas,  quadros  y  retratos  que  à 
ca’n  Parés  exposa’l  senyor  Brull,  hi  ha  quel¬ 
com  més  que  qualitats:  hi  ha  un  mestre,  un 
artista,  tot’una  personalitat  qu'honra  à  Ca¬ 
talunya  y  que,  no  refiantse  sols  del  talent,  se 
preocupa,  estudia  y  pren  l’art  com  un  verda- 
der  sacerdoci. 

Rebi,  donchs,  la  nostra  més  coral  y  justa 
enhorabona. — U. 

Carme! ,  obra  original  de  don  Jaume  Cap¬ 
devila,  que  s’estrenà  la  setmana  passada  al 
teatre  Romea,  es  un  dramón  vulgar  d’aquells 
que  feyan  patir  al  públich  de  cinquanta  anys 
enrera. 

Pera  ser  un  drama  li  falta  veritat  y  consis¬ 
tència  en  els  personatjes  y  en  las  situacions 
y  recursos  dramàtichs  que  l’autor  emplea,  y 
li  sobran  la  nota  exageradament  sentimental 
y  tots  aquells  monólechs  y  aparts  que  fan 
riure  per  lo  ignocentS. 

El  llenguatje  es  pobre  d’imatjes  y  pensa¬ 
ments,  y  rich  de  vulgaritats  y  frases  fetas,  à 
voltas  de  mal  gust. 

De  la  interpretació  (si  exceptuém  algunas 
situacions  cómicas  que’ls  actors  de  Romea 
diuhen  à  voltas  ab  forsa  espontaneitat),  res 
de  bo  podém  dirne.  La  declamació  altisso- 
nant  y'l  ploriqueig  continuo  en  las  situacions 
fortas,  son  d’un  efecte  avuy  desastrós. 

Hem  rebut  una  carta  de  l’Adrià  Gual 
(que  per  sa  extensió  y  per  haver  arribat  à 
nosaltres  quan  el  present  número  estava  ja 
compaginat,  ens  veyém  impossibilitats  de 
publicar  ),  en  la  qu’explica’ls  motius  que 
l’han  obligat  à  desistir  de  donar  la  represen¬ 
tació  de  L' Arlesiana,  anunciada  per  aquesta 
semana  en  el  Teatre  Principal.  La  causa 
única  de  semblant  determinació  es,  segons 
en  Gual,  el  poch  temps  de  que  s’ha  dis¬ 
posat  per’  ensajar  un’obra  de  tal  importàn¬ 
cia,  y’is  compromisos  que  la  empresa  de  dit 
teatre  tenia  ab  altras  entitats  artisticas,  com¬ 
promisos  que  feyan  impossible  un  llarch 
aplassament  ,  sense’l  que  1’  obra  no  podia 
sortir  com  els  artistas  del  Teatre  íntim  y  son 
director  desitjavan. 

També’l  senyor  don  Tiberi  Avila’ns  envia 
un  comunicat,  que  no  publiquém  per  impe- 
dirnosho  sa  molta  extensió. 

En  dit  comunicat,  que  ja  va  insertar  la 


prempsa  diaria,’s  tracta  ab  molt  bon  criteri  y 
excelent  desitj  de  la  conveniència  de  que  des¬ 
apareguin  las  salvatjes  corridas  de  toros. 

El  senyor  Avila  fa  constar  la  negligència 
de  certas  associacions  que  per  son  especial 
caràcter  haurían  d’haver  pres  la  iniciativa 
en  aquest  assumpto,  y  acaba  demanant  à  to- 
tas  las  corporacions  y  particulars,  grans  y 
xichs,  alts  y  baixos,  richs  y  pobres  de  Barce¬ 
lona  y  de  tot  Catalunya,  qu’acceptin  y  patro¬ 
cinin  la  idea  de  la  celebració  d’un  meeting 
de  protesta  contra’l  salvatje  espectacle  que 
tant  ens  rebaixa  devant  de  las  nacions  civi- 
lisadas. 

No  cal  dir  quàn  simpàtica’ns  es  la  idea 
del  senyor  Avila. 

En  un  paper  que’s  publica  en  aquesta  ciu¬ 
tat  y  qu’acostuma  à  fer  tantas  evolucions  y 
campanyas  com  convé  als  interessos  de  sa 
empresa ,  diu  El  Maleta  Indulgencias  al  fer  la 
revista  de  la  corrida  de  toros  del  passat  diu¬ 
menge,  que  tenia  al  costat  seu  à  dos  super- 
nacionales  de  Joventut,  y  ab  tal  motiu,  las 
emprèn  contra  nosaltres.  Encara  que  no’ns 
molestaríam  à  discutir  ab  gent  de  la  calaria 
de  El  Diluvio ,  hem  de  fer  constar,  pera  nos¬ 
tre  descàrrech  devant  dels  lectors,  que  lo 
afirmat  per  aquell  maleta  es  una  falsetat, 
puig  cap  dels  nou  que  componém  la  redacció 
d’aquest  periódich,  quins  noms  ferem  pú- 
blichs,  hem  assistit  à  la  festa  salvatje  ni’l 
diumenge  passat  ni  cap  dels  anteriors,  per  la 
senzilla  rahó  de  que’ns  fa  tant  fàstich  l’espec¬ 
tacle  de  per  sí,  com  la  cafrería  del  públich.  Si 
algún  d’entre  nosaltres  havia  sigut  en  sus 
mocedades,  y  portat  per  la  corrent,  aficionat 
à  la  fiesta  nacional ,  ja  fa  temps  que  va  penjar 
els  hàbits,  molt  avans  de  comensar  à  sortir 
aquesta  publicació.  Y  com  qu’al  combatre 
dit  espectacle  (apart  de  nostra  opinió  parti¬ 
cular),  ho  fem  principalment  en  nom  del 
Catalanisme,  sols  la  Redacció  de  Joventut 
es  solidaria  y  responsable  de  tot  lo  qu’èn 
aquest  sentit  se  publiqui. 

Dihém  aixó  perque  no  creyém  que  El  Di¬ 
luvio  puga  haverse  referit  à  cap  de  nostres 
nombrosos  colaboradors  literaris,  que  res 
tenen  que  veure  ab  l’esperit  del  periódich. 
Proba  d’aixó  son  els  molts  trevalls  de  to- 
tas  las  tendencias  qu’hem  publicat,  ja  que 
contém  en  nostra  colaboracio  desde’l  nove- 
lista  espanyol  Benet  Pérez  Galdós,  fins  al 
escriptor  rossellonès  Jules  Delpont. 

Agrahim  à  El  Diluvio  sa  intenció,  y  à  cam- 
bi  d’ella  hem  de  recomanarli  que  vigili  molt 
el  negoci  que  constituheix  sa  especialitat  dins 
de  la  prempsa  barcelonina,  puig  à  la  olor  de 
la  mel  van  arribant  moscas  y  burinots  de 
fora  que,  per  poch  que’s  descuydi,  li  pendràn 
la  feyna. 


Fidel  Giró,  impressor.  —  Carrer  de  València,  31 1 

Ab  el  vinent  número  de  Joventut  hi  acompanyarem  un  Suplement  artís- 
tich  dedicat  à  Eleonora  Duse,  y  à  fí  de  que  coincideixi  ab  la  nova  aparició 
d’aquesta  actriu  eminent  en  nostra  escena,  dit  Suplement,  junt  ab  el  número 
que  correspon  al  dijous  de  la  setmana  entrant,  se  posarà  à  la  venda  dimars 
al  vespre. 

En  atenció  als  crescuts  gastos  qu’ocasionan  els  grabats  del  Suplement 
(que  contindrà  diversos  retratos  d’aquella  artistaj,  son  preu,  junt  ab  el  núme¬ 
ro  ordinari,  serà  de  50  cèntims;  repartintse  gratis  als  suscriptors,  com  de 
costúm. 


SUMÀRI:  La  «crisis»,  per  Lluis  Marsans  —  Balans, 
per  G.  A.  Teli  Lafont.—  Un  petit  poema  modernista, 
per  Pompeyus  Gener  —  Als  joves,  per  Rafel  Folch  y 
Capdevila.— Els  intrusos  del  plaher,  per  Frederich 
Rahola.— Euda  d’Uriach,  per  Joaquim  Pena.  —  Con¬ 
certs,  per  ídem.— Jacquelina,  per  Jascinto  Capella. 
— Una  nova  ciència,  per  Alexandre  Armengol  y  Pe- 
reyra.— Novas. 


LA  «CRISIS» 

Degut. à  causas  generals  y  momentanias, 
travessa  nostra  terra  un  principi  de  crisis  in¬ 
dustrial,  que  fa  algún  temps  fins  ha  interes¬ 
sat  à  la  prempsa  madrilenya,  qu’es  tot  lo 
que  pot  dirse  quan  se  tracta  d’assumptos  eco- 
nómichs.  Aquesta  crisis,  per  lo  que  à  son  ca¬ 
ràcter  universal  se  refereix,  es  del  tot  passat- 
jera;  puig  ó  las  primeras  materias  tornaran 


à  la  normalitat,  ó  las  manufacturas  pujaran 
de  valor,  y  si’l  consúm  està  retret,  no  triga¬ 
rà  n  las  necessitats  à  ferli  gastar  els  productes 
de  la  indústria.  Aixó  no  deuria  amohinar 
gens  ni  mica  als  que’s  dedican  à  la  indústria, 
si  estessin  ben  avesats  als  alts  y  baixos  de 
la  vida  mercantil  dels  temps  moderns. 

Però  aquí  tenim  una  amenassa  més  im¬ 
portant:  la  indústria  catalana,  sense  calcular 
las  conseqüencias  y  sense  saberse  prevenir 
pera  contingencias  ben  probables,  després  de 
la  publicació  de  la  lley  de  relacions  comer¬ 
cials  ab  las  qu’eran  colonias  espanyolas,  se 
llensà  ab  empenta  als  nous  mercats,  las  fà- 
bricas  s’engrandiren  ylas  eynas  de  trevall  se 
multiplicaren,  com  si  la  situació  d’aquellas 
terras  fos  ben  assegurada  y  la  industria.comp- 

tés  ab  un  ben  segur  mercat.  Els  successos  po- 
liUchs  van  fer  la  seva  via,  com  era  d'esperar 
vingueren  las  guerras  separatistas,  y  à  la  fi  la 
pèrdua  per  Espanya  de  totas  sas  colonias. 
Els  industrials  catalans,  en  aquest  punt,  no 
han  estat  en  el  Uoch  que’ls  pertocava:  rutina¬ 
ris  en  sa  majoria,  van  tenir  por  de  la  pèrdua 
inslantania  d’aquells  mercats,  y  com  això  no 
va  passar,  perque  las  lleys  económicas  obe- 
heixen  à  principis  fixos  que  la  feyan  impossi¬ 
ble,  van  creures  ignocentment  que’l  consum 
d’aquellas  terras  era  ben  seu,  que  la  expor¬ 
tació  havia  de  seguir  en  aument  y  que  sas  fà- 
bricas  s’havían  d'engrandir,  y  avuy  encara  es 
l’hora  que  ni  colectiva,  ni  particularment, 
han  fet  un  petit  esfors  pera  la  conservació 
d’aquells  mercats. 

En  cambi,  altres  estats  de  potencia  indus¬ 
trial  més  forta  y  més  emprenedora,  han  apro¬ 
fitat  el  temps  per’  estudiar  las  necessitats 
y’is  gustos  de  las  terras  ex-espanyolas,  v  sen¬ 
se  cap  pressa,  però  ab  molta  seguritat,  van 
introduhinthi  sos  productes  y  arribaran,  més 
ó  menys  aviat,  à  que  ni  rastre  quedi  de  la  pas¬ 
sada  preponderància  de  las  manufacturas  ca- 
talanas. 

Y  això  vindrà,  no  ho  dubtéu  pas:  se  parla 
per  aquí  molt  de  buscar  nous  mercats  y  no’s 
fa  res  absolutament  pera  conservar  els  que’ns 
quedan,  y  ab  aquest  sistema  genuinament 
espanyol,  de  molta  fressa  y  poca  endressa, 
mentres  els  portant-veuS  de  la  indústria  cata¬ 
lana,  enfangantse  en  el  llot  de  la  politica  ma¬ 
drilenya,  pidolaran  ridiculesas  com  las  que’l 
senyor  Ferrer-Vidal  passejà  per  las  antesalas 
de  Madrid,  'els  magatzems  que  fins  avuy 
s’han  omplert  de  productes  catalans,  vessa- 
ràn  de  manufacturas  extrangeras,  y  arribarà 
pera  nostra  terra  l’hora  de  la  veritable  crisis, 
d’aquella  crisis  qu’ha  de  portar  la  fam  à  tan- 
tas  llars,  qu’ha  d’extendre  la  misèria  per 
tants  pobles,  y  de  la  que  no’ns  salvarà'n  ni’ls 
consumidors  d’Espanya,  miserables  sempre, 
ni’ls  governants  espanyols,  que  no  tenen  ni 
voluntat  ni  inteligencia  pera  tant. 

Mes,  la  crisis  de  que  tant  se  parla  avuy 
no  es  encara  aquesta  crisis:  tot  lo  més  hi  som 
al  comensament:  no  fa  quatre  días  que  las 
fàbricas  trevallavan  ab  deliri  y’is  fabricants 
tanca  van  sos  balansos  ab  espléndits  beneficis. 
Lo  d’avuy  no  pot  ser  la  crisis,  perque  mav 
aquests  estats  anormals  venen  impensada¬ 


ment,  si  un  succés  d  extraordinària  impor¬ 
tància  no’ls  provoca.  Lo  d’avuy,  fa  pena’l 
confessarho,  peró  no  es  més  que  un  nou  ca- 
pitul  de  la  historia  de  sempre,  una  nova  feta 
d’uns  quants  rutinaris  dels  que  monopolisan 
la  representació  del  industrialisme  de  Cata¬ 
lunya,  d’aqueixos  catalans  que,  bordejats  per 
un  empelt  de  forastería,  desconeixen  fins  el 
caràcter  de  sa  nissaga,  y  que  sense  inteligen- 
cia  pera  salvar  sos  interessos  en  las  compe- 
tencias  mercantils  de  nostres  temps,  volen 
aprofitar  las  circunstancias  accidentals  d’una 
alsa  en  el  preu  d’algunas  primeras  malerias, 
per’assegurar  els  exagerats  profits  dels  seus 
capitals. 

Per’  assegurarlos  sempre,  han  sapigutsols 
decantarse  per  dos  únichs  camins:  ó 'buscar 
un  auxili  en  el  Govern,  ó  restar  els  beneficis 
del  trevallador.  Aquesta  vegada  sembla  que 
del  Govern  no  desitjan  treuren  gran  cosa, 
perque  si  aquesta  hagués  sigut  sa  intenció, 
en  lloch  de  pidolarli  algunas  reformas  ridi- 
culas,  com  la  que  van  proposar,  haurian  de¬ 
manat  alguna  cosa  pràctica  que  la  gent  de 
Madrid  els  hi  hauria  concedit  à  mansbesadas 
en  atenció,  no  à  la  que  s’anomena  crisis,  sinó 
à  las  especials  circunstancias  que  travessa 
nostra  terra. 

El  fet,  donchs,  de  demanar  à  Madrid  lo  que 
ja  sabian  no  podia  concedir,  fa  creure  que  la 
intenció  del  fabricantisme  es  dirigirse  cap  al 
segón  de  sos  invariables  camins,  ab  objecte 
de  buscar,  en  la  reducció  de  la  mà  d’obra,  la 
continuació  d’aquells  balansos  espléndits  que 
fins  ara’ls  havia  donat  el  Govern  ab  la  pro¬ 
tecció  arancelaria  y  la  lley  de  relacions  co¬ 
mercials  ab  las  colonias.  Pera  que  aquest  cas 
no  arribi  deuhen  trevallar  els  obrers,  donchs 
si  bé  la  fabricació  catalana,  per  lo  que  al 
trevall  se  refereix,  no  està  organisada  ab  la 
economia  de  molts  paissos  extrangers,  no 
deuhen  oblidar  els  trevalladors  que  l’aisla- 
ment  en  que  va  ensopegarlos  la  introducció 
de  la  maquinaria  fou  causa  de  que  de  sos 
beneficis  sols  ne  gaudis  el  capital,  mentres 
ells  van  sufrir  el  pitjor  dels  mals  que  podia 
venirlos:  la  desorganisació  de  sa  familia. 

Mentres  no  hi  hagi  altre  remev,  els  obrers 
catalans  no  poden  avenirse  à  las  condicions 
en  que  trevallan  els  d’altras  terras,  quan  aixó 

sigui  imposat  sense  una  garantia  positiva; 

■ 

peró,  en  cambi,  pot  ser  per  ells  una  esperan- 

sa  de  que  aquella  reforma  pugui  un  dia  ser 
la  clau  pera  que  se’ls  retorni'l  fonament  més 
ferm  del  seu  benestar,  representat  per  la  pos¬ 
sibilitat  de  viure  dintre  d’una  societat  fami¬ 
liar,  lliure  de  necessitats  explotadas  per  l’in¬ 
dustrialisme,  com  succeheix  en  nostres  dias. 

Ni  de  reformas  en  la  organisació,  ni  de  re- 
baixas  en  el  preu  de  la  mà  d’obra,  deuhen 
volerne  saber  res  els  trevalladors,  puig  lo 
que’n  diuhen  crisis  no  es  més  que  un  mo¬ 
ment  de  malestar,  qu’alguns  industrials  vo¬ 
len  aprofitar  en  bé  del  seu  negoci. 

El  malestar  actual  desapareixerà  per  ell 
sol  de  tot  lo  món;  potser  aqui  s’accentuarà  y 
persistirà:  serà  perque’s  juntarà  ab  la  verita¬ 
ble  crisis,  que  confio  veure  també  desaparei- 
xe,  gracias  à  las  disposicions,  no  del  Govern, 
ni  delspseudo-industrialsqu’avuv  enrahonan, 
sinó  del  caràcter  català,  que  sempre  apareix 
en  las  grans  ocasions,  y  avuy,  en  aquesta 
qüestió,  sembla  verament  que  no  existeixi. 

Lluís  Marsans. 


BALANS 

Una  vintena  d'anys  fa  que  s’inicià  en  la 
vehina  Fransa’l  moviment  literari  que  à 
falta  d’un  verdader  nom  s’ha  anomenat  co- 
munment  decadentista,  modernista  y  simbo¬ 
lista,  denominacions  tan  poch  escaygudas 
com  la  d’Escola  Parnassiana,  que  fou  la  d’a¬ 
quell  ramell  de  poetas  que  contava  en  llur 
si  à  Leconte  de  Lisle,  Sully  Prundbomme, 
Dierx  y  Coppee,  quins  principis  y  procedi¬ 
ments  literaris  venia  à  derrocar  la  nova  es¬ 
cola;  mes  el  moviment,  en  lloch  de  minvar, 
s’aferma  més  y  més  cada  dia;  els  procedi¬ 
ments  defensats  pels  promovedors  s’assentan 
y  depuran;  l’afició  exagerada  à  la  obscuritat, 
desapareix  à  cada  nova  obra,  y  cal  ja  pre¬ 
guntar,  no  ja  si’s  tractà  d’una  corrent  li¬ 
terària  de  moment,  perque’ls  fets  han  donat 
ja  una  resposta  negativa,  sinó  si  ella  ha  pro- 
duhit  obras  de  verdadera  importància,  si  pel 
nombre  de  poetas  y  sas  obras  mereix  figurar 
entre’ls  moviments  que  tenen  decisiva  in¬ 
fluencia  en  las  literaturas. 

Y  à  donar  la  resposta  ab  verdadera  opor¬ 
tunitat  ve  un  llibre  que  tenim  à  la  vista  (i) 

(i)  Ad.  van  Bever  y  Paul  Léantaud.  Poetes  d'Au- 
jourd'  hui,  1880-1900. — París. — Société  du  Mercure  de 
France. 


que  ab  el  titul  de  Poèles  cC Aujourd’  hui , 
presenta  una  llista  dels  que  més  han  figurat 
en  el  moviment,  acompanyada  d’una  nota 
més  bibliogràfica  que  biogràfica  per  cada 
un,  ab  una  mostra  de  sas  principals  poesías. 
El  balans  resulta  imposant.  El  plet  del  sim¬ 
bolisme  ve  definitivament  fallat  ab  la  publi¬ 
cació  d’aquest  llibre. 

Y  cosa  verament  notable:  casi  tots  els 
poetas  de  bastant  temps  ja  coneguts  son  jo¬ 
ves.  Bataille,  Gregh,  Louys,  Mauclair,  Va- 
léry  no  arriban  als  trenta  anys;  à  quaranta 
moria  fa  pochs  mesos  l’inimitable  Albert 
Samain,  y  casi  tots  els  demés  oscilan  entre 
els  trenta  y’is  quaranta.  No’s  tracta  pas  de 
una  literatura  de  vells  académichs,  de  versos 
de  sèrre:  es  una  literatura  jovenívola  y  po- 
tenta,  que  lo  que  té  de  culta  y  seleccionada 
no  es  fruyt  de  la  falta  d’inspiració,  sinó  d’un 
refinament  de  gust  que  li  fa  fugir  las  formas 
conegudasy’ls  camins  fressats,  que  cerca’ls 
lectors  escullits  y’is  aplausos  del  devot,  y  no 
las  alabansas  del  gros  públich,  y  que  ve  à 
demostrar  en  nostres  días  la  eterna  veritat  de 
que  l’art  té  de  viure  en  la  serena  y  reposada 
atmosfera  del  públich  cuit,  alló  que  ab  tan¬ 
ta  veritat  va  dir  Cervantes  de  la  poesia:  uEsta 
tal  doncella  no  quiere  ser  manoseada ,  ni  traída 
poi  las  calles ,  ni  publicada  por  las  esquinas  de 
las  plazas  ni  por  los  rincones  de  los  palacios... 
no  se  ha  da  dejar  tratar  de  los  truhanes ,  ni  del 
ignorante  vulgo ,  incapaz  de  conocer  los  teso- 
ros  que  en  ella  se  encierran.)) 

Un’altra  cosa  crida  poderosament  l’aten¬ 
ció,  y  es  la  extremada  cultura,  la  educació 
profondament  artística,  y  com  à  tal  clàssica, 
que  mostran  els  literats  de  la  nova  escola. 
En  va  han  molts  d’ells  abominat  del  ritme 
dels  antichs  mestres;  la  versificació  adhuch 
dintre  de  la  major  llibertat  que  s’han  per¬ 
mès,  ha  conservat  sempre  un  refinament 
clàssich;  els  consonants  ahont  els  han  cregut 
necessaris  son  plens  y  de  veras;  els  versos, 
fora  en  els  cassos  en  que  à  dretas  se  separan 
de  la  forma  mètrica,  son  armoniosos  y  ben 
accentuats;  las  mateixas  silvas  d’en  Viélé 
Griffin,  malgrat  sa  apariencia  deixada,  son 
un  model  de  classicisme;  las  baladas  en  pro¬ 
sa  d’en  Paul  Fort,  resultan  en  magnífichs 
alexandrins,  y  en  Mallarmé  y  en  Verlaine 
adoptaren,  y  hagueran  posat  de  moda,  si 
may  hi  hagués  passat  a  Fransa,  la  esculptu- 

ral  y  consagrada  forma  del  sonet  en  moltas 
de  sas  més  celebradas  pòesias;  no,  mil  vega- 
das  no,  y  cal  insistir  sobre  aquest  fet,  per- 
que  las  llibertats  de  la  escola  moderna  han 
sigut  explotadas  per  moltsv  que  no  coneixent 
la  tècnica  literaria,  ó  poch  aptes  pera  se¬ 
guiria,  s’han  cregut  ab  el  dret  de  prescindir 
de  tot;  els  simbolistas,  quan  han  prescindit 
de  las  formas  literarias  adoptadas,  ho  han 
fet  per  un  refinament  d’art,  per  creure  que 
certs  estats  de  l’ànima,  certas  descripcions 
s’escapavan  del  motlio  de  la  forma  conegu¬ 
da,  may  per  peresa  ó  per  falla  de  coneixe¬ 
ments  ni  d’aptituts. 

Dificil  es  respondre  d’una  manera  categò¬ 
rica,  y  encara  ho  es  més  ferho  d’una  manera 
compendiosa,  à  la  pregunta  de  quina  es  la 
característica  de  la  nova  escola.  Una  corrent 
literaria  no  pot  definirse  ab  una  fórmula  més 
ó  menys  concreta,  ni’s  presenta  tan  deslli¬ 
gada  de  las  que  la  precedian,  ni  de  las  ma- 
teixas  coetanias,  que  permeti  fixar  termes  y 
fitas  precisas  fins  à  la  seva  mateixa  extensió. 
Els  mateixos  simbolistas  han  sentit  més  la 
influencia  dels  que  anomenan  parnassians 
de  lo  qu'ells  creuhen.  Sully  Prudhomme 
respira  en  Verlaine  y  Mallarmé,  y  potser 
en  alguna  de  las  més  celebradas  cansons  de 
Maeterlinck,  la  forma  d’Heredia  apareix  en 
els  esculpturals  sonets  de  Samain  y  Regnier, 
y'l  mateix  Moreas  no  sempre  apareix  despro- 
vist  d’influencias  anteriors;  en  una  paraula: 
es  més  fàcil  classificar  ó  jutjar  un  autor  que 
definirlo,  y  si  la  dificultat  es  gran  quan  d'un 
individuu’s  tracta,  se  converteix  en  impossi¬ 
bilitat  quan  se  tracta  d’una  escola. 

Y  no  han  faltat  emperò  professions  de  fe 
per  part  dels  simbolistas.  Els  autors  de  la 
colecció’n  donan  algunas,  y  no  puch  resistir 
al  desitj  de  transcriure  las  més  notables. 

Escoltéu  al  malhaurat  Mallarmé:  «Anome¬ 
nar  un  objecte  es  suprimir  las  tres  quartas 
parts  del  goig  del  poema,  qu’es  fet  de  la 
felicitat  d’endevinar  poch  à  poch.  Sugerir: 
veusaqui  l’ensomni.  L’us  perfecte  d’aquest 
misteri  constituheix  el  símbol.  Evocar  de 
mica  en  mica  un  objecte  pera  mostrar  un  estat 
d'ànima,  ó  al  revés:  escullir  un  objecte  y 
despendren  un  estat  danima  per  una  serie 
de  desxiframents...  El  vers  es  per  tot  à  la 
llengua  allà  hont  hi  ha  ritme...  En  el  genre 
anomenat  prosa  hi  ha  molts  cops  versos 


admirables  de  tots  els  ritmes...  Sempre  que 
hi  ha  esfors  al  estil,  hi  ha  versificació...» 

«El  vers  es  lliure  (diu  Griffin),lo  que  no  vol 
dir  que’l  vell  alexandrí  siga  abolit  ó  restau¬ 
rat,  sinó  que,  més  àmpliament,  cap  forma 
fixa  no  es  més  considerada  com  el  motlio 
necessari  à  la  expressió  de  tot  pensament 
poétich...  el  poeta  obehirà  al  ritme  perso¬ 
nal  . » 

«{Qu'es  un  vers?  (escriu  Gustave  Kahn). 
Es  un  paro  simultani  del  pensament.  {Qu’es 
una  estrofa?  Es  el  desenrotllament  per  una 
frase  en  vers  d'un  punt  complert  de  la  idea. 
{Qu’es  un  poema?  Es  la  posa  en  situació  per 
aquestas  facetas  prismàticas  que  son  las  es- 
trofas  de  la  idea  entera  que  s’ha  volgut 
evocar.» 

Potser  las  ratllas  transcritas  donan  més 
idea  de  la  escola  de  lo  que  podrian  ferho 
llarchs  articles,  y  per’xó  las  he  copiadas,  y 
si  hagués  de  senyalar  una  nota  de  la  ma¬ 
teixa,  diria  qu’es  una  major  llibertat  y  am- 
plitut  en  tot:  en  la  forma  mètrica,  en  els  as- 
sumptos,  en  els  detalls  descriptius,  un  gust 
refinat  de  la  nuance ,  lo  anar  directament  al 
símbol  suprimint  la  comparació  intermitja, 
l’afició  à  lo  subjectiu  y  fins  una  especie  de 
romanticisme  en  el  sentit  en  que  l’hem  pres 
(sens  emperò  definirlo),  però  més  intelec 
tual,  més  suau  que’l  que  tots  coneixém. 

Un  autor  espanyol  (t)  ens  pinta  als  cata¬ 
lans  com  molt  influenciats  per  las  novas  cor¬ 
rents  literarias.  Nosaltres  creyém  també  que 
la  influencia  existeix  y  que  no  trigarà  en  cau¬ 
sar  una  vera  revolució  en  la  moderna  litera¬ 
tura  catalana,  poch  à  propòsit  pera  la  vida  de 
lecturas  publicas  que  porta,  à  seguir  la  cor¬ 
rent  aquesta.  Emperò  ella  serà  més  forta 
ben  segur  que’ls  obstacles,  y  altres  jutjaràn 
en  son  dia’ls  esforsos  dels  qu’han  tractat 
d’introduhirla,  dels  quals  nosaltres  per  molts 
motius  no’n  podém  parlar. 

A  conseguirho  va  dirigit  aquest  article;  y  à 
presentar,  no  à  jutjar  ni  à  criticar,  à  alguns 
dels  poetas  de  la  moderna  escola,  ne  dedica- 
rém  algún  altre. 

G.  A.  Tell  Lafont. 


(1)  Don  José  M.a  Ulas  Aguilaniedo:  A/ma  contem¬ 
porània. 

UN  PETIT  POEMA  MODERNISTA 


Ja’m  tenia  à  mi  empipat  tant  modernisme, 
quan  l’altre  dia,  llegint  unas  poesias  d’en 
Maeterlink,  hi  vaig  trobar  el  desllorigador. — 
Ja’t  tinch,  Meterlink! — vaig  dir. — Oh!  Y  que 
jo’n  faré  quan  vulgui! — Figúrinse  que’m  vaig 
adonar  que  al  capdevall  sols  consistia  en 
transmetre  las  sensacions  deslligadas,  sense 
formar  cap  serie,  ni  arribar  à  cap  idea,  ab 
els  noms  poch  ajustats  qu’al  etzar  provo- 
can.  Res!  Tal  com  el  qu’està  pet,  ó’l  que  no 
hi  es  pas  ben  bé  tot. 

Y  tal  dit,  tal  fet.  Jo  que  me’n  poso  à  ferne 
una.  Y  ara  vostès  diran  si  es  ó  no  es  ben  bé 
modernista. 

En  quant  als  ninots...  Ja  veuran:  blanch  y 
negre;  ratllas  ben  senzillas,  encara  que  no 
acusin  cap  forma,  ó  que  sols  las  acusin  de 
oido ,  dibuixant  per  l’estil  dels  xicots  que  tot 
just  comensan  à  anar  à  Llotja,  y  alguna  afa- 
nada  de  lo  que  fan  els  inglesos,  resseguint 
las  figuras  negras  de  blanch,  y  las  blancas 
de  negra  ab  una  ratlla  ben  groixuda,  y  vels- 
hiaqui. 


EL  COLERA 

‘Ifcoema 

íBelicuescent 


Fa  una  caló!... 
una  xafagó!... 

y’l  sol  deixa  caure  una  xardó!... 

Oh!  y  la  terra...  llensa  una  furtó!... 

Y  d’en  tant  en  tant  se  sent  una  pudól... 
...  D’en  tant  en  tant... 
la  gent  se’n  van... 


se’n  van  anant . 

^Ahónt  aniran? 

Van  marxant,  marxant,  marxant 
sens  idea  y  sense  plan. 


Endevant! 


Ja  no  se  sent  cap  remó; 

està  núvol  de  debó . 

Fa  vent,  plou...  Quina  negrooó! 
Un  llampech...  un’altre...  un  tró.. 
lluny!  molt  lluny!!  «Bgrooooó...» 
Y  després...  res...  la  foscó. 


Allà  pel  cantó 
passa  un  doctó, 
després  surt  Nostre  Senyó... 
y  també  la  Extremaunció! 
Las  portas  se  van  tancant. 
No’s  veu  ningú...  fa  llevant, 
y  las  campanas,  ning!  -  nang! 
van  tocant,  tocant,  tocant 


/ 

sens  idea  y  sense  plan.... 
Endevantl 


Ja  ve  la  desinfecció. 
iQuí  sab  cóm  pararà  aixóf 
La  epidemia!  Quina  poó! 

Ja  surt  una  professo... 
Parenostres  que  te  criò! ... 
L’ayre  està  ple  de  tristó. 
ijPer  qué'ls  aucells  callaràn? 
Els  metjes  van  receptant, 
las  farmacias  trevallant 
Qu’es  lo  que  despatxaràn? 

Els  malalts  prou  qu’ho  sabràn 
Els  enfits  van  explotant, 
y  la  gent  se  va  buydant, 
enrampant  y  vomitant 

sens  idea  y  sense  plan . 

Endevant! 


y’is  soldats...  y...  qué  sé  jo! 
El  Te-Deum  cantaran. 


Cants  y  encens  tot  onejant 
cap  amunt  se’n  van  pujant. 
La  custodia  enlluhernant... 
els  ciris  espurnejant... 
casullas  llampeguejant... 
y  veus  tendras  refilant... 

Y  tothóm  s’hi  va  apretant 
sens  idea  y  sense  plan. 
Endevantl 


Gran  pet  d’orquestal 
Tothóm  fa  festa! 

Ja  no  hi  ha  pesta! 

Al  mitj  del  día 
quina  alegria! 


Regna  un  pànich  de  debò. 
iDoscents  jaf  Deu  meu!  Senyó! 
Y  per  tot  una  grogól... 

Rom,  làudano,  begui  aixó 
y  no’s  purgui...  no  senyó! 

Els  uns  diuhen...  Qué  sé  jo! 


Tothóm  se  va  esparverant; 
no  saben  lo  que  faràn... 

jQuí  sab  si’l  doctor  Ferràn? 


De  Valencia’ns  ho  diràn. 


Metjes  francesos  ja  hi  van. 


n  Vina,  Maria! 

»  Posat  ben  maca... 

«  Dom  la  petaca... 

»  y  apa!  à  espargirse 
»  y  à  divertirse  !  » 

Y  entre’l  brujit 
de  la  gent 

Cantan  pardals,  fa  frescó!  se  sent 

Ja’s  veu  passà  algún  senyó!  piiit ! 

Y  torna  una  gernació!!!  ^Quesf 

.  Res: 

Ay,  ay!  ves...  jqué  serà  aixó?  L’últim  p..  escanyolit. 

Fins  hi  va’l  Governadó!... 


Clavan  caixas...  pim,  pam,  pan! 
Y’is  fossers  van  enterrant 
els  morts,  que  van  arribant 
sens  idea  y  sense  plan... 
Endevant! 


Pompeyus  Gener 

ALS  JOVES 

Deu  vos  guardi,  companys.  Jo’m  descu- 
breixo  al  trobarvos  en  el  cami  qu'es  mon 
cami,  y  ensemps  qu’os  saludo,  vos  admiro. 
Avant  ara  que.  hi  sou,  ara  que  sentiu  bategar 
el  cor  més  sovint  y  ab  més  forsa  que  may. 
Si  algú,  no  prou  fort  pera  seguirvos,  s’en¬ 
tossudeix  y  cau,  res  hi  fa:  deixeulo  enre¬ 
ra  y  que’s  quedi  ressagat  y  avergonyit.  Per 
l’obra  acobardida  d’un  sol,  no  s'ha  de  mal¬ 
metre’l  pensament  ardit  dels  altres! 

Cor-oberts,  dantvos  las  mans,  anéu  fent 
via  sense  girar  els  ulls,  que’s  podria  tornar 
de  pedra’l  somni  daurat  en  que  tots  realisém 
la  fugida  del  llot  hont  s’escàu  el  servilisme. 

Si'l  cap  vos  posa  trabas  ab  la  bojeria  de  la 
rahó ,  no  os  deturéu  per  aixó.  que  res  vol  dir; 
infleulo  ab  esfumalls  de  bon  vi,  y  apuréu  sos 
fils  d’or  bevent  sens  mida. 

Si’l  cor  creu  veures  presoner  ab  vostres 
pensaments,  deixeulo  lliure,  ben  lliure,  que 
si’s  vol  donar  compte  de  qu’està  en  la  prima¬ 
vera  de  la  vida,  teixirà  son  niu  d’amor,  fan- 
tasiejant  entre  l’arbreda’ls  cants  de  la  poesia 
més  gemats;  y  esclatant  en  flor  pera  llensar 
sos  ardents  perfums  entre  un  desfet  esbojar¬ 
rat  de  fullas  irisadas,  tornarà  à  vostres  pits 
y  os  darà  alé  y  coratje  pera  cridar  ab  més 
forsa  que  may:  Avant  sempre! 

Fe,  Patria,  Amor:  aquest  es  vostre  lema. 
Ab  lletras  ben  marcadas  grabeulo  en  vostre 
front.  Tots  tres  mots  vos  pertocan,  ben  vos¬ 
tres  son;  y  al  seguir  la  vostra  via,  la  faréu  ab 
més  profit,  creyent,  lluytant  y  estimant. 

Ensenyeulas  al  món  enter  eixas  paraulas, 
ensenyeulas  à  joves  y  vells,  y  ensemps  que’ls 
diguéu  lo  que  son,  repartiulas  entre  ells  dant 
à  cada  hu  lo  que  li  toqui. 

Als  vells  pinteulos  qué  es  la  Fe,  y  que’s  ra- 
bejin  en  el  mar  salvador  d’ella;  que  morin 
creyent,  ja  que  la  mort  els  cridarà  prompte. 
Y  de  la  Patria  y  l’Amor  que  sols  ne  recordin 
sos  fets  de  quan  eran  joves  com  vosaltres. 
Res  hi  fa  que.’ls  abultin  tot  contant:  la  Fe 
ja’ls  darà  forsas  pera  viure  satisfets  en  son 
mateix  desengany. 

Als  homes  fets  mostreulos  la  Fe,  que 
prompte’s  faràn  vells,  y  ensemps  la  Patria, 
qu  encara  poden  defensaria  tant  ab  sos  pro¬ 
pis  brassos  com  ab  sos  mots  d’entussiasme. 


Y  per  vosaltres,  joves  ardits  d’avuy,  homes 
fets  de  demà,  quedéuvosho  y  cultiveuho  tot, 
qu’encara  es  poch:  la  P’e,  la  Patria  y  ljAmor. 

No  sempre  dui  a  aqueixa  edat  tan  entussias- 
ta;  no  sempre  seréu  joves;  no  en  va  hi  ha 
homes  vells  que  son  els  joves  d’ahir,  com 
vosaltres  sou  vells  del  demà.  Ara  que  hi 
sou  à  temps,  aprofitéuvosen,  brindéu  ab  tota 
l’ardidesa  entussiasta,  cantéu  ab  tota  vostra 
veu...  Tal  volta  demà,  esclaus" alguns  del 
metall  qu’al  home  envileix,tal  volta  decrèpits 
pel  pes  dels  anys,  no  podréu  ferho;  tal  volta 
demà  seréu  uns  miserables  sense  cor  ó  uns 
vells  sens  esperansa. 

Avant  ara  que  hi  sou,  companys  de 
l’ànima! 

Rafel  Folch  y  Capdevila. 


ELS  INTRUSOS  DEL  PLAHER 

En  mas  horas  d’amor  y  d’alegria, 
quan  me  penso  ser  l’amo  de  mon  goig, 
de  sobte  la  tristesa  se’m  congria 
y  m’aclaparan  pensaments  de  boig. 

Una  ansietat  extranya  s’apodera 
de  mon  cor  desvetllat,  un  greu  anhel 
cubreix  mon  esperit,  com  ploranera 
broma  que  tapa  la  blavor  del  cel. 

La  pedra  que’l  baylet  tira,  furienta, 
en  el  gorch  que  rellú  com  un  mirall, 
el  llot  endormiscat  mou  ab  sa  empenta 
enterbolint  el  trasparent  cristall. 

Aixís  mateix  té  l’ànima  riallera 
lo  seu  pòsit  de  pena  y  de  dolor, 
encongit,  ab  sa  calma  mentidera, 
com  el  fanch  en  lo  clot  mirallador; 

y  del  pler  insensat  ab  la  estrebada 
s’enlayra  lo  solatje  de  mon  cor, 
tornantme  lo  regust  de  la  passada 
angunia,  tota  plena  d’amargor. 

Volvas  d’aquell  neguit  que’m  consumia 
ab  la  febrada  del  primer  amor, 
quelcóm  d’aquellas  penas  que  ja  havia 
posat,  à  cop  de  temps  el  pobre  cor; 

desenganys  adormits,  pols  malehida 
dels  ídols  destrossats  que  traginém, 
espectres  que  del  goig  torban  la  vida, 
intrusos  qu’en  lo  pler  sempre  trobém, 

tots  s’agitan  en  torn  de  las  febrosas 
horas  follas  d’amor,  fets  à  bocins, 
revol  de  las  partículas  confosas 
dels  dolors  ajupits  que  porto  à  dins. 

Frederich  Rahola. 

EUDA  D'URIACH 

II 

La  partitura. 

Si  sempre,  al  agafar  la  ploma, ’ns  mou  el 
desitj  de  que  las  paraulas  escritas  siguin  una 
reproducció  fidel  del  pensament,  més  que 
may  sentim  aquesta  necessitat  al  tractar  de 
l’última  producció  del  mestre  Vives. 

L’estreno  d ' Euda  d' Uriach  ha  despertat  à  la 
gent  de  nostra  terra  de  son  habitual  ensopi¬ 
ment  en  materias  musicals,  motivant  las  ma¬ 
nifestacions  y  judicis  més  oposats  per  part 
del  públich  y  de  la  crítica,  dels  inteligents  y 
dels  profans,  dels  amichs  y  dels  enemichs, 
dels  sabis  y  dels  ignorants.  En  nostre  concep¬ 
te,  la  exageració  més  gran  ha  regnat  en  las 
apreciacions  d’uns  y  altres,  fins  al  punt  de 
que  pocas  vegadas  pot  dirse  ab  més  motiu 
que  la  passió  quita'\  coneixement.  A  nosal¬ 
tres  mateixos,  que  cap  autoritat  tenim  en 
aquests  assumptos,  y  per  tant  cap  influencia 
podém  exercir  en  la  opinió,  ha  pretenguí 
arribar  la  pressió  dels  apassionaments  dels 
uns  ó'  las  envejas  dels  altres,  mes  nostra  acos¬ 
tumada  independencia  de  criteri  no  ha  de  ser 
dominada  en  la  present  ocasió,  com  en  cap 
altra.  Lo  que  pensavam  desde  la  primera  au¬ 
dició  de  l’obra  seguim  pensant  ara,  y  ab  la 
franquesa  de  sempre  aném  à  exposarho. 

Examinemla  avans  per  parts,  pera  donar 
després  nostra  apreciació  del  conjunt. 

Acte  I.  —  La  orquesta  descriu  al  comen- 
sament  de  l’obra,  que  no  té  preludi,  una  fes¬ 
ta  en  la  plassa  del  poble.  El  chor  d’introduc¬ 
ció  no  ofereix  cap  novetat,  mereixent  sols  ci- 
tarse’l  motiu  del  ball,  que  encara  que  de  poca 
importància,  resulta  típich;  v  després  d’uns 
curts  recitats  de  Severi,  arriba  la  creuhada, 
donant  llochà  una  pàgina  musical  que,  si  bé 
construhida  en  la  forma  tradicional  de  l’ópe- 
ra,  presenta  quelcom  de  recomanable. 

El  tema  de  la  creuhada  es  un  dels  més  en¬ 
certats  de  l’obra.  El  músich  ha  sapigut  inter¬ 
pretar  al  poeta,  y  la  predicació  del  Ermità 
està  ben  traduhida  en  el  cant  del  baix,  ample 
y  solemne,  y  en  el  trevall  orquestal  que  l’a¬ 
companya.  Iniciat  el  tema  ab  una  frase  pene¬ 
trant  de  corneti  y  respost  en  els  graves  de  la 
fusta,  s’apodera  lentament  de  tota  la  orques¬ 
ta  y  va  desenrotllantse  en  progressions  crei¬ 
xents  que  li  donan  un  to  majestuós  fins  à  es¬ 
clatar  en  crit  de  guerra  En  aquest  crit,  més 
solemne  qu’exaltat,  el  mestre  ha  sapigut  ex¬ 
pressar  ab  acert  el  caràcter  religiós  d’aquella 
guerra.  El  chor  secunda  aquest  crit  y  la  or¬ 
questa  reprèn  el  primer  cant,  quevapochà 
poch  apagantse.  En  conjunt,  produheix  el 
número  bon  efecte,  que  milloraria  ab  una  in¬ 
terpretació  més  adequada. 

Segueix  una  balada  de  tenor,  qu’es  de  lo 
més  fresch  y  català  de  la  partitura.  El  tema 
té  tot  el  sabor  d’ayre  popular,  y  la  repetició 


d’aquesta  bonica  melodia  resulta  un  apropiat 
comentari  de  las  estrofas  de  la  cansó  de  Se- 
veri.  S’ha  de  regoneixe  que’l  mestre  Vives 
ha  estat  inspirat  en  aquest  número,  que  no  ha 
pogut  ser  ben  apreciat  à  causa  de  sa  pèssima 
execució,  tant  per  part  del  cantant  com  de  la 
orquesta,  conduhida  ab  molta  precipitació. 

Ab  la  tornada  del  poble,  hi  ha  altra  escena 
de  conjunt  que  resulta  bastant  deficient.  El 
musich  podia  haver  escrit  una  bonica  pàgina, 
aprofitant  el  contrast  de  la  gatzara  del  poble 
ab  la  tempestat  que  ve  à  destorbar  la  festa  y 
ab  el  crits  de  la  bruixa.  La  orquesta’s  limita  à 
apuntar  la  situació,  reproduhint  el  motiu  del 
ball,  acompanyat  d’un  petit  chor  de  molt  po¬ 
bre  efecte,  y  seguit  de  pochs  compassos  que 
donan  escassa  impresió  de  la  tempestat  ab 
que’l  quadro  termina. 

Comensa’l  següent  ab  un  chor  ben  poch 
recomenable,  escrich  sobre’l  patró  usual  en 
las  óperas.  El  desenrotllo  orquestal  de  la  es¬ 
cena  dels  servidors  peca  de  falta  d’origi¬ 
nalitat,  revelant  al  mateix  temps  l’adoració 
qu'en  Vives  sent  per  Beethoven,  puig  sense 
donarsen  compte  ha  construhit  aquest  frag¬ 
ment  seguint  massa  d’aprop  l’estil  sinfónich 
d’aquell  mestre.  Nostra  imparcialitat  ens 
obliga  a  ferho  constar,  no  ab  l’objecte  de  re¬ 
treure  una  falta  del  músich,  sinó  ab  la  bona 
intenció  d'advertirlo  d’aquest  defecte  pera  lo 
successiu. 

D’un  semblant  mal  adoleix  l’arribada  del 
comte  y’l  monólech  que  segueix,  quina  factu¬ 
ra  té  molt  del  procediment  wagnerià.  Apart 
d’aixó,  las  frases  del  tenor  son  ben  ^enlidas 
y  en  caracter  ab  el  personatje.  En  la  orques¬ 
ta  atravessa’l  tema  de  la  balada,  mentres  Ro¬ 
ger  evoca  la  memòria  de  son  pare  v  fa  es¬ 
ment  del  càstich  que  li  imposà,  associantshi 
després  el  recort  de  sa  estimada.  Llavors 
apareix  per  primera  vegada  un  altre  dels  te- 
mas  principals  de  l’obra:  el  que  caracterisa  à 
Euda.  No  trobém  en  ell  al  compositor  tan 
afortunat  com  en  els  anteriors,  puig  aixís  la 
melodia  com  el  ritme  son  bastant  trivials  y 
no’ns  donan  clara  idea  dels  sentiments  del 
personatje. 

L’arribada  de  la  comitiva  d’Euda  no  ofe¬ 
reix  cap  importància  musical,  y’is  primers  re¬ 
citats  son  acompanyats  del  referit  motiu  d’Eu 
da,  que’s  desenrotlla  plenament  Els  saludos 
que’s  creuhan  entre'l  comte  y  ls  forasters  es- 
tàn  descrits  en  un  motiu  cavalleresch  que  si 
no  té  cap  importància  en  l’obra,  resulta  en 
caràcter,  sobretot  en  la  resposta  de  Tibalt; 
y  sense  ser  trascendental,  també’s  recomana  1 
tema  de  Roger, que  reflexa  sa  passió  amorosa. 

Després  d’aquests  passatjes  epissódichs, 
arriba’l  fragment  millor  del  quadro,  ó  sia  la 
escena  del  convit.  El  motiu  de  joya  ab  que 
Roger  ordena  parar  la  taula  està  ben  sentit 
v  millor  armonisat.  y’l  brindis  es  el  moment 
musical  culminant  del  acte.  La  melodia  del 
brindis  la  trobém  delicada,  de  caràcter  cata- 

là,  y  d’una  encisadora  tristesa  que  traduheix 
perfectament  el  sentit  dels  versos  de  Guime¬ 
rà.  La  resposta  de  Tibalt  ab  la  mateixa  me¬ 
lodia  de  Roger,  no  la  trobém  encertada,  puig 
apart  de  seguir  el  procediment  comú  en  las 
.  óperas,  resulta  falsa,  donat  lo  antitétich  dels 
sentiments  que  covan  en  l’ànima  dels  dos 
personatjes. 

Decau  moltissim  tot  el  final  del  acte.  La 
entrada  d’Euda  dona  lloch  à  la  reproducció 
de  son  motiu  en  la  orquesta,  peró  aquesta  ve¬ 
gada  à  temps  més  lent,  ab  lo  que  desapareix 
un  xich  la  trivialitat  avans  citada.  Acaba  l’ac¬ 
te  ab  el  desafio  y  la  mort  del  comte,  passatje 
en  que  l’autor  ha  estat  poch  afortunat,  puig 
la  escena  resulta  pobra  y  vulgar  musicalment, 
ab  estructura  d’ópera  italiana  aixis  en  las 
veus  com  en  la  orquesta.  En  els  últims  com¬ 
passos  està  marcat  massa  precipitadament  el 
desespero  d’Euda  y'l  contrast  ab  l’alegria 
dels  criats  que  tornan  à  ser  amos  del  castell. 

La  impresió  de  conjunt  d’aquest  acte  es 
molt  mitjana.  Apart  dels  pochs  fragments 
0qu’hem  citat  ab  elogi,  resulta  tot  ell  sense 
caràcter,  ab  divagacions  de  sistema,  y  sa  fac¬ 
tura  revela  haver  sigut  escrit  poch  temps  des¬ 
prés  d ’ Artús  y  molt  avans  qu’altres  fragments 
que  segueixen. 

Acte  II. — Comensa  ab  la  fantàstica  escena 
de  las  bruixas,  en  la  que’l  mestre  Vives  ha 
donat  probas  d’habilitat  v  coneixement  dels 
efectes  orquestals.  Veritat  que  l’assumpto  es 
propi  pera  lluhirse,  mes  també  dona  ocasió 
à  que’l  músich,  deixantse  portar  per  l'efectis¬ 
me,  caygui  en  vulgaritats  imperdonables. 
Desde  la  incomparable  escena  d  Orfeó  fins  à 
la  desditxada  de  Mefistofele ,  son  en  molt 
major  número’ls  compositors  que  s’hi  han 
estrellat  que’ls  qu’han  lograt.produhir  un 
efecte  de  bona  lley. 

En  Vives  ha  tingut  el  talent  de  mantenirse 
en  un  terme  mitj  que  té  més  de  delicat  que 
d’aparatós.  Després  d’uns  recitats  que  lligan 
bé  ab  la  situació,  comensa’l  ball  de  bruixas, 
hont  el  músich  hi  coloca  dugas  melodias  de 
caràcter  distint.  Hi  ha  primer  una  melodia 
trista,  molt  elegant  y  sentida,  que  ve  à  ser 
com  un  tema  de  queixa  ó  angoixa,  y  en  la 
que  potser  se  reflexa  l’estat  d’ànima  d’Uril- 
da.  Encomanat  ab  gran  acert  aquest  plany  à 
la  viola,  que  l’exposa  à  so/o,  produheix  molt 
bona  impresió.  En  els  instruments  de  fusta’s 
presenta  un  segón  tema  que  contrasta  ab 
1  anterior,  puig  ens  descriu  l’alegria  y  esbo-* 
jarrament  dels  bruixots  ballant  entorn  del 
cadavre  del  comte.  Aquest  segón  tema  es 
també  encertat,  y’l  conjunt  produheix  un 
típich  efecte.  Peró  al  desenrotllar  la  escena, 
ab  tot  y’l  magnifich  trevall  orquestal,  notém 
que’l  músich  ha  abdicat  de  sa  personalitat, 
particularment  en  Yallegro  ab  que  fineix, 
d’excelent  efecte,  peró  d’escassa  originalitat. 

La  escena  següent,  en  que  Urilda  torna  la 
vida  al  comte,  té  menos  importància  musical 

de  la  que  requeria  en  nostre  concepte.  El 
passatje  en  que  Roger  ven  l’ànima  à  la  brui¬ 
xa,  fonament  de  totas  las  situacions  que  se¬ 
gueixen.  devia  haver  sigut  tractat  pel  com¬ 
positor  bastant  més  extensament,  puig  el 
comentari  musical  qu’acompanya  als  recitats 
dels  personatjes,  si  bé  està  en  caràcter,  peca 
de  bastant  precipitat.  Y  degut  també  à  lo 
dolent  de  sa  execució,  ha  deixat  de  produ- 
hirnos  en  conjunt  la  impresió  fonda  del 
llibre. 

Com  ja  diguerem  al  parlar  d’aquest,  el 
compositor  ha  sapigut  salvar  molt  bé  la  tran- 
zició  sobtada  de  la  caverna  al  convent  per 
medi  d’un  chor  interior  de  monjas  ben  ar- 
monisat  y  que’ns  coloca  en  situació  pera  la 
escena  que  segueix.  Al  comensar  el  dúo  de 
Euda  y  l’Abadesa,  la  factura  de  la  compo¬ 
sició  millora  de  manera  ben  visible  Un  reci¬ 
tat  ample  y  misteriós  dels  violoncellos  expo¬ 
sa  la  idea  inicial  del  dúo,  que  pausadament 
va  prenent  cos  en  tota  la  orquesta  de  corda,  y 
ab  un  senzill  tema  de  quatre  notas  que’s  re¬ 
peteix  d’un  cap  al  altre  de  la  escena,  en  Vives 
ens  dona  la  impresió  de  la  pau  y  tranquilitat 
del  convent.  «Tot  es  pau  al  voltant:  la  terra 
» es  llunya,  y’l  cel  d’aquí  es  aprop»,  diu 
Sor  Mahalta,  y  aquest  es  sens  dubte’l  fo¬ 
nament  del  dúo,  que’s  desenrotlla  d’un  mo- 
do  llógich;  apareixent  ben  descrit,  dins  de 
l’apacible  melodia,  el  contrast  entre  l’A— 
badesa,  que  fa  tant  temps  ha  renunciat  al 
món,  y  la  nova  monja,  à  qui  encara  perse¬ 
gueixen  els  recorts  del  seu  estimat.  Aquests 
estan  ben  reflexats  en  una  frase  més  apassio¬ 
nada  que’l  compositor  posa  en  boca  d’Euda, 
peró  qu’es  dominada  ben  prompte  pel  tema 
principal,  del  mateix  modo  que  l’Abadesa 
ofega  en  aquella’ls  recorts  mundans.  El  mes¬ 
tre  ha  sapigut  compenetrarse  aquí  del  tot  ab 
la  situació,  produhint  una  de  las  més  her- 
mosas  pàginas  de  l’obra,  en  la  que  trobém 
pròpia  la  monotonia  per  la  constant  repetició 
del  tema,  y  qu’ha  sigut  expressament  busca¬ 
da.  Es  de  notar  la  delicada  manera  ab  qu’es 
tractada  la  orquesta,  que  ab  tot  y  tenirhi 
un  principal  paper  en  el  dúo,  no  arriba  à  ofe¬ 
gar  may  el  cant  y’ns  dona  sempre  la  impresió 
que  l’autor  s’ha  proposat.  Peró  l’efecte  serà 
molt  millor  quan  pugui  ser  interpretat  per 
artistas  que  sàpigan  donar  la  deguda  expres¬ 
sió  à  lo  que  cantan. 

La  professió  d’Euda  en  el  temple  del  mo- 
nastir  finalisa  l’acte.  Comensa’l  quadro  ab  el 
cant  del  Abat,  apoyat  en  la  orquesta  ab  unas 
armonias  de  metall,  que,  si  no  del  tot  novas, 
tenen  marcat  caràcter  religiós.  El  moment 
en  que  la  professa  pronuncia’l  seus  vots  es  el 
més  encertat  del  quadro,  puig  en  Vives  ha 
sapigut  donarnos  tota  la  emoció  que  reque¬ 
reix  el  jurament,  que  diu  Euda  ab  notas  de 
fondo  sentiment  y  ab  tota  la  solemnitat  d’un 
acte  tan  trascendental.  Pera  la  major  propie¬ 
tat,  el  compositor  posa  en  boca  d’Euda  las 

mateixas  paraulas  llatinas  que  marca’l  rito 
litúrgich  en  semblant  acte. 

L’aparició  de  Roger  deuria  realisarse  in- 
mediatament,  puig  la  resposta  del  Abat  y’l 
cant  de  las  monjas  que  retardan  aquella,  fan 
decreixe  l'interés,  que  per  altra  part  tampoch 
es  sostingut  en  la  orquesta.  El  desenllàs  d’a¬ 
quest  acte’ns  ha  semblat  molt  deficient  mu¬ 
sicalment,  puig  las  peripecias  que’s  succe- 
heixen  en  la  escena  deurian  tenir  son  corres¬ 
ponent  eco  en  la  orquesta  ab  un  final  concis, 
peró  de  grandiositat  tràgica.  O  en  Vives  no 
s’ha  vist  ab  suficient  empenta,  ó  ha  temut 
caure  en  la  vulgaritat  d’una  apoteossis:  el 
cas  es  que  no  ha  interpretat  la  grandesa  de 
la  situació,  que  requeria  la  inspiració  neces¬ 
sària  pera  conseguir  un  efecte  de. bona  lley. 

En  conjunt,  el  segón  acte  revela  un  pro¬ 
grés  sobre  l’anterior,  y  si  no  resulta  del  tot, 
pels  defectes  qu’acabém  d’exposar,  no  hi  ha 
dubte  que  té  fragments  hermosos  y  que’l  dúo 
del  convent  deixa  una  impresió  que  no  arriba 
a  esborrarse  en  tot  lo  restant  de  l’obra. 

Acte  111  — Es  l’únich  en  que  hi  ha  preludi. 
En  breus  compassos  l’autor  ens  presenta  un 
nou  tema  que  dona  de  cop  la  impresió  de  las 
escenas  que  segueixen.  Es  aquesta  una  im¬ 
presió  de  la  vida  tranquilay  somrihenta  del 
camp  en  la  plenitut  d’un  jorn  de  primavera 
ab  totas  las  galas  de  la  estació.  El  tema  es 
elegant  y  apareix  en  la  orquesta  molt  ben 
armonisat,  produhint  un  bon  conjunt.  En 
la  primera  escena  segueix  desenrotllantse 
aquest  tema  en  continuas  progressions, 
mentres  el  pastoret  Roderich  entona  una  can¬ 
so  bastant  sentida  en  son  comensament,  peró 
que  després  del  diàlech  ab  Severi’s  conver¬ 
teix  en  un  ayre  alegre  un  xich  trivial.  Potser 
interpretada  per  un’altra  artista,  que  no  la 
cantés  à  tall  de  couplets ,  milloraria  la  im¬ 
presió. 

Arribém  à  la  situació  més  musical  de  la 
llegenda:  el  dúo  d’amor.  AI  apareixe’ls  dos 
amants,  s’inicia  en  els  violins  el  tema  de 
passió  amorosa,  que  reproduheixen  tots  els 
instruments  de  corda,  y  s’entrellassa  ab  el 
molíu  de  l’anterior  escena.  Mentres  Roger 
entona’ls  inspirats  versos  ab  que  Guimerà 
descriu  els  esplendors  de  la  natura,  surt  tam¬ 
bé  per  primera  vegada’l  tema  de  la  natura, 
que’s  deixonda  per  tota  la  orquesta  y  la  om- 
plena  ab  riquesa  de  matisos,  y  va  seguit 
d’unas  armonias  imitativas  en  la  fusta,  que 
ab  la  reproducció  del  primer  tema,  acompa- 
nyan  el  final  del  cant  del  tenor.  El  conjunt 
es  d'un  efecte  excelent. 

Euda  respón  com  despertant  d’un  somni  é 
invoca  la  intervenció  divina  en  un  cant  qu'es 
apoyat  en  ascendent  progressió  pel  motiu 
qu’acabém  de  citar.  Els  sentiments  dels 
amants  se  divideixen,  y  comensa  la  lluyta 
entre  la  passió  amorosa  y’l  misticisme.  Aqui 
es  ahont  el  compositor  no  ha  estat  al  nivell 
de  tan  important  y  dificil  situació,  puig  des- 


d’aquest  moment  el  dúo  decàu,  aixis  en  la 
melodia  com  en  la  trama  orquestal.  Reapa¬ 
reix  el  vulgar  tema  d'Euda  qu’hem  trobat  en 
el  primer  acte,  y  ab  ell  construheix  el  mestre 
Yallegro  del  dúo  (seguint  el  motllo  antiquat), 
fins  à  convertir  en  trivial  aquella  hermosa  , 
lluyta.  Es  gran  llàstima  que  un  dúo  tan  her- 
mosamenl  comensat  no  tingui  millor  acaba¬ 
ment. 

La  intervenció  del  Ermità,  que  ve  al  de- 
vant  de  la  creuhada,  dona  un  nou  caràcter  à 
la  escena-  Las  paraulas  del  sant  varó  oferint 
la  salvació  als  culpables  donan  lloch  à  una 
hermosa  situació  musical  en  que  apareix  un 
nou  tema,  en  nostre  concepte’i  de  més  poten¬ 
cia  dramàtica  de  l’obra.  Es  el  tema  del  arre- 
pentiment,  descrit  ab  una  melodia  molt  en¬ 
certada,  que  té  son  adequat  desenrotllo  en 
els  graves  de  la  orquesta;  y  sobre  aquesta 
melodia  està  escrit  tot  el  cant  del  baix,  repo 
sat  y  solemne,  que  dona  gran  interès  à  la  es¬ 
cena.  El  músich  ha  sentit  bé  aquesta  situa¬ 
ció  y  ha  sapigut  donarli’l  relléu  que  li  per¬ 
toca.  e 

Senyalan  1  arribada  dels  creuhats  uns  cho- 
rals  de  marcat  sabor  religiós.  Tant  la  cansó 
de  la  non  non ,  encomenada  à  las  veus  feme- 
ninas,  com  el  chor  d’homes  que  segueix,  son 
de  bon  gust  y  produheixen  molt  efecte.  Ab- 
dugas  melodias  las  trobém  ben  ajustadas  à 
la  lletra,  peró  la  factura  no  resulta  gayre  ori¬ 
ginal.  xMolt  millor  ens  ha  semblat,  baix 
aquest  punt  de  mira,  el  tercer  choral  qu’en- 
tonan  tots  en  la  escena,  en  el  que  s’hi  veuhen 
ben  reflexadas  las  faligas  y  penalitats  del  viat- 
je  à  Terra  Santa,  y  en  ell  son  lligadas  en 
combinacions  de  notable  armonia  las  dugas 
veus  humanas. 

L’interés  creix  al  entonar  un  creuhat  laher- 
mosissima  melodia  popular  coneguda  pel 
Cant  dels  aucells ,  coiocada  aqui  ab  acert. 
El  mestre  Vives  li  dona  un  caràcter  purament 
epissódich,  sens  aprofitaria  pera  novas  com¬ 
binacions  que  ab  sa  tra-sa  en  el  compondre 
podian  haverli  proporcionat  un  segur  y  fàcil 
triomf.  Peró’l  compositor  ha  volgut  proce¬ 
dir  ab  una  sobrietat  ben  remarcable,  que’s 
posa  més  encara  de  relléu  en  la  escena  de 
conjunt  que  finalisa  l’acte. 

Comensa  aquesta  per  la  confessió  que’ls 
amants  fan  del  seu  pecat  devant  del  poble. 
Un  nou  tema  de  confessió  y  de  dolor  per  la 
culpa  acompanya  las  exclamacions  de  Roger, 
que  fa  la  declaració  dels  seus  pecats,  y  que 
reproduheix  Euda  ab  el  propi  objecte.  Aqui 
trobém  molt  natural  la  repetició  del  tema, 
perque’ls  sentiments  d’un  y  altre  personatje 
son  idéntichs,  y  per  tant  han  de  ser  expressats 
ab  la  mateixa  frase  musical.  Una  momentà¬ 
nia  interrupció  del  chor,  que  intervé  en  for¬ 
ma  musicalment  molt  pobre,  deslluheix  per 
un  instant  el  conjunt,  tornant  à  remontarse 
ab  el  cant  solemne  de  Pere  l’Ermità,  qye 
clou  la  escena  ab  els  temas  de  la  creuhada  v 

del  arrepentiment,  magníficament  combi¬ 
nats.  Y  després  de  la  despedida  dels  amants 
ab  son  motiu  amorós,  se  reproduheix  el  cho- 
ral  dels  pelegrins  qu'emprenen  de  nou  la 
marxa,  y  cau  el  teló. 

El  tercer  acte  es  molt  superior  als  anteriors. 
Resulta  de  més  unitat  en  la  concepció,  y  re¬ 
vela  molt  d’avens  en  l’estil  orquestal.  Si  no 
es  acabat,  hi  ha  en  ell  pàginas  qu’acreditan 
à  un  autor,  y  la  nota  que  més  sobressurt  es 
en  nostre  concepte’l  bon  gust  al  no  abusar 
dels  efectes  que  li  proporcionaran  las  situa¬ 
cions,  y  en  particular  la  sobrietat  ben  lloa¬ 
ble  ab  que  ha  escrit  la  escena  final. 

Acte  *IV. — L’obra  decau  extraordinària¬ 
ment  en  aquest  acte,  qu’aixis  per  sas  dimen¬ 
sions  com  per  sa  escassa  importància,  podia 
l'autor  calificar  d’epilech  ab  millor  acert.  Co- 
mensa  ab  el  cant  d’un  muezim,  bastant  apro¬ 
piat,  particularment  en  las  cadencias,  però 
que  té  desmesurada  extensió.  Segueix  un  al¬ 
tre  cant  de  tenor  en  que  Roger  expressa  sas 
queixas  per  la  trista  separació  de  sa  estima¬ 
da,  y’l  desitj  de  revéurela  promptament.  La 
melodia  d’aquest  fragment  està  basada  en  la 
orquesta  sobre  la  coneguda  cansó  catalana 
Plany.  Resulta  un  cant  ben  lligat  y  de  lo 
poch  recomenable  del  acte,  però  que  no  hem 
pogut  apreciar  bé  à  causa  de  sa  mala  execu¬ 
ció. 

Un  intermedi  sinfónich  vol  descriure  l’as¬ 
salt  pels  creuhats  de  las  murallas  de  Jerusa- 
lém.  La  dificultat  que  presentan  sempre 
aquests  trossos  descriptius  se  posa  aqui  de 
manifest,  majorment  per  haverse  escrit  en 
una  forma  antiquada  que  constrasta  ab  lo 
anterior  de  l’obra  y  desdiu  de  la  experiencia  v 
coneixements  musicals  del  autor 

Termina  l’obra  ab  la  mort  de  Roger,  fe¬ 
rit  en  l’assalt,  després  d’un  dúo  al  retrobar  à 
sa  estimada  en  que’s  reproduheixen  els  mo¬ 
tius  més  importants  del  dúo  del  tercer  acte, 
seguits  d’una  nova  melodia  qu’acompanya 
l'agonia  de  Roger.  Aquesta  melodia  es  la 
més  inferior  de  tota  l’obra,  y  sa  aparició  à  úl¬ 
tima  hora  aumenta'l  mal  efecte  que  produ- 
heix  tot  el  quadro  final. 

Sols  d’equivocació  podém  calificar  el  tre- 
vall  del  mestre  Vives  en  aquest  acte.  A  judi¬ 
car  per  las  apariencias,  bé  pot  atribuhirse’l 
desequilibri  ab  els  anteriors  à  haver  sigut  es¬ 
crit  ab  excessiva  precipitació,  al  objecte  de 
completar  l’obra  pera  lograr  sa  representació 
inmediata. 


Respecte  de  la  execució  v  presentació  es¬ 
cènica,  l’espay  ens  obliga  à  ser  molt  menos 
extensos  de  lo  que  voldriam.  Orquesta,  chors 
y  cantants  han  contribuhit  cadascú  en  sa  esfe¬ 
ra  à  fer  malbé  la  partitura.  No  citarém  noms 
pera  no  allargar,  y  ademés  perque  la  respon¬ 
sabilitat  no  ha  de  recaure  en  els  modestos 
cantants  d’una  companyia  d’ópera  barata,  sinó 

en  la  Empresa  que’ls  hi  ha  encarregat  un’o- 
bra  superior  à  sas  facultats.  No  podém,  ab 
tot,  deixar  d’anotar  que’l  senyor  Pérez  Ca- 
brero,  apreciable  director  de  sarsuelas,  ha 
concertat  y  dirigit  l’ópera  ab  la  major  inep- 
titut,  y  es  el  principal  responsable  del  desor¬ 
dre  y  falta  de  claretat  y  d'expressió  qu’ha 
regnat  d’un  cap  al  altre  de  l’obra,  contribu- 
hint  à  la  mala  comprensió  de  molts  dels  frag¬ 
ments. 

De  la  mi  se  en  scene  sols  pot  donarsen  idea 
dihent  qu’ha  sigut  tan  dolenta  ó  pitjor  que 
la  execució.  Recordant  la  magnifica  presen¬ 
tació  de  Las  monjas  de  Sant  Aymdn,  nò’s  con- 
cibeix  que  la  mateixa  obra  en  el  mateix  teatre 
hagi  sigut  tractada  ab  tan  poch  cuydado  y 
ab  una  falta  tan  absoluta  de  direcció.  Ni  un 
sol  trajo  ha  estat  apropiat,  puig  tots  son  de 
la  major  pobresa,  sense  cap  gust  artístich  ni 
coneixement  de  l’época.  De  vuyt  decoracions 
que  devian  haverse  pintat,  sols  tres  s’han 
presentat  novas.  La  del  ultim  quadro,  qu’es 
la  millor,  resulta  falsa,  y  ademés  inapropia- 
da,  puig  l’acció  de  l’ópera,  segons  els  autors, 
té  lloch  al  exterior  del  temple  pera  evitar  la 
irreverencia  de  cantarhi  un  dúo  amorós  Pe¬ 
rò  res  hi  ha  que  deturi’l  capritxo  d’un  pintor 
ó  la  poca  escrupulositat  d’una  Empresa  qu’ha 
fet  representaren  las  pitjors  condicions  un’o 
bra  en  que  tan  important  paper  hi  juga  la 
part  escènica. 

El  concepte  total  que’ns  mereix  l’obra  del 
mestre  català,  pot  deduhirse  de  lo  que  va  es¬ 
crit.  Ni  es  una  producció  musicalment  tras- 
cendental,  ni  es  una  equivocació  que  merei¬ 
xi  morir  apenas  nascuda.  Té  numerosos  de¬ 
fectes  v  té  qualitats  ben  recomenables.  No 
representa  la  consecució  d’un  ideal,  ni  la  de¬ 
finitiva  consagració  del  artista,  però  denota 
un  evident  avens  en  la  carrera  musical  del 
autor,  y  dona  une  fundada  esperansa:de  per¬ 
feccionament  en  sas  obras  venideras. 

Entre  sos  defectes  principals,  hi  trobém  la 
falta  d’unitat  en  la  concepció  y  marcat  des¬ 
equilibri  en  el  desenrotllo  dels  actes  El  pri¬ 
mer  y  part  del  segón  contrastan  massa  ab  lo 
que  segueix,  mentres  que  l’ultim  sembla  no 
haver  sigut  gens  madurat.  En  alguns  mo¬ 
ments  el  músich  apareix  ab  personalitat  prò¬ 
pia;  en  molts  altres,  se  veu  dominat  per  la 
influencia  de  las  obras  qu’han  format  sa  edu¬ 
cació  artística.  Sabém  lo  difícil  qu’es  des- 
pendres  d’extranyas  influencias,  mes  la  pràc¬ 
tica  es  qui  ha  de  donar  al  mestre  Vives  la 
complerta  personalitat  que  no  pot  exigírseli 
en  la  que  realment  constituheix  sa  primera 
òpera  seria. 

Al  mateix  temps  es  precís  regonéixeli  qua¬ 
litats  ben  remarcables.  El  domini  del  meca¬ 
nisme  orquestal  y  l’habilitat  en  la  construc¬ 
ció  de  la  major  part  d’escenas  son  mèrits  ben 
evidents.  No  s’hi  troban  prodigis  d’inspiració, 

mes  tampoch  incorre  en  lo  xabacà;  no  arriba 
al  entussiasme  en  certas  frases  de  passió 
avassalladora,  però  sab  trobar  el  to  just  del 
conjunt  de  la  situació.  El  dúo  del  acte  segón 
y  gran  part  del  tercer  acte,  son  una  mostra 
de  lo  qu’afirmém. 

Però  hi  ha  encara  quelcom  més  important 
(qu’es  lo  que  principalment  ens  mou  à  aplau¬ 
dir  al  mestre  Vives),  per  sobre  de  totas  las 
qualitats  y  defectes  de  l’obra.  Probas  ha  do¬ 
nat,  en  sas  produccions  anteriors,  de  conei- 
xe’ls  recursos  ab  que’l  músich  pot  conquistar 
à  un  públich  sempre  qu’ho  té  per  convenient. 
Donchs  en  Enda  d'Uriach  no  n’hi  trobém  de 
concessions  al  públich;  no  sabém  veurehi 
que’l  compositor,  conscient  ó  inconscientment, 
s’hagi  deixat  arrossegar  per  l’efectisme  afala¬ 
gant  els  gustos  de  las  massas.  Ans  pel  con¬ 
trari,  creyém  que  devegadas,  com  per  exem¬ 
ple  en  la  Cansó  dels  aucells ,  la  excessiva  so¬ 
brietat  ha  vingut  à  perjudicarlo.  Axis  mateix, 
la  escena  de  conjunt  ab  que  finalisa’l  tercer 
acte,  es  una  proba  de  la  sobrietat  y  honrade¬ 
sa  ab  que  ha  procedit  el  músich  català:  la  si¬ 
tuació  no  podia  ser  més  expressa  pera  colo- 
carhi  un  concertant  ab  tot  son  corresponent 
aparato,  com  molts  compositors  haurían  fet; 
però  en  Vives,  lluny  d’aixó,  no  ha  pogut  pro¬ 
cedir  ab  més  senzillesa  y  serietat  artística. 

En  resúm:  el  trevall  del  mestre  Vives  re¬ 
sulta  honrat  y  sincer,  ytan  sols  per  aquest 
concepte  ja  mereix  l'aprobació,  ó  al  menys  el 
respecte  de  tothom.  Tan  injustos  trobém  els 
desmesurats  elogis  de  certs  amichs  oficiosos 
y  las  exageradas  ovacions  del  públich,  com 
l’ensanyament  de  la  critica  de  mala  fe  y  las 
rastreras  mormuracions  de  gent  del  ofici  que, 
impotent  pera  produhir  res  sólit,  ha  d’entre- 
tenirse  escampant  la  baba  de  la  enveja.  A  un 
músich  del  talent  d’en  Vives,  en  lloch  de  fer- 
li  la  trabeta,  com  es  vici  en  nostra  terra,  se 
l’ha  d’alentar  per  l’espinós  cami  del  art  serio, 
à  fí  de  que  sas  poderosasfc  facultats  arribin  à 
donar  els  fruyts  que  prometen.  D’altra  ma- 
nera’ns  fem  responsables  de  que  s’enfonzí  en 
el  llot  del  gènero  chico ,  ahont  els  triomfs 
no  gastan  el  cervell  y  asseguran  una  posició 
que  difícilment  arriba  à  adquirirse  ab  el  cul¬ 
tiu  del  verdader  art. 

Joaquím  Pena. 


CONCERTS 

Bon  principi  ha  tingut  la  temporada  ac¬ 
tual.  Dos  concerts  ens  ha  ofert  la  passada 
setmana  en  el  teatre  Principal  el  gran  violoce- 
llista  Casals,  donantse  en  ells  ademés  à  co- 
neixe’l  pianista  inglés  Harold  Bauer. 

Casals  ha  executat  ab  la  perfecció  de  sem¬ 
pre  totas  las  obras,  entre  las  que  citarém  es¬ 
pecialment  las  Sonatas  de  Beethoven  y  Lo- 
catelli,  dos  fragments  de  Bach,  las  Variacions 
sinfónicas  de  Boellman,  Le  Cigne  de  Saint- 


Sàens  y  l’indispensable  Nocturn  de  Chopin. 
Sols  deplorém  que’l  segón  programa  fos  un 
xich  deficient,  y  que  Popper  hagi  ocupat  ab 
excés  el  lloch  dels  autors  clàssichs. 

El  pianista  Bauer  resulta  una  notabilitat 
en  el  seu  art.  Son  remarcables  sas  equilibra- 
das  facultats,  aixis  de  dicció  com  d’execució, 
y  la  serietat  y  justesa  ab  que  interpreta  totas 
las  obras.  Acompayant  à  en  Casals  ocupa 
sempre’l  lloch  que  li  pertoca,  y  com  à  con¬ 
certista  ha  dit  magistralment  el  Carnaval  de 
Sçhumann,  una  Gavotta  de  Gluck,  la  Marxa 
húngara  de  Schubert  y  varias  allras  compo¬ 
sicions  de  Chopin,  Sçhumann,  etc.  Particu¬ 
larment  ha  obtingut  el  més  gran  ékit  inter¬ 
pretant  d’un  modo  admirable  en  el  piano  la 
Cavalcada  de  La  Walkyria ,  en  la  que  hi  fa 
prodigis  d’execució. 

La  «Sociedad  Filarmónica»  ha  comensat 
sas  sessions  ab  un  notable  concert,  quina  no¬ 
ta  principal  ha  sigut  la  execució  dels  núme¬ 
ros  musicals  de  la  inspiradíssima  A  rlesiana 
de  Bizet.  Baix  la  excelent  batuta  del  mestre 
Crickboom  ha  obtingut  aquesta  obra  una 
magnífica  interpretació,  sobressortint  ,  pel 
sentiment  y  expressió  ab  que  foren  dits.  la 
Berceuse,\  Adagietlo  y’is  Melodrames,  yper  sa 
brillantés  y  colorit  el  Minuetto  y  la  Farando- 
le.  Tots  els  fragments  foren  executats  ab  una 
claretat,  precissió  y  clar-obscur  que  no  havian 
obtingut  en  anteriors  execucions  de  tan  her- 
mosa  obra. 

Las  oberturas  d’  Egmont  y  Tannhauser  y 
els  Remors  de  la  selva,  obtingueren  aixís  ma¬ 
teix  la  bona  interpretació  à  que  estém  acos¬ 
tumats  ab  aquest  director,  devent  fer  constar 
la  brillantés  y  netedat  ab  que  fou  conduhit  el 
passatje  de  la  Bacanal,  y  particularment  la 
frase  de  Venus,  que  va  dir  admirablement  el 
violinista  senyor  Meritz. 

El  conjunt  de  corda  molt  superior  à  lo  res¬ 
tant,  flaquejant  com  de  costúm  els  instru¬ 
ments  de  metall.  Devém  fer  especial  menció 
del  primer  violí  ja  citat,  aixis  com  del  viola 
senyor  Forns,  que  digueren  à  la  perfecció 
sas  parts  respectivas  dé  1 ' Arlesiana. 

J-  P- 


JACQUELINA 

Clarejava. 

El  dormitori  blau  cel  estava  ornamentat 
ab  coqueteria  exquisida,  ab  coqueteria  de  bur¬ 
gesa  refinada. 

En  la  catifa,  groixuda  y  ben  trevallada,  hi 
havia  un  dibuix  que  representava  una  esce¬ 
na  de  Romeo  yjulieta,  y  la  Jacquelina,  ab  els 
seus  peus  bufons,  disminuhits,  se  passejava 
nirviosa  per  la  cambra,  sense  gosar  à  trepit- 

jar  el  lloch  de  la  catifa  ahont  el  teixit  senya¬ 
lava  las  dugas  bocas  del  amants  de  Verona, 
que  s’unian  en  un  petó  fill  de  l’ànima,  poe- 
màtich,  intens... 

S’havia  retirat  al  seu  dormitori  casi  per 
obligació,  perque  li  havian  manat  que’s  fi¬ 
qués  al  llit  y  reposés  forsat 

Impossible. 

L’endemà  ja  seria  un’altra,  l’endemà  ja 
fora  casada  ab  un  home  à  qui  aborría,  y  per 
aixó  li  agradava  estar  sola,  sense  reposar, 
ben  sola,  pera  despedirse  del  seu  niuhet  de 
soltera  y  parlar  ab  els  recorts  que  hi  deixava, 
qu’eran  tan  bonichs  y  se’ls  estimava  tant!... 

Per’evitar  que  sa  exaltada  imaginació  li 
presentés  somnis  frisosos  y  horas  d’angunias 
viscudas  y  ploradas  alhora,  s'estava  mitj  aje- 
guda  en  una  chaise-longue ,  y  à  la  llum  in¬ 
certa  del  crepúscul,  qu’entrant  pels  mal 
closos  finestrons  se  barrejava  abla  llum  elèc¬ 
trica  de  la  cambra,  la  Jacquelina’s  guaytava 
la  escena  de  Romeo  y  Julieta ,  corpresa,  cap¬ 
ficada;  després  va  cloure’ls  ulls  apretant 
fort  las  pestanyas,  com  si  volgués  allunyar 
una  visió,  y  aixecantse  y  redressantse  en- 
semps,  se  dirigi  valenta,  serena-,  cap  al  seu 
secrétaire. 

L’obri  resolta. 

Era  un  cementiri,  un  cementiri  d’ilusions 
y  amors  dels  que  sols  ne  quedavan  las  des- 
pullas  simbolisadas  ab  cartas  y  versos,  ca¬ 
bells  y  llassos  y  flors  marcidas... 

Va  obrir  tots  els  calaixos  quedespedían  mil 
olors  diferentas,  peró  totas  conegudas,  totas 
gratas,  y  que  al  arribar  fins  à  ella  en  onadas, 
las  unas  tendras  y  altras  voluptuosas,  la  fe- 
yan  estremir  de  goig  y  d’anyoransa. 

Cada  calaix  era  un  sepulcre,  cada  recort 
un  pilot  de  cendras  d’un  amor  viscut  ab  tota 
l’ànima,  y  al  guaytarsho  ella,  els  seus  ulls 
estavan  humits  com  velats  per  llàgrimas  que 
no  podían  eixir  al  defora... 

La  Jaquelina  per  la  societat  era  lo  que’n 
diuhen  per  rutina  una  bona  tioya,  hermosa. 
esculptural;  d’ella  no  més  se’n  coneixian  las 
gracias  exteriors  y’l  seu  caràcter  concentrat; 
mes  tenia’l  seu  drama  animich,  un  drama 
d’aquells  que’l  món  ignora  perque’ls  prota- 
gonistas,  vensuts  per  las  preocupacions,  no 
gosan  exteriorisarlo. 

Havia  estimat  bojament  à  un  home  à  qui 
havia  entregat  inconscientment  tot  el  seu  cos 

y  ànima,  y  anava  à  casarse  ab  un  altre,  ab 
un  home-marit  que  la  societat  el  considerava 
per  la  seva  posició  material,  y’is  pares  d’ella 
abusant  de  la  seva  autoritat  li  proporciona- 
van. 

Ella  havia  somniat  y  viscut  l’amor  passio¬ 
nal,  l’amor  de  l’ànima,  deslligat  de  tota  preo¬ 
cupació,  consumat  en  un  espasme  de  goig 
indefinible,  y’is  seus  pares  li  proporcionavan 
un  amor  burgès,  reposat,  un  matrimoni 
pràctich  y,  perlo  tant,  més  inmoral  que  cap. 

Y  en  aquesta  lluyta’s  trobava  la  Jacqueli- 
na  quan,  desfent  una  cinta  verda,  va  deslli¬ 
gar  un  plech  de  cartas  perfumadas  ab  Ylang- 
Ylang. 

Ne  va  llegir  dugas,  els  ulls  se  li  ompliren 
de  llàgrimas  y...  no  pogué  seguir. 

Anava  à  cometre  una  traició  doble:  trahia 
al  home  qu’estimava,  y  enganyava  vilment 
à  un  infelis  que  s’havia  enamorat  d’ella. 

Era  una  cobarda.  era  una  vensuda. 

Si  hagués  tingut  aprop  al  altre,  al  que 
l’havia  encoratjat  en  las  situacions  més  cri- 
ticas,  à  bon  segur  qu’hauria  fet  un  acte  dig¬ 
ne  d’una  protagonista  d’Ibsen;  ara..,  no, 
ara’s  trobava  voltada  de  gent  que  li  repetian 
quelaestimavan,y’s  veyasola,  no  tenia  ahont 
decantar  el  seu  cap  que  bullia,  no  tema  qui 
la  comprengués,  qui  li  recullis  ab  petons  fe- 
brosos  las  llàgrimas  que  ja  eixían  à  flor  dels 
ulls... 

Y  va  anar  esquinsant  las  cartas  una  per 
una,  fentne  bossins,  que  voleyavan  suaument 
com  papallonas  blancas  en  ple  mitj  dia. 

Va  guaytar  las  flors  marcidas:  cada  una 
era  un  recort,  la  memòria  d’un  dia  d’amor. 

No’n  quedava  res:  la  flayra  perduda,  el  co 
lor  esmortuhit,  groguench,  la  sava  aixuta, 
el  tronch  inflexible,  las  fullas  recremadas. 

Quina  llàstima  li  feyan  las  flors  marcidas!.. 

Un  deix  de  fonda  melangia  li  amargava 
l’ànima;  hauria  volgut  plorar  forsa,  exterio- 
risar  els  seus  dolors  sanglotant  nirviosa,  y  no 
li  quedavan  llàgrimas,  no  més  imprecacions 
confosas  que  morian  entre  dents,  y  simboli- 
savan  la  familia  estúpida  que  traficava  ab  el 
seu  cor  à  un  preu  alsat... 

Va  cruixir  un  moble,  y  la  Jacquelina’s  girà 
esporuguida  llensant  un  crit  d’angunia;  y 
amparant  ab  els  brassos  y  tot  el  cos  el  seu 
secrétaire ,  el  sepulcre  de  las  sevas  ilusions 
més  estimadas,  se  girà  amenassadora. 

Alió  era  seu,  ben  seu,  ningú  hi  tenia  dret 
à  profanarho;  sí,  allà  dintre  hi  havian  bocins 
d’ànima  qu’encara  estimavan  y  fibras  del  cor 
que  bategavan  per  ell,  no  més,  per  la  ilusió 
més  rosada  de  la  seva  vida,  la  mes  gran,  la 
única,  la  eterna... 

— Caborias — va  dir  ella,  passante  la  mà  pel 
front;  y  comensà  de  nou  à  regirar  calaixos  y 
à  posarse  trista. 

PZn  un  reconet  hi  tenia  molt  ben  enquader- 
nadas  las  Rimas ,  de  Becquer;  las  tenia  allí 
amagadas,  perque  la  seva  familia  deya 
qu’eran  inmorals... 

Ella  no  las  hi  trobava. 

Per  la  Jacquelina,  Rimas  era’l  seu  llibre 
d’horas,  el  llegia  y  rellegia  à  cada  moment, 
n’hi  havia  una  pila  de  senyaladas,  y  aquella 
qu’acaba  dihent: 

como  yo  te  he  queridn ,  desengàiïate, 
así...  no  te  querràn, 
la  tenia  sub-ratllada  ab  llapis... 

Eran  capritxos  d’aquel!  esbojarrat,  d’a¬ 
quell  esbojarrat  que  la  estimava  tant  y  li 
havia  regalat  el  llibre  ple  de  comentaris  y 
senyals,  en  un  dia  de  felicitat,  un  dia  d'a¬ 
quells  que,  malgrat  estiga  núvol,  al  home  li 
sembla  que  tot  vessa  llum  y  alegria,  y’l  sol 
sembla  més  fort  y  la  terra  més  hermosa. 

Y  aquella  nit  la  Jacquelina  las  fullejava 
d’esma,  comensava  una  rima  y  no  podia  aca¬ 
baria,  els  ulls  li  feyan  pampallugas  y  li  ge¬ 
megava  l’ànima. 

Y  al  mitj  de  tot,  era  ben  vulgar  el  seu  dra¬ 
ma;  peró  ella,  ànima  sensitiva  y  delicada, 
guaytava  l’esdevenir,  el  pressentia  de  color 
de  sanch,  ple  de  passions  y  lluytas,  de  des- 
honras  y  miserias,  un  home  mort,  un  altre  à 
presiri,  y  una  dona  deshonrada... 

Perqu’ella  estimava  per  demunt  de  tot  al 
altre,  al  que,  no  sent  prou  bo  per  marit, ho  era 
prou  per’adorarlo  com  à  un  ídol  fill  d’una 
imaginació  ansiosa;  y  forjant  mil  somnis  in- 
verosímils  y  acaronant  ab  l’esperit  la  imatje 
dels  seus  amors,  va  cloure’ls  ulls  y  va  que¬ 
dar  dormida  insensiblement,  en  el  paroxisme 
del  seu  èxtasis  amorós,  com  una  santa,  ab 
un  posat  de  plàcida  beatitut . 


Las  ombras  de  la  nit  van  quedar  comple¬ 
tament  fosas  à  l’aparició  del  sol,  d’un  sol 
esplendent  de  primavera. 


La  mare  de  la  Jacquelina  entrà  à  la  cam 
bra,  y  ella’s  despertà  anguniosa. 

Li  portava’l  vel  blanch  y  las  flors  de  ta¬ 
ronger... 

El  moment  fou  breu  y  las  accions  substi- 
tuhiren  à  las  paraulas. 

A  la  Jacquelina  ji  semblà  que  una  veu  d’ho¬ 
me  li  deya: 

— T’estimo,  t’estimo,  vida  meva!  Sías  forta, 
sias  valenta,  que  jo  t’amparo!... — Y  pujantli 
fins  al  rostre  tot  el  fel  cobejat,  totas  las  an- 
gunias  viscudas  barrejadas  ab  efluvis  d’amor 
y  clarors  d’esperansa,  va  esquinsar  el  vel  ab 
rabia  y  va  rebotre  las  flors  per  terra,  trepit¬ 
jant  el  símbol. 

Jascinto  Capella. 


UNA  NOVA  CIÈNCIA 

Las  ciencias  han  rebut  un  gran  impuls  en 
aquests  darrers  temps;  tant,  que  lo  que 
en  1885  se  considerava  una  gran  reforma  ó 
un  gran  descubriment,  es  considerat  al  cap 
de  quinze  anys  com  una  veritat  elemental  ó 
com  un  fals  punt  de  vista.  Y  l’aument  de 
coneixements,  de  datos  nous,  de  referencias, 
comparacions  y  críticas  cientificas,  colocant- 
se  en  els  rengles  de  ciencias  aparegudas 
ahir,  ha  fet  qu’aquestas  engroixissin  nota¬ 
blement  son  capdal,  y  per  adquisició  de  vida 
propia’s  separessin  d’aquellas  de  que  forma- 
van  part,  ó  vegessin  dintre  d’ellas  regone- 
guda  sa  entitat,  sa  delimitació  y  sos  ordres 
de  procedir. 

Per  aquesta  mateixa  avinguda  d’ideas  y 
de  fets,  regna  una  gran  confusió  en  el  camp 
de  totas  las  ciencias;  confusió  qu’es  de  lo 
més  anti-cientifich  que  pugui  darse.  Y  si  bé 
en  totas  ellas  se  procedeix  à  la  ordenació  y 
catalogació  dels  coneixements,  se  fa  ab  una 
calma  en  desacort  ab  la  gran  activitat  desple¬ 
gada  pera  reunirlos,  y  sense  norma  ni  guia, 
perque  falta  la  classificació  general  de  las 
ciencias,  el  plan  d'ensemble ,  qu’essent  lo  més 
rudimentari,  niexisteix,  nis’ha  pensat  en  ferlo. 

Aixis  com  la  dificultat  pera  retenir  en  la 
memòria  fets,  noms  y  datas,  ha  fet  nàixer  la 
mnemotecnia,  que  dona  reglas  pera  recor- 
darlos  fàcilment,  la  necessitat  de  la  ordena¬ 
ció  dels  materials  reunits  ha  donat  lloch  à 
l’aparició  de  la  taxinomia  que’s  proposa 
classificarlos  metódicament ,  colocant  cada 

principi  en  la  ciència  que  li  correspon,  y  ai- 
xis  resulta  aquesta,  un  cop  acabada  sa  tasca 
constituyent ,  y  concentrada  ja  en  sa  acció  de 
explicar  la  classificació  y  divisió  general  de 
totas  las  ciencias,  la  primera  d’entre  ellas, 
perque  las  enclou  à  totas.  Llavors  serà  fàcil 
saber  à  primera  vista  à  quina  ciència  per¬ 
tany  Un  llibre,  un  dato,  un  escrit,'  un  aforis¬ 
me,  y  la  relació  que  té  ab  las  altras;  se  co- 
neixeràn  els  limits,  el  camp  d’acció,  la  ex¬ 
tensió  dècada  una,  y  en  conseqüència,  sa 
verdadera  naturalesa.  Una  vegada  apartats 
tots  els  principis  incompetents,  l’esperit  pot 
concentrarse  y  profondisar  sense  destorb  en 
el  camp  que  s’ha  escullit  .  Y  pera’ls  que 
creuhen  que  la  particularisació  científica  es 
improductiva  sense  conèixer  avans  principis 
de  totas  las  ciencias  ab  las  que  la  escullida 
de  particularitat  ha  de  tenir  constants  rela¬ 
cions,  la  taxinomia'  ls  hi  signa’l  cami,  perque 
permet  lo  qu’avans  era  impossible,  la  forma¬ 
ció  d'una  enciclopèdia  sencera,  en  la  que, 
en  un  centenar  de  volums  de  poch  bulto, 
estiguin  condensats  tots  els  coneixements 
humans,  tant  referents  à  arts  y  oficis  ma¬ 
nuals,  com  à  las  anomenadas  arts  lliberals  y 
ciencias  pròpiament  ditas.  Sols  aixis  s’aban- 
dona’l  perjudicial  y  xorch  sistema  de  la  vul- 
garisació  per  enciclopedias  d’ordre  alfabé- 
tich  ó  per  articles  de  revista,  que  sols  pot 
formar,  l’un  erudits  à  la  violeta ,  y  l’altre 
ignorants  vanitosos. 

La  taxinomia  (de  disposició,  ordre, 

lloch,  y  oó^oc,  lley),  se  proposa,  segons 
M.  Durand,  autor  d’una  obra  apareguda  à 
Paris  l’any  passat,  Aperçus  de  taxinomie  gé- 
nérale ,  «descubrir  el  verdader  lloch  de  cada 
cosa  y  colocarlhi,  si  no  s’hi  troba  ja;  veus- 
aquí’l  fi  sobirà  de  la  ciència  y  del  art,  y  la 
taxinomia  li  obra’l  cami)).  Las  qüestions  de 
método,  de  sistema,  d’ordre  interior  de  la 
ciència,  son  i mportantissimas,  y’is  sabis  las 
hi  han  concedit  el  temps  y  estudi  que  reque¬ 
reixen.  Si’l  moviment  social,  moral  y  poli- 
tich  de  Catalunya  no  s’ha  de  concretar,  en 
el  terreno  intelectual,  al  art,  sinó  qu’ha  de 
ser  també  cientifich,  es  precis  que  cada  hu 
posi  à  contribució’ls  seus  medis  pera  portar 
à  terme  la  classificació  general  de  las  cien- 
cias,  l’objecte  primordial,  el  Jí  sobirà ,  y  s’es- 
tudihin  els  principis  d’aquesta  ciència  nova. 

Alexandre  Armengol  Pereyra. 

NO  VAS 

(Parlém  de  política?  No,  que  tractariam  de 
la  crisis  ministerial,  y  es  assumpto  que  no’ns 
fa’l  pes.  Com  que  al  regenerador  Sil  vela  ja  li 
hem  resat  las  nostras  absoltas,  parlarém  d’un 
altre  mort  en  vida,  tot  esperant  que’l  nou  Go¬ 
vern  ho  fassi  tan  malament  com  l’anterior: 
parlarém...  de  don  Victor  Balaguer. 

Els  diaris  madrilenys  han  concedit  la  de¬ 
guda  importància  al  hermoso  discurso  que 
l’antich  «Trovador  de  Montserrat)),  va  pro¬ 
nunciar  no  fa  gayres  dias  en  la  festa  dels 
Jochs  Florals  de  Zaragoza. 

L’autor  de  Los  quatre  pals  de  sanch  va  dir 
qu’avuy  el  Catalanisme  no  té  mica  d’impor- 
tancia.  perque  se  l’ha  volgut  marcar  ab  se- 
iïuelo  político  (ay  qué  cursi!),  sent  aixis  que 
va  nàixer  als  Jochs  Florals,  institució  que 
sols  pretenia  ser  un  simbol.  Creu  don  Víctor 
que’l  caràcter  politich  qu’ha  pres  el  Catala¬ 
nisme,  à  més  de  desnaturalisarlo,  el  perjudi¬ 
ca  fins  al  punt  de  comprometre  la  seva  exis¬ 
tència,  donchs  ja’ls  catalanistas  se  troban 
avuy  dividits  en  tres  fraccions:  una,  la  rama 
grande ,  com  si  diguéssim,  la  històrica;  du- 
gas,  el  grupo  possibilista ,  que  pacta  ó  accepta 

10  que  se  li  dongui;  y  tres,  els  supernacionals 
educats  à  París,  que  à  la  cuenta  som  nosaltres. 

Per  l’amor  de  Deu,  don  Víctor,  no  rapa- 
pieji!  iQui  li  ha  dit  que’ns  haviam  separat  de 
la  rama  grande ,  com  els  possibilislas^  Hay  que 
distinguir ,  perque  vaja,  aun  hay  clases.  Els 
supernacionals  de  Joventut,  educats  à  París 
segons  vosté,  som  de  la  Unió  Catalanista  en 
cos  y  ànima.  Jin  cambi,  vosté  es  d’un’altra 
banda:  dels  llims. 

En  quant  à  la  seva  afirmació  de  que’l  Ca¬ 
talanisme  antigament  no  era  politich,  y  sí 
solzament  literari  y  simbólich,  no  més  li  fa- 
rém  avinent  una  cosa:  Posis  vosté  al  nostre 
lloch  avuy  en  dia,  escrigui  altre  cop  Los  qua¬ 
tre  pals  de  sanch ,  y  à  la  Capitania  general  ja 

11  explicaràn  el  simbol. 

De  aquellos  polvos  vienen  estos  lodos ,  po¬ 
dria  dir,  referintse  als  catalanistas  d’ara  y  al 
antich  catalanisme  de  vosté,  qualsevol  que 
no  fos  un  caragirat;  volém  dir,  qualsevol  que 
participés  de  las  ideas  actuals  de  vosté  sense 
tenir  complicitat  en  el  delicte.  Peró  no  hi  ha 
tals  lodos,  ni  tals  polvos :  lo  que  hi  ha  es  que 
vosté  no  sab  lo  que’s  pesca. 

Entre  en  Romero  abogant  per  la  indepen¬ 
dència  dels  filipins,  en  Mané  disertant  sobre 
toros,  y  vosté  combatent  als’catalanistas,  ens 
faràn  tornar  tarumbas. 

Li  dihém  à  fi  de  bé:  déixil  corre  al  Cata¬ 
lanisme,  y  descansi. 

Per’atendre  à  assumptos  literaris  ha  sortit 
cap  à  París  nostre  estimat  company  en  Pom- 
peyus  Gener,  que  tant  ha  trevallat  fins  ara  al 
costat  nostre  pera  que  Joventut  arribés  à  ser 

una  de  las  publicacions  més  avansadas  de 
Catalunya. 

L’ausencia  d’en  Pompeyus  Gener  serà  cur¬ 
ta,  segons  creyém;  peró,  curta  ó  llarga,  no 
han  de  noiarla  nostres  habituals  llegidors, 
puig  l’amich  Gener,  encara  qu’ausent,  con¬ 
tinua  formant  part  d’aquesta  redacció,  y's 
proposa  enviarnos  els  millors  articles  que 
surtin  de  sa  ploma  y  preparar  pera  l’any  vi¬ 
nent  altres  trevalls  y  milloras  pera’l  nostre 
periódich. 

Nosaltres,  al  dar  à  n’en  Pompeyus  Gener 
l’arreveure,  aprofitém  la  ocasió  pera  donar 
pública  mostra  del  afecte  que  li  tenim,  tot 
fent  constarl'agrahiment  que  li  deu  Joventut 
per  sa  valiosa  y  entussiasta  cooperació. 

El  dibuixant  senyor  Pascó’ns  ha  demos¬ 
trat  molt  atentament  que  no  son  sevas  las 
responsabilitats  per  lo  ocorregut  ab  nostra 
Acadèmia  de  Bellas  Arts  en  la  Exposició  de 
Paris,  com  va  dir  nostre  redactor  Joaquim 
Pena  en  son  article  «Tornant  de  la  Exposi¬ 
ció».  Assegura  aquell  senyor  que  quan  fa 
poch  va  anar  à  París,  la  pèssima  colocació 
dels  quadros  ja  no  tenia  remey,  y  que  pera 
salvar  sa  responsabilitat  va  fer  las  oportunas 
protestas.  Si’l  senyor  Pascó  hagués  à  son 
temps  fet  públicas  aquestas  protestas,  no  hau- 
ríam  nosaltres  incorregut  en  un  error  molt 
natural,  ja  qu’ell  tenia  la  representació  de  la 
citada  Acadèmia. 


Ara  qu’ho  fa,  y  accedinthi  de  bon  grat  el 
firmant  del  article,  ho  rectifiquém  per  all ó 
de  «à  cadascú  lo  que  sigui  seu». 

S'han  publicat  els  tomos  V  y  VI  dels  Ma- 
nuals-Soler. 

L’un  tracta  de  La  Guerra  moderna  y  es  de¬ 
gut  à  don  Mariano  Rubió  y  Bellvé;  l’altre  es 
un  compendi  de  Química  orgànica ,  escrit  per 
Joseph  R.  Carracido. 

En  abdugas  obras  s’hi  observa  claretat  y 
concisió  al  tractar  dels  últims  avensos  cien- 
tífichs,  ab  deduccions  ben  personals,  quali¬ 
tats  que  son  molt  d’alabar. 

Don  Joaquim  Company  ens  ha  remés 
exemplars  en  diferents  colors  de  la  segona 
serie  de  sos  sagells  catalanistas,  conmemo- 
rativa  d’haver  sigut  declarat  comte  indepen¬ 
dent  en  Jofre’l  Pilós,  l’any  874. 

Hem  rebut  las  comedias  en  un  acte  L'Usu¬ 
rer ,  per  Santiago  Beleta  y  Gasull;  La  Didela , 
per  Joseph  Got  y  Anguera,  y  Sol  matinal , 
per  Lluís  Millà;  publicadas  las  dugas  prime- 
ras  per  las  bibliotecas  de  La  Barretina  y 
L' Atlàntida. 


Fidel  Giró,  impressor  — Carrer  de  València,  31 1 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 

Catalunya:  Trimestre,  i’5o  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Redacció  y  Administració: 


Preu  d'aquest  número  ab  son  suplement: 


Plassa  del  Teatre,  6,  entressol. 


50  cèntims  de  pesseta 


Com  ja  anunciarem  en  l’anterior  número,  Joventut  obsequia  avuy  als  seus 
suscriptors  ab  un  Suplement  artístich  que  dedica  à  Eleonora  Duse. 

Ens  proposavam  (y  aixís  ho  varem  manifestar),  que  l’aparició  d’aquest 
Suplement  coincidís  ab  la  primera  representació  de  la  Duse,  à  quin  efecte 
estavam  resolts  à  posarlo  à  la  venda’l  dimars  al  vespre;  peró  com  sia  que 
la  vinguda  de  la  eminent  actriu  s’ha  retrassat  per  tres  ó  quatre  días,  no  ha 
sigut  necessari  anticipar  la  sortida  del  número  ni  alterar,  per  tant,  la  costúm 
de  que  Joventut  surti’ls  dijous. 

El  Suplement  no’s  ven  per  separat.  Junt  ab  el  número  corrent,  son  preu 
es  de  50  cèntims. 


SUMARI:  Sobre  l’egoisme  y  altras  cosas,  per  F.  Puju- 
là  y  Vallés.— La  «Gioconda»  d’en  Gabriel  d'Annun- 
zio,  per  Celestí  Galceràn.  — Teatres,  per  Emili  Tinto¬ 
rer. —Lo  perdurable,  per  Lluis  Via.  —  Bibliografia: 
Visions  &  Cants  de  Joan  Maragall,  per  Oriol  Marti. 
—En  Joan  Fastenrath,  per  Rafel  Nogueras  y  Oller. 
—  Novas. 

SUPLEMENT  ARTÍSTICH:  Eleonora  Duse.  Notas 
biogràficas  y  criticas,  ab  diversos  retratos  d’aques¬ 
ta  artista. 


SOBRE  L’EGOISME 
Y  ALTRAS  COSAS  (1) 

III 

Un  dels  cassos  més  grans  del  egoisme  hu¬ 
mà  productor  de  grans  obras,  es  el  de  Boud- 
dha  al  crear  sa  religió.  El  recitament  del 


(1)  Véginse’ls  números  34  y  36  de  Joventut. 


gènesis  de  sa  obra  es  tan  curiós  y  s’adapta 
tan  bé  com  à  exemple  à  las  ideas  per  mi 
emesas  en  els  dos  articles  anteriors,  que  no 
puch  menys  de  ressenyarlo,  no  obstant  ha¬ 
ver  dit  que  tractaria  tot  seguit  del  indivi- 
duu-societat.  Entre-paréntesis  que  prego’m 
perdonin  eR  lectors,  si  volen. 

Siddhàrtha,  qu’havía  ab  el  temps  de  deve- 
nir  Bouddha.  va  nàixer  à  Kapilarastou  (índia 
Central),  el  siglevu  a.  de  nostra  era.  Son  pa¬ 
re,  Couddhadana,  pertanyia  à  la  familia  dels 
Çakyas  y  à  la  rassa  solar  dels  Gotàmides. 
Sa  mare,  nomenada  Màvà  Devi,  devia  son 
nom  (Màyà-ilusió)  no  sols  à  la  extremada 
bellesa  del  seu  cos,  sinó  à  la  de  sa  inteligen- 
cia,  que  la  superava. 

El  dolor  de  la  vida  pesava  sobre  Sid- 
dhàrtha  ja  desde  sa  infantesa;  sentia  intuiti- 
vament  que  la  debilitat  del  esperit  era  cau¬ 
sa  del  seu  dolor,  mes  devia  sa  existència 
atravessar  encara  per  grossas  probas  aními- 
cas,  avans  no’s  fes  càrrech  y  convicció  de  lo 
qu’allavors  sols  eran  pressentiments. 

«Els  tres  mons:  el  món  de  Deu,  el  dels 
Asouras  y'l  dels  homes  —  meditava  Sid- 
dàrtha — son  cremats  pels  dolors  de  la  velle¬ 
sa  y  de  las  malaltías;  son  devorats  pel  foch 
de  la  mort  y  privats  de  guia.  La  vida  d’una 
criatura  es  semblant  al  llamp  dels  cels.  Com 
el  torrent  que  devalla  de  las  montanyas, 
s’escorra  ab  una  velocitat  irresistible.  Pel  fet 
de  la  existència,  del  desitj  (i)  y  de  la  ignd- 
rancia,  las  criaturas  en  la  estada  (teoria  de  la 
transmigració)  dels  homes  y  dels  Deus,  es¬ 
tan  en  el  cami  de  tres  mals.  Els  ignorants 
rodan  per  aquest  món  lo  mateix  que  roda’l 
torn  del  terrisser.  Las  qualitats  del  desitj 
sempre  acompanyadas  de  temors  y  de  mise- 
rias  son  las  arrels  dels  dolors.  Ellas  son  més 
temibles  que’l  tallant  de  la  espasa  ó  la  fulla 
del  arbre  verinós.  Com  una  imatje  reflexada, 
com  un  desvaneixement  ó’l  vértich  de  la  dan¬ 
sa;  com  un  somni,  com  un  enrahonament  va 
y  fútil;  com  la  màgica  y’l  miratje,  son  for- 
madas  de  falsetat;  y  buydas  com  la  escuma 
y  la  bombolla  d'aygua.  Las  malaltías  arren- 
can  à  n’els  sers  el  seu  llustre  y  fan  decaure’ls 
sentits,  el  cos  y  las  forsas.  Ellas  encaminan 
ó  menan  el  fí  de  las  riquesas  y  dels 
bens. . .» 

Aqueixas  ideas  fereixen  l’egoisme  de  la 
seva  existència,  y  aquest  egoisme  y  aquest 
anhel  de  no  conformarse  ab  las  miserias  de 
la  vida  qu’ell  haurà  de  sufrir  també,  l’indu- 
heixen  després  à  abandonarho  tot,  en  busca 
de  la  Veritat,  únich  consol  y  remey  en  qu’ell 
creurà  pera  salvar  al  món  de  sas  desgracias. 
Segueix  meditant: 

«La  criatura  més  agradable  y  més  estima¬ 
da  desapareix  per  sempre:  no  torna  més  als 
nostres  ulls;  com  la  fruyta  y  la  fulla  caygu- 
da  del  arbre  en  la  corrent  del  riu.  L’home 
allavors,  sense  company,  sense  segón,  se’n 


(i)  Entén  el  desitj,  com  se  desprèn  de  paraulas  di- 
tas  després  dels  set  anys  de  soletat,  en  el  sentit  de  desitj 
de  cosas  materials.  Diu  per  exemple:  «Que'm  pudreixi 
sota  aquest  arbre  si  desitjo  res;  ni  una  casa.  » 


va  tot  sol  é  impotent  ab  la  posessió  del  fruyt 
de  sas  obras...» 

«Tot  compost  ha  de  morir;  lo  qu’es  com¬ 
post  no  es  may  estable:  es  el  vas  d’argila 
que’s  trenca  à  la  més  dèbil  topada;  es  la  ciu¬ 
tat  de  sorra  que  no  s’aguanta;  es  la  riva  are¬ 
nosa  d’un  riu.  Mes  la  sustancia,  sense  ser 
durable,  no  té,  no  obstant,  interrupció,  y 
d’aqui  la  perpetuitat  aparent  de  las  sustan- 
cias.  Mes  el  sabi  no’s  deixa  enganyar.  La 
fusta  refregada,  la  que  refrega,  y  l’esfors  de 
las  mans:  veusaquí  tres  cosas  d’ahont  surt 
el  foch;  mes  ell  s’apaga,  y’l  sabi’l  busca  en 
l’espay  vanament,  y’s  pregunta:  ;D’ahónt  es 
vingut?  ^Ahónt  es  anat?» 

Aixis  mateix  ell  medita  que’l  sabi’s  fa 
aqueixas  preguntas  dels  sons  de  la  veu,  dels 
de  las  flautas,  dels  dels  llahuts.  Y  dubta  de 
qu’existeixi  la  sabiesa.  Es  precís,  donchs, 
buscaria.  Ell  ha  de  salvar  al  món,  salvantse 
à  sí  mateix  dels  seus  mals.  El  seu  egoisme  li 
mana.  Ell  troba  la  Lley  de  que  la  sabiesa  ha 
de  ser  el  medicament. 

«Cent  vegadas  jo  m’he  dit:  Després  d’haver 
atrapat  la  inteligencia  suprema  (Boudhi)  jo, 
que’m  semblaré  als  sers  vivents,  els  hi  ense¬ 
nyaré  la  porta  més  segura  de  la  inmortalitat. 
Retirantlos  del  Occea  de  la  Creació  (es  à  dir: 
reconcentrantlos),  jo’ls  establiré  à  la  terra  de 
la  paciència.  Lluny  dels  pensaments  nascuts 
del  torbament  dels  sentits,  jo’ls  Jni  daré’l 
repòs.» 

Cóm  pot  haver  desaparegut  tan  gran  ci- 
vilisació,  mare  de  tals  ideas,  y  sols  restar 
l’anémica  y  malaltissa  de  nostres  dias! 

Siddhàrtha  tenia  encara  que  sentirse  més 
egoista  de  sa  existència  en  las  quatre  sorti- 
das  y  retoi  ns  que  feu,  y  que  son  importants  y 
precisos  en  els  anals  de  las  llegendas  Brah- 
mànicas. 

Un  dia  sortia  de  son  palau  per  la  porta  del 
Est,  per’anar  à  Lomubini,  acompanyat  de 
gran  séquit,  quan  trobà  pel  camí  à  un  vell 
decrèpit. 

Y  preguntà  al  seu  cotxer  ab  ironia: 

«{Qui  es  aquest  home!1  Es  de  talla  curta  y 
sense  forsas.  Sa  carn  y  sa  sanch  estàn  disse- 
cadas,  sas  dents  ballan,  son  cos  es  magre,  y 
apoyat  en  son  bastó  camina  ab  pena,  enso¬ 
pegant  à  cada  pas.  <-Es  aqueixa  la  condició 
particular  de  sa  familia,  ó  bé  es  la  lley  de 
totas  las  criaturas  del  món?» 

«Senyor, — digué’l  cotxer: — es  un  vell;  dè¬ 
bil  y  sense  forsas,  es  despreciat  pels  pròxims; 
sens  apoyo  é  inhàbil,  se  l’abandona  com  l’ar¬ 
bre  mort.  La  jovenesa  es  vensuda  per  la  ve¬ 
llesa;  vostre  pare  y  vostra  mare,  y  vostres 
parents  y  vos  mateix,  seréu  vells...» 

«Aixis,  donchs, — replicà  Siddhàrtha  fent 
girar  el  carro  cap  à  sa  casa,  ple  de  dolor — la 
criatura  ignorant  es  dèbil.  No  vull  anar  à 
gosar;  torna  endarrera...» 

Un  altre  día  sorti  per  la  porta  Sur.  Y  tro¬ 
bà  à  un  home  malalt,  y  després  de  la  pre¬ 
gunta  y  resposta  corresponents,  digué  al  cot 
xer,  fent  aixis  mateix  girar  el  carro: 

«La  salut  es,  donchs,  com  el  joch  d’un 
somni,  y’l  dolor  del  mal  té  aqueixa  forma 
insoportable.» 

A  la  tercera  sortida  per  la  porta  Oest,  tro¬ 
bà  un  home  mort,  voltat  de  parents  que  cri- 
davan  desesperats,  tirantse  terra  al  cap.  Ell 
digué: 

«Ah,  pobre  joventut  qu’ha  de  morir  en 
mans  de  la  vellesa;  pobre  salut  que  destru- 
heixen  las  malaltias!  Si  no  hi  hagués  velle¬ 
sa,  ni  malaltias!  Si  ellas  y  la  mort  estigues¬ 
sin  per  sempre  encadenadas!...» 

La  quarta  sortida  té  caràcter  religiós,  in¬ 
diferent  à  nostre  assumpto.  .Siddhàrtha  no 
vol  ser  vell,  no  vol  estar  malalt,  no  vol  mo¬ 
rir,  y  ell  ha  de  conseguirho.  Aqueixos  mals 
son  anexes  al  cos.  Qui  viu  en  el  cos,  patirà 
aquests  mals  del  cos.  L’esperit  es  lliure 
d’ells.  Es  precis  viure  en  l’esperit,  que  sem¬ 
pre  es  sà,  sempre  es  jove,  es  inmortal.  Això 
li  dicta  l’egoisme  de  la  felicitat  de  sa  existèn¬ 
cia,  y,  egoista  de  la  Veritat,  qu’es  la  que  ha 
de  donarli’l  goig,  desprecia  sos  bens,  sos 
palaus  de  cadaestació:  el  de  Primavera  ahont 
à  la  riva  dels  estanys  hi  veu  nàixer  y  obrir- 
se’ls  lotus  entre  las  ayguas,  com  els  de  Tar¬ 
dor,  ahont  veu  las  fullas  secas  caure  per  ter¬ 
ra;  desprecia  sa  corona,  sos  servidors  y  sa 
muller,  més  hermosa  que’l  sol  quan  matina, 
de  pits  forts,  rodonas  cuixas,  y  possehidora 
de  las  trenta  dug-as  qualitats  espirituals  y 
condicionals  que  varen  feria  sa  esposa,  y 
se’n  va  meditant  à  ferse  Bouddha,  envers  la 
montanya-  à  dominar  la  Veritat  pera  viure  en 
l'ànima  y  no  en  el  cos,  sol  entre'ls  udols  de 
las  feras  à  la  nit,  y’is  raigs  del  sol  qu’abrusa 
tot  el  dia... 

Son  egoisme  de  la  Veritat  li  ha  fet  despre- 

ciar  el  de  la  matèria...  {Hem  de  lenirli  por, 
donchs,  à  n’aixó  que’n  diuhen  pecat? 

En  el  pròxim  tractaré  de  lo  que  feya  refe- 
rencia  en  l’anterior. 

Qui  vulga  ampliar  conceptes  sobre  lo  que 
queda  dit,  pot  apéndrels  en  Le  Bouddha  et  sa 
religion ,  d’en  Barthelemy  S.  Hilaire,  y  en  el 
Foe-Kouè-Ki ,  de  l’Abel  Rémusat,  de  qui  son 
apresos  els  datos  histórichs. 

F.  Pujulà  y  Vallés. 

París,  octubre ,  /900. 


LA  GIOCONDA 
d’en  Gabriel  d  Annunzio 

Fa  ja  alguns  anys,  desde  las  primeras  lec 
turas  de  las  obras  d’en  d’Annunzio,  vaig 
compendre  per  qué’s  dirigían  à  n’ell  las  mira- 
das  d’aquella  joventut  intelectual  italiana  no¬ 
drida  de  la  més  pura  essencia  llatina  y  grega, 
d’aquells  pensadors  de  trenta  anys  qu’han 
sapigut  recullir  la  herencia  de  trenta  sigles, 
d’aquells  artistas  qu’han  fet  reviure  ab  esclat 
en  la  marcida  branca  literaria  la  sava  genial 
que  un  jorn  animà  totas  las  arts  florentinas. 

El  geni  viu  y  ardent  d’en  d’Annunzio  ha 
recorregut,  ab  observació  potent,  els  recons 
més  misteriosos  de  la  humanitat. Es  el  Goéthe 
de  la  nostra  generació.  Ningú  ha  cantat  ab 
un  lirisme  tan  agut  las  magnificencias  y  do- 
lorosas  aspiracions  de  la  joventut  contempo¬ 
rània.  Ell  sol  ha  sapigut  fer  batre,  dins  la  fre¬ 
dor  del  seu  istil,  las  tragedias  interiors  de  las 
ànimas.  Els  seus  clams,  las  sevas  invocacions 
à  la  bellesa,  al  amor,  à  la  glòria,  relluhiràn 
entre-lo  més  escullit  qu’en  poesia  quedi  del 
nostre  temps. 

El  somni  d'un  capvespre  de  tardor  té  l’es¬ 
clat  y  l’esplendor  dels  quadros  de  Tiépolo. 
Difícilment  trobariam  poesia  tràgica  més  sò¬ 
bria,  més  vigorosa  y  més  magnifica.  Fins 
dintre  las  fogositats  del  lirisme,  s’hi  sent  la 
tradició  del  esperit  llati. 

Ab  la  Vila  morta  m’entussiasmà  la  esplen- 
didés  d’aquest  teatre  ahont  las  més  intensas 
emocions  de  la  vida  íntima  son  à  cada  ins¬ 
tant  avaloradas  per  la  simplicitat  de  la  belle¬ 
sa  antiga.  Allavors  ja  se’l  veya  avansar  ab 
un  pas  ardent  y  segur  per  las  rutas  dels  clàs- 
sichs  grechs.  La  Gioconda  y  La  Glòria  han 

sigut  una  volada  més  en  aquesta  direcció. 
Fora  Wagner,  cap  artista  modern  s’ha  acostat 
tant  al  teatre  grech  com  en  Gabriel  d’Annun- 
zio.  Y  la  veritat,  es  una  cosa  forsa  digna  d’ad- 
miració’l  saber  donar  à  un  subjecte  familiar 
de  la  vida  moderna  las  profonditats  de  la  poe¬ 
sia  y  de  la  moral  antigas.  La  Gioconda  es  un 
drama  de  maravellosas  sensibilitats  artísti- 
cas  entre  la  familia  y  l’amor. 

Correguda  la  cortina’s  veu:  «Una  cambra 
quadrada  y  calma  ahont  la  disposició  de  to- 
tas  las  cosas  revela  la  busca  d’una  armonía 
especial,  indica’l  secret  d’una  germanor  en¬ 
tre  las  linias  visibles  y  l’ànima  qu’habita 
aquell  lloch,  que’l  cuyda  y  estima.  Tot  sem¬ 
bla  ordenat  per  la  mà  d’una  Gracia  pensado¬ 
ra...  Dos  grans  fiçestrals  son  oberts  sobre’l 
jardi:  per  un  d’ells  se  veu,  destacantse  del 
cel  seré,  el  collet  de  Sant  Miniato,  y  sa  clara 
Seu...  Es  passat  mitj  jorn.  Entra  pels  dos 
finestrals  la  llum  ,  l’aroma  y  la  melodia 
d'abril.» 

Dins  aquest  poétich  march  d’armoniosas 
melangias  se  mou  la  delicadissima  figura  de 
Silvia  Settala,  esbelta,  ab  sa  tristesa  d’espo¬ 
sa  sacrificada  y  sas  bellas  mans. 

Silvia  Settala,  la  esposa  del  jove  esculptor 
Lucio  Settala,  apareix  acompanyada  del  vell 
mestre  d’esculptura  Lorenzo  Gaddi,  y  avan- 
sa  benehint  la  vida.  Ella  ha  salvat  al  seu 
marit  adorat  é  infidel,  al  pare  de  sa  filleta 
Beata,  de  la  mort  que  s’havía  volgut  donar. 
Després  de  vetllas  y  angoixas  sens  nom  li  ha 
curat  la  ferida  que  s’havía  fet  al  cap,  y  li  ha 
curat  també  la  llaga  funesta  del  culpable 
amor  que  tenia  dins  de  l’ànima.  Ella’s  creu 
haver  tornat  la  calma  al  cor  de  son  estimat,  y 
la  benedicció  de  la  vida  li  sembla  que  retor¬ 
na  à  la  casa.  Parla  dolsament  del  passat  ab 
el  vell  Lorenzo  Gaddi,  invocant  recorts  es- 
tirhats...  Peró  una  sorda  angoixa  la  fa  tre¬ 
molar:  la  por  de  que  Lucio  Settala  estimi  en¬ 
cara  à  aquella  dona  hermosa  y  misteriosa,  à 
aquella  Gioconda  que  ab  cada  gesto  cria  una 
bellesa  nova,  y  que  ha  inspirat  al  esculptor 
sa  més  perfecta  obra  mestra:  la  Esfinx.  Es 
en  va  que’l  vell  Gaddi  vulgui  tranquilisarla: 
ell  mateix  té  pressentiments,  temensas... 
Això  no  obstant,  la  reconforta: 

«...  Ara  mateix,  allà,  avans  d’allunyarnos 
per  acompanyarme  afora,  quan  vos  ha  besat 


aquestas  estimadas  mans,  ;no  havéu  sentit 
que  tot  son  cor  se  fonia  de  tendresa  y  hu¬ 
militat? 

Silvia,  la  cara  encesa  d'una  lleugera  flama¬ 
rada. — Si,  es  veritat. 

Lorenzo,  mirantli  las  mans. — Estimadas, 
estimadas  mans,  coratjosas  y  bellas!  Son 
d'una  extraordinària  bellesa  las  vostras  mans, 
Silvia.  Si  moltas  vegadas  el  dolor  las  ha  jun- 
tadas,  ell  las  ha  sublimísat,  las  ha  deixat 
perfectas...  Quan  Lucio  reprengui’l  trevall, 
deurà  modelar  las  vostras  mans.  Tinch  un 
tros  de  marbre  antich  trobat  al  hort  Oricel- 
lari.  Li  donaré,  perque  las  hi  esculpeixi  y 
després  ho  penji  com  un  ex-voto.)) 

Silvia  no  acaba  de  tranquilisarse.  Conta  à 
Lorenzo  Gaddi  que  la  seva  rival,  la  Giocon¬ 
da,  ha  conservat  una  clau  del  taller  de  Lucio 
y  que  hi  torna  tots  els  días.  Si  Lucio  arriba 
à  saberho, {qué  passarà? 

Venen  Francesca  Doni,  germana  de  Sil¬ 
via,  y  Cosimo  Dalbo,  amich  intim  de  Lucio. 
Aquest,  al  arribar  d’un  llarch  viatje  à  Egipte, 
ha  sapigut  el  suicidi,  la  malaltia,  la  conva¬ 
lescència,  y  ha  corregut  à  veure  al  seu  amich. 

Francesca  Doni  explica  à  Cosimo  Dalbo 
totas  las  circunstancias  del  suicidi.  Li  ex¬ 
pressa  la  seva  por  (que  té  tothom  en  aquella 
casa)  de  que  la  Gioconda  s’apoderi  altre  cop 
de  Lucio  Settala. 

La  escena  tercera  es  una  interessant  con¬ 
versació  entre  ls  dos  amichs,  en  la  que  Cosi¬ 
mo  Dalbo  conta  à  Lucio  maravellat,  las  sevas 
impresions  d’Orient.  Els  ofereix,  al  tornar 
Silvia,  variats  recorts  que’ls  porta,  entre  ells 
un  escarbat,  mena  d’amulet  contra  tots  els 
mals,  un  talismàn  pera  la  felicitat. 

Marit  y  muller  quedan  sols.  La  dolcesa  del 
crepúscui  primaveral,  l’agradable  excitació 
produhida  per  l’arribada  del  amich,  la  infinita 
necessitat  de  tendresa  que’s  vessa  pel  cor  en¬ 
cara  tendre  dels  convalescents,  totas  aques¬ 
tas  impresions  fan  nàixer  en  els  llabis  de 
Lucio  Settala  un  himne  extraordinari  degra- 
titut  à  la  estimada  dona  à  qui  tant  ha  fet  su- 
frir,  y  que  l’ha  salvat! 

La  escena  es  tan  hermosa,  tan  humana, 
que  no  puch  resistir  el  goig  de  traduhirla: 

Escena  IV 

Lucio  Settala  somriu  ab  timidesa,  fient  ba¬ 
llar  entre  Is  dits  l' escarbat  donat  per  Dalbo, 

mentres  Sílvia  posa  las  flors  sobre  un  gerro. 
Tots  dos ,  en  el  silenci ,  se  senten  batre' Is  cors 
neguitosos.  El  sol  ponent  daura  la  cambra. 
Per  las  finestras  se  veu  el  cel  pàlit:  Sant  Mi- 
niato  resplandeix  sobre'l  turó;l' ayre  es  dols , 
quiet. 

Lucio,  mirant  enlayre ,  escoltant  y  parlant 
baix. — Hi  ha  una  abella  dins  la  cambra. 
Sílvia,  aixecant  el  cap. — {Una  abella? 
Lucio. — Si,  {no  la  sents? 

Sílvia.— Es  veritat. 

Lucio. —  Potser  l’has  portada  tu,  ab  las 
rosas. 

Sílvia.  —  La5;  ha  cullidas  Beata. 

Lucio. — La  he  sentida  riure  ara  fa  poch, 
à  baix,  al  jardi. 

Sílvia. — Qu’es  felissa  d’haver  tornat  à  casa 
seva ! 

Lucio. — Varem  fer  bé  d’allunyaria  alla- 
vors... 

Sílvia.  —  Ha  tornat  més  xamosa  y  més  for¬ 
ta,  per  haver  respirat  la  olor  dels  pins.  Qué 
deu  ser agradablela  primavera  à  Boca  d’Arno! 
{No  hi  voldrías  anar  uns  dias> 

Lucio. — Allà,  al  mar...  {t’agradaria?  [La 
veu  dels  dos  es  alterada  per  un  petit  tremolor.) 

Sílvia. — Passar  allà  una  primavera  ha  si¬ 
gut  sempre’l  meu  somni. 

Lucio,  so  focal  per  la  emoció. — El  teu  somni 
es  el  meu,  Silvia.  [L'amulet  li  cau  de  las 
mans). 

Sílvia,  ajupintse  vivament  à  recullirlo. — 
Ah!  L’has  deixat  caure!  En  diríam  un  mal 
pressagi...  Mira:  el  poso  sobre’l  cap  de  Bea¬ 
ta,  «petit  com  una  llevor,  gran  com  un  des- 
tí )) .  [Posa  l'amulet  sobre'l  ram  de  flors ,  deli¬ 
cadament). 

Lucio,  allargant  las  mans  envers  ella  com 
per  implorar. — Silvia!  Silvia! 

Sílvia,  correnthi. —  {Te  trobas  malament? 
Estàs  pàlit...  Ah,  t’has  fatigat  massa  avuv, 
estàs  massa  cansat.  Seu  aqui,  seu.  {Vols  un 
glop  d'aquell  elixir?  {Te  sents  desmayar? 
Digas! 

Lucio,  prenentli  las  mans  ab  un  impuls 
d’amor. — No,  no,  Silvia;  may  m’he  sentit  mi¬ 
llor...  Tu,  tu  seu,  asséntat  aqui;  y  jo  als  teus 
peus,  finalment,  ab  tota  mon  ànima,  per  ado- 
rarte,  per  adorarte!  [Ella's  deixa  caure  sobre' l 
sofà  y  ell  de  genolls  devant  d'ella.  Silvia ,  toia 
desconcertada  y  tremolosa ,  posa  la  mà  sobre' Is 


llabis  d'ell  com  per  impedirli  de  parlar.  Pas- 
santli  per  entre’ Is  dits  í alé  y  las  paraulas).  Fi¬ 
nalment!  Era  com  una  torrentada  que  venia 
de  lluny,  una  torrentada  de  totas  las  bellesas 
y  de  totas  las  bondats  que  tu  has  vessat  so¬ 
bre  ma  vida  desde  que  m’estimas;  y’n  tenia 
el  cor  ple,  tan  ple,  qu  ara  mateix  tambalejava 
sota’l  pes,  y’m  moria  d’angoixa  y  de  dolcesa, 
perque  no  gosava  à  dir... 

Silvia,  la  cara  blanca ,  la  veu  apagada. — 
No  parlis,  no  parlis  més. 

Lucio. — Hiscoltam,  escoltam.  Totas  las  pe- 
nasqu’has  sofert,  las  feridas  qu’has  rebutsens 
un  plany,  las  llàgrimas  qu’amagavas  perque 
jo  no'n  tingués  vergonya  ni  remordiments, 
el  somris  ab  que  desavas  la  teva  agonia,  la 
infinita  pietat  pel  meu  tort,  la  valentia  inven¬ 
cible  devant  la  mort,  la  lluyta  fatigosa  per  la 
meva  vida,  la  esperansa  sempre  encesa  en 
mon  capsal ,  las  vetllas  ,  las  curas,  la  constant 
emoció,  la  espera,  el  silenci,  l’alegria,  tot 
quant  hi  ha  de  dols  y  d’heroich  en  tu,  tot  jo 
ho  conech,  tot  ho  sé,  estimada,  estimada 
ànima;  y  si  la  violència  es  bona  pera  trencar, 
un  jou,  si  la  sanch  es  bona  pera  rescatarme 
(oh,  deixam  dir!)  jo  beneheixo  la  tarde  y 
l’hora  que’m  portaren  moribond  en  aquesta 
casa  del  tqu  martiri  y  de  la  teva  fe,  pera 
rebre  un’altra  vegada  de  las  tevas  mans, 
d’aquestas  diyinas  manetas  que  tremolan,  el 
dó  de  la  vida .  [Ell  prempsa  sa  boca  agitada  en 
las  mans  d'ella,  y  ella  se’l  mira  à  travers  de  las 
llàgrimas  que  li  brollan  dels  ulls ,  transfigura 
da  de  la  felicitat  imprevista) . 

Silvia,  ab  veu  apagada  y  trencada.  —  No 
parlis,  no  parlis  mésl  El  meu  cor  s’esberla... 
Tu’m  sofocas  d’alegria...  Una  sola  paraula 
esperava  de  tu,  una  sola,  cap  més;  y  d’un 
cop  t'u  m’inondas  d’amor,  me  n’omplas  totas 
las  venas,  te  m’emportas  més  enllà  de  la  es¬ 
peransa,  traspassas  el  meu  somni,  me  donas 
la  felicitat  qu’està  per  sobre  de  tot  pensa¬ 
ment...  Ah!  {Qué  deyas  de  las  mevas  penas? 
{Qué  val  el  dolor  patit,  que  val  el  silenci  for- 
sat,  qu’es  una  llàgrima,  y  qu’es  un  somris, 
en  comparansa  d’aquest  torrent  que’m  trans¬ 
porta?  Sento  que  més  tart,  per  tu,  per  tu, 
me  sabrà  greu  de  no  haver  més  sofert...  Pot¬ 
ser  no  he  tocat  el  fons  del  dolor,  però  sé  qu’he 
tocat  el  cim  de  la  felicitat.  [Ella  acaricia  per- 
dudament  el  cap  d'ell  que  té  sobre  Is  genolls). 
Alsat!  àlsat!  vina  més  aprop  del  meu  cor,  re- 

posa  sobre  meu,  abandonat  à  ma  tendresa, 
premsa  mas  mans  à  tos  llabis,  calla,  somnia, 
recull  las  forsas  profondas  de  ta  vida.  Ah, 
no  es  à  mi  solzament  que  tu  has  d’estimar, 
no  à  mi  solzament,  sinó  al  amor  que  tinch  per 
tu!  Estima  aquest  meu  amor!  Jo  no  soch  her- 
mosa,  no  soch  digna  dels  teus  ulls,  soch  una 
humil  criatura  dins  l’ombra;  però  mon  amor 
es  maravellós,  es  molt  alt,  molt  alt,  es  sol,  es 
segur  com  el  día,  es  més  fort  que  la  mort,  es 
capàs  d’un  prodigi;  ell  te  donarà  lo  que  li 
demanaràs.  Podràs  demanarli  lo  que  no  ha 
sigut  esperat  may!  [Ella  l’atréu  envers  son  cor 
aixecantli'  l  cap.  Ell  tels  ulls  aclucats ,  els  lla¬ 
bis  serrats;  moll  pàlit ,  embriagat ,  extenuat). 
Alsat!  àlsat!  Vina  més  aprop  del  meu  cor,  re¬ 
posa  sobre  meu.  ^No  sents  que’t  pugui  aban¬ 
donar?  ^que  no  hi  ha  res  al  món  més  segur 
que’l  meu  pit?  ^que  sempre’l  trobaràs?  Ah!... 
jo  he  pensat  à  voltas  qu’aquesta  certesa  po¬ 
dria  embriagarte  com  la  glòria .  [Ell  se  gira 
envers  ella  obrint  els  ulls ,  ella  ab  las  dugas 
mans  li  allisa' Is  cabells  pera  descubrirlíl  front 
enter).  Bell  front  potent,  senyalat,  benehit! 
Que  totas  las-llevors  deia  Primavera  s’obrin 
en  ton  nou  pensament!  ( Tremolosa  li  besa  la 
boca.  Elf  mut ,  aixeca' Is  brassos  envers  la  evo- 
catríu.  El  capvespre  sembla  una  aurora). 

No  crech  que  may  el  càntich  de  la  dona 
amorosa  al  home  infidel  hagi  estat  més  suàu, 
més  tendre,  més  divi.  Cap  aspresa,  cap  quei¬ 
xa:  es  la  pluja  benehida  de  la  tendresa  huma¬ 
na,  quinas  gotas  tenen  gust  d’ambrosia. 

Al  comensarse'l  segón  acte,  encara  que’ns 
trobém  en  la  mateixa  plàcida  cambra,  una 
ventada  tempestuosa  ha  cambiat  harmonia 
absoluta  que’ls  cors  de  Lucio  y  Silvia  havían 
trobat  aquella  memorable  tarde.  La  Giocon- 
da  viu,  y  ab  carta  que  Lucio  ha  rebut,  li  fa 
saber  que  cap  dia  ha  faltat  al  taller  ahont  la 
passió  havia  creat  un’obra  mestra.  Y  ab  la 
salut,  l'afany  d’art  y’l  desitj  de  bellas  formas, 
s’ha  insinuat  de  nou  dins  las  venas  del  es- 
culptor,  mentres  las  angoixas  tornan  à  capo¬ 
lar  el  cor  de  sa  muller.  Lucio,  després  de 
vacilacions,  en  fa  la  confidència  à  son  amich 
Dalbo,  declarantse  impotent  pera  lluytar  con¬ 
tra  la  forsa  que  l’empeny.  Cosimo  Dalbo  li 
fa  veure  la  necessitat  de  rompre  aquestas  re¬ 
lacions,  cambiant  de  taller  ó  fugint;  ell  con¬ 
testa.  «^Qué’n  treuré?  Un  demati  la  Giocon- 


da  trucarà  à  la  nova  porta;  jo  l’obriré;  ella 
entrarà;  y  ab  naturalitat  li  diré:  Benvin¬ 
guda!» 

Es  en  va  que  Dalbo  li  recordi’l  miraculós 
salvament  acomplit  per  la  seva  dona,  en  va 
que  vulgui  tornarlo  al  somni  acariciat  d’una 
vida  nova  ab  Sílvia...  «Impossible! — diu  l’in— 
felis. — Potset  m’hauria  salvat  si  ab  la  malal¬ 
tia  hagués  olvidat  l’art!»  Y’l  desgraciat  con- 
dempnat  de  la  Bellesa,  deixantse  portar  per 
un  alucinament  lirich,  esclata  en  un  frenétich 
himne  à  la  Bellesa;  ens  descubreix  la  profon- 
ditat  de  la  seva  ànima,  ens  mostra  la  rahó 
suprema  de  la  influencia  exercida  per  la  Gio- 
conda. 

Al  final  de  la  confidència,  quan  encara  Lu¬ 
cio  està  tremolós  de  recorts  y  desitjós,  entran 
Silvia  y  sa  germana  Francesca.  Silvia  no  tri¬ 
ga  gayre  à  observar  l’agitació  nirviosa  de  son 
marit,  qu’aquest  voldria  amagarli.  Mentres 
Lucio  acompanya  fins  à  la  porta  del  jardi  à 
son  amich,  Silvia  sab  per  sa  germana  què  la 
Gioconda  ha  refusat  entregar  la  clau  del  taller 
à  Lorenzo  Gaddi.  Silvia  declara allavors qu’a- 
nirà  ella  mateixa  à  buscarli,  qu’allunyarà  à 
aquella  dona,  que  reconquistarà  à  son  marit 
y  ab  ell  sa  seguritat,  sa  ditxa,  y  la  felicitat 
de  Beata.  Està  tant  decidida  que  se’n  hi  va 
tot  seguit:  justament  es  l’hora  que  la  Giocon¬ 
da  visita  tots  els  dias  el  taller!  En  va  sa  ger¬ 
mana  vol  detenirla:  res  detura  à  una  Silvia 
quan  ella  vol,  quan  ella  estima.  Marxa,  y  sa 
germana,  desesperada,  la  segueix. 

Comensa’l  tercer  acte.  Ens  trobém  en  l’am¬ 
ple  y  espayós  taller  de  Lucio  Settala. 

«...  El  sentiment  que  respira  l’aspecte  del 
lloch  es  divers  del  misticisme  qu’endolsia  la 
cambra  de  l’altra  casa.  La  escena  y  l’analo¬ 
gia  de  totas  las  cosas  demoslran  una  aspira¬ 
ció  envers  la  vida  carnal,  victoriosa  y  crea¬ 
dora...» 

Las  dugas  germanas  acaban  d’entrar.  Sil¬ 
via  es  coratjosa,  l’altra  defalleix.  Silvia  vol 
veure  l’obra  mestra,  la  Esfinx ,  que  inmortali- 
sa  las  formas  de  sa  rival.  La  bellesa  es  tal, 
que  à  Silvia  li  cauhen  llàgrimas  puras  y  con- 
soladoras  devant  d’aquell  marbre  qu’explica 
totas  las  faltas  de  son  marit...  En  aquest 
moment  arriba  la  Gioconda.  Francesca  s’ha. 
amagat  en  un  cuartet  vehi.  Las  dugas  rivals 
se  troban  cara  à  cara. 

El  caràcter  de  la  Gioconda  no  es  pas  molt 
humà.  D’Annunzio  s’ha  proposat  més  sim- 
bolisar  en  ella’ls  drets  de  la  Bellesa  que  pin¬ 
tar  una  criatura  de  carn  y  ossos.  Per  aixó  la 
escena  que  segueix  resulta  més  una  discu- 
sió  d'ideas  que  una  escena  de  la  realitat. 

A  pesar,  donchs,  de  las  no  pocas  dificul¬ 
tats  pera  donar  vida,  pera  humanisar,  pera  fer 
vibrar  una  escena,  diguemho  aixís,  doctrina- 
ria,  escena  que  resulta  perillosíssima  per. lo 
esperada,  s’ha  de  confessar  qu’en  d’Annun- 
zio  la  emprèn  ab  una  valentia,  la  rodeja  d’un 
caràcter  tan  tràgich,  diu  tan  bé  aquell  seguit 
d’hermosuras,  que  malgrat  tots  els  defectes 
de  realitat,  resulta  una  escullida  concepció 
poètica. 

La  Bellesa  defensant  els  seus  drets  contra 
la  Virtut,  dugas  donas  disputant  son  imperi 
sobre  un  home  en  nom  de  privilegis  opo¬ 
sats...  Quin  quadro! 

«Hi  ha  una  dona,  diu  Silvia,  que  ab  malas 
arts  ha  arrencat  ün  home  à  la  pau  de  la  fa- 
milia;emborratxantli’ls  sentits,  infectantli  las 
venas  ab  una  febre  perversa,  li  ha  fet  intole¬ 
rable  la  vida,  li  ha  armat  la  mà  que  I  ha  po¬ 
sat  en  perill  de  mort,  l’ha  sepultat  moribond 
per  dias  y  dias  en  un  llit  de  dolor,  en  quin 
voltant  s’hi  empenyava  una  lluyta  terrible 
contra  la  mort;  y  que  sense  remordiments, 
pietat,  ni  vergonya,  ha  tornat  al  lloch  del  si¬ 
nistre  avans  que  la  sanch  ne  fos  rentada, 
meditant  el  rescat  de  la  presa,  esperant,  cal¬ 
culant,  prometentse  1  goig  d’una  nova  rui- 
na...  ^La  conei.xéuN) 

«La  que  jo  conech,  contesta  Gioconda 
Dianti,  es  diferent...  Respecta  la  gran  pena 
y’l  dolorós  amor  qu’os  fa  viure...  y  no  me¬ 
reix  las  vostras  acusacions.  Ha  sigut  ardent¬ 
ment  estimada;  no  ha  rebaixat,  sinó  exaltat 
una  vida  forta. ..» 

«S’enganya,  s’enganya,  os  enganyéu.  Ell 
ja  no  os  estima!»,  diu  Silvia  desesperada. 

«No  he  sigut  jo  qui  l’ha  posat  en  perill  de 
mort,  reprèn  la  Gioconda,  sinó  vos  mateixa. 
Sí:  pera  lliurarse  d’un  jou  ell  ha  volgutmorir, 
però  no  d’aquell  que’l  lligava  à  mi,  sinó  d’un 
altre,  del  vostre,  d’aquell  que  li  imposava  la 
vostra  virtut  ó  la  vostra  lley  fentlo  sufrir 
crudelment...» 

«Jo  he  salvat  la  seva  vida!)),  crida  Silvia. 
«Jo  he  salvat  la  seva  obra!»,  respon  la  Gio¬ 
conda.  «Jo  soch  la  dona  llegitima»,  declara 


Silvia.  «No,  legal  simplement»,  diu  la  Gio¬ 
conda.  «Es  à  mi  qu’ell  m’estima»,  afirma  Sil¬ 
via.  <(Els  seus  sentits,  el.  seu  geni’m  perte- 
neixen»,  pretén  la  Gioconda. 

Y  aquesta  proclama’l  seu  imperi,  l’imperi 
de  la  Bellesa  y  de  la  Passió,  sobre  quant  hi 
ha  de  més  gran  en  Lucio.  Silvia,  furiosa  per 
sentirse  Íntimament  vensuda,  vol  taparli  la 
boca  ab  una  mentida: 

«...  Lucio  ja  no’s  recorda  del  passat;  m’en¬ 
carrega  de  dirvos  que’l  deixéu  en  pau,  que 
no  tornéu  aquí. . .» 

La  Gioconda,  aturdida  d’aquestas  parau- 
las  que  creu  veritat,  crida  ab  furor  y  rabia: 

«...Ah!  Fins  ahónt  l’havéu  rebaixat!  De 
quin  modo!  Cubrintli  ab  cotó  l’ànima,  com  la 
ferida  curada  ab  vostras  flonjas  mans!  Aixís 
l’havéu  desfet,  acabat;  ja  es  inútil!  Ara  com 
prench!  Pobret!  Pobret!...»  Y  furiosa’s  preci¬ 
pita  envers  l’obra  mestra  de  Lucio,  envers  la 
Esfinx ,  vol  tiraria  per  terra,  trencaria,  ferne 
micas.  Silvia  llensa  un  crit,  corra  pera  impe¬ 
dir  l’acte ' barbre,  peró  es  massa  tart...  Al 
moment  qu’ella  crida  «he  mentit»,  la  esta- 
tua,  empenyuda  per  la  Gioconda, ’s  trontolla 
y  cau  en  els  brassos  de  Silvia  aixefantli  las 
mans,  las  «bellas  y  estimadas  mans»,  son 
únich  tresor. 

Als  crits  de  sa  germana,  corra  Francesca 
Doni,  trobant  à  Silvia  ferida  y  la  Gioconda 
que  fuig.  Se  llensa  à  socorreà  la  desgraciada, 
qu’apareix  ab  las  mans  sagnantas.  En  aquest 
instant  se  precipita  en  escena  Lucio,  que  no 
té  sinó  temps  de  recullir  en  sos  brassos  à  Sil¬ 
via,  que  cau  desmayada  dirigint  la  mirada  al 
lloch  de  la  estafua  y  dihent:  «Està  salvada!» 

Produheix  una  intensa  emoció  artística  la 
forsa  dramàtica  d’aquest  final  ahont  el  terror 
y  la  pietat  s’hi  mouhen  en  una  serenitat  d’art 
tan  refinat,  posant  de  relléu  l’altruisme  de  la 
bondadosa  Silvia. 

Quart  acte.  Som  à  Boca  d’Arno.  «Una  ha¬ 
bitació  à  peu  pla,  tota  blanca,  senzilla,  ab 
dugas  parets — formant  àngul — casi  bé  ober- 
tas  à  la  llum  per  una  rengla  de  vidrieras.  Las 
cortinas  son  plegadas:  pels  vidres  s’hi  veuhen 
llaurers-rosa,  els  mandarins,  els  jonchs,  els 
pins,  la  sorra  d’or  sembrada  d’algas  mortas, 
el  mar  tranquil  sembrat  de  velas  llatinas,  la 
desembocadura  pacífica  del  Arno;  més  enllà 
del  fum,  las  bagas  selvatjes  del  Gombo,  las 

llunyanas  montanyas  marmolencas  de  Ca- 
rraraj) 

Silvia  ha  perdut  las  mans,  las  'hi  han  tin¬ 
gut  d  amputar.  La  pobre ,  acostumada  à 
amagar  desgracias  morals  en  els  plechs  de 
son  cor.  dissimula  aquesta  material  en  els 
plechs  de  sas  mànigas.  Lucio  Settala  no  l’ha 
pas  cuydada:  ha  fugit  ab  la  Gioconda  à  las 
montanyas  de  Carrara;  trevalla  frenética- 
ment  en  una  nova  estatua.  Lorenzo  Gaddi  y 
Francesca  Doni  han  quedat  sols  cuydant  à  la 
desgraciada,  acostumantla  à  la  idea  de  viure. 
Avuy  han  anat  à  buscarli  sa  filla  Beata,  que 
havian  separat  del  seu  costat  al  ocorre  la 
desgracia. 

Mirant  el  paisatje  y’l  mar,  Silvia’ls  es¬ 
pera...  «Per  entre’ls  llaurers,  espiant,  apa¬ 
reix  una  figureta  de  dona — La  Sirenetta — 
que  té  l’aspecte  d’una  Fada  y  d’una  pobre. 
Avensa  ab  un  pas  furtiu  cap  à  la  víctima, 
portant  en  la  mà  un  tros  de  mocador  ple 
d’algas,  petxinas,  estrellas  de  mar.»  Es  la 
filla  de  la  platja,  torradeta  pel  sol,  extranya, 
somniadora,  salvatje  y  falaguera,  que  diver¬ 
tia  à  Beata  en  altre  temps  cantantli  cansons 
ab  sa  veu  argentina,  y  à  qui  Silvia  donava 
sempre  un  tros  de  pa.  La  seva  aparició  es 
dolsa  à  la  desamparada.  Entre  las  dugas  s’en¬ 
taula  un  diàlech  tendre  é  intens,  en  que  la 
realitat,  difuminantse  en  un  núvol  de  somni, 
s’enlayra  al  infinit. 


Silvia. — Donchs,  es  veritat  que  tu  parJas 
ab  las  Sirenas? 

La  Sirenetta,  posantse'l  dit  à  la  boca. — 
No  preguntis! 

Silvia.  —  {Es  veritat  que  ningú  sap  ahónt 
dorms  à  la  nit? 

La  Sirenetta,  el  mateix  gesto. —  No  pre¬ 
guntis! 

Silvia.  -t-{Vo1s  que’t  dongui  aculliment 
aquí,  à  casa  meva? 

La  Sirenetta,  mirantli  fixament  els  ulls , 
com  si  no  hagués  sentit  l'oferta.  —  Tu  tens  els 
ulls  afligits.  No  comprenia  lo  que’m  passava 
quan  me  miravas.  Ara  ho  veig:  tens  als  ulls 
un  gran  dolor.  Algú  se  t’ha  mort. 

Silvia. — Tu  sola  m’aconsolaràs. 

La  Sirenetta. — {Qui  se  t’ha  mort? 

Silvia. — No  preguntis! 

La  Sirenetta. — Ara’t  veig:  tu  no  ets  la 
mateixa.  He  pensat  en  una  aureneta  escuada 


que  l'altre  septembre  estava  à  punt  d  ofe- 
garse  al  mar.  {Qué  t’han  fet!  {Quelcom  de 
mal  se  t’ha  fet? 

Silvia. — No  preguntis!  ( Instintivament  ella 
s'amaga ,  entre' Is  plechs  del  vestit ,  els  seus  bras- 
sos  capolats,  d'un  modo  dolorós  que  no  s'es¬ 
capa  à  la  vivesa  de  la  encantadora  criatura ; 
la  que  d'improvis ,  com  pera  distreures,  obra'l 
mocador,  deixant  caure  son  petit  tresor  marí 
que  s'estén  per  terra). 

La  Sirenetta,  inclinantse  y  escullint. — 
{Vols  una  estrella?  {Una  de  bonica?  {Més 
gran  que  la  mà?  Mira!  ( Ensenya  à  la  mutilada 
una  estrella  de  cinch  raigs).  Prenia!  tela  dono. 
[La  mutilada  mou  el  cap  en  senyal  negatiu, 
apretant  els  llabis  com  pera  lliurarse  del  nus 
que  li  clou  la  gola).  {No  pots?  {Tens  las  mans 
malaltas?  {Feridas?  [La  mutilada  fa  que  sí  ab 
el  cap.  Las  paraulas  de  l'altra's  fan  tremolo- 
sas  de  pietat).  {Has  caygut  al  foch?  {Te  las  has 
cremadas?  {Te  fan  mal  encara?  {Se  t  curan? 

Silvia,  ab  veu  qu'apenas  se  sent. — Ja  no  las 
tinch. 

La  Sirenetta,  ab  sobressalt. — No  las  tens! 
{Te  las  han  talladas?  {Ets  manca?  [La  muti¬ 
lada  fa  que  sí  ab  el  cap ,  horriblement  pàlida. 
L'altra  s  extremeix  d'horror).  No,  no,  no!  No 
es  veritat!  (Té'ls  ulls  fixos  als  plechs  del  vestit 
ahont  la  mutilada  amaga'ls  brassos).  Digam 
que  no  es  veritat! 

Silvia. — Ja  no  las  tinch. 

La  Sirenetta. — {Per  què?  {per  qué? 

Silvia. — No  preguntis! 

Là  Sirenetta. — Ah,  quínacosa  més  crudel! 

Silvia. — Las  he  donadas. 

La  Sirenetta. — {Las  has  donadas?{A  qui? 

Silvia. — Al  meu  amor.. 


Continúa’l  diàlech  respirant  sempre  una 
tendresa,  una  placidés,  una  pena  sense  ran- 
cunias,  qu’acaba  de  dibuixar  de  mà  mestra 
la  Silvia  Settala  de  la  bondat  inacabable,  del 
amor  sublim. 

'Fuig  la  feréstega  Sirenetta,  al  veure  venir 
à  Lorenzo  Gaddi  y  Francesca  Doni,  dihentli 
com  l’àngel  del  consol:  «Adéu,  adéu,  tor¬ 
naré!» 

A  las  preguntas  ansiosas  de  Silvia  per 
Beata,  Francesca  contesta  qu’ella  s’ha  avan- 
sàt  per  evitarli  una  sensació  massa  forta, 
peró  que  sa  filla  es  allà,  que  vindrà  tot  se¬ 
guit. 


JOVENTUT 


A  instancias  de  Silvia,  Lorenzo  Gaddi  y 
Francesca  van  à  buscarli  sa  filla. 

La  pobre  dona  queda  sola  ab  una  angoixa 
que  li  tapa’l  cor,  esperant  l’arribada  de  Beata. 

En  el  silenci  se  sent  la  veu  pura  de  la  Si- 
renetta  que  diu: — Ets  sola. 

Sílvia,  ajanyosa. — Sí,  espero. 

La  Sirenetta,  acostantse. — {Has  plòfat? 

Sílvia. — Si,  un  xich. 

La  Sirenetta,  ab  pietat  infinita. — Sembla 
qu’hagis  plorat  un  any.  Tens  els  ulls  cre¬ 
mats...» 

Se  senten  els  crits  alegroys  de  «Mama! 
Mama!»  que  llensa  Beata  corrent  pel  mitj 
y  precipitantse  envers  sa  mare,  ab  la  cara 
encesa  y’is  cabells  embullats,  portant  un  ra¬ 
mell  de  flors  à  la  ma. 

En  va  li  crida:  «{Per  qué  no  m’agafas? 
{Per  qué  no  m’estrenys?  Abrassam!  Àbras- 
sam!»  y  pasmada  de  veure  que  reculant  sem¬ 
pre  no  pren  las  flors  que  li  presenta:  {«No  las 
vols?  li  diu.  PrenI  Té!» 

Allavors'  esclata’l  dolor  inmens  d’aquella 
mare  que  no  podrà  may  més  abrassar  la  seva 
filleta  estimada.  Sanglotant,  plorant  à  dolls, 
cau  agenollada  devant  la  criatura  espavordi- 
da,  que  se  li  tira  al  coll  enramantla  de  flors, 
mentres  la  Sirenetta,  cayguda  també  de  ge¬ 
nolls,  s’acosta  fins  à  tocar  ab  el  front  y’is 
palmells  de  las  mans  à  terra. 

Una  pietat  inmensa  surt  del  cor  al  acabar 
aquest  drama  d’una  tendresa  tan  intensa. 

Tot  es  vida,  bellesa,  amor,  sufriment,  dins 
aquest’obra  sorprenent  de  passions  sublims, 
d  ideals  potents,  de  bondats  infinitas  que 
cubreixen  de  balsam  las  llagas  de  la  huma¬ 
nitat  dolorida. 

Fins  convenint  en  un  excés  de  lirisme, 
en  lo  abstracte  del  caràcter  de  la  Gioconda, 
petitas  imperfeccions  de  que  no  està  despu¬ 
llada  cap  obra  mestra,  pot  ben  dirse  qu’es 
una  de  las  millors  del  teatre  contemporani, 
del  teatre  íntim  de  l'ànima ,  que  potser  ningú 
d’Europa  conseguiría  escriure  à  l’hora  pre¬ 
sent. 

Celestí  Galceràn 


TEATRES 

En  plena  temporada  teatral,  la  crònica  no 
registra  cap  novetat  digna  de  cridar  l’atenció 

de  la  crítica  y  dels  aficionats.  En  cambi,  te¬ 
nim  en  perspectiva  un  aconteixement  artis- 
tich:  las  representacions  de  la  Duse. 

Ja  ns  vagarà  de  parlarne  ab  la  detenció 
que  mereixen.  Mentres  tant,  creyém  que  no 
estaràn  de  més  algunas  consideracions  sobre 
las  obras  que’s  posaràn  en  escena. 

La  Dama  de  las  Camelias,  La  Gioconda , 
La  muller  de  Claudi  y  Tanqueray  (hauria  de 
dirse:  La  segona  dona  de  Tanqueray).  Veus- 
aqui’l  programa  de  las  quatre  funcions.  Si  la 
Duse  hagués  vingut  à  donar  una  llarga  serie 
de  representacions,  res  tindríam  que  dir.  En¬ 
tre  las  demés  bé  ns  podíam  empassar  aques- 
tas.  Mes  essent  solzament  quatre,  trobém  el 
programa  pèssimament  combinat.  Aqueix 
programa  ({per  qué  no  dirho?)  es  indigne 
del  públich  barceloní,  perque  aquest  públich 
ha  demostrat  en  varias  ocasions,  y  especial¬ 
ment  à  la  mateixa  actriu,  que  sab  compendre 
y  apreciar  en  tot  son  valor  las  obras  mestras 
dels  grans  autors.  Es  un  públich  que  com¬ 
prèn  perfectament  la  llengua  italiana,  y  que, 
relativament,  està  prou  educat  pera  no  dei- 
xarse  enlluhernar  ab  obras  aparatosas.  Me¬ 
reixia.  donchs,  que  se’l  prengués  més  en 
serio. 

Peró  si’l  programa  es  indigne  del  públich, 
més  indigne  es  encara  de  la  Duse.  Deixém 
apart  La  Gioconda  d’en  d’Annunzio,  sobre  la 
que  no  hi  tenim  res  que  dir  tota  vegada 
que’s  tracta  d’un’obra  nova  y  original  d’un 
autor  que,  si  ha  sigut  molt  discutit,  té  un 
talent  per  tothom  reconegut.  Peró  {y  las 
altras  tres?  La  segona  dona  de  Tanqueray  es 
un’obra  inglesa  que,  segons  diuhen  els  que 
coneixen  l’original,  no  deixa  de  reunir  certas 
qualitats;  mes  sia  que  la  traducció  italiana  es 
dolenta,  ó  sia  lo  que’s  vulga,  el  cas  es  que 
quan  la  va  donar  la  Mariani’l  públich  se  va 
aburrir  soberanament,  y  ab  rahó. 

En  quant  à  La  Dama  de  las  Camelias  y  La 
muller  de  Claudi ,  dugas  de  las  obras  més  co- 
negudas  y  més  dolentas  del  convencional  tea¬ 
tre  d’en  Dumas,  {no  es  verdaderament  ab 
certa  recansa  que  las  tindrém  de  sentir?  En¬ 
tre  las  maravellosas  qualitats  de  la  Duse,  {no 
es  la  primera,  la  que  la  posa  per  sobre  de 
tots  els  actors  coneguts,  aquell  sentiment 
instintiu  d’humanitat,  aquella  innata  y  ex- 
pontania  comprensió  de  la  vida  que  fa  que 
s’identifiqui  sens  esfors  y  ab  tota  naturalitat 

ab  las  concepcions  més  grans  dels  més  grans 
artistas,  que  l’han  cantada  ab  tot  l’esplendor 
y  tota  la  forsa  sugestiva  que  inspiran  las  pas¬ 
sions  y  sentiments  verament  humans  y  sen¬ 
cers?  <.No  tenim,  y  no  té  la  Duse  en  son  re¬ 
pertori,  els  autors  clàssichs  de  tots  els  pais- 
sos,  y  no  n’hi  té  també  molts  de  moderns 
que  baix  aquest  aspecte,  més  per  ella  que 
per  ningú,  deurian  ésser  els  preferits?  {Per 
qué  té  d’esforsarse  en  fernos  sentir  com  à 
reals  y  humans  tipos  tan  convencionals,  tan 
falsos,  tan  purament  cerebrals  com  son  els 
pretenciosos  personatjes  d’en  Dumas?  El  mè¬ 
rit  de  l’actriu,  las  situacions  habilidosas  y’l 
llenguatje  acerat  de  las  obras,  podran  en  de¬ 
terminats  moments  arrebatarnos  y  fins  par¬ 
lar  més  directament  al  gros  públfch  poch  re¬ 
finat  encara;  mes  el  públich  inteligent,  aquell 
que  sent  fondo  la  vida,  may  en  obras  com 
aqueixas  hi  veurà  à  la  Duse,  per  més  qu’ella 
s’esforsi,  tan  justa,  tan  espontània,  tan  su¬ 
blim  en  sa  naturalitat,  cOm  quan  representa 
aquellas  altr*as  obras  que  per  sa  humanitat 
s’avenen  més  ab  el  seu  cor  tan  gran,  tan  sen¬ 
zill  y  tan  sensible.  La  Duse,  fent  La  Dama  de 
las  Camelias.  podrà  arrencar  més  aplausos 
de  las  massas  y  més  plors  dels  ulls;  però  la 
Duse,  fent  Cleopatra  ó  A rora,  per  exemple, 
arrencarà  més  batechs  del  cor  y  més  plors 
de  l’ànima.  Per’xó’ns  dol  tant  que’ns  dongui 
aquellas  obras  y  no’ns  en  dongui  d’altras. 
Perque  després  de  tant  esperaria,  després  de 
deu  anys  llarchs  que  vivim  recordantla,  se’ns 
presenta  aqui  de  pas  com  una  visió,  y’ns  por¬ 
ta  com  únich  present  un  ram  de  flors  artifi¬ 
cials  coloridas  y  llampants,  en  lloch  d’aquell 
pomell  de  flors  ben  frescas  y  flayrosas  que  ab 
neguit  desitjavam  aspirar.  Qué’n  treurém  de 
que’ns  las  embolcalli  ab  paper  fi  y’ns  las  don¬ 
gui  ab  mà  encisera  y  mirada  dolsa!  Las  flors 
no  faran  olor,  y  en  la  mà  y  en  la  mirada  con¬ 
soladora  hi  descubrirém  inconscientment  la 
incerta  preocupació  del  engany'  que’s  dis¬ 
fressa. 

Mes  la  culpa  d’aixó,  com  d’altras  cosas,  no 
es  pas  tota  seva;  puig  els  programas  s’han 
de  combinar  segons  las  condicions  especialís- 
simas  de  las  tournées  y  segons  els  interessos 
dels  empressaris,  que,  homes  de  negocis,  ab 
l’art  no  hi  entenen  res.  No  hem  d’enumerar 
els  grans  inconvenients  de  las  tournées  que 
sols  aprofitan  als  empressaris;. peró  sí  farém 


notar  que  no  hi  ha  res  que,  artísticament,  sia 
més  perniciós  pels  actors  y  més  desconso- 
lador  pel  públich.  Efectivament:  aqueixas 
tournées  implican  un  repertori  especial  pera 
poder  representar  à  tot  arréu  unas  mateixas 
obras.  De  lo  contrari’ls  artistas  haurian  de 
viatjar  ab  un  número  de  trajos  y  decoracions 
extraordinari.  Aixó  fa,  ademés,  que  la  pre' 
sentació  escènica  sia  sempre  deficient,  y  fa 
que  las  obras  que  s’esculleixen  sían  obras  de 
públich;  no  artisticas,  sinó  d’efecte  consagrat 
per  la  generalitat.  Aixís  La  Dama  de  las  Ca- 
melias,  per  exemple,  es  obra  necessària  per 
una  tournée  de  la  Duse,  perque  (diuhen  els 
empressaris)  encara  que’l  públich  no  enten¬ 
gui  l’italià,  es  un’obra  traduhida  à  tots  els 
idiomas  y  tothom  la  coneix,  y  es  obra  consa¬ 
grada,  y  ningú  s’atreveix  à  criticaria,  y...  en 
fi,  no  hi  ha  més  remey  qu’empassarse  la 
Dama! 

Per  altra  part,  els  empressaris,  sols  atents 
al  seu  negoci,  coneixen  els  diferents  públichs 
molt  superficialment,  y  es  clar  que,  al  trac- 
tarse  d’anar  a  Barcelona  (Espanya), ’s  creu- 
hen  qu’aquí  encara  no  estém  confirmats,  es  à 
dir:  qu'en  materias  d’art,  com  en  totas  las 
demés,  estém  tan  atrassats  com  els  indis.  En 
Dumas  (diuhen  ells),  pera  gent  tan  rutinaria 
encara  es  massa  bo,  tal  volta  massa  avansat! 
Dumas,  donchs!  Un  altre  inconvenient  està 
en  els  gastos  extraordinaris  que  implica’l 
viatjar  continuo  ab  numerosa  companyia  y 
grossa  impedimenta.  Han  de  fixarse,  donchs, 
els  preus  molt  alts,  y  per  tant  las  funcions 
han  d’ésser  pocas  en  cada  punt  ahont  passa¬ 
rà.  {No  seria  més  bonich,  y  en  definitiva  de 
resultats  més  positius  pera  tothom,  fer  las 
tournées  ab  major  calma,  encara  que  fossin 
més  espayadas,  podent  aixís  fixar  preus  més 
reduhits  qu’assegurarían  à  l’artista  plens  à 
vessar  y  glòria  centuplicada?  {No  es  verament 
de  doldre  que  per  la  excessiva  avarícia  d’un 
empressari  succeheixi,  com  va  succehiràTu- 
rin  quan  la  tournée  Duse-Zacconi,  que  fixada 
la  entrada  general  en  quatre  liras,  el  pú¬ 
blich  no  va  respondre  y  à  la  següent  repre¬ 
sentació  tingueren  de  rebaixaria  à  dugas  li¬ 
ras?  {No  es  un  verdader  afront  pera  l’artista 
que’l  públich  v  l’empressari  tinguin  de  mer- 
cadejar  pera  fixar  la  tarifa  del  seu  talent  ar- 
tístich? 

Y  prou  per  avuy,  que’l  tema  es  llarch  y  do- 

na  lloch  à  moltas  consideracions.  Mes  no  aca- 
barém  sense  protestar  contra  qui  cregui  qu’en 
ellas  hi  ha  malavolensa  y  afany  de  criticar. 
Entussiastas  convensuts  de  la  eminent  actriu, 
no  cedim  à  ningú’l  primer  lloch  per’aplaudir- 
la.  Precisament  per’xó,  perque  tant  l  admi- 
rém  y  tant  la  estimém,  no’ns  hem  pogut  abs¬ 
tenir  de  fer  aquestas  censuras,  que  més  que 
censuras  son  queixas.  Y  aquestas  queixas, 
sols  signiíican  la  expresió  espontània  y  sin¬ 


cera  d’un  desitj  nostre;  més  ben  dit:  d’una 
ilusió.  La  ilusió  de  que  l’obra  y  l’artista  sian 
sempre  dignes  l'un  del  altre.  Y  la  Duse, 
qu’es  entre’ls  actors  l’ideal,  sols  deuria  in¬ 
terpretar  obras  d’altres  artistas  tan  grans  com 
ella;  dels  genis;  pera  que,  confosos  en  comu¬ 
nió  suprema,  poguéssim  gaudir  l’espectacle 
grandiós  y  pur  del  art  sense  màcula. 

Emili  Tintorer. 


LO  PERDURABLE 


De  la  edat  del  avior  las  remembransas 
sempre’ns  arriban  dolsas,  embellidas 
per  la  Poesia,  que  segueix  els  pobles 
teixint  sas  anyorívolas  llegendas 
de  misteri  sagrat  embolcalladas. 

Combatuts  pels  plahers  y  las  angoixas, 
cansats  del  món  present,  se’ns  migra  l'ànima. . 
Llavors  gosém  entreveyent  somniosos 
las  extinctas  edats:  visions  incertas 
d'héroes,  y  monjos,  y  butxins  y  màrtirs, 
y  trovadors  y  fadas  tentadoras... 

Espectres  del  temps  vell;  transmisió  augusta 
del  etern  drama  humà,  que’ns  afalaga 
no  ferintnos  d’aprop  ab  sas  cruesas. 

Vibra  la  veu  de  las  edats  ja  llunyas, 
y’l  seu  ressó’ns  arriba  com  un  càntich; 
creuhém  en  somnis  las  fastuosas  salas 
dels  enasprats  castells,  ohím  las  notas 
de  l’orga  solemnials,  y  arréu  contemplan 
nostres  ulls  admirats  las  vestas  grisas 
dels  ascetas,  las  túnicas  dauradas 
de  verges  y  matronas,  las  ferrenyas 
armaduras  dels  nobles...  Per  las  ndas 
pedras  dels  murs  s’hi  estenen  els  tapissos 
alternats  ab  blassons,  ab  mots  heràldichs, 
ab  terrissas  sumptuosas,  còdexs  místichs, 
fletxas,  pitrals,  espasas  y  rodellas; 
penjan  dels  arquitraus  macissas  llantias; 
y  ornan  las  salomónicas  columnas 
encrostaments  de  plata,  d’or  y  evori. 

Ab  tons  fantàstichs  enrogeix  la  cambra 

la  flamejanta  llar  de  tihons  plena; 

y  la  claror  dels  camps  entra  somorta 

per  ojivals  vidrieras  coloridas, 

hont,  ab  un  gesto  heroich,  brandant  la  espasa, 

la  noble  imatje  del  senyor  campeja... 


El  castell  tanca  un  món;  y  apar  que  sia 
món  de  grans  ideals,  d’hermosas  gestas, 
d’anhels  sublims...  Pels  finestrals  s’hi  guaytan 
las  verdejants  tpontanyas,  sempre  solas 
ab  sos  pastors  y  sos  remats  alegres: 
mes  el  castell  sembla  un  sagrat,  y  à  dintre 
la  vida  ha  d’ésser  ilusió  grandiosa, 
y’is  homes  diferents  de  tots  els  altres. 

El  senyor  fantasiant  novas  conquestas, 
resant  l’asceta  per  guanyar  la  glòria, 
el  trovayre  cantant  à  sa  estimada... 

Tots,  menos  el  joglar;  el  que’ls  fa  riure 
resant  ó  blasfemant  ó  dihent  versos; 
tots  menos  el  joglar,  que  per  venjarsen, 
trassut  els  escarneix...  Y  al  escarnirlos 
ab  épicas  ganyotas  ó  ab  riallas, 
fa  que  s’esborri  la  ilusió  grandiosa, 
que'ls  que  feyan  respecte  donguin  pena, 
que'ls  que  semblavan  héroes  semblin  homes, 
misèria  humana,  vas  de  flonja  argila!... 

Y  després  s'enfureixen  y’l  maltractan, 
y  li  diuhen  histrió  per  més  vergonya!.. . 

Mes  ells  han  passat  tots,  y  encara  duran 
els  accents  del  joglar,  sas  rialladas, 
sos  planys  y  sas  punxantas  ironías... 

La  vella  edat  dels  somnis  no’l  va  entendre; 
mes,  comprenentlo  al  fi  las  edats  novas, 
troban  en  ell  l’Artista  qu’avassalla 
à  vius  y  à  morts;  al  que  potent  domina 
virtuts  y  vicis  y  plahers  y  angoixas; 
al  que,  dins  de  son  cor  y  de  sa  pensa, 
clou  l’etern  drama  humà  que’ns  afalaga 
y’ns  fa  plorar  ab  llàgrimas  tan  puras 
sens  ferirnos  d’aprop  ab  sas  cruesas. 


Lluís  Vía 

Visions  &  Cants,  de  Joan  Maragall  —  L’A¬ 
venç. — 1900. 

Si  aqui’s  publiquessin  Anuaris  de  Llibre¬ 
ria,  fora  molt  fàcil  remarcar  que’l  moviment 
bibliogràfich  català  queda  anyalment  reduhit 
à  uns  quants  tomets  de  prosa,  un  regular 
nombre  d’obras  dramàticas,  en  sa  majoria 
condempnadas  à  prompte  oblit,  y  una  pluja 
desfeta  de  llibres  de  versos,  que  ab  títuls  si¬ 
milars  d 'Esclats,  Intimas ,  Impresions ,  Notas , 
Divagacions,  e. tc.,  enclouhen  els  esbarjos  poé- 
tichs  de  molts  que  no  saben  més  que  versifi- 
car,  y  aixó  si’n  saben. 

Els  volums  dels  Jochs  Florals  vos  donaràn 
la  inacabable  llista  dels  que  oficialment  han 
guanyat  el  titul  de  poeta.  Cada  any  veuréu 
apareixe  un  jove  qu’es  saludat  com  una  espe- 
ransa  falaguera;  fins  sovint  repararéu  una  que 
altra  composició  de  mérit,  que  podria  ésser 
inclosa  en  una  Antologia  de  poetas  catalans; 
peró  passa’l  temps,  y  moltas  esperansas  se 
marceixen,  y  no  troban  aquellas  joyas  litera- 
rias  sas  parionas,  perque  una  flor  no  fa  estiu, 
ni  una  flor  natural  fa  un  poeta,  y  garbellant, 
garbellant,  resulta  que  son  molt  pochs  els 
poetas  verament  dignes  d’ésser  anomenats 
mestres  en  gaya  ciència. 

Pera  despertar  de  son  indiferentisme  al 
públich  embafat  de  tanta  y  tanta  fullaraca 
com  se  li  dona  embolicada;  ab  versos,  es  pre¬ 
cís  que  un  d’aquells  sers  privilegiats,  un  d’a¬ 
quells  veritables  mestres,  li’n  fassi  present 
de  sos  preuhats  trevalls,  que  son  acullits  ab 
inmensa  joya  y  assaborits  ab  fruhició. 

Per  aquest  motiu,  tan  bona  rebuda  ha  me¬ 
rescut  el  llibre  d’en  Maragall  que’ns  ocupa, 
triada  colecció  de  poesías  que,  si  ja  gayre  bé 
totas  conegudas,  plau  trobar  tan  bellament 
aplegadas  en  la  vistosa  edició  que  n’ha  fet 
«L’Avenç».  No  haig  de  pretendre  darvos  à 
coneixe  en  Maragall,  ni  menys  fer  crítica  de 
sas  composicions,  per  tothom  tan  favorable¬ 
ment  jutjadas,  sinó  tan  sols  donar  acta  de  re¬ 
buda  del  llibre  que  gentilment  ens  ha  ofert, 
exposant  breument  la  iropresió  que’ns  ha 
causat  sa  lectura. 

En  sa  primera  part,  Visions ,  es  ahont  més 


(1)  Retirat  del  número  anterior  per  excés  d’original. 


potenta’s  mostra  la  personalitat  d'en  Mara¬ 
gall.  Dirías  qu’atrapa  la  Bellesa  ab  ulls  de 
pintor,  ja  sorprenent  la  naturalesa  ab  sas  bri' 
llants  notas,  ja  endinzantse  en  lo  més  intim 
dels  sers,  arrencàntloshi  sos  més  amagats  se¬ 
crets,  ab  vigorosas  tacas  de  color  retratant 
sos  rostres,  ó  ja  escorcollant  sos  sentiments 
més  ocults,  a'b  las  nirviosas  ratllas  del  aygua- 
fort,  mostrantnos  contra-claror  las  ànimas, 
pintant  grandiosos  quadros  ab  pinzellada  fer¬ 
ma  y  atrevida,  creacions  fantàsticas,  emboy- 
radas  de  misteris,  ó  delicadas  imatjes  ab  es- 
blaymaments  d'ayguada,  ó  ja  solzament  una 
impresió  senzilla,  incerta,  mitj  confosa,  una 
fulla  arrencada  d’album  de  viatje  ó  llibre  de 
memorias. 

Las  més  notables  composicions  del  llibre 
son  à  nostre  entendre  El  comte  Arnau ,  La  fi 
d'en  Serrallotiga  y  La  Sardana. 

^Pot  donarse  una  fantasia  més  hermosa  que 
la  del  mal  comte,  conjunt  de  totas  las  pas¬ 
sions  y  tots  els  instints  de  la  bèstia  humana 
que  l’atreuhen  al  fanch  d’hont  ha  sortit,  y  la 
espiritual  Adalaisa,  la  enamorada  del  ceP 

—  Treu-te  la  capa,  —  li  demana  ella.  — 

Treu-te  la  capa,  que  t  veuré  més  gran. 

Desprente  de  ton  mantell  impur,  deixa  cau¬ 
re  ton  embolcall  de  vici,  preséntat  à  mos  ulls 
més  gran,  més  digne... 

—  Treu-te  tu  1  manto,  que  t  veuré  més  bella. 

—  No,  que  só  l’abadessa  de  Sant  Joan.  — 

—  Treu-te  tu  1  manto,  que  t  veuré  més  bella: 
sense  toca  t  voldria  i  sense  vel. 

Desprente  d’eixos  vels  que  tapan  ta  bellesa, 
déixamela  gaudir  en  sa  nuesa  tota  la  hermo- 
sura  de  ta  carn,  que 

...  a  mi  1  cel  no  m  fa  goig  més  que  si  1  miro 
desde  la  terra  sobre  meu  obert: 
me  plau  trobar  lo,  quan  els  ulls  hi  giro, 

6uid  i  silenciós  cóm  un  desert. 


—  Altre  cel  és  per  mi  la  tenebrosa 
capella  ont  un  altar  brilla  tot  sol: 

ahont  l’ànima  sospira  per  la  mort  qu’ha  de 
venir 

i  de  la  terra  i  d  aquest  món  s'oblida. 

El  comte  es  carn,  es  terra. 

—  En  tos  llavis  groixuts,  de  mori  al  dir, 
com  hi  oneja  suaument  la  vidal 

El  comte  y  l'abadesa’s  van  mirant,  y  quant 
Arnau  avansa  hermosament... 

. s  gira 

airosa  ella  an  el  Sant  Cristo  nu, 
i,  signant-lo  an  el  comte,  li  diu:  —  Mira: 
aquest  encara  és  més  hermós  que  tu!  — 

Y  fuig  el  comte  perseguit  per  las  veus  de 
la  terra  que’l  befan  perque  no  ha  lograt  à 
Adalaisa: 

«  Fill  de  la  terra,  —  fill  de  la  terra, 
comte  l’ Arnau: 
per  una  imatge 
t'has  deturat, 
per  un  cadavre 
tu  que  n  fas  tants.  » 

«  Com  el  Sant  Cristo  —  no  n’he  fet  cap.  ■» 


«  Es  fusta  morta:  —  no  pot  brotar,  s 
« . Ai,  sí,  que  brota! 

Valga-m  Déu  val! 

Quina  mirada  —  ella  li  ha  dat!  » 

. . 

quina  mirada  —  deu  havè  estat!  > 

El  mal  comte  aixordat,  per  las  veus  de  la 
terra,  sas  passions  é  instints,  follament  espe¬ 
ronat  per  son  desitj  no  satisfet,  cavalcant 
eternament  ((muntat  en  cavall  de  flames  que 
may  se  li  cansarà»,  porta  en  sos  brassos  à 
Adalaisa  «que  no  desclourà  las  parpellas  fins 
que’l  cel  s’haurà  enfosquit». 

Adalaisa  creu  que  l’amor  ha  de  duria  al  cel, 
però  à  n’ell  sols  la  terra’l  crida. 

--  Arnau  que  m  pujes  al  cel? 

—  El  nostre  cel  és  la  terra. 

—  Ont  anem  Arnau?  —  Pel  món. 

—  Pró  jo  miraré  al  cel  sempre. 

-  Jo  1  miraré  en  els  teus  ulls 
cada  nit  quan  te  despertis. 

—  Jo  am  mos  ulls  t’alçaré  al  cel. 

—  La  carga  del  teu  cós  m'aferma  a  terra. 

—  Mos  ulls  faran  lleu  mon  còs. 

—  Tota  tu  ets  d’eterna  dura. 

—  Els  meus  ulls  són  cel  en  flor. 

—  I  el  teu  còs  fruita  madura! 

Però  no  veurà’l  cel,  no;  el  comte  corre  com 
el  vent,  y  una  nit  que’ls  ulls  d’Adalaisa  se’l 
miran  ab  pietat,  sent  que  sos  peus  no  tocan 
à  terra,  y  dona  un  crit  d’esglay;  el  pes  del  in¬ 
fant  en  el  ventre  d’Adalaisa’ls  torna  à  terra. 


i  el  teu  esguart  al  cel  és  menys  brillant. 
Ja  t  lliguen  a  la  terra  prou  forts  llaços... 

Doncs  en  la  terra  t  deixo...  I,  ara,  adéu. 

—  Arnau,  si  jo  era  teva,  no  eres  meu? 

—  Jo  soc  sols  dels  meus  braços  i  els  meus  passos. 

Sense  donàrnosen  compte  hagueram  gayre 
bé  transcrit  sencera  aqueixa  admirable  fanta¬ 
sia,  quina  grandiositat,  quina  concepció  ge¬ 
nial,  y  quina  forma  d’expressió,  valenta,  as¬ 
pra,  salvatje  y  delicada  ensemps,  en  fan  una 
de  las  millors  jovas  de  la  literatura  catalana. 
Certas  incorreccions  de  forma  fàcils  d’evitar 
y  qu’en  certs  moments  perjudican  l’efecte, 
apenas  se  reparan  en  mitj  d’aqueix  devassall 
de  bellesas. 

Es  també  La  fi  d'en  Serrallonga  un’obra 
valenta  y  sugestiva.  Ab  quins  tons  més  aspres 
y  més  encertats  ens  pinta  la  confessió  d’a¬ 
quell  misteriós  personatje,  que  à  l’hora  de  la 
mort  sembla  voler  dar  complerta  fe  de  vida, 
retratantse  ell  mateix  ab  els  colors  més  vius! 

Confessa  sos  pecats  sens  intentar  atenuar- 
los;  ans  al  contrari,  ab  certa  delectació  re¬ 
cordant  lo  molt  qu'ha  gosat,  declara  qu’ha 
sigut  orgullós,  irat,  envejós,  avar,  peresós  y 
luxuriós;  peró  de  tot  s’empenedeix,  perque 
no  hi  ha  altre  remey,  fins  de  son  tracte  ab  na 
Joana,  que  no  creu  luxuria,  sinó  veritable  es¬ 
timació. 

Es  cert  que  jo  en  ses  carns  moltes  vegades 
hi  he  enterrat  tant  de  força  i  de  volél 
Més  eren  llaç  d’amor  ses  abraçades 
i  coronat  de  seny  son  front  seré. 

La  Joana  m'ha  estat  reina  i  esclava; 
molts  cops  ella  pensava  per  tots  dos; 
quan  jo  estava  adormit,  ella  vetllava; 
ella  m’ha  fet  valent  i  poderós. 

M’ha  ajudat  am  l’esguart,  am  la  paraula; 
si  ha  calgut,  am  la  força  del  seu  braç; 
cada  mig  dia  m’ha  llescat  pa  a  taula 
i  cada  vespre  m’ha  alegrat  el  jaç. 

En  paga,  jo  li  he  estat  amant  sol-licit... 

D'això  també  me  n’haig  de  penedí? 

—  Fou  un  amor  desordenat  i  il·lícit! 

—  Doncs...  tant  se  val!...  men  penedeixo,  sí! 

—  Tens  algun  pecat  més  dins  teu? 

—  No,  pare. 

—  De  tots  els  que  m’has  dit  i  els  que  has  comés 
contrit  demanes  perdó  a  Déu? 

—  Sí,  pare. 

—  I  et  sap  greu  de  tot  cor  d’haver-lo  ofès? 

—  Sí 

—  Doncs,  en  nom  de  Déu  omnipotent, 

Pare,  Fill  i  Esperit  Sant,  t'absolc.  Amén. 

Peró  aquell  home  sencer,  aquell  fruhidor 

convensut  de  la  vida  qu’accepta  lesignat  la 
mort,  exclama,  no  ab  la  ironia  del  excéptich, 
sinó  ab  to  de  protesta,  vcom  acullintse  à  una 
feble  esperansa: 

—  Moriré  resant  el  credo; 
més  digueu  an  el  butxí 
que  no  m  mati  fins  i  a  tant 
que  m’hagi  sentit  a  di: 

«  Crec  en  la  resurrecció  de  la  carn  ». 

Es  un’obra  feta  per  mà  de  mestre,  d’aque- 
1  las  que  no  s’oblidan  un  cop  llegidas. 

Y  passém  ja  à  la  més  coneguda  de  las  sevas 
poesías:  La  Sardana.  La  emoció  que  produhi 
al  ésser  llegida  en  els  Jochs  Florals,  hont  fou 
premiada,  se  renova  à  cada  instant,  perque 
no  pot  darse  més  encertada  combinació  de 
color,  de  poesia,  de  música;  en  una  paraula: 
major  armonía. 

Si  es  sugestiva,  si  es  gràfica  y  precisa  sa 
estructura,  ho  demostra’l  següent  fet.  Varem 
sentir  recitaria  devant  d’un  vell  sardanayre, 
un  descendent  dels  adoradors  de  Ceres  que  la 
escoltà  abstret  y  sorprès,  y  exclamà  al  aca¬ 
bar,  espurnejantli’ls  ulls: — «Cóm  la  ballaria, 
si  fos  més  jove! — )) 

En  las  restants  composicions  s’hi  remar- 
can  també  las  personalissimas  qualitats  d’en 
Maragall,  si  bé  algunas  pecan  de  massa  con- 
fosas  per  excés  de  simplicitat  ó  per  lo  descuy- 
dat  de  la  forma.  Algú  li  ha  fet  un  càrrech,  y 
no  falta  qui  l’acusa  de  cercar  à  dretas  aqueix 
desdibuixament  ab  l’afany  de  singularisarse, 
seguint  la  funesta  corrent  dels  que  creuhen 
que  la  extravagancia  es  un  element  de  belle¬ 
sa  y  un  cami  pera  la  notorietat.  Res  més  in¬ 
just.  En  Maragall  es  un  artista  massa  sencer 
y  massa  honrat  per’acudir  à  aqueixos  recur¬ 
sos,  propis  tan  sols  de  la  impotència. 

Lo  que  hi  ha  es  que,  ab  nirviositat  d’artis¬ 
ta,  vol  fixar  depressa  la  imatje  concebuda  ab 
por  de  que  s’esvaneixi,  y  tem  marcir  sa  fres¬ 
cor  retocant  aquellas  linias  incorrectas  peró 
vigorosas,  tiradas  en  un  moment  d’inspiraeió. 
Sos  pensaments  més  delicats,  sos  sentiments 
més  intims,  las  imatjes  objectivas  que  perce- 
beix,  vol  reflectarlos  embellits  à  través  de 
son  temperament  artistich  sense  disfressarlos; 
ab  el  temor  de  que  perdin  sa  puresa  al  donàr- 
loshi  més  relléu,  prefereix  deixarlos  boy  con¬ 
fosos  é  incorrectes,  ans  que  desnaturalisarlos. 
Ab  tot,  just  es  confessar  qu’aixó  no  deixa 


d’ésser  un  defecte,  potser  l’únich  del  autor. 
Ell,  que  domina  la  forma  com  à  mestre,  ell 
que  sab  construhir  estrofas  com  vulgarment 
se  diu  esculpturals,  sens  incorre  en  l'encar¬ 
carament  académich,  ell  que  posseheix  el  do 
maravellós  d’expressar  una  idea  ab  dugas 
paraulas,  ben  fàcilment  podia  evitar  aquellas 
incorreccions  innecessarias  que  causan  al  lec¬ 
tor  una  impresió  d’extranyesa,  que  sovint  el 
confonen  y  que  necessàriament  el  distreuhen. 
Per  exemple,  la  Oda  à  Espanya ,  que  per 
aquest  motiu  restan  amagadas  sas  bellesas  y 
produheix  al  acabament  una  freda  desilusió. 
En  altras  composicions  que  responen  à  un 
estat  molt  intim  del  autor,  la  indecisió  de  li¬ 
nias  y  la  manca  de  relléu  impideixen  la  com¬ 
penetració  del  lector  ab  ell.  Aixis  El  día  dels 
Reis ,  La  nit  de  la  Purissima  y  Sol  solet ,  no 
son  més  qu’apuntacions,  esbossos  d’artista 
que  sols  ell  pot  compendre  y  à  pochs  logran 
interessar. 

Això  no  vol  dir  que’l  poeta  tingui  de  ferse 
esclàu  de  la  forma;  peró  si  es  cert  que  poch 
valor  deu  concedirse  à  aquellas  composi¬ 
cions  buydas,  més  obra  d’artífice  que  d’artis 
ta,  sense  més  mérit  que  sa  música  ensopido- 
ra,  ningú  podrà  sostenir  que  no  guanyi  en 
bellesa  una  idea  correctament  expressada. 

Gran  llibertat  té  avuy  el  poeta  pera  usar  de 
la  rima,  ó  en  ultim  cas,  el  vers  lliure  y  la  pro¬ 
sa  li  permeten  també  esplayarse  fugint  de  la 
meticulositat  clàssica.  De  sobras  ha  demos¬ 
trat  en  Margall  qu’es  capàs  de  ferho. 

Y  ara  sols  es  de  desitjar  que  no  li  surtin 
imitadors,  que  com  à  tals,  faltats  de  las  qua¬ 
litats  del  artista,  no  poden  fer  més  que  grans 
caricaturas  dels  defectes  qu’en  l’autor  son 
ben  petits;  y  que  pera  bé  del  Art  en  Maragall 
ens  favoreixi  prompte,  y  ben  sovint,  ab  novas 
creacions  que,  com  à  sevas,  per  tots  seràn 
admiradas  y  assaboridas. 

Oriol  Martí. 


EN  JOAN  FASTENRATH 

Tornant  de  la  festa  dels  Jochs  Florals  de 
Zaragoza,  no’s  pogué  estar  d’honrarnos  ab  la 
seva  companyia  l’ilustre  literat  alemany. 

El  mateix  dia  que  s’entornà  cap  à  Colonia 
vaig  anar  al  Gran  Hotel;  al  cap  de  poca  esto¬ 
na  que  m’esperava,  va  venir:  era  la  primera 

vegada  que’l  veya,  y  semblà  que’ns  cone¬ 
guéssim  de  toda  la  vida.  Es  tan  afable,  esti¬ 
ma  tant  à  Catalunya! 

Bona  proba  n'ha  dat  ab  las  traduccions 
qu’ha  fet  de  la  literatura  de  casa,  pera  donaria 
à  coneixe  al  seu  pais;  y  no  content  encara, 
coronant  aquest  amor  qu’ell  sent  ab  tanta 
intensitat  per  tot  lo  nostre,  y  qu’hem  d’a- 
grahir  sempre,  ab  la  institució  que  feu  dels 
Jochs  Florals  à  la  patria  dels  grans  filosops 
y  dels  grans  artistas. 

Tot  ell  es  venerable.  La  seva  veu,  d’ac¬ 
cent  extranger,  vibra  trémola  y  dolsa.  Té  tot 
el  cap  nevat,  mes  el  seu  cor  es  jove,  es  un 
jardi  d’ideas,  es  la  eterna  primavera  del  sen¬ 
timent. 

Està  à  Colonia,  v  viu  complertament  ente- 
rat  de  tot  el  moviment  del  nostre  intelecle; 
coneix  un  à  un  tots  els  periódichs  de  casa, 
y’m  va  parlar  molt  favorablement  de  Joven¬ 
tut. 

Parlarem  de  la  semblansa  qu’existeix  entre 
ells  y  nosaltres:  de  la  música  popular,  de  las 
llegendas,  dels  edificis  gótichs,  del  nostre 
caràcter  mateix,  seriós  y  reflexiu...  En  tot 
aixó  diu  ell  que  hi  troba  una  retiransa  de 
germà,  no  obstant  y  la  diferencia  de  rassa. 

El  gran  concepte  que  té  del  Orfeó  Català 
ha  fet  que  parlés  ab  en  Millet,  lo  que  proba¬ 
blement  portarà  que  pel  maig,  y  en  la  festa 
dels  Jochs  Florals  de  Colonia,  els  nostres 
cants  populars  ressonin  à  l’Alemanya. 

L’entussiasme  per  Catalunya  desinteresat 
y  noble  d’en  Fastenrath  y  de  la  seva  distin¬ 
gida  muller,  .qu’ha  sigut  justament  aclamada 
reyna  de  la  Bellesa  à  Zaragoza,  es  una  llissó 
qu’hauria  d’avergonyir  à  més  de  quatre  fills 
borts  de  casa,  y  sobretot  al  qui,  contradint 
lo  que  cantà  en  la  seva  joventut,  diu  lo  qu'ha 
dit  en  la  edat  en  que  hauria  de  dur  el  cap  al- 
sat  ab  ideas  justament  santas,  ja  que’l  pes 
dels  anys  li  fa  acotar.  L’hivern  de  la  vida  li 
va  gelant  la  seva  ànima  decrèpita. 

Salut,  donchs,  y  reconeixement  al  distin¬ 
git  amich  y  ilustre  literat  alemany  en  Joan 
Fastenrath,  y  à  la  seva  esposa. 

Rafel  Nogueras  y  Oller 


NOVAS 

La  Junta  Permanent  de  la  Unió  Catalanista 
ha  quedat  constituhida  en  la  següent  forma: 

President,  don  Manel  Folguera  v  Duràn, 
de  Sabadell;  Vispresident,  don  Mariàn  Vay- 
reda,  de  Olot;  Tresorer,  don  Oriol  Marti,  de 
Barcelona;  Vocals:  don  Agusti  M.  Gibert,  de 
Tarragona,  don  Domingo  Marti  y  Julià  y  don 
Joseph  M.a  Roca,  de  Barcelona;  y  Secretari, 
don  Lluis  Marsans,  de  Barcelona. 

El  Consell  general  de  la  Unió  té  acceptadas 
per  unanimitat  las  adhesions  de  diferentas 
publicacions  catalanas,  entre  ellas  Joventut. 

La  Diputació  de  las  Balears,  l’Ajuntament 
de  Palma  y’l  Cabildo  desa  Catedral,  ens  han 
invitat  atentament  à  la  reunió  qu’en  la  Llotja 
d’aquella  ciutat  celebraràn  el  dia  4  del  co¬ 
rrent  las  autoritats,  corporacions  y  vehinat 
per’acordar  la  erecció,  d’un  monument  à  Ra¬ 
mon  Llull  y  constituhir  l’organisme  qu’hau- 
rà  de  realisar  el  pensament. 

Encara  que  no  tinguém  probabilitats  d’as¬ 
sistir  à  tan  patriótich  y  solemne  acte,  ens  hi 
associém  ab  el  major  entussiasme. 

Nostre  estimat  amich  y  colaborador  en 
Santiago  Rusinol  ha  entrat  en  franca  con¬ 
valescència  després  d’haver  sufert  una  deli¬ 
cada  operació  quirúrgica. 

Ab  aquest  motiu,  Joventut  li  envia  la 
enhorabona  y  una  forta  abrassada. 

Al  entrar  en  màquina’l  present  número  fal- 
tan  pocas  horas  pera  celebrarse  la  Junta  ge¬ 
neral  ordinaria  del  Cos  d’adjunts  dels  Jochs 
Florals,  convocada  per’efectuar  la  presenta¬ 
ció  dels  comptes  del  any  y  la  elecció  dels 
mantenedors  qu’han  de  formar  el  Consistori 
del  any  vinent. 

La  setmana  entrant  en  donarém  compte. 

Se’ns  prega  la  publicació  del  següent  co¬ 
municat  : 

La  nova  Junta  de  la  Secció  de  Ciencias, 
Carreras  Especials  y  Bellas  Arts  del  «Centre 
Escolar  Catalanista»  de  Barcelona,  després 
d’haver  pres  posessió  dels  càrrechs,  se  creu 
ab  el  dever  de  fer  present  à  tots  els  joves 
aymadors  de  la  Ciència  y  conreuhadors  de  las 
Bellas  Arts  de  la  terra  catalana,  que  conti¬ 
nuarà  y  procurarà  portar  à  bon  terme’ls  tre- 
valls  pera  la  celebració  del  Concurs  cientifich 
y  artistich  que  la  esmentada  Secció  inicià  à 
son  degut  temps,  ab  el  mateix  zel  qu’ha  de¬ 
mostrat  en  tot  la  digna  Junta  anterior. 

Aquesta  Secció,  atenent  à  las  rahonadas 
peticions  de  gran  nombre  de  joves  desitjosos 
de  pendre  part  en  el  Concurs  (peticions  fetas 
en  sessió  celebrada  darrerament),  prengué’ls 
següents  acorts:  Primer;  allargar  el  plasso 
pera  l’admisió  de  trevalls  fins  al  dia  primer 
de  desembre  d’enguany.  Segón:  fer  coinci- 

dir  l’acte  de  la  celebració  del  Certamen  ab  la 
Sessió  Inaugural  de  las  tascas  del  present 
curs  académich,  lo  qual  se  verificarà  dintre 
la  segona  quinzena  del  mes  de  janer  de  1901 ; 
el  dia  y  l’hora  s'anunciaràn  ab  la  deguda 
oportunitat.  Y  tercer:  introduhir  una  modifi¬ 
cació  en  el  primer  premi,  qu’es  el  d’honor, 
ofert  per  la  Secció  organisadora  al  millor 
trevall  científich  ó  artistich  de  tema  lliure, 
en  el  sentit  de  concedir  un  premi  al  rnillor 
trevall  científich  y  un  altre  al  artistich. 

S’acordà,  per  altra  part,  aumentar  el  Jurat 
calificador  en  dos  membres  més,  quins  noms 
se  faràn  publichs  pròximament. 

Fetas  las  presents  aclaracions  per  la  Junta 
de  la  Secció  organisadora  del  Concurs  en  la 
ciutat  de  Barcelona,  mes  d’octubre  del  any 
1900. 

Isidro  Campllonch  y  Romeu,  President. 
—  Joseph  Ros  y  Güell,  Vispresident. — Joan 
de  Dalmàu  y  Domingo,  Secretari. 

S’ha  obert  à  ca’n  Parés  la  Exposició  Jar¬ 
dins  d' Espanya,  d’en  Santiago  Rusinol. 

En  nostre  vinent  número’ns  ocuparém  de¬ 
tingudament  d’aquest  aconteixement  artis¬ 
tich. 


La  societat  «Aplech  Catalanista»,  qu’ha 
d’actuar  à  Novetats  durant  la  present  tempo¬ 
rada  d’hivern,  ha  publicat  un  hermós  cartell 
en  varias  tintas,  obra  d’en  Lluís  Graner. 


El  «Fayans  Català»  ha  publicat  las  postals 
d  Catalunya»,  dibuixadas  pel  senyor  Palàu, 
que  produheixen  bonich  efecte. 


L’uAsociación  Escolar  Republicana»  cele¬ 
brà  sa  inaugural  el  día  28  del  passat  octu¬ 
bre,  havent  tingut  l’atenció  d’invitarnos  al 
acte. 


Hem  rebut  las  següents  obras: 

Diagnostico  de  los  càlculos  renales  por  los 
rayos  Ròntgen ,  trevall  publicat  pels  doctors 
don  César  Comas  y  Llabería  y  don  Agustí 
Prió  y  Llabería. 

La  luz,  el  sonido  y  la  música ,  per  don  En- 
rich  Sànchez  Torres. 

La  Presonera ,  passatemps  cómich  en  ucu 
acte,  de  don  Pere  Marti  y  Peydro. 


Fidel  Giró,  impressor.  —  Carrer  de  València,  311. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 


PREUS  DE  SUSCRIPCIO 

Catalunya:  Trimestre,  150  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas. 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


SUPLEMENT 

ARTÍSTICH  LITERARI 

ELEONORA  DUSE 

ELEONORA 

DUSE 


No  volem  fer  un  judici  critich  d’Eleonora  l)u- 
se.  Tal  volta’ns  resultaria  poch  fonamentat, 
donchs  la  major  part  dels  redactors  de  Joven¬ 
tut  eram  uns  adolescents  quan  per  primera  ve¬ 
gada  vingué  la  Duse  à  Barcelona.  Xicots  de 
setze  à  vint  anys  el  qui  més,  que,  ab  tot  y  l’ato- 
londrament  propi  d’aquella  edat,  no  deixavam 
de  péndrensho  en  serio  aixó  del  art  y  la  litera¬ 
tura. 

Era  à  principis  del  any  90.  Recorda  vam,  per 


haverlos  vist  en  nostra  infantesa,  à  diferents  ar- 
tistas  famosos  quinas  qualitats  no  havíarn  apre¬ 
ciat  del  tot,  per  més  qu’haguessim  contribuhit 
ignocentment  à  las  ovacions  que  se’ls  hi  feyan; 
peró  lo  cert  es  qu’en  l’época  de  que  parlém  no 
existia  cap  actor  à  qui  poguéssim  considerar 
com  a  predilecte  del  públich  barceloní,  llevat 
d’en  Rossi,  qu’era  ja  d'edat  y  no  havia  de  tor¬ 
nar  més  à  Barcelona.  Els  vells  parlavan  d'en  Ro- 
mea,  d’en  Salvini  y  de  la  Ristori,  peró  no  acon- 
solavan  à  ningú:  faltava  un  artista  que’s  fes  ve¬ 
rament  popular,  que  interessés  à  totas  las  classes 
per  un  igual.  El  mateix  Novelli,  que  feya  poch 
havia  vingut  al  Lírich,  no  atreya  à  més  gent  (fo¬ 
ra  d’algunas  funcions  excepcionals),  que  als  due- 
centi  devots  de  sempre,  y  encara  escassos. 

Y  heus  aquí  que,  durant  el  mes  de  febrer,  apa¬ 
reix  de  prompte  per  las  cantonadas  un  cartell 
ab  grossas  lletras  vermellas  que  deyan  «  Duse  ». 
Res  més  qu’aquesta  paraula.  Els  barcelonins  no 
podían  capir  de  qué’s  tractava ;  peró,  per  lo  ma¬ 
teix  qu’aquell  lletrero  convidava  à  fer  moltas 
suposicions,  ningú  se’n  va  preocupar,  si  excep¬ 
tuem  els  pochs  qu’estavan  enterats  del  movi¬ 
ment  artístich  del  extranger  y  que  tenían  noti¬ 
cia,  ben  vaga  per  cert,  de  l’actriu  esmentada. 


Aixís  varen  passar  uns  quants  días  sense  que’ls 
periódichs  en  parlessin  molt  ni  poch,  fins  que’ls 
dits  cartells  foren  cambiats  per  uns  altres  no  tan 
lacónichs,  en  que’s  manifestava  qu’  Eleonora 
Duse,  cèlebre  tràgica  italiana,  donaria  à  Nove¬ 
tats  una  serie  de  representacions.  Llavors  alguns 
periódichs  varen  limitarse  à  dir,  en  gacetillas 
fetas  com  d’encàrrech,  que’s  tractava  d’una  rival 
de  la  Sarah  Bernhardt.  En  quant  al  públich,  va 
quedarse  tan  indiferent  com  avans:  ó  no  li  sona¬ 


va  prou  bé  l  nom  de  Duse,  y'n  desconfiava,  ó’s 
creya  qu’alló  era  sols  un  trist  reclam  d’empresa. 

Y  arribà  la  nit  del  debut,  que  tingué  lloch  ab 
Fedora ,  un  de  tants  dramons  d’en  Sardou,  y  la 
concurrència  era  tan  escassa,  que  totjust  ocupava 
una  tercera  part  del  teatre.  Total,  alguns  italians 
escadussers  y  una  dotzena  de  literats  catalans. 
Pera  més  pena,  fins  els  elements  se  conjuravan 
en  contra,  donchs  la  nit  era  ben  bé  de  mars,  fre¬ 
da  y  borrascosa,  ab  cada  ruixat  que’ns  treya  de 

tino  cayent  ab  estrèpit  sobre  la  cuberta,  y  po¬ 
sant  als  actors  en  tal  indecisió,  que  semblava 
que  d’un  moment  al  altre  s'haguessin  de  creu- 
har  de  brassos  devant  del  públich  y  exclamar : 
—  iQué  hem  de  fer?  — 

Tothóm  va  sortir  del  teatre  tan  fret  com  hi 
havia  entrat;  tothóm  menos  uns  quants  joves, 
entre’ls  que’ns  hi  contem  nosaltres,  que’ns  que¬ 
darem  com  veyent  visions,  y  plens  d’admiració 
per  la  Duse.  ^Era  qu’havíam  sapigut  compén- 
drela  millor  que’ls  demés?  No.  Era  senzillament 
que  X encís  natural  d’aquella  actriu  portentosa 
havia  influhit  ja  en  el  primer  moment  sobre  nos¬ 
altres,  de  la  mateixa  manera  que  influhí  desde  la 
següent  funció  sobre’l  públich  en  massa,  y  fins 
sobre  l’adotzenada  crítica  que'ns  regia  y  que  tot 
d’un  plegat,  ab  La  Dama  de  las  Camelias,  va 
descubrir  en  la  Duse  lo  que  ab  la  representació 
cle  Fedora  tan  pochs  havían  vist:  un  gran  talent 
dramatich,  una  intensitat  de  sentiment  descone¬ 
guda  en  la  escena,  un  gust  exquisit  pera  fugir 
dels  efectes  dits  teatrals,  y  una  forsa  d’observa¬ 
ció  casi  bé  insuperable,  que  feya  qu'en  aquella 
actriu  tot  fos  naturalitat  y  vida. 

Y  l 'encís  de  qu’hem  parlat,  y  que  sols  posse- 
heixen  els  artistas  grans,  ja  va  ésser  desd’alasho- 
ras  indiscutible;  y  estém  per  dir  que’ls  inteligents 
s’oblidaren  d’analisar,  y'is  crítichs  deixaren  un 
xich  de  banda  sa  misió  professional,  pera  fruhir 
com  la  generalitat  dels  espectadors,  y  tributar 
com  ells  son  aplauso  entussiasta  al  artista- ídol. 
Qué  n'era  d’hermós  aquell  espectacle!  No  haver 
de  criticar,  no  haver  de  buscar  la  bellesa!  Sado- 
llarse  ab  ella  l’esperit,  com  el  cos  ab  l’aygua 
pura  de  las  fonts !... 

La  impresió  causada  per  l’actriu  en  nosal¬ 
tres  joves,  va  ésser  tan  fonda,  que  no  la  podém 


pas  comparar  ab  las  que  posteriorment  hem  ex¬ 
perimentat  devant  del  trevall  admirable  dels 
grans  mestres  de  la  escena.  No  era  sols  la  bat¬ 
zegada  elèctrica  que’l  geni  d’un  cómich  ens  pro- 
duheix  en  la  situació  culminant  d’un  drama,  so- 
traguejant  els  nostres  nirvis  y  encenent  las  nos- 
tras  ànimas.  Ni  era  sols  veyentla  representar 
qu’admiravam  à  la  Duse.  Lo  que  va  succehirnos 
va  ésser  un  fenómeno  ben  extrany.  Y  altras  per- 
sonas  hi  havia  que’ls  passava  lo  mateix,  donchs 
més  endevant  hem  sapigut  que,  no  ja  jovenets  de 
la  primera  volada  (artísticament  parlant),  sinó  ho¬ 
mes  fets,  fins  vells,  experimentaren  per  la  gran 
artista  una  mena  d’adoració  que  tenia  queleóm 
d’enamorament  platónich.  Per  lo  que  toca  à  nos¬ 
altres,  dirém  que  no  pensavam  més  qu’en  ella, 

en  la  producció  que  al  vespre  havíam  d’assabo¬ 
rir  engalanada  ab  sa  sobirana  interpretació.  La 
Baronesa  d’Ange,  La  muller  de  Claudi ,  la  Mar¬ 
garida  Gauthier ,  la  Cleopatra,  la  Pamela,  X Aba- 
desa  de  Jouarre,  la  Denise,  la  Locandiera,  La 
Princesa  Georges,  la  Frou-frou  y  tantas  d’altras, 
ens  corprenían  provocantnos  un  seguit  d’emo¬ 
cions  inexplicables,  desconegudas  fins  alashoras. 
Anavam  poch  à  poch  desemboyrantnos  de  pen¬ 


saments  estrets  y  d’opinions  erradas,  y  entravam 
paulatinament  en  els  secrets  de  la  vida,  en  las 
tragedias  del  món  qu’aquella  dona,  ab  tota  la 
majestat  d'una  nigromàntica,’ns  deixava  entre¬ 
veure  per  la  forsa  de  son  talent  y  de  son  geni, 
iniciant  en  nosaltres  aspiracions  novas,  descu- 
brintnos  els  camins  d’un  art  diferent,  vellissim 
potser,  peró  robust,  y  sa,  y  gaudint  la  vida  eter¬ 
na  de  la  bellesa.  La  Duse  era  pera  nosaltres  quel- 
cóm  més  que  una  gran  actriu,  que  la  comedian¬ 
ta  mimada,  que  l’artista  predilecta:  era  la  fada 
amorosa  de  nostres  somnis  rosats,  la  musa  tan 
esperada,  la  nostra  mare  artística.  Y  la  estima- 
vam;  sí  que  la  estimavan!  Y  al  despedirse  ella 
de  Barcelona,  corríam  com  uns  afollats  darrera’l 
seu  cotxe,  fins  à  la  porta  del  hotel,  y  allí  l’acla- 
mavam  y  la  victorejavam,  empenyentnos  mútua¬ 
ment  pera  poder  encaixar  ab  ella.  Y  quan  al 
endemà  se  n’anava  à  conmoure  nous  cors  y  à 
sobressaltar  novas  ànimas,  ens  quedavam  me- 
langiosos,  tristos  y  aburrits,  anyorantla,  cercant 
cartulinas  que  reproduhissin  sa  imatje  en  las 
diferentas  obras  que  li  havíam  vist  representar, 
y  convertint  després  las  nostras  cambras  en  pe¬ 
tits  museus  de  retratos  d’ella. 

Pel  septembre  del  mateix  any  tornava  à  Barce¬ 
lona,  actuava  durant  llarch  temps  en  el  teatre 
Principal,  y  aquellas  emocions  se  repetían,  més 
intensas  encara.  Moltas  eran  las  nits  en  que’l 
teatre  s’omplía  à  vessar;  els  fanàtichs  de  l’ac- 
tríu  qu’arribavan  tart  pera  trobar  lloch  hont 
asseures,  invadían  els  passadissos,  hont  perma- 
neixían  drets  durant  tota  la  representació.  Ja 

s’havía  acabat  alló  de  que  fossin  els  tristos  due- 
ce?iti  ’ls  qu’anavan  à  veure  als  grans  actors  ita¬ 
lians. 

Recordem  com  si  ara  fos  la  nit  de  despedi- 
da.  Acabada  la  funció,  els  espectadors  no’s  re- 
signavan  à  deixar  el  teatre,  y  à  crits  demana- 
van  à  l’actríu  que’ls  prometés  tornar,  fins  que 
van  arrencarli  aquesta  promesa;  peró  molts  no’n 
van  tenir  prou  encara,  y  ab  verdader  esbojarra¬ 
ment  invadiren  el  lloch  de  la  orquesta,  pujaren 
sobre  las  cadiras  dels  músichs,  y  extengueren 
sas  mans  à  l’artista,  que,  conmoguda  també,  no 
va  poder  menys  de  dàrloshi  la  seva. 


Desde  llavors,  la  fama  de  la  Duse  ha  anat 
creixent  de  día  en  día.  Per  tot  allà  hont  l’han 
vista,  la  consideran  com  la  primera  actriu  de 
quantas  trepitjan  la  escena,  y  aixó  que’s  tracta 
de  pafssos  hont  hi  ha  celebritats  com  la  Sarah, 
en  Coquelin,  en  Mounet-Sully,  la  Laparcerie, 
la  Réjane,  l'Irving,  la  Sorma...  Els  barcelonins 
del  any  90  no  varem,  donchs,  errarnos  al  aplau¬ 
diria  ab  tant  d’entussiasme.  Recordant  lo  qu’era 
llavors  y  tenint  en  compte  lo  qu’ara's  diu  d’ella, 
opiném  que  la  Duse  es  l’artista  humana  per  exce- 
lencia,  y  que  son  art  es  complert,  no  dintre  de 
totas  las  escolas,  sinó  dintre  de  tots  els  temps  y 
de  tots  els  paíssos.  Sa  qualitat  primordial,  que 
la  fa  tan  simpàtica,  no  es  un  secret  d’artista,  no 
es  una  gracia  peculiar  de  son  estil,  com  succe- 
heix  en  altres  grans  actors.  Per  nosaltres,  l’encant 
que  la  rodeja  es  d’índole  molt  més  superior. 

Son  art  no  té  especialitats;  ho  abarca  tot  ab 
elevació  sobirana.  Sas  dots  brillan  espontanias 
lo  mateix  en  la  plàstica  qu’en  la  dicció,  en  una 
frase  delicada  qu’en  una  exclamació  de  gran 
forsa  dramàtica.  Per  aixó  no  es  una  ingènua,  ni 
una  còmica,  ni  una  tràgica;  ni  es  tampoch  (ni 
pretén  serho)  una  gran  característica  tan  sols,  ó 
una  gran  actriu  genèrica.  Té  massa  cor,  pera  que 
aixís  pugui  quedar  definida;  y  al  representar  fa 
alguna  cosa  més,  realisa  una  misió  més  gran  que 
la  d’interpretar,  encara  que  sigui  magistral¬ 
ment,  els  personatjes. 

No’ns  sembla  falsa,  ni  afectada,  ni  afeminada, 
com  en  ocasions  ens  ho  han  semblat  altres  grans 
artistas  que  fan  escola,  per  exemple  algunas  ce¬ 
lebritats  francesas  vingudas  aquí  recentment,  de 
las  que  som,  no  obstant,  sincers  admiradors.  La 
Duse'ns  captiva  perque  son  idealisme  es  més  sd, 


son  realisme  més  gran;  y  per  aixó  l’encís  de  sa 
personalitat  artística  té  també  major  grandiosi¬ 
tat  y  noblesa,  l  ot  cn  ella  es  de  debó,  y’ns  resul 

ta,  per  tant,  un  artista  absolut,  molt  per  demunt 
dels  demés  que  coneixem.  Aquests  tenen  ptit- 
blichs:  la  Duse  té  un  públich  sol:  la  humanitat 
sencera.  Perque  l’art  de  la  Duse,  com  diu  en 


Zacconi  (un  altre  artista  eminent  que  per  desgra¬ 
cia  no  coneix  encara’l  públich  nostre),  es  art  fet 
de  geni  y  de  pensament,  es  tan  profond  com 
humà,  y  resumeix  tot  el  desenrotllo  del  art  dels 
sigles  fins  à  nostres  dias.  Creyém  que  la  Duse, 
tan  dúctil  per  escoltar  y  compendre  com  per  ex¬ 
pressar  las  sevas  propias  sensacions,  pot  tenir 


rivals;  peró  estem  segurs  de  que  serà  sempre  la 
primera. 

Si  als  grans  artistas  els  hi  hem  d’estar  obligats 
per  lo  qu’educan  nostres  sentiments  ajudantnos 
à  ésser  homes,  els  joves  d’aquell  temps  qu’ho 
som  encara,  li  dcvém  gratitut  eterna  à  la  Duse, 
puig  son  pas  va  quedar  marcat  ab  petjada  fonda 
en  el  camí  de  nostra  vida.  Y  lo  que’ns  dol  es  que 
l’hagin  fet  venir  sols  per  quatre  funcions,  aquí 
hont  ens  hem  tractat  artísticament,  durant  llar- 
gas  temporadas,  ab  tanta  franquesa,  ab  tan  per¬ 
fecta  compenetració  de  sentiments. 


Eleonora  Duse,  sempre  nirviosa,  constantment 
inquieta,  corre’l  món  d’un  cap  al  altre  fent  cur- 
tas  aparicions  per  tot  arreu  y  deixant  per  tot 
arreu  la  mateixa  impresió  avassalladora.  Després 
d’una  tovrnée  rapidíssima  per  Itàlia,  que  va  fer 
gran  soroll  per  las  circunstancias  especials  que 
hi  concorregueren  (i),  ha  anat  als  paíssos  frets 
del  Nort,  d’hont  arriba  ara. 

Per  coneguts  que  siguin  dels  aficionats,  cre¬ 
yém  que  no  estaran  de  més  uns  quants  datos 
biogràfichs  que  donguin  idea,  millor  qu'ho  hem 
fet  nosaltres,  del  seu  temperament  artístich. 

Eleonora  Duse  va  nàixer  à  Vigevano’l  día  3 
d’octubre  de  1859.  F.1  seu  avi  Lluís  Duse,  fill 
d’una  família  de  llops  de  mar,  deixà  un  gran  nom 
com  actor  dramàtich.  Els  seus  quatre  fills  foren 
tots  actors,  y  un  d’ells,  Alexandre  Duse,  casat 
quan  era  ja  primer  actor  ab  Angèlica  Cappeletto, 
fou  pare  d'Eleonora.  Aquesta  actriu  es  lo  que’ls 
francesos  ne  diuhen  un  enfant  de  la  balle.  Avi, 
pare,  oncles,  tías,  cosins,  cosinas...  tothóm  es 
cómich  en  la  familia  d'Eleonora,  qui  à  la  edat 
de  quatre  anys  (segons  diu  Luigi  Rasi  en  I  co- 
mici  italiani )  fa  1  paper  de  Cossette  en  Els  Mi¬ 
serables,  de  Víctor  Hugo.  En  1863-64  ’s  troba 
al  Filodramàtich  de  Trieste  interpretant  petits 
papers  d'ingenua.  Y  aproximadament  deu  ocorre 
en  aquesta  època  que,  essent  una  criatura,  inter¬ 
preta  à  Verona,  y  en  un  teatre  improvisat  al 
ayre  lliure,  la  Julieta  de  Shakespeare,  ab  la  que 
impresiona  à  tothóm  fondament.  Morta  la  mare 


(1)  La  Duse  va  ajuntarse  ab  el  gran  tragich  Ermete 
Zacconi  ab  qui  dona  per  tot  Italia  unas  quantas  repre¬ 
sentacions,  estrenant  la  Gtoconda  d’en  D'Annunzio,  que 
va  ésser  exaltada  per  uns,  denigrada  per  altres  y  discu¬ 
tida  per  molts;  y  la  Glòria ,  del  mateix  autor,  que  va 
fracassar. 

d’Eleonora  quan  aquesta  no  té  més  que  catorze 
anys,  la  seva  infantesa  va  transcorrent  entre  la 
misèria  característica  de  la  veritable  vida  de 
bohemis  pròpia  de  las  companyías  italianas  de 
segón  y  tercer  ordre.  «  Y  à  pesar  de  tot, —  diu  un 
crítich  distingit, — -quelcóm  extrany  se  nota  en 
aquesta  joveneta  apenas  formada;  sa  mirada’s 
pert  en  l’espay,  y’is  que  l'han  coneguda  en 
aquella  època,  afirman  que  son  ayre  era  més  de 
sonàmbula  que  de  ser  vivent.  El  foch  covava 
sota  la  cendra.» 

L'any  1879  la  trobém  à  Nàpols,  ab  la  Pezzana, 
creant  una  Ofelia  inolvidable.  Després  entra  à 
formar  part  de  la  companyia  d’en  Rossi,  de  la 
qu’esdevé  totseguit  primera  actriu,  comensant 
per  ella  las  ovacions,  triomfals. 

L’anada  de  la  Sarah  Bernhardt  à  Turín  marcà 
més  tart  (segons  el  citat  Rasi),  una  transformació 
en  el  temperament  artístich  de  la  Duse.  El  re¬ 
pertori  francès,  especialment  el  de  Dumas  fill, 
la  seduheix,  y  triomfa  fent  idealment  La  Prin¬ 
cesa  dc  Bagd  rd,  La  muller  dc  Claudi ,  Denise,  etc. 

Llavors  comensan  las  sevas  excursions  per 
Europa,  y  tenim  ocasió  d’aplaudiria  à  Barcelo¬ 
na.  L’entussiasme  que  desperta  per  tot  arréu  fa 
que’ls  empressaris  se  la  disputin,  y  aquellas  ex¬ 
cursions  se  converteixin  en  tournées  à  la  mo¬ 
derna,  visitant  en  diferentas  épocas  Londres, 
Nova  York  y  las  principals  ciutats  d’aquells  y 
altres  paíssos.  L’actriu  es  au  de  pas  per  tot  arréu 
hont  toca. 

Una  d’aqueixas  tournées  coincideix  ab  un  pe- 
ríodo  de  crisis  teatral  qu’arriba  à  adquirir  en  els 
paíssos  del  Nort  totas  las  proporcions  d'una  ve¬ 
ritable  revolució  artística.  Després  d’una  lenta 
gestació,  l’obra  grandiosa  d'Ibsen,  Strindberg, 
Bjòrnson,  Hauptmann,  Sudermann  y  tants  al¬ 
tres,  se  fa  pas,  sortint  victoriosa  de  la  lluyta 
entre’l  brugit  de  las  discusions  y  controversias. 
A  Alemanya,  sobre  tot,  el  triomf  dels  drama- 
turchs  moderns  es  complert,  y  la  Duse,  que’l 
pot  observar  d’aprop,  no  resisteix  la  tentació 
que  à  son  temperament  artístich  ofereix  el  nou 
teatre.  Aqueixos  artistas  pensadors,  aqueixos 
poetas  psicológichs  que  venen  à  cantar  en  for- 
mas  bellas  y  exactas  la  suprema  germanor  de 
la  veritat  y  la  fantasia,  de  la  visió  gràfica  y  real 
de  la  vida  y  la  visió  fantàstica  d’un  ideal  de 
perfecció,  no  poden  menys  de  seduhirla,  y  aixís 
la  veyém  estudiant  ab  un  carinyo  especial  els 
tipos  sugestius  d'aquell  teatre.  Tipos  exótichs 
en  apariencia,  y  extraordinaris  per  lo  trascen- 


dent  de  sa  moral;  peró  tipos  humans  per  sa  ve- 
hemencia,  genérichs  per  lo  que  tenen  de  real, 
y  grandiosos  per  sa  bellesa  intrínseca.  La  Nora 
d'Ibsen,  la  esposa  incompresa,  la  nina  del  marit 
vindicant  à  la  fí’ls  sagrats  drets  de  sa  personali¬ 
tat  sobirana,  es  traduhida  per  la  Duse  ab  una  ve¬ 
ritat  y  un  sentiment  qu’entussiasma  al  públich 
de  Berlín.  LLcdda  Gal·lcr,  també  de  l’Ibsen,  y 


Magda,  de  Sudermann,  altres  dos  tipos  de  dona 
superior  que’s  revela,  ab  la  serenitat  de  la  con¬ 
vicció,  contra  estúpidas  convencions  socials 
qu’en  va  intentan  subjectaria,  son  interpretadas 
per  la  Duse  ab  un  art  tan  exquisit  y  una  veritat 
tan  fonda,  que  no  sols  obté  l’aplauso  espon¬ 
tani  y  unanim  d’un  poble  de  rassa  diferent,  sinó 

que  deixa  demostrat  una  vegada  més  allò  de 
que  l'art  no  té  patria,  que  si’ls  personatjes  de 
l’Ibsen  y  demés  dramaturchs  del  Nort,  à  pesar 
de  lo  que  molts  diuhen,  son  universals  com  bo 
es  tot  lo  que  té  caràcter  humà,  també’Is  actors  de 
qualsevol  país  poden  encarnarlos  si  tenen  l’àni¬ 
ma  prou  gran  y  la  pensa  prou  profonda.  D’a¬ 
quests  es  la  Duse,  y’l  poble  alemany  ho  va  rego- 
neixe  ab  entussiasme. 

Al  hivern  del  99  se  troba  à  Niza;  d’allí  passa 
à  Egipte,  y  al  comensar  la  primavera  apareix  à 
Atenas,  ahont  s’ultima  la  serie  de  representa¬ 
cions  que  dona  després  à  Italia,  junt  ab  en  Zac- 
coni. 

Per  acabar,  recordarem  el  succcs  indiscuti¬ 
ble  qu’obtingué  à  París  quan,  fa  tres  anys,  hi 
anà  per  primera  vegada.  «La  forsa  de  la  expres¬ 


Fidel  Giró,  impressor.  —  Carrer  València,  31 1. 


sió  es  la  verdadera 
forsa  de  la  Duse»,  de- 
ya’l  crítich  de  Le  Gau- 
lois.  «Lo  que  hi  ha  de 
verament  admirable  en 
aqueixa  actriu,  es  la 
successiva  transforma¬ 
ció  en  emocions  diver- 
sas,  que  tan  bé  tradu- 
heix  son  rostre.»  En 
Sarcey,  en  Lemaítre  y 
tota  la  crítica  parisen¬ 
ca,  la  comblaren  d’elo¬ 
gis,  y  M.  Jules  Huret, 
referintse  à  la  repre¬ 
sentació  extraordinària 
que  la  Duse  organisà 
en  honor  dels  artistas 
francesos  à  la  Porte- 
Saint-Martin,  explica¬ 
va  en  Le  Figaró  cóm 
«el  soroll  dels  aplausos 
y  dels  bravos  que  fins  à 
ella  pujava,  no  signifi¬ 
cava  solzament  l’elogi 
dels  companys  d’  art 
competents,  sinó  que 
era  també  traducció  in¬ 
conscient,  impulsiva, 
del  seu  amor  per  l’art. 
Era’l  seu  ideal  lo  que 
saludavan  els  artistas 
francesos,  era  l’art  en¬ 
noblit, 
devant 

del  que  ells  mateixos  se  troba- 
van  més  grans  y’n  sentían  un 
veritable  orgull.» 


Joventut,  sempre  entussiasta 
del  art  en  totas  sas  manifesta¬ 
cions,  se  vesteix  avuy  de  festa  y 
dedica  aquest  número  extraor¬ 
dinari  à  l’artista  incomparable, 
al  apòstol  sublim  del  Art,  de  la 
Veritat  y  la  Bellesa,  à  la  dona 
de  cor  gran  y  sensibilitat  exqui¬ 
sida  qu’ha  fet  vibrar  l’ànima  dels 
pobles  qu’han  tingut  la  sort  de 
véurela  y  escoltaria. 

HIPOCRESIA  Y  REACCIÓ 

Hi  ha  gent  al  món  qu’arriban  à  fer  dubtar 
de  tot,  fins  de  la  mateixa  realitat;  y  al  veure 
la  despreocupació  ab  que’s  giran  la  casaca 
(ó  millor,  la  llureya),  ens  refermém  més  y 
més  en  el  sistema  de  dir  las  cosas  per  sos 
noms. 

Jo  havia  sigut  el  primer  en  creure  que  las 
disensions  y  barallas  dins  del  Catalanisme 
no  convenian  à  nostra  causa,  y  fins  havia 
arribat  à  ferme  la  ilusió  de  que  més  ó  menys 
tart  vindria  la  reconciliació  dels  dos  grupos 
principals  en  queaquell  va  fraccionarse,  qual 
divisió  bé  podríam  atribuhir  à  la  soperbia 
d’un  home  y  à  l’ambició  d’uns  quants;  jo 
mateix  havia  recomanat  varias  vegadas  als 
companys  de  redacció  (y  poso  à  ells  per  tes¬ 
timoni)  qu'evitessin  las  polémicas  en  sentit 
politich,  y  que  no  fessin  cap  cas  dels  rumors 
que  tot  sovint  han  circulat  respecte  de  la  su¬ 
posada  actitut  del  grupo  contrari,  perque 


aquellas  polémicas  sols  havian  d’aprofitar  als 
enemichs  de  nostras  ideas,  y  aquests  rumors 
no  podia  creure  que  tinguessin  un  serio  fona¬ 
ment.  Peró  arriban  moments  en  que  la  Iran- 
quilitat  y  l’atreviment  de  certa  gent  prenen 
tals  proporcions,  que’ls  homes  de  conciencia 
ferma,  els  que  per  sobre  de  totas  las  miserias 
de  la  vida  desitjém  l’imperi  de  la  Veritat,  ens 
veyém  obligats  à  cridar:  Prou  hipocresia! 

Relatém  fets,  y  després  que’l  lector  judi¬ 
qui. 

Fa  pochs  dias  s’ha  verificat  la  elecció  dels 
mantenedors  qu’han  de  formar  el  Consistori 
pera’ls  Jochs  Florals  del  any  vinent,  indicant- 
se  la  persona  qu’ha  d’ocupar  la  presidència. 
Desde  qu’esdevingué  la  separació  de  la  Unió 
Catalanista  dels  elements  que  poch  després 
fundaren  un  diari  dissident  d’aquesta,  apenas 
hi  ha  provisió  de  càrrechs  en  las  entitats  y 
associacions  barceloninas  que  no  vagi  prece¬ 
dida  de  la  lluyta  entre’ls  que  pertanyen  à  un 
y  altre  bando.  N’hi  ha  prou  ab  qu’en  Pere 
proposi  un  candidat,  pera  qu’en  Lluís,  vull 
dir,  en  Pau  n’oposi  un’altre  d’ideas  radical¬ 
ment  contrarias.  Aixó  es  molt  natural,  dona¬ 
da  la  divisió  existent;  peró  lo  que  no  resulta 
natural,  ni  serio,  es  que’ls  vensuts  no  tin¬ 
guin,  devegadas,  ni  tan  sols  el  valor  de  sas 
conviccions. 

La  major  part  dels  elements  adictes  à  la 

Unió ,  els  periódichs  que  son  eca  d’aquests 
elements,  aixís  com  moltas  altras  personali¬ 
tats  que,  perleneixent  al  cos  d’Adjunts,  no 
estan  afiliats  à  cap  branca  del  Catalanisme, 
proposaren  pera  la  presidència  del  vinent 
Consistori  al  venerable  home  públich  en 
Francisco  Pi  y  Margall.  La  elecció  no  podia 
ésser  més  encertada,  y  fins  ens  sembla  que 
ja  devia  haverse  fet  molts  anys  enrera,  tenint 
en  compte  que’s  tracta  d’un  fill  de  nostra 
terra  que,  à  més  de  que  com  à  literat  emi¬ 
nent  té  tots  els  tituls  pera  presidir  la  festa  de 
las  lletras  catalanas,  es  per  altra  part  l’únich 
politich  que  no  ha  sigut  victima  de  la  cor¬ 
rupció  y  embrutiment  qu’ha  portat  à  la  ruina 
à  la  desventuradaEspanya;  l’únich  home  pú- 
blich  de  conciencia  honrada,  que  à  pesar  de 
viure  molts  anys  lluny  de  sa  patria,  no  ha 
trahit  al  terrer  en  que  va  nàixer  ni  s’ha  deixat 
corrompre  pel  baf  de  la  politica  cortesana; 
l’únich  que  aixís  ab  la  paraula  com  ab  la  plo¬ 
ma  ha  defensat  constantment  nostres  ideals 
ab  tot  y  no  estar  à  ells  afiliat;  y  l’únich,  per 
consegüent,  que  mereix  l’admiració,  ó  quan 
menys  el  respecte  de  tota  persona  honrada, 
qualsevulga  que  sian  sas  ideas. 

Si  à  això  s’afegeix  la  nota  de  reaccionaris 
que’s  vol  fer  recaure  sobre’ls  catalanistas,  las 
tendencias  dels  Jochs  Florals  dels  darrers 
anys  que  semblavan  donar  pretext  pera  fo¬ 
mentaria,  y  finalment  els  actuals  aconteixe- 
ments  polítichs,  ab  elsque  no  pot  estar  d’a- 
cort  el  Catalanisme  si  aspira  à  ser  considerat 
en  serio  per  las  nacions  civilisadas,  no  hi  ha 
cap  dubte  qu’enguany  més  que  may  era  pre¬ 
cís  donar  una  nota  en  sentit  avansat,  que’ns 
deslliurés  de  la  taca  que,  ab  molt  sentiment 
del  major  número,  semblava  que  uns  quants 
feyan  tots  els  possibles  pera  justificar. 

Mes  bastà  proposar  com  à  candidat  al 
quefe  del  partit  federal,  pera  que  la  reacció 
tragués  la  orella,  presentantne  un  altre  com¬ 
pletament  oposat.  (Y  per  qué  no  ha  de  presi¬ 
dir  un  home  d’ideas  avansadasda  festa  qu’ha 
sigut  presidida  per  tants  altres  d’ideas  re- 
trógradas  sense  protesta  de  ningú?  (Per  qué 
s’ha  de  tenir  en  compte  la  filiació  política  en 
un  acte  en  que  la  política  deu  deixarse  à  la 
porta? 

Arribà’l  día  de  la  votació,  y  veyentse’ls 
elements  reaccionaris  ab  la  partida  perduda, 
pretengueren  una  tranzacció,  proposant  com 


à  tercer  en  discòrdia  pera  la  presidència  à  un 
distingit  poeta  català,  quin  nom  no  devia 
haverse  aprofitat  com  à  tapadora  del  odi  à 
las  ideas  d'en  Pi,  y  qu’en  qualsevol  altra 
ocasió  probablement  hauria  sigut  acceptat  y 
elegit  per  unanimitat. 

Vots  son  trunfos,  quan  net  se  juga;  y  la 
tendencia  reaccionaria  quedà  completament 
derrotada.  De  83  que  votarem  (xifra  may 
aconseguida  en  semblant  acte),  65  ho  ferem 
a  favor  d’en  Pi  y  Margall,  y’l  candidat  con¬ 
trincant  n’obtingué  tan  sols  una  dotzena, 
apart  d’alguns  vots  escadussers.  Naturalment 
que,  en  una  votació  secreta  com  aquesta,  fo¬ 
ra  arriscat  dir  à  qui  pertanyian  uns  y  altres 
vots;  però  com  que’ls  derrotats  s’havían  do¬ 
nat  à  llum  al  proposar  la  tranzacció,  com 
que  no  se’n  amagavan  pas  de  manifestar  sa 
opinió  particularment,  y  com  que  aquí  tots 
som  de  casa  y  per  tant  ja  fa  temps  que' ns  co- 
neixém ,  bé  podém  donar  com  à  perfectament 
cert  que’ls  elements  esmentats,  y  principal¬ 
ment  la  plana  major  del  seu  orgue’l  Diari  de 
Catalunya ,  foren  en  sa  major  part  els  que  va¬ 
ren  fer  la  oposició  al  quefe  dels  federals.  En 
cambi,  entre’ls  que’l  votaren  s’hi  trobavan 
gran  número  de  la  Unió  Catalanista ;  perió¬ 
dichs  com  La  Renaixensa ,  Joventut  y  altres; 
grupos  com  el  de  L' Avenç;  alguna  individua¬ 
litat  que,  ;ab  tot  y  pertànyer  al  grupo  contrari 
al  nostre,  no  vol  ser  confosa  ab  segons  qui; 
y  finalment,  varis  adjunts  als  Jochs  Florals 
que  no  estàn  afiliats  al  Catalanisme. 

A  la  sortida,  els  que  tan  trist  paper  havían 
representat  no  podían,  malgrat  sos  esforsos, 
amagar  el  seu  disgust,  y  algún  fins  se  per¬ 
metia  manifestacions  que  no  venian  à  to,  y 
que,  si’s  tractés  d’animals  irracionals,  po- 
dríam  calificar  de  rabia.  Peró,  brams  d’ase... 

Fins  aqui,  tampoch  tindríam  res  que  dir, 
puig  partidaris  de  la  més  absoluta  llibertat 
de  conciencia,  no  podém  deixar  d’aprobar 
que  cadascú  pensi  com  vulgui.  En  cambi, 
lo  que  censurém  y  volém  evitar  es  que’s  íassi 
combregar  al  públich  ab  rodas  de  molí,  y  que 
l’endemà,  en  la  prempsa,  s’elabori  un  de  tants 
pastels  pera  evitar  la  vergonya  de  la  derrota. 
Si  nosaltres  haguéssim  sigut  vensuts,  bé 
prou  qu’ho  hauríam  fet'constar  pera  no  ser 
confosos  ab  gent  de  la  que,  ara  més  que  may, 
convé  anar  ben  separats. 

Vegis  còm  comentan  en  el  Diari  de  Cala- 

lunya  (del  31  octubre)  el  resultat  de  la  elec¬ 
ció, ’ls  mateixos  que  votaren  contra  en  Pi  y 
Margall: 

Hi  concorregueren  vuytanta  tres  socis  adjunts,  proba 
del  carinyo  que  la  institució  mereix,  y  del  desitj  que 
tothom  tenia  de  rendir  un  tribut  d  homenatje  al  apòstol 
del  federalisme  en  Pi  y  Margall,  enlayrantlo  à  la  presi¬ 
dència  dels  Jochs  Florals. 

{S’ha  vist  major  cinisme? 

Donchs  per  si  no  n’hi  hagués  prou,  encara 
hi  tornan  l’endemà  (i.er  novembre),  dihent- 
nos  en  l’article  de  fondo,  sense  firma,  com 
de  costum,  y  que  per  tant  s’ha  d’atribuhir  à 
la  redacció: 

Ahir  mateix,  un  aplech  de  literats  de  ben  diferentas 
ideas  en  altras  cosas,  votava  casi  unànimement  al  que- 
fe  del  partit  republicà  federal  pera  la  presidència  dels 
Jochs  Florals,  escoltantse  en  el  Saló  del  Consistori  ben 
sovint  la  conciencia  ab  que’ s  feya  aqueixa  manifestació , 
que  podia  interpretarse  de  desafecte  à  institucions  de 
govern,  estimadas  abans  en  el  país. 

Peró  no  diuhen  tot  seguit  lo  qu’esperavam 
trobarhi,  ó  sia:  «La  falta  d’unanimitat  en  la 
votació  fou  motivada,  en  gran  part,  per  la 
oposició  dels  redactors  del  Diari  de  Catalu¬ 
nya .)) 

Y  no  sols  no  ho  diuhen,  sinó  que  per  ter¬ 
cera  vegada  (per  si  no’ns  en  haguéssim  ente- 
rat),  al  següent  dia  (2  de  novembre)  tenen  el 
valor  de  parlarne  encara  ab  el  següent  par- 
rafet: 

No’ns  hi  ha  valgut  ni  fer  president  dels  Jochs  Flo¬ 
rals  à  n’en  Pi  y  Margall. 

{Es  aixó  lo  que  pensavan  avans  de  la  elec- 
ció’ls  senyors  redactors  del  Diari  de  Catalu¬ 
nya?  Venir  ara  à  atribuhirse  y  à  celebrar  un 
triomf  els  mateixos  qu’havían  fet  tots  els 
possibles  y  fins  els  impossibles  pera  evitarlo! 
{D’ahónt  van  sortir  la  major  part  dels  18 
vots  contraris  à  n’en  Pi  y  Margall,  sinó  del 
diari  de  cambra  del  palau  episcopal? 

Mes  res  hauria  d’extranyarnos  en  gent 
acostumada  à  encendre  un  ciri  à  Deu  y  un 
altre  al  diable,  que  volen  per  un  cantó  cum- 
plir  ab  ordres  superiors,  y  l’endemà  no  gosan 
oposarse  à  la  corrent  perque  aquesta’ls  es 
contraria  y’is  pot,  per  tant,  fer  malbé  la  rota¬ 
tiva. 

Nosaltres  no  podém  tranzigir  ab  aqueix 
rastrer  modo  de  procedir,  y  per’aixó  fem 
constar  nostra  ferma  protesta.  Volém  que 


tothom  sostingui  lo  que  pensa  y  lo  que  sent; 
que  no’s  fassi  del  Catalanisme  un  altre  de 
tants  partits  espanyols,  girantse  à  cada  mo¬ 
ment  els  politichs  segons  el  vent  que  bufa: 
en  una  paraula,  que  no’s  diguin  tantas  men- 
tidas  ni  regni  tanta  baixesa  é  hipocresia. 

Tot  aixó  ho  hauriam  callat,  si'l  silenci  en 
certs  cassos  no  fos  una  complicitat.  Peró 
considerém  absolutament  indispensable  fitar 
ben  bé’ls  camps,  avuy  que  la  reacció’s  llen- 
sa  altra  volta  al  carrer  després  de  minarho 
tot,  fentnos  representar  el  més  trist  y  barbre 
espectacle  devant  dels  altres  paíssos. 

Aquesta  nota  reaccionaria  es  lo  que’l  Ca¬ 
talanisme  ha  volgut  esborrar  ab  la  votació 
dels  Jochs  Florals,  y  ha  de  procurar  en  lo 
successiu  combatre  en  totas  las  ocasions  que’s 
presentin.  Y  per’atacar  en  las  arrels  la  ma¬ 
lura  que  tot  ho  ha  corsecat,  es  precís  posar 
à  molts  en  evidencia,  arrencàntloshi  la  care¬ 
ta  de  la  hipocresia,  sota  la  que  s’hi  amagan 
tants  reaccionaris,  y  altres  que,  encara  que 
nohosían,  hi  tranzigeixen  per  motius  qu’ells 
se  saben. 

Joaquím  Pena. 


«JARDINS  D’ESPANYA» 

PER  S.  RUSINOL 

COMENTARIS  Y  RECORTS 

I 

Pocas  vegadas  al  Saló  Parés  s’hi  ha  vist 
acoplada  tal  calitat  d’obras  pictóricas  de 
debó  artísticas  com  en  la  present  setmana, 
en  que  ha  exhibit  en  Rusinol  lo  seu  recull 
de  «Jardins  d’Espanya»,  que  pot  considerarse 
Yceuvre  d’un  verdader  artista. 

Ha  passat  ab  en  Rusinol,  desde  que  va  co- 
mensar  à  trevallar  y  à  lluytar  per  l’art,  un  cas 
qu’en  la  nostra  ciutat  no  s’ha  dat  ab  cap  més 
artista,  y  que  seria  curiós  d’historiar  per  un 
escriptor  de  talent,  pera  deduhirne  la  psico¬ 
logia  d’un  medi  ambient  burgès,  de  la  mul- 
titut  barcelonina  de  nostre  temps,  en  que  fins 
els  cegos  per  l’art  se  volen  posar  ulleras  als 
ulls  cluchs,  y’s  descuydan  en  cambi  de  posàr- 
selas  y  ferlas  servir  al  cervell. 

La  historia  d’en  Rusinol  artista  consti- 
tuhiría  un  document  social,  humanissim  y 
de  verdadera  ensenyansa. 

La  primera  exposició  d’en  Rusinol  va 
ser  una  sotregada  pera  l’ambient  artistich  de 
Barcelona.  En  Casas  y  ell  van  exposar  una 
serie  de  notas  de  París,  de  Sitjes,  de  Mont- 
juich  y  dels  Toros.  A  ca’n  Parés  tothom 
reya.  Es  clar:  aquells  noys  feyan  las  som- 
bras  blavas,  no  retallavan  las  figuras,  ni  sem- 
blavan  de  porcellana’ls  caps  que,  uns  cops, 
destacantse  per  obscur  devant  d’un  fondo  de 
sol,  eran  de  color  violeta,  y  altres  rebian  ba- 
timents  de  claror  que’ls  convertia  un  tros  de 
cabells  en  nimbo  daurat...  Y  aquellas  plas- 
sas  de  toros  mitja  grisa  y  mitja  groga,  y  que 
en  el  tendido  no  més  hi  havia  que  puntets  de 
colors  vius  com  llumanetas!  Y  aquellas  figu¬ 
ras  d’en  Rusinol  vestidas  de  llustrina  en 
comptes  de  sati  com  las  feya’l  senyor  Mas- 
riera!...  Alió  no  podia  anar!...  Ba!  Moder- 
nislas! Impresionistas!  Gris!...y  Deu  sab  quàn- 
tas  etiquetas  més  en  sense  solta! 

Algunas  temporadas  després  ja  no  feyan 
tant  fàstich  las  exposicions  d’en  Casas  y  d’en 
Rusinol...  Alió  de  las  sombras  blavas  ja  ho 
feyan  els  altres  y  també  feyan  el  sol  ab  cad- 
mium  y  esparramavan  la  claror  amorosint 
las  siluetas  que  quedavan  mitj  disfumadas  à 
voltas...  Ademés,  els  joves  que  comensavan 
à  pintar  ja  hi  veyan  més  clar  que’ls  deixebles 
del  senyor  Caba,  y  com  estudiavan  més  en 
el  natural  qu’entre  las  quatre  parets  de 
Llotja,  íeyan  més  lo  que  veyan  que  lo  que’ls 
hi  deya’l  mestre...  Y  la  gent  ja  comensava  à 
acostumarse  à  n’aquell  modernisme ,  ó  impre- 
sionisme ,  ó  lo  que  vulguin;  y  ja  no  feya  gan- 
yotas  devant  d’aquells  quadrós. 

Per  aquella  època  en  Casas  va  exposar  lo 
millor  qu’ha  pintat  (el  ball  del  Monlin  de  la 
Galette ,  un  retrato,  en  Satie,  aquella  gigolette 
del  cos  vermell  y’l  puro  à  la  mà),  y  efectiva¬ 
ment:  casi  ningú  va  trobar  qu’estés  bé... 
En  Rusinol  exposà  llavoras  art  de  debò:  no 
ja  notas  de  color  qu’havía  prodigat  bastant, 
com  ho  eran  els  patis  de  Sitjes.  Y  tothom 
tranquil.  Solzament  els  joves  y  alguns  que’ls 
deyan  exagerats  ho  trobavan  art  serio...  Als 
que’n  feyan  elogis  ningú’ls  escoltava,  passat 
d’una  quinzena  que  tots  ens  coneixíam...  Ma¬ 
nava’l  senyor  Miquel  y  Badia! 

Peró’l  senyor  Miquel  y  Badia,  que  parlant 
seriament  no  era  un  home  vulgar,  ni  molt 
menos,  sinó  senzillament  antiquat, y  que  s’in¬ 
teressava  per  l’art,  va  çomensar  à  veure  be- 


llesas  en  aquellas  manifestacions  que,  pel 
contrast  ab  lo  que  tenia  per  costum  veure, 
l’havian  enlluhernat  no  deixantlo  judicar  fre¬ 
dament, y  comensà  à  aplaudir,  encara  que  ab 
certas  reservas.  Magisler  dixit!  El  públich, 
que  ab  la  costum  ja  no  feya  ganyotas,  va  co- 
mensar  à  fer  cara  de  Pasquas,  y  feya  fredat 
lo  qu’alashoras  se  sentia  dir...  Una  vegada  en 
Casas  y  en  Tomàs  Sans  van  fer  un  mateix 
estudi  à  Badalona  y  van  cambiàrsel,  es  à  dir, 
en  Sans  va  firmar  el  d’en  Casas  y  en  Casas 
el  d’en  Sans...  Tothom  va  trobar  cent  voltas 
millor  el  que  duya  la  firma  d’en  Casas.  Y’l 
bon  xicot  d’en  Sans  se  trencava  de  riure,  na¬ 
turalment! 

Això  del  modernisme  s’anava  fent  de  moda. 
En  Casas  y  en  Rusinol  no’n  feyan  cap  cas,  y 
continuavan  trevallant  de  bona  fe  com  sem¬ 
pre,  avansant  en  Santiago  extraordinària¬ 
ment  à  cada  nova  exposició, posanthi  en  cada 
nou  quadro  més  del  seu  millor  fondo,  encer¬ 
tant  cada  vegada  més  à  exteriorisar  en  las 
sevas  obras  la  seva  ànima  de  poeta... 

Y  va  ser  alashoras  que  van  çomensar  à  ex¬ 
posar  cada  hú  à  solas  en  Casas  y  en  Rusinol, 
coincidint  ab  la  invasió  del  modernisme  re¬ 
cargolat. 

Alguns  anuncis  inglesos,  tres  ó  quatre  re- 
vistas  francesas  y  alemanyas  d’art  decoratiu, 
y  uns  quants  cortinatjes,  inglesos  també,  van 
fer  el  miracle...  Y  Mare  de  Deu  Santíssima, 
quina  cullita  de  lliris  tblaus,  y  de  fullas  llar- 
garudas  y  moradas,  y  de  senyoras  ab  el  per¬ 
fil  resseguit  y’is  cabells  fent  giravoltas! 

El  públich  va  tirarshi  de  cap  à  n’els  cargo- 
lillos.  Ho  trobava  estrany,  es  cert,  peró  era 
moda  y  devia  estar  molt  bé...  De  lo  qu’era 
de  debó  y  verament  artistich  d’aquest  géne- 
ro,  no’n  coneixia  casi  res,  y  si  ho  coneixia, 
com  per  exemple  lo  d’en  Vogeler,que  fa  poch 
exposaren  en  Riquer  y  Joventut  à  ca’n  Pa¬ 
rés,  no’n  feya  cas...  Peró  vaja,  va  servir  pera 
que  ja’s  mirés  ab  respecte  lo  d’en  Rusinol, 
qu’era  com  sempre  sincer  y  no  d’aquell  gé- 
nero  tant  decoratiu, y  perque  s’engresqués  ab 
lo  d’en  Casas... 

Y  va  errarho  també’l  bon  burgès  barcelo¬ 
ní!  El  pobre  burgès  hi  es  desgraciat  ab  això 
del  art!  L’home’s  va  engrescar  ab  las  dugas 
ó  tres  últimas  exposicions  d’en  Casas  perque 
ara  ja’s  creya  entendreho,  y  ara  precisament 
es  quan  no  devia  engrescarshi  tant.., 

En  Casas  es  un  gran  pintor...  el  millor 
pintor  nostre,  molts  colzes  per  dessobre  dels 
altres...  però  pintor;  y  entre’l  Casas  de  las 
últimas  exposicions  y’l  Casas  d’uns  anys 
avans,  prefereixo’l  d’avans.  Ara  en  Casas 
sembla  que  hi  jugui  ab  lo  que  fa;  té  una  fa¬ 
cilitat  assombrosa,  sembla  una  maquineta 
exquisida,  sorprèn  el  natural  y  l’expressa  ab 
una  habilitat  que  no  sé  de  ningú  que  la  pos- 
seheixi;  peró  no  hi  posa  sentiment  en  lo  que 
fa,  no  hi  ha  essencia  artística  com  en  alguns 
ambients  d’ell  mateix,  no  hi  ha  aquella  vida, 
ni  aquella  serietat  en  la  forma,  ni  aquella 
solidés  del  quadro  de  la  Gigolette,  per  exem¬ 
ple,  citat  avans. 

Peró’l  públich  s’hi  ha  engrescat,  y  qué  hi 
farém!...  Els  lectors  poden  aplicar  al  cas,  se¬ 
gons  els  gustos, dugas  frases  cèlebres  ben  di- 
ferentas:  aquella  del  clàssich  el  vulgo  es  ne¬ 
do,  y  pues  lo  paga,  es  justo...  ó  bé  la  llatina 
de  vox  populi... 

En  Rusinol,  en  cambi,  d’avuy,es  molt  més 
artista  qu’en  Rusinol  d’avans,  perque  pos- 
sehint  el  mateix  fondo  de  poeta,  el  mateix 
sentiment,  ha  arribat  à  adquirir  un  do  d’elec¬ 
ció  y  d’expressió,  un  estil  y  una  subjectivitat 
que  pochs  posseheixen  en  tan  alt  grau... 

Peró  vagin  à  ca’n  Parés,  y  trobaran  que  no 
ho  veu  aixís  el  públich,  qui  no  ha  arribat  en¬ 
cara  al  fondo  de  las  obras  d’art;  y  com  allí 
no  hi  veu  mirallets  que  l’enlluhernin,  se  que¬ 
da  fret  y  troba  qu’aquells  quadros  no  alegran 
una  saleta  de  confiansa  ni  omplen  prou  pera 
sobre  d’una  xemeneya,  ni  pera  fer  joch  ab 
cortinatjes  més  ó  menys  ben  estampats  ab 
dibuixos  de  fullaraca  verda  y  lliris  morats  y 
flors  grogas. 

Solzament  els  pintors,  la  gent  del  ofici,  els 
artistas,  els  mestres  com  l’Urgell  y  en  Mas, 
y’is  joves  com  l’Anglada,  son  els  que’s  mos- 
tran  entussiasmats  y  no  escatiman  tota  mena 
d’elogis  à  n’en  Santiago  Rusinol. 

Y’m  sembla  qu’entre  la  opini ón  unànime  del 
numerós  públich  y  la  dels  artistas,  no  es  difí¬ 
cil  la  elecció!  Sobre  tot  pels  que  no  creyém 
en  el  sufragi  universal  en  materias  artisticas. 

Y  lo  curiós  es  que  aquest  públich, qu’enca- 
ra  no  ha  arribat  à  profondisar  l’art  d’en  Ru¬ 
sinol  pintor,  y  que  no  tranzigeix  devant  dels 
seus  quadros,  es  generalment  el  mateix  que 
sense  cap  reserva  aplaudeix  justament  à  n’el 
mateix  Rusinol  quan  escriu. 

La  pintura,  sent  més  abstracta  que  la  lite¬ 
ratura,  es  à  dir,  tenint  la  pintura’ls  medis 
d’expressió  menos  coneguts  pel  públich  que 
l’art  d’escriure,  costa  molt  més  d’arribar  à  la 
massa  que  l’obra  literaria.  Perque  natural¬ 
ment,  casi  tothom  sab  llegir  y  casi  tothom 
entén  lo  que  llegeix;  en  cambi  n’hi  ha  pochs 
que  sàpigan  mirar ,  y  menos  encara  que  sàpi- 
gan  veure’l  color.  D’aquí  que’ls  qu’admiran 
y  aplaudeixen  à  n’en  Rusinol  escribint,  li  re¬ 
gategin  de  bona  fe’l  mérit  quan  pinta. 

Son  molts  els  que  diuhen:  «En  Rusinol  es¬ 
criu  molt  millor  que  pinta;  y  fins  n’hi  ha  que 
vos  desprecían  si  sosteniu  lo  contrari. 

Y  no  es  justa,  ni  molt  menos,  tal  afirmació. 
En  Rusinol  es  una  verdadera  personalitat 
escribint,  y  en  sas  obras  literarias  hi  es  sem- 
pre’l  poeta,  s’hi  troba  sempre’l  seu  exquisit 
sentiment;  es  à  dir,  el  seu  millor  fondo,  la 
seva  ànima.  Peró  en  Rusinol,  que  posseheix 
una  gran  intuició  de  la  forma  d’expressió,  no 
posseheix  moltas  vegadas  un  absolut  domini 
de  la  mateixa,  tant,  qu’en  las  sevas  obras  li¬ 
terarias  la  poesia  ve  à  ser  com  un  perfúm 
qu’exhalan;  s’hi  endevina,  s’hi  sent, més  que 
s’hi  veu.  Donchs  si  aquesta  poesia,  si  aquest 
fondo  d’en  Rusinol  es  en  tots  els  seus  escrits, 
perque  es  la  seva  personalitat,  perque  es  el 
seu  sentiment,  la  seva  ànima  que’s  transpa¬ 
renta,  iper  qué  no  ha  de  serhi  també  en  els 
seus  quadros,  dominant  com  domina  la  for¬ 
ma  en  aquesta  altra  manifestació  artística, 
possehint  com  posseheix  una  admirable  tèc¬ 
nica? 

Indubtablement  hi  es  també;  sols  qu’es 
més  difícil  que  li  vegin  els  que  no  entenen 
tant  els  colors  com  las  lletras. 


Volia  dedicaria  meytat  d’aquest  article  à 
explicar  la  impresió  dels  quadros  d’en  Rusi¬ 
nol,  impresió  d’una  poesia  y  d’una  sinceritat 
artística  que  casi  cap  altre  pintor  m’ha  pro- 
duhit;  y  per’afirmar  aquesta  sinceritat  he  co- 
mensat  ab  comeútaris  y  recorts  que,  deixant 
corre  la  ploma,  han  omplert  extraordinari  es- 
pay. 

Potser  han  obehit  també  tals  comentaris  à 
vulgaritats  sentidas  à  molta  gent  apropósit 
dels  Jardins  d' Espanya. 

De  totas  maneras,  no  puch  ja  dedicar  l’es- 

pay  que  voldria  à  parlar  de  la  exhibició  dels 
quadros,  veyentme  obligat  à  deixarho  pel 
número  vinent. 

J.  M.  Jordà. 

• _ 

LA  HONRADESA  EN 
L’ART  PICTORICH 

Pera  molta  gent,  que  no  penetra  més  enllà 
de  la  superfície  de  las  cosas,  la  idea  d’hon¬ 
radesa  té  rplació  solzament  ab  las  transac¬ 
cions  comercials,  ab  la  conseqüència  política, 
ab  las  virtuts  privadas,  etc.;  peró  à  pochs 
s’acut  que  hi  pugui  haver  artistas  qu’en  sas 
obras  manquind’honradesa;y  no  obstant, son 
molts  els  que,  pintant,  no  l’han  coneguda 
may. 

Dugas  causas  principals,  que  tenen  estreta 
relació  entre  sí,  contribuheixen  à  la  prostitu¬ 
ció  del  Art.  La  primera  y  principal  es  la  falta 
de  fe,  la  falta  de  verdader  estudi  dels  artis¬ 
tas,  sobre  tot  dels  que  tenen  medis  per’estu- 
diar  y  viatjar,  y  qu’en  comptps  d’aixó’s  deixan 
dominar  per  un  indigne  mercantilisme  y,  ab¬ 
dicant  de  la  seva  dignitat  d’artistas,  se  con¬ 
verteixen  en  joglars,  preocupats  tan  sols  en 
divertir  y  afalagar  al  seu  amo.  La  segona  es 
la  ignorància  espessa  del  comprador,  del 
burgès,  que  preocupat  en  guanyar  diner,  no 
s’ha  cuydat  poch  ni  molt  de  la  seva  cultura 
artística  (ni  gayre  bé  de  cap  altra), ni  tan  sols 
ha  inclinat  als  seus  fills  à  adquiriria. 

El  burgès  ignorant  y’l  artista  faltat  d’hon- 
radesa’s  compenetran  y’s  completan  l’un  al 
altre,  y  produheixen  una  atmosfera  qu’ar- 
riba  à  ferse  irrespirable  pera  l’Art  verdader. 

El  burgès  demana  quadros  ab  argument, 
es  à  dir,  assumpto  literari,  y  vol  que  si¬ 
guin  acabats  tal  com  ell  entén  acabar:  fets  ab 
tots  els  pels  y  senyals,  desde  las  unglas  que 
semblin  de  debó  fins  el  poro  de  la  pell. 

El  fals  artista,  doblegantse  à  n’aquesta 
errada  idea  de  veritat,  s’esforsa  en  trevallar 
minuciosament,  y  convertintse  en  xino,  pinta 
aquells  quadros  en  que  s’hi  poden  contar  els 
fils  dels  tapissos,  aKont  hi  ha  exagerats  tots 
els  lluhents  dels  mobles  y  en  els  que  las  fi- 
guras,  aixís  las  del  primer  terme  com  las  del 
ultim,  tenen  ulls  ab  parpellas,  nina,  iris, 
ceyas  y  pestanyas,  tot  tractat  y  pintat  ab  la 
mateixa  dosis  de  paciència. 

Els  tals  artistas  s’esforsan  en  fer  tots 
aquests  detalls,  perque  no  pot  ser  que,  de 
bona  fe,  ho  vegin  y  ho  sentin,  procurant  aca¬ 
bar  de  ferse  agradables  ab  un  color  acarme- 
lat,  ab  una  factura  llepada,  unida  ab  unidor, 
ab  gracias  y  habilitats  indignas  d’un  pintor 
serio.  Unint  à  la  gracia  de  pinzellada’ls  to- 
quets  d’efecte,  procuran  seduhir  las  ànimas 
incultas  y  fomentan  el  mal  gust  entre’ls  que 
haurian  d’ésser,  per  la  posició  social  qu’ocu- 
pan,  coneixedors  de  lo  bo  pera  protegirho  y 
contribuhir  ab  son  apoyo  al  avens  artistich 
de  nostre  país. 

L’Art  pictórich,  com  totas  las  manifesta¬ 
cions  del  sentiment,  es  casi  impossible  de  de¬ 
finir;  solzament  fent  consideracions  aproxi- 
mativas  se  pot  donat  una  idea  de  lo  qu’es  y 
dels  medis  que  li  son  propis  per’exteriori- 
sarse. 

El  sentiment  y  la  imaginació  del  home, 
transformant  y  elevant  la  inagotable  deu  de 
la  Naturalesa  en  lo  que  té  de  més  intim,  de 
més  essencial,  es  el  punt  d’apoyo  del  artista. 
Ab  aixó  queda  comprés  que  l’home,  superfi¬ 
cial  no  pot  serho. 

Referent  à  la  manera  de  veure,  un  home 
mitjanament  observador  notarà  que  si  mira 
un  punt  determinat  del  natural,  veurà  sols 
aquell  punt  ab  els  detalls  que  té,  y  tot  lo 
que’l  rodeja  ho  veurà  no  més  que  com  un 
complement,  com  una  cosa  esfumada  que 
sols  fa  d’acompanyament  al  punt  que  mira. 
En  apoyo  d’aquesta  observació,  recomaném 
la  visita  d’un  muséu,  y  allà’s  notarà’l  modo 
de  veure  que  tenian  els  grans  mestres  antichs, 
y’s  convencerà,  el  que  hi  vagi,  de  la  veritat 
de  la  mateixa. 

Encara’l  pintor  té  un’altra  manera  de  veu¬ 
re’l  natural,  y  es  quan  se’l  mira  com  ab  una 
especie  d’encantament  sense  veure  res  més 
que  la  unitat  armoniosa  que  té  al  devant, 
apassionat  per  la  bellesa  del  conjunt,  sia 
pel  color,  per  la  llum  ó  per  la  forma,  sedu- 
hit  per  la  taca  y  no  adonantse  de  cap  dels 
seus  detalls. 

Es  innegable  que  las  dugas  maneras  de 
veure  entran  de  ple  dintre  del  verdader  art, 
peró  es  molt  possible  que  l’última  sigui  in¬ 
dici  d’un  gust  més  refinat  y  tingui  sobre  l’al¬ 
tra  un  valor  decididament  més  decoratiu. 

Aquí’ns  toca  defensar  qu’encara  que  derivi 
de  la  observació  de  la  Naturalesa.  l’Art  sub- 

sisteix  per  sí  mateix,  per  ser  Art  y  per  res 
més.  Aixís,  qualsevol  tros  del  natural:  figura, 
paisatje,  llum,  color,  no  té  tal  calitat  d’Art 
fins  que  sa  bellesa  pictòrica  ha  impresionat 
un  artista  qu’ha  sapigut  transmetre  à  la  tela 
la  seva  impresió  tal  com  ell  l’ha  sentida. 

L’Art  que  representa  assumptos  es  evident 
que  subsisteix  com  à  Art,  independentment 
de  la  idea  que  l’ha  inspirat,  y  aquí  devém 
combatre  valentment  el  fals  Art,  que’n  po- 
dríam  dir  literari  (y  que  també  es  de  la  pre¬ 
dilecció  del  ignorant  burgès),  es  à  dir,  l’Art 
que  vol  fer  parlar  las  figuras,  las  hi  vol  fer 
patir  passions,  las  vol  vestir  ab  rigurosa  in¬ 
dumentària  y  deixa  de  banda  las  condicions 
pictóricas,  sense  las  quals  un  quadro  no  té 
cap  valor.  Evidentment  es  tonto  voler  expli¬ 
car  pintant  lo  que  fora  molt  més  clary  més 
instructiu  escrit  ó  parlat. 

No  per  aixó’s  vol  dir  que’ls  sentiments  y 
ideas  quedin  desterrats  del  Art. 

També  creyém  equivocada  la  mania  de  re¬ 
presentar  el  natural  ab  tanta  fidelitat  que 
sembli  de  debò  (de  bulto,  que  diu  la  gent), 
fluctuant  entre  la  fotografia  y  las  figuras  de 
cera;  els  que  tal  fan  s’olvidan  de  que  l’Art  no 
es  un  esclau  de  la  Naturalesa,  sinó  que,  apo- 
yantse  en  ella,  s’eleva  fins  crear  la  bellesa 
pictòrica,  que  desentranya’ls  elements  qu’en 
la  Naturalesa  existeixen  latents,  ó  reuneix  els 
qu’en  ella’s  troban  escampats. 

L’Art  es  superior  à  la  Naturalesa,  perque 
es  producte  del  Esperit,  y  aquest  es  superior 
à  la  matèria. 

Però,  sense  l’apoyo  de  la  Naturalesa,  ^l’Art 
pot  subsistir?  No.  Es  imprescindible  aquest 
apoyo,  com  al  nostre  cos  es  necessari  l’apo- 
yo  de  la  terra  que  trepitjém.  L’artista  s'apo- 
ya  sòlidament  en  la  Naturalesa,  però  s’aixeca 
dret  sobre  d’ella,  y  mirant  las  cosas  desde 
un  punt  més  elevat,  las  hi  infiltra  un  esperit 
que  no  tenían;  vibra  al  contacte  de  las  im- 
presions  que  reb  del  exterior,  exalta  la  vida 
y  fa  veure  als  demés  bellesas  que  sens  ell 
els  hi  foran  desconegudas. 

Aquest  modo  de  sentir  y  de  dignificar  la 
Naturalesa  té  una  gran  relació  ab  els  dbs 
modos  de  veure  de  qu’hem  parlat  avans,  y 
cal  recalcar  que  la  diferencia  entre  l’artista 
honrat  y’l  que  no  ho  es,  consisteix  en  que 
aquest  ultim,  per  satisfer  al  ignorant  com¬ 
prador,  mira  la  Naturalesa  pel  costat  petit, 


mesqui,  el  costat  del  detall  amohinós  y  que 
desperta  la  idea  de  cansanci,  y  l’altre  cerca 
véurela  en  lo  essencial,  grandiosament,  di¬ 
buixant  las  grans  massas,  las  linias  domi¬ 
nants,  las  armonias  dels  valors,  las  tacas 
decorativas. 

Entre’l  burgès  que  paga  y  l'artista  qu’ab- 
dica,  el  més  culpable  es  l’artista,  perque  ell 
ho  sab  de  sobras  qu’aquesta  es  la  verdadera 
manera  de  veure  y  de  fer,  però  no  hi  diri¬ 
geix  els  seus  esforsos,  ajupintse  devant  del 
diner  del  que’l  compra. 

Lo  escrit  no  té  pretensions  de  dogmatisar 
ni  de  instruhir:  es  senzillament  el  producte 
d’una  conversa  que  à  propòsit  dels  quadros 
d’en  Rusinol  varem  tenir  els  que  firmém. 

Hermen  Anglada.  Sebastià  Junyent. 


TEATRES 

NOVETATS 

No  arribém  à  temps  pera  donar  compte 
aquesta  setmana  del  estreno  à  Barcelona 
d'Hedda  Gabler  y  La  Gioconda ,  que  consti- 
tuheixen  el  clou  de  las  representacions  de  la 
Duse.  (1)  Sols  podém  parlar  avuy  de  La  Da¬ 
ma  de  las  Camelias ,  ab  que  las  inaugurà,  y 
no’ns  ve  malament;  puig  com  l’obra  es  ja  co¬ 
neguda,  podrém  desentendrens  d’ella  en  lo 
possible,  pera  fixarnos  més  en  l’actriu  que 
li  dona  vida. 

La  impresió  general  que’ns  produhí  la 
Duse  representant  la  Dama  fou  d’un  progrés 
evident  sobre  la  interpretació  que  li  donava 
deu  anys  enrera.  La  Duse  d’avuy  no  es  la 
Duse  d’avans;  el  seu  temperament  artistich 
s’ha  refinat,  la  seva  ànima  ardenta,  apassio¬ 
nada,  intuitiva,  s’ha  depurat  ab  el  frech  de 
la  vida,  s’ha  impregnat  d’un  art  més  pur  y 
més  elevat,  y  La  Dama  de  las  Camelias,  qu’en 
son  romanticisme  sentimental  representava 
pel  públich  y  tal  volta  per’ella  mateixa  la 
expressió  d’un  estat  animich  excepcional, 
però  ple  de  vida  y  de  passió,  avuy  que  tot¬ 
hom  el  troba  cursi ,  que  tothom  el  troba  fals 
y  absurdo,  li  dona  lloch  encara  pera  lluhir 
las  maravellosas  facultats  d’actriu  sencera 


(1)  Aquesta  actriu  accedí  à  la  petició  que  va  férse— 
li  à  sa  arribada  de  substituhir  l’obra  7 anqueray  per 
Hedda  Gabler. 


. 

que,  fent  via  envers  un  ideal  de  perfecció, 
arriba  à  donar  nova  vida,  nova  expressió  y 
mós  consistència  à  un  tipo  de  dona  d’una 
psicologia  impossible. 

Quina  diferencia  entre  la  Dama  d’avuy  y  la 
d’altres  temps!  Y  quin  esfors  més  sublim  no 
representa’l  trevall  d’aqueixa  actriu  genial  lo- 
grant  seduhir  un  públich  diferent  y  més  edu¬ 
cat  ab  un  drama  d’acció  inverosímil,  de  pas¬ 
sions  y  sentiments  estrafalaris  y  de  recursos 
y  efectismes  puerils!  Y  la  Duse  logra  tot  aixó, 
y  ho  logra  humanisant  l’acció  y’l  personatje, 
y  donant  à  las  sevas  expressions,  al  seu  ges- 
to,  à  la  seva  mirada,  una  forsa,  una  convic¬ 
ció  y  un  sentiment  de  vida  que  sugestiona  y 
fa  entrar  al  publich  en  un  medi  ambient  que 
li  era  refractari. 

El  triomf  de  l’actríu  es  tan  gran  com  grans 
son  las  dificultats  que  té  de  vence.  Aque¬ 
lla  dona  que  pinta  en  Dumas  com  el  proto- 
tipo  de  la  passió  més  esbojarrada,  enrahona 
y  obra  à  cada  moment  ab  la  reflexió  més  se¬ 
rena,  y  l’egoisme  de  la  passió,  l’egoisme  del 
amor,  qu’es  el  més  esquerp  dels  egoismes, 
cedeix  continuamentà  sentimentsy  raciocinis 
ben  secundaris.  Donchs  bé:  la  Duse  troba 
medi  de  salvar  totas  aquestas  incoherencias; 
més  ben  dit:  impossibilitats;  y  si  las  escenas 
passionals,  aquellas  en  que  sols  el  cor  parla, 
las  diu  ab  tota  la  vehemencia  y  exaltació  que 
requereixen,  las  escenas  de  tranzició,  artifi- 
ciosasy  falsas,preparadas  pera  lograr  efectes 
enlluhernadors,  las  diu  ab  una  sobrietaty  las 
revesteix  ab  un  art  tan  exquisit,  que  1  artifici 
desapareix  y  à  l’aparent  convicció  de  l’actriu 
respon  la  convicció  real  del  públich. 

Mes  si’l  talent  de  la  Duse  es  tan  gran  qu’ar- 
riba  à  corpendre  en  totas  las  escenas,  si’l 
seu  art  es  tan  exquisit  qu’en  totas  ellas  en- 
tussiasma,  la  falsetat  de  l’obra  es  tal,  que  la 
emoció  del  públich  se  fa  intermitent  y  pert, 
per  lo  tant,  bona  part  de  sa  intensitat  y  ener¬ 
gia. 

En  el  primer  acte,  dintre  d’un  convencio¬ 
nalisme  social  gens  difícil  d’acceptar,  la  Du- 
se’s  mou  ab  una  veritat  y  senzillesa  qu’ena- 
moran.  Tot  es  en  ella  espontani  y  natural; 
en  sa  mirada,  que  parla  sempre;  en  sos  ges¬ 
tos,  acompassats  perlaxitut,  ó  sobtats  y  brus¬ 
cos  à  voltas  per  nirviositats  histéricas,  y  en 
sa  paraula  dolsa,  penetrant  é  irònica  sense 
crudeltal,  en  tot,  s’hi  traslluheix  un  cor  sen¬ 


zill,  peró  castigat  pels  desenganys  d’una 
vida  miserable;  y  quan  aquella  dona,  per  un 
moment,  arriba  à  entreveure  un  món  nou 
que  la  seva  ànima  pura  secretament  somnia¬ 
va,  es  de  veure  la  transformació  d’aquell  ros¬ 
tre,  d’aquella  veu,  d’aquell  cor  que  moments 
avans  se  sentia  cruixir  per  la  fiblada  d’un 
mal  terrible.  La  dona  tocada  per  un  primer 
rapte  d’amor,  se  sent  deslliurada  de  sa  passa¬ 
da  misèria  moral. 

La  primera  decepció  arriba  ab  la  carta  del 
amant  gelóa,  trobantla  en  ple  somni  d’una 
felicitat  que  creya  possible.  Y  aqueixa  decep¬ 
ció  la  traduheix  la  Duse  ab  tal  sobrietat  y  ab 
un  sentiment  tan  intim,que  las  paraulas  s’es- 
capan  de  sa  boca  fondas  y  solemnes  com  si 
sortissin  d’un  sepulcre.  Després  ve  la  escena 
de  la  reconciliació,  que  diu  magistralment. 
Tot  ho  expressa:  l’amor  y  la  recansa,  la  fe 
perduda  y  la  esperansa  de  recobraria,  la  pas¬ 
sió  y’l  recel.  Entremitj  de  tot  aixó,  las  esce¬ 
nas  accessorias,  las  més  falsas,  las  fa  ab 
una  naturalitat  y  luxo  de  detalls,  que  logra 
donàrlashi  veritable  vida. 

En  el  tercer  acte,  en  la  escena  capdal  ab  el 
pare  d’Armando,  es  ahont  l’esfors  de  l’actriu 
pera  feria  verosímil  ens  sembla  més  gran. 
Els  crits  de  la  passió  que  no  admet  racioci¬ 
nis,  els  concentra  y  apaga,  perque  aquesta 
escena,  que  tenia  d’ésser  un  cant  d’amor  vic¬ 
toriós  y  de  vida  triomfant,  l’autor  ha  volgut 
que  fos  una  vulgar  discusió  de  sentiments 
mesquins  y  utilitaris.  L’actriu  s’ha  de  repri¬ 
mir  y  ofega’ls  crits  del  cor  que  sols  ens  mos¬ 
tra  en  raptes  aislats,  pera  donar  lloch  à  que 
la  reflexió  imperi  com  à  sobirana  de  sos  ac¬ 
tes.  Se  necessita  tota  la  ductilitat,  tota  la 
fascinació  que  posseheix  la  Duse  pera  escol¬ 
tar  aquesta  escena  ab  vera  emoció.  Dir  qu’ho 
logra,  es  dirho  tot.  En  cambi,  quan  se  des- 
pedeix  d’Armando,  quina  passió  més  espon¬ 
tània,  concentrada  y  verdadera’s  revela  en 
sa  paraula  y  accionat! 

La  escena  capdal  del  quart  acte  es  tan  fal¬ 
sa  y  absurda  com  l’anterior,  y  la  diu  ab  el 
mateix  art  y  convicció;  peró  si  l’artista’ns 
dbnmóu,  la  situació  no’ns  fa  sentir.  Y  arriba 
aquell  final  d’efecte  tan  rebuscat;  y’is  crits 
de  «Armando!  ArmandoL.»  repetits  y  sos¬ 
tinguts  ab  tonalitats  vibrants  que  diuhen, 
qu’explican  tot  el  seu  amor,  la  seva  llàstima, 
el  seu  sentiment,  que  son  tot  el  poema  d'una 

vida  miserable,  d’horror,  de  pietat,  de  con- 
miseració  y  de  dol,  la  Duse’ls  diu  d’un  modo, 
qu’arriban  à  l’ànima. 

Y  lo  mateix  passa  en  el  quint  acte,  que  la 
Duse  fa  nou;  tan  nou,  que  l’autor  ni  l’ha 
may  somniat.  Desde  qu’endevina,  tot  mo- 
rintse,  que  Armando  es  allà,  fins  que  mor  en 
sos  brassos,  aquell  nom  surt  constantment 
dels  seus  llabis.  Y  ab  aquell  nom,  barrejat 
ab  riallas  y  plors  histérichs,  y  paraulas  inú¬ 
tils  (aquestas  del  autor),  hi  esclata’l  crit  d’un 
desitj  suprém  d’amor  y  vida  qu’aquell  cor 
gran  no  ha  lograt  may  veure  satisfet. 

En  resúm:  la  Duse  fa  una  Dama  de  las  Ca- 
melias  que  no  té  res  que  veure  ab  la  d’en 


\ 


Sobre  l’herba  florida 
l’ayre  fresch  de  la  nit 
ab  un  panteix  de  verge  amorosida 
dolsament  s’ha  dormit. 

S’ha  dormit  desgranant 
la  cansó  de  les  roses, 
y’is  bons  grills  tritllejant 
l'han  anat  escampant 
per  sota  les  arbredes  silencioses... 


Dumas,  ni  ab  la  que  rutinariament  interpre- 
tan  altras  actrius.  La  Duse,  que  millor  que 
cap  sent  la  vida,  procura  humanisar  el  tipo 
y  donar  à  tota  l’obra  una  verosimilitut  de 
que  està  despossehida.  Això,  junt  ab  una  so¬ 
brietat  à  que  no  estém  acostumats,  fa  que’s 
perdi  moltas  ocasions  d’arrebatar  al  gros 
públich,  tot  y  essent  l’obra  una  de  las  més 
efectistas,  y  com  feta  expressa  pera  lograrho. 
La  Duse’n  fuig  y  fa  bé,  perque  una  actriu 
que  com  ella  sab  fer  art  de  debò,  pot  ben 
prescindir  del  aplauso  d’aquella  part  de  pú¬ 
blich  que  rutinari,  incult  ó  desdenyés,  sols 
va  al  teatre  per  costúm,  per  passatemps  ó 
per  vanitat. 

Emili  Tintorer 


Y  s’ha  extés  nit  enllà’l  seu  remoreig 
com  una  onada  inmensa  de  festeig... 

Y’ns  hem  quedat  corpresos,  totguaytant 
la  serena  estrellada, 
y  hem  anat  avansant 
ab  la  testa  aixecada 
com  fan  les  flors,  de  cara  à  la  rosada... 

Hem  anat  avansant 
fins  à  vora  del  riu, 
poch  à  poch,  tot  deixant 
una  estela  amorosa 
de  somnis  d’istíu... 

Y  has  mitj  clos  els  ulls  dolsos 
sentint  el  cant  dels  grills  per  les  marjades, 
y  t’he  besat  les  trenes  perfumades 

que’t  queyan  cara  avall,  per  sobre’ls  polsos. 

Y  les  albes  de  goig  s’han  estremit, 

y  al  fons  del  prat  florit 
ha  pujat  lentament  la  lluna  plena 
per  la  fosca  serena... 

Y  hem  anat  avansant 
poch  à  poch,  esflorant 
la  calma  de  les  prades 
ab  les  mans  agafades, 

tots  coronats  d’una  boyra  blavosa 
plena  d’idilis  y  petons  de  rosa... 

Y  aixís,  desvetllant  nius  y  esfullant  flors, 
fins  al  pedrís  sagrat,  dels  bells  amors... 


Joan  M.  Guasch. 

SOBRE  EN  RAMÓN  LLULL 

Mallorca  està  de  festa,  La  illa  daurada  po¬ 
drà  veure  en  día  no  llunyà  y  com  à  etern  tes¬ 
timoni  de  sa  grandesa,  la  figura  excelsa  d’en 
Ramón  Llull,  clavada  al  cim  de  Randa.  Al 
fernos  càrrech  d’aqueixa  nova,  no  podém 
menys  tots  sos  admiradors  y  deixebles  d’es- 
tremirnos  de  goig,  rendint  al  mateix  temps 
un  tribut  d’afecte  al  gran  Rosselló,  devant  de 
qui  devém  descubrirnos  respectuosament 
tots  els  que  sentim  entussiasme  per  l’enalti¬ 
ment  de  la  ciència  catalana. 

El  nom  de  Ramón  Llull  es  conegut  per 
tota  la  terra,  perque  sa  ciència  es  universal. 
Jamay  s’han  reunit  en  un  sol  home  las  qua¬ 
litats  d’ell,  y  foren  tan  altas  sas  voladas  y 
tan  grans  sas  concepcions,  que  d’ell  n’ha  dit 
un  insigne  filosop  alemany,  que  va  idear  una 
màquina  pera  pensar,  aixís  com  Albert  el  Gran 
l’havia  ideada  pera  caminar  y  enrahonar. 

Nasqué  d’elevat  llinatje  à  Palma  de  Ma- 
llorca’l  25  de  janer  del  any  1235;  obtingué  en 
sa  joventut  el  càrrech  de  majordóm  del  Rey 
en  Jaume  II,  y  en  relació  ab  lo  fastuós  de 
sa  criansa,  fou  aquélla  llicenciosa  en  extrém, 
tenint  lloch  sa  conversió  l’any  1266,  deguda, 
segons  alguns  autors,  à  la  coneguda  fantasia 
(ó  realitat)  del  desenllàs  de  sos  amors  ab 
n’Ambrosia  de  Castelló,  y  segons  la  major 
part,  à  las  repetidas  aparicions  d’una  imatje 
de  Jesuchrist  en  sa  cambra,  en  ocasió  de  po- 
sarse  à  escriure  uns  versbs  amorosos. 

Ocorreguda  la  conversió,  sa  vida  es  des- 
d’allavors  una  continua  peregrinació.  Primer 
anà  à  Montserrat,  Santiago  de  Compostela 
y  altres  monastirs  per’expiació  de  sas  cul- 
pas;  després  vingué  à  Barcelona,  volent  anar 
à  París  pera  instruhirse;  mes  Sant  Ramón 
de  Penyafort  el  feu  desistir  de  son  intent,  y 
Llull  tornà  à  Mallorca,  hont  aprengué  la 
llengua  aràbiga  d’un  esclau  que  intentà  as- 
sessinarlo.  A  l’any  1275  pujà  à  la  montanya 
de  Randa,  hont  va  dedicarse  à  la  vida  sob¬ 
taria,  y  en  ella  comensà  à  ordenar  la  seva 
Art  pera  totas  las  ciencias  (la  que  no  com¬ 
prengueren  sos  contemporanis),  escribint 
per’aquest  fi  uns  comentaris  .sobre  la  matei¬ 
xa.  D’allí  passà  à  Motpeller,  hont  el  Rey  de 
Mallorca  feu  examinar  sas  obras;  y  alcansà 
del  mateix  rey  la  fundació  del  colegi  de  Mi¬ 
ramar  pera  poderhi  viure  tretze  religiosos 


menors  qu’aprenguessin  la  llengua  aràbiga, 
assignàtloshi  cada  any  500  florins,  per  quin 
objecte  obtingué  del  Papa  Joan  XXI  una 
butlla  pera  la  formació  d’aquell  seminari  de 
la  llengua  aràbiga,  de  quina  fundació  no’n 
fou  sortós  nostre  mestre,  donchs  quedà  dis- 
sipada  l’any  1295. 

Desd’aquell  temps,  sa  biografia  no  es  més 
que  un  teixit  espés  de  viatjes.  En  tots  ells 
sa  imaginació  fecondíssima  no  fa  més  que 
produhir  llibres  y  més  llibres  sobre  totas  las 
brancas  del  saber.  Escriu  sobre  quimica,  al¬ 
químia,  medicina,  política,  astronomia;  y 
entre  sos  llibres  de  filosofia’n  produheix  al¬ 
guns  dedicats  à  fuhetejar  las  doctrinas 
d’Averroes,  son  constant  enemich. 

Segueix  en  sas  voladas  tota  la  Europa, 
part  d’Assia  y  en  ultim  terme’l  nort  de  l’ Àfri¬ 
ca,  hont  obté  la  corona  del  martiri,  essent 
mort  à  pedradas  à  Bugia’l  día  29  de  juny 
de  1 3  1 5,  à  la  edat  de  vuytanta  anys. 

En  un  dels  viatjes  que  feu  à  Roma,  pre¬ 
sentà  à  la  cort  pontifícia  sa  doctrina,  y’l  Pa¬ 
pa  va  ordenarli’s  trasladés  à  París  pera  que 
la  universitat  de  la  Sorbona  li  examinés  la 
seva  Art.  Quaranta  doctors  y  llicenciats  sen¬ 
tiren  sa  doctrina,  y  varen  donarli  la  més  com¬ 
plerta  aprobació  per  medi  d’una  sentencia 
de  dita  famosa  universitat,  en  la  que’s  diu 
terminantment  que  dicta  Ars  seu  Scientia  erat 
bona ,  utilis  et  necessària ,  et  quod  in  ea  nihil 
erat  fi  dem  catholicam;  sentencia  que  sortí  de 
la  Sorbona’l  mes  de  febrer  del  1309,  firmada 
per  quaranta  mestres,  entre’ls  que’s  troba’l 
doctor  subtil  en  Joan  Duns  Escoto. 

La  herencia  de  nostre  enciclopédich  fou 
tan  gran,  que  ab  el  trevall  que  representa 
n’hi  ha  de  sobras  per’omplir  la  existència 
d’un  sol  home,  arribant  à  admirar  lo  extens 
de  sa  producció^  En  un  número  de  la  Revue 
des  deux  mondes  del  any  1840,  s’hi  troba  un 
extracte  fet  per  en  Delecluce  de  las  obras  de 
Ramón  Llull,  qu’eleva  à  476  el  nombre  de 
sos  tractats;  haventhi  autors  qu’aixamplan 
molt  més  ei  catàlech  de  sas  obras. 

Com  à  poeta,  uneix  à  una  disposició  bellis- 
sima  de  la  veritat  científica  y  moral,  la  con- 
dempnació  d’un  modo  ara  amarch,  ara  festiu, 
dels  defectes  que  troba  en  els  que  s’oposan 
à  aquella  veritat,  ó  quan  no,  dels  vicis  hu¬ 
mans  en  general.  Sas  composicions  poéticas 
son  models  de  didàctica  y  de  sàtira  combina 

das,  destacantse  entre  sas  obras  literarias  el 
Llibre  de  la  contemplació  de  Deu  tot  poderós 
y  de  la  Creació  del  món ,  del  que’n  diu  un  au¬ 
tor  contemporani  qu’es  pels  catalans  lo  que 
la  Divina  Comèdia  pels  italians. 

Com  à  filosop  es  com  se  presenta  de  cos 
enter  sa  venerable  figura,  ab  son  sistema 
propi:  el  lulisme\  com  à  tal  es  com  dona  més 
fonts  y  més  abundosas  hont  poder  sadollarse 
sos  admiradors,  essent  prous  y  sobrers  sos 
trevalls  en  filosofia  pera  fer  d’ell  un  gegant 
de  la  inteligencia. 

Desde  ['Arbre  de  la  Ciència ,  verdader  trac¬ 
tat  d’enciclopedia;  desde  Y Ars  Magna,  fïns  à 
la  més  petita  de  sas  obras,  s’hi  respira  en  to- 
tas  ellas  la  universalitat.  Va  concebir  una 
ciència  universal  per’armonisar  totas  las  de¬ 
més,  y  aixis  va  exposaria,  y  no  com  sempre 
s’havia  fet,  sinó  qu’en  sas  concepcions  deixà 
abandonats  els  antichs  motllos  y  procedi¬ 
ments;  va  menysprehuarlos,  y  proposà  son 
art,  com  diu  en  sa  obra  Ars  Universalis ,  pera 
que  ab  poch  temps  poguém  sortir  de  la  es- 
clavitut  de  las  llargas  y  confosas  ciencias;  es 
à  dir:  volia  generalisar  la  ciència,  feria  po¬ 
pular,  casantla  ó  agermanantla  ab  el  poble, 
després  de  tréurela  de  sos  pedestals  aristo- 
cràtichs;  y  tinguis  en  compte  qu’en  Ramón 
Llull  no  era  erudit,  no  havia  anat  à  seguir 
escolas,  ni  havia  llegit  autors  impregnantse 
de  sas  doctrinas  pera  exposarlas  després,  si¬ 
nó  qu'era  un  filosop  espontani,  un  sabi  ilu- 
minat. 

Apart  de  la  filosofia,  notabilissims  son  sos 
trevalls  en  las  demés  ciencias.  En  Lluís  Fi- 
guier,  en  l’obra  L'alchimie  et  les  alchimistes , 
diu  que  nostie  sabi  no  pogué  menys  de  dei¬ 
xar  als  químichs  una  gran  herencia,  perfec¬ 
cionant  y  describint  alguns  compostos  que 
son  avuy  usats,  com  per  exemple,  las  diversas 
preparacions  del  carbonat  de  potassa  y  la  del 
mercuri  dols,  entre  molts  altres. 

Per  son  llibre  Fènix  de  las  maravellas  del 
món  se  li  atribuheix  la  invenció  de  l’agulla 
nàutica,  y  per  son  llibre  Art  de  navegar  la 
primera  manifestació  de  qu’en  la  part  occi¬ 
dental  de  la  terra  hi  havia  un  continent  opo¬ 
sat  al  nostre. 

No  conseguí,  com  era  son  desitj,  la  funda¬ 
ció  de  colegis  hont  s’ensenyés  la  seva  Art  y 
las  llenguas  dels  infidels,  mes  à  sa  influencia 
fou  deguda  la  publicació  en  el  concili  de  Vie¬ 


na  d’una  de  las  Clementinas,  en  la  que’l  Pa¬ 
pa  manà  la  ensenyansa  de  llenguas  pera  la 
evangelisació  dels  pobles,  en  las  universi¬ 
tats  de  París,  Oxford,  Bolonia  y  Salamanca, 
decisió  de  dit  concili  anomenada  en  els  do¬ 
cuments  universitaris  el  Magister  lingua- 
rum. 

L’any  1281,  aixó  es,  en  vida  de  nostre  mes¬ 
tre,  els  dominichs  de  València  establían  es¬ 
tudis  d’aràbich  gracias  à  sas  predicacions,y  en 
1312,  ó  sia  tres  anys  avans  de  morir,  feyan 
altre  tant  els  de  Jàtiva,  baix  la  protecció  de 
donya  Blanca,  esposa  de  Jaume  II  d’Aragó. 

Mort  en  Ramón  Llull,  las  cèlebres  acade- 
mias  de  Mallorca,  Salamanca  y  Maguncia 
mantingueren  l’estudi  de  sa  doctrina  fins  à 
l’última  centúria;  logrà,ademés, càtedra  à  Pa¬ 
ris  l’any  1515,  y  à  Nàpols  imperà  sa  doctri¬ 
na  fins  à  mitjats  del  segle  xvi. 

Heusaquí  en  termes  molt  generals  l’obra 
del  gran  sabi  y  beato  Ramón  Llull.  No  hi  ha 
cap  català  que  no’l  tingui  com  la  més  gran 
de  las  figuras  qu’han  ennoblit  sa  terra;  però 
també  ben  pochs  son  els  catalans  que  l’hagin 
estudiat. 

El  gran  filosop  català,  com  va  anomenarlo 
un  monarca  inglés,  ha  sigut  més  aviat  un 
filosop  pels  altres;  y  en  proba  d’aixó,  que  allà 
hont  es  més  coneguda  la  ciència  luliana,  y 
hont  s'han  fet  verdaders  trevalls  pera  la  ex¬ 
hibició  de  sas  doctrinas,  ha  sigut  à  Ale¬ 
manya. 

Avuy,  gracias  al  desvetllament  que  té  lloch 
en  nostra  terra,  que  sent  anyoransa  pera  tor¬ 
nar  à  ser  com  avans  rica  y  forta,  ha  crescut 
el  nombre  de  sos  admiradors,  haventse  pu¬ 
blicat  en  nostres  días  valiosos  trevalls  exa¬ 
minant  las  obras  del  gran  sabi  mallorquí. 

La  satisfacció  qu’aixó  produheix  es  molt 
gran,  y  gracias  à  aquest  desvetllament,  tal 
volta  no  tindràn  cap  més  ocasió  de  queixar- 
se’ls  sabis  que,  com  el  P.  Pasqual,  en  el  se¬ 
gle  passat  se  planyian  amargament  de  que 
fos  en  Ramón  Llull  més  conegut  per  estranys 
que  per  propis. 

Rafel  Folch  y  Capdevila. 

REALITAT  DE  LA  VIDA 

I 

Varen  trobarse,  y  varen  simpatisar  des- 
seguida.  Era  pel  juny,  aqueix  mes  en  que’ls 

aucells  refilan  sas  tonadas  més  dolsas.  Y  ab- 
dós  se  varen  trobar  estiuhejant  en  un  mateix 
poble,  un  poble  petit,  de  casas  blancas  y  en- 
cisadoras,  un  poblet  que’l  vorejava  un  riu 
qu’entonava  al  cel  blau  pregarias  d’amor  y 
de  voluptuositat;  y  pera  que  aquestas  po¬ 
guessin  escoltarse  en  silenci,  al  seu  costat 
mateix  hi  havia  un  bosch  de  sàlzers,  un  bosch 
ombrívol  ple  de  misteris  indefinibles  y  d’en¬ 
cants  atractívols;  de  llegendas,  de  fadas  y  de 
cansons  de  joya... 

Y  era  un  matí  de  sol  brillant...  Allà,  en 
l'interior  del  bosch,  s’estava  fantasiejant  l’ay- 
mant  ajegut  sobre  l’herba  tendra,  y  allà  ma¬ 
teix  va  anarlo  à  buscar  ella...  Va  assentàrseli 
al  costat;  els  seus  cors  verges  deixaren  es¬ 
capar  dolsos  sospirs;  las  miradas  de  l'un 
reflectían  en  els  ulls  de  l’altra...  res  més... 
En  silenci’s  contemplavan  extasiats,  quan  de 
son  èxtasis  va  despertarlos  una  lleugera  re¬ 
mor  com  de  fullas  que’s  petonejan  per  últi¬ 
ma  volta,  y  després  cauhen  colltorsadas, 
mortas  d’amor...  Un  noy  petit,  un  angelet 
xamós  de  galtonas  rosadas,  cabells  daurats 
y  ulls  blau  de  cel,  apareixia  al  fons  del  bosch 
y’s  quedava  parat,  ab  el  ditet  gros  de  la  mà 
dreta  entre  sos  llabis  rojos,  lleugerament  ar- 
quejats.  Al  seu  costat  hi  havia  una  cabre- 
ta  blanca,  de  pel  llustrós...  Ella  tota  va  ale- 
grarse  d’aquella  aparició. 

— Tu,  Xavieret:  (veritat  que  sembla  un 
àngel  bufador?...  Jesús,  quinas  galtonas  més 
plenasl...  (Cóm  té  dius,  maco?  (Ja  menjas 
forsa  sopetas? 

— Déixal ,  que  no’t  contestarà,  no.  Se’n 
dona  vergonya. 

— Sí,  ja  ho  veig.  Es  vergonyós  com  tu. — 

Ell  va  fer  una  mitja  rialla  de  satisfacció; 
en  tant  ella  s’aixecava,  anava  fins  al  nen  que 
encara  restava  parat,  li  agafava’l  caparronet 
y  li  estampava  un  bes  joganer  al  bell  mitj  del 
front  tendrívol.  El  nen  fugi  corrents;  la  ca¬ 
bra,  saltironejant,  se’n  anà  al  seu  darrera. 

— Dolent,  més  que  dolent!...  Tornam  el 
petó !... 

— Pots  anarli  al  darrera... 

— ^Qué’t  sembla,  Xavieret?...  (Veritat  que 
deuhen  ser  ben  felissos  els  pares  d’un  angte- 
let  com  aquest?...  Escolta:  (à  tu  t’agradaria 
serli  pare?...  A  mi  sí,  à  mi  m’agradaria  po¬ 
der  ésser  sa  mare. 

1 — Calla,  ximpleta. 


— Ves...  (per  qué  soch  ximpleta? 

— Aixó  no’s  diu. 

— Donchs  jo  vull  dirho,  (sents?  jo  vull 
dirho !... — 

Ràpidament  tornà  à  asseures  al  costat  d’ell 
y  comensà  à  joguinejar  ab  els  seus  cabells. 
Ell,  ab  la  mà  plana  amenassantla,  cridant 
fort,  digué: 

— Estigas,  Mercè,  perque  si  no... 

— (Qué?...  (Qué  vols  fer  tu?...  ^ 

— Res.  No  més  té  pegaré  una  bofetada. 

— Llengua  tens! 

— Ara  que  hi  penso,  Merceneta  maca!  No’t 
pegaré,  no,  (ho  sents?...  Peró  si  m’amohi- 
nas  més,  si  no  estàs  quieta,  (sents,  Mer¬ 
ceneta  maca?,  t’estiraré  la  cabellera  fort, 
fort...  fins  que  cantis  la  cansó  de  las  llà- 
grimas. 

—  Calla,  dimoni!  — 

Y  tot  fentli  llengotas  se  n’anà  fins  al  riu,  y 
ab  las  dugas  mans  picant  violentament  l’ay- 
gua  que  produhia  un  soroll  ritmich,  comensà 
à  esquitxarlo  tot.  S’aixecà’l  Xavieret,  y  pres- 
surós  va  empaytarla. . .  En  arribant  al  poble, 
abdós  se  posaren  seriosos  y  caminaren  com 
à  joves  formals.  Mes  ell  no  va  poder  conte- 
nirse. 

— Mala  bèstia!  Aquesta  que  m’has  fet  es 
massa  grossa  y  me  la  pagaràs;  sí,  me  la  pa¬ 
garàs,  mala  bruixa!  - 

— No  t’enfadis,  Xavieret,  que  no  n’hi  ha 
per  tant — va  dirli  ella,  tot  y  adressantli  un 
petó. 

Va  retornarli’l  Xavieret,  y  mitj  riallejant 
va  contestar: 

— Perque  ets  tu  no  m’enfado...  Ay!  si  ha¬ 
guessis  sigut  un’altra!... — 

Y  cofoys  y  alegres,  aixugantse  la  suhor 
que’ls  regalimava  per  la  cara,  van  retirarse 
à  sas  llars  respectivas. 

II 

La  ciutat  febrosensa  engolia  altra  volta  à 
la  gent  que,  contents  de  la  fortuna  que’ls 
somreya,  tornavan  de  passar  al  camp  la  tem¬ 
porada  estiuhenca. 

'  L’hivern  corsecador  comensava  sa  tasca, 
despullant  als  arbres  de  sas  fullas,  fent  xiu¬ 
lar  brunzenta  la  furiosa  tramontana,  donant 
als  crepúsculs  un  posat  de  melangia  més  so- 
lemnial,  fent  piular  ab  recansa  als  pobrets 

aucells  fredolichs...  Pels  passeigs  de  la  ciu¬ 
tat  no’s  veya  boy  ningú  passejarshi;  única¬ 
ment  per  las  ramblas  d’alts,  escardalenchs  y 
seriosos  arbres  s’hi  passejava  la  poca  gent 
desenfeynada  de  costúm,  la  gent  que  tothom 
coneix  y  senyala  ab  el  dit...  Embolcallada 
per  la  boyra  manyagosa,  la  gran  ciutat  apa¬ 
reixia  en  una  quietut  que  la  feya  semblar  un 
inmens  cementiri. 

Y  vingué  la  gaya  primavera,  y  ab  la  pri¬ 
mavera  vingué’l  Carnaval...  Oh,’l  Carna¬ 
val!...  Ell  fa  ressurgir  l’alegria  bella,  ell  fa 
que  la  gatzara  regni  arréu,  ell  fa  que’l  som¬ 
riure  triomfi  y  fassi  contraure’ls  nostres  11a- 
bis  ab  una  curva  deliciosa...  Y’l  regnat  de  la 
joya  qu’entra  ab  tanta  empenta  dura  pochs 
díasl... 

A  casa  la  Mercè,  durant  la  nit  del  segón 
dia  en  que  la  joya  era  mestressa  de  la  ciutat, 
s’ohí  à  la  escala  una  remer  sorda  qu’anava 
pujant  de  to...  pujant...  Y  en  un  instant  la 
casa’s  vegé  plena  à  vessar  de  distingidas  y 
elegants  parellas  vestidas  ab  riquissims  y  ca- 
pritxosos  trajos,  cuberts  llurs  rostres  ab  ca- 
retas  de  seda  fina,  blancas  ó  negras.  S’assen¬ 
taren,  las  que  pogueren,  en  la  saleta  de 
confiansa,  y  amistosament,  ab  general  gat¬ 
zara,  comensà  la  conversa,  destilant  de  gra- 
cias  picants  y  plena  de  bon  humor...  Y  esta¬ 
va  tothom  enrahonant,  quan  aparegué  à  la 
entrada  de  la  sala  una  disfressa  alta  y  fer- 
renva,  ab  uns  ullasos  negres  que  deixavan 
escapar  espurnas  luxuriosas  pels  forats  de  la 
careta  blanca.  Va  posarse  al  costat  de  la  Mer¬ 
cè,  y  descubrintse  un  tros  de  cara  va  dirli: 

— cNo’m  coneixes? 

— Sí  qu’t  conech! — va  contestar  ella. 

— Cóm  t’anyorava,  vida  meva!... 

— No  cridis  tan  alt,  que’ns  sentirían. 

— iQué  dius?... 

— Calla,  calla  per  Deu!...  Espérat ,  que 
vaig  à  veure  la  mamà  y  torno  desseguida. — 

Va  anar  fins  al  seti  hont  seya  sa  mare,  va 
enrahonarli  una  estoneta  à  cau  d’orella, 
marxà  altra  volta  al  lloch  qu’avans  ocupava, 
y  ab  son  amich  eixí  de  la  sala. 

— Vina,  Xavieret,  vina.  Veuràs  els  avensos 
qu’he  fet  en  l'estudi  del  piano. — 

Tot  dihentli  aixó,  l’agafava  amorosament 
del  bras  y’l  portava  à  la  saleta  ahont  des¬ 
cansava’l  delicat  instrument.  Ell  va  encendre 
un  misto  y  posà  foch  à  una  espelma  d’un 


dels  candeleros  que  sobressortían  com  bras- 
sos  demanant  misericòrdia;  y  la  espelma, 
avans  de  fer  claror  complerta,  tremolà  lleu¬ 
gerament,  marcant  círculs  que  s’empetitían, 
deixant  escapar  una  fumera  boy  impercepti¬ 
ble,  negrosa... 

La  Mercè  obrí  la  capsa,  deixà  entreveure 
un  joch  de  dents  blancas,  finissimas,  s’as¬ 
sentà  en  el  tamboret,  y  ab  sas  mans  delica- 
das  polsà’l  teclat,  que  deixà  escapar  sensa¬ 
cions  tendras,  somnis  d’horitzonts  blaus...  El 
Xavieret  escoltava  atentament,  assentat  ben 
aprop  d’ella,  no  perdent  ni  una  nota  d’aquell 
devassall  d’armonias.  Eslava  capficat  y  pen- 
satiu;  son  rostre  cremava,  sos  polsos  batian 
ab  violència.  Ella,  indiferent  à  tot,  cada  ve¬ 
gada  tocant  ab  més  fruhició,  deixava  escapar 
de  sa  boca  alenadas  febles  y  acompassadas 
que  cremavan  al  seu  aymant...  Son  pit  one¬ 
java  pausadament,  y...  sense  voler,  alguna 
qu’altra  volta  ab  sos  peuhets  bufons  tocava 
lleugerament  els  peus  d’ell...  Y  van  parar  las 
armonías;  y’l  silenci,  embolcallant  la  cambra 
ab  misteri  infinit,  va  fondre’ls  pensaments 
de  dugas  ànimas. 

— Digas,  amor  meu:  (què  t’ha  semblat? — 
va  preguntar  ella;  y  va  donarli  una  mirada... 
una  mirada!...  qu’ell  ja  no  va  dubtar  gens. 
Y  mentres  ella  decantava’l  cap  enrera  y  feya 
un  llarch  sospir,  boy  passantse  la  mà  tremo¬ 
losa  pel  front  y  apartantse’ls  cabells  que 
desordenadament  li  queyan  sobre  la  cara,  ell, 
enllassantli  tendrament  ab  el  bras  dret  la 
cintura  vincladissa,  va  petonejarli’ls  ulls... 

S’aixecaren,  vermells  d’emoció,  tremolo¬ 
sos;  s'abrassaren  estretament,  petonejantse 
ab  deliri...  Ell  apagà’l  ciri  bufant  ab  forsa,  y 
aprés  va  sentirse  un  remor  que’s  parà  de  sob¬ 
te...  Y  entre  la  foscor  de  la  cambra,  y  entre’l 
silenci  rublert  de  misteri  de  qu’estava  pren¬ 
yada, ’s  sentían  confosos  els  remors  produhits 
pel  barboteig  de  paraulas  incoherents  mil 
voltas  comensadas  y  may  termenadas,  respi¬ 
racions  fortas,  plenas  de  desordre,  sospirs 
trencats  per  petons  febrosos... 

Y  al  lluny  va  sentirse  una  veu  que,  tren¬ 
cant  brutalment  el  silenci,  ab  to  burleta  cri¬ 
dava: 

— Mercè!  Mercè!...  Deus  estar  molt  enfey- 
nada  enrahonant  ab  el  Xavieret,  que  fins  has 
parat  de  tocar  el  piano!  ^Aixís  li  ensenyas  els 
teus  avensos? — 

Y  aquella  veu,  qu’era  la  de  sa  mare,  va 
pesarli  demunt  del  cor  com  una  llosa  feixu¬ 
ga,  y  li  glassà  la  sanch... 

La  espelma  del  piano  tornà  à  encendres,  y 
altra  volta’s  sentiren  las  armonías,  trencadas 
per  alguna  qu’altra  equivocació...  Els  dos 
aymants  temian  el  mirarse  fit  à  fit. 

La  veu  insisti  altra  volta: 

— Mercè!  Xavieret!...  Veniu! — 

El  piàno  acabà  sa  tonada.  Y’is  dos  ay¬ 
mants  marxaren  de  la  cambra,  deixant  aques¬ 
ta  en  la  foscor. 

El  ball  ja  havia  comensat.  Al  jardí  de  la 
casa,  adornat  elegantment,  hi  dansavan  las 
parellas  esbojarradas,  ubriagantse  d’amor  y 
d’alegria...  Els  fanalets  qu’iluminavan  aquell 
lloch  defelicitat  combinavan  els  diferents  tons 
de  sa  llum,  donantli  un  aspecte  encantador... 
Y  una  orquesta  de  saló,  amagada  darrera  un 
parament,  comunicava  ab  sas  armonías  més 
forsa  à  las  camas,  més  joya  als  esperits. 

La  Mercè  y’l  Xavieret  entraren  al  jardí,  y 
silenciosos  s’assentaren  à  l’ombra  d’un  arbre 
frondós.  No  s'enrahonavan  pas:  capficats  es- 
coltavan  el  plany  del  surtidor  que  barrejava 
sas  esparsas  ab  las  armonías  dels  músichs. 

— cQué  feu,  Mercè? — va  dirli  sa  mare. — 
^No  vols  ballar  avuy? 

— No,  no’n  tinch  ganas,  més  m’estimo  en- 
rahonar. — 

...  Y  sonà  l’ultim  vals,  y  las  parellas  can- 
sadas  quasi  ni  podian  ballarlo...  Y  després 
d’anar  al  menjador  à  veure  bonas  copas  de 
Champagne,  se  retiraren,  unas  rihent,  altras 
boy  plorant  d'enveja,  altras  ab  peu  insegur... 
Ab  éllas  va  marxar  també’l  Xavieret. 

A  l’endemà  matí  van  trobarse  devant  per 
devant  la  marey  sa  filla.  Ella  abaixava’l  ros¬ 
tre;  sos  cabells  quéyanli  descuydadament 
per  la  espatlla;  als  ulls  se  li  marcavan  uns 
cercles  moradenchs...  La  mare  ab  una  mira¬ 
da  va  penetrarli’l  fons  de  l’ànima. 

— Digam,  filla  meva:  ahir  vespre... 

— Res,  mamà,  —  va  contestar  ella;  y  de 
sos  ulls  las  llàgrimas  pugnavan  per  eixir. 

— Desgraciada!... 

— Ay  mamà,  mamà!...  Jo  estimo  al  Xavie¬ 
ret,  jo  l’estimo!...  Y  ell  també  à  mi!... — 


Sa  mare  no  va  contestar.  Allavors  va  re- 
cordarse  d’un  llibre  que  una  amiga  seva  molt 
devota  li  havia  deixat,  y  corregué  à  cercar- 
lo.  Aquell  llibre’s  titulava  Consells  à  las  ma¬ 
res  de  família ,  y  era  escrit  per  una  alta  auto¬ 
ritat  eclesiàstica.  En  un  dels  capituls  deya: 

«Es  precís  que’ls  joves  de  diferents  sexes 
no  estiguin  may  sols:  llurs  mares  sempre  han 
de  vigilarlos...» 

— Oh!  Si  hagués  llegit  el  llibre  aquell! — 
Quí  sab,  Deu  meu,  qui  sab!  Potser  no  tindria 
d’abaixar  com  ara’ls  ulls  à  terra! 

III 

Las  melodías  del  estiu  anavan  espandintse 
suàument,  impregnant  la  terra  ab  sas  dol- 
cesas.  El  sol  hermós  y  encisador  queya  de 
ple  à  ple  sobre’ls  camps  daurant  las  espigas 
del  blat,  fent  cantar  à  las  cigalas  sa  cansó, 
la  eterna  cansó  revifadora  dels  esperits... 
Natura  revivia. 

Y  la  gent  abandonava  la  ciutat,  la  deixava 
sola  pera  que  pogués  fruhir  de  la  poesia  de  la 
soletat,  pera  que  pogués  fruhir  de  las  postas 
de  sol  hermosament  bellas  y  silenciosas. 

Els  aucells  un  cap  al  tart  cantavan  sas 
complantas  anyorívolas...  Y’s  vegeren,  en 
unade  las  esglesias  de  la  ciutat,  las  portas  de 
bat  à  bat  obertas,  à  milenars  els  ciris  cre¬ 
mant,  y  un  jove  d’arrogant  figura  y  una  noya 
de  cintura  vincladissa  que,  agafats  del  bras, 
à  poch  à  poch,  de  la  esglesia  eixian.  Ell 
caminava  com  d’esma,  ella  tenía’ls  ulls  fits  à 
terra  y  anava  embolcallada  ab  un  vel  blanch, 
del  que  la  claror  dels  ciris  ne  desfigurava  la 
blancor.  Del  cap  li  sobressortia  una  corona 
de  flors  també  blancas...  Al  sortir  del  tem¬ 
ple,  de  la  corona  li  va  caure  una  floreta,  y 
ella,  inconscientment,  posanthi  à  sobre‘1  peu- 
het  menut,  cubert  també  ab  sabateta  blanca, 
va  trepitjaria...  La  floreta  semblà  que  fes  un 
sospir...  Junts  ab  els  convidats,  varen  pujar 
als  lluhents  cotxes,  que’ls  espera  van  à  la  sor¬ 
tida  del  temple;  y’is  cotxes  comensaren  à  ro¬ 
dolar  depressa. 

Dintre’l  cotxe,  ella,  va  quedarse  pensativa. 
Després  van  lliscarli  las  llàgrimas  cara  avall. 
Y  de  sobte  agafà  sa  corona,  y  passantla  y 
tornantla  à  passar  per  sas  mans,  va  rebre¬ 
garia  tota...  Y  acabat  va  llensarla  per  la  fi¬ 
nestreta  del  cotxe. 

— La  corona,  la  corona! — repetia  ella. — Jo 
no  puch,  jo  no  puch  portaria!... 

— iY  ara,  Merceneta?  ^Qué  fas? — exclamà 
ell. — ^Que’t  tornas  boja? 

— Calla,  Xavieret,  calla!  No’m  miris,  que’ls 
teus  ulls  me  matan!... 

— Merceneta!  —  digué  sa  mare.  —  Qu’ets 
criatura!  — 

Y’l  silenci  regnà  en  el  carruatje  fins  qu’ar- 
ribaren  à  casa  seva. 

IV 

Tot  eran  comentaris  en  el  poble  ahont  la 
xMercé,  sa  mare  y’l  Xavieret  havian  anat  à 
passar  l’estiu. 

— ^Has  vist — deya  una  vehina  à  l’altra  del 
costat  de  sa  casa, — que  la  parella  aquella  tan 
joveneta  y  bella  avuy  jugavan  com  criaturas? 
Y  diuhen  qu’ella...  ^m'entens? 

— Si,  dona, — feya  l’altra, —  fa  set  mesos 
qu’està  casada...  y  diuhen,  que  jo  no  ho  sé, 
que  un  rossmyolet  prompte  cantarà  à  casa 
seva. 

— Miréu  qu’es  estrany! — deya  intervenin- 
thi  un’altra  vehina. — Miréu  que  sembla  men¬ 
tida  qu’aqueixas  mares  de  família  no  sàpigan 
que  al  món  las  cosas  s ’adelantan! ... — 

En  tant,  la  Mercè  esdevenia  cada  jorn  més 
esgroguehida.  A  voltas,  sense  que  cap  causa 
fos  coneguda,  queya  en  uns  sopors  llarguis- 
sims,  altras  plorava  ab  grans  sospirs,  y  so¬ 
vint  una  tremolor  nirviosa  li  invadia  tot  el 
cos...  Y  una  nit  somniava,  somniava...  y  ma¬ 
quinalment  repetia: 

— Te’n  recordas,  ^veritat,  Xavieret?...  El 
nen  aquell  del  bosch  d’aprop  del  riu...  Sí, 
sí...  aquella  aparició...  aquella  cabreta  del 
seu  costat...  Quinas  galtonas!  ^Veritat, espós? 

— Calla,  no  somnihis... — 

Y  va  despertarse  ab  els  ulls  espantosament 
oberts,  solcats  de  fils  sanguinosos...  agafant 
febrosament  els  llensols  que  la  cubrian,  re- 
volcantse  pel  llit,  mossegant  els  coixins... 

— Oh!  Quin  somni! — exclamava. — Es  ben 
veritat  tot  alló  de  que  la  Vida  es  un  somni! 

—No,  no  ho  es!— repetia  ell. — La  Vida  no 
es  un  somni,  no!  Ella  es  una  realitat,  quins 
efectes  se  tocan! — 

Y  com  volent  demostrar  la  realitat  de  son 
assert,  la  cambra,  que  per  un  moment  havia 
restat  en  silenci  absolut,  va  omplirse  sobtada¬ 

ment  ab  la  melodia  grandiosa,  inmensa,  pro- 
duhida  per  uns  crits  tendres  y  penetrants  à 
l’hora,  per  las  inflexions  d’una  veuheta  dèbil 
que  cridava  igual,  acompassadament  igual... 

Alfons  Sans  y  Rossell 


NOVAS 

Doném  coralment  las  gracias  à  tots  aquells 
periódichs  de  Barcelona  y  reste  de  Catalunya 
que  s’han  ocupat  ab  elogi  del  Suplement  ar- 
tistich  publicat  ab  el  darrer  número  de  Jo¬ 
ventut  y  que  tant  d’éxit  ha  pogut  mereixe 
entre’l  púbiich,  fins  al  extrém  d’haver  que¬ 
dat  poch  menys  qu’agotada  la  edició  del  ma¬ 
teix. 

També  hem  de  fer  constar  que  la  major 
part  dels  grabats  del  esmentat  Suplement 
eran  trets  sobre’ls  magnífichs  clixés  fotogrà- 
fichs  del  senyor  Audouard,  que  tant  valor 
artistich  sab  donar  à  totas  sas  obras  y  à  tan 
alt  lloch  ha  lograt  posarse  entre’ls  fotógrafos 
catalans  y  extrangers. 

Mantenedors  pera’ls  Jochs  Florals  del  any 
vinent,  elegits  en  la  reunió  d’Adjunts  cele¬ 
brada’l  28  del  passat  octubre: 

Don  Francisco  Pi  y  Margall,  don  Joseph 
Franquesa  y  Gomis,  don  Jacinto  Torres  y 
Reyetó,  don  Emili  Vilanova,  don  Ricart  Per- 
manyer  y  don  Salvador  Vilaregut. 

Certa  prempsa  grollera  de  Madrid  s’ha  per¬ 
mès,  ab  motiu  del  actual  aixecament  carií, 
calumniar  vilment  als  catalanistas,  no  ja  ab 
la  ridícula  lleugeresa  de  sempre,  sinó  ab  una 
mala  fe  mes  notoria  que  may.  El  País  ha 
arribat  à  dir  que  de  lo  qu’està  succehint  ne 
son  culpables,  à  més  del  govern  que  fa  poch 
deixà’l  poder,  ((/os  separatistas  catalanes ,  ver- 
dadera  base  del  actual  movimiento .)) 

No  coneixém  à  aqueixos  senyors  separatis¬ 
tas,  y  per  lo  tant,  no  hem  de  tornar  pel  seu 
bon  nom.  Ab  els  carlins,  no’ns  hi  tractém, 
perque’l  seu  modo  de  pensar  es  molt  diferent 
del  nostre.  Aixis  es  que  no  hem  de  procurar 
obrir  à  la  rahó’ls  ulls  d’aqueixos  cegos  de 
conveniència  que  prostituheixen  la  prempsa 
de  Madrid  etzibant  mentidas  à  tort  y  à  dret 
per  alló  de  calumnia ,  que  algo  queda ,  y  à  río 
revuelto  ganancia  de  pescadores.  Continuhin 
embaucant  als  seus  lectors  y  acumulant  mals 
sobre  la  Espanya;  y  per’arreglarho  millor, 
lo  que  poden  fer  es  enviar  totseguit  à  Cata¬ 
lunya  algún  redactor  qu’estudihi’l  moviment 
de  cerca  y  à  fondo ,  tot  passejantse  per  la 
Rambla  0  celebrant  interviews. 

Cregui  que  si’ns  interviema  à  nosaltres... 
també’ns  el  passejarém. 

En  atenció  à  las  actuals  circunstancias,  el 
diumenge  passat  se  suspengué  à  Reus  la  fes¬ 
ta  inaugural  de  la  «Lliga  Catalanista»  de  la 
mateixa  ciutat,  à  la  que’ns  proposavafh  assis¬ 
tir. 

L’entussiasta  catalanista  en  Joaquim  Com¬ 
pany  ens  ha  remés  diferents  exemplars  en 
varias  tintas  de  la  tercera  serie  de  sos  sagells 
catalanistas,  conmemorativa  de  la  mort  del 
comte  Jofre  lo  Pilós  ,  ocorreguda  l’onze 
d’agost  del  any  898. 

Nostre  estimat  amich  y  colaborador  don 
Apeles  Mestres  ha  aplegat  en  un  petit  volum, 
y  baix  el  títul  de  Mis  vacaciones,  algunas  de 
las  «Notas  del  dia»  publicadas  en  La  Publi- 
c  1  d  a  d . 

Molt  ben  rebut  ha  d’ésser  el  tomet  de  nos¬ 
tre  primer  caricaturista,  y  fora  de  desitjar 
que’l  seguissin  altras  coleccions  dels  seus  di¬ 
buixos  publicats,  com  també  dels  que  con¬ 
serva  inèdits. 

A  n’aquells  critichs  que  quan  han  fet  la 
passada  per  ca’n  Parés  y  pel  Saló  Rovira’s 
creuhen  que  ja  estan  enterats  y  poden  donar 
compte  de  tot  l’art  de  Barcelona,  els  aconse- 
llém  qu’encara  que  no  sigui  més  que  de  pas¬ 
sada,  vegin  la  colecció  de  cortinatjes  que’l 
senyor  Homar  exposa  en  la  seva  casa  de  mo¬ 
bles  del  carrer  de  la  Canuda. 

En  ells,  primerament  el  jove  artista  Pau 
Roig  s’expressa  en  llenguatje  modern  d’un 
modo  que  tothom  pot  enténdrel.  El  seu  mo¬ 
dernisme  no  es  un  enigma ,  ni  cap  problema 
per  desxifrar:  es  un  art  de  bon  gust,  de  linias 
definitivas  que  no  esborran  cap  anterior  tan- 
teig;  no  son  d’aquellas  que  no  se  sab  quina 
agafar  y  de  las  que  l’espectador  agafa  sem¬ 
pre  la  que  s’adiu  més  ab  el  seu  modo  de  sen¬ 
tir.  Res  d’esborrats  indecisos:  tot  es  sens 
engany.  El  qu’ho  veu,  pot  agradarli  ó  no 
agradarli,  però  no  se’n  tornarà  ab  el  dubte. 

Cada  un  dels  cortinatjes  es  un’obra  artísti¬ 
ca  ben  resolta  pel  senyor  Homar,  el  primer 
que  s’ha  decidit  en  nostra  terra,  sempre  tan 
atrassada,  à  estudiar  seriament  l’estampat 
de  caràcter  artístich  y  à  resoldre  totas  las 
dificultats,  donant  ab  aixó  una  llissó  à  aquells 
que  podrían  ferho  perque  disposan  de  grans 
capitals. 

Els  cortinatjes  son  bonichs  d'entonació, 
ben  resolts  de  linias,  qu’acreditan  el  bon 
tacte  del  amo  de  la  casa  al  dirigirse  al  jove 
artista  Roig.  Si  bé  que  al  senyor  Homar  ja 
de  temps  se’l  coneix.  Artista  ell  mateix  y  au¬ 
tor  de  las  ornamentacions  qu’enriqueixen  els 
cortinatjes,  no  té  per  qué  dubtar  gens  ni  mica, 
sent  gat  vell  en  la  matèria. 

Aquestas  manifestacions,  que  revelan  un 
esfors  en  pro  del  art  industrial,  valen  ben  bé 
la  pena  de  parlarne.  ^ Hi  ha  alguna  cosa  à 


Barcelona  que’ns  fassi  més  falta  que  la  cul¬ 
tura  del  art  industrial,  tan  ignorat  en  un  país 
que  tan  sols  d'ell  pot  viure? 

Dias  enrera  morí  à  Rússia  en  Dmitri  Sla- 
viansky  d’Agreneff,  director  de  la  cèlebre 
Capella  Russa,  que  quan  ens  visità  fa  alguns 
anys,  donant  à  coneixe  las  delicadas  cansons 
populars  y’is  severs  y  magnifichs  cants  litúr- 
gichs  de  son  pais,  despertà  també  l’afició  d’a¬ 
quest  públich  à  las  cansons  de  nostra  terra, 
per  haverne  cantat  algunas  d’ellas  armonisa- 
das  per  l’Alió  y  en  Morera,  las  sevas  fil  las 
Irma  y  Margarida. 

En  sa  llarga  estada,  la  perfecció  y  bon 
gust  dels  cantors  russos  promogué  la  creació 
de  varis  orfeons  catalans  ab  tendencia  al  re¬ 
finament  artistich,  bastant  descuydat  per  la 
majoria  de  nostras  societats  corals. 

La  casa  «Hoyos,  Esteva  y  C.a»,  especial 
en  art  decoratiu,  reproducció  €  imitació  del 
antich,  etc.,  ha  posat  à  la  venda  unas  mag- 
níficas  tarjas  pera’l  Calendari  Català  del  any 
vinent,  en  las  que  s’hi  combinan  els  tons 
daurat  y  platejat,  ab  una  escayent  patina  de 
velluria. 

Al  mitj  hi  figura  un  hermós  relléu  que  re¬ 
presenta  à  Sant  Jordi,  y  en  un  dels  extrems 
superiors  l’escut  de  Catalunya. 

El  trevall  revela  en  conjunt  excelent  gust 
artístich,  per  lo  que  no  podém  menys  de  fe¬ 
licitar  als  senyors  «Hoyos,  Esteva  y  C.a». 

Se’ns  comunica  que’l  dia  9  del  corrent 
apareixerà  la  nova  obra  de  don  Benet  Pérez 
Galdós  titulada  Bodas  reales ,  tomo  XXX  y 
darrer  de  la  tercera  serie  de  sos  Episodios 
Nacionales. 

El  mateix  día’s  posarà  à  la  venda  per  tot 
Espanya. 

Publicacions  rebudas:  Pluma  y  Làpiz,  set¬ 
manari  ilustrat  que’s  publica  à  Barcelona,  y 
Renglones ,  que  veu  la  llum  à  Sevilla. 

Queda  establert  el  cambi. 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1PCIÓ 
Catalunya:  Trimestre,  1,50  pessetas;  un  any 

6  pessetas. 

Reste  d’Espanya:  Mitj  any,  4  pessetas;  un  any, 

7  pessetas. 

Estranger:  Un  any,  8  pessetas. 

Número  corrent,  1  o  cèntims;  atrassat,  2$  cèn¬ 
tims. 


Fidel  Giró,  impressor.  —  Carrer  de  València,  31 1. 

AL  «DIARI  DE  CATALUNYA» 

* 

En  el  número  anterior  un  de  nostres  redac¬ 
tors  va  arrencar  la  careta  als  senyors  del  Dia¬ 
ri  de  Catalunya ,  que  s’havian  alabat  d’un 
triomf  després  de  fer  els  possibles  pera  que 
íos  una  derrota. 

Y  aquells  senyors  ens  han  contestat,  y 
s’han  lluhit.  Com  à  procediments,  han  usat 
els  de  sempre:  als  atachs  franchs  que  se’ls  hi 
dirigeixen  no  responen  ab  arguments,  sinó 
ab  insinuacions  injuriosas  y  calumniosas, 
perque  tenen  la  doble  ventatja  de  semblar 
que  volen  dir  alguna  cosa  y,  en  cas  de  perill, 
preparar  la  fugida. 

Nosaltres  doném  datos  y  citém  fets,  contra 
els  que  sols  hi  ha  una  refutació  possible: 
oposarhi  altres  datos  que’ls  destruheixin. 
Tot  lo  demés  es  escupirse  un  mateix  à  la  ca¬ 
ra,  y  no  altra  cosa  han  fet  els  senyors  anò¬ 
nims  del  Diari  de  Catalunya  al  fugir  d’estudi 
deixant  à  recó  la  qüestió  que’s  debatia  pera 


engegar  tot  aquell  castell  de  fochs  artificials 
que  tan  en  ridícul  els  ha  posat  als  ulls  de 
tothom. 

Ens  diuhen  aqueixos  senyors  qu’alsém 
massa  la  veu,  y  que  no  hem  fet  ni  farém  may 
res  que’ns  dongui  dret  à  alsarla.  Hem  de 
contestàrloshi  que  no  hem  vingut  à  posar 
càtedra,  peró  hem  vingut  à  dir  lo  que  sentim, 
al  revés  de  lo  que  fan  altres.  Y  aixó’l  públich 
ho  veu  clar,  y  compara.  En  la  nostra  redac¬ 
ció  tot  se  fa  à  plena  llum;  res  s’hi  amaga  que 
sigui  vergonyós;  no’s  persegueix  altre  fi  que 
la  veritat,  y’s  diuhen  las  cosas  pel  seu  nom; 
y  quan  convé,  trayém  els  drapets  al  sol  à  la 
gent  que  s’ho  mereix;  peró  sempre  donant 
la  cara.  Quan  escribim  un  article  laudatori, 
el  firmém,  y  quan  desenmascarém  farsants, 
firmém  també.  ( i ) 

En  cambi,  ells,  à  un  article  firmat  contes- 
tan  ab  un  altre  sense  firma,  à  nostras  decla¬ 
racions  claras  y  concretas  hi  oposan,  com 


(i)  Els  noms  dels  que  formém  aquesta  Redacció, 
ja  varem  darlos  en  altra  ocasió  semblant,  y  qui’ls  hagi 
olvidat  pot  trobarlos  en  el  número  19  de  Joventut. 
Sols  hem  de  fer  constar  que  nostre  company  Alexandre 
de  Riquer  no  té  participació  de  cap  mena  en  aquest 
assumpto,  donchs  per  atendre  à  sas  ocupacions  par¬ 
ticulars,  ja  fa  temps  que  no  pertany  à  la  Redacció, 
encara  que  segueix  distingintnos  ab  sa  bona  amistat  y 
afavorintnos  ab  sa  valiosa  colaboració,  quan  las  cir- 
cunstancias  li  permeten. 

hem  dit,  insinuacions  injuriosas  y  calumnio- 
sas,  més  ó  menys  veladas,  que  (apart  de  sas 
falsetats  y  contradiccions)  no  hi  ha  dubte 
qu'entran  de  ple  en  el  terreno  de  la  vida  pri¬ 
vada,  que  nosaltres  sempre  hem  respectat. 
{Es  que  no  hi  ha  un  sol  home  en  tota  aquella 
redacció  pera  firmar  uns  atachs  que  tenen 
tot  el  caràcter  de  personals?  Ampararse  en 
l’anonim  pera  endressar  un  teixit  d’insults 
y  mentidas,  es  sols  propi  de  indignes  y  de 
cobarts,  es  lo  més  baix  é  hipòcrita  que  hi  pu¬ 
gui  haver,  es,  en  una  paraula,  l’etern  proce¬ 
diment  jesuítich. 

Ja  veuhen  cóm  també’n  sabém  dir  de  pa- 
raulas  groixudas,  puig  no  d’altra  manera’s 
pot  tractar  ab  uns  sers  que  fins  gosan  à  par¬ 
lar  de  teuladas  quan  ells  no  poden  donar  un 
pas  sense  l’autorisació  d’una  éeula.  Tinguin 
compte,  perque  las  sevas  teulas  tenen  molt 
per  perdre,  y’l  día  que’s  llensi  la  primera  pe¬ 
dra,  no  n’ha  de  quedar  una  de  sencera  à  la 
teulada. 

Anirém  fins  ahont  vulguin,  ó  tal  volta  més 
enllà  encara,  perque  ab  sa  indecent  contesta¬ 
ció  tenim  ja  títuls  més  que  suficients  pera 
atacarlos  en  lo  intim,  en  lo  que  més  els  cou, 
comensant  à  treure  à  llum  tota  la  vida  é  his¬ 
toria  de  la  quadrilla  dissident  del  Catalanis¬ 
me,  desde’l  gos  rabiós  que  fa  de  capità  ma- 
naya,  fins  al  gat  escaldat  que  ja  no  gosa  ni  à 
treure  las  unglas;  desde’l  ex-tintorer  enci- 
clopédichT  inflat  de  tanta  vanitat  com  igno¬ 
rància,  y  que  no  reptarà  en  trahir  afeccions 
íntimas,  fins  al  baylet  que  serveix  de  gos 
peter  de  la  redacció,  y  que,  pera  millor  asse¬ 
gurar  el  bossi  de  pa  que  li  llensan,  ens  insul¬ 
tava  en  una  carta  particular  poch  després 
d’apareixe  nostre  primer  número.  Y  no  par- 
lém,  per  ara,  dels  peons  d’entremitj,  perque 
aquí  està  la  part  més  delicada:  bàstilshi  à 
aquests  saber  que  l’amistat  també  téun  límit, 
y  ja  que’ls  que  millor  ens  coneixian  y  po- 
dían  evitar  lo  succehit  no  han  interposat  sa 
influencia  per  allunyar  situacions  violentas 
(tal  volta  perque  més  que  ningú  las  desítja- 
van),  no  extranyin  si  en  endevant  tampoch 
respectém  als  que  lo  menys  que  podran  ins- 
pírarnos  es  despreci.  Nosaltres,  que  no  hem 
evolucionat ,  som  allà  ahont  eram;  ells  ab  sa 
nova  actitut,  deguda  à  la  farsa  que’n  diuhen 
oportunisme,  han  enfondit  la  distancia  que 
ens  separa. 


Si  volen  justiíicarse  devant  de  la  pública 
opinió,  que  cada  día  ’ls  gira  més  la  esquena, 
déixinse  de  paraulas  encubertas  y  citin  fets, 
procurant  reprimir  sa  bilis  y  recordar  un 
xich  la  urbanitat  que’ls  ensenyaren  à  estudi, 
si  es  qu’arribaren  à  apéndrela.  Y  si  no  saben 
qué  contestar,  peró  volen,  en  un  excés  de  ra- 
bia,  ferir  à  determinadas  personas,  tinguin 
quan  menys  el  valor  d’anomenarlas  pel  seu 
nom  y  posar  el  d’ells  al  peu  de  lo  qu’escriu- 
hen.  Aixís  ho  fan  els  homes. 

Peró  ells  son  massa  cobarts  y  massa  ma¬ 
lignes  pera  procedir  ab  aquesta  noblesa.  No 
hi  fa  res.  Nosaltres  continuarém  posantlos 
en  evidencia  cada  vegada  que  tractin  de  des¬ 
acreditar  al  Catalanisme,  y  si’ns  contestan  ab 
procediments  com  els  d’ara,  deixarém  à  un 
costat  consideracions’de  tota  mena  pera  fer 
públích  el  verdader  motiu  de  la  guerra 
que’ns  han  declarat,  primer  privada  y  des¬ 
prés  públicament,  els  fundadors  del  diari 
La  Veu  de  Catalunya ,  guerra  que  ha  anat 
creixent  al  ensemps  que  Joventut  prenia 
carta  de  naturalesa  en  la  opinió,  constituhint 
un  núcleo  de  forsas  independents  que  no  es 
tan  fàcil  d’anular  com  sembla  à  molts  que’ls 
hi  fa  ombra. 

Endemés,  y  per  lo  que’ls  hi  pugui  conve¬ 
nir,  ja  saben  ahont  vivim  y  cóm  ens  dihém. 
Jamay  de  res  ens  hem  d’amagar,  perque  nos¬ 
altres  ni  necessitém  permís  del  amo,  ni  te¬ 
nim  por  de  perdre  la  parròquia. 

S 

La  Redacció. 


SOBRE  L’EGOISME 
Y  ALTRAS  COSAS  (1) 

IV  Y  DARRER 

La  fona  brunzeix  en  mans  del  rabadà;  la 
pedra  surt  furienta;  del  mitj  del  remat  s’aixe¬ 
ca  un  clam  d’ovella  ferida  que  repercuteix 
del  un  al  altre  cap...  y’l  remat  segueix  avall, 
camps  à  travers  entre  mitj  de  núvols  de  pols 
que  l’ofegan...  y  la  fona  brunzeix  sempre, 
y’l  plany  sempre  s’aixeca  fentli  chor...  Es  un 
poble  que  marxa  sens  anar:  el  duhen.  Per 
ell,  en  el  fons  de  sa  constitucionalitat,  tot  ja 
està  fet,  tot  adquirit  ja;  fins  el  dolor,  que’l 


(1)  Véginse'ls  mims.  34,  36  y  38  de  Joventut. 

sent  fins  à  gosarlo.  Y’l  plany  s’aixeca  sem¬ 
pre  en  totas  llenguas;  donchs  la  pedra  ara  cau 
al  Nort,  ara  al  Mitjdía,  ara  cau  à  sobre  nos¬ 
tre.  Es  l’esllabisament  dels  cervells  de  las 
constitucionalitats,  que,  dèbils  y  decayguts, 
posan  sa  dignitat  d’essencia  superior  als  peus 
d’un  cos  menat  pels  vicis  y  per  ells  corrom¬ 
put.  Es  la  incomprensibilitat  de  lo  •  qu’ha 
d’ésser.  Es  el  remat  que  dona  llet  y  llana, 
deixantse  dur  pacient  pel  rabadà  d’inculta 
inteligencia  que  no  dona  res.  Es  la  psicolo¬ 
gia  històrica  dels  pobles  que  res  volen. 

Els  grans  devingueren  petits,  dèbils  els 
forts, jnansos  els  valents.  Adquiridas  la  gran¬ 
desa,  fortalesa  y  valentia  per  la  voluntat  ve¬ 
hement  posada  en  acció,  per  sa  falta  desapa¬ 
regueren. 

El  lleó  d’ànima  tísica  rissava  sas  trenas 
d’or  portat  per  l’egoisme  de  sa  rassa.  Ell  sol 
l’alentava  y  dava  valor.  Com  el  sol  li  cav- 
gué  tant  al  cap  (donchs  may  anava  à  la  pos¬ 
ta),  las  facultats  se  li  adormiren  y  la  vida  va 
escórrerseli  de  las  venas.  Ja  no  tema  volun¬ 
tat;  ja  res  volia,  cregut  de  que  ho  tenia  tot. 
Mes  l’egoisme  de  la  vida  ha  d'ésser  tan  gran 
en  l’individuu,  que  pera  sostenirla  s’apoyi 
fins  en  la  mort.  Si  l  corromput  lleó’s  des- 
compón,  y’l  sol  ja  post  fa  pas  à  la  nit,  es 
hora  de  que  surtin  las  rata-pinyadas. 

El  poble  qu’acluca’ls  ulls,  posa’ls  peus  en 
l’aygua-moll  y  s’embruta  de  llot.  El  poble 
que  pensa,  y  viu,  y  vol,  hi  veu  fins  en  las  te- 
nebras  y  marxa  dret  per  allà  hont  els  altres 
hi  tenen  que  palpar.  Roma  necessita  donas 
pera  continuarse  en  l’esdevenir;  Roma  vol 
donas;  Roma  té  donas,  se  continúa  y  co¬ 
munica  sa  vida  al  món.  Primer  absorveix: 
després  expandeix.  En  el  jutjament  indivi¬ 
dual  del  fet,  el  fet  es  moral.  La  vida  del  in- 
dividuu,  malgrat  sia  aquest  colectiu,  es  sa¬ 
grada  per  sobre  de  tot.  La  lley  absol  al  qui  ro¬ 
ba  en  despoblat  pera  no  morir  de  fam, "allà 
hont  cap  altre  auxili  pot  esperar.  Roma  ro¬ 
ba  en  despoblat  en  mitj  del  món  lo  que  pera 
sa  subsistència  necessita.  De  segur  que’ls 
pobles  robats  no  haurian  fet  un  món,  donchs 
no  tingueren  voluntat  pera  defensarse.  Per- 
que  es  cert  que  la  forsa  s’imposa  à  la  volun¬ 
tat,  peró  s’obté  per  ella.  Hi  ha,  donchs,  en- 
tranyada  una  voluntat  superior  à  dintre  de 
la  forsa.  Roma  no  té  ja  que  voler,  y  tremo¬ 
la  y  cau. 


Las  prédicas  del  dolor,  de  la  mansuetut, 
y  del  girar  l’altra  galta,  han  fet  més  mal  al 
món  que’ls  grans  tirans  absorbidors  de  po- 
bles-ppel  mer  fet  d’absorbir  y  després  aban- 
donarlos.  S’han  anat  infiltrant  en  la  essencia 
dels  sers,  y  de  la  decadència  de  la  unitat 
n’ha  vingut  la  del  conjunt.  Y  per  paradoxa 
social,  lo  qu’ha  volgut  salvar  al  individuu  ha 
fet  decaure  à  las  societats,  qu’han  arrossegat 
à  n’aquell  en  la  cayguda.  Res,  donchs,  de 
dolor,  res  de  mansuetut  ni  humilitat.  Vida; 
vida  pròpia.  Els  sers  de  tota  mena  han  vin¬ 
gut  al  món  per’existir;  y  els  purs,  els  clars, 
els  que  hi  veuhen  allà  hont  els  altres  hi  ce- 
gan,  deuhen  cumplir  sa  finalitat,  fins  à  costa 
d’aqueixos  altres.  Els  crims  més  grans  de 
lesa-humanitat  han  comensat  sempre  à  per- 
petrarse  en  l’individuu.  No  es  pas  el  Crist 
el  primer  pertorbador  de  la  veritat  en  aquest 
sentit.  Res  ell  va  dir,  ni  res  va  descubrir 
que  no  estigués  ja  dit  y  descubert.  Boud- 
dha,  molt  avans  qu’ell,  parlà  com  ell.  Y  si 
com  à  segona  virtut  del  home  pera  guanyar 
el  Nirvana  hi  posa  la  igualtat,  y  com  à 
sexta  la  veritat  y  l’horror  à  la  mentida,  ad¬ 
met  y  predica  aixís  mateix  la  caritat,  aquest 
quelcom  que  fa  que  la  existència  d’uns  sers 
depengui  del  capritxo  d’ésser  bons  que  per 
un  moment  tinguin  uns  altres  sers;  predica 
la  dolcesa  y  l’austeritat  y  la  resignació  y  la 
paciència,  cosas  que,  com  molt  bé  diu  un  co- 
mentador  ( 1 ),  fan  tornar  als  pobles  poruchs  y 
cobarts,  y  facilitan  als  forts  y  als  malvats  la 
dominació  y’l  despotisme,  yfavoreixen  la  ti¬ 
rania. 

Y  no  es  en  mans  d’uns  quants  ahont  deu 
abatres  l’egoisme  de  la  especie;  donchs  la  fi¬ 
nalitat  dels  més  s’imposa  à  la  dels  menos.  Y 
s’entén  per  més.  el  més  de  qualitat;  que  si  la 
especie  humana  tendeix  à  la  perfecció,  coad¬ 
juva  més  à  ella  la  calitat,  qu’està  per  sobre 
de  la  grossera  brutalitat  del  nombre.  Per’xó, 
per  lley  natural,  els  pobles  qu’han  estat  més 
de  qualitat  s’han  imposat  à  la  cantitat  numè¬ 
rica  dels  altres.  Y  aquella  calitat  es  lo  qu’ha 
de  constituhir  l’aspiració  final  del  individuu 
colectiu,  à  la  que  sols  s’hi  arriba  per  una  vo¬ 
luntat  general  posada  en  moviment  y  acció 
per  l’egoisme  refinat  y  vehement  de  l’absor¬ 
ció  y  conservació  de  la  Veritat. 


(1)  Barthelemy — St.  H. 

He  dit  que  ha  de  constituhir  l’aspiració 
final,  y  millor  seria  dir  que  la  constituheix,  y 
que  s’haurían  de  compenetrar  de  la  forsa 
irrebatible  de  la  idea  qu’existeix  per  si  com 
à  lley  natural,  encara  que  desconeguda  y 
menyspreuhada. 

Bé,  Veritat  y  Calitat  qu’han  de  fer  els  de  la 
humanitat  sencera,  que’s  forma  dels  indivi- 
duus-societats,  com  aquestas  se  forman  dels 
individuus-homes.  Y'l  Bé,  Veritat  y  Calitat 
públichs,  se  forman  com  la  rahó  (en  aquell 
ordre  superior  també)  dels  de  las  unitats. 
Que  «aixó  qu’anomeném  rahó  pública,  no 
es  sinó  l’ajena  rahó,  en  major  ó  menor  núme¬ 
ro  d’homes.»  (i) 

La  marxa  dels  remats  pacients  y  mansos 
per  las  carreteras  de  la  vida,  no  deixa  sinó 
inútils  petjadas  à  la  terra,  que’l  temps  esbor¬ 
ra,  y  aixeca  núvols  de  pols  qu’absorbeixen  el 
sol  y  tapan  els  poros  de  las  fullas  dels  arbres 
vehins  que  pregonan  ab  sa  verdor  la  vida. 
De  la  resignació y  conformació  n’ha  devingut 
sempre  la  decadència.  Es  precís  que  pobles 
é  individuus  ne  fassin  del  egoisme  un  verb. 

Y  canti — Jo  egoeixo! — l’individuu,  girat 
de  cara  à  la  Veritat. 

Y  l’eco  ressoni  per  tot  el  pla  de  la  terra, 
rebotent  d’un  poble  al  altre:  —  Nosaltres 
egoím!  — 

F.  Pujulà  y  Vallés. 

Pans,  octubre ,  igoo. 

«JARDINS  D’ESPANYA» 

PER  S.  RUSINOL 

II 

La  primera  impresió  que’ls  quadros  d’en 
Rusinol  produheixen  es  d’una  poesia  íntima 
indefinible,  d’una  poesia  tranquila  y  noble, 
de  la  poesia  serena  d’un  clar  de  lluna,  de  la 
naturalesa  silenciosa.  Aquells  Jardins  d'Es¬ 
panya  son  poesías  de  color,  son  el  sentiment 
dels  paisatjes,  la  intimitat  de  las  cosas  vistas, 
de  la  naturalesa  descuberta  per  l’artista. 

Tots  els  quadros  respiran  noblesa  y  poe- 


(i)  Pi  y  Margall.  Lluytas  de  nostres  días  (Mots  de 
dialogat  corresponents  à  Leonci.) 


sia,  els  dos  sentiments  caracteristichsd’enRu- 
sinol,  Ell,  que  vaentonar  aquell  sentit  cant  als 
jardins  abandonats  en  el  seu  llibre  Oracions , 
sembla  qu’hagi  volgut  resar  de  nou  devant 
d’ells  al  realisar  aquelias  novas  oracions  en 
color  no  menys  hermosas,  ni  menys  sentidas. 
Deya  enl  article  anterior  que’ls  Jardins e ranlo 
millor  d’en  Rusinol,  Vceuvte  del  pintor,  y  es 
aixís  indubtablement,  perque  son  els  quadros 
que  segurament  ha  viscut  més,  las  visions 
de  naturalesa  qu’estàn  més  en  armonía  ab  el 
seu  modo  intim  de  sentir,  y  aquelias  qual 
sentiment  propi  s’agermana  millor  ab  el  del 
artista  poeta. 

En  Rusinol  es  un  refinat  y  un  meditatiu. 
Posseheix  un  temperament  refinat,  una  na¬ 
turalesa  qu’abomina  de  tot  lo  vulgar,  de  tot 
lo  que  crida,  de  tot  lo  grandiloqüent,  y  s’avé 
en  cambi  ab  tot  lo  qu’es  armonia,  ab  tot  lo 
qu’es  sentiment.  Lo  qu’es  forsa’l  deixa  fret; 
lo  qu’es  delicadesa  l’atràu.  Admira  à  Velàz- 
quez,  peró  sent  més  à  Lleonart  de  Vinci.  En 
tot  lo  seu  s’hi  transparenta  aquest  refinament 
de  la  seva  naturalesa,  aquesta  noblesa,  y  ai¬ 
xís  fins  en  las  sevas  obras  d’un  humorisme 
personalissim  hi  ha  sempre  un  fondo  de  tris¬ 
tesa  més  que  de  sàtira  violenta.  Canta  y  re¬ 
sa;  entona  oracions ,  no  crida  à  la  lluyta.  Fa 
l’ alegria  que  passa ,  que  passa  y  desapareix 
sens  haver  lluytat,  sense  voler  imposarse, 
sense  voler  obrir  els  ulls  al  poble  cego  pera 
la  poesia. 

Els  Jardins  d' Espanya  responen  tots  à  n’a¬ 
quest  modo  de  sentir  d’en  Rusinol.  Tots 
aquells  jardins,  aquella  naturalesa,  posseheix 
aquella  noblesa,  aquell  refinament,  aquella 
poesia.  Com  pochs  arriba  en  Rusinol  à  l’àni¬ 
ma  de  las  cosas,  al  sentiment  intim  que  te¬ 
nen. 

Recorréu  tots  els  quadros  del  Saló  Parés, 
y  en  tots  ells  hi  trobaréu  un  sentiment,  una 
especie  de  noblesa  en  el  tema  y  en  la  forma, 
en  la  mateixa  pintura,  armonisats  els  valors 
ab  una  delicadesa  extraordinària. 

Els  temas  mateixos,  els  assumptos  per  si 
sols  ja  enclouhen  poesia.  Y  no  es  que’l  pintor 
poetisi  la  naturalesa:  ans  al  contrari.  En  po- 
cas  obras  ha  més  fidelment  reproduhit  el  na¬ 
tural  qu’en  aquelias.  Hi  ha,  es  veritat,  en  tots 
ells  l’istil  d’en  Rusinol,  peró  subjectantse 
l’artista  à  la  visió  de  la  naturalesa,  d’una  na¬ 
turalesa  qu'ha  sabut  trobar  y  ha  sabut  veure 

plena  de  sentiment,  de  melancolia  y  de  tris¬ 
tesa. 

Tots  els  quadros  son  per’xó  extraordinà¬ 
riament  sugestius.  Tots  ells  casi  bé  son  jar¬ 
dins  de  Granada,  jardins  solitaris,  de  xipres- 
sos  y  boixos  retallats  d’un  vert  fosch,  formant 
glorietas  y  escorrentse  macissament  à  lo 
llarch  dels  caminals.  Son  jardins  vells ,  jar¬ 
dins  que  ja  han  viscut,  com  ruinas  de  jar¬ 
dins,  més  poétichs  entre  l’abandono,  que  no 
foren  vivint ,  perque  sembla  que  s’anyoran 
d’un  temps  passat  y  venerat  com  recort  reli¬ 
giós.  Aquella  monotonia  dels  boixos  reta¬ 
llats,  com  guardant  las  flors  qu’esclatan, 
aquella  severitat  dels  xipressos,  ennegrintse 
devant  d'un  fondo  de  sol  'calent,  donan  al 
jardí  un  color  de  tristesa  y  de  soletat  que 
atrau  extraordinàriament.  En  alguns  d'ells 
la  nota  de  l’aygua,  gotejant  ó  rajant  contí¬ 
nuament,  inmutablement,  únich  remor  en 
aquell  silenci,  es  d'una  poesia  exquisida... 

Apart  d’aquest  perfum  de  poesia  que’s  des¬ 
prèn  de  tots  els  quadros  de  la  darrera  exhi¬ 
bició  de  ca’n  Parés,  en  Rusinol,  en  els  seus 
Jardins  d’Espanya,  es  no  menys  d’admirar  per 
la  factura  dels  mateixos. 

Tot  sovint,  en  moltas  obras  pictóricas  d’en 
Rusinol,  s’hi  trobavan  descuyts  imperdona¬ 
bles,  una  com  precipitació  al  fer  l’obra,  tros¬ 
sos  aspres  apenas  construhits,  termes  obli¬ 
dats  ó  poch  construhits,  especialment  els 
fondos.  En  els  Jardins  d'Espanya  hi  ha,  ade- 
més  de  la  visió  personal,  una  seguritat  d’ex¬ 
pressió,  una  justesa  y  una  veritat,  com  en 
pocas  altras  obras  del  mateix  artista.  La  ma¬ 
joria  dels  quadros  son  serenament  executats, 
vistos  y  fets  ab  seguritat,  construhits  trobant 
els  matisós  del  natural,  els  valors  justos  y 
justament  armonisats. 

Vagi  com  exemple  aquell  paisatje  (que  no 
sé  cóm  se  titula),  potser  el  millor  de  la  expo¬ 
sició,  dels  xipressos  prims  enrogits  pel  sol 
d’una  posta  qu’encén  el  cel.  Aquell  paisatje 
es  d’una  veritat  admirable.  La  nota  no  pot 
ésser  més  real;  l’hora  es  justa.  Aquella  cla¬ 
ror  roja,  aquell  sol  calent,  vermell  de  foch, 
que  sembla  incendiar  els  xipressos,  està  vist 
y  tractar  ab  una  sinceritat  y  una  valentia  no¬ 
tables. 

Al  costat  d’aquell  hi  ha  que  citar  el  més 
xich  dels  tres  que  tenen  el  palau  de  Viznar 
per  fondo.  Deixant  apart  lo  simpàtich  del 

tema  y  la  noblesa  del  assumpto,  es  dels  tres 
el  més  sobriament  construhit  y’l  més  estu¬ 
diat.  Es  potser  tan  just,  pictóricament  consi¬ 
derat,  com  l’anterior  la  nota  dels  arbres, 
d’una  de  las  telas  més  petitas,  una  venguda 
desde’l  primer  dia,  en  la  que’l  sol  se  destria 
rodejant  las  copas  d’uns  arbrets  raquitichs; 
peró  en  aquell  quadro  ha'descuydat  en  Rusi¬ 
nol  el  fondo,  qu’està  poch  fet. 

Es  també  una  de  las  més  deliciosas  notas 
de  la  exposició,  la  visió  d'un  dels  jardins  ab 
lluna.  Tres  quadros  tenen  el  mateix  assump¬ 
to,  y  tots  tres  no  desmereixen  l’un  del  altre. 
Té  en  favor  seu  el  vist  de  nit,  ademés  de  la 
dificultat  tècnica,  lo  poétich  de  l’hora.  Me¬ 
reix  també  citarse  la  interpretació  de  l’aygua 
del  quadro  de  La  Granja  y  d’un  dels  jardins, 
admirablement  tractada. 

Té’l  mateix  defecte  que  recordava  d’altras 
obras  d’en  Rusinol,  el  quadro  dels  grans  xi¬ 
pressos  batenthi’l  sol  del  mitj  dia,  que  deixa 
segadas  en  el  camí  brillant  las  ombras.  El 
quadro  es  just  de  claror,  d’ambient  en  el  pri¬ 
mer  terme*  peró  en  cambi  hi  ha  trossos  com 
el  del  paisatje  del  costat  del  caminal  y’l  fon¬ 
do,  que  s’entrevéu,  poch  fet,  borrós,  poch 
determinat,  com  si  l’artista  hagués  sols  vol¬ 
gut  fer,  més  que  un  quadro,  un  estudi. 

Aquest  defecte  apart,  que  no  pot  conside- 
rarse  tal,  (puig  en  Rusinol  demostra  en  els 
demés  quadros  que  sab  veure  tots  els  valors) 
y  que  sols  pot  atribuhirse  à  voluntària  omi- 
sió,  constituheix  en  conjunt  la  colecció  de 
Jardins  d'Espanya  una  de  las  més  hermosas 
manifestacions  artísticas  qu’hem  vist  y  una 
de  las  obras  més  seria,  més  honrada  y  més 
verdaderament  sentida  y  artística  que  s’han 
exhibit  en  la  nostra  terra. 

Llàstima  que’l  gust  general  de  la  nostra 
ciutat  no  respongui  del  tot  encara  à  sem¬ 
blants  manifestacions! 

J.  M.  JqrdA 


LA  PAQUITA 

Per  etzar  vaig  trobaria  l’altre  dia,  y  ab  tot 
y  conservarse  tan  hermosa  com  sempre  y 
fins,  si  fos  possible,  una  miqueta  més,  me 
feu  qui  sab  la  llàstima. 

Portava’l  dol  tan  rigorós  com  tres  anys 
enrera  y  la  cara  tan  compungida  y  melan- 

giosa  com  allavors:  semblava  una  viudeta 
de  quinze  días. 

— Volguda  amiga  meva!  — vaig  fer  jo  ab 
l’alegria  pròpia  del  que  després  d'un  llarch 
temps  se  topa  ab  un  ser  estimat,  estrenyent 
ab  fraternal  carinyo  entre  las  mevas  la  seva 
mà  flonja,  blanca  y  delicada.  —  Quina  ale¬ 
gria  tinch  de  véurela! 

— Y  jo  també’n  tinch  una  veritable  satis¬ 
facció, — digué  la  Paquita — puig  may  obli— 
daré’ls  llassos  de  santa  amistat  que  l’unían 
ab  el  meu  estimat  Rossendo,  qu’al  cel  sia. 
Sempre’m  deya:  ((Noble  y  desinteressat  com 
en  Ramón,  ningú,  ningú.» 

Peró  al  notar  que  per  sas  matisadas  gal- 
tonas  relliscavan  unas  llàgrimas,  vaig  fer  de 
sobte: 

— {Y  en  Lluiset,  encara  es  tan  entrama- 
liat?... 

— No;  no  n’es  tant;  n’es  una  miqueta  més. 
La  qu’es  un  tros  de  pa  es  la  Maria. 

— Ja  de  petita  se  li  veya.  La  estampa  de 
sa  mare. 

— Gracias!-..  Peró  li  prego  que  ni  d’ig- 
noscentas  com  aquesta  me  tiri  cap  floreta, 
perque  ni  venint  de  vosté,  que’m  consta  que 
no’m  pot  may  ofendre,  no’m  faria  més  que 
nosa. 

— Dispensi!...  Peró  li  juro  que... 

— Es  inútil  que’s  cansi.  Ja  li  he  dit  avans 
que’l  meu  marit  el  tenia  per  un  home  honrat 
y  digne,  y  jo,  creyentho  igualment,  me  veig 
privada  fins  d’escoltar  una  finesa  com  aque¬ 
lla...  y  fins  privada  d’allargar  més  aquesta 
entrevista  al  ayre  lliure. 

— Paquita,  —  vaig  dir  jo  tot  escorregut, 
descubrintme  y  allargantli  una  tarjeta  ab  las 
senyas  de  ma  casa,  —  als  peus  de  vosté.  Si 
algún  dia’m  necessita,  sempre’m  trobarà  dis¬ 
posat  à  probarli  si’m  mereixia’l  bon  concepte 
qu’en  Rossendo  tenia  de  mi. 

— Gracias,  —  feu  ella  guardantse’l  cartro- 
net  y  entregantmen  un  de  més  petit. — A  cap 
més  home  del  món  donaria  la  meva  tarjeta, 
y  si  ab  vosté  ho  faig,  es  perque  crech  que  la 
seva  delicadesa’l  privarà  fins  de  recordar  en 
el  recó  de  món  ahont  se  consumeix  la  lleal  y 
desgraciada  esposa  del  seu  amich  més  ín¬ 
tim. 

—  Paquita...  cregui  que  no  sé  qué  dirli. 

— Donchs,  jo  sí;  jo  li  puch  assegurar  que 
l’aprecio  y’l  considero  com  avans,  com  sem¬ 


pre;  peró  li  demano  que  m’oblidi  per  complert 
y  que  no’s  recordi  més  de  mi;  si  per  cas,  no 
més  que  per  compadirme;  no  més  que  per’xó. 

— Que  Deu  la  guardi. 

— Estigui  bo.  — 

Se’n  va  anar  la  Paquita  Rambla  amunt  y 
jo  parat  ab  la  tarjeteta  als  dits,  ni  sabia’l 
que’m  passava. 

Hauria  donat  qualsevol  cosa  per  no  haver- 
me  trobat  ab  aquella  bona  amiga. 

Va  apoderarse  de  mi  una  mena  de  tristor, 
que  no’m  deixà  aclucar  l’ull  en  tota  la  nit. 

Passant  per  sobre’l  seu  encàrrech,  al  ser  à 
punta  de  dia’m  vaig  encaminar  cap  al  carrer 
de  Córcega,  y  al  arribar  à  la  casa  que  in¬ 
dicava  la  tarjeta,  anant  ab  el  cap  enlayrat 
cercant  el  número,  me  sento: 

— {Y  donchs,  que  s’ha  perdut?... 

— Ay  refuma  de  Treseta!  {Vos  per  aquí?... 

— Ja  ho  veu.  {Que  no  se’n  recorda  que  fa 
un  any  que’ls  ho  vaig  venir  à  innovar  que’ns 
havían  donat  una  porteria:... 

—Sí  que’n  tinch  una  idea,  peró  franca¬ 
ment... 

— Y  bé,  es  clar!...  Com  vostès  desde  que 
vaig  casarme  ja  han  tingut  tantas  minyonas, 
qué  han  d’enrecordarse! . . .  Jo  prou.  Com  no 
he  tingut  altres  senyorets....,  està  clar!.... 
Fins  que’m  mori,  per  mi  sempre’ls  senyorets 
seràn  vostès. 

— Escoltéu,  Treseta:  {en  aquesta  escala 
hi  viu  una  viuda  ab  dos  nens,  que’s  diu  Pa¬ 
quita?.'.. 

— Per  Deu,  senyoret,  no’m  comprometi! 
Vagi  cap  al  passeig  de  Gracia  y  esperim  à 
devant  de  ca’n  Juncosa,  qu’ara  baixarà  la 
meva  gran  y  jo  aniré  à  plassa  y  li  contestaré. 

— Peró,  Treseta,  escoltéu... 

—  Fugi,  home,  fugi;  no’m  comprometi!  — 

Y  esmunyintme  acera  amunt  vaig  fugir 
cap  à  ca’n  Juncosa,  verament  intrigat,  quan 
al  cap  de  pochs  moments  veig  compareixe 
la  Treseta  tota  empolaynada  y  ab  el  cistell 
al  bras. 

— {Veu?...  Fins  m’he  posat  la  roba  de  las 
festas,  perque  per  anar  ab  un  pollo  com  vos¬ 
té,  encara  que  comensi  à  ser  vellota,  s’ha  de 
fer  goig.  Està  clar! 

— Bueno ,  no  perdém  temps  y  contesteu- 
me:  {à  la  vostra  escala  hi  viu?... 

— A  la  meva  escala  s’hi  està.  Ara  aixó  de 
si  hi  viu  ó  si  hi  mor,  ella  s’ho  sab  la  pobre. 

—  Conteume  lo  que  sapiguéu,  Treseta;  te¬ 
nint  present  que’l  motiu  que’m  guia  es  noble 
y  sant. 

— Essent  cosa  de  vosté,  està  clar!...  Peró 
si  es  per  casarshi  no  s’hi  encaterini,  que  no 
vol  pas  à  ningú. 

— Deixeuvos  d’indagacions  y  conteume  tot 

10  que  sapiguéu,  peró  absolutament  tot;  ho 
necessito. 

— Donchs  ja’s  pot  tornar  tot  vosté  orellas. 
Nosaltres  fa  un  any  tot  just  que  som  à  la 
porteria,  peró  per  la  minyona  de  la  senyora 
Angeleta,  qu’es  la  seva  sogra,  ho  sé  tot 
bé-à-ba.  Farà  uns  tres  anys  que  la  senyoreta 
Paquita  va  quedar  viuda,  y’l  seu  marit,  que 
diu  que  la  estimava  molt,  va  encarregar  al 
morir,  coneixent  com  devia  coneixe  la  púa 
qu’era  sa  mare,  està  clar!...  que  no  l’aban¬ 
donessin  pas,  y  que  la  deixessin  viure  inde- 
pendenta.  Res  d’entrar  ab  la  sogra.  Aquesta, 
que  s’ha  vist  obligada  à  cumplir  aquella  dis¬ 
posició  feta  pel  seu  fill  en  sos  darrers  mo¬ 
ments  devant  de  tota  la  parentela,  no  po- 
dentla  matar  à  picadas,  ha  resolt  feria  mo¬ 
rir  de  passió  d'ànima.  Y  ho  lograrà,  vaja  si 
ho  lograrà!  Com  el  marit  de  la  senyoreta 
Paquita  sabia  qu’era  l’únich  heréu  de  la  for¬ 
tuna  de  sa  mare,  que  diu  que  de  tan  rica 
qu’es  ni  sab  lo  que’s  té,  no’s  preocupava  d’es¬ 
talviar  pera  la  vellesa  y...  està  clar!...  gastava 
tot  el  sou  que  guanyava.  Al  morir  no  va  dei¬ 
xar  ni  un  clau,  y  ja  del  enterro  se’n  hagué 
de  cuydar  la  mare;  ni  en  alló  la  esposa  hi 
tingué  veu  ni  vot.  En  aquestas  s’estava  aca¬ 
bant  la  casa  qu’ara  habitan,  y  va  llogar  la 
senyora  Angeleta’l  principal  per’ella,  y  un 
dels  dos  quints  pisos  pera  la  jove.  La  fa  estar 
sense  minyona  perque  diu  que  bons  quatre 
quartos  té  pera  cuydarse  de  la  neteja  del  pis, 
y  no  li  dona  un  cèntim  partit  pel  mitj;  diu 
que  fins  la  realsa  poder  dir  que  té  la  caixera 
al  principal.  Quan  tot  sovint  el  carter  li  du 
carta  dels  seus  pares,  que  crech  que’ls  té  à 
València,  ha  de  picar  primer  à  la  senyora 
Angeleta  que,  després  d’escudrinyar  de  qui 
es,  dona  rondinant  els  cinch  cèntims,  y  alla- 
vors  el  carter  la  puja  à  la  marquesa ,  que 

11  diu  ella  irònicament.  Està  clar!  La  vianda 
li  pujan  de  baix;  à  baix  se  cuydan  de  ferli 
rentar  la  roba,  de  planxaria  no;  diu  que  de 
no  fer  res  podria  tulirse,  y  que  si  vol  anar 
planxada  s’hi  entretingui  ella;  moventli  la 


escandalosa  si  gasta  tot  el  cabasset  de  carbó 
que  li  envia  quan  li  passan  la  bugada.  Els 
nens  dormen  à  dalt,  ab  sa  mare,  peró  men- 
jan  v  estàn  tot  el  dia  à  baix,  ab  Vabuelita, 
com  ella's  fa  dir.  Crech  inútil  dirli  que  pujan 
pitjor  que’ls  arbres  de  la  Rambla,  y  qu’ab 
las  llissons  de  Vabuelita  fan  tornar  boja  à  la 
senyoreta  Paquita,  que  no’s  veu  respectada 
ni  dels  fills,  y  estimada...  ab  prou  feynas. 
Casi  tot  el  sant  dia  sola,y  ab  un  disgust  dar¬ 
rera  l’altre,  crech  que  morirà  consumida. 
Avans  sortia  un  cop  cada  diumenje  per’anar 
à  missa  de  vuyt,  peró  desde  un  dia  que  al 
tornar  no  va  entregar  à  la  sogra’ls  dos  cèn¬ 
tims  sobrants  de  la  cadira,  perque  deya  que 
els  havia  donat  à  una  pobre  que  li  havia  fet 
llàstima,  y  li  va  armar  à  la  escala  mateix  un 
fort  escàndol  tractantla  de  mà  foradada,  de 
pubilla  escampa,  y  de  marquesa  que  fa’l 
senyor  ab  els  diners  dels  altres,  may  més, 
may  més  ha  sortit  pera  res  absolutament.  Fa 
més  de  set  mesos  que  no  havia  trepitjat  el 
carrer,  y  ahir  vingué  à  ferli’l  petó  de  despido 
una  germana  seva  que  li  havia  escrit  que 
venia  uns  días  à  Barcelona  à  tractarse  una 
malaltia  del  oido  ab  l’especialista  Bufill- 
Fors,  y  à  qui  ella  no  havia  anat  à  visitar,  per 
no  demanar  el  permís.  Al  véurela,  natural¬ 
ment,  li  vingueren  ganas  d’acompanyaria  à 
la  estació  y  baixà  à  demanarho  à  Vabuelita 
junt  ab  vint  cèntims  pel  tramvia.  El  permis 
va  darli,  els  cèntims  no. 

— Bé,  Treseta,  gracias.  No’m  diguéu  res 
més,  perque  crech  que’m  feriria. 

—  Oh!...  Y  si  li  deya’ls  paranys  que  li  ha 
armat,  las  malavolensas  que... 

—Prou,  prou;  per  favor! 

— Y  sempre  li  diu:  «Tu  si  que  vas  neixe  ab 
bona  estrella.  Tota  una  vida  de  recreo  per 
uns  anys  d’engatussar  al  meu  fill,  robantlo 
al  carinyo  d’una  mare!)) — 

No  podent  més,  vaig  despedirme,  vaig 
pujar  al  tramvia  ab  una  excitació  nirviosa 
qu’encara  avüy  me  domina  quan  penso  ab 
la  feresa  d’aquella  sogra  inhumana,  y  sobre 
tot,  ab  la  seva  ignocenta  víctima,  pera  la  que 
no  es  possible  fer  res  enterament,  à  no  ser 
que  sia  demanar  à  Deu  que  no  allargui  més 
un  sacrifici  tan  inútil  com  horrorós. 

Jo  aixís  ho  faig  cada  vespre,  y  crech  qu'en 
Rossendo  també  deu  demanarli’l  mateix. 

Ramón  Surinach  Baell. 

NOCTURNA 

— Oh  runas  venerables  dels  vells  temples 
perdudas  en  las  calmas  solitarias;  9 
oh  murs  cuberts  per  l’eura  benfactora! 

En  vostras  ignoradas  somnolencias 
qué’m  plau,  qué’m  plau  en  las  nocturnas  horas 
venirhi  à  somniarl... 

Santa  Abadia 

de  buydats  finestrals,  de  claustre  en  runas: 
tu  qu’entre’ls  lloredars  que  un  temps  vibraren 
à  las  notas  de  l’orga,  deixas  créixer 
las  selvàticas  matas  més  asprosas; 
tu  qu’en  la  nau  derruhida  de  ton  temple 


hi  veus  passar  las  ombras  venerandas 
d’aquells  monjos  sublims  que  s’enfugiren, 
guardam  ben  bé  mos  somnis,  tal  com  guardas 
las  despullas  dels  Sants  que  t’habitaren. 

Jo  vuy  fugir  de  la  munió  qu’entela; 
me’n  vuy  venir  fins  à  ta  Pau  augusta; 
vuy  ser  com  un  d’aquells  qu’en  el  misteri 
de  las  celdas  tranquilas,  cisellavan 
llurs  obras  prodigiosas. 

Vuy  ser  el  fill  de  las  nocturnas  runas 
pera  teixir  el  càntich  de  ma  vida 
entre  las  flayras  del  encens,  paradas, 
entre  las  veus  del  bronze  ja  perdudas, 
entre  las  notas  d’orga  ja  sentidas. 

Oh  runas  venerables  dels  vells  temples 
guardadas  en  las  valls  més  olorosas! 

Jo  vos  venero  com  las  arcas  santas 
que  guardan  la  dolsor  dels  passats  días. 

Mentres  en  l’alta  vila  ressonanta 
s’empenyen  las  munions  enfebrosidas; 
mentres  el  baf  de  la  discòrdia  impura 
s’alsa  demunt  de  las  altivas  ctípulas, 
jo  vuy  alsar  el  prech  del  que  s’enlayra 
per  demunt  de  las  lluytas  malehidas. 

Guardeume,  oh  runas  per  tants  anys  besadas! 
parleume  ab  vostra  veu  de  cosas  vellas; 
descubriume’l  secret  de  vostras  voltas; 
jo  mos  cants  més  sublims  vos  descubreixo! 

Qué’m  plau,  qué’m  plau  el  raig  d’aquesta  lluna 
esblanquehint  els  capitells  dolcíssims! 

Qué’m  plauhen  las  remors  d’aquests  vells  arbres 
que  brandan  sempre  carregats  de  fullas!... 

Sembla  qu’entre  las  fullas  amorosas 
s’hi  trobin  las  Imatjes  amagadas; 
y  entre  aquesta  verdor  potsé  hi  lluheixen 
els  destells  de  las  llantias  d’algtín  dial 

Oh  runas  venerables  dels  vells  temples! 

Jo  voldria  morir  en  la  Pau  vostra... 
al  raig  amich  de  l’enfeblida  lluna; 
mentres  els  cants  dels  monjos  que  reposan 
son  recordats  pel  mormolar  dels  arbres; 
mentres  sota  las  voltas  derruhidas 
l'orga  sembla  exhalar  encara  un  càntich. 

(Dibuix  de  M.  Urgell  ) 


Xavier  Viuka. 

TEATRES 


NOVETATS 

Hedda  Gabler. 

En  Hedda  Gabler ,  com  en  totas  las  obras 
d’Ibsen,  els  personatjes,  parlin  molt  ó  poch, 
tenen  tots  una  importància  casi  bé  igual.  Ti- 
pos  accessoris  se  pot  dir  que  no  n’hi  han. 
Tots  responen  à  una  unitat  de  concepció  y  à 
una  trascendencia  moral  tan  meditada,  que’ls 
fa  igualment  interessants  y  necessaris  pera 
compendre  la  idea  fonamental  de  l’obra. 

Els  tipos  d  Hedda  Gabler  son  sis,  y  poden 
dividirse  en  dos  grupos  que  corresponen  als 
dos  aspectes  en  que  la  humanitat  se  presenta 
als  ulls  d’un  curiós  observador.  En  el  primer 
(Hedda  y  Loevborg),  presenta  l’Ibsen  tipos 
excepcionals,  extraordinaris  per  lo  que  s’a- 
partan  de  lo  comú  y  general  en  la  vida;  en 
el  segón  (Tesman,  Elvsted,  Julia  y  Brack), 
presenta  tipos  generals  y  fins  vulgars  per  lo 
que  s’assemblan  al  comú  dels  homes.  Mes 
uns  y  altres  son  d’igual  veritat  y’s  completan 
en  aqueix  profond  estudi  psicológich  que, 
impertorbable,  fa  l’ibsen  del  home  y  la  vida 
moderns.  Uns  numerosíssims,  altres  escas¬ 
sos,  tots  son  sers  vivents,  trets  de  la  mateixa 
realitat  ab  una  precissió  y  una  clarividència 
maravellosas. 

L’ibsen  fa  la  dissecció  d'uns  y  altres,  igual¬ 
ment  implacable  ab  els  que  per  vulgars  y 
rutinaris  representan  la  majoria,  que  ab  els 
que  per  degeneració  física  y  pertorbació  mo¬ 
ral  representan  la  excepció. 

Hedda  Gabler,  físicament,  es  guapa  y  es- 
belta;  moralment  es  vanitosa,  de  sensibilitat 
purament  cerebral,  freda  de  cor  y  nirviosa 
fins  al  histerisme;  es  una  coqueta  refinadís- 
sima  que  sols  sent  un  amor:  l’amor  de  sí  ma¬ 
teixa.  Capritxosa,  mimada  y  adulada  per  tot¬ 
hom,  à  tothom  desprecia.  Filla  d’un  general, 
d’un  matador  d’homes  privilegiat,  las  sevas 
pistolas  son  las  sevas  joguinas,  y’is  seus  ins¬ 
tints  lliurement  desenrotllats  la  portan  à  una 
exaltació  imaginativa  exagerada.  Mentres  el 
seu  pare  llegeix  el  diari  tranquilament,  ella 
passa’l  temps  ab  un  amich,  un  company, 
Loevborg,  un  altre  desequilibrat  à  qui  la  jo- 
veneta  fascina.  Y  aquest  amich,  d’una  gran 
potencia  intelectual,  peró  d’una  debilitat  de 
caràcter  no  menys  gran,  satisfà  las  curiosi¬ 
tats  malaltissas  d’Hedda,  y  li  explica  sa  vida 
de  disbauxa,  sas  orgias  y  la  corrupció  d’un 
món  qu’es  nou  per  ella.  D’aquest  fet  en  re¬ 
sulta:  primer,  una  exacerbació  de  la  seva  va¬ 
nitat  y  un  major  despreci  (qu’arriba  fins  al 
odi)  d’uns  homes  y  d’un  món  tan  repugnants 
à  un  ser  essencialment  idealista;  segón,  un 
llas  indisoluble  que  la  lligarà  perpetuament 
à  aquell  iniciador,  à  aquell  cinich  revelador 
d’una  vida  que  agrada  à  son  sensualisme 
cerebral,  peró  que  repugna  à  son  tempera¬ 
ment  fret. 


Per  aquell  home  sentirà  un  afecte  extrany, 
mes  fatal. — «{Hi  havia  quelcom  d’amor  en 
nostra  amistat?» — li  pregunta  ell. — «No,» 
contesta:  —  «sols  curiositat.» — El  dia  en  que 
aqueixa  amistat  perillosa  volgué  traduhir- 
se  en  fets  reals,  Hedda  defensà  la  seva  virgi¬ 
nitat  ab  la  pistola  del  general  Gabler.  De  to- 
las  maneras,  d'aquella’n  resta  quelcom:  un 
cert  agrahiment  acompanyat  d’un  odi  instin¬ 
tiu  per  aquell  home  qu’ha  corromput  la  se¬ 
va  ànima.  Aqueix  odi  y  aqueix  agrahiment, 
barrejats,  qu’experimenta  per  un  ser  que  des¬ 
precia,  que  dominava  com  un  gos  y  com  es- 
clàu  feya  creure, explican,  junt  ab  circunstan- 
cias  de  detall  que  ja  veurém,  la  seva  conducta 
envers  ell. 

Mes  aquell  home,  per  influencia  d’un’altra 
dona,’s  regenera,  quan  menys  aparentment, 
y  baix  la  seva  influencia  escriu  un’obra 
gran,  un’obra  en  que  hi  posa  tota  l’ànima 
d’ella  y  tota  la  potencia  d’ell.  Y  això  exas¬ 
pera  à  Hedda.  Un’altra  dona,  un  lipo  vul¬ 
gar,  pot  influhir  en  el  desti  d’un  home! 
Y  ella  no!  Alashoras  aquell  fons  d’odi  y 
rencor  se  desperta;  té  gelos  d’aquella  Elvs¬ 
ted  que  li  ha  robat  l’esclàu,  y  concentra  en 
l’home  cinich  tot  el  despreci  que  sent  per  una 
humanitat  podrida.  Aquell  home  li  pertany, 
y  sols  ella  té  dretà  dirigir  sa  vida;  aquell  ser 
degenerat,  cobart  y  lúbrich,  no  pot,  no  deu 
emaciparse.  Ella’l  tornarà  al  vici  y  al  fons  de 
perversió  hont  se  trobava,  y  ella  sola  té  dret 
à  marcarli’l  cami;  el  cami  de  la  mort,  com 
únich  digne  d’una  existència  inútil  y  lletja. 
Ella  li  dona  la  pistol^  del  general  perque 
íassi  una  mort  hermosa  y  perque,  ab  un  acte 
de  voluntat  ferma  inspirat  per  ella,  reivindi¬ 
qui  una  vida  de  mentidas  y  debilitats.  Més 
tart  ella  seguirà’l  mateix  camí,  creyent  fer 
també  un  acte  bell  y  de  voluntat.  Per 
un  y  altre  seràn  las  últimas  manifestacions 
de  sa  cobardía,  de  son  cinisme,  de  sa  va¬ 
nitat  y  de  sa  impotència.  Loevberg  se  ma¬ 
ta  en  el  quarto  d’una  meretríu  del  modo  més 
vulgar,  y  un  suicidi  en  tals  condicions  ni  es 
bell  ni  es  noble;  Hedda’s  mata  ab  serenitat 
fictícia,  y’l  seu  acte  no  es  bell  ni  es  noble, 
perque  lluny  d’afirmar  ab  ell  una  voluntat 
independent,  afirma  la  seva '  debilitat  y  co- 
bardia. 

Hedda  té  por  al  ridicul,  no  pot  sufrir  l’es¬ 
càndol  y’s  revela  contra  tot  dever  ú  obliga¬ 
ció: — «{Devers?  No  més  en  tinch  un:  el  d’a- 
burrirme!» — Las  circunstancias  la  portan  à 
trobarse  à  la  mercè  del  conseller  Brack,  y  pe¬ 
ra  fugir  del  poder  d’aquest  y  del  escàndol,  se 
suicida.  El  seu  suicidi  obeheix,  donchs,  à 
orgull  y  à  debilitat,  no  à  convicció.  Tots  dos 
fan  una  mort  miserable,  perque  tots  dos  son 
cobarts.— «^Per  qué  no’m  matavas  el  dia 
aquell  en  que  m’apuntavas  la  pistola?» — ‘diu 
Loevborg. — «Vaig  tenir  por  al  escàndol!  Mes 
no  va  ser  aquesta  la  cobardía  meva  més  gran 
aquell  dia!» — contesta  Hedda;  y  Loevborg 

comprèn  qu’era  ella  qui  devia  morir,  y 
comprèn  tot  lo  que  hi  havia  de  podrit  en 
aquella  amistat. — «Ni’m  vas  matar  ni’t  vas 
matar;  à  pesar  de  nostra  vilesa,  vas  sentir  la 
necessitat  de  viure!» — No’l  mata  avans  per’e- 
vitar  l’escàndol,  que  implica  la  seva  pròpia 
mort,  mes  el  fa  morir  després  sense  preveure 
l’escàndol  que  la  farà  necessària. 

L’Ibsen  aqui,  lluny  de  fer  apologia  del  sui 
cidi,  mostra  la  manera  fatal  com  à  ell  ten¬ 
deixen  els  sers  desequilibrats,  y  com  aquest 
suicidi  es  manifestació  de  la  impotència  y 
resultant  de  voluntats  dèbils  y  malaltissas. 
Ell  degenerat  per  vici  carnal,  ella  debilitada 
per  vici  moral,  estan  faltats  de  la  voluntat 
ferma  que  caracterisa  als  homes  forts  que  te¬ 
nen  fe  en  la  vida.  Las  més  petitas  contrarie¬ 
tats,  els  menors  obstacles  que  s’oposin  al 
seu  pas,  els  hi  semblaran  montanyas  insu¬ 
perables.  Ell  passa  una  nit  de  disbauxa,  pert 
el  llibre  que  creu  ser  l’obra  gran  de  sa  vida,  y 
ment  à  qui  pot  demanarli  comptes,  perque  no 
té  valor  pera  dir  la  veritat  ni  pera  recomensar 
la  lluyta.  Impotent  pera  lluytar,  se  mata. 
Ella,  per  sa  gran  vanitat,  es  refractaria 
à  tot  dever;  y  en  el  dever  s’hi  confon  to¬ 
ta  obligació,  tot  afecte  que  implica  un  acata¬ 
ment  y  sumisió  à  forsas  y  qualitats  agenas. 
La  cabellera  de  Elvsted,  perque  es  esplèndi¬ 
da  y  es  admirada,  li  inspira  horror  y  la  cre¬ 
maria.  L’abnegació  d’aquesta  dona  que  ab 
sa  bondat  ingénita,  ab  son  amor  senzill  y  des¬ 
interessat  logra  captivar  à  Loevborg,  inspi- 
rantli  fe  en  la  vida  y  en  el  trevall,  li  es  inso- 
portable.  La  misèria  que  l’amenassava  y’l  ri¬ 
dícul  de  permaneixe  soltera,  fan  que’s  casi 
ab  qui  li  ofereix  el  palau  qu’enveja,  els  tra- 
jos  richs,  els  criats  ab  Uureya,els  cavalls,  et¬ 
cètera...;  mes  ab  aixó  no  entén  contraure 
cap  obligació;  se  casa  per  interès,  no  per 
amor;  ella  no  pot  estimar  à  ningú,  y  menos 
al  seu  marit,  home  vulgar  y  metódich  que 
l’ha  enganyada  prometentli  lo  que  no  podia 
cumplir.  La  tia  Julia,  un  altre  ser  senzill  y 
ple  d’abnegació  que  logra,  sacrificantse,  fer- 
se  estimar  de  tothom,  la  posa  nirviosa;  aquell 
ser  aparentment  vulgar  que  ab  la  sola  forsa 
del  seu  amor  y  fe  en  la  vida’s  consagra  à 
allargar  la  dels  altres  ab  solicitut  y  carinyo, 
aquella  dona  que’s  torna  boja  d’alegria  al 
sospitar  solzament  qu’ella,  Hedda,  serà  ma¬ 
re,  li  repugna  y  la  exaspera.  Hedda  mare! 
Hedda  ab  devers  sagrats!  Hedda  fent  fills! 
Quin  horror!  Y  aquella  dona  se’n  alegra!... 
Brack,  l’home  vulgar,  el  Tenorio  metódich, 
l’egoista  cinich  que  revoloteja  com  un  corp 
esperant  que’s  distregui  pera  subjectaria,  la 
fa  riure  y  fins  hi  juga  encoratjantlo.  Peró  ve 
un  dia  en  que  lot  se  gira  contra  Hedda:  la 
naturalesa  que  la  vol  fer  mare,  Loevborg 
que’s  mata  miserablement,  destruhint  la  se¬ 
va  ilusió  de  que  havia  influhit  directament  en 
e!  desti  d'un  home,  el  seu  marit  y  Elvsted, 
que  fidels  à  son  caràcter  se  desentenen  d’ella 


pera  dedicarse  à  un  trevall  mesqui:  trevall 
de  reconstrucció  metòdica  d’un’obra  qu’ha 
mort  ab  Loevborg;  Julia  portant  tranquila  la 
noticia  d’una  mort  serena  quina  bellesa’s  deu 
al  seu  carinyo,  y  venint  à  cercar  en  Hedda 
esperansas  d’una  nova  vida;  y  finalment 
Brack,  el  gall  del  galliner,  que  implacable  li 
mostra  las  cadenas  ab  que  pretén  lligaria. 
Tot  aixó,  tots  aquests  detalls  ó  fets  acciden¬ 
tals  de  la  vida,  son  obstacles  massa  forts.  La 
lluyta  es  impossible,  y  per  una  última  mani¬ 
festació  de  sa  vanitat,  la  seva  mort,  que  no 
es  gran  perque  obeheix  à  por,  tampoch  es 
bella  perque  l’acompanya  ab  actes  que  ex- 
pressan  ei  seu  odi  à  tots  els  sers  que  la 
voltan. 

Hedda  Gabler  sembla  escrita  en  un  mo¬ 
ment  de  la  vida  d’Ibsen  en  que’l  descoratja¬ 
ment  es  més  gran.  Tot  en  aquesta  obra  es 
negre  y  pessimista,  y’l  gran  apòstol  de  la  vo¬ 
luntat,  el  sublim  somniador  d’una  humani¬ 
tat  nova  formada  per  homes  sencers  qu’avan- 
sin  ferms  y  serens  pel  camí  de  la  veritat  en¬ 
vers  un  fi  ben  definit,  sense  dubtes  ni  vaci- 
lacions,  se  declara  vensut  y  veu  el  seu  ideal 
irrealisable  al  contemplar  la  societat  moder¬ 
na  fundada  sobre  la  mentida,  sobre  la  debi¬ 
litat  y  sobre  la  hipocresia.  Casi  bé  en  totas 
las  obras  d’Ibsen  apareix  el  tipo  del  home 
fort  y  creyent  en  la  vida,  el  tipo  que,  contras 
tant'ab  els  altres  dèbils  y  degenerats,  fa  en¬ 
treveure  una  consoladora  esperansa  de  rege¬ 
neració.  En  Hedda  Gabler  tot  es  corcat:  fins 
els  dos  tipos  que  mostran  un  xich  de  fe  en  la 
misió  de  sa  vida,  per  lo  raquítich  de  son 
ideal  y  per  la  estoica  resignació  ab  que 
aquella  misió  cumpleixen,  lluny  d’acostar- 
nos  aquell  ideal,  ens  el  fan  veure  més  impos¬ 
sible.  Julia  sent  vocació  per’allargar  vidas, 
peró  las  vidas  qu’allarga  son  vidas  de  ma¬ 
lalts;  quan  se’n  mort  un,  en  buscarà  un  altre, 
y  després  un  altre,  y  sempre  seràn  malalts 
impotents  pera  res  gran. .Elvsted,  econòmica 
desinteressada  y  metòdica,  se  sacrifica  contí¬ 
nuament  per  sers  indignes;  primer  per  un 
egoista,  que’s  casa  ab  ella  pera  que’l  cuydi  y 
cuydi  à  sos  fills;  després  per  Loevborg,  el 
cinich,  quins  vicis  logra  momentàniament 
adormir;  mes  sa  energia  y  forsa  de  voluntat 
son  tan  escassas,  que  tots  els  seus  esforsos 
resultaràn  inútils.  El  mateix  fill  que  té  de 
donar  Hedda  à  la  vida,  que  Julia  espera  ab 
tanta  ilusió,  y  que  podria  creures  el  fona¬ 
ment  d’una  societat  millor,  està  condemp- 
nat  à  morir  avans  de  nàixer,  condemp- 
nat  per  la  mare,  que  té  horror  y  troba 
ridícula  la  maternitat,  condempnat  pel  pare, 
qu’en  sa  vida  raquítica  d’especialista  no’l  sab 
endevinar  ni’l  sab  esperar,  y  condempnat  per 
l’autor,  que  al  ferlo  morir  avans  de  nàixer 
malehit  y  miserable,  sembla  voler  demostrar 
que  no  es  de  semblants  pares  que  podran 
sortir  las  generacions  fortas  qu’espera. 

L’Ibsen  ens  presenta  dos  estaments  ó  me- 

dis  socials  diferents  y  fins  oposats,  peró 
igualment  impotents  pera  la  lluyta  y  pera 
la  vida;  y  aqueixa  impotència  es  igual  en 
un  y  altre  perque  abdós  estan  faltats  d’un 
ideal  ben  definit  y  d’una  forsa  de  voluntat 
suficient  pera  realisarlo.  Tipos  uns  metó- 
dichs,  rutinaris  y  vulgars,  altres  cerebrals, 
«somniadors  y  malaltissos,  tots  caminan  fa¬ 
talment  à  la  mort  y  à  la  negació.  L’ideal  de 
Tesman  es  obtenir  una  càtedra,  mes  no  lluy- 
tant  en  concurs  públich,  sinó  per  influencia 
dels  amichs.  No  la  vol  per  ser  el  més  digne, 
sinó  perque  la  necessita.  En  quant  à  Hedda, 
— «<No  os  ofereix  la  vida  cap  ideal  que  os  se- 
duheixi  ?  »  —  li  pregunta  Brack;  y  contesta 
ella: — «Sols  Deu  sab  qué  podria  ser  aquest 
ideal!  Algunas  vegadas  penso...  mes  no!  sens 
dubte  es  un  impossible!  «^Si  fes  ficar  el 
meu  marit  en  la  política?» . . . — «,;Qué’n  treu- 
riauU) — «Res;  peró  m’aborreixo,  m’aborreixo 
tant!!...» — Tesmansols  veu  un  ideal  positiu  y 
egoista,  Hedda  en  son  Jnisterisme  aspira  à  un 
ideal  impossible  y  que  no  sab  definir;  y  l’Ib- 
sen  se  burla  de  tots,  y’ns  els  presenta  igual¬ 
ment  ridículs,  igualment  falsos,  igualment 
vulgars  en  la  grandesa  tràgica  dels  seus  ac¬ 
tes  y  dels  seus  sentiments  extravagants,  in¬ 
determinats,  volubles  y  dèbils. 

Per’xó  l’obra’ns  produheix  una  impresió 
tan  fonda  com  desconsoladora.  En  una  se- 
rie  d’escenas  d’una  forsa  sugestiva  extraor¬ 
dinària,  fa  la  dissecció,  à  lo  viu  y  crudel- 
ment,  d’aqueixas  ànimas  modernas.  La 
frase  càustica,  el  sarcasme  punyent,  el  ridí¬ 
cul,  y  las  situacions  grolleras  barrejantse  ab 
lo  sublim,  ab  las  situacions  tràgicas,  son  els 
medis  apropiadíssims  qu’emplea  pera  retra¬ 
tar  aquest  estat  social  que’s  mou  desorientat 
dintre  d’una  constant  paradoxa. 

L’Ibsen,  per  medi  de  la  observació  y  d’un 
anàlisis  minuciós,  s’eleva  à  una  sugestiva 
concepció  tràgica.  Hedda  Gabler  es  la  gran 
tragèdia  de  las  ànimas  modernas;  ànimas 
malaltissas  y  desequilibradas,  qu’obeheixen 
à  estímuls  y  aspiracions  mal  definits,  buscant 
ideals  impossibles;  y  aqueixos  ideals  que  son 
el  mal  del  sigle,  que  son  la  pesadilla  dels  es¬ 
perits  moderns,  son  els  que  produheixen 
aqueixas  fondas  pertorbacions  anímicas  que 
s’estenen  poch  à  poch  com  llaga  corrup¬ 
tora  del  cos  social  que  fonamentat  en  conven¬ 
cions  estúpidas,  adorant  ídols  falsos  y  vi¬ 
vint  rutinariament,  matan  tota  energia  indi¬ 
vidual,  tota  voluntat  ferma  y  tota  conciencia 
independent,  única  font  de  vida  y  de  regene¬ 
ració  possible  pera  la  humanitat  condormida. 

Aquesta  es,  à  nostre  entendre,  tota  la  filo¬ 
sofia  y  tota  la  moral  que’s  desprèn  de  l’obra 
d’Ibsen,  obra  que  produheix  una  impresió 
fonda  y  depriment  per  lo  que  té  d’escéptich  y 
desconsolador,  mes  que  pera’ls  esperits  escu- 
llits,  encara  no  completament  abarraganats, 
pot  ser  un  càustich  que’ls  reaccioni  y’is  fassi 
pendre  un  xich  més  en  serio  la  vida. 

A  nosaltres,  de  las  quatre  funcions  qu’ha 
donat  la  Duse,  la  en  que’ns  ha  emocionat 
més  de  debó  ha  sigut  Hedda  Gabler.  Ab  ella 
ha  demostrat  que  la  seva  ànima  d’artista  es 
sempre  jovey  es  sempre  gran;  que  sab  com- 
pendre  y  sab  identificarse  ab  las  més  com- 
plexas  creacions  dels  genis,  y  que  per  una 
intuició  y  clarividència  sols  als  escullits  re- 
serv^das,  logra  fer  una  Hedda  Gabler  ideal, 
ab  més  espontaneitat,  ab  més  vida  y  ab  més 
relléu  que  qualsevol  altre  tipo  senzill  del  tea¬ 
tre  romàntich. 

Escena  per  escena,  paraula  per  paraula, 
acotació  per  acotació,  la  Duse  sub-ratlla  l’o¬ 
bra  d’Ibsen,  donantli  tota  la  vida  y  tota  la 
intensitat  tràgica  que  requereix. 

Confessém  ingènuament  que’ns  es  impos¬ 
sible  seguiria  pas  à  pas  en  la  interpretació 
d’aquesta  obra.  Primerament  perque  tindriam 
de  copiar  tot  el  seu  paper  y  fer  comentaris 
(que  per  altra  part  resultarían  vulgars)  sobre 
cada  frase,  cada  actitut  y  cada  gesto,  y  en 
segón  lloch,  perque  sols  com  en  somnis  els 
recordém.  Las  emocions  succehintse  contí¬ 
nuament  aclaparadoras,  sols  ens  resta  la  im¬ 
presió  del  conjunt,  qu’es  la  més  forta  y  la 
més  punyenta  qu’hem  experimentat  en  el 
teatre.  Y  creyém  qu’en  semblant  cas  se  tro- 
ban  tots  aquells  qu’hagin  comprés  l’obra  ge¬ 
nial  de  l’Ibsen  y  la  genial  interpretació  de  la 
Duse. 

La  Gioconda 

Anavam  à  Novetats  creyent  de  bona  fe  que 
l’obra  d’en  d’Anunzio’ns  agradaria.  L’haviam 
llegida  y  conexíam,  com  els  lectors  de  Jo¬ 
ventut  ,  la  opinió  espontània  y  entussias- 
ta  d’un  estimat  colaborador  nostre  qu’accep- 
tavam  en  bona  part.  Y’ns  varem  equivocar. 
Una  vegada  més  quedà  demostrat  que  la  es¬ 
cena  es  una  verdadera  capsa  de  sorpresas,  y 
estém  convensuts  que  l’amich  Galceràn  ha¬ 
guera  participat  de  nostra  desilusió  si  ha¬ 
gués  vist  la  Gioconda  representada. 

Y  no  es  que  reneguém  d’en  d’Anunzio, 
qu’en  d’Anunzio  es  un  poeta  d’imaginació 
privilegiada.  En  laxmateixa  Gioconda  logra 
captivar  als  esperits  delicats  repetidament,  y 
l’ànima  s’extasia  seguint  al  autor  per  aque- 
llas  regions  serenas  y  tranquilas  en  que  l’i¬ 
deal  d’art  y  de  bellesa  se  sobreposa  à  tota 
preocupació  material,  en  que  un  cor  d’artista 
de  debó  se  sent  lliure  de  tota  lley  u  obliga¬ 
ció,  sia  del  ordre  social,  sia  del  ordre  físich, 
sia  del  ordre  moral.  Per  l’art  sagrat,  per  la 
vocació  santa  qu’es  l’única  rahó  de  sa  vida, 
Lucio  Settala  abandonarà  la  familia,  deixa¬ 
rà  orfe  à  sa  filla  y  farà  desgraciada  à  sa  mu¬ 
ller.  Serà  malvat,  serà  crudel  y  desagrahit 
envers  tothom;  ni  la  bondat  y  abnegació  més 
sublims  representadas  per  sa  muller,  ni  la 
ignocencia  y  amor  més  desinteressats  re¬ 
presentats  per  sa  filla  Beata,  ni  la  reflexió  y 

consells  més  purs  representats  per  sos 
amichs  íntims  y  per  son  mestre,  hi  podran 
res:  ell  es  el  sacerdot  del  Art,  de  la  Bellesa, 
del  Ideal;  la  familia,  els  amichs,  la  humani¬ 
tat  junta  que  pateixi  y  s’ensorri,  no  represen- 
tan  res  devant  de  la  Gioconda,  devant  de  la 
inspiració  divina,  devant  la  Mussa  feconda 
qu’encén  el  foch  sagrat  en  sa  ànima  d’ar 
tista. 

La  concepció,  millor  dit,  la  visió,  sense 
ser  nova  ,  es  noble  y  gran,  y  digna  d’un 
poeta.  Aquest  himne  à  la  Bellesa  abstracta 
entonat  en  cants  soperbs,  atràu  per  sa  pure¬ 
sa, pel  desitj  d'impossible  realisació  que  l’ins¬ 
pira,  per  la  tendencia  inconscient  que  té  la 
part  més  pura  del  ser  humà  à  elevarse  y  en- 
noblirse  deixant  de  banda'ls  obstacles  que 
imposa  la  realitat. 

Mes  aquest  mateix  idealisme,  aquesta  ma¬ 
teixa  vaguetat  de  la  concepció,  seràn  l’obs¬ 
tacle  insuperable  en  que  s’estrellarà  l’autor 
dramàtich.  Aquestas  ideas  y  concepcions  son 
massa  puras',  massa  espirituals  pera  encar- 
narlas  en  sers  de  carn  y  ossos,  y  per  gran 
que  sia  un  actor,  per  prodigiosa  que  sia  la 
seva  forsa  d’exteriorisació  anímica,  la  vida,  la 
materialitat  de  la  existència,  ab  las  sevas  de¬ 
bilitats,  miseriasy  necessitats,  transformaràn 
aquellas  ideas  fins  al  punt  de  semblarnos  pa- 
radóxicas  y  à  voltas  ridículas.  Nosaltres  po- 
drém  en  el  llibre,  es  à  dir,  en  el  món  de 
l’abstracció,  creure  sublim,  creure  extraordi¬ 
nari’l  tipo  de  Lucio  Settala;  podrém  junt  ab 
l’autor  decantarnos  sense  cap  dubte  del  cos¬ 
tat  de  la  Bellesa  absoluta  avassallantho  tot; 
mes  en  la  realitat,  y  en  el  teatre,  ahont  la  vida 
y  sols  la  vida  impera,  aquella  abstracció’ns 
serà  impossible;  el  tipo  de  Lucio  Settala,  en¬ 
carnat  en  un  cos  humà,’ns  resultarà  ridicul  ó 
extravagant,  y  la  visió  més  clara  y  més  direc¬ 
ta  de  la  part  material  del  home’ns  portarà  in¬ 
conscientment  à  decantarnos  cap  al  altre  cos¬ 
tat,  cap  al  costat  de  la  vida.  Tota  la  poesia, 
tota  la  forsa  enll-uhernadora,  tota  la  rahó 
que’ns  complàu  y  convens  en  abstraccions  ó 
tipos  imaginaris,  en  una  Gioconda  ó  un  Lu¬ 
cio  Settala  indeterminats,  y  tota  la  petitesa, 
tota  la  llàstima,  tota  la  misèria  que  tranqui- 
lament  acceptém  en  altres  tipos  també  abs¬ 
tractes,  en  una  Silvia  Settala,  una  Beata,  un 
Gabbi,’s  transforman  radicalment  quan  sur- 
tim  de  l’abstracció  pera  fixarnos  en  la  rea¬ 
litat,  quan  hem  de  véurelas  à  través  del  cris¬ 
tall  vulgar  de  la  vida.  Y  aixis  per  exemple, 
Silvia  la  miserable,  la  vulgar,  la  bona ,  s'ele¬ 
varà  de  prompte  à  nostres  ulls  fins  à  las  su¬ 
blims  regions  de  l’abnegació  y  del  martiri, 
y  aixis  Lucio  Settala  y  la  Gioconda,  els  sers 
ideals  perfectes  en  sa  fe,  s’enfonzaràn  de 
prompte  à  nostres  ulls  fins  à  las  vulgars  re¬ 
gions  de  la  monomania  y  del  ridicul. 

Aquesta  es  à  nostre  entendre  la  equivoca¬ 
ció  fonamental,  l’escull  en  que  s’ha  estre¬ 
llat  en  d’Anunzio.  Al  tractar  de  donar  forma 


plàstica,  de  donar  vida  à  aquells  sers  ideals 
que  tan  bé  parlavan  y  sentían,  s’ha  trobat  ab 
que  la  realitat  implacable  no  li  podia  dar 
motllos  dignes  ni  expressions  prou  puras 
ahont  exteriorisarlos.  Per’xó  trobarem  que, 
desde  que  comensa  fins  qu’acaba,  l’obra  es 
una  divagació  continua,  es  una  lluyta  cons¬ 
tant  en  que’s  regiran  els  personatjes  volent- 
llensar  sa  closca  mortal  pera  idealisarse,  y  la 
impotència  en  que’s  troban  se  traduheix  en 
discussions  inacabables,  en  diàlechs  ener¬ 
vants  per  lo  indefinits  y  vagarosos.  Y  quan 
després  de  dos  actes  llarguissims  de  prepa¬ 
ració  en  que  no  passa  absolutament  res,  que 
sols  tenen  per  objecte  posarnos  en  coneixe¬ 
ment  d’un  fet  (l’intent  de  suicidi  de  Lucio), 
arribém  à  la  escena  capdal  de  l’obia,  à  pe¬ 
sar  dels  extraordinaris  recursos  poétichs  del 
autor,  à  pesar  de  tot  aquell  devassall  d’imat- 
jes  grandiosas,  de  comparacions  sublims,  de 
frases  delicadas  ab  que  ha  intentat  obses- 
sionarnos  pera  elevarnos  à  un  món  superior, 
à  pesar  de  tot  aixó’ns  sentim  frets,  ens  sen¬ 
tim  homes,  y  com  à  homes  ens  disposém  à 
presenciar  la  lluyta  decissiva  no  entre  la  be¬ 
llesa  y  la  bondat, no  entre  l’art  y  la  vida,  sinó 
entre  la  model  y  la  esposa,  entre  la  Giocon¬ 
da  y  Silvia  Settala.  Y  aqui  més  qu’en  lloch 
han  mancat  las  forsas  à  n’en  d’Anunzio.  Una 
vegada  més  s’ha  donat  el  pas  decissíu  de  lo 
sublim  à  lo  ridicul.  Ni  trobal’autor  las  expres¬ 
sions  justas,  (tal  volta  perque  no  existeixen) 
pera  que  las  dugas  abstraccions  s’enlayrin  en 
lluyta  èpica,  ni  pot  consentir  l’autor  en  redu- 
hir  la  lluyta  à  una  senzilla  y  violenta  discusió 
en  qu’esclatin  vigorosas  las  concentradas  pas¬ 
sions  humanas.  Silvia  y  la  Gioconda, passant 
ab  tranzicions  bruscas  de  lo  ideal  de  sas  res- 
pectivas  aspiracions  als  crits  y  actes  més  arre- 
batats  dels  gelos  vulgars,  son  la  proba  més 
evident  de  la  impotència  del  autor  pera  man- 
tenirse  en  las  esferas  de  l’abstracció  qu’am- 
bicionava. 

Aquest  es  en  genera!  l’efecte  que’ns  ha  pro- 
duhit  l’obra,  y  à  nostre  entendre  es  l’aspecte 
més  important  d’ella.  No  creyém  per’xó  ne¬ 
cessari  ni  tenim  espay  pera  estudiaria  detin¬ 
gudament  baix  l’aspecte  purament  escénich 
ó  teatral.  Pràcticament  ens  serviria  pera  de¬ 
mostrar  lo  dit  y  veuriam  (pera  citar  un  exem¬ 
ple)  cóm  la  escena  final  del  primer  acte  es  la 
millor  de  l’obra,  precisament  per  la  intensi¬ 
tat  de  vida  que  respira. 

Dirém  sols  per  acabar  que  l’obra  revela 
una  inexperiencia  y  un  desdeny  del  art  escé- 
ních  qu’acostuman  à  ser  el  pecat  capital  de 
tots  els  autors  quin  temperameni  es  exclussi 
vament  poétich.  El  sentit  de  realitat  y’l  sen¬ 
tit  de  vida  que’ls  hi  manca,  fan  que  las  sevas 
obras  dramàticas  resultin  impossibles. 

fQué’n  dirém  de  la  interpretació  viventa 
d’un’obra  en  que  lo  que  hi  falta  es  precisa¬ 
ment  la  vida?  Ja  hem  dit  que  creyém  que’ls 
tipos  aquests  d’en  d’Anunzio  son  senzilla- 

ment  irrepresentables.  Dit  aixó,  també  dirém 
que  la  Duse  ho  va  fer  tan  bé  com  humana¬ 
ment  se  pot  fer,  à  pesar  de  las  dificultats 
qu’ofereix  el  tenir  que  donar  vida  à  un  perso- 
natje  tan  confós  y  indeterminat.  El  conjunt 
ben  arrodonit  y  presentat,  distingintse  nota¬ 
blement  el  primer  actor  senyor  Rosaspina. 


•  La  muller  de  Claudi, 

Per  despedida  ’ns  donà  la  Duse  La  muller 
de  Claudi ,  obra  fantasiosa  tallada  pel  patró 
d’un  folleti  romàntich. 

En  obras  tals  el  trevall  d’una  actriu  quin 
talent  artístich  hagi  evolucionat  al  compàs 
del  gust  y  cultura  general,  es  doblement  difí¬ 
cil.  Primerament  perque  l’actriu  mateixa  tro¬ 
ba  fals,  troba  convencional  el  tipo  que  inter¬ 
preta,  y  perdent  la  fe  que  un  dia  li  inspirava, 
tindrà  de  suplir  la  espontaneitat  y  convicció 
per  medi  d’una  composició  artificiosa.  Sego¬ 
nament,  té  de  fer  empassar  la  pildora  al  pú- 
blich,  y  l’aprobació  que  té  de  conquistar  se 
fa  tant  més  dificil  quan  el  públich  no  entra 
ni  pot  entrar  dintre  de  l’obra  que  un  temps 
l’entussiasmava. 

La  Duse,  representat  La  muller  de  Claudi , 
fa  deu  anys  arrebatava  al  públich  de  Barcelo¬ 
na:  avuy  sols  l’entussiasmà  en  moments  de¬ 
terminats.  Y  à  pesar  d’aixó  la  fa  tan  bé,  la  fa 
millor  avuy  qu’avans.  Lo  que  hi  ha  es  que 
avuy  ni  ella  ni’l  públich  senten  el  tipo  ni 
l’obra,  y  es  clar  que,  mantenintse  ’l  públich 
fret  per  lo  que  respecta  à  aquesta,  no  està  en 
las  millors  condicions  pera  entussiasmarse 
ab  el  trevall  de  l’actríu.  En  una  paraula:  la 
Duse,  avans,  havia  de  trevallar  per  ella  sola: 
avuy  ha  de  trevallar  per  ella  y  per  l’autor.  Y 
si  lograr  que  no  xiulin  un’obra  que  d’altra 
manera  xiularían,  es  bon  xich  difícil,  més 
difícil  es  encara  ferne  aplaudir  alguns  passat- 
jes  ab  bona  fe. 

La  Duse  avans  (com  li  passa  avuy  ab  Hed- 
da  Glaber  per  exemple)  fent  un  estudi  del 
tipo  en  general,  tipo  ajustat  al  convenciona¬ 
lisme  d’aquells  temps,  ja  ho  tenia  tot  fet. 
Comprés  el  tipo,  la  composició  y  la  execució 
sortían  espontàniament.  Avuy  no:  íntima¬ 
ment  convensuda  de  la  seva  falsetat,  no  pot 
sentirlo  en  general,  y  té  de  fer  una  composi¬ 
ció  de  lloch  y  de  circunstancias.  Es  à  dir: 
prescindint  de  la  major  ó  menor  veritat  psi¬ 
cològica  y  de  la  major  ó  menor  verosimílitut 
dels  incidents  y  situacions  escénicas,  té  de 
fixarse  particularment  en  cada  un  d’ells  y  fer 
una  composició  especial  segons  ells  sían. 

Aixis,  per  exemple,  la  Duse  d’avuy  no  pot 
arribar  à  sentir  psicològicament  el  tipo  de 
Messalina  moderna  que  tan  desdibuixat  y  ab 
tanta  carrincloneria  presenta  en  Dumas.  Mes 
la  Duse  d’avuy,  ab  més  coneixement  del  cor 
humà,  ab  més  ductilitat  de  recursos  y  ab  més 
talent,  pot  compenetrarse  ab  cada  una  de  las 

situacions  escénicas,  y  dirlas  y  fins  sentirlas 
ab  més  veritat  y,  per  lo  tant,  ab  més  art. 

Y  aixó  es  lo  que  fa,  y  per  ’xó  té  doble  mè¬ 
rit.  La  escena  del  primer  acte  ab  la  criada, 
las  breus  paraulas  que  cambia  ab  Antonin  y 
ab  el  seu  marit,  y  la  impossible  escena  ab 
aquell  traidor  de  melodrama,  las  diu  ab  una 
sobrietat  y  un  luxo  de  detalls  d'expressió  y 
de  gesto,  que  donan  vida  y  verosimilitut  à 
l’acció. 

Y  lo  mateix  passa  en  els  actes  segón  y  ter¬ 
cer.  Prescindint  de  l’obra  y  de  l’acció,  la 
Duse  sab  que  té  una  escena  ab  Antonin  en 
que  ha  d’encisarlo  y  seduhirlo,  en  que  té  de 
fer  tornar  boig  fins  al  delicte  à  un  home  hon¬ 
rat;  y  fa  la  escena  y  la  fa  magistralment;  y  la 
mirada  y  la  veu,  y  ’l  seu  cos  y  la  seva  ànima 
expressan  l’amor,  la  luxuria  y  la  passió  més 
refïnadas.  La  Duse  sab  que  té  una  escena  ab 
el  seu  marit  en  que  ha  d’intentar  rehabili- 
tarse,  y  si  no  ho  logra,  amenassar  y  prome¬ 
tre  venjarse;  y  prescindint  de  tots  els  antece¬ 
dents,  fa  la  escena  ab  convicció;  y  la  humili¬ 
tat,  l’arrepentiment,  els  prechs  y  las  mentidas 
primer,  las  amenassas  després,  surten  dels 
seus  llabis,  dels  seus  ulls,  de  la  seva  ànima 
ab  una  espontaneitat  y  una  forsa  maravello- 
sas.  Finalment,  en  el  tercer  acte,  la  Duse  sab 
que  té  una  escena  ab  Antonin  en  que  aquest, 
ja  convertit  en  complis  y  esclàu  seu,  dubtarà 
y  tindrà  remordiments;  y  sab  que  l’ha  d’acla¬ 
parar  ab  son  despreci,  esclatant  en  un  crit 
rencorós  de  venjansa  satisfeta;  y  la  Duse  ho 
fa  ab  una  forsa  y  una  sinceritat  qu’obli- 
dém  lo  fictici  de  la  situació,  la  falsetat  de 
l’obra  y  fins  la  tranquilitat  inmensa  d'en 
Dumas. 

En  fí,  la  Duse  diu  La  muller  de  Claudi  molt 
millor  avuy  que  avans,  ab  una  riquesa  de 
detalls  y  matisant  tan  bé  ’l  personatje,  que  si 
no  logra  entussiasmar  ab  l’obra,  entussiasma 
ab  son  trevall  d’artista  insuperable. 


Potser  un’  altre  dia  darém  nostra  impresió 
sobre  ’l  conjunt  de  las  representacions  de  la 
Duse.  Per  avuy,  sols  en  resta  despedirnos  ab 
recansa  de  l’actríu  ideal  que  ab  son  gran  art, 
y  ab  son  cor  més  gran  encara,  ens  ha  fet 
fruhir  las  més  puras  emocions  artísticas.  Do- 
nemli  las  gracias,  donchs,  y  esperém  con¬ 
fiats  qu’encara  las  hi  podrém  donar  un’altra 
vegada. 

Emili  Tintorer. 


CONCERTS 

Tres  n’hem  tingut  en  el  transcurs  d’una 
setmana.  El  pianista  Nin  ens  obsequià’l 
passat  dijous  ab  una  vetllada  íntima  en  el 
local  dels  Quatre  Gals ,  en  la  qu’executà  va- 
rias  obras  de  Schumann  y  Grieg.  Com  que 
ja  donarem  en  la  primavera  passada  nostra 

opinió  sobre  aquest  pianista,  à  ella’ns  ate¬ 
nim,  y’ns  limitém  à  anotar  que  totas  las  obras 
foren  molt  ben  ditas,  donantnos  una  nova 
proba  del  bon  gust  que  posseheix  en  Nin  al 
escullir  las  composicions  y  al  interpretarlas 
fidelment  y  fernos  fruhir  ab  sa  dicció  exqui¬ 
sida. 

La  «Sociedad  de  Conciertos  clàsicos»  ha 
donat  en  els  dos  darrers  diumenges  sas  pri- 
meras  audicions  de  la  present  temporada. 
Comensà’l  primer  concert  ab  la  Quarta 
Sinfonía ,  de  Beethoven,  que  fou  molt  mit¬ 
janament  executada,  puig  si  bé’l  mestre 
Granados  la  va  conduhir  ab  justesa  de  temps, 
no  sapigué  comunicar  à  la  orquesta  (forma¬ 
da  ab  elements  molt  deficients),  la  expressió 
que  aquells  requereixen,  ni  fer  destacar  els 
matisos  y  colorit  de  cada  part,  per  lo  que  la 
interpretació  pecà  de  monòtona  y  revelà  fal¬ 
ta  d’ensajos,  trobantse  à  faltar  energia  en  la 
batuta.  Bastant  millor  foren  exècutadas  las 
Dansas  de  Grieg,  si  bé  es  veritat  que  sas  di¬ 
ficultats  son  ben  escassas  comparadas  ab  las 
de  l’obra  anterior. 

El  jove  compositor  francès  Lleó  Moreau  se 
presentà  personalment  à  dirigir  son  poema 
sinfónich  Sur  la  mer  lointaine.  Tenint  en 
compte  qu’es  la  primera  obra  orquestal  de 
dit  músich,  ens  limitarém  à  dir  que  revela 
escassa  originalitat  defacturay  pobresa  d’ins¬ 
piració,  recomanantli  que  prengui  altres  via¬ 
ranys  més  assequibles  y  menys  pretensiosos 
que'ls  poemas  descriptius,  si  vol  produhir 
quelcom  de  profitós  y  arribar  à  obtenir  un 
lloch  remarcable  en  el  món  musical. 

També’s  donà  à  coneixe  un  nou  orfeó  titu¬ 
lat  Capella  catalana ,  que  dirigeix  el  senyor 
Cassadó.  En  aquesta  massa  coral,  no  molt 
numerosa,  s’hi  descubreixen  alguns  elements 
bastant  recomenables,  que  degudament  apro¬ 
fitats  poden  arribar  à  constituhir  un  bon 
chor.  Sobressurten  una  mitja  dotzena  de  ti- 
ples,  de  veus  bastant  frescas  y  afinadas,  ai- 
xis  com  també  alguns  bons  baixos.  En  cambi 
la  secció  de  noys  es  molt  deficient  y  reque¬ 
reix  una  seria  reorganisació,  puig  descompón 
els  conjunts  en  que  pren  part.  La  major  part 
de  las  veus  semblan  estar  amaneradas  per  la 
freqüència  ab  que  hagin  figurat  en  las  cape- 
llas  de  música  de  nostras  iglesias;  peró’l  di¬ 
rector  demostrà  bonas  disposicions,  y  ab  tre- 
vall  y  constància  creyém  que conseguirà  pulir 
son  orfeó  dels  esmentats  defectes.  Al  propi 
temps  hem  de  recomenarli  millor  gust  al 
escullir  las  obras,  puig  algunas  d’elias  eran 
ben  poch  dignas  del  programa. 

El  segón  concert  fou  dedicat  al  art  del  pia¬ 
no,  prenenthi  part  tres  notabilitats  del  géne- 
ro.  El  públich,  que  desampara  als  artistas 
més  de  lo  que  de  desitjar  fora,  omplenà  à 
vessar  el  teatre  de  Novetats,  atret  més  prin¬ 
cipalment  per  la  curiositat  de  veure  reunida 
la  trinitat  Vidiella,  Granados  y  Malats,  que 
portat  per  un  verdader  desitj  de  fruhir  ab  las 


obras  artisticas.  Y  si  no,  els  vinents  concerts 
ho  demostraran. 

L’inmens  Bach  figurava  en  el  programa 
ab  un  Concert  à  tres  pianos  y  orquesta,  tan 
grandiós  y  hermosissim  com  ho  son  totas 
sas  obras.  La  música  de  Bach  desperta  en 
l’ànima  una  sensació  inefable  que  no  es  pos¬ 
sible  descriure  ni  comparar  ab  cap  altra,  y  en 
la  composició  que’ns  ocupa’l  sagell  caracte- 
ristich  del  gran  mestre’s  fa  ben  remarcable. 
Fou  molt  ben  executat  pels  tres  pianistas, 
acompanyats  de  la  orquesta,  produhint  un 
excelent  efecte  de  conjunt. 

Altra  magnifica  impresió  reberem  ab  la 
primera  audició  del  poema  sinfónich  Les 
Djins ,  de  César  Franck.  D’entre  las  moltas 
grans  obras  d’aquest  músich  es  una  de  las 
que  més  fonda  emoció’ns  han  produhit,  tant 
per  sa  remarcable  sobrietat  d’efectes  com 
per  son  magnifich  desenrotllo  y  sa  encisa¬ 
dora  inspiració,  qu’arriban  à  apoderarse  del 
oyent  y  transportarlo  à  las  regions  del  art 
pur.  En  Granados  demostrà  ser  un  verdader 
artista  al  escullir  aquesta  obra  y  executaria 
ab  tot  el  sentiment,  delicadesa  y  filigranas 
de  dicció  que  requereix.  El  senyor  Sànchez 
conduhi  d’una  manera  encertada  la  part  d’or- 
questa,  que  té  en  aquesta  obra  grandissima 
importància. 

El  mestre  Vidiella  fou  un’altre  dels  princi¬ 
pals  alicients  del  concert.  No  cal  parlar  un 
cop  més  de  la  manera  acabada  com  fa  cantar 
al  piano  y  com  arrebata  al  auditori.  En  Vi¬ 
diella  estigué  al  nivell  de  sempre  en  totas  las 
obras,  y  més  qu’en  lloch,  en  el  Concert  de 
Chopin,  que  interpretà  magistralment,  fent 
prodigis  de  sentiment  y  dolcesa  en  la  dicció 
del  magnifich  larghetto.  Causà  un  contrats 
ben  desagradable  l’acompanyament  d’or- 
questa,  degut  principalment  à  la  nova  ins¬ 
trumentació  de  dita  obra  pel  senyor  Grana¬ 
dos,  feta  ab  tan  poch  acert,  que  denota  ben 
escàs  coneixement  dels  recursos  orquestals. 

Del  pianista  Malats  dirém  que  posà  de  re- 
lléu,  com  sempre,  sas  notables  facultats  de 
executant,  que  superan  de  bon  tros  à  sas  dots 
d’artista.  Una  proba  d  aixó  ultim  es  l’escullir 
el  Concert  de  Paderewski,  una  de  las  obras 
més  buydas  que  s’han  escrit,  ab  més  caràcter 
de  música  dramàtica  del  genero  efectista  que 
de  música  de  concert.  Realment  en  ella’s 
posà  à  proba’l  mecanisme  y  la  pulsació  del 
executant,  com  aixis  mateix  en  las  Variacions 
y  Fuga ,  de  Fischhof;  peró  nosaltres  preferim 
lo  altre,  lo  que  dona  patent  d’artista,  lo  que 
tant  ens  fa  fruhir  quan  sentim  à  en  Vidiella. 

Resulta,  per  consegüent,  qu’en  el  progra¬ 
ma  hi  hagué  de  tot,  y  que’l  director  ha  de 
tenir  més  compte  en  la  elecció  d’obras  si  vol 
justificar  el  titul  de  «Conciertos  clàsicos» 
que  dona  à  la  Societat.  Aixis  mateix  ha  de 
procurar  millorar  molt,  peró  molt,  la  part 
orquestal,  quina  deficiència  s’ha  posat  ben  de 
manifest.  Si  no  tracta  de  reforsarla -ab  ele- 

ments  nous  y  millors,  y  si  las  obras  conti- 
núan  donantse  sols  embastadas,  ens  veurém 
precisats  à  insistir  en  aquest  punt,  puig  pera 
seguir  com  ara,  no  calia  mourens  del  senyor 
Nicolau. 

També  hem  d'insistir  en  la  qüestió  dels 
pianos  Estela.  Quatre  pianos  s'utilisaren  en 
el  concert,  que  foren  quatre  calderas  sense 
una  sola  condició  recomenable.  Y  es  real¬ 
ment  molest  que  l’instrument  vingui  à  es¬ 
patllar  la  bona  execució  d’una  obra.  dEs  que 
no  té  orellas  qui  com  en  Granados  es  tot  un 
artista  de  piano?  Nosaltres  no  sentim  cap  ani¬ 
madversió  contra  la  casa  Estela,  ni  ns  pot 
guiar  el  móvil  de  produhirli  cap  perjudici  en 
son  negoci  industrial,  peró’ns  molesta  que, 
artísticament,  siguin  imposats  sos  detestables 
productes  en  llochs  ahont  se  vol  fer  art  se¬ 
rio.  Yd’aquesta  opinió  es  la  inmensa  majoria 
del  públich,  à  jutjar  pels  comentaris  que  à 
cada  nou  concert  se  senten. 


rublertas  de  condol 
y’l  sol  groguench  y  tímit 
sens  gota  d’escalfor!... 

Es  que  l'hivern  s’acosta, 
s’acosta  majestuós; 
es  que  l’estíu  va  anantsen 
va  anantsen  poch  à  poch. 
Quí  sab  ahónt  deu  anarsen ! 
Quí  sab,  la  meva  amor! 

Tos  brassos  flonjos  penja 
per  sobre  del  meu  coll, 
donemli  l’arreveure 
tot  fentnos  un  petó, 
y’l  jorn  ditxós  que  torni 
l’abrassarém  ben  fort  I 


El  rossinyol  no  canta 
perque’l  fajol  es  mort! 

Joseph  M  a  Castellet  Pont. 


Pera  avuy  està  anunciada  la  inauguració 
de  la  temporada  d’ópera  en  el  Licéu  ab  l’es¬ 
treno  de  Siegfried.  Com  que  aquesta  obra  no 
pot  ser  compresa  per  ningú  que  no  conegui 
L'Or  del  Rhin ,  prólech  de  la  tetralogia  wag¬ 
neriana,  y  per  tant  considerém  inoportuna  sa 
representació,  ens  abstenim  en  la  present 
ocasió  d’honrar  à  Wagner  com  se  merexeria 
en  las  planas  de  Joventut  ,  aixís  com  de 
preparar  al  públich  donantli  per  anticipat  el 
corresponent  estudi  y  anàlisis  de  l’obra,  tant 
en  sa  part  poètica  com  en  la  musical,  cosa 
que  farém  quan  à  Barcelona’s  representi 
L'anell  del  Nibelung  en  serio  y  per  complert. 

Y  com  que,  per  altra  part,  no  hem  d’anar  à 
descubrir  en  nostre  Licéu  las  bellesas  d  una 
obra  ab  la  qu’estém  familiarisats  desde  fa 
bon  número  d’anys,  y  que  segons  totas  las 
apariencias  ha  de  sufrir  aqui  la  mateixa  des- 
ditxada  sort  de  La  Walkyria  y  Tristan  é  Isol- 
da,  ens  limitarém  à  senyalar  un  per  un  el  sens 
fi  de  disbarats  que’s  cometin,  donant  à  ca¬ 
dascú  lo  que  sigui  seu. 

Parlém  aixis  per  endevant,  perque  conei- 
xém  massa  à  la  Empresa  y  als  elements  que 
ha  contractat  pera  l’obra  de  Wagner,  ab  els 
que  tractarà  d’enlluhernar  al  públich  prete¬ 
nent  fer  passar  per  or  de  lley  lo  que  ni  tan 
sols  à  llautó  pot  arribar. 

Joaquím  Pena. 


TARDORENCA 

El  rossinyol  no  canta 
perque’l  fajol  es  mort! 

Amor,  quina  tristesa 
guaytar  els  camps  ermots, 
la  vall  y  la  montanya 


NOVAS 

Tenim  gran  satisfacció  en  consignar  que 
la  eminent  artista  Eleonora  Duse  ha  corres¬ 
post  d’una  manera  esplèndida  al  espontani 
testimoni  d’entussiasme  y  devociósincera  que 
li  oferirem  al  dedicarli’l  nostre  darrer  Suple¬ 
ment  artistich. 

Joventut  fou  invitada  carinyosament  per 
la  gran  actriu  italiana,  y  anarem  à  saludaria 
al  escenari  de  Novetats,  després  de  la  repre¬ 
sentació  de  La  Gioconda.  Un  cop  allà,  la  Du¬ 
se,  palpitant  encara  tota  ella  d’emoció  tràgi¬ 
ca,  va  estrenyer  afectuosament  nostras  mans, 
tenint  per  nostra  publicació  las  frases  més 
carinyosas:  y  no  sols  va  afalagarnos  ab  la 
promesa  de  donar  dugas  funcions  més,  à  son 
retorn  de  Lisboa,  sinó  que  poch  avans  d’a- 
narsen  de  Barcelona  va  despedirse  de  Joven¬ 
tut,  enviantnos  una  hermosa  fotografia  seva, 
enriquida  ab  un  autògraf  que  no  pot  ésser 
més  afectuós  y  entussiasta,  y  que  la  prodi¬ 
giosa  artista  pot  tenir  la  seguritat  de  que  se¬ 
rà  guardat  per  nosaltres  com  un  tresor  artís- 
tich  inestimable. 


S’ha  publicat  un  petit  quadern  esmeràda- 
ment  imprès  ab  el  titul  Breu  relació  del  Insti¬ 
tut  del  Desert  de  Sarrià  pera  invàlids. 

Fou  llegit  aquest  trevall  en  el  «Centre  Ex¬ 
cursionista  de  Catalunya»’l  dia  30  de  juny 
d’aquest  any.  S’hi  troban  excelents  condi¬ 
cions  narrativas,  revelant  el  bon  gust  del 
autor,  quin  nom  no  apareix  en  l’obra. 


També  s’ha  publicat  l’obra  de  don  Benet 
Pérez  Galdós  Bodas  reales ,  quina  aparició 
anunciarem  en  nostre  darrer  número. 

En  parlarém  degudament,  després  de  lle¬ 
giria. 


Hem  rebut  els  tres  primers  quaderns  de  la 
revista  Matenales  y  documentos  de  arte  espa- 
nol ,  publicats  per  M.  F.  C.  baix  la  direcció 
artística  de  Mira  Leroy,  que’s  proposa  estu¬ 
diar  detalladament,  per  ordre  de  sigles  y  d’is- 
tils,  els  millors  monuments  y  objectes  artís- 
tichs  y  decoratius  d’Espanya,  classificantlos 
y  divulgant  son  coneixement. 

Es,  donchs,  una  obra  utilissima,  especial¬ 
ment  pera’ls  arquitectes  y  artistas  decoradors, 
y  està  presentada  ab  verdadera  esplendidés 
y  notable  gust. 


Agrahím  l’envío,  establim  el  cambi,  y  pro- 
metém  parlarne  ab  la  extensió  que's  me¬ 
reix. 


Altras  obras  rebudas: 

L'home  de  las  donas ,  entremès  en  vers,  ori¬ 
ginal  de  don  Agustí  Causadías  y  Carné. 

L'ultim  Conceller  Rafel  de  Casanova ,  qua¬ 
dro  dramàtich  de  don  Joaquim  Ayné  y  Ra- 
bell.  (Biblioteca  de  «Catalunya  Artística».) 

Brins  y  brots ,  aplech  de  versos,  originals 
de  Pau  Badia  y  Homs. 


Fidel  Giró,  impressor.  —  Carrer  de  València,  31 1. 

SETMANARI  CATALANISTA 

Els  trevalls  se  publican  baix  la  exclussiva  responsabilitat  de  sos 
autors. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 


Catalunya:  Trimestre,  j  ’50  pessetas;  un  any,  6  pessetas. 

Altras  regions  d’Espanya:  Mitj  any,  4  pessetas;  un  any,  7  pessetas 
Estranger:  Un  any,  8  pessetas. 

Número  corrent,  10  cèntims;  atrassat,  25  cèntims. 


Redacció  y  Administració: 

Número  corrent. 

10  CÈNTIMS. 

Plassa  del  Teatre,  6,  entressol. 

))  ATRASSAT. 

.  25  )) 

SUMARI:  Som  allà  hont  eram,  per  Pere  Aldavert.— 
Invocació  à  Lutecia,  per  Pompeyus  Gener.  —  Tres 
revolucions,  per  Arnàu  Martínez  y  Serinà.  —  Els 
Roda-socas,  per  A.  Bori  y  Fontestà.  —  Teatres,  per 
Emili  Tintorer.—  Siegfried:  I,  La  parodia  del  Licéu, 
per  Joaquim  Pena.  —  Concert  Crikboom,  per  ídem. 
—  Matinal,  per  Ignaci  Soler  y  Escofet.  —  Bianca  Ma¬ 
ria  degli  Angeli,  per  G.  Zanné  Rodríguez.  —  Novas. 


SOM  ALLÀ  HONT  ERAM 

Duas  tamborinadas  molt  grossas  han  cay- 
gut  al  camp  del  Catalanisme,  y  de  totas  duas 
se  n’ha  sortit  bé.  Y  es  que  no  hi  viu  aclima¬ 
tat  al  terrer  de  nostra  Catalunya,  sinó  com 
à  arbre  originari,  y  à  cubert,  per  lo  tant,  de 
pedregadas  y  aixuts  y  plagas  de  tota  mena. 

Ab  poch  conréu  creix  lo  nostre  arbre.  Llen- 
séu  l’atmetlla  à  qualsevol  indret,  y  à  las  pri- 
meras  sahors  grilla,  treu  lluch,  y  aviat  es 
un  plansó  que  dona  bo  de  veure.  No  cal  més, 
si  es  que’ls  burinots  de  la  política  havian 
barrejat  un  xich  lo  polen  de  la  flor  d’hont  is- 
qué’l  pinyol  ó  l’atmetlla,  que  un  empelt  fet 
per  algún  apòstol  de  la  idea,  pera  que  ja  no 
s’hi  haja  de  pensar  'més,  pera  que  sia  ja  una 
nova  taca  en  los  camps  del  centralisme. 

Y  d’aixó  que  n’estém  segurs  nosaltres, 
també  n’estàn  segurs  à  Madrid,  y  com  n’es- 


tàn  segurs,  trevallan  per  matarho:  unas  ve- 
gadas  enviant  al  home  de  la  figuereta  per 
veure  quants  n’hi  ha  que  badan  la  boca,  y 
altras  vegadas  posant  à  Catalunya  fora  de 
la  lley  pera  observar  si  la  persecució  aclareix 
las  rengleras  dels  catalanistas  ó  si  refreda’ls 
seus  entussiasmes.  Y’l  veni  vidi  vici  no’l  po¬ 
den  pas  telegrafiar  à  Madrid;  perque  ni  n’hi 
han  gayres  qu’obrin  la  boca  per  veure  de 
mossegar  la  figa,  ni  la  persecució  refreda’ls 
entussiasmes.  Lo  que  fa  en  tant  lo  Catala¬ 
nisme  es  trevailar  per  las  arrels,  ja  que’lpo- 
dador  no  deixa  estiu  é  hivern  las  estisoras, 
ni'l  destraló  ni 'la  serreta.  Vigilant  aquest 
que’l  brancatje  no  prengui  ufana,  se  cansarà 
de  la  vista,  mentras  que  l’arbre  per  dintre 
arrelarà  més  y  més,  y  al  tornar  Catalunya  al 
seu  estat  normal,  en  ires  mesos  se  convence- 
ràn  à  Madrid  de  si’ns  han  mort  ó  de  si  no’ns 
han  mort.  Potser  encara’ns  hauràn  fet  un  fa¬ 
vor,  perque  la  veritat  es  que  l’arbre  treya 
massa  ufana  per  las  arrels  que  tenia.  Potser 
una  temporada  d’aixut  l’haurà  arrelat  encara 
més  à  la  terra. 

Fa  riure  contemplar  l’obra  de  la  temptació. 
Quatre  sargentos  ab  mitja  dotzena  de  soldats 
varen  probar  de  fer  una  revolució  que  ni  va 
fer  baixar  d’un  cèntim  los  valors  públichs. 
Menos  trasbals  va  dar  en  lo  camp  del  Cata¬ 
lanisme  que  no  n’han  produhit  à  Espanya’ls 

dos  ó  tres  cents  carlins  qu’ara  últimament 
han  donat  lo  crit.  Y  aixó  que  darrera  dels  sar- 
gentos  hi  havia  l’héroe  de  Paranaque  ab  lo 
seu  programa,  ab  aquell  programa  tan  dols 
qu’era  capàs  de  temptar  à  un  aprenent  de 
confiter  qu’acabés  de  baixar  de  la  Cer¬ 
danya. 

Y  lo  mateix  passa  ab  los  procediments  de 
coessió  que’ns  regalà  en  Silvela,  aquell  ami- 
gatxo  d’en  Polavieja  al  que  serveixen  dòcil¬ 
ment  nostres  diputats ,  igual  que  si  ab  lo  no 
res  tot  nou  que’ns  va  prometre  ho  tingués¬ 
sim  casi  tot.  En  Silvela’ns  los  regalà,  l’Az- 
càrraga’ls  sosté  encara,  y  en  Sagasta  demà 
que  puji’ls  sostindrà  també,  perque  com  per 
traure  l’estat  de  siti’s  necessita  junta  d’auto¬ 
ritats  y  las  cosas  de  palacio  van  despacio,  s’hi 
miraràn  set  vegadas,  no  fos  cas  de  qu’encara 
tragués  rebolls  l’alzina.  Y’l  veni  vidi  vici  que 
de  moment  se  creyan  poder  telegrafiar,  s’han 
convensut  de  qu’era  impossible,  de  qu’era 
més  perfidiosa  l’alzina  trayent  rebolls  que’l 
podador  escapsàntloshi  ab  lo  tall  y  xafàntlo- 
shi  ab  la  ullera  de  la  destral  que  no  desam- 
para  nit  y  dia.  Tan  afanyós  estava  vigilant 
al  Catalanisme,  que  no  veya  com  sota’ls  peus 
li  tremolava  la  terra  y  que  sobre’l  cap  li  bra¬ 
mava  la  tempesta  carlina,  fugida  de  moment 
empesa  per  un  bon  vent,  y  que  un  mal  vent 
tornarà  à  congriar  no  sobre  Barcelona  tan 
sols,  sinó  sobre  tota  Catalunya  y  sobre  Es¬ 
panya  entera,  perque  don  Carlos  no  n’es  de 
regionalista  encara  que  mitj  ho  diga  en  lo 
seu  programa,  sinó  qu'es  un  inconsútil  com 
qualsevol  Cànovas,  y  no  desitja  governar 
sobre  d’aqui,  sinó  sobre  de  tota  Espanya.  No 
n’es  dels  que  dormen  bé  sobre  un  llit  de 
monja,  sinó  que’l  vol  ben  gran,  un  bon  llit 
de  matrirponi,  perque  somniant  que’l  tornan 
à  enviar  à  Venecià  no  caygui  tan  fàcilment 
à  terra. 

Las  temptacions  y  las  amenassas  no’ns 
han  fet  girar  de  camí.  Som  alli  ahont  eram; 
ab  lo  mateix  programa,  ab  la  mateixa  intran- 
zigencia  de  principis,  y  creguts  de  que’l  nos¬ 
tre  triomf  no  té  de  costar  ni  una  gota  de 
sanch.  De  descompondre  la  Espanya  no’ns 
n’hem  d’encarregar  nosaltres:  ja  se’n  cuydan 
ells  retrinxant  lo  país  ab  contribucions  y  lle- 
vas.  Nosaltres  no  hem  de  fer  més  que  predi¬ 
car  sempre  igual  y  no  ajudar  may  à  apunta¬ 
lar  la  casa,  tant  si  ns  ho  demana  en  Polavieja 


com  un  altre  redemptor  qualsevol  que  no 
tinga  sobre  la  seva  conciencia’ls  fusellaments 
de  que  l’acusava  en  Romero  à  missas  ditas. 
Ab  lo  sistema  constitucional  qu’ara  s’estila’ns 
deixan  veure  la  funció  sense  pagar  ni’ls  dos 
rals  que  un  se  n’ha  de  fer  de  veure  una  moxi- 
ganga.  Anemla  veyent  sense  deixar  may  de 
predicar  los  principis  salvadors  de  nostre  pro¬ 
grama  de  Manresa,  que  altras  terras  sem¬ 
blants  à  la  nostra  podrian  calcar  llensant  à 
recó’ls  escarransits  furs  per  que  encara  treva- 
llan,  y  que  las  que  no  se’ns  assemblin  de  res 
podrian  estudiar  per  veure  si  à  casa  seva  ani¬ 
ria  bé  aplicarhi  à  la  seva  manera  la  essencia 
dels  principis  catalanistas,  federals  fins  al 
moll  dels  ossos,  igualitaris,  no  en  la  forma, 
sinó  en  lo  fons  de  la  vida  social,  y  lliures  y 
fraternals  de  veras.  Precisament  perque  ho 
son  de  bo  de  bo,  tenen  tan  exaltats  als  jaco¬ 
bins  d'Espanya,  als  conservadors  que  fingei¬ 
xen  defensar  l’ordre,  la  religió  y  la  propietat, 
y  als  lliberals  que  defensan  l’himne  de  Riego 
ab  la  seva  secuela  de  bons  sous  pels  que  més 
bé  saben  bufarlo  en  lo  cornetí  ó  glosarlo  en 
lo  Parlament. 

Per  lo  mateix  que  volém  lo  nostre  bé  y  no’n 
reclamém  privilegi,  es  perque’ns  perseguei¬ 
xen  los  que  viuhen  de  vendre  la  llana  que 
tonran  de  las  ovellas,  y  perque,  no  tenintne 
prou  ab  la  persecució, ’ns  enviaren  dos  anys 
enrera  à  aquell  infelís  qu’ara  sp’ns  ne  va  cap 
à  Fransa,  hont,  si  à  mà  ve,  llogarà  un  pis  al 
costat  del  quehi  té  llogat  l’Agoncillo,  aquell 
ab  qui  sembla  que  s’ha  tingut  de  pactar  per 
gust  ó  per  forsa  pera  conseguir  la  repatriació 
d’una  pila  de  mils  presoners  que’ns  feren  los 
feroces  tagalos  y  que’ns  tornaren  un  darrera 
l’altre  sans  y  bons. 

iHo  han  reparat  que’l  Govern  y’is  lliberals, 
que  sembla  que  li  fan  la  contra,  y  en  Rome¬ 
ro  Robledo,  que  li  fa  de  debó,  fugen  com 
d’escaldarse  de  parlar  de  la  redempció  dels 
deu  mil  captius  espanyols? 

En  aixó  estàn  convinguts,  à  lo  que  sem¬ 
bla.  Es  de  las  pocas  cosas  sagradas,  de  las 
pocas  de  que  s’han  d’estar  en  las  barallas 
que’s  tenen  per  veure  qui  pasturarà  més  anys 
del  presupost,  qui  té  més  bona  mà  per  aca¬ 
bar  d’escanyar  la  Espanya. 

Pere  Aldavert. 

INVOCACIÓ  A  LUTECIA 

Salve  Lutecia! 

Deslliuradorade  pobles,  redemptora  de  ras- 
sas,  propagandista  d’ideas,  generalisadora 
de  teorías,  sugestionadora  de  grans  estats 
de  l’ànima,  editora  d’invents,  Sabia,  Justi¬ 
ciera,  Magnànima,  Hermosa  y  Forta.  Al  aca¬ 
bar  el  segle  que  tu  has  omplert  de  tas  glorias 
y  al  comensarne  un  altre,  com  à  divina  espe- 
ransa  pel  pervindre,  jo’t  saludol 

Tu  has  aplicat  à  las  societats  modernas  el 
regim  de  las  multituts:  la  Democràcia.  Tu 
has  seguit  en  tot  la  norma  de  l’antiga  Atenas, 
enderrocant  el  poder  corcat  dels  reys,  y  dig¬ 
nificant  y  ennoblint  l’Home. 

Els  reys,  si  eran  bons,  sabis  y  justos,  pro- 
duhian  inmensos  beneficis  en  tots  els  seus 
reyalmes.  Dels  d’Aragó  prou  ens  en  recordém 
nosaltres  encara!  Peró,  si  eran  dolents,  des- 
ordenats,  crudels  ó  apàtichs,  corrompían  yde- 
gradavan  à  la  nació  entera.  Y,  per  desgracia, 
aquests  eran  els  més;  els  altres  els  menos. 

Si  n’hi  ha  hagut  de  decadencias  à  causa 
d’aqueixos  porta-coronas,  que  no  més  que  de 
nom  eran  primus  inter  omnes!  Y  en  quànt 
poch  temps  s’han  produhit  aqueixas  deca¬ 
dencias!  De  Felip  II  à  Felip  IV,  la  Espanya, 
d’imperi  formidable  va  degenerar  en  seca  nis¬ 
saga  ridiculament  quijolesca!  Y  de  San  Quin¬ 
tin  à  Rocroy  no  va  haverhi  més  que  un  rey 
de  diferencia! 

Tu,  oh  Mare  de  la  Llibertat,  tu  ets  la  que 
els  has  anulat.  Tu  has  ensenyat  als  pobles  à 
passarse  de  tenir  amo.  Tu’lshas  repetit,  au- 
mentada  y  corretgida,  la  llissó  que’ls  van  do¬ 
nar  Grècia  y  Roma.  Tu’ls  has  dit  que  no  hi 
ha  més  senyor  sobirà  de  la  nació  que’l  ma¬ 
teix  Poble. 

Ton  regim,  si  no  ha  sigut  el  de  la  Justícia 
Absoluta  (y’is  absoluts  no  son  possibles  en 
aquest  món  de  relativitats  puras),  al  menys 
ha  sigut  el  del  Promedi.  Veritat  es  que  ab  ell 
s’han  enlayrat  las  mitjanias,  que’ls  vulgars 
han  pujat  à  grans  alturas,  y  que  fins  els  insig¬ 
nificants  y  Is  superflus  han  tingut  sa  apoteos- 
sis.  Mes,  en  cambi,  cap  Inquisició  ha  perse¬ 
guit  al  geni;  y’l  talent  ha  pogut  engendrar 
y  parir  lliurement.  Si  no  ha  sigut  protegit 
per  prínceps  y  poderosos  de  la  Terra,  al 
menys  ha  sigut  lliure;  si,  enterament  lliure. 
Y  aquest  regim  mesocràtich  ha  produhit  ri- 

quesas,  ha  estés  el  benestar  al  major  nombre, 
ha  portat  à  cap  empresas  maravellosas,  ha 
establert  comunicacions  ràpidas,  ha  dat  salut 
y  vida! 

Y  aquest  regim  tu  l’has  inventat,  tu,  oh 
gran  Lutecia!  Tu,  l’aristocràtica  per  tempe¬ 
rament  y  per  nissaga ! 

Els  elements  d’ell,  tu’ls  has  pres  à  la  ho¬ 
nesta  Helvetia,  lliure  y  forta  entrelas  corrents 
perpetuas  de  sas  altas  montanyas,  quins  dig¬ 
nes  fills  arriban  tots  à  un  alt  y  profitós  pro¬ 
medi  d'inteligencia  à  forsa  de  trevall  y  de 
perseverancia. 

Un  ginebri,  filosop  místich,  generalisador 
mancat  d’observació  exacta,  prenent  à  sos 
compatricis  com  à  model  únich  de  la  huma¬ 
na  especie,  abstrayent  qualitats  generals  del 
individuu,  va  concebir  un  prolotipo  de  per¬ 
fecció,  un  Home  de  rahó  pura;  y  va  formular 
els  seus  drets  y’is  seus  devers,  y  volgué  apli¬ 
car]  os  à  tots,  creyentlos  à  tots  iguals  à  la 
creació  de  la  seva  fantasia. 

Y  tu,  sense  reparar  qu’en  el  Món,  per  des¬ 
gracia,  los  més  son  els  inferiors,  els  imper¬ 
fectes,  els  defectuosos,  vares  creure  també  à 
tots  iguals,  y’t  vares  alsar  en  armas  pera  con- 
signàrloshi  à  tots  iguals  drets  é  iguals  de¬ 
vers  de  per  la  Vida. 

Al  proclamar  tals  principis  vas  destruhir 
injusticias  históricas,  desigualtats  irritants, 
gerarquías  opresoras.  Els  tronos,  que  sem- 
blavan  invulnerables  y  creats  per  l’Eternal 
Pare,  van  trontollar  y  enfonzarse.  Y’is  que 
no  varen  caure  fets  à  micas,  van  rebre  cop 
tan  fort,  que  tots  s’engrunan  al  primer  terra¬ 
trèmol  revolucionari. 

Y  al  abolir  els  falsos  Grans  del  Poder,  vas 
deixar  lliure  via  als  verdaders  Grans  del  In- 
telecte. 

Tu,  oh  Divina  Lutecial  ets  la  primera  entre 
las  primeras,  la  deesa  entre  las  divinitats  de 
tota  mena.  Tu  ets  centre  de  idea,  artista  del 
Progrés,  refugi  d’oprimits,  protectora  de  Ge¬ 
nis,  reveladora  d’aptituts,  justipreciadora  de 
qualitats,  escola  d’artistas,  consol  dels  ven- 
suts,  carinyosa  amiga  dels  que  sufreixen. 
Fins  els  reys,  quan  son  destronats,  venen  à 
soplujarse  sota’l  teu  manto,  y  s’hi  troban  mi¬ 
llor  sent  solzament  homes,  que  quan  se  tro- 
bavan  imperants  en  llurs  respectius  tronos. 

Salve,  Cosmopolis,  cor  y  cervell  del  Món, 
Partenón  y  Agia  Sofia! 

May  ningú  com  tu  ha  practicat  la  hospita¬ 
litat  magnànima  de  la  Inteligencia!  Tots  els 
qu’en  tu’s  refugían,  venen  à  ser  tos  fills.  Y 
quan  t’abandonan,  se’n  tornan  à  llurs  patrias 
superiors  de  molt  à  lo  que  sortit  n’havían. 
Si:  superiors,  perque  una  atmosfera  de  supe¬ 
rioritat  forma’l  teu  ambient,  y  penetra,  ilustra 
é  ilumina  à  tot  el  qu’en  tu  entra! 

Tu  ets  la  patria  unica>  y  la  única  recom¬ 
pensa  dels  grans  homes! 

Tu  reuneixes  y  concentras  lo  millor  de  tot 
el  Món.  Innombrables  son  els  teus  museus. 
Y  no  tenen  pas  fi  tas  bibliotecas.  Atenas  va 
arribar  à  contar  tantas  estatuas  comhabitants 
tenia.  Córdoba’ls  va  decuplicar  en  llibres.  Tu 
els  centuplicas  ab  tas  obras,  ab  els  teus  qua- 
dfos,  ab  els  teus  dibuixos,  ab  tas  estatuas, 
ab  tos  monuments  y  tas  antiguitats  cèlebres. 

{Quina  ciutat,  més  que  tu,  ha  tingut  à  din¬ 
tre  seu  tantas  obras  mestras  juntas? 

Tot  un  poble  de  sers  inmortals,  molt  més 
numerós  que’l  dels  que  viuhen,  poble  dels 
genis  qu’han  sigut  y  que  continúan  sent  per 
las  produccions  sevas,  tot  ell  està  present  en 
tu,  y’ns  parla  sempre. 

Madrid  se  glòria,  y  ab  rahó  sobrada,  de 
tenir  la  millor  galeria  de  quadros  y  la  millor 
Armeria;  Munich  el  millor  muséu  de  vestits 
y  de  mobles;  Londres  la  colecció  més  com¬ 
pleta  d’objectes  de  las  civilisacions  orientals 
primitivas;  Amsterdam  el  millor  jardi  de 
plantas.  Ningú  més  que  tu  poseheix  el  con¬ 
junt  perfecte!  Cap  té  tants  llibres,  tants  gra- 
bats,  tants  manuscrits  únichs,  tantas  estatuas, 
tants  monuments,  tantas  joyas  antigas,  tants 
laboratoris,  tants  observatoris,  tantas  esco- 
las,  tot  junt,  completantse  y  convergint  à  la 
unitat  superior  del  esperit  del  Home. 

{Quin  jecinte  amurallat  conté  lo  que  tu 
posseheixes?  {Quina  població  en  el  Món  té 
un  Cluny ,  aquest  preciós  reliquiari  exube¬ 
rant  de  joyas  de  la  Edat  Mitja?  {Y  un  Muséu 
d' Artilleria  ab  las  innombrables  armaduras 
dels  guerrers,  llurs  banderas,  llurs  trofeus, 
llurs  espasas,  dagas,  guisarmas,  pertisanas, 
corsecas,  destrals,  martells,  alabardas,  llan- 
sas,  massas,  capells  de  ferro,  cuyrassas,  bri- 
gandinas,  arcabusos,  mosquets,  pedrenyals, 
pistolas,  falconets,  bombardas,  canons,  mof- 
ters  y  altres  enginys  de  guerra,  que  van  desde 
las  armas  dels  grechs,  y  dels  barbres,  fins  al 
armament  de  precisió  de  las  nacions  moder- 


nas?  {Y  un  Luxembourg  ab  els  quadros  dels 
pintors  d’aquest  ultim  ters  de  sigle,  qu’espe- 
ran  tanda  per’entrar  en  el  Louvre?  {Y  aquest 
Louvre ,  aquest  palàu  inmens  ple  de  quadros 
de  totas  las  escolas,  d’antiguitats  de  totas  las 
épocas,  en  quinas  salas  interminables  pre¬ 
sents  se  troban  las  civilisacions  dels  assiris, 
persas  ,  fenicis,  grechs,  etruschs,  romans, 
galos  ,  franchs  ,  carlovingis  ,  tota  la  Edat 
Mitja,  el  Renaixement,  el  barroquisme  de 
Lluis  XIV  ,  l’afeminació  de  Lluis  XV  ,  la 
insignifïcancia  de  Luis  XVI,  la  Revolució,  y 
la  quincalla  neo-romana  del  Imperi?  { Y’l 
Trocadero ,  ab  sas  galerias  d’esculptura  y  d’ar¬ 
quitectura  comparadas?  {Y’l  Palàu  de  la  In¬ 
dústria ,  ab  sas  exposicions  anuals  de  pinturas, 
d’esculpturas  y  d’arts  decorativas?  {Y’l  Muséu 
d’Arts y  d’Oficis ,  ahont  els  obrers  hi  adqui¬ 
reixen  bon  gusty  tecnicisme?  {Y  aquest  aixàm 
de  petits  museus  y  de  coleccions  particulars 
quin  mercat  es  YHotel  Drouot ,  especie  de 
fira  permanent  ahont  hi  acut  tet  lo  que’s  vol 
cambiar  ó  vendre  del  art  modern  ó  antich  de 
totas  las  nacions  de  la  Terra?  {Y’is  Museus 
d’Historia  Natural  y  d’Antropologia  ?  {  Y’l 
Jardí  d’aclimatació  y  de  plantas? 

Ademés,  las  tevas  bibliotecas  sobrepujan 
de  molt  als  teus  museus  en  grandiositat  y  en 
riquesa.  La  Nacional  es  à  la  Civilisació  Mo¬ 
derna  lo  que  à  la  Antiguitat  era  la  d’Ale- 
xandría.  Els  seus  dos  milions  y  mitj  de  vo¬ 
lums,  els  seus  grabats  que  may  s’acaban,  els 
seus  innombrables  documents  manuscrits  é 
impresos,  la  munio  dels  seus  dibuixos,  son 
el  fruyt  casi  enter  del  Intelecte  de  la  huma¬ 
nitat  conscient.  Cada  pensador,  cada  escrip¬ 
tor,  cada  dibuixant,  cada  inteligencia  qu’ha 
sobressortit  en  saber  expressar  son  pensa¬ 
ment,  cada  esperit  ilustre,  està  allí  fixat  sobre 
paper  ó  sobre  pergamí,  classificat,  ordenat, 
protegit  de  la  destrucció  y  posat  à  la  dispo¬ 
sició  de  tothom  que  vulgui  consultarlo.  Y 
després,  trescentas  mil  medallas  y  un  milió 
quatrecentas  mil  estampas  serveixen  de  com¬ 
plement  als  manuscrits  y  als  llibres.  Peró  ja 
no  es  sols  la  Nacional ,  sinó  la  de  Santa  Ge¬ 
noveva. ,  la  del  Arsenal ,  la  Mazarina ,  la  de  la 
Sorbona ,  y  mil  d’altras  particulars  y  públi- 
cas,  las  bibliotecas  que  tens  pera  instruhir 
à  la  especie  humana. 

{Quí  es,  donchs,  més  universal  que  tu,  oh 
Mare  de  la  Universalitat? 

Tu  est  Babel  y  Atenas,  Roma  y  Alexan¬ 
dria,  Córdoba  y  Florència! 

Al  costat  teu,  Londres  ,  la  comercial,  la 
inmensa,  es  tan  sols  la  capital  famosa  d’una 
rassa  agavelladora  y  egoista.  Y  Nova  York 
una  fira  de  traficants  y  de  trànsfugas  de  tots 
els  pobles  que  serveixen  sa  barbarie  ab  la 
mecànica.  Comparadas  ab  tu,  resultan  po¬ 
bres  la  Jerusalem  celestial  del  Apocalipsis,  la 
Ciutat  del  Sol  de  Campanella,  el  País  d' Uto¬ 
pia  de  Tomàs  Moro,  y  la  fantàstica  terra  de 
las  Indias,  somniada  pel  cèlebre  preste  Joan , 
de  la  llegenda. 

La  teva  atmósfera  es  l’Art,  la  Ciència,  la 
cultura,  la  educació  perfecta.  Totas  las  edats 
passadas  estan  presents  en  tu.  y  en  tu’s  covan 
las  futuras.  Tu  estàs  preparant  l’adveniment 
del  Superhome. 

Tu  ets  Nort  y  Sur,  Orient  y  Occident;  tu 
ets  Cel  y  Terra.  Obras  mestras  de  las  arts 
de  tots  els  pobles  son  tas  joyas.  Tos  tresors, 
te'ls  han  anat  à  buscar  els  teus  fills  à  tots  els 
paissos,  y  abellst’hanportatl’ànima  de  lasde- 
mós  civilisacions,  ab  las  que  lateva  ha  crescut 
y  s’ha  engrandit.  Tot  l’or  del  Món  no  podria 
pas  pagar  la  inmensa  aglomeració  de  mara- 
vellas  que  posseheixes,  la  massa  compacta 
d’obras  del  geni  humà  que  tu  atresoras.  Va 
tenir  ben  bé  rahó’l  gran  Montaigne:  «Tu  ets 
el  millor  ornament  del  nostre  Planeta!» 

Els  pobles  tot?  t’adoran.  Sols  els  tirans  y 
llurs  sicaris  t’aborreixen.  Y  com  no’t  poden 
veure,  tot  se’ls  torna  buscarte  defectes  pera 
afrontarte. 

^Defectes?  ;Qui  no’n  té?  Atenas  va  tenir 
demagogias,  y  cultes  turbulents  orgiàstichs; 
Roma,  tirans  monstruosos;  el  Renaixement 
italià  va  tenir  Borjas. 

T’acusan  de  lleugeresa,  d’insensatés,  de 
bogeria!  Tas  follias  son  el  resultat  de  lo  in¬ 
tens  de  ta  existència,  mentres  que  la  seva  gra¬ 
vetat  es  la  pesadesa  de  la  mort.  Tas  riallas 
francas  y  plenas  son  indici  de  salut,  de  lli¬ 
bertat,  de  vida.  Tan  sols  els  pobles  superiors 
son  els  que  riuhen.  Zarathustra  no  consagrà 
l’alegria  riallera  entre’ls  iranis.  Grècia  fou  la 
primera  que,  ab  Aristófanes,  fins  dels  deus 
propis  se  va  riure. 

Els  pobles  barbres,  els  esclaus,  psalmo- 
dían  y  resan,  cridan  ó  ploran,  maleheixen  ó 
renegan,  peró  no  riuhen.  Ta  riallera  franca  y 
desinvolta,  es  senyal  de  benestar,  de  pleni- 


tut  de  forsas,  de  superioritat  intelectual,  de 
moralitat  perfecta.  Tot  lo  que  à  cohibir  la 
Vida  tendeix,  es  inmoral  d’origen,  y  tu,  oh 
Gran  Lutecia!  tu  tendeixes  à  desenrotllaria, 
y  en  tots  els  sentits  à  engrandiria.  ,-Qui  es, 
donchs,  més  moral  que  tu  sobre  la  Terra? 

Pregúntalshi  als  teus  enemichs,  als  que’t 
denigran:  {D’hónt  ha  sortit  el  negre  pessi¬ 
misme  de  nostra  edat  moderna?  iQui  ha  res- 
sucitat  las  búdhicas  teorías,  fillas  de  la  febre 
aniquiladora  que  la  barreja  de  sanch  groga 
va  produhir  en  la  rassa  Aria  del  Indus?  Las 
concepcions  aplanadoras  de  Kapilavastou 
han  repercutit  à  Berlin  y  à  Rússia. 

/  La  doctrina  del  Ganges  devasta  la  Germa¬ 
nia  y  la  Moscovia  com  un  nou  còlera  que 
tan  sols  fa  presa  en  els  que  no  tenen  condi¬ 
cions  lliures  d’existencia.  Y  per  contra,  las 
crudeltats  més  cruentas  y  la  ignorància  més 
empedrehida  han  arrelat  ab  forsa  en  mitj 
d’Espanya.  La  serietat  de  tos  contraris  es  la 
de  la  paràlisis.  Val  més  ta  bojeria,  que  totas 
las  sevas  pobras  virtuts  jumas! 

Tos  defectes  no  son  ni  tan  sols  lo  que  las 
tacas  del  Sol,  las  més  lleugeras;  perque  tu 
ets  Sol  inmaculat;  si,  Sol  de  Ciència  y  d’Art, 
que  à  tots,  las  ideas  de  tots  tu  - difundeixes, 
fent  claras  y  lluminosas  las  més  obscuras  y 
complicadas  ;  que  generalisas  els  invents, 
convertint  en  artistichs  els  objectes  dels  més 
senzills  usos  de  la  vida;  qu’encantas  la  exis¬ 
tència  donantli  à  la  dona  elegancia  y  gracia; 
irradiant  salut  ab  tos  preceptes  d’higiene, 
justícia  ab  ta  vivent  protesta  de  totas  las  ti- 
ranias. 

Salve,  oh  divina  Lutecia!  Permet  que  jo, 
un  llatí,  cap  à  tu  vinga;  jo  que  soch  nat 
en  las  platjas  del  Mediterrà,  allà  en  la  His¬ 
pània  Tarraconensis ,  ahont  las  cigalas  cantan 
sota’ls  ardents  raigs  del  sol  del  ple  mitj  día, 
y’l  pi  maritim  alsa  la  seva  fosca  y  elegant 
ombrella  prop  d’unas  ayguas  d’un  blau  de 
safir  y  un  cel  de  turquesa;  permetem  que  jo, 
fill  de  Barcino,  patria  de  Reys  que  guerreja¬ 
ren  contra  Papas  y  de  guerrers  que  com  es¬ 
partans  varen  fer  de  son  cos  valia  à  las  inva 
sions  fatalistas  islamitas  ,  d’aquella  ciutat 
que  ab  uns  quants  dels  seus  fills  va  detenir 
prop  de  dos  segles  la  cayguda  de  Bizanci, 
fent  qu’arribessin  intactes  las  reliquias  de 
l’Antiguitat  clàssica  al  Renaixement  d’Italia; 
d’aquella  ciutat  que  va  dar  un  Nou  Món  al 

Món  Antich,  ajudant  à  un  ginovés  ilustre; 
permetem,  donchs,  que  à  tu  vinga,  y  entri 
en  tos  temples  del  Art  y  de  la  Ciència,  por¬ 
tant  à  la  mà  la  branca  d’olivera,  y  qu’en 
mitj  del  esplendor  de  ta  Universal  Festa,  al 
ovirar  el  nou  segle,  porti  à  mos  llabis,  ab  la 
copa  d’or  dels  grans  Felibres,  una  libació  per 
ta  prosperitat  y  ta  ventura! 

Ave  París  Augusta!  Jo’t  saludo! 

Pompeyus  Gener. 

París ,  Tardor  de  igoo. 


TRES  REVOLUCIONS 

Heine  diu  que’ls  tres  revolucionaris  més 
grans  de  la  Edat  Moderna  son  Richelieu, 
Robespierre  y  Rothschild.  Prescindint  de  lo 
satírich  de  la  frase  (com  à  pròpia  d’Heine), 
s’hi  descubreix  en  ella  un  gran  fondo  de  ve¬ 
ritat,  Aquests  tres  noms  simbolisan  tres 
grans  revolucions:  ardida,  enèrgica,  feconda 
en  resultats  com  cap  d’ellas  la  primera;  im¬ 
petuosa,  esbojarrada,  veritable  borratxera  re¬ 
volucionaria  la  segona,  y  crúa  com  el  realis¬ 
me  més  aclaparador  l’última.  El  cessarisme, 
el  jacobinisme  y  la  burgesia:  heus  aqui’ls  tres 
moviments  ab  que  la  Edat  Moderna  ha  en¬ 
derrocat  el  clàssich  castell  feudal  de  la  Edat 
Mitja;  heus  aquí  las  tres  tempestas  qu’han 
arrencat  d’arrel  els  arbres  genealógichs  més 
corpulents. 

Richelieu  fou  l’ànima  del  primer  impuls, 
fou  l’iniciador  més  caracterisat  del  absolutis¬ 
me,  fou  el  colós  qu’acabà  ab  las  forsas  de 
l’altiva  aristocracia  feudal,  pera  entronisar  la 
monarquia  absoluta  y  despòtica,  reduhint  à 
la  categoria  de  cortesans  y  camaristas  à  n’a¬ 
quells  magnats  qu’en  altre  temps  desafiavan 
impunement  el  poder  real.  La  majoria  dels 
ministres  del  seu  temps,  Bukingham,  Laud 
y  Strafford  à  Inglaterra,  y  fins  el  mateix  Oli¬ 
vares  (ab  tot  y  la  debilitat  de  Felip  IV)  à  Es¬ 
panya,  no  foren  més  que  homes  de  con- 
fiansa,  més  ó  menys  influyents  vora  de  sos 
respectius  monarcas,  que’ls  enemistavan  ab 
el  poble  y’is  abandonavan  à  sos  butxins  com 
à  n’els  primers,  ó’is  hi  retiravan  la  privansa 
com  à  n’el  darrer.  Richelieu,  en  cambi,  no 
pert  may  el  favor,  se  fa  indispensable,  y  fins 
s’imposa  al  monarca;  resisteix  totas  las  tem¬ 


pestas,  vingan  d’hont  vingan,  ab  energia  des¬ 
coneguda,  incomparable:  las  ombras  sagnan- 
tas  de  Montmorency,  Cinq  Mars  y  Chas- 
sail,  y  las  repetidas  humiliacions  de  Gaston 
d’Orleans,  el  propi  germà  del  rey,  ne  son  tes¬ 
timonis  eterns.  Ell  y  son  amich  y  confident 
Tremblay,  la  Eminència  Roja  y  la  Eminència 
Gris ,  son  els  amos  de  Fransa,  son  els  àrbi¬ 
tres  de  tota  la  Europa.  En  efecte:  els  hugo- 
nots  vensuts  en  sos  últims  esforsos  de  La 
Rochelle,  la  noblesa  reduhida  à  la  impotència, 
la  casa  d’Austria  combatuda  en  sas  dugas 
brancas,  la  imperial  y  la  espanyola...  l’abso¬ 
lutisme  francès  regnava  definitivament.  Sen¬ 
se  l’obra  artera,  absorbent  y  despòtica  del 
Cardenal,  Lluís  XIV  no  haguera  pogut  dir 
jamay  «L’Estat  soch  jo». 

Passém  à  estudiar  un’altra  revolució,  la 
Revolució  Francesa,  qu’en  la  trinitat  revolu¬ 
cionaria  d’Heine  està  representada  per  Ro¬ 
bespierre,  qui,  en  efecte,  es  elpersonatje  que 
més  s’identificà  ab  aquell  terratrèmol.  Ro¬ 
bespierre  fou  el  veritable  tipo  del  revolucio¬ 
nari  jacobi;  son  caràcter  exaltat,  impetuós  y 
sanguinari  encaixà  perfectament  ab  el  mitj 
ambient  llavoras  regnant.  Mirabeau  fou  el 
cervell  de  la  Revolució;  però  son  radicalisme 
prudent  y  sossegat  no  fou  comprés  per  aque- 
1  las  multituts  desenfrenadas,  y  la  mort  el 
sorprengué  quan  ja  la  seva  paraula  enèrgica 
y  eloqüent  era  interrompuda  pels  jacobins  ab 
crits  de  «traició!»  y  «cobardía!»  Las  massas 
estavan  ab  Marat,  ab  Dantón.  ab  Robespier¬ 
re,  sobre  tot  ab  aquest  ultim,  per  la  senzilla 
rahó  de  qu’era’l  més  exaltat.  S’ha  comparat, 
ab  molt  acert,  la  situació  de  Robespierre  en 
la  Revolució,  à  la  d’un  carreter  que  va  à  peu 
menant  el  cavall  desbocat  d’un  carro,  y  que’s 
veu  obligat  à  seguirlo  en  sa  boja  carrera,  so 
pena  d’ésser  atropellat  pel  propi  carro.  La 
comparació  resulta  exacta  ;  puig  realment 
Robespierre  es  el  capitost  que  més  sobres- 
surt  entre  aquellas  massas  revoltadas  y  fre- 
néticas,  es  qui  las  electrisa  ab  sa  paraula,  es 
qui  las  llensa  à  la  lluyta,  es  el  cap,  es  l’ídol 
d’aquell  partit  jacobi,  qui  à  sa  vegada  l’em¬ 
peny  y  l’arrossega  en  aquella  inondació,  fins 
que  l’escup,  l’abandona  y’l  condempna,  per- 
que  ((la  sanch  de  Dantón  ï ofegava)). 

La  tercera  revolució,  qu’Heine  simbolisa 
en  Rothschild,  es  sols  una  conseqüenca  de  la 
Revolució  Francesa,  que  fou  el  moviment 

qu’entronisà  à  la  classe  mitja,  que  desde 
llavors  ha  vingut  ocupant  els  llochs  qu’en 
altres  temps  eran  exclusiu  patrimoni  de  la 
noblesa.  Rothschild  es  el  representant  de 
la  moderna  aristocracia  del  diner,  d’aques¬ 
ta  classe  adoradora  del  interès  que  s’ha  en¬ 
riquit  explotant  à  las  demés;  d’aquesta  clas¬ 
se  ingrata  qu’oprimeix  y  xucla  la  suhor  y 
la  sanch  del  desgraciat  poble,  aqueix  po¬ 
ble  d’entre  quinas  fïlas  ha  sortit.  La  bur¬ 
gesia  que  priva  en  nostres  días,  es  aquesta 
classe  sense  ideals  que  no  pensa,  com  no  sia 
pera  contar;  es  aquesta  classe  que’s  diu  re¬ 
ligiosa,  sols  perque  creu  que  la  religió  es  de 
bon  to,  qu’en  política  ha  portat  el  parlamen¬ 
tarisme  y  qu’en  economia,  comes  natural, 
no  vol  veure  més  enllà  del  proteccionisme; 
es  aquesta  secta  del  badell  d’or,  tan  innoble 
per’abrigar  la  fe  y  las  virtuts  cívicas  dels 
passats,  com  egoista  per’apreciar  las  neces¬ 
sitats  del  proletariat  que  l'amenassan  en  el 
pervindre.  Rothschild  el  milionari,  es,  en  la 
trinitat  revolucionaria  d’Heine,  el  represen¬ 
tant  d’aquesta  generació  burgesa,  quins  ge- 
rarcas  suprems  son  el  rey  del  carbó,  el  rey 
del  café,  ó  el  rey  del  petroli. 

Aquestas  son  las  tres  revolucions  qu’han 
renovat  la  humanitat  en  la  Edat  Moderna; 
resultat  la  primera  de  la  exasperació  que’ls 
abusos  de  la  noblesa  feudal  causaren  en  el 
poble,  que  s’amparà  à  l’ombra  del  trono  cre- 
yent  trobar  en  ell  un  poder  protector  y  tro- 
banthi  tan  sols  un  poder  absolut  y  despótich; 
produhida  la  segona  per  la  reacció  qu’en  la 
conciencia  popular  causà’l  despotisme  intole¬ 
rable  de  la  monarquia  absoluta,  esclatant  la 
Revolució,  que  si  enderrocà  l’absolutisme 
monàrquich,  fou  sols  pera  substituhirlo  per 
l’Estat  jacobí,  absorbent  y  uniformista;  gui¬ 
llotinant  en  nom  de  la  llibertat  als  federalis- 
tas  girondins  que  no  volían  veure  la  Fransa 
convertida  en  patrimoni  de  París;  y  es  que’ls 
prohoms  jacobins  confongueren  llastimosa¬ 
ment  els  conceptes  de  llibertat  y  d’igualtat, 
olvidant  que  la  igualtat  es  la  uniformitat  y 
que  la  uniformitat  es  la  tirania,  y  que  una 
llibertat  tirànica  no  es  tal  llibertat.  Conse¬ 
qüència  de  la  Revolució,  fou  l’enlayrament 
de  la  classe  mitja,  que  faltada  dels  títuls  que 
la  sanch  ó’l  valor  personal  concedían  à  la 
vella  noblesa  feudal,  no  ha  sabut  alegar- 
ne  altres ,  pera  justificar  son  predomini, 

que’ls  mesquins  y  grollers  de  sa  riquesa,  els 
del  capital.  • 

La  democràcia  ha  sigut,  com  se  veu,  la 
bandera  de  las  revolucions  modernas,  com 
ho  fou  de  las  antigas  y  com  ho  serà  de  las 
venideras.  La  democràcia!  Hermosa  careta 
d’indignes  politicayres,  y  que  pel  veritable 
poble  ha  sigut  sempre  com  la  linia  del  horit¬ 
zó,  que  quant  més  ens  creyém  aconseguiria 
més  s’allunya  de  nosaltres. 

Arnàu  Martínez  y  Serinà. 


ELS  RODA-SOCAS  (1) 

Ell  era  un  pastor, 
ella  una  pastora, 
massa  coneguts 
per  un  roda  socas. 

Casas  de  pagés 
las  probaren  totas; 
com  palets  de  riu 
no  hi  posaren  molsa. 

Arribats  à  vells 
foren  vells  y  pobres, 
sempre  menjant  cols, 
sempre  menjant  sopas. 

Lo  mudar  d’hostal 
no  es  pas  cosa  bona: 
s’ensopega  un  cop 
se’n  esguerran  dotze. 

Ell  era  un  pastor, 
ella  una  pastora. 

A.  Bori  y  Fontestà. 


TEATRES 

Divendres  s’estrenaren  à  Barcelona  dugas 
obretas  en  un  acte,  dignas  de  fixar  l’atenció 
pelcontrastqu’ofereixen  ablas  altras  obras  de 
iguals  dimensions  que  continuament  ens  do¬ 
na  l’anomenat  genero  chico.  El  sainete  clàs- 
sich,  que  tantas  obras  mestras  havia  donat 
al  teatre  espanyol,  sembla  com  si  volgués  re¬ 
brotar  ab  las  últimament  estrenadas,  encarri¬ 
lant  la  comèdia  lleugera  per  camins  menos 
carrinclons  y  xabacans. 

En  abdugas  obras  la  observació  directa  y 
clara  de  la  realitat,  embellida  per  la  fantasia 


(1)  De  las  Cansons  escolars ,  mencionadas  en  els 
Jochs  Florals  d’enguany. 


JOVENTUT 


648 

del  artista,  dona  Uoch  à  la  presentació  escè¬ 
nica  de  quadros  de  cpstums  frescos,  esponta¬ 
nis  y  ben  sentits. 

Una  es  catalana,  original  d'en  Ramón  Ra¬ 
mon  y  Vidales,  y’s  titula  En  Pau  de  la  gralla 
ó  la  festa  major  de  la  vila.  Es  un  quadro  de 
costums  populars  tarragoninas  en  que’ls  ti- 
pos  de  la  terra  hi  surten  apuntats  ab  un  ca- 
rinyo,  un  sentiment  y  una  vida  que  denotan 
en  l’autor,  ademés  de  qualitats  ben  recome- 
nables  d’observador  fi  y  delicat,  verdaderas 
condicions  d’autor  dramàtich.  Tal  volta  l’ac¬ 
ció  en  conjunt  sigui  un  xich  diluhida  per 
l’afany  que  demostra  l’autor  de  presentar  ti- 
pos  y  més  tipos,  tots  à  quin  més  natural;  tal 
volta  pequi  de  poca  consistència  dramàtica; 
mes  en  un  senzill  quadro  de  costums  aques¬ 
tos  son  defectes  petits,  si  ho  son.  Lo  essen¬ 
cial  es  que  bi  hagi  vida,  que  hi  hagi  poesia  y 
sentiment;  y  de  tot  això  l’obra  d'en  Ramón  y 
Vidales  no  n’està  mancada. 

Llàstima  que  à  Novetats  l’hagin  presenta¬ 
da  tan  malament.  Aquells  tipos  tan  reals, 
tan  ben  trobats,  semblava  que’ls  hi  fossin 
completament  desconeguts  als  actors,  à  judi¬ 
car  per  lo  poch  que’ns  mostraren  el  fondo 
dels  mateixos.  Ni  que  aquells  actors  hagues¬ 
sin  sigut  tristos  aficionats  d’un  cassino  bara¬ 
to!  Ademés,  casi  seria  qüestió  de  preguntar 
si  aquella  nit  à  Novetats  hi  havia  direcció 
artistica,  perque  ab  tot  y  tractarse  d’una  fes¬ 
ta  major  tan  animada  com  solen  ser  las  de 
las  vilas  tarragoninas,  no  hi  varem  sentir  de¬ 
gudament  las  grallas,ni  tampoch  els  timbals, 
fiuviols,  cohets,  etc.,  quins  sorolls  podrian 
produhirse  à  voltas  en  artistica  confusió,  y 
més  ó  menys  llunyans  y  apagats  segons  las 
conveniencias  escénicas.  No  vegerem,  en  una 
paraula,  la  tipica  gatzara  qu’ha  d’ésser  el 
medi  en  que’s  desenrotlla  l’obra.  L’autor 
prou  ho  descriu  ab  verdader  amor,  peró’ls 
intérpretes  no  ho  comprenen,  ó  lo  qu’es  pit¬ 
jor,  no  ho  senten.  Es  una  vergonya  que  com- 
panyias  catalanas  que  passan  per  importants, 
desconeguin  las  més  tipicas  costums  de  casa 
nostra.  iQué  diriam  d’un  altre  país  en  que  hi 
ocorreguessin  semblants  despropòsits  artís- 
tichs?  Si  no  sabém  interpretar  lo  qu’hauríam 
de  dur  à  la  massa  de  la  sanch,  hi  ha  que  con- 
véncens  de  que  som  molt  menos  de  lo  que  à 
voltas  ens  creyém  ser. 

L’obra  del  senyor  Ramón  y  Vidales,  ab 
tot  y  sa  senzillesa,  mereixia  bastant  més  de 
lo  qu’en  sa  interpretació  donaren  de  sí 
aquells  actors.  Els  únichs  que  trobarem  en¬ 
caixats  foren  la  senyoreta  Bozzo,  l’actor  (no 
recordém  son  nom)  que  feya  d’afillat,  y  las 
senyoras  Morera  y  Pallardó.  Els  demés,  tots 
desentonaren  prou,  distingintse  en  aquest 
sentit  el  senyor  Borràs  (J.)  y’l  que  feya  de 
pare  (quin  nom  tampoch  recordém),  que  va 
fer  inútils  esforsos  pera  estar  discret. 

De  totas  maneras  ei  públich,  qu’era  escu- 
llit,  va  fer  al  saynele'\s  deguts  honors. 


També  es  un  quadro  de  costums  espléndit  el 
que’ nshan ofert  à  l’Eldorado’ls  germans rdva- 
rez  Quintero  ab  El  Estreno.  Tothom  queco- 
negui  la  vida  íntima  de  bastidors,  convindrà 
en  qu’està  reproduhida  pels  senyors  Quintero 
ab  una  fidelitat  y  un  esperit  d’observació  ben 
propi  d’un  temperament  d’artista.  En  El  Es¬ 
treno  s’exposan  totas  las  contrarietats,  totas 
las  angunias,  totas  las  impertinencias  que  té 
de  sufrir  un  autor,  y  tots  els  incidents  cómichs 
à  que  donan  lloch  els  ensaigs  y  la  primera 
representació,  de  teló  endins.  Tot  aixó  ho 
presentan  els  germans  Quintero  ab  forsa  in- 
geni  y  lloable  sobrietat,  salvant  el  perill  à 
que  estavan  exposats,  donat  l’assumpto,  de 
caure  en  lo  xabacà  convertint  el  sainete  en 
una  parodia  grollera.  No  ho  han  fet  aixis,  y 
aixó  més  tenim  qu’alabar,  puig  el  públich  à 
qui  estava  destinada  l’obra’ls  haguera  aplau¬ 
dit  més  si  d’aquella  manera  li  haguessin  ser¬ 
vida.  El  llenguatje  es  viu;  els  xistes  per  lo 
general  espontanis  y  ingeniosos,  y  l’acció’s 
desenrotlla  ab  forsa  naturalitat. 

Se  distingiren  el  senyor  Gil,  que  fa  d’autor 
reproduhint  perfectament  el  tipo  ab  totas  las 
nirviositats,  dubtes  y  esperansas,  y’l  senyor 
Pinedo,  que  fa  de  director  d’orquesta  ab  so¬ 
brietat  y  desenfado;  també  fa  un  curt  paper 
d’actor  ab  gracia  còmica  de  bona  lley.  Els 
demés  arrodoniren  el  quadro,  que,  com  es 
natural,  el  coneixen  à  fons. 

Tant  de  bo  que’l  género  chico  s’anés  trans¬ 
formant  pel  camí  que  senyalan  aquestas  du- 
gas  obretas,  dignas  de  sincer  aplauso. 

Emili  Tintorer. 


Síeçfvícb. 

1 

La  parodia  del  Liceu. 

Aquesta  es  la  nostra  sincera  opinió;  l’obra 
de  Wagner  que  acaba  de  representarse  per 
primera  vegada,  ha  sigut  profanada  tal  y 
com  van  serho  las  precedents,  y  fins  podém 
dir  que  ab  circunstancias  agravants.  El  pú¬ 
blich  barceloní  segueix  desconeixent  el  gran¬ 
diós  drama  musical  que  ab  el  títul  de  Sieg- 
fried  va  escriure  l’inmortal  mestre  alemany; 
lo  que  aquí’s  representa  ab  el  nom  de  Sig- 
frido  n’es  solzament  una  ridícula  parodia. 

Teníam  la  convicció  de  que  l’estreno  de 
Siegfried  havia  d’ésser  un  desastre,  baix  el 
punt  de  vista  artístich,  peró  no’nsimaginavam 
que  l'atentat  que’s  preparava  arribés  à  reves¬ 
tir  semblants  proporcions.  Coneixíam  la  insu¬ 
ficiència,  la  ignorància  de  la  Junta  de  Govern 
del  Licéu,  formada  per  uns  senyors  que  no 
dubtém  son  unas  excelents  personas  com  à 
particulars,  peró  que  resultan  unas  perfectas 

nulitats  pera  cuydar  dels  interessos  artístichs 
de  dit  teatre.  Sabíam  molt  bé  que  pera  res 
se  cuydaría  d’intervenir  la  esmentada  Junta 
en  las  actuals  representacions  (com  hauria  de 
fer)  investigant  l'aptitut  del  personal  con¬ 
tractat,  la  valua  del  material  escénich  llogat, 
y  la  idoneitat  de  tots  els  elements  necessaris 
pera  representar  dignament  un’obra  de  tal 
naturalesa.  Estavam,  per  altra  part,  al  cor¬ 
rent  de  la  gran  pràctica  que  té  la  Empresa 
pera  fer  ballar  com  ninots,  à  mida  del  seu 
gust,  totas  las  Juntas  qu’en  aquella  casa 
s’han  succehit;  com  també  pera  posar  en  es¬ 
cena  l’obra  més  dificultosa  ab  els  menors  sa¬ 
crificis  possibles,  cercant  sempre  no’ls  ele¬ 
ments  més  apropiats,  sinó’ls  més  baratos.  Y 
coneixíam,  per  fi ,’ls  noms  (y’is  fets  sobre  tot) 
de  la  major  part  dels  ariistas  que’l  cartell  ens 
anunciava  pera  fer  malbé  l’obra  de  Wagner, 
per  las  positivas  aptituts  que  revelaren  al 
destrossar  anteriorment  altras  produccions 
del  mateix  mestre.  Peró,  ab  tot  y  estar  tan 
previnguts,  hem  de  confessar  que  no  espera- 
vam  tal  atreviment,  tal  desconcert,  tal  falta 
de  sentit  artistich,  puig  el  Siegfried  del  Li- 
céu  es  el  pitjor  entre’ls  molts  dolents  que 
s’hagin  representat.  Ni  fentho  expressament 
podria  arribarse  més  enllà., 

Prescindírfi,  pera  no  desviarnos  del  asump- 
to,  dels  factors  externs,  dels  causants  invisi¬ 
bles,  dels  que  considerém  primera  y  princi¬ 
palment  responsables  de  lo  qu’en  el  Licéu 
succeheix,  que  com  ja  hem  dit,  son  la  Empre¬ 
sa  que  ha  abusat  de  nosaltres  y  la  Junta  de 
propietaris  que  ha  tolerat  semblant  abús.  Fi- 
xemnos  tan -sols  en  els  elements  que  prenen 
part  en  la  representació,  y  veurà  tothom  qui 
no  vulga  fer  el  cego  y  conegui  l’obra,  que  no 
podia  resultarne  més  que  un  disbarat  al  pre¬ 
sentaria  en  condicions  tan  deficients:  director 
d’orquesta,  músichs,  cantants,  direcció  es¬ 
cènica,  decorat,  trajos,  jochs  de  llums,  tot  ha 
contribuhit  à  la  débacle ;  à  tothom  correspon 
el  seu  tant  de  culpa. 

Deyam  al  ocuparnos  del  Tristan  que’l  res¬ 
ponsable  de  la  execució  de  tota  obra  lírica 
es,  en  nostre  concepte,  el  mestre  director  y 
concertador.  En  efecte:  ell  es  qui  mana  com 
un  rey  absolut  sobre’ls  músichs  y  sobre’ls 
cantants;  ell  qui  ha  d’ensajar,  primer  per  se¬ 
parat  y  juntament  després,  à  uns  y  altres;  ell 
ha  d’examinar  els  factors  ab  que  conta  y,  cas 
de  que  no  tots  sian  utilisables,  triar  els  ap¬ 
tes  y  rebutjar  els  inútils;  ell  ha  de  corretgir 
las  erradas  d’interpretació  en  els  que  ja  co¬ 
neixen  l’obra,  v  ensenyaria  convenienment 
als  que  la  executan  per  primera  vegada;  en 
una  paraula,  el  director  ha  d’usar  de  totas  las 
facultats  y  emplear  tots  els  medis  pera  quel’o- 
bra  del  músich  arribi  al  públich  sense  adul¬ 
teracions  ni  esmenas,  reflexant  sempre  fidel¬ 
ment  el  pensament  del  autor.  {Ha  fet  res  d’ai- 
xó’l  mestre  Mertens?  Ho  neguém  en  abso¬ 
lut. 


649 

No  ho  ha  fet,  perque  ni  sabia  ni  podia;  es 
à  dir,  per  falta  de  coneixements  y  per  falta 
de  medis.  En  primer  lloch,  sostenim  sa  ca¬ 
rència  de  coneixement  de  l’obra,  perque  aixís 
ho  ha  demostrat  à  cada  pas,  en  cada  escena, 
en  cada  frase,  com  en  son  lloch  ens  propo- 
sém  probar.  Seguintlo  atentament,  l’hem  vist 
titubejar  fins  arribar  à  perdres,  l’hem  vist 
marcar  temps  equivocats,  portantho  tot  ab 
una. extraordinària  confusió  y  sens  observar 
may  las  anotacions  de  la  partitura.  Ni  la  do¬ 
mina  ni  la  sent  l’obra,  puig  en  sa  intepreta- 
ció  (millor  diríam  falta  d’interpretació),  re¬ 
vela  que  ni  tan  sols  té  la  pràctica  de  dirigir¬ 
ia.  Y  dihém,  ademés,  que  li  han  faltat  els 
medis,  perque  precisament  en  aixó  radica’l 
principal  defecte:  en  no  tenir  facultats  pera 
rebutjar  els  executants  dolents  y  substituhir- 
los  per  altres. 

Pera  imposarse  en  la  direcció  d’una  obra’s 
necessita  caràcter  y  autoritat ,  y  precisament 
perque  en  Mertens  no  posseheix  un  ni  altra, 
es  per  lo  que’ns  fan  soportai  la  seva  batuta. 
El  nom  d’aquest  mestre  no  té  cap  valor  en  el 
món  musical;  à  pesar  de  sa  avansada  edat, 
no  pot  exhibirnos  cap  brillant  fulla  de  ser- 
veys  com  à  director,  y  molt  menos  director 
wagnerià,  com  aquí  s’afirma  per  molta  gent 
que  may  sab  de  lo  que  parla.  Es  menester 
molta  ignorància  ó  molta  mala  fe  pera  sos¬ 
tenir  que  «no  en  vano  goza  fama  universal 
de  ser  el  primer  directo t  wagneriano  y  la  ba¬ 
tuta  màs  compenetrada  con  el  espiritu  del  gran 
músico»  (1).  En  Mertens  no  es  ningú,  ho  re¬ 
petim  perque  n’estém  certs,  y  qui  afirma  lo 
contrari  que’s  prengui  la  molèstia  de  demos- 
trarho. 

Y  encara  que  possehis  l’autoritat  que  li 
neguém ,  li  falta  per  complert  el  caràcter 
pera  fer  valer  aquesta  autoritat.  No  coneixém 
un  director  d’orquesta  més  convensut  parti¬ 
dari  del  laissez  faire...  La  energia  que  no  té 
pera  conduhir  l’obra,  també  li  falta  per’im- 
posarse  als  executants,  corretgirlos  y  fins  re¬ 
butjar  els  inútils.  Aquí  està’l  secret,  puig  ai¬ 
xís  hauria  procedit  un  direclor  wagnerià,  y 
per  aixó  (y  per  la  diferencia  de  preu)  no  l’han 
contractat.  A  la  Empresa  no  li  convindrà 
may  tenir  un  director  que  sàpiga  sa  obliga¬ 
ció,  y  que,  en  conseqüència,  comensaria  per 
exigir  com  condició  sine  qua  non  radicals 
modificacions  en  el  personal  de  la  orquesta, 
en  el  material  d’instruments  (particularment 
el  metall)  y  fins  en  el  quadro  d’artistas. 
Aquestas  ex igencias  el  mestre  Mertens  no  las 
ha  tingut  ara,  com  tampoch  va  tenirlas  en 
La  Walkyria,  y  com  qu’aixó  ho  sabia  l’actual 
Empresa,  heus  aquí’l  motiu  de  sa  contracta. 

Totas  aquestas  consideracions ,  y  altras 
que  seguiràn,  son  pera  fonamentar  el  per 
que  ns  veyém  obligats  à  combatre  al  mestre 


(1)  Diario  Mercantil  del  16  del  actual.  Per  suposat, 

sense  firma. 

Mertenscomà  principal  responsable  del  munt 
de  disbarats  comesos.  En  lo  exposat  ens  apo- 
yavam  avans  desentirl’obra  pera  sostenir  que 
no  podia  anar  èe,  y  en  efecte,  després  de  sen- 
tirla’ns  ratifiquém  en  que  no  ha  anat  bé.  Di¬ 
rigint  Siegfried ,  en  Mertens  ha  estat  encara 
molt  per  sota  del  baix  nivell  que  alcansà  en 
La  Walkyria .  Quan  menys  en  aquesta  và¬ 
rem  observar  que  coneixia  bastant  (pera  sí 
mateix)  l’obra,  encara  que  no  sabia,  per  falta 
de  pràctica,  ensenyaria  als  músichs;  y  que  la 
sentia  un  xich,  à  la  seva  manera,  encara  que 
no  era  capàs  de  feria  sentir  al  auditori.  Peró 
ni  coneix  Siegfried  à  causa  de  sa  major  com¬ 
plicació,  ni’l  sent  tampoch,  perque  tot  l’ar¬ 
dor  y  entussiasme  d’aquest  poema,  en  que  lo 
idilich  s’entrellassa  constantment  ab  lo  he- 
roich,  estan  en  contraposició  ab  el  tempera¬ 
ment  y  ab  el  pes  dels  anys  d’aquest  mestre. 

Conseqüència  d’aquest  desconeixement  es 
la  lamentable  confusió  qu’ha  regnat  d’un 
cap  al  altre  de  l’obra,  y  corolari  de  la  falta 
de  sentiment  es  la  lentitut,  l’ensopiment  qu'en 
ella  s’hi  ha  notat.  La  batuta  d’en  Mertens  no 
ha  arrossegat  à  la  orquesta  ni  un  moment  en 
tota  l’obra,  no  ha  donat  may  la  expressió  que 
cada  passatje  requeria.  Peró,  ademés,  hi  ha 
com  agravant  la  falta  de  claretat,  de  justesa, 
de  gradació  y  lligament  en  las  frases,  la  equi¬ 
vocació  dels  temps,  la  falsa  accentuació  dels 
temas,  la  supresió  de  fragments  indispensa¬ 
bles,  y  la  inobservancia  de  lo  que  à  cada 
punt  Wagner  recomana.  Y  si  aixó  fa’l  direc¬ 
tor,  {què  no  han  de  fer  els  dirigits? 

Pera  la  importantíssima  part  de  protago¬ 
nista  s’ha  contractat  al  tenor  Grani.  Bastava 
recordar  la  manera  com  interpretà  anys  en- 
rera’ls  personatjes  de  Lohengrin  y  Tannhau- 
ser  pera  compendre  que  la  part  de  Siegfried 
era  molt  superior  à  sas  facultats  vocals,  in¬ 
compatible  ab  sa  figura,  é  inadaptable  à  son 
temperament  artístich.  El  tipo  que  Grani’ns 
presenta  es  una  equivocació,  una  degenera¬ 
ció  del  veritable  Siegfried;  li  falta  la  inge- 
nuitat  del  noy  y  la  grandesa  del  héroe.  En 
els  moments  de  passió’s  requereix  major  fo- 
gositat;  en  las  situacions  infantils  es  precis 
molta  més  vida  y  alegria.  Aixis  resulta  pesa- 
díssima  y  sense  color  l’admirable  escena  de 
la  forja,  faltada  de  sentiment  y  expressió  la 
de  la  selva,  y  sens  ardor  apassionat  el  dúo 
amorós.  En  el  cant  las  deficiencias  son  enca¬ 
ra  més  remarcables,  puig  el  primer  y  ultim 
actes  resultan  en  tessitura  massa  alta  pera  sa 
veu,  y  careix  al  mateix  temps  de  la  mitja-veu 
tan  necessària  en  moltas  escenas,  particular¬ 
ment  las  del  acte  segón. 

Els  dos  nibelungs,  Mime  y  Alberich,  son 
també  pèssimament  interpretats.  Al  encarre¬ 
gat  del  ultim  li  falta  grandiositat  pera  repro- 
duhir  el  rey  dels  nibelungs  y  posar  de  mani¬ 
fest  tot  el  seu  orgull  y’l  seu  odi  contra  la  ras- 
sa  dels  deus.  Peró  de  tots  els  intérpretes  de 
l’obra  cap  falseja  tant  el  tipo  com  el  senyor 


Zucchi,  que  representa’l  nano  Mime.  La  veu 
ha  de  emetres  d’una  manera  més  sarcàstica, 
ab  timbre  més  de  falset ,  y’l  tipo  ha  de  presen- 
tarse  molt  més  estrafet,  posant  ben  de  mani¬ 
fest  la  hipocresia  y  l’astucia  y  produhint  un 
conjunt  molt  més  grotesch.  Ni  un  moment  hi 
veyém  personificat  aquell  ser  tan  antipàtich, 
peró  que  à  cada  punt  fa  riure,  sense  no  obs¬ 
tant  degenerar  en  bufo.  La  equivocació  del 
intérprete  del  Licéu  no  ha  pogut  ser  més 
complerta,  contribuhint  en  alt  grau  à  la  im- 
comprensió  del  primer  acte. 

El  Wotan  d’en  Gnacarini  es  la  natural  con¬ 
seqüència  del  mateix  personatje  que’ns  pre¬ 
sentà  en  La  Walkyria.  Tan  efectista  en  una 
com  en  altra  obra,  igualment  mal  cantat  y 
ademés  faltat  de  la  major  grandiositat  y  mis¬ 
teri  ab  que  aquest  deu  apareix  en  las  tres 
escenas  de  Siegfried ,  y  que’s  posan  més  de 
relléu  à  cada  acte. 

Respecte  à  la  intérprete  de  Brunhilda,  hem 
de  confessar  que  tampoch  ens  ha  satisfet.  No 
basta  que  la  senyora  Ehrenstein  sigui  aus¬ 
tríaca  pera  poderla  considerar  exenta  dels 
defectes  de  la  escola  italiana,  puig  encara 
que  aixis  sia,  es  menester,  ademés,  afiliarse  à 
la  escola  wagneriana  pera  conseguir  la  vera 
expressió  de  la  part.  Y  de  wagneriana  sa  in¬ 
terpretació  no’n  te  rés.  Naturafment  que  li 
reconeixémbastanta  superioritat  sobre’lsseus 
companys,  peró  una  execució  que  sols  per 
comparació  es  menos  dolenta,  no  implica 
que  sigui  bona.  Las  facultats  de  la  senyora 
Ehrenstein  son  ben  acceptables  (apart  d’al- 
gunas  notas  extremas),  peró  la  emoció  artís¬ 
tica,  el  sentiment  complert  de  la  colossal  fi¬ 
gura  del  art  wagnerià,  no’ns  els  produheix 
pas.  Hi  falta  també  quelcom  de  grandiositat, 
y  hi  sobra  bastant  de  monotonia  y  d’ensopi¬ 
ment  cap  al  final. 

^Qué’n  dirém  de  la  tan  celebrada  mise  en 
scene?  Donchs  que  tot  es  extraordinàriament 
dolent.  La  falsetat,  mala  combinació  de  tons, 
impropietat  y  fins  pobresa,  regnan  en  el  de¬ 
corat;  el  mal  gust,  efectisme  y  també  ímpro- 
pietat,  en  els  trajos;  las  combinacions  de 
llums  son  totas  equivocadas  y’is  efectes  d’es¬ 
cena  deixan  moltissim  que  desitjar,  en  parti¬ 
cular  la  mutació  de  quadro  del  tercer  acte. 
En  cambi  s’ha  de  fer  la  deguda  justícia  al 
dragó,  qu’es  de  tots  els  personatjes  de  l’obra’l 
que  més  s’acosta  als  dels  teatres  alemanys. 

Tal  es  el  resum  de  nostras  apreciacions  so¬ 
bre’l  Siegfried  del  Licéu.  Fins  aquí  no  hem 
fet  cap  crítica,  ni  hem  pretengut  feria,  limi- 
tantnos  sols  à  exposar  molt  per  sobre  las  pri- 
meras  impresions  del  estreno.  Molts  donarían 
ja  sa  feyna  per  terminada,  sent  aixis  que  nos¬ 
altres  tot  just  comensém.  Ilem  principiat 
afirmant  que  las  representacions  del  Licéu 
son  una  parodia,  y  hem  de  probarho.  Hem 
fet  seriós  càrrechs  à  la  direcció  d’orquesta,  y 
hem  de  fonamentarlos. Hemcensuratenlinias 
generals  la  interpretació  de  cada  personatje, 


JOVENTUT  651 

1 


y  hem  de  detallar  y  justificar  aquestas  censu- 
ras.  Hem  criticat  la  part  escènica,  y  es  precis 
demostrar  sos  defectes. 

D’aquesta  manera’ns  proposém  desvaneixe 
lo  que  alguns  poden  pendre  com  prejudicis  y 
apassionaments. 

Per  aixó  es  precis  enfonzarse  dins  del'obra, 
puig  en  el  terreno  dels  datos  y  las  probas  no 
hi  caben  superficialitats  y  divagacions.  Ana- 
lisarém,  y  després  ne  traurém  las  conseqüen- 
cias.  A  qui  li  interessi  seguirnos,  que’ns  se¬ 
gueixi,  y  després  que  judiqui. 

Joaquím  Pena. 


CONCERT  CRIKBOOM 

De  verdadera  solemnitat  artística  ha  de  ca- 
lificarse  l’última  audició  de  la  «Sociedad 
Filarmónica.»  L’infatigable  mestre  belga  di¬ 
rigint  la  orquesta  que  ha  conseguit  formar  ab 
sa  Acadèmia  de  música,  obtingué  un  seguit 
d’ovacions  tan  entussiastas  com  sinceras,  de 
las  que  may  s’esborran. 

En  el  programa  hi  sobressortia,  com  sem¬ 
pre,  la  colossal  figura  de  Bach.  En  el  Concert 
pera  violi  y  orquesta,  en  Crickboom  va  fer 
prodigis  ab  aquell  instrument,  delitantnos  ab 
una  interpretació  tant  clàssica  y  tan  ben  sen¬ 
tida  que  no  es  possible  demanar  més  . 

La  orquesta  donà  una  nova  proba  de  sos 
avensos,  que  la  colocan  tant  per  sobre  de  tot 
lo  que  sentim  ordinàriament.  La  constituheix 
una  massa  de  corda  compacta,  nutrida,  ex¬ 
pressiva,  fonentse  ’ls  diversos  instruments 
en  un  tot  perfectament  homogeni,  que  inter¬ 
preta  las  obras  ab  tot  el  vigor  y  clar-obscur 
que  requereixen. 

Totas  las  composicions  foren  ditas  magis¬ 
tralment,  arrebatantnos  com  de  costúm  la 
grandiosa  é  inspiradissima  Aria  de  Bach,  qual 
interpretació  basta  per’acreditar  à  la  or¬ 
questa  y  à  son  director.  Executant  à  Mendels- 
sohn,  à  Grieg  y  à  De  Greef,  va  estar  també  à 
igual  nivell. 

En  mitj  del  sens  fi  de  profanacions  artisti- 
cas  que  diàriament  estém  condempnats  à 
sentir,  la  personalitat  del  mestre  Crickboom 
adquireix  à  cada  nova  audició  un  relléu  més 
gran.  Es  menester  que  tots  els  amants  del 
verdader  art  comprenguin  en  tot  son  valor  el 
trevall  d’aquest  mestre:  la  importantissima 
tasca  de  la  educació  de  nostre  públich  y  for¬ 
mació  del  primer  y  únich  conjunt  orquestal 
qu’hem  tingut. 

Aquella  massa  de  públich  que  respón  sols 
quan  el  cartell  l’enlluherna,  no  va  assistirhi  à 
aquest  concert  com  ab  tanta  rahó  ja  profeti- 
savam  la  passada  setmana.  Per  aixó  invo- 
quém  més  que  may  la  unió  dels  fidels,  dels 
incondicionals,  pera  que  tots  al  plegat  ajudém 
al  únich  director  de  plena  conciencia  artísti¬ 


ca  que  tenim,  animantlo  à  perseverar  fins  al 
terme  de  sa  misió. 

Avant  sempre,  mestre  Crickboom! 

J.P- 


MATINAL 

Eixía’l  sol;  per  l'alta  serralada 
la  boyra  s’hi  gronxava  cansonera; 
y  per  la  extensa  prada 
la  mandrosa  vacada 
esquellejava  desflorant  las  herbas. 

Pels  camps  llunyans  sentías  mitj  confosa 
dels  segadors  la  veu;  fresca  y  xamosa, 
entre'ls  groguenchs  rostolls  la  espigolera 
avansa  feynera 

tot  fent  un  gros  manat  d’espigas  rossas. 

La  matinera  alosa  s'enlayrava 
per  l'espay  infinit  cantant  festosa; 
al  lluny  del  lluny,  de  l’absorvent  resclosa 
l’aygua  que  devallava 
esvania  en  l’espay  sas  queixas  fondas... 

Y’l  día  comensava 

ab  son  esclat  de  llum,  de  cants  y  aromas. 

Ignaci  Soler  y  Escofet. 


B1ANCA  MARIA  DEGLI  ANGELI 

I 

El  comte  August  Carles  de  Puig-alt  dor¬ 
mia  encara,  à  las  dotze  del  matí,  destrossat 
pels  excessos  de  la  orgia  passada.  El  seu  "ros¬ 
tre,  arrugat  y  envellit  per  una  vida  de  dis¬ 
bauxa  y  de  vici,  reposava  ab  lassitut  sobre’l 
tou  coixi.  Era  blanch  y  pàlit,  de  faccions  al- 
tivolas  y  alhora  desdibuixadas,  sagell  d’una 
rassa  aristocràtica  y  degenerada  que  se’n  ana¬ 
va  à  la  posta  ràpidament. 

B1  bras  dret  del  comte  penjava  com  el 
d’un  mort,  y  en  la  mà,  llarga  y  descolorida, 
s’hi  marcava’l  relléu  de  las  venas,  pobres  de 
sanch.  El  respir  quasi  no  se  li  sentia  y’is  11a- 
bis  primíssims  se  li  arquejavan  dèbilment, 
sens  dubte  recordant  el  frech  d’altres  llabis 
més  vermells,  humits  y  plens  de  vida.  Tot  el 
seu  ésser  tenia  ja  la  fúnebre  blancor  del  mar¬ 
bre  de  las  tombas  y  la  transparència  de  las 
glassas  mortuorias. 

A  un  quart  d’una,  en  Joseph,  el  vell  criat, 
entrà  poch  à  poch  y  obrí  un  finestró.  La  llum 
grisa  y  esmortuhida  d’un  mitjdía  de  janer 
aclarí  la  cambra.  A  fora  plovia  pausadament. 
Las  canals  regalavan  aygua.  Se  sentia  la  mo- 

nótona  cayguda  de  las  gotas  sobre'l  balcó, 
com  un  llagrimeig  intermitent. 

El  comte  obrí’ls  ulls. 

— ?Quin  temps  fa,  Joseph? 

—  Plou,  senyor. 

— Ditxosa  pluja!  Ja  fa  tres  días  que  dura! 
Encén  el  llum,  deixam  els  diaris  y  vesten. — 

El  comte  va  asseures  sobre’l  llit,  tremolós, 
ab  els  llarchs  cabells  rossos  despentinats.  Va 
passarse  la  mà  per  la  cara  y  la  olorà,  som- 
ribent:  desprenia  un  fort  aroma  de  violeta. 
Fullejà’ls  diaris  francesos,  arribats  à  Barce¬ 
lona  ab  el  corréu  del  demati.  Y  comensà  à 
llegir  Le  Figaró ,  ab  ayre  displicent,  sense  fi- 
xarse  bé  ab  lo  que  llegia,  distret  per  recorts 
que  revenian  alegrament.  De  prompte  llensà 
un  crit  y  saltà  del  llit,  agitat  y  nirviós,  ab 
els  ulls  dilatats  per  l’horror:  el  seu  rostre 
s’havia  tornat  del  color  de  la  cera. 

— Bianca  Mariamorta,  y  de  quina  mort... — 

Heus  aquí  lo  que  havia  llegit: 

«De  Palermo’ns  comunican  una  noticia  que 
ha  causat  terrible  impresió  en  el  món  artís- 
tich  d’Italia.  La  gran  cantant  Bianca  Maria 
degli  Angeli  ha  sigut  assesinada  y  robada, 
en  la  seva  Villa-Bianca.  Els  criminals  l’han 
sorpresa  mentres  dormia,  uitratjantla  salvat- 
jement.  Després  l’han  escanyada.  Passa  de 
tres  milions  de  lire  el  valor  de  las  joyas  ro- 
badas. » 

II 

Deu  anys  avans  d’aquest  fet,  el  comte  Au¬ 
gust —  que  alashoras  tenia  trenta  tres  anys  — 
viatjava  per  Italia,  enamorat  d’aquell  país 
maravellós.  Va  visitar  Florència,  la  ciutat  de 
la  senyoria,  centre  inmortal  d’art;  la  rihenta 
Nàpols,  blava  pel  seu  cel  y  pel  seu  mar;  Ro¬ 
ma,  augusta  pels  Cèsars  y  severa  pels  Pa- 
pas;  Venecià,  la  ciutat  encantada  de  la  poe¬ 
sia  y  del  somni;  y  per  ultim  Milàn,  la  vera 
capijal  artistica  y  intelectual  de  la  Italia  mo¬ 
derna. 

A  Milàn  s’hi  sentí  corprès, y  determinà  res- 
tarhi  més  temps  del  fixat  en  la  distribució 
del  seu  viatje.  Va  adquirir  relacions  freqüen¬ 
tant  reunions  y  balls,  circuls  y  teatres.  Y  en 
ells  simpatisà  desseguida  ab  un  dels  princi¬ 
pals  membres  de  l’aristocracia  milanesa:  el 
príncep  Ugo  Rinaldi.  La  conversa  agradbsa 
y  amable  d’aquest,  plena  d’enginy  y  de  so¬ 
ciabilitat,  ocultava’l  refinament,  la  superiori¬ 
tat  y  la  cultura  inmensa  d’un  esperit  seriós  y 
profond,  assedegat  d’art  y  de  bellesa.  El  prín¬ 
cep  Ugo  era  molt  reservat  en  las  manifesta¬ 
cions  del  seu  interior.  Pera’ls  més  era  tan 
sols  un  gran  causeur  de  salons  y  un  héroe  de 
festas  y  de  joya.  Irónich  y  despreciatiu,  des¬ 
denyés  de  las  multituts  y  de  las  nulitats,  se 
doblegava  finament  y  tranzigía  sens  esfors, 
en  la  forma,  ab  lo  mateix  que  aborria.  Epí- 
curi  de  bona  escola,  cultivava  la  vida  pel 
goig  que  dona  y  evitava  cuydadosament  els 
seus  entrebanchs  y  las  sevas  miserias. 


— Amich  comte  —  digué  una  nit  el  príncep 
Ugo,  sortint  del  restaurant  y  caminant  abdós 
envers  la  Scala  — si  voléu  vos  faré  conèixer 
la  dona  més  extraordinària  del  món.  Aques¬ 
ta  nit  canta  Bianca  Maria  degli  Angeli,  an¬ 
tiga  camperola  dels  Abruzzi  y  avuy  diva 
de  primissimo  cartello.  El  seu  pare  era  maso¬ 
ver  d’una  finca  meva.  Quan  jo  la  vaig  conèi¬ 
xer,  als  vint  anys,  ella’n  tenia  catorze  y  cre 
yeume:  no  podéu  imaginarvos  una  bellesa 
com  la  seva.  Era  rossa  com  l’or,  blanca  com 
la  neu  y  un  xich  rosada.  Els  seus  ulls  eran 
negres  y  divins.  E!  seu  oval  era  perfecte, 
y  las  sevas  faccions  més  puras  y  armonio- 
sas  que’ls  rostres  de  las  santas  verges  prer- 
rafélicas.  El  seu  cos  era  un  prodigi  de  gracia 
y  delicadesa,  y  las  sevas  mans  las  haurian 
envejadas  las  nobles  damas  del  Renaixe¬ 
ment. 

Una  dona  com  aquesta  no  era  nada  pera 
viure  en  el  camp.  Encara  no  tenia  quin¬ 
ze  anys  quan  va  fugirne.  El  seu  pare  morí  de 
desesperació  y  la  seva  mare  de  vergonya. 

Després  no  sé  cóm  se  las  va  compondre. 
Avuy  té  vintisís  anys,  es  instruhidíssima,  can¬ 
ta  divinament,  llegeix  à  Virgili  en  llatí  y  à 
Goéthe  y  à  Wagner  en  alemany,  y  es  artista 
com  la  Ristori.  Es  una  de  las  inteligencias 
més  grans,  més  espléndidas  qu’he  conegut. 

Peró  oblidéu  ara’l  retrat  jovenil  que  vos 
he  fet  d’aquesta  dona.  Imaginéuvosla  avuy 
molt  diferent  (físicament)  de  com  vos  la  he 
descrita.  Esborréu  la  primera  visió  de  verge 
prerrafélica  y  mística:  vejeula  desd’ara,  ab 
els  ulls  de  l’ànima,  en  l’estat,  pera  las  altras 
momentani,  del  trànzit  de  la  ingènua  fres¬ 
cor  virginal  à  n’el  magnífich  espandiment  de 
la  dona.  Y  en  aquest  estat  s’hi  manté  màgi¬ 
cament,  desde’ls  divuyt  anys. 

Intelectualment,  el  seu  esperit  sent  fluixa- 
ment  (y  es  el  seu  únich  defecte)  las  emocions 
frescas  y  primeras  de  la  vida:  en  cambi  es 
insuperable,  única,  en  la  manifestació  de  las 
passions  gegantinas  y  arreladas  que  sols  han 
sentit  de  tant  en  tant  els  grans  poetas;  en  la 
plàstica  reproducció  de  las  clarors  de  l’àni- 
ma'que  sols  han  entrevist  els  grans  visiona¬ 
ris.  Llavors  la  seva  veu  vibra,  ja  com  un  clam 
de  desesperació  violenta,  ja  com  un  ressó 
diví  de  las  grans  serenitats,  de  las  regions 
eternas  y  bravíssimas,  ja  com  la  palpitació 
d’un  cor  extraordinari,  quinas  cordas  baten 
polsadas  pels  dits  febrosenchs  del  Geni! 

Si  la  sentiu  recitar  la  fi  planyívola  de  Dido, 
el  cant  V  del  Infern  dantesch,  la  resurrecció 
d’Helena  y  la  mort  d’Isolda,  me  donaréu  la 
rahó  de  lo  que  vos  dich.  El  seu  esperit  viu 
de  somnis  y  de  grandesas. 

Es  una  Elsa  petita  y  una  inmensa  Isolda, 
una  pobre  Margarida  y  una  opulenta  He¬ 
lena. 

(Y  moralment?  Moralment  es  una  dona 
nirviosa,  sensual  y  variable.  Lo  que  avuy 
desitja,  demà  ho  aborreix.  Es  esclava  del 

plcr  y  de  la  voluptat.  No  té’ls  miraments  de 
las  altras  donas.  No  fingeix  timidesas.  No's 
ruborisa  sabiament  y  no  juga  ab  els  homes. 
La  seva  franquesa  arriba  à  la  insolència.  Si 
li  agradéu,  vos  ho  dirà  desseguida. 

Seria  una  magnifica  dona  primitiva,  sen- 
se’ls  refinats  y  nirviosos  impulsos  del  seu 
esperit. — 

El  princep  Rinaldi  y’l  comte  de  Puig-alt 
caminavan  agafats  pel  bras  envers  el  gran 
teatre  de  la  Scala. 

— Avuy  fan  el  Mefistofele — continuà’l  pri¬ 
mer — y  arribarém  al  comensar  l’acte  quart. 
Però  no’m  sab  pas  greu.  Veuréu  à  la  Bianca 
Maria  encarnant  la  Helena  clàssica,  ressucita- 
da  pel  vell  Faust  segons  contan  las  llegen- 
das,  després  pel  gran  Goèthe  en  una  de  las 
darreras  y  lluminosas  visions  de  la  seva  àni¬ 
ma  y  avuy,  despullada  del  seu  sublim  sim¬ 
bolisme  y  humanisada,  pel  nostre  Boito. 

Demà,  si  voléu,  vos  presentaré  à  la  Bianca. 
Siguéu  fort  contra  las  tentacions.  El  seu 
encis  es  extraordinari  y  pochs  poden  resis- 
tirlo. — 

Al  entrar  en  la  sala  d’espectacles,  calde- 
jada  per  l’alé  entussiasta  d’un  públich  fanati- 
sat,  el  comte  mirà  ansiosament  l’escenari 
aclarit  per  un  llum  blanquissim.  Dessota  d’ell 
triomfava  esplèndidament  Bianca  Maria  de- 
gli  Angeli,  vestida  ab  la  llarga  túnica  grega 
que  tremolava  inflada  per  la  palpitació  de  las 
formas  augustas  que  cubria. 

Era  un  paisatje  de  la  Tessalia  antiga.  Un 
temple  dórich  aísava  las  sevas  formas  esbel- 
tas.  Ressonava  la  pura  remor  del  Peneus.  La 
lluna  serena,  inmóvil,  destriava’ls  seus  raigs 
à  través  del  fullàm,  mostrant  al  lluny  la  mas¬ 
sa  armoniosa  del  Pindus.  La  natura  eterna¬ 
ment  primaveral  mesclava  totas  las  sevas 
veus  ab  el  so  de  las  harpas  y  de  las  liras  que 
arpegiavan  dolsament.  Un  clàssich  equilibri 
presidia  las  formas:  tot  era  serenitat,  claror, 
armonia.  Els  colors  eran  brillants,  però  no 
ofenian.  S’ovirava  una  successió  bella  de 
colls  florits,  de  prats  y  de  boscos.  Entre’l  fu- 
llatje  vert  s’hi  veyan  nobles  els  purs  perfils 
de  las  estatuas  gregas. 

Y  sobre  aquest  fons  d’antiga  poesia,  la  veu 
d’Helena,  potent,  melodiosa,  tràgica,  inten¬ 
sament  expressiva,  cantà  la  cayguda  de  Tro- 
ya,  en  mitj  d’un  poble  consternat.  Y  semblà 
sentirse  la  música  resplandent  de  las  espasas, 
y  l’enderrocament  de  las  torras  y  dels  murs, 
y  l’enfonzament  aixordant  de  las  bigas  dau- 
radas  sobre’ls  assaltants,  entre  nuvoladas  de 
pols,  v  la  mort  de  tants  héroes  y  tantas  ver¬ 
ges,  y  las  bullentas  cascatas  de  sanch  de- 
vallant  dels  palaus  y  dels  temples,  y  l’anihi- 
lamentinmens  d’un  gran  poble... 

Y  després,  desfet  l'alé  de  "tempesta  y  de 
ruina  y  purificada  l'atmósfera  per  la  romàn¬ 
tica  v  cavalleresca  poesia  que  Faust  irradia¬ 
va,  s’uniren  la  esposa  infidel  de  Menelau  y’l 
vell  filosop  rejovenit  en  un  abràs  indefini¬ 

ble,  y  brollà  de  totas  las  bocas  la  hermosa 
melodiadel  Amor,  desplegantseespay  amunt, 
palpitant  y  apassionada... 

Y  las  veus  de  Faust  y  d’Helena  moriren 
entre’l  tremolo  suavissim  dels  violins,  som¬ 
niant  ab  la  plascévola  vall  de  l’Arcadia  que’ls 
oferia  una  eternitat  amorosa... 

— {Vos  heu  fixat,  comte,  —  deya’l  princep 
Ugo  Rinaldi  ab  veu  commosa  y  entussiasta 
— vos  heu  fixat  ab  l’art  may  igualat  d’aques¬ 
ta  dona?  {Li  heu  vist  els  ulls  rublerts  d’ins¬ 
piració  genial?  {Vos  heu  fixat  ab  l’épich  ca- 
yent  de  las  sevas  robas,  ab  la  majestat  dels 
seus  brassos  d’alabastre?  {Y  la  veu?  La  veu 
es  pura,  celestial,  inefable,  lluminosa...  Y 
encara,  si  l’haguessiu  sentida  en  la  Villa- 
Biatica ,  com  l’he  sentida  jo,  cantant  sols  pera 
mil... 

—  Princep — va  respondre’l  comte  Au¬ 
gust  nirviosament:  —  demà  presenteume  à 
n’aquesta  dona. — 

A  l’endemà,  el  princep  Rinaldi  presentà’l 
comte  de  Puig-alt  à  Bianca  Maria  degli  An¬ 
geli,  en  el  seu  hotel  sumptuosament  artis- 
tich. 

La  conversa  lliscà  agradosa  y  lleugerament 
irònica  per  part  del  princep,  vacilant  y  fina 
per  part  del  comte. 

Bianca  Maria  va  observar  desseguida’l  pro- 
fond  encis  qu’  exercia  sobre  aquest,  encis 
que  creixia  ràpidament,  que  s’apoderava  del 
seu  ésser  y’l  dominava.  Y  somreya  mentres 
els  seus  llabis  l’envoltavan  carinyosament 
d’una  melodia  purissima  y  alhora  tirànica. 
Una  teranyina  suàu  y  perfumada’s  formava 
entorn  del  comte,  teixida  ab  las  paraulas  de 
Bianca:  li  oprimia’ls  membres,  li  destruhia 
la  voluntat,  l’ofegava.  Y  à  través  d’ella,  uns 
ulls  negres  y  profonds  brillant  dessota  uns 
cabells  d’or,  y  uns  llabis  vermells  y  sensuals 
entr’obrintse  sobre  un  rostre  de  neu,  l’atre- 
yan  poderosament  y  l’adormian. 

El  príncep  Rinaldi  sospirà,  aixecantse. 

— Tinch  una  obligació  en’  aquest’  hora  y 
ja  la  oblidava...  Dispenseume,  Bianca,  y  vos 
també,  comte... — 

Els  ulls  de  Bianca  brillaren  alegrament. 

— Adeussiàu,  Rinaldi...  Hauria  sentit  que 
per  mi  vos  en  haguéssiu  retrassat... 

— Si  voléu  que’m  quedi... 

— Gracias,  no’m  feu  falta... 

— Ah,  Bianca,  Bianca!  Sempre  la  matei¬ 
xa!  Una  gran  artista  y  una  pobre  dona! — 

Y’l  príncep  se’n  anà,  recordant  altres  mo¬ 
ments  més  venturosos,  y  ja  quasi  esborrats 
de  la  seva  pensa  y  del  tot  de  la  de  Bianca 
Maria. 

El  comte  August  y  aquesta  restaren  sols. 
El  primer  sentia  encara  una  pertorbació  in¬ 
terior,  vensut  y  doblegat  per  l’encís  domina¬ 
dor  d’aquella  dona.  Y  sentia  perdres  entre 
las  onadas  sensuals  y  artísticas  que’s  despre- 

nian  del  cos  elegantissim  de  Bianca  Maria, 
bressat  per  la  dolsa  música  italiana  que  à 
dolls  y  flonjament  vessavan  aquells  llabis 
hermosissims.  Y  restava  enervat,  sense  vo¬ 
luntat  ni  energia,  embafat  per  un  alé  afro- 
dissiach  que  sortia  de  tots  els  recons  de  la 
sala,  com  si  alli  s’hi  haguessin  deixondit  de 
poch,  lassas  y  perfumadas,  totas  las  esclavas 
d’un  magnifich  harém  oriental. 

Peu  un  esfors  pera  dominarse. 

— Senyora,  el  príncep  m’havia  parlat  de 
vos  y’m  creya  conéixervos  Ara  veig  que  m’he 
equivocat.  Sou  hermosissima,  espiritual  y 
esplèndida,  y  no  trobo  paraulas  qu’expres- 
sin  fidelment  l’efecte  que  m’heu  produhit. 

— Els  espanyols  tenen  nom  -d’amables  y 
galants,  y  vos  ne  sou  una  proba... 

—  Deixeume  ésser  franch  ,  senyora.  Ab 
vergonya  confesso  que  sento  poch  l’encís  del 
art  ,  peró  sento  fondament  l’imperi  de  la 
bellesa  encarnat  en  la  dona.  Y  quan  aquesta 
resplandeix  ab  tots  els  encants,  ab  totas  las 
gracias,  quan  aquesta  triomfa  y  domina  com 
vos  triomféu  y  dominéu  entre  las  altras  do- 
nas,  llavors  tots  els  adoradors  d’aquesta  re¬ 
ligió  augusta  deuhen  caure  de  genolls,  ab 
els  brassos  extesos,  ab  tot  l’ésser  dispost  à 
beure  las  paraulas  que  dolsament  brollan 
dels  vostres  llabis,  à  respirar  els  efluvis  de 
la  vostra  pell  y  l’alé  de  la  vostra  boca,  à  en- 
lluhernarse  ab  la  negror  tràgica  dels  vostres 
ulls,  à  negarse  entre’ls  efluvis  y  las  onadas 
voluptuosas  dels  vostres  cabells  daurats... 
Oh,  Bianca,  Bianca,  que’n  sou  d’hermosa! 
Deixeume  dírvosho,  deixeume  repetirvosho 
eternament... 

—  M’agrada  sentirvos  ,  comte.  Vos  no 
parléu  com  els  altres  homes.  Las  paraulas 
vos  surten  del  cor,  y’is  vostres  ulls  reflectan 
un’ànima  noble.  Crech  lo  que  dihéu  y  vos 
remercio.  La  dona  sempre  agraheix  l’encens 
quan  el  seu  perfum  es  pur,  y  vol  sentirse 
bressada  per  la  música  de  l’adoració  quan  es 
fervent  y  natural...  Bresseume,  comte,  bres- 
seume  dolsament... — 

El  comte  August  rodejà’l  cos  de  Bianca 
Maria  ab  els  seus  brassos,  acostant  els  llabis 
à  la  divina  orella  d’aquesta.  Y  sentí  en  el  seu 
rostre’l  pessigolleig  dels  rinxos  joganers  y 
rossissims,  y  una  alenada  de  violeta  pujà  vo- 
luptuosament  envers  el  sostre. 

— Oh,  Bianca,  Bianca!  Si  las  mevas  pa¬ 
raulas  vos  bressan,  las  vostras  m’elevan  y 
m’exaltan.  Jo  no  havia  sentit  emocions  com 
las  que  vos  feu  nàixer.  Me  sembléu  l’Eva 
augusta  de  la  meva  vida,  la  primera  dona 
del  meu  paradís.  Me  sento  llensat  per  vías 
extraordinarias,  resplandentas  de  llum  y  d’a¬ 
mor,  encesas  con  fornals  inmensos  y  rosadas 
com  albadas  rihentas,  y’l  meu  ésser  s’hi  pert 
darrera  vostre,  atret  per  la  divina  olor  de  la 
vostra  carn...  Oh,  Bianca,  Bianca!  Mireume 
ab  els  vostres  ulls  amorosos...  Soch  vostre, 
vostre  eternament...  soch  un  vensut...  soch 


un  esclàu  del  vostre  cos  y  de  la  vostra  àni¬ 
ma... 

—  August...  si  voléu  venir  ab  mi  à  la  Vi- 
lla-Bianca,  à  Palermo... — 

Bianca  Maria  acabava  de  cedir  à  un  d’a¬ 
quells  irresistibles  capritxos  que  tan  sovint  se 
la  emportavan.  Com  tantas  voltas, assedegada 
de  victorias  amorosas,  s’alsava  gloriosament 
pera  retornar  à  la  lluyta  eterna.  Y  mentres 
el  comte  la  besava  com  un  boig,  ella  som- 
reya,  acariciantli’ls  cabells,  joyosa  de  vèncer 
una  volta  més  y  d’afermar  aixís  Limperi  de  la 
seva  bellesa. 

A  fora  comensava  à  ploure  pausadament: 
els  núvols  cendrosos  planavan  sobre  la  ciutat 
vessant  las  tristesas  d’una  nit  humida  y  ma- 
lincónica,  y  las  primeras  esgarrifansas  de  fret 
creuhavan  l’espay. 

Peró  la  boyra’s  desféu,esquinsada  pels  be¬ 
sos  de  Bianca  y  d’August,  y  à  través  dels 
seus  esboranchs,  aquells  oviraren  las  pers- 
pectivas  rihentas  de  la  lluminosa  Sicilià. 


A  la  vora  de  Palermo,  entre  cedres  altís¬ 
sims  y  pins  sempre  verts,  dessota  un  cel  in¬ 
tensament  blau,  voltada  dels  murmuris  ydels 
olors  d’una  vegetació  esplendorosa,  s’aixeca 
la  V illa-Bianca ,  fantasia  de  gran  senyor  y 
alhora  gran  artista,  blanca  pel  color  que  la 
cubreix  y  pel  nom  de  la  seva  mestressa  Bian¬ 
ca  Maria  degli  Angeli. 

En  aquest  refugi  encantador  Bianca  y’l 
comte  s’estimavan  follament  com  dos  ado¬ 
lescents  enjogassats,  fugitius  dels  llurs  pa¬ 
res.  Al  mati  se  vestían  besantse,  se  passeja- 
van  per  sota  las  arcadas  de  fullatje,  acariciats 
per  la  xardorosa  música  del  vent  que  desde 
ï’Africa  enviava  ratxadas  de  foch,  y  tornavan 
à  la  Villa ,  enllassats  pel  cos,  alegres  y  ena¬ 
morats. 

Dormían,  després  de  dinar,  la  mitjdiada, 
ab  las  finestras  ben  obertas,  bressats  pel 
cant  de  las  cigalas  y  per  las  remors  de  las 
arbredas.  Al  capvespre  contemplavan  las  pos- 
tas  espléndidas  del  sol,  y  més  tart  las  mag- 
níficas  sortidas  de  la  lluna,  en  un  cel  inmens, 
tatxonat  d’estrellas,  blavís  y  lluminós. 

— Anyoro  l’art — digué  Bianca  una  nit  en 
que’l  vent  de  l’Africa  bufava  més  enervant 
que  may  y  una  lassitut  opressora  envoltava 
la  Villa-Bianca — y’l  seu  recort  m’omple  de 
melangia.  Jo  l’estimo  tan  com  t’estimc  à  tu, 
y  sens  ell  no  podria  viure  gayre  temps.  Es- 
coltam  bé:~vuy  recitar  y  cantar  versos. — 

Y  comensà  ab  L'InJïnilo  de  Leopardi  , 
aquesta  poesia  tan  curta  y  tan  profonda,  re¬ 
flex  d’un’ànima  atormentada  y  alhora  serena 
y  contemplativa.  La  veu  de  Bianca,  vibrant 
y  commosa,  descrigué  l’erm  coll,  voltat  de 
brossa,  tancant  l’horitzó  per  tot  arréu.  Can- 
tà’ls  espays  llunyans,  interminables  y’is  seus 
silencis  sobrehumans  y  la  seva  calma  profon- 

díssima  y  la  por  del  cor  devant  de  tanta  so¬ 
lemnitat!  Y  afegí  dolsament: 

E  come  il  vento 

Odo  stormir  tra  queste  piante ,  io  quello 
Injinito  silensio  a  questa  voce 
Vo  comparando:  e  mi  sovvien  l'eterno 
e  le  morte  stagioni ,  e  la  presente 
e  viva  e  il  suon  di  lei. 

Y  terminà  ab  el  dols  naufragi  de  la  Pensa 
en  aquest  mar  de  poesia  y  de  misteri... 

Y  després  sorgiren  del  piano’ls  primers 
compassos,  ombrívols  y  solemnials,  de  la 
mort  d’Isolda.  Y  s’hi  juntà  la  poderosa  veu 
de  Bianca.  Riuhadas  de  dolors,  torrents  de 
melodias  creuhavan  ab  vol  ardent  la  xardo- 
rosa  nit  siciliana.  Sanglotavan,  se  retorsian 
nirviosament,  se  precipitavan,  esclatant  à  la 
fi  ab  tal  frenesi  y  violència,  ab  accents  tan 
delirants,  que’l  cant  d’inmensa  desesperació 
se  transformava  en  himne  d’alegria  incons¬ 
cient,  barbrey  gegantina.  Y  semblava  sentir- 
se  l’espléndit  batament  del  esperit  d’Isolda, 
cantant  sobre’l  món  la  joya  indefinible  de 
valor  transfigurada,  avans  d’esvanirse  en  el 
gran  Tot.  Y  la  gran  llaga  de  la  Passió,  en¬ 
cesa  com  un  infern  de  penas  y  de  tristesas, 
anava  apagant  els  seus  fochs  y  resplandors 
sinistres,  minvant  poch  à  poch  y  tancantse 
suaument... 

Y’s  perderen  las  últimas  notas  com  san- 
glots  agónichs  y  ofegats... 

Bianca  Maria,  nirviosa,  s’aixecà  del  piano 
dihent: 

— Wagner  y  Leopardi  son  els  grans  artis- 
tas  d’aquest  sigle,  com  Goéthe  y  Beethoven 
ho  foren  del  passat,  y  Lleonart  de  Vinci  del 
Renaixement,  y  Virgili  del  món  llatí.  M’ena- 
moran  aquestas  ombras  augustas,  y  las  vene¬ 
ro  desde  lo  més  profond  del  meu  esperit. 
M’enamora  lo  tràgich,  lo  terrible  que  aquests 
poetas  han  produhit  ab  la  llur  sanch  y  ab  la 
llur  ànima...  M’enamoran  sobre  tot  l’Amor  y 
la  Mort,  els  grans  germans:  segons  Leopar¬ 
di  las  cosas  més  hermosas  del  món  y  de  las 
estrellas!  M’enamora  la  cayguda  de  Troya, 
aquesta  mort  colossal,  èpica  d’un  poble!  M’e¬ 
namora  la  mort  de  Dido  y  la  mort  de  Fran¬ 
cesca,  la  mort  de  Desdémona  y  la  mortd’Isol- 
da!  M’enamoran  els  héroes,  Aquiles  y  Eneas, 
Hamlet  y  Faust!  M’enamora  tot  lo  gran,  tot 
lo  superior,  tot  lo  insuperable...  Quina  llàs¬ 
tima  que  no  siguis  artista!  Cantariam  junts 
l’amor  infinit  de  Tristany  y  Isolda,  y  l’amor 
heroich  de  Siegfried  y  Brunhilda!  — 

Y  per  la  pensa  de  Bianca  creuhà’l  primer 
desdeny  envers  l’home  enamorat,  tendre  y 
respectuós,  que  sentia  y  admirava  la  seva 
bellesa,  peró  no’l  misteri  del  seu  art. 

Y’l  comte,  que  fixament  mirava  à  n'aque¬ 
lla  dona  extraordinària,  endevinà’l  seu  pen¬ 
sament. 

—  Es  veritat, — contestà  —  no  soch  artista 
de  cor  y  no  sento  gayre  l’art.  Solzament  sen¬ 


655 

to  l’amor,  peró  no  aquest  amor  abstracte  que 
tu  sents  pels  héroes  y  pels  seus  creadors, 
sinó  un  amor  humà,  molt  humà,  que  tu  m’has 
inspirat  ab  la  teva  hermosura  de  deesa. 

Jo  estimo’ls  teus  peus  divinalment  mode- 
lats,  petits  y  prims!  Jo  estimo  las  tevas  ca- 
mas  llargas  y  finas,  fortas  y  blancas,  suàus 
y  plenas!  Jo  estimo’ls  teus  flanchs  de  Venus, 
el  teu  cos  de  palma,  el  teu  bust  d’estatua 
grega!  Jo  estimo’l  teu  coll  hermosissim,  y’is 
teus  llabis,  y’is  teus  ulls  y’is  teus  cabells! 

Jo  estimo’l  teu  pensament  y  la  teva  ànima: 
cqué  vols  més  de  mi? 

— Perdonam  —  digué  Bianca  enternida — 
perdonam,  August  meu! — 

Y  va  caure  en  els  brassos  del  comte,  ab 
tot  el  pes  del  seu  cos  opulent,  rodejantli’l 
coll  y  besantli'ls  llabis,  perfumantlo  de  vio¬ 
leta . 


L’encant  s’havia  romput;  l’armonia  dels 
dos  cors  se  desfeya  poch  à  poch.  Las  ilusions 
volavan  lleugeras  sota’l  cel  blavissim  de  Si¬ 
cilià,  y  las  primeras  tristesas  y’is  primers 
anyoraments  ompliren  la  poètica  1  rilla-Bianca. 

Y’l  comte  August,  en  el  fons  vividor  ter¬ 
rible  y  refinat  adorador  del  goig  egoista, 
fugi  una  nit  d’aquell  niu  d’amor,  d’aquell 
oassis  de  tendresa,  ab  l’intima  y  segreta  es- 
peransa  de  conservar  solzament  el  recort  de 
las  horas  ditxosas  y  d’esborrar  las  primeras 
tacas  que  volían  enfosquirlas...  guardantlo 
en  el  seu  cor  gastat  com  un  xich  de  llum 
d’agost  pera  escalfar  els  últims  y  glassats  hi¬ 
verns  de  la  seva  vida... 

III 

El  comte  August  Carles  de  Puig-’alt  com¬ 
parà  la  triomfal  historia  de  Bianca  Maria  ab 
el  seu  final  horrorós  entre  las  mans  de  lla¬ 
dres  vulgars,  assessins  y  violadors  de  donas. 

La  seva  imaginació  sobreexcitada  recons- 
truhíla  escena  del  crim  y  de  la  mort.  Va  veu¬ 
re,  sobre’l  llit  baix  y  luxós  de  la  Villa ,  el  cos 
espléndit  de  la  pobre  Bianca,  retorsentse  de 
dolor,  plorant  de  rabia  y  de  vergonya,  udo¬ 
lant  de  por  y  sanglotant  de  fàstich,  abrassa- 
da  per  un  salvatje,  mentres  els  altres  espa- 
nyavan  calaixos  y  rompian  mobles,  esperant 
el  torn  del  goig  d’un  cos  quina  posessió  may 
podían  somniar... 

Va  veure  aquellas  tevias  y  rosadas  carns, 
cubertas  de  morats:  els  pits  plens  y  blanchs, 
reventats  à  cops  de  puny:  els  llabis  mitjpar- 
tits  per  las  dents  d’aquellas  feras...  els  cabells 
d’or  arrencats  à  grapats,  y’is  brassos  desllo- 
rigàts  barbrement... 

Va  veure — quan  la  luxuria  y  la  copdicia 
dels  monstres  restaren  satisfetas — el  desen- 
llàs  d’aquella  realitat  esgarrifosa.  Va  veure 
dugas  mans  peludas,  enormes,  negras,  es¬ 
trenyent  aquell  coll  hermosissim...  va  veure 
la  llengua  penjant  y’is  ulls  sortits...  va  veure 


JOVENTUT 


656 

— per  la  finestra  que’ls  monstres  havían  dei¬ 
xada  oberta  al  fugir  —  la  claror  de  la  lluna, 
l’argentada  lluna  de  las  xardorosas  nits  sici- 
lianas,iluminant  plascévolament  aquella  es¬ 
cena  horrible... 

G.  Zanné  Rodríguez 


NOVAS 

Al  entrar  el  present  número  en  màquina 
(dimecres  al  demati),  els  Diógenes  del  Diari 
de  Catalunya  no  havían  trobat  encara  un 
home  capàs  de  posar  sa  firma  sota  las  malé- 
volas  insinuacions  fetas  contra  nosaltres.  Tor- 
ném  à  preguntar  per  darrera  vegada:  ^Hi  ha 
entre  aquells  enemichs  nostres  qui  tingui  ca¬ 
ra  pera  donaria,  ó  nom  pera  escríurel? 

Sentat  aixó,  quedi  cadascú  al  seu  lloch: 
nosaltres,  com  à  noys  gótichs  (aixís  ens  diu- 
hen)  que  tenim  el  valor  de  las  nostras  con¬ 
viccions:  ells  com  à  vells  bizantins  (aixó  es, 
vells  d’ànima),  que  s’amagan  y  fereixen  en 
l’ombra. 

El  dimars,  14  del  corrent  va  reunirse’l  nou 
Consistori  dels  Jochs  Florals,  y's  donà  lectu¬ 
ra  à  una  afectuosa  carta  de  don  Francisco  Pi 
y  Margall  acceptant  la  presidència. 

En  la  mateixa  reunió  varen  quedar  elegits 
vispresident,  ó  president  interí,  en  Joseph 
Franquesa  y  Gomis,  y  secretari  en  Salvador 
Vilaregut. 

Ha  tornat  à  apareixe  La  Ilustració  Llevan¬ 
tina ,  després  d’haver  tingut  suspesa  sa  pu¬ 
blicació  durant  alguns  mesos  en  atenció  à 
las  circunstancias  difícils  per  que  passa  la 
prempsa. 

Els  dos  números  que  fins  ara  han  sortit 
d’aquesta  segona  època,  estàn  hermosament 
editats,  figuranthi  composicions  de  nostres 
millors  literats  y  artistas. 

En  conjunt  La  Ilustració  Llevantina  ’s  pre¬ 
senta  ab  grans  milloras,  lo  que  té  de  feria 
encara  més  simpàtica  à  sos  antichs  lectors  y 
al  públich  en  general. 

Ha  sortit  el  primer  número  de  la  Universi¬ 
tat  Catalana ,  butlletí  mensual  dels  escolars 
catalans,  que  publica  diferents  trevalls  de 
reputats  escriptors. 

Son  fí  principal  es  omplir  un  buyt  que’s 
notava  en  laUniversitat  de  Barcelona,  donchs 
no  tenia,  com  altras  Universitats  europeas,  un 
Butlletí  propi  que  fos  portavéu  dels  senti¬ 
ments  y  aspiracions  de  la  classe  escolar,  dei¬ 
xant  de  banda  las  disposicions  oficials  de 
Instrucció  pública,  aquí  tan  onerosas  com  ri- 
diculas. 

Desitjém  à  la  nova  publicació  llarga  vida 
y  perseverancia  en  sos  ideals  d’avens  y  civi- 
lisació. 


Desde’l  diumenge  passat  està  obert  al  pú¬ 
blich  el  saló  d’Exposició  permanent  del  Cír- 
cul  Artistich  d’aquesta  ciutat,  instalat  en  el 
carrer  de  las  Corts,  número  313. 

El  conjunt  resulta  molt  simpàtich,  figu¬ 
ranthi  firmas  de  coneguts  artistas  catalans. 

El  periódich  Catalunya  Artística  ha  publi¬ 
cat  el  cartell  del  primer  dels  certàmens  lite - 
rari-musicals  que’s  proposa  celebrar. 

S’ofereixen  dinóu  premis,  y’is  trevalls  hau- 
ràn  d’ésser  presentats  avans  del  15  de  janer 
de  1901. 

El  jurat  calificador  de  la  part  literaria  esta¬ 
rà  format  pels  senyors  don  J.  Ayné  Rabell, 
don  Antoni  Bori  y  Fontestà,  don  Manel  Ro¬ 
vira  y  Serra  y  don  Antón  Busquets  y  Punset; 
y’l  de  la  part  musical,  pels  mestres  don  Fran- 
cesch  Sànchez  Gavagnach,  don  Joseph  Ribe¬ 
ra  y  don  Candi  Candi. 


Invitats  per  la  casa  ((Hoyos,  Esteva  y  C.a», 
el  dijous  passat  tinguerem  el  gust  d’assistir 
à  la  inauguració  del  local  destinat  à  exposi¬ 
ció  dels  seus  articles,  establert  al  carrer  del 
Paradís,  número  7,  hont  s’hi  troba  també’l 
taller. 

Tot  quant  hi  ha  exposat  en  el  nou  local 
constituheix  una  brillant  manifestació  dels 
avensos  qu’en  l’art  decoratiu  ha  portat  à  cap 
la  citada  casa,  notantse  en  el  conjunt  de  las 
obras  un  exquisit  gust. 

Desitjém  als  senyors  «Hoyos,  Esteva  y  C.a» 
prosperitats,  y’is  recomaném  la  perseverancia 
en  sa  tasca. 

En  el  consulat  de  Rússia  d’aquesta  ciutat 
s’ha  desmentit  la  noticia  d’haver  mort  el  mes¬ 
tre  Slaviansky  d’Agreneff,  director  de  la  Ca¬ 
pella  Russa  que  anys  enrera  visità  nostra 
ciutat;  noticia  que,  trayentla  d’altres  perió- 
dichs,  publicarem  també  nosaltres. 

El  día  15  del  corrent  va  posarse  à  la  ven¬ 
da  la  quarta  serie  dels  sagells  catalanistas 
que  publica  en  Joaquim  Company. 

Els  sagells  d’aquesta  serie  portan  la  se¬ 
güent  inscripció:  «Comensa  son  comtat  en 
Borrell  I. — 11  agost,  any  898.» 

Sentnos  impossible  contestar  particular¬ 
ment  à  las  moltas  personas  y  entitats  que’ns 
han  felicitat  per  nostra  campanya  contra  la 
hipocresia,  protestant  al  mateix  temps  dels 
grollers  atachs  que’ns  han  sigut  cobarda- 
ment  dirigits  pel  Diari  de  Catalunya ,  enviém 
à  tots  per  medi  d’aquest  solt  la  expressió  de 
nostra  gratitut;  y  poden  tenir  la  confiansa  de 
que  perseverarém  en  nostre  empenyo. 


Fidel  Giró,  impressor.  —  Carrer  de  València,  31 1. 

A  KHigep 

«El  periódich  Joventut,  de  Barcelona,  sa¬ 
luda  al  Transvaal  en  la  persona  de  son  Pre¬ 
sident,  representant  de  la  Justicia  y  la  Lli¬ 
bertat  dels  pobles.» 

Ab  aquest  senzill  telégrama  volguerem 
també  nosaltres  saludar,  à  sa  arribada  à  Pa¬ 
ris,  à  n’en  Krüger,  l’admirable  patriota  y 
exemplar  diplomàtich  que,  amparantse  tan 
sols  en  la  rahó  y  la  justicia,  ha  trobat  ener- 
gias  pera  contrarrestar  el  tirànich  poder 
de  la  Gran  Bretanya,  y  ha  fet  concentrar 
l’atenció  del  món  enter  en  aquell  grapat 
d’héroes  que  tan  abnegadament  lluytan  en 
defensa  de  sos  drets  y  de  sos  ideals. 

La  vinguda  d’en  Krüger  es,  dintre  la  cor¬ 
rompuda  atmosfera  de  la  diplomada  euro¬ 


pea,  com  una  ratxada  flayrosa  de  terras  ver¬ 
ges,  y  al  respiraria  sembla  com  si’ns  sentís¬ 
sim  més  forts,  més  sencers  y  més  propensos 
à  una  redempció.  Associémnoshi  ab  tota 
l’ànima  al  frenétich  y  delirant  entussiasme 
qu’en  el  cor  de  la  centralisadora  Fransa  ha 
pogut  despertar  aqueix  home  tan  senzill  y 
tan  gran.  Associémnoshi  de  tot  cor,  que  po- 
cas  vegadas  la  historia  registra  espectacles 
més  hermosos  ni  que  més  alt  parlin  en  favor 
de  la  especie  humana.  Associémnoshi  tots 
els  bons,  tots  els  sans,  tots  els  que  portin  à 
dintre  quelcom  de  noble,  generós  y  progres¬ 
siu,  contra  las  piraterias  dels  qu’en  nom  de 
la  civilisació  volen  agavellar  pobles  y  escla- 
visar  conciencias.  La  causa  es  santa. 

Al  poble  francès  li  ha  cabut  una  vegada  més 
laditxade  mostrarse  adorador  de  la  Llibertat. 
Imitemlol  Y  al  saludar  ab  ell  al  gran  Krüger, 
profetisém  el  triomf  del  poble  boer,  d’aquell 
poble  d’ideals  grans,  ab  quin  exemple  s’hau- 
rían  d’avergonyir  aquestas  rassas  atrofiadas 
per  l’utilitarisme  de  la  vella  Europa;  d’aquell 
poble  que  no  pot  morir,  que  no  morirà,  ni 
que’l  converteixin  en  runas,  perque  rassas 
com  la  dels  seus  hóroes,  que  ab  tanta  convic¬ 
ció  donan  sa  sanch,  tenen  la  màgica  virtut 
del  fènix,  que  renaix  d’entre  sas  cendras. 

La  Redacció. 

LA  FI  DL  LA  EXPOSICIO 

La  Exposició  s’ha  tancat,  deixantnos  sols 
un  recort  com  el  d’un  somni  de  las  Mil  y 
una  nits. 

No’ns  ocuparém  pas  de  lo  qu’ha  sigut. 
Es  molt  més  dificil  de  lo  que  sembla’l  ferne 
una  síntesis;  però  sia  lo  que’s  vulga,  de  tots 
modos  ha  estat  una  cosa  grandiosa,  honor 
de  la  especie  humana.  La  Fransa  ha  fet  un 
esfors  inmens  y  ha  demostrat  qu’era  mestra 
en  las  arts  de  la  Vida.  Concretantnos  tan  sols 
à  l’arquitectura,  el  Petit  y  el  Grand  Palais 
son  dugas  construccions  arquitectónicas  se- 
veras  y  sumptuosas,  ab  las  sevas  columnatas 
clàssicas,ab las esculpturasy’lspinàculs  que’ls 
decoran.  Si  un  entra  per  la  porta  dels  Camps 
Eliseus,  la  perspectiva  que’s  presenta  à  la 
vista  es  indescriptible.  A  la  esquerra’l  Petit 
Palais ,  à  la  dreta'l  Grand  Palais ,  tots  vol¬ 
tats  de  jardins,  y  d’esculpturas  obras  mestras 
de  tots  els  pobles  d’Europa  y  d’Améiica.  En 
segón  terme’s  veu  per  escors  el  Pont  Ale¬ 
xandre,  ab  las  sevas  dugas  rengleras  de  mo¬ 
numentals  llanternas,ab  las  quatre  columnas 
gegantescas,  dugas  d’entrada  y  dugas  de  sor¬ 
tida, terminadas  per  cavalls  alats,  refrenats 
per  simbólicas  figuras,  tot  daurat, lluhint  son 
or  al  sol  ó  à  la  llum  elèctrica.  Continuant 
aquest  fantàstich  y  monumental  carrer,  ve- 
yém  alsarse  en  tercer  terme’ls  Palaus  de  las 
Arts  decorativas:  à  la  esquerra’ls  dels  fran¬ 
cesos,  à  la  dreta’l  de  las  nacions  extranje- 
ras.  Quin  aspecte  més  alucinant  no  presentan 
ab  las  sevas  altas  cúpulas,  ab  els  seus  cim- 
boris  y  templets  blanchs,  que’s  destacan  so¬ 
bre’l  cel  com  las  cimas  de  palaus  encantats, 
evocats  per  un  art  màgich!  Y’is  frescos  y 
mosàichs  de  las  sevas  parets,  endolcits  per 
l’atmósfera  un  xich  boyrosa!... 

Y  al  fons  s’alsa  majestuós  el  Palau  dels 
Invàlits ,  allí  hont  descansa’l  cos  del  gran 
Napoleón,  y  quals  murallas  y  qual  cúpula 
d’or  vell  y  de  pissarra,  semblan,  tristas  y 
ombrívolas,  formar  contrast  com  reaparició 
morta  del  passat  ,  pera  més  fer  ressaltar 
la  bellesa  y  la  claror  alegre  dels  primers  ter¬ 
mes  que  representan  el  present  y  l’esdeveni¬ 
dor  dels  pobles.  Aquest  carrer  es  el  comen- 
samenl  y’l  fi  del  sigle. 

Peró  aixó  no  es  res.  Aném  avansant  , 
qu’hem  de  veure  encara  molt  major  marave- 


11a.  Cap  al  Pont  Alexandre...  Ja  hi  som!  Al 
peu  de  la  primera  columna  de  mà  dreta,  alli 
aturemnos  y  contemplém  la  perspectiva  in¬ 
comparable  que  à  nostra  vista’s  presenta.  El 
Sena  perdentse  al  horitzó,  ahont  se  dibui- 
xan  mitj  esfumadas  las  torras  del  Trocadero , 
allà  lluny, entre  la  boyra  grisa.  La  torre  Eiffel 
à  la  dreta  sembla  voler  foradar  el  cel;  y  una 
pila  d’edificis  fantàstichs  que  simulan  una 
ciutat  oriental,  vaga,  esfumada,  com  si  fos 
vista  en  un  somni;  tot  aixó  en  ultim  terme, 
ab  un  cel  ratllat  de  stratus  violats,  sobre  un 
fons  d’aràm  lluhent,  del  sol  à  la  posta. 

A  la  dreta,  vorejant  el  riu,  s’alsan  els  inver- 
nàculs ,  Yaquarium  y’is  diversos  edificis  del 
Carrer  de  París ,  que  son  continuats  per  las 
góticas  siluetas  de  las  teuladas,  torras  y  cam¬ 
panars  del  Vell  París ,  que’s  van  à  perdre  al 
fons  de  la  perspectiva  aérea  del  ultim  terme. 

A  la  esquerra  hi  ha’l  Carrer  de  las  Na¬ 
cions ,  el  que  forma  una  gran  avinguda.  De 
primer  es  la  ítalia  la  qui  se’ns  presenta  ab  lo 
seu  edifici  de  Sant  March  de  Venecià,  barre 
ja  de  bizanti  y  gótich,  que  s’alsa  majestuós 
lluhint  las  sevas  cúpulas  plenas  de  mosàichs 
policromats,  ab  un  sens  fi  d’estatuas  en  ac- 
tituts  rafaelescas.  Després,  el  pabelló  dels 
Estats  Units  d’América  ab  el  seu  gran  cim- 
bori  com  el  palàu  de  Washington,  al  costat 
del  de  Turquia.  La  Bosnia  y  Herzegovina  y 
las  nacions  orientals  s’alsan  ab  minarets  com 
els  dels  palaus  de  Constantinopla.  Àustria, 
y  sobre  tot  Hungría,’s  destacan  com  severa 
catedral  gòtica  qué  sembla  volerho  dominar 
tot  ab  sas  agullas.  Bèlgica  ab  son  Hotel  de 
Ville  d’Audenarde,  altra  maravella  del  art 
de  fins  de  la  Edat  mitja,  que  sembla  una 
blonda  de  pedra  alta  y  atrevida,  que  sobre 
del  cel  se  transparenta.  Alemanya  ab  sa 
construcció  sòlida,  grave,  ben  entesa,  d’a¬ 
quest  istil  y  d’aquesta  decoració  pintada,  de 
la  bona  època  de  Maximilià,  que  ha  inmor- 
talisat  el  gran  Albert  Durer.  Son  campanar 
cubert  de  verdas  teulas  ho  sobrepuja  tot  ab 
son  historiat  rellotje,  com  si  volgués  indicar 
que  una  rassa  forta,  ab  el  temps  y  l’altesa  de 
miras  tot  pot  dominarho.  Peró  (quina  es  l’à 
nima  que  tal  edifici  enlayra?  La  Ciència!  El 
Llibre!  O  si  no,  entreuhi:  De  dalt  à  baix  la 
imperial  casa  tota  està  dedicada  à  las  lletras; 
y  no  sols  al  Llibre  d’ells,  sinó  al  dels  altres. 
Allí  hi  hem  vist  l’obra  d’en  Maeterlink  magis- 

tralment  editada,  al  costal  d’ibsen,  de  Haut- 
mann,  de  Daudet,  de  Zola,  de  Nietzsche,  de 
Novalis,  de  d’Annunzio,  y  fins  dibuixos  del 
nostre  Apeles  Mestres.  Tot  allí  es  pel  Llibre, 
pel  grabat,  per  la  ilustració  y  per  la  im- 
prenta,  que  fixa  y  transmet  las  ideas. 

Al  costat  s’alsa  l’edifici  blanch,  tot  cise¬ 
llat,  tot  aparatós,  del  pabelló  d’Espanya.  Es 
la  imatje  de  la  nació.  A  dintre  sols  hi  ha  res- 
tos  de  la  dominació  passada:  una  grandiosi¬ 
tat  morta.  El  casco  y  la  espasa  de  Boabdil, 
els  de  Felip  l’Hermós,  Carles  V  y  altres,  fets 
à  Milàn  molts  d’ells,  ó  à  Flandes.  Tapissos 
flamenchs,  brocats  de  Toledo,  peró  tot  de  ja 
fa  sigles.  Sols  en  el  vell  mitj  del  pati  un  pot 
saludar  la  gloriosa  estatua  de  Velàzquez, 
feta  per  en  Benlliure  y  fosa  per  Campins  y 
Masriera,  com  l'única  personalitat  passada 
que  sobreviu  encara.  Devant  del  palàu  d’Es.- 
panya,  buyt  del  present,  sense  cap  obra  ac¬ 
tual  d’esperansa  pel  pervindre,  sols  ple  de 
glorias  mortas,  y  mirant  al  gran  campanar 
del  pabelló  imperial  d’Alemanya  que  sobre- 
puja  tanta  ciència  y  tanta  inteligencia,  ben 
bé  podriam  exclamar  descubrintnos  ab  pena: 
Ave  Cescir!  Morituri  te  salulant! 

Y  després  d’aquests  palaus  en  venen  d’al¬ 
tres  y  d’altres:  el  de  Suècia,  el  de  Noruega, 
tot  de  fusta,  el  de  la  Finlandia,  el  de  Mòna¬ 
co,  del  Renaixement  Mediterrà,  que  sembla 
una  casa  nobiliària  de  Mallorca,  el  de  Pèr¬ 
sia,  el  de  Rússia,  y  els  de  la  Higiene,  de  la 
Prempsa  y  dels  Exèrcits  de  mar  y  terra,  fins 
que  tot  aixó’s  pert  en  l’horitzó,  al  juntarse  ab 
la  torre  Eiffel  y’l  Trocadero. 

Y  aixó  es  sols  una  petita  part  d’aquest  ai- 
xàm  de  construccions  de  totas  las  civilisa- 
cions  y  de  tots  els  pobles. 

Y  tot  aixó  va  à  desapareixe!  Com  si  fos  to¬ 
cat  per,  una  vareta  màgica,  dintre  de  poch 
aquesta  decoració  fantàstica,  que  cap  esce¬ 
nògraf  pot  pintar,  ni  pot  descriure  cap  poe¬ 
ta,  desapareixerà  per  no  revindre!... 

Adéu,  Exposició!  Ultim  esfors  del  sigle  xix, 
adéu!  Me  sembla  que  te’n  portas  la  millor 
part  de  la  meva  vida! 

Un  consol  m’arriba  com  un’aura  benèfica, 
com  un  so  dols  llunyà.  «Se  conservaràn  el 
Petit  y’l  Grand  Palais ,  —  me  diu  una  perso¬ 
na  amiga — y  à  més  el  carrer  de  las  Nacions 
en  tot  lo  que’s  pugui,  demanantse  à  las  po- 

tencias  respectivas  que  deixin  aquells  edifi¬ 
cis  com  recort,  y  tal  volta  com  allotjament 
dels  seus  consulats  y  legacions  respectivas.» 

Aixis  sia!  Paris  al  menys  tindrà  un  recort 
etern  de  tanta  grandesa! 

Pompeyus  Gener. 

París ,  12  de  novembre ,  igoo. — En  lo  Caba¬ 
ret  Flamench ,  avans  de  tocar  las  onze. 


«BODAS  REALES» 
per  B.  Pérez  Galdós. 

Tres  son  las  series  à’Episodios  Nacionales 
qu’ha  escrit  en  Pérez  Galdós.  La  primera, 
Trafalgar-Arapiles,  comprèn  desde’ls  últims 
temps  del  regnat  de  Carles  IV  fins  poch 
avans  de  la  fugidadels  soldats  de  Napoleón  I. 
Aquesta  època  fou  estudiada  y  explicada  ad¬ 
mirablement  pel  mestre.  La  grandiositat  del 
assumpto,  l’amplaria  del  quadro,  inspiraren 
tomos  com  Arapiles ,  Zaragoza ,  etc.,  etc.,  re¬ 
sultant  en  conjunt  la  serie  millor  com  episso- 
dis  nacionals.  A  poch  d’haver  entrat  els  fran¬ 
cesos  en  la  península,  tots  els  habitants  d’a¬ 
questa  s’aixecaren  com  si  no  fossin  més 
que  un  sol  home  contra  l’extranjer,  no  pa¬ 
rant  de  lluytar  fins  que’l  vegeren  repassar 
la  frontera.  En  aquesta  lluyta  heroica  no 
sols  hi  prengueren  part  els  que  volíandefen- 
sar  sa  patria  contra  l’invasor,  prescindint 
dels  principis  y  doctrinas  qu’aquest  propa¬ 
gava,  malgrat,  en  el  fondo,  li  fossin  simpà- 
tichs,  sinó  també’ls  qu’avans  sols  miravan 
de  defensar  lo  antich,  lo  tradicional,  contra  las 
ideas  novas  del  93.  Per  aquells,  primer  es  la 
independencia  de  la  patria;  per  aquestos, 
primer  que  la  patria  son  las  ideas.  Aixis  ve- 
yém  qu’aquestos  més  endevant  demanan  au¬ 
xili  al  extranjer  que  rebutjaren,  y  ab  els  Cent 
fills  de  Sant  Lluís  imposan  sos  principis  y 
més  endevant  s’aixecan  contra  una  reyna  Le¬ 
gitima  (comensant  una  guerra  civil  que  tant 
mal  ha  fet)  perque  no  representa  lo  tradicio¬ 
nal,  y  volen  pujar  al  trono  al  home  que,  se¬ 
gons  ells,  hi  té  dret  y  com  ells  pensa. 

Aixis  com  aquestos  eran  fanàtichs  de  lo 
vell,  n’hi  ha  d’altres  (afrancesats)  que  ho  son 
de  lo  nou,  de  las  ideas  de  la  Revolució,  y  aju- 
dan  als  francesos  y  fan  armas  contra’ls  seus 
germans,  no  per  fer  son  pais  esclau  de  la 

Fransa,  sinó  per  muntar  un  govern  nou  que 
posi  en  pràctica  sos  ideals  politichs.  Aquests 
son  els  que,  un  cop  expulsat  l’extranjer,  s’a- 
juntan  ab  els  primers,  y  lluytan  contra’ls  ab- 
solutistas,  y  defensan  més  tart  à  Isabel  II. 

Els  motius  que  portan  à  la  lluyta  à  uns  y 
altres,  la  independencia  de  son  país  y  sos 
ideals  polítichs,  son  nobles  y  grans;  els  me¬ 
dis  de  que’s  valen  ho  son  també,  igual  que’ls 
fets  que  tenen  lloch.  El  quadro  resulta  admi¬ 
rable. 

En  la  segona  serie,  desde  la  sortida  dels 
francesos,  El  equipaje  del  rey  José ,  à  poch 
després  de  la  mort  de  Ferran  VII,  Un  fac- 
cioso  mas  y  unos  frailes  menos ,  més  que  la 
lluyta  per  la  independencia  del  pais,  s’hi 
troba  la  lluyta  per  las  ideas.  Absolutistas  y 
lliberals,  negres  y  blanchs,  aixís  se  diferen- 
cían  els  bandos.  L’ideal  perque’s  lluyta  es 
noble,  es  gran,  mes  ja  no  ho  son  els  medis 
de  que’s  valen :  la  intriga  y'is  pronuncia¬ 
ments. 

La  inmensa  majoria  del  poble  ha  rebut  la 
influencia  del  extranjer,  desperta  del  ensopi¬ 
ment  en  qu’estava  desde  Felip  II,  y  no  vol 
ser  ja  esclau  de  la  voluntat  d’un  rey  ó  de  son 
ministre:  vol  intervenir  en  el  govern  de  son 
pais,  y  que  siguin  reconeguts  sos  drets  d’ho¬ 
me.  El  rey  y  molts  dels  que’l  rodejan,  ajudats 
pels  que  nasqueren  per  esclaus  y  cridan  Vi- 
van  las  caenas  /,  lluytan  desesperadament, 
vencent  un  cops,  sent  vensuts  altres,  y  en  sa 
rabia  demanan  auxili  al  extranjer  pera  es- 
clavisar  à  sos  germans.  En  los  últims  temps 
d’aquesta  època  guanyan  els  lliberals  gracias 
à  la  bellesa  d’una  reyna;  y  l’atreviment  d’una 
infanta’ns  lliura  pera  l’esdevenir  d’un  govern 
absolut. 

Com  he  indicat,  el  quadro  s’empetiteix  en 
aquesta  època,  y  l’autor  necessita  ja  fer  un 
esfors  pera  lograr  que  resulti  digne  d’ell.  El 
tipo  de  Salvador  Monsalud,  un  dels  més 
grossos  que’l  mestre  ha  creat,  n’es  una  proba. 

En  la  tercera  serie,  Zumalacarregui-Bodas 
reales ,  l’esfors  ha  de  ser  més  gros,  puig  res¬ 
pon  à  una  època  en  que  tot  es  mesqui:  ideals, 
lluyta  y  medis.  Ideal  ja  no  ho  es  la  indepen¬ 
dencia  de  la  patria,  ja  no  ho  son  els  principis 
purament,  sinó  que  cristins,  é  isabelins,  y  car- 
lins,  no  defensan  més  quelas  personas:  Isabel 
(en  son  nom  Cristina)  y  Carles  V.  La  lluyta 
es  petita  y’is  medis  tots  son  bons,  fins  la  in¬ 


triga,  la  traició,  etc.,  etc.  Si  petit  es  el  qua¬ 
dro  de  la  lluyta  general,  diguemho  aixís,  ho 
es  molt  més,  fins  à  ser  miserable,  la  que  din 
tre  cada  partit  s’hi  veu.  Els  carlins,  pera  lo¬ 
grar  la  confiansa  de  son  rey  (?)  y  manar,  y 
poder  robar, y’is  lliberals  lo  mateix,  se  bara- 
llan  entr’ells  y  tots  els  medis  troban  bons. 
Continua  aixis  acabada  la  guerra,  y  llavors 
la  lluyta  es,  com  diu  l’autor  en  Bodas  reales , 
la  persecución  de  un  cocido  y  de  unas  sopas  de 
ajo,  ambiciones  traslas  cuales  despunlan  olras 
màs  altas,  anhelos  de  comodidades y  distincio- 
nes  honoríjicas.  (Com  ara:  no  hem  avansat 
ni  retrassat  un  sol  punt).  Cosa  que,  diu  ab 
molta  rahó,  es  conseqüència  de  que  al  des¬ 
pertar  el  poble  espanyol  de  V austeridad  as¬ 
cètica  à  que’l  van  tenir  condempnat  per  es- 
pay  de  segles,  no  volia  més  que  menjar  y 
abrigarse,  pera  fer  callar  sa  fam  y  son  fret,  no 
buscantho  pel  trevall,  sinó  per  la  intriga. 

Si’l  quadro  es  petit,  l’assumpto  ho  es  més 
encara,  fins  à  fer  llàstima,  y  era  molt  difícil 
sortirsen  bé,  molt  més  tenint  en  compte  lo 
aprop  de  nosaltres  qu’estàn  els  fets  y  perso- 
natjes  d’aquesta  època  tercera.  Pérez  Galdós 
se’n  ha  sortit  més  que  bé,  com  no’s  podia 
esperar  dats  els  inconvenients  que  hi  havia  y 
que  ja  va  preveure  al  acabar  la  segona  seiie. 

En  la  primera  època,  si  no  teniam  grans 
homes,  n’hi  havia  qu’ho  semblavan;  si  las 
figuras  no  eran  d’or,  eran  de  plata  daurada. 
En  la  segona,  no  trobém  més  que  parodias 
de  tirans  y  de  revolucionaris;  ja  son  de  dou- 
blé.  En  la  tercera,  com  ara,  parodias  de  paro¬ 
dias  son  els  homes;  son  de  guix  ab  lleugera 
capa  d’or  fals,  las  figuras. 

Al  acabar  la  primera  serie,  l’autor,  entus- 
siasta,  confia  en  que’l  pais  pot  salvarse  y  fa 
dir  à  Gabriel  Araceli:  uAdiós,  mis  queridos 
amigos.  No  me  atrevo  à  deciros  que  me  imi- 
téis,  pues  seria  inmodestia;  pero  si  sois  jó- 
venes,  si  os  hallàis  postergados  por  la  fortu¬ 
na,  si  encontràis  ante  vuestros  ojos  montahas 
escarpadas,  inaccesibles  alturas,  y  no  tenéis 
escalas  ni  cuerdas,  pero  sí  manos  vigorosas; 
si  os  hallàis  imposibilitados  para  realizar  en 
el  mundo  los  generosos  impulsos  del  pensa- 
miento  y  las  leyes  del  corazón,  acordaos  de 
Gabriel  Araceli,  que  nació  sin  nada  y  lo  tuvo 
todo. . .))  creyent  que  sos  compatricis  arriba- 
ràn  à  regenerar  y  realsar  son  pais. 

Aquestas  ilusions  las  va  perdent  en  la  se- 

gona  època:  la  creu  possible  la  regeneració, 
peró  llunyana.  Encara  hi  creu!  Y  aixis,  al  úl¬ 
tim  de  la  serie,  posa  en  boca  de  Salvador 
Monsalud:  «...  No  tengo  que  sonaren  mi  fe- 
licidad  domèstica,  que  es  ya  un  hecho  posi- 
tivo;  sonaré  con  ese  porvenir  lejano  de  nues- 
tra  patria,  con  ese  tiempo,  querido  amigo 
mío,  en  que  la  mayoria  de  los  espanoles  se 
reirà  de  la  angelical  política  de  usted...))  Pa- 
raulas  en  que  ja  s’hi  veu  bon  xich  de  recel, 
barrejat  ab  la  esperansa  de  que  ab  el  temps 
arribarà  lo  qu’ell  desitja  pera  sa  patria. 

La  desconfiansa  va  creixent  en  l’última  se¬ 
rie,  fins  arribar  à  no  creure  possible  la  rege¬ 
neració.  Y  acaba’l  tomo  uhim,  al  contem¬ 
plar  las  despullas  de  las  festas  que  s’han  fet 
pel  casament  de  donya  Isabel,  dihent: 

«...  lienzos  desgarrados  y  sucios  por  el 
suelo,  y  las  paredes  de  todos  los  edificios  na- 
cionales  senaladas  por  feísimos  y  repugnan- 
tes  manchurrones  de  aceite.  Parecian  man- 
chas  que  no  habian  de  quitarse  nunca.)) 

Y  té  rahó:  lluny  de  treure  aquellas,  n’hi 
han  fet  d’altras  més  grossas,  més  fastigosas; 
ni  aquellas  ni  aquestas  se’n  aniran  may;  no’s 
poden  treure,  no’s  poden  esborrar;  no  hi  ha 
més  que  un  medi,  y  es...  enderrocar  aqueixos 
edificis. 

Clar  se  veu  que  Pérez  Galdós  està  desani¬ 
mat  per  complert,  y  convensut  de  que  desde’l 
casament  d'Isabel  està  tot  ple  de  miserias  y 
petitesas  que  val  més  no  tocar.  Aixó’m  fa 
creureque  prompte  podràn  llegir  sos  admira¬ 
dors,  (entre’ls  que  m’hi  conto),  una  nova  se¬ 
rie  de  Novelas  Contemporàneas ;  que’l  podrém 
admirar  al  teatre  deixant  per  altres  la  con¬ 
tinuació  de  la  historia  dels  últims  aconteixe- 
ments.  Aquest  quadro  es  petit  pel  mestre, 
que  val  més  qu’emplehi  sas  qualitats  d’es¬ 
criptor  y  novelista,  y  son  talent  de  pensador, 
en  quelcóm  més  que  un  estudi  dels  fets  úl¬ 
tims  qu’han  tingut  lloch  à  Espanya.  Aixis  ho 
esperém  del  autor,  com  també  que  prompte 
donarà  nous  germans  à  Nazaríti ,  Forlunata y 
Jacinta ,  La  Desheredada ,  etc.,  etc.,  y  à  Rea- 
lidad ,  V oluniad  y  Los  Condenados. 

En  Bodas  Reales,  ultim  de  la  tercera  serie, 
y  al  meu  entendre’l  millor  d’ella,  no  com  à 
Episodio ,  sinó  com  à  novela  ab  datos  histó- 
richs,  l’autor  fa  l’estudi  dels  Carrasco,  famí¬ 
lia  transplantada  à  Madrid,  desde  la  Mancha. 

Ens  estudia  també  al  Quijote  degenerat,  din¬ 
tre  la  política  menuda,  don  Josephdel  Milagro, 
junt  ab  tres  personatjes  com  donya  Cristeta, 
creació  d’ell,  y  altres  qu’han  viscut  é  in¬ 
tervingut  en  la  desgraciada  marxa  dels  acon- 
teixements  politichs  del  Estat  espanyol. 

.  L’anyorament  que  sent  donya  Leandra,  mu¬ 
ller  de  Carrasco,  ha  inspirat  al  mestre  una 
de  las  millors  planas  qu’ha  escrit  en  sa  vida, 
qu’es  el  capítul  primer,  ver  monument  lite¬ 
rari,  en  el  que  s’hi  llegeixen  trossos  com  el 
que  transcrich;  y  son  las  paraulas  que  diu 
aquesta  senyora  à  sos  paisans  de  la  Mancha: 

« Idvos ,  Idvos  pronto,  que  yo  haría  lo  mes- 
mo  para  no  volver,  si  pudiera;  este  pueblo 
no  es  màs  que  misèria  con  mucha  palabreria 
salpimentada:  engano  para  todo,  engano  en 
lo  que  se  come,  en  lo  que  se  habla,  y  hasta 
en  los  vestidos  y  afeites,  pues  hombres  y 
mujeres  se  pegotean  cosas  postizas  y  en- 
miendan  las  naturales.  {Qué  hay  en  Madrid? 
Mucha  pierna  larga,  mucha  sàbana  corta, 
presumir  y  charlar,  farsa,  ministros,  papeles 
públicos  que  uno  dice  fu  y  otro  fa,  etc.,  etc.)) 

El  tipo  de  la  manchega  senyora  es  colos¬ 
sal,  el  millor  de  l’obra,  y  no  té  més  defecte 
qu’enrahonar  y  discorrir  massa  bé,  cosa  per 
mi  ben  disculpable,  Donya  Leandra,  lluny 
de  sa  patria,  en  terra  extranya  per  ella,  veu 
à  son  marit  y  à  sas  fi  1 1  as  cambiats,  y’s  mor 
després  de  veure  à  Bruno  fent  de  ridícul 
conspirador,  y  sa  casa  deshonrada  ab  la  cay- 
guda  d’Eufrasia,  días  avans  de  mirar  casa¬ 
da  à  la  jove  reyna,  casament  que  tant  l’ha 
preocupat  y  tantas  desgracias  li  ha  ocasionat 
y  qu’en  sa  última  hora  maleheix. 

Don  Bruno,  ayacucho  com  son  amich  Mi¬ 
lagro,  de  propietari  felis  en  son  poble  nadiu, 
al  passar  à  Madrid  se  converteix  en  aspirant 
perpetuo  dels  qu’estàn  sota’ls  balcons  d’un 
ministeri  ab  la  boca  oberta  esperant  un  ro¬ 
segó  de  pa.  Es  el  tipo  principal  de  l’obra;  no 
resulta  tan  perfecte  com  el  de  sa  muller;  es 
bon  xich  diluhit  y  poch  fixat. 

Es  de  lo  més  notable  d’aquest  tomo  la 
explicació  que  fa  don  Bruno  de  la  cèlebre 
sessió  en  que  Olózaga  cridà  Dios  salve  à 
la  Reina,  Dios  salve  al  país,  quan  la  cayguda 
del  ministeri  López,  ab  la  que  pert  sas  espe- 
ransasde  ser  empleat,  y  sentint  ressucitar  per 
un  moment  son  esperit  manchego ,  diu:  «Los 
hombres  de  juicio  no  tenemos  pito  que  tocar 

en  tales  trapisondas,  y  bueno  es  que  os  va- 
yàis  preparando  para  irnos  à  escardar  cebo- 
llinos  en  Torralba,  de  donde  nunca  debimos 
salir,  i ajo! ,  porque  no  se  hahecho  este  trajin 
de  ambiciones  para  hombres  del  campo,  y 
al  que  no  està  hecho  à  bragas ,  las  costuras  le 
hacen  llagas.  Habréis  oído  en  nuestra  tierra 
que  por  su  mal  le  nacieron  alas  d  la  hormiga. 
Por  mi  mal  tuve  ambición,  y  ya  veis...  ya 
veis  lo  que  hemos  sacado  desde  que  vivimos 
aquí:  bambollas,  mayor  gasto,  esperanzas 
fallidas,  los  pies  fríos  y  la  cabeza  caliente. 
No  màs,  no  màs  Corte,  no  màs  política,  por¬ 
que  así  regeneraré  yo  à  Espana  como  mi 
abuela,  y  mi  entendimiento,  pobre  de  sabi- 
durias,  es  rico  en  todo  lo  tocante  à  paja  y 
cebada,  al  gobierno  de  mulas  y  à  la  crianza 
de  guarros,  que  valen  y  pesan  màs  que  el 
mejor  discurso.»  Aquestas  frases  son  dignas 
de  Cervantes,  al  fer  l’ínmortal  Quijote. 

Sas  fillas  Lea  y  Eufrasia’s  ressenten  del 
mateix  defecte.  Lea,  enamorada  de  veras  del 
coronel  Tomàs  O.  Lean,  accepta,  al  renyirhi, 
à  son  cosí,  sens  haverhi  complerta  explica¬ 
ció.  Lo  mateix  se  pot  dir  de  la  fugida  d’Eu- 
frasia. 

Don  Joseph  del  Milagro,  pare  de  Perita  en 
dulce ,  adorador  d’Espartero,  y  de  pas  de  la 
Llibertat,  integro,  conseqüent  y  honrat,  (cosa 
que  no  es  obstacle  pera  qu’en  sa  jefatura 
política  fassi  barbaritats  pera  treure  un  dipu¬ 
tat),  home  ignorant,  ademés,  està  enlluher- 
nat  y  no’s  mou  més  que  dintre  la  política 
baixa  y  rastrera  de  l’época.  Es  un  tipo  perfec¬ 
tament  descrit. 

També  ho  es  donya  Cristeta  del  Socobio, 
patrona  de  tots  els  Socobios  haguts  y  per 
haver,  intrigant  empleada  al  Palàu  dels 
Reys,  que  no  té  altre  pensament  y  voler  que’ls 
d’aquestos,  fins  arribar  à  enorgullirse  de  ser 
la  causa  històrica  dels  amors  de  la  reyna  go¬ 
vernadora  ab  en  Munoz. 

Els  fets  histórichs  principals  de  que  parla 
l’autor  en  aquesta  obra,  «la  tornada  de  do¬ 
nya  Cristina»  y’l  «casament  de  Isabel  II»,  re- 
sultan  un  xich  esfumats,  cosa  que’s  comprèn, 
puig  es  difícil  tractarlos  ab  la  imparcialitat  y 
rigorisme  necessaris.  Prou  fa  ab  insinuar  las 
malediccions  dels  Carrasco,  y  ab  dir  que'l 
nuvi  no  tenia  altre  mérit  que  ser  guapo  y  fa- 
nàtich  al  parlar  del  segón,  y  fer  un  xich  d’his¬ 
toria  dels  amors  de  la  primera. 


Ahont  se  veu  un  Pérez  Galdós  imparcial» 
rígit  y  fins  crudel,  es  al  exposar  els  tipos  de 
molts  polítichs.  Ab  frases  curtas  y  punxants 
ens  descriu  al  general  Narvàez  (Guapo  de 
Loja),  de  qui  diu  entre  altras  cosas:  «No  ha- 
bía  otro  que  le  igualara  en  aptitudes  para  es- 
tablecer  un  predominio  efectivo  por  la  sola 
razón  de  ser  màs  audaz,  màs  tozudo  y  màs 
insolente  que  los  demàs...»  «El  rascarrabias 
que  necesitaba  el  país  en  momentos  de  tur- 
bación  era  Narvàez,  porque  no  había  quien 
le  igualase  en  las  condiciones  para  cabo  de 
vara  ó  capataz  de  presidio...»  «El  hombre  de 
aquellos  días  era  Narvàez,  no  en  embrión, 
sinó  en  personalidad  formada,  porque  el  ba- 
ratero  nace,  y  à  poco  de  nacer,  con  sólo  un 
par  de  arranques  y  el  fàcil  reparto  de  cuatro 
bofetadas  à  tiempo  y  de  otros  tantos  navaja- 
zos  oportunos,  ya  se  ha  revelado  à  sí  mismo 
y  à  los  demàs,  ya  es  el  poeroso  ante  quien 
todos  tiemblan...»  De  mà  mestra  resulta, com 
també’l  retrato  del  cínich  Lluís  Gonzàlez Bra¬ 
vo,  de  qui  diu  l’autor  que  «la  Historia  vacila 
entre  admirar  à  este  hombre  ó  inscribirle  con 
asco  en  sus  anales».  Els  altres,  Olózaga,  Istu- 
riz,  López,  etc.,  etc.,  els  descriu  ab  exacti- 
tul,  y  tal  volta  ab  poca  fermesa. 

En  resúm:  la  part  novelesca  es  colossal;  la 
crítica  dels  personatjes  histórichs,  superior; 
però  com  à  narració  històrica,  no  la  trobo  al 
nivell  dels  altres  tomos.  D’aixó  no’n  té  la 
culpa  l’autor,  sinó  l’época  de  que  tracta.  El 
llenguatje,  l'istil,  son  dignes  del  mestre;  ab 
aixó  crech  dirho  tot.  Aquesta  es  la  meva  po 
bre  opinió  sobre  aquest  llibre.  Si  resulta  un 
xich  exigent,  es  perque  miro  à  Pérez  Galdós 
com  Yúnich  novelista  y  autor  dramàtich  que 
representa  dignament  las  lletras  castellanas 
en  el  modern  moviment. 

Trinitat  Monegal. 


«RONBALLES  DEL  POBLE» 

El  moviment  intelectual  valencià  avansa 
de  debò.  Avuy  devém  parlar  d’un  llibre  nou 
que  per  cert  es  de  veritable  interès;  es  el  vo¬ 
lum  de  rondallas.  que’l  poeta  del  Xúquer  ha 
engandayat,  iniciant  la  branca  més  atractiva 
del  Folk  lore:  la  rondallistica,  que's  troba 
florida  à  tot  esclat  per  la  terra  valenciana. 

Al  parlar  días  enrera  d’un  altre  llibre  va¬ 
lencià,  indicavam  lleugerament  las  fasses 

dels  escriptors  d’aquella  terra;  fasses  que  no 
han  arribat  encara  à  un  moviment  de  revo¬ 
lució  literaria  que  à  no  tardar  ha  de  manifes- 
tarse,  puig  el  llibre  d’en  Badenes  ho  indica 
ben  clarament;  en  primer  lloch,  perque  la 
matèria  que  tracta  no  era  pas  coneguda,  y 
després  perque’l  trobémab  un  llenguatje  més 
literari  que  pas  en  altras  obras  dels  seus  co- 
terranis. 

El  llenguatje  del  senyor  Badenes  en  Ron¬ 
dalles  es  més  just,  més  florit,  més  atractiu  y 
més  català;  puig  bonament  els  demés  (lle¬ 
vat  del  Degà,  qu’es  en  Llorente),  els  demés, 
dihém,sembla  que  s'estudihin  en  fer  florir  un 
dialecte  de  nostra  llengua,  cosa  que  no  dei¬ 
xaria  de  portar  sos  inconvenients.  Per  aquest 
cantó  es  per  hont  devém  més  aplaudir  al 
simpàtich  rondallayre,  y  ho  fem  de  tot  cor. 

Enamorat  de  la  campanya  folk-lorica  que 
emprengueren  ab  bona  sort  els  malaguanyats 
Milà  y  Fontanals,  Pelay  Briz,  Bertràn  y  Bros 
y  l’Aguiló,  y  segueixen  en  Maspons  y  La- 
brós,  Gomis,  Bell-lloch,  Thos  y  altres,  anà  à 
saga  de  cansons  del  poble  y’s  trobà  ab  mi¬ 
grada  cullita,  tal  volta  perque  poch  es  el 
temps  que  hi  ha  dedicat.  En  cambi,  topà  ab 
un  bé  de  Deu  de  rondallas,  qu’avuy  ens  ofe¬ 
reix  galanament  arromansadas.  Aném  à  las 
rondallas. 

D’argument  originalissim  totas  ellas,  ha 
sapigut  el  colector  impregnarlas  en  sa  forma 
d’un  gust  terrassà-popular,  per  quin  género 
mostra  condicions  meritíssimas.  La  Font  de 
Montalt  es  de  las  que  més  lluheixen  aquesta 
bona  condició.  Tota  llisa,  flayrosa  y  plena, 
atràu  tot  seguit  al  llegidor: 

Ja  arribà  à  la  fontinyola 
la  companya  realenca. 

La  dama  està  despullada, 
iqu’es  hermosa  la  princesa! 

La  flor  gemada  del  pèsol 
no  es  més  garrida  ni  bella. 


Imitació  escrupulosa  d’una  rondalla  que 
mereixeria  ésser  més  coneguda;  y  sia  pel  can¬ 
tó  que's  vulga  fullejar  el  llibre, ’s  troba  aques¬ 
ta  bona  condició;  aixís  la  trobarém  en  La 
bona  justícia: 

A  son  castell  vingué’l  comte, 
tres  dies  ja  que  vingué 
de  la  guerra  que’l  Rey  fea 
que’l  Rey  fea  contra  infels. 

Com  no  li  parla  sa  esposa, 


10  que  pensa  vol  saber; 

y  aixís  al  dins  de  la  cambra 

11  diu  sentantla  prop  d'ell. 

— tQué  teniu,  hermosa  Blanca, 
qué  teniu  que  no’m  miréu? — 

— Calla,  calla  lo  mal  comte 
que  parla  ab  llabi  mesell. — 

Aquesta  facilitat  senzilla  que  sols  pot  tro- 
barse  en  las  joyas  de  nostra  literatura  popu¬ 
lar,  la  trobém  tot  seguit  en  l’obra  de’n  Ba¬ 
denes. 

Totas  las  rondallas  de  la  colecció  son  ge- 
nuinament  de  la  terra  valenciana;  alguna  re¬ 
corda  las  nostras,  mes  anantli  à  cercar  l’ori¬ 
gen,  la  trobariam  de  llunyas  terras. 

Al  devall  del  volúm  hi  ha  una  variant  enci¬ 
sadora  de  la  cansó  popular  L'infant  y  la  dida , 
tan  coneguda  à  casa  nostra.  No  podém  pas 
resistir  al  desitj  de  transcriuren  un  frag¬ 
ment: 

A  cassar  se’n  va  lo  Rey, 
ell  y  tota  sa  familia; 
res  se  deixa  en  lo  palàu 
més  que  l’infant  y  la  dida. 

La  dida  s’encén  bon  foch 
calfantse  en  una  cadira; 
al  caloret  del  caliu 
va  quedarse  ben  dormida; 
cada  becada  que  fa 
pareix  que  à  caure  se’n  vinga 
ab  lo  bell  infant  que  dorm 
en  sa  falda  tova  y  llisa. 

De  las  becadas  que  ha  fet 
y  sense  qu’ella  ho  sentirà, 
ha  caygut  l’infant  al  foch 
tot  tornantse  cendra  viva. 

Quan  la  dida  veu  aytal, 
gran  baticor  li  prenia. 

L’arreplega  en  un  plat  d’or 
recamat  de  pedra  fina... 

Y  aixís  va  seguint  la  cansó,  ab  un  cayent 
hermosissim. 

No’s  creguin  pas,  els  que  vulguin  llegir  el 
llibre  nou  d’en  Badenes,  que  hi  trobin  ten- 
dencias  novas,  ni  formas  literarias,  no:  úni¬ 
cament  hi  trobaràn  el  ressó  de  la  musa  po¬ 
pular,  que  prou  bella  es  pera  fer  bategar  el 
cor  dels  aymants  de  lo  sublim  y  artístich,  y 
en  quina  font  hi  han  begut  una  munió  de 
poetas  desd’en  Verdaguer  à  n’en  Maragall. 

Fa  bé,  molt  bé  en  Badenes  d’inventariar 
las  joyas  populars  de  sa  terra  y  per’xó  no  es 
fora  de  rahó  qu’en  Masriera  l’esperoni  en  el 
prólech  que  li  posa  al  devant,  prólech  que 
trobém  encertat  y  que,  per  lo  tant,  aplau¬ 
dim. 


Antón  Busquets  y  Punset. 

Quin  somni  tinguí  tan  dols 
un  dematí  à  punta  d'albal 
Ja  fa  mitx  segle,  y  ho  tinch 
tan  present  com  si  fos  ara. 
Somihí  que  en  bressol  d’or 
un  angelet  me  bressava: 
eran  blavenchs  los  seus  ulls, 
sa  cabellera  era  llarga, 
sa  cara  era  un  pom  de  flors 
que  ab  mos  llavis  jo  rosava. 

Perque  jo  dormís  à  pler 
en  sos  dits  tenia  una  arpa, 
plena  de  noves  cansons, 
plena  de  velles  sonades, 
que  rajavan  à  bell  raig 
com  del  Canigó  les  aygues. 
Acabades  les  cansons 
me  desvetllà  una  besada. 

Ma  mare  era  l’angelet, 


aquell  bres  la  seva  falda, 
y  l’arpa  n’era’l  seu  cor 
lo  cor  que  tant  m’estimava! 

Ay!  aquella  arpa  del  cel 
poch  després  se  m’es  trencada, 
y  encara  aquelles  cansons 
ressonan  dins  la  meva  ànima; 
encara  mon  cor  ne  viu, 
encara  ma  lira’n  canta; 
si  les  arribo  à  oblidar 
seré  un  aucellet  sense  ales! 

Mes  ay!  l’hermós  angelet 
qui  bressant  me  les  cantava, 
tot  bressantme  en  un  bres  d’or 
un  dematí  à  punta  d’alba, 
al  volarsen  cap  al  cel 
ijper  qué  en  la  terra’m  dexava? 

Jacinto  Verdaguer,  Pbre. 


LA  BARCA  DEL  AVI 

Per  platja  bonica,  la  del  meu  poble.  Avans 
tot  en  ella  era  llum  y  moviment.  De  Sant 
Cristòfol  fins  à  la  Roca  Tallada,  sempre  hi 
haguerau  vist  una  munió  de  barcas  que  sem- 
blavan  un  estol  de  colomets;  unas  baradas  à 
la  sorra,  altras  balansejantse  graciosament 
sobre  aquellas  onas  enjogassadas,  tan  blavas 
y  bonicas...  N’hi  havia  de  tota  mena;  buscis, 
balandras,  llahuts,  goletas,  llanxas,  de  tres 
pals,  de  dos...  L’una  descarregava  ollas,  l’al¬ 
tra  s’omplia  de  bocoys  de  vi,  d’aquell  vi  que 
llavors  anava  tan  abundant,  donchs  no’s 
coneixia  encara  aquesta  malehida  malura 
que’ns  ha  mort  las  vinyas,  y  ab  ellas  crech 
que  l’esperit  de  la  Terra;  altras  aparellavan 
palangres  pera  la  nit  vinenta...  Y  tot  era  jo- 
ya,  y’l  sol  s’ho  mirava  rialler,  abocanlhi  sos 
raigs  vivificadors...  Qué  n’era  de  bonica 
aquella  platja! 

Ab  quin  reculliment,  barreja  d’angunia  y 
alegria,  veya  jo  la  balandra  del  meu  avi  de- 
vallar  sorra  avall,  carregada  fins  à  las  bor- 
das!  Pobre  avi!  Ab  quina  energia  disposava 
la  maniobra,  ajudat  dels  sis  homes  de  tripu¬ 
lació  y  alguns  altres  de  vila!  Sembla  qu’en- 
çara’l  veig,  un  cop  enseuhadas  las  travessas 


y  afluixadas  las  amarras,  dret  à  proa,  nir- 
viós,  donant  el  crit  de  —  «Avant,  y  que  Deu 
ens  assistesca!»  —  al  temps  que  la  balandra 
lliscava  endins  ab  un  ramell  d’homes  pen¬ 
jats  à  cada  banda,  y  s’endinzava  més,  y  es-r 
tenia  sas  velas  blancas.  Ab  sa  proa  havia 
desfet  las  primeras  onadas;  després  se  balan- 
sejava  dolsament  al  mitj  del  petit  golf,  y  fu¬ 
gia  poch  à  poch  envers  València,  ó  Alicant, 
ó  Rosas,  ó  Cadaqués,  à  portar  vi  y  tornar 
suro.  Y  la  gent  de  terra  cridava: — «Salut, 
Antonet  y  companyia!  Que’l  garbi  os  favo- 
resca!  Que  Deu  vos  guihi!...» — Y  la  barca  s’a¬ 
llunyava,  tot  enxiquintse,  fins  à  perdres  à 
llevant  ó  à  ponent,  segons  el  rumbo  quedu- 
ya.  Jo  me’n  anava  cap  à  casa:  à  dintre  d’a¬ 
quella  caseta  blanca  hi  trobava  à  la  mare  y 
à  l’avia  que  resavan  plorosas  devant  de  la 
Verge  de  la  Misericòrdia,  patrona  dels  mari¬ 
ners  d’aquella  terra. 

El  progrés,  ab  sa  benehida  forsa,  exten- 
gué’ls  brassos,  y  un  dia’l  xiulet  de  la  loco¬ 
motora  va  interrompre  alegrament  el  silenci 
d’aquella  marina  y  d’aquella  terra  de  taron¬ 
gers  y  flors.  Vuyt  dias  varen  durar  las  fes- 
tas:  techs  à  Casa  la  Vila  pels  senyors  de  la 
via,  archs  y  banderas,  saraus  y  músicas... 
Sols  el  meu  avi  estava  trist,  preveyent  un 

pervenir  que  li  semblava  aclaparador . 

Poch  à  poquet,  d’aquella  hermosa  platja 
llepada  per  la  més  blava  de  las  mars,  anaren 
desapareixent  una  à  una  totas  las  barcas,  y 
ab  ellas  el  moviment  y  l’alegria  de  la  vida. 
Es  clar:  el  tren  ab  sa  forsa  brutal  se’n  duya 
d'un  plegat  tot  lo  que  las  barcas  portavan  en 
vuyt  dias.  Els  comerciants,  com  que’l  tren 
era  més  ràpit  y  barato,  ja  no  donavan  feyna 
als  patrons,  y  unas  barcas  eran  venudas  de 
qualsevol  manera,  y  altras  emigravan  cap  à 
millors  platjas.  En  menos  de  tres  anys  la 
platja  nostra  quedà  deserta:  sols  hi  havia 
algunas  barcas  pescadoras,  y,  encallada  à  la 
sorra,  la  balandra  del  meu  avi,  negra,  resse¬ 
ca,  trista,  ovirantse  de  lluny  sobre’l  mar  llu¬ 
minós  com  la  corona  d’un  monument  fune¬ 
rari  que  recordés  el  fi  d’una  generació  de 
mariners.  • 

Tots  els  matins,  avans  de  sortir  el  sol, 
l’avi  se’n  anava  dret  à  la  platja, ’s  mirava  per 
tots  costats  la  barca,  tornava  à  miraria  com 
un  beneyt,  després  pujava  à  dalt,  escombra¬ 
va  la  cuberta,  y  allà  cap  à  las  deu  tornava  à 
casa,  portant  casi  sempre  uns  quants  peixets 
que  li  donavan  els  pescadors  coneguts  per’es 
morzar. 

Els  meus  oncles  may  li  callavan: — ((Home, 


pare,  veneuvos  aqueixa  barca!  ^Qué’n  feu 
vos?  Ja  va  esgavellantse  ab  tantas  soleyadas! 
Avuy  tal  com  està  encara’n  podriau  treure 
set  ó  vuytcents  duros!...» — Y  dali,  dali  sem¬ 
pre!  Y  ell  fort  en  que  no.  Aquella  barca  era’l 
seu  tot;  era  la  seva  vida...  Mes  tant  y  tant 
bregaren  que,  aprofitant  una  bona  ocasió,  el 
pobre  vell  va  determinarse  à  véndrela. 

Semblava  que’l  portessin  à  matar.  Acom¬ 
panyat  dels  oncles  y’l  comprador,  anà  de  bon 
mati  à  la  platja.  Sobre  cuberta,  els  oncles 
feren  entrega  de  la  barca  al  nou  amo,  aquest 
la  pagà  allà  mateix  entregant  dins  d’una  bos¬ 
sa’l  preu  d’aquella  balandra  tan  estimada,  y’l 
pobre  avi  agafà'ls  diners,  y,  sense  contar- 
los,  se’n  tornà  à  casa  ab  els  ulls  negats  de 
llàgrimas. 

A  l’hora  de  dinar  ningú  parlava.  Sembla¬ 
va’l  dinar  d’un  dia  d’enterro.  L’avi,  general¬ 
ment  molt  expansiu,  restava  mut;  els  oncles 
y  las  tias  no  gosavan  à  dir  res...  De  cop,  à 
mitj  dinar,  l’avi  torsà  extranyament  la  bo¬ 
ca, ’s  posà  una  mà  à  la  cara,  decantà’l  cap,  y 
caygué  de  la  cadira  à  terra.  Tothom  hi  va 
corre:  fregas  ,  cordials...  Després  vingué’l 
metje,  peró  en  va:  l’avi  ja  havia  mort  sense 
poder  dir  cap  paraula. 

L’enterraren  à  l’endemà,  al  cementiri  de 


la  vila,  que  domina’l  mar  de  llevant  à  po¬ 
nent.  Per  entre  mitj  dels  xiprers  s’hi  veu  la  li- 
nia  blavosa  del  horitzó,  en  altres  temps  cu- 
rullada  de  velas  y  avuy  rigida  y  trista  com 
la  idea  de  la  mort. 

Y  mentres  ficavan  el  mort  à  dins  del  ninxo 


de  la  familia...  allà  al  lluny,  ab  las  velas  es- 
tesas  ayrosament,  fugia  cap  à  novas  terras  la 
bonica  balandra  del  avi. 

E.  Pelegrí  Ferrer. 


(Dibuix  del  mateix.) 

LA  EXECUCIÓ  MUSICAL 
Acte  primer. 

Preludi. — Encara  que  de  curtas  dimen¬ 
sions,  son  d’una  gran  importancia’Is  prelu¬ 
dis  dels  tres  actes  d’aquesta  obra,  y  s’ha  de 
comensar  per  fixar  en  aquests  preludis  tota 
l’atenció.  Venen  à  constituhir  com  una  pre¬ 
paració  de  la  escena  que'ls  segueix,  expres- 
santne  la  idea  fonamental,  per  lo  qual  la  pri¬ 
mera  escena  de  cada  acte  comensa  no  al  ai- 
xecarse’l  teló,  sinó  al  sonar  la  primera  nota 
del  preludi,  que,  Íntimament  lligat  ab  aque¬ 
lla,  serveix  pera  posarnos  en  situació.  May 
ab  millor  motiu  poden  aplicarse  com  sinò¬ 
nims  els  mots  preludi  ó  introducció. 

En  el  del  primer  acte  trobém  la  continua¬ 
ció  musical  del  quadro  tercer  de  L'Or  del 
Rhin,  quina  obra  es  precís  coneixe  pera  com- 
pendre  degudament  aquest  preludi,  que  re¬ 
trata  admirablement  la  personalitat  del  nibe- 
lung  Mime.  Es  iniciat  per  un  sort  rodolament 
de  timbalas  que  dura  llarch  rato,  carac- 
terisant  la  tètrica  situació  del  nano,  y  so¬ 
bre  aquest  pedal  apareix  en  primer  lloch  l’im- 
portantissim  tema  de  la  meditació  de  Mime. 
De  manera  molt  poch  expressiva  l’han  dit 
aqui’ls  instruments  de  fusta,  puig  encara  que 
pianissim,  devia  destacarse  més  y  cuydar  el 
director  de  que’ls  fagots,  com  després  els  cla¬ 
rinets,  al  atacar  las  terceras  entressin  ab 
major  precissió.  Un  segón  tema’ns  revela 
l’objecte  de  dita  meditació,  ó  sia  la  con¬ 
quista  del  tresor,  y  aquest  motiu,  format  de 
tres  notas  graves  ascendents,  ha  de  ser  exe¬ 
cutat  d’una  manera  lligada  y  obrintse  en  el 
tercer  compàs.  Nostre  metall,  que  may  pot 
sostenir  las  notas,  diu  el  tema  sense  lliga¬ 
ment,  per  lo  qual  careix  de  tota  la  expressió. 
El  grupetto  que  s’intercala  en  las  repeticions 
del  tresor  ha  de  sonar  com  una  queixa,  dita 
molt  lleugerament  per  la  corda,  com  un  eco 
dels  sospirs  de  l’ànima  del  nibelung. 

La  rassa  d’esclaus  à  que  aquest  perteneix, 
ve  caracterisada  à  continuació  pel  importan- 
tissim  tema  de  la  forja  (puig  sols  per  la  forja 
s’arribarà  à  conquistar  el  tresor)  que  tan 
principal  paper  té  en  aquest  acte,  y  ab  el 
que  Wagner  ha  sapigut  reproduhir  magis¬ 
tralment  el  martelleig  incessant  dels  forsats 
trevalls  dels  nibelungs.  Mes  pera  produhir  el 
degut  efecte,  es  menester  altra  expressió  que 
la  qu’en  Mertens  li  dona,  més  quadratura, 
més  justesa,  senyalant  més  els  estacats  y 
marcant  ab  més  precissió’l  ritme,  puig  ab  un 
pur  efecte  rítmich  ha  encertat  l’autor  un  tema 
basat  en  la  senzilla  repetició  d’una  mateixa 
nota.  Per  tant,  si  la  expressió  rítmica  hi  fal¬ 
ta  com  aquí  ha  faltat,  no’n  queda  res.  Ade- 
més,  aquest  tema  ha  de  creixe  ó  disminuhir 
seguint  las  repetidas  claus  que  marcan  els 


compassos,  mentres  qu’en  el  Licéu  se  sent 
ab  una  monotonia  insoportable. 

Al  reproduhirse  l’anterior  tema  en  octava 
baixa,  s’entrellassa  ab  el  tema  de  la  servitut 
(ó  sumissió  dels  nibelungs  al  seu  amo  Albe- 
rich),  que  apareix  en  la  fusta  com  un  cop  de 
fuhet,  descrit  pel  grupetto  avans  citat  que 
s’ajunta  ab  dugas  notas  llarga  una  y  breu 
l’altra,  de  las  quals  la  segona,  colocada  mitj 
to  baixa,  atràu  irresistiblement  à  l’altra,  dei¬ 
xant  sentir  un  verdader  plany.  A  fi  de  que 
produhis  tot  son  efecte,  Wagner  recomanava 
marcar  bé  l’apoyatura  sobre  la  nota  llarga, 
peró  aquí  no’ns  en  hem  enterat.  El  tema  del 
tresor  se  barreja  ab  els  dos  anteriors,  pujant 
y  engrandintse  en  els  graves  del  metall, 
essent  aquest  un  passatje  que  requereix  molt 
clara  execució  pera  donar  igual  relléu  als  tres 
motius  plegats  que  deuhen  sentirse  separada 
y  netament,  cosa  que  no  hem  pogut  lograr. 

Aixis  deuhen  continuar  sempre  pujant  en 
un  poderós  crescendo  fins  à  esclatar  en  el  crit 
de  dominació  de  Afoerich,  que’l  constituheix 
el  motiu  de  servitut  en  un  fortissim  ple  d’or- 
questa,  subratllat  pel  tema  de  la  forja  en  els 
graves,  punt  culminant  del  preludi.  Aquest 
crit  revelador  de  l’ambició  del  nibelung 
pera  dominar  l’univers,  ha  d’apareixe  gran¬ 
diós  y  terrible  com  una  amenassa  del  destí. 
Per  aixó’s  necessita  arrencar  l’efecte  ab  un 
poderós  cop  de  batuta  qu’es  inútil  demanar 
al  mestre  Mertens. 

Un  nou  tema  segueix  inmediatament  ex¬ 
pressant  l’objecte  ab  el  que’s  lograrà  aquella 
dominació:  l’anell,  que  tanta  importància  té 
en  tota  la  Tetralogia.  Es  molt  caracteristich 
aquest  tema,  constituhit  per  una  successió 
en  intervals  de  terceras  descendents,  segui- 
das  d’altras  ascendents  que  remontan  tot  se¬ 
guit  en  intervals  més  breus,  y  que  imi- 
tan  una  cadena  sens  fi  perfectament  adapta¬ 
ble  à  la  idea  del  anell.  Els  clarinets  havian 
de  marcar  més  syncopat  aquest  tema,  y  des- 
enrotllarlo  ab  un  moviment  gradualment  més 
animat,  atacantlo  piano  pera  obrirlo  en  enér- 
gich  crescendo  quedevalia  tot  seguit  en  altre 
piano,  y  repetintho  à  cada  nova  reproducció 
de  la  escala.  Acompanya  al  anell  el  tema  del 
dragó  (pera  revelar  que  Fafner  es  el  guarda- 
dor  d’aquell)  qu’ha  de  grinyolar  en  els  gra¬ 
ves  dels  violoncellos  y  contrabaixos,  arrosse- 
gantse  ab  pesadesa  y  creixent  abdós  plegats 
en  un  altre  periodo  que  tampoch  hem  sentit, 
ni  molt  menos  ha  arribat  al  fortissim. 

El  tema  de  la  espasa  deu  apareixe  clar, 
peró  misteriosament,  en  un  pianissim,  pera 
mostrar  d’una  manera  velada  qu’ella  triom¬ 
farà  del  dragó  y  conquistarà  l’anell  Peró  als 
cornetins  de  nostra  orquesta  es  inútil  dema- 
nàrloshi  delicadesa,  y’l  tema  no  ha  sigut  dit, 
sinó  xisclat.  Y  termina’l  preludi  ab  la  nova 
aparició  del  tema  de  la  forja,  acompanyat  deia 
servitut  y  del  motiu  del  pacte  (ó  voluntat  de 
Wotan ),  que  deuhen  creixe  sempre  fins  al  final . 

El  mestre  Mertens  ha  conduhit  tot  el  pre¬ 
ludi  ab  marcada  lentitut,  ab  expressió  molt 
fosca,  y  principalment  ab  dicció  descuydada, 
sense  lligar  las  írases,  per  lo  que  ha  desna- 
turalisat  els  temas. 

Escena  I.  —  Apareix  Mime  en  sa  cova 
picant  una  espasa  sobre  la  enclusa  (i).  Tot 
just  comensada  l’obra,  topém  ab  una  errada 
gravíssima,  una  equivocació  que  confirma 
nostras  afirmacions  sobre’l  desconeixement 
d’aquella  per  part  de  tots.  Els  cops  de  mall 
que  dona’l  nano  haurian  de  ser  notas  musi¬ 
cals,  que  reproduheixen  el  tema  de  la  forja  al 
mateix  temps  que’l  diu  la  orquesta  en  enèr¬ 
gica  crescuda.  Peró  en  nostre  teatre  s’hi  em- 
plean  per  enclusa  y  mall  dos  trossos  de  fer¬ 
ro  qualsevol,  que  ademés  de  no  estar  afinats, 
produheixen  un  so  aspre  y  sech,  contra  totas 
las  reglas  de  l’acústica.  {No  té  orellas  el  se¬ 
nyor  Mertens  pera  sentir  aquella  molesta 
dissonància,  ni  vista  pera  llegir  en  sa  par- 
titura’Is  cinch  bemols  (to  de  si  b  menor)  se¬ 
nyalats  al  petit  martell,  que  ocupa  tot  sol  un 
pentagrama  com  qualsevol  instrument  de  la 
orquesta?  {Y’l  senyor  Rossi,  vingut  expres¬ 
sament  pera  posar  en  escena  l'obra,  no  ho 
sab  aixó,  ja  que  presúm  tant  de  conéixerla? 
{Y  l’intérprete  de  la  part  de  Mime,  no  sab 
tampoch  de  nota?  Per  altra  part,  l’actor  do- 
na’ls  cops  quan  millor  li  sembla,  suprimint- 
ne  y  afegintne,  y  sens  ajustar  may  las  notas 
ab  sas  equivalents  de  la  orquesta,  que  repro¬ 
duheixen  contínuament  el  tan  ritmat  tema  de 
la  forja. 

Lasprimerasparaulas  de  Mime  no  son  sinó 
una  reproducció  dels  temas  del  preludi,  que 
aqui  segueixen  també  acompanyant  el  cant. 
Aquest  devia  ser  més  enérgich,  y  l’actor 
havia  de  marcar  més  son  desespero,  que 
equivoca  també  en  la  mímica,  puig  no  s’ha 
de  moure  tant  ni  estar  dret,  sinó  assegut  en 
un  petit  banch  (d’un  pam  d’alsada)  al  costat 
de  la  enclusa.  En  la  frase  «Fafner,  el  ferés- 
tech  dragó,  jau  en  ombrosa  selva»  ha  d’apa- 
reixe’l  tema  del  dragó  en  la  tuba  baixa 
d’una  manera  més  expressiva  y  lligada,  sen¬ 
se  per  aixó  arrossegar  el  motiu  com  aqui’s  fa. 

És  de  notar  l’aparició  en  aquest  monólech 
d’un  tema  molt  característich  de  L'Or  del 
Rhin ,  ó  sia’l  del  triomf  del  nibelung  (poder 
de  las  tenebras)  que’s  forma  de  la  segona 
meytat  del  motiu  del  Walhalla,  seguit  del  te¬ 
ma  de  Loge  (deu  del  foch).  Aquesta  frase  de 
conjunt  ha  d’expressaria  la  orquesta  ab  mol- 
tissima  més  exaltació  de  lo  qu’ho  ha  fet, 
fins  arribar  al  potent  fortissim  que  tampoch 
ha  dit. 

L’arribada  de  Siegfried  es  un  quadro  enci¬ 
sador,  del  que  difícilment  pot  donarse  idea. 
Es  menester  que  l’actor  tingui  tota  la  empen 


(i)  Atents  sols  ara  à  la  interpretació  musical,  dei- 
xém  pera  més  endevant  lo  referent  al  decorat,  vestuari 
y  efectes  escénichs. 

ta  de  la  joventut,  l’esbojarrament  del  noy 
que  ha  cassat  un  os  y  arriba  ab  ell  pera  es¬ 
pantar  al  nano,  y  que  ab  sos  salts,  sas 
riallas  y  sas  ganyotas  retrata  completa¬ 
ment  el  personatje  ab  sa  sola  aparició  en  es¬ 
cena.  Els  instruments  de  corda  han  d’anun¬ 
ciar  sa  arribada,  iniciant  l’hermós  tema  de 
Siegfried  noy  (crit  del  noy  de  la  selva),  en 
que’s  troba  admirablement  caracterisat  son 
fogós  y  jovenívol  temperament.  Aquest  tema 
s’ha  de  desenrotllar  progressivament,  crei¬ 
xent  sempre  fins  apoderarse  de  tota  la  or¬ 
questa:  aquí  hi  ha  faltat  l’esclat  d’ale¬ 
gria,  la  graduació  de  colorit  y  la  forsa  devas¬ 
tadora  dels  dos  últims  compassos;  y  sas 
notas,  per  altra  part,  han  de  ser  més  picadas, 
en  tant  que’ls  baixos  han  d’imitar  el  sort 
grinyol  del  os.  Al  fugir  aquest,  el  primer  te¬ 
ma  ha  d’anarse  apagant,  també  més  gradual¬ 
ment,  sense  perdre  may  son  ritme. 

El  tema  de  l’activitat,  qu’apareix  al  de¬ 
manar  el  noy  la  espasa  à  Mime,  requereix 
un  temps  molt  més  viu  que’l  marcat  per  en 
Mertens,  y  al  examinar  aquell  l’acer  forjat 
s’ha  de  accentuar  molt  més  el  fortissim  en 
que’s  presenta  per  primera  vegada’l  gran¬ 
diós  tema  de  Siegfried  héroe,  repetintse  en 
tot  son  esplendor  al  fer  à  trossos  la  espasa. 
Arrenca  inmediatament  en  els  violins  y  vio- 
las  el  caracteristich  tema  de  la  virilitat  (ó 
forsa  jovenívola)  que  s’ha  interpretat  d’un 
modo  equivocadissim,  puig  també  requereix 
un  temps  més  viu  y  un  especial  cuydado  en 
marcar  el  molto  staccato  que  Wagner  exi¬ 
geix.  Topém,  donchs,  à  cada  pas  ab  els  ma¬ 
teixos  defectes:  lentitut  per  una  part  y  falta 
d’expressió  per  l’altra,  lo  que  produheix  la 
monotonia  per  la  constant  igualtat  en  la  exe¬ 
cució.  Hi  falta  ritme,  molt  ritme,  en  aquests 
temas  de  vivacitat,  particularment  en  l’ultim, 
quina  expressió  d’energia  viril  ha  de  trobar¬ 
ia’l  mestre  fent  marcar  en  la  orquesta  ab  for¬ 
sa  la  primera  nota  de  cada  compàs,  junt  ab 
el  tresillo  que  la  precedeix. 

Aquí  hem  de  comensar  nostra  protesta  per 
las  repetidas  y  extraordinarias  supresionsque 
ab  tant  desconeixement  com  poca  trassa  ha 
fet  el  mestre.  El  tema  de  la  virilitat  queda  in¬ 
terromput  per  una  tallada  de  34  compassos, 
que  precisament  li  treu  la  part  més  carac¬ 
terística,  puig  en  ells  apareix  el  tema  dels 
gegants  (al  ser  evocats  per  Siegfried),  esta- 
blintse  una  expressiva  lluyta  entre  abdós 
temas. 

El  nano  tracta  de  calmar  el  caràcter  violent 
é  irascible  de  Siegfried,  y  en  contraposició  à 
la  fuga  ardorosa  dels  passatjes  anteriors, 
apareix,  acompanyant  las  paraulas  de  Mime, 
un  nou  tema,  que  caracterisa  la  personalitat 
del  nibelung  per  medi  d’una  figura  orquestal 
qu’es  una  transformació  del  motiu  de  la  for¬ 
ja,  tallat  en  dos  temps;  l’ensopiment  de  Mi¬ 
me  s’oposa  à  la  vivacitat  de  Siegfred.  Inter¬ 
calada  en  ell  apareix  la  frase  de  la  gratitut, 

qu’ha  de  dir  la  corda  ab  molta  delicadesa,  y 
quina  lentitut  de  temps  es  breument  inter¬ 
rompuda  per  ràpidas  aparicions  del  motiu  de 
virilitat.  El  tema  de  Mime  ha  de  dominar 
sempre  més  y  conduhirnos  ab  gran  cuydado 
à  la  hermosa  cansó  del  nibelung.  Aquí  hem 
trobat  à  faltar  un  ritardando  en  els  darrers 
compassos,  que  Wagner  recomana  molt  ex¬ 
pressament. 

La  cansó  del  preceptor ,  ab  la  que  Mime  ex¬ 
plica  al  noy  las  fatigas  per  ell  sufertas  y’is 
cuydados  que  li  ha  prodigat  al  mantenirlo  y 
educarlo,  es  una  deliciosa  melodia  de  forma 
característica  y  que  lliga  admirablement  ab 
l’esperit  de  la  lletra.  Tan  clara  com  senzilla, 
y  encomenada  principalment  al  cant,  sols 
requereix  un  intérprete  que  s’hagi  compene¬ 
trat  ab  el  tipo  del  astut  nibelung.  No  ha  po¬ 
gut  produhir  cap  efecte  en  el  Licéu  per  estar 
encarregada  à  un  artista  que  no  entén  el  per- 
sonatje  y  per  tant  no  sab  donarli’l  doble  ca¬ 
ràcter  repulsiu  y  cómich  al  plegat,  que  re- 
flexi  la  ironia  punyenta  y  l’astucia  grotes¬ 
ca  d’aquest  tipo  estrafalari.  L’acompanya¬ 
ment  orquestal  d’aquesta  melodia  està 
format  per  la  repetició  dels  darrers  temas 
qu’hem  citat,  y  termina  ab  una  aparició  del 
tema  de  la  renuncia  (de  L'Or  del  Rhin )  en  el 
que  no  hem  notat  gens  clarament  la  gradua¬ 
ció  dels  acorts  que  devian  sentirse  dismi- 
nuhits  à  cada  compàs. 

Una  bellissima  pàgina  musical  segueix  à 
l’anterior.  Siegfried,  al  escoltar  la  relació  del 
nano,  va  tranquilisantse,  y  aquest  sentiment 
troba  son  eco  en  la  orquesta,  que  reproduheix 
més  dolsament  el  tema  de  la  virilitat  pera 
correspondre  à  la  calma  que  va  aplacant  l’ar¬ 
dor  fogós  del  protagonista.  Als  pochs  com¬ 
passos  el  discurs  musical  pren  major  vivesa, 
y  aquí  hem  d’anotar  altra  falta  en  la  inter¬ 
pretació'  Siegfried  escarneix  el  cant  del  nano 
oposant  à  cada  estrofa  un  comentari  despre- 
preciatiu  que’s  repeteix  consecutivament.  La 
orquesta  marca  aquest  contrast  reproduhint 
alternats  l’ensopit  tema  de  Mime  ab  el  fogós 
de  la  virilitat  de  Siegfried;  aixís  es  que’l 
primer  requereix  una  expressió  més  tranqui- 
la,  seguida  d’un  ràpit  y  fogós  crescendo  al 
iniciarse’l  segón,  pera  disminuhir  tot  seguit 
y  tornar  à  pujar  després;  en  una  paraula:  es 
precís  un  clar-obscur  que  hi  ha  faltat  per 
complert. 

Segueix  l’hermós  diàlech  en  que’l  noy  pre¬ 
tén  saber  els  fets  de  sa  infantesa,  y  ab  ardi- 
das  preguntas  va  descubrint  tots  els  secrets 
que  Mime  guardava  respecte  de  sa  paterni¬ 
tat.  La  base  del  diàlech  es  formada  per  una 
ampla,  majestuosa  y  sentidíssima  melodia, 
que  considerém  una  de  las  més  inspiradas 
del  gran  músich;  es  aquesta’l  tema  del  amor 
filial,  expressat  pels  violoncellos  en  una  frase 
que  puja  obrintse  en  creixent  graduació  pera 
descendir  apagantse,  y  demana  per  tant  un 
sentiment  extraordinari  en  la  dicció,  com 


sortint  d'un  somni ,  segons  ordena’l  propi 
Wagner.  Inútil  es  demanar  à  nostra  orquesta 
la  delicadesa  y  sentiment  necessaris  pera  dir 
tan  admirable  frase,  majorment  quan  la  ba¬ 
tuta  no  sab  inspiraria,  sinó  que  pel  contrari 
converteix  el  temps  moderato  en  dormito.  Las 
terceras  ab  que’ls  instruments  de  fusta  ex- 
pressan  l’encís  de  Siegfried  al  parlar  dels 
aucells,  mereixen  citarse  per  lo  pèssimament 
executadas,  sense  unitat  ni  en  la  expressió 
ni  sisquera  en  l’atach  dels  acorts.  Al  repetir- 
se  la  frase  del  amor  filial  termina  ab  el  tema 
d’angoixa  de  La  Walkyria ,  y  aquest  cop  ha 
de  dirse  ab  més  ànima  y  ab  un  major  senti¬ 
ment  en  l’accentuació.  Requereix  tota  aques¬ 
ta  pàgina  una  gran  delicadesa  y  dolsor;  la 
orquesta  ha  de  cantar  per  igual  els  apassio¬ 
nats  temas  que’s  succeheixen,  y  fer  sobresor¬ 
tir  ab  claretat  els  hermosos  dibuixos  imita¬ 
tius,  especialment  el  de  las  flautas  que- imita 
el  revolejar  dels  aucells  (seguit  d’altras  imi¬ 
tacions  pels  fagots  y  clarinets)  y  deu  arribar 
al  punt  maxim  d’expressió  al  afegirse  als  ja 
citats  el  tema  del  ardor  amorós,  que  per 
sa  naturalesa  implica  un  major  apassiona¬ 
ment. 

Uns  acorts  alternats  de  terceras  y  sextas, 
dibuixan  en  la  fusta  una  frase  qu’expressa  à 
maravella  la  tranquilitat  del  bosch,  mentres 
Siegfried  explica  l’efecte  qu’experimentà  al 
veure  sa  pròpia  imatje  reproduhida  en  las 
claras  ayguas  del  estany.  Aquesta  evocació 
de  la  benhaurada  pau  de  la  natura  ha  de  ser 
interpretada  ab  la  major  dolcesa  y  propor¬ 
cionalitat  en  el  so  dels  instruments,  arribant 
fins  al  doble  pianissim;  tot  lo  qual  el  mes¬ 
tre  ha  distat  molt  de  conseguir.  Aixis  mateix 
el  tema  heroich  de  Siegfried,  (que  reapareix 
al  parlar  aquest  de  sa  imatje),  dit  pels  corne- 
tins,  es  massa  fort,  v  ab  molt  poca  netetat  el 
tema  heroich  dels  Welsas,  que  ve  à  conti¬ 
nuació  pera  indicar  la  rassa  d’ahont  aquell 
es  nat. 

Altra  supresió  d’un  interessantissim  pas-' 
satje  es  la  de  35  compassos  que  à  continuació 
se  verifica.  Y  dihém  interessantissim, perque 
en  ell  esclata’l  furor  del  noy  per  no  obtenir 
cap  resposta  de  Mime,  y  agafant  à  aquest  per 
la  gola,  l’obliga  à  confessar  la  veritat;  tot 
aixó  acompanyat  en  la  orquesta  per  un  tema 
de  rabia,  ab  reaparició  del  valent  motiu  de  la 
virilitat.  Per  fi’l  nano  confessa  no  serli  pare, 
com  pretenia,  apareixent  llavors  els  acorts 
del  tema  de  la  renuncia,  que  atacat  en  for- 
tissim,  ha  de  dirse  per  tres  cops  sempre  dis- 
minuhint,  lo  que  no  hem  pogut  sentir,  com 
tampoch  el  molto  crescendo  qu’ha  de  precedir 
al  segón  atach.  Comensa  la  revelació  de  la 
historia  del  héroe,  y  al  parlarli  de  sa  mare 
apareix  en  la  corda’l  tema  de  Sieglinda  (0  de 
la  compassió:  en  La  Walkyria )  alternat  ab 
el  tema  de  la  pena  dels  Welsas,  y  seguits  del 
inspiradissim  tema  d’amor  de  Siegmund  y 
Sieglinda.  La  interpretació  d’aquest  impor- 

tantissim  passatje  hem  de  calificarla  de  pès¬ 
sima,  à  causa  de  la  falta  d’expressió  delicada 
de  la  orquesta,  y  principalment  del  clarinet 
baix  que  porta’l  cant  principal.  En  cambi, 
requeria  una  dicció  de  fonda  tristesa  com  à 
recort  d’un  fet  malhaurat,  y  sobre  tot  tenir 
molt  en  compte  la  voluntat  de  Wagner  de 
que  la  reproducció  d’aquests  temas,  que  no’s 
reíereixen  à  l’acció  present,  sinó  qu’evocan 
fets  passats  íntimament  lligats  ab  ella,  ha  de 
verificarse  no  d’una  manera  brillant,  sinó 
més  aviat  velada,  com  trasportada  pel  simple 
recort. 

«Ella  morí:  mes  nasqué  Siegfried»  diu  per 
ultim  Mime;  y  aquestas  paraulas  tornan  à 
reproduhir  el  tema  de  Siegfried  héroe,  que 
la  orquesta  hauria  degut  dir  ab  més  senti¬ 
ment  y  d’un  modo  menos  perceptible;  y  va 
seguit  del  motiu  de  la  pena  dels  Welsas  en 
un  moderato  qu’ha  sigut  conduhit  ab  extra¬ 
ordinària  lentitut.  Continúa’l  diàlech  ab  fra¬ 
ses  interrompudas  d’un  y  altre  qu’ofereixen 
un  senyalat  contrast.  Siegfried  demana  altras 
novas  dels  seus  pares,  y  Mime  eludeix  las 
respostas,  recordantli  novament  las  penurias 
qu’ha  sufert  pera  mantenirlo  y  educarlo,  lo 
que  motiva  la  nova  aparició  de  la  cansó  del 
preceptor.  En  alt  grau  ha  descuydat  nostra 
orquesta  marcar  aquest  contrast  entre’l  mo¬ 
viment  tranquil  de  la  cansó  de  Mime  y  las 
impetuosas  interrupcions  de  las  preguntas 
de  Siegfried  ab  el  tema  de  la  pena  dels  Wel¬ 
sas,  qu’ha  d’accentuarse  cada  vegada  ab  més 
apassionament,  y  ab  exaltació  creixent  sem¬ 
pre. 

Mime’s  decideix  à  mostrar  al  noy  els  tros¬ 
sos  que  guarda  de  la  espasa  de  son  pare,  lo 
qu’es  comentat  en  la  orquesta  ab  els  temas 
de  la  espasa  y  de  la  forja,  y  seguits  del  de  la 
renuncia,  per  no  haver  ell  pogut  forjaria. 
Llavors  apareix  un  nou  tema  (transformació 
del  de  la  espasa,  y  que  pren  el  nom  de  tema 
del  heréu  de  la  espasa)  mentres  Siegfried  ab 
la  més  fogosa  energia  dona  ordre  al  nano  de 
forjar  novament  l’arma  paterna. Tota  aquesta 
fogosa  energia  ha  sigut  impossible  trobaria 
en  nostra  orquesta.  En  cambi  hem  trobat 
un’altra  supressió  de  50  compassos,  que  treu 
bastant  el  caràcter  à  aquest  passatje,  caràc¬ 
ter  com  d' òpera  còmica ,  segons  paraulas  del 
propi  Wagner.  En  la  execució  del  Licéu  no 
hem  sapigut  véurehi  aquest  caràcter. 

En  el  final  de  la  primera  escena,  Siegfried 
corre  fora  de  la  cova,  cap  al  bosch,  entonant 
una  nova  melodia,  hermós  cant  ple  de  jo¬ 
ventut  y  d’entussiasme  que’ns  pinta’ls  desit¬ 
jós  de  corre  món  que  s’apoderan  del  héroe, 
per  lo  que  pren  el  nom  de  cansó  del  viatje. 
S’inicia  ab  el  nou  tema  del  desitj  de  viatjar 
que  atacan  de  manera  moltritmada’ls  instru- 
mentsode  vent,  tema  que  després  s’entrellas- 
sa  en  un  fugat  ab  el  de  la  virilitat,  y  aquest 
ab  el  nou  tema  de  llibertat,  formant  un  con¬ 
junt  exuberant  de  joya  en  extrém  pinto- 

resch.  No  ha  pogut  produhir  cap  efecte 
aquesta  hermosa  pàgina  per  haver  sigut  ob¬ 
jecte  d’una  execució  falla  de  ritme,  d’empen¬ 
ta  en  la  batuta,  de  clar-obscur  en  els  temas, 
de  netedat  en  els  acompanyaments,  y  perque 
el  tenor  s’ha  adaptat  el  cant  à  la  seva  veu,  tra- 
yentli  tota  la  brillantor  y  fogositat  en  la  dic¬ 
ció.  La  falta  de  colorit  en  aquest  fragment  es 
altre  del  tituls  per’acreditar  al  mestre  Mer- 
tens  de  perfecte  desconeixedor  de  l’obra. 

Una  reproducció  d’aquesta  melodia  con¬ 
tinua  per  alguns  compassos  en  la  orques¬ 
ta  al  quedar  sol  Mime,  que  prompte’s  trans¬ 
forma  en  el  tema  del  anell,  sobre’l  que 
tornan  à  recaure  sos  pensaments.  El  petit 
soliloqui  del  nano  que  lliga  aquesta  escena 
ab  la  següent,  ha  sigut  també  escursat  de  19 
compassos,  fins  à  esclatar  el  tema  de  la  re¬ 
nuncia,  que’s  repeteix  per  tres  cops  en  un 
ample  ritardando,  al  convencers  Mime  de 
que  po  ha  de  ser  ell  qui  forji  novament  la  es¬ 
pasa.  La  orquesta  ha  descrit  ab  molt  poch 
vigor  la  desesperació  del  nibelung. 

Escena  11. — A  la  entrada  de  la  cova  apa¬ 
reix  el  deu  Wotan  baix  la  figura  del  Viatjer, 
y  sa  presencia  es  traduhida  en  la  orquesta 
per  una  serie  d’acorts  progressius  que  ab 
tota  majestat  exposan  els  instruments  de 
metall  y  que  s’anomenan  armonías  del 
Viatjer.  Inmediatament  unit  ab  ellas  apa¬ 
reix  el  tema  del  Viatjer,  format  per  una 
ampla  y  expressiva  melodia,  tranquila,  gra- 
ve  y  solemne,  que  produheix  un  notable 
efecte  per  sa  contraposició  à  la  exuberant 
alegria  del  final  de  l'anterior  escena.  Pera 
la  expressió  perfecta  d’aquest  tema, es  precis 
un  gran  equilibri  en  tota  la  orquesta,  parti¬ 
cularment  en  el  metall,  puig  sa  grandiositat 
ha  d’anar  acompanyada  d'una  dolcesa  exqui¬ 
sida,  evitant  tota  estridència  en  las  notas 
altas  de  dits  instruments.  En  aquest  passatje 
s’han  posat  de  manifest  las  tan  dolentas  con¬ 
dicions  del  metall  de  nostra  orquesta,  que 
ha  desdibuixat  massa  la  melodia,  à  causa  de 
no  atacaria  en  piano  ni  modular  la  frase, 
per  lo  que  l’equilibri  no  ha  sigut  trobat  y’l 
tema  ha  quedat  sens  expressió.  La  repetició 
d’aquesta  melodia  deu  ésser  en  un  obert 
crescendo  que  s’acelera  al  final  pera  retar- 
darse  tot  seguit,  lo  que  també  ha  deixat 
de  ferse.  A  la  tercera  reproducció  s’han  de 
accentuar  molt  expressament  dugas  armonías 
que  son  com  un  pressagi  de  desgracia,  quan 
Wotan  pronuncia  aquesta  paraula. 

El  diàlech  entre’l  Viatjer  y’l  nano  es  d’un 
interès  grandissim  per  son  desenrotllo  or- 
questal;  peró  exigeix  un  especial  cuydado  en 
la  conducció  del  mateix.  Durant  ell,  la  so¬ 
lemne  y  serena  melodia  del  Viatjer  s’oposa 
contínuament  à  las  figuras  orquestals  tremo- 
losas  y  rompudas  que  pintan  la  inquietut  y 
el  desconcert  del  nibelung.  De  bon  principi 
ja’ns  trobém  ab  una  tallada  de  21  compassos 
que  foran  necessaris  pera  graduar  la  disputa 

entre  Mime  y  Wotan,  fins  al  moment  en  que 
aquest  pren  posessió  de  la  llar  ab  una  for- 
tíssima  reproducció  del  tema  del  pacte.  Molt 
pobre  efecte  ha  produhit  aquest  imponent 
passatje  per  la  supressió  indicada  y,  ademés, 
per  la  poca  majestat  que’l  cantant  ha  sapigut 
imprimir  al  personatje  En  el  moment  que’l 
Viatjer  s’assenta,  devia  donar  un  fort  cop  en 
terra  ab  la  llansa  (detall  molt  important), 
coincidint  ab  el  furiós  rompiment  del  pacte, 
quin  tema  ha  de  ressonar  molt  més  fortissim, 
potent  y  dominador. 

El  Viatjer  proposa  al  nano  una  controvèr¬ 
sia,  apostant  el  cap  sobre  tres  preguntas 
que’s  dirigiran  mutuament.  El  tema  de  l’a¬ 
posta  sona  en  el  metall  per  medi  d’una  suc¬ 
cessió  d’acorts  en  terceras  que  forman  una 
escala  ascendent  complerta,  y  que  devian 
dirse  ab  modulació  més  clara  y  més  lligadas 
las  dugas  notas  extremas.  Una  repentina  en¬ 
trada,  que  segueix,  del  tema  dels  nibe- 
lungs,  ha  de  produhirse  ab  efecte  més  có- 
mich,  efecte  qu’hem  trobat  à  faltar  en  molts 
fragments  en  que  Wagner  l’exigia  Mime 
accepta  l’aposta,  y  sas  paraulas  son  acompa- 
nyadas  també  pel  tema  del  pacte,  quinas 
notas  s’han  d’accentuar  aqui  ab  pesadesa  ex¬ 
tremada. 

Cada  pregunta  de  Mime  va  precedida  dels 
temas  de  la  meditació  y  de  la  forja,  tal  com 
els  trobém  en  el  preludi,  y  subratllada  pel 
de  l’aposta  ab  uns  ritmats  efectes  en  els 
baixos.  Las  respostas  son  acompanyadas  dels 
diversos  temas  à  que  cada  una’s  refereix, 
constituhint  un  desfile  interessantissim  de 
las  principals  melodías  de  IJOr  del  Rhin. 
«cQ.uins  sers  habitan  las  profonditats  de  la 
terra?»  «Els  nibelungs»,  respon  Wotan;  y’l 
tema  de  la  forja’s  sosté  constantment  en  els 
baixos,  mentres  successivament  apareixen 
els  del  anell,  el  tresor,  l’adoració  del  or,  y’l 
triomf  del  Nibelung  (Walhalla),  acabant  ab 
el  pacte.  L’adoració  del  or  (plany  de  las  fi- 
llas  del  Rhin),  devia  sentirse  molt  més  ex¬ 
pressiva  y  delicada;  el  següent  tema  més 
estacat  y  ab  gran  potencia;  y  las  últimas  pa¬ 
raulas  de  la  contestació  «que  devía’l  món 
conquistarli»,  ha  de  dirlas  l’intérprete  ab 
expressió  molt  significativa  y  alsant  ab  ma¬ 
jestat  els  brassos  pera  donarhi  major  so¬ 
lemnitat. 

La  segona  pregunta’s  refereix  à  la  rassa 
que  viu  sobre  las  espatllas  de  la  terra.  Las 
timbalas  preparan  la  entrada  del  motiu  ab 
un  redoble  atacat  pianissim  y  obert  després; 
peró  aqui  l’hem  sentit  sempre  fort.  Ab  tota 
sa  aclaparant  virilitat  se  presenta’l  tema  dels 
gegants,  tal  com  el  trobém  en  el  Prólech  de 
la  Tetralogia, y  aquest  tema  es  un  dels  pitjor 
interpretats,  puig  ha  de  ser  ritmat  ab  ex¬ 
traordinari  vigor  pels  instruments  de  corda 
y  conduhit  de  manera  sostinguda  y  pesant 
(sense  ser  ensopida)  pera  reflexar  el  brutal 
poder  d’aquella  rassa.  El  temps  ha  de  con- 


duhirse  més  mogut  al  reaparéixe’l  tema  de 
l’aposta,  que  va  seguit  del  de  l'anell,  y  s’ha  de 
acelerar  més  encara  al  comensar  el  crescendo , 
tornant  al  primer  temps  al  sonar  terrible  y 
amenassador  el  motiu  del  dragó.  L’acostu¬ 
mada  falta  de  clar-obscur  ha  deixat  sense 
cap  relléu  aquest  enérgich  fortissim,  y  per 
tant  no  ha  pogut  disminuhirse  després  la  es¬ 
cala  descendent  del  pacte. 

Contestant  à  la  tercera  pregunta  de  Mime, 
evoca  Wotan  la  rassa  dels  deus.  Els  baixos 
de  la  corda  han  de  subratllar  molt  expressi- 
vament  el  motiu  del  pacte,  al  que  segueix  el 
grandiós  tema  del  Walhalla,  que’s  manifesta 
en  tota  sa  esplendorosa  magnificència,  ento¬ 
nat  per  tota  la  orquesta.  Wagner  manava 
conduhirlo  d’una  manera  dolcissima ,  peró 
sense  retrasar  el  temps;  aqui  no  hi  hem  tro¬ 
bat  cap  dolcesa,  peró  si  una  lentitut  extra 
ordinaria,  una  falta  absoluta  de  quadratura, 
y  una  confusió  indescriptible  en  el  metall,  en 
particular  las  trompas,  qu’han  desfet  la  deli¬ 
ciosa  armonia  ab  sas  continuas  desafina- 
cions.  Qui  no  l’hagi  sentit  no  pot  formarse 
idea  de  cóm  s’ha  destrossat  un  passatje  tan 
hermós.  Segueix  el  tema  d’Erda  (ó  de  las 
Nornas),  atacat  menos  pianissim  de  lo  que 
devia  serho,  y  ab  expressió  poch  dolsa  y 
misteriosa;  y  à  continuació  apareix  l’impo¬ 
nent  tema  del  poder  dels  deus  (refundició 
dels  del  pacte  y  de  las  Nornas)  que  aixís  ma¬ 
teix  el  metall  ha  dit  ab  deplorable  confusió, 
poch  estacat  y  faltat  de  furor  y  grandesa. 
S’entrellassa  aquest  tema  ab  els  de  la  domi¬ 
nació  del  nibelung,  forja,  anell  y  gegants 
(peró  ab  menos  confusió  de  la  que  aquí  hem 
sentit),  y  acaba’l  discurs  de  Wotan  ab  las 
armonias  del  Viatjer.  Al  pronunciar  sa  úl¬ 
tima  paraula,  devia  saber  l’intérprete  senyor 
Gnaccarini  qu’ha  de  donar  un  cop  à  terra  ab 
la  llansa,  ensemps  que’s  produheix  un  tro  y 
la  orquesta  ha  de  fer  esclatar  ab  el  màximum 
de  forsa’l  motiu  del  pacte. 

L’angoixa  y’l  terror  s’apoderan  de  Mime 
al  sentir  las  últimas  paraulas  del  Viatjer, 
mes  aquest  el  reanima  invitantlo  à  contestar 
à  las  tres  preguntas  que  li  farà.  Es  à  dir,  que 
li  faria  en  altre  teatre,  perque’l  senyor  Mer- 
tens  ha  tingut  l’atreviment  de  suprimirlas, 
tallant  d’un  cop  133  compassos.  No  es  me¬ 
nester  dir  res  més  pera  posar  de  manifest  la 
profanació  que  aquí  s’ha  realisat  destros¬ 
sant  el  sentit  d’una  tan  importantíssima  es¬ 
cena,  que  queda  feta  malbé  y  sens  lliga¬ 
ment,  aixís  en  el  poema  com  en  el  discurs 
musical. 

Del  altre  cantó  d’aquest  forsós  salt  ens 
trobém  ab  la  desesperació  de  Mime  per  no 
obtenir  resposta  à  la  darrera  pregunta  de 
Wotan:  «iQui  forjarà  de  nou  la  espasa?))  El 
tema  de  la  virilitat  ha  d’esclatar  aquLen  un 
temps  vivissim,  ritmant  vigorosament  las 
notas,  molt  més  de  lo  qu’ho  fa  en  Mertens, 
y  després  de  creixer  ab  tempestuosa  energia, 

acaba  resolventse  en  el  tema  de  Mime  y  de 
la  renuncia,  l  ot  el  fragment  ha  anat  sense 
cap  matis  pet  falta  d’empenta  en  el  di¬ 
rector  y  per  la  dolenta  interpretació  del  ac¬ 
tor.  Mime  ha  d’estat  corprès  per  l’angoixa 
més  terrible,  ple  d’espant,  donant  crits 
descompostos,  tins  à  rompre  en  una  gran  des¬ 
esperació;  mes  pera  ferho  aixís,  es  menester 
compendre’l  personatje,  y  aixó  es  un’altra 
proba  de  que’l  senyor  Zucchi  no  l’ha  entès. 

El  Viatjer  se  despedeix  del  nano  perdo- 
nantli  la  vida,  en  tant  qu’en  la  orquesta’s 
reproduheixen  en  grau  fortissim  els  temas 
de  la  espasa  y  del  pacte,  y  li  profetisa  que 
«sols  qui  la  por  no  conegui,  forjarà  de  noU 
la  espasa».  Aquesta  frase  es  acompanyada 
en  la  orquesta  del  tema  de  la  por  (format  per 
tremolosas  armonías)  y  seguit  del  tema  del 
heréu  de  la  espasa  y  çjels  motius  del  foch 
(Loge)  y  de  Siegfried,  pera  indicar  qu’aquest 
héroe  serà’l  que  realisi  la  profecia  de  Wotan. 
Ha  faltat  grandiositat  en  tot  aquest  final, 
quins  temas  s’han  de  dir  ab  la  major  poten¬ 
cia  d’expressió,  y  Wotan  ha  de  desapareíxer 
ab  tot  un’altra  majestat. 

Aqui  comensa  l'imponderable  passatje  or- 
questal  que  descriu  la  por  de  Mime  y  que 
serveix  d’introducció  à  la  escena  següent. 

Joaquím  Pena. 


TEATRES 

NOVETATS 

La  mare  eterna. 

Comensém  per  dir  que  l’Iglesias  es  un  au¬ 
tor  dramàtich  d’empenta.  Pensa  y  concebeix 
ab  convicció,  y  presenta  las  sevas  concep¬ 
cions  ab  una  sinceritat,  y  fins  ingenuitat,  ben 
lloables  en  uns  temps  en  que  solen  disfres- 
sarse  las  ideas  que’s  contrapuntan  ab  el  con¬ 
vencionalisme  social,  suprema  lley  de  vida 
en  las  societats  modernas.  L’Iglesiasse  reve¬ 
la  contra  aquest  convencionalisme  y  contra’ls 
prejudicis  estúpits  qu’encara  imperan;  mes 
al  ferho  no  sempre  conserva  la  serenitat  ni 
aquella  reflexiva  independencia  de  judici  ne- 
cessarias  pera  que,  com  algú  ha  pretengut 
sostenir,  no  se’l  pugui  titllar  de  sectari  ó  de 
fanàtich. 

Bona  proba  de  lo  que  dihém  es  La  mare 
eterna ,  rebuda  ab  entussiasta  aplauso  la  nit 
del  estreno  per  un  públich  numerosissim  y 
també  fanàtich  del  jove  autor. 

La  «mare  eterna»  es  la  Naturalesa,  es  la  Vi¬ 
da,  es  l’Amor,  en  tota  sa  plenitut  y  forsa  avas- 
salladora.  Devant  d’ella  tots  els  prejudicis, to- 
tas  las  preocupacions,  totas  las  fórmulas  ó 
convencions  ab  que  la  societat  organisada 
pretén  lligar  al  individuu,  se’n  venen  per  ter¬ 
ra,  y  l’home  lliure  de  tota  traba  segueix  tran¬ 
quil  y  seré’l  cami  de  la  vida,  cami  que  li 
marcan  sos  instints,  sa  conciencia,  y,  cir- 
cunsiuncialment,  sa  vocació.  La  idea,  encara 

que  no  sigui  nova,  es  elevada,  noble  y  digna 
d’un  artista-pensador;  com  es  digne  y  noble 
tot  lo  que  tendeix  à  enderrocar  falsos  ídols  y 
ridiculas  preocupacions. 

Aixó  en  quant  à  la  idea  fonamental  del  au¬ 
tor.  Mes  l’obra  de  l’Iglesias  {està  à  l’altura 
de  la  concepció?  {Ha  sapigut  el  poeta  exte- 
riorisarla  ab  aquella  seguritat  y  forsa  pro- 
pias  d’un  esperi't  seré  é  independent?  Ve- 
jemho : 

Gabriel  té  d’ésser  capellà  perque  en  mo¬ 
ments  solemnes  (moments  que  també  eran 
d’irreflexió),  ho  va  jurar  à  sa  mare.  Aques- 
ta’s  moria  y  li  va  dir:  —  «Sigas  capellà  y  resa 
per  la  meva’ànima». — Y  ell  va  respondre:  — 
«Si;  ho  juro!» — Després,  vol  ésser  capellà  y 
no  pot:  enamorat  perdudament  de  sa  cosina, 
la  Marió,  ho  seria  per  forsa.  Els  seus  ins¬ 
tints,  la  seva  vocació,  la  seva  naturalesa’l 
cridan  al  amor,  qu’es  font  de  vida  y  es  també 
una  religió.  La  Naturalesa,  la  «mare  eter¬ 
na»,  triomfa  al  fi,  y  Gabriel  y  la  Marió’s  ca- 
san. 

No  falta  qui  ha  volgut  trobar  en  tot  aixó 
una  filosofia  enrevessada  y  un  panteisme  evi¬ 
dent  Nosaltres  no  li  sabém  veure,  encara 
que’ls  procediments  del  autor  puguin  donar 
lloch  à  creureho.  Mirant  el  cas  concretament, 
el  triomf  de  la  «mare  eterna»  no  es  sobre  la 
mare  putativa,  sinó  sobre  un  prejudici  avuy 
dia  ja  bastant  desarrelat:  el  prejudici  d’haver 
de  cumplir  una  paraula  ó  jurament  empe- 
nyat.  Peró  la  obligació  es  de  tal  naturalesa, 
y  fou  contreta  en  tals  circunstancias,  qu’en 
sí  mateixa  porta  la  invalidació,  no  à  la  llum 
de  la  filosofia  panteista,  sinó  à  la  llum  de  to¬ 
tas  las  filosofias,  inclohenthi  la  catòlica  més 
ortodoxa.  {Per  ventura  no  es  la  primera  y 
essencial  circunstancia  pera  rebre  ordres  sa- 
gradas  la  vocació  sincera,  y  la  més  espontà¬ 
nia  y  lliure  voluntat  no  ha  de  presidir  als 
vots  que’s  fan?  {Per  ventura  la  iglesia  catòli¬ 
ca  obligaria  à  Gabriel  à  cumplir  un  jurament 
irreflexiu  que’l  portaria  à  un  perjuri  molt 
més  grave  encara?  {Per  ventura  la  mateixa 
mare  de  Gabriel,  que  li  demanava  que’s  fes 
capellà  pera  poder  resar  per  ella,  no  entenia 
que’l  sacrifici  deu  ésser  espontani  pera  que 
las  oracions  valguin?  En  aquest  cas,  la  doc¬ 
trina  catòlica  està  conforme  ab  totas  las  doc- 
trinas.  {A  qué  venen,  donchs,  tants  crits?  A 
nostre  entendre  no  arrencan  del  fons  de  la 
qüestió,  sinó  de  la  manera  com  l’Iglesias  la 
presenta.  L’esperit  de  fanatisme,  no  menys 
apassionat  per  no  ser  religiós,  se  veu  clar  en 
tota  l’obra.  {A  qué  venen  tanta  oposició  per 
part  del  pare,  tantas  susceptibilitats  per  part 
de  la  noya  y  tants  escrúpuls  per  part  del  ma¬ 
teix  Gabriel?  {Creu  l’Iglesias  qu’en  la  realitat 
de  la  vida  (y  l’obra  vol  ser  realista),  las  cosas 
passarian  per  camins  tan  romàntichs  com 
passan  en  l’obra?  En  la  vida,  inclòs  en  la  co¬ 
marca  del  Vallés,  tractantse  d’una  familia 
católica’l  pare  haguera  cridat  al  rector,  y’l 

rector,  després  de  dir  en  substància  lo  ma¬ 
teix  que  diu  el  poeta  romàntich,  hauria  ca¬ 
sat  la  parella  deixant  à  totbóm  tranquil  y  sa¬ 
tisfet. 

Y  no  es  que  tractém  de  fer  una  defensa  del 
catolicisme,  que  no  es  aquesta  la  qüestió. 
Nosaltres  considerém  l’obra  imparcialment, 
y  trobém  aquí’l  seu  grandefecte:  la  falsetat  y 
absurdo  inicial  del  fons,  que’s  traduhiràn  en 
personatjes  falsos  y  convencionals,  y  ensitua- 
cions  absurdas.  Si  la  obligació  qu’ha  con¬ 
tret  Gabriel  no  pot  aquest  cumplirla  essen¬ 
cialment,  encara  que  vulgui,  {per  qué  s’han 
d’obstinar  pare,  cosina  y  fill  en  lo  impossi¬ 
ble?  Per’xó  resultan  tots  tres  falsos  y  conven¬ 
cionals  en  el  desenrotllo  de  l’acció  dramàti¬ 
ca.  El  pare,  que  repetidament  se  mostra 
enérgich  fins  à  la  tossuderia,  cedeix  contí¬ 
nuament  sense  rahons  plausibles.  Exemples: 
el  permetre  que’s  llegeixin  versos  quan  ell 
creu  que  s’ha  de  resar;  el  consentiment  sob¬ 
tat  pera’l  matrimoni  que  dona  després  sense 
que  cap  fet  ó  rahó  nova  hagin  pogut  convén- 
cel.  Els  dos  promesos  son  falsos  també.  Ell 
perque’ls  seus  escrúpuls  fan  riure,  sobre  tot 
en  un  xicot  que  de  bonas  à  primeras  ja’ns 
diu  que’ls  versos  son  també  oracions;  y  tots 
dos,  perque  aquella  passió  latent  que  de 
prompte  tindria  d’esclatar,  apenas  se  tras- 
lluheix  en  discusions  v  rahonaments. 

Per  altra  part,  l’obra’ns  resulta  d’un  ro¬ 
manticisme  infantil  y  malaltís.  {No  serian 
més  propis  d’una  novela  romàntica  que  d’un 
drama  realista  aquell  parell  de  cosins  qu’es- 
timantse  bojament  no’s  donan  compte  dels 
seus  sentiments,  y  necessitan  que  vingui  un 
visionari  pera  obrírloshi’ls  ulls?  {Creu  l’Igle 
sias  qu’en  la  vida  real  els  enamorats  son  tan 
angelicals ,  y  que  la  «mare  eterna))  no  parla 
als  homes  ab  més  claretat?  {Qué  es  aquell 
poeta  Florenci  més  que  un  somniador?  Es 
un  símbol,  diuhen:  es  el  poeta  de  la  vida  en 
un  cos  que’s  va  morint,  com  Gabriel  es  el 
poeta  de  la  mort  en  un  cos  que  vol  viure! 
Tal  volta  aixis  els  concebi  l’autor,  més  no’ls 
hi  sabém  veure.  En  quant  à  Gabriel,  ho  diu 
el  mateix  Florenci:  «No  soch  jo:  es  la  Natu¬ 
ralesa  qui  l’ha  despertat.»  No  la  necessita 
l’ànima  de  Florenci  pera  viure, puig  que  ab  la 
seva’n  té  prou.  Porta  en  si  mateix  més  vida 
y  més  amor  que’l  mateix  Florenci.  En  quant 
à  aquest,  si:  es  un  poeta  de  la  vida,  més  de 
una  vida  ideal,  la  vida  dels  camps,  la  vida  de 
las  flors,  la  vida  de  la  poesia.  Sols  en  breus 
instants,  quanrecita  La  Sega  al  segadors  (poe¬ 
sia  admirable  qu’acredita  à  l’Iglesias  de  poe¬ 
ta  sencer  y  d’empenta),  se  li  notan  els  ac¬ 
cents  virils  y  robustos  que  lindrían  de  ser  la 
seva  característica.  Fora  d’aqui,  sempre  la 
seva  ànima  sembla  estar  en  consonància  ab 
son  cos  malaltís.  «Vindréu  à  Barcelona— diu 
al  segadors — y  vos  portaré  en  el  meu  cotxe,  y 
menjaréu  menjars  bons.»  Y  al  final  de  1  obra, 
«Jo’m  moriré,  y  vosaltres  viuréu  y  jo  viuré  en 


vosaltres,  perque  jo  os  he  fet  viure»,  sense 
recordarse  de  que  no  es  ell,  sinó  la  «mare 
eterna»  qui  ha  fet  el  miracle.  Gabriel,  més 
que  d’un  simbol  de  la  vida,’ns  fa  l’efecte  d’un 
somniador. 

Baix  un  altre  aspecte,  l'obra  resulta  dilu- 
hida  y  pesada,  perque  en  realital,  d’acció  dra¬ 
màtica  no  n’hi  ha.  No  hi  ha  passions  y  senti¬ 
ments  verdaders  en  lluyta,  per  lo  que  llan- 
guideja  contínuament.  Sols  en  determinats 
moments  el  públich  s’interessa,  per  exemple 
en  la  escena  final  del  primer  acte,  quins  ver¬ 
sos  de  La  Seg-a’l  captivan  de  debó,  y  en  la  del 
segón  entre’ls  dos  cosins,  en  la  que,  no  obs¬ 
tant,  hi  falta  sentiment  y...  vida. 

La  presentació  escènica  molt  cuydada, 
y’is  diferents  personatjes  vestits  y  caracteri- 
sats  ab  exquisida  propietat.  Els  actors  de  No¬ 
vetats  semblavan  ups  altres.  En  la  execució 
sobressortiren  el  senyor  Borràs  (Ei,  la  senyo¬ 
ra  Delhóm  y  un  dels  tres  segadors.  D’aquests, 
que  son  tres,  el  més  vell  y’l  més  jove 
bon  xich  exagerats.  També  peca  d’exagerat 
el  senyor  Borràs  (J),  qu’accentúa  massa  par¬ 
lant  y  accionant.  Sempre’ns  recorda’l  cotxero 
de  Don  Gonzalo.  El  senyor  Guitart  massa 
compungit. 

Emili  Tintorer. 

Ha  retornat  de  Paris,  ahont  com  ja  digué¬ 
rem  ha  permanescut  una  temporada,  nostre 
company  en  Pompeyus  Gener,  à  qui  doném 
la  benvinguda. 

Al  entrar  en  màquina  aquest  número  arri¬ 
ba  à  nosaltres  la  trista  nova  de  la  mort  del 
ilustre  escenógrafo  català  en  Francisco  So¬ 
ler  y  Rovirosa. 

Ab  el  major  sentiment  ens  associém  à  la 
manifestació  de  dol  qu’ha  de  produhir  à 
Barcelona  la  pèrdua  del  mestre  de  la  esceno¬ 
grafia  catalana,  y  del  home  bondadós  quinas 
valiosas  prendas  personals  eran  objecte  de 
general  estimació.  Qu’  en  un  món  millor 
trobi’l  descans  y’l  premi  que’s  mereix! 


La  Unió  Catalanista  ha  rebut  dels  seus 
delegats  à  París  el  següent  telégrama: 

«Mission  accomplie.  Krüger  salue  et  re- 
mercie  Union  Catalaniste.» 

Com  se  desprèn  d’aquest  telégrama,  ha 
sigut  entregat  al  president  del  Transvaal  el 
Missatje  que  la  Unió  Catalanista  va  endres- 
sarli,  y  quina  portada  reproduhim  en  suple¬ 
ment  apart,  regalantlo  à  nostres  suscriptors. 


Fidel  Giró,  impressor.  —  Carrer  de  València,  31 1. 

Barcelona,  6  Desembre,  1900. 

ERRO 

Molts  dels  que  pretenen  dirigir  l'enteni¬ 
ment  del  nostre  poble  erran  del  tot  al  deter¬ 
minar  los  medis  que  han  de  fernos  sortir  del 
llastimós  estat  d’endarreriment  en  que’ns  tro- 
hém.  Tals  cosas  se  diuhen  y  tals  cosas  se  lle¬ 
geixen,  que  las  personas  senzillas  poden  arri¬ 
bar  à  creure  que  civilisació  y  art  son  una  ma¬ 
teixa  cosa.  Gros  erro  que  ab  trassas  y  manyas 
se’l  fa  passar  per  principi  indiscutible.  La  ci¬ 
vilisació  no  es  l'art;  la  civilisació  es  un  estat 
del  home  y  dels.pobles,  complexe  d’elements 
de  cultura  dels  que  n’es  un  l’art.  La  funció 
social  artística  no  es  pas  primordial, y  es  per 
aixó  que  tant  l  individuu  com  la  societat,  si 
volen  ésser  verament  civilisats,  no  han  de 
considerar  à  l’art  com  à  principal  element  de 
cultura  y  com  al  més  important  propulsor  de 
la  civilisació.  Avans  que  l’art  es  la  salut  del 
poble;  avans  que  l’art  es  la  higiene;  avans 
que  l’art  es  la  instrucció  elemental; avans  que 


cials  política  y  administrativa;  avans  que 
l’art  es  l’enrobustir  la  conciencia  del  poble, 
l’assenyalarli  drets  y  devers,  lo  determinar- 
li’l  coneixement  de  la  seva  personalitat. 

Lo  fals  concepte  que  fa  sinònims  art  y  ci¬ 
vilisació  s’ha  arrelat  à  la  conciencia  del  nos¬ 
tre  poble  y  es  un  dels  elements  ocasionadors 
de  la  desviació  de  la  conciencia  catalana  per 
los  elements  exótichs  que  seguidament  la 
modifican  y  per  l’errat  concepte  que  s’hi 
forma  en  lo  referent  als  caràcters  que  ha  de 
possehir  als  nostres  temps  una  personalitat 
social  diferenciada  y  civilisada. 

No  es  pas  lo  camí  que  molts  assenyalan  la 
via  que  han  de  seguir  los  pobles  que  volen 
adressarse  y  ocupar  un  lloch  de  positiu  valer 
en  la  humanitat  civilisada.  L’esperitse  revolta 
al  veure  recomanar  seguidament  que’s  vessi 
art  y  més  art  al  nostre  poble,  que’s  preferei¬ 
xi  que  l’administració  ho  sacrifiqui  tot,  fins 
los  bons  intents  y  la  salut  del  poble,  ab  tal 
de  que  no  quedin  desatesos  lo  que  aquí’n 
diuhen  art,  lo  que  aqui’n  diuhen  museus,  lo 
que  aqui’n  diuhen  desenrotllar  la  cultura 
musical  del  poble.  A  Barcelona  ocorreix  que 
encara  que  sovint  si’s  vol,  sols  per  incident 
y  sense  la  energia  ab  que  deuria  ferse,  se  fa 
notar  qu’es  una  ciutat  niu  de  tota  malaltia,  y 
à  la  que  la  higiene  hi  es  del  tot  desconeguda 

tant  per  l’individuu  com  per  l’administració; 
ningú  pot  negar  que  la  instrucció  elemental 
es  defectuosa  y  que’ls  obradors,  tallers  y  es- 
colas  d'aprenentatje  pera’ls  obrers  faltan  per 
complert;  tot  es  demanar  ordre  y  concert  y 
determinacions  positivament  pràcticas  y  fruc- 
tuosas  pera’l  poble;  mes  se  remóu  cel  y  terra 
y  tothóm  s’exclama  y  crida  si  no’s  dona  gust 
à  aqueixos  senyors  que  pensan,  senten  y  en¬ 
tenen  que  l’art  es  lo  principi  y  fi  de  totas  las 
activitats  del  home  y  dels  pobles.  Es  de  ca¬ 
da  dia  queixarse  del  daltabaix  de  l’adminis¬ 
tració  municipal,  mes  si  algú  proposés  pera 
corretgirlo  revisar  los  gasros,  y  se  li  ocorris 
estalviar,  pera  aplicarlas  à  més  importants 
fins,  cantitats  que  s’esmersan  per  l’art,  ó  mi¬ 
llor  dit  per  lo  que  sense  enrogir  ne  diuhen 
art,  s’obriria  lo  calaix  dels  convencionalis¬ 
mes  y  sortirian  los  retalls  de  sempre,  pera 
clamar  contra’l  gran  atentat  de  privar  al  es¬ 
perit  del  nostre  poble,  al  que  elements  més 
importants  que  l’art  li  mancan,  de  la  influen¬ 
cia  oposada  al  desenrotllo  de  la  cultura  que 
las  funcions  artísticas  migradas  causan,  y  pe¬ 
ra  motejar  d’ignorant,  de  burgès,  d’incult 
al  que  pensant  santament  se  li  hagués  ocor¬ 
regut  que’ls  deutes  impideixen  gastar  en  lo 
que  no  es  indispensable  y  necessari,  y  que 
poble  qu’està  rublert  de  malaltías,  mancat 
d’higiene,  sense  instrucció  positiva,  y  que  té 
desballestada  la  seva  vida  social,  no  ha  d’in¬ 
vertir  cabals  en  música  y  museus,  baldament 
fossin  lo  que  no  son,  de  bona  calitat.  Tantas 
y  tantas  de  vidas  fïnadas  avans  d’hora,  lo 
crudel  dolor  dels  que  veuhen  desapareixe 
sers  estimats  quina  vida  s’hauria  conservat 
si  l’administració  municipal  no  fos  lo  qu’es, 
y  lo  faltar  instrucció  positiva  als  enteni¬ 
ments,  contesta  als  que  pensan  que  sols  l’art 
ha  de  redimirnos  y  creuhen  que’s  fa  cultura 
y  civilisació  ab  la  homeopàtica  dosis  d'art 
que’l  poble  puga  assimilar  dels  organismes 
de  música  y  museus  de  la  municipalitat  bar¬ 
celonina. 

Las  personas  verament  cultas  y  que  sen¬ 
ten  veritable  amor  per  Barcelona,  lo  que  han 
de  desitjar  es  véurela  administrada  per  con- 
cellers  que,  actuant  à  la  catalana,  tanquin  los 
museus,  disolguin  banda  y  escola  de  música, 
suprimeixin  tots  los  organismes  que  no  sian 
de  primera  necessitat  pera  la  vida  de  la  po¬ 
blació,  fassin  foch  nou  à  Casa  la  Ciutat  y 


no’s  proposin  altre  fi  que  la  salut  del  poble 
y  regularisar  l’estat  económich.  Quan  Barce¬ 
lona  sia  una  ciutat  sanitosa,  quan  los  obrers 
tingan  habitació  higiènica,  quan  la  mortali¬ 
tat  quedi  reduhida  à  la  normal  de  las  capi¬ 
tals  verament  civilisadas,  quan  la  instrucció 
elemental  hagi  donat  los  seus  fruyts,  quan 
la  higiene  no  sia  oblidada,  serà  hora  de  tor¬ 
nar  à  obrir  los  museus,  pera  convertirlos  en 
veritables  museus  d’art,  y  d’alsar  los  orga¬ 
nismes  que  desenrotllin  positiva  cultura  mu¬ 
sical  al  poble.  Mes  ara  un  criteri  equivocat 
conduheix  à  afirmar  la  necessitat  del  art 
com  à  casi  únich  element  pera  determinar  la 
cultura  del  esperit  social,  y’s  defensa  pera 
assolir  tal  fí,  aqui  à  Barcelona,  la  perdura¬ 
bilitat  dels  organismes  municipals  artistichs. 
cArtístichs?  Quin  contra-sentit! 

L’acció  d’aqueix  erro  que  posa  l’art  per  de- 
munt  de  tot  à  la  societat,  ha  fet  més  encara 
que  lo  susdit,  ha  arribat  fins  à  la  llar,  vejent- 
se  com  pera  no  passar  per  ignorant,  incult  y 
burgès,  s’atapaheixen  lg.s  parets  de  quadros 
dolents,  com  lo  piano  no  para  de  fer  sentir 
música  sense  solta,  y  com  fins  donzellas  lle¬ 
geixen  novelas  d’autors  estravagants  y  des¬ 
equilibrats.  La  falta  d’instrucció  elemental 
positiva,  la  deficient  determinació  de  la  per¬ 
sonalitat,  y  lo  fals  y  convencional  del  estat 
social,  ocasionan  aqueixa  desviació  del  gust 
artístich  que’s  manifesta  en  una  gran  part  del 
nostre  poble  que,  no  preparat  pera’ls  goigs 
del  art  veritable,  creu  que  compleix  los  de¬ 
vers  socials  que  per  l’art  li  diuhen  ha  de  te¬ 
nir,  essent  objecte  de  la  explotació  del  indus¬ 
trialisme  artístich.  Es  més  artística  la  llar 
senzilla,  assoleyada  y  ayrejada,  sense  corti- 
natjes  que  semblan  de  teatre,  y  resplandent 
arréu  de  netedat,  que  no  la  llar  enxiquida  y 
mitj  fosca  per  quadros  y  cortinas,  ab  l’ayre 
confinat  y  ab  dipòsits  de  pols  y  de  microbis 
per  daurats  y  motlluras  v  entre  telas  y  parets. 
Mes  als  diaris  s’ha  escrit  y  tornat  à  escriure, 
que  s’ha  de  sentir  devoció  per  l’art  y  que’ls 
burgesos,  per  egoístas,  son  obstacle  als  artis- 
tas,  y  la  burgesia’s  llensà,  mancada  de  con¬ 
dicions  pera  ferho,  à  protegir  l’art,  resultant 
que  tot  motejantla  li  feyan  pagar  caras  pro¬ 
duccions  artísticas  defectuosíssimas,  que  gens 
milloravan  la  cultura  d’art  que’ns  manca. 
Y’is  petits  burgesos  imitaren  à  la  gran  bur¬ 
gesia,  y  també  protegiren  lo  mal  art ,  y  tam- 

bé  desconegueren  y  desconeixen  quins  son 
los  elements  positius  pera  assolir  cultura  y 
civilisació.  Casi  tothom  sab  penjar  quadros 
dolents  à  sa  casa,  ó  ésser  devot  del  tenor,  ó 
no  sentir  afició  pera  la  lectura  instructiva  y 
profitosa,  y  casi  ningú  té  costums  higiénicas, 
banyarse  cada  día,  y  cuydar  del  seguit  per¬ 
feccionament  del  esperit.  Y  l’art  no’l  perfec¬ 
ciona  l'esperit.  Salut  y  esperit  cuit  son  los 
elements  que  afavoreixen  lo  fruhir  l’art  veri¬ 
table;  y  aduch  à  aquest  cas  l’art  sols  parcial¬ 
ment  ha  d’entretenir  l’esperit,  perque’l  pre¬ 
domini  absolut  de  las  impresions  artisticas 
afebleix  las  energias  vitals;  desequilibra  los 
sentiments,  desviació  de  la  finalitat  de  la  vi¬ 
da  que  també  ha  ocorregut  al  nostre  poble. 
Al  costat  de  la  gentada  de  poca  cultura,  que 
ab  tota  indiferencia’s  rodeja  de  manifesta¬ 
cions  criminosas  del  art,  s’hi  ha  desenrotllat 
lo  nucle  dels  instruhits  que  cap  altra  funció 
social  realisan  que  l’artistica,  que  sols  l’art 
los  fa  pensar  y  parlar,  que  sols  l’art  los  fa  be- 
llugarse  y  gosar. 

La  civilisació  no  ho  consent  pas  que  la  vi¬ 
da’s  decandeixi  y  que  l’esperit  se  desvihi.  Y 
la  vida  y  l’esperit  del  individuu  y  de  la  so¬ 
cietat,  sols  perjudicis  reben,  com  per  lo  ex¬ 
posat  se  veu,  del  gros  erro  de  considerar  que 
la  civilisació  es  l’art,  que  l’art  es  l’element 
més  important  é  indispensable  pera’l  perfec¬ 
cionament  social  del  poble.  S’ha  de  sentir,  si, 
devoció  per  la  Bellesa,  ab  lo  fi  de  que  à  to- 
tas  las  manifestacions  individuals  y  socials  y 
à  tot  lo  que  satisfassi  utilitat  y  necessitats  no 
hi  manqui  sagell  de  Bellesa,  mes  no  s’ha  de 
considerar  à  l’art  per  l’art  per  demunt  de  tot, 
ni  s’ha  de  consentir  que  un  poble  tinga’l  cuit 
del  art  d'una  manera  concreta,  y  menos 
que’s  consideri  à  tot  lo  que  ab  l’art  se  rela¬ 
ciona  invulnerable.  mentres  lo  elemental, 
qu’es  la  salut,  la  vida  y  la  conciencia  de  la 
gentada,  estiga  desfallit  y  desviat. 

Ni’ls  individuus,  ni’ls  pobles  realisan  la  fi¬ 
nalitat  que’ls  hi  pertany,  si  no  es  complerta 
la  salut  y  la  vida  no  es  ufanosa.  Es  aquest 
un  principi  clàssich  quina  positivitat  ha 
demostrat  la  ciència.  Ningú  pot  afirmar  que’l 
poble  català,  ni  menos,  particularisantho 
més,  Barcelona,  tingan  salut  sobrera  y  ener- 
gías  vitals  sense  deficiencias,  y  gaudeixin 
una  vida  social  tan  perfeccionada  que  la  mor¬ 
talitat  hi  sia  reduhida  y  que  hi  sia  exuberant 

la  natalitat.  Deixant  al  nostre  poble  abando¬ 
nat  à  l’absoluta  ignorància  de  la  higiene,  no 
mimvantli  la  mortalitat,  consentint  que  se  li 
escoli  la  vida  ab  los  mals  usos  y  costums 
que  cada  día  s’extenen  més,  no  reformant  ra- 
dicalissimament  las  condicions  materials  de 
la  llar,  no  preocupantnos  d’enrobustirli  cos 
y  esperit  y  empenyentlo  à  que  sia  solzament 
devot  del  art,  no  renaixeria  pas.  Poble  ab 
vida  malaltissa  y  raquitica,  ab  músculs  fe¬ 
bles  y  sanch  pobre,  sense  afició  à  gosar  la  na¬ 
turalesa  y  vivint  vida  artificiosa,  y  sense  al¬ 
tra  cultura  que  l’artistíca,  y  encara  aquesta 
migrada  y  esquifida,  es  poble  desequilibrat, 
poble  xorch  y  poble  que  res  produheix  de  po¬ 
sitiu  valor  social.  Catalunya,  Barcelona,  no’s 
troban  per  sort  nostra  en  aquest  llastimós  es¬ 
tat,  peró  sí  tenen  necessitat  d’enfortir  la  seva 
vida  é  ilustrar  positivament  lo  seu  esperit, 
perque  sols  qui  es  fort  y  pensa,  realisa.  Dar¬ 
rera  l’art  y  sempre  l’art,  poca  via  faríam,  y 
com  que  ni  corretjiríam  l’endarreriment  de 
civilisació  en  que’ns  trobém.  ni  vessariam 
energias  mascles  y  potents  al  nostre  poble, 
las  nostras  activitats  vitals  anirían  decandint- 
se  y’l  nostre  esperit  amollantse  fins  à  l’ener- 
vament  sensualista  que  ocasiona’l  desequi¬ 
libri  malaltis  dels  nirvis. 

Jo  no’l  rebutjo  l’art;  mes  m’oposo  à  aquei¬ 
xa  tendencia  perillosa  del  dileitantisme,  que 
afebleix  la  virilitat,  ensopeix  l’esperit  y  con¬ 
verteix  à  l’individuu  y  als  pobles  en  impo¬ 
tents  socials,  com  m'oposaria  à  la  sistemàtica 
exclusió  del  art  y  sobre  tot  del  element  Be¬ 
llesa,  de  las  manifestacions  socials  del  indi¬ 
viduu  y  de  tots  los  elements  que  constituhei- 
xen  l’ambient  de  la  vida  de  las  societats.  S’ha 
de  reaccionar  contra  aqueixa  seguida  acció 
social  que  porta  anys  de  durada,  y  per  la  que 
esperits  de  conciencia  restringida  han  limi¬ 
tat  lo  concepte  d’avens  y  de  civilisació.  Infil¬ 
trar  al  poble  català  refinaments  de  desviació 
artística,  fer  passar  per  senat  social  suprém 
als  que  sols  nodreixen  lo  seu  enteniment  ab 
lo  criteri  encongit  dels  esperits  adolorits  del 
art  y  vensuts  de  la  vida,  imposar  tots  los 
disbarats  de  la  bohèmia  de  Montmartre  y  des- 
naturalisarnos  ab  elements  socials  exótichs 
esbojarrats,  no  ho  lograrà  ningú,  perque  es 
impossible  qu’esperits  deficients  capgirin 
un  poble.  Mes  cal  combatre’l  gros  erro  que 
referent  à  l’art  tant  s'ha  dirigit  y’s  dirigeix  à 

la  consciència  catalana,  perque  pera’l  pro¬ 
grés  positiu  de  las  societats  no  hi  han  anor¬ 
malitats  despreciables. 

Civilisemnos  de  bo  de  bo,  cuydant  y  en¬ 
fortint  la  vida  del  nostre  poble,  instruhint  lo 
seu  esperit  y  normalisant  la  vida  social;  con¬ 
cedim  à  l’art  la  importància  que  té,  peró  no 
més;  no  enganyém  al  poble  donantli  per  art 
lo  qu’es  industrialisme;  y  quan  renascuts,  ab 
vida  forta  y  esperit  ferm,  oferim  al  poble  los 
goigs  del  art  que  refinan  la  cultura  y  afavo¬ 
reixen  la  expansió  de  la  vida,  procurém  que 
sia  art  veritable,  art  normal,  art  fruyt  d’espe¬ 
rits  sense  desequilibris,  art  creat  per  perso¬ 
nalitats  ab  vida  vigorosa  y  esperit  mascle. 
També’l  volém  l’art,  pera’l  nostre  poble,  quan 
deslliurat  de  defectes  puga  gaudirlo,  peró 
volém  que  sia’l  gran  art,  l’art  dels  grans  as- 
similadors  de  la  naturalesa,  l’art  de  la  forta¬ 
lesa  y  la  vida,  no  l’art  esquifit  y  perniciós 
dels  delirants,  ni  l’art  mesqui  y  fals  dels 
adotzenats  assalariats  de  l’administració. 

Mes  no  oblidém  may,  que  l’art  no  es  als 
pobles  lo  primer  de  lo  primer. 

D.  Martí  y  Julià. 


LA  IDEA  DEL  TACTE 

Allà,  al  lluny  del  lluny,  un  sol  vermell  ador- 
mintse  tenyia  d’or  tot  l’horitzó.  A  la  ratlla 
d’aquest  se  veyan  las  onadas  del  mar  aixe- 
cantse  cap  al  cel  com  llabis  que  petonejan: 
Sobre  la  groga  sorra,  munts  de  polsosas  pe- 
dras  jeyan  dormint  el  son  dels  segles;  alguna 
qu’altra  atrevida  herba  naixia  entre  dosrochs 
com  aguantantshi.  Cap  à  la  banda  de  terra, 
el  paisatje  àrit  desapareixia  tapat  per  las  ru- 
nas.  Un  vent  caldejat  que  bufava  ab  mandra 
s’excitava  de  tant  en  tant,  espurnejant  de  so¬ 
rra  las  onadetas  del  mar  que  com  llenguas 
de  cadell  llepavan  la  platja.  Ni  un  soroll  que 
no  fos  dels  elements  torbava’l  silenci;  ni  una 
au  llensava  un  crit  per  l’espay... 

Un  Home,  assegut  sobre  una  pedra  y  ab  el 
cap  apoyat  à  las  mans,  guaytava  l’espectacle. 
Y  meditava: 

«Deu  meu,  cóm  s’estima  tot!  El  mar  y  la 
terra’s  llepan;  el  mar  fa  petons  al  cel;  las  ru- 
nas  s’agermanan  al  sol  cubrint.se  ab  sa  pati¬ 
na  de  pols;  el  vent  passa  fregantse  ab  els  ob¬ 
jectes  com  una  dona  que  s'entrega  en  cos  y 


ànima...  Tot  està  en  calma;  tot  vol  reposar. 
El  món,  cansat  d’un  dia  més,  s’ajéu  entre  ca- 
ricias  y  petons...  Y  jo  tan  sol!...  Sense  res 
que  se  m’assembli  pera  tocarho!... 

»E1  tacte!...  Es  l’ànima  que  fa  un  senzill  de 
dos  heterogenis.. .  Jo  no  vull  tocar  una  pedra 
perque  es  aspra,  més  jo  he  passat  la  mà  so¬ 
bre’l  tors  de  las  estatuas,  y  he  sentit  que  sa 
forma  arribava  fins  à  lo  mes  fondo  del  meu 
sér,  y’m  deya:  «Jo  també  tinch  esperit»...  y  jo 
las  he  compresas...  La  platja  toca;  toca  al 
mar  ficantse  sota  d’ell,  com  una  mà  acarona- 
dora  entre’l  llensol  y  la  carn.  El  cel  toca  al 
mar  en  l’horitzó;  las  pedras  se  tocan  y  lliman 
sas  aspresas;  la  pols  ho  toca  tot,  cubrint  com 
un  mantell  la  terra;  y  com  la  pols  l’ayre;  y 
com  l’ayre’ls  perfums...  Y  jo  tan  sol! 

))Jo  vaig  tenir  un  amich  à  qui  estimava;  jo’l 
tocava  ab  plaher;  jo’l  creya  un  heterogeni  al 
qui  m’adicionava;  y  li  prenia  las  mans  y  las 
hi  estrenyia...  Un  jorn  va  trahirme.  Ja  no’l 
vaig  tocar  més.  Era’l  meu  homogeni.  Se 
m’assemblava  massa. 

»Jo  vaig  tenir  una  dona  à  qui  estimava;  jo 
la  tocava  ab  plaher;  era  quelcom  distint  de 
mi,  à  lo  que  jo’m  sumava;  y  li  tocava  la  cara, 
sentint  sos  llabis  tebis  humits  sota  la  meva 
mà...  Un  jorn  va  enganyarme.  Ja  nó  la  vaig 
tocar  més.  Se  m’assemblava  massa. 

»Jo  vaig  atansarme  als  gats  y  gossos  que 
prenían  el  sol  à  las  portas  de  las  casas.  Y 
passava  la  meva  mà  per  sobre  sas  esquenas, 
y  ells  s’estiravan  de  goig...  Un  dia  van  ésgar- 
raparme  y  mossegarme.  Ja  no’ls  vaig  tocar 
més.  Eran  els  meus  homogenis. 

»Jo  he  trahit,  jo  he  enganyat,  mossegat  y 
esgarrapat.  Y  cerco  qui  no  se  m’assembli  per 
sumarmhi...  Y  estich  tan  sol!...  Res  puch 
palpar,  y  tot  el  món  se  palpa!...)) 

...Un  munt  de  pedras  grisas  cauhen  dalt¬ 
abaix  espatarrant,peró  silenciosas  com  si  fos¬ 
sin  de  cotó;  y  apareix  à  la  vista  del  Home 
qu’aixecà’l  cap  esglayat,  Ma,  de  linias  sen- 
zillas,  cuberta  ab  un  vel  qu’apreta  contra’l 
seu  cos  marcantli  totas  las  formas,  y  ab  una 
ploma  al  cap. 

— {Qui  ets? — li  demana  l’Home. 

— Soch  Ma. 

— iQu’ets? 

—Soch  marbre,  y  com  ell  forta. 

— ^D’hónt  vens? 

— Del’llà  d’enllà  dels  segles.  Soch  filla  del 

Egipte.  M’engendraren  à  cops  d’escarpra,  y  à 
cops  d'ideas  me  feren  ser...  Jo... 

— cQué  vols? 

— Jo  he  sentit  el  teu  pensament.  Y  aqui’m 
tens.  Jo  no  m’assemblo  en  res  à  tu.  Soch  to¬ 
ta  teva.  Quan  jo  visqui  en  els  més  amagats 
plechs  del  teu  cervell,  t’hauràs  adicionat  al 
món.  Posseheixme;  tocam;  palpam.  Jo  soch 
Ma ,  la  deesa  de  la  Veritat,  filla  de  la  solar 
Sekket  de  cap  de.  lleona,  irradiadora  de 
llum. — 

Y  s’atansa  al  Home.  Aquest  li  passa  la  mà 
sobre  sas  for.mas  indefinidas  y  dolsas  de  linia 
com  las  vagas  d’un  mar  d’estíu. 

— Aixís,  aixís:  entrégat  més...  com  jo  m’en- 
trego...— 


Y  la  mà  del  Home  va  passant  suàu,  y  re¬ 
passant... 

Una  tenue  rojor  comensa  à  pujarli  als  ulls; 
els  llabis  li  tremolan;  las  camas  li  flaquejan... 
la  carn  s’excita...  sos  dits  ja  palpan  sensual- 
ment...  Ma  desapareix. 

— Ja  no’m  tindràs  may  més! — diu  al  fon- 
dres  entre  las  runas. 

Y  se  senten  unas  rialladas  que  surten  del 
fons  de  la  terra,  v  las  veus  d’un  chor  d'Am- 
nons ,  el  deus  d’atributs  exagerats,  que  cridan: 

— Home  groller:  aixís  solzament  grapejém 
nosaltres!  — 

F.  Pujulà  y  Vallés. 

Parí 5,  novembre  igoo. 


CARTA  CONFIDENCIAL 


A  una  amiga. 


He  fugit  de  la  platja,  amiga  meva, 
per  anarmen  a  dalt  de  la  montanya, 
ahont  els  castanyers  fan  mellor  ombra 
que  molts  amichs  que'm  fan  la  gara  gara. 

Defensantme  del  home,  com  del  reuma, 
so  una  perdiu  que  vaig  de  marge  en  marge, 
preferint  el  vegueny  més  solitari 
al  soley  hont  hi  cantan  les  cigales. 

Axis  ningú'm  destorba  en  los  meus  resos, 
y  veig  à  Deu  com  se'm  acosta  à  l’ànima 
sens  menester  llampantes  cerimònies 
ni  testimonis  que  me'n  prengan  acta. 

Amich  ab  Deu,  tot  lo  demés  me  sobra; 
y  un  brot  de  farigola  m’afalaga 
més  que  la  olor  de  roses  y  gardenies 
qu’escampan  els  escots  de  certes  dames. 

Ja  fa  molts  anys  que  sé  com  se  disposan 
els  efectes  de  màgica  als  teatres, 
y  conech  tot  axó  que’n  diuhen  vida, 
que  no  es  més  que  despulles  d’un  cadavre. 

Puix  no  viu  pas,  amiga,  qui  s’ho  pensa 
perque  sura  per  tot.  També  à  flor  d’aygua 
pot  anà’l  tiburó,  y  allà  hont  ell  sura 
sa  vida  es  d’extermini  y  de  carnatje. 

També’l  cargol,  tot  rastrejant,  s’enfila; 
qu’en  tant  hi  haja  qui  visca  panxa  enlayre, 
fent  de  la  dona  un  animal  doméstich 
que’s  compra  y  ven  en  pública  subasta; 

mentres  hi  hajan  pobrissons  que  plorin, 
morts  de  fam  ó  de  fret,  per  exes  plasses, 


trucant  en  va  als  portals  de  la  gent  rica 
que  rega’ls  seus  jardins  ab  el  xampanya; 

mentres  en  Carnestoltes  fas6a  d’amo, 
y  la  lley  per  tothóm  sia  una  taca, 
y’ns  dongan  llibertat  ab  dexuplines, 
y  ab  draps  de  corre’l  bou  ens  dongan  patria; 

mentre  axó  sia  axó,  ma  bona  amiga, 
puch  escollir,  y’m  quedo  ab  la  montanya; 
que  aquí’ls  aucells,  y  ningú  més,  mou  fressa; 
que  aquí’l  sol...  es  més  sol;  l’ayre...  es  més  ayre! 

Sé  que’m  dirà  que  à  tot  arréu  les  oques 
nexen  ab  bech.  Es  cert.  La  mar  salada 
es  salada  per  tot;  peró  à  l’altura 
no  hi  hà’l  llot  ni  la  escuma  de  la  platja'. 

La  escuma,  ’l  llot:  axó  es  lo  que’m  subleva, 
puig  se  imposen  y  obtenen  barretades; 
l’escuma  oficial ,  el  llot - prestigi, 
axó,  es  axó  lo  que’m  capgira  l’ànima. 

Que  al  desvalgut  li  sia  crim  el  rompre 
una  teula  no  més,  y  la  teulada 
de  cap  à  cap  é  impunement  destrossin 
el  magnat,  el  prohom,  el  rich,  la  casta! 

Ah!  amiga  meval  Si  ab  axó  hem  de  viure, 
la  vida  de  l’abella  es  més  simpàtica; 
es  mellor  xuclar  mel  de  les  moreres 
que  xuclar  la  sang  viva.  Cent  vegades 
es  mellor  veure’l  préssech  com  madura 
y  com  va  omplintse'l  cor  de  la  magrana, 
que  veure  sempre  al  home  sense  roba, 

Adam  desvergonyit,  gratant  la  farda! 


Claudi  Omar  y  Barrera. 

EN  SOLER  Y  ROVIROSA 

Avuy  fa  vuyt  dias  que’l  varen  enterrar. 
Després  d’una  llarga  malaltia,  que’l  tingué 
presoner  al  llit  per  espay  de  molts  mesos,  y 
durant  la  qual  lluytà  desesperadament  contra 
la  mort,  espantantla  ab  la  forsa  del  seu  bon 
hurrlor  y  ab  aquellas  guspiras  de  son  tempe¬ 
rament  joyós  que  semblavan  inagotables,  va 
caure  rendit  per  sempre  l’artista  alegroy,  d’à¬ 
nima  genuinament  catalana,  l’arruixat  bar¬ 
celoní,  bromista  per  naturalesa,  peró  de  vo¬ 
luntat  ferma  y  caràcter  igual,  l’amich  respec¬ 
table,  de  rostre  bondadós  y  rialler,  animat 
per  dos  ulls  aixelabrats  y  cridayres,  espietas 
desvergonyits  d’una  gran  imaginació  y  d’una 
clara  inteligencia. 

La  figura  simpàtica  del  malaguanyat  mes¬ 
tres  escenògraf  està  tan  íntimament  lligada 
ab  nostras  antigas  aficions  teatrals, y  sos  con¬ 
tinuats  triomfs  van  tan  acompassadament 
revifant  las  pobras  llums  de  nostra  imagi¬ 
nació,  que  al  trobarnos  avuy  devant  de  son 
cadavre,  no  podém  fer  altra  cosa  que  vessar 
demuntd’ell  l’encens  à  mansplenas  ycubrirlo 
ab  unaplujade  llorer, acompanyanthi  un  elogi 
sincer  de  sas  obras  mestras,  de  tot  aquell 
món  fantàstich  que  jau  ensopit  en  las  fosque- 
dats  misteriosas  de  nostres  escenaris,  y  en 
quins  palaus,  montanyas,  antres  infernals  y 
regions  paradisiacas,  boscurias  y  castells 
enasprats,  han  gaudit  de  vida  genial  las  crea¬ 
cions  teatrals  de  tots  els  géneros. 

Recordém,  encara  que  un  xich  emboyrada 
pel  transcurs  del  temps,  la  primera  volta  que 
anarem  al  teatre.  En  el  Principalse  donavan 
aquellas  memorables  representacions  de  La 
redoma encantada  del  Hartzenbusch,  interpre¬ 
tada  à  la  perfecció  per  la  Boldún,  la  Fabiana 
y  en  Domingo  Garcia, y  per  en  Rafel  y  en  Ri¬ 
cart  Calvo,  y  presentada  ab  una  esplendide- 
sa  pocas  vegadas  vista.  En  Soler  era  l’autor 
d’aquellas  decoracions  preciosas  y  dels  figu- 
rins  d’aquells  trajos,  veritables  maravellas 
de  mise  en  scene  que  à  nosaltres  (nens  detres  à 
quatre  anys  alashoras)  ens  embad al ían,perque 
hi  trobavam  la  complerta  realisació  dels  pro¬ 
digis  dels  qüentos  de  fadas.  ;Quí  no  recorda 
ab  goig  aquell  espetech  de  dimonis  tan  rica¬ 
ment  habillats,  empunyant  rohentas  espasas, 
bufant  en  recargoladas  trompetas  y  brandant 
aquells  trofeus  ab  caps  d’elefant,  ab  àligas 


y  sols  daurats,  evolucionant  majestuosament 
sota  las  arcadas  d’aquell  magnífich  Infern, 
entre  milj  dels  saltirons  de  tot  un  aixàm  de 
ratas  pinyadas?  aquell  teló  curt  represen¬ 
tant  la  Entrada  de  un  lugar ,  d’una  exquisida 
poesia  capvespraE  ,-Y  aquella  explosió  y  en- 
runament  esgarrifós  del  castell  llegendari, 
defensat  per  un  regiment  de  micos  jeperuts 
à  las  ordres  d’en  Garabito?  (Y  aquella  pajare- 
ra  tan  idealy  florida,  ahont^esvolategavan  una 
munió  de  ballarinas  convertidas  en  pinsans, 
cadarneras,  canaris,  cardenals,  passarells, 
lloritos  y  granotas?  Alió  treya  de  tino  à  grans 
y  à  xichs,  fent  popular  desd’alashoras  el  nom 
d’en  Soler  y  Rovirosa. 

Després  venían  las  representacions  de  La 
Almoneda  del Diablo,  també  decorada  per  ell, 
que  un  quant  temps  després  fanatisava  al  pú- 
blich  barceloní  ab  els  esplendors  y  las  sump- 
tuositats  de  La  Magia  nueva ,  de  las  que  la 
quitxalla  d’aquell  temps,  qu'ara  conta  de  28 
à  32  anys,  en  guardarà  memòria  eterna.  Re¬ 
cordém  també  unas  preciosas  decoracions  se- 
vas  d’una  comèdia  de  màgica  tituladaLoPon/ 
del  Diable,  representada  al  Circo  Barcelonès. 

Venen  més  endevant  els  espectacles  posats 
à  tot  gasto  per  l’Elías  al  Tívoli  ab  un  luxo  y 
una  economia  de  preus  inverosímils,  dels  que 
fou  en  Soler  un  colaborador  decidit  é  infati¬ 
gable.  Primer  Lo  Rellotje  del  Montseny  y  des¬ 
prés  De  la  Terra  al  Sol ,  dugas  sarsuelas  de 
gran  aparato  que  varen  obtenir,  sobre  tot  la 
segona,  un  éxit  inmens.  Las  cómicas  aventu- 
ras  del  Baró  del  Cascall  à  través  de  la  serra¬ 
lada  montsenyenca,  y  aquell  consistori  muni¬ 
cipal  de  poblet  (convertit  en  galliner  y’is 
regidors  en  gallinas)  en  la  primera;  y  las  pe- 
ripecias  del  astrólech  Telescopi,  del  Comte 
de  Matafaluga  y  de  son  nebot  en  son  fantàs- 
lich  viatje  à  la  lluna  y  al  sol  en  la  segona, 
donaren  ocasió  à  n’en  Soler  pera  presentar 
uns  quadros  hermosissims,  reveladors  de  sa 
potenta  y  florida  imaginació.  Aquell  obser¬ 
vatori  astronómich  instalat  en  un  terrat  bar¬ 
celoní,  descubrintse  al  fons,  demunt  d’un 
celatje  de  nit  serena,  la  silueta  negrosa  dels 
campanars  de  la  Catedral;  aquell  teló  curt, 
representatiu  d’un  tros  típich  de  la  Barcelo- 
neta;  el  paisatje  llunar  y’l  palàu  riquissim  de 
la  Reyna  de  la  Lluna;  el  laboratori  de  la 
llum  solar  ab  el  trono  de  Febo,  y  aquell  es- 
pléndit  carrer  en  el  Sol,  son  decoracions  ple- 

nas  de  color  y  de  fantasia,  ab  un  caràcter 
apropiadissim  à  l’índole  de  l’obra.  Lo  mateix 
dihém  dels  figurins  dels  trajos. 

Encoratjat  per  èxits  tan  sorollosos,  l'E- 
lias  encarrega  à  n’en  Soler  la  decoració  dels 
balls  d’en  Moragas  Lohokeli  y  Parthenope, 
qu’es  portada  à  cap  ab  un  gust  y  una  rique¬ 
sa  extraordinaris.  S’estrenan  y  se’n  donan 
centenars  de  representacions,  essent  el  triomf 
del  gran  pintor  escenògraf,  colossal.  L’assump- 
to  indi  del  Lohokeli  li  proporciona  ocasió  pe¬ 
ra  presentarnos  un  Scheol  (1)  de  columnas  y 
arcadas  rohentas,  per  entre  las  que  s’esmu¬ 
nyen  y’s  recargolan  uns  rèptils  gegantins. 
Allí  s’aplegan,  ab  feréstega  majestat,  al  en¬ 
torn  de  Belial,  els  genis  de  la  discòrdia.  Y  al 
final,  aquell  paradís  d'apsaras  d’una  poesia 
flamejanta,  ab  resplandors  irisadas.  Quadros 
tots  dos  d’un  efecte  màgich  y  sorprenedor. 

En  el  Parthenope ,  seduheixen  tot  seguit 
aquells  hermosos  paisatjes  que  simbolisan 
las  quatre  parts  del  món.  El  bosch  secular 
del  Nort  d’Europa,  el  vilatjexmesch,  els  sor¬ 
rals  del  Sahara,  ab  sa  tenda  aplanada,  hont 
reposa  la  caravana,  mentres  las  almeas  dan- 
san  al  so  dels  tamborins  encascabellals;  y 
sobre  tot,  aquella  plassa  triomfal  d’una  anti¬ 
ga  ciutat  mejicana,  ab  sos  temples  y  palaus 
rublerts  d’ídols  ventruts  y  d’adornos  estram- 
bótichs,  entre  mitj  d’una  luxuriant  vegetació 
tropical,  ahont  arriba  la  professo  de  guerrers 
resplandents,  antecessors  de  Moctezuma.  La 
fantasia  d’en  Soler  y  Rovirosa,  ahont  escla¬ 
ta,  es  al  final  del  ball  que  representa  la 
gruta  blavenca  de  Protéu,  en  las  fondarias 
verdejantas  del  Occeà.  Allí  l’artista  s’hi  llu- 
heix  de  debó.  La  inagotable  forsa  decorativa 
de  la  vegetació  submarina  li  dona  motiu  pe¬ 
ra  presentar  uns  quadros  que  ullprenen. 

Segueix  decorant  balls  d’espectacle,  y  en 
el  Principal,  després  del  regular  éxit  de  Cly- 
menea, ’ns  dona,  decorat  per  ell,  el  preciosis- 
sim  ball  d’en  Moragas  Clorinda ,  ahont  pinta 
en  Soler  uns  deliciosos  figurins  pera’ls  qua¬ 
tre  grupos  de  ballarinas  que  representan  els 
oros,  las  copas,  las  espasas  y’is  bastos  del 
joch  de  cartas,  qu’evolucionan  en  els  jardins 
d’una  princesa  apassionada  per  ells,  capita¬ 
nejats  pels  reys,  pels  cavalls  y  per  las  sotas. 


(1)  Infern  indi. 


El  conjunt  no  pot  ser  més  hermós.  En  el  ma¬ 
teix  ball  ens  presenta  un  teló  curt  d’una  be¬ 
llesa  infinita.  Representa  un  paisatje  noc¬ 
turn,  clarejat  per  la  lluna,  que  dona  de  ple  à 
la  entrada  misteriosa  d’un  temple,  en  la  que 
s’hi  redressa  ab  puresa  y  blancor  inmaculada 
la  estatua  d’un  deu.  Y  en  l’ultim  quadro,  la 
fantasia  d’en  Soler  y  Rovirosa  arriba  potser 
à  son  grau  maxim  en  la  decoració  interior 
del  Palau  de  l’Armonía;  ab  sas  gradinatas  so- 
noras  fetas  de  teclats  de  piano,  per  las  que 
devallan  lleugerament  els  peuhets  rosats  de 
la  primera  ballarina;  ab  sas  arcadas  de  tim¬ 
bals,  de  flautas  y  trompetas,  que  descansan 
demunt  dels  capitells  (partituras  dels  grans 
músichs  ricament  enquadernadas)  de  las 
dauradas  columnas  (arpas  colossals),  espla- 
yantse’ls  ulls  per  las  rosadas  perspectivas 
d’una  restallera  magnifica  d’orgas  de  catedral 
que’s  perden  al  fons.  S’hi  escampa  alli  tot-un 
exèrcit  d’instruments  animats.  Hermosos  he¬ 
ralds  de  llegenda  trompetejan  ab  forsa;  pas¬ 
tors  de  Lluis  XV  floviolejan  melangiosament; 
els  violoncellos  y’is  contrabaixos  ab  camas, 
se  rascan  el  ventre,  semblants  à  gegantins  es- 
carbats;  els  serpentons  militars  aixordan/  ab 
passos  dobles,  y’l  xim-xim  dels  cascabells  de 
las  liras  xinescas  se  barreja  ab  els  repica- 
ments  decidits  d’una  banda  de  timbals,  guia¬ 
da  per  un  majestuós  y  encarcarat  tambor 
major. 

Dels  balls,  passa  en  Soler  y  Rovirosa  als 
dramas  d’algún  aparato,  y  pinta  à  Novetats, 
entre  altras  decoracions,  un  hermós  cemen¬ 
tiri  pera  las  representacions  de  Don  Juan  Te- 
norio ,  que  donà  en  Delgado  l’any  86;  deco¬ 
racions  que  s’exhibeixen  cada  any  per  Tots 
Sants,  ab  éxit  sempre  grandiós.  En  la  mag¬ 
nífica  presentació  escènica  del  Judas,  d’en 
Pitarra,  à  Romea,hi  sobressurt  aquell  tétrich 
bosch  de  cedres,  d’uns  dels  quals  se  tallà  la 
creu  pera  Jesucrist,  ab  aquella  tempesta  final 
y  descubriment  fantàstich  del  Calvari. 

La  mà  mestra  del  gran  coneixedor  de  las 
taulas  s’hi  endevina  tot  seguit;  lo  mateix 
qu’en  l’interior  mitj-eval  del  palàu  de  Grecy, 
ab  sos  grans  tapissos  y  ab  sa  explossió,  in¬ 
cendi  y  enderrocament,  pintada  pera’l  drama 
Lo  monjo  negre ,  del  mateix  Pitarra,  y  en  la 
superba  plataforma  d’un  castell  inglés,  ab 
sos  murs  ab  moviment  descendent,  pera  do¬ 
nar  la  ilusió  de  la  evasió  d’un  personatje  que 

s’arrapa  fortalesa  amunt,  presentada  en  el 
melodrama  Jtnny  à  Novetats. 

En  el  mateix  teatre  alcansa  en  Soler  un 
gran  triomf  ab  las  preciosas  decoracions  del 
drama  d’en  Pin  y  Soler  La  Sirena ,  en  las  que 
sobressurten  aquella  cuberta  del  bergantí 
moventse  en  alta  mar,  d’una  veritat  pasmo- 
sa,  aquells  tons  calents  y  luxuriants  del  Bo- 
hio  de  la  Carnera ,  y  sobre  tot  aquella  deco¬ 
ració  final,  A  las  portas  del  fossar ,  d’una 
poesia  tan  fonda,  que  no  dubtóm  en  califi- 
carla  com  à  una  de  las  més  hermosas  qu’han 
sortit  del  pinzell  del  mestre.  Ve  més  ende- 
vant  aquella  misteriosa  gruta,  cruament  cla- 
rejada  per  las  antorxas  del  enterro  de  Llàt¬ 
zer,  en  el  quadro  de  la  resurrecció  d’aquest, 
del  drama  d’en  Guimerà  Jesús  de  Nazareth , 
disposada  ab  una  simplicitat  de  medis  y  un 
art  tan  exquisit,  que  contribuheix  poderosa¬ 
ment  al  gran  éxit  obtingut  per  aquell  final 
bellissim. 

Pera  Las  tnonjas  de  Sant  Aymàn ,  del  propi 
Guimerà,  pinta  en  Soler  y  Rovirosa  tot  el 
decorat  del  quart  acte,  que’s  desenrotlla  per 
enter  à  Jerusalém.  La  entrada  à  la  mezquita 
d’Omar,  la  vista  de  las  murallas  y  especial¬ 
ment  el  teló  curt  que  representa  la  porta 
d’Efraim,  ab  una  barreja  armónica  d’arqui- 
tecturas,  son  obras  magníficas;  lo  mateix  que 
la  vista  nocturna  de  Nólre  Dame  de  Paris 
en  construcció,  en  l’ópera  d’en  Giró  del  ma¬ 
teix  titul;  y  també  un  poétich  carrer  de  Tole¬ 
do,  pintat  per  encàrrech  de  la  Guerrero  y 
exhibit  à  Paris  ab  gran  éxit  en  la  representa¬ 
ció  de  la  Casa  con  dos  puertas ,  de  Calderón. 

L’ideal  d’en  Soler  era  fer  quelcom  de  gran 
importància  al  Licéu,  ahont  sols  havia  pintat 
unas  bellíssimas  decoracions  pel  Don  Carlos, 
de  Verdi,yla  ocasió  se  li  presenta  ab  Falslaff \ 
del  mateix  autor,  en  que  hi  pinta  l’interior  de 
la  Osteria  delia  Giarrettiera ,  el  jardí  de  Ford 
y’l  parch  de-  Windsor,  tot  impregnat  d’un 
gran  color  d’época  y  embolcallat  en  una  bov- 
rina  fantasiosa  qu’enamora:  y  ab  el  de  l’ópe- 
ra  de  Saint-Saéns  Samson  et  Dalila ,  quin 
sumptuós  temple  filistéu,  ab  son  enrunament 
grandiós,  està  encara  ben  present  en  la  me¬ 
mòria  de  tothom. 

En  el  Neron,  d’en  Rubinstein,  que  fracassa 
completament,  hi  obté  en  Soler  un  éxit  soro¬ 
llós  y  ben  merescut.  Efectivament:  sa  deco¬ 
ració  del  exterior  del  temple  à  Evandre,  sepot 


posar  entre  lo  millor  que  ha  produhit  sa  fan¬ 
tasia  genial.  Lo  mateix  dihém  del  decorat  de 
Trislan  é  Isolda,  en  el  que,  segons  confessió 
pròpia,  no  pogué  desenrotllar  son  projecte  ab 
tota  la  grandiositat  concebuda  per  ell  y  dig¬ 
na  d’una  colaboració  ab  en  Wagner,  per  lli¬ 
gaments,  economias  y  altres  misteris ,  ó  més 
ben  dit  misetias  de  teló  endins;  y  de  sas  dar- 
reras  obras,  las  decoracions  del  Comte  Ar¬ 
nau ,  d’en  Pitarra,  entre  las  que  n’hi  ha  dugas 
de  superbas. 

Hem  inventariat  fins  aquí  aquells  de  sos 
-trevalls  escenogràfichs  que  à  nostre  enten¬ 
dre  constituhian  la  nota  dominant  de  sas 
facultats  artísticas.  Més  qu’en  cap  altre  ram 
de  la  pintura,  s’havia  distingit  en  Soler  y 
Rovirosa  en  la  escenografia,  havent  sigut  un 
apòstol  fervent  de  son  progrés  cada  dia  més 
espléndit,  implantant  en  nostres  escenaris  las 
innovacions  apresas  de  sos  mestres  de  París, 
tirant  à  terra  tot  lo  rutinari  (que  desgracia¬ 
dament  encara  ha  tret  el  nas  aquests  días  ab 
las  representacions  de  La  Favorita  al  Licéu): 
alló  de  la  consabuda  dotzena  d’esquifits  bas¬ 
tidors  per  banda,  tancats  per  un  teló  de  fondo 
que’s  dona  bofetadas  ab  las  lleys  més  rudi- 
mentarias  de  la  veritat  y  de  la  estètica.  Dei¬ 
xeble  d’en  Jambon,  també  ell  deixa  à  Barce¬ 
lona  uns  quants  deixebles  verament  notables 
y  un  heréu  artistich  indiscutible:  el  nostre  es¬ 
timat  amich  Maurici  Vilomara.  Las  obras 
d’en  Soler  y  Rovirosa  poden  posarse  al  cos¬ 
tat,  sense  qu’en  res  desmereixin,  de  las  dels 
més  reputats  mestres  francesos  Lavastre, 
Carpezat,  Amable  y  Gardy,  y  molt  per  de- 
munt  de  las  d’en  Muriel,  Bussato,  Rovescal- 
li  y  Sormani. 

En  Soler  y  Rovirosa  era,  ademés,  un  de¬ 
corador  d’habitacions  de  gust  exquisit  y  un 
afanyós  coleccionista  de  grabats,  dels  que’n 
tenia  un  bon  munt  de  carpetas  plenas,y  prin¬ 
cipalment,  un  enamorat  sincer  de  tot  lo  que 
fos  art  en  sas  diversas  manifestacions,  y  una 
personalitat  tan  essencialment  barcelonina 
com  estimada  y  respectada  de  tothom. 

Baix  altres  punts  de  vista’s  pot  parlar  d’en 
Soler  ab  el  motiu  tristissim  desa  mort:  peró 
nosaltres,  que  l’hem  vist  y  aplaudit  sempre 
ab  motiu  de  representacions  teatrals,  hem 
pretengut  evocar  al  mestre  y  sas  obras  à  tra¬ 
vés  de  distintas  épocas  y  dels  diferents  esce¬ 
naris  ahont  tants  aplausos  obtingué  y  à 

tants  feu  disfrutar  ab  la  potencia  de  sa  ima¬ 
ginació  fantàstica  y  esplendorosa,  que  à  sem- 
blansa  del  genis  de  las  comedias  de  màgica, 
feya  brotar  de  las  polsosas  taulas,  ab  la  vir¬ 
tut  nigromàntica  de  son  pinzell,  veritable 
talismàn,  tot  un  món  d’ensomnis  rosats,  de 
palaus  fastuosos  y  d'encisos  resplandents  que 
enlluhernavany  sorprenian.  Si  ho  hemllograt, 
ja  estarém  ben  contents  d’haver  contribuhit  à 
enaltir  com  se  mereix  la  bona  memòria  del 
qu’en  vida  fou  un  bon  amich,  al  qu’aprecia- 
vam  y  admiravam  sincerament,  y  una  de  las 
glorias  més  llegitimas  del  renaixement  arlís- 
tich  de  nostra  estimada  Catalunya. 

Salvador  Vilaregut. 


Síegfriefcu 

in 

LA  EXECUCIÓ  MUSICAL 

Acte  primer  (continuació.) 

Escena  III.  — Comensa  per  un  quadro  fan- 
tàstich  qu’escénica  y  musicalment  ha  d’arri¬ 
bar  fins  al  limit  de  la  expressió.  Al  quedar 
sol  Mime,  es  invadit  del  més  gran  terror, 
puig  el  vent  tempestuós  qu’acompanya  à  la 
sortida  del  Viatjer,  junt  ab  els  resplandors 
que  deixà  aquest  com  estel,  infundeixen  l’es¬ 
pant  en  l’ànima  del  nano,  que  crida,  tremo¬ 
la  y’s  desespera,  corprès  per  la  por  més  es¬ 
pantosa,  imaginantse  en  son  deliri  que’l  dra¬ 
gó  s’acosta  y’l  devora.  La  ilustració  musical 
ab  que  Wagner  ha  decorat  aquesta  escena  es 
un  admirable  fragment  sinfónich  que  produ- 
heix  indescriptible  efecte,  fondissim  y  emo¬ 
cionant.  Las  notas  se  precipitan  com  torren- 
tada  devastadora,  tots  els  instruments  de  la 
orquesta  semblan  confabularse  pera  produ- 
hir  els  sorolls  més  estranys,  las  dissonancias 
més  atrevidas,  en  que’s  violan  las  lleys  fona¬ 
mentals  de  harmonia,  y  en  que’l  geni  del 
Mestre  dona  una  proba  més  de  sa  feconda 
inspiració.  Els  instruments  de  corda, ab  figu- 
ras  ràpidas  y  ab  tons  sinistres,  reproduheixen 
el  tema  de  Loge  (com  à  mestre  de  la  por)  en 
passatjes  cromàtichs,  atravessats  pels  sons 
penetrants  de  las  flautas,  mentres  la  tuba  bai¬ 
xa  sosté  las  notas  prolongadas  del  tema  del 
dragó  que’s  repeteix  contínuament;  resultant 
del  conjunt  una  riquesa  de  colorit  insupe¬ 
rable. 

No  sols  no  ha  produhit  en  el  Licéu  aquest 
fragment  l’efecte  sorprenent  que  requeria,  si¬ 
nó  qu’es  un  dels  trossos  en  que  la  falta  de 
batuta  y  de  coneixement  en  el  director  ha 
perjudicat  més  l’obra,  y  en  lloch  de  sas  be- 

llesas,  sols  ha  arribat  à  nosaltres  el  més  ex¬ 
traordinari  desgavell  y  confusió.  La  torren- 
tada  cromàtica  que  dibuixa’l  tema  de  Loge 
ha  sigut  ab  exagerat  soroll  portada,  y  ab  una 
falta  de  claretat,  de  relléu  y  de  cohessió  en 
els  instruments  que  l’han  feta  incomprensi¬ 
ble.  Per  altra  part,  els  baixos  del  metall,  par¬ 
ticularment  las  tubas,  han  d’atacar  el  tema 
del  dragó  en  pianissim,  peró  ab  empenta  su¬ 
ficient  per’allargar  la  nota  y  obriria  després, 
aguantant  la  forsa  del  so  fins  al  final,  de  ma¬ 
nera  que  la  frase  se  senti  sempre  lligada  y 
sostinguda.  Sols  en  somnis  pot  imaginarse 
que  fassi  aixó  nostre  metall,  que  no  lliga  una 
nota,  ni  tan  sols  la  sab  aguantar  més  enllà 
d’un  parell  de  compassos.  En  mitj  de  la  fan¬ 
tàstica  dansa  de  las  notas,  hem  sentit  conti- 
nuas  desafinacions,  arribant  fins  à  anar  per¬ 
duda  la  orquesta,  com  perdut  anava’l  seu  di¬ 
rector.  Y  com  que’l  fragment  ha  sigut  atacat 
massa  fort  desde  bon  principi,  no  s’han  gra¬ 
duat  els  crescendos  que  segueixen,  particu¬ 
larment  al  unirse  als  esmentat  temas  el  del 
ensopiment  ( i ),  que  la  orquesta  hauria  degut 
descriure  en  creixent  progressió,  y  produ- 
hint  una  efervescencia  qu’arriba  al  paroxis¬ 
me  al  ressonar  extremadament  fortissim  el 
tema  de  la  espasa,  pera  resoldres  tot  seguit 
d’una  manera  apacible  en  el  tema  del  viatje 
de  Siegfried  quan  aquest  entra  novament  en 
la  cova.  Repetim  qu’aquesta  grandiosa  pà¬ 
gina  descriptiva  requereix  també  una  gran¬ 
diositat  d’interpretació  en  la  orquesta,  y  sols 
llavors  pot  apreciarse  són  valor. 

Mime  tampoch  ha  estat  aquí  afortunat,  per- 
que  l’espant  li  havia  de  sortir  més  de  l’àni¬ 
ma,  el  tremolor  y  la  por  posarlos  més  de  re¬ 
lléu,  y’l  conjunt  resultar  més  grotesch,  pro- 
duhint  un  doble  efecte,  meytat  terrorihch, 
meytat  cómich. 

Siegfried  demana  imperativament  la  espa¬ 
sa,  y’l  tema  de  virilitat  acompanya  à  sas  pa- 
raulas,  peró  ab  més  vivesa  de  la  que  l’hem 
sentit,  com  més  animació  de  temps  reque¬ 
ria’l  tema  del  viatje  que  senyala  sa  arriba¬ 
da.  Al  comensar  el  nou  diàlech  ab  Mime, 
trobém  una  supresió  de  87  compassos,  que 
serveixen  de  preparació  à  la  magnífica  esce¬ 
na  que  segueix,  en  la  que’l  nano  tracta  de  fer 
coneixe  à  Siegfried  lo  qu’es  la  por.  Un  altre 
vigorós  fragment  descriptiu  es  tot  aquest  tros: 
la  descripció  de  Mime  es  acompanyada  d’una 
gran  riquesa  sinfónica,  en  la  que  domina 
sempre’l  tema  de  la  por,caracterisat  pels  cro¬ 
màtichs  dibuixos  de  Loge,  qu’hem  sentit  ab 
el  defecte  de  sempre,  la  inevitable  monoto¬ 
nia,  sent  aixís  qu’ha  de  pujar,  creixent  en 
forsa’l  motiu,  ensemps  qu’ho  fan  las  notas 
deia  escala  ascendent  ab  que’s  resol.  A  con- 


(1)  Usém  aquesta  paraula  per  no  trobarne  un’altra 
en  nostre  idioma  qu’ns  dongui  millor  la  idea  de  sopor, 
qu'es  lo  que  significa  exactament  el  mot  alemany 
schlummer. 

tinuació’s  reproduheixen  els  temas  del  encan¬ 
tament  del  foch:  las  llamas,  el  foch  màgich 
y  l’ensopiment  s’entrellasan  y  confonen  en 
deliciosos  armónichs,  quina  part  principal  es 
encomanada  à  la  fusta,  qu’ho  ha  expressat 
pèssimament,  sobre  tot  per  lo  que  toca  à  las 
ílautas  y  l’oboe,  que  no  hem  sentit  ni  un  sol 
compàs  à  to  ni  à  temps. 

El  tema  del  ensopiment,  que  té  en  tot 
aquest  fragment  una  capdal  importància, ’s 
refereix  al  somni  en  que’s  troba  Brunhilda, 
y  procedeix  per  tant  del  final  de  La  Walkyria , 
reapareixent  ara  pera  significar  qu  aquesta 
es  l’única  qu’ensenyarà  al  héroe  lo  que  sia 
por.  Aquest  tema,  d’un  encant  y  tendresa  es- 
quisits,  requereix  ser  cantat  per  la  fusta  ab 
la  major  dolsor,  lo  qual  es  aqui  demanar  un 
impossible;  y  si  ho  preteriém  després,  quan 
el  repeteix  el  metall,  l’impossible  es  major 
encara.  Del  metall  passa  à  la  corda  y  d’a- 
questa’l  reprèn  l'oboe  en  un  temps  molt  ra- 
llentat ,  que  quan  s’executa  a  conciencia  pro- 
duheix  un  grandiós  efecte.  El  conjunt  de  to¬ 
ta  aquesta  escena  de  la  por  ha  sigut  precisa¬ 
ment  equivocat  per  falta  d’efecte,  es  à  dir, 
d’una  interpretació  que  posés  de  relléu  els 
efectes  repetits  que  produheixen  las  combi¬ 
nacions  orquestals  dels  temas  qu’hem  ex¬ 
posat. 

Al  manifestar  Siegfried  sos  desitjós  de  co- 
neixe  la  por,  el  nano  li  imbuheix  la  idea  del 
dragó,  y  per  arribar  à  ell  demana’l  noy  la 
espasa.  L’acció  s’anima  gradualment  y’l 
temps  cambia,  devenint  més  viu  també,  com- 
binantse’ls  temas  que  caracterisan  à  abdós 
personatjes  en  alegra  y  ritmada  unió,  fins 
que  Siegfried  s’apodera  dels  trossos  de  la  es 
pasa  y’s  prepara  à  forjaria  de  nou.  El  tema 
del  heréu  de  la  espasa,  qu’esclala  ab  gran 
forsa,’ns  conduheix  à  un  nou  tema  qu’acom- 
panya’l  trevall  de  Siegfried  y  que  s’anomena, 
per  tant,  el  motiu  del  trevall;  el  constituheix 
una  figura  ascendent  molt  viva,  fusió  dels 
temas  de  la  virilitat  y  de  Siegfried  noy. 
Aquesta  figura  es  altra  de  las  frases  que  re¬ 
quereixen  un  ritme  molt  pronunciadissim, 
que  aquí  no  hem  conseguit. 

Altra  supresió  s’ha  fet,  que  comprèn  54 
compassos,  en  el  moment  que  Siegfried  co- 
mensa  à  llimar  els  trossos  de  la  espasa.  Es 
imperdonable  tal  falta  de  propietat,  donchs 
si  suprimim  la  primera  de  las  operacions  de 
la  forja,  ^cóm  se  justifican  las  que  segueixen? 
En  uns  quants  compassos  s’ha  de  realisar, 
d’aquesta  manera,  lo  que  Wagner  deixava 
perfectament  justificat  en  el  temps  que  li  se¬ 
nyala.  Peró  la  supresió  s’ha  verificat,  y  la 
magnífica  exposició  orquestal  qu’acompanya 
à  la  primera  exposició  del  tema  del  trevall 
continua  essent  desconeguda  pera  nostre  pú- 
blich. 

Al  comensar  sa  feyna,  Siegfried  agafa  una 
gran  cantitat  de  carbó  y  la  posa  sobre  la 
fornal,  y  mentre’s  produheixen  las  flamas,  ha 


de  colpcar  els  trosos  d’espasa  al  íoch,  y  co¬ 
mensar  à  llimarlos.  Si  tots  aquests  detalls 
s’haguessin  observat,  l’efecte  hauria  sigut 
molt  més  gran.  Mime’s  mofa  de  la  preten¬ 
sió  del  noy  en  un  joganer  tema  que  caracte- 
risa  al  mbelung  com  à  mestre  de  la  por,  y  en 
tant  que  Siegfried  segueix  llimant  ab  crei¬ 
xent  ardor,  el  tema  de  Siegfried  noy  se  re- 
produheix  ab  gran  potencia,  y  entrellassant- 
se  ab  el  del  trevall  reflexa  gràficament  las 
energias  del  héroe.  Contrastan  ab  la  brillan- 
tés  d’aquesta  situació’ls  comentaris  de  Mime 
al  admirarse  de  l’habilitat  que  demostra  Sieg¬ 
fried,  y  sas  paraulas  van  acompanyadas  d’un 
nou  tema,  també  lleuger  y  joganer,  que  pinta 
ab  gran  relléu  las  subtilesas  del  nibelung. 
Aquest  tema  de  subtilesa’s  barreja  ab  els  de¬ 
més  que  fan  referencia  als  pensaments  del 
nano,  ó  sian  la  por,  el  dragó,  y  finalment  l’a- 
nell,  conduhint  en  Mertens  tot  el  fragment 
ab  una  gran  falta  de  color  y  ab  confusió  ben 
llastimosa. 

Reduhits  à  pols  per  la  llima’ls  trossos  de  la 
espasa,  Siegfried  els  coloca  en  un  gresol 
y  després  de  portarlo  al  foch,  comensa  à  ven¬ 
tar  aquest  estirant  la  corda  de  la  manxa 
mentres  entona  l’hermós  cant  de  fundició. 

Heus  aqui  una  de  las  pàginas  més  encisa- 
doras  del  primer  acte.  Siegfried  demana  pel 
nom  de  la  espasa,  y  al  contestarli’l  nano  que 
sa  mare  li  deya  Nothung,  entona  aquell  l’a¬ 
legra,  la  hermosa  y  arrebatadora  cansó  en 
honor  seu:  «lNothung!  Nothung!  Ferro  enve¬ 
jat».  La  forma  del  cant  es  ben  senzilla,  y  no 
obstant  la  expansió  dels  sentiments  de  Sieg¬ 
fried  es  en  ella  tan  intensa  y  poderosa,  que 
no  pot  arribar  à  un  major  grau  d’expressió. 
Conduhida  pel  tema  del  trevall  esclata  viril- 
ment  la  paraula  Nothung  apoyada  en  las  du- 
gas  notas  d’una  octava  descendent  (que  son 
las  mateixas  de  Siegmund  al  final  del  primer 
acte  de  La  Walkyria)  y  mentre’s  desenrotlla 
la  melodia  del  cant,  forma  la  orquesta  la  base 
musical  d’aquest  ab  els  temas  del  pacte  y  del 
trevall  portats  à  un  grau  extraordinari  de 
grandiositat.  Els  defectes  d’interpretació  son 
ben  patents;  el  temps  s’ha  d’alterar  diferen- 
tas  vegadas,  y  no  durlo  com  aquí  sempre 
igual.  Després  de  l’animació  dels  quatre  pri¬ 
mers  compassos,  el  mestre  devia  retenir  un 
xich  el  temps,  per’animarlo  més  encara  al 
entrar  el  motiu  del  pacte.  Aquest  tema,  for¬ 
mat  per  una  escala  que’s  repeteix  à  cada 
compàs  en  progressió  descendent,  devia  dirlo 
la  orquesta  d’un  modo  molt  més  pesant  y  sos¬ 
tingut,  sense  qu’aixó  vulgui  dir  adormir  el 
temps,  sinó  ritmar  els  baixos  ab  moltissima 
més  forsa,  y  accentuarlos  ab  pesadesa  sense 
acelerarlos.  Els- dibuixos  y  trinos  de  la  corda 
han  d’ésser  més  ràpits  y  marcats  ab  més  ex¬ 
pressió,  y’is  trencats  acorts  dels  instruments 
de  vent  han  de  ressonar  també  ab  més  agi¬ 
litat. 

Las  exclamacions  d’alegria  de  Siegfried  ab 

els  mots  «Hoho!  —  Hoho!  Hohei! — Hohei! 
Hoho!»  han  d'ésser  crits  en  lloch  de  notas, 
crits  de  joya  desenfrenada  (intraduhibles  en 
tot  idioma),  que  ab  empenta  arrebatadora  ha 
d’entonar  el  tenor,  quan  té  íacultats  que’l 
senyor  Grani  no  posseheix.  La  escala  des¬ 
cendent  qu’acompanya  las  paraulas  «Manxa’l 
foch))  ha  d’expressarse  ab  molta  més  forsa  y 
à  temps  un  xich  moderat,  y’l  cantant  ha  de 
vocalisar  sas  notas  més  clarament. 

^Per  qué,  en  mitj  d’una  cansó  tan  animada 
y  fins  soportable  pera  tothom  ,  ferhi  atre- 
vidíssimas  supresions,  que  la  malmeten  y  li 
treuhen  tot  reliéu?  Per  consideracions  y  res¬ 
pecte  à  Sa  Majestat  el  tenor,  qu’en  el  Licóu 
segueix  sent  ei  rey  absolut.  Si  combatém  ab 
tanta  energia  la  qüestió  de  las  supresions, 
es  perque  creyém  qu’en  las  grans  obras  de 
Wagner  no  ha  nascut  encara’l  mestre  que’ns 
pugui  senyalar  la  pàgina  pitjor,  ó  menos  bona 
que  las  altras.  Y  si  aixó  ho  creyém  en  gene¬ 
ral,  judiquis  lo  qu’ha  d’ésser  en  aquest  gran¬ 
diós  cant  de  fundició,  qu’encisa  fins  als  més 
ignorants.  Sàpigaho,  donchs,  nostre  pú- 
blich:  li  han  suprimit  el  fragment  més  her- 
mós,  puig  en  els  29  compassos  tallats  s’hi 
troba  l’ardida  y  deliciosa  frase  «In  springen- 
den  Funken,  etc.»,  qu’es  la  de  més  efecte  de 
la  cansó.  Però,  ademés  de  sa  elevada  tessi¬ 
tura,  hi  ha  en  ella  dos  tresillos,  en  el  sol  y 
en  el _/a,  que  la  veu  d’en  Grani  era  incapàs 
de  donar,  y  per  aixó,  y  per  estalviarli  uns 
quants  crits  salvatjes  que  l’acompanyan,  el 
director  (que’ns  volian  fer  passar  per  wagne¬ 
rià)  s’ha  humiliat  à  las  exigencias  d’un  tenor, 
al  cap  y  a  la  fí  italià.  Hi  ha  més  encara:  quan 
Siegfried»torna  à  ventar  ab  la  manxa, ’s  repe¬ 
teixen  els  crits  de  joya,  peró’l  cantant  els  ha 
suprimit  en  el  passatje  creixent  que  va  acom¬ 
panyat  del  tema  de  la  forja  y  d’uns  trinos  que 
la  corda  ha  dit  ab  tan  poca  netedat  com  li  ha 
sigut  possible. 

La  idea  de  preparar  un  brevatje  per’ador- 
mir  al  noy  germina  en  el  pensament  de  Mi- 
me,  y  la  orquesta  ho  fa  patent  ab  els  temas 
del  ensopiment  (que  apareix  en  un  tremolo  de 
corda),  del  tresor  y  del  heréu  de  la  espasa. 
Aquest  ultim  devia  acelerarse  més  y  marcar- 
se  ab  claretat  en  el  triple  canon  ques  presen¬ 
ta,  seguint  sempre  més  animat  fins  la  entrada 
de  la  derrera  represa  del  cant  de  fundició, 
qu’ha  sigut  entonat  per  las  trompas  ab  ho¬ 
rribles  desafinacions.  Igualment  desafinat  ha 
'dit  el  corneti’l  tema  de  la  espasa,  que  reper¬ 
cuteix  victoriosament  .per  l’éxit  del  trevall  de 
Siegfried,  y  no  s’ha  observat  aquiun  cambi  de 
temps,  el  qual  devia  animarse  més  al  intro- 
duhir  en  l’aygua  l’acer  ja  fos.  El  soroll  de  va¬ 
por  que  produheix  el  refredament  del  metall 
en  l’aygua  ha  sigut  executat  ab  notable  des- 
acert,puig  sentintse  ab  exagerada  forsa’ns  ha 
privat  de  saborejar  el  magnifich  passatje  des¬ 
criptiu  de  la  orquesta  qu’en  repetidas  escalas 
descendents  reproduheix  aquell  soroll. 


683 

Dos  nous  temas  indican  els  resultats  del 
trevall  dels  dos  personatjes.  El  de  Siegfried, 
ó  sia  l’enduriment  de  l’acer  fundit,  apareix 
en  el  tema  de  la  duresa  (ó  fortalesa)  format 
per  un  grupo  de  terceras  qu’han  de  sonar  com 
acorts  de  janfare ,  ab  més  alegria  y  à  temps 
menos  lent  de  lo  qu’aquí  s’ha  executat,  puig 
el  tema  ha  de  tenir  el  caràcter  d’un  sckerzo. 
L’altre  tema  referent  à  Mime,  caracterisa’l 
trevall  de  cuynar,  que  realisa  al  coure’l  bre¬ 
vatje  pera  envenenar  al  noy,  y  es  una  variant 
en  forma  estrafeta  y  menos  clara  del  mateix 
tema;  terminant  un  y  altre  en  una  frase  as¬ 
cendent  y  animada  que  caracterisa’l  respec¬ 
tiu  goig  de  victorià  que  cada  un  experimenta. 
Aquesta  frase  devia  portarse  més  estacada. 
Els  dos  temas  se  combinan  capritxosament 
repetidas  voltas,  produhint  una  magnifica  ar- 
monía  de  conjunt. 

L'endurit  acer*  surt  ardent  del  foch  y  pas¬ 
sa,  pera  ser  forjat,  à  la  enclusa,  y  mentres 
Siegfried  el  repica  ab  el  mall,  entona  la  mag¬ 
nifica  cansó  de  la  Jorja ,  quinas  bellesas  cor¬ 
ren  parell  ab  l’avans  citada.  La  melodiates 
formada  per  una  variant  del  tema  de  la  viri¬ 
litat,  basat  en  una  figura  dels  instruments  de 
corda  qu’ha  de  reproduhirse  aqui  d’una  ma¬ 
nera  extraordinàriament  enèrgica  y  ritmada, 
plena  d’una  fogositat  y  entussiasme  sempre 
creixents.  Al  Licéu  no  ha  pogut  tampoch 
produhir  efecte  aquest  passatje,  en  primer 
lloch  per  laltarhi  del  tot  í’alegna  y  entussias¬ 
me,  tant  per  part  de  la  orquesta  com  del  can¬ 
tant,  y  ademés  per  la  falta  de  facultats  d’a¬ 
quest,  que  ha  deixat  sense  dir  la  major  part  de 
bellesas  que  conté.  Se  requereixen  pera  pro¬ 
duhir  son  verdader  efecte  una  empenta  ben 
viril  y  un  fraseig  clar  y  expressiu  que’l  se¬ 
nyor  Grani  està  ben  lluny  de  possehir.  Y  ja 
que  sas  atrotinadas  facultats  i’obligan  à  no 
respectar  una  sola  nota  del  cant,  que  modi¬ 
fica  constantment  à  mida  del ‘seu  gust  y  veu, 
deuria  procurar  quan  menos  que’ls  cops  so¬ 
bre  la  enclusa,  si  no  van  à  to,  fossin  à  temps, 
en  la  nota  precisa  que  l’autor  els  marca,  y 
seguint  sas  observacions,  puig  estàn  senya¬ 
lats  en  tres  distints  graus  de  forsa  segons 
cada  compàs.  Un’aitra  injustificable  supres¬ 
sió  de  49  compassos  acaba  de  contribuhir  à 
destrossar  l’efecte  del  cant,  ensemps  que  la 
propietat  escènica;  per  manera,  que  la  espa¬ 
sa  queda  forjada  sense  temps  material  pera 
ferho,  lo  qual  no  es  pas  culpa  del  autor. 

La  reproducció  dels  temas  de  la  virilitat 
de  Siegfried  y  de  la  subtilesa  de  Mime  ca- 
racterisan  perfectament  els  intents  d’un  y  al¬ 
tre  mentres  el  primer  posa  la  empunyadura 
à  la  espasa  forjada  y’l  segón  guarda  en  un 
pot  el  brevatje  qu’ha  elaborat.  El  segón  te- 
ma’s  converteix  aqui  en  un  especial  cant  de 
triomf  del  nano  capficat  en  sos  projectes  am¬ 
biciosos  sobre  la  conquesta  del  tresor  y  la 
dominació  del  món.  Siegfried  també  entona 
un  hermós  y  brillant  cant  de  triomf...  quan 

el  mestre  y’l  tenor  no  s’hi  oposan,  puig  al 
Licéu  li  han  suprimit  també  '163  compassos!, 
y  ab  el  salt  aném  à  parar  al  passatje  final 
quan  l’héroe  branda  la  espasa  novament  for¬ 
jada,  y  després  d’unas  armonías  que  son 
pressagi  de  las  del  aucell,  d’un  cop  d’acer 
parteix  la  enclusa  en  dos  trossos,  esclatant 
triomfant  el  tema  del  heréu  de  la  espasa.  Y 
la  orquesta  termina  tempestuosament  ab  la 
darrera  reproducció  dels  temas  de  Siegfried 
noy  y  de  la  espasa  en  un  prestissim  que  s’ha 
de  conduhir  tan  ràpit  com  sia  possible,  y  que 
aqui  no  hem  sentit  ni  ràpit  ni  clar,  sinó  tan 
sols  un  embolich  d’uns  instruments  ab  altres, 
fins  reunirse  en  l’acort  final. 

El  primer  acte  de  Siegfried  ha  sigut  el  més 
destrossat,  y  per  aixó  es  natural  que  resulti 
més  pesat  que’ls  restants.  Ab  una  tal  falta  de 
conciencia  artistica  en  el  mestre  Mertens  y 
ab  una  nulitat  tan  gran  en  lloch  de  tenor, 
no’s  pot  demanar  altra  cosa. 

Acte  segón. 

Preludi. —  Forma  un  contrast  sorprenent 
ab  la  explossió  de  joya  y  entussiasme  que 
termina  l’acte  precedent.  La  cobdícia  pel  tre¬ 
sor  que’l  dragó  guarda  es  el  sentiment  que 
domina  als  personatjes,  y  per  aixó’l  preludi 
es  un  teixit  de  lúgubres  armonías  que  donan 
à  la  trama  orquestal  un  caràcter  tétrich  y 
pesant.  El  dragó,  ademés  del  tema  que  ja 
coneixém,  es  caracterisat  en  aquest  segón 
acte  per  un  motiu  més  subjectiu,  puig  aquell 
s’aplica  principalment  à  la  idea  del  monstre, 
mentres  que’l  tema  de  Fafner  evoca  més 
aviat  la  personalitat  del  guardià  del  tresor. 
Y  com  que  aquest  no  es  altre  que  un  gegant, 
d’aqui  que’l  tema  dels  gegants  s’apliqui  à 
Fafner  ab  la  variació  produhida  per  una  dis¬ 
sonància  rítmiqa  d’un  acort  que  li  afegeix  el 
caràcter  dimoniach  de  tritón.  Aquesta  va¬ 
riant  del  final  del  tema  s’ha  d’expressar  ab 
algún  retràs  del  temps,  cosa  que  no  hem  no¬ 
tat,  ni  tampoch  la  claretat  del  tema,  puig 
el  pianissim  no  ha  d’ésser  obstacle  pera  que’s 
sentin  bé  totas  las  notas.  Wagner  recomana 
que’s  conduheixi  mandrós  y  arrossegant, y  en 
aixó  en  es  lo  únich  que  las  qualitats  del  mes¬ 
tre  Mertens  se  compenetran  ab  els  desitjós 
de  Wagner. 

La  tuba  contrabaix  es  un  instrument  del 
metall  indispensable  pera  l’adequada  execu¬ 
ció  d’aquest  tema.  Era  precís,  donchs,  ad¬ 
quiriria,  si  nò’s  trobava,  en  lloch  de  confiar- 
lo' à  un  material  que  ab  dificultat  arriba  à 
donar  las  notas  de  tuba  baixa.  D’altra  mane¬ 
ra’l  tema  pert  gran  part  del  seu  aspecte  tene¬ 
brós  y’s  destaca  poch  al  costat  dels  altres. 
Després  de  varias  repeticions  d’aquest  te¬ 
ma, ’s  reproduheixen  els  de  la  meditació  y 
l’anell,  com  indicant  el  móvil  qu’ha  de  me¬ 
nar  l’acció  versd’antre  del  monstre,  devent- 
se  abdós  expressar  ab  més  forsa  y  relléu. 


Segueix  en  un  tremolo'  1  tema  de  la  por,  y 
després  el  pacte,  pera  reproduhirse’l  motiu 
de  Fafner,  ab  la  particularitat  de  presentar 
en  ordre  invertit  els  acorts  del  tritón. 

Ab  potenta  rabia  apareix  en  els  trombons 
el  penetrant  tema  de  la  maledicció  del  anell, 
maledicció  que  Alberich,  el  seu  primer  pos¬ 
sessor,  va  llensar  sobre  d’aquell  al  serli  ro¬ 
bat.  La  dissonància  de  sas  darreras  notas  li 
dona  un  caràcter  sinistre  y  terrible,  per  lo 
qual  era  precís  atacar  aquest  tema  ab  més 
resolució  y  energia,  ressonant  vibrant  en 
la  nota  aguda  pera  precipitarse  ab  més  for¬ 
sa  en  l’acort  final;  aquí  ha  resultat  poch  pe¬ 
netrant  y  menos  terrorifich.  Després  d’una 
repetició  del  mateix,  segueix  una  figura  rít¬ 
mica  formada  per  tresillos  de  terceras  sin- 
copadas  en  la  fusta,  que  venen  à  significar  el 
trevall  de  destrucció  del  nibelung,  precedits 
d’un  ràpit  dibuix  ascendent  de  la  corda.  En 
aquest  tema  devían  lligarse  més  els  dos  frag¬ 
ments  que’l  forman,  y  encara  que’ls  acorts 
finals  han  de  dirse  disminuhint,  no  per  aixó 
deuhen  ser  menos  clars  que’l  dibuix  que’ls 
precedeix.  El  tema  de  l’anell  se  repeteix  pe¬ 
ra  conduhirnos  al  moment  culminant,  ó  sía’l 
crit  de  terror  d’Alberich  (reproducció  de  sa 
imprecació  contra’ls  deus  en  L'Or  del  Rhin ), 
qu’ha  d’esclatar  imponentissim,  y  per  aixó 
requeria  que  la  orquesta,  en  consonància  ab 
el  caràcter  d’opressió  enèrgica  de  la  frase, 
hagués  precipitat  bastant  el  temps,  retenint- 
lo  en  el  crit  dominador  que,  junt  ab  el  tema 
de  Fafner,  abarca’ls  dos  següents  compas¬ 
sos,  y  tornantlo  à  acelerar  en  el  final  format 
per  aquest  ultim  tema  en  combinació  ab  el 
del  anell.  Repetim  lo  de  sempre:»  sense  la 
expressió  en  la  frase,  que’s  consegueix  del 
modo  indicat,  no  es  possible  interessar  al 
públich,  ni  menos  introduhirlo  en  la  idea  que 
cada  passatje  porta  involucrada. 

Escena  I. — Alberich,  el  senyor  y  amo  de 
la  rassa  dels  nibelungs,  apareix,  al  comensar 
l’acte,  sol,  en  negra  nit,  espiant  la  entrada  de 
la  Cova  de  la  Enveja,  ahont  jau  el  guardador 
del  tresor.  Devia  estar  assegut  sobre  una  pa¬ 
ret  de  iocas,y  no  en  primer  terme  com  aquí’s 
presenta.  El  tema  de  la  destrucció  acompa¬ 
nya  sas  primeras  paraulas,  fins  que  un  raig  de 
dèbil  llum ,  venint  del  bosch,  anuncia  l’arri¬ 
bada  del  Viatjer.  El  fragment  musical  que 
segueix  (reproducció  del  tercer  acte  de  La 
Walkyria)  devia  conduhirse  ab  més  punyenta 
accentuació,  puig  la  combinació  dels  temas 
de  la  cavalcada  y  de  l’angoixa  ó  inquietut 
dels  deus  requerexen  tot  un  altre  efecte  rít- 
mich  que  dongui  à  la  frase  la  convenient 
grandiositat.  Aquest  ultim,  qu’atacan  els 
baixos  de  la  orquesta,  està  format  per  la  unió 
dels  temas  de  las  Nornas  y  del  crepúscul, 
que’s  fonen  en  apassionada  y  rítmica  trans¬ 
formació.  Ab  entonació  molt  expressiva,  però 
|  sostinguda,  ha  de  ressonar  després  el  tema 
I  de  la  maledicció  en  el  metall,  y  al  reprodu- 

hirlo  per  segona  volta,  las  trompas  haurian 
degut  sostenir  la  darrera  nota  en  un  curt 
crescendo. 

El  diàlech  entre’l  deu  y’l  nibelung  comen- 
sa  ab  las  furiosas  frases  d’aquest  en  que’s 
revela  tot  el  seu  odi  contra’l  que  li  robà  l’a¬ 
nell,  acompanyadas  pel  repetit  tema  de  la 
destrucció.  Wotan  se  dona  à  coneixe  ab  el 
tema  de  la  despedida  de  Brunhilda  (final  de 
La  Walkyria )  que  revela  sas  internas  preocu¬ 
pacions,  y  el  del  Walhalla;  la  rabia  d’Albe- 
rich  esclata  en  tota  sa  forsa  ab  unas  tumul- 
tuosas  figuras  com  transformacions  del  tema 
del  anell,  que  la  corda  ha  expressat  sense 
netedat,  y  que  terminan  ab  el  potent  tema  de 
la  venjansa,  que  s’havía  de  dir  donant  una 
forta  apoyatura  à  cada  nota.  La  orquesta  ha 
de  subratllar  molt  en  tot  aquest  passatje  las 
repetidas  injurias  que’l  nibelung  profereix. 

La  calma  y  tranquilitat  de  Wotan  contras¬ 
ta  ab  la  còlera  d’Alberich,  com  en  l’acte  pre¬ 
cedent  ab  el  terror  de  Mime,  y  es  reproduhi- 
da  en  la  orquesta  pel  tema  delViatjer,  dit  en 
dols  pianissim;  Wotan  ja  no  obra,  sinó  que 
solzament  contempla.  Apenas  entrats  en  ma¬ 
tèria  y  quan  comensa  ladiscusió  entre  un,y 
altre,  trobém  una  nova  supressió  que  destru- 
heix  tot  l’esperit  de  la  escena,  puig  abarca 
1 10  compassos,  en  els  queWagner  retrata  ab 
mà  mestra’l  pensament  de  Wotan  y’l  caràc¬ 
ter  é  intencions  del  nano. 

Torna  à  rependre’l  diàlech,  quan  el  deu 
adverteix  al  nibelung  dels  perills  que  l’envol- 
tan  y  apareix  el  nou  tema  (també  de  LaWal- 
kyria )  del  abatiment  del  deu,  qu’exposa  la 
corda  ab  to  lúgubre  y  dolorós,  quin  tema  de¬ 
via  marcarse  molt  més  en  els  dos  primers 
compassos,  pera  disminuhirlo  en  ela-dos  se¬ 
güents.  Igualment  ha  degut  la  orquesra  expre- 
sar  més  fort  el  tema  del  pacte,  pochs  compas¬ 
sos  després  enllassat  ab  el  de  l’anell  que  s’ha¬ 
vía  de  fer  sentir  disminuhint  y  rallentando\ 
aixis  com  senyalar  més  marcadas  las  pausas 
que  tallan  el  final  de  la  frase  ab  una  figura 
en  que’l  pacte  y  la  renuncia’s  combinan  ma¬ 
gistralment. 

El  Viatjer  s’enfila  sobre  la  roca  que  hi  ha 
(ó  deuria  haverhi)  devant  de  la  cova,  pera 
despertar  al  dragó,  lo  que  realisa  ab  el  tema 
de  Eafner.  Tota  la  conversació  ab  el  mons¬ 
tre  es  comentada  en  la  orquesta  pels  dos 
temas  que  à  ell  fan  referencia  (dragó  y  Faf- 
ner),  aixis  com  pels  de  la  espasa  y  anell, 
objectes  sobre’ls  que  versa  aquella.  La  veu 
cavernosa  del  dragó  ha  sigut  bastant  ben 
imitada  per  medi  d’una  botzina,  però  per 
la  mala  colocació  del  cantant  dins  del  es¬ 
cenari,  ha  deixat  de  produhir  la  ilusió  de  que 
fos  la  monstruosa  figura  la  que  parlava.  Com 
que’l  passatje  requeria  molta  pesadesa,  es 
altre  dels  rarissims  qu’ha  sapigut  conduhir 
en  Mertens,  y  fins  potser  era  precis  un  xich 
més  de  lentitut  en  el  final,  puig  l’adormirse 
també  resulta  un  matís  devegadas,  sobretot 


dihent  la  veu  de  Fafner  «deixam  dormir», 
quina  última  paraula  devia  acompanyaria 
d’un  badall  més  marcat. 

La  profecia  en  que  Wotan  expressa  sa 
impotència  pera  cambiar  el  curs  de  las  cosas, 
es  acompanyada  pel  tema  de  la  Nornas  (las 
Parcas  de  la  mitologia  escandinava),  que  la 
orquesta  ha  reproduhit  massa  fort  y  ab  ex¬ 
pressió  poch  dolsa.  Y  al  fer  alusió  al  héroe 
que  s’acosta,  torna  à  apareixe’l  tema  de  la 
llibertat  d’aquest,  seguit  del  tema  del  heréu 
de  la  espasa,  que’l  corneti  devia  haver  afinat 
més.  La  desaparició  de  Wotan  es  acompa¬ 
nyada  també  del  ritme  de  la  cavalcada  en 
contrapuntistica  combinació  ab  el  tema  del 
Viatjer,  pèssimament  expressada  per  la  or¬ 
questa.  Intercalada  en  aquesta  combinació 
hi  trobém  la  hermosa  frase  del  despido  de 
Brunhilda,  qu’arriba  à  nosaltres  com  un  sos¬ 
pir  intim  de  l’ànima  del  pare  que’s  dirigeix 
cap  à  la  roca  ahont  aquella  reposa,  y  per 
tant  ha  d’ésser  dit  sols  d’una  manera  velada. 

Alberich  llensa  contra’ls  deus  una  última 
maledicció,  acompanyada  per  aquest  tema 
en  la  orquesta,  que  devían  marcar  molt  més 
els  trombons,  y  en  sa  repetició  las  tubas,  so¬ 
bre  tot  en  las  frases  finals,  plenas  de  simbò¬ 
lica  expressió.  La  escena  queda  deserta,  é  in- 
mediatament  ha  de  comensar  à  apuntar  l’au- 
bada,  cosa  que  tampoch  aquí  s’ha  observat. 

Joaquim  Pena. 


ROMEA 


TEATRES 


El  SÍ  DE  LAS  NOYAS 


En  Llanas  ens  va  fer  passar  l’altra  nit  un 
bon  rato  à  Romea  ab  El  sí  de  las  noyas.  L’o- 
bra’ns  va  agradar  de  debó,  y  ho  confessém 
desseguida  perque  no  se’ns  prenguin  en  mal 
compte  las  observacions  que  farém  després. 

En  Llanas,  qu’es  autor  dramàtich  d’instint, 
domina  le  métier ,  coneix  y  usa  oportunament 
una  rica  varietat  de  recursos  escénichs  d’e¬ 
fecte  cómich  segur,  y  construheix  el  diàlech 
ab  facilitat  y  gracia,  lo  que  fa  que  las  sevas 
obras  no  pequin  de  monótonas  ni  de  pesa- 
das. 

Totas  aquestas  qualitats  las  hem  trobadas 
en  El  sí  de  las  noyas ,  refundició  de  El  sí  de 
las  ninas  de  Moratin.  De  moment  prescindim 
d’aquesta, y  considerém  El  sí  de  las  noyas  com 
si  fos  original.  Considerada  aixis,  l’obra  es 
digna  d’en  Llanas.  El  quadro  de  costums 
que  representa,  encara  que  d’época  y  enmat- 
llevat  à  Moratin,  li  surt  ben  arrodonit;  els 
tipos  perfectament  reproduhits,  el  diàlech, 
tant  quan  l’arreglador  traduheix  com  quan 
inventa,  es  forsa  espontani  y  apropiat,  y’is 
acudits  ó  xistes  may  rebuscats,  y  generalment 
ingeniosos  y  naturals. 

En  resúm:  pera  qui  no  conegui  ó  sols  co- 

negui  superficialment  l'obra  d’en  Moratín,  la 
d’en  Llanas  serà  una  comèdia  de  costums 
admirable,  finament  satírica  y  plena  d’obser¬ 
vació  de  las  flaquesas  y  petits  defectes  dels 
homes.  Ara  per  qui  conegui  la  d'en  Moratín, 
la  cosa  ja  varia  d’aspecte.  Nosaltres  confes- 
sém  ingènuament  que  durant  la  representa¬ 
ció  no’ns  podíam  abstenir  de  fer  compara¬ 
cions,  de  recordar  lo  que  se  suprimia  y 
aquilatar  el  valor  de  lo  nou  ab  el  mateix  cri¬ 
teri  que  lo  que’s  conservava.  D’aixó’n  resul¬ 
ta  qu’en  Llanas,  que — n’estém  segurs — no  té 
las  pretensions  d’ésser  un  Moratín,  al  pre- 
sentarse  de  brasset  ab  ell  se  sent  petit  y’n 
surt  perjudicat.  A  nostre  entendre  en  Llanas 
s’equivocà  al  fer  una  refundició:  ó  havia  de 
tenir  més  pit,  ó  menos:  ó  fer  un’obra  com¬ 
pletament  seva,  encara  que  fos  inspirada  en 
El  sí  de  las  ninas ,  ó  concretarse  à  fer  una 
traducció  literal,  que’l  feria  bé  ja  es  bon  xich 
difícil. 

Si  en  Llanas  ens  hagués  donat  una  traduc¬ 
ció  ben  feta  y  ben  literal,  l’hauríam  aplaudit 
ab  molt  gust,  perque  encara  qu’en  aixó  de 
traduccions  tenim  ideas  molt  radicals,  à  vol- 
tas  las  traduccions  íesultan  necessarias  y  fins 
lloables.  Per  nosaltres,  tota  obra  que’s  pu¬ 
gui  representar  y’l  públich  entengui  en  son 
idioma  original,  aixís  deu  servírseli.  May 
una  traducció,  encara  que’l  traductor  tingués 
més  talent  que’l  mateix  autor,  pot  valer  tant 
com  l’original.  Sentada  la  regla,  qu’es  abso¬ 
luta,  las  excepcions  se  desprenen  necessà¬ 
riament  d'ella  mateixa.  Serà  lícita  y  meritò¬ 
ria,  donchs.  una  traducció,  primer:  sempre 
que’l  públich  no  entengui  l’idioma  del  origi¬ 
nal;  segón:  sempre  que  qui  l’ha  d’interpre¬ 
tar  no  sàpiga  aquella  llengua,  ó  no  li  sia 
pròpia,  v  per  tant  no  pugui  representar  l’o¬ 
bra  original  degudament. 

Ara  bé:  en  Llanas  ab  El  sí  de  las  ninas  se 
trobava  en  aquest  ultim  cas.  El  públich  d'a¬ 
quí  comprèn  y  fruheix  perfectament  la  pro¬ 
sa  esculptural  de  Moratín.  peró  com  que  las 
companyias  de  declamació  castellanas  ja 
fa  temps  que  no  representan  dita  obra,  y 
d’entre  las  catalanas  la  de  Romea  (única  que 
conta  ab  elements  pera  ferho)  no  pot  repre¬ 
sentaria  bé  en  castellà,  està  clar  que,  pera  dar 
Moratín  al  públich,  la  traducció  s’imposava. 
^Per  qué  no  l’havía  de  fer  en  Llanas  una  tra- 
ducçió  del  Si  de  las  ninas ,  v  per  qué  han  de 
cridar  tant  els  turiferaris?  Péguinli  en  bona 
hora  si  la  traducció  es  dolenta,  si  en  realitat 
resulta  una  profanació;  mes  si  la  traducció 
fos  bona,  <;per  qué  no  hem  de  poder  sentiria 
en  nostra  llengua,  tota  vegada  que  se’ns  fa 
casi  impossible’l  poderla  escoltar  en  la  dels 
altres? 

Mes  en  Llanas  no  ha  fet  una  traducció,  si¬ 
nó  una  refundició,  y  com  hem  dit,  crevém 
qu’en  aixó  s’ha  equivocat.  El  si  de  las  ninas , 
tal  com  va  ser  escrit  per  en  Moratín,  es  tan 
perfecte,  retrata  tan  bé  las  costums  y  tipos 


d’una  època  ab  un  sentiment  de  la  vida  y 
una  clarividència  psicològica  tals,  que’ls  vi¬ 
cis  y  defectes  que  critica,  las  màximas  y  sen- 
tencias  que  prodiga  y  las  veritats  y  bellesas 
qu’en  tan  artística  profusió’ns  dona,  se  fan 
universals  y  son  de  tots  els  temps  y  circuns- 
tancias;  de  manera  que  no  hi  ha  res  à  tocar 
ni  hi  ha  res  à  afegir. 

Devia,  donchs,  en  Llanas,  haver  fet  una  tra¬ 
ducció  ben  respectuosa  ó  (y  encara’ns  hague¬ 
ra  agradat  més)  fer  un’altra  cosa:  fer  un’obra 
completament  nova  inspirada  en  aquella. 
Podia  haver  agafat  la  mateixa  idea  d’en  Mo¬ 
ratín,  aixó  es:  de  lo  funesta  qu’es  per  las  no- 
yas  aqueixa  educació  de  fingiments  y  d’hipo¬ 
cresia  à  que  avuy  com  sempre  estàn  con- 
dempnadas,  y  fer,  ab  elements  y  tipos  de 
la  vida  moderna,  un’altra  obra  satírica  de 
costums  que  res  tingués  que  veure  ab  aque¬ 
lla.  Alashoras,  si  no  un  altre  Si  de  las  ninas , 
qu’es  joya  del  teatre  castellà,  podria  sortirli 
un  Sí  de  las  noyas  que  no  fos  indigne  del  tea¬ 
tre  nostre;  si  l’obra  no  hagués  resultat  digna, 
d’un  Moratín,  podia  més  modestament  ser 
digna  d’un  Llanas.  Nosaltres  (ab  la  refundi¬ 
ció  ho  ha  demostrat)  creyém  que  l’autor  cata¬ 
là  hauria  sortit  ayrós  de  la  empresa,  ab  tanta 
més  rahó  quan  ni  haguera  tingut  una  gran 
figura  que  li  fes  ombra,  ni  s’hauría  trobat  co¬ 
hibit  per  una  acció,  un  ambient  y  uns  tipos 
que  no  pot  sentir  ab  tota  intensitat,  primera¬ 
ment  per  ser  d’altres  temps,  y  segonament 
per  ser  imaginats  y  combinats  per  un  altre. 

En  fí,  concretantnos  à  l’obra  tal  com  ens 
l’ha  donada  en  Llanas,  repetim  que’ns  va 
satisfer;  y’l  millor  elogi  que  podém  fer  d’e¬ 
lla  es  reconeixe  qu’ha  sortit  ayrós  d’una  em¬ 
presa  més  difícil  à  nostre  entendre  que  no 
qu’hagués  fet  un’obra  original  ó  senzilla¬ 
ment  una  traducció,  solucions  que  quan 
menys  tenian  la  ventatja  de  ser  menos  peri 
llosas  per  ell. 

La  execució  mereix  capítul  apart.  Avuy 
que’ns  toca  aplaudir,  ho  fem  ab  tant  més 
gust,  quan  som  dels  que  censurém  sense 
consideracions  als  qu’ho  mereixen.  Creyém 
que  la  misió  de  la  crítica,  en  lo  referent  als 
actors,  es  de  corretgir  y  encoratjar,  y  entre 
las  dugas  cosas,  l’última  es  sempre  més  agra¬ 
dable;  peró  la  justicia  es  avants  que  tot. 

A  Romea  més  qu’en  lloch  hem  pegat  de 
ferm  algunas  vegadas,y  es  perque’ns  indigna 
veure  qu’alguns  dels  actors  d’aquella  casa, 
que  tenen  en  si  la  primera  matèria,  es  à  dir, 
tenen  qualitats  d’artista,  s’abarraganan  à  vol- 
tas  fins  à  un  punt  inconcebible  y  son  per  lo 
tant  doblement  culpables.  En  cambi,  quan  vo¬ 
len!...  Primerament  la  senyora  A4onner  va  fer 
unaDonya  Irene  senzillament  admirable.  Es 
la  Monner  una  actriu  de  caràcter  com  no  n’hi 
ha  cap  més  à  Espanya.  Ella  sent  el  perso- 
natje  y’l  diu  ab  convicció  y  naturalitat;  ella’s 
mou  sens  afectació  y  ab  varietat  de  recur¬ 
sos;  ella  està  sempre  en  situació  y,  abstreta 

en  son  paper,  conserva  aquella  serenitat  im¬ 
pertorbable  qu’es  la  característica  dels  grans 
actors;  ella,  en  fí,  troba  en  la  mateixa  sobrie¬ 
tat  d’expressió  la  font  inagotable  dels  efectes 
lícits.  El  senyor  Manso,  que  fa  de  mosso, 
també’ns  agrada  per  sa  naturalitat  y  per  la 
convicció  ab  que  diu  el  paper.  Sempre  està 
en  caràcter,  y  es  dels  que  no’s  fan  may  pe¬ 
sats.  En  Capdevila,  contra  la  seva  costum, 
va  fer  unDon  Diego  serio  y  digne.  Una  mica 
més  d’esfors  y  de  respecte  per  l’art,  y’ns  re¬ 
sultaria  un  actor  cómich  de  primera.  Molt 
justos  en  Fuentes  y  en  Goula,  que  quan  vo¬ 
len  també  saben  lo  qu’es  trevallar  bé.  El 
senyor  Oliver  discret.  La  part  fluixa  son  las 
damas  joves.  Precís  es  confessar  qu’en  el 
Teatre  Català  es  aquest  l’element  més  defi¬ 
cient.  De  tots  modos,  las  senyoretas  Verdier 
y  Baró  no  descompongueren  el  quadro. 

Ab  tot  aixó  queda  demostrat  que  no  es 
precisament  per  falta  d’actors  que’l  Teatre 
Català’s  troba  en  tan  llastimosa  decadèn¬ 
cia. 

Emili  Tintorer. 


NOVAS 

El  dia  30  del  passat  novembre  forem  cri¬ 
dats  à  la  Capitania  general,  ahont  se’ns  ma¬ 
nifestà  haver  quedat  aixecada  la  prèvia  cen¬ 
sura  que  regia  pera  la  prempsa,  restant  en 
vigor  las  prevencions  del  Bando  publicat  el 
12  de  maig  ultim  per  l’autoritat  militar. 

'  Se  prohibeixen  els  atachs  à  lasinstitucions, 
à  las  autoritats  militars,  civils  y  eclesiàsticas 
y  à  la  religió  catòlica.  Se  prohibeix  també 
ocuparse  de  la  qüestió  obrera,  donar  noti- 
cias  de  vagas  y  sostenir  discusions  que  pu¬ 
guin  concitar  els  ànims  dels  obrers  ó  pa¬ 
trons.  Subsistirà  la  prohibició  pera  la  propa¬ 
ganda  catalanista  y  separatista,  y’l  donar 
compte  de  qualsevol  acte  civil  ó  religiós  en 
que’s  tracti  de  fomentar  dita  propaganda. 
No’s  permetrà  la  defensa  de  la  causa  carlina 
ni  donar  cap  noticia  que  pugui,  per  qualse¬ 
vol  concepte,  destorbar  l’acció  de  l’autori¬ 
tat  militar  en  el  procés  que’s  segueix  per  la 
darrera  intentona. 

Ja  fa  vuyt  días  que  hi  ha  exposats  à  ca’n 
Parés  uns  quadrets  fets  à  pichs  y  à  punts  y 
comas,  ó  brodats  al  realce,  que’ns  han  recor¬ 
dat  la  següent  anècdota: 

Fa  més  de  quaranta  anys,  va  arribar  de 
Roma  un  jove  prototipo  de  la  elegancia,  que 
passejantse  per  aquest  Barcelona  ab  casaca 
blava  de  botons  lluhents,  pantalons  clars  ab 
trabetas,  gran  petxera  y  punys  ab  farbalans, 
sombrero  mate  y  bastonet  de  vernilla,  feya 
patir  tantas  donas  y  desvetllava  tants  marits, 
que  al  ultim,  cansat  de  fer  desgracias,  va  de¬ 
sar  à  la  calaixera,  ben  aconduhida  y  canfora- 
da,  aquella  robeta  tan  elegant. 

Els  anys  passaren,  portant  altras  modas;  y 
al  contemplar  l’espectacle  de  figurins  mo¬ 
derns,  ell  que  sí,  ^quina’n  fa)  torna  à  sortir 
per  aquest  carrers  vestit  de  la  mateixa  ma¬ 
nera  que  quan  va  arribar  de  Roma. 

Ab  una  pluja  de  tronxos  y  un  concert  de 
riallas  va  acullir  la  gent  la  pensada  d’aquell 
Carnestoltas. 

En  Laureano  Barràu  ha  exposat  aquesta 
setmana,  en  lo  Saló  Parés,  una  colecció  de 
pinturas  y  dibuixos  que  de  segur  cridaràn 
l’atenció  dels  amateurs.  Tots  el  coneixém  à 
n’aquest  artista,  trevallador  infatigable,  bus¬ 
cant  sempre  sense  cansarse  may;  potser,  al- 
gunas  vegadas,  un  xich  indecís,  impresionat 
ó  sugestionat  per  altres  artistas,  mes  sempre 
segur  de  la  forma,  dominant  l’ofici  d’una 
manera  magistral.  Dona  gust  veure  aquellas 
pinturas  lluminosas,  lleugeras  totas  ellas, 
d’una  entonació  un  xich  aquarel-lada.  Allí 
hont  l’admirém  més  de  debó  es  en  els  dibui¬ 
xos,  alguns  d’ells  d’una  ingenuitat  de  mes¬ 
tre,  com  raras  vegadas  en  veyém  à  Barce¬ 
lona. 

*—  ■< 

El  26  del  mes  passat  varem  assistir  à  una 
sessió  intima  donada  en  obsequi  als  socis 
protectors  de  la  «Lira  Orfeó»  pel  notabilis- 
sim  artista  y  professor  de  guitarra  en  Miquel 
Llobet,  director  de  dit  Orfeó. 

Ens  abstenim  de  parlar  del  mérit  de  dit 
artista,  puig  ja  varem  tenir  la  satisfacció  d’o- 
cupàrnosen  en  aquestas  planas  algún  temps 
enrera.  Tan  sols  dirém  que  fou  molt  aplaudit 
en  totas  las  composicions  del  escullit  progra¬ 
ma  qu’executà,  especialment  en  V Andante 
(sonata  io.a)  de  Beethoven,  Romansa  de  Men- 
delshonn  y  Nocturn  de  Chopin,  fentnos  res¬ 
saltar,  en  varias  composicions  d’en  Tàrrega, 
tots  els  matisos  y  filigranas  que  sab  treure 
de  la  guitarra  un  artista  com  ell. 

Hem  rebut  la  revista  mensual  Mercure  de 
France ,  que’s  publica  à  París  baix  la  direc¬ 
ció  d’Alfred  Vallette. 

Ab  molt  gust  hi  establim  el  cambi. 

S’ha  publicat  el  Calendari  Català  pera 
1901,  qu’edita’l  conegut  llibreter  en  Joan 
Baptista  Batlle  y  qu’en  res  desdiu  dels  pu¬ 
blicats  en  las  anteriors  anyadas,  figuranthi 
trevalls  variadíssims  de  reputats  escriptors. 

Se’ns  ha  enviat  un  tomet  titulat  Recort 
del  homenatje  que  la  vila  de  Blanes  dedicà  al 
seu  honorable  fill  en  Joseph  Cortils  y  Vieta. 

Oportunament  varem  parlar  del  acte  à  que 
aqueix  tomet  fa  referencia,  verificat  el  dia  9 
de  septembre  d’enguany.  En  el  petit  volúm 
s’hi  contenen  tots  els  trevalls  que’s  llegiren. 

També  hem  rebut  el  prospecte  que  la  Bi¬ 
blioteca  de  «Lo  Català  Devot»  ha  publicat 
de  l’obra  Tresor  íilúrgich, escrita  per  Mossèn 
Tomàs  d’Aquino  Rigualt  y  Soler  v  adornada 
ab  profusió  de  grabats. 

S’ha  publicat  el  cartell  anunciador  de  las 
«Pastillas  Morelló»,  que’s  troban  'de  venda 
en  totas  las  farmacias. 

Dit  cartell  es  obra  de  l’Apeles  Mestres. 

Altras  obras  rebudas: 

La  Tramonlana ,  drama  en  tres  actes  de 
don  Teodor  Baró,  estrenat  al  teatre  Princi¬ 
pal  el  29  de  novembre  de  1899. 

Ahont  menos  se  fensa....  comedieta  en  un 
acte  d’en  Ramón  Ramón  y  Vidales,  estrena¬ 
da  à  Romea  la  nit  del  5  d’octubre  'de  1900. 

A  cal  pintor ,  passatemps,  cómich-lírich  ori¬ 
ginal,  lletra  de  Joseph  Àsmarats,  música  de 
Amadéu  Cristià,  estrenat  al  teatre  Zorrilla, 
de  Gracia,  la  nit  del  1 r  de  novembre  de 
1900. 

El  primer  tomo  de  la  novela  à  clef  que  por¬ 
ta  per  títul  El  divorcia^de  la  condesa ,  original 
de  D...  (L.  Carrasco  y  Prim). 

El  volúm  de  las  composicions  premiadas 
en  els  Jochs  Florals  d’aquest  any.  Més  ende- 
vant  publicarém  un  judici  crítich  d’aquest 
tomo. 

Per  la  prempsa  diaria  deuhen  ja  saber  nos¬ 
tres  lectors  que  al  monastir  de  Poblet  se 
troba  en  estat  de  ruina  inminent  la  volta  del 
temple,  havent  sigut  inútils  las  gestions  que 
pera  posarhi  remey  s’han  fet  prop  de  las 
corporacions  oficials,  d’un  any  en  aquesta 
banda. 

Ja  que’ls  que  tenen  el  dever  de  vetllar  per 
las  joyas  artisticas  no  s’avergonyeixen  de  la 
seva  desidia,  femho  constar  aixis  els  qu’es- 
timém  com  se  mereix  el  millor  tresor  arqui- 
tectónich  de  Catalunya. 

L’Associació  Democràtica  Catalanista  «Ca- 
taluyna  y  Avant»  ha  trasladat  son  domicili  al 
carrer  de  Cassador,  número  4,  pis  primer, 
quin  espayós  local  ofereix  galantment  à  tots 
els  companys  de  causa. 

L’«Ateneo  Barcelonès»  celebrà  dillums 
passat  la  sessió  inaugural  del  curs  accdémich 
de  1900  à  1901 . 

El  nou  President,  nostre  estimat  colabora- 
dor  doctor  don  Bartoméu  Robert,  llegí  un 
notable  discurs  sobre’l  tema  «La  célula  so¬ 
cial»,  historiant  ab  molta  justesa  y  claretat 
las  causas  determinativas  de  la  decadència 
d’Espanya.  Al  exposarlas  l’eminent  metje 
fuhetejà  ab  mà  ben  ferma’ls  sístemas  d’ense- 
nyansa  que  privan  en  nostras  escolas  prima- 
rias  t  instituts,  y  la  exagerada  importància 


que  té  en  la  península  la  vida  monàstica. 
Moltas  vegadas  fou  interromput  el  doctor 
Robert  pels  aplausos  del  auditori  qu’omplia 
de  gom  à  gom  la  sala  d’actes,  essent  al  aca¬ 
bar  objecte  d’una  gran  ovació. 

El  Consistori  dels  Jochs  Florals  pera  l’any 
1901  ha  quedat  definitivament  constituhit  en 
la  següent  forma: 

Excm.  Sr.  D.  Francisco  Pi  y  Margall,  pre¬ 
sident;  D.  Joseph  Franquesa  y  Gomis,  don 
Jacinto  Torres  y  Reyató,  D.  Emili  Vilanova, 
D.  Ricart  Permanyer,  D.  Sebastià  Trullol, 
y  D.  Salvador  Vilaregut,  secretari. 

Aquest  vespre  la  «Escola  Jordiana  Orfeó 
Canigó»  celebrarà  una  conferencia  histórich- 
musical,  baix  la  direcció  del  mestre  Joseph 
Lapeyra,  en  el  local  que  l’Atenéu  del  Ensan- 
xe  té  al  carrer  de  las  Corts  Catalanas. 

Nostre  estimat  colaboradorel  distingit  poe¬ 
ta  Antón  Busquets  y  Punset  està  encarregat 
de  la  part  literaria  de  la  vetllada,  que  va  de¬ 
dicada  à  Joventut,  y  quina  organisació’s 
deu  à  l’Associació  Democràtica  Catalanista 
«Lo  Somatent». 

Agrahím  coralment  l’obsequi  y  prometém 
assistirhi. 

Desde’l  vinent  número,  la  direcció  artísti¬ 
ca  de  Joventut  quedarà  confiada  à  nostre 
estimat  amich  el  distingit  pintor  en  Joan 
Brull. 

S’està  fent  la  segona  edició  del 
número  I  de  Joventut,  à  fí  de  com¬ 
plaure  à  las  moltas  personas  que’n 
tenen  exemplars  demanats  pera  com¬ 
pletar  sas  coleccions. 

Desde’l  vinent  dijous,  día  13,  po- 
drém  servir  dit  número  à  qui’l  solici- 
ti,  al  preu  de  25  cèntims  cada  exem¬ 
plar. 

setmanari  catalanista 

Els  trevalls  se  publican  baix  la  exclussiva  res¬ 
ponsabilitat  de  sos  autors. 

No’s  tornan  els  originals. 

Se  donarà  compte  de  las  obras  rebudas  en 
aquesta  redacció,  y  de  las  qu’ho  mereixin  se’n 
farà  crítica. 

PREUS  DE  SUSCR1PCIÓ 

Catalunya:  Trimestre,  140  pessetas;  un  any 

6  pessetas. 

Reste  d’Espanya:  Mitj  any,  4  pessetas;  un  any 

7  pessetas 

Estranger:  Un  any.  8  pessetas. 

Número  corrent,  1  o  cèntims;  atrassat,  2  ç  cèn¬ 
tims. 


Fidel  Giró,  impressor.  —  Carrer  de  València,  311 

PARLEM  DELS  JOCHS  FLORALS 

Tots  els  que’ns  llegeixen  saben  que’l  cata¬ 
lanisme  de  Joventut  es  ben  radical;  però 
també  saben  que  la  passió  no’ns  quita’l  co¬ 
neixement,  y  que'ns  agrada  dir  la  veritat  tant 
als  de  fora  casa  com  als  de  dins;  y  encara 
posém  més  empenyo  en  diria  à  n’aquests  úl¬ 
tims,  per  all ó  de  que  com  més  amichs  més 
clars,  donchs  seria  indigne  enganyarnos  à 
nosaltres  mateixos.  Aquesta  es  la  millor,  y  à 
nostre  entendre  l’única  manera  de  fer  catala¬ 
nisme:  fomentant  tot  lo  bo,  y  combatent  tot 
lo  dolent  que’ns  sia  propi. 

Hem  de  parlar  dels  darrers  Jochs  Florals 
(quin  tomo  se’ns  ha  enviat),  y  no  deixarém 
d’exposar  las  consideracions  que  se’ns  han 
ocorregut.  Si  algú’ns  titlla  de  parcials  per- 
que  no  alabém  tant  com  voldríam,  s’errarà 
de  mitj  à  mitj,  donchs  nosaltres  posém  aquei¬ 
xa  institució  dels  Jochs  Florals  molt  per  de- 
munt  dels  demés  certàmens  literaris  que 


arréu  tenen  lloch.  Aqueixa  institució,  per  la 
importància  que  tingué  en  la  Edat  Mitja,  y 
per  l’obra  actual  de  rehabilitació  de  la  nostra 
llengua,  que  à  ella  en  primer  lloch  se  deu,  es 
per  nosaltres  molt  respectable.  Més  que  com 
un  certamen,  mirém  els  Jochs  Florals  com  un 
culte  à  la  patria  y  à  la  bellesa,  y’ns  dol  veure 
profanat  aqueix  culte  per  influencias  grolle- 
ras,  ó  desnaturalisat  pels  sectaris  exclussi- 
vistas  que  sovint  l’han  volgut  agavellar,  no 
deixantlo  posar  en  condicions  de  resistir  las 
alenadas  de  la  vida  moderna,  y  fent  aixís  del 
art  objecte  de  monopoli,  fins  al  punt  d’ha¬ 
ver  dat  lloch  à  que  corrés  la  veu  de  que,  pera 
enviar  composicions  als  Jochs  Florals,  els 
mateixos  mestres  de  la  poesia  catalana  ha- 
vían  de  subjectarse  al  patró  floralesch  si  vo- 
lían  obtenir  premi,  ab  lo  que’s  feya  tan  poch 
favor  als  dits  mestres,  com  als  jurats  califi- 
cadors,  com  à  la  institució  mateixa  quin  nom 
s’escarnia  al  ferlo  •  servir  de  calificatiu  poch 
menys  que  denigrant. 

Alguns  Consistoris  dels  darrers  anys  sem- 
blaien  voler  rompre’ls  motllos  de  sempre, 
peró  aviat  se  va  veure  que  no  anavan  enlloch, 
al  premiar,  entre  algunas  poesias  ditas  mo- 
dernistas  qu’eran  bonas,  altras  del  mateix 
género  ignocentas  à  tot  serho.  Y  aqueixa  fal¬ 
ta  d’acert  feu  dubtar  de  la  justícia  del  fallo, 
y  sospitar  que  la  concessió  de  determinats 

honors  fos  deguda  à  l’amistat  ó  al  favoritisme. 

Cal  no  dar  peu  à  semblants  sospitas,  y  ro¬ 
dejar  els  Jochs  Florals  del  degut  prestigi. 
Pera  mirar  de  lograrho,  nosaltres  parlarém 
ben  clar  ab  motiu  de  la  publicació  del  volúm 
corresponent  à  aquest  any,  en  que  hi  figuran 
las  composicions  premiadas,  algunas  d’ellas 
d’apreciats  colaboradors  y  amichs  nostres, 
que’ns  poden  ben  coneixe  y  que,  per  lo  tant, 
no  s’han  d'ofendre  de  las  nostras  paraulas, 
donchs  estan  inspiradas  en  sentiments  de 
justicia,  y  son  pera  bé  de  tots. 

Comensarém  per  dir  que  si  féssim  una  tria 
de  totas  las  obras  contingudas  en  l’esmentat 
volúm,  solsdugas  ó  tres  ne  senyalariam  com 
à  mereixedoras  de  la  distinció  que  se’ls  hi  ha 
concedit.  Ab  tot,  aném  à  parlar  d’unas  quan- 
tas. 

No  som  partidaris  de  determinadas  formas 
poéticas.  Totas  las  creyém  bonas  quan  l’obra 
no  sona  à  buyt.  Aixis,  dochs,  l 'Enfilall  de 
sonets  d’en  Guillém  Teli  y  Lafont,  distingits 
ab  la  Flor  natural,  revelan  un  sentiment  de¬ 
licat  y  posan  de  relléu  la  cultura  de  son  autor; 
però  al  llegirlos,  un  diria  que  no  hi  pot  bate¬ 
gar  lliurement  un’ànima  gran  de  poeta  dins 
d’aquell  motllo  arcaich.  Als  antichs  els  hi 
anava  bé  aqueixa  forma  qu’alguns  han  vol¬ 
gut  consagrar  com  à  clàssica:  avuy,  entre  nos¬ 
altres,  sembla  que  sols  puguin  cultivaria  ab 
devoció  aquells  refinats  que  s’avenen,  millor 
que  ab  l’art,  ab  l’artifici. 

En  la  composició  Per  les  montanyes ,  d’en 
Joan  M.  Guasch,  que  va  guanyar  la  Englan- 
tina,  hi  ha  un  devassall  d’imatjes,  no  totas 
originals  ni  totas  ben  sentidas,  com  tampoch 
es  gayre  original  ni  sentit  l’assumpto.  S’hi 
nota  tot  seguit  la  influencia  de  mossèn  Cinto 
y  d’en  Maragall,  que  varen  cantar  ab  més 
potencia  é  intensitat  las  grandesas  pirenen- 
cas,  y  la  d’en  Massó  y  Torrens,  que  va  re¬ 
tratar  ab  més  veritat  aquella  naturalesa.  La 
versificació  d’en  Guasch  tan  aviat  resulta  es¬ 
pontània  com  deixatada,  y  per  més  que  hi  ha 
fragments  hermosos  y  ben  trobats,  el  con¬ 
junt  deixa  una  impresió  de  barroquisme. 
L’obra,  donchs,  no  es  sencera. 

,En  Miquel  Costa  y  Llobera  ab  L'antich 
profeta  vivent  obtingué  la  Viola,  y  per  més 
qu’en  aquella  composició  s’hi  veu  la  trassa 
del  exquisit  poeta  mistich,  no  es  de  lo  nota¬ 
ble  qu'ell  ha  produhit. 


Si, tan  pobres  elogis  ens  mouhen  à  fer  las 
tres  poesías  qu’haurian  d’haver  sigut  las  cap- 
dals  dels  darrers  Jochs,  consideris  lo  qne  las 
demés  seran.  De  las  recompensadas  ab  ac¬ 
cèssit  à  la  Flor  natural,  la  titulada  Petons , 
d’en  Bori  y  Fontestà,  ens  sembla  verament 
delicada.  En  Guasch  n’hi  té  dugas:  Del  seu 
àlbum,  qu’es  una  repetició  més  de  la  eterna 
nota  d’aquest  autor,  y  Soleyada,  que  resulta 
més  plena,  constituhint  una  pàgina  en  que  hi 
ha  veritable  calor  y  vida.  En  el  Revicturis? 
d’en  Masriera  (primer  accèssit  à  la  Englanti- 
na),  s’hi  veu  à  trossos  un  escriptor  de  forsa, 
■y’l  Palimpsest ,  d’en  Collell  (segón  accèssit), 
es  un  apropósit  encertat  y  correcte  de  forma, 
però  dada  sa  insignificancia  literaria,  ens  ad¬ 
mira  que  son  autor  l’enviés  al  primer  Certa¬ 
men  de  las  lletras  catalanas.  Y  lo  mateix  di- 
hém  de  las  poesías  favorescudas  ab  els  accès¬ 
sits  à  la  Viola,  originals  de  «Virgilius»  y  de 
Joseph  Carner,  y  tituladas  respectivament  Lo 
Temporal  y  Vora'l  foch ,  aquesta  última  do¬ 
lenta  à  tot  serho. 

Es  una  vergonya  qu’en  nostres  Jochs  Flo¬ 
rals  s’hi  trobi  tanta  flor  de  drap  ó  de  paper, 
ab  tot  y  comptar  Catalunya  ab  excelents 
poetas.  Proba  de  que  n’hi  ha,  ho  son  las 
Cançons  de  l’Apeles  Mestres,  que  resultan 
sens  disputa  lo  milloret  del  tomo  y  que,  no 
obstant,  varen  quedarse  sense  la  Flor  natural 
que  s  mereixian.  En  la  espontània  delicadesa 
dels  pensamenis,  en  la  tendresa  de  la  expres¬ 
sió  y  en  la  seguritat  dels  versos,  s’hi  troba 
desseguida’l  veritable  poeta.  Si’l  Consistori 
no  ho  va  saber  veure,  pitjor  pel  Consistori. 

No  parlém  dels  restants  trevalls  que  inte- 
gran  el  tomo,  perque  llevat  d’alguns  frag¬ 
ments  del  Romanceret  del  beato  Ramón  Llull, 
d’en  Manel  Folch  y  Torres,  no  hi  trobém  res 
que  poguém  alabar  ab  convicció. 

Migrada  resulta,  donchs,  la  cullita  que’ns 
donan  els  Jochs  Florals  de  1900,  y  es  sensi¬ 
ble  que  tan  capdal  festa  no  hagi  atret,  à  las 
darrerías  del  sigle,  als  grans  artistas  del 
llenguatje  català.  Podia  haver  sigut  una  ma¬ 
nifestació  brillant;  peró,  lluny  d’aixó,  com  à 
coronament  d’una  tasca  tan  meritoriament 
iniciada  en  1859,  ens  trobém  à  fí  de  sigle  ab 
uns  Jochs  Florals  esquifits,  hont  se  premían 
las  pretensions  d’alguns  infatuats,  tant  ó  més 
que  las  realitats  floridas  dels  sincers,  lo  que 
pot  donar  lloch  à  que  las  nulitats  s’ensoper- 

beixin  y,  creyenlse  amos  de  la  festa,  la  estra- 
fassin  convertintla  en  un  de  tants  certàmens 
cursis  com  se  fan  per  tots  indrets,  als  que  hi 
concorren  no’ls  amants  del  art,  sinó’ls  infelis- 
soscaptayres  de  premis. Entristeixpensar  que 
ja  fa  molts  anys  qu’en  nostres  Jochs  Florals 
no  s’hi  fecondan  obras  mestras  com  L At- 
làntida ,  L'any  mil ,  Cleopatra ,  Lletra  de  convit 
y  altras  joyas  d’aquesta  mena.  Si  ls  poetas 
qu'ara  hi  acudeixen  no  valen  prou  (qu’aixó 
no  ho  creyém),  ó  no  encertan  ab  la  forma 
nova  que  buscan  (y  això  es  lo  més  posi¬ 
tiu),  ^no  fora  bo  convocar  à  tots,  joves  y  vells, 
à  un  certamen  veritat,  ab  condicions  ben 
rigurosas,  y  lo  qu’en  bé  de  las  lletras  catala- 
nas  no  s’ha  fet  à  las  darrerias  del  sigle  xix, 
ferho  à  comensos  del  sigle  xx?  Creyém  que 
Catalunya  té  dret  à  esperar  una  semblant 
iniciativa  del  Consistori  dels  Jochs,  si  sos 
mantenedors  desitjan,  com  no  dubtém,  rege¬ 
nerar  aqueixa  institució.  Y  no  es  per  demés 
excitar  també  à  tots  els  bons  escriptors,  in- 
clohenthi’ls  grans  mestres  que  no  tenen  dret 
à  jubilarse. 

Sols  ens  resta  parlar  del  criteri  mesquí  de¬ 
mostrat  fins  avuy  per  alguns  Consistoris,  en 
els  que  las  creencias  y  las  passions  personals 
se  sobreposavan  al  criteri  del  art  per  l’art, 
que  ab  tot  rigor  hauria  de  regir.  L’art  es  en 
si  una  religió,  de  la  que’ls  mantenedors  ne 
son  sacerdots.  Si  algún  d’aquests,  dominat 
per  altre  esperit  de  secta  que  pesi  sobre  sa 
conciencia,  pretén  imposarse  à  n’els  altres, 
aqueix  tal  deu  abandonar  el  lloch  qu’ocupa. 
El  Consistori  dels  Jochs  Florals  no  ha  d’ésser 
com  una  redacció  de  Rrusi,  en  que  hi  son 
abolits  certs  temas,  ni,  millor  dit,  ha  de  con¬ 
vertí  rse  en  una  secretaria  de  cambra.  La  poe¬ 
sia  es  la  veu  del  esperit,  y  per  tant  es  lliure, 
condició  indispensable  pera  que  sia  sincera 
y  honrada.  Els  mantenedors,  donchs,  han 
d’ésser  esperits  elevats,  sans,  y  lliures  també 
de  preocupacions,  y  trabas,  y  pressions  d’al¬ 
tri.  Més  que  à  la  tendencia  de  las  obras,  s’ha 
d’atendre  à  son  valor  artistich,  perque  tota 
tendencia  es  noble  si  l’artisla  es  artista  de 
debò  y’l  que  llegeix  gira  com  ell  la  vista 
amunt  y  sent  la  bellesa  ab  la  intensitat  de¬ 
guda. 

Finalment:  procurin  els  Consistoris  conce¬ 
dir  menos  honors  als  poetas,  y  honrar  més  à 
la  poesia;  menos  tituls  de  mestre  en  Gay  Sa¬ 

ber  (que’ls  en  sobran  la  meytat  à  las  lletras 
catalanas),  y  més  respecte  al  art.  D’aquesta 
manera  no  serà  tan  fàcil  que  als  nostres 
Jochs  Florals  se’ls  hi  pugui  aplicar  alló  que 
Cervantes  va  posar  en  boca  de  Don  Quijote , 
en  sa  conversa  ab  el  fill  del  Caballero  del 
Ver de  Gabdn: 

((^Qué  versos  Son  los  que  ahora  se  trae  en¬ 
tre  manos,  que  me  ha  dicho  el  senor  su  pa- 
dre  que  le  traen  algo  inquieto  y  pensativol1 
Y  si  es  alguna  glosa,  à  mi  se  me  entiende 
algo  de  achaque  de  glosas,  y  holgaria  saber- 
los;  y  si  es  que  son  de  justa  literaria,  procure 
vuesa  merced  llevar  el  segundo  premio,  que 
el  primero  siempre  se  lleva  el  favor  ó  la  gran 
calidad  de  la  persona,  el  segundo  se  le  lleva 
la  justícia,  y  el  tercero  viene  à  ser  segundo, 
y  el  primero  à  esta  cuenta  serà  el  tercero,  al 
modo  de  las  licencias  que  se  dan  en  las  uni- 
versidades.» 

Lluís  Vía. 


ACLARACIÓ 

Els  enemichs  del  Catalanisme,  qu'aprofi- 
tan  totas  las  ocasions  que  se’ls  hi  presentan 
per  veure  de  desnaturalisarlo,  han  pres  peu 
de  que  la  societat  dramàtica  anomenada 
«Aplech  Catalanista»  hagi  excluhit  del  seu 
repertori  La  mare  eterna  de  l’Iglesias,  pera  tit* 
llar  al  Catalanisme  de  clerical  y  carií. 

Aixó  no  ho  podém  permetre,  y  es  precís 
que  posém  las  cosas  claras. 

Segons  el  tracte  ab  la  Empresa,  podian  els 
organisadors  del  «Aplech»  triar  las  obras  y 
fer  representar  aquellas  que  fossin  del  seu 
gust,  y  fins  aquí  no  han  faltat  en  res. 

Tenim  entés,  no  obstant,  qu’algún  d’a¬ 
quells  senyors  va  declarar  que  rebutjava’l  dit 
drama  perconsiderarlo  heterodox,  yen  aquest 
punt  sí  que  va  estar  malament;  en  primer 
lloch,  perque  no  ho  es  d’heterodox,  y  segona¬ 
ment,  perque  encara  qu’ho  fos,  en  qüestions 
artísticas  aixó  no  s’ha  de  mirar.  Tant  de  bo 
haguessin  tingut  més  trassa  per  escullirobras 
bonas,  literàriament,  y  aixís  no  hagueram 
vist  tanta  barreja!  Donchs  del  mateix  modo 
que  reprobém  l’acte  d’aquells  subjectes,  de~ 
vém  també  protestar  dels  atachs  insidiosos 
que  dirigeixen  al  Catalanisme’ls  seus  contra¬ 
ris,  perque  si  en  la  Unió  Catalanista  hi  caben 
totas  las  tendencias,  (salvant  lo  fonamental), 

no  deuhen  imputarse  à  la  totalitat  els  fets 
particulars  de  certs  individuus,  y  molt  menos 
en  una  cosa  accidental  ó  secundaria. 

Desengànyinse:  ja’ns  poden  posar  tots  els 
motius  que  vulguin:  els  catalanistas  de  debò 
(que  n’hi  ha  molts  de  falsos  ó  curts  de  pes), 
no  som,  com  ab  tota  mala  fe’s  pretén,  ni  se. 
paratistas,  ni  carlins,  ni  clericals,  ni  clerófo- 
bos,  ni  monàrquichs,  ni  republicans.  Som 
lliberals,  y  dels  més  avensats,  perque  sempre 
ha  sigut  aquest  l’esperit  veritable  de  Cata¬ 
lunya,  com  ho  es  de  tots  els  pobles  que  vo¬ 
len  progressar,  en  lloch  d’estancarse,  ó  de 
caminar  com  els  cranchs. 

Oriol  Martí. 


ART  DECORATÍU 

Un  art  qu’entre  nosaltres  no  està  encara 
ben  definit,  donchs  no’ns  dem  ben  bé  comp¬ 
te  de  la  importància  trascendental  que  té. 
Per  ell,  l’ànima  dels  pobles  se  transmet  de 
generació  en  generació;  per  ell  sabém  que 
hi  ha  hagut  civilisacions  ricas  y  potents, 
qu’han  existit  artistas  qu'han  fet  brollar  poe¬ 
sia  y  esplendor,  idealisant  la  vida  rutinaria 
dels  poderosos  de  la  terra;  per  ell,  en  fí,  po- 
dém  coneixe  l’avens  ó  atràs  dels  pobles. 

Art  decoratiu!  Aquestas  paraulas,  quànts 
pensaments  ens  despertan  ,  quàntas  cosas 
ens  recordan!...  Els  antichs,  qu’eran  tan  re¬ 
finats,  el  comprenian  bé.  L’arquitectura,  la 
pintura  y  la  esculptura,  aqueixas  manifesta¬ 
cions  qu’en  nostres  temps  moderns  casi 
sempre  han  anat  deslligadas,  com  germanas 
mal  avingudas,  en  els  temps  esplendorosos 
del  art  anavan  sempre  d’acort,  y  per  aixó 
realisaren  aquells  conjunts  qu’avuy  no’ns 
cansém  d’admirar. 

Nosaltres  que  pintém,  desprenemnos  per 
un  moment  de  la  nostra  personalitat;  vosal¬ 
tres  qu’esculpíu  y  projecteu  arquitectura, 
desprenéuvosen  també,  y  digueume:  i  No  os 
fan  patir  aqueixas  tres  manifestacions  del  art 
anant  aisladas?. . . 

Un  senyor  compra  un  quadro,  ó  bé  una 
estatua,  y  ho  fa  colocar  à  casa  seva,  allí  hont 
li  sembla  qu’anirà  millor,  per  omplir  un  pany 
de  paret  ó  amagar  un  recó.  Aqueixas  obras 
d’art  (suposém  qu’ho  siguin),  qu’en  un  Mu- 
séu  hi  estarian  molt  bé,  alli,  rodejadas  la 
majoria  de  las  vegadas  de  mobles  d’una 


riquesa  cursi,  comprats  à  ca’n  Llibre  ó  à 
ca’n  Cuspinera  y  sentint  la  fàbrica  d’un’hora 
lluny,  quedan  com  abandonadas,  sense  ni 
poder  ésser  vistas  per  falta  de  claror,  y  sense 
ajudar  per  res  à  harmonia  y  al  bon  aspecte 
del  decorat.  Tot  està  deslligat,  y’l  visitant  se 
troba  anguniós  entre  mitj  de  totas  aquellas 
riquesas  de  tan  mal  gust:  Lluís  XIV,  Lluís 
XV  y  Lluís  no  sé  quin,  tot  barrejat  ab  pa¬ 
pers  y  tapisserías  molt  mansas. 

Altres  senyors  que’s  creuhen  tenir  el  paladar 
més  refinat,  omplen  la  casa  d’antiguitats, 
formant  un  conjunt  tan  abigarrat  com  els 
primers.  Y  aixó’s  comprèn:  cada  època,  cada 
civilisació  té  la  seva  manera  de  veure.  Els 
mobles  y  la  decoració  son  apropiats  à  ella,  à 
las  sevas  costums...  De  manera,  que  la  ma¬ 
joria  de  casas  que  jo  he  visitat  à  Barcelona 
semblan  sempre  sucursals  d’en  Llibre  ó  en 
Cuspinera,  ó  magatzems  d’antiguitats.  May 
cap  conjunt,  may  res  armónich,  y,  (no  cal 
dirho)  may  res  de  nou. 

^Té  la  culpa  de  tot  aixó  la  escassa  cultura 
dels  burgesos  de  Barcelona!'  Potser  no!  L’art 
refinat  sols  floreix  en  temps  de  gran  prospe¬ 
ritat  y  civilisació,  coronant  els  pobles.  No 
creyém  ofendre  à  ningú  al  escriure  aquestas 
ratllas:  no  es  aquesta  nostra  intenció.  Sols 
volém  fer  veure  y  compendre  la  importància 
del  art  decoratiu,  ja  que  per  desgracia  no  es 
el  que  sobressurt  en  la  nostra  terra:  la  ilus- 
tació  artística.  Quan  no  domini  tant  el  fabri¬ 
cant  y  tinguém  més  tradicions  artísticas,  vin- 
dràn  millors  temps,  y  tal  vegada  prevaleixerà 
un  bon  gust  imposat  pels  que  cultivan  las 
arts  en  tots  sos  aspectes.  Ara  per  ara,’ls 
pochs  artistas  que  despuntan  no  son  gayre 
compresos,  y  la  rutina  la  portém  fonda  y 
molt  arrelada. 

Peró,  encara  que  sembli  obra  de  gegants, 
no  hem  de  perdre  la  esperansa  de  millorar 
l’estat  present,  y  ja’l  Circul  del  Licéu  ha  co- 
mensat  à  donar  exemple  (per  més  que  no 
sense  tenir  de  vence’ls  entrebanchs  que  hi 
posavan  alguns  socis),  al  encarregar  à  l’ Ale¬ 
xandre  de  Riquer  la  decoració  de  la  entrada 
y  vestíbul  de  dit  local.  Se  comprèn  la  sor¬ 
presa  que  devia  causar  aquella  ornamentació 
tan  diferent  de  la  qu’estavan  acostumats  à 
veure’ls  rutinaris;  mes  ara  que  ja  sos  ulls  hi 
han  reposat,  iqué  diuhen?  {no  estàn  aver¬ 
gonyits  de  tots  aquells  altres  salons  que 

recordan  els  llegendaris  casinos  de  la  costa, 
d’aquellas  butacas  y  jerros,  y  demunt  del 
escalfa-panxas  el  mirallet  de  sempre,  y  tot 
com  sempre  cursi,  carrincló  y  vulgar,  fins  al 
punt  de  fer  que’s  tingui  enveja  dels  criats 
que  hi  ha  al  vestíbul? 

Tot  aixó  ho  vaig  dir  al  soci  que  m’acom¬ 
panyava,  alabant  com  se  mereix  la  hermo- 
síssima  entonació,  donchs  l’artista  ha  tret 
partit  de  tot,  combinant  els  colors  de  las  fus- 
tas  ab  aquell  fris  exquisit  de  tons  lleugers, 
ornamentat  d’aucells  y  plantas  ideals,  cri- 
santemas  y  flors  de  lotus,  tot  fonentse  en  un 
ambient  ideal  també,  perque  encara  que’ls 
detalls  de  dita  decoració  del  vestíbul  y  en¬ 
trada  son  esplendorosos  y  acabats,  tot,  com 
hem  dit  avans,  se  fon,  y  la  impresió  més 
grossa  es  l’efecte  de  conjunt,  la  idealitat, 
l’armonía  admirable.  Y  tot  modern;  més  ben 
dit:  art  modern  que  quedarà.  Per  ell  sabran 
els  nostres  nets  qu’hem  existit  y  possehit  un 
art  propi,  y  aixó  sol,  ens  redimirà  de  nostres 
pecats. 

Ab  dita  visita  al  Círcul  del  Licéu  vaig  re¬ 
novar  la  coneixensa  ab  en  Riquer,  que  feya 
anys  que  tenia  deslligada.  Alashoras  pintava 
quadros  ab  una  tendencia  qu’anunciava  ja  al 
pintor-decorador.  Després,  jo,  viatjant  sem¬ 
pre,  vaig  perdre  sas  petjadas  artísticas,  mes 
tàl  vegada  per  aixó  mateix,  cada  obra  d'ell 
que  veya  à  mos  retorns,  era  una  sorpresa. 
En  sas  conversas,  m’atreya  ab  sa  ilustració 
vastíssima  y  sa  erudició,  que  tant  ajuda  pera 
realisar  aquell  art  tan  difícil  y  complicat. 

Alguns  grans  artistas  inglesos  comensaren 
à  fer  valer  y  ressortir  la  decoració,  fins  arri¬ 
bar  à  un  art  propi  que  no’s  confon  ab  cap 
altre.  Seguiren  els  alemanys,  y’is  dinamar- 
quesos,  y  tot  el  Nort  en  pes.  Nosaltres,  per 
sort,  tenim  un  artista  que  s’inspira  en  aque- 
llas  tradicions:  en  Riquer.  A  ell,  donchs, 
correspón  la  nostra  admiració,  entre  altres 
trevalls  artistichs,  pel  qu’ha  realisat  al  Cír¬ 
cul  del  Licéu,  qu’en  un  altre  número  anali- 
sarà,ab  sa  competència  reconeguda,  el  nostre 
company  J.  M.  Tamburini. 

Joan  Brull. 

UNA  OBRA  IMPORTANT 

Hem  rebut  las  primeras  entregas  d’un’obra 
titulada  Materiales  y  Documentos  de  Arte 

Espanol,  publicada  per  M.  F.  C.  baix  la  di¬ 
recció  artística  de  Mira  Leroy,  y  en  conjunt 
ens  han  satisfet  molt. 

L’objecte  de  l’obra,  segons  el  prospecte, 
es  el  de  formar  una  colecció  complerta  d’art 
pur  y  d’art  aplicat,  desde’ls  principis  del  art 
à  Espanya  fins  à  nostres  dias. 

En  las  entregas  fins  avuy  publicadas  sem¬ 
bla  que  s’ha  donat  més  cabuda  al  art  apli¬ 
cat,  y  ab  preferencia  s’han  reproduhit  detalls 
arquitectónichs. 

Las  vistas  de  conjunt  dels  monuments 
espanyols  llegats  per  una  civilisació  extingi¬ 
da,  son  prou  conegudas  de  tothom  y  fora 
sobrer  reproduhirlas.  En  cambi,  quànta  ne¬ 
cessitat  hi  ha  de  popularisar  aquells  detalls, 
com  frisos,  capitells,  columnas,  pilastras, 
archs  y  plafonds,  que  constituheixen  la  part 
íntima  del  edifici,  que  respiran  el  sentiment 
y’l  caràcter  de  l’época  que’ls  va  concebir  y 
en  els  que  s’hi  sent  batre’l  cor  del  artista, 
ignorat  la  major  part  de  vegadas,  qu’escul- 
pint  un  fragment  hi  posava  quelcom  d’ell  ma¬ 
teix  y  empenyia  l’Art  cap  al  seu  desenrotllo! 

Aquella  ingenuitat  tan  impregnada  del 
primitiu  sentiment  religiós  que's  nota  en  las 
esculpturas  dels  claustres  romànichs;  aquell 
enlayrament  del  esperit  que  puja  desde  las 
bases  de  las  pilastras  góticas  fins  à  las  voltas 
passant  per  nirvis  delicats  que  serveixen  de 
conductors  per’arribar  à  las  escenas  dels  ca¬ 
pitells,  y  d’allà  à  la  vida  beatifica  dels  sants 
que  gosan  en  las  claus  d’una  vida  suprater- 
rena;  aquella  complicació  y  luxuriosa  abun- 
dancia  del  estil  alarb,  aquella  profusió  orna¬ 
mental  del  plateresch  que  converteix  à  la 
pedra  en  rival  de  las  filigranas;  aquell  con¬ 
vencionalisme  del  renaixement,  aquella  am- 
pulositat  del  barroch,  aquell  fret  del  neo-clàs- 
sich,  y  en  fí,  aquesta  malaltissa  delicadesa 
y  original  rebuscament  del  modernisme,  se 
aprecían  més  en  els  detalls  qu’en  el  conjunt 
dels  edificis. 

Avuy  que  tot  es  matèria  d’estudi  y  que 
l’art  decoratiu  tendeix  à  buscar  originalitat 
en  lo  passat  é  inèdit,  creyém  qu’aquesta  obra 
es  de  gran  importància  y  pot  contribuhir  po¬ 
derosament  al  avens  del  art  pur  y  del  art 
aplicat. 

Esperém  que’l  director  artístich  no  deixarà 
de  reproduhir  els  origens  del  estil  romànich 
català  qu’encantan  per  la  seva  simplicitat  un 

xich  aspre,  com  en  el  claustre  de  la  Seu  de 
Manresa,  en  els  detalls  de  Sant  Quirch  de 
Culera  y  en  innombrables  monuments  del 
Ampurdà,  de  la  Cerdanya  y  del  Rosselló,  en 
els  detalls  ó  conjunts  de  totas  aquestas  cape- 
lletas  catalanas  que,  amagadas  al  redós  d’una 
montanya  com  modestas  y  olorosas  violetas, 
han  escapat  fins  ara  als  honors  de  la  publi¬ 
citat. 

Veyém  també  ab  gust  reproduhits  en  una 
de  las  entregas  dos  retaules  notabilissims  de 
Sant  Pere  de  Tarrassa,  peró  hi  trobém  à 
faltar  la  reproducció  dels  detalls,  perque  si 
un  capitell  es  un  detall  curiós  é  instructiu 
d’un  claustre,  tant  ó  més  ho  es  una  figura  ó 
una  testa  d’un  retaule,  sobre  tot  dels  del  si- 
glexv,  queàvoltas  son  verdaderas  obrasd'art. 
En  el  mateix  retaule  reproduhit,  las  figurasde 
Sant  Cosme  y  Sant  Damià  demanan  un  clixé 
cada  una  y  ser  reproduhidas  per  la  fototipia, 
no  tan  sols  perque  son  un  dato  de  la  indu¬ 
mentària  de  l’época,  sinó  perque  estan  molt 
ben  dibuixadas,  tenen  molt  caràcter  y  son 
una  mostra  del  estat  de  la  pintura  en  el  quin¬ 
zè  sigle.  Si  l’obra  ha  de  proporcionar  mate¬ 
rial  d’estudi,  ho  ha  de  fer  pera  totas  las  arts. 

Pera  poderse  formar  una  idea  de  la  deli¬ 
cada  bellesa  de  la  Verge  del  notable  retaule 
de  Sant  Cugat  del  Vallés,  de  las  esbeltas  y 
misticas  siluetas  dels  sants  y  santas  del  ma¬ 
teix  retaule ,  per’apreciar  la  bonica  com¬ 
posició  y  hermosos  detalls  del  retaule  de 
l’Adoració  dels  Reys  existent  en  el  Muséu 
de  Santa  Agata,  ó  bé  las  interessants  caras  de 
menestrals  del  consellers  del  quadro  d’en 
Dalmàu,  es  precís  fer  reproduccions  fragmen- 
tarias.  En  l’obra  s’ha  donat  cabuda  també  al 
art  contemporani,  yaqui  hem  de  cridar  l’aten¬ 
ció  del  director  artístich  pera  que  vagi  ab 
molt  cuydado,  si  no  vol  comprometre  la 
importància  y  la  serietat  de  la  publicació,  en 
acceptar,  cedint  tal  volta  à  un  excés  de  con¬ 
descendència,  la  reproducció  d’obras  escas- 
sas  de  valor  artístich,  ó  bé  copiadas  de  re- 
vistas  estrangeras. 

Creyém  qu’en  aquest  cas  la  prevenció  es 
justificada,  puig  tots  sabém  que,  apart  de 
honrosas  escepcións,  l’art  modern  de  Barce¬ 
lona  no  es  més  que  un  reflex  del  art  que’s 
conrea  à  Londres,  à  Bruselas,  à  Viena,  à 
Munich  y  à  Paris,  ab  la  particularitat  de  que 
aquí’s  copia  espatllantho.  Y  es  natural  que 


aixis  succeheixi:  allí  la  importància  donada 
à  la  ensenyansa  y  l’aplicació  dels  artistas 
van  fer  brollar  espontàniament  l’art  modern, 
que  si  hagués  hagut  de  sortir  de  Barcelona 
encara  estaria  per  naixe.  Peró  aquí  no’s 
quedan  endarrera,  y  à  falta  de  preparació 
suficient  per’inventar,  copían. 

Creyém  que  ’l  director  artístich  fugirà 
aquests  esculls,  y  n’es  penyora’l  que  la  major 
part  de  las  reproduccions  d’art  modern  son 
bonas  y  dignas  de  figurar  en  l’obra. 

Extranyém  que,  sent  també’l  seu  objecte 
portar  nostre  art  més  enllà  de  nostras  fron- 
teras,  no  hagi  utilisat,  ademés  del  català  y 
el  castellà,  el  francès  tan  extés  avuv  dia. 

De  tots  modos,  l’objecte  d’aquesta  publi¬ 
cació  es  gran  y  civilisador,  y  l’obra  promet 
ser  un  arsenal  de  datos  y  consultas  pera  1’  ar¬ 
tista,  l’industrial  y  V amateur . 

No  escatimém  els  nostres  elogis  franchs  y 
sincers  als  organisadors  de  publicacions 
qu’honran  als  que  las  fan  y  al  país  ahont  se 
donan  à  llum. 

Sebastià  Junyent. 


DIALECH 


— Peró,  moltas  vegadas,  qué  gran  deu 
ésser  l’odi  que  vosaltras  sentiu  per  tots  els 
homes...  ;Veritat? 

— iPer  qué  ho  dius? 

— Perque’ls  devéu  considerar  com  à  cau¬ 
sants  de  vostra  desgracia.  Ells  ab  sas  parau- 
las  rebuscadas  vos  assetjan,  vos  envoltan  de 
perills ... 

— No  tant... 

— Vosaltras  l’estiméu,  ó  l'havéu  estimat,  à 
un  home  d’aqueixos  sense  cor,  sense  concien- 
cia,  que  impulsat  tan  sols  per  la  brutal  febro- 
sitat  de  la  matèria  ha  fingit  estimarvos  tam¬ 
bé.  Encés  en  vostre  cor  el  foch  del  amor,  tan 
perillós  pera  la  dona  ... 

— No’n  fassis  cas:  n’hi  ha  que  ja  hi  nei¬ 
xen. 

— Veig  que  à  tu  no  t’agrada  parlar  d'aixó; 
mes...  íqué  vols  que  t’hi  digui?  Riuten,  si 
vols:  jo  en  vosaltras  hi  busco  l’ànima,  més 
que’l  cos,  y... 

— No,  no:  si  tots  haurian  d’ésser  com  tu. 
Tenir  llàstima  de  nosaltras! 

— {Llàstima?  Oh,  es  que  ja  m’ho  penso 
qu’os  divertiu  forsa.  Quan,  en  mitj  de  boja 
cridòria,  destapéu  ampollas  y  més  ampollas, 
vessant  esbojarrada  espuma  que  s’escampa 
per  la  taula,  cau  y's  difundeix  per  terra,  y  s’a¬ 
maga  per  las  negras  escletjas  de  las  rajolas, 
que  ab  el  vi  s’enrojeixen  més,  com  avergo- 
nyintse  dels  crits  aixordadors  sortits  d’aque¬ 
lla  massa  humana  que’s  gosa  en  sa  denigra¬ 
ció...  allavors,  ja  os  divertiu,  ja;  peró  es  un 
divertiment  fals,  malaltis,  que  dona  aspecte 
encara  més  trist  à  vostra  miserable  y  solitaria 
vida.  Si  fóssiu  sols  desgraciadas,  y  no  cor- 
rompudas... 

— Qué  pochs  pensan  com  tu  ! 

— Jo  crech  qu’ha  d’ésser  altre  vostre  go¬ 
sar;  peró  vosaltras,  no  comprenentlo,  el  bus- 
quéu  en  mitj  de  la  corrupció...  {Qué  fas? 
Que’m  despenlinas,  dona! 

— Es  que,  abrassada,  m’agrada  més  escol¬ 
tar...  Digas,  digas... 

— No  sé  si  t’ho  prens  à  broma...  jo’t  parlo 
formal.  Per  mi,  la  vostra  ànima  sols  deu  ra- 
bejarse  en  un  goig  verdader  quan  trobantvos 
solas,  aburridas  per  la  quietut,  fastiguejadas 
per  la  monotonia,  donéu  curs  als  vostres  pen¬ 
saments...  Perque  bé  hi  devéu  pensar...  ab 
avans? 

— Ja  ho  crech  ! 

— No  estrenyis  tan  fort,  que’m  fas  mal  y 
no’m  deixas  parlar...  Quin  goig,  si’l  com¬ 
prenguéssiu,  el  de  recordar... 

— dQué? 

— De  primer...  la  mare.  Si:  y  atormentar- 
se’l  pensament  pera  recordar  més  exactas  las 
sevas  caricias!  Me  sembla  que  ls  vostres  11a- 
bis  més  d’una  vegada  deuhen  modelar  un  pe¬ 
tó,  pera  ferlo  en  aquell  rostre  trist...  d’aque¬ 
lla  morta-viva.  Y  encara  que  la  insensibili¬ 
tat  del  vostre  cor  no  dongui  brill  als  ulls  vos¬ 
tres,  devegadas,  recordantla  à  n’ella,  bé’ls 
deuhen  fer  brillar  las  llàgrimas.  Y’l  goig 
creix  quan  vos  atormentéu  recordant  al  pa¬ 
re...  al  que  creyau  menys  sensible...  Pobre 
pare!  Cansat  y  rendit  de  trevallar,  malhumo¬ 
rat  per  la  falta  de  recursos,  sempre  tenia  una 
rialla  expressiva  pera  la  esposa  y  un  bes  pe- 
ra’ls  fills... 

—Ah! 

— S’os  deu  desfer  el  cor,  plorant  à  dolls, 


al  pensar  en  las  germanas. — Tant  que  m’es- 
timavan,  y  m’hauràn  aburritf — deu  dir  folla 
la  vostra  ànima...  Y  fugen  els  recorts  de  pu¬ 
resa,  y  ve’l  recort  del  home...  del  home 
fera...  aquell  que  despertà’l  vostre  cor  di- 
hentvos  qu’al  món  hi  som  per’estimarnos, 
aquell  que  fingia  amor  amagant  son  misera¬ 
ble  anhel  sota  un  hermós  floreig  de  parau- 
las...  {Ploras? 

— Sí,  {veus?  ploro;  y  no  per  lo  qu’has  dit, 
no;  no  vull  dir  que  lo  qu'has  dit  no  sia  cert... 
No  sé  cóm  explicarme...  Veuràs:  se  n’han 
cuydat  tan  poch  de  mi!...  Ploro,  perque 
soch  més  desgraciada  qu’aqueixas  que  tu  has 
dit;  perque  mon  cor  no  ha  sigut  may  de  nin¬ 
gú,  no  ha  estimat  may  à  cap  home;  ploro 
perque  tampoch  he  nascut  dona  viciosa; 
ploro... 

— Ah!  {Ets  filla  del  vici,  potser?... 

— No!  La  meva  mare  sempre  va  ser  hon¬ 
rada  ! 

— {La  varen  enganyar?  {Va  ser  escarnida, 
tal  volta?... 

— Més  qu’aixó,  més;  perque  va  ésser  la 
victima  d’un  d’aqueixos  homes  viciosos,  em- 
brutits,  borratxos...  que  à  copia  de  martiris 
va  mataria  quan  jo  era  encara  nena... 

— No  ploris!...  No  ploris,  dona!... 

— Morta  ella,  ja  pots  contar  quina  fou  ma 
vida!  Succehí  que’l  meu  pare  va  ésser  pres  v 
portat  à  presiri,  per  una  de  las  sevas  malife- 
tas...  La  Justícia,  fent  justícia ,  castigà  al  cul¬ 
pable...  y’n  feu  victima  al  ignocent. 

— Es  cert;  es  més  trist!... 

— {Ho  veus?...  Per  aixó  ploro.  Tothom  va 
despreciarme,  tothom  fugia  de  mi...  Era  filla 
d’un  presidari ! 

— No  estrenyis  tant,  que’m  fas  mal... 

— Quan  estich  ben  sola,  en  la  quietut  de 
la  nit,  hi  penso,  si,  en  ma  desgracia.  Penso 
que  vaig  ésser  llensada  al  vici  en  la  flor  de 
la  joventut,  y  ploro  més  que  may,  ploro,  per 
la  mare...  pobre  mare!...  y  després  crido,  y 
renego,  y  maleheixo  aquesta  humanitat  que 
ab  son  despreci  religiós  comet  crims...  y  ls 
tapa  ab  el  mantell  de  la  moral...  Per  aixó 
ploro ! 


Enrich  Rafel  y  Surell. 

L’AVARICIA  W 


Trista  com  l’hivern 
la  Pobresa  capta; 
truca  à  un  portalot, 
truca  y  s’hi  desmaya. 
Reganyosament 
la  finestra’s  bada; 
l’Avarícia  hi  surt, 
mira  à  baix...  y  tanca. 

L’Avaricia  empeny 
forrellachs  y  baldas. 

Morta  al  portalot 
la  Pobresa’s  glassa; 
part  de  dins,  flayrant, 
tots  els  gossos  lladran. 
L’Avaricia  hi  riu 
per  lo  bé  que  guardan; 
posa  un  ull  al  pany, 
veu  un’ombra  blanca. 
L'Avaricia  fuig 
y  à  un  recó  s’amaga. 


L’ombra  no  se’n  mou 
y  ella  se’n  espanta; 
passa  fam  y  fret 
y  no  surt  de  casa. 

Morts  també  de  fam 
tots  els  gossos  lladran; 
s’hi  abrahonan  tots 
y  la  despedassan. 

L’Avaricia  ha  mort 
y’is  dimonis  ballan. 

A.  Bori  y  Fontestà. 

(Dibuix  de  M.  Urgell  ) 


(i)  De  las  Cansons  escolars,  mencionadas  en  los 
Jochs  Florals  d'enguany. 

Siegfrieix 

IV 

LA  EXECUCIÓ  MUSICAL 
Acte  segón  (continuació.) 

Escena  II. — La  entrada  de  Siegfried  y  Mi- 
me  es  senyalada  per  la  reaparició  del  cant  de 
fundició  en  las  trompas,  que  devian  marcar- 
lo  ab  molta  més  precisió  ritmica,  mentres  la 
corda  reproduheix  el  tema  de  virilitat,  con- 
duhit,  com  sempre,  sense  l’animació  y  lleu¬ 
geresa  que  requereix.  Siegfried  s’atura  y  des¬ 
cansa  sota  l’arbre  (en  el  Licéu  segueix  dret 
tot  el  diàlech),  en  tant  que'l  tema  del  ensopi¬ 
ment  (de  Brunhilda)  ve  à  indicarnos  que  fins 
veure  à  aquesta  no  coneixerà  l’héroe  la  por, 
de  manera  que  dit  tema  hauria  d’expressarse 
aquí  d’una  manera  poruga  y  velada,  sols  com 
un  recort,  y  en  sa  repetició  dirlo  encara  més 
dolsament. 

El  nano  pretén  de  nou  infiltrar  à  Sieg¬ 
fried  la  por,  apareixent  aquest  tema  en  un 
tremolo  de  corda  qu’ha  de  donarnos  la  sensa¬ 
ció  d’espant,  apoyat  en  els  baixos  per  una 
frase  lligada  dels  fagots,  dita  aquí  sense  cap 
expressió.  AI  parlarli  del  dragó  s'ha  de  mar¬ 
car  molt  més  el  tema  de  Fafner,  pujant  fins 
al  fortissim;  tema  que’s  repeteix  contínua¬ 
ment,  intercalat  ab  altres  que  requereixen 
una  dicció  molt  cuydada.  Aixis,  quan  Mime 
parla  de  la  terrible  cúa  del  monstre,  surt  la 
frase  del  dragó  en  la  orquesta,  que’ls  clari¬ 
nets  han  de  sostenir  sempre  piano,  mentres 
els  fagots  han  de  repetiria  en  escalas  d’una 
manera  molt  marcada  y  ab  major  accentua¬ 
ció  en  cada  nota,  es  à  dir,  de  piano  à  fort,  y 
sols  teninthi  aquest  cuydado  es  quan  la  or¬ 
questa  diu  lo  que  l’autor  va  escriure.  Ab  ànim 
varonil  contesta  Siegfried,  y’l  tema  heroich 
dels  Welsas  que  l’acompanya  ha  sigut  tam¬ 
bé  ben  poch  marcat,  y  conduhit  ab  poca  uni¬ 
tat  en  el  metall.  Y  al  reproduhirse’l  crit  de  la 
espasa  Nothung  en  las  paraulas  «Nothung  li 
enfonzaré  en  el  cor»,  ha  d’animarse  més  el 
temps,  encara  que  l’héroe  las  pronuncihi  ab 
la  més  tranquila  decisió,  símbol  de  sa  inex¬ 
periència. 

Siegfried  procura  treure  de  devant  seu  al 
nano,  y  sas  energías  se  reflexan  en  el  tema 
de  la  virilitat,  també  aquesta  vegada  menos 
viu  de  lo  que  deuria  serho;  peró  Mime  insis¬ 
teix  encara,  y  à  sas  paraulas  segueix  una  bo¬ 
nica  reproducció  en  la  corda  del  tema  que’l 
caracterisa  com  à  mestre  de  la  por,  acompa¬ 
nyat  altre  cop  dels  del  ensopiment,  Fafner  y 
Mime.  Al  parlar  de  la  font  vehina,  apuntan 
en  la  orquesta  per  primera  vegada  las  armo- 
nías  dels  remors  de  la  selva,  per  manera 
qu’han  d’apareixe  sols  com  un  pressentiment 
ó  anunci  de  la  escena  que  segueix,  y  no  de  la 
manera  forta  y  marcada  com  s’ha  portat.  Tot 

el  final  del  diàlech  ha  de  tenir  un  caràcter  ac- 
centuadament  cómich  per  part  de  Mime,  y 
en  particular  en  la  darrera  frase  «Fafner  y 
Siegfried»,  quin  to  burlesch  l’intérprete  no  ha 
encertat  à  expressar. 

Aquí  comensa  la  gran  pàgina  musical  que 
ha  sigut  tan  popularisada,  per  més  que  sols 
ab  el  necessari  complement  escénich  pugui 
ser  apreciada  en  tot  son  valor.  No  es  possi¬ 
ble,  per  tant,  judicar  de  sa  exacta  interpreta¬ 
ció  fixantnos  sols  en  la  part  sinfónica,  ab  tot 
y  sa  gran  importància,  puig  l’acció  que’s  des¬ 
enrotlla  en  l’ànima  del  protagonista  forma  ab 
aquella  un  tot  inseparable.  Siegfried  queda 
sol  y  s’entrega  inconscientment  à  la  contem¬ 
plació  de  la  natura,  descansant  sota  del  ar¬ 
bre,  ahont  experimenta  las  primeras  sensa¬ 
cions  dels  secrets  remors  de  la  selva.  En  las 
violas  y  violoncellos  comensan  à  dibuixarse 
las  misteriosas  figuras,  els  delicats  matisos 
del  inspiradissim  tema  que  descriu  els  en¬ 
cants  del  bosch.  Peró  aquest  misteri  y  aques¬ 
ta  delicadesa  ha  sigut  inútil  buscarlos  en  una 
execució  en  que’ls  passatjes  de  més  senti¬ 
ment  han  resultat  els  més  inexpressats,per  la 
falta  de  cor  en  qui  porta  la  batuta  y  per  la 
poca  homogeneitat  y  cohessió  en  els  instru¬ 
ments  de  corda,  que  ni  poden  anar  afinats,  ni 
dir  un  pianissim,  ni  lligar  una  frase.  Aixis  es 
que’ls  lligaments,  aquí  tant  necessaris,  no 
s’han  observat  pera  res,  ni  las  diferentas  gra¬ 
duacions  dins  de  la  tranquilitat  del  tema  han 
donat  à  uns  y  altres  compassos  la  varietat  de 
matisos  qu’exigían.  Desde  un  principi  el  pas- 
satje  s’ha  conduhit  ab  un  ensopiment  que’s 
fa  incompatible  ab  la  exuberància  de  vida 
que  descriu:  es  menester  dirlo  ab  molla  tran- 
quilitat,  sí;  mes  ha  de  ser  una  tranquilitat 
vívida  y  expressiva,  enlloch  de  la  tranquilitat 
morta  que’ns  fa  sentir  el  mestre  Mertens. 

Las  dugas  notas  que  per  sa  repetició  alter¬ 
nada  y  constant  arriban  à  produhirnos  la  im- 
presió  exacta  d’un  remor ,  han  d’ajuntarse  11  i- 
gantlas  tan  íntimament  unas  ab  altras,  que 
la  percepció  acústica  no  ha  de  quedar  ni  per 
un  instant  interrompuda,  y  d’aquesta  manera 
la  solució  de  continuitat  en  els  sons  orques- 
tals  es  lo  qu’arriba  à  produhirnos  aquella 
ilusió.  Per  altra  part,  com  que  remor  es  cosa 
ben  distinta  de  soroll,  las  notas  s’han  d’a¬ 
tacar  ab  el  menor  grau  de  forsa  que  pos¬ 
sible  sia,  à  fi  de  que  la  impresió  resulti  no 
de  la  materialitat  de  la  melodia,  sino  de  la 
fusió  de  totas  las  notas  en  un  perfecte  con¬ 
junt  armónich.  Per  aixó  la  frase  ha  de  co- 
mensarse  bastant  més  piano  de  lo  que  ho  ha 
sigut,  y  aquest  piano  anarlo  doblant,  y  tri¬ 
plicant  fins  arribar  al  extrém  pianissim;  lla¬ 
vors  s’alcansaun  efecte  graduant  una  progres¬ 
sió  creixent  molt  suàu  pera  pujar  fins  à  là 
mida  del  so  inicial,  y  després  de  sostenir 
aquest,  tornarlo  à  disminuhir,  també  gradual¬ 
ment,  fins  terminar  en  altre  pianissim.  Y  pera 
conseguirho  no  son  necessarias  las  exagera- 

cions  ni’ls  rebuscaments,  sinó  que  s’obté  ab  la 
major  naturalitat,  cuydant  de  que  la  execució 
sia  correcta  y  donant  à  la  dicció'l  grau  maxim 
de  delicadesa.  D’aquesta  manera  s’arriba  à 
produhir  la  exacta  impresió  del  solemnial  si¬ 
lenci  de  las  selvas,  torbat  sols  pel  gronxa- 
ment  de  las  brancas  y’l  remoreig  del  fullatje, 
que  Wagner  ha  sapigut  imitar  tan  à  mara- 
vella. 

Una  curta  interrupció  es  produhida  pel  te¬ 
ma  dels  nibelungs  (forja)  al  passar  pel  pensa¬ 
ment  de  Siegfried  la  imatje  del  repugnant 
nano,  peró  prompte  torna  à  endinzarse  en  la 
contemplació  de  ia  mare  naturalesa,  que  ins¬ 
tintivament  li  porta’l  recort  de  sa  mare  prò¬ 
pia,  à  qui  may  ha  conegut.  «^Cóm  devia  ésser 
ma  mare?. . .  No  puch  imaginarmho!»  Quina 
grandiositat  de  sentiment  poétich  en  mitj  de 
la  ignocencia  de  la  frase!  Y  quina  intensitat 
d’expressió  musical  al  fixaria  en  la  orquesta 
ab  els  inspiradissims  temas  de  la  pena  dels 
Welsas  (pera  recordar  la  rassa  à  que  sa  mare 
perteneixia),  y  del  amor  filial! 

Mes  totas  las  sublimitats  desapareixen 
quan  la  execució  no  es  lo  qu’ha  d’ésser.  La 
segona  aparició  dels  remors  requeria  un  mo¬ 
viment  més  viu  en  els  instruments  de  corda, 
que  queda  ben  indicat  per  la  reproducció  do¬ 
blada  de  las  notas.  Y  després  d’arribar  à  un 
pianissim,  del  qu’hem  estat  ben  distants,  era 
precís  tota  la  dolcesa  y  potencia  d’expressió 
en  el  clarinet  pera  dirnos  el  tema  dels  Wel¬ 
sas,  com  ressonant  de  lluny ,  segons  l’autor  re 
comana,  y  no  ab  la  aspresa  y  falta  de  dicció 
que  l’hem  sentit.  Lo  mateix  ha  fet  el  vio- 
loncello,  repetintlo  ab  iguals  defectes  en 
lloch  d’obrirlo  molt  delicada  y  tendrament 
en  sas  quatre  primeras  notas,  pera  dismi- 
nuhirlo  en  las  restants.  Y  al  repéndrel  aquell 
instrument,  no  compreném  d’ahónt  pot  ha¬ 
ver  tret  el  director  el  ritardando  qu’obliga  ó 
tolera  ferhi. 

El  tenor  Grani  ha  destrossat  tota  aquesta 
pàgina  ab  la  duresa  de  sa  veu  y  ab  els  crits 
que  dona  en  las  tan  hermosas  frases  que 
sols  poden  dirse  d’una  manera  delicadissima 
y  ab  un  fil  de  veu:  (qPer  qué,  al  nàixer  jo, 
ma  mare  va  morir?  óVloren  totas  las  mares  al 
parir  els  seus  fills?  Qué  trist,  si  aixís  fos!...)) 
Tan  tendras  y  sentidissimas  paraulas  no  po¬ 
den  may  dirse  à  crits.  El  tema  del  amor  filial 
ha  d’acompanyarlas  ab  una  dicció  extraordi¬ 
nàriament  sentida  en  els  violoncellos;  men- 
tres  qu’en  el  Licéu  s’ha  expressat  ab  massa 
forsa  y  sens  el  menor  sentiment  ni  matís  en 
la  expressió. 

El  cant  del  aucell  apareix  per  primera  vega 
da  en  la  orquesta,  iniciantse  ab  una  serie 
d’efectes  imitatius  en  els  instruments  de  fus¬ 
ta.  Aquest  cant  es  una  veritable  joya  per  sa 
inspiració,  sa  gracia  y  sa  frescor,  y’s  forma 
de  fragments  diversos  que’s  contestan  l’un  al 
altre,  repetintse  un  sens  fi  de  vegadas,  ja 
fraccionats  ó  ja  units,  formant  un  deliciós 


conjunt  (1).  Nostra  orquesta  l'ha  dit  desas- 
trosament,  puig  aquí  més  qu’en  lloch  se  re¬ 
quereixen  tres  grans  solistas  pera  encarregar- 
se  de  las  parts  d’oboe,  flauta  y  clarinet,  que 
tan  principalissim  paper  hi  jugan.  La  frase  de 
entrada  que  diu  l’oboe  ha  d’ésser  més  picada 
y  més  oberta;  en  la  de  la  flauta  que  segueix 
s’hi  la  un  ritardando  que  no  està  manat,  y 
ademés  es  dita  ab  massa  forsa  y  poch  lliga¬ 
da;  ve  à  continuació  la  del  clarinet,  en  que 
hi  ha  una  nota  sostinguda  y  repetida  que  deu 
apoyarse  ab  una  accentuació  molt  més  clara; 
tornan  las  flautas  executant  ab  molt  soroll  y 
poca  claretat  lo  qu’ha  d’ésser  estacat  y  pia¬ 
nissim;  entra  l’oboe  ab  altra  frase  qu’ha  si¬ 
gut  poch  picada  y  massa  desafinada;  y  altre 
tant  podém  dir  de  la  represa  final  de  clarinet, 
conduhida  ademés  ab  excessiva  lentitut. 

Al  tornar  a  parlar  Siegfried,  refilan  els 
instruments  de  corda  un  trino  qu’ha  de  dirse 
en  crescendo  molt  més  pronunciat,  y  després 
anar  sempre  disminuhint;  peró  aqui’ls  arpe- 
gis  de  la  corda  s'han  sentit  constantment 
massa  forts,  y  la  reproducció  del  cant  del  au¬ 
cell  per  la  trompa  sense  cap  expressió,  y 
massa  lent  en  el  final.  Segueixen  nous  dibui¬ 
xos  en  la  corda,  que  demanan  més  joganera 
execució,  fins  arribar  al  tema  de  la  espasa, 
atacat  pel  metall  ab  grans  desafinacions  y 
ahont  trobém  un  altre  ritardando ,  inventat 
també  pel  director.  La  frase  havia  de  créixer 
més  en  el  metall  fins  à  reunirse  ab  el  quarte- 
to  de  fusta,  que  també  devia  entrar  ab  major 
vigor. 

Desitjós  de  compendre’l  misteriós  cant  del 
aucell,  proba  d’imitarlo’l  noy  ab  una  canya. 
De  la  equivocada  interpretació  artistica’n 
parlarém  més  endevant.  Concretantnos  ara 
à  la  part  musical,  hem  de  dir  que  las  notas 
que  imitan  el  so  de  la  canya  han  d’ésser  més 
agras  y  xiscladas.  Tant  com  hem  sostingut 
que  l’oboe  del  Licéu  sembla  sempre  una 
canya,  y  una  vegada  qu’ha  d’estar  en  caràc¬ 
ter ,  s’empenya  alashoras  en  no  semblarho! 
Cinch  cops  tracta  d’imitar  al  aucell,  y  en  els 
quatre  primers  no  hem  pogut  sentir  una  sola 
nota  desafinada,  ni  agra,  ni  xisclada,  à  pesar 
de  las  indicacions  de  la  partitura  qu’aixis  ho 
manan.  En  la  quarta  tentativa  hi  ha  una  imi¬ 
tació  del  refilar  del  aucell  que  Wagner  re¬ 
comanava  diria  molt  precipitada  y  des¬ 
agradablement,  y  ni  això  (en  que  som  tan 
pràctichs)  s’ha  lograt:  ni  una  nota  falsa.  Per 
ultim  hem  pogut  sentir  la  desafinació  en  el 
darrer  intent,  y  encara  d’una  manera  errada, 
puig  sols  s’ha  de  sentir  una  nota  (la  bemol, 
lligat  y  fortissim)  mentres  qu’en  el  Licéu  se 


(1)  No’ns  detindrém,  pera  no  allargar,  en  la  des¬ 
cripció  de  las  diversas  melodías  que  forman  el  cant  del 
aucell,  ni  de  las  fonts  d’ahont  derivan,  lo  qual  fora 
més  propi  d’un  estudi  temàtich.  El  talent  de  Wagner 
ha  donat  un  caràcter  de  novetat  à  lo  que  sols  es  una 
fusió  de  diversos  temas  que  ja  coneixém. 

l’ enriqueix  ab  una  cadència  de  mal  gust,  pera 
divertiment  del  públich.  Ni  aquest  detall  tan 
petit  hem  conseguit  veure  respectat. 

La  represa  dels  remors  de  la  corda  ha  si¬ 
gut  conduhida  ab  exagerada  forsa,  y  la  del 
cant  del  aucell  en  el  clarinet  ab  gran  falta  de 
dolcesa,  seguinlhi  un  altre  riiardando  del  que 
tampoch  ne  teniam  noticia.  En  las  flautas 
s’hi  dibuixa  una  frase  d’angoixa  à  la  que  hi 
ha  faltat  sentiment,  y  poch  després  trobém 
unas  novas  armonías  dels  instruments  de 
corda  seguidas  d’altras  en  el  metall  que  for- 
man  una  hermosa  y  sentida  frase  (especie  de 
cant  del  bosch ),  que  devia  ésser  conduhida  ab 
major  grandiositat.  La  deliciosa  melodia  de 
Freia  (deesa  de  la  joventut)  ab  que  la  or- 
questa  termina,  l’ha  expressat  el  clarinet  de 
manera  molt  poch  dolsa,  sent  aixis  que  re¬ 
quereix  una  especialissima  dicció:  ardenta  y 
al  ensemps  molt  tranquila. 

Siegfried  pren  el  corn  y  fa  sentir  la  gran¬ 
diosa  y  sugestiva  melodia  del  bosch,  qu’en- 
tona  una  trompa  à  solo  dins  de  la  escena. 
Es  aquest  un  passatje  dificil  y  arriscadissim, 
que  requereix  molt  especials  qualitats  en 
l’executant  pera  dirlo  ab  la  major  expressió, 
lo  que  per  desgracia  no  hem  lograt  aqui, 
puig  difícilment  podria  trobarse  una  execu¬ 
ció  més  desditxada.  Comensa  ab  el  tema  de 
Siegfried  noy  (crit  del  noy  de  la  selva)  qu’ha 
de  ressonar  molt  fort  y  vigorós,  sostenint  la 
darrera  nota  llarch  rato:  aqui  ha  resultat  dè¬ 
bil  y  faltat  de  colorit.  El  tema’s  repeteix  se¬ 
guidament  dugas  vegadas.  La  primera  havia 
de  sentirse  més  piano  y  més  estacat,  y  la  se¬ 
gona  accentuant  molt  més  el  crescendo  y  ace- 
lerant  el  final  Era  menester  una  més  llarga 
pausa,  pera  donar  lloch  à  la  entrada  del  tema 
de  Siegfried  héroe,  primer  fragmentat  y  des¬ 
prés  complert,  tema  que  s’havia  d’atacar  ab 
ía  major  delicadesa  y  créixer  més  desde  sa 
meytat  fins  al  final.  La  darrera  nota,  que’s 
repeteix  per  quatre  vegadas  en  sostinguts 
calderons,  devia  allargarse  molt  més  en  cada 
calderó,  y  disminuhirla  gradualment  del  un 
al  altre,  pera  produhirnos  l’efecte  del  eco  que 
repercuteix  cada  cop  més  lluny  el  so  del 
corn.  La  represa  del  primer  tema  ha  sigut 
poch  viva  y  ressonant,  y  ademés  ab  poca  for¬ 
sa  en  sa  segona  meytat.  Una  reproducció  del 
tema  del  heréu  de  la  espasa  ha  adolescut 
també  d’aquest  defecte;  y  la  part  final  del 
cant  ab  la  darrera  aparició  del  primer  tema, 
ha  resultat  sense  cap  netedat  y  ademés  des- 
afinadissima.  En  conjunt  tota  la  melodia  ha 
sigut  dita  sense  grandiositat  ni  relléu  per  la 
falta  d’inteügencia  del  músich,  que’s  cuvda 
sols  d’executar  las  notas  sense  buscàrlashi 
may  la  expressió,  quina  culpa  ha  de  recaure 
tant  sobre  d’ell  com  del  mestre  qu’ho  tolera. 

El  tema  del  dragó  anuncia  la  sortida  d’a¬ 
quest,  y  pera  expressar  en  tot  son  valor  un 
fragment  tan  descriptiu,  devia  accentuarse 
d’una  manera  més  pesanta.  Durant  tot  el  dià- 

lech  que  sostenen  l’héroe  y’l  monstre,  la  or- 
questa  reproduheix  els  dos  temas  del  dragó 
y  de  Fafner  que’l  caracterisan,  intercalanthi’l 
de  la  por.  Al  entaularse  la  lluyta  qu'acaba  ab 
la  fera,  esclata  potentment  el  tema  del  heréu 
de  la  espasa,  que  devian  dir  els  cornetins  ab 
major  brillantesa,al  que  segueix  el  del  dragó, 
menos  subratllat  de  lo  que  requeria.  Men- 
tres  té  lloch  el  combat  en  la  escena,  s’entau¬ 
la  també  en  la  orquesta  una  grandiosa  lluyta 
entre’ls  temas  de  Siegfried  noy  y  del  dragó, 
tots  dos  en  son  major  grau  d’expressió,  lluy¬ 
ta  que  sols  ha  arribat  à  nosaltres  en  mitj 
d’un  teixit  de  desafinacions  y  un  desgavell 
tan  espantós  en  tota  la  orquesta,  qu’ha  fet 
impossible  distingir  ab  claretat  aquest  frag¬ 
ment.  Afegeixis  à  aixó  que’ls  moviments  dels 
combatents,  que  tenen  fixat  el  seu  compàs  y 
moment  que’ls  correspon,  no  han  anat  may 
d’acort  ab  las  indicacions  de  la  partitura.  En 
el  moment  d’enfonzar  Siegfried  la  espasa  en 
el  cor  del  monstre,  ha  de  ressonar  el  tema  del 
heréu  de  la  espasa  en  triple  fortissim  en  el 
metall;  y  sols  l’hem  sentit  en  triple  desajïna- 
dissim. 

La  conversa  que’l  moribond  Fafner  sosté 
ab  el  noy  es  importantíssima,  mes  aqui,  pera 
no  allargarli  l’agonia,  se  n’ha  suprimit  gran 
part,  es  à  dir,  27  compassos.  Els  temas  de  la 
destrucció  y  de  la  maledicció  qu’acompa- 
nyan  sas  darreras  paraulas,  han  sigut  molt 
poch  accentuats;  la  veu  cavernosa  del  dragó 
no  ha  anat  debilitantse  com  devia,  sobre  tot 
al  proferir  sa  darrera  paraula  ((Siegfried»  en 
la  que  hi  fa  un  crit  molt  impropi,  mentres  la 
trompa  torna  a  desafinar  el  motiu  del  héroe. 

Retira  aquest  la  espasa  del  monstre,  y  al 
tocarà  sos  llabis  l’ardenta  sanch,  comensa  à 
compendre’l  cant  del  aucell.  Aquest  es  re- 
produhit  primer  en  la  orquesta  ab  els  matei¬ 
xos  defectes  avans  exposats  ,  y  deixantse 
d’observar  ademés  l’acelerat  que’s  requereix 
desde  la  entrada  de  flautas.  La  veu  d’una  tiple 
(casi  una  nena)  ha  de  dir  tot  aquest  fragment 
ab  més  frescor,  més  lligament,  més  animació 
en  el  temps,  y  menos  crits  y  desafinacions  de 
lo  qu’ho  ha  fet  la  intérprete  del  Licéu.La  cor¬ 
da  ha  volgut  també  acompanyaria  desento¬ 
nant  els  armónichs  y  dibuixos  que  subrat- 
llan  el  cant,  y  sonant  sempre  més  fort  de  lo 
que’s  requeria. 

El  conjunt,  donchs,  d’aquesta  escena  tan 
deliciosa, ha  sigut  ben  desgraciat,  culpa  prin¬ 
cipalment  de  la  direcció  d’orquesta  que  ab  sa 
deixadesa,  falta  d’energias  é  ignorància,  s’ha 
adormit  (com  en  tants  altres  passatjes)  en 
aquest  magnífich  idili,  ahont  tot  respira  vida 
y  joventut. 

Joaquim  Pena. 
CONCERTS 

La  sessió  musical-histórica  que,  galant- 
ment  dedicada  à  nostre  setmanari,  donà  di- 

jous  passat  la  «Escola  Jordiana  Orfeó  Cani¬ 
gó»  y  l’Associació  Democràtica  Catalanista 
«Lo  Sometent»,  fou  interessantissima  baix 
tots  conceptes.  Devant  d’un  auditori  entus- 
siasta  qu’omplía  de  gom  à  gom  l’inmens  re¬ 
cinte  y  que  saludà  ab  un  nodrit  aplaudiment 
l’aparició  de  la  Senyera,  barrada  ab  las  qua¬ 
tre  ditadas  llegendarias  de  la  sanch  del  comte 
Jofre,  símbol  heraldich  de  nostra  aymada  pa- 
tria,  y  al  entorn  de  la  que  s’aplegan  els  joves 
cantayres  que  dirigeix  en  Joseph  Lapeyra, 
anaren  esgranant  aquests  tota  una  hermosa 
tanda  de  cansons  populars,  procedents  las 
unas  de  las  encontradas  auríferas  del  Trans- 
vaal,  de  las  serras  emboyradas  de  Noruega, 
de  las  planuras  assoleyadas  de  Grècia,  y  las 
altras  del  cor  misteriós  de  nostras  montanyas 
alterosas,  alternantlas  ab  els  cants  religiosos 
dels  dos  grans  mestres  de  la  polifonia  cris¬ 
tiana. 

Després  del  himne  d’en  Lapeyra  L'Estan- 
dart ,  d'un  ayre  triomfal  qu’aixampla  l’ànima, 
ressonà  un  altre  himne,  el  transvalench,  que 
fou  aplaudit  ab  enlussiasme,  y  seguiren  el 
delicat  Ten  compte  d’en  Mendelssohn.  el  ca- 
racterístich  Halling  d’en  Grieg,  y  la  bellissi- 
ma  Cansó  grega  de  Bourgault.  En  la  segona 
part  corprengué  com  sempre  la  serenitat  an¬ 
gèlica  del  Adoramus  te  de  Palestrina,  y  del 
Jesu  Dulci  de  Victoria.  Al  costat  d’aquests 
dos  trossos  sublims,  lo  d’en  Gounod  resulta 
inflat,  sense  unció,  y  tirant  à  la  grand  òpera , 
y  lo  d’en  Perosi  (l’abat  que  à  cops  de  bombo 
vol  fer  passar  per  geni  la  casa  Ricordi),  digne 
d’un  escolanet  que  conjumina  sas  primeras 
solfas.  Dos  trossos  de  llautó  y  de  llauna  al 
costat  de  dugas  pessas  d’or  fi. 

Els  aixerits  Pescadors ,  del  gran  Clavé,obri- 
rent  l’última  part,  seguint  el  deliciós  Bon 
Cassador ,  armonisat  per  l' Alió,  que  fou  repe¬ 
tit,  lo  mateix  que  l’hermosissim  Emigrant 
d’en  Vives,  qu’arrencà,  com  sempre,  moltas 
llàgrimas,  la  xamosa  Filadora ,  armonisada 
per  en  Lapeyra,  y’l  patriótich  Arbre  sagrat 
d’en  Morera,  que  fou  aclamat  per  l’auditori. 
Tancà’l  concert  el  bellissim  cant  popular  El 
pardal ,  glosat  per  en  Mas  y  Serracant. 

L’efecte  que’ns  produhi  l’Orfeó  d’en  La- 
peyra  fou  excelent,  y  al  dir  excelent  ens  re¬ 
ferim  més  à  lo  que  dintre  d’ell  sentim  germi¬ 
nar,  que  à  mèrits  actuals,  reals  y  positius. 
Com  que  sabém  ahónt  arriba  la  fe,  la  cons¬ 
tància  y  la  inteligencia  del  seu  mestre,  y  la 
ferma  voluntat  y  las  condicions  vocals  y  ar- 
tísticas  de  sos  deixebles,  no  es  pas  aventurat 
profetisàrloshi  un  pervindre  brillant,  que’s 
deurà  únicament  à  sos  mèrits  personals  y  à 
son  trevall  incansable.  Aquesta  profecia  ca- 
rinyosa  es  la  traducció  fidel  de  la  dedicatòria 
que  brodada  en  unas  cintas  y  oferta  per  Jo¬ 
ventut  al  Orfeó,  al  acabar  el  concert,  entre 
las  aclamacions  del  públich,  figura  desde  di¬ 
jous  passat  en  sa  Senyera. 

El  nostre  estimat  amich  v  colaborador 


l’Antón  Busquets  y  Punset  ilustrà  tan  agra¬ 
dable  vetllada  musical  ab  la  lectura  d’un  tre¬ 
vall  en  prosa,  vibrant  tot  ell  d’amor  à  la  vida 
de  montanya  y  à  las  patriarcals  costums  pa- 
gesas,  engendradoras  de  la  música  popular; 
y  en  el  que  ventà  ab  mà  ferma  una  xurriaca- 
da  à  las  obras  xorcas  y  afemelladas  que’ns 
arriban  de  Ponent,  constituhint  el  degradant 
género  chico.  L’ardida  conferencia  del  poeta 
montanyench  arrencà  més  d’una  volta  aplau- 
sos  y  aclamacions  ben  entussiastas. 

Joventut,  molt  complascuda  ab  la  dedica¬ 
tòria  de  tan  agradable  vetllada,  remercía  y 
felicita  coralment  à  tols:  al  músich,  al  poeta, 
al  aplech  de  cantayres  entussiastas  y  à  l’asso¬ 
ciació  «Lo  Sometent». 


En  el  concert  que  l'«Orfeó  Català»  va  do¬ 
nar  dissapte  passat  à  Novetats  en  obsequi 
als  seus  socis  protectors,  s’hi  estrenaren  sis 
composicions,  essent  la  capdal  el  majestuós 
Cap  al  vespre,  escrit  sobre  una  hermosa  poe¬ 
sia  de  Schiller  per  l’eminent  compositor  ale¬ 
many  Ricart  Strauss.  Es  un  chor  d’una  am- 
plitut  y  serenitat  que  imposa,  en  el  que  las 
veus  humanas  alcansan,  per  medi  d’una  ar- 
dida  colocació  y  d’una  fusió  admirablement 
graduada,  un  veritable  esplendor  orquestal, 
molt  semblant  à  n’aquell  colorit  riquissim  del 
D011  Joan  y  de  la  Mort  y  Transfiguració ,  que 
posan  al  Strauss  entre’ls  primers  composi¬ 
tors  d’avuy  en  dia.  L’c  Orfeó  Català»’s  sortí 
de  la  interpretació  dificilíssima  de  l’obra  bas¬ 
tant  ayrosament,  malgrat  las  deficiencias  de 
las  sopranos,  que  deslluhiren  bon  xich  el  co- 
mensament,  l’exquisit  diseny  melódich  que 
constituheix  el  motiu  del  Sol.  Ab  un  aplauso 
unanim  coronà’l  públich  la  primera  audició 
del  Cap  al  vespre. 

Las  baladas  gallegas  Lonxe  d'a  terrina  y 
Negra  sombra  d’en  Montes,  impregnadas  las 
dugas  d’aquella  melangia  exquisida  tan  ca¬ 
racterística,  foren  també  molt  aplaudidas,  es¬ 
pecialment  la  segona,  y  repetidas. 

La  cansó  En  el  bosch ,  del  compositor  fran¬ 
cès  L.  Moreau,  que  també  s'estrenà,  va  mar¬ 
cada  per  un  sagell  de  distinció  y  elegancia 
que  li  dona  animació  jovenívola,  y  com  un 
misteri  de  pressagi  alhora.  La  secció  de  se- 
nyoretas  y  noys  la  va  cantar  ab  molt  carinyo, 
essent  aplaudidissima  y  repetida  també.  Las 
campanas  de  Nadal ,  del  mestre  valència  Co¬ 
mes,  sorprenen  per  la  ingenuitat  festosa  del 
cant  dels  nens,  per  l’aixelabrada  cridòria  dels 
pastors,  y,  sobre  tot,  per  la  felís  imitació  cho- 
ral  dels  drinchs  de  las  campanas.  Fou  molt 
celebrada,  lo  mateix  que  la  Cansó  amorosa 
d’en  Daniel,  d’ayre  ben  popular. 

Ompliren  el  reste  del  concert,  que  s’obri 
ab  el  Cant  de  la  Senyera  y’s  tancà  ab  la  pre¬ 
ciosa  Mort  del  escolà ,  d’en  Nicolàu,  las  joyas 
populars  La  filadora ,  Lo  pastoret  y'is  Fadrins 
de  Sant  Boy ,  sempre  bonicas;  el  valent  Brin- 

dis  del  Rhin ,  de  Mendelssohn;  la  Brema  d'en 
Clavé,  y  Las  sagetas  que  amor  tira ,  de  Bru- 
dieu.  L'«Orfeó  Català»  y  son  incansable  mes¬ 
tre  en  Lluís  Millet  foren  objecte  de  grans 
ovacions. 

Ab  tres  fragments  del  ball  Namouna ,  de 
Lalo,  comensà’l  concert  que  donà  diumenge 
al  mati  à  Novetats  la  ((Sociedad  de  Concier- 
tos  Clàsicos»  que  dirigeix  en  Granados,  ab 
el  concurs  de  la  «Capella  Catalana».  De 
factura  brillant,  sobre  tot  el  preludi  y  la  fète 
foraine ,  revelan  tots  plegats  certa  trassa  que 
seduheix  de  moment  v  agradaria  molt  més  si 
algún  d’ells  no  recordés  tant  una  de  las  esce- 
nas  més  hermosas  del  Or  del  Rhin  de  Wag- 
ner.  La  execució  fou  bastant  ajustada. 

L’hermosissim  poema  de  Cesar  Franck  Les 
Djinns,  molt  ben  interpretat  per  en  Gra 
nados,  agradà  com  sempre.  Dels  tres  chors 
d’en  Moreau,  el  millor,  ademés  de  En  el  bosch 
(que’ns  feu  més  efecte  cantat  el  dia  avans  per 
l’«Orfeó  Català»)  es  la  Chanson  galante ,  can¬ 
tada  ab  molt  carinyo  per  la  «Capella  Catala¬ 
na»  y  repetida  à  instancia  del  auditori. 

Els  tres  chorals  ab  que  finalisà'l  concert, 
Aden  al  bosch  de  Mendelssohn,  Jesús  als  peca¬ 
dors,  y  un  Kyrie  que  no  era  ni  als  programas 
ni  als  cartells,  deixaren  poch  rastre  d’emoció 
en  el  públich,  qu’en  general  sorti  poch  satis¬ 
fet  de  la  sessió,  donchs  llevat  de  lo  de  Cesar 
Franck,  lo  demés,  ab  pocas  excepcions,  no 
era  de  gayre  consistència. 

Hem  de  rectificar  una  errada  que  involun¬ 
tàriament  apareix  en  nostre  article  sobre  en 
Soler  y  Rovirosa,  publicat  en  el  número  pas¬ 
sat.  Al  parlar  del  decorat  del  Lohokeli.  deyam 
Scheol  (infern  indi),  sent  aixis  qu’ha  de  dir 
Naraka  (infern  indi),  donchs  el  Scheol  era 
l’infern  dels  antichs  hebreus. 

S.  VlLAREGUT. 


TEATRES 

NOVETATS 

Mlle.  Margherite  Deval,  que’ns  ha  donat 
dugas  representacions  à  Novetats,  es  una  di- 
vette.  una  cantant  del  género  cómich  lleuger, 
filla  llegítima  y  espontània  del  París  de  la 
blagne ,  del  Paris  alegre  y  filosop  à  sa  ma¬ 
nera,  que  tot  s’ho  pren  à  broma  y,  buscant 
el  costat  cómich  y  ridícul  de  la  vida  en  totas 
sas  manifestacions,  en  fa  una  dissecció  espi¬ 
ritual  plena  de  gracia,  de  finura  y  d’intenció 
satírica,  sense  caure  may  en  lo  xabacà  ni  en 
lo  grosser. 

Es  un  art  refinat,  d’escassa  ó  nula  trascen- 
dencia  moral,  però  que  captiva  per  lo  que  té 
de  sincer  y  de  fondament  humà,  encaia  que 
aparentment  se  presenta  ab  caràcter  superfi¬ 
cial  y  lleuger. 


La  De«al  té  personalitat  pròpia  que  la  ele¬ 
va  per  dessobre  de  las  numerosissimas  can¬ 
tants  de  ca fé  concert.  No  es  guapa,  mes  son 
rostre  de  faccions  pronunciadas  y  fins  vul¬ 
gars,  es  molt  expressiu,  sobre  tot  els  ulls, 
grossos  y  vius,  que  parlan  com  parla  tot  en 
aqueixa  dona,  quina  nota  característica  es 
una  prodigiosa  movilitat  muscular.  En  ella 
no  solzament  parlan  els  ulls,  sinó  la  boca  y 
tota  la  fesomia,  els  peus,  las  mans  y  tot  el 
seu  cos,  que,  com  un  teixit  qu’es  de  nirvis 
sensibilissims,  se  contràu  y’s  belluga  ab  faci¬ 
litat  pasmosa.  Sobre  tot  els  dits,  prims  y  afi¬ 
nats,  ab  els  qu’explica  y  dona  una  sensació 
de  vida  y  realitat  més  perfecta  que  ab  la  ma¬ 
teixa  paraula . 

No  tenim  espay  pera  detallar  las  represen¬ 
tacions  que  li  hem  vist.  Dissaptedonà  Claire 
Bidochon ,  diumenge  Les  petits  Machin  y  ab- 
dós  dias  cantà  couplets  ó  cansonetas.  Las  du¬ 
gas  obretas  no  tenen  res  de  particular.  Son 
dos  apropósits  sense  consistència  artistica, 
escrits  ab  l’únich  objecte  de  donar  ocasió  à 
que  la  divetle  interpreti  variats  tipos  y  pugui 
cantar  cansons  ben  diferentas,  que  com  els 
couplets  diu  à  la  perfecció. 

Dotada  la  Deval  d’una  veu  simpàtica,  en 
cara  que  un  xich  aspra,  traduheix  y’ns  pre¬ 
senta  tota  classe  de  tipos,  recorrent  tota  la 
gama  dels  sentiments  humans,  qu’exteriorisa 
ab  gran  potencia  d’expressió  plàstica,  ab  una 
dicció  neta  y  intencionada,  y  ab  una  natura¬ 
litat  y  malicia  que  no  arriba  may  al  desver¬ 
gonyiment,  y  conservant  sempre,  à  pesar  de 
lo  delicat  y  escabrós  de  certas  escenas  que 
descriu  y  de  lo  vulgar  ó  ridicul  de  certs  tipos 
que  reproduheix,  una  exquisida  distinció, 
elegancia  y  discreció,  que  acaban  de  fer  més 
simpàtica  y  atractiva  à  aquesta  riallera  gateta 
del  teatre  francès  alegre  y  sugestíu. 

Emili  Tintorer. 


EL  TRIOMF  DEL  COR 

I 

Quin  xicot  més  estrany  l’Agusti!  May  se’l 
veya  alegre.  Sempre  pensatíu;  sempre  isart; 
semblava  que  tot  li  fes  angunia. 

De  jovenet  era  ben  distint.  Alashoras  era 
aixeridot,  rialler,  entremaliat...  Entremaliat 
si  ho  era!  Ningú  ho  podia  dir  com  la  Car- 
meta,  sa  cosina,  que,  tan  esbojarrada  com 
ell,  el  seguia  per  tot  ajudantlo  à  fer  malesas. 
Per  saltar  marges,  per  afullar  nius,  per  na- 
dar  pels  estanys  y  pel  mar,  quma  parella  més 
avinguda! 

Tota  la  setmana  parlavan  del  dijous. 

— Ja  hi  som,  ja  es  dijous:  ^ahónt  anirém 
aquesta  tarde  ? 

— -;Sabs  ahónt? — deya’l  xicot. — Al  hort  de 
cal  Riera  à  menjar  figas. 

—  Y  si’ns  veuhen? 

— Mirat,  fugirém. 

—  Donchs  m'has  de  prometre  que’m  dona¬ 
ràs  la  mà  pera  corre. 

— No;  et  portaré  à  coll  y  be. 

— (Si?  Donchs  millor  que’ns  vegin!  — 

Si  n’eran  d’entremaliats! 

Però  res:  el  xicot,  al  ferse  gran,  cambià 
d’una  manera  que  semblava  verament  impos¬ 
sible. 

(Cóm  va  ser?... 

La  Carmeta  explicava  que  una  vegada  va¬ 
ren  enfadarse  per  una  tontería  de  criaturas  y 
que  d’aquell  dia  may  més  volgué  jugar,  y  va 
tornarse  seriós  y  aixut  de  paraulas... 

— Ey, — deya  la  xicota,  —  jo  crech  qu’aixó 
va  ser  casual;  si  jo’m  pensés  que  aquellas 
renyinas  lo  feren  desgraciat,  ne  tindria  una 
pena!...— 

Varen  enfadarse  perque... 

Era  un  dia  que,  corrent  més  que  la  tramon- 
tana,  tornavan  de  calar  foch  à  una  garba  de 
blat  que  l’endemà  havia  d’ésser  batuda.  Quan 
ja’s  cregueren  prou  lluny  y  salvats  d’ésser 
descuberts,  varen  aturarse  y  s’assegueren  à 
l’ombra  d’un  garrofer.  Ella's  deixà  anar  à 
terra,  rihent  y  aixugantse  ab  el  devantalet 
l’abundosa  suhor  que  regalimava  per  sas  gal- 
tas  encesas,  bullentas.  Ell  se  li  va  asseure 
al  costat,  també  roig  de  cara  y  pantejant.  Ni 
podian  parlarse  de  tan  cansats. 

L’Agusti’s  mirà  llarga  estona  à  la  Carme¬ 
ta,  y  de  sobte  va  dirli,  com  si  li  ocorregués 
una  gran  idea: 

—  Escolta:  (quànts  anys  tens? 

— Y  ara!  (Per  qué  m’ho  preguntas? 

—  Perque...  Bé,  digas;  (quànts  ne  tens? 

— Ne  faré  quinze  per  la  Mare  de  Deu  del 
vermar. 

— (Quinze?...  Y  jo  (may  dirias  quànts  ne 
tinch? 

— Tant  se  me’n  dona. 

— Jo’n  tinch  setze  de  fets...  (No’t  sembla 
que  ja  podriam  comensar  à  festejar? 

—  Ah!  ah!  ah!...  Jo  no  vull  festejar  ab  tu. 

— (Per  qué? 

— Mira,  l’altre  vespre  la  minyona’m  va  lle¬ 
gir  un  llibre  que  parlava  d’una  noya  que  va 
casarse  ab  un  princep...  Un  princep  maco, 
rich...  Tots  ho  son  els  prínceps  macos,  (Oy 
tu?...  Donchs  jo...  vuy  un  príncep. 

— Donchs  no  que  no  ho  son  de  macos!... 
Tots  me  fan  rabia! 

— Aixó  ho  dius  per  enveja...  El  dia  que’n 
trobi  un... 

— Si’l  trobo  jo,  l’apedrego!  Per  pillo! 

— Qui,  tu?  Llengua  faràs...  Si  jo’t  bato! 

— Tornaho  à  dir! 

—  Sí  que  t’ho  torno  à  dir:  et  bato...  Y  té, 
té! — afegi  pegantli  ab  la  mà  à  la  espatlla. 

Y  ell,  en  lloch  de  tornarshi,  li  deya  tot  bai- 
xet  y  ab  veu  tremolosa: 

— Qu’ets  bonica,  Carmeta! 

— No  vuy  que  m’ho  diguis,  (ho  sents? — 
contestava  ab  vivesa  sa  cosina.  —No  vuy  que 
m’ho  diguis,  perque  aixó  ja  es  festejar... — 


Totjust  hagué  dit  aquestas  paraulas.  que’s 
veu  venir  à  sobre  l’amo  de  la  garba,  que 
brandant  una  groixuda  vara  de  freixa  corria 
cap  al  garrofer;  y  ella,  es  clar,  camas  ajudeu- 
me,  va  esmunyirse  més  viva  que  una  mus- 
tela. 

Ell  també  hauria  tingut  temps  de  fugir, 
però  va  perdre  l’esma  y  no  pogué  donar  un 
sol  pas. 

L’home  al  arribar  va  acanarli  al  pobre 
Agusti  uns  quants  cops  de  vara  y  va  deixar- 
lo,  emperò,  desseguida,  compadit  de  la  seva 
mansuetut:  ni  un  sol  crit;  ni  una  llàgrima. 

II 

L’Agusti  y  sa  cosina  anaren  creixent,  y 
ella,  que  no  era  ni  més  ni  menys  romàntica 
que  lo  que  ho  son  generalment  las  donas, 
s’oblidà  ab  facilitat  del  príncep,  però  à  son 
cosi  no  l’estimava  perque...  perque  no. 

Ell,  sense  l’incident  avans  apuntat,  al  as¬ 
solir  la  edat  de  la  passió  plena,  potser  ni  s’hi 
hauria  fixat  en  sa  cosina;  peró  aquella  nega¬ 
ció  tan  clara,  tan  franca,  el  feu  perfidiós... 
perfidiós  y  desgraciat.  A  mida  que’l  temps 
passava,  l’empenyo  era  més  gran,  perque 
també’l  seu  amor  anava  creixent.  Oh!  Cóm 
hi  sufria'l  trist!  Al  temps  en  que  las  ilusions 
son  més  hermosas,  ell  tenia  tota  l’aparensa 
d’un  vell. 

Y’is  días  passavan,  v  l’Agusti  en  res  tro¬ 
bava  consol...  Peró  un  dia  va  sentirse  ferit 
en  sa  dignitat.  Era  necessari  oblidaria,  ja 
qu’ella  no  escoltava  sos  prechs. 

Y  passà  més  temps,  y  per  fi  va  semblar 
que  comensava  per  ell  un  període  de  calma. 
Ja  podia  pensar  en  sa  cosina  sense  sufrir  ab 
el  recort  de  sos  desdenys.  Ja  podia  preguntar 
à  son  ànima  si  encara  sentia  per  ella  amor, 
que  l’ànima  li  deya  que  ja  no...  y  que  fins  la 
odiava...  El  cor,  no  obstant,  res  deya;  mes 
del  cor  qui’n  fa  cas!...  Sí;  ja  la  odiava;  peró 
no  sols  à  n’ella,  sinó  també  à  totas  las  do¬ 
nas...  y  à  tota  la  humanitat! 

— El  món  té  goig  pera  tothom  menos  pera 
mi!...  Donchs  jo  aborreixo  al  món!  — 

Oytal  que  l’aborria!  Sempre  que  li  donava 
per  sortir  de  casa,  qu’era  poch  sovint,  se’l 
veya  caminar  cap  à  indrets  solitaris;  no  pera 
gaudir  la  bellesa  de  la  soletat,  sinó  per  allun- 
yarse  de  tota  remor  de  vida.  Caminava  y  ca¬ 
minava  sense  dirigirse  enlloch:  sas  camas 
guiavan;  y  sols  l’hauríau  vist  trencar  de  ca¬ 
mí  si  per  acàs  trobava  algú... 

Mes,  à  pesar  de  fugir  de  tothom,  solia  suc- 
cehir,  à  vohas,  que  impensadament  se  topa¬ 
va  ab  algun  bon  amich  de  la  infantesa,  que’l 
feya  deturar  boy  per  forsa.  Quan  aixó  suc- 
cehia,  la  seva  conversa  era  sempre  igual. 
Parlava  de  son  despreci  del  món,  y  princi¬ 
palment  de  son  odi  à  las  donas.  D’aquest  odi 
se’n  havia  fet  una  teoria..  Per  ell  Deu  posà  al 
món  las  donas  pera  perdre,  pera  condemp- 
nar  als  homes. 

—  Oh,  si! — exclamava  ab  el  to  més  solem¬ 
ne  que  sabia  donar  à  sas  paraulas.—  Fuigne, 
fuigne  sempre  de  'las  donas!  Ellas  son  dia¬ 
bles!  Jo  ho  sé  be...  Al  qu’es  guia  de  totas,  à 
Llucifer,  prou  que  jo’l  conech!  Es  la  dona 
més  hermosa  de  la  terra,  però  també  la  més 
malvada!...  Oh!  Bé  prou  la  conech!...  - 

Ab  tot,  una  cosa  passava,  ben  dificil  d’en¬ 
tendre  al  cop  d’ull.  D’una  sola  persona  no 
fugia:  de  la  Oarmeta.  Ni  fugia,  ni  esquivava 
sa  conversa;  però  parlant  ab  ella,’s  dibuixava 
en  sos  llabis  un  somriure  tan  estrany,  que  si 
la  pobre  cosina  l'hagués  pogut  compendre, 
s’hauria  apartat  de  son  aprop  esglayada. 

— No;  no’m  fas  por — deya  ab  son  miste¬ 
riós  somriure.  —  Las  tevas  urpas  no  poden 
res  contra’ls  esperits  previnguts. . .  Llucifer 
malvat!...  Llucifer  infelís! — 

III 

La  tarde  era  xafagosa  y  la  platja  vessava 
de  gentada  ;  uns  hi  acudían  pera  pendre 
banys  y  altres  senzillament  pera  recrearse  ab 
l’animació  y  omplirse’ls  pulmons  del  ayre 
salabrós  que  allí’s  respira.  La  platja  era  tot 
vida. 

Caminant,  caminant,  sens  atalayarsen 
poch  ni  molt,  l’Agustí  va  fer  cap  à  la  vora 
del  mar.  Anava  tan  abstret,  que  no  va  ado- 
narse  de  l’animació  fins  à  serhi.  Al  donarsen 
compte,  volgué  marxar,  peró  al  intentarho,’s 
topà  casualment  ab  sa  tia  y  sa  cosina,  à  las 
qui  acompanyavan  unas  noyas  amigas  de  la 
Carmeta. 

—  {Tu  per  aquí,  Agustinet?  —  li  preguntà 
sa  tia.  — Me’n  alegro!...  Aixis,  home,  aixis: 
diverteixtel...  {Vols  venir  ab  nosaltras?  Ens 
en  aném  à  pujar  à  n’aquella  barqueta,  y  pas- 
sejarém  fins  à  Calafell...  {No  vols  venir?... 
T u  mateix... 

— Gracias. — 

L’Agusti  las  vegé  embarcar  y  allunyarse, 
y's  mirava  à  sa  cosina  y  somreya,  somreya... 

Mentres  ellas  s’endinzavan  pel  mar,  aquest 
se  revoltà  un  xich;  las  onas  s’inflavan  fent 
dansar  lleugerament  la  barqueta,  cosa  que  la 
tia  no  trobava  massa  agradable,  peró  que 
feya  xisclar  de  joya  à  las  jovenetas... 

Y  de  mica  en  mica’l  mar  se  tornà  més  so¬ 
rollós. 

—  La  barca  s’enfonzarà! — feu  l’Agusti. — 
Millor! — va  repensarse  seguidament. — Gran 
festa  avuy! — 

Ja  no’s  donà  pressa  per’anarsen  de  la 
platja.  L’espectacle  del  mar  esvalotat  l’atreya 
bojament;  y  pera  contemplarlo  més  bé,  va 
asseures  demunt  de  la  sorra: 

— Millor!  Millor! — mormolava.  Mes  à  din¬ 
tre  desi  mateix,  fondas  y  porugas,  peró  ben 
certas,  sentia  unas  veusamohinosasque’l  rep- 
tavan  per  son  criminal  desitj: 

— No:  destruhir,  no!  Edificar  es  lo  que 
cal!  Fins  las  feras  poden  humanisarse  ab  l’en¬ 
giny!... 

— Peró  jo  l’aborreixo  à  la  humanitat.  Qué 
se  me’n  dona! 

— La  vida  es  el  misteri  més  gran  y  més 
hermós  de  la  Natura!  Que  visqui,  que  gosi 
tothom!  Tot!... 

—  Si  pera  mi  no  hi  han  goigs! 

— El  món  es  gran,  els  goigs  son  inmen- 
sos;  llénsat  dintre’l  món  y  cércal;  si  fuges,  es 
bé  que  no’ls  trobis. — 

La  lluyta  interna  anava  creixent  com  la 
remor  de  las  onadas.  Instintivament  se  tom¬ 
bà  d’esquena  al  mar;  que  si  de  cop  li  plavía 
veure  ensolcir  la  barca,  després,  à  pesar  seu, 
li  feya  mal.  Peró’l  soroll  de  destrucció  enca¬ 
ra  l’atreya,  y  restà  allí  assegut  de  cara  à  la 
montanya. 

Y  s’estigué  molt  temps  aixis,  molt  temps; 
fins  que  va  alsarse  tot  d’una,  exclamant  com 
à  resúm  de  la  lluyta  : 

— Millor!  Millor  que’l  mar  las  engolís!  — 

Va  estendre  sa  vista  per  sobre  las  esvalo- 
tadas  onas...  y  no  vegé  la  barca  enlloch... 
Allà,  bastant  enllà  va  veure  arràn  de  l’aygua 
una  munió  de  gent  que  contemplava  quel¬ 
com  extraordinari.  Una  forsa  invencible  va 
arrastrarlo  envers  el  grupo. 

Al  serhi  aprop,  sentí  à  la  gent  que  s’excla¬ 
mava  indignada: 

— Aixó  es  culpa  del  barquer! 

— Donchs  per  qué’s  feya  à  la  mar  en  temps 
aixis! 

—Si  no  sab  guiar  una  barca,  per  qué  s’hi 
fica! 

— Quin  barquer!  — 

Al  arribar  l’Agustí  va  veure  en  terra,  ofe¬ 
gada,  que  prengué  per  morta,  à  sa  cosina 
Carmeta.  Encara  ningú  havia  hagut  esment 
de  sa  presencia,  que  s’abrahonà  al  barquer, 
y  posantli  las  mans  al  coll,  y  apretantlas  con¬ 
vulsivament. 

— Lladre!  Lladre! — xisclà.  —M’has  robat  la 
vida! — 

Jaume  Orpinell. 


NOVAS 

L’Agrupació  Escolar  «Ramón  Llull »  va 
celebrar  divendres  passat  la  conferencia  inau¬ 
gural  del  present  curs. 

Després  d’una  bonica  memòria  llegida  per 
en  Rafel  Folch  y  Capdevila,  el  president  don 
Joan  Vallés  y  Pujals  llegí  un  discurs  sobre 
las  causas  que  motivaren  la  ruina  del  imperi 
romà.  El  trevall,  per  sa  erudició  y  altras  exce- 
lents  qualitats,  fou  aplaudidissim  pel  públich, 
qu’era  numerós  fins  à  omplir  el  local. 

Acabà  la  vetllada  ab  un  encertat  parlament 
endressat  als  estudiants  per  en  Joseph  Fran¬ 
quesa  y  Gomis,  professor  d'aquesta  Univer¬ 
sitat  y  llorejat  poeta,  que  presidia  la  sessió. 

Per  unas  invitacions  qu’hem  vist,  per  cert 
molt  originals  y  de  bon  gust,  sabém  que 

avuy  dijous  inaugurarà’l  «Centre  Artistich  y 
Literari»  la  serie  d’Exposicións  de  pinturas  à 
que  ve  obligat  segons  els  seus  estatuts, 
estranyantnos  sobremanera  que  sent  la  so¬ 
cietat  catalana,  catalans  el  expositors,  y  ca¬ 
talà  l’escut  que  li  serveix  de  sagell,  títul  6 
invitació,  siguin  redactats  en  castellà. 

La  «Asociación  Escolar  Republicana»  de 
Barcelona,  domiciliada  à  la  Rambla  de  Ca- 
naletas,  it,  praL,  ha  organisat  un  Certamen 
Cientifich-literari  en  que  hi  podràn  pendre 
part  el  escolars  perteneixents  à  tots  els  ins¬ 
tituts  y  escolas  normals  y  especials  d’Espa¬ 
nya,  terminant  el  plasso  pera  l’admisió  de 
trevalls  el  dia  28  de  febrer  de  1901. 

S’ofereixen  dinóu  premis  sobre  altres  tants 
temas. 

Una  comissió  de  pintors-decoradors  va 
visitar  el  dilluns  darrer  al  alcalde  de  Barce- 
lona,interessantlo  pera  que’s  coloqui’l  retrato 
d’en  Soler  y  Rovirosa  à  la  galeria  de  cata¬ 


lans  ilustres,  y’s  dongui’l  nom  del  malagua¬ 
nyat  pintor  escenògraf  à  un  carrer  d’aques¬ 
ta  ciutat. 

Estant  ja  llesta  la  segona  edició  del 
primer  número  de  Joventut,  las  per- 
sonas  que’ns  tenen  demanats  exem¬ 
plars  poden  passar  per  aquesta  Admi¬ 
nistració  à  recullirlos. 

Ab  aquest  número  acompanyém  el 
prospecte  en  que’s  detallan  las  inno¬ 
vacions  que  desde  primer  d’any  intro- 
duhirém  en  nostre  setmanari. 


Fidel  Giró,  impressor. —  Carrer  de  València,  31 1 

UNA  REYNA  PER  DRET  PROPI 

Que  n’es  d’hermosa  la  conducta  de  la  gen¬ 
til  Reyna  d’ Holanda  envers  el  venerable 
President  de  la  República  del  Transvaal,  vin¬ 
gut  à  Europa  ab  l’únich  objecte  d'implorar 
protecció  pera  un  poble  que  lluyta  honrada  y 
coratjosament  defensant  pam  à  pam  las  sevas 
llibertats  que  pretén  arrebassarli  la  civilisada 
Inglaterra! 

Quan  gran  resulta  la  seva  figura  de  dona 
obehint  francament  als  batechs  de  son  cor 
generós  y  noble,  comparada  ab  la  forsa  d’al¬ 
guns  homes  que’s  diuhen  sobirans  y  que 
devant  de  la  forsa  del  Imperi  Britànich  s’han 
encongit  y  acoquinat  seguint  la  inspiració  de 
la  egoista  é  hipòcrita  diplomàcia!  Més,  molt 
més  mascles  son  las  faldillas  de  la  Reyna 
Guillermina  que  tots  els  uniformes  de  soldat 
ab  que  cada  dos  per  tres  se  disfressa  l’infatuat 
emperador  d’Alemanya.  Ab  el  comportament 
seguit  ab  en  Krüger  s’haurian  de  baratar  el 

nom:  la  Sobirana  d’Holanda  dirse  Guillém, 
y  el  Kàiser  anomenarse  Guillermina.  L’ésser 
mascle  ó  femella  no  depèn  pas  del  sexe. 

Las  infamias  y’is  crims  comesos  en  nom 
de  la  civilisació  per  las  llegions  de  Sa  Gra¬ 
ciosa  Majestat  en  el  Transvaal,  deuhen  fer 
esment  à  na  Guillermina  las  qu’en  el  si- 
gle  xvi  cometeren  en  terra  d’Holanda'ls 
exèrcits  de  Sa  Majestat  Catòlica  Felip  II  en 
nom  d’una  religió  que  té  per  un  de  sos  fo¬ 
naments  l’amor  al  prohisme.  No,  no  ho  deu 
oblidar  aquella  Reyna  que  també  son  poble 
un  jorn  plorà  llàgrimas  de  sanch  baix  el  jou 
d’un  opressor  dèspota,  sanguinari  y  venjatiu, 
sectari  fanàtich  d’una  religió  qu’es  tot  amor 
y  caritat.  També  las  pandillas  del  Duch 
d’Alba  robavan  y  saquejavan,  fruhian  asses- 
sinant  als  grans  y  à  la  brivalla,  violant  donas, 
cremant  y  destruhint  vilas  y  llogarets,  ciutats 
y  masos,  faltant  obertament  y  ab  el  major 
cinisme  à  totas  las  lleys  escritas  en  el  Códich 
y  en  la  conciencia  dels  homes  honrats,  com 
hi  faltan  à  gratcient  las  patuleyas  de  lord 
Roberts  en  la  injusta  é  inicua  campanya  del 
Sud  de  l’Africa.  Felip  II,  embolcallantse  ab 
la  religió,  volia  de  totas  maneras  fermar  à 
son  trono  als  Paíssos  Baixos:  la  Reyna  d’in- 
glaterravol  de  totas  passadas  apoderarse  del 
Transvaal  y  del  Orange.  <.Qué  hi  fa  que’ls 
medis  empleats  sian  repulsius  à  la  gent  de 

bé?  Ja  quedan  justificats  ab  el  fi  que's  per¬ 
segueix.  Als  reys  poderosos  tot  els  escau; 
per  ells  el  ceptre,  que  deuria  ésser  símbol  de 
la  dignitat  reyal,  es  un  rossinyol  pera  apo- 
derarse  de  lo  de  la  casa  del  pròxim.  L’única 
lley  qu’observan  es  la  del  més  fort;  se  befan 
de  la  Justícia  com  els  sayons  se  befaren  del 
Home  Deu. 

La  simpàtica  tigura  de  la  Reyna  Guiller- 
mina  mereix  la  veneració  y’l  respecte  de 
tots  els  aymants  de  la  Humanitat  y  de  la  Jus¬ 
tícia.  Devant  d’aquest  espill  deuhen  enrogirse 
de  vergonya’ls  sobirans  que  per  basarda  ó 
per  càlcul  s’arrastran  com  serps  llepant  las 
potas  al  lleopart  britànich  que  à  l’hora  me- 
nos  pensada’ls  pagarà  son  servilisme  plan- 
tàntloshi  una  urpada,  si  es  que  ab  las  urpas 
pot  arrebassar  quelcom. 

Joseph  M-a  Roca. 


ALBERT  SAMAIN 

Je  rève  de  vers  doux  et  d’intimes  ramages 
De  vers  à  fròler  l’àme  ainsi  que  d’es  plumages, 

De  vers  blonds  ou  le  sens  fluide  se  délie, 

Comme  sous  l’eau  la  chevelure  d'Ophélie, 

De  vers  silencieux,  et  sans  rithme  et  sans  trame 
Ou  la  rime  sans  bruit  glisse  oomme  une  rame. 

Et  qui  au  long  des  nerfs  baignés  d’ondes  colines 
Meurent  à  l’infini  en  pàmoisons  félines, 

Comme  un  parfum  dissous  parmi  des  tiédeurs  closes, 
...  Je  rève  des  vers  doux  mourant  comme  des  roses. 

Veusaquí’l  poeta  retratat  per  ell  mateix:  un 
compendi,  una  fórmula  que  la  crítica  podria 
trobar  sols  à  costa  de  llarguíssimas  explica¬ 
cions;  aquella  poesia  que  os  acaricia  l’ànima 
com  una  ploma,  quals  versos  se  deslligan 
dolsos  com  una  cabellera  sota  l’aygua,  aque¬ 
lla  poesia  sense  sonoritats  buydas,  qual  rima 
sona  com  las  paladas  d’un  rem;  versos  que 
moren  com  un  perfúm:  tal  es  la  poesia  de 
Samain,  lo  poeta  mort  fa  poch  y  quals  obras 
complertas,  promesas  pera  dins  d’un  breu 
plasso,  seràn  la  joya  dels  que  han  conegut 
sos  volums  publicats  fins  avuy,  y  sas  poesias 
espargidas  en  periódichs  y  revistas. 

Dugas  obras  coneixém  de  Samain,  dugas 
coleccions  de  poesias,  Au  Jardin  de  l'Infante 
y  Aux  flancs  du  Vase ,  y  creyém  que  tenia  en 
preparació  quan  lo  va  sorpendre  la  mort  un 


altre  llibre  de  poesias.  En  totas  ellas  s’hi  nota 
lo  mateix.  Ni  per  sa  extensió  ni  persa  forma 
tenen  res  de  la  grandor  ampulosa  dels  ro- 
màntichs,  ni  la  seca  regularitat  de  las  escolas 
neo  clàssicas.  Son  notas  curtas,  casi  totas  més 
tristas  qu’alegras,  ab  poquissim  argument, 
peró  que  deixan  al  lector  una  impresió  fon- 
díssima,  ab  pensaments  de  refinat,  ab  rasgos 
y  detalls  descriptius  de  poderosa  forsa  suges- 
tiva,  y  embolcalladas  ab  una  certa  nebulosi¬ 
tat  y  enmotlladas  en  una  forma  tan  perfecta, 
que  un  voldria  recordarlas  sempre,  tenintlas 
aprop  en  un  llibre  ben  petit  que  un  pogués 
portarlo  sempre  à  la  butxaca,  ó  grabarlas  ab 
caràcters  microscópichs  dessota  d’un  esmalt, 
voltarlas  de  pedras  preciosas  com  un  recort 
volgut  ó  una  relíquia,  tenirlas  sempre  com 
una  ampolleta  de  perfúm  en  mans  d’una  pas- 
toreta  Wateau. 

Vegis,  si  no,  com  una  mostra’l  sonet«Soir» 
que  transcrivim  à  continuació,  no  tant  per- 
que’l  suposém  desconegut  dels  lectors,  com 
perque  serveix  de  confirmació  àlo  que  dihém. 

Le  Séraphin  des  soirs  passe  le  long  des  fleurs... 
La  Dame-aux-Songes  chante  a  l’orgue  de  l’église; 

Et  le  ciel,  ou  la  fin  du  jour  se  subtilise, 

Prolonge  une  agoniè  exquise  des  couleurs. 

Le  Séraphin  des  soirs  passe  le  long  des  coeurs... 
Les  vierges  au  balcon  boivent  l’amour  des  brises; 

Et  sur  les  fleurs  et  sur  les  vierges  indecises 
11  neige  lentement  d’adorables  paleurs. 

Toute  rose  au  jardin  expire,  lente  et  lasse, 

Et  l’àme  de  Schumann  errante  par  l’espace 
Semble  dire  une  peine  impossible  à  guerir... 

Quelque  part  une  enfance  tres  douce  doit  mourir... 
O  mon  àme,  mets  un  signet  au  libre  d’heures, 
L’Ange  va  recueillir  le  rève  que  tu  pleures. 

Després  d’aquest  magistral  sonet,  podriam 
deixar  la  paraula  als  que  afirman  que’ls  poe- 
tas  moderns  desdenyan  la  forma  y  defensan, 
com  l’aspiració  suprema  de  la  poesia  moder¬ 
na,  prescindir  de  la  versificació  y  de  sas  re- 
glas,  molt  més  rigurosas  quant  més  alta  es  la 
perfecció  d’un  idioma,  y  per  consegüent  de 
sa  literatura.  Es  un  prech  que  no’ns  cansa- 
rém  de  dirigir  als  poetas  catalans,  y  desitja- 
ríam  que,  qui  té  autoritat  pera  ferho,  ho  fes 
en  forma  de  consell:  lo  poeta  que  vulgui  pres¬ 
cindir  de  las  actuals  formas  literarias  haurà 
de  practicarne  altras  de  millors  y  més  artís- 
ticas,y  per  tant  més  difícils  d’executar. Desde 
Homer  fins  avuy  en  dia,  lo  poeta,  per  usar 

un  llenguatje  superior  y  més  escullit  del  or¬ 
dinari,  ha  adoptat  una  forma  musical  que  ha 
variat  al  infinit,  però  sempre  musical  y  rít¬ 
mica,  y  tant  de  bo  que  nostras  llenguas  mo- 
dernas  tinguessin  las  silabas  llargas  y  breus 
y  no’ns  permetessin  usar  las  formas  de  ver¬ 
sificació  de  las  literaturas  clàssicas,  més  difí¬ 
cils  sens  dubte,  peró  més  superiors  y  més 
bellas. 

Nostre  llenguatje  literari  està  en  vias  de 
formació  y  en  estat,  forsós  es  dirho,  bastant 
atrassat.  Nos  falta  molt  que  fer  pera  posarlo 
à  l'altura  d  una  literatura  moderna,  y’l  camí 
no  es  pas  precisament  lo  d'evadir  las  dificul¬ 
tats,  sinó’l  d’atacarlas  y  véncerlas. 

Hi  ha  hagut  un'época  en  que  nostres  poe- 
tas  s’han  contentat  ab  imitar  y  trasladar  à  sas 
poesias  lo  llenguatje  del  poble.  Aquest  trevall 
ha  estat  profitós  pera  donar  una  base  real  à 
nostre  llenguatje  literari;  mes  aixó  no  ha  es¬ 
tat  més  que’l  comensament  d’un’obra  à  reali- 
sar.  Ni  Horaci  parlava  com  un  gladiador,  ni 
com  un  pagés  de  l’Apulia,  ni  Dante  (malgrat 
sa  llengua  vulgar)  com  un  carreter  de  Flo¬ 
rència;  lo  llenguatje  literari’s  forma  per  una 
especie  d’acció  recíproca  entre’l  llenguatje  es¬ 
crit  y’l  de  las  personas  cultas,  y  aixís  han 
arribat  algunas  literaturas  modernas  al  estat 
de  perfecció  en  que  las  veyém,  que  fa  la  des¬ 
esperació  dels  traductors  quan  aquests  han 
de  trasladar  sas  obras  à  una  llengua  menys 
trevallada. 

Quan  un  llegeix  à  poetas  com  Samain, 
comprèn  la  gran  diferencia  qu’existeix  entre 
l’estat  de  la  llengua  francesa,  que  permet 
dirho  tot  ab  tots  los  matisos  desitjables,  y  la 
nostra  encara  en  vias  de  sa  formació  literaria, 
y  sent  lo  desitj  de  que  aquesta’s  perfeccioni 
fins  arribar  à  un  alt  grau  de  cultura,  al  que 
sens  dubte  arribarà  ab  los  esforsos  de  tots  y 
no  à  favor  d’academias  y  gramàticas  oficials, 
que  han  dut  à  altras  nacions  à  un  estat  casi 
fósil  del  llenguatje,  sinó  com  à  resultat  d’un 
trevall  de  cultura  de  la  societat  entera,  de  li¬ 
terats  y  de  no  literats,  aprofitant  los  elements 
de  la  terra  y  adoptantne  de  nous  sempre  que 
sia  necessari. 

Y  dihém  aixó  perque  nosaltres,  com  los  li¬ 
terats  francesos,  no  compreném  lo  poeta  sen¬ 
se  ser  un  adorador  de  la  forma,  com  no  com- 
pendríam  un  músich  que  no  estimés  l’instru¬ 
ment  ab  que  arrenca’ls  sons  ab  que  constru- 


heix  un’obra  artística;  y  no  fent  punt  final, 
sinó  senzillament  un  parèntesis  al  tema,  tor- 
ném  à  Samain. 

Las  poesias  de  Samain  tenen  sempre  un 
to  trist;  mes  no  es  la  desesperació  dels  ro- 
màntichs  la  que’s  respira  en  ellas,  sinó  una 
especie  de  tristesa  indefinida;  ja  que  la  idea 
principal  del  autor  sembla  ser  la  de  donar  al 
lector  la  impresió  vaga  d’aquestas  impresions 
vaporosas  é  indefinidas  que’l  sentiment  deixa 
en  l’ànima,  que  vol  trasladar  al  lector  tal 
com  las  sent  lo  poeta,  sens  explicarlas  ni  de- 
tallarlas. 

Sas  imatjes  son  justas,  y  en  ellas  s’hi  ajun¬ 
ta  la  brillantor  de  la  visió  ab  la  intensitat  del 
sentiment.  En  lo  sonet  transcrit  n’hi  han  du- 
gas,  la  agonie  exquise  de  couleins ,  y  aquella 
nevada  d* adorables  paleurs  sobre  las  flors  y 
las  verges,  que  son  verament  sugestivas. 

No  sempre  Samain  s’ha  concretat  al  genre 
lirich,  puig  entre  sas  poesias  ne  figuran  al¬ 
gunas  de  caràcter  épich,  com  los  dos  sonets 
de  Cleopatra,  ja  molt  vulgarisats,  que  tenen 
las  linias  valentas  d’un  relléu  de  bronzo,  y 
que  no  podém  resistir  al  desitj  d’analisar  rà¬ 
pidament,  sobretot  l’ultim,  ja  que’l  primer  té 
casi  únicament  lo  caràcter  d’introducció. 

Lourde  pèse  la  nuit  au  bord  du  Nil  obscur... 
Cléopàtre  à  genoux  sous  les  astres  qui  brulent, 

Soudain  pàle,  ecartant  ses  femmes  qui  reculent, 

Déchire  sa  tunique  en  un  grand  geste  impur, 

Et  dresse  eperdument  sur  la  haute  terrasse 

Son  corps  vierge,  gonflé  d’amour  comme  un  fruit  mur. 

Los  sis  primers  versos  son  la  presentació 
de  la  figura,  lo  march  la  nit  pesant  sobre’l 
Nil  fosch,  y  aquella’s  destaca  brillant  sobre 
la  foscor  de  la  nit  d’Egipte  sota’ls  astres  que 
creman,  y  de  genollons  aparta  sas  esclavas, 
esquinsa  sa  túnica  y  sobre  l’alta  terrassa 
adressa  son  cos  verge  rublert  d’amor  com 
una  fruyta  madura.  Y  continúa’l  poeta: 

Toute  nue  elle  vibre!  et  debout  sous  l’azur, 

Se  tord  couleuvre  ardente,  au  vent  tiéde  et  vorace, 

Elle  veut,  et  ses  yeux  fauves  dardent  l’éclair... 

Que  le  monde  ait,  ce  soir,  le  parfum  de  sa  chair... 

O  sombre  fleur  du  sexe  éparse  en  l'air  nocturne! 

Et  le  Sphynx  immobile  aux  sables  de  l’ennui, 

Sent  un  feu  penetrer  son  granit  taciturne; 

Et  le  desert  inmense  a  remué  sous  lui. 

La  descripció  no  pot  ésser  més  potent  ni 
més  viva,  lo  símbol  més  acabat  ni  més  suges- 

tiu.  Cleopatra  entregantse  al  vent  del  desert, 
es  la  personificació  de  la  dona  oriental,  tal 
volta  del  Orient  en  conjunt,  es  la  encarnació 
d’aquella  femella  simbòlica  que  s’ha  dit  Se- 
miramis  ó  Dalila,  la  Reyna  de  Saba  ó  Cleo¬ 
patra,  à  quals  peus  s’han  inclinat  los  héroes 
y  s’han  trossejat  los  imperis,  perque  tenía’l 
secret  dels  suprems  goigs  del  amor;  y  darrera 
d’aquella  nit  s’endevina  la  lluyta  de  la  dona 
oriental  ab  l’héroe  del  Occident,  que’s  dirà 
primer  César  y  més  tart  Antoni,  v  entre’l  so 
roll  de  la  mar  qu’arrossega  y  trosseja  las  des- 
pullas  d’Actium,  lo  final  d’aquella  gran  tra¬ 
gèdia  cantada  per  tants  poetas,  hont  tot  que¬ 
da  vensut  menys  la  forsa  inconscient  de  la 
dona  causant  de  tanta  víctima.  La  esfinx 
inmóvil  al  mitj  del  desert  recullint  las  primi- 
cias  d’aquell  amor  que  ha  de  costar  imperis, 
resulta  d’un  efecte  grandiós.. 

Si  haguéssim  de  citar  una  à  una  las  poe- 
sias  de  Samain  que  mereixen  llegirse  y  me- 
ditarse,  no  acabariam  may  y’ns  faríam  pesats 
al  lector,  en  qui  desitjaríam,  si  no’l  coneix, 
despertar  la  curiositat  de  llegirlo  per  enter. 
Qui  hi  busqui  en  sa  poesia  impresions  y  efec¬ 
tes  d'escenografia  se’n  tornarà  xasquejat;  lo 
verdader  gourmet  de  la  poesia,  l’apassionat 
del  art  modern  fet  de  matisos  y  refinaments 
de  sentiment,  s’extasiarà  devant  d’aquella 
introducció  au  Jardin  de  ïlnfante ,  de  Musi- 
que  sur  l'eau,  Promenade  a  l'étang,  Visions 
(tal  volta  la  més  sugestiva  de  sas  poesías), 
Vieilles  cloches ,  Chanson  violetle ,  Xanthis , 
Versaillés ,  y  apendrà  de  memòria  aquell  final 
tan  hermós  de  Silence: 

La  lampe  douce  se  consume: 

L’àme  des  roses  nous  parfume. 

Le  temps  bat  sa  petite  enclume. 

Ohl  s’en  aller  sens  nul  retour 
Oh!  s’en  aller  avant  le  jour, 

Les  mains  toutes  pleines  d’amour! 

Oh  s’en  aller  sans  violence, 

S’evanouir  sans  qu’on  y  pense 
D’une  suprème  defaillance... 

Silence!  — Silence! — Silence! 

G.  A.  Tell  Lafont. 


NOTAS  D’ART 

Quan  vaig  arribar  de  Paris  després  d’una 
ausencia  de  prop  de  dos  anys,  lo  que  més  me 


va  sorpendre  va  ser  el  moviment  catala¬ 
nista. 

Haig  d’ésser  franch.  Encara  que’l  Catala¬ 
nisme  ha  d’ésser  naturalment  simpàtich  à  tot 
bon  català,  y  à  mi,  per  tant,  no  podia  deixar 
de  sermho,  em  mirava  ab  certa  prevenció 
aqueix  moviment,  no  per  lo  qu’ell  significa, 
sinó  per  las  ideas  retrógradas  y’l  caràcter  un 
bon  xich  jesuítich  de  aquells  de  sos  propul¬ 
sors  que  jo  havia  conegut.  Si:  vaig  tenir 
aqueixa  desgracia  de  no  coneixen  d’altres. 

Peró  vaig  comensar  à  llegir  Joventut,  y 
poch  à  poch  vaig  anar  veyent  que  ja  no  eran 
els  mateixos  d’avans:  parlavan  clar,  tenían 
ideas  de  progrés,  eran  artistas,  y  sobre  totas 
las  cosas  l’art  els  interessava.  Van  agradar- 
me  aquellas  revistas  teatrals  y  musicals  fe- 
tas  ab  tant  coneixement,  y  generalment  en 
tots  sos  números  hi  trobava  articles  y  qua- 
drets  interessants. 

Aquell  jovent  no  trigà  gpyre  à  serme  molt 
simpàtich.  Qui  m’ho  havia  de  dir  que  jo  de¬ 
butaria  en  la  dita  revista!  Que  hi  escriuria 
sobre  l’art!  Jo,  que  no  sé  escriure  y  desco- 
nech  la  ortografia! 

Quan  l’Urgell  va  ferme  saber  que  jo  havia 
sigut  nombrat  director  artístich  de  Joven¬ 
tut,  vaig  tremolar.  íQué  diré,  pobre  de  mil1 
^Cóm  escriuré?  Peró  poch  à  poch,  de  mica  en 
mica,  vaig  anarme  calmant.  Vaig  pensar 
qu’altres  han  sortit  de  tan  poca  cosa  com  jo 
mateix.  Recordemnos,  si  no,  d’en  Canonge, 
que  dels  seus  principis  de  llimpia-botas  s’en- 
layrà  fins  à  fer  jocbs  de  mans;  y  del  insigne 
Casellas,  que  de  desconegut  tintorer  també 
ha  arribat  à  ser  el  terror  dels  dèbils,  insul¬ 
tant  à  tothom  de  tort  y  de  través,  tirant  re¬ 
putacions  per  terra,  parlant  ab  molta  pompo¬ 
sitat,  ab  llenguatje  ampulós,  pesat  y  tan 
difícil  de  compendre  que  jo  estich  qu’ell  ma¬ 
teix  no  l’entén,  y  amigo ,  aixó  l’ha  anat  in¬ 
flant,  inflant  de  vanitat  y  orgull,  tant,  que 
arribarà  que’l  perdrém  de  vista,  acabant  per 
ser  regidor,  ó  académich,  ó  professor  d’esté- 
tica  de  l’Academia  de  Bellas-Arts, vulgo  «mi- 
loca»,  y,  desgraciadamente  pel  Catalanisme, 
«miloca  catalanista». 

Y  ara  dispensin  que  sense  voler  parli  de 
certas  personas  y  de  certas  cosas  que  no  po¬ 
den  interessar  à  ningú,  y  qu’es  pitjor  com 
més  se  remouhen.  Parlém  d’art:  parlem  de 
la  Sociedad  Artística  y  Literaria ,  que  no  té 

de  carrincló  més  que’l  titul.  No  sé  ahónt  l’han 
anat  à  buscar  el  tal  titul,  y  de  segur  que  va¬ 
ren  dormir  ben  descansats  després  de  la  tro¬ 
balla.  Y  sobre  tot,  per  lo  nou.  Per  sort,  els 
quadros  resultan  interessants:  exposició  for¬ 
mada  per  temperaments  artistichs  ben  diver¬ 
sos,  alguns  d’ells  ben  subtils,  romàntichs 
altres,  mes  tots  els  expositors  plens  de  bona 
fe  y  de  desitj  de  fer  avansar  l'art  de  la  nostra 
terra,  bon  xich  endarrerit  en  vist  els  altres 
pobles  civilisats  y,  no  obstant,'  sentit  totas 
las  evolucions  dels  més  avansats. 

Urgell. 

Recordo,  y  no  oblidaré  may,  la  impresió 
que’m  feyan  els  quadros  de  l’Urgell  quan  jo 
era  encara  xicot.  Al  sortir  de  Llotja,  sem- 
pre’ns  aturavam  devant  d’una  botiga  dels 
Escudellers  (crech  que’n  deyan  à  ca’n  Mon- 
ter),  que  moltas  vegadas  exposava  obras  del 
mestre.  Jo  alashoras  era  incapàs  de  compen- 
dre  si  las  tals  estavan  ben  pintadas  ó  no;  sols 
sé  que  aquells  paisatjes  me  deixavan  l’espe¬ 
rit  trist,  peró  d’una  tristesa  (permétisem  la 
paraula),  d’una  tristesa  artística,  somniado¬ 
ra,  recordantme  cosas  y  efectes  del  natural 
que  jo  havia  vist  vagament.  En  aquell  temps, 
desgraciadament  pera  mi  tan  llunyà,  el  gran 
poeta  ja  va  fer  sentir  tota  sa  influencia  dintre 
la  meva  jovenívola  imaginació. 

Més  tart  vaig  anar  à  Madrid,  y  à  Paris  des¬ 
prés,  fent  com  els  alties,  com  fan  tots  els  que 
comensan;  y  vaig  ser  modernista,  trobantho 
tot  dolent,  y  com  que  de  joves  sempre  n’hi 
haurà,  y  sempre  n’hi  ha  hagut,  y  s’han  d’o¬ 
brir  camí,  y  empaytan  als  vells  donant  per 
escusa  qu’alló  es  dolent,  qu’es  negre  ó  es 
blanch,  segons  la  evolució  qu’esta  fent  l’art, 
creyentse  ells  qu’estàn  en  lo  just,  no  compre¬ 
nen  que  no  fan  més  que  seguir  la  moda;  com 
passa  ab  els  colls  de  camisa,  que’m  sembla  à 
mi  que  deuhen  patir  molt  els  que’ls  portan 
alts.  Lo  mateix  vaig  fer  jo:  seguir  la  corrent.  Y 
vaig  ser  modernista.  Y  es  tan  fàcil  serhol  Sols 
s’ha  de  fer  lo  que  fa  la  majoria:  seguir,  com 
segueix  el  be  al  remat.  Aixís  ho  fan  tots. 

L’Urgell  també  ho  va  fer.  Va  anar  à  Paris 
quan  Daubigny’s  trobava  al  ple  desa  glòria, 
y's  va  entussiasmar  ab  el  mestre  francès,  du- 
rantli  la  sugesiió  molt  temps.  Després,  à  co¬ 
pia  d’estudi  y  sense  desanimarse  may  per 
contraria  que  li  fos  la  critica,  com  va  serli  en 

sos  comensaments,  dotat  d’un  temperament 
fort,  arribà  à  ser,  y  es,  el  mestre  paisatjista 
de  la  nostra  escola  moderna;  pintor  persona- 
lissim  que  deixarà  una  nota  que  no  morirà 
may. 

Graner. 

Un  dels  artistas  més  populars  que  tenim; 
d  una  habilitat  quasi  fenomenal,  y  que  bé 
pot  dirse  que  no  n’hi  ha  hagut  un  altre. 
Diuhen  ó  escriuhen  d’en  Teniers,  que  pinta¬ 
va  un  quadro  cada  dia,  y  jo  crech  qu’en  Gra¬ 
ner  l’ha  sobrepujat.  Sa  ferma  voluntat  sura 
en  sas  obras,  y  li  fora  impossible  pintar 
d’altra  manera.  Tot  lo  que  fa  es  espon¬ 
tani,  fresch,  devegadas  de  factura  febrosa. 
Sos  quadros  son  verdaders  trompe  l'ceil  en  la 
exposició  actual.  Me  sembla  que  hi  ha  avens, 
desitj  sincer  que  mereix  alabansas;  notas  de 
marinas  justas  y  ben  observadas,  paisatjes 
ahont  ha  trobat  l’hora  justa,  particularment 
el  dels  pallers,  prodigi  d’execució.  Mes  ahont 
esta  exuberant  de  vida,  ahont  se’ns  presenta 
com  un  gran  pintor,  es  en  el  retrato  d’aquell 
home  que  no  oblidarém,  gros,  inmens,  y  que 
de  segur  quedarà  inmortalisat  sens  ell  saber- 
ho.  Pintura  hermosa  de  debó,  que  solza- 
ment  pot  compararse  ab  el  Bon  boch  d’en 
Manet. 

Galwey. 

Pot  dirse  del  paisatje  qu’es  la  verdadera 
pintura  moderna,  no  volent  significar  ab  aixó 
qu’altras  épocas  el  desconeguessin.  Els  ma¬ 
teixos  mestres  flamenchs  havian  arribat  à 
molta  altura,  y  pera  quedarne  convensut 
basta  comtemplar  la  colecció  selecta  instala- 
da  en  las  novas  salas  del  Louvre. 

Indiscutible  es  qu'en  el  present  sigle  s'ha 
donat  el  gran  pas  en  aquest  género  de 
la  pintura,  obrint  nous  horitzonts.  Un  dels 
pintors  més  grans  de  nostre  temps,  per  no 
dir  el  més  gran,  es  en  Claude  Monet.  Els 
seus  primers  quadros  tots  son  de  figura,  y 
pintats  ab  una  forsa  que’ls  acosta  molt  als 
antichs;  y  jo  crech  que,  no  veyentse  ab  àni- 
mos  pera  superarlos,  va  deixar  del  tot  sa  pri¬ 
mitiva  manera  de  fer,  pera  dedicarse  exclus- 
sivament  al  paisatje,  com  havian  ja  fet  avans 
Rousseau,  Daubigny,  Corot  y  altres,  iniciant 
un  moviment  d’art  que  tota  Europa  ha  se¬ 
guit,  y  nosaltres  també  poch  ó  molt,  quasi 
per  reflex,  com  arbre  fruyter  qu'ha  trigat  à 

donar  brotada,  y  en  part  també  gracias  à  las 
exposicions  organisadas  per  l’Ajuntament, 
ahont  els  joves  han  pogut  estudiar  y  ferse 
càrrech  d’aqueix  moviment  artístich.  Gracias 
à  dits  certàmens,  ha  brotat  en  nostra  terra  la 
triada  colecció  de  joves  paisatjistas  qu’avuy 
tant  ens  sorprenen,  y  la  glòria  aquesta  bé 
podém  dir  ab  forta  veu  que  perteneix  exclus- 
sivament  à  Catalunya.  En  Vayreda  ab  las 
sevas  impresions,  l’Urgell  ab  sa  solidesa, 
portant  com  una  alenada  de  més  enllà  del 
Pirinéu,  foren  la  base  dels  nostres  paisat¬ 
jistas.  En  las  exposicions  nacionals  de  Ma¬ 
drid,  aquesta  branca  del  art  està  considerada 
com  inferior  à  la  figura,  y  fins  à  cert  punt  te¬ 
nen  rahó’ls  madrilenys,  perque  realment  en¬ 
cara  no  han  tingut  cap  paisatjista  de  debò;  ni 
un.  L’IIaes,  que  componia;  en  Sànchez  Per- 
rier  que  no  pot  negarse  que  sab  dibuixar  ar¬ 
bres;  l’Espina  y  en  Beruete,  que  pintan  com 
aficionats...  Y  à  Madrid  passan  per  sabis!  Y 
en  cambi,  entre  nosaltres,  dels  joves,  quànts 
ne  surten  de  cap  de  brot,  sense  contar  els 
mestres,  considerats  com  à  tals  per  tot  arréu! 

Es  indubtable  qu’en  Galwey  sobressurt 
dintre  d’aquest  renaixement,  que  s’enlay- 
ra  grandiosament  y  fa  avansar  el  seu  art 
à  passos  de  gegant  com  cap  altre  en  nostra 
terra.  Quina  admiració  sentim  devant  d’a¬ 
quells  estudis  plens  de  forsa  y  de  serietat! 
No  deixant  res  al  etzar,  sense  cap  debilitat 
per’agradar  al  burgès ,  al  deu-públich,  en 
Galwey  pinta  per  ell  mateix,  y  pels  que  pu¬ 
guin  ó  vulguin  enténdrel.  Els  joves  que  co- 
mensan,  cóm  hi  poden  estudiar  contemplant 
aquellas  telas  sólidas,  fortas,  que  diuhen  ve¬ 
ritats  tan  grans! 

Vilallonga. 

En  Jaume  Vilallonga  ab  una  triada  colec¬ 
ció  de  paisatjes  y  marinas,  dona  molt  interès 
à  la  exposició.  Notas  plenas  de  sentiment, 
d’una  ingenuitat  à  que  no  estém  gayre  acos¬ 
tumats  entre  nosaltres,  que  per’adquirir  per¬ 
sonalitat  apelém  fins  à  la  extravagancia. 

Res  d’aixó  passa  ab  aquest  artista,  que 
pinta  ab  molta  senzillesa,  trobant  efectes  que 
conmouhen. 

Tamburini. 

Pintor  que  bé  podríam  dir  literari ,  un  xich 
indecís,  subtil,  sempre  preocupantse  de  la 


idea,  buscant  finesas  intelectuals,  algunas 
vegadas  d’un  refinament  exquisit,  procurant 
unir  la  pintura  ab  un  ideal  artístich  que  dona 
à  las  sevas  obras  una  personalitat  indiscuti¬ 
ble  que  molt  admirém. 

En  sos  dibuixos  lleugerament  tocats  ab  co¬ 
lors,  hi  ha  una  distinció  extraordinària,  que 
recorda  las  tradicions  de  la  escola  inglesa. 

Tolosa. 

L’Aureli  Tolosa  ha  lograt  ferse  un  nom 
entre  nosaltres  com  artista  decorador.  Mo¬ 
dest  per  demés,  d’una  factura  brillant  y  sim¬ 
pàtica,  que  pot  apreciarse  en  sos  quadros  de 
flors,  veritables  raigs  de  sol  que  iluminan 
la  nota  quelcom  ombrívola  de  la  exposició 
actual. 

Ricart  Urgell  y  altres. 

En  Ricart  Urgell  desmenteix  aquell  ditxo, 
repetit  moltas  vegadas,  de  la  nulitat  dels  fills 
dels  grans  homes.  Las  notas  qu’exposa  aquest 
artista  son  fetas  à  conciencia,  y  ab  verdader 
garbo  y  molta  trassa  algunas  d’ellas,  reve¬ 
lant  un  talent  mol  fi. 

No  creyém  que  falli  nostra  profecia,  si 
dihém  qu’arribarà  à  ser  un  artista  de  gran 
valer. 

Finalment,  arrodoneixen  el  conjunt  d’o- 
bras  exposadas  els  tres  paisatjes  del  senyor 
Malagrida,  y’is  dos  quadros  de  Méndez  Vigo. 

Y  aquestas  son  las  nostras  impresions  de 
la  exposició  de  la  Sociedad  Artística  y  Lite¬ 
rària  que,  com  he  dit  al  comensar,  sols  té  de 
cursi’l  nom.  En  cambi,  dona  gust  de  veure 
aquell  conjunt  d’obras  de  pintors  de  talent, 
de  temperaments  tan  oposats,  y  reunits  per  la 
mateixa  religió:  l’art! 

Joan  Brull. 


NOTA 

,;Els  heu  vist  els  carrers  de  la  ciutat  men- 
tres  las  ombras  els  embolcallan?  No  os  parlo 
dels  carrers  amples  y  ufanosos  sadollats  de 
llum:  me  referesch  à  aquells  hont  hi  viuhen 
els  afanyats  ab  llur  trevall,  hont  hi  vegetan 
els  desheretats  de  la  fortuna. 

Jo  cada  dia’ls  traspasso,  y’is  veig  sempre 
silenciosos.  Els  carrers  relliscosos  y  bruts 
del  tràfech  y  regats  ab  suhor;  els  carrers  tris¬ 
tos  hont  la  Mort  s’hi  ampara  casi  sempre; 
els  carrers  pahorosos  de  negras  ombras,  hont 
hi  viuhen  sense  conciencia  de  lo  que  fan  els 
homes  dels  pensaments  negres...  pensaments 
barbres  com  llurs  forsas  y  llurs  penas,  pen¬ 
saments  nodrits  per  la  sanch  bullenta  del  es¬ 
clau  que  crida  perdut  en  el  desert  de  la  igno¬ 
rància... 

Jo’ls  he  vist  els  carrers  tristos,  iluminats 
apenas  per  la  claror  tebia  d’un  fanal  solitari; 
jo  l’he  corregut  eix  laberinte  pahorós  de  car¬ 
rers,  mentres  descansan  del  trevall  y  fruhei- 
xen  de  la  pau  silenciosa  aqueixos  humans 
feréstechs  y  ferrenys,  de  forsa  barbre,  de  ros¬ 
tre  bélich  y  d’hostatje  tétrich... 

iNo  hi  heu  penetrat  may  en  la  vivenda  del 
miser  desvalgut?  cNo’Is  heu  vist  may  els  ca¬ 


tres  rónechs  y’is  mobles  destrossats,  reposant 
yapilotantseentrela  foscor  perpetua  d’aquells 
llochs  humits  y  estrets,  plens  d’un  ayre  insà, 
ayre  que  repercuteix  als  quatre  murs  las  ma¬ 
lediccions  fréstegas  dels  humans  miserables 
que  hi  viuhen  consumintse  la  sanch,  aquei¬ 
xa  sanch  que’ls  envalentona  y’is  fa  tornar  hé- 
roes  de  la  barbaritat  humana? 

Aquellas  vivendas  rónegas,  de  negras  pa¬ 
rets.  hont  s’hi  mustigan  generacions  enteras: 
aquells  carrers  tristos  y  solitaris  à  la  nit,  y 
hont  à  ple  jorn  hi  formiguejan  humans  mise¬ 
rables,  jo  cada  dia’ls  veig,  cada  día  m’ager¬ 
mano  ab  aqueixas  màquinas  sensibles  del 
trevall,  y  cada  día,  quan  me’n  torno  à  casa, 
penso  per  qué  hi  venen  al  món  aqueixos  ho¬ 
mes,  qu’al  fi  y  al  cap  son  tan  dignes  com  el 
que  més,  y  son  un  membre  poderós  é  in¬ 
conscient  d’un  poble  que,  mçreixentsho  més 
que  cap,  no  passarà  à  la  Historia. 

Alfons  Maseras. 


EN  MON  RECÓ 

No  vull  coneixe  més  gent 
que  la  que  conech  fins  ara; 
no  vull  tindré  més  amors 
que’l  que  tinch  al  fons  de  l’ànima. 

No  tinch  ganas  d’anar  lluny 
à  veure  terras  estranyas; 
no  vull  cap  més  horitzó 
que'l  de  la  meva  comarca. 

Arrasseradet  aquí, 
ja’n  tinch  prou  y  quasi  massa; 
acostumats  a  ben  poch 
tinch  lo  cor  y  las  miradas. 

Ni'm  tenta  la  vanitat, 
ni  la  glòria  m’afalaga; 
l’ambició  no  la  conech, 
l’enveja  m’es  cosa  estranya. 

Aquí  viure,  aquí  morir: 
veusaquí  mas  esperansas; 
y  un  petó  que’m  clogui’ls  ulls 
quan  l’hora  sigui  arribada. 


CREPÚSCUL 

Qué  trista  que  n’es  la  tarda 
després  que’l  sol  ja  s’ha  post! 

Apar  talment  que  s’allunyi 
la  vida,  y  vingui  la  mort! 

Se  senten  dolsas  canturias 
d’aucells  que  se’n  van  a  joch, 
y’l  cant  sublim  d’una  morta 
m’apar  que  sento  en  el  cor. 

Es  d’ella,  de  ma  estimada, 
que  canta  aquella  cansó 
que  un  jorn,  eixint  de  la  ermita, 
va  ferme  neixe  l’amor; 

y  avuy  encara  la  sento 
tan  clara  com  aquell  jorn... 

Per'xó  m’agrada  la  fosca. 

Qué  bé  que  hi  estich  tot  sol!... 


Qu’hermosas  que  son  las  tardas 
després  que  s’ha  post  el  sol! 


Joseth  Martí  y  Folguera 


Joan  Mercader  y  Vives. 

Siegfrietu 

V 

LA  EXECUCIÓ  MUSICAL 

Acte  segón  (continuació.) 

Escena  III. — En  el  moment  en  que  Sieg- 
fried  s’interna  en  la  cova  del  dragó  en  busca 
del  tresor,  surten  à  escena’ls  dos  nibelungs 
Alberich  y  Mime,  entaulantse  entre  ells  una 
forta  baralla  per  la  posessió  d’aquell.  Pera 
donar  tot  el  caràcter  de  realitat  à  tan  interes- 
santissima  escena,  era  menester  una  molt  vi¬ 
gorosa  accentuació  en  las  sobtadas  frases  del 
diàlech,  teixit  d’insults  que  abdós  germans 
se  tiran  en  cara,  y  molta  més  vida  y  energia 
en  l’acompanyament  orquestal. 

Comensa  aquest  per  una  expressiva  frase 
dels  instruments  de  fusta,  que  descriuhen  fi- 
guras  molt  vivas  y  sincopadas,  formadas  per 
una  variant  del  tema  de  servitut,  pera  reílexar 
la  enveja  que  domina  à  abdós  personatjes.  La 
frase  ha  de  creixe  constantment,  y  al  barre- 
jarse  ab  la  corda  deu  subratllar  encara  ab 
més  energia  las  expressivas  paraulas  del  dià¬ 
lech,  peró  al  mateix  temps  deixarlas  sentir 
ab  la  major  claretat.  Després  d’una  breu  apa¬ 
rició  del  tema  del  tresor,  trobém  altras  figu- 
ras  molt  caracteristicas:  per  medi  d’unas  rà- 
pidas  apoyaturas,  agrupadas  en  tresillos,  el 
compositor  arriba  fins  à  reproduhir  la  brus- 
quetat  dels  adèmansdels  actors;  detall  aquest 
d’execució  qu’ha  sigut  també  descuydat  y 
per  tant  incomprès  del  públich.  Un  y  altre  ni- 
belung  devian  amenassarse  furientment  ab 
els  punys  closos  en  els  precisos  compassos 
en  que  apareixen  ditas  liguras,  y’l  director 
havia  d’apoyarlas  ab  forsa  vigor  y  ferlas  des¬ 
tacar  més  netament  en  els  instruments  de 
fusta. 

Al  parlar  del  casco  màgich  (Tarnhelm), 
apareix  el  tema  que’l  caracterisa  en  L'Or  del 
Rhin ,  que  devia  haverse  executat  pel  corn 
inglés  ab  tot’altra  expressió.  Aixís  mateix 
ha  deixat  d’interpretar  la  fusta  d’un  modo  ac- 
centuadament  estacat  las  escalas  que  s’inter- 
calan  en  el  tema  de  la  meditació,  y  han  re¬ 
sultat  ab  poca  forsa  y  vivesa’ls  ràpits  dibuixos 
que’l  precedeixen.  Segueix  el  tema  de  la  for¬ 
ja,  molt  foscament  reproduhit  en  el  metall,  y 
que  tot  seguit  experimenta  una  original 
transformació  (després  d’un  pizzicato  de  cor¬ 
da  que  devia  haver  sigut  més  picat  y  joga- 
ner)  en  el  tema  de  l’amenassa,  compost  de 
sobtats  tresillos  ab  que  la  corda  d’un  modo 
saltador  acompanya  las  paraulas.de  Mime  en 
que  proposa  la  partició  del  tresor.  Nostra  or- 
questa  no  n’ha  expressat  res  de  tot  aquest 
fragment,  anant  faltada  de  vida  com  sempre, 
exagerant  ab  excés  el  ritenuto  y  deixant  d’exe¬ 
cutar  l’acelerat  y’l  vivace  que  segueixen.  En¬ 
tra  en  aquest  ultim  temps  la  fusta  ab  una 


valenta  figura  musical  pera  descriure’l  furor 
de  Mime,  que  ha  resultat  també  faltada  de 
íorsa  y  de  netedat,  fins  arribar  al  potent  crit 
dominador  d’Alberich,  igualment  sense  la 
grandiositat  d’expressió  que  requereix.  El 
furor  de  Mime  segueix  creixent,  deventse  ac¬ 
centuar  molt  més  en  la  fusta  y  violins,  fins  à 
quedar  interromput  per  l’aparició  de  Sieg- 
fried  ab  el  tema  del  anell,  que  diuhen  conse¬ 
cutivament  els  instruments  de  fusta  y  de  me¬ 
tall. 

L’héroe  contempla’ls  fruyts  de  sa  victorià, 
casco  y  anell,  tot  ignorant  el  seu  valor,  men- 
tres  la  orquesta  acompanya  sas  meditacions 
ab  l’hermosissim  cant  de  las  fillas  del  Rhin , 
qu'ha  d’ésser  dit  molt  pianissim  y  dolsament 
y  no  pas  ab  el  desgavell  que  l’executa’l  nos¬ 
tre  metall.  Altre  tant  podém  dir  del  tema  del 
or  del  Rhin  que  s’intercala  en  dit  cant,  en¬ 
carregat  al  corneti  y  tan  desafinat  com  de 
costúm.  Es  aquesta  un’altra  pàgina  de  la 
que’l  públich  no  s’ha  pogut  formar  idea,  puig 
las  intensas  armonias  del  metall,  quan  ob¬ 
tenen  la  expressió  y  claretat  que’ls  hi  ha  fal¬ 
tat,  produheixen  en  aquesta  escena  un  sublim 
efecte,  en  tant  qu’en  el  Licéu  sols  han  servit 
pera  trossejarnos  l’oido.  El  crescendo  ab  que’l 
cant  termina  tampoch  s’ha  marcat,  y’is  te- 
mas  del  heréu  de  la  espasa  y  del  ensopiment, 
els  ha  enriquit  el  metall  ab  intempestivas 
desafinacions. 

De  nou  sentim  el  cant  del  aucell  advertint 
à  Siegfried  dels  perills  que  l’envoltan.  Y  al¬ 
tre  cop  s’han  reproduhit  els  defectes  qu’ex- 
posarem  en  la  escena  anterior:  la  orquesta 
ha  executat  contínuament  massa  fort  en  la 
corda  la  represa  dels  remors  del  bosch;  y  la 
tiple  ha  destrossat  més  que  avans  la  delicio¬ 
sa  melodia  del  aucell,  mastegant  massa  la 
frase  y  deixant  (per  sa  falta  d’agilitat)  sens 
executar  els  repetits  grupettos  que  li  senyala  la 
partitura.  L’ànima  del  héroe  torna  à  trans- 
portarse  lluny  de  lo  que’l  rodeja,  y’l  recort 
de  sa  mare  l’acompanya  altre  cop  en  la  or¬ 
questa  ab  el  tema  dolorós  dels  Welsas,  qu’en- 
tonat  primer  pel  clarinet,  es  respost  pels  vio- 
loncellos  y  reproduhit  per  las  trompas,  in¬ 
corrent  uns  y  altres  instruments  en  els 
defectes  tantas  voltas  repetits. 

Mime’s  presenta  à  Siegfried  y  entaula  ab 
ell  altre  diàlech,  durant  el  qual  apareix  un 
nou  tema  pera  caracterisar  la  falsetat  del 
nano,que  ab  sos  projectes  sinistres  preténfer- 
se  amo  del  boti.  L’astucia,  l’engany  y  l’adula¬ 
ció  de  nibelung,  son  magistralment  reflexats 
en  el  tema  de  las  reverencias,  qu’acompanya 
las  repetidas  maquinacions  ab  que  pretén 
afalagar  al  héroe.  De  sa  naturalesa’s  desprèn 
queaquesttemaha  d’ésser  sumament  lleuger, 
y  no  pesant  com  el  conduheix  en  Mertens. 
Las  violas  jugan  aquí  una  part  importantis- 
sima,  reproduhint  el  tema  en  continuas  y  va- 
riadas  transformacions,  interromput  varias 
vegadas  per  fragments  del  cant  del  aucell  en 

l’oboe,  com  saludables  advertencias  del  pe¬ 
rill  que’l  rodeja.  Aquest  cant  devia  destacar 
més  del  tema  à  que  s’uneix,  com  també’l 
motiu  de  la  duresa  del  acer,  qu’es  repro- 
duhit  en  el  metall  y  el  de  coure  el  brebat- 
je  de  Mime  qu’ho  es  à  continuació  en  la 
fusta. 

El  tema  de  las  reverencias  segueix  acom¬ 
panyant  el  diàlech  ab  un  colossal  desenrotllo 
en  las  violas,que  produheixen  inmens  efecte, 
en  combinació  ab  varis  dels  anteriors  temas. 
En  el  moment  més  interessant  del  diàlech  es 
interromput  per  un’altra  supressió  de  38  com¬ 
passos,  ab  lo  que  queda  sense  comensament 
la  represa  del  cant  del  preceptor.  La  part  d’a¬ 
quest  que’s  conserva  ha  sigut  expressada  mas¬ 
sa  fort ,  perque  (repetimho  un  cop  més)  Wag- 
ner  vol  que  sian  dits  veladament  els  temas 
que  surten  com  à  recort  de  fets  anteriors. 
Cap  al  final  hi  ha  marcats  un  avens  y  retràs 
en  el  temps  que  tampoch  s’han  observat. 

Segueixen  las  tentativas  enganyosas  del 
nano  y’l  comentari  orquestal  va  engrandint- 
se,  reproduhint  alternats  el  tema  de  coure’l 
brebatje  ab  el  de  las  subtilesas  de  Mime  y  ab 
el  tema  de  Loge.  Una  batuta  molt  enérgi- 
ca’s  requeria  en  tot  aquest  passatje  per’ac- 
centuar  degudament  els  successius  movi¬ 
ments  en  creixent  y  disminuhint  de  las  esca- 
las  delacorda.  Els  pizzicalos  que  repetidament 
executa  aquesta  han  sortit  extraordinària¬ 
ment  desunits,  y  per  tant  confosos,  y  si  bé  no 
s’ha  adormit  aqui’l  mestre  com  era  de  té¬ 
mer,  en  cambi  repetim  que  ha  faltat  el  clar 
obscur  en  la  expressió  de  la  frase. 

Completament  errada  ha  sigut  la  interpre¬ 
tació  del  tipo  de  Mime.  El  cantant  del  Licéu 
vol  donar  expressió  sentida  y  dramàtica  à  lo 
que  ha  d'estar  en  absolut  desprovist  d’ella,  y 
en  cambi  no  encerta  ab  la  nota  aduladora  y 
satirica,  que’s  desprèn  de  las  paraulas  del 
personatje  y  de  las  indicacions  del  llibre. 
Totas  las  frases  s’han  de  dir  ab  l’astucia  y 
engany  del  que  vol  manifestar  lo  contrari  de 
lo  que  pensa,  y  que  no’s  dona  compte  de  que 
las  paraulas  li  traheixen  la  intenció  deixant 
en  descubert  sos  malignes  propòsits.  Per  àixó 
la  frase:  «Sols  vull  al  noy  tal  1  arl i’l  cap»  ha 
d’ésser  dita  ab  expressió  completament  opo¬ 
sada  al  seu  significat,  això  es,  ab  la  més  ex¬ 
pressiva  dolcesa,  com  pretenent  donarli  una 
proba  de  carinyo.  Per  això  repetim  que’l 
tipo  es  altament  cómich  y  extremadament 
repulsiu,  cosas  que  casi  may  ha  conseguit  ex¬ 
pressar  el  Mime  barceloní. 

L’última  tentativa  del  nano  oferint  el  bre¬ 
batje  à  Siegfried,  es  precedida  de  la  frase  del 
aucell  que  apareix  aquí  en  menor  com  una 
trista  advertència  del  perill,  lo  que  no  ha  si¬ 
gut  apenas  expressat  pel  clarinet.  Per  darrer 
cop  s’acosta  Mime  al  héroe  ab  els  temas  que  1 
caracterisan  (reverencias,  ambició  y  forja), 
que  al  enllassarse  en  un  canon  en  crescendo 
s’han  executat  ab  horrible  confusió.  En  el 

moment  que  Siegfried  mata  al  nibelung,  el 
tema  del  heréu  de  la  espasa  ha  d’esclatar  for- 
tissim  y  ab  ayre  triomfant,  mentres  de  dins 
de  la  escena  se  sent  la  sarcàstica  rialla  d’Al- 
berich  per  la  mort  de  son  rival.  Dita  rialla 
ha  sigut  pèssimament  expressada,  puig  ha  de 
formarse  per  la  repetició  forta  de  la  çílaba 
((Ha))  tretze  vegadas ,  entre  las  que  s’hi  troban 
quatre  tresillos  qu’han  de  ritmar  clarament 
el  tema  de  la  forja.  Aquest  tema’s  repeteix 
disminuhint  en  la  orquesta,  pera  terminar  ab 
els  de  l’aposta  (en  que  Wotan  profetisu  la 
mort  del  nibelung)  y’l  de  la  maledicció,  que 
requereix  expressarse  aqui  molt  més  sostin¬ 
guda  y  enèrgicament. 

El  curs  de  l’accio  es  novament  interromput 
per  una  supressió  importantíssima,  sobretot 
baix  el  punt  de  vista  escénich.  L’héroe  de- 
vant  de  sas  víctimas  no  arriba  encara  à  apen- 
dre  lo  qu’es  la  por;  ans  al  contrari, ’s  diver¬ 
teix  ab  els  cadavres  del  nano  y  del  dragó,  y 
ab  la  major  tranquilitat  els  llensa  dins  de  la 
cova  de  la  Enveja,  l’un  sobre  l’altre.  La  or¬ 
questa  comenta  la  mimica  de  Siegfried  d’una 
manera  expressiva,  en  particular  accentuant 
ab  gran  pesadesa’l  tema  de  Fafner  pera 
acompanyar  las  empentas  ab  que  aquell  l’ar¬ 
rossega  furientment  fins  à  la  entrada  de  la 
cova.  Tot  aixó,  que  produheix  molt  bon  efec¬ 
te  plàstich,  ha  sigut  suprimit  pel  director  en 
una  nova  tallada  de  45  compassos. 

Per  fi  queda  sol  el  noy  de  la  selva,  tro- 
bantse  rendit  de  cansanci  pel  trevall  realisat 
y  pel  calor  dels  raigs  del  ardorós  sol.  A 
maravella  expressa  la  orquesta  tal  situació 
ab  un  nou  tema  qu’es  transformació  dels  de 
l’activitat,  el  qual  pren  una  forma  molt  més 
llarga  y  pesant,  anomenantse  tema  de  la  fati¬ 
ga  ó  cansanci.  Las  violas  y  violins  han  re¬ 
calcat  poch  .aquesta  frase,  que  devia  dirse 
de  manera  bastant  més  pesanta,  en  conso¬ 
nància  ab  lo  que  intentan  interpretar. 

Un  passatje  hermosissim  segueix  al  con¬ 
templar  Siegfried  l’esplendorós  sol  y  cercar 
repòs  sota  las  verdas  brancas  del  teli.  El 
trevall  orquestal  arriba  al  seu  màximum 
d’expressió,  enllassantse  tots  els  instru¬ 
ments  en  las  més  deliciosas  armonias  fins 
arribar  à  un  colossal  efecte  al  fondres  el 
cant  del  aucell  y’l  tema  de  Freia  en  una  ins- 
piradissima  frase  dels  violins,  mentres  el 
metall  repeteix  aquell  cant.  No  hem  d’esfor- 
sarnos  pera  demostrar  el  poch  efecte  qu’ha 
produhit  aqui,  degut  à  la  falta  de  sentiment 
y  expressió  en  la  corda  y  à  las  desafinacions 
del  metall.  Tampoch  hem  observat  la  major 
vivesa  en  el  temps  que  mana  Wagner  al  ata¬ 
car  de  nou  els  violoncellos  la  frase  del  amor 
filial,  dita  ab  tan  poch  sentiment  com  de 
costúm;  à  la  que  segueix  el  tema  del  ardor 
amorós  que  successivament  passa  d’uns  ins¬ 
truments  à  altres  en  uns  passatjes  en  terce- 
ras  que  no  hem  distingit  gens  clarament,  à 
causa  de  la  poca  netedat  d’execució.  El  recort 

del  repugnant  nano  motiva  una  última  apa¬ 
rició  dels  temas  de  las  reverencias  y  de  la 
forja,  y  desde  aquest  punt  fins  à  terminar  l’ac¬ 
te,  regna  per  sobre  de  tot  en  la  orquesta  l’ex- 
pressíu  tema  del  ardor  amorós,  cantat  per  la 
corda  ab  el  més  expansiu  sentiment. 

Siegfried,  al  trobarse  sol  en  el  món,  ple 
de  trista  melancolía,  demana  un  bon  com¬ 
pany  al  aucell,  son  amigable  conceller.  El 
desitj  d’estimar  à  algú  s’apodera  del  héroe, 
mentres  creix  en  la  orquesta  l’esmentat  tema 
del  ardor  amorós,  que  requereix  una  dicció 
molt  més  apassionada  y  una  intensitat  de 
sentiment  major  de  la  que  li  donan  nostres 
músichs.  L’aucell  reprèn  son  cant  pera  indi¬ 
car  à  Siegfried  la  roca  voltada  de  foch  ahont 
jeu  la  verge  dormida.  Tot  el  passatje  ha  si¬ 
gut  conduhit  ab  desmesurada  forsa:  en  el 
cant  de  la  tiple,  perque  està  escrit  sempre 
baix  y  no  ab  els  xisclets  que  l’hem  sentit,  y 
en  la  orquesta  de  corda  qu’ha  de  reproduhir 
els  remors  de  la  selva  en  triple  pianíssim  y 
sense  las  desafinacions  dels  acorts  aguts  dels 
violins.  El  desitj  inflama  tots  els  sentits  del 
héroe  mentres  interromp  à  l’au  ab  una  apas- 
sionadíssima  represa  del  ardor  amorós,  molt 
mal  expressada  en  la  corda.  Continúa  l’au- 
cell  en  un  temps  sols  moderat,  que  aquí  s’ha 
conduhit  ab  extraordinària  lentitut,  y  sens 
observarse  tampoch  els  repetits  pianissims 
que  hi  ha  indicats.  La  impaciència  del  noy 
arriba  à  sos  límits  al  sentir  las  novas  del  seu 
Conceller,  y  l’interroga  de  nou,  mentres  tor- 
nan  à  sentirse  las  escalas  descendents  de  son 
ardor  amorós  en  la  corda,  enllassadas  en  la 
fusta  ab  el  tema  del  foch  encantat  (fragment 
de  Loge,  deu  del  foch),  y  terminant  ab  el  de 
Siegfried  héroe,  entonat  ab  poderosa  expres¬ 
sió  en  els  instruments  de  vént. 

Per  última  vegada  modula  l’aucell  el  seu 
cant,  precedit  del  tema  del  ensopiment  de 
Brunhilda,  en  el  qu’hem  trobat  exagerat 
d’extraordinaria  manera’l  senzill  rallentando 
ab  que  l’ha  de  dir  el  trémolo  de  corda.  Sieg¬ 
fried  contesta  en  ardorós  entussiasme  ab  la 
mateixa  melodia  del  aucell  y’s  precipita  dar¬ 
rera  d’aquest,  mentres  els  alegres  tresillos 
de  la  fusta  y  trinos  de  la  corda  aumentan  la 
impresió  de  l’alegria  de  la  escena.  Una 
figura  sincopada,  lleugera  y  moguda,  carac- 
terisa’l  vol  del  aucell  en  las  flautas,  ab  acom¬ 
panyament  de  pizzicalos  en  la  corda,  y  à  con¬ 
tinuació  un  grandiós  ple  d’orquesta  reprodu- 
heix  els  temas  del  aucell  y  del  ardor  amorós 
en  sa  major  potencia  expressiva,  mentres  cau 
el  teló.  Gran  confusió  ha  regnat  en  aquesta 
brillantíssima  pàgina  final:  el  temps  ha  sigut 
poch  viu,  el  moviment  menos  lleuger,  poch 
marcadas  las  sincopas  de  la  fusta  y  massa’ls 
pizzicalos  de  la  corda,  contínuament  desafinat 
el  cornetí,  sense  marcarse’l  doble  y’l  triple 
fortissim  del  crescendo ,  aixís  con  tampoch  el 
diminuendo  final  ab  sa  darrera  frase,  que 
diuhen  en  canon  las  flautas,  oboes,  clarinets 


y  finalment  els  violins,  y  que  sols  hem  pogut 
sentir  en  la  més  atropellada  confusió. 

La  vida,  la  frescor,  la  joventut,  l’encis  mà- 
gich,  l’ardor  guerrer  y  l’ardor  amorós  que 
respiran  las  idílicas  escenas  d’aquest  segón 
acte,  han  quedat  en  absolut  sens  expressió. 

Acte  tercer. 

Preludi. — Segons  el  propi  Wagner,  des¬ 
criu  aquest  preludi  l’última  cavalcada  de 
Wotan  quan  per  darrer  cop  baixa  à  las  pro- 
fonditats  de  la  terra.  Aixís  es  que  resultan 
consagrats  els  tres  preludis  de  Siegfried  à  las 
tres  rassas  que  lluytan  desde’l  comensament 
de  la  tetralogia:  la  rassa  dels  nibelungs  (re¬ 
presentada  per  Mime)  en  l’acte  primer;  la 
dels  gegants  (Fafner)  en  el  segón;  y  la  dels 
deus  (Wotan)  en  el  qu’ara’ns  ocupa. 

L’inicían  eí  tema  ritmich  de  la  cavalcada 
junt  ab  el  de  la  inquietut  dels  deus  que 
acompanyan  l’aparicio  de  Wotan  en  l’acte 
precedent,  peró  portats  aquí  à  un  incompa¬ 
rable  grau  d’expressió.  El  primer  s’ha  de  dir 
de  manera  molt  viva  y  estacada,  y  el  segón 
també  ab  molta  animació,  peró  deixantse  no 
obstant  sentir  d’una  manera  pesanta.  Abdós 
figuras  ascendents,  encomenada  una  als  vio¬ 
lins  y  l’altra  à  las  tubas,  han  de  creixe  pro- 
gresivament,  extenentse  à  tota  la  orquesta, 
fins  arribar  al  fort  al  presentarse  en  els  gra¬ 
ves  el  tema  del  abatiment  dels  deus.  Altra 
progressió  ascendent  ens  conduheix  al  tema 
del  pacte  qu’esclata  ab  gran  forsa  en  el  me¬ 
tall  reproduhintse  en  un  poderós  canon  sem¬ 
pre  creixent.  Las  escalas  ascendent  y  descen¬ 
dent  que  descriu  el  citat  tema  de  la  inquie¬ 
tut,  donan  origen  à  dos  nous  temas  sols  ab 
una  lleugera  transformació  en  el  ritme:  el 
tema  d’Erda  (ó  de  las  Nornas)  en  sa  part 
ascendent, seguit  del  tema  del  Crepúscul  dels 
deus  en  la  descendent.  Ab  gran  potencia  ex¬ 
pressiva’s  repeteixen  continuamentuny  altre, 
acompanyats  sempre  del  ritme  de  la  cavalca¬ 
da,  é  interposanthi  entre  ells  las  armonías 
del  viatjer  en  el  metall.  La  combinació  d’a¬ 
quests  diversos  temas  dona  à  la  pàgina  una 
forsa  admirable  d’expressió  y  de  colorit  que 
arriba  à  son  grau  maxim  al  esclatar  furient 
en  el  metall  el  crit  dominador  d’Alberich  se¬ 
guit  del  tema  de  sumissió,  finalisant  ab  una 
prolongada  frase  descendent  que  descriu  el 
tema  del  ensopiment  de  Brunhilda,  y  després 
els  del  destí  y  del  pacte,  íntimament  1 14- 
gats. 

Ab  la  sola  descripció  d’aquest  preludi’s 
posa  de  manifest  la  gran  forsa  d’expressió 
que  li  es  necessari,  y  lo  lluny  que  haurà  estat 
d’ella  la  interpretació  del  Licéu,  conduhida 
per  la  mansa  batuta  del  mestre  Mertens.  Hi 
ha  faltat  la  furiosa  accentuació  de  las  frases 
y  la  dicció  pesanta  dels  temas  de  la  inquietut 
y  del  pacte,  particularment  aquest  ultim,que 
ha  resultat  molt  poch  ple  en  el  metall.  Las 
escalas  d’Erda  y  del  Crepúscul  han  sigut 

poch  marcadas,  sobre  tot  l’ascendent,  dita  ab 
expressió  molt  dèbil  en  la  corda.  Uns  rapi- 
díssims  dibuixos  de  las  flautas,  simulant  els 
llampecbs,  devian  també  sobressortir  ab  més 
vigor,  y  al  arribar  al  punt  culminant  del  pre¬ 
ludi,  el  major  desgavell  ha  regnat  en  la  or- 
questa,  de  la  qu’hem  pogut  fruhirne  tan 
sols  els  més  extraordinaris  desconcert  y  con¬ 
fusió. 

Escena  I. — Es  una  de  las  més  importants 
de  la  Tetralogia,  dramàtica  y  musicalment. 
Wotan  apareix  en  ella  per  darrera  vegada,  y 
sa  suprema  resolució  conduheix  el  nus  de  la 
tragèdia  al  seu  punt  culminant.  El  deu,  im¬ 
potent  pera  cambiar  el  curs  de  las  cosas,  evo¬ 
ca  de  las  profonditats  de  la  terra  à  la  que  tot 
ho  sab,  la  profetisa  Erda  (deesa  de  la  natu¬ 
ra)  pera  que  ab  sa  sabiduria  li  aconselli  «el 
medi  pera  deturar  la  roda  que  roda)).  Solem¬ 
ne  y  potenta  ressona  la  evocació  de  Wotan 
que  obra  la  escena  ab  el  magnífich  cant  del 
despertar. 

Comensa  aquest  ab  el  nou  tema  del  conjur, 
que  necessita  una  gran  forsa  d’expressió. 
La  corda  ha  d’accentuar  moltissim  els  tresi- 
llos  de  las  repetidas  escalas  ascendents,  y’l 
metall  apoyar  també  ab  gran  plenitut  de  so 
els  acorts  que  constituheixen  l’acabament. 
La  interpretació  del  Licéu  ha  pecat  per  falta 
de  grandiositat,  puig  si  bé  es  dels  passatjes 
en  que  la  orquesta  ha  mostrat  alguna  vivesa, 
li  ha  faltat  en  absolut  el  sentiment,  la  emo¬ 
ció  dramàtica  en  la  dicció  d’aquest  hermós 
cant,  y  en  lloch  del  clar-obscur  que’l  tema  re¬ 
queria,  sols  s’hi  ha  observat  un  desequilibrat 
soroll.  El  metall  especialment  devia  sentirse 
més  unit  y  molt  més  afinat. 

A  continuació’s  presenta’l  tema  de  las 
Nornas  (aplicable  à  Erda)  que  devia  modu- 
larse  de  manera  més  solemne.  Las  progres¬ 
sions  ascendents  que  constantment  repetei¬ 
xen  aquest  tema,  han  pecat  d’exagerada 
forsa  y  falta  complerta  de  lligament,  puig  en 
particular  la  corda  ha  de  gronxar  la  frase  y 
executar  en  un  perfecte  lligat  tota  la  distan¬ 
cia  de  la  primera  à  la  darrera  nota  de  cada 
escala.  Ademés,  la  expressió  suàu  no  devia 
modificarse  fins  à  las  reproduccions  finals 
marcadas  en  crescendo ,  que  no  s’ha  observat 
per  venirhi  ja  aixis  desde’l  comensament,  y 
al  juntarse  la  escala  ascendent  de  las  Nornas 
ab  la  descendent  del  Crepúscul,  han  sigut 
ditas  ab  la  mateixa  forsa  d’expressió,  sent  ai- 
xís  que  la  pujada  s’ha  de  sentir  piano  y  en 
cambi  creixent  sempre  la  baixada.  Aquest 
tema  del  Crepúscul  dels  deus  devia  ser  més 
penetrant,  com  expressió  de  la  terrible  fi 
que’ls  profetisa.  El  cant  del  Viatjer  se  clouab 
el  tema  del  pacte,  que  ha  sigut  poch  marcat, 
puig  exigia  una  pronunciada  apoyatura  en 
cada  nota  dels  trombons,  aixis  com  retardar 
molt  més  las  darreras  notas  del  contrabaix- 
tuba. 

Erda  puja  de  las  profonditats  de  la  terra, 


7i5 

despertant  de  son  llarch  somni  al  conjur  de 
Wotan.  La  fantàstica  aparició  de  la  deesa  ha 
d’acompanyarse  escènica  y  musicalment  d’un 
gran  misteri  que  li  ha  faltat  en  absolut.  Wag- 
ner  exigeix  que  l'acompanyament  orquestal 
se  mantingui  en  la  més  secreta  nebulositat. 
En  un  lligat  piano  han  de  dir  las  trompas  el 
tema  del  desti,  que  va  seguit  dels  acorts  del 
ensopiment  de  Brunhilda,  ahont  més  qu’en 
lloch  s’hi  ha  notat  la  falta  de  misteri,  puig  la 
corda  à  la  sordina’ls  ha  executat  constant¬ 
ment  massa  fort,y  lo  mateix  els  alternats  que 
hi  té  la  fusta.  La  repetició  del  tema  de  las 
Nornas,  en  el  moment  en  que’l  deu  se  dona  à 
coneixe  ,  va  acompanyada  d’un  magnifich 
teixit  orquestal  en  els  violoncellos  qu’expre- 
sa  patentment  la  intranquilitat  d’aquell,  el 
qual  no  hem  pogut  sentir  per  sa  extraordinà¬ 
ria  confusió.  En  el  moment  que  l’interés 
creix,  una  nova  supressió  de  24  compassos 
ha  vingut  à  interí  ompre’l  cant  de  Wotan, 
fins  terminar  ab  els  temas  del  conjur  y  del 
pacte.  Dels  quatre  compassos  que  aquest  úl¬ 
tim  abarca,  sols  els  dos  últims  deuhen  com- 
pendre’l  ritardando ,  que’l  mestre  ha  marcat 
desde’l  comensament. 

El  diàlech  s’entaula  donant  lloch  à  un  es- 
pléndit  enfilall  orquestal  dels  principals  te¬ 
mas  de  la  Tetralogia,  únicament  comprensi¬ 
ble  seguint  el  curs  de  las  paraulas.  Comensa 
ab  els  temas  del  ensopiment  y  de  las  Nornas 
que  adoleixen  de  iguals  defectes  que  avans, 
y  seguits  del  motiu  del  anell  (dit  ab  massa 
lentitut  y  poca  claretat)  y’l  de  la  renuncia  al 
amor,  escala  en  terceras  descendents  que 
devia  disminuhirse  méspronunciadament.  En 
l’instant  d’exclamar  la  deesa  :  «Els  actes 
dels  homes  obscureixen  mon  saber»  recoma¬ 
na  molt  Wagner  que  la  frase  del  clarinet 
sia  molt  més  piano  de  lo  que  l’hem  sentida, 
peró  en  cambi  no  demana  exagerar  tant  el 
ritenuto.  El  tema  del  Walhalla  que  segueix 
en  el  metall,  ha  sigut  expressat  ab  la  poca 
dolcesa  de  costúm,  y  el  seu  final,  que  puja 
creixent  y  engrandintse,  s’ha  portat  pel  con¬ 
trari  completament  dormit. 

Al  fer  menció  Erda  de  las  Walkyrias,  apa¬ 
reix  el  tema  propi  d’aquestas,  que’s  repeteix 
després  combinat  ab  els  anteriors.  La  con¬ 
testació  de  Wotan  reproduheix  un  gran  pas- 
satje  del  tercer  acte  de  La  Walkyria ,  en  que 
s’hi  destacan:  el  tema  de  la  justificació  de 
Brunhilda  (que’ls  graves  de  la  corda  han  dit 
ab  gran  falta  de  grandiositat),  seguit  del  te¬ 
ma  de  la  cavalcada  (entonat  molt  confosa- 
ment  en  el  metall);  la  frase  del  desterro 
(també  ab  poca  claretat);  els  del  anell,  re¬ 
nuncia,  pacte  y  destí  (ab  els  defectes  de  sem¬ 
pre)  pera  terminar  ab  el  grandiós  cant  de 
despedida  de  Wotan,  qu’ha  de  reproduhir- 
se  aquí  molt  espiritualment,,  es  à  dir,  ab  més 
misteri  de  lo  que  ho  ha  sigut,  peró  no  ab 
tanta  lentitut. 

La  combinació  dels  temas  citats  segueix 

comentant  tot  el  transcurs  del  diàlech,  que 
puja  en  tensió  dramàtica,  essent  necessària 
una  enèrgica  expressió  per  part  dels  perso- 
natjes,  lo  qual  han  estat  molt  lluny  de  con- 
seguir.  Gran  monotonia  ha  dominat  en  el 
cant  d’un  y  altre,  sent  aixís  que  YVagner  do¬ 
na  indicacions  ben  precisas  pera  la  diversa 
accentuació  de  cada  frase,  apart  de  las  que’s 
desprenen  del  mateix  text.  La  expressió  ha 
d’arribar  à  son  grau  maxim  en  las  parau- 
las  del  Viatjer  «Sabs  tu  lo  que  Wotan  vol?»; 
en  que  la  paraula  vol  s’ha  de  marcar  ab  un 
potent  crit  que  no  hem  sentit,  y  produhirse 
inmediatament  un  llarch  silenci  que  tampoch 
ha  tingut  efecte.  Una  ampla  frase  ha  d’expres¬ 
sar  à  continuació  en  tota  sa  extraordinària 
potencia’ls  temas  de  las  Nornas  y  del  Cre- 
púscul,  obrintse  ab  desmesurada  grandiosi¬ 
tat  en  la  nota  d’intersecció  d’un  y  altre. 

Al  arribar  à  aquest  punt  la  crisis  se  resol 
en  l’ànima  del  deu.  Las  angoixas,  els  dubtes 
y  temors  que’l  corsecavan  desapareixen  des- 
de’l  moment  que  ja  no  l’espanta  la  fi  de  la 
rassa  dels  deus.  Ja  no  la  tem, ,  sinó  que,  pel 
contrari,  la  desitja.  Wotan  se  desprèn  del  im¬ 
peri  del  món  donantlo  en  herencia  à  la  jove 
y  lliure  parella,  Siegfried  y  Brunhilda.  Wag- 
ner  ha  traduhit  musicalment  aquest  pensa¬ 
ment  del  deu  en  el  grandiós  é  inspiradissim 
lema  de  la  herencia  del  món.  Aquest  tema  es¬ 
clata  majestuós  en  la  orquesta,  ab  ayre  de 
triomf,  entonat  per  tots  els  instruments;  y  pe¬ 
ra  donarnos  idea  del  seu  sentit  ideal,  ens  diu 
Wagner  que  ha  de  ressonar  com  l'anunci  d'u¬ 
na  nova  religió.  Mes  pera  que  produheixi 
tot  el  seu  efecte  es  precís  donarli  l’adequada 
expressió,  que’l  director  hauria  pogut  trobar 
observant  la  graduació  dins  de  la  frase,  es  à 
dir,  atacant  la  entrada  ab  forsa  y  disminuhint 
tot  seguit  en  piano  al  entrar  el  segón  com¬ 
pàs;  aixís  es  possible  aixamplar  y  fer  creixe 
las  notas  següents  à  manera  d’onada  desbor- 
danta,  pujant  la  frase  fins  à  sa  plenitut  ab  el 
més  conscient  énfasis.  Cap  relléu  ha  sapigut 
donarli’l  mestre  Mertens:  ni  ha  preparat  el 
crescendo  que  la  precedeix,  ni  ha  animat  el 
temps,  ni  ha  donat  el  clar-obscur  que  aca- 
bém  d’indicar. 

El  tema  de  Siegfried  héroe  segueix  pera 
indicarnos  qu’ell  es  qui  recullirà  aquella  he¬ 
rencia, y  à  continuació’s  presenta  una  combi¬ 
nació  de  temas  (Walhalla,  heréu  de  la  es¬ 
pasa,  renuncia,  anell,  conjur,  etc.,)  en  la 
qual  la  fusta  y’l  metall  han  rivalisat  en  des- 
afinacions,  confusió  y  falta  d’expressió.  La 
frase  d’amor  de  La  Walkyria ,  magniíicament 
colocada  aquí,  ha  quedat  també  mexpressada 
per  falta  de  sentiment,  lligantse  ab  el  nou 
tema  deia  herencia  del  món,  que  repetintse 
varias  vegadas  en  gran  crescendo  y  ab  novas 
armonisacions,  clou  aquesta  magnifica  esce¬ 
na.  En  el  final  més  encara  que  avans  hi  ha 
fet  falta  la  grandiositat  d’interpretació  en 
consonància  ab  la  música  y  el  drama- 


Escena  II. — Ab  pocas  paraulas  quedarà 
comentada,  puig  l’atreviment  ha  arribat  al 
punt  de  suprimiria  casi  per  complert,  dei- 
xantne  sols  el  comensament  y’l  final.  El 
cant  del  aucell  iniciat  en  la  trompa  y  repro- 
duhit  en  el  clarinet  y  després  en  l’oboe, 
anuncían  l’arribada  de  Siegfried.  Molt  poch 
ritmadas  han  sigut  aquestas  frases  y  ab  es¬ 
cassa  netedat  en  els  acompanyaments  de  la 
corda.  Las  primeras  paraulas  del  héroe  s’han 
portat  massa  lentament, y al  reproduhirel  cor- 
neti  la  frase  del  aucell  ha  vingut  à  aumentar 
la  confusió  que  després  ha  regnat  en  tota  la 
orquesta.  A  las  pocas  paraulas  queda  supri¬ 
mida  tan  importantissima  escena  per  uha 
tallada  de  '1187!  compassos.  No  es  precís  co- 
mentarho.  Basta  dir  que,  apart  sas  bellesas 
musicals,  suprimint  el  trascendental  diàlech, 
únich  entre  Wotan  y  Siegfried,  no  hi  ha  jus¬ 
tificació  pera’l  desenllàs  d’aquesta  escena. 
Reprèn  son  curs  l’acció  en  els  darrers  com¬ 
passos  ab  els  temas  del  encantament  del  foch, 
mereixent  citarse  una  repetida  combinació 
del  cant  del  aucell  ab  el  tema  de  l’adoració 
del  or  (ambició)  y’l  de  Siegfried  héroe,  que 
no  poden  haverse  dit  de  manera  més  deplo¬ 
rable,  arribant  à  no  distingirse  l’un  del 
altre. 

En  el  moment  en  que  la  llansa  de  Wotan 
barra’l  pas  al  héroe,  se  treu  aquest  la  espa¬ 
sa  y  parteix  l’arma  divina  en  dos  trossos  ab 
els  temas  del  heréu  de  la  espasa  y  del  pacte. 
El  primer  devia  sentirse  en  el  metall  més 
clara  y  brillantment;  el  cop  d’un’arma  sobre 
l’altra  requeria  un  fortissim  en  la  orquesta  y 
un  tro  aixordador  en  la  escena,  y’l  tema  del 
pacte  devian  dirlo’ls  baixos  d’una  manera 
més  pesanta  y  més  fraccionat  en  son  final, 
apoyat  millor  pel  redoble  de  timbalas.  Els 
temas  de  las  Nornas  y  del  Crepúscul,  seguits 
del  de  la  renuncia,  acompanyan  la  desapari¬ 
ció  delViatjer  en  un  tremolo  de  corda  que 
devia  sentirse  menos  pera  donar  un  to  més 
tétrich  y  misteriós  à  la  escena. 

Aqui  comensa  la  travessia  del  foch  per 
Siegfried,  y  ab  ella  una  de  las  pàginas  musi¬ 
cals  més  hermosas  y  sens  dubte  la  més  pro- 
fanada  de  tota  l’obra. 

Joaquim  Pena. 


IMPRESIÓ 

Per  veure’l  Pirinéu, 
que  lla  d'enllà  s'asséu, 
me’n  vincli  à  esta  cimalla; 
la  boyra  l’ha  deixat 
y  resta  desvelat, 
blavench  y  sense  tacas. 

Sembla  un  gegant  fornit 
que  l’han  mitj  atuhit 
al  fort  de  la  batalla; 


per  xó  no  l’han  retut 
qu’encar  resta  forsut, 
sapat  y  ample  d’espatllas. 

ahont  va  un  poble  fidel 
à  alsar  llurs  clams  al  Cel 
en  jorns  de  malauransa. 

Son  front  es  Canigó, 
Puigmal  son  ferm  brahó, 
Cadí  y  Carlit  sa  ullada; 
de  Costabona  al  pich 
lo  mon  sembla  tot  xich... 
Quin  bé  de  Deu  d’alsaria! 

Té  per  cabells,  abets 
que  pujan  ferms  y  drets 
cayent  per  sa  ampla  falda. 
De  lluny,  oh  Pirinéu, 
ma  fantasía’t  veu 
tan  gran  com  la  estelada. 

Estesas  en  son  sí, 
vistosas  veig  florí 
las  dos  gentils  Cerdanyas; 
poblats  fèrtils  y  plans 
que  cuydan  catalans 
de  Fransa  y  de  la  Espanya. 

La  Mare  del  bon  Deu 
té  un  trono  a  Fontroméu 
y  à  Núria  un  hermitatje, 


TARDOR 

El  vermell  dels  arbres, 
encés  per  la  posta — dels  sols  invernals, 
delita  y  penetra 

lo  mateix  que  aquells  verts  primaverals. 
Germans,  alsém  els  cors,  que  tot  es  bell, 
el  vert  y  el  vermelll 

Joan  Maragall:  Catit  de  Novembre. 

El  fret  crepúscul  tardoral  era  resplan- 
dent  per  tots  los  vitratjes ;  allà  d’enllà  de 
las  montanyas  d’ample  pit  el  sol  se’n  anava 
com  un  rey  deixant  darrera  son  pas  el  ras¬ 
tre  resplandent  de  sas  antorxas...  y  en  la 
inmensa  ciutat  mormoladora  tots  el  vitratjes 
enlayrats  del  palaus  dibuixavan  las  fugitivas 
llums  com  si  aquestas  fossin  melodias  llu- 
nyanas...  La  vinguda  de  la  boyra’s  deixava 
pressentir.  Surava  en  la  joya  d’un  jorn  de 
festa  la  inmensa  ciutat,  y’l  bullici  aixordador 
y  ubriagant  vessava  à  dolls  de  las  amplas 
vias  perfumadas  per  mil  perfums...  Las  en- 
joyelladas  multituts  s’espandían  ;  s’espan- 
dian,  portant  ab  la  bulliciosa  recordansa  de 
las  sensacions  del  día  que  s’anava  acabant, 
quelcom  de  la  recansa  per  las  horas  fugidas; 
y  I  murmuri  agre-dols  de  las  enjoyelladas 
multituts  arribava  com  un  múltiple  y  apagat 
clam  fins  als  barris  més  apartats;  arribava 
com  el  respectuós  soroll  d’un  funeral  corteig 
en  las  més  isoladas  cambras...  Y  las  mitjas 
llums  capvesprals  oscilavan  demunt  del  mur¬ 


Al  cap  la  Vall  d’Aràn, 
de  desde’l  cel  estant 
un  rem  de  serraladas 
va  malehir  l’Etern; 
guaytantlas  al  hivern, 
talment  semblan  fantasmas. 

Si’l  guayto  cap  al  tart, 
apar  lo  seu  esguart 
un  clam  que’l  cor  trasbalsa; 
un  clam  ferm  y  potent 
qu’arréu  escampa’l  vent 
per  deslliurar  la  Patria. 

Patria  del  nostre  cor: 
lo  càlzer  d’amargor 
prou  ha  enfelat  tos  llabis; 
lo  jorn  qu  esclatarà 
nostre  odi,  prou  serà 
comens  de  la  creuhada 

lo  Pirinéu  gegant 
que  sota  la  boyrada 
frisós  està  esperant 
qu’apunti  nova  albada. 

Anton  Busquets  y  Punset. 


muri  agre-dols,  com  si  fossin  las  guardadoras 
de  totas  las  infalibilitats  d’aquell  jorn  que 
s  acabava...  y  1  ressó  de  las  campanas  dels 
temples  era  més  llunyà,  com  si  per  demunt 
de  las  afolladas  munions  y  entremitj  de  las 
bullidoras  tintas  d  aquell  crepúscul  las  vellas 
campanas  parlessin  à  poch  à  poch  de  las 
grandesas  que  guardan  las  vetustas  y  deser- 
tas  naus,  y  de  las  visions  que  poblan  els  si¬ 
lenciosos  y  ombrius  claustres. 

Tot  lo  inefable  que  sura  en  l’ambent  dels 
grans  jorns  ciutadans  semblava  haverse  con¬ 
densat,  avans  de  fugir,  en  aquell  tardorench 
crepúscul...  Totas  aquellas  guspiras  de  inco- 
neguda  llum,  totas  aquellas  notas  de  me¬ 
lodia.  ignorada  ,,  tots  aquells  batechs  d’un 
anònim  cor,  qu  en  els  jorns  de  festa  gran 
arriban  fins  à  nosaltres  com  si  fossin  quel¬ 
com  del  panteig  monstruós  de  milers  de  vi* 
das  confosas,  oscilavan  intensament  pels  am- 
plíssims  carrers,  se  filtravan  inquietament  per 
las  portas  y  per  las  finestras...  Y  tot  aquell 
conjunt  de  sensacions  inconegut  vibrava  en 
cada  cor  d  una  manera  inefable  y  dolorosa, 
com  si  vencés  à  la  joya  qu’  aquell  jorn  que 
fugia  havia  donat,  1  anyoransa  que,  quan  si- 
gués  del  tot  fugit,  inspiraria. 

Y  1  palàu  grandiós  ple  de  silenci  s’alsava 
en  un  dels  llochs  de  més  cridòria  y  de  més 
burgit;  ab  las  feixugas  y  góticas  finestras 
reflectidoras  de  llum;  ab  aquell  aspecte  sever 
y  senzill  que  contrastava  vigorosament  ab  la 

lleugeresa  de  la  vila...  Aquell  palau  tenia 
quelcom  de  monastir  ab  sas  atiligranadas 
baranas  de  ferro;  y  dins  de  sas  cambras,  en 
quinas  las  grans  figuras  fugidas  de  la  vila  hi 
devian  haver  deixat  mil  recorts,  devia  ésser 
ineíable  el  burgit  ciutadà  apaybagat  pels 
espessos  murs  y  pels  protegidors  tapissos. 

Y  Ella  esguardava,  recolzada  en  la  barana 
del  gran  balcó,  aquell  barbre  formigueig 
tardivol  que  bullia  sota  sa  vista...  Sota  d’Ella 
passavan  totas  las  alegrias  y  totas  las  penas 
de  la  gran  ciutat,  identilicadas  en  aquella 
hora  ab  un  mateix  sentiment,  y’l  vent  fredis- 
sim  montanyà  que  feya  apressar  las  munions 
febrosas,  portava  hns  à  sas  tendras  orellas 
l’anhel  igual  d’aquellas  munions,  que’s  fre- 
gavan  sens  agunia  en  aquell  instant  pei!  la 
unitat  de  son  desitj  y  per  la  unitat  de  la  seva 
alegria...  Y  en  els  moments  més  animats  en 
quins  atluhian  al  ensemps  à  n’aquell  lloch  las 
gents  d’unas  y  altras  bandas,  tota  Ella  s’ha¬ 
via  reanimat  y  corprès  ab  aquella  alenada 
benfactora  qu  havia  reanimat  y  corprès  à  la 
ciutat  en  aquell  jorn,  enlayrant  y  dignificant 
à  aquell  pobre  conjunt  de  vidas  aclaparat, 
per  unas  curtas  estonas  de  alegria...  Perla 
vila  malehida  condemnada  à  sofrir  hi  havia 
passat  un  ruixat  bell  que  l’havia  feta  palpitar 
de  nou;  que  l’havia  feta  oblidar  en  un  instant 
de  tots  sos  crims  y  de  totas  sas  horribles 
lluytas! 

Y  la  gran  vila  reanimada  y  trista  tornava 
à  sa  condempna  altre  cop,  y  l’alegria  de  la 
ciutat  ab  els  últims  raigs  del  sol  s’apaybaga- 
va,  exhalant  el  darrers  esforsos  pera  vèncer 
aquella  pesanta  y  condempnadora  fatalitat; 
y  la  visió  dels  altres  mediocres  jorns,  per¬ 
duts  en  la  inconsciència  d’un  trevall  aixafa- 
dor  ó  en  la  buydor  d’unas  diversions  menti- 
deras,  s’alsava  devant  de  cada  un  dels  que 
passavan  aplegats,  y  en  aquellas  vibracions 
de  Tardor  s’hi  ajuntava’l  desconsol  del  demà, 
com  si’l  sol  que  se’n  anava  com  un  rey  s’em¬ 
portés  en  l’alta  carrossa  d’or  à  la  deesa  pro- 
tegidora  y  animadora  de  la  ciutat  cansada. 

Y  en  l’anima  d’Ella,  al  vibrar  tots  aquests 
sentiments,  s’hi  produhia  un  enlayrament  y 
una  recansa...  una  inseguritat  y  una  dolce3 
sa...  La  incertitut  d’aquells  instants  sagrats 
la  feria,  y  hi  hagué  un  instant  en  que,  no 
podent  soportar  sa  femenina  complexió 
aquell  seguit  de  generacions  mixtas,  tota  Ella 
va  defallir,  y  buscà  repòs  en  las  altas  salas 
del  palàu  en  penombras...  Quan  fou  en  ellas, 
el  clam  aixordador  semblà  estrellarse  en  un 
soroll  suprém  y  ofegat;  y  en  las  lluhentors 
lóbregas  dels  fanals,  las  afolladas  multituts 
prosseguiren  son  cami,  ab  un  burgit  més  so¬ 
lemne  y  més  pausat,  com  si  una  alenada  deco- 
barda  conformació  hagués  ajupit  per  sempre 
més  aquells  milers  de  testas  desgraciadas. 

Y’l  somni  d’Ella  ílori  en  la  penombra 
de  las  sacras  cambras,  en  aquell  mateix 
instant. .i  Ella,  guardada  y  protegida  per 


aquells  venerables  murs  de  las  ciutadanas 
impuresas,  feya  florir  el  somni  de  sa  jovenesa 
en  aquella  tardor,  tal  com  l’asceta  fa  florir  en 
la  solitut  el  seu  somni  divi  que  dolsament 
l’altera...  En  mitj  d’aquella  animada  buy¬ 
dor,  aquell  palàu  parlava  grandesas,  y  Ella, 
conreuhava  son  somni  en  la  majestat  d’a¬ 
quell  palàu...  L’Home,  en  aquella  imagina¬ 
ció  purissima,  hi  prenia  una  bellesa  seràfica; 
y  en  son  cor  bategant  d’un  amor  sens  igual, 
el  Germà,  l’Amich  desitjat,  aquella  altra  vida 
qu’Ella  fortaleixería  y  perfumaria  ,  hi  era 
com  no  ht  havia  sigut  en  cap  cor  de  dona... 
Ella  cercava  en  las  nobles  testas  de  sos  ante- 
passats  reproduhits  pels  salons  aquell  reflec- 
te  quasi  divi  qu’Ella  presentia  en  aquell  que 
somniava;  y  Ella  evocava  en  el  misteri  del 
vell  jardí  las  futuras  escenas  del  seu  amor, 
que  la  farian  esdevenir  la  guardadora,  la  vet¬ 
lladora,  la  dolsa  y  enfortida  defensora  de  to¬ 
ta  la  riquesa  de  la  vida  del  Gran  Germà. 

Y  la  visió  d’Ell  era  precisa,  concreta,  men- 
tres  Ella,  travessant  salas  y  salas,  avansava 
vers  el  jardi,  qu’era  al  darrera,  protegit  per 
alts  murs  y  per  feixugas  brancas,  y  que,  en 
el  burgit  apagat  que  de  la  vila  deixava  ohir, 
recordava’ls  jardins  que  son  prop  de  las  plat- 
jas;  y  mentres  avansava,  anava  lliurantse  del 
anguniós  burgit  de  la  ciutat;  y  la  visió,  quan 
Ella  arribà,  esdevingué  gloriosa...  voltada 
per  las  darreras  flayras  tardorals...  En  aquell 
instant  cantaren  las  vellas  campanas  altre 
cop,  com  si  demunt  de  las  multituts  vences- 
sin;  y’l  séu  ressó  traspassà  las  brancas  dels 
arbres  aquells  com  si  traspassés  las  claustrals 
arcadas,  y  la  Oració  d’Ella  pujà,  mentres  su¬ 
rava  y  surava’l  llunyà  burgit  com  si  respon¬ 
gués  inconscientment  à  la  pregaria  tendris- 
sima. 

Y  la  boyras  alashoras  del  tot  ja  havian 
devallat,  y  las  fredors  de  la  Nit  ja'queyan... 
Y  Ella  passejà  tremolosa  per  demunt  de 
las  amplas  fullas  que  s’havian  després...  El 
murmuri  del  sortidor  era  ja  hivernal  en 
aquell  paratje;  y  parlava,  no  obstant,  de  la 
mateixa  manera  qu’havia  parlat  en  la  fugida 
Primavera  y  en  el  passat  Estiu...  Ella  avan- 
sà  vers  el  sortidor.  En  aquell  lloch  tan 
bell,  el  burgit  anguniós  era  com  la  recordan- 
sa  d’un  mal  somni...  y  un  finia  per  oblidarse 
d’aquell  flagell  sens  fi  que  punyiria  desde 
l’endemà  à  la  ciutat  malastruga...  Y  en  aquell 
lloch  ella  s’hi  aturà...  En  las  altas  mitjdia- 
das  del  Estiu  ,  Ella  aymava  endinzar  els 
brassos  benhaurats  en  la  freda  aygua,  y  en 
aquell  cap-vespre  de  Tardor  senti  una  esgar- 
rifansa  de  fret  devant  del  sortidor  que  al  cap 
d’uns  quants  jorns  esdevindria  gelat...  Y  des- 
seguida,  volà  desde  son  cor  un  dols  batech 
vers  els  pobres  infants  esfredorits  qu’en  las 
vinentas  nits  d’hivern  senten  caure  la  neu, 
arredossats  en  las  portaladas  dels  palaus 

superbis .  y  alashoras  volejaren  entorn 

d’Ella  las  fredors  més  intensas  de  la  Nit...  La 

Lluna  aparegué  y  enmirallà  en  el  surtidor 
llur  vesta  blanca...  El  burgit  ciutadà  semblà 
minvar  com  un  plor,  en  la  propera  calma 
nocturna;  algunas  fullas  caygueren  al  seus 
peus;  la  imatje  d’Ell  ressorgí  enlayre,  enlay- 
re...  Ella  plegà  las  mans  en  adoració... 

En  Ella  seguiren  alashoras  totas  las  joyas 
tardoralsl...  Y  en  aquella  estona,  voltada  de 
pàlida  llum,  enmirallada  pel  dols  surtidor, 
perfumada  per  las  flayras  darreras,  semblava 
1  Angel  Sagrat  de  la  Tardor  qu’hagués  de- 
vallat  amorosament  pera  deixar  algún  rastre 
sublim  de  sa  estada  d’Amor  demunt  de  la 
terra... 

Xavier  Viura. 


NOVAS 

Essent  molts  els  trevails  que  rebém  sense 
firma,  hem  de  repetir  lo  que  ja  diguerem 
temps  endarrera  en  aquesta  mateixa  secció, 
ó  sia  que  no’s  publicarà  cap  escrit  anò¬ 
nim. 

Tínguinho  entés  aquells  senyors  à  quins 
sentim  no  complaure  per  havernos  enviat 
escrits  que  son  del  nostre  gust,  no  faltanthi 
pera  la  publicació  més  que  la  firma  autèntica 
de  son  autor. 

Ja  varem  trobar  estrany  veure  redactadas 
en  castellà  las  invitacions  pera  la  primera 
exposició  de  la  Sociedad  Artística  y  Literaria 
de  Lataluna ,  peró  potser  encara  ho  es  més  el 
C atàlogo,  puig  mentres  uns  socis  titulan  els 
seus  quadros  y  dibuixos  en  català  ó  en  fran¬ 
cès,  altres  ho  fan  en  castellà,  sobre  tot  cert 
autor  dramàtich  y  pintor  (pert  cert  molt  esti¬ 
mat  amich  nostre  que  ha  honrat  y  seguirà 
honrant  ab  sa  colaboració  las  planas  de  Jo¬ 
ventut),  que  à  pesar  de  ser  las  sevas  obras 
genuïnament  catalanas,  las  bateja,  ó  moteja, 
en  castellà  del  més  refinat. 


«Art  y  Patria»  celebrà  sa  inaugural  el  prop 
passat  diumenje,  obrint  sa  primera  exposi¬ 
ció  al  ensemps.  Comensà  la  sessió  ab  una 
breu  memòria  dels  trevails  realisats,  llegida 
pel  secretari  del  Consell  Directiu  Xavier 
lura,  y  hni  seguidament  ab  un  encoratja¬ 
dor  parlament  d’en  Rafel  Nogueras  y  Oller 
en  el  que  s  saludava,  y’s  cridava  pera  la 
atria  y  pera  l’Art,  al  jovent  de  Catalunya. 
Acte  seguit  s’obri  la  exposició.  Es  aquesta 
una  simpàtica  mostra  del  esperit  del  jovent 
ja  que  s  notan  en  ella  algunas  obras  dignas 
d  aiabansa. 

Es  una  d  ellas  La  Resolució  obrint  pas  d  la 
re  y  a  la  Esperansa ,  pintura  del  senyor  Pe- 
nch,  essent  dignes  de  notar  uns  dibuixos  d’en 
Ricart  Opisso,  uns  altres  de  Vicents  Tàrrega 
y  algunas  obras  de  Joan  Fabregat  y  altres. 
En  esculptura  cndan  l’atenció  algunas  altras 
obras,  entre  ellas  una  imatje  de  Pau  Garga- 

llo.  Digne  d’encoratjament  es  el  cami  emprés 
per  aqueixa  entitat,  al  donar  mostras  dels 
avensos  de  la  joventut  intelectual.  Esperém, 
donchs,  que  seguiràn  altres  actes  d’aquesta 
mena. 

Alguns  entussiastas  del  art  musical  pre- 
paran  à  Sans  la  organisació  d’un  Orfeó  que 
s  anomenarà  «Orfeó  de  Sans»  y  constarà  de 
tres  seccions:  senyoretas,  homes  y  noys. 

La  comissió  organisadora  està  ja  consti- 
tuhida.  S  establirà  una  Acadèmia  de  música, 
que  ha  de  quedar  inaugurada’l  dia  7  de  ja- 
ner.  Pera  ingressarhi,  els  noys  y  noyas  hau- 
ràn  de  tenir  10  anys  complerts. 

La  cuota  mensual  que  deuràn  satisfer  els 
que  vulguin  ser  socis  protectors,  no  baixarà 
d  una  pesseta. 

Las  inscripcions  de  noys  y  noyas  podràn 
ferse  ls  dimars  y  divendres  de  8  à  10  de  la  nit 
y  ls  diumenges  de  1 0  à  1 2  del  mati  y  de  3  à  5 
de  la  tarde,  en  el  local  de  Els  Segadors  ( Car¬ 
retera,  204.) 

Sant  Andrèu  de  Palomar.  Sa  naturalesa 
local,  historia  civil,  historia  religiosa,  social 
y  biografia  dels  andreuhenchs  més  impor¬ 
tants. 

En  aquesta  obra,  que  acaba  de  donar  à 
llum  en  Joan  Clapés  y  Corbera,  se  fa  una 
descripció  minuciosa  de  tot  lo  ocorregut  en 
dit  vehi  poble,  estudiantse  desdela  formació 
geològica  del  terreno  fins  à  l’época  actual 
ab  una  riquesa  de  datos  que  semblan  no  dei¬ 
xar  lloch  à  dubtes  respecte  à  diversos  acon- 
teixements  histórichs.  Aquesta  es  la  impresió 
que  treyém  de  sa  lectura,  per  més  que’ns 
creyém  incompetents  pera  ferne  una  crítica 
minuciosa. 

La  monografia  del  senyor  Clapés  y  Cor¬ 
bera  revela  en  son  autor  dots  d’investigació 
poch  comunas,  y  un  gran  amor  à  sa  terra 
nadiua. 

La  coneguda  agencia  de  tràfich  terrestre  y 
mantim  «Ayxelà  y  Rodón»  ha  publicat  uns 
elegants  almanachs  anunciadors,  en  els  que, 
combina.das  ab  una  encertada  alegoría  obra 
de  1  Adrià  Gual,  hi  figuran  las  llistas  de  las 
sucursals  y  dels  corresponsals  ab  que  compta 
dita  casa  à  1  extranger. 

Hem  rebut  una  elegant  pessa  de  música 
original  del  conegut  periodista  en  Sebastià 
1  rullol  y  Plana  titulada  La  Cansó  de  la  Espe- 
ransa ,  armonisada  pel  mestre  Candi. 

Altras  publicacions  rebudas: 

L’hermós  quadro  dramàtich  de  l’Ignaci 
Iglesias  titulat  Lladres. 

Las  Jestas  de  Nadal ,  ó  astucias  estudiantils , 
passatemps  cómich  y  en  vers,  escrit  per  Pau 
Rosés  y  Pau  Guiteras,  y  publicat  per  la  Bi¬ 
blioteca  de  «La  Barretina».  Preu,  un  ral. 

Relieves ,  periódich  trisetmanal  de  literatu¬ 
ra,  art,  indústria  y  política,  que’s  publica  à 
Madrid. 

Et  Obrero ,  setmanari  que  veu  la  llum  à 
Santa  Cruz  de  Tenerife. 


L’Agrupació  «Los  Segadors»,  de  Sans, 
donà  diumenge  en  son  nou  local  un  concert 
à  càrrech  de  la  societat  choral  «Escola  Jor- 
diana  Orfeó  Canigó»,  que  dirigeix  en  Joseph 
Lapeyra. 

L’éxit  fou  complert,  y  entre  las  obras  que 
més  s’aplaudiren,  haventse  de  repetir,  hi  fi- 
guran  E Himne  del  Transvaal ,  L' Emigrant, 
La  Cansó  grega  y  La  Marsellesa ,  armonisada 
aquesta  última  per  en  Lapeyra. 

Dilluns  passat  l’«Orfeó  Català»  va  donar 
un  concert  al  Principal,  ab  un  programa  en 
que  hi  figuravan  totas  las  composicions  es- 
trenadas  el  dia  8  del  corrent  à  Novetats,  ab 
l’adició  de  dos  hermosos  chorals  de  Victoria 
y  del  grandiós  Credo  de  la  misa  del  Papa 
Marcelo  de  Palestrina.  L’éxit  fou  complert 
per  las  obras  y’is  executants,  encara  qu’en  el 
magnííich  Cap  al  vespre ,  del  Strauss,  troba¬ 
rem  que  las  deficiencias  observadas  en  la 
primera  audició  no  havian  desaparegut  pas 
en  la  segona,  sinó  que  potser  s’hi  accentuavan 
una  mica  més.  Pera  correspondre  als  prechs 
reiterats  del  públich  (sempre  aficionat  à  las 
tornas),  l’Orfeó  Català  va  cantar  primorosa- 
ment  la  bellissima  Mort  del  Escolà ,  lletra  de 
Mossèn  Cinto  y  música  d’en  Nicolàu.  Aquest 
ultim,  que  s’escoltava’l  concert  desde  una 
butaca,  fou  objecte  d’una  gran  ovació  per 
part  de  tot  l’auditori,  qu’omplía’l  teatre  de 
gom  à  gom. — S.  V. 

A  Madrid,  quan  Nadal  s’acosta,  las  empre- 
sas  teatrals  s’espabilan  y,  deixant  de  banda’l 
repertori,  estrenan  obras  de  circunstancias , 
es  à  dir,  obras  que  vagin  bé  ab  el  besugo ,  el 
mazapàn  y’l  pavo  de  Pasquas.  Las  obras  que 
s’estrenan  aquests  días  son  innumerables, 
y  cosa  estranya,  ni  una  per  miracle  sobreviu. 
Pahit  el  besugo ,  pahida  l  obra. 

A  Novetats  sembla  qu’han  volgut  seguir 
T  exemple;  però  s’han  anticipat.  Si  Beaujolais 
y  Mlle.  Bob-Walter  haguessin  esperat  l’arri¬ 
bada  dels  gall  d’indi  y  de  las  neulas,  que  son 
uns  introductors  d 'embafadores  excelents,  tal 
volta’l  públich  s’haguera  empassat  el  revellit 
melodrama  y  la  reyna  del  foch  l’hauria  mara- 
vellat.  Ocupat  en  pahir  plats  forts,  no  li  ve¬ 
nia  d’un  parell. 

Servits  en  dejú  à  un  públich  mal  humorat, 
no  podian  passar;  sobre  tot  essent  l’adob  (ó 
sia  la  presentació  escènica)  estantis.  Y  en 
aquest  cas  ho  era  à  tot  serho.  Y  la  com¬ 
panyia  catalana  de  Novetats  declamant  en 
castellà  (castellà  del  Clot,  com  se  diu  vulgar¬ 


ment),  fa  riure;  y  com  que  un  melodrama  no 
ha  de  fer  riure,  sinó  plorar,  y  com  que  la  ma- 
demoiselle,  en  lloch  d’ésser  una  leynadel  foch , 
ab  prou  feynas  arriba  à  princesa  de  las  gus- 
piras...  ecco! 

E.  T. 

Ab  el  pròxim  número  repartirém  à 
nostres  lector  la  portada  y  l’índex 
d’aquest  primer  tomo  de  Joventut,  à 
íí  de  que  quedi  complert  y  à  punt 
d’enquadernar  ab  las  magníficas  tapas 
que  à  primers  de  janer  posarém  à  la 
venda. 

Aixís  mateix  anunciém  al  públich 
que  Joventut,  pera  solemnisar  la  en¬ 
trada  al  nou  sigle  y  al  segón  any  de 
sa  publicació,  prepara  un  magnífich 
número  que  sortirà’l  dia  3  de  janer, 
en  el  que  hi  colaboraràn  tots  els  mes¬ 
tres  de  la  nostra  literatura  y’is  més 
afamats  artistas.  La  setmana  pròxima 
donarém  més  detalls,  podent  avuy 
anunciar  tan  sols  que’ls  nostres  sus- 
criptors  rebran  aqueix  número  sens 
aument  de  preu. 

Els  trevalls  se  publican  baix  la  exclussiva  responsa¬ 
bilitat  de  sos  autors. 

No  s’admeten  els  que  no  sían  inèdits. 

No's  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció  pera  1901. 


CATALUNYA:  Un  any . 8  Pessetas. 

»  Mitj  any .  4’S°  9 

Fí  DE  SIGLE 

El  sigle  està  morintse,  y  ja  li  preparan  la 
mortalla.  No’n  portarà  pas  gayres  de  cape¬ 
llans  al  enterro;  y  no  per  falta  de  capellans, 
sinó  de  recursos.  Ab  prou  feynas  si’ls  fune¬ 
rals  poden  ésser  de  tercera.  No’ns  amohi- 
ném.  Lo  positiu  es  que’s  mor.  Que  l’enter¬ 
rin  com  vulguin,  peró  que  cavin  ben  fonda 
la  fossa. 

El  sigle  ’s  mor.  {Quin  nom  li  posarém? 
Perque  ab  aixó  de  las  centurias  passa  com 
ab  els  reys,  que  no’ls  hi  posan  el  motiu  fins 
que’s  moren.  Al  revés  de  las  allras  criaturas, 
la  seva  fe  de  baptisme’s  troba  en  el  llibre 
d’óbits. 

(Li  dirém  el  sigle  de  las  llums?  No,  perque 
ha  regnat  molt  la  fosca. 

{El  de  la  electricitat?  Tampoch.  La  gent 
pràctica  diu  qu’encara  hi  ha  molt  per  fer,  y 
que  surt  poch  acomodo. 


Al  cap  y  al  ultim  tot  serà  ferli  l'epitafi. 

Comensà  ab  lluytas  y  acabarà  ab  lluytas. 
Las  aspiracions  lliberals  son  tan  combatu- 
das  en  sas  darrerias  com  ho  foren  en  sos  co- 
mensos  pels  que  no  volen  que’ls  treguin  las 
cadenas.  Si  alguna  diferencia  hi  ha,  es  que’ls 
avensats  d’alahoras  son  els  retrógrados  d'ara, 
perque’l  temps  ha  corregut  y  ells  no  s’han 
mogut  d’alla  hont  eran. 

La  herencia  es  ben  migrada,  segons  de¬ 
mostra  l’inventari.  Hi  ha  hagut  més  rahons 
que  rahó,  y  més  s’han  cuydat  d’emblanqui¬ 
nar  la  fatxada  del  casal  que  de  tapar  las  es- 
querdas  y  cambiar  las  vigas  corcadas  ó  po- 
dridas.  La  Justícia,  mal  administrada  per 
majordoms  qu’  han  explotat  igualment  al 
amo  y  als  parcers,  sols  ha  aprofitat  à  aquells 
que  res  podian  perdre  perque  res  tenian;  la 
Veritat  no  hi  ha  pogut  fet  res,  pobre  senyora; 
fa  temps  que  no  la  deixan  sortir  de  casa;  com 
tampoch  s’ha  vist  gayre  la  Bellesa,  perque 
pera  miraria  s’han  gastat  ulleras  fumadas,  ó 
de  colors,  que  cada  hu  triava  segons  del  quin 
volia  véurela.  Tampoch  podian  ficarshi’ls 
parents,  perque’l  que  no  era  coix  era  manco, 
y’l  que  no  era  sort  era  curt  de  vista,  y  tan 
sols  ajudaren  à  fer  anar  la  casa  de  mal-bo- 
rràs.  Las  classes  socials  han  anat  nivellantse, 

peró  no  per  creixensa,  sinó  per  encongiment; 
com  que  lo  dolent  es  lo  que  més  abunda, 
han  despreciat  lo  bo  que  quiscuna  tenia,  y 
ara  ja  poden  ben  dir:  tots  som  uns.  Es  clar 
que  hi  ha  certas  cosas  que  no  poden  esbor- 
rarse  del  tot,  perque  cadascú  es  com  Deu 
l’ha  fet;  peró  com  que’l  Dimoni  may  s’adorm, 
va  agafar  la  seva  filla  més  estimada,  la  Polí¬ 
tica,  y  donantli  una  bofetada  à  las  galtonas, 
—  «Ves,  noya,  ves — li  va  dir— à  veure  si  m’es- 
bullas  un  xich  aquella  troca.» — Y  aixís  com 
avans,  enganxantse  à  las  obras  de  Deu,  /a- 
milia ,  mare,  fills  y  germans ,  las  va  malmetre 
convertintlas  en  la  parentela ,  y  la  mare  polí¬ 
tica ,  y’is  fills  polítichs  y’is  germans  polítichs , 
aixís  mateix  ara,  unintse  als  aymadors  del 
Bé,  la  Veritat  y  la  Bellesa,  els  ha  transfor¬ 
mat  en  tot  aquest  aixàm  de  moralistas,  hipó- 
critas,  gent  seria,  falsificadors  d’ideals,  etcè¬ 
tera,  que  venen  à  ser  els  sogres ,  gendres  y 
cunyats  de  la  familia  humana,  tornada  per 
obra  d’en  Banyetaen  parentela  mal  avinguda. 

Com  que  tots  ells  se  coneixen  y’s  treuben 
ab  rahó’ls  drapets  al  sol  (à  porta  tancada 
perque  no’ls  hi  convé  l’escàndol),  pot  creures 
que  tots  son  iguals.  Es  clar  que  ho  son  en  el 
fons,  peró  certas  difer,encias  de  forma  més  ó 
menys  marcadas  permeten  dividirlos  en  tres 
grupos  principals. 

En  primer  lloch  hi  ha’ls  pràctichs ,  que.  son 
aquells  que  troban  més  cómodo  estarse  pa¬ 
rats  que  caminar  depressa,  sobre  tot  si  han 
d’anar  costa  amunt,  perque  las  camas  els  hi 
flaquejan  casi  sempre.  Se  subdivideixen  en 
actius ,  que  son  els  buscadors  de  gangas;  y  en 
passius ,  qu’arreplegan  lo  que’ls  altres  deixan. 
Els  primers  persegueixen  el  major  profit ,  y’is 
segons  s’acontentan  ab  un  mal  menor.  Se  di- 
ferencian  tan  sols  pels  grops  y  per  sa  dure¬ 
sa,  peró  son  de  la  mateixa  fusta,  molt  apro- 
pósit  pera  ferne  escambells  pels  ambiciosos, 
y  forcas  pels  que  tenen  menos  forsa  ó’is  vo¬ 
len  fer  la  trabeta. 

La  segona  classe  es  la  més  numerosa:  la 
dels  indiferents.  Se  caracterisan  per  la  tran- 
quilitat;  son  els  que  tenen  el  cervell  al  ven- 
trell, els  que  anomenan  sospirs  alsbadallsque 
fan  quan  tenen  gana,  de  lo  qu’ells  ne  diuhen 
mal  de  cor.  Quan  estan  ben  tips,  diuhen  que 
tenen  la  conciencia  tranquila,  y  anomenan 
remordiments  à  las  digestions  pesadas.Quan 
paheixen  bé,  fins  devegadas  de  sobretaula’s 


permeten  mormurar  dels  pràctichs  y  burlarse 
dels  somniadors.  No  son  perillosos,  perque 
son  cobarts  y  ganduls,  peró  atabalan  ab  sos 
xisclets  quan  se’ls  inquieta,  y  sols  pot  férsels 
-callar,  ó  tapàntloshi  la  boca,  ó  féntloshi 
obrir  la  bossa.  De  totas  maneras  son  molt 
nocius,  no  pel  mal  que  fan,  sinó  pel  que 
deixan  fer,  y  perque  privan  als  altres  de 
fer  bé. 

Els  somniadors  son  lo  millor  de  la  paren¬ 
tela:  la  llàstima  es  que  no  sempre  saben  dis¬ 
tingir  els  somnis  bons  dels  dolents,  y  molt 
fàcilment  creuhen  en  bruixas,  y  fins  devega¬ 
das  se  fan  treure  la  planeta.  Si  tinguessin 
tanta  activitat  com  imaginació,  somniarían 
menos,  peró  trevallarian  més.  Aixó  sí,  tam- 
poch  dormirían  tant;  y  lo  qu’ells  diuhen:  qui 
dorm  no  peca.  La  majoria,  quan  se  fan  vells, 
passan  à  là  classe  dels  indiferents.  Els  que 
son  vells  de  naixensa,  aquests  muntan  d'una 
gambada  à  la  classe  dels  pràctichs ,  y  allavors 
perden  la  son,  peró  agafan  més  gana. 

N’hi  ha  d’altres,  pochs,  qu’hansapigut  des- 
ferse  d’aquells  vicis;  peró  aquests  no’s  trac- 
tan  ab  la  familia. 

El  sigle  s  mor,  y  ja  l’heréu  frisós  truca  à 
la  porta,  ab  un  sach  ple  d’esperansas  y  un 
sarró  farsit  de  bons  intents;  si  no  tinguéssim 
por  de  que’s  converteixin  en  prometensas  de 
polítichs  d’aquells  que  s’oblidan  del  progra¬ 
ma,  encara  confiariam  que’s  pogués  apunta¬ 
lar  la  casa.  Peró  ca!  Un  patrimoni  curt,  y 
uns  parents  ab  las  unglas  llargas,  allò  serà 
un  cau  de  plets.  En  fí,  no’ns  hi  amohiném; 
ja  ho  veurém  si  encara  no  som  fora. 

Molt  aviat  nosaltres  serém  homes  del  altre 
sigle,  passats  de  moda  com  aquells  retratos 
dels  avis  que  de  la  sala  van  à  las  golfas,  y 
de  las  golfas  als  encants.  Ja  comensa  à  agra- 
darnos  més  contar  qüentos  qu’escoltarne. 
Quan  no  podrém  més  ens  asseurém  à  la  vora 
de  la  llar;  y  si  ve  à  tréurensen  la  maynada 
que  puja  y’ns  arrecona  com  trastos  vells, 
no’ns  ha  de  doldre.  L’arbre  vell,  si  no  pot 
donar  fruyt,  pot  donar  llenya,  y' sempre  ser- 
virém  pera  que  no’s  glassi  la  sanch  à  las  ve- 
nas  dels  nostres  successors,  quan  vinguin 
els  hiverns  tristos.  No  haurém  sigut  inútils 
si  las  nostras  cendras  els  covan  el  caliu  de  la 
llar  que  tant  havian  deixat  refredar. 

Oriol  Martí. 

CRÍTICA  DE  CRÍTICHS 

La  rutina  fa  temps  que  sembla  haverse 
apoderat  de  la  nostra  ciutat. 

El  que  tingui  la  paciència  de  llegir  críticas 
d'art,  li  semblarà  que  viu  en  una  de  las  Xau- 
xas  més  felissas  y  més  artisticas  del  globo,  y 
se’n  anirà  al  llit  convensut,  y  fins  potser  som¬ 
niarà  que  Barcelona  es  un  centre  artístich 
d'importancia. 

Y  no  es  que  la  majoria  dels  crítichs  no  fas- 
sin  la  seva  tasca  de  bona  fe,  sinó  que  aques¬ 
ta  es  insuficient  quan  se  tracta  d’encarrilar  el 
gust  y  de  trobar  qualitats  ó  taras  à  las  obras 
dels  altres. 

No’s  pot  negar  que  la  critica  té’l  seu  cos¬ 
tat  ventatjós,  perque  parla  d'art  y  fa  que’s 
llegeixin  crónicas  d’art  en  un  pais  en  el  que 
la  majoria  se’n  preocupa  ben  poch;  però  qué 
bonich  fora  que  verdaderament ,  y  serena¬ 
ment,  se  proposés  guiar  el  criteri  del  públich 
y  judiqués  al  artista  ab  la  serietat  y’l  conei¬ 
xement  de  causa  que’s  requereix,  y  establis 
categorias,  y  discutis  reputacions,  y  fos  sa 
alabansa  justa  la  recompensa  delsesforsosdel 
artista  que  trevalla  ab  ànima,  y  son  anatema 
fos  el  terror  de  tots  els  mercaders  que  profa- 
nan  el  temple  del  art,  y  de  tots  els  aficionats 
qu’exerceixen  de  plaga. 

Si’ls  critichs  se  cuydessin  de  revelar  al  pú- 
blich  els  mèrits  dels  joves  qu’en  sas  obras  hi 
posan  l’esfors  y  la  bona  fe  y  que  ingènua¬ 
ment  entran  dintre’ls  bons  camins,  si  avises¬ 
sin  als  pintors  fets  quan  se  refian  massa  dels 
recursos  ja  adquirits  y  pensan  sols  en  pro- 
duhir  molt  à  costas  de  la  bondat  de  las  obras, 
si  tractessin  de  colocarse  en  el  punt  de  vista 
en  que  s’ha  posat  l’artista,  y  endevinant  el  fi 
que  s’ha  proposat  li  digués  si  l’ha  alcansat  ó 
no;  en  una  paraula:  si  fossin  périts  é  inde¬ 
pendents,  qué  bonich  fora  tenir  crítichs! 

Peró,  desgraciadament,  aqui  no  s’estilan 
aquests,  perque  la  major  part  son  periodis- 
tas,  y’is  periodistas  ja  se  sab  que  abarcan 
massa  per’apretar  molt. 

Tenim  el  crítich  literat,  que  fa  molt  gasto 
*  de  retòrica  y  fa  servir  els  quadres  pera  lluhir 
sas  qualitats  d’escriptor ,  y  deixant  sense 
riendas  sa  feconda  imaginació,  noveleja  so¬ 
bre  las  obras  y  hi  afeigeix  un  aixàm  de  fan- 
tasias  ab  las  que'l  pintor  may  havia  somniat; 
y  es  molt  curiós  que’s  dongui  aquest  critich 


aquí,  ahont  els  quadros  en  general  portan 
ben  poca  malicia.  Critich  hi  ha  que  pretén 
que’ls  artistas  crean  intuitivament  y  casi  in¬ 
conscientment,  y  qu’ells  (els  critichs)  des- 
entranyan  y  explican  al  propi  autor  lo  que  li 
ha  sortit  en  sa  obra. 

Tenim  el  crítich  alabador,  qu'ho  alaba  tot, 
bo  y  dolent,  fort  y  fluix,  y  à  n’aquest  li  reco- 
nech  la  bona  intenció  de  no  molestar  à  nin¬ 
gú;  peró,  (no  fora  més  just  que  (ja  que  li 
desagrada  pegar),  callés  devant  de  lo  dolent, 
no  agafant  la  ploma  sinó  quan  hi  hagués 
quelcom  que  valgués  la  pena?  bembla  també 
qu’es  bona  tasca  encoratjar  als  artistas  en 
una  ciutat  un  bon  xich  ingrata  per  ells;  peró, 
(no  s'adona  de  qu’enganya  als  mateixos  que 
pensa  afavorir,  fomenta  pretensions  y  supe¬ 
rioritats  lalsas  y  deixa  al  verdader  mérit  con¬ 
fós  y  barrejat  entre  tantas  nulitats?  (No  veu 
que  desorienta’l  criteri  del  publich,  que  no 
sab  à  quin  sant  encomenarse  y  qu’en  sa  gran 
majoria  busca  en  el  periódich  l’estalvi  del 
temps  que  necessitaria  pera  ferse  sa  opinió 
pròpia? 

Tenim  el  crítich  erudit,  que  s’aprofita  pera 
fer  eRsabi,  recull  dels  periódichs  francesos 
las  teorías  d’última  moda,  cita  quadros  que 
sols  ha  vist  en  catàlechs  d’exposicions  ex- 
trangeras  y  noms  d’artistas  y  critichs  ben 
enrevessats,  perque  aixó  vesteix  molt  y  ta¬ 
pa  altras  insuficiencias.  Aquest  critich  aga¬ 
fa  la  cosas  de  molt  lluny,  ompla  sas  crí¬ 
ticas  de  palla  filosòfica,  y  arma  un  enredo 
al  voltant  de  l’obra  de  que  parla,  que  l’autor 
se  queda  lot  escorregut  d’haver  donat  peu  à 
tanta  faramalla. 

Tenim  el  critich  apassionat,  que’s  posa  un 
pintor  per  idol  y  no  més  li  està  bé  lo  d’aquell 
ó  lo  dels  que  s’hi  assemblan,  y  tot  lo  demés 
ho  desprecia  ó  ataca.  Aquest,  al  menos,  té  la 
ventatja  d’ésser  decidit,  encara  que  la  seva 
imparcialitat  queda  titllada  de  sospitosa. 

De  manera  que  l’un  per  fas,  l’altre  per  ne- 
fas,  ens  trobém  que  parlan  molt  poch  ó  gens 
de  las  condicions  técnicas  de  las  obras  y  de 
si  l’artista  ha  expressat  ó  no  lo  que  volia,  de 
si  ha  sigut  sincer  ó  no;  y  precisament  aquí 
es  ahont  deu  buscarse’l  seu  major  ó  menor 
valor  artístich. 

Els  defectes  generals  de  que  patim  els  ar¬ 
tistas  d’aquí,  son  la  falta  de  serietat,  de  soli¬ 
desa,  de  forsa,  de  construcció;  gracias  al  me- 

di  ambient,  manquém  un  xich  de  bon  gust. 
No  pensém  ni  estudiém  prou  las  obras,  des- 
denyém  las  delicadesas  de  la  concepció  y  la 
consistència  de  la  execució,  pera  fer  ostenta¬ 
ció  de  factura  desembrassada  y  elegant,  pera 
posar  el  color  ab  garbo;ens  acontentém  aviat, 
y  abusém  de  la  repetició  de  recursos  que  una 
volta'ns  han  produhit  un  éxit. 

jQuàn  la  critica  ha  fet  notar  semblants  de¬ 
fectes? 

Aquí  tothom  sab  que’s  pintan  molts  qua- 
dros  de  negoci,  y  que’ls  quadros  vulgars  se 
succeheixen  els  uns  als  altres.  ^Per  qué  la 


NADAL 

...  Y  l’Angel  de  Nadal  del  cel  devalla. 

Palpita  la  ciutat  tuta  joyosa 
entre'l  nevat  mantell  que  la  embolcalla  .. 

Las  finestras  brillejan  pel  defora, 
y  al  entorn  de  las  taulas  bulliciosas 
s’obren  de  nou  las  flors  de  la  infantesa. 

Solcan  las  dolsas  llàgrimas  vells  rostres 
y  somriuhen  els  rostres  infantívols... 

Nit  de  Nadal!  La  santa  recordansa 
fa  resplandir  à  la  ciutat  sedenla, 
y  entre  ls  blanchs  borrallons,  las  alenadas 
recordadoras  de  la  llar,  oscilan. 

La  poesia  de  las  llars  omplerlas 
vibra  com  may  en  la  ciutat  febrosal 

El  vell  torrer  se’n  puja  à  l'alta  torra 
deixant  à  baix  la  taula  tan  deserta: 
en  un  cantó  la  llar  hi  resta  sola, 
sola  y  sense  caliu...  els  sitials  restan 
com  esperant  algú...  Quin  fretl...  Cóm  neva  I... 

El  vell  torrer  se’n  puja  à  l'alta  torra. 

Arriba  tot  corprès.  Las  ombras  dansan 
entorn  del  feble  llum  ;  y  la  gran  corda 
penja  ondulant...  A  dalt,  la  veu  potenta, 
prompta  à  cridar,  que  à  la  ciutat  domina, 
guardada  en  el  gran  bronzo  y  vibradora; 
à  baix,  la  gran  ciutat  enjoyellada, 
oblida  ntse  del  fret  y  de  las  ombras, 
fent  volejar  son  remoreig  de  càntichs 
entorn  del  campanar..  Ella!  la  impura. 

El  vell  torrer  ja  es  dalt  de  l’alta  torra. 

S’aboca  à  la  finestra;  escolta,  mira, 
y  sent  las  veus  dels  nins,  y  veu  la  calma 


critica  no’ls  ha  excomunicat,  ó  al  menys 
no’ls  ha  condempnat  a!  silenci? 

Ab  tot  y  que  à  Barcelona  l’art  porta  una 
vida  bastant  ensopida,  no’s  pot  negar  que 
d’alguns  anys  à  n’aquesta  part  hem  avensat 
bastant  en  moviment  artístich;  peró,  l’art 
que  tenim,  ^es  l’art  que  correspon  à  la  prime¬ 
ra  ciutat  d’Espanya?  ^\To  fora  hora  de  que 
tots,  artistas,  crítichs  y  públich,  féssim  un 
esfors  pera  posar  l’art  de  Barcelona  à  l’altu¬ 
ra  que  li  correspon  per  la  seva  representa¬ 
ció,  per  la  seva  importància  y  per  la  seva  ri¬ 
quesa? 

Sebastià  Junyent. 


dels  rostres  paternals,  y  se'n  recoida 
com  may  d’aquellas  nits  tan  amorosas 
en  que  sos  fills  y  sa  muller  s'asseyan 
entorn  d’aquella  taula  ja  oblidada... 

El  vell  torrer  se’n  torna  à  dins,  y  plora. 

Y’is  cants  dels  galls  al  lluny  del  lluny  se  senten  ; 
ja  es  mitja  nit,  y‘l  somni  no  devalla. 

Penja  ondulant  la  resistenta  corda... 

S’alsa’l  torrer,  sas  llàgrimas  aixuga, 
y  en  un  suprém  instant,  dona  estrebada.  . 

Volteja  y  brama'l  bronzo,  y  surt  potenta, 
ab  expressió  sublim,  la  veu  nocturna! 

La  ciutat  ha  respost  ab  més  bullici  ; 
els  càntichs  s’han  alsat  com  papallonas, 
y’is  borrallons  de  neu  resplandidora 
han  recordat  un  volejar  d’estrellas  1... 

Nit  de  Nadal  1  Nit  de  Nadal  hermosal 
Tu  redimeixes  la  ciutat  indigna  1 

Y  escoltant  el  ressó  que  dura,  dura, 
el  vell  torrer,  recordant  las  passadas 
y  suaus  vetllas  de  Nadal,  sanglota 
sota’l  clam  que  fineix  de  sa  campana... 

De  sobte's  mou,  aixuga’l  plor  y  prega: 

Nadal  ha  resplandit  en  l’alta  torra  1 

L’Angel  ha  devallat  à  hora  primera 
y  ha  benehit  el  campanar  altíssim. 

Ja  ha  fugit  el  darrer  ressó  del  bronzo 
demunt  de  la  ciutat,  y  pel  dessobre 
de  la  munió  de  casas  conmogudas, 
s’alsa  la  torra  com  fantasma  indòmit 
guardant  el  prech  del  vell  torrer  que  vetlla... 

Y  l’Angel  de  Nadal  entra  à  la  vila. 

Xavier  Viura. 

NOTAS  D’ART 

{No  os  ha  passat  may  de  tenir  días  pesats, 
dias  en  que  de  bon  dematí  al  llevarvos  ja  ho 
trobéu  tot  negre,  días  insoportables  en  que 
fins  els  mateixos  pensaments  l’ajudan  à  un  à 
aburrirse  més?... 

Quànts  y  quants  en  passo  jo  d’una  tristesa 
aclaparadora,  sens  explicarme  la  causa!  De- 
vegadas,  fent  un  sol  hermosissim,  rialler, 
que  sembla  que  tota  la  humanitat  hagi  d'es¬ 
tar  contenta,  jo  ja’m  llevo  ab  els  meus  negres 
pensaments,  recordant  totas'  las  desgracias 
qu’he  tingut  y  pensant  ab  las  que  poden  ve¬ 
nir. 

Ay!  Quins  dias méshorrorosos son  aquests, 
ab  desitjós  de  sortir  de  casa  y  caminar  com 
un  boig,  ó  bé  de  poderme  adormir  per  sem¬ 
pre  més,  y  no  sentir  may  més  cap  soroll!... 
Aquells  días  ho  veig  tot  d’una  manera  es¬ 
tranya;  mirantmho  ab  els  ulls  del  esperit,  tot 
té  per  mi  un  aspecte  nou,  simbólich;  y  la 
meva  imaginació  s’impresiona ,  y  sembla 
que’m  dongui  compte  de  cosas  que  las  havia 
vist  cent  voltas  sense  ferne  cas.  Y  alashoras 
ho  endevino  tot...  Estich  molt  dèbil,  las  ca- 
mas  me  flaquejan,  y  sento  tal  cansanci,  que 
necessito  tota  la  poca  voluntat  que’m  que¬ 
da  pera  poder  caminar...  Y  camino,  com  deu 
ferho  un  sonàmbul...  Y  passa  tot  pel  meu 
costat  ab  formas  raras  y  fantàsticas :  gent, 
cotxes,  carros...  Y  jo  inconscient  segueixo’l 
meu  camí... 

L’altre  dia,  haventme  llevat  y  passat  las 
horas  ab  l’estat  d’anim  qu’he  probat  d’expli- 
carvos,  essent  ja  à  entrada  de  fosch,  cansat 
d’aburrirme,  procurant  trevallar  y  no  podent, 
vaig  determinarme  à  sortir,  caminar,  veure 
cosas,  veure  gent...  Vaig  devallar  per  tots 
aquells  carrers  del  Poble  Sech  tan  bruts  y 
fastigosos,  que  deseinbocan  al  carrer  de  Sant 
Pau.  {El  coneixéu  aquest  carrer?  En  aquella 
hora  de  fosca  en  que  acaban  d’encendre’ls  fa¬ 
nals,  té  l’aspecte  d’un  túnel  inmens,  que  may 
s’acaba.  Al  comensar,  entrant  per  la  Ronda, 
es  bastant  bonich.  El  campanar  romànich  de 
Sant  Pau  destacantse  sobre’l  cel,  à  mà  dreta, 
li  dona  bastant  de  caràcter;  peró  al  avansar 
endins,  al  1  ó  es  un  mareig.  El  carrer  es  massa 
estret  pel  tràfich  que  hi  ha:  carios  que  no 
poden  passar,  la  gent  aturantse  v  esperant 
de  mala  gana,  els  carreters  renegant  y  pe¬ 


gant  als  pobres  animals  ..  Tot  aixó,  vist  ab 
ulls  de  malalt  com  jo  ho  veya,  fa  una  triste¬ 
sa!  Sembla  que  tots  els  homes  siguin  bojos. 
Quina  humanitat  més  extranya!...  Per  fi  tot 
s’arregla,  y  puch  continuar  el  meu  camí,  cap 
à  la  Rambla.  De  tant  en  tant  sento  uns  ulls 
que’m  miran  insistenment,  revelant  la  cop- 
dicia  de  guanyar  un  duro;  y  altres  ulls  que’m 
miran  com  extranyals  del  meu  ayre  indolent. 
Y  ab  tot  aixó’m  ve  un  mareig!...  En  aquell 
carrer  estret,  llarch  que  no  s’acaba  may,  sem¬ 
bla  que  m’hi  ofegui.  Vuy  sortirne,  desitjo 
respirar...  Tombo  no  sé  per  quina  travesia, 
y  veig  la  Rambla  lluniinosa, que,  comparada 
ab  aquells  carrerons,  sembla  que  hi  hagi 
festa  major. 

Cap  allà  dirigeixo’ls  meus  passos,  hi  arri¬ 
bo,  y  després  me  n’entro  pel  carrer  de  Fer 
nando,  tot  iluminat,  tot  ple  de  gent.  Las  do- 
nas  van  molt  empolvadas;  algunas  son  ele¬ 
gants,  peró  n’hi  ha  moltas  de  cursis.  Els 
homes  semblan  gossos  perdiguers  qu’ensu- 
man  la  cassa. 

Aquest  carrer  el  recordo  tot  diferent  de 
com  estich  veyentlo...  Era  un  diumenge  per 
allà  à  las  set  de  la  tarde.  El  dia  avans  me 
n’havia  anat  de  Madrid  com  fugintne,  boig, 
ab  el  cor  trossejat,  creyent  que  la  felicitat  no 
era  per  mi  possible.  Ple  de  tristesa  havia  ar¬ 
ribat  à  Barcelona  y  atravessat  aquell  carrer 
fatal:  las  portas  eran  tancadas;  la  gent  for¬ 
mava  com  dos  rius  de  carn  humana:  els  uns 
pujant  per  la  dreta  y’is  altres  baixant  per  la 
esquerra;  y  tots  mudats,  ab  aquella  cara  d’a- 
burriment  que  fan  els  que  volen  divertirse; 
y  per  demunt  de  tot,  hi  havia  aquell  tint  dc 
tristesa  que  sols  se  troba  en  las  capitals  de 
provincià...  Me  van  caure  las  llàgrimas,  no 
sé  si  per  lo  que  veya  ó  per  lo  qu’havia 
deixat. 

Avuy  el  trobo  ben  diferent  el  carrer  de 
Fernancjo:  tot  lluminós,  ab  las  botigas  ober- 
tas,  lluhint  als  aparadors  las  mercaderias. 
Vaig  seguint  à  la  gent  sens  apenas  fixarme 
en  res,  quan,  avans  d’arribar  à  la  plassa  de 
Sant  Jaume,  m’adono,  à  la  esquerra,  d’una 
botiga  de  quadros...  {No’ls  fa  extrany  aixó 
d’una  botiga  de  quadros?  A  mi  sí.  Que  n’hi 
hagi  de  betas  y  fils,  està  bé;  peró,  de  qua¬ 
dros!... 

Vaig  entrarhi  seguint  à  la  gent,  y  vaig  tro- 
barme  ab  una  botiga  sense  res  de  caracterís- 

tich,  sense  res  d’artistich,  disposta  com  una 
parada  de  cromos.  Quina  llàstima’m  feya! 
Quina  tristesa!  ^Es  aixís  que  s’han  de  veu- 
re’ls  quadros?  ^Es  aixis  cóm  s’han  d’exposar? 
En  las  altras  capitals  que  jo  he  visitat,  tam¬ 
bé  n’hi  ha  de  botigas  de  quadros,  però  gene¬ 
ralment  no  hi  exposan  els  mestres.  En  la 
nostra  ciutat  mateixa  hi  ha  salons  ben  orga- 
nisats  hont  els  artistas  hi  exposan  espontà¬ 
niament.  Per  altra  part,  no  tenen  l’aspecte 
cursi  d’aquella  botiga  hont  alashoras  jo’m 
trobava.  Res  hi  havia  intim,  res  que  indi¬ 
qués  l’art;  tot  sentia  al  comers,  al  juhéu 
qu’encara  es  pobre  y  raquítich,  y  que  té  un 
públich  tan  pobre  y  raquitich  com  ell  ma¬ 
teix. 

Al  mitj,  el  seu  taulellet  de  noguera,  proba¬ 
blement  pera  portar  els  comptes,  ó  bé  per- 
que  l’amo  del  establiment  creu  que  fa  senyor 
tenir  aquell  empantano  allí  al  mitj  de  la  bo¬ 
tiga.  Al  devant  de  la  entrada  hi  vaig  veure 
un  quarto  fosch  que’m  va  fer  l’efecte  de  lo 
desconegut,  d'un  misterióshorripilant,  à  causa 
potser  de  la  meva  febre,  ó  bé,  senzillament, 
perque  era  fosch.  Al  darrera  del  taulell  hi  ha¬ 
via  un  senyor:  una  cara  fina  y  freda  com  el 
tallant  d’una  ganiveta.  No  sé  per  qué  aquell 
home’m  causà  por,  una  por  extranya,  fentme 
l’efecte  d’un  vampir  despiadat  qu’anés  xu¬ 
clant  poch  à  poch  la  sanch  del  infelissos  ex¬ 
positors,  dels  autors  de  tots  aquells  quadros, 
bons  ó  dolents,  pintats  ab  la  idea  de  ferse  un 
nom  ó  pera  guanyarse  la  vida,  y  adquirits 
casi  per  res,  sorprenent  al  artista  en  un  mo¬ 
ment  de  necessitat,  à  fí  de  posarlos  després 
allí  à  la  venda  ab  molt  soroll  de  bombo  y  de 
platerets. 

Y  jo,  entre  mitj  de  tota  aquella  gent  y  tots 
aquells  quadros,  me  trobava  malalt,  nirviós, 
com  en  un  somni...  Va  semblarme  que  totas 
aquellas  telas  me  volían  parlar,  me  volian 
contar  la  seva  historia...  Y  me  la  van  contar, 
ab  un  llenguatje  misteriós  que  jo  entenia  per¬ 
fectament.  Un  dels  quadros  més  vellets,  plas- 
sat  molt  alt  ,  cridà  especialment  la  meva 
atenció  per  las  paraulas  justas  que’m  deya: 

«Ja  han  passat  aquells  temps  qu’estavam 
ben  cuydats  al  estudi,  ben  contempladets 
com  fills  estimats  del  artista,  esperant  al  bur- 
gués  ab  qui’ns  havíam  de  casar.  Ja  son  lluny 
aquells  temps!  Avuy  tot  es  diferent.  Els  se¬ 
nyors  d’aquestas  terras,  burgesos  enriquits 


per  la  fabricació  ó’l  comers,  donantse  de  me- 
nos  de  tractar  ab  l’artista,  necessitan  un  in¬ 
termediari,  una  Celestina.  Aquella  fusió  en¬ 
tre  l’artista  y’l  burgès,  que  ilustrava  al  un  y 
feya  viure  al  altre,  ja  tot  just  se  coneix  avuy 
dia,  y’Is  veyém  separats  com  enemichs,  ab 
perjudici  dels  uns  y  dels  altres.  Y  nosaltras, 
pobretas  telas  fillas  del  esperit  d’un  home, 
nosaltras  que  no  hi  tenim  cap  culpa,  també 
patim  trobantnos  convertidas  en  objecte  de 
lucro  y  d’explotació!..  )> 

Vaig  deixar  d’escoltar  al  quadro  aquell... 
peró  tots  els  altres  volian  explicarme  també 
las  sevas  tristesas  y  angunias...  y  alashoras 
vaig  fugir  espantat,  horroritzat;  y  al  arribar 
à  casa,  tot  el  meu  cor  va  esclatar  en  un  plor 
gran,  inmens,  de  llàstima  fondíssima  per  tots 
els  qu’hem  de  viure  del  art. 

Joan  Brull. 


Siccfrietu 

vi 

LA  EXECUCIÓ  MUSICAL 
Acte  tercer  (conclusió.) 

Quadro  final. — Una  de  las  més  brillants 
pàginas  musicals  de  Siegfried  es  l’intermedi 
siníónich  que  serveix  d’enllàs  als  dos  qua¬ 
dros  en  que’s  divideix  el  tercer  acte  y  descriu 
ab  gran  riquesa  de  colorit  la  travesía  del 
foch  encantat  realisada  pel  protagonista.  Pe- 
ró’l  magnifich  efecte  que  devia  aquesta  pà¬ 
gina  produhir,  ha  quedat  destruhit  per  la 
horrible  execució  obtinguda,  fins  al  punt  de 
que  entre  totas  las  obras  de  Wagner  que  so¬ 
vint  hem  sentit  destrossar  al  Licéu,  no  tro- 
bém  cap  altre  fragment  que’ls  erros  en  la  exe¬ 
cució  arribin  à  ferli  pendant. 

La  base  d’aquesta  sinfonía  esj,à,  natural¬ 
ment,  constituhida  pels  temas  que  acompa¬ 
nyaren  l’encantament  del  foch  en  el  grandiós 
final  de  La  Walkyria.  Per  això  destacan  en 
primer  lloch  els  temas  del  foch  encantat  y 
del  ensopiment  de  Brunhilda,  que  repetits 
contínuament  en  la  corda  y  en  la  fusta  arri- 
ban  à  descriure  las  més  variadas  y  capritxo- 
sas  combinacions;  mes  aquestas  combina¬ 
cions  han  d’ésser  posadas  de  relléu  ab  la  ma¬ 
jor  claretat,  cosa  tan  sols  possible  quan  els 
diversos  instruments  executan  de  manera 
neta  y  expressiva  lo  que  ho  ha  sigut  ab  tanta 
obscuretat  y  confusió.  Al  propi  temps,  y  do¬ 
minant  aquestas  armonias,  han  de  ressonar 
potentíssims  els  dos  temas  que  caracterisan  à 
Siegfried  com  à  noy  y  com  à  héroe,  pera 

descriure  l’ascensió  d’aquest  per  entre  las 
flamas,  temas  que’I  metall  ha  d’alacar  d’una 
manera  ben  marcada  y  estacada,  peró  que  al 
Licéu  han  quedat  sens  expressió.  Las  desafi- 
nacions  de  las  trompas  no  han  parat  d’un  cap 
al  altre,  y  la  falta  d'energia  y  claretat  à  cada 
represa  del  primer  tema  (Siegfried  noyj  han 
fet  que  resultés  per  complert  ofegat  dins  del 
extremat  soroll  que  produhian  els  motius  del 
foch.  Altre  tant  hem  de  dir  dels  fragments 
del  cant  del  aucell,  y  del  lema  de  l’adoració, 
qu'en  acorts  primer  y  després  arpegiat  se  re¬ 
peteix  contínuament,  mentres  els  trombons 
devían  fer  ressonar  ab  més  forsa  y  majestat 
el  tema  de  Siegfried  héroe. 

A  continuació  apareix  el  tema  de  Loge, 
com  à  deu  del  foch,  que  domina  sol,  per  un 
moment,  en  tota  la  orquesta  y  la  empeny  en 
un  desbordat  creixent  fins  à  esclatar  en  tri¬ 
ple  fortissim,  llavors  lluytan  ab  poderosa  for- 
sa’ls  dos  temas  de  Loge  y  de  Siegfried  noy, 
fins  que’l  foch  comensa  à  apagarse  per  haver 
sigutaquell  vensut,  ys’enllassa  ab  els  lànguits 
acorts  del  ensopiment.  Pera  res  s’ha  obser¬ 
vat  la  llógica  graduació  de  menor  à  major  al 
principi,  ni  la  inversa  en  l’ultim  relatat,  fins 
al  punt  de  resultar  nulas  las  observacions 
pera  disminuhir  y  rallentar  tot  el  final  que 
ab  tanta  insistència  recomana  Wagner.  En 
els  últims  compassos,  alternat  repetidament 
ab  els  temas  de  l’adoració  y  del  aucell,  con- 
tinúa’l  tema  del  ensopiment,  primer  en  la  fus¬ 
ta  y  després  en  las  arpas,  peró  ab  dicció  ben 
distinta  cada  un  dels  tres  temas,  que  ha  sigut 
també  impossible  distingir.  No  trobém  pa- 
raulas  pera  califícar  en  conjunt  la  interpreta¬ 
ció  d’un  fragment  tan  maravellós  El  desor^ 
dre,  las  desafinacions  y’l  soroll,  n’han  sigut 
els  sols  amos,  y  la  batuta  del  director,  no  ser 
vint  pera  dominar  la  orquesta,  ni  tan  sols  ha 
sapigut  conduhirla  dins  d’una  igualtat  de 
temps,  finsal  punt  deprecipitarserepetits  cops 
alguns  dels  executants  y  anar  perduts  durant 
varis  compassos.  Sense  coneixe  à  fons  l’o¬ 
bra,  el  públich  ha  donat  claras  mostras  d’a- 
donarse  de  lo  que  afirmém. 

Hem  arribat  à  la  encisadora  escena  del 
despertar  de  Brunhilda.  A  la  interrogació  del 
destí,  poch  lligada  y  ab  massa  forsa  en  els 
trombons,  segueix  el  tema  del  ensopiment 
que’l  clarinet  no  ha  sapigut  cantar  ab  dolsa 
y  velada  expressió  repetintse  un  y  altre  ab 
intercalats  de  llarchs  arpegis  en  las  arpas, 
que  no  podían  ésser  executats  d’una  manera 
més  bruta  y  menos  delicada.  En  el  moment 
d’apareixe  Siegfried  en  el  cim  de  las  rocas,  se 
dibuixa  en  els  primers  violins  una  llarga  é 
inspiradissima  frase  melòdica,  que  iniciada 
en  el  tema  de  Freia’s  desenrotlla  en  unísono 
ascendint  fins  à  las  notas  superiors  de  la 
corda.  La  frase  devia  executarse  ab  la  més 
extremada  tranquilitat  y  ab  la  major  puresa 
y  sentiment  intim  en  el  frasseig,  tot  lo  qual 
es  molt  demanar  à  nostra  corda:  en  lloch 


727 

d’aixó  se  li  ha  donat  una  exagerada  forsa 
ab  falta  absoluta  d’unitat  ( unísono  en  que 
hi  hem  distingit  una  dotzena  de  sons);  y’is 
pianissims  dels  aguts  superiors  s’han  execu¬ 
tat  fortíssims  y,  lo  qu’es  pitjor,  desafinadis- 
sims.  Al  terminar  la  progressió  ascendent,  el 
tema  del  destí  s’hi  intercala  entonat  pel  me¬ 
tall  (també  ab  forsa  inexplicable)  y  la  frase 
dels  violins  descriu  un  hermós  periodo  des¬ 
cendent  en  que  successivament  hi  apareixen 
els  temas  del  ensopiment,  de  l’angoixa,  y 
per  ultim  altra  vegada’l  de  Freia.  Aixis  ma¬ 
teix  s’han  deixat  aquí  d’observar  el  pianissim 
y  la  dolcesa  d’expressió,  peró  en  cambi  s’ha 
exagerat  desmesuradament  el  poco  rallenlan- 
do  que  té  marcats  en  els  compassos  finals. 

«Oh  benhaurada  soletat  d’aquests  sole- 
jats  cims»,  exclama  maravellat  Siegfried,  ab 
veu  més  dèbil  per  la  emoció  de  la  que  hi  em- 
plea  en  Grani.  Y  tot  seguit  apareix  en  la  fus¬ 
ta’l  nou  tema  del  11  as  d’amor,  melodia  ins¬ 
piradissima  que  procedeix  de  L'Or  del  Rhin 
y  que  fa  sentir  ab  sa  gran  forsa  d’expressió 
l’encís  dels  atractius  femenins,  per  lo  que  ara 
atrau  l’ànima  del  héroe.  Iniciada  pel  clarinet 
y  continuada  per  l’oboe,  no  han  pogut  donar 
li  un  ni  altre'l  sentiment  que  no  possehei- 
xen,  notantshi  ademés  una  lentitut  de  temps 
inventada  pel  mestre  Mertens.  La  corda  ter¬ 
mina  dita  frase  ab  el  tema  de  Freia  (joventut) 
repetit  també  massa  fort,  particularment  en 
els  acorts  finals  dels  violins,  y  encara  més  en 
la  octava  baixa  de  las  violas. 

Al  ovirar  Siegfried  el  cavall  de  la  Wal- 
kyria,  el  tema  de  la  cavalcada  s’ha  de  mar¬ 
car  més  en  las  trompas,  y  al  contemplar  per 
primera  vegada  à  la  verge  dormida,’s  repro- 
duheix  el  cant  de  despedida  de  Wotan.  Els 
violoncellos  l’han  expressat  en  fortissim,  y 
per  tant  equivocadament,  per  la  rahó  que 
tants  cops  hem  repetit  sobre  las  reproduc¬ 
cions  com  à  recorts  ó  reminiscencias;  els 
violins  y  després  las  trompas  han  de  repen- 
dre'l  cant  també  ab  major  delicadesa.  Quan 
l’héroe  aixeca’l  casco  y  descubreix  la  her- 
mosa  cabellera  de  la  Walkyria,  sa  emoció 
creixent  es  reflexada  de  nou  en  el  tema  del 
llas  d’amor,  executat  altre  cop  ab  tots  els 
defectes  avans  senyalats.  Per  fi,  ab  son  acer 
desfàfls  lligaments  de  la  corassa,  mentres  el 
tema  de  la  espasa  es  entonat  per  la  trompa 
y  seguit  d’una  preciosa  melodia  que’ls  dos 
clarinets  à  solo  ban  d’expressar  ab  la  més  ex¬ 
tremada  delicadesa  pera  traduhir  l’admira¬ 
ció  de  Siegfried. 

Desde  que  aquest  ha  descubert  completa¬ 
ment  à  la  Walkyria,  la  calma  y  tranquilitat 
precedents  desapareixen  pera  transformarse 
en  una  agitació  tumultuosa  símbol  del  apas¬ 
sionat  ardor  que  sobtadament  inflama  al  hé¬ 
roe...  <-No  es  el  major  dels  desacerts,  atrevir- 
se  també  aqui  à  tallar  tan  inspirada  y  tras- 
cendental  situació?  Donchs  apenas  arrenca  en 
els  violins  l’apassionat  tema  del  ardor  amo- 

rós,  quan  ja  s’interromp  ab  una  desditxada 
supressió  de  44  compassos,  continguts  preci¬ 
sament  en  el  passatje  en  que  la  por  s’apodera 
per  fí  de  Siegfried,  qui  veyentse  perdut,  invo¬ 
ca  à  la  mare  en  sa  ajuda. 

La  confusió  y  desconcert  del  héroe’s 
troban  magníficament  expressats  en  el  nou 
tema  de  la  confussió  d’amor,  quin  títul  no 
autorisa  pera  que  la  orquesta  l’interpreti  tan 
confosament  com  aqui  l’hem  sentit,  sinó  que, 
pel  contrari,  es  menester  la  major  netedat 
en  las  repetidas  esçalas  descendents  de  la 
corda  en  unísono.  Ab  descompostos  crits  ha 
dit  el  tenor  la  delicadíssima  frase:  «dormida 
jeu  una  dona,  que  al  noy  la  por  ha  ensenyat» 
la  que  requereix  una  molt  tendra  expressió, 
y  va  acompanyada  d’altre  magnífich  pas¬ 
satje  orquestal:  els  violins  (apoyats  per  la;; 
trompas,  fagots  y  timbalas)  reproduheixen 
ab  dolcíssima  entonació’l  tema  del  ensopi¬ 
ment  de  Brunhilda,  que  al  arribar  als  graves 
de  la  corda  causa  un  efecte  grandiós,  trans- 
formantse  potentment  en  el  tema  d’angoixa, 
y  reprenent  el  de  Freia  en  las  violas.  Es  un 
dels  moments  en  que’l  llenguatje  musical 
arriba  al  màximum  del  sentiment;  mes  pera 
lograrho  es  precís  la  plena  posessió  d’aquest 
sentiment  per  part  dels  executants. 

Major  animació  en  el  temps  y  potencia  en 
la  expressió  requerian  els  temas  del  heréu  de 
la  espasa  y  del  ardor  amorós  que  à  continua¬ 
ció’s  presentan.  Menos  xisclada  devia  sentir- 
se  la  frase  del  11  as  d’amor  que  segueix  en  el 
clarinet  y  després  en  la  veu  del  cantant,  frase 
dita  també  sense  la  elevada  delicadesa  de  sen¬ 
timent  y  la  dicció  tremolosa  que  recomana 
Wagner.  Es  molt  que  l’intérprete  vingui  à  es- 
menarli  contínuament  la  plana,  lo  que’s  fa 
encara  més  patent  en  la  exclamació  «Desper¬ 
ta!»  à  causa  d’introduhirhi  un  escandalós  cal- 
deró  de  sa  invenció  en  la  segona  nota.  En 
cambi,  el  director  d’orquesta  que  això  tolera 
no  ha  sapigut  observar  el  veritable  calderó 
que  marca  una  llarga  pausa  després  del  tema 
del  desti.  Ni  tampoch  ha  donat  la  energia  y 
vivesa  necessarias  à  la  variant  del  tema  de 
Freia  en  els  violins,  seguida  del  de  la  renun¬ 
cia  en  l’oboe  y  clarinet,  que  termina  en  un 
trino  gens  expressat  (peró  convertint  també 
en  llarch  calderó  lo  que  sols  ha  d’ésser  ritar- 
dando)  en  el  moment  en  que  Siegfried  cau 
sobre  la  verge  dormida  pera  despertaria  al 
contacte  dels  seus  llabis. 

Arribém  al  moment  suprém  de  l’obra.  En 
una  llarga  pausa  permaneixen  confosas  en 
una  las  dugas  figuras,  mentres  en  la  orques¬ 
ta  lluytan  els  temas  del  amor  (Freia)  y’l  de  la 
renuncia  alamor.  Las  violas  y  violoncellos  de- 
vían  dir  aquest  ultim  més  suaument,  y’l  cla¬ 
rinet  baix  fer  creixe  aquell  ab  més  grandio¬ 
sitat.  Queda  per  fi  triomfant  el  tema  de  Freia 
que  s’apodera  de  la  corda  y  puja  en  repeti¬ 
das  escalas  y  progressiu  crescendo  fins  à  es¬ 
clatar  en  els  grandiosos  acorts  del  despertar 


de  Brunhilda.  Quan  erradament  s’ha  execu¬ 
tat  aquest  fragment  tan  deliciós!  Els  dos 
acorts  de  quinta  y  octava  que  comensan  la 
frase,  han  d’ésser  atacats  pels  instruments  de 
vent  ab  gran  unitat  de  forsa  y  de  so  y  ab  ac¬ 
centuació  contraria,  es  à  dir,  que’l  primer  co- 
mensa  fort  pera  decreixe  y  resoldres  en  pia- 
nissim,  y’l  segón  arrenca  d’aquest  pianissim 
pera  obrirse  en  marcat  c< escendo .  Sens  ob¬ 
servar  aquesta  graduació  y  sens  atacar  la 
frase  ab  la  majestat  deguda, ’s  destruheix  l’e¬ 
fecte,  y  aixó  es  lo  que  ha  fet  nostra  orquesta. 
Del  segón  acort  arrencan  unas  brillants  es¬ 
calas  arpegi.adas  en  las  arpas  que  continúan 
la  frase  (obrintla  fins  al  fort  y  tornant  à  tan¬ 
caria)  durant  dos  compassos,  apoyadas  pels 
esmentats  instruments,  fins  à  quedar  solas 
pera  resoldres  en  uns  inspirats  armónichs  en 
terceras  que  son  terminats  pels  trinos  dels 
violins,  primer  sols  y  després  apoyats  pel 
metall,  y  acabant  ab  els  trencats  acorts  de 
las  arpas.  No  ha  sigut  possible  sentirse  una 
sola  nota  d’aquestas  fins  als  darrers  com¬ 
passos,  puig  el  metall  ha  ofegat  tots  els  ar- 
peigs  que  Wagner  ha  escrit  pera  sis  arpas, 
mentres  qu'en  el  Licéu  sols  n’hi  ha  dugas,  y 
encara  de  lo  pitjor  en  el  género,  puigni  so  ni 
afinació  tenen.  Aixis  es  qu’entre  las  dissonan- 
cias  del  metall,  la  falta  de  relléu  en  las  arpas 
y  las  desafinacions  dels  violins,  ni  una  sola 
nota  s’ha  salvat  de  semblant  desgavell. 

Brunhilda,  en  el  més  inspirat  transport 
d'entussiasme,  entona’l  inmens  himne  à  la 
natura  ab  tres  potentas  salutacions  al  Sol,  à 
la  Llum  y  al  Jorn  resplandent.  La  grandiosi¬ 
tat  en  el  cant  ha  de  remontarse  fins  als  lí¬ 
mits  de  lo  possible,  en  solemnitat  y  en  forsa 
d’expressió,  lo  que  ni  de  molt  ha  arribat  à 
conseguirse  en  la  interpretació  del  Licéu.  La 
orquesta,  després  d’un  extremat  crescendo  en 
que  ha  faltat  forsa  en  la  escala  ascendent  y 
en  els  trinos  dels  violins,  inicia’l  nou  tema 
de  la  efusió  d’amor,  format  per  terceras  des¬ 
cendents  en  la  corda  ,  y  reproduheix  tot 
l’anterior  fragment  orquestal  ab  la  mateixa 
falta  d’expressió,  posantse  encara  més  de  ma¬ 
nifest  la  poca  sonoritat  de  las  arpas  Al  repe- 
tirse’l  tema  de  la  efusió  amorosa,  seguit  de 
la  interrogació  del  destí,  era  menester  avivar 
els  temps,  per  estar  indicats  menys  llargament^ 
peró  també  aquesta  indicació  ha  quedat  inob- 
servada. 

Siegfried  se  dona  à  coneixe  à  la  verge  des¬ 
perta  ab  el  tema  que’l  caracterisacomàhéroe, 
que  requeria  ésser  acompanyat  pels  acorts 
de  fusta  v  metall  ab  més  ampütut  y  quadra¬ 
tura,  mentres  sis  trompas  devian  entonarlo 
ab  major  potencia  expressiva.  Al  rependre 
Brunhilda  son  himne,  y  mentres  saluda  als 
Deus,  al  Món  y  à  la  Terra,  els  arpegiats  de 
la  corda  han  de  gronxar  més  la  salutació  v 
portaria  més  creixent  en  el  final.  Peró  tant  el 
metall  primer  com  després  la  corda,  no  sols 
han  pecat  per  falta  d’expressió,  com  de  cos- 

túm,  sinó  també  per  falta  de  justesa  y  d’afi¬ 
nació. 

Abdós  personatjes  entonan,  llavors,  un 
mateix  cant  à  duo ,  escrit  en  aquesta  forma 
pera  simbolisar  l’íntima  comunitat  del  pen¬ 
sament  que  uneix  als  dos  héroes  en  un  sol 
transport  de  joya  y  entussiasme.  Està  basat 
dit  cant  en  el  tema  del  saludo  d’amor  (ó  en¬ 
tussiasme)  que  inicia  la  veu  del  tenor  y  se¬ 
gueix  dos  compassos  després  la  tiple,  repe- 
tintse  consecutivament  en  forma  de  canon, 
fins  unirse  en  las  reproduccions  finals.  El 
sentit  verdader  d’aquest  cant  es  explicat  per 
l’autor  al  dirnos  que  ve  à  ser  com  la  realisa- 
ció  d'una  profecia ,  y  per  tant  exigeix  que’ls 
intérpretes  s’entreguin  als  més  ardorosos 
transports  d’entussiasme,  com  perduts  per 
un  contemplatiu  èxtasis.  Al  Licéu  lo  únich 
que  ha  anat  perdut  ha  sigut  el  cant,  faltanthi 
la  unitat  de  dicció  que  requereix  aquest  duo  y 
sobranthi  en  cambi’ls  descomunals  crits  de 
las  notas  finals,  ab  que  s’han  tractat  de  cubrir 
las  deficiencias  de  la  veu.  En  la  orquesta  s’ha 
de  sentir  el  mateix  tema  del  cant  ab  accen¬ 
tuació  molt  marcada  del  metall  en  cada  nota 
y  à  un  temps  bastant  més  animat,  puig  el  di¬ 
rector  s’hi  ha  adormit  à  satisfacció  dels  can¬ 
tants,  y  per  tantha  despullat  al  tema  del  en¬ 
tussiasme  que’l  caracterisa. 

Al  terminar  el  cant  anterior  devia  rompre 
la  orquesta  en  el  més  extremat  fortissim  ab 
els  temas  de  Siegfried  y  dels  Welsas,  que’s 
reproduheixen  en  un  potent  ple  de  metall, 
mentres  apareix  per  primera  vegada’l  tema 
de  la  joya,  describint  en  artístich  contrapunt 
els  més  alegres  trinos  en  la  fusta  y  en  la  cor¬ 
da  (expressats  ab  escassa  netedat)  y  atraves- 
sat  contínuament  pel  grandiós  tema  heroich 
de  Siegfried. 

Las  explicacions  de  la  Walkyria  à  Sieg¬ 
fried  sobre’l  seu  origen  van  acompanyadas 
dels  temas  de  la  joya  y  del  saludo  amorós,  y 
en  ellas  la  frase  del  oboe  que  repeteix  el  se¬ 
gon  de  dits  temas  ha  sigut  enterament  des¬ 
trossada,  à  causa  de  la  pèssima  dicció;  y  al 
passar  consecutivament  als  violoncellos  y 
violins,  hem  notat  en  ella  una  lentitut  ex¬ 
traordinària,  que  no  està  d’acort  ab  las  pres¬ 
cripcions  de  la  partitura,  aixís  com  gens  dol- 
sament  expressat  per  l’oboe  ’l  tema  de  la 
herencia  del  món  ab  que  aquella  termina. 
Siegfried  creu  veure  per  un  moment  à  sa 
mare  en  la  heroína,  y’l  tema  dolorós  dels 
Welsas  acompanya  à  sas  paraulas,  peró  ab 
menor  forsa  de  lo  que  s’ha  executat.  La 
contestació  de  la  Walkyria  va  acompanyada 
d’una  gran  reproducció  dels  temas  avans 
citats,  entre’ls  que  notarém  una  inversió  del 
tema  de  la  joya  en  la  corda,  poch  perceptible 
à  causa  de  la  confusió  ab  que  ha  sigut  dit,  y 
sens  obtenir  tampoch  cap  relléu  el  crescendo 
que  porta  intercalat.  Al  recordar  el  pensa- 
..ment  de  Wotan  se  reprodubeix  un  hermós 
fragment  de  La  Walkyria ,  en  que’l  clarinet 

baix  devia  dirnos  ab  tot'altra  dolsa  expressió 
el  tema  del  canfide  mort  (segón  acte),  y’l  de 
la  justificació  (en  l’oboe)  que  caracterisa  la 
tendresa  paternal  de  Wotan  per  sa  filla,  à  la 
que,  tot  y  estimantla,’s  veu  obligat  à  castigar. 
Després  de  la  frase  del  desterro  y  del  citat 
motiu  de  la  justificació,  termina’l  cant  de 
Brunhilda  ab  el  tema  de  la  herencia  del  món, 
en  quin  final  la  cantant  introduheix  un  calde- 
ró  que  no  deu  existirhi. 

Fins  aquí,  segons  el  propi  Wagner,  els 
dos  personatjes  han  permanescut  en  un  estat 
d’encantament,  com  transportats  a  celestials 
regions:  desde  aquest  moment  comensa  à 
despertar  en  ells  sa  naturalesa  humana.  EL 
tema  del  saludo  amorós,  primer  en  el  metall, 
després  en  els  violoncellos  y  per  ultim  en 
l’oboe,  acompanya  la  resposta  de  Siegfried 
en  que  expressa  sa  admiració  per  la  Walky¬ 
ria,  y’l  motiu  de  la  confussió  d’amor  descriu 
gràficament  la  torbació  en  l’ànima  del  héroe 
per  no  poder  compendre'l  sentit  de  las  pa¬ 
raulas  d’aquella.  El  clarinet  ha  dit  aquest 
ultim  massa  lent, precisament  quan  l’obra  de¬ 
mana  que  s’aumenti  l’animació.  Aquí  co- 
mensa’l  drama  humà,  la  lluyta  amorosa  en¬ 
tre’ls  personatjes,  part  interessantissima  d’a¬ 
quest  duo  que’l  mestre  Mertens  ha  tingut 
à  bé  suprimir,  verificanthi  una  tallada  de  69 
compassos  y  poch  després  un’altra  de  56.  De 
manera  que  sense  pintar  la  lluyta  carnal  dels 
héroes  y  sense  justificar  el  creixement  de  la 
passió  amorosa  en  l’ànima  de  Siegfried  y 
l’ardida  resistència  de  Brunhilda,  entrém  en 
la  darrera  part  del  duo. 

S’obra  aquesta  ab  l’inspiradissim  frag¬ 
ment  en  que  la  Walkyria,  al  compendre  la 
inutilitat  de  sas  tentativas  de  resistència,  en- 
saja  un  darrer  esfors,  procurant  conduhir 
l’amor  de  Siegfried  lluny  de  la  esfera  del 
món  terrenal,  invocant  al  efecte'l  seu  origen 
divi.  No  coneixém  un  tema  més  inspirat  que 
el  que  serveix  de  base  à  aquesta  pàgina:  el 
deliciós  tema  de  la  pau,  melodia  hermosíssi- 
ma  que’ns  fa  sentir  fondament  la  tranquilitat 
benhaurada  d’una  vida  ultraterrena.  Enco- 
menada  exclussivament  à  la  corda,  han  de 
dirla’ls  violins  d’una  manera  delicadíssima, 
mentres  els  violoncellos  y  contrabaixos  di- 
buixan  un  magnífich  acompanyament  enllas- 
santla  ab  el  tema  del  ensopiment  de  Bru¬ 
nhilda.  Si  sempre’ns  hem  dolgut  de  la  falta 
de  dolcesa  en  nostra  orquesta,  ab  major  rahó 
que  may  podém  retréureho  en  aquest  frag¬ 
ment  que  la  corda  ha  dit  sense’l  menor  sen¬ 
timent,  y  sens  observar  els  repetits  lliga¬ 
ments  ni  conduhirla  en  el  més  extremat  pia- 
nissim,  com  està  escrita. 

Una  segona  melodia  succeheix  à  l’anterior, 
en  que  l’apacible  serenitat  pren  un  to  més 
apassionat,  presentant  als  ulls  de  la  verge  à 
Siegfried  com  à  tresor  del  món,  quin  tema 
•ha  sigut  dit  també  ab  massa  forsa,  particu¬ 
larment  en  els  instruments  de  fusta.  Las  du- 

gas  melodías  se  reproduheixen  y  forman  al 
enllassarse  las  més  exquisidas  combinacions, 
constituhint  una  creació  de  bellesa  y  frescor 
incomparables.  Peró  tant  la  orquesta  com 
l’intérprete  han.  deixat  sense  relléu  aquestas 
bellesas,  expressadas  sense’l  sentiment  y  dic¬ 
ció  ideal  que  requereixen,  y  ademés  notant- 
se  un  marcat  cansanci  en  els  executants. 

Ab  la  més  terrible  impetuositat,  acompa¬ 
nyada  del  tema  del  ardor  amorós,  respon  la 
naturalesa  humana  de  Siegfried  à  las  evoca¬ 
cions  platónicas  de  divinitat  de  la  Walkyria, 
peró  també  aquí  se’ns  priva  de  fruhir  las 
apassionadas  pàginas  que  segueixen,  en  vir¬ 
tut  de  dugassupressions  casi  consecutivas,  de 
42  y  27  compassos  respectivament.  Aixísens 
trobém  sobtadament  transportatsà  lasituació 
final,  enque  lalluyta  delas  dugas  naturalesas 
en  la  Walkyria’s  resol  finalment  en  l’amor 
à  Siegfried  La  divinitat  es  vensuda,  y  la 
deesa  desapareix  pera  deixar  son  lloch  à  la 
dona  que,  impotenta  pera  més  resistir,  cau  en 
brassos  del  héroe  ab  el  tema  del  saludo  amo¬ 
rós  qu’entona’l  clarinet,  mentres  en  els 
contrabaixos  apareix  simbòlicament  el  motiu 
del  dragó.  Inmediatament  els  temas  de  la 
Walkyria  y  de  Siegfried  se  succeheixen,  sub¬ 
ratllant  la  poderosa  abrassada  en  que’s  con¬ 
fonen  abdós  personatjes;  temas  qu’han  sigut 
expressats  de  manera  molt  poch  enèrgica,  en 
particular  l’ultim,  qu’ha  de  repetirse  ab  pre¬ 
ponderant  grandiositat  en  aquest  final. 

La  melodia  del  aucell  reapareix  encara 
com  un  cant  triomfal  en  la  fusta.  En  feréstega 
alegria  prorromp  la  Walkyria,  entonant  els 
crits  salvatjes  que  la  caracterisan,  y  à  con¬ 
tinuació  corona’l  duo  l’himne  final  d’amor  y 
renunciament,  que  reprèn  Siegfried  y  cantan 
també  d  duo ,  com  al  comensament,  un  y  al¬ 
tre.  Iniciat  ab  el  tema  de  la  joya  y’l  crit  de  la 
Walkyria,  apareix  un  ultim  nou  tema  en  el 
moment  que’s  lligan  las  dugas  veus,  tema  del 
abandono  (ó  decisió  d’amar)  d’un  ritme  molt 
sostingut  y  potent  que  diuhen  las  trompas  en 
ascendent  crescuda,  y  que  després  repeteix 
la  corda  junt  ab  el  metall.  El  saludo  amorós 
y  la  herencia  del  món  s’hi  enllassan  repetidas 
vegadas,  y  en  el  més  grandiós  ple  orquestal 
termina  l’obra  ab  la  reproducció  dels  temas 
reunits  de  Siegfried,  joya  y  herencia  del  món, 
que,  sempre  creixent,  precipitan  la  orquesta, 
plena  de  desbordant  alegria  en  els  trinos  de 
joya  ab  que  termina. 

No  podém  calificar  tota  aquesta  darrera 
part  del  duo,  més  que  d’un  descomunal  des¬ 
gavell.  Tot  y  reconeixent  las  dificultats  que 
ofereix  la  elevadíssima  tessitura  de  las  veus, 
no  pot  tolerarse  un  abús  com  el  que  han 
comés  tenor  y  tiple  à  la  vegada,  no  sols  su¬ 
primint  notas,  sinó  també  introduhinthi 
quantas  modificacionsels  hi  han  semblat  con¬ 
venients,  y  sortintse  repetidas  vegadas  del 
temps,  sense  donarnos  ni  un  instant  la  emo¬ 
ció  dramàtica  de  la  situació.  En  quant  à  la 


orquesta,  es  inútil  repetir  una  vegada  més  lo 
que  contínuament  hem  demostrat,  puig  tots 
els  defectes  relatius  à  la  claretat  en  la  execu 
ció,  à  la  energia  en  la  expressió  y  à  la  fide¬ 
litat  en  la  interpretació  poden  ab  major  mo¬ 
tiu  trobarse  en  aquest  final  ( 1 ) . 

Joaquim  Pena.  ^ 


LA  WALKYRIA 

Interpretació  del  mestre  Mascheroni. 

La  falta  d’espay  ens  priva  d’ocuparnos  en 
la  forma  que  desitjaríam  de  las  representa¬ 
cions  que  d’aquesta  obra  s’efectúan  actual¬ 
ment  al  Licéu.  Apreciantla  en  detall,  n’hi 
hauria  pera  ferne  una  disecció  com  la  qu’es- 
tém  realisant  ab  Siegfried ,  y  potser  en  al¬ 
guns  particulars  corretjida  y  aumentada.  Pe¬ 
ró  hem  de  renunciar  (al  menys  per  avuv)  à 
relatar  els  errors  de  la  presentació  escènica  y 
de  la  execució  de  cada  artista ,  pera  poder 
donar  una  lleugera  impresió  del  trevall  del 
director  d’orquesta,  no  sense  fer  constar  de 
pas  que’ls  cantants  actuals  son  els  pitjors 
qu’hem  sentit  en  aquesta  obra. 

En  Mascheroni  es,  entre  tots  els  mestres 
italians,  un  dels  que  millor  dominan  el  me- 
tier.  Ab  justicia  hem  de  reconéixerli  una  gran 
pràctica  de  la  batuta,  no  sols  pera  conduhir 
encertadament  un’obra,  sinó  pèra  íer  dir  als 
músichs  lo  qu  ’eff  se  proposa  que  diguin. 
Proba  ben  evident’n  es  el  desconcert  que  reg¬ 
nava  en  la  orquesta  en  mans  del  mestre 
Mertens,  y  l’ordre  (relatiu)  qu’en  pochs  días 
hi  hasapigutintroduhirel  mestreMascheroni, 
donchs  en  realitat,  La  Walkyria  actual,  à  di¬ 
ferencia  de  las  altras,  ha  sigut  dirigida  y 
concertada. 

Per  altra  part,  aquest  director  ha  estudiat 
detingudament  l’obra  que’ns  ocupa,  demos¬ 
trant  conèixer  las  repetidas  indicacions  con- 
tingudas  en  la  partitura.  Sab  obrir  y  tancar 
las  frases,  sab  graduar  els  crescendos ,  arri¬ 
bar  fins  als  efectes  extrems  de  fortissims  y 
pianíssims,  destacar  bastant  clarament  els 
temas  ,  lligar  en  lo  possible’l  desgavellat 
metall  de  nostra  orquesta,  y,  en  una  paraula, 
donar  una  expressió  al  discurs  musical,  lo 
qual  en  el  Licéu  no’s  troba  cada  dia.  Per 
manera,  qu’en  quant  à  la  execució  mecànica, 
es  indubtable  que'l  director  ha  complert  el 
seu  ofici. 

Y  heusaqui’l  defecte  capdal:  el  trevall  d’a¬ 
quest  mestre  no  ha  passat  de  semblarnos  la 


Terminant  aquí  l’estudi  de  la  execució  musical,  fal 
la  tractar  ara,  com  varem  promelre,  de  la  interpreta¬ 
ció  dels  personatjes  y  de  la  presentació  escènica.  Y 
pera  poder  ocuparnos  dels  aconleixements  musicals 
qu’ho  mereixin,  intercalarém,  entre’ls  articles  que 
restan  del  Siegfried ,  aquells  que  per  sa  preferent  actua 
litat  ho  reclamin. 

pràctica  d’un  ofici;  no  podém  donarli  en  cap 
concepte’l  caiificatiu  d’art  d’interpretació,  y 
menys  d’interpretació  wagneriana.  Per’arri- 
bar  à  aquesta,  no  basta’l  sol  coneixement 
de  lo  que  hi  ha  escrit  en  la  partitura,  sinó 
qu’es  menester  desentranyar  l’intim  significat 
de  las  notas  que  la  constituheixen,  y  sols  des¬ 
prés  d’un  fondo  estudi  del  veritable  significat 
de  cada  frase  es  quan  s’arriba  à  adquirir  el 
sentiment  de  l’obra  wagneriana,  sentiment 
que  neguém  en  absolut  al  mestre  Maschero- 
ni,  ab  la  mateixa  sinceritat  que  li  hem  reco¬ 
negut  el  domini  de  la  part  mecànica. 

Si  en  Mascheroni  possehis  el  sentiment 
wagnerià,  no  hauria  conduhit  el  cant  de  la 
primavera  ab  la  exageradíssima  lentitut  que 
ho  ha  fet;  no  hauria  escapsat  el  relat  de 
Siegmund  ab  supressions  à  que  no  s’atrevi 
en  .Vlertens;  no  hauria  italianisat  el  tema  d’a¬ 
mor  donantli  una  extremada  accentuació  en 
els  instruments  de  corda;  no  hauria  tolerat 
els  repetits  calderons  en  el  dúo  amorós,  ni  la 
saragata  del  metall  en  el  preludi  del  segón 
acte,  particularment  en  els  temas  de  la  espa¬ 
sa  y  de  la  cavalcada;  no  hauria  consentit  à  la 
senyora  Fricka’l  cambi  de  ritme  y  de  fra- 
seig  en  tot  lo  que  canta;  no  hauria  precipitat 
el  temps  de  tota  la  escena  de  las  Walkyrias, 
ni  rallentat  falsament  tots  els  fragments  meló- 
dichs  de  Wotan,  no  hauria  introduhit  tanta 
llauna  en  la  cavalcada,  fent  tocar  els  platillos 
ab  un  soroll  qu’ofegava  la  corda;  no  hauria 

buscat  l’efecte  forsant  la  mà  dels  executants 
en  l’abrassada  final;  no  hauria  italianisat  tam- 
poch  el  tema  de  la  despedida  de  Wotan,  exe- 
cutantlo  fort  en  lloch  de  piano  en  els  violon- 
cellos  ab  sordina;  no  hauria  fet  sonar  tant 
la  lira  y’l  flautí,  peró  en  cambi  molt  més 
las  arpas  en  l’encantament  del  foch,  que  de¬ 
via  apagarlo  més  pronunciadament  en  el 
final;  y  en  fi,  no  podria  vanagloriarse  d’ha¬ 
ver  dirigit  una  Walkyria  suprimint  la  part 
de  Wotan  (i),  puig  la  dignitat  d’un  director 
wagnerià  no  s’hauría  may  doblegat  à  la  estú¬ 
pida  imposició  d’un  empressari  ignorant  (2). 

Per  tots  aquests  y  moks  altres  motius  que 
ab  idèntica  facilitat  podríam  citar,  hem  de 
combatre’ls  judicis  que'ls  que  dirigeixen  (ó 
haurian  de  dirigir)  la  pública  opimó  han  fet 
respecte  d’aquest  mestre,  arribant  fins  à  do¬ 
nar  com  à  perfecta  La  Walkyria  d’enguany. 
Ni  es  perfecta,  ni  arriba  à  bona;  podrà  sols 
resultar  acceptable  comparantla  ab  els  ante¬ 
riors  desastres,  peró  aixó  es  procedir  com 
els  cranchs.  Bé  es  veritat  que  cranch  y  liceista 
venen  à  ser  sinònims. 

J-  P- 


(1)  Escrit  l’endemà  de  la  primera  representació 

(2)  Si  serà  ignorant  qu’anuncía  com  drama  musical 
< iSigfridon ,  y  com  òpera  iLa  IValkyriaf .  Peró  mentres 
cada  any  desmami  un  Palet,  vàginli  ab  wagnerismes 
à  la  taquilla! 


EL  PLOR  DE  LAS  VINYAS 

Las  vinyas  estan  podadas!  .. 

Quina  tristesa  que  fa 
de  veure  aquellas  comadas 
esmortuhidas  y  despulladas 
que  arréu  s’estenen  planura  enllà. 

Las  vinyas  ploran... 

Cada  hivern  moran 
tristas  y  lassas  de  llur  trevall 
Las  vinyas  ploran... 

Cada  hivern  moran 

aixís  que  senten  dringà’l  podall. 

Las  redoltas  escapsadas 
van  plorant  calladament. 

Mestres  duran  las  glassadas 
es  un  plor  cada  sarment. 

Las  redoltas  escapsadas 


al  venir  las  soleyadas 
floriràn  boy  somrihent. 

Tot  llagrimejant 
l’hivern  van  passant... 

Bé’n  saben  de  viure  I 
Tot  llagrimejant 
l’hivern  van  passant 
y  aprenen  de  riure. 

Quan  ja  es  fora’l  fret, 
brotant  ab  esplet, 
la  vinya  somriu.. 

Rialla  de  sol ! 

Rialla  d’estiu ! 

La  vinva  reviu!... 

La  vinya  s’ajàu, 

se  vesteix  de  fullatje  vert-blau, 

y  l’alosa  dessota  hi  fa’l  niu. 


Joan  Puig  y  Ferrater. 

DE  QUAN  ERA  NIN 

CIVILS  Y  PENJATS. 

(  Mallorquí .) 

Un  día  d’hivern  de  l’any  18...  devés  Nadal, 
ja  nit  closa,  fugint  de  la  quietut,  inaguanta¬ 
ble  per  un  infant,  de  l’habitació  ahont  els 
meus  pares  y  les  germanes  passavan  la  vet¬ 
llada,  me  vaig  refugiar,  com  de  costum,  a  la 
cuina  de  la  gent,  devall  aquell  fumaralot 
negre,  ple  de  sutge  y  creuhat  de  xebrons  y 
estaques.  Just  es  mig  de  la  cuina  hi  havia 
un  bon  foch  de  tions  d’olivera;  a  cada  costat, 
brancas  d'ausina  de  color  fosch  llustrós  del 
mateix  us;  y,  a  un  recó,  la  foganya  de  fer 
l’escudella  y  un  munt  de  garbons  y  rames  se¬ 
ques.  De  las  parets  del  voltant,  rotjas  de  fum, 
penjavan  llarchs  enfilays  de  pebres  de  cire- 
reta  posats  a  secar,  pelles,  calderons  y  llums 
d’encruya.  A  la  part  exterior,  demunt  del 
pinta,  ollaçes  ben  lluhentes  d’aràm  brunyit  v 
altres  més  petites  de  terra  enverniçada;  y  tot 
seguit,  dintre  la  casa  (i),  una  taula  de  pi  mal 
planetjada,  llarga  y  estreta,  amb  un  banch  a 
cada  costat,  fets  de  tronchs  d’arbres  xepals 
per  llarch,  sense  pulir  y  amb  cames:  y  ar¬ 
rambat  a  la  paret  de  l’altra  banda,  el  jerrer, 
els  fogonets  y  el  rentador;  més  amunt  arma¬ 
ris  plens  de  plats,  ribelles  y  escudelles;  y 
baix  d’els  armaris  el  cuyerer  masell  de  cober- 
tores,  culleres  y  culleretes  de  pi.  El  portal 
del  celler  y  el  de  la  casa,  amples  y  alts,  te- 
nian  les  portes  tancades;  y  en  mig  d’aquests 
el  del  menjador,  més  petit,  dava  entrada 
a  les  habitacions  interiors.  L’única  claror 
que’ns  iluminava  era  la  groguenca  del  foch 
de  la  cuina,  fent  més  intenses  les  ombres 
espergides  per  l’ampla  casa. 

Com  era  dissapte,  nohi  havia  altremissatge 
à  la  possesió  més  que’l  sen  Lluch,  an  a  qui 
tocava  guardar  l’endemà,  el  pastor,  el  por- 
queret  y  madó  Joana  Maria,  la  criada  vella, 
qui  llavores  trafegava  per  deves  els  fogons. 
No  sé  si  qualq’un  d’els  citats,  més  infanter  o 
més  xerraire  qu’els  altres,  m’estava  contant, 
com  altres  vetlades,  rondelles  o  contarelles, 
o  si  escoltava  la  conversa  qu’ells  tenían,  fent 
diablures  y  malcriadeses  segons  tenia  de 
costum;  però  tench  present  qu’era  una  d’a¬ 
quelles  nits  més  fosques,  que  les  canals  ratja- 
van  a  dojo  de  lo  molt  que  plovia,  v  que’ls 
xiulos  del  vent  per  dalt  el  fumeral  m’escaru- 
favan,  creyent  qu’eran  giscos  d’un  estol  de 


(i)  Els  pagesos  de  Mallorca  diuen  ca  meva  o  sa  casa 
al  edifici  o  habitació  ahont  viuen  y  també  diuen  sa  casa 
an  el  vestibul,  quarto  o  dependencia  d’entrada,  que  per 
medi  d’un  arch  en  mig  s’estén  en  els  dos  aiguevessos  y 
lé  portal  en  el  carrer  y  en  el  corral.  A  un  recó  de  la 
casa  hi  ha  la  cuina  (llar),  rodada  de  pedrissos  o  banchs 
(escons)  y  a  uns  dos  metres  d’alsaria  volta  la  cuina  un 
armari  de  fusta  (pinta).  En  mig  fan  el  foch  y  el  fum  va 
per  hont  vol,  perque  tota  ella  es  fumeral. 


bruixes  qui  passavan  volant  depressa,  v  que, 
tal  volta,  entre  elles  s’hi  trobava  la  quis  ortia 
a  la  nit,  en  forma  de  ca  negre,  per  les  tenasses 
del  torrent  de  la  Marrauxa;  y  días  enderrera 
havia  etcisat  una  fadrina  de  Son  San  Joan. 

De  pronta  el  ca  del  pastor  y  la  cussa  lle- 
brera  s’alçaren  de  la  vora  del  foch  y’s  possa- 
ren  a  lladrar. 

— Ja  va!-va  dir  el  sen  Lluch. 

— ?Està  en  casa  el  seiior  alcalde?- pregunta¬ 
ren  els  qui  trucavan. 

— Y  qui  sou,  que  veniu  an  aquestes  hores? 

— La  guardia  civil — varen  respondre. 

Obrirem  la  porta  de  la  casa,  y  al  punt  en¬ 
traren  dos  civils,  ben  xops,  embolicats  cad’un 
"àmb  una  llarga  capa  de  panyo  blau  fosch, 
capell  amb  pichs  forrat  d’huley fusell  a  la  mà. 

Madójoana  Mana  avisà  el  meu  pare,yamb 
ell  passaren  an  el  menjador,  després  de  dei¬ 
xar  les  capes  esteses  damunt  cadires. 

Jo’m  vaig  quedar  quiet,  astorat,  y  fins  crech 
que’ls  ulls  m’ espirejaven  del  susto.  A  les 
hores  encara  no  n’hi  havia  gaire  de  civils  per 
Mallorca.  A  la  vila  per  la  festa  major  en  ve¬ 
nia  una  parella,  y  durant  l’any,  de  tart  en 
tart  en  passava  qualq’una,  peró  fins  aquella, 
no  n’havia  vist  cap  may  de  prop  de  civil. 
Confés  que  m’  imposavan  molt  de  respecte; 
cv  cóm  no?  Per  mi  representavan  la  força  y 
l’autoritat  qui  perseguia  y  a  voltas  matava 
els  dolents,  y  el  seu  recort  anava  sempre  unit 
a  fets  esgarrifadors. 

<;Qué  cercavan  en  aquelles  hores,  amb  una 
nit  tan  feresta,  desafiant  la  fosca,  el  vent  y 
la  tempestat? 

Sortiren  pronta  d’el  menjador  y  vengueren 
dret  a  la  cuina.  Mon  pare  se  va  asseure  a 
una  cadira  baixa,  y  ells  varen  cercar  lloch  a 
un  banch  en  mig  de  naltros.  Seguiren  par¬ 
lant.  millor  diré,  un  enrehonava  en  foraster 
amb  el  meu  pare,  l’altre  semblava  mut,  no 
va  dir  ni  una  paraula,  sols  de  tant  en  tant 
feia  capades  en  senyal  d’aprobació.  Ni  la 
gent,  ni  jo,  enteniam  res,  v  seguiam  escol¬ 
tant,  amb  una  boca  badada  com  a  beneits. 

Mentres  tant  madó  Joana  Maria  anava 
posant  a  un  estrém  de  la  taula  dels  missatges 
estovalles  netes  de  bugada,  plats  color  de 
café,  un  bótil  de  vi  negre,  un  pa  de  blat,  y  a 
l’ultim  un  plat  gran  de  sopes  escaldades. 

Invitats  per  mon  pare,  els  civils  s’alçaren 
d’un  cop,  y  el  qui  feia  anar  la  llengua  digué  en 
to  de  mando  an  el  qui  parexia  mut: — jGulié- 
rrez ,  esas  correas! — Al  punt  els  dos  se  tregue- 
ren  la  motxila  y’s  posaren  a  taula.  Menjavan 
aviat  y  molt  callats,  a  la  claror  escassa  d’un 
llum  d’oli  penjat  en  el  pinta;  y  tan  prest  com 
varen  haver  acabat,  desaparegueren,  sens 
dirmos,  ni  a  la  gent  ni  a  mi,  per  qué  eran 
venguts.  El  pare  crech  que  s’en  va  anar  amb 
ells;  al  manso  aquell  vespre  no’l  vaig  veure 
més. 

Ja  partits,  el  porqueret  esclamà: 

—Justament  no’ser-hi  anit  el  Paisai.o! — 


JOVENTUT 


L’eguer.  ana  qui  deian  el  Paisano  per  ha¬ 
ver  estat  soldat  de  gastadors,  era  un  tipo  ori¬ 
ginal  y  de  gran  relléu,  mol  verbós  y  ponde¬ 
ratiu,  amb  una  creu  pensionada  y  altres  d’ai- 
xutes,  un  forat  de  bala  a  la  cama  esquerra  y 
llargues  costures  a  la  cara  d'antigues  ferides 
de  llança.  Mereix  més  q’un  apart,  y  per  aixó 
no  vuy  parlarne  més  per  ara. 

A  lo  qu’havia  dit  el  porqueret,  contestà  el 
pastor: 

— Ja  ho  ets  tonto!  ^Qué  creus  qu’els  hagués 
entesos? 

— Moltes  vegades  hi  conversa  en  foraster; 
— vaig  afegir  jo. 

—Amb  naltros  que  no'n  sabém, — replicà  el 
pastor. —  Fot  lo  qu’embolica,  jo  ho  entench,  y 
als  civils  no'ls  he  entés  cap  mot.  Vos  dich 
qu’es  un  altra  casta  de  foraster. — 

El  sen  Lluch,  fent  sa  mitja  riatlla,  acabà  la 
conversa  diguentmos: 

— Ja  li  demanaréu  demà,  y  deixemho  estar 
per  anit,  qu'es  hora  de  passar  el  rosari. — 

El  resaren  tan  depressa  com  cada  vespre, 
y  mentres  anavan  diguent  un  enhlay  de  pare¬ 
nostres  me  vaig  quedar  adormit. 

L’endemà  contaren  que’ls  civils,  deves 
mitja  nit,  havian  sorpresos  uns  jugadors 
dalt  el  porxo  de  la  taberna  de  Ca’n  Boll, 
que  n'eren  fuils  molts  per  finestres  y  teula¬ 
des  y  qu’els  pochs  qu’havian  .agafat  els  tan¬ 
caria  n  a  la  presó  d’Inca. 

El  porqueret  y  jo  preguntarem  an  el  Pai¬ 
sano  si  haguera  entesos  els  civils.  Se  rigué 
de  noltros  y  assegurà  que  si  hi  fos  estat  hau¬ 
ria  fet  una  xerrada  qmb  els  guardias  y  ho  ha- 
gueram  sentit. 

— Jo’ls  ho  deia! — :li  vaig  dir  tot  d’una. — 

Y  ell  contestà  amb  aquell  to  sentenciós 
que  li  erahabitual: 

— Tu  amb  el  temps  seràs  un  home,  y  parla¬ 
ràs  en  foraster  serrat.— 


No  s'era  esmortida  del  tot  la  fonda  ímpre- 
sió  produhida  per  la  visita  dels  civils,  quan 
un  dia,  de  bon  mati,  entrà  en  el  quarto  la 
Bet,  la  meva  teta  (i)  estimada,  obri  les  por¬ 
tes  de  la  finestra,  me  desperta  y  me  digué: 

— <[Sabsaixó?En  Gori  Pinet  anits’ha  penjat 
à  l’anell  de  l’arch  de  la  casa  de  ca’n  Mill 
Quina  desgracia!  No’s  parla  d’altra  cosa!- — 
No  conexia  ni  havia  sentit  parlar  may  d’el 
Gori  Pinet,  però  aixó  d  haverse  penjat  ell 
meteix  m’impresionà  fort  ferm. 

Baixarem  a  la  cuina,  y  vaig  sentir  qu’els 
traballadors  comentavan  el  fet  amb  cert  mis¬ 
teri  y  amb  paraules  que  jo  no  comprenia  del 
tot.  Pel  cami,  de  la  possessió  a  la  vila,  la 
Bet,  qui  m’acompanyava  a  l’escola,  engolia 
y  vomitava  nous  detalls  y  referencies  en  ca- 

d’un  que  topavam,  y  quant  arribarem  a  la 
vila,  plena  ja  de  curiositat  malsana,  me  pro 
posà  anar  a  veure  el  penjat.  Deu  volgué  que 
de  lluny  descubrissem  el  meu  pare  devant 
ca’n  Mill,  lo  que  mos  fe  girar  en  coua  més 
que  depressa.  De  poch  me  servi  aquella  fui¬ 
ta,  perque  a  estudi  els  companys  me  posaren 
el  cap  més  tèrbol  que  si  hagués  vist  el  mort. 
Quantes  coses  me  contaren,  y  amb  quina 
vivesa  de  color  me  feren  conèixer  els  detalls 
d’aquell  fet  desastrós! 

El  Gori  Pinet  era  un  jovençà  de  fora  vila 
qui  estava  de  missatge  à  ca'n  Mill.  La  seva 
estimada'l  rebutjava  sovint,  y  sempre  qu’en 
tenia  un  altre  no  li  donava  costat;  llevors  el 
pobre  Pinet  esclatava  en  juraments  y  amena 
ces  de  malarse.  El  vespre  avans  havian  tin¬ 
guda  una  escena  molt  viva  y  desagradable,  y 
de  resultes  ella  el  despedi  én  mals  modos,  ti- 
rantli  a  la  cara  un  brotet  de  murta  que  te¬ 
nia  a  la  boca  y  qu  ell  li  havia  donat  poch  an- 
tes.  Aquell  brotet  el  segui  fins  a  la  mort 
com  a  testimoni  mut  d'un  amor  infortunat. 
El  trobaren  sobre  una  cadira  qu’el  mort  te¬ 
nia  embolicada  en  els  peus  y  figurà  en  el 
procés. 

En  el  poble  y  a  la  possessió  s’ocuparen 
uns  quants  dias  del  suicidi  d’en  Pinet,  y  lle¬ 
vors  l’oblidaren.  Dins  el  meu  esperit  hi  arre¬ 
là  més  fondo  y  va  matar  per  sempre  la  tran- 
quilitat  infantil  de  que  gosava,  gràcies  a  la 
ignorància  casi  absoluta  de  les  coses  dolen 
tes  d’aquest  món. 

May  en  ve  una  tota  sola;  poch  temps  des¬ 
prés  un  pobre  jay  que  li  deian  en  Rateta,  fé 
lo  mateix  qu'en  Pinet,  també  s  penjà,  tirant- 
se  de  demunt  el  pinta  de  la  cuina  de  ca-seva, 
amb  el  cap  passat  per  un  llas  corredor  fet  a 
una  corda  de  cànem  fermada  a  un  llenyàm 
de'l  sostre  de  la  miserable  caseta.  Va  haver- 
rhi  la  xaradiça  pròpia  del  cas,  intervengué  la 
justicia  y  se  parlà  de  disgusts  amb  la  dona, 
deutes,  fam  y  misèria 

Tampoch  me’l  deixaren  veure,  peró  altra 
volta  aquells  diantres  de  companys  d’estudi 
m’ho  pintaren  tan  bé  que  no  me’l  sabia  treu¬ 
re  d’el  cap  y  l’imaginava  sospés  de  la  corda, 
estirat,  amb  els  ulls  oberts,  la  cara  blava  y  la 
boca  badada  y  sanguinosa.  Lo  més  estrany 
que  no’l  me  figurava  may  allà  ahont  s’era 
penjat,  sinó  a  un  extrém  de  la  casa  de  la  pos¬ 
sessió,  a  un  recó  losch,  entre  la  bomba  de  la 
cuina  y  el  rentador. 

Jo  estava  corprès,  de  cada  día  crexia  el  re¬ 
cel,  la  intranquilitat  y  la  desconfiança.  De  tot 
y  per  tot  tenia  por.  Oh,  que  m’en  sabia  de 
greu  al  vespre  anarmen  al  llit!  Qu’en  feia 
de  revolts  y  maleriadeses  per  esperar  els  al¬ 
tres!  La  son  me  vencia,  y  casi  adormit  y  à  la 
força  m’acompanyavan  a  geure.  Enseguida 
de  despullat  y  resades  les  avemaries,  m’arru¬ 
fava  entre’ls  llençols  y  aclucava  els  ulls.  La 
son  era  fuita  y  els  ulls  se  badavan  per  més 
esforços  que  feia  pera  tancarlos.  Y  desvetllat, 


(i)  Ninyera,  minyona. 

espabilat  del  tot,  la  imaginació  exaltada  dona¬ 
va  noves  y  variades  formes  an  els  objectes,  y 
la  meteixa  por  em  feia  veure,  entre  les  om¬ 
bres  que  produia  la  dèbil  claror  d’una  llume- 
ta  mig  amagada  darrera  una  cortina,  el  cos 
negrench  d’un  home  penjat  d’el  sostre  qui 
s'engronxava  a  un  recó  del  quarto  sempre  en 
el  meteix  punt.  Era  la  caixa  alta  y  estreta 
d’un  rellotge  de  paret,  de  molts  anys  enrera 
posat  en  aquell  recó.  Bé  m’ho  recordava  el 
tich-tach  acompassat  que  sentia  y  el  so  ar¬ 
genti  de  la  campana  tocant  les  hores,  perójo 
solzament  veia  morts  y  penjats,  y  esclatava 
en  plors,  crits  y  planys  amarguissims. 

Dedía  y  tot  recorria  esporuguit  els  quartosy 
salas  de  la  casa.  La  soletat  d’els  camps  m’om¬ 
plia  de  pena,  y  les  ombres  d’els  arbres  y  les 
soques  capritxoses  y  fantàstiques  me  feian  fe- 
retat.  El  meu  cap  estava  ple  d’els  passatges 
més  tétrichs  de  les  rondalles  que  m’havian 
contades,  y  sovint  me  veman  à  la  memòria 
cementiris,  lladres,  bruixes  y  apareguts.  No 
abandonava  may  sense  gran  repugnància  la 
companyia  d’els  altres,  y  aviat  me  posava  trist 
si'm  parlavan  d$  semblants  coses. 

Aquesta  por  me  fugi  passats  uns  quants 
anys,  peró  m’en  recort  com  si  fos  ara. 

Joan  Rosselló. 

Son  Fortesa  d' Alar ó ,  Mallorca ,  any  igoo. 


ADVERTÈNCIA  S 

Contestant  à  molts  suscriptors  y 
corresponsals  que’ns  havían  demanat 
que  publiquéssim  un  almanach,  devém 
manifestar  que  no’ns  hem  decidit  à 
ferho  perque  creyém  qu’es  una  ruti¬ 
na  que  sols  com  à  tal  resulta  justifica¬ 
ble,  tota  vegada  que’l  públich  no’s 
fixa  en  el  calendari,  sinó  en  els  tra- 
valls  literaris  y  artístichs  que  l’acom- 
panyan. 

No  obstant,  pera  complàurels,  el 
primer  número  d’any,  que  titulém 
de  Cap  de  Sigle,  serà  verament  ex¬ 
traordinari  ,  voluminós ,  imprès  en 
el  mateix  paper  de  que  hem  vingut 
servintnos  pera  nostres  suplements, 
contenint  composicions  de  Jacinto 
Verdaguer,  Angel  Guimerà,  Apeles 
Mestres,  Joan  Maragall,  Joseph  Martí 
y  Folguera,  Pere  Aldavert,  Joan  Fas- 
tenrath,  Joseph  M.a  Roca,  D.  Martí  y 


Julià,  Manel  Folguera  y  Duràn,  Jules 
Delpont,  F.  Pujulà,  Adrià  Gual,  G. 
Zanné,  Jules  Cornovol,  Enrich  de 
Fuentes,  Xavier  Viura,  Antón  Bus¬ 
quets  y  Punset ,  Rafel  Nogueras  y 
Oller,  Carles  Costa,  A.  Bori  y  Fon- 
testà,  y  dibuixos  de  Modest  Urgell, 
Joan  Brull ,  Apeles  Mestres ,  Lluis 
Graner,  Enrich  Galwey,  Sebastià  Ju- 
nyent,  Adrià  Gual,  Ricart  Urgell,  Her- 
men  Anglada,  Antoni  Solé,  Perich,  Pe- 
riu,  Vilallonga  y  altres, (com  també  tre- 
valls  de  tots  els  redactors  de  Joventut. 

Sent  moltas  las  demandas  fetas  per 
nostres  corresponsals  després  d’apa- 
rescut  l’anunci  del  número  anterior, 
preguém  à  tots  que’s  serveixin  fixar 
definitivament  el  número  d’exemplars 
que  desitjin,  à  fí  de  poderlos  servir, 
perque  un  cop  agotat  el  tiratje,  no 
farém  segona  edició. 

Ab  dit  número  acompanyarém  els 
primers  quaderns  de  nostres  folletins 
Ayres  del  Montseny,  de  mossèn  Jacin¬ 
to  Verdaguer,  y  Quan  ens  despertar ém 
d’entre  Is  nwrts,  d’Enrich  Ibsen. 


Pròximament  podrém  anunciar  à 
nostres  lectors  el  preu  de  las  tapas 
del  primer  volúm  de  Joventut,  com 
també’l  preu  de  la  enquadernació  pels 
que  desitjin  que’ns  n’encarregém  nos¬ 
altres  ,  donchs  havém  fet  contracte 
ab  un  acreditat  taller  à  fí  de  poder 
servir  als  lectors  lo  més  econòmica¬ 
ment  possible. 

Els' coleccionistas  que  vulguin  en¬ 
quadernar  el  primer  volúm  ab  tapas 
expressas,  podràn  dur  à  aquesta  ad¬ 
ministració  sas  coleccions  respectivas. 

Als  que  vulguin  enquadernarlo  pel 
seu  compte,  els  hem  de  fer  notar  que 
inmediatament  després  de  la  portada 
s’hi  ha  de  posar  l’índex,  y  à  continua¬ 
ció’l  número  antecedent ,  que  consta 
de  xxvm  planas  y  conté’ls  trevalls 
anteriorment  publicats  pels  redactors 

de  Joventut  en  altre  periódich  y  re-  que’ls  de  caràcter  artístich  portan 
partits  als  suscriptors  à  fí  de  comple-  una  numeració  correlativa ,  deuran 
tar  l’any,  ja  que’l  primer  número  de  colocarse  inmediatament  després  de 
Joventut  no  va  apareixe  fins  el  día  cada  un  dels  números  à  que  respecti- 
15  de  febrer.  Els  suplements,  encara  vament  perteneixen.  Aixís: 


El  Suplement  al  n.°  9,  (Setmana  Santa),  anirà  després  de  la  pàg.  144. 

»  »  »  ■  »  18,  (Eleinrich  Vogeler).  »  »  »  »  »  288. 

»  »  »  »  22,  (Missatje  Unió  Catalanista ),  »  »  »  »  352. 

»  »  »  »  38,  (Eleonora  Duse),  »  »  »  »  608. 

»  »  »  »  42,  (Missatje  Unió  Catalanista) ,  »  »  »  »  672. 

Els  trevalls  se  publican  baix  la  exclussiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO  PERA  1901 


CATALUNYA:  Un  any . 8  Pessetas. 

»  Mitj  any .  4’ 50  » 

»  Trimestre . 2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40 

»  »  '  sense  folletins . 25  » 

Fidel  Giró,  impressor.  —  Carrer  València,  31 1, 


■  i  BON  SIGLE  TINGAN! 


FI  DEL  VOLUM  PRIMER 


Literatura 


Periódich  catalanista 

SURT  ELS  DIJOUS 


Arts 

ClENCIAS 


Redacció  y  Administració:  Plassa  del  Teatre,  6,  entressol. 


PROSPECTE 

A  las  darrerias  del  sigle  xix,  en  una  època 
de  desballestament  general,  d’universal  lluy- 
ta,  en  que'ls  ideals  vells  trontollavan  en  sos 
corcats  pedestals,  y  en  que  las  novellas  aspi¬ 
racions  se  manifestavan  com  feble  aurora 
d’un  jorn  incert  y  sospirat,  ixqué  Joventut, 
sense  més  armas  pera  la  lluyta  que  sa  bona 
voluntat  y  sa  ferma  conciencia,  à  cumplir  la 
misió  de  tot  ser,  aixó  es:  à  realisar,  à  mida 
de  las  sevas  forsas  y  dintre  de  la  seva  esfera 
d’acció,  quelcom  que  fos  útil  y  profitós  pera 
la  Vida.  Síali,  donchs,  permès,  al  entrar  en 
el  segón  any  de  sa  existència,  que  coincideix 
ab  la  naixensa  del  sigle  xx,  una  franca  ma¬ 
nifestació  de  lo  que’s  proposa  fer,  ab  la  ga¬ 
rantia  de  lo  qu’ha  fet  fins  ara. 

No  podíam  preveure  ahónt  arribaríam, 
peró  teniam  complerta  conciencia  d’ahónt 
voliam  anar,  y  de  que  triariam  el  camí  més 
segur,  encara  que  no  sempre  sia’l  més  pla¬ 
ner.  May,  per  arribar  més  prompte  al  terme 
desitjat,  hem  cercat  cap  revolta  ni  viarany 
amagat:  hem  recorregut  la  carretera  à  ple  sol 
sense  reparar  en  sa  llargaria,  que’s  troba 
més  curt  el  cami  quan  se  fa  ab  delit  y  bona 
companyia. 

Ni  las  foscas  nuvoladas  congriadas  sobre 

nostres  caps  ens  han  atemoritzat,  ni’ns  hem 
deixat  temptar  per  las  enganyadoras  arbredas 
que’ns  convidavan  à  reposarà  sa  ombra  tray- 
dora.  Massa  sabém  que  aquellas  arbredas 
tapan  ab  sa  luxuriosa  verdor  els  abíms  oberts 
à  nostres  peus,  y  amagan  els  rèptils  verino¬ 
sos,  que  sols  als  descuydats  mossegan. 

Tothom  sab  qui  som  y  ahónt  aném;  y  sols 
ens  resta  dir  que’ns  proposém  continuar  la 
tasca  comensada  ab  més  coratje  que  may, 
perque  estém  orgullosos  de  lo  qu’hem  fet.  Y 
no  s’atribuheixi  à  vanitat  aquesta  declaració, 
donchs  no  es  nostre’l  mérit.  La  Redacció  hi 
ha  posat  sa  bona  voluntat.  Els  grans  literats 
y  artistas,  els  pensadors  y’is  homes  honrats 
que  s’han  aplegat  à  nostre  entorn,  ells  son 
els  mereixedors  de  tots  els  elogis,  perque 
ells  hi  han  aportat  els  tresors  de  sas  inteli- 
gencias. 

«El  titul  de  Joventut  que  porta  nostre  pe¬ 
riódich — deyam  en  el  primer  número — no 
vol  dir  que’ns  dediquém  à  enaltir  tot  allò  que 
tingui  quelcom  de  nou  ó  que  sia  jove,  pel 
mer  fet  de  reunir  aquestas  solas  qualitats. 
No  vol  dir  tampoch  que  sían  joves  tots  els 
que  hi  escriuhen.  Sabém  per  experiencia  que 
hi  ha  homes  que  semblan  noys  tota  sa  vida, 

y  que  n’hi  ha  d’altres  qu’en  la  flor  de  sa  jo¬ 
ventut  donan  obras  plenas  de  maduresa.  En 
els  joves  ens  repugna  veurehi  la  poquedat 
ó  l’agotament  d’un  vell,  com  ens  repugna 
veure  la  decrepitut  disfressada,  tant  ab  la 
capa  d’un  bon  sentit  fictici,  com  ab  la  de  la 
extravagancia.  Enteném  per  JovENTUTtot  al ló 
que  reveli  una  aspiració  franca  y  noble,  un 
sentiment  espontani  y  elevat;  tot  alló  que  sia 
veritat  y  vida,  art  y  amor.)) 

Aquest  ha  sigut  el  nostre  dogma,  y  à  n’ell 
han  rendit  culte  fervorós  desde’ls  mestres 
experimentats  als  aprenents  modestos,  però 
ardits,  y  en  nostras  planas  hi  han  trobat  ca¬ 
buda  las  més  oposadas  tendencias,  quan  els 
trevalls  de  sos  defensors  respiravan  una  vida 
noble  y  progressiva. 

L’obra  de  selecció  han  cuydat  de  ferla’ls 
mateixos  que  ,  ab  desconeixement  més  ó 
menys  sincer  de  quí  eram,  volgueren  acos- 
tarse  à  nosaltres  ab  propòsits  qu’ells  massa 
saben,  y  nosaltres  també.  La  Joventut  no  es 
per  aquells  adolescents  que  cantan  una  mi¬ 
grada  primavera  ab  flors  de  paper  sense  flay- 
re,  condempnats  à  una  tardor  sense  més  cu- 
llita  que  de  fullas  secas;ni  es  tampoch  pera’ls 
vells  gastats  que  creyan  endarrerits  esclats 


CONDICIONS 


Nostra  Revista  necessita  algunas  reformas, 
puig  no  podíam,  al  comensar,  preveure  la 
importància  que’l  públich  ha  volgut  conce- 
dirli.  Se’ns  havia  aconsellat  que  féssim  una 
publicació  com  las  tan  anomenadas  del  ex- 
tranger  per’abarcar  tot  el  moviment  artistich 
y  literari;  altres  volian  que  la  convertissim 
en  diaria;  y  fins  alguns  ens  pregavan  que  la 
transforméssim  en  una  verdadera  llustració 
ab  tots  els  avensos  moderns. 

Cap  d’aqueixas  solucions  ens  ha  semblat 
pràctica,  ni  apropiada  à  nostres  fins.  Si’ns 
agradà  la  primera  idea,  deguerem  desistir 
d’ella  considerant  qu’en  l’época  de  lluyta  que 
travessém,  en  que  tot  evoluciona  en  cerca 
d’una  forma  ahont  encloure  nostras  aspira¬ 
cions,  s’imposa  l’actualitat,  y  son  impossibles 


de  sa  jovenesa  la  malaltissa  revifalla  de  son 
estiuhet  de  Sant  Marti,  preludi  del  seu  trist 
hivern,  fret  com  la  seva  ànima. 

Si  sempre  hem  sabut  ahónt  voliam  anar 
y’l  camí  qu’havia  de  portàrnoshi,  avuy  tam¬ 
bé  sabém  quins  son  els  que’ns  faràn  compa¬ 
nyia,  y  molt  esperém  de  la  cooperació  de 
tants  bons  amichs,  convensuts  com  estém  de 
que  qui  pot  dur  la  cara  descuberta  y  té  per 
armas  las  de  la  veritat,  no  deu  témer  els 
atachs  dels  enemichs  hipócritas,  ruins,  insi- 
diosos  y  traydors,  perque’l  cobart  porta  en  sí 
mateix  el  càstich,  y’is  enemichs  de  la  Vida 
estàn  condempnats  à  la  mort  moral.  Llegint 
l’index  de  nostre  primer  any  se  pot  veure  ab 
quina  colaboració  contém;  y  encara  serà  re- 
forsada  per  altres  elements  valiosos. 

Pera  respondre  dels  nostres  actes,  al  peu 
van  els  noms  dels  que  formém  la  Redacció 
de  Joventut. 

Lluís  Marsans.  Pompeyus  Gener. 

Joaquim  Pena. 

Trinitat  Monegal.  Salvador  Vilaregut. 

Emili  Tintorer.  Oriol  Martí. 
Director  literari:  Lluís  Vía. 

Director  artistich:  Joan  Brull. 


MATERIALS 


la  serenitat  y  calma  que  requereix  aquell  gé- 
nero  de  publicacions. 

Per  altra  part,  no  fem  nosaltres  política  à 
la  menuda  ni’ns  preném  l'art  com  un  passa¬ 
temps.  Política,  ciència  y  art,  creyém  que  son 
cosas  trascendentals  pels  pobles,}'  no’ns  atre¬ 
vim  à  tractarlas  lleugerament  ó  per  senzillas 
impresions.  Fer  de  Joventut  un  diari  no  res¬ 
pon,  donchs,  à  nostres  propòsits. 

En  quant  à  la  idea  d’una  llustració,  las 
condicions  materials  no  serian  compatibles 
ab  molts  de  nostres  lectors,  en  quins  l’entus- 
siasme  està  en  relació  inversa  ab  el  medis  de 
fortuna.  Joventut,  enemiga  de  tot  exclussi- 
visme,  no  vol  privarse  de  sa  comunió  ab 
aqueixos  elements  que  tant  estima. 

Hem  hagut,  donchs,  de  buscar  un  terme 

milj  pera  satisfer  eis  desitjós  del  públich 
que’ns  favoreix  (desitjós  que  son  també’ls 
nostres),  y  aném  à  donar  més  impuls  à  Jo¬ 
ventut  limitant  en  lo  possible  l’aument  de 
preus,  que  si  serà  més  sensible  en  la  venda 
de  números  solts,  se  deu  à  que  fins  ara  no 
estava’l  preu  d’aquests  en  justa  correspon¬ 


dència  ab  els  que  regían  pera’ls  suscriptors 
Aqueixa  correspondència  tractém  d’establir- 
la  d’avuy  en  avant,  pera  estimul  dels  sus¬ 
criptors  y  facilitat  dels  compradors  esgar- 
riats. 

Nostre  plan  queda  trassat  en  linias  gene¬ 
rals  en  las  següents 


BASES 


1. a  Joventut  continuarà  publicanlse  set¬ 
manalment  per  quaderns  de  16  planas,  ab  el 
mateix  paper  é  impresió  que  fins  avuy. 

2. a  En  lo  referent  à  ilustració,  no’ns  atin- 
drém  à  cap  ordre  fixat.  Sortiràn  números 
sense  cap  vinyeta,  y’n  sortiràn  d’altres  ab 
molts  grabats,  procurant  que  sían  sempre 
apropiats  als  trevalls  que’s  publiquin.  Lo  ma¬ 
teix  podém  dir  dels  números  extraordinaris 
(de  regalo  pera’ls  suscriptors),  en  els  que 
posarém  especial  empenyo  pera  que  resultin 
d’actualitat  y  tinguin,  sobre  tot,  trasçenden- 
cia  artística. 

3-a  La  veritable  reforma  consistirà  en  la 
publicació,  en  forma  de  folletí  (ab  paper  es¬ 
pecial  y  apfopiat  pera  enquadernarse  en  ele¬ 
gants  tomos),  d’obras  escullidas  entre  las  mi¬ 
llors  dels  primers  autors  de  nostra  terra,  y 


de  traduccions  fetas  expressament  pera  Jo¬ 
ventut  de  las  mésmodernas  produccions  ex- 
tranjeras,  triant  entre  aquestas  las  que  per 
son  valor  artistich,  sa  profonditat  filosòfica  y 
sa  trascendencia  social,  marcan  un  estat  de 
cultura  y  un  grau  de  progrés  dignes  d’ésser 
estudiats  y  gaudits  pel  nostre  poble. 

A  pesar  d’aquesta  millora, ’l  preu  de  la  sus- 
cripció  aumentarà  tan  sols  en  2  pessetas 
per  any,  y’is  números  solts  se  vendràn  à  20 
cèntims  de  pesseta. 

Pera  donar  una  mostra  de  la  importància 
de  las  obras  que  poch  à  poch  vindràn  à  cons- 
tituhir  una  petita,  peró  escullida  Biblioteca, 
à  primer  d’any  comensarém  la  publicació,  si¬ 
multàniament,  d’un  tomo  de  poesías  titulat 
Ayres  del  Montseny,  original  del  gran 
poeta  Mossèn  Jacinto  Verdaguer,  y  de  la 


JOVENTUT 

Periódich  Catalanista. 

Plassa  del  Teatre,  6,  entressol. 

BUTLLETÍ  DE  SUSCRIPCIÓ 

I).  .  que  habita 

en  .  carrer  .  núm.  . 

desitja  suscrúires  per  un .  al  periódich  JOVENTUT,  y  al 

efecte  acompanya  l’import  de  la  suscripció. 

. . de  . de  iço 


Firma. 

traducció  catalana  de  l’última  obra  del  emi¬ 
nent  dramaturch  noruech  Enrich  Ibsen, 

Quan  ens  despertarém  d’entre’ls 
morts. 


Ab  cada  número’s  repartiran  entregas  de 
vuyt  planas  de  cada  una  de  ditas  obras,  y 
quan  s’acabin  ne  publicarém  altras  no  menys 
interessants. 


CONDICIONS  PERA  LA  SUSCRIPCIO  Y  VENDA 


CATALUNYA:  Un  any . .8  Pessetas. 

»  Mitj  any . 4’50  » 

ALTRAS  REGIONS  D’  ESPANYA :  Un  any.  ...  9  » 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40  » 

»  »  sense  folletins.  ....  25  » 


El  número  corrent  no’s  vendrà  sense  folleti. 

Terminada  la  publicació  de  cada  una  de 
las  obras  que  donarém  en  nostres  folletins,  y 
una  vegada  expirat  el  plasso  que’s  senyalarà 
pera  que’ls  lectors  puguin  completar  sas  co- 
leccions,  quedaràn  ditas  obras  retiradas  en 
absolut  de  la  venda. 

Anuncis  pera  las  cubertas  de  Joventut: 
Dirigirse  à  PAdministració. 


S’admeten  las  suscripcions  en  l’Adminis¬ 
tració,  principals  llibrerías  y  à  casa  de  nos¬ 
tres  corresponsals. 

A  principis  de  1901  se  posaràn  à  la  venda 
coleccions  complertas  del  any  primer  de  Jo¬ 
ventut,  ab  una  artística  enquadernació.  Son 
preu  serà  de  10  pessetas. 


Fidel  Giró,  impressor.  Carrer  València,  31 1. 

